
ANDET  TIDSRUM. 

o.    1100— o.    1300. 

SAGATIDSRUMMET. 

Dette  tidsrum  er  i  den  norske  og  islandske  litteraturs  historie 
et  hovedtidsrum;  til  det  hører  først  og  fremmest  hele  den 
skrevne  originale  prosalitteratur,  og  da  særlig  saga- 
skrivningen og  lovene;  hertil  kommer  en  overordenlig  rig- 
holdig oversættelseslitteratur,  der  indbefatter  meget 
forskellige,  men  overvejende  historiske  værker. 

Ved  de  fortræffelige  originale  skrifter,  ved  det  myreflittige 
arbejde,  ved  de  få,  men  glimrende  forfatternavne  kunde  dette 
tidsrum  med  rette  kaldes  litteraturens  guldalder  (I,  6).  Sær- 
lig gælder  denne  betegnelse  dog  de  første  100 — 130  år;  i  tids- 
rummets sidste  tredjedel  mærkes  nemlig  efterhånden  naturnød- 
vendige forandringer  i  den  litterære  frembringelse.  Sit  hojde- 
punkt  når  denne  i  tiden  omkr.  1200,  i  de  bedste  isl.  slægtsagaer, 
i  Snorres  historiske  værk,  i  lovsamlingerne,  og  hermed  var  det 
originale  prosaforfatterskab  så  godt  som  afsluttet.  Tilbage  stod 
at  mangfoldiggore,  hvad  der  var  forfattet,  samt,  hvad  vi  vil  se  er 
sket,  at  udvide  og  omarbejde,  særlig  de  historiske  skrifter  og  i 
disse  at  indarbejde,  hvad  man  endnu  fandt  i  den  levende  tradition 
eller  hvad  der  i  tidens  løb  efterhånden  var  blevet  tildigtet  (legen- 
der og  lignende),  som  de  oprindelige  forfattere,  vistnok  ofte  med 
velberåd  hu,  havde  udeladt.  Denne  virksomhed  var  imidlertid 
hverken  så  betydningsfuld  eller  så  selvstændigt  et  åndsarbejde, 
sum  den  oprindelige  forfattergærning.  Den  sidste  halvdel  af  det 
13.  årh.  står  således  betydelig  tilbage  for  den  forudgående  tid, 
men  dens  betydning  for  afskrivningsvirksomheden  og  udbredel- 
sen af  de  gamle,  nu  tildels  omarbejdede,  skrifter,  kan  vanskelig 
overvurderes. 

Finnur  Jonsson.     II. 


[2]  —  2  — 

Hvad  tidsrummets  poetiske  frembringelser  angår,  kan  denne 
ikke  på  nogen  måde  tåle  at  sammenlignes  med  den  førstes.  Vi 
har  en  (hird)skjaldedigtning,  der  ganske  vist  er  en  ligefrem  fort- 
sættelse af  den  tidligere,  men  den  er  nu  i  flere  henseender  af  en 
anden  art  og  betydning,  hvad  der  nærmere  vil  blive  belyst  i  det 
følgende.  Til  denne  digtning  må  alle  religiøse  kvad  henføres,  da 
de  er  støbte  i  samme  form  som  de  ældre  digte  og  har  de  fleste 
af  disses  ydre  egenskaber.  Således  forholder  det  sig  hele  tids- 
rummet igennem.  Kun  i  en  forholdsvis  kort  tid  og  indenfor  et 
begrænset  område  findes  der  i  det  13.  årh.  en  opblomstring  af  en 
særlig  digtningsart  (spottedigte).  Hirdskjaldevæsenet  blomstrer 
endnu  i  det  12.  årh.  i  det  hele  taget  af  gavn,  medens  det  i  det 
13.  årh.  kun  kan  siges  at  eksistere  af  navn. 

For  end  vi  går  videre,  vil  vi  i  al  korthed  behandle  de  ydre 
tilstande  i  Norge  og  på  Island  i  dette  tidsrum. 


1.  AFSNIT. 

§  i. 

Historiske  tilstande  i  Norge  og  på  Island. 

Vi  har  tidligere  (1.  bind)  særlig  dvælet  ved  det  religiøse  liv 
og  de  dertil  knyttede  forestillinger,  samt  ved  forskellige  ydre 
forhold  hos  Nordmænd  og  Islændere  i  det  9. — 11.  årh.,  som  måtte 
synes  at  være  af  vigtighed  for  digtningen  i  det  første  tidsrum. 
Vi  har  søgt  at  påvise  sammenhængen  mellem  de  forskellige  slags 
eddadigte  og  de  forhold,  hvortil  de  er  knyttede,  og  hvoraf  de 
synes  at  være  fremvoksede;  vi  har  søgt  at  vise,  hvorledes  skjal- 
dedigtningen, skont  oprunden  i  Norge,  dog  ved  forholdenes  ud- 
vikling blev  en  særlig  islandsk  åndsfrembringelse  og  aner- 
kendt som  sådan  af  Nordmændene  selv. 

Således  blev  det  ved  at  være  i  det  tidsrum,  vi  her  behandler. 
Der  opstod  i  det  ingen  nævneværdig  digtning  i  Norge,  og  der 
eksisterede  her  aldrig  nogen  egenlig  sagaskrivning  eller  over- 
hovedet nogen  prosaisk  litteratur  (bortset  fra  nogle  oversættelser 
af  homilier  og  kirkelige  skrifter  og  et  enkelt  historisk  værk)  for 
end  i  det  13.  årh.  og  da  blev  denne  fremhjulpen  ikke  fra  neden, 

men  fra  oven,  idet  selve  kongerne  virkede  for  den.  Nogen  egen- 
lig national  litteratur  eksisterer  der  med  andre  ord  ikke  i  Norge. 
Dette  forhold  finder  sin  forklaring  i  historiske  grunde.  Som  det 
af  det  følgende  vil  fremgå,  bundede  den  nationale  islandske  litte- 
ratur helt  og  holdent  i  det  islandske  folks  oprindelse  og  livsvil- 
kår ned  igennem  tiderne,  kort  sagt,  i  dets  historiske  traditioner. *) 
Styrken  af  Nordmændenes  traditioner  kan  ikke  have  været 
så  stor  og  frodig  udviklet  som  Islændernes.  De  levede  så  at  sige 
ikke  således  i  og  af  deres  oldtids  minder  som  disse  og  havde  ikke 
den  samme  grund  dertil.  Nordmændenes  historie  særlig  i  det  11. 
og  12.  årh.  egnede  sig  heller  ikke  til  at  vedligeholde  de  gamle 
traditioner  og  forsyne  dem  med  ny  livskraft.  Dertil  var  for- 
holdene altfor  urolige  og  krigerske.  Islændernes  uroligste,  for 
åndsfrembringelser  mindst  gunstige  tid  falder  allerede  i  det  10. 
årh.,  en  tid,  som  for  Norges  vedkommende  i  det  mindste  delvis 
ikke  var  så  forstyrret,  medens  netop  det  århundrede,  som  for  Is- 
lands vedkommende  var  og  blev  det  gunstigste  og  som  da  også  ud- 
mærker sig  ved  sin  rige  og  frodige  åndelige  virksomhed,  var  for 
Norge  en  over  alle  grænser  forstyrret  og  forvirret  tid,  —  det 
12.  årh.  efter  1130.  Det  er  de  blodige  fejders,  den  grusomme  og 
ødelæggende  borgerkrigs  tidsrum *)  hele  århundredet  ud  og  et 
godt  stykke  ind  i  det  næste.  Her  var  den  ene  hånd  løftet  mod 
den  anden;  kampe  rasede  uden  ophør  hele  landet  over,  drab  og 
blodsudgydelse  hørte  til  dagens  orden.  De  ypperste  mænd  i  lan- 
det, kongerne  og  høvdingerne,  var  så  optagne  af  dette  politisk- 
krigerske barbarliv,  at  fra  dem  kunde  der  ikke  være  tale  om,  at 
noget  stød  til  en  national  litteratur  kunde  udgå.  Der  var  ingen 
tid  til  at  tænke  på  sligt.  Og  det  følger  af  sig  selv,  at  fra  de 
ringere  stænder  kunde  noget  sådant  endnu  langt  mindre  ske. 
Deres  tid  var  optagen  dels  af  eget  arbejde  for  livet  og  erhvær- 
velsen  af  de  vigtigste  livsfornødenheder,  dels  af  de  indenlandske 
stridigheder  og  kampe,  som  de  ikke  kunde  undgå  at  blive  dragne 
ind  i.  De  forskellige  efterhånden  opståede  kongsæmner,  hvoraf 
denne  ulykkelige  tid  vrimlede,  skulde  nok  sørge  for,  at  der  ikke 
gaves  den  krog  i  landet,  hvor  der  kunde  være  fred  i  længere  tid. 
De  samlede  omkring  sig  alle  dem,  der  vilde  og  kunde  yde  dem 


*)  Med  „traditioner"   menes  her  og  ellers  mundtlige  meddelelser  fra  slægt 

til  slægt. 
a)  Om  de  indre  grunde  hertil  se  /.  E.  Sars:  Udsigt  osv.  II,  66—71;  om  selve 

det  her  omhandlede  tidsrum  sst.  72—121. 

hærfølge:  mange  var  uden  tvivl  nødtvungne.  Det  er  denne  tid, 
som  Tjodrek  munk  skildrer  i  sin  historie  måske  med  nogen  over- 
drivelse i  de  enkelte  udtryk  men  dog  i  hovedsagen  træffende  så- 
ledes: »Nos  quoque  hujus  schedulæ  hic  finem  facimus,  indignum 
valde  judicantes  memoriæ  posterorum  tradere  scelera,  homicidia, 
perjuria,  parricidia,  sanctorum  locorum  contaminationes,  dei  con- 
temptum,  non  minus  religiosorum  deprædationes  quam  totius  pie- 
bis, mulierum  captivationes  et  ceteras  abominationes,  quas  lon- 
gum  est  enumerare«  1).  Således  måtte  det  komme  dertil,  at  den 
tid,  som  på  Island  var  litteraturens  allerfrodigste,  for  Norges  ved- 
kommende blev  og  måtte  blive  den  allergoldeste.  Når  Saxo 
grammaticus')  antyder,  at  »Norges  blomstrende  forfatning«  blev 
nedslået  ligesom  »af  lyn  og  uvejr«  efter  Harald  gilles  ankomst 
til  Norge,  har  dette  uvejr  ikke  just  nedslået  nogen  national  litte- 
ratur —  for  der  var  ingen  — ,  men  dog  sikkert  de  betingelser, 
som  kunde  formodes  at  have  været  tilstede  derfor,  kvalt  de  jord- 
bundens spirer,  hvoraf  en  sådan  litteratur  kunde  fremvokse  3). 

Man  havde  måske  kunnet  vænte,  at  ligesom  livet  på  Island 
affødte  en  mængde  stedlige  traditioner,  der  dannede  grundlaget 
for  den  senere  sagaskrivning,  kunde  det  være  gået  til  i  Norge, 
således  at  livet  dér  havde  dannet  en  mængde  traditioner  og 
senere  affødt  en  litteratur.  Men  således  gik  det  ikke.  Islænderne 
havde  allerede  i  det  12.  årh.  begyndt  deres  sagaskrivning  ikke 
alene  for  Islands,  men  også  for  Norges  vedkommende.  Allerede 
Sæmund  og  Are  frode  havde  givet  en  oversigt  over  Norges  hi- 
storie (kongerækken  i  alfald).  Ved  midten  af  det  12.  årh.  var  en 
Islænder  i  Norge  for  at  samle  pålidelige  førstehåndsefterretnin- 
ger  om  den  nærmest  forudgangne  tid.  Kong  Sverre  benyttede 
o.  1185  en  islandsk  abbed  til  at  skrive  sin  egen  saga  indtil  det 
tidspunkt  osv.  Det  var  Islænderne,  der  her  samtidig  med  be- 
givenhederne optog  disse  til  skriftlig  fremstilling.  Der  må  tillige 
tidlig  have  rådet  den  følelse  og  almindelige  opfattelse,  at  Is- 
lænderne særlig  egnede  sig  til  den  slags  arbejde;  ligesom  Sverre 
havde  benyttet  en  Islænder,  således  benyttede  senere  kong  Mag- 
nus  lagabøter   en  bekendt   islandsk   historiker   til   at   skrive   sin 


0  Monum.  hist.  Norw.,  s.  67. 

2)  P.  E.  Mullers  udg.  652,  jfr.  Sars  udsigt  II,  72. 

:t)  Jeg  formår  ikke  at  slutte  mig  til  Sars'  betragtninger,   Udsigt  II,   320  ff. 

Den  egenlige  Sturlungetid  falder  netop  efter  den  isl.  litteraturs  guldalder 

og  sammen  med  tilbagegangen. 

faders  historie,  hvis  foitsættelse  dannedes  af  samme  forfatters 
saga  om  Magnus  selv. 

Der  opstod  ikke  i  det  13.  årh.  nogen  national  sagaskrivning. 
Derimod  eksisterer  der  det  fornævnte  sagaværk  på  latin  af  mun- 
ken Tjodrek  (fra  slutningen  af  det  12.  årh.);  men  efter  forfat- 
terens egne  ord  beror  hans  skrift  på  Islændernes  fortællinger ; 
hans  ord  (i  begyndelsen  af  værket)  er  særlig  vigtige,  eftersom 
de  aldeles  klart  og  utvetydigt  viser  den  særlig  norske  opfattelse 
af  Islænderne  som  sagaskrivere  og  historikere,  og  de  afgiver  det 
bedste  bevis  for  det  ovenfor  udviklede;  de  lyder  således:  »Operæ 
pretium  duxi,  vir  illustrissime  [Eystein  erkebiskop],  pauca  hæc 
de  antiquitate  regum  Norwagiensium  breviter  annotare  et  prout 
sagaciter  perquirere  potuimus  ab  eis,  penes  quos  horum 
memoria  præcipue  vigere  creditur,  quos  nos  I  s- 
1  e  n  d  i  n  g  a  vocamus,  qui  hæc  in  suis  antiquis  carminibus  per- 
celebrata  recolunt«  *).  Den  nævnte  forfatter,  Tjodrek  munk,  der 
taler  således,  er  så  godt  som  enestående  som  norsk  forfatter  fra 
denne  tid. 

Det  forsøg,  som  i  den  sidste  tid  er,  især  af  prof.  H.  K  o  h  t, 
gjort  for  at  påvise  en  norsk  historisk  litteratur  i  modersmålet, 
eller  dog  en  ikke  ringe  andel  deri  i  det  12.  årh.,  kan  ikke  siges 
at  være  overbevisende.  Jeg  henviser  til  hans  afhandling  i  Edda 
1914  og  min  modafhandling  -  -  det  gælder  især  Sverressaga  — 
i  Arkiv  f.  nord.  fil.  XXXVI  (1919).  Jeg  vil  ingenlunde  nægte,  at 
der  i  Norge  har  været  bygdetraditioner  om  tidligere  personer  og 
begivenheder,  men  de  var  tildels  af  en  anden  karakter  end  de 
islandske.  Og  sikkert  er  de  aldrig  bleven  samlede  til  større 
grupper  som  de  islandske,  ligesom  der  ikke  mærkes  det  mindste 
til  de  »frode«  mænd,  vi  finder  på  Island  o.  1100.  Enkelte  af  de 
her  antydede  traditioner  kan  have  fundet  vej  til  litteraturen,  f. 
ex.  til  et  værk  som  Ågrip. 

Skønt  det  er  så,  kan  man  dog  tale  om  norsk  prosalitteratur 
i  det  13.  årh.   Hermed  forholder  det  sig  således. 

Da  kong  Sverre  døde  (1202),  var  det  klart,  at  hans  æts 
herredomme  i  Norge  var  grundlagt.  I  ham  havde  Norge  haft  en 
konge,  som  med  utrættelig  udholdenhed,  aldrig  svigtende  kløgt 
og  mangesidig  begavelse  havde  styret  mod  sit  mål.    Han  besad 

')  Meningen  af  det  siste  har  O.  Storm  rigtig  gengivet  i  sin  anm.  til  stedet. 
Jfr.  også  kap.  1  hos  Tjodrek  (ang.  tidsregningen)  og  flere  steder  i  hans 
skrift. 

litterær,  særlig  gejstlig  uddannelse,  og  han  har  åbenbart  haft 
ikke  ringe  interesse  for  boglig  kunst  overhovedet.  Sikkert  er  det, 
at  hans  navn  noje  er  knyttet  til  sagaen  om  ham,  og  det  er  med 
god  grund  formodet,  at  det  forsvarsskrift  fra  slutn.  af  det  12. 
årh.,  som  er  rettet  mod  pave  og  gejstlighed  til  værn  for  konge- 
dommet,  er  skrevet,  ikke  just  af  ham,  men  efter  hans  tilskyn- 
delse. Vi  ved  også,  at  gamle  digte  har  han  kendt  noget  til  (I,  51). 
Hans  son,  den  håbefulde,  begavede  Hakon  (d.  1.  jan.  1204)  var 
ligeledes  en  vel  uddannet  og  litterært  interesseret  mand,  men  han 
døde  for  tidlig  til  at  kunne  virke  for  udviklingen  af  en  norsk 
litteratur. 

Hakons  son,  Hakon  »den  gamle«  (1217 — 63),  fik  bedre  tid, 
magt  og  lejlighed  til  at  interessere  sig  og  virke  for  litteraturen. 
Det  er  sandsynligt,  at  denne  begavede,  kraftige  og  ærgærrige 
fyrste,  så  snart  han  var  kommen  i  ubestridt  besiddelse  af  Norges 
kongestol,  og  efterat  de  ødelæggende  borgerkrige  endelig  var 
afsluttede,  da  først  og  fremmest  tænkte  på  at  hæve  det  norske 
kongedomme  til  det  samme  trin,  som  andre  evropæiske  sam- 
tidige kongedommer  stod  på,  og  at  omgive  dette  med  al  den 
glans,  som  hørte  til  et  sådant,  og  det  ikke  alene  med  hensyn  til 
det  ydre  magtområde.  Dette  søgte  han  blandt  andet  at  udvirke 
ved  at  lade  overføre  på  norsk  fremmede,  beromte  latinske  og 
romanske  skrifter  m.  m.  for  dermed  at  underholde  sig  og  sit  hof. 
Siden  trængte  disse  skrifter  ud  blandt  Nordmændene  og  særlig 
blandt  Islænderne.  Intet  viser  bedre  end  dette,  i  forbindelse  med 
at  kong  Hakon  synes  særlig  at  have  benyttet  ikke-norske  over- 
sættere, at  der  hos  det  norske  folk  ikke  var  de  betingelser  til- 
stede, der  kunde  vække  eller  fremtvinge  en  national  fra  folkets 
hjærterødder  udsprungen  litteratur.  At  det  norske  folk  heller 
ikke  på  andre  områder  viste  nogen  tilbojelighed  til  selvstændig 
åndelig  virksomhed  i  dette  tidsrum,  er  en  kendsgærning.  En 
norsk  poesi  findes,  med  undtagelse  af  den  orknøske,  så  godt  som 
slet  ikke.  Det  var  Islændere,  nu  som  for,  der  optrådte  som  hird- 
skjalde; norske  religiøse  digte  kendes  ikke,  og  nogen  folkelig 
digtning  er  så  godt  som  ukendt. 

Det  er  det  så  meget  rigere  politiske  liv,  de  idelige  urolig- 
heder og  kampe,  indenlandske  såvelsom  udenlandske,  der  optog 
alles  sind  og  tanker  og  som  tillige  med  kampen  for  livet  for- 
trængte enhver  litterær  syslen  hos  det  menige  folk.    De  hojere 

stænder,  særlig  gejstligheden,  måtte  dog,  nærmest  af  praktiske 
grunde,  udfolde  nogen  åndelig  virksomhed. 

Alt  eftersom  tiderne  forandredes,  eftersom  kongemagten  tog 
til  og  det  sociale  liv  blev  fuldkomnere  og  mere  flersidigt,  viste 
det  sig  uundgåKgt  at  ændre  lovene;  de  gamle  love  fra  det  9.,  10. 
og  11.  årh.  var  for  simple,  for  ufuldstændige  i  indhold  til  at 
være  tilstrækkelige  i  et  mere  fremskredent  kulturtidsrum,  hvor 
f.  ex.  særlig  handelen  udvikledes,  købstæder  anlagdes  og  blomst- 
rede op  osv.  Olaf  den  hellige  havde  beskæftiget  sig  med  de  nor- 
ske love,  udvidet  og  forbedret  dem;  men  det  var  sikkert  ikke 
tilstrækkeligt;  de  måtte  stadig  ændres  og  fuldstændiggøres. 
Dette  lovgivningsarbejde  er  udført  af  kongen  i  forbindelse  med 
landets  kyndigste  mænd.  Også  i  denne  henseende  var,  som  be- 
kendt, Hakon  den  gamle  særlig  virksom,  skont  hans  arbejder 
kun  var  af  en  forberedende  art.  Hans  son,  Magnus,  var  det  for- 
beholdt at  afslutte  lovarbejdet  ved  at  udarbejde  en  for  hele  landet 
gældende,  ensartet  lov. 

Den  anden  hovedstand,  gejstligheden,  har  i  begyndelsen 
sikkert  udøvet  en  ikke  ubetydelig  virksomhed  ikke  alene  på  den 
gejstlige  lovgivnings  og  kirketugts  område,  men  også  og  navnlig 
som  prædikende.  Nogen  original  virksomhed  var  der  dog  her 
ikke  tale  om.  Den  norske  kirkeret  blev  naturligvis  den  alminde- 
lige katolske;  de  kirkelige  taler  var  mest  oversættelser  af  frenv 
mede  navnlig  latinske  prædikener  eller  homilier.  »Sagaer«  om 
hellige  mænd  og  apostle  er  tidlig  bleven  skreven  i  Norge,  men  det 
er  alt  oversættelser  fra  latinske  originaler. 

Det  11.  årh.s  første  halvdel  gik  med  til  at  ordne  den  norske 
kirke.  Denne  ordning  udgik  fra  kongen  selv  (Olaf  d.  hellige) 
efter  samråd  med  gejstlige  mænd  (biskoppen  Grimkell).  Kort 
efter  Olafs  fald  blev  det  første  kloster,  et  benediktinerkloster, 
stiftet  i  Trondhjem.  Det  varede  dog  lidt  endnu,  inden  landet  fik 
en  gejstlig,  systematisk  inddeling.  Først  under  Olaf  kyrre  deltes 
Norge  i  3  bispedommer:  Nidaros's,  Seljas  eller  Bergens  og  Oslos. 
Kirker  var  nu  bleven  rejste  rundt  omkring  i  landet,  men  nogen 
gejstlig  jurisdiktion  eksisterede  der  endnu  ikke. 

De  ældste  indfødte  præster  har  vel  ingen  synderlig  uddan- 
nelse haft  og  næppe  besiddet  storre  eller  flere  kundskaber  end 
hojst  nødvendigt. 

Alt  dette  simple  og  ufuldkomne  forsvandt  efterhånden.    Hele 

ordningen  blev  efterhånden  mere  fuldkommen a) ;  gejstlighedens 
kundskaber  steg,  idet  læsningen  af  latinske  kirkelige  skrifter  blev 
mere  almindelig,  ligesom  også  skrivekunsten  fulgte  med.  Af 
klostre  stiftedes  der  flere  i  det  12.  årh.;  således  f.  ex.  Elgesæter 
ved  Nidaros,  Munkeliv  i  Bergen,  Albanskloster  på  Selja,  klostret 
på  Hovedøen  og  Lysekloster.  Af  nonneklostre  fandtes  der  4, 
altsammen  benediktiner-  og  cistercienser-klostre  2).  Disse  klostre 
blev  dog,  såvidt  ses  kan,  ikke  arnesteder  for  nogen  videnskabelig 
virksomhed  i  det  hele;  dette  hænger  sammen  med  de  ovenfor 
omtalte  sociale  og  politiske  forhold. 

Hvad  derimod  Island  angår,  møder  vi  der  et  ganske  andet 
statsbillede  end  i  Norge. 

I  rent  politisk  henseende  var  Island  en  aristokratisk  fristat, 
som,  efter  at  dens  urolige  barndomsalder  var  forbi  (o.  1030),  levede 
under  forholdsvis  rolige  indre  forhold  i  omtrent  halvandet  hun- 
drede år;  disse  forstyrredes  i  begyndelsen  ikke  ved  stridigheder 
mellem  enkelte  høvdinger;  men  eftersom  det  12  årh.  led,  opstod 
der  ufred,  der  blev  almindelig  hele  landet  over  i  det  13.  årh.,  og 
da  førte  til  fristatens  undergang. 

De  gamle  høvdingeslægters  antal  var  i  tidens  løb  taget  af, 
magten  og  formuen  samledes  på  færre  hænder;  der  opstod  en 
indbyrdes  kappelyst  og  skinsyge  med  en  uforholdsmæssig  magt- 
brynde; lidet  tiltalende  sammenstød,  skærmysler  og  kampe, 
manddrab  og  voldshandlinger  det  er  kendemærket  på  den 

første  halvdel  eller  særlig  2.  fjærdedel  af  det  13.  årh.,  den  sor- 
gelig bekendte  Sturlungetid.  Samtidig  begynder  den  norske 
konges  politiske  bestræbelser  at  gore  sig  gældende. 

Forholdet  mellem  Norge  og  Island  havde  i  det  12.  årh. 
været,  som  i  tidligere  tider,  så  godt  som  uforandret.  Handels- 
forbindelserne ikke  alene  vedligeholdtes,  men  udvikledes  på  for- 
skellig måde.  Islandske  skjalde  vedblev  i  stort  antal  at  besøge 
de  norske  konger,  og  skønt  der  næppe  kan  tillægges  dem  og 
deres  idræt  så  stor  en  betydning  som  tidligere,  spiller  de  dog 
omtrent  den  samme  rolle,  i  det  mindste  hele  det  12.  årh.  igennem. 

I  kulturhistorisk  og  sproglig  henseende  var  disse  forbindel- 
ser af  en  meget  stor  betydning.    Men  de  bevirkede  tillige,  at  de 


!)  M.  h.  t.  de  herhen  hørende  sporsmål  henvises  til  A.  C.  Bang:  Udsigt  osv. 

s.  55  ff. 
2)  Jfr.  foruden  Langes  klosterhistorie  A.  Bangs  Udsigt  192  ff. 

norske  konger  stadig  ligesom  havde  ojet  hæftet  på  Island  og 
skont  der  ingen  positive  beviser  -  -  undtagen  for  Olaf  d.  hel- 
liges vedkommende  —  gives  for,  at  de  norske  konger  for  o. 
1200  har  tænkt  på  eller  ønsket  at  underkaste  sig  Island,  er  det 
dcg  ikke  usandsynligt,  at  tanken  lejlighedsvis  er  dukket  op,  men 
de  indre  og  ydre  hindringer,  der  var  tilstede,  måtte  gang  på  gang 
slå  denne  tanke  ned.  Disse  hindringer  var  f.  ex.  den  indre  splid 
og  borgerkrige  i  Norge  selv;  dernæst  Islands  fjærne  beliggenhed 
tilligemed  indbyggernes  uafhængighedsfølelse  og  selvbevidste  stil- 
ling. Men  der  skulde  indtræde  en  forandring  i  alle  disse  forhold. 

Efter  at  kong  Hakon  havde  besteget  den  norske  trone  og 
bragt  en  almindelig  fred  i  landet  tilveje,  var  en  af  hovedbetin- 
gelserne for  at  kunne  virke  udad  skabt.  Samtidig  var  forholdene 
på  Island  væsenlig  forandrede;  høvdingeklassen  var,  som  alle- 
rede bemærket,  bleven  fåtallig,  og  hvad  der  var  værre,  de  fej- 
dede med  hinanden;  der  var  en  indbyrdes  splid  og  kiv.  Hertil 
kom  endvidere,  at  der  var  opstået  uenighed  mellem  den  verdslige 
og  den  gejstlige  magt  (Torlak  d.  helliges  krav,  biskop  Gud- 
munds evindelige  stridigheder  osv.)  og  den  norske  erke- 
biskops  overhøjhed  kunde  ikke  være  uden  betydning  for  og  ind- 
flydelse på  udviklingen  af  de  politiske  forhold.  Nu  om  nogen- 
sinde måtte  lejligheden  være  gunstig  for  udførelsen  af  den  for 
omtalte  tanke,  for  en  indgriben  fra  den  norske  konges  side. 

Og  ganske  rigtig.  Lejligheden  blev  greben  og  benyttet  af 
Hakon  og  Skule  jarl.  Kort  efter  at  Hakon  havde  fået  magten, 
søgte  de,  tilsyneladende  foranlediget  ved  nogle  stridigheder  mel- 
lem Nordmænd  og  Islændere  i  selve  Island,  under  hvilke  nogle 
Nordmænd  dræbtes,  at  skride  til  handling.  I  1218  kom  til  Norge 
en  af  Islands  fornemste  og  mægtigste  høvdinger,  Snorre  Sturlu- 
son.  Han  vidste  at  skaffe  sig  kongens  og  særlig  Skule  jarls 
yndest,  og  da  man,  i  anledning  af  den  nysomtalte  sag,  truede 
med  at  ville  foretage  et  krigstog  (et  hævn-  og  erobringstog)  til 
den  fjærne  ø,  siges  Snorre  at  have  afvendt  dette  ved  løftet  om 
at  forsøge  at  bevirke,  at  den  af  sig  selv  og  uden  krig  skulde 
underkaste  sig  kongen.  Dette  løfte  af  Snorre  gjorde  i  øjeblikket 
sin  virkning;  det  afværgede  den  for  Island  øjeblikkelige  fare. 
Men  Snorre  rørte,  efter  at  være  kommen  hjem  igen,  aldrig  en 
finger  til  at  opfylde  sit  løfte,  og  dette  kostede  ham  senere  livet. 
Men  kong  Hakon  var  ikke  den  mand,  der  var  tilbøjelig  til  at  op- 
give  en    én   gang   fattet   tanke   eller   beslutning.    Ved   sin   kløgt 

benyttede  han  de  islandske  høvdinger  afvekslende  som  redska- 
ber, dels  mod  hinanden,  dels  for  at  virke  for  ham  selv,  ligesom 
han  også  ved  hjælp  af  Nordmænd  på  enhver  måde  søgte  at  frem- 
me sine  planer  med  hensyn  til  Island.  Som  bekendt  blev  resul- 
tatet, at  Island  i  årene  1262 — 64  underkastede  sig  den  norske 
konge  på  visse,  nærmere  bestemte  betingelser.  Hermed  havde 
Island  tabt  sit  selvstyre;  den  gamle  fristat  var  ophørt. 

Hvad  lovgivningen  angik,  måtte  landet  blive  mere  eller  min- 
dre afhængigt  af  den  norske  konge,  og  tiden  viste,  at  det  også 
blev  det.  I  kirkeretlig  henseende  blev  landet  fuldstændig  afhæn- 
gigt af  den  norske  erkebiskop.  I  historisk-politisk  henseende 
havde  underkastelsen  naturligvis  de  mest  gennemgribende  følger 
og  i  litterær  henseende  var  den  ikke  uden  vigtighed. 

Det  er  værdt  at  lægge  mærke  til,  at,  samtidig  med  at  landet 
tabte  eller  stod  i  begreb  med  at  tabe  sin  selvstændighed,  havde 
den  islandske  sagaskrivning,  - —  hvorom  nærmere  i  det  følgende 
-— ,  i  det  hele  taget  nået  sit  hojdepunkt  og  dermed  en  vis  afslut- 
ning. Efter  denne  tid  forandredes  smagen  efterhånden,  og  den 
ændring,  der  indtrådte,  understøttedes  kraftig  af  påvirkninger 
fra  Norge.  Det  var  den  af  kong  Hakon  fremhjulpne  fremmede 
litteratur,  der  begyndte  at  få  indpas  også  på  Island,  dels  fordi 
man  begærlig  greb  et  nyt  stof,  dels  fordi  det  var  Islændere,  som 
kongen,  i  det  mindste  tildels,  benyttede  som  oversættere.  Snart 
vandt  denne  nye  litteratur  megen  udbredelse  på  Island  og  blev 
navnlig  i  det  14.  årh.  temmelig  almindelig.  I  øvrigt  vil  vi  på 
hvert  sted  søge  at  påvise  de  norske  påvirkninger,  der  efter- 
hånden gor  sig  gældende. 

Efter  at  Island  ved  midten  af  det  11.  årh.  havde  fået  sin 
første  biskop  i  Skalholt  (Isleifr  1056—1080),  havde  det  kun  én 
biskop  indtil  i  begyndelsen  af  det  12.  årh.,  da  biskop  Gissurr 
indrommede  Nordlændingerne  et  særskilt  bispedomme.  Den 
første  biskop  på  Holar  var  Jon  Ogmundsson  (1106 — 21).  Som 
for  bemærket  (I,  327 — 8)  havde  landets  første  biskop  kun  liden 
myndighed  i  det  hele;  den  islandske  stats  ydre  og  indre  forhold 
greb  han  ikke  ind  i.  Men  allerede  Isleifs  son,  den  nævnte  Gissurr, 
fik,  måske  dog  nærmest  på  grund  af  sin  egen  udmærkede  karak- 
ter og  folkeyndest,  en  storre  myndighed.  Således  bevirkede  han 
tiendens  indførelse  (1096),  hvorved  en  ekstraskat  blev  pålagt  hele 
befolkningen,  men,  som  Are  frode  siger,  »det  gennemførtes  på 
grund  af  hans  folkegunst,  samt  ved  hans  og  Sæmunds  taler  og 

ved  lovsigemanden  Markus'  råd«.  Der  er  ingen  tvivl  om,  at  denne 
begivenhed  betegnede  et  stort  skridt  fremad  for  den  gejstlige 
myndighed  og  magt  på  Island.  Det  næste  skridt  i  så  henseende 
var  indførelsen  af  en  almindelig  islandsk  kristenret  (på  foran- 
staltning af  de  to  biskopper  Torlak  1118—33  og  Ketill  1122—45). 
Når  hertil  kommer,  at  de  islandske  love  blev  nedskrevne  under 
medvirkning  af  gejstligheden,  og  at  Are  frode,  den  første  island- 
ske historieskriver,  var  præst,  fremdeles,  at  biskop  Jon  Og- 
mundsson  i  sin  nidkærhed  endogså  gik  så  vidt,  at  han  angreb 
dagenes  gamle  folkelige  navne  (Tys-dag  [Tirsdag],  Odins-dag 
[Onsdag]  osv.),  fordi  de  indeholdt  minder  om  hedensk  gudetro, 
og  indførte  andre  isteden  (tredje-dag,  midtuge-dag  osv.),  uden  at 
man  mærker  nogen  modstand  fra  folket,  — •  så  betegner  alt  dette, 
at  det  nu  er  gejstligheden,  som  er  bleven  ikke  just  eneherskende, 
men  dog  kommen  i  besiddelse  af  en  magt,  som  kunde,  i  det  mind- 
ste på  visse  områder,  byde  den  verdslige  stangen.  Nogen  strid 
mellem  gejstligheden  og  de  verdslige  høvdinger  er  der  endnu  ikke 
tale  om.  Endnu  var  bægge  disse  klasser  så  at  sige  ét.  Der 
fandtes  ingen  indvandrede  eller  fremmede  præster;  de  islandske 
præster  var  de  verdslige  høvdingers  egne  sonner  og  nære  slægt- 
ninge, der  handlede  efter  samråd  med  disse  og  under  gensidig 
forståelse,  med  andre  ord:  gejstligheden  stod  på  folkelighedens 
trin  og  følte  sig  ét  med  det  folk,  som  den  tilhørte  og  som  den 
lige  var  udsprungen  af  og  hævede  sig  ikke  meget  over  det  i  le- 
vevis og  vaner.  Den  ærede  og  overholdt  de  gældende  love,  der 
naturligvis  for  længe  siden  var  blevne  ændrede,  hvor  den  nye 
tro  og  trosskikke  krævede  det;  ejendommeligt  for  denne  ringe 
forskel  på  de  to  »stænder«  er,  at  der  i  det  12.  årh.  fandtes  mange 
»boglærde«,  gejstlig  uddannede  høvdinge,  der  dog  ingensinde  be- 
klædte et  kirkeligt  embede  1). 

Endnu  en  grund  til,  at  den  islandske  gejstlighed  ikke  følte 
sig  som  en  særlig  mod  andre  myndigheder  stillet  stand,  var  den 
lange  afstand  mellem  den  og  dens  nærmeste  kirkelige  overhoved, 
erkebispen  i  Bremen  og  —  senere  --  i  Lund.  Først  efter  at  den 
myndige  Eystein  var  bleven  erkebiskop  i  Nidaros  (1161)  blev  den 
islandske  kirke  underlagt  det  norske  erkebispedomme;  den  første 
af  Eystein  (1163)  viede  islandske  biskop  var  Brandr  Sæmundsson 
til  Holar.  Først  herefter  er  det,  at  gejstligheden  begynder  at  op- 
stille særlige  krav,  først  og  fremmest  angående  patronatsretten 
i)  Jfr.  Sars:  Udsigt  II  271—2. 

over  alle  landets  kirker.  Biskop  Torlak  den  hellige  (d.  1193)  for- 
søgte at  tiltvinge  sig  denne  ret,  samt  på  andre  punkter  at  udvide 
kirkens  magt.  Hans  bestræbelser  blev  dog  frugtesløse.  Først 
under  biskop  Arne  l^orlåksson  (1269 — 98)  blev  den  kirkelige  strid 
hæftig  og  brændende.  Disse  stridigheder  var  samtidige  med  og 
ikke  uden  påvirkning  af  stridigheder  i  Norge  (Eystein  og  Sverre, 
Magnus  lagabøter  og  biskop  Jon).  Men  disse  stridigheder  havde 
næppe  nogen  indflydelse  på  eller  betydning  for  den  islandske 
litteratur.  Vi  behøver  derfor  ikke  nærmere  at  dvæle  ved  dem 
her. 

Ligesom  i  andre  lande  stiftedes  der  klostre  også  på  Island; 
de  første  islandske  klostre  grundlagdes  omtrent  samtidig  med  de 
norske  og  vistnok  med  dem  som  forbilleder.  Det  ældste  og  måske 
beromteste  var  benediktinerklostret  på  fingeyrar  {V  i  n- 
geyraklaustr  i  Hunavatnssyssel).  stiftet  1133.  benediktiner- 
klostret på  Munk  cl-P  v  e  r  å  (Øf jorden),  stiftet  1155,  klostret  i 
Hitardal  (vestlandet),  stiftet  1166  (bestod  kun  til  henved  mid- 
ten af  det  13.  årh.),  klostret  i  1?ykkvibær  i  Ver  (Skaptafells- 
syssel),  stiftet  1168,  klostret  i  Flatey,  —  senere  (1184)  —  på 
H  e  1  g  a  f  e  1 1,  stiftet  1172,  klostret  på  Saurbær  (Øfjorden), 
stiftet  lidt  for  1200  (holdt  sig  kun  en  kort  tid),  klostret  i  Videy 
(ved  Reykjavik),  stiftet  1226,  klostret  på.M  6  3  r  u  ve  1 1  i  r,  stiftet 
1295,  samt  endelig  det  kortvarige  og  for  os  fuldstændig  betyd- 
ningsløse kloster  på  S  k  r  i  S  a.  stiftet  1493:  desuden  fandtes  der 
to  nonneklostre  på  K  i  r  k  j  u  b  æ  r,  stiftet  1186.  og  R  e  y  n  i- 
s  t  a  5  r.  stiftet   1295. 

Munkeklostrene  ses  således  hovedsagelig  at  have  tilhørt  nord- 
landet, ialt  4,  derefter  kommer  vestlandet  (sydvestlandet)  med 
tre  og  endelig  sydøstlandet  med  ét.  Af  disse  var  de  ældste  og 
de.  som  fortrinsvis  må  have  haft  betydning  for  litteraturen,  to  på 
nordlandet,  to  på  vestlandet  samt  t'ykkvabæjarklaustr. 

At  disse  klostre  har  haft  litterær  betydning,  er  for  længe 
siden  erkendt.  Medens  man  for  Norges  vedkommende  kun  ken- 
der én  munk  som  forfatter  og  medens  de  norske  klostre,  som 
ovenfor  bemærket,  aldrig  kom  til  at  udfolde  nogen  videnskabelig 
virksomhed,  var  det  modsatte  tilfældet  med  de  islandske.  Ser 
vi  på  forfatternavnene,  der  i  øvrigt  er  forholdsvis  få,  og  de  i 
litteraturen  nævnte  hjemmelsmænd,  moder  vi  mest  gejstlig  ud- 
dannede mænd  med  præsterne  Sæmund  og  Are  i  spidsen.  Af 
dem  er  de  fleste  igen  munke,  som  abbed  Åsgrimr  Vestlid  a- 

son  (^ingeyrar,  d.  1162),  abbed  Karl  Jonsson  (sst.;  for- 
fatteren af  Sverrissaga) ;  samtidig  med  ham  og  i  samme  kloster 
levede  »brødrene«  Gunnlaugr  og  Oddr  (der  forfattede 
Olafssagaer),  abbed  Nikolas  Bergsson  (Munka-1>verå, 
geografisk  forf.),  abbed  Brandr  Jonsson  (d.  1264),  abbed 
Rilnolfr  Sigmundarson,  samtidig  med  ham  præsten 
Grimr  Holmsteinsson  (Jonssaga  baptiste)  for  ikke  at 
nævne  mænd  som  S  t  y  r  m  i  r  hinn  froSe  (d.  1245),  O  1  å  f  r 
h  v  i  t  a  s  k  å  1  d  (d.  1259)  osv.  Navnlig  synes  forfattervirksomhe- 
den at  være  knyttet  til  1>ingeyrar.  Af  ikke-gejstlige  forfattere  ken- 
des i  modsætning  til  de  anførte  Erik  Oddsson  og  så  Snorre  og 
hans  broderson  Sturla;  men  disse  to  opvejer  mange  andre. 

Desuden  foregik  der  i  klostrene  en  udstrakt  gejstlig  under- 
visning samt  vistnok  også  en  oversættelsesvirksomhed,  der 
bestod  i  at  overføre  på  landets  mål  latinske  homilier,  legender  og 
apostelhistorier.  Også  kendes  en  grammatisk-retorisk  virksom- 
hed, der  uden  tvivl  også  fandt  sted  i  klostrene  eller  udgik  der- 
fra. Hvorvidt  de  egenlige  islandske  slægtsagaer  hidrører  fra 
klostermænd,  vil  senere  blive  undersøgt;  så  meget  er  sikkert,  at 
visse  bearbejdelser  af  enkelte  sagaer  må  stamme  fra  gejstlige, 
der  således  i  det  mindste  har  deltaget  i  afskrivnings-  og  om- 
arbejdelsesvirksomheden. 

Alt  dette  lader  os  skimte,  hvor  stor  en  del  den  islandske 
gejstlighed  har  i  Islands  gamle  nationale  litteratur.  Tiltrods  for 
at  det  var  gejstlige,  der  deltog  heri,  var  og  blev  litteraturen  over- 
hovedet national.  Dette  har  sin  grund  i  den  ovenfor  nævnte 
ringe  forskel  på  gejstlig  og  verdslig  stand  i  det  11.  og  12.  årh. 
tilligemed  den  inderlige  sammenhæng,  der  bestod  mellem  bægge. 
Denne  sammenhæng  var  så  stærk,  at  et  par  forsøg  på  at  skrive 
på  latin  omkr.  1200  forblev  isolerede  og  ikke  fristede  til  efterlig- 
nelse.  Nogen  middelalderlig  latinsk  forfattervirksomhed  kunde 
ikke  komme  i  stand.  Man  følte,  at  man  skrev  for  et  forstående 
folk,  et  folk,  som  på  grund  af  sine  stærke  traditioner  og  hjem- 
lige mundtlige  sagafortællinger  krævede  at  kunne  læse  disse, 
når  de  bleve  bogførte. 

Hvad  ellers  den  islandske  gejstligheds  kundskaber  angår,  har 
den  vistnok  stået  på  hojde  med  andre  landes  samtidige  gejst- 
lighed, undt.  for  så  vidt  som  den  aldrig  udfoldede  nogen  selv- 
stændig, på  udstrakt  lærdom  beroende  spekulativ  skolastisk-teo- 
logisk  virksomhed.    Medens  de  islandske  boglærde  endnu  var  få 

og  spredte,  måtte  de,  der  vilde  studere  til  gavns,  rejse  udenlands 
og  der  få  deres  gejstlige  uddannelse.  De  rejste  da  i  reglen  til 
Tyskland  og  studerede  der,  sål.  f.  ex.  biskop  Isleifr.  Men  også 
Frankrig  og  England  besøgtes  af  Islændere.  Efter  at  gejstlig- 
heden var  bleven  talrigere  på  Island,  og  navnlig  efter  at  Isleifr 
var  bleven  biskop,  opstod  der  skoler  i  selve  landet.  Særlig 
blev  der  til  bægge  bispesæder  knyttet  uddannelsesanstalter  for 
vordende  gejstlige.  Desuden  holdt  lærde  præster  på  deres  gårde 
etslags  skoler.  Undervisningsgenstandene  var  først  og  fremmest 
den  middelalderlige  teologi  tilligemed  latin  og  grammatik  (reto- 
rik), det  kirkelige  kalendervæsen  osv.  Kundskaberne  i  latin  har 
i  almindelighed  været  ret  gode,  så  at  man  ikke  alene  forstod  at 
tyde  de  originale  skrifter,  men  også  at  skrive  latin;  oversættel- 
serne er  i  reglen  korrekte  og  smagfulde. 

Således  stod  oplysningen  og  dannelsen  på  Island  på  et  for- 
holdsvis hojt  standpunkt  og,  når  henses  til  den  nationale  litte- 
rære virksomhed,  på  et  hojere,  end  hos  noget  andet  folk  i  Evropa. 

Samtidig  med  den  nye  tros  indførelse,  eller  i  det  mindste 
ikke  ret  længe  efter,  er  den  evropæiske  skrivekunst  bleven 
indført  og  kendt  i  landet.  I  det  11.  årh.  er  denne  kunst  sikkert 
bleven  udøvet  af  meget  få;  ved  dette  århundreds  slutning  må 
den  dog,  takket  være  skolerne,  være  bleven  temmelig  udbredt 
blandt  gejstligheden  i  det  mindste  og  benyttet  til  mindre  opteg- 
nelser, dokumenter  og  oversættelser  af  homilier  og  lign.  Ved 
år  1117  havde  man  i  hvert  fald  fået  en  så  betydelig  øvelse  i  at 
skrive  modersmålet  med  latinske  bogstaver,  at  man  i  vinteren 
1117 — 18  ifølge  en  altingsbeslutning  nedskrev  en  stor  del  af  fri- 
statens love  -  -  det  første  storre  arbejde,  der  bestemt  vides  at 
være  skrevet  på  islandsk.  Den  islandske  skrift  og  dens  udvik- 
ling, særlig  dens  forhold  til  den  gamle  runeskrift,  vil  i  øvrigt 
blive  behandlet  i  en  anden  sammenhæng. 

Hvad  endelig  det  menige  folks  stilling  til  litteraturen  i  dette 
tidsrum  angår,  må  det  i  det  hele  siges,  at  sansen  og  interessen 
for  den  gamle  skjaldedigtning  efterhånden  og  særlig  i  det  13. 
årh.  tabte  sig,  skont  de  gamle  former  stadig  benyttedes.  Hertil 
svarer,  at  der  i  det  13.  årh.  synes  at  være  opstået  en  mere  folke- 
lig art  af  poesi,  der  nærmere  er  i  slægt  med  den  digtningsart, 
som  er  særlig  ejendommelig  for  det  3.  tidsrum.  Med  forståelsen 
af  den  gamle  hirdskjaldedigtning  er  det  rimeligvis  gået  noget 
tilbage.    Mulig  er  sansen  for  den  gamle  og  simplere  eddakvads- 

digtning  samtidig  stegen,  og  vi  får  nu  tillige  forsøg  på  at  efter- 
ligne denne,  men  herom  mere  i  det  følgende.  På  den  anden  side 
nærer  folket  i  dets  helhed  den  mest  levende  interesse  for  sagaer 
af  enhver  art,  og  ligeså  udbredt  og  almindelig  som  den  mundtlige 
fortælling  havde  været  for  dette  tidsrum,  ligeså  udstrakt  synes 
forholdsvis  sagaskrivningen  at  have  været,  ligeså  almindelig  læs- 
ningen af  det  skrevne;  der  er  næppe  tvivl  om,  at  man  har  brugt 
de  skrevne  sagaer  som  underholdningsmiddel,  rimeligvis  til  op- 
læsning, ligesom  tilfældet  har  været  på  Island  til  den  dag  i  dag. 
Der  er  her  en  bevægelse,  som  det  er  værdt  at  lægge  mærke  til. 
Den  almindelig  udbredte,  folkelige,  mundtlige  sagafortælling 
betingede  en  folkelig,  national  sagaskrivning;  efter  at  være  frem- 
bragt bevirkede  denne,  at  folkets  åndelige  interesser  århundre- 
der igennem  har  gået  og  går  tildels  endnu  i  en  bestemt  retning 
og  kom  til  at  danne  den  foryngelsens  kilde,  hvoraf  det  islandske 
folk  stadig  siden  har  øst,  og  hvori  det  stadig  har  fundet  og  gen- 
kendt sig  selv.  Det  er  denne  saga-litteratur,  som  i  forbindelse 
med  andre  omstændigheder,  bl.  a.  landets  fjærne  beliggenhed, 
har  bevirket,  at  det  islandske  folk  mere  end  noget  andet  har 
bevaret  sit  sprog  uforandret,  ja  så  lidet  ændret,  at  ethvert 
læsende  barn  forstår  de  gamle  sagaer  ligeså  godt  som  nutidens 
skrifter,  og  at  folket  er  så  godt  inde  i  landets  historie,  særlig 
oldtidens. 

Den  videnskabelige,  litterære  sans,  der  viser  sig  i  saga- 
skrivningen, åbenbarer  sig  også  deri,  at  man  nu  med  flid  samler 
alle  gamle  minder  af  enhver  slags,  ikke  alene  de  forhistoriske 
sagn  (fornaldarsogur),  men  også  gamle  digte  og  brudstykker  af 
sådanne  og  anlægger  hele  samlinger  deraf;  man  samlede  de  is- 
landske love  i  forskellige  samlinger;  man  studerede  den  gamle 
mytologi  og  samlede,  hvad  der  endnu  var  tilbage  deraf,  og  skrev 
en  sammenhængende  fremstilling  af  den;  ligeledes  studerede 
man  den  gamle  digtning,  uddrog  deraf  poetiske  benævnelser  og 
ordnede  disse  i  versificerede,  systematiske  remser  (til  lettelse 
for  digterne),  samlede  gamle  gåder  osv.  osv.  Man  studerede 
kalendervæsen  og  grammatik  og  skrev  derom.  Kort  sagt,  man 
møder  så  godt  som  på  ethvert  område  en  ivrig,  flittig  virksom- 
hed, hvor  vi  mærker  en  virkelig  sund  og  sand  videnskabelig  sans 
og  en  bevidst,  kritisk  søgen  efter  sandhed,  der  på  sin  måde  står 
på  hojde  med  nutidens.  Man  møder  alle  vegne  den  mest  alsidige 
åndelige  interesse  både  hos  hoje  og  lave. 

§  2. 
Digtningen  i  almindelighed. 

Dette  tidsrums  digtning  er  dels  verdslig,  dels  gejst- 
lig; den  første  kan  atter  deles  i  forskellige  arter. 

Hvad  da  for  det  første  hirdskjaldedigtningen 
angår  får  vi  her  en  ligefrem  fortsættelse  af  det  forrige  tidsrums 
fyrstedigtning.  Hirdskjaldenes  stilling  er,  især  i  dettes  første 
halvdel,  ikke  væsenlig  forskellig  fra  den,  som  de  indtog  i  fore- 
gående tidsrum.  Islandske  skjalde  blev,  som  tidligere,  ved  med 
at  rejse  til  udlandet  for  at  digte  om  fyrster  og  konger  og  bringe 
dem  deres  kvad.  Der  indtræder  dog  åbenbart  en  forskel  med 
hensyn  til  deres  stilling,  deres  anseelse  og  den  dem  tillagte  be- 
tydning allerede  henimod  slutningen  af  det  12.  årh. 

Det  var  at  vente,  at  det  gamle  hirdskjaldevæsen,  ensformigt 
som  det  til  alle  tider  var  og  havde  været,  måtte  engang  begynde 
at  føles  som  noget  gammelt,  og  der  er  ingen  tvivl  om,  at  de 
norske  fyrster,  for  ikke  at  tale  om  andre  (danske  og  svenske),  i 
dette  tidsrum  har  betragtet  det  som  noget  rent  sædvanemæssigt, 
noget  som  nu  engang  af  gammel  vane  hørte  til;  der  tales  da 
heller  ikke  om  en  eneste  konge,  som  særlig  siges  at  have  yndet 
og  begunstiget  skjaldene  og  deres  kunst  i  lighed  f.  ex.  med  kon- 
ger som  Olaf  den  hellige  eller  Harald  hårdråde;  en  undtagelse 
gor  dog  måske  brødrene  Eystein  (d.  1122)  og  Sigurd  Jorsalfar 
(d.  1130);  jfr.  hvad  Saxo  fortæller  om  skjalden  Arnaldr  i  Dan- 
mark. På  den  anden  side  mærkes  der  undertiden  en  vis  ringe- 
agt for  skjaldene.  Anderledes  kan  kong  Magnus  Erlingssons 
forhold  overfor  digteren  Måne  næppe  forstås  eller  forklares.  Han 
kalder  ham  for  lojers  skyld  Tungle  (»Månelil«  i  en  nedsættende 
tone;  tungl  =  mani  'måne')  og  giver  ham,  der  lige  var  kommen 
tilbage  fra  en  Romarejse,  en  skjorte;  hele  det  skildrede  optrin 
kan  næppe  have  været  behageligt  for  digteren,  der  slet  ikke  var 
nogen  dårlig  skjald.  Mindre  beviskraft  har,  hvad  der  fortælles 
om  Sven  grade,  der  ikke  vilde  give  hovedskjalden  Einarr  Skula- 
son  nogen  Ion  for  hans  digt.  I  Danmark  har  interessen  for 
skjaldekvadene  næppe  nogensinde  været  så  levende  som  i 
Norge;  dernæst  måtte  den  endnu  tidligere  svækkes  dér  end  her. 

Denne  tilbagegang  bliver  let  forklarlig,  når  vi  lægger  mærke 
til,  at  skjaldenes  virkelige  betydning  nu  var  langt  r  i  n- 
g  e  r  e  end  tidligere  og  trangen  til  dem  meget  mindre.    Tid- 

ligere  havde  deres  kvad  været  om  ikke  det  eneste,  så  dog  det 
sikreste  opbevaringssted  for  fortids  dåd  og  fyrsters  glans,  hvor 
mindet  derom  skulde  opbevares  »så  længe  verden  stod«.  Nu  var 
der  opstået  en  farlig  medbejler  til  de  levende  mindekvad,  nemlig 
den  omtrent  samtidige  nedskrivning  af  begivenheder ; 
de  skrevne  sagaer  opbevarede  ligeså  sikkert  og  ganske 
anderledes  fyldigt  fyrsternes  handlinger;  deres  indhold  blev 
hæntet  fra  ojenvidner;  til  bekræftelse  af  det  meddelte  behøvede 
man  ikke  mere  samtidige  digteres  altid  kortfattede  kvad.  Det  er 
da  også  tilfældet,  at,  uagtet  det  vrimler  af  hirdskjalde  hele  det 
12.  årh.  igennem  (således  har  ikke  mindre  end  13  skjalde  digtet 
om  kong  Sverre),  er  der  så  godt  som  intet  bevaret  af  deres  kvad. 
Endnu  værre  bliver  det  i  det  følgende  århundrede.  Ikke  alene 
blev  skjaldene  nu  langt  færre  —  den  gamle  skik  at  rejse  uden- 
lands for  udelukkende  at  optræde  som  hirdskjalde  bliver  langt 
mindre  almindelig  — ,  men  deres  digtning  synker  ned  til  at  blive 
en  ren  formsag,  som  mænd  som  Skule  jarl  og  kong  Hakon  holdt 
deres  hånd  over  som  en  god  gammel  skik  og  som  fuldstændig 
holder  op  med  kong  Erik  Magnusson  (d.  1299). 

Hvad  folkets  forhold  til  skjaldedigtningen  angår,  har  dets 
interesse  for  fyrstekvad  og  kvad  overhovedet  endnu  i  det  12. 
årh.  været  ret  betydelig.  Vi  finder  sådanne  digte  benyttede  som 
underholdningsgenstand  på  Reykjaholar  1119.  Digternes  betyd- 
ning og  værd  føltes  og  udtales  klart  af  forfatteren  til  den  1.  gram- 
matiske afhandling  fra  o.  1140.  Skjalden  Måne  fremsiger  Hal- 
dorr  skvaldres  Utfarardråpa  hos  kong  Magnus  11841),  men  dette 
er  dog  det  eneste  eksempel,  der  haves  på  ældre  digtes  brug  til 
fremsigelse,  og  efter  som  det  12.  årh.  lakkede  mod  enden,  er  fyr- 
stekvadene begyndt  at  gå  af  mode  som  en  almindelig  under- 
holdningsgenstand, så  at  de  omkring  år  1200  kan  i  så  henseende 
siges  at  have  udspillet  deres  rolle.  Forståelsen  var  bleven  rin- 
gere, hvad  man  kan  se  af  den  forvanskede  form,  som  digtene  i  de 
allerældste  håndskrifter  har;  jeg  skal  f.  ex.  minde  om  den  eneste 
afskrift  vi  har  af  Plåcitusdråpa,  som  stammer  fra  tiden  omkr. 
1200  eller  noget  derefter.  Ligeledes  forudsætter  Snorre  misfor- 
ståelser og  forvanskninger  af  digtene,  når  han  ytrer  i  fortalen  til 
Hkr.:  »en  kvæåin  pykkja  mér  s  i  z  t  or  stad  færd,  ef  pau  cnv 
rétt  kvedin  ok  skynsamliga  upp  tekin«.     Herimod   taler  ikke 


i)  Fnis.  VIII,  207. 

Finnur  Jonsson.     II. 

iMdrekss.  (s.  2),  når  den  omtaler  »kvæåi,  er  skemta  skal  rikum 
monnum«,  ti  her  er  der  tale  om  ældre  i  simplere  form  digtede 
kvad  om  oldtidshelte  (heltekvad,  eddadigte  og  lign.),  men  ikke 
om  skjaldekvad. 

Til  trods  for  denne  tilbagegang  i  fyrstedigtenes  ævne  til  at 
more.  var  sansen  for  poesi  dog  stadig  lige  levende  og  ævnen  til 
at  digte  lige  almindelig.  Den  viste  sig  ikke  alene  i  de  statelige  og 
i  alt  efter  fyrstekvadene  indrettede  helgendigte,  hvormed  enkelte 
mænd  kunde  lade  sig  underholde,  trøste  og  husvale  x),  om  de  end 
aldrig  blev  populære  i  det  hele,  men  også  i  mindre  digte  og  løse 
vers,  der  stadig  digtedes  og  som  ofte  var  således,  at  folk  morede 
sig  kostelig  derved  2). 

En  særegen  art  af  fyrstedigte,  som  opstår  i  dette  tidsrum 
er  kvad  om  længst  afdøde  fyrster  og  begivenheder  (f.  ex.  Joms- 
vikingetoget),  og  som  ikke  ligefrem  har  noget-  med  de  gamle 
arvekvad  at  gore;  de  er  et  udslag  af  tidens  interesse  for  oldtiden 
og  dens  studium  deraf. 

Det  gamle  hang  til  at  gore  nar  ad  hinanden,  som  var  Nord- 
boerne medfødt,  var  tidlig  blevet  holdt  nede  ved  lovens  hårde 
bestemmelser  (I,  645 — 6).  En  virkelig  satiredigtning  havde 
ikke  kunnet  udvikle  sig,  og  så  længe  den  gamle  ærbødighed  eller 
dog  i  hvert  fald  en  vis  respekt  for  de  gamle  fristatslove  holdt 
sig,  kunde  den  ikke  blive  af  betydning.  Men  såsnart  en  lovløshe- 
dens tid  indtrådte  og  følelsen  for  hinandens  og  egen  værdighed 
slappedes,  kan  man  vænte  at  finde  udslag  af  det  samme  hang; 
det  gor  vi  da  også.  I  det  13.  årh.s  værste  tider,  i  selvrådighe- 
dens og  selvtægtens  lovløse  tidsrum  dukker,  i  det  mindste  i  visse 
egne,  en  satiredigtning  op,  måske  af  en  særlig  form  og  med  et 
særligt  navn.     Denne  vil  senere  særskilt  blive  behandlet. 

Om  nogen  erotisk  digtning  er  der  næppe  tale;  der  findes, 
ligesom  tidligere,  enkelte  løse  kærlighedsvers,  men  ingen  særlig 
erotisk  digter.  Her  synes  den  gejstlige  nidkærhed,  i  forbindelse 
med  de  gamle  loves  strænge  bestemmelser,  at  have  gjort  sig 
gældende.  I  det  mindste  finder  vi,  at  biskop  Jon  Ogmundarson 
(d.  1121),  der  søgte  at  udrydde  alt,  hvad  der  smagte  af  heden- 


i)  Sturl.  I.  312—13. 

2)  Jfr.  den  oplysning,  Grettiss.  119  giver:  „og  efter  denne  samtale  har  muntre 
mænd  indrettet  (o:  i  senere  tid)  det  digt,  som  kaldes  Grettisfærsla,  og 
deri  brugt  vittige  ord  til  fornojelse  for  folk".  Der  er  sikkert  her  tale  om 
et  i  simple  former  digtet  kvad  af  spøgefuldt  indhold. 

skab  og  hedenske  skikke  (galdre,  overtro,  hedenske  dagenavne 
[se  ovf.]  osv.),  også  på  det  strængeste  forbød  mansdngskvæåi 
eda  -visur,  som  »han  ikke  vilde  høre  fremsagte  og  ikke  vilde  til- 
lade blev  fremsagte«,  men  der  tilfojes,  at  »han  dog  ikke  helt 
havde  held  med  sig  deri«  *).  At  de  følgende  islandske  biskopper 
har  søgt  at  virke  i  en  lignende  retning,  er  ikke  usandsynligt. 

Vi  har  i  1.  bind  søgt  at  påvise  tilstedeværelsen  af  en  lærd, 
efterklassisk  eddadigtning  (Gripisspå,  Voluspå  hin 
skamma).  I  det  12.  årh.  udfoldede  man  bl.  a.  en  udstrakt  virk- 
somhed, der  bestod,  som  ovf.  antydet,  i  at  samle  alle  mulige 
sagn  om  oldtidshelte  og  oldtidsbedrifter,  der  naturligvis  ofte  i 
reglen  kunde  være  dunkle  og  fragmentariske  nok.  Disse  sagn- 
brudstykker og  stumper  søgte  man,  så  godt  det  lod  sig  gore,  at 
sætte  sammen  og  lave  sagaer  af  til  underholdning  for  folk;  men 
også  rent  antikvariske  interesser,  hvorpå  vi  senere  vil  se  mange 
eksempler,  har  bevirket  indsamlingen  af  det  gamle  stof.  De 
sagaer,  man  nu  lavede  heraf,  blev  støbte  i  samme  form  som  de 
historiske  sagaer,  og  ligesom  disse  indeholdt  —  ægte  —  vers, 
således  blev,  for  efterligningens  skyld,  selvlavede  vers  indsatte 
hist  og  her,  tildels  for  også  at  gore  det  hele  mere  troværdigt  og 
skuffende;  disse  tildigtede  vers  var  i  reglen  —  af  samme  grund 
—  forfattede  i  ældre  og  simplere  versemål;  man  søgte  at  gore 
dem  gammeldags  i  tone  og  stil  og  benyttede  derfor  gamle  ord  og 
talemåder,  der  fandtes  og  tildels  endnu  genfindes  i  de  ældste 
digte  (eddakvad  o.  lign.).  Disse  tildigtede  vers  er  dels  digte, 
dels  vers-cykler,  dels  enkelte  løse  vers  —  af  meget  forskelligt 
indhold.  Også  en  anden  slags  lærd  digtning  (som  pulur  o.  lign.) 
udfoldedes. 

Hermed  er  de  forskellige  arter  af  dette  tidsrums  verdslige 
digtning  i  al  korthed  antydede. 

Hertil  kommer  til  slutning  en  temmelig  udstrakt  gejstlig 
digtning,  der  særlig  behandler  kristelige  helte,  både  hjemlige 
(som  Olaf  d.  hellige)  og  fremmede  (kristne  legende-helte  og  mar- 
tyrer) samt  forskellige  religiøs-dogmatiske  æmner  (som  Kristi 
kors,  den  hellige  ånd  osv.);  alle  disse  digte  benytter,  på  et  par 
undtagelser  nær  (som  Solarljod),  de  gamle  verdslige  versemål 
(drottkvætt  og  hrynhent).     Hertil  slutter  sig  på  en  måde  over- 

i)  Biskupa  s.  I,  165.  237. 

sætteisen  af  det  kristelig-moralske  digt  Disticha  Catonis   (Hug- 
svinnsmål). 

Samtidig  med  den  ovenfor  omtalte  tilbagegang  i  skjaldenes 
anseelse  og  betydning  (se  nedenfor),  får  deres  digtning,  som 
formel  kunst  betragtet,  et  betydeligt  opsving;  den  bliver  nu 
genstand  for  en  systematisk  lærd  undersøgelse  og  betragtning; 
reglerne  for  den  bliver  yderligere  fastsatte,  versemålene  med 
rim  og  lign.  nærmere  bestemte  efter  ydre  ejendommeligheder, 
som  dog  næppe  alle  var  egnede  til  at  danne  særskilte,  ny  verse- 
mål  og  som  heller  aldrig  i  praksis  benyttedes  efter  de  strængeste 
fordringer.  Også  blev  selve  omskrivningerne  nu  undersøgte  og 
satte  i  system  ligesom  også  enkelt-benævnelserne  samledes  og 
ordnedes  i  versificerede  remser.  Dette  bevidste,  videnskabelige 
studium  og  denne  teoretiske  betragtning  af  det  forhåndenværende 
stof  afføder  foruden  den  ovenfor  nævnte  digtning,  i  det  13.  århs. 
første  halvdel  et  udmærket  værk,  Snorres  Edda,  der  skulde  være 
etslags  håndbog  eller  lærebog  i  skjaldskab  for  begyndere  og  unge 
skjalde.  Lærestoffet  er  her  særlig  »skjaldesproget«,  d.  v.  s.  om- 
skrivningerne og  de  enkelte  kun  i  digtning  brugelige  ord  (heiti, 
fornofn);  de  deles  i  klasser,  opregnes  og  belyses  ved  skjalde- 
eksempler. I  almindelighed  gives  der  her  den  regel,  at  man 
bor,  såvidt  muligt,  følge  i  fædrenes  fodspor,  anvende  de  samme 
udtryk  og  omskrivninger  som  de,  i  hvert  fald  ikke  fjærne  sig  for 
meget  fra  dem a).  Hele  Snorres  Skåldskaparmål  (eller  Braga- 
ræSur)  er  en  illustration  til  disse  ord  og  i  overensstemmelse 
dermed  tales  der  om  »unge  skjalde,  som  ønsker  at  lære  skjalde- 
sproget og  samle  sig  rigdom  af  ord«  2)  osv.  Vi  har  i  1.  bind 
omtalt  skjaldekunsten  som  en  idræt,  der  skulde  og  kunde  læres; 
i  dette  tidsrum  har  den  sikkert  i  en  langt  hojere  grad  været  og 
gældt  for  en  sådan  end  i  den  foregående. 

Tiltrods  for  denne  lærde  granskning  og  behandling  synes 
man  dog  i  dette  tidsrum,  hvad  der  i  øvrigt  er  naturligt  nok,  ikke 
rigtig  at  have  forstået,  hvad  de  gamle  omskrivninger  ifølge  deres 
oprindelse  og  natur  egenlig  var  (jfr.  I,  380  f.).  Den  idelige  brug 
af  dem  i  forbindelse  med,  at  det  mytiske  grundlag  for 
fleres  vedkommende  efterhånden  glemtes    eller  forvirredes  måtte 


J)  Sn.  E.  I,  338;  jfr.  470:  „men  disse  skjaldebenævnelser  og  andre  (af  lign. 
art)  synes  mig  uberettiget  at  bruge  i  digte,  medmindre  man  finder  sådanne 
ord  i  tidligere  hovedskjaldes  kvad";  jfr.  også  sst.  I,  244  og  II,  4. 

2)  Sn.  E.  I,  224. 

selvfølgelig  føre  dels  til  en  vis  mekanisk  efterligning  hos  de  yngre 
skjalde,  der  ikke  kunde  undvære  dem,  dels  med  det  samme  til  at 
de  tabte  deres  oprindelige  bestemmelse  og  fyldige  betydning;  al- 
deles på  samme  måde,  som  det  går  med  de  utallige  enkelt-be- 
nævnelser i  det  daglige  liv;  vi  ved  hvad  de  rent  yderlig  betyder 
og  forstår  at  bruge  dem,  men  hvad  den  oprindelige  betyd- 
ning var,  har  vi  forlængst  glemt,  saften  og  kraften  er  derved 
gået  tabt.  Foruden  at  den  selvstændige  skabende  ævne  efterhån- 
den svækkedes  af  sig  selv,  bevirkede  også  den  ovenfor  frem- 
hævede konservativisme,  som  Snorre  og  sikkert  alle  eller  de 
fleste  af  hans  forgængere  (den  mundtlige  undervisnings  bærere) 
hævder  som  det  bedste  princip,  at  den  oprindelige  betydning  tab- 
tes af  syne;  man  stirrede  på  omskrivningerne,  som  de  forelå,  og 
betragtede  dem  som  noget  for  sig  og  glemte  derved  at  se  på  den 
oprindelige,  noje  og  inderlige  forbindelse,  der  bestod  mellem  dem 
og  det  øvrige  indhold,  hvoraf  de  på  en  måde  betingedes  og  tildels 
i  de  enkelte  givne  tilfælde  var  udsprungne.  I  steden  for  som  tid- 
ligere at  være  betegnende  og  rammende  benævnelser  og  udtryk 
for  noget,  som  digteren  vilde  fremhæve  og  i  steden  for  at 
være  smukke  sammenligninger,  der  passede  i  sammenhængen,, 
sank  de  nu  ned  til  at  blive  sædvanemæssige,  stereotype  stedfor- 
trædere for  det  simple  »han«,  »hun«,  »de«,  osv;  dermed  var  det 
naturligvis  forbi  med  friskheden  og  det  levende  indtryk,  de  tid- 
ligere gjorde.  På  denne  måde  blev  de  hyppig  unaturlige  i  sam- 
menhængen og  uheldige.  Ingen  steds  viser  dette  sig  på  en  mere 
uheldig  og  iojnefaldende  måde  end  i  de  gejstlige  digte,  når  f.  ex. 
en  præst  eller  en  fredelig  gejstlig,  som  aldrig  havde  håndteret 
våben  og  måske  aldrig  set  en  bloddråbe,  kaldes  sådant  noget 
som  'sværdenes  gud',  'kampens  vånd'  og  desl.  (i  Liknarbraut  kal- 
der den  gejstlige  digter  sig  selv  vigrunnr  3,2;  jfr.  brands  drr  Lei5- 
arv.  44,3  også  om  digteren),  eller  når  en  blind  stakkel,  der  al- 
drig har  ejet  en  hvid,  kaldes  'gulduddeleren',  'rigdomsnyderen* 
(Geisli  23,  jfr.  37,  hvor  en  lemlæstet  stakkel  kaldes  'guldbryde- 
ren') og  lign.,  eller  når  det  aldeles  ubestemte  »man«  (madr,  menn) 
betegnes  ved  de  drabeligste  heltekenninger.  Naturligvis  findes 
der  på  den  anden  side  også  ikke  alene  rigtig  brug  af  omskriv- 
ninger, men  også  ret  gode  og  betegnende  kenninger.  Det  be- 
roede på  digternes  egen  dygtighed,  livlighed  og  fantasi. 

Hertil  kommer  en  anden,  ikke  uvigtig  omstændighed,  at  om- 
skrivninger i  det  hele  nu  bruges  fuldt  så  meget  —  også,  eller  ikke 

mindst,  i  religiøse  digte  — ,  som  f.  ex.  i  det  11.  årh.  Dette  er  en 
umiddelbar  følge  af  den  ovf.  omtalte  mangel  på  forståelse  af 
deres  oprindelige  væsen  og  den  mere  eller  mindre  ubevidste  op- 
fattelse, at  de  var  almindelige,  engang  vedtagne  betegnelser,  man 
kunde  bruge  ved  hvilken  som  helst  lejlighed  og  på  hvilket  som 
helst  sted;  det  indviklede  versemål  og  verskunsten,  hvortil  der 
nu,  som  ovenfor  bemærket,  netop  stilledes  stærkere  fordringer 
end  nogensinde  for,  skulde  heller  ikke  lægge  dæmper  på  brugen 
af  dem. 

Der  var  således  flere  omstændigheder  til  at  bevirke,  at  hvad 
der  oprindelig  var  og  skulde  være  pryd,  efterhånden  blev  en 
nødvendig  af  formen  betinget  bestanddel  af  verset  for  tilsidst  at 
synke  ned  til  at  blive  mere  eller  mindre  uheldig,  mere  eller  min- 
dre unødvendig  fyldekalk.  Sit  hojdepunkt  i  så  henseende  når  om- 
skrivningerne i  det  3.  (og  sidste)  tidsrums  digtning,  særlig  i 
rimerne. 

Skåldskaparmål  i  Snorres  Edda  er,  som  bemærket,  en  lære 
om  det  poetiske  sprog,  ikke  om  r  i  m  eller  versemål1).  Men 
også  på  dette  område  er  der  tale  om  en  kunstmæssig  udvikling, 
som  vistnok  for  storste  delen  hører  det  12.  årh.  til.  En  teoretisk 
betragtning  og  sysselsættelse  med  formen  fremtræder  klart  alle- 
rede i  Rognvald  jarls  og  Halls  Håttalykill  fra  omtr.  1145,  der  jo 
er  grundet  på  en  nojagtig  skælnen  mellem  de  enkelte  versemål  og 
disses  ejendommeligheder.  En  til  det  yderste  dreven  systematik 
fremtræder  i  Snorres  Håttatal,  en  delvis  efterligning  af  Håttaly- 
kill, men  hvor  stavelseantal  og  stavelsebeskaffenhed  spiller  en 
langt  storre  rolle.  Herved  kom  man  til  at  iagttage  både  sta- 
velsemål og  ordformer,  og  det  havde  sin  store  be- 
tydning. 

Alt  dette  viser  klart,  hvor  vidt  den  teoretiske  undersøgelse  af 
det  ydre,  formelle,  nu  var  bragt;  det  er  dette,  som  nu  har  fået 
en  sådan  overhånd,  at  digte  kunsten  ikke  uden  ret  kunde  kaldes 
en  r  i  m  kunst.  Men  dette  hænger  som  antydet  noje  sammen  med 
tidens  videnskabelige  stræben  og  virksomhed  på  så  godt  som  et- 
hvert område. 

På  grund  heraf  er  det  ikke  mærkværdigt,  at  vi  hos  skjaldene 
i  dette  tidsrum  finder  efterligninger  og  genklang  af  ældre 
digteres  vers  og  udtryk;   dette  gælder  navnlig  skjaldene   i   det 


J)  Men  her  har  man  til  en  vis  grad  kommentaren  til  Håttatal. 

13.  årh.  endogså  Sturla  l'orSarson,  der  f.  ex.  i  sin  Hrynhenda 
ikke  alene  i  formen  efterligner  Arnors  digt,  men  også  låner  ord 
og  vendinger  derfra  i  et  temmelig  stort  antal.  Dette  var  jo  følgen 
af  den  ovenfor  omtalte  lære  og  læresætninger.  Men  efterlignin- 
gen går  videre;  vi  har  bemærket,  at  man  i  de  uhistoriske  sagaer 
indflettede  vers  i  simplere  versemål,  der  skulde  efterligne  de  æld- 
ste digte;  dette  gjorde  man  også  på  andre  områder;  man  optog 
nu  forny rdislaget  f.  ex.,  som  i  det  9.  og  10.  årh.  kun  benyttedes 
til  visse  digte,  og  anvendte  det  til  fyrstekvad;  den  første,  der 
vides  at  have  gjort  det,  er  skjalden  Gisl  Illugason  og  andre  med 
ham  samtidige  digtere.  Ligeledes  bliver  kviduhåttr  nu  også  be- 
nyttet på  lignende  måde  i  modsætning  til,  hvad  der  fandt  sted  i 
det  11.  årh.  Samtidig  med  at  man  anvendte  alle  mulige  kunst- 
lerier,  vendte  man  også  tilbage  til  de  ældste  tiders  simpelhed,  men 
man  lagde  ikke  mærke  til,  at  denne  benyttelse  af  disse  versemål 
ikke  var  fuldt  ud  i  oldtidens  ånd. 

Ellers  findes  alle  de  samme  versemål  som  i  det  forrige  tids- 
rum; kun  er  rim  og  desl.  bleven  endnu  mere  regelret;  man  sam- 
menligne f.  ex.  Einarr  Skulasons  tøglag  (Haraldsdråpa)  med 
l'orarins  og  Sigvats  eller  Sturlas  Hadarlag  (Hrafnsmål)  med 
Formodr  trefils.  Ellers  er  kunstlerierne  ikke  så  store  som  Håt- 
talykill  eller  Håttatal  kunde  lade  formode;  man  har  aldrig  digtet 
hele  kvad  med  de  ændringer  af  drottkvædr  håttr,  som  Snorre  op- 
stiller, gennemførte.  En  undtagelse  danner  det  såkaldte  tviskelft 
(Rekstefja)  og  det  kunstmæssig  udviklede  håttlausa  (Jomsvi- 
kingadråpa),  hvis  forbillede  de  ældste  skjaldedigte,  f.  ex.  Bra- 
ges, er. 

Skjaldedigtningens  betydning,  som  for  det  første  tidsrums 
vedkommende  er  så  overordenlig,  bliver  nu  ganske  betydelig 
forringet  på  de  fleste  områder. 

Dens  mytologiske  betydning  bliver  for  det  første  så 
godt  som  ingen.  Der  fremstår  selvfølgelig  ingen  virkelige,  my- 
tologiske digte  mere,  som  de  gamle  skjoldkvad  og  gudedraper. 
Dernæst  kan  man  ikke  tillægge  de  på  myter  beroende  o  m- 
skrivninger  nogen  videre  betydning.  Efterhånden  som 
tiden  gik,  fordunkledes  og  tildels  glemtes  de  gamle  myter;  de 
levede  jo  kun  i  traditionen.  For  omskrivningerne  måtte  dette 
have  gennemgribende  følger  (jfr.  ovf.  s.  21);  skjalden  havde  nu 
ingen  levende  og  rigt  flydende  kilde  at  øse  af;  han  måtte  holde 

sig  til  de  ældre  skjaldes  omskrivninger  og  benytte  dem  eller 
danne  nye  af  samme  form,  blot  ved  indsættelse  af  ensbetydende 
ord,  uden  at  han  derfor  behøvede  at  kende  det  oprindelige,  my- 
tiske grundlag.  Men  så  følger  heraf,  at  dette  tidsrums  kenninger 
er  uden  betydning;  i  hvert  fald  må  man  vise  den  allerstorste  for- 
sigtighed med  at  tillægge  dem  nogen  dybere  betydning.  Når 
det,  for  blot  at  tage  et  eksempel,  i  Islendingadråpa  11  hedder: 
audar  Njordr  klauf  Her  jans  huråir  (»rigdommens  Njord  [=  kri- 
geren] kløvede  Odins  dore  [=skjoldene]«),  er  det  sandsynligst, 
at  Njordr  her  står  som  en  almindelig  gudebetegnelse;  digteren 
har  ved  audar  Njordr  tænkt  sig  det  samme  som  ved  linna  foldar 
Freyr  (v.  8),  d.  v.  s.  en  blot  og  bar  vilkårlig  sammenstilling  af  en 
betegnelse  for  guld  og  rigdom  med  et  forresten  ligegyldigt  gude- 
navn, ligesom  han  også  bruger  Njordr,  ja  flert.  Niråir,  i  flere 
andre  kenninger  (hjorregns-Njorår,  fieina  prym-Nirdir  osv.);  om 
hurd  i  kenningen  Herjans  hurb  overhovedet  betegner  en  'dor'  og 
ikke  meget  mere  'noget,  sammensat  af  vidjefletninger  el.  lign.'  er 
desuden  usikkert.  Det  er  efter  min  mening  umuligt  i  den  om- 
talte sætning  af  Isl.  dr.  at  se  et  minde  om  den  kamp,  som  Va- 
nerne i  mytologiens  urtid  med  Njord  i  spidsen  skal  have  haft  med 
Aserne,  og  af  den  at  slutte,  at  Njord  egenhændig  skulde  have 
splintret  Asgårds  dor  (jfr.  brotinn  vas  bordveggr  borgar  Åsa 
Vsp.  245— 0),  således  som  V.  Rydberg  vil  have  ordene  fortolk- 
ede 1).  Man  må  sikkert  med  hensyn  til  dette  sporsmål  temmelig 
strængt  skælne  mellem  den  hedenske  og  den  kristelige  tid. 

Det  foregående  tidsrums  skjaldekvads  hovedbetydning  var 
historisk.  Også  denne  deres  betydning  bliver  nu,  som  alle- 
rede antydet,  i  hoj  grad  forringet  og  det  af  let  forståelige 
grunde.  Sammen  med  de  gamle,  undertiden  dunkle  og  hinanden 
modsigende  traditioner  var  skjaldekvadene  fra  det  10.  og  11. 
årh.  den  senere  historieskrivnings  anerkendte  hovedkilde.  At  de 
som  en  sådan  måtte  træde  i  baggrunden  ved  fremstillingen  af 
historiske  begivenheder  fra  12.  og  13.  årh.,  kommer  af,  at  en- 
hver, som  skrev  om  disse  begivenheder,  konger  og  krige  i  det 
12.  og  13.  årh.,  havde  levende  personer  at  holde  sig  til,  hos  hvem 
de  kunde  få  oplysninger  indtil  de  mindste  enkeltheder;  de  var 
således  i  stand  til  med  lethed  at  få  stof  til  en  fyldig,  pålidelig 
og  sammenhængende  skildring  og  behøvede  ikke  at  ty  til  dra- 


i)  Undersokningar  I,  148.  186—7. 

pernes  kortfattede  fremstilling,  hvor  den  indre  sammenhæng  mel- 
lem begivenhederne  fuldstændig  manglede  og  hvor  fremstillingen 
tit  og  ofte  berode  på  andenhånds  kilder  1),  og  selv  om  det  ikke 
var  tilfældet,  var  digternes  udsagn  i  bedste  fald  ikke  bedre  end 
andre  vederhæftige  mænds  (øjenvidners)  meddelelser,  og  de 
kunde  som  følge  heraf  fuldstændig  lades  ude  af  betragtning  af  de 
historiske  forfattere.  Hvad  vi  ved  om  bestemte  forfattere  af 
kongesagaer,  svarer  fuldstændig  hertil.  Således  fortælles  der  om 
Erik  Oddsson  (ved  midten  af  det  12.  århundrede),  at  han  i  Norge 
hos  pålidelige  mænd  søgte  og  samlede  stof  til  sit  værk;  i  Sverres 
saga  anføres  meget  sjælden  vers  og  disse  er  næsten  alle  løse 
vers,  ikke  drapevers,  og  altså  indflettede  af  andre  grunde  end 
egenlig  for  at  være  bevisende  kildesteder;  kun  et  par  undtagelser 
herfra  findes  i  den  sidste  del  af  sagaen.  Ser  vi  på  sagaerne 
om  de  øvrige  norske  konger  i  det  12.— 13.  årh.  i  det  hele,  vil  vi 
da  også  finde,  at  vers  overhovedet  meget  sjælden  anføres.  1 
sagaen  om  Magnus  den  blinde  og  Harald  gille  (i  Hkr.)  anføres 
kun  et  par  vers  af  Haldorr  skvaldre  og  Einarr  Skulason,  samt  et 
par  vers  af  Ivars  SigurSarbolkr,  i  Inges  og  hans  brødres  saga 
to  vers  af  Kolle,  nogle  vers  af  Einarr  Skulason  og  et  vers  af 
Forbjorn  skakkaskåld;  i  Hakon  hærdebreds  saga  to  vers,  atter 
af  Einarr;  i  Magnus  Erlingssons  saga  3  vers  (to  af  den  nævnte 
.t'orbjorn)  --  altså  et  rent  forsvindende  antal  anførte  vers  og  be- 
nyttede skjalde,  når  vi  ser  hen  til  de  mange  snese  fyrsteskjalde 
i  det  12.  årh.  I  sagaerne  om  kongerne  efter  Sverre  til  Hakon 
den  gamle  anføres  ikke  et  vers  (dog  nævnes  6 — 7  skjalde  i  for- 
bindelse med  Hakon  Sverresson  og  Inge  Bårdsson,  foruden  5,  der 
digtede  om  Hakon  jarl  galin,  d.  1214,  og  10,  der  besang  Skule 
jarl  osv.).  Eorholdet  med  Hakon  den  gamles  saga  er  af  en  sær- 
lig interesse  og  viser  klart,  til  hvilken  betydningsløshed  digtene 
nu  var  sunkne;  sagaens  egen  forfatter,  Sturla,  indsætter  meget 
hyppig  deri  vers  af  sine  egne  digte  om  kong  Hakon,  der  alle 
blev  digtede  omtrent  samtidig  med  sagaens  affattelse,  som  om 
disse  hans  vers  besad  den  fjærneste  beviskraft  eller  dannede 
noget  som  lielst  grundlag  for  fortællingen;  han  anfører  desuden 
nogle  vers  af  sin  broder  Olafs  digte,  -  -  alt  sammen  blot  for  at 
bevare  den  gamle  saga-f  o  r  m,  hvortil  man  mente  der  nu  engang 

*)  At  dette  ofte  var  tilfældet,  er  sikkert.  Således  fortælles  der  om  Snorre, 
at  han  for  sin  første  Norgesrejse  havde  digtet  om  Hakon  jarl  galin 
o.  1214  og  sendt  denne  sit  digt,  naturligvis  skrevet. 

hørte  vers,  uden  at  man  brød  sig  om,  hvor  fuldstændig  betyd- 
ningsløst, ja  ligefrem  meningsløst  det  i  virkeligheden  var  at  an- 
føre dem  og  indsætte  dem. 

Fyrstedigtenes  historiske  betydning  for  dette  tidsrums  ved- 
kommende er,  dog  med  undtagelse  af  dem  fra  den  første  del  af 
J2.  årh.,  således  så  godt  som  ingen. 

I  æstetisk  og  kulturhistorisk  henseende  er  der- 
imod denne  digtning  af  en  ikke  ringe  betydning,  særlig  i  den 
første  halvdel  af  det  12.  årh.  Man  morede  sig  endnu  som  tid- 
ligere ved  foredrag  af  kvad  og  sange,  men  efterhånden  som  for- 
ståelsen tabte  sig,  blev  også  digtenes  underholdningsævne  ringere 
(jfr.  ovf.  s.  17 — 18).  Naturligvis  morede  man  sig  over  lette  og 
kvikke,  let  forståelige  improvisationer  (Einarr  Skulason,  Måne 
hos  kong  Magnus  Erlingsson  osv).  Kenningernes  forandrede  ka- 
rakter, deres  ensformighed  og  delvise  unatur  måtte  også  svække 
den  æstetiske  nydelse,  de  frembød. 

Men  i  é  n  henseende  er  digtene  fra  hele  dette  tidsrum  over- 
ordenlig betydningsfulde,  nemlig  med  hensyn  til  sproget. 
Ganske  vist  har  vi  skrevne  kilder  i  prosa  fra  o.  1200  og  der- 
efter, men  disse  er  temmelig  få  og  lydbetegnelsen  tidt  og  ofte 
meget  svævende  og  unojagtig.  Ved  hjælp  af  digtenes  form,  som 
nu  ikke  er  mindre  bestemt  og  regelbunden  end  tidligere,  er  vi  på 
mange  punkter  i  stand  til  nojagtig  at  bestemme  ordformernes 
udvikling  og  beskaffenhed,  hvor  vi  lades  i  stikken  af  den  skrevne 
prosa-litteratur,  og  digtene  afgiver  således  et  hojst  velkomment 
supplement  til  denne,  der  navnlig  er  af  hoj  værdi  for  det  12. 
årh.s  vedkommende. 

I  religiøs-kulturhistorisk  henseende  er  de  religiøse 
digte  særdeles  interessante,  og  tiltrods  for  beskaffenheden  af 
deres  omskrivninger  (jfr.  ovf.),  er  de  dog  måske  den  fornøjeligste 
del  af  hele  tidsrummets  digtning  på  grund  af  deres  ofte  virkelig 
friske,  ja  drastiske  fremstilling,  velgorende  naivitet,  deres  barn- 
lighed i  trosopfattelse  og  kærnefulde  sprog.  Man  mærker,  trods 
de  gamle  stivnede  former,  at  her  er  noget  nyt  og  at  vi  her  har 
med  virkelige  følelser  at  gore.  I  øvrigt  vil  denne  digtningsart 
nærmere  blive  belyst,  ligesom  det  her  til  slutning  skal  bemærkes, 
at  meget  af,  hvad  der  i  1.  bind  er  sagt  om  skjaldedigtningen  til 
o.  1100  også  gælder  digtene  efter  dette  tidspunkt. 

§  3. 
Norsk  digtning. 

Hertil  regner  vi  ikke  alene  den  særlig  norske  digtning,  der 
er  meget  indskrænket,  men  også  den,  der  stammer  fra  de  vestlige 
øer,  og  af  den  har  vi  en  del  mere. 

A)  Hvad  den  særlige  norske  digtning  angår,  er  den,  som  sagt 
yderst  ringe;  den  består,  foruden  af  et  enkelt  digt,  kun  af  enkelte 
løse  vers,  hvoraf  de  fleste  henføres  til  kongerne  selv  (jvf.  I, 
468). 

Ligesom  Magnus  barfod  (1093 — 1 103)  i  krigersk  dygtighed 
mest  lignede  sin  bedstefader,  Harald  hårdråde,  således  slægtede 
han  ham  også  på  deri,  at  han  var  skjald  og,  ligesom  Harald,  dig- 
tede elskovsvers;  heraf  haves  i  alt  43),  hvoraf  de  3  siges  at  være 
digtede  om  den  tyske  kejsers  datter2),  Maktildr,  hvilket  navn  fore- 
kommer i  det  første  vers;  det  er  erotiske  længselsvers  og  ret  ejen- 
dommelig smukke  — :  »Der  er  én,  som  berøver  mig  søvn  og  mun- 
terhed, hende  med  det  lysebrune  hår« ;  »intet  på  jorden  er  bedre  end 
smukke  kvinder«  hedder  det.  Det  minder  om  Harald  hårfagers 
vers  af  Snæfridssangen.  I  lignende  tone  er  det  sidste  vers,  digtet 
lidt  før  kongens  død,  om  en  irsk  kvinde  (her  findes  det  keltiske  ord 
for  en  pige:  ingjan).  Foruden  disse  vers  haves  et  halvvers  fra  toget 
til  Syderøerne  (1098),  hvori  han  beskylder  sine  mænd  for  utaknem- 
lighed og  troløshed  (Jfr.  Kales  vers  1,  463),  —  og  et  par  drotkvæde- 
de  linjer  fremsagte  under  kampen  på  Foxerne  (1100)  i  anledning  af 
ridderen  GiffarSs  feje  færd;  herom  haves  et  vers,  som  slutter  med 
kongens  to  linjer. 

Af  Magnus'  son,  Sigurd  jor  salfar  (d.  1130),  haves  et 
par  små  kvædlinger,  hvoraf  den  ene  ikke  er  uden  interesse,  idet  den 
kongelige  digter  deri  udtaler  sin  mening  om  hvor  heldigt  det  er, 
at  land  og  folk  (bønderne)  har  det  godt;  den  anden  er  fremsagt  i 
anledning  af  t^orarinn  stuttfelds  tilsynekomst  (se  nedenfor).  Des- 
uden haves  et  veldigtet  drotkvædet  vers  fra  o.  1120  om  hans  kampe 
i  syden3)- 

Af  andre  kongebårne  personer  nævnes  herefter  kun  Sigurd 


!)  Skj.  digtn.  B  I,  402-03. 

9)  Dette  er  galt.     Ment  må  være   Mathilda,   en   søster  til   kong   Edgar,  der 

blev  gift  med   Henrik  1  af  England:   se  A.  Bugge:   Norg.  hist.  II,    1,  338, 

jfr.  P.  A.  Munch:  Nfh.  II,  522. 
8)  Skj.  digtn.  B  I,  422-23. 

slembe  (d.  1139)  som  skjald,  men  hvad  der  anføres  af  ham  er 
kun  et  vers  i  fornyrSislag  med  helrim  i  4.  og  8.  linje  *);  han  mindes 
deri,  under  sit  ophold  på  Island  (o.  1130?),  sit  tidligere  muntre  liv 
i  en  finsk  (lappisk)  gamme. 

Af  det  12.  årh. s  fyrsteskjalde  synes  en  at  være  norsk:  Arne 
fjoruskeifr,  der  i  Skåldatal  opregnes  blandt  kong  Sigurd  jor- 
salfars  digtere,  men  hvis  digt  (digte)  er  fuldstømdig  tabt.  At  han 
var  en  Nordmand  siges  ganske  vist  ikke  udtrykkelig;  men  det 
fremgår  af  den  måde,  hvorpå  lian  omtales  i  Sturlunga2).  hvor  han 
vinteren  1117 — 18  siges  at  være.  I'orgils  på  StaSarhols  hjemme- 
mand; selv  havde  han  et  skib  stående  på  land  ved  Eyrar.  Dette  an- 
tyder, at  han  har  været  en  af  de  mange  norske  købmænd,  der  sej- 
lede på  Island  og  plejede  at  overvintre  der.  1118  rejste  han  ti! 
Norge,  og  senere  træffes  han  i  Norge.  Kort  efter  kong  Eysteins  død 
(1122)  kom  Islænderen  t»6rarinn  stuttfeldr  til  kong  Sigurd.  Dagen 
efter  det  første  møde  med  denne  skulde  han  træde  ind  i  hallen;  da 
mødte  han  Arne,  der  sagde,  at  han  på  kongens  bud  —  hvilket  var 
en  usandhed  —  skulde  digte  et  smædevers  om  en  hirdmand  (der 
var  Arnes  personlige  fjende),  og  Arne  sagde:  »Islænder,  det  sagde 
kongen,  at  du  skulde.« 3)-  En  sådan  tiltale  til  en  Islænder  vilde  være 
hojst  besynderlig  i  en  landsmands  mund  og  antyder  bestemt,  at  man 
har  opfattet  Arne  som  Nordmand;  det  vides  da  også,  at  han  havde 
været  med  på  Sigurds  tog  til  syden;  men  tor  vi  tro  forarms  spotte- 
vers  om  ham,  foranlediget  af  hans  modstander,  hirdmanden,  har 
han  hverken  véeret  nogen  helt  eller  nogen  god  digter;  han  beskyldes 
for  kun  at  have  mættet  en  eneste  krage  og  for  at  have  båret  sin 
hjælm  skævt  samt  for  vidt  og  bredt  at  have  spredt  »den  gamle  orns 
skarn«  (o:  slette  digte  jfr.  Sn.  E.  I,  222  med  variant  under  anm.  12) ; 
men  heri  kan  der  have  ligget  en  overdrivelse. 

Af  den  fra  t^åttr  af  Gullåsu-^ordi  særlig  kendte  norske  høv- 
ding Ingimarr  af  Askr  (jfr.  nedenfor  under  Gullåsu-l'orSr) 
haves  et  vers  i  fornyrSislag, 4)  digtet  under  slaget  på  Fyrileif  (1134), 
hvor  han  kæmpede  på  Harald  gilles  side  og  faldt.  Ingimarr  ud- 
taler der,  dødelig  såret,  at  han  nødig  har  deltaget  i  krigstoget5)-  — 
I  Sverrissaga  nævnes  en  skjald,  ved  navn  Nef  are,  der  hørte  til 


i)  Skj.  digtn.  B  1,  467. 
?)  I.  15—17. 

3)  Hkr.  III,  508-09;  Fris.  299;  Mork.  188;  Fms.  VII,  153. 

4)  Skj.  digtn.  B  I,  466. 

•>)  Flat.  II,  446;  Orkn.s  156:  jfr.  Fms.  VII,  179. 


—  29  —  [29-30] 

Kuflungepartiet,  men  der  vides  intet  bestemt  om  hans  herkomst  og 
nationalitet,  men  det  forekommer  mig  rimeligst,  at  han  er  norsk. 
Under  en  sejlads  langs  vestkysten  i  efteråret  1186  digtede  han  en 
drotkvædet  vise  1)>  hvori  han  på  det  kraftigste  opfordrer  sine  parti- 
fæller til  at  ødelægge  Birkebenerne  og  dræbe  Sverre,  til  at  handle, 
men  ikke  prale.  —  I  det  13.  årh.  nævnes  en  S  n  æ  k  o  1 1  r,  ifølge 
Hakon  den  gamles  saga  en  af  Vårbælgernes  sysselmænd,  der  til- 
ligemed andre  Vårbælger  blev  fanget  1239;  ved  den  lejlighed  dig- 
tede han  et  vers  i  fornyrSislag,  hvori  han  klager  over  den  ham 
overgåede  medfart 2)-  Denne  Snækollr  er  vistnok  i  øvrigt  identisk 
med  den  Snækollr  Gunnason  fra  Orknøerne,  der  tidligere  omtales  i 
sagaen  og  som  nedstammede  fra  Rognvald  jarl;  hvis  det  er  rigtigt, 
hører  han  snarest  til  de  orknøske  digtere.  —  Til  norsk  digtning 
må  vistnok  endelig  et  par  spottevers  henføres;  således  de  to 
linjer,  som  »Nordmændene«  siges  at  have  fremsagt  om  kong  Inge 
i  Sverrig,  »ham  med  den  brede  bagdel«,  samt  de  to  vers,  »Bagl- 
erne« og  »Birkebenerne«  digtede  om  hinanden  1198;  det  sidste  af 
disse  er  digtet  med  det  første  som  mønster  og  som  svar  derpå, 
men  det  lider  af  flere  rimfejl  og  stammer  næppe  fra  nogen  virkelig 
digter3)- 

Foruden  disse  meget  få  og  noget  ubetydelige  vidnesbyrd  om 
den  norske  poesi  i  dette  tidsrum  haves  endnu  et  mærkeligt  lille 
digt,  det  såkaldte  r  u  n  e  d  i  g  t. 

De  bevægelser,  som  runeskriften  fra  først  af  havde  gjort  i 
Norge,  er  ypperlig  skildrede  af  Wimmer*)-  Efterat  den  ældste  art 
af  runer,  der  var  kommen  syd  fra  Danmark,  i  Norge  var  bleven  an- 
vendt til  indskrifter  på  stene  i  tiden  o.  500(400) — 700,  tabte  denne 
skik  sig  efterhånden  og  efter  o.  800  brugte  man  runerne  Séerlig  som 
magiske  tegn  til  udøvelsen  af  trolddomskunster,  som  helbredelses- 
midler  og  lign. 5)-  Der  findes  nogle  få  runeindskrifter  fra  Norge 
i  det  9.  og  følgende  årh.  Fra  Island  kendes  ingen  som  helst  rune- 
indskrifter før  o.  1300,  herom  senere.  I  Norge  har  man  hele  tiden 
kendt  og  anvendt  runerne;  et  mindesmærke  herom  er  det  nævnte 
r  u  n  e  d  i  g  t. 


i)  Skj.  digtn.  B  I,  518. 

2)  Sst.  B  II,  98. 

3)  Sst.  B  I,  591   (v.  1),  596-97  (v.  23—24). 

4)  Die  runenschrift  s.  300—13. 

B)  Jfr.  min  afhdl.  i  Aarbøger  1910. 

Fra  det  gamle  England  haves  et  runedigt,  i  hvilket  runenavnene. 
forklares1);  der  haves  også  et  oldtysk,  men  intet  af  disse  digte 
synes  at  kunne  sættes  i  forbindelse  med  det,  vi  her  behandler. 
Dette,  der  findes  i  to  papirshåndskrifter  (efter  en  tabt  membran), 
er  udgivet  af  Kålund  (i  Småstykker  1 — 16)  og  Wimmer  i  Die  runen- 
schrift  275  ff.  samt  Skj.  digtn.  B  II,  248—49.  Digtet  består  af  i  alt 
16  tolinjede  vers,  for  det  meste  i  runhent  versemål;  ethvert  linjepar 
(vers)  ender  på  et  tostavelsesord  med  lang  pænultima2).  et  par 
steder  (v.  6.  15)  findes  der  helrim  i  sidste  linje;  alle  linjer  er  lige 
lange.  Der  findes  allevegne  to  bistave  i  de  ulige  linjer  og  én  hoved- 
stav i  de  lige,  altid  i  spidsen  for  denne.  Runenavnene  selv  danner 
det  første  ord  i  enhver  af  de  ulige  linjer  og  enhver  linje  danner 
som  oftest  en  sætning  for  sig  med  undtagelse  af  v.  4  og  15,  hvor 
det  første  ord  i  den  sidste  linje  hører  til  den  første. 

Hvad  det  egenlige  indhold  angår,  består  den  første  linje  (med 
det  første  ord  i  den  næste  i  4  og  15)  af  en  forklaring  af  de  16 
runers  navne  i  rækkefølgen:  A)  /  (fé),  u  (ur),  p  (purs),  6  (ossj, 
r  (reiå),  k  (kaun),  B),  h  (hagall),  n  (nauS),  i  (iss),  å  (år),  s  (sol),  C) 
/  (tyr),  b  (bjarkan),  m  (maår),  l  (logr),  (yr) 3).  Selve  forklaringen 
består  —  bortset  fra  én  undtagelse  —  altid  af,  hvad  de  enkelte  navne 
begrebsmæssig  betyder  og  da  enten  og  hyppigst  ganske  ligefrem, 
som  når  det  hedder:  oss  er  flestra  færda  for,  kaun  er  bæygja  barna, 
sol  er  landa  Ijome,  Tyr  en  æinendr  dsa  osv.,  eller  mindre  ligefrem, 
som  i  fé  vældr  frænda  råge,  ur  er  af  illu  jarne,  ræiS  kvæåa  rossoni 
væsta  og  naud  gerer  næppa  koste  osv.  1  et  enkelt  tilfælde  finder 
en  sådan  forklaring  ikke  sted,  idet  det  her  er  runens  magiske 
betydning,  der  angives :  purs  vældr  kuenna  kuillii  4)  —  Den  sidste 
linjes  indhold  består  dels  i  almindelige  erfaringssætninger 
og  -sandheder,  enten  hæntede  fra  naturen  eller  det  menneske- 
lige liv:  fæåest  ulfr  i  skoge,  opt  løypr  ræinn  d  hjarne,  mikil  er  græip 
d  hauki,  hvortil  sætninger  som  en  skalpr  er  sværda  (o:  for)  og  en 
gull  ero  nosser  slutter  sig ;  kdtr  værSr  far  af  illu,  bol  gørver  niann 
folvan,  nøktan  kælr  i  froste,  blindan  parf  at  læida,  hvortil  slutter 
sig  opt  værår  smfor  at  bldsa  og  uant  er,  par  er  brennr,  at  suida : 


J)  Die  runenschrift  83.  hvor  også  den  herhenhørende  litteratur  gives. 

2)  En  uregelmæssighed  findes  i  v.  13  og  16,  hvor  en  kort  stavelse  rimer  på 
en  lang. 

3)  Om  rækkefølgen,  særlig  hvad  m  l  angår,  henvises  til  Wimmer:  Die  runen- 
schrift 240. 

4)  Jfr.   Wimmers  forklaring  s.  277,  som  jeg  slutter  mig  til. 

dels  består  de  i  antydninger  af  gamle  myter  og  sagn  som: 
Reginn  sid  suærdet  bæsta,  get  ek  at  orr  var  Frode,  Loki  bar 
flæråar  tima,  hvortil  slutter  sig:  Kristr  skop  hæimenn  forna.  1  et 
enkelt  tilfælde  udtaler  forfatteren  sin  egen  ærbødighed  for  det  hel- 
lige: lutiek  helgum  dorne. 

Som  oftest  er  der  ingen  tankeforbindelse  mellem  versets  to 
linjer.  En  sådan  findes  kun  i  v.  4,  6  og  muligvis  i  v.  1  (en  parallel 
mellem  det  ødelæggende  guld  [fé]  og  ulven?),  3  (Turs  volder 
kvindemén  —  kun  få  bliver  glade  af  det  onde),  8  (Nød  gor  ens 
stilling  betrængt  —  den  nøgne  fryser  i  frost),  samt  11  (Sol  er 
landenes  glans  —  jeg  bojer  mig  for  helligdommen).  Ellers  er  det 
rimene  og  rimbogstavene,  der  har  bevirket  de  —  tilfældige  — 
sammenstillinger  af  sætninger,  og  forfatteren  har  næppe  været  en 
virkelig  digter.  Digtets  betydning  må  derfor  søges  på  andre  om- 
råder end  det  digteriske. 

At  digtet  er  norsk,  er  sikkert.  Ikke  alene  bestemte  hen- 
tydninger til  norsk  (eller  ikke-islandsk)  natur  som  »ulven  fødes  i 
skoven«,  »ofte  løber  renen  over  frossen  sne«  viser  dette,  men  og- 
så og  ikke  mindre  sikkert  den  omstændighed,  at  h  er  bortfaldet  i 
forlyd  foran  l  og  r  (opt  løypr  ræinn  ti  hjarne;  på  grund  af 
h(jarne)  må  der  nemlig  læses  løypr  og  ræinn;  raid  kvæda  rossom 
væsta). 

Vanskeligere  er  det  at  bestemme  dets  tilblivelses  t  i  d.  W im- 
mer har  »uden  tvivl«  ansat  det  »til  slutningen  af  det  12.  eller  be- 
begyndelsen  af  det  13.  årh.«  1).  Jeg  tror  imidlertid,  at  det  er  for 
tidligt  og  antager  snarere,  at  det  er  digtet  ret  langt  inde  i  det  13. 
årh.  og  på  grund  af  den  vaklende  udtale,  der  på  et  par  steder 
kommer  tilsyne  med  hensyn  til  selvlydenes  længde:  således  rimer 
lima  på  tima  (13)  og  viåa  på  sviba  (16),  d.  v.  s.  det  korte  i  ud- 
tales som  langt  i  overensstemmelse  med  den  senere  udvikling; 
omkring  1200  har  dette  næppe  været  tilfældet.  Af  storre  vigtighed 
er  dog,  at  bæzt  udtales  som  bæst  (rim:  væst);  denne  udtale  synes 
at  være  yngre  end  1200,  jfr.  Wadstein:  Fornn.  homiliebokens  ljud- 
låra  s.  117 — 19,  ifølge  hvilken  z  endnu  ikke  har  fået  udtalen  s.  I  alle 
tilfælde  at  antage  et  unojagtigt  rim,  synes  mig  mindre  sandsynligt. 
At  den  svage  form  liiti  (i.  lyt)  peger  i  samme  retning,  er  ikke 
umuligt;  Fritzner  og  Vigfiisson  anfører  kun  to  eksempler  fra  Stjorn 


')   Die  runenschrift  s.  180. 

og  Barlaamssaga  på  en  svag  imperf.-form ;   men  noget  bevis  er 
denne  form  dog  langt  fra. 

B).  Lige  fra  Harald  hårf agers  dage  var  Orknøerne  blevne 
styrede  af  jarler  af  norsk  herkomst,  hvis  stamfader  skjalden,  den 
dygtige  Torf-Einarr  (I,  444—45),  var.  Hele  jarleslægten  var  både  i 
åndelig  og  legemlig  henseende  ualmindelig  kraftig  og  blomstrende. 
Vi  behøver  kun  at  minde  om  sådanne  navne  som  brødrene  Einarr 
og  1>orfinnr  (d.  1064),  Rognvaldr  Briisason  (d.  1044),  Magnus  den 
hellige  (d.  1116),  Håkon  Pålsson  (d.  1126)  osv.  I  det  11.  årh.  hører 
vi  aldrig  tale  om  digtere  i  den  slægt.  I  det  12.  årh.  optræder  der- 
imod to  særdeles  dygtige  skjalde,  jarlen  Rognvaldr  Kolsson  og 
biskoppen  Bjarne  Kolbeinsson. 

Rognvaldr  jarl.  En  sonneson  af  den  af  HallfreSr  vand- 
ræSaskåld  lemlæstede  t'orleifr  spake  (I,  547)  var  høvdingen  Kale 
på  AgSir  (I,  463) ;  dennes  son  Kolr  blev  gift  med  Gunnhildr  Erlends- 
dottir,  Torfin  jarls  sonnedatter,  men  bode  for  det  meste  i  Norge. 
Hans  son  Kale,  der  må  være  født  kort  efter  1100  *)>  blev  opdraget 
»med  stor  kærlighed«,  og  han  beskrives  som  »den  håbefuldeste 
mand,  middelhoj  af  vækst,  vel  proportioneret,  lysebrun,  nedladende 
og  meget  vennesæl  og  en  stor  idrætsmand«.  For  det  sidste  haves 
et  klart  bevis  i  et  af  hans  egne  vers,  hvor  han  opregner  9  idræt- 
ter, han  kan  (brætspil,  runer,  bog  [at  læse],  smedehåndværk,  ski- 
løb, skydning,  roning,  harpespil,  digtekunst)  2)-  Han  var  tidlig 
moden,  så  at  han  foretog  handelsrejser  til  England,  da  han  var 
15  år  gammel3),  og  vilde  sikkert  tidlig  spille  en  høvdings  rolle; 
han  yndede  at  vise  sig  i  prægtige  klæder  og  foretage  vovestykker, 
som  da  han  trængte  ind  i  Dollzhulen  på  den  nuvær.  Sandø4)-  I 
året  1129,  da  Kale  altså  endnu  ikke  var  30  år,  gav  Sigurd  Jorsal- 
far  ham  halvdelen  af  Orknøerne  tilligemed  jarlenavnet,  og  dermed 
»gav  han  ham  Rognvald  jarl  Brusesons  navn« 5);  fra  nu  af  kaldes 
han  aldrig  andet  end  Rognvald  jarl,  undertiden  med  tilfojelse 
af  hans  oprindelige  navn.  Jarl  blev  han  dog  først  af  gavn  1136  6)> 
da  Påll  Håkonarson,  som  havde  været  jarl  over  alle  øerne,  ikke 


i)  Flat.  II,  429—30;  Orkn.  s.  107—08. 

2)  Flat.  II,  440;  Orkn.  s.  139. 

3)  Flat.  II,  440—1:  Orkn.  s.  140. 
*)  Flat.  II,  441—2;  Orkn.  s.  143. 

s)  Flat.  II,  445-6;  Orkn.  s.  153—54. 
«)  Isl.  ann.  20,  60,  113,  321. 

vilde  opgive  noget  af  sin  magt.  Ved  at  forbinde  sig  med  et 
mægtigt  parti  på  øerne  lykkedes  det  Rognvald  at  skaffe  sig  den 
magt,  som  kongen  havde  givet  ham,  og  at  få  sig  anerkendt  som 
jarl1)  over  alle  øerne.  Påll  blev  fanget  ved  svig  i  Skotland  og 
kom  aldrig  mere  til  øerne.  To  år  senere  måtte  dog  Rognvald 
dele  riget  med  den  unge  Harald  jarl  MaddaSarson  (født  1133),  en 
søstersøn  af  Påll  jarl.  De  følgende  år  styrede  Rognvald  øerne 
under  nogenlunde  fredelige  forhold.  Omkring  1148  skal  han  være 
rejst  til  Norge,  hvor  han  traf  Eindride  den  unge,  der  da  var  nylig 
hjemkommen  fra  syden2);  dennes  fortælling  vakte  lyst  hos  ham 
til  også  at  foretage  en  lignende  rejse.  I  året  1151  foretog  han  da 
sin  bekendte  rejse  tilsøs  til  Jerusalem.  Rejsen  var  yderst  prægtig 
og  rig  på  morsomme  oplevelser,  om  hvilke  jarlen  altid  havde  et 
spøgefuldt  vers  på  rede  hånd3)-  To  år  senere  kom  han  tilbage  til 
sit  hjem.  Imidlertid  havde  en  mand  ved  navn  Erlendr  den  unge, 
en  broderson  af  ovennævnte  Påll  jarl,  gjort  fordring  på  halvdelen 
af  øerne,  og  en  overenskomst  var  allerede  truffen  mellem  ham  og 
Harald  jarl,  der  rejste  til  Norge  lidt  for  Rognvalds  hjemkomst. 
Ikke  desto  mindre  sluttede  denne  og  Harald,  efter  at  være  vendt 
tilbage,  et  forbund  mod  Erlendr,  der  blev  dræbt  11544)-  Fire  år 
senere,  efter  en  del  uroligheder,  blev  Rognvald  selv  dræbt  på  sin 
årlige  jagttur  i  Skotland  den  20.  august  1158  af  en  orknøsk  mand, 
hvem  han  havde  gjort  fredløs5)-  1192  blev  Rognvald  kanoniseret6) 
og  kaldtes  undertiden  »den  hellige«. 

Rognvald  jarl  synes  i  det  hele  at  have  været  af  en  mild  og 
venlig  karakter,  og  det  siges,  at  hans  død  voldte  stor  sorg,  fordi 
han  var  vennesæl  og  havde  hjulpet  mange  7)-  Til  hans  vennesæl- 
hed har  sikkert  ikke  mindst  bidraget,  at  han  var  ligefrem  og  ned- 
ladende, besad  et  muntert  sind  og  ævne  til  at  more  bl.  a.  ved  at 
gribe  forskellige  i  det  daglige  liv  forekommende  begivenheder,  af- 

i)  Se  herom  Flat.  II,  447-63;  Orkn.  s.  156—94. 

2)  Dette  stemmer  ikke  med  Hkr.  (III,  372,  jfr.  Mork.  223),  ifølge  hvilken 
Rognvald  netop  i  følge  med  Eindride  (og  Erling  skakke)  foretog  sit 
middelhavstog,  med  mindre  Eindride  har  foretaget  to  rejser. 

a)  Se  i  øvrigt  Flat.  II,  472—89;  Orkn.  s.  214-94 
«)  Flat.  Il,  490-501;  Orkn.  s.  264-91 

b)  Flat.  II,  507—9.  511:  Orkn.  s.  305—11;  jfr.  Isl.  ann.  ved  år  1158:  Ldn.  331: 
Bisk.  I.  32. 

«)  Isl.  ann.   120.  180,  324. 

")  Flat.  II,  512:  Orkn.  s.  315—16. 

vinde  dem  deres  komiske  sider  og  fremstille  dem  i  lette  og  kvikke 
improvisationer;  han  havde  ordet  i  den  grad  i  sin  magt,  at  han, 
ganske  vist  ved  en  bestemt  lejlighed,  siges  »at  have  digtet  ved 
hvert  andet  ord,  som  han  sagde«1);  ligesom  Harald  hårdråde 
yndede  han  digtekunsten  og  udøvede  den  som  etslags  åndelig 
leg2).  Til  bevis  på  hans  fortrinlige  ævne  til  at  forme  vers,  kan, 
blandt  mange,  f.  ex.  det  halvvers  tjæne,  som  han  digtede  om  den 
tjænestekvinde,  der  kom  ind  i  hallen  og  rystede  af  kulde,  så  at 
tænderne  klaprede,  og  som  kun  kunde  sige:  »atatata«  og  »hutututu« ; 
jarlen  erklærede,  at  han  forstod  hendes  tale  og  digtede  det  nævnte 
vers,  hvor  han  indfører  hende  talende:  »Ja,  I  har  det  lunt  nok, 
men  Åsa  [jeg]  er  atatata  våd  til  skindet;  hvor  skal  jeg  hutututu 
sidde  —  uh,  hvor  jeg  fryser  —  ved  ilden?« 

Af  Rognvalds  storre  digte  —  hvis  der  har  været  flere  så- 
danne —  kendes  kun  ét,  som  han  dog  ikke  var  ene  om  at  digte: 

H  å  1 1  a  1  y  k  i  1 1.  Om  dette  digts  tilblivelse  får  vi  følgende  inter- 
essante oplysning.  Engang  (i  tidsrummet  1140 — 48)  kom  der  til 
Orknøerne  et  islandsk  skib,  hvorpå  der  var  en  mand,  ved  navn 
H  a  1 1  r,  en  son  af  ^orarinn  breidmage;  denne  fik  ophold  ved 
jarlens  hird  og  var  hos  ham  i  længere  tid  —  »de  digtede  da  i  for- 
ening den  gamle  Håttalykill  og  de  digtede  5  vers  til  hvert  versemål, 
men  det  fandt  man  var  for  langt,  og  nu  er  der  kun  to  digtede  til 
hvert  versemål«  3)-  Meningen  af  den  sidste  bemærkning  må  vel 
være  den,  at  digterne  selv  udførte  denne  forkortelse  eller  om- 
arbejdelse af  det  oprindelige  digt  og  foretog  de  ændringer,  som 
derved  blev  nødvendige.  Dette  således  ændrede  digt  er  heldigvis 
for  storste  delen  bevaret,  dog  noget  forvansket  og  mangelfuldt. 
Der  var  nemlig  i  Sverrig  i  det  17.  årh.  en  norsk  membran,  hvori 
digtet  fandtes;  membranen  er  gået  til  grunde,  men  der  haves  i  den 
salanske  samling  i  Upsala  universitets  bibliotek  28  fol.,  nu  R:  683 
(Godels  katalog  s.  27 — 9),  en  afskrift  deraf  med  Jon  Rugmanns 
hånd;  denne  afskrift  viser,  at  membranen  på  sine  steder  har  været 
meget  vanskelig  at  læse,  og  afskriveren  har  ofte  sat  prikker,  hvor 
han  ikke  kunde  læse  originalen,  ligesom  slutningen  mangler  helt. 
Digtet  er  udgivet  af  Svb.  Egilsson  (i  hans  Eddaudgave  1850),  og  nu 
i  Skj.  digtn.  B  I,  487—508. 


i)  Flat.  II,  474:  Orkn.  s.  217. 

2)  Flat.  II.  475:  Orkn.  s.  218—19. 

3)  Flat.  II,  468:  Orkn.  s.  203-05. 

Navnet  Hdttalykill  betyder  'versarternes  nøgle'  og  er  en  efter- 
ligning af  latinske  navne  med  clavis,  men  hvor  gammelt  navnet  er, 
vides  ikke.  »Den  gamle«  er  tilfojet  vistnok  snarest  for  at  adskille 
dette  digt  fra  Snorres  bekendte  Håttatal,  der  muligvis  engang  også 
kaldtes  Hdttalykill  *)•  Mindre  sandsynligt  er  det,  at  det  nævnte 
epitet  skulde,  som  Svb.  Egilsson  mente  2)»  betegne  digtet  i  dets 
ældste  skikkelse  i  modsætning  til  dette  i  dets  forkortede  form. 

Hvad  der  nu  haves  af  digtet  er  41  par  vers,  hvoraf  flere  er 
mere  eller  mindre  ufuldstændige,  så  at  der  af  nogle  endog  kun 
enkelte  linjer  er  tilbage  (det  2.,  5.,  7.,  11.,  13.;  af  det  sidste  vers, 
41  b,  haves  der  kun  den  første  linje).  I  de  fleste  tilfælde  er  vers- 
arternes navne  skrevne  ovenfor;  de  er  følgende:  1,  Ijoåshdttr  (sål.), 
2,  kviduhdttr,  4,  draughent,  6 — 10,  (prihent),  belgdrogur,  munn- 
vbrpur  (sål.),  hinn  dyri  hdttr,  hinn  grænlenzki  hdttr,  13 — 34 
tøgdrdpuhdttr,  kimlabond,  hdhent,  hrynhent,  rekit,  detthent,  balk- 
ar (s)lagr,  re f run  hin  minni,  sextdnmælt,  nufuhdttr,  greppaminni, 
rimhent,  halfnefst,  hdttlaus,  iåurmælt,  haddarlag,  refrun  hin  meiri, 
langlokum  (o:  ort).  alstyft,  flagåalag,  dunhent,  tilsegjandi,  37 — 41, 
konungslag,  dttmælt,  halfnefst,  dlagshdttr,  skjdlfhent.  Tilsvarende 
versarter  findes  hos  Snorre,  men  undertiden  under  andre  navne. 
Uden  navn  er  her  altså:  3,  5,  (6),  11,  12,  35  og  36;  de  svarer  nær- 
mest til  Håttatals  v.  1  (alm.  drotkvædet),  51  (hinn  mesti  stufr),  88 
(runhent  på  6  stavelser),  47  (iåurmælt),  19  +  78  (refhvarfahdtir, 
alhneft),  36  (drotkvædet). 

Allerede  denne  fortegnelse  viser,  at  vi  i  anordningen  af  verse- 
målene  ikke  har  med  et  fuldkomment  system  at  gore;  ikke  engang 
lignende  eller  indbyrdes  beslægtede  versemål  stilles  sammen  (jfr. 
3  og  36,  20  og  28,  25  og  31  og  39,  21  og  38  osv.).  Dog  synes  i  al 
fald  i  digtets  første  del  den  tendens  at  gore  sig  gældende,  at 
begynde  med  de  ældste  og  simpleste  versemål  og  derfra  gå  over 
til  de  mere  indviklede.  I  og  for  sig  er  denne  mangel  på  system 
ikke  videre  påfaldende,  når  der  ses  hen  til,  at  dette  digt  uden 
tvivl  er  det  første  i  sin  art.  Som  en  modsætning  hertil  står  Snor- 
res digt,  hvor  systematikken  er  dreven  til  det  yderste.  Forskellen 
og  dermed  også  systemmanglen  i  Håttalykill  viser  sig  ligeledes  i 
indretningen  af  det  enkelte  vers.    Hos  Snorre  svarer  de  enkelte 


i)  Sn.  E.  II,  364,  jfr.  Mdbius:  Håttatal  I,  43. 
2)  I  sin  Eddaudg.  s.  252. 

linjer  på  det  nøjagtigste  til  hinanden  med  hensyn  til  stavelsers 
antal  og  tidsmål,  deres  indbyrdes  stilling,  samt  rimene.  I  Håttalyk- 
ill  er  dette  langt  fra  at  være  tilfældet.  For  kun  at  tage  et  par 
eksempler,  har  vers  1  a,  i  to  rimstave,  1  b,  i,  der  skulde  være  byg- 
get ens,  kun  én;  rimstavene  står  på  forskellig  måde  i  den  3.  og  6. 
linje  i  bægge  vers;  det  første  rim  (frumhending)  i  37  a,  6  står  i 
den  3.  stavelse,  i  37  b,  5  i  den  første,  og  således  videre  helt 
igennem. 

Hvad  navnene  på  de  enkelte  versarter  angår,  stemmer  de 
ikke  altid  med  Snorres,  uden  at  man  kan  vide,  hvad  der  er  rigt- 
igst; men  dette  spørgsmål  behandles  bedre  i  forbindelse  med  selve 
Håttatal x) ;  her  er  der  dog  anledning  til  særlig  at  fremhæve  den 
såkaldte  (h)nufuhåttr  (22  ab),  et  versemål,  der  ellers  aldrig  fore- 
kommer i  oldtiden  og  hvis  karakteristiske  ejendommelighed  er,  at 
der  efter  hvert  halvvers  indskydes  en  linje  med  to  indrim  (et  og 
samme  ord),  som  bægge  danner  et  helrim  med  det  sidste  rim  i 
foregående  linje  {fljuga  I  nema  ek  ljuga,  en  ek  mim  eigi  ljuga; 
hildi  I  ef  hann  vildi,  en  ek  veit  at  vildi);  også  et  andet  særligt 
versemål,  belgdrogur  (v.  7  a  b),  anføres,  men  på  grund  af  versenes 
mangelfuldhed  er  det  umuligt  at  danne  sig  en  klar  forestilling  om 
versemålet  i  det  hele. 

I  sammenligning  med  Håttatal  står  således  Håttalykill  på  et 
mere  oprindeligt,  mindre  kunstlet,  mere  folkeligt  standpunkt. 

Ifølge  sit  indhold  er  digtet  et  lovkvad.  Det  begynder  med  to 
vers  (1  ab),  hvor  forfatterne  udtaler  deres  pligt  til  at  under- 
holde folk;  derfor  vil  de  fremføre  gamle  visdomme2)-  Ellers 
falder  digtet  i  to  dele,  hvoraf  den  første  handler  om  oldtids- 
helte  og  sagnkonger,  den  sidste  om  norske  konger. 

Hvem  den  første  helt  er,  der  nævnes  (i  2  ab),  er  usikkert, 
da  versene  er  så  mangelfulde,  men  det  synes  at  være  Sigurdr 
fåfnisbane;  dernæst  omtales  Gjukungerne  Gunnarr  og  Hogne  og 
deres  død  (3 ab),  dernæst  en  Helge  (hundingsbane?),  hvorefter 
digterne  går  over  til  Ragnar  lodbrog,  Ella,  Ragnars  og  Åslaugs 
sonner,  Ivarr,  Bjorn,  SigurSr,  Hvitserkr  (4 — 11  ab);  12  ab  handler 
om  Svipdag;  hvem  13  ab  og  14 ab  har  handlet  om,  er  på  grund 
af  versenes  mangelfulde  form  umuligt  at  sige;  muligvis  har  det 


i)  Jfr.  Stutt  [si.  bragfræfli  54—56. 

2)  Når  digterne  her  taler  i  1.  pers.  sing.,  har  det  intet  at  sige,  lige  så  lidt 
som  at  de  (han)  omtaler  deres  (sin)  ungdom. 

været  olddanske  helte,  da  Hagbard  og  FriSleifr  omtales  i  de  følg- 
ende verspar.  Herpå  følger  en  række  vers  om  Ali  (den  frøkne?), 
Frode  (FriMrode),  Helge  (en  broderson  til  Frode?;  jfr.  Hrolfss.  kap. 
1),  Harald  (hildetand),  Angantyr,  Hildr  og  Hjadningekampen,  Rolf 
krake,  Hjalmarr  (hugum-store?),  Erik  sejrsæl,  Olafr  eller  Ole, 
kong  Gautrekr,  Styrbjorn  (17  ab— 29  ab);  hermed  slutter  den  før- 
ste del,  hvor  et  par  af  de  alier  sidst  nævnte  konger  er  historiske 
personer  (Erik  sejrsæl,  Styrbjorn).  Den  anden  del  begynder  med 
Harald  hårfagre,  hvorpå  alle  de  norske  kongeri  rigtig  række- 
følge anføres  lige  ned  til  Magnus  barfod,  idet  jarlerne  Hakon  og 
Erik  udelades;  rækkefølgen  brydes  dog  en  enkelt  gang  ved,  at  to 
danske  konger,  Sven  tveskæg  og  Knud  den  store,  indskydes  efter 
Harald  gråfeld  (v.  34 ab,  35  ab). 

Af  denne  indholdsoversigt  er  det  klart,  at  vi  heller  ikke  her  har 
med  nogen  strængt  systematisk  orden  at  gore,  navnlig  ikke  i  den 
første  del,  hvor  ordningen  synes  at  være  temmelig  vilkårlig  (ti  om 
en  gen  ea  logisk  forbindelse  mellem  alle  de  der  nævnte  fyrster 
kan  der  ikke  være  tale),  og  i  den  sidste  del  er  den  genealogiske 
rækkefølge  som  sagt  brudt.  Et  forsøg  på  at  omstille  versene  —  un- 
der forudsætning  af,  at  vor  eneste  afskrift  var  forvirret  —  vil  næppe 
føre  til  en  bedre  ordning  eller  resultat  i  det  hele. 

Beskrivelserne  af  de  enkelte  fyrster  og  konger  har  i  det  hele 
intet  særtegnende  ved  sig;  de  er  holdte  i  de  almindeligste  udtryk, 
der  enten  betegner  fyrsterne  som  vældige  krigere  —  og  hyppigst 
dette  — ,  eller  som  gavmilde  mænd.  De  siges  at-  have  kæmpet 
drabelig;  deres  sværd  bider,  skjolde  kløves  og  brynjer  brister  osv.; 
særlige  bedrifter  antydes  kun  enkelte  gange;  derfor  er  det  ofte 
vanskeligt  at  bestemme,  hvilke  personer  der  menes  (Helge,  Fr65e, 
Ole  el.  Åle).  En  undtagelse  er  det,  når  Gunnarr  siges  at  have 
skjult  guldet  i  Rinen  og  Atle  kastet  ham  i  en  ormegård,  når  Rolf 
krakes  beromte  gavmildhed  fremhæves,  når  Hafsfjordslaget  særlig 
omtales,  samt  når  Hakon  den  gode  nævnes  rdåvandaåastr.  Kun  i 
et  enkelt  tilfælde  forsøges  der  en  svag  karakteristik  (Olaf  kyrre). 

Bestemte  skrevne  eller  som  digte  bevarede  kilder  lader  sig 
ikke  påvise,  og  det  er  i  og  for  sig  ingenlunde  nødvendigt,  at  forud- 
sætte sådanne;  den  mundtlige,  over  alt  i  norden  kendte  tradition 
kunde  være  en  tilstrækkelig  kilde.  En  anden  sag  er,  at  digterne 
ses  at  have  lånt  enkelte  udtryk  fra  ældre  digte,  særlig  eddakvad. 
Eksempler  herpå  er  anførte  I,  52,  anm.   1.    Desuden  synes  efter- 

ligninger  af  skjaldesteder  at  forekomme;  således  findes:  hjalmsamr 
(Hl.  12  b,  ved  konj.,  men  synes  sikkert)  i  Eir  dr.  af  t'ordr  Kolbeins- 
son  (Eir.  dr.  8),  par  svdt  vig  d  vågi  (Hl.  30  b)  ^  pat  sleit  vig  å  vågi 
Einarr  skålag.  (Vell.  20);  frægr  potti  sd  flotnum  (Hl.  31  a)  ^  frægt 
potti  pat  flotnum  Glilmr  (Graf.  7)  osv. 

Hvor  megen  andel  enhver  af  digterne  har  i  digtet  er  umuligt 
at  sige  med  nogen  vished.  I  så  henseende  har  det  ingen  betyd- 
ning, når  et  »jeg«  (jfr.  ovfr.  s.  36  anm.)  undertiden  fremtræder;  et 
»vi«  vilde  sikkert  have  stødt  alle  dem,  der  hørte;  det  er  muligt,  at 
de  har  delt  de  enkelte  fyrster  og  versarter  imellem  sig,  og  da  er  et 
sådant  »jeg«  let  forståeligt.  I  øvrigt  kunde  det  tænkes,  at  det  var 
Rognvald,  der  havde  fået  ideen  til  at  digte  et  sådant  kvad,  samt 
bestemt  dets  indhold;  det  roser  jo  særlig  den  norske  kongeslægt, 
til  hvilken  Rognvald  netop  havde  stået  i  et  særligt  venskabs-  og 
underdanighedsforhold;  derimod  kunde  man  antage,  at  det  særlig 
var  Hallr,  der  bestemte  digtets  indretning  og  ydre  form.  Dette  er 
kun  en  formodning,  der  synes  at  kunne  støttes  ved  skjaldepoesiens 
særlig  islandske  udvikling  i  dette  tidsrum,  samt  derved,  at  Rogn- 
vald i  sine  øvrige  —  løse  —  vers  aldrig  benytter  særlige  kunst- 
former. 

I  sproglig  henseende  er  digtet  på  mange  punkter  ikke  uvigtigt. 
Det  afgiver  således,  for  kun  at  nævne  et  eksempel,  de  ældste 
eksempler  på  udtalen  var,  vera  med  r  (v.  17  a,  24  b,  39  a  b) ;  den 
samtidige  islandske  form  har  s,  der  også  findes  (4  b) ;  den  første 
stammer  fra  Rognvald,  den  sidste  fra  Hallr. 

Der  findes  også  i  digtet  ikke  få  nygorvingar  (yngre  omskriv- 
ninger), hvor  ord  som  messa  (o:  sang),  salmr  (det  samme),  kyndill 
og  kerti  (o:  lys,  flamme),  tungl  osv.  indtræder  som  led  i  de  sæd- 
vanlige omskrivninger  for  kamp,  sværd;  jfr.  turn  i  en  kenning  for 
'hoved'. 

Hensigten  med  digtet  er,  som  ovf.  bemærket  og  som  det  frem- 
går af  v.  1,  at  underholde;  dette  fremhæves  særlig  karakter- 
istisk i  v.  27  a,  hvor  det  hedder:  »Jeg  har  at  fortælle  kvinden 
om  Olaf«.  Nogen  særlig  sagnhistorisk  eller  historisk  kilde  kan  dig- 
tet, på  grund  af  dets  art,  ikke  siges  at  være. 

Om  digtets  oprindelige  udstrækning  bemærkes  det  til  slutning, 
at  det  formodenlig  har  sluttet  med  Harald  gille,  —  i  ethvert  fald 
kan  der  ikke  mangle  mange  verspar,  —  således  at  hele  digtet  har 
været  omtrent  90  vers. 

Hvad  der  ellers  haves  af  Rognvald  jarl  er  en  hel  del  løse 
vers,  der  alle  findes  i  Orkeyingasaga  x).  De  er  naturligvis  digtede 
til  forskellige  tider  og  i  anledning  af  forskellige  optrin  og  begiven- 
heder. Alle  udmærker  de  sig  ved  den  lethed,  hvormed  de  er 
digtede,  ved  deres  spøgefulde  og  muntre  indhold,  der  snart  udtaler 
digterens  følelser  overfor  en  skon  kvinde,  snart  mod  og  munterhed 
i  storm  og  strid  bølgegang  og  kampens  tummel"),  snart  er  det 
muntre  bemærkninger  om  komiske  begivenheder.  Et  af  Rognvalds 
allerførste  vers  er  det  om  hans  9  idrætter.  Han  sammenligner  et 
andet  sted  den  mindre  raske  sejlas  med  sit  ophold  i  Grimsby,  hvor 
han  har  vadet  i  skarn  i  5  uger,  og  han  dølger  ikke,  hvad  han  synes 
bedst  om.  På  sejlasen  fra  Norge  til  Orknøerne  1148  forliste  han 
ved  Hjaltland,  men  han  og  folkene  blev  reddede.  Han  var  ikke  for- 
knyt, men  digtede  muntre  vers  ved  hvert  andet  ord;  efter  at  have 
modtaget  en  vistnok  ikke  synderlig  prægtig  skindkappe  af  en  bonde, 
hvor  han  da  opholdt  sig,  digtede  han:  »Jeg  ryster  den  rynkede 
pels;  mit  skrud  er  meget  ringe,  men  vore  egne  kapper  er  begravede 
i  dybet.  Hvem  ved,  når  vi  igen  går  i  prægtige  klæder  op  fra  den 
våde  søhest;  brændingen  slog  vore  skibe  mod  klipperne«  (v.  9). 
Morsomst  er  de  vers,  der  stammer  fra  Jorsalfærden  (v.  15 — 32)  — 
og  de  fleste  af  de  løse  vers  hidrører  fra  den  — ,  særlig  de,  som  er 
digtede  om  en  ung  og  smuk  jarledatter  i  byen  »Nerbon«  (Narbonne), 
som  de  gæstede.  Det  var  ikke  frit  for,  hedder  det  i  sagaen,  at  man 
opfordrede  den  statelige  Nordbo  til  for  bestandig  at  blive  der,  men 
han  vilde  fuldføre  sin  rejse;  han  ytrede  i  et  vers:  »Jeg  skal  længe 
huske  ErmingerSs  [jarledatterens]  ord;  hun  vil,  at  vi  skal  rejse  til 
Jerusalem;  men  når  vi  til  efteråret  kommer  tilbage,  sejler  jeg  ikke 
forbi  Nerbon«  (v.  16).  Midt  under  de  vilde  kampe  og  angreb  min- 
des jarlen,  ligesom  Harald  hårdråde  i  sine  gammensviser,  de  glade 
dage  hos  ErmingerSr.  Men  skæbnen  fojede  det  dog  således,  at  han 
ikke  atter  kom  til  Nerbon,  ti  han  rejste  hjem  over  Italien. 3)- 


J)  I  Flat.  II  og  Orkn.  s.  (her  to  vers  flere  end  i  Flat.);  desuden  findes  2 
halvvers  samt  et  helt  vers  af  en  Rognvaldr.  der  næppe  kan  være  anden 
end  Rognvald  jarl.     De  findes  Skj.  digtn.  B  I,  478—87. 

2)  Ejendommeligt  nok  tillægger  han  etsteds  gud,  at  han  vil,  at  man  skal 
kæmpe  og  vade  i  blod! 

3)  Alle  disse  sagaens  vers  er,  efter  min  mening,  utvivlsomt  ægte.  Prof.  H. 
Gering  har  (Zs.  f.  deut.  Phil.  XLIII)  villet  mistænkeliggore  sagaens  frem- 
stilling og  versenes  ægthed.  At  sagaen  er  forvirret  i  flere  henseender, 
er  ubestrideligt.  Men  hvad  Gering  har  fremført  mod  versenes  ægthed 
holder   ikke   stik.     Især   skulde    det   netop   være    selve    Ernimgerdr,   der 

Man  får  det  samme  indtryk  af  disse  vers,  som  selve  beskriv- 
elsen af  ham  giver.  En  ualmindelig  jævn  og  nedladende  person- 
lighed, der  altid  er  glad  og  fornojet,  altid  munter  og  spøgefuld; 
dertil  digter  han  med  den  storste  lethed  og  formfuldkommenhed. 
I  digterisk  kraft  står  han  imidlertid  ikke  nær  så  hojt  som  en  Egill, 
en  Hallfredr  eller  en  Sigvatr,  og  nogen  særlig  fantasi  eller  flugt 
besad  han  ikke. 

Bjarne  biskop  Kolbeinsson  var  en  son  af  den  på 
Orknøerne  boende,  fra  Norge  stammende  høvding,  Kolbeinn  hruga. 
Moderen,  Herborg,  var  en  datterdatter  af  Påll  jarl  ^orfinnsson; 
Bjarne  var  således  beslægtet  med  Rognvald  jarl,  og  det  er  ikke 
underligt,  når  Orkneyingasaga  kalder  Bjarne  for  den  storste  høvd- 
ing og  omtaler  hans  store  familje  på  øerne1).  Når  Bjarne  er  født, 
vides  ikke.  I  sin  ungdomsalder  fik  han  vistnok  en  omhyggelig 
gejstlig  opdragelse;  på  grund  af  sin  anseelse  blev  han  —  mellem 
1188  og  1192  —  viet  til  biskop  over  øerne2)-  Som  en  af  øernes 
anseteste  og  indflydelsesrigeste  mænd  blev  han  gentagne  gange  i 
anledning  af  forskellige  stridigheder  sendt  til  Norge;  således  i  året 
1195  for  at  underhandle  med  kong  Sverre,  efter  at  de  såkaldte 
Eyjarskeggjar  var  bukkede  under  3).  en  anden  gang  1218  til  et 
bispemøde  i  Bergen,  i  anledning  af  den  gudsdom,  ved  hvilken 
kong  Hakons  kongelige  herkomst  skulde  bevises4),  og  desuden 
flere  gange.  For  sidste  gang  kom  han  til  Norge  i  sommeren 
1222  i  anledning  af  det  bekendte  Bergensmøde,  hvor  det  skulde 
endelig  afgores,  hvorvidt  Hakon  var  eneberettiget  til  at  være  konge 
i  Norge  eller  ej 5)-  Under  dette  møde  døde  biskop  Bjarne  den  15. 
september6)-    Bjarnes  virksomhed  under  disse  møder  er  os  ube- 


skulde  vise,  at  versene  ikke  var  ægte.  Hun  skulde  dengang  have  været 
gift,  og  der  kan  således  ikke  have  været  tale  om  noget  parti  mellem 
hende  og  Rognvald.  Nej,  tilvisse.  Men  versene  har  ikke  et  ord  om 
noget  sådant.  Netop  det  at  versene  overhovedet  nævner  Ermingerd  og 
Nerbon  og  sætter  Rognvald  i  forbindelse  med  hende  (hun  er  født  o.  1120 
og  døde  1192)  viser,  at  der  er  et  historisk  grundlag.  I  øvrigt  henviser 
jeg  til  min  afhdl.  i  Hist.  tidsskr.  8  række  IV.  bd.,  hvor  jeg  har  behandlet 
hele  sagen.  Gerings  modbemærkninger  (Zs.  XLVI)  har  ikke,  mener  jeg, 
rokket  ved  mit  resultat, 
i)  Flat.  II,  515,  jfr.  472;  Orkn.  s.  321—22. 

2)  Flat.  II,  515,  Orkn.  s.  321. 

3)  Flat.  II,  519.  645;  Orkn.  s.  328;  Fms.  VIII,  298;  Eirsp.  374. 

4)  Fms.  IX,  279  anm.:  Flat.  III,  29:  Icel.  s.  II,  39;  Eirsp.  496:  jfr.  Fris.  412. 
•>)  Fms.  IX,  325:  Flat.  III,  52;  Icel.  s.  II,  74;  Eirsp.  515;  Fris.  433. 

e)  Isl.  ann.  under  året  1222:  Bisk.  I,  534;  Orkn.  s.  316. 

kendt,  ligesom  vi  heller  intet  kender  til  hans  øvrige  virksomhed, 
med  undtagelse  af,  at  vi  hører,  at  det  var  ham,  der  lod  optage 
Rognvald  jarls  relikvier  og  fik  ham  kanoniseret  *)•  Han  siges  at 
have  været  en  god  ven  af  Islænderen  Hrafn  Sveinbjarnarson,  hvem 
han  sendte  prægtige  gaver2),  ligeledes  af  Loptr,  en  son  af  Påll  bi- 
skop, og  Sæmundr  Jonsson  på  Odde3);  men  at  dette  kendskab  til 
og  bekendtskab  med  Islændere  har  haft  nogen  betydning  for  Bjarne 
som  digter,  lader  sig  ikke  påvise.  Som  digter  kendes  han  fra  de 
betydelige  lævninger  af  et  digt  om  Jomsvikingerne  og  slaget  i 
Hjorungavog,  Jorns  vikingadråpa4)-  Der  anføres  heraf  16 
hele  og  to  halve  vers  i  den  storre  Olafssaga 5) ;  desuden  findes 
storstedelen,  nemlig  40  vers,  i  codex  regius  af  Snorres  Edda;  der 
mangler  her  slutningen,  uvist  hvor  meget.  Det  hele  er  udgivet  af 
C.  af  Petersens  i  hans  udgave  af  Jomsvikingasagas  yngste  recen- 
sion og  i  Skj.  digtn.  B  II,  1 — 10. 

Digtet  er  affattet  i  det  såkaldte  munnvorp  6),  et  versemål, 
hvor  der  intet  rim  findes  i  de  ulige  linjer,  men  halvrim  i  de  lige 
linjer;  i  øvrigt  er  det  som  drotkvædet  versemål;  versemålet  er 
altså  en  metrisk  kunstform,  hvis  forbillede  må  søges  i  Brages  og 
andre  af  de  ældste  skjaldes  ufuldkomne  drotkvædede  versemål, 
men  der  er  ingen  grund  til  at  tillægge  Bjarne  opfindelsen  deraf, 
så  meget  mindre  som  versemålet  synes  at  foreligge  allerede  i 
Håttalykill  v.  6  ab  (meget  mangelfulde).  Digtet  er,  hvad  navnet 
også  viser,  en  drape;  omkvædet  findes  i  versets  1.,  4.,  5.  og  8. 
linje,  første  gang  i  digtets  15.  vers  og  siden,  med  et  mellemrum 
af  3  strofer,  5  gange,  sidste  gang  i  v.  35.  Der  haves  ialt  40  vers 
i  cod.  reg.;  desuden  haves  3  vers  og  2  halvvers,  der  har  hørt  til 
slutningen  af  digtet;  der  kan  altså  ikke  mangle  meget,  forudsat, 
at  slutningen  har  været  omtrent  lige  så  lang  som  indledningen  (15 
vers) ;  man  kunde  således  formode,  at  hele  digtet  har  bestået  af 
(15  +  4X5+15=)  50  vers.  I  formel  henseende  er  digtet  for- 
træffeligt og  udmærker  sig  i  det  hele  fremfor  de  fleste  digte  fra 
samtiden. 

Digteren  begynder  med  i  de  5  første  vers  at  omtale  sig  selv 


i)  Flat.  II,  512;  Orkn.  s.  316:  Isl.  ann.:  Bisk.  I,  439. 

2)  Sturl.3  II,  277;  Bisk.  I.  641. 

3)  Bisk.  I,  143;  Sturl.  I,  272. 

4)  Navnet  findes  på  mange  steder. 

»)  Fms.  I,  161-163.   166.   169-172.    174-7.   179—83;  jfr.  Jomsv.  s.  (1879)  71. 
6)  Snorres  Håttatal  v.  66.  Håttalykill  8  a  b  (munnvorpur.). 

og  sit  forehavende.  Han  viser,  i  modsætning  til  de  kaldsmæssige 
fyrsteskjalde,  en  ophojet  ligegyldighed  for  tilhørere  (»Jeg  opfor- 
drer ingen  til  at  høre  på  mit  digt«) ;  dette  viser  straks  en  vis  selv- 
stændighed uden  just  at  gore  indtryk  af  lyst  til  at  være  anderledes 
end  alle  andre  og  hænger  mulig  sammen  med  digterens  gejstlige 
stilling;  han  erklærer  i  forbindelse  dermed,  at  han  ikke  har  er- 
hværvet  sig  digtekunsten  ved  overnaturlige  midler.  Mærkeligere  er 
indholdet  af  de  følgende  vers,  hvor  digteren  omtaler  sine  fejlslagne 
forhåbninger  og  ulykkelige  kærlighed;  han  er  dybt  såret,  men  dog 
ikke  berøvet  lysten  til  at  digte  om  kampe  og  helte;  en  af  disse 
helte,  som  han  synger  om,  havde  en  kærlighedshistorie  (Vagn  Åka- 
son),  og  det  er  muligvis  netop  denne,  der  har  været  medbestem- 
mende ved  valget  af  digtets  æmne.  En  erotisk  tone  lyder  nemlig 
til  os  hele  digtet  igennem  under  al  den  våbensang  og  skjoldeklang, 
der  klinger  os  for  ørene;  særlig  er  dette  tilfældet  i  steflinjerne  (»En 
fornem  mands  hustru  forstyrrer  hele  min  [livs]  glæde;  et  skud  af 
den  herlige  slægt  volder  mig  strid  kummer«). 

Med  vers  6  tager  så  digteren  fat  på  kvadets  hovedindhold, 
Jomsvikingeslaget  986.  Han  fortæller,  hvem  høvdingerne  var,  samt 
om  løfte-aflæggelsen  ved  gravøllet;  dernæst  beskrives  sejlasen  til 
Norge  (v.  15 — 19)  og  endelig  kampen  med  dens  forskellige  afsnit 
og  enkelte  tildragelser  (v.  20 — 40).  Digtets  slutning  har  handlet 
om,  hvorledes  nogle  af  de  fangne  Jomsvikinger  blev  henrettede, 
samt  og  navnlig  hvorledes  Vagn  opfyldte  sit  løfte  (at  få  Ingeborg, 
Torkel  leiras  skonne  datter,  til  ægte). 

Om  sine  kilder  udtaler  digteren  intet,  undtagen  for  så  vidt 
som  han  siger;  »jeg  har  hørt«  (v.  6,  7,  8,  10,  12,  21,  28—30,  32,  36, 
38 — 41),  »der  blev  fortalt«,  »man  sagde«  (v.  16,  17,  21,  25,  jfr.  41, 
44),  »man  hører  at«  (v.  20).  Dette  tyder  på  mundtlige  fortællinger; 
skriftlige  kilder  er  det  derimod  umuligt  at  eftervise.  Beret- 
ninger om  slaget  findes  i  forskellige  saga-bearbejdelser  både  af 
Jomsvikingasaga  selv  og  kongesagaerne,  men  nogen  direkte  for- 
bindelse mellem  disse  og  drapen  lader  sig  næppe  påvise.  Petersens 
har  i  sin  udgave  af  sagaens  yngste  recension a)  påvist,  at  fra  den 
kan  Snorre  kun  have  haft  antallet  af  de  faldne  Jomsvikinger, 
medens  han  dog  også  kan  have  haft  det  andensteds  fra.  Mellem 
drapen  og  Fagrskinna  er  der  overensstemmelse  angående  den  dag 
(julenat),  da  Jomsvikingerne  kom  til  Jæderen.    At  så  mange  vers 

')  S.  120  anm. 

af  drapen  anføres  som  beviser  i  den  storre  Olafssaga  har  ingen  be- 
tydning for  de  der  berettede  kendsgærninger,  da  det  er  sikkert,  at 
den  senere  redaktør  har  hæntet  disse  umiddelbart  fra  ældre  pro- 
saiske kilder  og  selv  tilfojet  versene  uden  at  rette  teksten  efter  disse 
eller  tilfoje  noget  nyt  derfra  med  undtagelse  af  et  par  rene  små- 
ting l)-  Mellem  drapen  og  de  i  de  forskellige  sagabearbejdelser 
meddelte  hovedkendsgærninger  er  der.  naturligt  nok,  i  det  hele 
taget  overensstemmelse. 

Hvad  enkelte  udtryk  angår,  synes  biskop  Bjarne  at  have  lånt 
eller  efterlignet  enkelte  ord  og  omskrivninger  i  Håttalykill,  hvilket 
i  og  for  sig  måtte  være  forståeligt  nok'2)-  Ellers  synes  Bjarne  i 
det  hele  at  fremtræde  som  en  original  digter,  ikke  alene  hvad  den 
ovenfor  fremhævede  begyndelse  af  digtet  angår,  men  også  derved, 
at  han  i  modsætning  til  de  fleste  af  samtidens  skjalde  har  behandlet 
en  historisk  begivenhed  fra  fortiden  3)-  Når  det  er  blevet  sagt,  at 
formens  mindre  indviklede  beskaffenhed  gav  forfatteren  »lejlighed 
til  at  røre  sig  mere  frit«  4)»  er  det  tilvisse  sandt,  og  det  er  rimeligt, 
at  omskrivningerne  af  den  grund  i  det  hele  er  mindre  indviklede; 
men  lige  så  vist  er  det,  at  omskrivningerne  ikke  derfor  anvendes 
mindre  hyppig,  end  det  ellers  er  tilfældet,  ligesom  digteren  også 
gor  en  udstrakt  brug  af  tillægsord,  uden  at  man  just  altid  kan  sige, 
at  de  er  særlig  rammende. 

Hvad  digterens  forhold  til  stoffet  angår,  deler  han  sin  be- 
undring ligeligt  mellem  Jomsvikinger  og  Nordmænd;  kun  ses  det, 
at  han  som  gejstlig  ikke  billiger  Hakon  jarls  ofring  af  sin  son  (v. 
30) ;  men  når  han  kalder  Jomsvikingerne  for  siåfornir  (7.6)  =  hed- 
ninger, er  det  sikkert  ikke  ment  som  nedsættende.  Hvad  Joms- 
vikingerne angår,  er  det  let  at  se,  at  forfatteren  har  mest  tilovers 
for  den  unge  erotiske  helt  Vagn  Åkason.  Denne  er  ham  åbenbart 
den  første,  dygtigste  og  tapreste  af  dem  alle,  og  han  er  utrættelig 
i  sine  lovprisninger  over  ham.  Det,  som  har  bidraget  hertil,  er 
sikkert  den  del  af  hans  løfte,  der  gik  ud  på  at  vinde  Ingibjorgs 
elskov;  her  har  digteren  næret  følelser  fælles  med  heltens.  På  den 
anden  side  kan  det  ikke  noksom  fremhæves  til  digterens  ros, 
at  han  stiller  sig  fuldstændig  upartisk  overfor  den  af  Islænderne 
så  ilde  medtagne  og  vistnok  noget  uretføerdig  behandlede  Sigvalde 

i)  Petersens'  udg.  af  510  s.  121. 

2)  Sst.  123-4  anm. 

3)  Sst.  125. 

l)  Sst.  s.  124. 

jarl  og  betegner  ham  stadig  som  den  tapre  kriger  og  modige 
fører;  han  har  ikke  et  dadlende  ord  for  hans  flugt,  men  har  fundet 
den  rimelig  i  betragtning  af  de  tvingende  omstændigheder. 

Med  hensyn  til  digtets  æstetiske  betydning  kan  jeg  i  det  hele 
slutte  mig  til  Petersens'  dom  derom  *)•  Foruden  at  det  erotiske 
element  giver  digtet  en  ejendommelig,  ikke  just  tungsindig  farve, 
og  foruden  at  digteren  viser  en  prisværdig  upartiskhed  og  er  fuld 
af  beundring  for  de  tapre  helte,  særlig  Vagn,  er  hele  digtet  kraftigt 
i  udtryk  og  stemningsfuldt  i  tonen,  let  forståeligt  som  det  tillige  er. 

Af  biskop  Bjarne  haves  ikke  andre  digte.  Man  har  villet  til- 
lægge ham  digtet  Målshåttakvædi  (se  herom  straks  nedenfor)  samt 
Eddas  navneremser,  men  navnlig  det  sidste  er  usikkert,  ja  vistnok 
fuldstændig  urigtigt. 

Andre  orknøske  skjalde  er  kun  følgende  to,  hvis  den  første 
overhovedet  er  en  orknøsk  mand:  V  o  rb  j  6  r  n  s  v  a  rt  e,  der  del- 
tog i  Rognvald  jarls  Jorsalsfærd 2)  —  af  ham  anføres  to  vers,  3) 
digtede  ved  ankomsten  til  Akrsborg  (Acre  Ptolemais) ;  han  er  ellers 
fuldstændig  ubekendt  —  ogSigmundr  ongull,  der  også  var 
med  på  samme  tog ;  af  ham  haves  VA  vers 4)-  Sigmundr  var  son 
af  en  fornem  mand  Andrés  og  kaldes  Rognvalds  hirdmand  5)- 

Når  Orkneyingasaga 6)  endnu  omtaler  to  shetlandske  mænd 
som  skjalde,  er  det  urigtigt;  de  kaldes  ellers7)  islandske,  hvilket 
utvivlsomt  er  rigtigere. 

C).  Hertil  kan  endnu  fojes  et  digt,  som  indtager  en  særlig 
stilling  i  denne  digtning,  men  som  i  ethvert  tilfælde  næppe  er  is- 
landsk. Det  er  det  såkaldte  Målshåttakvædi  eller  Forn- 
yrSadråpa  (el.  Carmen  amatorium,  som  Svb.  Egilsson  kaldte 
det).  Det  findes  kun  i  ét  håndskrift,  cod.  reg.  af  Snorres  Edda, 
hvor  det  er  skrevet  umiddelbart  efter  Bjarnes  Jomsvikingadråpa. 
Omkvædsverset  findes  tillige  i   Hauks  påttr  håbrokar 8)-    Digtet 


i)  Petersens'  udg.  af  510  s.  125. 

2)  Flat  II,  475:  Orkn.  224. 

3)  Skj.  digtn.  B  I,  512. 

4)  Sst.  512—13. 

s)  Orkn.  240;  i  Flat.  II,  481  er  teksten  fordærvet. 
6)  Flat.  II,  475;  Orkn.  s.  221. 
<)  Orkn.  s.  221,  anm.  1. 
*)  Flat.  I,  583;  Fms.  X.  208. 

består  af  30  vers,  hvoraf   det   sidste,   på   grund    af  håndskriftets 
ulæselighed,  er  mangelfuldt.1)- 

Digtet  er  for  det  meste  sammensat  af  lutter  enkeltsætninger, 
der  består  dels  af  rene  ordsprog  og  talemåder,  dels  af 
hentydninger  til  gamle  myter  og  sagn  og  endelig  af  dig- 
terens egne  følelsesudbrud.  De  sidste  forekommer  stær- 
kest i  indledningen,  hvor  digteren  omtaler  sin  hensigt:  »Jeg  agter 
at  samle  gamle  ord;  de  fleste  skal  have  noget  at  more  sig  med«; 
han  bemærker,  at  han  aldrig  tidligere  har  givet  sig  af  med  flimtan, 
men  at  der  i  digtet  »vil  findes  vrede  ord«  og  at  han  har  ret  til  at 
tale  om,  »hvorledes  den  klogojede  kvinde  har  behandlet  ham«  (v. 
1 — 3).  Herved  har  digteren  netop  på  det  klareste  udtalt,  af  hvad 
art  digtet  er  og  hvorledes  det  bor  opfattes.  Det  er  og  skal  være  et 
på  enkeltmand  møntet  digt  af  ironisk  eller  dog  i  ethvert  fald  bitter- 
humoristisk indhold,  altså  et  slags  niddigt.  Digteren  anslår  straks 
en  meget  overlegen  tone,  som  dog  kun  slet  skjuler  hans  dybe  sorg 
og  smærte  over  hans  skuffede  kærlighed.  Denne  sin  kærligheds- 
historie giver  han  os  dels  i  klare  ord,  dels  og  hyppigst  på  en  for- 
blommet måde  i  ordsprogene  og  talemåderne.  Den  elskede  hedder 
Rannveig  (18,4),  hvis  dette  ikke  er  et  fingeret  navn;  hun  har  været 
smuk  (jfr.  eigi  at  eins  er  i  fogru  fengr,  17,3)  og  digteren  blind  af 
kærlighed  (dstbtindir  eru  seggir  osv.,  20,i) ;  han  har  derfor  set  på 
hende  altfor  overilet  (brdåsét  lata  bragnar  opt,  14,i) ;  hun  har  i  be- 
gyndelsen modtaget  hans  kærlighed,  men  derpå  sveget  ham  (illa 
hefr  sds  annan  sykr,  18,r,)  og  vendt  sin  hu  til  en  anden  (annars 
barn  er  sem  ulf  at  frjd,  5»s) ;  således  sker  det  ofte,  hvad  ingen 
havde  væntet  (25,o),  men  intet  er  værre  for  en  mand  end  savn 
og  længsel  (27,.;).  Særlig  betydning  har  her  omkvædet:  »Ikke  var 
det  i  gamle  dage  nogen  farsot;  dog  gjorde  finnepigen  [Snefrid] 
Harald  [hårfagre]  rasende;  han  syntes  hun  strålede  som  solen. 
Således  går  det  mangen  én  nu  til  dags«.  Dette  er  klart  nok.  Det 
er  tydeligt,  at  det  er  denne  kærlighedssorg,  der  har  bevæget  den 
ulykkelige  digter  til  at  kvæde,  til  at  synge  sin  sorg  og  kærligheds 
bitre  længsel  ligesom  »ud  over  alle  bjærge«.  Derfor  havde  Svb. 
Fgilsson  på  en  måde  ret,  når  han  kaldte  digtet  et  carmen  ama- 
torium. 


»)  Skj.  digtn.  B  II,  138-45.     Om  digtet  kan  henvises  til  K.  G/sIason:  Efterl. 
skr.  II. 

En  nojagtig  undersøgelse  og  betragtning  af  de  enkelte  linjer, 
særlig  dem,  der  består  af  ordsprog,  vil  vise,  at  de  så  godt  som 
alle  på  det  nøjeste  hænger  sammen  med  digterens  kærlighed  og 
hans  forhold  til  den  kvinde,  der  har  sveget  ham;  de  er  alle  udtryk 
for  hans  tanker  og  betragtninger,  dels  bitre  bemærkninger  og 
ironiske  udbrud  mod  den  troløse,  dels  udtryk  for  hans  savn,  som 
han  søger  at  dølge,  dels  endelig  overlegne  opmuntringer  og  trøst- 
ende ord,  hvor  man  dog  mærker  den  vemodige  baggrund.  Når  han 
således,  for  blot  at  nævne  enkelte  eksempler,  siger  (5,2) :  »én  keder 
sig,  når  han  er  alene«,  er  hentydningen  til  hans  forladthed  og 
hans  tidligere  kærlighedstilknytning  til  en  anden  klar.  En  linje 
som  »slangen  skyder  ham  om  våren«  (6,0),  betyder  kvindens,  Rann- 
veigs,  foranderlighed  og  troløshed.  Når  digteren  mindes  Bjarkes 
»hårde  hjærte«  (7,i),  vil  det  sige  så  meget  som,  at  sådant  et 
hjærte  vil  digteren  også  vise  eller;  ønske  sig,  for  at  kunne  bære  sin 
sorg  x).  Således  går  tanken  idelig  over  fra  det  ene  til  det  andet, 
fra  sorg  til  trøst,  fra  sviende  spot  til  fornem  overlegenhed,  fra  hån 
til  græmmelse.  Digtet  er  på  denne  måde  et  af  de  mest  subjektive 
kvad  fra  oldtiden.  På  grund  heraf  og  fordi  vi  ikke  kender  de  til 
grund  liggende  forhold  nojere,  samt  endelig  på  grund  af  digtets 
formelle  beskaffenhed  (hver  linje  er  en  selvstændig  sætning  for  sig) 
er  det  undertiden  vanskeligt,  nojagtig  at  sige,  hvorledes  digteren 
har  villet,  at  ethvert  ordsprog  skulde  forstås  i  sammenhængen. 
Særlig  gælder  dette  v.  7 — 9,  der  indeholder  hentydninger  til  sagn 
og  myter;  disse  bliver  så  meget  vanskeligere  at  tyde,  som  de  dér 
antydede  sagnpersoner  ofte  ellers  er  fuldstændig  ukendte.  Men 
det  bor  vistnok  betragtes  som  givet,  at  også  disse  linjer  (disse 
»gamle  minder«)  er  led  i  det  hele;  også  med  dem  har  digteren 
ment  noget,  også  de  har  i  digterens  mund  en  dobbeltmening.  Nogle 
af  disse  kan  vi  endogså  forklare,  men  om  det  træffer  digterens 
egenlige  tanke,  er  dog  ikke  ganske  sikkert;  således  f.  ex.  det  oven- 
nævnte 7,3;  også  8,3,  der  lyder:  »Mardolls  [Freyjas]  gråd  [guld] 
var  skinnende«,  kan  opfattes  som  en  hentydning  til  Rannveigs 
guldfagre,  forføreriske  skonhed  osv. 

I  det  hele  er  digtet  særdeles  interessant,  ikke  alene  i  indhold, 
men  også  i  form. 

Selve  ordsprogene  og  talemåderne  er  naturligvis  noget  ænd- 
rede fra  den  almindelige  form,  de  havde   i    daglig   tale,    efter    de 

*)  Jfr.  Aarb.  for  nord.  Oldk.  1890,  264—6,  hvor  et  enkelt  vers  findes  analy- 
seret. 


—  47   —  [47-48] 

krav,  som  rim  og  versemål  (linjelængde)  krævede.  Når  således 
et  ordsprog  lød  omtrent  som:  ilt  er  bol  til  titar  (jfr.  det  så  ofte 
forekommende:  bol  gervir  marin  f divan),  ændrede  digteren  det  til: 
bblit  kbllum  ver  ilt  til  litar  d.  e.  vi  siger,  at  osv.  =  ordsproget 
siger,  at  osv. :  eller  når  et  ordsprog  lød  som :  æpir  frbskr  i  mærum, 
bliver  det  til:  æpa  kann  i  mærum  frbskr.  Der  indskydes  således 
ligegyldige  ord  og  ordene  i  den  oprindelige  form  omstilles  efter 
behag;  mange  er  omtrent  uforandrede  gåede  over  i  digtets  form. 
Man  kan  ikke  undlade  at  lægge  mærke  til  den  lethed,  hvormed 
digteren  har  fået  sine  ordsprog  og  talemåder  til  at  passe;  formen 
er  ingensteds  bleven  tvungen  eller  ordstillingen  unaturlig. 

Sproget  er  iøvrigt,  som  allerede  antydet,  let  og  flydende  os 
svarende  til  det  humoristiske  indhold.  Særlig  bemærkes,  at  digt- 
eren ikke  er  gået  af  vejen  for  ord,  som  kun  synes  at  være  bleven 
brugt  i  det  daglige  lette  omgangssprog  og  som  i  reglen  ikke  ansås 
for  fine  nok  til  digtersproget.  Til  sådanne  ord  hører  f.  ex.  jaga 
(9,8),  omtrent  =  'at  snakke'. 

Digtet  er  indrettet  så,  at  forud  for  det  første  stefvers  går  der 
10  vers;  hver  stefjabålkr  består  af  3  vers,  og  de  er  ialt  3;  efter 
dem  følger  så  10  vers  (slutningen).  Digtet  er  forfattet  i  runhent 
versemål  på  7  stavelser,  hvor  den  syvende  altid  er  lang  (og  be- 
tonet, )  eller  opløst  til  to  korte  (^J-  Rimene  går  hyppigst 
kun  gennem  to,  nogle  gange  gennem  fire  linjer. 

Digtet  er  sikkert  ikke  islandsk x) ;  det  bevises  ikke  alene 
derved,  at  der  deri  forekommer  hentydninger  til  naturforhold,  som 
aldeles  ikke  er  islandske  og  som  en  Islænder  mindst  af  alle  kunde 
falde  på  at  nævne,  som  f.  ex.  ordsproget  om  »frøerne,  hvis  skik 
det  er  at  kvække  i  sumpene«.  Også  findes  der  mange  ordformer, 
som  aldrig  vides  at  have  været  islandske,  f.  ex.  Hug  for  flog  (4,$), 
mula  for  mola  (11,4),  fua  for  foa  (18,2),  samt  frbskr  for  froskr  (5,8). 
Digtet  må  som  følge  heraf  være  norsk,  enten  digtet  i  Norge  eller 
muligvis  på  de  vestlige  øer;  derfra  har  man  netop  eksempler  på 
lignende  former  som  de  her  anførte,  som  -luili  for  -bbli2). 

Vanskeligere  er  det  at  bestemme,  når  digtet  er  blevet  til,  og 
her  har  vi  da  næsten  udelukkende  s  p  r  o  g  e  t  at  holde  os  til.  Dette 
står  aldeles  bestemt  på  et  ældre  standpunkt  end  så  at  det  kunde 
være  fra  tiden  omkring  1300;  h  udelades  aldrig  foran  /,  r,  n,  hvad 

!)  Jfr.  Aarbøger  for  nord.  Oldkh.  1889  (Eirikur  Magnussons  afhandl.)  og  1890 

(min   afhandl.). 
2)  Jfr.  Noreen:  Altn.  u.  altisl.  grt «  §  14  b. 

der  heller  ikke  sker  f.  ex.  i  Rognvald  jarls  eller  biskop  Bjarnes 
digte;  yngre  kan  det  således  næppe  være  end  fra  tiden  o.  1200; 
ret  meget  ældre  kan  et  digt  af  et  sådant  indhold  og  navnlig  en 
sådan  form  heller  ikke  være.  Den  omstændighed,  at  h  er  bevaret 
foran  /,  n,  r,  synes  at  føre  bort  fra  Norge  og  til  de  vestlige  øer, 
hvor  /?'et  sandsynligvis  længere  er  blevet  bevaret  (ligesom  i  is- 
landsk). Den  formodning,  som  Bugge  for  længe  siden1)  har  udtalt, 
at  digtet  var  af  ingen  anden  end  biskop  Bjarne,  synes  mig  at  være 
særdeles  tiltalende.  Når  man  ser  hen  til  det  erotiske  element  i 
Jomsv.dr.  og  sammenligner  det  med  Målsh.kv.  og  til  den  vemodige 
tone,  der  lyder  til  os  fra  bægge  digte,  er  ligheden  ganske  slå- 
ende og  tyder  i  det  mindste  på  et  nært  åndeligt  slægtskab.  Lige- 
ledes har  Bugge  påpeget  forskellige  ligheder  i  ord  og  udtryk  i 
bægge  digte  (Yggjar  bjorr  29,3  =  Jvdr.  1;  fikjum  21,8  =  Jvdr. 
11,  25,  41;  ærit  21,s  =  Jvdr.  2  osv.),  og  i  det  mindste  nogle  af 
disse  har  deres,  som  det  synes  mig,  umiskendelige  betydning.  Skont 
jeg  ellers  er  lidet  tilbøjelig  til  at  tillægge  anonyme  digte  og  vers 
bestemte  navngivne  forfattere,  er  jeg  dog  i  dette  tilfælde  særdeles 
villig  til  at  tro,  at  Bugge  har  ret  i  sin  formodning,  at  digtet  er  af 
biskop  Bjarne.  Hertil  passer  alt  på  det  fortrinligste  og  der  kan 
vanskelig  fremdrages  noget,  der  strider  derimod.  Det  er  endogså 
muligt  eller  ikke  usandsynligt,  når  man  ser  hen  til  hele  den  tve- 
tydigheds og  dobbelttydighedstale,  der  går  igennem  digtet  fra  først 
til  sidst,  at  der  på  et  par  steder  foreligger  hentydninger  til  digter- 
ens eget  navn.  Når  det  således  hedder :  »lange  erbjornenes 
nætter«  (langar  eigu  peir  bersi  nætr  6,8)  eller  »jeg  har  ikke  spurt, 
at  bjornen  fryser«  (hefkat  ek  spurt  at  bersa  kali  15,8),  synes  det 
at  ligge  nær,  at  opfatte  disse  to  sætninger  som  hentydninger  til 
digteren,  som  selv  hedder  bjarne  (afledet  af  bjorn).  Naturligvis 
er  dette  kun  en  formodning,  og  det  skal  indrommes,  at  de  anførte 
verslinjer  kan  indeholde  —  og  indeholder  —  hentydninger  til  digt- 
erens tilstand  og  kærlighedshistorie  uden  derfor  at  behøve  at 
indeholde  hentydning  til  digterens  navn. 


Når  vi  har  set,  at  digtningen  ikke  helt  var  uddod  i  Norge,  og 
da  vi  ved,  hvor  stor  en  skat  af  sange  der  senere  har  eksisteret  i 
Norge  —  ialfald  i  visse  egne  deraf  — ,  kunde  man  ikke  finde  noget 


*)  Aarbøger  osv.  1875;  jfr.  Mobius  i  sin  udgave  s.  24. 

urimeligt  i  at  antage  en  digtning  i  det  11.  og  12.  årh.,  og  da  af  en 
mere  forskellig  art,  etslags  fortsættelse,  kunde  man  sige,  af  den 
gamle  eddakvadsdigtning.  En  sådan  er  det  nu  meget  vanskeligt 
at  opspore.  Hvad  der  i  så  henseende  er  søgt  påvist,  skal  her  kort 
omtales. 

I  fremstillingen  af  Svolderslaget  (hos  Oddr,  Snorre)  findes  en 
opregning  af  kæmperne  på  Ormen  d.  lange.  I  de  uhistoriske  sagaer 
findes  helteopregninger  x)  nogle  gange,  og  det  er  sandsynligt,  at 
de  er  efterligninger  af  ældre  digte  af  lignende  art;  en  sådan  kunde 
netop  være  et  digt  om  heltene  på  Ormen.  Dette  har  A.  Olrik  an- 
taget og  endogså  forsøgt  at  omdanne  den  prosaiske  fremstilling  til 
vers2).  Når  og  af  hvem  det  skulde  være  digtet,  er  det  umuligt  at 
sige.  Forfattet  skulde  man  tro  det  var  måske  ikke  så  længe  efter 
år  1000. 

En  efterligning  af  dette  digt  kunde  det  kvad  om  Bråvalla- 
slaget,  som  tillægges  Starkad,  være.  En  prosaisk  gengivelse  af 
dette  findes  på  latin  hos  Saxo  (8.  bog)  og  på  islandsk  i  det  såkaldte 
Sogubrot  (Fas.  I).  Det  forstår  sig  af  sig  selv,  at  det  er  meget  van- 
skeligt at  danne  sig  en  klar  forestilling  om  det  oprindelige  digt. 
Men  det  har  indeholdt  en  opregning  af  heltene  i  bægge  hære  og 
vistnok  givet  en  beskrivelse  af  kampen. 

Navneversene  har  man  (især  G.  Storm  og  A.  Olrik)  søgt  at 
restituere,  hvilket  kun  delvis  kan  siges  at  være  lykkedes.  Der  er 
blevet  skrevet  en  del  om  digtet.  Det  vigtigste  er  G.  Storms  afhand- 
ling3), A.  Olriks*)  og  S.  Bugges  behandling5).  De  to  første  har 
søgt  at  fastslå,  at  digtet  må  være  forfattet  snarest  af  en  Nordmand, 
på  grund  af  den  meget  stærke  patriotiske  norske  tendens,  det 
skulde  vise;  og  de  har  tillige  søgt  at  påvise,  at  det  måtte  være  en 
telemarkisk  bygdepatriot,  der  var  forfatteren.  Jeg  kunde  i  og  for 
sig  være  tilbøjelig  til  at  antage,  at  digtet  var  dansk,  (der  findes  deri 
danske,  eller  skånske,  ordformer  som  Sambar  =  Sdmr),  men  der 
findes  også  former,  som  ikke  er  det,  og  hvad  der  taler  imod  er  at 
der  findes  h  i  forlyd  foran  r.   De  danske  (skånske)  former  måtte 


i)  Se  f.  ex.  Skj.  digtn.  B  II,  284  (v.  5),  288-89  (v.  12-15.  17),  311  (v.  HI,  1), 
315-16  (v.  p  1—5)  osv. 

2)  Se  kap.  V  i  hans  afhdl.  om  Bråvallakvadet  i  Arkiv  X. 

3)  Kritiske  bidrag  (1878). 

4)  Foruden  til  den  nævnte  afhdl.  kan  henvises  til  hans   Dansk  heltedigtn.  II, 
125-28  (1910). 

»)  I  Norsk  Sagafortælling  I  (1901). 

Finnur  Jonsson.     II.  4 

så  bero  på,  at  digtet  er  overleveret  (til  Saxo)  gennem  en  Skåning. 
Da  digtet  nævner  Islændinger  i  slaget  er  det,  som  forlængst  bemær- 
ket, utænkeligt,  at  det  skulde  være  forfattet  af  en  islandsk  skjald. 
Det  må  altså  være  digtet  af  en  Nordmand.  A.  Olrik  mente,  at  det 
var  digtet  af  en  telemarking  og  Bugge  dristede  sig  til  at  fastslå  i 
henhold  til  sin  opfattelse  af  digtets  formentlige  forhold  til  et  (for- 
modet) ældre  digt  om  Brianslaget,  at  det  måtte  være  digtet  i 
dagene  6. — 10.  sept.  1066  under  Harald  hårdrådes  sejlas  langs 
Skotlands  østkyst  (!),  men  af  en  telemarking.  Jeg  skal  ikke  komme 
nærmere  ind  på  denne  fantastiske  bestemmelse  eller  hvad  der  står 
i  forbindelse  dermed.  Blot  skal  jeg  indskrænke  mig  til  at  bemærke, 
at  jeg  tror  ikke  på,  at  det  er  digtet  for  o.  1100;  da  det  nævner  is- 
landske skjalde  og  da  nogle  af  de  pågældende  navne  åbenbart 
beror  på  navne  på  skjalde  hos  Harald  hårdråde,  må  der  være  gået 
en  ikke  for  kort  tid,  inden  de  kunde  benyttes  på  denne  digteriske 
måde.  Bevarelsen  af  h  foran  r  og  li  norsk  strider  ikke  herimod. 
Harald  hårdråde  kender  ikke  bortfald  af  h. 

Hvorvidt  det  overhovedet  er  digtet  af  en  telemarking  finder 
jeg  ret  tvivlsomt.  Så  stærk  forkærlighed  for  telemarkingerne  kan 
jeg  ikke  læse  ud  af  Saxo  eller  Sogubrot.  Det  er  muligt,  at  digteren 
var  hjemmehørende  i  Telemarken,  men  noget  afgjort  bevis  derfor 
foreligger  der  ikke. 


§  4. 
Islandsk  digtning. 

A.     Fyrsteskjalde  og  andre  historiske  kvads  digtere. 

Om  den  islandske  hirdpoesis  stilling  og  betydning  i  dette 
tidsrum  er  ovenfor  talt.  Her  vil  vi  give  en  samlet  oversigt  over 
alle  de  enkelte  hirdskjalde,  først  dem,  af  hvem  der  haves  noget, 
dernæst  vil  vi  i  al  korthed  opregne  dem,  af  hvem  intet  haves; 
hertil  fojes  omtalen  af  enkelte  skjalde,  der  ikke  vides  at  have  været 
hirdskjalde,  men  som  har  efterladt  sig  digte  om  oldtidshelte  og  fyr- 
ster, der  tildels  står  på  overgangen  til  de  egenlige  religiøse  kvad. 
Endelig  følger  de  religiøse  digte,  da  de  står  i  den  allernojeste  for- 
bindelse med  de  egenlige  fyrstekvad,  både  hvad  indhold  og  form 
angår. 

1.     Egenlige  fyrsteskjalde. 

Markus  Skeggjason,  hvis  formentlige  broder  ^orarinn 
for  (I,  622)  er  nævnet,  var  en  son  af  Skegge,  der  igen  var  en  son 
af  den  lovkyndige  Bjarne,  hvis  bedstemoder  var  en  søster  til 
Skapte  lovsigemands  bedstemoder1).  Slægten  havde  således 
hjemme  på  sydlandet.  Markus'  moder  hed  Haldora,  som  nedstam- 
mede fra  Vémundr,  en  broder  til  Hallsteinn  ^engilsson  (I,  519). 
Om  Markus'  opdragelse  vides  intet  bestemt,  men  sikkert  har  han 
efter  datidens  forhold  fået  en  omhyggelig,  muligvis  gejstlig  uddan- 
nelse. Markus  nød  blandt  sine  landsmænd  stor  anseelse,  og  han 
siges  at  have  været  hinn  mesti  spekingr  ok  skdld 2)-  I  en  længere 
årrække  (1084 — 1107)  beklædte  han  lovsigemandsembedet  3)»  hvor- 
for han  jævnlig  kaldes  »lovsigemand«.  Som  sådan  støttede  han  af 
al  kraft  biskop  Gissurs  forslag  om  en  almindelig  tiendelov,  ved- 
tagen 1096 4)-  Som  hjemmelsmand  for  lovsigemandsrækken  an- 
føres Markiis  af  Are4).  Markus  døde  den  15.  oktober  1107 5). 
Gennem  sin  datter  Valgerdr  blev  Markus  en  af  Sturlungernes  stam- 
fædre. 

Af  Markus'  digte  kendes  omtrent  kun  hans  E  i  r  i  k  s  d  r  å  p  a  6). 
hovedsagelig  fra  Knytlingasaga,  hvis  forfatter  har  stærkt  benyttet 
digtet  som  en  historisk  kilde,  hvad  han  også  med  fuld  foje  kunde 
gore,  da  det  handler  om  en  med  digteren  samtidig  fyrste.  Kvadet 
er  et  arvekvad  om  den  danske  konge,  Erik  egode,  og  rettet  til 
(sendt  til?)  dennes  broder  og  efterfølger,  kong  Niels  (1103 — 34). 
1  øvrigt  vides  ikke,  hvad  der  har  foranlediget  Markus  til  at  digte 
sit  kvad,  der  sikkert  er  forfattet  i  tidsrummet  1104 — 6.  Digteren 
omtaler  kongens  ungdomstog  i  østerleden,  hans  gode  egenskaber, 
gavmildhed  og  retfærdige  strænghed  —  »Erik  besad  ethvert  for- 
trin; som  ung  lærte  han  mange  sprog;  han  var  særdeles  modig  og 
mægtigere  end  nogen  anden  fyrste«.  Dernæst  omtales  Eriks  præg- 
tige pilgrimsrejse  til  Rom,  hans  gavmildhed  undervejs,  samt  opret- 
telsen af  Lunds  erkebispesæde.  Herpå  følger  beretningen  om  Eriks 
krigstog  mod  de  oprørske  Vender,  hans  sejre  og  fjendernes  ynke- 

i)  Ldn.  291,  309. 

2)  Bisk.  I,  68,  jfr.  28. 

8)  Se  herom  Safn  II,  2.  20—21. 

4)  Islbok  15. 

s)  Sturl  2   II,  395;  ÅrtiSaskrår  s.  109,  jfr.  Safn  II    21 ;  Bisk    i,  68,  anm.  2. 

f>)  Navnet:  Fms.  XI,  295.     Skj.  digtn.  B  I,  414—21. 

lige  underkastelse.  Efter  at  Eriks  venskab  med  Frankrigs  konge 
er  omtalt,  kommer  til  slutning  beskrivelsen  af  Eriks  sidste  færd, 
pilgrimstoget  til  det  hellige  land,  samt  omtalen  af  hans  død. 

Det  er  klart,  at  digtet  i  formel  (metrisk)  henseende  er  en 
efterligning  af  Arnors  Hrynhenda;  det  er  det  næste  digt  i  hrynhent 
versemål  efter  det  i  tiden;  men  også  i  indhold  har  Hrynhenda 
tjænt  Eiriksdråpa  som  mønster.  Dette  kunde  så  meget  lettere  ske, 
som  bægge  de  besungne  fyrster  lignede  hinanden  i  karakter  (bægge 
kaldtes  jo  »den  gode«),  bægge  var  konger  i  Danmark  og  havde 
krig  og  kampe  med  Venderne.  Anvender  Arnorr  stærke  udtryk, 
bruger  Markus  dem  ikke  mindre  stærke,  men  hos  ham  har  de  ikke 
den  originale  kraft  og  umiddelbarhed,  følgelig  heller  ikke  den 
poetiske  inspirations  kendemærke  som  hos  Arnorr.  Markus  om- 
taler således  kong  Eriks  fortræffelighed  og  siger  ikke  alene,  at 
»ingen  kender  nogen  bedre  fyrste«  (v.  2)  og  at  »han  besidder 
enhver  fortneffelighed«  (v.  9),  men  også,  »at  det  er  langtfra,  at 
der  vil  fødes  nogen  herligere  fyrste«  (v.  3) ;  der  mærkes  her 
en  vis  hojtravende  stil.  Markus'  digt  er,  i  sammenligning  med 
Arnors,  langt  mere  gennemtrængt  af  en  religiøs  følelse  og  digteren 
finder  ofte  lejlighed  til  at  omtale  kongens  fromhed  og  gudsfrygt; 
også  retfærdighed  roses  hos  ham  (»han  fældede  rigtige  domme«). 
Vi  tor  heri  se  et  udslag  af  digterens  samtid  og  dens  sæder;  den 
gejstlige  stands  forøgede  indflydelse,  sædernes  forandring,  idet  de 
nu  var  blevne  mildere  og  humanere,  den  religiøse  følelses  forøgede 
styrke  —  alt  dette  kommer  til  syne  i  Markus   digt. 

Digterens  beskrivelse  af  sejlas  (v.  16),  af  kamp  og  krig  (v. 
17  ff.)  er  ganske  vist  i  det  hele  taget  levende,  men  dog  overhovedet 
den  traditionelle  og  bærer  ikke  den  originale  anskuelses  og  umid- 
delbare friskheds  præg.  Om  nogen  ejendommelig,  poetisk  begav- 
else kan  digtet  i  det  hele  ikke  siges  at  vidne,  men  som  en  historisk 
kilde  er  det  fortræffeligt.  Omskrivningerne  er  i  det  hele  få;  de 
valgte  udtryk  og  billeder  med  tilhørende  valg  af  passende  ord  er  i 
reglen  heldige. 

Nogle  verbale  lån  fra  Hrynhenda  kan  ikke  i  væsenlig  grad 
påvises,  og  for  så  vidt  er  digteren  nogenlunde  selvstændig  over- 
for sit  forbillede;  dog  synes  vers  21  at  være  stærkt  påvirket  af 
Hrynhendas  12,5-«.  Versene  er  i  det  hele  godt  byggede,  rytmerne 
behagelige  og  ordstillingen  temmelig  jævn;  for  så  vidt  er  digtet 
meget  tilgængeligt  og  let  forståeligt. 

Af  Markus'  i  Skåldatal  antydede  digte  om  den  svenske  konge, 
Inge  Steinkelsson,  og  Knud  den  hellige  i  Danmark, 
hvoraf  man  kunde  slutte,  at  digteren  engang  havde  været  uden- 
lands hos  de  nævnte  fyrster,  er,  så  vidt  vides,  intet  bevaret,  und- 
tagen et  halvvers,  der  med  nogen  sandsynlighed  kan  henføres  til 
digtet  om  Knud,  da  der  heri  siges,  »at  der  ingen  bedre  mand  vil 
fødes  end  Svens   broder«. 

Af  et  digt  om  K  r  i  s  t  u  s  synes  et  halvvers  og  en  fjærdedel  at 
være,  hvoraf  det  første  omtaler  skabelsen.  At  Markus  har  digtet 
et  sådant  kvad,  stemmer  med  det  religiøse  sindelag,  som  frem- 
træder i  Eiriksdråpa. 

Endelig  haves  et  vers  og  et  halvt  —  bægge  løse  vers.  Det 
første  er  en  kunstlet  firdobbelt  variation  af  sætningen:  »bølge- 
bjornen  løb  frem  på  (over)  havet«,  således  at  kenningen  »bølge- 
bjornen«  (=  skib)  stadig  beholdes.  —  I  det  andet  vers  erklærer 
digteren,  at  han  ikke  vil  »nide«  en  mand  (uvist  hvem),  »ti  den  er 
slet,  som  fordærver  digtningen«  (o:  ved  at  digte  nidvers;  jfr.  I. 
s.  631) x). 

I  Eysteins  og  Sigurds  tid  kom  der  en  mand  til  Norge,  ved 
navn  P  6  r  d  r;  han  stammede  fra  østf jordene  og  var  en  »ubemidlet 
men  kyndig  mand,  der  digtede  godt«.  Om  ham  haves  en  lille 
1>åttr~),  hvor  hans  skæbne  i  Norge  udførlig  fortælles.  Han  var 
her  så  heldig  at  træffe  på  en  ung  og  rig  enke,  der  hed  Åsa  (Guld- 
Åsa),  af  den  mægtige  Bjarkøfamilje,  hvis  overhoved  den  gang  var 
Vidkudr  Joansson.  ."Fordr  blev  antaget  af  Åsa  som  etslags  tyende, 
men  det  viste  sig  snart,  at  hun  syntes  godt  om  ham,  og  så  fik 
rygterne  travlt.  Han  siges  at  have  »underholdt  godt«  (med  sange 
og  sagaer  vistnok).  Han  blev  hos  enken  i  nogle  år  og  gjorde 
købmandsrejser  på  hendes  vegne.  Åsas  slægtninge  vare  ikke  helt 
fornojede  over  de  rygter,  de  hørte,  og  en  dag,  da  Vidkudr  kunde 
væntes,  rådede  man  (Åsa  selv)  "Fordr  til  at  søge  at  erhværve  sig 
hans  gunst  ved  at  digte  om  ham.  Dette  gjorde  Fordr,  og  Vidkudr 
erklærede  digtet  for  at  være  godt,  gav  digteren  en  guldring  og 
lovede  ham  sit  venskab.  Dette  kom  ham  senere  til  god  nytte 
under  et  sammenstød  mellem  ham  og  den  mægtige  Ingimarr  af 
Askr  (jfr.  ovf.  s.  28),  som  endte  med  dennes  fuldstændige  nederlag 


1)  Når  nogle  bøger,   som   Flat.,  tillægger  Markus  Rekstefja,   er  det  en  mis- 
forståelse hos  en  afskriver. 

2)  Fms.  VII,  111  —  18;  Mork.  170-4;  Sex  sogub.  72-8. 

og  flugt  fra  landet  (o.  1112).  Tilsidst  ægtede  Fordr  Åsa  og  nød 
stor  anseelse.  Af  Fords  digte  kendes  kun  det  anførte,  i  Skåldatal 
antydede  digt  om  Vidkudr,  der  i  Sex  sogup.  siges  at  have  været 
en  fimtug  drapa  (drape  på  50  vers).  Der  anføres  også  der  et 
halvvers,  der  skal  være  stevet,  men  det  er  forvansket.  Desuden 
haves  en  veldigtet  lausavisa  i  anledning  af  striden  med  Ingimarr. '). 

Noget  efter  1100  bode  en  ubemidlet  mand,  F  6  r  d  r,  på  gården 
Hvammsdalr,  der  tilhørte  høvdingen  Forgils  Oddason.  Fordr 
kaldtes  Riifeyjaskdld  efter  en  øgruppe  i  Bredefjorden,  hvor  han 
havde  bot2).  Han  nedstammede  fra  Eyrbyggerne  og  havde  en 
son,  som  hed  Hrafnkell,  som  ellers  »kaldtes  Skåldhrafn«  3)  (i  øvrigt 
ukendt).  Fordr  blev,  som  det  synes,  dræbt  eller  såret  af  sin  egen 
fosterson  4).  Han  synes  at  være  identisk  med  den  Skåldpordr,  hvis 
datter  Gudbjorg  nævnes  omkring  1160  5).  Noget  for  1120  havde 
Fordr  digtet  et  kvad  om  Forgils  Oddason,  men  intet  fået  derfor. 
Engang  da  Forgils  gæstede  ham,  tog  Fordr  hans  smukke  økse  i 
hånden  og  så  derpå.  Han  spurgte  de  tilstedeværende,  hvor  meget 
de  trode  den  var  værd;  de  mente  den  var  sine  to  mark  værd. 
Herom  kvad  da  Fordr  et  vers  i  runhent  versemål,  hvori  han  an- 
tyder, at  øksen  var  et  passende  vederlag  for  digtet. 6)  Forgils  var 
af  en  anden  mening  og  anviste  ham  jordafgiften  som  Ion.  Digtet 
om  Forgils  er  tabt. 

Ingimundr  Einarsson  og  Hrolfr  i  Skålmarnesi 
vil  blive  behandlede  i  en  anden  sammenhæng. 

Forkeli  hamarskalder  ubekendt,  undtagen  for  så  vidt 
som  han  må  have  overlevet  Magnus  barfod  og  rimeligvis  været  i 
Norge  for  1066,  da  han  må  antages  at  have  kendt  Eysteinn  orre 
personlig.  Om  denne,  der  faldt  i  Stanfordslaget  1066,  digtede  han 
det  i  Skåldatal  antydede  kvad,  som  er  tabt7).  Det  samme  gælder 
også  det  sst.  antydede  digt  om  Olaf  kyrre.  Derimod  haves  nogle 
vers  af  Forkels  digt  om  Magnus  barfod,  Magnusdrdpa8)   fra  o. 


i)  Skj.  digtn.  B  I,  421—22. 

2)  Sturl.  I,  9. 

3)  Ldn.  92,  anm.   15.  346. 
*)  Sturl.  I,  9. 

s)  Sturl.  I,  75. 

«)  Skj.  digtn.  B  1,  466. 

7)  Mork.  120;  Flat.  III,  396  (kaldes  her  Ketell).    Af  Mork.  ses  det,  at  digtet 

er  et  arvekvad. 
*)  Navnet:   Hkr.   III,   238:    Eirsp.    111:    Fms.    VII,   5.   53.    —   Skj.   digtn.   B  I, 

407—09. 

1104.  De  handler  om  Steigarporir  og  Egils  opstand  mod  kong 
Magnus  1095,  om  kongens  tog  til  Syderøerne  1098,  til  Sverrig  1099 
og  endelig  om  hans  sidste  kamp  i  Irland  1103.  Versene  er  i  formel 
henseende  ret  dygtige  og  flydende  med  meget  få  omskrivninger  og 
ikke  uden  en  vis  flugt.  Desuden  haves  et  halvvers  i  fornynMslag 
vistnok  af  en  lausavisa,  hvori  digteren  siger,  at  »Volsungs  ætling« 
(en  fyrste,  mulig  Olaf  kyrre)  har  sendt  ham  »over  havet  guldpryde- 
de  våben«,  og  endelig  findes  et  vers  i  Hkr.  med  overskriften:  »som 
der  blev  digtet«,  medens  Fris.  siger:  »således  siger  t'orkell«;  Fms. 
og  Mork.  har  dette  sidste  og  tilfojer  endogså  hamarskdld;  det  må 
således  betragtes  som  sikkert,  at  verset  er  af  ^orkell.  Det  er  en 
lausavisa  om  den  dødsdomte  stormand,  Egils  sidste  mandige  ord, 
da  han  af  kongens  mænd  førtes  til  galgen  — :  »enhver  af  kongens 
trælle  fortjænte  at  hænge  hojere  end  han«.  Efter  dette  må  t'orkeil 
have  været  i  Norge  1094 — 95. 

Bjorn  krepp-  (el.  k  r  e  p  p  il-)h  e  n  d  i  (»den  kroghænde- 
de)  er  fuldstændig  ukendt,  men  han  må  have  opholdt  sig  i  Norge 
under  kong  Magnus  barfod,  om  hvem  han  digtede  en  Magnus- 
drapa1),  hvoraf  en  del  vers  haves.  De  handler  om  Magnus'  krigs- 
tog til  Halland  1095,  om  afstraffelsen  af  Steigarporir  og  Tronderne 
samme  år,  samt  om  Vesterhavstoget  1098.  Ved  sammenligning 
med  den  måde,  hvorpaa  ?orkell  hamarskålds  vers  om  samme 
konge  anføres,  skulde  man  tro,  at  Bjorns  digt  var  forfattet  om- 
kring 1100,  endnu  medens  Magnus  var  i  live,  hvad  også  en  enkelt 
præsens-form  (i  v.  3  jfr.  9)  bekræfter  (»Olafs  son  rødfarver« 
osv.).  Ellers  er  disse  vers  temmelig  prosaiske  og  udmærker  sig 
ikke  i  nogen  henseende;  de  er  formelt  ret  gode  og  har  ikke  mange 
omskrivninger,  men  de,  der  findes,  er  i  ingen  henseende  ejendom- 
melige. 

G  i  s  1  1 1 1  u  g  a  s  o  n  ~)  var  af  en  gammel  og  god  digterfamilje, 
Cilsbekkingerne,  der  i  lige  linje  nedstammede  fra  Brage  den  gamle; 
selv  var  Gisl  en  sonnesons  son  af  skjalden  Tindr  Hallkelsson 
(I,  535 — 37),  Gunnlaugr  ormstungas  farbroder1').  I  Gisl  samledes 
endnu  engang  den  gamle  slægts  åndelige  såvelsom  legemlige  dyg- 
tighed: digterævnen  parret  med  personligt  mod  og  kraft.  Om  Gisl 
haves  en  t>åttr  i  Magnus  barfods  saga  4).  Han  er  født  1079.  Da  han 


i)  Navnet:  Hkr.  III,  237:  Eirsp.  110;  Fms.  VII,  4.  —  Skj.  digtn.  B  I,  404—06. 

2)  Navnet  skrives  snart  Gi/s,  snart  Gisl,  snart  Gisli. 

s)  Jfr.  Ldn.  87;  Fms.  VII,  29. 

*)  Fms.  VII,  29—40,  samt  i  Bisk.  I,  156:  221—7. 

kun  var  6  år  gammel,  blev  hans  fader  dræbt  af  en  norsk  købmand, 
Gjafvaldr,  der  senere  blev  en  af  kong  Magnus'  fortroligste  mænd. 
Synet  af  faderens  drab  forfulgte  siden  den  unge  Gisl ;  det  var  noget 
han  ikke  glemte:  »Jeg  og  min  broder  var  tilstede,  da  vor  fader 
blev  dræbt;  da  sagde  Gjafvaldr,  at  man  skulde  dræbe  os  bægge  to; 
men  jeg  vil  ikke  gore  mig  mandigere,  herre,  end  jeg  er,  da  sad  grå- 
den i  min  hals«  ytrede  Gisl  senere  til  kong  Magnus.  Uudslettelig 
var  begivenheden  præget  i  hans  sind  og  han  tænkte  kun  på  ét: 
hævn.  Kun  17  år  gammel  drog  han  til  Norge  (1096)  og  her  fik  han 
endelig  lejlighed  til  at  tilfoje  Gjafvaldr  et  sår,  hvoraf  han  lidt  efter 
døde.  Gisl  blev  grebet  og  kastet  i  fængsel.  Nu  indtraf  der  en  be- 
givenhed, der  ikke  alene  viser  det  energiske  sammenholds  og  den 
forstandige  tales  kraft,  men  også  var  rig  på  spændende  optrin.  I 
byen  var  der  dengang  omkring  300  Islændere,  deriblandt  præsten 
Joan  Ogmundarson  (den  senere  biskop)  og  Teitr,  en  son  af  biskop 
Gissurr,  bægge  to  udmærkede  mænd.  Drabet  på  Gjafvaldr  blev 
udøvet  ved  nontid  om  lordagen;  men  efter  at  non-helligheden  var 
bleven  forkyndt  ved  klokkeringning,  måtte  ingen  henrettelse  fore- 
tages. Tidlig  om  mandagen  samledes  Islænderne  og  begav  sig  hen  til 
fængslet,  brød  det  op  og  befriede  Gisl  for  lænkerne  og  tog  ham  med 
sig.  I  fængslet  havde  han  været  glad  og  munter.  Han  blev  nu  ført 
hen  til  det  ting,  hvor  dommen  skulde  forkyndes.  Her  holdt  Joan 
præst  en  alvorsfuld  og  fortrinlig  tale  til  kongen,  hvorpå  Gisl  selv 
tog  ordet  til  forsvar.  Til  slutning  ytrede  han,  ganske  uvæntet,  på 
gammel  skjaldevis,  —  »men  et  kvad  har  jeg  digtet  om  Eder  og  jeg 
vilde  gærne  få  lyd«.  Kongen  sagde  kendelig  formildet:  »gor  som 
du  vil«.  Gisl  fremsagde  sit  digt,  men  »der  var  ikke  megen  poesi  i 
det  digt«,  hedder  det.  Gisl  lagde  derpå  sit  hoved  i  kongens  skød, 
efter  at  have  takket  sine  landsmænd  smukt  for  den  bistand,  de  hav- 
de ydet  ham.  Kongen  gav  Gisl  hovedet,  men  forlangte  16  mark 
guld  for  Gjafvaldr,  hvoraf  dog  halvdelen  straks  blev  eftergivet, 
medens  8  af  de  tilstedeværende  Islændere  betalte  hver  sin  mark. 
Gisl  kom  derpå  til  at  indtage  Gjafvalds  plads  og  erhværvede  sig 
kongens  gunst.  Siden  fulgte  han  denne  på  Vesterhavstoget 
(1098) *),  og  ligeledes,  hvis  man  tor  tro  biskop  Joans  saga  af  Gunn- 
laugr  munk2),  på  toget  til  Irland  (1103).  Han  siges  da  at  være 
bleven  sendt  som  formand  for  de  gisler,  Magnus  sendte  til  kong 


i)  Fms.  VII,  40. 
s)  Bisk.  I,  227. 

Myrkjartan1).  Efter  kong  Magnus'  fald  har  Myrkjartan  naturligvis 
givet  gislerne  fri 2) ;  Gisl  er  da  vendt  tilbage  og  er  vistnok  kort 
efter  kommen  til  Island.  Dette  beretter  Jonssaga  udtrykkelig  og 
tilfojer,  at  Gisl  ansås  for  at  være  en  fremragende  mand,  at  han 
bode  på  Island  til  sin  hoje  alderdom  og  havde  en  son,  Einarr. 

Som  menneske  er  Gisl  allerede  karakteriseret  ved  beretningen 
om  faderhævnen.  En  fast  beslutning  om  hævn,  ingen  ro,  før  det 
engang  satte  mål  er  nået,  ligegyldigt  hvad  det  så  end  skulde  koste, 
udholdenhed,  standhaftighed  og  modig  munterhed  midt  under  livs- 
faren —  disse  er  de  egenskaber,  som  digteren  viser.  Det  eneste 
løse  vers,  der  haves  af  ham,  i  form  som  indhold  lige  fortræffeligt 
og  digtet  med  de  skærende  jærnlænker  om  benene,  svarer  til  det 
givne  billede:  »Munter  skal  jeg  endnu  være,  skont  mændene  til- 
tænker mig  døden  —  jærnene  begynder  at  varme  [hvilket  for- 
træffeligt udtryk!]  mig  om  benene;  enhver  skal  dø,  kvinde,  [vog- 
tersken], men  en  mands  hjærte  frygter  ej;  endnu  engang  skal  jeg  i 
vers  mindes  mit  mod.«  Som  digter  hører  Gisl  dog  ikke  til  de  aller- 
første. Foruden  det  anførte  løse  vers  —  for  ikke  at  tale  om  det 
ovenfor  omtalte,  første,  forlængst  tabte  digt  om  kong  Magnus 
(Hovedløsningen),  »hvori  der  ikke  var  megen  poesi«  3)  —  haves  nu 
kun  brudstykker  af  hans,  i  fornyrdislag  forfattede  digt  om  kong 
Magnus  barfod,  digtet  efter  1100 4).  Formen  er  simpel  og  digtet  i 
det  hele  lidet  indviklet.  Der  haves  heraf  20  hele  vers,  alle  i  Magnus 
barfods  saga.  De  handler  om  ?6ris  og  Egils  opstand  og  oprørernes 
afstraffelse  1095,  Vesterhavstoget  samt  toget  til  Sverrig  1099.  Da 
digteren  selv  deltog  i  Vesterhavstoget  og  i  øvrigt  havde  rig  lejlig- 
hed til  at  samle  de  nojagtige  efterretninger  om  kongens  bedrifter 
og  rejser,  har  digtet  betydelig  historisk  værd.  Digteren  er  fuld  af 
begejstring  over  og  beundring  for  den  unge,  ketkke  kriger-fyrste, 
hvis  valgsprog  var,  at  »en  konge  skulde  være  for  at  blive  beromt, 
men  ikke  til  at  leve  længe« ;  men  han  roser  også  kongen  for  hans  in- 
denlandske styrelse,  fordi  han  straffede  tyve  og  ransmænd  og  skaffe- 
de købmænd  fred.  Det  er  klart,  at  digteren  har  åbent  6je  for  lovord- 
nede  tilstandes  goder  og  at  han  hader  uret  og  overlast.   Digtet  bli- 


i)  Af  Magnus  barfods  saga  (Mork.  153:  Hkr.  III,  261:  Fms.  VII,  67—8)  frem- 
går, at  han  og  den  irske  konge  var  venner  og  foretog  krigstog  i  forening, 
så  at  J6nssagaens  fremstilling  derved  vinder  noget  i  troværdighed. 

2)  Jonssagas  fremstilling  heraf  er  naturligvis  bygget  på  en  misforståelse. 

3)  Fms.  VII,  38. 

*)  Skj.  digtn.  B  I,  409-13. 

ver  således  også  et  vidnesbyrd  om  Gisls  egen  humane  tænkemåde, 
der  igen  uden  tvivl  på  det  nojeste  hænger  sammen  med  de  frede- 
lige politiske  og  sociale  tilstande  i  hans  fædreland. 

Fremstillingen  er  helt  igennem  ret  livlig  og  malende,  ikke 
alene  skildringen  af  kampe  og  mandefald,  som  når  digteren  siger: 
»det  blodige  våben  løb  mellem  fjendens  hoved  og  skuldre«;  men 
også  og  særlig  af  sejlasen  og  bølgegangen,  som  digteren  åbenbart 
i  hojere  grad  end  andre  stræber  efter,  på  lyrisk  vis,  at  beskrive; 
særlig  kan  man  gore  opmærksom  på  følgende  to  vers:  »Havet 
begyndte  at  svulme,  men  skovens  rasende  ødelægger  [stormen] 
drev  sejlene  fremad;  den  herlige  drage  med  Danskernes  skrækind- 
jager knækkede  ryggen  på  enhver  af  søens  brusende  brude«,  »den 
blå  Æger  skød  til  den  guldprydede  stavn;  bølgen  trængte  ind 
i  det  gyldne  hoveds  gab;  dybets  ild  [guldet]  skinnede  som  himlens 
flamme  fra  fyrstens  drage  [skibs] hoveder«.  Desuagtet  kan  man  ikke 
sige,  at  digtet  er  i  besiddelse  af  nogen  særlig  originalitet  eller  nogen 
oprindelig  digterisk  kraft,  da  man  flere  steder,  også  i  de  anførte 
eksempler  (jfr.  Forleikr  fagre  o.  fl.),  mærker  ældre  forbilleder,  ja 
ligefrem  verbale  lån  både  fra  skjaldekvad  (særlig  Valgards)  og 
eddadigte  1). 

Når  digtet  er  forfattet  er  ikke  ganske  sikkert.  Rimeligst  er  det 
at  antage,  at  det  er  digtet  kort  efter  Magnus  barfods  død  (1103). 
Når  man  har  villet2),  at  det  skulde  være  forfattet  efter  at  Harald 
gille  kom  til  Norge  (1124),  fordi  Magnus  to  gange  kaldes  »Haralds 
frænde«  ( 1  l,i ;  20, 6),  er  det  sikkert  en  fejl.  Den  Harald,  som  her 
menes,  er  uden  tvivl  Harald  hårdråde,  hvem  Magnus  slægtede 
så  meget  på,  og  med  hvem  han  allerede  meget  tidlig  sammenstil- 
ledes 3)- 

Ivarr  Ingimundarson.  Denne  skjald  kendes  fra  et 
særligt  indskuds  kapitel  i  Sigurds  Eysteins  og  Olafs  saga  4)-    Ifølge 


i)  steinodr  15.3  =  Valgar9r;  hyrr  sveimadi  5.!  ^  bjartr  sveimadi  brimi 
samme:  ve/i  keyrdi  d  stag  15-i — 3  ^  ri/s  hund  bar  rétt  d  stag  samme: 
desuden  er  v.  15-16  åbenbart  en  efterligning  af  Valgarås  v.  10—11; 
Vedrsmidr  Vid  urs  10.7  ^  skapsmidr  Vid  urs  Brage;  flaust  /agrbuin  8.7  ^ 
Helg.  Hund.  31.3;  sds  hamalt  fylkdi  10.c  =^  eda  hamalt  /ylkja  Reginsm. 
23.8;  pd  vas  sokn  lokit  14  2  ^  Helg.  Hund,  56.i0:  vanr  vds/orum  20.7  ^  o/ 
vanid  vdsi  Gu<3r.  Il,  4.7,  osv. 

2)  G.  Porldksson:  Udsigt  129. 

3)  Jfr.  Hkr.  III,  243. 

^)  Hkr.  III,  500-01  (kap.  mangler  i  Kringla);  Fris.  289-90,  Fms.  VII,  103—6; 
Mork.  167—8. 

disse  var  Ivarr  »en  Islænder,  vis  og  ætstor1)  og  skjald«,  der  havde 
erhværvet  sig  kong  Eysteins  særlige  gunst.  Engang  siges  Ivarr  at 
være  bleven  noget  indesluttet  og  tavs,  men  kongen  fik  grunden 
dertil  lokket  ud  af  ham ;  han  var  elskovssyg  og  der  var  ingen  råd 
for  hans  kummer,  da  den  kvinde,  han  elskede,  en  Oddny  Joans- 
datter,  var  gift  med  hans  egen  broder,  der  havde  ægtet  hende  ved 
forræderi  mod  sin  broder.  Det  nyttede  ikke,  at  kongen  foreslog 
ham  at  søge  at  vindre  andre  kvinder,  »ti  hvergang  han  så  skønne 
kvinder,  mindede  de  ham  kun  om  den  ene,  hvorved  hans  kummer 
forøgedes«.  Eysteinn  tilbød  ham  da  at  komme  til  sig  hver  dag,  for 
at  de  kunde  tale  om  Oddny,  »ti  sorgen  blev  undertiden  lettere,  når 
man  talte  om  den«  (jfr.  det  sidste  uægte  vers  i  Go5r.  hvot).  Dette 
skete  også,  og  Ivarr  blev  mere  munter  end  tilforn.  En  ret  karak- 
teristisk personlighed  med  en  sand  og  dyb  følelse  møder  os  her 
atter  i  lighed  med  de  mange  af  det  10.  årh.s  helte  og  skjalde.  Det 
her  fortalte  er  rimeligvis  foregået  i  tidsrummet  1112 — 18.  Ivarr 
kan  formodes  at  have  været  i  Norge  allerede  i  Magnus  barfods  tid, 
og  han  overlevede  Sigurd  slembe  (d.  1139). 

Af  Ivars  digte  om  Magnus  barfod,  Eysteinn  (d.  1122)  og  Sigurd 
Jorsalfar  (d.  1130)  er  intet  bevaret.  Derimod  er  vistnok  den  storste 
del  i  behold  af  hans  Sigurdarbolkr2),  et  digt  i  fornynMslag  om 
Sigurd  slembe,  forfattet  efter  dennes  grufulde  pinselsdød  (1139). 
Digtet  er  for  storste  delen  opbevaret  i  en  1?åttr  om  Sigurd  i  Morkin- 
skinna  og  består  nu  af  ialt  35  hele  og  o.  9  halve  vers  samt  et  par 
versbrudstykker.  Digtet  har  handlet  om  Sigurds  hele  liv,  lige  fra 
hans  opvækst  hos  præsten  AQalbriktr,  hvis  son  nogle  sagde  han 
var,  indtil  hans  død;  det  danner  grundlaget  for  t'åttren  om  ham.  I 
poetisk  henseende  er  digtet  i  ingen  henseende  fremragende.  Det 
er  temmelig  prosaisk-tort  og  fremstillingen  af  kampe  og  andre  be- 
givenheder helt  simpel  men  ret  kraftig,  næsten  historisk  nojagtig  i 
enkeltheder  med  mange  stednavne.  Ejendommelig  er  den  vemodige 
tone,  der  særlig  går  igennem  de  sidste  vers  om  Sigurds  pinsel. 
Også  i  dette  digt  findes  der  efterligninger  af  ældre  digte,  særlig 
eddakvad,  hvilket  ikke  bidrager  til  at  gore  fremstillingen  livligere  3). 

1)  Han  har  mulig  været  af  Ingimund  d.  garnles  slægt;  denne  havde  bl.  a.  en 
son  Ivarr. 

2)  Navnet:  Hkr.  III,  341;  Eirsp.  178;  Fris.  322:  Fms.  VII,  200:  jfr.  Mork.  201 
nederst.     Skj.  digtn.  B  I,  467—75. 

3)  Se  I,  52  anm.  1.  Mærkeligt  nok  findes  hos  Ivarr  samme  udtryk  som  hos 
Gisl  (vanr  vdsforum  41 7),  der  mulig  er  et  direkte  lån  fra  Gisl,  ligesom 
forskellige  andre  udtryk  synes  at  stamme  derfra. 

Haldorr  skvaldre  er  os  fuldstændig  ukendt,  undtagen 
for  så  vidt  som  vi  kan  slutte,  at  han  til  sine  tider  har  opholdt  sig 
hos  forskellige  nordiske  fyrster,  om  hvilke  han  ifølge  Skåldatal  har 
digtet;  når  Jon  Sigurdsson  har  udtalt1),  at  han  fulgte  Sigurd  Jor- 
salfar  på  hans  udfærd,  er  det  kun  en  formodning,  der  vistnok  mod- 
siges af,  at  digteren  to  gange  siger  i  digtet  om  ham:  »Jeg  har 
hørt«.  Han  besang  en  mængde  fyrster:  Magnus  barfod,  jarlen 
Sone  Ivarsson  i  Gotland  (omkring  1100),  kong  Erik  emun  (1134 — 8), 
jarlen  Karl  Soneson  (o.  1140),  kong  Inge  Haraldsson  (1137—61), 
kong  Sorkve  Kolsson  (o.  1150)  og  endelig  dennes  son,  jarlen  Jon, 
men  intet  af  disse  fyrsters  digte  er  bevaret.  Da  han  tillige  har 
digtet  om  Sigurd  Jorsalfar  og  Harald  gille,  er  det  klart,  at  han  har 
været  en  af  sin  samtids  frugtbareste  og  mest  omrejsende,  man 
fristes  til  at  sige  omflakkende  skjalde.  Mulig  står,  hvad  Jon 
Sigurdsson a)  har  bemærket,  hans  tilnavn  i  forbindelse  med  hans 
mange  digte,  i  det  det  synes  at  måtte  betyde:  »den  snakkesalige« 
el.  lign.  Af  hans  mange  kvad  er  kun  en  del  bevaret  af  hans  to  digte 
om  Sigurd  Jorsalfar  og  af  hans  kvad  om  Harald  gille 2)- 

Af  det  første  digt  om  Sigurd,  i  fornyrdislag,  der  har  handlet 
om  kongens  Jorsalfærd,  er  kun  ét  vers,  om  en  kamp  på  øen  For- 
minterra,  bevaret.  —  Det  andet  digt  er  V  tf  ar  ar  drapa  3)-  Det  var 
det,  som  skjalden  Måne  underholdt  kong  Magnus  med  (se  ovf.  s. 
26) ;  »digtet  blev  modtaget  med  meget  bifald«  hedder  det.  Selve 
navnet  tyder  på,  at  digtets  hovedindhold  har  bestået  af  en  fremstil- 
ling af  Sigurd  Jorsalfars  udfærd.  Dette  bekræftes  ikke  alene  ved 
de  vers,  som  endnu  haves  deraf,  men  også  ved  beretningen  i  Mor- 
kinskinna  4)-  De  bevarede  vers  handler  i  overensstemmelse  her- 
med om  8  kampe  til  lands  og  til  vands,  indtagelse  af  kasteller  og 
lign.  lige  fra  den  første  kamp  med  galejer  ved  Spaniens  kyst  til  ind- 
tagelsen af  Sidon.  I  flere  vers  tiltales  Sigurd  selv.  Digtet  er  ikke  i 
nogen  henseende  fremragende,  undtagen  rent  historisk,  da  skjal- 
den, ligesom  i  sin  tid  Sigvatr,  med  tal  opregner  de  enkelte  kampe; 
han  nævner  også  flere  steder.  Fremstillingen  er  ikke  synderlig 
malerisk,  omskrivningerne  lidet  slående.  At  det  dog,  foredraget 
med  god  stemme,  kunde  gore  lykke  hos  kong  Sigurds  dattersøn, 
er  let  forståeligt. 


i)  Sn.  E.  III,  367. 

*)  Skj.  digtn.  B  I,  457-61. 

3)  Navnet:  Fms.  VIII,  207    med  artiklen). 

4)  Mork.  158. 

Af  det  tredje  digt,  om  Harald  gille,  også  antydet  i  Sktal,  der 
ses  at  være  digtet,  efterat  Magnus  den  blinde  blev  fanget,  altså 
omkring  1136,  haves  enkelte  vers;  de  handler  om  kampen  på  Fyri- 
leif  1134,  om  lendermændene  Åsbjorns  og  Nereids  drab  1135,  samt 
om  den  sidste  kamp  med  Magnus  og  dennes  tilfangetagelse. 

Når  der  endnu  tillægges  Haldorr  to  vers  i  tøglag  1)»  er  dette 
urigtigt.  Versene  hører  til  Einarr  Skiilasons  digt  i  det  versemål. 

V  6  r  a  r  i  n  n  stuttfeldr.  I  Heimskringla  2)  findes  der  et 
indskuds  kapitel,  hvor  det  fortælles,  at  engang  ved  aftensang,  hvor 
kong  Sigurd  Jorsalfar  var  tilstede,  gik  sangen  ikke  godt,  fordi  hird- 
mændene var  berusede.  Kongen  så  da  en  mand  i  en  pels  og  spurgte, 
hvem  det  var,  og  gav  ham  skylden  for  uheldet  i  et  par  verslinjer 
(jfr.  ovf.  s.  27).  Manden  trådte  da  frem  og  fremsagde  et  vers,  hvori 
han  bad  om  undskyldning  for  sin  dårlige  pels  som  kongen  havde 
hentydet  til,  og  udtalte  ønsket  om  at  få  en  kappe.  På  grund  af 
denne  korte  pels  kaldtes  t'orarinn  stuttfeldr.  Dagen  efter  frem- 
sagde digteren  en  drape  om  kongen  og  modtog  rigelig  Ion  derfor. 
Med  undtagelse  af,  at  vi  ved  samme  lejlighed  får  at  vide,  at 
t'orarinn  agtede  at  foretage  en  Romarejse,  vides  intet  om  ham, 
og  det  kan  ikke  bestemt  siges,  når  det  her  berettede  er  sket,  men 
det  er  rimeligst,  at  det  er  forefaldet  noget  for  kong  Eysteins  død 
(1122) 3)-  Af  ?6rarins  digte  kendes  kun  hans  drape  om  kong 
Sigurd,  Stuttfeldardrdpa  4) ;  heraf  er  der  godt  og  vel  6  vers  be- 
varede; de  handler  om  det  tog,  som  fristede  så  mange  skjalde  til 
sang,  det  beromte  Jorsaltog,  forberedelserne  dertil,  enkelte  kampe, 
kongens  bad  i  Jordan  osv.  Digtet  er  i  formel  henseende  en  efter- 
ligning af  t'orarinn  loftunges  og  Sigvats  Kniitsdraper  og  forfattet  i 
tøglag;  heller  ikke  i  dette  digt  er  det  vanskelige  versemål  strængt 
systematisk  behandlet;  således  findes  her  mangel  på  rim  i  de  ulige 
linjer  8  gange,  helrim  en  gang;  i  de  lige  linjer  findes  halvrim 
kun  2  gange;  én  linje  er  uden  rim.  Der  mærkes  en  vis  flugt 
og  fart  i  beskrivelser,  men  ellers  udmærker  digtet  sig  egen- 
lig   ikke    ved    nogen    særlig    poetisk    ånd.     Både     dette    digt 

i)  Mork.  200. 

3)  Hkr.   III,   507-09:    Fris.   298—300;   Eirsp.    149-51,    jfr    Fms.    VII,    152—5, 

Mork.  188—9, 
3)  I  Hkr.  hds.  fortælles  det  efter  fortællingen  om  Eysteins  død,  men  i  Fms. 

og  Mork.  for. 
^)  Navnet;  Hkr.  III,  509:   Fris.  300:   Mork.  189:   Fms.  VII,  154.  ~  Skj.  digtn. 

B  I,  461—64. 

og  i^prarins  løse  vers  vidner  om  en  betydelig  ævne  til  at  behandle 
de  forskellige  versemål.  Af  løse  vers  haves  3,  alle  digtede  under 
opholdet  hos  kong  Sigurd.  Det  første  er  hans  svar  på  kongens 
sporsmål  om  »manden  i  pelsen« ;  de  andre  er  satiriske  vers  om 
hirdmanden  Hakon  morstrutr,  digtet  på  opfordring  af  Arne  fjoru- 
skeifr  (se  ovf.  s.  28),  og  om  Arne  selv,  digtet  på  opfordring  af  Ha- 
kon; det  sidste  er  det  mest  bidende  (se  ovf.  s.  28). 

EinarrSkulason.  Denne  digter  tor  betegnes  som  århund- 
dredets  betydeligste  og  frodigste  isl.  skjald,  skade  kun,  at  hvad  vi 
ved  om  hans  liv  kun  er  stumper  og  brudstykker  *)•  Han  kaldes  ofte 
præs  t,  og  det  er  sikkert,  at  det  er  ham  som  menes  i  den  isl. 
præstefortegnelse  fra  1143  2)»  hvor  en  Einarr  Skulason  regnes  til 
præsterne  på  vestlandet  og  nævnes  næst  efter  Ormr  Koftrånsson, 
der  sikkert  har  bot  på  Gilsbakke  i  Borgarf  jorden  3)-  At  Einarr  også 
har  været  præst  i  den  samme  egn,  ja  måske  bot  på  Borg,  kan 
med  rimelighed  sluttes3)-  Sikkert  hørte  han  også  til  Myramæn- 
denes  slægt  (Kveldulfsslægten) 4)  og  Jon  Siguråsson  har  °)  vistnok 
truffet  det  rette,  når  han  gor  ham  til  en  direkte  efterkommer  af 
^orsteinn  Egilsson  og  en  broder  til  Snorre  Sturlusons  morfader. 
Han  må  være  født  omkring  eller  næppe  senere  end  1090,  da  vi  alle- 
rede år  1114  træffer  ham  i  Norge  hos  Sigurd  Jorsalfar  som  en  af 
dennes  fortroligste  venner  B)-  En  anden  gang,  flere  år  senere,  fræl- 
ste  Einarr  ved  mod  og  snarrådighed  en  mand,  som  Sigurd  i  et  af 
sine  vanvidsojeblikke  vilde  dræbe7),  hvilket  ses  at  være  sket  noget 
efter  1124;  hvor  Einarr  har  været  i  de  mellemliggende  år,  vides 
ikke.  Efter  Sigurds  død  har  Einarr  opholdt  sig,  i  det  mindste  nogen 
tid,  hos  de  følgende  konger,  Harald  gille,  Magnus  blinde  og  Haralds- 
sonnerne,  særlig  dog  Sigurd,  ved  år  1148.  Ligeledes  var  han  i  Norge 
i  Trondhjem  1153,  i  hvilket  år  han  fremsagde  sin  Geisli  i  Kristkir- 

i)  Jfr.  Sktili  Thorlacius:  Vita  Einari  1783  i  Heimskr   III. 

2)  Dipl.  Isl.  I,  185—6. 

3)  Sst.  I,  189. 

4)  Ifg.  det  interpolerede  stykke  i  1.  kap.  af  Gunnl.  saga  (udg.  s.  2). 
•-).  Sn.  E.  III,  418. 

6)  Jfr.  fortællingen  i  Fms.  VII,  137,  Mork.  181;  Sigurd  sad  og  havde  en  intim 
samtale  med  Sigrid  Hranadottir,  hvis  mand,  Ivarr  af  Fljoåum,  væntedes. 
Einarr  blev  sendt  ud  for  at  se,  om  Ivarr  var  kommen.  Han  kom  tilbage 
og  meddelte  kongen  i  et  vers,  at  han  endnu  kunde  sidde  nogen  tid  i  ro, 
da  den  „fingersmalle"  Ivarr  endnu  ikke  var  kommen. 

•)  Fms.  VII,  165-7;  Mork.   191—2. 

ken.  Fra  dette  hans  ophold  stammer  de  begivenheder,  der  fortælles 
i  en  lille  Fåttr  om  Einarr  *)■  Kong  Eystein  siges  at  have  æret  ham 
hojt  og  at  have  gjort  ham  til  sin  staller.  Omtrent  ved  den  samme 
anførte  tid  har  han  besøgt  kong  Sorkve  Kolsson  og  Jon  jarl  i 
Sverrig,  samt  Sven  grade  i  Danmark;  denne  konge  gav  skjalden 
ingen  Ion  for  kvadet,  og  Einarr  undlod  ikke  at  udtrykke  sin  harme 
derover  i  en  visa.  Endnu  engang,  omkring  1159 — 60,  træffer  vi 
Einarr  i  Norge,  hvor  han  bringer  høvdingen  Gregorius  Dagsson  et 
digt.  Alt  dette  tyder  mulig  på,  at  Einarr  har  haft  fast  ophold  i 
Norge  i  sine  sidste  år  (i  medfør  af  sin  stallerværdighed?).  Men 
det  viser  ikke  mindre,  hvor  stor  en  anseelse  Einarr  har  nydt,  han 
som  var  en  ven  af  alle  regerende  fyrster  i  Norge  i  et  halvt 
århundrede  og  det  tiltrods  for  alle  de  stridigheder,  der  herskede 
mellem  disse  indbyrdes.  Einarr  må  have  været  i  besiddelse  af 
ualmindelig  vindende  egenskaber  og  bedre  end  nogen  anden  for- 
stået at  bevæge  sig  mellem  de  stridende,  uden  at  man  har  den 
fjærneste  grund  til  at  beskylde  ham  for  falskhed.  Han  har  næppe 
nogensinde  givet  sig  af  med  politik  eller  blandet  sig  i  de  norske 
stridigheder.  Han  har  udelukkende  optrådt  som  skjald  og  ven, 
der  havde  upartiske  lovord  tilovers  for  enhver  dygtighed  og  frem- 
ragende gærning.  Hvilken  anseelse  Einarr  som  præst  har  nydt  i 
sit  fædreland,  vides  ikke;  men  at  hans  digterry  har  været  stort, 
ses  allerede  deraf,  at  Snorre  så  mangfoldige  gange  anfører  hans 
vers  i  sit  værk.  Einarr  har  sikkert  nok  været  en  ualmindelig 
begavet  mand,  munter  af  sind,  jævn  i  sin  opførsel,  retsindig  og 
human  i  al  sin  færd;  alt  dette  fremgår  tydelig  af  hans  vers,  f.  ex. 
Geisli  (forskellige  steder,  hvor  han  ytrer  sig  om  synd  og  folks 
udyder) ;  han  har  ligeledes  været  en  religiøs  mand,  men  ingen 
fanatiker,  og  mindst  af  alt  en  mand,  der  af  trosiver  ikke  kunde 
tåle  en  uskyldig  spøg;  han  er  i  så  henseende  en  type  på  en 
Islænder,  således  som  religiøsiteten  må  have  udviklet  sig  på  Island 
i  det  11.  og  12.  årh.  Hertil  kom  at  han  havde  ualmindelig  let  ved 
at  digte;  raske  improvisationer  hørte  hos  ham,  så  at  sige,  til  dagens 
orden.  Nogle  eksempler  vil  vise  disse  egenskaber.  Engang  da  kong 
Hysteinn  skulde  til  at  spise,  var  Einarr,  der  jo  var  staller,  ikke  på 
sin  plads;  han  var  på  et  besøg  i  nonneklostret  på  Bakke.  Da 
Einarr  endelig  viste  sig,  sagde  kongen:  »nu  har  du  forsyndet  dig 
mod  vor  hirdskik;    du,   kongeskjalden,   kommer   for   sent.   Vi   er 

i)  Mork.  226-8;  Fms.  VII,  355-7. 

ikke  gode  venner  mere,  medmindre  du  har  et  vers  færdigt,  for  jeg 
har  tomt  mit  kar«.  Einarr  svarede  straks  i  den  muntreste  tone: 
»Abbedissen  lod  mig  sulte;  jeg  blev  ikke  indbudt  til  at  spise  hos 
nonnerne  på  Bakke;  kvinden  glædede  ikke  kongens  ven«  (såmeget 
mere  trængte  han  til  at  få  mad).  Engang  havde  en  gøgler  stjålet 
et  kid  en  fredag  og  spist  dets  kød,  hvilket  jo  var  brud  på  fasten. 
Kong  Sigurd  lod  gøgleren  gribe  og  piske.  Ligesom  piskningen  var 
begyndt,  kommer  digteren  til  og  udbryder:  »ilde  behandler  I  nu 
vor  kammerat!«.  »Det  skal  komme  an  på  dig,  svarede  kongen; 
digt  et  vers,  og  kun  sålænge  du  ikke  er  færdig  dermed,  skal  han 
piskes«.  »Da  vilde  den  stakkels  mand  nok  ønske,  jeg  var  lidt 
hurtig  i  vendingen«.  Kun  5  hug  til  og  verset  var  færdigt;  man 
huske,  at  det  var  en  præst,  der  mere  end  nogen  anden  skulde 
våge  over  kirketugten,  der  tog  sagen  således.  Verset  handlede  om 
selve  tildragelsen.  Flere  eksempler  kunde  endnu  anføres. 

Einars  digte  er  følgende:  x) 

En  d  r  a  p  e  om  Sigurd  Jorsalfar.  Med  sikkerhed  kan 
hertil  henføres  5  vers2),  der  alle  handler  om  Jorsalsfærden  (rejsen 
til  England  og  Spanien,  ankomsten  til  Akrsborg,  badningen  i  Jordan 
og  erobringen  af  Sidon.  Når  digtet  er  forfattet  vides  ikke;  rimelig- 
vis er  det  dog  ikke  et  arvekvad. 

Af  Einars  i  Sktal  antydede  digte  om  kong  E  y  s  t  e  i  n  n  Mag- 
nusson og  Magnus  d.  blinde  er  der,  såvidt  ses  kan,  intet 
bevaret. 

Derimod  haves  nogle  brudstykker  af  to  digte  om  Harald 
g  i  1 1  e,  det  ene  drotkvædet,  det  andet  i  tøglag.  Til  det  første  kan 
med  sikkerhed  kun  henføres  to  halvvers  om  Haralds  krigstog  til 
Danmark  (kampe  ved  Hven  og  Læssø);  det  er  rimeligvis  digtet 
1135.  Til  det  sidste  kan  endel  flere  vers  henføres,  da  versemålet 
her  er  vejledende.  Digtet  kaldes  Haraldsdrdpa 3)  og  har  tildels 
handlet  om  de  samme  begivenheder,  som  det  første  digt,  f.  ex. 
kampen  ved  Læssø,  desuden  om  Haralds  flugt  til  Danmark  1134, 
om  kong  Magnus'  tilfangetagelse  og  Haralds  magt.   I  modsætning 

i)  Skj.  digtn.  B  I,  423—57. 

2)  Jon  Sigurdsson  har  ment  (Sn.  E.  III,  354;  at  burde  henføre  her  tit  endnu 
6  halvvers  fra  Sn.-E.,  men  da  der  intet  bestemt  holdepunkt  derfor  fore- 
ligger og  da  digteren  i  disse  allevegne  bruger  præsens,  er  det  meget 
usandsynligt,  at  noget  af  dem  hører  hertil.  Noget  lignende  gælder  også 
for  flere  af  de  øvrige  digte  med  hensyn  til  J.  Sigur5ssons  bestemmelse 
af  de  enkelte  vers. 

3)  Hkr.  III,  326:  Fris.  314:  Eirsp.  169:  Fms.  VII.  184. 

til  ældre  i  samme  versemål  affattede  digte,  er  dette  kvad,  på  en 
enkelt  undtagelse  nær,  fuldstændig  regelmæssig  drotkvædet  med 
hensyn  til  rim  såvel  i  de  ulige  som  i  de  lige  linjer. 

Dernæst  har  J.  Sigurdsson  ment  at  kunne  antage  l)  et  enkelt 
fællesdigt  om  Harald  gilles  4  s  6  n  n  e  r,  Magnus,  Sigurd,  Eystein 
og  Inge,  og  han  henfører  hertil  1  vers  og  3  halve.  Det  forekommer 
mig  rimeligt,  at  denne  antagelse  er  rigtig,  da  der  er  bevaret  et 
vers,  der  nævner  alle  4  brødre  som  konger  i  Norge,  og  som  ikke 
bærer  præg  af  at  være  en  lausavisa.  Hvad  de  andre  halvvers 
angår,  kan  der  kun  være  tale  om  med  nogen  rimelighed  hertil  at 
henføre  ét,  hvori  »kongernes  mænd«  siges  at  forsvare  landet;  de 
øvrige  er  fuldstændig  usikre.  Digtet  er  forfattet  efter  1142;  først 
da  kom  Eystein  til  Norge. 

J.  Sigurdsson  har  fremdeles  antaget 2)  et  særligt  digt  om  kong 
Sigurd,  hvoraf  ét  vers  skulde  være  bevaret  og  som  skulde  være 
digtet  omkring  1148.  Det  synes  rimeligere  at  henføre  dette  vers  til 
det  sidstnævnte  kvad;  det  findes  da  også  anført  i  et  kapitel,  hvor 
alle  brødrene  beskrives  (med  undtagelse  af  den  tidlig  afdøde  og 
betydningsløse  Magnus) ;  dette  kapitel  kunde  støtte  sig  til  Einars 
digt,  uagtet  kun  ét  vers  om  en  enkelt  af  dem  anføres. 

Af  Einars  i  Sktal  antydede  digte  om  Sorkve  Kolsson, 
Jon  jarl  SorkvessonogomSven  grade,  der  alle  må  hen- 
føres til  tiden  omkring  1152,  er,  så  vidt  vides,  intet  bevaret.  Det 
sidste  digt  omtales  i  Knytlingasaga  3) :  »Til  denne  tid  kom  Einarr 
præst  Skulason  til  Danmark.  Han  digtede  et  kvad  om  kong  Sven, 
men  fik  ingen  Ion  derfor;  da  kvad  Einarr  et  vers«  osv.,  hvor  dig- 
teren klager  over,  at  han  intet  har  fået  —  »den  danske  konge  sætter 
storre  pris  på  feler  og  flojter«,  og  han  beskylder  Riber-Ulf  for  at 
»råde  for  kongens  rigdom«. 

Vi  kommer  nu  til  Einars  vistnok  storste  og  vigtigste  digt, 
helgenkvadet  Geisli*),  eller,  som  det  også  undertiden  kaldes,  Olafs- 
drapa,  hvilket  sikkert  er  det  ældste  og  egenligste  navn  r>).   Geisli, 


i)  Sn.  E.  III,  356-7. 

2)  Sn.  E.  III,  357. 

3)  Fms.  XI,  353. 

4)  Navnet:  Geisli,  overskriften  til  digtet  i  Flat.  osv.  —  Olåfsdrdpa  Hkr.  III, 
308;  OH  (53)  248;  Eirsp.  161  (jfr.  Hkr.  III,  429;  OH  (53)  232;  Fms.  V,  112; 
Flat.  II,  378,  226);  Fms.  V,  149;  Flat.  II,  385;  Fms.  VI,  66,  VII,  355;  Mork. 
227.  Derimod  beror  navnet  Vdttardrdpa,  der  ikke  findes  i  hdskrr,  på  en 
fejllæsning. 

6)  Jfr.  Cederschiolds  udg.  I,  anm. 

Finnur  Jonsson.    II.  5 

d.  e.  s  t  r  å  1  e  n,  er  hæntet  fra  et  par  steder  i  digtet,  hvor  kong  Olaf 
kaldes  »nådens  sols  [guds]  stråle«  (v.  1)  og  »guds  hals  [himlens] 
stråle«  (v.  7)  *)>  Navnet  er  således  ikke  ganske  nøjagtigt  eller 
absolut  træffende.  Om  digtets  tilblivelse  får  vi  den  oplysning2),  at 
det  er  forfattet  på  kong  Eysteins  opfordring,  hvilket  bestyrkes  ved 
digterens  egne  udtryk  i  det  sidste  vers;  det  siges  at  være  fremsagt 
i  selve  Kristkirken  i  Trondhjem;  derved  skete  det  under,  at  kirken 
fjidtes  med  den  herligste  duft  —  et  tegn  på,  at  Olaf  den  hellige 
fandt  behag  i  digtet.  Man  har  tidligere  ment,  at  digtet  er  forfattet 
i  året  1152,  og  sat  det  i  forbindelse  med  erkebispesædets  oprettelse 
i  Nidaros;  den  første  norske  erkebiskop,  Joan  Birgisson,  blev  da 
indsat  af  kardinalen  Nikolaus  (senere  pave  Adrian  IV).  Ved  denne 
indvielse  er  digtet  imidlertid  ikke  fremsagt,  da  kardinalen  ikke 
nævnes,  da  Joan  forudsættes  i  nogen  tid  at  have  været  erkebisp 
(v.  65)  3)»  og  endelig  da  selve  højtideligheden  ikke  antydes  i  digtet 
med  et  eneste  ord.  Digtet  må  med  andre  ord  være  forfattet  efter 
sommeren  1152.  Senere  end  1155  (vinteren  1154 — 5)  kan  det  på 
den  anden  side  ikke  være  forfattet,  da  alle  3  brødre  (Eystein, 
Sigurd,  Inge)  tiltales  (v.  8)  og  forudsættes  som  enige,  men  Sigurd 
faldt  for  sin  broder  Inge  i  sommeren  1155.  Da  endvidere  ufreden 
mellem  brødrene  i  virkeligheden  begyndte  allerede  1154,  kan  der 
vistnok  kun  være  tale  om  året  1153,  senest  vinteren  1153 — 4. 

Digtet  er  opbevaret  i  Bergsbok  (Nr.  1  fol.  mbr.  i  Stockholm) 4), 
71  vers,  og  i  Flatøbogen  5)>  men  her  mangler  en  stefjabålkr  (3  vers, 
v.  31 — 3),  der  af  afskriveren  er  oversprungen  ved  spalteskifte; 
desuden  findes  enkelte  vers  og  versdele  hist  og  her  i  andre  kilder. 
Hvad  fuldstændigheden  angår,  bærer  altså  Bergsbok  fortrinnet, 
men  det  er  en  fejltagelse  at  mene,  at  den  også,  hvad  selve  tekstens 
form  og  ordlyd  angår,  ubetinget  er  at  foretrække  for  Flatøbogen; 
der  er  ganske  vist  mange  fejl  i  dette  hdskr.,  men  dem  er  der  også 
masser  af  i  Bergsb.;  her  er  tillige  den  fejl,  at  v.  13 — 14  er  ombyt- 
tede, ligeledes  v.  69  og  70;  ordningen  i  Flat.  er  af  indre  grunde 
uden  tvivl  at  foretrække.  Man  må,  som  i  reglen  altid  ved  skjalde- 
kvad, ved  tekstens  fastsættelse  tage  lige  meget  hensyn  til  bægge 
(alle)  håndskrifter. 


i)  Jfr.  Fms.  V,  226:  Flat.  III,  237. 

2)  Mork.  226—7:  Fms.  VII,  355. 

3)  Jfr.  Cederschiold:  Geisli  IV. 

4)  Udg.  af  Cederschiold  i  Lunds  Universitets  årsskr.  X  1873.    Om  digtet  se 
Paasche:  Krd.  og  Kv.  72  ff. 

s)  Udg.  i  Flat.  I. 

Digtet  består  af  en  indledning  på  17  vers,  hvortil  kommer 
det  første  stefvers;  derpå  følger  9  stefjabålkar  på  3  vers  (i  alt  21 
vers);  slutningen  er  altså  noget  længere  end  indledningen  (o: 
26  vers). 

Digteren  begynder,  hoj tideligt  nok,  med  at  påkalde  den  tre- 
enige gud,  »ti  jeg  vil  byde  den  herlige  Olaf  et  digt«.  I  v.  2 — 6  gives 
en  kort  og  fyndig  skildring  af  Jesu  fødsel,  død  og  opstandelse,  samt 
den  helligånds  sendelse  og  stadige  virksomhed  for  menneske- 
hedens vel.  Men  en  af  Jesu  bedste  tjænere  var  »den  guds  hals 
herlige  stråle,  som  hed  Olaf«,  »ham  vil  vi  nu  prise  og  hans  jær- 
tegn« (v.  7).  Dernæst  opfordres  først  de  3  konger,  så  erkebispen, 
forsamlingen,  Tronderne,  ja  alle  Nordmænd  til  at  høre  kvadet, 
hvorpå  det  nærmere  omtales,  hvad  digteren  agter  at  behandle; 
det  er  ikke  Olafs  jordiske  bedrifter,  kampe  og  lign.,  overhovedet 
ikke  hans  jordiske  liv,  det  har  andre,  f.  ex.  Sigvatr  og  Ottarr, 
gjort.  Det  er  Olafs  liv  efter  døden,  der  skal  behandles;  derfor 
dvæler  digteren  kun  kort  ved  Olafs  jordiske  færd,  martyrdøden 
på  Stiklestad  og  den  forudgående  drom.  Stefets  indhold  (v.  18 
osv.),  Olafs  velsignelsesrige  virksomhed  og  hjælp  mod  alle  men- 
nesker, er  digtets  grundtone;  »Olaf  er  en  stråle,  der  udgår  fra 
nådens  sol;  derfor  formår  han  så  meget,  derfor  vil  han  så  meget 
godt«  —  det  er  dette,  digteren  vil  belyse,  det,  hvorfor  han  vil 
prise  hellig-Olaf,  det,  hvorved  han  vil  vise,  hvilken  glans  der  må 
falde  på  hele  det  norske  folk,  særlig  den  norske  kongeslægt.  Efter 
at  have  omtalt  »solformørkelsen«,  der  for  længe  siden  var  bleven 
fastslået  som  samtidig  med  Olafs  dødsstund,  og  lyset,  der  brændte 
over  kongens  lig,  omtales  Olafs  forskellige  jærtegn  både  indenlands 
og  udenlands  (f.  ex.  blandt  Væringerne  i  Miklegård,  i  Danmark  og 
Venden) ;  denne  opregning  slutter  med  den  uskyldige  præsts  fryg- 
telige lemlæstelse  og  vidunderlige  helbredelse.  Herpå  berommes 
Olafs  kraft  og  hellighed  i  al  almindelighed,  hvis  undergærninger 
ingen  menneskelig  tunge  formår  at  opregne,  hvem  alle  bor  ære  og 
tilbede.  Endelig  er  der  til  slutning  3  vers  af  mere  personligt  ind- 
hold og  art,  idet  digteren  antyder,  at  guds  velsignelse  er  ham 
Ion  nok,  men  hvis  Sigurd  den  ældre  (d.  e.  Jorsalfar)  levede,  vilde 
han  give  bevis  på  sin  store  gavmildhed;  til  allersidst  kommer  en 
personlig  henvendelse  til  kong  Eystein,  og  digtet  slutter  med 
den  betydningsfulde  opfordring:  »Elsker  alle  guds  pris  og  ære.  Nu 
tier  jeg«. 

Der  er  ingen  tvivl  om,  at  dette  digt  af  selve  forfatteren  og  lians 

5* 

nærmeste  sam-  og  eftertid  er  blevet  betragtet  som  en  bedrift  af 
rang,  som  en  digterisk  forherligelse  af  Norges  skytshelgen,  der 
var  denne  så  vel  som  forfatteren  værdig.  Så  meget  er  vist,  at  i 
anlæg  og  indhold  står  digtet,  fra  digterens  tid  og  standpunkt 
betragtet,  meget  hojt  og  har  været  et  mønster  for  den  følgende 
tids  helgenkvad,  ligesom  Lilja  i  sin  tid  skulde  blive  det.  At  det 
bærer  vidne  om  digterens  oprigtige  tro  på  kong  Olafs  betydning 
og  helgenkraft,  er  utvivlsomt.  Der  er  egenlig  ikke  nogen  svulst  i 
digtet,  ikke  engang  der,  hvor  Einarr  smukt  og  fromt  sammenligner 
Olaf  med  Kristus;  der  viser  sig  deri  en  inderlig  naiv  tro  på  under- 
gærninger,  som  alle  andre  trode  på  og  som  digteren  havde  hørt 
fortælle  a).  Stiller  vi  os  på  samtidens  standpunkt,  er  det  således 
ikke  vanskeligt  at  forstå  den  lykke,  digtet  gjorde.  Anderledes 
stiller  sagen  sig  fra  vort  standpunkt  og  vor  tids  helgenløse  tros- 
opfattelse. Vi  stødes  over  de  mange  omskrivninger,  for  hvis  skyld 
vi  er  tilbojelige  til  at  overse  eller  underkende  den  dybere  religiøse 
understromning,  der  bærer  digtet  og  forskellige  af  dets  udtryk  og 
som  på  en  måde  skjuler  sig  under  den  rolige  overflade,  der  viser 
en  lidenskabsløs  og  harmonisk  udviklet  tros  blikstille.  Det  er  ikke 
langt  fra,  at  det  undertiden  forekommer  os,  som  om  digteren  stod 
temmelig  kølig  og  følelsesløs  overfor  de  undergærninger,  han  for- 
tæller om,  men  det  er  kun  tilsyneladende  og  vistnok  bevirket  ved 
formens  stereotype  karakter.  I  små  indskudte  sætninger  udtaler 
digteren  ofte  sine  egne  af  æmnet  foranledigede  betragtninger  og 
meninger,  men  altid  i  samme  beherskede  form,  og  det  er  netop 
disse  sætninger,  der  mindst  af  alt  bor  overses;  de  vidner  om  Ei- 
nars dybe  følelse  og  tro. 

Forfatterens  kilde  har  sikkert  været  den  mundtlige  norske 
tradition;  således  siger  han  selv;  »jeg  har  spurgt«  (15i,  17i.5,  38i, 
43i,  50i,  515),  »man  har  fortalt  mig«  (35i.s,  jfr.  3f)3) ;  for  meddel- 
elsen om  sværdet  Hneitir  anføres  EindriSi  unge  (jfr.  ovf.  s.  33), 
der  havde  været  i  Konstantinopel,  som  hjemmelsmand  (v.  45). 
Heraf  forklares  på  det  bedste  de  uoverensstemmelser,  der  findes 
mellem  Einars  fremstilling  og  andre  kilders;  der  har  været  forskel- 
lige traditioner,  hvad  jo,  når  det  gælder  jærtegn  og  lign.,  ikke  er 
påfaldende.  Ikke  engang  findes  der  fuld  overensstemmelse  mellem 
digtet  og  den  jærtegnssamling,  der  haves '"). 


!)  Kostelig  naivt  siger  digteren  (v.  37,  38),  at  han  har  set  en  mand,  der  var 

mælet  berøvet,  men  at  han  har  hørt,  at  han  senere  har  fået  det  igen. 
2)  ]  jærtegnet  om  den  blinde  får  denne  sit  syn  ved  det  vand,  hvori  Olafs  lig 

To  digte  om  kong  Hysteinn  Haraldsson  (11 42; — 57), 
hvoraf  det  første  er  runhent  (en  drape),  der  rimeligvis  er  forfattet 
omtrent  til  samme  tid  som  Geisli.  Af  dette  digt  haves  6  hele  vers 
og  nogle  brudstykker,  der  handler  om  Eysteins  hjemkomst  til 
Norge,  kampen  med  de  oprørske  Vikverjer  omkring  1150,  krigs- 
toget til  Orknøerne,  Skotland  og  England  1153;  disse  vers  består 
så  godt  som  udelukkende  af  de  sædvanlige  kampskildringer.  —  Det 
andet  digt  er  drotkvædet;  heraf  er  kun  VA  vers  bevaret;  det  er 
forfattet  efter  Eysteins  død.  Digtet  synes  tildels  at  have  haft  stof 
tilfælles  med  det  første  (Vesterhavstoget). 

Af  et  digt  om  den  norske  stormand,  den  fornævnte  E  i  n  d  r  id  e 
d.  unge  (d.  1163),  der  er  antydet  i  Sktal,  er,  så  vidt  vides,  intet 
bevaret;  digtet  stammer  fra  årene  1150 — 60. 

Af  et  digt  om  kong  Inge  Haraldsson  haves  godt  og  vel 
3  vers;  ifølge  Morkinskinna  og  tildels  Fagrskinna  ser  det  ud,  som 
om  de  3  vers  var  løse  vers,  digtede  som  svar  på  kong  Eysteins 
sporsmål,  men  dette  beror  vistnok  på  en  fejltagelse.  Et  af  versene 
handler  om  kampen  ved  Holmen-grå,  1139,  de  øvrige  om  kong 
Inges  uskyldighed  i  kong  Sigurds  død.  I  versene  fremtræder  dig- 
terens egne  uforbeholdne  meninger. 

Endelig  haves  et  særligt  digt,  en  flokkr,  om  høvdingen  G  r  é- 
goriusDagssonog  hans  kamp  i  Gotaelven  1 159,  Elfarvisur *) ; 
heraf  er  to  vers  bevarede. 

Foruden  disse  her  opregnede  digte  har  Jon  SigurSsson  ment 2) 
at  kunne  fastslå  et,  i  kilderne  ganske  vist  aldrig  omtalt,  digt  om  en 
prægtig  økse,  der  skulde  have  været  en  fyrstegave,  en  Øxarflokkr; 
der  haves  nemlig  i  Snorres  Edda  omtrent  5  hele  og  5  halve  vers  3) 
under  Einars  navn,  der  alle  handler  om  en  økse  og  dens  kostbar- 
hed og  prægtige  udseende.  Jeg  er  tilbojelig  til  at  give  J.  SigurSs- 
son ret  heri.  Versene  er  meget  ensformige  og  indholdet  er  gen- 
nemgående: »kongen  gav  mig  en  økse,  prydet  med  guld  og  sølv- 
og  forsiringer«. 

blev  vasket,  medens  Einarr  siger,  at  han  fik  det  ved  kongens  eget  blod. 
Korset,  som  Guthormr  lod  gore,  siges  at  have  været  af  sølv,  medens 
Einarr  taler  om  sølv  og  guld;  dette  har  mindre  at  sige;  storre  er  uover- 
ensstemmelsen, hvad  jærtegnet  om  de  bekendte  brød,  der  blev  til  sten, 
angår  osv. 

')  Navnet:  Hkr.  III,  414:  Fris.  354;  Eirsp.  216;  Fms.  VII,  267. 

2)  Sn.  E.  III,  364-5. 

:1)  Også  5  linjer  i  Olafs  målskrudsfrædi,  der  her  findes  uden  navn,  har 
/.  Sigurdsson,  vistnok  med  retle,  henført  til  dette  digt. 

I  Snorres  Edda  anføres  desuden  en  mængde  halvvers  af 
Einarr,  der  åbenbart  hører  til  fyrstekvad,  men  de  indeholder  intet 
bestemt,  hvorefter  man  kunde  fordele  dem  på  de  forskellige  digte; 
alle  formodninger  i  så  henseende  er  fuldstændig  grebne  ud  af 
luften.  De  indeholder  dels  de  almindelige  lovord  om  en  fyrste, 
dels  beskrivelser  af  og  hentydninger  til  kampe  til  lands  og  til 
vands,  dels  endelig  handler  de  om  sejias,  havets  oprør  osv.  Flere 
af  disse  vers  er  meget  smukke. 

Af  løse  vers  haves  der  i  det  hele  ikke  ret  mange  (6  foruden 
nogle  brudstykker);  to  af  dem  stammer  fra  1114  og  1124 — 30  og 
står  i  forbindelse  med  Sigurd  Jorsalfar.  Tre  små  brudstykker 
synes  at  være  erotiske  vers  om  to  kvinder  Joreidr  og  Solborg; 
de  angives  at  være  af  »Einarr«,  der  næppe  kan  være  nogen  anden 
end  E.  Skulason.  De  øvrige  stammer  vistnok  alle  fra  tiden  omkring 
1153;  de  handler  om  kong  Svens  påholdenhed  (se  ovf.  s.  65), 
digterens  ophold  hos  nonnerne  (se  ovf.  s.  63 — 4)  og  goglernes  straf. 
Et  handler  om  den  fornemme  Ragnhilds  stolte  sejlas,  digtet  på 
den  betingelse,  at  »kongen«  og  7  af  hans  mænd  skulde  hver  huske 
en  linje  af  verset,  såsnart  det  var  fremsagt;  ellers  skulde  digteren 
have  en  ask  honning  af  hver,  som  ikke  huskede  sin  linje.  Kun 
kongen  huskede  to  linjer  —  »intet  skib  på  jorden  bærer  en  præg- 
tigere ladning  i  løftingen«. 

Usikkert  er  det,  om  Einarr  er  forfatter  til  et  vers  i  den  4. 
gramm.  afhandling1),  der  i  et  yngre  papirshåndskrift  tillægges 
»Einarr«,  og  jeg  deler  i  det  hele  B.  M.  Olsens  mening  derom  2)- 
Ligeledes  er  det  noget  usikkert,  om  Laufåsedda  har  ret,  når  den 
tillægger  Einarr  nogle  vers,  hvori  navne  på  øer  og  havet  opreg- 
nes 3),  eftersom  disse  vers  ikke  findes  anførte  under  hans  navn  i  de 
ældste  håndskrifter,  men  jeg  er  dog  tilbøjelig  til  at  mene,  at  de  er 
af  Einarr. 

Hvad  nu  Einarr  som  digter  i  det  hele  angår,  kan  han  med 
hensyn  til  sine  fyrstedigte  nærmest  sammenstilles  med  l^jodolfr 
Arnorsson;  de  er  lutter  historiske  og  historisk  nojagtige;  af  subjek- 
tive udtalelser  og  betragtninger  er  der  så  godt  som  intet.  Kun  i 
hans  hoveddigt,  Geisli,  findes  endel  sådanne,  og  det  er  nærmest 
her,  vi  finder  ham  selv;  her  optræder  han  som  den  gejstlige  ikke 
alene  ved  digtets  hele  indhold  og  fremstilling  af  Olafs  jærtegn,  men 


i)  Sn.  E.  II,  242. 

2)  Den  3.  og  4.  grt.  afhdl.  lxxx— lxxxii. 

3)  Sn.  E.  (Svb.  Eg.)  233. 

også  ved  sine  klager  over  den  almindelige  syndsnød,  der  ned- 
tynger mneneskeheden  (27s),  dadler  løgn  og  ugrundet  mistænk- 
somhed (58  ff.),  dadler  dem,  der  dræbte  Olaf  (17),  og  er  vis  på,  at 
ugærningen  får  sin  straf  (61;  jfr.  Eyst.  dr.  2,);  sammen  med 
dette  hænger  digterens  retfærdighedsfølelse  og  upartiskhed,  som 
når  han  frikender  kong  Inge  for  svigefuld  færd  (se  ovf.  s.  69).  I  det 
hele  mærker  vi  allevegne  en  stilfærdig  jævnhed  og  ro  i  hans  digre, 
ingen  voldsomme  udtryk  eller  udbrud,  ingen  hojtravende  svulst. 
Samme  præg  bærer  hans  skildringer  af  kamp,  af  sejlas  og  havers 
oprør;  men  derfor  kan  der  godt  være  liv  i  disse  skildringer  (sær- 
lig f.  ex.  verset  nr.  14  i  gruppe  12).  Djærve  eller  originale  billeder 
hører  til  undtagelserne;  en  sådan  er  det,  når  han  i  et  af  sine  økse- 
vers personificerer  »kostbarheden«  (øksen),  gor  den  til  Hnoss, 
Freyjas  datter,  og  siger,  at  kongen  har  givet  ham  hende  til  ægte. 
Også  sine  erotiske  følelser  synes  Einarr  at  have  givet  et  stilfær- 
digt udtryk,  hvis  vi  tor  domme  derom  af  de  hojst  ubetydelige 
lævninger  af  vers  af  ham  om  kvinder.  —  Som  den  besindige  og 
opmærksomme  mand  har  han  set  sig  godt  om  i  verden  og  grundig 
iagttaget  forhold  og  personligheder;  det  viser  bl.  a.  hans  beskrivelse 
af  de  fire  brødre.  Jævnt  munter  og  lidt  bidende  kunde  han  også 
være,  men  også  her  møder  vi  hans  sindsligevægt  og  overlegne  ro. 
—  Man  har  bebrejdet  Einarr  pengebegærlighed,  men,  så  vidt 
vi  kan  se,  uden  egenlig  grund.  Hans  harme  over  Sven  grades  og 
Riber-Ulfs  påholdenhed  er  det  eneste,  der  i  så  henseende  kan  an- 
føres; men  en  anden  forklaring  er  nok  så  naturlig;  for  det  første 
kunde  det  være  ærgrelse  over  at  se  den  af  Nordmænd  og  Islæn- 
dere så  hojt  skattede  digtekunst  ringeagtet;  dernæst  betragtedes 
et  digt  som  en  af  de  mest  hædrende  gaver,  og  hele  oldtidens  opfat- 
telse var  nu  engang  den,  som  så  kort  udtrykkes  et  steds  i  Hava- 
mål,  at  »gave  er  gengæld  værd«.  At  vænte  Ion  for  et  kvad,  var 
fælles  for  alle  nordiske  skjalde. 

Kan  vi  ikke  stille  Einarr  jævnsides  med  de  bedste  og  origin- 
aleste digtere  fra  det  første  tidsrum,  er  der  dog  et  fortrin,  hvori 
han  ikke  står  tilbage  for  nogen,  hans  fremragende  ævne  til  at 
forme  vers,  der  i  forbindelse  med  hans  lyse  begavelse  og  hurtige 
opfattelsesævne  satte  ham  i  stand  til  at  digte  vers  på  stående  fod 
så  let  og  hurtig,  som  overhovedet  muligt,  ligesom  han  også  for- 
måede med  storste  lethed  at  benvtte  forskellige  af  de  vanskeligste 
versemål.  Denne  ævne  tillader  ham  at  indflette  og  lejlighedsvis  at 
benytte  de  mest  indviklede  rim  og  leg  med  ord.    Herved   star  vi 

ved  det,  som  er  Einars  stærkeste  side,  hans  fuldkomne  teknik  o? 
strænge  systematik,  der  viser,  at  han  har  været  inde  i  alle  kun- 
stens hemmeligheder,  ja  måske  har  været  en  af  dem,  der  i  det 
12.  årh.  udviklede  og  systematiserede  de  enkelte  versemål  navn- 
lig i  retning  af  regelrethed  og  ensformighed  i  versets  enkelte  dele. 
Einarr  har  været  i  besiddelse  af  og  kunnet  en  mængde  ældre 
digte;  nogle  af  dem  har  tjænt  ham  som  forbilleder,  som  f.  ex.  de 
ældre  tøgdraper,  men  hans  digte  adskiller  sig  fra  dem,  som  for 
bemærket,  ved  storre,  tildels  fuldkommen  regelrethed.  Der  er  en 
korrekt  sirlighed  ved  Einars  vers,  der  endogså  overgår  Håtta- 
lykill;  en  skødesløshed  skal  man  længe  lede  efter,  om  en  sådan 
overhovedet  findes. 

Efterligninger  af  ældre  digte  findes  også  hvad  man  jo  netop 
kunde  vænte,  men  dette  gælder  dog  mest,  som  anført,  formen.  Ver- 
bale lån  findes  der  næppe  synderlig  mange  af1),  hvilket  kommer  af 
hans  lethed  i  at  danne  sine  vers.  Einars  omskrivninger  kan  i  det 
hele  og  store  siges  at  være  ret  heldig  valgte  og  dannede;  fri  for 
mindre  heldige  omskrivninger  er  han  dog  ikke  (jfr.  s.  21),  som  når 
han  for  at  betegne  det  simple  »man«  bruger  en  betegnelse  som 
vallrioftendr  (»de,  der  rødfarver  marken«,  Geisli  1(W. 

Alt  i  alt  må  Einarr  betegnes  som  sin  tids  kundskabsrigeste 
skjald,  der  mer  end  de  fleste  besad  herredomme  over  sprog  og 
form  og  som  grundig  havde  studeret  sine  »klassikere«.  Skont  han 
ikke  tor  betegnes  som  en  umiddelbar,  original  digternatur,  er  hans 
rettænkende  humane  og  noble  personlighed,  således  som  vi  af  hans 
digte  formår  at  forestille  os  den,  umiddelbart  sympati-vækkende. 

t'orvaldr  blonduskåld  er  os  fuldstændig  ukendr ; 
hans  tilnavn  er  uforståeligt,  medmindre  det  skulde  betyde,  at  han 
har  digtet  om  en  mand,  hvis  (til)navn  (?)  var  blanda  ~).  Ifølge 
Sktal  har  han  besunget  Sigurd  Jorsalfar;  til  dette  digt  er  vistnok 
to  halvvers  at  henføre,  hvori  digteren  henvender  sig  til  kongen  med 
hilsende  tiltale  og  roser  ham  i  almindelighed  for  gavmildhed. 
Foruden  disse  vers  haves  kun  et  halvvers  i  fornyrdislag,  der  åben- 
bait  er  af  slutningen  af  et  høvdingedigt  (om  blanda?).3) 

!)  Jeg  har  bemærket  følgende:  ok  sås  æzt  gat  rihi  (1,2),  ^  æztr  ok  cett  gat 
bezta  Sigv.  Vile.  15;  mågrennir  feksk  manna,  mdttigr  tigir  åtta  (8,1)  =^  nu's 
mågrennir  minna,  mitt  setr  t/gu  vetra  Viga-Gl.  9;  gagls  fyr  strengjar  hagli 
(9,3),  j£  valgagls  „timis"  hagli  Tindr  (1,3). 

2)  Den  norske  høvding  Brynjolfr  blanda,  død  omkring  1180? 

3)  Skj.  digtn.  B  I,  464. 

1>orvar8r  forgeirsson.  Denne  skjald  tilhørte  en 
gammel  og  anset  slægt;  på  den  ene  side  går  hans  slægt  op  til 
Helge  magre  (jfr.  Einarr  på  1?verå,  I,  519),  på  den  anden  til  Mår 
på  Reykjaholar,  se  nedenfor) x).  Forvarer  er  født  1141;  han  havde 
en  yngre  broder  Are,  der  faldt  i  Norge  i  slaget  ved  Rydjokel(1167) ; 
dennes  son  var  den  senere  så  bekendte  biskop  Gudmund  den  hel- 
lige (d.  1237).  Da  £orvar3r  var  voksen,  opholdt  han  sig  en  tid- 
lang hos  Sturla  i  Hvamm,  der  dengang  var  gift  med  hans  søster2). 
Mer  stiftede  t\  bekendtskab  med  den  unge  og  smukke  enke,  Yng- 
vildr  Porgilsdatter.  De  rejste  bægge  sammen  til  Norge,  hvor  £\ 
blev  kong  Inges  hirdmand3).  Efter  Inges  død  kom  P.  tilbage  til 
Island  og  erklærede,  at  han  aldrig  mere  vilde  tjæne  nogen  jordisk 
fyrste1).  Han  giftede  sig  senere  med  Herdis  Sigvatsdatter  og 
havde  med  hende  flere  born  5).  P.  kom  nu  til  at  spille  en  politisk 
rolle  og  indlagde  sig  hæder  ved  sin  deltagelse  i  forskellige  rets- 
sager og  synes  i  det  hele  at  have  været  en  dygtig  mand;  det  var 
særlig  ham,  der  virkede  for,  at  brodersonnen  Gudmund  blev  biskop 
1201  6).  P.  døde  1207  og  er  mulig  gået  i  kloster  nogle  år  tidligere  7). 
%  var  en  livlig,  opvakt  og  erotisk  natur  og  ikke  fri  for  at  bruge 
stærke  og  lidenskabelige  udtryk.  Sin  broder  Are  omfattede  han 
med  den  storste  hengivenhed;  han  siges  at  have  digtet  et  arve- 
kvad (en  flokkr)  om  Are,  »eftersom  han  således  helst  kunde 
glemme  hans  død,  hvis  han  forevigede  hans  tapperhed  i  et  vidt 
bekendt  digt«  8).  Dette  digt  er  desværre  fuldstændig  tabt.  Heller 
ikke  haves  der  noget  af  hans  i  Sktal  antydede  digt  om  kong  Inge 
fra  omkring  1160.  Ifølge  samme  kilde  skal  P.  også  have  besunget 
den  danske  konge  Knud  (1182 — 1202);  anledningen  til  dette  digt 
kendes  ikke,  men  det  strider  selvfølgelig  ikke  imod  det  ovennævnte 
løfte  om  ikke  at  ville  tjæne  nogen  anden  fyrste  end  Inge.  Der 
haves  nu  af  ham  kun  to  ret  gode  løse  vers,  det  ene  digtet  ved  Åres 


i)  Ldn.  220. 

a)  Sturl.  I,  65. 

3)  Sturl.  I,  65-66.  121. 

*)  Sturl.  I,  124;  Bisk.  I,  410. 

r>)  Sturl.  I,  122;  Bisk.  I,  408. 

«)  Sturl.  I,  258  f.;  Bisk.  I,  473—5.    Han  nævnes  flere  steder,  se  reg. 

•)  Isl.  ann.  23,  62,   123  (her,  ann.  reg.,  kaldes  han  tnunkn,   182  (Skalh.  ann. 

ligeledes),  Bisk.  I,  498. 
*)  Sturl.  I,  128;  Bisk.  I,  414. 

bortrejse;  det  andet  udtrykker  glæden  over  broderens  mod 
og  ry1). 

K  o  1 1  e  h  i  n  n  prude.  Om  denne  digters  liv  og  herkomst  vi- 
des intet.  Ifølge  Skåldatal  har  han  digtet  om  kong  Inge,  og  det 
ses  af  de  bevarede  5  vers,  at  han  har  opholdt  sig  en  tid  hos  denne 
konge.  Disse  brudstykker  handler  om  kampene  ved  Mynne  og 
Krokaskogr  1137  og  Magnus  den  blindes  drab  1139;  deres  indhold 
er  rent  historisk2). 

Bo  3  var  r  bal  te3)  er  ligeledes  fuldstændig  ukendt;  ifølge 
Sktal  har  han  digtet  om  kong  Sigurd  mund  (d.  1155),  som 
tiltales  i  digtet;  heraf  er  to  hele  og  to  halve  vers  bevarede,  hvori 
Magnus  den  blinde  og  Sigurd  slembes  drab  omtales  og  undskyldes 
som  »noget,  der  var  nødvendigt«  4). 

I3  o  r  b  j  6  r  n  skakkaskåld  har  fået  sit  tilnavn,  fordi  han 
har  digtet  en  drape  om  Erling  s  k  a  k  k  e  (d.  1179) ;  iøvrigt  er  han 
fuldstændig  ukendt.  Af  hans  Erlingsdråpa5)  er  3  vers  be- 
varede, særdeles  vel  digtede;  de  omtaler  Erlings  kamp  med  »dro- 
munden«  1153  på  hans  tog  til  syden,  kampen  med  Hakon  hærde- 
bred  1161,  samt  afstraffelsen  af  et  par  oprørere  1 164°).  Hans  digte 
om  Magnus  Erlingsson  og  Sverre  (Sktal)  er  tabte. 

Måne  eller  Skål  dm  ane.  I  mai  måned  1184  kom  denne 
digter  til  kong  Magnus  Erlingsson  efter  at  være  vendt  tilbage  fra 
en  pilgrimsrejse  til  Rom.  Han  var  fattig  og  ussel,  næsten  uden 
klæder  på  kroppen.  Men  han  skaffede  sig  snart  kong  Magnus' 
gunst  ved  på  opfordring  af  denne  at  »underholde«.  Måne  fik  snart 
lejlighed  til  at  vise  sin  færdighed  i  at  digte  på  stående  fod.  Ved 
Magnus'  hird  var  et  par  fremmede  goglere,  der  blæste  i  piber  og 
lod  småhunde  springe  foran  hirdmændene,  desto  hojere,  jo  for- 
nemmere disse  var.  Det  lader  ikke  til,  at  de  har  sat  pris  på  Måne 
eller  ladet  hundene  springe  hojt  foran  ham;  på  opfordring  af 
kongen  digtede  denne  da  to  vers  om  »disse  blege  goglere  med  de 
hæslige  bevægelser  og  de  røde  tisper  —  på  den  elendige  karl  ser 
jeg  den  opsvulmede  mund  og  de  oppustede  kæber«.  Digteren  havde 
hævnet  sig;  der  opstod,  navnlig  på  grund  af  de  sidste  ord,  en 


i)  Skj.  digtn.  B  I,  514. 

2)  Sst.  476—77. 

3)  Tilnavnet  skrives  urigtigt  halti  i  Mork.  og  cod.  Ups.  af  Sn.-E. 
*)  Skj.  digtn.  B  I,  477—78. 

5)  Navnet:  Hkr.  III,  372;  Fris.  337;  Eirsp.  197;  Fms    VII,  232. 
«)  Skj.  digtn.  B  I,  515—16. 

umådelig  latter;  hirdniéendene  slog  kreds  om  goglerne,  der  for- 
svandt så  snart  de  kunde1).  Efter  Magnus'  fald  (1184)  har  Måne 
vistnok  opholdt  sig  en  tid  hos  kong  Sverre.  Hvorlænge  Måne  har 
levet,  vides  ikke;  1214  digtede  han  et  vers  om  de  gaver,  Hakon 
jarl  galinn  sendte  Snorre,  og  det  er  det  sidste,  vi  hører  om  ham. 
Hans  slægt  er  ukendt2).  Af  Månes  digt  om  Magnus  Erlingsson 
er  intet  bevaret.  Der  haves  kun  nogle  (4J4)  løse  vers  af  ham, 
hvoraf  de  tre  første  stammer  fra  opholdet  hos  kong  Magnus3). 
Af  disse  er  de  to  spottevers  om  goglerne  de  interessanteste.  Til 
disse  slutter  sig  med  hensyn  til  indhold  og  satirisk  tone  et  halvvers 
»om  en  holdningsløs  blegkindet  mand«,  der  ikke  duer  til  noget 
»på  skibet«.  Disse  vers  viser,  at  Måne  har  haft  let  ved  at  opfatte 
det  komiske  ved  personer  og  situationer  og  gore  dem  latterlige; 
han  lader  også  til  at  have  været  ret  dygtig  i  formel  henseende. 

Hallr  Snorrason  er  os  ukendt;  kun  ved  vi,  at  han  i 
1181- — 2  opholdt  sig  hos  kong  Magnus  Erlingsson,  om  hvem  han  i 
følge  Sktal  digtede  et  nu  tabt  kvad;  mulig  hører  hertil  et  vers, 
som  åbenbart  er  af  et  fyrstekvad,  af  en  »Hallr«,  hvis  denne  ikke 
er  Hallr  munkr.  Ellers  haves  kun  to  løse  vers  om  Magnus'  seilas 
fra  Trondhjem  til  Bergen  (efterår  1181),  godt  digtede,  men  lidet 
ejendommelige  4). 

Åsgrimr  Ketilsson.  Således  hedder  denne  skjald  rig- 
tigst"). Han  stammede  fra  Fljot  i  Skagafjorden,  hvor  hans  broder 
besad  et  godord0).  Åsgrimr  havde  en  son,  Hinge,  som  allerede 
ved  1200  er  voksen  7).  Ifølge  Sktal  digtede  han  om  kong  Sverre  et 
kvad,  hvoraf  der  mulig  haves  et  halvvers,  der  handler  om  kongens 
ophold  i  Trondhjem  8). 

Hallbjorn  hale.  Jon  Sigurdsson  har  påvist0),  at  denne 
digter,  der  ifølge  Sktal  har  besunget  kong  Sverre  og  kong 
Knud  Erik  ss  o  n  i  Sverrig,  er  samme  mand  som  den  Hallbjorn 
hale,  hvorom  der  fortcelles  i  .l^orleifs  påttr10).  Han  boede  på  TMng- 


i)  Fms.  VIII,  206-8. 

2)  Jfr.  Sn.-E.  III,  645. 

s)  Skj    digtn.  B  I,  519—20. 

^)  Sst.  516—17. 

»)  Jfr.  Sn.-E.  III,  264  not.  1;  277,  not.  3:  646—7. 

r<)  Sturl.  I,  163. 

•)  Sst.  210. 

*)  Skj.  digtn.  B  I,  521. 

»)  Sn.-E.  III,  374—5. 

"n)  Flat.  I,  214—5;  Fms.  III,  102—3;  [si.  forn.  III,  129—31 

vollr  og  siges  i  begyndelsen  ikke  at  have  været  digter;  desuagtet 
vilde  han  digte  om  hojboen  (Porleifr,  der  var  hojlagt  dér),  men 
kunde  ikke  sætte  mere  end  de  tre  ord  sammen:  hér  liggr  s  kald . . . 
(jfr.  I,  539).  I  dromme  viste  hojboen  sig  for  ham,  kvad  et  vers, 
som  fuldførte  Hallbjorns,  og  opfordrede  ham  til  at  digte  om  sig, 
hvorpå  han  trak  i  hans  tunge  —  »så  vilde  han  blive  en  hoved- 
skjald«. Derpå  digtede  Hallbjorn  et,  nu  tabt,  digt  om  ^orleifr  og 
blev  i  det  hele  »en  fortrinlig  digter,  der  rejste  udenlands  og  besang 
mange  fyrster«.  Vi  har  af  ham  kun  den  omtalte  lausavisa1),  som 
ifølge  sagnet  skulde  være  digtet  af  hojboen;  den  handler  om  Por- 
leifr  og  hans  niddigt  om  Hakon  jarl. 

B  1  a  k  k  r  s  k  å  1  d  er  os  med  hensyn  til  herkomst  og  liv 
ukendt.  Kun  ved  vi,  at  han  opholdt  sig  i  Norge  hos  kong  Sverre 
omkring  1190");  af  hans  digt  om  denne  konge  er  intet  bevaret; 
derimod  er  ét  vers  og  omkvædet  bevaret  af  hans  spottedrape 
om  det  uheldige  kongsæmne,  tronkræveren  l^orleifr  bredskæg, 
der  faldt  1191  med  liden  hæder,  uagtet  han  havde  udgivet  sig 
for  at  Vcere  et  slags  helgen  3).  Beskrivelsen  af  ?orleifr  i  omkvædet 
er:  »medens  han  levede,  besad  han  de  færreste  gode  egenskaber 
og  den  storste  indbildskhed«.  Desuden  haves  af  Blakkr  to  løse 
vers  fra  1187,  digtede  i  anledning  af  Kuflungernes  ufred  i  Norge 
og  angreb  på  Sverre.  Versene  giver  os  billedet  af  en  uforfærdet 
karakter,  der  ikke  alene  har  stærke  og  satiriske  ord  på  rede  hånd, 
men  også  har  forstået  at  bruge  sin  klinge. 

Til  dette  århundrede  er  jeg  med  Jon  Sigurdsson  *)  tilbøjelig  til 
at  henføre  en  digter,  om  hvem  der  ellers  intet  vides,  men  som  et 
par  gange  nævnes  som  Bjarne  a.  son  eller  Bjarne  a  sk5); 
af  denne  skjald  anføres  der  3  halvvers,  hvoraf  det  første  handler 
om  en  mand,  der  blev  blindet  (Magnus  den  blinde,  J.  Sig.),  det  an- 
det om  en  kamp,  det  tredje  om  »en  længe  pint  mand« ;  disse  3  vers 
synes  at  høre  til  ét  digt.  Også  de  to  linjer,  som  J.  Sigurdsson'') 
har  henført  til  Bjarne  (omkring  1000;  jfr.  I,  544),  henfører  jeg  til 
denne  Bjarne  7). 


i)  Skj.  digtn.  B  I,  521. 

2)  I  rec.  B.  af  Sktal  kaldes  han  med  urette  Unåsson. 

3)  Skj.  digtn.  B  I,  518—19. 
<)  Sn.-E.  III,  496,  jfr.  196. 

5)  Sst.  II,  498.  631. 

6)  Sst.  III,  408. 

7)  Versene  findes  Skj.  digtn.  B  I,  523. 

Snorre  Sturluson.  Denne,  den  islandske  litteraturs  mær- 
keligste mands  ydre  livsvilkår  og  offenlige  virksomhed  vil  senere 
udforlig  blive  behandlede  i  sammenhæng  med  hans  prosaværker. 
Her  skal  han  kun  behandles  som  skjald.  Kun  3  år  gammel  kom 
Snorre  (1181),  der  jo  hørte  til  en  vidtforgrenet  familje,  som  talte 
mange  beromte  digtere  (Egill,  Skule  l'orsteinsson,  Markus  Skeg- 
gjason,  Einarr  Skillason  osv.),  til  gården  Odde,  hvor  han  blev  op- 
fostret hos  den  beromte  Joan  Loptsson,  Magnus  barfods  dattersøn ; 
hos  ham  var  han  til  1197,  da  Joan  døde.  At  Snorre  på  Odde,  Sæ- 
mund  frodes  gamle  gård,  har  lagt  grunden  til  sin  senere  viden- 
skabelige såvelsom  digteriske  virksomhed,  er  sikkert  en  ligeså 
rigtig  som  gammel  antagelse,  skont  oldskrifterne  intet  indeholder 
om  hans  ungdoinsstudier.  Vi  kan  vistnok  også  med  rette  forud- 
sætte, at  en  del  af  disse  studier  har  været  helligede  de  ældre 
skjaldekvad  samt  digtekunstens  teori.  I  overensstemmelse  hermed 
hedder  det  i  anledning  af  et  digt  om  Hakon  galinn  omkring  1214; 
»han  blev  en  god  skjald«  1).  Ifølge  et  længe  næret  ønske  rejste 
han  til  Norge  1218;  her  opholdt  han  sig  i  to  år  og  vandt  kong 
Hakons  yndest,  »der  gjorde  ham  til  sin  skutilsvend«,  særlig  slut- 
tede han  sig  dog  til  Skule  jarl  og  blev  hans  fortroligste  ven.  De  for- 
ærede bægge  Snorre  store  gaver,  som  han  med  stolthed  mindes  i 
sit  hoveddigt.   Snorre  blev  dræbt  natten  2,2/23  sept.  1241. 

Ifølge  Sktal  (A)  skal  Snorre  have  digtet  om  kong  Sverre. 
Denne  bestemte  angivelse  kan  næppe  bestrides,  men  om  digtet  har 
været  et  arvekvad  —  hvad  der  er  sandsynligt  —  eller  ej,  vides 
ikke;  det  er  fuldstændig  tabt.  —  Ligeledes  antyder  Sktal  (A),  at 
han  har  digtet  om  H  a  k  o  n  jarl  galinn,  Norges  virkelige  hersker 
i  en  årrakke  (d.  1214).  Herom  får  vi  også  oplysninger  i  Sturl- 
unga2).  Digtet,  der  rimeligvis  er  forfattet  1212  eller  1213,  sendte 
han  til  jarlen,  og  denne  sendte  ham  tilbage  sværd,  skjold  og  brynje 
som  digterion;  det  var  herom,  Måne  digtede  et  vers  (ovf.  s.  75). 
Jarlen  indbød  samtidig  Snorre  til  at  besøge  sig  i  Norge,  men  da 
døde  han  kort  efter,  og  Snorres  rejse  opsattes.  —  Jarlen  havde, 
som  det  synes,  med  det  samme  bedet  Snorre  at  digtet  et  kvad  om 
sin  hustru,  fru  Kristine  Nikulasdatter.  Snorre  digtede, 
vistnok  kort  efter,  digtet  Andvaku  om  Kristine3).  Dette,  nu  tabte, 
digt  har  Snorre  rimeligvis  bragt  hende  selv  i  året  1219,  da  han 


*)  Sturl.  I,  328;  jfr.  det  interpol.  stykke  i  1.  kap.  i  Gunnl 
2)  Sturl.  sst. 
»)  Sturl.  I,  331. 

besøgte  hende,  der  da  var  anden  gang  gift  med  Askel,  lagmand  i 
Vester-Gotland.  Kristine  gav  Snorre  mange  gaver  for  digtet,  der- 
iblandt en  fane,  der  havde  tilhørt  kong  Erik  Knutsson.  Digtets 
navn  betyder  uden  tvivl  »nattevågen«  og  antyder  således  den 
ulejlighed,  digtningen  har  voldt.  —  Af  Sktal  vides  endvidere,  at 
Snorre  har  digtet  om  kong  Inge  Bår&arson  (d.  1217),  måske 
på  opfordring  af  dennes  broder,  Skille,  men  også  dette  digt  er  tabt. 

Dernæst  omtales  t  o  digte  om  S  k  u  1  e  jarl1),  der  sikkert  er 
forfattede  1218 — 20.  Det  fremgår  af  meddelelsen  herom,  at  det 
ene  har  været  en  drape,  det  andet  en  flokkr.  Jeg  har  tidligere 
udtalt  den  mening"),  at  drapen  helt  igennem  har  været  alhend 
(o:  med  to  par  rim  i  enhver  linje),  idet  jeg  dengang  gik  ud  fra 
ordene  som  de  foreligger  i  Sturl.  \  hvis  tekst  kan  forstås,  som  om 
alhend  gik  på  drripunni.  Dette  er  dog  ikke  rigtigt,  idet  der  skal 
interpungeres  efter  kvædi,  som  i  den  nyeste  udgave.  Meningen 
bliver,  at  det  var  drapens  klofastef  (I,  411),  der  var  alhend,  og 
dette  er  det  naturligste  i  og  for  sig.  For  disse  digte  modtog  Snorre 
af  jarlen  »et  skib  og  15  store  gaver«  (jfr.  Håttat.  95).  Af  drapen 
er  kun  stevet  bevaret;  i  dette  forekommer  ordet  harSmulaår  (egl. 
hårdmulet,  hårdmundet,  af  Snorre  brugt  i  en  overført  betydning) ; 
sydlændingerne  på  Island,  Snorres  fjender,  benyttede  lejligheden 
til  at  gore  nar  ad  dette  udtryk  og  lod  digte  et  spotte  vers  derom, 
hvori  det  hedder,  at  »jarlen  var  nok  hård  at  kysse«  3).  Flokken  er 
fuldstændig  tabt. 

Håttatal.  Digtet 4)  findes  helt  i  cod.  regius  af  Snorres 
Edda,  i  cod.  worm.  fra  og  med  v.  7  til  v.  86s,  i  cod.  upsal.  v.  1 — 56; 
desuden  findes  her  foran  digtet  en  fortegnelse  over  v.  1 — 34  og  36,. 
idet  den  første,  undertiden  de  to  første  linjer  af  hvert  vers  anføres; 
og  endelig  i  Utrechteraf skriften  til  v.  61.  Enkelte  vers  findes  an- 
førte i  andre  kilder  som  Hakon  d.  gamles  saga  o.  fl.  —  Digtet  be- 
står i  det  hele  af  102  vers,  hvert  for  sig  i  en  særlig  versart  eller 
dog  i  en  særlig  variation;  deraf  digtets  navn.   Skont  meningen  fra 


!)  Sturl.  I,  340:  Snorri  haffli  ort  um  jarl  tvau  kvædi:  alhend  våru  klofastef  1 
dråpunni  (sål.  interpungeret  i  udg.j.  I  den  ældste  udg.  af  Sturl.  (II,  56) 
står  alhend  efter  dråpunni  forbundet  dermed  med  ok.  —  Alle  Snorres 
kvad  findes  Skj.  digtn.  B  II,  60—90. 

2)  Sn.-E.  III,  662. 

s)  Sturl.  I,  340. 

4)  Navnet:  Sn.-E.  I,  594;  II,  372  (Upsal.),  148,  419;  Den  3.  og  4.  grt.  afhdl.  4;; 
Flat.  III,  46. 

først  af  har  været  den,  at  alle  versene  skal  udgore  ét  samlet  hele, 
består  Håttatal  dog  af  3  digte  eller  i  det  mindste  3  afdelinger.  For 
det  første  udgor  v.  1 — 30,  der  handler  om  kong  Hakon,  en  sådan; 
dernæst a)  v.  31 — 67,  der  handler  om  Skule  jarl ")  og  endelig  3)  v. 
68 — 101,  der  handler  om  bægge  fyrster4),  men  dog  fortrinsvis  om 
kongen.  Det  slutter  i  overensstemmelse  hermed  med  et  ønske  for 
denne,  ligesom  det  begyndte  med  en  omtale  af  ham  og  hans  magt; 
det  er  kong  Hakon,  der  er  digtets  alfa  og  omega.  Hvad  det  virke- 
lige indhold  angår,  består  dette,  kort  sagt,  af  almindelige  lov- 
prisninger over  kongens  og  jarlens  magt,  anseelse  og  tapperhed, 
gavmildhed  og  andre  fyrstelige  egenskaber;  disse  lovord  gentages 
og  varieres  så  at  sige  i  det  uendelige.  Af  virkelige  begivenheder, 
kampe  eller  lign.,  omtales  eller  antydes  kongens  kampe  med  Slitt- 
unger  og  Ribbunger,  v.  4 — 9,  17 — 22,  1221;  Skules  kampe  i  årene 
1213 — 14  (Påll  drottsetes  fald,  Vågsbrilarsumar)  og  1218 — 21  mod 
Ribbungerne,  v.  32 — 8,  49 — 66.  Den  kraftige  styrelse  af  landet 
fremhæves  hyppig.  Desuden  mindes  digteren  ofte  det  glade  og 
muntre  liv  i  hallen  om  vinteren  efter  sommerens  besværligheder, 
ligesom  han  ikke  undlader  at  omtale  sit  eget  forhold  til  bægge  fyr- 
ster, v.  27—29,  67,  68—70,  80—1,  95,  100—1.  Det  er  klart,  at  dette 
store  digt,  så  kunstigt  i  form,  skal  være  en  —  enestående  —  tak- 
sigelse for  al  den  ære  og  hæder  Snorre  havde  været  genstand  for 
under  sit  ophold  i  Norge,  et  fra  formens  side  uovertruffet  »tak  for 
sidst«. 

Der  er  en  dobbelt  systematisk  indretning  af  digtet,  både 
hvad  dets  indholds  beskaffenhed  og  den  metriske  form 
angår. 

I  det  første  digt,  v.  1 — 30,  gor  en  t  r  e-tals  inddeling  sig 
gældende,  således  at  v.  1 — 3  svarer  til  14 — 16  (indhold:  kongens 
dygtige  styrelse  og  beskyttelse  af  landet),  v.  4 — 9  til  17 — 22  (2X3; 
indhold:  kampe  med  Slittunger  og  Ribbunger),  v.  10 — 12  til  23 — 25 
(indhold:  kongens  magt  og  landeværn,  opholdet  i  hans  hal),  v.  13 
til  26  ligner  i  indretning  meget  hinanden,  idet  de  indeholder  forn 
minni  dog  i  et  forskelligt  antal,  det  ser  ud  til,  som  om  de  skulde 
véere  ctslags  stefvers.  Til  slutning  kommer  så  3  vers,  27< — 29  (om 
digterens  egen  rejse  til  Norge  og  forhold  til  fyrsterne) ;  de  danner 


i)  Jfr.  annat  kvædi  Sn.-E.  I,  642  (cod.  reg.  —  vorm). 

2)  Pat  er  ort  er  um  Skiila  jarl  cod.  worm. 

k)  it  pridja  kvædi  Sn.-E.  I,  682. 

*)  Jfr.  f.  er.  omkvædet  i  v.  68  og  70  og  1022:  konungr  ok  jarl. 

etslags  tilfojelse  for  sig,  og  dette  betegnes  rimeligvis  ved  selve 
navnet  på  versarten  i  det  27.  vers:  dlagshdttr  (variatio  s  up  pie- 
ment  o  rum«).  Endelig  danner  v.  30.  en  passende  afslutning  på 
det  hele  (ønske  om  lykke  og  hoj  alder  for  kongen). 

I  det  andet  digt,  v.  31 — 66,  gor  derimod  n  i-tallet  sig  gæld- 
ende og  det  synes  at  være  delt  i  4  partier  på  9  vers,  der  dels 
handler  om  de  ovenfor  nævnte  kampe,  dels  roser  Skule  i  alminde- 
lighed. V.  67  danner  overgangen  til  det  sidste  digt;  dette  be- 
gynder med  3  vers  i  tøglag  og  her  findes  det  eneste  virkelige  stef 
(68i  +  708:  Fremstr  var  Skiili . . .  skjoldunga  ungr),  der  dog 
af  formelle  grunde  ikke  kunde  gentages.  I  øvrigt  er  t  r  e-tallet 
atter  her  herskende:  v.  68* — 70  (indledning),  71—79  (3  X3;  søtog), 
80 — 82  (mere  personlige  bemærkninger  og  overgangs  vers,  svar- 
ende til  indledningen),  83 — 91  (3X3;  ophold  hos  fyrsterne  osv; 
modsætning  til  71 — 79),  92 — 94  almindelig  ros  og  et  par  personlige 
bemærkninger  ^  80 — 82),  95—97  (digtet  selv  og  grunden  dertil); 
98 — 102  er  en  afslutning  for  sig  (personlige  bemærkninger,  almin- 
delig ros,  slutningsønske). 

Den  metriske  form.  Længe  før  Snorres  tid  var  de  en- 
kelte versemål  udviklede  og  havde  fået  en  fast  normalform;  så- 
ledes drotkvædet,  runhent  (oprindelig  kun  på  linjer  å  4  stavelser), 
tøglag,  hrynhenda,  foruden  de  mindre  (eddakvads) versemål  og 
enkelte  andre,  der  kun  undtagelsesvis  benyttes.  Da  studiet  og  den 
bevidste  betragtning  af  versemålenes  form  begyndte  at  blive  al- 
mindelig, lagde  man  mærke  til  forskellige  afvigelser,  som  kunde 
findes  indenfor  hver  enkelt  art.  Man  indså  f.  ex.,  at  i  et  drotkvædet 
linjepar  kunde  den  første  rimstavelse  indtage  forskellige  pladser, 
foruden  at  der  kunde  findes  flere  end  to  i  hver  linje;  ligeledes 
kunde  bistavene  indtage  forskellige  pladser  og  da  falde  sammen 
med  rimstavelsernes  begyndelsesbogstaver  eller  ikke.  Fremdeles 
indså  man,  at  de  enkelte  stavelser  kunde  og  måtte,  ifølge  deres 
kvantitet,  komme  i  forskellige  forhold  til  hinanden.  Sætningerne 
selv  indenfor  et  halvvers  kunde  endvidere  indtage  forskellige  stil- 
linger indbyrdes  og  være  af  forskellig  udstrækning.  De  enkelte 
ords  art  og  beskaffenhed  kunde  også  komme  i  betragtning  (system- 
atisk anvendelse  og  gentagelse  af  en  superlativ  f.  ex.),  ligeledes 
sammenstilling  af  ord,  der  var  tvetydige  og  dannede,  om  end  kun 
tilsyneladende,  indbyrdes  modsætninger  (heit,  kold,  hed,  kold). 
Endelig  havde  man  lagt  mærke  til,  at  stavelsesantallet  i  linjen  kun- 
de være  forskelligt  (ved  hjælp  af   hvad    vi    kalder    opløsninger), 

foruden  at  linjen  på  forskellig  vis  kunde  afkortes,  og  der  kunde 
være  tale  om  endnu  flere  særlige  egenheder.  I  det  10.  og  11.  årh. 
vil  man  finde  alt  dette  hos  digterne,  men  hos  disse  er  det  vistnok 
i  de  alier  fleste  tilfælde  rent  tilfældigt  og  ubevidst.  At  man  der- 
imod allerede  ved  midten  af  det  12.  årh.  var  kommen  godt  i  gang 
med  at  opfatte  alt  dette  på  en  systematisk  måde  viser  den  ovenfor 
behandlede  Håttalykill,  hvor  vi  finder  f.  ex.  versarter  bestemte  ved 
sætningsantallet  ( sextdnmælt ,  dttmælt),  ved  forkortelse  af  linjerne 
(stufar),  ved  sammenstillingen  af  hinanden  i  betydning  modsatte 
ord  (refhvorf)  osv.  Men  dette  digt  viser,  som  ovf.  bemærket,  endnu 
i  meget  mangel  på  virkeligt  system  med  hensyn  til  enhver  af- 
vigelse. Ganske  i  sin  orden  må  man  finde  det,  at  det  ældste  ufuld- 
stændige drotkvædede  versemål  nu  blev  opfattet  som  en  særlig 
art  og  fik  en  systematisk  form  (som  munnvorp  hos  biskop  Bjarne). 

Hvad  runhent  særlig  angår,  indså  man,  at  man  ikke  be- 
høvede at  indskrænke  sig  til  runhent  på  4  stavelser;  linjen  kunde 
være  på  5,  6,  7  ja  8  stavelser;  rimene  kunde  gå  igennem  2,  4, 
6,  ja  alle  8  linjer,  og  her  kunde  så  atter  tages  hensyn  til  bistav- 
enes  stilling  osv. 

Når  vi  nu  betragter  Snorres  digt,  mærker  vi  straks  en  ganske 
anderledes  bestemt  og  systematisk  indretning  i  småt  som  i  stort 
end  hos  Hallr — Rognvaldr.  Systemet  og  ensartetheden  indenfor 
ethvert  vers  (versart)  er  her  med  den  strængeste  konsekvens  gen- 
nemført indtil  de  mindste  enkeltheder  lige  fra  de  egenlige  versar- 
ters indbyrdes  forhold  til  bistavenes  og  rimenes,  ja  de  enkelte  ords 
forhold  til  hinanden.  Sjælden  er  et  system  mere  strængt  og  med 
sådan  dygtighed  og  talent  gennemført  som  hos  Snorre.  Lad  os  da 
se  lidt  nærmere  på  hans  behandling  af  de  enkelte  versemål. 

Ifølge  kommentaren  til  digtet  —  hvorom  mere  i  det  følgende 
—  synes  to  slags  hovedarter  at  kunne  fastslås,  »de  drot- 
kvædede versemål«  og  »de  mindre  versemål«  (smæri  hættir). 
Den  første  hovedart  indbefatter  v.  1 — 67.  I  spidsen  stilles  den 
fuldt  udviklede  normale  drottkvædr  hdttr,  hvortil  der  slutter  sig 
drotkvædede  versemål,  hvor  forskellen  kun  beror  på  omskrivning- 
ernes forskellige  mængde  og  længde  (kent,  tvikent,  ridit),  på  til- 
føjelsen af  tillægsord  (sannkenningar)  og  disses  yderligere  stig- 
ning (tviridit),  samt  endelig  på,  hvorvidt  den  samme  omskrivnings- 
måde  er  gennemført  i  verset  (nygorvingar).  Vi  befinder  os  her  på 
det  rent  sproglig-retoriske  område,  som  i  grunden  intet  har  med 

metrik  at  skaffe.  Dette  indrommes  også  af  kommentarens  forfatter 
(hans  bemærkning  til  v.  6).  Derimod  befinder  vi  os  i  de  næste  to 
versemål,  hvor  forskellen  beror  på  stavelsernes  storre  eller  mindre 
antal  tilligemed  en  bestemt  stilling  af  rimene,  på  metrikens  om- 
råde. Hermed  er  et  afsnit  forbi.  Det  andet  afsnit  er  atter  af 
retorisk  art,  idet  forskellen  her  beror  på  sætningernes  art, 
deres  antal  (sextdnmælt,  dttmælt,  fjoråungalok),  deres  indbyrdes 
stilling  (stælt  [l.  og  4.  linje  hører  sammen],  hjdstælt,  langlokum  [l. 
og  8.  linje  sammenhørende]),  den  sidste  sætnings  fortsættelse  eller 
det  sidste  ords  tilnærmelsesvise  gentagelse  i  begyndelsen  af  det 
følgende  vers  (tiltekit,  drogur).  Det  tredje  afsnit  indeholder  også 
retoriske  afvigelser,  hvor  to  ord  af  modsat  betydning  (refhvorf) 
stilles  ved  siden  af  hinanden,  dels  i  hver  linje  (og  da  undertiden 
to  par),  dels  i  hveranden  osv.  (hin  meiri,  hin  minni  refh.,  refhvarfa- 
broåir).  Til  det  fjærde  afsnit  hører  sådanne,  atter  retoriske  af- 
vigelser, hvor  enten  en  omskrivning  forklarende  sætninger  ind- 
skydes, ordsprog  tilfojes,  personlige  bemærkninger  gores  (tilsagt, 
oråskviåuhdttr,  dlagshdttr),  eller  hvor  rimstavenes  nære  og  rim- 
stavelsernes fjærne  stilling  er  hovedsagen  og  lign.  (tviskelft,  dett- 
hendr  hdttr,  draugshdttr). 

Det  andet  digt  består  af  5  afsnit.  Til  det  første  af  disse 
hører  versemål,  hvor  det  er  afstanden  mellem  rimstavelserne 
(bragarbot,  ridhendur)  eller  enkelte  stavelsers  art  (indskud  af  stav- 
else; veggjat,  flagåahdttr),  som  er  det  afgorende,  hvortil  der  fojes 
en  versart  med  helrim  i  3.  linje  (hin  forna  skjdlfhenda).  Herpå 
følger  forskellige  versarter,  hvor  det  er  rimenes  art  og  antal  i  de 
enkelte  linjer  (prihent,  hinn  dyri  hdttr),  der  er  bestemmende.  Det 
andet  afsnit  indledes  med  to  versarter,  beroende  på  ordstilling  og 
sætningsart  (sporsmål  og  svar;  tiltekit,  greppaminni),  hvorpå  atter 
mange  slags  variationer  af  rim  anføres  (lidhent,  rétthent,  alhent, 
minni  alhenda;  stamhendr  hdttr,  samhent,  idurmælt,  klifat).  Der- 
næst følger  som  tredje  afsnit  de  såkaldte  afstumpede  versemål,  det 
vil  sige  sådanne,  hvor  det  sidste  ord  er  et  enstavelsesord  i  en  eller 
iiere  af  versets  linjer  (forskellige  stiifar).  Disse  versemål  danner 
overgangen  til  de  mere  ufuldkomne,  de  såkaldte  fornskdldahættir, 
der  rettelig  begynder  med  v.  52  (og  ikke,  som  kommentaren  vil. 
med  v.  54) ;  det  ejendommelige  ved  disse  er  en  eller  anden  mangel- 
fuldhed ved  rimene,  der  har  sit  forbillede  i  de  ældste  skjaldes  ufuld- 
stændige drotkvædet;  den  adskillelse,  der  i  den  lærde  tid  (det  12. 
og  13.  årh.)  er  gjort  mellem  de  enkelte  af  disse  versemål,  er  mere 

eller  mindre  vilkårlig  (skothendr  hdttr,  liShendur,  Ragnarsh, 
Torfeinarsh.,  Egilsh.,  Fleinsh.,  Bragah.).  Herpå  følger  som  fjærde 
afsnit  de  såkaldte  kimblabond,  en  modsætning  til  de  foregående 
stufar,  hvor  et  helt  rimord  (af  formen  _1  w )  er  tilfojet  dels  i  én, 
dels  i  flere  linjer.  Det  er  klart,  at  denne  versart  står  på  overgangen 
mellem  drotkvædet  og  hrynjandi  hættir  i  egenlig  forstand,  og,  gan- 
ske rigtig,  følger  disse  straks  'efter;  en  versart  med  7  stavelser  i 
linjen  knyttes  dertil.  Endelig  som  femte  afsnit  kommer  to  vers- 
arter, hvor  også  rimene  er  mangelfulde  (munnvorp,  hdttlausa). 

Alle  de  nævnte  versarter  er,  tiltrods  for  deres  indbyrdes 
afvigelser  og  digterens  tankegang,  dels  rent  drotkvædede,  dels  så- 
danne, der  er  afledede  af  disse  enten  ved  bortkastelse  eller  til— 
fojelse  af  stavelser,  hvorved  i  der  i  visse  tilfælde  kan  siges  at  frem- 
komme nye  versemål. 

I  det  3.  digt  kan  tre  afsnit  skælnes,  men  alle  har  de  det  til- 
fælles, at  de  er  m  i  n  d  r  e,  d.  v.  s.  mere  kortlinjede  versemål.  Der 
begyndes  med  tre  slags  tøglag  (tøglag,  annat  t.,  hagmælt),  hvorpå 
forskellige  mindre  versemål  følger,  hvor  forskellen  beror  på  rim- 
enes ensartethed,  kvantitet  og  hyppighed  (hinn  grænlenzki  /?.. 
skammi  h.,  nyi  h.),  på  rimstavelsernes  nærhed  og  form  (stufhent, 
ndhent,  hnugghcnt,  halfnept,  alhnept),  hvortil  fojes  målahåttr  med 
drotkvædets  egenskaber  (haSarlag).  Andet  afsnit  indeholder  alle 
de  forskellige  arter  med  slutningsrim  (runhent),  hvor  forskellen 
atter  beror  dels  på  rimenes  antal,  linjernes  længde  og  slutnings- 
ord, rimstavenes  antal  osv.  I  alt  er  der  således  5  systematiske 
•■  balker«  (klasser)  af  runhent.  I  det  sidste  afsnit  findes  så  til  slut- 
ning de  forskellige  eddakvads-versemål  og  afarter  af  disse,  be- 
roende på  lignende  forskelligheder  som  tidligere  (mdlahdttr,  forn- 
yr dislag,  bdlkarlag,  stikkcdag,  Ijoåa hdttr,  galdralag,  kviduhdttr). 

Det  ses  af  denne  oversigt,  hvor  gennemtænkt  og  logisk  gen- 
nemført hele  systemet,  på  et  par  undtagelser  nær,  er.  Ikke  desto- 
mindre  hviler  det  på  en  ganske  uhistorisk  grund;  den  historiske 
udvikling  af  versemålene  har  Snorre  ikke  gennemskuet  og  har  fra 
sin  tids  standpunkt  heller  ikke  kunnet  det.  Han  har  ladet  sig 
blænde  af  det  pragtfulde  og  hojtidelige  drotkvædet  til  at  sætte  det 
i  spidsen;  det  er,  som  det  i  kommentaren  hedder,  »ophav  til  alle 
andre«.  Ganske  vist  udgik  derfra  forskellige  nydannelser,  men 
selv  berode  det  på  ældre  og  simplere  versemål.  Snorre  tager  så- 
ledes fat  ved  den  forkerte  ende;  følgen  er  da  også  bleven  den,  at 

6* 


[85-86J  —  84  — 

han  ofte  adskiller,  hvad  der  i  virkeligheden  hører  sammen;  således 
er  f.  ex.  tøglag  (68 — 70)  kun  fornyrSislag  (96)  med  drotkvædets 
rimforhold;  således  er  haSarlag  (79)  kun  målahåttr  (95)  med  de 
samme  rim;  målahåttren  burde  have  stået  efter  fornyrS'islaget 
osv.  Bortset  fra  denne  fejlagtige  betragtning  af  forholdets  histo- 
riske udvikling  er  Snorres  system  kløgtigt  og  dygtig  gjort.  Lige- 
som hele  ordningen  og  indretningen  deraf  er  hans  originale  værk, 
således  er  behandlingen  af  hvert  enkelt  versemål  hans  egen.  Dette 
er  vi  berettigede  til  at  antage,  da  vi  af  Snorres  forbillede  ved,  hvor 
småt  det  stod  til  med  et  strængt  gennemført  system  og  fordi  vi 
ikke  kender  til  noget  digt  for  Snorres  tid,  hvor  formen  er  holdt 
så  nojagtig  og  følgerigtig  som  hos  ham.  Snorres  eget  arbejde  be- 
står altså  i,  at  have  udtænkt  og  givet  en  bestemt  og 
med  sig  selv  i  alle  enkeltheder  overensstem- 
mende norm  for  enhver  versart.  Vi  kan  tænke  os  hans 
fremgangsmåde  omtrent  på  følgende  måde.  De  eddadigte  f.  ex., 
der  er  forfattede  i  fornyrdislag,  har  Snorre  undersøgt  og  da  iagt- 
taget forskelligheder  med  hensyn  til  de  enkelte  linjers  form  (de  5 
typer  f.  ex.);  han  har  da  set,  at  der  ofte  stod  et  ubetonet  ord  i 
linjen  foran  hovedstaven  (typen  B  eller  C),  samt  at  der  ofte  an- 
vendes kun  én  bistav;  heraf  danner  han  så  et  særligt  versemål, 
hvor  alle  de  lige  linjer  er  af  typen  B  eller  C;  alle  4  linjer  bliver  alt- 
så ens;  og  dette  versemål  giver  han  i  de  ulige  linjer  kun  én  bistav 
og  opstiller  dette  som  det  rigtige,  normale  fornyrdislag.  Forekom- 
sten af  to  bistave  og  anbringelsen  af  hovedstaven  forrest  i  linjen 
(A,  D,  E-typen)  bevirker  fastsættelsen  af  et  nyt  systematisk  ordnet 
versemål  med  disse  ejendommeligheder  helt  igennem  (bdlkarlag); 
dernæst  opdagedes  der,  at  bægge  ejendommeligheder  kunde  for- 
bindes (to  bistave,  B  eller  C-typen)  og  så  fremkom  en  ny  versart 
(stikkatag).  Således  får  Snorre,  måske  ved  betragtningen  af  et 
eneste  vers  i  fornyrdislag,  blot  ved  en  systematisk  ligedannelse  tre 
efter  hans  og  samtidens  begreber  forskellige  versemål,  hvor  vi 
ved,  at  forskellighederne  er  så  underordnede,  at  der  alligevel  kun 
er  tale  om  én  versart. 

På  lignende  måde  er  det  gået  med  de  enkelte  drotkvædede 
versemål,  f.  ex.  de  såkaldte  fornskåldahættir.  Hos  Brage,  Egill, 
Torfeinarr  findes  intet  aldeles  svarende  til  Snorres  vers x) ;  men 
han  har  grebet  en  enkelt  linje  og  formet  de  enkelte  versarter  der- 


i)  Jfr.  Njåla  II,  17  anm.  15;  19.  anm.  18. 

efter.  Den  i  tidens  løb  ændrede  udtale  af  ord  bevirkede,  at  man  i 
det  12.  og  13.  årh.  udtalte  verslinjer  anderledes  end  tidligere; 
således  udtalte  man  nu  s  ja  i  én  stavelse  og  ikke  séa;  herved  blev 
fiere  oprindelige  seksstavelseslinjer  udtalte  som  femstavelseslinjer. 
På  grund  af  disses  enkeltvise  forekomst  danner  nu  Snorre,  der 
naturligvis  ikke  kendte  den  sproghistoriske  udvikling,  et  versemål, 
hvor  hveranden  linje  består  af  5  stavelser  (uden  at  være  afstump- 
et), men  er  ellers  fuldkommen  drotkvædet. 

Vi  står  nu  overfor  sporsmålet,  om  Snorre  da  selv  har  skabt 
nye  versarter;  dette  sporsmål  må  besvares  bekræftende;  det  sidst 
omtalte  versemål  er  sikkert  Snorres  eget  påfund;  og  selv  siger 
han  i  v.  70,  at  »mangt  et  versemål  om  fyrsten  aldrig  for  er  blevet 
benyttet«.  V.  71  er  digtet  i  den  såkaldte  grænlenzki  hdttr;  en  mod- 
sætning hertil  er  hinn  skammi  h.  (v.  72),  hvor  de  stavelser  i  de 
lige  linjer,  som  i  det  gronl.  versemål  er  lange,  er  korte.  Eksempler 
på  dette  versemål  er  fuldstændig  ukendte,  og  det  ligger  wær  at 
antage,  at  det  er  Snorre  selv,  der  har  opfundet  det  for  systemets 
skyld;  det  samme  gælder  den  »nye«  versart  (v.  73),  samt  runhent 
på  3  stavelser  i  linjen,  der  ellers  aldrig  findes  i  litteraturen.  Der 
er  således  en  grundet  formodning  om,  at  Snorre  for  sit  systems 
skyld  har  lavet  nye  versarter  på  grundlag  af  de  gamle  og  i  tilknyt- 
ning til  dem,  foruden  at  han  gennemgående  har  bearbejdet  og 
normaliseret  hvert  enkelt  versemål.  Digtet  beror  således  ikke  alene 
på  en  d  i  g  t  e  r  s  virksomhed,  men  også  og  ikke  mindre  på  v  i  d  e  n- 
skabsmandens  tankearbejde  og  kløgt.  Vi  møder  allerede  her 
Snorre  som  den  fuldt  modne  videnskabsmand,  som  en  stræng 
teoretiker,  men  med  det  samme  også  som  en  dygtig  praktiker,  der 
på  den  letteste  måde  tumler  med  de  vanskeligste  metriske  opgaver. 
Hved  versarternes  navne  angår,  er  det  i  flere  tilfælde  van- 
skeligt at  sige,  om  de  er  ældre  end  Snorre  eller  dannede  af  ham 
selv.  At  Snorre  har  dannet  navnene  på  de  ny,  af  ham  selv  skabte 
versarter  er  vistnok  sikkert.  Ellers  er  de  fleste  vistnok  ældre.  Ved 
en  sammenligning  med  Håttalykill  findes  en  mængde  navne  fælles 
for  dette  kvad  og  Snorres  digt *)  eller  forekommende  i  hægge, 
om  end  i  en  noget  afvigende  form,  uden  at  de  dertil  hørende  vers 
altid  fuldstændig  svarer  til  hinanden.  Men  også  i  dette  tilfælde 
mærker  vi  hos  Snorre  en  systernatiseren,  og  det  er  muligt,  at  han 
undertiden  har  behandlet  navnene  på  en  noget  vilkårlig  måde.  som 


i)  Jfr   Sievers:  Metrik  og  min  Stutt  bragfræåi  54—55. 

når  Håttalykils  alstyft  hos  ham  bliver  til  Jiinn  meiri  stiifr  osv.  I 
enkelte  tilfælde  har  der  vistnok  været  dobbelte  navne  fra  en  meget 
gammel  tid  ved  siden  af  hinanden  (jfr.  Hl.s  refrun,  Ht.s  refhvorf). 
Som  K.  Gislason  med  sikkerhed  har  påvist  *)>  er  Håttatal 
digtet  efter  vinteren  1221 — 2  (da  foretog  Skule  toget  mod  Ribbung- 
erne,  v.  66)  og  for  sommeren  1223,  da  SigurSr  ribbungr  blev  fanget, 
men  denne  vigtige  begivenhed  omtales  ikke  i  digtet;  det  må  således 
være  at  henføre  til  vinteren  1222 — 23 2)- 

Anni.  Den  kommentar,  der  i  håndskrifterne,  i  en  mere  eller  mindre  fuld- 
stændig skikkelse,  ledsager  Håttatal,  vil  blive  behandlet  i  en  anden  sammen- 
hæng. 

Endnu  kan  et  digt  af  Snorre  påvises,  i  det  der  haves  to  linjer 
af  ham  hvori  en  biskop  opfordres  til  at  hore  på  et  digt;  den 
følgende  prosa  oplyser,  at  denne  biskop  er  GuSmundr  Ara- 
son  (1202 — 37).  Jeg  har  med  nogle3)  antaget4)*  at  digtet  har 
handlet  om  GuSmundr  selv  og  er  forfattet  omkring  1224,  medens 
andre  5)  har  tænkt  på  vinteren  1209 — 10,  da  GuSniundr  som  en 
elendig  flygtning  opholdt  sig  hos  Snorre.  B.  Af.  Olsen  formoder  6) 
at  digtet  slet  ikke  handler  om  Gudmundr,  men  om  en  eller  anden 
helgen,  og  at  GuSmundr  blot  opfordres  til  at  hore  derpå;  dette 
forekommer  mig  mindre  sandsynligt.  Men  sporsmålet  kan  ikke 
afgores  og  har  desuden  ringe  betydning. 

Af  løse  vers  haves  for  det  første  4  hele  og  et  halvt  vers.  Det 
første  er  digtet  i  anledning  af  overfaldet  på  Sturla  Sigvatsson  på 
Saudafell  1229,  det  andet  om  kampen  på  Orlygsstadir  og  drabet 
på  Sturla  og  dennes  gamle  fader  ofl.  1238;  dette  sidste  vers  er 
digtet  i  Norge  og  er  af  en  særegen  vemodig  art.  Det  3.  er  forfatter 
i  Norge  om  den  snedige  stormand  Gautr  på  Melr,  der  antoges  at 
sætte  splid  mellem  kongen  og  Skule;  Gautr  sammenlignes  med 
Odin  (der  også  hed  Gautr),  der  stiftede  ufred  mellem  konger.  Det 
4.  er  en  hilsen  til  en  »god  og  brav,  fattig  bonde«,  digteren  Eyjolfr 
Brunason.  I  halvverset  udtaler  Snorre  sin  beundring  for  en  kvindes 
skonhed,  hvem  digteren  har  set  i  færd  med  at  rede  sit  smukke  hår. 


i)  Aarbøger  f.  nord.  Oldkh.  1869,  147—8,  jfr.  Mobius:  Håttatal  I,  33—4. 

2)  Jfr.  Storm:  Sn.  Sturl.  Hist.  skrivn.  82. 

3)  Udsigt  osv.  155. 

•»)  Sn.-E.  III,  669—70. 

s)  Sn.-E.  II,  115. 

6)  Den  3.  og  4.  grt.  afhdl.  s.  184. 

Dernæst  er  der  ingen  tvivl  om,  at  to  løse  vers  uden  navn  i 
Sturlunga  *)  bor  tillægges  Snorre;  de  er  digtede  henholdsvis  året 
1221  og  1226  i  anledning  af  en  af  Snorres  modstanderes,  høvdingen 
Bjorn  Forvaldssons  drab  samt  nogle  andre  mænds  fald;  de  an- 
gives at  være  forfattede  på  Stafaholt  og  Reykholt,  hvor  Snorre 
dengang  netop  opholdt  sig,  men  at  Sturla  ikke  har  villet  nævne 
versenes  forfatter  ved  navn,  kommer  deraf,  at  de  er  af  et  ironisk 
indhold  og  som  sådanne  temmelig  sårende.  Det  første  vers  slutter 
med  den  steflinje,  som  sydlændingerne  netop  havde  spottet  (se  ovf. 
s,  78) ;  den  passer  fortræffelig  til  Snorres  stemning  (se  Sturlunga 
anf.  st.)  og  gor  en  sådan  virkning,  at  næppe  nogen  anden  end 
Snorre  selv  kan  have  digtet  verset. 

Skal  vi  nu  danne  os  en  mening  om  Snorre  som  digter,  er  haus 
glimrende  herredomme  over  sprog  og  form  det,  der  først  på- 
trænger sig  vor  iagttagelse.  Ligesom  han  i  sine  prosaskrifter  viser 
sig  som  den  fuldendte  sprogkunstner,  således  også  i  sine  digte. 
Ingen  versform  er  ham  for  svær,  der  er  ingen  detaljer  i  den  ydre 
form,  han  ikke  får  med,  ja  han  synes  ligefrem  at  have  lagt  an  på 
at  skabe  sig  vanskeligheder,  og  dog  kan  man  aldrig  se,  at  det  er 
faldet  ham  besværligt  at  overvinde  dem;  hans  vers  er,  hvad  ord- 
stillingen angår,  ikke  mere  indviklede  end  andres,  og  netop  den 
første  del  af  Håttatal  viser,  hvilket  ubegrænset  herredomme  han 
havde  over  sætningernes  form  og  stilling.  Hans  vers  lider  aldrig 
af  nogen  kejtethed  eller  tunghed.  Snorre  er  kort  sagt  vers- 
kunstneren  fremfor  alle  andre,  og  han  vidste  selv,  hvilke  for- 
trin han  besad.  Med  berettiget  og  i  ingen  henseende  uklædelig 
stolthed  udtaler  han  sig  om  sit  hoveddigt  på  forskellige  steder 
deri,  f.  ex.  v.  67:  »Nu  har  jeg  digtet  i  60  versemål  om  de  vise  fyr- 
ster; de,  som  hædrede  mig,  har  ikke  kastet  deres  hædersbevis- 
ninger og  guld  i  havet«;  i  v.  70  hedder  det:  »flere  af  mine  verse- 
mål er  aldrig  for  benyttede«,  i  v.  95:  »hvor  i  hele  verden  kender 
nogen  et  digt,  forfattet  med  en  ypperligere  form  om  en  gavmild- 
hersker.«,  jfr.  også  v.  96 — 7  og  100. 

At  Snorre  med  hensyn  til  de  poetiske  omskrivninger  og  det 
dertil  hørende  valg  af  ord  ikke  alene  viser  sig  som  den  teoretisk 
indsigtsfulde,  men  også  som  den  smagfulde  digter,  er  ikke  mere, 
end  hvad  man  kunde  vænte  af  Skåldskaparmål's  forfatter.  Også  i 
denne  henseende  er  Snorres  vers  fremragende,   skont  de  ingen - 


i)  Sturl.  I,  347-48.  386. 

lunde  kan  siges  at  være  i  besiddelse  af  den  morgenfriske  oprinde- 
lighed og  umiddelbare  naturlighed,  som  de  ældre  og  bedre  skjaldes. 

Som  digter  i  egenlig  forstand  når  Snorre  nemlig  mindre  vidt 
end  som  teoretiker  og  ordkunstner.  Håttatal  kan  med  hensyn  til 
dets  virkelige  indhold  kun  betragtes  som  et  hoveduddrag  af  hele 
den  gamle  fyrstedigtning.  Skule  og  Hakon  berommes  i  hoje  toner 
og  med  stærke  udtryk  for  alt  hvad  en  fyrste  ikke  alene  havde, 
men  også  burde  have;  de  er  på  engang  idealer  af  krigshelte,  af 
gavmilde  fyrster  og  venlige  herskere,  af  gode  sæders  vogtere  og 
moralske  tilstandes  hævdere.  De  enkelte  skildringer  af  kampe, 
søtog  og  vinterlivets  glæder  i  kongehallen  er  ganske  vist  ret  livlige 
og  anskuelige,  men  nogen  original  kraft  eller  ejendommelighed 
møder  man  her  ikke.  Der  er  en  jævn  sikkerhed  og  tojlet  beher- 
skethed  udbredt  over  det  hele.  Snorres  egne  følelser  fremtræder 
bedst  i  hans  løse  vers,  der  danner  et  velkomment  tillæg  til  Håtta- 
tal, hvor  hans  eget  trænges  noget  i  baggrunden;  i  dette  digt  frem- 
træder han  nemlig  kun  som  den,  der  i  hoj  grad  glæder  sig  over 
den  ham  viste  hæder  og  æresgaver,  hvilket  peger  i  retning  af  den 
ærgerrighedens  egenskab,  som  han  i  sit  liv  ofte  lagde  for  dagen.  I 
de  løse  vers  lærer  vi  Snorre  at  kende  som  den,  der  ikke  beklager 
sine  bitre  modstanderes  fald  —  et  træk,  som  ikke  mindst  passer 
til  tilstandene  på  Island  i  det  13.  årh.s  første  halvdel  — ,  men  om- 
taler det  i  en  jævn  rolig  tone  ikke  uden  anstrøg  af  let  ironi.  Vi  lærer 
ham  at  kende  som  den,  der  var  oplagt  til  spøg  og  spøgefulde  hen- 
tydninger, men  atter  her  finder  vi  en  jævn  beherskethed,  ingen 
kådhed  eller  løssluppethed.  Vi  lærer  ham  fremdeles  at  kende  som 
den,  der  ikke  var  uimodtagelig  for  indtrykket  af  den  kvindelige 
skonhed  —  noget  vi  også  kender  fra  hans  privatliv  — ,  og  endelig 
ser  vi,  at  han  besad  dybe  og  inderlige  følelser,  som  han  kunde  give 
et  alvorligt-ophojet  udtryk. 

En  overmåde  tiltalende  og  harmonisk  udviklet  ånd  er  det,  vi 
således  møder  i  Snorres  digtning,  og  denne  ånd  vil  vi  genfinde  i 
hele  hans  livsfærd  og  i  hans  øvrige  værker. 

Gud  m  undr  Oddsson.  Denne  digter,  som  var  Snorres 
mulig  noget  yngre  samtidige,  er  med  hensyn  til  herkomst  ubekendt. 
Det  vides,  at  han  i  1220  opholdt  sig  i  Norge  hos  Skule  jarl,  hvor 
han  stærkt  klagede  over  at  skulle  være  nødt  til  at  deltage  i  et 
krigstog,  som  Skule  og  Hakon  havde  planlagt  mod  hans  fødeø  (se 

ov.  s.  9)  1).  To  år  senere  træffer  vi  ham  på  Island,  hvor  han 
deltog  i  den  såkaldte  Grimseyjarfor  med  Sturla  Sigvatsson ").  I 
tiden  derefter  synes  han  at  være  Sturlas  ledsager,  ti  atter  1229 
træffes  han  på  SauSafell  under  overfaldet  på  gården;  han  udmær- 
ked  sig  dog  ikke,  hvad  han  selv  indrommer,  ved  nogen  overdreven 
tapperhed,  idet  han  krøb  i  skjul  oven  på  nogle  tværbjælker3).  Efter 
1232,  da  han  endnu  engang  omtales  i  forbindelse  med  Sturla  og 
atter  som  en  ringe  krigshelt4),  forsvinder  han  ganske.  Af  hans  i 
Sktal  antydede 5)  digt  om  Skule  jarl  er  intet  bevaret.  Derimod 
haves  en  del  (8)  løse  vers,  der  alle  er  digtede  i  anledning  af  de 
ovennævnte  tildragelser6).  Det  mærkeligste  af  dem  er  det  første, 
hvori  den  bekymrede  digter  udtaler  den  smukke  tanke,  at  det 
sommer  sig  ikke  for  ham  at  føre  krig  mod  sit  fædreland.  Både 
dette  træk  og  den  religiøsitet,  der  træder  frem  i  et  par  andre  vers 
synes  at  tyde  på  en  sindets  blødhed  og  mildhed,  der  just  ikke  var 
almindelig  i  de  tider,  og  som  stemmer  med  den  færd,  digteren  viste 
under  ufred.   Versene  er  formelt  vel  digtede. 

Sturla  Bårdarson  var  en  søstersøn  af  Snorre  Sturluson 
og  en  sonneson  af  skjalden  Snorre  Bårftarson  (se  nedenfor)  samt 
en  ætling  af  Hrafn  Sveinbjarnarson  (d.  1213).  Sturla  er  rimeligvis 
født  omkring  1180  og  siges  at  have  været  som  degn  hos  Gudmundr 
Arason  1201 7)-  I  en  længere  tid  opholdt  han  sig  hos  Hrafn  og 
deltog  i  stridigheder  1207  og  1211 8)-  Endnu  senere,  1221,  opholdt 
han  sig  hos  Snorre  Sturluson  og  deltog  i  overfaldet  på  sin  gamle 
fjende,  Torvald  i  Vazfjord9)-  De  følgende  to  år  og  1228  træffes 
han  atter  hos  Snorre,  men  herefter  vides  intet  om  ham.  Rimeligvis 
har  han  en  eller  anden  gang  været  udenlands,  da  han  ifølge  Sktal 
har  digtet  om  Skule  jarl;  digtet  er  tabt,  men  der  haves  et  par 
løse  vers  (2^)  af  ham,  hvoraf  det  sidste  indeholder  en  ondskabs- 
fuld bemærkning  om  Snorres  »svogerskab«,  der  sammenlignes 
med  Rolf  krakes.10)- 


i)  Sturl.  I.  339;  Fms.  IX,  294;  Flat.  III,  37;  Icel.  s.  II,  51;  Eirsp.  503;  Fris.  419. 

2)  Sturl.  I,  356. 

3)  Sturl.  I,  404—05. 
^)  Sst.  437. 

■'•)  Jfr.  udtrykket  skåld  jarls  i  Hak.  saga. 

«)  Skj.  digtn.  B  II,  90—92. 

■)  Bisk.  I,  472;  Sturl.  I,  257. 

K)  Sturl.*  II,  296.  301;  Bisk.  I,  660.  666. 

8)  Sturl.  I,  360. 

»)  Skj.  digtn.  B  II,  53—54. 

Gudmundr  Svertingsson  er  os  fuldstændig  ukendt ; 
kun  vides  det,  at  han  har  forfattet  en  arvedrape  om  høvdingen 
Hrafn  Sveinbjarnarson  (d.  1213);  af  dette  digt  haves  9  hele  og  to 
halve  vers,1)  der  handler  om  Hrafns  rejse  til  Rom  1190 — 5,  hans 
lægekunst,  Norgesrejse  med  biskop  Gudmund  1202 — 3,  samt  om 
Hrafns  voldsomme  død  1213.  Disse  vers  bærer  i  en  meget  hoj  grad 
efterklassicismens  præg;  omskrivningerne  er  mange  og  digteren 
stræber  at  efterligne  ældre  skjalde  f.  ex.  Markus  Skeggjason  og  der 
er  liden  digterisk  flugt  i  hans  vers. 

Jåtgeirr  Torfason  var  mulig  en  farbroder  til  Olåfr 
Leggsson  (se  nedenfor)2)-  Han  siges  at  være  kommen  hjem  til 
Island  12243);  i  forvejen  havde  han  været  hos  Skule  jarl,  af  hvem 
han  1222  blev  sendt  ud  imod  Ribbungerne,  der  blev  besejrede  i 
slaget  ved  Kyrfjall4)-  Om  Jåtgeirr  endnu  tidligere  har  været  hos 
kong  Inge,  er  usikkert.  I  året  1236  er  han  atter  hos  Skule,  og 
blev  nu  af  ham  sendt  som  gidsel  til  kong  Hakon5)-  Rimeligvis  er 
Jåtgeirr  noget  efter  igen  kommen  til  Skule,  da  forholdet  mellem 
kongen  og  jarlen  var  blevet  betydelig  forbedret,  og  vi  ser  da,  at 
Jåtgeirr  1239  blev  sendt  til  kongen  på  Skules  vegne;  da  denne 
havde  tiltaget  sig  kongenavnet,  blev  Jåtgeirr  sendt  til  den  svenske 
konge  for  at  bede  denne  om  hjælp,  men  sendefærden  fik  et  uhel- 
digt udfald;  Jåtgeirr  blev  indhæntet  af  Hakons  mænd;  selv  und- 
slap han  med  nød  og  næppe15)  til  Danmark,  og  her  blev  han  i 
året  1240  dræbt  af  nordmanden  Bjarne  Moisesson  7).  Det  er  klart, 
at  Jåtgeirr  må  have  været  en  pålidelig  og  fremragende  dygtig 
mand,  siden  Skule  jarl  viste  ham  en  sådan  fortrolighed  og  tillid, 
som  det  af  det  anførte  fremgår.  Desværre  kender  vi  meget  lidt  til 
ham  som  digter,  da  alle  hans  kvad  —  om  kong  Inge,  Skule. 
Hakon  —  er  tabte.  Der  haves  kun  én  lausavisa  om  sejren  ved 
Kyrfjall,  et  veldigtet  vers  af  spøgefuldt  indhold  til  og  om  hans 
fælle  ^orir  8)- 


i)  Skj.  digtn.  B  II,  55—57. 

2)  Se  Sn.-E.  III,  674. 

3)  Sturl.  I,  373. 

*)  Fms.  IX,  321;  Flat.  III,  51;  Icel.  s.  II,  72:  Eirsp.  513:  Fris.  432. 

5)  Fms.  IX,  447:  Flat.  III,  316:  Icel.  s.  II,  167:  Eirsp.  569:  Fris.  488. 

«)  Fms.  IX,  473  anm.,  487-8;  Flat.  III,   130.  137;   Icel.  s.  II,   187.  198;   Eirsp. 

583.  590;  Fris.  505. 
"?)  Fms.  X.  2:  Flat.  III.  163:  Icel.  s.  II,  236;  Eirsp.  614:  Fris.  524. 
8)  Skj.  digtn.  B  II,  93. 

Ingjaldr  Geirmundarson  er  os  bekendt  fra  Sturl- 
unga,  hvor  han  nævnes  i  anledning  af  nogle  rejser  og  deltagelse  i 
tog  *)  i  årene  1233,  1236,  1242  og  særlig  1244,  da  han  deltog  i  den 
beromte  kamp  mellem  Fordr  kakale  og  Kolbeinn  (Floabardage) ; 
om  hans  færd  i  kampen  vides  intet  ligesålidt  som  om  hans  øvrige 
liv  og  skæbne,  undtagen  at  han  siges  i  1246  at  være  rejst  uden- 
lands med  Fordr 2)-  Han  synes  overhovedet  at  have  sluttet  sig  til 
det  parti,  hvortil  de  bedste  af  Sturlungerne  hørte.  Af  hans  digte  3) 
kendes  brudstykker  af  to  kvad:  en  Atloguflokkr*)  om  kampen  på 
Floe  1244,  digtet  vinteren  efter;  heraf  haves  6  vers,  der  vidner  om 
dygtighed  i  at  forme  vers  og  om  en  vis  kraft  i  kampskildringen. 
—  En  flokkr  om  den  skagf jordske  høvding  Brandr  Kolbeinsson, 
Brandsflokkrb),  hvem  Fordr  kakale  overfaldt  og  dræbte  1245.  At 
Ingjaldr,  uagtet  han  stod  på  Fords  side,  kunde  digte  dette  kvad, 
kommer  sikkert  deraf,  at  Brandr  var  en  almindelig  agtet  og  yndet 
mand,  der  uforskyldt  måtte  bøde  for  andres  fjendskab  og  kådhed. 
Også  af  dette  digt  haves  6  vers,  der  i  hoje  toner  priser  Brands 
yndest  og  gavmildhed  og  desuden  handler  om  hans  sidste  kamp  og 
død.  Et  religiøst  sindelag,  (en  bon  til  gud  for,  at  Brands  sjæl  må 
komme  i  paradis),  samt  en  almen-menneskelig  følelse  (den  faldnes 
sonners  forladthed  omtales  smukt)  viser  sig  i  disse  vers.  Digteren 
bruger  mange  ord  og  lange  omskrivninger  og  han  er  ikke  fri  for 
at  gentage  ord  og  tanker.  —  Desuden  haves  en  lausavisa  fra  1245. 

Gissurr  forvaldsson,  den  beromte  politiker,  Snorres 
svigersøn  og  senere  modstander,  er  født  vinteren  1208 — 9  og  død 
1268.  Her  at  gennemgå  hele  hans  lævned  er  overflødigt;  vi  kan 
herom  henvise  til  Jon  Porketssons  storre  arbejde  °)-  Her  skal 
kun  bemærkes,  at  han  tilhørte  Haukdølernes  gamle,  beromte  slægt, 
som  dog  ikke  synes  at  have  været  nogen  digterslægt.  Gissurr  var 
i  en  sjælden  grad  tidlig  udviklet,  så  at  han,  kun  13  år  gammel, 
førte  en  sag  på  altinget  og  blev,  16  år  gammel,  Snorres  svigerson. 
Hans  karakter  var  meget  kraftig;  han  var  dybttænkende  og  snu 
og  forstod  som  ingen  anden  at  dølge  sine  planer  og  vidste  altid 
at  fremme  dem  på  den  for  ham  bedste,  om  end  ikke  altid  hæder- 


i)  Sturl.  I,  448—49.  486.  II  24.  60.  67.  81. 

*)  Sturl.  II,  100. 

3)  Skj.  digtn.  B  II,  99—102. 

*)  Sturl.  II,  67. 

B)  Sturl.  II,  86. 

°)  Ævisaga  Gissurar  t>orvaldssonar,  Reykjavik  1868. 

Hgste  måde.  Da  Snorre  ikke,  tiltrods  for  sit  løfte  (se  ovenfor  s.  9), 
rørte  sin  hånd  til  at  forråde  sit  fædreland,  blev  Gissurr,  der  var 
rejst  udenlands,  af  kong  Hakon  opfordret  til  at  bringe  Snorre  til 
Norge  eller  dræbe  ham.  Dette  sidste,  en  udåd,  der  altid  vil  plette 
Gissurs  navn,  fuldbragtes.  Efter  at  have  rejst  et  par  gange  til  Norge 
og  efter  —  af  navn  —  at  være  bleven  gjort  til  hersker  over  hele 
landet,  nedsatte  Gissurr  sig  på  gården  Flugumyrr;  her  blev  han 

1253  overfalden  af  sine  fjender,  der  tændte  ild  i  husene;  Gissurs 
hustru  og  3  sonner  omkom  på  en  grufuld  måde  i  flammerne;  selv 
undslap  han  den  visse  død.  For  sidste  gang  rejste  Gissurr  til  Norge 

1254  og  forblev  der  til  1258;  i  denne  tid  deltog  han  i  kongens  krigs- 
tog til  Halland  og  Sælland  1256—7.  Året  1258  sendtes  han  til  Is- 
land og  fik  navn  af  jarl;  og  nu  fulgte,  tildels  trods  hans  modstand, 
de  store  begivenheder,  der  førte  til  landets  endelige  underkastelse 
under  den  norske  konge.  Sine  sidste  år  levede  Gissurr  i  ro,  og  be- 
stemte året  for  sin  død  at  ville  gå  i  kloster.  Som  digter  har  Gissurr 
næppe  været  blandt  de  fremragende,  ligesom  han  ikke  synes  at 
være  optrådt  som  en  sædvanlig,  selvskreven  hirdskjald.  Ifølge 
Sktal  har  han  digtet  om  kong  Hakon;  af  det  således  antydede 
digt  er  et  halvvers  bevaret  om  den  våbenstilstand  med  Danskerne, 
kong  Hakon  sluttede  i  Refshaledybet  1257.  Ellers  haves  kun  to 
løse  vers,  hvoraf  det  ene  er  digtet  i  anledning  af  branden  på 
Flugumyrr;  heri  omtaler  han  på  en  vemodig  måde  den  sorgelige 
tildragelse,  samt  udtaler  sin  hævntørst.  Det  andet  vers  er  forfattet 
1254  og  udtrykker  digerens  glæde  over  den  hævn,  det  var  lykke- 
des at  tage  *). 

OlåfrLeggsson  svartaskåld.  Olafs  fader  var  præ- 
sten Leggr ").  Sammen  med  Jon  murte  Snorrason  og  underholdt  af 
ham  var  Olåfr  i  Norge  1230  3).  Ellers  vides  der  intet  om  hans  liv. 
Sit  tilnavn  har  han  —  på  grund  af  sit  sorte  hår  —  fåt  som  mod- 
sætning til  den  samtidige  Olåfr  hvitaskåld.  Ifølge  Sktal  har  Olåfr 
digtet  om  kong  Hakon,  rimeligvis  omkring  1230;  heraf  er  måske 
et  par  versstumper  bevarede4).  Til  et  digt  om  Skule  jarl,  der 
ellers  ikke  omtales,  lader  sig  to  linjer  henføre.  —  Desuden  haves 
endel  stumper  af  vers  under  Olafs  navn.  der  må  have  hørt  til  for- 


i)  Skj.  digtn.  B  II,  110—11. 

2)  Sturl.  I,  422. 

3)  Sst. 

*)  Jfr.  Sn.-E.  III,  192. 

skellige  digte,  a)  et  religiøst  kvad,  måske  om  Kristus1);  i  de 
herhen  hørende  brudstykker  omtales  verdens  skabelse  samt  Kristi 
forløsning;  b)  et  e  r  o  t  i  s  k  digt.  —  Af  denne  Olåfr  er  vistnok  også 
en  spøgefuld  lausavisa  fra  1230,  digtet  under  en  nattevagt.  Man 
kan  ikke  af  disse  lævninger2)  danne  sig  nogen  forestilling  orn 
Olåfr  som  skjald. 

Guthormr  Helgason  kortr.  Denne  digter  var  en 
datterson  af  den  beromte  høvding  Hrafn  Sveinbjarnarson3)-  Hans 
fader  faldt  i  Orlygstadkampen  1238 4)-  Guthormr  var  gift  med 
Forgerdr,  en  søster  til  biskop  Arne  t'orlåksson5)-  Ellers  vides 
meget  lidet  om  ham:  kun  er  det  klart,  at  han  i  årene  1252  og  1255 
tilhørte  det  parti,  som  kunde  kaldes  Snorres  parti,  og  sluttede  sig 
til  dem,  som  vilde  hævne  ham  6)-  Han  bode  på  gården  Lokinhamrar 
på  vestlandet  og  regnedes  til  de  storre  bønder7)-  Hans  tilnavn 
—  maskul.  til  karta  'knop',  'en  smule'  —  betegner  måske,  at  han 
var  lille  af  vækst.  Ifølge  Sktal  digtede  Guthormr  om  kong  Hakon, 
men  digtet  er  tabt  og  der  haves  nu  kun  en  lausavisa  fra  1255,  digtet 
da  han  og  Hrafn  Oddsson  vilde  foretage  et  overfald  på  en  af  deres 
fjender.8) 

S  k  å  1  d  h  a  1 1  r  levede  ved  midten  af  det  13.  årh.  og  kan  så- 
ledes ikke  være  samme  mand  som  Hallr  Snorrason  (se  ovf.  s.  75) ; 
han  stammede  måske  fra  nordlandet,  da  han  vides  at  have  digtet  en 
Brandsår åpcf)  om  høvdingen  Brandr  Kolbeinsson(ovf.s.91);  heraf 
haves  6  vers,  alle  om  Haugsnæskampen,  hvor  Brandr  faldt10). 
Versene  vidner  om  en  ikke  ringe  ævne  til  at  danne  vers,  samt  om 
kendskab  til  ældre  digte  og  han  er  helt  sparsom  på  kenninger. 
Skåldhallr  er  en  af  de  første  i  det  13.  årh.,  hos  hvem  man  mærker 
visse  bestemte  sprogforandringer,  hvis  det  da  ikke  tildels  er  skødes- 
løsheder; således  rimer  han  fyst  uden  r  (det  gor  også  Sturla  t>or3- 
arson  20  år  senere) ;  han  lader  bit-  danne  helrim  med  rit,  og  bruger 
pluralformen  skeråandar).  Ligesom  han  således  synes  at  være  en 

i)  Jfr.  Sn.-E.  III,  192—3. 

2)  Skj.  digtn.  B  II,  96—97. 

3)  Sturl.  II,  13,  2II,  311:  Bisk.  I,  676. 
*)  Sturl.  sst.:  Bisk.  sst. 

4  Sturl.2  II,  311:  Bisk.  I,  676.  680. 
«)  Sturl.  II,  162.  232—33. 
-)  Sturl.  II,  13. 
s)  Skj.  digtn.  B  II,  111. 
o)  Sturl.  II,  90.  96. 
io)  Skj.  digtn.  B  II,  102—04. 

af  de  første,  der  har  tilladt  sig  i  sine  digte  at  optage  nye  ordformer 
og  ny  udtale,  synes  han,  i  modsætning  til  andre,  ikke  at  have  været 
bange  for  at  benytte  spottende  og  nedsættende  udryk  om  sin  be- 
sungne helts  fjender;  om  disse  bruger  han  det  plebejiske  gaurar 
(tølpere),  hvilket  er  uden  eksempel  i  den  tidligere  digtning. 

Olåfrl^orSarsonhvitaskåld,  en  broderson  til  Snorre 
og  broder  til  Sturla,  er  født  omkring  1210.  Med  hensyn  til  hans 
lævned  skal  her  iøvrigt  kun  bemærkes,  at  han  kom  til  sin  berømte 
farbroder  i  året  1236  og  at  han  i  det  følgende  år  rejste  med  ham  til 
Norge.  Vinteren  1237 — 8  opholdt  han  sig  hos  Skule  og  rimeligvis 
også  hos  kong  Hakon,  hvorpå  han  1238  besøgte  Sverrig;  efter  at 
være  vendt  tilbage  opholdt  han  sig  endnu  i  to  år  i  Norge.  I  for- 
året 1240  rejste  han  til  kong  Valdemar  i  Danmark  og  har  vistnok 
opholdt  sig  hos  denne  til  hans  død.  Der  synes  at  have  bestået  et 
fortroligt  forhold  mellem  kongen  og  Olåfr.  Noget  for  1245  er  Olåfr 
kommen  tilbage  til  Island,  hvor  han  bosatte  sig  på  Stafaholt;  her 
oprettede  han  etslags  gejstlig  uddannelsesskole  og  bestyrede  den 
til  sin  død  1259;  i  hele  denne  række  af  år  var  han  vistnok  så  godt 
som  udelukkende  beskæftiget  med  sine  videnskabelige,  retorisk- 
poetiske sysler  og  sin  undervisning,  men  disse  forhold  vil  blive 
nærmere  behandlede  i  en  anden  sammenhæng. 

Af  Olafs  mange  digte  er  desværre  i  det  hele  kun  lidet  be- 
varet *)  Han  skal  have  digtet  om  Torlak  den  hellige  (d. 
1193)  —  vistnok  den  første  indenlandske  helgen,  der  blev  fejret  i 
digt — ;  vinteren  1235 — 6  rejste  han  ved  fastetid  tilSkålaholt,  for  der 
at  fremsige  sin  drape ~) ;  ellers  kendes  intet  til  denne.  Ligeledes  er 
forskellige,  fra  Sktal  kendte  fyrstedigte  fuldstændig  tabte.  Ifølge 
denne  kilde  skal  han  have  digtet  om  den  svenske  konge  Erik 
(1222 — 50),  Hakon  den  unge  (d.  1257),  rimeligvis  stammer 
digtet  fra  1240,  da  Hakon  fik  kongenavn,  jarlen  Knut  Hakons- 
son,  samt  endelig  Valdemar  d.  store.  —  Af  et  digt  om 
Hakon  den  gamle  haves  derimod  1  vers  om  kongens  krigs- 
tog til  Vermland  1225,  Dette  digt  har  rimeligvis  handlet  om  kon- 
gens bedrifter  fra  første  færd  af 3)  og  stammer  mulig  fra  o.  1239. 

Dernæst  haves  en  hrynhend  drape  om  kong  Hakon,  dig- 
tet efter  Skules  død  1240.  Der  er  ganske  vist  intet  udtrykkeligt  kilde- 


i)  Skj.  digtn.  B  II,  104—10. 

2)  Sturl.  I,  493. 

3)  Jfr.  Sn.-E.  III,  380. 

sted  for,  at  digtet  er  om  kongen  selv,  og  Jon  Siguråsson  har  ment  x)» 
at  det  måtte  være  digtet  om  Skule  jarl,  men  med  tilborligt  hensyn 
til  kongen,  der  altid  roses.  Tiltrods  for  det  ikke  helt  usandsynlige  i 
denne  antagelse,  er  den  næppe  rigtig;  det  er  kongen  og  ikke  Skule, 
der  allevegne  i  de  lævnede  vers  træder  i  forgrunden;  særlig  er  det 
første  vers  af  vigtighed,  eftersom  det  omtaler  den  store  frugtbar- 
hed, der  herskede  i  Norge,  dengang  Hakon  blev  valgt  til  konge 
(også  omtalt  af  Sturla  i  Håkonarkvida) ;  i  et  digt  om  Skule  vilde 
dette  næppe  været  blevet  fremhævet  så  stærkt  Tilmed  vi- 
des, at  Olåfr  var  hos  kongen  og  ikke  hos  Skule  i  året  1240,  og  det 
er  ikke  meget  rimeligt,  at  Olåfr  skulde  have  digtet  et  arvedigt  om 
den  som  oprører  faldne  Skule.  At  den  sidste  omtales  med  sympati, 
er  derimod  ikke  påfaldende.  Alle  lævningerne  af  dette  digt  (10  hele 
og  2  halve  vers)  findes  i  Sturlas  Håkonarsaga;  de  handler  om  for- 
skellige begivenheder  og  kampe,  samt  forholdet  mellem  Skule  og 
Hakon  og  den  førstes  fald,  21.  april  1240.  —  Dernæst  haves  et  d  i  g  t 
(drape)  om  Islænderen  Aron  H  j  6  r  1  e  i  f  s  s  o  n,  om  hvem  der 
haves  en  særlig  saga.  Efter  en  del  stridigheder  og  kampe,  hvor- 
fra Aron  med  nød  og  næppe  undslap  med  livet,  rejste  han  uden- 
lands og  til  det  hellige  land;  siden  blev  han  kong  Hakons  hird- 
mand og  var  vel  anset  som  en  brav  og  tapper  mand.  Han  døde 
1255.  Af  Olafs  digt  om  Aron  er  i  det  mindste  to  vers  bevarede  om 
en  kamp  1224  og  om  rejsen  til  Jerusalem  kort  efter.  —  Dernæst  har 
Jon  Siguråsson  ment  at  kunne  påvise  2)  et  d  i  g  t  om  Thomas 
Becket,  erkebiskop  i  Kanterbury  (d.  1171),  og  hertil  henført  et 
par  versstumper;  det  er  dog  næppe  muligt  at  sige  noget  bestemt 
om  disse  brudstykker;  at  digteren  »Olafr«  er  O.  hvitaskåld  kan 
derimod  næppe  bestrides.  —  Endelig  haves  en  lausavisa  om  neder- 
laget på  Låka  1240,  samt  2  halve,  hvoraf  den  ene  er  et  ønske  om, 
at  »en  ven«  længe  må  leve  med  sin  hustru.  —  Det  er  fremdeles 
hojst  rimeligt,  at  adskillige  af  de  mange  navnløse  vers  i  Olafs 
retoriske  afhandling  er  digtede  af  ham  selv  3)>  men  bestemt  at  ud- 
pege sådanne  lader  sig  ikke  gore. 

Nogen  særlig  fyldig  dom  om  Olafs  digterbegavelse  tillader  de 
forholdsvis  få  brudstykker  næppe.  At  han  næst  efter  Snorre 
vistnok  er  den  af  århundredets  digtere,  der  har  besiddet  den 
storste,  teoretiske  indsigt  i  den  gamle  skjaldekunst  tilligemed  et 


i)  Sn.-E.  III,  381. 

2)  Sn.-E.  III,  383.  jfr.  II,  204  anm.;  den  3.  og  4.  grt.  afhdl.  257. 

B)  Jfr.  B.  Af.  Olsen:  Den  3.  og  4.  grt.  afhdl.  205.  206. 

udstrakt  kendskab  til  ældre  digte,  fremgår  på  det  klareste  af  hans 
lærde  afhandling;  også  hans  egne  vers  viser  hans  fuldkomne  herre- 
domme over  form  og  alt  hvad  dertil  hører.  Hertil  kommer,  at 
hans  fremstilling  er  let  og  flydende;  hans  vers  er  overordenlig 
behagelige  at  læse.  Som  digter  synes  Olåfr  med  hensyn  til  fanta- 
siens flugt  og  kraft  at  stå  meget  hojt,  ja  hojere  end  nogen  anden 
af  det  13.  årh. s  digtere.  Glimrende  er  den  raske  skildring  i  den 
sidste  halvdel  af  det  10.  vers  af  Hakonsdrapen:  »af  sværd  søndre- 
des de  blodige  skjolde,  blege  mænd  faldt  på  marken,  selv  var  den 
lykke-besiddende  fyrste  uden  dækning,  (medens)  hjalternes  for- 
gyldte tunger  [sværdklingerne]  sang«;  i  grundsproget  lyder  dette 
ved  de  korte  sætninger  og  det  raske  klingende  versemål  meget 
smukt.  Et  andet  sted  hedder  det:  »Odins  grå  regnbue  (o:  sværdet) 
stod  på  Gonduls  gruelige  himmel  (o:  skjoldet)«,  »De  svære  sårs 
farlige  lyn  slog  ned  i  mændenes  fylking«.  Det  er  udmærkede  sam- 
menligninger, der  her  foreligger,  og  vel  at  mærke  sådanne,  som 
ellers  ikke  genfindes  hos  ældre  skjalde;  vi  er  ikke  berettigede  til 
at  antage  ligefremme  efterligninger,  men  må  tro,  at  de  er  originale. 
I  denne  henseende  står  Olåfr  hojt  over  sin  broder  Sturla.  —  Hvad 
Olafs  egen  livsopfattelse  angår,  finder  vi,  at  han  misbilliger,  at  folk 
stræber  efter  at  opnå  noget,  som  kun  kan  nås  ved  uret;  han  er  ret- 
færdig og  mild  (i  sin  dom  om  Skule),  søger  altid  at  skifte  sol  og 
vind  lige  (mellem  Hakon  og  Skule)  og  dadler  troløshed.  Vi  får 
herigennem  billedet  af  en  rettænkende,  trofast,  sindig  og  mildt 
dommende  mand,  et  billede,  som  Olafs  øvrige  liv  i  fuldt  mål  be- 
kræfter. 

Sturla  f  orSarsons  liv  og  lævned  vil  udførlig  blive 
fremstillet  i  en  anden  sammenhæng.  Han  er  født  1214.  Meget  tid- 
lig lærte  han  ligesom  broderen  Olåfr,  sin  farbroder  Snorre  at 
kende,  og  der  er  ingen  tvivl  om,  at  bekendtskabet  med  denne  frem- 
ragende personlighed  og  digter  har  været  af  stor  betydning  for  den 
lærvillige  Sturla,  både  med  hensyn  til  sagaskrivning  og  skjalde- 
kunst. Sturla  stod  senere,  ligesom  Olåfr,  på  Snorres  side  og  til- 
hørte hans  parti.  Af  den  grund  var  han  ikke  vel  set  af  kong  Hakon 
og  det  norske  regeringsparti.  Han  blev  i  året  1263  af  sine  mod- 
standere tvungen  til  at  rejse  til  Norge  for  at  formilde  kong  Hakon; 
men  denne  var  da  allerede  på  sit  vesterhavstog.  Sturla  traf  altså 
sammen  med  Magnus;  det  første  møde  med  denne  (under  en  sejlas) 
faldt  uheldig  ud,  uagtet  Sturla  blev  støttet  af  høvdingen  Gautr  på 

Mel  (ovf.  s.  86) :  Magnus  vilde  ikke  have  Sturla  »i  sin  tjæneste«, 
Sturla  forblev  dog  ombord  på  kongens  skib  'og  underholdt  om 
aftenen  sine  nærmeste  skibsfæller  ved  at  fortælle  sagaen  om  jætte- 
kvinden Huld;  den  derved  opståede  sammenstimlen  bevirkede,  at 
dronning  Ingeborg,  Erik  plovpennings  datter,  blev  opmærksom  på 
ham;  dagen  efter  måtte  han  fortælle  hende  den  samme  saga.  Dette 
hjalp  på  Sturlas  sager.  Kongen  lod  sig  efterhånden  formilde,  og 
nu  bad  Sturla  om  lov  til  at  fremsige  digte  både  om  Magnus  og 
Hakon.  Dronningen  støttede  hans  bon,  og  Magnus  tillod  ham  da 
at  fremsige  digtet  om  ham  selv.  Da  det  var  gjort,  skal  dronningen 
have  ytret:  »Jeg  tror  det  er  vel  digtet*.  »Forstod  du  det  da  så 
godt«  spurgte  kongen.  »Jeg  vilde,  at  I  syntes,  at  så  var  tilfældet« 
sagde  hun,  hvorpå  Magnus  atter  svarede:  »Ja,  jeg  har  nok  hørt, 
at  Sturla  forstår  at  digte«.  Dagen  efter  lod  kongen  Sturla  kalde, 
drak  ham  venlig  til  og  bød  ham  nu  at  fremsige  digtet  om  Hakon. 
Dette  skete.  Da  ytrede  Magnus  de  velbekendte  ord:  »Se^  tror  du 
digter  bedre  end  paven  selv«1).  Disse  ord  er  et  klart  vidnesbyrd 
om,  hvad  indtryk  Sturla  har  gjort  på  kongen,  for  hvem  han  var 
bleven  så  stærkt  bagvasket.  Siden  blev  det  ærefulde  hværv  over- 
draget til  Sturla  at  skrive  en  saga  om  kong  Hakon.  Sturla  rejste 
hjem  efter  nogle  år  og  var  lagmand  1272 — 82;  han  døde  den  30. 
juli  1284.  Af  Sturlas  mange  digte  er  ganske  betydelige  lævninger 
bevarede,  særlig  fordi  han  i  sin  saga  om  Hakon  den  gamle  ind- 
fletter en  stor  del  af  dem  (jfr.  ovf.  s.  25)  som  historiske  beviser. 
Havde  han  ikke  gjort  det,  vilde  storste  delen  deraf  rimeligvis  være 
tabt.  Hans  digte  findes  i  Skj.digtn.  B,  II,  112—36. 

Det  første  digt  af  Sturla,  som  vi  møder,  er  pverdrvisur2),  et 
digt  om  kampen  ved  l>verå  i  Øfjorden  19.  juli  1255  mellem  Sturla 
og  .t'orgils  skarpe  på  den  ene  og  Hrafn  Oddsson  og  Eyjolfr  t*or- 
steinsson  på  den  anden  side.  Eyjolfr  faldt  og  Hrafn  flygtede.  Af 
digtet  om  denne  kamp  og  sejr  er  kun  et  halvvers  bevaret,  i  hvilket 
t'orgils  selv  berommes.  Jon  Sigurdsson  antog3),  måske  med  rette, 
at  digtet  blev  fremsagt  ved  det  prægtige  gilde,  Sturla  holdt  den 
følgende  vinter  og  hvortil  han  indbød  ?orgils4). 

.I3  o  r  g  i  1  s  d  r  å  p  a,   et   arvekvad    om   den  samme  Forgils"), 

i)  Jfr.  Sn.-E.  III,  386  anm. 

2)  Navnet:  Sturl.  II,  267. 

3)  Sn.-E.  III,  388. 

4)  Sturl.  II,  284—5. 

s)  Navnet:  Sturl.  II,  268. 

død  1258;  heraf  haves  3  vers.  Digtet  har  formodenlig  været  et 
oversigtskvad  og  bl.  a.  behandlet  "Porgils'  modige  optræden  under 
branden  i  Bergen  1248 *)  og  kampen  ved  Fverå. 

Dernæst  kommer  vi  til  Sturlas  fire  d  i  g  t  e  om  kong  Hakon 
den  gamle,  alle  fra  årene  1262 — 4.   Det  første  af  disse  er 

Hrynhend  a,  det  digt ~),  som  Sturla  agtede  at  bringe  kong 
Hakon  1263  3)  og  som  rimeligvis  er  forfattet  den  foregående  vinter, 
for  Sturla  vidste  noget  om  kongens  vesterhavstog;  heraf  forklares 
det,  at  Sturla  tiltaler  kongen  i  selve  digtet.  Af  kvadet  haves  bety- 
delige lævninger,  der  handler  om  begivenhederne  i  tidsrummet 
1247 — 62:  den  pragtfulde  kroning  ved  Nikolaus  af  Sabina  1247, 
Hakon  den  unges  bryllup  med  Birger  jarls  datter  1251,  krigstog 
mod  Danmark  og  hærgning  i  Halland  1253,  andre  tog  til  Danmark 
1256 — 7,  hans  datter  Kristinas  rejse  til  Spanien,  hvor  hun  skulde 
giftes  med  en  spansk  prins  1258;  tilsidst  et  par  vers  om  Hakons 
store  magt  og  udstrakte  herredomme,  samt  hans  beromthed  over- 
alt i  verden.  —  Ved  sin  elegante  form  og  sine  temmelig  stærke 
udtryk  er  digtet  bestikkende  nok;  det  er  åbenbart  digterens  hensigt 
at  blænde  og  derved  at  formilde  den  unådige  konge,  som,  hvis  han 
havde  oplevet  at  høre  det,  sikkert  ikke  havde  været  ligegyldig  for 
al  den  virak,  digtet  ofrer  ham.  Digteren  bruger,  som  antydet,  ikke 
alene  meget  stærke  udtryk  (stærkt  rosende  adjektiver)  om  kongen 
personlig,  hans  tapperhed,  kløgt  og  pragtudfoldelse,  men  også  om 
hans  skibe  og  sejl  osv.;  skibene  er  prægtig  malede,  sejlene  guld- 
og  sølvindvirkede  (dem  havde  Sturla  aldrig  set),  hele  flåden  strå- 
ler i  solskinnet  som  lueforgyldt,  sejlasen  er  én  lynstråleglans  fra 
først  til  sidst.  Hertil  svarer  digtets  hele  ordpragt;  det  er  helt  igen- 
nem et  ordfyrværkeri  med  alle  ydre  virkemidler.  Nogen  egenlig 
personlig  følelse  kan  man,  når  man  kender  forholdet  mellem  kon- 
gen og  Sturla,  ikke  vænte  at  finde.  Ganske  vist  kaldes  kongen 
mægtig,  krigersk,  tapper,  vis,  beromt  osv.,  men  der  findes  kun  lidet 
om  andre  personlige  egenskaber,  som  mildhed,  retfærdighed  og 
lign.  Man  skulde  tro,  at  Sturla  havde  undgået  at  hentyde  til  kong- 
ens ny-erhværvede  magt  over  Island,  fordi  han  selv  havde  søgt  at 
hindre  kongens  bestræbelser.  Men  Sturla  har  sikkert  set,  at  der- 
ved var  der  intet  at  gore,  sagen  var  engang  for  alle  tabt,  og  han  har 
rimeligvis  fundet  det  klogest  at  finde  sig   i    tingenes    tilstand,    ja, 


i)  Sturl.  II,  144-45. 

2)  Navnet  findes  ikke  i  gamle  kilder,  men  er  blevet  almindeligt. 

3)  Sturl.  II,  325.  326. 

måske  indset,  at  hvad  der  var  sket  efter  omstændighederne  ikke 
var  det  værste,  der  kunde  hænde.  Hvad  der  derimod  i  dette  digt 
i  hoj  grad  forundrer,  er  den  mangel  på  originalitet,  på  et  ejen- 
dommeligt og  særlig  udviklet  digtertalent,  som  allevegne  kommer 
tilsyne.  Enhver,  som  kender  Arnors  Hrynhenda,  vil,  under  læsnin- 
gen af  Sturlas  digt,  ikke  undgå  at  lægge  mærke  til  den  mængde 
genklange,  de  mere  eller  mindre  åbenlyse  lån  og  efterligninger,  der 
findes  deri,  både  med  hensyn  til  enkelte  ord  og  sætninger.  Også 
andre  digte  har  Sturla  kendt,  hvoraf  han  har  ladet  sig  påvirke1). 
Af  alt  dette  følger,  at  Sturlas  digt  ikke  kan  sættes  så  hojt,  som 
man  undertiden  har  villet.  De  savner  Arnors  friske  fylde,  originale 
frodighed  og  forårsyppighed;  det  er  i  sammenligning  med  hans 
digt  en  pragtfuld  drivhusplante,  hvor  man  mærker  gartnerens 
hjælpende  kunst  og  arbejde.  Hvor  langt  digtet  har  været,  kan  ikke 
med  vished  bestemmes.  Det  er  næppe  rimeligt,  at  det  har  omtalt 
nogen  begivenhed  for  1247;  grunden  hertil  er  sandsynligvis  den 
af  Sveinn  Skulason')  påpegede:  Sturla  vilde  undgå  at  omtale  de 
tidligere  stridigheder  og  kampe  med  Skule,  og  efter  dennes  fald 
var  kroningen  den  første  mindeværdige  begivenhed  der  kunde 
digtes  om. 

I  hvilken  rækkefølge  de  øvrige  digte  om  Hakon  er  blevne  til, 
\ides  ikke;  men  de  har  alle  det  tilfælles,  at  de  er  digtede  (i  Norge) 
efter  Hakons  død  og,  vistnok  tildels,  i  den  hensigt  at  supplere 
Hrynhenda.  De  er: 

H  å  k  o  n  a  r  k  v  i  S  a.  Allerede  navnet 3)  viser,  i  hvilket  verse- 
mål  digtet  er  forfattet:  kviSuhdttr;  det  danner  således  en  litterær- 
metrisk fortsættelse  af  l'jodolfs  Ynglingatal,  Egils  ArinbjarnarkviSa, 
Eyvinds  Håleygjatal,  1>6rarins  Glælognskvida  osv.  Af  digtet  haves 
meget  betydelige  brudstykker  i  Håkonarsaga,  i  alt  42  vers.   Hvor 


i)  Jfr.  Samnask  bad  til  hverrar  homlu  Arn.  9.5.  ^  Framla  dreif  til  hverrar 
homlu  (4.i):  sidan  vas  pats  sudr  med  lådi  Arn.  9.j.  ^  sidan  heldud  sudr 
med  lådi  (4.:!):  hæstan  kyndud  hlenna  prystir  Am.  12.3  p±  Hæstan  kyndu 
hirdmenn  traustir  (10.,):  audit  vas  på  flotnum  dauda  Arn.  12  2  =^  audit 
lézt  pli  flotnum  dauda  (5n);  hele  vers,  14—15,  har  Arnors  v.  18—9  til 
forbillede:  fjandmenn  pinir  vesdld  sina  Arn.  6.8  ^  fjandmenn  pinir  lifi 
sinu  (17  s)  osv.  —  Markus  Eir.  dr.  22.2:  hryggdafull  i  Vinda  byggdum 
y£  (?)  hryggdarfolk  i  Dana  byggdum  (6.s):  elris  grand  i  himni  standa 
22.s  7^-  elrisgarmr  i  råf  it  varma  (11.2)  osv.  —  Ognarbdru  hdfudsdra  (9.,-,) 
^  Håttatal  60o:  dr  flest  meginbdra  sdra  osv. 

2)  Safn  til  sogu  [si.  osv.  I,  599-600. 

3)  Findes:  Fms.  IX,  234.  265:  Flat.  III,  6.  22:  Icel.  s.  II,  5.  29;  Fris.  390. 

langt  det  har  været,  er  umuligt  at  vide;  Jon  Sigurdssons  antag- 
else 1),  at  det  skulde  have  bestået  af  3  ligelange  afdelinger  (hver  på 
20  vers),  er  ikke  bevislig,  men  derfor  ikke  helt  usandsynlig.  Digtets 
indhold  handler  om  Hakons  første  ungdom,  de  farer  og  efterstræb- 
elser, han  var  genstand  for,  hvor  digter-historikeren  sammenligner 
Hakon  med  Olaf  Tryggvason,  men  »Kristus  havde  til  alt  held  sat 
en  skjulehjælm  på  kongsæmnet«,  så  at  Hakon  reddedes;  derpå 
omtales  valget  af  Hakon  til  konge  1217  og  den  samtidige  og  i  for- 
bindelse dermed  satte  frugtbarhed;  dernæst  kampen  med  Ribb- 
unger  1221,  Vermlændingerne  1225,  på  Låka  1240,  toget  mod 
Skule,  den  sidste  kamp  med  denne  og  Skules  fald.  Tilsidst  omtales 
kongens  kroning  1247  og  hans  gavmildhed  ved  denne  lejlighed, 
samt  endelig  hans  forhold  til  Svenskerne  og  Birger  jarl  1249.  Der 
er  næppe  grund  til  at  antage,  at  digtet  har  omtalt  senere  begiven- 
heder, det  havde  Sturla  allerede  grundig  gjort  i  Hrynhenda. 

Om  dette  digt  er  noget  lignende  at  bemærke  som  om  Hryn- 
henda; kun  er  det  meget  simplere  i  ordvalg,  mindre  hojtravende  i 
udtryk,  ligesom  dets  form  er  så  simpel  som  muligt.  Her  hersker 
overhovedet  storre  ro  og  stilhed;  digtet  er  nærmest  at  betegne 
som  den  lidenskabsløse  historikers  rimede  fremstilling  af  en  mær- 
kelig mands  lævnedsløb.  Der  er  her  den  samme  mangel  på  udtryk 
for  personlige  følelser  som  i  Hrynhenda,  undtagen  der,  hvor  Sturla, 
åbenbart  af  gammel  sympati,  under  sin  omtale  af  Skules  færd, 
udtaler,  at  han  var  en  berommelig  mand,  »uagtet  den  svigefulde 
jordiske  lykke  drejede  sit  hjul  imod  ham.  da  han  til  al  ulykke 
foretog  sig  for  meget  og  lod  sig  vælge  til  konge  på  Eyrar«.  Om- 
skrivninger og  ordvalg  er  i  det  hele  simpelt  og  korrekt  og  vidner 
om  fuldkomment  kendskab  til  teorien,  men  der  er  i  reglen  ingen 
levende  farve  derover;  de  er  matte  og  i  et  meget  stort  antal  lidet 
originale.  Efterligninger  og  lån  (af  udtryk  hos  Fjodolfr,  Torbjørn, 
Eyvindr,  Egill  ofl.)  forekommer  også  her  ikke  sjælden.  Dog  må 
det  fremhæves,  at  der  findes  ret  konne  og  ejendommelige  vers, 
som  når  Sturla  beskriver  kongens  færd  i  kampen  således:  »lig- 
lynene [spydene]  floj  i  sværdets  leg  frygtelig  mod  Odins  himmel 
[skjoldet],  men  skjoldalven  for  frem,  flængende  kampskyerne 
[skjoldene]  med  blodlynene«,  eller  når  han  siger,  at  kongen  var 
ligeså  »løst  holdende  på  sværdet  som  fastholdende  på  sit  land«. 
Digtet  er  i  teknisk  henseende  fortræffeligt. 

i)  Sn.-E.  III,  391. 

Det  3.  digt  om  Hakon  er  det  såkaldte  H  r  a  f  n  s  må  1 x) ;  det  er 
forfattet  i  hadarlag  og  er  således  ikke  alene  hvad  navnet,  men 
også  hvad  den  metriske  form  angår,  en  efterligning  af  Formodr 
Trefilssons  digt  (I,  473).  Kun  er  Sturlas  digt  i  modsætning  til 
Formods  fuldstændig  regelmæssigt  med  hensyn  til  rimstavelser 
og  lign.  Intet  viser  bedre  Sturlas  færdighed  i  rimkunsten  og  hans 
herredomme  over  sproget  end  dette  indviklede  digt.  Af  det  er  20 
vers  endnu  i  behold;  de  handler  alle  om  Hakons  vesterhavstog  og 
forskellige  kampe  og  sejre  på  dette;  det  danner  således  etslags 
fortsættelse  af  Hrynhenda.  Hvor  meget  der  er  tabt,  er  usikkert, 
men  rimeligvis  har  Sturla  deri  omtalt  kong  Hakons  død  og  ligets 
overførelse  til  Norge.  Digtet  ligner  Hrynhenda  ikke  så  lidet  med 
hensyn  til  ordprunk,  men  som  her  vistnok  tildels  er  betinget  ved 
formen;  på  et  par  steder  har  denne  også  forført  digteren  til  at 
danne  mindre  gode  og  indviklede  omskrivninger.  I  beskrivelsen 
af  kongen  og  hans  færd  ligner  digtet  også  en  del  Hrynhenda;  der 
findes  heller  ikke  her  personlige  følelser  eller  subjektive  bemærk- 
ninger; en  undtagelse  danner  dog  udbruddet:  »hvem  vil  hævne 
ringbryderen?«,  der  tilmed  har  den  usædvanlige  sporgeform.  Også 
her  findes  enkelte  efterligninger;  således  minder  v.  2.5-s  stærkt 
om  Håttatals  79i-4,  der  netop  er  i  samme  versemål. 

Det  4.  og  sidste  digt  om  Hakon  er  H  å  k  o  n  a  r  f  1  o  k  k  r  i  drot- 
kvædet versemål2);  det  er,  at  domme  efter  de  bevarede  11  vers, 
etslags  kort  oversigt  over  Hakons  hele  liv.  Der  omtales  forskellige 
tog  og  kampe  fra  årene  1221,  1224,  1225,  1226,  1227,  1253,  1257 
og  endelig  toget  vestpå  1263  samt  Hakons  begravelse  i  Bergen 
22.  mårs  1264.  Digtet  er  fuldstændig  historisk  og  mere  afdæmpet 
i  tone  og  udtryk  end  Hrynhenda  og  Hrafnsmål  og  ligner  for  så 
vidt  mere  Håkonarkvida.  Også  i  dette  digt  findes  efterligninger  af 
steder  hos  Fordr  Kolbeinsson,  Håttatal,  Vellekla   osv. 

Om  Magnus  lagabøter  siges  Sturla  at  have  digtet 
»mange  kvad«  og  derfor  fået  »mangfoldige  hædersbevisninger«  3)- 
Allerede  første  gang,  han  traf  Magnus,  havde  han  et  digt  færdigt 
om  ham  4)-  I  de  bevarede  brudstykker  af  Sturlas  saga  om  Magnus 
findes  ingen  vers,  og  af  alle  de  antydede  digte  er  der  kun  to  vers 


i)  Navnet:  Fms.  X.  120.  127.  133.  141  anm.;  Flat.  III.  218.  222.  224;  Icel.  s.  II. 

330.  336.  341 :  Fris.  570.  573.  575. 
2)  Navnet:  Fms.  IX,  374  (Hak.  kvida  i  Flat.  III,  78  er  galt);  Icel.  s.  II,  112. 
»)  Sturl.  II,  327. 
«)  Sturl.  II,  326. 

tilbage,  som,  ifølge  Jon  Sigurdssons  antagelse  L),  har  hørt  til  det 
første  digt  om  kongen,  da  de  omtaler  dennes  bryllup  og  kroning 
1261. 

Om  den  mægtige  jarl  BirgerMagnusson  digtede  Sturla 
både  en  flok  på  12  vers  (tolfvisnaflokkr)  1264  og  senere  (1265) 
en  d  r  a  p  e  2)>  men  de  er  bægge  tabte. 

Af  løse  vers  haves  endelig  4.  De  3  første  er  digtede  1242 
i  anledning  af  Sturlas  svigefulde  tilfangetagelse  ved  Hvitårbru; 
deri  klager  digteren  over  den  svig  og  ilde  medfart,  han  og  Orækja, 
Snorres  son,  var  genstand  for;  versene  indeholder  en  mandig  klage 
og  ånder  et  vist  vemod.  Det  sidste  vers  fra  1262  indeholder  en 
bitter  klage  over  Gissurr  jarls  adfærd  og  forligsbrud. 

I  det  foregående  er  Sturla  i  grunden  tilstrækkelig  skildret  som 
digter.  Han  var,  ligesom  Snorre,  en  fremragende  teoretiker  og 
verskunstner.  Han  var  endvidere  vel  bevandret  i  ældre  skjaldes 
kvad  og  har  kunnet  en  god  det  deraf  udenad.  Deraf  kommer,  at 
han  så  stærkt  benytter  lånte  ord  og  sætninger  —  undertiden  måske 
uden  selv  at  vide  det.  Alt  dette  i  forbindelse  med  hans  sprogfær- 
dighed har  sat  ham  i  stand  til  at  udøve  en  så  rig  digterisk  virksom- 
hed i  løbet  af  så  kort  en  tid.  Men  hans  digte  er  i  grunden  kun 
historie  i  rimets  og  versets  form  uden  personlige  bemærkninger  og 
subjektive  betragtninger  som  de,  der  ofte  gor  ældre  vers  så  friske 
og  tiltalende.  Således  er  den  sidste  virkelige  fyrsteskjald,  hvis 
digte  tildels  er  bevarede,  mere  en  rim-  og  ordkunstner,  og  vi  føler 
måske  bedst  her,  i  hvor  hoj  en  grad  den  gamle  fyrstedigtning 
havde  overlevet  sig  selv  og  hvorledes  den  var  sunken  ned  til  en 
rent  efterklassisk  digtning  uden  virkelig  betydning  i  historisk  hen- 
seende. I  s  p  r  o  g  1  i  g  henseende  er  Sturlas  vers  af  betydelig  værd; 
dér  finder  vi  f.  ex.  første  gang  æ  udtalt  som  æ,  ægi  rimet  på  byjar 
og  lign. 

Til  slutning  skal  vi  i  al  korthed  for  fuldstændighedens  skyld 
opregne  de  skjalde,  der  nævnes  eller  antydes  som  fyrsteskjalde, 
uden  at  man  ellers  kender  noget  videre  til  dem  eller  deres  digte; 
vi  kan  her  engang  for  alle  henvise  til  Snorres  Edda  3.  bind. 

Bårftr  svarteAtlasonfra  Selårdalr  (Magnus  barfod), 
H  al  1  r  munk  r  (Harald  gille),?  orbjorn  gaus  s  (Sigurd  mund, 


!)  Sn.-E.  III,  394.    (Det  er  således  meget  vildledende,  for  ikke  at  sige  urig- 
tigt, hvad  der  herom  står  i  Isl.  årtiåaskrår  s.  46  nederst.) 
2)  Sturl.  II,  327. 

Hakon  hærdebred),  S  i  g  u  r  S  r  skraute  (Eysteinn  Haraldsson), 
Sugande  (Magnus  Erlingsson,  Erling  skakke,  Nikolas  Skjald- 
vararson),  Markus  Stephånsson  og  ?6r5r  Hallsson 
(Magnus  Erlingsson)  "Porsteinn  forbjarnarson  (Knut 
Eriksson,  Sverre),  Arnorr  Saxason  (Sverre),  Sumarlide 
(Sverre,  Sverke  Karlsson),  Unåss  Stephånsson  (en  Nordmand?; 
Sverre),  Ljotr  SumarliSason  (Sverre,  Hakon,  Inge,  Hakon 
galinn),  BrageHallsson  (Sverre,  Hakon),  S  i  g  v  a  t  r  Egils- 
son  og  Snorre  Butsson  (Sverre),  t'orsteinn  kroppr 
og  A  r  n  h  a  1 1  r  (Arnaldr  =  Saxos  Arnoldus  Tylensis  *) ;  Valdemar 
sejr),  Hoskuldr  blinde  (el.  lide)  og  R  u  n  6  1  f  r  (Inge  Bårds- 
son),  Arnorr  Kålfsson  (Ivarr  selki,  Sigurd  munk),  Ivarr 
Kålfsson,  Forsteinn  Eyjolfsson  (el.  Ofeigsson)  og 
Steinn  Ofeigsson2)  (Hakon  galinn),  Å 1  f r  Eyjolfsson, 
Teitr,  Rodgeir r,  t'orålfr  præst  (Skule  jarl),  Gråne 
Hallbjarnarson  (Erik  Knutsson  i  Sverrig),  Suguvalde 
(Valdemar  gamle),  forgeirr  danaskåld  (Valdemar  gamle, 
Sverke  Karlsson),  O  ræk  ja  Snorrason  (d.  1245);  digtede 
»et  vers«  om  kong  Valdemar  den  gamle,  »som  gav  ham  en  hest, 
hvorpå  han  red  syd  og  sydfra  tilbage«3),  Arne  lange  (mulig 
samme  mand  som  Skules  mærkesmand  fra  1240;  Hakon  gamle), 
OlåfrHerdisarson  (Arnbjorn  Jonsson  d.  1240,  Gautr  på 
Mel  d.  1270),  Steinvor  Sigvatsdottir  (Snorres  broder- 
datter, gift  med  Halfdan  på  Odde,  bekendt  fra  Sturl.  for  sin  dyg- 
tighed 4)  og  Dagfinnr  GuSlaugsson  (Gautr  på  Mel). 

Endelig  er  der  nogle  hirdskjalde,  der  slutter  hele  rækken, 
nemlig  Eirikr  Magnussons  5  skjalde :  V  o  r  s  t  e  i  n  n 
Orvendilsson,  der  næppe  er  identisk  med  den  l'orsteinn,  der 
i  ét  hdskr.  af  biskop  Arnes  saga  kaldes  Orvendilsson,  men  i  et  an- 
det og  bedre  Eyvendilsson 5),  —  ?orvaldr  Helgason,  rime- 
ligvis den  samme  som  præsten  ^orvaldr  i  Holt,  der  rejste  uden- 
lands omkring  1290,  —  Jon  m  u  r  t  e  E  g  i  1  s  son,  en  sonneson 
af  Snorres  soster,  Helga  6),  (d.  1320),  nævnes  et  par  gange  i  is), 
annaler,   —   t'orsteinn    Ingjaldsson,   —    G  u  9  m  u  n  d  r, 


i)  Saxo,  ed.  Muller  p.  812—13.    Jfr.  A.  Olrik:  Nord.  (Lett.)  tidsskr.  1911. 

2)  Jfr.  Sn.-E.  III,  721. 

3)  Sturl.  I,  487. 

4)  Vi  bor  mulig  tillægge  hende  et  lille  drommevers  Sturl.  I,  514. 
s)  Bisk.  I,  754. 

«)  Sst.  I,  696. 

rimeligvis  identisk  med  den  Gu3m.  skål  d.s  t  i  k  i  1 1,  der  1296 
findes  som  bestyrer  af  Nordfjærdingen  på  Island  og  som  rimelig- 
vis er  død  1330  1)- 

Fra  et  hdskr.  i  Stockholm  (76  fol.  pap.)  er  der  blevet  frem- 
draget et  brudstykke  af  en  hrynhend  erfidråpa  om  kong  Magnus 
lagabøter;  det  består  af  3  vers  af  digtets  begyndelse2)-  Digteren 
henvender  sig  til  kong  Erik  og  opfordrer  ham  til  at  lytte  til  kvadet 
(I  Sktal  nævnes  kun  Sturla  som  kong  Magnus  skjald).  Det  er 
muligt,  at  dette  kvad  er  af  en  af  de  sidst  nævnte  skjalde  og  da 
snarest  af  præsten  t'orvaldr,  da  digtets  begyndelse  er  af  en 
temmelig   religiøs  karakter. 

Til  slutning  bor  nævnes,  at  der  i  Orkneyingasaga  omtales  3) 
et  anonymt  digt  om  jarlerne  Magnus  den  hellige  og  Håkon 
P  å  1  s  s  o  n,  der  skal  have  handlet  om  de  kampe,  de  i  fællesskab 
holdt;  det  synes  at  være  meningen,  at  det  har  været  ét  digt,  der 
har  handlet  om  de  to  fyrster,  men  ikke  om  flere,  som  en  yngre 
bearbejdelse  af  Magnus  saga  vil4);  men  da  digtet  er  tabt,  kan 
intet  nærmere  siges  derom. 


II.     Skjalde,  som  har  besunget  tidligere  levende  fyrster 
og  ældre  begivenheder. 

Vi  har  i  det  foregående  set  mange  eksempler  på,  at  skjaldene 
har  digtet  såkaldte  arvekvad  efter  fyrster,  men  disse  digte  er 
forfattede  straks  eller  kort  efter  de  pågældende  fyrsters  død  og  i 
reglen  fremsagte  for  deres  sonner  og  efterfølgere  på  tronen.  Vi 
har  tillige,  men  først  i  det  her  behandlede  tidsrum,  set  eksempler 
på  at  der  forfattes  digte  om  begivenheder,  der  forlængst  er  skete, 
og  fyrster,  der  forlængst  er  døde  (biskop  Bjarne,  Einarr  Skulason, 
Hallbjorn  hale,  Olåfr  hvitaskåld) ;  jfr.  ovf.  s.  18,  hvor  det  er  udtalt, 
at  denne  digtning  er  frugten  af  det  lærde  studium  og  hænger  noje 
sammen  med  den  islandske  interesse  for  oldtiden  og  dens  forhold. 
På  Island  var  denne  interesse  levende  og  studiet  meget  omfat- 
tende. Den  islandske  eddakvadsdigtning  var  jo  også  et  udslag 
af  denne  videnskabelige  sans  og  sysselsættelse.    Foruden  de  alle- 


i)  Isl.  ann.  261.  385.  347. 

s)  Skj.  digtn.  B  II,  146. 

3)  Flat.  II,  430.  431;    Orkn.   108.   111. 

•>)  Icel.  s.  I,  251—2. 

rede  nævnte  digtere,  der  har  besunget  fortidens  helte  og  begiven- 
heder, gives  der  endnu  nogle  ellers  ukendte  digtere  samt  enkelte 
digte  uden  forfatternavn,  der  uden  tvivl  må  henføres  til  dette 
tidsrum. 

l^orkellGislason.  Af  denne  digter  haves  9  hele  og  3 
halve  vers,  hørende  til  en  drape  i  runhent  versemål  på  5  stavelser 
om  Jomsvikingerne  og  deres  kamp  i  Hjorungavåg;  særlig  hand- 
lede den  om  Bue  digre ;  deraf  dens  navn :  Buadrdpa ') ;  alle  brud- 
stykkerne findes  i  den  storre  Olåfssaga.  Digtets  fremstilling  er  i 
det  hele  historisk-objektiv;  kampskildringerne  er  ikke  uden  en 
vis  kraft,  men  nogen  særlig  originalitet  lægges  ikke  for  dagen. 
På  grund  af  sprog  og  fremstilling  kan  digtet  ikke  være  yngre  end 
fra  det  12.  årh.  eller  fra  omkring  1200.  Digteren  synes  ikke  at 
have  øst  af  andre  kilder  end  traditionen. 

Hall  a  r-Steinn  eller  Steinn2).  Af  ham  haves  digtet 
Rekstefja;  sit  navn3)  har  drapen  fået  af  det  ejendommelige  stef 
(rekstef,  se  I,  411).  Et  andet  navn  er  Olafs  drapa  hin  tvi- 
skelfåa4),  hvor  tilnavnet  hentyder  til  det  ejendommelige  versemål, 
tviskelft  5)>  det  helt  igennem  er  digtet  i.  Digtet  findes  helt.  35 
vers,  i  Bergsbogen6) ;  desuden  findes  flere  vers  anførte  i  den  storre 
Olåfssaga.  Efter  en,  usædvanlig,  opfordring  til  kvinderne  om  op- 
mærksomhed (hvoraf  det  fremgår,  at  kvadet  ikke  er  fremsagt  for 
nogen  bestemt  fyrste),  opregner  digteren  kong  Olaf  Tryggvasons 
første  bedrifter  i  Venden  og  de  vestlige  lande;  derpå  omtales  rej- 
sen til  Norge  og  hans  virksomme  kristendomsforkyndelse  dér  og 
på  Island  og  Gronland,  hans  gavmildhed  osv.;  dernæst  kommer 
et  længere  afsnit  om  kampen  ved  Svolder  og  kongens  fald;  resten 
af  digtets  hovedindhold  helliges  »andre  bedrifter«,  d.  v.  s.  Olafs 
jærtegn  og  underfulde  gærninger;  tilslut  udtales  et  ønske  for  Olaf 
om  evig  salighed  i  himlen  hos  gud.  I  de  to  sidste  vers  nævner 
digteren  sig  som  den  tredje,  der  foruden  HallfreSr  og  Bjarne  har 
digtet  om  kong  Olaf,  og  det  er  klart,  at  han  ikke  er  lidet  stolt  over 


!)  Navnet  mange  steder  i  den  storre  6låfss.    Versene  findes  Skj.  digtn.  B  I, 
536—38. 

2)  Halla-  i  Bergsb.  22 va  er  sikkert  urigtigt;  ligeledes  Halla  Steinar  sst.  i 
overskriften.     I  Flat.  bliver  digtet  urigtig  tillagt  Markus. 

3)  Navnet:  Bergsb.  16b;  Fms.  I,  100.  105  osv.  jfr.  Flat.  og  digtet  selv  1.4. 

4)  Fms.  II,  310;  Flat.  I,  481. 
&)  Håttatal  28. 

«)  Skj.  digtn.  B  I,  525—35. 

sit  digt  med  det  vanskelige  versemål.  Ligesom  digteren  begyndte 
med  at  opfordre  kvinderne  til  at  høre  sin  sang,  således  slutter 
han  med  ønsket  om,  at  »den  linprydede  skare  må  have  gavn  af 
digtet.  Men  jeg  bliver  tavs«  (jfr.  slutningen  af  Geisle).  Ligesom 
Einarr  Skulasons  Geisle  forherliger  Olaf  den  hellige  som  en  hel- 
gen og  som  kirkens  og  folkets  beskytter,  således  er  det  også  hen- 
sigten med  Rekstefja  at  fejre  Olaf  Tryggvason,  ganske  vist  ikke 
just  som  en  helgen,  men  som  den  kongelige  helt,  der  stod  i  en 
noje  forbindelse  med  gud  og  besad  hans  særlige  nåde.  Derfor 
kan  Rekstefja  dog  ikke  henregnes  til  de  egenlige  helgenkvad. 
Digtet  er  meget  historisk,  så  godt  som  uden  personlige  udtalelser 
eller  meningstilkendegivelser  fra  digterens  side;  hans  eget  jeg 
træder  kun  frem  i  begyndelsen  og  slutningen.  Digteren  betegner 
flere  steder  en  tidsafstand  mellem  sig  og  tiden  omkring  1000,  idet 
han  siger,  at  han  har  hørt  det  og  det.  Hele  digtets  fremstillings- 
måde,  omskrivninger  og  tone,  den  kunstlede  metriske  form  og 
ikke  mindst  de  åbenbare  og  vidtstrakte  lån  fra  nedennævnte 
Olåfsdråpa1)  forbyder  at  gore  det  ældre  end  omkring  1200; 
yngre  kan  det  heller  ikke  godt  være.  K.  Gislason  sætter  det  til 
den  sidste  halvdel  af  det  12.  årh.2).  Der  findes  ingen  vaklen  i 
sprogformer  og  udtale,  der  kunde  tyde  på  tiden  omkring  1250; 
derimod  findes  der  former  som  Oldir  (ved  siden  af  Åldfr),  hdttr 
og  hdttr  (ikke:  hftttr),  drdpu  og  dropu  (ikke  drtøu),  —  en  vaklen, 
som  dels  har  sin  grund  i  forfatterens  kendskab  til  ældre  digte, 
dels  i  det  12.  årh.s  sproglige  overgange,  der  genfindes  i  de  ældste 
isl.  håndskrifter.  I  formel  henseende  er  digtet  dygtig  gjort;  vers- 
formen er  i  det  hele  konsekvent  holdt,  og  det  »rystende«  i  de 
ulige  linjer,  der  bevirkes  ved  at  de  3  første  stavelser  alle  er  lange 
og  betonede,  er  iørefaldende. 

Foruden  dette  digt  haves  af  Hallar-Steinn  nogle  brudstykker 
af  vers,  der  synes  at  have  tilhørt  et  digt  om  en  kvinde;  digteren 
udtaler  heri  sin  beundring,  men  tillige  sin  formodning  om  hendes 
træskhed.  Også  disse  vers  forer  afgjort  hen  til  det  ovf.  antagne 
tidspunkt;  jfr.  omskrivningen  bokarsol  'bogsol'  (=  sten,  farve) 
i  et  halvvers,  der  i  den  såkaldte  Laufåsedda  tillægges  Hallar- 
Steinn;  dette  halvvers  tilligemed  et  andet  sst.  synes  at  handle  om 


!)  Man  jævnføre  16  med  Oldr.  2S)  18  med  26,  22  med  32,  34  med  64,  54  med 
5s,  98  osv.  med  11«  osv.  (omkvædet)  osv.  Også  lån  fra  ældre  skjalde 
træffes. 

2)  Arkiv  VIII,  70  anm. 

en  kamp,  hvor  man  sloges  med  sten ;  de  er  iøvrigt  ubestemmelige, 
men  har  måske  tilhørt  et  digt  om  skjalden  Skåldhelge1)- 

Haukr  Valdisarson.  Af  denne,  ellers  fuldstændig 
ukendte  skjald  haves  et  digt,  der,  skont  det  er  uden  stef,  kaldes 
islendingadrdpa'2);  det  findes  kun  i  hdskr.  A.  M.  748,  4°,  men  det 
er  ikke  fuldstændigt,  idet  en  del  af  slutningen  mangler;  der  er  26 
vers  og  2  linjer  af  det  27.  bevarede;  det  har  næppe  talt  flere  end 
30  vers  i  det  hele  3)-  Digtet  handler,  som  navnet  tildels  viser,  om 
forskellige  islandske  helte  fra  sagatiden.  Disse  helte  er:  Brodd- 
helge,  Bjarne,  l'orkell  Geitisson,  Helge  Droplaugarson  og  hans 
navne  Helge  Åsbjarnarson,  Grimr  Droplaugarson,  Egill  og  VéroUr 
Skallagrims  sonner,  Gliimr  Geirason,  HallfreSr,  l^orålfr  Skolms- 
son,  Finnboge  ramme,  Ormr  Storolfsson,  Bjarne  skåld,  Grettir, 
Forleifr  jarlsskåld,  Ormr  skogarnef,  Gaukr  Trandilsson,  Gunnarr, 
MiSfjardar-Skegge,  Sidu-Hallr  og  hans  son  ^orsteinn,  Holm- 
gongu-Berse,  Kormåkr,  t'orarinn  Steinarsson,  Holmgongu-Starre. 
—  Nogen  aldeles  klar  og  konsekvent  orden  eller  plan  i  opregning- 
en har  digteren  ikke  fulgt;  dog  findes  der  mindre  grupper,  hvor 
digteren  sikkert  med  vilje  har  sammenstillet  sammenhørende,  på 
en  eller  anden  måde  til  hinanden  knyttede  personer,  således  er  i 
v.  3 — 8  indholdet  hæntet  fra  Vapnafjordsmændenes  fejder;  brø- 
dre omtales  sammen  i  v.  9 — 10  og  19 — 20,  stærke  mænd  anføres 
samlet  v.  13 — 15,  digtere  i  v.  16 — 18,  modstandere  i  v.  24 — 25 
osv. 4)-  Alle  disse  personer  beskrives  ganske  kort,  i  det  enten 
deres  krigerske  færd  og  mod  i  almindelighed  prises,  eller  således, 
at  der  hentydes  til  en  bestemt  begivenhed,  de  er  knyttede  til.  Vi 
får  herigennem  forskellige  oplysninger,  der  ellers  ikke  kendes, 
f.  ex.  om  Forarinn  Steinarsson,  skjalden  Bjarne  (I,  544),  eller 
afvigende  beretninger  om  andre,  som  når  det  om  Gliimr  Geirason; 
skjalden,  siges,  at  det  var  ham,  der  »talte  med  en  død  mand« 
(o:  i  dromme),  medens  det  i  følge  Reykdælasaga  var  hans  broder 
F'orkell5)-  Der  nævnes  enkelte  personer  som  almindelig  kendte, 
om  hvilke  vi  ellers  får  hojst  ufuldstændige  oplysninger,  som 
Gaukr  Trandilsson  6)-    Digterens  kilde  har  uden  tvivl  Vceret  den 


0  Jfr.  Skåldhelga-rimur  II,  63:  Pad  er  i  hrddri  Hallarsteins  (om  Skåldhelge). 

2)  I  overskriften  i  hdskr. 

3)  Skj.  digtn.  B  I,  539-45. 

l)  Jfr.  Mobius'  udgave  s.  15. 
*)  [si.  forns.  II,  101. 

«)  Nævnt  i  Njåla;  tidlig  en  sagnfigur,  jfr.  Isl.  t>j63s.  II,  100,  Årbok  fornl.  fjel. 
1884—85,  s.  51,  og  en  af  Maeshowe-indskrifterne. 

mundtlige  tradition  (jfr.  hans  udtryk  irdk  6,3,  ll.i,  12. 7,  13.3,  I9.ir 
23.1,  PjoSir  kvååu  18.5),  ikke  skrevne  sagaer,  da  han  netop  ikke 
stemmer  med  disse,  i  hvert  fald  har  han  f.  ex.  ikke  kendt  Reyk- 
dæla  eller  Orms  påttr  Storolfssonar.  Han  synes  at  have  kendt  et 
af  Egils  vers,  sagaens  v.  18  (hrings  fell  d  pvi  pingi  9.?  7^  hringr  å 
vdpna  pingi);  ellers  er  det  vanskeligt  at  udpege  ligefremme  lån 
eller  efterligninger  hos  Haukr.  Fremstillingen  er  i  det  hele  meget 
simpel,  ligefrem  og  ensartet  og  helt  igennem  jævnt  prosaisk,  uden 
nogen  egenlig  digterisk  flugt  eller  kraft;  omskrivningerne  er  over- 
måde mange  og  jævnlig  temmelig  lange,  tillægsord  hyppige,  men 
om  bægge  dele  gælder  det,  at  de  er  ikke  synderlig  oplivende.  Alt 
dette  forbyder  at  sætte  digtet  længere  tilbage  i  tiden  end  til  om- 
kring 1150;  meget  yngre  kan  det  på  den  anden  side  næppe 
være;  G.  Vigfiisson  sætter  digtet  til  slutningen  af  det  13.  årh.  *)> 
Bugge  2)  til  13.  årh.,  bægge  dele  efter  min  mening  urigtige,  både 
fordi  det  ikke  forudsætter  skrevne  sagaer,  men  udelukkende 
svnes  øst  af  traditionen  og  fordi  fremstillingen  ligesom  også  sprog- 
former (fingin,  gingu,  ept.  osv.)  stemmer  fuldkommen  med  det  12. 
århundreds,  mindre  med  det  13.s,  mindst  dettes  slutning.  —  Noget 
bestemt  billede  af  digteren  selv  kan  vi  ikke  danne  os;  de  egen- 
skaber, der  særlig  fremhæves,  er  så  godt  som  udelukkende  af 
krigersk  art:  tapperhed,  mod  og  manddom;  en  enkelt  undtagelse 
gores  for  Sidu-Halls  vedkommende,  der  berommes  for  sin  sjæls 
mildhed  og  gudsfrygt  —  og  for  at  have  haft  så  mange  fortrinlige 
sonner;  åndens  gaver,  skjaldskab  og  deslige,  fremhæves  ingen 
steder,  i  det  mindste  ikke  for  deres  egen  skyld.  Således  kan  dig- 
tet egenlig  kun  vidne  om  digterens  historiske  og  antikvariske 
interesser;  det  danner  et  led  i  Islændernes  lærde  digtning  i  det 
12.  årh.,  særlig  dettes  sidste  halvdel. 

I  Bergsbogen  bl.  112 — 13  findes  et  digt,  som  her  bærer  over- 
skriften: Oldfs  drapa  Tryggvasonar  er  Hallfredr  orti  vandræda- 
skdld  3)-  Det  er  nu  hævet  over  enhver  tvivl,  at  det  beror  på  en 
senere  afskrivers  fejlagtige  mening,  når  digtet  antages  forfattet 
af  den  bekendte  Hallfredr  Ottarsson;  heller  ikke  gives  der  den  ud- 
vej, at  antage,  at  digtets  forfatter  er  Hallfreds  son  af  samme  navn 
og  tilnavn;   det  kan  overhovedet  ikke  stamme  fra  det   11.   årh.; 


0  Diet.:  bard;  Corp.  poet.  II,  419. 

*-)  Beitråge  XII,  61. 

8)  Skj.  digtn.  B  I,  567—74. 

dets  indledning  og  hele  fremstilling  viser  afgjort  hen  til  senere 
tider.  Forfatteren  må  således  siges  at  være  ubekendt,  men  det 
har  efter  alt  at  domme  været  en  gejstlig  mand.  Hele  digtet  er  ikke 
bevaret;  et  stykke  i  midten  deraf  er  tabt;  der  haves  16  vers  af 
begyndelsen,  IVA  af  slutningen.  Digteren  påkalder  gud  i  v.  1  og 
beder  ham  om  hjælp  til  at  digte  om  »hans  ven«,  da  han,  digteren, 
»har  fået  en  ringere  digterbegavelse  end  en  sådan,  som  vilde 
passe  for  Olaf  Tryggvason«.  Derpå  omtales  Olafs  rejse  fra  Rus- 
land, krige  i  vesten,  ankomst  til  Norge,  samt  kristendomsforkyn- 
delsen  dér  og  i  Shetland,  på  Orknøerne,  Gronland  og  Island  (af 
en  udtalelse  herom  ses,  at  digteren  er  Islænder),  fremdeles  Olafs 
kraftige  landsstyrelse;  omtrent  alle  de  sidste  vers  (slutningen) 
handler  om  kampen  ved  Svolder  og  følgerne  deraf.  I  de  to  næst- 
sidste vers  gor  digteren  et  par  personlige  bemærkninger  om  sit 
digt  og  antyder,  at  der  er  flere,  der  tidligere  har  digtet  om  kon- 
gen. Digtet  ender  med  en  bon  til  Kristus  for  kongens  evige  salig- 
hed. Forfatteren  antyder  klart  en  længere  tidsafstand  mellem  sig 
og  Olaf  Tryggvason,  og  der  kan  af  forskellige  grunde  ikke  være 
tale  om  at  sætte  digtet  tidligere  end  til  det  12.  årh.s  første  halvdel; 
særlig  er  det  de  mange  lån  og  efterligninger1),  der  taler  derimod, 
foruden  hele  fremstillingen  og  dens  tone,  samt  omskrivningernes 
art  og  væsen.  På  den  anden  side  haves  så  gamle  former  som 
Åldfr,  gods,  samt  usammentrukne  former  som  trim  (acc. — dat.). 
Hertil  kommer,  hvad  allerede  Svb.  Egilsson  har  indset 2),  at  digtet 
må  være  ældre  end  Rekstefja,  på  grund  af  de  mange  verbale 
overensstemmelser.  Vort  digt  synes  ligefrem  at  have  tjænt 
Hallar-Steinn  som  forbillede.  Herimod  strider  ikke,  at  hvor  dig- 
teren af  Olåfsdr.  antyder  flere,  der  tidligere  har  besunget  kong 
Olaf,  dér  nævner  Rekstefjas  digter  to  ved  navn  (Hallfre5r  og 
Bjarne),  men,  vel  at  mærke,  han  antyder  tillige  mange  flere,  men 
der  er  dog  kun  to,  der  efter  hans  angivelse  har  digtet  draper; 
de  andre  har  kun  digtet  flokke;  heraf  slutter  jeg,  at  dette  digt 
ikke  er  en  drape,  men  en  flokkr.  Navnet  er  altså  urigtigt,  eller 
uegenligt,  ligesom  f.  ex.  tslendingadrdpa  af  Haukr. 


0  F.  ex.  vdpnbautinn  fell  gauti  78  ^  sverdbautlnn  her  gauti  Glumr  1,2; 
seggjum  langbords  eggjar  18s  ^  seggi  mækis  eggjar  samme  2,2:  endr 
kom  brunt  d  branda  blod  193— 4  =  Sigv.  Vikv.  93— 4;  sannfregit  20.8  p£ 
Hallfr.  Erfidr.  24.5;  vestr  helt  varga  nistir  5.x  ^  vestr  lét  varga  nistir  £>ork. 
ham.  1,2  osv. 

2)  Hans  udg.  s.  4. 

Digtet  må  i  det  hele  siges  at  være  vel  digtet,  både  hvad  form 
og  rytmer  angår;  men  dets  omskrivninger  er  mange  og  flere  af 
dem  er  temmelig  lange.  Fremstillingen  er,  trods  de  mange  lån, 
ikke  uden  fynd  og  en  vis  kraft.  Uagtet  forfatteren  særlig  dvæler 
ved  og  lægger  vægt  på  Olafs  kristendomsforkyndelse  og  vistnok 
selv  er  en  gejstlig,  omtaler  han  ingen  mirakler,  som  Rekstefjas 
yngre  digter  optager  til  behandling;  digtets  betydning  er  således 
overvejende  historisk;  men  da  der  mangler  så  meget  deri,  for- 
ringes denne  betydning  meget.  Digterens  egen  personlighed  frem- 
træder kun  i  ringe  grad.  Flere  steder  antyder  han  sine  mundtlige 
kilder. 


Vi  vil  til  slutning  her  nævne  et  ejendommeligt  høvdingedigt, 
der  er  nærbeslægtet  med  de  foregående,  men  adskiller  sig  derfra 
ved  at  handle  om  en  med  digteren  samtidig  islandsk  stormand, 
det  såkaldte: 

Noregskonungatal.  I  Flatøbogen x)  findes  et  digt  i 
kviduhåttr,  der  bærer  denne  titel,  hvortil  så  tilfojes:  er  Sæmundr 
frodi  orti;  denne  tilfojelse  er  af  samme  art,  hvad  sandhed  angår, 
som  Bergsbogens  til  Olåfsdråpa  (se  ovf .  s.  108) ;  men  her  er  dog 
urigtigheden  ligefrem  håndgribelig,  eftersom  digtets  forfatter  bl.  a. 
i  v.  40  påberåber  sig  Sæmundr  som  en  historisk  hjemmels- 
mand. I  øvrigt  vil  vi  senere  komme  tilbage  til  forfatteren.  Digtet 
består  af  33  vers  og  er,  hvad  indhold  og  form  angår,  en  efterligning 
af  de  gamle  digte  Ynglingatal  og  Håleygjatal.  Sæmundr  frodes  son, 
Loptr,  blev  gift  med  en  norsk  kvinde,  "Pora,  som  bagefter  viste  sig 
at  være  en  datter  af  kong  Magnus  barfod.  Deres  son  var  den  be- 
kendte høvding  på  Odde,  Joan,  Snorres  fosterfader  (s.  ovf.  s.  77) 
d.  1197.  Det  er  denne  mand,  digtet  er  forfattet  om,  og  det  er  hans 
kongelige  herkomst,  der  bl.  a.  åbenbart  har  givet  anledning  til  at 
det  blev  til.  Forfatteren  opregner  nemlig  alle  Joans  kongelige  for- 
fædre og  begynder  med  Halfdan  svarte,  efter  reglen:  »man  skal 
først  ro  langt  borte  fra  hvalen  [der  skal  fanges],  for  til  slutning  at 
komme  den  på  nært  hold«.  De  norske  konger  opregnes  i  en  rigtig 
rækkefølge,  deres  død  omtales  og  deres  regeringsår  anføres;  der 
sluttes  med  Magnus  Erlingsson,  »som  nu  ligger  begravet  i  Bergen« > 
og  kong  Sverre,  »som  nu  alene  råder  over  Harald  hårfagres  rige« 


i)  Flat.  II,  520—28.     I  Skj.  digtn.  B  I,  575—90. 

(v.  71 — 2) ;  derpå  omtales  1>6ra,  hendes  giftermål  med  Loptr,  samt 
sonnen  Joan;  digteren  ender  med  en  bon  for  denne. 

Digtet  er  helt  igennem  en  historisk-prosaisk  fremstilling; 
næppe  et  eneste  poetisk  glimt  kommer  nogetsteds  tilsyne.  Dets 
betydning  er  derfor  udelukkende  kronologisk-historisk;  og  denne 
er  ingenlunde  ringe;  for  det  første  får  vi  deri,  efter  digterens  an- 
givelse, Sæmundr  frodes  *)  eget  kongeregister  til  og  med  Magnus 
den  gode  med  en  nojagtig  angivelse  af  de  fleste  kongers  regerings- 
år. Digtet  er  således  en  vigtig  kronologisk  kilde2)-  Hvad  tiden 
efter  Magnus  den  godes  død  angår,  har  digteren  dels  kunnet  be- 
nytte sin  egen  viden  (om  sin  samtid  og  den  nærmest  forudgående 
tid  o:  det  12.  årh.),  dels  stammer  hans  beretning  fra  traditionen 
eller  kyndige  mænd  (jfr.  42.i  »det  er  mig  fortalt«,  »ifølge  mænds 
beregning«  47.8  »det  har  jeg  hørt«  50.5).  Nogen  skriftlig  kilde  an- 
tydes ikke.  Hvorvidt  der  for  forfatterens  vedkommende  er  grund 
til  at  antage  nogen  selvstændig  syslen  med  den  gamle  tidsregning, 
er  ikke  muligt  med  bestemthed  at  afgore.  Nærmest  ligger  det  for 
hånden  at  antage,  at  han  har  fulgt  sine  hjemmelsmænd  og  tradi- 
tionen. 

Digtet  er  bevislig  forfattet  efter  Magnus  Erlingssons  død  1 184  og 
for  Joan  Loptssons  død  1197;  men  i  hvad  år  indenfor  disse  grænser, 
er  vanskeligt  at  bestemme.  Digterens  egne  ord  i  71 — 2,  hvor  han 
ytrer:  »nu  er  Magnus'  lig  lagt  i  graven  osv«  og  nu  er  det  klart, 
at  Sverre  alene  råder  for  landet«,  synes  dog  snarest  at  antyde,  at 
digtet  er  blevet  til  i  tiden  nærmest  efter  Magnus'  fald;  hvis  digtet 
var  forfattet  så  sent  som  muligt  (o:  1196),  vilde  disse  udtryk  være 
mildest  talt  påfaldende.  Jeg  må  således  antage,  at  digtets  tilblivel- 
sestid  næppe  falder  efter  1190  senest. 

E.  Mogk  har  fremsat  den  formodning 3),  at  digtet  skulde  være 
et  ungdomsarbejde  af  Snorre  Sturluson  selv  og  digtet  i  et  af  Joans 
allersidste  leveår,  da  jo  Snorre  er  født  1178,  og  altså  kun  19  år 
gammel  ved  Joans  død.  Senest  18  år  gammel  skulde  han  have  digtet 
sit  kvad.  At  han  kunde  have  digtet  det  i  den  alder,  er  naturligvis 
ingen  umulighed,  men  det  er  i  hojeste  grad  usandsynligt,  fordi  man 
så  nødes  til  at  antage,  at  det  skulde  være  forfattet  så  sent  som 
blot  tænkeligt,  hvad  netop  det  anførte  udtryk  snarest  mods  i  g  e  r. 


')  Han  menes  naturligvis  også  i  v.  28,;:  at  tali  fyrda. 

2)  Se  herom  G.  A.  Gjessing:  Kongesag.  fremvæxt  II,  12  ff. 

3)  Arkiv  f.  nord.  fil.  IV,  240-44.    Jfr.  Litt.  gesch.  697. 

Hertil  kommer,  at  digtet  vidner  om  en  langt,  storre  modenhed,  end 
man  kunde  vænte  hos  en  16 — 18-årig  yngling1);  således  indled- 
ningsordene. Mogks  grunde  forekommer  mig  ikke  bevisende.  Den 
omstændighed  at  digteren  må  have  kendt  Ynglingatal  og  været  en 
ven  af  Joan  Loptsson  savner  enhver  beviskraft  for  forfatterskabet. 
Endnu  mindre  har  det  at  betyde,  at  digtet  ligesom  Håttatal  skulde 
være  tredelt  og  at  det  ligesom  dette  ender  med  et  ønske;  ind- 
delingen af  digtet  i  afsnit  er  for  det  første  i  sig  selv  meget  tvivl- 
som; dernæst  var  det,  som  vi  i  det  foregående  flere  gange  har 
set,  en  for  denne  tid  meget  almindelig  skik  at  ende  digte  med  et 
ønske.  Ligeså  liden  betydning  har  den  omstændighed,  at  der  i 
bægge  disse  forekommer  de  samme  digteriske  benævnelser.  Alle 
fyrstebetegnelser  var  kendte  af  alle  digtere,  og  at  der  findes  så 
mange  i  bægge  digte,  kommer  simpelt  hen  af,  at  de  er  så  lange  og 
så  megen  afveksling  som  muligt  var  ønskelig  og  tildels  på  grund 
af  forly dsrimene  selvfølgelig;  nogle  særlig  ejendommelige  ord  fin- 
des der  end  ikke,  og  det  selvsamme  gælder  enkelte  andre  ord 
som  tillægsord.  Heller  ikke  kan  jeg  tillægge  det  nogen  betydning, 
at  digtets  fremstilling  »i  enkeltheder«  stemmer  med  Heimskringla, 
så  meget  mindre,  som  den  i  virkeligheden  langt  fra  altid  stemmer 
dermed,  og  i  det  mindste  visse  tilfælde  synes  at  gore  det  ganske 
mærkværdigt,  om  digtet  stammede  fra  Heimskringlas  forfatter.  Der 
er  således  en  stærk  uoverensstemmelse  mellem  v,  5  og  Hkr.s  beret- 
ning (min  udg.  97)  om  Halfdan  den  svartes  hojlægning.  I  digtet 
hedder  det  (v.  12),  at  kong  Hakon  bad  sin  broder  (Erik)  om  halv- 
delen af  riget,  medens  Snorre  giver  en  helt  anden  fremstilling; 
digtet  lader  (v.  17)  Horderne,  Snorre  »hans  venner«  hojlægge 
Hakon;  digtet  lader  (v.  18)  Harald  gråfeld  herske  i  9,  Snorre  i 
15  år  over  Norge.  Snorre  fortæller,  at  Erik  jarl  Hakonsson  døde 
af  blodtab  (s.  232),  medens  digtet  her  er  nojagtigere,  idet  det 
bemærker,  at  han  døde,  fordi  drøbelen  blev  skåren  (v.  27) ;  Magnus 
den  gode  begraves  ved  Klemenskirken  i  Nidaros  ifølge  Snorre 
(s.  569),  ved  Kristkirken  ifølge  digtet  (v.  39),  og  der  gives  endnu 
flere  indbyrdes  afvigelser.  Det  forekommer  mig  således  fuldstændig 
ubevist,  at  Snorre  skulde  være  forfatteren,  ja,  de  påpegede  uover- 
ensstemmelser mellem  digtet  og  sagaen  synes  mig  overhovedet  at 


*)  Den  „j  ugendfeuer",  som  Mogk  omtaler,  kan  jeg  ingensteds  opdage  i 
digtet;  der  er  overhovedet  ikke  spor  af  „ild"  deri,  eller  „gnist",  rettere 
sagt. 

forbyde  den  antagelse.  —  Bortset  fra  selve  formen  og  digtets  an- 
læg indeholder  det  kun  få  efterligninger  fra  ældre  digte  og  da 
naturligvis  særlig  fra  Ynglingatal  og  måske  også  fra  forarms  Glæ- 
lognskviSa. 


B.     Den  religiøse  digtning. 

I  det  første  tidsrum  gaves  der  enkelte  eksempler  på  helgen- 
kvad eller  religiøse  digte,  men  da  de  alle  er  så  godt  som  fuld- 
stændig tabte,  kan  vi  ikke  danne  os  nogen  forestilling  om  dem. 
Kun  kan  vi  formode,  at  de  i  indhold  og  form  må  have  lignet  de 
senere,  os  bekendte  digte.  På  grænsen  mellem  den  verdslige  og 
gejstlige  digtning  står  de  ovenfor  behandlede  digte  om  jordiske 
fyrster  som  Olaferne.  I  det  følgende  vil  vi  først  behandle  de  enkelte 
religiøse  digtere  og  anonyme  digte,  for  til  slutning  at  give  en  kort 
skildring  af  denne  digtningsart. 

Nikulås  Bergsson,  abbed  til  Tværåkloster  (Øfjorden) *) ; 
han  skildres  som  »en  kostelig  høvding,  der  havde  fået  mange 
nådens  gaver  af  gud«  2).  Nikulas,  »som  både  var  rigt  udstyret  af 
naturen  og  med  udvalgte  dyder«  3),  havde  rejst  meget,  og  efter 
hans  diktat  blev  den  såkaldte  Leidarvisir  og  borgaskipan  skreven; 
i  slutningen  af  denne  kaldes  han  »vis  og  vidtberømt,  stærk  af 
hukommelse,  meget  klog,  rådsnild  og  sanddru«.  Ved  indvielsen  af 
kirken  i  Skalholt,  opført  1153  og  følgende  år,  var  Nikulas,  lige 
hjemkommen  fra  en  udenlandsrejse4),  tilstede  sammen  med  biskop 
Bjorn  til  Holar5).  Han  døde  året  1159 6).  Det  er  klart,  at  Nikulas 
har  været  en  meget  fremragende  mand.  Hans  digteriske  virksom- 
hed   kendes   særlig   fra    den    såkaldte  Litla-Jonssaga;    her   siges 


i)  Hist.  eccl.  IV,  41,  Timarit  VIII,  200—1. 

2)  Bisk.  I,  407  anm.;  her  (papirshdskr.  A.  M.  395,  4n)  kaldes  han  med  urette 
Bergpdrsson;  heller  ikke  er  det  rigtigt,  når  han  sst.  kaldes  den  første 
abbed  til  Tværå.  Hallbjarnarson  kaldes  han  i  Åbotatal  Dipl.  Isl.  HI,  28, 
Bergsson  Dipl.  Isl.  III,  153.  —  Om  skjalden  se  Paasche:  Kristendom  og 
Kvad  s.  91  ff. 

3)  Post.  509. 

«)  Isl.  ann.  115.  322. 
•'>)  Bisk.  I,  82. 
<•)  Isl.  ann.  116.  322.  475. 
Finnur  Jonsson.     II.  8 

han *)  at  have  digtet  en  drape  om  apostlen  Johannes  i  drot- 
kvædet versemål;  heraf  anføres  der  3  vers  om  guds  kærlighed  til 
apostlen  og  hans  nådesbevisninger.  Versene  er  temmelig  lige- 
fremme tiltrods  for  deres  ret  stærke  udtryk.  Endnu  haves  der  et 
vers  om  Kristus  på  korset  af  et  ret  ejendommeligt,  typologisk  ind- 
hold (se  herom  Paasche),  der  næppe  kan  henføres  til  nævnte 
drape 2)- 

Gamle  kanoke.  Denne  Gamle,  hvis  herkomst  er  ukendt, 
vides  at  have  været  kannik  i  Fykkvabær-kloster 3)-  Han  hører 
sikkert  det  12.  årh.  til,  er  yngre  end  abbed  Nikulas  og  noget  ældre 
end  Kolbeinn  Tumason  ifølge  Litla-Jonssagas  opregning.  Dette 
passer  for  så  vidt  som  det  nævnte  kloster  blev  oprettet  1168.  Som 
digter  kendes  Gamle  fra  Postolasogur4),  hvor  der  anføres  4  vers 
af  en  hrynhend  drape  om  apostlen  Johannes  5)»  3  af  disse  har  hørt 
til  digtets  begyndelse,  det  4.  til  dets  slutning;  de  er  vel  formede 
og  flydende.  Foruden  dette  kendes  et  andet  og  fuldstændigt  digt, 
en  drotkvædet  drape:  Harmsol;  digtet  findes  med  denne  titel 
og  med  angivelse  af  forfatterens  navn  (er  Gamli  orti  kanoki)  i  AM 
757,  406);  desuden  findes  navnet  i  digtets  næst  sidste  vers.  Drapen 
består  af  65  vers,  hvoraf  de  19  første  og  20  sidste  danner  indledning 
og  slutning;  der  er  i  alt  5  stefjabalker  på  5  vers;  stefet  er  dobbelt. 
Digtet  er  et  angerdigt  og  fremhæver,  efter  en  påkaldelse  af  guds 
hjælp  og  støtte,  hvor  nødvendigt  det  er  at  angre,  opregner  forskel- 
lige begåede  synder  og  forklarer  guds  nåde  i  sendelsen  af  sin  en- 
bårne son;  herpå  beskrives  Kristi  korsfæstelse  og  død,  opstandelse 
og  himmelfart,  samt  dommedagen.  Digteren  råder  til  at  forlige 
sig  med  gud,  da  livet  er  kort  og  dødsstunden  uvis,  og  fremdrager 
bibelske  eksempler  på  angrende  og  syndere;  til  slutning  påkaldes 
gud,  jomfru  Marie  og  hellige  mænd.  Digtet  er  i  det  hele  en  frem- 
stilling af  forholdet  mellem  gud  og  mennesket,  således  som  det, 
især  for  det  sidstes  vedkommende  bør  være.  Det  er  i  sin  hele  art 
ret  interessant  både  på  grund  af  det  valgte  almindelige  ternne,  den 


i)  Post.  509—10. 

2)  Skj.  digtn.  B  I,  546-47. 

3)  Post.  510. 

4)  Post.  510—11. 

5)  Skj.  digtn.  B  I,   547—48.     Ang.   digtet  se  Paasche:  Kristendom   og  Kvad 
108  ff. 

6)  Udg.  af  Svb.  Egilsson  i  Fjogur  gomul  kvædi  1844  og  Hj.  Kempff  Upsala 
1867  og  Skj.  digtn.  B  I,  548—65.   Jfr.  Rydberg:  Die  geistl.  dråpur    1907). 

logiske  og  klare  måde,  hvorpå  det  er  behandlet,  samt  på  grund  af 
den  troens  inderlighed  og  åndens  ydmyghed,  der  fremtræder  deri ; 
det  er  et  godt  bevis  imod  dem,  som  mener,  at  drapernes  versform 
kun  dårlig  kan  fortolke  »hjærtets  milde  rørelser« *)■  I  rent  poetisk 
henseende  er  der  ikke  meget  at  bemærke;  digtet  er  ikke  synderlig 
ejendommeligt  i  udtryk  eller  kenninger;  dog  er  et  udtryk  som 
liiktu  mer  upp  dåborgar  hliå  (»luk  min  digtnings  borgport  op«),  så 
vidt  jeg  ved,  enestående.  Kilderne  til  digtet  er  rimeligvis  de 
almindelige  prædikener  og  teologiske  lærebøger,  som  benyttedes  i 
middelalderen.  Homilien  i  Stockh.  homiliebogen  s.  50  ff.  indeholder 
adskilligt  af  lignende  art,  som  den  første  del  af  digtet;  passio  do- 
mini  s.  66  ff.  indeholder  adskillige  ligheder,  endogså  i  ordvalg  2); 
dog  kan  denne  homilie  næppe  betegnes  som  forfatterens  kilde.  Eks- 
emplet med  David  (v.  48 — 9)  genfindes  i  Gregors  dialoger  3).  — 
Digtet  synes  ikke  at  kunne  være  ældre  end  fra  omkring  1200  eller 
den  sidste  fjærdedel  af  det  12.  årh.,  der  findes  rim  som  tjallz: 
alla  65.6,  hvis  der  ikke  her  foreligger  en  fejl;  ligeledes  former  som 
vår-  (vdrum,  vdra;  18.s,  21.4,  57.8) 4)  ved  siden  af  or-. 

Kolbe  inn  Tumason,  den  storste  høvding  på  nordlandet 
omkring  1200;  han  nedstammede  fra  en  af  Snorre  godes  sonner 
og  var  gift  med  Gyridr,  en  datter  af  skjalden  l^orvarSr  l'orgeirsson 
(ovf.  s.  73) B).  På  grund  af  sin  store  magt6)  var  det  Kolbeinn,  der 
satte  valget  af  Forvares  broderson,  Gudmundr,  til  biskop  igen- 
nm;  han  trode,  at  hans  magt  vilde  blive  yderligere  befæstet  og 
sikret,  men  han  blev  skuffet.  Der  opstod  snart  splid  mellem  Kol- 
beinn og  Guftmundr,  som  endte  med,  at  denne  satte  Kolbeinn  i 
ban  (1207) 7);  da  så  Kolbeinn  året  efter  vilde  overfalde  biskoppen 
og  hans  mænd,  faldt  han,  ramt  af  stenkast  (9.  sept.  1208) 8)-  Om 
hans  øvrige  stridigheder  med  videre  må  vi  henvise  til  Sturlunga. 
Kolbeinn  var  en  begavet,  men  meget  herskesyg  mand  og  egen- 
rådig. Ejendommeligt  nok  siges  det  at  have  været  en  slægtsarv 
hos  ham  »ikke  at  kunne  stille  sin  hidsighed  eller  dæmpe  sin  vrede«; 

i)  Kempff,  Harmsol  s.  IV. 

2)  bardr  ok  bundinn  21 1   ^  bond  oc  bardaga  s.  67 22  (=  Norsk  hom.  112); 
jfr.  v.  22-23  (om  „tyvene")  med  Hom.  68.20— s-    Jfr.  Paasche  111—12. 

3)  Leifar  66-7. 

4)  Jfr.  K.  Gi'slason:  Aarb.  1889,  s.  355. 
»)  Sturl.  I,  49.  122:  Bisk.  I,  408. 

R)  Jfr.  Sturl.  I,  155:  Bisk.  I,  470. 

7)  Bisk.  I,  490:  Sturl.  I,  277. 

8)  Bisk.  I.  494—5.  568—9.  662;  Sturl.  I,  282. 

8* 

dette  fortælles  i  anledning  af  en  kamp,  der  holdtes  selve  Marie 
messedag,  hvis  hellighed  han  dog  særlig  burde  respektere  *);  Kol- 
beinn  var  nemlig  en  ivrig  dyrker  af  jomfru  Maria  og  siges  at  have 
digtet  »mange  kvad  om  hende  med  udmærket  ros;<2)-  Af  disse 
kvad  haves  nu  intet,  ligesålidt  som  af  andre  digte  om  forskellige 
helgener,  der  antydes  3)>  med  undtagelse  af  5  vers  af  et  drotkvædet 
digt,  Jonsvisur,  om  apostlen  Johannes  (i  Litla-Jonssaga).  Digtet 
bestod  i  alt  af  47  vers;  begyndelsen  skal  have  handlet  om  »den 
store  kærlighed,  som  guds  moder  nærede  til  Johannes,  og  om, 
hvorledes  den  guds  ridder  stod  under  korset  i  frelserens  dødskamp, 
og  hvilket  ærefuldt  hværv,  han  modtog,  idet  han  skulde  beskytte 
himlens  dronning«  (Maria) 4) ;  herom  handler  de  4  første  bevarede 
vers,  hvorimod  det  5.  tilhører  digtets  slutning.  Disse  vers  gor  et 
temmelig  hojtravende  indtryk,  men  de  er  ret  behagelige,  hvad  rim 
og  versemål  angår.  —  Af  religiøs  art  er  alle  de  3  v  e  r  s  i  runhent 
versemål,  som  Kolbeinn  digtede  lige  for  sin  død,  hvori  han  påkal- 
der gud  og  Kristus  og  beder  dem  hjælpe  sig  og  sine  mænd;  de  er 
ret  smukke  og  inderlige.  —  Endelig  haves  6>2  løse  vers,  så  godt 
som  alle  om  forskellige  begivenheder  i  årene  1197 — 9  og  1207  5)- 
Alle  disse  vers  vidner  om  en  betydelig  ævne  til  at  danne  vers  og 
udtrykke  sig  let  og  hurtig,  samt  om  personlig  kækhed. 

Hertil  vil  vi  knytte  omtalen  af  to  digtere,  hvis  levetid  er  uvis 
og  hvis  lævned  ikke  kendes,  men  som  uden  tvivl  hører  dette  tids- 
rum til  og  snarest  det  12.  årh. 

E i  1  i f r  kulnasveinn  kendes  kun  fra  Snorres  Edda,  hvor 
der  anføres  nogle  få  brudstykker  af  hans  vers,  der  synes  at  høre 
til  ét  digt  om  Kristus  6)-  Eilifr  synes  heri  at  have  benyttet  et  friere 
versemål,  etslags  munnvorp,  hvis  da  ikke  de  bevarede  brudstykker 
er  af  forskellige  digte.  Til  denne  Eilifr  henfører  jeg  også  et  vers 
(af  det  nævnte  digt?)  om  Kristi  indtog  i  Jerusalem.  —  I  den  3. 
grammatiske  afhandling  anføres  et  halvvers,  vist  af  en  lausavisa, 
der  i  cod.  worm.  og  i  748  tillægges  Eilifr  GoSriinarson  (I,  537 — 8), 
i  757  blot  Eilifr.    På  grund  af  versets  indhold,  tone  og  ordkunst- 


i)  Bisk.  1,  419.     Sturl.  I,  134. 

2)  Bisk.  I,  457   anm.,  569—70,   jfr.   491    anm.   2.     Om  ham   kan   henvises  til 
Paasche:  Kristendom  og  Kvad  119  f. 

3)  Bisk.  I,  570:  Post.  511. 

4)  Post.  511. 

5)  Skj.  digtn.  B  II,  45—49. 
")  Sst.  I,  565—66. 

lerier  —  forudsat  at  forklaringen  dertil  er  rigtig,  hvad  jeg  ganske 
vist  stærkt  betvivler  —  kan  det  umulig  være  af  Eilifr  Godninarson, 
men  må  henføres  enten  til  Eilifr  kulnasveinn  eller  Eilifr  Snorra- 
son 1)- 

Mindre  let  lader  en  digter  Skål  d-P  6  r  i  r  sig  henføre  til  en 
bestemt  tid;  der  haves  af  ham  et  halvvers2)  om  duen,  »der  kom  og 
lagde  krisma  på  hovedkongens  (o:  Kristi)  hoved«;  verset  er,  som 
antaget  af  Jon  Siguråsson*)j  måske  af  et  digt  om  Kristus.  Den 
2.  linje  genfindes  uforandret  i  Leidarvisan  24.5  og  hvis  der  her 
foreligger  et  lån,  hvad  der  er  noget  der  taler  for,  er  Skåld-Porir 
vistnok  fra  det  12.  årh. 

Religiøse   digte   uden   forfatternavn: 

P  1  å  c  i  t  il  s  d  r  å  p  a,  er  —  ufuldstændig  —  opbevaret  i  det 
meget  gamle  håndskr.  AM  673  B,  4°  og  udgiven  først  af  Svb. 
Egitsson  1833  i  et  Bessestad-program,  senere  af  F.  Jonsson  i  Opus- 
cula  philol.  1887  og  i  Skj.  digtn.  I,  606 — 22  4)-  Digtet  mangler  både 
begyndelse  (omtrent  1 1  vers)  og  slutning  (omtrent  8  vers) ;  i  alt 
haves  omtrent  59  vers.  Æmnet  er  hænte  fra  legenden  (sagaen)  om 
den  romerske  ridderanfører  Placitus  (Placidus,  Placidius),  der  fin- 
des i  to  oldisl.  bearbejdelser5)-  Digtet  begynder  nu  med  et  møde 
mellem  Placitus  og  Kristus  i  en  hjorts  skikkelse,  hvorefter 
Placitus  tilligemed  kone  og  to  sonner  lader  sig  døbe.  Nu  be- 
gynder deres  trængselstider;  familjen  splittes,  hårde  prøvelser 
må  de  tåle  indtil  de  alle  samles  igen  og  Placitus  atter  får  sin  gamle 
ærespost  og  udfører  bedrifter  på  ny.  Men  kejseren,  Adrian,  vil  nu 
tvinge  Placitus  til  at  ofre  til  de  hedenske  guder;  her  slutter  digt- 
brudstykket;  af  sagaen  får  vi  hans  og  familjens  skæbne  at  vide;  de 
blev  levende  brændte.  Det  er  ganske  naturligt,  at  en  sådan  kriste- 
lig sagnhelt  som  Placitus,  der  på  engang  var  den  tapre  kriger  og 
den,  der  aldrig  trættedes  ved  skæbnens  hårde  slag,  der  udrustet 
med  sandt  kristeligt  tålmod  og  ydmyghed,  tilsidst  led  martyrdøden 
for  sin  tro,  måtte  friste  gejstlige  skjalde.  Digteren  er  da  også 
utrættelig  i  sine  lovprisninger  over  Placitus.  —  På  grund  af  de 
uoverensstemmelser,  der  er  tilstede  mellem  digtet  og  sagaen  (deri 


J)  Jfr.  Paasche:  Kristendom  og  Kvad  118  f. 

2)  Skj.  digtn.  B  II,  567. 

3)  SnE.  III,  178. 

4)  Om  digtet  se  Paasche:  Kristendom  og  Kvad  85  ff. 
b)  Heil.  m.  s.  II,  183  ff. 

længere  bearbejdelse;  den  korteste  kommer  slet  ikke  i  betragt- 
ning), kan  digteren  ikke  have  benyttet  den,  men  en  anden  saga,  der 
dog  i  hoj  grad  har  lignet  den  x)-  —  Digtet  står  i  poetisk  henseende 
ikke  synderlig  hojt;  det  er  overlæsset  med  omskrivninger,  ikke 
altid  lige  heldige;  i  metrisk  og  teknisk  henseende  er  digtet,  som 
sædvanligt,  dygtigt.  Det  har  to  slags  stef;  hver  stefjabalkr  består 
af  7  vers  og  af  disse  er  der  ialt  5.  Da  digtet  er  opbevaret  i  en  af  de 
ældste  membraner,  der  haves  (fra  omkring  1200),  og  da  de  mang- 
foldige skrivfejl  og  andre  fejl  synes  at  antyde  en  ikke  aldeles  kort 
afstand  mellem  håndskriftet  og  digtets  affattelsestid,  synes  det 
næppe  at  være  yngre  end  omkring  1180;  hertil  svarer  dets  hele 
sprog  og  fremstilling  på  det  bedste. 

LeiSarvisan,  »vejvisning« 2),  haves  kun  i  AM  757,  4 °, 
udgivet  af  Svb.  Egilsson  1844  i  Skj.  digtn.  B  I,  622 — 33  og  i  Ryd- 
bergs Geistl.  dråpur.  Digtet  er  fuldstændig  bevaret  og  består  af  45 
vers  (12  +  1  +  4  X  5  [stefjabalkar  med  to  slags  stef]  +  12) ;  ind- 
retningen er  således  den  samme  som  i  Plac.  drapa.  Digtet  er  ifølge 
v.  43  indrettet  efter  samråd  med  »gofugr  prestr«  Runolfr.  Denne  er 
enten  Runolfr  Dålksson,  en  broderson  til  biskop  Ketill  t'orsteins- 
son3),  som  nævnes  i  Prestatal  fra  1143  blandt  vestlandspræster- 
ne4),  eller  selve  Runolfr  Ketilsson  (se  nedenfor),  der  bl.  a.  kendes 
fra  det  samme  Prestatal  som  præst  på  nordlandet4)-  Jon  Sigurds- 
son  har  formodet  5)>  at  det  er  denne,  der  menes  i  digtet,  og  da 
denne  Runolfr  selv  optræder  som  digter,  må  jeg  slutte  mig  til  J. 
SigurSssons  mening.  I  ethvert  tilfælde  må  digtet  høre  til  midten  af 
det  12.  årh.  Svb.  Egilsson  har  i  v.  44  —  ved  en  rettelse  af  teksten 
(brandz  til  brandr  o:  Brandr)  —  fået  digterens  navn  frem;  men 
herved  fremkommer  en  tekst,  der  indeholder  en  så  stærk  selvros, 
som  ellers  er  uden  sidestykke,  idet  orr,  som  forekommer  deri,  da 
må  opfattes  som  adj.  orr;  teksten  er  imidlertid  sikkert  rigtig,  idet 
orr  er  =  orr  (drr),  der  sammen  med  brandz  giver  en  almindelig 
omskrivning.  —  Digtet  hedder  »Vejvisning«,  fordi  det  handler  om 
sondagen  og   dens   hellighed6)-    Efter  den  i  disse  digte 

*)  Se  min  udg.  s.  255  ff.:   det   synes   som  om  sagaens  forfatter  snarere  har 

benyttet  drapen.    Jfr.  herom  Paasche  s.  88. 
-)  Navnet  findes  i  v.  448.    Om  digtet  se  Paasche:  Kristendom  og  Kvad  98  ff. 
3)  Jfr.   Svb.   Egilsson  udg.   s.   VII,   og   K.   Gislason:  Aarb.    1889,   s.   354—5, 

anm.,  hvorved  hans  bemærkning  i  Om  helrim  43  anm.  bortfalder. 
<)  Dipl.  Isl.  I,  186. 
5)  Sst.  s.  193. 
fl)  En  formodning  om  grunden  til  digtets  tilblivelse  ligger  temmelig  nær.     I 

sædvanlige  påkaldelse  af  den  treenige  gud  og  opfordring  til  at  høre 
på  kvadet  omtaler  digteren  det  såkaldte,  med  guldbogstaver 
skrevne  himmelbrev  om  sondagen  og  dens  rette  brug  x) ; 
herpå  opregnes  alle  de  vigtige  begivenheder  og  jærtegn,  der  er 
skete  om  sondagen,  hvorpå  denne  omtales  i  almindelighed;  digte- 
ren opfordrer  tilhørerne  til  at  elske  gud  og  bede  til  ham  og  slutter, 
efter  kort  at  have  omtalt  Runolfr  og  nævnt  digtets  navn,  med  en 
almindelig  bon.  Digtet  er  ret  kont  og  flydende  formet  og  vidner  om 
digterens  religiøsitet;  iøvrigt  er  det  ikke  særlig  fremragende.  — 
Der  er  den  ejendommelighed  ved  digtet,  at  der  findes  forskellige 
skødesløsheder  deri,  som  ellers  ikke  kendes.  Således  findes  to  be- 
tonede ord,  der  begynder  med  samme  bogstav,  i  de  lige  linjer  (14.«, 
38.8,  39. 8),  hvilket  ansås  for  at  være  en  stor  fejl;  h  udelades  foran 
/•  efter  norsk  udtale  (reint  20.4,  men  hrein  26.*,  32.4).  Hertil  svarer 
de  meget  stærke  efterligninger,  der  findes  i  digtet,  særlig  fra  Plac- 
dråpa;  tonen  i  dette  digt  er  i  den  grad  anslået  i  Leidarvisan,  at  man 
kunde  gætte  på  én  og  samme  forfatter,  hvis  ikke  Plac.dr.  var  fuld- 
stændig fri  for  de  ovennævnte  ejendommeligheder.  At  det  er  Plac- 
dråpa,  der  er  efterlignet,  viser  ikke  alene  enkelte  udtryk2),  men 
også  den  omsUendighed  at  indretningen  er  den  samme,  stefene  er 
to  slags,  hvoraf  det  første  helt  igennem  minder  stærkt  om  et  vers 
i  Plac.dr. 3).  —  Digtets  hovedæmne,  sondagens  hellighed  og  betyd- 
ning, er  taget  fra  middelalderens  teologiske  dogmatik;  det  meste 
af  indholdet  genfindes  i  de  såkaldte  Drottinsdagamdl  i  Stockholmer- 
homiliebogen  s.  ?6 — 7,  jfr.  74. 


v.  43.5— s  hedder  det:  Ord  mun  allra  verda  \  audsætt,  bragar  pætti  \  ram- 
legt  hus  par  er  reistum  \  Runolfr,  hvé  fekk  snunat;  ramlegt  hus  er  en 
aldeles  udigterisk  tilfojelse  til  bragar  pætti,  der  er  en  fuldstændig  beteg- 
nelse for  sig;  det  hus,  der  menes,  er  kirkebygningen  i  Skalholt  (jfr. 
Runolfs  vers,  nedenfor);  herefter  skulde  digtet  være  forfattet  o.  1154. 
Engang  tidligere  har  vi  set  et  helgendigt  forfattet  i  anledning  af  en  kirkes 
opførelse,  I,  498. 
!)  Ang.  himmelbrevet  kan  henvises  til  Sandfeld-Jensens  afhdl.  i  Dania  III; 
jfr.  Paasche  s.  102,   Alfræ3i  I,  27. 

2)  Som  ex.  lads  fyr  lyptimeidum  4.8  7^  lådhofs  lyptimoda  PI.  31*,  meinhrjod- 
andi  pjddum  11.6  ^é.  angrhrjddanda  ok  pjodir  PI.  32.2  angr  s  hrjodanda 
pjddar  37.o. 

3)  P 1  a  c :    Lytr  engla  lid  itrum  L  e  i  5 :  Luta  englar  itrum 

angrhrjddanda  ok  pjédir  éttlaust  ok  lid  drdtni, 

einn  es  ollu  hreinni  einn  es  siklingr  sunnu 

allt  gdtt  sås  skop  drdttinn  setrs  hvivetna  betri. 


[122- 1-23  J  —   120  — 

Liknarbraut,  »Nådens  vej«,  findes  i  samme  hdskr.  som 
Leidarvisan  og  er  fuldstændigt  *)•  Navnet  findes  i  digtets  næst- 
sidste vers.  Det  består  af  52  vers  og  er  indrettet  på  lignende  måde 
som  f.  ex.  LeiSarvisan;  det  har  indledning  og  slutning  af  samme 
beskaffenhed  og  indhold  (påkaldelse  af  gud  og  bon  om  hjælp  og 
nåde) ;  kun  er  den  personlige  indledning  noget  længere  end  sæd- 
vanlig, nemlig  alle  de  første  12  vers.  Herpå  følger  det  første 
stefvers,  hvorpå  der  kommer  4  stefjabalkar  på  4  vers  hver;  stefet 
er  enkelt.  Digtets  æmne  er  K  r  i  s  t  i  historie  fra  korsfæstelsen 
og  døden  til  himmelfarten  og  den  sidste  dom,  hvorved  Kristi  kors 
vil  komme  tilsyne;  korset  beskrives  nu  nærmere,  dets  forskellige 
navne  (»himlens  nøgle,  himmelstige,  himmelbro«  osv.)  og  betydning 
anføres.  Til  slutning  opfordrer  digteren  til  at  mindes  Kristi  død 
på  korset,  omtaler  sin  digterion,  digtets  navn  osv.  Det  er  klart, 
at  digtets  hovedæmne  er  korset,  det  er  et  korsdigt,  hvad  jo  også 
det  1.  vers  udtrykkelig  fremhæver.  —  Liknarbraut  er  i  det  hele 
taget  et  af  de  smukkeste,  mest  poetiske  og  inderligste  religiøse 
kvad  fra  det  12.  og  13.  årh.  Et  vers  som  det  5.  skal  man  længe 
lede  efter:  »Nedlæg  du,  jordens  og  nicends  lovpriste  livsstyrer,  her- 
lig himmelsk  frø  i  min  sjæls  mark,  så  at  jeg  i  rette  tid  kan  bære 
sand  frugt  af  dit  uvisnelige  sædekorn,  du  altets  prøver,  bekendt  for 
din  kærlighed«.  Kraftigt  og  virkningsfuldt  er  det,  når  digteren  i  v. 
43 — 5  lader  Kristus  selv  tale  til  menneskene  om  korset  og  dets 
betydning.  Paasche  siger  (s.  131):  »Linjen  Plåcitus-dråpa  — 
Leidarvisan  —  Harmsol  —  Liknarbraut  er  en  trappelinje,  som  lar 
os  se  en  stadig  stigende  religiøs  kraft,  en  stadig  klarere  Kristus- 
anskuelse,  en  stadig  voksende  inderlighed.  Liknarbraut  kommer 
som  en  afgjort  sejr  for  norron  kristelig  ånd;  det  er  et  digt,  som 
vilde  være  en  pryd  endog  for  Tysklands  hojt  udviklede  religiøse 
middelalderpoesi.«  Hvis  man  skulde  søge  nogen  tilknytning  mel- 
lem digtet  og  noget  virkelig  eksisterende,  kommer  man  uvilkårlig 
til  at  tænke  på  et  eller  andet  beromt  kors  og  da  snarest  det  be- 
kendte Kaldaftarnæskors,  men  det  vides  ikke,  hvor  gammelt  dette 
er2).  Noget  bestemt  originalskrift,  digteren  kunde  have  benyttet, 
kan  næppe  påvises.  Dog  er  det  klart,  at  han  har  haft  en  ældre  pro- 
saisk fremstilling  om  korset;  deraf  må  forklares  den  lighed  i  ord, 
der  findes  mellem  enkelte  steder  i  39  og  40  og  slutningen  af  De 
sancta   cruce   i   Stockh.  Horn.   s.   39  (=  Norsk   Horn.    142);    jfr. 


»)  Udg.  af  Svb.  Egllsson  1844,  af  Rydberg  i  Die  geistl.  dråpur  og  Skj.  digtn. 

B  II,  160—74.    Om  digtet  se  Paasche:  Kristendom  og  Kvad  126  ff. 
2)  Jfr.  Jon  Porkelsson:  Digtningen  osv.  67  ff. 

opt  ertu  éls  i  hbptum,  itr  lausn  39.5-6  ^  laiisn  i  hof  tom  Horn.  39a*; 
vid  bltum  meinum  hæstr  ok  harSri  freistni  hlifiskjoldr  40.6-8  ^  hlif- 
skioldr  vip  meinom  39.i2  jfr.  sigr  i  orrostom  39.14,  og  syndr  ertu 
seggja  kindum  sigrtrur  i  gny  vigra  39.3-4. 

K.  Gislason  har  søgt  at  bevise,  at  digtet  »er  forfattet  omtrent 
samtidig  med  Snorres  Håttatal«1);  det  kan  i  ethvert  tilfælde  ikke 
være  ældre,  men  jeg  tror  bestemt  at  måtte  antage,  at  det  er  noget 
yngre  og  næppe  ældre  end  fra  midten  eller  den  tredje  fjærdedel 
af  det  13.  årh.,  og  jeg  slutter  mig  således  til  en  af  K.  Gislason 
tidligere  udtalt  mening  2)-  For  dette  taler  bestemt  den  sammen- 
blanding af  æ  og  æ,  der  findes  i  v.  8  (bræftr  . .  .kvæåi) 3),  ligeledes 
rim  som  bezt:  dst  (z  =  s,  35.i),  former  som  fyrir  (præpos.)  f 
fyr  44.8,  (30.8,  6.4  og  9.3  er  tildels  forvanskede).  Alt  dette  viser  hen  til 
et  sprogligt  overgangstidsrum,  der  ikke  er  ældre  end  omtrent  1250. 
Når  vi  tiltrods  herfor  finder  former  som  vas-a  (:  pisla  16.3),  er  det 
vel  et  lån  fra  ældre  digte.  Jeg  tor  således  ikke  gore  digtet  ældre 
end  omtrent  1250 — 75.  Det  er  yngre  end  Leidarvisan,  da  12.i-2 
åbenbart  er  lån  fra  dettes  v.  23.  Til  denne  tidsbestemmelse  passer 
digtets  hele  fremstilling  og  sprog;  det  er  det  religiøse  digt,  som 
opviser  de  færreste  omskrivninger  og  står  således  et  digt  som  Lilja 
nærmere;  det  er  i  det  hele  taget  det  simpleste  og  mindst  indviklede, 
en  egenskab,  som  f.  ex.  genfindes  i  Sturlas  drotkvædede  vers  og  de 
uægte  vers  i  enkelte  sagaer  (hvorom  nedenfor) 4)- 

Heilagsandavisur.  Således  har  Svb.  Egilsson  kaldt  et 
brudstykke,  der  findes  i  samme  håndskrift  som  Liknarbraut  og 
LeiSarvisan  °)-  Navnet  er  rimeligvis  urigtigt,  for  så  vidt  som  der 
sikkert  er  tale  om  en  drap  e,  men  der  er  kun  en  del  af  digtets 
midterstykke,  omtrent  18  vers,  bevaret.  Navnet  tilkendegiver,  hvor- 
om brudstykket  handler,  nemlig  den  helligand,  hvis  egenskaber, 
kraft  og  virksomhed  lovprises.  Der  er  lidet  ejendommeligt  ved 
digtet,  undtagen  for  så  vidt  som  det  på  et  par  steder  indeholder 
hojst  mærkelige  og  enestående  sammenligninger;  om  den  hellig- 


*)  Aarbb.  1869,  s.  145—8;  jfr.  1889,  s.  356—7. 

2)  Ifg.  hvilken  digtet  skulde  stamme  fra  „Midten  af  det  13de  Aarhundrede 
(snarest  fra  omtrent  1260)";  Gislasons  begrundelse  af,  at  det  skulde  være 
ældre,  forekommer  mig  ikke  bindende.     Aarbb.  1869,  s.  40. 

3)  Dette  vil  Oislason  rette  til  frædi,  da  æ  og  æ  ellers  rimer  rigtig. 
*)  Jfr.  Paasche  s.  133. 

5)  Udg.  af  Svb.  Egilsson  1844,  af  Rydberg  i  Die  geistl.  drapur  og  i  Skj. 
kvad.  B  II,  175—80. 

ånds  visdomsgave  hedder  det  således  (3.5-8):  den  »fortræffelige 
gave  har  ladet  sjælens  bjærge  gronnes  med  sædelighedens  blomst 
hos  alle  mennesker«;  jfr.  en  omskrivning  for  himlen  som  regns 
hdtunnu  rann  (5. 3-4),  ordstillingen  er  usædvanlig  indviklet.  Digtet 
må  stamme  fra  omtrent  samme  tid  som  Liknarbraut;  mulig  er  det 
noget  yngre  *) ;  der  findes  deri  former  som  yåarra,  bryst,  og  rim 
som  bryst:  posta  (for  porsta,  8.7),  er:  sår-  (12.-),  ver:  ford-  (15.5). 

Andre  religiøse  digte  uden  forfatternavn,  der  dels  kendes  kun 
af  navn,  dels  af  nogle  få  brudstykker,  er: 

Andréåsdråpa,  ældre  end  1213;  lige  for  sin  død  bad 
Hrafn  Sveinbjarnarson  en  mand,  Steingrimr,  at  fremsige  et  digt  af 
det  anførte  navn,  og  han  siges  efter  hvert  stefs  slutning  at  have 
omtalt  apostlens  pinsler2).  Ellers  er  digtet  ukendt.  —  Bjugar 
v  i  s  u  r,  »De  ydmyge  vers« ;  heraf  haves  én  linje,  hvoraf  det  mulig 
kan  sluttes,  at  digtet  var  et  korsdigt;  ældre  end  omtr.  1250  s).  — 
Nikulåsdråpa,  et  digt  om  biskop  Nikolaus  i  Mirra  i  Lykien; 
sikkert  ældre  end  omtr.  1300;  to,  måske  tre,  halvvers  er  bevarede 4). 
—  Måriuflokkr,  et  digt  om  jomfru  Maria,  hvoraf  halvandet 
vers  haves;  næppe  yngre  end  omtr.  1200.  De  bevarede  vers  hand- 
ler om  Marias  gråd  ved  Kristi  lig  5). 

Af  1  0  s  e  og  andre  ubestemmelige  vers  hører  hertil  nogle 
(4),  som  findes  i  den  3.  gramm.  afhandling;  de  handler  om  Kristus, 
om  en  kirkeklokke  og  jomfru  Maria;  et  indeholder  bon  til  gud6V 
Desuden  er  det  rimeligt,  at  flere  af  de  i  den  4.  gramm.  afhandling 
anførte  vers  stammer  fra  dette  tidsrum;  men  derom  kan  der  i 
reglen  intet  sikkert  siges;  den  sidste  udgiver  har  ment,  at  de  fleste 
af  disse  vers  stammer  fra  afhandlingens  forfatter  selv,  hvad  der 
dog  er  tvivlsomt.  De  vil  alle  blive  senere  behandlede  under  ét. 

For  jeg  går  over  til  at  omtale  et  enestående  religiøst  kvad, 
er  det  hensigtsmæssigt  at  betragte  hele  den  anførte  religiøse  digt- 
ning i  almindelighed  noget  nærmere7). 


i)  Jfr.  Njåla  II,  26—7. 

2)  Sturl.  I,  312—13;  sil,  307;  Bisk.  I,  672. 

3)  Skj.  digtn.  B  I,  634. 
*)  Sst.  II,  174—75. 

s)  Sst.  I,  634. 

e)  Sst.  634—35. 

7)  I    almindelighed    kan    her   henvises    til    Fr.    Paasches   fortræffelige    bog: 

Kristendom  og  Kvad  (1914);  jfr.  sammes:   Kristendommen  i  norron  poesi 

(Festskr.  til  Nygaard  1913). 

Den  religiøse  digtning  på  Island  begyndte  allerede  straks 
efter  kristendommens  indførelse;  betegnende  i  så  henseende  er,  at 
Eilifr  GoSrunarson,  der  havde  digtet  den  sidste  Torsdrape,  for- 
fattede den  første  Kristus-drape.  Som  allerede  bemærket  kendes 
så  godt  som  intet  til  den  ældste  religiøse  digtning.  Men  vi  kan 
forestille  os,  at  der  har  været  adskillige  vanskeligheder  at  over- 
vinde navnlig  med  hensyn  til  det  rent  formelle,  og  da  særlig  om- 
skrivningerne. Ligesom  skarpsindet  engang  i  længst  forsvundne 
dage  havde  måttet  arbejde  og  indføre  nye  omskrivninger  og  be- 
tegnelser, eftersom  trangen  dertil  viste  sig,  således  måtte  man  nu 
tage  fat  på  ny;  men  opgaven  var  nu  lettere,  forbilleder  var  tilstede 
og  det  viste  sig  at  formen  var  fortrinlig  brugbar.  At  nye  versemål 
skulde  dannes  for  den  religiøse  digtnings  skyld,  var  efter  tidsfor- 
holdene lidet  tænkeligt.  Kristelige  melodier  eller  latinske  versemål 
kunde  der  først  langt  senere,  i  en  fremskreden  lærd  tid,  være  taie 
om,  og  ikke  engang  da  kunde  de  trænge  igennem.  Den  gamle 
versform  bibeholdtes  altså  og  med  den  alt,  hvad  der  fra  arilds  tid 
hørte  med  dertil  og  som  betingelse  deraf.  Det  gamle  skjaldesprog 
var  lige  så  nødvendigt  som  for.  Det  eneste  kristelige  halvvers  af 
Eilifr  GoSrunarson  viser  bedre  end  noget  andet,  hvor  liden  afstand 
der  var  mellem  den  gamle  og  den  nye  trosopfattelse,  særlig  hvad 
Kristus  angår.  Men  det  kunde  dog  ikke  undgås,  at  nye  begreber  og 
nye  forestillinger  krævede  deres  betegnelser,  nye  omskrivninger, 
tillægsord  og  lign.  og  skjaldenes  opfindsomhed  fornægtede  sig 
ikke.  For  at  nævne  nogle  eksempler,  måtte  et  ord  som  synd  be- 
tegnes; men  valgte  dertil  (foruden  ordet  synd)  ord  som  mein,  bol, 
grand,  og  dannede  deraf  tillægsord  i  en  ny  betydning x).  Særlig  var 
det  gud,  Kristus,  helgener,  troshelten,  jomfru  Maria,  himlen  og  lign., 
for  hvilke  der  skulde  opfindes  omskrivninger.  Man  opkaldte  da 
f.  ex.  gud  og  Kristus  efter  deres  forskelligartede  virksomhed: 
menneskenes  lovgiver,  lykkegiver,  trosbyder,  fredsbyder,  mén- 
eller  syndbryder  osv.;  jordens  eneskaber,  jordens,  himlens,  engle- 
nes, menneskenes  konge,  fyrste,  styrer  osv.  På  gud  faderen  og 
Kristus  gjordes  liden  eller  ingen  forskel.  En  del  af  de  gamle  om- 
skrivninger for  en  jordisk  fyrste  kunde  dog  også  bruges  om  gud, 
eftersom  et  ord  som  f.  ex.  land  er  tvetydigt  (=  et  enkelt  land  og 
jorden  i  almindelighed).    Også  de  mange  nye  omskrivninger  for 


!)  Jfr.  B.  Kahle:  Die  altn.  sprache  im  Dienste  des  Christenthums,  1890,  og 
K.  Sdderwall:  De  nord.  språkens  uttryck  for  sedl.  begrepp,  1895, 
Paasche:  Kristendom  og  Kvad  s.  35  ff. 

himlen  (dagens,  lysets,  solens,  månens  —  by,  sal,  hjem,  stol,  telt; 
stormens,  lynets  —  hal,  telt,  land  osv.)  viser  skjaldenes  frugtbarhed 
og  sprogets  rigdom.  De  gamle  tillægsord,  man  tidt  og  ofte  havde 
benyttet  om  jordiske  fyrster,  kunde  skjalden  i  mange  tilfælde, 
ligesom  tilfældet  var  med  navneordene,  simpelt  hen  overføre  på 
gud  og  Kristus,  ja  også  på  helgener;  nye  blev  tillige  dannede  som 
hirdvandr,  mannvandr  »omhyggelig  i  valget  af  sin  hird,  sit  følge« 
(kunde  også  have  passet  på  en  jordisk  fyrste),  priiskjotr,  grand  - 
lauss,  hvargodr,  sidnenninn,  liknarstyrkr  osv.1).  I  opfindelsen  og 
benyttelsen  af  disse  og  lignende  tillægsord  er  skjaldene  utrættelige, 
således  at  der  i  ét  og  samme  vers  kan  forekomme  2,  3  og  flere; 
særlig  findes  dette  udpræget  i  Liknarbraut.  Hvad  nu  den  hyp- 
pige brug  af  omskrivninger  i  helgenkvadene  angår,  frembyder 
de  den  samme  udvikling  som  skjaldepoesien  overhovedet.  At  »øvel- 
sen gor  mesteren«  viste  sig  også  her.  Der  er  ingen  tvivl  om,  at  de 
anvendte  ord:  betegnelser  (kenninger)  og  tillægsord,  har  været 
inderligt  følte  og  fuldttonende  i  deres  betydning,  udtryk  for  inder- 
lig tro  og  ærlig  tilbedelse.  De  ældste  religiøse  digte,  lige  fra  de  få 
brudstykker  fra  det  11.  årh.  og  til  digtene  fra  det  12.  årh.,  inde- 
holder en  mængde  omskrivninger,  og  disse  er  på  en  noget  lignende 
måde  lange  og  ubehjælpsomme,  som  omkr.  900,  medens  de  yngre 
digte  fra  det  13.  årh.  er  smidigere  og  lettere  og  har  derfor  frigjort 
sig  for  omskrivningernes  mængde  ligesom  skjaldekvadene  fra  om- 
kring 1000  og  derefter.  Man  er  nu  bleven  herre  over  formen  også 
i  de  religiøse  kvad.  Hvad  brugen  navnlig  af  omskrivninger  for 
mænd  angår,  kan  det  ikke  nægtes,  at  de  undertiden  falder  noget 
unaturligt,  som  når  røveren  på  korset  kaldes  sokndeilir  og  lign.  Det 
er  som  om  man  mærker,  at  de  senere  skjalde  begrænser  brugen  af 
omskrivninger  og  undgår  dem,  der  har  en  særlig  hedensk  farve. 
For  nu  at  komme  til  det,  som  mere  vedrører  det  egenlige 
indhold,  kan  det  i  almindelighed  bemærkes,  at  digterne  næppe 
nogensinde  af  sig  selv  har  opfundet  deres  digtnings  æmne,  men  de 
har  hæntet  dette  fra  de  af  dem  og  i  skolerne  benyttede  teolog- 
iske skrifter  og  lærebøger  og  sikkert  ikke  givet  sig  af  med  at  under- 
kaste det  nogen  selvstændig  bearbejdelse,  lige  så  lidt  som  der  over- 
hovedet spores  nogen  som  helst  selvstændig,  original  sysselsæt- 
telse med  teologisk-spekulative  æmner  på  Island  ligeså  lidt  som  i 
Norge  i  dette  tidsrum. 


i)  Jfr.  K.  Gislason:  Njåla  II,  241—3. 

Æmnerne  er,  såvidt  ses  kan,  ikke  synderlig  afvekslende,  og 
for  så  vidt  nærbeslægtede  med  den  gamle  drapedigtning,  som  det 
fortrinsvis  er  hellige  mænd,  jomfru  Maria  og  Kristus,  der  besynges. 
Af  verdslige  helte  er  der  Placitus,  af  apostlene  er  der  Andreas  og 
frem  for  alle  Johannes  (Nikulås,  Gamle,  Kolbeinn)  hvortil  kommer 
Nikulaus  fra  Mirra.  Rimeligvis  har  der  været  flere  sådanne  digte. 
Jomfru  Maria  er  allerede  et  yndet  æmne  (Kolbeinn  og  fl.).  For- 
resten er  det  Kristus,  der  i  det  hele  går  i  et  med  gudfader,  som  man 
digter  om ;  digte  om  korset  kan  henføres  hertil.  Den  3.  person  har 
man  særlig  behandlet  (Heilags  anda  v.).  Af  en  mere  almindelig 
art  er  endelig  digte,  der  behandler  sondagens  hellighed  (Lei5arv.), 
samt  et  angerdigt  som  Harmsol. 

I  modsætning  til  den  egenlige  hirdskjalde-drape-digtning,  der 
på  grund  af  dens  efterklassiske  væsen  i  dette  tidsrum  er  så  lidet 
tiltrækkende  for  nutidens  læsere,  står  den  religiøse  digtning  i  det 
hele  taget.  Hvad  der  gor  den  så  tiltalende  er  særlig  den  stilling, 
som  skjalden  deri  indtager  overfor  guddommen  på  den  ene  og 
menneskene  på  den  anden  side.  Den  er  naturligvis  forskellig  fra 
hedenskabets  opfattelse  af  forholdet  mellem  guder  og  mennesker. 
Forholdet  er  af  en  ganske  anden  personlig  og  inderlig  art.  Foruden 
den  absolute  og  eneste  saliggorende  tro  på  den  treenige  gud  kom- 
mer her  den  moralske  baggrund  for  denne  tro  og  de  moralske 
følger  deraf  tilsyne;  gudstroen  og  den  moralske  vandel  er  her  uad- 
skillelig knyttede  til  hinanden  og  betinger  hinanden.  En  inderlig, 
fuldstændig  kritikløs  hengivenhed,  en  barnlig  og  urokkelig  tiltro 
samtidig  med  en  brændende  følelse  af  den  menneskelige  synd, 
skrøbelighed  og  elendighed,  trangen  til  bod,  anger  og  forsoning 
med  gud  samt  ønsket  om  lykke  her  og  hisset  for  dem  selv  og  hele 
menneskeheden  —  alt  dette  åbenbarer  sig  på  det  utvetydigste  i 
denne  digtning.  Lovprisningerne  af  gud  og  hans  undergærninger, 
af  Kristi  forløsning  og  overvindelse  af  djævel  og  synd,  af  den  hel- 
lige ånds  gaver  osv.  er  uendelige.  Følelsen  af  egen  svaghed  ud- 
tales ikke  på  en  vammelsød,  halvhyklerisk  måde,  men  således,  at 
man  stadig  bagved  ordene  føler  den  oprigtige  tro,  den  meget  ofte 
naive,  ærlige  sjæl,  der  er  greben  af  en  inderlig  længsel  efter  og  et 
levende  håb  om  at  blive  delagtiggjort  i  frelserens  forløsning.  Der 
mærkes  en  velgørende  mandighed  i  selve  ydmygheden,  frejdighed 
i  følelsen,  kraft  og  spænstighed  i  sproget.  Man  mærker,  at  noget 
af  den  gamle  drapedigters  djærvhed,  frimodighed  og  selvstændig- 
hedsfølelse  er  gået  over  i  blodet  på  den  religiøse  skjald.   Det  er 

således  overmåde  tiltalende  og  betegnende,  når  en  af  disse  digtere 
(Leidarvisan's  forfatter)  udtaler  en  frydefuld  stolthed  over  at  be- 
sidde sangens  gave  (»af  den  grund  har  han  fået  den,  fordi  han  skal 
bruge  den«);  en  anden  (Liknarbraut's  digter)  er  ærlig-djærv  nok 
til  at  udtale,  at  han  »gærne  vilde  opnå  Ion  med  renter  for  sit  digt« 
til  trods  for  tidligere  nådesbevisninger,  der  er  for  store  til  at  han, 
digteren,  kan  gore  gengæld;  men  han  mener  rigtignok  åbenbart,  at 
hans  digt  er  et  godt  afdrag  på  gælden. 

Det  er  i  overensstemmelse  hermed,  at  medens  disse  digtere 
er  uudtømmelige  i  deres  lovprisninger  af  guddommen,  hvorved 
særlig  skabelsesværket  og  Kristi  helte  gærninger  spiller  en  væ- 
senlig rolle  (den  helligand  træder  noget  i  baggrunden),  er  de  meget 
sparsomme  med  rosende  udtryk  for  almindelige  mennesker  (i  Likn- 
arbraut  savnes  de  helt) ;  kun  undtagelsesvis  findes  sådanne  udtryk 
som  »modig«,  »blid«,  »vis«;  at  apostlene  og  helte  som  Placitus  og 
andre  ideale,  kristelige  kæmper  roses  i  hoje  toner,  er  ganske  natur- 
ligt; den  gamle  nordiske  sans  for  krig  og  heltedåd  fornægter  sig 
ingensinde. 

De  beskrivelser,  som  findes,  er  i  reglen  kraftige  og  anskuelige, 
undertiden  ligefrem  drastiske,  svarende  til  sprogets  djærvhed  og 
naivitet  i  mange  af  homilierne.  Beskrivelsen  af  den  evige  salighed 
og  fortabelse  i  Harmsol  (37 — 9)  er  i  al  dens  korthed  særdeles 
levende  og  kraftig.  Betegnende  for  de  tider  er  skildringen  af  Kristi 
korsfæstelse  i  Liknarbraut  (16):  »Der  hørtes  hoj  klang  fra  hamrene, 
da  krigerne  drev  naglerne  gennem  vrister  og  hænder  på  bramfri- 
hedens fyrste«;  hvor  fortrinlig  er  her  ikke  modsætningen  mellem 
de  frække  krigere,  der  slår  løs,  så  det  klinger,  og  bramfri- 
hedens,  ydmyghedens,  fyrste ;  hvor  følt  er  ikke  situationen,  og 
hvor  langt  fra  enhver  smagløshed  er  ikke  omtalen  af  hammer- 
slagene. I  det  hele  taget  er  sproget  smukt,  kraftigt,  men  fremfor 
alt  værdigt.  En  hojst  ejendommelig,  islandsk  vending  findes  i  Likn- 
arbraut (26),  hvor  det  hedder:  »enhver  sværdtings- vånd  [mand] 
på  jorden  skal  skynde  sig  til  altinget  [o:  den  sidste  dom]  til 
møde  med  gud«.  Vi  finder  her  den  samme  ævne  som  i  homilierne 
til  at  finde  de  udtryk  og  billeder,  som  helst  forstodes  af  tilhørere 
og  læsere  og  derfor  bedst  kunde  præge  sig  i  hukommelsen;  alle- 
vegne finder  vi  den  umiddelbare  anskuelighed  og  forståelighed  i 
sprogets  mest  gennemsigtige  solglans. 

Sporsmålet  om  denne  digtnings  forhold  til  europæisk  religiøs 
digtning   og   kultur  —  især   det   sidste  —  har  Paasche  smukt  og 

fyldig  behandlet  i  sin  bog.  Direkte  forbilleder  kan  ikke  udpeges, 
og  altså  heller  ikke  nogen  direkte  fremtrædende  udenlandsk 
indflydelse.  Men  hele  den  i  digtene  rådende  ånd  og  (billedlige)  ud- 
tryksmåde er  den  almindelige  (og  evropæiske)  kirkes.  Dette  er 
ikke  det  mindste  påfaldende.  Det  vilde  være  mærkeligt,  om  det 
ikke  netop  var  så.  Aldrig  har  Islænderne  vist  nogen  som  helst  lyst 
eller  ævne  til  nogen  selvstændig  behandling  af  religiøse  æmner. 
Her  har  de  kun  været  modtagende,  og  det  uden  al  kritik.  Kirkens 
lære  har  de  modtaget  væsenlig  gennem  tyske  skoler  i  det  11.  og 
12.  årh.  og  gennem  den  undervisning,  de  hjemlige  skoler  bød,  men 
også  de  var  fuldt  ud  afhængige  af  det  udefra  modtagne. 

S  6  1  a  r  1  j  6  5.  Dette  hojst  ejendommelige  digt ')  findes  kun  i 
yngre  papirshåndskrifter;  men  at  det  hører  oldtiden  til,  bevises  ved 
dets  rigtige  versemål  og  mangelfulde  overlevering,  idet  teksten  flere 
steder  er  stærkt  forvansket  og  tilmed  sikkert  interpoleret,  i  det 
mindste  med  nogle  vers  (v.  54 — 56  og  76 — 80)  af  et  dunkelt-mystisk 
(symbolsk)  indhold  vistnok  af  et  helt  forskelligt  digt;  de  passer 
slet  ikke  til  Solarljods  øvrige  klare  indhold,  og  afbryder  den  utve- 
tydige sammenhæng").  Navnet  findes  i  v.  81;  Solarljod  i  flertallet; 
det  sidste  vers  (v.  83)  er  tildigtet  i  det  16.  eller  17.  årh.;  det  mang- 


*)  Ang.  digtet  kan  henvises  til  afhandlinger  af  Fr.  Paasche  i  Kristendom  og 
kvad  s.  135  ff.,  jfr.  „St.  Michel  og  hans  engle"  i  Edda  I,  s.  51  ff.,  Hj.  Falk 
i  Vidensk.  Selsk.  skr.  II,  hist.-filos.  kl.  1914,  B.  Af.  Olsen:  S61arlj63  1915, 
og  —  rettet  imod  de  to  sidste  —  min  afhdl.  i  Edda  1916  s.  139  ff.  og 
„Replik"  sst.  165  ff.,  samt  „Et  lille  gensvar"  s.  450  ff.  —  I  disse  afhand- 
linger er  der  givet  mange,  tildels  fortrinlige  bidrag  til  forståelse  af  digtet. 
Dette  —  og  her  menes  det  hele  samlede  versantal  —  er  nu  også  i  det 
hele  let  forståeligt,  bortset  fra  2  versgrupper,  v.  54  56  og  76—80;  disse 
vers  er  så  afvigende  fra  alt  det  øvrige  og  i  modsætning  til  dette  så 
dunkle  i  ord  og  indhold,  at  jeg  vedblivende  ikke  kan  betragte  dem  ander- 
ledes end  som  indskud,  ligesom  de  givne  tolkninger  af  deres  indhold 
ikke  kan  være  andet  end  forsøg,  der  ved  tolkernes  indbyrdes  uenighed 
blot  viser  usikkerheden.  En  nogenlunde  sikker  tolkning  vil  vist  aldrig 
kunne  gives.  Jeg  henviser  til  min  kritik  i  Edda-afhdl.  Heller  ikke  kan 
jeg  give  B.  M.  Olsen  ret  i,  at  Håvamål-samlingen  har  afgivet  et  forbillede 
for  det  hele,  og  det  så  meget  mindre  som  han  selv  undtager  hele  sit  „3. 
afsnit"  o:  v.  33 — 75  fra  påvirkning  derfra,  men  disse  vers  er  jo  måske 
netop  det  egenlige  Solarljod!  Derfor  vil  jeg  ikke  nægte,  at  enkelte  ud- 
tryk i  de  andre  vers  kan  bero  på  bevidst  eller  ubevidst  lån  fra  Håvamål; 
jfr.  nedenfor. 

2)  Jfr.  C.  Rosenberg:  Nordboernes  Aandsliv  II,  558. 

ler  i  de  bedste  håndskrifter  og  indeholder  desuden  navnet  i  e  n- 
k  e  1 1 1  a  1  *)•  Digtet  har  fået  sit  navn  efter  en  række  af  vers,  der 
alle  begynder  med  ordene  »Solen  jeg  så«  osv. 2)  Det  hele  er  kriste- 
ligt med  et  meget  stærkt  moralsk  formål,  det  nemlig,  at  advare 
menneskene  for  synd  og  forbrydelser,  og  det  gor  det  ved  i  stærke 
udtryk  og  malende  billeder  at  fremstille  følgerne  deraf:  helve- 
des straf  og  kvaler.  På  den  anden  side  er  formålet  at  opmuntre 
menneskene  til  gode  gærninger  og  kristeligt  lævned  ved  at  frem- 
stille 1  6  n  n  e  n  derfor:  himmerigs  fryd  og  glæde. 

Først  gives  der  forskellige  råd  dels  middelbart  ved  hjælp 
af  opdigtede  eksempler:  en  røver,  der  har  begået  et  utal  af  synder, 
modtager  en  fremmed  og  usselt  udseende  mand  og  yder  ham  gæst- 
frihedens bedste  vederkvægelse,  men  myrdes  af  den  utaknemlige 
gæst  i  sovne;  han  vågner  i  dødsstunden  og  beder  gud  hjælpe  sig  — 
ham  fører  engle  bort  til  himlen.  Lykkens  ustadighed,  elskovs  for- 
dærvelige spil,  der  sætter  splid  mellem  venner  og  fører  dem  bort 
fra  guds  veje,  magtens  og  rigdommens  forgængelighed,  lettroenhed 
overfor  fjender  —  alt  dette  oplyses  ved  selvdigtede  eksempler  med 
fingerede,  symbolske  navne  ligesom  anekdoter  (v.  1 — 24)  3). 

Disse  første  24  vers  er  meget  ensartede  og  udgor  uden  tvivl 
(måske  med  undtagelse  af  v.  1 — 7)  et  hele  fra  først  af. 

De  følgende  8  vers,  v.  25 — 32,  skulde  efter  v.  32  indeholde  7 
råd,  »venskabelige  og  forstandige«.  Herved  betegnes  jo  et  afsnit 
og  der  må  henvises  til  de  foranstående  7  vers,  der  altså  skulde  inde- 
holde 7  råd;  til  de  første  24  vers  tages  der  således  intet  hensyn  her. 
Det  er  nu  knapt  nok  at  man  kan  få  7  råd  ud  af  versene  (se  min 
afhdl.  i  Edda).  Indholdet  tager  særlig  sigte  på  forholdet  til  gud, 
og  det  begynder  med,  at  den  talende  opfordrer  den,  han  taler  til, 
at  bede  »diserne,  herrens  samtaleveninder«  (vistnok  de  hellige 
møer)  være  sig  hulde.  Det  fremgår  ikke,  hvem  det  er,  der  tiltales; 
der  er  heller  intet,  der  modsiger,  at  det  kan  være  en  fader,  der  taler 
til  sin  son.  Da  nu  v.  33  begynder  med  ordene:  »Derom  er  at  for- 
tælle« (jvfr.  v.  53),  der,  det  må  indrommes,  snarere  ser  ud  til  at  be- 


*)  Hele  udtrykket  Sålarljods  saga  er  oplysende  nok  tillige  om  uægtheden. 

2)  Mulig  har  dog  Sål  i  navnet,  som  Paasche  vil,  under  henvisning  til  at 
Kristus  kaldes  „sol",  en  mere  omfattende  betydning. 

3)  Der  er  her  5  afdelinger;  i  spidsen  for  de  4  sidste  stilles  en  almindelig 
sætning  (sandhed),  hvorpå  der  så  anføres  et  bevis  (eksempel),  jfr.  Håvam. 
II  og  III.  Dette  findes  ikke  ved  den  første  afdeling,  som  måske  altså  ikke 
oprindelig  hører  sammen  med  de  andre. 

gynde  et  afsnit  end  et  digt,  skont  det  ikke  helt  er  afgjort,  så  hører 
v.  25 — 32  måske  snarest  til  det  oprindelige  digt.  Men  da  må  det 
vist  også  antages,  at  den  egenlige  begyndelse  til  digtet  mangler. 
Det  er  naturligvis  muligt  at  tænke  sig  Solarljod  digtet  i  forskellige 
afdelinger  i  en  tid,  hvor  man  kritikløst  sammenstillede  kvad  og 
kvadbrudstykker  til  et  hele  (jfr.  Håvamålsamlingen,  der  åbenbart 
har  været  kendt  af  forfatteren,  og  lign.).  Så  meget  er  vist,  at  alt 
fra  og  med  v.  33  —  med  undtagelse  af  de  ovf.  nævnte  interpola- 
tioner og  det  sidste  tildigtede  vers  —  er  ét  digt  af  én  støbning  og 
det  interessanteste  af  det  hele  1)- 

Faderen  fortæller  nu,  hvor  nødig  man  vil  skilles  fra  den  nydel- 
sesrige verden  og  dø,  men  »Hels  (dødens)  reb2)  blev  hårdt  snørede 
om  mit  bryst«,  hvorved  han  antyder,  at  han  er  falden  i  en  dødlig- 
nende  dvaletilstand.  Under  denne  ser  han  allehånde  rædsler,  som 
de  onde  må  lide,  men  han  får  ligeledes  derefter  lejlighed  til  at  se 
den  frydefulde  behandling,  der  bliver  de  gode  mennesker  til  del. 
Først  og  fremmest  omtaler  faderen  (i  7  vers)  solen,  »den  sande 
dagstjærne«,  og  dens  udseende;  »Solen  jeg  så«,  »den  var  blodig- 
rød og  stærkt  strålende«  —  et  tegn  på  hans  nær  forestående  død; 
han  bojer  for  sidste  gang  hovedet  for  den.  Efter  nogle  betragtnin- 
ger over  menneskets  elendighed  og  skæbne  omtaler  faderen  der- 
næst sine  hændelser  og  farter  og  hvad  han  under  disse  blev  vidne 
til:  svedne  fugle  i  kvalernes  verden  —  de  fortabtes  sjæle  så  mange 
som  myggesværme,  —  mørkladne  kvinder,  der  trak  blodige  sten 
og  hvis  blodige  hjærter  hang  udenfor  brystet  —  blodige  mennesker 

—  misundelige  folk  med  blodige  tegn  på  brystet  —  gærrige  folk 
med  byrder  af  bly  —  røvere,  hvis  bryst  gennemboredes  af  edder- 
drager —  ugudelige,  hvis  hænder  var  fastnaglede  til  hede  stene 

—  pragtelskende  mennesker,  hvis  klæder  var  omgivne  af  flammer 

—  bagtalere,  hvis  ojne  hakkedes  af  Hels  ravne  osv.  —  »Alle  ræds- 
ler, som  de  døde  lider,  kan  ingen  vide;  søde  synder  bliver  til 
smærtens  lidelser;  altid  følger  ve  efter  vellyst«  (v.  68)  —  det  er 
moralen  af  alt  det  foregående.  I  modsætning  til  disse  rædselsbille- 
der står  andre,  billederne  af  fromme  og  gode  mennesker:  dem, 
som  har  været  gavmilde  efter  guds  lov;  over  deres  hoveder  bræn- 


!)  A.  D.  Jørgensens  omflytning  af  enkelte  vers  og  versgrupper  (Den  nordiske 
kirkes  grundl.  595—605)  synes  mig  i  det  hele  dels  lidet  heldig,  dels 
unødvendig. 

2)  Det  er  ligegyldigt,  om  man  skriver  Heljar  eller  heljar;  i  første  tilfælde 
bliver  udtrykket  ikke  mere  hedensk,  fordi  ordet  skrives  som  egennavn. 

Finnur  Jonsson.    II.  9 

der  rene  fakler  —  dem,  der  har  givet  til  de  fattige ;  over  dem  læser 
engle  hellige  bøger  —  dem,  som  har  sorget  for  deres  moder;  de 
hviler  på  himmelske  stråler1)  osv.  Til  slutning  (v.  81)  kommer  en 
bon  til  gud:  »Dig,  som  har  skabt  os,  beder  jeg  at  befri  os  fra  det 
onde«,  og  en  opfordring  til  sonnen  om  at  fremsige  dette  digt,  Solens 
sang,  for  de  levende  (v.  76) ;  digtet  ender  med  det  skonne  vers  (82) : 
»Her  vil  vi  skilles,  men  vi  vil  træffes  igen  på  menneskenes  fryds- 
dag;  vor  herre  skænke  de  døde  ro,  de  levende  sin  nåde.« 

Digtets  her  kort  meddelte  indhold2)  er  hæntet  fra  den  middel- 
alderlige kristelige  sædelære  og  fra  læren  om  tilstandene  efter  dø- 
den. Selve  rammen  (råd  fra  faderen  til  sonnen)  er  også  lånt  fra 
teologiske  lærebøger  og  afhandlinger.  Der  eksisterede  i  middel- 
alderen mange  drømmesyn,  visiones,  som  f.  ex.  visio  Tnugdali. 
oldnord.  Duggåls  leizla,  alle  af  mere  eller  mindre  religiøst-mystisk 
indhold,  og  det  er  en  sådan,  der  har  givet  forfatteren  ideen  til 
formen  for  sit  kvad  og  tildels  også  indholdet.  Den  visio,  som 
digtet  er  bygget  over,  genfindes  måske  i  en  af  Gregors  homilier  3); 
her  fortælles  der  om  »en  munk,  Petrus  fra  Hiberia;  for  han  blev 
munk,  blev  han  syg  og  lå  som  død  i  nogen  tid.  Da  han  endelig 
vågnede  op,  sagde  han,  at  han  havde  set  helvedes  pinsler  og  fiere 
af  denne  verdens  overmodige  mennesker  i  bålet«. 

Det  blev  ovf.  fremhævet,  hvor  drastiske  de  religiøse  digteres 
billeder  og  udtryk  ofte  er;  også  i  dette  digt  gives  der  flere  eks- 
empler herpå.  Hvad  inderlig  tro  og  stærk  og  dyb  religiøs  følelse 
angår,  står  digtet  meget  hojt,  måske  hojere  end  noget  andet;  men 
det  er  tillige  præget  af  den  ophojede  ro  og  ydmygheds  tålmod,  vi 
kender  fra  andre  digte,  samt  forvisningen  om,  at  enhver  høster 
som  han  sår;  hele  digtet  er  en  formaning  om  at  så  godt  i  dette 
liv,  for  at  høsten  i  det  tilkommende  liv  kan  blive  så  meget  rigere 
og  herligere.  Disse  sandt-kristelige  tanker  er  fremsatte  i  et  smukt 
og  værdigt  sprog,  der  helt  igennem  lyder  som  den  gode  samvittig- 
heds rolige  tale,  som  overbevisningens  ord  om,  at  hvad  der  læres, 
er  sandt,  og  at  det  bor  overvejes  og  efterleves. 


*)  Det  er  blevet  skik  at  sammenligne  det  norske  Draumekvædi  med  Solar- 
lj65,  men  om  nogen  direkte  forbindelse  mellem  disse  to  kvad  kan  der 
ikke  være  tale. 

2)  Det  er  almindeligt,  at  omtale  digtet  som  stærkt  blandet  med  hedenske 
forestillinger;  dette  er  fuldkommen  grundløst;  det  er  da  også  kun  inter- 
polationerne, der  har  forårsaget  denne  antagelse. 

3)  Leifar  s.  126-7. 

Digtet  må  jeg  antage  er  forfattet  i  den  sidste  halvdel  af  det  12. 
årh.  eller  omkring  1200.  Intet  i  sprog,  versform  eller  fremstilling 
giver  noget  holdepunkt  for  antagelsen  af  en  senere  oprindelse  *)• 
Med  hensyn  til  versformen  er  det  digtet  i  rigtig  ljodahåttr  og  hører 
for  så  vidt  til  den  efterklassiske,  lærde  eddakvadsdigtning,  med 
den  forskel,  at  her  er  indholdet  kristeligt.  Et  slags  forbillede  har 
Håvamål  og  lignende  digte  været,  og  der  mangler  ikke  åbenbare 
lån  og  efterligninger  herfra  2)>  og  rimeligvis  har  digteren  kendt 
disse  digte  i  skreven  form. 

Anni.  De  interpolerede  vers,  v.  54 — 56  og  76 — 78,  er  som  sagt  yderst 
dunkle  og  hentyder  til  mytiske  personer  af  hedensk  karakter,  der  er  fuld- 
stændig ukendte;  der  tales  i  den  1.  gruppe  om  forskellige  væsner,  der  kommer 
vestfra,  sydfra  og  nordfra,  i  den  2.  om  „Odins  hustru,  der  ror  på  jordens  skib, 
higende  efter  vellyst",  om  runer,  ristede  af  Njords  ni  døtre,  hvoraf  to  nævnes,  osv. 


Hertil  skal  omtalen  af  Hugsvinnsmdl  knyttes,  der  i  den 
skikkelse,  det  foreligger,  er  moralsk-religiøst;  jeg  har  tidligere  på 
grund  af  den  gamle  udgave  henført  digtet  til  14.  årh.  De  grunde, 
som  førte  dertil,  faldt  bort,  når  håndskrifterne  noje  undersøgtes  3)- 
Navnet  Hugsvinnsmdl  er  måske  dannet  med  »Håvamål«  som  for- 
billede og  er  en  træffende  oversættelse  af  Cato  i  den  latinske  origi- 
nals navn:  Catonis  disticha  de  moribus,  et  digt,  der  antages  for- 
fattet i  5.  årh.  Det  består  af  4  bøger  med  en  prosaisk  indledning 
(små  sætninger).  Denne  er  oversat  på  vers;  hele  oversættelsen  er, 
som  det  var  rimeligt,  affattet  i  ljoftahåttr.  Disse  disticha  var  tidlig 


!)  Når  B.  M.  Olsen  har  antydet,  at  digtet  hidrører  fra  den  sidste  halvdel  af 
13.  årh.,  idet  han  mener,  at  det  er  forfattet  af  samme  mand  som  Hug- 
svinnsmål  og  dette  sidste  skulde  være  ældst  og  ikke  ældre  end  fra  den 
nævnte  tid,  så  er  hertil  blot  at  sige,  at  de  grunde,  som  anføres  herfor, 
er  synderlig  svage  og  som  jeg  ikke  kan  godkende. 

2)  V.  12  er  stærkt  påvirket  af  Hav.  II,  hvitu  mey,  Ijdsa  lik  ^  liki  leyfa  hins 
Ijdsa  mans  Hav.  92,  mey  sdlhvita  97;  v.  19  jfr.  Hav.  43.  45;  (gott  es) 
vammalausum  vera  30.,;  ^  Lokas.  53.0;  611  eru  pau  (råd)  nyt  at  nema 
32.6  7^  en  pu  r(*d  nemir,  njdta  munt  ef  pii  nemr  Hav.  112  osv.:  margan 
hefir  audr  apal  34.fi  ^  margr  verdr  af  aurum  api  Hav.  75.3;  v.  35 1— 3  har 
sit  forbillede  i  Hav.  55—6;  v.  67  ^  Fjols.  v.  45  (es  hof  du  .  .  .  logit  -^  ef 
pu  pat  lygr;  Heljar  hrafnar  6r  hof  di  peim  hardliga  sjonir  s/itu  zz£  Horskir 
hrafnar  skolu  per  .  .  .  slita  sjonir  6r). 

9)  Foruden  den  gamle  udgave  ved  H.  Scheving  1831  har  H.  Gering  senere 
udgivet  digtet  1907;  Skj    digtn.  B  II,  185-210. 

9* 

kendte  på  Island.  Forfatteren  til  den  første  grammatiske  afhand- 
ling har  kendt  dem;  han  anfører  et  vers  af  dem.  Når  oversættelsen 
er  foretagen,  er  det  ikke  med  bestemthed  muligt  at  sige;  der  er, 
som  Gering  har  bemærket,  i  og  for  sig  intet  imod,  at  den  kunde  til- 
høre det  12.  årh.  (slutningen).  Oversættelsen  er  overordenlig  fri, 
ikke  blot  ved,  at  flere  disticha  er  udeladte  eller  lindes  i  det  mindste 
ikke  i  de  nu  eksisterende  håndskrifter;  disse  er  rigtignok  unge  og 
slette.  Men  også  derved,  at  de  enkelte  distiker  ofte  er  frit  oversatte, 
undertiden  så  frit,  at  man  har  ondt  ved  at  genkende  originalen, 
løvrigt  er  den  i  reglen  heldig  og  fyndig.  Flere  gange  er  originalens 
udtryk  og  tankegang  ændret  efter  nordisk  tænkemåde  og  opfat- 
telse. Et  kuriøst  eksempel  herpå  er  f.  ex.  oversættelsen  af  sæt- 
ningen: nam  miranda  canunt,  sed  non  credenda,  poetæ.  Dette:  sed 
non  credenda  stred  på  det  føleligste  mod  den  islandske  opfattelse 
af  skjaldenes  ord;  hvis  noget  stod  til  troende,  så  var  det  dem;  der- 
for kom  det  til  at  lyde  i  oversættelsen:  »ågætlig  minni  bera  fyr  yta 
113  skåld  til  skemtunar«.  Her  fremtræder  den  væntede,  island- 
ske selvfølelse  over  digtningens  herlighed  og  dens  underholdende 
ævne.  Fremstillingen  er  gennemgående  meget  klar  og  ligefrem. 
Der  findes  ikke  få  genklange  fra  Håvamål,  hvad  der  jo  var  naturligt 
nok.  B.  M.  Olsen  har  i  sin  afhdl.  om  SolarljoS,  som  ovf.  anført, 
ment,  at  forfatteren  var  den  samme,  og  han  har  søgt  at  bevise  dette 
ved  at  fremdrage  ligheden  i  ordvalg.  Men  alt  dette  er  meget  svage 
beviser.  Jeg  mener,  at  der  er  tale  om  to  forskellige  digtere;  jeg 
synes  at  versifikationen  er  forskellig  og  versene  i  Hugsv.  ikke  så 
flydende  og  diktionen  ikke  fuldt  så  naturlig  som  i  S61arlj63.  Som 
oversættelse  til  modersmålet  er  digtet  meget  interessant.  En  paral- 
lel på  sin  måde  er  Gunnlaugs  Merlinusspå. 


C.     Niddigtning. 

I  slutningen  af  det  foregående  tidsrum  mærkes  meget  lidt  til 
en  satirisk  digtning,  og  som  det  dengang  var,  synes  forholdet  at 
have  været  omtrent  hele  det  12.  årh.,  hvilket  uden  tvivl  hænger 
sammen  med  de  almindelige  fredelige  tilstande,  som  da  herskede 
på  Island,  og  den  ærbødighed  for  loven,  som  da  endnu  var 
almindelig.  Fra  dette  århundrede  haves  kun  enkelte  vers  eller  små- 
kvædlinger  som  oftest  uden  brod  eller  bitterhed  og  henkastede  ved 

et  lystigt  lag  og  lignende  lejligheder;  men  lystigheden  kunde  natur- 
ligvis udarte.  Anderledes  er  det  med  en  tid,  der  er  opfyldt  af  ind- 
byrdes fjendskab  og  stridigheder,  bitre  kampe  og  fejder,  en  tid, 
hvor  kun  enkelte  har  hele  magten  og  disse  uafladelig  bekæmper 
hinanden.  Under  sådanne  forhold  er  det  våbnene,  der  taler,  og 
loven,  der  tier:  da  dannes  der  en  jordbund,  op  af  hvilken  der  vokser 
mere  eller  mindre  giftige  urter,  der  uhindret  får  lov  til  at  vokse  og 
brede  sig.  Dette  mærkes  i  Norge  under  kong  Sverre,  men  fremfor 
alt  på  Island  i  den  såkaldte  Sturlungetid  i  det  13.  årh.s  første  halv- 
del. Her  finder  vi  en  satirisk  digtning,  hvoraf  vistnok  den  mindste 
del  er  bevaret.  Om  dens  anseelse  vidner  måske  den  omstændighed, 
at  de  fleste  vers,  der  haves,  er  uden  forfatternavne. 

Disse  vers  ligner,  uagtet  den  direkte  sammenhæng  med  den 
gamle  niddigtning  kun  synes  at  være  tynd,  dog  den  gamle  i  ind- 
hold som,  naturligvis,  også  i  form.  Dette  bl.  a.  viser,  hvor  lidet 
udviklingsdygtige  Nordboerne  overhovedet  var  med  hensyn  til 
deres  anlæg  og  begavelse.  Vi  finder  atter  den  gamle  fornærmelige 
sammenligning  af  mennesker  med  hopper,  idet  én  udgor  ryggen, 
fire  benene,  én  —  der  var  niddigter  —  bagdelen  osv. 1).  Det  siges 
ganske  vist  ikke  bestemt,  at  dette  nid  var  på  vers,  men  sandsynligst 
er  det,  at  det  har  været  tilfældet.  Denne  fornærmelse  kaldes  ofogn- 
uår  og  spott.  I  overensstemmelse  hermed  går  bebrejdelserne  næsten 
altid  ud  på  modløshed,  mangel  på  krigersk  dygtighed,  tilbøjelighed 
til  at  trække  sig  tilbage.  Også  den  lettere  ironi  og  latterliggørelse 
af  en  forholdsvis  uskadelig  art  forekommer,  som  når  det  hedder 
om  (trællen?)  Kuge  —  selve  navnet  kunde  afgive  stof  til  latter  — 
at  »enhver  er  ganske  forskrækket  for  ham«,  eller  når  der  gores  nar 
ad  ens  legemlige  udseende  eller  når  ens  vers  parodieres  og  spottes. 
—  Følgerne  af  nid  blev,  som  tidligere,  ofte  voldsomheder  og 
manddrab. 

De  nidvers,  der  haves,  er  følgende: 

»En  s  k  j  a  1  d«,  der  var  hos  kong  Magnus  barfod  i  slaget  på 
Foxerne,  digtede  et  spøgefuldt  vers  om  den  vælske  ridder  Giffardr, 
der  skulde  kæmpe  med,  men  forsvandt  lige  for  slaget.   Verset  var 


!)  Sturl.  I,  320.  Det  er  som  dette  stod  i  forbindelse  med  folkelege  (ligesom 
de  senere  vikivaka-lege);  lege  af  satirisk  art  antydes  allerede  tidlig;  om 
en  Brandr  hedder  det  i  Lj6sv.  s.  (Isl.  forns.  I,  143),  at  han  holdt  meget 
af  at  drille  folk  og  han  siges  først  at  have  opfundet  Syrpupingsldg;  det 
har  rimeligvis  været  en  parodi  på  altinget  og  dets  processer;  bekendte 
personligheder  er  derved  vistnok  blevne  parodierede. 

naturligvis  lidet  smigrende  for  kujonen.  Kort  efter  tog  ridderen 
bort  og  fik  også  på  rejsen  over  til  England  lejlighed  til  at  vise  sin 
uduelighed.  Blandt  skibets  besætning  var  der  en  ung  Islænder  fra 
Husavik  ved  navn  E  1  d  j  å  r  n;  denne  digtede  et  vers,  hvor  ridderen 
opfordres  til  n  u  at  vise  sin  dygtighed.  Da  de  var  komne  til  Eng- 
land, anklagede  ridderen  Eldjårn  for  den  første  borggreve,  de  traf. 
Eldjårn  blev  stævnet  og  skulde  fremsige  det  fornærmelige  vers, 
men  han  digtede  straks  et  andet,  hvori  han  —  ironisk  —  roser  rid- 
deren for  hans  mageløse  tapperhed  —  »han  alene  kæmpede,  medens 
alle  andre  flygtede«;  herpå  frifandtes  Eldjårn  for  videre  tiltale, 
men  ridderen  var  lidet  tilfreds1). 

Fra  det  bekendte  bryllup  på  Reykjaholar  1119  haves  nogle 
småvers 2)  af  ironisk-skæmtende  indhold,  særlig  om  den  gamle 
astmatiske  høvding,  Fordr  i  Vazfjorden,  hvis  ramme  ånde  og  halv- 
skallede  hoved  gjordes  til  genstand  for  spottende  bemærkninger. 
Den,  der  begyndte,  var  ingen  ringere  end  selve  præsten,  Ingimundr 
Einarsson  (se  nedenfor) ;  tilsidst  blev  det  Fordr  for  broget,  og  han 
forlod  gæstebudet;  idet  han  gik  ud,  hørtes  det  sidste  vers:  »Goden 
ræbede  så,  da  han  gik  forbi  - —  nakkens  hår  strittede  i  vejret  —  at 
enhver  sa':  fy!«  Et  af  spotteversene  synes  ifølge  sagaens  forfatter 
at  være  digtet  af  en  O  1  å  f  r  H  i  1  d  i  s  s  o  n,  en  fredløs  mand,  hvis 
tilstedeværelse  opdagedes  og  var  medvirkende  til,  at  Fordr  drog 
bort. 

Om  et  høvdingemøde  i  1121  haves  et  i  metrisk  henseende  noget 
regelløst  spottevers,  hvor  de  tre  i  mødet  deltagende  høvdinger  ikke 
nævnes  ved  navn,  men  antydes  ved  sammensatte  navne,  hvis  sidste 
led  er  -hof di  (Amb-,  Orkn,  Hjart-).  —  Fra  år  1137  haves  et  par 
linjer  om  høvdingen  Vatnormr,  der  kom  til  kort  imod  Sigurd 
slembe.  —  Om  Hvamm-Sturla  digtede  Jon  forvaldsson 
omkring  1180  et  halvvers,  hvor  Sturlas  list  og  træskhed  frem- 
hæves. --Af  præsten  Magnus  F  6  r  3  a  r  s  o  n  haves  to  spotte- 
vers  (omkring  1200  i  runhent  og  drotkvædet)  om  en  mand,  hvem 
han  berøvede  en  kvinde,  der  hellere  vilde  have  præsten;  her  fulgtes 
spot  og  skade  ad.  —  Om  den  elendige  FormoSr,  der  havde  ladet 
sig  benytte  til  en  uretfærdig  handling  og  som  selv  bragte  sit  hoved 
til  den  fornærmede,  haves  et  morsomt  vers  (fra  1196)  i  fornyrdis- 
lag:    »Alting  græd  —  så  har  jeg  i  det  mindste  hørt,  det  tyktes  et 


i)  Versene  findes  Skj.  digtn.  B  I,  591  (v.  2).  407. 

2)  Sturl.  1,  20—21.     Skj.  digtn.  B  I,  593—94  (v.  8—12).  422. 

under  —  Balder  ud  af  Hel.  Dog  har  Tormod,  da  han  bragte  sit 
hoved,  tudet  hojere,  og  det  ved  jeg  er  ingen  logn«.  —  Om  en  Gellir, 
der  pralede  af  sin  krigerdygtighed,  haves  et  vers1)  fra  1196.  — 
Rimeligvis  fra  slutningen  af  det  12.  årh.  er  den  Kugadråpa 
(hrynhend),  hvoraf  der  anføres  to  linjer  (jfr.  side  133).  Den 
Kuge,  hvorom  digtet  er,  har  vistnok  været  en  træl.  Det  har  næppe 
noget  med  den  fra  Orkneyingasaga  kendte  bonde  Kuge  at  gore. 
—  Fra  det  12.  årh.,  mulig  fra  dets  begyndelse,  er  spottedigtet 
H  a  f  1  i  5  a  m  å  1,  hvoraf  der  haves  et  halvvers,  i  målahåttr;  på 
grund  af  indholdets  dunkelhed  er  det  ikke  muligt  at  sige,  om  digtet 
er  om  den  bekendte  høvding  Haflide  Mårsson 2)- 

Omkring  1211 — 12  var  der  megen  ufred  imellem  to  af  Øf  jord- 
ens stormænd:  Kalfr  på  Grund  og  Hallr  på  Hrafnagil.  I  anledning 
af  striden  hedder  det,  at  Hrafnagilsmændene  »digtede  meget  om 
Kalv  og  gjorde  megen  spot  om  ham«  3)»  hvorpå  der  anføres  2lA 
vers  (runhent,  drotkvædet).  Det  er  den  forhånedes  navn  (Kalv), 
der  her  særlig  har  givet  anledning  til  spotten;  således  lyder  en  del 
af  det  første  vers:  »Der  fødes  et  æmne  til  en  kalv,  ildeset  af  alle 
mænd;  den  har  kun  to  ben  og  er  ikke  skabt  som  andet  kvæg; 
den  har  ingen  hale  og  har  levet  altfor  længe«.  I  et  andet  vers 
lader  digteren,  som  om  han  har  redet  forbi  Kalfs  dor  og  ytrer: 
»Det  var  ingen  skon  tale,  da  Grunds-mændene  —  kalvens  trælle 
var  i  stærk  bevægelse  —  glammede  hjemme 'som  hunde«.  At  disse 
fornærmelige  vers,  hvis  grovhed  er  storre  end  deres  ånd,  ikke 
ustraffet  lod  sig  digte,  følger  af  sig  selv.  Kort  efter  dræbte  Kalfr 
sin  modstander  (december  1212).  —  Om  en  kohyrde  forstems  feje 
optræden  under  sin  husbonds  kamp  (1215)  blev  der  digtet  et  vers, 
hvori  han  siges  »at  have  flygtet  bort  med  sit  feje  hjærte  hængende 
ned  fra  sin  bag«  %  —  Omtrent  til  samme  tid  nævnes  en  Tannr 
Bjarnason  i  Midfjorden,  der  siges  at  have  været  ordillr  og 
nidskår;  af  ham  haves  et  temmelig  ufint  vers  om  de  såkaldte  Gils- 
sonner.  —  Andre  navngivne  skjalde  er:  O  1  å  f  r  B  r  y  n  j  6  1  f  s  s  o  n, 
der  »gjorde  nar  ad  andre,  der  var  bedre  end  han  selv«,  spottede 
Snorre  Sturluson  og  ytrer,  at  »denne  har  hævnet  sin  måg  med  en 


!)  Se  f.  ex.  Bisk.  I,  649  med  anm. 

2)  Alle  disse  vers  findes  Skj.  digtn.  B  I,    594   (v.    13).    595  (v.  17).  517.    524. 
596  (v.  21).  596  (v.  22).  591.  590. 

3)  Sturl.  I,  294. 
*)  Sturl.  I,  324. 

kvædling«  l),  omkring  1230.  —  Gud  m  undr  Åsbjarnarson 
digtede  et  spottevers,  fra  1237.  —  »En  islandsk  mand«,  G  u  n  n  a  r  r, 
digtede  i  Norge  (1244)  et  spøgefuldt  vers  om  et  slagsmål  ved  et 
drikkelage- 
Anonyme  enkeltvers  er:  et  halvvers  om  en  Gudmundr  klase, 
der  under  Helgastad-kampen  (1220)  opfordrede  til  flugt.  —  Fra 
samme  tid  stammer  nidverset  om  Snorre  (se  ovf.  s.  78.  87),  som 
l'oroddr  i  Selvog  fik  en  mand  (for  en  bede)  til  at  digte;  heri  spot- 
tedes Snorres  adj.  hardmuladr  og  hans  vers  overhovedet.  —  Et 
par  vers  om  l'orvaldr  i  Vazfjorden  med  flere,  hvori  deres  fejhed 
spottes.  —  Et  muntert  runhent  spottevers  fra  1236  om  en  overløber: 
»den  feje  karl,  den  smalskuldrede  Hjalmr,  der  intet  har  at  rose  sig 
af«.  —  »En  gammel  kone«  i  Tunga  siges  1244,  da  overfaldet  på 
Sturla  1>6rdarson  udøvedes,  at  have  digtet  et  vers,  hvori  ufredstif- 
terne kaldes  »tyve  og  røvere«3)- 

Fra  dette  tidsrums  sidste  årtier  antager  jeg,  atNjålssagas 
nidvers,  som  Sigmundr  Lambason  skal  have  digtet  om  Njåll  og  hans 
sonner,  stammer;  versene,  der  i  sagaen  kaldes  flim  og  ord  pau  hin 
illu,  spotter  over  Njåls  skægløshed  og  kalder  hans  sonner  møg- 
skæglinger;  ellers  er  disse  vers  ikke  synderlig  åndfulde.  —  Lige- 
ledes hører  hertil  en  del  spottevers  (i  Snorra-Edda  II)  om  et  par 
flygtende  mænd,  om  en  tjænestekarl  og  tjænestekvinde  (en  »oste- 
dræber« og  en  brødgyge«).  Endelig  nævnes  enDråpaGno&ar- 
Åsmundar  eller  GnoSar  drapa  i  runhent  versemål,  hvoraf 
et  halvvers  anføres;  det  er  åbenbart  om  en  træl  (ved  navn 
Åsmundr?,  »spadernes  fyrste«)  og  synes  at  være  af  en  lignende 
art  som  Kugadråpa 4)- 

Endnu  omtales  etslags  nidvers,  der  kaldes  danse  (danz,  flt. 
danzar).  De  nævnes  ved  år  1221  og  1245.  Det  fortælles  i  anled- 
ning af  den  mellem  Loptr  Pålsson  (d.  1261)  og  Bjorn  1>orvaldsson 
(d.  1221)  omkring  1220  opståede  strid  om  grænseskel,  at  Bjorns 
mænd  (Breidbølingerne«)  »flimtede«  Loptr  »og  gjorde  om  ham 
mange  danse  og  megen  anden  slags  spot«5)-     I  anledning  af 


i)  Sturl.  I,  408. 

s)  Alle  disse  vers  findes  Skj.  digtn.  B  II,  149.  58.  95.  97.  98. 

3)  Disse  vers  i  Skj.  digtn.  B  II,  150  (v.  14).   150  (v.  13).   151  (v.  17.  18).   153 

(v.  27).  157  (v.  50). 
♦)  Sst.  214—15  (v.  13—15).  I,  598  (v.  13—15).  601  (v.  37).  591. 
5)  Sturl.  I,  342:  jfr.  s.  343;  for  på  upp  sumr  kvedskaprinn   'da  fremkom  en 

del  af  de  digtede  vers'. 

denne  strid  foretog  Loptr  et  overfald  på  Bjorn  hjemme  på  hans 
gård;  da  Loptr  red  i  tunet,  kvædede  Bjorn  et  halvvers  i  fornyrSis- 
lag,  hvori  Loptr  sammenlignes  med  en  gryla  (et  kvindeligt  uhyre, 
hvormed  særlig  uartige  born  kyses)  »med  15  haler«  *)•  Efter  kam- 
pen og  Bjorns  fald  begav  Loptr  sig  for  sikkerheds  skyld  ud  til 
Vestmannøerne  og  opholdt  sig  dér  en  tidlang.  Herom  digtedes  da 
en  lille  kvædling:  »Loptr  er  ude  på  øerne,  tygger  lunde [søpapegoje]- 
ben;  Sæmundr  [i  Odde,  hvis  stilling  til  striden  var  noget  mistænke- 
lig] er  derimod  på  hederne  og  har  intet  at  spise  uden  bær«  2).  De 
nævnte  to  vers  er  temmelig  frit  digtede,  særlig  det  sidste;  mellem 
3  og  4.  linje  er  der  ingen  rimbogstav-forbindelse,  medens  den  4. 
linje  har  to  rimstave  (etr  berin  ein);  det  samme  kunde  også  an- 
tages at  være  tilfældet  med  2.  linje  (bitrlunda  bein),  men  her  kan  / 
(lunda)  tillige  rime  med  /  (Loptr)  i  1.  linje3)-  At  disse  vers,  der 
snarest  er  en  mellemting  mellem  vers  og  prosa,  skulde  have  tilhørt 
en  dans,  forekommer  mig  hojst  tvivlsomt;  men  de  er  ikke  uinter- 
essante lævninger  af  en  let  folkelig  satire,  hvis  udbredelse  eller  al- 
mindelighed ikke  nærmere  kan  bestemmes. 

Da  Kolbeinn  den  unges  tidligere  følgesvende,  der  siges  at 
have  været  »fulde  af  spas«,  og  hvoraf  et  par  nævnes  ved  navn, 
opholdt  sig  hos  Brandr  på  Stadr  1245  (se  ovf.  s.  91),  »gav  de  sig 
af  med  at  1  a  v  e  danse....,  men  da  Brandr  kom  under  vejr  med 
deres  n  i  d  d  i  g  t  n  i  n  g  (flimtan),  bad  han  dem  holde  op  med  den 
slags  ondskab  (illendi)« 4).  Atter  her  fremtræder  »danse«  som 
digte  af  fornærmeligt  og  sårende  indhold.  Hvorledes  disse  digte 
har  været  beskafne,  er  fuldstændig  ukendt.  —  En,  som  det  synes, 
særlig  forfatter  af  sådanne  danse  nævnes:  danza-B  e  r  g  r  ved  og 
efter  år  1222 5)- 

Selve  ordet  danz  er  af  fremmed  oprindelse,  og  da  det  eller 
den  forlystelse,  som  det  betegner,  aldrig  nævnes  i  slægtsagaerne, 
skulde  man  antage,  at  det  først  i  den  sidste  del  af  det  11.  årh.  var 


l)  Skj.  digtn.  B  II,  60;  her  er  verset  urigtig  henført  til  Loptr  istedenfor  til 
Bjorn  Porvaldsson. 

*)  Ski.  kvad.  B  II,  150  (v.  15). 

3)  Det  synes  mig  rimeligst,  at  hovedbetoningen  hviler  på  bitr  .  .  .  bein, 
etr  .  .  .  ein,  men  at  ordene  lunda  og  berin  har  en  forholdsvis  stærk  bi- 
tone.    Jfr.  Steenstrup:  Vore  folkeviser  117. 

«)  Sturl.  II,  87. 

6)  Sturl.  I,  361.  374—76;  »II,  332.  335:  Bisk.  I,  540—41.  623-26. 

indkommet  til  Island1)-  I  biskop  Jons  saga  hedder  det  2)>  at  biskop- 
pen »forbød  den  leg,  som  mange  holdt  af,  at  en  mand  i  d  a  n  s 
skulde  synge  blødagtige  og  erotiske  vers  til  en  kvinde  og  en  kvinde 
kærlighedsvers  til  en  mand«.  Ved  brylluppet  på  Reykjaholar  1119 
omtales  dans.  I  det  13.  årh.  omtales  mange  gange  dans  som  en 
folkeforlystelse3)-  Etsteds4)  får  en  mand  valget  mellem  »sagaer 
eller  dans«  for  at  underholdes  med.  Det  er  ikke  klart,  hvad  »dans« 
her  betyder,  men  det  er  muligt,  at  det  betyder  'sange  som  anvend- 
tes til  dans?)',  da  det  her  sidestilles  med  sagaer.  At  den  egenlige 
dans  var  uadskillelig  forbunden  med  sange,  fremgår  af  det  anførte 
eksempel,  samt  til  overflod  af,  hvorledes  der  dansedes  i  andre 
lande5)-  De  sange,  man  hertil  brugte,  har  haft  et  andet  versemål 
end  de  gamle  nordiske,  og  sådanne,  der  kunde  svare  til  de  bevægel- 
ser og  trin,  der  gjordes.  Indholdet  af  disse  sange  var  og  kunde 
være  meget  forskelligt.  Det  kunde  være  erotisk,  som  det  frem- 
går af  Jonssaga.  Den  anvendelse  af  ordet  dans  i  det  13.  årh.,  vi  i 
det  foregående  har  set,  nemlig  i  betydningen  »spottedigt«,  beror 
på  den  særudvikling,  indholdet  fik,  idet  man  anvendte  digte  af 
spottende  indhold,  hvor  det  rimeligvis  gik  ud  over  en  eller  flere  af 
de  tilstedeværende,  aldeles  som  det  kan  være  tilfældet  endnu  den 
dag  i  dag  på  Færøerne6)-  Ligeledes  kunde  indholdet  være  af  en 
melankolsk  art;  en  sådan  dans  antydes  etsteds7)  og  der  anføres 
en  linje  deraf:  »Mine  er  sorgerne  tunge  som  bly«  (af  fremmed  op- 
rindelse?); denne  linje  og  dens  form  synes  at  vise,  at  »dansene« 
har  haft  lighed  med  de  danske  folkeviser 8). 


i)  Jfr.  S.  Larsen  i  Tilskueren  1903,  s.  912—13. 

2)  Bisk.  I,  237.    Ordet  „i  dans"  mangler  s.  165. 

3)  Se  herom  Ol.  Davidsson:  Islenzkir  vikivakar  osv.  1894  s.  9  ff. 
*)  Sturl.  II,  295. 

5)  Om    „dans",   brugt  om   de   isl.  rimer,   se   under   behandlingen   af  disse  i 

b.  III. 
«)  Færøsk  antologi  I,  XXXIII;  jfr.  digtet  Jåkup  å  Mon  s.  293  ff;  Steensirup: 

Vore  Folkeviser  s.  19  med  anm.  1;  Ol.  Davidsson:  Isl.  vikivakar  s.  93. 
")  Sturl.  II,  316.     Skj.  digtn.  B  II,  160. 
8)  Jfr.  Steenstrup:  Vore  Folkeviser  s.  9. 

D.     Uægte  vers  i  sagaerne. 

a.    De  uhistoriske   sagaers  vers  (versene  i  de  såkaldte 

Fornaldarsogur). 

Vi  har  i  det  foregående  ment  at  kunne  antage  en  efterklassisk 
eddakvads-digtning,  den  sidste  udløber  af  den  gamle.  Af  en  sådan 
antog  vi,  at  særlig  to  digte  (Gripisspå  og  Voluspå  hin  skamma)  var 
omtrent  de  eneste  påviselige  lævninger.  Sansen  for  de  gamle  digte 
var  meget  levende  i  det  12.  årh.s  lærde  tid  på  Island,  og  påvirk- 
ninger fra  dem  er  lejlighedsvis  påviste  i  det  foregående  (Solarljod, 
Hattalykill  osv.) ;  men  ingen  steder  er  efterligningerne  så  store  og 
så  håndgribelige  som  i  versene  i  de  såkaldte  Fornaldarsogur  1)- 
Uden  her  at  ville  komme  ind  på  disse  sagaer  i  almindelighed,  skal 
den  bemærkning  dog  gores,  at  tilblivelsen  af  dem  tildels  skyldes 
de  ældste  traditioner  og  dunkle  erindringer  om  forhistoriske  til- 
dragelser og  personer,  som  tilligemed  mytisk  og  historisk  stof  be- 
varedes ned  gennem  slægterne.  Det  sagnhistoriske  stof  var  imid- 
lertid næsten  endnu  mere  brudstykkeagtigt  end  hint;  tiltrods  herfor 
eller  også  netop  derfor  var  det  i  tidens  løb  blevet  storladent  og 
ægte  folkeligt.  Allerede  ved  år  1100  ses  det,  at  disse  ældgamle 
sagn  formes  til  sagaer,  hvis  historiske  sandhed  i  de  tider  vistnok 
ikke  betvivledes  og  som  benyttedes  til  almindelig  underholdning  i 
lighed  med  de  virkelig  historiske  sagaer.  Ligesom  (ægte)  vers  og 
digte  fra  første  færd  af  uadskillelig  havde  hørt  med  til  den  virkelig 
historiske  tradition  og  altså  også  var  blevne  optagne  i  de  fortalte 
sagaer,  så  at  en  saga  med  vers  var  bleven  typisk,  således  indsatte 
man  efter  dette  forbillede  selvlavede  vers  og  digte  i  de 
uhistoriske  sagaer,  idet  man  vidste,  at  også  disse  vilde  kunne  un- 
derholde, og  idet  man  mente,  at  vers  nu  engang  hørte  til.  I  det  så 
ofte  omtalte  bryllup  på  Reykjaholar  (1119)  fortaltes  uhistoriske 
sagaer,  og  det  hedder,  at  »H  r  6  1  f  r  fra  Skålmarnes  fortalte 
om  vikingen  Hrongvidr  og  Olaf  lidsmannakonge,  bersærken  "Wains 
hojbrud  og  Hromund  Gripson  og  mange  vers  med«,  endvidere, 
at  »præsten  I  n  g  i  m  u  n  d  r  fortalte  sagaen  om  Ormr  Barrø- 
skjald  med  mange  vers,  samt  foredrog  en  god  flokkr 
[naturligvis  om  sagaens  helt]  ved  sagaens  slutning,  som  han  selv 


»)  En  stor  del  af  disse  er  udgivne  under  titlen:  Eddica  minora  af  Heusler 
og  Ranisch  1903  og  alle  i  Skj.  digtn.  B  II,  250—364.  Herefter  citerer  vi 
i  det  følgende. 

havde    digtet«  1)«    Disse  fuldgyldige  oplysninger  fra  en  aldeles 
pålidelig  kilde  er  her  af  en  særlig  vigtighed. 

Vi  står  her  altså  overfor  en  digtning,  som  vel  ikke  kan  kaldes 
et  falsum,  skont  den  lægges  i  munden  på  personer,  om  hvis  histo- 
riske tilværelse  digterne  og  folk  i  almindelighed  næppe  tvivlede, 
men  som  vi  enten  må  henvise  til  sagnenes,  myternes  eller  endogså 
fabelens  verden.  Denne  digtning  måtte  af  sig  selv  komme  til  at  se 
ud,  som  om  den  havde  til  hensigt  at  skuffe;  digterne  vidste,  at 
personerne  i  sagaerne  tilhørte  de  —  fra  deres  standpunkt  —  ældste 
historiske  tider,  og  netop  derfor  måtte  de  søge  at  give  deres  vers 
et  så  gammeldags  udseende  som  muligt,  både  hvad  ydre  form  og 
sprog  angik.  At  man  da  tog  dels  de  ældste  skjaldekvad,  dels  edda- 
digtene til  forbilleder,  fulgte  ganske  af  sig  selv.  Det  berode  så 
på  de  enkelte  skjaldes  begavelse  og  lærdom,  i  hvor  hoj  grad  deres 
digte  kom  til  at  ligne  de  ældste  kvad,  med  andre  ord,  hvor  skuf- 
fende de  blev.  Og  det  kan  ikke  nægtes,  at  flere  af  dem  er  ganske 
godt  gjorte,  så  at  endogså  mange  af  nutidens  lærde  mænd  har  ladet 
sig  føre  bag  lyset  deraf2)-  I  det  hele  må  det  betragtes  som  sikkert, 
at  versene  ikke  er  ældre  end  fra  det  12.  årh.,  de  fleste  endogså 
yngre.  For  det  første  fremgår  dette  af  de  eksisterende  sagaers 
temmelig  sene  tilblivelse  i  det  hele,  hvad  vi  ikke  her  kan  komme 
nærmere  ind  på  at  bevise,  og  der  er  ingen  grund  til  at  antage,  at 
versene  i  regelen  er  ældre  end  de  sagaer,  hvori  de  findes.  Dernæst 
er  versene  i  det  hele  —  når  der  da  ikke  er  tale  om  yngre  papirs- 
afskrifter —  altfor  godt  bevarede,  det  vil  sige:  i  en  altfor  rigtig  og 
oprindelig  form,  til  at  det  skulde  være  sandsynligt,  at  de  f.  ex.  var 
fra  10.  årh.;  tilmed  er  de,  hvad  der  netop  også  er  ejendommeligt 
for  de  bevislig  uægte  vers  i  de  historiske  sagaer,  ofte  så  noje  knyt- 
tede til  prosaens  indhold,  at  de  kun  er  en  temmelig  intetsigende 
gentagelse  deraf.  Endvidere  er,  som  allerede  antydet,  deres  form 
ofte  en  sådan,  at' de  på  engang  røber  studiet  af  olddigtningen  og  en 
vis  ukyndighed  angående  den.  Således  findes  der  adskillige  gange 
løse  vers  i  målahåttr  og  ljodahåttr;  dette  beror  på  den  i  de 
tider  gængse  fejlagtige  mening,  at  man  i  gamle  dage  havde  benyttet 
disse  versemål  til  løse  vers.   Hertil  kommer,  at  versformen  under- 


*)  Sturl.  I,  22. 

2)  Således  bedommer  jeg  Heuslers  og  Ranischs  opfattelse  især  af  versene  i 

Hervarars.,   V— VII   f.   ex.   og   andre,   som  de  vil  henføre  til   det  10.  årh. 

Det  må  dog  indrommes,   at  hvis  nogle  af  versene  tilhører  en  så  gammel 

tid,  må  det  være  de  anførte  vers  af  Herv. 

tiden  lider  af  virkelige  fejl,  som  aldrig  findes  i  de  gamle,  ægte  vers, 
i.  ex.  i  Jjodahåttr  (sådanne  linjer  som:  perra  sina  Ijosa  lokka, 
Hjålmpérs  s.  III,  2).  Etsteds  findes  en  ellers  uhørt  sætningsforbin- 
delse  mellem  de  to  vershalvdele  (Herv.  III,  7).  Fremdeles  forekom- 
mer der  den  yderst  mistænkelige  omstændighed,  at  der  i  én  og 
samme  saga  findes  vers  i  alle  mulige  versemål  (fornyrSislag, 
ljodah.,  målah.,  munnvorp),  og  det  vil  vise  sig,  at  netop  disse  vers 
af  andre  grunde  ikke  er  gamle.  Kun  enkelte  sagaer  (som  Hålfss., 
tildels  Hervarars.,  Grimss.)  har  vers  i  kun  ét  slags  versemål.  Al- 
deles bestemte  lån  og  efterligninger  fra  os  bekendte  digte  findes  i 
hobetal1)-  Alt,  hvad  her  er  anført,  er  naturligvis  af  en  temmelig 
vidtrækkende  betydning  for  versene  i  det  hele. 

Hertil  kommer  så  til  syvende  og  sidst  digtenes  hele  fremstillings- 
måde.  Det  er  bortset  fra  ganske  enkelte  digte,  ikke  eddadigtenes  fri- 
ske, korte,  knappe,  stil;  det  er  ikke  deres  finhed  i  tankegang,  ikke  de- 
res ophojede  simpelhed  i  fremstilling  af  følelser  og  stemninger,  ikke 
deres  indtagende  naivitet.  Heller  ikke  mærkes  her  meget  til  den  mo- 
ralske grundvold  og  den  livsalvor,  som  eddadigtene  hviler  på;  tvært- 
imod findes  der  spor  af  det  modsatte;  letfærdighed  i  forhold  til  kvin- 
den og  frivolitet  overfor  de  gamle  guder,  hvilken  sidste  er  af  en  helt 
anden  art  end  f.ex.Lokasennas  og  Hårbar5slj63s  gudsbespottelser.  I 
eddadigtene  udtales  aldrig  tvivl  om  gudernes  eksistens  og  magt;  der 
antydes  aldrig  mangel  på  tro  på  dem  eller  foragt  for  dem;  troen 
på  egen  kraft  og  styrke  fremhæves  aldrig  dér.  Ikke  således  i  flere 
af  disse  digte,  vi  her  behandler.  I  Hålfss.  fremtræder  vantroen 
endnu  kun  lidt  i  Innsteins  ord:  »dig  er  Odin  bleven  gram«  (VI,  5), 
stærkere  i:  »Vi  har  Odin  ondt  at  gengéelde«  VII,  7).    Endnu  stær- 


x)  Her  skal  anføres  nogle  sådanne:  Volvens  v.  Hrolfss.  I, 1— 2(v.  2):  Tveir  rd  inni, 
triiik  hvårigum  ^  Brages  vers:  Tveir  ro  inni,  triiik  bådum  vel;  ligeledes 
er  otul  eru  augu  i  hendes  sidste  vers  en  genklang  af  Rigsb.  34  el.  lign. 
sted;  hringleginn  Ragnars  s.  I  jzf  Håv.  86;  allr  es  titan,  eldi  sveipinn 
Herv.  III,  15  ^  Fåfn.  42 3— 4;  pli  skalt  eiga  ok  una  lengi  Herv.  sst.  21  ^ 
Godr.  forn.  33  7— 8;  rymr  var  i  ranni  sst.  V,  6  ^  Hamd.  23.r,  hris  pat  it 
mæro,  er  Myrkvidr  heitir  sst.  9  ^-  Atlakv.  5.7— 8;  léttari  gerdisk  sst.  VII, 
4  7^  Atlam.  74.7;  Mjok  vdrum  margir,  er  mjdd  drukkum  sst.  5  5^  Har. 
hårf.  Hkr.  I,  136;  pess  hefk  gangs  o/ go/dit  Fridbj.  I,  12  ?£  Go9r.  I,  26.5— „; 
at  appi  verandi  solu  Ket.  hæng.  V,  1  ^  Hårbaråsljofl  58;  dette  lån  fra 
Hårb.  bestyrkes  ved  den  om  Hårb.,  f.  ex.  v.  7,  fuldstændig  mindende  ven- 
ding i  verset  Langleit  ertu  fdstra  sst.  V,  8  osv.  osv. 

kere  fremtræder  vantroen  i  K  e  t  i  1  s  s.  (VI,  6) :  »Aldrig  blotede 
jeg  Odin,  og  dog  har  jeg  længe  levet«,  »svigted  mig  nu  Balders 
fader;  ham  skal  man  ikke  stole  på«  (VII,  8);  her  mærkes  foragten 
tillige.  Allerstærkest  udtales  den  i  O  r  v  a  r-0  d  d  s  s.  (VIII),  hvor 
Orvar-Oddr  udtaler  sig  fuldkommen  gudsbespottelig  om  Odin  og 
Frey,  hvem  han  sammenligner  med  flygtende  geder,  hvorpå  der  til— 
fojes:  »man  skal  ikke  have  Odin  til  sin  bedste  ven;  du  skal  ikke 
længer  blote  den  djævel«.  Alt  dette  er  tilstrækkeligt  til  at  vise, 
at  disse  digte  overhovedet  er  en  sildig  digtning,  der  så  at  sige  på 
intet  punkt  tåler  nogen  sammenligning  med  de  gamle  eddakvad  og 
som  helst  ikke  burde  være  blevne  sammenstillede  med  dem. 

På  den  anden  side  er  det  klart,  at  de  ikke  stammer  alle  fra 
en  og  samme  tid,  men  fra  noget  forskellige  tider;  enkelte  falder 
mulig  endogså  efter  det  her  behandlede  tidsrum.  —  Versene  i 
R  a  g  n  a  r  s  s  a  g  a,  for  at  begynde  med  dem,  er  åbenbart  en  meget 
sen  lærd  digtning.  Foruden  former  som  hefir  og  renna  (trans.), 
hvorpå  der  dog  ikke  kan  lægges  så  megen  vægt,  findes  aldeles 
efterklassiske  ord  som  yfirbdtr(W,  1  dannet  i  lighed  med  det  ældre 
og  det  eneste  logisk  rigtige  eptirbdtr)  i  overført  betydning  'over- 
mand; der  findes  bogstavrimfejl  som  mogum  sinum  til  segja  (V, 
3) ;  der  findes  fremdeles  den  senere  genealogiske  forbindelse  mel- 
lem Brynhildr  og  Aslaug;  når  hertil  kommer,  at  der  et  par  steder 
findes  lån  fra  Kråkumål,  samt  at  træmandens  vers  (XI)  i  Hålfssaga 
tillægges  den  mytiske  konge  Ogvaldr  r)  —  hvilket  ganske  sikkert 
er  det  oprindelige  — ,  så  er  det  klart,  at  versene  i  Ragnarss.  er 
relativt  unge  og  vistnok  ikke  ældre  end  fra  det  13.  årh.  Når  der 
her  forekommer  former  som  hver  jan  (VIII,  1)  og  hvdåarr  (X,  5),  er 
det  arkaismer  og  viser  blot  forfatterens  lærdom,  der  sikkert  ikke 
var  ualmindelig  i  det  13.  årh.  på  Island  (jfr.  Olåfr  hvitaskålds  af- 
handling og  lign.  lærde  værker).  —  Versene  iHervarar  saga 
synes  gennemgående  at  høre  til  de  ældste  (jfr.  ovf.  anm.s.  140),  men 
på  grund  af  de  mange  genklange  fra  eddadigte  kan  de  næppe  være 
ældre  end  fra  det  12.  (11.)  årh.  —  Versene  iHålfssagaer  meget 
alderdomlige,  og  dog  lyder  der  i  dem  til  os  en  helt  anden  tone  og 


a)  Dette  vers  har  forfatteren  til  Ragnarss.  ligefrem  lånt  og  så  dertil  fojet  to 
andre  vers;  af  det  sidste,  hvor  gamle  runeindskrifters  versformler  søges 
efterlignede,  fremgår  også  hans  lærde  tilbøjeligheder.  Anderledes  m.  h. 
t.  de  to  sidste  vers  Heusler—Ranisch  Edd.  min.  LIX. 

skimtes  ganske  andre  tider  end  i  eddadigtene;  ord  som  dritmenni 
søger  man  dér  forgæves;  sådanne  overvejelser  som  i  VII,  6  f.  fin- 
der man  ikke  der.  Den  omtale  af  Odin,  som  findes  i  VI,  5  (jfr.  VIII, 
13),  er  aldeles  uhørt  i  eddakvadene  og  viser  hen  til  en  tid,  i  hvilken 
troen  på  Odin  ikke  mere  var  levende.  Disse  vers  kan  næppe  være 
ældre  end  omkring  1100;  yngre  end  fra  det  12.  er  de  vel  næppe.  — 
Et  udtryk  som  Fridpjofssagas:  »Ran,  den  usædelige  kvinde, 
byder  os  raske  svende  plads  og  sæng«  (I,  13)  er  meget  ungt.  — 
Versene  iHjålmpérssaga  er  rimeligvis  de  yngste  af  alle 
(jfr.  ord  som  skålkar,  Hill  falsari,  klénn,  hvilke  bærer  præg  af  stilen 
i  det  14.  årh.s  fabelsagaer).  —  I  digtet  Sorlastikki  findes  udtalen 
fyst  uden  r. 

At  hele  denne  digtning  er  islandsk  (og  ikke  f.  ex.  gron- 
landsk,  end  sige  norsk)  er  klart.  For  det  første  indeholder  den 
intet  som  helst  af  vigtighed,  der  peger  bort  fra  Island.  For '  det 
andet  stemmer  den  ganske  med  den  lærde  tids  frembringelser  både 
i  prosa  og  poesi,  som  vi  kender  fra  Island  (den  ovenfor  omtalte 
lærdom,  der  ligefrem  pranges  med;  de  typiske  remser  med  navne 
på  oldtidshelte  osv.),  for  ikke  at  tale  om,  hvor  noje  de  anførte  vers 
og  kvad  hænger  sammen  med  den  prosaiske  fortælling,  om  hvis 
islandske  oprindelse  der  ikke  kan  herske  nogen  tvivl.  I  øvrigt  må 
det  siges,  at  ligesom  digtene  har  lagt  an  på  at  efterligne  oldkvad- 
ene,  således  har  de  åbenbart  stræbt  at  undgå  lokalfarve.  Dog  tror 
jeg  et  steds  i  det  mindste  at  have  opdaget  et  udtryk,  der  bestemt 
viser  hen  til,  at  versene  i  Ragnarss.  stammer  fra  det  nordlige  Is- 
land; i  et  af  Bjorn  jærnsides  vers  findes  udtrykket  »syd  over 
sandene«  (VIII,  1);  det  er  de  store  sandstrækninger  i  det  indre  af 
Island,  som  der  her  sigtes  til a). 

Digtene  er  af  en  meget  forskellig  art  med  hensyn  til  poetiske 
fortrin.  Nogle  er  ret  middelmådige  vers  uden  saft  eller  kraft  eller 
nogen  som  helst  ejendommelighed,  medens  man  ikke  kan  frakende 
andre  (særlig  dem  i  Hålfss.,  Fridpjofss.,  Hervarars.)  en  vis  frisk- 
hed og  et  klædeligt  anstrøg  af  gammeldags  simpelhed,  samt  under- 
tiden en  tiltalende  stemningsfuldhed. 

Alle  disse  i  Fornaldarsogur  forekommende  vers  er  dels  løse 
vers,  dels  s  t  o  r  r  e  digte  og  cykler  af  vers  (samtale- 
vers). 


i)  Jfr.  K.  Kålund:  Hist.-top.  beskr.  af  Island  II,  51.  69. 

Løse  vers1)  findes  i  Hrolfssaga  (alle  i  fornyrdislag 
undt.  ét  i  kviduhåttr)  2)>  R  a  g  n  a  r  s  s.  (en  mængde  vers  i  munn- 
vorp3), hvoraf  nogle  også  findes  i  Ragnarssonapåttr,  og  3  i  forn- 
yr5. 3),  H  e  r  v  a  r  a  r  s.  (ét  i  målah.,  de  fleste  andre  i  fornyrS.  eller 
blandede  versemål4),  Hålfssaga  (fornyrft. 5),  VA  i  styft  verse- 
mål),  Fridpjofss.  (fornyrd.0)  og  munnvorp),  Ketill  hængs 
s.  (fornyrd. 7),  målah.,  ljodah.,  munnvorp),  G  rim  s  s.  lodin- 
kinna  (fornyrd. 7),  Orvar-Odds  s.  (fornyrft.8),  målah., 
ljoSah..),  Ånssaga  (munnvorp,  fornyrd.  9),  Åsmundar  s. 
(fornyrd.)10),  Gautrekss.  (kviSuh.,  fornyrd.11),  drottkv.), 
Gonguhrolfss.  (fornyrd.),  B  6  s  a  s.  (for  det  meste  fornyrd.), 
Hjålmpérss.  (fornyrd.,  ljoSah.,  målah.,),  Sturlaugss. 
(fornyrS.),  hvortil  kommer  Volsapåttr  (fornyrd.,  målah.)  og 
Orms  p.  Storolfssonar  (fornyrS.,  munnvorp).  Alle  disse 
vers  handler  naturligvis  om  hojst  forskellige  ting  og  begivenheder. 
De  indeholder  dels  klager  (Signys  vers  i  Hrolfss.  om  hendes 
slægts  forfald,  om  hendes  brødre,  der  måtte  ride  på  »usadlede« 
heste)  eller  vemodige,  men  dog  altid  mandige  tanker  i  an- 
ledning af  liv  og  død  (som  Erik  Ragnarssons  vers;  Ragnars  i 
ormegården12),  hvoraf  det  første  har  lånt  fra  Kråkumål  v.  24  og  2S; 
jfr.  Hjalmars  og  Hildibrands  dødssange).  Af  en  k  o  m  i  s  k,  naiv- 
vemodig art  er  de  underlige  brødres  vers  i  Gautrekss.,  hvor  de 
på  en  kostelig  måde  klager  over  den  uhyre  forringelse  af  deres  ejen- 

J)  Jeg  gor  her  ikke  forskel  på  hele  og  halve  vers. 

2)  Jfr.  Edd.  min.  61  f.,  Lill  ff.  Heusler—Ranisch  er  tilbojelige  til  at  antage,  at 
det  her  drejer  sig  om  rester  af  et  digt.    Det  er  vel  muligt. 

3)  Jeg  kan  ikke  erkende  berettigelsen  af  at  ville  samle  versene  her  til  en 
cyklus  eller  brudstykke  af  en  sådan;  jfr.  A.  Olrik:  Sakses  Oldhistorie  s. 
99.     Om  de  3  sidste  se  Edd.  min.  93  f.,  LXXXII. 

-»)  Jfr.  Edd.  miu.  62  f.,  LV1II  f. 

s)  Edd.  min.  89  ff.,  LXXVIII;  94,  LXXX1II. 

«)  Sst.  97  ff.,  LXXXV  f. 

•?)  Sst.  94  f.,  LXXXIII;  77  ff.,  LXXII  ff. 

s)  Sst.  62  f.,  LVIII;  74  ff.,  LXVI  f.,  105,  XC. 

9)  Sst.  97,   LXXXIV;    104,   LXXXVII;   her  anføres  verset:  Vel  f)ér  selja  osv. 
under  det  mærkelige  navn:  en  dans;  Heusler— Ranischs  opfattelse  af  verset 
kan  jeg  ikke  slutte  mig  til.    Ang.  verset  kan  henvises  til  Låffler:  Stud.  i 
nord.  fil.  III,  1. 
io)  Sst.  87,  LXXV  f. 

ii)  Sst.  121  ff.,  XCIV  f.;  96,  LXXXIV  (Skj.  digtn.  I,  7). 

12)  „Ikke  trode  jeg,  at  orme  [i  Kråkum.:  Ella]  skulde  volde  min  død;  det 
hændes  mangen  en  mand,  hvad  han  mindst  vænter"  (VII,  1);  men  han 
glemmer  ikke  i  samme  ojeblik  at  fremhæve  sine  51  kampe. 


—   145  —  [145-146] 

domme,  der  er  forårsaget  ved  at  en  snegl  er  krøben  over  guldbar- 
rerne, en  spurv  har  plukket  et  korn  af  et  aks  (jfr.  Nere  jarls  gærrig- 
hedsvers  i  samme  saga),  for  ikke  at  tale  om  en  okses  drab;  der 
foreligger  her  en  folkedigtning,  men  at  versene  er  lavede  efter  den 
mundtlige  prosa  og  ikke  omvendt,  er  indlysende.  —  Det  over- 
vejende antal  af  versene  er  digtede  i  anledning  af  kampe,  drab 
og  heltebedrifter;  de  udtaler  enten  et  fnysende  kampmod, 
luende  hævnlyst,  overlegen  ro  overfor  døden  eller  lign.  Af  dette  ind- 
hold er  særlig  Ragnars  og  hans  sonners  mange  vers1).  Man  har,  hvad 
også  de  historiske  sagaer  i  fuldt  mål  viser,  i  det  12.  og  13.  årh.  haft 
et  klart  blik  for  oldtidens  helte  og  helteidealer;  men  også  disses 
modstykke,  folk  af  ringere  herkomst,  der  ikke  udviser  nogen  egen- 
lig kækhed,  findes  der  eksempler  på  i  den  harerædde  hyrde,  som 
bliver  dobbelt  ussel,  idet  han  opstilles  overfor  den  mandhaftige 
vikingedatter  Hervor2)-  Kun  en  enkelt  gang  findes  eksempel  på, 
at  en  helt  bestemt  udtaler  frygt  (Orvar-Oddr),  hvilket  sikkert  ikke 
er  i  oldtidens  ånd.  —  Nogle  gange  er  indholdet  af  forhånende 
og  spottende  art,  f.  ex.  Ketill  hængs  vers  om  Hjålmr  og  Stafn- 
glåmr,  Ån  bogsveiges  to  vers  om  hirdmændene  Ketill  og  bonde- 
datteren Drifa;  de  er,  navnlig  det  sidste,  ret  vittige:  »Det  vil  du 
fKetill,  der  havde  udgivet  sig  for  at  være  An  selv]  mærke,  når  du 
renser  stalden,  at  du  ikke  er  An  buespænder;  du  er  brødspænder 
mere  end  buespænder,  ostespænder  mere  end  alm  [bue] spænder«  3); 
»Møerne  [Drifa  og  de  andre]  med  de  lyse  lokker  spurgte,  da  de 
traf  mig:  »Hvorfra  kommer  du,  Firdobbelt4)'.?,  men  jeg  svarede 
den  spøgefulde  kvinde:  Hvorfra  kommer  alt  det  vindstille?  ( Drifa 
=  nedbor  i  vindstille]«.  —  Enkelte  forbandelser  eller  slette 
ønsker  findes  i  Hervarars.  for  ikke  her  at  tale  om  Buslubæn.  — 
Erotiske  vers  er  der  ikke  mange  af,  og  de,  der  findes,  er,  når 
bortses  fra  Fridpjofs  romantiske  længselsvers,  ikke  af  nogen  syn- 
derlig finhed.  Herhen  kunde  regnes  Ragnars  og  Kråkas  vers  (Ragn- 


!)  Den  fangne  Erik,  der  vilde  hævne  sin  broder,  svarede  sin  overvinder, 
kong  Eystein,  der  tilbød  ham  sin  datter:  „Jeg  vil  ikke  høre  tilbud  for  min 
broder  eller  købe  mø  for  ringe,  ti  man  siger,  at  Eysteinn  er  bleven  Agnars 
bane.  Ingen  moder  græder  for  mig:  jeg  vil  dø;  lad  da  spydtræet  stå 
igennem  mig"  (V,  1)  osv. 

2)  Samtaleversene  i  Hervarars.  (11). 

3)  Jfr.  ovf.  136. 

*)  Hentydning  til  Ans  legemsfylde.  -  -  Når  Heusler-  Ranisch  kalder  Ans 
sporsmål  „spøgefuldt  meningsløst",  er  det  kun  fordi  de  miskender  betyd- 
ningen af  drifa,  jfr.  logndrifa. 

Finnur  Jonsson.     II. 

arss.  II,  jfr.  Brunes  vers  i  Ketilss.  I,  Hjålmpérs  og  Olves  vers  i 
Hjålmp.  s.  III,  Hords  vers  sst.  IV).  Sammenlignet  med  eddadigtenes 
kærlighedsvers  er  disse  vers  ikke  alene  overordenlig  tarvelige,  men 
hører  til  en  helt  anden  sfære  og  helt  andre  tider,  hvortil  f.  ex.  Unns 
vers  i  Njåla  også  hører.  —  Af  særlig  interesse  er  de  3  vers  endelig 
i  Ragnarss.  (IV))  om  den  nyfødte  Sigurd  orm-i-6je  og  ikke  mindst 
det  lille  (borne-?)vers  i  Orvar-Oddss  (V),  som  j  æ  1 1  e datteren  frem- 
sagde for  den  voksne  Orvar-Oddr  (»Liden  stump,  med  en  tot 
under  næsen,  storre  var  Gudmundr  [hendes  broder],  født  i  går«).  — 
Ved  de  vers,  der  tillægges  i  k  k  e-m  enneskelige  væsner,  som 
en  træmand,  ja,  et  bjærg,  der  ses  hæve  sig  op  af  havet 
(Hålfss.),  den  såkaldte  m  a  r  m  e  n  n  i  1 1  [etslags  havmand,  Hålfss.], 
fingalkn  og  troldkvinde  (Hjålmpérs  s.)  er  der  ingen  sær- 
lig grund  at  dvæle,  ligeså  lidt  som  ved  de  særdeles  ubetydelige 
genganger  vers  (Hålfss.,  Gonguhrolfss.).  Heller  ikke  er  de 
få  v  6  1  v  e  vers  (Hrolfss.,  Orvar-Odds.,  Orms  p.)  af  nogen  betyd- 
ning eller  ejendommelig  art;  den  første  volve  er  i  øvrigt  et  morsomt 
eksempel  på,  hvorledes  en  sådan  person  lader  sig  købe  til  at  for- 
andre sit  udsagn,  hvilket  uden  tvivl  viser  senere  tiders  ukendskab 
til  de  gamle  volver. 

Digte  og  versgrupper.  En  af  de  mest  interessante  af 
disse  er  den  versgruppe,  der  findes  i  Friftpjofss.  (I)  og  som  tillæg- 
ges Fridtjof  og  hans  fostbroder  Bjorn  samt  Åsmundr  under  sejla- 
sen til  Vesterøerne.  Havet  var  i  oprør  på  grund  af  den  stærke  hekse- 
storm, skibet  arbejdede  svært  i  den  voldsomme  søgang,  mændene 
sled  hårdt  med  at  øse  og  for  at  undgå  brådsøer.  Fridtjof  alene 
mistede  ikke  humøret,  men  var  stadig  den,  der  glad  og  frejdig  op- 
muntrede andre  og  henkastede  vers,  der  svarede  til  og  udtalte  hans 
sindsstemning;  de  er  en  blanding  af  let  skæmt  og  alvorlig  ihukom- 
melse af  hans  kærlighed  til  Ingeborg;  det  er  tanken  om  hende,  der 
stadig  bryder  frem  og  som  danner  grundtonen  og  den  røde  tråd 
allevegne  i  viserne.  Disse  vers  kunde  sammenlignes  med  kong 
Harald  hårdrådes  gammensviser  om  Ellisif.  I  4.  vers  ytrer  Fridtjof: 
»For  rode  jeg  tit  og  ofte  til  Ingeborg;  nu  må  jeg  sejle  i  det  kølige 
vejr  og  lade  havdyret  [skibet]  løbe  let  med  mig«.  Hans  alvor  gæl- 
der ikke  den  livsfarlige  sejlas;  med  faren  spøger  han;  den  isnen- 
de storm  kaldes  »et  køligt  vejr«  og  han  vil  lade  sit  skib  løbe 
let  —  på  det  voldsomt  oprørte  hav  med  de  skyhoje  bølger!,  men 
Ingeborg  glemmer  han  ikke.  Her  er  virkelig  digterisk  kraft  og 
hojhed  til  stede.   Efter  at  være  kommen  til  land  og  have  undgået 

Rans  kolde  favntag  ytrer  han  (v.  18).  at  »nu  kan  alle  være  muntre, 
og  endnu  kunde  det  ske,  at  han  fik  Ingeborg«.  Denne  af  nordisk 
vikingemod  og  erotisk  følelse  svulmende  verscyklus  er  næppe 
yngre  end  fra  omtrent  1200,  og  jeg  er  ikke  enig  med  H.  Falk,  der 
vil,  at  den  skal  være  fra  1250  —1300 ').  Når  han  som  bevis  herfor 
anfører,  at  f.  ex.  e  (i  erum)  og  lign.  benyttes  som  hovedstav,  er  det 
ingen  gyldig  grund  til  at  sætte  den  så  langt  ned  i  tiden;  lignende 
findes  nemlig  i  bevislig  ældre  vers1").  Heller  ikke  er  det  holdbart, 
når  han  vil  påvise  et  helrim,  hvor  æ  er  =  æ  (6.8) ;  her  kan  nemlig 
aldeles  lige  så  godt  stå  halvrim  (altså  æ  =  æ),  da  verset  er  digtet  i 
ufuldkomment  drotkvædet  (jfr.  v.  10.«,  12.8  og  7.3,  14.8,  hvor  intet 
rim  findes).  Dog  er  det  muligt,  at  enkelte  af  versene  (f.  ex.  13  a)  er 
noget  yngre  end  hovedbestanddelen  al  sagaens  vers.  I  det  hele  er 
jeg  tilbøjelig  til  at  antage,  at  viserne  i  munnvorp  er  lidt  yngre  end 
fornyrdislagsversene,  skont  dette  ikke  ligefrem  lader  sig  bevise. 

Dødssange.  Den  første  af  disse,  H  j  a  1  m  ars  døds- 
sang, findes  både  i  Orvar-Odds.  og  i  en  bearbejdelse  af  Hervar- 
ars.3)  Der  er  forskel  både  hvad  versantal  og  versrækkefølge  an- 
går. Orv.  har  4  vers  mere  end  Herv.  Om  hvad  der  var  oprindeligt 
har  der  været  delte  meninger.  Boer  har4)  antaget  at  Orv.s  var 
den  oprindelige,  og  hertil  har  Heusler  og  Ranisch  sluttet  sig5).  På 
den  anden  side  har  B.  Nerman  6)  kraftig  hævdet  Herv.s  form  som 
den  oprindelige  og  mest  ægte  7)-  Dette  stemmer  med  min  tidligere 
udtalte  opfattelse.  Orv.s  plus-vers  er  dels  matte  udvidelser,  dels 
gentagelser  af  de  ægte;  herom  kan  jeg  henvise  til  Nermans  træffen- 
de påvisninger.  Yderligere  er  det  hele  blevet  udvidet  ved  flere 
navneremsevers,  der  mangler  i  et  af  hovedhåndskrifterne.  Ver- 
senes rækkefølge  i  Herv.  er  i  virkeligheden  fortræffelig  som  den  er. 


i)  Arkiv  VI,  70  ff. 

2)  Se  herom  K.  Oislason:  Aarbb.  1889,  s.  351.  Desuden  tager  Falk  fejl,  når 
han  f.  ex.  mener,  at  er  i  v.  5.s  danner  en  rimstavelse  med  ver-ja;  linjen 
er  uden  rim,  ti  E  i  Eliida  er  hovedstaven  og  foran  den  kan  intet  betonet 
ord  stå.  Ligeså  urigtigt  er  det,  når  han  mener,  at  um  i  erum  7.2  kan 
komme  i  betragtning  som  rimstavelse  med  kom  (ikomnir);  sligt  er  umuligt. 

3)  Cod.  reg.  2845,  4n. 

<)  I  udg.  af  Orv.  (s.  xLii  ff.),  jfr.  Arkiv  VIII,  123  ff. 
s)  Eddica  minora  XXXVII  ff. 
6)  Svårges  hedna  litteratur  1913,  kap.  6. 

~>)  Det  samme  har  Neckel  udtalt  i  Beitråge  s.  460—61.  Jfr.  Heinzel  i  An- 
zeiger  1890,  s.  129    30. 

10* 

og  der  er  ikke  nogen  grund  til  at  omflytte  noget  af  versene  x). 
Digtet  indledes  med  et  vers  af  Oddr  vidforle  (således  sagaen,  hvad 
enten  dette  er  oprindeligt  eller  ej a),  der  sporger  Hjalmar  hvorledes 
det  står  til  med  ham,  hvorefter  dennes  svar  følger  som  en  monolog 
af  tilbageskuende  vemodig  art.  Hjalmar  omtaler  først  sine  sår  og 
sin  tilstand;  ganske  naturlig  mindes  han  den  stilling,  han  kunde 
have  indtaget,  men  »som  han  aldrig  var  tilfreds  med«  (nemlig  i  ro 
og  fred  at  styre  sine  gårde).  Hans  vikingenatur  fik  overhånd.  Til 
gengæld  må  han  nu  ligge  »søndret  af  sværdet  på  Samsø«.  Han 
mindes  drikkelagene  hos  kongen  i  Upsala  (eller:  sin  faders  hus- 
karle,  der  tynges  af  mjøddrik,  var.),  medens  han  nu  udmattes  af 
blodtab.  Det  er  atter  modsætningen  mellem  for  og  nu,  vi  her  møder 
ligesom  i  Fridtjofs  vers,  i  Ragnars  vers  osv.;  dette  æmne  synes  at 
have  været  særlig  yndet  i  det  12.  og  13.  årh.  Så  mindes  Hjalmar, 
der  foruden  at  være  en  kraftig  viking  var,  ligesom  Fridtjof,  en 
erotiker  af  en  Gunnlaugs  rang,  sit  sidste  møde  med  den  elskede 
Ingeborg,  den  upsalske  kongedatter,  og  beder  sin  kammerat  bringe 
hende  »den  røde  ring  af  sin  arm«.  Det  er  sidste  gang  han  er  draget 
i  leding,  og  han  ser  ravn  og  orn  komme  flyvende  for  at  læske  sig 
i  hans  eget  blod,  »det  sidste  bytte,  han  giver  dem«.  Dette  digt  hører 
utvivlsomt  til  de  bedste  af  disse  digte  og  kan  endogså  måle  sig  med 
mange  ældre;  der  er  deri  en  ligefrem  og  storladen  simpelhed  både 
med  hensyn  til  modsætningen  mellem  for  og  nu,  erindringen  om 
den  elskede,  samt  og  ikke  mindst  i  den  smukke  slutning.  Digtet 
gor  et  forunderlig  mildt  vemodigt  indtryk,  idet  vi  her  ser  den 
døende  helt  og  den  trofaste  elsker  forenede  i  én  fuldtud  ridderlig 
skikkelse,  der  falder  for  en  fjendes  forgiftede  sværd. 

Det  har  været  omtvistet,  til  hvilken  tid  digtet  var  at  henføre. 
Boer  ansatte  det  til  det  10.  årh.  snarest  dets  første  halvdel;  der- 
imod kalder  han  det  i  sin  afhdl.  om  Hervararsaga  3)  »et  forholdsvis 
ungt  kvad«  og  antyder  dets  afhængighed  af  andre  (ældre)  digte. 
Dette  er  uden  tvivl  nærmere  det  rigtige.  Heusler-Ranisch  sætter  det 
»senest  til  slutningen  af  12.  årh.«  Nerman  hævder,  at  det  er  betyde- 


i)  En  anden  ting  er,  at  rimeligvis  et  par  vershalvdele  er  i  Herv.  mindre 
oprindelige,  hvor  Orv.  er  at  foretrække.  I  kritisk  henseende  er  der  intet 
betænkeligt  herved. 

2)  Nerman  har  hævdet,  at  Hjalmars  kammerat  var  den  i  v.  7  nævnte  Soti, 
og  at  Sdmsey  (v.  3)  måtte  søges  i  østerleden.    Dette  er  dog  tvivlsomt. 

3)  Aarbøger  1911,  s.  32. 

lig  ældre  end  1100.   Jeg  er  nærmest  tilbojelig  til  at  slutte  mig  til 
Heusler-Ranisch. 

Den  anden  dødssang,  HildibrandHunakappes,  (i 
Åsmundarsaga),  er  langt  kortere  (kun  5T^  vers),  men  af  en  noget 
lignende  art,  skont  ikke  så  poetisk  smuk  som  Hjalmars *)•  Det 
tragiske  ved  Hildibrands  død  var,  at  han  faldt  for  sin  halvbroders 
hånd;  det  er  dette,  sammen  med  at  Hildibrand  i  et  slags  raseri 
havde  dræbt  sin  egen  son,  som  danner  sangens  baggrund.  Hvis  det 
sidste  halvvers,  der  er  et  lån  fra  Hjalmars  sang,  hører  til  sangen 
fra  først  af,  er  den  yngre  end  hin,  hvad  den  også  i  det  hele  gor  ind- 
tryk af  at  være.  Dens  første  vers  haves  omtrent  ordret  hos  Saxo  2) 
(her  tillagt  den  døende  Hildeger),  men  forholdet  mellem  Saxo  og 
de  isl.  vers  er  det  næppe  muligt  at  bestemme.  De  går  snarest  til- 
bage til  ét  og  samme  oprindelige  vers. 

Den  tredje  dødssang  erÅsbjorn  den  prudesi  Orms 
påttr  Storolfssonar.  Skont  Asbjørn  her  sættes  i  forbindelse  med 
en  historisk  person,  er  han  dog  vel  kun  en  sagnskikkelse.  Asbjorn 
kom  til  at  lide  en  kvalfuld  død,  og  under  pinslerne  fremsagde  han 
sin  dødssang  (ligesom  det  fortælles  om  Sigurd  slembe,  at  han 
under  sine  rædselsfulde  pinsler  sang  en  salme) ;  heri  omtaler  han 
sine  heltegærninger  sammen  med  Orm  og  andre.  Denne  sang,  der 
mest  består  af  vers  i  blandet  versemål,  er  åbenbart  en  efterligning 
af  Kråkumål,  ikke  alene  derved  at  flere  af  versene  begynder  med 
en  omkvædslinje  (Annat  var  pas  inni),  men  også  derved,  at  ord  og 
forskellige  udtryk  på  en  umiskendelig  måde  er  hæntede  derfra, 
ligesom  også  hele  tonen  stærkt  er  efterlignet 3)-  Sangen  er  næppe 
ældre  end  fra  den  sidste  halvdel  af  det  13.  årh.  og  af  langt  mindre 
betydning  end  de  to  første. 

Endnu  en  sang,  den  f  j  æ  r  d  e  dødssang,  må  regnes  hertil, 
nemlig  Ævikvida*)  Orva  r-0  d  d  s.  Dette  digt  findes  som  anhang 
til  sagaen  om  Oddr,  men  findes  ikke  i  de  to  bedste  hånd- 
skrifter5)-   Digtet  er,  ligesom  Kråkumål,  et  tilbageskuende  digt,  der 


!)  Om  den  kan  henvises  til  Edd.  min.  XLII  ff.  Her  udtales,  hvad  der  er  meget 
rimeligt,  at  digtet  er  noget  ufuldstændig  overleveret. 

2)  Mk  Drott  of  bar  af  Danmorku,  en  mik  sjålfan  å  Svipjodu  ^  Danica  te 
tellus,  me  Sveticus  edidit  orbis,  Drot  tibi  maternum  quondam  distenderat 
uber.  Saxo  p.  357,  og  der  findes  flere  ligheder,  jfr.  Detter  i  udg.  s.  101  ff. 
og  Edd.  min.  XL1V. 

3)  Jfr.  et  så  efterklassisk  udtryk  som  fleyskip  (v.  2),  formå  (v.  5). 

4)  Ævidråpa  er  et  urigtigt  navn. 
s)  Boers  udg.,  fort.  xiv  ff. 

indeholder  Orvar-Odds  lævnedsbeskrivelse  fra  først  til  sidst,  hvor 
Oddr  helt  igennem  er  den  talende.  Det  meste  af  indholdet  genfindes 
i  sagaens  fremstilling;  jfr.  nedenfor.  Digtet  er  temmelig  ensartet, 
jævnt  prosaisk,  dog  ikke  helt  uden  en  vis  kraft  og  livlighed,  hvilket 
kommer  af,  at  digteren  har  været  i  besiddelse  af  en  ikke  ringe  ævne 
til  at  anslå  de  gamle  digtes  tone  og  fremfor  alt  til  fra  disse  at  låne 
ord  og  vendinger  l).  Herefter  og  ifølge  digtets  indhold  er  det  næppe 
ældre  end  fra  den  sidste  halvdel  af  det  13.  årh.,  og  jeg  ser 
deri  et  af  de  digte,  som  »fremsagdes  ved  sagaens  slutning«  (jfr. 
ovf.  s.  139).  Flere  af  digtets  vers  findes  også  på  sine  steder  i  sa- 
gaen. Sporsmålet  er  nu,  hvorledes  dette  skal  betragtes.  Heusler- 
Ranisch  har  i  Edd.  min.  kun  optaget  16  vers,  d.  e.,  dem,  der  findes 
anført  i  prosaen,  og  de  skulde  være  del  af  et  ældre,  iøvrigt  tabt, 
digt.  Over  disse  brudstykker  skulde  så  Ævikvida  være  forfattet, 
måske  først  i  15.  årh.  Boers  opfattelse  var  først  den  2)>  at  der  af 
det  oprindelige  digt  var  VA  vers  (de  sidste)  bevarede;  de  andre 
var  lausavisur  (senere  antagelse,  at  flere  af  disse  tilhørte  det  samme 
digt),  der  samledes  til  en  »ævidråpa  (sål.).  Endelig  blev  digtet  i  de 
sene  håndskrifter  interpoleret  (så  at  det  fik  sin  nuværende  skik- 
kelse, er  vel  meningen).  Lignende  udtalte  han  i  Arkiv-afhandlingen 
(et  digt  fra  beg.  af  12.  årh.  eller  for).  Det  ses  heraf,  at  Heusler- 
Ranisch's  og  Boers  opfattelse  er  indbyrdes  nærbeslægtet.  Det  æl- 
dre digt  henfører  Heusler-Ranisch  til  12.  årh.  Boer  gor  det  meget 
ældre*)  og  i  udg.  i  Sagabibliothek  (s.  XI  f.)  henfører  han  det  til  det 
10.  årh.  Digtet  er  i  hvert  fald  ældre  end  sagaen  i  dens  nuværende 
skikkelse,  hvilket  passer  godt  til  dens  alder  (her  ses  bort  fra  de 
yngre  tilfojelser),  der  ifg.  Boer4)  er  at  sætte  til  o.  1300,  næppe 
ældre. 

Jeg  er  enig  med  de  nævnte  forskere  i,  at  der  har  været  et 
»ældre  digt«,  en  ævikviSa,  men  jeg  er  ikke  enig  med  dem  m.  h.  t. 
det  bevarede  digt  og  dette  »ældre«  kvad.  Jeg  antager,  at  digtet 
som  det  foreligger  —  bortset  fra  yngre  tillæg,  hvorom  straks 
nedenfor  —  i  virkeligheden  er  det  oprindelige  digt,  hvorfra  sagaens 
forfatter  har  hæntet  sine  vers.  Når  et  halvvers  findes  i  ordstriden 
med  Sæolfr-Sigurd,  mener  jeg  nu,  at  det  her  er  urigtig  indlemmet. 
Den  måde,  hvorpå  versene  anføres  i  sagaen,  har  ikke  meget  at  sige; 


i)  Jfr.  Boer:  udg.  212. 

-)  Udg.  s.  XVII.     Iøvrigt  er  det  ikke  let  at  få  Boers  endelige  mening  frem. 

3)  Arkiv  VIII,  139. 

-i)  Fortal.  XXXVI  f.,  jfr.  udg.  i  Sagabibl.,  einleit.  X. 

i  de  historiske  sagaer  anføres  undertiden  vers,  som  om  de  var 
lausavisur,  men  som  bevislig  tilhører  digte.  Og  når  Boer  ikke  kan 
forstå,  hvorfor  så  ikke  flere  vers  er  optagne  i  sagaen,  må  man 
henvise  til  den  rene  tilfældighed  eller  lune,  ifølge  hvilken  drape- 
vers,  uden  nogen  bestemt  plan,  er  optagne  i  de  historiske  sagaer. 
Jeg  finder  min  opfattelse  bekræftet  ved  den  i  hdskr.  M.  stående 
sætning:  »således  hedder  det  i  versene«,  hvorved  der  klart 
sigtes  til  digtet *)•  Digtet  findes  ikke  helt  i  sin  oprindelige  skikkelse, 
men  det  er  blevet  interpoleret  med  vers  svarende  til  de  yngre  til- 
føjelser i  sagaens  yngre  håndskrifter.  Dette  har  Boer  rigtig  frem- 
hævet. Han  henviser  til  v.  58—62,  63  og  66,  og  mulig  20,  31,  36.  Jeg 
antager,  at  v.  54 — 63  er  en  sådan  interpolation,  og  her  kommer  en 
omstændighed  til,  som  Boer  ikke  synes  at  have  iagttaget,  nemlig 
den,  at  vi  her  finder  forskel  i  den  metriske  behandling,  idet  3- 
stavelseslinjer  her  findes  i  storre  antal,  medens  sligt  ellers  så  godt 
som  ikke  forekommer.  Det  er  muligt,  at  enkelte  andre  vers  også 
er  yngre  tillæg,  som  f.  ex.  20,  der  har  et  eksempel  på  denne  metri- 
ske afvigelse. 

Hertil  skal  en  f  e  m  t  e  dødssang  fojes,  Kråkumål,  et  digt 2), 
som  i  forskellige  henseender  indtager  en  særstilling,  men  som, 
hvad  digtningsart  angår,  slutter  sig  til  de  foregående,  sidst  be- 
handlede digte.  Dets  indhold  er  i  korthed  følgende:  Ragnarr  i 
Ellas  ormegård  er  den,  der  taler  i  hele  digtet,  og  han  giver  deri 
først  en  fremstilling  af  sit  tidligere  liv  og  bedrifter,  drabet  af  lyng- 
ormen og  forskellige  søtog  og  kampe  omkring  i  Norden  og  på  de 
vestlige  øer  (v.  1 — 21).  Dette  afsnit  er  temmelig  prosaisk,  skont 
fremstillingen  på  sine  steder  kan  være  ret  livlig  og  viser  forfat- 
terens ævne  til  at  variere  det  samme  æmne.  Hist  og  her  kan  der 
også  findes  oplivende  sætninger  af  erotisk  indhold  eller  følelses- 
udbrud, som  når  det  hedder:  »det  gik  varmt  til  [i  kampen]  og  det 
var  noget  andet  end  at  sidde  på  bænken  og  kysse  møen  [eller: 
drikke  vinen,  som  møen  skænkede]«.  Overhovedet  fremstilles 
Ragnarr  både  som  en  helt  og  som  en  erotiker,  som  »møernes  kære 
ven«  osv.  Langt  interessantere  og  poetisk  værdifuldere  er  digtets 
sidste  del  (v.  22—29),    der   består   af    almindelige    betragtninger 


i)  Boers  forklaring  af  udtrykket  er  mindre  naturlig. 

2)  Navnet  findes  som  overskrift  i  cod.  reg.  1824  b,  4<>  i  Ny  kgl.  samling;  der- 
imod er  navnet  Lodbrdkarkvida  en  senere  opfindelse.  Ang.  digtet  hen- 
vises til  min  afhdl.  i  Vidensk.  Selsk.  Overs.  1905,  hvor  jeg  bl.  a.  bestrider 
A.  Olriks  opfattelse  af  digtet  som  norsk.        Udg.  i  Skj.  kvad  B  I,  649—56. 

angående  helten  og  hans  måde  at  opføre  sig  på;  han  står  i  spid- 
sen for  sine  mænd  —  »derfor  er  han  ikke  mere  hjemfalden  til 
døden;  den,  der  aldrig  nærer  ulven,  har  grund  til  at  klage  over 
sit  liv;  aldrig  har  den  feje  gavn  af  sit  hjærte.  Aldrig  skal  man 
vige;  altid  er  det  m  a  n  d  e  n  s  kendemærke  at  stå  fast.  Ingen  und- 
går alligevel  sin  skæbne;  den  må  vi  alle  lyde.  —  Ikke  havde  jeg 
trot,  at  Ella  skulde  volde  min  død.  Dog,  det  glæder  mig  at  vide,  at 
Balders  faders  bænke  altid  er  rede  til  at  modtage  folk  til  drikke- 
lag, og  ikke  skal  jeg  møde  dér  med  frygtens  ord  på  læben.  Snart 
er  jeg  død,  men  når  Asløgs  sonner  erfarer  det,  vil  de  raske  svende 
ikke  blive  siddende  rolige«.  Endnu  en  gang  mindes  Ragnarr  med 
krigerstolthed  og  glæde  sine  51  sejre,  men  mere  får  han  ikke  tid 
til  at  sige;  valkyrjerne  indbyder  ham  allerede,  han  ser  dem 
komme  og  han  slutter  med  de  prægtige  ord:  »Glad  skal  jeg  øl 
med  aser  i  hojsædet  drikke;  ledne  er  livets  stunder,  leende  går 
jeg  i  døden«.  Mere  kort,  klart  og  sandt  har  næppe  nogen  udtalt 
hovedindholdet  af  den  hedenske  oldtids  opfattelse  af  liv  og  død 
og  livet  efter  døden  i  Valhal  hos  krigsguden,  end  forfatteren  til 
disse  linjer.  Det  er  det  gamle,  skonne  helteideal,  der  her  an- 
vendes på  en  historisk  helt.  Er  digteren  lidt  tor  og  drapemæssig 
i  det  første  afsnit,  hæver  han  sig  i  det  sidste  til  en  virkelig  digte- 
risk hojde.  I  det  hele  mærkes  en  stadig  stigen,  indtil  hojdepunktet 
nås  i  slutningsordene.  Men  ikke  alene  med  hensyn  til  fremstillin- 
gen, også  hvad  formen  angår,  har  digteren  været  heldig.  Han  har 
—  af  gode  grunde  —  valgt  en  lettere  versart,  der  stod  det  ældste 
drotkvædede  nær.  Selve  versemålet  vækker  på  engang  en  stem- 
ning af  vemod  og  frejdighed;  omkvædet:  »vi  huggede  med  sværd«, 
hvormed  hvert  vers  (undtagen  det  sidste)  begynder,  vedligeholder 
den  krigerske  grundtone  og  minder  stadig  om  baggrunden  for 
Ragnars  liv  og  grunden  til  den  situation,  helten  nu  befandt  sig  i. 

Digtets  metriske  form  er,  som  antydet,  etslags  håttlausa,  uden 
at  denne  er  strængt  gennemført  eller  overalt  ensartet;  særlig  findes 
halvrim  flere  gange,  helrim  derimod,  når  den  sidste  linje  undtages, 
sjældnere  (9.6,  23.4.5.e,  28,4 ') ;  hovedstaven  står  ikke  altid  i  det  før- 
ste ord  i  linjen.  En  særegen  ejendommelighed  for  digtet  er,  at 
versene  består  af  10  (og  ikke  8)  linjer  2).   Det  sidste  linjepar  ind- 


J)  Jfr.  1.  16.2.  hvor  den  sidste  rimstavelse  står  i  anden  betonede  stavelse:  i 
17.4  må  læses  man/t,  hvorved  der  fremkommer  halvrim. 

2)  Undtagen  vers  23,  hvor  1.  9—10  og  29,  hvor  den  sædvanlige  første  linje 
med  den  2.  mangler. 


—    153   —  [152-153] 

tager  en  særstilling,  idet  rim  her  findes  meget  hyppigere  end  ellers 
i  digtet;  men  en  regel  er  ikke  gennemført;  1.  9  mangler  rim  i  om- 
trent 15  tilfælde,  1.  10  i  7  og  har  halvrim  i  5  tilfælde.  Regelmæssig- 
heden er  altså  egenlig  ikke  særlig  påfaldende;  når  man  lægger 
mærke  til,  at  de  ældste  vers  (f.  ex.  Brages)  har  tilbøjelighed  til  at 
slutte  med  en  mere  eller  mindre  fuldkommen  assonans,  er  denne 
tilbojelighed  i  Kråkumål  så  meget  mere  forståelig,  og  det  samme 
mærkes  også  i  andre  vers  i  de  uhistoriske  sagaer.  Da  nu  tillige  det 
sidste  linjepar,  der  udgor  en  sætning  for  sig,  adskiller  sig  i  intet 
fra  det  øvrige  i  tone  eller  fremstilling,  forekommer  det  mig  utvivl- 
somt, at  det  har  hørt  til  det  oprindelige  digt;  jeg  kan  således  ikke 
slutte  mig  til  G.  Storms  mening1),  at  disse  to  linjer  skulde  være 
senere  tildigtninger.  Grunden  til  at  sådanne  linjer  skulde  være  til- 
føjede, er  meget  vanskelig  at  indse;  overflødige  kan  man  heller 
ikke  sige  de  er;  snarere  vilde  de  savnes  f.  ex.  i  8,  11,  16,  25;  hvad 
der  dog  særlig  bor  tages  i  betragtning  er,  at  den  fældede  modstan- 
der og  skuepladsen  for  en  kamp  findes  tre  gange  nævnt  i  disse 
linjer  (i  v.  11,  16  og  24).  Fra  sprogets  side  er  heller  intet  at  ind- 
vende derimod.  Digteren  udelader  overhovedet  h  i  forlyd  foran 
r  ni,  men  h  findes  foran  r  to  gange  (12.2.  13.t)  og  dette  findes  i  den 
9.  linje  i  v.  15.  Sagen  er  at  forstå  således;  da  omkvædet  stadig 
var  anbragt  i  1.  linje,  har  digteren  ikke  anset  verset  for  fuldstæn- 
digt, medmindre  han  lod  hvert  vers  bestå  af  10  linjer;  de  to  første 
linjer  mangler  i  v.  29;  hvorfor  de  skulde  være  udeladte  af  digteren 
her,  er  umuligt  at  indse,  men  hvis  de  også  her  har  stået  fra  først 
af,  er  det  en  grund  mere  til  at  antage,  at  versene  altid  har  bestået 
af  10  linjer.  Forbilledet  til  denne  afvigelse  fra  det  sædvanlige 
kunde  digteren  have  fået  i  eddadigtene,  således  som  disses  over- 
levering var  i  det  12.  årh.2)- 

Mellem  den  første,  historiske  del  af  digtet  og  Ragnarssaga 
findes  ingen  som  helst  overensstemmelse.  Af  alle  Ragnars  dér  op- 
regnede kampe  nævnes  ingen  ligefrem  i  sagaen  (i  slutningen  af  3. 
kap.  tales  blot  om  »mange  kampe«) ;  men  der  findes  endogså  den 
modsigelse,  at  digtet  lader  Ragnar  fælde  kong  Eystein  på  Ullarakr 
(v.  7),  medens  sagaen  lader  hans  yngre  sonner  gore  det.  Sagaen 
lader  Ragnars  son,  Agnar  (og  Erik),  først  blive  dræbt  af  Eystein, 
medens  digtet  nævner  en  Egill  (v.  17)  som  Agnars  banemand.  Kun 


i)  Krit.  bidrag  196:  jfr.  G.  Vigfusson:  Corp.  poet.  bor.  II,  340,  Wisén:  Carm. 

norr.  I,  203. 
2)  Der  kan  også  mindes  om  det  såkaldte  drag. 

i  et  af  sagaens  vers  findes,  som  bemærket,  et  bestemt  kendskab 
til  Kråkumål,  hvilket  viser,  at  sagaen  selv  er  meget  ung  og  at 
versene  tildels  er  noget  ældre  end  den.  Mellem  sagaen  og  Kråku- 
mål må  der  være  en  temmelig  lang  afstand  i  tid;  digtet  kan  næppe 
være  yngre  end  omkring  12001)-  Ældre  end  omkring  1100  er  det 
ikke,  da  h  i  forlyd  ikke  var  tabt  på  Island  eller  i  Norge  i  det  11. 
årh..;  også  omskrivninger  som  ægis  asne  'havets  æsel  =  skib', 
odda  messa  'oddenes  messe  [sang]  =  kamp'  kan  ikke  være  ældre 
end  fra  det  12.  årh.  tidligst;  også  en  form  som  rendr  (92)  (for  ældre 
randir)  viser  det  samme.  Vanskeligere  kan  det  være  at  bestemme 
digtets  tilblivelsessted.  Svb.  Egilsson  og  Rafn  antog,  at  det  var 
dansk;  men  herimod  taler  på  det  bestemteste,  at  digtet  forudsætter 
en  så  udstrakt  og  almindelig  skjaldedigtning,  som  ikke  har  eksiste- 
ret i  Danmark,  og  tillige  en  sådan  udvikling  af  den  i  teknisk  hen- 
seende, som  ikke  kan  forudsættes  dér.  Der  er  også  en  stor  forskel 
på  digtet  og  Saxos  fremstilling.  Der  bliver  således  kun  tale  om 
Norge  eller  Island.  For  det  sidste  taler,  at  det  vidner  om  en  så 
rigelig  tradition  og  en  sådan  interesse  for  oldtiden,  som  man  ikke 
kender  til  i  Norge  eller  som  man  ikke  har  ret  til  at  forudsætte  der; 
dernæst  det  kendskab  til  ældre  digtning  (som  f.  ex.  Einarr  Skula- 
sons),  som  det  vidner  om;  for  det  samme  taler  endvidere  dets 
kunstlede  form;  det  eneste,  som  kunde  stride  mod  en  islandsk  op- 
rindelse er  udeladelsen  af  h  foran  /  og  r.  Dette  er  dog  ikke  afgøren- 
de, så  meget  mindre  som  h  også  findes.  Vi  har  tidligere  set,  at 
h  udelades  foran  r  (s.  ovf.  s.  119)  i  et  rent  islandsk  digt.  Det  er 
norsk  indflydelse,  der  her  gor  sig  stærkt  gældende,  aldeles  som  i 
de  islandske  håndskrifter,  hvor  h  udelades  utallige  gange,  sikkert 
uden  støtte  i  udtalen2)-  Bevidstheden  om  det  tilladelige  i  at  ude- 
lade h  fremtræder  altså  så  tidlig,  at  en  digter  ved  år  1200  kan, 
måske  fordi  han  fejlagtig  har  ment,  at  det  var  en  ældre  udtale  og  at 
det  hele  derved  tog  sig  mere  gammeldags  ud,  med  vilje  have  be- 
nyttet sig  deraf  så  hyppig.  Der  er  således  intet  som  helst  i  vejen 
for  at  digtet  er  islandsk. 

Hvorledes  digtets  navn  er  opstået  og  hvad  det  betyder,  er 


!)  I  sine  forelæsninger  udtalte  K.  Gislason,  at  „det  i  alle  tilfælde  er  (måske 
betydelig)  ældre  end  Snorre  Sturluson";  jfr.  Plural-possessiv  i  Aarbb.  1889, 
s.  363.  —  Jfr.  A.  Olrik:  Sakses  Oldhistorie  1894,  s.  101:  jeg  kan  i  det  hele 
være  enig  med  ham  i  hans  betragtning  af  dette  digt,  s.  99 — 101,  undtagen 
for  så  vidt  som  han  mener,  at  det  er  norsk. 

2)  Allerede  i  de  ældste  isl.  hdskr.  findes  spor  heraf. 

iKke  let  at  sige.  Digteren  lader  jo  Ragnarr  selv  være  den  talende; 
altså  skulde  det  hedde  sådan  noget  som  Ragnarsmål;  til  at  opkalde 
det  efter  Kråka  (=  Åslaug)  synes  der  ingen  fornuftig  grund  at 
være,  og  det  beror  vistnok  på  en  senere  tids  misforståelse. 

Stridsvers  og  satire.  Kunde  Islændernes  medfødte 
satiriske  anlæg  ikke  rigtig  komme  til  at  udfolde  sig  i  vers  og  digte 
om  hverandre,  var  der  i  disse  oldsagaer  en  fri,  uden  for  alle  love 
stående  tumleplads,  og  den  blev  rigelig  benyttet.  Fra  ældgamle 
tider  havde  det  været  en  almindelig  underholdning  i  Norden  ved 
gilder  og  gæstebud  at  tage  sig  en  jævningsmand,  d.  v.  s.  to  og  to 
havde  indbyrdes  kappestrid  i  ord  om,  hvem  der  var  den  dygtigste; 
dygtigheden  måltes  naturligvis  ved  deres  »store  og  gode«  hand- 
linger (mannjdfnuår).  Af  historiske  eksempler  er  det  nok  at  erindre 
om  brodrene  Sigurd  Jorsalfars  og  Eysteins  beromte  mandjævn- 
ing x).  I  ældre  tider  har  det,  i  det  mindste  lejlighedsvis,  været  skik, 
at  striden  førtes  på  v  e  r  s,  samt  at  et  horn  skulde  tommes  ved 
hvert  vers,  der  fremsagdes;  det  var  både  kappestrid  i  drik  og 
digtning.  Spøgen  gik  ud  på  aldrig  at  mangle  svar  (og  naturligvis 
altid  at  tomme  hornet);  den  ene  kom  da  let  til  at  overbyde  den 
anden  ved  overdrivelser,  ja  ligefremme  løgnehistorier  og  opdigtede 
kendsgærninger,  hvilke  for  de  tilstedeværende  sikkert  tidt  og  mange 
gange  har  lydt  morsomme  nok.  Til  fjendtligheder  og  manddrab 
blev  der  ved  samme  lejlighed  rigeligt  stof.  Også  mellem  virkelige 
fjender  kunde  der,  når  de  mødtes,  opstå  en  ordstrid,  der  da  nær- 
mest gik  ud  på  gensidige  bebrejdelser  og  beskyldninger  for  fejhed 
og  lign.  Blandt  de  gamle  traditioner  har  der  sikkert  været  mange 
eksempler  på  en  ordstrid  af  enhver  art.  Blandt  eddadigtene  findes 
netop  alvorlige  ord-  og  visdoms-kampe  (Vafpriidnismål,  Alvissmål) 
så  vel  som  ordstrids-digte  med  gensidige  forhånelser  (Lokasenna, 
HårbarSsljod,  striden  mellem  Sinfjotle — GuSmundr,  Atle — Hrim- 
gerdr).  Nærmest  i  slægt  med  disse  sidste  er  forskellige  stridsvers 
i  de  uhistoriske  sagaer  .De  findes  i  Ragnars  s.,  hvor  to  gamle 
kampfæller,  der  ikke  mere  kender  hinanden,  strides,  i  K  e  t  i  1  s  s., 
hvor  Ketill  mundhugges  med  Finnekongen  Gusir  og  troldkvinden  ), 
i  G  r  i  m  s  s.  (Grimr  og  to  troldkvinder 3),  i  O  r  v  a  r-0  d  d  s  s.,  hvor 
en  ordstrid  finder  sted  mellem  de  drikkende,  Sigurdr  og  Sjolfr  på 


')  Jfr.  1,  634^35. 

-)  Jfr.  Edd.   min.  77  ff.,  LXIX  ff. 

3)  Sst.  85,  LXXV. 

den  ene  og  Orvar-Oddr  på  den  anden  side  l),  dernæst  en  ordstrid 
mellem  denne  og  en  hedensk  tempelforstanderske  (af  underordnet 
betydning 2);  endelig  findes  en  sådan  flere  gange  iHjålmpérss. 
Det  interessanteste  eksempel  er  striden  mellem  Sigurdr — Sjolfr  og 
Orvar-Oddr  (i  fornyrdislag).  De  bringer  hinanden  fyldte  horn  og 
fremsiger  ved  hvert  et  vers,  hvor  det  f.  ex.  hedder:  »Du  kløvede 
ikke  brynjer  (el.  lign.),  den  gang  da  vi  slog  Venderne  og  kampen 
rasede«,  eller:  »Du  var  ikke  i  kamp,  da  vi  lod  kongens  mænd  falde; 
jeg  tik  der  adskillige  sår  [og  kæmpede  altså  drabelig],  men  du?,  du 
gik  omkring  og  betlede  mad«.  Herpå  kunde  svaret  f.  ex.  lyde:  »Du 
lå  på  køkkengulvet  [eller:  gantedes  med  pigerne],  uden  mod  og 
manddom,  da  jeg  sloges  og  fældede  så  og  så  mange«  osv.  Det  går 
i  det  hele  ud  på  at  skælde  hinanden  ud  for  fejhed,  blødagtighed, 
leflen  med  kvinder  (tjænestekvinder),  uværdige  handlinger,  men 
prale  af  sit  eget  mod  og  bedrifter:  det  hele  kan  blive  noget  ensartet 
og  fuldt  af  gentagelser. 

Alle  disse  vers  er  temmelig  unge,  rimeligvis  alle  fra  det  13. 
årh.,  hvortil  alle  forhold,  også  de  historiske  på  Island  (jfr.  ovf.  s. 
133),  bedst  passer.  De  forekommer  da  også  kun  i  de  sagaer,  hvor 
versene  af  forskellige  grunde  må  hore  til  de  yngre  og  yngste  lag. 
Hvad  særlig  ordstriden  i  Orvar-Oddss.  angår,  er  det  tilstrækkeligt 
at  henvise  til,  at  der  i  den  hentydes  til  begivenheder  i  »Akvitanien«. 

Noget  beslægtet  med  disse,  men  omtrent  enestående  i  sin  art, 
er  digtet  Buslubæn  i  sagaen  om  HerrauSr  og  Bose.3)  Da  de 
to  fostbrødre  var  domte  til  doden  af  kongen,  HerrauSs  fader,  kom 
Boses  fostermoder,  den  gamle,  troldkyndige  Busla  om  aftenen  til 
kongens  sovekammer  og  fremsagde  over  ham  sin  »bon«  (d.  v.  s. 
forbandelse,  hypnotisk  nid),  der  ifølge  sagaen  skal  have  bestået  af 
3  dele,  hvoraf  den  sidste  hed  Syrpuvers 4)-  Af  dens  første  del  er  7 
vers  bevarede  (af  noget  forskellig  og  uregelmæssig  længde) B),  af 
anden  del  kun  ét,  »da  jeg  (siger  forfatteren)  vil  undlade  at  skrive 
den,  efter  som  det  ikke  er  godt  for  nogen  at  gentage  den« ;  af  den 
sidste  del  (Syrpuvers),  »hvori  der  var  stærkest  galder  og  som  ikke 


i)  Jfr.  Edd.  min.  65  f.,  LX1  ff. 

2)  Sst.  74  f.,  LXVI  f. 

3)  Sst.  126  f.,  XCVII  f. 

4)  Hvad  dette  ord  betyder,  er  ikke  klart,  men  syrpa  er  vel  dannet  af  sorp; 
vers  viser,  at  ordet  er  ret  ungt  (næppe  ældre  end  fra  14.  årh.). 

5)  Jeg  kan  ikke  indse,  at  rækkefølgen  af  versene  bliver  bedre  ved  at  flytte 
v.  4  til  efter  v.  7  (Heusler— Ranisch). 

må  synges  efter  solnedgang«,  haves  kun  slutningsverset.  Digtet 
indeholder  de  kraftigste  forbandelser.  De  2  første  vers  er  indled- 
ning (af  personlig  art),  hvorefter  et  almindeligt  ønske  om  at  alt  i 
verden  skal  blive  værre.  Så  truer  hun  kongen  personlig  med  legem- 
lige lidelser  (v.  4)  —  dette  synes  at  være  en  naturlig  rækkefølge  — , 
og  så  ulykker  og  lidelser,  når  han  er  på  rejser  (sejler,  rider)  eller 
sidder  eller  ligger.  »Klipperne  rævne,  himlen  briste,  vejret  for- 
værres, hvis  du  ikke  giver  dem  liv«,  »dit  hjærte  skal  gnaves  af 
orme,  dine  øren  sløves,  dine  ojne  vendes  om,  hvis  du  ikke«  osv., 
x  dersom  du  rider,  skal  hestene  blive  halte,  alle  veje  blive  dig  ufrem- 
kommelige, din  sæng  blive  dig  som  brændende  halm,  dit  hojsæde 
som  en  rullende  bølge«, foruden  rene  obsconiteter  osv.  Det  ender  med 
trusler  om  runevirkning.  Det  kan  ikke  nægtes,  at  der  er  en  vis 
kraft  i  den  masse  forbandelser,  digtet  har  indeholdt,  og  det  er  intet 
under,  at  sagaen  lader  kongen  bukke  under  for  deres  overvældende 
magt.  Men  digtet  er  i  øvrigt  stemmende  med  den  temmelig  lave 
tone,  der  råder  i  sagaen;  det  er  lavt-grotesk  uden  spor  af  ophojet 
lidenskab;  der  er  en  himmelvid  afstand  mellem  Buslas  besværgelse 
og  f.  ex.  Sigruns  forbandelser  over  sin  broder  (I,  92,  257),  en  lige 
så  stor  afstand  som  der  er  mellem  det  10.  årh.s  valkyrje  og  det  13. 
årh.s  signekælling.  Ældre  end  fra  det  13.  årh.s  sidste  halvdel  kan 
digtet  ingenlunde  være1).  Det  er  i  det  hele  i  metrisk  henseende 
noget  formløst  og  nærmer  sig  en  pula.  Det  er  sikkert  ingen  om- 
dannelse af  en  ældre  Buslubæn,  der  mulig  kunde  have  eksisteret, 
hvad  jeg  dog  ikke  anser  for  rimeligt. 

Efter  det  sidste  vers  følger  6  runetegn  (rapkmu  vistnok  for- 
vansket: fupark)  og  så  6  i,  6  s,  6  t,  6  i  og  6  1;  det  er  sikkert  ikke 
rigtigt  heraf  at  danne  5  ord:  ristill,  aistill  osv.  Det  er  en  runemagi, 
til  hvilken  vi  mangler  nøglen. 

S  a  m  t  a  1  e  v  e  r  s.  Grupper  af  sådanne  af  en  mere  eller  mindre 
vidtløftig  art  findes  i  adskillige  sagaer.  I  Hervararsaga  haves 
samtalen  mellem  Hervor  og  den  feje  hyrde  (7  v.),  dernæst  mellem 
hende  og  hendes  fader  Angantyr  i  gravhøjen  på  Samsø  (23  v.),  af 
hvem  hun  kræver  sværdet  Tyrfing.  Denne  samtale  findes  i  bægge 
bearbejdelser  med  undtagelse  af  et  verspar,  der  ved  en  forglem- 
melse eller  fejl  ikke  findes  i  cod.  reg.,  ligesom  slutningen  her  mang- 


i)  Jfr.  et  linjepar  som  27  -„:  en  peim  pd  fjdndligust,  sent  ek  vil  fy  rir  telja; 
kidrar  (—  heste)  og  en  linje  som  en  sal  pin  sokkvi  i  vid!  Sagaen  synes 
at  stamme  fra  14.  årh.     Jfr.  Jiriczek  i  sin  udg.  (1893)  s.  LV— LVI. 

ler,  fordi  der  er  en  lakune  i  hdskr.  Hervor  kalder  først  på  sin  fader 
og  hans  brødre  med  fordring  om  sværdet.  Angantyr  kommer  frem 
og  råder  hende  bestemt  til  at  foje  sig  bort,  men  hun  er  ikke  »bange 
for  deres  bål«  og  ræddes  ikke  for  spøgelser;  hun  er  tiltalende 
kæk,  uforfærdet,  men  indrømmer  tilsidst  det  farlige  ved  situationen. 
Endelig  giver  Angantyr  efter  og  giver  hende  den  kostbare,  men  far- 
lige gave.  Digtet  hører  ikke  til  de  ældste  af  disse  kvad  og  har  flere 
efterligninger1)-  —  En  venskabelig  samtale  (i  liodahåttr)  men  i 
øvrigt  uden  betydning,  haves  i  K  e  1 1 1  s  s.  mellem  Ketill  og  B65- 
modr 2)-  --  1  H  å  1  f  s  s.  findes  flere  samtaler  på  vers.  Først  mellem 
kong  Half  og  Innsteinn  (15  v.),  i  hvilken  denne  stærkt  opfordrer 
kongen  til  at  indebrænde  Åsmundr,  der  lige  har  indbudt  Half  til 
gilde,  men  som  stærkt  mistænkes  og  ikke  med  urette  for  troløshed. 
Kongen  vil  imidlertid  ikke  tro  noget  ondt  om  ham;  Innsteinn  for- 
tæller kongen  nogle  dromme,  der  varslede  ilde,  men  kongen  udlæg- 
ger dem  på  en  helt  anden  måde  end  Innsteinn.  Følgen  bliver,  at 
han  blev  angreben  med  bål  og  brand  og  omkom  tilligemed  sine 
tapre  fæller  efter  en  heltemodig  kamp.  Innsteins  dromme  minder 
om  drømmene  i  Atlamål  og  viser  så  sikkert  som  noget,  at  digtet 
ikke  er  ældre  end  fra  det  12.  årh.,  hvortil  dets  om  Gripisspå  stærkt 
mindende  prosaiske  tone  svarer 3)-  Hertil  slutter  sig  Innsteins  op- 
fordring til  at  kæmpe  tappert  for  sidste  gang;  slutningen  hæver  sig 
noget  op  over  det  øvrige:  »det  vil  mænd  gore  til  sagn,  at  kong 
Half  døde  med  smil  på  læben«  (jfr.  slutningen  af  Kråkumål)4)-  Men 
disse  ord  viser,  at  versene  ikke  er  ældre  end  hine  og  har  den  ud- 
strakte sagafortælling  på  Island  til  forudsætning;  en  sådan  sæt- 
ning findes  aldrig  i  de  gamle  eddadigte.  —  Dernæst  er  der  en  sam- 
tale mellem  Ulf  den  røde  og  Utsteinn  (13  v.);  den  er  heltemodets 
og  tapperhedens  lovsang;  den  fører  til,  at  Utsteinn  dræber  Ulfs  8 
sonner  i  tvekamp. Vi  finder  her  atter  en  benyttelse  af  drommemotivet 
foruden  andre  omstændigheder  (brugen  af  dritmenni,  se  ovf.  s.  143 


*)  Bægge  digte  findes  i  Edd.  min.  13  ff.,  jfr.  XVII  ff.  Neckel;  Beitr.  327  f. 
Jeg  antager  ikke,  at  noget  mangler  i  digtet  (samtalen  mellem  Hervor  og 
Angantyr),  men  v.  11  er  vistnok  en  tildigtning.  Der  findes  også  en  sam- 
tale på  vers  mellem  Hervor  og  hendes  fosterfader,  jarlen,  jfr.  Edd.  min. 
XXVII.     Der   kan  yderligere  henvises  til  Boer  i  Aarbøger  (1911)  s.  10  ff. 

2)  Edd.  min.  82  f.,  LXXIV. 

3)  Et  lignende  digt  eller  sagn  ligger  til  grund  for  Alvur  kongur  i  Fær.  kvæder 
II,  3  ff. 

4)  Det  hele  i  Edd.  min.  s.  33  ff.,  jfr.  XXVI  ff.  jfr.  Neckel:  Beitr.  98  ff. 

osv.),  der  viser  samtidigheden  af  denne  og  den  første  gruppe1)-  — 
Dette  sidste  gælder  også  Hrokr  den  svartes  enetale  i  skoven 
(27  v.),  som  hørtes  af  Hakes  datter  Brynhildr.  Hrokr  mindes  sit 
forrige  helteliv  hos  kong  Half  og  dennes  krigstog  og  bedrifter,  og 
han  opregner  sine  heltefæller;  han  mindes  sin  broder,  der  levende 
måtte  brænde  med  de  øvrige;  tilsidst  udtaler  han  et  håb  og  ønske 
om  hævn,  samt  sin  kærlighed  til  Brynhildr.  Digtet,  et  oversigtskvad, 
er  præget  af  et  vist  vemod,  men  er  dog  ikke  synderlig  poetisk  i 
nogen  henseende;  dertil  er  det  for  nojagtigt  og  vidtløftigt.  Motiver 
er  lånt  flere  steder  fra.  Navneremsen  viser  den  lærde  tids  interesser 
og  dermed  digtets  tilblivelsestid2)- 

Af  et  særligt  digt  fra  den  sidste  halvdel  af  det  13.  årh.  S  6  r  1  a- 
s  t  i  k  k  i,  i  Hadarlag,  haves  et  vers  om  Sorles  fald. 

I  Gautrekss.  forekommer  en  mængde  vers  i  fornyrdislag 
som  oftest  med  overskriften:  »således  siger  Starkadr«;  alle  disse 
vers  tilhører  »det  digt,  som  hedder  V  i  k  a  r  s  b  å  1  k  r«  3)-  Hertil  må 
ialt  henføres  omtrent  25  vers  af  uregelmæssig  længde;  de  er  digt- 
ede i  etslags  blanding  af  kviSuhåttr  og  fornynMslag 4)-  De  handler 
dels  om  Starkad  selv  og  hans  opvækst,  dels  om  de  kampe  og  helte- 
gærninger,  han  og  Vikarr  udførte,  samt  om  Vikars  ved  Starkad 
forårsagede  død  —  »det  var  min  sorgeligste  gærning«,  ytrer 
Starkad  selv.  Digtet  er  ikke  ældre  end  fra  det  13.  årh.  og  A.  Olrik 
tager  fejl,  når  han  mener  5),  at  det  »af  sproglige  grunde«  næppe 
kan  sættes  senere  end  til  det  12.  årh.;  en  sådan  antagelse  savner 
holdbart  grundlag.  Endnu  mindre  er  det  fra  11.  årh.  (Heusler- 
Ranisch)6)-  —  Til  et  forskelligt  digt  synes  en  halvstrofe  at  høre, 
hvori  Starkad  antvder  drabet  af  Håma7)- 


i)  Edd.  min.  71  ff.,  jfr.  LXIV  f. 

2)  Sst.  44  f.,  jfr.  XXXIV  ff.,  Neckel:  Beitr.  358.  Jfr.  Andrews  i  udg.  i  Saga- 
bibl.  Einleit.  §  1. 

3)  ].  Sigurdsson  (Sn.-Ed.  III)  har  næppe  ret,  når  han  antager  to  digte:  sagaen 
giver  ikke  anledning  dertil.  Jfr.  G.  Porldksson:  Udsigt  s.  7  og  K.  Mullen- 
hoff: Deut.  alt.  V,  297,  men  denne  har  uret  i  at  antage,  at  Vikarsbålkr  er 
et  afsnit  af  et  storre  digt.  I  Edd.  min.  38  ff.,  jfr.  XXIX  ff.;  Neckel:  Bei- 
tråge  351  ff. 

4)  Til  Snorres  Starkaåarlag  (Hått.  v.  98)  er  der  intet  aldeles  tilsvarende. 

5)  Festskr.  til  V.  Thomsen  s.  128. 

«)  Digtet  er  blevet  interpoleret  med  8  vers:  jfr.  Edd.  min.  XXX— I.,  og  måske 

flere  (13—16?)  jfr.  Neckel. 
?)  Sn.-E.  II,  104.     Edd.  min.  64,  LX 

Endelig  findes  der  i  Hervarars.  en  mængde  vers  (o.  32),  der 
alle  synes  at  høre  sammen  og  måske  tilhører  alle  ét  digt.  Således 
Heusler-Ranisch,  der  kalder  digtet:  Das  lied  von  der  Hunner- 
schlacht x),  efter  den  hovedbegivenhed,  som  digtet  handler  om. 
Efter  et  indledningsvers  om  forskellige  konger  (der  begyndes  med 
Humle,  Hunnernes  konge),  fortælles  om  Hlodr,  HeiQreks  son,  født 
og  opdraget  blandt  Hunnerne;  han  begiver  sig  som  voksen  afsted 
til  Goterne  for  at  afkræve  sin  broder,  Angantyr,  halvdelen  af  al  arv 
efter  Heidrekr.  Angantyr  byder  ham  gode  vilkår,  men  kun  1/8  af 
»GotpjoS«,  og  Tyrfing  erklærer  han,  at  han  ikke  kan  dele  2).  Gizurr 
Grytingalifti  fraråder  at  modtage  tilbudet,  kalder  det  et  tilbud,  et 
trællebarn  kan  modtage.  Så  forbereder  man  sig  til  kamp.  Der 
mældes  om  Hunnernes  voldsomme  færd,  overfald  og  drab  af 
Angantys  søster,  (d.  yngre)  Hervor.  Kampstedet  bestemmes,  hvor 
Hlodr  falder.  Slutningen  af  digtet  er  så  kortfattet,  at  der  nødven- 
digvis må  antages  at  noget  mangler  deri.  Også  andre  steder  er  det 
åbenbart  mangelfuldt 3)- 

Digtet  er  en  perle  blandt  alle  disse  efterklassiske  digte,  kraf- 
tigt og  kærnefuldt,  og  det  giver  udmærkede  karakterskildringer. 
Det  er  gammeldags  i  tone  og  udtryk,  men  dette  er  det  på  grund 
af  megen  efterligning  af  ældre  kvad  (AtlakviSa,  HamcHsmål  og 
flere).  Digtet  hidrører  fra  12.  årh.,  det  er  næppe  ældre.  Heusler- 
Ranisch  vil  åbenbart  henføre  det  til  10.  årh.  (s.  XIII).  På  grund  af 
genklangene  fra  de  nævnte  digte  kan  det  ikke  være  så  gammelt 4)- 
I  sagnhistorisk  henseende  er  det  af  stor  interesse. 

Til  slutning  kommer  vi  til  et  par  enestående  versgrupper: 
gåderne    i   Hervarars.  og  versene  i  Volsapåttr. 

Fra  ældgammel  tid  har  det  været  en  almindelig  folkeforlystelse 
i  Norden,  ligesom  hos  andre  oldfolk,  at  gætte  gåder;  også  det 
kunde  tillige  være  etslags  ordstrid  eller  væddekamp.    At  udtænke 


i)  Edd.  min.  1  ff.,  VII  ff.,  105,  LXXXVIII,  jfr.  Boer  i  Aarbøger  1911,  s.  64  ff., 
Neckel:  Beitråge  256  ff.    I  Skj.  digtn.  afsnit  V— VII,  B  II,  270  ff. 

2)  Neckel  mener,  at  linjerne  med  „Gotpjdd"  er  tilfojede  og  at  Tyrfingr  her 
betyder  „et  land"(!). 

3)  Heusler-Ranisch  mener,  at  det  flere  steder  er  overarbejdet  i  senere  tid 
(s.  XIV);  dette  er  muligt. 

4)  Boer  udtaler  i  Aarbøger  1911,  s.  67—68,  at  „disse  strofer  ikke  er  rester 
af  eet  digt",  de  er  opståede  til  forskellige  tider;  disse  bestemmes  ikke 
nærmere,  men  der  vil  være  ment  det  11. — 12.  årh. 

og  tyde  gåder  var  en  forstandsøvelse,  som  den  nordiske  ånd  lige- 
som var  skabt  til  at  udvikle.  Verdenstilblivelsens  gåder  havde  tid- 
lig beskæftiget  den,  og  de  var  blevne  tydede  så  godt  som  det  fra 
vore  urgamle  forfædres  åndelige  standpunkt  var  muligt;  til  at 
trænge  ind  i  det  dybe  og  skjulte,  det  overnaturlige  og  mystiske 
følte  den  altid  trang;  men  denne  trang  skabte  ingen  mystik,  men 
en  klar,  rationalistisk  lære  og  opfattelse.  Denne  gransknings-til- 
bojelighed  kommer  til  orde  i  de  ældste  eddadigte,  Odins  sporsmål 
til  Vafpril&nir  er  etslags  gåder,  l>6rs  sporsmål  til  dværgen  Alviss 
ligeledes;  dog  er  det  ikke  gåder  i  ordets  egenligste  forstand,  og 
nogen  virkelig  gådecyklus  i  bunden  form  er  ikke  overleveret  med 
undtagelse  af  den,  der  findes  i  nævnte  saga  og  som  kaldes  G  e  s  t- 
u  m  b  1  i  n  d  e  s  eller  kong  H  e  i  d  r  e  k  s  gåder1)- 

Det  ejendommelige  ved  gåder  er  jo,  at  en  ting  eller  væsen  skal 
betegnes  ved  rigtige,  men  ikke  altfor  tydelige  egenskaber,  hvoraf 
nogle,  men  ikke  alle,  må  være  fælles  for  flere  ting;  en  gåde  er 
således  dobbeltsidig;  dels  skal  dens  indhold  være  så  almindeligt, 
at  mere  end  ét  kan  betegnes;  deraf  opstår  der  dunkelhed  og  usik- 
kerhed hos  den  tydende;  dels  skal  den  indeholde  noget,  der  kun 
kan  passe  på  det  ene;  der  er  i  en  gåde  på  en  gang  en  sammen- 
ligning og  fjærnelse  (isolering).  Der  skal  altså  ikke  alene  en  kunst 
og  skarpsindighed  til  at  lave  gåder,  men  og  ikke  i  ringere  grad 
til  at  t  y  d  e  dem.  Her  var  det  ikke  så  meget  positive  kundskaber, 
som  kløgt  og  gennemtrængende  skarpsindighed,  der  krævedes,  og 
i  at  udfolde  en  sådan  stod  vore  forfædre  ikke  tilbage  for  nogen. 

Det  siges  om  kong  HeiSrekr,  at  han  havde  sagt,  at  ingen  skulde 
have  forsyndet  sig  i  den  grad,  at  han  ikke  skulde  have  fred  og  liv, 
hvis  han  kunde  fremføre  nogen  gåde,  han  ikke  kunde  gætte.  I  hans 
rige  var  der  en  mand  ved  navn  Gestumblinde,  der  var  falden  i 
unåde  hos  kongen.  Nu  skulde  han  skaffe  sig  fred  ved  at  overvinde 
kongen  i  en  gådevæddestrid.  Gestumblinde  var  ængstelig  for  ud- 
faldet og  blotede  til  Odin.  Da  kom  der  til  ham  en  mand,  der  bar 
det  samme  navn  som  han  og  lignede  ham  fuldstændig.  Det  var 
Odin.  Denne  begav  sig  nu,  på  den  andens  vegne,  til  Heidrckr,  og  da 
denne  bød  ham  valget  mellem  at  fremsætte  gåderne  eller  gætte 
dem,  valgte  han  det  første,  ■ —  en  plads  blev  ham  anvist  i  hallen  — 


*)  Om  hele  gruppen  kan  der  henvises  til  min  udførlige  undersøgelse  i  fest- 
skriftet til  K.  Maurer  s.  508  ff.,  til  A.  Heuslers  afhdl.:  Die  altnord.  nitscl 
i  Zs.  des  vereins  fiir  volkskunde  1901,  jfr.  Neckel  i  Zs.  f.  deut.  alt.  L. 
Udg.  i  Edd.  min.  106  ff.,  jfr.  XC  ff.,  Skj.  digtn.  B  II,  240  ff. 

Finnur  Jonsson.    II.  1  1 

»og  nu  glædede  folk  sig  til  at  høre  mangt  et  visdomsord«.  Nu 
følger  Gestumblindes  (Odins)  gåder  (HeiSreks  gåder  kaldes  de  i 
Hauksbogen)  og  Heidreks  løsninger.  Han  tyder  dem  alle  uden  et 
øjeblik  at  betænke  sig.  Odin  skulde  imidlertid  gå  af  med  sejren, 
og  for  at  vinde  den,  måtte  han  ty  til  den  gamle,  af  ingen  dødelig 
endnu  løste  gåde,  hvad  Odin  havde  hvisket  Balder  i  øret.  Nu  var 
Heidrekr,  der  ikke  kendte  løsningen,  formelt  overvunden;  han  blev 
i  hoj  grad  forbitret,  trak  sit  sværd  og  huggede  efter  Odin,  der  nu 
floj  bort  i  en  falks  skikkelse;  natten  efter  blev  Heidrekr  dræbt; 
Odins  vrede  undgås  ikke. 

Disse  gåder  findes  i  to  bearbejdelser,  Hauksbogen  og  i  cod. 
regius  af  sagaen;  de  er  her  i  to  henseender  meget  forskellige,  idet 
Hauksbogen  har  flere  (i  alt  36)  end  hin  (i  alt  30,  hvoraf  dog  én,  der 
ikke  findes  i  Hb.)  og  idet  gåderne  findes  i  en  meget  forskellig  orden. 
I  bægge  bearbejdelser  er  de  enkelte  vers  omtrent  enslydende  med 
undtagelse  af  b  ø  1  g  e  gåderne,  hvor  der  har  fundet  en  let  forståelig 
forvirring  sted;  og  de  er  i  reglen  af  samme  metriske  form.  I  bægge 
forekommer  to  slags  versemål,  IjoSahattr  og  fornyrSislag;  det  før- 
ste er  langt  overvejende  og  findes  i  25  tilfælde  i  Hb. ;  fornyrdislags- 
versene  er  noget  ulige  i  længde;  i  reg.  er  der  21  i  ljodahåttr,  de 
øvrige  i  fornyrdislag  af  ulige  linjetal.  Der  er  adskilligt,  der  tyder 
på,  at  ikke  alle  disse  gåder  hører  sammen  som  Gestumblindes 
gåder.  For  det  første  behandler  undertiden  flere  gåder  éi  og  det 
samme;  om  bølgerne  er  der  3  i  Hb.,  4  i  reg.; det  er  vistnok  uoprinde- 
ligt og  mindre  naturligt,  at  én  og  samme  ting  forekommer  oftere 
end  én  gang;  det  ses  da  også,  at  nogle  af  bølgegåderne  kun  er 
varianter1);  i  Hb.  findes  to  gåder  om  ilden  (gløder  på  arnen),  me- 
dens reg.  kun  har  én.  Også  den  forskellige  form,  gåderne  har,  ikke 
alene  i  metrisk  henseende,  men  også  i  indhold  (ét  steds  4  gåder  i  ét 
vers),  tyder  på  interpolationer.  Alle  forny rdislagsversene  hører 
uden  tvivl  til  disse.  Når  man  således  udskiller  de  formentlig  senere 
tilkomne,  får  man  til  rest  18  gåder  og  rækkefølgen  i  reg.  omtrent 
ubrudt  til  18  (1—7,  10—16,  18,  23,  24,  29),  medens  den  stærkere 
interpolerede  Hb.'s  række  bliver:  1—6,  8,  9,  14,  18—20,  23—25,  29, 
31,  35.  Af  bægge  rækker  er 

Hb.:  øl,  bro,  dugg,  hammer,  mørke,  anker,  løg,  smedebælge,  edderkop, 
angelika,  hneftavl,  ryper,  bølger,  isflage,  hun,  ild  på  arnen,  Itrekstavl, 
Odin— Balder 


J)  Herom  nærmere  i  min  ovennævnte  afhandling. 

vistnok  mindre  oprindelig  end 

reg.  s.:  øl,  bro,  dugg,  hammer,  smedebælge,  edderkop,  løg,  angelika,  isflage, 
Itrekstavl,  hneftavl,  ild  på  arnen,  mørke,  hun,  ryper,  bølger,  anker, 
Odin— Balder. 

Denne  række  grupperer  sig  mere  naturligt  og  systematisk  end  hin; 
hammer  og  smedebælge  stilles  sammen,  løg  og  angelika,  bægge 
fra  vækstriget,  ligeledes  de  to  slags  brætspil,  modsætningerne  ild 
og  mørke;  ligeledes  hører  bølger  (søen)  og  ankeret  sammen.  Men  i 
Hb.  mærkes  ingen  sådan  orden  eller  gruppering1)-  De  tre  første 
gåder  danner  etslags  indledning;  det  er  naturligt,  at  Gestumblinde 
først  fremfører  gåden  om  øllet,  der  er  »folks  udmatter,  ordenes  for- 
kvakler, [men  også]  ordenes  befordrer«2);  tillige  ligger  i  denne 
første  gåde  en  opfordring  til  kong  HeiSrekr  om  ikke  at  sidde  og 
gætte  gåder  uden  at  væde  ganen,  og  således  forstod  kongen  ham. 
I  den  anden  gåde  hentyder  Gestumblinde  til  sin  rejse  (over  en  bro) 
og  i  den  tredje  til,  hvad  »han  drak  i  går«  (hænger  sammen  med 
den  første). 

Disse  gåder,  også  de  andre,  der  ikke  hører  til  Heidreksgåderne 
i  snævreste  forstand,  viser  bedre  end  noget  andet,  hvor  skarpt  et 
oje  vore  forfædre  havde  for  omverdenen  og  naturen,  og  hvor  skarp- 
sindige de  var.  De  udgor  meget  interessante  lævninger  af  den 
masse  af  gåder,  der  engang  har  levet  på  vore  forfædres  læber  og 
forkortet  dem  mangen  en  lang  aftenstund  ved  den  lune  arne.  Inter- 
essant er  det  at  lægge  mærke  til,  at  indholdet  af  de  her  bevarede 
gåder  til  dels  er  hæntet  fra  det  huslige  liv  (øl,  tavl,  væv,  ilden  på 
arnen,  gløderne  i  asken,  hvortil  kommer,  smedearbejde  [smede- 
bælge, guldsmedhammer]  og  økonomi  (griseso,  ko) ;  ikke  mindre 
end  16  behandler  ting  fra  naturen,  medens  kun  ganske  få  (pil, 
skjold,  anker)  er  hæntede  fra  krigerliv  og  søliv.  Dette  er  vistnok 
ikke  tilfældigt,  men  et  udslag  af  den  tid  og  tidsånd,  der  herskede, 
da  de  blev  til,  snarest  i  det  12.  årh3)-  At  de  er  digtede  på  Island, 
derom  kan  der  næppe  være  tvivl;  en  sådan  digtning  og  samling 


')  Hvad  angår  den  forskel,  der  findes  med  hensyn  til  tydningerne,  henvises 
til  min  nævnte  afhandling;  også  i  så  henseende  har  reg.  fortrinnet. 

2)  Om  dette  vers  se  Laf/ler  i  Arkiv  XXVIII,  121  ff. 

3)  Den  oftere  forekommende  begyndelsesformel:  „Hvad  var  det  for  under, 
som  jeg  så  udenfor  Dellings  dor"  er,  som  Svb.  Egilsson  har  set,  et  lån 
fra  Hav.  160;  jfr.  min  nævnte  afhandling.  1  metrisk  henseende  findes 
enkelte  ting,  der  tyder  på  en  sådan  affattelsestid,  f.  ex.  udtalen  utan  med 
kort  u. 

bærer  præg  af  det  samme  litterære  og  lærde,  videnskabelig  inter- 
esserede tidsrum,  vi  overalt  støder  på;  desuden  kan  i  det  mindste 
en  af  gåderne  kun  være  bleven  til  på  Island  (den  om  obsidianen, 
der  er  en  særlig  islandsk  stenart).  Derfor  er  der  naturligvis  intet  i 
vejen  for,  at  gåderne  i  og  for  sig  (i  prosaisk,  eller  måske  tillige  i 
poetisk  form,  jfr.  Heusler),  er  meget  ældre  i  Norden.  Man  har  kun 
taget  nogle,  et  passende  gådeudvalg,  for  at  bruge  dem  til  kong 
Heidreks  gåder,  om  hvis  færdighed  og  skarpsindighed  traditionen 
talte,  og  indsat   dem  i  sagaen. 

Der  kan  naturligvis  altid  være  tvivl  om,  hvorvidt  sagaforfat- 
teren selv  har  givet  gåderne  deres  poetiske  form  eller  forefundet 
dem  versificerede.  Jeg  er  mest  tilbøjelig  til  at  antage  det  første; 
Heusler  hævder,  at  det  er  ubevist,  og  mener  af  4  grunde,  at  de  har 
tidligere  eksisteret  i  versform.  Hans  grunde  er  det  imidlertid  ikke 
stort  bevendt  med;  »de  vidner  ikke  om  den  foreliggende  situation 
eller  sagnet«;  men  hvorfor  skulde  de  egenlig  gore  det?;  »så  er  det 
lettere  at  forstå  det  forskellige  versemål«;  ja,  sådan  i  al  alminde- 
lighed; men  hvis  fornyrftislagsversene  er  senere  indsatte,  bliver 
argumentet  lidet  vægtigt;  »der  er,  for  det  3.  »stor  forskel  i  stil«  — 
ikke  mellem  ljoSahåttsversene  indbyrdes,  ialfald  ikke  mere  end 
vænteligt  kunde  være.  Endelig  er  det  kun  gåderne,  og  ikke  svarene, 
der  er  versificerede.  Dette  forstår  jeg  ikke;  intet  var  naturligere 
end  at  opløsningerne  netop  var  prosaiske,  hvad  Heusler  selv  ind- 
rommer. 

I  det  hele  er  disse  gåder  godt  digtede  eller  dannede;  de  er 
koncise  og  klare  uden  dog  at  blive  altfor  tydelige.  Mange  er  meget 
morsomme  (bølgegåden,  ølgåden) ;  et  yndigt  naturbillede  giver  den 
om  de  to  angelikaer  med  en  lille  angelika  (barnet)  imellem  sig;  et 
andet  billede  fra  naturen  giver  gåden  om  broen:  »Jeg  rejste  hjem- 
mefra; jeg  så  på  vejenes  vej  [jorden];  der  var  vej  under  mig 
[floden,  fiskens  vej],  der  var  vej  over  mig  [luften,  fuglens  vej]  og 
vej  allevegne«. 

Endnu  er  der  overleveret  en  lille  gruppe  på  3  vers  i  forn- 
yrdislag,  indeholdende  lutter  fuglegåder,  som  oftest  én  i  hver  linje 
(gåden  er  egenlig  synonymisk).  Hvert  vers  indledes  med  »jeg  så 
flyve  —  anden  —  tredje  gang«.  Versene  er  i  fuldkommen  gammelt 
regelret  versemål.  Ifølge  håndskriftet  skulde  det  være  en  tjæneste- 
karl,  der  på  sin  husbonds  sporsmål  om,  hvad  han  havde  set,  sva- 
rede med  disse  vers1). 


i)  Jfr.  Alfrædi  islenzk  II,  CXCVI. 

Anm.  Til  slutning  skal  bemærkes,  at  der  fra  Færøerne  haves  et  brud- 
stykke af  en  gådecyklus:  Gdturima  (Fær.  kvæder  2,  26  ff.),  hvis  stof  er  hæntet 
fra  Heiårekssaga.  Det  hedder  mærkeligt  nok  her  (v.  8),  at  gåderne  skal  være 
30  i  alt  (jfr.  reg.);  men  de  færøske  gåders  indhold  svarer  overhovedet  ikke  til 
de  islandske;  vi  finder  her  kun  gåderne  om  soen,  hammeren  og  Odin  på 
Sleipner.  I  de  to  sidste  vers  hedder  det,  at  Heicirekr  blev  indebrændt  med 
hele  sin  hird1). 

Versene  i  V  o  1  s  a  p  å  1 1  r.  I  Olaf  den  helliges  saga  i  Flatø- 
bogen  L>)  findes  blandt  andre  yngre  indskud  den  meget  mærkelige 
såkaldte  Volsapåttr  om  den  hedenske  familje  »på  et  næs  i  det 
nordlige  Norge«,  der  siges  at  have  dyrket  en  balsameret  heste- 
fallus  (volsi)  aviskraftens  og  frugtbarhedens  symbol;  denne  blev 
hver  aften  taget  frem  og  ethvert  medlem  af  familjen  skulde  tage 
den  i  hånden  og  fremsige  derover  et  vers.  Som  kilde  herfor  an- 
føres »et  gammelt  digt«  (d.  v.  s.  et,  der  var  ældre  end  omtrent 
1370),  hvoraf  det  straks  anføres  et  vers  i  forny rSislag.  Det  fortæl- 
les nu,  at  kong  Olaf  (den  hellige)  hørte  noget  om  denne  besynder- 
lige afgudsdyrkelse,  der  godt  kan  have  været  meget  gammel,  og 
begav  sig  da,  ledsaget  af  Finnr  Årnason  og  l^ormodr  kolbrune- 
skjald,  derhen;  beskrivelsen  af  deres  modtagelse  og  ophold  gives. 
Om  aftenen  blev  fallus  som  sædvanlig  taget  frem  og  den  begyndte 
sin  runde  i  huset;  den  kom  også  til  de  tre  fremmede;  det  beskrives, 
hvorledes  den  blev  modtaget  og  behandlet  af  de  forskellige  tilstede- 
værende. Det  endte  med,  at  kongen  kastede  den  hen  til  den  store 
gårdhund,  hvorpå  familjen  måtte  antage  kristendommen.  Til  grund 
for  hele  beretningen  ligger  muligvis  en  virkelig  begivenhed  og  gam- 
mel ritus;  men  det  digt,  der  nævnes  og  hvortil  fortællingens  vers 
mulig  hører,  kan  ikke  være  ældre  end  det  13.  årh.,  derfor  borger 
dets  form  og  den  efterklassiske  smags  retning,  som  deri  viser  sig 
helt  igennem.  Versene,  i  alt  omtrent  14,  for  det  meste  i  fornyrSis- 
lag,  lægges  i  munden  på  de  forskellige  tilstedeværende  personer, 
og  deres  indhold  og  udtryksmåde  retter  sig  efter  enhvers  tilbøjelig- 
hed, idet  det  er  mere  eller  mindre  venligt  mod  den  dyrkede  gen- 
stand og  mere  eller  mindre  drastisk  i  udtryksmåde. 


*)  Hos  andre  folk  findes  ikke  mange  paralleler  til  vor  samling,  se  Heuslers 
afhdl.  s.  126  ff.,  og  de  der  findes  viser  intet  indre  slægtskab. 

2)  Flat  II,  331—5:  Nord.  Oldskrr.  XXVII,  133  ff.  —  Jfr.  A.  Heusler:  Die 
geschichte  von  Volsi  i  Zs.  des  vereins  f.  Volkskunde  1903,  Edd.  min. 
123,  jfr.  XCV.     Skj.  digtn.  B  II,  237—39. 

b.     De   historiske   sagaers   uægte   vers. 

Der  er  i  I.  bind  blevet  omtalt  forskellige  formentlig  uægte  vers; 
se  registeret  til  I.  Særlig  er  versene  i  Njåla,  Gretla,  Hardars.  og 
Svarfdøla  s.  der  blevne  kortelig  omtalte.  Samtlige  disse  vers,  der 
bærer  alle  efterklassicismens  mærker,  må  henfores  til  tiden  om- 
kring 1300.  Alle  de  nævnte  sagaer  er  ved  den  tid  dels  blevne 
stærkt  omarbejdede  og  interpolerede,  dels  først  da  opståede  (for- 
fattede). Denne  skik,  at  digte  vers  i  de  uhistoriske  sagaer,  sammen 
med  kendskabet  til,  at  der  fandtes  (gamle)  vers  i  andre  islandske 
slægtsagaer,  har  bevirket,  at  man  ikke  vilde  lade  nogle  sagaer 
være  uden  vers,  og  så  digtede  man  en  hel  del  af  sådanne  og  ind- 
satte dem  i  sagaerne.  Men  disse  uægte  vers  er  i  regelen  lette  at 
kende  fra  de  ægte  ved  fremstilling,  ordformer  og  versemål;  jfr.  I, 
470  om  Njåla  s  vers.  513' — 4  om  G  retlas,  472  om  H  a  r  3- 
a  r  s.  tilligemed  den  der  anførte  afhandling  af  Janus  Jonsson. 
Angående  Egils  »uægte«  vers  se  I,  491 — 92;  desuden  findes  to  uægte 
vers  i  E  g  i  1  s  s.  tillagte  en  hallandsk  jarledatter  og  vermlændingen 
Armods  datter;  alle  disse  vers  er  mulig  noget  ældre  end  fra  det 
nævnte  tidsrum  og  måske  de  ældste  af  de  uægte  vers.  Af  alle  de 
mange  vers  i  Gretla  af  forskellige  personer  er  intet  ægte,  und- 
tagen nogle  af  Grettis  egne;  de  uægte  vers  er  ikke  uheldige  og 
deres  forfatter  har  haft  ævne  til  at  anslå  dels  en  vemodig,  dels  en 
sarkastisk  og  let  spøgende  tone.  —  [Svarfdøla  s.  og  1>  o  r- 
l  e  i  f  spå  1 1  r  forekommer  nogle  sene  vers,  tildels  gengangervei  s 
(jfr.  dem,  der  findes  i  Njåla) ;  de  er  i  ingen  henseende  videre  mærke- 
lige. Hertil  slutter  sig  alle  vers  i  de  rent  opdigtede  sagaer:  P  6  r  5- 
a  r  s.  h r e b u,  B  å  r  9  a  r  s..  Viglundar  s..  B  e  r  g  bu  a  p  å  1 1  r, 
Draumr  ?  o  r  s  t  e  i  n  s  S  i  5  u  h  a  1 1  s  s  o  n  a  r.  —  men  da  alle 
disse  vers  vistnok  falder  udenfor  grænserne  for  det  her  behandlede 
tidsrum,  vil  vi  ikke  dvæle  ved  dem  her. 

Hertil  slutter  sig  enkelte  andre  vers.  mest  varselsvers,  og 
enkelte  andre,  tillagte  en  jætte,  finngalkn.  en  rodskægget  mand. 
(Tor)  l). 


i)  Skj.  digtn.  B  I.  172.  176. 

E.    Islandske  lejlighedsskjalde. 

I  det  foregående  er  to  mænd  flere  gange  blevne  nævnte  i  for- 
bindelse med  hinanden  og  med  de  forhistoriske  sagaers  digte: 
præsten  Ingimundr  Einar  s  son  og  bonden  H  r  6  1  f  r  i 
Skålmarnes.  Ingimundr  var  en  sonneson  af  den  bekendte  høv- 
ding Are  Forgilsson  på  Reykjaholar  og  hørte  således  til  de  ældste 
og  bedste  høvdingeslægter;  han  var  en  nær  slægtning  af  Are  frode. 
Ingimundr  beskrives  som  en  meget  sagakyndig  mand  og  en  god 
skjald,  dertil  livsglad  og  munter  (jfr.  hans  optræden  ved  brylluppet 
på  Reykjaholar),  yndet  af  hoje  og  lave.  Skont  det  i  Sturlunga  l) 
hedder,  at  han  digtede  gode  kvad  og  fik  Ion  derfor  udenlands,  ken- 
der vi  intet  til  fyrstedigte  af  ham.  Han  døde  i  sin  hoje  alderdom 
1169.  Foruden  hans  spottevers  over  l>6rdr  (jfr.  ovf.  s.  134)  og  hans 
flokkr  om  Ormr  (ovf.  s.  139),  der  er  tabt,  haves  nu  kun  \XU  vers, 
bægge  om  Haflidi  Måsson,  til  hvis  modparti  Ingimundr  hørte 2) 
Nogen  ydmyg  kristen  synes  han  efter  disse  ikke  at  have  været; 
han  ønsker,  at  Hailide  havde  mistet  flere  end  3  fingre,  der  blev  hug- 
gede af  ham.  —  H  r  6  1  f  r  siges  at  have  digtet  »ret  godt«,  men  hans 
vers  kendes  ikke.  —  Af  Haflides  modstander,  1>  o  r  g  i  1  s  Odda- 
son,  haves  et  halvvers  fra  1121  i  anledning  af,  at  HafliSe  vilde 
forhindre  ham  i  at  komme  til  tinget3). 

I  forbindelse  med  Rognvaldr  jarl  kale  nævnes  forskellige,  deraf 
3  islandske,  digtere,  først  og  fremmest  Hallr  forarinsson 
breiSmaga;  denne  mand,  hvis  herkomst  i  øvrigt  er  ukendt,  kom 
til  Orknøerne  noget  efter  1140.  Efter  i  nogen  tid  at  have  opholdt 
sig  hos  en  enke,  Ragna,  kom  han  til  jarlen,  og  sammen  med  ham 
forfattede  han  Hdttalykill  (se  ovf.  s.  34  ff.) 4).  Ellers  haves  af  ham 
kun  ét  vel  digtet  vers  i  runhent 5).< — Dernæst  nævnes  Odde  1  i  1 1  e 
Glumsson  fra  Bredefjorden  og  ÅrmoSr;  disse  to  siges  at 
være  komne  til  jarlen  i  efteråret  1148;  de  deltog  i  hans  tog  til  det 
hellige  land,  men  er  ellers  ukendte;  måske  var  Odde  af  Gliimr 
Geirasons  slægt.  I  Flatøbogen  kaldes  de  »Hjaltlændere«  (o:  Shet- 
lændere) ;  men  der  er  ingen  tvivl  om,  at  G.  Vigfiisson  har  ret,  når 
han  efter  præsten  Magnus  Olafsson  i  Laufås  i  sin  tekst  optager  den 
fra  Magnus',  sikkert  gamle,  kilde  stammende  betegnelse  »island- 

i)  I,  9,  jfr.  22. 

s)  Skj.  digtn.  B  I,  465. 

•■»)  Sst. 

*)  Flat.  II,  468;  Orkn.  s.  203 —05. 

s)  Skj.  digtn.  B  I,  508-09. 

ske«,  hvorhos  Odde  bestemt  betegnes  som  en  »bredfjordsk« 
mand1).  Af  disse  to  digtere  haves  henholdsvis  5  og  4  vers,  alle 
fra  1148  og  rejsen  til  Jerusalem  2).  Oddes  vers  handler  om  et  tapet- 
billede (jfr.  I'orfinnr  mu8r  I,  567),  den  skonne  Ermingerdr  ovf. 
s.  39),  sejlasen  gennem  Gibraltarstrædet,  samt  de  to  sidste  (i 
kviduh.)  etslags  gravskrift  over  lensmanden  t'orbjorn  svarte  (se 
ovf.  s.  44),  der  døde  i  Acre.  Versene  er  vel  digtede,  men  man 
kan  ikke  af  dem  se,  hvor  dygtig  en  digter  Odde  var.  —  Armods 
vers  handler  om  en  spydgave,  sejlasen  forbi  Northumberland,  Er- 
mingerftr  og  hans  nattevagt  i  Acre.  Efter  disse  vers  at  domme 
synes  han  at  stå  noget  hojere  end  Odde;  en  munter  stemning  råder 
i  dem  tilligemed  en  vis  velgorende  djærvhed  og  friskhed.  I  anled- 
ning af  den  stærke  bølgegang  ytrer  han  spøgende,  »at  ikke  sprojter 
den  skummende  bølge  lige  op  i  ojnene  på  dem,  der  —  sidder 
hjemme«;  men  han  er  åbenbart  slet  ikke  ked  af  at  være  med.  Et 
stærkt  erotisk-realistisk  træk  findes  i  de  øvrige  vers  uden  at  de 
derfor  er  grove.  —  Til  Orknøerne  er  endnu  to  islandske  skjalde 
knyttede:  Eirekr,  der  omkring  1145  opholdt  sig  hos  høvdingen 
Sveinn  Åsleifarson;  af  ham  haves  et  vers  om  Sveins  plyndringstog 
i  Bretland  (fornyrdislag)  ;  3)  —  ogBotolfr  begla,  »en  god 
skjald«,  der  var  bosat  på  øerne  og  en  god  ven  af  Rognvald  jarl; 
engang  da  denne  flygtede  for  sine  fjender  (oktober  1154),  skjulte 
Botolfr  ham ;  da  fjenderne  kom  og  spurgte  om  jarlen,  svarede  han 
i  et  vers,  at  jarlen  var  gået  på  jagt,  og  reddede  således  hans  liv  4). 

Alle  øvrige  digtere  kan  efter  indholdet  af  deres  vers  deles  i 
forskellige  grupper. 

a)  For  det  første  haves  rejsevers  og  da  udelukkende  om 
og  fra  sørejser. 

Kloeingr  forsteinsson,  biskop  1 152 — 76,  kaldes  »vel- 
talende, den  storste  lærdomsmand  og  en  stor  skjald«  5).  Af  ham 
haves  et  halvvers  (alhent),  der  mulig  stammer  fra  hans  vielses- 
rejse  6)  —  Da  Hrafn  Sveinbjarnarson  rejste  udenlands  1202,  var 
der  ombord  på  hans  skib  bl.  a.  E  y  j  6  1  f  r  forne  og  Grimr 
H  j  a  1 1  a  s  o  n;  de  fik  en  meget  stormfuld  og  farlig  rejse  gennem 
Syderøerne;  derom  digtede  disse  to  forskellige  vers.    Af  Eyjolfr, 


i)  Orkn.  s.  221. 

2)  Skj.  digtn.  B  I,  509—12 

3)  Sst.  509. 

4)  Sst.  513. 

5)  Bisk.  I,  80;  jfr.  240-  1. 

6)  Skj    digtn.  B  I,  515. 

der  sikkert  er  den  E.  Snorrason,  som  bode  på  Haukaberg  *)  og 
omtales  som  Hrafns  rejsefælle  2),  haves  kun  et  halvvers3);  mulig 
bor  også  et  drommevers  henføres  til  ham.  —  Grimr  var  munk  eller 
præst  og  særlig  knyttet  til  biskop  Gudmund  *),  men  er  i  øvrigt 
ukendt;  af  ham  anføres  y/>  vers,  der  alle  er  godt  digtede5),  det 
første  giver  en  malende  og  kraftig,  men,  som  sædvanlig,  kort  og 
knap  skildring  af  havets  vældige  oprør,  de  fjældhoje  bølger  og 
skibet,  der  bliver  ligesom  noget  ilde  tilmode;  på  digteren  mærkes 
ingen  frygt  eller  angst;  det  hedder  nok  så  overlegent:  »skibet 
skrider  herlig  rask  fremad«.  I  det  sidste  vers  omtaler  digteren,  at 
de  har  fået  efterretningen  om  kong  Sverres  død,  »som  bringer  hans 
mænd  sorg«. 

b)  Dernæst  er  der  løse  vers  om  enkelte  fremragen- 
de mænd,  levende  eller  døde. 

Guftbrandr  digtede  et  halvvers  om  Hrafn  Sveinbjarnar- 
son6),  hvis  ædelmod  i  anledning  af,  at  han  1208  ydede  sin  fjende 
hjælp,  berommes.  Digteren  er  ellers  ukendt;  måske  er  han  identisk 
med  den  Gudbrandr,  af  hvem  Olåfr  hvitaskåld  anfører  et  linjepar; 
til  navnet  fojes  der  /  Svblu  (eller  Svolum)  uden  at  det  med  sikker- 
hed kan  ses,  om  dermed  menes  en  gård  eller  et  digt 7) ;  digtet  var 
en  drape,  da  »stevene«  nævnes.  —  Om  høvdingen  Hallr  Klepp- 
jårnsson  (ovf.  s.  135;  død  1212)  haves  et  vers  (dunhent)  af  E  i  n- 
arr  draumr  t'orsteinsson,  hvori  Hallr  stærkt  berom- 
mes8). —  Åmunde  Årnason,  en  »smed«  (o:  snedker),  død 
1229  9),  der  i  biskop  Pals  saga  kaldes  merkr  ok  réttorår;  han  siges 
at  have  været  den  kunstfærdigste  mand  i  hele  landet,  og  han  fore- 
stod kirkebygningen  i  Skalholt10)  (ovf.  s.  118,  anm.  6).  Han  var 
nær  knyttet  til  den  nævnte  biskop  (død  1211),  om  hvem  han  efter 
hans  død  digtede  3  vers,  hvori  særlig  bispens  dygtige  styrelse  pri- 
ses på  en  temmelig  ensartet  måde;  desuden  haves  et  vers  i  tøglag 
fra  1226,  om  en  Dufgils11).  Versene  viser  digterens  store  ærefrygt 

i)  Sturl.2  II,  298. 

2)  Bisk.  I,  481 ;  Sturl.«  II,  290. 

3)  Skj.  digtn.  B  II,  49. 
*)  Bisk.  I,  472.  481. 

5)  Skj.  digtn.  B  II,  50—51. 

6)  Sst.  137. 

7)  Jfr.  B.  M.  Olsen  i  Den  3.  og  4.  grt.  afhdl.  193-4.  324. 
R)  Skj.  digtn.  B  II,  49. 

»)  Isl.  ann.  128;  Bisk.  I,  548. 
i°)  Bisk    I,  132,  jfr.  146. 
»)  Skj.  digtn.  B  II,  58    59. 

for  og  kærlighed  til  biskop  Påll.  P  o  r  k  e  1 1  elfaraskåld  er 
fuldstændig  ukendt,  men  synes,  på  grund  af  et  udtryk  i  hans  vers, 
at  have  bot  på  nordlandet;  vi  ved  ikke,  hvad  hans  tilnavn  betyder; 
mulig  er  Elfarar  det  samme  som  Elfargrimar  (adcolæ  Gothalbis); 
han  har  rimeligvis  levet  i  det  13.  årh.,  eftersom  Njåla  anfører  et 
vers  af  ham  om  Gunnarr1),  hans  tapre  forsvar  og  død,  som  ånder 
en  dyb  medfølelse  for  hans  skæbne. 

c)  Vers  om  kampe  og  drab;  de  omtaler  snart  den  sted- 
fundne kamp,  snart  en,  der  skal  stå;  snart  indeholder  de  pralerier 
over  vunden  sejr  og  lign. 

Fra  1 155  er  et  vers  af  Dagstyggr  ?6r3arson  (død  af 
sår  den  følgende  vinter)  om  en  stedfunden  kamp;  digteren  er  »ked 
af,  at  fjenden  [Ogmundr  sneis]  ikke  har  fået  banesåret,  men  glad 
over,  at  han  har  set  ham  krybe  mellem  buskene«.  —  Dette  vers  var 
i  øvrigt  kun  et  svar  på  et  vers  af  Ogmundr  sneis,  en  son  af 
digteren  1?orvar5r  l'orgeirsson  (ovf.  s.  73),  om  samme  kamp;  et 
andet  vers  af  ham  haves  som  en  episode  fra  Vidinesslaget  (1208). 
Om  Ogmundr  kan  i  øvrigt  henvises  til  Gudmunds  saga  og  Stur- 
lunga  2).  —  EilifrSnorrason  synes  undertiden  at  være  bleven 
blandet  sammen  med  den  ovennævnte  Eyjolfr  forne;  han  var  en 
son  af  nedennævnte  Snorre  Bårftarson3)  og  levede  for  og  efter  1200. 
Til  ham  kan  2Vz  vers  henføres  om  kampen  ved  Haukaberg  1197, 
om  et  baghold  1201,  samt  om  en  fredløs  mand,  Joseppr  i  SuSavik. 
Alle  disse  vers  er  spøgefulde,  muntre  og  i  formel  henseende  for- 
træffelige *).  —  Gu  dm  undr  Galtason  er  med  hensyn  til  sin 
herkomst  fuldstændig  ukendt.  Han  nævnes  som  en  god  skjald,  men 
meget  umedgørlig  mand.  Han  opholdt  sig  hos  Hrafn  Sveinbjarn- 
arson  1210 — 11 5)  og  Snorre  Sturluson  1227 — 29.  Fra  hans  ophold 
hos  Hrafn  stammer  to  vers;  det  sidste  (runhent)  er  digtet  i  anled- 
ning af,  at  Hrafn  i  spøg  havde  sammenlignet  digteren  med  en  tæve- 
hund, Rosta,  hvorover  han  blev  hojlig  fortornet,  og  han  udtaler,  at 
kommer  det  til  kamp,  skal  man  ikke  behøve  at  skælde  ham  ud. 
De  øvrige  2JA  stammer  fra  opholdet  på  Reykjaholt  hos  Snorre.  — 
Af  en  B  r  a  n  d  r,  en  af  Sigvatr  Sturlusons  mænd,  der  deltog  i  toget 
til  Grimsø  (1222),  haves  et  vers  om  Eyjolfr  Kårssons  tapre  færd  °). 


i)  Jfr.  Njåla  II,  465  (a).    Skj.  digtn.  B  II,  137. 

2)  Bægges  vers  Skj.  digtn.  B  I,  522-23. 

3)  Sturl.  I,  51. 

4)  Skj.  digtn.  B  II,  51—52. 

s)  Sturl.2  II,  302;  Bisk.  I,  667. 
«)  Skj.  digtn.  B  II.  60. 

—  Den  bekendte  høvding  Ormr  Jonsson,  svinfellingr  (død  5. 
september  1241),  digtede  et  vers  om  plyndringen  på  Saudafell  1228 
(jfr.  Gudmundr  Oddsson,  GuSmundr  Galtason,  Olåfr  Brynjolfsson, 
Snorre).  —  Om  samme  skammelige  overfald  digtede  også  den  fra 
Sturlunga  bekendte  Arne  Magnusson  6  r  e  i  5  a  (død  23. 
november  1251),  Sturla  Sigvatsson,  hvem  overfaldet  egenlig 
gjaldt  (d.  21.  aug.  1238),  samt  fra  det  modsatte  partis  standpunkt 
Svertingr  ^orleifsson  to  vers,  hvoraf  det  ene  er  rettet 
mod  Snorres  vers1).  —  Af  Sturlas  fader  Sig  vatr  (d.  21.  aug. 
1238),  en  broder  til  Snorre,  haves  to  vers  2),  det  ene  om  Hallr  Klepp- 
jårnssons  fald  1212;  det  sidste  er  forfattet  i  anledning  af  en  mærke- 
lig drom  lige  for  Orlygstadslaget.  —  Af  Påll  ^orsteinsson 
på  Hvalsnes,  en  af  Gissurs  bedste  tilhængere  3),  haves  et  vers  om 
Gissurs  hævn  (1254)  efter  branden  på  Flugumyrr4).  —  En  l'or- 
v  a  r  8r  (1>orm65r)  tréfotr  digtede  1255  et  vers  i  anledning  af, 
at  to  ravne  ledsagede  ham  og  andre  på  et  overfaldstog  5).  —  Mulig 
hører  hertil  endvidere  en  V  6  r  å  1  f  r  (-6  1  f  r)  eller  1*  o  r  v  a  1  d  r, 
af  hvem  Snorre  anfører6)  et  halvvers  af  dunkelt  indhold  om  en 
Håreks  faldne  mænd7).  —  Til  disse  vers  slutter  sig  et  par,  der 
handler  om  indebrændinger  og  plyndringer:  en  Heinrekr  digt- 
ede et  vers  om  plyndringen  på  Myrar  omkr.  1208  (jfr.  Gudbrandr 
ovf.  s.  169)  8).  —  Åsgrimr  Jonsson,  et  halvvers  om,  hvor- 
ledes de  mægtige  plyndrer  de  fattige9). 

d)  En  særegen  stilling  indtager  den  Styrkårr  O  d  d  a  s  o  n, 
af  hvem  Snorre  anfører  et  halvvers,  der  synes  at  handle  om  Hognes 
forfølgelse  af  Hedinn  (af  et  digt  om  Hjadningekampen,  der  altså 
nærmest  slutter  sig  til  versene  i  Fornaldarsogur  ?)  10).  Denne 
Styrkårr  er  vistnok  identisk  med  den,  der  var  lovsigemand  1171 
— 80  1X)  og  døde  1181.  —  Et  fortrinligt  og  ejendommeligt  vers  (run- 


i)  Alle  disse  vers  i  Skj.  digtn.  B  II,  93-95. 

2)  Skj.  digtn.  B  II,  54. 

3)  Sturl  II,  206  og  oft. 
*)  Skj.  digtn.  B  II,  111. 
s)  Sst.  112. 

6)  Sn.-E.  I,  242. 

7)  Skj.  digtn.  I,  388 

8)  Sst.  II,  51. 
'■>)  Sst.  137. 

io)  Sst.  I,  387. 

»)  Safn  til  sogu  Isl.  II,  3.  25. 

hent)  haves  af  P  6  r  i  r  j  6  k  u  1 1  (af  Sturlungernes  slægt  *),  digtet 
lige  for  han  skulde  modtage  dødshugget  1238;  det  ånder  endnu 
engang  det  gamle  vikingemod:  »Gor  dig  stærk,  her  skal  du  livet 
lade.  Boj  ikke  hovedet,  skont  en  byge  rammer  dig;  møernes  kær- 
lighed har  du  nydt  —  engang  skal  enhver  dø  2)-  —  En  ellers  ube- 
kendt Bjarne  Kålfsson  skdld  nævnes  hos  kong  Sverre  1 192 
i  forbindelse  med  vinterrejsen  fra  Oslo  til  Trondhjem;  der  anføres 
et  runhent  vers,  hvori  han,  ikke  uden  humor,  klager  over  at  måtte 
se  »enhver  fant  og  kok  tilhest«,  medens  lendermænd  og  hirdmænd 
må  »traske  i  sne  og  sjap« 3)-  —  Om  kirkebygningen  i  Skalholt 
digtede  R  il  n  6  1  f  r  K  e  t  i  1  s  s  o  n  et  vers 4),  hvori  han  udtaler  sin 
beundring  over  kirken  og  nævner  bygmestrene.  Runolfr  nævnes 
som  præst  på  Nordlandet5)  1143;  han  døde  1186.  —  Til  slutning 
skal  nævnes  den  E  y  j  6  1  f  r  B  r  u  n  a  s  o  n,  Snorres  samtidige  og 
ven,  der  siges  at  have  været  en  fattig,  men  brav  bonde  og  en  ud- 
mærket skjald6);  der  haves  af  ham  i  Laufås-edda  et  halvvers  om 
en  Nordmand,  der  købte  sig  »fodsnekker«  (o;  sko);  det  synes  at 
være  ironisk  ment7)- 

e)  Endelig  skal  her  nævnes  i  al  korthed  nogle,  tildels  meget 
bekendte  mænd,  der  nævnes  eller  antydes  som  skjalde,  uden  at  der 
haves  noget  af  deres  digte;  Hrafnkell,  »som  kaldtes  Skåld- 
hrafn«,  en  son  af  ovennævnte  1>6rdr  Rufeyjaskåld  8),  —  Snorre 
BårSarson  (af  Selårdalsslægten,  en  fader  til  ovennævnte  Eilifr, 
siges  at  have  været  hos  den  norske  konge  i  Bergen,  da  denne  vilde 
lade  digte  om  Ragnhildr  omkring  1153;  Snorre  skulde  digte,  men 
»han  havde  ikke  let  ved  at  finde  ordene  i  ojeblikket« ;  til  alt  held 
kom  Einarr  Skulason  til  (se  ovf.  s.  71 9),  —  forsteinn  S  k  e  g- 
g jason,  »som  kaldtes  Skåldsteinn«10).  nævnes  ved  år  1191  og  er 
mulig  identisk   med   den,   der   nævnes  i  Landnåmau)» —  Hrafn 


i)  Nævnes  i  anledning  af  Sauåafellstoget  1228,  Sturl.  I,   403,   blandt   Sturlas 
mænd  1236,  sst.  485,  jfr.  532. 

2)  Skj.  digtn.  B  II,  97—8. 

3)  Skj.  digtn.  B  I,  517. 

4)  Sst.  513—14. 

&)  Dipl.  Isl.  I,  186. 

fi)  Sn.-E.  II,  204;  Den  3.  og  4.  gr.  afhdl.  127. 

')  Skj.  digtn.  B  II,  93. 

8)  Landn.  92,  anm.  15,  346. 

9)  Fms.  VII,  356;  Mork.  227. 
io)  Sturl.  I,  174. 

»)  Landn.  63. 

Sveinbjarnarson,  den  bekendte  høvding  (død  1213),  kaldes 
digter,  »skont  han  ikke  har  digtet  meget,  som  vi  kender«,  siger  for- 
fatteren til  Hrafnssaga  1),  —  P  o  r  f  i  n  n  r  jarlaskåld,  ukendt, 
nævnes  ved  år  12202)- 

Til  alt  det  foranstående  kan  endnu  fojes  en  oversættelse  på 
vers  af  en  latinsk  prosaoriginal,  nemlig  munken  Gunnlaugr 
Leifssons3)  oversættelse  afMerlins  spådomme, 
Merlimisspd;  dette  er  et  metrisk  arbejde  og  findes  nu  kun  i 
Bretasogur  i  Hauksbok  (udg.  s.  272 — 83;  her  kaldes  forfatteren 
Gublaagr).  I  det  andet  hovedhåndskrift  af  Bretasogur  hedder  det 
udtrykkelig,  at  det  er  »munken  Gunnlaugr  Leifsson«,  der  er  over- 
sætteren4); her  anføres  imidlertid  intet  af  digtet,  fordi  »så  mange 
kan  det  udenad«.  Merlins  prophetiæ  findes  på  latin  i  den  bekendte 
brittiske  forfatter,  Geoffroy  af  Monmouths  (Galfridus  Monumeten- 
sis)  fabelhistorie,  Historia  Brittonum,  og  består  her  af  2  kapitler. 
Disse  har  Gunnlaugr  oversat  på  vers  i  to  digte,  der  står  i  omvendt 
orden  af  kapitlerne  i  originalen.  Således  har  det  åbenbart  været 
fra  Gunnlaugs  hånd.  Det  lå  nær  for  Gunnlaugr,  der  åbenbart  kendte 
et  digt  som  Voluspå,  at  efterligne  dette  og  give  sin  oversættelse  en 
metrisk  form.  Digtene  er  hovedsagelig  i  fornyrSislag;  mange  efter- 
ligninger i  udtryk  findes  af  eddadigte5)-  Hvad  selve  oversættelsen 
angår6),  er  den  ikke  dårlig;  den  latinske  original  er  temmelig  noje 
fulgt;  dog  findes  der  betydelige  udeladelser  og  sammendragninger; 
misforståelser  findes  så  godt  som  slet  ikke.  Interessant  er  det  at 
se,  at  Gunnlaugr  på  sine  steder  har  tilladt  sig  selvstændige  tildigt- 
ninger; således  er  begyndelsen  af  det  første  digt  (4  vers),  samt 
slutningen  (7  vers)  hans7),  i  denne  indeholdes  en  opfordring  til  at 
undgå  synd  og  elske  herren;  disse  udbrud  minder  om  Gunnlaugs 
betragtninger  i  Olafssagaen.  Mærkeligst  er  hans  tildigtninger,  der 
består  af  kampskildringer  (I,  33 — 6,  II,  65 — 69).   Her  »fremtræder 


i)  Bisk.  I,  460;  Sturl.«  II,  276. 

2)  Dipl.  Isl.  I,  399        Åsgrimr  Bergporsson  (Sturl.  passim)  hører  vistnok  ikke 
hid,  se  Sn.-E.  III,  264.  266. 

3)  Om  ham  henvises  til  afsnittet  om  sagaforfattere. 

4)  Annaler  f.  nord.  Oldkh.  1849,  s.  13  anm.  11. 
s)  Se  herom  Hauksbok,  indledn.  CXII— III. 

e)  Skj.  digtn.  B  II,  10    45. 

7)  Disse   vers   er   i    kviSuhåttr,   for  at   særtegne   hans  egne   betragtninger?. 
Sporadisk  findes  enkelte  kvifiuhåttslinjer. 

på  en  kuriøs  måde  den  islandske  forfatters  forkærlighed  for  de 
drabelige  kampskildringer,  for  kampens  bulder,  våbengnyet, 
hjælmes  kløven  og  hjærneskallers  spaltning«.  På  omskrivninger 
spares  der  ikke.  Det  hele  er  imidlertid  kun  tomt  klingklang  uden 
nogen  levende  individualitet  i  skildringen;  den  sidste  skildring 
er  kun  en  ordbulder-gentagelse  af  den  første.  Det  hele  er  uden 
poetisk  dybde.  Til  digtere  har  man  ikke  tilstrækkelig  grund  til  at 
regne  Gunnlaugr.  Han  er  kun  en  versemager,  men  som  sådan  er 
han  ikke  uden  dygtighed.  Det  morer  ham  blandt  sine  vers  at  ind- 
strø  slutningsrim  (tilløb  til  runhent),  men  også  dette  beror  på  efter- 
ligning og  lærdom ;  enten  må  han  have  haft  et  håndskrift  med  edda- 
sange eller  kunnet  disse  udenad  1).  I  øvrigt  kan  der  henvises  til 
bemærkningerne  i  indledningen  til  udgaven  af  Hauksbok  (s.  CXI — 
III).  Den  sproglige  fremstilling  er  ret  god  og  sproget  rent;  dog 
findes  der  fremmedord  som  castra  'lejr',  og  profeta,  samt  rodlar 
(rotuli,  roller,  membraner). 


F.     Digte  og  vers  uden  forfatternavne. 

a)  V  u  1  u  r.  Ordet  pula  betyder  en  metrisk  og  i  det  mindste 
tildels  strofisk  affattet  remse,  næsten  altid  i  fornyrSislag;  et 
drotkvædet  vers  med  remsemæssigt  indhold  vides  ikke  at  være 
kaldt  pula  skønt  der  i  og  for  sig  intet  var  i  vejen  derfor;  denne 
ordets  betydning  går  i  det  mindste  tilbage  til  midten  af  det  11. 
årh.,  da  Sneglu-Halle  bruger  ordet  således.  Særlig  bruges  ordet 
pula  (flt.  pulur)  om  de  vers  eller  versgrupper,  hvis  væsenligste 
indhold  er  enkeltnavne  uden  nogen  egenlig  tekst  i  øvrigt. 
Blandt  eddadigtene  er  der  nogle,  som  man  har  villet  kalde  remse- 
mæssige,  men  ikke  et  af  dem  er  en  virkelig  pula,  ikke  en- 
gang det,  der  bærer  navnet  Rigs»pula«;  dettes  indhold  er  dog 
af  den  art,  at  navnet  bliver  forståeligt;  men  der  findes  rundt 
omkring  i  eddadigtene  interpolationer,  som  er  temmelig 
remsemæssige  og  mulig  også  tilhører  de  yngre  pulur  (f.  ex.  v. 
85 — 8  i  Håv.,  forskellige  vers  i  Grimnismål  osv.). 


!)  Han  lader  versene  ofte  bestå  af  mere  end  8  linjer,  sikkert  ved  efterligning 
af  eddadigte  i  deres  fordærvede  form. 

Snorre  har  i  sin  poetik  anført  brudstykker  af  to  pulur  eller 
navneremser.  Af  den  ene,  Forgrimspula1),  anføres  heste- 
navne,  3  vers  i  ljodahåttr,  og  oksenavne,  1  vers.  Det  andet 
kaldes  K  å  1  f  s  v  i  s  a2) ;  deraf  haves  3%  vers  (i  fornyrdislag), 
alt  sammen  hestenavne  tilligemed  navnene  på  de  mænd, 
hvem  de  tilhørte.  Bægge  disse  digte  synes  at  stamme  fra  to 
navngivne,  ellers  ukendte  digtere:  ^orgrimr  og  Kålfr,  der  uden 
tvivl  var  Islændere.  Det  er  ovf.  s.  71  bemærket,  at  Laufåsedda 
tillægger  Einarr  S  k  u  1  a  s  o  n  3  vers,  hvori  navne  på  ø  e  r  op- 
regnes; til  disse  slutter  sig  et  om  Ægirs  døtre,  bølgerne,  et 
med  ø-navne,  samt  to,  der  indeholde  kvinde  navne,  og  ende- 
lig et  med  s  ø  k  o  n  g  e  navne,  alle  drotkvædede  3).  At  en  del  af 
disse  vers  virkelig  er  af  Einarr,  er  meget  muligt.  I  ethvert  til- 
fælde er  de  ældre  end  Snorre  og  Olåfr  hvitaskåld. 

I  litteraturhistorisk  henseende  er  de  nævnte  remser  og  nav- 
nevers meget  mærkelige.  De  er  et  led  i  Islændernes  videnskabe- 
lige virksomhed  i  det  12.  årh.,  særlig  af  deres  vidtstrakte  gransk- 
ning og  systematisering  af  digtning  og  digtersprog  med  verslære 
osv.  Forud  for  Snorres  Edda  er  der  gået  en  videnskabelig  virk- 
somhed, hvoraf  hans  værk  er  en  fortsættelse  og  tildels  afslut- 
ning. Man  har  dels  af  antikvarisk-mytologisk  interesse  samlet  f. 
ex.  de  forskellige  navne  på  Odin  og  andre  mytiske  væsner  (jfr. 
Grimn.)  og  genstande,  dels  og  ikke  mindre  har  man  af  gamle 
digte  uddraget  enkeltbenævnelser  og  omskrivninger  og  anlagt 
samlinger  deraf  til  brug  for  undervisning  og  selvstudium  i  poe- 
tikken; netop  en  sådan  forudsættes  i  Snorres  Edda  (se  I,  333 — 4) 
med  klare  ord,  og  det  er  en  selvfølge,  at  det  ikke  er  Snorre,  der 
først  har  samlet  de  nævnte  benævnelser  og  omskrivninger. 
For  bedre  at  kunne  huskes,  har  disse  navne  rimeligvis  altid  og 
fra  først  af  været  versificerede,  og  deres  ældste  form  er  måske 
netop  at  søge  i  de  anførte  digte.  Men  når  man  taler  om  »navne- 
remser«, er  det  særlig  de  vidtløftige  remser,  der  findes  i 
håndskrifter  af  Snorres  Edda,  pulur,  som  de  plejer  at  kaldes,  som 
her  kommer  til  at  blive  hovedæmnet  for  vor  betragtning.4)- 


i)  Sn.-E.  I,  480.  484.     Skj.  digtn.  B  I,  656. 

2)  Sn.-E.  I,  482.  Navnet  står  i  748;  Alsvinnsmdl  i  cod.  reg.,  worm,  le,:?, 
er  sikkert  urigtigt;  bag  efter  anføres  nemlig  et  vers  af  Al  vis  s  mål,  som 
her  (i  reg.,  le/9)  urigtig  nævnes  Alsvinnsmdl.  -   Skj.  digtn.  B  I,  656—57. 

3)  Skj.  digtn.  B  I,  657—58. 

4)  Udg.  i  Skj.  digtn.  B  I,  658-80. 

Disse  pulur  findes  i  håndskrifterne  cod.  regius,  le/9,  748  og 
757,  hvoraf  de  to  første  danner  én,  de  to  sidste  en  anden  gruppe  *)• 
757  er  mangelfuldt  og  ender  med  linje  4  i  fuglenavneremsen.  — 
Den  første  gruppe  består  af  navne  på:  søkonger,  jætter,  jætte- 
kvinder: Tor,  Odins  sonner,  jætter  (2),  aser,  asynjer,  valkyrjer; 
kvinder,  mænd:  kamp,  sværd,  sværddele,  økse,  spyd,  pil,  bue, 
skjold,  hjælm,  brynje;  sø,  floder,  fisk,  hvalfiske;  skibe,  skibsdele; 
jorden;  okse,  ko,  vædder,  buk,  bjorn,  hjort,  galt,  ulv;  himle,  sol. 
I  den  anden  gruppe  findes  navne  på  konge  og  dværge  indsatte  i 
748  efter  søkonger;  i  757  er  kongenavnene  komne  allerførst;  i 
bægge  disse  er  de  to  jætteremser  forenede  til  én;  efter  jætte- 
kvinder er  Odinsnavne  indsatte,  og  endelig  er  navnene  på  Tor 
stillede  efter  Odins  sonner:  dernæst  findes  efter  jordens  navne 
træers  navne  indsatte  i  748 — 757.  Efter  solens  navne  tilfojer  disse 
to  hdskrr.  endnu  navnene  på  en  række  forskellige  væsner  og  ting 
(måne,  dag,  himmel,  vind,  ild,  orme,  heste,  høg,  ravn,  hane,  orn, 
fugle  [heri  afbrydes  757],  kvinde  hjærte,  ræv,  hånddele,  valkyr- 
jer ....  øer,  fjorde,  sæd).  Man  ser  altså,  at  de  to  grupper  er 
hojst  ulige,  og  sporsmålet  bliver  nu,  hvorledes  de  forholder  sig 
til  hinanden.  Bugge  har  bestemt  udtalt 2),  at  alle  remserne  fra 
først  af  har  hørt  sammen  og  at  de,  »forsaavidt  ikke  bestemte 
Modgrunde  ved  enkelte  Vers  foreligge«,  er  af  »én  og  samme 
Forfatter«;  hvorpå  enkelte  modsigelser  anføres3).  Jeg  kan  ikke 
dele  denne  opfattelse.  I  reg.-  1  e/?  er  der  åbenbart  to  fra  for- 
skellige digtere  stammende  jættefortegnelser,  hvoraf  den  sidste 
er  ment  som  tillæg  til  den  første,  men  den  har,  hvad  samleren 
næppe  har  bemærket,  et  navn  fælles  med  den  første  (Grimnir) ; 
der  er  altså  her  tale  om  to  helt  forskellige  remser;  men  disse 
remser  er  i  hoj  grad  vigtige,  idet  de  kaster  lys  over  remserne  i 
den  anden  gruppe,  som  ikke  er  til  at  tage  fejl  af.  Her  er  nemlig 
bægge  disse  jætteremser  slåede  sammen  på  en  aldeles  mekanisk 
måde  og  med  den  redaktionelle  ændring,  at  den  første  rækkes  3 
sidste  linjer  er  flyttede  om  og  anbragte  allersidst,  medens  den 
dobbelte  forekomst  af  Grimnir  ikke  er  bleven  bemærket  af  re- 


!)  Jfr.  min  afhandling  i  festskriftet  til  K.  Maurer. 

2)  Aarb.  1875  s.  215. 

3)  Jfr.  Mullenhoff:  Deut.  alt.  V,  223  ff.;  hans  mening  om  bulurne  er  efter  min 
mening  grundforkert  og  hans  behandling  af  dem  aldeles  utilfredsstillende. 
Kritikløst  går  han  bl.  a.  ind  på  Bugges  antagelse  angående  deres  hjem  og 
oprindelse,  hvorom  mere  i  det  følgende. 

daktøren,  ligesom  også  selve  sammenføjningen  er  hojst  ubehæn- 
dig. En  anden  ligeså  åbenbar  redaktionel  ændring  er  den,  at 
omstille  Tors  og  Odins  sonners  navne  og  underordne  Tor  under 
de  sidste.  Fremdeles  er  det  uforståeligt,  hvorledes  navnene  på 
Odin  kunde  være  udeladte  i  reg. — 1  eft  hvis  de  fra  først  af  havde 
hørt  med  til  hele  gruppen;  den  redaktionelle  virksomhed,  der  her 
viser  sig,  er  i  757  gået  et  skridt  videre,  idet  kongenavnene  her  er 
stillede  i  spidsen;  »kongen  bor  stå  først«  har  man  tænkt  og 
handlet  derefter.  Men  er  nu  dette  aldeles  uomstødelig  klart,  at 
en  redaktionel  virksomhed  har  gjort  sig  gældende  i  748 — 757 
gruppen,  er  der  allerede  heraf  kun  én  naturlig  slutning  at 
drage,  den  nemlig,  at  samlingen  i  reg. — 1  e/9,  er  den  æld- 
ste. Dette  bestyrkes  ved  en  nærmere  sammenligning  mellem 
bægge  grupper.  I  de  remser,  som  748 — 757  har  flere  end  reg. — 
le/?,  findes  en  mængde  fremmede,  mest  latinske  ord  på 
forskellige  ting  (ord  som  ploma,  laiiriis,  liina,  dies,  nox,  emispe- 
rium,  corviis,  gallus  osv.) ;  intet  lignende  findes  i  reg. — 1  e  t3.  Her- 
til kommer,  at  de  enkelte  vers  er  her  meget  regelmæssige  i  længde 
(4  el.  8  linjer),  hvad  de  derimod  ikke  altid  er  i  den  anden  gruppe; 
fremdeles  den  omstændighed,  at  der  i  748  findes  en  remse  med 
de  navne  på  træer  osv.,  der  kan  bruges  i  kvindeomskrivninger; 
sligt  er  ukendt  i  den  anden  gruppe.  Der  fremtræder  således  her 
en  lærdom  og  stræng  regelmæssighed,  der  er  påfaldende,  så  me- 
get mere  som  de  anførte  ord  af  latinsk  oprindelse  aldrig  er  blevne 
brugte  i  poesi  og  næppe  kunde  bruges  deri.  Vi  ser  således,  at  den, 
der  lavede  eller  samlede  disse  remser,  har  mere  stræbt  efter  at 
samle  ensbetydende  ord  end  ord,  der  kunde  være  brugelige  for 
skjaldene,  og  således  fjærnet  sig  fra  det  mål,  som  sikkert  var 
det  oprindelige.  Disse  tilfojelser,  særlig  den  række,  der  begyn- 
der med  måne,  er  desuden  temmelig  usystematisk.  Ser  vi  på 
rækkefølgen  i  reg. — 1  e/?,  får  vi  der  et  nogenlunde  godt  system, 
Der  begyndes  med  de  navne  på  mytologiske  væsner,  som  fore- 
kom så  ofte  og  som  skjaldene  særlig  havde  brug  for;  denne 
række  er  brudt  ved  at  andre  (ikke-mytologiske)  navne  er  ind- 
satte; fordi  søkonger  nævnedes,  måtte  da  også  kongenavne  an- 
føres; dværgenavne  passer  bedre,  og  det  må  vistnok  anses  til- 
fældigt, når  de  mangler  i  reg.— le ft.  Noget  lignende  gælder 
Odinsnavnene.  Det  første  afsnit  slutter  med  valkyrjerne;  der- 
efter kommer  ganske  naturlig  menneskelige  væsener  (kvinde  og 

Finnur  Jonsson.     II.  12 

mand),  dernæst  mandens  vigtigste  gærning,  kamp,  med  tilbehør 
af  alleslags  våben.  Herpå  følger,  som  modsætning  til  alt  det  fore- 
gående, naturen  med  tilbehør  (flod,  sø  med  fisk,  og  hertil  knyttes 
skib,  segl  osv.,  jord  med  dyrene  og  endelig  himlen  med  solen; 
efter  jord  er  træers  navne  indskudte  i  748—757,  hvilket  kunde 
synes  meget  passende,  men  remsen  hører  dog  sikkert  ikke  til 
den  oprindelige  grundstamme  på  grund  af  dens  beskaffenhed). 
Der  er  således  en  meget  god  og  systematisk  orden  i  reg. — 1  e  /?• 
Helt  anderledes  er  det  med  tillægget  i  den  anden  gruppe,  hvad 
enten  det  betragtes  for  sig  selv  eller  sammenlignes  med  alt  det 
forudgående.  Der  får  vi  navne  på  kvinde,  valkyrjer  igen;  vi 
får  en  så  fuldkommen  meningsløs  rækkefølge  som  kvinde,  hu, 
hjærte,  ræv,  dele  af  armen,  valkyrjer,  øer  osv.  At  forklare  dette 
som  opstået  ved  en  forvirring,  går  selvfølgelig  ikke  an.  Det  hele 
er  en  fuldkommen  usystematisk,  mekanisk  samling,  der  danner 
den  storste  modsætning  til  den  orden,  der  hersker  i  reg. — le/?. 
Vi  står  her  således  uden  al  tvivl  overfor  to  samlinger,  hvoraf  den 
ene,  reg. — le t3,  er  den  ældste  og  bedst  ordnede,  den  anden,  748 — 
757,  består  af  hele  den  første  række,  men  udvidet  og  interpoleret, 
og  må  på  grund  af  sin  beskaffenhed,  der  allerede  er  belyst,  være 
betydelig  yngre  end  hin. 

Den  sidste  gruppes  tillæg  er  ikke  alle  af  en  og  samme  for- 
fatter, eftersom  det  samme  navn  i  forskellige  tilfælde  findes  på 
to  steder  (se  min  anf.  afhandl.). 

Heller  ikke  kan  gruppen  reg. — le/?  være  af  en  og  samme  for- 
fatter/ Det  er  allerede  bemærket,  at  dér  findes  to  jætte-remser, 
hvoraf  den  sidste  afgjort  er  en  interpolation,  indsat  på  en  meget 
kejtet  måde,  idet  den  adskiller  Tor  fra  Aserne.  I  min  anførte  af- 
handling har  jeg  påvist  mange  eksempler  på',  at  også  her  findes 
samme  navn  flere  gange  (f.  ex.  i  mandsnavne,  sværdsnavne,  flo- 
ders navne  osv.),  hvilket  afgjort  viser,  at  gruppen  er  sammensat 
af  forskellige  forfatteres  vers.  Men  hvorledes  de  skal  deles  efter 
forfattere,  eller  hvor  meget  der  hører  til  enhver,  vil  naturligvis 
altid  blive  en  gåde.  Mulig  er  den  storste  del  at  henføre  til  én  for- 
fatter. Så  meget  synes  at  være  sikkert,  at  der  har  været  flere, 
der  arbejdede  på  at  anlægge  samlinger  af  poetiske  ord  og  benævn- 
elser og  at  så  én  har  foretaget  sig  at  samle  alle  sådanne  mindre 
samlinger,  som  han  kunde  få  fat  i,  og  stille  dem  sammen  til  et 
ordnet  hele.  At  det  måtte  bero  på  tilfældet,  hvor  meget  det  hele 
kom  til  at  indeholde,  synes  klart. 

Hvad  nu  alderen  af  denne  ældre  gruppe  angår,  må  der, 
som  bemærket,  være  en  betydelig  aldersforskel  på  den  og  den 
anden  gruppe;  da  denne  ikke  kan  sættes  senere  end  til  den  sidste 
halvdel  af  det  13.  årh.,  er  den  første  næppe  yngre  end  fra  om- 
kring 1200.  Bugge1)  og  Miillenhoff2)  har  antaget,  at  Snorre  har 
benyttet  disse  remser  (G.  Vigfiisson  har  flere  steder  udtalt,  at  de 
er  fra  det  12.  årh.).  Dette  forekommer  mig  dog  meget  tvivlsomt, 
i  hvert  fald  meget  vanskeligt  at  bevise.  Ifølge  sagens  natur  kan 
Snorre  kun  have  benyttet  dem  i  den  sidste  del  af  sin  skjaldskabs- 
lære,  afsnittet  om  enkeltbenævnelser  (okend  heiti,  fornbfn).  Her, 
i  kap.  56,  opregner  Snorre  himlens  navne,  uden,  som  han  selv 
siger,  at  have  fundet  dem  alle  i  gamle  skjaldekvad.  Bugge  an- 
tager nu,  at  han  har  benyttet  bægge  remser  med  himlens  navne; 
men  dette  gores  tvivlsomt,  ikke  just  derved,  at  Snorre  har  to  navne 
mere,  men  derved,  at  han  mangler  ét,  der  findes  i  bægge 
remser;  Snorres  rækkefølge  stemmer  heller  ikke  med  remsernes. 
Heller  ikke  kan  det  ses,  at  han  har  benyttet  sol-navneremsen,  eller 
andre  remser;  hvor  ligheden  er  storst  (måneremsen),  er  der  dog 
sådanne  afvigelser,  at  antagelsen  af  en  fælleskilde  har  langt  storre 
sandsynlighed  for  sig.  Der  lader  sig  i  virkeligheden  ikke  på- 
vise nogen  indre  sammenhæng  mellem  disse 
remser  og  Snorres  værk  i  d  et  hele3)-  Da  disse  rem- 
ser helt  mangler  i  cod.  upsaliensis  og  mulig  aldrig  har  stået  i  cod. 
wormianus,  er  de  sikkert  et  senere  tillæg  til  hele  værket,  hvilket 
sporsmål  imidlertid  må  behandles  i  en  anden  sammenhæng. 

Hvad  kilderne  til  disse  navneremser  angår,  er  der  næppe 
nogen  tvivl  om,  at  de  må  søges  i  andre  skjaldekvad  og  olddigte, 
og  at  deres  forfattere  har,  ligesom  Snorre  sine  kenninger  m.  m., 
samlet  dem  derfra;  i  nogle  tilfælde  kan  de  være  tilvejebragte  ved 
mundtlig  undervisning.  Men  at  ville  påvise,  hvorfra  de  enkelte 
navne  hvert  for  sig  er  hæntede,  er  naturligvis  fuldkommen  ugør- 
ligt. Dog  kunde  man  være  fristet  til  at  antage  en  sammenhæng 
mellem  flodnavneremsen  og  flodnavnene  i  Grimnismål  (v.  27 — 9); 
ligeledes  minder  det  første  vers  af  hestenavnene  stærkt  om  heste- 
navne i  Grimnismål  (v.  30).   Værdt  at  lægge  mærke  til  er,  at  det 

')  Aarbb.  1875,  s.  211     12. 
2)  Deut.  alt.  V.,  227    8. 

!)  I  Gylfaginn.  har  han  slet  ikke  benyttet  dem;  jfr.  E.  Mogk:   Beitråge  VI, 
520  ff. 

12* 

undertiden  kunde  se  ud  som  Alvissmål  var  benyttet;  jfr.  solens 
(Alv.  16),  søens  (Alv.  24)  og  ildens  (Alv.26)  navne;  men  noget 
sikkert  i  så  henseende  tor  næppe  fastslås. 

Sporsmålet  om  disse  pulurs  hjem  er  fra  mit  standpunkt  be- 
tragtet yderst  let  at  besvare.  De  er  efter  min  mening  udelukkende 
islandske  og  kan  af  mange  forskellige  grunde  ikke  være 
andet.  For  end  vi  går  videre,  bor  Bugges  teori  om,  at  de  skulde 
være  orknøske  og  muligvis  forfattede  af  biskop  Bjarne 
Kolbeinsson l)  tages  i  betragtning.  Denne  teori,  som  K.  Mullen- 
hoff overilet  har  betegnet  som  »eine  schone«  »einleuchtende  ent- 
deckung« 2),  er,  efter  min  mening,  i  alle  henseender  uholdbar  3). 
Den  strider  da  for  det  første,  litteraturhistorisk  betragtet,  imod 
den  hele  udvikling  af  den  gamle  digtning  og  dens  form,  der,  som 
for  påvist,  udelukkende  er  islandsk  efter  omtrent  1000,  og  man 
har  hverken  af  historiske  eller  litteraturhistoriske  grunde  nogen 
som  helst  berettigelse  til  at  give  Nordmændene  eller  de  vestlige 
øers  beboere  andel  deri.  Men  disse  pulur  forudsætter  ikke  alene  et 
meget  udstrakt  kendskab  til  denne  digtnings  teeori,  men  også  til- 
stedeværelsen af  hele  samlinger  af  ældre  digte,  der  er  blevne  be- 
nyttede af  deres  forfattere;  sådanne  digtsamlinger  kendes,  men 
kun  fra  Island  og  kan  egenlig  kun  forudsættes  der.  Desuden 
passer  disse  pulur  så  fortræffelig  ind  i  det  12.  årh.s  islandske 
litterære  virksomhed  i  det  hele,  særlig  den  sproglig-digteriske,  at 
de  ikke  kan  skilles  derfra  uden  de  mest  tvingende  grunde,  ja, 
uden  sådanne  beviser,  hvorpå  der  ikke  hviler  en  skygge  af  tvivl. 
Bugges  grunde  er  i  det  hele  yderst  svage.  Han  anfører  da  først 
og  fremmest  den  omstændighed,  at  der  rundt  omkring  i  remserne 
findes  navne  på  skotske  elve,  øer  og  fjorde,  samt  forskellige  gæli- 
ske og  engelske  (angelsaksiske)  ord,  hvoraf  dog  flere  er  hojst 
tvivlsomme;  herefter  skulde  forfatteren  have  været  Orknøing  4). 
Hvor  svagt  Bugges  ræsonnement  er,  ses  bedst  af  følgende  be- 
mærkning; efter  opregningen  af  visse  floders  navne  hedder  det, 


!)  Se  hans  afhandling:  „Biskop  Bjarne  Kolbeinsson  og  Snorres  Edda",  Aar- 
bøger  f.  nord.  Oldk.  1875,  s.  209—46. 

2)  Deut.  alt.  V,  129.  201. 

3)  Det  må  da  også  erindres,  at  Bugge  selv  har  betegnet  sin  teori  kun  som 
„en  Formodning,  hvortil  mange  Tvil  hefte  sig",  s.  211.  Tiltrods  for  denne 
ærlige  udtalelse  har  teorien  vundet  en  storre  udbredelse,  end  den  egenlig 
skulde,  idet  man  er  gået  ud  fra,   at  Bugge  havde  bevist  sin  antagelse. 

*)  Bugge  anf.  sted  s.  229. 

at  trods  uvisheden,  »der  end  hersker  ved  Bestemmelsen  af 
mange  af  de  i  Versene  nævnte  Elvenavne,  saa  synes  vi  dog,  efter 
hvad  jeg  i  det  foregaaende  har  sammenstillet,  ikke  alene  beretti- 
gede men  endog  nødte  til  at  antage,  at  Forfatteren  enten  af  egne 
Reiser  eller  af  jævnlige  Samtaler  med  Andre  har  været  vel  kjendt 
i  Skotland,  især  i  de  Egne,  hvor  Nordmænd  stadig  færdedes,  og 
i  de  af  Nordboer,  navnlig  Daner,  befolkede  Dele  af  Nordengland. 
Snarest  føres  Tanken  hen  til  en  paa  Katanes  eller  paa  Orknøerne 
boende  Nordmand« 1).  Der  er  ingen  som  helst  tvingende 
grund  til  den  her  fremsatte  antagelse,  at  remsernes  navne  må 
bero  på  selvsyn  og  færden  i  de  vestlige  lande.  Disse  navne,  som 
i  det  hele  har  været  lige  så  vel  kendte  i  Norge  som  på  de  vestlige 
øer  og  lige  så  kendte  på  Island  som  de  nævnte  steder,  har  forfat- 
teren (eller  forfatterne)  meget  godt  kunnet  få  på  Island  dels  ved 
mundtlige  samtaler  med  søfarere,  dels  ved  at  finde  dem  i  ældre 
skjaldekvad.  Hele  ræsonnementet  bliver  intetsigende,  da  man 
ellers  vilde  have  lige  så  stor  ret  til  at  slutte,  at  forfatteren  (eller 
-erne)  måtte  have  bot  i  nærheden  af  Tiberen,  Donau,  Dwina, 
Wolga,  Dnjepr,  Eufrat,  Nilen,  Ganges,  Jordan,  Loire,  Elben,  da 
alle  disse  navne  forekommer  i  remsen.  I  anledning  af  disse  navne 
mener  Bugge,  at  de  »ialfald  efter  Korstogenes  Tid  tor  forudsættes 
at  have  været  almindelig  kendte  af  dannede  Nordmænd«.  Men 
»dannede  Nordmænd«,  derunder  selvfølgelig  indbefattet  Islændere, 
og  en  hel  hob  »udannede«  med,  havde  i  flere  århundreder  færde- 
des i  de  vestlige  lande;  disses  rejser  og  midlertidige  ophold  var  i 
sandhed  tilstrækkelige  til  at  erhværve  og  i  hjemlandet  at  udbrede 
det  mindstemål  af  geografiske  kundskaber,  som  remserne  vidner 
om.  Vi  kan  opregne  en  mængde  Islændere  og  islandske  skjalde, 
der  i  tidens  løb  har  besøgt  disse  vestlige  lande  og  som  var  nødt 
til  at  lære  en  hel  del  geografiske  navne  at  kende,  simpelt  hen 
fordi  de  ikke  kunde  undgå  det;  da  vi  tillige  ved,  hvor  stor  en  sans 
for  geografi  og  geografiske  forhold  Nordmændene,  specielt  Is- 
lænderne, altid  har  lagt  for  dagen  og  som  de  islandske  sagaer  så 
at  sige  på  hvert  blad  viser,  endogså  for  de  landes  og  egnes  ved- 
kommende, man  mindst  skulde  vænte2),  svækkes  det  nævnte 
ræsonnement  end  yderligere.  Hertil  kommer,  at  f.  ex.  Orkneyinga- 
saga,  om  hvis  islandske  oprindelse  der  ingen  virkelig  tvivl  kan 


J)  Bugge  anf.  sted  s.  224. 

-)  Jfr.  G.  Storm:  Snorre  St.  Hist.  skrivn.  62-3. 

rejses,  viser  et  så  detaljeret  kendskab  til  steder  og  stednavne 
rundt  omkring  i  vesten,  at  det  langt  overgår  den  smule  indsigt, 
som  remserne  forudsætter.  Af  lignende  styrke  er  også  andre  af 
Bugges  ræsonnementer  f.  ex.  med  hensyn  til  de  øers  navne,  der 
opregnes.  Bugge  er  her  endogså  nodt  til  at  indromme,  at  man  i 
så  henseende  kunde  tænke  »paa  en  i  Norge  vel  kjendt  Islænding 
som  Forfatter«  —  hvad  dog  elvenavnene  skal  hindre;  vi  har  set, 
hvad  de  har  at  betyde  for  sporsmålet.  Den  omstændighed,  at  netop 
så  mange  af  øerne  udfor  det  nordlige  Norge  nævnes,  vilde  være 
et  positivt  bevis  for,  at  det  måtte  være  Islændere  og  ikke  mænd 
fra  Orknøerne,  der  havde  digtet  remsen,  hvis  det  overhovedet  var 
et  bevis.  At  der  ingen  orknøske  øers  navne  nævnes,  er  intet  som 
helst  bevis  på,  at  remsen  skulde  være  orknøsk,  mere  end  islandsk; 
sagen  var  den,  at  det  overhovedet  kun  var  de  korte,  gamle  norske 
ønavne,  der  var  brugelige  i  skjaldskab;  det  var  dem,  der,  ved 
fra  først  af  at  blive  benyttede  der,  havde  fået  etslags  hævd  og 
poetisk  glans,  hvorimod  de  forholdsvis  unge  islandske  og  orkn- 
øske navne  simpelt  hen  var  ubrugelige,  som  oftest  på  grund  af 
den  måde,  hvorpå  de  var  dannede.  De  fjord  navne,  der  findes, 
er  overhovedet  norske  og  af  en  ringe  betydning  i  det  hele.  Men 
når  Bugge  antager  det  som  en  mulighed,  at  forfatteren  kender 
Godmarf jorden  fra  Sverres  tog  1197,  —  da  dette  »er  den  eneste 
Leilighed,  ved  hvilken  Navnet  forekommer  i  Sagalitteraturen«  (et 
argument,  som  snarest  skulde  tale  for  islandsk  oprindelse),  stiller 
sig  herimod  den  omstændighed,  at  navnet  findes  i  et  vers  af  Tindr 
Hallkelsson  og  derfra  kan  remsens  forfatter  have  taget  det;  dette 
ræsonnements  berettigelse  anerkender  Bugge  selv,  når  han  siger, 
at  »Forfatteren  aabenbart  har  hørt  en  overraskende  Mængde  af 
gamle  Fortællinger  og  Digte,  og  allerede  af  disse  maatte  han  have 
lært  at  kjende«  osv.;  men  disse  ord  tager  jeg  til  indtægt  for  min 
opfattelse.  Hvad  så  til  slutning  de  enkelte  o  r  d  af  irsk  eller  engelsk 
oprindelse  angår,  forholder  det  sig  på  samme  eller  lignende  måde 
med  dem.  De  kan  lige  så  godt  være  komne  vestfra,  enten  umid- 
delbart eller  middelbart  over  Norge  gennem  islandske  skjalde,  ja  i 
enkelte  tilfælde  stamme  fra  landnamsmændene  selv,  og  fra  gammel 
tid  have  fået  borgerret  i  islandsk  sprog.  Da  nu  tilmed  enkelte  af 
disse  ord  kan  påvises  i  de  endnu  bevarede  forholdsvis  få  lævninger 
af  norsk-islandsk  poesi  ved  år  1000,  kan  navnene  for  endel  i  hvert 
fald  være  hæntede  fra  selve  de  gamle  vers. 

Det  er  så  langt  fra,  at  Bugge  har  påvist  pulur'nes  orknøske 
oprindelse,  at  han  i  virkeligheden  ikke  har  fremført  en  eneste 
holdbar  grund,  ikke  en  eneste  holdbar  endsige  håndgribelig  støtte 
for  sin  antagelse.  Til  trods  for  de  par  digtere,  der  kendes  fra 
Orknøerne,  er  man  ikke  berettiget  til  her  at  forudsætte  nogen 
synderlig  videnskabelig  sysselsættelse  med  poesien  eller  så  ud- 
strakte digtsamlinger,  som  pulur'ne  beror  på. 

Den  anden  del  af  Bugges  hypotese,  at  biskop  Bjarne  skulde 
være  forfatteren,  og  som  er  endnu  svagere  begrundet,  behøver  vi 
da  ikke  at  dvæle  videre  ved,  så  meget  mindre,  som  det  tor  anses 
bevist,  at  pulur'ne  har  flere  end  én  forfatter. 

Disse  remser  er  i  det  hele  taget  kun  navne  og  intet  mere. 
Dog  forekommer  det  enkelte  gange,  at  remsen  indledes  med  enkelte 
bemærkninger  som  »Jeg  vil  fortælle  jætters,  jættekvinders  navne«, 
»endnu  skal  jeg  opregne  asers  navne«,  »det  er  på  tide  at  opregne 
mænd«  osv.;  ligeledes  findes  ofte  slutningsbemærkninger,  som 
oftest  blot  for  at  fylde  verset,  som:  »jeg  ser  ikke  flere  søkonger«, 
»nu  er  opregnede  stærke  jætters  navne«,  »her  er  til  slutning  Loke«, 
osv.  Når  versene  ikke  begynder  med  nogen  af  de  anførte  be- 
mærkninger, begynder  hver  gruppe  i  reglen  med  det  mest  brugte 
og  almindelige  prosanavn,  der  således  er  at  betragte  som  etslags 
overskrift,  som  f.  ex.  \)6rr  heitir  osv.,  »oddr  osv.,  »vargr,  i'ilfr, 
geri  osv.;  eller  hvis  det  ikke  står  allerførst,  står  det  i  den  første 
linje:  »darr  spjot  osv.  Enkelte  bemærkninger  af  anden  art  findes 
hist  og  her  og  skal  ligesom  tjæne  til  at  give  verset  et  livligere 
præg.  Ofte  forbindes  navnene,  især  de  kortere,  med  ok  (og).  I 
reglen  består  grupperne  af  8-linjede  vers:  hvor  navnene  er  få,  be- 
står remsen  kun  af  4,  men  der  findes,  navnlig  i  reg. — le^ -klassen, 
vers  på  10,  11,  12  linjer.  I  klassen  748—757  mærkes,  som  bemær- 
ket, i  det  hele  en  stræben  efter  at  gore  versene  så  normale  som 
muligt  (således  er  f.  ex.  den  simple  begyndelse  på  oksenavne- 
remsen  her  omkalfatret  blot  for  linjeantallets  skyld). 

Indenfor  de  storre  grupper  mærkes  der  ofte  en  stræben  efter 
en  systematisk  sammenstilling,  der  dog  altid  bliver  temmelig  me- 
kanisk og  afhængig  af  rimbogstaverne.  Således  finder  vi,  at  navne, 
som  begynder  med  samme  bogstaver,  samles  i  ét  vers;  fremdeles 
sammenstilles  sådanne  navne,  som  danner  rim,  helrim  eller  halv- 
rim, med  hinanden,  eller  sammensatte  navne,  hvor  enten  den 
første  eller  sidste  del  er  den  samme;  alt  dette  er  åbenbart  beregnet 
på  at  lette  hukommelsen  så  meget  som  muligt. 

For  skjaldepoesiens  forståelse  og  fortolkning  er  disse  rem- 
ser af  overordenlig  betydning,  da  de  i  mange  tilfælde  giver  os  den 
rette  forståelse  af  et  eller  andet  ord,  der  måske  kun  forekommer 
én  gang  og  da  i  en  sådan  forbindelse,  at  ordets  betydning  ikke 
klart  fremgår  deraf 1),  og  vi  har  al  grund  til  at  være  disse  remsers 
forfattere  og  samlere  taknemmelige  for  deres  virksomhed  og 
skonne  på  deres  interesser.  Det  leksikalske  stof,  de  giver  os,  er 
i  flere  henseender  uvurderligt.  Uagtet  disse  forfattere  sikkert  var 
udmærket  godt  bevandrede  i  det  æmne,  de  behandler,  er  det  dog 
ikke  derfor  nødvendigt  at  skænke  dem  en  ubetinget  tiltro;  helt 
fuldstændige  er  remserne  vel  næppe;  således  mangler  blandt 
skjoldnavnene  netop  det  så  ofte  forekommende  rond.  At  man  ikke 
havde  sproglig  indsigt  nok  til  at  kunne  se,  at  to  ord  i  grunden 
var  ét  og  det  samme  og  at  de  derfor  opføres  som  to  selvstændige 
ord  (prima— drima,  [flodnavnene]  dun — dyn,  isarn — jam,  lydr — 
IjoSr)  er  ikke  påfaldende. 

En  omhyggelig  og  indgående  undersøgelse  af  pulur'nes 
sprogstof  savnes2);  en  sådan  er  hojst  nødvendig  og  vilde  være 
særdeles  interessant. 

b)  Drommevers.  Enkelte  sådanne  er  omtalte  i  det  fore- 
gående. Desuden  haves  to  drotkvædede  vers  i  Gunnlaugss. 3),  her 
tillagte  Gunnlaugs  og  Hrafns  fædre;  de  hører  rimeligvis  til  dette 
tidsrum.  —  Fra  1196  haves  et  vers,  som  en  GuSbrandr  Gestsson 
(på  Rauftisandr?)  dromte;  det  er  temmelig  ubetydeligt4).  — 
Alle  andre  herhen  hørende  vers  hører  det  13.  årh.  til;  da  synes 
der  at  være  opstået  et  tidsrum,  hvor  drømme  og  drommevers  spil- 
ler en  vis  rolle;  de  angår  alle  vigtige  begivenheder,  kampe  og  lign. 
Om  de  er  virkelige  drommevers  eller  først  bagefter  udgivne  for  at 
være  sådanne,  er  umuligt  med  bestemthed  at  sige.  Men  de  kan  i 
mange  tilfælde  forklares  som  fremkomne  (o:  som  virkelige  drom- 
mevers) ved  den  angst  og  gru,  som  Sturlungetidens  værste  dage 
må  have  fyldt  mange  med,  hvis  sind  ikke  var  hærdet  nok. 

Fra  omkring  1205  er  et  halvvers,  hvori  Egill  Skallagrimsson 
skal  for  en  tjænestekarl  have  ytret  sin  misfornøjelse  med,  at 
Snorre  stod  i  begreb  med  at  forlade  hans  gamle  gård,  Borg;  verset 


i)  Jfr.  Bugges  smukke  og  rigtige  udtalelse  i  den  ofte  anførte  afhdl.  s.  210. 

2)  Dog  er  dyrenavneremserne  tildels  analyserede  f.  ex.  af  O.  Nordgaard. 

3)  Gunnl.  s.  56—57;  Skj.  digtn.  B  I,  398. 
*)  Skj.  digtn.  B  I,  602. 

minder  om  Egils  stridbarhed1).  —  Et  par  drommevers,  der  vars- 
lede om  et  overfald  på  biskop  Gu&mundr,  det  ene  i  runhent  verse- 
mål,  er  fra  omkring  1209;  en  mand  så  to  blodige  kvinder  i  et  hus 
sidde  og  rokke  med  overkroppen  og  synge  osv.  Endnu  3  vers  i 
forskellige  versemål  anføres  fra  samme  tid  2).  —  Fra  1228  haves 
et  halvvers  3)-  Men  især  er  det  fra  årene  1237  og  1238,  disse  så 
ufredsfyldte  år,  at  der  haves  en  mængde  drommevers,  der  står  i 
forbindelse  med  kampen  på  Orlygstad  (1238) 4).  De  fleste  er 
forfattede  i  fornyrcMslag,  nogle  i  drotkvædet;  de  fleste  findes  kun 
i  det  ene  håndskrift  af  Sturlunga  (B)  og  bærer  i  hoj  grad  præg  af 
at  være  digtede  bagefter  slaget.  —  Fra  1255  haves,  ligeledes  i 
samme  håndskrift,  nogle  vers  (de  fleste  i  fornyrftislag),  om  hvilke 
det  hedder,  at  en  sextenårig  pige  dromte  dem;  de  står  i  forbind- 
else med  slaget  på  Tværå5).  —  Fra  1257  stammer  to  vers  i  hadar- 
lag,  varslende  om  Torgils  skardes  fald  (1258)6).  —  Endelig  hører 
vistnok  hertil  drommeverset  i  Njåla7),  der  står  i  forbindelse  med 
det  store  Brianslag,  samt  de  2  vers  i  Kumlbuapåttr 8),  der  ser 
temmelig  alderdomlige  ud;  den  drommende  er  en  t'orsteinn  på 
Reykjanes;  hans  levetid  er  uvis.  Ligeledes  de  3  vers  i  påttr  om 
Forsteinn  SiSuhallsson9);    de  er  meget  forvanskede. 

At  sætte  disse  vers  i  forbindelse  med  visse  bestemte  skjalde, 
bliver  usikkert,  uagtet  enkelte  af  dem  siges  at  være  dromte  af 
skjalde  (Eyjolfr  forne,  Sturla  Sigvatsson,  Sturla  l'ordarson);  de, 
som  ellers  siges  at  have  dromt  dem,  er  dels  unævnte,  dels  navn- 
givne, men  fuldstændig  ubekendte  personer,  mænd  og  kvinder.  At 
mærke  er,  at  de  fleste  stammer  fra  vestlandet  og  nordlandet,  dog 
kun  fra  et  par  egne.  De  sig  i  dromme  visende  personer  har  ofte 
blodigt  eller  i  en  anden  henseende  uhyggeligt  udseende,  de  er 
sorte  og  ondskabsfulde;  en  enkelt  gang  er  det  Gudrun  Gjukes- 
datter,  der  viser  sig;  en  anden  gang  viser  ravne  sig.  De  fleste 
varsler,  som  allerede  antydet,  om  kampe  og  blodsudgydelser,  og 


»)  Skj.  digtn.  B  II,  147  (v.  1). 

2)  Sst.  147—48  (v.  3—4,  6—8). 

3)  Sst.  152  (v.  22). 
*)  Sst.  153-57. 

5)  Sst.  158—59. 

«)  Sst.  159. 

7)  Sst.  I,  399  (v.  3). 

8)  Sst.  II,  229-30. 
»)  Sst.  230-31. 

den  kvædende  ytrer  undertiden  sin  glæde  over  begivenhedernes 
fremtidige  gang.  Ganske  karakteristisk  er  Gudruns  vers  til  den 
unge  pige,  idet  de  til  svar  på  dennes  sporsmål  indeholder  domme 
om  levende  personer  som  Torgils  skarde  og  Gissurr  f»orvaldsson, 
der  roses  stærkt.  Synderlig  poetiske  plejer  disse  vers  ikke  at 
være.  Af  vers,  som  i  så  henseende  overgår  andre,  kan  følgende  to 
anføres:  Eyjolfr  Snorrason  drommer,  at  han  ser  så  mange 
måner  på  himlen  som  stjærner;  nogle  var  fulde,  andre  var  kun 
halve  osv.,  da  hørte  han  en  mand  kvæde:  »ser  du  hvorledes  de 
syndrige  mænds  sjæle  svæver  mellem  verdnerne?  Ånderne  pines 
i  Ormens  gab;  den  stærke  sol  ryster;  jeg  råder  dig  at  vågne«.  Et 
af  Orlygstadslag-versene  er  følgende:  »Rasende  går  jeg  [en 
»kone«]  til  sårmøder;  jeg  svæver  over  fjælde  og  hoje  så  hurtig 
som  den  sorte  fugl  [ravnen] ;  jeg  kommer  til  en  dødninge-dal,  hvor 
jeg  skjuler  mig;  sorgfuld  kom  jeg  hid,  for  at  vælge  mig  Hels  kar, 
Hels  kar  vil  jeg  vælge«.  Dette  sidste  vers  oplyser  tillige  om  en 
ejendommelighed,  som  drommevers  ofte  har  fælles  med  gengang- 
ervers,  gentagelsen  af  den  sidste  linje  i  delvis  uforandret 
form.  Gentagelsen  spiller  også  på  en  anden  måde  en  rolle  som 
virkemiddel:  »vi  rokker,  vi  rokker«,  »syd  det  søndre,  nord  det 
nordre«,  »kommer  svig  for  svig,  svig  at  lonne«,  »vænter  jeg  og 
vænter  jeg«  osv.  —  I  disse  vers  findes  enkelte  gange  genklange 
fra  ældre  vers,  et  yderligere  bevis  for,  at  de  ikke  alle  er  ægte 
drommevers;  således  genfindes  Vsp.  41.3-4:  rySr  ragna  [ændret  til 
rekka]  sjot,  raudu  Modi;  omkvædslinjen  i  Vsp.  hin  skamma 
(Hyndl.  17,  18,  31  osv.),  Gu&r.  forn.  42.--8  (jfr.  Sturl.  I,  303)  findes 
dels  ordret,  dels  efterlignede. 

Til  det  foregående  kan  endnu  fojes  et  par  digte,  for  det  første 
versene  i  den  såkaldte  Stjornu-Odda  draumr.  Den  stjær- 
nekyndige  Odde  (i  det  12.  årh.)  siges  engang  at  have  haft  en 
mærkværdig  drom  1) ;  han  dromte  om  personer  og  begivenheder 
i  Gotland,  og  at  han  var  bleven  en  skjald,  Dagfinnr,  hos  kongen 
Hro&bjartr  og  dennes  son  Geirvidr.  Om  den  sidste  digtede  Odde- 
Dagfinnr  en  drape  (omkvædslinjer  3  gange),  hvoraf  11  vers  an- 
føres; flere  kunde  Odde  ikke  huske,  da  han  vågnede;  versene 
handler  om  Geirvids  søtog  mod  en  kvindelig  viking.  Hvorledes 
det  hele  end  hænger  sammen,  er  det  klart,  at  versene  tilhører  dette 


i)  Nord.  Oldskr.  XXVII,  106  ff.  —  Skj.  kv.  B  II,  222—26.    Der  kan  henvises 
til  B.  Nerman:  Svårges  hedna  litteratur  (1913),  s.  121  ff. 

tidsrum  og  mulig  det  12.  årh.;  de  er  forvanskede  på  flere  steder; 
de  uregelmæssige  rim,  der  findes,  beror  måske  på,  at  de  skal  være 
drommevers  (og  efterligninger  af  de  ældste  digte?).  Et  andet 
digtbrudstykke  i  kviduhåttr  (5  vers)  om  Geirvids  kamp  med  sti- 
mænd i  Joruskoven  anføres,  ligeledes  digtet  i  dromme.  Sagnhi- 
storiske traditioner  ligger  mulig  til  grund  for  denne  mærkelige 
»drom«. 

I  den  lille  Bergbuapåttr  fortælles  om  en  bonde  og  hans  tjæneste- 
karl,  der  begav  sig  til  kirke  (nord vestlandet),  men  tog  fejl  af  vejen 
og  fandt  en  klippehule,  i  hvilken  de  søgte  sig  nattely.  Fra  hulens 
indre  hørte  de  et,  som  de  formodede,  jætteagtigt  væsen  fremsige 
—  3  gange  i  nattens  løb  —  det  samme  digt  (drotkvædet)  på  12 
vers.  Der  er  således  ikke  her  tale  om  egenligt  drommedigt,  men 
det  er  dog  nærbeslægtet  med  sådanne  også  derved  at  den  sidste 
linje  i  hvert  vers  gentages.  Digtet1)  kaldes  ofte  »Hallmundar- 
kvi&a«;  efter  navnet  i  det  første  vers  1.  7;  mærkeligt  nok  genfin- 
des de  2  sidste  linjer  af  dette  vers  i  Grettirsaga  som  hørende  til  et 
digt  af  Grettir  om  jætten  Hallmundr2).  En  forbindelse  må  her 
være  tilstede.  Digtet  indeholder,  dunkelt  som  det  er  og  tildels  for- 
vansket, en  spådom  om  forfærdelige  ting,  bevirkede  af  jætten;  der 
synes  hentydet  til  (vulkanske)  ildsudbrud  og  jordrystelser.  Den 
yderste  tid  hentydes  der  også  til,  som  det  synes,  på  en  måde,  der 
minder  ret  levende  om  Volvens  spådom.  Der  hentydes  til  Tor  og 
den  gamle  mytologi.  Digtet  kan  ikke  være  blevet  til,  hvor  det  si- 
ges at  være  fremsagt.  Det  forudsætter  åbenbart  en  vulkansk  egn 
på  Island  (lava,  hraun,  nævnes).  Rammen  om  det  er  en  sen  fik- 
tion. Digtet  synes  forsætlig  dunkelt.  At  det  er  ældre  end  ram- 
men fremgår  af  dets  forvanskede  tekst. 

c)  Vers  af  mere  eller  mindre  bestemmelige  fyrste- 
digte.  Om  Olaf  kyrres  landsforsvar  haves  et  halvvers : 
»som  skjalden  siger«.  —  Om  Magnus  barfods  sejlas  fra  Norge 
(1103)  to  smukke  vers,  hvoraf  det  sidste  synes  at  tilhøre  et  arve- 
kvad (?).  --  Af  to  forskellige  digte  om  Skule  jarl  (d.  1240),  det 
ene  drotkvædet,  det  andet  hrynhent,  haves  ét  vers  af  hvert;  de 
handler  om  begivenheder  i  1221  og  1235 3). 


*)  Skj.  digtn.  B  II,  226—29. 

2)  Sst.  470  (v.  32). 

3)  Disse  findes  i  Skj.  kv.  I,   396  (v.  11).   592   (v.   3.   4);   II,    150  (v.    16).    152 
(v.  25). 

Fuldstændig  ubestemmelige  er  forskellige  vers  og  versdele  i 
den  3.  grammatiske  afhandling,  hvoraf  de  fleste  handler  om  kon- 
ger og  deres  krigstog  og  bedrifter;  nogle  af  dem  hører  vistnok 
sammen  x). 

Morginsol,  et  fuldstændig  ukendt  digt,  hvoraf  et  halvvers 
haves;  indholdet  erotisk2).  —  StriSkeravisur,  hvoraf  et 
vers  haves;  den  ukendte  forfatter  synes  at  udtale  sin  længsel  og 
håb;  også  erotisk  3). 

d)  Løse  vers  af  ikke  navngivne  digtere;  1)  om 
norske  personer  og  begivenheder  (mulig  delvis  af  norske  dig- 
tere) :  Et  vers  om  den  unge  fyrste  Hakon  Magnusson,  en  foster- 
son  af  Steigar-^orir,  og  hans  forhold  til  Magnus  barfod,  (»da 
[1093]  blev  dette  digtet  i  Trondhjem«).  —  Et  vers  om  Steigar- 
1>6ris  ord,  da  han,  oldingen,  var  bleven  taget  tilfange  og  spurgt, 
hvorledes  han  havde  det:  »rask  hvad  hænderne,  dårlig  hvad  fød- 
derne angår«  (1095).  —  Fra  samme  tid  omtrent  er  verset  om, 
hvorledes  den  bekendte  høvding  Viftkunns  »prægtige  gård«  på 
Bjarkø  blev  opbrændt  af  den  nævnte  l'orir.  —  Et  halvvers  om 
Sigurd  slembes  skibe,  mulig  af  Ivarr  Ingimundssons  digt.  —  Et 
vers  om  Tønsbergkampen  1161  mellem  kong  Magnus  Erlingsson 
og  Hakon  hærdebred.  —  Om  kong  Sverres  hær,  våren  1180,  haves 
et  vers  i  fornyrdislag,  hvori  de  fylker  opregnes,  hvorfra  den  var 
samlet.  Endelig  et  vers  af  »en  skjald«  hos  Rognvald  jarl,  som 
havde  overværet  et  tingmøde  1136,  hvor  råd  lagdes  op  mod  jarlen; 
dette  meddeler  »skjalden«  i  sin  visa 4). 

2)  om  islandske  forhold  og  personer.  Om  afslutningen  af 
den  store  strid  mellem  Haflide  Måsson  og  t'orgils  Oddason  11  IS 
haves  3  vers  alle  forfattede  af  en  modstander  af  Haflifte.  —  Om 
den  sidste  strids  afslutning  mellem  de  samme  høvdinger  1121  haves 
to  vers,  vistnok  af  forskellige  digtere.  —  Fra  1208 — 9  stammer  et 
halvvers  i  ufuldkomment  tøglag  om  Hrafn  Sveinbjarnarsons  rejse 
til  Joseppr  i  SuSavik  med  et  fattiglem,  samt  et  vers,  hvori  der 
klages  over,  at  »Sydlændingerne  er  sene  til  at  hævne  ranet  på 
Myrar«.  --  Om  kampen  på  Holar  og  Turne  Sigvatssons  drab  (4. 
febr.  1222)  haves  to  vers,  om  kampen  på  Grimsø  (samme  år)  mel- 


i)  Skj.  digtn.  B  I,  597—602. 
9)  Sst.  590. 

3)  Sst.  591. 

4)  Alle  disse  vers  sst.  B  I,  397  (v.  14-16).  II,  471  (v.  26).  595  (v.  18-19.  16). 

lem  biskop  Gudmund  og  Aron  (ovenfor  s.  89)  på  den  ene  og  Turnes 
broder,  Sturla,  på  den  anden  side,  et  halvvers.  —  Mærkeligt  nok 
siges  et  drotkvædet  vers  fra  1235  at  være  blevet  fundet  på  Sauda- 
fell,  ristet  på  en  stok,  digtet  i  anledning  af  en  hærsamling;  verset 
har  kun  ringe  betydning  x). 

Hertil  slutter  sig  et  par  ordsprogsagtige  rimlinjer,  der  anføres 
af  Sturla  Sigvatsson  1232  og  af  Skule  jarl  1233.  —  Af  en  lignende 
art  er  et  halvvers  i  Sverressaga,  nærmest  af  erotisk  indhold: 
»Hvorledes  det  end  går  mellem  Magnus  og  Sverre,  vil  jeg  dog  be- 
holde den  mundfagre  Ingunn«,  hvortil  kommer  et  par  linjer  af 
dunkelt  indhold. 

De  formodenlig  løse  vers  i  de  grammatiske  afhandlinger  (und- 
tagen den  f  jærde)  handler  dels  om  kampe,  sej  las,  gaver 
og  —  de  fleste  —  om  kærlighed  og  forhold  til  kvinder,  foruden 
nogle  brudstykker,  der  er  aldeles  ubestemmelige  2). 

Hvad  de  mange  ikke  navngivne  vers  i  den  4.  grammatiske  af- 
handling angår  3),  er  de  altfor  usikre  til  at  henføres  til  det  her 
behandlede  tidsrum. 


Når  vi  nu  til  slutning  kaster  et  blik  på  den  i  det  foregående 
behandlede  digtning,  kan  det  ikke  undgå  vor  opmærksomhed,  i 
hvor  hoj  en  grad  den  så  godt  som  helt  igennem  (en  vis  undtagelse 
danner  den  gejstlige  digtning)  beror  på  en  noje  efterligning  af  den 
tidligere  poesi;  men  denne  efterligning  beror  på  kendskab  til  og 
studium  af  den  ældre  digtning;  dette  studium  bærer  så  godt  som 
hele  denne  digtning  så  åbenbart  til  skue,  at  derom  kan  der  ikke 
tvistes;  fyrstedigtene,  deri  de  gejstlige  digte,  hvad  formen  an- 
går indbefattede,  de  uægte  vers  i  de  forhistoriske  sagaer,  navne- 
remserne, samt  de  overordenlig  hyppig  forekommende  verbale 
lån  og  lignende,  for  ikke  at  tale  om  digte  som  Håttalykill  og  Håtta- 
tal  —  alt  dette  vidner  hojlydt  om  den  islandske  videnskabelige 
virksomhed  i  det  12.  og  13.  årh.  I  denne  digtning  —  og  det  er 
dens  karaktermærke  —  fremtræder  det  islandske  folk  hovedsage- 
lig   som    videnskabeligt    stræbende,    granskende 


»)  Alle  versene  findes   Skj.  digtn.  B  1,   592—93.   594-95.    II,    149  (v.  5).    147 

(v.  2).  151—52  (v.  19    21).  152—53  (v.  26). 
2)  Skj.  digtn.  B  II,  152  (v.  23.  24).  I,  596  (v.  20). 
»)  Sst.  B  II,  180—85. 

og  tænkende.  Den  virksomhed,  som  denne  digtning  således 
hviler  på  og  udfolder  sig  ved,  tor  vi  ingenlunde  sætte  lavt;  den 
vidner  stærkt  til  gunst  for  folkets  videnskabelige  sans  i  det  hele 
og  dets  alsidige  antikvariske  interesser. 

Vi  står  her  åbenbart  ved  overgangen  til  Islændernes  egenlige 
videnskabelige  virksomhed  og  prosaiske  forfatterskab,  der  er  så 
udstrakt  og  alsidigt  og  i  det  hele  så  enestående  i  middelalderens 
historie.  Det  er  denne  virksomhed,  først  og  fremmest  det  histori- 
ske forfatterskab,  vi  i  det  følgende  skal  søge  at  skildre. 


2.  AFSNIT. 
SAGALITTERATUREN 


§  1. 
Forudsætninger  for  den  islandske  sagafortælling  og  historieskrivning. 

»For  at  det  kan  blive  lettere  at  skrive  og  læse,  som  det  nu 
er  almindeligt  også  her  i  landet,  både  love  og  genealogier 
eller  religiøse  tydninger,  eller  også  de  lærde  histori- 
ske værker,  som  Are  Torgilsson  har  forfattet  med  stor  skarp- 
sindighed, har  jeg  nu  osv.«  hedder  det  hos  den  —  desværre  — 
unavngivne  forfatter  af  den  1.  grammatiske  afhandling,  der  er  skre- 
ven o.  11401).  I  de  her  anførte  ord  har  vi  uden  tvivl  en  rigtig  op- 
fattelse og  angivelse  af,  hvori  den  første  nedskrevne  islandske  lit- 
teratur bestod.  Særlig  vil  vi  her  fæste  blikket  på  det  næstførste, 
forfatteren  nævner,  genealogierne,  eller,  som  det  i  grund- 
sproget hedder:  dttvisi,  »slægt-kundskab«  2).  Genealogiske  kund- 
skaber fremhæves  altså  her  som  noget  af  det  allerførste,  man  i 
begyndelsen  af  det  12.  årh.  førte  i  pennen  på  Island.  Ved  første 
ojekast  kunde  dette  synes  noget  påfaldende,  men  også  kun  ved  det 
første.  Når  man  tager  sagen  nærmere  i  betragtning,  bliver  den  for- 
ståelig og  viser  den  sig  at  være  naturlig  nok. 


i)  Isl.  grammat.  litt.  I,  20—1,  jfr.  49. 

2)  Jfr.  ættfrædi,  ætt/rddr  (adj.),   mannfrædi;  Meissners  opfattelse  af  dette 
ord  (Strengl.  92)  kan  ikke  godkendes. 

Som  det  tidligere  er  fremhævet,  blev  Island  for  allerstorste 
delen  bygget  og  befolket  fra  N  o  r  g  e  1).  Både  på  grund  af  de  hjem- 
lige forhold  —  iblandt  hvilke  Harald  hårfagres  landserobring  og 
det  dermed  følgende  påtvungne  afhængighedsforhold  til  én  fælles 
hersker  spillede  en  rolle  —  og  fordi  Nordmændene  (de  norske 
vikinger)  i  Irland  blev  hårdt  trængte  af  de  indfødte  Kelter  —  og 
begge  dele  skete  omtrent  samtidigt  — ,  fandt  de  uafhængigheds- 
lystne Nordmænd  både  hjemme  og  ude  på  at  udvandre  til  den  da 
lige  opdagede  ø  i  nordhavet,  eller  rettere  sagt,  der  viste  sig  netop 
til  det  rette  tidspunkt  en  lejlighed  til  både  at  undgå  undertrykkel- 
sen i  hjemmet  og  de  vestlige  fjenders  overmagt,  som  ikke  kunde 
være  mere  gunstig  og  velkommen.  Den  blev  da  også  i  rigt  mål 
benyttet.  I  den  sidste  fjærdedel  af  det  9.  årh.  og  i  begyndelsen  af 
det  10.  nedsatte  flere  hundrede  storre  eller  mindre  høvdinger  sig 
rundt  omkring  på  Island  tilligemed  deres  mere  eller  mindre  talrige 
følge.  Selve  høvdingerne,  landnamsmændene,  udmærkede  sig  ved 
herkomst,  rigdom,  personlige  egenskaber  og  egne  bedrifter.  Til 
dem  sluttede  sig  ringere  mænd,  bønder  og  andre,  uden  selvstændig 
stilling  men  dog  fri  af  fødsel;  desuden  havde  høvdingerne  deres 
trælle  med,  hvis  efterkommere  i  reglen  blev  ved  med  at  være  ufri; 
undertiden  lykkedes  det  dem  at  opnå  frigivelse  og  de  trådte  da  ind 
i  de  ringere  bønders  klasse.  I  løbet  af  11.  årh.  må  trællestanden 
antages  at  være  ophørt  et  eksistere.  Det  var  nu  kun  naturligt,  at 
høvdingerne  og  deres  efterkommere  holdt  strængt  på  den  forskel, 
der  var  på  dem  og  de  andre.  Navnlig  efter  at  den  islandske  fristat 
var  oprettet  og  den  dertil  knyttede  høvdingevælde  grundlagt,  måtte 
det  være  de  gamle  hovdingeslægter  særlig  magtpåliggende  at  ved- 
ligeholde den  fra  først  af  tilstedeværende  sociale  forskel.  Kløften 
måtte  snarere  uddybes  end  udjævnes.  Men  også  indbyrdes  mellem 
høvdingerne  måtte  der  opstå  og  vedligeholdes  en  ængstelig  vågen 
over  de  enkeltes  fortrin;  det  galdt  om  at  hævde  sig  selv  og  sin 
egen  storhed  om  ikke  fremfor  så  dog  ved  siden  af  de  andre.  Men 
dette  kunde  bedst  og  virksomst  gores  ved,  at  man  hædrede  og 
hævdede  sin  fornemme  herkomst.  Det  var  ikke  i  første 
række  r  i  g  d  o  m  m  en,  men  netop  afstamningen,  der  gav 
anseelse  og  magt.  Der  omtales  flere  gange  i  sagaerne  rige  folk,  der 
var  lidet  ansete  og  uden  indflydelse.  Herkomsten  derimod  betones 


*)  Dette  må  fastholdes.     Om   hele  dette   sporsmål   kan  der  iovrigt  henvises 
til  min  bog  om  Norsk-isl.  kultur-  og  sprogforhold,  afsnit  II. 

så  meget  stærkere.  Det  kan  hedde  om  en  mand:  »han  var  ubemid- 
let«, men  så  kan  der  ofte  tilfojes  —  som  om  det  var  hovedsagen  — : 
»han  var  af  en  god  æt«.  Denne  tanke  afspejler  sig  klart  i  Illuges  og 
Torsteins  samtale  i  7.  kap.  i  Gunnlaugssaga.  Illuge  siger:  »du  ken- 
der hans  (Gunnløgs)  slægt  —  dette  nævnes  først  —  og  vor  rig- 
dom«, og  han  tilfojer  senere:  »det  vil  blive  os  til  venskabsbrud, 
dersom  du  nægter  mig  og  min  son  ligestillethed  med  dig«.  Det 
sidste  udtryk  angår  udelukkende  herkomsten  og  den  dertil  knyttede 
overlegenhed;  Illuges  mening  er,  at,  når  Torstein  ikke  vil  give 
Gunnløg  sin  datter  Helga,  er  det,  fordi  han  anser  sin  slægt ,  for 
bedre  end  Gunnløgs.  På  lignende  måde  betones  udelukkende  Eyjolfs 
»ætstorhed«  og  »store  frændestyrke«,  hvor  han  i  Norge  bejler  til 
en  fornem  hersedatter  (Gluma  kap.  4).  Ætstorheden  spiller  med 
andre  ord  en  overvejende  rolle.  Det  anførte  eksempel  er  et  af  de 
mange,  der  viser,  at  der  i  det  daglige  liv  hvert  ojeblik  kunde  fore- 
komme hændelser,  der  stod  i  forbindelse  med  og  var  udslag  af 
denne  udprægede  slægtfølelse  og  slægthævdelse,  som  alle  var  be- 
sjælede af.  Det  er  den,  der  beherskede  hele  det  sociale  liv  i  landet. 
Derfor  hedder  det  så  ofte  i  Landnåmabok,  at  N.  N.  var  »en  udmær- 
ket, en  fornem,  en  ætstor  mand  osv.«  (ord  som  dgætr,  gbfugr  be- 
tegner sikkert  slægtfornemheden)  eller  at  »N.  N.  var  en  herse  eller 
en  herses  son  og  lign.«  Og  heraf  forklares  det,  at  sagaerne  først 
og  fremmest  gor  rede  for  deres  hovedpersoners  slægtskabsforhold. 
Trælles  slægtregistre  anføres  derimod  aldrig1). 

Det  er  denne  her  anførte  betydningsfulde  hævdelse  af  slægten, 
der  fra  først  af  har  ført  til,  at  enhver  familje  noje  måtte  have  rede 
på  sine  egne  slægtskabsforhold,  først  og  fremmest  hvad  forfædre- 
nes række  angik;  men  også  interessen  for  andre  familjer  måtte 
være  levende;  gensidigt  kendskab  var  nødvendigt.  Dette  har  igen 
ført  til,  at  der  i  tidens  løb  opstod  enkelte  personer,  »vise«  mænd  og 
»vise«  kvinder,  der  fortrinsvis  gav  sig  af  med  at  samle  så  mange 
genealogiske  kundskaber  som  muligt"),  aldeles  som  enkelte  skjalde, 


i)  Jfr.  Mork.  67 15. 

2)  Her  er  der  tildels  tale  om  personlige  interesser  og  virksomhed  til  egen 
fornojelse  og  for  at  kunne  underholde  andre;  jfr.  hvad  der  står  i  Bergs- 
bogen  (Ldn.  158) :  „Mange  synes  det  er  nyttig  kundskab  og  moro  at  vide, 
hvorledes  Islænderes  slægter  støder  sammen  med  norske  høvdingeslægter 
og  navnlig  med  selve  kongeslægten,  således  som  de  ypperste  historikere 
har  skrevet  og  selve  landnamsbøgerne  bevidner".  Hvad  der  her  udtales 
er  ganske  vist  fra  en  sen  tid,  men  det  er  dog  sikkert  et  udslag  af  en 
ældre  tids  opfattelse  tillige. 

der  lærte  så  mange  digte  udenad  som  muligt.  Det  bliver  forståeligt, 
at  slægtregistre  var  noget  af  det  første,  der  optegnedes,  såsnart 
skrivekunsten  udøvedes  efter  en  noget  storre  målestok.  Det  var 
kendskabet  til  slægter  og  personer,  som  det  galdt  at  bevare  ufor- 
vansket. 

Det  må  dog  siges,  at  disse  genealogiske  interesser  ikke  er 
noget  nyt,  som  just  er  opstået  på  Island.  De  er  i  deres  grund 
norske.  Længe  for  Island  opdagedes,  var  storætsforholdet  ud- 
viklet i  Norge,  sansen  for  slægternes  indbyrdes  forhold  også  dér 
vågen.  Det  ser  vi  af,  at  Tjodolf,  omtrent  samtidig  med  Islands 
opdagelse,  forfatter  et  genealogisk  digt  som  Ynglingatal.  Det 
samme  fremgår  af  et  så  utvivlsomt  norsk  digt  som  Hyndluljod 
(hvor  det  galdt  at  telja  nVbja,  bera  upp  ættir  manna,  dæma  of  æt  tir 
jofra),  af  de  genealogiske  tilknytninger  indenfor  Volsungesagn- 
kresen,  af  de  stumper  af  norske  slægtregistre,  der  hist  og  her  findes; 
i  senere  tid  roses  kong  Eysteinn  Magnusson  for  historiske  og 
genealogiske  kundskaber  (dæmi  ok  mannfræSi  Hkr.  III,  286).  Også 
slægtregistrene  i  Fagrskinna  i  B-bearbejdelsen  (udg.  388 — 92)  kan 
her  nævnes.  Følelsen  af  slægtskabsforholdenes  betydning  er  fra 
først  af  gået  i  arv  til  de  Nordmænd,  der  befolkede  Island,  men  sam- 
fundsforholdene her,  navnlig  den  omstændighed,  at  der  ikke  var  et 
enkelt  samlende  overhoved,  der  fordunklede  de  enkelte  hovdinge- 
slægter,  medførte,  at  slægtforholdene  hele  tiden  igennem  her  kom 
til  at  spille  en  særlig  fremragende  rolle.  Deraf  kommer  det,  at  Is- 
lænderne med  tiden  så  langt  overflojede  Nordmændene  som  genea- 
loger,  at  der  ingen  sammenligning  er.  Og  det  er  derfor,  at  endnu  i 
nutiden  er  genealogiske  kundskaber  så  fremtrædende  og  slægt- 
tavler i  en  så  hoj  kurs  på  Island. 

De  eksisterende  genealogier  vil  vi  behandle  i  en  anden  sam- 
menhæng, men  vi  kan  ikke  undlade  her  at  minde  om  den  ældste 
slægtrække,  der  haves,  Are  frodes  eget  slægtregister,  som  han 
har  nedskrevet  i  umiddelbar  forbindelse  med  sin  yngre  Islænder- 
bog, og  hvor  han  øjensynlig  med  stolthed  og  glæde  regner  sin 
slægt  tilbage  til  de  norske  og  svenske,  sagnhistoriske  Ynglinge- 
konger; vi  finder  her  en  direkte  forbindelse  med  det  ældste  slægt- 
digt, Tjodolfs  ovennævnte  kvad  om  Ynglingerne. 

Det  er  klart,  at  så  udviklede  og  omfattende  interesser  for  per- 
soner og  personlige  tilknytninger  måtte  strække  sig  videre  end  til 
de  blotte  navne  på  fædre  og  sonner,  mødre  og  døtre,  opadstigende 
eller  sidegående  rækker.  De  vigtigste  handlinger  og  begivenheder 

Finnur  Jonsson.     II.  13 

i  disse  personers  liv  var  fra  først  af  i  sig  selv  uopløselig  knyttede 
til  de  enkelte  navne.  Først  og  fremmest  måtte  sådanne  hoved- 
begivenheder som  udvandringen  og  de  dertil  knyttede  omstæn- 
digheder, forholdet  til  Harald  hårfagre  m.  m.,  samt  bosættelsen 
på  Island  være  uadskillelig  knyttet  til  den  enkelte  landnamsmands 
navn  og  hans  nærmeste  efterkommeres,  og  blive  til  et  fast  sagn 
i  familjen,  til  en  historisk  familjeskat,  man  fremfor  alt  vilde  bevare. 
Sådanne  findes  da  også  i  mængde  i  Landnåmabok  —  for  kun  at 
nævne  denne  kilde.  På  en  naturlig  måde  sluttede  sig  atter  til  disse 
personer  og  sagn  de  vigtigste  begivenheder  i  landets  ældste  historie 
som  altingets  oprettelse  med  de  dermed  forbundne  indretninger, 
senere  sådanne  begivenheder  som  et  nyt  lands  opdagelse,  for  ikke 
at  tale  om  kristendommens  indførelse  osv.  Disse  begivenheder  stod 
jo  i  den  allernojeste  forbindelse  med  visse  hovedslægter,  med  en- 
kelte landnamsmænd  (Ulfljot  f.  ex.)  og  deres  efterkommere  i  andet 
og  tredje  led.  Ikke  mindst  måtte  ætternes  liv  og  indbyrdes  forhold 
tiltrække  sig  opmærksomheden.  De  indvandrede  høvdinger  og 
deres  første  efterkommere  var  just  ikke  egnede  til  at  sidde  stille 
på  deres  gårde,  ene  og  alene  optagne  af  årets  og  dagens  fredelige 
gærning.  Vikingeånden,  uafhængighedstrangen,  den  i  hver  nerve 
dirrende  følelse  af  ætstorheden  og  tilbøjeligheden  til  at  gore  sig 
gældende  kunde  ikke  uden  videre  forsvinde;  tværtimod  måtte  den 
en  tid  lang  i  det  mindste  næres  af  de  i  begyndelsen  meget  usikre 
sociale  forhold;  hvor  let  kunde  der  ikke  opstå  stridigheder  f.  ex.  om 
ejendomsretten?  Livet  på  Island  i  det  10.  årh.  måtte,  som  for  be- 
mærket, uundgåelig  medføre  fejder  og  stridigheder  af  forskellig  art, 
manddrab  og  andre  begivenheder,  som  for  landets  historie  i  det 
hele  var  af  en  underordnet  betydning,  men  for  den  enkelte  familje 
så  meget  mere  mærkelige  og  mindeværdige.  Om  sådanne  minde- 
værdige begivenheder  opstod  der  naturlig  sagn  og  berettelser,  der 
atter  blev  famil jesagn  eller  også,  når  de  forefaldne  begiven- 
heder havde  en  mere  almindelig  betydning,  herredssagn.  Var 
begivenhederne  knyttede  til  altinget,  midtpunktet  for  landets  hele 
politiske  liv,  kunde  de  få  en  mere  almindelig  betydning  og  fortæl- 
lingerne om  dem  blive  endnu  mere  udbredte. 

Nedsættelsen  på  Island  var  af  flere  forskellige  grunde  ikke  ens- 
betydende med  en  fuldstændig  løsrivelse  fra  den  oprindelige 
fædrene  jordbund.  Hos  udvandreren  er  der  for  mange  minder  om 
de  hjemlige  forhold;  han  har  efterladt  slægtninge  og  venner,  hvis 
skæbne  interesserer  ham;  han  søger,  så  godt  han  kan,  at  følge 

med  sit  oprindelige  hjemlands  begivenheder.  De  gamle  landnams- 
mænd glemte  sikkert  ikke  deres  oprindelige  fædreland.  Det  skulde 
også  snart  vise  sig,  at  deres  efterkommere  på  mange  måder  netop 
trængte  til  en  forbindelse  med  omverdenen;  intet  land  kunde  på 
grund  af  forholdene  have  storre  betydning  for  dem  end  netop 
Norge  (jfr.  I,  325).  Således  var  Islændernes  blik  fra  først  af  rettet, 
ikke  alene  indad  mod  dem  selv,  men  også  udad  mod  deres  stamme- 
land  og  deres  nærmeste  stammefrænder.  Mødtes  to  mænd  fra  for- 
skellige egne  på  Island,  spurgte  de  hinanden,  ligesom  man  endnu 
den  dag  idag  gor:  »hvad  nyt  at  fortælle?«  (hvad  er  i  fréttum,  jfr. 
Oddr.  gråtr  4:  hvat  's  frægst  å  fold?).  På  samme  måde  gik  det  til, 
når  en  Islænder  traf  en  Nordmand,  eller  når  et  norsk  skib  landede 
på  Island.  »Hvad  nyt  fra  Norge?«  har  på  Island  hele  tiden  været  et 
lige  så  almindeligt  sporsmål,  der  krævede  grundig  besvarelse,  som 
hint  bekendte:  »Quid  novi  ex  Africa?«  var  det  i  et  tidsrum  i  Rom. 
Med  andre  ord:  interesserne  for  personlige  forhold  måtte  fra  først 
af  være  ligeligt  delte  mellem  norsk  og  islandsk. 

Fra  Norge  kunde  der  jo  altid  være  meget  vigtige  ting  at  for- 
tælle. Der  var  jo  et  kongedomme  med  udpræget  krigerske  tradi- 
tioner. Kongeskifter,  stridigheder  og  kampe  mellem  de  mange 
tronkrævere,  der  altid  var  rede  til  at  hærge  landet,  ledingsfærd  og 
krigstog  —  alt  dette  var  af  hojeste  betydning  netop  for  Islænderne. 
De  norske  konger  døde  ikke  af  alderdom  som  en  kong  Aun  i 
Upsala.  Mellem  kong  Harald  hårfagre  og  Olaf  kyrre  er  der  ikke 
én,  der  ikke  får  en  voldsom  død,  tildels  i  sin  fejreste  alder.  I  det 
10.  og  11.  årh.  —  for  ikke  at  tale  om  det  12.  —  fulgte  begiven- 
hederne og  det  den  ene  storre  end  den  anden  så  at  sige  slag  i  slag, 
ikke  mindst  ved  og  efter  år  1000.  Hvilke  begivenheder  var  ikke 
således  kong  Hakon  jarls  død,  Olafernes  bedrifter  i  deres  drama- 
tiske regeringstid,  Magnus  den  godes  herredomme  ikke  alene  over 
Norge,  men  også  over  Danmark,  Harald  hårdrådes  evindelige 
kampe  med  Danskerne?  osv.  osv.  Hele  tiden  igennem  var  der  over- 
flod af  fortællingsstof,  og  det  så  interessant  som  tænkes  kunde, 
tilstede  i  Norge.  Næppe  et  skib  kunde  lande  på  Island  uden  at  have 
et  eller  andet  vigtigt  at  meddele. 

På  Island  blev  forholdene  i  tidens  løb  noget  anderledes.  Efter 
at  kristendommen  var  bleven  indført  (1000),  hvorved  det  første 
urolige  tidsrum  i  landets  historie  så  at  sige  afsluttes,  og  efter  at 
de  høvdinger,  der  omkr.  år  1000  spillede  en  hovedrolle,  alle  efter- 
hånden var  døde,  kommer  der  lidt  efter  lidt  ro  i  landet.    Uagtet 

13* 


[193-194]  —    196   — 

befolkningens  krigerske  sind  ikke  helt  er  uddød,  har  det  11.  årh.  et 
ganske  andet  udseende  end  det  10.  De  udprægede  personligheder 
synes  tildels  at  være  forsvundne  eller  i  hvert  fald  stærkt  formin- 
skede  i  antal;  også  gejstlighedens  opkomst  og  kirken  har  vel  gjort 
sit  til  at  lægge  dæmper  på  karakterens  voldsomhed.  I  de  tre  sidste 
fjærdedele  af  det  11.  årh.  skete  der,  så  vidt  vides,  meget  lidt,  som 
kunde  give  anledning  til  dannelsen  af  en  saga.  Først  når  vi  kom- 
mer ind  i  det  12.  årh.  finder  vi  igen  stridbare  høvdinger  og  ud- 
prægede personligheder,  og  så  forefalder  der  også  sådanne  be- 
givenheder, der  ikke  undlod  at  vække  almindelig  opmærksomhed 
og  blive  gjort  til  genstand  for  omtale  og  fortælling.  I  en  endnu 
stærkere  grad  kommer  stridbarheden  frem  i  et  tidsrum  af  det  13. 
årh.,  den  bekendte  Sturlungetid,  der  tiltrods  for  dens  forskellige 
karakter  dog  i  mangt  og  meget  minder  om  det  10.  årh.  Vi  lader 
os  i  denne  sammenhæng  noje  med  i  al  korthed  at  minde  om  disse 
hovedtidsrum  i  den  islandske  historie  indtil  fristatens  undergang. 
Men  for  vi  går  videre,  vil  vi  særlig  fremhæve  betydningen  af  det 
foromtalte  fredsæle  tidsafsniti  det  11.  årh.  Netop  fordi  det 
var  fattigt  på  sådanne  begivenheder,  som  folket  ifølge  sin  op- 
fattelse anså  for  særlig  mindeværdige,  måtte  det  komme  til  at 
stille  det  forudgangne,  i  og  for  sig  minderige  tidsrum  i  en  endnu 
storre  glans  og  omgive  forfædrenes  bedrifter  med  en  strålekrans, 
der  måtte  lyse  dobbelt  stærkt.  Det  er  dette  tidsrum,  vi  må  til- 
lægge en  afgorende  betydning  for  den  islandske  mundt- 
lige fortællings  og  altså  også  den  islandske  sagas  udvikling.  1  denne 
fredens  tid  har  man  atter  og  atter  fortalt  slægtninge  og  venner, 
men  især  den  opvoksende  ungdom  om  de  så  beromte,  så  kraftige 
og  storladne  forfædre  —  kort  sagt,  om  det  10.  årh.s  personligheder 
og  begivenheder.  Det  er  disse  fortællinger,  der  tilsammen  danner 
indholdet  af  den  islandske  historiske  tradition  om 
de  ældste  tider  i  Islands  og  Norges  historie. 

Mundtlige  meddelelser  om  tidligere  levende  personer  og  ældre 
begivenheder  kan  forfølges  så  langt  tilbage  i  tiden,  som  vor  histo- 
riske viden  overhovedet  rækker  —  ja  sikkert  eksisterede  de  længe 
for.  Et  tillægsord  som  frægr,  hvis  sædvanlige  betydning  er  be- 
romt,  viser  bedst,  hvor  langt  tilbage  interessen  for  mænd,  der  har 
udmærket  sig,  går.  Ordets  oprindelige  og  egenlige  betydning  er 
nemlig  »omspurgt«  (udsagnsordet  fregnci,  fra,  frdgum,  hvortil  frægr 
hører,  genfindes  i  alle  oldgermanske  sprog:  got.  fraihnan,  ags. 
frignan,  oht.  frågen  osv.),  deraf  »omtalt«  og  tilsidst  »beromt«.    I 

de  ældste  digte  som  eddadigtene  findes  antydninger  af  personal- 
historiske  interesser  og  historisk  videbegærlighed  (Helg.  Hjorv. 
31;  »Hvad  nyt  fra  Norge?«,  jfr.  beg.  af  Oddr.  gr.,  Atlamål, 
Gudrhvot;  jfr.  Ynglingatal,  I,  436 — 37).  Herved  forudsættes  utve- 
tydig ældre  mundtlige  meddelelser  som  digternes  kilde.  Interessant 
er  det  at  lægge  mærke  til,  at  der  i  Halfdan  svartes  tid  omtales  en 
norsk  mand  Dag  med  tilnavnet  »frode«  (Fsk.  382.  383 *) ;  om  dette 
tillægsord  se  nærmere  i  det  følgende). 

I  det  9.  årh.  har  den  historiske  fortælling  til  gensidig  under- 
holdning allerede  været  almindelig  i  Norge  2),  og  den  blev  det  i  den 
følgende  tid  også  på  Island.  Man  har  ofte  nok  fremhævet  landets 
og  de  enkelte  landsdeles  afsondrede  beliggenhed,  de  enkelte  gårdes 
ensomhed;  man  har  ofte  og  stærkt  nok  peget  på  de  lange  vinter- 
aftener. Disse  i  forbindelse  med  det  mangelfulde  samkvem  frem- 
kaldte trang  til  underholdning  til  at  korte  tiden  med.  Hvad  andet 
havde  man  at  ty  til  end  fortællinger  om  mærkelige  mænd  og  deres 
gærninger  eller  fremsigelsen  af  historiske  heltekvæder,  eller  med- 
delelser og  samtaler  om,  hvad  der  for  nylig  var  sket  i  egnen  eller 
de  nærmeste  herreder,  hvorved  erindringen  om  disse  opfriskedes 
og  hvorved  de  yngre  blandt  tilhørerne  ligesom  oplærtes  til  engang 
i  tiden  at  lade  det  hørte  gå  videre  til  næste  slægtled  på  samme 
måde.  Men  også  ved  det  almindelige  arbejde,  på  marken,  i  båden, 
i  smedjen,  —  allevegne  var  der  lejlighed  til  meddelelse  af  historisk 
stof.  Hvor  betegnende  er  det  ikke,  når  Vémundr  Hrolfsson  under 
sit  smedearbejde  med  ufordulgt  glæde  overfor  sin  svend  mindes 
sine  bedrifter:  »Ene  jeg  blev  11  mænds  banemand  —  blæs  du 
mere«  (Ldn.  270).  Eller  når  Holmgongu-Bersi  i  et  af  sine  vers 
ytrer,  at  det  nu  er  den  31.  mand,  han  har  dreebt?  Han  har  rede  på 
sine  bedrifter.  Også  hvor  flere  var  samlede,  har  man  underholdt 
hinanden  med  lignende  fortællinger  om  episodiske  tildragelser,  om 
enkelte  kampe,  tog  og  lign.;  tilstedeværende  genstande,  våben  og 
kostbarheder,  kan  mangen  en  gang  have  fremkaldt  sådanne  med- 
delelser; de  havde  jo  ofte  deres  historie.  Hvilke  minder  knyttede 
uer  sig  ikke  til  et  ved  udmærket  tapperhed  eller  ved  list  erhværvet 
sværd  eller  skjold  eller  til  modtagne  prægtige  fyrstegaver?  Var 
det  ikke  naturligt,  at  sådanne  kostbarheder  blev  familjeklenodier, 
stykker,  der  gik  i  arv  tiligemcd  den  dertil  knyttede  historie?  Frem- 


*)  Findes  kun  i  bearbejdelsen  A. 

2)  Jfr.  herom  min  bog  om  Norsk-isl.  sprog-  og  kulturforh.,  afsnit  V. 

deles,  var  der  ikke  mange  gårde,  de  mange  stednavne,  ørnefni  (egl. 
oprindelige  navne),  ligeså  mange  og  altid  nærværende  minder  om 
stedfundne  tildragelser,  og  hvor  ofte  måtte  ikke  navne  som  Grims- 
holt,  Orrostuholl  og  lign.  fremkalde  fortællingen  om,  hvad  der  lå 
til  grund  for  disse  navne,  og  således  bevare  erindringen  om  tid- 
ligere begivenheder?  Et  direkte  vidnesbyrd  herom  findes  i  Gull- 
porissaga  (s.  36),  hvor  det  hedder,  at  »disse  mandefald  er  fortalte 
efter  (o:  i  overensstemmelse  med  og  tilknytning  til)  de  grav- 
mærker (kuml),  som  er  fundne,  hvor  kampene  har  stået«.  Der  er 
fremdeles  en  vigtig  omstændighed  at  lægge  mærke  til.  Flere  af  det 
10.  årh.s  fremragende  mænd  var  tillige  digtere,  af  hvem  man 
havde  ikke  alene  storre  digte,  men  også  flere  eller  færre  enkeltvers, 
digtede  i  anledning  af  enkelte  begivenheder.  Disse  vers  opbeva- 
redes i  reglen  med  en  pietet,  de  fortjænte,  men  samtidig  var  de  i 
en  fortrinlig  grad  egnede  til  at  støtte  hukommelsen  og  bevare  min- 
det om  de  der  antydede  tildragelser.  De  kom  ofte  til  at  udgore  en 
slags  kærne,  hvorom  de  historiske  sagn  lagrede  sig  mere  eller 
mindre  righoldig;  bægge  dele  støttede  hinanden  og  bevaredes 
sammen  gennem  tiderne. 

Lysten  til  at  høre,  lysten  til  at  korte  tiden  for  sig  og  andre, 
har  væsenlig  bidraget  til  og  fremhjulpet  tilblivelsen  og  opsamling- 
en af  det  eksisterende  historiske  stof.  Meget  tidlig,  også  i  Norge1), 
er  underholdningen  med  historiske  fortællinger  gået  over  til  at 
blive  et  bevidst  led  i  de  almindelige  folkeforlystelser  ( skemtanir) ; 
sagnaskemtan  blev  tillige  et  af  de  mest  afholdte  og  ædleste  under- 
holdningsmidler  og  omtales  som  sådan  ganske  hyppig.  Her  nogle 
eksempler.  I  sit  bryllup  underholder  Kjartan  gæsterne  ved  at  for- 
tælle om  sin  udenlandsrejse  (Laxd.  171).  Gretter  siges  at  have 
fortalt  de  12  bersærker  mange  morsomme  historier«  a).  Tormods 
tjæner,  Fifl-Egill,  kom  til  ham  og  fortalte  ham,  »at  han  var  for  langt 
borte  fra  megen  skæmt«,  og  da  Tormod  spurgte,  hvad  det  da  var 
for  moro,  han  mente,  fortalte  Egill,  at  Torgrim  trolle  fortalte  godt 
og  morsomt  om  sin  kamp  med  Torgeir  og  at  hele  tingforsamlingen 
var  stimlet  sammen  for  at  høre  derpå3).  Nornagæst  erklærede 
hos  kong  Olaf  Tryggvason,  at  han  forstod  »at  fortælle  sagaer,  så 


J)  Jfr.  Heyrdak  segja  \  i  sogum  fornutn  Oddr.gråtr  beg. 

2)  Grettiss.  43;  at  dette  næppe  er  historisk  g6r  mindre  til  sagen. 

3)  Fostbr.  87,  88,  Hauksb.  393—94.     Der  er  her  ganske  vist  tale  om  gron- 
landske  forhold,  men  de  kan  uden  videre  identificeres  med  islandske. 

at  man  fandt  fornøjelse  derved«1).  I  Brandkrossap. 2)  tales  der 
om  en  fortælling,  der  »skont  tvivlsom  i  historisk  henseende,  dog  er 
morsom  at  høre«.  Noget  lignende  hedder  det  om  et  »gammens- 
frasagn«  i  Fagrsk.  (s.  275),  men  den  lærde  historiker  tilfojer  her, 
karakteristisk,  at  meddelelsen  ikke  er  særdeles  sagamæssig  (sogn- 
leg).  Fra  det  bekendte  og  titomtalte  bryllup  på  Reykjaholar  (1119) 
haves  i  Sturlunga  (I,  22)  fortællingen  om,  at  man  der  blandt  for- 
skellige underholdningsmidler  også  havde  sagnaskemtan,  og  at 
llrolf  fra  Skalmarnæs  og  præsten  Ingimund  (se  foran  54,  139,  167) 
fortalte  sagaer  for  at  underholde  folk  med.  Samtidig  meddeles  det 
i  forbigående,  at  »også  med  denne  saga  —  d.  e.  Hromund  Greips- 
sons  —  underholdt  man  kong  Sverre  —  altså  i  slutningen  af  samme 
årh.  — ,  der  kaldte  sådanne  lognesagaer  (vi  vilde  sige:  en  for- 
historisk saga)  de  fornøjeligste.  Samme  slags  sagaunderholdning 
forudsættes  vistnok,  når  det  om  høvdingen  Sturla  Tordson  siges,  at 
han  på  altinget  »lod  sig  underholde  hjemme  i  sin  bod«3)-  Saga- 
fortælling betegnes  endelig  træffende  i  l^idrekssaga  (s.  6 — 7) :  »men 
underholdning  med  sagaer  eller  digte  er  ikke  forbunden  med  nogen 
omkostninger  eller  personlige  farer;  én  kan  dér  underholde  mange, 
som  ønsker  at  lytte  til  ham ;  den  kan  også  anvendes  overfor  nogle 
enkelte  —  d.  v.  s.  der  behøves  ingen  storre  forsamlinger  — ;  den 
er  i  lige  grad  til  rede,  hvad  enten  det  er  nat  eller  dag,  hvad  enten 
det  er  lyst  eller  morkt«.  Det  er  ligefrem  rørende  udtrykt;  hvilken 
fin  og  smuk  følelse  ligger  ikke  bagved!  Hvilken  anseelse  en  for- 
tæller nød  i  udlandet  kan  bl.  a.  ses  af,  hvad  der  meddeles  l)  om 
en  af  de  landflygtige  mordbrændere  hos  kong  Si?tryg  og  Gille  jarl, 
der  ønskede  at  høre  noget  om  Bergtorshvolsbranden  —  »der  blev 
sat  en  stol  under  fortælleren  og  alle  lyttede  andægtig  til«.  Vel- 
bekendt er  fortællingen  om  historikeren  Sturla  i  Norge  i  året 
1263'"').  Het  er  af  dette  klart,  at  sagafortælling  til  alle  tider  har 
været  en  lige  så  udbredt  som  yndet  underholdning,  ikke  alene  på 
Island,  men  også  i  Norge,  ikke  alene  hos  hoje,  men  også  hos  lave, 
aldeles  på  samme  måde  som  fremsigelse  af  digte  var  det.  Til  slut- 
ning vil  vi  her  optage  den  klassiske  og  særdeles  karakteristiske 


i)  Flat.  I,  346,  jfr.  348. 

2)  Austf.  s.  186. 

3)  Sturlunga  I,  116. 

*)  Njåla  880,  jfr.  883-4. 

')  Sturlunga  II,  325.     Her  sporger  en  stavnbo,  hvem  der  skulde  underholde 
(om  aftenen  ved  sængetid),  som  om  dette  var  det  sædvanlige. 

fortælling  om  Islænderen  hos  Harald  hårdråde  i  dens  helhed1): 
»Engang  kom  der  en  ung  Islænder  til  kongen  [Harald  hårdråde] 
og  bad  om  at  måtte  opholde  sig  hos  ham.  Kongen  spurgte,  om 
han  forstod  sig  på  noget,  men  han  sagde,  at  han  kunde  sagaer. 
Da  sagde  kongen,  at  han  vilde  tage  imod  ham;  til  gengæld  skulde 
han  forpligte  sig  til  at  underholde  enhver,  som  forlangte  det. 
Det  gjorde  han  nu  og  blev  yndet  af  hirdmændene.  De  gav  ham 
klæder  og  kongen  gav  ham  våben  i  hånd.  Således  gik  det  til 
henimod  jul.  Da  blev  Islænderen  tavs  og  indesluttet.  Kongen 
spurgte  om  grunden  hertil.  Han  sagde,  at  det  blot  var  lunefuldhed. 
»Det  er  ikke  sandt,  sagde  kongen;  jeg  vil  gætte  på  årsagen.  Du 
er  vistnok  færdig  med  dine  historier.  Du  har  underholdt  hele 
vinteren  igennem  enhver,  der  har  forlangt  det,  og  nu  er  du  ked 
over  at  være  færdig,  ligesom  julen  står  for  doren«.  »Det  er  rigtig 
gættet,  lød  svaret;  jeg  har  kun  én  historie  tilbage  og  den  tor  jeg 
ikke  fortælle;  ti  det  er  din  udfærdssaga«.  »Ja,  det  er  netop  den 
historie,  jeg  helst  gad  høre,  og  fra  nu  af  skal  du  være  fri  for  at 
skulle  underholde  alle  og  enhver;  men  selve  juledag  skal  du  be- 
gynde på  denne  saga  og  fortælle  deraf  et  lille  stykke,  men  jeg 
skal  sorge  for,  at  den  bliver  dig  lige  så  droj  som  julen  er  lang. 
Du  skal  hverken  mærke  på  mig,  om  jeg  synes  godt  eller  ilde 
derom«.  Nu  begyndte  Islænderen  første  juledag  og  fortalte  en 
stund,  indtil  kongen  befalede,  at  han  skulde  holde  op.  Folk  be- 
gyndte at  drikke  og  tale  om,  at  det  havde  været  dristig  gjort  af 
Islænderen  at  fortælle  kongen  hans  egen  historie,  og  hvad  mon 
kongen  vilde  sige  til  det.  Således  gik  det  hele  julen  igennem;  da 
julen  var  til  ende,  var  også  historien  ude.  Aftenen  efter  at  sagaen 
var  sluttet,  spurgte  kongen  Islænderen:  »Er  du  ikke  nysgærrig 
efter  at  vide,  hvad  jeg  synes  om  din  historie?«.  »Jeg  er  meget  be- 
kymret i  så  henseende,  herre  konge«.  »Jeg  skal  da  sige  dig,  at  jeg 
synes  særdeles  godt  derom,  og  din  fortælling  svarer  til  indholdets 
beskaffenhed,  men  af  hvem  har  du  lært  historien?«.  Han  svarede: 
»Det  var  min  sædvane  hjemme  [på  Island]  hvert  år  at  ride  t  i  1 
tings,  og  her  lærte  jeg  hvert  år  noget  af  sagaen  af  Haldor 
Snorrason«,  hvortil  kongen  bemærkede,  at  det  så  intet  under  var, 
at  han  kunde  den  så  rigtig«2)- 


i)  Mork.  72—3;  Fms.  VI,  354—6;  Nordboernes  Aandsliv  II,  175. 
-)  Haldor  havde  nemlig  deltaget  i  Haralds  ledingsfærd  i  Syden  og  var  en  af 
hans  hårdføreste  mænd. 

Ikke  alene  for  at  underholde,  men  lige  så  meget  af  politisk- 
praktiske grunde  må  det  have  været,  at  alle  udenherredsmænd 
anså  det  for  deres  pligt,  først  at  træffe  Torstein  Ingimundsson  [i 
Vatsdalen]  og  fortælle  ham  tidender  fra  andre  egne  og  hvad  der 
skete  af  nye,  mærkelige  begivenheder1)- 

De  to  sidst  anførte  kildesteder  er  også  i  så  henseende  mærke- 
lige, fordi  de  giver  os  oplysninger  om,  hvorledes  nyheder  og  efter- 
retninger b  r  a  g  t  e  s  fra  det  ene  sted  til  det  andet.  Dette  ses  nemlig 
at  være  sket  med  forholdsvis  lethed.  Festlige  sammenkomster  som 
pragtfulde  bryllupper  eller  arvegilder  havde  i  så  henseende  deres 
store  betydning;  og  da  ikke  mindre  de  lege,  der  om  vinteren  af- 
holdtes på  isen,  hvortil  folk  fra  alle  nærliggende  bygder  søgte. 
Fremdeles  førte  de  rejsende  efterretninger  fra  den  ene  del  af 
landet  til  den  anden.  Men  af  afgorende  og  gennemgribende  be- 
tydning var  dog  tingforsamlingerne,  fremfor  alt  altinget,  hvor 
kærnen  af  hele  landets  befolkning  mødtes  hver  sommer,  ikke  alene 
til  alvorlig  statsvirksomhed,  men  også  til  en  slags  selskabelig 
sammenkomst  og  venskabeligt  samvær.  Det  er  vanskeligt  at  over- 
drive den  betydning,  som  altinget  har  haft  for  den  islandske  saga. 
navnlig  den  gensidige  meddelelse,  for  dannelsen  af  den  islandske 
historiske  tradition  i  det  hele. 

Vi  har  af  et  af  de  fornævnte  eksempler  set,  at  en  af  tingets 
deltagere  »lod  sig  underholde«  i  sin  bod.  Dette  er  af  en  mere 
privat  karakter,  ligesom  også  hvad  der  i  Egilssaga  fortælles  om 
Egill  Skallagrimsson.og  den  unge  Einarr  skåleglam  (I  479);  denne 
fortalte  Egill  »om  tidender  østfra«  (o:  fra  Norge)  og  om  hans 
venner  og  uvenner;  Egill  på  sin  side  fortalte  Einarr  om  sine  tid- 
ligere bedrifter.  Men  Einarr  har  sikkert  fortalt  om  »tidender  øst- 
fra« til  andre  end  til  Egill.  Om  Tord  Kolbeinsson  hedder  det  i 
Bjarnarsaga  (s.  9),  at  han,  efter  at  være  vendt  tilbage  fra  Norge 
(1008),  red  til  altinget  —  »og  det  blev  man,  hedder  det,  overmåde 
glad  ved,  ti  han  forstod  godt  at  fortælle  om  tidender«.  Endnu 
klarere  er  den  oplysning,  vi  får  fra  Gunnlaugssaga.  Ikke  såsnart 
Gunnløg  er  landet  nordpå  ved  Melrakkasletten,  hojt  oppe  under 
polarkresen,  altså  på  en  af  de  mest  afsides  liggende  afkroge  af 
landet,  får  han  af  en  bondeson  at  vide,  at  hans  fæstemø  er  bleven 
bortfæstet  til  Hrafn  Onundsson  —  »jeg  var  tilstede  på  alt  i  riget 


O  Vatsdrelas.  51,  jfr.  54:  „Dette  blev  nu  gjort  til  tidendemælding  rundt  om- 
kring i  egnene". 

i  sommer,  da  den  sag  blev  afgjort«,  ytrer  bondesonnen.  Denne  op- 
lysning taber  ikke  i  betydning,  fordi  der  her  er  tale  om  noget, 
der  foregik  på  selve  altinget.  Af  hvad  der  fortælles  om  altinget 
på  Gronland  (se  ovf.)  og  af  den  ovenfor  anførte  fortælling  om  Is- 
lændingen hos  kong  Harald  fremgår  det  med  al  ønskelig  tydelig- 
hed, hvilket  midtpunkt  altinget  har  været  også  for  udenlandske 
begivenheders  udbredelse.  Og  dog  er  ingen  beretning  så  anskuelig 
og  talende  som  den  om  den  ny  viede  biskop  Magnus  Einarsson;  da 
han  (1135)  kom  fra  sin  udenlandsrejse,  red  han  straks  lige  til 
altinget.  Folk  var  ved  domstolene  og  kunde  ikke  forliges;  så  kom 
der  én,  der  fortalte,  at  nu  kom  biskop  Magnus  ridende.  Alle  blev 
så  glade  derved,  at  de  forlod  deres  forretninger  og  stimlede  sam- 
men om  bispen,  der  nu  trådte  frem  på  pladsen  foran  kirken  og 
fortalte  alle  de  tidender,  der  var  sket  i  Norge  medens  han  var 
udenlands1).  Hvilket  billede  får  vi  ikke  herigennem,  ikke  alene  af 
folks  umættelige  higen  efter  at  høre  nyt,  men  også  af,  hvilken  be- 
tydning altinget  havde  som  et  brændpunkt  for  historisk  fortælling, 
hvorfra  der  udgik  stråler  så  at  sige  til  alle  landets  fjorde,  næs  og 
dale.  Allevegne  hen  kunde  de  vigtigste  begivenheder  i  ind-  og 
udland  i  en  meget  kort  tid  nå.  Allevegne  kunde  de  fortælles  og 
drøftes,  allevegne  kunde  der  opsamles  historisk  stof  i  mængde.  At 
dette  i  virkeligheden  er  sket,  derom  er  der  ikke  den  ringeste  tvivl; 
der  dannedes  en  almindelig  historisk  folkeviden,  et,  for  at  tale  med 
Snorre2),  almindeligt  alpydumdl. 

Efterhånden  som  tiden  gik  og  navnlig  eftersom  tiderne  blev 
fredeligere  i  det  11.  årh.,  kunde  en  mere  samlende  og  rolig  be- 
tragtning af  fortiden  begynde.  En  sådan  virksomhed  ligger  imid- 
lertid ikke  for  den  store  mængde  af  et  lands  befolkning;  det  følger 
af  sig  selv,  at  det  kun  er  enkeltmænd,  der  kan  beskæftige  sig  med 
den.  For  Islands  vedkommende  er  det  nu  så,  at  der  ud  af  den 
hele1  med  stærk  historisk  sans  begavede  og  med  en  rig  historisk 
viden  udstyrede  befolkning  efterhånden  hæver  sig  enkelte 
mænd  med  en  særlig  udviklet  historisk  begav- 
else, som  begynder  at  samle  det  historiske  stof 
ikke  just  udelukkende  i  den  hensigt  at  meddele 
dette    til   andre   ved  genfortælling  i  storre  eller  mindre  par- 


!)  Hungrvaka  kap.  13,  Bisk.  I,  77. 
2)  Jfr.  Hkr.  III,  49. 

tier,  men  sikkert  lige  så  meget  drevne  dertil  af  en 
individuel  tilbøjelighed  og  egen  indre  drift,  Det 
er  den  forholdsvis  talrige  skare  af  de  mænd,  som  samtid  og  efter- 
tid kaldte  frodir  menn;  enkelte  af  dem  fik  endogså  tillægget  hinn 
frodi  som  et  hædrende  tilnavn.  Dette  tillægsords  særlige  betydning 
er  »kyndig«,  og  det  bruges  navnlig  om  tillærte  historiske  kund- 
skaber1); disse  kaldes  selv  frædi  eller  på  grund  af  disse  kund- 
skabers fornemste  indhold,  mannfrædi.  Ensbetydende  med  frodr 
bruges  undertiden  vitr  (vis),  medens  derimod  spakr  (klog)  i  reglen 
bruges  om  medfødt  klogskab  eller  om  juridiske  kundskaber. 

I  vore  kilder  nævnes  ikke  sjælden  sådanne  'frode  mænd'.  Vi 
har  for  nævnt  Dagr  hinn  frodi  i  Norge  i  det  9.  årh.;  fra  samme  tid 
synes  den  i  Landnåmab.  (s.  230)  nævnte  Porolfr  frodi  at  være  2)- 
Dernæst  kommer  Finnboge  hinn  frodi  (også  ramme,  Ldn.  83,  85), 
efter  slægtledene  at  domme,  omkr.  1100 — 25.  Kolskeggr  hinn  frodi, 
en  broder  til  lovsigemanden  Finnr  Hallsons  bedstemoder;  Finnr 
døde  1145;  Kolskeggr  må  altså  snarest  tilhøre  det  11.  årh.s  sidste 
halvdel;  han  kaldes  også  hinn  vitri  (Ldn.  320  anm.)  og  jævnstilles 
med  Are  hinn  frodi,  de  frode  mænds  ypperste  repræsentant.  Fra 
skjalden  Tindr  Hallkelsson  nedstammede  Brandr  prior  hinn  frodi, 
der  må  have  været  samtidig  med  Are,  ligesom  også  den  for  nævnte 
præst  Ingimnndr,  der  kaldes  frædimadr  mikill,  for  ikke  at  glemme 
disses  beromte  samtidige  Sæmnndr  præst  hinn  frodi  (død  1133). 
Fremdeles  nævnes  en  Porsteinn  hinn  frodiz)>  hvis  levetid  er  uvis, 
men  som  er  ældre  end  Snorre.  Den  beromte  lovsigemand  Gizurr 
Hallsson  (død  1206)  kaldes  »den  frode  mand«4),  men  han  førte 
ikke  hinn  frodi  som  tilnavn.  Fra  det  13.  årh.  er  navnlig  mænd  som 
Styrmir  præst  hinn  frodi  (tilnavn,  død  1245),  Snorri  Sturluson  (et  par 
gange  nævnt  hinn  frodi;  noget  almindeligt  tilnavn  for  ham  var 
dette  ikke),  og  Sturla  Pordarson  (oftere).  Af  kvinder  kan  særlig 
nævnes  Poridr,  Snorre  godes  datter,  der  af  Are  berømmes  som 
margspok  ok  oliiigfrod  (»hvis  kundskaber  ikke  beror  på  usandfær- 
dighed«); hun  kaldes  i  Ldn.  (se  92)  hin  spaka,  hvilket  snarest  be- 


0  Med  hensyn  til  begrebet  i  ordet  kan  der  henvises  til  Sn.-E.  I,  82.  88. 
Vidtberejsthed  og  hoj  alder  gav  formodning  om,  at  man  måtte  være  så 
meget  mere  'frod'  Fms.  II,  60. 

2)  Når  digteren  Tjodolf  fra  Hvinir  en  enkelt  gang  nævnes  den  frode,  er  der 
her  næppe  tale  om  et  gammelt  virkeligt  tilnavn. 

3)  Fms.  IV,  210,  Hkr.  II,  195. 

4)  Hungrvaka,  Bisk.  I,  59. 

tegner  hende  som  klog,  vis  i  almindelighed.  Flere  kvinder  nævnes 
også  som  historiske  hjemmelsmænd,  hvorom  senere1)- 

Hertil  kommer,  at  'frode'  eller  'vise'  mænd  hyppig  nævnes  i 
al  almindelighed  som  historiske  hjemmelsmænd  eller  som  historie- 
kyndige; i  nogle  af  de  herhenhørende  tilfælde  kan  det  være  en 
almindelig  frase,  men  sikkert  i  de  færreste2)- 

Særlig  fortjæner  det  opmærksomhed,  at  hvor  der  nævnes 
islandske  mænd  med  t  i  1  n  a  v  n  et  'frode'  —  se  ovf .  — ,  er  der 
så  at  sige  udelukkende  tale  om  mænd,  der  har  levet  i  den  sidste 
halvdel  af  det  11.  årh.,  omkr.  1100  og  i  den  første  halvdel  af  det 
12.  De  kommer  altså  som  sådanne  og  i  stor  mængde  til  syne 
netop  i  landets  for  omtalte  første  virkelig  fredstid;  dette  kan  ikke 
være  tilfældigt  og  det  er  så  meget  mere  betydningsfuldt  i  denne 
sammenhæng,  som  det  klart  viser,  at  man  allerede  så  tidlig  —  ikke 
mere  end  hojst  150  år  efter  landets  bebyggelsestid  —  gav  sig  af 
med  på  enkelte  hænder  at  samle  mere  eller  mindre  af  det  tilstede- 
værende historiske  stof.  I  tiden  efter  1150  er  det  kun  ganske  få, 
som  Styrmer  (han  er  i  grunden  den  eneste),  der  virkelig  bærer  til- 
navnet 'frode'.  Af  de  ældre  frode  mænd  er  det  kun  Are  og  Sæmund, 
der  vides  at  have  skrevet. 

Med  hensyn  til  den  geografiske  udbredelse  af  disse 
'frode'  mænd  er  det  vanskeligt  at  sige  noget  bestemt,  da  vi  i  så 
mange  tilfælde  kun  kender  de  pågældende  personer  af  navn.  Men 
de  synes  dog  særlig  at  være  knyttede  til  de  sydvestlige  dele 
af  landet. 

Vi  har  altså  af  det  foregående  set,  at  det  10.  årh.  og  de  2 — 3 
første  tiår  af  det  11.  er  overordenlig  rigt  på  mindeværdige  begiven- 
heder af  enhver  art,  både  sådanne,  der  angik  enkelte  personer, 
enkelte  egne  og  landsdele,  og  andre,  der  berørte  hele  landet.  Der- 

J)  I  Norge  nævnes  Bergljot,  Einar  tambeskælvers  hustru,  hvem  Haldor  Snorr- 
ason  siges  at  have  meddelt  meget  af  sine  æventyr  i  Syden,  Fms.  III,  153; 
Flat.  III,  428—9. 

-)  Følgende  steder  kan  der  i  al  korthed  henvises  til:  Sn.-E.  I,  36,  88,  90, 
216;  Flat.  I,  152,  502,  II,  241,  III,  464;  Hkr.  prologen;  Hrolf.  Gautr.  s.  fin.; 
Lad.  124—5  (vitrir  menn),  167,  274  (vitrir  menn  ok  frodir),  321  (frodir, 
vitrir);  Fsk.  243  (vitr  madr);  Brandkr.p.  Austf.  s.  183  (vitrir);  Gisl.  Siirss. 
41  (vitr);  Hkr.  III,  94;  Fms.  II,  60,  215,  V,  181,  IX,  234  (vitrir  menn),  XI, 
15,  64;  Laxd.  289,  jfr.  Åres  Isl.b.  prologen,  osv.  —  Når  Lusa-Odde  i  Fbr. 
92  kaldes  „noget  frod"  er  det  muligt,  at  ordet  her  står  i  en  anden  betyd- 
ning, nemlig  „spådomskyndig",  jfr.  frædi  i  betydn.  „tryllesange",  og  ord 
som  margfrddr  og  lign.  om  heksekyndige  folk. 

næst  er  der  hos  alle  en  overordenlig  levende  interesse  for  at  høre 
og  erfare  nyt  både  fra  ind-  og  udland,  og  der  er  de  gunstigste  vilkår 
tilstede  både  for  gensidig  meddelelse  og  modtagelse  af  historisk 
stof  samt  for  udbredelsen  af  dette  til  alle  landets  dele.  Endelig  er 
der  i  et  tidsrum  af  100  år  (1050 — 1150)  mange  mænd  og  kvinder, 
som  af  interesse  for  historiske  personer  og  begivenheder  søger  at 
lære  så  meget  af  den  nærmest  forudgangne  tid  at  kende,  som  om- 
stændighederne tillod  det.  Det  er  disse  mænd,  som  dels  er  s  a  m  1- 
e  r  e  af  den  islandske  historiske  tradition,  dels  skabere  af  den 
islandske  historieskrivning. 

Vi  står  her  ved  tærskelen  til  den  islandske  historie- 
skrivning med  dens  forudsætninger,  hvorom  vi  er  oplyste  på 
en  noget  nær  fyldestgorende  måde  x). 

I  Droplaugsonnernes  saga  findes  i  slutningen  en  enestående 
oplysning,  der  lyder  således:  »Torvald  havde  en  son  som  hed 
Ingjald,  hans  son  var  Torvald,  som  fortalte  denne  saga«. 
Den  sidste  Torvald  har  levet  o.  1100,  og  må  betragtes  som  hjem- 
melsmand for  fortétllingen  i  dens  helhed.  Denne  oplysning  fører 
os  midt  ind  i  sporsmålet  om  forholdet  mellem  den  mundtlige  over- 
levering og  den  skrevne  saga.  Meissner  har  i  sin  ovf.  anførte  bog  i 
en  meget  stærk  grad  fremhævet  overleveringen  som  sådan  og  hæv- 
det, at  fortællingen  i  den  havde  vundet  den  faste  form  i  det  hele, 
således  at  både  stoffets  ordning  og  stilen  skyldtes  den  mundtlige 
meddeler  eller  de  mundtlige  meddelere;  hvad  man  har  kaldt  eller 
villet  kalde  forfatterejendommeligheder  ved  en  saga  kunde  godt 
skyldes  disse.  Han  indrømmer,  at  nedskriverne  (de  første  opteg- 
nere) godt  kunde  have  været  gejstlige  mænd,  men  så  har  de  kun 


*)  Om  dette  sporsmål  er  der,  siden  I.  udg.  udkom,  skrevet  meget;  de 
vigtigste  afhandlinger  -  foruden  de  samlede  litteraturhistoriske  frem- 
stillinger som  Golthers  og  Craigies  (se  I,  6)  —  er  følgende:  O.  Neckel:  Die 
altisl.  saga  i  Mittheil.  d.  schles.  gesellschaft  f.  volkskunde  1909, 
samme:  Von  der  isl.  saga  i  Monatschr.  1911,  —  A.  Olrik:  Nordisk  åndsliv 
1907,  men  fremfor  alt  følgende:  R.  Meissner:  Strengleikar  I:  Der  anteil 
der  geistlichen  an  der  nationalen  sagalitteratur  des  nordens  1902,  —  A. 
Bugge:  Enstehung  u.  glaubwurdigkeit  der  isl.  saga  i  Zeits.  f.  deut.  alt.  LI, 
23  ff.  (jfr.  Lettersk.  tidsskr.  1909),  og  Irsk  påvirkning  på  den  isl.  saga  i 
Festskr.  til  G.  Gran  1916  (imod  A.  Heuslers  kritik),  A.  Heusler:  Die 
anfånge  der  isl.  saga  1914,  i  Abhdl.  d.  kgl.  preuss.  Akademie  der  wissensch. 
1913,  phil.-hist.  cl.  no.  9,  en  afhandling,  som  m.  h.  t.  dette  sporsmål  er  af 
en  alsidig  betydning,  jfr.  sammes  afhdl.  Die  Islåndersagas  als  zeugnisse 
germ.  volksart  i  Deut.  rundschau  1917,  —  E.  Olson:  Den  isl.  sagans 
ursprung  Lett.  tidsskr.  1918  (s.  411  ff). 

været  skrivere  og  intet  andet,  der  optegnede,  hvad  de  folkelige 
meddelere  havde  foresagt  dem.  Meissner  lægger  med  rette  stor 
vægt  på  den  udmærkede  hukommelse,  som  der  må  forudsættes  og 
som  var  så  naturlig  og  selvfølgelig  for  de  tider.  Alt  dette  kan  jeg 
i  grunden  underskrive  og  det  falder  i  virkeligheden  sammen  med 
min  opfattelse  i  hovedsagen.  Indrommes  må  også  muligheden  af, 
at  de  kortere  sagaer,  som  netop  Droplaugarsona  saga,  eller  sagaer 
som  Gunnlaugssaga  og  lignende,  har  været  fortalte  mundtlig  i  deres 
helhed,  altså  skabte  i  den  folkelige  overlevering.  De  længere  sagaer 
er  alle  enige  om  at  undtage.  De  har  en  anden  oprindelse  i  deres 
nuværende  form,  selv  om  hovedmassen  af  deres  indhold  har  været 
fortalt  mundtlig  på  samme  eller  lignende  måde.  At  de  første  op- 
tegnere var  gejstlige  må  bestemt  antages  simpelthen  af  den  grund, 
at  der  var  få  eller  ingen  andre,  som  så  tidlig  (den  sidste  halvdel  af 
det  12.  årh.)  kunde  skrive.  Men  herom  mere  i  det  følgende.  Meiss- 
ner indrommer  selv  (s.  4),  at  »i  almindelighed  var  klerus,  ialfald 
på  Island,  folkelig  sindet«  —  ganske  som  den  endnu  den  dag  i  dag 
er  på  Island.  Når  Meissner  til  bekæmpelse  af  den  gejstlige  ind- 
flydelse på  sagaens  form  henviser  til  sagaer  om  personer  fra  12. 
årh.  eller  tiden  o.  1200,  der  bevislig  er  skrevne  af  gejstlige,  og 
hævder,  at  disse  danner  en  modsætning  til  slægtsagaerne,  så  må 
det  bemærkes,  bortset  fra  at  uligheden  ikke  er  videre  stor  eller 
gennemgribende  efter  min  opfattelse,  at  det  ikke  er  ganske  rigtigt 
at  sammenligne  disse  to  slags  sagaer  med  hinanden,  netop  fordi  de 
beroede  på  forskelligt  grundlag.  Den  ene  hvilede  på  lange  tiders 
tradition,  den  anden  ikke,  og  i  denne  sidste  måtte  en  forfatterejen- 
dommelighed fremtræde  med  storre  styrke.  Meissner  hævder,  at 
forskellige  ord  og  sætninger,  som  er  bleven  fremførte  som  beviser 
på  gejstligt  ophav,  ikke  behøver  at  være  det  (s.  64 — 65).  Det  kan 
indrommes,  at  flere  af  de  pågældende  udtryk  kan  hidrøre  fra  den 
mundtlige  fortælling,  men  Meissner  har  på  den  anden  side  ikke  al- 
tid rigtig  følt  og  forstået  måden,  hvorpå  disse  udtryk  er  formede 
eller,  hvis  det  udtryk  må  bruges,  ikke  rigtig  følt  deres  sjæl *). 

Når  man  således  indrommer  den  mundtlige  meddelelse  (tradi- 
tion) en  overvejende  betydning  både  m.  h.  t.  indhold  og  dettes  faste 
form  —  hvad  jeg  altid  har  gjort  — -  kan  den  opfattelse  dog  hævdes, 
at  nedskriveren  også  kan  have  haft  betydning,  at  han  ikke  har 


l)  F.  ex.  den  sætning  fra  Eyrb.,  som  han  henviser  til  og  anfører  s.  69  øverst. 
En  sådan  udtalelse  kan  dog  vanskelig  eller  umulig  tiltros  en  mundtlig 
meddeler;  det  er  en  skrivende  forfatters  oplysning. 

været  en  rent  mekanisk  skriver;  han  kan  have  lagt  en  vis  farve 
over  enkeltheder  og  formet  ord  og  sætninger  —  ganske  som  en- 
hver mundtlig  meddeler  kan  have  gjort  det.  Dette  indrommer  også 
Heusler  (i  sin  afhld.  Die  anfånge  osv.,  se  ovf.),  der  dog  i  så  meget 
slutter  sig  til  Meissners  opfattelse.  Jeg  skal  ikke  her  komme  nær- 
mere ind  på  Heuslers  polemik  mod  mig1);  han  vender  sig  skarpt 
imod  hvad  han  kalder  »bogprosateorien«,  men  en  sådan  har  jeg  al- 
drig hævdet  i  Heuslersk  forstand;  han  vender  sig  da  også  særlig 
imod  B.  M.  Olsens  opfattelse  af  Gunnlaugssagas  tilblivelse,  en  op- 
fattelse som  også  jeg  kraftig  har  bekæmpet.  Heusler  skælner  ret 
skarpt  imellem  den  almindelige  (primære,  kunstløse)  fortælling  og 
den  (senere  udviklede)  kunstneriske  fortælling.  Dette  er  efter  min 
mening  ikke  rigtigt.  Den  fortællekunst,  som  de  skrevne  sagaer 
viser,  er,  som  sagt,  den  folkelige  og  tro  gengivelse  deraf,  og  den 
er  ligeså  gammel  som  fortællingen  selv;  således  har  man  fra  først 
af  fortalt.  Heraf  følger  dog  naturligvis  ikke,  at  fortællemåden  ikke 
i  visse  punkter  har  udviklet  sig,  antaget  faste,  delvis  stereotype 
former  (visse  vendinger  og  lign.) ;  og  det  er  i  så  henseende  ligegyl- 
digt, om  de  enkelte  fortællinger  har  været  mindre  eller  storre,  eller 
hele  sagaer  (af  den  kortere  art).  Det  er  heri,  Heuslers  fejlsyn  be- 
står, når  han  mener,  at  den  mundtlige  fortælling  ret  pludselig 
hævedes  til  kunst  og  at  dette  berode  på  et  fremmed  o:  irsk  for- 
billede, hvilket  allerede  skulde  være  sket  ret  tidlig.  Et  irsk  forbil- 
lede eller  stød  fra  irsk  side  er  fuldkommen  overflødigt  til  at  for- 
klare sagaen  som  sådan,  hvad  enten  man  tænker  på  den  mundtlige 
eller  den  skrevne  saga.  løvrigt  er  jeg  på  mange  punkter  enig  med 
Heusler,  hvorimod  jeg  fuldstændig  må  forkaste  det  syn  på  sagaens 
udvikling,  sam  A.  Bugge  har  fremsat  i  sin  ovf.  nævnte  afhandling 
(Entstehung  osv).  Han  hævder,  at  den  islandske  saga  har  sin  rod  i 
hvad  han  kalder  »vikingesagaer«,  der  skulde  være  opståede  i 
vesten  under  påvirkning  af  irsk  »sagafortælling«  blandt  de  norrone 
vikinger.  Der  henvises  til  så  imaginære  »sagaer«  som  en  Brians- 
saga,  der  skulde  være  opstået  blandt  dem  kort  efter  Clontarfslaget. 
En  sådan  saga  har  vistnok  aldrig  eksisteret.  Hele  denne  teori  om 
en  (oprindelig)  vikingesaga  beror  utvivlsomt  på  et  fejlsyn.  At  de 
norrone  (norske)  vikinger  har  underholdt  hinanden  med  fortællin- 
ger, med  »sagaer«  er  hojst  rimeligt.  Men  det  var  ikke  andet  end 
hvad  de  var  vant  til  fra  og  i  deres  fædrehjem  (Norge).  Disse  »vik- 


0  Jeg  kan  henvise  til  min  bog  Norsk-isl.  sprog-  og  kulturforhold  afsnit  V. 

ingesagaer«  —  hvis  der  overhovedet  er  nogen  grund  til  at  konsta- 
tere sådanne  som  en  kategori  tor  sig,  hvad  jeg  meget  betvivler  — 
er  intet  andet  end  en  (sekundær)  udlober  og  gren  af  den  hjemlige, 
tilvante  sagafortælling  og  er  uden  al  betydning  for  sagaens  ud- 
vikling. 

Sporsmålet  om  forholdet  mellem  den  fortalte  og  skrevne  saga 
vil  altid  blive  uafgjort.  Kun  kan  det  i  det  hele  og  store  med  fuld  ret 
siges,  at  i  alt  væsenligt  hidrører  en  ætsagas  indhold  fra  den 
mundtlige  fortælling  og  er  identisk  med  den.  Men  hvormeget  eller 
hvorlidt  der  hidrører  fra  den  oprindelige  optegner,  muligvis  fra 
senere  afskrivere,  vil  blive  usikkert.  Det  er  også  klart,  at  de  storre 
sagaer  er  bleven  til  afsnitsvis  og  at  de  ikke  har  eksisteret  i  den 
mundtlige  fortælling  som  de  nu  er.  men  det  må  tillige  betragtes  som 
ikke  urimeligt,  at  også  de  kortere  sagaer  i  begyndelsen  har  været 
fortalte  afsnits-  eller  episodevis.  og  at  disse  afsnit  i  tidens  løb  er 
bleven  samlede,  har  smæltet  sammen  til  det  logiske  og  harmoniske 
hele,  som  de  i  skreven  form  udgor. 

Muligheden  for  en  sådan  fortælling  ned  igennem  slægtled, 
d.  v.  s.  fortsat  fortælling  (genfortælling)  af  det  samme  er  given. 
Betingelsen  derfor  er  to  ting.  først  og  fremmest:  en  stærkt  udviklet 
ævne  til  at  husk  e,  og  et  liv  der  ikke  behøvede  at  sprede  sig,  et 
simpelt,  usammensat  og  ensformigt  liv:  dette  sidste  er  i  grunden 
en  betingelse  for  det  første.  Bægge  dele  var  tilstede  i  så  udstrakt 
grad  som  ønskeligt  og  nødvendigt.  Fra  den  side  er  der  på  Island 
intet  ivejen  for  en  fortsat,  godt  husket  gengivelse  af  det  samme: 
den  3.  betingelse,  lysten  til  at  høre  på  den  ene.  lysten  til  at  fortælle 
på  den  anden  side.  er  allerede  omtalt. 

Men  hermed  er  muligheden  for,  at  det  således  fortalte,  i  alle 
hovedtræk  ialfald,  var  rigtigt  og  pålideligt,  en  given  sag.  Dette 
sporsmål  skal  straks  yderligere  behandles. 

Hvad  de  norske  kongers  sagaer  angår,  må  man  vist  tænke  sig 
forholdet  lidt  anderledes.  Her  må  den  episodiske  fortælling,  o:  for- 
tælling om  enkelte  begivenheder  eller  grupper  af  samhørende  be- 
givenheder i  langt  hojere  grad  forudsættes  end  for  slægtsagaernes 
vedkommende.  Der  må  forudsættes  et  endnu  storre  og  selvstæn- 
digere litterært  arbejde  med  at  samle  stoffet  og  stille  det  sammen 
til  et  logisk  hele.  Dette  betegnes  også  netop  ved,  at  vi  her  lærer 
virkelige  forfatternavne  at  kende.  Men  dette  hindrer  ikke,  at  frem- 
stillingen, fortællemåden,  stilen  er  den  selvsamme  som  i  slægt- 
sagaerne, den  samme  folkelige  fortællemåde  i  det  hele  og  store 

(bortset  fra  de  2  gejstlige  forfattere  Oddr  og  Gunnlaugr,  der  op- 
rindelig skrev  på  latin  og  altid  danner  undtagelser). 

De  norske  kongesagaer  er  således  utvivlsomt  særlig  at  betragte 
som  litterære  frembringelser  og  man  er  berettiget  til  her  at  omtale 
forfattere.  Til  hvilken  grad  man  har  ret  til  at  tale  om  forfattere  til 
slægtsagaerne  vil  blive  en  skonssag.  De  længere  må  forudsætte 
samlere,  tilrettelæggere  af  stoffet;  jeg  mener,  at  man  her  godt  kan 
tale  om  forfattere.  En  anden  sag  kan  det  være  med  de  kortere 
slægtsagaer,  hvor  man  måske  med  mere  ret  kan  tale  om  optegnere. 


§2. 

Den  islandske  historiske  tradition,  dens  væsen  og  fremtræden  i 

sagaerne;  dens  troværdighed. 

Fremtræder  nu  den  i  det  foregående  omtalte  og  antagne  tradi- 
tion i  de  virkelige  sagaer  og  hvorledes?  På  mange  måder.  Alle- 
rede derved  for  det  første,  at  de  omtalte  'frode'  mænd  og  kvinder 
overhovedet  kun  nævnes  som  historiske  hjemmelsmænd. 
Som  sådanne  nævnes  desuden  en  mængde  andre  mænd  og  kvinder 
—  omtr.  fra  samme  tidsrum  — ,  til  hvilke  en  eller  anden  beretning 
middelbart  eller  umiddelbart   går   tilbage1).    Dernæst   hedder   det 


0  Vi  skal  her  samle  eksempler  på  dette  til  en  temmelig  alsidig  belysning 
af  sagen.  Hjemmelsmændene  anføres  så  vidt  muligt  i  tidsfølge.  „Og 
Karlsefne  har  fortalt  fuldkomment  om,  hvorledes  det  gik  til  på  disse 
rejser"  Flat.  1,  549  (Eir.  rau9.  74).  „Vigfus  Vigaglumsson  fortalte  først 
disse  tidender  til  Island"  Fms.  XI,  158.  Torkel  dydril  anføres  som 
hjemmelsmand  Fms.  X,  316.  Om  begivenhederne  ved  Svolder  nævnes 
som  berettere  Kolbjorn  staller,  Einarr  tambeskælver,  Skule  Torsteins- 
son  (digteren),  Astrid  Fms.  III,  2,  6,  6—7,  32;  X,  365  6.  „Haldor 
Snorrason  førte  denne  saga  her  til  landet"  Hkr.  III,  87.  „Den  islandske 
mand  var  der  hos  kong  Magnus  (den  gode),  som  hed  Oddr  Gellisson; 
han  har  ført  her  til  lands  det  meste  af  disse  begivenheder"  Fms.  VI, 
62—3.  „Det  sagde  Atle  Sveinsson,  at  han  så  den  mands  lemlæstelse" 
Fms.  XI,  372.  Haldor  Brynjolfsson  anføres  som  hjemmelsmand  for  en 
sammenligning  mellem  Olaf  den  hellige  og  Harald  hårdråde  Hkr.  III,  221 
22.  „Men  Kolskegg  den  frode  havde  set  hornet"  (der  er  næppe  tvivl 
om,  at  han  antydes  her  som  beretter)  Fms.  II,  191,  Ldn.  262;  jfr.  „Nu  har 
Kolskegg  den  frode  herefter  meddelt  landnamene"  Ldn.  249.  „På  den 
måde  siger  Torgils  Snorrason,  en  kyndig  mand,  og  han  sagde,  at  Gud- 
Finnur  Jonsson.    II.  14 

utallige  gange  med  nogle  afvigelser  i  udtrykkene:  »man  fortæller«, 
»nogle  siger«,  hvortil  undertiden  fojes:  »men  andre,  at  osv.«,  »ret- 
skafne og  sanddru  mænd  siger«,  »gamle  vismænd  har  sagt«,  »det 


rid,  en  datter  af  Guthorm  Steigartores  son  (død  1095)  havde  fortalt  ham 
det,  og  han  sagde,  at  han  havde  set  masurkoppen"  Fsk.  243,  jfr.  Hkr.  III, 
111,  Fms.  VI,  185.  „Så  siger  Torstein  frode  [levetid  uvis],  at  der  i 
Hising  var  den  bygd,  der  snart  tilhørte  Norge,  snart  Gotland"  Hkr.  II,  195, 
jfr.  Fms.  IV,  210.  „Denne  saga  [o:  beretning]  fortalte  først  Hrafn  Hlym- 
reksfarer,  som  længe  havde  været  i  Limerick  i  Irland.  Torkel  Gellisson 
[Åres  farbroder  og  hjemmelsmand]  sagde,  at  isl.  mænd,  som  atter  havde 
hørt  Torfinn  på  Orknøerne  sige  osv."  Ldn.  130.  „Torvald  havde  en  son, 
som  hed  Ingjald,  hans  son  var  Torvald,  som  fortalte  denne  saga"  Dropl. 
Austf.  175.  „Denne  saga  hørte  Teitr  Åsgeirsson,  en  sanddru  og  kyndig 
mand,  Torarinn  Torvaldsson,  fortælle,  men  selve  Einarr  tambeskælver 
(se  ovf.)  havde  fortalt  det  til  Torarin"  Fms.  III,  62.  Af  Torgeir  afråds- 
koll  „lærte  Odd  Kolsson"  [en  sonneson  af  Si5u-Hallr]  Hkr.  prologen. 
Vi  er  nu  komne  ned  til  en  forfatter  som  Are,  der  så  omhyggelig  gor 
rede  for  sine  kilder  og  9  hjemmelsmænd,  hvoriblandt  den  nævnte  Torkel 
Gellisson;  i  hans  fodspor  træder  Eirikr  Oddsson,  der  nævner  nogle  af 
sine  hjemmelsmænd  Hkr.  III,  366,  368,  og  —  senere  —  munken  Gunn- 
laugr  Leifsson  sine  6;  desuden  siges  han  at  „have  hørt  den  tildragelse 
af  en  sanddru  mand,  Glumr  Torgilsson,  men  Glumr  havde  hørt  den  af 
den  mand,  som  hed  Arnor  Arndisson"  Fms.  I,  266,  jfr.  „hun  fortalte  det 
til  Oddny  Knutsdatter,  og  denne  til  munken  GuQlaugr  Leifsson"  Bisk.  I, 
207,  257.  „Således  fortæller  Holdbode  [1120],  en  sanddru  bonde  på 
Syderøerne  om  deres  samtale"  Orkn.  117,  „og  dette  er  Sveins  fortælling 
om  denne  tildragelse,  men  det  er  andre  mænds  beretning  osv."  Orkn.  189. 
Eindride  unge  anføres  som  hjemmelsmand  Hkr.  III,  429.  Gu9ny  Bod- 
varsdatter  og  hendes  fremstilling  citeres  i  Eyrb.  124,  præsten  Skapte 
Torarinssons  antydes  i  Egilss.  320—1,  Runolfr  Dalkssons  i  Bjarnars,  42, 
kong  Sverres  („han  fortalte  det  ofte")  Bisk.  I,  100,  Fms.  X,  361.  „Men 
efter  som  den  danske  konge  ikke  er  nævnt  ved  navn  osv.,  men  det  siges 
efter  Gizurr  Hallssons  (død  1206)  ord,  som  var  den  viseste  lovsigemand 
på  Island,  at  osv."  Flat.  III,  464,  jfr.  „hvad  jeg  har  hørt  den  kyndige  mand, 
Gizurr  Hallsson  og  andre  mærkelige  mænd  fortælle"  Hungrvaka  Bisk.  I, 
59.  Vi  er  herved  komne  ned  til  omtr.  år  1200.  I  den  følgende  tid  findes 
mange  eksempler  på  lignende  angivelser  af  hjemmelsmænd  se  f.  ex.  Bisk 
I,  484  =  562,  488,  586,  596.  597,  599,  610,  jfr.  Sturl.  II,  300:  „Således  for- 
tæller Kolfinna  Torvaldsdatter,  og  hun  var  da  hos  Tord  (kakale)".  — 
Mange  gange  henvises  til  anonyme  beretninger:  „man  sagde"  osv.  Hkr. 
III,  94  (væringers  beretning),  prol.,  Flat.  II,  519,  Fms.  II,  215  (Hkr.  III, 
114—15),  V,  181,  IX,  234,  XI,  15,  64;  Bisk.  I,  201,  250;  Njåla  810;  Laxdoela 
48,  270;  Landn.  124—5,  167,  212  anm.,  274,  321;  Hrolf  Gautr.  fin.;  Reykd. 
110,  126,  130-1;  Sturl.  I,  3;  Svarfd.  109,  110,  111;  Bisk.  I,  408  =  Sturl. 
I,  121,  osv.  Endnu  til  slutning  skal  anføres  følgende  steder:  af  Fsk.  95 
„Fra  disse  mænds  ord  har  man  haft  minder  (erindringer)  i  det  land  [Is- 
land] om  disse  tidender,  endel  ved  hjælp  af  skjaldskab,  andre  ved  anden 

er  kyndige  mænds  udsagn«  osv.  osv.  At  dette  ikke  er  tomme  fraser 
viser  bedst  den  omstændighed,  at  hvor  en  bearbejdelse  (håndskrift) 
nævner  en  bestemt  mand,  dér  kan  en  anden  istedenfor  navnet  have 
indsat  en  af  de  ubestemte  angivelser.  Sådanne  bemærkninger  fin- 
des, som  det  fremgår  af  de  under  teksten  anførte  eksempler,  rundt 
omkring  i  de  forskellige  sagaværker  og  da  både  om  inden-  og 
udenlandske  forhold.  Når  vi  nu  husker  på,  hvor  rent  vilkårlige 
anførsler  af  skjaldevers  i  sagaerne  er,  kan  vi  tænke  os,  at  også 
anførslen  af  hjemmelsmænd  også  er  mere  eller  mindre  vilkårlig; 
vi  kan  trygt  gå  ud  fra,  at  sagaskriveren  meget  oftere  kunde  have 
skrevet,  at  »den  og  den  har  sagt«  det  eller  det,  men  ikke  har  fundet 
det  nødvendigt.  I  flere  tilfælde  kunde  det  tænkes  udeladt  af  af- 
skrivere og  omarbejdere.  Af  den  i  anm.  givne  fortegnelse  er  det 
klart,  i  hvor  hoj  en  grad  sagalitteraturen  af  enhver  art  angiver  den 
til  grund  for  det  fortalte  liggende  hjemmel.  Skont  det  naturligvis 
kun  er  en  brøkdel  af  alle  de  fortalte  kendsgærninger,  der  således 
er  afhjemlede,  er  det  dog  vist,  at  de  anførte  anførsler  og  vidnes- 
byrd af  middelbare  eller  umiddelbare  hjemmelsmænd  er  af  en 
langt  mere  vidtrækkende  betydning  end  den,  kun  at  støtte  de  en- 
kelte kendsgerninger,  i  anledning  af  hvilke  de  nævnes.  De  enkelte 
udtryk  er  ofte  gennemtrængte  af  en  så  klippefast  samvittighedsfuld- 
hed, lysende  ærlighed  og  næsten  naiv  stræben  efter  at  angive  be- 
retningens afhjemling,  undertiden  endogså  gennem  flere  led,  at 
man  uvilkårlig  kommer  til  at  fæste  lid  til  det  hele.  Der  er  næppe 
nogen  tvivl  om,  at  Are  frodes  grundige  samvittighedsfuldhed  i  at 
anføre  sine  hjemmelsmænd  har  afgivet  et  lysende  eksempel  for 
senere  optegnere  og  ligesom  givet  en  rettesnor.  Åres  udmærkede 
historiske  metode,  for  det  første  at  opsøge  og  benytte  pålidelige 
hjemmelsmænd,  og  dernæst  at  a  n  g  i  v  e  disse  for  derved  at  vidne- 
fæste sin  pålidelighed,  har  været  af  en  afgørende  og  uvurderlig 
betydning  for  hele  den  islandske  historieskrivning.  Det  var  et  sandt 
held,  at  en  mand  som  Are  kom  til  at  stå  som  den  første  af  de  island- 


fortællen".  En  købmands  beretning  anføres  Ldn.  326.  „Denne  bonde- 
sønnens fortælling  hørte  kong  Magnus,  en  son  af  Olaf  den  hellige,  og 
mange  »andre  mænd  i  Norge;  men  herefter  kommer  den  fortælling  om 
Haralds  rejser,  som  han  selv  og  andre,  der  var  med  ham,  fortalte"  Fms. 
VI,  131,  jfr.  168,  279.  Stufr  skald  siges  at  have  hørt  kong  Harald  selv 
sige  osv.  Hkr.  III,  93,  Fsk.  226.  Snorre  angiver  udtrykkelig,  hvorfra  be- 
retningen om  Hakon  jarls  sidste  dage  stammer  Hkr.  I,  355,  netop  fordi 
det  angår  ting,  som  kun  ganske  få  kunde  vide  noget  om. 

14* 

ske  historiske  forfattere  og  optegnere1).  Hans  anvisning  med 
hensyn  til  stræng  kritisk  fremgangsmåde  er  overhovedet  bleven 
fulgt,  hvad  enten  alle  sagaskrivere  har  kendt  hans  værker  eller  ej. 
Hans  nærmeste  efterfølger  Eirikr  Oddsson  siges  at  have  søgt 
direkte  hjemmelsmænd  blandt  øjenvidner  til  de  begivenheder,  han 
skulde  berette,  og  der  nævnes  flere  af  hans  hjemmelsmænd;  »endel 
skrev  han  efter  hvad  han  selv  havde  set«.  Oddr  og  Gunnlaugr 
angiver  også  deres  hjemmelsmænd;  selv  om  man  nu  ikke  kan  be- 
tragte dem  som  kritiske  historieforskere,  er  deres  metode  ligefuldt 
Åres.  Kommer  vi  så  til  forfatterne  i  det  13.  årh.,  særlig  da  Snorre 
og  Sturla,  møder  vi  hos  dem  ligesom  den  anden  pol  i  den  kritiske 
historieskrivning.  Lad  os  et  ojeblik  dvæle  ved  Snorres  fremgangs- 
måde, som  han  selv  skildrer  i  sin  mærkelige  fortale  til  Hehns- 
kringla.  Han  gor  her  meget  noje  rede  for  sine  kilder  og  vi  får  der- 
ved etslags  oversigt  over  de  forskellige  tidsrums  kilder.  For  den 
ældste  tids  historie,  »den  vi  ikke  kender  af  egen  erfaring«,  holder 
han  sig  til  frode  mænd,  gamle  slægtregistre,  »således  som  man  har 
lært  mig  dem«,  samt  gamle  digte,  og  han  tilfojer:  »så  meget  er  vist, 
at  gamle  historikere  (som  Tjodolf  fra  Hvinir)  har  anset  det,  de  be- 
retter, for  at  være  sandhed«.  Det  er  den  gamle  forhistoriske  tid, 
Snorre  her  sigter  til.  hvorfra  ingen  mundtlig  historisk  tradition 
havdes.  Hvad  han  mener  herom,  er  altså,  at  man  må  tage  tingene 
som  de  er,  hvad  enten  beretningerne  virkelig  er  historiske  eller 
ikke;  og  heri  har  han  fuldstændig  —  fra  sit  standpunkt  —  ret;  han 
havde  ikke  den  samme  grund  som  vi  til  at  betragte  Tjodolfs  og 
Eyvinds  genealogiske  digte  som  sagn  og  myte,  og  dog,  hvor  ægte 
videnskabelige  er  ikke  hans  forsigtige  ord.  »Da  Harald  hårfagre  — 
hedder  det  videre  —  var  konge,  bebyggedes  Island«,  og  nu  er  det 
let  at  mærke,  at  Snorre  mener  at  have  fast  grund  under  fødderne; 
nu  og  herefter  er  der  to  slags  kilder,  Snorre  følger,  først  og  frem- 
mest skjaldedigtene  om  de  enkelte  fyrster,  d.  v.  s.  de  digte,  der  var 
forfattede  af  de  med  disse  samtidige  skjalde  (et  digt  som  Rekstefja 
kan  Snorre  ikke  bruge) ;  Snorre  lægger  ikke  skjul  på,  at  han  be- 
tragter disse  digte  som  den  ypperste  historiske  kilde  for  de  følg- 
ende 200  år  —  »hvis  de  er  rigtig  forståede  og  ordene  forstandig 
forklarede«.  Fra  og  med  Are  havde  man  skriftlige  kilder;  han 
skrev  sin  Norges  historie  efter  beretning  af  Oddr,  en  sonneson  af 


a)  Hermed  vil  vi  naturligvis  ikke  påstå,  at  den  ældre  mundtlige  fortælling 
ikke  har  været  sådan,  at  den  kunde  give  Are  ideen  til  hans  grundige  nøj- 
agtighed. 

Hallr  af  Si3a  (omkr.  1000),  og  hans  hjemmelsmand  var  atter  Tor- 
geir afrådskoll,  der  bode  —  åbenbart  som  voksen  - —  i  Nidarnæs  år 
995;  han  har  altså  selv  oplevet  de  vigtigste  begivenheder  i  Norge 
i  den  sidste  tredjedel  af  det  10.  årh.;  om  den  nærmest  forudgangne 
tid  kunde  han  let  skaffe  sig  historiske  kundskaber  lige  fra  Harald 
hårfagres  sidste  tider  af  hos  ojenvidner.  Vi  har  altså  her  en  sam- 
menhængende kilderække  for  tiden  o.  900 — 1100:  skjaldene  [for 
det  første  tidsrum  i  Haralds  liv]  — Torgeir — Oddr — Are,  og  tillige 
ved  siden  af  Torgeir — Oddr — Are  skjaldenes  digte,  altså  to  jævn- 
sides løbende,  hinanden  udfyldende  kilder.  For  tiden  fra  og  med 
Olaf  den  helliges  regering  havde  Are  desuden  andre  udmærkede 
kilder,  nemlig  sin  egen  fosterfader,  »manden  med  den  stærke 
hukommelse«,  Olaf  den  helliges  egen  handelsfælle,  og  så  Oddr 
Kolsson  og  flere.  Her  er,  som  man  ser,  gjort  omhyggelig  og  udfør- 
lig rede  for  sammenhængen  i  kildernes  dobbeltløbende  række  lige 
ned  til  Are,  der  døde  1148  og  skrev  o.  1120 — 30.  Herefter  har  Snorre 
dels  skrevne  kilder,  dels  ældre  pålidelige  mænds  mundtlige  udsagn, 
men  dette  har  han  ikke  fundet  det  nødvendigt  særlig  at  bemærke. 
Man  ser  heraf  på  det  klareste,  hvilket  åbent  oje  Snorre  har  haft  for 
objektiv  historisk  forskning  og  kritisk  benyttelse  af  de  med  omhu 
valgte  kilder.  Hans  fortale  er  et  værdigt  sidestykke  til  Åres  lille 
bog  med  hensyn  til  mønsterværdig  knaphed  og  dog  tilstrækkelig 
fuldstændighed.  Hos  forfattere  efter  Snorres  tid  møder  vi  en  histo- 
risk kilde  endnu,  breve  og  skrevne  dokumenter;  dem  behøver  vi 
ikke  at  dvæle  videre  ved  her. 

Det  følger  af  sig  selv,  at  hvor  vi  mærker  et  sådant  historisk 
blik,  en  sådan  sigtende  kritik,  samt  en  så  uafbrudt  og  forholdsvis 
kort  kilderække,  dér  er  der  så  gode  betingelser  tilstede  for  det 
fortaltes  historiske  nojagtighed  som  overhovedet  muligt.  Man  vil 
måske  sige,  at  betingelserne  stillede  sig  gunstigere  for  de  norske 
kongers  sagaer  end  for  de  islandske  slægtsagaer  fra  det  10.  årh. 
Vi  har  i  de  færreste  tilfælde  her  en  så  omhyggelig  kæde  af  kilder 
at  holde  os  til;  skjaldekvad  har  vi  langt  fra  i  alle  tilfælde,  og  der 
er  en  væsenl[g  forskel  på,  om  disse  er  løse  vers  eller  storre  eller 
mindre  stykker  af  historiske  mindekvad  af  samtidige  digtere.  Med 
andre  ord,  det  sporsmål  trænger  sig  frem,  kan  vi  tillægge  de  is- 
landske slægtsagaer  en  —  efter  omstændighederne  — 
lige  så  stor  troværdighed  som  de  norske  kongers  sagaer  i  det  hele 
må  anses  at  have.  Dette  sporsmål  er  i  grunden  ovenfor  allerede 
teoretisk  besvaret.  Vi  skal  her  komme  nærmere  ind  derpå. 

Vi  har  ovenfor  set  forskellige  eksempler  på  sagaskrivernes 
stræben  efter  at  afhjemle  deres  beretninger,  uagtet  vi  sjælden  får 
så  nojagtige  oplysninger  som  dem,  Are  og  Snorre  giver.  Så  meget 
mere  betydningsfuld  er  den  oplysning,  som  findes  i  slutningen  af 
Droplaugsonnernes  saga,  og  som  ovenfor  er  anført x) :  »Torvald 
havde  en  son,  som  hed  Ingjald;  hans  son  var  Torvald,  som  for- 
talte denne  saga«.  Meningen  er  naturligvis,  at  Torvald  In- 
gjaldsson  er  den  umiddelbare  kilde  for  den  skrevne  saga.  Den  første 
Torvald  er  en  son  af  en  af  sagaens  hovedpersoner,  Grim,  den  anden 
Torvald  hans  sonneson,  der  må  have  levet  omkr.  1100;  det  er  her 
slægtsagn,  der  åbenbart  er  gåede  fra  fader  til  son,  og  der  behøves  i 
grunden  ikke  mere  end  de  to  led,  de  to  Torvalder,  mellem  hovedbe- 
givenhederne ved  år  1000  og  sagaen.  Her  er  den  samme  sammen- 
hæng som  vi  fandt  hos  Are  og  Snorre.  I  mange  andre  tilfælde  kan 'vi 
sikkert  antage,  at  det  samme  eller  noget  lignende  må  være  sket; 
det  vilde  være  mere  end  mærkeligt,  om  hvad  der  ligger  til  grund 
for  oplysningen  i  Droplaugarsonasaga  var  ligeså  enestående  som 
den  selv.  Af  E  g  i  1  s  s  a  g  a  ser  man,  at  den  kender  så  at  sige  hver 
sten,  hver  tue  i  hele  egnen;  til  grund  for  den  ligger  en  mængde  af 
Egils  vers  samt  lokale  sagn  om  Egil,  hans  fader  og  udvandringen 
til  Island.  Det  ligger  nærmest  at  antage,  at  det  er  en  eller  flere  af 
Egils  direkte  efterkommere,  der  er  sagaens  hjemmelsmænd.  Lig- 
nende kunde  anføres  med  hensyn  til  de  fleste  af  de  islandske  slægt- 
sagaer. Når  vi  nu  lægger  mærke  til,  at  de  fleste  sagaers  indhold 
hovedsagelig  består  af  begivenheder  fra  den  sidste  del  af  det  10. 
årh.  og  den  følgende  tid,  vilde  det  ikke  være  nødvendigt  at  antage 
flere  end  2  til  3  led  eller  generationer  som  traditionens  bærere,  ind- 
til sagaen  blev  ført  i  pennen  —  forudsat  at  dette  var  sket  endnu  i 
det  12.  årh. 

En  k  r  i  t  i  s  k,  samlende  og  sigtende  virksomhed  af  samme  art 
som  Snorres  kommer  dog  også  her  ikke  sjælden  tilsyne.  I  Reyk- 
dælasaga  hedder  det  således  (s.  111)  om  en  mands  drab,  at  »nogle 
siger  så«,  »andre  derimod  således«  osv..;  hvad  der  er  rigtigst,  kan 
sagaens  hjemmelsmand  eller  forfatteren  ikke  afgore,  men  tilfojer 
karakteristisk  nok:  »men  hvad  enten  det  er  gået  til  på  den  ene 
eller  den  anden  måde,  har  han  fundet  døden«.  I  samme  saga  (s. 
126)  hedder  det  atter,  at  »nogle  mænd  vil  fortælle«,  men  »her  er  den 
beretning  benyttet«  —  altså  af  en  eller  anden  særlig  grund  funden 


i)  Jfr.  C.  Rosenberg:  Nordboernes  Aandsliv  II,  193    4. 

rimeiigst.  Endnu  tredje  gang  anføres  dobbelt  udsagn  i  sagaen  (s. 
130 — 1),  uden  at  nogen  afgorelse  af,  hvad  der  er  rigtigst,  træffes. 
Noget  lignende  findes  i  den  rigtignok  meget  sent  affattede  Svarf- 
dælasaga  (s.  109,  110  1),  111),  men  det  har  dog  ikke  desto  mindre 
sin  betydning.  I  den  lille  Geirmundar-påttr  (Sturl.  I,  4)  hedder  det: 
»det  vil  nogle  fortælle,  at  osv.,  men  j  e  g  har  hørt«.  Når  sådanne 
bemærkninger  i  det  hele  findes  forholdsvis  sjælden,  har  det  enten 
sin  grund  i,  at  sagaen  uden  videre  optager  den  sandsynligste  be- 
retning, uden  at  bryde  sig  om  at  antyde  de  andre,  eller,  ogsna- 
rest,  deri,  at  der  overhovedet  i  reglen  kun  forelå  en  enkelt  beret- 
ning, en  enstemmig  tradition.  Den  her  antydede  samvittighedsfulde 
sigten  og  vragen  og  ængstelige  omhu  for  kun  at  sige,  hvad  der  var 
godt  afhjemlet,  fremtræder  også  på  en  anden  og  negativ  måde, 
som  når,  det  f.  ex.  hedder  atter  i  Reykdælasaga  (s.  102):  »men  ikke 
ved  vi  med  fuld  pålidelighed  osv.,  men  d  e  t  ved  vi« ;  hermed  kan 
jævnføres  en  senere  sagabearbejders  udtalelse,  hvor  han  fralægger 
sig  forsøg  på  at  ville  »udvide  eller  usandfærdig  tildigte2),  som  til- 
fældet er  med  mange  gamle  oldsagaer  (fornsogur  o:  forhistoriske 
fabelsagaer),  der  fortælles  fra  fjærntliggende  lande«.  Af  en  sikkert 
almengyldig  betydning  er  følgende  smukke  udtalelse,  der  rigtignok 
findes  hos  Snorre  3) :  »dog  er  endnu  langt  mere  uskrevet  af  hans 
[Harald  hårdrådes]  bedrifter:  grunden  dertil  er  vor  ukyndighed  og 
dernæst  det,  at  vi  ikke  vil  sætte  i  bøger  vidneløse  [o:  uhjemlede] 
fortællinger,  selv  om  vi  har  hørt  flere  ting  omtalte  (og  ikke  vil 
vi  skrive  vidneløse  ting,  skont  vi  har  hørt  sådanne  Fsk.) ;  det  tyk- 
kes os  bedre,  at  der  herefter  skal  tilfojes  noget,  end  at  man  skal 
behøve  at  fjærne  noget  igen«  [o:  som  viser  sig  at  være  urigtigt  og 
uhistorisk].  Der  ligger  rimeligvis  en  ældre,  fælles  kilde  til  grund 
for  denne  bemærkning  hos  Snorre  og  i  Fagrskinna. 

Også  på  en  anden  måde  viser  sagaerne  kritik  og  omhu,  nemlig 
ved  en  rigtig  sans  for,  hvad  der  hører  til  en  sagahelhed  som  sådan 
og  hvad  der  falder  udenfor  dens  naturlige  grænser,  med  andre  ord 
for  hvad  der  er  en  saga  og  de  deri  fortalte  begivenheder 
uvedkommende.  »Det  er  ikke  nødvendigt  at  fortælle  om  . . ., 
som  ikke  vedkommer  denne  saga« ;   »der  skete  noget,  som  ikke 


*)  Her  hedder  det,  at  „det  er  nogle  mænds  sagn  —  men  flere  fortæller", 
og  det  er  klart,  at  forf.  er  tilbojelig  til  at  holde  sig  til  flertallet. 

2)  auka  ok  e/la  Flat.  II,  226. 

3)  Hkr.  III,  129,  omtr.  ordret  også  i  Fms.  VI,  265,  i  en  noget  kortere  form  i 
Fsk.  s.  262. 

vedkommer  os  her«  1).  På  den  modsatte  side  undskyldes  det,  når 
der  alligevel  medtages  noget,  som  strængt  taget  kunde  undværes, 
men  også  dette  viser  en  udviklet  sans  for  det  sagamæssige:  »dette 
er  gammens  frasagn,  men  ikke  sagamæssigt,  undtagen  for  så  vidt 
som  der  gives  her  en  beskrivelse  af  kongens  visdom  og  den  gamle 
kones  dumhed«  hedder  det  nok  så  betegnende  i  Fagrskinna  (s. 
275)  2). 

Kritik  og  stræben  efter  nøjagtighed  er  åbenbart  de  ledende 
principer  i  de  islandske  skegtsagaer,  uagtet  de  ikke  selv  ligefrem 
atter  og  atter  fremhæver  dette;  det  fremgår  af  hele  deres  frem- 
stilling; og  på  dem  passer  sikkert,  hvad  abbed  Karl,  Sverressagas 
bekendte  forfatter,  et  steds  ytrer;  »Og  eftersom  den  almægtige 
gud  og  den  hellige  jomfru  Maria  har  givet  kong  Sverre  mangen 
fager  sejr,  kan  det  ske,  at  avindsyge  og  uvise  mænd  ikke  vil  tro 
vor  fortælling  og  erklærer,  at  vi  ikke  er  rigtig  underrettede,  der- 
som vi  siger,  at  han  altid  har  været  sejrrig.  Nu  vil  vi  fjærne  en 
sådan  mistro  og  i  vor  fortælling  vise  vor  oprigtighed  og  meddele 
både  godt  og  ondt  osv.« 3).  Hvad  der  her  så  smukt  fremtræder  — 
og  vi  må  huske  på,  at  vi  her  har  med  en  forfatter  fra  den  bedste 
tid  at  gore  — ,  er  r  e  s  p  e  k  t  e  n  for  tilhørere  og  læsere,  vi  vilde  sige 
for  publikum,  lysten  til  at  fortælle  således,  at  man  bliver  troet, 
o:  overensstemmende  med  sandheden  uden  overdrivelser  eller  for- 
drejelser, og  f  r  y  g  t  e  n  for  i  modsat  fald  at  blive  kritiseret  og  holdt 
for  uefterrettelig.  Er  nu  denne  lyst  og  frygt  velbegrundet  for  en 
norsk  kongesagas  vedkommende,  har  den  sikkert  været  tilstede  i 
en  ikke  ringere  grad  hos  dem,  der  skrev  om  hjemlige  forhold 
for  et  for  så  vidt  ganske  anderledes  sagkyndigt  publikum. 

Både  for  den  norske  kongesagas  og  den  islandske  slægtsagas 
vedkommende  kan  vi  således  med  fuld  sikkerhed  i  det  hele  og 
store  påvise  en  videnskabelig  sans   parret   med  en  kritik, 


i)  Eyrb.  8;  Grettiss.  21—22,  173  osv.  osv. 

2)  Jfr.  hermed  hvad  der  findes  i  Flat.  II,  226:  „skont  der  her  findes  mange 
sådanne  æventyr,  som  ikke  menes  på  rigtig  vis  at  vedkomme  sagaen,  så 
mødes  de  dog  alle  til  slutning  i  et  og  samme  punkt".  Forf.  indrommer, 
at  der  kan  gores  kritiske  bemærkninger  til  hans  optagelse  af  så  meget 
stof;  hermed  forudsættes  den  ældre  kritiske  behandling  og  betegnes  et 
yngre  standpunkt  i  den  islandske  historieskrivning,  hvorom  mere  i  det 
følgende. 

s)  Sverriss.  Fms.  VIII,  48;  Eirsp.  273;  Flat.  II,  550—1. 

som  tidsomstændighederne  og  forhåndenværende  midlers  væsen 
tillod  det1). 

Hvad  der  ovenfor  er  påvist  med  hensyn  til  dannelsen  af  den 
til  grund  liggende  tradition  og  dens  beståen  igennem  flere  eller 
færre  slægtled  samt  den  i  sagaerne  fremtrædende  samvittigheds- 
fulde benyttelse  af  den,  er  ganske  vist  ikke  noget  afgorende  bevis 
for  dens  absolute  troværdighed.  Men  det  må  på  forhånd  ind- 
rommes,  at  der  er  særdeles  gode  og  mange  betingelser  for,  at  den 
i  det  væsenlige  kan  være  rigtig ").  Har  vi  nu  midler  til  at  prøve 
denne  i  sagaerne  fremtrædende  traditions  rigtighed? 

Hertil  er  der  nu  for  det  første  at  bemærke,  at  en  stor,  ja  vel 
den  storste  del  af  en  sagas  indhold  er  ifølge  sagens  natur  af  en 
sådan  art,  at  det  unddrager  sig  vor  ransagning,  undtagen  for  så 
vidt  som  dets  egen  indre  sandsynlighed  er  at  tage  i  betragtning. 
På  den  anden  side  er  der  dog  ikke  så  lidet,  som  lader  sig  under- 
søge og  det  på  forskellige  måder; 

I.  endel  kan  man  sammenligne  med  fremmede  kilder; 

II.  noget  kan  undersøges  ved  hjælp  af  en  sammenlig- 
ning mellem  sagaerne  og  andre  islandske  kilder  indbyrdes; 

III.  endelig  kan  endel  afgores  ved  topografisk-anti- 
k  v  a  r  i  s  k  e  midler. 

Under  alt  dette  har  vi  kun  at  tage  hensyn  til,  hvad  der  kan 
antages  at  bero  på  virkelig  folkelig  overlevering;  det  er  nemlig 
klart,  at  i  det  mindste  storste  delen  af  et  sagaværk  som  Knytlinga 
ikke  kan  gå  tilbage  til  en  specielt  islandsk  tradition,  og  de  fejl, 
denne  saga  mulig  indeholder,  ikke  kan  lægges  denne  til  last.  Lige- 
ledes må  der  i  hver  saga  søges  skælnet  imellem,  hvad  der  stammer 
fra  traditionen  og  optegnernes  (forfatternes)  egne  påfund,  slutnin- 
ger eller  kombinationer,  ti  at  der  gives  sådanne  kan  ikke  nægtes. 

Det  vilde  naturligvis  blive  uoverkommeligt  at  drøfte  og  under- 
søge alle  de  enkeltheder,  der  kunde  komme  i  betragtning.  Vi  må 
nojes  med  et  udvalg  af  eksempler  både  i  den  ene  og  den  anden  ret- 
ning, og  ellers  henvise  til,  hvad  der  vil  blive  meddelt  under  behand- 
lingen af  de  enkelte  sagaværker. 

I.  IEgilssaga  omtales  norske  forhold  i  den  sidste  halvdel 
af  det  9.  årh.,  altså  under  Harald  hårfagers  fremtræden  og  første 
regeringstid.  Særlig  er  det  Håloga landske  forhold,  der  beskrives.  I 


i)  Jfr.  /.  B.  Sars:  Udsigt  osv.  II,  277. 

2)  M.  h.  t.  traditionens  sejhed  også  i  senere  tider  kan  henvises  til  T.  Hover- 
stads  bemærkninger  i  Maal  o.  Minne  1918,  s.  42  ff 

kong  Alfred  den  stores  oversættelse  af  Orosius  findes,  som  be- 
kendt, Hålogalændingen  Ottars  (Otheres)  egen  beretning  til  kongen 
om  Norge  og  norske  forhold;  her  har  vi  altså  en  fremmed  sam- 
tidig kilde  og  en  islandsk  saga  fra  det  12.  årh.  Sammenlignes  nu 
disse  to  kilder,  vil  det  vise  sig,  således  som  det  i  udgaven  af  Egilss. 
(1886 — 8)  nærmere  i  fortalen  er  påvist,  at  sagaens  forfatter  er 
rigtig  underrettet,  idet  sagaen  dels  stemmer  med  Ottar,  dels  inde- 
holder noget  mere  med  forholdene  overensstemmende,  som  Ottar 
ikke  har  fundet  det  nødvendigt  at  fremhæve,  dels  endelig  udelader 
noget,  som  forfatteren  mulig  ikke  har  kendt.  Hele  beskrivelsen  kan 
ikke  være  lavet,  dertil  vilde  den  være  for  g  o  d  t  lavet,  og  den  kan 
heller  ikke  bero  på  stedkendte  mænds  meddelelser  i  det  12.  årh.  I 
sagaen  findes  der  fremdeles  hentydninger  til  ældre  norske 
love  i  det  10.  årh.;  fremstillingen  heraf  må  bero  på  en  gammel 
t  r  a  d  i  t  i  on,  eftersom  Gulatinget  omtales  i  en  anden  og  anerkendt 
ældre  og  oprindeligere  form  end  den,  som  kendes  fra  de  yngre 
norsk-islandske  kilder.  På  et  sådant  område  skulde  man  netop 
allersnarest  vænte  at  finde  fejl  og  unøjagtigheder  (jfr.  under  II). 
Prof.  K.  Maurer  har  i  en  særlig  afhandling  gjort  de  her  pågældende 
partier  af  sagaen  til  genstand  for  en  grundig  undersøgelse  x) ;  her 
kommer  de  norske  love  til  sammenligning  og  hvad  man  ellers  ved 
og  kan  slutte  med  hensyn  til  den  ældre  norske  ret.  Maurer  påviser 
nu  for  det  først  behandlede  retstilfældes  vedkommende  med  fyld- 
estgørende grunde,  at  sagaens  fremstilling  er  »fuldkommen  kor- 
rekt«, medens  dens  fremstilling  af  det  andet  lider  af  »ikke  få  uklar- 
heder og  ujævnheder«,  men  der  tilføjes:  »ser  man  imidlertid 
nærmere  på  sagen,  viser  det  sig  straks,  at  også  ved  det  andet  rets- 
tilfælde  de  berettede  tildragelser  (vorgånge)  ikke  giver  nogen 
grund  til  modsigelse  i  det  væsenlige,  men  at  alle  betænkeligheder, 
der  rejser  sig,  kun  gælder  enkeltheder  i  beskrivelsen.«  Ser  man 
på  de  her  antydede  enkeltheder,  er  dog  nogle  af  dem  af  en  sådan 
art,  at  en  lægmand  (en  ikke-jurist)  næppe  kan  tage  anstød  deraf. 
Man  kan  ikke  og  må  ikke  forlange,  at  en  saga,  hvor  fremstillingen 
af  processer  ikke  er  noget  hovedsageligt,  skal  undgå  at  bruge 
sådanne  udtryk,  der  kan  være  særlig  juridiske  tekniske  ord,  i  en 
mere  almindelig  og  folkelig  betydning  (f.  ex.  et  ord  som  krefja  og 
krafa).   Med  en  saga,  som  så  godt  har  vist  sig  at  kunne  stå  for 


*)  Zwei  rechtsfålle  in  der  Eigla  i  Sitz.   ber.   der  k.   bayer.  Akad.   d.  Wiss. 
1895,  s.  65—124. 

skud  som  Egilss.  i  disse  tilfælde,  kan  vi  være  tilfreds  og  vor 
respekt  for  traditionens  styrke  bestyrkes.  Og  som  det  er  gået  med 
denne  saga,  er  tilfældet  med  Eyrbyggja  saga  a) ;  den  samme 
udmærkede  jurist,  der  underkastede  Egilss.  en  kritik,  har  på 
samme  grundige  og  sagkyndige  måde  undersøgt  to  retstilfælde  i 
Eyrb. ");  om  det  ene  hedder  det:  »således  må  man  snarest  antage, 
at  Eyrbyggjas  beretning  er  den  oprindelige  [og  altså  rigtige]  og 
at  den,  ligesom  denne  sagas  øvrige  indhold,  er  væsenlig  øst  af  den 
mundtlige  overlevering«,  og  afhandlingen  slutter  omtalen  af  det 
andet  tilfælde  med  følgende  ord:  »troværdigheden  af  de  her  om- 
talte oplysninger  i  Eyrb.  bliver  ikke  berørt  af  disse  uklarheder« 
[der  er  af  underordnet  betydning]. 

Vi  vender  nu  tilbage  til  Egilssaga.  Her  omtales  det  såkaldte 
store  Vinhedeslag  mellem  kong  Adelsten  og  Skotterkongen  Olaf 
m.  fl.,  som  Egill  og  Torolf  skal  have  deltaget  i.  Efter  sagaens  tids- 
regning må  des  her  være  tale  om  en  kamp  i  året  926  eller  så  om- 
trent, og  en  sådan  antydes  i  engelske  annaler.  Ikke  desto  mindre 
er  det  sikkert,  at  der  her  foreligger  en  sammenblanding  af  det 
antydede  slag  926  og  det  vældige  Brunanborgslag  937  (se  herom 
fortalen  til  udgaven  1886—8)  3).  Her  har  traditionen  slået  de  to 
slag  sammen,  eller  det  sidste  har  ligesom  opslugt  det  første;  det 
var  jo  den  samme  konge,  der  holdt  dem  bægge,  og  der  er  kun 
omtr.  10  års  mellemrum  imellem  dem.  Her  er  der  altså  en  fejl,  men 
det  må  tages  i  betragtning,  at  der  her  ikke  er  tale  om  n  o  r  d  i- 
s  k  e,  men  helt  fremmede  begivenheder  og  deres  gang.  Denne  fejl 
vejer  således  overmåde  lidt  i  vægtskålen.  En  kronologisk  fejl  er 
det,  når  Egilss.  lader  Erik  blodøkse  falde  under  kong  Adelstens 
nærmeste  efterfølger;  om  dette  er  traditionens  og  ikke  snarere 
forfatterens  fejl,  er  vanskeligt  at  afgore. 

I  Laxdæla  findes,  som  bekendt,  bestemte  hentydninger  til. 
at  kongesøsteren  Ingibjorg  skulde  have  været  forelsket  i  Kjartan 
Olafsson,  og  da  de  skiltes,  fortæller  sagaen,  forærede  hun  ham  det 
beromte  hovedlin  (tnotr)  til  hans  islandske  brud.  Man  har  fundet 
dette  umuligt,  eftersom  Ingibjorg  året  1000  blev  gift  med  Rognvald 


!)  Da  der  i  dette  tilfælde  er  tale  om  islandske  retstilfælde,  skulde  dette 
exempel  egenlig  henføres  under  II  i  vor  fremstilling;  for  lighedens  skyld 
tager  vi  det  her  i  al  korthed. 

2)  Zwei  rechtsfålle  aus  der  Eyrbyggja  i  Sitz.  ber.  osv.  1896,  s.  3—48. 

8)  Jfr.  Whistler:  Brunanburh  and  Vinheith  Sagabook  VI,  Neilson:  Brunanburh 
a.  Brunswork  i  Scott.  Hist.  Rev.  october  1909. 

jarl  i  Vestergotland,  efter  at  han  havde  friet  til  hende  den  fore- 
gående vinter.  At  der  har  bestået  et  venskabeligt  forhold  mellem 
Kjartan  og  Ingibjorg,  er  uomtvisteligt,  ellers  havde  hun  ikke  for- 
æret ham  den  kostbare  gave,  og  beretningen  herom  må  betragtes 
som  utvivlsom  sand.  Det  er  jo  let  at  tænke  sig,  at  man  straks 
har  ment  heri  at  kunne  skimte  noget  andet  og  mere  end  venskab 
fra  Ingibjorgs  side,  og  at  der  således  meget  tidlig  er  opstået  et  på 
grundløs  folkesnak  beroende  sagn  herom,  som  så  er  gået  ind  i 
den  historiske  tradition.  Men  der  er  iøvrigt  intet  som  helst  i  vejen 
for,  at  der  kan  have  været  tale  om  en  virkelig  tilbøjelighed  fra 
Ingibjorgs  side  for  den  smukke  islandske  høvdingesøn;  han  var 
kommen  til  Norge  og  til  kong  Olafs  hird  for  end  jarlen  friede  til 
hende.  At  der  dog  aldrig  har  kunnet  være  tale  om  et  ægteskab 
mellem  hende  og  Kjartan,  følger  omtrent  af  sig  selv1). 

At  der  med  hensyn  til  norske  forhold,  særlig  i  10.  årh.  hersker 
endel  usikkerhed,  er  vistnok  sandt.  Således  er  Gunhild  kongemoder 
i  de  islandske  kilder  en  datter  af  Ossur  tote,  medens  hun  vistnok 
var  en  datter  af  kong  Gorm  den  gamle  2)  og  kaldes  udtrykkelig 
så  i  Historia  Norwegiæ 3)-  Hvorledes  dette  er  gået  til,  har  G. 
Storm  forklaret.  Der  er  ligeledes  i  den  norske  historie  endel  krono- 
logiske fejl,  der  kan  rettes  ved  andre  kilder.  Således  kan  slaget  i 
Hjorungavåg,  som  islandske  kilder  sætter  til  994,  umulig  have 
stået  så  sent;  det  må  henfores  til  kong  Harald  blåtand  (Saxo)  og 
sættes  til  år  985  eller  986 4). 

I  den  store  Olafssaga  kap.  63  fortælles,  at  kong  Gorm  begav 
sig  til  Jylland  for  at  bekrige  den  konge,  »som  hed  Gnupa;  de  havde 
nogle  kampe,  men  det  endte  med,  at  Gorm  fældede  denne  konge 
og  bemægtigede  sig  hele  hans  rige«.  Her  er  der  en  lille  stump  gam- 
mel tradition  —  beretningen  kan  f.  ex.  ikke  stamme  fra  Adam  af 
Bremen;  så  vilde  den  være  bleven  ganske  anderledes  fyldig.  Rig- 
tigheden af  denne  tradition  har  man  tidligere  betvivlet  eller  rent 
ud  benægtet.  Men  Vedelspang-runestenene  har  klart  godtgjort,  at 
denne  traditionsstump  er  rigtig,  at  Gnupa  virkelig  var  en  historisk 


!)  Når  der  i  Laxdoela  i  begyndelsen  findes  en  sammenblanding  af  to  slægt- 
registre, er  dette  ojensynlig  forfatterens  og  ikke  traditionens  skyld. 

2)  G.  Storm  i  Arkiv  IV,  216.  220. 

3)  Monum.  hist.  Norw.  105. 

4)  Munch:  Norske  f.  hist.  I,  2,  103—6. 

person  som  fældedes  af  Gorm  *)•  —  I  I.  bind  har  vi  omtalt  fremstil- 
lingen af  kong  Harald  hårdrådes  bedrifter  i  Syden,  der  har  fundet 
bekræftelse  ved  en  græsk  samtidsforfatters  omtale  af  Harald; 
men  sagaens  fremstilling  beror  tildels  på  samtidige  skjaldevers, 
hvorfor  den  ikke  hjælper  til  at  bevise  traditionens  styrke  i  nogen 
særlig  grad. 

Den  norsk-islandske  tradition  fremstiller  den  beromte  erobrer 
af  Normandiet,  Ganger-Rolf  (Rollo,  død  o.  930),  som  en  norsk 
høvdingeson,  Son  af  Ragnvaldr  jarl  på  More.  Som  bekendt  lader 
den  normanniske  kronikeskriver  Dudo  Rollo  være  dansk.  Om  Rolf- 
Rollos  nationalitet  har  der  været  ført  strid,  der  næppe  kan  siges 
at  være  endt  endnu.  Man  (G.  Storm)  har  på  den  ene  side  frem- 
hævet Dudos  uvidenhed  og  upålidelighed  på  mange  punkter;  han 
har  i  det  hele  ikke  haft  noget  godt  ry  på  sig  som  forfatter,  og  det 
ikke  uden  grund.  På  den  anden  side  har  man  (Joh.  Steenstrup) 
søgt  at  rense  Dudo  for  de  beskyldninger  der  er  rettede  mod  ham, 
og  har  villet  hævde,  at  når  han  kaldte  Rollo  dansk  var  det  rigtigt. 
Afgorende  beviser  for  rigtigheden  af  Dudos  fremstilling  kan  ikke 
erkendes  er  bleven  fremførte.  At  han  ikke  har  vidst  rigtig  besked 
med  Rolfs  herkomst,  er  yderst  let  forklarligt.  De  norsk-islandske 
kilder  indeholder  i  og  for  sig  intet  utroligt;  de  synes  tværtimod  at 
indeholde  et  så  vigtigt  bidrag  til  sporsmålets  rette  løsning,  at  det 
forekommer  afgorende.  Det  er  beretningen  om  Rolfs  moder  Hilds 
færd,  da  kong  Harald  gjorde  Rolf  på  grund  af  hans  strandhugst 
i  Norge  fredløs;  der  anføres  af  hende  et  vers  (I,  444),  digtet  i  anled- 
ning heraf,  og  verset  bærer  intet  tegn  på  uægthed.  Hvorledes 
skulde  nu  en  sådan  fremstilling  véere  opstået?  Hvad  grund  skulde 
man  egenlig  have  haft  til  at  annektere  Rolf  som  Nordmand?  For 
mig  gives  her  kun  én  forklaring,  nemlig  den2),  at  Rolf,  efter  at 
være  bleven  gjort  fredløs  i  Norge,  har  begivet  sig  til  Danmark  og 
dér  sluttet  sig  til  danske  vikingeskarer;  ved  sin  fremragende  dyg- 
tighed og  sine  føreregenskaber  er  han  bleven  valgt  til  anfører.  Den 
norsk-islandske  tradition  om  Ganger-Rolf  må  vistnok  hævdes  som 


!)  Wimmer:   De   danske   runemindesmærker   I,   66—72.     Ang.   den    i    samme 

sammenhæng   som   Gnupa   nævnte   Silfraskalle   se   H.   Koht  i  (No.)  Hist. 

tidsskr.  5.  r.  III;  noget  sikkert  resultat  m.  h.  t.  denne  person  er  ikke  nået. 
*)  Munch:  Norske  f.  hist.  I   og   G.  Storm:    Bidrag  til  vikingetidens  historie. 

Der  kunde  også  henvises  til  den  diskussion,  der  i  1911  førtes  om  sagen, 

især  mellem  Steenstrup  og  A.  Bugge. 

den  rigtige  overfor  Dudo,  uden  at  man  derfor  behøver  at  gore 
Normandiet  til  en  norsk  koloni. 

Endnu  skal  bemærkes,  at  beskrivelsen  af  det  store  Brianslag, 
Clontarf-slaget  1014,  i  Njåla  og  l^orsteinn  SiSu-Hallssons  saga  (han 
var  selv  med  i  slaget  og  har  kunnet  fortælle  derom  på  Island) 
stemmer  på  mange  punkter  mærkelig  godt  med  de  irske  kilder  1)- 

De  kronologiske  forhold  er  i  det  foregående  berørte.  Nogen 
bestemt  tidsregning  for  de  norsk-islandske  begivenheder  havde 
man  i  begyndelsen  ikke  og  kunde  ikke  have.  Are  frode  benytter 
i  sin  bog  lovsigemændenes  virketid  som  kronologiske  holdepunkter, 
men  dette  sker  ikke  i  sagaerne.  Her  nævnes  kun  lejlighedsvis  en- 
kelte lovsigemænd  i  anledning  af  forskellige  altingssager,  og  her 
tages  der  aldrig  fejl.  Ellers  fortælles  begivenhederne  i  den  række- 
følge, som  vistnok  traditionen  havde  fastslået,  eller  den,  som  saga- 
forfatterne havde  fundet  sandsynligst.  Navnlig  for  den  ældre  tids, 
særlig  det  9.  og  10.  årh. s,  vedkommende  kan  det  derfor  være 
vanskeligt  eller  umuligt  at  få  de  nøjagtige  årstal  frem;  der  må 
beregninger  til,  der  tildels  beror  på  fremmede  kilder;  det  vil  da 
vise  sig,  at  der  er  enkelte  fejl  indløbne  eller  at  det  er  vanskeligt  at 
få  det  hele  til  at  passe.  Mærkværdigt  er  det  dog,  hvor  let  det  er 
tilnærmelsesvis  at  bestemme  de  enkelte  årstal.  Hvad  sagaerne 
angår,  er  der  en  forskel  på  dem,  i  det  enkelte,  f.  ex.  Laxdcela,  i 
kronologisk  henseende  er  meget  dårlige.  Hvad  der  giver  faste 
holdepunkter,  er  nævnelsen  af  de  norske  regenter  og  tilknytningen 
til  disse  — ;  »det  og  det  skete  i  den  og  den  konges  tid«  og  lign. 
For  det  meste,  hvor  en  kontrol  er  mulig,  vil  det  vise  sig,  at  disse 
tidsangivelser  er  rigtige,  og  de  må  være  hæntede  fra  traditionen; 
sagaforfattere  i  det  12.  årh.  vilde  sikkert  have  dynget  fejl  på  fejl, 
hvis  det  var  dem,  der  havde  lavet  disse  tilknytninger.  Virkelige 
annaler,  d.  v.  s.  en  kronologisk  udarbejdet  oversigt  over  fremmede 
og  hjemlige  begivenheder,  findes  først  i  slutningen  af  det  13.  årh.; 
dog  har  man  tidligere  beskæftiget  sig  med  kronologisk  systema- 
tiske beregninger.  Således  er,  som  G.  Vigfusson  har  påvist,  alt 
regnet  7  år  for  tidlig,  i  de  3  bispesagaværker:  Hungrvaka,  Torlaks 
og  Pals  sagaer,  fremdeles  i  Gunnlaugr  munks  saga  om  biskop  Jon 
og  i  biskop  Gudmunds  præstesaga,  hvor  dette  siges  at  være  Bedas 
kronologi,  samt  i  kong  Sverres  saga  af  abbed  Karl.   Mulig  er  denne 


i)  Munch:   Norske   f.   hist.    I,   2,   644—9.    Jfr.    min   afhdl.   om  Njåla  (Aarbb. 
1904)  s.  161  ff. 

tidsregning  bragt  i  stand  på  Tingøre  af  klostrets  lærde  historikere. 
Der  kan  iøvrigt  med  hensyn  til  hele  dette  sporsmål:  tidsregningen 
i  de  islandske  slægtsagaer,  henvises  til  G.  Vigfiissons  bekendte  af- 
handling (Timatal  osv.)  i  Safn  til  sogu  Islands  I. 

II.  Det  er  en  stor  mængde  enkeltheder,  som  kunde  frem- 
drages ved  en  sammenligning  mellem  de  enkelte  islandske  sagaer 
for  at  belyse  den  islandske  tradition.  De  kronologiske  sporsmål 
vil  vi  her  lade  ligfe;  uagtet  der  findes  fejl  med  hensyn  til  tids- 
regningen og  altså  for  så  vidt  uoverensstemmelser  mellem  to 
sagaer,  behøver  ikke  indholdet  af  det  fortalte  eller  begivenhedernes 
gang  derfor  i  det  væsenlige  at  være  urigtig.  Vi  skal  nu  i  det 
følgende  belyse  forholdet  mellem  de  enkelte  kilder  indbyrdes  med 
nogle  karakteristiske  eksempler. 

Vi  vil  begynde  med  en  mærkelig  parallel  mellem  de  to  sagaer 
Vigaglumssaga  og  Reykdælasaga.  Det  er  fremstil- 
lingen af  forholdet  mellem  den  beromte  øfjordske  høvding  Viga- 
glumr  og  hans  svigerson,  Vigaskuta  fra  Myvatn  1).  Det  pågældende 
kap.  i  Gluma  hører  ganske  vist  ikke  til  den  oprindelige  saga,  men 
det  er  dog  uden  tvivl  meget  tidlig  indsat  deri;  i  Reykd.  meddeles 
det  hele  noget  nojagtigere.  Således  fortælles  der  her,  at  forlang 
Glumsdatter  anden  gang  blev  gift  med  en  Eldjarn;  denne  nævnes 
ikke  i  Gluma;  at  giftermålet  har  fundet  sted,  er  klart  deraf,  at 
^Porlaug  med  sin  tredje  mand  har  en  son  af  det  navn  (Eldjarn  er 
altså  død  kort  efter  giftermålet).  Reykd.  kan  således  ikke  have 
lånt  fra  Gluma.  Men  heller  ikke  det  omvendte  kan  være  tilfældet, 
ti  hvorfor  forf.  til  kap.  i  Gluma  skulde  have  udeladt  eller  ikke  brudt 
sig  om,  hvad  Reykd.  har  mere  end  Gluma,  f.  ex.  navnet  på  Skutas 
udsending  kan  ikke  forklares.  Af  Reykd.  er  det  imidlertid  klart,  at 
den  har  kendt  en  uoverensstemmelse  i  den  mundtlige  tradition  (om 
måden,  hvorpå  t'orlaug  blev  skilt  fra  Skiita)  og  anfører  to  ver- 
sioner; den  ene  genfindes  i  Gluma.  Ellers  er  fremstillingen  omtrent 
den  samme  i  bægge  sagaer;  ja  hele  partier  stemmer  ordret  over- 
ens. Forholdet  kan  k  u  n  forklares  ved,  at  bægge  sagaer  går  til- 
bage til  forskellige  hjemmelsmænd,  om  fra  forskellige  egne 
(Øf jorden  og  Myvatnsegnen),  hvad  der  er  sandsynligst,  eller  fra 
en  og  samme  egn,  kan  ikke  bestemt  afgøres.  Men  eksemplet  viser 

!)  Kap.  16  i  Gluma,  fsl.  forns.  I,  44—8,  kap.  24  (slutn.)  og  25  (slutn.)  og  26 
i  Reykd.,  fsl.  forns.  II,  123,  126  35.  Jfr.  Lotspeich:  Zur  Viga-Glums  u. 
Reykdælasaga  (Dissert.  Leipzig)  1903. 

sikkert,  at  et  og  det  samme  kunde  fortælles  af  flere  omtrent  nojag- 
tig  på  samme  måde,  men  dog  med  nogle  —  i  det  mindste  i  dette 
tilfælde  ■ —  mindre  væsenlige  afvigelser. 

I  forbindelse  hermed  kan  det  bemærkes,  at  i  Islendingadråpa 
af  Haukr  Valdisarson  siges  Glilmr  Geirason  i  dromme  at  have  haft 
en  samtale  med  en  død  mand;  dette  henføres  i  Reykd.  (s.  101)  til 
Glums  broder  Torkel.  Vi  ved  ikke,  hvad  der  er  rigtigst,  men  for- 
modningen er  for,  at  det  er  sagaen,  der  er  bedst  underrettet;  den 
er  åbenbart  skrevet  efter  egnens  egen  tradition  og  dens  forfatter 
viser  sig  som  sjælden  omhyggelig;  vi  ved  intet  om  Hauks  herkomst 
eller  hjemstavn,  og  der  kunde  her  foreligge  en  misopfattelse  fra 
hans  side.  I  Reykd.  siges  fremdeles  Torkel,  Glums  broder,  at  have 
været  udenlands,  da  en  kamp  fandt  sted,  medens  Landnåma  lader 
de  fedgar  —  efter  i  forvejen  at  have  nævnt  Geiri  og  bægge  hans 
sonner  —  deltage  i  kampen ;  da  Ldns.  ord  kun  er  en  ganske  kort 
uddragsmæssig  meddelelse,  er  fejlen  vistnok  på  dens  side,  ligesom 
tilfældet  bevislig  er  i  flere  andre  lignende  meddelelser. 

Vi  har  i  Grettiss.  (kap.  25—7)  og  FostbræSras.  kap.  7 — 8,  s. 
22' — 8)  en  parallel  fremstilling,  der  ikke  er  uden  interesse.  Der  er 
næsten  fuldstændig  overensstemmelse  tilstede,  og  dog  findes  der 
et  par  afvigelser,  som  når  det  i  Fbr.  hedder,  at  Torgeir  efter  det 
begåede  drab  ikke  er  bleven  domt  fredløs,  medens  Grettiss.  siger, 
at  han  blev  domt  på  altinget.  På  grund  af  Grettissagas  sene  til- 
blivelse og  hele  beskaffenhed  er  det  vanskeligt  at  bedomme  for- 
holdet, og  det  er  muligt,  at  episoden  er  lånt  fra  Fbr.,  men  at  man 
vilkårlig  har  forandret  dens  fremstilling  til  gunst  for  hovedperson- 
erne i  Grettiss. x). 

I  1.  kap.  af  Fbr.  findes  en  interpolation  om  Grettis  æventyr 
i  Isef jorden,  der  også  fortælles  i  Grettiss.  kap.  52;  af  versene  i 
denne  anføres  ét  i  Fbr.  og  kaldes  her  en  »kvædling«  (d:  et  enkelt- 
vers, medens  der  i  Grettiss.  er  tale  om  en  cyklus) ;  i  Fbr.  siges 
l^orbjorg  digre,  der  hjalp  Grettir,  at  have  vidst,  at  bønderne  vilde 
dræbe  ham,  medens  Grettiss.  lader  hende  komme  tilfældig  til.  Her 
er  åbenbart  to  egnes  traditioner  med  hojst  uvæsenlige  afvigelser. 


i)  Boer  antager  (Grettiss.  i  Sagabibl.  s.  XVII  og  XXXI— II),  at  Grett.  har 
lånt  fra  en  tabt  Fostbr.  s.  Dette  synes  mig  tvivlsomt  og  usikkert.  Da 
kan  man  ligesågodt  regne  med  mundtlig  tradition  som  kilde.  (Jfr.  Boer: 
Zur  Grettiss.  i  Zs.  f.  deut.  Phil.  XXX,  47  ff.). 

I  sagaerne  omGunnløg  ormstunge  *)  og  H  a  1 1  f  r  e  d 
vandrådeskjald1)  findes  en  parallel.  I  GI.  er  fremstillingen,  da  han 
er  hovedmanden  i  episoden,  langt  udførligere  end  i  Hfr.,  der  kun 
antyder,  hvad  der  skete;  der  findes  en  lille  afvigelse,  der  udelukker 
benyttelse  af  den  ene  eller  den  anden  saga;  ellers  er  der  over- 
ensstemmelse. De  kronologiske  forhold  stemmer  også  godt  i  bægge 
sagaer. 

Af  Tormod  kolbruneskjalds  sidste  dage  haves  tvende  frem- 
stillinger, den  ene  i  Fostbr.,  den  anden  i  Olaf  den  helliges  saga 
hos  Snorre;  de  er  afgjort  indbyrdes  uafhængige  og  dog  beroende 
på  traditionen  i  tilknytning  til  Tormods  vers.  Med  hensyn  til  de 
forskellige  afvigelser,  der  her  findes,  kan  der  henvises  til  indled- 
ningen til  Hauksbok  s.  LXXIX — LXXX;  her  påvises,  at  sagaens 
fremstilling  står  tilbage  for  Snorres  og  lider  af  fejl;  det  er  rigtig- 
nok et  sporsmål,  om  ikke  sagaens  slutning  senere  er  bleven  om- 
arbejdet; i  hvert  fald  indeholder  forskellige  håndskrifter  rent 
legendeagtige  tildigtninger.  Traditionens  oprindelige  kilde  —  og 
det  må  her  tages  i  betragtning  —  må  sikkert  have  været  mindre 
klar;  kamptummelen  og  tilstandene  umiddelbart  efter  Stiklestad- 
slaget kan  ikke  have  været  overvættes  gunstige  for  iagttagelsen  af 
enkeltmands  færd. 

En  mærkelig  dobbeltberetning  om  kristendom  m  ens  for- 
kyndelse og  indførelse  haves  bl.  a.  i  det  bekendte  værk  K  r  i  s  t  n  i- 
s  a  g  a  kap.  7—9,  11  og  i  kap.  lOOio — 105  i  N  j  å  1  a.  Her  ligger  der 
to  forskellige  traditioner  til  grund,  og  det  er  særdeles  interessant 
at  sammenligne  de  to  beretninger,  der  væsenlig  handler  om  Tang- 
brands trosforkyndelse  på  Island.  I  alt  væsenligt  er  der  overens- 
stemmelse tilstede;  dog  er  der  på  den  anden  side  ikke  ubetydelige 
afvigelser.  Ifølge  Nj.  lander  Tangbrand  i  Gautavik  i  Berufjord,  me- 
dens Krs.  siger,  at  han  landede  i  den  nordlige  Alftafjord,  der  er  den 
nærmeste  fjord  syd  for  Berufjord.  Man  kunde  her  være  fristet  til 
at  tro  på  Nj.,  der  synes  at  indeholde  nojagtigere  stedstraditioner,  i 
det  den  omtaler  to  brødre  på  Berunes  (i  Beruf jorden),  der  stillede 
sig  fjendtlig  til  Tangbrand.  Ifølge  Krs.  begiver  Tangbrand  sig  til 
Sidu-Hallr,  medens  denne  ifølge  Nj.  red  —  efter  at  have  hørt  tale 
om  Tangbrands  ankomst  —  hen  til  ham  for  at  indbyde  ham  til  sig. 


i)  Gunnl.  kap.  15,  Forns.  s.  113.  B.  M.  Olsen  (Om  Gunnl.  saga  1911,  38  f.)  og 
v.  Beden  (De  overlevering  van  de  Hallfreflarsaga  1919)  mener,  at  Hallfr. 
s.  har  lånt  fra  Gunnl.  s.,  men  dertil  kan  jeg  ikke  slutte  mig. 

Finnur  Jonsson.     II.  15 


[221-222]  —  226  — 

Dette  er  egenlig  mere  i  overensstemmelse  med  hvad  der  var  skik 
i  landet.  Samtalen  mellem  Hallr  og  Tangbrand  i  anledning  af  Mik- 
kelsdagens hellighed  er  noget  forskellig,  men  hovedæmnet  er  det 
samme.  En  stærkere  afvigelse  er  derimod  den,  at  Hallr  ifølge  Nj. 
straks  lader  sig  døbe,  medens  dette  ifølge  Krs.  først  sker  bagefter 
ved  påsketid;  Nj.  synes  her  at  have  sammendraget  to  handlinger 
til  én  begivenhed.  Om  Halls  og  Tangbrands  altingsrejse  den  føl- 
gende sommer  er  Nj.  langt  mere  nojagtig  end  Krs.,  i  det  Nj.  op- 
regner de  forskellige  gårde  —  i  rigtig  geografisk  rækkefølge,  — 
som  de  tog  ind  på,  og  hvor  de  i  reglen  omvendte  folk;  heri  strider 
intet  imod  historisk  sandsynlighed  (med  undtagelse  af  episoden  om 
Galdrahedin,  hvilket  hænger  sammen  med  folketroen).  På  denne 
rejse  lader  Nj.  Tangbrand  dræbe  Vetrlide  skjald  og  Torvald  vejle, 
medens  Krs.  ikke  angiver  noget  bestemt  tidspunkt  herfor  (de 
samme  vers  anføres).  Efter  tinget  lader  Nj.  Tangbrand  rejse  til 
vestlandet  og  dér  træffe  Steinunn  —  i  Krs.  omtales  ikke  noget 
møde  imellem  dem,  —  medens  Krs.  lader  Tangbrand  drage  til 
østlandet  og  derfra  videre  mod  nord.  Tangbrands  skib  siges  i  Nj. 
at  være  blevet  beskadiget  i  Berufjorden,  men  Krs.  lader  dette  ske 
»ved  Borgarfjorden  i  Hvitå«;  hvad  der  her  er  rigtigst,  er  vanskeligt 
at  sige.  Når  sagaen  derimod  i  kap.  102  kalder  skibet  Visundr  og 
ikke  Jarnmeiss,  beror  dette  på  en  misopfattelse  af  en  skibsomskriv- 
ning,  hvor  ordet  visundr  forekommer,  i  Steinunns  vers  (i  et  godt 
hdskr.  mangler  denne  oplysning  om  navnet,  og  senere  i  slutn.  af 
kap.  103  findes  det  rigtige  navn).  I  fortællingen  om  Tangbrand  og 
bersærken  findes  der  endel  afvigelser  af  underordnet  art,  men  vi 
er  her  inde  på  et  legendarisk  udsmykket  æmne;  kun  skal  bemær- 
kes, at  bersærken  i  Nj.  kaldes  Otryg,  medens  han  i  Krs.  kun  be- 
tegnes som  »norron«.  En  hovedforskel  mellem  Nj.  og  Krs.  er  den, 
at  Nj.  ikke  kender  noget  til  Tangbrands  første  mislykkede  forsøg 
på  at  forlade  landet,  hvilket  vistnok  kommer  deraf,  at  Nj.  følger  en 
enkelt  egns  tradition  uden  at  kende  den  anden  fjærnt  fra  forfatte- 
rens liggende  egns  udfyldende  tradition.  Om  Tangbrand,  kong 
Olaf  og  Islænderne  i  Norge  er  der  fuld  overensstemmelse  tilstede; 
kun  er  Krs.  noget  vidtløftigere  m.  h.  t.  samtaler.  Hjalte  og  Gissur 
lander  iflg.  Krs.  ved  Eyjar  (o:  Vestmannøerne),  iflg.  Nj.  ved  Eyrar 
(ét  hdskr.  har  dog  eyjar,  og  det  er  mulig  den  oprindelige  —  rigtige 
—  tekst).  I  den  følgende  fremstilling  udskriver  Krs.  Are,  medens 
Nj.  åbenbart  ikke  følger  nogen  skreven  kilde,  og  dog  er  der  i  alt 
væsenligt  fuld  overensstemmelse  (Nj.  lader  Hall  give  Torgeir  3 

mark  sølv,  Krs.  halvt  hundred).  —  Totalbilledet  af  Tang- 
brands fa-ir d  og  kristendommens  indførelse  bliver  det  samme,  til- 
trods for  de  forskellige  kilder,  der  ligger  til  grund  for  Nj.  og  Krs. 1). 

Hallfredarsaga  og  Vatsdoelasaga  har,  som  be- 
kendt, endel  berøringspunkter  indbyrdes2).  Den  vigtigste  parallel 
findes  i  Vatsd.  kap.  37 — 8,  i  Hfr.  2 — 3,  Ingolf  den  smukkes  forelsk- 
else i  Hallfreds  søster,  Valgerd.  Fremstillingen  er  meget  interessant 
og  der  er  ikke  tale  om  gensidig  afhængighed  3) ;  der  er  enkelte  ver- 
bale overensstemmelser,  ellers  fortælles  det  samme  blot  med  andre 
ord4).  Ved  siden  af  den  uvæsenlige  afvigelse,  at  Jokull  i  Vd.  ikke 
er  tilstedeværende  ved  Ottars  og  Torsteins  samtale  om  stævning 
af  Ingolf,  i  Hfr.  derimod  tilstedeværende,  er  det  interessant  at 
lægge  mærke  til  en  parallel  som  denne:  Jokull ...  kvad  stikt  mikil 
endemi  osv.  (Vd.)  f^  pd  mælti  Jokull . . .  heyr  d  endimi  osv.  Hfr., 
(hvor  ordene  anføres  i  direkte  tale).  Så  findes  der  atter  en  uover- 
ensstemmelse angående  processens  udfald  på  tinge;  det  er  muligt, 
at  Vd.  er  her  den  rigtigste.  Når  der  i  Vd.  fortælles  mere  om  for- 
holdet mellem  Ottar  og  Ingolf,  kommer  det  deraf,  at  dette  ikke 
vedkom  sagaen  om  Hallfred;  på  lignende  måde  fortælles  om  for- 
holdet mellem  Hallfred  og  Gris  kort  sammenfattet  i  Vd.,  der  hen- 
viser til  Hallfredssaga;  her  må  der  foreligge  en  fejltagelse,  da 
Hallfreds  dræbte  broder  kaldes  i  Hlfr.  Brandr  (=  Ldn.),  i  Vd.  Her- 
mundr.  Tiltrods  for  disse  uoverensstemmelser  er  det  åbenbart 
den  samme  gamle  tradition,  der  genfindes  i  bægge  sagaer. 

Det  vilde  her  være  interessant  at  komme  ind  på  forholdet 
mellem  L  a  n  d  n  å  m  a  og  de  enkelte  sagaer,  men  det  vilde  i  denne 
sammenhæng  føre  alt  for  vidt  og  må  forbeholdes  en  særundersøg- 
else 5)-  Hvad  der  her  kommer  særlig  i  betragtning,  er  slægt- 
registrene, og  m.  h.  t.  dem  kan  det  i  det  hele  siges,  at  de 
uoverensstemmelser,  der  findes,  er  i  reglen  ganske  uvæsenlige;  de 


!)  Når  det  i  Nj.  om  Torgeir  (kap.  105,  1.  44—6)  hedder,  at  han  fremsagde, 
hvorledes  sondage,  fastedage  osv.  skulde  holdes,  er  dette  naturligvis  til- 
digtning og  snarest  en  senere  interpolation. 

2)  Når  Hallfreds  moder  i  Vd.  kaldes  Asdis,  i  Hfr.  Aldis,  beror  det  ene  navn 
på  fejllæsning, 

3)  I  Vd.  og  Hfr.  anføres  et  vers  om  Ingolfs  skbnhed,  men  Vd.  har  kun  den 
første  halvdel  og  dette  er  det  oprindelige. 

•»)  v.   Eeden   har   dog   i   sin    afhdl.   om    Hallfredars.   (1919)  s.  88  antaget,  at 

denne  har  lånt  fra  Vatsdrelas.     Men  dertil  er  ulighederne  for  store. 
r>)  Her  kommer  B.  Af.  Olsens  mange  afhandlinger  i  betragtning. 

15* 

består  i  en  ombytning  af  enkelte  led  og  da  af  de  ældste,  et  plus  af 
et  navn  på  den  ene  eller  den  anden  side  og  deslige.  Da  sagaerne  i 
de  allerfleste  tilfælde  viser  sig  at  være  uafhængige  af  Landn.,  må 
slægtregistrene  bero  på  traditionen  og  tale  altså  også  for  dennes 
styrke  og  velunderrettethed. 

For  end  vi  forlader  hele  denne  sag,  hvorom  der  kunde  skrives 
hele  bind,  anser  vi  det  for  hensigtsmæssigt  at  dvæle  ved  nogle 
sagaer,  der  er  blevne  gjorte  til  genstand  for  en  mere  eller  mindre 
stærk  kritik  i  særlige  afhandlinger,  og  det  tildels  på  en  sådan  måde, 
at  denne  kritik  ikke  alene  må  ramme  de  enkelte  sagaer,  men  dem 
alle  og  dermed  den  islandske  historiske  tradition  i  det  hele.  Hermed 
sigtes  der  ikke  til  dr.  E.  Jessens  ganske  mislykkede  angreb  sær- 
lig på  Egilssaga  (i  Sybels  Zeitschrift),  som  er  tilstrækkelig  tilbage- 
vist i  fortalen  til  den  kritiske  udgave.  Der  sigtes  her  særlig  til 
Njålssaga,  Hænsaporissaga  og  Vigaglumssaga. 

Den  første  af  disse,  Njålssaga,  er  bleven  gjort  til  genstand 
for  en  indgående  og  voldsom  kritik  i  afhandlingen:  Die  Njålssage, 
insbesondere  in  ihren  juristischen  bestandteilen  af  K.  Lehmann  og 
H.  Schnorr  v.  Carolsfeld  (1883).  Herom  kan  jeg  nu  lade  mig  nojes 
med  at  henvise  til  behandlingen  af  sagaen  i  det  følgende  samt  til 
min  særafhandling  i  Aarboger  1904.  Heraf  vil  det  fremgå,  at 
sagaen  er  langt  mere  efterrettelig  end  forfatterne  af  den  nævnte 
afhdl.  antog;  især  gælder  dette  den  egenlige  Njålssaga x)  (den 
sidste  del  af  sagaen  som  den  nu  er). 

Den  anden  saga,  der  her  kunde  komme  i  betragtning,  er 
Honsetoressaga.  Om  denne  saga  har  prof.  K.  Maurer  skre- 
vet en  grundig  og  indholdsrig  afhandling2)-  Dens  resultater  med 
hensyn  til  sagaens  værd  er,  for  straks  at  sige  det,  således,  at  der 
ikke  lader  sig  indvende  noget  væsenligt  derimod.  Vi  skal  i  al  kort- 
hed her  fremhæve  det  vigtigste. 

Hos  Are  frode  findes  en  interessant  parallel,  en  kort  frem- 
stilling af  sagaens  hovedbegivenhed  3).  Are  fortæller  om  en  ting- 
strid mellem  Tord  gelle  og  Tungu-Oddr,  hvis  son  Torvald  havde 
deltaget  i  indebrændingen  af  »Torkel  Blundketilsson  i  Ornolfsdal 
[i  den  nordlige  del  af  Borgarf jorden],  sammen  med  Honsetore« 


*)  Jeg  er  ret  uenig  med  A.  Heusler  i  hans  syn  på  de  juridiske  bestanddele 
af  sagaen,  se  hans  Strafrecht  der  Islåndersagas  s.  13  f. 

2)  Ueber  die  Hænsaporissaga  i  Abhandl.  d.  k.  bayer.  Akad.  der  Wiss.  I.  Cl. 
XII.  Bd,  1871. 

3)  Islend.  bok  kap.  5,  jfr.  Finsen:  Fristatens  institutioner  s   39  ff. 

(en  mand  af  ligeså  lav  karakter  som  herkomst).  Tord  vilde  føre 
sagen  frem  på  Tingnæsting  i  Borgarfjorden,  men  kunde  ikke  på 
grund  af  Odds  overmagt.  Siden  kom  sagen  til  altinget,  hvor  den, 
efter  en  kamp,  endelig  fandt  sin  afgorelse;  Honsetore  og  flere  andre 
blev  domt  fredløse;  senere  blev  Honsetore  dræbt1)-  Omtrent  det 
samme,  men  naturligvis  langt  udførligere,  fortælles  der  i  sagaen, 
men  med  den  væsenlige  forskel,  at  det  i  denne  er  Blundketill  selv, 
der  bliver  indebrændt,  og  Honsetore  bliver  dræbt  for  domfældelsen 
på  altinget.  Disse  to  kilder  er  uafhængige  af  hinanden  og  deres  ind- 
hold må  stamme  fra  traditionen.  Den  nævnte  uoverensstemmelse 
er  så  meget  mere  påfaldende,  som  sagaen  åbenbart  er  forfattet  af 
en  mand,  der  har  haft  hjemme  på  eller  i  umiddelbar  nærhed  af 
sagaens  skueplads  og  som  altså  må  have  gengivet  egnens  tradi- 
tioner. På  den  anden  side  står  Are  med  sin  fremstilling,  Are,  der 
anses  for  den  pålideligste  af  alle  forfattere. 

Hovedforskellen  er  altså  den,  at  sagaen  nævner  Blundke- 
till, Are  frode  dennes  son  Tor  kel  (hvem  sagaen  ikke  kender) 
som  den  indebrændte.  Med  afgørende  grunde  har  nu  Maurer  for- 
klaret sammenhængen  og  afgjort  sporsmålet  til  gunst  for  Are.  Næ- 
sten alle  andre  kilder  —  med  undtagelse  af  Laxdoela  og  et  sted  i 
Landnåma,  som  vi  straks  skal  komme  til  —  nævner  Blundketill  som 
den  indebrændte.  Denne  er  ifølge  sagaen  en  son  af  den  fra  Egilss. 
velbekendte  Geirr  d.  rige,  der  var  gift  med  en  datter  af  Skallagrimr. 
Blundketill  skulde  altså  være  en  søstersøn  af  Egill  selv;  men  han 
findes  ikke  nævnet  i  sagaen  som  sådan.  Hertil  kommer,  at  det 
under  denne  forudsætning  er  hojst  mærkværdigt,  for  ikke  at  sige 
uforståeligt,  at  det  ikke  er  Egill  eller  hans  familje  overhovedet,  der 
tager  sig  af  indebrændingssagen  —  de  var  dog  de  nærmeste  dertil, 
—  men  helt  andre  personer  fra  andre  egne.  Heller  ikke  forstås  det 
rigtig,  hvorledes  Blundketill  er  kommen  til  at  bo  i  Ornolfsdal; 
Landn.  forklarer  dette  ganske  vist  således,  at  Blundketill  skulde 
have  købt  landet  af  Ornolf;  og  i  det  hele  står  Ldn.  på  sagaens 
side.  Men  Maurer  har  fremdraget  et  mærkeligt  sted  af  den  særlige 
bearbejdelse  af  Ldn.,  der  kaldes  Melabogen;  her  står  udtrykkelig, 
at  Blundketill  var  en  s  6  n  af  den  nævnte  Ornolf  og  f  a  d  e  r  til  den 
indebrændte  Torkel;  denne  notits  stemmer  altså  med  Are 
og  oplyser  tillige  Blundketils  slægt.  Alle  disse  vanskeligheder 
løses,  når  man  antager,  at  det  er  Melabogen,   der  her  er  rigtig 

J)  Resten  af  hvad  Are  meddeler  er  sagaen  om  Honsetore  ganske  uvedkom- 
mende og  passede  ikke  der. 

underrettet;  da  Blundketill  ifl.  den  slet  ikke  har  noget  med  Skalla- 
grimsslægten  at  gore,  forstår  vi  dens  ligegyldighed  for  indebræn- 
dingen.  Når  nu  hele  sagaen  underkastes  en  grundig  undersøgelse, 
viser  det  sig,  at  den  lider  af  forskellige  og  tildels  meget  væsenlige 
mangler.  Maurer  har  fremhævet  det  meste  heraf.  Den  måde,  hvor- 
på personerne,  særlig  Blundketill  selv,  indfores  i  sagaen,  er  hojst 
mærkelig  og  lidet  sagamæssig;  indebrændingen  selv  omtales 
påfaldende  kort  og  uden  biomstændigheder.  Sagaen  begynder  med 
en  forholdsvis  vidtløftig  fremstilling  af  Torfe  Valbrandsson  og 
hans  slægt,  som  om  han  var  en  af  sagaens  hovedpersoner,  medens 
han  kun  spiller  en  underordnet  rolle.  Mere  påfaldende  er  det  dog, 
at  Hersteins  gamle  fosterfader  pludselig  dukker  op  midt  i  sagaen, 
uden  at  læseren  aner  hans  tilværelse,  og  han  spiller  dog  en  ganske 
anderledes  vigtig  rolle  end  den  nævnte  Torfe.  På  den  anden  side 
nævnes  endog  personer  (to  af  Raudabjornssonnerne),  der  er  sagaen 
ganske  uvedkommende;  her  kan  der  dog  foreligge  en  senere  inter- 
polation efter  Ldn.,  der  ellers  ikke  er  benyttet.  Alt  dette  viser  en 
ujævnhed  i  komposition,  som  yderligere  kommer  tilsyne  i  uforståe- 
lige pludselige  overgange,  som  når  Torvald  (s.  149,  jfr.  Maurer), 
efter  at  have  hørt  »Blundketils«  gode  tilbud,  ja  endogså  tilbud  om 
selvdomme,  pludselig  og  ganske  umotiveret  erklærer,  at  »der  ikke 
var  andet  for  end  stævne«.  Ufattelig  er  fremstillingen  af  Torbjorns 
»forsvinden«  (kap.  9,  s.  154).  Løfteaflæggelsen  i  kap.  12  er  ganske 
i  de  senere  uhistoriske  sagaers  ånd  og  stil,  og  den  er  her  så  meget 
mindre  på  sin  plads,  som  sagaens  senere  fremstilling  ikke  tager 
Ulborligt  hensyn  til  den;  efterat  der  er  blevet  aflagt  løfte  om,  at 
forfølge  sagen  på  altinget,  indstævnes  modparten  til  Tin  g- 
næsting!  Torodds  færd  (kap.  17.  s.  182—3)  bliver  uforståelig. 
Ligesom  edsaflæggelsen  er  et  lånt  motiv,  således  er  også  over- 
rumplingen af  Gunnarr  (to  mænd  sætter  sig  hver  på  sin  side  af  ham 
og  på  hans  kappeflige)  ligefrem  et  lån  fra  Laxdoela  (s.  277). 
Karakteristikken  af  personer  (som  f.  ex.  Torodds)  er  ofte  lidet 
heldig,  og  et  gammelt  sagntræk  (om  manden  fra  Bredefjord,  hvis 
tale  lød  som  tyrebrøl  o:  Tord  geller  [=  tyr]  er  åbenbart  ikke  for- 
stået af  sagaens  forfatter.  Man  har  villet  påstå,  at  stilen  var 
alderdomlig,  og  at  der  fandtes  i  sagaen  gamle  ord  og  udtryk;  dette 
beror  imidlertid  på  en  misforståelse,  hvad  Maurer  også  har  vist. 
Til  gengæld  findes  der  i  sagaen  ord,  der  er  afgjort  yngre,  som 
piltr;  men  heri  kunde  man  spore  afskriveres  ændringer.  Imidlertid 
er  både  sprog  og  fremstilling  gennemgående  lidet  klassisk.  Det  er 

af  alle  disse  grunde  umuligt,  at  sagaen  kan  være  fra  det  12.  århun- 
drede. Afgorende  for  sagaens  alder  forekommer  den  omstændig- 
hed at  være,  at  Gunnarr  ytrer,  at  han  ikke  selv  alene  kan  bort- 
fæste sin  datter,  men  også  han  hustrus  samtykke  må  søges.  Dette, 
der  næppe  kan  være  interpolation,  er  i  overensstemmelse  med 
Jonsbok  (begyndelsen  af  ErfSabålkr)  men  slet  ikke  med  Grågås, 
ifg.  hvilken  faderen  alene  kunde  bortfæste  datteren.  Af  alt  dette 
må  sikkert  sluttes,  at  sagaen  først  er  forfattet  o.  1300  eller  i  slut- 
ningen af  det  13.  århundrede.  Da  forstår  vi  det  hele,  både  fremstil- 
lingens mangler  og  de  historiske  fejl;  traditionen  er  i  den  lange 
tids  løb  bleven  —  af  grunde,  vi  ikke  mere  kan  granske  —  forvan- 
sket, og  det  er  denne  forvanskede  tradition,  som  den  sene  forf.,  der 
har  ment,  at  hans  egn  ikke  burde  savne  sin  saga,  har  fulgt,  og  det 
er  den,  der  har  fundet  vej  til  Ldn. 1).  Maurers  udtalelser  (s.  39 
=  195)  stemmer  med  dette  resultat,  når  der  istedenfor  hans  »over- 
arbejdeise« sættes  »istandbringelse«.  Alle  Maurers  indvendinger 
forstås  bedst  under  denne  forudsætning,  medens  man  i  modsat  fald 
måtte  ty  til  temmelig  søgte  forklaringer  og  antagelse  af  stærke  om- 
arbejdelser af  denne  lille,  og  i  det  hele  lidet  indholdsrige  saga,  som 
er  så  meget  mindre  naturlige,  som  sagaen  helt  igennem  er  sig  selv 
lig  og  ligesom  af  én  støbning. 

Denne  kritik  af  Honsetoressaga  indeholder  ikke  noget  alminde- 
ligt bevis  mod  den  historiske  troværdighed  af  sagaliteraturen  som 
sådan  og  den  isl.  tradition  i  det  hele.  Det  er  ikke  ligegyldigt,  om 
en  saga  forfattedes  100  år  for  eller  senere.  Hvad  vi  ellers  ved  om 
den  isl.  tradition  o.  1300  svarer  fuldstændig  til  det  billede,  som 
sagaen  giver  os  deraf. 

Vi  kommer  dernæst  til  den  tredje  saga,  V  i  g  a  g  1  u  m  s- 
s  a  g  a.  Om  denne  saga  har  der  været  en  enstemmig  dom,  den,  at 
den  hørte  til  de  ældste  isl.  slægtsagaer  på  grund  af  dens  klare,  kort- 
fattede fremstilling,  dens  kærnefulde  sprog  og  alderdomlige  præg 
i  det  hele.  Man  har  også  skænket  den  så  at  sige  fuld  tiltro;  den 
indeholder  endel  uomtvistelig  ægte  vers  og  er  åbenbart  skreven  i 
Glums  hjemstavn,  Øfjorden  og  må  bero  på  stedlige  traditioner.  Det 
eneste,  der  kunde  indvendes  imod  det  fortalte,  er,  at  Glums  færd 
i  Norge  i  hoj  grad  minder  om  hans  faders  færd  sammesteds,  og 


i)  A.  Heusler  har  i  Zwei  Isl.  gesch.  (1897)  s.  XXI  udtalt,  at  sagaen  ikke,  som 
mange  andre  sagaer,  bærer  præg  af  at  indeholde  en  familietradition. 

det  ene  kunde  synes  at  være  genganger  af  det  andet.  Det  er 
muligt,  at  dette  er  tilfældet;  men  iøvrigt  er  der  intet,  der  strider 
imod,  hvad  der  historisk  kan  være  forefaldet.  Ja,  endogså  episoden 
og  fortællingen  om  Glums  renselseseder  (aflagte  ved  3  templer)  er 
af  en  sådan  art,  at  en  kender  og  kritiker  som  Maurer  ytrer,  at 
»deres  hedenske  form  (fassung)  meget  afgorende  taler  for  over- 
leveringens ægthed«  1).  Med  hensyn  til  sagaens  komposition  har 
man  —  med  rette  —  anmærket,  at  det  er  påfaldende  og  ikke  saga- 
mæssigt,  når  det  i  kap.  17  (beg.)  hedder,  at  »Glumr  fik  nogle 
born  med  sin  hustru«,  hvorefter  sonnerne  Mår  og  Vigfus  nævnes; 
men  i  det  foregående  er  Mår  allerede  nævnet,  eftersom  han  i  epi- 
soden om  Ingolf,  —  kap.  13 — 15,  hvorom  straks  mere  ■ —  allerede 
spiller  en  rolle;  desuden  er  datteren  Torløg  nævnet  i  kap.  16;  i  kap. 
17  anføres  hun  derimod  ikke.  Det  kunde  ligge  nær,  her  at  antage 
en  vis  ubehjælpsomhed  hos  sagaens  forfatter  og  antage,  at  bemærk- 
ningen i  kap.  17  ikke  går  ud  på  at  opregne  Glums  born  i  det  hele, 
men  at  hensigten  blot  var  ved  den  at  indlede  den  følgende  fortæl- 
ling om  Vigfus  og  hans  slette  fosterfader.  Bemærkningen  har  dog 
en  anden  og  mere  almindelig  karakter,  så  at  en  anden  forklaring 
er  vistnok  rigtigere. 

Kap.  13 — 15  handler  hovedsagelig  om  en  Ingolf,  der  bliver 
Glums  dygtige  og  afholdte  værkstyrer.  Denne  har  en  hest,  der  er 
dygtig  til  at  bides;  en  mand  på  en  nabogård  ( Stokkahlada) ,  der 
hedder  Kdlfr  (kalv),  ejer  en  lignende  hest.  Der  kommer  nu  en 
hestekamp  istand,  der  naturligvis  »ender  som  alle  andre  heste- 
kampe«. Kalf  slog  Ingolf  med  sin  hestestav.  Da  Glum  noget  efter 
en  aften  foreslog  til  morskab,  at  enhver  skulde  nævne  sin  »fuldtro 
ven«  (iulttrui),  nævnede  Ingolf  —  ikke  Glum,  hvad  denne  havde 
væntet,  men  —  bonden  Torkel  på  Hamar;  sagen  var  den,  at  Ingolf 
havde  forelsket  sig  i  dennes  smukke  datter.  Glum  blev  vred  og 
tvang  Ingolf  til  at  stille  Torkels  venskab  på  prøve;  denne  bestod  i, 
at  Ingolf  skulde  bede  Torkel  om  hjælp,  fordi  han  havde  dræbt 
»Lade-Kalv«  (d:  Kalf  fra  Stokke-lade);  Glum  dræber  en  kalv  i 
en  h  ø  1  a  d  e,  giver  Ingolf  det  blodige  sværd  og  lader  ham  drage 
afsted.  Da  han  nu  kom  til  Torkel,  vilde  denne  ikke  have  noget  med 
ham  at  gore  og  jog  ham  bort.  Den  følgende  nat  blev  imidlertid  den 
rigtige  Kalf  dræbt  (naturligvis  af  Glum  selv).  Ingolf  bliver  domt 
fredløs,  men  da  erklærer  Glum  at  være  drabsmanden.    Resten  er 


*)  Zwei  rechtsfalle  aus  der  Eyrb.  s.  29. 

her  ligegyldig.  Der  er  nu  i  denne  fortælling  intet,  der  egenlig 
egner  sig  i  og  for  sig  til  at  vække  ens  mistanke  eller  mistillid  til 
den;  det  hele  er  ganske  naturligt  og  står  i  den  ypperste  samklang 
med  Glums  karakter  (list  og  kækhed),  som  den  ellers  fremtræder. 
Desuagtet  skal  det  her  fortalte  ikke  være  en  oprindelig  islandsk 
begivenhed  og  altså  heller  ikke  bero  på  god  gammel  isl.  tradition. 
Professor  G.  Cederschiold  har  i  en  særlig  afhandling  *)  søgt  at 
godtgore,  at  denne  Ingolf-episode  var  udenlandsk  gods  og  snarest 
er  lån  fra  et  sted  i  den  såkaldte  Disciplina  clericalis,  forfattet  i  be- 
gyndelsen af  det  12.  århundrede.  Blandt  de  her  forefundne  anek- 
doter er  der  en,  der  handler  om  »den  døende  Araber« ;  denne  kalder 
sin  son  til  sig^  og  sporger,  hvor  mange  venner  han  har; 
»100«  lyder  sonnens  frejdige  svar.  Faderen  vil  ikke  tro  dette,  da 
han  selv  hele  sit  liv  igennem  kun  har  erhværvet  »unius  dimidie- 
tatem«,  og  han  råder  sin  son  at  prøve  sine  100  venner;  han 
skulde  dræbe  en  kalv,  komme  den  blodige  krop  i  en  sæk,  tage 
den  på  nakken,  gå  med  den  til  sine  venner  og  bede  dem  om  hjælp, 
»fordi  han  havde  dræbt  et  menneske«,  hvis  lig  han  førte  med  sig. 
Som  vænteligt  var,  bliver  sonnen  allevegne  jaget  bort  af  alle  sine 
100  »venner«,  medens  faderens  eneste  halve  ven  vil  tage  sig  af 
ham,  hvorpå  sonnen  åbenbarer  ham  sammenhængen.  Lighederne 
mellem  denne  anekdote  og  GI.  samler  Cederschiold  under  6  punkt- 
er. Det  vigtigste  af  disse  er  selvfølgelig  »kalven«  og  selve  »venne- 
prøvelsen«  (pkt.  3 — 6,  der  alle  i  grunden  udgor  et  hele 2)-  Herpå 
hedder  det:  »Her  er  således  ikke  blot  samme  hovedtanke,  men 
også  så  mange  karakteristiske  ligheder  i  detaljer,  at  der  ikke  kan 
blive  tvivl  om  bægge  fortællingers  oprindelige  identitet«.  Det  er 
den  moderne  folklore-metode,  der  her  anvendes.  Men  der  er  meget 
der  taler  imod  Cederschiolds  sindrige  forklaring,  og  det  skal  i  al 
korthed  anføres,  hvad  der  er  hovedsagen  og  hvad  der  synes  på 
den  mest  afgorende  måde  at  modsige  forf.s  resultat  i  og  for  sig 
selv.  Der  er  en  grundforskel  tilstede  på  Gluma-episodens  og 


*)  Kalfdråpet  och  vanprofningen,  Lund  1890;  forf.  kaldte  sin  afhdl.  „ett  bi- 
drag till  kritiken  af  de  islåndska  sagornas  trovårdighet". 

2)  Pkt.  1—2  „en  ung  mand  omtaler  for  en  ældre  sin  tillid  til  mange  eller 
én  fuldtro  ven",  „den  ældre  er  skeptisk,  og  så  videre"  —  er  af  meget 
liden  betydning,  i  hvert  fald,  hvad  modsætningen  „ung  .  .  .  gammel"  an- 
går; ifl.  GI.  kunde  Ingolf  i  og  for  sig  godt  være  ældre  end  Glum;  hans 
„ungdom"  nævnes  slet  ikke.  At  han  dog  vistnok  er  yngre  end  Glum,  er 
anden  sag. 

Disciplina-anekdotens  tankegang  og  det  til  grund  for  bægge 
liggende,  og  dette  må  ikke  overses.  Glum  ( 7^  faderen)  omgås  selv 
med  hævn-  og  drabstanker,  da  han  ikke  stoler  på,  at  Ingolf  (^  son- 
nen)  vil  kunne  hævne  sig  selv  eftertrykkelig  nok,  men  ønsker,  at 
Ingolf  vil  opfordre  ham  dertil;  derfor  foreslår  han  legen  om  aftenen 
[hertil  findes  intet  tilsvarende  i  anekdoten],  og  kommer  derved  til 
at  skabe  en  sådan  situation,  at  han  både  kan  dræbe 
fornærmeren  og  tillige,  at  drabet  bliver  tillagt  en  anden,  så  at 
følgen  bliver,  at  der  anlægges  sag  imod  denne,  og  sagen  forspildes, 
fordi  den  viser  sig  at  være  anlagt  mod  en  uskyldig.  Det  er  dette, 
der  i  GI.  er  h  o  v  e  d  s  a  g  e  n.  I  anekdoten  derimod  er  det  venne- 
prøven  alene,  som  det  hele  drejer  sig  om  og  som  er  hovedsagen; 
i  GI.  er  den  nærmest  kun  en  bisag,  medens  hovedsagen  er,  at  et 
menneske  skal  dræbes  og  virkelig  tages  af  dage,  medens  lige 
det  modsatte  er  tilfældet  i  anekdoten.  Hertil  kommer  så  den 
omstændighed,  der  er  af  en  væsenlig  betydning,  at  der  i  GI.  kun 
er  tale  om  én  ven,  medens  anekdoten  har  100,  og  det  er  netop 
mængden,  der  her  skal  til ;  det  er  hovedmodsætningen  mellem 
faderens  ene  ven,  der  endda  kun  er  en  halv,  der  skal  frem  x) ; 
denne  faderens  ene  (halve)  ven,  der  virkelig  viser  sig  at  være  ven 
—  hvor  bliver  han  af  i  GL?  ja,  vil  folkloristen  vel  svare,  han  og  GI. 
er  sammensmæltede  til  én  (altså  Glum  7^  fader  +  ven) ;  det  er  da 
altid  en  udvej  til  at  rede  sig  ud  af  vanskeligheden.  I  GI.  er  der  kun 
tale  om  en  enkelt  mand,  der  ikke  viser  sig  at  være  en  ven,  hver- 
ken halv  eller  hel.  Der  er  således  så  at  sige  helt  igennem  uligheder 
på  ethvert  punkt;  det  eneste,  der  i  virkeligheden  bliver  tilbage,  er 
kalven,  der  dræbes,  —  og  i  anekdoten  slæbes  omkring  til  alle  de 
100  »venner«  (naturligvis  ^  sværdet  i  GL,  altså:  kalv  ^ kalv  + 
sværd).  Sporsmålet  er  nu,  om  denne  bisag  med  kalven  [i  laden] 
i  GL  er  løst  knyttet  til  hovedsagen  eller  ikke ;  det  er  da  næppe  om- 
tvisteligt, at  den  fuldstændig  er  sammenvokset  dermed  og  —  ifg. 
fremstillingen  —  ganske  naturligt  vokset  frem  af  situationen,  og 
må  have  hørt  sammen  dermed  fra  først  af.  Hvis  Cederschiold 
havde  ret,  måtte  episoden  først  være  bleven  til  i  det  12.  eller  13. 
århundrede  og  være  purt  opspind,  men  hvorfor  det  hele  var  lavet 
og  hvorfor  det  så  var  knyttet  til  Vigaglum  og  hans  saga,  det  bliver 
for  bestandig  en  uløselig  gåde,  og  Cederschiolds  forklaring  er  kun 


*)  Derimod   kan   det   siges   at   være   uvæsenligt,   om   antallet  er  30  eller  50 
eller  100. 

et  nøds-forsøg.  Gården  StokkahlaSa  er  nu  heldigvis  en  historisk 
kendsgærning;  Kalf  derimod  kendes  ikke  fra  andre  »kilder«,  hvad 
man  heller  ikke  kunde  væhte.  Når  Cederschiold  uden  videre  kalder 
ham  bonde,  er  dette  uden  hjemmel  i  sagaen ;  den  måde,  han 
indføres  på  og  i  det  hele  omtales,  tyder  meget  mere  på,  at  han 
har  indtaget  en  lignende  stilling  på  gården,  som  Ingolf  hos  Glum, 
og  det  går  slet  ikke  an  at  ville  gore  ham  eller  Ingolf  til  opdigtede 
personer,  blot  for  at  gore  lånet  af  kalven  muligt;  det  er  en  vil- 
kårlighed1). Hele  episoden  beskriver  Glum  så  levende,  at  den 
næppe  kan  være  opstået  først  i  det  12.  eller  13.  århundrede;  over- 
ensstemmelsen med  den  øvrige  del  af  sagaen  vilde  sikkert  ikke 
være  opnået  så  fuldstændig.  Er  sagaen  forfattet  i  det  12.  årh., 
hvad  den  ganske  vist  er,  vilde  også  det  være  en  væsenlig  hindring 
for,  at  anekdoten  fra  Disc.  cler.  i  løbet  af  en  så  kort  tid  kan  være 
nået  til  Island  og  der  på  en  så  glimrende  måde  benyttet  til  et 
digt  i  prosa.  Der  kommer  dog  her  en  omstændighed  endnu  i  be- 
tragtning. Der  er  et  punkt,  hvori  Cederschiold  har  ret,  nemlig,  at 
Ingolf-episoden  i  og  for  sig  kan  tages  ud  af  sagaen  uden  at  der 
fremkommer  noget  hul,  man  kunde  mærke.  Nu  er  der  ganske  vist 
flere  sagaer,  og  det  netop  nogle  af  de  nord-østlandske,  der  er 
således,  at  enkelte  afsnit  kunde  skæres  ud,  uden  at  helhedsfølelsen 
gik  tabt.  Sagen  er,  at  kap.  13 — 15  (Ingolf-episoden)  er  et  yngre 
indskud  i  sagaen,  og  denne  antagelse  støttes  ikke  alene  på  den 
nævnte  omstændighed,  men  også  og  navnlig  ved,  at  Glums  born 
(sonner)  indføres  først  i  kap.  17,  og  ved  den  måde,  hvorpå  det  sker. 
Det  nytter  ikke  at  henvise  til,  at  her  i  udgavens  hovedtekst  står  om 
Mår:  »som  for  [o:  i  Ingolf sepisoden]  blev  omtalt;«  ti  denne  be- 
mærkning findes  ikke  i  Vatshyrna,  men  kun  i  Modruvallabok,  og 
er  et  indskud  i  denne.  »Glum  fik  born  med  sin  hustru«  (M65r.  b.) 
eller  »Det  er  også  sagt,  at  G.  fik  osv.«  (Vatsh.)  tyder  bestemt  på, 
at  nu  først  nævnes  Glums  born  overhovedet.  Dernæst  danner  kap. 
17  nærmest  en  fortsættelse  af  kap.  1 1  ( —  hvormed  12  hænger  sam- 
men), hvor  der  tales  om  Tores  hoje  alderdom  (1.  48);  kap.  17  be- 
gynder med  at  omtale  hans  død.  Kap.  16  er  den  foromtalte  parallel 
til  et  stykke  i  Reykd.  og  er  uden  tvivl  af  lignende  grunde  som 
Ingolf-episoden  en  interpolation.    I  Vatshyrna  er  disse  interpola- 

!)  Senere  i  sagaen  nævnes  en  bonde  Tord  på  Stokkahlada;  også  dette  sy- 
nes at  tale  for,  at  Kalf  ikke  var  bonde. 

tioner  igen  udvidede  med  afsnittet  om  Ogmundr  dyttr  l),  der  står 
imellem  kap.  15  og  16.  Er  det  nu  således  klart,  at  Ingolf-afsnittet 
er  en  interpolation,  har  man  ingen  ret  til,  —  selv  om  det  viste  sig 
eller  med  nogen  rimelighed  kunde  antages,  at  den  indeholdt  et  mid- 
delalderligt, evropæisk  sagnmotiv,  —  at  nedsætte  Glumas  trovær- 
dighed i  særdeleshed  eller  den  isl.  traditions  og  sagaernes  pålide- 
lighed i  almindelighed.  Hvor  gammel  Ingolf-episoden  er,  er  van- 
skeligt at  sige.  Men  der  er  intet  i  vejen  for,  at  den  i  og  for  sig* 
indeholder  en  lige  så  gammel  tradition  som  sagaen  selv,  og  den 
ligner  ikke  de  sagaprodukter,  som  er  forfattede  o.  1300.  Det  er  nu 
til  slutning  ganske  vist  ikke  nogen  absolut  umulighed,  hvad  jo  også 
Cederschiold  har  antydet,  at  anekdoten  har  fundet  vej  til  Island 
endogså  så  tidlig  som  i  det  10.  århundrede,  og  at  Glum  havde  kendt 
den  og  benyttet  den.  Men  atter  i  dette  tiltelde  vilde  det  hele  være 
ganske  ligegyldigt  for  sagaen  som  sådan,  undt.  for  så  vidt  som  det 
da  kun  var  et  bevis  for  traditionens  sejhed  og  tillige  indeholdt  en 
oplysning  om  Glums  rådsnarhed.  Men  denne  mulighed  er  uden 
interesse,  eftersom  den  ligger  udenfor  al  diskussion. 

Efter  denne,  noget  vidtløftige,  gennemgang  af  de  nævnte  sagaer 
og  den  kritik,  man  har  øvet  mod  dem,  hvortil  også  Egilssaga  kan 
fojes  (se  ovf.  s.  228),  har  det  vist  sig,  for  det  første,  at  man  fremfor 
alt  må  søge  at  fastsætte  sagaernes  alder,  ti  derpå  beror,  for  en  stor 
del,  deres  værd.  Det  har  vist  sig,  at  den  saga,  hvis  upålidelighed 
med  uomtvistelige  grunde  er  fastslået,  hører  til  de  yngste,  og  jo 
yngre  en  saga  er,  desto  storre  rimelighed  er  der  for,  at  den  ikke 
kan  indeholde  en  uforvansket  tradition.  Hvad  de  andre  sagaer 
angår,  hvis  alder  under  alle  omstændigheder  er  betydelig  hojere 
end  den  nævntes  (Honsetoress.),  har  det  vist  sig,  at  kritikken  over 
dem  —  særlig  over  Nj.  —  ikke  er  sagkyndig  nok  og  på  mange,  for 
ikke  at  sige  de  fleste  punkter,  mere  eller  mindre  skæv  og  urigtig. 
Det  er  ved  den  ikke  lykkedes  at  forringe  tiltroen  til  den  isl.  tradition 
i  det  hele,  og  de  almindelige  bemærkninger  om  dens  pålidelighed, 
der  i  det  foregående  er  gjort,  står  ved  magt. 

På  den  anden  side  får  traditionen  en  meget  kraftig  støtte  ved 
den  udtommende  undersøgelse  af  den  gamle  strafferet,  som 
A.  Heusler  har  foretaget  i  sin  grundige  bog:    Das  strafrecht  der 


i)  Isl.  forns.  I,  96    9. 

Islåndersagas  (1911)  1).  Hvis  noget  æmne  egnede  sig  dårlig  til  at 
fastholdes  i  hukommelsen,  var  det  netop  alt  hvad  der  hørte  ind 
under  processer  og  love  (jfr.  Njåla).  Og  hvis  det  viser  sig,  at 
sagaerne  netop  på  dette  punkt  repræsenterer  en  ældre  tids  opfat- 
telse og  fremgangsmåde  og  er  ikke  påvirket  af  det  12.  eller  det 
13.  årh.s  lov  og  retsopfattelse,  så  er  der  et  udmærket  bevis  leveret 
for  den  isl.  traditions  pålidelighed,  og  det  et  bevis,  der  rækker 
videre  end  til  dette  særlige  område.  Heusler  påviser  nu  netop  på 
en  udtommende  og  fyldestgørende  måde,  at  hvad  sagaerne  inde- 
holder om  søgsmål,  straffe,  fredløshed  og  bøder  i  det  hele  må  be- 
tragtes som  fuldtud  pålideligt,  som  givende  et  tro  billede  af  hvad 
der  virkelig  er  foregået.  Han  udtaler  (s.  223) :  »Vi  finder  ikke  et 
eneste  punkt,  hvor  de  retslige  tilstande,  der  omtales  i  Islænder- 
sagaerne, med  sikkerhed  eller  sandsynlighed  fremtræder  som  det 
yngre  overfor  Grågåsen.  Og  på  intet  af  de  her  fremhævede  punkter 
kan  man  begrunde  den  formodning,  at  fortællerne  har  påduttet 
(aufgedrångt)  sagatiden  en  senere  tids  skikke«.  Heusler  hævder, 
at  sagaerne  netop  står  på  et  ældre  trin  end  Grågåsen.  Dette  resul- 
tat er  overmåde  vigtigt  og  er  igrunden  det  bedste  bevis  på  den  isl. 
traditions  sejhed  og  pålidelighed. 

I  denne  forbindelse  kan  også  nævnes  de  k  u  1 1  u  rt  i  1  s  t  a  n  d  e, 
der  forudsættes  i  sagaerne.  I  det  hele  og  store  må  det  vist  siges, 
at  livet  på  Island  holdt  sig  så  godt  som  uforandret  gennem  århun- 
dreder, så  her  havde  traditionen  let  ved  at  fastholde  det  gamle.  På 
enkelte  punkter  var  der  dog  foregået  ændringer.  Men  ofte  frem- 
hæver sagaerne  netop  denslags  modsætninger,  og  virkelige  ana- 
kronismer er  her  yderst  sjælden  påviste.  Men  det  er  ikke  desto 
mindre  sikkert,  at  sagaernes  stof  må  underkastes  en  sagkyndig, 
alsidig  og  fremfor  alt  uhildet  kritik.  Uagtet  det  da  vil  vise  sig,  at 
der  er  og  må  være  indløbet  forskellige  fejl,  har  man  ikke  derved 
ret  til  at  forkaste  hele  traditionen  som  upålidelig,  eftersom  der  er 
så  meget,  der  bekræfter  den  i  stort  som  i  småt,  ikke  mindst  hvad 
der  nedenfor  under  III  nu  straks  nærmere  skal  anføres. 

III.  Det  er  ved  historis  k-topografiske  påvisninger 
og  undersøgelser  let  at  overbevise  sig  om,  hvorvidt  de  enkelte 
sagaers  stedsangivelser,  rejseruter  og  lignende  er  overensstem- 
mende med  de  virkelige  forhold  eller  ikke.   I  al  almindelighed  må 


i)  Jfr.  K.  Maurer:  Zwei  rechtsfålle,  ovf.  218. 

det  da  siges,  at  sagaerne  er  yderst  nojagtige  og  korrekte,  ikke 
alene  hvad  Island,  men  også  —  hvad  der  er  vigtigere  —  hvad  andre 
lande,  særlig  Norge,  angår.  Herom  kunde  der  henvises  til  forskel- 
lige sagaudgaver,  særundersøgelser  navnlig  af  S.  Vigfusson  i  Årbok 
hins  isl.  fornleifafjelags,  samt  i  forskellige  afhandlinger  i  Safn  til 
sogu  Islands  I — II,  men  fremfor  alt  i  Kr.  Kålunds  udførlige  og  for- 
træffelige behandling  i  Historisk-topografisk  beskrivelse  af  Island 
I — II.  I  ganske  enkelte  sagaer  fremtræder  forskellige  unøjagtig- 
heder, som,  når  de  da  ikke  skyldes  sene  bearbejdelser  eller  slette 
afskrifter,  navnlig  må  have  betydning  for  sporsmålet  om  forfat- 
ternes hjemstavn.  Men  ligesom  dette  i  og  for  sig  ikke  afgiver  noget 
sikkert  bevis  for,  at  hovedindholdet  af  det  fortalte  ikke  er  historisk 
(f.  ex.  i  Håvardarsaga),  ligeså  lidt  er  den  omstændighed,  at  alt  i 
en  saga  er  i  topografisk  henseende  (hvad  der  i  ex.  er  tilfældet  med 
Honsetoress.)  i  god  orden,  et  afgorende  bevis  for,  at  det  fortalte 
er  i  lige  så  fortræffelig  orden.  Derimod  er  der  al  grund  til  at  antage, 
at  det  fortalte,  f.  ex.  skildringen  af  en  kamp,  er  rigtigt,  når  til- 
dragelsen, kampen,  falder  i  forskellige  afdelinger  eller  episoder, 
tildels  afhængige  af  eller  nær  knyttede  til  lokale  forhold  og  skue- 
pladsens forskelligheder.  Der  er  ingen  rimelighed  for,  at  sligt 
skulde  være  blevet  opdigtet  i  de  senere  tider,  og  nogen  grund  til  en 
sådan  digtning  kan  ikke  under  nogen  omstændigheder  antages  at 
have  været  tilstede.  Et  særdeles  træffende  eksempel  herpå  skal 
anføres.  Fagrskinna  (s.  33 — 4)  har  en  kort  fremstilling  af  slaget 
på  Rastarkalv  på  Frædøen  (955);  dens  forf.  har  åbenbart  ikke  selv 
været  der,  hvor  kampen  stod;  han  bruger  udtryk  som  »langs  den 
skrænt,  der  var  oppe  på  et  næs,  hvor  de  kæmpede«;  havde  han 
selv  været  der,  vilde  han  have  udtrykt  sig  noget  anderledes  (»næs- 
set« er  jo  selve  Rastarkalv-sletten) ;  iøvrigt  er  fremstillingen,  skont 
kort,  naturlig  nok.  Langt  mere  detaljeret  er  Snorres  fremstilling. 
Han  har  heller  ikke  været  på  selve  stedet,  og  hans  fyldige  beskriv- 
else kan  umulig  stamme  fra,  at  han  er  sejlet  forbi  kysten.  Hans 
bemærkning,  at  »kong  Hakon  lagde  sig  nord  under  Frædarberg  — 
hvad  der  er  rigtigt  —  i  Fæøsund«  —  hvad  der  er  urigtigt,  da  dette 
sund  netop  er  syd  og  ikke  nord  for  berget,  —  viser  dette.  Også 
beskrivelsen  af  den  såkaldte  »lange  og  temmelig  lave  skrænt 
(brekka;  hermed  menes  Skrubhougen,  der  ganske  vist  er  lav,  men 
den  er  et  klippeparti,  der  næppe  kunde  kaldes  brekka)  er  ikke 
ganske  nojagtig,  men  bagved  den  kunde  Egill  og  hans  mænd  godt 
gå  uden  selv  at  ses  fra  sletten.  Den  forste  del  af  kampen  foregår 

nu  på  denne  slette;  til  den  kunde  Erikssonnerne  kun  komme  over 
en  »hals«,  d.  v.  s.  den  lave  ryg,  der  går  fra  gården  Øvre  Froy  ud 
til  strandbredden,  og  som  netop  ender  i  det  egenlige  klippeparti 
(knude),  der  hedder  FreiSarberg;  dette  falder  stejlt  af  mod  søsiden 
uden  dog  at  være  synderlig  hojt,  men  hojt  nok  til,  at  den,  der 
falder  udover,  ikke  slipper  uskadt  fra  faldet;  fra  ryggen  (halsen) 
kommer  man  med  lethed  derop.  I  den  n  6  j  e  s  t  e  overensstemmelse 
med  de  lokale  forhold  fortælles  nu  kampens  enkelte  afdelinger,  på 
sletten,  på  halsen,  på  berget  og  nedenfor  halsen  ved  Eriksson- 
nernes  skibe,  hvor  gravhøjene  siden  opkastedes  og  hvor  de  er 
synlige  endnu  den  dag  i  dag.  Det  er  dog  en  urigtig  betegnelse, 
når  Snorre  siger  »syd  på  berget«,  her  skulde  der  stå  »øst«,  ligesom 
det  også  er  en  fejl,  når  det  hedder  »vest«  mod  berget  f.  øst  og 
omvendt;  Snorre  har  vendt  om  på  retningerne  —  hvis  dette  ikke 
er  afskriverfejl.  Bortset  fra  disse  ganske  underordnede,  og  for 
hele  beskrivelsen  betydningsløse  fejl,  er  det  hele  levende  og  kor- 
rekt skildret.  Snorre  kan  ikke  have  denne  skildring  fra  skjalde- 
kvad; heller  ikke  fra  en  lokalkendt  Nordmand;  da  vilde  det  hele 
sikkert  være  blevet  anderledes.  Der  er  ingen  forklaring  mulig 
uden  den,  at  kampens  og  lokaliteternes  skildring  fra  først  af  har 
været  sammenvokset  til  et  hele,  og  at  dette  hele  har  holdt  sig  i 
norsk-islandsk  tradition  lige  til  det  blev  optegnet  af  Snorre  (eller 
mulig  en  forgænger  i  det  12.  årh.).  Dette  eksempel  er  et  smukt 
og  kraftigt  bevis  for  traditionens  sejhed  og  viser,  hvor  lidet  den 
blev  forfalsket  i  godt  og  vel  200  år.  —  Af  lignende  art  er  et  andet 
lille  eksempel,  hæntet  fra  beskrivelsen  af  Stordslaget  (961).  Her  er 
for  det  første  af  interesse  det  lille  træk  (udg.  I,  209  i-2),  at  »Eyvind 
gik,  da  han  kom  ud  (af  kongsstuen  på  Fitje),  derhen  hvor  man 
kunde  se  skibene«,  der  kom  sejlende  fra  sydleden.  Lige  ved  kongs- 
gården kan  man  ikke  se  denne,  da  udsigten  udover  fjorden  betages 
ved  spidsen  af  en  lille  klippeø,  men  går  man  blot  noget  bort  fra 
gården  til  venstre,  får  man  snart  hele  indsejlingen  at  se;  også  hele 
kampskildringen  her  er  i  nojeste  overensstemmelse  med  de  lokale 
forhold.  Selv  har  Snorre  sikkert  ikke  været  på  Fitje. 

Et  3.  eksempel,  der  ikke  er  mindst  talende,  er  følgende.  I  Gunn- 
laugssaga  skildres  den  sidste  kamp  imellem  Gunnlaugr  og  Hrafn 
hojt  oppe  i  Værdalen.  Det  fortælles,  hvorledes  Gunnlaugr  rejste 
efter  Hrafn  fra  Trondhjem  til  Levanger  og  derfra  videre  op  igen- 
nem Værdalen.  Sagaens  forfatter  (eller  traditionen)  er  ukendt 
med  afstandene,  tror,  at  hele  turen  tager  længere  tid  end  tilfældet 

var  og  er.  Ikke  destomindre  er  beskrivelsen  af  stedet,  hvor  mødet 
mellem  de  2  rivaler  fandt  sted,  så  nojagtig,  at  stedet  har  kunnet 
findes  efter  den;  herom  kan  der  henvises  til  min  afhandling  i 
Vidensk.  Selskabs  oversigt  1916.  Denne  beskrivelse  er  af  afgorende 
betydning  for  sagaen  selv  og  til  belysning  af  den  isl.  tradition  i 
det  hele. 

Der  kunde  anføres  endnu  flere  eksempler  herpå. 

Hvad  de  islandske  lokaliteter  selv  angår,  kunde  man  sige,  at 
beskrivelsen  af  dem  ikke  er  beviskraftig,  ti  sagaernes  forfattere 
kunde  selv  efter  selvsyn  have  lavet  beskrivelsen.  Et  sådant  ræson- 
nement vilde  nu  i  almindelighed  være  mindre  rigtigt;  og  der  findes 
desuden  skildringer  af  steder,  hvor  man  vanskelig  kan  tro  at  for- 
fatteren har  været. 

I  almindelighed  —  ikke  altid  —  er  skildringerne  i  noje  over- 
ensstemmelse med  de  faktiske,  endnu  eksisterende  forhold.  På  den 
anden  side  vilde  det  ikke  være  mærkeligt,  om  der  fandtes  fejl  i 
skildringer  af  udenlandske  lokaliteter,  således  som  tilfældet  utvivl- 
somt er  med  skildringen  af  Helgeåslaget  i  Olaf  d.  helliges  saga. 

Det  er  navnlig  ved  dr.  Kålunds  og  den  fornævnte  arkæolog  S. 
Vigfussons  undersøgelser  for  flere  sagaers  vedkommende  godt- 
gjort1), at  deres  skildring  må  være  sand.  Et  af  hans  smukkeste 
resultater  er  påvisningen  af,  hvorledes  de  i  Gisle  Siirssons 
saga  skildrede  begivenheder  står  i  den  bedste  samklang  med  de 
lokale  forhold;  særlig  interessant  er  hans  opdagelse  af  Gisles 
skjulesteder  —  i  overensstemmelse  med  sagaen  —  og  påvisningen 
af,  hvorledes  hans  sidste  kamp  var  noje  knyttet  til  de  lokale  for- 
hold osv. 2).  i —  Ligeledes  har  S.  Vigfusson  ved  udgravninger  på 
Kirkjubær,  hvor  trællen  Melkolf  afbrændte  et  forrådshus,  samt  og 
navnlig  på  Bergtorshvol,  der  jo  helt  blev  afbrændt,  vist,  at  her  må 
have  fundet  ildebrande  sted,  og  bægge  steder  er  der  i  jorden  fundet 
et  gulligt  stof,  der  vidner  talende  om  sagaens  korrekthed;  det  er 
godtgjort,  at  dette  stof  er  lævninger  af  mælk  eller  ost  eller  lign. 

Det  anførte  er  tilstrækkeligt  til  at  vise,  at  den  isl.  tradition  har 
krav  på  al  respekt.  Det  under  III  fremførte  er  i  hoj  grad  egnet  til 
at  bestyrke  de  fordelagtigste  meninger  om  denne  traditions  pålide- 


*)  Se  Årbok  hins  isl.  fornleifafjelags,  passim. 

2)  Ganske   vist  var  S.  Vigfusson   en   meget   entusiastisk  forsker  og  lod  sig 

undertiden   henrive  til  overilede   påstande,  men  i  dette  og  flere  tilfælde 

bærer  hans  undersøgelse  præg  af  pålidelighed. 

lighed  i  det  hele,  og  at  det  på  det  bestemteste  taler  imod  at  fælde 
en  ugunstig  dom  over  et  sagaværk  undt.  efter  den  alvorligste, 
samvittighedsfuldeste  og  på  alsidig  indsigt  beroende  undersøgelse. 

Endnu  et  og  måske  det  allervægtigste  vidnesbyrd  er  sagaernes 
per  son  s  kild  ring  og  begiv  enheder.  De  allerfleste  frem- 
forer for  os  et  utal  af  personer,  der  er  hojst  individuelle  og  et 
endnu  storre  utal  af  begivenheder,  hvor  der  ikke  er  tale  om  nogen 
stereotyp  karakter,  —  hvad  der  vilde  have  været  vanskeligt  at 
undgå,  hvis  dette  var  mere  eller  mindre  opdigtet;  dette  vil  i  det 
følgende  nærmere  blive  belyst. 

Sagaskrivningens  egenlige  tidsrum  vil  i  almindelighed  blive 
søgt  fastslået  i  et  særligt  kapitel. 

Til  slutning  skal  man  minde  om  den  almenkendte  iagttagelse, 
at  sålænge  den  skriftlige  optegnelse  af  et  folks  traditioner  —  histo- 
riske, legendariske,  sagnagtige,  æventyrlige  osv.  —  ikke  foregår, 
lever  disse  traditioner  deres  fulde  liv  på  folkets  læber;  såsnart  de 
samles  i  skrifter  og  bøger,  der  udgives,  taber  de  sig  og  forsvinder 
efterhånden.  Således  er  det  vel  også  gået  den  isl.  tradition;  efter 
at  det  meste  deraf  var  blevet  fæstet  til  membranen  i  det  12.  og 
begyndelsen  af  det  13.  årh.,  begyndte  den  at  blegne,  fordunkles  og 
forvanskes,  indtil  den  i  det  14.  årh.  enten  helt  var  forsvunden  eller 
førte  en  skyggetilværelse.  Det  er  denne  tradition  og  dens  alder- 
domssvaghed,  der  mærkes  i  værkerne  fra  den  sidste  del  af  det  13. 
årh.  eller  tiden  omkring  1300. 


§3. 
Om  skriften  og  dens  udvikling  på  Island. 

F6r  vi  går  videre,  turde  det  være  hensigtsmæssigt  her  at  ind- 
skyde en  kort  oversigt  over  den  isl.  skrivekunst. 

Den  hos  et  germansk  folkeslag  (mulig  Goterne)  opståede  så- 
kaldte runeskrift  optræder  i  Danmark  i  det  5.  århundrede  og 
udbreder  sig  efterhånden  til  Sverrig  og  Norge.  Runealfabetet,  der 
var  dannet  efter  det  yngre  latinske  alfabet  fra  den  første  kejser- 

Finnur  Jonsson.    II.  jg 

tid1)  bestod  af  24  bogstaver  (bogstavtegn,  runer).  På  grund  af  de 
indgribende  forandringer,  som  det  nordiske  sprog  i  løbet  af  3 — 4 
århundreder  undergik,  blev  dette  alfabet  efterhånden  ændret  så- 
ledes at  vi  ved  800  finder  et  alfabet  på  kun  16  runer.  Den  nær- 
mere udvikling  heraf  vedkommer  os  ikke  her2).  Derimod  er  det 
i  denne  sammenhæng  af  en  overordenlig  vigtighed,  hvad  Wimmer 
nærmere  i  sin  bog  har  begrundet,  at  fremhæve,  hvilken  bevægelse 
der  i  Norge  foregår  med  hensyn  til  runernes  brug.  Efter  at  den 
skik  at  riste  runer  på  mindestenene  var  opstået  i  Norge  og  Sverrig, 
følger  et  tidsrum  omtrent  år  500 — 650,  fra  hvilken  forholdsvis 
mange  sådanne  stene  findes3).  Men  herefter  findes  et  langt  tids- 
rum, der  næsten  ingen  runestene  har  at  opvise.  Det  er  klart,  at 
skikken  at  oprejse  mindestene  med  runer  på  ikke  mere  kendtes,  det 
er  da  også  betegnende,  at  det  er  så  meget  hyppigere  i  dette  og  det 
følgende  århundrede  at  oprejse  store  stene,  »bavtastene«,  uden 
indskrifter  på  grave  eller  »ved  vejen«.  Grunden  til,  at  runerne 
således  forsvinder  af  almindelig  brug,  var  vel  den,  at  de  efter- 
hånden var  gået  over  til  at  blive  benyttede  udelukkende  som 
magiske  tegn,  trylletegn  med  overnaturlig  virkning  enten  til 
gavn  eller  skade;  samtidig  udvikledes  der  en  lære  om  anvendelsen 
af  dem,  og  de  fik  særlige  navne  i  forhold  til  den  virkning,  de  skulde 
udøve.  I  de  ældste  digte,  eddadigtene,  findes  runerne  udelukkende 
omtalte  og  antydede  som  sådanne  trylletegn 4)  eller  ordet  riinar 
bruges  i  en  afledet  betydning:  "fortrolig,  hemmelighedsfuld  tale', 
'kundskaber'.  Ja,  i  Sigrdrifumål  nævnes  de  forskellige  klasser: 
kampruner,  ølruner  osv.  (I,  280),  og  i  nogle  her  interpolerede  vers 
angives  det  nærmere,  hvor  de  kan  findes  ristede,  hvorved  der 
tildels  hentydes  til  amuletter5)-  Ligeledes  forudsætter  alle  de  med 
ordet  stafr,  stafir  sammensatte  ord,  hvoraf  de  fleste  findes  i  de 
ældste  digte,  brugen  af  runerne  (stafr  =  run,  jfr.  bolstafir  =  bol- 
runar)  som  trylletegn  (likn-,  stadlausu-,  feikn-,  lasta-,  mein-,  leid-, 


*)  Denne  Wimmers  begrundede  opfattelse  fastholder  jeg. 

2)  Wimmer:  Die  runenschrift  1887. 

8)  S.   Bugge:   Norges   indskrifter   med   de   ældre   runer,   jfr.   oversigten   hos 

Wimmer  og  i  Noreens  Altn.-altisl.  grammatik  3.  udg. 
i)  Se   Hav.   80,   111  (?),   137,    142,  144—5,  157;  Gu3r.  forn.  22;  Skirn.  36  (her 

er  runer  det  eneste  rædselsfulde,  som    GerSr  giver  efter  for,  I,  175.  177). 

Om    hemmeligheder   og   hemmelighedsfulde    taler   og  kundskaber   findes 

ordet  Vsp.  60,  |Håv.  111.],  Hav  120,  130,  Vafb.  42,  43,  Gu3r.  hvot  12.  Gu3r. 

III,  4,  Bjarkamål. 
s)  Jfr.  Rigs]).  43,  Vols.  forn.  12. 

hel-,  blund-,  flærdar-,  bol-,  dreyr-,  kvein,  hum-  osv.)  l);  yngre  og 
afledet  brug  fremtræder  hos  Snorre,  hvor  ordet  på  en  enestående 
måde  bruges  om  den  gamle  skjaldepoesi  (Edda  I,  214.  216),  men 
sammenhængen  med  den  ovenomtalte  er  umiskendelig.  I  prosaiske 
kilder  findes  det  ligeledes  antydet,  at  runer  brugtes  som  magiske 
tegn,  der  bl.  a.  anvendtes  til  at  riste  nid  og  spot  (formdli)  på  træ 
(trémå*)-  Kun  på  et  eneste  sted  i  en  historisk  saga3)  findes  runei 
antydede  som  anvendte  i  det  10.  årh.  til  at  o  p  t  e  g  n  e  et  d  i  g  t  på 
en  kavle  (kefli).  Denne  oplysning  er  imidlertid  så  aldeles  enestå- 
ende og  i  og  for  sig  så  mistænkelig  (sagaen  kender  jo  også  runer 
som  magiske  tegn,  se  anm.),  at  den  næppe  kan  antages  at  være 
rigtig,  så  meget  mindre,  som  det  sikkert  aldrig  var  skik,  at  op- 
bevare digte  på  den  måde  (jfr.  I,  347 — 48) ;  da  antydningen  også 
forekommer  i  en  samtale  (Torgerds  ord),  men  meddeles  ikke  som 
et  historisk  faktum,  er  det  vistnok  forfatteren,  eller  snarere  en 
senere  bearbejder,  der  har  overført  på  ældre  tider,  hvad  han  kendte 
fra  sin  samtid  (nemlig  brug  af  runer  til  optegnelse  i  træ).  Man  be- 
gyndte nemlig  atter  i  Norge  i  det  11.  årh.  eller  måske  lidt  for  — 
efter  dansk  forbillede,  ti  i  det  runestensløse  tidsrum  i  Norge  var 
runestenene  ganske  almindelige  i  Danmark  —  at  bruge  runer  til 
indskrifter  særlig  i  træ.  Det  er  minder  om  denne  tids  indskrifter,  vi 
undertiden  finder  i  mindre  historiske  eller  helt  uhistoriske  sagaer 
som  t>orsteins  påttr  oxafots  (den  stumme  Orny  bruger  runer  som 
meddelelsesmiddel),  jfr.  runekavlene  i  Grettiss.  (154,  jfr.  143 — 4), 
og  guldkisteindskriften  i  æventyret  om  Hakon  jarls  guldkiste4).  I 
den  historiske  tid  —  det  12.  og  13.  årh.  —  findes  sådanne  rune- 
kavler  i  brug  med  korte  indskrifter5)-  jfr.  det  såkaldte  stafkarla- 
letrsbrev,  der  sendtes  Snorre6)«  for  at  advare  ham.  I  Floamanna- 
saga  7)  findes  en  interessant  beretning  om  en  funden  årestump, 
hvorpå  et  vers  fandtes  ristet  med  runer8);  det  er  vistnok  fra  det 
10.  årh.   I  det  gronlandske  digt,  Atlamål,  nævnes  runer  som  brugte 

*)  Ang.  runernes  brug  kan  henvises  til  min  afhdl.  i  Aarbøger  1910  s.  283  ff. 

2)  Grettiss.  s.  177,  Vatsd.  56,  jfr.  54,  Egilss.  208,  266  f.,  for  ikke  at  tale  om 
Bosas.  kap.  5.  Vigtige  er  også  lovene:  Grågås  (Sthb.)  392,  (Kgb.)  II, 
182-3,  III,  439,  Norg.  g.  Lov.  I,  56,  57,  samt  V.  gloss.  s.  v.  jfr.  lifriinar  isl. 

*)  Egilssaga  s.  286. 

*)  Fms.  VI,  271,  Flat.  III,  345. 

s)  Fms.  IX,  390.  490. 

6)  Sturlunga  I.  551. 

7)  Fornsogur  177. 

«)  Skj.  digtn.  B  I,   174  (v.  C  4). 

16* 

til  ganske  korte  indskrifter,  der  sendes  for  at  advare  (v.  4,  jfr.  9. 
11.  12);  men  digtet  forudsætter,  hvad  der  er  ganske  betegnende 
for  den  tids  runebrug,  at  »kun  få  er  fuldt  runekyndige«  *)•  Mindre 
klart  er  det,  hvad  Rognvald  kale  mener  med  runer  i  det  vers,  hvor 
han  opregner  sine  idrætter"). 

Heraf  er  det  vistnok  uimodsigelig  klart,  at  man  i  Norge  og 
på  Island,  ved  siden  af  den  almindelige  brug  af  runer  som  trylle- 
tegn,  der  efter  kristendommens  indførelse  efterhånden  måtte  stærkt 
forminskes,  har  brugt  dem  til  korte  indskrifter  —  ofte  [i  reg- 
len?] for  at  advare  eller  meddele  hvad  uvedkommende  helst  ikke 
måtte  få  nys  om,  og  i  den  tid  var  der  »ikke  mange  runekyndige« 
—  og  da  altid  i  træ;  derimod  findes  aldrig  en  antydning  af,  at  de 
anvendtes  til  stenindskrifter  på  Island3)- 

Som  bekendt  er  der  ikke  fundet  en  eneste  stenindskrift  på 
Island  fra  ældre  tider  end  fra  o.  1300 4)-  Man  har  villet  forklare 
dette  ved,  at  de  formentlig  engang  eksisterende  runestene  i  tidens 
løb  var  blevne  ødelagte  på  grund  af  den  isl.  stenarts  blødhed  og 
klimaets  ødelæggende  barskhed.  Men  en  sådan  forklaring  er  i 
ingen  henseende  fyldestgørende  eller  antagelig.  Foruden  som  sagt 
at  slægtsagaerne  med  alle  deres  utallige  detaljer  og  mange  med- 
delelser om  begravelser  og  hojlægninger  aldrig  med  en  stavelse 
antyder  oprejsningen  af  runestene  (man  huske  f.  ex.  Egilssagas 
omtale  af  bavtastenene  i  Norge  efter  Torolf  Kveldulfsson,  s.  66), 
er  det  ganske  utroligt,  for  ikke  at  sige  umuligt,  at  alle  spor  af  isl. 
runestene  fra  tiden  for  o.  1250  så  fuldstændig  skulde  være  for- 
svundne, at  ikke  så  meget  som  mærker  af  indhuggede  runetegn 
nogensteds  var  at  finde.  Og  dette  er  så  meget  mærkeligere,  som 
der  dog  endnu  findes  o.  600  år  gamle  runestene  af  isl.  stenart, 
hvis  runer  endnu  er  ganske  let  læselige.  Det  er  vistnok  fuldkom- 
men håbløst  at  vænte  sig  noget  af  fremtiden  med  hensyn  til  op- 
dagelsen af  ældre  isl.  runestene.  Sagen  er  nemlig  den,  at  de  aldrig 
har  eksisteret,  og  deres  ikke-tilværelse  forklares  tilfulde  ved  den 


i)  Får  er  fullryninn  vil. 

2)  Skj.  digtn.  B  I,  478. 

3)  Når  det  i  Gisla  s.  Siirss.  hedder,  at  Gisle  med  runer  meddeler  sin  bro- 
der Torkel,  at  det  var  ham,  der  var  kommen  (sag.  s.  45,  131),  er  dette 
det  ældste  eksempel  på  en  sådan  brug,  hvis  det  er  historisk.  Men  det 
er  klart,  at  ingen  anden  end  Torkel  skulde  forstå  det  skrevne. 

4)  Jfr.  Wimmer,  Die  runenschrift  310,  Kålund:  Aarbøger  f.  nord.  Oldkh. 
1882,  og  min  ovf.  anf.  afhdl. 

foromtalte  bevægelse  i  runernes  brug  i  Norge,  eller  af  runehistori- 
ske grunde.  En  skik,  som  næsten  var  ukendt  i  Norge  omkring  år'  900, 
eller  i  landnamstiden,  kunde  de  norske  landnamsmænd  ikke  tage 
med  sig  til  deres  nye  hjem  og  altså  heller  ikke  lade  gå  i  arv  til 
deres  efterkommere  x).  Dette  synes  så  simpelt  og  ligefrem,  at 
man  skulde  vænte  at  finde  en  almindelig  tilslutning  dertil.  B.  M. 
Olsen  har  i  sin  afhandling  om  Runerne  i  den  oldisl.  litteratur  (1883) 
villet  hævde  tilstedeværelsen  af  ældre  runestene  på  Island,  men 
udtalt,  at  de  alle  måtte  være  »forvitrede«,  hvad  der  ingen  sand- 
synlighed har  for  sig. 

Dette  sporsmål  måtte  her  kortelig  berøres  i  forbindelse  med 
den  kendsgærning,  at  man  både  i  Norge  og  på  Island  hele  tiden 
[her  nærmest  altså  tiden  o.  900 — 1100]  har  kendt  runerne  og  lejlig- 
hedsvis benyttet  dem  på  den  ovenfor  omtalte  måde. 

Men  hvad  skrev  man  da  med  i  Norge  og  på  Island,  med  runer 
eller  latinske  bogstaver,  da  man  ved  1100  eller  noget  for  begyndte 
at  gore  skriftlige  optegnelser  i  modersmålet?  Sporsmålet  har  sin 
interesse,  ikke  alene  i  kulturhistorisk,  men  også  i  kritisk-litterær 
henseende.  Dette  blev  optaget  til  grundig  behandling  og  alsidig 
belysning  af  B.  M.  Olsen  i  hans  i  flere  henseender  fortjænstfulde 
skrift:  Runerne  i  den  oldislandske  litteratur  (1883);  vi  behøver 
ikke  her  at  tage  hensyn  til  de  ældre  skrifter.  Forf.  vil  bevise,  at 
man  fra  først  af  og  til  ind  i  det  12.  årh.  (omtr.  til  1150)  virkelig  har 
benyttet  runer  til  overhovedet  at  skrive  med;  det  antages  altså,  at 
den  ældste  lovoptegnelse  (Haflidaskrå  fra  1117 — 18),  Åres  værker 
osv.  oprindelig  er  skrevne  med  runer2).  Vi  må  se  lidt  nærmere 
på  denne  såkaldte  »runeperiode«.  I  forbigående  blev  der  (1886)  i 
fortalen  til  Den  1.  og  2.  grt.  afhandling  under  5  punkter  fremhævet, 
hvad  der  væsenlig  kunde  siges  derimod;  foruden  andre  har  også 
G.  Storm  udtalt  sig  imod  tilværelsen  af  »runeperioden«  i  sin  an- 
mældelse  af  Olsens  afhandling  i  Arkiv  f.  nord.  Filologi  (II,  172  ff.h 

Det  er  uomtvisteligt,  at  man  på  Island  har  kendt  runerne  i  det 
10 — 13.  årh.;  det  er  ligeså  sikkert,  at  de  første  fremmede  præster 
og  gejstlige  har  ført  med  sig  latinske  messebøger  og  lignende. 
De  islandske  præster  har  selvfølgelig,  samtidig  med  at  de  lærte 
latin  og  hvad  de  ellers  skulde  lære,  lært  at  læse  og  skrive  den 
latinske  bogstavskrift.  1  den  første  halvdel  af  det  11.  årh.  har  gejst- 


i)  Wimmer:  Die  runenschrift  s.  309—12. 

2)  Denne  opfattelse   søges   opretholdt   i  afhandlingen  om   Are   frode  i  Aar- 
bøger  1893. 

lig  uddannelse  og  latin-kundskaber  naturligvis  været  af  en  for- 
svindende betydning  og  såre  lidet  udbredte.  Forst  efter  at  inden- 
landske skoler,  som  biskop  Isleifs  f.  ex.,  var  stiftede,  kunde  den 
gejstlige  uddannelse  blive  mere  almindelig.  Det  menige  folk  har 
vel  kendt  grumme  lidt  eller  intet  til  den  latinske  skrift  gennem  hele 
11.  årh.  og  vel  også  det  12.  med.  Først  ved  år  1100  har  der  været 
præster  i  et  stort  antal  rundt  omkring  i  landet  samt  andre  gejstlig 
uddannede  mænd,  uden  at  de  derfor  var  præster.  Ved  det  nævnte 
år  findes  også  fremmede  lærere  og  lærde  i  landet  som  Gotlænderen 
Gisle  Finnason  og  Rikinne1).  Fra  det  11.  årh.  haves  ingen  direkte 
omtalte  optegnelser,  men  man  har  med  stor  sandsynlighed  antaget, 
at  den  vigtige  tiendelov  af  år  1096  må  straks  være  bleven  optegnet. 
Dernæst  vides  det  fra  Are,  at  det  1117  vedtoges  på  altinget,  »at 
vore  love  skulde  skrives  i  bog  hos  HafliSe  Mårsson  den  følgende 
vinter  efter  Bergtors  [lovsigemand  1117 — 22]  og  andre  vise,  dertil 
valgte  mænds  diktering  og  omsorg ...  og  det  blev  fuldført,  at 
Vigslode  [drabsafsnittet]  og  meget  andet  af  lovene  blev  skrevet, 
og  det  blev  fremsagt  i  lovretten  den  følgende  sommer  af  gejstlige 
mænd«  2).  Foruden  denne  lovoptegnelse  ved  vi  af  den  1.  grt.  af- 
handling, at  det  første,  der  blev  optegnet,  var  »hellige  tydninger« 
og  slægtregistre  (se  s.  190),  foruden  Åres  skrifter.  Alt  dette  stam- 
mer vel  fra  de  første  20  år  af  det  12.  årh.  Meget  ældre  kan  det  i 
hvert  fald  ikke  være,  da  lovoptegnelsen  sikkert  er  noget  af  det 
allerførst  nedskrevne  3).  Alt  dette  mente  B.  M.  Olsen  blev  skrevet 
med  runer. 

Ordet  bok  =  »bog«  var  for  kristendommen  ganske  ukendt  i 
Norden.  Såsnart  de  gejstlige  kom  med  deres  bøger,  måtte  disse 
kaldes  med  det  navn,  som  den  øvrige  germanske  kristelige  verden 
brugte  (oht.  buoh,  osv.,  oldsaks.  og  angels.  hoc,  jfr.  got.  boka  'bog- 
stav', i  flertal  'en  bog') ;  da  alle  disse  'bøger'  var  på  latin,  kaldtes 
dette  sprog  derefter  'bogmålet'  (bok-mdl).  Dette  er  i  sin  orden. 
Men  lige  så  vist  er  det,  at  såsnart  man  dannede  'bøger'  af  enkelte 
skindblade  i  lighed  med  de  latinske,  for  derpå  at  gore  islandske 
optegnelser,  måtte  ordet  bok  også  bruges  om  disse  sidste;  det  var 
en  overføring,  der  ikke  kunde  være  mere  naturlig,  og  som  var 
uundgåelig.   Imidlertid  kaldes  den  ældste  lovoptegnelse  (Hafli&a)- 


i)  Jfr.  Den  3.  og  4.  grt.  afhdl.,  indledn,  §  3,  s.  XVIII  ff. 
2)  tslendingabék  kap.  10. 

8)  Når  B.  M.  Olsen  (s.  18)  udtaler,  at  der  må  have  eksisteret  noget  skrevet 
af  love  for  den  tid,  er  dette  kun  et  postulat. 

skrå1);  dette  er  et  rent  folkeligt  udtryk,  der  beror  på  det  benyt- 
tede materiale,  og  som  vistnok  kun  brugtes  i  den  ældre  tid; 
men  det  er  en  given  sag,  at  ordet  aldeles  intet  har  at  gore  med  det 
sprog,  der  benyttedes.  Ved  siden  af  dette  »skrå«  brugtes  også 
fra  den  første  tid  af  ordet  bok  om  islandske  bøger.  Det  mest  direkte 
bevis  herfor  er,  at  Are  selv  kalder  sit  skrift  for  Islendinga-bok 
og  udtrykkelig  siger:  »her  sluttes  denne  bok«:  hvad  der  er  mindst 
lige  så  vigtigt  er,  at  han  endogså  kalder  selve  Haflidas£r«  for  en 
bok.  At  ville  påstå,  at  b  6  k  alle  disse  steder  er  senere  indsat  iste- 
denfor  et  ældre  skrå,  går  naturligvis  ikke  an,  selv  om  man  et  steds 
finder  en  —  iøvrigt  noget  tvivlsom  —  betegnelse  som  Islendinga- 
skrå.  Når  det  siges,  at  »k  u  n  Are  danner  en  undtagelse«  med  hen- 
syn til  denne  sprogbrug,  er  dette  nærmest  uforståeligt,  eftersom 
der  fra  Åres  tid  ikke  kendes  andet  end  netop  hans  egne  skrifter 
(foruden  den  tabte  HafliSaskrå  og  de  ikke  nærmere  specificerede 
eller  betegnede  genealogier  og  homilier).  Når  Are  desuden  bruger 
udtrykket  »irske  bøger«  —  der  kun  kan  betyde  bøger  på  irsk  — , 
er  det  klart,  hvor  naturligt  det  faldt  denne  fra  »runeperioden« 
eneste  kendte  forfatter,  der  skrev  på  islandsk,  at  bruge  ordet 
bok  om  alle  mulige  bøger. 

Da  man  på  Island  —  og  i  Norden  overhovedet  —  begyndte 
at  bruge  pen  og  blæk  ikke  blot  til  latinske  men  også  til  hjemlige 
optegnelser  i  modersmålet,  var  det  naturligt,  at  man  var  noget 
usikker  og  vaklende  med  hensyn  til  de  enkelte  til  denne  uvante 
kunst  knyttede  udtryk.  For  at  'skrive'  bruges  i  almindelighed  rita 
og  skrifa  2)-  Men  ligesom  man  finder  både  bok  og  skrå,  kunde  man 
også  vænte  i  enkelte  tilfælde  at  finde  et  eller  andet  hjemligt  udtryk 
ved  siden  af  de  fremmede.  Dette  er  også  tilfældet.  Dog  ikke  med 
det  fremdragne  ord  merkja  eller  marka;  dette  betyder  aldrig  lige- 
frem 'at  skrive',  men  at  mærke  d.  v.  s.  tilkendegive,  fremstille. 
Ordet  findes  også  brugt  om    runer,    men    ikke    i   betydningen  at 


!)  Skrå  betyder  oprl.  skindlap,  og  findes  enkelte  andre  steder  brugt,  særlig 
om  lovene. 

2)  Rita  og  rit  bruges  atter  og  atter  i  den  1.  grt.  afhandling,  der  af  B.  M. 
Olsen  i  hans  titomhandlede  afhandling  sættes  til  o.  1150  (s.  28).  Når  det 
så  udtales,  al  „helt  anderledes  stiller  forholdet  sig  for  de  ældste  skrifters 
vedkommende",  må  man  rigtignok  sporge:  hvilke?,  eftersom  der  atter 
kun  er  tale  om  Are,  og  han  bruger  flere  gange  vb.  skrifa;  at  dette  skulde 
minde  om  „runeperioden"  og  betegne,  at  Are  brugte  runeskriften,  er  en 
yderst  vovet  påstand. 

'riste',  men  mærke  d.  v.  s.  male,  betegne  med  farve,  ligesom  fa 
(pingere)  x) ;  ordet  'mærke'  kan  således  ikke  indeholde  noget  vink 
om  skriftens  art.  Et  hjemligt  ord  for  'at  læse'  er  derimod  rdda, 
der  egenlig  betyder  'at  tyde'  og  bruges  allerede  i  eddadigtene  om 
at  'tyde'  runer.  Verbet  at  lesa,  der  jo  egenlig  betød  'at  samle', 
måtte  i  begyndelsen  føles  som  unaturligt  og  lidet  betegnende  for 
kunsten  at  læse;  hvor  meget  betegnende  var  ikke  netop  udtrykket 
'at  tyde';  det  passede  i  bægge  tilfælde,  hvad  enten  man  læste  runer 
eller  latinske  bogstaver;  der  foregik  i  bægge  tilfælde  den  samme 
'tydning'.  At  brugen  af  ordet  rdda  ene  og  alene  forudsætter  rune- 
skrevne bøger,  er  en  forhastet  slutning,  og  det  så  meget  mere,  som 
forfatteren  til  den  1.  grt.  afhdl.  netop  bruger  ordet  om  'at  læse' 
islandske  skrifter 2) ;  denne  forf.s  stilling  til  'runerne'  og  hans  brug 
netop  af  d  e  1 1  e  ord  i  betydningen  'latinske  bogstaver'  betrag- 
ter jeg  som  et  af  de  mest  afgorende  beviser  mod  den  antagne 
»runeperiode«  3),  men  herom  mere  i  det  følgende. 

Dernæst  fremføres  der  forskellige  »grafiske  minder«  om  »rune- 
perioden«; der  findes  i  nogle  håndskrifter  nogle  gange  brugt  et 
par  runetegn  (Y  og  Y)  som  forkortelsestegn,  =  mudr,  fé.  Det 
første  af  disse  ord  forekom  i  skrift  utallige  gange,  og  det  var  netop 
et  ord,  det  var  ønskeligt  at  kunne  forkorte;  det  nemmeste  var  nu, 
blot  at  skrive  den  rune,  hvis  navn  var  madr.  Nogen  anden  for- 
klaring end  denne  simple  og  naturlige  behøves  der  slet  ikke.  Denne 
brug  af  disse  runer  viser  kun,  hvad  ingen  har  betvivlet,  at  runerne 
kendtes  på  Island. 

Dette  sidste  fremgår  jo  bl.  a.  af  runemesteren  Torodds  rune- 
reform. Hvad  dette  sporsmål  angår,  antager  B.  M.  Olsen  meget 
sandsynlig,  at  Torodd  har  reformeret  det  gamle  16  bogstavers 
alfabet  ved  at  danne  4  runediftonger  og  sammenstillingen  ei,  for 
at  det  bedre  kunde  svare  til  det  islandske  sprog  4) ;  dog  har  Torodd 
ikke  selv  opfundet  alle  disse  tegn.  Endelig  har  han  bestemt  rune- 
bogstavernes latinske  ækvivalenter.   At  Torodd  har  skrevet  nogen 


])  Jfr.  Bugge:  Norges  Indskr.  s.  85.  I  S6larlj63  bruges  ordet  (merkdar)  om 
'de  blodige  runer':  ikke  fordi,  der  er  tale  om  runer,  men  fordi  der  er 
tale  om  blodige  runer,  bruges  verbet  her  på  en  rigtig  og  netop  oply- 
sende måde. 

a)  Jfr.  G.  Storm,  Arkiv  IF,  173—4. 

3)  Udtrykket  at  gera  å  skrå  betyder  simpelt  hen  'at  udfærdige,  fremstille 
på  en  skrå';  skrå  kan  kun  være  dativ. 

4)  Denne  Torodds  runereform  skal  ifl.  forf.  findes  i  Olaf  hvitaskalds  afhandling. 

særlig  afhandling,  omtales  ingensteds  *)  og  behøver  ikke  at  forud- 
sættes. Denne  Torodd  skal  egenlig  have  været  tømmermand  og 
forestået  kirkebygningen  på  Holar  o.  1110,  og  han  omtales  som 
meget  lærenem.  Hans  runereform  er  nu  tilvisse  vigtig,  men  det 
er  atter  en  urigtig  eller  i  hvert  fald  unødvendig  slutning,  at  Torodd 
har  reformeret  runerækken  til  brug  i  skrift.  Det  ligger  mindst 
lige  så  nær  at  antage,  at  Torodd,  som  den  tømmermand  han  var, 
har  villet  gore  det  gamle  runealfabet,  der  i  Norge  anvendtes  til 
indskrifter  i  træ  (sådanne  indskrifter  har  man  flere  af  netop  fra 
de  ældste  norske  kirker),  lempeligt  til  lignende  indskrifter  på  Is- 
land, således  at  disses  sprog  bedre  kunde  svare  til  det  virkelige, 
end  det  var  muligt  ved  hjælp  af  den  gamle  runerække.  Når  vi  be- 
tænker, at  det  latinske  alfabet  i  virkeligheden  egnede  sig  bedre  til 
at  skrive  islandsk  med,  er  der  intet  som  helst  påfaldende  ved,  at 
det  var  16  bogstavers  runealfabetet,  der  først  blev  reformeret. 
Dette  egnede  sig  meget  dårlig  til  at  udtrykke  modersmålets  former; 
det  gjorde  ingen  forskel  på  k,  p,  t,  og  g,  b,  cl,  havde  intet  særligt 
tegn  for  e,  heller  ikke  for  omlydsvokaleme  6,  æ,  æ,  y;  et  ord  som 
fyrir  måtte  skrives  ganske  på  samme  måde  som  færir  (vb.  el. 
adj.) ;  det  var,  kan  man  godt  sige,  næsten  ikke  muligt  at 
skrive  med  runer,  så  at  noget  menneske  kunde  tyde  det. 
Det  latinske  alfabet  derimod  havde  alle  de  fornødne  konsonanter 
undtagen  å  og  p;  angelsaksisk  havde  allerede  optaget  p  fra  rune- 
alfabetet, og  det  var  en  selvfølge,  at  man  fulgte  Angelsaksernes 
eksempel 2),  hvilket  jo  var  så  meget  naturligere,  som  den  norsk- 
islandske kirkeindretning  for  en  stor  del  stammede  fra  England; 
den  1.  grt.  afhandling  går  også  ud  fra,  at  p  tidligere  har  været  i 
alfabetet.  Hvad  vokalerne  angår,  havde  man  i  det  latinske  alfabet, 
foruden  a  e  i  o  u,  æ  (også  skrevet  §)3).  Skont  det  altså  her  mang- 
lede vokaltegn  for  z'-omlyd  som  ø,  æ  og  w-omlyd  (o),  var  det  latin- 
ske alfabet  dog  fuldkomnere  end  det  gamle  runealfabet  (nu  kunde 
man  da  skrive  furir  for  fyrir  og  forir  for  færir,  så  at  ordene  ikke 
helt  sammenblandedes).  Da  nu  de  gejstlig  uddannede  skulde  til  at 
gore  optegnelser  i  modersmålet,   nedskrive  homilie-oversættelser 


*)  Den  ganske  forvirrede  fremstilling  i  fortalen  til  de  4  grt.  afhdler  er  be- 
tydningsløs, da  fortalens  forfatter  har  levet  o.  1300. 

2)  Jfr.  Storm  i  Arkiv  II,  174. 

3)  Om  hele  sporsmålet  kan  der  henvises  til  Af.  Hægstad:  Vestnorske  maal- 
f6re  fyre  1350  Innleiding:  Latinsk  skrift  i  gamalnorsk  maal  1906.  Jeg  er 
dog  ikke  ganske  enig  med  forf.  i  alle  enkeltheder. 

og  andre  gejstlige  taler  osv.,  hvad  er  så,  må  man  sporge,  rime- 
ligst, enten  at  de  dertil  har  brugt  det  alfabet,  de  alle  havde 
lært  både  at  læse  og  skrive  og  som  de  havde  en  storre  eller  mindre 
færdighed  i  at  benytte  til  latinsk  sprog  og  som  de  snart  eller  straks 
måtte  indse  egnede  sig  bedre  til  modersmålet  end  det  andet,  der 
kunde  være  tale  om,  —  eller  et  andet  alfabet,  om  hvilket  det  i 
det  mindste  er  ganske  usikkert,  hvorvidt  de  har  kendt  det  eller  om 
det  kun  var  enkelte,  der  overhovedet  kendte  det,  og  som  tilmed 
var  et  sådant,  der  i  brugbarhed  stod  tilbage  for  det  andet?  Svaret 
kan  ikke  være  tvivlsomt;  man  måtte  antage  den  islandske  gejstlig- 
hed omkring  1100  for  mere  indskrænket,  end  der  er  grund  til,  hvis 
den  skulde  have  valgt  det  vanskeligere  middel. 

Denne  betragtning  gor  det  hojst  sandsynligt,  at  man  straks 
og  uden  omsvøb  har  benyttet  den  latinske  skrift  til  optegnelser  i 
modersmålet.  Man  kunde  endogså  tænke  sig  —  men  herpå  kan 
der  ingen  afgorende  vægt  lægges,  —  at  de  gejstlige,  navnlig  efter 
at  de  var  begyndt  at  få  en  vis  magt,  som  så  at  sige  på  embeds 
vegne  måtte  se  at  tilintetgøre  alle  gamle  minder  om  hedenskabet, 
og  runerne  var  jo  særlig  blevne  brugte  til  trolddom  og  galder,  ikke 
havde  kunnet  finde  sig  i,  at  disse  gamle  minder  holdtes  i  ære,  og 
mindst  af  alt  selv  havde  kunnet  bekvemme  sig  til  at  bruge  dem. 
En  mand  som  biskop  Jon  Ogmundsson  til  Holar  (1106 — 21),  som 
endogså  gik  så  vidt,  at  han  angreb  de  ugedages  navne,  som  be- 
gyndte med  de  hedenske  gudenavne  —  skulde  man  tænke  sig,  at 
han  havde  benyttet  runer  eller  tålt,  at  den  ham  underlagte  gejst- 
lighed brugte  dem?  Sandsynlighedens  præg  kan  det  ikke  siges 
at  have. 

Af  den  mest  afgorende  betydning  for  hele  sporsmålet  er  til- 
blivelsen af  den  såkaldte  første  grammatiske  afhand- 
ling (i  codex  Wormianus  af  Snorres  Edda),  forfatterens  hensigt 
med  den  samt  enkelte  udtryk  deri.  1  fortalen  til  udgaven  af  den  1. 
og  2.  grt.  afhandling  er  der  blevet  fremført  adskilligt  af  vigtighed, 
der  taler  for,  at  afhandlingen  er  bleven  til  ikke  senere  end  ved 
midten  af  det  12.  årh.,  snarest  for  end  efter.  Den  unavngivne  for- 
fatter kender  ikke  anden  islandsk  litteratur  end  lovoptegnelser, 
hellige  tydninger  (homilier)  og  Are  frodes  skrifter  *)  (se  foran  s. 
190),  og  han  ytrer  selv,  hvad  der  her  er  af  hovedbetydning,  at  han 


0  Hans  nævnelse  af  Are  og  ikke  andre  forfattere  er  et  ganske  kraftigt  po- 
sitivt kendemærke. 


—  251    —  [257] 

vil  danne  et  alfabet  »for  os  Islændinger«,  »for  at  det  kan  blive  let- 
tere at  skrive  og  læse,  som  det  nu  er  almindeligt  også 
her  i  landet«.  Disse  ord  tyder  så  afgjort  som  muligt  på,  at 
det  ikke  var  så  længe  siden,  man  »her  i  landet«  havde  be- 
gyndt at  skrive.  O.  1180  var  den  islandske  historieskrivning  i  fuld 
gang  overalt;  da  havde  Eirikr  Oddsson  skrevet  sin  bog;  1184 — 5 
skrev  abbed  Karl  den  første  del  af  Sverressaga;  da  var  Islænderne 
allerede  i  Norge  bekendte  som  dygtige  sagafortællere.  I  belysning 
heraf  bliver  den  grammatiske  forfatters  ord  hojst  mærkvéerdige ; 
til  tiden  ved  1140 — 50  og  kun  til  denne  er  de  absolut  passende  *)• 
Om  dette  skulde  man  kunne  vænte  fuld  enighed.  B.  M.  Olsen  har 
da  også  tidligere  selv  sluttet  sig  til  denne  mening  (»den  1.  af- 
handl  fra  o.  1150«,  Runerne  osv.  s.  28),  men  har  senere  forladt 

dette  standpunkt,  ti  i  sin  afhandling  i  Aarbøger  1893  (s.  226)  ud- 
taler han  bl.  a.,  at  »den  konsekvente  gennemførelse  af  u-omlyden 
taler  for,  at  forfatteren  har  skrevet  i  den  sidste  halvdel  af  12.  årh.«, 
og  han  er  tilbojelig  til  at  sætte  den  til  o.  1180  (s.  224).  Dette  argu- 
ment, der  her  hæntes  fra  K-omlyden,  er  nu  i  virkeligheden  ganske 
forældet,  eftersom  w-omlyden  i  vest-nordisk,  specielt  islandsk, 
længe  for  må  anses  for  at  være  konsekvent  gennemført.  Hvorledes 
B.  M.  Olsen  kan  tro,  at  forfatterens  lange  og  indviklede  periode- 
bygninger snarere  taler  for  en  sen  end  en  tidlig  affattelsestid,  er  og 
bliver  ubegribeligt;  den  slags  anses  dog  i  reglen  for  at  være  tegn 
på  ubehjælpsomhed  som  følge  af  uvanthed  og  kunstens  primitive 
standpunkt  *)•  Forfatterens  hensigt  er  den,  at  danne  et  fuldt  til- 
fredsstillende islandsk  alfabet;  det  er  med  andre  ord  en  reform, 
han  vil  iværksætte.   Men  hvad  skulde  der  nu  reformeres?    B.  M. 

i)  Når  M.  Hægstad  (i  den  ovf.  anf.  afhdl.)  vil  hævde,  at  afhandlingen  hid- 
rører fra  så  sen  en  tid  som  1180,  kan  jeg  ikke  finde  hans  grunde  fyldest- 
gørende. At  ikke  et  af  de  håndskrifter  (små  brudstykker),  vi  har  fra  12. 
årh.  (jfr.  f.  ex.  A.  M.  237  fol.),  følger  forf.  er  uden  betydning,  da  vi  intet 
ved  om,  hvor  udbredt  eller  lidet  udbredt  hans  afhdl.  blev.  Og  er  237  f. 
ex.  skrevet  o.  1150,  bliver  dets  afvigelse  fra  forf.s  retskrivning  så  meget 
mere  forklarlig,  hvis  afhandlingen  er  fra  samme  tid  eller  så  omtrent. 

2)  Når  det  i  Aarbøger  1893  s.  225  f.  nægtes,  at  forfatterens  sprog  er  syn- 
derlig arkaistisk,  og  lignende  arkaismer  påvises  i  andre  gamle  skrifter, 
har  jeg  aldrig  villet  nægte  dette  sidste.  Men  det  finder  jeg  betegnende, 
at  intet  andet  oldisl.  skrift  på  engang  indeholder  så  mange  gammeldags 
ord  og  vendinger,  ikke  engang  Åres  bog,  som  forf.s  afhandling  Dette 
vejer  mere,  end  den  enkeltstående  forekomst  af  lignende  fænomener  i 
andre  skrifter. 

Olsen  mener,  ifg.  hele  sit  standpunkt,  —  at  det  er  runerne,  der 
skal  afløses,  således  som  de  fandtes  i  Torodds  alfabet.  Hvis  dette 
var  tilfældet,  kunde  forfatteren  ikke  have  undgået  at  betone  dette. 
Men  det  gor  han  aldrig  med  en  stavelse;  grunden  hertil  skulde 
(»kunde«)  være  den,  »at  han  har  følt  en  vis  veneration  overfor  det 
gamle  folkelige  alfabet«,  som  om  en  videnskabsmand  nogensinde 
har  følt  en  sådan  »veneration«  for  hvad  han  vil  angribe  og  ud- 
rydde, at  han  ikke  engang  antydningsvis  tager  sigte  på  sit  egen- 
lige formål.  Vor  forfatter  gor  nu  ligesom  alle  andre;  han  går 
virkelig  løs  på  sagen ;  det  er  en  reform  af  det  tidligere 
benyttede  latinske  alfabet,  han  vil.  Derfor  spiller  dette  en  så 
stor  rolle  i  hele  hans  afhandling.  Han  omtaler  i  begyndelsen,  at 
hvert  folk,  Grækere,  Latinere,  Hebræere,  bruger  deres  bogstaver, 
men  han  nævner  ikke,  at  Islænderne  også  havde  haft  deres 
(o:  runerne);  det  kunde  han  her  godt  have  gjort,  uden  at  hans 
»veneration«  tog  skade.  Men  han  siger  udtrykkelig,  at  han,  lige- 
som Englænderne,  der  benytter  den  latinske  skrift  og  anvender 
andre  bogstaver,  når  den  ikke  slår  til,  også  vil  —  »efter  deres  eks- 
empel« —  danne  et  alfabet,  o:  reformere  den  ældre  brugelige  latin- 
ske skrift.  Det  samme  fremgår  af,  at  forfatteren  indfører  en  kri- 
tiker, der  siger,  at  det  er  ham  ligegyldigt,  »om  du  skriver  dit  p  eller 
rt«  (o:  omlyden  for  grundlyden,  altså  f.  ex.  gongu  for  gangu),  da 
han  alligevel  vilde  kunne  slutte  sig  til  det  rigtige;  hvad  skulde  dette 
kunne  sige  andet  end,  at  for  forfatterens  tid  har  man,  på  grund  af 
latinalfabetets  mangelfuldhed,  skrevet  a  for  o?  Fremdeles  vilde 
en  bemærkning  som  følgende:  »den  som  nu  vil  skrive  eller  til- 
egne sig,  hvad  der  er  skrevet  på  vort  sprog...  han  læse 
med  omhu  denne  afhandling«  være  temmelig  meningsløs,  hvis  det 
»på  vort  sprog«  tidligere  skrevne  var  skrevet  med  runer.  Men  af- 
gorende  er  det,  at  forfatteren  bruger  ordet  runer  i  selvsamme 
betydning  som  »latinske  bogstaver«.  I  anledning  af,  at  den  finge- 
rede kritiker  ytrer:  »Jeg  kan  meget  godt  læse  den  danske  tunge, 
selv  om  der  skrives  med  rigtige  latinske  bogstaver . . .  det  er  mig 
ligegyldigt,  om  du  skriver  dit  p  eller  a  osv.«,  svarer  forfatteren: 
»det  er  ikke  runernes  [o:  de  fornævnte  »rigtige  latinske  bog- 
stavers«] fortjæneste,  at  du  læser  godt  eller  slutter  rigtig  ifølge 
sandsynlighed,  hvor  runerne  giver  dig  utydelig  anvisning«  osv. 
Dette  sted  er  heldigvis  således,  at  det  ikke  muliggor  nogen  som 
helst  fortolkning,  og  det  alene  er  tilstrækkeligt.    Men  dette  sted 

viser  ikke  alene,  at  det  ikke  er  forfatterens  hensigt  at  afløse  et  rune- 
alfabet; det  viser  noget  andet  og  mere;  det  udelukker,  netop  ved 
denne  almindelige  brug  af  ordet  runer,  enhver  tanke  om  en  rune- 
periode 1).  Det  er  atter  et  godt  eksempel  på  en  folkelig  brug  af  et 
hjemligt  ord;  ligesom  man  har  brugt  skrå  om  en  'bog',  rdda  om  'at 
læse',  ved  siden  af  bok,  lesa,  således  har  man  også  lejlighedsvis 
brugt  rimar  for  (bok)stafir  eller  (latinu)staftr.  Dette  er  mere  end 
nok,  skont  der  kunde  anføres  flere  enkeltheder  endnu,  til  at  vise, 
at  forfatterens  hensigt  var  den,  at  reformere  det  tidligere  til  skrift 
benyttede  latinske  alfabet.  Hans  reform  er  altså  i  virkeligheden  en 
parallel  til  Torodds  runereform;  medens  denne  forbedrer  de  gamle 
r  u  n  e  r  til  en  lettere  anvendelse  til  indskrifter  i  t  r  æ  —  hvilken  an- 
vendelse dog  sikkert  aldrig  har  været  synderlig  almindelig,  —  for- 
bedrer vor  anonyme  forfatter  latinalfabetet  til  bekvemmere 
brug  i  skrift.   Det  er  interessante  og  smukke  paralleler. 

Der  er  altså  efter  vor  opfattelse  gyldig  grund  til  at  antage, 
at  den  såkaldte  »runeperiode«  aldrig  har  eksisteret,  men  at  man 
fra  først  af  på  Island  har  benyttet  den  latinske  skrift  til  alslags 
optegnelser.  Man  har  vistnok  straks  benyttet  det  fra  angelsaksisk 
lånte  p,  der  i  det  første  skrivetidsrum  til  ind  i  13.  årh.  brugtes  både 
for  å  og  p.  Det  latinske  alfabet  var  imidlertid  alligevel  ikke  ti  i— 
stréekkeligt  til  at  udtrykke  de  islandske  lyd,  særlig  selvlydene;  den 
anonyme  grammatikers  alfabet  er  et  glimrende  forsøg  på  at  bøde 
på  manglerne.  Uagtet  vi  n  u  ikke  har  noget  håndskrift,  hvor  hans 
alfabet  og  retskrivning  helt  ud  benyttes,  er  der  næppe  nogen  tvivl 
om,  at  hans  reform  har  haft  betydning  for  storre  eller  mindre  krese. 
Kun  hans  nasaler  findes  ingensteds  —  af  let  forståelige  grunde 
iøvrigt  —  antydede.  —  Udtalen  forandredes  noget  i  tidens  løb,  og 
dermed  fulgte  vel  også  nogle  ændringer  i  retskrivningen;  disse  er 
vanskelige  at  bestemme  ved  hjælp  af  håndskrifterne;  disses  ret- 
skrivning er  nemlig  hojst  inkonsekvent  og  uregelmæssig;  dernæst 
er  de  fleste  eller  alle  sammen  afskrifter  af  andre  ældre,  og  disses 
stavemåde  optoges  tit  og  ofte  mekanisk  eller  også  forsætlig  i  af- 
skrifterne uden  altid  at  svare  til  enhver  afskrivers  virkelige  udtale. 
—  Bogstavet  d  optoges  først  o.  1225. 


*)  Denne  forfatter,  som  „har  et  ganske  godt  greb  på  at  give  sine  tanker  en 
klar  og  koncis  form"  (Aarbøger  1893,  s.  225),  vilde  her  have  udtrykt  sig 
utilladelig  slet  og  dunkelt. 

Den  skrift,  som  Nordmænd  og  Islændere  modtog,  har  de 
sikkert  fået  fra  Angelsakserne.  Sammenlignes  den  1.  hånd  i 
Reykjaholtsmåldagi,  der  formenes  at  stamme  fra  o.  1185,  med 
fremmede  håndskrifter  fra  den  første  del  af  det  12.  årh.,  vil  man 
finde  en  umiskendelig  lighed  med  disses  bogstavformer.  Skriften 
er  tydelig,  bogstaverne  fyldige  og  kraftige,  deres  linjer  bløde,  regel- 
mæssige og  simple.  I  enkelte  tilfælde,  f.  ex.  i  Elucidarius,  er  bog- 
stavformerne ligesom  noget  stivere  og  storre;  i  de  ældste  hånd- 
skrifter findes  udelukkende  eller  fortrinsvis  enkelte  særlige  former 
som  f,  d,  p  (  =  p,  3) ;  noget  senere,  inde  i  det  13.  årh.  afløses  disse 
af  f  b  og  b  kommer  til.  Der  foregår  nu  efterhånden  flere  foran- 
dringer, så  at  skriftens  udseende  og  karakter  skifter;  da  disse 
ændringer  ikke  er  særlig  islandske,  men  følger  de  samme  foran- 
dringer, der  fandt  sted  i  andre  lande,  kan  man  temmelig  nojagtig 
dele  de  islandske  håndskrifter  efter  tidsaldre;  hertil  kommer  også 
den  omstændighed,  at  man  for  flere  håndskrifters  (som  StaSarhols- 
bogens,  Hauksbogens,  Flatøbogens)  vedkommende  bestemt  véd 
deres  alder.  Det  eneste  bevarede  blad  af  Kringla  (samme  hånd 
som  StaSarholsbogens,  der  har  meget  fælles  med  den  ældste  hånd 
i  Reykj.  måld.,  bløde,  afrundede  træk,  men  også  sine  uligheder)  fra 
o.  1260  svarer  nojagtig  til  pavebreve  fra  omtrent  1240.  Dateringen 
af  de  islandske  håndskrifter  vil  vistnok  i  det  hele  og  store  vise  sig 
fuldkommen  rigtig.  Enkelte  bogstavers  ændringer  og  skrivemåder 
er  særlig  karakteristiske;  således  er  »lukket«  a,  skrivemåden  aa  et 
sikkert  tegn  på  en  afskriver  i  det  14.  årh.  (dog  ikke  den  første 
fjærdedel) ;  i  den  sidste  del  (f jærdedel)  af  samme  årh.  afløses  S  af 
d,  også  T  får  nu  en  »lukket«  form,  osv.  Også  former  og  retskriv- 
ningen kan  ofte  tjæne  til  rettesnor;  es,  vas  hører  kun  den  ældste  tid 
til;  ligeledes  den  bestemte  skælnen  mellem  æ  og  æ.  Senere  (sær- 
lig) i  det  14.  årh.  findes  visse  konsonantfordoblinger,  som  af  l  og  n 
foran  cl  osv.  osv.  Så  detaljerede  undersøgelser  af  skriftens  udvik- 
ling, som  det  kunde  være  ønskeligt,  er  endnu  ikke  foretagne,  men 
de  hidtil  opnåede  bestemmelser  vil  i  det  hele  og  store  forblive 
urokkede  l). 

!)  G.  Vigfiissons  udtalelse  i  Corp.  poet.  bor.,  Introd.  §  5:  „Hence  it  has  been, 
that  .  .  .  Icelandic  vellums  have  been  dated  in  a  haphazard  fashion,  with- 
out  sufficient  knowledge,  and  without  sufficient  method"  (s.  xxxviii)  er 
både  overdreven,  uretfærdig  og  urigtig.  Dr.  Kålunds  Palæografiske  Atlas 
giver  nu  en  nogenlunde  sikker  grundvold  for  bedommelsen  af  håndskrif- 
ters alder. 

Når  man  ser  på  fremmede  håndskrifter  fra  11.  og  12.  årh., 
vil  man  finde,  at  forkortelser  (notæ)  anvendes,  men  i  det  hele 
meget  sparsomt,  mest  streger  over  linjen  for  at  betegne  m  eller  n, 
s  for  at  betegne  er,  9  =  us  og  nogle  andre.  Disse  forkortelser  er 
meget  gamle  og  skal  være  opfundne  af  Ciceros  skriver,  Tiro  (notæ 
Tironianæ).  Også  disse  forkortelser  fulgte  med  skriften  til  Island, 
og  her  lærte  man  hurtig  at  sætte  pris  på  dem.  De  omtales  i  den 
1.  grt.  afhandling  og  kaldes  titlar;  i  de  ældste  islandske  hånd- 
skrifter anvendes  de  temmelig  sparsomt,  men  man  indså  snart,  at 
de  sparede  arbejde,  tid  og  materiale,  og  de  udvikledes  derfor  til 
stor  fuldkommenhed  og  anvendtes  overordenlig  stærkt,  men  uden 
nogen  regel,  idet  samme  skriver  snart  forkorter  og  snart  lader 
være  dermed,  efter  hvad  der  i  ojeblikket  falder  ham  ind.  I  Norge 
synes  man  aldrig  at  have  forkortet  så  stærkt  i  det  hele  som  på 
Island.  Disse  forkortelser  sker  ved,  at  man  sætter  et  mærke 
(streg  osv.)  eller  et  bogstav  over  linjen  for  at  betegne  flere  eller 
færre  bogstaver  i  ordet,  eller  man  sætter  en  streg  igennem  eller 
en  hage  ved  toppen  af  de  op  over  linjen  ragende  lange  bogstaver : 
man  anvender  en  lille  versal  for  at  betegne  to  konsonanter;  frem- 
deles sammenslynges  bogstaver,  hvorved  enkelte  træk  spares; 
endelig  skriver  man  blot  ordets  første  bogstav  og  sætter  et  punkt 
efter  (ofte  også  foran) ;  dette  sidste  sker  navnlig  ved  hyppig  fore- 
kommende ord  og  egennavne1)-  Gengivelsen  af  disse  for- 
kortelser kan  undertiden  volde  vanskeligheder.  Man  har  derved  i 
de  ikke-normaliserede  udgaver  hovedsagelig  fulgt  to  måder;  den 
ene  gengiver  alle  virkelige  tegn  ved  særlig  skrift  (kursiv),  men  fører 
de  bogstaver,  der  står  over  linjen,  ned  i  linjen  og  udfylder  det 
manglende  ved  kursiv  (mt  =  mart),  medens  den  anden  kursiverer 
alt,  hvad  der  ikke  står  i  linjen  (mt  —  mart).  Bægge  måder  har 
deres  fortrin  og  mangler,  og  det  er  vanskeligt  at  sige,  hvilken  bor 
foretrækkes.  Men  et  må  fremhæves,  at  det  ikke  er  tilrådeligt  altid 
at  gengive  forkortelser  efter  deres  oprindelige  betydning.  Der 
må  tages  hensyn  til  pågældende  håndskrifts  alder  og  den  tids 
sprogformer,  da  det  blev  skrevet.  Altfor  mekaniske  gengivelser  er 
lil  storre  skade  end  gavn  og  indfører  ofte  former,  som  er  ganske 
umulige  i  den  tid,  håndskriftet  blev  til,  hvilket  kun  kan  virke  for- 
styrrende.   I  enkelte  håndskrifter  findes    rent   latinske    ord    (som 


J)  Jfr.  den   fototypiske  udgave  af  codex  reg.  af  den  ældre  Edda,  indlednin- 
gen s.  XLIV-LV. 


[262-263]  —   256  — 

f.  ex.  s;  =  set  o:  heldr)  anvendte;  disse  bor  betragtes  som  forkort- 
elser og  naturligvis  gengives  på  islandsk;  at  gengive  sådanne 
skrivemåder  slavisk,  er  meningsløst;  i  en  note  eller  i  en  fortale  er 
en  nærmere  beskrivelse  af  disse  og  lignende  tilfælde  på  sin  plads. 

I  begyndelsen,  d.  v.  s.  i  det  11.  og  12.  årh.,  har  det  i  følge 
forholdenes  natur  næppe  været  andre  end  gejstlige,  der  forstod  sig 
på  at  omgås  pen  og  blæk;  men  senere,  navnlig  i  det  13.  og  14. 
årh.,  har  der  vel  også  været  andre,  ulærde  lægmænd,  der  af  litte- 
rære interesser  lærte  at  skrive.  Man  afskrev  nu  storre  eller  mindre 
bøger,  enkelte  sagaer  eller  storre  samlinger  af  sådanne  og  andre 
værker,  eller  lod  professionelle  skrivere1),  hvoraf  der  ses  at  have 
været  mange,  besorge  arbejdet.  Storre  håndskrifter  som  Hauksbok 
(besorget  af  Haukr  Erlendsson  selv  og  hans  skrivere),  Flatøbogen 
og  mange  andre  vidner  om  den  store  litterære  interesse  og  samler- 
virksomhed hos  folk  i  det  14.  årh..  Om  det  sidstnævnte  håndskrift 
får  vi  den  interessante  oplysning,  at  det  er  skrevet  af  to  præster 
»for«,  d.  v.  s.  bekostet  af,  en  navngiven  læg  stormand.  Den  slags 
håndskrifter  er  blevne  betragtede  som  store  skatte,  der  gik  i  arv 
fra  det  ene  slægtled  til  det  andet.  »Bøger«  har  eksisteret  i  mængde 
og  det  allerede  i  det  12.  årh.;  den  masse  oversættelser,  vi  har  af 
legender  og  andre  kirkelige  bøger,  viser,  at  der  allerede  dengang 
har  været  en  hel  hærskare  af  fremmed  litteratur  i  landet.  Der 
tales  om  præsten  Ingimunds  kostbare  bogkiste,  »der  var  hans 
fryd«2),  ved  år  1181;  fremdeles  hedder  det,  at  Gudmund  Arason 
-undersøgte  folks  bøger,  hvor  han  kom,  og  fik  af  hver  mands  bøger, 
hvad  han  tilforn  ikke  havde«  3).  Vi  får  ganske  vist  ingen  oplysning 
om,  hvad  det  er  for  bøger,  der  her  er  tale  om;  det  har  måske  for- 
trinsvis været  messebøger  og  religiøse  skrifter4).  løvrigt  kan  der 
henvises  til  afsnittet  om  den  lærde  videnskabelige  litteratur. 

Professionelle  afskrivere  nævnes  udtrykkelig:  »Torvard  knappe 
. . .  havde  med  sig  en  bog,  han  havde  skrevet  og  bragt  i  stand 
for  en  præst,  det  var  en  god  og  velskreven  bog«   (omkr.  1121); 


!)  Vi  kender  i  mange  tilfælde  flere  afskriverhænder,  f.  ex.  Morkinskinna- 
hånden  fra  o.  1280,  132-hånden  fra  o.  1350,  cod.  reg.  (Sn.-E.)  -hånden  fra 
o.  1325,  cod.  worm. -hånden  fra  o.  1350  og  mange  andre. 

2)  Bisk.  I,  423. 

3)  Sturl.  I,  148;  Bisk.  I,  431. 

<)  Jfr.  Bisk.  I,  83,  hvor  det  hedder,  at  biskop  Klong  i  Skalholt  (1152—76) 
„lod  også  skrive  langt  bedre  tidebøger,  end  der  tidligere  havde  eksi- 
steret". 

bogen  skulde  købes  for  den  pris,  biskop  Jon  bestemte  x)-  Torarin 
kagge  til  Vellir  »var  en  god  klærk  og  den  nyttigste  mand  til 
skriven  og  istandbringelse  af  bøger,  eftersom  der  endnu  vises 
mange  bøger,  som  han  har  skrevet  for  Holakirke  og  Vallastad«  2); 
denne  Torarin  var  biskop  Laurentius'  morbroder.  Om  selve  biskop 
Laurentius  hedder  det  meget  betegnende,  at  »han  begav  sig  —  efter 
at  have  spist  og  spadseret  —  ind  i  sit  studium  og  studerede  i 
bøger;  han  skrev  da  op  på  v  o  k  s  t  a  v  1  e  r,  idet  han  noterede,  hvad 
han  særlig  ønskede  at  have  af  de  læste  bøger;  derpå  nedskrev 
Einar  degn  [præst  Haflidason,  annal-forfatteren]  det  hele  i  et 
kvaterne  eller  bog  osv.« 3)-  Det  er  meget  vigtige  oplysninger, 
vi  her  får,  og  skont  de  er  fra  begyndelsen  af  det  14.  årh.,  kan  der 
tillægges  dem  en  almindelig  betydning.  Sådanne  excerptsamlinger, 
som  biskop  Laurentius  anlagde,  kender  vi  godt  fra  andre  bevarede 
håndskrifter  (f.  ex.  AM.  415,  4°  osv.). 

Blandt  de  sidste  interessante  oplysninger  er  også  den  om 
brugen  af  vokstavler;  sådanne  tavler  benyttedes  i  Norge  og 
på  Island  for  korte  notitser,  der  atter,  når  de  ikke  mere  havde  nogen 
betydning,  fordi  de  f.  ex.  indførtes  i  en  bog,  kunde  udslettes  og 
erstattes  med  nye.  Sådanne  vokstavler  benyttede  Torgils  skarde 
for  derpå  at  skrive  en  ansøgning  til  kong  Hakon  om  rejseorlov  4)- 
Denne  brug  af  vokstavler  bekræftes  ved  det  smukke  eksemplar, 
som  i  nyere  tid  er  fundet  i  Norge,  i  Hoprekstad  kirke  (Vik  i  Sogn), 
og  som  giver  et  tilstrækkeligt  indblik  i  indretningen  af  dem  og 
deres  hele  udseende.  Denne  vokstavlebog  er  fra  omtrent  13005)« 

Angående  indretningen  af  de  islandske  bøger  kan  der  hen- 
vises til  G.  Cederschiolds  klare  fremstilling  i  det  Letterstedske  tids- 
skrift 1886  (også  oversat  på  dansk  i  Folkelæsning  1894,  nr.  205). 
Efter  at  skindet  —  fåre-  eller  kalveskind  —  var  blevet  tilstrække- 
lig præpareret  (bokfetl),  bl.  a.  glattet  med  pimpsten,  blev  der  ud- 
skåret  eller  tildannet  storre  eller  mindre  firkanter,  der  sammen- 


i)  Bisk.  I,  175,  248;  jfr.  191. 

2)  Bisk.  I,  790. 

3)  Bisk.  I,  848. 

4)  Sturl.  II,  143;  Sturl.  II,  328  synes  Sturla  at  bruge  vokstavler  til  ved  hjælp 
af  magiske  tegn  eller  visse  beregninger  at  få  fremtidige  ting  at  vide.  Jfr. 
I,  153:  „der  var  „voks"  hos  ligene,  der  mældte  alt  det  skete". 

:>)  En  notitsbog  på  vokstavler  fra  middelalderen  ved  H.  J.  Huitfeldt-Kaas, 
Krist.  1886. 

Finnur  Jonsson.    II.  17 

foldedes  i  midten  til  2  blade;  fire  (sjældnere  3)  sådanne  (o:  8,  6 
blade)  dannede  et  læg  eller,  som  det  ovenfor  i  stykket  om  Lau- 
rentius hedder,  kvaterne  (kvdterni  o:  quaternio)  eller  kver.  Under- 
tiden tilfojedes  et  enkelt  blad  (det  9.  eller  7.),  der  så  blev  stukket 
ind  i  lægget  med  ombojet  rand.  Flere  sådanne  læg  danner  sam- 
menhæftede en  bog.  Man  skrev  så  på  hele  siden  i  en  eller  to 
spalter,  dog  således,  at  man  altid  efterlod  en  forholdsvis  bred 
margen  til  alle  fire  sider.  Bogens  første  og  sidste  side  har  man  i 
reglen  af  praktiske  hensyn  ikke  beskrevet.  Det  blæk,  der  benyt- 
tedes, var  i  reglen  udmærket,  blanksort,  undertiden  noget  brunligt; 
på  overskrifter  og  initialer  anvendte  man  ofte  stor  omhu,  idet  de 
blev  tegnede  eller  malede  med  forskellige  farver  (rødt,  gront,  gult 
osv.),  undertiden  med  virkelige  billeder  i.  For  at  linjerne  og 
spalterne  kunde  blive  så  regelmæssige  og  hele  indtrykket  så  har- 
monisk som  muligt,  betegnede  man  linjeafstandene  med  små  huller 
i  margen  ved  hjælp  af  en  syl  eller  med  meget  fine  streger,  og 
spalterne  ligeledes.  Man  skrev  med  fjær-(penna,  pen)penne;  for 
at  skære  dem,  havde  man  en  »pennekniv«,  for  at  foretage  radering 
en  »raderkniv«.  Fejlskrivning  undgik  man  ikke  mere  dengang  end 
nu  til  dags;  undertiden  opdagedes  fejlen  straks  og  blev  da  rettet 
enten  ved  radering  eller  ved  at  det  urigtig  skrevne  underprikkedes 
(undertiden  også  overstregedes)  og  det  rigtige  skreves  ovenover. 
Men  meget  hyppig  har  skriveren  ikke  opdaget  fejlen,  og  gennem- 
læsning eller  jævnføring  med  originalen  synes  overhovedet  at  have 
været  ukendt.  Sidetal  eller  lægtal  kendtes  ikke.  Den  gamle  ind- 
binding kendes  ikke,  men  der  synes  kun  at  have  været  tale  om 
en  sammenhæftning  af  de  enkelte  læg  med  eller  uden  omslag. 


Sagaskrivningen  på  Island  i  dens  hovedtræk. 

Det  er  i  det  foregående  udviklet,  hvorledes  den  islandske 
mundtlige  sagafortælling  opstod  og  udvikledes,  hvorledes  den 
bares  og  støttedes  af  de  »frode«  mænds  virksomhed  indtil  om- 
kring år  1100.  Da  var  der  rundt  omkring  i  landet  opsamlet  en 
mængde  historisk  stof,  bestående  såvel  af  inden-  som  udenlandske 
(særlig  norske)  traditioner  om  historiske  personer  og  begiv- 

enheder  fra  det  9.  årh.  af.  Men  også  oldtidens  (den  sagn- 
historiske tids)  traditioner  havde  jævnsides  været  genstand 
for  fortælling  og  indsamling;  det  ser  vi  af  den  titomtalte  beretning 
i  Sturlunga  om  præsten  Ingimund  og  bonden  Hrolfs  fortællinger 
under  brylluppet  på  Reykjaholar.  Det  hedder,  at  »denne  saga 
havde  Hrolf  selv  sat  sammen«.  Dette  er  et  vægtigt  vidnesbyrd 
om  en  selvstændig  enkeltmands  virksomhed;  det  er  dog  vistnok 
ikke  således  at  forstå  som  om  Hrolfr  selv  havde  opfundet  hele 
indholdet.  Kong  Sverre  kaldte  den  slags  sagaer  for  »lognesagaer« ; 
om  dette  har  været  hans  individuelle  mening,  eller  om  man  i 
almindelighed  har  kaldt  dem  således,  er  tvivlsomt;  sandsynligst  er 
det  dog,  at  folk  i  almindelighed,  i  det  mindste  i  det  12.  årh.,  har 
betragtet  dem  som  historiske.  Vi  kan  gå  et  skridt  videre  endnu. 
Også  rene  æventyr  —  der  også  hedder  sogur  —  kendtes  og 
fortaltes  allerede  i  det  12.  årh.  (og  rimeligvis  længe  for),  f.  ex. 
stemødresagaer,  men  disse  betragtedes  sikkert  som  fabler  (uhist- 
oriske *). 

Her  har  vi  imidlertid  udelukkende  at  beskæftige  os  med  de 
historiske  sagaer. 

Vi  har  ovenfor  omtalt,  i  hvilken  form  de  enkelte  sagaer  for- 
taltes ved  overgangen  til  det  12.  årh.  De  kortere  sagaer,  der  ikke 
er  meget  forskellige  fra  pættir,  kan  have  eksisteret  i  en  form,  som 
ikke  var  synderlig  fjærnt  fra  den,  de  fik  i  den  skriftlige  gengivelse; 
jfr.  hvad  der  ovf.  s.  214  er  fremhævet  om  Droplaugars.saga.  Men 
navnlig  må  det  antages,  at  man  har  haft  storre  eller  mindre  sam- 
menhængende grupper  af  enkeltfortællinger;  jfr.  hvad  der  ovf.  s. 
200  er  meddelt  om  kong  Harald  hårdrådes  »Udfærdssaga«. 
De  storre  sagaer,  som  de  norske  kongesagaer  og  de  islandske 
slægtsagaer,  der  handler  om  en  mængde  begivenheder  og  ofte  om 
flere  slægtled,  kan  derimod  ikke  have  eksisteret  i  deres  nuværende 
form  i  den  mundtlige  fortælling.  Hvad  der  i  så  henseende  er  af 
afgorende  betydning  er,  at  de  mere  eller  mindre  åbenlyst  bærer 
mærke  af  særlige  forfatterindividualiteter  og  disses  ejendomme- 
lige særinteresser  foruden  det  lærde  tilsnit,  de  ofte  udviser.    Her 


i)  Det  hedder  i  fortalen  til  Odd  munks  Olafssaga  (Stockh.  hdskr.):  „Og 
bedre  er  det  at  høre  på  sådant  [som  sagaen  om  kong  Olaf]  til  underhold- 
ning, end  stemødresagaer,  som  fårehyrder  fortæller  —  hvorom  ingen 
ved,  hvorvidt  det  fortalte  er  sandt  —  og  som  altid  lader  kongen  være 
den  ringeste  i  deres  fortællinger". 

17* 

mærkes  helt  igennem  en  ordnende  og  ledende  ånd,  der  synes  at 
måtte  forudsætte  en  skrivende  forfatters  eller  samlers  systemat- 
iske virksomhed  og  kritiske  bearbejdelse  af  stoffet. 

Man  har  fremsat  den  mening,  at  de  s  t  6  r  r  e  sagaer  oprindelig 
har  eksisteret  afsnitsvis  som  enkelte  pættir,  der  blev  samlede  til 
et  hele,  hvorved  istandbringeren  altså  dels  virkede  som  samler, 
dels  som  forfatter  kan  man  vel  sige;  en  Scerlig  talsmand  for  denne 
teori  var  A.  U.  Bååth  i  sin  disputats:  Studier  ofver  kompositionen 
i  några  isl.  åttsagor  (Lund  1885) *).  Denne  mening  er  nu  vistnok 
i  det  hele  og  store  rigtig.  Den  kunde  i  hoj  grad  bestyrkes  ved 
beretningen  om  Hrolfs  fortælling  om  Hromund  Gripsson,  idet 
denne  sagas  enkelte  afsnit  udtrykkelig  opregnes,  som  om  de  var 
noget  hvert  for  sig  (vikingen  Hrongvid  —  Olaf  lidsmannakonge  — 
bersærken  Tråins  hojbrud),  men  de  har  udgjort  et  hele,  der  gen- 
findes i  Griplur  (rimerne  om  Hromund).  Sagaen  om  Egill  Skalla- 
grimsson  i  snævreste  forstand  falder  i  forskellige  naturlige  afsnit 
hvert  med  en  udenlandsrejse  til  midtpunkt;  i  sagaen  er  de  imidler- 
tid noje  knyttede  til  hinanden  af  en  kunstners  hånd.  Navnlig  synes 
dog  de  tingøske  sagaer,  Ljosvetningasaga  og  Reykdæla,  at  kunne 
tages  til  indtægt  for  den  nævnte  mening,  idet  afsnittene  her  ofte 
fremtræder  lidet  eller  ikke  formidlede  ved  en  logisk  trådsammen- 
hæng. 2)- 

Den  islandske  historiske  tradition  må  have  foreligget  i  saml- 
ede enkeltfortællinger  eller  storre  og  mindre  grupper,  da  de  første 
virkelige  historieskrivere  fremtrådte. 


*)  „Ursprungligen  ha  utan  tvifvel  de  storre  islåndska  åttsagorna  uppstått  af 
s.  k.  pættir  —  hvortil  i  en  anm.  bemærkes,  at  Heinzel  har  udtalt  den 
modsatte  mening  —  ....  Antagandet  att  en  sagas  urbeståndsdelar  ut- 
goras  af  pættir  bekråftas  dessutom  daraf,  att  man  vid  det  muntliga  be- 
rattandet  maste  tånkas  ha  framstålt  de  enskilda  drag,  man  kant  om  en 
person  eller  att,  utan  att  man  darfor  alltid  behoft  kanna  helheten,  så- 
dan den  nu  foreligger,  och  den  beråttande  kan  darfor  val  ha  meddelat 
en  pdttr  utan  att  ha  kant  en  annan.  Naturligtvis  ha  vid  fortåljandet  åt- 
skilliga  nya  moment  kommit  till,  och  alt  eftersom  pættir  om  en  och 
samma  person  eller  att  oftare  fortalts,  har  det  hela  antagit  fastare  for- 
mer, men  sagorna  kunna  dock  ej  —  sådana  de  nu  foreligga  —  ha  blifvit 
till  utan  en  mer  eller  mindre  framstående  bearbetares  ordnande  hånd 
[jfr.  ovfr.];  ja,  åmnet  er  i  flertalet  af  dem  så  val  ordnadt  och  genomtankt, 
att  man  med  råtta  kan  tala  om  deras  forfattare"  (Indledn.  s.  I,  II — III). 

2)  Ang.  denne  teori  se  Heusler:  Die  anfånge  s.  74  ff.,  særlig  s.  75  øverst. 
Han  indrommer  her  teorien  ret  til  en  vis  grad. 

De  første  af  disse  var  præsterne  Særaund  og  A  r  e,  bægge 
med  tilnavnet  f  r  o  d  e.  Sæmund  skrev  et  historisk  arbejde  om  de 
norske  konger  på  latin,  medens  Are  på  modersmålet  først  skrev 
et  længere  værk  om  islandske  og  norske  forhold,  hvorpå  han  ud- 
arbejdede et  kortere  udelukkende  om  Island,  særlig  dettes  kirke- 
lige forhold.  Dernæst  vides,  at  Islænderen  Eirikr  Oddsson 
skrev  ved  eller  noget  efter  midten  af  det  12.  årh.  et  sagaarbejde 
om  et  tidsrum  i  Norges  historie  efter  Harald  gilles  død  (1136). 
Fra  omtrent  samme  tid  eller  mulig  noget  yngre  er  den  såkaldte 
»ældste  saga«  om  kong  Olaf  den  hellige.  I  slutningen  af  det 
12.  årh.  må  O  d  d  r  munk  også  have  forfattet  sin  Olafssaga  (på 
latin)  og  noget  senere  Gunnlaugr  munk  sin  saga  om  samme 
konge  også  på  latin,  og  o.  1185  skrev  abbed  Karl  den  første  del 
af  Sverressaga.  En  mere  samlet  fremstilling  foreligger  i  det  kort- 
fattede Å  g  r  i  p  fra  slutningen  af  århundredet.  Det  er  de  bekendte 
værker  af  islandske  forfattere  om  norske  konger  fra  det  12.  årh. 

Bispesagaværket  Hungrvaka  fra  begyndelsen  af  det  13. 
årh.  —  hvis  forfatter  uden  tvivl  også  har  skrevet  sagaen  om  biskop 
Påll1)  -  indledes  med  en  interessant  fortale,  hvor  den  anonyme 
forfatter  ytrer,  at  en  grund  for  ham  til  at  skrive  bl.  a.  er  »at  lokke 
unge  mænd  til  at  gore  sig  bekendt  med  vort  sprog,  at  læse  det, 
som  på  norront  mål  er  skrevet:  love  eller  sagaer  eller  mann- 
fræ3i  (o:  personalhistorie,  slægtregistre)«;  han  siger,  at  han 
»hellere  vil  bogføre  fortællinger  om  bisper  og  om  kristendommens 
udvikling  og  tiltagen  i  styrke  [eftersom  dette  måtte  ligge  hans 
born  eller  andre  ynglinge  nærmest  at  vide  noget  herom],  end 
skrive  om,  hvad  der  for  er  nedskrevet«.  Det  er  heraf  klart,  at  for- 
fatteren har  kendt  historiske  værker,  hvilket  betegnes  ved  sogur  ok 
mannfræti.  Herved  kan  han  næppe  have  tænkt  på  de  foromtalte 
sagaværker  om  de  norske  konger,  i  det  mindste  ikke  alene;  navn- 
lig det  sidste  led  må  omfatte  noget  andet  og  mere;  man  kommer 
derved  uvilkårlig  og  nødvendig  til  at  tænke  på  de  specielt  is- 
landske slægtsagaer  med  hele  deres  personalkendskab;  derved  får 
også  forf.s  påtænkte  b  i  s  p  e  sagaer  deres  rette  og  egenlige  bag- 
grund; på  den  ene  side  kunde  de  sættes  ved  siden  af  konge- 
sagaerne, på  den  anden  danne  såvel  et  sidestykke  til  som  fortsæt- 
telse af  slægtsagaerne.  Dette  sted  kan  under  alle  omstændigheder 
betragtes,  om  end  ikke  som  en  ligefrem  og  sikker,  så  dog  som  en 


i)  Bisk.  i,  s.  XXV  ff. 

hojst  betydningsfuld  antydning  af  tilstedeværelsen  af  islandske 
slægtsagaer  ved  år  1200.  Denne  er  da  også  i  og  for  sig  naturlig 
nok.  At  man  i  det  12.  årh.,  med  undtagelse  af  Are,  udelukkende 
skulde  have  beskæftiget  sig  med  de  norske  kongers  historie,  vilde 
være  altfor  urimeligt,  så  meget  mere  som  Are  selv  havde  skrevet 
om  Island  og  islandske  forhold  og  derved  vist  vejen;  skulde  ikke 
hans  eksempel  have  virket  ansporende  og  opmuntrende  til  at  gå 
videre  på  den  vej?  Denne  betragtning  bestyrkes  i  hoj  grad  ved 
et  digt  som  Islendingadråpa  af  Haukr  (s.  107 — 08),  hvilket  på  det 
klareste  viser  en  indgående  beskæftigelse  med  personer  netop  fra 
den  særlig  såkaldte  sagatid,  eller  med  slægtsagaernes  personer 
fra  alle  landets  dele.  På  den  anden  side  har  undersøgelsen  af  for- 
skellige sagaer  ført  til  noget  lignende.  Egilssaga  kan  ikke  sættes 
til  meget  senere  tid  end  til  o.  1200,  Laxdæla  næppe  heller;  af  disse 
sagaer  haves  nemlig  membranbrudstykker,  der,  i  hvert  fald  for 
Egilssagas  vedkommende,  må  sættes  til  tiden  for  midten  af  det 
13.  årh.  Eyrbyggja  føres  i  det  mindste  tilbage  til  tiden  ved  1230; 
men  der  er  intet  i  vejen  for,  at  den  kan  være  ældre.  I  det  hele  taget 
vil  en  nojagtig  undersøgelse  af  hver  enkelt  saga  føre  til  det  re- 
sultat, at  der,  når  man  undtager  nogle  få,  intet  er  i  vejen  for,  men 
meget  der  taler  for  at  sætte  dem  til  12.  årh.  eller  så  tidlig  som 
muligt. 

Dette  har  da  også  i  tidligere  tider  været  erkendt.  P.  E.  Muller 
f.  ex.  henfører  o.  20  slægtsagaer  til  det  12.  årh.,  to  (Eyrb.,  Laxd.) 
til  begyndelsen  af  det  13.,  6  til  slutningen  af  samme  osv.  Natur- 
ligvis har  P.  E.  Muller  taget  fejl,  og  kunde  med  hensyn  til  enkelt- 
sagaer med  de  til  hans  rådighed  stående  midler  næppe  undgå  det, 
som  når  han  henfører  Honsetoressaga  til  de  ældste  sagaer  og 
Vigaskutusaga  til  de  yngste;  men  i  det  hele  og  store  viser  hans 
bestemmelse  et  mærkelig  klart  og  sundt  blik.  Denne  bestemmelse, 
der  særlig  støttedes  til  et  sted  i  Sturlungasaga,  vi  straks  skal 
nærmere  undersøge,  var  den  almindelige,  indtil  G.  Vigfiisson  mente 
at  kunne  påvise,  at  nævnte  sted  ikke  kunde  bevise  noget.  Vi  må 
derfor  se  noget  nærmere  derpå,  da  det  i  alle  tilfælde  er  af  meget 
stor  betydning. 

Imellem  sagaen  om  Sturla  d.  ældre,  der  ender  1181,  og  Gud- 
mund den  godes  saga  (»præstesagaen«)  findes  i  sagaværket  Stur- 
lunga  (I,  119 — 20)  et  sålydende  stykke:  »Nu  bliver  mange  sagaer 
samtidige  [o:  ved  og  omkring  1200]  og  man  kan  dog  ikke  skrive 
dem  alle  på  engang:  den  hellige  biskop  T  o  r  1  a  k  s  saga  og  sagaen 

om  Gudmund  den  gode  Arason,  indtil  han  blev  viet  til  præst 
[o:  til  året  1186,  jfr.  slutningen  af  Sturlusaga],  Gudmund  den 
dyres  saga  [der  i  Sturl.  følger  umiddelbart  på  Gudmund  den 
godes  præstesaga]  begynder  3  år  efter  Sturlas  død  [altså  1184]  og 
slutter  ved  biskop  Brands  død  [1201],  men  Gudmund  den  gode  blev 
da  viet  til  bisp  [1202].  Rafn  Sveinbjornssons  og  T  o  r  v  a  1  d 
Snorrasons  saga  er  samtidig  med  Gudmund  den  godes  saga,  og 
den  slutter  efter  biskop  Brands  død,  således  som  Sturla  Tordson 
fortæller  i  sine  Islændersagaer  [eller  »saga«  v.  1.].  S  å  g  o  d  t  s  o  m 
alle  sagaer  (fiestar  allar  sogur),  hvis  indhold  er  fore- 
gået her  på  Island,  var  skrevne  for  biskop  Brand 
Sæmundsson  døde  [eller  efter  det  andet  håndskrift:  »Island  for 
biskop  Br.  S.  døde  var  skrevne«  *)],  men  de  sagaer,  hvis  indhold 
har  tildraget  sig  senere,  var  kun  i  ringe  grad  skrevne,  for  skjalden 
Sturla  Tordson  foresagde  sine  Islændersagaer«  osv. 2). 

Så  længe  den  vigtigste  del  af  denne  notits  kun  kendtes  i  den 
ene  —  den  ikke-indklamrede  —  form,  opfattedes  den  som  et  al- 
mengyldigt bevis  for,  at  de  islandske  slægtsagaer  overhovedet  var 
skrevne  for  biskop  Brands  død  (1201).  Men  så  fremdrog  G. 
Vigfiisson,  som  bemærket,  den  anden  og  måske  formelt  rigtigere 
læsemåde  3)  og  han  tydede  den,  som  for  resten  N.  M.  Petersen 
havde  tydet  den  anden  %  som  slet  ikke  vedkommende  de  islandske 
slægtsagaer,  men  kun  Sturlungas  egne  første  bestanddele;  hvis 
dette  var  tilfældet,  vilde  notitsens  betydning  væsenlig  falde  bort. 
Hertil  har  B.  M.  Olsen  sluttet  sig.  I  indledningen  til  min  udgave 
af  Egilssaga  i  Altnord.  sagabibliothek  (s.  IV — V  anm.)  er  notitsen 
opfattet  som  hentydende  til  de  islandske  (slægt)-sagaer  i  alminde- 
lighed og  påvist,  at  ordene  i  den  senere  kendte  form  kan  og  bor 
opfattes  i  den  selvsamme  betydning  som  den  anden,  idet  udtrykket 
»var  skrevne«  bruges  pluskvamperfektisk:  »var  bleven  skrevne«  5)- 
Bægge  notitsens  former  går  altså  ud  på  et  og  det  samme.    G. 


!)  Om  denne  sætning  (prolog)  kan  henvises  til  B.  M.  Olsen:  Om  den  så- 
kaldte Sturlunga-prolog  i  Kristj.  Vidensk.  Selsk.  Forh.  1910  og  min  afhdl. 
i  Arkiv  XXXV,  297  ff. 

-)  Hvad  der  herpå  følger,  handler  om  Sturla  og  vedkommer  os  ikke  her. 

B)  I  en  note  i  2.  udg.  af  N.  Af.  Petersens  Islændernes  færd  hjemme  og  ude, 
jfr.  Sturl.  I,  s.  CI  følg.  og  Annaler  1861,  s.  236—7  anm. 

4)  Annaler  1861,  s.  236. 

&Ni  Jfr.  Eirikr  Magnusson  i  Nj.  II,  762. 

Vigfusson  ytrer1),  til  støtte  for  sin  opfattelse,  at  »det  vilde  komme 
som  en  deus  ex  machina  her,  hvor  der  er  tale  om  Sturlunga  og 
dens  dele,  pludselig  at  omtale  og  indblande  de  islandske  slægt- 
sagaer«. Dette  kunde  ved  første  ojekast  synes  træffende  nok;  men 
ser  man  nærmere  til,  er  Vigfussons  påstand  uholdbar.  Havde  han 
ret,  vilde  notitsens  forfatter  for  det  første  have  udtrykt  sig  utillade- 
lig unojagtig;  hans  fiestar  allar  sogur  —  hvorved  så  sagaerne 
om  de  to  Gudmunder  og  Hrafn,  altså  kun  3  sagaer  i  det  hele, 
måtte  menes,  hvorimod  sagaerne  om  Haflifte  og  Sturla  ikke  kom- 
mer her  i  betragtning  2)  —  slutter  nemlig  ikke  for  biskop  Brands 
død;  det  er  kun  den  første,  der  gor  det;  Gudmunds  præstesaga 
slutter  først  ét  år  efter  Brands  død,  hans  bispesaga  og  Hrafnssaga 
foregår  helt  og  holdent  derefter.  Selv  om  man  ikke  vilde  regne 
denne  sidste  saga  med,  bliver  udtrykket  hojst  mærkværdigt.  »De 
allerfleste«  forudsætter  nødvendigvis  flere  end  3 — 4  sagaer  og  m  å 
vise  udover  Sturlungas  første  bestanddele;  dette  bliver  til  en 
afgjort  vished,  når  man  husker  —  hvad  G.  Vigfusson  helt  synes 
at  have  glemt  — ,  at  notitsens  forfatter  også  nævner  sagaen 
ombiskop  Tor  lak,  der  jo  ikke  findes  i  Sturlungasamlingen. 
Hvad  skulde  der  nu  kunne  menes  med  det  efter  Vigfussons  opfat- 
telse uforståelige  udtryk  »de  allerfleste  sagaer,  hvis  indhold  er  fore- 
gået her  på  Island« 3),  hvis  der  ikke  hentydedes  til  de  ældre 
islandske  sagaværker  om  islandske  forhold  og  personer  i  alminde- 
lighed, navnlig  når  man  ser  hen  til  den  straks  efter  betegnede 
modsætning,  Sturlas  Islændersagaer  (i  flertal  i  bægge 
håndskrifter)  om  tiden  efter  1201?  E  n  t  e  n  må  det  være  tilfældet, 
eller  også  er  sætningen  ganske  meningsløs  og  uforståelig,  men 
dens  forfatter  gor  i  øvrigt  ikke  indtryk  af  at  være  nogen  forvirret 
person,  der  ikke  vidste,  hvad  han  skrev.  Det  kan  heller  ikke  ind- 
rømmes, at  sætningen  efter  vor  opfattelse  kommer  som  en  deus 
ex  machina.  Efter  først  at  have  omtalt  de  sagaer,  der  foregår 
kort  for,  ved  og  lige  efter  1200,  går  forfatteren  på  en  meget  for- 
ståelig måde  over  til  de  islandske  sagaer  i  almindelighed  -  -  og 
bægge  dele  danner  modsætning  til  Sturlas  værker  fra  og  om 
det  13.  årh.4)- 


i)  Sturl.  I,  s.  CII. 

2)  Biskop  Torlaks  saga  må  man  se  bort  fra;  den  står  jo  slet  ikke  i  Sturl.  saml. 

3)  Man  undlade  ikke  at  lægge  mærke  til  udtrykkets  ganske  almind  elige  præg. 

4)  En  undersøgelse   af  Sturlas  egen  forfattervirksomhed  vil  også  føre  til,  at 
slægtsagaerne  i  det  mindste  eksisterede  noget  for  hans  forfatterskab. 

Således  bliver  da  Sturlunga-prologens  notits  en  ligefrem  ud- 
talelse om  og  bevis  for,  at  de  fleste  islandske  slægt- 
sagaer eksisterede  for  og  ved  o.  1200,  altså  er  forfattede  endnu 
i  det  12.  årh.  Også  forholdet  mellem  Landnåma  og  slægtsagaerne 
taler  for  disses  hoje  alder,  men  vi  kan  ikke  her  komme  ind  på  dette 
sporsmål  i  det  enkelte.  Dette  resultat  står  i  den  skonneste  overens- 
stemmelse med  talrige  andre  omstændigheder,  hvoraf  nogle  er 
anførte  ovenfor. 

Vi  indskyder  her  et  par  fremmede  udtalelser  om  Islænd- 
ernes litterære  virksomhed.  Nordmanden  Theodricus  monachus, 
der  forfattede  et  latinsk  værk :  Historia  de  antiquitate  regum  Nor- 
wagiensium  omkring  1177—80,  nævner  i  fortalen  Islænderne  og 
deres  gamle  digte  som  hjemmel1)  og  han  gor  dem  ansvar- 
lige for  hvad  han  selv  har  at  meddele'2);  med  hensyn  til  Is- 
lændernes kyndighed  og  efterforskningsiver  udtaler  han  sig  meget 
bestemt3);  og  endnu  i  slutningen  af  sit  værk  fremhæver  han  ud- 
trykkelig, at  han  har  fortalt  »non  visa  sed  audita«  og  efter  »aliena 
relatione«,  hvortil  der  åbenbart  sigtes  til  de  samme  hjemmels- 
mænd. Om  norsk  tradition  er  der  ikke  tale  ligesålidt  som  om 
nogen  norsk  forfatter  eller  skrift.  Disse  udtalelser  er  nu  klare  nok; 
men  de  synes  udelukkende  at  antyde  mundtlige  kilder,  hvad  også 
G.  Storm  har  antaget4).  Dette  er  også  ganske  naturligt;  af  skrifter 
om  norske  konger  —  og  det  var  jo  disse,  Theodricus  vilde  skrive 
om  —  eksisterede  der  dengang  ikke  så  mange,  i  det  mindste  ikke 
i  sammenhængende  fremstilling,  og  Eirikr  Oddssons  værk  handler 
om  tiden  efter  det  tidsrum,  Theodricus  vilde  behandle.  Det  kunde 
synes  påfaldende,  at  han  ikke  kender  Åres  og  Sæmunds  skrifter; 
men  det  må  erindres,  at  disse  værker  sikkert  endnu  har  været 
forholdsvis  lidet  udbredte,  særlig  udenfor  Island.  Om  de  islandske 
slægtsagaer  isærdeleshed  kan  intet  udledes  af  Theodricus'  ord.  — 
En   anden   (norsk?)   forfatter,   som   skrev   den  såkaldte  Historia 


5)  „Et  prout  sagaciter  perquirere  potuimus  ab  eis,  penes  quos  horum  memo- 
ria  præcipue  vigere  creditur,  quos  nos  Islendinga  vocamus,  qui  hæc  in 
suis  antiquis  carminibus  percelebrata  recolunt",  Monum.  hist.  Norw.  s.  3. 

2)  „Veritatis  vero  sinceritas  in  hac  nostra  narratione  ad  illos  omni  modo 
referenda  est,  quorum  relatione  hæc  annotavimus,  quia  nos  non  visa  sed 
audita  conscripsimus",  sst.  s.  4. 

8)  „Quos  constat  sine  ulla  dubitatione  præ  omnibus  aquilonaribus  populis 
in  hujusmodi  semper  et  peritiores  et  curiosiores  extitisse",  Mon.  hist. 
Norw.  s.  6. 

*)  Sst.  s.  X     XI. 

Norwegiæ,  hvis  affattelsestid  ikke  er  sikker,  ytrer  lejlighedsvis 
noget  lignende  som  Theodricus,  men  angiver  ikke  bestemt  sine 
hjemmelsmænd  1).  —  Endnu  en  forfatter,  Danskeren  Saxo  gram- 
maticus,  omtaler  i  sin  fortale  på  en  særdeles  rosende  måde  Is- 
lænderne —  hvem  han  kalder  Tylenses  —  og  deres  historiske  virk- 
somhed og  flid.  Navnlig  er  hans  udtryk  om  deres  »thesauros 
historicarum  rerum  pignoribus  refertos«  at  mærke,  da  derved 
snarest  menes  skrevne  værker. 

Af  disse  vidnesbyrd,  sammenholdte  med  hvad  vi  i  det  fore- 
gående har  meddelt  og  påvist,  tor  vi  vistnok  drage  den  nogenlunde 
pålidelige  slutning,  at  en  udbredt  og  almindelig  sagaskriv- 
ning først  efter  Åres  død,  ja  måske  først  10 — 20  år  derefter,  e  r 
kommen  i  gang  på  Island,  men  da  gjorde  den  det  også  ret 
tilgavns;  tidsrummet  o.  1170 — o.  1200  tor  fastslås  som  den  origi- 
nale islandske  historieskrivnings  fornemste  og 
egenligste  tidsrum,  i  hvilket  meget  vigtige,  grundlæggende 
sagaer  om  norske  konger  samt  de  fleste  og  de  vigtigste  af  de  is- 
landske slægtsagaer  blev  til. 

Som  man  ser,  er  der  også  så  godt  som  udelukkende  tale  om 
i  si  a  n  d  s  k  historieskrivning  og  islandske  forfattere;  en  und- 
tagelse gor  de  to  nysnævnte,  Theodricus  og  den  anonyme  forfatter 
til  Historia  Norwegiæ,  men  den  første  udtaler  sig  så  bestemt  som 
muligt  om  manglen  af  norske  historikere  (»i  det  land  [Norge],  hvor 
der  aldrig  har  været  nogen  historisk  forfatter«).  Nordmændene 
har  i  det  hele  ikke  været  besjælede  af  Islændernes  vidtgående  sans 
for  historien  eller  for  at  samle  gamle  traditioner;  der  har  hos  dem 
aldrig  eksisteret  'frode'  mænd  og  kvinder  af  den  islandske  art.  Og 
det  er  ikke  vanskeligt  at  forstå  dette.  Nordmændene  beherskedes 
af  konger,  og  disse  påførte  landet  krige  og  ufred  så  at  sige  hele  det 
11.  og  12.  årh. 2);  dette  havde  til  følge,  at  Nordmændene  stadig  var 
ligesom  tvungne  til  kun  at  have  oje  for  øjeblikket,  for  »nutidens« 
vanskeligheder,  hvorimod  fortiden,  dens  mænd  og  gærninger  om 
ikke  just  bragtes  i  glemsel,  så  dog  fordunkledes  eller  flyttedes 
udenfor  den  almindelige  synsvidde.  Hos  Islænderne  var  alt  dette 
derimod  ganske  anderledes.    At  der  dog  hos  Nordmændene  har 


*)  „cum  nihil  a  me  de  vetustatis  serie  novum  vel  inauditum  assumserim, 
sed  in  omnibus  seniorum  assertiones  secutus",  sst.  s.  72. 

2)  Under  Olaf  kyrre  var  der  ganske  vist  fredelige  tider,  men  både  foran  og 
efter  hans  regeringstid  herskede  der  de  storste  ufredsår  i  Norge  både 
indad  og  udadtil. 

levet  lokale  sagn  og  bygdetraditioner  langt  ned  i  tiden,  er  næppe 
tvivlsomt.  En  del  heraf  er  gået  over  i  Iskendernes  tradition  og 
historie.  Hvis  man  af,  hvad  kilderne  synes  at  antyde,  tor  slutte 
noget  om  disse  norske  sagns  art,  turde  de  måske  snarest  siges  at 
have  drejet  sig  om  forhistoriske  personer  og  begivenheder,  særlig 
sådanne,  der  var  knyttede  til  stednavne  og  mindedes  i  forbindelse 
med  disse.  Sådanne  lokalsagn  og  anekdoter  er  det,  som  Saxo  igen- 
nem en  Islænder  —  eller  vel  også  mere  direkte  —  skulde  have 
modtaget  og  indsat  i  sit  store  værk l)-  Til  sådanne  lokalsagn  kunde 
også  andre  henføres,  der  findes  i  islandske  kilder,  som  f.  ex.  sagnet 
om  Snjallr  og  Vatnarr  i  Landnåma,  om  Odin  og  Olaf  Tryggvason 
på  Karmøen,  om  Odin  og  smeden,  om  Tor  og  kong  Olaf  og  flere. 
Interpolationerne  i  det  ene  Fagrsk.-hdskr.  (se  udg.  s.  4  og  19)  er 
uden  tvivl  også  en  særlig  norsk  tradition.  Andre  kan  mulig  søges 
og  findes  i  de  norske  folkeviser  og  æventyr. 

Prof.  H.  Koht  har  i  de  seneste  tider  på  forskellige  steder  søgt 
at  hævde  visse  litterære  interesser  hos  Nordmændene  i  12.  årh.  og 
at  det  egenlig  er  dem,  der  har  taget  initiativet  til  de  norske  konge- 
sagaer; i  den  anledning  taler  han  endogså  om  en  »norsk  bokheim« ; 
se  især  hans  afhdl.  i  Edda  I  med  den  betegnende  overskrift: 
»Norsk  historieskriving  under  kong  Sverre«  (1914).  Vi  skal  ikke 
her  komme  nærmere  ind  på  denne  nye  hypotese;  der  vil  senere 
blive  lejlighed  til  at  tage  den  nærmere  i  betragtning. 

Vi  vender  nu  tilbage  til  den  islandske  sagalitteratur  og  dens 
videre  udvikling. 

Det  ovenfor  omtalte  tidsrum  o.  1170  —  o.  1200,  der,  hvis 
man  overhovedet  bor  bruge  et  sådant  udtryk,  kunde  kaldes  saga- 
skrivningens guldalder,  kan  ikke  siges  at  være  afsluttet 
o.  1200.  Uagtet  vistnok  de  fleste  og  ypperste  af  slægtsagaerne, 
hvortil  også  nogle  bispesagaer  kunde  regnes,  ved  denne  tid  forelå 
nedskrevne,  var  dette  ikke  tilfældet  med  alle  norske  kongesagaer; 
de  havde  endnu  ikke  sat  den  skønneste  blomst.  Som  det  senere  vil 
blive  påvist,  blev  enkelte  værker,  som  sagaerne  om  Olaferne  og 
Sverre,  forfattede  i  12.  årh.,  hvorefter  man  gik  over  til  at  skrive 
samlingsværker  om  de  norske  konger  fra  Harald  hårfagre  af; 
heraf  er  Ågrip  nævnet  i  det  foregående.  Fra  den  første  halvdel  af 
det  13.  årh.  stammer  et  par  meget  vigtige  værker  som  Morkinskinna 
og  Fagrskinna,  samt  vistnok  visse  enkeltsagaer  om  de  norske  kon- 


*)  Se  herom  A.  Olrik:  Kilderne  til  Saxos  oldhistorie  II,  280  ff. 

ger  (om  Magnus  Erlingsson,  om  kongerne  efter  Sverres  død).  Fra 
denne  tid  hidrører  også  Styrmers  behandling  af  Olaf  d.  helliges 
saga,  fortsættelsen  og  afslutningen  af  Sverrissaga  (hele  sagaen 
siges  dernæst  at  være  bleven  bearbejdet  af  Styrmer,  men  denne 
hans  virksomhed  var  hojst  ubetydelig  og  næppe  noget  forfatter- 
skab), fremdeles  Jarlesagaen  (sagaen  om  Orknøjarlerne),  Joms- 
vikingesaga  og  Færingernes  saga,  samt  vistnok  også  Erik  d.  rødes 
saga.  Af  sagaer  om  hjemlige  forhold  hører  hertil,  foruden  de  alle- 
rede nævnte  bispesagaer,  biskop  Gudmunds  saga  og  rimelig  nogle 
af  dem,  der  findes  i  Sturlungasamlingen,  samt  mulig  enkelte  slægt- 
sagaer. Dette  tidsrum  afsluttes  ved,  og  den  islandske  historiske  lit- 
teratur når  sit  hojdepunkt  i  Snorres  glimrende  værk  om  de  norske 
konger,  Heimskringla  omtr.  1230. 

Tiden  omkr.  1170 — 1230  er  den  originale  sagaskrivnings  frod- 
igste og  mest  blomstrende  tidsrum;  den  første  halvdel  deraf  er 
dog  vistnok  langt  det  vigtigste  og  frugtbareste  afsnit.  Snorres 
værk  er  ligesom  en  fyldig  samling  af  alt  det  bedste,  der  findes  i 
den.  Ved  siden  af  dette  og  de  bedste  værker  fra  det  12.  årh.s 
sidste  del  blegner  de  andre  frembringelser  fra  det  13.  årh.s  første 
fjærdedel. 

Uagtet  det  nu  forholder  sig  så,  er  den  islandske  originale  saga- 
skrivning ikke  dermed  tilende.  Den  fortsættes  til  lidt  efter  midten 
af  det  13.  årh.,  ja  endogså  fra  begyndelsen  af  det  14.  haves  et  par 
originale  bispesagaer.  Den  vigtigste  forfatter  efter  Snorre  er  hans 
broderson,  Stiirla  Pordarson,  der  på  den  ene  side  fortsætter  de 
islandske  slægtsagaer  ved  at  forfatte  sine  Islænder- 
sagaer, d.  v.  s.  hans  egen  samtidshistorie,  overfyldt  med  detaljer 
af  enhver  art  og  næppe  så  kunstnerisk  i  sin  form  som  de  tidligere 
sagaværker,  hvad  man  heller  ikke  kunde  vænte.  På  den  anden 
side  fortsætter  han  de  norske  kongers  sagaer  ved  at 
skrive  de  udførlige  og  detaljerede  sagaer  om  kongerne  Hakon  d. 
gamle  og  Magnus  lagabøter  —  atter  samtidssagaer;  det  er  de  sid- 
ste kongesagaer  forfattede  af  en  Islænder.  —  Hertil  slutter  sig  et 
samlingsværk  om  de  d  a  n  s  k  e  konger,  Knytlingasaga,  der  vistnok 
er  forfattet  kort  efter  midten  af  det  13.  årh.  med  Heimskringla  som 
mønster. 

Det  vilde  nu  være  ganske  urimeligt  at  tænke  sig,  at  der 
indenfor  enhver  egn  på  Island,  hvor  der  tidligere  var  forefaldet 
mærkelige  begivenheder,  skulde  være  skrevet  en  saga  om  disse 
allerede  for  eller  ved  1200.  Ikke  alle  æmner  kunde  være  så  heldige 

at  finde  en  sagaoptegner;  dette  antydes  vel  også  i  den  for  omtalte 
notits  i  Sturlunga.  Eftersom  kundskaben  til  de  skrevne  sagaer  i 
løbet  af  det  13.  årh.  udbredtes  i  landet,  og  man  fik  et  klart  over- 
blik over  de  forhånden  værende  skrifter,  måtte  de  huller,  der  fand- 
tes for  de  enkelte  egnes  vedkommende,  let  opdages  og  gore  sig 
gældende.  Der  måtte  så  vel  på  sine  steder  opstå  en  kappestrid, 
en  lyst  hos  en  eller  anden  af  de  stemoderlig  behandlede  herreders 
beboere  til  at  skaffe  en  saga  også  for  disse.  Dette  kunde  imidler- 
tid kun  gores,  hvor  der  endnu  fandtes  gamle  traditioner  i  storre 
eller  ringere  fylde,  og  hvor  der  tillige  fandtes  litterære  interesser. 
Men  traditionerne  var  nu  ikke  mere  så  levende  eller  så  pålidelige, 
som  de  for  havde  været;  de  måtte  imidlertid  tages,  som  de  var 
og  samles  til  et  så  godt  hele  efter  de  ældre  sagaers  mønstre,  som 
omstændighederne  tillod  det.  Således  opstod  sagaer  som  H  6  n  s  e- 
toressaga  for  den  nordlige  Borgarfjords  vedkommende,  G  u  n- 
narssaga  (i  Njåla),  Hardarsaga  Grimkelssonar  også  fra 
Borgarfjorden  (den  sydlige  del),  Floa mannasaga  fra  det 
sydlige  Årnesyssel ;  G  r  e  1 1  i  s  s  a  g  a  fra  Midf jorden  —  iøvrigt 
med  næsten  hele  landet  til  skueplads,  —  Svarfdælasaga 
med  l3  o  r  1  e  i  f  s  påttr  jarlsskålds  fra  Svarfadardalen,  der 
snarere  er  skreven  for  end  efter  1300,  samt  enkelte  mindre 
sagaer  eller  p  æ  1 1  i  r  som  Brandkrossapåttr,  Bollap.,  Græn- 
lendingap.,  Hemingsp.,  Skåldasaga  og  fl.  Som  man  ser,  stammer 
de  fleste  af  disse  sagaer  —  de  to  sidstnævnte  handler  om  norske 
forhold  og  er  overvejende  uhistoriske,  —  med  undtagelse  af 
Grettissaga,  fra  afsidesliggende  egne  og  er  i  flere  hense- 
ender noget  specielle  med  hensyn  til  indhold.  Til  disse  sene  sagaer 
må  også  Kormåkss.  regnes. 

I  et  enkelt  tilfælde  synes  forholdet  at  være  det,  at  der  o.  1200 
eksisterede  en  saga  om  en  enkelt  egn,  som  en  Svarfdælasaga  (an- 
tydet i  Ldn.  s.  62),  men  at  den  originale  saga  er  tabt;  så  forsøgte 
man  o.  1300  at  skrive  en  ny  på  grundlag  af  de  endnu  eksisterende 
traditioner,  der  dog  var  meget  afblegede.  Lidt  anderledes  forholder 
det  sig  vistnok  med  Hardarsaga.  Af  den  oprindelige,  ægte  saga 
haves  endnu  et  blad;  ved  at  sammenligne  dettes  indhold  med  den 
udførlige  saga,  der  haves,  er  det  klart,  at  denne  er  en  fuldkommen 
omarbejdelse  af  den  gamle,  så  at  en  helt  ny  saga  kan  siges  at  være 
fremkommen.  At  de  i  Ldn.  antydede  sagaer  virkelig  er  skrevne 
sagaer,  er  der  næppe  grund  til  at  betvivle. 

Hermed  er  den  islandske  originale  historiske  sagaskrivning 
afsluttet  —  med  undtagelse  af  de  to  nævnte  bispesagaer  fra  14. 
årh.  De  uhistoriske  sagaer  og  de  rent  opdigtede  sagaer 
vedkommer  os  ikke  her.  De  første  kan  meget  godt  tildels  stamme 
fra  dette  tidsrum,  de  sidste  tilhører  vistnok  helt  og  holdent  den 
næste. 

Beskæftigelsen  med  de  historiske  æmner  var  imidlertid  endnu 
ikke  færdig.  Ligesom  der  var  egne,  der  ved  midten  af  det  13.  årh. 
ikke  havde  fået  deres  historieskrivere,  således  var  der  utvivl- 
somt mange  forskellige  sagn  og  stumper  af  gammel  tradition,  både 
ægte  og  uægte,  i  omløb  blandt  folk.  Ved  læsningen  af  den  skrevne 
saga  opdagede  man  da,  at  det  eller  det,  man  kendte,  ikke  fandtes 
optaget  deri,  eller  man  kendte  mindre  fortællinger  om  en  eller 
anden  Islænder,  der  var  kommen,  om  end  nok  så  periferisk,  i  be- 
røring med  sagaens  hovedpersoner,  uden  at  de  var  optagne  i  den, 
eller  endelig  kendte  man  andre  former  af  det,  som  allerede  fandtes 
der.  Dette  vakte  lyst  til  også  at  bogføre  alle  sådanne  sagn  og 
småstykker;  det  nemmeste  var  da  at  indsætte  dem  i  de  eksister- 
ende sagaværker,  indarbejde  dem  i  disse  og  således  få  sagaerne 
gjort  så  fyldige  som  muligt.  Herved  opstod  der  mere  eller  mindre 
stærkt  interpolerede  eller  ændrede  bearbejdelser  af  de  ældre 
sagaer,  uden  at  man  ofrede  det  en  tanke,  hvorvidt  de  nye  tilføj- 
elser virkelig  stemte  med  helheden  eller  passede  til  den  oprindelige 
sagas  mål  og  hensigt.  Denne  virksomhed  tager  navnlig  til  mod 
det  13.  årh. s  slutning;  almindelig  er  den  næppe  bleven  for  o. 
1250;  dog  er  den  rimelig  begyndt  noget  for,  idet  Styrmer  den 
frodes  virksomhed  nærmest  er  af  denne  art.  I  de  islandske  slægt- 
sagaer er  disse  interpolationer  ikke  altid  lette  at  påvise.  Vi  har 
for  set,  hvorledes  Ogmundarpåttr  er  bleven  indsat  i  et  hdskr.  af 
Gluma,  og  vi  har  antaget,  at  Ingolf-episoden,  kap.  13 — 15,  samt 
kap.  16  også  var  en  senere  tilfojelse.  I  Fostbrædrasaga  findes  en 
mængde  interpolationer  i  hdskrr.  og  desto  flere,  jo  yngre  de  bliver, 
men  disse  er  alle  fra  14.  årh.  I  Honsetoressaga  findes  et  stykke 
fra  Are  frodes  Islendinga  bok  indsat;  i  Kristnisaga  findes  interpol- 
ationer, der  mulig  stammer  fra  Sturla  (se  Hauksbok,  indledn.  s. 
LXVI  ff.).  De  enkelte  Landnåmahdskrr.  er  jo  opståede  på  denne 
interpolationsmåde,  og  her  har  vi  Haukr  Erlendssons  udtalelser  bl. 
a.  at  holde  os  til.  Næppe  nogen  saga  kan  antages  at  forefindes  i 
dens  oprindelige  form.  Til  Grettissaga  er  Spesarpåttr  tilfojet,  lige- 

som  Bollapåttr  til  Laxdæla.  Disse  interpolationer  stammer  tildels 
eller  for  en  god  del  også  fra  det  14.  årh. 

Ingensteder  kan  dog  omarbejdelser  og  tilfojelser  i  den  grad 
mærkes  som  i  de  norske  kongers  sagaer.  Med  meget  mådehold 
havde  Snorre  i  sine  sagaer  optaget  enkelte  pættir  om  Islændere 
eller  beretninger  om  andre  lande,  som  Orknøerne,  og  kun  i  et  om- 
fang, som  var  nødvendigt  enten  for  forståelse  af  Norges  egen  indre 
historie  eller  for  at  stille  vedkommende  fyrstes  karakter  i  det  rette 
lys  1).  Derimod  optog  f.  ex.  forfatteren  til  Morkinskinna  en  stor 
mængde  sådanne  småhistorier,  der  strængt  taget  slet  ikke  vedkom 
kongesagaen  som  sådan.  Dog  er  det  vistnok  først  efter  Snorres 
død,  at  interpolationerne  tager  fart,  idet  hans  værk  lægges  til 
grund,  og  alle  mulige  slags  legender  og  sagn  optages  og  tilfojes; 
at  dette  er  en  grundig  mishandling  af  Snorres  værk,  siger  sig  selv. 
Sit  højdepunkt  når  denne  omkalfatring  i  de  to  sagaer  om  Olaferne, 
hvor  der  endogså  findes  optaget  hele  tidligere  skrevne  sagaværker 
(Orkneyingas.,  Færeyingas.,  Fostbrædras.  ofl.);  på  den  måde 
fremkom  der  en  saga,  som  med  stolthed  kunde  kaldes:  »N.  N.s 
saga  med  otium  sinum  pdttum« '). 

En  lignende  sammenstøbning  foreligger  der  vel  også  i  Njåla, 
idet  her  sagaerne  om  Gunnarr  og  Njåll  er  sammenarbejdede  til  et 
hele,  foruden  at  andre  fremmede  bestanddele,  som  kristendoms- 
afsnittet  og  Brianslaget  er  komne  til.  Men  her  mærkes  en  kunst- 
nerisk sammensmæltning  i  det  hele.  Hvad  man  plejer  at  kalde 
Sturlunga,  er  også  en  samling  af  flere  sagaer,  og  dens  hovedbe- 
standdel vistnok  atter  en  sammensmæltning  af  flere  sagaer. 

På  den  anden  side  kunde  også  en  virksomhed  i  modsat  ret- 
ning udfoldes;  man  kunde  også  forkorte  teksten.  Denne  for- 
kortelse gik  dog  i  reglen  kun  ud  på  at  sammentrænge  stilen  ved 
sammendragning  af  sætninger,  udeladelse  af  replikskifter,  hvorved 
sammenhængen  ingen  skade  tog;  mindre  episoder  kunde  også 
udelades.  Af  den  slags  forkortede  håndskrifter  kan  f.  ex.  Wolfen- 
biittelhdskr.  af  Egilssaga  nævnes,  hvor  f.  ex.  det  lille  afsnit  om 
trællen  Irc  og  Torstein  i  kap.  83  helt  er  udeladt;  fremdeles  det 
hovedhdskr.  af  Heimskringla,  som  kaldes  Jofraskinna  (jfr.  den  for- 
kortede tekst  i  Eirspennill).  Grunden  til  en  sådan  fremgangsmåde 
er  ganske  simpelt  den,  at  man  vilde  spare  tid  og  materiale  og  dog 
bevare  en  læselig  fremstilling,  hvori  intet  væsenligt  manglede. 

'    G.  Storm:  Snorre  Sturl.  Hist.  skr.  97,  f. 
")  Se  Flatøbogen  I,  skriverens  fortale. 

På  den  her  beskrevne  måde  er  der  i  tidens  løb  fremkommet 
forskellige  såkaldte  bearbejdelser  eller  recensioner; 
de  kan  være  mere  eller  mindre  afvigende  fra  grundskriftet  og  fra 
hinanden  indbyrdes. 

I  grunden  er  det  så,  at  hvor  der  haves  flere  håndskrifter  af 
en  saga,  stemmer  næppe  nogensinde  to  fuldstændig  overens;  så 
at  sige  overalt  vil  man  finde  afvigelser  i  ordstilling,  ordvalg,  sæt- 
ningsforbindelser  o.  s.  v.,  hvis  der  da  ikke  er  tale  om  afvigelser  i 
storre  stil  som  dem,  ovf.  er  omtalte.  Sagen  er  den,  at  de  islandske 
afskrivere  i  13.  og  14.  årh.  forstod  indholdet  ligeså  godt  som  de 
oprindelige  forfattere;  de  brød  sig  hovedsagelig  kun  om  meningen, 
som  de  ofte  gengav  med  storre  eller  mindre  ændringer  i  ordlyd  og 
enkelte  udtryk,  efter  som  det  nu  kunde  falde  dem  ind  i  ojeblikket; 
nogen  bevidst,  systematisk  fremgangsmåde  er  der  i  de  færreste 
tilfælde  tale  om;  afvigelserne  er  i  reglen  ganske  vilkårlige1).  I 
dette  tilfælde  er  der  i  virkeligheden  kun  tale  om  mere  eller  mindre 
nojagtige  eller  unojagtige  afskrifter  af  et  og  samme  værk.  Det  er 
ganske  urigtigt  og  misvisende  her  at  tale  om  recensioner 
eller  bearbejdelser.  Disse  betegnelser  er  kun  på  deres  plads, 
hvor  der  virkelig  er  tale  om  afvigelser  i  indhold  eller  om 
forskelligt  grundsyn  på  dette.  Således  er  f.  ex.  Morkinskinna, 
Fagrskinna,  Heimskringla,  for  ikke  at  tale  om  Ågrip,  ligeså  mange 
rencensioner  eller  værker  om  de  norske  konger,  uagtet  en  stor 
del  af  stoffet  ofte  stemmer  overens,  endogså  i  ordlyd.  Derimod 
er  Heimskringlahåndskrifterne  Kringla  og  Jofraskinna  og,  for  en 
del  også,  Frissbok,  tiltrods  for  deres  indbyrdes  afvigelser  og  nogle 
interpolationer,  kun  afskrifter  af  Snorres  grundhåndskrift.  De 
længere  Olafssagaer  er  i  forhold  til  Heimskringlas  sagaer  forskel- 
lige bearbejdelser,  derimod  er  f.  ex.  hdskrr.  A.  M.  53,  54, 
61  fol.  kun  afskrifter  af  samme  værk.  Hvad  de  islandske  slægt- 
sagaer angår,  er  der  sjælden  tale  om  helt  forskellige  recen- 
sioner. Den  oprindelige  Fostbrædrasaga  er  bleven  stærkt  ændret 
og  interpoleret,  så  at  man  vilde  have  ret  til  der  at  tale  om  forskel- 
lige bearbejdelser,  og  dog  er  hovedæmnet  ét  og  det  samme.  Noget 
lignende  gælder  Landnåma;  det  oprindelige  værk  er  blevet  stærkt 


J)  Et  par  eksempler  herpå  er  adra  sæmd  eigi  minni  en  ek  veitta  honum 
Porolfi  ændres  til  adra  sæmd  svd  sem  ek  veitta  Porolfi  (Egilss.  78) ;  en 
ek  munda  kjosa  til  en  ek  vilda  eller  i  et  andet  hdskr.  til  en  ek  hugda 
(sst.  79),  snemma  um  vdrit  bjoggu  peir  Kyeldulfr  skip  sin  til  peir  biia 
(eller  Bjoggu  nu)  ser  skip,  og  nogle  tilfojer  til  ferdar  (sst.  81)  osv.  osv. 

udvidet  på  flere  måder,  så  at  betegnelsen  her  ikke  bliver  uberet- 
tiget. En  titel  som  Tvær  sogur  af  Gisla  Siirssyni  lyder,  som  om 
der  var  tale  om  to  forskellige  sagaer  om  Gisle,  medens  dog  det 
virkelige  forhold  er  det,  at  der  kun  for  indledningens  vedkom- 
mende kan  være  tale  om  to  helt  forskellige  bearbejdelser,  medens 
alt  det  øvrige  er  én  og  samme  saga  med  de  sædvanlige  afskriver- 
ændringer. Det  samme  gælder  Bandamannasaga  og  HallfreSar- 
saga  osv.  Njåla,  Egilssaga,  Laxdæla  osv.  eksisterer  kun  i  én  bear- 
bejdelse, men  i  forskellige  tildels  noget  afvigende  afskrifter.  Disse 
kan  da  i  reglen  inddeles  i  klasser  efter  deres  nære  eller  fjærnere 
indbyrdes  slægtskab.  Bestemmelsen  heraf  er  nødvendig  og  nyttig 
for  at  kunne  godtgore,  hvor  sagaens  oprindeligste  form  er  at  søge. 
For  tekstkritikken  m.  m.  er  denne  håndskrift-bestemmelse  ofte  af 
afgorende  betydning. 

Til  den  i  det  foregående  skildrede  udvikling  af  den  islandske 
historiske  sagalitteratur  må  endnu  til  slutning  fojes,  at  der  i  den 
sidste  del  af  dette  tidsrum  opstår  på  Island  en  n  y  art  historie- 
skrivning, hvis  et  sådant  ord  kan  bruges,  nemlig  annalskriv- 
ningen. De  islandske  sagaer  er  alle  kronologisk  fremadskrid- 
ende fremstillinger,  hvor  alt  fortælles,  såvidt  muligt,  år  for  år,  eller 
årgruppe  for  årgruppe,  og  dog  er  de  himmelvidt  forskellige  fra  de 
egenlige  årbøger;  her  anføres  kun  årstallene  og  dertil  fojes  så 
flere  eller  færre  begivenheder  ganske  kort  og  tort  uden  nogen  ud- 
maling eller  beskrivelse  og,  fremfor  alt,  uden  nogen  organisk  sam- 
menhæng; de  mest  uensartede  ting  nævnes  hulter  til  bulter;  her 
er  ikke  tale  om  nogen  sagamæssig  fremstilling. 

Fra  først  af  havde  man  ingen  annaler  på  Island  og  heller 
ingen  tidstabeller  eller  lign.  Man  tyede  da  til  at  fastholde  enkelte 
kronologiske  mærkepæle,  idet  man  særlig  forsøgte  at  knytte  de 
fortalte  begivenheder  til  en  enkelt,  der  på  en  eller  anden  måde  lige 
som  ragede  op  mellem  de  andre,  som  f.  ex.  en  konges  død,  et 
særlig  mærkværdigt  uår,  kristendommens  indførelse  og  lign.  Der- 
fra regnede  man  så,  idet  man  angav,  at  noget  skete  ved  den  tid, 
noget  for  eller  noget  efter  og  så  fremdeles.  Are  frode  har  af  de 
islandske  lovsigemænds  række  og  virkeår  dannet  sig  en  udmærket 
kronologisk  tråd,  men  den  synes  i  det  hele  ikke  at  være  bleven  be- 
nyttet af  senere  forfattere.  Derimod  synes  man  ved  år  1200  at 
have  dannet  sig  et  delvis  kronologisk  system  ved  hjælp  af  den 
norske  kongerække,  der  vistnok  grunder  sig  på  Åres  og  Sæmunds 

Finnur  Jonsson.     II.  18 

skrifter;  man  opstillede  da  rækken  af  norske  konger  og  fyrster  og 
deres  regeringsår  (jfr.  digtet  Noregs  konungatal,  ovf.  110 — 13,  fra 
omtr.  1190).  Men  disse  årstal  er  næppe  almindelig  blevne  knyttede 
til  den  evropæiske,  kristelige  årsberegning.  Ved  samme  tid  finder 
man  spor  til  kronologisk  beregning,  idet  i  forskellige  værker  (som 
Hungrvaka,  Pålssaga,  t>orlåkssaga  —  jfr.  ovf.  261  —  og  endel 
andre),  alt  ansættes  7  år  for  tidlig.  Jo  mere  lærd  og  viden- 
skabelig historieskrivningen  blev,  desto  stærkere  har  man  følt 
trang  til  virkelige  systematiske  tidstabeller.  I  udlandet  eksisterede 
der  fra  gammel  tid  mange  og  forskellige  annaler;  det  er  næppe 
muligt  andet,  end  at  nogle  af  de  Islændere,  der  studerede  i  ud- 
landet, har  stiftet  bekendtskab  med  disse  historiske  værker,  samt 
at  bekendtskabet  har  bevirket,  at  man  har  erhværvet  sig  et  annal- 
værk i  afskrift  og  medbragt  det  til  Island.  Her  havde  man  et  vel- 
komment hjælpemiddel,  en  ramme,  der  kunde  udfyldes  med  island- 
ske begivenheder;  det  nojagtige  årstal  for  disse  måtte  da  regnes 
ud,  og  dette  har  ingenlunde  været  nogen  let  sag.  At  Are  frode 
skulde  have  skrevet  sådanne  annaler,  hvad  man  i  tidligere  tider 
antog,  savner  ethvert  grundlag.  Tværtimod  må  det  anses  som 
bevist,  at  de  islandske  annaler  ikke  hører  til  tiden  for  1250,  ja 
næppe  for  1275  x).  Det  er  også  rimeligt,  at  de  må  have  den  ori- 
ginale historieskrivning  til  forudsætning.  Uagtet  nu  de  islandske 
annaler  for  det  meste  tilhører  det  følgende  tidsrum,  vil  vi  dog  in- 
denfor det  her  behandlede  komme  noget  nærmere  ind  på  den  is- 
landske annalskrivning  og  dens  ældste  frembringelser. 


§  5. 

Af  hvem  og  hvor  de  islandske  sagaværker  er  optegnede 

eller  forfattede. 

Når  undtages  de  meget  få  kendte  forfatternavne,  som  allerede 
i  det  foregående  er  nævnede,  og  hvoraf  de  allerfleste  kun  vides  at 
have  beskæftiget  sig  med  norske  kongers  sagaer,  kendes  ingen 
bestemte  navne  knyttede  til  den  øvrige  store  mængde  af  islandske 

i)  Jfr.  G.  Storm:  Islandske  annaler  1888,  indledning  s.  LXXIII  „Grundlæg- 
gelsen af  den  islandske  annalskrivning  tor  således  ikke  med  sikkerhed 
sættes  mange  år  forud  for  1300". 

sagaværker.  Kun  er  der  ingen  tvivl  om,  til  hvilket  land  de  bor 
henføres.   Grunden  til  denne  anonymitet  er  vistnok  dobbelt. 

Sagaernes  (og  især  slægtsagaernes)  indhold  var  for  det  første 
i  alt  væsenligt  givet  i  den  mundtlige  tradition;  det  var  alles, 
specielt  de  'frode'  mænds,  fælles  ejendom.  For  såvidt  som  ikke  en 
saga  —  og  da  af  den  kortere  art  —  forefandtes  i  sin  endelige 
skikkelse  i  den  mundtlige  overlevering  måtte  den  endelige  saga- 
optegners hværv  være  at  samle  alle  traditionerne,  stille  dem  sam- 
men til  et  velordnet  hele,  underkaste  dem  kritik,  så  at  der  ikke 
indløb  urimeligheder  eller  modsigelser.  Under  denne  virksomhed 
kunde  samlerens  særinteresser  let,  og  uden  at  han  ligefrem  lagde 
an  derpå,  i  storre  eller  ringere  grad  gore  sig  gældende,  så  at 
han  i  virkeligheden  blev  forfatter.  Men  i  oldtiden  blev  denne  virk- 
somhed næppe  betragtet  på  samme  måde  som  nu;  man  tænkte 
ikke  på  at  betragte  disse  samlinger  af  historisk  stof  på  samme 
måde,  som  skjaldene  f.  ex.  havde  betragtet  deres  kvad,  som  fostre 
af  deres  egen  ånd;  der  er  noget  lignende  med  hensyn  til  dette  for- 
fatterskab at  gore  gældende  som  med  hensyn  til  eddadigtene,  hvor 
stoffet  også  var  givet  og  blev  omsat  i  metrisk  form.  Ligesom  saga- 
forfatterne betragtede  det  overleverede  sagastof  som  fælles  ejen- 
dom, således  blev  også  deres  egne  værker  af  senere  bearbejdere 
opfattet  som  noget,  man  uden  videre  kunde  tage  og  behandle  efter 
eget  tykke;  nogen  forfatterret  kendtes  ikke,  og  forfatterejendom 
respekteredes  ikke  i  mindste  måde.  Kun  i  ganske  enkelte  tilfælde 
får  vi,  som  ovf.  bemærket,  på  anden  hånd  noget  at  vide  om  for- 
fattere eller  bearbejdere.  Således  hører  vi  tale  om  en  lifssaga  Olafs 
helm  ved  Styrmer  præst;  man  har  heri  villet  se  et  originalt  værk 
af  nævnte  historiker  (den  såkaldte  legendariske  saga  om  kong 
Olaf).  Nu  er  det  imidlertid  bevist  af  G.  Storm,  at  Styrmer  ikke  op- 
rindelig har  forfattet  dette  værk,  men  kun  afskrevet  det  og  til 
en  vis  grad  bearbejdet  det;  en  lignende  virksomhed  overfor 
Sverrissaga  tillægges  ham;  men  i  dette  tilfælde  kendes  den  op- 
rindelige forfatter.  Også  med  hensyn  til  Landnåma  har  Styrmer 
vistnok  foretaget  samme  slags  bearbejdelse.  Der  må  være  en  sær- 
lig grund  til,  at  vi  ved  så  meget  om  Styrmer,  der  dog  næppe  kan 
gore  krav  på  at  kaldes  historisk  forfatter  i  original  betydning. 

Dernæst  var  man  besjælet  af  en  vis  beskedenhed  og  sky 
for  at  træde  frem  som  forfatter;  forfatteren  til  Hungrvaka  anfører 
i  fortalen  grunden   til  at  han  skriver,  men  han  nævner  ikke  sit 

18* 

navn;  han  sammenligner  sit  arbejde  med  stoffet  til  en  hornske  og 
forudsætter,  at  man  vil  gore  nar  ad  ham;  dette  vil  han  åbenbart 
undgå  ved  ikke  at  navngive  sig.  En  lignende  tanke  har  vel  mange 
andre  haft.  Are  frode  nævner  ikke  sit  navn  i  Islænderbogen;  det 
er  kun  indirekte,  at  vi  får  at  vide,  hvem  der  er  forfatteren;  havde 
han  ikke  tilfojet  Ynglingernes  og  Bredfjordingers  slægtregister,  der 
slutter  med  ordene:  »men  jeg  hedder  Are«,  vilde  vi  kun  ved  slut- 
ninger og  ad  omveje  kunne  skonne,  hvem  den  »jeg«  er,  som 
»gjorde  Islænderbogen«  (beg.).  Det  er  i  det  hele  taget  kun  ad  om- 
veje, at  vi  har  fået  kendskab  til  de  få  forfatternavne,  der  haves. 
Det  er  også  muligt,  at  denne  undselighed  ikke  er  af  hjemlig  oprind- 
else, men  hænger  sammen  med,  hvad  de  gejstlige  forfattere  havde 
læst  hos  udenlandske  skribenter.  Vi  kommer  uvilkårlig  til  at 
mindes,  hvad  der  står  i  den  teologiske  opbyggelsesbog,  Eluci- 
darius ;  her  ytrer  forfatteren  (hvis  navn  i  øvrigt  nu  kendes) :  »men 
af  den  grund  har  jeg  fortiet  mit  navn,  for  at  misundelse  ikke  skal 
opfordre  uopmærksomme  mennesker  til  at  forkaste  et  nyttigt  ar- 
bejde« af  personlige  hensyn;  jfr.  Hungrvakaforfatterens  ord1). 
Man  kommer  tillige  til  at  erindre,  hvad  der  fortælles  om  Gotlænd- 
eren Gisle  Finnason,  hvem  biskop  Jon  Ogmundsson  havde  sat  til  at 
forestå  skolen  på  Holar  (kort  efter  1106);  »stedse  når  han 
prædikede  for  folket,  lod  han  en  bog  ligge  foran  sig  og  tog  deraf, 
hvad  han  sagde;  det  gjorde  han  af  forsigtighed  og  ydmyghed« 
—  for  at  folk  des  snarere  skulde  tro  på  sandheden  af  hans  tale, 
når  de  så,  at  han  hæntede  den  »fra  hellige  bøger,  men  ikke  fra  sit 
eget  bryst  (brjostvit)«  ").  Det  er  meget  muligt,  ja  ret  sandsynligt, 
at  dette  og  lignende  hensyn  også  har  bidraget  til  den  anonymitet, 
der  så  at  sige  næsten  er  fuldstændig  gennemført. 

Det  nytter  ikke  at  gætte  på  nogle  enkelte  bestemte  mænd  som 
forfattere  til  de  enkelte  sagaer3)-  Men  af  særlig  interesse  vilde  det 
være  at  undersøge,  hvorvidt  det  kan  bestemmes,  til  hvilken 
stand  de  har  hørt. 

Blandt  de  navngivne  forfattere  er  de  allerfleste  gejstlige 
mænd;  Eirikr  Oddsson,  Snorre  og  Sturla  er  derimod  alle  læg- 
mænd; om  Eirikr  må  dette  bestemt  antages,  om  Sturla  vides  det; 
om  Snorre  er  det  blevet  tormodet,  at  han  i  det  mindste  har  fået 


J)  Jfr.  Kongespejlets  forfatters  udtalelser  i  prologen  til  dette  skrift. 

2)  Bisk.  1,  163-4. 

3)  Man   har   i   den   nyeste   tid    således   villet  tillægge   Snorre   Egilssaga;  vi 
henviser  til  behandlingen  af  denne. 

latinundervisning,  men  der  antydes  intet  i  vore  kilder  om,  at  han 
har  nydt  gejstlig  uddannelse.  Så  meget  er  sikkert,  at  det  ikke 
udelukkende  er  gejstlige  mænd,  der  har  båret  den  islandske 
historieskrivning.  Hermed  stemmer,  at  en  mængde,  måske  den 
storste  del  af  de  'frode'  mænd  og  kvinder  tilhørte  den  ulærde 
stand,  hørte  til  folket;  det  vilde  være  urimeligt,  hvis  ikke  også  en 
eller  anden  af  dem  eller  deres  nærmeste  arvtagere  havde  forsøgt 
sig  som  historie-skrivere  eller  -optegnere.  For  at  afgore  spors- 
målet  om,  hvorvidt  sagaernes  forfattere  er  gejstlige  eller  ej,  må 
det  undersøges,  om  de  indeholder  noget  særligt,  der  kunde  tyde  på 
den  gejstliges  særinteresser  *).  Da  nu  sagaerne  kan  siges  at  være 
fuldtud  folkelige  i  fremstilling  og  opfattelse,  skulde  man  tro,  at  de 
ikke  indeholdt  meget,  der  i  denne  henseende  kunde  være  afgorende. 
Det  kan  ikke  nægtes,  at  en  saga  som  f.  ex.  Egilssaga  så  godt  som 
intet  indeholder,  hvoraf  man  kunde  slutte  noget  bestemt.  Ganske 
vist  omtales  det,  at  Torstein  lod  opføre  en  kirke  på  Borg,  at  Egil! 
blev  begravet  ved  kirken  på  Hrisbru  med  mere,  der  vedrører  hans 
ben,  og  præsten  Skapte  Torarinssons  fortælling;  men  alt  dette 
indeholder  intet  specielt  gejstligt  ud  over,  hvad  enhver  kunde  inter- 
essere sig  for  og  hvad  der  hørte  med  til  den  historiske  fortælling. 
I  flere  sagaer  fremtræder  på  den  anden  side  mere  eller  mindre  og 
da  ofte  på  en  ret  ejendommelig  måde ")  interesser  og  enkeltbe- 
mærkninger, som  tyder  på  gejstlige  forfattere,  og  af  en  sådan  art, 
at  der  ingen  grund  er  til  at  anse  dem  for  interpolationer.  Således 
er  f.  ex.  hentydningerne  til  Helgafell  som  klostersæde  i  Laxdælas. 
betegnende;  ligeledes  hentydningerne  til  Skålholt  som  bispesæde 
og  mange  flere  bemærkninger  i  Eyrbyggja;  i  Gunnlaugss.  råder  en 


J)  Det  er  dette  sporsmål,  som  Meissner  så  grundigt  behandler  i  sin  store 
indledning  til  Strengleikar.  Han  holder  meget  fast  på  det  folkelige  præg, 
der  skulde  vidne  imod  et  gejstligt  ophav.  Jfr.  ovf.  A.  fieusler  (Die  an- 
fånge  §  38 — 39)  indtager  en  mellemstilling,  idet  han  indrommer,  at  nogle 
sagaer,  som  Laxdoela,  bærer  præg  af  gejstlig  oprindelse.  Men  for  ham 
er  sporsmålet  mere  sammensat.  Han  finder  ret  naturligt,  at  en  analfabe- 
tisk fortæller  har  dikteret  en  klerikus,  og  at  denne  nu  og  da  kan  have 
tilfojet  nogle  småting  af  sig  selv  —  uden  derfor  at  blive  forfatter.  Også 
senere  afskrivertilfojelser  tor  man  regne  med.  Heusler  bemærker  tillige, 
at  en  saga  godt  kan  „være  gået  igennem  en  gejstligs  hoved  og  ikke  blot 
hans  pen",  uden  at  det  behøvede  at  mærkes.  Dette  er  rigtigt.  Men  i 
det  hele  og  store  kan  Heusler  siges  at  slutte  sig  til  Meissner. 

2)  Jeg  bortser  her  fra  sådanne  ejendommelige  bearbejdelser  som  den  af 
Fostbræclrasaga  i  AM  132  —  Flatøbogen. 

mild  gejstlig  ånd  helt  igennem,  der  når  sit  hojdepunkt  i  fortæl- 
lingen om  Gunnlaugs  sidste  livsojeblikke  og  hans  begravelse. 
Bjarnarsaga  indeholder  flere  bemærkninger,  der  fører  i  samme 
retning,  ikke  mindst  ved  omtalen  af  præsten  Olaf,  der  længe  op- 
holdt sig  på  Helgafell  og  som  var  svigerson  af  den  også  nævnte 
præst  Rilnolf  Dålksson,  jfr.  en  så  karakteristisk  bemærkning  som: 
»ti  da  var  endnu  ikke  faste  lovtagen«.  Noget  lignende  gælder 
om  flere  andre  sagaer.  Under  særbehandlingen  af  dem  vil  dette 
blive  nærmere  påvist.  Så  meget  er  altså  sikkert,  at  flere  slægt- 
sagaer bærer  selv  vidne  om  deres  oprindelse,  medens  der  er  andre, 
som  på  grund  af  deres  beskaffenhed  og  indhold  intet  indeholder, 
der  viser  deres  gejstlige  oprindelse;  men  det  må  på  den  anden 
side  hævdes,  at  denne  omstændighed  heller  ikke  vidner  imod,  at  de 
kunde  have  gejstlige  mænd  til  forfattere  eller  optegnere. 

Heller  ikke  indeholder  de  historisk-antikvariske  interesser,  der 
hyppig  kommer  til  orde,  noget  bevis  imod,  at  optegnerne  er  eller 
kan  være  gejstlige.  Fordi  man  kort  beskrev,  hvad  der  var  skik  og 
brug  i  de  hedenske  tider,  kunde  man  alligevel  være  god  kristen  og 
gejstlig.  Der  var  ingen  fare  for,  at  omtalen  af  hedenske  skikke 
eller  oldtidens  indretninger  kunde  påvirke  sindene  i  en  irreligiøs 
retning;  i  en  historisk  beretning,  hvor  det  kun  gik  ud  på  nøgternt 
og  troværdigt  at  fortælle,  hvad  der  var  sket,  under  hvilke  om- 
stændigheder og  i  hvilken  sammenhæng,  var  det  uundgåeligt  at 
omtale,  hvad  der  »dengang  var  sæd,  skik  osv.«,  som  det  så  ofte 
hedder;  dette  bliver  så  meget  mere  naturligt,  som  vi  ved,  hvor 
folkelig  gejstligheden  på  Island  var  i  hele  sin  opfattelse,  goren  og 
laden  —  hvad  den  i  øvrigt  endnu  den  dag  i  dag  er  — ,  og  hvor 
rationalistisk  Islændernes  hele  karakter  fra  først  af  har  været. 
Der  er  da  heller  ikke  tale  om  nogen  særlig  forfølgelse  af  gamle 
skikke  og  interesser  på  Island  udover  zeloten  Jon  Ogmundssons 
ovenfor  omtalte  reform-forsøg  og  hvad  kristendommens  væsen  af 
sig  selv  måtte  kræve,  f.  ex.  at  dens  bekendere  ikke  gav  sig  af  med 
heksekunster  og  galdreruner  eller  lign.;  dette  var  jo  netop  en 
bestanddel  af  det  gamle  hedenskab,  der  ikke  måtte  tåles  i  et 
kristent  samfund.  Det  kan  derfor  ikke  erkendes,  at  sagaforfat- 
ternes historisk-antikvariske  interesser  taler  imod  deres  gejstlige 
stand,  så  meget  mindre  som  f.  ex.  Are  præst  ikke  tager  i  betænk- 
ning at  meddele  den  historiske  kendsgærning  —  hvad  han  dog 
meget  let  kunde  have  undgået  — ,  at  der  efter  kristendommens 

indførelse  var  tilladt  så  ganske  ukristelige  ting  som  at  spise  heste- 
kød og  udsætte  born. 

Da  man  nu  heller  ikke  kan  forudsætte,  at  lægmænd  i  det  12. 
årh.  i  nogen  synderlig  grad  har  forstået  sig  på  og  udøvet  skrive- 
kunsten —  har  der  været  nogle,  må  de  have  hørt  til  undtagelserne, 
som  Eirikr  Oddsson  — ,  må  det  vistnok  betragtes  som  overvejende 
sandsynligt,  at  sagaernes  optegnere  for  den  storste  del  har  været 
gejstlige.  Dette  vinder  i  styrke,  når  vi  undersøger,  hvor  på 
Island  sagaerne  rimeligvis  er  blevne  til. 

Lægger  vi  mærke  til,  hvorledes  de  enkelte  dele  af  landet  er 
repræsenterede  i  sagalitteraturen,  vil  det  snart  opdages,  at  der  er 
betydelig  forskel  tilstede  med  hensyn  til  de  enkelte  landsdele.  For- 
holdet er  da  kort  og  godt  følgende. 

Begynder  vi  med  egnen  omkring  Borgarfjorden  på  Islands 
vestlige  kyst,  møder  vi  straks  her  meget  vigtige  sagaer;  den  store 
E  g  i  1  s  s  a  g  a  på  Myrar,  Gunnlaugssaga  og  Hænsapo- 
r  i  s  s  a  g  a  hojere  oppe  i  de  herhenhørende  egne,  samt  H  a  r  3  a  r- 
s  a  g  a  på  den  sydøstlige  side  af  fjorden.  I  den  nærmeste  egn  vest 
for  Myrar,  i  Hitårdalen  og  de  nærmeste  egne  foregår  B  j  a  r  n  a  r- 
s  a  g  a.  Vest  derfor  igen,  på  Snef jældsnæs,  særlig  dets  nordlige 
side  foregår  Eyrbyggjasaga  og  tildels  H  e  i  3  a  r  v  i  g  a 
(Vigastyrs)  saga,  endnu  længere  mod  vest,  i  Dalene  (Dalesyssel), 
den  store  Laxdæla  og  tildels  N  j  å  1  a,  på  Bardestrand  G  u  1 1- 
porissaga  (Snef  jældsnæs,  Dalene,  Bardestrand  omgiver 
Bredefjorden),  omkring  Isefjorden,  i  landets  nordvestligste  egne, 
Gisle  Surssons  saga,  Håvardarsaga  (der  dog  sik- 
kert ikke  er  skreven  her,  men  i  Svarfadardalen)  og  tildels  F  6  s  t- 
brædrasaga  (den  foregår  også  mange  andre  steder,  f.  ex.  på 
Bardestrand  og  i  Borgarfjorden)  —  det  er  i  alt  omkring  12  sagaer. 

På  grænsen  mellem  Vestlandet  og  Nordlandet  ligger  de  så- 
kaldte Strandir  (Strandasyssel) ;  her  foregår  ingen  selvstændige 
sagaer,  men  episoder  i  flere  (Eyrb.,  Grett.,  Njåla,  Fostbr.  osv). 
Nordlandets  vestligste  syssel  er  Hunavatssyssel  med  de  bekendte 
fjorde:  Hrutafjord  og  Midfjord.  Her  foregår  der  ikke  færre  end 
4 — 5  sagaer :  Kormåkssaga,  Grettissaga  (hvis  skue- 
plads også  er  mange  andre  steder),  Bandamannasaga  og 
Hromundarpåttr,  for  ikke  at  tale  om  den  uhistoriske 
l^orftarsaga  hreftu.  Noget  længere  mod  øst  kommer  Vatsnæs  og 
ViSidalen  med  en  hovedbestanddel  afHeiSarvigasaga,  Vats- 
dalen  med  Vatsdælasaga  og  tildels  HallfreSarsaga, 

hvortil  kan  fojes  den  uhistoriske  Finnbogasaga  (tildels).  Fra 
den  nærmest  østfor  liggende  landsdel,  Skagafjorden,  haves  mær- 
keligt nok  ingen  selvstændige  sagaer;  kun  et  par  episoder  i  an- 
dre sagaer,  som  Grettiss.,  foregår  her.  Anderledes  forholder  det 
sig  med  det  næste  herred,  Øf  jorden  med  bidale;  her  findes  Vi- 
gaglumssaga,  Vallaljotssaga,  S  v  a  r  f  d  æ  1  a  og  ?  o  r- 
1  e  i  f  s  p  å  1 1  r.  Fra  de  nærmest  østfor  Øf  jorden  liggende  egne 
haves  Ljosvetningasaga  (tildels  også  fra  Øf  jorden)  og 
Reykdælasaga  (Myvatsegnen).  Nu  springes  hele  det  så- 
kaldte Nordre  Tingøsyssel  over  —  hvorfra  kun  uselvstændige  epi- 
soder findes  —  og  man  kommer  til  de  to  nordre  bygder  på  øst- 
kysten: Våpnaf jorden  og  egnen  omkring  Lagarfljot,  Fljotsdals- 
herad ;  herfra  haves  flere  mindre  sagaer :  Våpnfirdinga- 
saga  med  l^orsteins  p.  hvita,  Hrafnkelssaga, 
Droplaugarsonasaga,  samt  endel  mindre  pættir.  Bortset 
fra  den  lille  påttr  om  forsteinn  Siduhallsson  er  nu 
hele  den  øvrige  del  af  østlandet,  samt  hele  sydkystens  beboede 
land  lige  til  Rangårvallasyssel  uden  selvstændige  sagaer;  her 
foregår  væsenlig  N  j  å  1  a  (foruden  mange  andre  steder) ;  fra  det 
næste  syssel  vestfor,  Arnessyssel,  haves  den  ubetydelige  og  lidet 
historiske  Floamannasaga;  Olkofrapåttr  f  ortjæner 
næppe  at  nævnes.  Fra  egnene  vest  for  Arnessyssel  til  Borgar- 
fjorden,  nuværende  Gullbringu-  og  Kjossyssel,  haves  atter  ingen 
sagaer. 

I  denne  redegorelse  har  vi  ikke  taget  hensyn  til  de  mange 
pættir  om  Islændere,  der  foregår  i  udlandet;  men  deres  hoved- 
personer hører  netop,  så  vidt  dette  kan  bestemmes,  til  de  her  foran 
påviste  hjemsteder  for  sagagrupper,  med  undtagelse  af  Sneglu- 
Halle,  der  er  fra  Skagafjorden. 

Vi  ser  altså,  at  sagaerne  ingenlunde  er  ligelig  fordelte  over 
alle  landets  egne.  Tværtimod.  Vi  finder  enkelte  sysler,  som  Stran- 
dasyssel  og  Skagafjordssyssel  (Sneglu-Hallapåttr  kommer  jo 
næppe  i  betragtning),  samt  den  østlige  del  af  Hunavatssyssel  og 
Nordretingøsyssel,  og  dernæst  hele  østlandet  syd  for  Fljotsdalen, 
uden  sagaer.  Hele  sydlandet  fra  Hornafjorden  og  mod  vest  til 
Borgarfjorden  har  ingen  saga  undtagen  den  mellemste  del  heraf, 
nemlig  Rangårvellir  (Njåla).  Sagaerne  grupperer  sig  med  andre 
ord  på  en  ejendommelig  måde;  disse  grupper  er  knyttede  til  egnene 
ved  Borgarfjorden,  egnene  omkring  Bredefjorden,  særlig  på  den 
sydøstlige  side,  Isefjorden,  ved  Hunafloe,  særlig  Hrutafjorden  og 

Midfjorden  med  de  nærmest  østfor  liggende  dalstrøg,  fremdeles 
egnene  ved  Øfjorden  med  de  nærmest  der  østfor  liggende  egne  og 
endelig  Våpnafjord-Fljotsdals  egnene  og  Rangåsletterne.  Der  er 
ingen  tvivl  om,  at  de  allerfleste  sagaer  er  skrevne  i  de  egne, 
hvor  deres  indhold  foregår1),  Det  ligger  da  nær  at  undersøge 
dette  forhold  nærmere  og  søge  en  forklaring  derpå.  Der  er 
ingen  tvivl  om,  og  det  erfarer  vi  lejlighedsvis,  at  det  ikke  var  de 
nævnte  egne  alene,  der  på  grund  af  særlige  personforhold  kunde 
få  sig  en  saga  overhovedet.  Kraftige  personligheder,  mægtige  høv- 
dinger eksisterede  der  også  andre  steder,  og  der  er  sikkert  her 
forefaldet  meget,  der  egnede  sig  til  sagastof,  f.  ex.  i  Skagafjorden. 
Vi  må  altså  søge  grunden  i  andre  forhold,  og  vi  kommer  da  uvil- 
kårlig til  at  fæste  blikket  på  de  islandske  klostre.  Skulde 
ikke  disse  stå  i  en  vis  forbindelse  med  sagalitteraturens  fordeling? 
Dette  sporsmål  kan  siges  at  ligge  så  meget  nærmere  som  vi  jo 
ved,  at  der  i  slutningen  af  det  12.  årh.  levede  ikke  mindre  end  3 
historiske  forfattere  i  et  af  disse,  Benediktinerklostret 
på  Tingøre  (Hunavatssyssel).  Ganske  vist  var  den  islandske  hi- 
storieskrivning begyndt,  forend  noget  kloster  eksisterede  på  Is- 
land (se  oversigten  s.  12).  Men  i  løbet  af  det  12.  årh.  stiftedes  5 
klostre,  2  på  Nord-  og  2  på  Vestlandet,  det  5.  på  Sydlandet;  hertil 
kommer  et  på  Nordlandet,  stiftet  lidt  efter  1200.  Nu  er  det  så,  at 
beliggenheden  af  disse  klostre  svarer  på  det  nojeste  til 
flertallet  af  de  ovenfor  omtalte  sagagrupper:  Hitårdals- 
klostret  på  Myrar  til  Borgarfjordsgruppen,  Flatø-Helgafellsklostret 
til  Bredefjordsgruppen,  hvortil  de  to  sagaer  fra  Isefjorden  let  kan 
knyttes,  —  Tingøreklostret  til  Hunavatsgruppen,  —  Munketværå- 
kloster  til  Øfjordsgruppen,  hvortil  sagaerne  fra  Ljosavatn  og  My- 
vatn  kan  knyttes;  —  endelig  har  vi  Tykkvabækloster  i  umiddelbar 
nærhed  af  Njålas  skueplads.  Der  bliver  kun  én  gruppe  tilbage, 
Våpnafjord-Fljotsdalsgruppen,  der  ikke  ligefrem  kan  knyttes  til 


1  A.  Heusler  er  (Die  anfånge  §  40)  kommen  ind  på  dette  sporsmål  og  vil 
ikke  lade  det  gælde;  han  er  tilbojelig  til  at  mene,  at  sagaerne  godt  kan 
være  skrevne  andre  steder  end  hvor  de  foregår,  og  han  bruger  endogså 
så  stærke  udtryk  (s.  86)  som,  at  „den  der  ikke  har  ment,  at  denne  hjem- 
bestemmelse behøvede  bevis,  har  ikke  gjort  sig  en  klar  forestilling  om 
Islændersagaernes  udviklingsgang".  Der  er  dog  ingen  grund  til  at  tro, 
at  de  skulde  være  førte  i  pennen  andre  steder  end  hvor  de  foregår:  det 
bliver  det  sandsynligste  og  i  flere  tilfælde  gor  de  topografiske  skildrin- 
ger sagen  til  vished.  Og  mod  den  sidste  passus  må  der  nedlægges  en 
bestemt  indsigelse. 

et  nærliggende  kloster.  Dette  sidste  kan  ikke  hindre  os  i,  i  den 
nære  stedlige  forbindelse  mellem  sagagrupperne  og  klostrene  at 
erkende  muligheden  af  et  nærmere  tilknytningsforhold;  et  sådant 
er  desuden  på  en  måde  endogså  antydet  i  Bjarnarsaga,  og  jeg 
tror,  at  vi  er  berettigede  til  at  drage  den  slutning,  at  den  islandske 
sagaskrivning,  der  oprindelig  var  begyndt  af  og  udgået  fra 
præster  og  særlig  knyttet  til  sådanne  lærdomssæder  som 
Sæmund  frodes  bolig,  Odde  (på  Rangårvellir)  og  Are  frodes  ung- 
domshjem, Haukadalen,  er  direkte  eller  måske  mest  indirekte 
knyttet  til  de  islandske  klostre,  og  at  de  enkelte 
sagaer  er  opståede  under  påvirkning  fra  klostrenes  lærde  og  litte- 
rært interesserede  beboere.  Men  det  må  i  hvert  fald  hævdes,  at 
dette  ikke  har  været  til  skade  for  deres  folkelighed  og  hele  karak- 
ter. Naturligvis  kan  også  andre  steder,  f.  ex.  de  gårde,  hvor  der 
holdtes  skole,  og  bispestolene  have  haft  deres  betydning;  men  dels 
fandtes  disse  netop  i  de  samme  egne,  hvor  klostrene  fandtes,  dels 
synes  man  ikke  at  kunne  tillægge  f.  ex.  skolen  og  bispesædet  på 
Holar  nogen  betydning  for  litteraturens,  specielt  sagaskrivningens 
fremme,  eftersom  der  jo  netop  mangler  sagaer  fra  de  egne,  for 
hvilke  Holar  var  midtpunktet. 

På  denne  måde  forklares  alt  på  det  bedste;  kongesagaerne 
ved  vi  —  bortset  fra  Eirikr,  Snorre  og  Sturla  —  skyldes  gejstlige 
forfattere;  bispesagaerne  ligeledes,  og  en  stor  del  af  slægtsagaerne 
vidner,  som  sagt,  om  deres  gejstlige  ophav.  Fremdeles  er  der  ingen 
tvivl  om,  at  de  fleste  bearbejdere  og  afskrivere  i  det  13.  og  14. 
årh.  fortrinsvis  var  præster. 

Særlig  begavede  lægmænd,  udstyrede  med  historisk  sans  og 
historiske  kundskaber,  gav  sig  også  af  med  historisk  forfatterskab, 
f.  ex.  mænd  som  Snorre  og  Sturla.  Men  vi  fejler  næppe  ved  at 
antage,  at  disse  og  mulig  et  par  til  danner  en  undtagelse  fra  hoved- 
reglen, der  var  den,  atsagaernei  et  over  vejende  antal 
er  optegnede  eller  forfattede  af  islandske 
præster  og  gejstlige.  Dette  forfatterskab,  med  den  sans 
for  oldtidens  liv  og  den  upartiskhed,  hvormed  hedenskabets  per- 
soner omtales,  gor  den  islandske  gejstlighed  al  mulig  ære.  Ingen 
steder  findes  et  bittert  udfald  i  de  ældre  sagaer;  det  10.  årh.s  be- 
givenheder behandles  lige  så  lidenskabsløst  som  det  ll.s.  Det  er 
ene  og  alene  sansen  for  den  historiske  fortælling  der  råder  og  den 
historiske  sandhed  det  mål,  der  forfølges. 

§   6. 
De  enkelte  sagaværkers  form  og  indretning. 

De  islandske  sagaer  er  overhovedet  alle  ens,  de  er  levneds- 
beskrivelser, biografier,  og  kun  dette.  De  begynder  så  at 
sige  ab  ovo,  med  at  fortælle  om  hovedpersonernes  fødsel  og  her- 
komst; disse  følges  så  på  deres  livsbane  til  deres  død.  Indenfor 
disse  to  yderpunkter  samles  alle  enkeltfortællingerne,  så  vidt  mu- 
ligt i  kronologisk  orden  og,  forsåvidt  det  lod  sig  gøre,  i  pragma- 
tisk sammenhæng.  Det  hele  deles  i  mindre  afsnit,  (kapitler),  der 
oprindelig  vistnok  betingedes  ved  overgangene  fra  det  ene  æmne 
ti!  det  andet x). 

Forat  vise  en  sagas  indretning  skal  en  kort,  men  typisk  saga, 
sagaen  om  Gunnlaugr  ormstunga  og  Helga  den  fagre,  vælges.  1 
kap.  1  gores  der  rede  for  en  af  sagaens  hovedpersoners  forældre, 
disses  herkomst  og  karakteristik;  eksempelvis  nævnes  nogle  af 
deres  born,  særlig  en  son,  der  senere  kommer  til  at  spille  en  rolle 
i  sagaen.  Det  er  Torstein  Egilsson  på  Borg  og  hans  hustru  Jofrid. 
I  kap.  3—4  fortælles  så  om  den  nævnte  hovedperson,  datteren 
Helgas  fødsel  og  barndomsskæbne;  hun  skulde  i  følge  faderens 
bestemmelse  sættes  ud  i  henhold  til  en  ulykkevarslende  drom,  som 
faderen  havde  haft,  og  som  udførlig  fortælles  i  kap.  2.  Slutningen 
af  kap.  4  ender  med  at  omtale,  at  Helga  —  efter  sit  6.  år  —  voks- 
ede op  hos  sine  forældre,  hvorved  der  er  antydet,  at  den  følgende 
tid  gik  for  hende  rolig  og  stille,  i  det  mindste  indtil  hun  for  alde- 
rens skyld  kunde  komme  til  at  gribe  ind  i  andre  menneskers  liv 
og  skæbne.  Der  er  altså  tid  til  at  se  sig  lidt  nærmere  om,  udvide 
synskresen  til  andre  folk.  Nu  følges  så  i  kap.  5  fortællingen  om 
den  2.  hovedpersons,  Gunnlaugs,  herkomst  og  fødsel,  samt  en  ka- 
rakteristik af  ham  og  hans  ungdom,  indtil  også  han  står  på 
tærskelen  til  den  voksne  alder.  Hans  tidlige  udvikling  fører  til  et 
sammenstød  med  den  strænge  fader,  hvorpå  sonnen  i  vrede  for- 
lader sit  hjem  og  begiver  sig  til  Helgas  fader.  Således  mødes  de 
to  jævnaldrende,  der  nu  kommer  til  at  tilbringe  en  tid  sammen 


!)  I  alle  håndskrifter  findes  denne  inddeling  i  kapitler  i  reglen  med  kapitel- 
overskrifter, hvis  betydning  dog  som  oftest  er  ringe;  de  er  unojagtige 
og  i  reglen  lavede  af  de  enkelte  afskrivere;  undertiden  er  overskrifterne 
aldrig  blevne  tilfojede,  men  antydes  ved  en  åben  plads  i  linjen.  Selve 
kapitlet  begynder  i  reglen  med  en  storre  initial  eller  med  en  storre  åben 
plads  til  en  sådan. 

under  fælles  tag.  Vi  står  her  ved  indledningen  til  to  menneskers 
livsroman,  som,  eftersom  den  overhovedet  er  gjort  til  genstand 
for  fortælling  og  optegnelse  i  skrift,  lover  noget,  med  andre  ord: 
straks  virker  spændende.  Det  varer  naturligvis  ikke  længe,  inden  de 
to  fatter  »godhed«  for  hinanden  —  og  nu  først,  mener  sagaens 
forfatter,  er  det  på  tide  at  give  en  nærmere  beskrivelse  af  Helga 
og  hendes  dejlighed;  denne,  der  dog  tidligere  er  antydet,  betegnes 
særlig  ved,  at  hendes  prægtige  hår  beskrives,  et  fuldstændigt  side- 
stykke til  Gudruns  skonne  og  vemodige  betegnelse  af  »Svanhilds 
lyse  hår«,  hvis  skændige  behandling  ifølge  hint  eddadigt  hørte  til 
»hendes  hårdeste  sorger«.  Hertil  fojes  så  i  k.  5  den  lille  fortryl- 
lende lille  anekdote  om,  hvorledes  den  unge,  hidsige  Gunnlaugr, 
der  har  lært  lovkyndighed  hos  Helgas  fader,  beder  denne  at  lære 
sig  den  formel,  man  skulde  bruge,  når  man  fæstede  sig  en  brud; 
han  vilde  da  lade,  som  han  fæstede  sig  Helga.  Hvad  enten 
Gunnlaugr  herved  havde  en  bagtanke  eller  ej  —  man  kunde  nok 
tiltro  ham  sådant,  og  det  er  klart,  at  Torstein  ikke  var  fri  for  mis- 
tanke — ,  mente  den  forsigtige  fader,  at  det  var  tryggest  at  have 
vidner  på,  at  det  hele  kun  var  en  leg;  Gunnlaugr  var  lige  nær, 
»men  alle  fandt  spøgen  morsom«.  Det  næste  trin  i  udviklingen  er 
selvfølgelig  det,  at  Gunnlaugr  frir  til  Helga;  dette  tilligemed  Tor- 
steins betænkeligheder  og  modstand,  begrundet  i  drommen,  og 
endelige  given  efter,  fortælles  udførlig  i  7.  kap.,  der  ender  med 
Gunnlaugs  udenlandsrejse,  en  betingelse  for  giftermålet.  På  denne 
rejse,  der  skildres  i  kap.  8 — 16,  træffer  G.  sammen  med  den  per- 
son, der  skulde  gribe  så  skæbnesvangert  ind  i  idyllen.  Var  G. 
kommen  hjem  igen  til  rette  tid,  og  havde  han  så  ægtet  Helga,  var 
der  intet  mærkeligt  at  fortælle,  og  der  var  ingen  saga  kommen  i 
stand.  Denne  3.  hovedperson  må  være  læseren  bekendt;  derfor 
gives  i  kap.  6  den  sædvanlige  redegørelse  for  digteren  Hrafn 
Onundsson  og.  hans  herkomst;  dermed  er  sagaens  egenlige  per- 
sonliste udtomt.  G.  og  Hrafn  træffer  hinanden  i  Sverrig,  bliver 
først  gode  venner,  men  venskabet  går  overstyr,  og  de  skilles  under 
gensidige  trusler.  Læseren  aner,  hvilken  tragedie  der  er  i  færd 
med  at  udvikle  sig.  Hrafn  kommer  hjem  for  G.,  og  for  at  hævne 
sig  på  denne  frir  han  til  Helga;  da  nu  G.  ikke  kom  efter  aftalen, 
og  frieriet  dreves  med  iver,  gav  hendes  fader  efter;  han  handler  i 
alle  henseender  loyalt,  og  der  kan  intet  bebrejdes  ham.  Endelig 
kommer  G.  hjem,  men  skæbnen  vil  for  det  første,  at  han  lander 
så  langt  borte  som  muligt,  og  dernæst,  efter  reglen,  at  sjælden 

kommer  en  ulykke  alene,  at  G.  i  en  brydekamp  kort  efter  lan- 
dingen får  sin  fod  forvredet.  Endelig  kommer  han  hjem  samme 
dag,  som  Hrafns  og  Helgas  bryllup  står,  uden  at  hun  aner,  hvor 
nær  i  virkeligheden  han,  som  hun  elskede,  var.  Der  fortælles  nu 
videre,  i  kap.  17—18,  om  forholdet  mellem  de  nygifte,  om  Helgas 
og  Gunnlaugs  møde  på  altinget,  samt  hans  og  Hrafns  uafgjorte 
tvekamp  dér.  Da  tvekampe  for  eftertiden  blev  forbudte,  opfor- 
drede Hrafn  Gunnlaugr  til  at  rejse  udenlands  for  at  udfægte  sagen 
dér,  og  det  går  han  ind  på.  Derpå  fortælles  om  udenlandsrejsen 
og  bægges  fald  i  kap.  19—22.  Dermed  er  sagaen  dog  ikke  ude  1). 
Den  kvindelige  hovedpersons  skæbne  kan  ikke  lades  ude  af  be- 
tragtning. I  25.  og  sidste  kap.  får  vi  fortællingen  om  Helgas  2. 
giftermål,  også  antydet  i  drommen,  den  rørende  meddelelse  om, 
hvorledes  hun  aldrig  kunde  glemme  G.,  og  hvorledes  det  var 
hendes  storste  fryd  at  betragte  den  kappe,  han  havde  givet  hende, 
og  med  den  for  ojnene  døde  hun  —  »og  så  er  sagaen  ude«. 

Dette  er  hovedgangen  i  denne  simple  og  fortræffelige  kær- 
lighedssaga.  Alt  hænger  noje  sammen  fra  først  til  sidst,  alt  motiv- 
eres på  det  omhyggeligste  og  dog  ofte  så,  at  man  ligesom  næppe 
mærker  motiveringen.  Sporger  vi  f.  ex.,  hvoraf  det  kommer,  at 
Jofrid  ikke  lyder  sin  mands  strænge  befaling  om  at  udsætte  bar- 
net, hvis  det  blev  en  pige,  beror  dette  og  hendes  raske  handle- 
måde på,  at  hun,  som  det  hedder  så  kort  og  fyndigt  i  2.  kap.,  »var 
den  storste  skorungr«;  dette  ene  næsten  uoversættelige  ord  (en 
energisk,  karakterstærk  person)  er  tilstrækkelig  til  at  fremmane 
billedet  af  den  kraftige,  kærnesunde  kvinde  og  lade  læseren  forstå, 
at  hun  også  vil  have  del  i  bestemmelsesretten.  Torstein  står  på 
sin  side  ingenlunde  tilbage  for  sin  kone.  Vi  får  også  nøglen  til 
hans  handlemåde.  Han  tror  som  alle  andre  på  skæbnen,  men  han 
vil  gore  sit  til,  at  hans  datter,  hvad  drommen  kunde  tyde  på,  ikke 
skulde  blive  til  ulykke  for  nogen;  det  er  derfor,  barnet  skal  ud- 
sættes. Sporger  vi  så  atter,  hvoraf  det  kommer,  at  han  intet  fore- 
tager sig,  når  det  opdages,  at  man  har  været  ham  ulydig,  men 
erklærer,  at  »man  har  bødet  på  hans  uforstand«,  kommer  dette  af, 
at  »han  var  en  klog  mand,  sagtmodig  og  mådeholden 
(lidenskabsløs)  i  alt«,  som  han  kort  og  fyndig  beskrives  i  1.  kap.: 
af  disse  hans  egenskaber  følger,  at  han  ytrer,  »at  det  går  med  alt, 


!)  I  kap.  23  fortælles  om  to  dromme,  Hrafns  og  G. s  fædre  har,  og  om  et 
sammenstød  mellem  dem  på  altinget,  og  i  kap.  24  om,  hvorledes  Muge 
vil  hævne  sin  son. 

som  skæbnen  har  bestemt  det«.  Det  er  forholdet  til  en  over 
livet  stående  hojere  magt,  han  bojer  sig  for,  ligesom  hans  fader, 
da  havguden  berøvede  ham  hans  son.  —  Hans  kone  fortalte  ham, 
hjemkommen  fra  altinget,  at  barnet  var  udsat,  og  at  hans  fåre- 
hyrde, —  hvem  hun  havde  sendt  afsted  med  barnet  — ,  var  løben 
sin  vej  og  havde  stjålet  hendes  hest;  så  hedder  det:  »Torstein 
skaffede  sig  en  anden  fårehyrde«.  Hvad  har  nu  denne  meddelelse 
at  sige?  Er  den  og  dens  indhold  ikke  ganske  ligegyldig?  Jo,  i 
og  for  sig  nok.  Men  den  har  en  dybere  betydning  i  sammen- 
hængen. Den  skal  udtrykke,  at  Torstein  troede,  at  hans  hustrus 
forklaring  var  sand,  og  at  han,  i  overensstemmelse  med  sin  ka- 
rakter, ikke  gjorde,  hvad  mange  andre  vilde  have  gjort,  nemlig 
sat  alt  ind  på  at  få  sin  træl  igen,  hvad  der  jo  måske  ikke  havde 
været  umuligt;  den  motiveres  ved  mandens  karakter  og  motiverer 
selv  —  og  det  er  dens  hovedbetydning  —  hvorledes  det  kunde  gå 
til,  at  Torstein  ikke  fik  sandheden  at  vide  for  så  mange  år  efter, 
eftersom  hovedvidnet  var  og  blev  borte.  Således  får  alt  i  denne 
saga  sin  fulde  prægnante  betydning;  selv  de  mindste  og  tilsyne- 
ladende lidet  sigende  bemærkninger  tjæner  til  afrundelse  og  mo- 
tivering, det  hele  er  pragmatisk1).  Således  er  da  denne  sagas 
form  og  komposition;  det  hele  er  tilsyneladende  yderst  simpelt, 
og  dog  foreligger  der  her  et  stort  kunstværk,  dobbelt  stort  på 
grund  af  sin  ædle  simpelhed. 

Dette  er  næppe  traditionens  kunst  alene,  det  er  her 
meget  fristende  tillige  at  tale  om  en  sagaf  or  fatter.  Dennes 
»jeg«  fremtræder  aldrig;  aldrig  møder  vi  subjektive  bemærk- 
ninger, ræsonnementer  over  personers  handlemåde  eller  begiven- 
hedernes art  og  udvikling;  hojst  findes  der  korte  bemærkninger 
om,  hvad  »folk  mente  eller  syntes«  —  »dette  syntes  bægges 
frænder  meget  ilde  om,  men  kunde  dog  intet  gore  ved  sagen  på 
grund  af  deres  egen  hidsighed;  desuden  måtte  det  ske,  hvortil  alt 
ligesom  samlede  sig«,  hedder  det  i  Gunnlaugssaga;  her  frem- 
træder troen  på  skæbnens  uafvendelighed,  der  både  kan  hid- 
røre fra  en  forfatter  og  vel  også  fra  traditionen.  Personlige  in- 
teresser fremtræder  der  ikke  i  sagaen.  Man  skulde  tro,  at  Gunn- 
laugr  måtte  være  den,  som  man  havde  storst  interesse  for  af  de 
to  rivaler,  så  at  Hrafn  var  kommen  til  at  stå  for  læseren  i  et  min- 


i)  Der  kan  dog  enkelte  gange  i  andre  sagaer,  hvis  forfatter  har  været  min- 
dre omhyggelig,  findes  noget,  der  ikke  er  motiveret  i  det  foregående,  og 
som  læseren  altså  ikke  er  forberedt  på,  men  det  er  undtagelser. 

dre  gunstigt  lys;  i  en  moderne  roman  var  han  måske  bleven  til  en 
intrigant  skurk.  Men  det  er  ingenlunde  tilfældet.  Hrafn  bliver 
ingen  usympatetisk  person;  han  ægter  Helga  uden  at  begå  nogen 
som  helst  svig  eller  uærlighed,  ligesom  han  åbent  og  ærlig  havde 
truet  Gunnlaugr  med  hævn  for  dennes  overmodige  adfærd  mod 
ham;  det  var  virkelig  Hrafn,  der  var  den  fornærmede,  og  det  læg- 
ger sagaen  ikke  skjul  på.  Fremdeles  udæsker  Hrafn  sin  modstan- 
der på  ridderlig  vis  til  tvekamp  i  udlandet.  Da  så  Hrafn  endelig 
var  såret  til  døden  og  tilfojer,  til  trods  for  sit  løfte,  Gunnlaugr  det 
dødbringende  sår  i  det  blottede  hoved,  idet  han  af  hans  hånd  mod- 
tager læskedrikken  i  hjælmen,  —  ikke  engang  da  bliver  Hrafn 
genstand  for  dadel  eller  indignationens  bitre  udbrud  fra  sagaens 
side,  —  ikke  engang  da  drives  vi  til  at  betragte  Hrafn  som  en  lav 
karakter.  Ærlig  indrommer  han,  at  han  har  brudt  sit  løfte,  men  han 
motiverer  dette  på  den  smukkeste  og  alt  undskyldende  måde,  at 
det  er  hans  store  kærlighed  til  Helga,  der  har  forledet  ham  dertil. 
Vi  kommer  til  at  tænke  på  de  smukke  ord  i  Håvamål  (v.  94)  om 
hinn  mdtki  mimr,  elskovens  alt  betvingende  magt.  Istedenfor  at 
få  afsky  for  Hrafn,  gribes  vi  af  medlidenhed  og  undskyldning,  idet 
vi  er  vidner  til  optrinets  simple  og  ophojede  tragik.  Her  er  det 
netop,  at  sagaskriveren  eller  meddeleren  glimrer  ved  sin  fravær- 
else, d.  v.  s.  ved  sin  fuldkomne  upartiskhed.  Denne  hans  fra- 
værelse hører  i  første  række  til  sagaens  formelle  sider. 

Vi  har  set,  hvorledes  sagaens  enkelte  personer  efterhånden 
indføres.  Når  en  ny  mand,  der  ellers  ikke  spiller  nogen  storre 
rolle  i  sagaen,  optræder,  indføres  han  ofte  uden  videre  eller  helst 
med  en  vending  som:  »en  mand  hed  N.  N.«,  hvorpå  en  kort  be- 
skrivelse kan  følge.  Når  en  person,  der  spiller  en  forholdsvis  kort, 
afsluttet  rolle,  er  færdig,  hedder  det  gærne:  »og  så  er  han  ude 
af  sagaen«;  dette  bemærkes,  for  at  ikke  tilhørere  og  læsere  skal 
have  flere  personer  i  erindring  end  hojst  nødvendigt;  det  er  rent 
praktiske  hensyn,  der  her  har  gjort  sig  gældende.  I  øvrigt  vil  vi 
senere  komme  nærmere  tilbage  til  sagaens  fremstillingsmade. 

Når  vi  således  har  gennemlæst  en  saga  som  den  her  analys- 
erede, opdager  vi  meget  hurtig,  at  der  intet  findes  deri,  der  kunde 
siges  at  være  overflødigt  eller  æmnet  uvedkommende,  med  andre 
ord,  at  kun  så  meget  medtages,  der  har  betydning  for  sagaens 
hovedæmner  og  de  deri  optrædende  personers  liv  og  handlinger. 
Der  findes  ingen  uvedkommende  stykker,  ingen  d  i- 
pressioner.    For  så  vidt  adskiller  sagaen  sig  grundig  og  til 

sin  absolute  fordel  fra  de  middelalderlige,  latinske  arbejder,  der 
snarest  kunde  sammenstilles  dermed;  her  ansås  lærde  digressioner 
at  høre  til  som  pryd  og  som  vidnesbyrd  om  forfatterens  store 
lærdom.  En  efterligning  heraf  findes  hos  den  norske  munk  Theo- 
dricus,  som  når  han  f.  ex.  i  anledning  af  meddelelsen  om,  at  Hakon 
jarl  druknede  i  Pentlandsfjorden,  indskyder  et  helt  kapitel  »de 
natura  Charybdis  et  de  Longobardis  et  Hunnis(!)  —  quia  de 
ipso  sermo  incidit!«.  Alt  sådant  er  banlyst  af  en  islandsk  saga  i 
dens  oprindelige  form,  og  det  hænger  sammen  med  den  ovenfor 
belyste  kritiske  sans  og  udtales  åbenlyst  flere  steder  x),  ligesom 
forfatteren  en  enkelt  gang,  når  han  medtager  noget,  der  strængt 
taget  kunde  undværes,  gor  læseren  sin  undskyldning 2).  Om- 
arbejdere og  afskrivere  har  naturligvis  ikke  altid  fulgt  dette  for- 
trinlige princip,  men  tilfojer  ofte  storre  eller  mindre  stykker  (jfr. 
ovfr.  s.  270—2),  undertiden  med  en  undskyldning  som  f.  ex.  i 
Fornmannasogur  II,  88 — 9  i  Olaf  Tryggvasons  saga.  Når  sådanne 
udenfor  rammen  faldende  afsnit  eller  ræsonnementer  og  bemærk- 
ninger, der  er  af  en  anden  art  end  de  ovenfor  fremdrage,  findes, 
kan  man  gå  ud  fra,  at  de  er  senere  tilfojede  af  en  bearbejder. 
Således  er  det  f.  ex.  med  de  mange  aldeles  usagamæssige  udbrud 
og  bemærkninger,  der  findes  i  de  fleste  håndskrifter  af  Fost- 
bræSrasaga  (jfr.  Hauksbok,  indledn.  LXXV — LXXVI) ;  de  mangler 
alle  i  hovedhåndskriftet,  Hauksbogen  —  for  ikke  at  tale  om  alt, 
hvad  der  er  dynget  ind  i  Olafssagaerne  af  senere  omarbejdere. 
Denne  sans  for  udelukkelsen  af  det  uvedkommende  og  for  den 
rette  samhørighed  har  fra  først  af  været  levende.  Vi  tor  antage, 
at  det  er  den,  der  bevægede  Are  frode  til  at  ændre  sin  oprindelige 
bog  og  udskille  de  norske  forhold  (konunga  ævi)  fra  de  islandske 
og  skrive  en  særlig  bog  udelukkende  om  disse  sidste. 

Vi  kan  nu  overhovedet  sige,  at  enhver  saga  i  dens  ældste 
skikkelse  danner  et  velordnet  hele,  hvor  stoffet  er  rigtig  og  i  til- 
børlig udstrækning  lagt  til  rette,  hvor  indholdet,  på  grund  af  den 
regelmæssige  tragiske  udgang,  kommer  til  at  udvikle  sig  på  dra- 
matisk vis,  hvor  spændingen  stadig  stiger,  indtil  den  tragiske  ud- 
gang nås  og  det  hele  er  færdigt. 


*)  F.  ex.  „og  ikke  behøver  vi  at  fortælle  om  de  mænds  landnam,  som  ikke 
forekommer  i  denne  saga",  Eyrb.  8;  „der  skete  mange  ting  i  biskoppens 
og  Nordlændingernes  mellemværende,  som  ikke  vedkommer  denne  saga", 
Grett.  21—2,  jfr.  173,  osv.  osv. 

2)  F.  ex.  Fsk.  275. 

Hvad  der  ovenfor  er  bemærket  særlig  om  Gunnlaugssaga, 
kan  i  det  hele  og  store  gælde  for  alle  andre  sagaer,  naturligvis 
med  sine  modifikationer.  De  storre  sagaer,  der  omfatter  flere 
slægtled,  danner  ingen  undtagelse,  men  her  er  personerne  flere, 
begivenhederne  talrigere  og  disses  indbyrdes  sammenhæng  noget 
mere  indviklet. 

Af  samme  art  som  Gunnlaugssaga  er  Hænsaporissaga,  Bjarn- 
arsaga,  Gullporissaga,  Håvarftarsaga,  Fostbrædrasaga,  Kormåks- 
saga,  Heidarvigasaga,  Vallaljotssaga,  Reykdælasaga,  Hallfred- 
arsaga,  alle  de  østlandske  småsagaer,  samt  alle  pættir.  Disse 
indeholder  i  reglen  kun  en  enkelt  episode  af  en  mands  liv.  Af  de 
her  nævnte  sagaer  begynder  to,  Kormåkssaga  og  Hallfredarsaga, 
med  en  ganske  kort  redegørelse  for  hovedheltens  forfaders  færd 
for  slægtens  udvandring  til  Island,  og  hvad  der  gav  anledning  til 
denne.  En  længere  forhistorie,  om  det  så  kan  kaldes,  findes  i 
Gisle  Surssons  saga,  der  i  øvrigt  fuldstændig  hører  til  den  skild- 
rede type.  Det  samme  er  tilfældet  med  Floamannasaga  og  Grettis- 
saga,  der  begynder  med  det  indledende  og  til  sagaen  fra  først  af 
hørende  afsnit  om  Onundr  tréfotr.  Den  til  denne  saga  fojede 
påttr  om  Torstein  dromund  er  et  senere  tillæg,  ligesom  påttren  om 
Bolle  til  Laxdæla.  Midt  imellem  disse  to  slags  sagaer  kan  Viga- 
glumssaga  stilles,  idet  den,  uagtet  den  begynder  med  en  islandsk 
landnamsmands  son,  dog  fortæller  vidtløftig  om  den  egenlige  helt 
Glums  faders  færd,  udenlandsrejse  og  giftermål  i  Norge. 

Til  denne  første  art  af  sagaer  kan  de  norske  konge- 
sagaer og  de  islandske  bispesagaer  siges  at  høre.  De 
giver  alle  en  enkelt  persons  eller  slægtleds  historie. 

Når  indledningen  bliver  forholdsvis  lang  og  på  en  måde  ud- 
gor  en  saga  om  stamfaderen,  bliver  hele  sagaen  to  slægtleds 
historie,  f.  ex.  Svarfdæla.  Den  kan  imidlertid  udvides  endnu 
mere  ved  at  gå  lidt  længere  tilbage  i  tiden,  som  Egilssaga,  hvor 
heltens  faders  og  bedstefaders  historie  behandles;  her  er  det  to 
slægtleds  historie,  der  danner  indledningen  til  den  egenlige  saga, 
ja,  tager  man  slutningen  med,  der  indeholder  noget  af  heltens 
sons  saga,  får  vi  her  så  at  sige  4  slægtleds  historie.  På  en  lignende 
måde  forholder  det  sig  med  Vatsdælasaga  og  Eyrbyggjasaga, 
undtagen  for  så  vidt  som  man  ikke  her  har  at  gore  med  en  enkelt 
mand,  der  ligesom  rager  op  over  alle  og  om  hvilken  alt  midtsam- 
les;  der  er  ganske  vist  også  i  disse  en  høvding  eller  høvdinger  som 

Finnur  Jonsson.     II.  19 

hovedpersoner,  men  de  er  ikke  i  samme  grad  eneherskende  som 
Egill  i  sagaen  om  ham;  Egilssaga  er  sagaen  om  Egill,  men  Eyr- 
byggjasaga  er  ikke  »sagaen  om  Snorre  gode«,  den  er  det,  men 
tillige  noget  andet  og  mere.  Både  Eyrb.  og  Vatsdælas.  begynder 
med  landnamsmænd;  den  sidste  fortæller  vidtløftigere  om  for-is- 
landske forhold  og  personer  (kap.  1 — 13),  indtil  hovedpersonen  i 
dens  første  del,  Ingimundr,  fødes,  vokser  op  og  udvandrer;  så 
kommer  sagaen  om  ham,  hans  sonner  og  borneborn.  I  Eyrbyggja- 
saga  er  Snorre  gode  omtrent  fra  980  til  1030  hovedpersonen,  men 
her  er  mange  andre  forhold  og  personer.  Endelig  er  Laxdæla  af 
en  lignende  beskaffenhed;  dens  for-islandske-1  del  er  af  ringe  ud- 
strækning; dens  hovedpersoner  er  Olaf  på,  dennes  son  Kjartan 
og  så  Gudrun. 

Alle  disse  sagaer  bliver,  ligesom  også  de  to  følgende,  ved 
deres  udstrækning  i  tid  og  ved  at  så  mange  forhold  og  personer 
inddrages  i  fremstillingen,  mere  end  en  enkelt  persons  saga;  de 
bliver  for  en  god  del  en  hel  egns  eller  herreds  saga;  derfor  hedder 
de  også  f.  ex.  Laksdølernes,  Vatsdølernes  saga  osv. 

Af  en  særlig  art  er  Ljosvetningasaga,  idet  den,  i  modsætning 
til  de  øvrige,  ikke  nu  danner  en  regelmæssig,  logisk  sammenhæng- 
ende saga,  men  falder  i  flere  afsnit,  der  er  løst  forbundne  med  hin- 
anden. Dens  begyndelse  ligner  også  kun  lidet  andre  sagaers  og 
kan  siges  at  være  den  eneste,  der  så  at  sige  fører  læseren  in 
medias  res,  uden  at  begynde  med  den  sædvanlige  genealogiske 
redegorelse  eller  nogen  som  helst  bemærkning  om  for-islandske 
forhold.  Dens  hovedpersoner  er,  foruden  Ljosavatsmændene,  Gud- 
mund den  mægtige  på  Modruvellir  i  Øfjorden  og  dennes  son 
Eyjolfr  —  ved  og  efter  år  1000  til  o.  1050  —  altså  omtrent  to 
slægtleds  historie;  den  ender  nemlig  lige  så  abrupt  som  den  be- 
gynder, hvilket  dog  vistnok  beror  på  den  slette  overlevering,  idet 
selve  slutningen  fattes.  Ifølge  sin  form  falder  denne  saga  udenfor 
den  ovenfor  beskrevne  type;  men  dens  nuværende  form  beror  sik- 
kert ikke  på  nogen  hoj  ælde  og  skyldes  ikke  et  primitivt  sagafor- 
fatterskab; dertil  er  den  interpoleret.  Den  foran  nævnte  Reyk- 
dælasaga  handler  om  to  hovedpersoner  og  falder  også  i  to  afsnit, 
men  den  er  ellers  uden  sammenligning  meget  bedre  komponeret 
end  Ljosvetningasaga. 

Endelig  har  vi  Njålssaga  (eller  Njåla),  der  ved  sit  omfang  er 
enestående.  Men  også  i  sin  nuværende  form  afviger  den  i  hoj 
grad  fra  alle  de  andre.    Den  vise  Njåll,  efter  hvem  sagaen  jo  er 

opkaldt,  er  i  virkeligheden  sagaens  hovedperson,  og  hans  familje 
den,  det  hele  så  at  sige  drejer  sig  om.  Men  sagaen  om  Njåll  be- 
gynder først  med  kap.  20;  da  først  indføres  han  med  en  kort  ge- 
nealogisk redegorelse.  Efter  de  andre  sagaers  form  at  domme 
kunde  man  nu  tro,  at  de  foranstående  kapitler  indeholdt  denne 
familjes  for-islandske  historie,  men  det  er  ikke  tilfældet.  Hvad  der 
her  meddeles,  er  Njåla  som  sådan  uvedkommende.  Selve  begynd- 
elsen er  meget  abrupt  og  usagamæssig  og  minder  om  Ljosvet- 
ningasaga;  de  første  18  kapitler  handler  om  en  af  Laksdølerne, 
Hrutr,  og  dennes  giftermål  med  en  høvdings  datter  fra  Rangår- 
vellir,sagaens  hovedskueplads,  samt  om  Hruts  broder,  Hoskulds 
datter,  den  stolte  HallgerSr  og  hendes  2  første  giftermål.  Kap.  19 
og  21 — 77  danner  en  sammenhængende  saga  om  den  ædle  helt 
Gunnarr  Håmundarson;  til  denne  kan  kap.  1 — 18  nok  siges  at 
være  etslags  indledning.  I  denne  Gunnars  saga  spiller  ganske  vist 
Njåll  en  vigtig  rolle  tillige  med  sin  familje.  Der  foreligger  her  vist- 
nok en  yngre  sammenstøbning  af  to  oprindelig  selvstændige  sagaer 
med  tildels  fælles  stof  men  af  forskellig  alder.  På  denne  måde  fik 
man  også  etslags  bygdesaga  fra  Rangårvellir  af  en  forholdsvis 
betydelig  udstrækning  både  i  tid  og  rum.  Desuden  er  Njåla  meget 
udvidet,  f.  ex.  med  kristendomsafsnittet  kap.  100 — 5,  der  er  indsat 
istedenfor  en  oprindelig  kort  bemærkning  om  Njåls  dåb,  samt  i 
slutningen  med  afsnittet  om  kong  Brian  og  Clontarfslaget.  Den 
nærmere  undersøgelse  heraf  skal  vi  ikke  komme  ind  på  her.  Men 
det  er  klart,  at  sagaens  nuværende  form  hverken  er  klassisk  eller 
gammel,  og  dog  betegner  den  ingenlunde  et  så  stærkt  brud  med 
den  klassiske  sagaform,  som  de  længere  Olafssagaer.  Uagtet  vi 
således  her  og  i  andre  tilfælde  taler  om  bygdesagaer,  må  det  dog 
ikke  glemmes,  at  de  er  og  bliver  rent  biografiske  fremstillinger 
af  hovedpersonerne;  der  tages  ikke  sigte  på  hele  egnen  som  så- 
dan; dens  styrelse  og  dens  sociale  tilstande  i  det  hele  omtales  ikke 
ligefrem,  men  kan  hojst  undertiden  skimtes. 

I  de  norske  kongesagaer  eller  de  islandske  bispesagaer  bliver 
det  ikke  anderledes;  selv  om  de  enkelte  sagaer  samles  til  et  hele, 
som  i  Ågrip,  Fagrskinna,  Morkinskinna,  Hungrvaka,  ja  selve 
Heimskringla,  sammenarbejdes  de  ikke  således,  at  der  derved 
fremkommer  et  riges  historie  i  moderne  forstand;  vi  bliver  ved 
den  biografiske  skildring,  og  de  nævnte  værker  er  kun  en  samling 
af  de  enkelte  kongers  biografier   i   kronologisk  rækkefølge.    En 

19* 

anden  sag  er,  at  biografien  selv  som  sådan  f.  ex.  hos  Snorre  kan 
hæves  til  et  andet  og  hojere  trin  end  den  for  stod  på  ved  forfat- 
terens overlegne  behandling  af  stof  og  kilder,  selvstændige  gransk- 
ning af  personernes  handlemåde  og  motiverne  til  denne.  »Sagaens 
hovedperson  bor  [ifg.  Snorre]  altid  have  hovedinteressen,  og  de 
til  begivenhedernes  udvikling  nødvendige  bipersoner,  hans  mod- 
standere såvel  som  hans  venner,  bor  skildres  således,  at  de  danner 
en  ramme  om  ham  uden  dog  at  drage  interessen  fra  ham«  1) ; 
nogle  forfattere  har  ofte  mere  eller  mindre  syndet  herimod  snart 
til  den  ene,  snart  til  den  anden  side.  Til  de  nævnte  samlingsvær- 
ker  hører  også  Jarlesagaerne  (Orkneyingasaga)  og  Knytlinga  om 
de  danske  konger. 

På  lignende  måde  forholder  det  sig  med  Sturla  Tordsons  for- 
fatterskab: hans  kongesagaer  har  selvsamme  form  som  alle  de 
andre,  og  de  fortsætter  de  tidligere  enkeltsagaer  om  de  norske 
konger;  de  danner  en  kronologisk  oversigt  over  kongernes  liv  og 
gærninger,  men  fremstillingen  er  i  et  og  alt  overordenlig  detaljeret, 
og  dog  er  skildringen  objektiv  og  upartisk.  Med  disse  sagaer  om 
Hakon  d.  gamle  og  Magnus  lagabøter  var  de  norske  kongers 
sagaer  ført  ned  til  samtiden,  til  langt  ind  i  det  13.  årh.  For  Islands 
vedkommende  eksisterede  der  ikke  en  sådan  sammenhængende 
række  af  sagaværker  i  én  bog,  men  nok  enkelte  sagaer,  hvoraf  dog 
mange  var  sideordnede  med  hinanden;  Åres  historie  gik  kun  til 
1120  og  var  meget  kortfattet  i  sammenligning  med  de  øvrige 
værker.  For  en  mand  som  Sturla,  der  noje  var  indviet  i  sin 
farbroders  forfatterskab  og  var  en  historisk  elev  af  ham,  kunde 
det  ligge  meget  nær  at  tænke  på  betimeligheden  af  at  få  en  nogen- 
lunde sammenhængende  fremstilling  af  fædrelandets  historie  fra 
først  af  og  lige  ned  til  samtiden,  i  lighed  med  den  lange  række  af 
de  norske  kongesagaer.  Nogen  let  sag  var  det  ikke,  da  man  på 
Island  ikke  havde  et  sådant  høvdingevælde,  som  kunde  gores  til 
midtpunkt  for  fremstillingen.  Ligesom  Snorre  ganske  ligefrem 
havde  taget  ældre  historiske  arbejder  og  benyttet  dem  helt  eller 
stykkevis  og  ordret  optaget  dem  i  sin  bog,  således  kunde  der  være 
formodning  for,  at  Sturla  havde  båret  sig  ad  på  samme  måde,  dog 
med  den  forskel,  der  måtte  fremkomme  ved  forskel  i  historisk 
begavelse  hos  de  to  forfattere.  For  den  ældste  tids  vedkommende 
havde  man  optegnelser  om  landnamsmændene  og  deres  efterkom- 


i)  G.  Storm:  Snorre  Sturl.  Hist.  skr.  s.  97-8. 

mere  med  forskellige  historiske  bemærkninger;  disse  fuldstændig- 
gjordes ved  de  forskellige  slægtsagaer  for  tiden  o.  950 — 1030, 
hvortil  den  lille  Bandamannasaga  slutter  sig.  Parallelt  med  denne 
sagagruppe  og  i  fortsættelse  deraf  fandtes  Åres  bog  og  den  udfør- 
ligere til  Are  sig  støttende  Kristnisaga  til  omtr.  1120.  Her  havde 
man  en  nogenlunde  uafbrudt  og  fyldig  fremstilling.  Nu  ved  vi,  at 
en  bearbejdelse  af  Landnåmabok  er  særlig  knyt- 
tet til  S  t  u  r  1  a  (StuHubok,  der  er  benyttet  af  Haukr  og  som  vist- 
nok findes  i  sin  hovedsagelig  fra  Sturla  stammende  form  i  A.  M. 
107  fol.,  Jon  Erlendssons  afskrift  af  en  tabt  membran) ;  fremdeles 
findes  Kristnisaga  i  Hauksbok  som  umiddelbart  følgende  på  Land- 
nåmabok og  åbenbart  dannende  en  fortsættelse  deraf.  Da  man  nu 
ingen  grund  har  til  at  tiltro  Haukr  denne  sammenknytning,  er 
der  den  storste  sandsynlighed  for,  at  den  stammer  fra  Sturla.  Nu 
ender  Kristnisaga  med  et  kapitel,  der  intet  som  helst  har  med 
sagaen  som  sådan  at  gore,  men  handler  om  striden  mellem  et  par 
islandske  høvdinger,  Haflide  og  Torgils;  men  denne  strid  danner 
en  kronologisk  fortsættelse  af  sagaen.  Alt  dette  har  jeg  kortelig 
påpeget  i  indledningen  til  Hauksbok  (s.  LXX — LXXI),  og  jeg 
ytrede  der,  at  dette  kapitel  »ser  ud  som  en  overgang  og  en  forbe- 
redende indledning  til  noget  nyt,  der  skulde  følge.  Det  er  ikke 
vanskeligt  at  udfinde,  hvad  dette  ny  kunde  være,  —  det  er  intet 
andet  end  selve  Sturlungas  første  afsnit,  sagaen  om 
Haflide  og  Torgils«.  Vi  ved,  hvad  der  følger  efter  denne  saga  (o. 
1117 — 21),  sagaen  om  Sturla  Tordson,  Snorres  fader  (til  o.  1183), 
der  atter  fortsættes  med  den  egenlige  Sturlungasaga  (til  o.  1262). 
På  denne  måde  har  Sturla  opnået  en  helhedsfremstilling,  vistnok 
ikke  af  én  støbning  og  ét  harmonisk  indtryk  helt  igennem,  men 
dog  en  sammenhængende  om  end  undertiden  løst  forbunden  saga- 
gruppe i  kronologisk  række.  Hvorvidt  han  med  hensyn  til  de 
enkelte  sagaer  har  foretaget  storre  ændringer  eller  omarbejdelser, 
er  det  ikke  stedet  her  at  undersøge;  noget  har  han  uden  tvivl  i  så 
henseende  gjort;  men  ét  er  sikkert,  at  en  Islandshistorie,  således 
som  vi  vil  kræve  den,  har  han  ikke  skabt.  Heller  ikkevil  vi  her 
behandle  sporsmålet,  hvorvidt  han  er  forfatter  af  sagaerne  om 
Haflide  og  Sturla  osv.;  men  ét  er  sikkert,  at  ligesom  hans  sagaer 
om  Hakon  og  Magnus  er  originalværker,  således  forfattede  han 
selv  sagaen  om  det  vigtigste  tidsrum  i  Islands  historie  i  det  13. 
årh.,  for  fristaten  gik  til  grunde,  altså  atter  en  samtidssaga  og 

med  de  selvsamme  kendemærker  og  i  samme  form  som  hans 
kongesagaer. 

Således  afslutter  S  t  u  r  1  a,  undertiden  kaldt  'den  f  r  o  d  e\  i 
det  13.  årh.  med  to  vældige,  særskilte  sagaværker  om  norske 
konger  og  islandske  forhold  den  islandske  historieskrivning,  som 
Are  frode  omtr.  150  år  tidligere  havde  begyndt  med  et  enkelt 
sagaværk  om  de  norske  konger  (konunga  ævi)  og  islandske  for- 
hold, særlig  landets  kirkehistorie.  Han  selv  udskilte  imidlertid 
fremstillingen  af  de  sidste,  og  fra  nu  af  løber  sagaerne  om  de  frem- 
mede konger  parallelt  med  sagaerne  om  Island  og  islandske  for- 
hold tillige  med  sagaerne  om  bisperne  (fortsættelsen  af  Åres  kirke- 
historie), der  dog  først  afsluttedes  med  to  originale  bispesagaer  i 
det  14.  årh.s  første  halvdel.  Men  sagaernes  form  er  sig  selv  lig 
fra  først  til  sidst;  der  er  ingen  ændringer,  ingen  radikale  frem- 
skridt; det  er  ligesom  med  skjaldepoesien  og  dens  ensformighed 
århundreder  igennem.  Den  islandske  konservatisme  er  i  bægge 
henseender  —  ligesom  i  øvrigt  i  så  meget  andet  —  sig  selv  lig  og 
af  en  konstant  art. 

Uagtet  det  måske  nok  så  meget  vedrører  kildesporsmål 
som  sagaens  form,  kan  det  være  hensigtsmæssigt,  her,  fordi  det 
også  berører  formen  og  har  i  øvrigt  kun  underordnet  betydning 
for  sagaernes  kilder  i  det  hele,  i  al  korthed  at  omtale  benyttelsen 
og  forekomsten  af  breve  eller  dokumenter  i  den  islandske 
sagalitteratur.  Om  sådanne  kunde  der  overhovedet  først  blive  tale 
i  de  senere  eller  yngste  værker.  Ganske  vist  omtales  breve  i  en- 
kelte ældre  sagaværker,  ja  endogså  hos  Snorre  (bréf,  ritsend- 
ingar);  men  de  fleste  af  disse  er  ganske  sikkert  uhistoriske  x),  med 
undtagelse  af  det  brev  fra  kong  Inge,  som  denne  sendte  kong 
Sigurd  z).  Ganske  apokryft  er  det  brev,  der  omtales  i  Bjarnars.  (s. 
13),  som  kong  Olaf  den  hellige  skal  have  medgivet  digteren  Tord 
Kolbeinsson,  ligesom  også  det,  Hakon  d.  gode  skal  have  sendt  til 
Gunnhildssonnerne  3).  I  Sverriss.  og  nogle  senere  sagaer  omtales 
enkelte  gange  breve,  men  de  benyttes  aldrig  eller  sjælden  som 
historiske  bevismidler.    Sturla  derimod  indfører  breve,  som  f.  ex. 


*)  Kongedatteren  Ingigerds  brev  til  Rognvald  jarl  Hkr.  II,  176  af  år  1018, 
jfr.  Magnus  d.  godes  brev  til  den  engelske  konge  Hkr.  III,  71,  Fms.  VI, 
46,  hvad  der  dog  mulig  kan  have  sin  rigtighed,  men  det  er  i  hvert  fald 
et  brev,  Snorre  hverken  har  set  eller  benyttet. 

»)  Hkr.  III,  360,  jfr.  470. 

3)  Fsk.  47,  jfr.  49. 

allerede  i  kap.  15.  af  Håkonars.,  som  oplysende  dokumenter;  lige- 
ledes benytter  han  dem  som  sådanne  i  Sturlunga1),  dog  ikke  efter 
nogen  storre  målestok. 

Vi  kommer  nu  til  slutning  til  en  meget  vigtig  side  af  sagaens 
form,  der  iøvrigt  også  hører  sammen  med  sporsmålet  om  kilderne, 
nemlig  benyttelsen  og  optagelsen  af  skjaldevers. 

I  de  fleste  sagaer  findes  optaget  vers,  dels  løse  vers  og  da 
navnlig  i  slægtsagaerne,  dels  drapevers  og  da  navnlig  i 
kongesagaerne.  Kun  enkelte  gange  findes  hele  digte  eller  storre 
sammenhængende  dele  af  sådanne  anførte.  Af  slægtsagaerne  er 
Gullporiss.,  Vallaljotss.,  Hænsaporiss,  Vatsdælas.,  Ljosvetningas., 
Reykdælas.  samt  de  østlandske  sagaer  med  undtagelse  af  Drop- 
laugarsonas.  og  en  mængde  af  pættir  helt  og  holdent  uden  vers. 
Så  godt  som  uden  vers  er  Laxdæla  og  Floamannas.  I  Njåla, 
Gretla  og  Svarfdæla  findes  mange  vers,  men  den  storste  del  deraf 
er  uægte.  I  de  norske  kongers  sagaer  findes  så  godt  som  ingen 
vers  i  det  meget  kortfattede  Ågrip  og  i  Odds  og  Gunnlaugs  origi- 
nale latinske  sagaværker;  derimod  finder  vi  en  mængde  vers  i 
værker  som  Fagrskinna  og  Morkinskinna,  den  ældre  såvelsom  den 
legendariske  Olafssaga,  for  ikke  at  tale  om  Snorres  Heimskringla. 
Hvilken  betydning  Snorre  har  tillagt  de  gamle  skjaldevers,  ses 
bedst  af  hans  egne  udtalelser,  navnlig  i  fortalen  til  Hkr.  (ovf.  I, 
358  ff.) ;  over  Ynglingatal  har  han  jo  så  at  sige  bygget  sin  saga  om 
Ynglingekongerne.  Der  er  dog  en  forskel  med  hensyn  til  benyttel- 
sen af  skjaldevers  i  kongesagaerne  at  iagttage.  I  Sverriss.  findes 
kun  ganske  enkelte  vers  og  da  mest  løse  vers,  hvis  bestemmelse 
næppe  er  at  tjæne  som  historiske  dokumenter;  overhovedet  må 
det  siges,  at  i  sagaerne  om  storste  delen  af  det  12.  årh.  og  begyn- 
delsen af  det  13.  findes  vers  kun  sparsomt;  derimod  i  tiden  for 
1100  og  i  begyndelsen  af  det  12.  så  meget  hyppigere. 

Prof.  K.  Maurer  har  udtalt2),  at  det  først  er  i  senere  tider, 
at  man  overhovedet  fandt  på  at  indføre  vers  som  bevismidler,  ja, 
at  det  måske  er  Snorre  selv,  der  er  den  egenlige  ophavsmand 
dertil;  som  bevis  herfor  anføres,  at  hverken  Are  eller  Eirikr 
Oddsson  har  anført  vers,  og  han  peger  på  forholdene  i  Sverris- 
saga  i  forbindelse  med,  at  Sverre  havde  så  mange  hirdskjalde. 
Dog  indrømmer  Maurer,  at  vers  er  blevne  benyttede  som  bevis- 


»)  I,  446:  II,  88.  150.  158. 

-)  Ueber  die  AusdrUcke  osv.    Anm.  23,  s.  115  ff.,  121  f. 

midler  for  Snorre1).  Vi  kan  heri  ikke  være  enige  med  den  lærde 
forfatter  og  må  gore  et  helt  andet  syn  på  forholdene  gældende. 

At  Are  ingen  vers  har,  er  ganske  naturligt;  således  som  han 
indrettede  sit  værk  og  således  som  han  søgte  sine  hjemmelsmænd 
på  1.  eller  2.  hånd,  havde  han  ingen  brug  for  vers,  ja,  der  eksi- 
sterede ingen  vers  om  de  hovedbegivenheder,  han  fortæller  os 
om;  og  dog  anfører  Are  Hjaltes  lille  spottevers;  at  han  deri  tillige 
har  set  en  støtte  for  sin  fortælling,  er  næppe  tvivlsomt.  De  latin- 
skrivende forfattere,  Oddr  og  Gunnlaugr,  kunde  ikke  anføre 
skjaldevers;  de  var  umulige  i  en  latinsk  fremstilling,  fordi  de  var 
umulige  at  oversætte;  dog  har  Oddr,  ligesom  Are,  anført  et  lille 
vers,  det  af  Stefner  om  Sigvalde  jarl;  det  var  så  simpelt  i  form, 
at  det  let  kunde  gengives.  Heller  ikke  har  det  noget  at  betyde,  at 
Eirikr  Oddsson  eller  Karl  åboti  og  den  eller  de,  som  skrev  saga- 
erne om  tiden  efter  1202  indtil  Hakon  d.  gamle,  ikke  eller  kun  i 
ringe  grad  har  benyttet  vers,  eftersom  alle  disse  forfattere  skrev 
deres  samtids  historie  efter  de  bedste  kilder,  det  var  muligt 
at  få,  nemlig  levende  mænds  og  ojenvidners  pålidelige  meddelelser, 
eller  også  havde  forfatterne  selv  været  ojenvidner.  Hvad  bevis 
kunde  disse  forfattere  se  i  skjaldeversene?  Skjaldene  var  i  hel- 
digste tilfælde  ojenvidner,  men  sikkert  langtfra  altid;  deres  kvad 
var  altid  kortfattede  og  dvælede  kun  ved  enkelte  hovedbegiven- 
heder og  meddelte  kun  resultaterne;  den  betydning,  de  kunde  have 
for  fjærne  tider,  svandt  her  ind  til  ingen  ting;  her  trængte  man 
simpelt  hen  ikke  til  dem2)-  Men  dette,  at  disse  skjaldes  vers  ikke 
anføres,  kan  ikke  være  bevis  for,  at  man  overhovedet  først  i  det 
13.  årh.  begyndte  at  anføre  vers  som  historiske  bevismidler.  I 
modsætning  hertil  stiller  sagen  og  udviklingen  sig  på  følgende 
måde. 

De  enkelte  mænd,  der  ved  deres  mod  og  bedrifter  og  i  reglen 
tragiske  skæbne  særlig  havde  udmærket  sig  frem  for  andre,  var 
naturligvis  især  de,  om  hvilke  den  historiske  tradition  dannede  sig. 
Når  så  tillige  disse  mænd  var  digtere,  var  der  forskellige  vers  af 
dem,  digtede  ved  forskellige  lejligheder,  i  omløb  hos  deres  nær- 
meste venner  og  slægtninge.  I  reglen  knyttede  der  sig  en  anek- 
dote til  hvert  enkelt  sådant  vers;  de  kom  til  at  danne  midtpunktet 
eller  kærnen  i  den  lille  fortælling;  bægge  dele  hørte  uadskillelig 


J)  Den  betydning  for  ægtheden  af  Snorres  værk,  som  udledes  af  hele  dette 

forhold,  vedkommer  os  ikke  her. 
2)  Dette  har  Maurer  rigtig  bemærket  s.  122  anf.  st. 

sammen  og  støttede  hinanden  (jfr.  ovf.  197)  1).  Man  omfattede 
disse  småfortællinger  med  forkærlighed  og  interesse,  og  i  tidens 
løb  samledes  de  sammen  med  andet  historisk  stof  til  grupper  og 
blev  senere  en  sagas  hovedbestanddele.  Vi  kan  pege  på  sagaer 
som  Egilssaga,  Bjarnars.,  Gislas.  osv.  For  de  'frode'  mænd  ved  år 
1100  og  det  12.  årh.s  forfattere  med  deres  kritiske  sans  kunde  det 
ikke  forblive  uopdaget,  hvilken  betydning  disse  vers  havde  netop 
som  beviser,  uagtet  de  fra  først  af  kun  fulgte  fortællingen  som 
en  del  af  den;  vilde  nogen  betvivle  rigtigheden  af  det  meddelte, 
behøvede  man  blot  at  pege  på  verset,  og  så  måtte  enhver  tvivl  for- 
stumme.  Her  var  beviser. 

Men  fyrstekvadene  var  ikke  således  kærnen  i  en  pro- 
saisk fortælling;  de  var  afsondrede  særlige  digte  for  sig,  der  stod 
selvstændige  ved  siden  af  den  mundtlige  tradition.  Hvor  tidlig 
måtte  imidlertid  ikke  også  sådanne  digte  opfattes  som  historiske 
beviser?  Kunde  f.  ex.  ikke  en  mand  som  Stufr  med  alle  sine  fyrste- 
digte  straks,  når  nogen  ytrede  tvivl  om  rigtigheden  af  det  fortalte, 
slå  tvivlen  af  marken  ved  at  henvise  til  et  drapevers;  hvis  f.  ex. 
nogen  tvivlede  om,  hvorvidt  det  var  sandt,  at  kong  Harald  hår.d- 
råde  havde  været  med  til  at  blinde  en  af  Miklagårds  kejsere,  hvor 
let  kunde  ikke  en  mand  som  Stufr  eller  en  hvilken  som  helst  an- 
den, der  kendte  drapen,  henvise  til  ikke  en,  men  hele  to  skjaldes 
vers  (se  Hkr.  III,  95 — 6)?  Dette  behøver  vi  imidlertid  ikke  at 
komme  alene  til  ved  ræsonnementer.  Af  forfatteren  til  den  1. 
grammat.  afhdl.  ved  vi,  hvilken  anseelse  de  gamle  skjaldekvad 
allerede  ved  midten  af  det  12.  årh.  nød  som  sproglige  autori- 
teter (se  I,  368—69);  hvor  langt  lettere  og  hurtigere  har  man  da 
ikke  opdaget  deres  historiske  autoritet?  Til  overflod  taler  jo 
den  norske  forfatter  Theodricus  endogså  udtrykkelig  om  Islæn- 
dernes antiqua  carmina,  der  er  fulde  af  historisk  stof.  Med  andre 
ord:  i  det  12.  årh.  har  man  på  Island  haft  en  særdeles  levende 
følelse  af,  hvilke  udmærkede  historiske  bevismidler  man  besad  i 
de  gamle  skjaldedigte2)- 

Den  form,  som  de  antydede  islandske  slægtsagaer,  hvis  ho- 
vedpersoner havde  været  skjalde,  nødvendigvis  og  af  sig  selv 
havde  fået,  var  mer  eller  mindre  prosa  med  indblandede  vers;  i  en 


*)  Jfr.  Rosenberg.  Nordb.  Aandsliv  II,  188. 

2)  Jfr.  I,  358,  hvor  det  oplyses,  at  forf.  til  Egilss.  henviser  til  digte  om  Erik 

blodøkse   og  Hakon  d.  gode.    Jfr.  A.  fieuslers  træffende  bemærkninger  i 

Die  anfånge  s.  44—45. 

enkelt,  Kormåkss.,  er  disse  sidste  næsten  hovedsagen.  Denne  form 
kunde  ikke  undlade  at  have  en  betydning  for  d  e  sagaer,  hvis  ho- 
vedpersoner ganske  vist  ikke  havde  været  digtere,  men  o  m  h  v  e  m 
der  havdes  flere  eller  færre  vers  af  navngivne  skjalde,  hvis  frem- 
stilling betragtedes  som  pålideligheden  selv,  med  andre  ord,  man 
indrettede  kongesagaerne  efter  slægtsagaernes  forbillede  og  ind- 
satte i  dem  skjaldevers  som  bevis  for  det  fortalte,  foruden  at 
man  benyttede  dem  mere  eller  mindre  stærkt  i  teksten.  Ligesom 
man  i  slægtsagaerne  ikke  kunde  se  noget  bestemt  system,  hvor- 
efter de  enkelte  vers  var  optagne,  og  det  af  gode  grunde,  eftersom 
det  var  tilfældigt,  hvilke  vers  der  var  blevne  opbevarede,  således 
optog  man  i  kongesagaernes  tekst  skjaldevers  uden  nogen  bestemt 
regel  og  således  som  man  i  ojeblikket  fandt  for  godt.  Der  er  vist- 
nok ingen  tvivl  om,  at  der  i  de  oprindelige  islandske  værker  om 
konger  for  1100,  der  ligger  til  grund  for  Morkinskinna  og  Heims- 
kringla,  Fagrskinna  og  værker  som  den  legendariske  saga  om 
Olaf  d.  hellige,  har  været  optaget  flere  eller  færre  skjaldevers; 
ja  endogså  i  et  så  kortfattet  udtog  som  Ågrip  findes  7  vers  og 
versdele,  deriblandt  to  vers  af  Sigvatr,  og  det  er  ikke  uvigtigt,  at 
der  i  dette  gamle  sagaværk  i  kap.  12  henvises  til  Eyvinds  Hå- 
leygjatal  som  historisk  kilde  i  det  hele;  i  de  få  brudstykker  af  den 
ældste  Olafssaga  {Storms  udgave),  der  skal  være  ældre  end 
Ågrip,  findes  8  vers.  Der  kan  således  næppe  være  nogen  beretti- 
get tvivl  om,  at  man  i  de  norske  kongesagaer  for  o.  1100  har  for 
Snorres  tid  og  det  i  rigelig  grad  benyttet  og  indskudt  skjaldevers. 
Men  om  det  er  der  ingen  tvivl,  at  Snorre,  som  det  af  hans  egne 
udtalelser  fremgår,  i  en  endnu  stærkere  grad  og  på  en  endnu  mere 
bevidst  og  sikker  måde  end  forgængerne,  har  benyttet  skjaldever- 
sene og  flere  gange  efter  disse  rettet  sine  forgængeres  fremstilling, 
men  i  systematisk  optagelse  deraf  drev  han  det  ikke  videre  end 
de,  hvilket  vel  tildels  hænger  sammen  med,  at  han  ofte  udskriver 
sine  kilder.  En  kritisk  benyttelse  af  vers  findes  også  særlig  i 
Fagrskinna  (jfr.  I,  358 — 59).  Men  jo  mere  vi  nærmer  os  til  det 
13.  årh.,  bliver  benyttelsen  af  skjaldevers  sparsommere,  fordi,  som 
det  ovf.  er  bemærket,  der  nu  var  ojenvidners  mundtlige  meddelel- 
ser at  bygge  på;  det  er  en  selvfølge,  at  f.  ex.  abbed  Karl  ingen 
brug  havde  for  alle  de  mange  skjaldevers  om  kong  Sverre,  efter- 
som han  havde  selve  kongens  egne  meddelelser  at  holde  sig  til. 
Det  er  af  denne  grund,  at  der  er  så  forbavsende  lidt  bevaret  af 

det  12.  årh.s  skjalde  i  forhold  til  digterne  fra  de  foregående  år- 
hundreder. 

Det  er  en  sund  kritisk  sans,  vi  her  på  dette  område 
ligesom  på  så  mange  andre  møder  hos  det  12.  årh.s  forfattere. 
Men  såsnart  det  klassiske  forfatterskab  var  tilende,  var  det  også 
forbi  med  denne  sunde  sans.  Ved  midten  af  det  13.  årh.  var  det 
kommet  såvidt,  at  man  overhovedet  mente,  at  vers  nu  engang 
hørte  med  til  en  saga  og  dens  form;  det  er  den  rent  udvortes, 
mekaniske  betragtning  af  tingene,  som  n  u  gor  sig  gældende.  Der- 
for kunde  endogså  en  mand  som  Sturla  i  sin  egen  saga  om  kong 
Hakon  d.  gamle  indflette  vers  fra  sine  egne  digte  om  ham  (se  ovf. 
s.  25).  De  er  i  det  mindste  fuldstændig  overflødige,  men  på 
den  anden  side,  havde  han  ikke  gjort  det,  var  versene  vel  alle 
tabte. 

Af  samme  grund,  af  denne  mekaniske  opfattelse  kom  det 
fremdeles,  at  man  i  slutningen  af  det  13.  årh.  (og  i  det  14.  årh.) 
ligefrem  lavede  vers  og  indsatte  dem  i  slægtsagaer,  dels  så- 
danne, som  fra  først  af  ingen  havde  (Njåla),  dels  dem,  som  da 
først  blev  til  eller  stærkt  omarbejdedes  (Gretla,  Svarfdælas., 
[Hardars.]  *).  Det  er  den  stereotype  sagaform,  man  vil  beholde; 
det  er  Islændernes  konservative  tilbojelighed  på  åndslivets  om- 
råde, der  her  gor  sig  gældende.  Ligesom  man  i  helgendigte  be- 
varede den  gamle  drapeform  med  alt  dens  tilbehør,  således  gjorde 
man  også  på  sagaskrivningens  område. 


§  7. 
Sagaens  betydning,  æmner,  personfremstilling  og  stil. 

»Disse  sagaer  er  en  uudtømmelig  kilde,  hvoraf  så  godt  som 
alle  videnskabsmænd  kan  øse  og  have  udbytte;  teologen,  histo- 
rikeren, juristen,  filologen,  digteren  osv.  —  alle  kan  de  her  finde 
rige  skatte«  —  har  Jon  Porkelsson  ytret").  Disse  ord  er  ikke 
overdrevne;  de  antyder  kort  og  træffende  den  vidtrækkende  og 
alsidige  betydning,  de  gamle  sagaer  har. 


*)  Jfr.  hvad  der  ovf.  s.  140  er  bemærket  om  versene  i  Fornaldarsagaerne. 
3)  Fortalen  til  Laxdæla,  Akureyri  1867. 

I  første  række  kommer  naturligvis  sagaernes  historiske 
betydning;  denne  behøver  vi  ikke  her  at  dvæle  ved;  den  fremgår 
af  det  foregående  og  beror  først  og  fremmest  på,  hvilken  betyd- 
ning og  gyldighed  man  tor  tillægge  den  islandske  tradition;  der 
er  i  det  foregående  gjort  et  forsøg  på  at  påvise,  at  den  sandsynlig- 
vis er  meget  stor.  Selv  om  en  del  af  det  fortalte  må  forkastes  en- 
ten som  helt  og  holdent  beroende  på  misforståelser  eller  som  fan- 
tasiprodukter eller  er  så  fejlagtigt,  at  den  historiske  kærne  van- 
skelig lader  sig  bestemme  tilfulde,  bliver  der  dog  altid  så  meget 
tilbage,  at  landenes,  Islands  og  Norges,  almindelige  historie  på 
grundlag  af  den  kan  skildres  og  det  temmelig  fyldig  i  alle  dens 
hovedtræk  hele  tiden  igennem.  De  okonomiske  og  sociale  tilstande 
belyses  på  mangfoldige  måder,  uagtet  de  sjældent  ligefrem  be- 
skrives. Men  samler  man  fra  de  mere  pålidelige  sagaer  alle  de 
herhenhørende  oplysninger  og  lejlighedsbemærkninger,  vil  man 
kunne  få  et  helhedsbillede,  der,  tiltrods  for  enkelte  huller,  dog  må 
siges  at  være  fyldestgørende  i  det  hele. 

Så  godt  som  alt,  hvad  vi  ved  om  den  nordiske  kultur, 
særlig  den  norsk-islandske,  stammer  fra  de  islandske 
sagaer.  Hvad  privatlivet  angår,  behøver  vi  kun  at  henvise  til 
Kr.  Kålunds  afhandling1),  hvor  mand  og  kvinde  følges  fra  fødsel 
til  graven,  og  vi  får  det  klareste  billede  af  et  livs  førelse  og  dettes 
forskellige  stadier  indtil  de  mindste  detaljer,  lige  fra  bornenes  lege 
og  legetoj,  de  voksnes  mere  alvorlige  lege  til  livets  alvorligste 
ojeblikke.  Der  er  her  næppe  nogen  side  af  menneskelivet,  der  ikke 
bliver  mere  eller  mindre  fuldt  belyst.  —  Hvad  der  kan  fås  ud  af 
sagaværkerne  med  hensyn  til  bygninger  og  deres  indretning 
også  til  de  mindste  detaljer,  vil  man  tydelig  kunne  se  af  V.  Gub- 
mundssons  skrift 2).  En  levende  og  fyldig  skildring  af  det  »old- 
nordiske liv«  har  Weinhold  i  det  hele  formået  at  give  i  sin  be- 
kendte bog  s) ;  her  får  vi  bl.  a.  en  redegorelse  for  klædedragt  og 
våben,  fødevarer  og  næringsveje  og  meget  mere. 

Af  andre  områder  kan  følgende  nævnes,  hvorom  sagaerne 
giver  så  at  sige  udtømmende  oplysninger;  D.  Schonfeld:  Der  is- 
låndische  bauernhof  und  sein  betrieb  zur  zagazeit  (1902),  Bj. 
Bjarnason:  Nordboernes  legemlige  uddannelse  i  oldtiden   (1905^, 


*)  Familjelivet  på   Island   i  den  første   sagaperiode  i  Aarbøger  1870,  jfr.  M. 
Hildebrand:  Lifvet  på  Island  under  sagotiden  Stockh.  1867. 

2)  Privatboligen  på  Island  i  sagatiden  1889. 

3)  Altnordisches  leben,  Berlin,  1856. 

samt  Adeline  Rittershaus :  Altnordische  frauen  (1917)  jfr.  Inga 
Lindholm:  Kvinnoprofiler  ur  de  islåndska  slåktsagorna  (Finsk 
tidskr.  83.  bd.  1917),  foruden  flere  mindre  særafhandlinger,  som 
B.  M.  Olsens  afhandlinger  om  sølv-  og  vadmelsværdi  (Skirnir 
1910),  om  korndyrkningen  på  Island  (BunaSarrit  1910)  osv. 
///'.  Fcdk:  Altnord.  seewesen  (1912),  Altnord.  waffenkunde  (1914). 

Om  det  åndelige  liv,  altså  nærmest  den  hedenske  religiøse 
opfattelse,  får  vi  også  gode  oplysninger,  skont  vi  her  har  an- 
dre kilder  ved  siden  af.  Hvad  den  nordiske  mytologi  skylder 
sagalitteraturen,  får  vi  at  vide  gennem  N.  M.  Petersens,  E.  Mogks, 
Golthers  og  andres  mytologiske  arbejder1).  Enkelte  sagaer,  som 
Eyrbyggja,  udmærker  sig  i  denne  henseende.  —  Den  i  1.  bind  af 
dette  værk  givne,  temmelig  fyldige  beskrivelse  af  skjaldene  og 
deres  færd,  deres  virksomhed  og  betydning,  er  så  at  sige  helt  og 
holdent  hæntet  fra  sagaerne. 

Hvilket  uvurderligt  og  uudtømmeligt  kildevæld  sagaerne  i  alle 
de  her  nævnte  henseender  udgor,  må  vistnok  siges  at  være  ganske 
ubestrideligt  og  er  almindelig  erkendt.  Men  også  her  må  der 
naturligvis  udøves  en  kritik  over  de  enkelte  sagaværker;  det  kunde 
jo  tænkes,  at  forfatterne  i  givne  tilfælde  på  ældre  tider  havde  over- 
ført, hvad  de  kendte  fra  senere  tider  eller  deres  egen  samtid;  og 
der  findes  virkelig  eksempler  herpå.  På  den  anden  side  ved  vi, 
hvor  lidet  de  enkelte  kulturforhold  i  Norge  og  på  Island  har  for- 
andret sig  i  de  tider,  der  her  er  tale  om.  Jfr.  ovenfor. 

Kun  enkelte  gange  beskæftiger  sagaerne  sig  med  beskrivelse 
af  det  o  f  f  e  n  1  i  g  e  1  i  v  p  å  t  i  n  g  e,  og  havde  man  ikke  her  andre 
fyldige  og  pålidelige  kilder  (lovbøgerne),  vilde  det  være  vanske- 
ligt at  danne  sig  et  klart  og  nogenlunde  rigtigt  helhedsbillede  af 
de  gamles  rettergang  og  lovgivning.  Dog  er  der  flere  sagaer  som 
Egilss.  og  Eyrbyggjas.,  men  først  og  fremmest  Njåla,  der  giver 
mange  og  interessante,  tildels  også  fyldige  bidrag  til  den  islandske 
retshistorie,  oplysninger  om  parternes  færd  på  altinget,  ved  lov- 
bjærget,  for  domstolene  osv.;  Njålas  ialt  væsenligt  korrekte  billede 
heraf  giver  et  nok  så  livligt  og  anskueligt  billede  som  lovbøgerne 
selv.  Også  om  den  ældre  norske  rettergang  giver  sagaerne  os  flere 
gode  oplysninger.  Men  på  dette  område  savner  vi  desværre  en 
samlet  og  udtommende  redegørelse,  der  vilde  være  særdeles  vel- 


*)  Nordisk  mytologi  2.  udg.  1863.  —  Grundriss.  der  germ.  Philol.  I.  —  Hand- 
buch  der  germ.  mythol.  1895. 

kommen.  A.  Heuslers  Das  Strafrecht  der  islåndersagas  giver  dog 
en  udtommende  behandling  af  det  æmne,  fort  har  villet  skildre. 

At  dvæle  ved  den  uhyre  betydning  for  nordisk  sprog  på 
alle  områder,  ja  for  den  almindelige  sprogforskning  i  det  hele,  som 
sagalitteraturen  har,  vilde  være  ganske  overflødigt. 

Også  den  æstetiske  betydning  er  uomtvistet,  rent  bortset 
fra,  hvorvidt  det  fortalte  er  historisk  eller  ej.  Det  velbehag,  man 
føler  under  læsningen  af  en  saga,  beror  på  dens  æmner,  frem- 
stil 1  i  n  g  og  s  t  i  1,  og  vi  vil  nu  betragte  disse  sider  af  sagen  noget 
nærmere,  uden  at  det  er  hensigten  at  udtomme  dette  righoldige  og 
taknemmelige  stof. 

Af  tidligere  afhandlinger  om  dette  æmne  fortjæner  særlig 
følgende  at  nævnes.  Foruden  den  tidligere  nævnte  afhandling  af 
Bååth  (se  ovf.  s.  260),  der  dog  ikke  hovedsagelig  handler  derom, 
haves  for  det  første:  Th.  Mobius:  Ueber  die  åltere  islåndische  saga 
(Leipzig  1852);  efter  en  kort  oversigt  over  sagaens  udvikling  og 
almindelige  karakter  gives  der  et  delvis  udførligt  referat  af  nogle 
sagaer,  særlig  Vigaglumss.  med  tilknyttede  bemærkninger.  Der- 
næst Bernh.  Doring:  Bemerkungen  iiber  typus  und  stil  der  isL 
saga  (Leipzig  1877,  I;  II  udkom  aldrig),  der  indeholder  endel  gode 
bemærkninger,  men  afhandlingen  er  noget  kortfattet  og  ind- 
skrænker sig  til  enkelte  sagaer.  Endelig  er  der  R.  Heinzels  meget 
udførlige  og  systematiske,  men  desværre  meget  skematiske  af- 
handling: Beschreibung  der  isl.  saga  (i  Sitzungsberichte  d.  philos.- 
hist.  Classe  d.  kais.  Akad.  d.  Wiss.  i  Wien,  97.  bind,  1881).  Vi 
vil  i  det  følgende  i  en  væsenlig  grad  støtte  vor  fremstilling  til 
denne  grundige  og  righoldige  afhandling.  I  sin  litteraturhistorie 
har  N.  M.  Petersen  kortelig  berørt  de  herhenhørende  sporsmåL 
hvorimod  R.  Keyser  og  Rosenberg  så  godt  som  helt  og  holdent 
udelader  dem,  idet  de  mere  beskæftiger  sig  med  sagaens  oprind- 
else og  udvikling.  Det  samme  gælder  P.  E.  Mullers  afhandling: 
Om  den  islandske  Historieskrivnings  Oprindelse,  Flor  og  Under- 
gang (1832).  Enkelte  bemærkninger  findes  hos  J.  E.  Sars:  Udsigt 
osv.  (II,  287),  hos  Heusler  i  Die  anfånge  osv.  og  andre  steder. 

Som  allerede  bemærket  gores  der  først  og  fremmest  i  en  saga 
rede  for  hovedpersonernes  herkomst,  og  der  kan  da  tillige  følge 
mere  eller  mindre  kortfattede  bemærkninger  om  forfædrene,  deres 
hjemstavn,  stilling  og  karakter  samt  om  den  omtrentlige  tid,  i 
hvilken  sagaen  begynder.  Den  begynder  som  oftest  med  en  formel 
som  »En  mand  hed  osv.«  eller  »Det  skete  i  den  eller  den  konges 

tid«.  Kun  et  par  sagaer  —  Fostbræ&ras.,  Bjarnars.  og-  Ljosvetn- 
ingas.  —  har  ikke  denne  sædvanlige  begyndelse,  men  det  kommer 
af,  at  de  ikke  nu  findes  i  deres  oprindelige  skikkelse. 

Hovedpersonerne  beskrives  i  reglen  i  al  korthed  både  hvad 
deres  legemlige  og  åndelige  fortrin  angår;  denne  beskrivelse  gives 
ikke  altid  straks  i  begyndelsen,  men  opbevares  til  et  tidspunkt  eller 
en  situation,  hvor  den  gor  så  meget  kraftigere  indtryk  (Egils  hos 
kong  Adelsten  efter  »Vinhede«-slaget,  Skarphedins  i  Njåla  under 
bongangen  rundt  på  altinget  efter  Hoskulds  drab);  dette  er  en 
kunstners  tilrettelægning  og  ordning.  Ofte  antydes  i  begyndelsen 
en  persons  egenskab,  der  senere  vil  komme  til  at  spille  en  vigtig 
rolle  i  sagaen  (Hallgerds  tyveojne  i  Njåla,  Gretters  ungdoms- 
streger,  Egils  ubojelige  stivsind  osv.).  En  indirekte  beskrivelse  af 
personerne  fås  dog  mest  og  bedst  gennem  deres  optræden  og 
handlinger. 

Fælles  for  alle  sagaer  er,  at  der  i  dem  omtales  forskellige  slags 
stridigheder  og  fjendtligheder  mellem  hovedperson- 
erne, enten  enkelte  mænd  eller  slægter;  dette  kan  siges  at  være 
enhver  sagas  hovedæmne.  Grunden  til  disse  fejder  er  ofte  for-' 
skellig,  udgangen  er  ligeledes  forskellig,  men  som  oftest  tragisk.  I 
E  g  i  1  s  s  a  g  a  foregår  det  meste  af  sagaen  udenfor  Island.  Dens 
hovedperson,  Egill,  havde  ingen  stridigheder  med  indenlandske 
stormænd,  men  så  meget  flere  og  bitrere  med  udenlandske  og  med 
ingen  ringere  end  selve  den  norske  herskerslægt;  for  så  vidt  er 
denne  saga  enestående;  i  slutningen  af  den  findes  derimod  en  strid 
mellem  Egils  son  Torstein  og  den  ondskabsfulde  Steinar,  som 
Egill  bliver  nødt  til  at  blande  sig  i,  og  han  gor  det  med  sin  sæd- 
vanlige energi.  Denne  sagas  udgang  er  heller  ikke  egenlig  tragisk; 
den  gamle  Egils  hjælpeløshed  i  hans  hoje  alderdom  stemmer  os 
ganske  vist  til  et  vist  vemod,  men  den  er  ikke  uden  humoristiske, 
oplivende  elementer,  der  endogså  spreder  et  lystigt  skær  over  den 
gamle  stridbare  mand;  men  sagaen  har  i  øvrigt  flere  meget  tragi- 
ske begivenheder  at  fortcelle  om  (Torolfs  fald,  Bodvars  drukning). 
Alt  i  alt  er  B  a  n  d  a  m  a  n  n  a  s  a  g  a,  hvis  hovedperson,  den  gamle 
snedige  Cfeigr,  overlister  sin  uerfarne,  men  ærgærrige  sons  mod- 
standere, snarest  humoristisk,  men  dog  ikke  uden  tragiske  ele- 
menter. Morsom  er  her  modsætningen  mellem  den  gamle  fader 
og  den  opvoksende  son;  det  er  den  evig  unge  strid  mellem  to 
slægtled.  Denne  saga  foregår  helt  på  Island,  i  herredet  og  på 
altinget,  og  drejer  sig  særlig  om  retssager.    Fjendtlighederne  og 

bitterheden  har  her  en  anden  og  ublodig  karakter  (undtagen  for  et 
par  bipersoners  vedkommende)  end  i  andre  sagaer,  som  fortæller 
om  forbitrede  kampe  og  mandefald,  processer  og  domfældelser, 
fredløshed  og  blodsudgydelser  atter  og  atter.  Undertiden  får  af- 
slutningen dog  en  fredelig  karakter,  som  i  Eyrbyggjasaga, 
for  så  vidt  som  den  gamle  Snorre  gode  beholder  sin  magt  og 
værdighed  lige  til  sin  død,  uovervunden  af  alle  sine  modstandere. 
Derimod  er  sagaen  ellers  opfyldt  af  tragiske  begivenheder  af  hoj 
rang  som  den  uskyldig  anklagede  og  domte  Torarin  på  MåvahliSs 
skæbne;  endogså  hans  ædle  hustru  bliver  ramt  af  skæbnens  ublid- 
hed. Ligeså  tragisk  er  historien  om,  hvorledes  Snorres  mod- 
stander, den  ædle  gode  Arnkell,  må  bøde  med  livet  osv.  —  I 
Gullporissaga  fortælles  tildels  —  som  i  Egilssaga  ■ —  om 
kampe  udenfor  Island,  tildels  om  stridigheder,  der  har  deres  rod  i 
heltens  tidligere  færd  på  Island,  og  kampe,  der  tilsidst  ender  med 
forlig.  —  I  Vatsdælasaga  er  æmnet  mangeartet,  men  i  det 
hele  ikke  egenlig  tragisk,  undtagen  for  så  vidt  som  den  gamle 
høvding  Ingimundr  får  sin  bane  på  en  ganske  uværdig  og  ufor- 
tjænt  måde.  Hans  sonner  har  fjendtligheder  med  andre,  men  uden 
synderlig  tragisk  udgang.  Derimod  er  den  unge  Ingolfr,  Ingimunds 
sonneson,  en  afgjort  tragisk  person;  denne  smukke  elskerskikkelse, 
i  hvem  alle  unge  piger  forelskede  sig,  indvikles  tidlig  i  trætter  og 
dør  af  sår,  han  får  i  kampen;  denne  kamp  står  dog  ikke  i  forbindelse 
med  nogen  elskovshistorie.  —  Svarfdælasaga,  der  tildels 
er  uhistorisk,  indeholder  en  i  flere  henseender  hojst  ejendommelig 
fejdehistorie,  hvor  det  dog  særlig  er  den  strænge  behandling  af 
den  smukke,  udholdende  og  stolte  Ingvildr  fagerkind,  der  fortrins- 
vis trænger  sig  frem;  hun  bliver  gentagne  gange  solgt  i  udlandet 
som  trælkvinde,  indtil  hun  endelig  opgiver  sin  trodsige  holdning. 
Ellers  ender  denne  saga  lykkelig.  —  Den  lille  V  a  1 1  a  1  j  6  t  s- 
sagas  indhold  udgores  atter  af  blodige  bygdefejder  og  gensidige 
manddrab;  det  er  høvdingerne  Yallaljotr  og  GuSmundr  den  mæg- 
tige, der  her  står  overfor  hinanden,  men  sagaen  ender  med  fred 
og  forlig.  —  Ljosvetningasaga  kan  særlig  stilles  ved  siden 
af  Vatsdælasaga.  Her  findes  bl.  a.  en  skildring  af  en  ejendommelig 
iversyge  og  misundelse  mellem  to  gifte  koner  (jfr.  Njåla),  af  det 
uvenlige  forhold  mellem  brødrene  Gudmundr  og  Einar  på  Tværå 
osv.,  samt  om  Gudmundr  den  riges  fejder  i  anledning  af  en  for- 
hånelse og  deraf  følgende  manddrab  (Forkeli  håkr).  I  den  sidste 
del  af    sagaen    fortælles,    hvorledes    den    fortræffelige    Kodrån 

Guftmundsson  engang  under  en  kamp  vilde  forlige  de  stridende, 
men  blev  dræbt;  hans  banemand  blev  senere  dræbt  i  Norge. 
Ellers  kan  sagaen  ikke  betegnes  som  gennemtragisk.  —  Til 
disse  sagaer  slutter  sig  de  østfjordske  sagaer,  som  Våpn- 
firSingasaga,  hvor  der  findes  kampe  og  blodhævn,  men 
også  et  endeligt  forlig,  der  foregår  på  en  ejendommelig 
smuk  og  rørende  måde.  Også  Njåla  kunde  for  så  vidt  henføres 
hertil,  som  den  jo  til  allersidst  ender  med  forliget  mellem  de  to 
gamle  modstandere,  Flose  og  Kåre,  tilligemed  giftermålet  mellem 
denne  og  den  kvindelige  hovedperson,  der  har  voldt  mordbranden 
med  dens  følger;  men  på  grund  af  sin  gennemtragiske  karakter  er 
den  dog  snarest  at  henføre  til  en  anden  gruppe  af  sagaer.  Endelig 
kan  her  anføres  den  meget  unge  Floamannasaga,  der  dog 
ikke  særlig  handler  om  familjetvist  på  Island,  men  vel  om  forskel- 
lige mere  eller  mindre  sandsynlige  kampbedrifter;  særlig  karak- 
teristisk er  fortællingen  om  en  farlig  rejse  til  Gronland,  tildels  af 
en  meget  sorgelig  art.   Dog  ender  sagaen  godt. 

I  modsætning  til  de  nævnte  sagaer  er  andre,  der  har  en  ud- 
præget tragisk  udgang  og  kan  siges  at  have  denne  karakter  i 
det  hele.  Der  kan  atter  her  skælnes  mellem  to  slags.  Dels  er  der 
sagaer,  der  ender  med  hovedheltens  undergang,  bevirket  ved,  at 
han  med  eller  mod  sin  vilje  har  indviklet  sig  i  fjendtligheder  og 
begået  manddrab;  dels  er  der  andre,  hvor  kærligheden  er 
med  i  spillet,  og  hvor  hovedpersonen  falder  som  offer  for  eller  i 
anledning  af  sit  kærlighedsforhold,  der  da  er  ulykkeligt. 

Til  den  første  slags  hører  flertallet  af  de  her  i  betragtning 
kommende  sagaer.  I  Hænsaporissaga  fortælles  om  den 
retskafne,  hjælpsomme  høvding,  Blundketill  (rettere :  ForkeH,  hans 
son,  jfr.  ovf.  s.  229 — 30),  og  hans  indebrænding  ved  den  lavsindede 
rigmand  Honsetore,  der  fandt  støtte  hos  en  ellers  brav  mand,  goden 
Arnkell,  hvis  son  han  opfostrede.  Det  tragiske  forhojes  ved,  at 
denne  son  uskyldig  bliver  dræbt;  derimod  føler  læseren  sig  til- 
fredsstillet ved,  at  skurken  får  sin  velfortjente  straf.  Senere  op- 
digtet og  uhistorisk  er  vistnok  det  træk,  som  sagaen  indeholder 
om  en  løfteaflæggelse  (heitstrenging)  efter  gammel  skik.  --  1  H  å- 
vardarsaga  knyttes  det  tragiske  til  den  unge,  håbefulde  og 
redelige  son  af  den  gamle  helt  og  tvekæmper,  digteren  HåvarSr, 
kaldt  den  isf jordske:  sonnen  Olåfr  »med  bjornevarmen«  bliver  af 
en  isfjordsk  høvding  uden  grund  beskyldt  for  tyveri  og  dræbt:  den 

gamle  fader  mander  sig  efter  nogle  års  forløb  op  til  at  hævne  sin 
son,  dræber  sin  fjende,  men  bliver  domt  til  etslags  fredløshed, 
d.  v.  s.  til  at  forlade  sit  hjem  og  egnen.  —  Af  lignende  art  er  den 
lille  Hromundarpåttr;  efter  at  hovedpersonen  på  grund  af 
drab  har  måttet  forlade  sin  egn  og  bosat  sig  andetsteds,  indvikles 
han  i  fejde  med  norske  købmænd;  de  angriber  ham  i  hans  hjem; 
han  og  hans  unge  sonneson  med  flere  falder.  —  FostbræSra- 
s  a  g  a  er  i  en  særlig  forstand  overmodets,  forurettelsernes,  kamp- 
enes og  drabenes  historie;  det  går  slag  i  slag  med  mandefald,  både 
uretfærdige  og  berettigede;  her  er  næsten  overalt  blod  og  atter 
blod.  Den  ene  fostbroder,  den  voldsomme  Torgeir,  dræber  f.  ex. 
engang  en  mand,  »blot  fordi  han  stod  så  pænt  for  et  øksehug«; 
Torgeir  bliver  endelig  dræbt  af  en  gronlandsk  høvding,  og  læseren 
føler  ingen  medlidenhed;  snarere  føler  han  sig  lettet;  men  nu  må 
Tormod,  den  anden  fostbroder,  afsted  til  Gronland,  hvor  han,  den 
i  grunden  bløde  mand,  tager  en  frygtelig  hævn.  Selv  falder  Tor- 
mod i  slaget  på  Stiklestad.  Dog  er  der  mange  lyspunkter  i  sagaen. 
—  Vigaglumssaga  handler  om  høvdingen  Glumr,  der  hævner 
sin  uretfærdig  dræbte  fader  og  indvikles  i  forskellige  fejder;  han 
beholder  længe  overhånd  ved  personligt  mod  og  snildhed,  der  bl. 
a.  giver  sig  udslag  i  tvetydige,  ordspilagtige  eder,  han  aflægger, 
og  hvorved  folk  føres  bag  lyset.  Endelig  bliver  han  overlistet  af 
den  kloge  Einar,  GuSmundr  den  riges  broder,  og  må  i  sin  hoje 
alderdom  romme  sin  gård  og  herredet.  Den  gamle  høvdings 
skæbne  er  tragisk,  minder  om  Egils,  men  er  dog  væsenlig  forskel- 
lig derfra.  —  Nogen  lighed  med  denne  saga,  dog  tildels  endnu 
mere  tragisk  i  sine  enkeltheder,  er  Hrafnkelssaga.  Hoved- 
personen, Hrafnkell  gode,  er  meget  overmodig  og  behandler  en 
modstander  derefter;  imidlertid  bliver  han  af  denne  overmandet, 
mishandlet  og  undgår  med  nød  og  næppe  døden.  Han  bringes  i  en 
fornedrelsestilstand,  som  han  dog  benytter  til  at  skaffe  sig  magt 
og  myndighed  igen  og  det  lykkes  ham  at  skaffe  sig  oprejsning.  Det 
tragiske  forhojes  ved,  at  anledningen  til  fjendtlighederne  er  et 
drab,  som  Hrafnkell  mod  sin  vilje  begår,  men  som  han  på  grund 
af  en  hellig  ed  er  nødt  til  at  udføre.  —  Af  en  særlig  mork,  tragisk 
karakter  er  Reykdælasaga,  Droplaugarsonasaga 
ogHeidarvigasaga.  I  den  første  af  disse  bliver  den  uskyl- 
dige, ædle  gode  Åskell  dræbt,  men  for  han  udånder,  får  han  sine 
tilstedeværende  slægtninge  til  at  love,  at  de  ikke  vil  hævne  ham, 
men  modtage  forlig.  Men  den  ene  af  hans  sonner,  Viga-Skuta,  var 

udenlands;  efter  at  være  kommen  hjem,  føler  han  sig  forpligtet  til 
at  tage  hævn,  hvad  han  også  gor.  Selv  bliver  Skuta  tilslut  under- 
fundig dræbt  af  en  af  sine  modstandere,  efter  at  denne  har  lokket 
hans  fosterdatter  til  at  røbe  dennes  jordhus  og  indretningen  der- 
ved. I  Dropl.  s.  har  vi  det  også  med  lutter  kampe  og  drab,  der 
har  deres  udspring  i  spottende  udtalelser  om  enken  Dropløg; 
hendes  ene  son,  Helge,  bliver  dræbt,  men  hævnes  af  den  anden 
broder  Grimr;  denne  dommes  fredløs,  rejser  til  Norge  og  dør 
snart  efter  af  sår  efter  en  tvekamp.  Heidarv.  s.  er  fra  først  til  sidst 
en  gennemført  drabs-  og  blodhævnssaga;  hovedpersonerne  er  den 
urolige  høvding  Viga-Styrr,  Snorre  godes  svigerfader,  der  begår 
mange  drab  og  selv  dræbes  tilsidst,  samt  Viga-Barde  x),  hoved- 
manden i  den  såkaldte  Hedekamp;  han  landsforvises  og  vender 
aldrig  mere  tilbage.  —  Til  disse  sagaer  slutter  sig  endelig  N  j  å  1  s- 
s  a  g  a.  Bortset  fra  erotikkens  lidenskab,  der  her  ikke  findes,  er 
denne  saga  i  en  fremragende  grad  de  stærke  lidenskabers  historie; 
her  er  mange  indviklede  forhold  med  drabs-  og  blodhævnstilfælde, 
oprivende  stridigheder  og  voldsomheder;  her  er  på  den  ene  side 
mange  udmærkede  personer,  der  alle,  med  undtagelse  af  Kåre  og 
Flose,  får  et  hojtragisk  endeligt;  der  er  på  den  anden  side  lave  og 
nederdrægtige  karakterer,  der  bidrager  deres  til  handlingens  ud- 
vikling. Vi  skal  ikke  her  gå  i  det  enkelte;  kun  skal  vi  minde  om 
stridighederne  mellem  de  to  kvindelige  hovedpersoner,  Bergtora  og 
Hallgerdr;  om  Njålssonnernes  mange  fejder  og  drab,  hvoraf  det  på 
Hoskuldr  hvitanæsgode  har  en  særlig  betydning  for  tragediens  ud- 
vikling. Det  er  dette,  der  fører  til  Njåls  og  hele  hans  familjes  inde- 
brænding;  her  er  mange  spændende  og  ophojede  optrin.  Med  inde- 
brændingen  kunde  sagaen  synes  at  have  nået  sit  hojdepunkt;  det 
er  også  tilfaldet,  men  kun  tildels.  Næsten  af  en  ligeså  stor  interesse 
og  spændende  kraft  er  den  følgende  proces  på  altinget,  der  til  trods 
for  stedets  ukrænkelighed  skulde  ende  så  blodigt,  samt  endelig 
Kåres  hævn  over  indebrændingsmændene  såvel  i  ind-  som  i  ud- 
land. Det  tragiske  ved  hele  denne  historie  forøges  i  hoj  grad 
derved,  at  det  er  selve  den  vise  Njåll,  der,  til  trods  for  sin  brav- 
hed og  kløgt,  bliver  et  skæbnens  redskab  til  fremskyndelsen  af 
sagaens   tragiske   begivenheder.   Dette  er  måske  netop  det,  der  i 


J)  Man  lægge  her  mærke  til  alle  de  med  Viga-  (gen.  plur.  af  vig,  drab)  sam- 

sagalitteraturen  er  udført  dybest  og  finest,  med  en  psykologisk 
kunst,  der  søger  sin  mage.  Opmuntrende  og  oplivende  under  al 
denne  tragisk-betagende  handling  er  dog,  og  det  i  en  særlig  hoj 
grad,  SkarpheSins  færd  og  tale,  hans  bidende  sarkasmer  og  korte, 
fyndige  svar;  navnlig  bidrager  de  meget  til  at  dæmpe  følelsen  af 
uhyggen  ved,  hvad  der  foregår,  og  hvorimod  alt  hastende  stunder. 
Endelig  breder  den  omstændighed,  at  Hildigunnr  tilsidst  rækker 
Kåre  sin  hånd,  et  mildt  forsonende  skær  over  det  forudgangne.  — 
Sammen  med  og  indsat  i  Njåla  findes  sagaen  om  Gun  n  a  r  på 
HliSarende,  der  indeholder  et  par  mærkelige  ægteskabshistorier 
(Unnr — Hriitr,  HallgerSr — 3  gange  gift,  sidst  med  Gunnar)  med 
flere  spændende  optrin,  tildels  af  humoristisk  art  som  Gunnars  rejse 
og  stævning  af  Hriitr.  Hvad  der  her  er  særlig  tragisk,  er  Hallgerds 
skæbne  og  den  skæbnesvangre  rolle,  hun  spiller  for  alle  sine  mænds 
liv;  den  første  har  hun  besorget  taget  af  dage;  den  anden  elsker 
hun  og  bliver  dog  i  det  mindste  middelbart  årsag  i  hans  død,  men 
sorger  for,  at  drabsmanden  dræbes.  Endelig  bringer  hun  ulykken 
over  den  retskafne  og  ridderlige  Gunnar,  en  af  de  islandske  sagaers 
mest  sympatiske  skikkelser.  Gunnar  begår  drab,  som  Hallgerftr 
ved  sit  lumpne  tyveri  forvolder,  han  dommes  fredløs;  ved  bort- 
rejsen gribes  han  imidlertid  af  sit  hjems  underfulde  naturskønhed 
—  et  næsten  enestående  træk  —  og  bliver  hjemme.  Han  overfaldes 
nu  på  sin  gård  og  dræbes  efter  et  heltemodigt  forsvar;  også  her 
griber  Hallgerdr  ind  på  sin  sædvanlige  måde;  Gunnars  buestræng 
bliver  hugget  i  stykker,  hvorpå  han  beder  hende  om  at  sno  sig  en 
ny  stræng;  hun  har  imidlertid  ikke  glemt  »kindhesten«,  hun  fik  af 
Gunnar,  da  det  opdagedes,  at  hun  havde  ladet  —  stjæle.  Her  er 
der  fuldt  op  af  tragiske  optrin,  men  de  når  deres  hojdepunkt,  fore- 
kommer det  mig,  i  denne  sidste  handling  af  Hallgerdr.  Gunnars 
død  hævnes  af  Njåls  sonner.  Hallgerdr  synker  bagefter  ned  til  at 
blive  skurken  Hrapps  frille. 

Til  denne  slags  sagaer  slutter  sig  to  fredløshedssagaer 
i  særlig  forstand :GislasagaogGrettissaga.  I  den  førsie 
fortælles,  hvorledes  Gisle  Sursson  blev  fredløs  skovgangsmand, 
fordi  han  ifølge  sin  pligt  hævnede  sin  fostbroder,  men  dennes  bane- 
mand var  Gisles  egen  svoger;  her  er  grunden  til  fredløsheden  og 
Gisles  forspildte  liv  i  dobbelt  henseende  tragisk.  I  17  år  levede 
Gisle  som  fredløs,  allevegne  forfulgt  af  sine  fjender,  indtil  det  ende- 
lig lykkedes  dem  at  få  bugt  med  ham.  Under  alle  disse  forfølgelser 
er  Gisle  en  hojst  sympatisk  personlighed;  hans  bitre  skæbne  og 

hårde  lod  formildes  noget  ved  den  støtte,  han  fandt  hos  sin  trofaste, 
kloge  og  energiske  hustru,  der  endogså  kæmpede  ved  hans  side  i 
hans  sidste  stund.  Ejendommeligt  for  Gisle  er  hans  mange  dromme, 
som  volder  ham  bekymrede  stunder,  uden  at  han  dog  nogensinde 
taber  sin  ro  og  sit  tålmod.  Den  oprindelige  grund  til  drabene  og 
ulykkerne  var  i  øvrigt  et  par  kvinders  uforsigtige  ord  om  deres  lon- 
lige  tilbøjeligheder,  idet  de  trode,  at  der  var  ingen,  der  lyttede,  men 
Gisles  broder,  Torkel,  hørte  det  og  bragte  det  videre.  —  I  Gret- 
t  i  s  s  a  g  a  er  Gretter  den  stærke  hovedpersonen.  Fra  barnsben  af 
ilter  og  kåd,  en  rigtig  Till  Uglspil,  begår  han  forskellige  streger,  der 
mere  vidner  om  sindets  ustyrlighed  end  egenlig  ondskabsfuldhed. 
Navnlig  sin  fader,  der  ikke  yndede  ham,  spillede  han  forskellige 
puds,  og  dette  spåede  ham  ikke  noget  godt.  Ung  begår  han  sit 
første  manddrab,  og  han  bliver  efterhånden  indviklet  i  stadig  flere; 
endelig  blev  han  den  ufrivillige  årsag  til,  at  nogle  unge  Islændere 
brændte  inde  i  Norge;  hjemme  domtes  han  til  skovgang.  »Alt  er- 
farede han  på  engang,  sin  dom,  sin  broders  og  faders  død«.  Nu 
begyndte  der  for  ham  et  liv,  der  er  uden  sidestykke  i  de  øvrige 
sagaer.  Fredløs  flakker  han  om  fra  egn  til  egn,  efterstræbt  men 
også,  på  sine  steder,  støttet.  Selv  hjælper  han  alle  vegne  den  be- 
trængte, hvor  han  kan,  og  er  på  den  anden  side  ikke  bange  for 
manddrab,  hvor  det  ikke  kunde  undgås.  Hans  yndlingstilbojelighed 
var  at  slås  med  bersærker  og  fremfor  alt,  at  udrydde  spøgelser. 
Efter  at  han  endelig  tilligemed  sin  trofaste  broder  Illuge  havde 
taget  sig  ophold  på  en  næsten  utilgængelig  klippeø,  lykkedes  det 
hans  fjender  at  få  bugt  med  ham.  Hans  sidste  kamp  er  af  en  særlig 
vemodig-gribende  art.  Et  forhøjet  tragisk  moment  herved  var  det, 
at  der  var  tvivl  om,  hvorvidt  Gretter  i  virkeligheden  var  fredløs, 
da  han  dræbtes;  sagen  var  den,  at  efter  20  års  fredløshed  blev  man 
lige  så  fri  som  enhver  anden,  og  der  var  flere,  der  påstod,  at  de  20 
år  var  forløbne,  andre  regnede  ud,  at  der  manglede  en  uge.  Tiltrods 
for  alt  det  tragiske  i  denne  saga  er  den  egenlig  ikke  tragisk-tung  at 
læse;  dertil  bidrager  Gretters  aldrig  svigtende  humør  og  sorgløs- 
hed; han  ænsede  ingen  farer  og  det  var,  som  om  ingen  bitterhed 
kunde  fæste  rod  i  hans  sind.  Altid  havde  han  en  spøgende  bemærk- 
ning eller  et  fyndigt  ordsprog  til  svar  på  rede  hånd.  Rørende 
skildret  er  forholdet  mellem  ham  og  hans  moder,  samt  mellem  ham 
og  hans  yngre  broder,  der  fulgte  ham  i  døden.  —  Endelig  haves 
den  halvt  uhistoriske  H  a  r  &  a  r  s  a  g  a,  en  tredje  fredløshedens 
saga,  der  ender  med  fostbrødrene  Hor&r  og  Geirs  drab. 

På  overgangen  til  sagaer,  hvor  kærligheden  spiller  en  hoved- 
rolle, står  Laxdælasaga.  Den  kan  i  mange  henseender  stilles 
ved  siden  af  de  i  det  foregående  omtalte  sagaer;  men  dens  hoved- 
personer er  og  bliver  Gudrun  Osvifrsdatter  og  Olaf  pås  son  Kjartan; 
forholdet  mellem  disse  to  er  sagaens  hovedkærne.  De  elsker  hin- 
anden, trolover  sig  halvvejs  med  hinanden,  hvorpå  han  rejser  uden- 
lands. Imidlertid  forelsker  Kjartaus  fætter  sig  i  Gudrun  og  får 
hende  til  ægte  ved  en  tvetydig  beretning  om  Kjartans  færd  i  udlan- 
det. Gudrun  er  for  stolt  til  at  vænte  på  sin  formentlig  utro  bejler. 
Mellem  Kjartan  og  Gudrun  er  bruddet  ulægeligt,  det  gode  forhold 
kan  ikke  genoprettes.  Endelig  efter  flere  gensidige  fornærmelser 
udvirker  Gudrun,  at  Kjartan  bliver  dræbt;  men  om  hendes  følelser 
for  ham  både  for  og  senere  vidner  hendes  bekendte  svar;  »ham  var 
jeg  værst,  hvem  jeg  elskede  hojst«.  Der  er  dyb  tragik  i  hele  for- 
holdet, og  Gudruns  færd  er  af  stor  psykologisk  sandhed.  Hendes 
fire  giftermålshistorier  ligesom  også  Tord  Ingunnarsons  giftermål 
er  interessante. 

Vi  kommer  nu  til  de  egenlige  kærlighedssagaer.  Her 
møder  vi  for  det  første  Gunnlaugssaga  og  Bjarnarsaga, 
der  ligner  hinanden  overmåde  meget.  Den  førstes  indhold  er  oven- 
for meddelt.  I  den  sidste  saga  er  hovedpersonerne,  ligesom  i  hin, 
tre:  den  dejlige  bondedatter  Oddny  øfakkel,  digteren  Tord  Kol- 
beinsson  (I,  560—64)  og  Bjorn  (I,  496—99).  Oddny  og  Bjorn  elsker 
hinanden,  og  det  går  som  i  Gunnlaugssaga:  Tord  frir,  under  Bjorns 
ophold  udenlands,  til  Oddny  og  får  hende  til  ægtQ  efter  at  have 
sorget  for,  at  det  rygte  blev  udbredt,  at  Bjorn  var  død  af  sår.  Kort 
efter  kommer  imidlertid  Bjorn  hjem.  Tord  tror  at  kunne  forsone 
Bjorn  ved  at  indbyde  ham  til  sig;  Bjorn  tager  imod  tilbudet,  men 
forholdet  bliver  naturligvis  meget  værre;  kærligheden  mellem  ham 
og  Oddny  blusser  atter  op  med  fordoblet  styrke,  og  sagaen  lader 
os  skimte  et  ægteskabsbrud  fra  Oddnys  side.  Der  er  således,  til- 
trods for  lighederne,  uligheder  nok  mellem  sagaerne  om  Bjorn  og 
Gunnlaugr.  Striden  mellem  de  to  modstandere  ender  først  med 
Bjorns  fald  for  Tord.  Oddny  bliver  halv  vanvittig  af  sorg,  og  Tord 
ønsked  mange  gange,  at  Bjorn  var  ilive.  Kærlighedsforholdet  er  i 
denne  saga  ikke  skildret  så  himmelrent  og  yndefuldt  som  i  Gunn- 
laugss.;  det  ene  er  langtfra  en  gentagelse  af  det  andet.  Det  tra- 
giske udfald  er  lignende.  —  I  K  o  r  m  å  k  s  s  a  g  a  er  hovedpersonen, 
Kormåkr  (I,  526—31),  den  mægtige,  lidenskabelige  elsker;  hans 
udkårne  er  den  skonne  bondedatter  Steingerdr;  der  er  i  grunden 

intet  i  vejen  for  deres  ægteskabelige  forbindelse,  brylluppet  er  be- 
rammet, men  så  ødelægges  det  hele,  blot  ved  hans  utilgivelige 
nølen;  hendes  fader  bliver  så  opbragt,  at  med  giftermålet  er  det 
nu  for  bestandig  forbi.  Hvis  der  overhovedet  er  noget  tragisk  i 
forholdenes  udvikling,  forminskes  det  i  hoj  grad  ved  Kormåks  egen 
handlemåde,  som  ikke  kan  undskyldes.  Men  hans  vedblivende 
urokkelige  kærlighed  til  Steingerdr  og  til  hende  alene,  forsoner  os 
med  ham,  vor  sympati  følger  ham  og  dem  bægge.  Steingerdr 
bliver  to  gange  gift,  først  med  den  gamle,  affældige  Holmgongu- 
Berse  (I,  606 — 07),  hvem  hun  forlader,  dernæst  med  en  bonde. 
Kormåkr  forfølger  bægge  hendes  mænd  med  ufred  og  har  tve- 
kampe med  dem,  men  er  i  reglen  uheldig.  Han  og  Steingerftr  mødes 
ofte,  men  forholdet  mellem  dem  er  rent  og  pletfrit;  de  overnatter 
engang  på  samme  sted,  men  Kormåkr  lægger  et  nøgent  sværd  imel- 
lem dem;  det  er  Brynhilds  og  Sigurds  historie  om  igen.  Kormåkr 
finder  tidlig  sin  død  i  Skotland  på  en  måde,  som  ikke  står  i  for- 
bindelse med  hans  kærlighed.  —  Endelig  er  HallfreSarsaga 
en  historie  om  ulykkelig  elskov  mellem  digteren  Hallfredr  (I,  544 — 
54)  og  bondedatteren  Kolfinna.  De  får  ikke  hinanden;  hun  bliver 
gift  med  bonden  og  digteren  Gris  Sæmingsson,  hvem  Hallfredr 
aldrig  bliver  træt  af  at  spotte.  Selv  gifter  Hallfredr  sig  senere  i 
Sverrig  uden  dog  at  glemme  sin  første  kærlighed.  Han  mister  tidlig 
sin  hustru  og  kommer  tilbage  til  Island  og  træffer  her  engang  sam- 
men med  Kolfinna,  da  hun  var  til  sæters.  Han  overnattede  der  imod 
hendes  vilje,  i  hvert  fald  lod  hun  således,  men  forholdet  var  ikke  så 
rent  som  mellem  Kormåkr  og  Steingerdr.  Selvfølgelig  erfarede 
Gris,  hvad  der  var  sket,  og  fjendtlighederne  mellem  ham  og 
HallfreSr  udbrød  på  ny.  Hallfre&r  døde  tidlig,  men  heller  ikke  hans 
død  står  i  nogen  forbindelse  med  hans  kærlighedshistorie. 

Vi  har  her  i  korte  træk  skildret  de  enkelte  slægtsagaers  hoved- 
æmner  for  at  vise  deres  indbyrdes  lighed  og  forskel.  Ikke  om  en 
eneste  saga  kan  det  siges,  at  den  er  en  gentagelse  af  en  anden. 
Enhver  er,  hvad  de  fortalte  begivenheder  angår,  noget  for  sig  selv, 
noget  individuelt.  Der  er  ingen  grund  til  på  lignende  måde  at  gen- 
nemgå de  andre  sagaværker,  kongernes  eller  bispernes  historie 
osv.  Der  kan  i  dem,  navnlig  i  kongesagaerne,  findes  lignende  til- 
dragelser, kampe  og  ledingsfærd  i  det  uendelige,  private  fejder  og 
kærlighedshistorier,  men  der  er  ingen  anledning  til  særlig  at  dvæle 
ved  dem.  En  ting  er  der  dog,  der  er  fælles  for  omtrent  alle  sagaer, 
skont  den  stærkest,  dog  ikke  altid,  fremtræder  i  slægtsagaerne; 


[319-320]  —  312  — 

det  er  troen  på  den  altstyrende  skæbne  og  dens  magt.  Alle 
oldtidsfolk  var  fatalister  i  udpræget  forstand  og  vore  forfædre  ikke 
mindst.  Menneskets  liv  var  forudbestemt.  Helge  hundingsbanes 
kvad  begynder  med  at  beskrive  nornernes  virksomhed  ved  Helges 
fødsel;  ved  hver  mands  fødsel  bestemte  de  skæbnetrådens  længde. 
Utallige  gange  udtales  troen  på  skæbnen  i  sagaerne  ved  udtryk 
som:  »ingen  kan  modstå,  undgå,  ændre  skæbnen«  og  lign.  »Det  går 
med  de  fleste  ting,  som  det  skal  være«,  siger  den  skæbnehengivne 
Torstein,  da  han  erfarer,  at  barnet  ikke  var  blevet  sat  ud.  Alle, 
hoje  som  lave,  er  besjælede  af  følelsen  af  at  stå  under  denne  magt, 
og  den  har  sikkert  i  mange  tilfælde  virket  dels  æggende,  dels  slø- 
vende og  tilbageholdende.  Torsteins  adfærd  i  Gunnlaugssaga  er 
åbenbart  ganske  afhængig  af  den  skæbne,  som  drommevarslet  har 
åbenbaret  ham.  Det  er  drømmen,  der  er  en  åbenbarings  form  for 
skæbnen.  Sådanne  åbenbaringsformer  forekommer  oftere.  Dels  er 
det  d  r  6  m  m  e  (jfr.  fremdeles  Gislas.,  Laxdoela  o.  fl.),  dels  v  6  1  v  e- 
vers  og  fremsynte  mænds  udtalelser  eller  troldkyndige 
folks  ved  sejdkunster  frembragte  forudsigelser.  At  man  har 
sammenblandet  sådanne  forudsigelser,  for  så  vidt  som  de  er  histo- 
riske, med  skæbnen  selv,  er  sikkert  nok;  rimeligvis  har  også  de 
sandsigende  personer  selv  trot,  at  de  stod  i  en  hojere  magts 
tjæneste,  og  at  hvad  de  sagde,  var  noget,  de  ikke  selv  bestemte.  At 
deres  spådomme  i  de  fleste  eller  måske  i  alle  tilfælde  har  virket 
med  en  afgørende  suggestibilitet,  er  uomtvisteligt;  herpå  afgiver 
Vatsdælas.  et  af  de  klareste  beviser  i  vølvens  spådom  om  Ingimund 
og  dennes  handlen  derefter  x) ;  her  udtales  tillige  bestemt  antagel- 
sen af,  at  det  er  skæbnens  egen  bestemmelse,  der  udtales  af 
volven;  ti  Ingimund  siger:  »jeg  har  besluttet  at  ændre  min  stilling, 
og  jeg  har  i  sinde  at  drage  til  Island  mere  på  grund  af  skæbnens 
og  mægtige  tings  [dette  udtryk  betyder  sikkert  intet  særligt,  men 
er  væsenlig  tavtologisk]  bestemmelse,  end  af  egen  tilbøjelighed«  2). 

Personerne  i  sagaerne.  Disse  kan  for  det  første 
deles  i  frie  og  ufrie;  til  de  sidste  hører  alle  underordnede 
tjænestefolk  og  deslige.  Vi  vil  først  betragte  de  frie  personer  og  da 
begynde  med  de  m  a  n  d  1  i  g  e. 


i)  Jfr.  A.  Lehmann:  Overtro  og  trolddom  IV,  285  f. 
a)  Jfr.  herom  Bådth:  Studier  osv.  s.  III  f.  og  160. 

I  eddadigtene  kan  heltene  nærmest  deles  i  to  slags  (I,  91);  i 
sagaerne  er  forholdet,  som  vænteligt  var,  noget  anderledes  og  mere 
indviklet.  De  i  eddadigtene  forekommende  personer  havde  alle- 
rede i  forfatternes  tid  på  grund  af  deres  uhistoriske  væsen  fået 
noget  almindeligt,  stereotypt,  idealiseret  ved  sig,  medens  sagaens 
personer  alle  er  historiske,  og  hele  tiden  levede  i  folkets  tradition. 
Hine  helte  er  sagnets  store,  ædle  abstraktionsskikkelser,  sagaens 
personer  er  grebne  ud  af  livet,  som  de  gik  og  stod,  mennesker 
med  virkelighedens  kod  og  blod,  derfor  har  hver  sin  udprægede 
individualitet;  her  er  ingen  fællestyper.  Næppe  to  høvdinger  er 
ens,  skont  enkelte  træk  nok  kan  være  fælles.  Tiltrods  for  at  Bjorn- 
Oddnys  kærlighedshistorie  i  mangt  og  meget  ligner  Gunnlaugr- 
Helgas,  så  at  man  endogså  fejlagtig  har  kunnet  tro,  at  den  ene 
kun  var  en  genganger  af  den  anden,  er  der  dog  i  virkeligheden 
her  tale  om  vidt  forskellige  karakterer;  Bjorn  er  en  ganske  anden 
end  Gunnlaugr,  Oddny  helt  forskellig  fra  Helga,  undtagen  hvad 
deres  elskovs  styrke  angår.  Alt  dette  tyder  på,  at  de  enkelte  karak- 
terer fra  først  af  er  rigtig  fastholdte.  Nogle  få  type-rubrikker  kan 
derfor  vanskelig  opstilles. 

Vi  har  da  for  det  første  sådanne  mænd  som  Borg-mændene, 
først  og  fremmest  gamle  E  g  i  1 1  Skallagrimsson,  der  kun  lever  og 
ånder  for  sin  familje  og  sine  særinteresser,  der  hverken  bryder  sig 
om  »stat  eller  kirke«,  og  aldrig  træder  op,  undtagen  når  hans 
private  interesser  trues,  men  så  gor  han  det  også  med  så  meget 
storre  kraft  og  virkningsfuldhed,  at  alt  må  boje  sig  derfor;  til  dag- 
lig derimod  er  han  stille  og  medgorlig.  Er  modstanden  uover- 
vindelig for  menneskelige  kræfter,  må  der  resigneres,  men  det 
gores  ikke  med  det  gode,  og  så  finder  resignationen  sit  smukke 
og  gribende  udtryk  i  sang.  Egils  son  T  o  r  s  t  e  i  n  deltager  heller 
ikke  i  statssager,  og  dog  er  han  lovkyndig.  Skont  lidet  yndet  af 
faderen,  ligner  han  ham  dog  i  meget,  kun  er  han  mere  fredsom- 
melig og  medgorlig;  han  kaldes  »sagtmodig«;  således  vilde  Egill 
aldrig  være  bleven  kaldt;  ikke  desto  mindre  kan  han  optræde  med 
kraft,  når  det  gedder  at  værne  sin  ret  og  hævde  sin  myndighed. 
En  lignende  personlighed  som  Torstein  er  Å  s  k  e  1 1  gode  fra  My- 
vatn,  en  retskaffen  karakter,  der  fremfor  alt  vil  undgå  strid  og 
hader  blodsudgydelse;  under  en  hungersnød  stiller  han  sig  med  en 
uimodståelig  karakterfasthed  imod  mængdens  ønske  om  nt  lette 
udkommet  ved  at  udsætte  hornene  og  aflive  oldinge.  Ligesom 
Åskell  er  også  en  anden  høvding,  S  i  3  u-H  a  1 1  r,  et  særsyn  i  det 

10.  årh.  Denne,  landets  første  døbte  person,  er  godheden  selv;  alle 
vil  han  vel,  og  altid  søger  han  at  stille  lidenskaberne.  På  altinget 
1011  tilbyder  han,  for  at  forlig  kan  opnås,  endogså,  at  han  ikke  vil 
forlange  bøder  for  sin  dræbte  son,  Ljotr;  hvad  dette  vilde  sige  i  de 
tider,  der  her  er  tale  om,  ved  man.  Lignende  træk  forekommer  også 
hos  høvdingen  Ingimund  den  gamle  og  dennes  son  T  o  r  s  te  i  n, 
der  i  dødens  stund  udtaler,  at  han  ikke  har  været  uretfærdig  mod 
andre.  Alle  disse  mænd  havde  fortrinsvis  mere  eller  mindre  at 
sige  i  deres  eget  herred;  de  danner  en  overgang  til  de  egenlige 
statsmænd,  de  høvdinger  og  goder,  hvis  virksomhed  i  en  særlig 
grad  er  knyttet  til  altinget  og  hvad  der  her  foregik.  Det  er  kraftige, 
kloge  mænd,  der  i  og  for  sig  ikke  er  bange  for  voldsomheder  hver- 
ken ude  eller  hjemme;  de  kan  tillige  være  listige,  ja  ondskabsfulde 
og  fremfor  alt  herskesyge.  Sådanne  mænd  var  f.  ex.  Tungu-Oddr 
(Honsetoress.,  Egilss.),  Snorre  gode  (Eyrb.,  Laxd.),  Torbjørn 
(Håvard.),  Vermundr,  Viga-Styrr  (Eyrb.,  HeiSarvs.),  hvortil  Gud- 
mund d.  mægtige  (Ljosvetn.),  Einar  på  Tværå  (Glum.)  og  Torkel 
kraila  (Vatsd.)  også  må  henføres.  Det  er  dog  en  ikke  ringe  for- 
skel mellem  disse  indbyrdes.  Hos  Snorre  er  herskesyge  og  kløgt 
ikke  uden  stænk  af  listighed1)  de  mest  fremtrædende  egenskaber; 
hos  Gudmund  er  det  overmod  og  herskesyge,  hos  hans  broder 
Einar  klogskab,  hos  Tungu-Oddr  ondskabsfuldhed,  hos  Viga-Styrr 
overmod  og  voldsomhed  osv.  osv.  En  mand  som  Snorre  kommer 
aldrig  til  kort,  han  gor  aldrig  noget,  som  kan  gores  til  genstand 
for  spot  og  spe.  Det  kan  derimod  Gudmund,  ti  han  var  egenlig 
ikke  klog  eller  fremsynet;  han  var  den  første  til  at  ville  forære  Olaf 
d.  hellige  øen  Grimsø,  men  hans  kloge  broder  Einar  fik  forslaget 
forpurret.  Sammen  med  Einar  kunde  alle  de  »spage«  mænd  nævnes, 
det  er  juristerne  og  lovsigemændene,  sådanne  som  S  k  a  p  t  e  og 
hans  fader  t'oroddr;  de  indvikles  sjælden  i  stridigheder,  men 
hævder  deres  anseelse  og  autoritet  ved  åndelig  overlegenhed,  der  i 
samfundets  organisation  ikke  kan  undværes;  deres  bistand  og  råd 
må  søges  af  alle.  Dog  også  her  er  der  forskel.  Skapte  f.  ex.  er  lige- 
som hans  fader  ikke  fri  for  at  være  listig  og  falsk;  hans  uheldige 
optræden  på  altinget  1011,  hvis  fortællingen  derom  ikke  er  noget 
overdreven,  indbringer  ham  spot.  Hertil  kan  den  vise  N  j  å  1 1  også 


l)  Karakteristisk  er  Gretters  udtryk  til  hans  son  Torodd,  der  forgæves  havde 
efterstræbt  Gretters  liv:  „jeg  kan  gore  ved  dig,  hvad  jeg  vil,  og  jeg  er 
ikke  bange  for  dig,  men  jeg  er  bange  for  gubben,  din  fader,  Snorre  gode; 
hans  planer  har  bragt  mangen  en  til  at  bide  i  græsset". 

regnes;  han  har  en  ejendommelig  karakter.  Han  kan  undertiden 
ægge  sine  stridbare  sonner,  når  han  er  bleven  hårdt  prøvet,  ved 
forblommede  udtryk  til  hævn  og  drab.  På  den  anden  side  er  han 
den  fredsommeligste,  mest  rettænkende  mand,  der  vil  alle  vel  og 
kun  altfor  vel:  han  fatter  dybe  planer,  men  med  hensyn  til  disse  er 
han  omtrent  enestående  og  en  modsætnjng  f.  ex.  til  Snorre  gode, 
idet  de  jævnlig  mislykkes  og  fører  til  uheld  og  ulykke;  han  ligesom 
mangler  den  fornødne  kraft  og  stålsatte  hensynsløshed.  —  Af  en 
anden  art  er  igen  en  høvding  som  F  1  o  s  e;  han  vil  helst  undgå  alt, 
hvad  der  kan  stifte  ulykker,  i  grunden  en  brav  og  hæderlig  mand, 
men  svag  er  han  ikke.  Tvungen  ind  på  hævnens  bane,  udfører  han 
hævnen  på  en  grundig  måde  og  véd  bagefter  med  kraft  og  måde- 
hold at  hævde  sin  stilling  og  sin  aldrig  forminskede  anseelse.  Om 
hans  modstander,  den  ædle  K  å  r  e,  gælder  det  samme,  men  han 
var  aldrig  en  høvding  i  egenlig  forstand  som  Flose.  Med  Kåre  går 
vi  over  til  en  ny  gruppe  af  mænd ;  det  er  de  t  a  p  r  e,  heltene,  hvis 
ungdom  går  til  berommelig  færd  helst  på  udenlandsrejser  og 
vikingetog,  for  hvem  det  gælder  ved  ærlig  krigerfærd  at  høste  ære 
og  guld  (Kåre,  Gunnar);  deres  sind  er  ædelt,  deres  skjold  uplet- 
tet, ingen  umenneskelighed  skæmmer  deres  krigshæder.  De  slår 
ikke  folk  ihjæl,  bare  for  at  se  blodsudgydelsen.  Det  gor  derimod 
en  mand  som  P  o  r  g  e  i  r  r  Håvarsson  (jfr.  ovf.  306),  hvis  hele  færd 
er  præget  af  den  storste  voldsomhed  og  dybeste  ringeagt  for  et 
meneskes  liv,  men  til  frygt  kender  han  og  hans  ligemænd  ikke;  det 
er  i  det  hele  lidet  sympatiske  personer.  Deres  valgsprog  er:  »dræb 
så  mange,  du  har  lyst,  ligegyldigt  om  de  er  sagesløse  eller  ikke,  og 
giv  aldrig  bøder  for  dem,  gor  aldrig  uretten  god  igen«.  Hertil  hører 
mænd  som  P  o  r  k  e  1 1  håkr  (Njåla),  H  o  lm  g  6  n  gu-B  e  r  s  e 
(Kormåkss.),  jfr.  Einar  fluga  (Harald  hårdrådes  s.)  og  fl.  Enten 
får  disse  mænd  ikke  Ion  som  forskyldt,  idet  de  dør  af  alderdom 
(Berse),  eller  også  bliver  de  dræbte;  i  enkelte  tilfælde  finder  de 
deres  overmand  i  hensynsløshed,  som  Forkell  i  Skarphedin  i  det 
kostelige  optrin  på  altinget,  og  bliver  til  spot;  man  mærker  da  sam- 
tidens skadefryd  igennem  sagaens  skildring,  og  den  forplanter  sig 
til  læseren.  Virkelige  illmenni,  som  sagaerne  kaldte  dem,  skurke, 
skildres  næppe  blandt  de  egenlige  høvdinge,  med  mindre  sådanne 
gamle,  ondskabsfulde  personer  som  P  6  r  6  1  f  r  bægifotr  (Eyrb.) 
og  den  underfundige  rævepels,  Mordr  (Njåla),  kan  regnes  hertil; 
derimod  findes  de  blandt  den  lavere  klasse  af  befolkningen.  I  mod- 
sætning til  de  sidste  néevnte  vilde  krigsniéend  står  de  mange  andre. 

der  af  omstændighederne  drives  til  kampe  og  mandskab  af  forskel- 
lige ydre  grunde,  men  som  ellers  kan  være  særdeles  medgørlige  og 
brave  mennesker.  Disse  findes  så  godt  som  i  alle  sagaer  (også 
Kåre  kan  siges  at  hore  til  dem).  Det  er  handlekraftige,  energiske, 
som  oftest  usammensatte  naturer,  der  holder  på  mandsæren  og 
slægtshæderen,  og  for  hvem  det  gælder  at  stå  i  det  mindste  jævn- 
sides med  andre  standsfæller  i  enhver  henseende.  Det  er  ikke  nød- 
vendigt at  opregne  alle  disse;  de  ligner  ofte  hinanden,  men  også 
her  er  der  væsensforskelligheder  tilstede.  Særlig  fortjæner  V  i  g  a- 
g  1  u  m  r  at  nævnes;  hans  tapperhed  er  uden  grænser,  men  han  har 
en  egenskab  for  sig  selv,  en  vis  snuhed  og  lyst  til  at  føre  andre  bag 
lyset  og  benytte  tvetydige  udtryk;  han  bibringer  en  ung  mand  den 
tro,  at  han  er  ophavsmanden  til  et  drab,  Glumr  selv  har  begået,  og 
bevirker  derved,  at  sagsanlæggelsen  bliver  urigtig;  han  aflægger 
ed  ved  3  templer  på,  at  han  ikke  har  dræbt  en  modstander,  men 
eden  er  indrettet  således,  at  han  tillige  sværger  at  være  baneman- 
den. Det  hjælper  ham  foreløbig,  men  han  får  bagefter  at  føle,  at 
fals  slår  sin  egen  herre  på  hals.  Vi  nærer  en  vis  beundring  for  ham, 
men  ikke  egenlig  nogen  sympati;  derimod  har  en  mand  som  V  i  g  a- 
S  k  u  t  a  og  andre  lignende  personer,  hvis  færd  helt  igennem  er 
åben  og  ærlig,  men  som  må  bukke  under  til  sidst,  vor  fulde  med- 
følelse. Således  er  også  vor  fulde  sympati  på  G  u  n  n  1  a  u  g  s  og 
Bjorns,  men  ikke  i  samme  grad  på  Hrafns  og  Tords  side, 
netop  fordi  de  ikke  bærer  sig  ganske  ærlig  ad,  og  dog  er  der  atter 
stor  forskel  på  de  to  sidst  nævnte.  Tord  er  underfundig  og  ikke 
nogen  god  karakter  —  således  som  sagaen  skildrer  os  ham;  men 
det  er  muligt,  at  den  overdriver  noget;  om  Hrafns  optræden  jfr.  ovf. 
287.  Til  de  her  nævnte  personer  slutter  sig  sådanne  ulykkelige 
som  G  i  s  1  e  og  G  r  e  1 1  e  r,  disse  to  typiske  skovgangsmænd,  der 
dog  er  så  forskellige  som  vel  muligt.  Den  ene,  Gisle,  er  rolig,  med 
et  lidt  melankolsk  temperament,  der  uden  betænkning  følger  plig- 
tens hellige  bud  og  tager  følgerne  deraf  med  koldsindighed  og  fast- 
hed; en  sjælden  harmonisk  sjæl  møder  os  hos  ham.  Anderledes 
med  Gretter,  denne  rastløs  omflakkende,  opvakte  og  livlige  mand, 
uden  spor  af  melankoli,  men  altid  oplagt  til  spøg  og  vittighed.  Så 
er  der  endelig  de  erotiske  helte,  der  dog  tildels  falder  sammen 
med  de  omtalte;  det  er  ikke  måneskinsmennesker,  ikke  sukkende 
eller  romantisk  smægtende  trubadurer;  de  er  kraftige,  kærnesunde 
karle,  der  elsker  hæftig,  lidenskabelig  og  trofast,  og  som  er  rede 
til,  hvad  ojeblik  det  skal  være,  at  kæmpe  på  liv  og  død  med  med- 

bejlerne.  Heller  ikke  de  er  støbte  i  en  og  samme  form;  der  er  stor 
forskel  på  en  Gunnlaugr  og  en  Hallfredr,  på  en  Bjorn  og  en  Kjartan 
osv.  I  grunden  er  den  sidste  måske  den  mindst  sympatiske;  der  er 
noget  ufint  ved  ham,  f.  ex.  i  hans  3  dages  belejring  af  Gudruns  og 
hendes  familjes  hjem.  Hvor  ganske  anderledes  bærer  Gunnlaugr 
sig  ikke  ad. 

Det  var  sagaens  høvdingeklasse,  der  her  i  korte  træk  er 
skildret.  Der  forekommer  i  dem  et  utal  af  andre  ringere  bønder; 
men  også  med  hensyn  til  disse  er  forskellen  meget  stor.  Særlig 
kostelige  er  sådanne  personer,  der  er  blevne  meget  rige,  men  som 
er  af  ringe  herkomst;  som  mennesker  er  de  ganske  ubetydelige,  de 
er  ofte  gærrige,  mistænksomme  og  af  lav  tænkemåde.  På  grund 
af  deres  rigdom  har  de  ofte  gjort  et  godt  parti  og  fået  en  kone, 
som  i  alle  henseender  er  dem  overlegen,  og  som,  når  det  gælder, 
også  viser  sig  at  være  den  rådende  i  huset;  de  finder  sig  i  tingene 
uden  just  at  føle  sig  ulykkelige,  men  undertiden  ser  de  sig  nødt  til 
»at  gå  fra«  deres  usselrygge  af  ægtemænd.  Disse  mindre  bønder 
støtter  sig  ofte  til  egnens  høvdinger,  hvis  sonner  de  undertiden  har 
taget  til  opfostring.  En  af  de  kosteligste  skikkelser,  der  hører  her- 
hen, er  Njålas  Bjorn  i  Mork,  en  rigtig  pralhans  og  hare,  men  dog 
ikke  uden  gode  egenskaber  som  trofasthed.  Man  ler  af  ham,  men 
yder  ham  samtidig  sin  sympati. 

Af  t  r  æ  1 1  e  og  andre  tredje  rangs  personer  findes  ikke  få.  De 
er  enten  trofaste  mod  deres  herre,  undertiden  storsindede  og  om- 
hyggelige, påpasselige  og  sympatetiske,  som  den  rapfodede  I  r  e 
(Egilss.),  og  lonnes  derefter  (frigives  og  hædres).  Enestående  ædel, 
men  næppe  synderlig  historisk  er  S  k  i  S  e  (Svarfd.).  Andre  er  der- 
imod rigtig  trodsige,  uforskammede  og  dertil  uforfærdede  (t'råndr 
i  Egilss.)  og  brugelige  til  alskens  skurkestreger  (Melkolfr  i  Njåla). 
Af  en  særlig  humoristisk  art  er  de  to  navnet5  o  r  b  j  6  r  n  i  Grettiss., 
hvoraf  den  ene  havde  tilnavnet  »usling«,  den  anden  »stakkel«;  de 
kæmper  med  hinanden  og  fælder  hinanden;  men  disse  to  er  mulig 
tildels  folkehumorens  kostelige  skabninger. 

Endelig  er  der  de  egenlige,  professionelle  skurke,  stim  æ  n  d- 
e  n  e  (flugumenn)  og  andre  af  lignende  art.  De  første  er  rene 
vagabonder,  der  lader  sig  købe  til  snigmord  og  andre  ugærninger. 
Ofte  kommer  de  tilkort  og  tages  tilfangc,  dræbes  eller  mishandles 
og  forhånes  og  sendes  således  tilbage  til  den,  der  sendte  dem 
(Bjarnars.  og  fl.).  Til  disse  hører  de  egenlige  bersærker,  disse 
personer,  der  næsten  altid  er  ikke-islandske,  d.  v.  s.  enten  fore- 

kommende  i  udlandet  eller  som  midlertidigt  opholdende  sig  på 
Island1),  de  er  de  eneste  personer,  der  så  at  sige  altid  skildres  på  en 
og  samme  måde;  her  finder  vi  først  en  uforanderlig  type.  De 
enkelte  optrædende  bersærker  skildres  nemlig  på  samme  måde 
uden  individuelle  egenskaber;  alle  skummer  de  og  hyler  af  raseri, 
alle  bider  de  i  deres  skjolderande  osv.,  og  alle  opfører  de  sig  tøl- 
peragtig, og  altid  eller  som  oftest  er  grunden  til,  at  de  nævnes,  en 
og  den  samme  (overmod  og  frieri  til  en  eller  anden  bondedatter) ; 
det  går  dem  også  alle  på  en  og  samme  måde;  en  ung  helt  træder 
op  (Glumr,  Egill,  fremfor  alle  Gretter,  jfr.  hans  beromte  kamp  med 
de  12  bersærker  i  Norge)  og  slår  dem  ihjæl  eller  behandler  dem 
således,  at  de  må  løse  sig  sårede  af  holmen  med  skam  og  vanære 
for  livstid.  Billedet  af  dem  er  stivnet  og  stereotypt,  hvilket  uden 
tvivl  kommer  af,  at  vi  her  har  at  gore  med  personer,  der  så  at 
sige  slet  ikke  fandtes  på  Island  og  snarest  er  at  opfatte  som  hørende 
forhistorien  til.  Deraf  kommer  det  også,  at  flere  har  samme  navn 
(Ljotr,  Soti),  ligesom  Heidr  er  et  fælles  navn  for  sejdkvinder2). 

Sagaernes  personer  bliver  i  reglen  ganske  kort  skildrede.  Det 
er  da  som  oftest  den  ydre  beskrivelse  af  dem,  der  gives  og  da 
temlig  nojagtig.  Vi  erfarer  deres  ansigts  form  og  farve,  mund  og 
næse,  ojne  og  pande,  hår  og  hårfarve,  for  ikke  at  tale  om  deres 
hojde  og  drojde  osv.  Altid  fremhæves  med  et  særlig  skarpt  blik 
de  forskellige  legemsfejl,  de  mulig  har.  Det  var  navnlig  disse,  der 
gav  anledning  til  alle  de  utallige  øgenavne,  som  sagaernes  per- 
soner så  rigelig  er  udstyrede  med,  og  som  på  et  senere  trin  kunde 
gå,  og  i  virkeligheden  ofte  gik  over  til  at  blive  faste  egennavne 
(grettir,  skjdlgr,  kdri  osv.).  Det  er  ingenlunde  hensigten,  at  lade 
sagaernes  helte  stråle  som  idealer  med  hensyn  til  skonhed.  Det  er 
atter,  kun  ganske  enkelte,  der  berommes  derfor.  Også  dette 
viser  sagaernes  upartiskhed  og  samvittighedsfuldhed.  Personernes 
åndelige  tilstand  skildres  derimod  ikke  nær  så  udførlig  i  det  hele; 
nogen  psykologisk  omstændelig  analyse  som  hyppig  i  moderne 
romaner  og  noveller  gives  der  heldigvis  ikke.  I  ganske  få,  træffende 
ord,  med  et  eller  to  eller  efter  omstændighederne  flere  adjektiver 
fremhæves  de  vigtigste  egenskaber.  Når  det  om  Torstein  hedder, 
at  han  var  »en  vis  mand  og  sagtmodig,  mådeholden  i  alle  ting«. 


>)  Mænd  som  Skallagrimr  var  ikke  virkelige  bersærker,  skont  de  undertiden 

kunde  bringes  i  et  vildt  raseri. 
2)  Jfr.  fieinzel:  Die  beschreibung  s.  126. 

nævnes  netop  her  de  egenskaber,  som  han  kommer  særlig  til  at 
vise  som  en  optrædende  person  i  sagaen  (Gunnls.).  Om  høvdingen 
Illuge  den  sorte  hedder  det  (sst.),  at  »han  var  meget  hårdsindet  og 
støttede  godt  sine  venner«,  —  atter  egenskaber,  som  han  netop 
udfolder  i  sagaen.  Om  Gunnlaugr  selv  hedder  det  først,  at  han 
»var  tidlig  moden«  —  dette  går  både  på  det  legemlige  og  det 
åndelige,  —  dernæst  anvendes  usædvanlig  mange  (9)  adjektiver  for 
at  beskrive  hans  ydre,  medens  hans  åndelige  egenskaber  betegnes 
ved:  »voldsom  i  sit  sind,  tidlig  ærgærrig,  mod  alt  uskånsom  og 
hård,  stor  skjald  og  tilbojelig  til  at  digte  nid«  —  altså  en  forholds- 
vis udførlig  beskrivelse.  Hans  modstander  Hrafn  beskrives  kun 
efter  sit  ydre,  undtagen  for  så  vidt  som  han  tillige  siges  at  have 
været  en  »stor  skjald«.  Og  således  fremdeles.  Udmærket  og  om- 
trent enestående  er  beskrivelsen  af  Vallaljotr  og  hans  efter  hans 
sindsstemninger  vekslende  klædedragt;  når  han  var  veltilfreds  og 
glad,  havde  han  en  brun  kjortel  og  en  guldindfattet  økse  af  en 
særlig  art,  men  når  han  var  vred  og  gik  med  drabstanker  havde 
han  en  sort,  kort  kjortel  og  en  økse  med  jærnbeslået  skaft.  Vi  lærer 
altså  personerne  kun  at  kende  i  de  store  træk  ved  den  direkte  be- 
skrivelse af  dem,  og  dog  kender  vi  de  allerfleste  så  godt,  og  de  står 
for  os  så  klart  og  skarpt,  at  det  er,  som  vi  kendte  deres  sjcds  lon- 
ligste  kroge,  deres  allerinderste  tanker.  Det  som  fornemmelig  be- 
virker dette,  er  de  mesterlig  skildrede  handlinger  og  optrin,  som 
personerne  er  knyttede  til  eller  midtpunkt  i,  de  ligeså  mesterlig 
formede  samtaler,  hvori  personerne  ofte  dog  kun  middelbart  og  ad 
omveje  afslører  deres  indre  for  os.  Hvor  inderlig  klar  står  ikke 
f .  ex.  en  person  som  Gretter  for  os  i  alle  hans  livs  forskellige  afsnit 
og  optrin,  først  som  den  uvorne  dreng,  der  drejer  halsen  om  på  sin 
faders  gæslinger  og  skamskænder  hans  hoppe  for  at  slippe  for  den 
ulejlighed  at  vogte  den,  —  som  klør  sin  gamle  faders  ryg  med 
uldkarter,  også  for  at  være  fri  for  denne  kedelige  gærning,  —  som 
dernæst,  som  voksen  mand,  helt  igennem  trodser  de  farer,  der  om- 
giver ham  lige  til  hans  død,  hvilket  vilde  blive  for  vidtløftigt  her 
at  opregne.  1  enkelte  og  storslagne  træk  står  sagaernes  personer 
for  os  i  alle  deres  forehavender,  i  al  deres  goren  og  laden,  i  skil- 
dringens sollyse  dagskcer.  Dette  deres  halvubevidste,  middelbare 
sjælemaleri  er  en  u  o  p  n  å  e  t  kunst,  ganske  anderledes  god  kunst 
end  nutidens  ofte  sidelange  beskrivelser  af  sjælstilstande  med  til— 
behor. 

Og  nu  kvinderne.  De  forekommer  naturligvis  ikke  i  et  så 


[328-329]  _   320  — 

stort  antal  som  mændene,  og  det  er  sædvanlig  kun  gifte  kvinder, 
der  optræder,  eller  sådanne,  der  skal  til  at  giftes.  Den  i  det  fore- 
gående almindelige  beskrivelse  af  mændene  kunde  i  mange  punkter 
overføres  på  kvinderne.  De  er  indbyrdes  lige  så  forskellige  som 
mændene;  her  er  ingen  generaliseringer,  ingen  almindelige  typer 
tilstede. 

Ved  giftermålet  er  der  i  det  hele  kun  sjælden  tale  om  brudens 
tilbøjelighed;  den  kan  være  tilstede,  men  det  er  ikke  hende  selv 
(undt.  når  hun  var  enke),  men  hendes  fader  eller  nærmeste  frænder, 
der  bestemmer,  hvem  hun  skal  have  til  mand.  Sjælden  eller  aldrig 
kan  der  således  være  tale  om  en  lang  kærlighedshistorie  for  gifter- 
målet. Om  gensidig  kærlighed  er  der  derfor  kun  i  ganske  enkelte 
tilfælde  tale  (Sorle  og  Gudmund  den  mægtiges  datter  i  Ljosv.), 
hvilket  bekræftes  ved  det  næsten  stående  udtryk:  »der  opstod 
[d.  v.  s.  efter  brylluppet]  et  kærligt  forhold  mellem  ægtefolkene« 
(tokusk  goåar  dstir  med  peim).  I  det  hele  er  der  kun  tale  om  gode 
og  lykkelige  ægteskaber.  Om  konen  som  husfrue  får  vi  ikke  ret 
meget  at  vide.  Hun  gor  sin  daglige  gærning  i  hjemmet,  uden  at 
have  lejlighed  til  at  blande  sig  i  andre,  særlig  politiske,  sager.  I 
sit  hjem  er  hun  æret  og  agtet  og  hendes  myndighed  på  gården, 
f.  ex.  overfor  tyendet,  var  næsten  uindskrænket;  manden  lod  hende 
ofte  råde  i  al  fald  med  hensyn  til,  hvad  der  kaldtes  at  være  innan 
stokks  (husvæsnet) ;  således  antager  Bergtora  selv  en  tjæneste- 
karl.  Kun  engang  omtales  en  kone,  der  indenfor  herredet  og  i  dets 
sager  endogså  på  sammenkomster  gor  sin  autoritet  i  mandens  fra- 
vær gældende;  men  det  var  også  Egill  Skallagrimssons  datter- 
datter, Torbjorg  d.  digre,  gift  med  høvdingen  Vermund  i  Vats- 
fjorden.  Da  Gretter  engang  var  så  uheldig  at  blive  taget  til  fange 
af  de  isfjordske  bønder  i  Vermunds  herred  og  skulde  hænges,  kom 
hun  tilfældigvis  derhen  og  befalede,  at  Gretter  skulde  løslades,  hvis 
han  vilde  love  ikke  at  gore  bønderne  dér  nogen  ufred,  og  skont 
bønderne  heller  end  gærne  vilde  se  Gretter  i  galgen,  turde  de  ikke 
andet  end  gore  som  Torbjorg  vilde.  Da  så  Vermund  kom  hjem, 
var  han  ikke  særlig  glad  ved  hendes  handling,  men  hun  svarede 
bl.  a.,  at  så  vilde  han  anses  for  en  endnu  storre  høvding,  når  han 
havde  en  kone,  som  turde  gore  det,  hvorpå  Vermund  takkede 
hende  for,  hvad  hun  havde  gjort.  Der  findes  oftere  eksempler  på, 
at  konerne  ser  bedre  og  forstår  klarere,  når  der  er  svig  påfærde, 
og  advarer  da  mændene,  men  i  reglen  forgæves.  Bravhed,  blidhed 
og  forsøg  på  at  formilde  og  glatte  over  er  i  det  hele  gennemgående 

træk  hos  sagaens  kvinder.  Ægteskabsbrud  findes  yderst  sjælden 
omtalte  eller  antydede;  skilsmisse  findes  nogle  gange,  hvortil  der 
kunde  være  forskellige  grunde,  som  ukvindelighed  (Audr-Jr'ordr  i 
Laxd.),  impotens  hos  manden  (Unnr-Hrutr,  Njåla),  mandens  usle 
opførsel  osv.  Troskab  er  derimod  en  almindelig  dyd.  Rørende 
er  den  hengivenhed  og  trofaste  ståen  last  og  brast  med  manden, 
som  Gisle  Surssons  hustru  Audr  viser  under  mandens  lange  og 
trange  fredløshedsår.  Alle  kender  Bergtoras  beromte  svar  lige  for 
indebrændingen:  »ung  blev  jeg  givet  Njåll,  og  jeg  har  lovet  ham, 
at  vi  skulde  have  samme  skæbne«.  Moderkærligheden  er  stærk 
og  opofrende;  rørende  er  den  skildret  i  forholdet  mellem  Gretter 
og  hans  moder;  »jeg  ved,  at  mod  barnet  er  moderen  bedst«  ytrer 
han.  Når  sonnen  bliver  dræbt,  er  moderen  hævngærrig  og  helmer 
ikke,  for  hævnen  er  taget,  hvis  der  er  mulighed  derfor. (Egils  dat- 
ter Torgerd,  hævnen  efter  Kjartan,  —  hendes  datter  Turid,  hæv- 
nen efter  Hallr,  HeiSarv.  —  jfr.  Bjargey  i  Håvard.);  ligeledes  er 
søsteren,  når  det  kommer  til  stykket,  lidet  tilfreds  med  drabet  på 
sin  broder,  uagtet  hun,  for  at  hævne  sin  mand,  har  opfordret  dertil 
(Tordis,  Gisle  Surssons  søster).  Grusom  hævn  over  deres  dræbte 
mænd  afstedkommer  kvinder  som  Gudrun  (Laxd.)  og  Hildigunnr 
(Njåla).  Sådanne  kvinder  er  opfyldte  af  flammende  lidenskab  og 
umættelig  hævntørst;  der  er  noget  dæmonagtigt  ved  dem,  og  de 
bruger  —  ligesom  Brynhild  (I,  92)  —  ikke  altid  de  hæderligste 
midler  for  at  få  deres  vilje.  Fremfor  alle  i  så  henseende  må  Gud- 
run (Laxd.)  og  HallgerSr  (Nj.)  nævnes.  Men  i  modsætning  til 
Gudrun,  der  helt  igennem  trods  sine  fejl  er  en  storslået  og  impo- 
nerende karakter,  og  som  har  en  virkelig  grund  til  sin  opførsel, 
står  den  sidstnævnte,  der  ikke  alene  er  hævnlysten  og  overmodig, 
men  også  en  slet  og  umoralsk  karakter;  hun  lader  stjæle  mad  til 
sig,  bringer  død  og  fordærvelse  over  alle  dem  hun  kommer  i  berø- 
ring med,  for  tilsidst  at  synke  så  dybt  at  blive  den  laveste  og 
foragteligste  persons  frille,  som  nogen  saga  har  at  opvise;  man 
kommer  uvilkårlig  til  at  tænke  på  en  skikkelse  som  Marie  Grubbe, 
og  dog  var  denne  sikkert  ikke  så  slet  som  HallgerSr;  men 
strålende,  indtagende,  med  ævner  til  at  fortrylle  mænd  var  hun. 
Der  er  i  øvrigt  noget  småligt  ved  hende  ligesom  forresten  også 
ved  hendes  kvindelige  modstander,  Bergtora;  denne  giver  ellers 
et  godt  billede  af  en  almindelig  hustru,  der  styrer  sin  gård  godt 
uden  nogen  særlig  fremragende  åndelig  egenskab.  Den  strid,  de 
to  forer  med  hinanden  ved  efterhånden  at  besørge  en  række  af 

mænd  dræbte  for  hinanden,  gor  unægtelig  et  noget  ravnekrogs- 
agtigt  indtryk;  den  stolthed,  som  deri  viser  sig,  kan  vi  ikke  sætte 
synderlig  pris  på.  Sandheden  synes  at  være,  at  den  kvindelige 
stolthed  og  den  kvindelige  smålighed  ofte  er  i  et  uhyggeligt  slægt- 
skab med  hinanden.  En  anden,  men  ublodig  kvindetvist  findes  i 
Ljosvetn.  s.  mellem  Gudmund  d.  mægtiges  og  Tore  Helgasons 
hustruer;  heller  ikke  denne  strid  og  dens  anledning  imponerer  ved 
sin  indre  hojhed  og  gor  ingen  af  de  stridende  parter  nogen  ære. 
Mener  kvinden,  at  hun  er  bleven  forurettet,  glemmer  hun  det  aldrig 
og  søger,  ligesom  manden,  at  hævne  sig  for  eller  senere.  Særlig 
interesse  knyttes  der  til  de  kvinder,  der  optræder  som  elskende.  I 
reglen  får  de  aldrig  dem,  hvem  de  elsker,  men  bliver  af  deres 
fædre  bortgiftede  til  andre,  hvem  de  ikke  vil  have.  De  bærer 
deres  skæbne  med  resignation,  tildels  måske  uden  bitterhed  og 
synes  at  have  fundet  et  vist  behag  i  deres  mænd  som  Steingerdr 
(Korms.)  og  Kolfinna  (Halfred.);  de  to  andre:  Oddny  og  navnlig 
Helga  kunde  derimod  mindre  finde  sig  i  deres  giftermål,  og  de 
glemte  aldrig  deres  første  kærlighed.  Over  alle  andre  hæver  sig 
Gudruns  mægtige  skikkelse;  hun  holder,  tiltrods  for  sin  oprinde- 
lige kærlighed  til  Kjartan,  i  virkeligheden  af  Bolle,  og  hun  lader 
denne  hævne.  Hun  er  den  kloge  kvinde,  der  forstår  at  bevare  sin 
koldsindighed  og  ydre  ro;  trods  alle  skæbnens  tilskikkelser  beva- 
rer hun  sin  overlegenhed  og  sit  ry  til  sin  dødsdag,  og  står  således 
værdig  ved  siden  af  sin  trofaste  ven  og  rådgiver,  Snorre  gode. 
Hun  lader  Kjartan  dræbe,  det  er  sandt;  men  hun  var  bleven  hårdt 
krænket  af  ham,  foruden  at  hun  havde  haft  grund  til  at  tvivle  om 
hans  oprigtighed,  og  skylden  lå  ligeså  meget  på  hans  som  på 
hendes  side;  det  er  ikke  dette,  der  kaster  en  plet  på  hendes  karak- 
ter, men  vel  det,  at  hun  lod  det  prægtige  hovedlin  (motr),  der 
ganske  vist  oprindelig  havde  været  hende  tiltænkt,  rane  og  øde- 
lægge. Det  var  atter  noget  småligt,  men  det  er  også  det  eneste 
smålige  eller  mindre  ædle,  der  klæber  ved  hende.  Hvor  stor  viser 
hun  sig  derimod  ikke  efter  drabet  på  Bolle  i  hin  beromte  samtale 
med  hans  drabsmænd,  og  hvor  selvstændig  viser  hun  sig  ikke 
under  selve  brylluppet  med  sin  sidste  mand,  da  denne  vilde  lade 
en  mand  pågribe,  der  havde  tyt  til  hendes  hjælp.  En  ren  mod- 
sætning til  Gudrun  er  Kjartans  hustru,  den  blide  Hrefna,  som 
elskede  sin  mand  og  hentæredes  af  sorg  og  græmmelse  efter  hans 
død.  Enkelte  underordnede,  tiltalende  kvindeskikkelser  findes  der 
også,  f.  ex.  den  unge  Gudrid  (i  Gisle  Surss.)  osv. 

Alle  disse  kvindekarakterer  er  helstøbte  og,  ligesom  mænde- 
nes, rent  individuelle.  De  kunde  fortjæne  en  bedre  og  fuldstæn- 
digere  analyse,  end  den,  der  her  i  korte  og  almindelige  træk  er 
given.  De  beskrivelser,  som  sagaerne  giver  af  kvinderne,  er  endnu 
kortere  end  mændenes,  og  det  er  da  atter  det  ydre,  der  træder  i 
forgrunden.  En  kvinde  beskrives  hyppigst  som  væn  d.  e.  statelig 
og  velvoksen,  som  frid,  smuk  af  åsyn,  eller  fogr,  en  skonhed, 
ojnene,  ojenbrynene,  håret  beskrives  eller  antydes  oftest.  Dygtige 
og  praktiske  kvinder  kaldes  skorungr,  hvorved  der  også  betegnes 
en  storre  udvortes  indflydelse  end  den  almindelige.  De  indre  egen- 
skaber beskrives  sjælden  og  mest,  ligesom  tilfældet  var  med  mæn- 
dene, indirekte.  »En  god  kone«,  »en  vis,  forstandig  kone«  hedder 
det  ofte;  undertiden  fremgår  disse  egenskaber  af  den  modsætning, 
som  konen  danner  til  sin  mand. 

Ægteskabsbrud  og  løsagtighed  forekommer  yderst  sjælden 
(Snorre  godes  søster  Turid),  uhøviske  scener  er  rene  undtagelser 
(findes  f.  ex.  i  Grettissaga). 

Om  mange  herhenhørende  sporsmål  angående  familjelivet  og 
slægtfølelsen  kan  der  henvises  til  den  fyldige  fremstilling,  Kr. 
Kålund  har  givet  i  sin  afhandling  i  Aarbøger  f.  nord.  Oldkyndighed 
1870.  Slægtfølelsen  er  af  naturlige  grunde  overmåde  stærk, 
eller  rettere  sagt  altbeherskende;  dog  kan  der  være  gradsforskel 
tilstede;  således  er  forholdet  mellem  fader  og  son  undertiden 
noget  spændt,  i  det  mindste  til  tider,  men  faderen  vilde  ikke  desto 
mindre  sikkert  have  hævnet  sonnen  eller  omvendt,  hvis  den  ene 
eller  den  anden  var  bleven  dræbt;  derimod  er  forholdet  mellem 
moder  og  son  og  søskende  overordenlig  varmt  og  smukt  og  sva- 
rer fuldstændig  til  eddadigtenes  fremstilling  heraf  (I,  89).  Findes 
der  en  undtagelse  herfra,  har  det  sine  særlige  grunde.  Forholdet 
mellem  fostbrødre  er  så  velkendt,  at  vi  ikke  behøver  at  dvæle 
videre  ved  det  her. 

Således  er  da  sagaens  personer  skildrede  med  et  psykologisk 
skarpsyn  og  en  finhed,  der  er  uovertræffelig  og  står  fuldstændig 
mål  med  eddadigtenes  uforlignelige  karaktertegning.  Fremfor  alt 
må  vi  endnu  engang  betone  det  individuelle  ved  enhver 
karakter,  så  at  den  ene  står  i  sine  klare  træk  ved  siden  af  den 
anden  og  adskillende  sig  derfra.  Dette  kan  umulig  være  de  enkelte 
sagaoptegncres  skyld.  Henved  halvandet  til  to  hundrede  år  efter 
personernes  levetid  kunde  den  ikke  skildres  på  den  måde,  hvis 
ikke  traditionen  fra  først  af  havde  opfattet  den  således  og  fast- 

holdt  den  ned  igennem  tiderne.  Men  den  ros  skal  sagaoptegnerne 
have,  at  de  trolig  og  redelig  har  gengivet,  hvad  de  havde  modtaget 
uden  at  forvanske  billedet.  Hvorvidt  de  har  forskonnet  de  enkelte 
træk  eller  forstørret  konsekvensen  i  karakteren  kan  naturligvis 
ikke  opspores,  men  det  kan  efter  alt  at  domme  næppe,  i  det  mind- 
ste ikke  i  nogen  udstrakt  grad,  have  været  tilfældet. 

Som  et  eksempel  på,  hvorledes  hver  enkelt  personlighed 
fremtræder  skarpt  afsluttet,  kunde  man  henvise  til  den  lille  påttr 
om  Audun  fra  Vestfjordene,  hvis  hovedpersoner  er  den  unge  fader- 
løse bondeson  Audun,  kongerne  Harald  hårdråde  og  dennes  mod- 
stander kong  Sven  Estridsen;  en  biperson  er  den  danske  foged 
Åge.  Man  ved  ikke,  hvad  man  i  denne  mesterlige  påttr  mest  skal 
beundre,  alt  er  lige  vidunderlig  skildret.  Enhver  af  de  optrædende 
personer  er  så  plastisk,  at  de  står  for  os  i  al  deres  særejendomme- 
lighed; deres  rent  menneskelige,  uforfalskede  natur  fremtræder  i 
al  sin  store  simpelhed.  Sympatien  er  ligelig  fordelt  mellem  alle 
3  hovedpersoner,  og  i  Åge  gives  en  type  på  lav  og  smudsig  gær- 
righed,  der  vil  findes  til  alle  tider  i  alle  lande  i  ethvert  samfund. 
Dog  anvender  optegneren  ikke  et  eneste  ord  for  direkte  at  karak- 
terisere sine  personer;  det  er  de  simpelt  fortalte  optrin,  gengivel- 
sen af  de  faldne  ord  og  samtaler,  der  er  talende,  beskrivende  nok. 
Kosteligst  er  dog  vistnok  Audun  selv  i  al  sin  barnlige  enfoldighed 
og  naturlighed,  sin  lidt  bondeagtige  kejtethed,  men  vi  trækker 
aldrig  på  smilebåndet  af  ham.  Han  er  ikke  et  ojeblik  i  tvivl  om, 
hvad  han  vil,  hans  vilje  er  urokkelig;  livet  kunde  fratages 
ham,  men  sin  engang  tagne  bestemmelse  lod  han  ingen  magt  fra- 
vriste sig.  Og  hvor  indtagende  er  ikke  hans  ærlighed  og  ret- 
skaffenhed, hvor  rørende  er  ikke  hans  kærlighed  til  moderen. 
Ligeså  interessant  og  træffende  er  fremstillingen  af  de  to  konger, 
der  i  så  mangt  og  meget  var  hinandens  modsætninger;  hvor  ud- 
mærket klart  fremtræder  ikke  Haralds  humoristisk-joviale  væsen 
og  Svens  retsindige  mildhed.  —  Enhver  saga  kunde  gennemgås 
på  samme  måde,  og  så  godt  som  allevegne  vil  man  finde  samme 
karakterskildring,  samme  plastik,  samme  egenskaber  i  et  og  alt. 

Man  hører  ofte  den  bebrejdelse  fremført  mod  de  gamle 
sagaer,  at  de  er  ensformige.  Denne  bebrejdelse  er  ugrundet, 
når  man  tager  hensyn  til  det  egenlige  stof  og  den  uendelige  mang- 
foldighed af  hændelser,  tilstande  og  lign.,  der  mere  eller  mindre 
nojagtig  omtales.  Endnu  mindre  berettiget  er  den,  når  man  tager 
den  talløse  mængde  af  optrædende  personer  af  alle  aldere  og 

stænder,  hver  med  sin  udprægede  ejendommelighed,  i  betragtning. 
Den,  der  her  taler  om  ensformighed,  formår  simpelt  hen  ikke  at 
læse  en  islandsk  saga. 

Derimod  må  det  indrommes,  at  det  forholder  sig  anderledes 
med  stilen,  fremstillingens  klædebon;  her  kan  man  tale  om 
ensformighed,  og  det  af  gode  grunde. 

Sagaernes  indhold  er  mangeartet,  jfr.  Rich.  Heinzels  frem- 
stilling, dog  ikke  så  afvekslende  og  rigt  som  personerne,  der  op- 
træder. Der  er  atter  og  atter  skildringer  af  begivenheder,  stridig- 
heder, kærlighedsforbindelser,  udenlandsrejser,  kampe  til  lands 
og  vands;  navnlig  disse  beskrives  med  forkærlighed.  Uagtet  der 
her  er  ligheder  til  stede,  er  kampskildringerne  dog  ikke  gentagel- 
ser af  hinanden,  men  de  enkelte  optrin  er  ikke  altid  lige  egnede  til 
at  afvinde  os  en  uforminsket  interesse;  der  er  andre  ting,  som 
fortjæner  storre  opmærksomhed;  men  for  oldtidens  læsere  var 
det  vistnok  kampens  enkeltheder,  der  netop  var  så  interessante. 
Kun  undtagelsesvis  fortælles  omtrent  det  samme  et  par  gange  i  én 
saga.  I  reglen  indeholder  de  skildrede  enkeltheder  ingen  over- 
drivelser eller  noget,  som  ikke  kan  være  sket,  noget,  der  over- 
skrider det  muliges  grænser.  Drømmesyn,  trolddomskunster,  gen- 
færd og  varsler  (varslende  genstande,  som  våben,  der  synger  for 
vigtige  begivenheder)  hører  ikke  hid;  det  er  noget,  der  for  sam- 
tiden og  traditionens  bærere  stod  som  uomtvistelige  kendsgær- 
ninger x) ;  de  besad  troens  realitet.  Anderledes  forholder  det  sig 
med  kampe  med  drager  og  andre  fabeldyr,  der  dog  kun  undtagel- 
sesvis forekommer;  her  er  sagn  og  æventyr  blevne  indblandede 
i  den  virkelig  historiske  tradition  ved  den  folkelige  fantasis  over- 
førelse ;  Heinzel  har  ~)  fremdraget  enkelte  overdrivelser  og  umulig- 
heder, som  Gisle  Surssons.  sidste  hug,  der  kløvede  fjenden  til 
bæltestedet 3) ;  fremdeles  den  tre-årige  Egils  vers  (Egilss.)  m.  m., 
også  samtaler  mellem  personer,  der  ikke  kan  forudsættes  at  for- 
stå hinanden;  men  dette  er  dog  noget  andet,  det  er  sagastilen, 
som  her  træder  frem.  Derimod  har  det  mere  at  sige,  når  der  for- 
tælles om  enkeltheder,  som  ingen  kunde  vide  noget  om,  f.  ex. 
Skarphedins  sidste  øjeblikke  i  branden  på  Bergtorshvol;  her  har 
man  fra  først  af,  i  tilknytning  til  Kåres  fortælling,  af  Skarphe&ins 


i)  Jfr.  Doring  s.  10  ff. 
2)  I  sin  anf.  afhandl,  s.  159  f. 

!)  Om  dette  og  lignende   beskrivelser  kan  henvises  til  Stgr.  Matthiassons 
afhdl.  Benrogn  i  Skirnir  1916  (XC.  årg.). 

stilling  og  det  sted,  hvor  hans  lig  fandtes,  draget  sandsynlige 
slutninger,  der  så  gik  ind  i  traditionen.  Den  kritiske  læser  standser 
ved  alle  sådanne  steder  med  sporsmålet:  »hvor  kunde  man  nu 
vide  det  fra?«,  og  man  vil  da  kunne  opdage,  at  der  i  de  fleste  til- 
fælde må  foreligge  en  skonsom,  på  et  reelt  grundlag  opbygget 
slutning,  som  man  kan  finde  mere  eller  mindre  sandsynlig;  den 
historiske  troværdighed  påvirkes  ikke  heraf  i  nogen  nævnevær- 
dig grad.  Virkelige  overdrivelser  og  usandsynligheder  findes 
overhovedet  kun  i  de  yngste  sagaer  og  bearbejdelser,  f.  ex.  i 
Svarfdælas.  (Klaufe,  behandlingen  af  Yngvild  fagerkind).  Lære- 
rige i  denne  henseende  er  de  enkelte  bearbejdelser  af  Olafernes 
sagaer;  jo  ældre  disse  er,  des  friere  er  de  for  legendariske  histo- 
rier, mirakuløse  tildragelser  og  sagnagtige  fortællinger;  af  så- 
danne er  derimod  de  yngre  bearbejdelser  ligefrem  opfyldte.  Ellers 
bærer  fremstillingen  i  reglen  et  jævnt  objektivitetens  præg,  og 
det  er  rigtigt,  når  det  hos  Dbring  (s.  17)  hedder:  »Ligesom  saga- 
skriveren aldrig  tvivler  det  mindste  om  sandheden  af  de  beret- 
ninger, der  er  komne  til  hans  kundskab,  således  ønsker  han,  at 
også  læseren  måtte  antage  den  ham  givne  fortælling  for  at  være 
sand«. 

Beskrivelser  —  af  lande,  lokaliteter,  bygninger,  klæder, 
'våben,  vind  og  vejr  osv.  —  findes  i  det  hele  kun,  når  disse  ting 
og  forhold  griber  ind  i  sagaen  eller  står  i  forbindelse  med  de 
fortalte  begivenheder  og  er  af  betydning  for  disse,  men  sjælden 
for  sagaens  egen  skyld  eller  for  blot  at  beskrive;  dette  kan  en 
enkelt  gang  findes,  navnlig  i  de  yngre  og  yngste  sagaer  (tempel- 
beskrivelsen i  Kjalnesingas.).  Næsten  enestående  er  Finmarkens 
beskrivelse  i  Egilss.,  men  heller  ikke  den  står  isoleret,  men  hænger 
noje  sammen  med  den  betydningsfulde  rolle,  som  Finmarken  spil- 
ler i  den  følgende  fortælling.  På  sådant  et  område  var  det  ikke 
til  at  undgå,  at  enkelte  anakronismer  kunde  indløbe,  således  at 
forfatterne  overførte  på  ældre  tider,  hvad  der  var  skik  i  deres 
dage.  Dette  finder  dog  vistnok  overhovedet  kun  sjælden  sted. 
For  det  første  var  de  islandske  kulturforhold,  som  ovf.  bemærket, 
meget  lidet  udsatte  for  at  ændres  på  grund  af  landets  afsides  be- 
liggenhed; følgelig  var  optegnerne  ikke  ret  meget  udsatte  for 
fejltagelser.  Dernæst  er  det  klart,  at  de  i  mange  tilfælde,  hvor  der 
var  sket  en  forandring,  meget  vel  kendte  denne  og  kunde  gore 
forskel  på  gammelt  og  nyt.  Det  hedder  flere  gange,  og  det  så 
godt  som  i  alle  sagaer,  »det  var  dengang  skik,  sædvane«,  eller 

om  redskaber,  våben,  »som  de  brugtes  dengang«  og  lign.  At  be- 
tragte sådanne  bemærkninger  som  etslags  forsøg  på  falskneri, 
vilde  ganske  sikkert  være  uberettiget;  navnene  og  beskrivelserne 
fandtes  i  traditionen;  hvor  disse  ikke  fuldt  passede  med  deres  tids 
indretninger,  mente  man  på  den  måde  at  måtte  gore  læserne  op- 
mærksomme på  forholdene.  Forsigtighed  i  bedommelsen  af  et- 
hvert sted  må  naturligvis  anbefales.  I  en  saga  findes,  som  ovf. 
bemærket,  ikke  gærne  uvedkommende  ting  indblandede  og  vist- 
nok aldrig  i  de  ældre  sagaer  i  disses  oprindelige  form.  I  yngre 
håndskrifter  og  senere  bearbejdelser  kan  der  enkelte  gange  findes 
uvedkommende  ting  indblandede,  der  da  er  interpolationer,  som 
f.  ex.  stykket  om  Gretter  i  1.  kap.  af  Fostbrædrasaga  ■ —  dette 
findes  i  A  M.  132,  derimod  ikke  i  Flatøbogen,  —  stykket  i  slut- 
ningen af  Honsetoress.,  der  er  lånt  fra  Are  frode  osv. 

Forfatterne  eller  optegnerne  træder,  som  ovf.  bemærket,  al- 
drig frem  i  1.  person;  men  man  kan  i  enkelte  vendinger  mærke 
dem.  For  ikke  at  blive  beskyldt  for  at  have  udeladt,  hvad  de 
vidste  og  hvad  læserne  kunde  ønske  at  vide,  tilfojes  undertiden 
oplysende  sætninger  af  en  negativ  art  som  »men  han  (hun)  er 
ikke  navngiven«,  »det  er  ikke  fortalt,  hvad  osv.«,  »man  ved  ikke« 
osv.1).  Der  findes  enkelte  subjektivistiske  sætninger,  der  inde- 
holder en,  i  øvrigt  almindelig,  dom,  eller  gengivelse  af  en  mening. 
Der  findes  stundom  betragtninger  som:  »heraf  kan  det  ses,  hvor- 
ledes eller  hvilken«  osv. 2),  men  også  her  må  man  tage  sig  i  agt 
for,  hvad  der  kan  være  senere  tilfojelser;  således  er  ordene: 
»hvad  der  aldrig  burde  være  sket«  (er  æva  skyldi  Gislas.  s.  33) 
en  senere  redaktors  udbrud;  de  findes  kun  i  den  ene  »saga«.  Fra 
optegnerne  stammer  udtalelser  om  skæbnen  og  dens  magt, 
der  ikke  sjælden  findes.  I  en  sætning  som  »sådanne  og  andre 
endnu  mandigere  formaninger«  udtales  ved  de  sidste  ord  ikke 
alene  en  beskrivelse,  men  også  en  dom;  lignende  korte  antyd- 
ninger af  egne  meninger  er  hyppige,  ligesom  i  eddadigtene.  Mindre 
tydelig  eller  måske  slet  ikke  fremtræder  de  i  forskellige  sammen- 
ligninger, der  anvendes  nu  og  da,  men  hvoraf  en  god  del  i  det 
mindste  er  gammel  og  stereotyp  (»rød  som  blod«  og  lign.).  Der- 
imod fremtræder  optegnerens  positive  kundskaber,  når  han  ud- 
trykkelig fremhæver  forskellen  mellem  fortiden  og  hans  samtid 


i)  Jfr.  Doring  s.  9,  Heinzel  135.  N.  6. 
2)  Heinzel  s.  164  ff. 

(se  ovf.)  med  hensyn  til  de  eller  de  skikke,  stednavne,  der  har 
forandret  sig  osv. 

Hvad  nu  særlig  stilen  i  den  egenligste  forstand  angår,  er 
der,  som  bekendt,  noget  man  jo  plejer  at  kalde  s  a  g  a  s  t  i  1.  Man 
behøver  kun  at  have  læst  en  enkelt  saga  både  for  at  se,  at  der  er 
en  sådan,  og  erkende,  hvori  den  består.  Læser  man  så  flere  sagaer 
efter  hinanden,  vil  man  mærke,  at  stilen  er  meget  konstant  og  lig- 
ner sig  selv  for  det  meste  helt  igennem.  Man  lægger  mærke  til, 
at  de  samme  ord  og  vendinger  atter  og  atter  forekommer;  man 
kunde  sige,  den  samme  stilsituation  vender  gentagne  gange  til- 
bage. »N.  N.  hed  en  mand«  er  en  velkendt  stereotyp  indlednings- 
formel,  hvergang  en  ny  person  skal  fremføres  for  læseren;  men 
formlen  har  sin  store  betydning.  Hvis  det  hed  f.  ex.  »N.  N.  bonde 
på  N.  N.  (stedet)«,  kunde  det  lede  til  den  misforståelse,  at  manden 
var  omtalt  på  et  tidligere  stadium,  og  bevirke,  at  tilhøreren  i  den 
anledning  kunde  afbryde  med  et  sporsmål  om,  hvorvidt  det  var 
tilfældet.  For  at  undgå  enhver  sådan  tvivl  og  for  at  undgå  afbry- 
delse siger  man  derfor:  »N.  N.  hed  osv.«;  det  udtrykker  ganske 
bestemt,  at  vi  har  med  en  ny  mand  at  gore.  Det  samme  udtrykkes 
undertiden  endnu  bestemtere  ved:  »nu  må  vi  nævne  en  mand  (de 
mænd)  til  sagaen«  og  lign.  Når  forfatteren  en  stund  har  forladt 
et  æmne  og  gjort  en  udflugt  til  siden  og  så  vender  tilbage  til  et 
tidligere  afsnit,  for  at  fortsætte,  hvor  han  slap,  hedder  det  f.  ex. 
»Nu  er  at  fortælle  om«  osv.,  »der  er  nu  at  tage  til  (fat  igen)«,  »nu 
vender  vi  tilbage  til  det,  som  vi  for  forlod«  eller  lign.1).  En  hyp- 
pig overgangsformel  er:  »Således  er  det  sagt,  fortalt«.  —  Når  en 
mand  forsvinder  fra  skuepladsen,  for  ikke  mere  at  vise  sig,  hedder 
det  gærne:  »og  nu  er  han  (hun)  ude  af  sagaen«.  Mange  andre 
stereotype  ord  og  vendinger  anvendes  som:  »og  således  gjorde 
han«  [o:  som  det  er  fortalt,  antydet  eller  planlagt  i  det  foregå- 
ende], »dermed  skiltes  de«  ").  Ordsprog  og  sentenser  indledes  i 
reglen  med:  »således  som  der  siges«  [o:  som  ordsproget  lyder]. 
Alt  dette  bevirker,  at  fremstillingen  i  sproglig  henseende  bliver 
temlig  ensartet. 

Fremstillingen  er  i  det  hele  episk-dramatisk,  således 
som  det  for  (Doring)  er  blevet  fremhævet.  Episk  —  for  så 
vidt  som  det  hele  skrider  jævnt  fremad  i  historisk-kronologisk,  så 


i)  Heinzel  s.  234  ff. 
2)  Doring  s.  37—38. 

vidt  muligt  pragmatisk  sammenhæng.  Dramatisk  —  for  så 
vidt  som  den  haster  fremad  tildels  i  dialogisk  form  mod  en 
i  mange  tilfælde  tragisk  afslutning.  Den  rent  historiske  fortælling 
og  den  dialogiske  form  afveksler  rigelig  med  hinanden.  »Ved 
denne  velgorende  afveksling  får  indholdet  en  overordenlig  frisk- 
hed og  livlighed  og,  ifølge  dialogens  ejendommelige  væsen,  ikke 
sjælden  en  usædvanlig  hojhed  og  noget  storslået  ved  sig«  1).  Dette 
er  træffende  sagt.  Kun  må  det  tilfojes,  at  fremstillingen  i  det  hele 
er  jævn  og  ligefrem,  ganske  som  dagligdagstalen  var,  og  som  den 
tildels  endnu  er.  Nogen  særlig  forfatterstil  for  de  enkelte  sagaers 
vedkommende  er  der  sjælden;  dette  kommer  af,  at  stilen  for  aller- 
største delen  ikke  er  uddannet  af  forfattere,  men  af  den  folkelige 
traditions  bærere;  det  er  folkets  sprog,  der  gengives,  og  dette  var 
så  at  sige  ens  alle  steder;  der  mærkes  i  enkelte  sagaer  en  vis 
forkærlighed  for  sentenser  og  ordsprog  (Grettiss.,  Njåla,  de  øst- 
landske sagaer")),  men  dette  ændrer  ikke  karakteren  i  det  hele; 
den  gejstlig-retoriske  svulst  i  enkelte  bearbejdelser  af  kongesagaer 
og  den  af  Fostbrædras.  i  AM.  132-Flatøbogen  ser  vi  her  ganske 
bort  fra.  —  Sætningerne  er  i  reglen  meget  korte  og  fojes  til  hin- 
anden sideordnede  ved  hjælp  af  det  almindelige  bindeord  eller 
partiklen  en  (»men«,  også  hyppig  brugt,  hvor  andre  sprog  kræ- 
ver »og«).  Sætningsforbindelsen  afbrydes  meget  ofte,  idet  en 
sådan  partikel  udelades,  og  en  ny  sætning  indføres  med  et  På  (da) 
eller  Nu,  som  dog  ikke  behøver  at  stå  allerførst  (»Da  (Nu)  begav 
man  sig...«,  eller  »Man  begav  sig  da  (nu)«).  Underordning 
bruges  ganske  vist  ofte,  men  på  en  overordenlig  simpel  måde; 
det  er  særlig  tilfældet,  når  temporale  eller  kausale  forhold  skal 
udtrykkes  (»Dengang  da...,  Efterat . . .  da«,  »Fordi...  da«  osv.), 
eller  hypotetiske  (»Dersom  . . .  da«),  eller  koncessive  (»skont . . . 
da«  osv.).  Eftersætningen  begynder  i  reglen  med  på  (da,  så),  der 
dog  ofte  udelades  i  ét,  men  findes  i  et  andet  håndskrift;  undertiden 
—  således  flere  gange  hos  Snorre  —  indledes*  eftersætningen  med 
ok  (og) ;  dette  kommer  af,  at  sansen  for  den  mest  logiske  sætnings- 
forbindelse  ikke  altid  fastholdtes  i  den  folkelige  udtryksmåde,  eller 
også  er  der  hos  forfatteren  i  sætningens  løb  indtrådt  en  vis  tanke- 
nuance med  hensyn  til  ordenes  sammenhæng;  enkelte  ligefremme 
anakolutier  indtræder  også,  ofte  ikke  uden  en  vis  retorisk  virk- 


i)  Doring  s.  29. 
2)  Sst.  s.  32  f. 

ning;  i  reglen  er  de  dog  af  en  så  let  art,  at  de  næppe  mærkes,  eller 
de  falder  meget  naturlig  for  den  folkelige  opfattelse.  Hertil  kunde 
fojes  den  hyppige  og  ejendommelige  brug  af  en  tidsbestemmelse 
(»En  dag«,  »en  morgen«  og  lign.),  hvortil  der  fojes  en  sætning, 
der  begynder  med  på  (da),  som  om  den  foranstående  bestemmelse 
(det  ene  tidsord)  var  en  selvstændig  forsætning.  Kun  sjælden 
bliver  sætningerne  indenfor  et  punktum  forholdsvis  mange  og  for- 
holdet mellem  dem  noget  indviklet,  idet  da  f.  ex.  flere  forsætninger 
og  af  forskellig  art  forbindes;  følgende  sted  findes  f.  ex.  hos 
Snorre:  »Men  fordi  (I,  kausal)  så  mange  af  jarlens  hær  var  komne 
op  på  Ormen,  som  der  kunde  være  på  skibet,  men  (fordi)  hans 
skibe  (II,  parallel-kausal)  lagde  rundt  omkring  Ormen,  men  (III, 
af  samme  art)  kun  en  ringe  mængde  til  forsvar  mod  en  så  stor 
hær,  skont  nu  (IV,  koncessiv)  disse  mænd  både  var  stærke  og 
tapre,  —  så  (V,  eftersætningen)  faldt  de  nu«  osv.  (Hkr.  1,  452  7-i3). 
Sådanne  sætninger  hører  imidlertid  til  sjældenhederne  og  hidrører 
snarere  fra  den  lærde,  omhyggelig  motiverende  forfatter,  end  fra 
den  folkelige  fortælling.  Relativsætninger  (»En  mand,  som« 
osv.)  er  ganske  almindelige,  begrundende  tilfojede  sætninger,  der 
indledes  med  »fordi«  (pviat),  ligeledes.  De  benyttes  ofte  til  at 
anføre  en  kendsgærning,  som  ifølge  sagastilen  egenlig  burde  have 
været  tidligere  fortalt,  men  som  forfatteren  ikke  for  har  fået  plads 
eller  lejlighed  til;  for  at  det,  han  nu  egenlig  vil  meddele,  ikke  skal 
være  altfor  overraskende  eller  uforståeligt,  begrunder  han  det 
eller  forklarer  det  med  det  samme1).  Også  andre  slags  forkla- 
ringer (»der  var  nemlig,  det  var  nemlig«  osv.)  findes,  når  det 
synes  nødvendigt").  Virkelige  sammenligninger  findes,  i 
modsætning  til,  hvad  der  er  tilfældet  i  poesien  (I,  102),  temmelig 
hyppig ;  de  indledes  da  med  sem,  svd  sem  (ligesom),  hvortil  så  et 
andet  navneord  eller  også  en  hel  sætning  med  udsagnsordet  i  kon- 
junktiv fojes  (»rød  som  blod«,  »så  hurtig  som  en  fugl  floj,  flygi« 
osv.)3).  Med  sammenligningerne  er  enkelte  udtryk  og  talemåder 
nærbeslægtede,  når  de  anvendes  i  uegenlig  eller  overført  betyd- 
ning; de  ligner  noget  skjaldenes  kenninger,  hvor  to  sammenlig- 
ningsled er  smæltede  sammen  til  ét,  som  når  det  i  Eyrb.  hedder: 
»nu  er  den  gamle  orn  [det  er  Arnkell  gode,  der  menes]  flojet  til 


i)  Heinzel  197  f.,  207  f.,  279  f. 

2)  Sst.  224  f. 

3)  Jfr.  Heinzel  166  ff.,  Doring  38  f 


—  331   —  [341-342] 

sit  bytte  på  Orlygstad«,  eller  i  Njåla:  »en  stor  okse  [oldungr,  det 
er  Gunnar,  der  menes]  er  nu  fældet  til  jorden«  [o:  dræbt]1)  osv. 
Sådanne  udtryksmåder  benyttes  med  en  primær  forståelse  af 
deres  betydning,  det  er  ikke  mundheld,  der  anvendes  så  tit,  at  de 
er  slidte  og  derfor  går  ind  ad  det  ene  øre  og  ud  gennem  det  andet. 
I  det  hele  har  sproget  en  primitiv  kraft  og  betydningsfuldhed,  der 
endnu  mærkes  som  usvækket;  således  også  med  hensyn  til  de 
ordsprog,  der  findes;  de  anvendes  med  en  finfølelse  og  forståelse, 
som  man  i  nutiden  kun  kan  være  misundelig  over,  hvor  ordene  er 
ligesom  slidte  mønter,  hvis  præg  er  fuldstændig  udslettet,  og  hvis 
værdi  derfor  er  ukendt  for  mængden. 

Til  stilen  kan  endvidere  henføres,  at  sindstilstande  ikke  gærne 
beskrives,  undtagen  da  ganske  kort  og  med  et  eller  to  tillægsord. 
Derimod  er  det  yndet,  at  lade  dem  fremtræde  eller  antyde  dem  i 
noget  ydre,  enten  ved  beskrivelse  af  en  persons  udseende  og 
klædedragt  (Egill  hos  kong  Adelsten  i  Egilss.;  jfr.  om  Vallaljotr 
ovfr.),  eller  ved  en  håndgribelig  virkning  eller  udslag  af  den  indre 
affekt  (Egill  svulmede  således  op  —  da  hans  son  blev  begravet  — , 
»at  klæderne  rævnede«)  eller  ved  at  anføre  den  handlende  persons 
gebærder  og  handlinger2);  også  i  uvilkårlige  stemningsudbrud, 
som  når  den  elskende  pige,  idet  hun  ser  sin  elskede  komme  ridende 
i  det  fjærne,  ytrer  så  ejendommelig  kont,  at  »nu  var  der  solskin 
og  søndenvind«;  på  den  måde  fremkommer  der  en  »halvkvædet 
vise«,  der  ikke  er  til  at  misforstå,  og  som  gor  langt  bedre  og 
storre  virkning  end  alenlange  beskrivelser. 

Det  er  blevet  fremhævet,  at  alle  sagaer  er  mere  eller  mindre 
dialogiske,  d.  v.  s.  så  snart  der  er  to  eller  flere  tilstede  på  engang, 
fortælles  der  ikke  alene  indirekte,  hvad  enhver  sagde,  men,  efter 
god  folkelig  skik,  slår  denne  gengivelsesmåde  idelig  over  i  den 
direkte  gengivelse,  d.  v.  s.  der  anføres  samtaler,  dialoger  i 
ordets  egenligste  betydning.  Og  her  viser  forfatternes  kunst  sig 
næsten  på  det  klareste,  idet  enhver  af  de  talende  udtaler  sig  indi- 
viduelt og  konsekvent,  således  som  situationen  kræver  og  som 
hans  karakter  ellers  fremtræder.  Men  replikkerne  er  korte,  og 
der  siges  aldrig  mere,  end  hvad  der  er  hojst  nødvendigt.  Der  er 
forskel  tilstede  på  sagaerne;  i  enkelte,  som  Heidarv.  er  dialogen 
overordenligt  stærkt  fremtrædende,  medens  den  anvendes  mere 


i)  Jfr.  Heinzel  s.  171—2. 
2)  Sst.  203,  216  ff.,  208  ff. 


[342-343]  —   332   — 

sparsomt  i  andre.  Nogen  Svada  sidder  der  dog  ikke  på  de  gamle 
Islænderes  og  Nordmænds  tunge 1).  Disse  replikker  er  ofte  nok 
blevne  særlig  fremhævede,  man  har  sammenlignet  dem  med  slag 
af  sværd  og  hug  af  økser.  Snart  er  det  bitter  alvor,  snart  skæmt 
og  vid  og  munter  tale,  snart  bægge  dele  på  engang  som  f.  ex.  i 
den  beromte  samtale  mellem  brødrene  Sigurd  og  Eystein  (mand- 
jævningen). Djærvhed  i  udtrykket  mangler  der  ikke,  hvorimod 
skældsord  og  lave  ukvemsord  er  yderst  sjældne  og  mulig  under- 
tiden indsatte  af  senere  afskrivere2)-  1  skildringen  af  vanskelige 
forhold,  f.  ex.  Unns  beskrivelse  af  hendes  kranke  ægteskabslykke 
(Njåla),  mærkes  en  overordenlig  blufærdighed  og  kvindelig  fin- 
følelse, når  hun  skal  til  at  åbenbare  faderen,  hvordan  sagerne  stod; 
hun  gor  det  både  på  vers  og  prosa,  men  på  en  sådan  måde,  at 
ingen  kan  forarges  over  udtrykkene  —  bortset  fra  et  enkelt  hånd- 
skrifts sene  og  smagløse  udmaling  — .  Med  hensyn  til  formen 
skal  det  bemærkes,  at  dialogen  ofte  slet  ikke  betegnes  ved  nogen 
overgang  eller  indledningsord  (f.  ex.  »hun  bød  ham  at  dræbe  en 
eller  anden«  —  »hellere  end  at  alle  undslipper«).  Men  ofte  ind- 
skydes et  »sagde  han  (hun)«  i  den  direkte  tale  eller  tilføjes  bag- 
efter (f.  ex.  »han  sagde,  at  han  vilde  blive  hjemme,  »og  vi  bægge 
to«,  sagde  han«).  Endelig  kan  det  ganske  simpelt  hedde:  »han 
sagde«,  »han  svarede«. 

Upersonlige  udtryk  er  i  det  gamle  sprog  overordenlig  hyp- 
pige og  giver  stilen  en  ejendommelig  farve,  som  ikke  undlader  at 
gore  sin  virkning. 

Hvad  nu  endelig  ordenes  stilling  og  sammenstilling 
indenfor  sætningen  angår,  kan  den  i  det  hele  og  store  siges  at 
være  meget  ligefrem  og  i  overensstemmelse  med  det  naturlige 
talesprog.  Den  almindelige  rækkefølge  af  ordene  er  subjekt  — 
prædikat  —  objekt  (»han  havde  en  son«  osv.),  hvor  da  dette  sidste 
ikke  mangler.  Begynder  sætningen  med  et  »Nu«  eller  »Da«,  må 
verbet  stilles  straks  efter  dette  ord  og  derpå  subjektet.  Men  verbet 
stilles  —  og  det  er  det,  der  for  nutidslæsere  udenfor  Island  er  det 
mest  afstikkende  —  også  meget  hyppig  i  spidsen  af  sætningen 


!)  En  himmelvid  forskel  er  det  at  læse  Saksos  endeløse  taler,  der  tilmed  er 
opfyldte  af  gentagelser  og  udtværelser  af  den  samme  tanke;  man  kan 
mærke,  at  han  er  gået  i  skole  hos  de  klassiske  retorer  og  at  det  ligefrem 
er  ham  en  fornojelse  at  bruge  så  mange  ord  som  muligt  i  det  fremmede 
tungemål,  som  han  —  desværre  —  kunde  altfor  godt. 

=)  Doring  s.  33—4. 

(»For  de  da«  osv.),  hvorpå  subjektet  umiddelbart  kommer.  Hører 
et  adjektiv  til  substantivet,  kan  det  lige  så  godt  stå  bagefter  som 
foran,  undtagen  når  det  er  tilnavn;  så  står  det  altid  bagefter  1). 
Den  allersimpleste  orden  af  ordene  er  .imidlertid  hyppig  forladt 
både  i  den  episke  fortælling  og  i  dialogerne.  Det  er  her  den 
retoriske  sætningsbetoning,  der  spiller  en  vigtig  rolle  og  ofte 
frembringer  smukke  resultater.  Fortælleren  eller  forfatteren  viser 
nemlig  en  udpræget  sans  for,  hvorledes  de  ord  skal  stilles,  der  af 
naturlige  grunde  skal  stråle  stærkest  i  følelsens  og  stemningens 
glans.  Når  det  f.  ex.  hedder:  litil  var  gledi  manna  at  boåinu  (»der 
var  kun  ringe  glæde  blandt  folk  i  brylluppet«),  er  litil  her  på  en 
træffende  måde  stillet  i  spidsen,  så  at  ordets  egenlige  betydning 
ligesom  bliver  dobbelt  forstærket  ved  dets  retoriske  betonings- 
vægt;  man  føler  dette  bedst,  når  man  omstiller  ordene  og  giver 
dem  den  allersimpleste  orden  (o:  gledi  manna  var  litil  at  bodinu); 
det  hedder  dunåi  på  biodit  um  hann  allan  (blodet  —  de  levrede 
blodpartikler  —  faldt  ligesom  raslende  ned  af  ham) ;  hvilken 
kraft  er  der  her  ikke  lagt  ind  i  verbet,  netop  ved  at  stille  det 
forrest!  På  lignende  måde  sættes  jævnlig  adverbielle  præposi- 
tioner mellem  verbet  og  objektet  for  eftertrykkets  skyld,  f.  ex. 
peir  IdgSii  til  fund  (f.  peir  Ibgåu  fund  til,  de  berammede  et  møde 
»forat«),  mødets  hensigt  bliver  herved  stærkere  betonet;  også 
virkelige  præpositioner  bliver  undertiden  stillede  således  og  altså 
f jærnede  fra  det  styrede  substantiv,  ja,  præpositionen  kan  gentages 
foran  dette  (f.  ex.  hann  hefir  i  gengit  i  mdlit).  Klarest  fremtræder 
denne  stræben  efter  retorisk  ordstilling  i  sætninger  som:  kveå  ek 
ydr  peira  or  da  allra,  er  ydr  skyida  log  til  um  at  bera;  de  frem- 
hævede ord  er  og  bor  være  de  stærkest  betonede,  når  hele  sæt- 
ningen ikke  skal  være  ganske  ligefrem  farveløs;  man  mærke  og- 
så den  flydende  form  og  smukke  afrunding,  som  sætningen  har 
opnået ;  et  andet  eksempel  er :  pviat  Haraldr  ætla  ek  at  sk jott  man 
hér  koma,  osv. 

Som  følge  heraf  er  man  berettiget  til  at  tale  om  en  stilk  u  n  s  t 
og  det  i  allerbedste  forstand,  hvad  enten  den  er  bevidst  eller  ube- 
vidst; den  er  måske  bægge  dele,  dog  snarest  og  mest  det  sidste. 
Ordenes  stilling  fødes  så  at  sige  samtidig  rned  følelsen,  der  frem- 
bringer dem,  og  står  i  en  umiddelbar  sammenhæng  og  i  den 
smukkeste  harmoni  dermed.   Det  er  næppe  tvivlsomt,  at  denne  stil 


')  Inn  heilagi  Olåfr  konungr  er  noget  andet  end  Olåfr  konungr  inn  helgi. 

skyldes  mest  traditionen  og  den  folkelige  fortælling  selv1).  Saga- 
optegnerne har  modtaget  den  med  en  medfødt  forståelse  og  sikkert 
ikke  på  noget  punkt  gjort  det  modtagne  ringere  ved  deres  behand- 
ling deraf. 

Vi  har  måttet  lade  os  noje  med  disse  antydninger,  eftersom 
det  nærmere  om  stil  og  fremstilling  som  sådan  vil  kræve  speciale 
afhandlinger  af  stilistisk,  delvis  kulturhistorisk  indhold.  Hensigten 
med  den  almindelige  beskrivelse  af  sagaens  indhold  og  form  har 
hovedsagelig  været  den  at  søge  at  få  oje  på  optegnernes  (eller 
forfatternes)  vigtigste  egenskaber  og  forhold  til  deres  kilde,  den 
gamle  tradition.  De  gamle  sagaskrivere  kan  da  omtrent  karakteri- 
seres således:  de  er,  tildels  hver  på  sin  måde,  oldtidsforskere  og 
historieskrivere,  hvis  formål  det  er  at  fremstille  en  eller  flere 
hovedpersoners  livshistorie,  således  som  den  opbevaredes  i  traditi- 
onen; dennes  enkeltheder  knyttes,  forsåvidt  dette  ikke  allerede  var 
sket  i  overleveringen,  sammen  til  et  velordnet,  fastbygget  hele, 
såvidt  muligt  på  en  pragmatisk  måde,  så  at  årsag  og  virkning  for- 
nuftmæssig søges  fastholdt  og  fremstillet.  Men  stoffet  var  ikke 
allevegne  lige  godt  lagt  til  rette,  lige  let  at  ordne,  ligesom  det  også 
på  visse  steder  var  mere  brudstykkeagtigt  end  andre  steder.  Disse 
forfattere  får  undertiden  lejlighed  til  at  vise  os  deres  kulturhistori- 
ske interesser  og  kundskaber,  ligesom  de  ved  enkelte  subjektive 
bemærkninger  og  indirekte  betragtninger  giver  os  et,  om  end  kun 
altfor  ringe  indblik  i  deres  egen  ånd  og  opfattelse.  På  den  anden 
side  forstår  de  at  give  det  faktiske  indhold  i  et  dertil  svarende 
passende  sprogligt  klædebon.  Hvor  meget  der  end  skyldes  tradi- 
tionen på  den  ene  og  de  egenlige  forfattere  på  den  anden  side,  et 
er  sikkert,  at  vi  her  har  med  kunstneriske  frembringel- 
ser at  gore,  både  med  hensyn  til  samvittighedsfuld  indsamling, 
fornuftig  ordning  af  det  givne  stof,  og  med  hensyn  til  sproglig 
fremstilling. 

I  modsætning  til  traditionens  bærere  og  de  egenlige  forfattere 
må  bearbejderne  fra  den  sidste  halvdel  af  det  13.  årh.  og  derefter 
bestemt  stilles.  Ved  interpolationer  og  tilføjelser  af  forskellig  art 
bringer  de  forstyrrelse  og  forvirring  ind  i  en  god  sammenhæng, 
forfalsker  og  forfusker  ofte  det  oprindelige  værk  eller  også  øde- 
lægges det  halvvejs  ved  en  forkortelse,  der,  foruden  at  gå  ud  over 


i)  Jfr.  Sars:  Udsigt  II,  287:  „Stoffet  var  givet  og  stilen  i  det  væsenlige  lige- 
ledes; hint  var  lige  så  rigt  som  denne  var  virtuosmæssig  uddannet  og 
affattet  efter  sin  genstand". 

indholdet,  navnlig  forværrer  den  sproglige  fremstilling.  Med  andre 
ord,  tiltrods  for  den  levende  historiske  interesse,  er  sansen  for 
komposition  og  stil,  formfuldendthed  og  logisk  helhed  langtfra 
levende  i  tilsvarende  grad.  Et  kortfattet,  afsnuppet  sprog  er  in- 
genlunde at  betragte  som  tegn  på  alderdom;  hvor  sligt  findes,  er 
det  snarere  ret  mistænkeligt.  C.  Rosenbergs  opfattelse  er  ganske 
rigtig,  når  han  ytrer l) :  »Men  hvorledes  end  digt  og  virkelighed  er 
blandede,  så  har  disse  fortællinger  ikke  fra  først  af  været  torre 
remser  af  nøgne  kendsgærninger,  men  fyldige  skildringer  af 
menneskers  liv  i  handling  og  tale«.  Noget  lignende  må  N.  M. 
Petersen2)  have  ment,  når  han  kalder  sagaerne  »fuldendte  histori- 
ske romaner«,  skont  hans  betegnelse:  »romaner«  ikke  kan  betrag- 
tes som  rigtig  eller  retvisende.  Derimod  kan  jeg  ikke  slutte  mig  til 
J.  E.  Sars  betragtning3),  når  han  tillægger  »den  digtende  fantasi« 
en  stor  betydning  og  vidt  råderum,  og  jeg  kan  ikke  betragte  hans 
grunde  for  tilstrækkelige.  I  øvrigt  er  denne  udmærkede  historikers 
skildring  interessant  og  tiltrækkende,  og  jeg  har  lyst  til  at  afslutte 
hele  denne  undersøgelse  med  følgende  ord  af  ham4):  »Det  er 
selvfølgelig  herpå,  disse  sagaers  styrke  beror;  det  er,  fordi  de  er 
fortalte  med  fuld  sympati  for  og  forståelse  af  de  hedenske  karak- 
terer og  motiver,  der  danne  deres  stof,  at  de  er  så  godt  fortalte; 
de  viser  sig  på  denne  måde  at  være  udbyttet  af  en  udvikling,  der 
har  vedvaret  gennem  lange  tider,  men  som  altid  er  bleven  sig  selv 
tro,  og  som  altid  har  holdt  fast  ved  det  engang  givne  stof,  så  at 
det  kunde  opnå  en  typisk  form  og  en  klassisk  fremstilling«. 


§8. 
Sagaens  arter  og  inddeling. 

Vi  har  i  det  foregående  særlig  dvælet  ved  de  islandske  slægt- 
sagaer og  de  norske  kongesagaer;  det  er  disse,  der  i  hele  den 
islandske  sagalitteratur  er  af  den  storste  vigtighed  og  interesse. 
Det  meste  heraf  er  uden  forfatternavne;  af  forfattere  kendes  i  det 
hele  kun  ganske  få,  og  alle  de,  som  kendes  og  udtrykkelig  nævnes. 


J)  Nordboernes  Aandsliv  II,  194. 
")  Litteraturhist.  s.  220. 
3)  Udsigt  osv.  II,  294. 
*)  Sst.  s.  301. 

har  udelukkende,  med  undtagelse  af  Are  og  Sturla  l^ordarson  og 
tildels  Gunnlaugr,  skrevet  om  norske  konger.  De  fleste  hører 
til  den  første  halvdel  af  det  her  behandlede  tidsrum,  kun  to,  Snorre 
og  Sturla,  til  den  sidste;  en  enkelt,  Styrmer,  kan  betragtes  som 
stående  midt  imellem.  Det  er  af  flere  grunde  hensigtsmæssigt  at 
opsætte  behandlingen  af  de  tre  sidstnævnte  til  efter  undersøgelsen 
af  de  navnløse  sagaværker  fra  tiden  omkring  1200.  Disse  saga- 
værker falder  atter  i  forskellige  afdelinger  (jfr.  ovf.  §  4).  Først 
og  fremmest  er  der  de  egenlige  isl.  slægtsagaer  tilligemed 
flere  mindre  p  æ  1 1  i  r,  der  så  at  sige  alle  handler  om  personer  og 
forhold  i  det  10.  og  det  11.  årh.  Disse  slutter  sig  på  en  måde  til 
den  første  del  af  Åres  Islendingabok.  Dernæst  kommer  de  sagaer, 
der  vedrører  den  isl.  kirkehistorie  og  biskopperne 
(Kristnisaga,  Biskupasogur  m.  m.),  der  alle  slutter  sig  til  og  dan- 
ner en  fortsættelse  af  den  sidste  del  af  Åres  værk.  Derefter  følger 
den  lange  række  af  sagaer  og  samlingsværker  om  de  norske 
konger,  for  så  vidt  som  de  er  ældre  end  Snorre  og  Sturla,  til- 
ligemed dem,  der  behandler  bilandenes  (Orknøernes,  Færøer- 
nes, Gronlands)  historie  eller  andre  nordiske  æmner  (Joms- 
vikingasaga  med  mere). 

Efter  behandlingen  heraf  følger  naturlig  betragtningen  af  det 
13.  å  r  h  s.  forfattere,  der  danner  tildels  hojdepunktet  og  af- 
slutningen af  det  originale  forfatterskab,  Snorre  og  Sturla  med 
Styrmer,  tilligemed  behandlingen  af  de  anonyme  historiske  værker 
fra  omtr.  midten  af  samme  årh.,  som  Landnåmabok,  Knytlinga- 
saga  og  hvad  der  ellers  kan  være  tale  om.  Endelig  kommer  de 
omarbejdede  værker,  særlig  af  kongesagaerne,  og  de  sidste 
islandske  slægtsagaer  til  omtåle,  samt  de  ældste  islandske 
annaler. 

I  modsætning  til  alle  disse  sagaer,  hvis  historiske  værd  dog 
er  meget  forskelligt,  står  de  rent  uhistoriske  sagaer,  hvis 
indhold  er  hæntet  fra  de  gamle,  meget  brudstykkeagtige  minder 
fra  tiden  for  den  historiske  tids  begyndelse,  hvis  personer  intet 
krav  kan  gore  på  at  kaldes  historiske  og  hvis  historiske  kærne, 
om  der  overhovedet  er  nogen,  forgæves  søges;  deres  hele  karakter 
er  meget  ensformig  og  personerne  kun  lidet  eller  ikke  individuali- 
serede. Disse  sagaer  er  de  såkaldte  fornaldarsogur,  hvortil  enkelte 
sagaer  om  ikke-nordiske  sagn  og  sagnhelte  slutter  sig,  hvis  æmner 
tildels  er  hæntede  fra  bevarede  og  tabte  eddadigte.  Hvorvidt  de 
herhen  hørende  sagaer  alle  tilhører  dette  tidsrum,  kan  være  tvivl- 

somt  nok,  især  hvad  den  form  angår,  hvori  de  nu  haves.  Men  da 
der  ikke  kan  være  tvivl  om,  at  de  i  ethvert  fald  har  eksisteret  i 
mundtlig  fortælling  og  flere  af  dem  ganske  sikkert  også  i  skriftlig 
form,  er  det  hensigtsmæssigt  at  behandle  dem  alle  under  et,  og  da 
i  forbindelse  med  tidsrummets  øvrige  sagalitteratur. 

Der  haves  fremdeles  en  mængde  »sagaer«,  der  ikke  vedkom- 
mer norden,  først  og  fremmest  sagaer  om  apostle  og  hel- 
gener, jomfru  Maria  osv.  Ganske  vist  er  disse  sagaer  nær- 
mest at  betragte  som  gejstlig  opbyggelseslitteratur,  men  fordi 
deres  indhold  er  eller  udgives  for  at  være  historisk  og  de  i  oldtiden 
åbenbart  regnedes  til  sogur,  vil  de  være  at  behandle  i  overens- 
stemmelse hermed.  Af  en  mere  almindelig  art  er  de  fremmede 
sagaværker,  Gydingasogur,  Romverjasogur,  samt  en  såkaldt 
Veraldarsaga.  Endelig  knyttes  hertil  de  romanagtige  fremmede 
»sagaer«  som  Trojumannasaga,  Bretasogur,  Alexanderssaga, 
Karlamagnussaga. 

Derimod  hører  de  fremmede  middelalderlige  romaner 
(Fornsogur  Sudrlanda  med  Strengleikar  og  lign.)  for  Islands  ved- 
kommende næppe  til  dette  tidsrum.  Denne  oversættelseslitteratur 
er'  særlig  og  oprindelig  knyttet  til  det  norske  hof  og  vil  blive  til- 
dels behandlet  i  forbindelse  med  den  norske  litteratur. 

Denne  betydelige,  tildels  fra  tidsrummets  bedste  tider  stam- 
mende oversættelseslitteratur  har  så  godt  som  ingen  påviselig  ind- 
flydelse udøvet  på  den  øvrige  samtidige  sagalitteratur  hverken 
med  hensyn  til  form  eller  sprog;  den  var  og  blev  fuldkommen 
uberørt  af  udenfra  kommende  stromninger. 


§9. 
De  navngivne  forfattere  og  navnløse  sagaværker  for  Snorre. 

A.     Forfattere. 

1.     Sæmundr   hinn  frodi   Sigfusson. 

Sæmund  kaldes  ligesom  Are,  hvis  ældre  samtidige  han  var, 

næsten  altid  og  udelukkende  »den  frode«.   Han  er  ifølge  islandske 

annaler  født   10561)   og  tilhørte    en    gammel    fornem    landnams- 

rnandsslægt2),  der  gik  tilbage    til  Morejarlerne    (Rognvald    jarl, 


i)  Isl.  ann.  s.  108.  318.  470,  Flat.  III,  508. 

2)  Ldn.  47  anm.,  Hauksbok  13.  63.  97    S;  Njåla  100.  103;  44  Prøver  58  og  fl. 

Finnur  Jonsson.     II.  22 

Torfeinars  fader  I,  444 — 45);  han  er  på  den  ene  side  en  datter- 
datterson  af  den  beromte  Sidu-Hallr  og  altså  nærbeslægtet  med 
Are  (se  nedenfor),  på  den  anden  side  en  ætling  af  den  f.  ex.  fra 
Njåla  bekendte  høvding  ElliSagrimr  og  Refr  den  gamle  i  Brynju- 
dal,  samt  endelig  en  sonnedatterson  af  Gudmund  d.  mægtige  på 
Modruvellir.  Der  mangler  således  intet  i  Sæmunds  ætstorhed. 
Man  undrer  sig  ikke  over  i  ham  at  finde  en  for  sin  begavelse  og 
lærdom  beromt  personlighed.  Om  Sæmunds  ungdom  og  opvækst 
vides  kun,  at  han  meget  tidlig  rejste  udenlands  for  at  studere.  Det 
fortælles1),  at  han  år  1076,  altså  lige  20  år  gammel,  vendte  tilbage 
(med  Jon  Ogmundsson  Flat.)  »fra  skole«  (»fra  skole  i  Paris«  ifg. 
Odd.  ann.  1077  *),  »fra  Frankrig«  siger  Are.  Nogle  steder  hedder 
det,  at  han  kom  hjem  ifølge  en  opfordring  af  Jon  Ogmundsson, 
den  senere  biskop  (f  1 121) 3) ;  herved  hentydes  til  en  fortælling, 
der  fremstilles  på  en  temlig  legendarisk  måde  i  biskop  Jons  saga4), 
særlig  den,  der  plejer  at  tillægges  Gunnlaugr  munk5).  Her  finder 
man  allerede  begyndelsen  til  den  legende-  og  æventyrdigtning, 
som  Sæmunds  liv  hele  den  islandske  middelalder  igennem  var 
midtpunktet  for;  han  skal  have  gået  i  »den  sorte  skole«,  glemt  sig 
selv  og  sit  døbenavn  og  endelig  ved  trolddomskunster  frelst  sig 
fra  sin  læremester.  Alt  dette  har  sin  rod  i  den  almindelige  opfat- 
telse af  Sæmunds,  efter  datidens  forhold  på  Island  utvivlsomt 
meget  store  lærdom  og  boglige  indsigt,  særlig  i  fremmed  litteratur, 
der  udtrykkelig  fremhæves  i  Hungrvaka  6),  hvor  han  kaldes  »meget 
klog  (forvitri)  og  bedst  lært  af  alle  mænd«;  og  det  er  sikkert  ved 
denne  sin  lærdom,  at  han  kaldes  »den  storste  støtte  for  guds 
kristenhed  i  dette  land«7).  Efter  sin  hjemkomst  bosatte  han  sig 
på  Odde  og  blev  præsteviet8).  Han  har  fra  nu  af  udøvet  en  stor 
indflydelse  i  kirkelig-politisk  henseende,  men  vi  kender  kun  meget 
lidt  hertil  i  enkelthederne.  Vi  ved,  at  han  var  virksom  ved  tiende - 


0  Isl.  ann.  s.  110,  Flat.  III,  509. 

2)  Sst.  s.  471;  i  Logm.  ann.  s.  251  anføres  dette  ved  år  1078. 

3)  Jfr.  isl.  bok  kap.  9. 

4)  Bisk.    I,    156.    157,    jfr.    anm.    s.    156,    hvor    det    hedder,    at    S.    var    i 
Rom  (!). 

5)  Sst.  I,  227—9;  der  er  dog  her  kun  om  en  interpolation  i  den  oprindelige 
saga  at  tale. 

e)  Bisk    I,  67. 

?)  Sst.  I,  156  (Jonss.). 

8)  Isl.  bok.  k.  9. 

lovens  indførelse  1096  1),  og  han  er  en  af  dem,  der  siges  at  have 
haft  del  i  den  islandske  kristenret,  der  i  øvrigt  er  opkaldt  efter 
bisperne  Torlak  og  Ketill").  1121  nævnes  han3)  som  tilstedevær- 
ende på  altinget  i  anledning  af  den  strid,  høvdingerne  Haflide  og 
Torgils  da  havde  med  hinanden;  men  det  siges  ikke  bestemt, 
hvorledes  han  deltog  i  sagen  og  dens  afslutning.  Også  på  andre 
steder  hentydes  der  til  hans  tilstedeværelse  på  altinget,  men  uden 
nærmere  meddelelse  om,  hvori  hans  virksomhed  bestod.  Sæmund 
var  gift  med  Gudrun,  en  datter  af  Kolbeinn  Flosason,  og  havde 
flere  born,  blandt  hvilke  særlig  sonnen  Loptr  fortjæner  at  nævnes; 
denne  blev  gift  med  Tora,  der  bag  efter  viste  sig  at  være  en  uægte 
datter  af  kong  Magnus  barfod;  deres  son  var  den  beromte  høvding, 
Snorres  fosterfader,  Jon,  stamfaderen  til  en  overordenlig  talrig 
slægt4).    Sæmund  døde  den  22.  maj  1133 5). 

Hvad  der  ellers  i  kilderne  meddeles  om  Sæmund,  er  kun  løse 
og  spredte  bemærkninger,  der  indeholder  forskellige  »udsagn«  af 
ham.  Disse  udsagn  er  af  to  slags.  Dels  er  det  mundtlige  med- 
delelser, som  når  det  hedder,  at  han  engang  på  tinge,  i  anledning 
af  pest  og  megen  mandedød,  ytrede,  at  »der  ikke  var  færre  døde 
end  dem,  der  da  var  mødt  på  tinge«  6).  Hvorvidt  det  er  en  sådan, 
som  der  hentydes  til  i  annalerne  år  1047 7)  ved  anførselen  af 
Sæmund  som  hjemmelsmand  for  den  stærke  isvinter  i  Danmark 
(»da  ulve  løb  mellem  Danmark  og  Norge«),  er  mere  tvivlsomt;  på 
grund  af  udtrykket  »således  siger  S.  d.  frode«  er  jeg  mest  tilbojelig 
til  at  tro,  at  der  her  foreligger  en  henvisning  til  et  skrift.  Af 
lignende  art  er  to  henvisninger  (»således  siger,  [sagde]  S.  præst 
d.  fr.«) 8)  om  NaddoSs  tog  til  Island,  og  (»og  det  siger  S.  d.  fr.«) 


i)  Isl.  bok  k.  10. 

2)  Grågås  (Kgb.)  I,  36,  (Sthb.)  45. 

3)  Sturl.  I,  41. 

4)  Jfr.  Isl.  ÅrtiSaskrår,  særlig  tabel  I. 

s)  Isl.  ann.  s.  20.  59.  113.  252.  474.  Flat.  III.  513.  Isl.  årt.  skrår  s.  29,  jfr. 
Bisk.  I,  75  (Hungrv.),  hvor  det  hedder,  at  S.  døde  samme  år  som  biskop 
Torlak  om  foråret.  Med  hensyn  til  Sæmunds  liv  m.  m.  kan  hoved- 
sagelig henvises  til  den  af  A.  Magnusson  forfattede  Vita  i  Sæm.  Edda  I, 
1787.  Hist.  eccl.  I,  198  ff.  K  Maurer:  Ausdrucke,  Anm.  7,  Det  islandske 
tidskr.  Sæmundr  fr63i  (vita  af  H.  Kr.  Fridrikssori),  G.  A.  Gjessing:  Konge- 
sagaens fremvext  II,  samme:  Sæmund  frodes  forfatterskab  i  Sproglig-hist. 
Studier  1896,  G.  Indrebo:  Fagrskinna  (1917)  s.  43—49,  samt  de  litteratur- 
hist.  værker;  Arkiv  VIII,  227  ff.,  jfr.  G.  Storm  i  Snorr.  St.  Hist.  skr.  s.  14  ff. 

«)  Ldn.  329,  Bisk.  I,  31  =  Hauksb.  148. 

?)  Eller  1048;  Isl.  ann.  s.  108,  470.  Flat.  III,  507-8. 

5)  Fms.  I,  235,  Ldn.  27.  22* 


[351]  —  340  — 

om  Jomsvikingernes  store  og  udmærkede  hær1).  Are  frode  an- 
fører endvidere  Sæmund  som  hjemmelsmand  for,  at  Olaf 
Tryggvason  døde  samme  år,  som  kristendommen  vedtoges  på 
Island  (Isl.  bok  kap.  7);  her  kunde  man,  ifølge  Åres  hele  måde  at 
citere  på,  snarest  tænke  på  mundtlig  meddelelse  (jfr.  Åres  udtryk: 
at  sogu  S.).  Endelig  henviser  munken  Oddr  til  Sæmund  angående 
Hakon  jarls  regeringsår  2) ;  i  angivelsen  af  disse  skal  han  stemme 
med  Are.  Af  en  endnu  storre  betydning  som  henvisende  til  et 
skrift  har  følgende  bemærkning  hos  samme  forfatter:  »disse 
ting  omtaler  S.  præst  den  frode«3);  straks  efter  hedder  det  her: 
»således  har  S.  skrevet  om  kong  Olaf  i  sin  bog«,  hvorpå  frem- 
stillingen af  kongens  forfølgelse  af  troldmænd  følger.  Dette  ud- 
trykkelige vidnesbyrd  af  en  mand,  der  skriver  kun  omtr.  50  år 
efter  Sæmunds  død,  kan  ikke  forkastes,  ti  skont  Oddr  ikke  var 
noget  kritisk  hoved,  har  man  dog  ingen  grund  til  at  tro,  at  han 
har  villet  opdigte  en  hjemmel;  hvad  skulde  der  vel  have  bevæget 
ham  dertil?  Da  der  nu  ellers  er  utvetydige  vidnesbyrd  om,  at 
Sæmund  anføres  som  hjemmelsmand  på  den  sædvanlige  måde, 
hvorved  man  ellers  altid  henviser  til  skrevne  værker,  bestyrkes 
Odds  udsagn  derved  eller  rettere  bevises.  Vi  kan  således  ikke 
undgå  at  antage,  at  Sæmund  virkelig  har  skrevet  en 
bog4).  Mere  tvivl  kan  der  være  om,  hvad  det  er  for  en  bog,  og 
hvorledes  den  var;  fuld  sikkerhed  angående  dette  sporsmål  vil 
vistnok  aldrig  nås.  De,  som  antager  et  skrift  af  Sæmund,  antager 
for  det  meste,  at  der  kun  er  tale  om  ét  og  ikke  flere,  og  kilderne 
indeholder  intet,  der  kunde  pege  i  modsat  retning,  og  intet,  som 
ikke  kan  høre  til  et  og  samme  skrift 5) ;  dette  har,  efter  hvad  man 
kan  domme,  nærmest  været  en  kortfattet  fremstilling  af  Norges 
kongerække,  hvor  enhver  konges  regeringsår  var  anførte  og  de 


J)  Jomsv.  1879  s.  54;  dette  er  ganske  vist  den  yngste  bearbejdelse  af  sagaen, 
men  der  er  næppe  grund  til  at  tvivle  om  bemærkningens  rigtighed. 

2)  OTr.  (1853)  s.  22—23,  AM.  310  (udg.)  s.  45. 

3)  OTr.  (1853)  s.  30,  AM.  310  (udg.)  s.  55,  hvor  et  citat  anføres.  Den  ud- 
trykkelige angivelse  af  en  bog  findes  kun  i  310. 

4)  Som  bekendt  har  en  autoritet  som  G.  Storm  benægtet,  at  S.  har  skrevet 
noget  som  helst,  Sn.  Sturl.  Hist.  skr.  s.  15. 

5)  Når  der  i  Arkiv  f.  nord.  filol.  VIII  søges  godtgjort,  at  man  ifg.  „oldskrif- 
ternes  vidnesbyrd  er  berettiget  til  at  tillægge"  Sæmund  forskellige  værker, 
er  dette  ikke  så.  Der  anføres  kun,  hvad  vi  ellers  kender;  forf.  indrommer 
også  tilsidst,  at  alt  det  nævnte  kunde  indeholdes  i  ét  skrift. 

vigtigste  tildragelser  i  hans  liv  nævnede.  Dette  bestyrkes  ved  en 
anden  omstændighed  .1  digtet  Noregskonungatal  fra  omtr.  1190 
(se  ovf.  112  ff.)  v.  40  siger  dets  forfatter,  at  han  »har  opregnet  10 
konger,  som  alle  nedstammede  fra  Harald  [hårfagre]  og  nævnet 
deres  regeringsår  (æfi)  således  som  S  æ  m  u  n  d  frode  sagde«. 
Hermed  kan  kun  menes  et  værk  af  Sæmund,  fra  hvilket  de  pågæld- 
ende angivelser  er  hæntede. l)  De  nævnte  10  konger  er  alle  Norges 
regenter  fra  og  med  Erik  blodøkse  til  og  med  Magnus  den  gode 
(naturligvis  med  undtagelse  af  Sven  Alfifasson,  der  også  nævnes). 
Selvfølgelig  er  og  må  det  være  digterens  mening,  at  hvad  han  har 
fra  Sæmund  også  gælder  Harald  hårfagre,  stamfaderen  selv,  så- 
ledes at  »deres  [regeringsår]«  også  indbefatter  ham.  Heri  nødes 
vi  til  at  se  grænserne  for  Sæmunds  kongesaga,  og  dette  er  i 
overensstemmelse  med,  at  intet  af  det,  som  henføres  til  Sæmund 
som  skriftlig  hjemmelsmand  falder  i  tid  efter  1047  (Magnus' 
død")).  Der  synes  tillige  at  være  grund  til  at  antage,  at  Sæmund 
har  indflettet  historiske  bemærkninger  om  Island  (den  om 
Naddo3r)  under  omtalen  af  Harald  hårfagre.  Værkets  hovedbetyd- 
ning har  rimeligvis  været  kronologisk,  idet  Sæmund  er  den 
første,  der  i  skrift  har  opstillet  og  grundet  de  norske  kongers 
række  med  angivelse  af  deres  regeringstid;  bægge  dele  kender 
vi  heldigvis  gennem  det  nævnte  digt.  Sæmunds  værk  har  desuden 
sikkert  været  et  grundlag,  hvorpå  senere  historieskrivere  byggede 
videre,  og  for  så  vidt  var  det  af  en  stor  betydning3). 

At  dette  Sæmunds  historiske  arbejde  har,  hvad  jo  også  vænte- 
ligt  var  af  en  mand,  der  havde  studere  i  udlandet,  været  skrevet 
på  latin,  må  bestemt  hævdes,  eftersom  forfatteren  til  den  1.  grt. 
afhandling  udtrykkelig  og  udelukkende  nævner  Åres  værker  som 
skrevne  i  modersmålet;  modsætningen  giver  sig  af  sig  selv.  Havde 
Sæmunds  bog  været  skreven  på  islandsk,  vilde  han  næppe  have 
undladt  også  at  nævne  den  i  det  mindste  ved  siden  af  Åres,  så 


*)  Theodricus  citerer  et  skrift:  Catalogus  regum  Norwagiensium;  denne  titel 
svarer  noje  til  et  navn  som  Noregs  konungatal.  Har  det  været  navnet 
på  skriftet? 

2)  Det  er  uden  tvivl  i  forbindelse  hermed,  at  Sæmund  har  fået  lejlighed  til 
at  gfire  sin  annalistiske  bemærkning  om  den  stærke  frost  i  Danmark. 

3)  Se  herom  G.  A.  Gjessing:  Kgesag.  fremv.  II,  12  ff.  I  den  interessante 
afhdl.  i  fe^tskr.  til  Unger  1896  (Sprogl.-hist.  studier)  har  Gj.  søgt  at  vise, 
at  Fagrsk.  har  benyttet  Sæmunds  tidsregning;  hertil  vil  vi  senere  komme 
tilbage. 

meget  mere,  som  Are  selv  nævner  Sæmund  som  en  historisk  auto- 
ritet, han  har  rådspurgt;  dette  bestyrkes  tilfulde  ved  Snorres  be- 
mærkning, at  Are  skrev  først  på  norrønt  mål;  Gjessings 
bemærkninger  herimod  *)  kan  jeg  således  ikke  indse  er  begrund- 
ede. At  Sæmund  skulde  have  skrevet  efter  Are  er  ganske 
urimeligt. 

Hermed  er  vi  færdige  med  Sæmunds  forfatterskab  i 
egenlig  forstand. 

Fra  et  par  gamle  håndskrifter  er  der  i  Diplomatarium  Isl.  (I,  240.  503) 
fremdraget  et  par  notitser,  som  skal  hidrøre  fra  Sæmund,  handlende  om  sol 
og  måne  ved  verdens  skabelse,  om  Adams  hojde,  og  legemsform  samt  om 
antallet  af  hans  knokler  og  årer.  Her  er  der  åbenbart  tale  om  æmner,  der  er 
hæntede  fra  den  middelalderlige  skolastik,  og,  hvis  det  er  sandt,  at  disse  be- 
mærkninger går  tilbage  til  Sæmund,  er  de  en  i  øvrigt  ringe  del  af,  hvad  han 
i  udlandet  har  lært  og  som  bl.  a.  har  bidraget  til  hans  verdensry.  Om  noget 
originalt  forfatterskab  vilde  det  her  være  tåbeligt  at  tale;  i  det  hojeste  kan 
der  kun  være  tale  om  en  oversættelse  eller  uddrag  af  et  fremmed  (latinsk) 
skrift.  Det  selvsamme  gælder  om  et  senere  fremdraget  „stykke"  af  en  fore- 
given, såkaldt  „afhandling  om  ægteskab"2),  hvis  det  overhovedet  har  noget 
med  Sæmund  at  gore.  Dette  kan  betvivles,  da  det  kun  findes  i  et  hdskr.,  der 
indeholder  alle  mulige  blandinger  og  som  er  istandbragt  af  præsten  Gottskdlk 
Jånsson  (1543);  han  ytrer,  at  stykket  er  skrevet  efter  hvad  „Sæmundr  [uden 
nogen  nærmere  betegnelse]  valgte  bøger  til  og  skrev  på  latin";  en  så  mørk 
tale  egner  sig  ikke  til  at  indgyde  tillid.  Men  selv  om  vi  kunde  gå  ud  fra,  at 
stykket,  der  handler  om  de  dage,  når  ægteskabeligt  samleje  ikke  bor  finde 
sted,  i  virkeligheden  hidrørte  fra  Sæmunds  efterladenskaber,  er  der  atter  her 
ikke  tale  om  originalt  forfatterskab,  hvilket  i  dette  tilfælde  heldigvis  kan 
bevises.  Meddeleren  af  stykket,  dr.  Jon  Porkelsson,  har  uden  grund  søgt 
efter  en  original  i  Corpus  juris  canonici,  uden  at  finde  den  der.  Originalen 
findes  hos  Beda  i  hans  værker  i  Baseludgaven  VIII.  tom.,  sp.  1132. 

Det  er  disse  kundskaber  eller  lignende,  der  har  bevirket,  at 
Sæmund  i  de  islandske  folkesagn  bliver  en  særdeles  yndet  per- 
son 3),  der  i  lærdom  langt  overgår  og  ofte  narrer  sin  gamle  mester. 
—  At  Sæmund  har  ejet  en  efter  forholdene  betydelig  bogsamling, 
holdt  skole  på  sin  gård  Odde  og  således  lagt  grund  til  det  ry,  den 
nød  som  et  »videnskabeligt  hovedsæde«  siges  ingen  steder  i  vore 
kilder,  men  er  en  antagelse,  der  er  sandsynlig  nok;  i  al  fald  beteg- 


i)  Sst.  II,  47  f. 

2)  Arkiv  VIII,  233. 

3)  isl.  bj65sogur  og  ævintyri  I,  485  ff.;  jfr.   ovf.    med   hensyn   til   hvad   der 
allerede  findes  i  biskop  Jons  saga. 

nes  gården  med  det  anførte  navn  under  hans  son  Eyjolfr,  der  holdt 
en  beromt  skole  der1). 

Sæmunds  navn  var  så  beromt  i  senere  tider,  at  man,  da  man 
i  det  16.  og  17.  årh.  begyndte  at  beskæftige  sig  med  den  gamle 
islandske  litteratur  og  fremdrage  dens  skatte,  tillagde  ham  forfat- 
terskab til  eller  andel  i  flere  beromte  værker  som  »Sæmunds« 
Edda,  Njåla,  Solarljod,  og  hvad  de  alle  hedder.  Det  er  overflødigt 
her  at  komme  nærmere  ind  på  disse  fantastiske  og  ganske  vilkår- 
lige meninger  og  formodninger,  der  nu  er  eller  i  hvert  fald  burde 
være  skrinlagte  for  bestandig. 

2.    Ari  prestr  forgilsson  hinn  fr63i. 

Are  er  født  vinteren  1067 — 68 a) ;  han  hørte  til  en  af  de  vigtig- 
ste landnamsmandsslægter  og  var  nærbeslægtet  med  Sæmund, 
idet  hans  moder  Joreidr  var  en  datterdatter  af  Torstein,  en  son  af 
Sidu-Hallr 3).  Faderen  Torgils,  der  druknede  som  ung  i  Brede- 
fjorden4), var  en  son  af  Geller5),  en  son  af  Torkel  Eyjolfsson  og 
den  beromte  Gudrun  Osvifrsdatter  6).  Efter  sin  faders  død  kom 
Are  vistnok  i  huset  hos  sin  bedstefader,  Geller,  og  opfostredes  af 
ham  indtil  1073,  da  denne  døde.  7  år  gammel  kom  Are  til  den 
gamle  stormand,  Hallr  Torarinsson  i  Haukadal,  der  i  sine  unge 
dage  havde  været  Olaf  d.  helliges  handelsfælle,  som  havde  en  så 
udmærket  hukommelse,  og  som  sad  inde  med  en  så  stor  viden  om 
tidligere  tider;  han  var  bleven  døbt  tre  år  gammel  af  Tangbrand 
(999),  og  det  kunde  han  huske.  Hos  Hallr  var  Are  i  14  år,  mulig 
til  hans  død  (vinteren  1089 — 90).  Samtidig  var  der  i  Haukadal  en 
son  af  biskop  Isleifr,  Teitr,  hvem  Are  kalder  sin  »fostre«,  og  hvem 
han  ofte  anfører  som  sin  hjemmelsmand  7).  På  mange  steder  kaldes 
Are  præst,  og  han  regnes  i  Kristnisaga  til  de  »ansete  mænd,  der 
studerede  og  lod  sig  vie  til  præster«  8).   I  øvrigt  vides,  mærkeligt 


i)  Bisk.  I,  90.  262.  Om  Odde  t>orgiIsson  hedder  det  (Sturl.  I,  54),  at  han 
blev  opfostret  hos  Sæmund  „og  blev  kyndig"  (frodr). 

2)  1067:  Isl.  ann.  18.  109.  318.  Flat.  III,  509,  jfr.  Snorres  fortale. 

3)  Jfr.  Ldn.  262,  sml.  304  anm.  t>orst.  Si3.  44  Prøver  58. 
♦)  Laxd.  s.  289. 

B)  Jfr.  Åres  stamtavle  bagved  isl.  bok. 

6)  Tidsregningen  er  ikke  helt  sikker.  Vinteren  1067 — 68  må  dog  vist  nærmest 
betegnes  som  Åres  fødselsvinter,  men  om  han  er  født  for  eller  efter  nytår, 
bliver  usikkert. 

7)  Om  alt  dette  se  isl.  b.  kap.  9,  og  Snorres  fortale. 
*)  Hauksb.  s.  147,  Bisk.  I,  29  (Kristnis). 

nok,  intet  om  hans  liv,  undtagen  at  han  var  gift  og  havde  sonnen 
Torgils,  der  også  var  præst;  dennes  son  var  Are,  kaldt  den  stærke 
(død  1188).  Man  (Arne  Magnusson,  Werlauff,  Maurer  osv.),  har 
antaget,  at  Are  har  bot  på  Vestlandet  og  haft  del  i  et  godord 
(Torsnæsgodord) ;  dette  er  en  formodning,  der  kan  være  rigtig, 
men  noget  bestemt  at  holde  sig  til,  har  man  ikke.  I  ethvert  tilfælde 
har  Are  været  meget  anset  af  sin  samtid,  og  han  stod  i  venskabs- 
forbindelse  med  landets  ypperste  mænd,  bisperne  K  e  t  i  1 1  til  Holar 
(1122—45)  og  Tor  lak  Runolfsson  til  Skalholt  (1118—33),  for 
ikke  at  tale  om  sin  slægtning,  S  æ  m  u  n  d  f rode,  mange  andre  som 
biskop  Gissurr  (død  1118),  lovsigemanden  Markus  Skeggja- 
son  (død  1107)  og  fl.  Om  hans  offenlige  virksomhed  vides  intet 
som  helst.  Han  døde  9.  novbr.  1148  *).  Hans  ry  forblev  uforminsket, 
og  hans  navn  omstråles  endnu  af  fortjænt  glans.  En  mand  som 
Snorre  kalder  ham  »meget  kyndig,  sanddru  og  af  stærk  hukom- 
melse« 2). 

Når  vi  nu  skal  gå  over  til  at  undersøge  Åres  litterære  virk- 
somhed, hvorom  der  har  været  meget  delte  meninger,  må  først  og 
fremmest  hans  egne  ord  herom  tages  i  betragtning;  de  findes  i 
fortalen  til  hans  bevarede  bog  og  lyder  således:  »Islænderbogen3) 
gjorde  jeg  først  for  vore  biskopper,  Torlak  og  Ketill,  og  jeg  viste 
den  både  til  dem  og  til  Sæmund  præst;  men  eftersom  det  behagede 
dem  at  have  [det  hele]  således  eller  at  foje  noget  til. 
så  skrev  jeg  denne  på  samme  måde  (med  samme  indretning 
og  indhold)    men    foruden    »s  1  æ  g t  r  e g  i  s  t  e r«    og    »k  o n- 


i)  Årtiåaskr.  87.  91  osv. 

2)  Jfr.  Kristnis.  1.  c;  den  1.  grt.  afhdl.  osv.  —  Med  hensyn  til  Are  og  hans 
virksomhed  kan  der  henvises  til  følgende  tildels  epokegørende  skrifter: 
C.  E.  Werlauff:  De  Ario  multiscio  (1808),  K.  Maurer:  Ueber  Are  porgilsson 
osv.,  i  Germania  XV  (1870,  en  grundlæggende  afhdl.),  jfr.  Ueber  die  aus- 
driicke,  Anm.  8.,  B.  M.  Olsens  afhdl.  om  Isl.  bogen  i  Aarbb.  1885;  K. 
Maurer  (atter)  i  Germania  XXXVI  og  B.  M.  Olsen  i  Aarbb.  1893  samt  i 
Timarit  hins  isl.  Bokm.  fjel.  X,  A.  Bley:  Zur  entstehung  der  jiingeren 
Islendingabok  (Zs.  f.  deut.  Phil.  XXXII,  1900),  A.  Heusler:  Åres  Islendinga- 
b6k  u.  Libellus  Islandorum  (Arkiv  XXIII,  1907),  samt  W.  Golthers  udg.  i 
Sagabibliothek  I  (1892),  B.  Melsted:  Islendingasaga  III,  198  ff.  —  foruden 
de  forskellige  øvrige  udgaver  af  Isl.  bok  og  litteraturhistoriske  værker 
(Keyser,  N.  M.  Petersen,  Rosenberg)  samt  Gjessing:  Kongesagaens  frem- 
vext,  G.  Storm:  Sn.  Sturl.  Hist.  skr.,  G.  Vlgfusson:  Sturl.  proll.  §  4. 
XXVII  ff. 

3)  Oversættelsen:  „En  Islænderbog"  (Heusler)  kan  formelt  ikke  afvises,  men 
den  er  efter  min  mening  urigtig.  .    . 

g  e  r  s  1  i  v«,  og  jeg  tilfojede  det,  som  senere  blev  mig  mere  nojagtig 
bekendt,  og  som  nu  meddeles  fuldstændigere  i  denne  bog  end  i  hin. 
Men  [angående]  alt,  hvad  der  er  fejlagtig  fortalt  i  disse  historiske 
kundskaber,  er  det  ens  pligt  hellere  at  følge,  hvad  der  ved  erfaring 
viser  sig  at  være  rigtigst«  1). 

Her  har  vi  i  virkeligheden  al  ønskelig  oplysning  om  Åres 
historiske  virksomhed  og  princip,  i  det  mindste  hvad  forholdet 
mellem  de  to  bøger  angår,  som  han  ifølge  dette  har  skrevet.  Der 
gives  forskellige  forklaringer  af  disse  Åres  ord,  men  man  har  rig- 
tignok gjort  sig  sagen  altfor  indviklet  og  besværlig  ved  ikke  at 
tage  dem  på  den  simpleste  måde,  som  de  foreligger. 

Det  vilde  føre  for  vidt  at  gå  nærmere  ind  på  alle  enkeltheder 
i  de  forklaringer,  man  har  givet  særlig  af  de  ord,  der  her  synes 
at  volde  vanskeligheder  (de  her  fremhævede).  Herom  kan  der 
henvises  til  særafhandlinger  af  Maurer,  B.  M.  Olsen  og  Heusler, 
jfr.  Goltliers  indledning  til  hans  udgave.  Der  er  hovedsagelig  to 
meninger,  1)  den,  at  Åres  ord  skulde  betyde,  at  der  intet  var 
ændret  i  den  1.  udg.  [svd  at  hava],  men  kun  gjort  nogle  tilfojelser; 
»slægtregistre«  og  »kongers  liv«  skal  derefter  betegne  bægge  til- 
læggene. Arne  Magnusson  —  Jon  Sigurdsson.  2)  den,  at  »det 
behagede  bisperne  osv.  at  have  den  således  d.  v.  s.  som  den 
nu  er  bleven,  altså  netop  forandret  og  med  udeladelse  af  »slægt- 
registre og  »kongers  liv«,  der  i  den  1.  udg.  så  skulde  have  udgjort 
særlige  afsnit  eller  vigtige  bestanddele.  Maurer — G.  Vigfiisson.  Of 
et  sama  far  tydes  så  1)  »på  samme  måde«  d.  v.  s.  uændret,  2) 
»angående  den  samme  genstand«.  —  B.  M.  Olsen  slutter  sig  for  det 
meste  til  den  sidste  opfattelse.  Efter  at  han  nærmere  rigtig  påviser 
den  egenlige  bogs  udstrækning  —  erkendelsen  heraf  tillægger 
han  i  denne  sammenhæng  efter  vor  mening  for  stor  betydning  — , 
kommer  han  til  det  resultat,  at  svd  henviser,  ikke  til  nogen  af  de  to 
redaktioner,  men  til  det  følgende,  og  han  mener,  at  hele  udtrykket 
er  »brachylogisk«,  således  at  ordene  fyldigst  burde  hedde:  en  med 
pvi  at  peim  likadi  svd  at  hava  [som  det  straks  efter  nærmere  for- 
klares], pd  skrifaåa  ek  pessa  of  et  sama  far  [»bogen  uforandret 


i)  islendinga  boc  gerpa  ec  fyrst  byscopom  orom  Porldki  oc  Katli,  oc  syndac 
bæpi  peim  oc  Sæmundi  presti,  en  mep  pui  at  peim  licapi  suå  at  hava  epa 
par  vipr  auka .  på  scrivapa  ec  pessa  of  et  sama  far,  fyr  titan  dttar  tolo 
oc  conunga  ævi,  oc  iåcc  pui,  es  mér  varp  sipan  cunnara  oc  nti  es  gørr 
sagt  å  pessi  an  å  peiri,  en  huatki  es  missagt  es  i  fræpom  pessom,  pd 
es  scyllt  at  hava  pat  helldr,  es  sannara  raynisc. 

med  udeladelse  af  visse  afsnit«]  fyr  titan  dttar  tolu  ok  konungu 
ævi,  ok  med  pvi  at  peim  likaåi  par  viår  at  auka, 
pd  jokk  pvi  osv.  (Aarbb.  1885  s.  360).  B.  M.  Olsens  sidste  for- 
klaring (særlig  af  svd)  kan  umulig  betragtes  som  fyldestgørende 
{svd  kan  ikke  bruges  således  henvisende  til  det  følgende;  et  så 
unaturligt  og  dunkelt  sprog  kunde  Are  ikke  skrive,  i  det  mindste 
er  det  ganske  unødvendigt  at  forudsætte  noget  sådant).  Åres  ord 
er  fuldkommen  simple  og  utvetydige  og  slet  ikke  brakylogiske. 
Han  har  tidligere  skrevet  en  bog  (Islendingabok)  og  bedt  biskop- 
perne og  Sæmund  at  sige  deres  mening  om  den;  de  har  syntes 
godt  om  den,  som  den  var  (svd  at  hafa;  kun  således  kan  disse 
ord  forstås,  og  enhver  anden  forklaring  indlægger  vanskeligheder, 
som  slet  ikke  er  der x),  undtagen  for  så  vidt  som  der  hist  og  her 
kunde  fojes  noget  til.  Hvad  dette  har  været,  kan  vi  ikke  nærmere 
angive.  Are  tager  nu  sin  bog  til  behandling  og  følger  bispernes 
råd  med  hensyn  til  tilføjelser  (jokk  pvi  osv.).  Af  sig  selv 
finder  han  derimod  på  at  udskille,  hvad  han  kalder  »slægtregister« 
og  »kongers  liv«,  der  altså  har  stået  i  Islb.;  ellers  er  den  nye  bog 
»indrettet  på  samme  måde«  (d.  v.  s.  med  samme  stof  og  samme 
ordning,  of  et  sama  far);  dette  sidste  bekræftes  af  Snorres  be- 
skrivelse af  Åres  bog,  der  har  været  den  ældre  2) ;  om  den  har 
haft  samme  kapitelinddeling  og  kapiteltal,  kan  naturligvis  ikke 
bestemt  siges.  Det  n  y  e  i  den  her  givne  forklaring  er,  at  det  er 
Are  selv,  der  har  fundet  på  at  udskille  de  den  i  egenlig  forstand 
islandske  historie  uvedkommende  dele  og  skrive  en  ny  bog  uden 
disse,  hvor  alt  det  gamle  om  Island  bibeholdtes,  og  der  tilfojedes 
nogle  nye  bemærkninger.  Åres  ord  giver  ikke  den  fjærneste  anled- 
ning til  at  tro,  at  det  er  hans  rådgivere,  der  har  haft  et  overlegent 
kritisk  blik  og  givet  ham  det  råd  at  udskille  de  fremmede  bestand- 
dele; tværtimod,  han  siger  udtrykkelig,  at  det  behagede  dem  at 


5)  Heuslers  forklaring  af  disse  ord  er  urigtig. 

2)  Snorre  angiver  i  sin  fortale  til  Hkr.  en  del  af  indholdet  af  Åres  bog  så- 
ledes: „han  skrev  i  begyndelsen  af  sin  bog  mest  om  Islands  bygd  [jfr. 
kap.  1]  og  lovsætning  [jfr.  kap.  2],  derpå  om  lovsigemændene  [vistnok 
begyndelsen  til  den  på  forskellige  afsnit  fordelte  lovsigemandsrække; 
jfr.  slutn.  af  kap.  3]  og  havde  den  årtælling  først  indtil  kristendommen 
indførtes  og  siden  lige  ned  til  sine  dage;  han  sammenfattede  der- 
med mange  andre  historiske  begivenheder  [dæmi]  både  kongers  liv  i 
Norge  og  Danmark  og  ligeledes  i  England,  foruden  de  store  tidender,  der 
var  sket  her  i  landet". 

»have  det  således«;  at  de  derimod  mente,  at  der  kunde  tilfojes  et 
eller  andet  hist  og  her,  er  kun  forståeligt.  Det  er  i  grunden  kun 
mærkeligt,  at  en  misforståelse  af  Åres  klare  ord  har  —  og  det  i 
en  sådan  grad,  som  her  er  sket  —  kunnet  finde  sted.  At  Are  selv 
bagefter  har  kunnet  indse,  at  det  var  nok  så  heldigt  at  have  de 
islandske  forhold  samlede  og  for  sig,  er  kun,  hvad  vi  væntede  af 
en  mand  med  hans  skarpe  blik  for,  hvad  der  var  ensartet  og  sam- 
menhørende. Det  gor  ham  altså  stor  ære,  at  han  selv  har  fundet 
på  at  omredigere  sin  bog,  en  ære,  som  vi  ingen  ret  har  til  at  fra- 
tage ham1). 

A.  Heiisler  har  (i  sin  afhandling  i  Arkiv)  villet  gore  en  helt  ny 
og  ejendommelig  opfattelse  gældende  med  hensyn  til  forholdet 
mellem  de  to  skrifter.  Libellus,  o:  det  bevarede  skrift,  skulde 
ikke  rettelig  kunne  kaldes  Islendingabok,  men  kun  være  et  t  i  1 1  æ  g 
eller  et  supplement  til  dette  skrift,  så  at  ialfald  den  mindste  del  af 
Libellus  skulde  have  stået  i  det.  Han  tænker  sig  også,  at  dette 
tillæg  senere  er  blevet  indarbejdet  i  det  ældre  skrift,  og  at  det  er 
dette,  der  citeres  i  litteraturen  (jfr.  nedenfor).  Denne  opfattelse 
kan  ikke  godkendes  som  rigtig.  For  det  første  fordi  Åres  egne 
ord  i  fortalen  til  det  bevarede  skrift  ikke  naturligt  kan  forstås  som 
Heusler  vil ;  især  er  det  ordene  pessa  of  et  sama  far,  der  da  volder 
vanskeligheder;  Åres  ord  betegner  naturligst,  at  han  skrev  en  ny 
bog  med  samme  indhold,  dog  således  at  de  to  bestemt  angivne 
æmner  udelades,  og  der  gjordes  tillæg  hist  og  her.  For  det  andet 
er  det  ikke  let  at  tænke  sig  det  oprindelige  skrift,  der  jo  hed 
» Islænder «bog,  uden  ialfald  forskellige  afsnit  af  vor  Libellus;  især 
f.  eks.  det  om  kristendommens  indførelse  (kap.  7)  og  de  om 
biskopperne  (kap.  9  og  10)  for  ikke  at  tale  om  altingets  oprettelse 
og  hvad  dermed  sammenhænger  (kap.  2  og  3).  Det  er  ikke  mindst 
den  udførlige  fremstilling  i  disse  afsnit,  der  synes  at  måtte  kuld- 
kaste Heuslers  opfattelse.  For  det  tredje  har  Heusler  selv  også 
nævnt  »en  betænkelighed«  ved  sin  opfattelse  (s.  330 — 31),  nemlig, 
at  Are  i  denne  bog,  der  skal  være  et  »tillæg«,  kun  nævner  hjem- 
melsmænd, der  næsten  alle  var  døde  da  han  skrev  Libellus.  Dette 
er  virkelig  hojst  betydningsfuld  omstændighed,  der  alene  er  næsten 


J)  Heuslers  bemærkning  i  noten  s.  322  er  lidet  på  sin  plads,  da  Snorre  og 
„andre  efterfølgere  af  der  altmeister"  i  det  hele  kun  kunde  bruge  den 
første  bog,  kun  deri  fandtes  det  stof  (konunga  cevi),  som  Snorre  havde 
brug  for. 

afgorende,  og  hvad  Heusler  anfører  for  at  afkræfte  den,  er  ikke 
meget  værdt  *). 

A.  Bley,  der  går  ud  fra,  at  Libellus  er  en  ny  udgave  af  det 
ældre  skrift,  finder  grunden  til,  at  denne  blev  foretaget,  deri,  at 
man  ønskede  at  få  en  skolebog,  en  kort  lærebog  til  brug  for  under- 
visningen, i  Islands  historie.  Denne  besynderlige  opfattelse,  der 
ikke  støttes  af  et  eneste  ord  i  bogen  selv,  er  med  fuld  ret  bleven 
afvist  af  Heusler. 

Vi  kommer  nu  til  at  se  lidt  nærmere  på  Åres  første  bog.  Vi 
fæster  da  først  og  fremmest  blikket  på,  hvad  Are  siger,  han  har 
udeladt  i  den  anden,  og  som  altså  må  have  stået  i  den  første.  Det 
er  dttartala  og  conunga  ævi.  Hvad  menes  der  nu  hermed?  Også 
herom  har  meningerne  været  delte.  At  dermed  kan  menes  de  to 
tillæg,  der  findes  bagved  vor  Islb.,  må  nu  betragtes  som  engang 
for  alle  bortfaldet2).  Det  første  ord  »slægtregister«  er  jo  ganske 
ubestemt,  men  behøver  ikke  at  betegne  og  betyder  sikkert  ikke 
en  enkelt  eller  en  enkelt  mands  slægtregister;  ordet  er  et  kollek- 
tivt udtryk  og  omfatter  således  en  gruppe  af  en  eller  flere 
genealogier  3) ;  udtrykket  tillader  altså  antagelsen  af  et  ikke  helt 
ringe  omfang.  —  Hvad  dernæst  conunga  ævi  angår,  behøver  dette 
ord  ikke  at  forstås  anderledes  end  Åres  'logsogumanna  ævi'  d.  v.  s. 
lovsigemændenes  række  med  vedfojet  angivelse  af  deres  funk- 
tionstid;  således  vilde  »kongers  liv«  være  at  opfatte  som  række- 
følgen af  konger  med  vedfojet  angivelse  af  deres  regeringstid4). 
Men  ligesom  Are  til  sine  bemærkninger  om  lovsigemændene  under- 
tiden tilfojer  forskellige  historiske  oplysninger,  der  er  knyttede  til 
dem  og  deres  virken  (f.  ex.  i  kap.  8,  Skapte,  kap.  10,  Bergtor  og 
Markus),  således  kunde  han  give  korte  oplysninger  om  de  vigtig- 
ste begivenheder,  der  var  knyttede  til  de  enkelte  konger,  eller  om 
deres  vigtigste  gærninger  5) ;  men  også  her  har  Are  uden  tvivl  lagt 


1)  I  Stockholms  hds.  af  Odds  Olafssaga  henvises  til  „Islendinga  bok"  (k.  30). 
I  AM  310  optages  fra  Are  hans  skildring  af  kristendommens  indførelse, 
der  stemmer  med  det  bevarede  skrift.  Er  ikke  dette  et  fuldgyldigt  bevis 
for,  at  Åres  sidste  bog  kaldtes  „Islænderbogen"?  Hvis  stykket  i  310  er 
taget  fra  den  ældre  bog,  ja,  så  falder  Heuslers  opfattelse  ganske. 

2)  Jfr.  B.  M.  Olsen:  Aarbb.  1885  s.  347.  361—2. 
:i)  Jfr.  samme,  sst.  s.  367. 

•i)  Jfr.  sst.  s.  368. 

5)  Ifg.  Snorre  har  Are  også  her  angivet  sine  hjemmelsmænd,  så  som  Oddr 

Kolsson,  en  sonneson  af  Siåu-Hallr,  og  dennes  hjemmelsmand  igen,  den 

gamle  Nordmand,  Torgeir  afrådskoll. 

særlig  vægt  på  de  kronologiske  forhold.  Som  man  ser,  er  udtryk- 
ket altså  atter  her  af  en  sådan  art,  at  det  tillader  temlig  vidt  spille- 
rum, og  der  foreligger  intet  som  helst,  der  kunde  tyde  på,  at  græns- 
erne skulde  indskrænkes  til  det  mindst  mulige.  Et  må  tillige 
bestemt  hævdes1),  at  Snorres  ord  ikke  på  nogen  måde  kan  lede 
til  at  antage  andre  skrifter  af  Are  end  det  ene,  den  ældre  Isl.- 
bok ") ;  der  nævnes  i  Snorres  fortale  k  u  n  én  bog  (»i  begyndelsen 
af  sin  bo  g«,  jfr.  hans  nojagtige  angivelse  af,  at  Islands  historie 
og  norske  kongerækker  m.  m.  stod  i  en  og  samme  bog) ;  heller 
ikke  kan  Snorres  udtryk :  ævi  Noregs  konunga  efter  Oddr-Torgeirs 
meddelelser  på  nogen  rationel-kritisk  måde  forstås  om  andet  end 
det  lige  foran  nævnte  konunga  ævi  i  Noregi;  herom  kan  der  over- 
hovedet ikke  strides3). 

Vi  er  nu  tilstrækkelig  forberedte  til  at  undersøge  og  behandle 
de  vidnesbyrd  om  Are  og  hans  virksomhed,  der  ellers  findes 
i  den  øvrige  litteratur.  Disse  er  da  følgende.  De  deler  sig  i  to 
rækker: 

For  det  første  er  der  henvisninger  til  hans  beregninger 
eller  udsagn  om  norske  fyrsters  regeringstid  og  lign.: 

1.  Sigurd  jarls  dødsår  —  »to  år  efter  kong  Hakons  død«,  »ifg.  Are  præst 
d.  frode  Torgilssons  udsagns  OH  (1853)  s.  10,  Fms.  I,  55,  IV,  19,  Flat.  I,  64, 
jfr.  Hkr.  I,  235,  hvor  Åres  navn  ikke  anføres.  —  2.  Hakon  jarls  eneherre- 
dommes begyndelse  d.  v.  s.  Harald  gråfelds  død,  »Således  siger  Are  præst 
Torgilsson  at  .  .  .,  men  de  sidste  6  år,  Harald  gråfeld  levede,  siger  Are,  at 
Gunnhildssbnnerne  og  han  kæmpede  med  hinanden,  og  de  flygtede  vekselvis 
ud  af  landet«.  Hkr.  I,  277,  Fms.  I,  89,  Flat.  1,  85.  —  3.  »Det  findes  i  Are  frodes 
historie  —  og  det  er  der  flere,  der  bevidner,  —  at  Olaf  Tryggvason  var  32  år, 
da  han  kom  osv.«;  herom  siges  Are  og  Sæmund  at  være  enige.  Oddr  Fms. 
X,  275-6,  (Groth)  s.  44,  udg.  1853  s.  22.  —  4.  Kong  Olafs  alder  »ifølge  Are 
d.  frodes  udsagn«  Hkr.  II,  522  OH  (1853)  s.  232,  Fms.  V,  114,  Flat.  II,  374.  — 
En  anden  angivelse  vedrørende  Olaf  d.  helliges  regerings-  og  levetid  findes 
under  titlen:  »denne  redegorelse  .  .  .  skrev  først  Are  præst  Torgilsson  osv.< 
Hkr.  II,  417,  OH  (1853)  s.  188,  Fms.  V,  23,  Flat.  II,  314.  —  5.  I  Påttr  om  Haldorr 
Snorrason  findes,  i  anledning  af  Svolderslaget,  en  henvisning  til  broder  Gunn- 


i)  Mod  B.  M.  Olsen:  Aarbb.  1885  s.  370  og  1893  s.  232  ff. 

2)  Således  også  Heusler,  Arkiv-afhdl.  beg. 

3)  Når  Snorre  et  andet  sted,  Hkr.  II,  417,  omtaler  Åres  „bøger"  i  flertal, 
viser  dette  blot,  at  han  har  kendt  bægge  Isl.-bøgerne;  men  som  kilde  til 
sin  Norges  historie  kunde  han  kun  bruge  den  første.  På  det  nævnte  sted 
omtales  Are  som  den,  der  „i  sine  bøger"  har  benyttet  „gamle  og  på- 
lidelige" mænds  udsagn.  Dette  passer  på  bægge  skrifter.  Jfr.  den  1.  grt. 
afhdl.,  hvor  der  ubestemt  tales  om  bøger. 

laugr,  der  siger,  >at  han  navnlig  har  samlet,  hvad  der  findes  i  Are  præst  den 
frodes  bøger  [jfr.  anm.  nedenfor]  Fms.  III,  163,  Flat.  I,  511,  men  udtrykkene 
er  her  mere  ubestemte,  dog  er  de  næppe  til  at  misforstå1).  —  6.  Hertil  skal 
endvidere  fojes,  at  Are  nævnes  i  Flat.  I,  194  sammen  med  to  andre  som 
hjemmelsmænd  for  Bues  fald  i  Jomsvikingeslaget,  —  samt  7.  at  Frisbok  til 
overskrift  til  Ynglingas.  har:  »her  begynder  Kongebogen  efter  Are  præst  d. 
frodes  fortælling«  —  hvortil  så  til  slutning  kan  henregnes,  hvad  Snorre  siger 
i  sin  fortale. 

Dernæst  er  der  en  anden  række  henvisninger  til  ham 
vedrørende  personer,  der  står  i  forbindelse  med  landnams- 
tiden  på  Island,  eller  islandsk  personalhistorie, 
slægtskabsforhold  og  lign. : 

1.  Torstein  rødes  død  på  Katanæs.>  således  siger  Are  Torgilsson  d.  frode«, 
Laxd.  s.  7.  —  2.  Snorre  godes  dødsår,  »således  sagde  Are  præst  d.  frode«, 
sst.  286  (hans  begravelsessted  ifl.  hdskr.  V).  —  3.  Torolf  mostrarskægs  sidste 
hustru  Unnr,  der  skulde  have  været  datter  af  Torstein  røde,  >men  Are  Tor- 
gilsson d.  frode  regner  hende  ikke  blandt  hans  bbrn«  Eyrbyggja  s.  8.  — 
4.  >Men  Are  d.  frode  siger,  at  han  [Torolf  mostrarskæg  eller  Ornolf  fiskreke2)?] 
var  son  af  Torgils  reydarsida«  Njåla  I.  584.  —  5.  »Således  siger  Are  Tor- 
gilsson« Hauksbok  s.  35  (>vise  mænd«  har  Ldn.,  udg.  s.  106)  om  de  første 
skibe,  der  sejlede  til  Gronland;  bemærkningen  angår  skibenes  antal.  —  6.  I 
Pålssaga.  Bisk.  I.  145,  henvises  til  Åres  ord  om  den  landesorg,  der  herskede 
ved  biskop  Gissurs  død.  —  7.  Om  biskop  Gissurr  henvises  til  »Are  præst  d. 
frode<  i  Jonss.,  Bisk.  I,  158.  231.  —  8.  »Are  præst  var  12  år  gammel  ved 
biskop  Isleifs  begravelse,  han  som  har  meddelt  mest  om  disse  tidender« 
Kristnis.  Hauksb.  s.  145,  Bisk.  I,  27.  —  9.  »Således  har  Are  d.  gamle  sagt< 
om  Stefners  nidvers  om  Sigvalde  og  hans  død.  Kristnis.  Hauksb.  s.  144,  Bisk. 
I,  26,  jfr.  Hauksb.  indledn.  LXXI.  —  10.  Af  en  mere  almindelig  art  er  til  slut- 
ning følgende  udtalelse  foran  Gunnlaugssaga,  Isl.  s.  II,  189:  »Sagaen  om  Ravn 
og  G.  ormstunge,  således  som  Are  præst  d.  frode  Torgilsson  har  fortalt, 
[dette  er  naturligvis  ganske  uhistorisk],  han  som  har  været  den  kyndigste  mand 
på  Island  med  hensyn  til  »landnamssagaer«  og  »oldtidskundskaber«,  i  et  hdskr. 
fra  o.  1400,  —  og  11.  Haukr  Erlendssons  bemærkning,  Hauksb.  s.  124,  Ldn. 
udg.  s.  320  anm.  »Nu  er  der  her  skrevet  om  de  landnam,  der  har  været  på 
Island,  efter  hvad  frode  mænd  har  skrevet,  først  Are  præst  d.  frode  Torgilsson 
og  Kolskeggr  d.  vise,  men  denne  bog  skrev  jeg  H.  E.  osv.«  —  Til  slutning 
bemærkes,  at  der  i  enkelte  sagaværker  som  Sturl.,  Kristnis.  osv.,  Odds  Olafs- 
saga  i  AM  310  (hvor  Stockh.  hds.  —  hvad  der  er  vigtigt  —  henviser  til 
»islendingabok«),  samt  i  Honsetoress.  findes  enkelte  stykker,  der  åbenbart  er 
hæntede  fra  Are,  efter  som  de  mere  eller  mindre  ordret  stemmer  med  vor 
Islb.  Hvor  »frode  mænd«  eller  lign.  anføres  i  Landn.,  menes  uden  tvivl  bl.  a. 
Are,  f.  ex.  s.  321.  Med  denne  sammenstilling  kan  man  jævnføre  B.  M.  Olsens 
i  Aarbøger  1893,  s.  240—3. 


*)  Gunnlaugs  original  haves  jo  ikke,  så  at  dette  sted  overhovedet  har  kun 

en  betydning,  der  ikke  er  ubetinget. 
2)  Misforstået  af  Gjessing  I,  4,  jfr.  B.  M.  Olsen  i  Aarbøger  1893  s.  242. 

Hvad  nu  den  første  række  af  henvisninger  angår,  må  det 
straks  bemærkes,  at  den  sidste,  7.,  er  ganske  betydningsløs, 
tiltrods  for  at  en  mand  som  G.  Vigfiisson  har  tillagt  den  endogså 
en  overvejende  betydning.  I  det  hele  er  overskrifter  noget  af  det 
mindst  pålidelige  i  de  gamle  håndskrifter,  idet  de  yderst  sjælden 
gik  over  fra  original  til  afskrift,  ja  ofte  tilfojedes  af  en  anden  end 
afskriveren  selv.  Dernæst  er  det  en  erfaringsmæssig  sandhed,  at 
disse  overskrifter  hyppig  er  lavede  over  et  eller  andet  tilfældigt 
udtryk  i  kapitlets  begyndelse,  så  at  de  i  virkeligheden  ofte  enten 
bliver  lidet  passende  eller  ligefrem  umulige.  Den  nævnte  over- 
skrift i  Frisbok  er  fuldkommen  rigtig  bedomt  af  Maurer x);  den 
stammer  fra  afskriveren  af  Fris.  selv,  og  det  er  let  at  se,  hvad  der 
har  givet  anledning  til  dens  dannelse;  det  er  Snorres  egne  ord  om 
Are  i  prologen  og  intet  andet z) ',  den  er  således  uden  al  betydning. 
Desuden  var  man  i  det  14.  årh.,  hvad  vi  også  snart  skal  se  et  andet 
eksempel  på,  på  Island  meget  dårlig  underrettet  om  ældre  forfat- 
tere og  disses  skrifter. 

Alle  de  øvrige  henvisninger  gælder  —  med  undtagelse  af  6  — 
norske  fyrster  og  kronologiske  forhold  angående  dem;  de  der 
givne  bestemmelser  svarer  i  form  fuldstændig  til  den,  vor  Isl.bok 
har  at  opvise  og  nojagtig  til  Åres  eget  udtryk: 
»kongers  liv«  i  fortalen.  Ikke  et  af  disse  steder  viser  eller  behøver 
at  vise  udover,hvad  vi  har  fuld  grund  og  berettigelse  til  at  antage, 
at  der  har  stået  i  den  ældre  bog;  dette  har  Maurer  med  styrke  og 
med  rette  hævdet.  Hvad  derimod  det  under  6  anførte  angår,  er 
der  her  ganske  vist  ikke  just  tale  om  kronologiske  forhold.  Stedet 
er  uklart,  der  ses  ikke,  hvormeget  af  den  foregående  fortælling 
skyldes  Are.  Det  er  tillige  meget  vidtløftigt  og  romantisk  ud- 
smykket og  kan  som  sådant  umulig  hidrøre  fra  ham;  det  er 
rimeligvis  en  udvidelse  af,  hvad  der  foreligger  i  A.  M.  291  (udg. 
s.  117 — 18)  og  510  (udg.  s.  85).  Her  nævnes  Are  ikke  engang  som 
hjemmelsmand3),  så  at  det  bliver  rimeligst  at  antage,  at  man  i 
Flatøbogens  fremstilling  ligefrem  har  indsat  Åres  navn  for  at  give 
den  et  mere  troværdigt  udseende.  Har  der  virkelig  i  Åres  bog 
stået  noget  om  Bues  kamp,  har  det  næppe  været  andet  end  en 
ganske  kort  bemærkning,  der  lige  så  godt  kan  have  stået  i  den 
ældre  Islb.  som  i  nogen  anden  fremstilling  af  Hakon  jarls  ævi. 


i)  Germania  XXXVI,  71. 

2)  „efter"  i  overskr.  betyder  kun  „i  overensstemmelse  med". 

8)  Heller  ikke  i  Fms.  I,  178. 

Følgen  af  alt  dette  er,  at  der  ikke  foreligger  skellig  grund 
til  at  antage  et  særskilt  og  selvstændigt  værk  af  Are  om 
norsk  historie,  hvorimod  så  godt  som  alt,  hvad  der  under 
navns  nævnelse  anføres  vedrørende  norske  forhold,  udmærket 
godt  passer  til  indholdet  af  Islbok  I,  som  Are  selv  har  omtalt  og 
antydet  dette.  Hvor  vidtløftig  han  er  kommet  ind  på  norske  for- 
hold, kan  af  de  anførte  henvisninger  naturligvis  ikke  nærmere 
bestemmes,  men  de  giver  dog  et  nogenlunde  godt  begreb  derom. 

Endelig  skal  det  bemærkes,  at  H.  Schiick  har1)  forsøgt  at 
knytte  et  stykke  af  »den  svenske  historie«  til  Åres  navn.  Det  er 
den  korte  fremstilling  af  Sverrigs  historie  fra  Ingjald  ildråde  til 
Filip  Hallstensson,  d.  1118,  i  slutningen  af  Hervararsaga;  Filip 
nævnes  af  Are  i  slutningen  af  Islb.  II  og  årstallet  kunde  passe  til 
dens  udstrækning.  Men  de  grunde,  Schiick  har  anført  for  at 
henføre  stykket  til  Are,  er  dog  ikke  overbevisende;  Snorre,  der 
endogså  omtaler  Åres  hensyntagen  til  engelske  konger,  nævner 
ikke  de  svenske;  det  vilde  være  meget  påfaldende,  hvis  Are  virke- 
lig havde  anført  en  svensk  kongerække  i  lighed  med  den  norske, 
og  Are  kan  overhovedet  ikke  let  tænkes  at  have  indladt  sig  derpå, 
eftersom  de  svenske  kongers  regeringstid  var  så  usikker,  at  den 
slet  ikke  egnede  sig  til  at  være  kronologisk  eller  synkronistisk 
støttepunkt. 

Hvad  dernæst  den  anden  række  af  henvisninger  angår,  er 
der  nogle,  som  vedrører  Åres  udtalelser  om  biskop  Gissurr  (6,  7), 
hvortil  vel  også  8.  hører;  det  er  rimeligst  at  tænke  sig,  at  disse 
småbemærkninger  har  stået  i  Islb.  I  i  en  sammenhæng,  der  svarede 
til  kap.  9.  og  10  i  Islb.  II;  i  denne  kunde  de  med  velberåd  hu 
være  udeladte  som  bedre  passende  til  tiden  lige  efter  bispens  død 
og  den  darådende  stemning;  jo  mere  man  i  tid  kom  bort  derfra, 
desto  mindre  betydning  havde  de 2),  og  Åres  beskrivelse  af  Gissurr 
i  Islb.  II,  som  den  nu  er,  var  tilstrækkelig  til  at  vise,  hvor  yndet 
han  havde  været.  —  Bemærkningen,  9,  om  Stefner,  er  det  natur- 
ligst at  tænke  sig  i  forbindelse  med  kong  Olaf  Tryggvason3);  ved 
at  dennes  historie  udelades  i  Islb.,  måtte  også  den  bortfalde;  at 
det  er  Islb.  I,  der  her  har  været  kilden,  viser  den  stærke  benyttelse 


»)  Arkiv  f.  nord.  fil.  XII,  217  ff. 

2)  B.  Af.  Olsen  mener  endogså  (Aarbb.  1893  s.  268  ff.),  at  Pålssagas  bemærk- 
ning slet  ikke  stammer  fra  Are  men  fra  Hungrvaka;  dette  er  dog  vist 
ikke  rigtigt. 

3)  Således  også  Gjessing,  Kgs.  fremv.  I,  3. 

deraf  i  Kristnis.  Alle  de  ovenfor  antydede  uddrag  og  lån  går 
utvivlsomt  tilbage  til  den  ældre  Islb.  —  Når  der  under  5  henvises 
—  i  Hauksb.  —  til  Are,  så  står  der  nu  i  Islb.  kap.  6  intet  om 
skibenes  antal;  men  det  er  for  det  første  ikke  sagt,  at  citatet  er 
nojagtigt  (jfr.  de  andre  hdskrr.);  og  dernæst  kan  Are  have  ude- 
ladt den  bemærkning  som  ligegyldig. 

1 — 4  indeholder  personal-genealogisk-kronologiske  bemærk- 
ninger om  bredfjordske  høvdinger  og  hovedslægter,  der  nærmest 
falder  ind  under  begrebet  åttartalai  det  er  klart,  at  ingen  af  dem 
falder  udenfor  de  grænser,  vi  har  lov  til  at  sætte  for  det  »slægt- 
register«, vi  ved,  den  ældre  Islb.  har  indeholdt.  At  Are  også  der 
har  tilfojet  bemærkninger  om  isl.  stormænd,  f.  ex.  Snorre  godes 
død,  er  ganske  i  overensstemmelse  med  hans  hele  måde  at  skrive 
på.  Ingen  af  disse  henvisninger  til  Are  giver  os  nogen  berettigelse 
til  at  antage  et  særligt  skrift  af  ham  om  isl.  landnamsmænd  og  isl. 
slægter  eller  slægtregistre. 

Hvad  endelig  de  under  10  og  11  anførte  oplysninger  angår, 
har  de  ikke  den  betydning,  som  de  ved  første  ojekast  kunde  synes 
at  have.  Den  sidste  del  af  overskriften  til  Gunnl.  s.  udtaler  jo 
intet  som  helst  om  et  skrift,  men  kun  om  Åres  lærdom  og 
kyndighed,  og  er  nærmest  kun  en  frase,  hvis  vægt  just  ikke  for- 
øges ved  den  bevislige  urigtighed,  den  første  del  af  oplysningen 
indeholder.  —  Den  sidste  bemærkning,  som  på  en  måde  er  under- 
skreven af  Haukr  Erlendsson,  der  i  lange  tider  har  nydt  et  ufor- 
tjænt  ry  for  videnskabelighed  og  lærdom,  har  haft  en  betydning, 
som  den  heller  ikke  fortjæner.  B.  M.  Olsen  har  f.  ex.  tillagt  den 
stor  betydning  og  deri  villet  se  et  bevis  for,  at  Are  havde  skrevet 
en  Landnamsbog  af  lignende  art  som  den,  vi  har;  et  så  stort  værk 
skulde  ikke  kunne  have  stået  i  den  ældre  Islb.1).  Men  det  er  i 
virkeligheden  umuligt  at  bygge  noget  sikkert  på  Hauks  udtryk. 
Han  var  en  samler  og  litterært  interesseret  mand,  men  han  var 
hverken  nogen  kritisk  ånd  —  han  er  en  ganske  kritikløs  samler  — 
eller  særlig  historisk-kyndig  mand;  hans  kundskaber  om  tidligere 
tider  og  personer  var  ringe,  hvad  hans  eget  på  forskellige  steder 
anførte  slægtregister  klart  viser.  I  og  for  sig  vilde  en  udtalelse  af 
ham  om  Are  frode  være  at  modtage  med  forsigtighed  og  kritisk 
tvivl.  I  dette  tilfælde  godtgor  Haukr  selv  upålideligheden  af,  hvad 
han  siger,  tilligemed  sin  uvidenhed.    Straks  efter  at  have  anført 


!)  Timarit  hins  isl.  Bokm.  fj.  X,  223  ff. 

Finnur  Jonsson.     II.  23 

Are  som  forfatter  nævner  han  Kolskeggr  d.  vise;  det  er  af  sam- 
menhængen klart,  at  han  har  stillet  disse  to  mænd  op  ved  siden 
af  hinanden  som  forfattere;  for  Kolskeggs  vedkommende  er 
dette  historisk  urigtigt,  og  det  nytter  ikke,  at  søge  at  bortforklare 
Kolskeggr,  men  beholde  Are.  Man  må  se  hele  bemærkningen  i 
forhold  til,  hvad  der  ellers  er  at  læse  i  selve  Landnamsbogen  hos 
Haukr,  og  det  er  meget  let  at  se,  hvorledes  han  er  kommen  til  sin 
bemærkning1)-  Han  har  på  sine  steder  i  sine  originaler  fundet  og 
derefter  selv  skrevet  henvisninger  til  både  Are  og  Kolskeggr  som 
hjemmelsmænd  for  beretninger  om  landnam;  Kolskeggr  var  særlig 
nævnet  (s.  92,  Hauksb.)  som  den,  efter  hvis  diktat  et  stykke  var 
skrevet.  Haukr  har  misforstået  det  hele,  gjort  Kolskeggr  til  for- 
fatter, hvad  han  aldrig  var,  og  er  kommen  til  at  tillægge  Are  en 
så  udstrakt  virksomhed,  som  han  ikke  har  udfoldet2);  med  andre 
ord:  da  Hauks  ord  om  Are  udelukkende  grunder  sig  på,  hvad  hans 
Landn.  originaler  har  haft,  har  vi  kun  at  lægge  hans  egne  ord  til 
side  og  holde  os  til,  hvad  selve  kilden  indeholder,  og  det  har  vi 
ovenfor  en  oversigt  over3)-  Det  er  således  umuligt  på  Hauks  ord 
at  grunde  en  antagelse  af,  at  Are  har  skrevet  en  særlig  Landnåma. 
Og  de  andre  ovf.  nævnte  henvisninger  er  alle  af  en  sådan  art,  at 
de,  som  det  er  påvist,  meget  godt  kan  gælde  Åres  Islbok  I,  og 
den  alene. 

Det  er  naturligvis  meget  vanskeligt,  med  nogen  sikkerhed 
at  afgøre  omfanget  af  slægtregistrene  i  Åres  oprindelige  værk  4); 
en  vidtløftig  undersøgelse  af  alt  det  herhenhørende  materiale,  sær- 
lig vor  Landnåmas  indhold,  vilde  være  nødvendig.  Den  for- 
modning ligger  imidlertid  nær,  som  ikke  her  nærmere  skal  be- 
grundes, at  det  har  været  de  syd-vestlandske  slægter,  Are  særlig 
har  beskæftiget  sig  med,  og  der  er  intet  ivejen  for  at  antage,  at 
disse  hans  slægtregistre  senere  er  blevne  optagne  i  Landnåma- 
samlingen.   Formen  har  rimeligvis  lignet  den,  vi  finder  i  Islbok  II, 


!)  Når  der  i  Timarit  osv.  X,  226  antages,  at  der  i  Hauks  originaler  har  stået 
noget,  der  svarede  til  denne  Hauks  bemærkning,  er  dette  sikkert  urigtigt; 
i  de  øvrige  bearbejdelser  af  Ldn.  findes  intet  tilsvarende,  og  det  er  af- 
gorende. 

2)  Hauks  ord  er  kun  hans  egen  gisning,  ligesom  overskriften  i  Frisbok  er 
skriverens  se  ovf 

3)  Jfr.  Maurer,  Germania  XXXVI,  76  ff. 

4)  Jfr.  Maurer,  Germania  XV,  319  f. 

kap.  2.  Dette  bestyrkes  ved  de  vistnok  fra  Are  stammende  be- 
mærkninger i  Laxdælas. 

Der  er  endnu  det  sporsmål  tilbage,  hvorvidt  der  findes  andre 
steder  i  de  gamle  kilder  end  de  anførte,  der  kan  føres  tilbage 
til  Are,  og  hvorvidt  sådanne  fører  ud  over,  hvad  man  er  berettiget 
til  at  forudsætte  om  hans  ældre  bog. 

B.  M.  Olsen  har  x)  f .  ex.  fremhævet,  at  der  var  en  sådan  lig- 
hed imellem  Laxdælas  bemærkninger  om  Torsteins  død  på  Ka- 
tanæs  ogLandnåma  (s.  109),  at  bægges  beretning  måtte  gå  tilbage 
til  samme  kilde,  og  at  denne  var  Åres  selvstændige  »Landnåma«. 
Denne  slutning  er  imidlertid  forhastet;  alt  hvad  der  her  kommer 
i  betragtning,  kan  meget  godt  have  stået  som  en  kort  historisk 
oplysning  i  slægtregistret.  Som  »den  stærkeste  grund  til  at  an- 
tage« en  særskilt  Landnåma  af  Are  anføres  imidlertid  et  stykke, 
der  findes  i  Sturlunga  (I,  243)  om  Ketilbjorn  d.  gamle  og  hans 
slægt  m.  m.,  der  genfindes  i  Ldn.  (s.  312).  Midt  i  dette  stykke  i 
Sturl.  står  ordene:  »således  siger  Teitr«;  dette  er  ganske  Åres 
måde  at  anføre  på,  og  jeg  er  enig  i,  at  dette  er  Åres  ord,  hvad 
også  Maurer  har  antaget.  Men  her  må  vi  ikke  glemme,  at  den- 
slags bemærkninger  altid  hos  Are  slutter  det  fra  hjemmels- 
manden hæntede,  når  da  ikke  syntaktiske  forhold  fører  andet  med 
sig.  Det,  som  i  Sturl.  står  foran  de  nævnte  ord,  er  nu  kun  Ketil- 
bjorns  slægtregister  tilligemed  en  kort  meddelelse  om  hans  an- 
komst til  Island,  hans  giftermål  og  søgen  land  —  alt  sammen 
ganske  i  Åres  stil,  og,  vel  at  mærke,  i  alle  henseender  så,  at  det 
godt  kunde  have  stået  i  Islbok  I.  Hvad  der  derimod  følger  efter 
ordene  i  Sturl.,  er  en  ganske  vist  noget  detailjeret  beskrivelse  af 
Ketilbjorns  videre  færd,  så  at  det  kunde  være  tvivlsomt,  at  Are 
overhovedet  har  skrevet  den ;  men  selv  om  så  var,  er  det  hele  dog 
så  kort,  at  man  ikke  deraf  er  nødt  til  at  antage  et  særskilt  skrift. 
Fordi  nu  Are  på  dette  punkt,  hvis  hele  stykket  stammer  fra  ham, 
har  været  noget  vidtløftig  i  sine  meddelelser,  er  det  ikke  derfor 
nødvendigt  at  antage,  at  han  har  været  det  i  samme  grad  på  alle 
steder.  I  øvrigt  kan  der  henvises  til  Maurers  bemærkninger  imod 
B.  M.  Olsen  i  Germania  XXXVI,  74  ff.  særlig  s.  79  ff.;  det  kan 
her  betones,  at  Maurer  har  vist,  at  teksten  på  det  pågældende  sted 
i    Sturlunga   er   fremkommet   ved   en   selvstændig   kompilatorisk 


i)  Timarit  osv.  X,  226-7. 

bearbejdelse,  hvad  B.  M.  Olsen  i  Aarbb.  1893  (s.  252  ff.)  ikke  har 
modbevist. 

Dernæst  har  Maurer  søgt  at  påvise  enkelte  sætninger,  der 
har  tilhørt  den  ældre  Islbok  l),  og  man  vil  måske  i  fremtiden  kunne 
finde  endnu  flere,  der  rimelig  mere  eller  mindre  ligefrem  beror 
på  Are  og  hans  Islbok,  og  da  naturligvis  den  første,  der  synes 
overhovedet  at  være  den,  der  så  at  sige  udelukkende  benyttedes. 
Jfr.  behandlingen  af  Laxdæla  nedenfor. 

Til  slutning  skal  det  bemærkes,  at  det  er  muligt,  at  enkelte 
nedenfor  omtalte  sætninger  i  Islb.  II,  der  synes  umotiverede  i 
sammenhængen,  er  gåede  over  deri  fra  Islb.  I,  hvor  de  rimeligvis 
har  stået  bedre,  samt,  at  der  i  Honsetoressaga  findes  et  indskud, 
der  åbenbart  er  hæntet  —  med  nogle  redaktionelle  ændringer  — 
fra  Islb.,  om  I  eller  II  kan  være  tvivlsomt,  eftersom  dette  indskud 
har  en  mærkelig  sætning,  der  ikke  findes  i  Islb.  II;  enten  har  den 
stået  i  den  ældre  og  Are  udeladt  den  i  den  sidste  bog,  fordi  han  fandt 
den  unødvendig,  eller  også  har  afskriveren  af  den  tabte  membran 
oversprunget  den.  —  Bestemt  må  det  antages,  jfr.  ovf.,  at  til- 
læggene ikke  stammer  fra  Islb.  I. 

Det  resultat,  som  vi  altså  kommer  til,  må  være,  at  Åres  ældre 
Islendingabok  har  haft  en  sådan  udstrækning  og  indhold,  at  den 
på  den  ene  side  kunde  afgive  etslags  grundlag  for  en  sammen- 
hængende norsk  kongesaga,  og  på  den  anden  et  lignende 
delvist  grundlag  og  forbillede  for  en  systematisk  og  udførlig 
fremstilling  som  den,  vor  Landnåma  giver,  og  som  først  efter- 
hånden er  opnået.  Når  vi  nu  desuden  husker,  hvorledes  værker 
som  Kristnis.  har  lånt  storre  eller  mindre  partier  fra  Are,  får  vi  et 
klart  blik  for,  hvilken  uhyre  betydning  Are  har  haft  for  den  island- 
ske historiske  litteratur. 

Vi  går  nu  over  til  Åres  andet  skrift  om  Islands  historie,  Is- 
lendingabok, på  latin  vistnok:  libellus  Islandorum 2).  Når  Maurer 
har  ment,  at  denne  bog  måtte  have  heddet  sådant  noget  som 
bæklingr  (jfr.  libellus),  'lille  bog',  i  modsætning  til  den  første  og 
omfangsrigere  bog,  tror  jeg  ikke,  dette  forholder  sig  således.  Det 
er  uomtvisteligt,  at  Are  selv  også  har  kaldt  dette  skrift  for  bok  3)- 


!)  F.  ex.  i  Quellenzeugnisse,   Germania  XV,  316  osv. ;   jfr.  Golther,   udg.  s. 

29—34. 
a)  Overskr.  til  1  kap.:  „incipit  libellus  Islandorum". 
3)  Ensbetydende  hermed,  men  sikkert  ikke  fra  Are  selv  stammende,  er  navnet 

isl.-skrå,  der  findes  i  Flat.  I,  526;  jfr.  Maurer:  Die  Ausdriicke  s.  57. 

ikke  alene  fordi  hans  slutningsord  lyder:  hér  lyxk  sjd  bok  (»her 
slutter  denne  bog«),  men,  og  ikke  mindre,  fordi  det  straks  i  be- 
gyndelsen hedder,  at  Are  »har  gjort  Islendingabok  først«  osv., 
men  siden  skrevet  »denne«;  til  dette  »denne«  må  snarest  hele 
ordet  (Isl.-bok)  fra  det  foregående  underforstås;  selve  begyndel- 
sesordene går  ud  på  det  samme.  Det  synes  således  afgjort,  at  Are 
har  kaldt  bægge  sine  bøger  ved  samme  navn,  hvilket  også,  fra 
hans  standpunkt,  ret  beset,  var  det  naturligste  og  rigtigste,  efter- 
som denne  bogs  stof  i  langt  hojere  grad,  end  tilfældet  var  i  den 
første,  eller  rettere  sagt  udelukkende  drejede  sig  om  Island  og 
islandske  forhold. 

Are  begynder  med  en  prolog  —  der  ovf.  er  gengivet  (s.  345) 
—  hvorpå  der  følger  et  lille  stykke  om  Harald  hårfagre  og  hans 
forfædre  fra  og  med  Halfdan  hvitbeinn,  hvis  fader,  Olaf  trételgja 
(den  svenske  fordrevne  Ynglingekonge),  dog  anføres;  stykket  slut- 
ter med  »Harald  hårfagre,  som  først  af  den  slægt  blev  enevolds- 
konge  i  hele  Norge«.  Så  følger  en  indholdsfortegnelse  til  de  enkelte 
ti  kapitler,  som  det  jo  var  skik  og  brug  hos  fremmede,  middel- 
alderlige forfattere;  dette  er  også  tilfældet  med  de  to  norske 
latinske  historiske  skrifter.  Stykket  om  kong  Harald  falder  uden- 
for værkets  egenlige  ramme,  og  man  har  ment,  at  det  på  en  tern- 
lig  mekanisk  måde  var  gået  over  i  denne  bog  fra  den  første1). 
Dette  er  næppe  så.  Det  er  vistnok  af  Are  selv  med  velberåd  hu 
sat  her  som  etslags  tillæg  til  fortalen.  Det  1.  kap.  i  selve  bogen 
begynder  jo  med  at  anføre,  at  Island  bebyggedes  i  Harald  hår- 
fagres tid,  og  denne  konge  omtales  nærmere  i  kapitlet;  da  han 
havde  en  så  stor  betydning  for  landets  bebyggelse  og  dets  første 
historie,  har  Are  fundet  det  passende,  ja  nødvendigt,  at  gore  rede 
for,  hvem  Harald  hårfagre  var.  Da  det  nu  var  Åres  princip,  at 
udelukke  kongers  historie  og  genealogier  af  sin  bog,  måtte 
følgen  blive,  at  det  nævnte  stykke  kom  til  at  stå  udenfor  bogens 
egenlige  ramme.  Hvorvidt  der  derimod  er  nogen  tanke  forbunden 
med,  at  Haralds  slægt  kun  føres  op  til  Halfdan  hvitbeinn,  d.  v.  s. 
den  for  Harald  og  Are  selv  fælles  stamfader,  skal  lades  usagt. 

Bogens  egenlige  indhold  er  for  det  første  mesterlig  ordnet 
og  inddelt  i  kapitler;  også  indenfor  hvert  kapitel  er  ordenen  og 
leddelingen  omhyggelig  og  velbetænkt.  Gennem  det  hele  går  som 
en   forbindende   tråd    lovsigemændenes    rækkefølge    med 


J)  Golther  har  i  sin  udg.  endogså  sat  det  i  skarpe  klammer. 


[357]  —  358  — 

angivelse  af  deres  funktionstid ;  denne  findes  ikke  samlet  på  ét 
sted,  men  anføres  stykkevis,  eftersom  fortællingen  kronologisk 
skrider  fremad;  de  enkelte  afsnit  deraf  peger  altid  fremad  og  af- 
slutter et  foregående  stykke;  der  nævnes  først  (i  slutn.  af  kap.  3) 
de  to  første  lovsigemænd;  så  anføres  (i  kap.  4 — 5)  hvad  der  skete 
i  deres  dage;  kap.  5  ender  med  de  næste  to  og  så  meddeles  (i  kap. 
6 — 7),  hvad  der  foregik  i  deres  tid  osv. 

I  kap.  1  fortælles  om  landets  bebyggelse,  når  den  foregik, 
og  hvem  der  var  den  første,  som  bosatte  sig  der.  Så  følger  en 
kort  beskrivelse  af  landets  daværende  tilstand,  hvortil  slutter  sig 
en  oplysning  om  en  tidligere  bosættelse  af  irske  kristne1).  Så 
endes  med  en  almindelig  beskrivelse  af  udvandringen  fra  Norge, 
kong  Haralds  forhold  dertil  osv.  K  a  p.  2  opregner  4  hovedland- 
namsmænd, der  hver  repræsenterer  sin  landsfjærding;  deres  efter- 
kommere nævnes  ganske  kort.  Hermed  antydes  landnamstiden ; 
dennes  afslutning  og  den  islandske  fristats  begyndelse  betegnes 
ved  Ulfljots  lovgivningsvirksomhed;  denne  fortælles  og  bestem- 
melsen af  stedet  for  det  for  hele  landet  fælles  ting,  altinget,  om- 
tales. I  kap.  3  fortælles  nærmere  om  dettes  oprettelse  og  sted. 
Her  nævnes  de  to  første  lovsigemænd  (930 — 69),  og  den  tid  angives 
nojagtig,  da  den  første  tiltrådte  embedet  (o:  60  år  efter  kong  Ead- 
munds  død,  der  allerede  i  1.  kap.  er  sat  til  870;  tallet  930  står 
således  sikkert  nok).  I  kap.  4  meddeles,  hvorledes  tidsregningen, 
der  var  bleven  forvirret,  blev  forbedret  ved  et  forslag  af  Torstein 
surt  (»sommerforøgelsen«).  Kap.  5  fortæller  om  de  stridigheder 
(processen  i  anledning  af  den  såkaldte  »Blundketilsbrenna«  962), 
der  førte  til  en  forbedring  af  reglerne  for  værnetinget,  samt  landets 
inddeling  i  fjærdinger  og  den  oprindelige  fælles  altingsdomstols 
deling  i  4  f jærdingsdomstole  på  altinget  (962  eller  963) ;  dette  var 
en  hovedbegivenhed  i  politisk  henseende.  Der  sluttes  med  de  to 
lovsigemænd  for  tidsrummet  970 — 1001,  således  at  vi  nu  er  for- 
beredte til  at  høre  om  dettes  vigtige  begivenheder;  det  er  da  fol- 
det første  opdagelsen  af  Gronland  og  bosættelsen  der  (985)  i  k  a  p. 
6,  samt  kristendommens  indførelse  (1000)  og  første  historie  i  det 
udførlige  og  vigtige  kap.  7;  her  angives  atter  året  nojagtig,  be- 
stemt både  ved  Eadmunds  død  og  Olaf  Tryggvasons  (samtidige) 
fald.  I  k  a  p.  8  meddeles  kort,  hvilke  fremmede  bisper  der  opholdt 


J)  Hvilket  som  bekendt  oplyses  ved  Dicuilsbemærkningen. 

sig  på  Island  både  for  og  efter  år  1000;  det  er  kirkehistoriske 
begivenheder  ikke  uden  betydning  for  den  unge  islandske  kirkes 
liv  og  vækst  i  den  første  tid.  Og  nu  kommer  lovsigemændene 
fra  1002 — 62;  til  den  vigtigste  af  disse,  Skapte,  knyttes  meddelelsen 
om  femterrettens  oprettelse.  For  afslutningen  af  dette  tidsrum 
faldt  den  begivenhed,  der  var  af  den  allerstørste  betydning,  op- 
rettelsen af  det  islandske  bispedomme  og  valget  af  den  første 
biskop,  Isleifr  (1056);  dette  meddeles  i  9.  kap.,  hvortil  knyttes 
lovsigemændene  1063 — 83  samt  fortællingen  om  Isleifs  funktions- 
tid  og  død,  der  nøjagtig  bestemmes  (80  år  efter  kong  Olafs  fald). 
I  dette  kap.  fik  Are  lejlighed  til  at  give  oplysninger  om  sig  selv. 
Kap.  10  begynder  med  at  omtale  indvielsen  af  Isleifs  son  og 
eftermand,  Gissurr  (1082 — 1118);  så  kommer  alle  lovsigemændene 
1083 — 1107;  dette  er  Gissurs  enebispetid;  hans  vigtigste  reformer 
omtales  (tiendelovens  vedtagelse  1096)  og  endelig  oprettelsen  af 
Islands  andet,  nordlandske  bispedomme,  samt  bondeoptællingen. 
Så  lovsigemændene  1108 — 22  (1134  —  jfr.  nedenfor).  I  dette  tids- 
rum falder  nedskrivningen  af  lovene  1117,  en  overordenlig  vigtig 
begivenhed,  biskop  Gissurs  død  samt  biskopperne  Torlaks  og  Jons 
indvielse.  Det  hele  sluttes  med  nojagtige  tidsangivelser  for  biskop 
Gissurs  død;  to  år  senere  sluttede  en  cyclus  lunaris  (o:  1120),  og 
da  var  »der  gået  120  år  fra  Olaf  Tryggvasons  fald  og  250  år  efter 
Eadmunds  drab,  516  efter  pave  Gregors  død,  men  han  døde  i  kong 
Fokas  2.  år,  604  år  efter  Kristi  fødsel«.  »Det  bliver  tilsammen  et 
tusind  et  hundrede  og  tyve  år.   Her  slutter  denne  bog«. 

Det  er  let  at  se,  at  Are  har  anvendt  den  største  omhu  på 
sin  lille  bog  med  hensyn  til  indhold,  indretning  og  form.  Dens 
æmne  er  mesterlig  gennemtænkt,  og  den  er  ligeså  mesterlig 
skreven. 

Hvad  Are  har  villet,  er  at  give  en  oversigt  over  de  vigtigste 
begivenheder  i  landets  politiske  og  kirkelige  historie  fra  o. 
870  til  1120.  At  kirkens  historie  så  godt  som  udelukkende  danner 
indholdet  af  den  sidste  del  af  bogen,  kommer  ikke  af,  at  Are  var 
gejstlig,  der  kun  havde  oje  for  kirken.  Det  er  netop  den  kristne 
kirkes  historie  med  de  dertil  knyttede  begivenheder,  der  er  kærnen 
i  landets  historie  i  den  storste  del  af  det  11.  årh.  Nogen  begiven- 
hed af  rang  i  dets  politisk-verdslige  historie  forefaldt  der  ikke; 
hertil  kunde  enkelte  processer,  enkelte  lovforbedringer  osv.  ikke 
henregnes.  Vi  kan  ikke  påvise  en  eneste  tildragelse  af  fortrinlig 
rang,  som  Are  har  forbigået.  I  den  grad  har  han  med  beundrings- 

værdig  sikkerhed  og  aldrig  svigtende  sans  for  det  almene,  for 
helheden  og  det  vigtigste,  vidst  at  ramme  det  centrale  og  indsætte 
det  på  rette  plads  i  sin  udvikling  —  alt  i  den  stærkeste  modsæt- 
ning til  slægtsagaerne,  hvor  forfatternes  blik  netop  i  en  særlig 
grad  er  vendt  imod  og  også  så  meget  mere  skærpet  for  de  enkelte 
personer  og  deres  virksomhed,  for  de  enkelte  slægter  for  sig  og  i 
modsætning  til  alle  andre;  her  er  personal-detaljer  uden  ende,  men 
blikket  for  hele  landets  historie  og  folkelivets  .udvikling  til  gen- 
gæld ganske  borte.  Denne  Åres  almene,  historiske,  overlegne  sans 
er  så  meget  mere  beundringsværdig,  som  han  så  at  sige  åbner 
rækken  af  de  islandske  historieskrivere. 

Lige  så  stor  er  Åres  kritisk-videnskabelige  sans ; 
det  er  som  om  han  ved  hver  sætning,  hvert  ord  havde  tænkt  sig 
en  modstander  eller,  kan  man  sige,  recensent,  der  hver  gang  kunde 
sporge:  »hvorfra  ved  du  nu  det?,  eller  det?  Er  alt  dette  nu  også 
så  ganske  sikkert1)?«  Men  han  passer  noje  på.  På  så  at  sige 
hvert  punkt  angiver  han  samvittighedsfuldt  sin  kilde,  sine  hjem- 
melsmænd, og  det  er  ikke  skipperhistorier,  han  bringer  til  torvs. 
Hans  hjemmelsmænd  er  de  ypperste  i  landet,  netop  de,  som  ved 
deres  uddannelse  og  lærdom  var  de  modneste  og  kundskabsrigeste, 
og  hvis  pålidelighed  og  sanddruhed  han  kendte  og  kunde  indestå 
for.  Han  nævner  dem  alle;  det  er  først  og  fremmest  hans  egen 
gamle  fosterfader  H  a  1 1  r  med  den  fænomenale  hukommelse  (se 
ovf.),  --  hvad  kunde  han  ikke  fortælle  om  tiden  ved  1010  og  der- 
efter lige  ned  til  Åres  egen  samtid,  og  hvad  kunde  han  ikke  vide 
om  tiden  for  1000  efter  ældre  pålidelige  mænds  udsagn?  Udtryk- 
kelig anføres  Hallr  imidlertid  kun  én  gang  (tidsangivelse  i  kap.  9) : 
men  dette  kommer  af,  at  Are  så  meget  hyppigere  nævner  Halls 
egen  fosterson,  Teitr;  det  er  Halls  viden,  der  tillige  er  Teits; 
men  denne  havde  også  flere  andre  hjemmelsmænd  (fra  Teitr  har 
Are  tidsregning  i  kap.  1,  Ulfljotslovens  historie  i  kap.  2,  hele 
kristendomshistorien  i  kap.  7  m.  m.);  desuden  nævner  Are  biskop 
Gissur  og  Sæmund,  fremdeles  lægmanden  Hallr  Orækjuson 
(kap.  3),  farbroderen  Tor  kel  (kap.  1  og  6:  tidsregning  og 
Grønlands  bebyggelse;  Torkels  hjemmel  var  igen  en  af  Erik 
d.  rødes  egne  ledsagere),  den  vise  Turid,  Snorre  godes  datter, 
født  1024,  død  1112  (kap.   1,  tidsregning),    lovsigemanden    U 1  f- 


*)  Jfr.  forfatteren  af  den  1.  grt.  afhdl.,   der  ligefrem  indfører  en  tænkt  mod- 
stander som  fremfører  sine  indvendinger,  for  så  at  gendrives. 


—  361    —  [360-361] 

hedinn  Gunnarsson  (kap.  3  og  5,  fjærdingsinddelingen),  og 
endelig  digteren  og  lovsigemanden  M  a  r.k  u  s  Skeggjason  (død 
1107),  hvis  bedstefader  Bjarne  selv  kunde  huske  7  lovsigemænd, 
hvoraf  den  første  var  den  anden  i  rækken  (kap.  3,  5,  8,  9) ;  således 
havde  Are  den  allerpålideligste  hjemmel  for  sin  lovsigemandsrække, 
og  det  er,  som  om  man  kunde  føle  hans  indre  glæde  over  med  så 
uafviselig  sikkerhed  at  kunne  angive,  hvad  der  efter  hans  mening 
åbenbart  er  et  hovedsporsmål,  tidsregningen.  Foruden  de 
nævnte  personer  nævnes  også  ubestemt,  »vise  mænd«,  og  det  er 
sådanne,  der  menes,  når  det  (kap.  2,  7)  hedder:  »det  er  (i  sandhed) 
fortalt«  osv.  Endelig  anfører  Are  Eadmund  d.  helliges  Passio  (af 
Abbo  Floriacensis;  kap.  1).  Kort  sagt:  af  alt,  hvad  Are  fortæller, 
er  der  kun  3  underordnede  småstykker,  som  han  anfører  uden 
hjemmel  —  opregningen  af  de  4  landnamsmænd  (kap.  2),  men 
disse  var  jo  almenkendte  i  hele  landet,  -  -  tingstriden  mellem 
Tungu-Oddr  og  Tord  geller  (kap.  5),  samt  endelig  fortællingen  om 
sommerforøgelsen  (kap.  4) ;  bægge  disse  dele  har  Are  rimeligvis 
fået  fra  sin  farbroder  Torkel,  eller  også  var  de  et  familjesagn  i 
hans  egen  slægt1).  At  Are  ikke  vilde  sige  andet  end  hvad  han 
bestemt  vidste,  viser  den  omstændighed,  at  han  nogle  gange  an- 
fører to  tal,  f.  ex.  Gronland  bebyggedes  »14  eller  15  år«  for  år 
1000;  her  kommer  en  forsigtighed  tilsyne,  der  kun  kan  roses  ~). 
Om  Åres  ikke-benyttelse  af  skjaldedigte  se  ovf.  s.  296. 

En  særlig  betydning  har  Åres  forkærlighed  for  tidsregningen; 
denne  har  han,  som  ovenfor  belyst,  ligefrem  kælet  for,  idet  han 
har  haft  en  gennemtrængende  forståelse  af  dens  betydning  for 
landets  historie,  og  Åres  kronologi  har  været  af  en  grundlæggende 
art3).  At  hans  tidsregning  er  den  eneste  rigtige  (f.  ex.  at  altinget 
stiftedes  930,  kristendommen  indførtes  1000  osv.)  må  betragtes 
som  hævet  over  enhver  tvivl;  de  forsøg,  der  er  gjorte  på  at  rokke 


J)  Osvifr,  der  tydede  Torstein  surts  drom,  var  Åres  oldefader;  Tord  geller 
hans  tipoldefader. 

2)  De  alternativer,  der  anføres,  er  måske  snarest  at  opfatte  således,  at  „eller" 
betyder  „eller  måske  snarest",  så  at  Are  i  virkeligheden  slutter  sig  til  det 
sidste.     Denne  brug  af  „eller"  er  også  ellers  kendt. 

3)  Når  der  oftere  gores  forskel  på  Åres  og  Sæmunds  tidsregning,  tror  jeg 
ikke  dette  er  rigtigt.  Det  vilde  være  meget  mærkeligt,  om  ikke  de  to 
samtidige  lærdes  meninger  herom  havde  været  de  samme,  da  de  så  let 
kunde  konferere  med  hinanden  og  har  haft  de  samme  kilder. 

derved,  er  blevne  modbeviste1).  På  Are  bygger  bl.  a.  Snorre  (se 
herom  Gjessings  afhdl.)  og  om  ham  ytrer  denne:  »det  var  ikke  så 
underligt,  at  Are  vidste  rigtig  besked  om  gamle  tidender  både 
inden-  og  udenlands,  eftersom  han  havde  lært  dem  af  gamle  og 
kyndige  mænd,  og  da  han  selv  var  lærelysten  og  begavet  med 
stærk  hukommelse«.  Det  er  dog  kun  for  kongesagaerne,  at  Åres 
tidsregning  fik  sin  betydning,  derimod  næppe  eller  ikke  for  slægt- 
sagaerne, tilmed  da  hans  skrifter  næppe  endnu  i  den  sidste  halvdel 
af  det  12.  årh.  har  været  så  almindelig  udbredte;  men  skade  er  det, 
at  disses  forfattere  ikke  har  kunnet  sætte  sagaernes  personer  og 
begivenheder  i  et  kronologisk  forhold  til  lovsigemændene.  Der- 
imod er  det  rimeligt,  at  Are  i  slutningen  af  det  13.  årh.  har  haft 
indflydelse  f.  ex.  på  annalforfatterne,  og  at  deres  årsbestemmelser 
tildels  beror  på  hans  tidsangivelser. 

Det  vilde  nu  være  hojst  påfaldende,  hvis  man  hos  en  mand 
som  Are  kunde  finde  fejl  eller  begivenheder  indsatte  i  urigtig  tids- 
følge. Dog  har  man  ment  at  kunne  påvise  sådanne2),  som  at  kap. 
4  og  dets  indhold  (kalenderforbedringen)  ikke  stod  på  rette  sted. 
»Sommerforøgelsen«  skulde  være  bleven  vedtagen  i  lovsigemanden 
Torkel  månes  tid  (970 — 84),  medens  det  ifølge  Åres  fremstilling 
skulde  være  sket  under  Torarin  Ragabroder  (950 — 69).  Men  dette 
beror  ganske  sikkert  på  misforståelse.  Åres  ord  er,  at  »forbed- 
ringen blev  lovtagen  ifølge  Torkel  månes  og  andre  vise  mænds 
råd«.  Her  står  intet  om,  at  dette  skete  i  Torkels  lovsigemandstid, 
ja,  han  kaldes  ikke  engang  »lovsigemand«  ved  denne  lejlighed. 
Netop  tilføjelsen  af  »og  andre  vise  mænds  råd«  viser,  at  Torkel 
kun  nævnes  som  en  af  sådanne  vise  mænd  og  som  en  særlig  ind- 
flydelsesrig mand.  Alle  og  enhver  havde  lov  til  at  foreslå  love  eller 
ændringer  i  de  bestående  love;  således  er  det  Njåll,  der  har  taget 
initiativet  til  femterrettens  indførelse,  og  dog  er  Åres  ord  derom 
ganske  rigtige.  Vi  har  ingen  ret  til  at  erklære,  at  kalenderforbed- 
ringen tilhører  årene  970 — 84;  vi  kender  historien  derom  ene  og 
alene  fra  Are  (ti  Laxdæla,  der  kort  nævner  den,  kommer  ikke  i 


*)  Det  er  en  mærkelig  påstand  af  Golther  (udg.  s.  XXI),  at  „de  af  Are  an- 
givne årstal"  ikke  er  „fuldt  pålidelige"  og  sonj  ex.  nævnes  „året  for 
Islands  bebyggelse".  Men  her  udtaler  Are  sig  netop  med  prisværdig  for- 
sigtighed, som  han  kun  kan  roses  for.  Nogen  upålidelighed  er  der  ikke 
tale  om.  Han  siger  ingen  steder,  at  Ingolfr  rejste  anden  gang  til  Island 
netop  år  870. 

2)  Golther:  Isl.  b.  s.  XXVII. 

betragtning),  og  vi  har  ingen  som  helst  midler  til  at  eftervise  en 
fejltagelse  hos  ham,  eftersom  hans  ord  intet  holdepunkt  yder  for 
at  henføre  forbedringen  til  Torkels  lovsigemandstid1). 

Heller  ikke  kan  det  erkendes  at  være  en  begrundet  indvending 
mod  det  positive  indhold  af  Åres  bog a),  at  man  »savner«  adskillige 
ting  som  f.  ex.  en  beretning  om  Islands  første  opdagelse,  om 
Ulfljotslovens  indhold,  en  nærmere  omtale  af  goderne  og  deres 
virksomhed,  om  Fridriks,  Stefners  og  Tangbrands  missionsvirk- 
somhed,  samt  om  femterrettens  betydning  osv.  Det  er  ikke  beret- 
tiget at  »savne«  noget  af  dette3).  Hvad  indholdet  angår,  er  bogen 
netop  så  fuldstændig,  som  Are  efter  sit  formål  vilde  have  den;  der 
er  heller  ingen  huller  i  fremstillingen;  det  eneste  hul,  som  der 
kunde  være  tale  om,  er  det,  der  fremkommer,  idet  Are  ingen  be- 
givenheder har  at  fortælle  fra  tiden  mellem  1000  og  biskop  Isleifr 
—  undtagen  dog  femterrettens  oprettelse  i  forbindelse  med  Skapte 
samt  dennes  udmærkede  landsstyrelse,  og  dette  var  jo  vigtigt  nok. 


!)  En  fuldstændig  parallel  hertil  haves  i  Ldn.  323,  hvor  en  lov  siges  at  være 
vedtagen  „efter  Eyjolf  Valgerdssons  råd",  men  Eyjolf  var  aldrig  lovsige- 
mand. 

2)  Se  Golther:  sst.  s.  XI. 

3)  Hvad  det  1.  punkt  angår,  må  det  siges,  at  hvad  der  efter  Åres  ånd  var 
mest  passende  og  tilstrækkeligt  at  fortælle,  var  Ingolfs  bebyggelse  af 
landet;  det  var  ikke  opdagelsen  deraf,  men  netop  den,  der  var  hoved- 
sagen. —  Ulfljotslovens  indhold  kunde  ganske  vist  have  en  vis  historisk- 
antikvarisk interesse,  men  sådanne  oplysninger  var  det  slet  ikke  Åres 
mening  at  give;  hovedsagen  var  atter  her,  at  der  dannedes  en  ældste 
lov  og  hvorledes  den  dannedes;  selve  indholdet  blev  i  tidens  løb 
ændret  og  kuldkastet,  så  at  ingen  praktisk  interesse  knyttede  sig  dertil. 
—  Fra  Åres  standpunkt  var  det  fremdeles  ganske  overflødigt  at  omtale 
goderne  og  femterrettens  indretning  og  virksomhed;  det  var  jo  noget, 
alle  kendte  fra  det  årlige  alting;  hvilken  grund  var  der  til  at  komme 
nærmere  ind  herpå?  Det  var  overflødigt.  Det  vigtigste  var  det  skridt, 
som  betegnes  ved  femterrettens  stiftelse,  og  dette  omtales.  --  Endelig 
var  der  ingen  storre  grund  til  at  dvæle  ved  missionærerne  fra  den  sidste 
del  af  det  10.  årh.  De  var  ganske  vist  forløbere  for,  hvad  der  skete  år 
1000;  men  det  var  dette,  Hjaltes  og  Gissurs  virksomhed,  der  var  af  af- 
gørende betydning;  derfor  omtales  den  udførlig.  Fridriks  mission  var 
uden  synderlige  følger,  Stefners  havde  slet  ingen.  Den  første  nævnes 
passende  sammen  med  de  andre  fremmede  bisper.  Alt  dette  var  detaljer, 
Åres  værk  uvedkommende.  Naturligvis  kan  man,  som  Heusler  siger 
(s.  33o),  savne  endel  og  ønske,  at  Are  havde  taget  mere  med;  men  det 
er  en  sag  for  sig  hvad  vi  nu  kunde  ønske  mere;  noget  andet  er,  hvad 
Are  selv  mente  at  burde  medtage,  og  det  er  det,  vi  skal  gå  ud  fra  i 
vor  betragtning  af  hans  skrift. 

Men  der  forefaldt  intet  af  en  sådan  betydning,  at  det  fortjænte  at 
stå  ved  siden  af  de  ellers  meddelte  hovedbegivenheder.  Are  lader 
sig  noje  med  at  anføre  de  fremmede  bisper,  hvoraf  nogle  tilhører 
det  nævnte  tidsrum,  og  således  antyde  deres  betydning  for  den 
islandske  kirke,  særlig  gejstlighedens  uddannelse.  Ret  beset  er 
der  altså  ikke  engang  grund  til  at  tale  om  et  hul  for  det  nævnte 
partis  vedkommende. 

Are  er  bleven  kaldt  »autor  brevis«  (Arne  Magnusson),  og  det 
er  jo  rigtigt,  når  man  vel  at  mærke  ser  hen  til  hans  stærkt,  men 
med  velberåd  hu  og  efter  en  bestemt,  konsekvent  plan  begrænsede 
stofoptagelse.  Derimod  passer  betegnelsen  kun  dårlig  på  hans 
sproglige  fremstilling  af  det  meddelte  stof;  denne  er  netop 
på  mange  punkter  endogså  ret  fyldig,  skont  man  naturligvis  ikke 
kan  tale  om  nogen  overflod.  Kap.  4  f.  ex.  om  kalenderforbedringen 
med  den  vidtløftige  fortælling  om  drommen.  eller  kap.  7  om 
kristendommens  indførelse,  hvor  endogså  en  hel  tale  anføres  både 
i  indirekte  og  direkte  form.  kan  egenlig  ikke  siges  at  være  påfald- 
ende korte.  Havde  det  været  Are  om  at  gore  at  bruge  så  få  ord 
som  muligt,  havde  han  kunnet  gore  sine  beskrivelser  f.  ex.  i  de  her 
nævnte  afsnit  langt  kortere  (han  kunde  godt  have  slojfet  drommen, 
og  ligeså  godt  Hjaltes  kvædling  m.  m.).  Nej.  Åres  fremstilling  må 
siges  at  være  så  fyldig  som  ønskeligt.  Følgen  heraf  er  den,  at  den 
helt  igennem  er  ganske  klar  og  gennemsigtig;  den  er  tillige  præget 
af  en  gammeldags  simpelhed  og  ædel  jævnhed:  der  findes  ingen 
skruede  talemåder,  ingen  gejstlige  fraser  af  nogen  som  helst  art, 
ingen  retorik  og  ingen  udvortes  blæren  sig  med  uvedkommende 
lærdom.  Derimod  fremtræder  der  en  beskedenhed,  som,  fordi  den 
er  ærlig,  bevirker,  at  man  får  des  storre  tillid  til  forfatteren,  der 
stadig  anfører  sine  hjemmelsmænd,  som  om  han  vilde  sige:  -jeg 
forlanger  ikke,  at  man  skal  tro  mig,  men  de  udmærkede  mænd, 
fra  hvem  jeg  har.  hvad  jeg  meddeler«.  —  Den  sproglige  frem- 
stilling er.  trods  dens  nævnte  gode  egenskaber,  enkelte  steder 
noget  tung;  sætningerne  er  undertiden  temlig  lange,  og  parentetiske 
sætninger  er  ikke  undgåede;  hos  den  første  forfatter  på  moders- 
målet er  imidlertid  dette  egenlig  ikke  påfaldende;  det  er  kun  mærk- 
værdigt, at  sproget  i  det  hele  er  så  udmærket  og  klart,  som  det  er. 

Endelig  skal  det  ikke  forties,  at  der  undertiden  findes  enkelte 
sætninger,  som  kommer  noget  uvæntet  i  den  sammenhæng,  hvori 
de  står.  som  f.  ex.  den  ofte  fremhævede  sætning  i  1.  kap.  om 
Harald  hårfagres  regeringstid  og  alder,  der  findes  indskudt  i  for- 


—  365  —  [364-365] 

tællingen  om  landøreaf giften;  den  synes  ikke  at  kunne  sættes  i 
nogen  rimelig  forbindelse  med  det  øvrige,  med  mindre  det  er 
kongens  lange  liv,  der  skal  betones  for  at  vise,  at  der  i  hans  tid 
må  være  rejst  overmåde  mange  fra  Norge;  men  dette  er  tvivlsomt 
og  tvungent.  Ligeledes  synes  bemærkningen  om  Ulfljots  son  og 
hans  efterkommere  (i  kap.  2)  at  være  noget  overflødig,  men  gene- 
alogiske interesser  var  nu  engang  folks  svage  side;  det  samme 
gælder  oplysningen  (i  kap.  3)  om  Tore  kroppinskegges  datterson. 
Derimod  er  bemærkningerne  om  Are  selv  (i  kap.  9)  let  forklarlige; 
de  skal  tjæne  til  at  vise,  hvorledes  han  blev  sat  i  stand  til  at  opnå 
så  udmærkede  hjemmelsmænd  som  Hallr  og  Teitr. 

Når  er  nu  denne  Åres  bog  skreven?  Herom  har  der  været 
tvivl,  og  det  må  vistnok  siges  at  være  vanskeligt  at  komme  til  et 
ganske  sikkert  resultat.  I  det  sidste  kap.,  hvor  de  yngste  lovsige- 
mænd  nævnes,  sluttes  rækken  med  Gudmund  Bergtorssons  12 
funktionsår  (1122 — 34);  heraf  har  man  da,  tilsyneladende  med  god 
ret,  sluttet,  at  bogen  måtte  være  skreven  efter  år  1134,  men  heller 
ikke  længe  efter,  da  den  næste  lovsigemand,  Hrafn,  der  ikke 
nævnes,  kun  fungerede  i  4  år  (til  1138).  Herimod  har  man  imid- 
lertid stillet  den  omstændighed,  at  i  bispeslægtrækken  (tillæg  I) 
hedder  det  om  biskop  Torlak:  »som  nu  er  biskop  i  Skalholt«, 
men  han  døde  1133;  herefter  måtte  bogen  være  skreven  for  dette 
år.  Men  herimod  har  man  atter  sagt1),  at  disse  bispeslægtrækker 
ligefrem  var  hæntede  (udskrevne),  fra  den  ældre  Islendingabok ; 
hvad  der  i  kap.  2  står  om  disse  4  bispers  forfædre  —  de  4  der- 
nævnte  landnamsmænd,  se  ovf.  — ,  skulde  da  være  en  forkortelse 
af  det  pågældende  slægtregister.  Dette  er  langtfra  umiddelbart 
indlysende,  og  der  vilde  intet  være  imod,  at  det  omvendte  var 
forholdet,  at  bispeslægtrækkerne  var  en  udvidelse  af,  hvad  der 
findes  i  kap.  2,  eller  etslags  fortsættelse  deraf;  denne  betragtning 
gor  sig  umiddelbart  gældende.  I  kap  2  var  og  måtte  det  være 
hovedsagen  —  og  for  så  vidt  også  for  den  ældre  Islendingabok  — 
at  anføre  landnamsmændene  selv  og  deres  efterkommere  under  ét ; 
den  måde,  hvorpå  dette  sker  (»derfra  stammer  N.  N.«),  stemmer 
fuldstændig  med  den,  der  bruges  i  den  sidste  del  af  Landn.,  der 
siges  at  være  skreven  efter  Åres  samtidige,  Kolskeggr  den  frode. 
Således  som  disse  bemærkninger  i  kap.  2  foreligger,  er  de  i  enhver 


i)  B.    M.    Olsen:   Aarbb.    1885,    s.    349   ff.,    tiltrådt    af    Maurer   i   Germania 
XXXVI,  65. 

henseende  på  deres  plads  og  fuldstændige;  man  savner  intet.  At 
Are  netop  har  valgt  disse  4  —  og  ikke  andre  — ,  kommer  dog 
måske  ikke  alene  deraf,  at  de  virkelig  var  fremragende,  endogså 
de  mest  fremragende  landnamsmænd  hver  i  sin  egn,  men  også 
deraf,  at  bisperne  tillige  nedstammede  fra  dem.  I  disses  slægt- 
registre er  derimod  stamfaderen  (landnamsmanden)  ikke  den,  det 
drejer  sig  om;  det  er  det  sidste  led,  bispen,  som  nu  er  hovedsagen. 
Det  ligger  da  nærmest  at  betragte  forholdet  således,  at  landnams- 
mændenes opregning  i  kap.  2  er  det  primære,  men  bispeslægt- 
rækkerne  det  sekundære,  d.  v.  s.  at  disse  sidste  er  et  senere 
tillæg,  etslags  supplement  til  det  sidste  kap.,  der  jo  ender  med 
Gissurr  og  har  omtalt  biskop  Jon,  og  i  tilslutning  til,  hvad  Are 
havde  skrevet  i  kap.  2  1).  Er  dette  tilfældet  —  og  denne  opfattelse 
må  bestemt  hævdes  som  den  simpleste  og  naturligste  — ,  ja,  så 
kan  bemærkningen  om  lovsigemanden  Gudmund  ikke  være  ganske 
i  sin  orden;  ti  tillægget  må  være  skrevet  for  1133  og  altså  også 
vor  Islendingabok  ").  Den  nævnte  bemærkning  må  være  uoprinde- 
lig i  skriftet;  det  behøver  i  grunden  ikke  at  være  andet  end  tallet, 
der  er  senere  tilfojet,  men  den  er  dog  vistnok  helt  og  holdent  en 
interpolation,  tiltrods  for  at  B.  M.  Olsen  udtaler3),  at  »der  ikke 
foreligger  nogen  grund  til  at  anse  den  for  et  senere  indskud  i  Åres 
tekst«,  hvad  G.  Storm  havde  antaget4),  fordi  Gudmund  ikke 
nævnes  i  Kristnisaga,  der  låner  fra  Are.  B.  M.  Olsen  har  med  rette 
herimod  bemærket,  at  stedet  i  Kristnisaga  er  så  fordærvet,  at  man 
ikke  kan  bygge  noget  derpå.  Men  hvad  bægge  de  nævnte  lærde 
har  overset,  er,  at  der  i  Sturlunga  5)  findes  et  stykke  ordret  taget 
fra  Isl.bok  uden  lakune  —  undtagen  for  så  vidt  som  stykket  om 
Haflidaskrå  udelades  —  og  i  fuld  overensstemmelse  med  Åres 
tekst,  undtagen  for  så  vidt  som  bemærkningen  om  Gudmund  her 
fuldstændig  mangler;  på  grund  af  stedets  beskaffenhed 
er  der  ingen  grund  til  at  tro,  at  Sturl. -forfatteren  skulde  have  ude- 
ladt den,  hvis  den  fra  først  af  havde  stået  hos  Are.  Hertil  kommer 
desuden  en  anden  omstændighed,  som  jeg  tillægger  en  a  f  g  6  r- 
e  n  d  e  betydning.   Lovsigemanden  Gudmunds  funktionstid  fører 


!)  Derimod  er  jeg   ganske   enig   med   B.   M.    Olsen,   at  disse   slægtregistre 

umulig  kan  betragtes  som  nogen  dedikation. 
2)  Således  også  Heusler  i  sin  afhdl.  beg.,  samt  Bley  s.  346. 
a)  Aarbb.  1885  s.  349. 

4)  Sn.  Sturl.  Hist.  skr.  s.  13. 

5)  Slurl.  I,  204-5. 

udover  den  tid,  som  Are  vilde  skrive  og  skrev  om.  Den  ved- 
kom slet  ikke  æmnet;  med  1118 — 20  er  Are  færdig,  og  han,  der  så 
omsigtsfuldt  ubrødelig  havde  ladet  sin  lovsigemandsrække  sukses- 
sivt  følges  side  om  side  med  de  fortalte  begivenheder,  han  skulde 
nu  til  slutning  have  brudt  sit  princip  uden  nogen  som  helst  grund. 
Bergtors  lovsigemandstid  (1117 — 22)  svarede  så  noje  til  Åres 
værk  i  udstrækning,  som  overhovedet  muligt,  og  med  ham  har 
han  sikkert  også  afsluttet  rækken.  Heraf  følger  altså,  at  Are  har 
skrevet  sin  sidste  bog  for  1133  eller  for  den  Torlaks  død,  »som  nu 
er  biskop  i  Skalholt«,  men  hvor  længe  for  er  det  ikke  muligt  at 
sige1). 

Foruden  tillæg  I  (de  nævnte  bispeslægtregistre),  er  der  også 
et  tillæg  II,  Åres  eget  slægtregister  fra  »Tyrkernes  konge,  Yngve« 
til  »Torgils,  min  fader,  men  jeg  heder  Are«.  Dette  tillæg,  der  afgor 
forfatterskabet,  er  tilfojet  af  Are  selv  for  morskabs  skyld  eller  til- 
lige for  at  fylde  bladet.  Slægtregistret  er  tildels  det  samme  som 
Ynglingeslægten,  som  vi  kender  fra  Tjodolfs  digt.  Det  frembyder 
forskelligt  af  interesse,  som  vi  ikke  finder  grund  til  her  at  dvæle 
videre  ved  (jfr.  I,  437—38) 2). 

Uagtet  der  ikke  med  nogen  tilforladelig  grad  af  sikkerhed 
kan  konstateres,  at  Are  har  skrevet  mere  end  de  to  Islænderbøger, 
gives  der  i  det  mindste  tilsyneladende  et  par  vidnesbyrd  om  lit- 
terær virksomhed  af  ham  af  en  anden  art.  I  prologen  til  de 
fire  grammatiske  afhandlinger3)  siger  den  anonyme  forfatter:  »Nu 

skal  der  vises  eder  den  første  skriftart,  således  skreven som 

Torodd  runemester  og  Are  præst  d.  frode  har  sat  imod  [som  æqvi- 
valent  til]  det  latinske  alfabet«.  Herved  synes  en  samvirken  mel- 
lem Torodd  og  Are  at  være  antydet  og  forudsat4).  Forfatteren 
er  ellers  meget  forvirret  og  hans  udtalelse  om  Are  er  heller  ikke 
synderlig  tydelig;  sagens  kærnepunkt  har  han  næppe  forstået. 
Vi  kan  ikke  komme  nærmere  ind  på  de  sporsmål,  der  her  gor  sig 


!)  Bley  hævder,  at  den  er  skreven  længe  for  1133,  nærmest  kort  efter  1123. 

2)  Slægtregistret  slutter  med  „Geller,  fader  til  Torkel,  hvis  son  var  Brandr, 
og  til  Torgils",  Åres  fader;   at   denne  tekst  („og")  er  den  eneste  rigtige, 
har  Maurer  --og   ikke,   som   det   undertiden   påstås,   G.  Vigfusson  - 
først  klart  påvist  (i  Germania  XV),  jfr.   min  udg.  af  Isl.  bok  s.  XIV.  - 
Der  kan  henvises  til  Heusler:  Urgeschichte  s.  81. 

3)  Sn.  E.  II,  4—6;  den  3.  og  4.  grt.  afhdl.  s.  154. 

4)  Herom  m.  m.  henvises  til  B.  Af.  Olsen,   Runerne  osv.  s.  47  ff.;   Maurer  i 
Germania  XV,  299,  jfr.  XXXVI,  ^2-3. 

gældende.  At  Are  må  have  beskæftiget  sig  med  det  islandske 
alfabet  og  da  naturligvis  det,  han  benyttede,  det  latinske,  er  jo 
næsten  givet.  Men  vi  er  ikke  berettigede  til,  udfra  prologens  ord, 
at  slutte,  at  Are  har  skrevet  nogen  særlig  afhandling  om  den 
islandske  skrift  eller  alfabetet ;  nogen  forfatter  virksomhed 
bliver  her  aldrig  tale  om.  I  betragtning  af,  hvor  liden  indsigt 
man  i  det  14.  årh.  havde  i  de  ældre  islandske  litteraturforhold 
(jfr.  ovf.) 1),  er  det  vistnok  hverken  for  dristigt  eller  uretfærdigt 
at  antage,  at  forfatteren  til  prologen,  der  af  B.  M.  Olsen  betegnes 
som  »et  af  de  mest  uklare  og  forvirrede  produkter  i  hele  den  is- 
landske litteratur«  ~),  har  fået  Are  i  forbindelse  med  Torodd,  som 
Haukr  fik  Kolskeggr  gjort  til  historisk  forfatter.  Are  nævnes  jo 
i  den  1.  grt.  afhdl.  som  den  ældste  forfatter  på  Island;  i  2.  afhdl. 
kap.  3,  og  i  3.  afhdl.  kap.  2  og  3  findes  hentydninger  til  Are;  det 
er  vistnok  disse  steder,  der  har  givet  prologens  forfatter  den  tanke, 
at  nævne  Are  i  sin  fortale  sammen  med  Torodd3).  Hvis  dette  er 
tilfældet,  bortfalder  ethvert  holdepunkt  for  en  særlig  alfabetisk 
virksomhed  fra  Åres  side. 

Dernæst  har  man  sat  Are  i  forbindelse  med  den  såkaldte 
præstefortegnelse  fra  1 143,  der  findes  i  det  gamle  hånd- 
skrift 1812  i  gml.  kgl.  samling4).  Denne  fortegnelse  består  af 
navnene  på  40  islandske  præster,  10  fra  hver  landsfjærding;  de 
er  alle  samtidige,  omkr.  1140 — 50;  Are  findes  ikke  nævnet 
iblandt  dem.  Efter  selve  fortegnelsen  findes  en  bemærkning,  hvori 
det  bl.  a.  hedder,  at  den  blev  skreven  år  1143  »efter  Kristi  fødsel, 
men  Ketill  biskop  døde  2  år  senere  i  Skalholt  fredag  ved  solned- 
gang, octavas  apostolorum  Petri  og  Pauli;  det  fortalte  biskop 
Magnus,  som  selv  var  tilstede  ved  hans  død,  til  Are  frode«. 
Denne  bemærkning  er  under  alle  omstændigheder  skreven  efter 
Åres  død,  eftersom  både  biskop  Magnus  og  abbed  Vilmundr,  der 
bægge  døde  1148,  forudsættes  som  døde5).   Der  er  en  meget  stor 


!)  Her  kan  tilfojes,  at  Noregs  konungatal  i  Flatøbogen  udtrykkelig  tillægges 
Sæmund  (!),  medens  digtet  selv  må  være  forfattet  o.  1190.  og  at  den  unge 
Olåfsdråpa  i  Bergsbogen  tillægges  Hallfrøår,  Rekstefja  i  Flatøbogen 
Markus  (!)  osv. 

2)  Runerne  osv.  s.  50. 

3)  Jfr.  herimod  G.  Storm:  Arkiv  II.  176. 

4)  Jfr.  fotolitografi  II  og  III  i  Isl.  sogur  I,  Dipl.  Island.  I.  180—94,  hvor  den 
er  udgiven  med  indledning  og  anmærkninger. 

5)  Man  har  endogså  villet  antage,  at  den  var  af  Are  selv,  og  at  en  afskriver 
havde  ændret:  „til  mig"   til   „til  Are  frode",  men  det  kan  ej  være  rigtigt. 

sandsynlighed  for,  at  fortegnelsen  stammer  fra  Are,  og  dette 
synes  kraftig  at  bestyrkes  ved,  at  hans  navn  ikke  findes,  ti  hvem, 
uden  ham  selv,  skulde  have  kunnet  forbigå  Are,  hvis  ry  var  så 
stort,  og  som  dengang  vistnok  særlig  betegnedes  som  præst?  *) 
Fortegnelsen  bliver  således  et  vidnesbyrd  om,  hvor  stærkt  interes- 
seret for  historien,  særlig  den  islandske  kirkes  historie,  Are,  lige 
til  sine  sidste  dage,  vedblev  at  være.  Den  danner  etslags  supple- 
ment til  slutningen  af  Isl.bok  og  giver  et  velkomment  bidrag,  ikke 
alene  til  den  islandske  personalhistorie,  men  kaster  også  lys  over 
de  islandske  kirkelige  forhold  og  deres  regelmæssige  ordning  ved 
midten  af  det  12.  årh.  Det  er  nemlig  betegnende,  at  de  nævnte 
præster  i  overskriften  kaldes  kynbornir,  d.  v.  s.  af  en  fornem  og 
gammel  herkomst 2)- 

Endelig  har  G.  Storm  søgte  at  påvise 3),  at  en  fortegnelse  over 
norske  fylker  (fylkjatal) 4),  der  oprindelig  skal  stamme  fra  en  Are 
Einarsson,  »kong  Eysteins  hirdmand«,  omkr.  1120,  af  Are  frode 
er  bleven  benyttet  i  den  ældre  Isl.  bok.  Det  forekommer  meget 
tvivlsomt,  hvorvidt  dette  har  sin  rigtighed.  Men  fortegnelsen  vil 
nærmere  blive  at  behandle  i  forbindelse  med  Islændernes  geograf- 
iske litteratur. 

Et  mere  tiltalende  billede  af  en  forfatter  fra  litteraturens  første 
tidsrum  end  Are  gives  der  ikke.  Vi  ser  en  mand,  der  med  den 
storste  omhu  og  en  flid  som  en  bis  samler  »gamle  minder  og  ny«, 
udfritter  dé  pålideligste  mænd,  han  kender,  sigter  og  kritiserer 
det  samlede  stof  og  så,  i  en  forholdsvis  fremrykket  alder  —  efter 
sit  55.  år  — ,  giver  sig  til  at  nedskrive,  hvad  han  således  har  er- 
faret. Ligesom  hans  fremgangsmåde  var  sikker,  således  blev  hans 
bog  i  bedste  forstand  et  modent  værk,  hvor  han  satte  sin  storste 
ære  i  at  meddele,  hvad  der  var  sandt;  men  han  har  ingen  ærgær- 
righed,  der  går  ud  på  at  opfatte  dette  på  en  selvstændig-subjektiv 
måde  og  lægge  noget  ind  i  det  fortalte,  som  kunde  være  hans 
eget;  denne  klippe,  som  så  mange  desværre  har  strandet  på,  und- 


i)  Jfr.  Dipl.  Isl.  I,  185. 

2)  Derimod  kan  en  sådan  og  så  lille  fortegnelse  umulig  afgive  nogen  som 
helst  støtte  for,  hvad  B.  M.  Olsen  vil  (Aarbb.  1893,  s.  271).  at  „Are  har 
skrevet  en  særskilt  Ldn.  og  kongesaga".  Med  det  sporsmål  har  den  intet 
at  bestille. 

3)  (Norsk)  Hist.  tidsskr.  1877,  s.  478—84. 

*)  Jfr.  Hauksbok,  tillæg  VIII,  fortalen  CXXXV,  Peder  Clausson  Friis  Saml. 
skr.  s.  465. 

Finnur  Jonsson.     II.  24 

gik  han  helt  og  holdent.  Der  er  ingen  subjektiv  farve  over  hans 
lille  bog,  men  vel  vidner  den  om  personlighedens  stærke  ædruelig- 
hed og  ubestikkelige  vederhæftighed.  Hans  værk  har  formet  sig  til 
en  hel  Islands  historie,  hvor  de  mest  fremragende  begivenheder 
har  fået  deres  pladser  i  den  rigtige  kronologiske  forbindelse;  det 
er  som  man  så  en  række  fjældtinder  dukke  op,  den  ene  efter  den 
anden,  og  rage  op  over  den  fælles  fjældryg,  der  forbinder  dem. 
Alt  er  ordnet  med  en  udmærket  smag  og  det  hele  gives  i  et  klas- 
sisk og  kærnefuldt  sprog,  der  næppe  kunde  være  bedre,  og  så  er 
Are  dog  begynderen  og  grundlæggeren.  Han,  og  ikke  den  noget 
ældre  Sæmund,  er  og  bliver  i  sandhed  den  islandske  historieskriv- 
nings rette  fader. 

Når  G.  Storm  udtaler1),  at  Are  »hverken  stræber  efter  inter- 
essant fremstilling  eller  plastisk  karakterskildring  —  hvad  der 
senere  er  den  historiske  sagas  opgave  og  fortrin  — «  er  dette  rig- 
tigt; det  er  en  nødvendig  følge  af  Åres  hele  måde  at  skrive  på  og 
af  hans  formål.  Og  dog,  er  ikke  hans  skildring  af,  hvad  der  fore- 
gik på  altinget  1000,  interessant,  ja  plastisk  levende,  og  kan  ikke 
skildringen  af  biskop  Gissurr  eller  Hallr  være  noget  i  retning  af  en 
karakterskildring,  om  ikke  just  nogen  plastisk?  Det  forekommer 
mig,  at  der  også  på  dette  punkt  er  et  nært  slægtskab  mellem  Are 
og  de  islandske  sagaforfattere  tilstede. 


3.    Eirikr    Oddsson. 

Det  forholder  sig  med  denne  mand  som  med  så  mange  andre 
forfattere  og  digtere  fra  det  12.  årh.,  at  hans  herkomst  og  liv  er 
så  godt  som  fuldstændig  ukendt 2).  Der  gives  ingen  positive  oplys- 
ninger om  ham,  og  søger  man  i  navneregistre  til  historiske  værker 
findes  intet,  der  kunde  antyde  hans  slægtskabsforbindelser.  Det 
eneste,  vi  får  at  vide  om  ham,  er,  at  han  var  »en  vis  (kyndig; 
»vis  og  forstandig«  Mork.)  mand«,  der  »i  den  tid  [o:  for  og  ved 
midten  af  det  12.  årh.]  jævnlig  opholdt  sig  i  Norge«  3),  hvoraf  det 
tydelig  nok  fremgår,  at  Eirikr  var  islandsk.   Under  sit  (sine)  op- 


i)  Sn.  Sturl.  Hist.  skr.  s.  17. 

2)  Om  ham  kan  henvises  til  K.  Maurer:  Uber  die  ausdr.  §  9,  s.  59 — 61, 
(7.  Storm:  Sn.  Sturl.  17—20,  R.  Meissner:  Die  Strengleikar  s.  29,  Koht: 
Norsk  hist.  skrivning  i  Edda  1914,  s.  69—70,  G.  Indrebo:  Fagrskinna 
s.  49—53. 

3)  Hkr.  III,  365,  Fms.  VII,  226. 

hold  i  Norge  samlede  han  stof  til  et  historisk  arbejde  om  et  enkelt 
tidsrum  i  Norges  historie.   Herom  haves  endel  oplysninger. 

1.  >Nu  er  at  fortælle  om  kong  Haralds  sonner,  Inge  [1136 — 61]  og  Sigurd 
[1136 — 55],  som  den  vise  og  forstandige  mand  E.  O.  har  sagt«.  Mork.  210. 
—  2.  »Hallr,  en  son  af  lægen  Torgeir  Steinsson,  var  kong  Inges  hirdmand  og 
var  tilstede  ved  disse  tidender.  Han  dikterede  E.  O.,  da  denne  skrev  denne 
fortælling.  E.  skrev  den  bog,  der  kaldes  Hryggjarstykki.  I  den  bog  fortælles 
om  Harald  gille  og  to  af  hans  sonner,  om  Magnus  blinde  og  Sigurd  slembe 
[og  tilf.  Jbfr.]  lige  til  deres  død. ...  En  del  skrev  han  efter  meddelelse  af  disse 
Haraldssonners  lendermand,  Hakon  mage;  Hakon  og  hans  sonner  deltog  i  alle 
disse  stridigheder  og  planer.  E.  nævner  endnu  flere,  der  fortalte  ham  om 
disse  tidender,  kyndige  og  erfarne  mænd,  som  selv  hørte  om  eller  var  øjen- 
vidner til  begivenhederne,  men  en  del  skrev  han  efter,  hvad  han  selv  så  eller 
hørte«.  Hkr.  III,  365—66,  Fms.  VII,  226.  —  3.  I  det  følgende  kapitel  i  Hkr. 
anføres  direkte  udtalelser  af  Hallr,  Hkr.  III,  366,  367,  Fms.  VII,  226—8.  om 
Sigurd  slembes  død.  —  4.  I  samme  kapitel  hedder  det  fremdeles,  at  »provsten 
Ketill  fortalte  E.  O.«  om  Sigurds  gravsted.  Hkr.  III,  368,  Fms.  VII,  228.  — 
5.  Fremdeles  anføres  E.  O.  som  hjemmelsmand,  »som  først  skrev  dette«,  Hkr. 
III,  360,  Fms.  VII,  218,  der  igen  havde  sin  viden  fra  Einarr  Pålsson  i  Bergen, 
om  en  episode  i  Sigurd  slembes  liv.  —  6.  og  atter  Hkr.  III,  364,  Fms.  VIII, 
224  som  hjemmelsmand  for  Ivar  dyntas  drab  m.  m.  [Magnus  den  blindes  drab 
1139],  og  atter  her  anføres  et  kvindeligt  ojenvidne,  Gudrid  Birgesdatter,  en 
søster  til  Norges  første  erkebisp. 

Efter  disse  oplysninger  kan  vi  nogenlunde  danne  os  en  fore- 
stilling om  Eiriks  fremgangsmåde  og  forfattervirksomhed.  Han 
foretager  sig  at  skrive  om  et  tidsrum  i  Norges  historie1),  der  er 
en  del  af  hans  egen  levetid.  For  at  kunne  nå  sit  mål  på  en  tilfor- 
ladelig måde  har  han  rejst,  vistnok  flere  gange,  til  Norge  og  for- 
hørt sig  der  hos  de  kyndigste  folk,  der  af  egen  erfaring  og  selvsyn 
var  første  rangs  hjemmelsmænd.  For  så  vidt  kan  Eirikr  fuld- 
stændig stilles  op  ved  siden  af  Are,  hvad  grundighed  og  samvittig- 
hedsfuldhed angår,  ligesom  også  deri,  at  Eirikr  nojagtig  har  a  n- 
f  o  r  t  sine  hjemmelsmænd,  rimeligvis  lige  så  fuldstændig  som  Are. 
Det  har  været  ham  magtpåliggende  at  give  en  så  rigtig  fremstil- 
ling som  muligt,  og  det  er  af  det  hele  klart,  at  han  ikke  har  brudt 
sig  om  og  heller  ikke  behøvet  at  ty  til  de  samtidige  skjaldes  kvad; 
han  har  næppe  anført  et  eneste  vers.  Hvorvidt  Åres  værk  har 
været  ham  et  forbillede  er,  skont  rimeligt  nok,  umuligt  at  bevise. 


!)  Når  H.  Koht  i  sin  afhdl.  i  Edda  vil  reducere  E.  Os  bog  til  „rejse- 
erindringer", er  dette  så  urigtigt  som  vel  muligt  og  ganske  stridende  mod 
kildernes  klare  udtryk,  som  ikke  er  til  at  misforstå. 

24* 

Sit  værk  har  Eirikr  kaldt  »Rygstykke«;  hvad  dette  navn  egenlig 
vil  sige,  er  usikkert1)- 

Hvilket  tidsrum  omhandlede  nu  Eiriks  bog?  Efter  det 
foranstående  skulde  man  tro,  at  dette  sporsmål  var  let  at  svare; 
meningerne  har  dog  været  noget  delte.  I  modsætning  til  Munch, 
der  mente,  at  værket  kun  var  gået  ned  til  11392),  antog  Maurer, 
at  det  havde  omfattet  tiden  lige  til  kong  Inges  død  1161.  Herimod 
har  atter  G.  Storm  udtalt  sig3)  og  hævdet  Munchs  opfattelse  som 
den  eneste  rigtige.  Af  de  ovenfor  anførte  kildesteder  1 — 2  er  det 
ubestrideligt,  at  Eiriks  bog  handlede  om  Harald  gille  (1130 — 
36),  samt  to  af  hans  sonner,  Inge  og  Sigurd;  da  Eysteinn 
(1142 — 57)  er  udelukket,  har  man  sluttet,  at  bogen  var  fuldendt  for 
hans  optræden,  og  at  ordene  i  Heimskringla  »lige  (alt)  til  deres 
død«  (2)  gik  på  de  to,  der  lige  var  nævnede,  Magnus  blinde  og 
Sigurd  slembe.  Hele  bogens  indhold  skulde  altså  kun  have  været 
9-årstidsrummet  1130 — 39.  Som  støtte  herfor  er  det  blevet  frem- 
fort, at  Einarr  Pålsson  (5)  døde  1155  og  at  Inge  først  tog  sig  en 
hird  omkr.  1146,  og  man  (Storm)  slutter,  at  bogen  er  skreven 
i  dette  tidsrum  (1146 — 55). 

Men  herimod  kan  der  rejses  vægtige  indvendinger.  For  det 
første  er  9  år  i  virkeligheden  ikke  meget  at  skrive  om  for  en 
mand,  som  gor  sig  så  stor  en  ulejlighed,  som  Eirikr  har  gjort. 
Dernæst,  og  det  er  vigtigere,  er  den  af  ordene  »lige  til  deres 
død«  (o:  Magnus  blinde  og  Sigurd  slembe)  givne  forklaring  langt 
fra  sikker.  Først  nævnes,  som  de  vigtigste,  Harald  gille  og  hans 
to  sonner,  netop  derfor  skulde  man  vænte,  at  »deres«  gik  på  son- 
nerne.  Hvad  der  forekommer  mig  at  være  det  mest  afgorende,  er 
ordet  alt  (»lige«,  »helt«),  der  er  et  altfor  stærkt  udtryk  til  kun  at 
betegne  de  3  år  efter  Haralds  død,  i  hvilke  Magnus  blindes  og 
Sigurd  slembes  historie  egenlig  falder.  Fuldt  forståeligt  og  korrekt 
vilde  derimod  udtrykket  blive,  hvis  det  betegnede  tiden  til  1155  — 
Sigurd  munds  død  —  og  1161  —  Inges  død.  Henvisningen  til  Einars 
levetid  og  Inges  hirdstiften  er  uden  betydning,  eftersom  det  ud- 
trykkelig siges,  at  Eirikr  »jævnlig«,  o:  ofte  (Ibngum),  var  uden- 
lands; han  kan  altså  særdeles  godt  efter  Inges  død,  ligeså  godt 
som  i  årene  1146 — 55,  have  samlet  oplysninger  i  Norge.    Ganske 


!)  Om  en  ikke  usandsynlig  formodning  af  J6n  Sigurdsson  se  Maurer:  Aus- 

driicke,  anm.  9  slutn. 
3)  Norske  f.  hist.  II,  1040—41. 
3)  Sn.  Sturl.  Hist.  skr.  s.  17—20. 

vist  vedrører  alle  de  citater,  som  direkte  siges  at  hidrøre  fra  Eirikr, 
tiden  for  1140.  Men  man  har  forlængst  været  opmærksom  på  1),  at 
Eiriks  værk  delvis  måtte  være  optaget  eller  stærkt  benyttet  i  den 
såkaldte  Morkinskinna-bearbejdelse  af  kongesagaerne  til  1177;  her 
findes  et  af  de  vigtigste  kildesteder  om  ham,  og  netop  dér  nævnes 
de  hjemmelsmænd,  uden  Eiriks  navn,  som  i  de  andre  bearbejdelser 
nævnes  som  hans  autoriteter  (f.  ex.  Gudrid  (6),  Ketill  (4),  for  ikke 
at  tale  om  stykket  om  Hallr  (3) 2).  Netop  i  det  her  pågældende 
afsnit  af  Morkinskinna  kommer  der  tilsyne  et  virkeligt  for- 
fatter-»jeg«  3).  Der  kan  ingen  tvivl  være  om,  at  dette  »jeg«  er 
Eirikr  Oddsson.  Senere  hen 4)  forekommer  der  atter  en  sålydende 
sætning:  »Nu  sker  [mærk  præsens  her]  der  mange  sådanne 
ting  mellem  de  brødre  [Inge  og  Sigurd]  . . .,  men  jeg  vil  dog 
kunomtale  det,  som  jeg  synes  har  været  de  vigtigste  tidender«. 
Således  taler  netop  en  samtidig  og  samvittighedsfuld  forfatter  af 
Åres  art,  der  ikke  vil  tabe  sig  i  detaljer,  men  holder  sig  til  det 
vigtigste;  i  fortællingen  følger  kardinal  Nikolaus'  ankomst  til  Norge 
og  straks  derpå  kong  Sigurds  fald.  Der  kan  ingen  tvivl  være  om, 
at  »jeg«  også  her  er  Eirikr  og  ingen  anden.  Derved  bliver  det 
klart,  at  hans  bog  må  have  gået  ned  til  år  1157 — 1161  og  at 
Maurers  forklaring  af  ordene:  »lige  til  deres  død«  er  den  rigtige5). 
Det  eneste  argument,  der  kan  fremføres  herimod,  er  den  omstænd- 
ighed, at  Eysteins  historie  ikke  siges  at  have  været  medtaget. 
Dette  behøver  dog  ikke  at  have  nogen  videre  betydning.  Ganske 
vist  har  Eirikr  ikke  kunnet  undgå  at  skrive  om  Eysteins  delagtig- 
hed i  Sigurds  fald,  ligesom  også  om  striden  mellem  Eystein  og 
Inge.  Dette  må  han  antages  at  have  gjort,  men  fordi  Eysteins 
historie  toges  med  for  så  vidt  som  den  berørte  de  to  hovedper- 
soners, blev  bogen  lige  fuldt  kun  om  Sigurd  og  Inge  og  ikke  tillige 
om  Eystein;  om  dennes  vesterhavstog  har  der  sikkert  intet  stået 


J)  Således  Maurer:  Ausdriicke  s.  59—60. 

2)  Mork.  219,  222,  220. 

3)  „Ikke  har  jeg  af  den  grund  kun  ladet  lidt"  osv.,  s.  221,  og  så  følger  stykket 
om  Ketill. 

4)  S.  232.  Jfr.  s.  234:  „skont  jeg  nævner  kun  få";  det  er  dette  „jeg",  der 
fremtræder  hos  Snorre,  Hkr.  III,  423,  „men  jeg  ved  ikke  bevis  for  det"; 
her  har  Fms.  „vi";  Frisb.  behandler  teksten  vilkårlig.  —  I  Mork.  fore- 
kommer et  jeg  nogle  andre  steder  (42,  118,  156,  167),  men  dette  „jeg" 
(Mork. s  kompilator)  er  væsenlig  forskelligt  fra  dem,  der  ellers  findes 
(måske  med  undtagelse  af  det,  der  står  s.  234). 

6)  Til  dette  har  også  Meissner  sluttet  sig. 

hos  Eirikr.  Det  var  Sigurd  og  Inge,  der  helt  igennem  var  hoved- 
personerne. Om  Eystein  var  der  overhovedet  kun  lidt  at  fortælle; 
det  ser  vi  af  Snorre. 

Eiriks  bog  må  således  antages  at  have  handlet  om  tiden 
1136 — 61;  den  må  altså  være  skreven  noget  efter  det  sidste  år  og 
rimeligvis  for  1170.  Den  har  på  en  måde  dannet  fortsættelsen  af 
Åres  »kongers  liv«1). 

Det  hedder  i  sagaen  om  kong  Inge 2)  i  anledning  af  kong 
Eysteins  død,  at  »således  har  kong  Sverre  ladet  skrive«.  Man  har 
villet  sætte  Eirikr  i  forbindelse  med  dette  sted,  men  det  må  dog 
siges  at  være  mere  end  tvivlsomt,  at  der  her  skulde  være  sigtet 
til  hans  bog. 

At  påvise  alt,  hvad  der  i  det  enkelte  kan  stamme  fra  Eirikr 
Oddsson,  er  naturligvis  vanskeligt.  Der  er  dog  næppe  nogen  tvivl 
om,  at  man  særlig  i  Morkinskinna  kan  søge  hans  værk,  og  man 
fejler  næppe  synderlig,  når  man  omtrent  drager  følgende  grænser 
derfor:  Mork.  s.  192  9 — 193  i5  (med  Hallkell  huks  hjemmel,  jfr. 
Hkr.  Sig.— Eyst.— Ol.  kap.  26),  195  i5— 197  6,  198  24— 200  29  (dog 
med  fradrag  af  versene,  der  senere  er  indsatte;  jfr.  Snorres  på 
vers  langt  fattigere  fremstilling),  hvortil  rimeligvis  endnu  kapitlet 
200  so — 201 27  bor  fojes.  Derimod  kan  der  ikke  være  tale  om,  at 
Sigurd  slembes  saga,  således  som  den  foreligger  i  Mork.  201 29 — 
210  27,  samt  210  29 — 216  17  kan  stamme  fra  Eirikr  (jfr.  bemærk- 
ningen 206  o-ii  om  Haralds  dronning  og  sonner,  der  er  kommen 
engang  for,  s.  200  24  ff.).  Istedenfor  hele  denne  »saga«  har  Eirikr 
vistnok  haft  en  ganske  kort  fremstilling,  og  derfra  stammer  rime- 
ligvis 216  19  (hvor  Inges  brev  tyder  paa  en  velunderrettethed  som 
Eiriks)— 222  7,  mulig  2232-23,  224  i5-37  og  endelig  228  21  osv.,  samt 
bemærkningen  s.  206  3-4?  Slutningen  af  Eiriks  værk  indeholdes 
vistnok  i  kap.  18  (og  19)  i  Hakon  hærdebreds  saga  (Hkr.  III,  425 
— 26).  Mulig  har  vi  i  Snorres  værk  et  gennemgående  mere  tro 
billede  af  Eiriks  bog  end  i  den  interpolerede  Morkinskinna. 

På  grund  af  den  måde,  hvorpå  Eiriks  værk  er  opbevaret, 
kan  vi  ikke  bedomme  hans  stil  og  fremstillingsævne;  hans  histor- 
iske kritik  og  fremgangsmåde  er  ovenfor  belyst.  Hvis  bemærk- 
ningerne i  Mork.  199  20-7  stammer  fra  ham,  får  vi  billedet  af  en 
stilfærdig,  retdommende,  lidenskabsløs  og  forsigtig  mand.    Under 


i)  Maurer:  Ausdriicke  s.  9. 

2)  Hkr.  III,  396  (stedet  mgl.  i  Frist).),  Fms.  VII,  251. 

alle  omstændigheder  har  Eiriks  bog  haft  en  første  rangs  betydning 
som  historisk  kildeskrift;  og  det  er  et  overmåde  føleligt  tab,  også 
i  litteraturhistorisk  henseende,  at  det  ikke  er  opbevaret  i  sin  egen- 
lige skikkelse. 

4.    Karl   åboti    Jonsson. 

Om  denne  mands  herkomst  og  liv,  personlige  forhold  og 
studier  vides  overhovedet  ikke  meget.  Senere  end  o.  1135  kan 
han  ikke  være  født,  eftersom  han  år  1169  bliver  abbed  i  Tingøre- 
kloster1).  1181  fratrådte  Karl  sin  stilling  og  rejste  4  år  senere 
til  Norge  2),  hvor  han  forblev  i  nogle  år.  Han  sluttede  sig  meget 
noje  til  kong  Sverre,  der  lige  for  Karls  ankomst  var  bleven  ene- 
hersker i  landet  efter  kong  Magnus  Erlingssons  fald  i  Fimreite- 
slaget  1184.  Hvis  Karl  i  disse  år  har  opholdt  sig  hos  Sverre  selv 
—  hvad  der  er  sandsynligt  — ,  har  han  mest  opholdt  sig  i  Trond- 
hjem,  delvis  i  Bergen,  og  måske  (1188)  i  Viken.  Han  har  således 
haft  god  lejlighed  til  at  lære  Norge  at  kende,  især  vestkysten  og 
Trondhjem.  Efter  at  være  vendt  tilbage  til  Island  overtog  Karl 
igen  sit  abbedembede  i  Tingørekloster  og  beklædte  det  i  henved 
20  år  til  år  1207  3);  da  har  han  rimeligvis  fratrådt  det  på  grund 
af  alderdom  og  svagelighed;  6  år  senere,  1213,  døde  han4). 


i)  Isl.  ann.  117,  Flat.  III,  517. 

2)  Sturl.  I,  146. 

3)  Ved  år  1201  omtales  han  på  Tingøre  i  Sturl.  I,  231,  jfr.  Isl.  ann.  123,  182, 
Flat.  III,  522.  Hans  hjemfærdsår  er,  som  Maurer  har  bemærket,  ikke 
ganske  sikkert.  Abbed  Kåre  (fra  1181)  døde  1187;  derfor  har  man  antaget, 
at  Karl  da  var  vendt  tilbage  til  klostret.  I  dette  år  kan  han  imidlertid 
ikke  være  kommen  bort  fra  Norge,  da  det  udtrykkelig  hedder  i  Isl.  ann. 
119,  180,  324,  at  der  i  det  år  ingen  skibe  gik  fra  Norge  til  Island.  Meget 
længe  efter  kan  det  dog  næppe  antages  at  han  er  vendt  hjem. 

*)  Isl.  ann.  124,  183,  255.  —  1212  sst.  s.  63,  Flat.  III,  523.  —  I  det  hele  kan 
der  henvises  til  F.  Jonsson:  Historia  eccl.  Isl.  IV,  31—2.  Maurer:  Aus- 
drucke,  anm.  10  (s.  61—3).  P.  A.  Munch:  Norske  f.  hist.  III,  394  ff.  O. 
Vigfusson:  Sturl.  proll.  lxx  ff.  Meissner:  Die  Strengleikar  s.  15—23, 
L.  Daae:  Var  Sverre  Kongeson?  i  Hist.  tidsskr.  4  r.  III,  G.  Cederschiold: 
Konung  Sverre  1901,  Fr.  Paasche:  Sverre  prest,  Edda  III,  1915  (en  meget 
varmt  skreven  afhdl.  især  om  Sverres  forhold  til  kirke  og  religion), 
Sammes  udmærkede  skrift:  Kong  Sverre,  1920,  H.  Koth:  Norsk  historie- 
skriving. . .  serskilt  Sverre-soga  i  Edda  II,  1916,  (imod  denne  afhdl.) 
F.  Jonsson:  Sverrissaga  i  Arkiv  XXXVI;  jfr.  Y.  Nielsen:  Sverres  færd 
(hans  forskellige  rejser)  i  Festskr.  til  L.  Daae,  1904,  Schirmer  i  Aars- 
beretning  1904.  Karl  nævnes  i  et  dokument  om  Spåkonuarfr  o.  1200, 
Dipl.  Isl.  I,  306. 

Om  abbed  Karls  litterære  virksomhed  vides  kun,  at  han  er 
den  oprindelige  forfatter  til  sagaen  om  kong  Sverre,  i  det  mind- 
ste dens  første  del.  Herom  får  vi  direkte  oplysninger  i  prologen 
til  sagaen,  hvor  det  i  de  ældre  håndskrifter  hedder: 

>Her  begyndes  og  fortælles  der  om  de  tidender,  der  nu  har  tildraget  sig 
en  tidlang  (um  hrid)  og  i  de  mænds  minde,  der  har  foresagt  denne  bog,  men 
det  er  fortællingen  om  kong  Sverre,  son  af  Sigurd  Haraldsson,  og  det  er  bogens 
begyndelse,  der  er  skreven  efter  den  bog,  som  abbed  Karl  Jonsson  først 
skrev,  men  hvorover  kong  Sverre  selv  sad  (d.  v.  s.  skrevet  under  Sverres  eget 
opsyn),  og  bestemte,  hvad  der  skulde  skrives;  denne  fortælling  er  ikke  vidt 
fremskreden;  dér  fortælles  om  nogle  af  hans  kampe1)...,  derfor  kaldte  man 
den  del  af  bogen  for  Oryla  (»skræmsel«).  Den  sidste  del  af  bogen  er  skreven 
efter  de  mænds  fortællinger,  der  huskede  begivenhederne,  som  de  selv  havde 
set  eller  hørt;  nogle  af  dem  havde  været  i  kampene  med  kong  Sverre.  Nogle 
af  disse  tidender  blev  således  fæstnede  i  erindringen,  at  man  skrev  dem  ned 
straks  efter,  at  de  var  sket,  og  de  har  ikke  forandret  sig  siden«2). 

Denne  fortale,  der  sikkert  ikke  stammer  fra  abbed  Karl  selv, 
i  det  mindste  ikke  i  dens  nuværende  skikkelse,  er  noget  uklart  og 
ubehjælpsomt  affattet.  Men  ét  fremgår  sikkert  deraf,  at  »den  første 
del«  af  sagaen  er  ført  i  pennen  efter  Sverres  egne  mundtlige  udtal- 
elser af  Karl,  og  at  denne  del  i  almindelighed  kaldtes  Gryla  på 
grund  af  de  mange  og  afskrækkende  strabadser  og  kampe,  den  så 
at  sige  udelukkende  fortæller  om3).  Den  sidste  del  skal  derimod 
være  skreven  efter  kyndige  mænds  og  øjenvidners  meddelelser, 
men  det  siges  ikke  udtrykkelig  af  h  v  e  m.  Den  måde,  hvorpå  Karl 
omtales  som  forfatter  til  den  første  del,  udelukker  ikke,  at  det  er 
prologforfatterens  mening,  at  det  ikke  er  Karl,  der  tillige  har 
skrevet  den  sidste  del4).  Ordene  kan  dog  godt  forstås  således,  at 
den  første  del  af  Karl,  skreven  efter  Sverre  som  hjemmelsmand, 
senere  efterfulgtes  af  den  anden,  hvis  kilder  var  andre,  men, 
hvad  prologen  har  glemt  at  tilfoje,  hvis  forfatter  var  den  samme  5). 
Dette  sidste  vil  finde  en  bekræftelse  ved  de  resultater,  som  be- 
tragtningen og  sammenligningen  af  bægge  dele  fører  til,  hvorom 


!)  Det  må  hævdes,  at  dette  udtryk  godt  kan  betegne  kampene  til  1184. 

2)  Fms.  VIII,  5.     Eirsp.  255.     AM  81,  s.  1.. 

3)  Når  man  af  Flatøbogens  fortale  har  villet  slutte,  at  den  sidste  del  er  bleven 
kaldt  Perfecta  fortitudo,  er  dette  vistnok  ikke  tilfældet.  Dette  navn  er 
ligefrem  lavet  af  skriveren,  Magnus  præst,  og  fortjæner  ingen  opmærk- 
somhed, løvrigt  må  der  henvises  til  den  udførlige  analyse  af  sagaens 
fortale  i  min  afhdl.  i  Arkiv,  s.  113  ff.  Meissner  har  en  helt  forskellig  op- 
fattelse af  disse  navne  (s.  18  —  19),  men  den  kan  jeg  ikke  gore  til  min. 

4)  Således  også  Maurer  og  G.  Vigfiisson,  Sturl.  proll.  lxx — lxxi. 
•■)  Boers  opfattelse  af  forholdet  (Arkiv  XVII,  313)  er  urigtig. 

nærmere  i  det  følgende.  Hertil  skal  blot  fojes,  at  den  samme  prolog 
også  findes  i  Flatøbogen  l),  men  i  en  ændret  og  udvidet  form.  Her 
hedder  det  efter  bemærkningen  om  Karl  og  Sverre,  at  »efter  den 
bog  skrev  Styr  mer  præst  den  frode,  men  denne  [o:  Flatø- 
bogens]  Sverressaga  er  igen  skreven  efter  hans  bog  af  Magnus 
præst  Torhallsson«.  Forudsat,  at  dette  er  rigtigt,  hvad  der  næppe 
er  grund  til  at  betvivle,  er  det  klart,  at  Styrmer  har  »skrevet«  en 
saga  om  Sverre  —  efter  Karls  bog.  Her  er  der,  som  Maurer 
rigtig  har  bemærket,  sikkert  kun  tale  om  en  afskrift,  vistnok  dog 
med  nogle  tilsætninger  hist  og  her,  særlig  gejstlige  udbrud,  hvoraf 
Maurer  har  anført  nogle,  og  som  er  i  Styrmers  bekendte  manér. 
Derimod  kan  Magnus'  ord  ikke  forstås,  som  om  det  var  Karl,  der 
havde  skrevet  den  første,  men  Styrmer  tilfojet  den  sidste  del;  ja, 
hvis  Magnus  var  til  at  lide  på,  kunde  man  opfatte  hans  ord  som 
bevis  for,  at  h  e  1  e  sagaen  oprindelig  var  forfattet  af  Karl.  Magnus' 
udsagn  indeholder  for  os  en  meget  vigtig  oplysning,  og  vi  fejler 
næppe  ved  at  antage,  at  den  forannævnte  prolog  med  al  dens  for- 
virrede og  ubehjælpsomme  udtryksmåde  helt  eller  for  storste  delen 
er  Styrmers;  prologens  slutningsord  om  »bogens  fortællinger  om 
fordums  begivenheder«  passer  godt  som  Styrmers  ord. 

Der  siges  intet  om,  hvem  der  har  taget  initiativet  til  sagaen, 
om  det  er  kong  Sverre  eller  Karl  selv.  Det  første  ses  ofte  forudsat 
som  en  selvfølge,  men  det  er  det  langtfra.  I  min  afhdl.  s.  131  har 
jeg  udtrykt  en  tvivl  om  Sverres  initiativ  og  jeg  tror  det  er  vel- 
begrundet, men  noget  bevis  kan  ikke  gives,  hverken  for  eller  imod. 
Et  er  sikkert,  at  det  er  uden  enhver  hjemmel,  når  initiativet  til- 
lægges Sverre. 

Sverrissaga  er  en  biologisk  skildring  fra  først  til  sidst,  men 
af  en  så  usædvanlig  detaljeret  art,  at  den  kan  sammenstilles  med 
en  bog  som  Sturlunga  både  med  hensyn  til  de  utallige  begiven- 
heder, kampe  osv.,  og  den  mængde  personer,  der  overalt  anføres 
og  nævnes,  samt  endelig  med  hensyn  til  den  nojagtige  beskrivelse 
af  de  enkelte  kampes  enkelte  episoder,  Sverres  rejser  og  i  forbind- 
else dermed  af  de  dertil  hørende  lokaliteter,  af  klædedragt  ved 
enkelte  lejligheder  osv.  Der  savnes  ikke  længere  indstrøede  taler, 
ja  der  anføres  endogså  breve  og  disses  indhold  (s.  128,  Fms., 
omtales  hemmelige  breve). 

Alt  dette  er  så  nojagtigt  og  detaljeret,  at  fremstillingen  bedst 
forstås  under  den  forudsætning,  der  jo  er  en  kendsgærning,  at  dei 


J)  Flat.  II,  533—34.    Jfr.  min  ovenn.  afhdl. 

for  en  stor  del  må  stamme  fra  en  mand,  der  var  med  i  det  hele  fra 
først  af;  endnu  bedre  forstås  det,  når  vi  ved,  at  kilden  ingen  anden 
er  —  for  den  første  dels  vedkommende  —  end  selve  den  begavede 
og  energiske  personlighed,  der  er  sagaens  hovedperson,  kong 
Sverre  selv.  Denne  fremtræder  i  sagaen  klart  og  tydelig  i  hele 
hans  udprægede  ejendommelighed.  Uden  betragtninger,  uden 
filosofiske  udviklinger  vises  det,  hvorledes  det  lykkedes  en  mand 
med  så  sjældne  ævner  og  en  så  stålsat  tro  på  sin  ret  at  grunde  et 
dynasti,  der  skulde  hæve  Norge  til  et  med  andre  evropæiske  stater 
jævnbyrdigt  rige,  og  skabe  et  tidsrum  i  Norges  historie,  der  i  en- 
hver henseende  skulde  blive  epokegørende  som  få1). 

■  Sagaen  falder,  som  alt  antydet,  i  to  hovedpartier,  der  er  for 
så  vidt  skarpt  afgrænsede,  som  kong  Sverre  i  det  første  har  til 
modstander  den  virkelige  norske,  salvede  konge,  Magnus  Er- 
lingsson,  Sigurd  jorsalfars  dattersøn,  der  i  hoj  grad  var  yndet  af 
de  fleste  Nordmænd,  medens  han  i  det  sidste  har  at  gore  med  flere 
forskellige  partier,  hvoraf  Baglerne  var  det  farligste,  og  mere  eller 
mindre  farlige  urostiftere  og  oprørere,  hvoraf  en  endogså  var  en 
islandsk  bondesøn.  Den  sidste  del  af  sagaen  er  ganske  vist  næsten 
lige  så  ufredelig  af  indhold  som  den  første;  men  Sverres  stilling  er 
nu  bleven  en  helt  anden,  idet  han  i  den  første  optræder  som  erob- 
rende, i  den  sidste  del  derimod  som  den  bevarende  og  hævdende. 
Den  første  del  indeholder  Sverres  første  7  års  historie  (1177 
—84),  kap.  1 — 100  (244  sider  i  Fms.),  den  sidste  går  fra  kap.  107 
—182  (191  sider  sst.)  og  handler  om  15  år,  eller  mere  end  det  dob- 
belte af  den  første").    Kap.  101 — 6  omhandler  årene  1185 — 87  og 


a)  Sverrissaga  findes  hovedsagelig  i  4  håndskrifter,  AM  327  4°,  81  fol..  47 
fol.  Eirspennill,  samt  i  Flatøbogen,  foruden  i  flere  brudstykker.  Teksten 
er  i  Eirsp.  med  hensyn  til  den  sproglige  fremstilling  noget  forkortet.  — 
Udgaver:  i  Fornmannasogur  VIII,  i  Eirspennill  1913—16  og  i  Flatøbogen  II 
samt  AM  81  (Kjær)  1910. 

2)  Jeg  kan  ikke  på  nogen  måde  erkende,  at  der  i  beg.  af  kap.  18  skulde 
være  en  „scharfer  einschnitt"  {Meissner  s.  17).  At  kun  de  17  første 
kapitler  skulde  være  den  hele  frugt  af  abbed  Karls  flerårige  ophold  hos 
og  samvær  med  Sverre,  det  er  ikke  meget  troligt.  Kpht  har  villet  hævde,  at 
den  første,  fra  abbed  Karl  hidrørende,  del  gik  kun  til  kap.  39.  Dette 
betragter  jeg  også  som  utilstrækkelig  begrundet  og  henviser  til  min  mod- 
afhandling, hvor  jeg  hævder  min  tidligere  opfattelse,  at  den  del,  der  for- 
mentlig er  skreven  af  Karl,  i  det  mindste  gik  til  kap.  100,  mulig  til  106. 
I  kap.  100  mærkes  der  åbenbart  fornemmelsen  af  et  tidsskel.  Men  derfor 
kunde  Karl  inden  sin  hjemrejse  også  have  skrevet  kap.  101—06,  der  netop 
handler  om  de  år,  Karl  opholdt  sig  i  Norge;  mærk  de  her  anførte  vers. 

slutter  sig  noje  til  den  første  del,  der  kan  bero  på  forfatterens 
(Karls)  egen  erfaring  og  selvsyn.  Som  man  ser,  er  der  et  stærkt 
misforhold  tilstede  med  hensyn  til  udførlighed;  dette  har  ganske 
sikkert  sin  grund  i  den  forskellige  måde,  hvorpå  de  to  dele  er  bragte 
i  stand.  Den  første  er  skreven  i  Norge  efter  Sverres  egne  og  andres 
opgivelser  og  meddelelser,  den  anden  sikkert  på  Island  efter  helt 
andre  hjemmelsmænd.  At  kongens  egne  meddelelser 1),  tildels  med 
velberåd  hu,  har  været  detaljerede,  er  givet,  og  at  Karl  har  følt  sig 
forpligtet  til  at  medtage  dem  alle,  er  i  og  for  sig  naturligt.  Den 
sidste  del  derimod,  der  er  forfattet  langt  senere  og  efter  mere  eller 
mindre  tilfældige  hjemmelsmænd2),  der  ikke  kunde  være  i  besid- 
delse af  et  så  dybtgående  detaljkendskab,  måtte  af  sig  selv  blive 
mere  kortfattet  og  ligesom  mere  summarisk  i  det  hele.  Endnu  yder- 
ligere er  indholdet  blevet  begrænset  derved,  at  forfatteren  ikke 
meddeler  alt,  hvad  han  ved  og  har  hørt3).  Detaljer,  der  åbenbart 
forudsætter  øjenvidner  og  det  nojeste  kendskab,  mangler  der  dog 
heller  ikke  her,  men  man  kan  ikke  undlade  at  lægge  mærke  til  en 
forskel  med  hensyn  til,  hvorledes  f.  ex.  rejser  her  ganske  kort  om- 
tales i  modsætning  til  den  nøjagtige  skildring  i  den  første  del.  Men 
navnlig  er  forskellen  påfaldende,  når  man  lægger  mærke  til  Sverres 
taler.  Alle  hans  så  ejendommelige  taler  findes  i  den  første  del; 
de  er  gengivne  efter  hans  egen  meddelelse,  og  det  er  naturligt,  at 
vi  her  i  fuldt  mål  finder  hans  lune,  sarkastiske  udtryk  og  særegne 
ævne  til  at  fremstille  sin  sag  således,  at  hans  ord  kunde  bibringe 
tilhørerne  den  samme  overbevisning,  som  han  selv;  det  kan  på  den 
anden  side  ikke  nægtes,  at  hans  ord  undertiden  falder  noget  kløgtigt 
sofistiske.  De  taler  derimod,  som  findes  i  den  sidste  del,  er  i  reglen 
ret  korte,  og  flere  steder  fremglimter  dér  udtryk  og  vendinger,  der 
minder  om  Sverres  ejendommeligheder  og  udtryksmåde.  Men  ét 
er  ganske  utvivlsomt,  at  disse  taler  vidner  om  noje  fortrolighed 
med  kongens  hele  ånd  og  tænkemåde,  og  der  kan  ikke  være 
mange  mellemled  mellem  ham  og  forfatteren4).    Dette  er  meget 


!)  Selv  nævnes  Sverre  som  hjemmelsmand  nogle  steder:  s.  12,  85,  106,  109, 
124,  og  man  synes  at  høre  hans  egen  røst  i  en  sætning  som  „som  I  nu 
skal  høre"  s.  38.    Jfr.  mine  bemærkninger  i  afhdl.  mod  Koht  s.  119. 

2)  „Det  er  mænds  tale"  s.  292.  Når  man  læser  om  Påll  Jonsson,  den  senere 
biskop,  og  hans  ophold  i  Norge  1195,  tænker  man  hvor  udmærket  hjem- 
melsmand han  kan  have  været. 

3)  Jfr.  s.  359:  „der  var  mange  angreb  og  skud  osv.,  men  det  kan  ikke  alt 
skrives  i  en  enkelt  bog";  sml.  også  s.  406. 

4)  Paasche  mener,  at  talerne  er  alle  ægte  og  at  de  (i  den  sidste  del)  er  blevne 
nedskrevne  straks  (s.  199);  dette  må  dog  betegnes  som  ret  tvivlsomt. 

vigtigt,  ti  det  taler  kraftigt  for,  at  denne  er  den  samme  som  den, 
der  skrev  den  første  del,  og  som  ved  sit  lange  samvær  med  Sverre 
havde  fået  lejlighed  til  at  lære  ham  tilfulde  at  kende.  For  en  sådan 
mand  og  kun  for  en  sådan  måtte  det  være  let  i  det  mindste  delvis 
at  indlægge  taler,  som  Sverre  kunde  have  holdt,  og  i  hans  ånd, 
eller  gengive  dem  i  uddrag.  At  Styrmer  f.  ex.  havde  kunnet  gore 
dette,  kan  man  ikke  tro.  Beskrivelsen  af  Sverre  selv  i  det  sidste 
kapitel  synes  at  forudsætte  personligt  kendskab. 

At  abbed  Karl  med  liv  og  sjæl  har  sluttet  sig  til  kong  Sverre 
og  trot  på  hans  kongelige  herkomst  og  ret  til  Norges  trone,  er 
utvivlsomt.  Overalt  står  forfatteren  —  skont  direkte  udtalelser 
herom  ikke  findes  —  på  Sverres  side;  denne  hengivenhed  for  ham 
findes  nojagtig  på  samme  måde  i  den  sidste  del  som  i  den  første. 
Allevegne  mærkes  en  indirekte  stræben  efter  at  stille  Sverre  og 
hans  handlemåde  i  det  gunstigste  og  retfærdigste  lys  (f.  ex.  s.  387, 
hvor  forfatteren  lader  Sverre  angive  sine  grunde  til  den  skånsels- 
løse forfølgelse  af  modstanderne  i  et  enkelt  tilfælde).  Overfor  den 
norske,  mod  kongen  fjendtlige  gejstlighed,  stiller  forfatteren  sig 
helt  igennem  på  hans  side,  ja,  det  er  ikke  langt  fra,  at  vi  mærker 
hans  skjulte  glæde  over  biskop  Nikolaus'  nederlag  og  flugt  (f.  ex. 
s.  378).  I  øvrigt  er  forfatteren  meget  kortfattet  angående  striden 
mellem  Sverre  og  kirken,  og  man  tager  næppe  fejl  i  at  antage,  at 
dette  fornemlig  kommer  af,  at  det  er  en  kirkens  mand,  der  er  for- 
fatteren. Uagtet  han  personlig  står  på  Sverres  side,  behøvede  han 
ikke  derfor  og  vilde  han  vel  heller  ikke  åbenlyst  stille  sig  altfor 
stærkt  imod  den  norske  gejstlighed,  særlig  ærkebispen,  under  hvis 
supremati  han  stod.  Han  går  meget  let  hen  over  historien  om 
Sverres  afsendinge  til  Rom,  deres  færd  og  mystiske  død,  samt 
de  foregivne  pavebreve;  her  var  der  da  også  et  punkt,  som  var 
såre  kildent  at  behandle. 

Hvad  der  ellers  fortælles,  er  helt  igennem  de  ydre  tilstande, 
d,  v.  s.  kampe,  oprør  og  disses  bekæmpelse,  tog  og  rejser  til  lands 
og  til  vands  x) ',  æmnet  og  fortællingen  er  således  i  virkeligheden 
meget  ensartet,  ingensteds  gives  der  en  beskrivelse  af  de  indre 
tilstande,  ingensteds  en  nærmere  skildring  af  de  ændringer,  der 
som  følge  af  Sverres  overmagt  måtte  indtræde,  ingensteds  en  frem- 


!)  At  ikke  alt,  hvad  der  er  sket,  er  medtaget,  ligger  i  sagens  natur.  Et  ejen- 
dommeligt bevis  herfor  er  indskriften  i  Vinje  stavkirke,  som  Sigurd  jarls- 
son  ristede  på  sin  flugt  (herom  melder  indskriften)  igennem  fjældene  til 
Telemarken  i  1194(7),  se  Norges  Historie  II,  2.  s.  170—71. 

stilling  af  de  politiske  forhold,  som  de  efterhånden  udviklede  sig. 
De  kirkelige  forhold  berøres  så  lidt  som  muligt  (navnlig  i  kap.  117) 
og  med  en  så  stor  forsigtighed  som  tænkeligt.  Ligesom  sagaen  så- 
ledes helt  igennem  er  sig  selv  lig  i  denne  henseende,  er  den  det 
ikke  mindre  med  hensyn  til  stilen  og  fremstillingsmåden,  —  når 
bortses  fra  den  i  det  foregående  fremhævede  forskel  i  henseende 
til  Sverres  taler,  er  bægge  dele  ens.  Stilen  er  noget  af  det 
simpleste,  som  tænkes  kan,  den  mest  dagligdags  fortællende  stil 
uafbrudt  i  korte,  simple,  kunstløse  sætninger1);  ligesådan  er  sæt- 
ningsforbindelsen.  Hertil  kommer,  at  forfatterens  subjektivitet 
meget  sjælden  direkte  træder  frem,  og  da  navnlig,  for,  som  ovenfor 
bemærket,  at  meddele,  at  der  er  sket  mere  (flere  enkeltheder)  end 
der  fortælles 2).  Endvidere  må  det  fremhæves,  at  samme  udtryks- 
måde eller  den  samme  tanke  findes  i  bægge  dele  (således  s.  239: 
»kongen  så  sig  om  og  tog  sent  til  orde«  =  s.  300,  osv.).  Mulig 
hidrører  det  nogle  gange  forekommende  ekki  vetta,  der  er  en 
norvagisme  3)>  direkte  fra  Sverre  selv. 

Alt  dette  fører  til  den  antagelse,  at  vi  helt  igennem  har  med 
en  og  samme  oprindelige  forfatter  at  gore,  og  at  denne  er  abbed 
Karl. 

Herimod  strider,  som  Koht  efter  G.  Storms  forelæsninger 
peger  på,  at  der  i  kap.  151  nævnes  en  mand  som  »broder  til 
Guthorm  ærkebiskop«.  Guthorm  blev  ærkebisp  1215,  og  hvis  denne 
bemærkning  er  oprindelig  i  sagaen,  kan  Karl  ikke  være  forfatter 
til  den  sidste  del.  Men  Koth  medgiver  selv,  at  bemærkningen  kunde 
være  en  senere  tilfojelse.  Det  tror  jeg  også  den  er;  det  er  dog 
kun  ordet  »ærkebiskop«,  der  behøver  at  være  det;  dette  ord  kan 
være  indsat  istedenfor  f.  ex.  »præst«  (ligesom  Skule  kunde  kaldes 
»hertug«  i  den  tid  han  var  »jarl«  og  lign.).   Hvis  Karl  ikke  er  for- 


J)  Meissner  har  ment  at  kunne  udpege  nogle  udtryk,  der  afviger  fra  slægt- 
sagaernes stil.  Dette  kan  være  rigtigt,  men  har  ikke  nogen  storre  betyd- 
ning, forekommer  det  mig. 

2)  Jfr.  s.  177,  hvor  det  udtales,  at  kun  hvad  kongerne  personlig  har  deltaget 
i,  skal  fortælles;  sml  s.  48,  222,  225.  Mindre  har  det  at  sige,  når  der 
henvises  fra  den  ene  del  til  den  anden,  f.  ex.  i  kap.  98,  s.  237.  Derimod 
tor  man  tillægge  det  en  storre  betydning,  at  der  s.  364  henvises  til 
Sverres  første  rejse  over  Rødefjæld. 

3)  Koht  har  fundet  dette  udtryk  4  gange  (nemlig  s.  18.  44.  53.  215),  netop  i 
den  første  (Karls)  del;  men  det  findes  i  det  mindste  engang  til  i  AM  81, 
udg.  210,  betegnende  nok  i  biskop  Nikolaus'  æggelse. 

fatteren,  er  det  meget  vanskeligt  at  forklare  ligheden  mellem 
sagaens  to  dele. 

En  anden  sag  er,  hvorvidt  vi  har  sagaen  i  dens  oprinde- 
lige skikkelse  eller  ikke.  På  grund  af  dens  store  ensartethed x)  er 
der  meget  liden  rimelighed  for,  at  man  —  og  da  særlig  Styrmer  — 
har  underkastet  originalen  en  dybere  gående  omarbejdelse.  Det  er 
nemlig  ikke  let  at  indse,  hvori  denne  egenlig  skulde  eller  kunde 
bestå.  Navnlig  den  første  del  er  så  udførlig  og  nojagtig,  at  der 
næppe  var  nogen,  der  havde  noget  at  tilfoje  og  endnu  mindre  at 
ændre.  Nogen  egenlig  interpolatorisk  virksomhed  af  betydning 
kan  da  heller  ikke  påvises.  Maurer  har  med  rette  udtalt,  at 
Styrmers  virksomhed  hovedsagelig  må  være  en  afskrivers,  men 
at  han  dog  tillige  har  gjort  sig  skyldig  i  enkelte  tilføjelser  af 
underordnet  rang,  hvoraf  han  søger  at  påvise  enkelte;  det  er 
navnlig  gudelige  og  svulstige  fraser  af  den  art,  som  Styrmer  vist- 
nok holdt  af  at  bruge.  Man  kunde  være  stærkt  fristet  til  at  an- 
tage, at  også  stykket  om  Gunhilds  drom  i  første  kap.,  hvis  svulstige 
fremstilling  med  de  mange  adjektiver  er  så  afstikkende  fra  det  øv- 
rige, var  flydt  fra  hans  pen,  og  muligvis  er  også  stykket  om  Sverre 
i  ovnen  (samme  kapitel)  af  samme  oprindelse.  Afgjort  må  jeg 
fremdeles  betragte  kap.  2  (om  Sverres  drom)  som  en  senere  til- 
sætning; den  er  kun  en  variation  og  afglans  af  den  sikkert  ægte 
drom  i  kapitel  5.  En  interpolation,  skont  næppe  stammende  fra 
Styrmer,  er  sikkert  kapitlet  om  digteren  Mani  (kap.  85),  der  kun 
findes  i  ét  håndskrift.  Men  dette  er  også  vistnok  omtrent  alt,  hvad 
der  med  rimelighed  kan  antages  for  at  være  tilsætninger.  Den  op- 
rindelige slutning  findes  i  Flatøbogen. 

Af  v  e  r  s  anføres  der  overhovedet  meget  få  og  da  næsten  kun 
lejlighedsvers,  delvis  efter  Sverres  egen  meddelelse  (s.  110?)  eller 
fra  forfatterens  eget  kundskabsforråd,  erhværvet  under  Norges- 
opholdet  (s.  253 — 4,  256,  257) ;  fra  senere  hjemmelsmænd  stammer 
nidversene  s.  363 — 4.  Egenlige  drapevers  findes  kun  s.  276 — 7 
(Breidskeggs-drapen  af  Blakkr),  jfr.  Hallr  Snorrasons  vers  s. 
165 — 6;  disse  sidste  kan  forfatteren  næppe  have  fået  fra  kong 
Sverre,  men  vel  fra  Magnus'  mænd,  hvis  de  ikke,  hvad  man  kunde 


i)  Meissner  betoner  stærkt  ensartetheden  „durchaus  einheitlich  von  anfang 
bis  zu  ende  (s.  15),  hvorfor  han  mener  (s.  17),  at  Karls  andel  i  sagaen 
er  senere  overarbejdet.  Sagaen  skulde  ifg.  Meissner  for  allerstorste  delen 
være  skreven  af  en  anden  end  Karl,  men  dog  af  en  gejstlig,  når  drøfter 
han  ikke. 

have  grund  til  at  tro,  er  senere  indsatte.  Det  er  klart,  at  forfatteren 
på  sine  steder  også  må  have  benyttet  nogle  af  kong  Magnus'  mænd 
som  hjemmelsmænd  for  tiden  for  1184;  dette  fremgår  dog  næppe 
deraf,  at  han  f.  ex.  anfører  taler  af  Magnus  (jfr.  Åsbjorns  tale  i  kap. 
90);  det  bemærkes  udtrykkelig  (i  kap.  98),  at  Magnus  var  veltal- 
ende. Dog  er  Magnus'  taler  gennemgående  lidet  karakteristiske  og 
i  reglen  meget  korte ;  hvad  tanken  angår,  er  de  temmelig  ensartede, 
ja  man  synes  undertiden  at  høre  Sverres  egne  sarkasmer  bagved 
Magnus'  ord  (f.  ex.  s.  136);  forfatteren  lader  Magnus  gentagne 
gange  med  et  vist  naivt  praleri  ytre,  at  han  er  viet  »af  en  legatus 
fra  Rumaborg«  (s.  155,  218).  Det  er  således  rimeligt  nok,  at  disse 
taler  ikke  er  ægte.  Skont  dette  forholder  sig  så,  er  der  næppe 
grund  til  at  tro,  at  det  billede,  forfatteren  giver  af  Magnus,  er  for- 
vansket; nogen  bevidst  partiskhed  kan  man  næppe  påvise1). 

Naturligvis  er  det  Sverre,  der  overalt  er  den  fremherskende; 
han  bærer,  for  at  benytte  et  islandsk  udtryk,  »hoved  og  skuldre 
hojt  over«  alle  sagaens  øvrige  personer.  Billedet  af  denne  ejen- 
dommelige personlighed  kunde  ikke  gives  klarere,  og  det  er  ikke 
mindst  de  fortræffelige  taler,  som  bidrager  hertil.  Sverres  karakter, 
hans  mildhed  og  væmmelse  ved  ufred  og  blodsudgydelse  i  det 
hele"),  hans  færd  mod  købmændene  (s.  40),  hans  kloge  færd  og 
beregnende  handlinger,  åndsnærværelse  og  ævne  til  altid,  selv  i 
den  mest  fortvivlede  stilling,  at  hitte  på  råd  og  udveje,  hans  ud- 
holdenhed og  mod  —  alt  dette  stråler  i  den  mest  udsøgte  belysning. 
Hans  ironiske  lune  og  gode  humør,  hans  alvor  og  sædelige  fasthed 
fremtræder  allevegne,  men  særlig  i  hans  beromte  taler,  f.  ex.  lig- 
talerne over  Erling  og  Magnus,  talen  til  købmændene  i  Bergen  osv.; 
vittig  og  slagfærdig  var  han  som  få.  Hvad  der  derimod  ikke  eller 
kun  svagt  fremtræder  i  Karls  fremstilling  er  Sverres  utvivlsomt 
store  statsmandskunst  og  ævne  til  at  ordne  lov  og  ret;  derimod  får 
vi  lejlighedsvis  et  indblik  i  Sverres  lærdom  og  åndelige,  særlig 
antikvariske  interesser.  I  og  for  sig  er  også  sagaens  billede  af  de 
andre  hovedpersoner  som  Magnus  og  Erling  jarl,  ligesom  også  af 
forskellige  bipersoner,  overordenlig  levende  og  vistnok  i  det  væsen- 
lige rigtigt. 


*)  Et  udtryk  for  en  sådan  findes  dog  måske  i  kap.  9  (s.  23).  Men  sagaens 
beskrivelse  af  ham  i  kap.  98  viser  tilfulde  lysten  til  at  være  upartisk. 

8)  Det  var  kun  enkelte  gange,  hvor  han  mente,  der  skulde  hårdhed  til  for  at 
virke  afskrækkende,  når  han  var  bleven  hårdt  udæsket.  Dette  var  bereg- 
ning og  ikke  natur. 

Som  sagaværk  må  da  abbed  Karls  værk  sættes  hojt,  skont 
det  har  sine  ufuldkommenheder,  der  hænger  sammen  med,  at  han 
skriver  om  samtidige  forhold  og  personer  og  var  så  noje  knyttet  til 
hovedpersonen.  Der  er  altfor  mange  detaljer  og  det  uvigtige  er 
ikke  skarpt  nok  adskilt  fra  det  vigtige.  Da  Sverre  er  den  alt  be- 
herskende personlighed  og  er  behandlet  med  særlig  forkærlighed, 
kunde  man  måske  til  en  vis  grad  kalde  Karls  fremstilling  tendentiøs, 
men  den  rolige  og  saglige  stil  dæmper  og  bryder  spidsen  af  ten- 
densen, så  at  den  knap  kan  mærkes. 

At  Karl  oprindelig  har  skrevet  sin  saga  i  modersmålet,  er  for 
mig  ganske  utvivlsomt.  Stilen  er  så  ægte  islandsk,  så  folkelig 
jævn,  som  den  sikkert,  ikke  kunde  være,  hvis  sagaen  var  en  over- 
sættelse fra  latin;  man  mærker  ingen  steder  en  latinsk  original1), 
ingen  latinske  konstruktioner  findes,  hvilket  sikkert  ikke  vilde  være 
undgået,  hvis  der  var  tale  om  en  oversættelse.  Det  er  også  rime- 
ligt, at  Karl  ligefrem  har  opskrevet,  hvad  kongen  meddelte  ham, 
og  at  dette  er  sket  i  modersmålet,  er  det  eneste  naturlige  2). 


5.    Oddr    Snorrason,    munkr. 

Denne  forfatter  tilhørte  en  gammel  og  kraftig  hovdingeslægt  i 
den  vestlige  del  af  Hunavatssyssel  og  Strandasyssel.  Hans  fader, 
Snorres  (eller  Hå-Snorres)  slægt  føres  op  til  en  landnamsmand  3); 
hans  moder  Aldis,  hvis  slægt  når  lige  så  langt  op 4),  var  en  sonne- 
sons  datter  af  en  søster  til  Gretter  d.  stærke  og  efterkommer  af 
t'oroddr  dråpustufr  (I,  511).  Om  Odds  opvækst  og  liv  vides  i  øv- 
rigt intet,  undtagen  hvad  der  fremgår  af  bemærkningen  ved  slut- 
ningen af  hans  Olafssaga,  at  han  var  munk  på  Tingøre  og  præst  af 
vielse  5)-   I  slutningen  af  sagaen  i  Stockh.  hdskr.  antydes,  at  Oddr 


!)  Det  skulde  da  være  i  1.  kap.s  interpolation. 

2)  Ordformen  Undss  er  utvivlsomt  ægte  norsk  og  ikke  en  latiniseret  form 
f.  ex.  af  Uni.  Jfr.  Linds  Dopnamn.  —  Meissner  har,  mærkeligt  nok, 
betragtet  det  som  „ikke  udelukket",  at  Karl  havde  skrevet  (sin  andel)  på 
latin  (s.  17).  Ang.  stilen  gor  Meissner  iøvrigt  nogle  bemærkninger 
(s.  22 — 23),.  hvis  rigtighed  må  anerkendes;  han  ser  nogen  forskel  på  den 
og  slægtsagaernes.  Det  er  ikke  mærkeligt,  da  der  her  er  tale  om  et  værk, 
der  ikke  bygger  på  en  mundtlig  længere  tids  tradition. 

3)  Ldn.  159,  Hauksb.  52. 

*)  Ldn.  169,  jfr.  Grettiss.  192,  hvor  hun  kaldes  Åsdis. 

••)  Fms.  X,  371,  (Groths  udg.)  117,  jfr.  Sth.  71,  jfr.  betegnelsen  „broder"  Fms. 
III,  172,  173,  Flat.  I,  516,  517,  og  Grettiss.  1.  c.  m.  m. 

har  været  misfornøjet  med  sit  ophold  i  klostret  og  vilde  bort  derfra, 
men  der  vides  intet  nærmere  herom1).  Hans  levetid  falder  i  den 
sidste  halvdel  af  det  12.  årh.,  og  han  må  vistnok  være  noget  ældre 
end  både  abbed  Karl  og  Gunnlaugr,  hans  klosterfælle.  Slægtleddene 
tyder  på  denne  tid. 

Af  Oddr  kender  vi  nu  kun  én  saga,  om  kong  Olaf  Trygg- 
v  a  s  o  n.  Hvad  der  har  bevæget  Oddr  til  at  skrive  netop  om  kong 
Olaf  Tryggvason,  siges  ingen  steder,  men  det  ligger  nær  at  antage* 
at  Oddr  har  kendt  Olaf  d.  helliges  saga  (d.  ældste),  og  at  læs- 
ningen af  den  har  indgivet  ham  den  tanke  at  skrive  hans  forgængers 
historie.  Både  i  prologen  og  i  selve  sagaen  sammenstilles  disse  to 
på  grund  af  deres  virksomhed  for  kristendommens  indførelse  og 
trivsel  i  Norge.  Oddr  har  syntes,  at  Olaf  Tryggvason  også  for- 
tjænte  en  saga,  selv  om  han  ikke  »skinnede  ved  jærtegn«  efter  sin 
død,  som  den  anden  Olaf.  Sagaen  blev  oprindelig  skreven  på 
latin2);  urskriftet  er  tabt,  men  der  haves  en  oversættelse  deraf  i 
3  bearbejdelser,  der  nu  findes  i  AM  310,  4°  —  i  det  følgende  kaldt 
AM  3)  — ,  i  Stockholmer-hdskr.  20,  4  mbr.  —  i  det  følgende  betegnet 
S  t  h. 4)  — ,  samt  endelig  i  den  Delagardiske  samling  i  Upsala  4 — 7, 
—  i  det  følgende  betegnet  U  p  s. 5).  Alle  disse  håndskrifter  er 
ufuldstændige;  i  det  første  mangler  begyndelsen,  omtr.  3  kapitler, 
samt  2  blade  inde  i  sagaen;  i  Sth.  mangler  to  blade  i  udg.  kap.  6; 
Ups.  er  kun  et  lille  brudstykke,  bestående  af  sagaens  slutning. 

Det  første  sporsmål,  der  her  trænger  sig  frem,  gælder  for- 
holdet mellem  disse  håndskrifter.  I  reglen  er  dette  hidtil  blevet 
betragtet,  som  om  de  udgjorde  ligeså  mange  selvstændige 
oversættelser,  hvorved  man  dog  har  været  opmærksom  på  den  ind- 


*)  Om  Oddr  og  hans  skrift  jfr.  Maurer:  Ausdriicke  osv.  Anm.  13;  indledn. 
til  udg.  1853  og  1895;  G.  Vigfusson:  Sturl.  proll.  lxxii  f.;  G.  Storm:  Sn. 
Sturl.  Hist.  skr.  33—7,  afhandlinger  af  B.  M.  Olsen,  Aarbb.  1893.  s.  276 
ff.,  Morgenstern:  Oddr— Fagrskinna— Snorre,  Meissner:  Strengleikar  s. 
13—14,  G.  Indrebd:  Fagrskinna  s.  84—93,  jfr.  Al.  Bugge:  Sandhed  og  digt 
om  Olav  Tryggvason  i  Aarbøger  1910  (jfr.  sammes  afhdl.  sst.  1908  om 
Havelok  og  Ol.  Tr.,  der  lidet  vedrører  litteraturhistorien).  I  disse  afhand- 
linger overdriver  forf.  ganske  sikkert  noget  eventyrenes  og  sagnenes  ind- 
flydelse på  sagaen  om  Ol.  Tryggvason. 

2)  Jfr.  Svd  se  gir  brod  ir  Oddr,  er  flest  hefir  kompnat  å  latin  u af  Olaf  i 

konungi  Tryggvasyni  Flat.  I,  516. 

B)  Udgiven  i  Fms.  X  og  særlig  af  P.  Groth,  Kria.  1895. 

*)  Udg.  af  P.  A.  Munch,  Kria.  1853. 

5)  Udg.  sst. 

Finnur  Jonsson.     II.  25 

byrdes  lighed  i  udtryk,  der  i  det  hele  kan  siges  at  være  ganske 
betydelig.  Dette  har  f.  ex.  P.  Groth  ')  forklaret  på  en  ejendommelig 
måde,  ved  oversætternes  lige  dannelsestrin,  lignende  gloseforråd 
osv.;  men  dette  slår  ikke  til.  Ligheden  er,  som  B.  M.  Olsen  med 
rette  har  fremhævet,  både  i  leksikalsk  og  syntaktisk  henseende  af 
en  sådan  art,  at  en  indbyrdes  uafhængighed  er  gan- 
ske udelukket,  og  der  er  ingen  tvivl  om,  at  forholdet  er  et 
andet  og  i  virkeligheden  langt  simplere.  Der  er  nemlig  her, 
som  tilfældet  ellers  i  det  hele  er,  kun  tale  om  en  enkelt  over- 
sættelse. Heraf  forklares  alle  lighederne.  Ulighederne,  og  dem  er 
der  på  den  anden  side  ikke  få  af,  beror  på  den  ellers  så  alminde- 
lige og  velkendte  omarbejder-virksomhed  i  det  13.  årh. 's  sidste 
halvdel.  Jeg  er  enig  med  Groth  i,  at  AM  uden  tvivl  kommer  den 
latinske  original  nærmest;  bearbejdelsen  i  Sth.  er  meget  forkortet 2) 
og,  hvad  der  er  vigtigt,  i  sproglig  henseende  renset  for  latinismer 
og  gennemgående  forbedret 3) ;  Ups.  står  originalen  noget  nærmere 
end  Sth. 4).  Det  eksempel,  som  G.  Storm  anfører  i  sin  bog  om 
Snorre,  (s.  34),  er,  som  Morgenstern  rigtig  har  set,  ikke  bevisende 
for  3  selvstændige  oversættelser  —  men  oplysende  for  de  3  bear- 
bejdere. At  der  også  ved  siden  af  forkortelserne  kan  findes  mere 
eller  mindre  væsenlige  indskud  overrasker  ikke;  således  er  den  af 
Storm  (sst.)  fremhævede  sætning  i  Ups.  at  opfatte.  Slutningskapit- 
let  i  Ups.  er  stærkt  afvigende  fra  de  andres,  hvilket  beror  på  en 
bearbejders  selvstændige  ændringslyst. 

Groth  har  villet  hævde,  at  AM  indeholdt  den  oprindelige  over- 
sættelse fra  den  lat.  original.  Herimod  må  jeg  på  det  bestemteste 
udtale  mig.  Vel  må  jeg  med  denne  udgiver  anse  det  for  sandsyn- 
ligst, at  AM  er  skrevet  af  en  nordmand,  men  netop  dette  taler  imod, 
at  vi  her  skulde  have  original-oversættelsen.  Den  har  desuden  for- 
skellige afskriverfejl  som  f.  ex.  Styrmir  (104  3i)  for  opyrmir,  Bjom 


i)  Udg.  s.  LXII  anm. 

2)  Oplysende  er  ting  som  roi  .  .  ok  hvild  i  AM  (s.  104);  her  har  de  andre 
bearbejdelser  kun  det  ene  (roa  Sth.  s.  55)  eller  det  andet  (Ups.  s.  64), 
og  af  lign.  kunde  der  anf.  en  hel  masse. 

3)  Når  således  AM  har  sniia  med  acc.  (lat.  vertere  aliquid)  (s.  20),  har  Sth. 
ordet  rigtig  med  dativ  (s.  11). 

4)  Hvis  man  vilde  antage  3  selvstændige  oversættelser,  måtte  man  f.  ex. 
konsekvent  antage,  at  Jofraskinna  var  en  selvstændig  bearbejdelse  af  de 
norske  kongesagaer,  istedenfor  at  den  kun  er  en  hovedsagelig  forkortet 
afskrift  af  Hkr.  Forholdet  er  her  det  samme.  Sth.  er  ikke  mere  afvigende 
fra  AM,  end  Jsk.  fra  Kringla,  eller  cod.  Wolf.  af  Egilss.  fra  132  osv.  osv. 

broåir  hans  —  som  findes  i  Sth.  —  er  oversprunget,  ojet  gled  fra 
det  ene  br.  hans  til  det  andet;  Alpin  kaldes  altid  den  engelske 
kæmpe,  der  bejlede  til  Gyda;  i  de  andre  bearbejdelser  kaldes  han 
Alfvini  (el.  Alf-);  her  er  p  opstået  ved  fejllæsning  af  angels.  v,  der 
sikkert  har  været  skrevet  f  i  den  lat.  original1),  men  hvad  der  er 
særlig  afgorende  er  ordet  bota  (45  22),  der  ved  fejllæsning  er  op- 
stået af  (Sth.s)  bera;  i  sammenhængen  er  verbet  bæta  umuligt. 
Dernæst,  og  det  er  ikke  mindre  afgorende,  er  AM,  ligesom  de  andre 
hdskrr.,  i  hoj  grad  interpoleret.  Således  er  kap.  15  om  Jorns- 
vikingerne,  tiltrods  for  Groths  forsøg  på  at  bevise  det  modsatte, 
et  lån  fra  Jomsvikingasaga  a),  der  umulig  kan  være  oprindeligt  i 
Odds  værk.  Kapitlet  indeholder  bl.  a.  en  længere  samtale  mellem 
Hakon  jarl  og  Harald  blåtand,  der  er  på  sin  plads  i  en  Jomsvikinga- 
saga, men  vedkommer  ikke  det  mindste  en  Olafssaga;  denne  sidste 
kender  ellers  ikke  noget  til  en  optagelse  af  uvedkommende  stof3). 
Kap.  18  er,  som  det  også  er  blevet  fremhævet,  af  en  sådan  art,  at 
det  forudsætter,  at  kap.  15  ikke  har  stået  der  fra  først  af.  Hertil 
kommer  endvidere,  at  sproget  er  afstikkende  (rent  islandsk).  Det 
bedste  bevis  for,  at  AM  er  en  interpoleret  afskrift,  er  dog  det  fra 
Åres  Islbok  i  kap.  40  optagne  stykke  (der  mangler  i  Sth.,  hvor  der 
blot  findes  en  kort  henvisning;  Hjaltes  vers  findes  også  her  i  dets 
interpolerede  form),  fremdeles  de  drotkvædede  vers  (s.  94 
—  mangler  i  Sth.  —  et  brudstykke  af  et  vers  af  Sigvatr,  der  her 
tillægges  »Sigvalde  jarl«  (!),  s.  96.  100.  102.  104.  108—13),  der 
umulig  kan  have  stået  i  Odds  original;  de  var  uoversættelige  på 
latin,  og,  når  bortses  fra  det  lille  »latinske«  vers  af  Stefner,  pas- 
sede ikke  til  hele  hans  skrivemåde.  Versene  er,  ligesom  andre 
interpolerede  stykker,  indsatte  af  en  Islænder  og  uden  tvivl 
hæntede  fra  Fagrskinna,  hvis  forfatter  havde  benyttet  Oddr4). 
Den  anførte  forvanskning  af  »Sigvatr«  til  »Sigvalde  jarl«  stammer 
derimod  vistnok  fra  den  norske  afskrivers  let  forståelige  ukendskab 
til  de  islandske  skjalde.  Til  slutning  kan  bemærkes,  at,  når  vi 
sammenligner  AM  med  de  stykker  af  Oddr,  der  findes  optagne  i 


i)  A.  Bugge  mener  dog,  at  Alpin  er  det  oprindelige,  og  at  dette  er  piktisk, 
Aarbb.  1910,  s.  14;  dette  er  dog  vistnok  ikke  sikkert. 

2)  Således  også  Mogk  i  en  anmældelse  i  Liter.  Centralbl. 

3)  Foruden  små  sætninger  som  31  n-10,  3620-4,  5029-51 G  og  lign.  er  følgende 
interpolationer  i  310:  stykkerne  107  n  v-„  35— 108  3;  kapitlet  om  Islænderne 
er  udvidet  efter  Laxdølasaga,  m.  m. 

4)  Jfr.  Indrebd:  Fagrskinna  s.  91  ff. 

25* 

den  storre  Olafssaga,  er  teksten  her  på  flere  steder  mere  nojagtig 
og  oprindelig  end  i  AM. 

At  Sth.  (og  Ups.)  på  sine  steder  således  kan  have  bevaret  den 
oprindelige  tekst,  er  vistnok  givet.  Hvor  AM  er  vidtløftigere,  navn- 
lig med  hensyn  til  ordmængde  og  pompøs  fremstilling,  står  den 
originalen  utvivlsomt  nærmere  end  de  andre.  At  Oddr  ikke,  lige- 
som hans  »broder«  Gunnlaugr,  idet  mindste  til  en  vis  grad  skulde 
have  benyttet  en  vis  gejstlig  veltalenhed  og  blomstertale,  er  ube- 
visligt og  lidet  rimeligt1).  Bearbejdelsen  af  Sth.  har  været  en 
særdeles  fornuftig  og  nøgtern  mand,  hvis  hovedfortrin  er,  at  have 
forbedret  sproget  og  gjort  det  helt  igennem  så  at  sige  rent  og 
klassisk  islandsk,  ligesom  han  også  i  det  hele  forkorter.  Dog  kan 
der  også  her  findes  interpolationer,  f.  ex.  slutningen  af  kap.  6  og 
af  kap.  53  (anekdoten  om  Stefner  med  den  drotkvædede  visez). 

Når  oversættelsen  er  foretaget  er  det  næppe  muligt  at  sige. 
Det  må  være  sket  ret  tidlig,  rimeligvis  for  1220,  da  den  er  benyttet 
af  Snorre  og  andre.  Formen  Englismenn  (s.  44;  i  bægge  hdskrr.) 
er  altså  så  gammel;  den  findes  også  i  Hkr.  (III,  202). 

Det  følger  af  alt  det  sagte,  at  når  vi  skal  bedomme  Oddr  og 
hans  skrift,  har  vi  hovedsagelig  at  gå  ud  fra  det;  som  foreligger  i 
AM  med  tilbørligt  hensyn  til  de  andre,  særlig  Sth.,  der  på  sine 
steder  er  fuldstændigere  bevaret. 

Her  finder  vi  da  for  det  første  Odds  egen  fortale,  og  der 
er  grund  til  at  antage,  at  den  omtrent  er  en  ordret  gengivelse  af 
originalen.  Forfatteren  henvender  sig  i  den  til  »kristelige  brødre 
og  fædre«  og  udtaler,  at  han  vil  skrive  »til  ære  for«  »den  mest 
heldbringende  konge,  Olaf  Tryggvason«.  Hermed  er  forfatterens 
program  givet.  Han  erkender  ganske  vist,  at  Olaf  Tryggvason 
»ikke  som  Olaf  d.  hellige  gjorde  sig  kendt  ved  mirakler  efter  sin 
død«,  men  han  var  ikke  desto  mindre  »en  herlig  og  udmærket 


*)  Når  der  tales  om  Odds  „simple  og  naive  fremstilling"  (Aarbb.  1893,  s.  283), 
sker  dette  uden  hjemmel. 

2)  Hskr.  310  (AM)  har  Groth  forsøgt  at  gore  ældre  end  sædvanlig  antaget 
(o:  fra  den  sidste  halvdel  af  13.  årh.);  der  er  i  virkeligheden  intet,  hverken 
med  hensyn  til  retskrivning  eller  skriftform,  der  fører  længere  tilbage  i 
tiden.  —  Hans  så  at  sige  eneste  „bevis"  for,  at  det  er  oversætterens 
original,  er  lidet  heldigt;  det  består  i,  at  skriveren  har  rettet  het  til 
nefndisk  (39  n).  Dette  kan  naturlig  og  lige  så  godt  forklares  af,  at  han 
først  tænkte  på  at  ændre  sin  isl.  originals  udtryk  (til  det  kortere  het),  men 
da  han  opdagede,  at  det  af  syntaktiske  hensyn  ikke  gik  an,  rettede  han 
det  skrevne  igen  efter  originalen. 

mand  og  guds  ven«,  og  hans  bedrifter  er  det  bedre  at  høre  om 
»end  stemødrehistorier«.  Det  er  den  gejstlige  mand,  munken,  som 
fører  denne  tale,  en  mand  altså,  af  hvem  vi  på  forhånd  ikke  kan 
vænte  at  han  agter  at  gå  af  vejen  for  legender  og  deslige  fortæl- 
linger. Hvad  vi  således  er  forberedt  på  at  høre,  udebliver  heller 
ikke.  Sagaen  er  nemlig  overgrot  med  legender  og  fabler  af  det 
utroligste  indhold,  og  skont  dens  forfatter  efter  eget  sigende  ikke 
kender  mirakler  af  Olaf  efter  døden,  kender  han  des  flere  over- 
naturlige tildragelser  i  hans  levende  live  for  hans  mirakuløse  for- 
svinden ved  Svolder,  for  at  tale  i  Odds  ånd.  Oddr  tror  naturligvis 
ikke  på  Olafs  fald  og  død  dér  (jfr.  Kristnisagaens  opfattelse),  og 
heri  når  på  en  måde  hans  historiske  opfattelse  sit  hojdepunkt1). 
Hans  uhistoriske  munke-opfattelse  går  endogså  så  vidt,  at  han, 
på  en  for  os  ligefrem  latterlig  måde,  lader  en  »hjort«  stige  frem  af 
den  af  Olaf  angrebne  og  forfulgte  modstander  Tore  hjorts 
legeme  og  kæmpe  med  kongens  egen  beromte  hund  Vige  (!,  AM  s. 
69,  Sth.  s.  36) ;  længere  kunde  en  datidsmunks  lettroenhed  og 
kritikløse  opfattelse  vel  næppe  gå.  Og  det  er  ret  karakteristisk, 
når  Oddr  i  anledning  heraf,  på  en  meget  naiv  måde,  udtaler:  »Når 
sådanne  ting  fortælles  angående  slige  unaturligheder  og  undere, 
kan  det  synes  utroligt;  men  alle  ved,  at  djævlen  altid  ligger  i  strid 
med  gud  den  almægtige,  og  de  elendige  folk,  som  forkaster  gud 
og  som  djævlen  bedrager  med  alskens  svig  og  underfundighed 

osv Vi  påstår  ikke,  at  dette  i  virkeligheden  er  sket,  men  vi  tror, 

at  det  således  er  forekommet  folk,  ti  djævlen  er  opfyldt  af  falskhed 
og  ondskab«.  Dette  kan  tjæne  til  eksempel  på  Odds  betragtnings- 
måde og  stil.  Det  følger  efter  dette  af  sig  selv,  at  han  tror  på 
troldmænd  og  deres  kunster  (Eyvind  kinnrifa,  Gunnhild  m.  m.), 
troldkyndige  Finner  og  spåmænd,  ja,  rigtige  trolde  (jætter,  AM 
kap.  59  —  Sth.  kap.  47  )osv.,  ligesom  han  også  tror  på  det  ganske 
uhistoriske  træk,  at  svenske  dronninger  var  forpligtede  til  at  lade 
sig  levende  lægge  i  hoj  hos  deres  afdøde  gemal.  Man  får  over- 
hovedet det  indtryk,  at  der  ikke  hår  været  den  legende  eller  røver- 
historie, som  Oddr  ikke  har  kunnet  tro  på. 

Oddr  har  ganske  vist  samlet  sit  stof  ikke  uden  omhu  og  søgt 
at  behandle  det  på  en  sagamæssig  måde.   Han  har  vel  fået  fat  i 


*)  Udtrykkelig  siger  han,  at  han  tror  på  Olafs  undslippen  med  livet;  hvor 
velgorende  er  ikke  Hallfreds  nøgterne  betragtning  af  sagen,  og  han  stod 
dog  begivenhederne  ulige  nærmere,  men  Oddr  har  ikke  villet  lære  af  ham. 

det  meste  af,  hvad  samtiden  havde  at  berette  om  Olaf,  men  meget 
af  dette  var  uhistorisk  og  legendeagtigt,  og  Oddr  var  ikke  den 
kritiske  ånd,  der  kunde  sigte  sit  stof  og  bearbejde  det  kritisk. 
Sagaen  er  nemlig  fuld  af  urimeligheder  og  umuligheder.  Heraf  har 
Munch  i  sin  udg.  af  Sth.  fremhævet  det  meste  i  anmærkningerne, 
hvortil  der  i  det  hele  kan  henvises.  Som  eksempel  på  Odds 
uhistoriske  opfattelse  af  historiske  personer  og  deres  færd  kan 
hans  fremstilling  af  Hakon  jarls  forhold  til  Gunnhild  kongemoder 
fremhæves;  der  forudsættes  et  så  venskabeligt  forhold,  at  Hakon 
lader  sig  af  hende  bruge  som  sendemand  for  at  hænte  den  unge 
Olaf  i  Sverrig.  Af  lignende  art  er  den  ganske  uhistoriske  datter  af 
Hakon,  Audr  (USr),  der  bliver  gift  med  en  svensk  konge.  Selv- 
stændige men  i  hoj  grad  uheldige  kombinationer  findes  f.  ex.  m.  h. 
t.  Olafs  forskellige  rejser  til  Rusland,  hvor  Tore  klakka  opsøger 
ham  (istedenfor  i  England),  samt  Olafs  tog  til  England,  efter 
at  han  er  bleven  konge  i  Norge.  Alt  dette  er  uhistorisk.  Oddr 
undgår  end  ikke  at  fortælle  en  og  samme  legende  i  to  variationer 
(AM  kap.  33:51  =  Sth.  28:42),  uden  at  forstå,  at  det  er  den 
samme.  Hans  tidsregning  lider  også  af  forskellige  kombinations- 
fejl  1).  Her  kan  vi  ikke  komme  nærmere  ind  på  det  historiske  ind- 
hold eller  dets  betydning.  Men  alt,  hvad  der  fortælles,  går  ud  på 
at  vise,  hvilke  farer  Olaf  fra  fødselen  af  var  omspændt  af,  hvor- 
ledes han  ved  guds  forsyn  altid  blev  reddet  —  også  i  Svolderslaget 
—  og  hvilke  herlige  fortrin  og  hvilken  alt  besejrende  overlegenhed 
såvel  i  åndelig  som  i  legemlig  henseende  han  var  i  besiddelse  af a). 
Hvilket  skridt  bort  fra  Are  og  Eirikr  og  deres  måde  at  arbejde  og 
skrive  på  betegner  ikke  Oddr! 

Hvilke  kilder  Oddr  har  haft,  har  vi  ikke  vanskeligt  ved  at 
sige.  Der  findes  oftere  sådanne  udtalelser  som  »man  fortæller«, 
»det  anser  folk  for  at  være  sandhed«,  »der  er  dem,  der  siger«, 
eller,  noget  bestemtere,  »kyndige  mænd  har  fortalt  os«.  Enkelte 
gange  hentydes  til  forskellige  beretninger:  »nogle  siger  . . .  medens 
andre  fortæller«  3).    I  AM  kap.  74  =  Sth.  kap.  62  anføres  Skule 


*)  Hans  viden  og  forståelse  er  ufuldstændig;  således  ved  han  ikke,  at  den 
Bjorn,  Tyra  var  gift  med,  var  identisk  med  Styrbjorn. 

'-)  At  der  skulde  have  stået  noget  i  Odds  originale  saga,  som  ikke  findes  i 
nogen  af  vore  bearbejdelser,  er  usandsynligt.  Når  der  i  Flat.  1,  516  hen- 
vises til  en  udtalelse  af  Oddr,  foreligger  der  vistnok  ikke  en  henvisning 
til  hans  bog,  men  en  mundtlig  meddelelse. 

3)  „Som  det  fortælles  i  hans  saga"  Sth.  21  (jfr.  slutn.  af  kap.  6)  er  en  inter- 
polation; henvisningen  findes  ikke  i  AM. 

Torsteinsson  (digteren,  I,  555 — 57),  Einarr  tambeskælver  og  Kol- 
bjorn  staller,  ja,  i  sidste  kapitel  endogså  Astrid,  Sigvalde  jarls 
hustru,  og  Astrid,  Olafs  søster,  som  hjemmelsmænd.  Med  alt  dette 
betegnes  en  gammel,  mundtlig  tradition,  og  det  er 
ganske  sikkert  denne,  der  er  Odds  hovedkilde.  Men  denne  tradi- 
tion er  ved  gejstlig  indflydelse  og  legende-digtning  bleven  meget 
forvansket 1),  og  Oddr  har  hverken  haft  ævne  eller  lyst  til  at  søge 
den  historiske  kærne  og  bortkaste  den  gejstlige  tildigtning.  Af 
virkelige  forfattere  henviser  Oddr  til  Åre  (AM  kap.  25  =  Sth.  15) 
og  hans  bog  (Sth.  kap.  30,  jfr.  AM  kap.  39),  samt  til  Sæmund  (AM 
kap.  25.  35  =  Sth.  kap.  15.  27)  angående  tidsregning  og  sejdmænds 
indebrænding  (jfr.  ovf.  s.  340).  I  AM  (s.  70)  henvises  til  en  ube- 
kendt præst  »Rufus«.  G.  Indrebo  har  villet  hævde,  at  Oddr  har 
benyttet  en  saga  om  Ladejarlerne;  dette  er  vel  muligt. 
S.  109  hedder  det:  »Således  siger  (sagde)  kong  Sverre«  (  =  Sth., 
ændret  i  Ups.  til  »vise  mænd«).  Dette  er  mærkeligt;  hvorfra  kan 
Oddr,  der  ikke  var  udenlands,  have  haft  dette?  Det  forekommer 
at  være  klart,  at  det  må  være  hans  abbed,  Karl,  der  er  mellem- 
manden mellem  Sverrir  og  Oddr.  Og  man  må  antage  det 
samme  på  andre  punkter.  Der  findes  hos  Oddr  et  par  skild- 
ringer, der  ligefrem  forudsætter  ojenvidner,  f.  ex.  beskrivelsen  af 
Selja  med  dens  huler  i  Sth.  kap.  20  (lakune  i  310),  eller  den  noj- 
agtige  beskrivelse  af  Lade  (kap.  52).  Det  er  vist  Karl,  der  her  er 
den  direkte  hjemmelsmand.  Angående  andre  formentlige  hjem- 
melsmænd se  nedenfor. 

Når  Oddr  har  forfattet  sit  værk,  er  det  vanskeligt  med  be- 
stemthed at  afgore.  Så  meget  er  sikkert,  at  det  må  være  skrevet 
efter  år  1170,  da  flytningen  af  den  hellige  Sunnivas  relikvier  fra 
Selja  til  Bergen,  der  foregik  i  det  nævnte  år,  omtales  i  Sth.  (s.  26; 
her  er  en  lakune  i  AM).  Til  en  nærmere  datering  hjælper  den 
anførte  henvisning  til  en  udtalelse  af    »kong    Sverre«    om    Olaf 


i)  Jfr.  A.  Bugges  afhdl.  i  Aarbb.  1910.  Jeg  er  langt  fra  enig  med  ham  på 
alle  punkter;  blot  et  enkelt  punkt  skal  jeg  her  gbre  opmærksom  på. 
Bugge  erklærer,  at  „navnene"  på  Olavs  herrer  i  Estland  er  ialfald  for- 
vanskede (s.  6)  men  K.  Krohn  har  erklæret  Reas  og  Rekon(i)  for  faktiske 
estiske  navne  (Kaieva  u.  seine  sippe,  Journal  de  la  Soc.  Finno-ougr.). 
At  „hele  fortællingen  om  Aastrids  og  Olavs  flugt  gennem  Norge  er  digt 
og  eventyr"  (s.  5),  kan  jeg  ikke  medgive.  Beviset  herfor  er  ikke  leveret; 
det  har  langt  storre  indre  sandsynlighed,  at  Olaf  og  hans  moder  er  kommet 
direkte  til  Garderige  end  efter  først  at  have  været  i  Vesten  (Orknoerne). 

Tryggvason  under  Svolderslaget.  Hvis  den  hidrører  fra  Karl  Jons- 
son, er  bogen  skrevet  efter  o.  1188;  ret  meget  senere  er  den  næppe 
ført  i  pennen1).  Nogen  videre  oplysning  får  vi  ikke  ved  at  under- 
søge forholdet  mellem  Oddr  og  den  norske  forfatter  Theodricus, 
selv  om  noget  afhængighedsforhold  kunde  påvises,  hvad  Storm 
har  ment  at  kunne  gore2).  Det  kan  ikke  indses,  at  man  er  beret- 
tiget til  at  antage  nogen  nærmere  indre  forbindelse  mellem  de  to. 
Theodricus'  fortælling  om  miraklet  i  Danmark  stemmer  f.  ex.  ikke 
med  Odds,  for  så  vidt  som  denne  ikke  taler  om,  at  Olaf  da  lovede 
at  blive  kristen;  havde  han  benyttet  Theodricus,  vilde  han  ganske 
sikkert  have  optaget  dette  træk.  Ligeledes  anfører  Theodricus 
navnet  på  den  Syllingske  abbed,  der  døbte  Olaf,  men  Oddr  ikke. 
Ligheden  mellem  de  to  forfattere  er  i  det  hele  ikke  stor.  Endnu 
mindre  kan  der  være  tale  om  en  benyttelse  af  Historia  Norwegiæ. 

Vi  kan  ikke  forlade  Oddr  uden  at  optage  slutningen  af  hans 
værk,  således  som  den  fremtræder  i  håndskrifterne,  til  nærmere 
betragtning,  da  dette  har  sin  store  betydning  også  for  den  forfat- 
ter, vi  straks  skal  komme  til. 

I  U  p  s.  slutter  teksten  med  bemærkningen  om  Oddr  munk 
som  sagaens  forfatter,  og  der  har  her  aldrig  stået  mere.  I  AM 
findes  der  imidlertid  4  kapitler  (I  om  kong  Edvards  udtalelser  om 
Olaf  Tryggvason;  en  fabel3);  II  om  Harald  Godvinssons  sidste 
kamp  og  liv  efter  Hasting-slaget  med  kong  Olaf  som  mønster,  jfr. 
Hemingspåttr;  III  om  biskop  Jon  (=  Sigurd)  i  Sverrig  og  endelig 
IV:  6  vers  af  Hallfreds  Olafsdrape).  Alle  disse  kapitler  er  åben- 
bart senere  tillæg4);  IV  kan  under  ingen  omstændigheder  hidrøre 
fra  Oddr;  det  er  tydelig  en  tilfojelse,  bestemt  til  at  fylde  en  side; 
den  er  hæntet  fra  Fagrskinna5)-  -  III  slutter  med  den  mærkelige 
angivelse  af  hjemmelsmænd,  der  lyder:  »Denne  fortælling  med- 
delte m  i  g  abbed  Asgrim  VestliSason,  Bjarne  præst  Bergtorsson, 
Geller  Torgilsson,  Herdis  Dadesdatter,  Torgerd  Torsteinsdatter, 
Ingunn  Arnorsdatter.  Disse  personer  lærte  m  i  g  kong  Olaf  Trygg- 
vasons  saga,  som  den  nu  er  fortalt.     Jeg  viste  også  bogen  til 


i)  Jfr.  G.  Storm:  Mon.  hist.  Norw.  s.  XI. 

2)  Sst.  s.  XII,  hvorimod  han  tidligere  (i  Aarbb.  1871  s.  425  og  i  Sn.  St.  Hist. 

skr.)  havde  udtalt  det  modsatte. 
8)  Herom    kan    henvises   til    mit   skrift:    Norsk-isl.    kultur-   og  sprogforhold 

s.  133—34. 

4)  I  Stti.  findes  kun  begyndelsen  til  kap.  I. 

5)  Jfr.  Indrebo:  Fagrskinna  s.  93. 

Gissurr  Hallsson  og  jeg  rettede  den  efter  hans  råd,  og  det  har 
vi  siden  beholdt«.  Nu  er  det  sporsmålet,  hvorledes  dette  er  at 
forstå,  og  navnlig,  hvem  det  her  fremtrædende  »jeg«  er.  Man  har 
gjort  gældende,  at  disse  kapitler  var  Odds  senere  tillæg  og  at  det 
var  ham,  der  endelig  her  direkte  anførte  sine  hjemmelsmænd. 
Munch  har  derimod  ment  (Sth.  s.  VIII),  at  bemærkningen  slet  ikke 
stammede  fra  Oddr,  men  fra  Gunnlaugr  munk.  Sagen  er  nemlig 
den,  at  dette  kapitel  også  findes  i  Flatøbogen  (I,  517),  men  her 
henføres  bemærkningens  første  del  (om  hjemmelsmændene)  til  »de 
brødre,  Oddr  og  Gunnlaugr«,  den  sidste  del  derimod  udelukkende 
til  Gunnlaugr.  Dette  er  uden  tvivl  det  eneste  rigtige.  Bemærk- 
ningen er  i  AM  direkte  udskreven  efter  Gunnlaugs  værk,  hvorimod 
Flatøbogens  afskriver  (istandbringer)  er  i  den  første  del  kommen 
til  at  udtale  sig  unojagtig,  enten  ved  en  fejlslutning  —  han  havde 
jo  benyttet  bægge  »brødres«  arbejder,  og  har  mulig  trot,  at  da  de 
var  samtidige  »brødre«  i  samme  kloster,  måtte  de  have  haft  de 
samme  hjemmelsmænd  —  eller  ligefrem  af  uvidenhed.  Det  er  klart, 
at  det  må  være  en  og  samme  person,  der  to  gange  først  betegnes 
ved  »mig«,  som  den,  der  bagefter  optræder  som  »jeg«  og  »vi«. 
Men  Flat.  har  lige  forud  nævnet  Oddr  som  den,  der  på  latin  har 
»komponeret  mest«  om  kong  Olaf  foruden  Gunnlaugr.  Denne  be- 
mærkning er  uden  tvivl  et  citat  af  Gunnlaugr,  der  (se  ovf.  s.  391) 
har  anført  Oddr  som  sin  hjemmelsmand;  citatets  indhold  vedrører 
slet  ikke  Olaf  Tryggvason  og  findes  derfor  ikke  i  Odds  saga.  Det 
er  dette,  der  har  påvirket  Flat.s  kort  efter  følgende  bemærkning 
om  Odds  og  Gunnlaugs  hjemmelsmænd  som  formentlig  fælles.  — 
I — II  falder  fuldstændig  udenfor  den  ramme,  Odds  værk  i  øvrigt 
har,  og  der  kan  ingen  tvivl  være  om,  at  de  stammer  fra  Gunnlaugr; 
stilen  og  udtryksmåden  er  fuldstændig  hans;  vi  vil  i  øvrigt  i  det 
følgende  komme  nærmere  tilbage  hertil.  III  er  revet  ud  af  sin  rette 
sammenhæng,  men  gjenfindes  i  denne  i  et  afsnit  i  Flat.,  der  åben- 
bart stammer  fra  Gunnlaugs  bog1).  I — III  er  således  en  bearbejders 
senere  tillæg  til  Oddr,  hæntet  fra  Gunnlaugs  Olåfssaga  og  IV  er 
kun  et  sidefyld. 

Odds  bog  om  Olaf  er  bleven  nyttet  i  flere  senere  sagaværker, 
men  dette  vil  vi  ikke  dvæle  nærmere  ved  her.  Uagtet  den  er 
legendarisk  og  ukritisk,  indeholder  den  dog  så  meget  historisk  stof, 
at  den  blev  en  kilde,  man  ikke  kunde  undgå  at  nytte.    I  øvrigt 


')  Flat.  I,  515,  kap.  401  slutn. 

er  det  ret  vanskeligt  at  påvise,  hvorvidt  en  fremstilling  går  direkte 
tilbage  til  Oddr  eller  en  anden  mulig  tabt  bog.  At  Odds  bog  også 
har  fundet  velyndere  i  Norge,  er  klart  deraf,  at  to  af  de  forhånd- 
enværende håndskrifter  er  udførte  af  Nordmænd. 

Andre  skrifter  end  Olafssaga  tor  ikke  med  rette  tillægges  Oddr. 
Det  hedder  ganske  vist  i  Ingvarssaga,  at  den  er  forfattet  af 
Oddr.  Dette  er  imidlertid  senere  tiders  påfund  for  at  give  sagaen 
desto  storre  anseelse  og  tiltro;  jeg  slutter  mig  i  så  henseende 
ganske  til  P.  E.  Muller1)',  i  øvrigt  kan  der  henvises  til  Maurers 
behandling  af  denne  sag2);  hans  betænkeligheder  ved  helt  at  fra- 
kende Oddr  enhver  andel  i  sagaen  synes  ubegrundede. 

6.    Gunnlaugr    Leifsson,    munkr. 

Om  denne  mands  liv  vides  i  det  hele  kun,  at  han  i  en  lang 
tid  var  munk  i  Tingøre-kloster  og  at  han  døde  1218  eller  1219  3)- 
Han  var  vistnok  en  hojt  anset  mand  og  havde  meget  at  sige  på 
grund  af  sin  lærdom.  Han  kaldes4)  den  storste  klærk  og  den  vel- 
villigste mand,  hos  hvem  egnens  præster  søgte  råd  (1210  imod 
biskop  Gudmund),  og  han  kaldes  »den  boglærdeste  mand  i  hele 
Island« 5).  Medens  Gudmund  d.  gode  endnu  var  præst,  altså  for 
1201,  siges  han  at  have  sendt  Gunnlaugr  »varsler«  (d.  v.  s.  op- 
tegnede varsler  og  jærtegn)  vedrørende  Torlak  d.  hellige  (død 
1193),  for  at  han  skulde  »dikte«  dem,  d.  v.  s.  give  dem  i  en  latinsk 
oversættelse6);  også  på  Gudmunds  opfordring  skrev  Gunnlaugr 
sin  saga  om  biskop  Jon.  Det  tyder  således  på  et  meget  venskabe- 
ligt forhold  imellem  de  to  gejstlige  7)-  Men  efter  at  Gudmund  var 
bleven  biskop,  blev  Gunnlaugr  ligesom  så  mange  andre,  sikkert 
ikke  uden  grund,  en  af  hans  modstandere,  og  således  optræder  han 
1210  8)-  At  Gunnlaugr  har  været  en  myndig  mand  og  fremfor  alt 
noget  overmodig  på  grund  af  sin  store  lærdom,  derpå  tyder  abbed 


!)  Sagabibliothek  III,  særlig  s.  173—4. 

2)  Die  Ausdriicke,  Anm.  13. 

3)  Isl.  ann.  s.  255;  —  Isl.  ann.  125.  184.  326,  Flat.  III,  525,  hvor  han  urigtig, 
ligesom  i  Hauksb.  271  2t,  kaldet  Gud-,  Bisk.  I,  510. 

4)  Sturl.  I,  290,  Bisk.  I,  502. 
s)  Bisk.  II,  31. 

6)  Sst.  I,  369. 

7)  Jfr.  Bisk.  I,  425,  hvor  der  tales  om  en  hojtidelig  modtagelse  af  Gudmund 
i  Tingøre-kloster  —  II,  31,  Sturl.  I,  231. 

s)  Bisk.  II,  77. 

Arngrims  fremstilling x)  af,  hvorledes  Gunnlaugr,  efter  at  have 
»digtet  novam  historiam  sancti  Ambrosii«,  begav  sig  til  bispesædet 
Holar  og  begyndte  der,  uden  biskoppens  tilladelse,  aftenen  for 
festum  Ambrosii  i  koret  at  oplæse  sit  »digt«;  dette  forbød  bispen 
ham  og  han  måtte  da  stanse,  som  den  mod  ham  uvenlige  Arngrim 
siger,  efter  at  have  fået  »tilborlig  kindrødme«  for  sin  dristighed. 
Ellers  kender  vi  intet  til  Gunnlaugs  praktiske  virksomhed.  At  han 
har  været  en  dygtig  latinist,  fremgår  af,  at  han  forfattede  alle  sine 
historiske  værker  på  latin,  og  han  har  haft  et  betydeligt  kendskab 
til  den  fremmede  middelalderlige  litteratur2). 

Blandt  Gunnlaugs  værker  møder  vi  da  først  en  saga  om 
den  første  biskop  til  Holar,  Jon  (Joan)  Ogmundarson  (1106 — 21). 
Denne  siges  han  i  prologen  at  have  skrevet  »ifølge  biskop  Gud- 
munds bud  og  opfordring«3),  det  måtte  være  en  tiltalende  opgave 
at  skrive  den  første  Holar-biskops  livshistorie,  og  at  han  er  for- 
fatteren, fremgår  af  flere  steder4)  i  oversættelsen  deraf;  denne 
er  trykt  i  Biskupasogur  I,  215  o.  s.  v.  efter  et  håndskrift  i  Stock- 
holm, hvor  dog  slutningen  mangler;  en  del  deraf  kan  udfyldes 
efter  et  papirshåndskr.  Endvidere  haves  sagaen  helt  i  en  over- 
sættelse eller  bearbejdelse  i  AM  234  (Bisk.  I,  151  o.  s.  v.),  der  af 
udgiveren  kaldes  »den  ældste«  og  betragtes  som  forfattet  af  en 
anden,  ukendt,  forfatter;  dog  indrommes  der,  at  den  storste  del  af 
det  virkelige  indhold  er  ens  i  bægge,  og  at  man  derfor  kan  tale  om 
én  originalsaga  5).  Herimod  har  B.  M.  Olsen 6)  hævdet,  at  der  kun 
kan  være  tale  om  én  saga  om  Jon  og  af  Gunnlaugr  i  to  bearbejd- 
elser [eller  tre,  hvoraf  den  sidste  ikke  er  udgiven;  den  indeholder 
enkelte  jærtegn  mere  end  de  andre  og  er  ellers  uden  videre  be- 
tydning]. Dette  er  nu  uden  tvivl  det  eneste  rigtige,  men  når 
samme  forfatter  udtaler,  at  »som  oversættelse  betragtet  er  den 
såkaldte  Jons  saga  hin  elzta  sikkert  den  ældste  af  de  tre«,  kan  jeg 
ikke  være  enig  heri.   Ligheden  imellem  de  to  bearbejdelser  er  så 


i)  Bisk.  II,  77. 

2)  Jfr.    Maurer:    Ausdriicke,    Anm.    15.    Brenner:    Kristni    s.;    G.    Vigfiisson: 

Proll.  lxxiii,  G.  Storm:  Sn.  Sturl.  Hist.  skr.  s.  35  f.,  Bisk.  I,  fortalen,  B.  M. 

Olsen:  Aarbb.  1893,  278  ff. 
8)  Bisk.  1,  216,  jfr.  også  Arngrims  ord  Bisk.  II,  31. 

4)  Udtrykkeligt  s.  215 — 16:   „siger  Gunnl.  munk.  .  .  .  som  den  latinske  saga 
digtet  har". 

5)  Bisk.  fort.  XLII. 

«)  Aarbøger  1893  s.  286—7  anm. 

overvældende,  at  det  er  forbavsende,  at  G.  Vigfusson  overhovedet 
kan  tale  om  to  sagaer.  Gunnlaugs  lat.  original  er,  ligesom  Odds 
Olafssaga,  tabt.  Den  mest  direkte  oversættelse  heraf  er  imidlertid 
den  Jonssaga,  der  er  trykt  som  nummer  2.  Det  er  mærkværdigt, 
at  man  har  kunnet  tvivle  i  så  henseende.  Her  findes  fortalen,  der 
bærer  alle  indre  og  ydre  mærker  af  at  være  ægte,  og,  hvad  der 
er  vigtigst,  denne  »saga«  vidner  så  at  sige  i  hver  linje  om  at 
være  en  temmelig  slavisk  gengivelse  af  en  latinsk  original;  der 
findes  latinske  ord  og  vendinger,  særlig  participial-konstruktioner, 
en  udstrakt  brug  af  adjektiver,  som  ikke  kan  kaldes  islandsk.  Det 
er  ganske  rigtigt,  hvad  G.  Vigfusson  har  bemærket:  »latinfarven 
og  latinsk  sætningsforbindelse  skinner  allevegne  igennem«  *)• 
Uagtet  den  såkaldte  »ældste  saga«  for  det  meste  er  ordret  stem- 
mende med  den  anden,  mærkes  dog  latinen  her  langt  mindre,  lige- 
som fremstillingen  undertiden  er  noget  forkortet2)-  Forholdet  her 
er  det  selvsamme  som  ovf.  påvist  med  hensyn  til  Odds  Olafssaga. 
En  eller  anden  har  fundet  original-oversættelsen  altfor  uislandsk 
i  stil  og  sprog  og  omskrevet  den  ved  at  fjærne  de  værste  latinismer 
og  noget  af  dens  ordskvalder.  Vi  har  altså  her  så  godt  som  ude- 
lukkende at  holde  os  til  sagaen  nummer  2  som  den  egenlige  over- 
sættelse og  supplere  den  med  den  første  saga,  hvor  den  har 
lakuner.  Men  enhver  tale  om  en  »ældste  saga«  bor  herefter  for- 
svinde 3)- 

Sagaen  falder  i  to  hoveddele,  den  egenlige  fremstilling  af 
biskop  Jons  liv  (kap.  1—39),  og  hans  jærtegn,  der  danner  et  tillæg 
dertil  (kap.  43  o.  s.  v.) ;  bægge  dele  forbindes  ved  kap.  40—2,  der 
handler  om  biskoppens  begravelse  med  mere.  Også  den  sidste 
del  er  af  Gunnlaugr  selv.  I  den  egenlige  saga  er  der  ikke  synder- 
lig meget  stof  foruden  de  mærkværdigste  begivenheder  i  biskop- 
pens liv.  Noget  særligt  fyldigt  billede  af  ham  får  vi  ikke.  Det  vig- 
tigste, der  findes  om  hans  egenlige  virksomhed,  findes  i  kap.  23—7, 
hans  religiøse  nidkærheds  rasen  (forfølgelse  af  hedenske  minder, 
ugedagenes  navne,  danse  osv.),  som  i  grunden  ikke  taler  til  fordel 


i)  Bisk.  fort.  s.  XXXIX. 

2)  Også  findes  der  her  et  par  redaktionelle,  velbetænkte  omstillinger.   — ,  I 

sagaen  II  findes  der  iøvrigt  også   indskud   som   f.  ex.  i  fortællingen  om 

Gils  Illugason  og  vistnok  andre  vilkårlige  ændringer. 
B)  Det  rigtige  forhold  er  fuldstændig  miskendt  og  stillet  på  hovedet  i  Safn 

til  sogu  Islands  V.  bind  nr.  6,  s.  11. 

for  biskoppens  åndsoverlegenhed;  der  fortælles  endvidere  om  hans 
skolehold  og  undervisning,  og  her  får  vi  et  mere  tiltalende  billede 
af  ham.  Hele  fremstillingen  er  gennemtrukket  af  den  mest  gejstlige 
svulst  og  legendariske  tone,  bibelcitater  og  lign.,  stilen  hojtravende, 
ordflommen  overvældende.  Om  egenlig  sagastil  er  der  her  ikke 
tale.  Jærtegnene  er  af  den  sædvanlige  art,  det  er  helbredelser  af 
mennesker  og  kvæg  osv. 

Sagaen  er  skreven  efter  biskop  Brands  død  (1201),  og  vistnok 
også  efter  at  Gudmund  blev  biskop;  jærtegnene  stammer  alle  fra 
1198 — 1201.  Sagaen  må  være  skreven  kort  derefter1).  Af  inter- 
esse kunde  det  være  at  vide,  hvilke  kilder  forfatteren  har  haft. 
Han  angiver  disse  tildels  ved  at  henvise  til  mænd,  »som  var  be- 
kendt med  sagen«  (kap.  6),  til  »kyndige  og  mærkelige  mænd«  (s. 
233),  samt  til  »hørte«  meddelelser  (s.  230).  Jærtegnene  siges  at 
være  »hørte  eller  sete  skrevne«  (s.  247 — S,  jfr.  201),  hvorved  der 
vistnok  sigtes  til  en  kodifikation  ved  biskop  Brand.  Ellers  anføres 
Are  f  r  o  d  e  ved  navn  (kap.  18),  og  benyttet  er  han  i  kap.  2,  5  og 
35,  men  Gunnlaugr  har  ikke  ladet  sig  påvirke  af  Åres  ædruelige 
forskning,  historiske  fremstilling  og  knappe  stil.  Fremdeles  anfører 
han,  i  lighed  med  hvad  Are  gjorde,  sin  hjemmelsmand  ved  navn 
(Oddny  Knutsdatter,  der  igen  havde  sin  viden  fra  selve  hovedper- 
sonen, s.  207.  257) ;  denne  måde  at  henvise  på  er  vigtig  i  en  anden 
henseende,  hvorom  senere.  Det  er  heraf  klart,  at  som  sagaskriver 
står  Gunnlaugr,  trods  alt,  på  det  gamle  sagaprincips  standpunkt, 
at  fortælle,  hvad  han  har  hørt  og  hvad  der  er  virkelig  antaget  som 
sandt.  At  tildigte  noget,  har  han  ikke  indladt  sig  på.  I  lettroenhed 
og  mangel  på  kritik  kan  han  derimod  magelig  måle  sig  med  sin 
klosterfælle  Oddr;  hans  Jonssaga  er  derved  mere  bleven  et  opbyg- 
gelsesskrift  for  datidens  troende  end  en  virkelig  nøgtern  historie. 
Han  viser  sig  som  en  meget  lærd  mand,  der  kender  meget  til  kirke- 
lig litteratur.  Gunnlaugs  tidsregning  er  den  samme  som  i  Kristnis. 
og  visse  andre  skrifter;  alt  regnes  7  år  forud;  i  den  »ældste«  saga 
er  dette  ændret  af  bearbejderen. 

Når  oversættelsen  er  foretagen,  er  vanskeligt  at  bestemme.  Af 
prologens  udtryk:  »dette  kongerige«  (o:  Norge  +  Island)  kan 
man  næppe  sikkert  slutte  noget,  jfr.  anmærkn.  i  udg.;  ret  meget 
yngre  end  fra  midten  af  det  13.  årh.  er  den  vistnok  næppe.   Der 

i)  Jfr.  Bisk.  fort.  XL. 

hentydes  til  en  ombygning  af  kirken  på  Holar,  men  det  er  umuligt 
at  vide,  når  den  er  foretagen  l) 

Jærtegnene  har  Gunnlaugr  kun  samlet  og  oversat  på  latin; 
det  samme  el.  lign.  havde  han  tidligere  gjort  ved  endel  af 
biskop  Torlaks  jærtegn,  som  Gudmund  præst  havde 
sendt  ham  (se  ovf.) ;  de  kaldes  egenlig  vitranir  (drommesyn) ;  vi 
kan  ikke  afgore,  hvorledes  eller  af  hvilket  omfang,  de  har  været. 

Gunnlaugs  andet  hovedværk  var  en  saga  om  kong  Olaf 
Tryggvason.  Denne  haves  nu  ikke  mere  i  sin  oprindelige  skik- 
kelse, men  kun  i  småstumper,  der  særlig  findes  optagne  i  den  store 
Olafssaga,  hvor  det  dog  kan  være  tvivlsomt,  hvor  meget  der  bor 
henføres  til  Gunnlaugr.  Hvad  man  i  så  henseende  har  at  holde  sig 
til,  er  de  forfatteregenskaber,  som  Jonssaga  viser  os. 
For  det  første  fremtræder  da  en  overvejende  interesse  for 
varsler,  spådomme  og  æventyrlige  tildragelser.  Der- 
næst en  stærk  tilbøjelighed  til  at  indskyde  mere  eller  mindre  vidt- 
løftige religiøse  betragtninger  og  udbrud  af  beundring 
for  guds  store  gærninger  og  verdensstyrelse.  Fremdeles  holder 
forfatteren  af  at  lave  og  indflette  længere  eller  kortere  taler, 
naturligvis  mest  af  opbyggelig  art,  sådanne  som  middelalderlige 
gejstlige  kroniker  er  fulde  af.  Alt  dette  i  forbindelse  med  den 
svulstige  retoriske  ordbram  og  forf.s  bestræbelse  for  efter  Åres 
forbillede  at  opgive  sin  hjemmel  er  ejendommeligt  for  Gunnlaugr. 
Når  vi  altså  genfinder  lignende  fremstillingsmade  og  forfatterinter- 
esser på  et  område,  hvor  vi  i  øvrigt  kan  vænte  at  møde  Gunnlaugr, 
er  der  al  grund  til  at  antage,  at  det  er  ham,  vi  har  for  os,  når  intet 
direkte  taler  derimod. 

Hvad  nu  Gunnlaugs  Olafssaga  angår,  har  vi  følgende  kilde- 
steder af  betydning: 

I  OTr.  Flat.  kap.  400  (s.  511)  hedder  det,  at  »Gunnlaugr  munk  på  Tingøre 
har  sat  sammen  og  fortalt  mange  og  mærkelige  ting  om  kong  Olaf  Tryggvason 
i  en  udmærket  latinsk  fremstilling«;  det  fremhæves  særlig,  hvorledes  Olaf  slap 
levende  ud  af  Svolderslaget,  og  så  hedder  det:  »Gunnlaugr  siger,  at  han  kun 
har  skrevet,  hvad  han  har  hørt  sanddru  mænd  sige,  og  navnlig  har  han  samlet, 
hvad  der  fandtes  i  Are  frodes  bøger«.  Efter  sagaen  skal  Gunnlaugr  så  have 
skrevet  om  Olafs  hirdbiskop,  Jon-Sigurd,  hvorpå  følger  en  fortælling 
om   dennes  færd   i   Slesvig  (hertil  hører  kap.  400—2).     I  kap.  403  (s.  516) 


l)  I  kap.  4  findes  låneordet  „lykkumadr",  men  det  er  usikkert,  hvor  gammelt 
det  er  i  sproget.  Det  kunde  også  være  indsat  af  en  afskriver;  i  den 
anden  („ældste")  bearbejdelse  står  gæfumadr. 

hedder  det  dernæst,  at  »således  siger  Oddr  osv.«  [se  ovf.,  s.  392—3,  hvor  det 
hele  er  anført].  I  kap.  405  hedder  det,  lige  for  en  isl.  mand,  Bresters 
drommesyn  meddeles,  at  »således  har  broder  Gunnlaugr  også  fortalt  på 
latin«. 

Vi  ser  altså  heraf,  at  Gunnlaugr  har  forfattet  en  Olafssaga  og 
dertil  fojet  et  tillæg  om  biskoppen  Jon-Sigurd,  og  vi  skimter 
tillige  hans  forkærlighed  for  æventyrlige  tildragelser  og  varsler. 
Når  det  hedder,  at  ingen  har  skrevet  mere  eller  vidtløftigere  om 
kong  Olaf  end  »brødrene«  Oddr  og  Gunnlaugr1),  er  det  fejlagtigt 
at  antage,  at  der  her  er  given  nogen  antydning  af  forholdet  mellem 
de  to  sagaer,  så  at  Odds  skulde  være  den  vidtløftigste  (G.  Storm) 
eller  omvendt  (B.  M.  Olsen).  Der  siges  kun,  at  bægge  værker  var 
meget  udførlige.  I  ethvert  tilfælde  har  vi  ingen  grund  til  at  tro 
at  Gunnlaugs  værk  har  været  kortfattet;  det  viser  tillægget  om 
Jon-Sigurd,  og  det  viser  hans  fremstilling  i  Jonssaga,  der  er  alt 
andet  end  kort.  Der  er  nu  herefter  ingen  tvivl  om,  at  det  stykke 
om  Jon-Sigurd,  der  findes  som  kap.  III  i  tillægget  til  Oddr  i  AM, 
er  Gunnlaugs  og  ikke  Odds. 

I  øvrigt  findes  Gunnlaugr  anført  som  hjemmelsmand  i  påttr 
om  Torvald  vidforle2),  hvor  også  hans  hjemmelsmænd  på  1.  og  2. 
hånd  anføres.  Heraf  har  allerede  udgiveren  af  Biskupasogur  slut- 
tet, at  l^orvaldspåttr  .var  forfattet  af  Gunnlaugr  selv3),  og  dette 
har  B.  M.  Olsen  yderligere  søgt  at  godtgore4)-  At  dette  i  virkelig- 
heden forholder  sig  så,  må  betragtes  som  en  afgjort  sag;  også 
fremstilling  og  forfatterinteresser  svarer  noje  til  Gunnlaugs.  Men 
ligeså  utvivlsomt  anser  jeg  det  for  at  være,  at  denne  påttr  også 
ifølge  dens  form  fra  først  af  ikke  har  været  selvstændig,  men  e  n 
d  e  1  af  Olafssagaen.  Heraf  fremgår  det,  at  denne  har  været  alt 
andet  end  kortfattet. 

B.  M.  Olsen  har  ganske  rigtig  fremhævet  den  måde,  hvorpå 
den  store  Olafssaga  er  samlet. og  kompileret  af  forskellige,  uens- 
artede dele  og  fra  mange  hold.  For  ikke  at  tale  om  kilder  som 
Landnåma,  Laxdæla,  HallfreSars,  m.  m.,  der  afsnitsvis  er  ud- 
skrevne, er  navnlig  Heimskringla  benyttet  som  hovedgrundlag. 
Det  gor  nu  et  ganske   ejendommeligt   indtryk,   hvad  man   også 


!)  Eller  ordret:  „  .  .  .  Oddr,   som   har  komponeret  mest  på  latin  om  O.  Tr. 

foruden  Gunnlaugr". 
2)  Fms.  I,   266.   272,   Bisk.  I,   42.   46,   samt  endelig  Fms.  11,  224,  Flat.  I,  436, 

forskellige  sagn  om  biskop  Frederiks  virksomhed. 
*)  Jfr.  Maurer:  Ausdriicke,  Anm.  15. 
■<)  Aarbb.  1893,  s.  298—9. 

rigtig  har  fremhævet,  hvert  ojeblik  at  blive  revet  ud  af  Snorres 
klassiske  fremstilling  og  sprog  for  hovedkulds  at  blive  ført  ind  i 
afsnit  af  en  ganske  anden  toneart,  afsnit,  hvis  svulstige  stil  og 
legendariske  indhold  på  det  nøjagtigste  svarer  til  Gunnlaugs. 
Heraf  kan  kun  sluttes,  at  en  af  kilderne  for  den  store  sagas  kompi- 
lator netop  var  Gunnlaugs  værk,  men  hans  navn  anføres,  ligesom 
Snorres,  kun  undtagelsesvis.  I  det  hele  og  store  er  det  nu  næppe 
vanskeligt  at  udpege  de  stykker,  der  må  antages  at  stamme  fra 
Gunnlaugr 1).  Alle  de  udpegede  kapitler  og  stykker  bærer  helt 
igennem  de  samme  ejendommelige  kendetegn  som  Jonssaga;  navn- 
lig er  de  lange  taler  og  vidtløftige  religiøse  betragtninger  af  betyd- 
ning, for  ikke  at  tale  om  legender  og  overtroiske  tildragelser.  Dog 
er  det  muligt,  at  noget  heraf  stammer  fra  selve  Olafssagaens  kom- 
pilator, men  der  er  ialfald  grund  til  at  antage,  at  dette  ikke  er 
meget.  Vi  finder  også  henvisningen  til  »sanddru  mænd«,  »forskel- 
lige bøger«  (som  Imago  mundi;  »det  findes  skrevet«)  osv.,  ganske 
i  Gunnlaugs  manér.   Det  må  i  øvrigt  bemærkes,  at  Flatøbogen  på 


*)  Forsøgsvis  kunde  bestemmelsen  heraf  være  følgende:  kap.  43  (kronologisk 
bemærkning),  60  (?),  65,  70  (?),  74,  76  (i  slutningen  af  dette  kap.  citeres 
„Imago  mundi"  og  „nogle  bøger"  på  samme  måde  som  henvisningerne 
sker  i  Jonss.),  79,  81,  91,  93  (delvis),  94  (ligel.),  98  (ligel.,  tale),  99,  100, 
101  (delvis),  104  (delvis,  i  det  mindste  slutn.),  105  (tale),  106  (?,  jfr.  „det 
findes  skrevet"),  107,  108  (jfr.  Flat.  kap.  195  slutn.);  [af  kap.  110—29  om 
de  kristne  landnamsmænd  kan  intet  henføres  til  Gunnlaugr,  ti  det  hele 
omtrent  er  udskrevet  af  et  Landn.  hdskr.,  der  er  identisk  med  Sturlubok]; 
herpå  følger  Torvaldsbåttr  kap.  130—8  (i  alt  væsenligt  Gunnlaugs  værk; 
i  Fms.  er  den  særlige  tilknytning  mellem  den  og  sagaen  bortfalden,  men 
den  findes  i  Flat.  kap.  225;  den  består  i  det  opdigtede  sammentræf  mellem 
kong  Olaf  og  Torvald  i  Rusland  og  her  findes  det  for  Gunnl.  ejen- 
dommelige: „nogle  mænd  siger"),  139,  141  (delvis),  142  (ligel.  jfr.  B.  M. 
Olsen  s.  302),  150(?),  165  ff.  (delvis,  hvor  Flat.  måske  er  mere  oprindelig; 
jfr.  B.  M.  Olsen  s.  306),  188  (jfr.  samme  s.  301),  189—90  (i  det  mindste 
delvis,  jfr.  samme  s.  296),  195(?),  196  (delvis)  —8,  200,  201  ff.  (Sveinn  og 
Finnr,  jfr.  samme  s.  299),  213  (?),  215  (?,  jfr.  samme  s.  301),  216  (delvis, 
jfr.  samme  s.  302),  225  (her  citeres  Gunnlaugr,  jfr.  Flat.  I,  440,  hvor 
„kyndige  mænd"  nævnes),  226 — 9  (delvis  i  det  mindste),  235,  238  (delvis; 
jfr.  B.  M.  Olsen  s.  302),  239,  240,  256  (slut.),  257,  263  (?),  265  (?),  269,  283 
(i  slutningen  henvisning  til  hjemmelsmænd;  særlig  er  begynd,  betegnende 
i  Flat.  I,  502:  „Nu  skal  fortælles  om  de  ting,  som  jeg  har  lært  af  frode 
mænd,  siger  den,  som  har  „komponeret"  sagaen";  dette  er  afgorende), 
285-6.  Endelig  hører  også  hertil  tillæggene  I— II  i  AM  310  (Oddr); 
disses  stil  og  fremstilling  er  ganske  i  Gunnlaugs  ånd,  —  foruden  som 
ovenfor  påvist  III. 

sine  steder  bedre  har  bevaret  den  oprindelige  ordlyd  end  de  øvrige 
håndskrifter  (jfr.  slutningen  af  opregningen  nedenfor) ;  og  der 
findes  endogså  måske  her  et  par  stykker  fra  Gunnlaugr  l),  der 
ikke  findes  andre  steder. 

På  denne  måde  må  Gunnlaugs  Olafssaga  have  været  temme- 
lig vidtløftig.  Dette  er,  nærmere  betragtet,  ikke  underligt.  Efter 
at  Oddr  havde  skrevet  sin  Olafssaga,  måtte  Gunnlaugr  have  noget 
andet  og  mere  at  sige  end  han.  Han  har  da  optaget  deri  forskellige 
stykker  og  fortællinger,  som  strængt  taget  kunde  undværes,  men 
som  dog  berørte  kong  Olaf  og  hans  historie.  Det,  at  Island  f.  ex. 
blev  kristnet  på  hans  foranstaltning,  har  givet  Gunnlaugr,  som  det 
synes,  en  velkommen  anledning  til  at  indsætte  ikke  alene  de  nær- 
mest for  år  1000  foretagne  forsøg  på  at  indføre  kristendommen 
(Frederiks  og  Torvaids,  Stefners  og  Tangbrands  missionsvirk- 
somhed  i  det  hele) ;  men  også  Færøernes  og  Gronlands  kristning 
har  han  taget  med,  og  vel  også  en  del  af  Færøernes  og  Gronlands 
historie,  særlig  Sigmund  Brestessons  saga  osv.  Det  synes  således 
at  være  talt  og  skrevet  i  Gunnlaugs  ånd  —  hvis  det  da  ikke  er 
hans  egne  ord  — ,  når  det  i  sagaen  hedder2),  at  man  ikke  skal 
undres  over  alt,  hvad  der  deri  findes  optaget;  det  er  ligesom  rind- 
ende vand,  der  har  forskelligt  udspring,  men  samles  dog  alt  tilsidst 
på  ét  sted  (jfr.  ovf.  s.  271);  alt  vedrører  dog  til  syvende  og  sidst 
kong  Olaf  Tryggvason. 

Således  har  da  Gunnlaugs  værk  været  betydelig  indholds-  og 
omfangsrigere  end  Odds.  En  del  af  stoffet  har  naturligvis  været 
fælles;  det  kunde  ikke  undgås.  Og  dog  er  der  med  hensyn  hertil 
afvigelser,  der  har  deres  betydning.  Historien  om  den  finlap,  som 
Olaf  rådspurgte  efter  at  være  landet  i  Norge,  findes  hos  Oddr,  ikke 
hos  Gunnlaugr.  Flere  steder  er  dennes  beretning  udførligere  eller 
udvidet  (kap.  76,  104,  213)  eller  i  en  forskellig  sammenhæng,  samt 
tildels  noget  anderledes  berettet  (historien  om  abbeden  kap.  79; 
den  person,  som  hos  Oddr  kaldes  en  »præst«  eller  »herlig  præst«, 
er  hos  Gunnlaugr  ingen  ringere  end  biskop  Sigurd  selv,  der  synes 
at  have  været  hans  særlige  yndling;  se  kap.  257).  I  øvrigt  kan  vi 
ikke  her  komme  nærmere  ind  på  dette.  Tiltrods  for,  at  jeg  i  mangt 
kan  give  B.  M.  Olsen  ret,  kan  jeg  ingenlunde  bifalde  den  opfattelse, 
at  Gunnlaugr  skulde  have  taget  Odds  skrift  og  blot  omredigeret 


i)  Se  B.  M.  Olsen:  Aarb.  1893  s.  306  anm. 
2)  Flat.  kap.  307  (I,  378),  Fms.  kap.  176. 

dette  og  udvidet  det  på  forskellig  måde  1).  Dette  er  ikke  alene  en 
tvungen,  men  også  ganske  unødvendig  antagelse,  der  ikke  støttes 
ved  noget  pålideligt  holdepunkt.  Det  stof,  der  er  fælles,  forklares 
naturligst  og  simpelt  deraf,  at  bægge  forfattere  var  munke  i  et  og 
samme  kloster  og  desuden  for  en  stor  del  samtidige2). 

Det  fremgår  af  alt,  hvad  vi  ved  om  Gunnlaugr,  at  han  har 
været  en  meget  lærd  og  belæst  mand3);  vi  har  set,  at  han  vistnok 
kender  Imago  mundi,  et  fremmed  »annal«værk  og  muligvis  Beda. 
Ved  hjælp  af  disse  og  mulig  flere  skrifter  har  han  foretaget  selv- 
stændige kombinationer  eller  anstillet  fra  hans  standpunkt  rimelige 
formodninger  som  f.  ex.  den,  at  Olaf  skulde  have  fulgt  kejser  Otto 
i  østerleden  (kap.  76  slutn.).  Fra  andre  sider  vides,  at  Gunnlaugr 
har  haft  andre  fremmede  middelaldersværker  mellem  hænder;  så- 
ledes oversætter  han  Merlinusspå  efter  Geoffroys  Historia  og  han 
»skriver«  en  Ambrosiussaga.  Nogen  selvstændig  forsker  er  han 
ikke,  kun  en  kompilator  uden  historisk  kritik,  og  når  han  angiver 
sine  hjemmelsmænd 4),  er  dette  kun  en  efterligning  af  Are  men 
langtfra  af  samme  betydning.  Det  er  også  en  efterligning  af  Are, 
når  Gunnlaugr  efter  eget  sigende  har  givet  sin  bog  til  den  lærde 
Gissur  Halsson,  for  at  denne  —  han  beholdt  den  i  to  år  —  skulde 
udtale  sin  dom  derom.  Når  Gunnlaugr  holder  så  meget  af  at  lade 
sine  personer  holde  taler,  tror  jeg,  at  også  dette  er  en  efterligning, 
nemlig  af  hans  abbeds,  Karls,  Sverrissaga.  Ligesom  kong  Sverre 
holdt  flere  taler,  mente  Gunnlaugr,  at  det  kunde  være  passende, 
at  hans  helt,  kong  Olaf,  også  holdt  taler,  men  disse  er  kun  gejstlige 
deklamationer,  uden  nogen  originale  indfald  eller  tanker  og  ganske 
uhistoriske.  Tiltrods  for,  at  Gunnlaugs  forfattervirksomhed  ikke 
står  på  noget  særlig  hojt  trin,  vilde  det  dog  være  ønskeligt  at  have 
hans  Olafssaga  ligeså  fuldstændig  som  Odds. 


!)  Aarbøger  1893  s.  285-6. 

2)  For  fuldstændigheds  skyld  skal  det  her  bemærkes,  at  Olaf ssagaens  kompilator 
også  har  kendt  Odds  værk,  benyttet  det  og  udskrevet  på  sine  steder 
(f.  ex.  Trollapåttr  kap.  213;  Flat.  kap.  354  stemmer  ordret  overens  med 
Sth.). 

3)  Dog  ved  han  ikke,  mærkeligt  nok,  hvem  der  var  den  første  ærkebiskop 
i  Norge. 

4)  Abbed  Arngrim  død  1161,  præsten  Bjarne  Bergtorsson  død  1173  og  fl., 
bl.  hvilke  der  også  er  kvinder;  en  af  disse  kaldes  Ingu8r  [i  Flat.  urigtig 
Arngunn]  Arnorsdatter;  denne  er  vistnok  identisk  med  den  Ingunn,  der 
med  så  megen  ros  omtales  i  Jonssaga  (Bisk.  I,  241);  hun  berommes  for 
sine  kundskaber  også  i  latin. 


—  403   —  [412-414] 

Hvem  der  til  slutning  har  oversat  Olafssagaen  fra  latin,  er 
ikke  let  at  sige.  At  tage  det  for  gode  varer,  når  det  i  Bergsbogens 
overskrift  hedder:  »Her  begynder  sagaen  om  kong  Olaf 
Tryggvason,  som  abbed  Berg  oversatte  (snaradi)«,  er 
umuligt,  når  oversættelsen  skal  gælde  hele  værket 1),  og  det 
siger  jo  overskriften  med  rene  ord.  B.  M.  Olsen  har  da  villet  for- 
klare den  således,  at  »Bergs  oversættelse«  kun  galdt  de  stykker 
deri,  som  måtte  antages  at  stamme  fra  Gunnlaugr  (»den  ene  af 
sagaens  to  hovedkilder«).  Men  dette  er  en  umetodisk  fortolkning. 
Der  foreligger  her  simpelt  hen  en  af  de  14.  årh.s  mange  urigtige, 
på  ukyndighed  eller  falsk  slutning  beroende  overskrifter,  som  vi 
kender  så  inderlig  godt.  Umuligheden  af  denne  angivelse  bliver 
indlysende  deraf,  at  oversættelsen  af  Gunnlaugs  værk  må  være 
langt  ældre  end  Bergr  Sokkason  (abbed  1325—34  og  1345 — 50), 
eftersom  den  har  foreligget  skriveren  af  AM  310  samt  forf.  til 
Kristnisaga;  navnlig  dette  viser,  at  oversættelsen  ikke  er  ret  meget 
yngre  end  originalen  selv. 

Om  Gunnlaugs  saga  om  Ambrosius  (historia  sandt 
Ambrosii)  vides  intet  andet,  end  hvad  der  ovenfor  er  anført  fra 
Arngrims  Gudmundarsaga.  Den  i  Heilagra  manna  sogur  udgivne 
saga  om  Ambrosius  er  ganske  sikkert  ikke  Gunnlaugs. 

Hermed  er  vi  færdig  med  de  navngivne  forfattere  for  Snorre 
(og  Styrmer);  de  er  alle  hver  på  sin  måde  såre  vigtige;  navnlig 
er  det  interessant  at  se,  hvor  vidt  man  ved  år  1200  var  kommen 
med  hensyn  til  sagaskrivningens  udvikling;  værker  som  Karls, 
Odds  og  Gunnlaugs  forudsætter  en  udstrakt  sagaskrivning  af  en 
anden  art  end  Åres;  det  er  den  isl.  slægtsaga,  der  ligger 
forud  for  dem  og  imellem  yderspidserne  Are  og  Karl — Oddr— 
Gunnlaugr.  Vi  vil  derfor  nu  gå  over  til  de  anonyme  sagaer  fra  det 
12.  årh.  og  tiden  omkring  1200. 


i)  Jfr.  B.  M.  Olsen:  Aarbb.  1893,  s.  290  anm. 

B.     De  navnløse  sagaværker. 
I.     De  gamle  slægtsagaer. 

(Islendingasogur). 

Disse  sagaer  kunde  ordnes  på  forskellige  måder  og  efter  for- 
skellige principer.  Man  kunde  tage  særlig  hensyn  til  lighed  i  ind- 
hold og  den  mer  eller  mindre  stærkt  fremtrædende  ensartethed  af 
de  skildrede  personer  og  begivenheder.  Eller  man  kunde  holde 
sig  til  det  ydre  omfang  eller  den  tid,  i  hvilken  sagaernes  indhold 
foregår.  Vi  vil  her  foretrække  at.  gå  frem  i  geografisk  orden  og 
behandle  sagaerne  gruppevis  efter  begivenhedernes  skueplads, 
skont  dette  princip  kan  siges  at  være  noget  mekanisk,  har  det  dog 
sine  fordele.  Det  må  nemlig  betragtes  som  sikkert,  at  sagaerne  er 
blevne  til  i  de  egne,  hvor  de  foregår;  netop  det  må  da  være  inter- 
essant, at  behandle  hver  gruppe  for  sig  og  sammenligne  dem  ind- 
byrdes. 

Vi  begynder  da  med: 

I.     Borgarfjord-Myre  gruppen. 

Egils  saga  Skallagrimssonar.  Af  denne  saga 
haves  3  hovedhåndskrifter:  AM  132  fol.  (o.  1350),  Wolfenbuttel- 
hskr.  (noget  yngre),  samt  en  for  det  meste  tabt  membran,  der 
haves  i  en  papirsaf skrift;  desuden  haves  omkring  10  membran- 
brudstykker (AM  162  fol.),  hvoraf  ét  er  af  en  særlig  betydning  på 
grund  af  dets  alder  (ældre  end  1250);  da  dette  brudstykke  er 
meget  nær  beslægtet  med  teksten  i  AM  132,  har  vi  deri  en  borgen 
for  dennes  ælde,  hvad  der  støttes  af  andre  grunde.  Denne  tekst 
er  i  det  hele  fortrinlig  og  i  bedste  forstand  sagamæssig,  hvorimod 
den  i  Wolf.  gennemgående  er  sammendragen  og  forkortet,  særlig 
med  hensyn  til  den  sproglige  fremstilling.  132s  tekst  er  dog  ikke 
helt  den  ægte,  oprindelige,  men  på  sine  steder  ændret  eller  udvidet. 
Udgave:  1809  med  latinsk  oversættelse,  1886 — 8  (Samfund  til  udg. 
af  gml.  nord.  litt.,  ved  F.  Jonsson),  samt  i  Sagabibliothek  1894  l). 


*)  Ang.  sagaen  henvises  til  følgende  skrifter:  /.  Jdnsson:  Um  Eirik  bloQox 
i  Timarit  hins  isl.  bokm.  fjel.  1895,  H.  Kr.  Fridriksson:  Athugasemd  sst. 
1897,  B.  Af.  Olsen:  Kvæ3i  Egils  gegn  Egilssogu  sst.,  F.  Jdnsson:  Egill 
Skall.  og  Erik  blodøkse,  Vidensk.  Selsk.  Overs.  1903,  B.  Af.  Olsen:  Land- 
nåma  og  Egilss.  Aarbøger  1904,  samme:  Er  Snorri  Sturluson  hofundur 
Egilssogu,  Skirnir  1905,  W.  ti.  Vogt:  Zur  komposition  der  Egilssaga,  kap. 
I — LXVI,   1909,  jfr.  sammes  afhdl.  Egils  haupteslosung,  hvorom  henvises 

Sagaens  hovedperson  er  den  beromte  skjald  Egill  Skallagrims- 
son  (se  I,  473 — 95);  dette  er  udtrykt  i  navnet  og  klart  af  den 
fremherskende  rolle,  han  spiller  deri  fra  barn  af.  Imidlertid  be- 
gynder sagaen  ikke  med  ham,  men  med  bedstefaderen  Ulf,  kaldt 
Kveldulf,  hvis  historie  dog  fortælles  ganske  kort;  den  falder  i  det 
9.  årh.  så  at  sige  helt  og  holdent  for  kong  Haralds  egenlige  ene- 
herredomme i  Norge.  Herefter  følger  sonnen  Skallagrims  historie. 
Både  fader  og  son  udvandrede  til  Island;  undervejs  døde  Kveldulf. 
Udvandringen  havde  sine  særlige  grunde,  nemlig  det  fjendtlige  for- 
hold, der  var  opstået  og  udviklet  mellem  Kveldulf-slægten  og 
kongen. 

Da  Harald  hårfagre  under  sin  landserobring  efterhånden  nær- 
mede sig  Kveldulfs  fylke,  nægtede  denne  i  sin  snæversynethed  at 
drage  imod  ham  udenfor  fylket;  sagaen  vil,  at  grunden  var  en 
fremsynethed  og  anelse  om  kommende  ulykker;  i  virkeligheden 
var  det  en  mangel  på  fællesfølelse  for  staten  som  sådan,  en  lige- 
gyldighed for  det  heles  beståen,  et  slægtmærke,  som  vi  senere 
genfinder  hos  Egill  selv.  Kveldulf  måtte  naturligvis  anerkende 
kong  Haralds  overhojhed,  men  forholdet  blev  fra  først  af  spændt. 
Det  så  ud  til  at  ville  blive  bedre,  da  Kveldulfs  anden  son,  den 
dygtige,  pragtelskende  Torolf,  efter  at  være  hjemkommen  fra 
vikingetog,  sluttede  sig  til  kongen  og  blev  hans  hirdmand,  men 
just  dette  skulde  blive  det  egenlige  ophav  til  konflikten  og  en 
slægts  »saga«.  Forholdene  udvikler  sig  så,  at  Torolf  fæster  bo  på 
Hålogaland,  tildels  som  kongens  lensmand;  han  indvikles  snart  i  en 
arvestrid  med  to  brødre,  efter  sagaens  opfattelse  uægte  sonner  af 
den  mand,  hvis  kone  og  gård  han  havde  arvet.  De  bagvaskede 
Torolf,  der  i  denne  sag  mente  at  have  retten  på  sin  side  og  som  i 
den  yderste  fastholden  ved  sin  ret  åbenbarede  et  andet  slægtmærke, 
der  også  i  hoj  grad  genfindes  hos  Egill,  blev  overfalden  på  sin 
egen  gård  af  kongen  og  dræbt.  Anstifterne  blev  dræbte  af  Ketill 
høng,  der  med  det  samme  udvandrede  til  Island;  også  dette  for- 
tælles udførlig.  At  Torolfs  drab  vilde  føre  til  uforsonligt  fjendskab 
mellem  Kveldulf — Skallagrim  og  kongen,  var  en  selvfølge;  forlig 
mellem  dem  forsøgtes  forgæves.  Ti  da  Skallagrim  i  den  anledning 


til  I.  bd.  483  not.,  A.  Bley.  Eiglastudien  1909  (jfr.  Vogts  anmældelse  heraf 
i  Zs.  f.  deut.  alt.  LUI),  Geo.  Neilson:  Brunanburh  and  Burnswork,  Scott, 
hist  review  1909,  Whistler:  Brunanburh  and  Vinheith  Sagabook  VI,  G.  A. 
Gjessing:  Egilssagas  forhold  til  kongesagaen,  Arkiv  II,  K.  Maurer:  Zwei 
rechtsfålle  1895. 

kom  til  kong  Harald,  fornærmede  han  denne  end  yderligere.  Der- 
efter var  der  ikke  andet  at  gore  end  forlade  Norge.  Efter  at 
Skallagrim  havde  taget  blodhævn  for  Torolf  på  kongens  slægtninge 
og  andre,  sejlede  han  til  Island,  hvor  han  bosatte  sig  for  bestandig. 
Dette  er  det  væsenligste  af,  hvad  de  27  første  kapitler  indeholder. 
Denne  forhistorie  er  af  en  hovedbetydning  for  alt  det  følgende, 
der  kun  med  den  som  baggrund  kan  tilfulde  forstås.  Den  røde 
tråd  er  her  det  bitre  fjendskab  mellem  Kveldulfsslægten  og  den 
norske  herskerslægt,  der  skulde  fortsætte  sig  hele  det  10.  årh. 
igennem.  Ja,  det  var  måske  endogså  på  grund  af  dette  forhold, 
at  Egils  sonneson,  Skule,  kæmpede  på  Erik  jarls  side  i  Svolder- 
slaget  mod  den  norske  konge.  Med  bemærkningen  herom  slutter 
sagaen.  Efter  at  Skallagrims  landnam  på  Island  og  virksomhed  er 
skildret,  hans  giftermål  og  born  nævnede,  dvæles  der  særlig  ved 
hans  to  sonner,  Torolf  og  Egill.  Torolf  foretager  flere  udenlands- 
rejser og  gifter  sig.  Hans  hustru  har  sin  historie;  hendes  herkomst 
og  arveret  efter  hendes  norske  forældre  kommer  til  at  spille  en 
afgorende  rolle  i  Egils  senere  historie.  Efter  Torolfs  fald  i  Eng- 
land, hvor  Egill  også  var  med,  ægtede  han  nemlig  sin  broders  enke. 
Angående  hendes  arv  opstod  der  stridigheder  mellem  Egill  og  de 
nærmeste  norske  arvinger.  Herom  fortælles  der  udførlig,  samt  om 
Egils  forskellige  rejser  til  Norge  og  England,  hvorom  nærmere 
findes  i  1.  bind.  Der  fortælles  nojagtig  om  grunden  til  og  sammen- 
hængen meliem  de  enkelte  rejser.  Egill  underkastede  sig  mange 
farer,  men  overvandt  dem  alle  med  sit  mod  og  snarrådighed,  samt 
ved  sin  gode  ven  Arinbjorns  hjælp.  Mellem  de  enkelte  rejser  får 
sagaforf.  lejlighed  til  at  fortælle  om  Skallagrims  død  og  Egils 
born.  Med  den  sidste  rejse,  der  afsluttes  i  kap.  76,  er  Egils  egen- 
lige saga  ude.  Hvad  der  herefter  fortælles,  handler  om  Egils  born, 
hans  sonners  død  og  hans  gribende  sorg  herover,  samt  om  tilbliv- 
elsen af  hans  to  storre  digte;  fremdeles  om  forholdet  mellem  ham 
og  den  unge  skjald,  Einarr  skåleglam,  og  et  par  skjoldkvad;  det  er 
nogle  ligesom  løsrevne  notitser.  Så  kommer  fortællingen  om  Egils 
hustrus  død  og  hans  sidste  dage,  da  han  levede  på  Mosfell  hos  sin 
s  t  e  datter,  efter  at  have  overladt  sin  faders  gård,  Borg,  til  sonnen 
Torstein.  I  anledning  af  en  strid  mellem  denne  og  en  ondskabsfuld 
nabo  får  Egill  lejlighed  til  endnu  at  vise  sin  gamle  dådskraft  og 
vise  fjenden  på  det  eftertrykkeligste  tilbage.  Sagaen  slutter  med 
at  omtale  Egils  død  og  begravelse,  hvortil  der  endnu  fojes  beret- 
ningen om  den  senere  optagelse  af  hans  ben,  hvorved  vi  så  at 

sige  endnu  engang  stedes  ansigt  til  ansigt  med  den  gamle  kæmpe 
og  får  at  vide,  hvor  tyk  og  hård  hans  hjærneskal  var.  Og  så  slut- 
tes der,  som  ovenfor  bemærket,  med  omtalen  af  Torsteins  son, 
skjalden  og  krigeren  Skule. 

Der  er  en  stor  mængde  karakteristiske  begivenheder,  der  lej- 
lighedsvis omtales,  krigstog  og  rejser  i  Danmark,  Frisland,  Eng- 
land, Norge,  Vermland,  og  en  mængde  interessante  og  ejendomme- 
lige personer,  vi  stifter  bekendtskab  med;  der  er  et  helt  galleri  af 
mænd  og  kvinder  så  at  sige  i  alle  aldre,  der  skildres  på  det  an- 
skueligste.  Vi  får  indblik  i  mange  forskellige  kulturforhold  af  hoj 
betydning.  For  så  vidt  er  sagaen  en  af  de  allerinteressanteste. 

Sagaen  er  et  kunstfuldt  komponeret  hele,  hvor  så  at  sige  alt, 
hvad  der  meddeles,  hænger  logisk  og  pragmatisk  sammen1).  Der 
er  årsagssammenhæng  fra  først  til  sidst  så  klar  og  tydelig,  at  det 
åbenbart  har  været  en  af  forfatterens  hovedopgaver  at  få  den  frem. 
Det  er  lykkedes  ham  i  en  fortrinlig  grad,  ligesom  det  ikke  mindre 


l)  For  de  første  66  kapitlers  vedkommende  har  Vogt  påvist  den  logiske 
sammenhæng;  men  når  han  mener  at  have  påvist  en  forskel  indenfor 
disse  kapitler,  således  at  den  ene  del  er,  hvad  han  kalder  „zweistrångig", 
den  anden  „einstrångig",  og  deraf  drager  slutninger  af  betydende  art,  kan 
jeg  ikke  slutte  mig  til  disse.  Det  skal  tilfojes,  at  han  dog  antager  kun 
én  forfatter  til  det  hele.  Det  er  den  udmærkede  sammenhæng,  der  har 
bevirket,  at  A.  Bley  har  fået  den  idé,  at  sagaen  ikke  er  noget  historie- 
værk, men  digt.  Han  antager,  at  alt  hvad  sagaen  indeholder  om  den  „ældre" 
Torolf  er  opdigtet,  denne  har  aldrig  eksisteret,  at  forholdet  mellem  Egill 
og  Erik-Gunnhild  har  været  venskabeligt  i  det  hele  (dette  på  grund  af 
misforståede  udtryk  i  HofuSlausn),  men  at  Erik  er  bleven  lidt  stødt  på 
Egill  på  grund  af  en  misforståelse  eller  uvenners  misundelse.  Forf.  går 
imidlertid  ud  fra  forudsætninger,  han  selv  laver,  og  ud  fra  moderne 
æstetiske  anskuelser  om  et  digterværk  og  dets  egenskaber  og  opståen. 
Intet  kan  være  forkertere;  og  når  så  forf.  misforstår  ord  og  sætninger 
både  i  poesi  og  prosa,  må  resultatet  blive  derefter.  Hele  bogen  er  efter 
min  mening  en  eneste  fundamental  misforståelse.  Vogt  har  i  sin  anmæl- 
delse  tilbagevist  forf.s  opfattelse  ret  kraftig,  men  har  dog  indrommet  forf. 
for  meget  m.  h.  t.  episoden  om  Ljotr  og  navnlig  Vermlandsrejsen.  Forf. 
tillægger  også  Snorre  —  om  hvem  han  udtaler  de  besynderligste  meninger 
—  forfatterskabet  til  sagaen  og  mener,  at  den  er  forfattet  ret  sent  (efter 
Heimskringla).  Der  kan  ikke  være  tale  om  her  at  komme  nærmere  ind 
på  dette  skrift,  som  må  betragtes  mere  som  digt  end  videnskab;  der  er 
ikke  én  påstand,  der  ikke  virkningsfuldt  kan  afkræftes.  Kun  sporsmålet 
om  Hildiridssonnernes  arveret  kunde  der  diskuteres,  men  sporsmålet  har 
mindre  at  sige,  da  Torolf  må  forudsættes  at  have  været  i  god  tro  m.  h.  t. 
forholdet.     Og  rimeligvis  har  sagaen  fuld  ret  også  på  dette  punkt. 

godt  er  lykkedes  ham  at  gribe  og  skildre  Egils  slægts  væsenligste 
karaktermærker  og  fastholde  dem  anskuelig  og  konsekvent;  sagaen 
er,  kort  sagt,  i  enhver  henseende  fortrinlig.  Vi  ser,  hvorledes  det 
hele  udvikler  sig  på  en  naturlig  måde.  Aldrig  støder  vi  på  en 
uvæntet  overgang  eller  en  umotiveret  handling.  Sagaens  bygning 
er  således  fra  først  til  sidst  et  så  velordnet  hele  som  kun  få  sagaers. 
Det  er  en  ublandet  nydelse  at  læse  den. 

Samme  fortrin  bærer  selve  fremstillingen;  den  er  behersket  og 
jævn,  rolig  ophojet  og  omhyggelig  til  de  mindste  detaljer.  Hertil 
svarer  sproget;  det  er  jævnt  og  regelmæssigt;  ingen  jagen  efter 
effekt  ved  retoriske  midler  udover  hvad  den  almindelige  fortælling 
uvilkårlig  medfører,  og  dog  former  sætningerne  sig  mange  gange 
til  mesterstykker  ved  en  ejendommelig  ordstilling  og  kraftig  sæt- 
ningsbetoning.  Der  findes  enkelte  gange  mindre  væsenlige  uregel- 
mæssigheder. Som  sædvanlig  er  der  hyppig  overgang  fra  indirekte 
til  direkte  tale;  dialoger  er  hyppige  og  ganske  udmærket  formede. 
Som  et  særlig  karakteristisk  eksempel  kan  samtalen  mellem  Egill, 
da  han  vilde  sulte  sig  ihjæl,  og  datteren  Torgerd,  der  erklærede  at 
ville  dø  med  ham,  nævnes. 

Som  ovenfor  antydet  er  det  naturligt,  at  en  saga,  der  om- 
spænder et  så  stort  tidsrum,  omtrent  halvandet  hundred  år,  inde- 
holder en  hel  række  af  personer.  Der  er  for  det  første  slægtens 
fornemste  overhoveder  gennem  4  slægtled;  dernæst  3  norske 
konger,  alle  meget  karakteristiske.  Harald  hårfagre  skildres  na- 
turligvis ikke  synderlig  sympatetisk;  han  er  her  mistænksom  og 
lader  sig  let  overbevise  af  bagtalere;  at  dette  er  historisk,  er  vist 
rimeligt  nok.  På  den  anden  side  er  forf.  heller  ikke  blind  for  de 
mindre  heldige  sider  f.  ex.  ved  Egill;  han  undlader  ikke  at  be- 
mærke, at  hans  drengestreg  blev  dadlet,  og  han  sympatiserer  med 
dadlen.  Af  andre  skildrede  eller  optrædende  personer  kan  særlig 
nævnes  den  elskovssyge  digter,  Olve  hnufa,  en  romantisk  tiltalende 
skikkelse,  de  som  snigmordere  benyttede  skurke,  brødrene  Sigtrygg 
og  Halvard,  de  bagtaleriske  småmænd,  Hildiridssonnerne,  samt 
deres  gamle,  kvindekære  fader,  en  rigtig  type  på  en  gammel  brutal 
bondekakse.  Der  er  fremdeles  mænd  som  den  handlekraftige 
Bjorn,  der  bortfører  den  kvinde,  han  elsker,  ubekymret  om  følg- 
erne, og  den  overmodige  og  frække  Bergonund  og  hans  broder 
Atle.  Ikke  mindst  fortræffelige  og  morsomme  er  de  personer,  Egill 
får  at  gore  med  på  sin  Vermlandsrejse,  den  underfundige  Armod, 
hvem  Egill  behandler  så  hårdt  og  dog  så  fortjænt,  den  brave  bonde 

Torfin,  og  ikke  mindst  den  sære,  kejtede,  men  hjærtensgode  Alf,  — 
og  der  er  mange,  mange  flere,  hver  med  sin  ejendommelige  karak- 
ter; også  bersærker  findes,  men  de  er  af  den  sædvanlige  slags. 

Det  er  i  denne  saga  så  at  sige  udelukkende  mænd,  der  handler. 
Kvinderne  optræder  kun  lejlighedsvis.  Torolfs  og  Egils  hustru, 
hvis  arvesag  spiller  en  så  afgørende  rolle,  er  ellers  uden  nogen  ind- 
flydelse på  begivenhedernes  gang.  Et  stærkere  indtryk  får  vi  af 
Egils  egen  datter  Torgerd.  Desforuden  er  der  kun  to  unge  piger, 
jarledatteren  i  Halland  og  Armods  unge  datter,  men  det  må  siges, 
at  sagaen  giver  os  et  nydeligt  billede  af  dem,  hver  på  sin  måde. 

Forfatterens  interesser  træder  tydelig  frem  i  forskellige 
bemærkninger  angående  oldtidens  skikke,  gamle  genstande,  for- 
hold og  tilstande.  Han  omtaler  dem  med  udførlighed  og  forkærlig- 
hed. Og  det  er  klart,  at  han  i  de  aller  fleste  tilfælde  er  velunder- 
rettet, hvad  enten  han  beskriver  de  økonomiske  forhold  i  Norge  i 
det  9.  årh.,  eller  våben,  retslige  forhandlinger,  holmgang  osv.  Hans 
geografiske  kundskaber  er,  hvad  Island,  særlig  Borgarfjord- 
Myre-egnen  angår,  så  nojagtige  som  vel  muligt;  det  er  klart,  at 
han  må  være  født  og  opdragen  der  på  egnen.  Men  også  hvad 
andre  lande,  særlig  Norge  angår,  er  han  forbavsende  vel  under- 
rettet. Ganske  korrekt  beskriver  han  det  nordlige  Norge  (Fin- 
marken) og  de  tilgrænsende  egne.  Såvidt  ses  kan,  er  hans  beskriv- 
else af  Frisland  i  overensstemmelse  med  de  naturlige  forhold; 
denne  beskrivelse  har  nødvendig  måttet  leve  i  og  med  traditionen. 
I  forbindelse  hermed  kan  man  minde  om  forf.s  fuldstændig  rigtige 
bemærkning  om  jokelflodernes  mælkegrå  farve  i  modsætning  til 
de  norske  elves  farve,  der  var  så  påfaldende  for  Skallagrim  og 
hans  følgere. 

Forfatterens  pålidelighed  er  i  alle  disse  henseender  vist- 
nok uangribelig;  i  det  mindste  har  man  ikke  kunnet  eftervise  hos 
ham  bestemte  fejl.  Dog  er  det  vistnok  mindre  overensstemmende 
med  de  virkelige  forhold,  når  han  omtaler  ninakefli  (se  ovf.  s.  243). 
Derimod  er  der  al  sandsynlighed  for,  at  forf.s  beskrivelse  af  den 
gamle  norske  rettergang  (i  Gulating)  er  rigtig;  den  kan  han  dog 
ikke  have  konstrueret  selv,  men  må  have  modtaget  den  sammen 
med  traditionens  øvrige  indhold. 

Sagens  pålidelighed  kan  i  det  hele  siges  at  være  uan- 
gribelig. Der  findes  enkelte  fejl  som  sammenblandingen  af  et 
slag  92()  i  England  med  Brunanburgslagct  (937);  Erik  blodokses 
fald  sættes  for  tidlig,  under  Adelstens  første  —  istedenfor  anden  - 

eftermand;  men  her  er  der  tale  om  ikke-nordiske  begivenheder. 
Fremdeles  er  det  umuligt,  at  Egill  har  digtet  et  vers  3  år  gammel; 
her  —  og  andre  steder  —  er  der  kommet  nogle  senere  digtede  vers 
til.  I  øvrigt  kan  herom  henvises  til  den  kritiske  udgave,  fortalen 
og  I.  bind. 

Ligeså  sikkert  som  det  er,  hvor  forf.s  hjemstavn  er  at  søge, 
ligeså  vanskeligt  er  det  med  bestemthed  at  sige,  til  hvilken  stand 
han  har  hørt.  Af  sagaens  hele  art  og  beskaffenhed  er  det  klart,  at 
han  må  have  været  en  ualmindelig  dygtig  og  begavet  mand  med 
alsidige  kundskaber.  At  han  har  været  en  gejstlig  er  muligt,  men 
der  er  ikke  meget,  der  viser  det.  Han  meddeler  ganske  vist,  at 
England  var  et  kristent  land,  at  Egill  og  hans  ledsagere  derfor 
måtte  lade  sig  primsigne  der,  samt  at  Grim  på  Mosfell  antog 
kristendommen,  og  at  Tordis  lod  Egils  ben  flytte  til  den  kirke, 
han  lod  bygge.  Men  intet  af  alt  dette  har  en  sådan  karakter,  at  det 
forudsætter  en  gejstlig  forfatter;  det  er  almindeligt  historisk  stof. 
Derimod  kunde  bemærkningen  om  Adelsten  i  kap.  50,  at  han  var 
»vel  kristen,  hvorfor  han  kaldtes  den  trostærke«,  samt  den  om 
Torstein  Egilsson  i  kap.  87,  at  »han  var  en  trostærk  mand  og 
religiøs«,  have  noget  at  betyde  for  forfatterens  formentlige  stand. 

Forfatterens  kilder  er  ikke  vanskelige  at  påvise.  Der  har 
for  det  første  været  meget  rige,  tildels  til  Egils  vers  knyttede 
bygde-  og  slægts-traditioner  om  Egill  og  hans  forfædre1).  Disse 
traditioner  har  han  omhyggelig  samlet  og  ordnet;  i  dem  har  der 
været  mange  tilknytninger  til  den  norske  kongehistorie.  Forf.  har 
imidlertid  ikke  ladet  sig  noje  med  den  mundtlige  tradition  og  Egils 
dertil  knyttede  og  traditionen  kontrollerende  vers  og  digte  z),  men 
har  også  haft  skrevne  kilder,  hvad  vi  ellers  sjælden  er  istand  til  at 
påvise  for  en  gammel  slægtsagas  vedkommende.  Denne  skrevne 
kilde  har  været  en  Norges  historie,  eller  i  det  mindste  en  saga  om 
kong  Harald  hårfagre,  Erik  blodøkse  og  Hakon  den  gode,  samt 
digte  om  disse  konger.  Denne  kilde  antyder  forf.  udtrykkelig 3) ; 
man  kan  da  også  helt  igennem  følge  et  uddrag  af  denne  kilde4). 


:)  Henvisninger  til  denne  kilde  forekommer  dog  sparsomt  f.  ex.  s.  287,  292. 

2)  Der  er  i  virkeligheden  intet  modsætningsforhold  her  tilstede  i  det  hele  og 
store,  således  som  nogle  forskere  har  villet.  M.  h.  t.  H6fu3lausn  kan  jeg 
henvise  til  min  afhandling. 

3)  S.  6  (en  fremstilling  af  Haralds  landserobring),  279  (Hakon  d.  godes  saga 
og  digte  om  ham),  117  (digte  om  Erik  blodøkse). 

•*)  Kap.  26,  36,  57  (s.  198),  59  (s.  212),  70  (s.  256),  s.  279,  287-8,  289. 

Denne  kongesaga  er  ikke  identisk  med  Snorres,  men  har  vistnok 
været  en  af  hans  kilder1),  og  har  tildels  berot  på  Åres  ældre  lsl. 
bok.  Der  findes  enkelte  afvigelser  fra  Heimskringla,  men  de  er  af 
mindre  væsenlig  betydning.  Hvad  der  derimod  for  Egilssaga  og 
dens  forf.  er  af  vigtighed,  er  den  kunst,  hvormed  de  enkelte  op- 
tagne stykker  af  kongesagaen  er  indarbejdede  i  teksten,  således 
at  kun  det  nødvendigste  medtages,  samt  det  skarpe  blik  for  histor- 
isk sammenhæng  og  historisk  sandhed,  forf.  viser  i  således  at 
sammenvæve  Egils  og  hans  forfædres  historie  med  de  norske 
kongers  saga;  det  er  først  denne  sammenvævning,  der  tilfulde  be- 
lyser Egils  saga  og  hans  karakter  og  giver  den  nødvendige  bag- 
grund derfor.  Her  viser  sig  forf.s  storste  snille  og  talent,  så  meget 
mere,  som  ingen  saga  heri  kan  måle  sig  med  Egilssaga.  Den  er 
for  så  vidt  enestående.  I  overensstemmelse  hermed  er  sagaens  for- 
bavsende nojagtige  tidsregning  eller,  rettere  sagt,  de  antydede  tids- 
forhold. Det  er  temmelig  let  med  nogenlunde  sikkerhed  at  be- 
stemme de  enkelte  årstal.  At  der  hersker  endel  usikkerhed  for  det 
9.  og  den  første  del  af  det  10.  årh.s  vedkommende  er  ikke  påfald- 
ende. Sagaen  stemmer  ret  godt  med  andre  kilder,  undtagen  den 
kronologisk  forvirrede  Laxdæla.  For  blot  at  nævne  ét,  men  ganske 
ejendommeligt  tilfælde.  Arnvid  jarl  i  Vermland  nævnes  i  Njåla 
kap.  5  og  forudsættes  at  være  fordreven  derfra  (her  urigtig:  det 
østre  Gotland)  tilligemed  sin  son  Atle.  I  Egilss.,  hvoraf  Njåla  er 
uafhængig,  flygter  Arnvid  ganske  rigtig  omtrent  10  år  for  den  be- 
givenhed, Njåla  omtaler. 

Et  andet  og  vigtigt  sporsmål  møder  os  her,  forholdet 
til  L  a  n  d  nå  m  a.  I  Egilss.  findes  der  ikke  slægtregistre  af  den 
art,  at  de  skulde  vise  nogen  forkærlighed  for  sådanne  fra  forf.s 
side.  I  det  hele  stemmer  Ldn.  og  Egilss.  med  hinanden.  I  Ldn. 
nævnes  en  broder  til  Skallagrim,  som  sagaen  ikke  kender;  han  har 
ingen  rolle  spillet  for  dens  begivenheder.  I  fortalen  til  udg.  1886 — 8 
er  hele  sagen  behandlet  med  det  resultat,  at  sagaen  i  det  mindste 
ikke  kan  have  benyttet  Ldn.  Det  er  der  også  antaget,  at  heller 
ikke  det  omvendte  var  tilfældet.  Efter  en  fornyet  undersøgelse, 
også  af  Ldn.s  hele  tilblivelse,  må  det  dog  antages,  at  det  er  denne, 
der  har  benyttet  et  hdskr.  af  Egilss.  og  et,  der  tilhørte  W-klassen. 
De  afvigelser,  der  findes,  kan  dels  bero  på  Ldn.-forfatterens  bedre 
genealogiske  viden  på  et  par  underordnede  punkter,  dels  på  et 


i)  Se  G.  A.  Gjessing:  Arkiv  II,  289  ff.  samt  fort.  udg.  1886-8,  LXXIV  ff. 

mindre  nojagtig  foretaget  uddrag  af  sagaen,  således  som  forholdet 
viser  sig  at  være  også  for  Eyrbyggjas  vedkommende.  På  samme 
måde  som  her  o:  Ldn.  I,  kap.  18 — 20,  synes  sagaen  også  at  være 
benyttet  i  stykket  om  Ketil  høng  (V,  3  f.) x). 

Dette  forhold  har  atter  stor  betydning  for  sagaens  alder. 
Den  må  i  alle  tilfælde  være  ældre  end  den  bearbejdelse  af  Ldn., 
der  ligger  til  grund  for  Styrmers  bearbejdelse,  altså  ældre  end  o. 
1230 — 40.  Herved  føres  vi  tilbage  til  tiden  ved  1200  eller  ikke  ret 
meget  senere.  Hermed  stemmer  det  ældste  håndskrift-brudstykkes 
alder.  Men  den  kan  godt  være  noget  ældre  end  1200  a).  I  den  ret- 
ning peger  henvisningen  i  kap.  86  til  en  udtalelse  af  præsten  Skapte 
Torarinsson,  der  kaldes  en  »vis  mand«,  angående  Egils  opgravede 


!)  Prof.  B.  M.  Olsen  har  i  sin  ovf.  nævnte  afhdl.  om  forholdet  mellem  Land- 
nåma  og  Egilss.  villet  hævde,  at  sagaens  fremstilling  af  Skallagrims  land- 
nam  gik  ud  på,  at  gore  dette  for  stort;  de  sande  grænser  for  landnamet 
skulde  findes  i  Melabok.  Denne  forstørrelse  af  landnamet  skulde  bero 
på  forfatterens  politiske  tendenser,  og  denne  skulde  være  Snorre  Sturlu- 
son  selv,  for  hvem  det  skulde  have  haft  interesse,  at  gore  landnamet  så 
stort  som  muligt.  Det  er  nu  ikke  let  at  se,  hvad  de  forholdsvis  små 
stykker  landområde,  det  drejer  sig  om,  kunde  have  betydet  for  Snorre, 
eller  overhovedet  for  nogen  som  helst.  Det  hele  beror  sikkert  på  et 
fejlsyn.  Det  må  kortelig  omtales  her.  Efter  Egilss.  når  landnamet  fra 
Hafnarfjoll  o:  Andakilså,  på  den  sydøstlige  side  af  Hvitå,  op  til  Grimså, 
og  på  den  vestlige  side  af  Hvitå  og  dennes  biflod  Nor5rå  til  „Selal6n 
og  Borgarhraun  i  det  øvre".  Herefter  kan  der  kun  være  tale  om  en  smal 
strimmel  land  vest  for  Hitå,  således  at  denne  praktisk  talt  kan  betragtes 
som  vestgrænsen;  der  er  ikke  tale  om,  at  hele  landet  mellem  Hitå  og 
Kaldå  er  ment;  Selalon  selv  og  egnen  omkring  og  op  derfra  har  ikke  hørt 
til  landnamet;  Borgarhraun  er  uden  tvivl  det  senere  såkaldte  Barnaborgar- 
hraun,  men  ikke  Eldborgarhraun.  Efter  Melabok  skulde  landnamet  have 
nået  fra  Nordrå  til  Hitå;  hermed  må  naturligvis  være  ment,  at  den  nederste 
del  af  Hvitå  også  må  have  dannet  østgrænsen.  Forskellen  m.  h.  t.  vest- 
grænsens angivelse  bliver  ganske  minimal  og  betydningsløs,  medens  det 
på  østgrænsen  drejer  sig  om  det  forholdsvis  lille  stykke  land  mellem 
Andakilså  og  Grimså;  hvilken  politisk  betydning  dette  land  kan  tænkes 
at  have  haft,  er  det  mig  umuligt  at  indse.  Jeg  er  mest  tilbojelig  til  at 
tro,  at  dette  stykke  land  er  fra  først  af  blevet  regnet  til  landnamet,  fordi 
Grim  den  håløgske,  der  fik  det,  var  så  noje  knyttet  til  Kveldulf  og  Skalla- 
grim.  Ifg.  sagaen  er  han  Kveldulfs  skipveri,  og  havde  været  en  god, 
gammel  ven  af  ham.  Sporsmålet  er  af  ringe  betydning  og  slet  ingen  for 
hvem  der  er  sagaens  forfatter.  Dette  har  både  Vogt  og  naturligvis  Bley 
ganske  overset. 

2)  Henvisningen  til  sagaen  i  Bjarnarsaga  (Boers  udg.)  s.  3,  anm.,  er  naturligvis 
uden  betydning. 

hjærneskal,  som  han  selv  havde  set.  Det  ser  ud,  som  om  der  her 
foreligger  en  henvisning  til  en  bestemt  hjemmelsmand,  forf.  selv 
har  talt  med.  Denne  Skapte  levede  efter  1143,  hvor  længe  vides 
ikke.  Mod  denne  aldersbestemmelse  strider  ikke,  at  der  findes  ord 
som  buklari  og  iustan  (i  hds.  M) ;  de  skyldes  sikkert  afskrivere. 

Uagtet  de  påviselige  fejl  er  og  bliver  sagaen  et  mesterstykke 
i  alle  henseender,  en  af  den  islandske  historieskrivnings  dygtigste 
og  eleganteste  frembringelser,  et  modent  produkt  af  sagatidens 
modneste  tidsrum,  tiden  ved  og  efter  år  1200.  Efter  midten  af  det 
13.  årh.  vilde  en  saga  som  denne  være  utænkelig.  Den  er  blandt 
de  isl.  slægtssagaer,  hvad  Heimskringla  er  blandt  de  norske  konge- 
sagaer. B.  M.  Olsen  har  (i  sin  afhdl.  om  Landn.  og  Egilss.)  søgt 
at  bevise,  at  netop  Snorre  er  forfatteren  (hvad  også  Bley  har  villet 
godtgøre1).  B.  M.  Olsen  har  fremført  forskellige  grunde  der- 
for, deriblandt  for  det  første  sagaens  »udvidelse  af  landnamet«; 
denne  grunds  uholdbarhed  er  her  påvist.  Mere  har  det  at  sige,  at 
der  findes  paralleller  mellem  sagaen  og  Heimskringla.  Disse  har 
Gjessing  (og  jeg)  forklaret  som  beroende  på  en  fælles  kilde,  og 
dette  slutter  B.  M.  Olsen  sig  også  til.  Men  han  mener  ikke  desto 
mindre,  at  forf.  er  den  samme.  De  afvigelser,  der  findes  mellem 
sagaen  og  Hkr.,  skulde  så  bero  på,  at  Snorre  senere  havde  rettet 
den  oprindelige  fællestekst  på  grund  af  et  dybere  studium.  Dette 
må  man  nu  være  overmåde  varsom  med,  ti  afvigelserne  gælder 
sådanne  ting  af  ret  underordnet  art,  hvorom  Snorre  ikke  kunde 
komme  til  nærmere  klarhed.  At  henvise  til,  at  han  i  Hkr.  på  en- 
kelte punkter  (især  i  indledningen  til  den  særskilte  Olafssaga)  har 
afvigende  fremstillinger,  hjælper  ikke,  ti  disse  fremstillinger  be- 
ror snarest  netop  på  forskellige  kilder,  Snorre  til  forskellige  tider 
har  benyttet.  Henvisningen  til  Snorres  tidsregning  som  en  kom- 
bination af  Sæmunds  og  Åres  er  af  endnu  ringere  betydning,  al  den 
stund  det  er  ganske  usikkert,  eller,  rettere  sagt,  ubevisligt,  at  der 
har  været  nogen  forskel  på  Åres  og  Sæmunds  tidsregning  i  det 
hele.  Der  kan  ikke  her  være  tale  om  at  gennemgå  sagen  nærmere 
i  dens  enkeltheder.  Kun  skal  bemærkes,  at  B.  M.  Olsen  henfører 
sagaen  til  Snor  res  Borg-ophold,  tiden  1200 — 06;  men  netop  dette 
gor  det  hojst  usandsynligt,  at  Snorre  skulde  være  forfatteren;  et 
sådant  arbejde  af  en  mand  i  tyverne  vilde  det  være  urimeligt  at 
forudsætte  (en  henvisning  til  Sofokles  er  ikke  synderlig  virknings- 


J)  Og  hertil  har  Niedner  sluttet  sig  i  overs,  i  Thule. 

fuld).  Det  skal  i  denne  forbindelse  bemærkes,  at  der  ikke  fore- 
ligger den  fjærneste  grund  til  at  antage;  at  Snorre  har  beskæftiget 
sig  med  »de  norske  kongers  sagaer«  før  efter  sit  Norgesophold 
1218 — 20,  og  forstudier  i  dette  tidsrum  er  der  intet  der  viser.  Tvært- 
imod. Snorres  undersøgelse  f.  ex.  af  norske  lokaliteter  var  sikkert 
minimal.  Trods  alt  kunde  det  være  lokkende  at  antage,  at  Snorre 
er  forfatteren,  men  noget  bevis  eller  blot  sandsynlighedsbevis  her- 
for kan  ikke  siges  at  være  leveret. 

Gunnlaugs  saga  ormstungu.  Denne  saga  findes  i 
et  hdskr.  i  Stockholm  18,4  °  mbr.  (o.  1350)  og  i  AM  557,4  °  (ufuld- 
stændigt) fra  15.  årh.  I  det  sidstnævnte  hdskr.  er  teksten  forkortet 
og  i  det  hele  dårligere;  det  første  hdskr.  er  heller  ikke  fejlfrit. 
Bægge  stammer  de  fra  et  og  samme  hdskr.  fra  omkr.  1300  1).  Når 
Sth. -hdskr.  i  overskriften  siger,  at  sagaen  er  skrevet  »efter  hvad 
Are  præst  den  frode  har  sagt«,  er  dette  uden  al  betydning,  se  ovf. 
s.  351.  353.  Kritisk  udgave  i  Islendinga  sogur  II,  1847  og  ved  F. 
Jonsson  1916  (Samfund  osv.) 2). 

Sagaens  indhold  er  ovenfor  (283 — 85)  meddelt,  og  dens  for- 
trinlige og  helstøbte  komposition  belyst;  naturligvis  er  der  bortset 
fra  åbenbare  interpolationer.  Den  slutter  sig  i  sammensætning  og 
fremstilling  nær  til  Egilssaga.  Hvad  indholdet  angår,  fortælles 
intet,  der  er  usandsynligt  og  intet,  som  ikke  står  i  den  bedste  over- 
ensstemmelse med  andre  kilder,  når  undtages  den  uvæsenlige  af- 
vigelse fra  Ldn.,  at  Gunnlaugs  bedstemoder  i  denne  kaldes  Tor- 
bjorg,  i  sagaen  derimod  Torgerd;  navnet  forekommer  kun  én  gang 
og  beror  snarest  på  en  sædvanlig  afskriverfejltagelse  eller  fejllæs- 
ning. Alt  fortælles  i  en  rigtig  og  god  tidsorden,  og  dog  har  forfat- 
teren ikke  i  alle  måder  været  på  det  rene  med  den  rigtige  tids- 
regning. Således  lader  han,  forresten  som  andre  isl.  forfattere, 
Knud  d.  store  og  ikke  Sven  tveskæg  være  konge  1008;  men  dette 
er  uden  al  betydning  for  den  øvrige  saga.     I    overensstemmelse 


a)  I  bægge  findes  stykket  om  Auduns  festargarms  død  og  citeres  Laxdoela, 
hvilket  er  uden  betydning  for  sagaen.  I  bægge  findes  en  sammenligning 
mellem  stærke  mænd  samt  tingforsamlinger.  Det  er  en  bearbejders 
antikvariske  interesser  og  smag  fra  tiden  omkr.  1300. 

2)  Om  sagaen  se  B.  M.  Olsen:  Om  Gunnlaugssaga  ormstungu,  i  Vidensk. 
Selsk.  skr.  7  r.  Hist.-fil.  afd.  II,  1  (1911),  min  afhdl.  i  sammes  Oversigt 
1915:  Topogr.  beskrivelser  i  sagaerne  og  deres  betydning,  jfr.  Skirnir 
1915;  v.  Eeden:  De  overlevering  van  de  Hallfre5arsaga  1919,  s.  94  f. 

hermed  —  og  det  er  vigtigere  —  siges  der,  at  Skapte,  der  blev  lov- 
sigemand  1004,  »endnu«  var  lovsigemand  1006.  Forf.  forudsætter 
en  længere  afstand  i  tid  end  der  i  virkeligheden  var,  og  dette  er  let 
forståeligt. 

At  de  fortalte  begivenheder  i  alt  væsenligt  er  rigtige,  d.  v.  s. 
historiske,  er  der  ingen  grund  til  at  betvivle;  de  lider  ikke  af  nogen 
indre  usandsynlighed  i  og  for  sig,  selv  om  man  kunde  formode,  at 
et  og  andet,  f.  ex.  fortællingen  om  Hrafns  og  Gunnlaugs  sidste 
kamp  var  noget  romantisk  udsmykket.  Det  må  nu  betragtes  som 
afgjort,  at  den  sidste  kamp  fandt  sted  nærved  grænsen  mellem 
Sverrig  og  Norge;  der  er  påvist  en  lokalitet,  som  på  det  nojeste 
svarer  til  sagaens  beskrivelse.  B.  M.  Olsens  opfattelse  heraf  må 
betragtes  som  modbevist.  Hans  opfattelse  af  sagaens  tilblivelses- 
måde  og  sene  affattelse  kan  ikke  betegnes  som  begrundet;  se 
herom  indledningen  til  udg.  1916.  Drommene  i  kap.  11  og  13  er 
blomstre,  opvoksede  af  traditionens  muld. 

Sagaens  kilder  er  naturligvis  først  og  fremmest  traditi- 
onen1); og  dernæst  Gunnlaugs  og  Hrafns  vers;  de  anførte  vers  er 
sikkert  alle  ægte  (jfr.  I,  558 — 60)  ~).  Fremdeles  har  forf.  været  så 
heldig,  at  have  en  med  Gunnlaugr  samtidig  skjalds  digt  (arvekvad, 
Tord  Kolbeinssons,  I,  562)  om  Gunnlaugr;  heraf  anføres  et  vers. 
Det  er  også  en  borgen  for,  at  medbejlernes  sidste  kamp  i  alt  væsen- 
ligt er  rigtig  skildret.  Sagaen  har  således  haft  usædvanlig  gode 
kilder  at  øse  af;  dens  optegner  eller  forfatter  søger  da  også  at  gore 
det  så  indlysende  som  muligt  for  læseren,  at  hvad  der  fortælles  er 
rigtigt,  netop  der,  hvor  man  kunde  nære  sine  tvivl.  Udtrykkelig 
siges  det,  at  de  mænd,  som  Erik  jarl  gav  Gunnlaugr  som  ledsagere, 
af  denne  fik  befaling  til  ikke  at  blande  sig  i  kampen,  for  »bagefter 
at  kunne  fortælle  derom«.  Det  er  altså  disse,  fra  hvem  den  mundt- 
lige tradition  om  .kampen  stammer. 

Personskildringen  er  fortrinlig  og  bærer  vidne  om  fin  psyko- 
logisk opfattelse  af  første  rang.  Hele  fremstillingen  svarer  hertil. 
Der  er  tilbojelighed  for  dialoger  af  lignende  art  som  Egilssagas. 

At  sagaen  er  oprunden  i  Borgarfjorden  er  hævet  over  enhver 
tvivl.  Den  er  stedkjendt  overalt  (jfr.  betegnelsen  af  Grindavik  suSr 
o:  på  sydlandet,  syd  for  dens  skueplads).  Det  er  også  her  klart,  at 


!)  Jfr.  „det  er  de  fleste  mænds  udsagn"  s.  248. 

2)  I  traditionen   er  et  af  Kormaks  vers  (sagaens  v-  3)  blevet  tillagt  Gunn- 
laugr, noget,  der  ellers  yderst  sjælden  forekommer. 

det  er  bygdetraditioner,  der  nojagtig  er  samlede  og  gengivne.  Den 
udviser  antikvariske  interesser  tilfælles  med  Egilssaga l)  og  har, 
ligesom  denne,  interesse  og  ærbødighed  for  digtekunsten.  Det  er 
åbenbart  i  medfør  heraf,  at  det  særlig  om  Helgas  sidste  mand,  Tor- 
kel, udtrykkelig  fremhæves,  at  han  var  »en  god  digter«,  for  at  han 
i  læserens  ojne  ikke  skulde  behøve  at  stå  altfor  langt  tilbage  for 
Gunnlaugr  og  Hrafn  i  åndelig  idræt.  Her  kan  man  også  minde  om 
den  uovertræffelige  og  morsomme  karakteristik,  Gunnlaugr  og 
Hrafn  giver  af  hinanden  i  svenskekongens  hal. 

At  f orf .  er  en  gejstlig,  i  hvert  fald  religiøs,  mand  synes  at 
måtte  antages.  Han  udtaler  som  sin  mening,  at  kristendommens 
indførelse  er  den  »bedste  tidende,  der  er  sket  her  i  landet«.  Han 
undlader  ikke  at  udtrykke  »folks«,  d.  v.  s.  også  sin,  afsky  for 
borns  udsættelse,  og  han  glemmer  ikke  at  meddele,  at  Gunnlaugr, 
for  han  udåndede,  fik  »al  tjæneste  af  en  præst«,  o:  dødssakra- 
rnentet,  samt  at  han  begravedes  ved  kirken  i  Levanger.  Også 
Helgas  begravelse  »ved  en  kirke«  fortælles.  Navnlig  dette  er  af 
betydning.  Hele  fremstillingen  vidner  om  en  velgørende,  religiøs- 
mild ånd  uden  nogen  overspændthed  og  uden  nogen  som  helst 
religiøse  udbrud. 

Denne  forfatter-egenskab,  samt  hele  fremstillingen  og  stilen 
passer  på  den  tid,  som  Egilssaga  er  bleven  til  i,  d.  v.  s.  den  sidste 
del  af  det  12.  årh.  Der  er  intet  som  helst,  der  fører  til  at  antage 
en  meget  yngre  tilblivelse.  Traditionen,  som  den  fremtræder  i 
sagaen,  synes  lidet  forstyrret,  og  det  taler  for  sagaens  hoje  alder. 

Bjarnar  saga  hitdælakappa.  Af  hdskrr.  haves  to 
skindblade  i  AM  162  fol.  fra  den  sidste  del  af  det  14.  årh.  Dernæst 
haves  en  papirsafskrift  fra  17.  årh.,  AM  551  da,  4°  (jfr.  Rasks 
saml.  28  d),  men  begyndelsen  (kap.  1 — 4,  beg.  af  5)  mangler  her; 
desuden  er  der  en  storre  lakune  midt  i  sagaen  (slutn.  af  kap.  14) ; 
denne  afskrift  —  og  alle  andre  —  stammer  fra  den  skindbog,  hvor- 
til de  to  bevarede  blade  hørte;  de  grunde,  dr.  Boer  i  sin  udgave 
anfører  for  det  modsatte,  er  utilstrækkelige;  det  er  små  stilistiske 
afvigelser,  der  kun  er  afskriverændringer  og  som  sådanne  uden 
betydning.  Sagaens  oprindelige,  ægte  begyndelse  er  desværre  tabt. 


!)  Gamle  skikke  som  borns  udsættelse  kap.  3,  „lov  i  den  tid",  o:  holm- 
gangsloven  s.  255,  257,  jfr.  258,  hvor  holmgangens  afskaffelse  på  Island 
rigtig  skildres. 


—  417  —  [425-426] 

Tabet  erstattes  dog,  i  det  mindste  delvis,  derved,  at  en  bearbejd- 
else af  Olaf  d.  helliges  saga  (Bæjarbok,  AM  73  fol.)  har  optaget 
sagaens  omtrent  10  første  kapitler.  Dette  stykke  er  dog  ikke  en 
ligefrem  afskrift  af  den  oprindelige  saga,  men  en  efter  Olafssagaen 
tillæmpet,  navnlig  forkortet  tekst  (jfr.  redaktorens  egen  bemærk- 
ning s.  4  s-io  —  Boers  udg.  —  om  udeladelsen  af,  hvad  der  ikke 
tilhører  denne,  o:  Olafs,  saga.  Der  er  således  forskellige  vanske- 
ligheder tilstede  ved  den  kritiske  undersøgelse  og  bedommelse  af 
sagaen.  Kritisk  udg.  af  Boer  1893,  der  i  sin  indledning  har  be- 
handlet de  fleste  sagaen  vedrørende  sporsmål  på  en  i  det  hele  til- 
fredsstillende måde1). 

Sagaens  indhold  er  tidligere,  I,  496 — 99,  jfr.  561—62,  kortelig 
meddelt,  hvortil  der  henvises.  Enkelte  partier  er  af  særlig  inter- 
esse, f.  ex.  det,  der  indeholder  fremstillingen  af  Bjorns  ophold  hos 
modstanderen  Tord  Kolbeinsson,  deres  gensidige  nidvisedigtning, 
forligsmødet  desangående,  behandlingen  af  Tords  udsendinge  m,  m., 
Torstein  Kuggasons  ophold  hos  Bjorn  under  uvejret,  samt  og  ikke 
mindst  Oddnys  sorg  efter  Bjorns  død.  De  forskellige  karakterer 
er  godt  og  konsekvent  skildrede.  Bjorn  er  den  brave,  uforfærdede 
mand,  der  bliver  grovelig  forurettet  af  Tord,  og  desuagtet  lader 
denne  slippe  med  livet,  i  steden  for,  da  lejlighed  gaves  dertil,  at 
dræbe  ham.  Tord  skildres  derimod  som  den  underfundige,  lidet 
noje  regnende  person,  hvis  hele  optræden  er  præget  af  noget  util- 
talende; at  han  benytter  stimænd  er  under  sådanne  omstændig- 
heder ikke  påfaldende.   Hvorvidt  dette  billede  er  historisk  rigtigt, 


i)  I  Arkiv  XXXVII  (1920)  har  W.  H.  Vogt  offenliggjort  en  udførlig  afhdl.  om 
sagaen.  Han  går  her  særlig  ud  fra  sagaens  løse  vers  og  søger,  på 
grundlag  af  deres  forhold  til  sagaens  prosa,  at  udrede  dennes  tilblivelse. 
Han  mener  at  kunne  skælne  mellem  forskellige  lag,  og  særlig  mellem  hvad 
der  er  eller  kan  være  gammel  folkelig  overlevering  og  hvad  der  bærer 
vidne  om  og  præg  af  en  „frit  dannende  og  frit  skabende  forfatter"  (s.  63). 
Hvad  dette  sidste  angår,  mener  jeg,  er  forf.  gået  alt  for  vidt;  hvad  han 
mener  tyder  på  en  sådan  forfatter,  kan  lige  så  godt  henføres  til  over- 
leveringen; denne  kunde  selvfølgelig  også  indeholde  modsætninger,  og 
den  „ein-  og  zweistrångigkeit",  som  forf.  tillægger  så  stor  en  betydning, 
er  for  mig  lidet  værdifuld  for  en  sagas  tilblivelse.  Forf.s  opfattelse  er  på 
mange  punkter  nærbeslægtet  med,  hvad  Heusler  kalder  „læren  om  en 
bogprosa".  Desuden  findes  nogle  misforståelser,  der  ikke  altid  er  helt 
uden  betydning  (hans  opfattelse  af  ranglet  s.  33,  af  nævnelsen  af  systr: 
jfr.  betegnelsen  „verriicktheit"  s.  50  osv.). 
Finnur  Jénsson.    II.  27 

er  vel  tvivlsomt;  men  vi  har  på  den  anden  side  ingen  midler  til  at 
påvise  dets  skævhed,  hvis  der  foreligger  en  sådan.  Under  alle 
omstændigheder  må  det  anses  for  sikkert,  at  Tord  overfor  Bjorn 
har  båret  sig  mindre  hæderligt  ad,  da  han  skulde  røgte  Bjorns 
ærinde  og  selv  ægtede  dennes  elskede,  »øfaklen«  Oddny.  Denne 
skildres  meget  sympatetisk,  og  gribende  er  hendes  stille  sorg 
malet.  Hendes  trofasthed  mod  Bjorn  var  storre  end  hendes  ægte- 
skabelige troskab  mod  Tord,  med  hvem  hun  nødig  var  bleven  gift 
ligesom  Helga  med  Hrafn;  disse  to  kvindekarakterer  ligner  noget 
hinanden,  dog  står  Helga  hojere  i  uplettet  renhed  og  sjælelig  hoj- 
hed.  Af  andre  personer  er  der  særlig  grund  til  at  udpege  høv- 
dingen Torstein  Kuggason,  der  først  er  Bjorns  modstander,  men 
som  senere  bliver  hans  ven  og  fører  drabssagen  efter  ham.  Skild- 
ringen af  hans  ophold  hos  Bjorn  er  fortrinlig  og  enestående. 

Sagaens  komposition  er  ikke  uden  ujævnheder;  den  frembyder 
en  vis  anekdotemæssig  ophobning  af  enkeltbegivenheder  l) ;  et  så 
gennemtænkt  og  fastbygget  hele  som  Egilss.  og  Gunnlaugss.  har 
sagaen  aldrig  været.  Fremstillingen  er  jævn  og  naturlig;  stilen 
ligeså 2),  men  temmelig  farveløs.  Bjorns  beskrivelse  kommer  først 
s.  66,  uden  at  man  egenlig  kan  se,  hvorfor  den  står  netop  der;  da 
er  beskrivelsen  af  Egill  i  sagaen  om  ham  ganske  anderledes  kunst- 
nerisk anbragt.  Når  Åsgrimr,  Bjorns  broder,  først  findes  nævnt  s. 
"72,  har  dette  mindre  at  sige,  da  sagaen  har  en  så  stor  lakune. 

De  fortalte  begivenheder  synes  i  det  hele  at  være  troværdige 
eller  i  det  mindste  ikke  unaturlige.  Der  findes  dog  endel  ting,  der 
åbenbart  er  udsmykninger  og  tildigtning;  således  den  korte  med- 
delelse om  den  flyvende  drage,  Bjorn  dræber  i  udlandet,  et  side- 
stykke til  Torkel  haks  bedrift  i  Njåla.  Endvidere  er  fortællingen 
om  Bjorns  bedrifter  i  Rusland  åbenbart  udsmykket,  skont  der 
utvivlsomt  ligger  noget  historisk  til  grund  derfor  (Boer  s.  XXI — II). 
I  alt  fald  er  navnet  Kaldamar  (en  kæmpe  i  Rusland)  lavet  af  den 
isl.  tradition  eller  opstået  ved  en  misforståelse  af  sagaens  vers  30, 
hvor  sværdet  Mæringr,  der  siges  at  have  tilhørt  den  fældede 
kæmpe,  kaldes  Kaldamar  snautr,  men  dette  er  et  gammelt  poetisk 


!)  Jfr.  herom  Vogts  afhdl. 

2)  Uheldig  er  vendingen  s.  3822:   „Jeg  har  en  son  her,  som  hedder  Torfin"; 

dette  er  en  kones  ord  til  Bjorn,  som  er  hans  faster  og  hvem  han  besøger. 

Bjorn   måtte   naturligvis   meget  godt   kende   sin  fætter.     Det  er  forf.,  der 

her  glemmer  situationen. 

sværdnavn  i  almindelighed1).  Navnet  er  tillige  opstået  ved  tanken 
på  det  russiske  navn  Valdamarr;  en  konge  af  det  navn  nævnes 
også  i  sagaen,  og  dette  stemmer  med  historien;  det  er  Valdemar 
d.  store,  død  1015,  der  menes  a).  I  de  her  nævnte  tilfælde  er  der 
tale  om  ikke-nordiske  begivenheder.  Det  er  urigtigt,  når  Bjorns 
fosterfader  på  Borg  kaldes  Skule  i  steden  for  Torstein  (Egilsson) ; 
men  Skule  har  været  eller  kunde  kaldes  hans  fostbroder.  Der- 
for er  hvad  der  s.  5  30  ff.  fortælles  om  Skules  anbefaling  af  Bjorn 
til  hans  ven  Erik  jarl  uhistorisk;  dette  findes  imidlertid  i  stykket  af 
Olåfssaga,  og  man  kan  ikke  vide,  hvorvidt  det  samme  har  stået  i 
originalsagaen.  Der  findes  den  samme  kronologiske  fejl  som  ellers 
med  Knud  d.  store  for  Sven  tveskæg.  Der  er  endvidere  uoverens- 
stemmelser mellem  vers  og  prosa  i  kap.  12  og  19.  Det  er  umuligt, 
at  drengen  Kolle,  der  skulde  være  en  son  af  Bjorn  og  Oddny,  har 
deltaget  i  den  sidste  kamp  og  drabet  på  Bjorn;  men  dette  hænger 
sammen  med,  at  traditionen  går  ud  fra  en  længere  tidsafstand  mel- 
lem Bjorns  hjemkomst  og  død,  end  der  kan  have  været  tilfældet. 
Hvorvidt  »brevene«  s.  14  stammer  fra  den  oprindelige  saga  eller 
fra  Olafssagaens  redaktor,  får  stå  hen.  Tord  Kolbeinssons  Ros- 
kilde-slægtning Hroe  den  riges  virkelige  tilværelse  betvivles  af 
flere,  men  der  er  dog  intet  bestemt  holdepunkt  for  at  antage  ham 
for  en  opdigtet  person. 

Der  er  således  forskelligt,  der  lader  sig  indvende  mod  sagaens 
historiske  nojagtighed  —  også  dens  tidsregning  er  noget  forvirret. 
Det  er  muligt,  at  traditionen  om  Bjorn  allerede  noget  tidligere  end 
om  andre  er  bleven  endel  forvansket.  Dog  er  sagaens  hovedgang 
og  hovedbegivenheder  uden  tvivl  fuldt  troværdige.  Den  står  ikke  i 
strid  med  andre  kilder,  f.  ex.  i  genealogisk  henseende.  Hvad  der 
siges  om  Bjorn  og  Gretter  er  kronologisk  rigtigt,  men  Grettiss., 
der  har  benyttet  Bjarnars.,  overdriver  fortællingen  om  kapsvom- 
ningen  mellem  de  to  kæmper;  i  Bj.s  er  fortællingen  næppe  an- 
gribelig. 

Forfatteren  er  godt  stedkendt  i  sagaens  egne  og  de  omliggende 
herreder.   Man  har  villet  påvise  enkelte  unøjagtigheder,  men  disse 


!)  Herom  (mæringr)  se  de  Boor  i  Zs.  f.  deut.  Phil.  XLV  (1913),  men  hans 
opfattelse  er  ikke  rigtig;  verbet  rjoda  med  en  personbetegnelse  er  ellers 
ukendt  og  de  af  de  Boor  fremsatte  udtryk  beviser  ikke  hvad  de  skulde. 
Vogt  har,  mærkeligt  nok,  godkendt  denne  opfattelse. 

2)  Emundarpåttr,  Fms.  V,  285,  nævner  „en  isl.  mand  Bjorn"  i  Rusland;  det 
er  muligt,  at  dette  er  Bjorn  hitdølakappes  navn. 

27* 

er  dels  rent  underordnede1),  dels  mulig  beroende  på  den  slette 
overlevering.  Der  er  ingen  tvivl  om,  at  sagaen  er  bleven  til  i  Bjorns 
egn").  Sagaen  vidner  om  en  gejstlig  optegner,  hvilket  frem- 
går af  forskellige  bemærkninger3).  Ellers  går  hans  interesser  i 
antikvarisk  retning  (udbetaling  af  sold  hos  hovdinger  8.  juledag 
7  19-20,  bade  i  Norge  233-4,  hoseremme  i  gamle  dage  23,  fastens 
lovtagen  osv.).  Men  han  har  også  juridiske  interesser  og  kund- 
skaber (36  25  om  stævning  for  nidvers  jfr.'  Gråg.  183;  s.  40,  44 — 7 
o.  fl.  st.).  Også  geografiske  kundskaber  har  han  (Brennøerne  be- 
skrives s.  15). 

Når  sagaen  er  skreven,  kan  med  tilnærmelsesvis  sikkerhed 
bestemmes.  Forf.  til  Grettiss.  anfører  sagaen;  altså  er  den  betyde- 
lig ældre  end  den  og  ikke  yngre  end  o.  1250.  Men  den  er  uden 
tvivl  ældre,  og  Boer  har  ret  i  at  henføre  den  til  den  »klassiske 
periode«  (s.  XXXVII).  Afgorende  i  så  henseende  er  henvisningen 
til  hjemmelsmanden  Runolf r  Dålksson  (42  iB ;  Dags-  er  uden  tvivl 
en  skrivefejl) ;  denne  person  var  en  broderson  af  biskop  Ketill 
(død  1145)  og  nævnes  i  den  bekendte  præstefortegnelse  fra  1143 
som  præst  på  Vestlandet.  Nærmere  besked  om  Runolfr  giver 
Sturlunga  (I,  104),  hvor  det  hedder,  at  han  omkr.  1174  opholdt  sig 
på  Helgafell  hos  sin  svigerson,  præsten  Olåfr;  han  kaldes  »den 
storste  lærdomsmand  og  en  hovedklærk«.  Når  han  døde,  vides 
ikke.  Sagaens  henvisning  til  denne  mand  gor  et  lignende  indtryk 
som  Egilssagas  til  Skapte  præst.  Der  er  ingen  tvivl  om,  at  han  er 
en  umiddelbar  hjemmelsmand4).  Meget  ændret  er  sagaen  næppe, 
skont  enkelte  interpolationer  lader  sig  anføre.    Med  dette  resultat 


J)  Således  er  ordet  samtynis  s.  42,  som  Boer  dadler  som  urigtigt,  ganske  i 
overensstemmelse  med  sprogbrugen;  betydningen:  „i  nabolavet"  i  almlh. 
findes  oftere. 

-)  Jfr.  38i3,  hvor  „der"  på  Snefjældsnæs  har  sin  betydning. 

3)  S.  2210_al:  guds  ret  ofte  forstyrret  af  vikinger  (denne  sætning  findes  i  en 
replik;  derved  taber  Meissners  indvending,  Strengl.  s.  72,  sin  kraft); 
s.  23  15— 18  bemærkningen  om  kong  Olafs  benbind;  42 6:  Tor  lader  et  par 
dræbte  mænd  føre  til  kirke;  61  28:  „og  det  sommer  sig  bedre  for  kristne 
mænd". 

4)  Det  vilde  være  fristende  at  sætte  denne  Runolfr  i  forbindelse  med  den 
Dålkr,  som  nævnes  flere  gange  i  sagaen  (boende  på  Husafell);  han  kunde 
være  hans  efterkommer  på  en  eller  anden  måde.  Der  kunde  i  så  fald 
være  tale  om  en  tradition  i  hans  slægt,  og  Runolfr  er  jo  netop  knyttet 
til  de  vestlige  egne  (Snefjældsnæs). 

stemmer  andre  kriterier:  fremstilling,  de  sædvanlige  kildeantyd- 
ninger, indsigt  i  de  gamle  love  osv. 

Hvad  kildesporsmålet  angår,  findes  hentydninger  til  tradi- 
tionen flere  steder  (42  -,  68  i6,  72  2) ;  denne  har  været  meget  rig 
og  detaljeret  (jfr.  sådanne  bemærkninger  og  replikker  som  57  20-1, 
71 1-4;  i  det  12.  el.  13.  årh.  vilde  sådanne  ikke  være  lavede),  men 
på  den  anden  side,  som  for  påvist,  endel  forvansket.  En  af  dens 
bærere  har  den  nævnte  Runolfr  været.  Dernæst  er  der  Bjorns 
vers,  der  alle  er  ægte1),  men  forf.  har  ikke  haft  mod  eller  kritik 
nok  til  at  rette  traditionen  efter  dem  2).  Af  versene  findes  to  også 
i  Eyrbyggja,  men  dér  tillægges  de  en  anden  Bjorn,  ligesom  også 
deres  form  er  noget  forskellig.  M.  h.  t.  disse  vers  antager  jeg, 
ligesom  også  Boer,  at  vor  saga  har  ret,  tiltrods  for  H.  Gerings 
forsøg  på  at  bevise  det  modsatte3).  Gerings  udtalelse  om  sagaen 
(1.  c),  at  den  »allevegne  fra  har  tiltigget  sig  motiver«,  er  altfor 
stræng,  og  at  den  med  hensyn  til  udtryk  og  vendinger  skulde  have 
lånt  fra  Gunnlaugss.  og  Eyrbyggjas.  kan  jeg  ikke  finde  begrundet; 
ialfald  er  de  i  anm.  1 — 2  s.  XXIV  anførte  paralleler  så  ringe,  at  de 
er  uden  betydning. 

Det  er  ikke  lykkedes  i  sagaen  at  give  en  kunstnerisk  udformet 
fremstilling  som  i  Egilss.  eller  Gunnlaugss.  Ikke  desto  mindre  er 
billedet  af  dens  hovedpersoner  og  vistnok  også  af  de  skildrede 
tider  godt.  Sagaen  vidner  ikke  om  nogen  skarp  kritik,  men  en 
samvittighedsfuld  meddelelse  af  det  givne  stof.  Skont  ikke  fejlfri 
læses  den  med  behag  og  interesse.  Til  dens  ydre  fortrin  hører,  at 
den  har  opbevaret  de  eneste  lævninger  af  et  gammelt  niddigt,  der 
haves ;  dens  skildring  af  et  »hesteting«  er  bedre  end  nogen  andens. 
Den  giver  også  et  vistnok  tro  billede  af  de  stridigheder,  som,  ofte 
af  en  temmelig  småiig  art,  kunde  finde  sted  mellem  de  isl.  bønder. 
»En  fri  komposition«  er  sagaen  aldeles  ikke,  men  det  er  et  stort 
tab,  at  den  ikke  haves  i  sin  oprindelige  skikkelse. 

Hardarsaga  Grimkelssonar.  Denne  sagas  hoved- 
skueplads ligger  længere  mod  syd  end  de  forannævnte  sagaers. 


J)  Se  herom  I,  498—99,  og  Boers  indledning,  samt  min  afhdl.  i  Aarbøger 
1912,  s.  27—30.    Også  Vogt  synes  at  gå  ud  fra,  at  de  er  ægte. 

-)  Hvad  det  1.  vers  f.  ex  egenlig  har  med  det  i  prosaen  fortalte  at  gore, 
er  ikke  klart. 

a)  Eyrbyggja  saga  1897,  s.  XXIII— IV. 

I  Ldn.  (s.  62)  hedder  det  i  anledning  af,  at  en  mand  ved  navn 
AuSr  omtales  som  dræbt  af  HorSr  Grimkelsson,  »dér  begynder 
sagaen  om  Hord  og  Geir«  (hans  fostbroder).  Det  er  heraf  klart, 
at  der  i  begyndelsen  af  det  13.  årh.  allerede  har  eksisteret  en 
skreven  saga  om  Hordr1).  Der  haves  da  også  en  saga  om  ham 
(udg.  i  Islendinga  sogur  II,  1847) ;  men  denne  kan  under  ingen  om- 
stændigheder være  ældre  end  1300  i  den  form,  den  her  findes  i. 
Man  måtte  så  antage,  at  der  havde  været  en  ældre  saga,  der  var 
tabt  og  hvortil  Ldn.  henviste.  Vi  er  nu  i  det  heldige  tilfælde  her 
klart  at  kunne  gore  os  rede  for  det  rigtige  forhold.  Der  haves 
blandt  Vatshyrnabrudstykkerne  i  AM  564  a,  4°  begyndelsen  (1 
blad)  af  en  HarSarsaga  (aftrykt  i  Isl.  s.  II) ;  det  er  4  trykte  sider, 
hvis  indhold  svarer  til  de  8  første  kapitler  i  den  bevarede  (yngre) 
saga.  Sammenligner  man  bægge,  vil  det  straks  vise  sig,  at  i 
Vatsh.-brudst.  er  fremstillingen  langt  kortere,  dertil  gammeldags 
og  ægte  sagamæssig  i  stil  og  fremstilling;  hvorimod  den  anden 
saga  er  vidtløftigheden  selv,  fuld  af  (lavede)  samtaler  og  tildigtede 
meget  unge  vers,  der  helt  savnes  i  hin;  med  alt  dette  er  indholdet 
dog  egenlig  det  selvsamme ;  der  er  intet  nyt  kommet  til ;  gangen 
i  begivenhederne  er  den  samme.  Den  yngre  saga  er  kun  en  vidt- 
løftig, ordrig  omskrivning  af  den  anden  og  det  således,  at  hvad 
denne  meddeler  i  V/z  linje  (»Grimkell  gode  hed  en  mand;  han  var 
en  son  af  Bjorn  gullbere;  han  var  en  rig  mand«,  —  en  begyndelse, 
just  så  sagamæssig,  man  kan  ønske  sig),  det  er  i  den  anden  udvidet 
til  et  helt  kapitel  (20  linjer;  »I  Harald  hårfagres  dage  blev  Island 
mest  befolket,  ti  man  tålte  ikke  hans  trældom  og  overmagt,  navnlig 
ikke  de,  som  var  af  en  stor  æt  osv.«  —  en  begyndelse,  der  er  gan- 
ske usagamæssig).  Af  en  yderligere  sammenligning  fremgår  det 
med  uimodsigelig  klarhed,  at  brudstykket  netop  er  en  ægte  del  af 
den  gode,  gamle  historiske  saga,  som  forudsættes  af  Ldn.,  men 
at  den  anden  kun  er  en  ligefrem  udvidelse  af  den,  men  ikke  for- 
fattet på  grundlag  af  levende  traditioner  ved  år  1300,  således  som 
Svarfdæla  bevislig  er  bleven  til.  Desværre  når  det  lille  brudstykke 
kun  kort;  det  ender  med  Signys  datters  fødsel  og  hendes  egen  død. 

Når  det  i  Ldn.  hedder,  at  Hords  og  Geirs  saga  begynder  med 
Au3s  drab,  er  dette  for  så  vidt  rigtigt,  som  det  var  HorSs  første 
bedrift  på  Island  og  altså  også  begyndelsen  til  hans  egenlige  saga, 
men   formelt  begyndte   sagaen   naturligvis   ikke   dermed.    I   den 


!)  Jeg  må  antage  det  som  rimeligt,  at  citatet  gælder  en  optegnet  sagahelhed. 

yngre  saga  fortælles  først  om  Hords  udenlandsrejse  og  om  for- 
skellige, vistnok  helt  uhistoriske  bedrifter,  der  intet  har  med  hans 
skæbne  på  Island  at  gore.  At  han  er  rejst  udenlands  er  der  dog 
næppe  grund  til  at  betvivle.  Den  gamle  saga  er  her  bleven  i  den 
grad  udvidet  med  fabler,  bersærkedrab,  kampe  med  hojboer  og 
andre  lignende  fornaldarsagamotiver,  at  det  kan  være  vanskeligt 
nu  at  udskille  en  historisk  kærne  af  alt  dette.  I  sagaen  findes  en 
mængde  viser,  der  overhovedet  tilhører  de  alleryngste1)  og  som 
ikke  er  ældre  end  fra  14.  årh.,  og  ældre  er  denne  udvidede  saga 
sikkert  ikke.  Den  sidste  del  af  sagaen  handler  iøvrigt  om,  hvor- 
ledes fostbrødrene  på  grund  af  drab  og  ran  måtte,  sammen  med 
mange  andre  der  sluttede  sig  til  dem,  flygte  ud  i  en  holm  i  Hval- 
fjorden. Tilsidst  blev  de  ved  svig  lokkede  derfra  og  blev  dræbte 
af  bønderne  i  omegnen.  Af  en  særlig  interesse  er  jarledatteren 
Hords  hustru  Helgas  tapre  færd.  Overhovedet  er  der  noget  hoj- 
tragisk  over  Hord,  der  igrunden  er  en  ædel  personlighed.  Sagaen 
er  sikkert  optegnet  i  dens  hovedegn,  til  hvilken  den  har  et  ud- 
strakt kendskab,  men  stednavnenes  oprindelse  forklares  oftest 
galt.  I  sagaen  citeres  en  ellers  ukendt  Alfgeirspdttr  (s.  97). 
Drommemotivet  anvendes,  åbenbart  efter  historiske  forbilleder. 
Der  kan  ellers  findes  de  storste  urimeligheder  som  den  om  »hær- 
lænken«, der  påkommer  Hord  og  »han  hugger  af  sig«  (!). 

At  domme  efter  det  gamle  brudstykke  er  der  intet,  der  tyder 
på,  at  den  saga,  hvortil  det  hørte,  er  yngre  end  det  ældste  saga- 
tidsrum, o:  yngre  end  o.  1200.  Dette  bestyrkes  ved,  at  der  i  den 
yngre  saga,  kap.  11,  føres  en  slægt  ned  til  biskop  Magnus  Einars- 
son,  der  dø4e  1148;  det  vilde  være  uforståeligt,  at  forf.  til  den 
yngre  saga  skulde  af  sig  selv  have  tilfojet  en  sådan  bemærkning, 
den  har  sikkert  stået  i  den  gamle  saga,  og  her  var  den  naturlig 
og  vel  forståelig.   Fra  Ldn.  er  den  ialfald  ikke  tagen. 

Det  er  stor  skade,  at  den  gamle  saga  for  det  meste  er  tabt. 
Men  det  er  hojst  interessant  at  kunne  påvise  det  forhold,  som  her 
utvetydig  kommer  tilsyne. 

2.     Bredefjord-  og  Isefjordgruppen. 

Eyrbyggjasaga.  Af  denne  saga  haves  flere  håndskrifter, 
hvoraf  de  vigtigste  er:  Vatshyrna  i  flere  papirsafskrifter,  (særlig 
AM  448,  4°),  Wolfenbuttelhdskr.,  (afskrift  i  AM  450,  4°).  foruden 

i)  Jfr.  Janus  Jonsson  i  Timarit  XIII,  1892. 

forskellige  brudstykker.  Intet  af  disse  er  ældre  end  o.  1350,  und- 
tagen et  brudstykke  i  AM  162  fol.,  der  er  skreven  med  en  hånd 
fra  o.  1280;  dette  brudstykke  er  således  af  ikke  ringe  betydning. 
Der  er  i  det  hele  ikke  ret  stor  forskel  på  hdskrr.  Mærkes  kan,  at 
kap.  48  i  Wolf. -klassen  står  efter  kap.  55.  Udgaver:  G.  Vigfussons 
1864,  en  kommenteret  af  H.  Gering  (Sagabibl.)  1897. 

Sagaen  begynder,  ligesom  Egilssaga,  med  landnamstiden  og 
omtaler  de  vigtigste  landnamsmænd  på  sydsiden  af  Bredefjorden 
(Snefjældsnæs),  og  da  naturligvis  dem,  der  bliver  stamfædre  til 
sagaens  hovedpersoner,  særlig  Bjorn  østrone  og  Torolf  mostrar- 
skæg  (kap.  1 — 6);  hertil  knyttes  straks  fortællingen  om  Bjorns 
død  og  afkom,  samt  Torolfs  sidste  ægteskab  og  sonnen  Torstein 
torskebider,  hvis  korte  historie  meddeles;  en  strid  om  tingsteds- 
helligheden  indskydes;  hovedpersonen  Arnkel  godes  slægt  omtales 
(kap.  7 — 11).  Den  nævnte  Torstein  har  en  son  Forgrimr,  og  en 
anden,  Borkr;  Torgrims  og  Tordis  Sursdatters  son  er  Snorre 
gode,  der  i  virkeligheden  bliver  sagaens  hovedperson.  Flere  per- 
soner omtales  endnu,  særlig  Øremændene  og  brødrene  Viga-Styrr 
og  Vermundr  mjove.  Den  egenlige  saga  begynder  så  med  Snorres 
udenlandsrejse  og  forhold  til  farbroderen  Borkr  (k.  12 — 16).  Den 
første  familjestrid,  som  Snorre  indvikledes  i,  omtales.  Geirrtø  på 
Måvahlid,  Arnkel  godes  søster,  beskyldtes  for  trolddomskunster; 
hendes  son,  Torarin  svarte  (I,  501 — 2),  indvikles  i  sagen,  der  fører 
til  manddrab  og  domfældelse.  Vi  er  nu  ved  år  980  (k.  16 — 22;  k. 
17  handler  om  en  tingstrid  mellem  Torgrim  Kjallaksson  og  Illuge 
svarte;  en  løs  episode  for  sig).  Herefter  kommer  en  ny  episode 
eller  et  afsnit  om  en  fejde  mellem  Snorre  og  bonden  Vigfus  i 
Dråpuhlid,  der  bliver  dræbt  (k.  23,  26 — 7) ;  heri  indskydes  et  kap. 
[24]  om  Erik  d.  røde  og  Gronlands  opdagelse,  samt  et  andet  [25] 
om  Vermund  mjoves  rejse  til  Norge  sammen  med  Torarin  svarte. 
Vermundr  kommer  i  besiddelse  af  to  bersærker,  som  han  efter  sin 
hjemkomst  overdrager  sin  broder  Styrr.  Dette  fortsættes  så  i  k. 
28,  hvor  Snorre  giver  Styrr  råd  angående  bersærkernes  drab  og 
ægter  hans  datter  Asdis.  I  anledning  af  sagen  mod  Vigfus  opstal- 
der strid  og  fjendskab  mellem  Arnkel  og  Snorre,  der  stadig  bliver 
bitrere;  den  ædle  Arnkel  har  hele  tiden  sympatien  på  sin  side, 
medens  hans  underfundige  fader,  den  gamle  krakiler  Torolf  bægifot, 
der  også  tager  del  i  striden,  danner  en  fuldkommen  modsætning 
til  ham.  Det  ender  med,  at  Snorre  tager  Arnkel  af  dage  993  (kap. 
30 — 8).   Foran  dette  afsnit  findes  et  kap.  (29)  om  Snorres  pragt- 

elskende  og  letsindige  søster  Turid,  hendes  giftermål  og  forhold 
til  den  unge,  smukke  Bredevigskæmpe,  Bjorn.  Fortællingen  herom 
fortsættes  derpå  i  kap.  39 — 40,  samt  47;  Snorre  tvinger  Bjorn, 
der  har  rejst  udenlands  og  er  kommen  tilbage  og  som  optager  på 
ny  sit  forhold  til  Turid,  til  atter  at  rejse  bort;  han  vender  aldrig 
tilbage.  En  af  dem,  der  havde  været  med  til  at  dræbe  Arnkel,  var 
Torleif  kimbe.  Han  bejler  til  Helga  på  Øre  (Eyrr),  men  afvises 
hånlig,  hvilket  atter  fører  til  fejde,  mandefald  og  sår  (kap.  41 — 6) 
samt  fredløshed  for  Torleif  og  hans  broder,  der  drager  til  Gron- 
land  997 — 8  (kap.  48).  Her  er  det,  at  Eyrbyggerne,  Øreboerne, 
egenlig  først  kommer  til  at  spille  en  rolle  i  sagaen.  År  1000  ind- 
førtes kristendommen  på  Island;  også  her  spillede  Snorre  en  rolle 
(kap.  49).  Herpå  følger  et  mærkeligt  afsnit  om  den  syderøske 
Torgunna  og  de  såkaldte  Frodåundere,  en  historie  om  varsler  og 
genfærd,  der  ender  på  den  ganske  ejendommelige  måde,  at  alle 
genfærdene  ligefrem  lovformelig  stævnes  til  at  forlade  gården;  vi 
får  her  et  stykke  retshistorie  fra  det  virkelige  liv,  skont  det  er 
dødninge  det  går  ud  over  (kap.  50 — 5).  I  slutningen  af  det  nævnte 
afsnit  fortælles  Snorres  flytning  til  Tunga  i  Sælingsdal,  da  han 
byttede  gård  med  Gudrun  Osvifsdatter  (jfr.  Laxdæla).  Snorre 
fører  sagen  efter  den  dræbte  Styrr  (død  1007)  og  hævner  ham. 
Endnu  engang  får  han  med  en  stor  sag  at  gore,  en  kamp  mod 
røveren  Ospakr  på  Strandir  (Bitrasagen)  1010 — 12  (kap.  57—62). 
Efter  et  kap.  (63)  om  Torolf  bægifots  gengangeri,  og  den  ulykke- 
voldende  tyr,  Glæsir,  samt  et  andet  (64),  der  optager  tråden  fra 
kap.  47  og  indeholder  en  legendeagtig  beretning  om  Bjorn  som 
konge  i  et  mystisk  land  langt  mod  vest  (»Hvidemændsland«?), 
slutter  sagaen  (kap.  65)  med  at  fortælle  om  Snorres  sidste  levetid 
og  død,  samt  med  at  opregne  hans  efterkommere. 

Som  man  heraf  vil  se,  er  sagaens  komposition  i  det  hele  sær- 
deles god.  Den  er  ganske  vist  ikke  et  så  sluttet  og  fastbygget  hele 
som  Egilss.,  hvormed  den  nærmest  kan  sammenlignes.  I  en  sådan 
saga  kunde  man  vel  heller  ikke  forlange  dette.  Hvor  en  mand 
som  Snorre  gode,  der  i  den  grad  tog  del  i  det  offenlige  liv,  er 
hovedpersonen,  dér  kunde  ikke  hele  indholdet  således  danne  en 
pragmatisk  helhed  som  Egilss.  Derfor  falder  sagaen  i  flere  afsnit, 
der  er  mere  eller  mindre  n6je  knyttede  til  hinanden.  Det,  der  for- 
binder det  hele,  er  imidlertid  Snorre  gode.  Sagaens  sædvanlige 
navn  er  noget  misvisende,  idet  den  ikke  fortrinsvis  er  »Øreboernes« 
saga  (Eyrbyggja  saga);  med  storre  ret  kunde  den  kaldes  »Tors- 

næsingers,  Øreboers  og  Alftfjordingers  saga«,  som  den  kaldes  i 
slutningen,  eftersom  den  i  virkeligheden  bliver  en  hel  egns  saga. 
Men  alt  drejer  sig  dog  om  Snorre  fra  og  med  kap.  12  af.  Hvad  der 
står  foran  dette,  er  kun  en  kort  fremstilling  af  hans  forfædres 
historie  (o.  870—963).  Det  er  kun  k.  63—4  (se  ovf.),  hvormed 
Snorre  slet  intet  har  at  gore.  Af  denne  grund  er  det  allerede  sand- 
synligst, at  disse  kapitler,  der  gor  brud  på  sagaforfatterens  øjen- 
synlige tendens,  er  af  yngre  oprindelse,  er  senere  indskud.  Også 
indholdet  er  mistænkeligt.  Særlig  vægt  må  der  imidlertid  lægges 
på  den  stilistiske  omstændighed,  at  Torolf  boegifot  her  ofte  nævnes 
udelukkende  »Boegifot«,  hvilket  aldrig  tidligere  sker.  Også  k.  64 
er  meget  mistænkeligt  på  grund  af  sit  indhold,  der  vistnok  er  en 
sen  legende  i  lighed  med  Hemingspåttr  og  lign.  Her  omtales,  hvad 
der  ganske  vist  ikke  er  afgørende,  »Sturlungerne«  som  sådanne; 
men  der  findes  her  også,  hvad  der  har  mere  at  sige,  den  fejl,  at 
den  GuSleifr,  der  skal  have  truffet  Bjorn  i  det  ukendte  land,  siges 
at  have  været  fra  »Borgarf jorden« ;  forf.  til  kap.  mener  altså,  at 
han  har  været  fra  Straumf jorden  på  Myrar;  dette  er  en  fejl,  ti  han 
var  (ifg.  Landn.)  fra  Straumfjord  på  selve  Snefjældsnæs1),  en 
fejl,  der  vanskelig  kan  tiltros  sagaens  egenlige  forfatter,  der  ellers 
er  så  vel  underrettet  netop  om  personlige  og  geografiske  forhold. 
I  øvrigt  har  G.  Vigfusson  allerede  antaget  forskellige  indskud 
(nemlig  k.  13—14,  17,  25,  28—9,  40,  50—5  og  så  netop'  63—4). 
Hvad  kap.  13—14,  25,  28—9,  40  angår,  kan  jeg  ikke  give  G.  Vigf. 
ret;  de  kan  ikke  godt  løsrives  fra  sagaen  og  Snorre  som  dens 
virkelige  hovedperson.  Hvad  k.  17  angår  -  -  det  om  processen 
mellem  Torgrim  og  Illuge  — ,  har  G.  Vigf.  måske  ret;  ganske  vist 
hedder  det,  at  Snorre  støttede  Illuge,  men  kapitlet  adskiller  en 
ellers  noje  sammenhængende  fortælling  (kap.  16  og  18 — 22).  Af 
selvsamme  art  er  k.  24  —  det  om  Erik  røde  —  der  vistnok  er 
et  indskud;  det  har  intet  med  sagaen  som  sådan  at  gore,  og  er 
vel  tilføjet,  blot  fordi  det  hedder,  at  Snorre  —  på  Styrs  anmodning 
—  u  n  d  1  o  d  at  have  noget  med  Eriks  sag  at  gore  (!).  Det  er  som 
selve  denne  bemærkning  var  lavet  for  at  få  en  skingrund  til  at 
indsætte  kapitlet  i  kronologisk  orden;  det  er  nemlig  et  uddrag 
af  Erik  d.  rødes  sagaa).    Hvad  endelig  kap.  50 — 5  angår  —  de 


!)  Jfr.   Kålund,  Isl.  beskr.   1,  408—9  anm.,  hvor  forholdet  bedommes  noget 

anderledes. 
s)  Vistnok  den  oprindelige  saga  og  ikke  af  en  Landnåmatekst,  som  B.  Ni. 

Olsen  mente  (s.  116—17),  jfr.  Gering  i  udg.  XIX. 

om  Torgunna  og  Frodåimderne  — ,  er  jeg  mest  tilbojelig  til  at 
antage,  at  de  er  indskud.  Disse  undere  har  ganske  vist  spillet  en 
rolle  i  overleveringen,  og  Snorres  virksomhed  er  her  netop  af  en 
afgorende  betydning,. og  derfor  er  afsnittet  her  vel  optaget1).  Der 
findes  andre  tegn  på  en  senere  bearbejdelse.  Der  findes,  navnlig 
i  begyndelsen,  åbenbare  småindskud;  således  tempelbeskrivelsen 
i  kap.  4;  den  har  intet  der  at  gore  og  afbryder  sammenhængen 
på  en  grel  måde;  den  antikvariske  notits  om  »domkresen«  i  kap. 
10  er  fra  samme  hånd;  den  ganske  uklassiske  bemærkning  om  de 
3  bedste  krigere  i  kap.  12;  ligeledes  er  det  sidste  kap.  endel  over- 
arbejdet "). 

Det  er  således  klart,  at  Eyrb.,  ligeså  lidt  som  andre  sagaer, 
er  bevaret  i  sin  oprindelige  form,  men  dette  har  betydning  både 
for  dommen  over  dens  komposition  og  alder. 

Det  hele  er,  som  sagt,  et  velordnet,  og  et,  så  godt  som  om- 
stændighederne tillod  det,  vel  sammenhængende  hele,  hvor  der 
navnlig  og  øjensynlig  er  lagt  an  på  begivenhedernes  rigtige  tids- 
følge, kort  sagt,  tidsregningen.  Der  kan  her  påvises,  i  modsætning 
til  de  fleste  andre  sagaer,  en  aldeles  bevidst  stræben  i  den  retning 
af  en  ganske  anderledes  grundig  art  end  ellers.  Allerede  i  kap.  3 
bemærkes  udtrykkelig,  at  Hrolf  (Torolf)  erklæredes  fredløs  i 
Norge  10  år  efter  Ingolfs  udvandring.  Dette  har  sin  dobbelte  for- 
klaring og  grund.  Det  er  for  det  f  ø  r  s  t  e  klart,  at  forf.  har  kendt 
og  tildels  benyttet  Åres  ældre  Isl.-bok,  hvortil  der  henvises  (s.  8). 
Åres  nojagtige  tidsbestemmelser  har  i  hoj  grad  påvirket  forf. 
Dernæst  havde  han  en  så  fortrinlig  kilde,  som  kun  få  saga- 
skrivere ellers  havde,  nemlig  et  skjaldedigt  om  hovedmanden.  En 
af  de  få  indenlandske  stormænd,  skjalde  besang,  var  Snorre  gode; 
i  Tormod  Trefilssons  digt  om  denne  (I,  473)  opregnedes  hans 
bedrifter  i  ordnet  række;  heraf  anfører  sagaen  5  vers;  digtet  har 
åbenbart  været  en  udmærket  kronologisk  ledetråd. 

Hermed  har  vi  nævnet  en  vigtig  historisk  kilde  i  egenlig 
forstand.  Desuden  har  forf.  haft  de  såkaldte  Måhliftingavisur, 
Torarins  vers  om  Måvahlidsagen.  [Illugadråpa  er  benyttet  i  det 


*)  Næppe  for  at  fortælle  t>un'3s  videre  skæbne  eller  hendes  mands  død;  der 
fortælles  ikke  om  Steinborr  på  Eyrr's  død;  dertil  havde  der  dog  været 
storre  grund,  da  han  spiller  en  så  stor  og  vigtig  rolle  i  sagaen.  Kap.  56 
passer  udmærket  som  fortsættelse  af  kap.  49. 

2)  Sådanne  småtillæg  kan  bedst  ses,  når  de  findes  kun  i  ét  hdskr.  eller  en 
enkelt  hdskr.-gruppe,  f.  ex.  bemærkningen  i  kap.  37  (s.  682:5—7)- 

mistænkelige  k.  17].  Så  er  der  bersærkernes  vers,  der  danner  et 
slags  kærne  i  afsnittet  om  dem,  hvortil  kommer  Styrs  vers,  om 
deres  drab.  Endvidere  Bjorn  breiSvikingakappes  vers,  der  har 
dannet  en  hovedbestanddel  af  hvad  der  fortaltes  om  ham  *) ;  om 
to  af  disse  jfr.  ovf.  Så  er  der  den  gamle  kones  vers  og  kvædlingen 
om  fjældskredet. 

Ellers  er  traditionen  hovedkilden  (med  undt.  af  uddraget 
af  Eirikss.  i  k.  24),  støttet  og  kontrolleret  ved  hjælp  af  versene. 
Ldn.  er  åbenbart  ikke  benyttet  i  sagaen,  hvad  der  fremgår  af 
betydningsfulde  afvigelser  2).  Når  B.  M.  Olsen  —  i  sin  ovennævnte 
afhandling  —  mener  (ligesom  også  H.  Gering),  at  sagaen  har 
benyttet  en  Landnåmatekst,  men  behandlet  den  vilkårlig,  kan  jeg 
ikke  slutte  mig  hertil.  De  tilstedeværende  afvigelser  ■ —  der  skal 
bero  på  traditionen  (hvad  der  er  meget  rigtigt)  —  beviser  netop, 
at  det  er  denne,  der  også  ligger  til  grund  for  det  øvrige,  der  falder 
sammen  med  Landn.tekster.  Grunden  til  overensstemmelsen  er 
den  fælleskilde,  bægge  har  øst  af,  nemlig  folketraditionen;  afvig- 
elserne beror  på  uoverensstemmelser  indenfor  denne.  Når  B.  M. 
Olsen  vil,  at  Steinporr  på  Øre  var  Torbrandssonnernes  farbroder 
og  ikke  en  af  dem,  kan  man  ikke  give  ham  ret  heri,  visse  slægtled 
og  giftermålsforbindelser,  som  sagaen  har  dem,  vilde  da  være  ret 
umulige,  muligheden  måtte  da  først  bevises3).  Det  er  langt  fra,  at 
Laxdæla  viser  —  hvad  B.  M.  Olsen  hævder  —  at  Steinporr  ikke 
var  son  af  den  samme  Torlak,  som  sagaen  vil.  For  forholdet  mel- 
lem de  enkelte  Landn.-tekster  er  Eyrbyggja  uden  betydning.   Dog 


0  Ægtheden  af  disse  vers  kan,  trods  Gerings  indsigelse,  efter  min  mening 
ikke  betvivles.  Der  haves  i  virkeligheden  intet  som  helst,  der  ligner 
skygge  af  bevis  for  deres  uægthed.   Jfr.  min  afhdl.  i  Aarbb.  1912,  s.  41  ff. 

2)  Ketill  ve3r  er  i  sag.  herse  på  Raumarike  (s.  3),  ifg.  Ldn.  på  Ringerike. 
Jorun  manvitsbrekka  findes  ikke  nævnt  i  Ldn.,  der  hvor  man  vænter  det. 
Bjorn  østrones  opfostring  i  Jæmteland  nævnes  ikke  i  Ldn.  (se  s.  94). 
Fortællingen  øm  Torolfs  ankomst  til  landet  er  noget  anderledes  end  i 
Ldn.  96—7.  Den  forbindelse,  der  i  sag.  er  imellem  Bjorns  og  Torolfs 
udvandring,  antydes  ikke  i  Ldn.  Vilgeirr  Ottarsson  (s.  8)  er  i  Ldn.  (96) 
Bjarnarson.  Torolfs  sidste  giftermål  nævnes  ikke  i  Ldn.  osv.,  osv. 
Torolf  bægifot  kommer  (s.  9)  til  Island  efter  sin  moder,  men  medens  hun 
er  i  live,  ifølge  Ldn.  først  efter  hendes  død;  om  ham  og  Ulfarr  er  Ldn. s 
beretning  forskellig  fra  sagaens  osv. 

3)  I  sin  afhdl.  om  Laxdæla  og  Landn.  i  Aarbb.  1908  har  han  taget  denne 
opfattelse  tilbage  (s.  206). 

er  der  på  den  anden  side  sådanne  ligheder,  at  hvis  der  er  tale  om 
nogen  ligefrem  forbindelse  mellem  sagaen  og  Ldn.,  Sturlub.- 
Hauksb.,  kan  de  kun  forklares  som  beroende  på,  at  denne  ved 
siden  af  andre  kilder  også  har  benyttet  sagaen  og  gjort  et,  tildels 
unojagtigt,  ud'tog  af  den.  Et  direkte  bevis  herfor  er  Ldn.s  frem- 
stilling af  Måvahlidsagen.  K.  Maurer  har  påvist  og  godtgjort  1), 
at  den  sidstes  kun  er  et  unojagtigt  udtog  af  sagaen.  Også  G. 
Vigfusson  har  i  sin  fortale  til  udg.  1864  (s.  XIV— XV)  samt  Gering 
i  sin  (s.  XIX)  antaget,  at  dette  er  forholdet. 

I  1.  kap.  synes  en  Harald  hårfagres  saga  (eller  Are?)  at  være 
benyttet.  I  kap.  12  og  13  findes  en  parallel  i  Gislasaga  Surssonar 
(Torgrim  og  hævnen  efter  ham) ;  men  bægge  beretninger  er  ganske 
uafhængige  af  hinanden2)-  Desuagtet,  og  det  bor  bemærkes,  er 
der  så  godt  som  ingen  reelle  afvigelser;  Gislasaga  er  naturligvis 
langt  vidtløftigere.  I  kap.  47  omtales  Gunnarr  Håmundarson  og 
hans  drab;  hvad  der  her  meddeles,  er  ikke  hæntet  fra  Njåla  3), 
men  fra  den  almindelige  tradition;  Eyrb.  angiver  antallet  af 
Gunnars  angribere  (findes  ikke  i  Nj.);  hvad  der  her  tillægges 
Geirr,  tillægger  Nj.  Gissurr,  hvilket  dog  er  uvæsenligt. 

Det  er  stor  skade,  at  man  ikke  har  den  rigtige  Styrssaga  (i 
HeiSarvigasaga) ;  på  Jon  Olafssons  uddrag  kan  intet  bygges.  Men 
det  ser  ud,  som  om  HeiSarv.  s.  har  stået  på  et  yngre  standpunkt 
og  været  mindre  rigtig  end  Eyrb.  I  hvert  tilfælde  har  Eyrb.  ikke 
benyttet  Styrssagaen;  i  fortællingen  om  bersærkerne  har  der 
været  store  overensstemmelser,  og  dog  har  bægge  sagaer,  uaf- 
hængig af  hinanden,  øst  af  traditionen,  men  denne  har  ikke  fore- 
ligget forf.  til  Styrss.  så  ren  som  for  Eyrb.-forf.  Noget  lignende 
gælder  om  de  andre  enkeltheder,  der  lader  sig  sammenligne. 

Vi  kan  vistnok  med  fuld  ret  sige,  at  Eyrb.  bygger  på  en  ual- 
mindelig tro  tradition,  kontrolleret  og  kritisk  sigtet  ved  hjælp  af 
Are  og  de  bevarede  digte.  Henvisningerne  til  traditionen  sker  på 
sædvanlig  måde  (8,7,  77  13,  83  12-13,  89  2,  115  20 ;  allevegne  er  der 


0  Zwei  rechtsfålle  aus  der  Eyrbyggja  1896. 

2)  Således  også  Gering  s.  XIX;  når  denne  forf.  derimod  antager  Kristnis. 
som  kilde  for  hvad  der  i  Eyrb.  meddeles  om  Snorres  forhold  til  kristen- 
dommen, kan  jeg  ikke  slutte  mig  hertil;  det  drejer  sig  kun  om  en  kort 
sætning  i  Kristn.,  medens  Eyrb.  er  mere  vidtløftig;  snarere  kunde  man 
tro,  at  forholdet  var  omvendt. 

3)  Således  også  Gering. 

her  tale  om  »nogle«,  »de  fleste«  mænds  udsagn1).  Her  kan  der 
virkelig  tales  om  en  forfatter.  Forf .s  grundige  kendskab  til 
den  gamle  tradition  og  oldtiden  fremgår  også  deraf,  at  han  ofte 
stiller  fortiden  og  dens  skikke  op  imod  sin  samtid  (12  8-o .  19-20,  42  w, 
69  12,  82  7,  78 1-«,  98  2 . *-5,  jfr.  99  4-5) ;  særlig  betydning  har  det, 
at  han  omtaler  ældre  love  i  modsætning  til  senere,  i  hans 
egen  tid  gældende  bestemmelser  (35  1-,  62  8-9) 2). 

Forf.  har  snarest  været  en  gejstlig  mand;  hans  interesser 
for  kirke  og  trosforhold  synes  umiskendelige3).  Den  sammenlign- 
ing, der  findes  62  s-o,  mellem  hedenske  og  kristne  love  der  i  hvert 
fald  ikke  er  den  folkelige  traditions,  kap.  49  om  kristendommens 
indforelse,  kirkers  opførelse  m.  m.,  er  ret  talende  vidnesbyrd4). 
Forf.  interesserer  sig  i  hoj  grad  for  oldtidens  kultus  og  kulturfor- 
hold, samt  og  ikke  mindst  de  gamle  love.  Man  skulde  tro,  at  han 
særlig  havde  lagt  sig  efter  retskyndigheden,  hvilket  selvfølgelig 
ikke  udelukker,  at  han  har  været  gejstlig.  Der  er  allerede  frem- 
draget et  par  steder,  der  vidner  herom,  men  der  er  mange  flere 
steder,  hvor  love  og  retsforhold  omtales  5).  Forf.  viser  helt  igennem 
et  nojagtigt  detaljkundskab  til  de  stedlige  forhold,  ikke  alene 
på  selve  Snefjældsnæs,  men  også  i  nærliggende  egne  6) ;  så  meget 
mere  påfaldende  er  det  ovenfor  omtalte  forhold  med  Straumfjord 
— Borgarfjord.  Forf.  har  ganske  sikkert  haft  hjemme  på  næssets 
nordlige  side,  ja  måske  på  selve  Helgafell. 

Det  følger  af  det  allerede  sagte,  at  indholdets  pålidelig- 
hed er  meget  stor.  Sagaen  indeholder  i  den  nuværende  form 
ikke  lidt  af  gammel  overtro  og  trolddom;  dette,  der  i  og  for  sig 
er  interessant  nok,  forringer  ikke  sagaens  troværdighed,  noget 
man  forlængst  har  rigtig  erkendt.  Hvad  der  ellers  fortælles  af 
historiske  begivenheder  og  tilstande,  bærer  så  at  sige  overalt 
naturlighedens  ægtefødte  præg.    Netop  der,  hvor  vi  kan  kontrol- 


i)  Jfr.  Gering  s.  XVIII,  der  fremhæver  sagaens  troværdighed  undt.  hvad 
beretningen  om  Bjorn  hos  Jomsvikingerne  angår. 

2)  Jfr.  Maurer:  Zwei  rechtsfålle. 

3)  Meissner  har  rettet  sine  indvendinger  herimod  (s.  69),  hvis  vægt  jeg  ikke 
underkender. 

4)  Når  der  i  Torgunnaafsnittet  hentydes  til  Skalholt  som  bispesæde,  er  dette 
en  senere  udsmykning.  Men  det  er  rigtigt,  at  der  kort  efter  1000  har 
været  kirke  dér. 

5)  11 20  f.,  55—6,  110,3,  79s  osv.,  jfr.  35,  der  er  særlig  vigtigt,  samt  69,  slutn. 
af  kap.  38.  hvor  en  positiv  lovændring  omtales. 

e)  Jfr.  Kålund,  [si.  beskr.  I,  450  anm.,  Safn  til  sogu  Isl.  II. 

lere  sagaen,  kan  den  næppe  gribes  i  nogen  fejl,  ikke  engang  når 
den  skildrer  gamle  lov-  og  retstilstande.  K.  Maurer  har,  som 
bemærket,  behandlet  et  par  retstilfælde  i  den  ovenanførte  afhand- 
ling; her  påvises  der,  at  Eyrb.  delvis  repræsenterer  ældre  ret  end 
den  Grågås  forudsætter.  Helt  at  kræve  juridisk  nøjagtighed  i  ud- 
tryk og  skildringer  kan  man  ikke.  Heller  ikke  har  det  videre  at 
sige,  at  enkelte  underordnede  unøjagtigheder  eller  ujævnheder 
findes,  som  f.  ex.  at  den  Spågils,  der  s.  21  siges  at  have  bot  »syd 
for  heden  under  Hraun«,  er  identisk  med  den  Spågils,  der  s.  57 
siges  at  have  »bot  på  Spågilstaftir  i  Torsådal«.  Enten  er  manden 
i  mellemtiden  flyttet,  eller  også  har  der  været  to  traditioner,  som 
forf.  ikke  har  brudt  sig  om  at  forlige,  hvis  da  ikke  det  ene  sted  — 
og  da  vel  det  første  —  beror  på  en  senere  omarbejdelse  1).  S.  103  i« 
regnes  Gunnlaugr  ormstunge  blandt  Snorres  modstandere  våren 
1008;  men  ifølge  Gunnl.s  er  dette  umuligt.  Gunnlaugr  er  vistnok 
her  kommen  med  af  vanvare  ved  en  fejlslutning  —  forudsat,  at 
tidsregningen  er  rigtig. 

Af  alt  dette  følger,  at  sagaen  nødvendigvis  må  -  være  ned- 
skreven meget  tidlig.  Af  forholdet  til  Ldn.  føres  vi  allerede  tilbage 
til  begyndelsen  af  det  13.  årh.  Når  G.  Vigfiisson  i  fort.  s.  XII — III 
har  antaget,  at  sagaen  stammede  fra  o.  1230 — 60,  gælder  denne 
bestemmelse  kun  sagaens  nuværende  form  og  ikke  den  oprindelige. 
Endnu  mere  umulig  er  Gerings  tidsbestemmelse  1264 — 73,  når 
han  mener,  at  sagaen  da  først  skulde  være  forfattet2).  Gering 
anfører  en  juridisk  formel3),  der  skal  være  norsk,  den  genfindes  i 
den  ældre  Gulatingslov  og  i  landsloven  samt  i  Jårnsida;  herfra 
skulde  den  så  være  gået  over  i  vor  saga,  medens  det  ikke  skulde 
være  sandsynligt,  at  den  oldnorske  formel,  der  ikke  findes  i 
Grågåsen,  endnu  var  bevaret  i  begyndelsen  af  det  11.  årh.  på 
Island.   For  mig  stiller  sagen  sig  ganske  anderledes.   Det  er  efter 


i)  Gering  antager,  at  der  er  tale  om  to  forskellige  mænd,  hvad  der  fore- 
kommer mig  mindre  rimeligt. 

2)  Udg.  s.  XVII.  Gerings  ord  er,  at  „der  verfasser  auch  noch  zwischen  1264 
und  1273  geschrieben  haben  kann",  og  han  holder  det  for  sandsynligt, 
at  sagaen  „erst  in  diesen  jahren  ihre  uns  vorliegende  gestalt  bekam". 
Men  dette  er  to  helt  forskellige  ting. 

3)  Hvårki  vdru  gefin  né  goldin  né  solum  seld  s.  108.  Som  Gering  bemærker, 
findes  dog  de  to  første  verber  ved  siden  af  hinanden  i  Grågås.  Derved 
taber  det  hele  yderligere  i  beviskraft,  og  hvorledes  kan  man  egenlig 
tænke  sig,  at  disse  ord  her  skulde  være  hæntede  fra  et  skrift  som  Jårn- 
sida? 

min  mening  netop  et  smukt  bevis  på  traditionens  godhed  i  en  saga 
som  Eyrb.,  at  den  for  så  gammel  en  tids  vedkommende  stem- 
mer med  de  gamle  norske  love,  særlig  G  ul  at  i  ngs  loven;  vi 
finder  da  her  et  sidestykke  til  forskellige  gamle  bestemmelser  fra 
den  fælles  norsk-islandske  ret,  som  Finsen  har  påvist  i  Njåla.  I 
øvrigt  kan  ordene  fra  gammel  tid  have  været  almindelige  i  daglig 
tale.  I  sagaens  slutning  omtales  et  udsagn  af  Gudny  BoSvarsdottir, 
død  1221,  men  hun  var  da  gammel,  gift  allerede  for  1165;  denne 
henvisning  har  intet  at  sige  for  nedskrivningen  af  sagaen,  idet 
udtrykket  ikke  forudsætter  GuSnys  død  1).  Lige  så  lidt  har  man 
ret  til  at  tillægge  det  nogen  betydning,  at  det  sidste  kap.  henviser 
til  Laxdæla  og  Heidarvigas.  eller  nævner  »Sturlunger«  og  »Vats- 
fjordinger«,  da  hele  kapitlet  åbenbart  er  mere  eller  mindre  bear- 
bejdet og  interpoleret. 

På  grund  af  traditionens  renhed  og  fremstillingens  klassiske 
form  hører  sagaen  afgjort  til  sagaskrivningens  bedste  tid,  til  den 
senere  halvdel  af  det  12.  årh.  Yngre  end  1200  er  den  ganske  sik- 
kert ikke  2). 

Fremstillingen  er  jævn  og  behagelig  uden  al  svulst  og  uden 
effektjageri3).  Dialogen  falder  ganske  naturlig  og  af  sig  selv,  og 
der  er  i  det  hele  meget  lidet  i  så  henseende  at  indvende.  Snorres 
tale  k.  47  (s.  90)  er  dog  uhistorisk;  det  er  forf.s  egen  historiske 
viden,  der  udtales  af  Snorre.  Denslags  er  imidlertid  yderst  sjældent. 
Forf.s  sandhedskærlighed  og  kritiske  sans  er  fremtrædende  og  er 
belyst  i  det  foregående.  Som  særlig  udmærkede  scener  kan  frem- 
hæves skildringen  af  kampen  på  MåvahliS,  forhandlingen  mellem 
Styn*  og  Vermundr  angående  bersærkernes  afhændelse,  samt  den 
glimrende  skildring  af  Torbrandssonnerne  (s.  87 — 8)  efter  slaget 
på  Vigrafjord.  Karaktererne  er  skildrede  med  sædvanlig  dygtighed 
og  individuel  anskuelighed,  fremfor  alle  Snorres  storslåede  karak- 
ter. Hans  dygtighed  og  dybe  klogskab  behersker  sagaen  fra  først 
til  sidst.  Ikke  desto  mindre  skildres  hans  modstander,  den  ædle 
Arnkell  gode,  med  fuld  forståelse  og  sympati,  ikke  mindre  end  den 
indesluttede,  brave  digter,  Torarin  svarte.  Af  kvindeskikkelser  for- 


')  Således  også  Gering  s.  XVII,  anm. 

s)  Unge  udtryk  som  stolts  10 12,  prdfadrar  17  22  er  naturligvis  uden  al  betyd- 
ning.    Det  er  afskriverændringer  af  den  sædvanlige  slags. 

:i)  Heldigvis  er  det  bevisligt,  at  sætningen  6803-7  er  interpoleret;  heller  ikke 
den  umulige  sætning  46 2o  er  ægte.  Denslags  burde  ikke  optages  i  nogen 
tekst. 

tjæner  særlig  dennes  moder  og  hans  karakterfaste  hustru  Au5r  at 
fremhæves;  endvidere  den  skonne  forf ørerske  Katla,  om  hvem 
Geirrid  ytrer,  at  »ofte  er  der  trold  i  tryllende  ham«;  men  hun  får 
sin  straf  for  sine  udyder.  Så  er  der  den  temlig  enestående  kvinde- 
type, Snorres  smukke,  letsindige  søster,  Turid  på  Frodå,  et  vel- 
truffet  billede  på  en  ung  pragtlysten,  erotisk-ubekymret  kvinde. 
Og  der  er  mange  andre,  overordenlig  levende  skikkelser,  som  f.  ex. 
Torolf  bægifotr,  sagaens  »skurk«,  som  han  med  en  vis  grad  af  ret 
kunde  kaldes.  Eyrb.  står  i  så  henseende  på  hojde  med  de  bedste 
sagaer. 

Laxdæla  saga.  Af  denne  saga  haves  to  hovedhånd- 
skrifter, AM  132  fol.  og  Vatshyrna  i  en  afskrift  af  Åsgeir  Jonsson, 
Isl.,  Bokm.  fjel.  225,4  °.  Dernæst  er  der  forskellige  mindre  brud- 
stykker i  AM  162  fol.,  hvoraf  to  er  vigtige;  heraf  er  det  ene  skrevet 
i  den  sidste  fjærdedel  af  det  13.  årh.,  det  andet  snarere  for  end 
efter  1250  (her  blandes  ikke  æ  og  æ  sammen).  Udgave  ved  Kr. 
Kålund  1889—91;  også  i  Sagabibliotek  1896  *). 

Sagaens  indhold  drejer  sig  om  en  hovedslægt  og  fornemlig 
enkelte  til  denne  slægt  hørende  hovedpersoner,  Laxdolerne  i  Dale- 
syssel. Der  begyndes  med  en  redegorelse  for  slægtens  ældste 
historie,  med  hovdingen  Ketill  fladnæb  og  hans  born,  samt  deres 
udvandring  til  Island.  Ketill  selv  drager  vester  på,  hvor  hans 
datter,  Unnr  (AuSr)  gifter  sig  med  Olaf  d.  hvide;  deres  son  var 
Torstein  d.  røde,  der  fældes  af  Skotterne.  Unnr  fører  sine  borne- 
born  dels  til  Færøerne,  dels  til  Island;  her  nedsætter  de  sig  om- 
kring Bredefjorden,  hvor  Bjorn  d.  østrone,  Ketils  son,  også  havde 
bosat  sig  (jfr.  Eyrbyggjas.)  Af  Unns  ældre  efterkommere  bliver 
Hoskuld  den  mest  fremragende  (kap.  1 — 7;  o.  892 — 913).  Herefter 
indføres  forskellige,  for  sagaen  vigtige  personer  (k.  7 — 11).  I  dette 
afsnit  (k.  9)  omtales  også  Hoskulds  rejse  til  Norge,  hvor  han  købte 
trælkvinden  Melkorka,  der  bagefter  viste  sig  at  være  en  irsk  konge- 
datter; med  hende  får  han  sonnen  Olaf,  der  fik  tilnavnet  på(fugl), 
hvis  fødsel  berettes  i  k.  13.  Hermed  begynder  den  egenlige  historie, 
og  der  fortælles  om  Olafs  ungdom  og  opvækst  i  forbindelse  med 
et  par  episoder  om  Viga-Hrappr,  hans  død  og  gengangeri,  og  om 
en  strid  mellem  brødrene  Hoskuld  og  Hrut;  Olaf  optræder  i  den 


*)  Ang.  sagaen  kan  henvises  til  Bååth:  Studier,  B.  M.  Olsen:  Landnåma  og 
Laxdælasaga  i  Aarbøger  1908,  og  Meissner:  Strengleikar  s.  72  f. 

første  af  disse  (til  og  med  k.  19).  Nu  følger  et  afsnit  om  Olaf, 
særlig  hans  prægtige  udenlandsrejse,  hans  tilbagekomst  og  gifter- 
mål med  Egill  Skallagrimssons  storladne  datter,  Torgerd.  Her  for- 
tælles tillige  om  Hoskulds  død  og  gravøllet  efter  ham;  dermed  er 
hans  saga  afsluttet  (til  kap.  27).  Nu  er  det  Olafs  saga,  der  be- 
gynder; der  fortælles  om  hans  born,  først  og  fremmest  Kjartan, 
der  fra  nu  af  er  sagaens  særlige  yndling.  Nu  er  det  også  på  tide 
at  nævne  de  personer,  han  skulde  komme  i  en  nærmere,  ja  skæbne- 
svanger berøring  med,  nemlig  den  gamle  Osvifr  og  hans  datter 
Gudrun,  der  fra  nu  af  også  bliver  en  af  sagaens  .hovedpersoner. 
Olaf  foretager  atter  en  udenlandsrejse,  der  skulde  blive  skæbne- 
svanger for  to  af  hans  born,  navnlig  derved,  at  sværdet  Fotbitr, 
hvormed  Kjartan  dræbes,  kommer  i  familiens  besiddelse  (til  k.  32). 
Sagaen  udvikler  sig  nu  jævnt  og  efterhånden.  Gudruns  forskellige 
giftermål  og  endelig  forholdet  mellem  hende  og  Kjartan  skildres. 
De  elsker  hinanden,  men  der  kommer  ikke  nogen  egenlig  trolovelse 
i  stand  imellem  dem.  Kjartan  rejser  til  Norge,  hvor  han  slutter 
sig  noje  til  kong  Olaf  Tryggvason  og  sammen  med  andre  lands- 
mænd lader  sig  døbe.  En  af  hans  ledsagere  er  hans  fætter  og 
fosterbroder  Bolle  (til  kap.  41;  heri  indskydes  et  afsnit  om  Hruts 
død,  samt  om  en  sejdkyndig  familjes  uvæsen  og  undergang;  lige- 
ledes indføres  her  Åsgeirr  ædikollr,  Kjartans  senere  svigerfader). 
Imidlertid  rejser  Bolle  hjem,  frier  til  Gudrun,  der  ikke  er  bunden; 
ved  falske  forestillinger  og  hendes  faders  bestemte  optræden  kom- 
mer giftermålet  i  stand.  Hermed  er  den  store  tragedie  for  alvor 
indledet;  efter  Kjartans  snart  påfølgende  hjemkomst  kommer  der 
fart  i  dens  udvikling.  Der  fortælles  omhyggelig,  hvorledes  det  op- 
rindelige venskab  mellem  de  to  familjer  efterhånden  går  over  til 
kulde  og  bittert  fjendskab  på  grund  af  gentagne  gensidige  for- 
nærmelser —  hvoraf  nogle  af  temlig  frastødende  art,  det  beromte 
hovedlins  (motrens)  forsvinden  på  Gudruns  foranstaltning, 
Kjartans  lidet  tiltalende  behandling  af  folkene  på  Laugar,  da  han  i 
3  dage  belejrede  gården,  så  at  ingen  slap  ud  (dreitti  pau  inni  prjdr 
nætr)  osv.  Endelig  falder  Kjartan  for  sin  fosterbroders  sværd 
(1003),  netop  det  sværd,  som  denne  havde  modtaget  af  Kjartans 
søster  som  gave  (til  kap.  49).  Efter  at  sagsanlæget  er  foregået  og 
sagen  afsluttet  og  efter  Olaf  pås  død  (kap.  50 — 1)  kunde  sagaen 
have  været  ude,  hvis  ikke  Kjartans  hævngærrige  moder,  der  altfor 
meget  slægtede  sin  fader  på  m.  h.  t.  den  stærke  slægtfølelse  og 
hensynsløse  hævnlyst,  endnu  havde  været  i  live.   Bolle  havde  hun 

elsket  lige  som  sine  egne  born;  så  meget  dybere  blev  hun  såret 
ved  at  det  netop  skulde  blive  ham,  der  berøvede  hende  den  son, 
hun  elskede  hojest.  Ved  sin  hojst  karakteristiske  måde  at  ægge 
sine  »sløve«  sonner  (ridtet  til  Sælingsdal)  helmede  hun  ikke  for 
de  tog  blodhævn  for  Kjartan.  De  overfaldt  Bolle  i  hans  sæter  og 
dræbte  ham  (kap.  52—5;  1007).  Året  efter  fødes  Bolle,  Bolles  son 
med  Gudrun.  Fra  nu  af  er  han  sagaens  erklærede  helt,  og  om  ham 
grupperer  sig  alle  følgende  begivenheder,  blandt  hvilke  fader- 
hævnen er  vigtigst.  Denne  skal  være  foregået,  da  han  var  12  år 
gammel,  altså  1019.  Hævnplanen  fører  umiddelbart  til  Gudruns 
fjærde  og  sidste  giftermål  med  den  rige  hovding  Torkel  Eyjolfsson. 
I  dette  afsnit  optræder  Snorre  gode  som  Gudruns  faderlige  ven  og 
rådgiver,  hendes  og  begivenhedernes  legemliggjorte  forsyn,  med 
hvem  hun  bytter  gård.  Til  slutning  kommer  så,  efter  at  hævnen 
er  taget,  til  dels  ved  hovdingen  Torgils  Hollusons  hjælp,  der  selv 
behandles  mindre  smukt  af  Gudrun  og  Snorre,  den  endelige  fred 
og  forlig  mellem  Bollesonnerne  og  Olafssonnerne  (til  kap.  71). 
Hermed  er  sagaen  egenlig  ude.  Ikke  destomindre  fortælles  der 
endnu  om  Bolles  og  hans  broders  udenlandsrejse,  Torkels  rejser 
og  drukning  (1026),  samt  Gudruns  død  (k.  72 — 8).  Hendes  og 
Torkels  sons,  Gelles,  skæbne  (pilgrimsrejse  og  død  1073)  meddeles 
i  slutningen  af  k.  78. 

Når  vi  tager  sagaen  i  betragtning,  således  som  den  foreligger 
og  for  sig  selv,  undgår  det  ikke  opmærksomheden,  at  den  er  sær- 
deles dygtig,  ja  med  visse  forbehold  endogså  mesterlig  sammen- 
sat. Den  kan  sidestilles  med  Egilss.  og  Gunnlaugss.  og  som  hele 
endog  stilles  over  Eyrbyggjas.  De  enkelte  begivenheder  for- 
beredes og  motiveres  fortræffelig;  der  er  sågodt  som  slet  ingen 
skarpt  afgrænsede  afsnit.  Personerne  optræder  efterhånden  som 
der  bliver  brug  for  dem,  og  de  griber  ind  på  rette  vis  i  begiven- 
hedernes udvikling;  der  består  fra  først  til  sidst  et  uafbrudt  hele, 
en  kæde,  hvor  de  enkelte  led  hænger  noje  sammen.  Ingen  del  af 
sagaen  kan  siges  ved  sin  udførlighed  at  trykke  den  anden.  Ganske 
vist  er  sagaens  sidste  del  udførligst,  men  således  er  alle  slægt- 
sagaer overhovedet,  der  består  af  flere  slægtleds  historie,  uden  at 
man  derfor  kan  tale  om  noget  misforhold.  Sagaens  fortrinlige 
komposition  har  A.  U.  Bååth  udførlig  påvist l),  skont  han  på 
enkelte  punkter  vistnok  er  gået  noget  for  vidt  m.  h.  t.  antagelsen 


!)  Studier  ofver  kompositionen  i  några  isl.  attsagor.     Lund  1885. 

af  bevidste  kunstgreb  fra  forfatterens  side;  således  når  han  f.  ex. 
i  forskellige  udtryk  søger  at  finde  en  uvenlig  stemning  fra  Bolles 
side  mod  Kjartan  eller  omslag  i  hans  venskab,  der  fører  til  det 
ulægelige  brud,  der  betegnes  ved  Bolles  og  Gudruns  giftermål. 
Ganske  vist  har  Bååth  ret  i,  at  Bolles  hyppige  sammenkomster 
med  Laugarfolkene,  da  han  som  Kjartans  ledsager  fulgte  ham,  har 
nedlagt  spiren  til  hans  kærlighed  til  Gudrun;  den  herved  opståede 
følelse  er  efterhånden  tiltaget  i  styrke.  Da  Bolle  så  fik  lejlighed  til 
at  rejse  hjem  for  Kjartan,  og  da  han  på  den  anden  side  vidste,  at 
Gudrun  i  virkeligheden  ikke  var  bunden  til  Kjartan  ved  noget  som 
helst  løfte,  da  han  tillige  kan  tænkes  at  have  slægtet  sin  fader  på 
m.  h.  t.  hensynsløshed  og  egenkærlighed  (således  optræder  denne) 
—  er  alt  dette  psykologisk  tilstrækkeligt  til,  at  han  vover  skridtet, 
og  nogen  anden  forklaring  behøves  der  ikke.  Men  sagaen  udvikler 
ikke  direkte,  hvilke  tanker  Bolle  har  været  besjælet  af,  for  han 
rejste  udenlands;  han  har  ikke  røbet  dem,  og  det  gor  sagaen  hel- 
ler ikke.  Dette  har  man  næppe  lov  til  at  kalde  en  fejl.  Det  er  en 
magt,  som  ofte  synes  tænkt  som  det  heles  usynlige,  bagved  stå- 
ende leder  —  skæbnen;  den  lunefulde  skæbnegudinde,  der  lader 
de  enkelte  begivenheder  i  ojeblikket  tage  sig  ud  som  tilfældigheder, 
medens  de  bagefter  ses  eller  anes  som  velberegnede,  er  den  magt, 
der  råder  for  Laxdælas  personer  og  begivenheder,  og  som  delvis 
åbenbarer  sig  i  varsler  og  dromme  for  tilsidst  ligesom  at  legemlig- 
gøres i  selve  Snorre  gode.  Dette  strider  ikke  imod  den  omtalte 
dygtige  komposition.  Hvad  var  det  andet  end  et  tilfælde,  at  Turid 
Olafsdatter  fik  oje  på  sværdet  Fotbitr  for  at  Geirmundr  i  sin  første 
vrede  ikke  skulde  have  et  våben  lige  ved  hånden  for  dermed  at 
dræbe  hans  og  hendes  lille  datter?  Hvem  kunde  ane,  at  dette 
sværd  skulde  bringe  så  megen  ulykke?  Turid  undgik  Skylla,  men 
faldt  med  det  samme  i  Karybdis.  Ligeså  tilfældigt  synes  det  at 
være,  når  hun  bagefter  giver  Bolle  sværdet.  Først  ved  Kjartans 
drab  går  det  virkelig  op  for  os,  hvilken  rolle  det  er  bestemt  til  at 
spille. 

Alligevel  er  der  en  del  at  udsætte  på  sagaens  komposition. 
Der  indføres  enkelte  gange  personer  uden  videre,  som  om  de  var 
nævnte  for1).  Andre  ujævnheder  består  f.  ex.  i  at  Torleiks  gård, 
Kambsnes,  omtales  s.  58,  men  s.  89  tales  om  opførelsen  af  en  gård 


')  Således   Groa   s.   23;   Alfdis.   Olaf  fejlans  datter  13i-2;   Ingjald  Olafsson 
nævnes  s.  25,  men  er  ikke  nævnet  s.  15,  hvor  hans  søskende  opregnes. 


—  437   —  [444-445] 

af  samme  navn 1).  Kap.  25  begynder :  »Nu  er  at  fortælle  om 
Hoskulds  sonner«  —  hvorpå  disse  nærmere  karakteriseres;  efter 
dette  skulde  man  tro,  at  de  ikke  eller  knap  var  for  omtalte,  men 
i  k.  20  er  de  dog  allerede  og  det  ret  udførlig  omtalte.  Gestr  Odd- 
leifsson  kaldes  (s.  109)  uden  videre  Gudruns  frænde;  hvorledes 
slægtskabet  har  været,  er  ikke  fortalt.  Til  disse  ujævnheder  hører 
også,  at  der  i  de  første  kapp,  nævnes  nogle  personer  og  slægter, 
der  ingen  rolle  spiller  senere  i  sagaen;  denslags  findes  af  og  til 
også  i  andre  sagaer  og  behøver  ikke  i  alle  tilfælde  at  være  tilfoj- 
elser.  Endel  beror  dog  på  interpolation,  hvorom  mere  i  det  følg- 
ende. Af  en  vis  betydning  er  det,  når  det  (s.  23)  hedder,  at 
^orsteinn  Surtsson  »var  Vigdis'  broder  og  bode  dengang  på 
Torsnes,  som  det  for  er  skrevet«;  denne  henvisning  er  urig- 
tig. Ganske  vist  er  Forsteinn  nævnet  for,  men  hverken  som  broder 
til  Vigdis  eller  som  boende  på  Torsnes.  Her  kunde  der  foreligge  en 
afskrivers  fejlagtige  tillæg  (beroende  på  fejlhuskning)2). 

Anderledes  stærke  anker  lader  sig  rejse  mod  sagaens  tids- 
regning, hvilket  punkt  også  berører  kompositionen,  i  det  mind- 
ste hvad  Laxdæla  angår.  Tidsregningen  er  da  kort  sagt,  som 
forlængst  erkendt,  yderst  slet,  så  at  sagaen  i  så  henseende 
vistnok  overgår  alle  andre.  At  forene  dens  tidsangivelser  med 
andre  sagaers  og  almindelig  tidsregning,  er  umuligt.  Den  nærmere 
undersøgelse  heraf  vil  føre  til  påvisningen  af  de  storste  urimelig- 
heder. Herom  kan  der  i  det  hele  henvises  til  Kålunds  kritiske  ud- 
gave, indledningen.  Som  ex.  kan  her  anføres,  at  Hruts  hirdmands- 
stilling  hos  Harald  gråfeld  i  kap.  19  sættes  altfor  sent  (i  virkelig- 
heden under  Hakon  d.  gode).  Forholdet  mellem  Hoskuld  og  kong 
Hakon  (k.  9)  kan  heller  ikke  være  rigtigt,  selv  om  sætningen  (s. 
19  id-it)  :  »han  var  stadig  den  ene  vinter  hos  kong  Hakon,  den 
anden  på  sin  gård«  skulde  være  en  interpolation,  hvad  den  uden 
tvivl  er.  Heller  ikke  kan  Harald  gråfeld  have  været  konge  i  Norge, 
da  Olaf  gjorde  sin  første  udenlandsrejse.  Hvad  der  fortælles  herom 
og  om  Gunnhild  kongemoder  i  forbindelse  dermed,  må  »anses  for 
udsmykning«.  Det  er  ligeledes  urigtigt,  når  Kjartans  udenlandske 
ophold  udstrækkes  til  Olafs  hele  regeringstid,  i  steden  for  at  det 
vistnok  varede  2  år  (999—1001).  Værst  af  alt  er  dog  tidsregningen 


!)  S.  61  nævnes  Lambastadir,  uden  at  man  ved,  hvad  det  er  for  en  gård. 
2)  Mulig   er   Stockh. -brudstykkets   læsemåde:    „som   for   er  omtalt   (getit  f. 

ritat)"  den  oprindelige:  ..som''  går  da  på  Torstein,  og  da  bliver  det  hele 

rigtigt. 

og  den  historiske  fremstilling  i  den  del  af  sagaen,  der  handler  om 
Bolle  Bollason.  Efter  sagaen  skulde  f.  ex.  Torkel  Eyjolfsson  være 
rejst  udenlands  så  sent  som  i  1032 — 3,  medens  han  i  virkeligheden 
var  druknet  1026,  Snorre  gode  dør  1039  for  1031,  for  ikke  at  tale 
om  den  umulighed,  at  Bolle  overhovedet  kan  have  haft  noget  som 
helst  med  faderhævnen  at  gore;  han  er  født  1007 — S.  Tolv  år 
gammel  skulde  han  have  foretaget  hævnen,  altså  1019 — 20;  først 
herefter  skulde  så  Gudrun  være  bleven  gift  med  Torkel  —  hvilket 
af  andre  grunde  ikke  kan  være  sket  senere  end  1012  1)  —  og  dog 
skal  deres  son  Geller,  der  ifølge  sagaen  ikke  kan  være  født  for 
1021,  være  rejst  udenlands  med  sin  fader.  At  der  her  er  en  håbløs 
forvirring  til  stede,  er  klart;  sagaen  sætter  sig  ud  over  al  rimelig 
tidsregning,  og  dog  har  den  kendt  og  benyttet  Åres  Isl.  bok.  For- 
fatteren angiver  rigtig  Snorres  død  i  forhold  til  kong  Olaf  d.  hel- 
liges fald,  og  han  kender  Snorres  alder.  Ikke  desto  mindre  lader 
han  Bolle  komme  hjem  for  Snorres  død,  men  4  år  efter  Torkels 
drukning;  de  4  års  mellemrum  mellem  Torkel  og  Snorre  er  nu 
rigtige  nok,  og  der  skinner  den  rigtige  tradition  igennem,  men  ifølge 
sagaen  er  jo  Torkel  druknet  længe  efter  år  1030.  Forf.  har  åben- 
bart ingen  sans  for  tidsregning  og  måske  ikke  haft  ævne  til  at 
benytte  de  udmærkede  holdepunkter,  han  netop  her  havde;  havde 
forf.  haft  begreb  om  tidsregning,  havde  der  ikke  været  tale  om  at 
tildele  Bolle  den  rolle,  han  her  hele  tiden  spiller. 

Hvad  der  her  er  påvist,  vidner  ikke  til  fordel  for  Laxdælas 
historiske  troværdighed,  eftersom  det  må  antages,  at  hele  dens 
fremstilling  af  Bolles  hævn  beror  på  mere  eller  mindre  fri  digtning 
osv.  Går  vi  nærmere  ind  på  undersøgelsen  af  dens  troværdighed, 
vil  vi  finde  meget  at  udsætte  på  sagaen,  dels  afgjorte  urigtig- 
heder, dels  misligheder  og  urimeligheder.  Allerede  begyndelsen  er 
betegnende.  Ketill  flatnefs  slægt  og  forhold  omtales,  men  på  en 
enestående,  fra  alle  andre  kilder  afvigende  måde.  Efter  disse  bliver 
Ketill  af  Harald  hårfagre  mod  sin  vilje  og  nødtvungen  sendt  til 
Vesterhavsøerne  for  at  styre  disse  (Eyrb.,  Fms.,  Ldn.),  medens 
Laxd.  lader  Ketill  flygte  bort  fra  Norge  på  grund  af  Haralds  volds- 
herredomme.  Han  og  hans  son  Bjorn  [der  efter  de  andre  kilder 
er  fraværende]  holder  taler  (kap.  2),  der  åbenbart  er  mindre  gode 
fabrikater;  når  det  endelig  (i  k,  3)  hedder,  at  Ketill  giftede  sin 


!)  Tilknytningen  mellem  deres   bryllup  og   Gunnar   biSrandabanes   tilstede- 
værelse (jfr.  Gunnarsbåttr)  kan  næppe  være  rigtig. 

datter  med  Helge  magre  for  afrejsen  fra  Norge,  står  dette  i  strid 
med  den  simple  kendsgærning,  at  Helge  aldrig  har  sat  sin  fod  i 
Norge.  Så  godt  som  hele  indledningen  (k.  1 — 3)  er  således  ufor- 
enelig med  andre  pålidelige  kilder  og  kan  ikke  bero  på  gammel 
tradition;  den  er  fri  digtning,  hvis  historiske  kærne  er  ganske 
ringe1).  Dette  er  meget  påfaldende,  navnlig  når  vi  ser  hen  til  en 
saga  som  Eyrbyggja.  Man  føler  sig  fristet  til  overfor  denne  ind- 
ledning at  gore  en  betragtning  gældende,  der  går  ud  på,  at  det 
hele  er  et  yngre  fabrikat  i  steden  for  en  ældre,  ægte  begyndelse, 
der  måtte  være  gået  tabt.  I  en  anden  saga  kan  vi  konstatere  noget 
lignende,  nemlig  ved  Gislasaga  (se  herom  nedenfor),  så  uden 
analogi  vilde  denne  antagelse  ikke  være.  Forskellen  vilde  kun 
være,  at  medens  Laxdælas  ægte  begyndelse  helt  er  tabt,  haves 
Gislasagas  ægte  begyndelse  i  et,  dens  uægte  i  et  andet  hdskr.  Men 
sagaens  øvrige  mangler  gor  denne  formodning  noget  svagere. 

Hvad  forholdet  til  L  d  n.  angår,  viser  det  sig  som  utvivlsomt, 
at  dette  skrift  ikke  er  benyttet  i  sagaen.  Der  findes  så  mange 
uoverensstemmelser,  at  der  ikke  kan  være  tale  om  benyttelse2). 
På  den  anden  side  findes  enkelte  gange  ordrette  overensstemmelser 
med  Ldn. 3).  Disse  kan  kun  forklares  som  beroende  på  en  f  æ  1 1  e  s 
kilde  for  sagaen  og  Ldn.,  og  der  er  næppe  tvivl  om,  at  denne  til- 
dels er  Are  frodes  ældre  Isl.  bok  eller  mulig  Brandr  prior  og  hans 


*)  Her  findes  også  den  genealogiske  fejl,  at  Olaf  hvide  skal  være  en  sonne- 
son  af  kong  Frode  i  Danmark  (en  sammenblanding  af  to  slægter  på  grund 
af  navnelighed).  Mærkeligt  nok  har  B  M.  Olsen  i  sin  afhdl.  villet  hævde, 
at  sagaens  fremstilling  er  den  historiske  (s.  202  f.);  de  grunde,  der  an- 
føres herfor  (at  Ketill  ikke  nævnes  i  Hkr.  eller  Orkn.),  er  intetsigende. 

2)  Ifølge  Ldn.  er  Kollr  gift,  forend  han  kommer  til  Island.  Unns  sidste 
gæstebud  (sål.  Ldn.)  er  i  sag.  Olaf  fejlans  bryllup,  men  han  var  sikkert 
gift  for  han  kom  til  Island.  Hoskuld  er  ifg.  Ldn.  (s.  113)  gift  med  en 
Hallfriflr  (i  modsætning  hertil  Melabok  s.  130).  At  sagaen  m.  h.  t.  dette 
er  rigtig,  støttes  ved,  at  i  Njåla,  k.  10,  siges  Svanr  på  Svansholl  at  være 
Hallgerås  morbroder,  og  denne  Svanr  er  en  son  af  Bjorn,  Ldn.  158—9. 
B.  M.  Olsen  vil,  at  der  her  foreligger  en  forveksling  af  2  Bjorn'er,  og  at 
det  skal  være  (Skjalda-)Bjorn  fra  den  nordligere  Bjarnarfjord.  der  menes 
som  fader  til  Jorunn;  dette  finder  jeg  ubevist  og  desuden  ikke  naturligt. 
GuclriOr.  en  datter  af  Torstein  surt  (s.  23),  kaldes  i  Ldn.  Tordis.  Hruts 
born  er  ifg.  sag.  58  —  16  sonner  og  10  døtre,  i  Ldn.  20  —  15  sonner  osv. 
Endelig  er  Ganger-Rolf  her  en  son  af  Øxna-Tore,  ligesom  i  Porsteins 
påttr  hvita,  ikke  af  Ragnvald  jarl,  som  ellers. 

:!)  Lovsigemanden  Sigvats  genealogi  s.  3 — 4  ^  Ldn.  266.  Helge  magre  s. 
6—7  ^  Ldn.  207;  s.  1407   9  ^  1724-7  osv. 

Brei5fir5inga^'/7.  Are  anføres  af  forf.  selv  (s.  7)  om  Torstein 
røde.  I  de  første  kapitler  findes  slægtregistre  anførte,  som  strængt 
taget  ikke  vedkommer  Laxd.  som  sådan;  disse  registre  har  den 
karakteristiske  slutningsformel:  »derfra  stammer  N.  N.  slægt« 
(el.  lign.)1).  Dette  er  såmeget  mere  påfaldende,  som  forf.  ellers 
ikke  viser  sig  som  nogen  særlig  ynder  af  genealogier.  Sagen  er,  at 
de  må  være  udskrevne  af  et  ældre  skrift,  og  da,  som  sagt,  snarest 
af  Åres  bog,  i  hvert  fald  tildels.  Heraf  forklares  også  overens- 
stemmelser mellem  Are  og  Laxd.  angående  den  såkaldte  »inde- 
brænding  af  Blundketill«. 

B.  M.  Olsen  har  i  sin  afhdl.  gennemgående  søgt  at  hævde,  at 
Laxdæla  har  benyttet  Landnåma;  alle  afvigelserne  forklares  så 
som  beroende  på  den  mundtlige  tradition.  Beviserne  for  benyt- 
telsen af  Ldn.  er  meget  svage  og  ret  indviklede.  Den  naturligste 
forklaring  må  hævdes  at  være  den,  at  de  to  skrifter  har  benyttet 
fælles  kilder,  hver  på  sin  måde,  og  blandt  disse  var  Åres  slægt- 
registre, og  det  må  bero  på  disse  eller  andre  lignende  optegnelser, 
når  forf.  fuldstændig  sammenblander  og  forener  de  to  slægter: 
Ønund  tréfots  og  Audun  skokuls  (kap.  40);  jfr.  afhdl.  s.  216  fi; 
der  er  intet,  der  tvingende  forudsætter,  at  de  beror  på  en  Land- 
nåmatekst 2). 

Desuden  anføres  »Njardvikingernes  saga«  (s.  252)  i  anledning 
af  Gunnar  1>idrandabane,  og  der  henvises  til  Arnors  drape  om 
Geller  (I,  611),  samt  til  »mange  sagaer«  (s.  288),  som  Geller  skal 
have  spillet  en  rolle  i;  denne  henvisning  siger  dog  ikke  ret  meget. 
Den  Njardvikinge-saga,  der  her  menes,  skal  efter  den  almindelige 
antagelse  være  £åttr  af  G.  T^drandabana,  men  dette  kan  næppe 
være  tilfældet.  Fortællingen  i  Laxd.  er  længere,  og  der  er  i  det 
mindste  en  enkelt  betydelig  afvigelse;  snarere  kunde  beretningen 
i  Gunnarsp.  se  ud  som  udtog  af  sagaen.  I  slutningen  af  kap.  67 
henvises  der  endelig  til  en  saga  om  t'orgils  Holluson,  der  må  være 
benyttet  af  forf.   En  sådan  saga  kendes  ikke  nu. 


»)  7  2  Eyfirdingakyn,  815  kyn  al  Ira  Orkneyinga  jarla,  82o  Gptuskeggjar,  11 3 
GilSbekkingakyn,  11 .22  Reyknesingar,  12  2  Hpfdamenn  i  Eyjafirdi,  jfr.  Vats- 
firdingakyn  1058-9,  Skogverjakyn  287  j. 

2)  Det  må  hævdes  overfor  B.  M.  Olsen,  at  opregningen  af  Torstein  røds 
døtre  i  kap.  4—6  intet  stødende  eller  mærkeligt  indeholder.  Sætningen 
om  Vifill  (udg.  s.  11,  anm.  til  1.  15)  findes  kun  i  nogle  håndskrifter  af  den 
ene  klasse  (papirshåndskrifter)  og  beror  i  denne  på  en  benyttelse  af 
den  oprindelige  Ldn. -tekst. 

Foruden  disse  mere  eller  mindre  bestemte  skriftlige  kilder  er 
der  endelig  den  gamle  tradition1),  hvorfra  hovedmassen  af  stoffet 
må  være  hæntet,  forudsat  at  intet  af  forf.  selv  er  tildigtet.  Af- 
snittet om  Kjartan  og  Islændingerne  i  Nidaros  findes  flere  andre 
steder,  således  f.  ex.  i  Oddr  munks  Olafssaga;  men  Laxd.s  beret- 
ning kan  ikke  være  taget  derfra,  trods  nogle  verbale  overensstem- 
melser, særlig  med  AM  310,  men  det  er  snarere  denne,  der  har  be- 
nyttet Laxd. 2).  Denne  beretning  beror  snarest  på  den  mundtlige 
overlevering.  Beskrivelsen  af  forholdet  mellem  Hrutr  og  Gunn- 
hild  (k.  19)  er  uafhængig  af  den  i  Njåla  (k.  4— r6),  skont  den  er 
omtrent  ens  i  bægge. 

Denne  tradition  er  nu  noget  bleven  belyst  i  det  foregående. 
Vi  har  set  fejl  i  forskellige  retninger,  og  dog  kan  næppe  noget 
siges  eller  antages  at  være  uhistorisk  i  hovedtrækkene  af  Hos- 
kulds— Olafs — Kjartans  3)  saga,  bortset  fra,  at  de  to  første  sættes 
urigtig  i  forbindelse  med  norske  konger.  Mærkelig  rigtig  og  pas- 
sende er  derimod  den  angivelse  (s.  267),  at  kong  Olaf  var  i  Sarps- 
borg, da  Torkel  og  Bolle  besøgte  ham  (1027).  I  modsætning  til 
de  nævnte  dele  af  sagaen,  der  må  bero  på  den  gamle  tradition, 
står  den  sidste  del  deraf,  hvis  hovedperson  er  Bolle  Bollason,  fra 
og  med  kap.  59.  Hvad  der  her  fortælles  om,  at  Helge  Hardbeins- 
son  dræbtes,  at  Torkel  blev  gift  med  Gudrun,  samt  hvad  der  for- 
tælles i  55 — 8  er  væsenlig  historisk,  men  alt  hvad  der  fortælles  orn 
Bolle  må  udskydes  som  tildigtning.  Det  vilde  her  være  fristende, 
at  antage  en  yngre  overarbejdeise  eller  indskud.  Netop  i  dette 
stykke  findes  forskellige  slemme  tidsstridigheder  og  andre  mis- 
tænkelige ting  og  omstændigheder.  Temmelig  let  vilde  det  være 
at  udskyde  følgende  stykker  som  formentlig  yngre  indskud:  slutn. 
af  k.  58  (mgl.  i  hdskr.  C),  s.  218  „— 19  ■  (Fylgdi— heradit),  222  B— 
23  9  (Fdm—handa 4) ;  i  de  her  nævnte  stykker  findes  den  mistænke- 
lige »løggård«,  og  hele  scenen  med  Bolles  blodige  klæder,  der 
ganske  sikkert  er  en  senere  —  og  temmelig  ubehændig  —  digtning 
(mulig  efter  Hildigunnepisoden  i  Njåla).  På  dette  grundlag  er  der 
så  enkelte  sætninger  i  det  følgende  udvidede  eller  noget  ændrede. 
Kap.  63  med  de  urimelige  personskildringer  hører  måske  også  til 


i)  Hertil  henvises  722,  58i5  ff.,  937,  1387,  152?,  17020,  jfr.  270i3  og  der  antydes 
forskellige  afvigende  beretninger. 

2)  Jfr.  Kålund  s.  XXXI,  anm. 

3)  Om  Kjartans  forhold  til  Ingibjorg  Tryggvesdatter  se  ovf. 

■»)  Um  daginn  eptir  osv.  223  0  danner  en  fortrinlig  fortsættelse  af  k.  59. 

disse  formodede  indskud.  Hvad  der  derimod  fortælles  om  Bolle  i 
de  sidste  kapitler,  kan  i  hovedtrækkene  være  sandt  med  undtagelse 
af  den  urigtige  bemærkning,  at  han  skulde  have  været  den  første 
Nordmand,  der  tog  tjæneste  hos  kejseren  i  Miklagård.  Der  har 
Bolle  vistnok  aldrig  været. 

Hvis  det  skulde  forholde  sig  således,  som  det  her  er  antydet, 
stammer  disse  udvidelser  vistnok  fra  den  sidste  halvdel  af  det  13. 
årh.  De  er  da  at  sidestille  med  en  mængde  andre  uhistoriske  ind- 
skud f.  ex.  i  de  norske  kongers  sagaer,  som  vi  kender  så  godt. 
Noget  påfaldende  i,  at  Laxdæla  skulde  være  undergået  samme 
skæbne,  er  der  ikke.  Men  vi  savner  midler  til  i  samme  grad  at 
bevise  det  for  Laxd.  som  for  hines  vedkommende.  Er  dette  ikke 
tilfældet,  indtager  Laxdæla  en  særstilling  indenfor  de  isl.  slægt- 
sagaer ved  sin  tildels  uhistoriske  karakter,  en  særstilling,  man  har 
ondt  ved  at  fatte,  da  sagaen  oprindelig  må  stamme  fra  sagaskrivn- 
ingens gode  tidsrum  og  ellers  ikke  kan  sættes  i  rang  med  de 
uhistoriske  yngre  sagaer. 

At  der  her  er  tale  om  en  forfatter  og  at  denne  er  en  gejstlig 
mand,  fremgår  af  spredte  bemærkninger  og  antydninger1).  Disse 
er  ofte  af  en  sådan  art,  at  de  ikke  alene  angår  historiske  kends- 
gærninger,  men  man  mærker  særlige  forfatter-interesser"). 
Han  er  overtroisk  (jfr.  245 — 6,  247,  282),  men  fremfor  alt  tror  han 
på  en  skjult,  styrende  skæbne.  Han  har  fremdeles  interesse  for 
gamle  sædvaner  og  forhold,  navnlig  love  og  retsbestemmelser, 
særlig  angående  ægteskab  og  arveret3).  Hvad  der  i  så  henseende 
bemærkes,  synes  at  være  rigtigt  og  tildels  indeholde  ældre  ret  end 
den,  der  nu  kendes  fra  Grågås.  Forf.  har  endvidere  kendskab  til 
gamle  digte  (Husdråpa,  Arnors  arvekvad).  Hans  geografiske 
kundskaber  er  meget  nojagtige.  Hans  beskrivelse  f.  ex.  af  sæter- 
hytten og  hvad  dertil  hører,  hvor  Bolle  blev  dræbt,  er  vidunderlig 


t)  Jfr.  Kålund  s.  XLVI.  Herimod  Meissner  s.  73.  B.  M.  Olsen  antager  en 
religiøs  forfatter  (s.  189,  anm.  2). 

2)  Jfr.  s.  112.J-H,  170—1  (Kjartans  faste),  245  (Gudrun  bygger  kirke),  5_7  (spå- 
dommen om  Helgafells  kloster).  272 12  f.,  283  (Gudrun  den  første  kvinde, 
der  lærte  Davids  psalter)  —  for  ikke  at  tale  om  afsnittet  om  Kjartan  og 
kong  Olaf.  Forf.  anvender  også  altid  de  kristelige  ugedagsnavne  (183 10, 
228  5,  jfr.  280 14). 

3)  l84--„  jfr.  54io-io;  34  (forhold  i  et  fiskevær),  44  (trællens  frigivelse),  46 
(skilsmissegrunde).  51—2  (gåen  under  jordstrimmel  som  bevismiddel  og 
arveforhold),  90  (arv.  jfr.  Maurer:  Die  unechte  geburt  osv.),  181 14  (handel), 
205u-12,  188 10,  277-. 2. 

nojagtig.  Hans  kendskab  strækker  sig  videre  end  til  Dalesyslet, 
sagaens  egenlige  skueplads.  Han  er  lige  så  godt  kendt  i  Borgar- 
fjorden.  Der  er  ingen  tvivl  om,  at  forf.  har  været  en  mand  fra 
sagaens  hovedegn. 

Hvad  affattelses  tiden  angår,  er  den  nævnte  hentydning  til 
Helgafell  af  afgorende  betydning.  Sagaen  er  ikke  ældre  end  1184. 
På  den  anden  side  er  den  utvivlsomt  ældre  end  o.  1240  1).  Under 
alle  omstændigheder  må  den  sættes  til  tiden  ved  1200  eller  i  hvert 
fald  ikke  længe  derefter  2).  Deraf,  at  Torvald  Snorrason,  død  1228, 
nævnes  som  den  sidste  i  et  slægtregister  (105  7-s),  kan  intet  sluttes, 
ti  dette  er  afgjort  en  yngre  tilfojelse,  det  viser  ordene:  »derfra 
stammer  Vatsfirdingernes  slægt«;  disse  ord  har  oprindelig  stået 
efter  bemærkningen  om  Torbjorg,  gift  med  Asgeir  i  Vatsfjord  (»fra 
dem  stammer  osv.«);  det  mellemliggende  er  altså  indskud.  S.  286 
— 7  nævnes  enkelte  mænd,  der  levede  ind  i  det  13.  årh.3).  Er  alt 
dette  ægte  og  oprindeligt,  kunde  man  antage,  at  sagaen  er  skreven 
o.  1230 — 40,  men  denslags  bemærkninger  er  netop  noget  af  det 
upålideligste  i  en  saga.  Mærkeligt  og  mere  betydningsfuldt  kunde 
det  synes  at  være,  når  slægten  s.  105  kun  føres  ned  til  Tord  Gils- 
son  og  ikke  engang  til  hans  son,  Sturla  i  Hvamm.  Skulde  Laxd. 
være  forfattet  o.  1220 — 30,  tilhører  den  de  få  sagaer,  der  er  skrevne 
efter  biskop  Brands  død  (1201)  4);  jfr.  Sturlunga-oplysningen  (263 
—65). 

Forf.  er  som  historiker  lidet  kritisk;  til  gengæld  står  han  så 
meget  hojere  som  fremstiller  og  fortæller,  navnlig  da  som  karakter- 
tegner. Heri  ligger  hans  og  sagaens  storste  fortrin.  Uagtet  frem- 
stillingen ikke  er  helt  fejlfri,  er  den  i  det  hele  og  store  udadlelig. 
Den  logiske  sammenhæng  er  allevegne  ganske  tydelig  og  motiv- 
eringerne fuldstændige;  særlig  mærkes  de  forberedende  dromme 


i)  Jfr.  Kålund  XLV- VI. 

2)  Herimod  strider  ikke  yngre,  af  afskrivere  indsatte  udtryk  som  plokka, 
musteri. 

3)  F    ex.  Ketill  „som  var  abbed  på  Helgafell",  abbed  1217—20. 

4)  Der  findes  i  sagaen  nogle  verbale  overensstemmelser  med  andre  kilder: 
således  16n-i8  med  Sturl.  I.  60hi— in  (Sturlusaga  ;  arvesagen  s.  51  har 
noget  lignende  tilsvarende  i  Sturl.  I,  108—09,  men  her  er  ligheden  dog 
ikke  afgorende;  Egilssaga  245i-)  p^  Laxd.  964— s,  Laxd.  201  ;2  14  —  Hkr.  II, 
3I622—4.  Det  er  vanskeligt  at  bedomme  disse  paralleler;  endel  deraf 
behøver  ikke  at  stå  i  direkte  indbyrdes  forbindelse.  Dr.  Kålund  har 
meddelt  mig  de  fleste  af  disse.  For  Laxd. s  alder  har  de  næppe  nogen 
betydning. 

og  varsler  som  f.  ex.  Gudruns.  Den  dialogiske  form  er  stærkt 
udpræget,  uden  derfor  at  være  benyttet  i  en  unaturlig  grad,  det 
skulde  da  være  i  den  første,  også  i  andre  henseender  noget  afstik- 
kende del.  Således  er  Unns  »tale  til  sine  mænd«  (11 3)  temlig 
uvæntet.  Som  eksempel  på  en  udmærket  stilistisk  fremstilling  kan 
anføres  s.  38  øverst,  hvor  Vigdis  siger  til  sin  mand  Tord  godde: 
»Ikke  skal  J.  tage  penge  (mulkt)  af  dig  for  én  nats  hjælp  (mod 
Torolf),  ti  han  skal  være  her  —  hele  vinteren«.  Den  sidste  be- 
grundende sætning  virker  ganske  fortrinlig,  og  vi  kan  se  for  os 
den  forbløffede  mand,  den  gærrige  og  lidet  mandige  Tord.  Det  er 
i  det  hele  så,  at  vi  ikke  kan  undgå  at  lægge  mærke  til  en  vis 
retorik,  en  vis  retorisk  parallelisme  og  stigning  i  udtrykkene,  der 
kunde  tyde  på  en  forf.,  der  havde  studeret  sig  ind  i  den  latinske 
grammatiks  schemata  lexeos.  Men  dette  er  for  de  isl.  slægtsagaers 
vedkommende  enestående.  Glimrende  er  fremstillingen  i  kap.  53 
(Torgerds  ridt  med  hendes  sonner  til  Tunga)  osv.  Enkelte  gange 
mærkes  det,  at  det  er  forf.,  der  taler,  og  ikke  den,  i  hvis  mund 
ordene  lægges  (f.  ex.  s.  277,  Haldors  spådom,  jfr.  279  ligeledes). 

Karakterskildringen  i  Laxd.  er  det,  som  er  dens  storste  pryd 
og  ved  hvilken  den  altid  vil  indtage  en  fremragende  plads  blandt 
de  isl.  slægtsagaer.  Der  er  for  det  første  kvindekarakterer  som 
den  storsindede  Unnr,  den  hojmodige  Vigdis,  der  er  sin  mand 
modsat,  den  lidet  smukke,  men  trofaste  og  hævngærrige  Au3r,  den 
fine  og  tilbageholdne  Hrefna,  der  sørger  sig  tildøde.  Men  fremfor 
alle  er  det  dog  Gudrun,  der  rager  op  over  alle  andre.  Denne,  en  af 
sagaernes  storladneste  kvinder,  er  fra  først  af  den  kloge,  rolige, 
beregnende  kvinde,  hvis  ævne  til  at  beherske  sig  er  vidunder- 
lig, tiltrods  for  at  hendes  følelser  er  så  stærke  som,  ja  stærkere 
end  nogen  andens.  Hendes  rolige  tale  til  Tord  Ingunnsson,  i  hvilken 
hun  indtrængende  opfordrer  ham  til  at  skilles  fra  sin  hustru  an- 
tyder kun  Ilendes  varme  følelse  for  ham;  —  »den  tilbageholdnes 
sag  må  vænte  til  om  aftnen« ;  i  denne  sætning  udtrykkes  alt,  hendes 
handlekraft,  energiske  beslutsomhed  og  hendes  indre  utålmodig- 
hed. Men  hun  er  tillige  stolt.  Da  Kjartan  nægter  at  tage  hende 
med  til  Norge,  afslår  hun,  tiltrods  for  sin  brændende  kærlighed  til 
ham,  tilsyneladende  koldt,  at  blive  hans  fæstemø.  Kun  modstræb- 
ende og  på  grund  af  tvetydige  rygter  om  Kjartans  færd  i  Norge 
gifter  hun  sig  med  Bolle  —  hvad  hun  sikkert  mange  gange,  uden 
dog  at  åbenbare  det  for  nogen,  har  fortrudt.  Man  har  sammen- 
lignet Gudrun  med  hendes  navne  i  eddadigtene.   Men  det  er  ikke 

træffende.  Det  er  Brynhild,  hun  må  sammenstilles  med.  Det  er 
Brynhilds  ophojede,  kolde  stolthed,  der  genfindes  hos  Gudrun; 
ligesom  Brynhild  (I,  92)  begik  Gudrun  én  handling,  som  psyk- 
ologisk set  er  let  forklarlig,  men  ikke  desto  mindre  er  uædel  (motr- 
tyveriet).  Hendes  had  —  hvis  dette  ord  kan  bruges  —  til  »ham, 
som  hun  elskede  hojest«,  fik  sit  udslag  i  handling,  særlig  efter  at 
Kjartan  havde  behandlet  hende  og  hendes  familje  på  en  så  lav, 
forsmædelig  måde;  da  var  hun  krænket  på  det  dybeste,  da 
måtte  hævnen  komme.  Ligesom  Brynhild  lod  Gudrun  nu  ham 
dræbe,  som  hun  elskede  mest.  Men  der  er  en  forskel  på  Brynhild 
og  Gudrun.  Efter  at  have  begået  sin  fejl  og  følgerne  deraf  er  trufne 
ind,  må  Brynhild  dø,  men  Gudrun  Osvifrsdatter  lever  fremdeles  og 
bliver  gammel.  Dette  beror  naturligvis  på  den,  om  man  så  må 
sige,  sagn-sociale  forskel  på  de  to  kvinder,  og  den  kres,  de  til- 
hører; den  ene  hørte  jo  til  den  heroiske,  ideale  sagnverdens  fata- 
morganaland, den  anden  til  Ishavsøens  bondebefolkede,  historiske 
jordbund.  At  Gudrun  ender  som  en  slags  gudhengiven  eneboerske 
er  noget,  som  ikke  vækker  forbavselse. 

Mændene  i  sagaen  er  i  det  hele  også  godt  og  konsekvent 
skildrede.  Det  synes  ikke  ganske  berettiget,  når  det  siges,  at 
forf.  mere  forsikrer  os  om  deres  karakter  end  fører  den  frem  for 
os.  Mænd  som  Hoskuldr,  Hriitr,  l^orleikr,  1>6r5r  godde  (»den  lille 
gode«)  er  hver  på  sin  måde  lyslevende  personer  netop  ved  deres 
optræden  og  handlinger.  Bolle  er  måske  mindst  vellykket  og  Olaf 
pås  karakter  noget  almindelig.  I^orkell  Eyjolfsson,  der  i  pragt  vil 
kappes  med  Olaf  d.  hellige  selv,  og  t'orgils  Holluson  er  udprægede 
karakterer.  Kjartan  er  tegnet  med  al  ønskelig  klarhed.  Han  be- 
skrives (s.  95)  temlig  udførlig,  men  ikke  alt,  hvad  der  her  står,  er 
oprindeligt.  Når  der  her  læses,  at  han  var  »meget  nedladende«, 
kan  dette  måske  til  en  vis  grad  forstås;  men  Kjartans  tale  tyder 
i  øvrigt  på  en  grænseløs,  ja  lidet  sympatetisk  selvtillid  og  hovmod. 
Hans  svar  til  kong  Olaf  er  betegnende:  »det  hed  sig,  at  da  jeg 
var  på  Island,  stod  andre  af  mine  idrætter  i  forhold  til  denne 
(svømningen),  men  nu  (da  han  var  bukket  under  for  kongen)  er 
den  af  liden  betydning«.  Og  således  taler  Kjartan  oftere.  Denne 
egenskab  er  forf.  også  klar  over,  ti  han  lader  Olaf  sige:  »du  er  en 
dygtig  mand,  men  du  ved  det  også«.  Alligevel  kan  Kjartan  godt 
have  været  selskabelig  glad  og  omgængelig.  Kjartan  kan  ikke 
sammenlignes  med  en  Sigurd.  Han  begår  en  lavhed  af  en  næsten 
uforståelig  art,  og  det  vel  at  mærke  uden  at  være  dreven  netop  til 


[453-454]  —  446  — 

den  handlemåde  —  »da  han  tvang  Gudrun  og  hendes  familje  til  at 
forrette  deres  nødtorft  inde  i  gården  i  3  dage«  —  ja,  således  er 
det  af  sagaskriveren  opfattet  og  udtrykt,  for  at  give  denne  behand- 
ling et  endnu  mere  sårende  navn.  Selv  om  forf.  har  villet  frem- 
stille Kjartan  som  etslags  idealmenneske,  bliver  vort  syn  dog  noget 
anderledes  og  mere  kritisk.  Kjartan  fremstilles  også  helt  igennem 
som  en  gudfrygtig  troende  ved  sin  faste  og  strænge  overholdelse 
af  troens  bud,  i  det  mindste  i  det  ydre.  Dette  billede  er  vel  histor- 
isk; vi  har  i  hvert  fald  intet  holdepunkt  for  at  benægte  dets  rigtig- 
hed. Men  det  er  klart,  at  det  har  henrevet  den  gejstlige  forf.  i  den 
grad,  at  han  ikke  har  haft  oje  for  Kjartans  svage  sider. 

Der  er  enkelte  bipersoner  som  Ån  rismave  og  Beiner  d.  stærke, 
der  er  morsomt  tegnede;  scenen,  hvor  den  første  fortæller  sin 
drom,  hører  til  de  fornøjeligere. 

Til  slutning  skal  bemærkes,  at  uagtet  forf.  kender  enkelte  digte, 
anføres  så  godt  som  ingen  vers  i  sagaen.  Laxdølernes  familje  var 
overhovedet  ingen  digterslægt.  Der  findes  en  utvivlsomt  ægte 
strofe  af  l'orgils  Holluson,  der  mulig  har  stået  i  den  tabte  saga 
om  ham.  Fremdeles  anføres  den  også  fra  Kormåkssaga  bekendte 
lausavisa  af  Holmgongu-Berse  om  sig  selv  og  den  lille  Haldorr, 
samt  et  par  mindre  vers  af  noget  tvivlsom  art  om  Snorre  godes 
rænker  (s.  247). 

Anm.     Den  såkaldte  Bollapåttr  (kap.  79—88)  vil  senere  blive  behandlet. 

Gullporissaga.  Denne  lille  saga  haves  på  membran  i 
AM  561,  4°  (o.  1400)  og  er  udgiven  af  K.  Maurer  1858  og  Kr. 
Kålund  1898.  I  hdskr.  er  et  stykke  imidten  og  sagaens  slutning 
udskrabet.  Det  er  lykkedes  G.  Vigfiisson  at  læse  den  sidste  side, 
sagaens  oprindelige  slutning,  medens  den  næstsidste  er  helt  ulæse- 
lig; det  læste  meddeltes  i  Ny  félagsrit  1861.  Senere  læste  Kr. 
Kålund  siden  og  konstaterede  Vigfussons  læsning  som  rigtig  i  alt 
væsenligt1).  Desværre  er  det  ikke  lykkedes  at  læse  de  andre 
udskrabede  sider  (fra  og  med  slutningen  af  k.  10  og  i  slutn.);  de 
herved  opståede  lakuner  vil  desværre  aldrig  blive  udfyldte  2).   For 


i)  Se  Arkiv  f.  nord.  filol.  I,  179—91. 

2)  Se  Kålunds  udg.  s.  24  og  45.  De  bekendte  udfyldningsforsøg  —  to  slags 
—  er  så  godt  som  værdiløse;  se  herom  Arkiv  I,  182;  jfr.  P.  Jonsson 
Arkiv  III,  286.  De  går  tildels  tilbage  til  et  tidligere  forsøg  på  at  læse 
enkelte  ord  og  sætninger,  der  så  har  afgivet  grundlag  til  udfyldningen. 
Den  ene  —  den  korteste  og  bedste  —  er  ældre  end  fra  o.  1830. 

bedommelsen  af  sagaen  er  dette  uheldigt.  Sagaen  kaldes  dels  Gull- 
porissaga,  dels  ForskfirSingasaga  (Ldn.) l). 

Indholdet  er  i  korthed  følgende.  Forst  nævnes  en  mængde 
personer,  eller  rettere  sagt,  de  første  landnam  omkring  det  nord- 
østlige hjorne  af  Bredefjorden  fra  den  vestlige  side  af  Torske- 
fjorden lige  ned  til  Saurbær  (Dalesyssel)  anføres,  hvorved  den 
bestemte  rækkefølge  fra  vest  mod  sydøst  følges.  Blandt  land- 
namsmændene her  er  en  Oddr  skraute,  en  son  af  kong  Lodve  i 
Gotland  og  »Viera«  den  tunge.  Deres  son2)  er  sagaens  hoved- 
person Porh,  senere  kaldt  Gull-Porir.  Dennes  opvækst  omtales 
ganske  kort  og  anekdotemæssig,  hvorpå  hans  og  hans  8  fællers 
udenlandsrejse  skildres.  De  kommer  til  Trondhjem,  men  begiver 
sig  kort  efter  derfra  til  Hålogaland.  Her  vil  l^orir  opbryde  en 
gravhoj,  men  dennes  beboer  åbenbarer  sig  for  ham  i  dromme  som 
hans  slægtning,  giver  ham  en  styrkedrik  og  en  anvisning  på  Vals- 
hulen ved  Dumbshaf,  hvor  han  kan  erobre  meget  guld.  Dernæst 
beskrives  ?6rirs  fart  derhen,  hans  kamp  med  hulebeboerne,  der 
er  flyvende  drager,  og  erobring  af  deres  meget  guld.  ?6rir  drager 
nu  til  Gotland,  dræber  undervejs  nogle  skovrøvere  (Hauknefr  og 
Håma),  og  senere  en  overmodig  bersærk,  og  rejser  så  hjem,  hvor 
han  bosætter  sig  (k.  2 — 6).  I  anledning  af  guldet  indvikles  han  i 
strid  med  den  overmodige  Hof-Hallr,  der  fører  til  kamp  (k.  7 — 8). 
"Forir  gifter  sig  med  en  bondedatter,  som  han  havde  set  og  forelsket 
sig  i;  men  en  anden  havde  bejlet  til  hende,  og  denne  bliver  nu  en  af 
t^orirs  fjender;  deraf  atter  kampe  og  drab  (k.  9 — 10).  Her  falder 
midterlakunen.  Her  har  der  været  fortalt  om,  hvorledes  en  ny 
strid  mellem  Forir  og  Steinolfr  den  lave  er  blusset  op.  Herefter 
følger  så  en  række  kampe  med  de  forskellige  modstandere,  samt 
dertil  knyttede  begivenheder,  som  indbyrdes  hænger  sammen  (k. 
12 — 19).  Efterhånden  som  sagaen  skrider  fremad,  bliver  1>6rir 
mere  og  mere  vild  —  fordi  han  i  sin  tid  havde  drukket  mere  af 
trylledrikken,  end  han  skulde  og  godt  var;  men  også  fordi  han 
mistede  en  håbefuld  son.  Han  skjuler  sit  guld  (ligesom  Egill)  og 
bliver  endelig  --  ifølge  folketroen  —  selv  til  en  drage,  der  rugede 
derpå;  guldet  bliver  således  igen,  hvad  det  ved  sagaens  begyndelse 


1)  Om  sagaen  henvises  til  Kålunds  indledning  og  B.  Af.  Olsens  Landnama 
og  Gullborissaga  i  Aarbøger  1910. 

2)  Sagaen  lader  ham  blive  født  på  Island;  ifg.  Ldn.  kommer  han  hertil  med 
sin  fader. 


[455-456]  —  448  — 

var,  en  skjult  skat,  men  den  har  fået  lov  til  at  hvile  i  fred  til  den 
dag  i  dag. 

Stoffets  ordning  er  i  det  hele  god,  og  der  er  en  god  sammen- 
hæng. Egenlige  for  sig  stående  afsnit  er  der  ikke,  undt.  de  små 
anekdoter  om  ?6rirs  opvækst  i  kap.  2;  de  er  dog  ikke  uden  betyd- 
ning, navnlig  ikke  den  sidste,  der  omtaler,  at1>6rir  blev  gjort  til 
formand  i  en  leg  på  grund  af  sin  raskhed.  Det  forbereder  hans 
kommende  storhed  og  dygtighed  og  lader  os  på  den  anden  side 
bedre  forstå  det  kammeratskab,  der  viser  sig  i,  at  8  af  disse  unge 
mennesker  bestemmer  sig  til  at  ledsage  1*6rir  udenlands.  I  1.  kap. 
gives  en  oversigt  over  flere  familjer;  når  enkelte  af  de  her  nævnte 
personer  ikke  senere  forekommer,  har  det  måske  tildels  sin  grund 
i,  at  de  har  spillet  en  rolle  i  den  tabte  del  af  sagaen1).  Bestemt  må 
det  antages,  at  den  i  k.  15  nævnte  Groa  også  har  været  nævnet  i 
den  første  lakune.  I  det  hele  kan  sagaens  komposition  roses  som 
heldig2).  Dog  er  der,  således  som  sagaen  nu  foreligger,  enkelte 
påfaldende  omstændigheder,  der  bliver  dobbelt  mærkelige,  fordi 
den  ellers  er  godt  sammensat.  Når  det  s.  17  (k.  6)  hedder,  at 
Steinolfr  d.  lave,  da  han  så  1»6rir  komme  tilbage,  blev  stærkt 
grebet  (brd  mjok  vid),  savner  vi  grunden  til  denne  sindsstemning; 
vi  kan  kun  ane,  at  der  fra  først  af  har  været  et  køligt  forhold 
mellem  ham  og  1>6rir.  Ikke  mindre  mærkeligt  er  det,  når  det 
straks  efter  hedder,  at  Steinolfr  ønsker  at  købe  »det  gode  sværd« 
af  torir;  her  studser  vi  også;  der  er  intet  sværd  nævnet  i  det 
foregående.  Nu  nævnes  der  i  k.  13  (s.  26)  og  15  (s.  33)  et  sværd 
Hornhjalte,  som  f'orir  kæmper  med,  og  vi  aner,  at  det  er  dette, 
der  må  være  »det  gode  sværd«;  dette  bliver  til  vished  ved  en  be- 
mærkning i  Halfdan  Eysteinssons  saga  (k.  26),  at  Valr  i  Valshulen 
besad  et  sværd  af  dette  navn.  I  denne  saga  fås  tillige  den  oplysning, 
at  »Oddr  skraute«  engang  angreb  Valr  og  hans  sonner,  at  Valr 
flygtede  med  sine  to  guldkister  og  styrtede  sig  med  dem  i  fossen, 
hvorunder  Valshulen  var  3).  Det  var  så  disse  guldkister,  t'orir 
hæntede.  Sammenhængen  har  nu  ojensynlig  været  den,  at  Steinolfr 
har  eller  skal  have  stillet  1>6rir  den  opfordring  at  hænte  det  guld. 
hans  fader  måtte  give  slip  på,  for  at  blive  en  farlig  medbejler  eller 


i)  Jfr.  K.  Maurer  s.  28  anm. 

2)  Kålunds  dom   s.  XV  er  ikke  helt  rigtig,  selv  om  der  kan  anføres  endel 
for  den. 

3)  Se  Kålunds  udg.  s.  53. 

modstander  kvit;  det  var  da  naturligt,  at  Steinolfr  blev  ubehagelig 
overrasket  ved  at  se  Forir  igen  i  besiddelse  af  guldet  og  det 
kostbare  sværd.  Den  i  lakunen  bevislig  omtalte  hvalstrid  har  så 
ført  striden  ind  i  det  næste  afsnit. 

Sagaen  er  ganske  vist  gennemsyret  af  en  vis  overtro,  tro  på 
hamskifte-ævne  og  andre  trolddoms-kunster,  noget,  der  jo  også 
findes  i  andre  sagaer,  uden  at  den  historiske  troværdighed  lider 
derved.  Ikke  desto  mindre  er  fremstillingen  i  k.  3 — 6  af  en  hojst 
mistænkelig  art,  og  hertil  slutter  sig  tilsidst  beretningen  om  Tore 
selv  som  en  drage.  Vi  får  i  en  dynge  en  afdød  bersærk,  en  hojbo, 
der  giver  en  mand  kostbarheder  og  en  styrkedrik  (en  tilstedevær- 
ende hører  (!)  endogså  samtalen  og  ser  spøgelset),  nedfarten  i  en 
hule  under  en  fos  (et  fra  Grettiss.  kendt  motiv),  hvor  der  er  flyve- 
drager, der  spyr  gift  og  flammer  (!).  Der  findes  fremdeles  et  af 
de  typiske  stimandsæventyr,  og  endelig,  for  at  intet  skal  mangle, 
en  af  de  sædvanlige  bersærke-kampe  —  alt  i  en  lidet  klassisk 
fremstilling.  Det  er,  mærkeligt  nok,  netop  i  slutningen  af  dette  af- 
snit (k.  6),  at  vi  får  de  omtalte  uforståelige  og  umotiverede  ytringer 
om  Steinolfr  og  sværdet.  Heraf  er  der,  forekommer  det  mig,  kun 
én  slutning  at  drage,  nemlig,  at  de  nævnte  kapitler  i  senere  tider 
er  omarbejdede1),  omkalfatrede  og  det  på  en  lidet  behændig  måde. 
Den  historiske  sammenhæng  med  £6rirs  rejse  til  det  nordlige 
Norge  og  erhværvelsen  af  guldet  er  bleven  sat  i  forbindelse  med 
landløberæventyr  og  derved  fordunklet  og  forvansket.  En  op- 
rindelig kort  fremstilling  er  bleven  erstattet  af  den  nuværende 
uforholdsmæssig  lange  historie  i  en  yngre  tids  smag  (man  mindes 
uvilkårlig  et  produkt  som  Skåldasaga  i  Hauksbok2).  Dette  støttes 
stærkt  ved,  at  der  i  dette  stykke  findes  ord  af  yngre  oprindelse, 
der  ellers  ikke  findes  i  klassisk  stil  og  heller  ikke  ellers  i  Gullporis- 
saga  selv;  det  er  ord  som  herneskja*)- 

Det  er  naturligvis  muligt,  at  andre  træk  i  sagaen  skyldes 
samme  omarbejder-virksomhed.  Hertil  regner  jeg  1.  kapitel,  der 
ved  sin  megen  opregning  af  personer  —  hvoraf  sikkert  nogle  aldrig 
senere  er  bleven  nævnet  —  adskiller  sig  fra  andre  sagaers  begynd- 
else. S.  18  nævnes  pludselig  »det  store  træ«,  der  etsteds  var  drevet 


i)  Jfr.  Kålunds  udg.  s.  XV.  Dr.  Kålund  antager,  at  sagaen  gennemgående 
er  en  nydigtning  fra  o.  1300,  og  altså  at  sidestille  med  Svarfdæla. 

2)  Kålund  antager  (s.  XVIII),  at  sagaen  ligefrem  er  afhængig  af  denne. 

8)  Hertil  regner  jeg  også  ordet  gauzkr  hlaupari  (om  en  hest)  s.  20,  som  står 
i  forbindelse  med  den  æventyrperson,  der  nævnes  i  omarbejdelsen. 

Finnur  Jonsson.    II.  29 

i  land.  Det  er  muligt,  at  også  dette  har  været  omtalt  tidligere; 
ved  omarbejdelsen  er  bemærkningen  derom  af  let  forståelige 
grunde  bortfalden.  Også  stykket  27  n — 28  n  er  en  senere  tilf  ojelse ; 
det  består  af  et  folkesagn,  der  ganske  umotiveret  afbryder  den 
gode  sammenhæng  og  har  intet  med  denne  at  gore.  Således  er 
sagaen  vist  blevet  stærkt  bearbejdet  i  senere  tid. 

Men  bortset  fra  det  omtalte  afsnit  og  hvad  dermed  kan  stå  i 
forbindelse,  gor  sagaen  indtryk  af  at  være  historisk;  i  selve  de  på 
Island  foregåede  begivenheder  er  der  intet  unaturligt  eller  noget, 
der  tyder  på  opdigtning 1).  Fremstillingen  er  meget  ligefrem ;  den 
er  ikke  i  mindste  måde  opstyltet  eller  efterklassisk. 

Indholdet  foregår  —  og  for  så  vidt  er  sagaen  enestående  —  i 
den  isl.  stats  ældste  tid,  i  tidsrummet  900 — 30;  dette  er  sagaen 
sig  vel  bevidst  (slutn.  af  k.  15).  Dens  kilder  er  vistnok  udeluk- 
kende gamle  traditioner.  Ldn.  er  ikke  benyttet2),  tiltrods  for  at 
B.  M.  Olsen  har  søgt  at  godtgore  det  modsatte.  Der  er  ligheder 
og  overensstemmelser  tilstede,  som  sædvanlig  3).  Men  der  er  til- 
lige uoverensstemmelser,  der  viser,  at  forholdet  er  det,  at  det  er 
den  mundtlige  tradition,  der  er  den  fælles  kilde.  Når  det  dog  ial- 
fald  for  et  enkelt  steds  vedkommende  (i  beg.  af  kap.  10)  ser  stærkt 
ud  som  Ldn.  var  udskrevet,  kan  dette  indrommes,  men  da  er  det 
den  senere  bearbejder,  der  har  skylden  herfor.  B.  M.  Olsen  an- 
tager også  en  ældre  saga,  der  skulde  have  benyttet  den  af  ham 
såkaldte  ældre  Landnåmatekst,  hvad  jeg  ikke  kan  slutte  mig  til. 
Til  traditionen  og  —  hvad  der  er  af  en  særlig  vigtighed  —  til  de 
dertil  knyttede  mindesmærker  (gravdysserne  s.  36 4)  henvises. 
Sagaen  er  åbenbart  forfattet  indenfor  dens  skueplads 5)-  Optegn- 
eren er  udmærket  stedkendt  og  har  åbenbart  haft  en  særlig  inter- 
esse for  steder  og  stedsbetegnelser.  Han  lader  ingen  lejlighed  gå 
fra  sig,  hvor  han  kan  forklare  et  navns  oprindelse  eller  sætte  det 
i  forbindelse  med  fortidens  personer  og  begivenheder.  Betegnende 
er  f.  ex.  en  vending  som  »og  da  fik  det . . .  sit  navn«.  Alt,  hvad  han 


i)  Jfr.  Maurer,  udg.  s.  22. 

-)  Kålund  har  også  antydet,  at  Ldn.  er  benyttet,  se  s.  XV  f. 

3)  Jfr.  Maurer,  udg.  s.  17—18. 

4)  Jfr.  teksten  i  Arkiv  I,  185:  „det  anser  folk  for  at  være  sandt".  Et  steds 
synes  forf.  at  være  mindre  godt  underrettet,  idet  han  synes  at  have  slået 
to  Bodmod'er  sammen  (B.  fra  Skut  og  B  fra  Bulkarum,  jfr.  Ldn,  74,  132). 

5)  Sagaens  topografi  er  i  det  hele  rigtig  {Kålund  s.  XX— XXI). 

i  så  henseende  bemærker,  er  dog  ikke  rigtigt1).  Andre  forfatter- 
interesser mærkes  der  ikke.  Hvorvidt  optegneren  var  gejstlig,  er 
det  umuligt  at  sige  noget  om;  han  røber  intet  i  så  henseende;  der 
kan  altså  være  tale  om  en  lægmand. 

At  sagaen  må  være  betydelig  ældre  end  o.  1250,  er  henvis- 
ningen til  den  i  Ldn.  et  bevis  på.  Så  meget  lettere  kan  den  også 
være  bleven  interpoleret.  Hvad  dens  historiske  indhold  angår  og 
dettes  fremstilling,  er  der  intet,  der  tyder  på,  at  det  er  eller  be- 
høver at  være  yngre  end  o.  1200.  Den  oprindelige  saga  er  næppe 
yngre. 

Sagens  betydning  har  Maurer  træffende  fremhævet  (s.  29  ff.) ; 
han  viser,  at  den  indeholder  en  del  af  betydning  for  skildringen  af 
oldtidens  levevis,  sæder,  ret  og  tro.  Det  kan  ikke  påvises,  at  det 
meste  heraf  ikke  skulde  eller  kunde  være  historisk  rigtigt,  hvilket 
atter  taler  for  en  gammel  affattelsestid.  —  Der  findes  ingen  vers 
i  sagaen. 


Gisla  saga  Surssonar.  Under  titlen:  »To  sagaer  om 
Gisle  Silrsson«  (Tvær  sogur  af  G.  S.)  er  denne  saga  udgiven  af  K. 
Gislason  1849  efter  to  håndskrifter,  AM  556  a,  4  °  (fra  15.  årh.)  og 
149  fol.  (=482,  4  °),  en  papirsafskrift  af  en  tabt  mbr.,  der  har  tilhørt 
det  kgl.  bibliotek.  I  udgaven  kaldes  den  første  »den  mindre«,  den 
anden  »den  storre«,  uagtet  »forskellen  ikke  er  stor«,  men  i  den 
sidste  er  en  lakune  (s.  87).  Desuden  haves  4  blade  på  mbr.  fra  o. 
1400  i  AM  445  c,  4°,  der  ikke  er  benyttet  ved  udgaven;  teksten  er 
her  dog  ret  god.  Et  forsøg  på  at  give  den  oprindelige  tekst  efter 
de  forskellige  bearbejdelser  er  gjort  i  udgaven  i  Sagabibliotek  nr. 
10  (1903). 

Efter  den  nævnte  titel  at  domme  skulde  man  tro,  at  der  i  virke- 
ligheden fandtes  to  forskellige  sagaer,  og  det  vilde  jo  være  inter- 
essant nok.  Således  er  det  nu  imidlertid  ikke.  Ser  man  nærmere 
på  forholdet,  viser  det  sig  hurtig,  at  vi  her,  som  altid,  kun  har  med 
én  eneste  saga  at  gore,  når  man  ser  bort  fra  de  sædvanlige  af- 
skriverændringer, der  er  uden  betydning  for  dette  sporsmål,  samt 
fra  sagaens  begyndelse.  Hvad  denne  angår,  har  vi  i 
virkeligheden  med  to  bearbejdelser  at  gore;  med  andre  ord,  der 
er  to  begyndelser,  hver  af  sin  forfatter.  Fra  og  med  k.  4  (s.  8;  s. 


i)  Jfr.  Kålund  s.  XXI. 

29* 

90  i8)  er  det  derimod  en  og  samme  saga.  Vi  må  se  noget  nærmere 
på  dette,  idet  vi  betegner  den  mindre  saga  med  M,  den  anden 
med  S. 

I  M  begynder  da  sagaen  med  en  tidsangivelse:  »Hakon  Adel- 
stensf ostres  senere  dage1)  og  fortæller  dernæst  om  Torkel  skerauke, 
herse  i  Surnadal,  der  er  gift  med  en  Isgerd  og  har  3  sonner,  Are, 
Gisle  og  t'orbjorn  surr.  Are  bliver  dræbt  af  en  bersærk  og  hævnes 
af  Gisle;  men  Gisle  har  lånt  et  sværd,  Gråsfåa,  af  en  træl;  disse 
to  dræber  hinanden  (k.  1) ;  den  3.  broder  tager  nu  hele  arven  og 
gifter  sig  med  Tora  fra  Fridarey  (o:  FreiSarey);  de  får  3  born, 
datteren  Tordis  og  sonnerne  Torkel  og  Gisle  —  sagaens  3  hoved- 
personer. I  anledning  af  datteren  opstår  der  fjendtligheder,  der 
fører  til  indebrændihgsforsøg,  manddrab  og  endelig  til  familjens 
udvandring  til  Island;  kun  Are  bliver  tilbage  i  Norge.  Torbjorn 
køber  sig  land  i  Dyrefjorden  (k.  2 — 4  beg.). 

I  S  begynder  sagaen  med  Harald  hårfagres  tid  og  hans  herre- 
domme i  Norge.  Folk,  der  flygter  for  ham,  Ketill  flatnefs  born  og 
andre  landnamsmænd,  der  er  sagaen  som  sådan  ganske  uvedkom- 
mende, omtales;  endogså  Rognvald  jarls  sonner  (Sidamændene) 
nævnes.  Dette  indhold  er  vistnok  taget  fra  Ldn.  eller  mulig  fra  lsl. 
bok,  hvorom  enkelte  udtryk  minder2).  Der  nævnes  nu  hersen 
Torkel  g  u  1  d  h  j  æ  1  m  i  Surnadal ;  hans  hustru  nævnes  ikke,  men 
3  sonner  (=  M).  Derpå  fortælles  omtrent  det  samme  om  disse, 
men  noget  mere  vidtløftigt  og  kunstmæssigt  med  de  obligate  sam- 
taler osv.,  men  dog  således,  at  den  klassiske  tone  her  ikke  er  ved- 
ligeholdt (stilen  minder  om  fornaldarsagaerne,  k.  1 — 3,  s.  77 — 82). 
Torbjorn  »drager  øst  over  Kølen«  —  altså  til  Sverrig  —  og  gifter 
sig  der  med  Isgerd  (navnet  på  hans  moder  i  M)  fra  Fressey  eller 
Freysey3);  deres  born  nævnes  (=  M).  Torbjorns  tilnavn  omtales 
her,  men  uden  forbindelse  med  den  begivenhed,  der  skaffede  ham 
det  (i  M  forklares  det  naturligt  s.  8;  k.  4).  I  det  følgende  fortælles 
om  nogle,  også  i  M  forekommende  personer;  dog  har  M  nogle 
flere  og  et  par  karakteristiske  småvers,  der  ikke  findes  i  S;  dette 


!)  Dette  gælder  sikkert  Gisles  ankomst  til  Island,  der  af  G.  Vigfiisson 
sættes  til  954—5  (Safn  til  sogu  lsl.  I,  362—7),  men  ikke  hans  bedste- 
faders levetid,  hvormed  den  egl.  saga  begynder. 

2)  „Island  fandtes  og  opdagedes"  i  Harald  hårfagres  tid;  slægtregistrene  har 
en  lignende  form,  som  de  formentlig  har  haft  hos  Are. 

3)  o:  Frøsø  i  Jæmtland. 

er  vigtigt,  ti  versene  er  uden  tvivl  ægte.  Derpå  fortælles  i  S  vidt 
og  bredt  om  Hakon  d.  gode  —  et  lån  fra  en  kongesaga  (parallel  i 
Heimskr.) 1),  m.  m.  Mellem  k.  7  og  8  er  der  en  lakune;  her  synes 
der  at  have  været  fortalt  om  et  vikingetog  af  Gisle,  hvortil  der  ikke 
har  været  noget  tilsvarende  i  M.  Hele  fortællingen  hører  uden 
tvivl  til  sådanne  yngre  til-  og  opdigtninger,  der  findes  f.  ex.  i 
Svarfdælasaga  og  i  fornaldarsagaer.  I  kap.  9  kommer  så  inde- 
brændingsforsøget  med  tildels  andre  navne  end  Ms  og  Torbjorns 
flugt  til  Island  (=  4.  kap.  i  M).  Den  mærkeligste  afvigelse  i  S  er, 
at  der  her  findes  anført  (s.  89)  et  vers  af  Gisle,  altså  hans  første, 
og  det  ser  ud  til  at  være  ægte. 

M's  fremstilling  er  i  det  hele  sagamæssig,  kort  og  i  enhver 
henseende  passende;  det  er  egenlig  ikke  muligt  at  finde  noget  at 
udsætte  på  den ~) ;  den  er  i  bedste  forstand  forberedende  på  ægte 
sagavis.  I  modsætning  hertil  er  S  meget  vidtløftig,  indeholder 
ganske  uvedkommende  ting,  begynder  ved  et  urimeligere  tidspunkt, 
har  udtværede  dialoger  og  efterklassiske  tog  til  lands  og  til  vands. 
Det  er  urimeligt,  at  Torbjorn  hænter  sin  hustru  fra  Frøsø  hinsides 
Kølen  osv.  Forholdet  er  nu  let  at  bestemme;  M  har  den  ægte, 
gamle  begyndelse,  medens  S  er  langt  yngre  og  næppe  ældre  end 
fra  o.  1300.  S  kan  tænkes  opstået  på  følgende  måde.  I  et  hdskr.  af 
sagaen  har  begyndelsen  været  tabt;  dettes  ejermand  eller  en  af- 
skriver har  ikke  kunnet  få  et  andet  hdskr.,  og  har  så  selv  lavet 
sig  en  ny  begyndelse  efter  gamle,  men  n  u  (o.  1300)  afblegede  tra- 
ditioner og  reminiscenser,  og  vistnok  selv  tildigtet  forskellige  begiv- 
enheder i  den  mening  at  gore  det  hele  mere  sagamæssigt.  De  to 
småvers  eller  den  begivenhed,  de  danner  kærnen  til,  har  han  ikke 
kendt;  derimod  synes  han  at  have  fået  fat  i  et  vers,  den  oprindelige 
saga  ikke  kendte,  hvad  der  jo  er  let  forklarligt. 

Det  øvrige  i  M  og  S  er,  som  bemærket,  én  og  samme  saga; 
det  ene  hdskr.  har  intet  ubetinget  fortrin  for  det  andet;  de  må 
bægge  bruges  til  sammenligning  og  rettes  efter  hinanden;  dog  er 
stednavne  gennemgående  rigtigere  i  den  sidste  (S).    Men  ét  må 


*)  Se  herom  Sophie  Krijn:  Gfslasaga  Surssonar  i  Arkiv  XXXV  s.  162  ff. 

2)  Der  findes  her  et  par  paralleler  (s.  5  f.  ex.),  men  det  er  stående  fraser 
fra  den  gamle  mundtlige  fortælling.  S.  8  findes  den  fejl,  at  det  hedder 
„sydpå  til  Flyårunes"  f.  „nordpå"  (jfr.  s.  7):  dette  er  vistnok  kun  en 
skrivefejl. 

fastholdes,  at  bortset  fra  begyndelsen  er  der  ikke  tale  om  t  o 
sagaer  om  Gisle  Sursson1). 

Efter  den  nævnte  indledning  fortsættes  sagaen  først  med  ind- 
førelse af  personer  og  giftermålsforbindelser,  særlig  mærkes  her 
det  skæbnesvangre  og  ildevarslende  forsøg  på  indgåelse  af  fost- 
broderskab, som  i  sidste  ojeblik  ikke  førte  til  noget.  Endnu  aner 
man  kun,  at  der  er  noget  ondt  i  vænte.  Efter  at  en  udenlandsrejse 
er  fortalt,  kommer  så  fortællingen  om,  hvad  der  egenlig  forårsager 
alle  de  kommende  ulykker,  nemlig  den  letsindige  men  i  og  for  sig 
uskyldige  samtale  mellem  Au5r,  Gisles  hustru,  og  Åsgerdr,  Morkels 
kone;  f^orkell  var  så  lav  at  lytte  til  den.  Den  første  følge  heraf 
var,  at  brødrene  skiltes  fra  hinanden.  Nu  kommer  der  fart  i  begiv- 
enhedernes gang.  Det  gamle  Gråsfåas  stykker  bliver  hæntede 
frem  og  ved  trolddomskunster  omdannede  til  et  spyd,  hvormed 
Vésteinn,  Gisles  svoger,  dræbes  af  hans  anden  svoger,  t'orgrimr; 
spydet  lod  denne  blive  siddende  i  såret.  Vésteinn  hojlægges  og 
torgrimr  »binder  selv  hans  helsko«  (til  kap.  14).  Ingen  kunde 
stævnes,  skont  der  her  var  tale  om  »londrab«  (ikke  »mord«).  Her- 
efter dræber  Gisle  t'orgrimr,  og  denne  hojlægges;  Gisle  »lægger 
en  stor  sten  i  skibet  (parallel  til  helskoene).  Også  her  var  der  tale 
om  samme  slags  drab.  Bagefter  ved  lege  om  vinteren  kvæder 
Gisle  et  vers,  hvori  han  i  forblommede  ord  angiver  sig  som  bane- 
manden; ^orgrims  enke,  Gisles  søster,  lærer  visen  og  tyder  den 
rigtig  og  bliver  derved  årsag  til,  at  hendes  broder  dommes  til  fred- 
løshed, efter  at  der  i  forvejen  er  gjort  flere  forsøg  på  at  tage  ham 
af  dage  (til  k.  21).  Her  er,  som  man  ser,  fuldt  af  tragiske  hænd- 
elser. Herefter  følger  så  den  interessante  fortælling  om  Gisles 
fredløsheds  år,  de  farer  og  efterstræbelser,  han  var  genstand  for, 
hans  forskellige  ophold,  hvorledes  hans  trofaste  hustru  stadig 
hjalp  ham  med  råd  og  dåd  —  indtil  det  endelig  lykkedes  hans 


!)  S.  90  (i  S)  nævnes  allerede  Torgrim  nef;  dette  er  senere  tillæg,  hvad  s. 
101  klart  viser.  S.  96  findes  en  bemærkning  om  en  primsigning  og  Gisles 
ophold  i  Danmark,  der  mangler  i  M;  men  her,  s.  18,  findes  en  mere  ægte 
bemærkning.  S.  98  øverst  findes  en  sætning,  der  mangler  i  M,  den  er 
uægte;  til  gengæld  er  der  sst.  1.  6  f.  n.  noget  oversprunget  S.  101 5-6 
findes  en  sætning,  der  mangler  i  M,  men  den  er  ægte  osv.  osv.  Yngre 
udtryk  i  M  er  uden  betydning  som  buffeit  (s.  27,  S  har  det  ægte  kinn- 
hest);  omvendt  har  S  piisa  (s.  103),  hvor  M  har  fégyrdill  (s.  20).  På  simpel 
fejllæsning  beror  f.  ex.  saudahiis  s.  20  f.  Sandaoss  (s.  103).  Der  må 
tages  ligemeget  hensyn  til  bægge  håndskrifter.  M  kan  være  og  er  på 
sine  steder  ændret  af  afskrivere. 

modstandere  at  få  bugt  med  ham  og  fælde  ham  omtrent  978  (til 
kap.  36).  Slutningen  beretter  om  hans  banemand,  Eyjolfr  grås 
ankomst  til  Borkr,  t'orgrims  broder,  og  dennes  enke,  der  nu  var 
gift  med  Borkr  (jfr.  Eyrb.  k.  13),  og  om,  hvorledes  hun  til  hævn 
forsøgte  at  såre  eller  dræbe  Eyjolfr.  Der  sluttes  med  en  fortælling 
om  Auftrs  udenlandsrejse,  og  om,  hvorledes  Are,  der  nævnedes  i 
sagaens  begyndelse,  hævner  l'orkell,  der  var  bleven  dræbt  af 
Vésteins  sonner  (jfr.  I,  507 — 08). 

Sagaens  komposition  er,  når  vi  holder  os  til  M,  i  det  hele  for- 
trinlig, der  medtages  intet  overflødigt,  og  dens  indhold  udvikles 
logisk  og  følgerigtig  fra  først  til  sidst;  den  er  ikke  episodeagtig 
som  Eyrbyggja,  men  kan  værdig  stilles  ved  siden  af  Egilss.  og 
Gunnlaugss. 1).  Troen  på  skæbnens  hemmelighedsfulde  magt  og 
lonlige  spil  danner  en  rød  tråd  gennem  det  hele,  jfr.  den  rolle, 
som  sværdet,  siden  spydet  (GråsiSa)  spiller  (sammenlign  hermed 
Fotbitr  i  Laxdæla) ;  Gisle  selv  udtaler  denne  tro :  »enhver  er  nødt 
til  at  tale  skæbnens  ord«  (o:  hvad  skæbnen  uvilkårlig  indgiver  én, 
s.  17,  100).  Og  dog  er  menneskene  langt  fra  nogle  dukker.  Tvært- 
imod, de  er  her  mennesker,  der  selvstændig  handler,  lider  og 
kæmper,  mennesker  med  kød  og  blod,  så  menneskelige  i  al  deres 
goren  og  laden  som  måske  i  ingen  anden  saga.  Når  sagaen  be- 
gynder med  Gisles  bedstefader,  sker  det  for  at  kunne  forklare 
Gråsidas  oprindelse. 

Kun  undtagelsesvis  findes  personer  indførte,  uden  at  være 
nævnede  i  forvejen,  som  Sakasteinn  og  1>6roddr  (s.  10),  men  det 
er  dog  at  mærke,  at  de  kaldes  »Borks  søstersonner«,  og  søsteren 
er  nævnet  i  forvejen. 

Kompositionen  er  kunstfuld,  ja  det  forefalder  stundom,  som 
om  den  var  lagt  an  på  at  være  systematisk;  særlig  med  hensyn 
til  gentagelsen  af  motiver  og  parallelscener;  jfr.  hvad  der  ovf.  er 
bemærket  om  torgrims  og  Gisles  færd  ved  ho j lægningen ").  Dog 
fremkommer  der  intet  unaturligt  eller  af  en  sådan  art,  at  man 


*)  Ikke  engang  Gisles  udenlandsrejse  sammen  med  Vésteinn  falder  udenfor 
sagaens  økonomi,  idet  det  er  den,  der  gav  anledning  til  at  Gisle  smedede 
den  kunstige  mønt,  der  skulde  være  et  bevismiddel  mellem  dem  indbyrdes 
og  som  senere  spiller  en  rolle. 

2)  Jfr.  hele  situationen:  Véstein  hojlægges,  så  holdes  der  lege  og  t>orkell 
beder  Gisle  om,  at  deres  venskab  må  være  godt;  t>orgrimr  hojlægges, 
atter  er  der  lege  og  nu  er  det  Gisle,  der  beder  om  Morkels  støtte 
venskab. 

føler  sig  fristet  til  at  antage  en  senere  udsmykning.  En  ganske 
ejendommelig  rolle  spiller  t'orkell,  Gisles  broder,  i  hele  sagaen  til 
sin  død.  Han  er  ikke  ond,  men  åbenbart  lidet  begavet,  egoistisk  og 
som  oftest  uheldig.  Han  respekterer  mere  forholdet  til  sin  svoger 
end  til  broderen,  og  danner  en  modsætning  til  Gisle,  der  er  åben 
og  ærlig;  denne  skyr  ikke  fredløshed  for  at  kunne  opfylde  sin 
hævnpligt,  medens  forken  »ikke  vilde  yde  Gisle  nogen  sådan 
hjælp,  som  han  kunde  drages  til  ansvar  for«.  Denne  modsætning 
er  bevidst  og  klar  nok.  Dog  hjælper  han  Gisle  et  par  gange,  så 
helt  uden  broderkærlighed  var  han  ikke.  Morkels  rolle  og  karakter 
er  imidlertid  såre  betydningsfuld  for  sagaens  gang.  En  anden 
ejendommelighed  for  kompositionen  er  de  mange  og  ejendomme- 
lige som  oftest  vemodig  smukke  dromme,  Gisle  har,  og  som 
varsler  om  det  kommende,  ja  han  kan  efter  dem  udregne,  hvor 
mange  år  han  har  tilbage  at  leve  i.  Han  har  to  »drømmekvinder«, 
den  ene  god  og  den  anden  ond.  Han  drommer  engang,  at  han  er 
i  et  hus,  hvor  7  bål  brændte;  da  kom  hans  gode  dromkone,  der 
forklarer  ham.  at  de  7  bål  betegner  7  år,  resten  af  hans  levetid; 
hun  giver  ham  gode  råd,  der  i  meget  minder  om  Håvamål.  Jo 
mere  det  stundede  mod  Gisles  sidste  dage,  desto  mere  faretruende 
blev  drommene;  de  handler  om  blod  og  drab.  Disse  dromme 
tjæner  også  til  at  gore  fremstillingen  endnu  mere  tiltrækkende  og 
afvekslende,  foruden  at  de  kaster  et  skarpt  og  smukt  lys  over  Gisle 
og  hans  karakter,  viser  hans  uforstyrrede  ro  og  tålmodighed  under 
alle  farer;  de  er  således  uundværlige  for  sagaen. 

Den  sproglige  fremstilling  er  jævn  og  god  og  rent  klassisk, 
når  bortses  fra  senere  udtryk,  der  stammer  fra  afskrivere  (jfr.  ovf.), 
samt  enkelte  tillægssætninger  i  M,  der  er  afskriverreflektioner  (f. 
ex.  »hvad  der  aldrig  skulde  være  sket«  s.  33;  mangler  i  S).  I  M 
findes  oftere  begrundende  /jv/fl^-sætninger  end  ellers,  men  de  er 
måske  ikke  alle  oprindelige.  I  det  hele  hører  sagaen  til  de  aller- 
bedste. 

Sagaens  kilder  har  hovedsagelig  været  traditionen  *)  og  Gisles 
vers.  Der  henvises  et  par  steder  til,  hvad  man  i  sagaens  litterære 
tilblivelsestid  endnu  kunde  se ~) ;  dette  er  altså  et  bevis  for  fortæl- 
lingens rigtighed.  Magnus  Olsen  har  i  en  afhandling  i  Aarbøger 
1918:  De  norske  stedsnavne  i  Gisle  Surssons  saga  påvist,  at  til— 


i)  Hvortil  der  ofte  hentydes,  s.  39.  41  =  126.  50.  54.  71.  72. 
2)  S.  33  =  118.  44  =  129. 

trods  for  en  enkelt  unojagtighed *)  kan  sagaens  opfattelse  af  de 
lokale  forhold  i  Surendalen  og  nærliggende  egne  kun  bestyrke  til- 
liden til  sagaens  tradition. 

Versene  indeholder  kun  lidet  historisk  stof;  deres  indhold 
kunde  ikke  misforstås;  dog  er  åbenbart  et  ord  mistydet  i  S  (s.  155: 
læmingi),  men  denne  mistydning  stammer  ikke  fra  sagaoptegneren 
selv;  der  gives  en  anden  tydning  (s.  67),  der  dog  sikkert  heller  ikke 
er  rigtig.   Skrevne  kilder  lader  sig  ikke  her  påvise. 

Som  ovf.  bemærket,  er  der  intet  urimeligt  eller  usandsynligt 
i  det  fortalte,  men  det  mindste  af  indholdet  kan,  som  sædvanlig, 
kontrolleres  ved  andre  kilder2).  Ldn.  er  ikke  benyttet.  Her  (s. 
123)  nævnes  Ingjaldr,  der  »hjalp  Gisle  Sursson«;  dette  stemmer 
med  sagaen,  men  når  denne  siger,  at  Ingjaldr  var  Gisles  fætter, 
samt  at  Ingjaldr  »kom  ud  (o:  til  Island)  med  Gisle«,  strider  dette 
mod  Ldn.  (s.  123,  128),  ifølge  hvilken  Ingjaldr  synes  at  være  en 
indfødt  Islænder.  Her  foreligger  der  mulig  en  sammenblanding  af 
to  forskellige  personer.  M.  h.  t.  andre  genealogier  er  der  ikke  fuld 
overensstemmelse  tilstede  mellem  sagaen  og  Ldn. 3).  t'uridr 
Hrafnsdatter  er  i  sagaen  (s.  8)  gift  med  Bjartmarr,  men  i  Ldn.  (s. 
143)  med  Vésteinn,  der  i  sagaen  er  gift  med  en  Gunnhildr;  Vésteins 
sonner  nævnes  dog  ens  i  bægge;  der  er  et  par  mindre  betydende 
afvigelser  endnu.  Ellers  er  der  god  overensstemmelse  mellem 
bægge  værker  i  det  hele.  Med  Eyrbyggja  stemmer  sagaen  så  godt 
som  ganske,  og  det  er  interessant  at  se,  hvor  i  grunden  overens- 
stemmende Tordis,  Gisles  søsters  ord  gengives  i  hver  for  sig  (Gisl. 
s.  12  ^  Eyrb.  s.  15),  uden  at  de  er  afhængige  af  hinanden.  Hvad 
der  dog  er  af  hovedbetydning  for  sagaens  troværdighed  er  de  topo- 
grafiske undersøgelser,  der  er  foretagne  af  S.  Vigfusson;  de  har 
tilfulde  bekræftet  sagaens  fremstilling,  og  det  på  en  sådan  måde, 
at  det  har  en  videre  betydning  (jfr.  ovf.  s.  240). 

Denne  sagaens  vederhæftighed  forminskes  ikke  ved,  at  den 
viser  sig  at  være  godt  inde  i  oldtidens  skikke  og  indretninger  i 


!)  Nemlig  den,  at  gården  Stokkar  henføres  af  let  forståelige  grunde  til  Suren- 
dalen istf.  til  en  nærliggende  fjord,  Valsøfjorden.  I  forbindelse  hermed 
må  det  bemærkes,  at  tilnavnet  surr  vist  forklares  rigtig  i  sagaen. 

-)  S.  38  findes  en  noget  anderledes  beretning  end  s.  123,  og  her  er  der 
mulig  tale  om  to  forskellige  traditioner.  Jfr.  Kålund  I,  568—9  og  Sig. 
Vigfusson  i  Arbok  fornleif.  1883  s.  63  ff. 

3)  Når  Ldn. s  Porhildr  s.  142)  i  sagaen  kaldes  Hildr,  er  her  næppe  nogen 
modsætning  tilstede. 

modsætning  til,  hvad  optegneren  fra  sin  egen  samtid  kendte1),  for 
ikke  at  tale  om  beskrivelsen  af  fostbroderskabets  indgåen  m.  m. 
Sagaen  er  i  det  hele  af  en  betydelig  antikvarisk  interesse  og  kaster 
lys  over  forskellige  forhold,  der  ikke  kendes  andre  steder  fra. 

Optegneren  er  vistnok  en  gejstlig  mand;  hans  interesser  i  så 
henseende  viser  sig  særlig  i  sådanne  bemærkninger,  som  at  Gisle 
blev  primsignet  i  Danmark,  og  at  Au5r  siges  at  være  rejst  uden- 
lands, bleven  omvendt  til  kristendommen  og  er  så  rejst  til  Rom  2). 
Der  fremtræder,  foruden  de  allerede  nævnte  interesser,  også  en 
udpræget  sans  for  skjaldskab  og  dromme. 

Tidsregningen  er  i  det  hele  meget  god. 

Sagaen  er  skreven  i  de  egne,  hvor  den  foregår.  Det  fremgår 
af  alt,  særlig  de  stedlige  kundskaber.  Fremstillingen  og  sagaens 
hele  karakter  forbyder  at  sætte  dens  tilblivelsestid  senere  end 
o.  1200. 

FostbræSrasaga.  Denne  saga  haves  i  flere  former  og 
håndskrifter.  Den  findes  for  det  første  i  Hauksbok,  men  her  mang- 
ler begyndelsen,  omtrent  en  tredjedel.  Dernæst  findes  omtrent 
dens  første  halvdel  i  AM  132  med  566,  4  °  (en  papirsafskrift  af  132, 
medens  dette  var  fuldstændigere  end  nu).  Fremdeles  findes  sagaen 
stykkevis  optagen  i  Olaf  d.  helliges  saga  i  Flatøbogen  (II,  91 — 108, 
148 — 68,  199 — 226,  foruden  slutningen,  der  dog  her  er  ligesom  i 
de  andre  Olafssagaer).  Endelig  findes  den  i  forskellige  papirsaf- 
skrifter,  hvoraf  et  par  er  afskrifter  af  tabte  membraner  3).    For- 


!)  Jfr.  s.  18  (vintergilde),  23—4  (begravelsesskikke),  31,  57.  Jfr.  beskrivelsen 
af  nidet  s.  6,  der  stemmer  med  Bjarnars. 

2)  Herimod  har  Meissner  udtalt  sig  (s.  74 — 75).  —  Om  optegneren  har  været 
retskyndig,  kan  næppe  afgores.  S.  16  (100)  findes  ganske  rigtig  sammen- 
stillet mundr  og  heimanfylgja,  jfr.  forskellen  på  „Iondrab"  og  „mord" 
s.  22  (106). 

s)  Se  herom  Gronl.  hist.  Mind.  II,  254  ff.  og  Hauksbok.  fort.  s.  LXXIV  f. 
Om  håndskriftforholdet  har  Gartner  foretaget  en  undersøgelse  (Paul- 
Braunes  Beitr.  XXXII),  i  hvilken  han,  efter  en  granskning  af  sagaens  vers, 
mener  at  være  kommet  til  et  andet  resultat  end  jeg  (i  Hauksb.;  jeg  har 
her  påvist,  at  der  kun  er  tale  om  2  håndskriftklasser,  nemlig  Hauksb.  på 
den  ene,  alle  de  andre  håndskrifter  på  den  anden  side).  Imod  Gartner 
har  C.  F.  Hof  ker  i  De  Fostbræ3rasaga  (Groningen  1908 1  hævdet  rigtig- 
heden af  min  opfattelse  og  under  påvisningen  af.  at  skjaldeversene  i 
sagaen  ikke  er  tilstrækkeligt  bevismateriale,  bevist  sagen  ved  en  udførlig 
gennemgang  af  prosaen.  Han  hævder,  at  Hauksb. teksten  er  relativt  den 
bedste;  derfor  kan  de  andre  hovedhåndskrifter  på  sine  steder  frembyde 

holdet  mellem  hovedhåndskrifterne  er  påvist  og  begrundet  i  Hauks- 
bok,  fortalen.  Det  er  dette  (bortset  fra  slutningen  i  Olafss.),  at 
Hauksb.  har  bevaret  teksten  i  dens  oprindeligste  skikkelse,  når 
bortses  fra  enkelte  ændringer  af  sproglig  og  stilistisk  art,  over- 
springelser og  desl.,  samt  fra  en  tidsbestemmelses  ændring  ved 
Haukr  selv1)-  I  modsætning  til  Hauksbogens  tekst  fjærner  de 
andre  håndskrr.  sig  mere  eller  mindre  fra  den  oprindelige,  dels  i 
ordelag,  dels  ved  mindre  eller  storre  indskud,  tildels  af  den  ejen- 
dommeligste art.  Der  er  optagne  i  de  yngre  hdskrr.  forskellige 
legendeagtige  stykker  fra  en  yngre,  fordærvet  overlevering;  frem- 
stilling og  stil  er  forvansket  ved  tilfojelse  af  replikker,  der  intet 
nyt  indeholder,  samt  ved  mere  eller  mindre  smagløse  ræsonne- 
menter, usagamæssige  udsmykninger,  tildels  af  den  værste  art;  ja 
der  gives  her  oplysninger  om  anatomiske  enkeltheder,  foruden  teol- 
ogiske udbrud  og  meget  mere,  der  gor  sagaen  i  disse  hdskrr.  gan- 
ske enestående.  I  Flat.  findes  en  visa  fra  det  14.  årh.,  knyttet  til  en 
oplysning  om  antallet  af  knoklerne  i  det  menneskelige  legeme. 
Disse  hdskrr.  afgiver  en  fortrinlig  oplysning  om  sagaværkers  be- 
handling i  det  14.  årh.  og  viser  bedre  end  noget  andet,  hvor  lidet 
hdskrr.  i  det  hele  er  at  stole  på,  når  den  oprindelige  tekst  skal 
granskes  og  bedommes.  Ganske  ejendommeligt  er  det  at  lægge 
mærke  til,  hvorledes  den,  der  har  omkalfatret  teksten  i  Flatøbogen, 
efterhånden  er  bleven  træt,  jo  mere  han  nærmer  sig  slutningen  2) ; 
her  har  Flat.  en  endogså  mere  ægte  tekst  end  Hauksb.  I  det  følg- 
ende vil  vi  holde  os  til  Hauksbogens  tekst,  så  vidt  den  når;  begynd- 
elsen i  dette  hdskr.  har  vel  m.  h.  t.  det  faktiske  været  omtrent  som 
i  132-Flat. 

I  132  indledes  sagaen  med  et  kapitel,  der  begynder  med  en 
bemærkning  om  kong  Olaf  d.  hellige  og  hans  forhold  til  udmærkede 
mænd.   Derefter  findes  en  bemærkning  om  Vermundr  mjove,  der 


rigtigere  læsemåder.  —  R.  C.  Boer  har  i  sin  afhdl.  om  Grettissaga  i  Zs. 
f.  d.  Phil.  XXX  søgt  at  vise  (s.  47 — 53),  at  Grettiss.  har  benyttet  en  ældre 
og  bedre  bearbejdelse  af  sagaen,  men  dette  forekommer  mig  tvivlsomt 
(jfr.  hans  udg.  i  Sagabibliothek  s.  XVII  f.  og  XXXI  f.).  —  Endelig  har 
Meissner  (Strengleikar  s.  58 — 63)  gennemgået  de  mærkelige  interpolationer 
i  sagaen,  der  er  ganske  enestående  i  deres  art;  men  teksten  i  Hauksb. 
er  fri  for  disse. 

!)  Om  en  skåle  på  Reykjaholar  hedder  det  i  132-Flat.,  at  den  endnu  stod  i 
biskop  Magnus  d.  andens  tid  (o:  1216 — 36),  medens  Hauksb.  har  Arne  d. 
andens  (D:  1304 — 20).     Dette  eksempel  er  meget  betegnende. 

2)  Herimod  har  Gartner  udtalt  sig. 

senere  forekommer  i  sagaen,  og  hans  hustru,  hvortil  132  så  har 
tilfojet  anekdoten  om  denne  og  Gretter  d.  stærke  i  Isefjorden,  der 
åbenbart  er  taget  af  en  Grettissaga  (se  dens  k.  52)  *)•  Den  oprind- 
elige begyndelse  af  sagaen  haves  således  ikke  i  1.  kap.  Derimod 
er  kap.  2  vistnok  den  ægte  begyndelse;  her  indføres  først  sagaens 
ene  hovedhelts,  Torgeirs,  fader,  Håvarr,  dennes  herkomst  og  for- 
hold, og  dernæst  den  anden  hovedperson  Tormod  kolbruneskjald 
med  faderen  Berse.  Når  der  så  straks  efter  indføres  Åres  sonner 
på  Reykjaholar,  er  dette  i  sin  orden,  eftersom  de  senere  spiller  en 
vigtig  rolle  i  sagaen.  Uvæntet  kommer  derimod  derefter  en  om- 
stændelig opregning  af  deres  forfædre  helt  op  til  kong  Hjorleifr 
på  den  ene,  til  Ingjaldr  »Frodes«  son  og  Sigurd  fafnisbane  på  den 
anden  side.  Dette  stykke  er  uden  tvivl  et  indskud  2).  Tormod  og 
Torgeir  indgår  fostbroderskab;  dermed  og  med  fostbrødrenes 
voldsomme  og  overmodige  færd  tager  den  egenlige  saga  fat. 
Håvarr,  Torgeirs  fader,  må  forlade  sin  egn  og  nedsætte  sig  i  sin 
oprindelige  hjemegn  i  Borgarfjorden,  hvor  han  senere  bliver  dræbt. 
Torgeir  —  kun  15  år  gammel  —  hævner  ham.  Derpå  fortælles  om 
fostbrødrenes  færd,  indtil  de  skiltes  (til  k.  7).  Grunden  til,  at  de 
skiltes,  skal  ifølge  sagaen  være  Torgeirs  overmodige,  med  fost- 
brodereden uforenelige  sporsmål  til  Tormod  (»hvem  han  trode 
der  var  stærkest«),  men  et  vers  af  drapen  om  Torgeir  lader  for- 
mode noget  andet3)-  Hermed  ender  første  hovedafsnit.  Fostbrød- 
renes sidste  bedrift  fører  til  Torgeirs  fredløshed4);  hans  rejser  i 
udlandet  skildres  i  tilslutning  til  Tormods  arvekvad  om  ham.  På 
den  anden  side  kommer  så  en  parallel  fremstilling  af,  hvad  Tormod 
imens  foretog  sig,  særlig  hans  elskovsæventyr ;  se  herom  I,  569 
(til  kap.  11).  Torgeirs  færd  og  sidste  kamp  og  fald  beskrives 
udførlig  (k.  12 — 17),  og  hermed  slutter  2.  afsnit.  Det  3.  afsnit 
handler  om  Tormods  ophold  i  Gronland  og  hans  frygtelige  hævn 
over  Torgeir.  Fra  Gronland  vender  han  tilbage  til  Norge,  slutter 
sig  til  kong  Olaf  og  falder  med  ham  i  Stiklestadslaget. 

Dette  indhold  fortælles  jævnt  og  prunkløst  i  den  bedste  bear- 
bejdelse af  sagaen  (Hauksb.),  såvidt  den  når,  og  at  den  oprindelige 


*)  Jfr.  herom  Boers  afhdl. 

2)  Mærkelig  er  fejlen  „Frodes"  son,  der  genfindes  i  Laxd.  kap.  1. 

3)  Dette  vers  har  Gartner  misforstået. 

4)  Mærkeligt  nok  tales  der  s.  24  om  sekt  (fredløshed),  men  s.  28  om  sått 
(forlig);  det  første  stemmer  med  Grettiss.,  det  sidste  er  vistnok  en  af- 
skrivers (redaktors)  forvanskning. 

tekst  helt  igennem  har  været  ensartet,  må  anses  for  givet.  Sagaen 
er  i  det  hele  godt  sammensat,  og  indholdet  står  i  den  bedste 
orden;  intet  er  overflødigt  eller  uforberedt1).  Kun  et  par  personer 
og  hvad  der  fortælles  om  dem  (Eyjolfr  i  Olafsdal  og  Torgeir 
hoflausa  k.  15,  slutn.  af  k.  18  og  k.  19)  har  ingen  betydning  for 
sagaen  som  sådan;  stykket  om  dem  er  vistnok  et  af  de  ældste  ind- 
skud; det  kan  skæres  bort,  uden  at  den  organiske  helhed  lider 
noget  derved.  Mulig  er  også  stykket  om  Helge  Snorrason  og  hans 
strid  med  Torstein  Egilsson  (slutn.  af  k.  12)  et  yngre  tillæg.  I 
kronologisk  henseende  er  det  tvivlsomt2). 

Sagaens  kilder  er  først  og  fremmest  traditionen,  hvortil  der 
indirekte  hentydes  ved  en  sætning  som  »ikke  har  vi  hørt«  (s.  36). 
Desuden  har  Tormods  vers  været  en  vigtig  kilde,  både  hans  løse 
vers  og  ikke  mindst  hans  arvedrape  om  Torgeir.  Denne  er  stærkt 
benyttet  og  delvis  anført  i  sagaen;  optegneren  har  haft  hele  digtet. 
Det  har  været  ham  en  god  vejleder.  Versene  er  dog  næppe  ud- 
nyttede som  de  burde,  og  misforståelser  synes  ikke  helt  undgåede. 
Således  antyder  Tormod,  at  der  har  været  bagvaskere,  der  har  sat 
ondt  imellem  fostbrødrene;  herom  ved  prosaen  intet.  Når  det  (s. 
70)  i  verset  hedder,  at  Torgeir  var  »hos  Rognvald«,  er  dette  blevet 
forstået  om  Rognvald  Brusason,  og  dette  kan  godt  være  rigtigt  3). 

Til  et  par  afsnit  i  sagaen  findes,  som  det  synes,  uafhængige 
paralleler.  Ldn.  stemmer  med  sagaen  i  de  få  genealogier,  der  kan 
være  tale  om,  men  Ldn.  er  ganske  sikkert  ikke  benyttet.  Sagaens 
fortælling  om  et  forhold  mellem  Tormod  og  Kolbrun  bekræftes  af 
Ldn.  I  k.  7  fortælles  om  kampen  mellem  fostbrødrene  og  Torkel 
Måksson  (Mårs-),  Grettes  slægtning.  I  Grettiss.  (s.  61 — 2)  findes 
det  samme  fortak  omtrent  på  samme  måde.  Det  er  vanskeligt  at 
afgore,  hvorvidt  der  er  nogen  litterær  forbindelse  mellem  de  to 
beretninger  (og  da  et  lån  på  Grettiss.s  side)  4).  Påfaldende  er  det, 
at  Grettiss.  henviser  til  et  vers  af  Torgeirsdrape,  medens  Fostbr. 
ikke  engang  antyder  et  sådant;  dette  taler  ikke  for  en  indbyrdes 
sammenhæng.    Grettiss.  kender  noget,  der  fulgte  bagefter  striden 


J)  Et  steds  i  sagaens  slutning  (s.  107;  findes  en  sætning  (Tormod  angiver 
grunden  til  at  han  har  dræbt  så  mange  mænd),  der  ikke  finder  sin  for- 
klaring i,  hvad  der  er  fortalt;  det  kan  ikke  gå  tilbage  til  s.  104;  her  har 
den  gamle  tradition  vistnok  glemt  noget. 

2)  Safn  til  sogu  Isl.  I,  467. 

s)  Se  herom  Aarbb.  1912,  s.  48—49. 

•>)  Jfr.  Boers  afhdl. 

med  Torkel,  deriblandt  drabet  på  Boggultorfe,  der  ikke  findes  om- 
talt i  Hauksb.  (men  vel  i  Flat.).  I  alle  tilfælde  forudsætter  Grettiss. 
samme  tradition  som  Fbr.  I  slutningen  af  Ljosvetningas.  findes  en 
fortælling  om  Torgeirs  drab.  Her  kaldes  Torarin  ofse  Pordarson, 
i  Fbr.  er  han  Porvaldsson  (dette  er  en  ringe  afvigelse).  Storre  for- 
skel er  der,  når  Fbr.  lader  drabet  ske  på  Melrakkaslétta,  Ljosvetn.s. 
derimod  i  Hrutafjorden,  og  navnlig  når  denne  saga  lader  Torarin 
gæmme  Torgeirs  hoved  i  salt  hele  vinteren,  for  den  følgende  som- 
mer at  føre  det  med  sig  til  altinget.  Fbr.s  fremstilling  er  nok  så 
naturlig. 

Afsnittet  om  Tormods  ophold  i  Gronland,  der  i  flere  hen- 
seender er  så  mærkeligt,  kan  ikke  kontrolleres.  Det  gor  i  en  for- 
trinlig grad  indtryk  af  at  være  pålideligt,  når  undtages  at  der, 
hvad  der  næppe  er  påfaldende,  er  nogle  urimeligheder  tilstede  m. 
h.  t.  stednavne  og  rejseruter,  der  dog  ikke  har  synderlig  betydning 
for  selve  begivenhedernes  gang.  Her  havde  optegneren  støtte  i 
Tormods  vers.  Angående  Tormods  rejse  fra  Gronland  til  Norge 
har  der  tidlig  været  usikkerhed  tilstede  (se  I,  570).  I  kap.  57 — 8  i 
Olaf  d.  helliges  saga  1849  haves  noget  om  Tormod  i  Danmark 
uden  nogen  tidsangivelse;  hertil  findes  intet  tilsvarende  i  sagaen  i 
Hauksb.,  men  i  Flat.,  her  uden  tvivl  optaget  fra  Olafssagaen.  Sag- 
aens slutning  har,  som  bekendt,  paralleler  i  kong  Olafs  saga. 
Herom  kan  der  henvises  til  Hauksb.  (LXXIX — LXXX) x) ;  der  på- 
vises her,  at  der  ingen  direkte  forbindelse  er  mellem  denne  og  Fbr., 
idet  der  findes  sådanne  afvigelser,  at  benyttelse  på  en  af  siderne 
er  udelukket.  Sagaen  har  flere  vers  af  Tormod  og  tildels  i  en  anden 
og  mindre  rigtig  form  end  i  Olafss.  Om  enkeltheder  under  kampen 
har  der  rimeligvis  fra  først  af  været  forskellige  fortællinger,  og  i 
tidens  løb  kom  der  legendariske  udsmykninger  til,  der  kombiner- 
edes med  de  oprindelige  beretninger  (jfr.  Flat.).  I  Hauksb.  er  for- 
tællingen ret  jævn  og  uden  overdrivelser  og  dog  ikke  uden  en  vis 
farve;  den  legendariske  Olafss.  og  Flat. s  fremstilling  nærmer  sig 
til  vor  sagas.  Særlig  interessant  er  sagaens  beretning  om,  at  Tor- 
mods sidste  vers  ikke  helt  blev  fuldført  af  ham,  men  af  Harald 
hårdråde.  Dog  er  mulig  også  dette  en  udsmykning. 


*)  Og  til  S.  Nordal:  Om  Olaf  d.  helliges  saga,  s.  142—54;  her  søges  påvist, 
at  det  fælles  grundlag  for  Styrmes  Olafss.  og  leg.  s.  tildels  beror  på  den 
oprindelige  Fbr.,  og  at  Hkr.s  fremstilling  igen  beror  på  Styrmers  bog. 

Alt  i  alt  må  det  vistnok  siges,  at  Fbr.  i  sin  ægte  form  har 
haft  en  forholdsvis  god  tradition  at  bygge  på,  og  at  den  i  alt  væ- 
senligt må  betragtes  som  historisk.  Optegneren  har  dog  ikke  kendt 
den  hele,  særdeles  righoldige  tradition  om  Tormod;  han  kender 
således  intet  til  hans  ophold  i  Danmark.  Rent  æventyrlige  sagn  om 
ham,  som  det  i  Volsapåttr,  har  han  vistnok  heller  ikke  kendt. 

Tidsregningen  i  sagaen  er  i  det  hele  god,  for  så  vidt  som 
den  træder  tydelig  frem.  Når  sagaen  vil,  at  Gudmund  d.  rige  har 
haft  noget  med  Torgeirs  hævn  at  gore,  er  dette  næppe  muligt. 

Særlige  forfatterinteresser  er  ikke  fremtrædende;  sagaen 
kender  godt  gamle  skikke  og  forskel  på  fortid  og  samtid  (s.  8,  25, 
81).  Den  vidner  om  sans  for  skjaldskab  og  digtes  betydning.  Da 
det  næppe  er  tvivlsomt,  at  den  i  særlig  grad  beror  på  en  isfjordsk 
bygdetradition,  i  det  mindste  hvad  den  første  del  angår,  ligger  det 
nærmest  at  antage,  at  sagaen  er  ført  i  pennen  i  Isefjordsegnen. 
Lokaliteter  beskrives  meget  noje  og  rigtig,  som  omegnen  ved 
Gervidalr,  Ogr  osv. 1).  Også  i  Dalesyssel  er  den  velkendt  (s.  25); 
men  her  er  dog  tale  om  en  almindelig  rejserute.  Fremdeles  vises 
der  kendskab  til  Borgarfjordens  sydligste  egne.  [Det  er  ikke  umu- 
ligt, at  en  af  sagaens  bearbejdere  har  været  fra  Borgarf jorden;  fra 
en  sådan  kunde  indskudet  om  Torstein  Egilsson  og  Helge  stamme]. 

Hvad  sagaens  alder  angår,  må  vi  se  bort  fra  alle  de  senere 
tilsætninger,  hvad  enten  de  findes  i  det  ene  eller  det  andet  hdskr. 
Der  er  ingen  tvivl  om,  at  sagaen  i  sin  oprindelige  form,  altså 
nærmest  som  den  foreligger  i  Hauksbok,  både  i  komposition  og  stil 
har  været  fuldt  ud  klassisk;  derfor  taler  bl.  a.  den  forholdsvis  gode 
tradition,  den  alt  i  alt  repræsenterer,  ikke  mindst  angående  de 
gronlandske  forhold  og  begivenheder.  Navnlig  disse  taler  for,  at 
sætte  sagaen  så  langt  tilbage  som  muligt,  til  tiden  ved  1200.  Dette 
modsiges  —  tilsyneladende  —  af  den  omstændighed,  at  der  s.  44 
tales  om  skålen  på  Reykjaholar  som  endnu  stående  i  biskop 
Magnus  d.  andens  tid,  d.  v.  s.  i  årene  1216 — 36  (således  i  132-Flat., 
medens  Hauksb.  har  Arne  f.  Magnus).  Var  sætningen  i  132-Flat. 
oprindelig,  måtte  sagaen  være  skreven  efter  1236.  Men  sådanne 
bemærkninger  hører  til  de  upålideligste,  og  utvivlsomt  er  den  her 


J)  Når  Tormods  faders  gård  i  132  kaldes  DyrcJilmyr  (s.  5),  møder  der 
vanskeligheder  (Kålund  I,  596);  men  navnet  findes  ikke  i  Flatøbogen; 
her  foreligger  der  sikkert  et  indskud. 

blot  en  afskrivertilfojelse.  I  grunden  behøver  det  dog  kun  at  være 
hinn  siåarri1),  der  er  tilfojet;  den  første  Magnus  var  biskop  1134 
— 48,  en  tidsbestemmelse,  som  vilde  være  særdeles  passende. 

Sagaen  er  interessant,  ikke  mindst  på  grund  af  det  nævnte 
grønlandske  afsnit2);  men  også  det  første  afsnit  giver  et  velkom- 
ment billede  af  de  to  fostbrødre  og  deres  virken.  Deres  karakterer 
er  hinanden  modsatte;  denne  modsætning  er  af  stor  virkning  og 
indeholder  dyb  psykologisk  sandhed.  Torgeir  er  den  hårdføre, 
altid  uforfærdede,  altid  til  strid  og  drab  tilbojelige  helt.  I  selskab 
med  ham  bliver  Tormod,  der  i  grunden  er  fredeligsindet,  trodsig  og 
hård,  ubrødelig  hengiven  mod  ham,  som  han  har  sluttet  sig  til,  og 
den  samme  ubrødelige  hengivenhed  viser  han  mod  kong  Olaf. 
Siden,  da  Tormod  er  skilt  fra  Torgeir,  kommer  hans  blødere  natur 
op  i  ham,  og  han  hengiver  sig  til  elskov  og  fredelig  syssel;  her 
viser  han  en  letsindighed  og  ustadighed,  der  kunde  have  haft 
slemme  følger  for  ham.  Men  han  er  altid  den  uforfærdede,  et  lyst 
og  klart  hoved;  hans  rationalistiske  forhold  til  religionen  er  ejen- 
dommeligt og  overmåde  tiltalende.  I  det  hele  må  det  siges,  at 
sagaen  indtager  en  smuk  plads  blandt  slægtsagaerne. 


3.     Den  nordlandske  gruppe. 

Bandamannasaga.  Denne  lille  saga  findes  i  to  hoved- 
håndskrifter, AM  132  fol.  og  2845,  4  °  i  det  kgl.  bibliotek  i  Køben- 
havn. Desuden  haves  et  lille  membranbrudstykke  i  Jon  Sigurds- 
sons  samling  i  det  isl.  landsbibliotek 3),  men  dette  er  uden  betydning, 
da  dets  tekst  er  så  at  sige  ganske  identisk  med  den  i  132.  På  dette 
hdskr.  og  det  kongelige  er  der  derimod  en  ikke  ringe  forskel;  i  det 
sidstnævnte  er  teksten  kortere  end  i  132;  forskellen  er  dog  rent 
stilistisk,  idet  teksten  i  132  har  mange  sætninger  og  ord,  der 
tjæner  til  at  gore  fremstillingen  mere  afrundet  og  navnlig  mere 
morsom,  men  morsomhederne  er  efterklassiske  i  stil  og  tone;  der- 
imod er  indholdet  i  og  for  sig  det  selvsamme  i  bægge  håndskrifter. 
Det  forekommer  mig  aldeles  afgjort4),  at  det  er  132's  tekst,  der  er 


i)  .  .  .  alt  til  pess  er  Magnus  byskup  var  at  stadnum  i  Skålaholti  hinn  sidarri. 
"-)  Jfr.  Gronl.  hist.  Mind.  II,  270.  P.  E.  Muller,  Sagabibl.  I,  151. 

3)  Se  Arkiv  V.  150  ff.    Dette  brudstykke  viser,  som  Cederschiold  har  frem- 
hævet, at  den  udvidede  tekst  er  ældre  end  afskriften  i  132. 

4)  Af  denne  mening  var  også  G.  Vigfusson  (Ny  félagsrit  XVIII,    156—7)  og 
Cederschiold. 

udvidet  af  hin  og  ikke,  hvad  Heusler  i  sin  udgave  (s.  XL)  hævder, 
at  den  er  oprindeligere.  En  hovedforskel  er  den,  at  132  indeholder 
5  vers  af  den  gamle  Ofeigr,  der  alle  savnes  i  det  andet  hdskr.  Hvor- 
vidt de  er  uægte,  er  vanskeligt  at  sige.  Fordi  de  kun  findes  i  den 
mindre  oprindelige  tekst,  er  dog  deres  uægthed  ikke  bevist;  der 
er  intet  i  dem,  som  utvetydig  viser,  at  de  er  uægte  (jfr.  I,  515).  I 
alle  tilfælde  er  der  kun  tale  om  én  oprindelig  saga  (saga  Ofeigs 
bandakarls  i  132  eller  Bandamannasaga).  Som  altid  ellers  er  det 
ikke  hermed  sagt,  at  det  kgl.  hds.  altid  er  at  foretrække,  ti  også 
det  er  uden  tvivl  bearbejdet  og  på  sine  steder  ændret.  Hertil  skal 
fojes,  at  medens  sagaen  i  132  i  begyndelsen  røber,  at  den  er  skreven 
i  en  egn  øst  for  Midfjorden,  er  cod.  reg.  skreven  i  det  vestlige 
Island,  nærmest  Dalesyssel.  Det  er  denne  skriver,  der  har  indsat 
det  urigtige  slægtregister,  ifølge  hvilket  Torarin  Langdølagode 
skulde  være  en  son  af  Ospakr  (fejl  for  Olåfr?),  Hoskuld  og  Tor- 
gerds son.  Udgaver:  ved  H.  Kr.  Friåriksson  1850  (132),  G.  Ceder- 
schiold  1873  (cod.  reg.),  A.  Heusler:  Zwei  Islåndergeschichten,  1. 
udg.  1897. 

Indholdet  af  sagaen  er  i  al  korthed  følgende.  Ofeigr  SkiSason 
på  Reykir  i  Midfjorden  har  en  son  Oddr.  Der  hersker  et  køligt 
forhold  mellem  fader  og  son,  det  gamle  modsætningsforhold  mel- 
lem gammel  og  ung;  Oddr  forlader  hjemmet  for  på  en  selvstændig 
måde  at  tjæne  penge;  han  viser  et  udviklet  købmandstalent  og 
bliver  efterhånden  en  bemidlet  mand,  der  ejer  to  handelsskibe1). 
Efter  sine  venners  råd  bosætter  han  sig  til  slutning  og  køber 
gården  Melr  i  Midfjorden,  og  erhværver  sig  godord  eller  en  del  i 
et  sådant.  Hvad  der  nu  bevirker,  at  der  kommer  en  saga  i  stand, 
er,  at  Oddr  begår  den  uforsigtighed  at  tage  Ospakr  Glumsson,  en 
frænde  af  Gretter,  til  sin  værkstyrer.  Han  opfører  sig  først  godt. 
Da  Oddr  nu  skulde  rejse  udenlands,  betroede  han  Ospakr  også 
sit  godord,  men  da  han  kom  tilbage,  måtte  han  tvinge  denne  til 
at  aflevere  det;  følgen  var,  at  forholdet  mellem  dem  nu  blev 
spændt.  Ospakr  forlader  ham  og  flytter  til  en  smuk  enke  Svala, 
som  han  havde  stiftet  bekendtskab  med.  Ospakr  bliver  kort  efter 
overbevist  om  at  have  stjålet  nogle  får  fra  Oddr;  desuden  dræber 
han  ved  en  fejltagelse  en  brav,  mod  ham  venligsindet  mand.  Nu 
anlægger  Oddr  sag  mod  Ospakr,  men  begår  en  formfejl,  så  at  de 


J)  I  en  selvstændig  båttr  om  Oddr  (jfr.  Hemingsb.)  får  vi  yderligere  oplys- 
ninger om  hans  købmandsfærd. 

Finnur  Jonsson.     II.  30 

hovdinger,  der  var  misundelige  på  ham,  ødelagde  sagen.  Da  op- 
træder Odds  gamle  fader  og  er  fra  nu  af  hovedpersonen;  han  be- 
virker, ved  bestikkelse  af  dommerne,  at  sagen  optages  på  ny  til 
doms  og  Ospakr  dommes  fredløs.  Da  høvdingerne  erfarede  dette, 
blev  de  meget  forbitrede;  de  sammensvor  sig  nu,  i  alt  8,  mod  Oddr, 
og  alt  tegnede  til,  at  det  vilde  gå  ham  ilde.  Atter  optræder  da 
faderen;  ved  sin  listighed  og  overtalelsesævne,  tildels  også  ved 
bestikkelser,  får  han  sagen  mellem  dem  og  Oddr  afgjort  privat  ved 
selvdomme  af  to  af  dem.  Han  har  naturligvis  bearbejdet  disse  to  i 
forvejen,  og  Oddr  idommes  en  latterlig  lille  bøde.  Også  et  ære- 
fuldt giftermål  for  Oddr  bliver  resultatet  af  sagen.  Alt  dette  er 
sagaens  hovedindhold,  der  fortælles  på  en  hojst  underholdende 
måde,  idet  de  enkelte  »sammensvornes«  karakter  efterhånden 
belyses,  tildels  på  en  humoristisk  måde  og  på  en  for  dem  lidet 
smigrende  vis.  Indbyrdes  er  de  nemlig  ikke  så  enige;  heller  ikke 
respekterer  de  hinanden  så  meget,  når  det  kommer  til  stykket.  De 
skælder  hinanden  ud  og  mundhugges  på  det  kraftigste  og  noget 
småligt;  men  på  en  overmåde  morsom  og  træffende  måde  frem- 
træder hvers  karakter  med  sin  psykologiske  ejendommelighed.  Det 
er  med  stor  kunst  at  denne  skildring  gives,  ikke  mindst  hvad  den 
gamle  Ofeigr  angår.  Han  er  enestående  fortræffelig.  Særlig  inter- 
essant er  også  beskrivelsen  af  Egill  Skulason  på  Borg;  han  minder 
endel  om  sin  oldefader,  hvis  navn  han  bærer,  men  er  ellers  temmelig 
forskellig  fra  ham.  Vi  mærker  under  alt  dette,  at  vi  er  i  en  anden 
tidsalder  end  de  fleste  slægtsagaer  ellers  handler  om.  —  Det  sidste 
kap.  af  sagaen  fortæller  om  Hermund  på  Gilsbakkes  —  en  af  de 
sammensvornes  —  død,  hvortil  der  i  det  foregående  er  hentydet, 
samt  om  den  fredløse  Ospaks  skurkestreger;  den  sidste  er  den,  at 
han  myrder  Svales  anden  mand.  Det  smukke,  af  en  ægte  følelse 
bårne  vers  (det  findes  i  bægge  hdskrr.),  som  Ospakr  digtede 
straks  efter,  kaster  et  forsonende  skær  over  ham.  Så  dør  Ospakr 
af  et  sår,  og  sagaen  slutter  med  at  omtale  Odds  son,  Ofeigr,  fra 
hvem  mange  stammede,  deriblandt  »Snorre  Kålfsson  og  de 
Midfirdinger«. 

Sagaen  er  ved  sit  lidet  blodige  indhold  og  hele  sit  lunefulde 
anstrøg  et  særsyn  blandt  sagaerne.  Det  er  klart,  at  man  fra  først 
af  har  opfattet  de  fortalte  tingbegivenheder  humoristisk.  Den 
måde,  Ofeigr  pudsede  alle  de  8  hovdinger  på,  er  virkelig  morsom; 
det  er  folkets  sans  for  pudserlig  list  og  underfundige  anslag,  der 
har  bevirket  opbevarelsen  af  sagaens  tildragelser.   Netop  sådanne 

var  vel  egnede,  også  fordi  de  var  ret  enestående,  til  ved  deres 
oplivende  kraft  at  blive  en  fast  del  af  sagatraditionen.  Det  er 
naturligvis  denne,  der  er  hovedkilden  for  sagaen.  At  denne  er 
nogenlunde  rigtig1),  har  vi  så  meget  lettere  ved  at  tro,  da  sagaens 
begivenheder  først  falder  ved  midten  af  det  11.  årh.  (nogen  tid 
efter,  at  Harald  hårdråde  var  bleven  konge;  AM  s.  34,  reg.  s.  14), 
tilmed  da  sagaen  ganske  sikkert  er  forfattet  i  slutningen  af  det  12. 
årh.  Et  ubedrageligt  bevis  herfor  er  for  det  første  sagaens  gode 
komposition;  dens  indhold  er  fortræffelig  ordnet  og  logisk  sam- 
menhængende fra  først  til  sidst;  der  har  fra  først  af  ikke  været  et 
overflødigt  ord  deri,  den  er  som  skreven  i  et  åndedræt2).  Hertil 
svarer  stilen  i  sagaens  mest  ægte  form.  Der  findes  heller  ingen 
overdrivelser  af  yngre  art.  Endelig  og  ikke  mindst  er  nævnelsen 
af  Snorre  Kålfsson  (se  ovf.)  et  bevis  herfor.  Denne,  en  stor  hov- 
ding,  døde  1175 3);  han  nævnes  flere  gange  i  Sturlunga;  var  sagaen 
skreven  længe  efter  hans  død,  var  der  næppe  grund  til  at  nævne 
ham  4).  Sagaen  nævnes  i  den  meget  yngre  Grettiss. 

Af  ret  enestående  betydning  er  sagaen,  fordi  den  giver  et  så 
godt  indblik  i  den  tid,  der  ellers  var  ret  fredelig,  og  hele  dens  ånd. 
Denne  er  ret  forskellig  fra  det  10.  århs. 

At  sagaen  er  skrevet  i  Midfjorden  eller  i  en  nærliggende  egn, 
må  betragtes  som  sikkert.  Særlige  forfatterinteresser  fremtræder 
ikke.  Skont  sagaen  handler  om  retsforhandlinger  på  altinget  og 
indeholder  ikke  uvigtige  oplysninger,  er  den  dog  ikke  nogen  proces- 
saga som  f.  ex.  Njåla5);  den  tager  af  processen  kun  det  nødven- 
digste med ;  og  hvad  den  i  så  henseende  meddeler,  skonnes  at  være 
rigtigt6)-  At  bestikkelsessagen  ikke,  hvad  den  egenlig  burde,  kom 
for  femteretten,  berode  vistnok  på,  at  man  også  i  sådanne  sager 
efter  omstændighederne  kunde  afgore  sagen  privat  ved  voldgift  7). 


J)  Slægtregistrene  er,  så  vidt  vi  kan  skonne,  rigtige;  se  iøvrigt  Cederschiolds 
redegorelse  s.  IV — VI. 

2)  Når  Heusler  s.  LII —  III  bemærker,  at  den  første  del  af  sagaen  er  noget 
kort,  så  er  også  dette  i  overensstemmelse  med  andre  sagaer.  Noget 
misforhold  kan  jeg  ikke  indse  der  er. 

3)  At  det  er  denne,  der  menes,  og  ikke  en  yngre  (sonneson)  lidet  frem- 
ragende mand  af  samme  navn  må  anses  for  givet  (trods  Cedersctiidlds 
bemærkning  s.  VI). 

4)  Jfr.  G.  Vigfusson  i  Ny  fél.rit  s.  158. 
s)  Jfr.  Heusler  s.  XLVI. 

6)  I  Das  strafrecht  har  Heusler  intet  haft  at  indvende  imod  sagaen. 
")  Jfr.  Cederschiold  sst.  s.  VII. 

30* 

Når  det  hedder,  at  Svala  kunde  gifte  sig  selv,  eftersom  hun  var 
enke,  er  dette  vistnok  rigtigt.  Også  det  er  historisk  rigtigt,  når  det 
(s.  7  AM  =  3  reg.)  hedder,  at  man  i  den  pågældende  tid  havde  lov 
til  at  optage  eller  købe  ny  godord.  Interessant  og  enestående,  men 
sikkert  ganske  rigtig,  er  bemærkningen  om,  hvorledes  man  på 
altinget  bekendtgjorde  en  domfældelse  og  beskrev  den  fredløses 
person  (sekSamork;  s.  19  AM  =  s.  9  reg.).  Når  der  tages  hensyn 
til  den  helt  igennem  fortræffelige  karakterskildring  og  det  billede, 
vi  får  af  tidens  kulturtilstande 1),  kan  vi  med  fuld  ret  sige,  at  denne 
lille  saga  hører  til  de  interessanteste,  og  at  vi  har  med  en  pålidelig 
tradition  at  gore. 

Hallfredarsaga.  I  sin  mest  oprindelige  form  findes 
denne  saga  i  AM  132  fol.;  desuden  findes  den  stykkevis  optagen  i 
Olaf  Tryggvasons  saga  (Fornm.s — Flateyjarbok) ;  herefter  er  den 
så  udskreven  og  samlet  til  et  hele  i  AM  557,  4  °.  Som  G.  Vigfusson 
i  sin  udgave  (Fornsogur  1860;  s.  X)  har  vist,  foreligger  der,  som 
sædvanlig,  kun  én  saga.  Der  er  kun  den  forskel,  at  sagaen  i 
Olafssagaen  er  udvidet  med  enkelte  ord  og  sætninger,  er  altså  rent 
stilistisk  udførligere  end  i  132,  omtrent  som  forholdet  er  mellem 
Bandamannasagas  to  hovedhdskrr.  Et  enkelt  stykke  er  flyttet  fra 
sin  plads  i  Olafssag.  (s.  86  8— 87  30  i  Forns.) ;  her  udelades  også 
enkelte  af  Hallfreds  vers2). 

Sagaens  indhold,  Hallfreds  lævned  i  snævreste  betydning,  er 
givet  i  I,  544 — 48,  hvortil  der  henvises.  Begyndelsen  af  sagaen, 
kap.  1 — 2,  fortæller  os  om  Hallfreds  slægt  og  grunden  til,  at  hans 
fader  udvandrede  til  Island  (omkr.  960),  samt  om  hans  giftermål. 
Han  nedsatte  sig  først  i  Vatsdalen,  men  måtte  på  grund  af  spændt 
forhold  til  dalens  hovedfamilje  forlade  egnen,  hvorpå  han  bosatte 


J)  Således  er  livet  på  altinget  og  billedet  deraf  overordenlig  levende. 

2)  Om  sagaen  kan  henvises  til  v.  Eeden:  De  overlevering  van  de  Hallfredar- 
saga  1919,  jfr.  samme:  De  groote  Olafss.  Tryggv.  en  de  Hallfr.s.  i 
Neophilologus  VI  og  Een  episode  uit  de  Hallfr.s.  i  Tijds.  v.  Nederl. 
Taal-en  letterkunde  XXXIX  Afl.  3  en  4.  Jfr.  B.  Ni.  Olsen:  Gunnlaugssaga 
s.  38  f.  —  v.  Eeden  har  grundig  undersøgt  hele  håndskriftsporsmålet  på  en 
i  det  hele  taget  vistnok  fyldestgørende  måde.  Som  sædvanlig  foreligger 
ikke  den  oprindelige  tekst  helt  i  noget  af  håndskrifterne,  men  iøvrigt 
opretholdes  det  af  G.  Vigfusson  antagne  forhold  mellem  dem.  Når  v.  Eeden 
mener,  at  rækkefølgen  af  Ingolf-episoden  og  HallfreS-Kolfinnaepisoden  er 
rigtigere  i  Olaf  Tr.s.  end  i  Hallfr.  (132),  forekommer  mig  dette  at  være 
ret  tvivlsomt. 

sig  i  Borgarfjorden.  Begyndelsen  af  sagaen  er  noget  æventyrlig 
(indebrænding  ved  vikinger),  men  dog  ikke  usandsynlig.  Sagaens 
værd  beror  på,  at  vi  i  den  får  et  udmærket  levende  og  karakter- 
istisk billede  af  Hallfred,  en  ærlig,  tapper  og  trofast  personlighed 
med  udmærkede  digterævner  og  slagfærdig  tunge.  Dette  billede 
forringes  ikke  ved,  at  Hallfred  står  på  overgangen  mellem  heden- 
skab og  kristendom,  står  så  at  sige  med  det  ene  ben  i  det  gamle, 
det  andet  i  det  ny,  og  har  ondt  ved  at  forene  modsætningerne.  Det 
er  i  hoj  grad  morsomt  at  se,  hvorledes  brydningen  foregår  hos  en 
begavet  enkeltmand,  hvis  tro  på  Odin,  Tor  og  Freyja  osv.  ikke  var 
så  stærk,  at  den  ikke  kunde  gå  over  til  eller,  måske,  rettere  sagt, 
forenes  med  troen  på  Hvidekrist.  Det  er  let  at  se,  at  Hallfreds 
hjærte  egenlig  er  hos  de  gamle  guder;  navnlig  elsker  han  sin 
gamle  skjaldegud,  ligesom  i  sin  tid  Egill  Skallagrimsson.  De  andre 
hovedpersoner,  især  Kolfinna  og  hendes  mand  Griss,  er  træffende 
og  individuelt  skildrede;  Kolfinna  er  ikke  så  ideel  som  Helga  i 
Gunnl.s.;  menneskelig  er  hun  i  al  sin  færd. 

Sagaens  komposition  og  stil  er  helt  igennem  udadlelig  klassisk, 
sproget  rent x)  og  æmnet  godt  ordnet  og  logisk  vel  sammenhæng- 
ende. Men  det  er  klart,  at  det  kun  er  visse  hovedbegivenheder  i 
Hallfreds  liv,  som  anføres. 

Det  er  tydeligt,  at  det  er  traditionen  og  Hallfreds 
mange  vers,  der  har  afgivet  grundlaget  for  sagaen  og  dens  ind- 
hold. Sagaen  har  enkelte  beroringspunkter  navnlig  med 
Vatsdælasaga  og  Gunnlaugss.,  se  ovf.  s.  227  og  225.  Hvad 
forholdet  til  den  sidste  angår,  har  B.  M.  Olsen z)  villet  hævde 
et  indre  slægtskab  mellem  den  sidste  og  Hallfr.  Fra  Gunnl.s. 
mener  han,  at  det  lille  stykke  om  Hallfred  og  Gunnlaug  (Forns.  s. 
113)  er  lån  fra  Gunnl.s.,  men  tillige  at  det  er  et  yngre  indskud. 
Hvis  dette  sidste  er  tilfældet,  mister  sagen  sin  interesse.  Men  det 
forekommer  ikke  så  sikkert,  at  det  er  et  indskud,  og  B.  M.  Olsens 
grunde  for,  at  det  er  et  lån  fra  Gunnl.s.  kan  ikke  godtages,  især  på 
grund  af  den  uoverensstemmelse,  der  er  tilstede.  Dette  gælder 
også  andre  beroringspunkter  (jfr.  ovf.).  Det  samme  gælder  også 
forholdet  til  Vatsdælas.  !),  der  er  sådanne  uligheder  tilstede,  at  et 


!)  Ok  skammat  85*5  er- sikkert  afskriverændring.    Sætningen   s.  83  7— s  om 
Gunhildssonnerne  er  en  interpolation,  jfr.  det  rigtige  s.  84S2-3  og  Fms. 

2)  Gunnlaugssaga  s.  38  f. 

3)  Se  herom  v.  Eeden  i  hans  afhdl. 

indbyrdes  forhold  forekommer  mig  udelukket.  Når  v.  Eeden  an- 
tager, at  Ingolfepisoden  beror  på  Vatsd.s  for  dennes  skriftlige  op- 
tegnelse, kan  man  ligesågodt  tale  om  den  mundtlige  tradition  i 
Vatsdalen  overhovedet.  At  sagaens  tradition  er  Vatsdalens,  fremgår 
af,  at  der  både  i  sagaen  og  i  Vatsdælas.  findes  den  genealogiske 
fejl,  at  Hildr,  Kolfinnas  moder,  gores  til  en  datter  (f.  sonnedatter) 
af  Eyvindr  sorkve1).  I  Heimskringla  findes  fortællingen  om  Hall- 
freds omvendelse")  og  forhold  til  kong  Olaf;  den  er  der  kortere 
og  kender  ikke  det  første  møde  mellem  de  to,  men  i  øvrigt  er  den 
omtrent  identisk  med  sagaens.  Tilnavnets  oprindelse  er  sat  i  en 
lidt  forskellig  forbindelse;  hvad  der  i  så  henseende  er  rigtigst,  er 
umuligt  at  afgore.  Nogen  direkte  forbindelse  mellem  sagaen  og 
Ldn.  er  der  ikke.  I  Vatsdælas.  (s.  75)  anføres  HallfreSårs.,  eller 
der  henvises  til  den;  nogen  litterær  forbindelse  mellem  de  to 
sagaer  er  der  dog  ikke;  desuden  er  det  jo  muligt,  at  henvisningen 
beror  på  en  bemærkning  af  en  redaktor  eller  afskriver.  I  alle  til- 
fælde er  det  sikkert,  at  sagaen  er  ældre  end  o.  1250,  og  jeg  tager 
ikke  i  betænkning  at  regne  den  til  det  12.  årh.s  sagaer  eller  sætte 
den  til  tiden  ved  1200 3). 

Sagaen  må  være  forfattet  i  Vatsdalen,  Hallfreds  oprindelige 
hjem,  i  Kolfinnas  og  Griss'  hjembygd.  Det  er  sikkert  her,  at  tradi- 
tionen om  disse  personer  har  været  mest  levende  og  mest  inter- 
esseret folk;  det  er  også  her,  at  sagaens  skueplads  helt  igennem 
er,  for  så  vidt  som  den  foregår  på  Island.  I  overensstemmelse  her- 
med er  forf.s  lokalkendskab  (f.  ex.  om  Laxådalen  s.  104).  Optegn- 
eren er  snarest  gejstlig.  Han  bruger  ganske  vist  ingen  gejstlige 
fraser,  men  beskrivelsen  f.  ex.  af  Hallfreds  død  synes  talende  nok. 
I  øvrigt  viser  sagaen  helt  igennem,  at  han  har  været  gennemtrængt 
af  kristelig  humanitet,  en  velgørende  sindets  mildhed  og  rolig  be- 
sindighed. Ikke  et  ord  siger  han  for  at  dadle  Hallfreds  første  trods 
mod  kong  Olaf  eller  hans  utilslørede  vedhængen  ved  de  gamle 
guder.  Han  forarges  ikke  over  Hallfreds  og  Kolfinnas  samvær  i 
sæterhytten,  og  hans  upartiskhed  m.  h.  t.  Griss  er  beundrings- 
værdig. Forliget  mellem  de  to  modstandere  er  sjælden  smukt 
skildret.    Det  er  klart,  at  optegneren  ikke  har  tilladt  sig  at  gore 


i)  Se  Ldn.  184. 

2)  Hkr.  I,  405—7.    v.  Eeden  antager  (s.  76),  at  Snorre  har  kendt  Hallfr.s.; 
hvis  så  er,  er  dermed  givet,  at  denne  er  ældre  end  o.  1220. 

3)  Jfr.  G.  Vigfusson  udg.  s.  XI. 

vold  på  traditionen;  for  ham  har  den  objektive  fremstilling  gået 
fremfor  alt,  og  han  gor  et  ublandet  tiltalende  indtryk. 

Særlige  forf.interesser,  udover  hvad  der  er  antydet,  samt  sans 
for  skjaldskab,  kommer  ikke  til  syne.  Sagaen  er  som  andre  godt 
inde  i  oldtidens  skikke,  for  så  vidt  der  er  lejlighed  til  at  vise  det; 
således  omtales  den  gamle  mærkværdige  (norske)  skik  (s.  98)  at 
sidde  på  en  hoj  i  nærheden  af  gården,  som  omtales  i  eddadigte  (jfr. 
I,  11).  Der  hentydes  til,  at  Freyr  særlig  dyrkedes  i  Sverrig  (s.  91), 
og  den  lov  kendes,  at  den  skulde  dræbes,  der  havde  slået  en  mand 
ihjæl  i  kongens  herberg  (s.  95). 

Vatsdælasaga.  Sagaen  findes  egenlig  kun  i  ét  hdskr., 
nemlig  den  såkaldte  Vatshyrna,  der  dog  nu  kun  haves  i  papirs- 
afskrifter,  hvoraf  den  bedste  er  AM  559,  4  °.  Desuden  haves  et  blad 
af  en  membran  fra  15.  årh.,  445  b,  4  °.  Dette  forhold  vanskeliggor 
i  hoj  grad  en  fuldtud  pålidelig  undersøgelse  af  sagaen  og  bedom- 
melsen  af  den.  Et  er  sikkert,  at  sproget  er  i  visse  henseender  meget 
ungt,  især  i  sagaens  begyndelse;  der  findes  f.  ex.  udtryk  som 
kumpdnar  (14  5),  reyfarar  (i  alliteration  med  rdnsmenn  14  n),  d  allan 
mdta  (!,  15  30,  jfr.  mdtuligr  5  i8).  Alt  sligt  er  nu  ganske  betydnings- 
løst; det  siger  sig  selv,  at  det  umulig  kan  stamme  fra  den  oprind- 
elige forfatter.  Sagaen  er  udgiven  af  G.  Vigfusson  i  Fornsogur 
1860  x)  og  af  Vogt  i  Sagabibliothek  XVI. 

Vatsdælas.  er  den  af  de  isl.  slægtsagaer,  der  omspænder  de 
fleste  slægtled  i  lige  nedstigende  linje.  Den  begynder  med  Ketill 
raumr,  der  »bode  på  den  gård  (!),  der  hedder  Romsdal  i  det  nord- 
lige Norge«.  Hans  son  er  Torstein,  hovedpersonen  i  de  første  7 
kapp.  Denne  opfører  sig  ikke  rigtig  efter  faderens  hoved;  han  er 
ham  for  uvirksom  og  blødagtig.  Torstein  tåler  til  slutning  ikke 
hans  bebrejdelser  og  dræber  stimanden  Jokull,  der  har  huseret  i 
skoven  »mellem  Romsdalen  og  Jæmtland  (!)«,  eller  som  det  også 
hedder  mellem  Romsdalen  og  »Uppland«  2).  Den  døende  Jokull  er 
ædel,  giver  sin  banemand  liv  —  han  havde  kunnet  dræbe  ham  - 
og  råder  ham  til  at  begive  sig  til  hans  fader,  jarlen  Ingimund  i  Got- 
land, og  ægte  dennes  datter;  dette  sker,  hvorpå  Torstein  kommer 


0  Om  sagaen  kan  henvises  til  A.  U.  Bååth:  Studier  og  R.  Meissner:  Streng- 

leikar  s.  76—80,  samt  indledningen  til  Vogts  udgave. 
-)  Dette  er  sikkert  fejl  for  „Opdal".    Det  er  Opdalsskoven,  der  må  være 

ment. 

til  at  bo  på  sin  fædrenegård.  Af  hans  born  er  Ingimundr  det  vig- 
tigste; han  bliver  nu  hovedpersonen  (kap.  7 — 23).  Der  fortælles 
om  hans  ungdoms  krigstog  sammen  med  et  par  venner.  Han  er 
en  næsten  enestående  Nordmand  i  sagaerne,  for  så  vidt  som  han 
slutter  sig  til  kong  Harald  og  vinder  dennes  yndest.  En  volve  spår 
ham,  at  han  skal  bosætte  sig  i  et  nylig  fundet  land  (Island) ;  han 
drager  mod  sin  vilje  derhen  og  nedsætter  sig  i  den  skonne  Vatsdal; 
her  bliver  hans  slægt,  »Vatsdolerne«,  den  fornemste  og  rådende. 
Der  fortælles  i  øvrigt  ikke  herefter  meget  om  Ingimundr;  det  hed- 
der om  ham,  som  om  Egill,  at  han  ikke  deltog  i  tingstridigheder, 
ti  han  var  lidet  stridbar  og  venlig  mod  alle.  Og  dog  skulde  han 
få  en  underlig  skæbne,  idet  den  slette,  troldkyndige  Hrolleifr  og 
hans  moder,  den  endnu  slettere  Ljot,  kom  til  at  gribe  forstyrrende 
ind  i  Yatsdals-idyllen.  Ingimundr  viste  sig  også  venlig  mod  disse 
to  og  gav  dem  en  gård  at  bo  på,  efter  at  de  var  fordrevne  fra  deres 
første  hjem.  Ingimunds  sonner  var  nu  voksne,  og  med  dem  kom 
Hrolleifr  i  strid  angående  fangsten  i  elven.  Dette  førte  til,  at  en- 
gang, da  Ingimundr,  forat  mægle  mellem  dem,  red  ned  til  floden, 
Hrolleifr  gennemborede  ham  med  et  spyd. 

Det  3.  hovedafsnit  handler  om  Ingimunds-sonnerne,  blandt 
hvilke  Torstein  og  Jokull  er  de  mest  fremragende  (kap.  24 — 38). 
Efter  at  have  hævnet  faderen  og  dræbt  Hrolleifr  og  Ljot,  tiltræder 
de  arven.  Mærkeligt  nok  får  den  kloge  Torstein  ikke  godordet, 
men  faderens  hovedgård  som  sin  arvelod.  Hidtil  er  sagaen  et  vel- 
ordnet logisk  hele,  hvis  begivenheder  hænger  noje  sammen.  Resten 
af  dette  afsnit  består  af  enkelthandlinger,  der  ikke  står  i  en  org- 
anisk sammenhæng  indbyrdes,  nemlig  udryddelsen  af  ugærnings- 
mænd  og  troldmænd,  deriblandt  en  Torolf  sleggja,  der  forsvarer 
sig  på  sin  gård  ved  hjælp  af  mange  arrige  katte.  Fremdeles  for- 
tælles der  om  brødrenes,  særlig  Jokuls,  strid  med  Finnboge  den 
stærke;  her  findes  interessante  enkeltheder  som  jardarmen,  tve- 
kamp, nidstang  m.  m.  Afsnittet  ender  med  at  forberede  de  to  sidste 
afsnit,  hvoraf  det  næstsidste  (kap.  39 — 41)  handler  om  Torsteins 
sonner,  Gudbrandr  og  den  skonne  Ingolf,  »hvem  alle  Vatsdalsmøerne 
ønskede  sig  til  mand«,  og  om  hvis  kærlighed  til  Hallfreds  søster, 
Valgerd,  der  fortælles  så  smukt  (kap.  38) ;  bægge  brødrene  døde 
under  tragiske  omstændigheder.  I  kap.  38  var  allerede  blevet  for- 
talt om  Ingimunds  dattersons  fødsel;  barnet  blev  sat  ud,  men 
fandtes  og  beholdt  livet;  det  blev  senere  den  berømte  Torkel  krafla, 
der  nu  bliver   sagaens  hovedperson   (kap.  42 — 7).  Torkel  aner- 

kendes  endelig  af  sin  fader  Torgrim,  der  blev  gode  ved  Torkels 
hjælp.  Torkel  bliver  gode  efter  sin  fader,  indvikles  i  et  par  stridig- 
heder; hans  forhold  til  kristendommen  og  dens  forkyndelse  ved 
biskop  Fridrik  omtales;  Torkel  lader  sig  døbe.  Sagaen  slutter  med 
at  omtale  en  strid  (k.  47),  som  kun  lidt  vedkommer  sagaen  som 
sådan;  Torkel  optræder  her  kun  som  en  mægler  og  fredstifter, 
hvorpå  hans  død  omtales;  »han  beredte  sig  meget  kristelig  til 
døden,  som  det  sommede  sig  ham,  ti  han  var  en  meget  kristelig 
mand  og  røgtede  sin  tro  godt«. 

Som  Bååth  i  sine  Studier  træffende  har  påvist,  er  der  måske 
næppe  nogen  saga,  der  bestemtere  og  mere  konsekvent  udvikler, 
hvorledes  det  er  skæbnen  og  en  nedarvet  lykke,  der  hersker  og 
råder  i  sagaens  hovedslægt.  Allevegne  fremhæves  dette  dels  ved 
direkte  udtalelser,  dels  ved  de  enkelte  personers  spådomme  eller 
ytringer  om  hovedpersonerne.  Denne  dobbelt-tvundne  tråd  — 
skæbnen  og  lykken  —  slynger  sig  om  alle  Torsteins  og  Ingimunds 
samt  Torkels  handlinger  og  hele  færd1).  Noget  egenligt  skår  i 
lykken  for  Ingimunds  vedkommende  behøver  man  ikke  med  Bååth 
at  antage,  fordi  han  i  sin  hoje  alderdom  kommer  af  dage  på  en  så 
ulykkelig  måde.  Noget  vendepunkt  for  slægten  indtræder  ikke 
derved.  Skont  sagaen  falder  i  de  ovenfor  omtalte  afsnit,  kan  man 
dog  sige,  at  hele  sagaen  er  et  ret  velordnet  hele  2),  uagtet  begiven- 
hederne ikke  således  gror  op  af  hinanden  som  i  flere  andre;  den 
kan  i  så  henseende  sidestilles  med  Eyrbyggja.  Vi  har  med  ind- 
byrdes uafhængige  episoder  at  gore  i  Ingimundssonnernes  liv,  men 
alle  tjæner  de  til  at  vise  slægtens  storhed,  dygtighed  og  lykke, 
dens  virksomhed  for  deres  bygdelags  bedste.  Kun  det  sidste  kapitel 
er  noget  mistænkeligt;  det  er  for  det  meste  vistnok  et  senere 
tillæg3).  For  sagaen  i  dens  helhed  er  fremdeles  karakteristisk,  at 
dens  hovedbestanddel  (til  Ingimunds  død  o.  935,  de  23  første  ka- 
pitler) falder  for  den  isl.  fristats  egenlige  oprettelse,  medens  den 
anden  hoveddel  (kap.  24 — 38)  foregår  ved  midten  af  det  10.  årh. 
Den  mindste  del  af  sagaen  foregår  i  årh.s  slutning.  Torkel  krafla 
er  født  o.  960  og  dør  1013.  For  så  vidt  er  Vatsdæla  i  indhold 
ældre  end  de  fleste  andre.    Heraf  kunde  man  måske  tro,  at  dens 


')  Når  Vogt  skriver,   at  dette  ikke  har  været  så  i  den  oprindelige  form  for 
sagaen,  tror  jeg  han  tager  fejl. 

2)  Når   O.    Vigfiisson   har   ment,   at   k.   28—47   er   et  yngre  tillæg,   er  dette 
urigtigt,  se  Bååth:  Studier  s.  39. 

3)  Jfr-  §  7  i  Vogts  indledn.,  hvor  flere  ujævnheder  påvises. 

fremstilling  mulig  var  mindre  pålidelig,  da  dens  indhold  må  have 
levet  i  flere  slægtled  end  ellers.  Vi  lægger  mærke  til,  at  fremstil- 
lingen til  Ingimunds  død  optager  omtrent  halvdelen  af  det  hele ;  der 
er  således  her  et  stærkt  misforhold  tilstede.  Dette  beror  uden  tvivl 
på,  at  denne  første  del  har  undergået  en  stærk  bearbejdelse,  der 
består  af  udvidelser,  lange  retorisk  pyntede  taler  og  æventyrlige 
begivenheder,  der  åbenbart  har  ringe  eller  intet  historisk  grund- 
lag1). Meissner  har  antaget  en  stærk  omarbejdelse  af  den  oprinde- 
lige tekst  eller  erstatning  for  denne  og  han  minder  om  forholdet 
med  Gislasaga.  Men  når  han  begrænser  denne  til  de  første  14 
kapitler,  mener  jeg,  at  den  går  noget  videre.  Når  Landn.  citerer 
sagaen  og  giver  uddrag  af  den,  skulde  det  være  dens  oprindelige 
tekst,  og  det  er  hojst  rimeligt z).  Til  trods  for  den  nævnte  bearbejd- 
else er  der  dog  uden  tvivl  ældgamle  minder  af  forskellig  art  deri 
og  for  så  vidt  ligger  en  gammel  tradition  dog  til  grund.  Et  gammelt 
arvegods  i  traditionen  er  således  den  interessante  allittererende 
sætning  (s.  39):  esat  vinum  lift  lngimundar  (jfr.  Auds  rimede  til- 
svar i  Laxdæla).  Dertil  hører  også  den  mærkelige  beretning  om 
Finnernes  trolddomskunster  med  det  mærkelige  navn:  semsveinar 
(s.  22) 3),  volvens  optræden  osv. 

Desuden  findes  der  henvisninger  til  »mange  sagaer«,  hvor 
Hafsfjordslaget  skulde  være  omtalt  (s.  16);  hvis  dette  har  noget 
på  sig,  kan  derved  menes  ældre  sagaværker  om  norske  konger, 
men  teksten  i  Vatsdæla  er  netop  her  ikke  at  stole  på  m.  h.  t.  den 
slags  bemærkninger;  således  er  bemærkningen  om  Harald  hår- 
fagres tilnavne  (»som  snart  kaldtes  Dofrefostre  eller  lufa«)  en 
yngre  afskrivers  lærdom;  tilnavnet  »Dofrefostre«  eksisterede  nem- 
lig ikke  for  ved  1300  på  Island4).  Dernæst  henvises  til  »Orknø- 
jarlernes  liv«  (ævi,  17  32);  dette  er  en  velbekendt  kilde,  ældre  end 
Snorre;  denne  saga  (Jarla-saga)  er  også  ganske  rigtig  benyttet  i 
sagaen,  men  netop  i  den  stærkt  bearbejdede  del  af  den,  så  at  hen- 
visningen bliver  betydningsløs.  Endelig  henvises  der  til  en  »saga 
om  Hallfred«  (s.  75);  se  herom  ovf.  s.  470. 


J)  Dette  har  Meissner  set  og  stærkt  fremhævet  (s.  76). 

2)  I  den  retning  har  også  Vogt  udtalt  sig. 

3)  Se  herom  M.  Olsen:  Maal  og  Minne,  1920,  s.  46  ff.  Han  tillægger  netop 
dette,  og  med  rette,  en  betydning  for  traditionen  og  dermed  dennes 
ægthed  og  sagaens  historiske  værd  og  litterære  bedommelse. 

4)  Jfr.  fortalen  til  udg.  s.  XX  og  Arkiv  f.  nord.  filol.  XV.  I  den  oprindelige 
tekst  har  der  kun  stået  Haraldr  liifa. 

Hvad  k.  8  og  begyndelsen  af  k.  9  angår,  synes  de,  for  så  vidt 
de  angår  Hafsfjordslaget,  at  kunne  være  hæntede  fra  en  konge- 
saga; der  findes  verbale  overensstemmelser  mellem  sagaen  her  og 
f.  ex.  Upphaf  rikis  Har.  hårf.;  en  fælles  kilde  ligger  her  til  grund. 
Men  forf.  —  eller  den  senere  bearbejder  —  har  tilfojet  alt,  hvad 
der  fortælles  om  Sæmundr,  Ingimunds  fælle;  for  en  senere  bear- 
bejder taler  en  uklassisk  allitteration  og  de  uklassiske  retoriske  ud- 
tryk1), og  vanskelig  kan  man  tro,  at  den  oprindelige  forf.  har 
ladet  Harald  hårfagre  allerede  for  slaget  ved  Hafrsfjord  (s.  17 5) 
have  hørt,  at  Sæmundr  sejlede  hjem;  det  var  nemlig  ligefrem  en 
umulighed2).  Mærkeligt  er  det,  at  Kjotvi  hinn  auSgi  i  sagaen  kal- 
des Åsbjorn  kjotvi. 

Hvad  dernæst  forholdet  mellem  sagaen  og  Ldn.  angår,  er  der 
—  bortset  fra  et  i  øvrigt  vigtigt  uddrag  i  Melabok,  der  findes  i  udg. 
s.  95  33 — 97  19  —  ofte  verbale  overensstemmelser,  men  også  vigtige 
uoverensstemmelser,  der  gor  det  sikkert,  at  det  ikke  er  sagaen,  der 
har  benyttet  Ldn.;  det  omvendte  er  derimod  ret  sandsynligt3). 
Gennemgår  man  de  enkelte  paralleler,  er  det  nemlig  klart,  at  Ldn.s 
fremstilling  er  et  uddrag,  og  da  af  den  oprindelige  saga.  Således 
tales  der  i  sagaen  (s.  33)  om  en  Ljotr  som  en  ledsager  af  Hrolleifr. 
I  Ldn.  kaldes  han  derimod  en  »mosterson«  af  Hrolleifr.  At  dette 
eller  noget  lignende  har  stået  i  den  oprindelige  tekst  af  sagaen, 
fremgår  af,  at  det  eksisterende  brudstykke  af  en  anden  membran 
(se  ovf.),  der  dog  ellers  temmelig  ordret  stemmer  med  Vatshyrna, 
kalder  ham  »Hrolleifs  frænde«  (s.  162).  Men  utvivlsomt  bliver  for- 
holdet ved,  at  der  i  Ldn.  pludselig  (s.  179)  nævnes  en  Geirmundr, 
der  ikke  for  er  nævnet  dér,  men  som  i  sagaen  er  velkendt. 

Hvad  der  i  sagaen  findes  om  Ingimunds-sonnerne  og  Finnboge 
den  ramme,  findes  også,  men  tildels  helt  anderledes,  fremstillet  i 
Finnbogasaga  (jfr.  Gerings  udg.  s.  XXXVI — VII),  men  dette  har 
for  os  ingen  betydning,  da  den  sidst  nævnte  saga  er  meget  ung  og 
for  det  meste  helt  opdigtet. 


i)  Grimmlig  grjdtflaug;  sem  morgum  er  kunnigt  ok  fullfrægt  er  ordit,  osv. 

2)  Jfr.  Gjessing,  Kongesag.  fremvext  I,  46. 

8)  Overensstemmende  med  Ldn.  er  Ketils  slægt  (Ldn.  173);  det  følgende  i 
Ldn.  er  åbenbart  uddrag  af  sagaen.  Volven  kaldes  her  HeiØr,  men  har  i 
sagaen  intet  navn.  Når  det  om  Sæmundr  i  Ldn.  hedder,  at  han  var 
syderøsk,  medens  han  i  sagaen  kaldes  „sognsk  af  herkomst",  behøver 
der  ikke  at  være  nogen  modsigelse  her  tilstede,  da  sagaen  jo  kender 
hans  krigstog  i  vesten. 

I  k.  46  fortælles  om  biskop  Fridrik  og  de  to  bersærker,  samt 
om  Torkel  kraflas  dåb;  det  samme  genfindes  i  Kristnis.  og  i  Olafs 
saga  (Fornm.s.  I,  her  vistnok  taget  af  Gunnlaugs  Olafssaga),  men 
om  nogen  gensidig  benyttelse  er  der  ikke  tale1).  Hovedbegiven- 
heden er  den  samme  og  den  fortælles  nogenlunde  ens,  men  enkelt- 
hederne er  ikke  lidt  afvigende. 

Om  forholdet  til  HallfreSarsaga  se  ovf.  s.  470  2)- 

Alt  i  alt  må  hovedbegivenhederne  vistnok  siges  at  være  rigtig 
opfattede  og  overleverede;  de  indeholder  intet  urimeligt,  med  und- 
tagelse af  den  ovf.  nævnede  fortælling  om  manden  med  kattene, 
der  rimeligvis  kun  er  et  gammelt  folkesagn.  Hvad  der  derimod 
ikke  er  historisk  rigtigt,  er  fremstillingen  af  Torkel  kraflas  liv, 
særlig  den  første  del  deraf.  Men  her  foreligger  nærmest  en  kro- 
nologisk fejltagelse.  Ellers  er  sagaen  temmelig  let  at  forene  med 
almindelig  tidsregning.  Efter  G.  Vigfiissons  sandsynlige  antagelse 
dør  Ingimundr  den  gamle  o.  935,  hans  son  Torstein  o.  975.  Ifølge 
sagaen  skal  nu  Torkel  have  været  12  år  gammel  o.  988,  da  Ingolf 
d.  fagre  døde,  og  han  skal  være  død  12  år  efter  sin  fader.  Torkel 
skulde  som  følge  heraf  være  født  omtrent  samtidig  med  Torsteins 
død,  men  dette  er  ganske  umuligt,  eftersom  Torkel  ifølge  samme 
saga  allerede  er  godordsmand,  da  biskop  Fridrik  (k.  46)  kommer 
til  Island.  Torkel  er  altså  langt  ældre  end  sagaen  vil.  Hans  fader 
er  en  datterson  af  Ingimundr,  men  han  behøver  dog  ikke  at  være 
født  for  o.  960,  o.  972  vilde  han  være  12  år.  Her  er  der  altså  fejl 
m.  h.  t.  tidsregningen,  men  som  dog  ikke  kan  siges  at  indvirke  på 
rigtigheden  af  begivenhedernes  gang. 

Tiltrods  for,  at  kompositionen  i  det  hele  må  siges  at  være  god, 
findes  der  mindre  fejl  og  unojagtigheder,  der  dog  vistnok  tildels 
stammer  fra  interpolationer  og  bearbejder-virksomhed.  Flere  af 
disse  fejl  er  sådanne,  at  de  umulig  kan  tænkes  at  hidrøre  fra  den 
oprindelige  forf. 3).   Sproget  i  sagaen  bærer  yngre  præg;  der  findes 


0  Jfr.  Brenner:  Ueber  die  Kristnis.  s.  36—7. 

2)  Når  Vogt  antager,  at  Fsk.  og  Laxd.  er  nyttede  af  forf.,  kan  dette,  i  al 
fald  hvad  Fsk.  angår,  ikke  være  rigtigt. 

3)  Grimr  Ingjaldsson  er  urigtigt  f.  Porisson;  P>6ris  hjemstavn  fiefni  er  ikke 
på  Hålogaland,  men  på  Nordmore.  På  en  fejllæsning  beror  det  sikkert, 
når  Hvate  og  Åsmundr  (s.  24)  kaldes  Ingemunds  trælle  (Ldn.  „venner"), 
medens  det  er  de  straks  efter  følgende  personer,  der  er  trælle;  dette 
fremgår  af  det  følgende  i  sagaen  selv  (s.  28),  hvor  Åsmundr  og  Hvate 
(her  Hrute!)  siges  at  have  bot  på  særlige  gårde  (jfr.  1.  i6,  hvor  Hvate  an- 

atter  og  atter  yngre  ord,  der  kun  kan  stamme  fra  sene  bearbejdere 
eller  afskrivere  (foruden  de  ovennævnte,  einvoldugr,  skelmir, 
skældsord  som  bikkjan  osv.)  *).  Også  derved  er  sproget  yngre,  at 
det  viser  en  vis  uklassisk  retorisk  farve;  der  findes  tilbojelighed 
for  forlydsrim  (hætta  ok  horå  einvigi,  frami  ok  fagrligir  penningar 
osv.)  og  en  stærk  brug  af  adjektiver,  retorik  i  samtaler,  beregnede 
modsætninger  og  ræsonnementer  (se  f.  ex.  626,  10 — 11,  5i8,  9  31-2, 
10  25  f.,  13  16-17,  62  ff.  osv.),  ja  en  rent  lærd  latinsk  brug  af  part. 
præs.  (aflandi  svd  fjdr  4  S3,  jf r.  mestrar  ndtturu  76)  —  alt  dette  er 
som  i  sagaprodukter  fra  14.  årh.  Senere  opfattelse  og  tænkemåde 
gor  sig  også  gældende  i  et  så  aldeles  usagamæssigt  udtryk  som 
»gode  folks  borns  sæd«  (s.  35  n) ;  i  brudst.  står  »mægtige  mænds 
born«,  og  det  er  straks  noget  andet.  Også  den  umulige  sproglige 
sammenstilling  mar  er  mannsfylgja  (68  3),  hvor  der  foreligger  en 
sammenblanding  af  marr  og  mara  (!),  peger  til  samme  sene  tider. 
Betegnende  er  det,  hver  gang  Ingimundr  giver  et  sted  dets  navn, 
holder  han  en  lille  tale  (s.  25 — 6) ;  i  den  oprindelige  tekst  har  der 
blot  stået  en  kort  historisk  fremstilling.  Samtaler  er  hyppige  og 
ofte  rent  urimelige. 

Af  alt  dette  er  klart,  at  forholdet  virkelig  er  som  ovf.  antaget. 
Det  vilde  være  forkert  at  bedomme  den  oprindelige  saga  efter  den 
dårlige  forfatning,  den  nu  er  i.  Sagaens  tilblivelse  ligger  sikkert 
langt  tilbage  i  tiden,  og  længere  tilbage  end  ved  midten  af  det  13. 
årh.,  eftersom  den  er  benyttet  i  Ldn.s  ældste  tekst.  Utvivlsomt  må 
den  henføres  til  den  gamle  saga-skrivnings  tid  (o.  1200).  I  sin  nu- 
værende form  er  sagaen  ikke  ældre  end  fra  o.  1300. 

At  udfinde  den  oprindelige  forf.s  interesser  og  egen  fremstilling 
er  under  sådanne  forhold  vanskeligt,  ja  tildels  vistnok  umuligt.  Der 
findes  atter  og  atter  henvisninger  til  og  antydninger  af,  hvad  der 
var  skik  og  ret  i  gamle  dage,  ganske  som  i  andre  troværdige 


tydes  som  en  fri  mand).  S.  30 n  nævnes  en  Tororm,  der  ikke  for  er 
nævnet;  det  er  åbenbart  den,  der  senere  nævnes  (s.  35);  jfr.  Bådth  s.  33. 
S.  44 7  nævnes  en  mand,  „som  for  er  nævnet".  Dette  er  ikke  tilfældet. 
S.  55  indføres  Faxabrand  uden  videre,  ligeledes  Torkel  silfre  s.  67. 
Nereiår,  Torkel  kraflas  moder,  nævnes  uden  redegorelse,  men  af  et  senere 
sted  erfarer  vi  hendes  slægtforbindelse.  Engang  nævner  Jokull  Torstein 
„gode",  hvad  han  vistnok  aldrig  var,  eller  da  i  hvert  fald  først  sent. 
*)  I  det  hele  lægger  man  mærke  til  den  mængde  af  denslags  udtryk,  flere 
end  i  nogen  anden  saga,  og  de  findes  ikke  blot  i  begyndelsen,  atter  et 
bevis  på,  at  bearbejdelsen  strækker  sig  udover  de  første  14  kap. 

sagaer1).  En  god  del  heraf  kan  vel  med  rette  antages  at  stamme 
fra  forf.  selv,  der  da  sikkert  har  været  i  besiddelse  af  gode  kund- 
skaber og  god  historisk  sans.  Derimod  røber  oplysningen  s.  9  « 
(en  jarl,  der  er  »på  jagt  ifølge  mægtige  mænds  skik«)  tydelig  sin 
efterklassiske  oprindelse  under  påvirkning  fra  de  yngre  ridder- 
sagaer. Andre  oplysninger  drejer  sig  om  tilstande  i  Norge  for 
Haralds  eneherredomme,  begravelsesskikke,  landnamsskikke,  sejd, 
våbenbæring  i  templet,  jordmensristen,  trolddom,  hvoraf  der  findes 
mere  end  i  de  fleste  andre  sagaer,  hestnid  m.  m.  —  hvilket  alt  sam- 
men synes  at  bære  tilforladelighedens  præg.  Næppe  er  det  forf.s 
fejl,  når  det  (s.  27  e)  hedder,  at  »da  blev  lov  og  landsret  fastsat«, 
o:  for  o.  930,  eller  når  det  om  Ingimundr  hedder,  at  han  skaffer 
sig  »godord  og  forstanderskab«  (289-i0).  eller  når  en  troldkyndig 
person  siges  at  have  »talt  irsk«  (!,  s.  78,  hvis  teksten  er  rigtig  her) 
—  alt  dette  er  en  yngre  bearbejders  uvidenhedsbemærkninger,  der 
godt  lader  sig  forklare  fra  det  14.  årh.s  standpunkt.  Sagaen  må 
siges  at  stamme  fra  en  gejstlig(-religiøs)  forf.;  skont  ikke  alt,  hvad 
den  i  så  henseende  indeholder,  er  ægte,  er  sagen  dog  næppe  tvivl- 
som 2). 

At  forf.  er  fra  Vatsdalen  eller  nærliggende  egne,  er  på  grund 
af  sagaens  kendskab  til  de  lokale  forhold  utvivlsomt. 

Skildringen  af  sagaens  personer  er  i  det  hele  god.  De  enkelte 
medlemmer  af  hovedslægten  træder  klart  frem,  hver  med  sin  indi- 
viduelle karakter,  og  de  optræder  følgerigtigt.  Særlig  tiltalende  er 
den  gamle  Ingimundr,  en  rolig  og  besindig  mand,  der  tålmodig 
finder  sig  i  sin  uafvendelige  skæbne.  Hans  son,  Torstein,  ligner 
ham  i  meget,  i  retsind  og  besindighed.  Derimod  er  Jokull  en  mod- 
sætning hertil;  han  er  vild  og  ubændig  og  altid  utålmodig,  men 
dog  så,  at  han  ikke  er  en  af  dem,  der  uden  videre  begår  en  ugærn- 
ing,  hvad  enten  der  er  grund  dertil  eller  ej.  Han  har  noget  af  sin 
frænde,  den  ædle  røver  Jokuls  natur  i  sig.  Slægtstoltheden  har  i 
ham  sin  årvågne  og  hidsige  forsvarer.  Udmærket  skildret  er 
Ingolf  den  fagre,  der  aldrig  fornægtede  sin  erotiske  natur,  som  be- 
falede, at  han  skulde  begraves  ved  alfarvej,  —  »ti  så  vilde  Vats- 
dalspigerne  bedre  huske  ham«.    Der  er  fremdeles  den  veltrufne 


i)  S.  34,  4-2i,  1323,  18 29.  19i0,  21  jo,  2930-i,  39 1,  43 19,  53i3)  509-io  (bersærker- 
gang), 56,  67  (godords  lov)  osv. 
2)  Jfr.  s   8.  38 29,  59—60,  76—7.    Dette  må  jeg,  ovf.  Meissner,  fastholde. 

skurk  Hrolleifr,  der  intet  ondt  lader  ugjort,  en  lav  kvindeforfører, 
som  bliver  sin  velgorers  banemand  osv.  Men  han  får  endelig  sin 
straf.  Kvinderne  spiller  i  denne  saga  så  godt  som  ingen  rolle.  Man 
mærker  desværre  intet  til  »Vatsdalspigerne«,  undt.  ganske  indi- 
rekte og  i  forbigående.  Om  alt  dette  kan  også  henvises  til  Vogts 
indledning. 

Heidarvigasaga.  Der  har  hvilet  en  vanskæbne  over 
denne  saga.  Blandt  de  isl.  hdskrr.,  der  noget  efter  1680  bragtes  til 
Stockholm,  var  der  en  membran  med  denne  saga,  Gunnlaugssaga 
og  et  lille  æventyr;  begyndelsen  af  hdskr.  og  dermed  af  vor  saga 
manglede  dog  allerede  dengang.  Senere  fik  Arne  Magnusson  til 
låns  de  12  første  blade  og  disse  brændte  i  København  1728,  tillige- 
med den  allerede  tagne  afskrift.  Bagefter  optegnede  afskriveren, 
Jon  Olafsson,  alt  hvad  han  kunde  huske  af  disse  blades  indhold, 
d.  v.  s.  sagaen  (afsnittet)  om  Viga-Styrr,  samt  overgangen  til  den 
sidste  del,  der  udgor  den  egenlige  saga  om  »Hedekampen«.  Sagaen 
er  sidst  og  bedst  udgiven  af  dr.  Kålund  1904  tilligemed  Jon  Olafs- 
sons  udtog  og  bemærkninger  m.  m.  (jfr.  udg.  i  Isl.  sogur  II  1847). 
Dette  udtog  giver  vistnok  en  nogenlunde  tro  fremstilling  af  det 
væsenlige  indhold,  men  som  identisk  med  dette  kan  det  naturligvis 
ikke,  navnlig  ikke  i  litteraturhistorisk  henseende,  betragtes.  Resten 
af  sagaen  findes  i  Stockh.  kgl.  bibliotek  18,  4°  perg. 1).  Vi  må  ved 
bedømmelsen  af  sagaen  holde  os  til  denne  del  (udg.  s.  63  ff.). 

Jon  Olafssons  optegnelser  begynder  med  et  af  Viga-Styrr  be- 
gået drab,  hvorpå  den  fra  Eyrbyggjas.  kendte  historie  om  bersærk- 
erne følger  (jfr.  ovf.  429) ;  sagaen  har  urigtig  ladet  Vermund  alle- 
rede dengang  bo  i  Vatsfjorden  og  angivet  en  anden  grund  til  hans 
udenlandsrejse  end  Eyrb.;  der  er  desuden  mindre  afvigelser  i 
enkelthederne.  Derpå  følger  en  fortælling  om  Styrs  overmod  og 
hvad  der  sluttelig  forårsagede  hans  drab  på  gården  Jorve,  om 
drabsmanden  Gisles  flugt  til  Norge  og  hans  skæbne;  Snorre  gode 
forfulgte  drabssagen  og  havde  i  den  anledning  en  lang  strid  med 
Gisles  slægt  og  venner  i  Borgarfjorden.  Han  overfalder  og  dræber 
høvdingen  Torstein  Gislason,  hvorpå  der  kommer  forlig  i  stand, 
og  man  skulde  tro,  at  sagaen  dermed  var  ude.    Men  forliget  til— 


J)  Tidligere  ikke  læste  eller  vanskelige  steder  er  i  den  nye  udg.  læste  så 
fuldstændig  som  dette  overhovedet  er  muligt. 

fredsstillede  ikke  de  gamle  blodhævnskrav.  Et  par  sonner  af  en 
Hårekr,  der  ellers  er  ukendte  l),  erfarede  i  Norge  Torsteins  drab;  til 
hævn  vilde  de  så  slå  en  mand  ihjæl,  der  havde  deltaget  i  toget  med 
Snorre.  Denne  mand  reddedes  imidlertid  ved  den  unge  Hallr,  en 
son  af  bonden  Gudmundr  Solmundarson  og  datterson  af  Olaf  på. 
Hårekssonnerne  vendte  sig  nu  mod  Hallr  og  de  fik  lejlighed  til  at 
dræbe  ham  (o.  1011).  Hans  broder,  Barde,  der  fra  nu  af  er  den 
mandlige  hovedperson,  ægges  af  sin  uforsonlige  moder  (Egils 
datterdatter)  til  at  hævne  broderen.  I  3  år  kræver  han  nu,  ifølge 
sin  fosterfader,  den  vise  Torarin  langdølagodes  råd,  bod  på 
altinget  uden  dog  at  opnå  andet  end  hånsord  af  den  overmodige 
modpart.  Imidlertid  er  blodhævnen  forberedt  og  mest  af  den 
nævnte  Torarin.  Her  begynder  det  bevarede  membranbrudstykke. 
Resten  handler  om  de  omhyggelige  forberedelser  til  hævntoget  og 
dette  selv,  der  foregår  i  året  1014,  og  stod  på  heden  Tvidægra 
(deraf  navnet)  med  stort  mandefald  på  bægge  sider,  navnlig  dog 
på  Borgfjordingernes  side.  Barde  får  sikret  sig  Snorre  godes 
bistand  til  den  følgende  drabssag,  hvad  der  giver  anledning  til  ind- 
flettelse  af  den  kendte  formular,  Hafrsgrid;  herefter  kommer  så 
det  endelige  forlig  i  stand.  Barde  skal  rejse  udenlands;  han  gifter 
sig  med  en  af  Snorres  døtre,  og  de  rejser  til  Norge,  hvor  de  efter 
en  kort  tid  skilles.  Barde  rejser  til  Miklagård  og  vender  aldrig 
tilbage.  Hans  hustru  giftede  sig  i  Norge  med  Sigurd,  Tore  hunds 
son,  og  blev  stammoder  til  de  beromte  Bjarkømænd  —  og  dermed 
slutter  sagaen. 

Som  man  ser,  foregår  sagaen  kun  for  en  ringe  del  på  selve  Nord- 
landet, egenlig  kun  for  så  vidt  som  det  gælder  forberedelserne  til 
hævntoget.  Ikke  desto  mindre  må  den  regnes  med  til  de  nordland- 
ske sagaer  og  den  gruppe,  der  her  behandles. 

Sagaens  fremstilling  har  i  et  og  alt  været  overmåde  detaljeret. 
Med  en  usædvanlig  grundighed  og  nojagtighed  fortælles  forbered- 
elserne til  toget;  her  er  Torarin  godes  råd  fremtrædende  (s.  63  ff.) ; 
de  udvikles  i  en  lang  enetale,  der  er  ejendommelig.  Torarin  for- 
tæller Barde  om  de  forskellige  folk,  han  skal  hværve,  og  deres 
gårde  på  en  sådan  måde,  som  han  i  virkeligheden  umulig  kan  have 
gjort,  da  Barde  måtte  kende  de  personer  og  gårde  lige  så  godt 
som  han  selv.  Det  er  klart,  at  der  her  ikke  er  tale  om  en  mundtlig 
tradition,  men  om  en  forfatter  der  taler  gennem  Torarin,  og  det 


a)  I  den  første  tidligst  tabte  del  har  der  vist  stået  noget  om  disse  personer. 


_  481   —  [486-487] 

så  meget  mere,  som  der  i  selve  monologen  gås  over  til  præteritum 
(f.  præsens),  som  om  talen  pludselig  blev  en  direkte  historisk  for- 
tælling. Dette  er  lidet  behændigt;  man  ved  næsten  ikke,  hvor  forf. 
ender,  og  hvor  Torarin  begynder  igen.  Dennes  råd  er  meget  ud- 
førligt og  angår  så  at  sige  hvert  skridt,  Barde  skal  gore.  Hvis  en 
tale  nogensinde  føles  som  lavet  i  tilslutning  til  traditionen,  er  det 
her  i  denne  saga.  Fortællingen  selv  er  i  det  hele  ligeså  detaljeret, 
og  virker  undertiden  derved  noget  trættende.  Karakteristisk  og 
virkningsfuld  er  fortællingen  om  Torbjorn  på  Vægge,  hans  anelser 
og  dromme  om  sin  nærforestående  død  med  tilhørende  vers  (s. 
82  „  f.). 

Såvidt  man  kan  skonne,  har  sagaens  hele  indhold  udgjort  et 
uafbrudt  og  velordnet  hele,  således  at  begivenhederne  har  dannet 
en  kæde.  Skæbnens  magt  fremhæves  ikke  særlig.  Derimod  frem- 
hæves en  person,  der  —  i  den  sidste  del  —  er  særdeles  virksom 
for  begivenhedernes  gang;  det  er  Bardes  moder,  Turid1).  Hun  er 
hævngærrig  og  hård  og  glemmer  ikke  at  minde  sine  sonner  om 
Halls  drab  og  det  på  den  eftertrykkeligste  måde.  Engang  da  Barde 
satte  sig  på  Halls  plads  i  stuen,  gav  hun  ham  en  kindhest  og  jog 
ham  bort.  Kort  for  toget,  da  hun  skulde  uddele  maden,  gav  hun 
hver  af  brødrene  (de  var  3)  sin  tredjedel  af  en  oksebov;  da  en  af 
dem  bemærker,  at  det  er  store  stykker,  hun  uddeler,  ytrer  hun,  at 
det  skal  han  ikke  undre  sig  over  —  »i  storre  stykker  blev  eders 
broder  delt,  og  det  har  I  ikke  undret  eder  over«.  Det  er  karakter- 
træk, der  er  lige  så  ægte  som  uforglemmelige.  Da  Barde  endelig 
begiver  sig  afsted,  vil  også  hun  med  for  at  være  sikker  på  hævnens 
udførelse;  dette  forhindres  dog  ved  en  morsom  list. 

Sporsmålet  om,  hvorledes  sagaen  er  affattet,  kunde  synes 
vanskeligt,  eftersom  dens  to  dele  foregår  på  vidt  forskellige  steder. 
At  den  dog  ikke  er  forfattet  på  Snefjældsnæs  eller  de  nærmeste 
egne  derved  (Styrs  hjemstavn)  må  anses  for  at  være  sikkert.  Var 
det  tilfældet,  måtte  man  antage,  at  dens  forfatter  havde  haft  de 
selvsamme  (eller  dog  i  hvert  fald  ikke  meget  afvigende)  traditioner 
som  Eyrb.s  forfatter.  Men  så  forstår  man  ikke,  hvorledes  Vermundr 
-  og  det  er  det  vigtigste  --  indføres  på  et  så  tidligt  tidspunkt 
som  boende  i  Vatsf jorden;  her  har  Eyrb.  det  rette;  og  ligesom  hans 
rejse  i  denne  saga  er  vel  og  rigtig  motiveret,  er  det  åbenbart,  at 
forf.  til  Heidarv.  ikke  har  kendt  det  rigtige  motiv  og  selv  søgt  at 


')  Hendes  mand  dør  af  sorg  en  måned  efter  at  have  hørt  sin  son,  Halls,  død. 

Finnur  Jonsson.     II.  31 

lave  et  sådant.  Det  er  af  denne  grund  sandsynligst,  at  sagaen  ikke 
er  forfattet  i  samme  egn  som  Eyrb.  Forf.  viser  sig  at  være  over- 
ordenlig lokalkendt  i  Borgarfjorden  og  endnu  mere  i  og  omkring 
Bardes  hjem  (Åsbjarnarnes  i  Vestrhop,  ganske  nær  ved  Tingøre), 
i  Vatsdalen,  Videdalen  og  så  videre.  Derfor  er  forf.  nærmest  at 
søge  i  Bar5es  egn.  Hertil  kommer,  at  sagaen  anfører  mange  vers 
af  en  bonde  fra  nordlandet,  der  deltog  i  kampen.  På  den  anden 
side  er  —  hvad  der  dog  ikke  er  mærkeligt  —  vejen  sydover  til 
Borgarfjorden  noje  kendt  af  forf.;  det  var  jo  en  alfarvej;  men  han 
kender  også  fortrinlig  egnen  ved  Hvitås  øvre  løb,  ligesom  han 
også  anfører  vers  af  en  derboende  bonde,  samt  af  Tindr  Hallkels- 
son.  Det  er  nu  i  og  for  sig  rimeligere,  at  en  mand  fra  Hunavats- 
syssel  (Nordlandet)  bedre  kendte  disse  veje  og  egne  end,  at  en 
mand  fra  Borgarfjorden  var  så  noje  kendt  med  vejene  mod  nord 
og  de  nordlandske  egne,  eftersom  rejserne  fra  nord  mod  syd  sik- 
kert var  langt  hyppigere  end  omvendt  (man  huske  blot  på  altings- 
rejserne).  Hertil  kommer,  hvad  der  må  synes  afgorende,  at  forf. s 
sympati  helt  igennem  ubetinget  er  på  Nordlændingernes  side,  uden 
at  man  kan  sige,  at  han  bliver  partisk  mod  Sydlændingerne.  Han 
er  derfor  tilvisse  en  Nordlænding.  At  han  ikke  er  fra  selve  Vestr- 
hopsegnen  synes  at  fremgå  af  den  ejendommelige  måde,  sted- 
navnene deromkring  (»der,  hvor  det  hedder  Tingøre«  f.  ex.  s.  64 
og  lign.)  forklares  på,  hvis  det  alt  stammer  fra  den  oprindelige 
forfatter;  og  navnlig  udtryk  som  »vestpå  i  Videdal«,  »ud  i  Vats- 
dalen«  x)  er  af  betydning.  Heraf  måtte  følge,  at  sagaen  er  forfattet 
i  Hunavatssyslets  østligere  egne.  At  sagaen  er  skrevet  på  Nord- 
landet, forklarer  på  det  bedste  ukendskabet  til  Vermunds  første 
bolig,  samt  det  udtryk  om  Snorre  gode,  at  han  år  1014  var  »meget 
til  års«  (mjok  hniginn);  i  virkeligheden  var  han  kun  51  år.  I  øvrigt 
er  sagaens  tidsregning  meget  god;  den  stemmer  udmærket  godt 
med  andre  sagaer.  Når  Turid  kaldes  gammel,  er  dette  vistnok  i  sin 
orden;  hun  må  have  været  o.  60  år  gammel.  At  Sveinn  Håreksson 
i  Tjotta  nævnes  som  bonde  her  ved  år  1016  behøver  ikke  at  være 
nogen  tidsfejl;  rigtignok  levede  hans  fader  endnu.  Særlig  slående 
er  dog  den  omstændighed,  at  sagaen  lader  Barde  træffe  kong  Olaf 
d.  hellige  i  Nidaros  år  1016,  hvor  han  efter  sagaen  om  ham  netop 


O  S.  72;  urigtig  står  her  ved  en  afskriverfejl  „Videdal";  jfr.  Kålund  II,  26—7. 
Hvad  der  fortælles  om  „Saxalækr"  er  rigtigt;  kun  er  S  fejl  f.  F;  se  Kålund 
II,  22—3,  jfr.  419. 

dengang  opholdt  sig.  Ved  selve  Hedeslaget  anføres  der  efter  uge- 
dagene, hvad  der  foregik  (miåvikudag  s.  81  er  en  afskriverfejl  for 
pridja  dag).  Så  nojagtig  er  fremstillingen. 

Kilderne  er  åbenbart  som  sædvanlig  traditionen  (jfr.  s.  66,  92), 
men  denne  har  også  her  fundet  en  vægtig  støtte  i  forskellige  vers 
som  Tinds  og  navnlig  i  dem  af  Erik  viSsjå  (I,  517),  der  utvivlsomt 
er  ægte;  ligeledes  et  vers  af  Turid  (I,  507;  et  andet  tabt  antydes); 
endelig  har  der  i  Viga-Styrs  saga  været  mange  vers,  der  så  godt 
som  alle  er  tabte  (I,  499 — 500).  I  Eriks  vers  beskrives  toget,  an- 
gives antallet  af  de  kæmpende1)  osv.  Skrevne  kilder  kan  ikke 
påvises.  Nogen  forbindelse  mellem  sagaen  og  Ldn.  kan  ikke  an- 
tages. Men  ved  hjælp  af  denne  lader  det  sig  påvise,  at  sagaens 
forf.  vistnok  af  to  personer  har  gjort  én.  Han  nævner  en  borg- 
fjordsk  bonde  Porbjorn  Brunason  d  Veggjum,  medens  Ldn.  (s.  69) 
nævner  »Porbjorn  en  fader  til  Ljotr  d  Veggjum,  der  faldt  i  Hede- 
kampen«, og  (s.  70)  »Brune,  en  fader  til  Porbjorn  at  Steinum,  der 
faldt  i  Hedekarnpen«  2).  Det  er  let  at  se,  hvorledes  denne  sammen- 
blanding er  foregået,  og  vi  har  her  snarest  et  bevis  for,  at  sagaen 
ikke  er  skreven  i  Borgarfjorden.  —  Af  en  særlig  vigtighed  er  de  i 
sagaen  optagne  Hafrsgrid,  en  formular,  der  genfindes  i  de  gamle 
lovbøger;  men  den  er  ikke  hæntet  fra  nogen  af  disse;  den  inde- 
holder et  par  afvigelser,  der  antyder  et  mere  klassisk  og  alderdom- 
ligt præg  end  hines.  Sagaens  tradition  synes  ved  sin  detaljerede 
nojagtighed  og  sit  alt  i  alt  klassiske  udseende  at  være  ret  pålidelig, 
men  vi  savner  midler  til  at  prøve  den  i  det  enkelte.  Den  indeholder 
intet  som  helst,  der  strider  imod,  hvad  der  er  naturligt,  og  begiven- 
hederne indeholder  næppe  noget  historisk  anstødeligt.  I  samklang 
hermed  står  forf.s  kendskab  til  ældre  tider. 

Sagaen  er  i  det  hele  ligefrem  fortalt,  men  fremstillingen  er 
ikke  altid  helt  fejlfri.  Navnlig  blander  forf.  sin  viden  ind  i  person- 
ers (Torarins)  taler  s),  jfr.  ovf.  Der  er  overordenlig  meget  af  sam- 


!)  Når  Styrs  og  Snorres  „kamp"  omtales  i  det  sidste  vers  (s.  104),  hvorover 
G.  Vigfiisson  har  undret  sig,  er  det  jo  en  naturlig  sammenstilling  mellem 
den  tidligere  kamp  og  Hedeslaget,  som  digteren  gor. 

2)  En  yderligere  forvirring  i  sagaen  består  i,  at  der  etsteds  (s.  92)  tales  om 
en  Porljotr  d  Veggjum. 

3)  S.  73  (måltidsindretning),  s.  77  (steina  sørvi),  85  (tidligere  skovvækst), 
88  (tidligere  bro  på  Hvitå),  jfr.  den  interessante  oplysning  (hos  Jon  Olafs- 
son)  om  slagtning  af  tyre  efter  manddrab,  for  at  søgsmål  ikke  skulde 
blive  virksomt,  s.  14. 

31* 

taler  rådslagninger  og  planer,  særlig  af  Torarin,  et  slags  islandsk 
Nestor.  Karakterskildringen  er  jævn  og  god,  og  der  er  ikke  lagt 
an  på  at  skildre  en  enkelt  figur  eller  stille  en  enkelt  person  særlig 
i  forgrunden.  Vi  har  træffende  karakterer  i  Torarin  gode,  der  er 
dybsindig  og  fremsynt  på  sin  vis;  han  lader  nogle  kostbare  heste 
pludselig  forsvinde,  for  i  lange  tider  efter  at  kunne  bruge  dem  som 
eftersporgselsæmne  osv.  Om  Turid  er  for  talt.  Så  er  der  selve 
BarSe,  en  dygtig  og  handlekraftig  mand,  men  ikke  nogen  særdeles 
stor  begavelse.  Ret  enestående  og  pudsig  er  scenen  mellem  ham 
og  hans  kone  i  Norge.  Hun  begynder  med  på  dril  at  kaste  ham  en 
pude  i  hovedet  for  at  vække  ham,  og  han  kaster  så  igen;  men  legen 
fik  en  tragisk  ende.  De  blev  forbitrede  på  hinanden  og  Barde 
skiltes  fra  hende.  Heri  er  der  ikke  så  lidt  komik,  og  det  er  i  øvrigt 
klart,  at  forf.  har  haft  sans  for  humoristiske  situationer  og  spotte- 
lyst og  en  vis  gemytlighed  i  tale,  og  forstår  godt  at  gengive 
sarkasmer1),  noget,  der  ellers  er  temlig  sjældent. 

At  forf.  har  været  en  gejstlig  mand,  synes  klart,  særlig  af  den 
beskrivelse,  der  gives  af  Snorres  son,  GuSlaugr,  der  blev  munk2). 

Forf.s  stil  er  meget  ligefrem,  men  den  er  undertiden  noget 
ensformig;  således  findes  der  f.  ex.  ikke  mindre  end  5  /m-sætninger 
lige  oven  på  hinanden  (s.  69);  verbet  hjala  findes  ofte.  Dog  er 
der  ikke  få  særlig  vellykkede  partier  (f.  ex.  s.  85). 

At  sagaen  er  gammel  —  derom  har  alle  været  enige  (den 
nævnes  i  Ldn.  Melabok  s.  44  som  »Viga-Bardes  saga«),  ja  man 
har  endog  trot,  at  den  hørte  til  de  allerældste  sagaværker  over- 
hovedet. Dette  er  nu  vistnok  overdrevent.  Men  sikkert  bor  den 
henføres  til  det  12.  årh.s  sidste  halv-  eller  fjærdedel,  ikke  mindst 
på  grund  af  sine  til  tider  meget  alderdomlige  sprogformer  3). 

At  sagaens  bevarede  del  ikke  er  ganske  ubearbejdet  i  sen- 
ere tider,  viser  den  interpolerede  sætning  s.  78  (den  ganske  umu- 
lige bemærkning  om  Tvidægras  navn  midt  inde  i  en  tale) ;  men  på 
grund  af  overleveringens  art  er  det  vanskeligt  nærmere  at  påvise 
mulige  indskud  eller  tekstændringer,  og  den  gor  ikke  indtryk  af  at 
have  lidt  særlig  stærkt  under  bearbejderes  hænder. 


0  Se  f.  ex.  76,  91,  78,  jfr.  Turids  bitre  ord  til  sine  dotre  (s.  74):  „fordojet 
har  i  brødre  andre  ting  dygtigere,  end  disse  stene",  som  hun  havde  lagt 
frem  til  dem. 

2)  Dette  i  Jon  Ol. s  udtog,  men  det  synes  rigtigt  nok. 

3)  Som  miklogi  88,  stdrugi  101,  jfr.  dali  11. 

4.    Øfjordsgruppen. 

Viga-Glurassaga.  Hovedhåndskriftet  er  AM  132  fol. ; 
desuden  findesset  par  mindre  brudstykker  i  AM  445  c,  564a  4° 
(Vatshyrna).  Forskellen  på  132  og  445  (k.  7 — 8)  er  ikke  stor;  ord- 
lyden i  det  sidste  er  endel  udvidet,  men  der  findes  også  her  enkelte 
bedre  læsemåder.  Vatshyrna-teksten  er  også  kun  en  afskrift  af 
den  oprindelige  tekst,  men  denne  er  her  interpoleret  med  afsnittet 
om  Ogmundr  dyttr,  fordi  Glumr  spiller  en  rolle  deri  (jfr.  ovf.  235 
— 36).  Der  er  altså,  som  sædvanlig,  kun  tale  om  én  saga1). 

Sagaen  er  nærmest  en  biografi  af  hovdingen  og  skjalden  Viga- 
Glumr  (jfr.  I,  518),  men  har  dog  en  kort  indledning  om  hans  for- 
fædre, Ingjald,  Helge  magres  son,  og  dennes  sonner,  Eyjolfr  og 
Steinolfr.  Eyjolfr  rejste  udenlands,  hvor  han  får  lejlighed  til  at 
vise  sit  mod  og  dygtighed  (bjorne-  og  bersærkedrab) ;  han  ægter 
hersedatteren  Astrid,  søskendebarn  til  Astrid,  Olaf  Tryggvasons 
moder.  Eyjolfr  døde  tidlig,  men  efterlod  sig  4  born,  hvoraf  Glumr 
var  den  yngste  son.  Ved  giftermål  magedes  det  så,  at  Astrid 
måtte  dele  sin  gård  med  enken  efter  sin  anden  son  og  hendes  fader 
(Torkel)  og  broder,  Sigmund.  De  lod  Astrid  føle  deres  overmod. 
Glumr  var  ung  og  i  opvæksten  lidet  håbefuld.  15  år  gammel  rejste 
han  dog  til  Norge,  hvor  han  træffer  sin  bedstefader.  Ligesom 
faderen  udøver  han  bedrifter  (bersærkedrab)  og  bliver  anerkendt 
af  bedstefaderen,  der  giver  ham  lykkebringende  kostbarheder  (kap. 
1 — 6).  Nu  rejser  Glumr  hjem.  Imidlertid  er  Astrid  bleven  ilde  be- 
handlet og  tvungen  til  at  afstå  en  prægtig  ager.  Glumr  hævner 
dette  og  dræber  Sigmundr.  Det  ender  med  forlig,  hvorved  Glumr 
kommer  i  besiddelse  af  hele  sin  faders  gård  igen.  Den  bortdrag- 
ende Torkel  ofrer  imidlertid  til  Freyr  og  beder  denne,  at  Glumr 
engang  må  forlade  gården  ikke  mindre  nødtvungen  end  han  selv 
(k.  7 — 9).  Herpå  følger  Gliirns  giftermål,  og  der  nævnes  flere  per- 
soner, navnlig  Espeholsmændene.  En  giftermålshistorie,  som 
Glumr  har  at  gore  med,  og  i  forbindelse  dermed  de  to  unge  fæt- 
teres,  Arngrims  og  Steinolfs,  fødsel  og  opvækst  og  indbyrdes 
hengivenhed  meddeles  (k.  11 — 12).  Herefter  indskydes  de  foran 
omtalte  episoder  om  Ingolfr  og  Ladekalv  (se  s.  231 — 36;  k.  13—15) 


J)  Ang.  forholdet  mellem  sagaen  og  Reykdælasaga  se  ovf.  s.  223—24,  samt 
den  der  anførte  afhdl.  af  Lotspeich  (1903).  Jfr.  også  nedenfor  under 
Reykdælasaga. 

og  Glumr  og  Skuta  (k.  16).  Nu  nævnes  Gliims  born,  særlig  Vig- 
fuss, og  i  forbindelse  dermed  dennes  slette  fosterfader,  tyven  Hall- 
varSr,  og  der  fortælles  om  dennes  drab  og  Vigfuss'  hævn;  dette 
førte  til  Vigfuss'  fredløshed  og,  da  han  ikke  rejste  udenlands,  skov- 
gang (k.  17 — 19).  Afsnittet  sættes  her  af  kronologiske  grunde.  Nu 
vender  sagaen  tilbage  til  de  to  fættere,  hvem  en  omflakkende 
kvinde  spår  ilde;  Arngrimr  dræber  Steinolfr,  fordi  han  har  ham 
mistænkt  for  at  stå  i  elskovsforhold  til  sin  hustru.  Dette  drab  førte 
til  fejder  og  fjendskab  og  det  blodige  slag  på  Hrisateigr  (983  ifl. 
de  isl.  annaler).  Ved  en  listig  fremgangsmåde  af  Glumr  kom  der 
forlig  i  stand;  hans  list  gik  ud  på,  at  ikke  han,  men  en  anden  blev 
udpeget  som  drabsmand  og  domt  fredløs.  Men  det  gik  Glumr  som 
i  sin  tid  Gisle  Sursson.  Han  kunde  ikke  dy  sig,  men  antydede 
sagens  rette  sammenhæng  i  et  vers  (k.  20 — 3).  Nu  blev  sagen  tagen 
op  på  ny,  og  Glumr  skulde  aflægge  ed  på  ikke  at  være  drabs- 
manden. Han  aflagde  så  sin  bekendte  tvetydige  ed  ved  3  forskel- 
lige templer,  der  i  ojeblikket  gjorde  den  tilsigtede  virkning.  Bag- 
efter blev  hans  eder  gennemskuede,  og  nu  måtte  han  indromme 
sandheden.  Den  kloge  Einarr,  Gudmund  den  mægtiges  broder, 
blev  vunden  for  sagen,  og  med  hans  hjælp  blev  Glumr  fordreven 
fra  sin  gård,  der  så  tilfaldt  Einarr  selv  ved  køb.  Herved  betegnes 
en  vending  i  Glums  liv;  han  havde  da  også  bortgivet  de  lykke- 
genstande han  i  sin  tid  havde  fået.  Glumr  blev  døbt  i  sin  hoje 
alderdom  år  1000  og  døde  3  år  senere  (k.  24 — 6,  28).  For  han 
dode,  fik  han  endnu  engang  lyst  til  at  vise  heltekraft  og  sin  gamle 
stridbarhed  i  anledning  af,  at  nogle  af  hans  slægtninge  havde  be- 
gået et  drab.  Striden  endte  med  et  forlig,  som  Glumr  var  misfor- 
nøjet med  —  »det  er  blevet  slemt  at  leve  her  på  jorden.  Det  er 
alderen,  der  er  så  slem  mod  skjalden  osv.«  er  hans  mismodige  klage 
i  et  vers. 

Sagaens  indhold  er  ganske  fortrinlig  ordnet  og  alt  hænger 
meget  noje  sammen;  det  ene  forbereder  det  andet  på  bedste  vis. 
Overalt  er  en  lykke-  og  skæbnesammenhæng  umiskendelig.  Det 
er  skæbnens  underlige  spil,  der  fører  Eyjolfr  til  den  fornemme 
herse  og  giftermålet  med  hans  datter,  og  det  er  den  gamle  herses 
lykke,  tildels  knyttet  til  håndgribelige  kostbarheder,  der  går  i  arv 
til  dattersonnen;  jfr.  hvad  der  fortælles  om  Knud  lavard  i  Knytl- 
inga.  Den  gode  ordning  brydes  brutalt  ved  de  nævnte  kapitler,  13 
—16;  intet  viser  bedre  end  dette,  at  de  ikke  er  oprindelige  i  sagaen. 
Et  andet  afsnit,  nemlig  det  næstsidste  kapitel  står  også  udenfor 

sammenhængen  i  den  øvrige  saga;  men  det  hører  dog  uden  tvivl 
med  til  den  og  er  tildels  antydet  ved  slægtregistret  i  k.  5.  Glums 
egenlige  saga  er  forbi  med  k.  26;  resten  er  et  slags  efterslæt,  lige- 
som Egill  Skallagrimssons  deltagelse  i  tingstriden  mod  Steinarr  i 
Egilssaga.  Til  dette  afsnit  vil  vi  senere  komme.  Der  er  et  par 
småting  endnu  at  bemærke  m.  h.  t.  kompositionen,  nemlig,  at 
Ingjalds  forfædre  ikke  nævnes;  de  vedkom  heller  ikke  sagaen,  ti 
det  er  først  med  hans  son,  at  sagaen  begynder.  De  optrædende 
personer  anføres  eller  præsenteres  efterhånden  (i  k.  5  og  navnlig 
10,  efter  at  det  her  er  fortalt,  at  Glumr  »nu  fik  megen  magt  i 
herredet«).  En  uregelmæssighed  kunde  det  synes  at  være,  når 
Glums  udenlandsrejse  og  tilbagekomst  først  fortælles  og  så  bag- 
efter berettes,  hvad  der  hjemme  var  sket  imidlertid  (k.  7).  Men  her 
var  det  om  to  samtidige  begivenheder  at  gore,  og  det  havde  været 
uheldigt  og  mindre  praktisk,  at  indskyde  det  sidste  i  fortællingen 
om  Glums  rejse.  Som  det  nu  er,  er  det  fuldtud  naturligt  og  for- 
ståeligt. 

At  sagaens  nuværende  form  —  bortset  fra  k.  13 — 16  —  omtrent 
er  den  oprindelige,  er  der  næppe  grund  til  at  betvivle.  Stilen  er 
prunkløs  og  klassisk,  fremstillingen  jævn  og  god.  Enkelte  afskriv- 
erændringer er  der  her  som  ellers;  således  beror  den  unge  brug 
af  part.  perf.  k.  I,  67 — 8  på  en  sådan. 

At  sagaen  er  skreven  i  Øf  jorden,  er  sikkert;  de  sædvanlige 
kriterier,  som  lokalkundskab,  forhold  til  traditionen  osv.,  er  i  fuldt 
mål  tilstede.  Dens  kilder  er,  foruden  bygdetraditionen  (57  i2,  70  6i, 
87  28-31),  Glums  løse  vers,  o.  10  i  tallet.  Uagtet  de  ikke  er  fyldte 
med  kendsgerninger,  indeholder  de  dog  sådanne  ting  som  dromme 
og  hentydninger  til  kendsgærninger,  at  de  egnede  sig  godt  til  at 
blive  kærnen  i  en  fortælling  og  en  støtte  for  hukommelsen;  således 
er  det  åbenbart  omtalen  af  de  40  år  i  det  sidste  vers  i  k.  26,  der 
ligger  til  grund  for  bemærkningen  om  de  2  X  20  år  af  Glums  liv 
i  sagaens  slutning.  Desuden  findes  der  2  vers  af  Bruse  og  Einarr 
på  Tværå  (I,  519),  digtede  i  anledning  af  kampen  ved  tingstedet. 
Ldn.  er  ikke  benyttet l),  og  det  kan  ikke  ses,  at  sagaen  er  benyttet 
i  den.   Ellers  er  der  i  det  hele  og  store  overensstemmelse  mellem 


*)  HallfricJr  14 u  kaldes  i  Ldn.  (s.  233)  Arndis;  Ingunn  t>6risdottir  14o9  nævnes 
ikke  der.  Sst.  regnes  Torgrim  blandt  Porirs  og  £>6rdis'  born,  men  ifl. 
31 39  er  han  ikke  hendes  son,  og  dette  stemmer  med  Ldn.  s.  219.  Her 
foreligger  en  bearbejders  fejl.  drnolfr  31 aa  er  Ldn. s  Ormr  (s.  224),  Arnorr 
rauflkinnr  er  Ldn. s  A.  rauåæingr  (s.  222). 


[494-495]  —  488  — 

disse  to  værker  m.  h.  t.  slægtregistre.    Afvigelserne  er  mindre 
betydningsfulde. 

I  forbindelse  hermed  fortjæner  det  at  omtales,  at  der  i  sagaen  nævnes  en 
Hriseyj ar- Nar/e  (k.  5  og  27)  som  gift  med  Ulfeidr,  en  datter  af  Ingjaldr,  altså 
en  faster  til  Glumr;  deres  4  sonner  nævnes:  en  af  disse  forårsagede  Glums 
sidste  kamp.  Narfe  kendes  fra  Ldn.  (s.  203)  som  en  son  af  Pråndr  Narfason. 
Nu  nævnes  (s.  209)  en  anden  Narfe  (»som  gav  navn  til  Narfasker«),  og  denne 
siges  at  være  gift  med  »Ulfeiår,  én  datter  af  Ingjaldr  fra  Gnupufell«.  Dette 
har  foranlediget  E.  O.  Brim  til  at  søge  at  godtgore1),  at  sagaens  fremstilling 
er  urigtig,  og  at  der  foreligger  en  sammenblanding  af  de  to  Narfe'r.  Hvis 
dette  var  rigtigt,  måtte  man  sikkert  her  antage  en  stærkt  forvansket  tradition 
i  sagaen,  eftersom  hele  dens  fortælling  om  pågældende  sag  da  måtte  bort- 
falde. Det  virksomste  bevis  skulde  være  det,  at  Hriseyjar-Narfe,  der  er 
sonnesonsson  af  en  landnamsmand,  ikke  godt  kunde  være  gift  med  en  datter 
af  Ingjaldr,  en  son  af  Helge  magre.  Men  denne  slutning  holder  næppe  stik. 
Stamfaderen,  Tormod,  siges  i  Hauksbok  (og  Melabok)  at  være  fordreven  fra 
Norge  >af  Bjorn  på  Haugr«;  dette  tyder  på,  at  han  allerede  var  gammel,  da 
han  kom  til  Island2)  og  da  har  haft  en  voksen  son  (Narfe).  der  altså  var 
samtidig  med  Helge  magre;  dennes  sonneson  (Hriseyjar-Narfe)  bliver  altså 
samtidig  med  Helge  magres  sonnedatter;  i  hvert  fald  er  slægtleddene  lige 
mange.  Således  er  der  absolut  intet  umuligt  eller  usandsynligt  i  sagaens 
fremstilling.  Nu  vender  vi  tilbage  til  Ldn.  (209);  her  fortsættes  der  i  Sturlubok 
(efter  det  ovenanførte  citat)  med:  »deres  sonner  var  Asbrandr,  en  fader  til 
Hellu-Narfe.  og  Eyjolfr,  fader  til  Torkel  (-vald)  i  Hage,  og  Helga,  fader  til 
Grimr  på  Kalfskinn«.  I  Hauksbok  er  dette  noget  anderledes,  idet  Narfe  her 
siges  at  have  været  gift  med  Ulfeid,  en  datter  af  Ingjaldr,  Helge  magres  son. 
Efter  »Gr.  på  Kalfskinn*  tilfojer  Melabok:  »Torvald  fra  Hage  myrdede  sin 
fætter,  Grimr«:  det  er  åbenbart  den  samme  tildragelse,  hvortil  der  hentydes  i 
sagaen.  Men  hertil  er  der  meget  at  bemærke.  For  det  første  tales  der  i  Ldn. 
om  Ingjaldr  »fra  Gnupufell«;  men  Gliimas  Ingjaldr  bode  vistnok  aldrig  på  den 
gård.  og  Ingjaldr  i  Gnupufell  (ti  det  er  en  historisk  person)  var  ikke  en  son 
af  Helge  magre,  men  dennes  sonneson  (Ldn.  Melabok  s.  117).  Her  er  der 
altså  tale  om  to  forskellige  Ingjald'er.  De  har  bægge  haft  en  datter  af  samme 
navn.  og  der  er  ingen  grund  til  at  drage  i  tvivl,  at  Ingjaldr  Helgasons  datter 
har  været  gift  med  Hriseyjar-Narfe.  Herimod  strider  heller  ikke  Ldn. s  ældste 
tekst.  Melaboks  rent  udtogsmæssige  fremstilling  af  de  begivenheder,  der  for- 
tælles i  Glumss.  k.  27.  ved  vi  ikke.  hvorfra  stammer. 

At  sagaen  tilhører  de  alderdomligste  både  i  stil  og  fremstilling, 
er  noget,  man  forlængst  har  anerkendt,  og  sagaen  kan  i  ingen  hen- 
seende sættes  til  senere  tid  end  o.  1200,  skont  håndgribelige  be- 
viser ikke  lader  sig  fremdrage. 


i)  Timarit  hins  isl.  Bokm.  fjel.  III,  100—12. 
-)  Jfr.  Brim  selv  sst.  s.  101,  anm.  5. 

Der  findes  i  sagaen  enkelte  juridiske  momenter,  der  synes  at 
være  rigtige,  og  som  giver  os  flere  interessante  oplysninger1). 
Også  oplysningen  om  Freysdyrkelsen  er  af  vigtighed. 

Sagaéns  tidsregning  er  ikke  dårlig,  skont  heller  ikke  uden 
vanskeligheder "),  hvilket  dog  næppe  forringer  den  historiske  tro- 
værdighed. 

Særlige  forfatterinteresser  mærkes  der  næppe,  det  skulde  da 
være  for  juridiske  udtryk  og  lign.  Glumss.  er  overhovedet  en  af 
de  sagaer,  hvor  optegneren  ligesom  står  ganske  skjult  bagved 
uden  at  røbe  sig.  Men  der  er  enkeltheder,  der  tyder  på  en  forfatter- 
virksomhed. 

Personernes  karakteristik  er  i  det  hele  fortrinlig.  Først  og 
fremmest  er  det  Glumr  selv,  den  mægtige  hovding,  hvis  lyst  det 
er  ved  list  og  velberegnede  påfund  at  føre  modstanderne  bag  lyset, 
ikke  just  af  frygt  for  at  tage  følgerne  af  sine  gærninger,  for  det 
gor  han,  og  han  tjæner  så  at  sige  altid  noget  ved  det;  han  er  en 
helt  igennem  sympatetisk  personlighed,  og  fremtræder  oftere  som 
en  i  grunden  brav  karakter.  Det  er  denne  mand,  der  så  træffende 
skildres  s.  23;  efter  at  være  bleven  forhånet  —  »brast  han  i  latter, 
men  han  blev  bleg  i  ansigtet,  og  der  sprang  tårer  fra  hans  ojne, 
så  store  som  haglkorn«;  noget  sådant  skete  navnlig,  når  han 
tænkte  på  drab.  Af  andre  karakterer  kan  hans  sonner  fremhæves, 
den  kraftige,  men  fredelige  og  tænksomme  Mår,  den  voldsomme 
og  stridbare  Vigfus,  der  i  meget  slægtede  sin  fader  på.  Fremdeles 
kan  vi  fremhæve  det  mærkelige  norske  brødrepar,  den  brave  køb- 
mand HreiSarr,  og  den  ligeså  brave,  men  dog  helt  forskellige  vik- 
ing, Ivarr,  denne  særdeles  fornojelige  person,  der  hader  alle  Is- 
lændere, men  som  dog  tilsidst  får  andre  meninger  om  dem.  Ende- 
lig har  vi  bagvaskeren  Torvard,  der  ved  sin  faren  frem  og  tilbage 
sætter  splid  mellem  folk  og  minder  om  egernet  i  Yggdrasil;  han 
straffes  helt  fornojelig  ved  Glums  list.  Denne  beholder  hans  unge 
son  hos  sig,  der  så  får  skylden  for  et  af  Glums  drab;  det  var  synd 
for  drengen,  men  faderen  fortjænte  det.  Egenlige  kvindekarakterer 
fremtræder  ikke.  Dog  findes  der  her  interessant  kvindefærd  f.  ex. 
den  gamle  Hallberas,  der  fik  Glumr  til  at  forlade  Tværå.  Glums 
prøvede  moder  har  vor  medfølelse;  vi  skimter  hendes  storsind  og 
tavse  sorg  over  den  uret,  hun  må  lide. 


')  Brugen  af  ordet  fjorbaugsgardr  (k.  24)  er  mærkelig  og  vistnok  rigtig. 
2)  Holdepunkter  er  Glums  død  —  3  år  efter  kristendommens  indførelse  — 
Hrisateigskampen  983  ifl.  Isl.  ann. 

Valla-Ljotssaga.  Denne  lille  saga  —  en  af  de  korteste 
—  findes  kun  i  papirshdskrr.,  hvoraf  AM  158  fol.  er  et  af  de  bedste. 
Udg.  i  Isl.  fornsogur  II,  1881. 

Ved  sit  indhold  kan  sagaen  siges  at  danne  en  fortsættelse  af 
Svarfdælasaga.  En  son  af  dennes  hovedperson,  Karl  d.  røde,  hed 
Sigmundr;  han  var  gift  med  en  datter  af  Ingjaldr  i  Gnupufell  (se 
ovf.  488);  de  havde  3  sonner,  Hrolfr,  Halle,  Bodvarr.  Den  første 
var  en  voldsom  mand;  det  var  Halle  også,  men  tillige  retskyndig, 
hvorimod  den  tredje  var  fredsommelig  og  blev  købmand.  Halle 
dræber  en  mand,  der  vil  ægte  hans  moder,  der  nu  var  bleven  enke, 
men  der  kom  et  forlig  istand  (k.  1 — 2).  Halle  sluttede  sig  til 
Gudmund  d.  mægtige,  men  blev  snart  utilfreds  med  opholdet  i 
Øfjordsdalen  og  flyttede  til  Svarfadardal  mod  Gudmunds  råd. 
Hovdingen  i  dalen  var  Valla-Ljotr 1).  Der  var  gammel  strid  mellem 
slægterne.  Valla-Ljotr  var  en  fredelig  mand,  men  betragtede  sig 
som  den  egenlige  hovding  i  dalen.  Halle  brød  sig  ikke  om  at  ind- 
hænte  tilladelse  til  nedsættelsen  og  var  uklog  nok  til  ligefrem  at 
yppe  strid  med  Ljotr,  hvilket  førte  til,  at  denne  dræbte  Halle  (o. 
1007).  Der  kom  et  forlig  i  stand,  men  drabet  forårsagede  dog  nye 
blodsudgydelser.  Det  værste  var,  at  den  uskyldige  BoSvarr  også 
dræbtes.  I  anledning  af  denne  ufred  kom  Valla-Ljotr  og  Gudmund 
til  at  stå  imod  hinanden,  og  de  er  da  også  sagaens  virkelige  hoved- 
personer. Efter  at  Gudmund  forgæves  havde  forsøgt  at  overfalde 
sin  modstander,  kom  der  endelig  et  afsluttende  forlig  i  stand  på 
altinget  (k.  3—7). 

Det  hele  foregår  i  løbet  af  nogle  få  år  (1007 — 10),  med  und- 
tagelse af  indholdet  af  de  2  første  kapitler,  der  foregår  o.  20—25 
år  for.  Sagaen  er  ikke  uden  interesse  som  en  fremstilling  af  bygde- 
stridigheder og  blodhævnsbegivenheder;  men  der  forekommer  ikke 
synderlig  udprægede  karakterer,  undtagen  den  lidet  samvittigheds- 
fulde lovtrækker  Halle  og  så  navnlig  Valla-Ljotr  selv,  en  ædel  per- 
son, men  hvem  man  ikke  ustraffet  håner.  Det  er  ham,  der  be- 
skrives så  karakteristisk  i  kap.  2;  se  ovf.  s.  319. 

Personskildringen  er  fortræffelig;  de  3  hovedpersoner  Halle, 
Gudmund  og  Ljotr  skildres  individuelt  og  på  en  fortræffelig  måde. 


')  I  formel  henseende  er  sagaen  egenlig  ikke  om  Valla-Ljotr,  ti  så  burde 
den  have  begyndt  med  ham  og  hans  slægt.  Han  indføres  på  en  ene- 
stående måde  i  en  replik  af  Gudmund  d.  mægtige.  Men  han  er  ikke 
destomindre  en  hovedperson  i  sagaen. 

Også  Halles  moder,  enken,  fremtræder  lysende  klart,  selv  om  hun 
spiller  en  så  ringe  rolle  selv. 

Sagaen  beror  udelukkende  på  en  gammel  tradition,  men  denne 
er  åbenbart  særdeles  god1).  Det  hele  fortælles  naturlig  og  i  god 
orden.  Også  i  kronologisk  henseende  er  sagaen  ret  god.  En  fejl 
er  det  dog,  når  Hermund  Illugason  i  kap.  5  o.  1010  betragtes  som 
en  selvstændig  hovding;  det  blev  han  først  senere.  Sagaen  slutter 
sig  helt  og  holdent  til  de  klassiske  sagaer  fra  det  12.  årh.  eller  o. 
1200.  Sagaen  er  åbenbart  skreven  af  en  mand  fra  egnen  (Øfjorden 
eller  Svarfaftardalen).  Han  er  fuldstændig  stedkendt,  og  det  er 
klart,  at  det  er  bygdetraditioner,  der  meddeles.  At  han  var  en 
gejstlig  mand  synes  omtalen  af,  at  Eyjolfr  ValgerSarson  som  død 
blev  primsignet2)  (hans  dødsmåde  kendes  kun  fra  denne  saga), 
samt  bemærkningen  om  St.  Mikkel  og  den  ham  hellige  dag  at  vise. 
Ellers  mærkes  der  ikke  særlige  forfatterinteresser. 

Uagtet  sagaen  i  det  hele  kan  roses  for  troværdighed 3)  og 
upartiskhed,  er  den  dog  ikke  ubetinget  at  rose  i  stilistisk  henseende 
eller  for  sin  fremstilling.  Således  nævnes  oftere  forhold  og  per- 
soner, der  ikke  er  læseren  bekendte  og  som  han  først  efterhånden 
—  dog  ikke  altid  —  får  nærmere  oplysninger  om  4). 

Det  er  klart,  at  dette  forudsætter,  at  læserne  kender  disse 
personer,  men  det  er  en  fejl  m.  h.  t.  kompositionen. 

Til  de  to  sidste  sagaer  slutter  sig  meget  noje: 

Ljosvetningasaga,  sagaen  om  Ljosvetningerne  og 
Reykdølerne.  der  bode  øst  for  Øfjorden.  Denne  sagas  håndskrifts- 
tilstand er  meget  bedrøvelig.    Der  haves  —  hvad  der  er  af  stor 


J)  Ved  Ldn.  kan  sagaen  ikke  kontrolleres. 

2)  Jfr.  Meissner  s.  75. 

3)  S.  169  siges  der,  at  der  på  Grund  i  Svarfaåardal  var  en  kirke.    At  der 
senere  tid  var  en  kirke,   er  sikkert  nok;   se  Kdlund  II,  96,  anm.,  men  om 
den  er  så  gammel,  vides  ikke.     Det  er  vel  muligt. 

4)  Hrolfs  tilnavn  (gi'pr)  kommer  ikke  straks,  hvor  han  først  nævnes.  Torfe, 
der  bejlede  til  enken,  kaldes  først  „ikke  ætstor";  senere  får  vi  at  vide, 
at  han  er  frigiven.  S.  163  omtales  stridigheder,  læseren  ikke  kender  fra 
denne  saga.  Torgrimssonnerne  nævnes  først  (s.  164)  som  „ætstore 
mænd":  så  får  vi  s.  174  at  vide,  at  de  er  Valla-Ljots  søstersønner,  og 
endelig  s.  179,  hvad  denne  søster  hed.  S.  178  nævnes  uden  videre  en 
Narfe.  Først  senere  får  vi  at  vide,  at  det  er  den  også  fra  Ldn.  kendte 
Hellu-Narfe.  S.  181  og  183  nævnes  uden  redegorelse  endnu  andre  per- 
soner. 

betydning  —  for  det  første  10  blade  af  et  skindhdskr.,  AM  561,  4°, 
resterne  af  to  læg.  Det  første  af  disse  består  af  3  bladpar;  der 
har  været  4,  det  inderste  er  tabt.  Det  andet  læg  består  af  to  blad- 
par; de  er,  hvad  indhold  angår,  sammenhængende,  og  har  altså 
udgjort  læggets  inderste.  I  udg.  1881  i  Isl.  fornsogur  I  er  de  første 
3  blade  aftrykte  som  hovedtekst  (o:  kap.  1 — 42i);  derimod  er 
resten  for  storste  delen  trykt  som  tillæg,  med  undtagelse  af  den 
sidste  side.  Det  øvrige  af  sagaen  er  udgivet  efter  et  papirshdskr., 
AM- 514,  4°,  hvorved  også  et  membranbrudstykke,  AM  162  fol.  (3 
blade),  er  benyttet;  disse  blade  er  resten  af  den  membran,  hvorfra 
alle  papirshdskrr.  stammer.  Som  antydet  er  det  første  membran- 
brudstykke særdeles  mærkeligt.  Det  er  nemlig,  da  der  i  1.  læg  kun 
mangler  2  blade,  let  at  konstatere1),  at  der  her  kun  kan  have 
stået  slutningen  af  udgavens  kap.  4  og  beg.  af  kap.  13;  derimod 
ikke  kap  5 — 12;  disse  udgor  3  forskellige  i  og  for  sig  afsluttede 
afsnit,  pættir,  dog  således,  at  det  2.  og  3.  er  sat  i  forbindelse  med 
hinanden.  Til  den  oprindelige  saga  har  de  aldrig 
h  ø  r  t a).  Da  det  nu  netop  er  disse  3  afsnit,  der  gor  sagaen  i  dens 
nuværende  (udgavernes)  form  så  usagamæssig  som  muligt,  er  det 
kun  en  retfærdighedssag  helt  at  se  bort  fra  dem  ved  sagaens  be- 
dommelse  3).  Dernæst  er  det  muligt,  at  561  har  sluttet  med  kap.  21 
og  altså  ikke  har  indeholdt  Eyjolfs  saga,  men  bevises  kan  dette 
dog  ikke.  Sagaen  mangler  slutningen  i  alle  hdskrr.  I  hdskr.  B, 
hovedpapirshdskriftet,  er  hele  den  sidste  del  (Eyjolfssaga)  gengivet 
i  et  ganske  kort  uddrag  (trykt  i  udgaven  som  tillæg) ;  men  dette 
går  tilbage  til  grundlaget  i  de  andre  afskrifter.  Sagaens  overskrift 
i  561  er:  Ljosvetningasaga,  ellers  kaldes  den  også  Saga  af  Porgeiri 
goåa,  Gudmundi  rika  ok  Porkeli  hak,  men  denne  titel  stammer 
næppe  fra  oldtiden. 

Sagaen  begynder  med  at  fremføre  Ljosvetningen  Torgeir  gode 
og  andre  personer  i  de  nærliggende  egne,  særlig  Reykjadalen. 
Blandt  disse  er  der  3  sonner  af  en  Vidar,  der  betegnes  som  vold- 
somme og  overmodige,  dertil  kvindekære  personer.  De  efterstræber 


J)  Se  udg.s  fortale  s.  22;  B.  Af.  Olsen  i  Timarit  hins  isl.  bokm.fj.  I. 

2)  Jfr.  Bååth:  Studier  s.  14-5. 

3)  Om  sagaen  kan  henvises  til  Bååths  Studier  og  særlig  til  dr.  Adolfine 
Brichsens  afhdl.:  Untersuchungen  zur  Liosvetninga  saga  (1919),  der  i  det 
hele  udmærker  sig  ved  en  velgorende  objektivitet  og  sund  betragtning. 
Kun  det  argument,  der  hæntes  fra  låneord,  er  ganske  forfejlet;  de  er  uden 
al  betydning.    Jfr.  Arbok  fornleifafjelags  1919. 

en  bondes  datter,  men  hovdingen  Ofeigr  fra  SkorJ  hjælper  bonden. 
Derpå  behandlede  de  samme  brødre  nogle  Nordmænd  ilde  og 
dræbte  skibstyreren;  to  af  dem  domtes  fredløse.  De  rejste  uden- 
lands og  kom  til  Hakon  jarl;  denne  sender  Gudmund  den  mægtige 
bud  om  at  hjælpe  dem  til,  at  fredløsheden  hæves.  De  vendte  til- 
bage, men  nu  blev  den  ene  af  dem  dræbt;  endelig  kom  der  forlig 
i  stand.  Torgeirs  sonner  tog  sig  kraftig  af  sagen  og  havde  ære  af 
den.  Gudmund  spiller  her  kun  en  underordnet  rolle;  han  indføres 
i  k.  3  uden  videre  som  en  bekendt  person,  hvad  der  i  øvrigt  er  til- 
fældet med  flere1). 

Det  kan  ikke  nægtes,  at  denne  begyndelse  afviger  ret  stærkt 
fra  de  sædvanlige  sagabegyndelser,  ikke  mindst  hvis  man  går  ud 
fra  en  saga  om  Gudmund.  Dr.  Erichsen  har  ret,  når  hun  udtaler, 
at  kap.  1  ser  ud  som  et  uddrag;  den  oprindelige  begyndelse  skulde 
således  være  gået  tabt.  Der  er  meget  der  taler  for  det. 

De  sammenhørende  kapp.  13 — 21 z)  udgor  et  afsnit  om  fjendt- 
ligheder mellem  Gudmund  d.  mægtige  på  den  ene  og  hovdingen 
1>6rir  Helgason  i  Horgårdalen  og  Ljosvetningen  Torkel  håkr  Torg- 
eirsson  på  den  anden  side.  Afsnittet  begynder  usagamæssigt  med 
uden  videre  at  omtale  Gudmunds  hustru,  fordi  hun  straks  efter 
kommer  til  at  spille  en  rolle,  hvorpå  andre  personer  indføres3). 
Gudmunds  værkstyrer  skal  giftes;  men  under  brylluppet  får  Gud- 
munds hustru  at  vide,  at  1?6rir  og  Torkel  har  udspredt  et  ondartet 
rygte  om  Gudmund,  hvilket  fører  til,  at  de  forlader  brylluppet, 
hvor  torir  også  var  tilstede.  Det  udspredte  rygte  må  have  været' 
et  slags  nid4),  som  Gudmund  anså  det  for  nødvendigt  at  hævne. 
Det  følgende  fortæller  nu  udførlig  om,  hvorledes  han  hævner  sig 
på  sine  modstandere.  Mod  t'orirs  tingmænd  får  han  samlet  alle 
mulige  sager,  og  får  ham  selv  domt  som  hæler,  halvvejs  som  tyv, 
til  3  års  fredløshed.  Torkel  derimod  bliver  overfalden  på  sin  gård 
af  Gudmund  og  dræbt.  Under  striden  med  t'orir  omtales  forholdet 
mellem  brødrene  Gudmund  og  Einarr  på  Tværå,  der  nu  var  en  ven 
af  l^orir;  Gudmund  fik  ham  imidlertid  ved  en  særdeles  fornøjelig 
fortalt  list  til  at  være  neutral,  men  han  hjalp  dog  t'orir  til  en  for 
ham  forholdsvis  gunstig  afgorelse  af  sagen.  ?6rir  havde  villet  ud- 


!)  F.  ex.  Hallvar5r  Arnorsson,  hvis  ikke  HallvarQr  her  er  en  fejl  for  t>orfinnr 
(nævnet  i  k.  1),  Pordr  s.  119,  Snorre  Hliåarmannagoåe  s.  126. 

2)  I  udg.  er  k.  21  urigtig  skilt  fra  k.  20. 

3)  £>6rirs  bedstefader  siges  her  at  være  en  son  af  Helge  magre,  for  sonneson. 

4)  Unaturlig  utugt.     Hertil  hentydes  der  uden  omsvøb  i  Olkofrabåttr. 

æske  Gudmund  til  tvekamp,  men  denne  var  ingen  kriger.  Dette 
afværgedes  derved,  at  Vigfus,  en  son  af  Viga-Glumr,  da  agtede  at 
udfordre  faderens  gamle  modstander  Einarr  på  Tværå.  Einarr 
anede  heldigvis  uråd  i  tide,  og  der  kom  ingen  tvekamp  i  stand. 
Det  hele  er  en  morsom  episode.  Ganske  kort  indskydes  også  (i  k. 
16)  en  lille  anekdote  om  grunden  til  at  Gudmund  og  Einarr  fra 
barndommen  af  var  mindre  gode  venner.  Dette  er  næppe  et  senere 
indskud,  da  det  har  en  motiverende  betydning  for  sagaen. 

Kap.  21  handler  om  Gudmunds  død  og  hans  forudgående 
forsøg  på  at  få  sin  skæbne  at  vide,  nemlig  hvorvidt  Torkel  vilde 
blive  hævnet.  Han  rådsporger  et  par  kloge  folk  i  så  henseende  og 
får  det  beroligende  svar,  at  han  ikke  vil  blive  dræbt,  hvorimod  en 
af  hans  nære  frænder  vil  komme  i  stor  fare;  herved  sigtes  der  til, 
hvad  der  senere  fortælles  i  Eyjolfs  saga.  I  øvrigt  er  ordningen 
noget  anderledes  i  561  end  i  de  øvrige  håndskrifter. 

Dr.  Erichsen  har  meget  grundigt  sammenlignet  og  kritisk 
undersøgt  forholdet.  Der  er  her  i  dette  afsnit  tale  om  to  forskellige 
redaktioner  i  modsætning  til  sagaens  tidligere  afsnit  og  fortsæt- 
telsen, hvor  561  og  den  anden  håndskriftklasse  stemmer  så  at  sige 
med  hinanden.  Forholdet  er  ret  enestående.  I  det  hele  bor  561 
foretrækkes.  Dr.  Erichsen  forklarer  forskellen  i  fremstillingen  som 
beroende  på,  at  der  i  et  hds.  har  der  været  en  lakune,  der  så  er 
udfyldt  efter  en  mundtlig  eller  en  skriftlig  bikilde  (nebenquelle;  s. 
59),  samt  at  teksten  i  561  beror  på  en  blanding,  dog  går  bægge 
tekster  tilbage  til  den  mundtlige  tradition,  så  at  det  er  vanskeligt 
at  sige  hvilken  der  er  den  oprindeligste.  Dette  er  vistnok  rigtigt. 
Der  lader  sig  fremføre  grunde  både  til  fordel  for  den  ene  og  den 
anden  tekst1). 

Disse  kapitler  (13—21)  danner  én  logisk  og  i  det  hele  dygtig 
komponeret  fremstilling,  et  uafbrudt  hele.  Men  der  rejser  sig  det 
sporsmål,  hvorvidt  dette  og  det  første  afsnit  (kap.  1 — 4)  fra  først 
af  har  hørt  sammen.  Dette  synes  at  måtte  svares  bekræftende  på 
grund  af  overleveringen  i  561.  Her  må  også  det  have  sin  betydning, 
at  Gudmund  netop  i  det  første  afsnit  stilles  op  som  modstander  til 
Torgeir  godes  sonner,  skont  det  ganske  vist  er  Hoskuld  og  ikke 
Torkel,  der  her  er  den  vigtigste  handlende  person.  Derfor  kan 
denne  strid  dog  have  været  indledningen  til  fjendskabet  mellem 


x)  „Låneordet"  hop  er  her  uden  al  betydning,  da  dette  ord  intet  har  at  gore 
med  ,håb',  men  står  i  forbindelse  med  roden  i  verbet  hopa  („tilflugt"). 

Gudmund  og  Torkel,  og  vist  er  det,  at  Gudmund  kommer  her  til 
kort.  Det  kan  have  bevirket  nidets  tilblivelse.  Desværre  er  det 
netop  her,  lakunen  i  561  falder.  Påfaldende  bliver  det  under  alle 
omstændigheder,  hvor  usagamæssig  sagaen  begynder,  og  man 
skulde  fristes  til  at  tro,  at  561  var  skreven  efter  et  hdskr.,  hvor 
bgyndelsen  var  gået  tabt  (jfr.  ovf.  om  Gislas.) 1). 

Den  sidste  del  af  »Ljosvetningasaga«  handler  om  Gudmunds 
sonner  Eyjolfr  og  Kodran  og  deres  mellemværende  med  Ljosavats- 
mændene,  Torgeirs  efterkommere.  Indholdet  foregår  ved  og  efter 
midten  af  det  11.  årh.;  denne  del  kan  altså  for  så  vidt  stilles  ved 
siden  af  Bandamannasaga. 

De  nævnte  brødre  vokser  op,  bliver  uenige  om  arven,  men 
kommer  overens.  Flere  personer  nævnes,  deriblandt  de  såkaldte 
Veisasonner 2),  der  var  i  slægt  med  Ljosvetningerne.  Den  egenlige 
fortælling  begynder  med  beretningen  om  en  bondedatter,  Fridgerdr, 
der  bliver  sendt  til  Eyjolfr  for  at  undgå  en  ung  mands  efterstræb- 
elser; på  vejen  kom  hun  til  Veisa,  hvor  hun  blev  og  forførtes.  Da 
faderen  nu  vil  søge  en  oprejsning,  bliver  den  ham  nægtet,  og  han 
henvender  sig  da  til  Eyjolfr.  Han  antager  sig  sagen,  og  det  bliver 
besluttet,  at  Fridgerdr  skal  underkaste  sig  en  gudsdom  i  Laufås. 
Dette  siges  at  være  sket  i  biskop  Isleifs  tid,  altså  efter  1056,  hvad 
der  dog  næppe  kan  være  rigtigt.  Gudsdommen  var  imidlertid 
uklar,  og  det  endte  med,  at  Eyjolfr  truede  med  at  ville  føre  sagen, 
som  galdt  det  hans  egen  faderarv.  Eyjolfr  drager  afsted  for  at 
tage  blodig  hævn,  men  modparten  havde  samlet  en  stor  skare,  og 
det  kom  til  en  hæftig  kamp,  der  beskrives  meget  nojagtig.  Den 
vigtigste  begivenhed  er  den,  at  den  ædle  Kodran  bliver  dræbt  af 
Hallr  Otrygsson,  en  datterson  af  Torkel  håkr.  Bagefter  kom  der 
et  forlig  istand  på  Hegranæsting;  de,  der  domtes  skyldige,  skulde 
rejse  udenlands  og  alle  have  lov  til  at  vende  tilbage,  undtagen 
Hallr.  Men  Eyjolfr  var  utilfreds  med  dette  udfald  (kap.  22 — 7). 
Nu  fortælles  der  særlig  om  Hallr  og  de  farer,  han  i  Norge  allevegne 
var  udsat  for,  indtil  han  endelig  bliver  dræbt  vinteren  1064 — 5  i 


*)  Dr.  Erichsen  fremhæver  også  vanskeligheden  ved  at  forbinde  k.  1 — 4  og 
13—21 :  hun  finder  også  forskel  i  stil.  Forholdet  er  vel  det,  at  sagaens 
begyndelse  er  tabt  og  (mulig?)  søgt  erstattet  ved  de  4  kapp.,  uden  at 
dette  kan  siges  at  være  lykkedes. 

2)  Faderen,  Torkel,  nævnes  s.  201,  sdnnerne,  Veisasonnerne  efter  gården, 
s.  202. 

Gøtland  under  ufreden  mellem  kong  Harald  og  Hakon  Ivarsson  x). 
Imidlertid  havde  Eyjolfr  dræbt  en  af  Ljosvetningerne,  og  der  var 
kommet  forlig  i  stand  (k.  28 — 30).  Kap.  31  fortæller  om  de  andre 
landflygtige  og  deres  hjemkomst.  Heri  indskydes  fortællingen  om 
Ketill,  der  senere  blev  biskop  (1122 — 45),  og  hvorledes  han  fik  sit 
oje  stukket  ud  (jfr.  Sturlunga  I,  42,  her  fortalt  af  ham  selv,  men 
omtrent  på  samme  måde) ;  dette  er  mulig  en  senere  tilfojelse. 
Kapitlet  slutter  med  omtalen  af  en  kraftprøve  mellem  en  Hårekr, 
der  også  synes  at  have  været  en  af  de  landflygtige,  og  Skegg- 
brodde,  der  havde  spillet  en  stor  rolle  på  Hegranæstinget.  Endelig 
kommer  så  det  sidste  kap.,  hvoraf  slutningen  mangler.  Det  handler 
om  Torarin  ofse  og  Torgeir  Håvarssons  drab  (o.  1024)  og  hævnen 
efter  ham  (jfr.  F6stbræ3ras.).  Eyjolfr  forekommer  heri  som  den, 
til  hvem  kong  Olaf  d.  hellige  sender  vennegaver,  for  at  han  skal 
sorge  for,  at  Torarin  bliver  dræbt.  Herom  er  der  så  blevet  fortalt 
videre.   Hvorledes  sagaen  har  sluttet,  er  umuligt  at  sige. 

Som  det  af  det  anførte  fremgår,  danner  k.  22 — 30  et  hele  for 
sig,  der  må  siges  at  være  velordnet  og  logisk.  Kap.  31  er  ret  løse- 
lig knyttet  dertil  og  det  sidste  kapitel  er  af  en  anden  art.  Krono- 
logisk falder  det  helt  udenfor  alt  det  foranstående  og  strider  så- 
ledes mod  sagaformens  første  og  simpleste  regler.  Det  er,  fore- 
kommer det,  tydeligt,  at  det  må  være  et  yngre  tillæg  og  af  en 
lignende  art  som  kap.  5 — 12.  Dog  er  kap.  31,  hvis  det  tilhører  den 
oprindelige  saga,  næppe  dens  egenlige  slutningskapitel;  dette  er 
tabt.  Sporsmålet  om,  hvorvidt  kap.  13 — 21  og  22 — 30  har  hørt 
sammen  fra  først  af,  må  vistnok  svares  bejaende.  Dr.  Erichsen 
har  med  tilsyneladende  ret  gode  grunde  også  antaget,  at  dette  har 
været  tilfældet. 

For  nu  at  komme  til  de  oftnævnte  kapitler  (5—12)  handler 
det  første  om  Sorle  Broddhelgasons  giftermål  med  Gudmund  d. 
mægtiges  datter  og  er  ikke  uden  en  vis  interesse,  men  dets  stil  og 
smålige  almueagtige  opfattelse  af  gamle  forhold  viser  hen  til  en 
meget  sen  affattelsestid.  Her  synes  også  motivet  til,  at  Gudmund 
ikke  vil  give  Sorle  sin  datter,  at  være  glemt;  det  findes  derimod 
i  Våpnfirdingas.  s.  18.    Kap.  slutter  med  et  løst  tilhængt  slægt- 


J)  En  parallelfremstilling  haves  i  Harald  hårdrådes  saga.  Drabsmandens 
navn  er  bægge  steder  det  samme,  men  dennes  fadernavn  forskelligt. 
Manden  siges  at  have  været  ét  år  gammel,  da  Kodran  blev  dræbt,  men 
så  må  Kodrans  fald  og  de  foregående  begivenheder  være  sket  ikke 
senere  end  o.  1040—5,  altså  ikke  så  lidt  for  Isleif  blev  biskop. 

register.  Kap.  6 — 7  kaldes  i  udgaven  Reykdælapåttr;  disse  to 
kapitler  handler  på  en  interessant  måde  om  forholdet  mellem  Gud- 
mund og  hans  tingmænd,  og  om  hvor  overmodig  og  besværlig  han 
var  for  disse.  Ved  hovdingen  Ofeigr  i  SkorSs  mellemkomst  fik 
dette  overmod  et  knæk,  og  Gudmund  var  derefter  ingen  ven  af 
Ofeigr.  Kap.  8 — 12  kaldes  Vodubrandspåttr.  Dette  afsnit  hænger, 
som  Bååth  har  vist,  sammen  med  det  foranstående  stykke,  idet  der 
deri  hentydes  dertil.  Der  handles  her  om  en  bondeson  af  en  dårlig 
karakter,  som  kun  dur  til  at  spotte  andre.  Han  volder  ufred  mel- 
lem Gudmund  og  Torkel  Geitisson  i  Krossavik,  der  førte  til  en 
proces  på  herredstinget.  Gudmund  overlistes,  og  sagen  går  til 
altinget,  hvor  der  bliver  indgået  et  forlig.  Gudmund  fremstilles  her 
som  en  forudseende  mand,  og  han  udtaler  spådomme,  hvilket  dog 
vistnok  strider  mod  den  sædvanlige  og  mere  rigtige  opfattelse  af 
Gudmunds  åndsævner. 

Den  egenlige  saga  er  fortalt  meget  godt,  med  en  forbavsende 
nojagtighed  og  så  at  sige  helt  igennem  sagamæssig.  Dog  er  der 
endel  at  bemærke.  Den  måde,  hvorpå  Einarr,  k.  13,  nævnes,  tyder 
på,  at  han  for  er  nævnt,  og  dog  beskrives  han  her  fuldstændig 
passende.  Kronologiske  fejltagelser  findes,  men  de  er  af  en  under- 
ordnet art,  undt.  for  så  vidt  som  Kodrans  drab  henføres  til  biskop 
Isleifs  tid.  Derimod  kan  det  godt  være  rigtigt,  at  det  er  sket  i  kong 
Knuds  tid  (jfr.  k.  31);  her  skinner  mulig  det  rigtige  frem.  Mærkelig 
unaturlig  lyder  den  gamle  Torvards  hustrus  trusel  (s.  216)  om,  at 
hun  ikke  mere  skal  føde  ham  en  son,  eftersom  de  bægge  er  i  en 
sådan  alder,  at  man  skulde  tro,  at  en  sådan  trusel  kun  lød  latterlig. 
Ellers  synes  sagaen  at  vide  god  besked  med  henfarne  tider  og  for- 
hold. Således  antydes  rigtig,  at  holmgang  o.  1015  ikke  mere  var 
tilladt  (»gamle  holmgangslove«  s.  176),  uagtet  den  nu  ulovlig  til- 
bødes (jfr.  s.  245).  Hvad  der  ellers  fortælles,  strider  ingenlunde 
mod  historisk  troværdighed,  og  der  er  intet  usandsynligt  i,  hvad 
der  berettes.  Særlig  godt  underrettet  om  retslige  forhandlinger  og 
gamle  ceremonier  (se  s.  118,  123,  125 — 6  osv.)  synes  sagaen  at 
være;  dette  fremtræder  såvel  i  den  første  som  i  den  senere 
hoveddel. 

Ldn.  er  ikke  benyttet,  og  der  er  vistnok  ingen  forbindelse 
imellem  den  og  sagaen.  Dennes  personalkendskab  synes  i  det  hele 
at  være  rigtigt  nok.  Enkelte  fejl  vil  man  dog  vistnok  være  nødt  til 
at  antage,  men  de  hidrører  snarest  fra  afskrivere,  som  når  Hrolfr  i 
Gnupufell  kaldes  Ingjaldsson  f.  Helgason  (s.   189).    Når  det  sst. 

Finnur  Jonsson.     II.  32 

hedder,  at  Torgeir  gode  og  Hlenne  d.  gamle  var  fættere,  er  dette 
sikkert  urigtigt;  det  var  Torgeirs  hustru  Gudrid  og  Hlenne,  der 
var  born  af  to  brødre  ifølge  Ldn.  (s.  224).  Her  kan  der  foreligge 
en  skrivefejl. 

Lokalskildringerne  er  i  det  hele  rigtige  og  vidner  om  noje 
kendskab  til  de  egne,  hvor  sagaen  foregår 1).  At  sagaen  er  optegnet 
i  Øfjorden,  kan  næppe  betvivles,  eftersom  det  er  Gudmund  og  hans 
slægt,  der  overalt  er  hovedpersonerne,  så  at  sagaen  lige  så  godt 
kunde  have  heddet  f.  ex.  Modrvellingasaga  (jfr.  Bååth).  Derimod 
kunde  det  være  mere  tvivlsomt,  hvorvidt  det  indskudte  stykke, 
kap.  6 — 12,  er  forfattet  i  Øfjorden,  eftersom  Gudmund  her  frem- 
stilles på  en  mindre  sympatetisk  måde;  han  trækker  her  i  reglen 
det  korteste  strå.  Man  kunde  tro,  at  dette  stykke  stammede  fra 
Ofeigs  og  Reykdolernes  hjemstavn2).  K.  5  stammer  derimod  fra 
Øfjorden. 

At  den  egenlige  sagas  optegner  er  en  gejstlig  mand,  synes  at 
fremgå  af  forskellige  udtryk  3).  At  sagaen  tilhører  den  klassiske 
tid,  må  betragtes  som  ganske  utvivlsomt.  Dens  fortællemåde  er 
klassisk,  dens  stil  overhovedet  udadlelig,  skont  den  ikke  er  særlig 
karakteristisk 4).  Sagaen  er  således  næppe  yngre  end  fra  o.  1200. 
Herimod  kan  ikke  stride,  at  kong  Harald  siger  (s.  239),  at  han  ikke 
vil  »lade  sine  undersåtter  (pegna!)  dræbe«,  da  dette  findes  i  den 
særlig  overarbejdede  del  af  sagaen  og  tilmed  i  en  replik.  Meget 
ungt  er  derimod  kap.  5  (om  Sorle)  på  grund  af  stilen,  hvorimod 
k.  6—12  godt  kan  være  ligeså  gamle  som  sagaen. 

Sagaens  personskildring  er  i  det  hele  god.  Det  er  Gudmund* 
der  er  hovedpersonen;  han  er  i  grunden  en  fredelig  mand;  han  kan 


2)  Når  det  s.  156  hedder  „Oddaeyrr  i  Horgårdal",  er  dette  en  fejl,  hvis  der 
menes  det  nuværende  Oddeyri  ved  Akureyri.  Tilfojelsen  „i  Horgårdal" 
beror  vist  på  en  afskriverfejl.  Ingen  mand  fra  egnen  kunde  tage  fejl 
heraf.  Også  udtrykket  nordr  par  (o:  i  Horgårdalen?)  s.  155  er  noget  på- 
faldende, men  ikke  urigtigt. 

-)  Når  der  her  tales  om  en  Nordlendingadomr  (s.  148),  foreligger  der  en 
pudsig  misforståelse,  der  kun  kan  antages  at  stamme  fra  en  tankeløs  af- 
skriver. 

3)  Som  når  Gudmund  tager  gud  til  vidne  (s.  165  =  262);  aftensangen  m.  m. 
(s.  177—8)  er  mindre  at  lide  på  og  ligeså  gudsdommen  m.  m.  (s.  207—9); 
forslaget  om  faste  (s.  236)  er  derimod  betydningsfuldere. 

4)  Udtryk  som  fretkarl  (s.  184;  og  herjans  soninn  (s.  185)  er  ganske  sikkert 
uoprindelige.  Det  første  mangler  i  561  (s.  270);  for  det  sidste  står  der 
her  kun  armi,  hvilket  passer  fortrinlig. 

finde  sig  i  at  måtte  give  tabt  i  retssager;  når  der  derimod  ud- 
spredes ærekrænkende  rygter  om  ham,  er  han  så  fuldt  som  nogen 
opsat  på  at  hævne  sig;  den  sag  forfølger  han  med  al  den  kraft, 
en  sådan  hovding  havde  at  råde  over,  og  han  helmer  ikke  for 
sejren  er  vunden.  Hans  son  Eyjolfr  er  mere  voldsom  i  det  hele; 
hans  blod  er  hedere  end  faderens,  men  han  er  alt  i  alt  en  dygtig 
og  sympatetisk  mand.  Hans  broder  Kodran  fremstilles  som  en 
brav,  fredelskende  mand:  »dér  faldt  han,  som  var  den  bedste  mand 
i  Øfjorden«  hedder  det  om  ham.  En  interessant  hovdingeskikkelse 
er  Skeggbrodde,  der  ved  sin  fasthed  og  rent  legemlige  overlegen- 
hed bliver  særlig  respekteret,  så  at  han  får  afgorende  indflydelse 
på  sagernes  udfald.  Noget  lignende  kan  siges  om  Ofeigr.  Et  par 
kvindeskikkelser  (se  ovf.,  jfr.  den  letsindige  bondedatter,  Fridgerdr) 
og  et  par  stimandskarakterer  er  her  også  at  fremhæve.  Udåds- 
manden  Hallr  er,  trods  alt,  ikke  så  usympatetisk,  som  man  skulde 
tro;  hans  kolde  ro  og  uforfærdethed  tiltaler,  og  man  føler  det  som 
en  tragisk  uretfærdighed,  at  han  bliver  dræbt,  hvor  han  skulde 
være  fredhellig.  Der  er  flere  interessante  enkeltheder  og  vigtige, 
kulturhistoriske  oplysninger,  sagaen  lejlighedsvis  byder. 

Reykdælasaga  eller  Vémundar  saga  ok  Viga- 
Skutu.  Denne  saga  findes  i  AM  561  a  b,  4°  (mbr.),  men  den  er 
her  kun  et  brudstykke,  der  begynder  i  kap.  13,  og  ellers  med 
lakuner;  hele  sagaen  haves  dernæst  i  papirsafskrifter,  hvoraf  AM 
158  fol.  er  en  af  de  vigtigste;  de  stammer  alle  fra  den  nævnte  mem- 
bran, medens  den  endnu  var  hel.  Afskrifterne  er  ikke  gode,  navnlig 
hvad  sproget  angår;  det  er  her  på  flere  punkter  moderniseret. 
Sagaen  er  udgiven  i  Isl.  fornsogur  II  (1881).  Skont  sagaen  fra 
først  af  har  udgjort  ét  hele,  falder  den  i  to  hovedafsnit,  hvoraf 
hvert  er  opkaldt  efter  en  af  hovedpersonerne,  Vémundr  kogurr  og 
Viga-Skuta.  I  selve  sagaen  findes  navnet  »Reykdælasaga«  (s.  102), 
i  hvert  fald  om  sagaens  første  del. 

Der  begyndes  med  landnamsmanden  Eyvindr  og  hans  broder 
Ketill;  den  første  er  fader  til  Åskell  gode  og  bedstefader  til  Vé- 
mundr kogurr.  Efter  at  flere  personer  er  nævnede,  går  sagaen 
straks  over  til  at  fortælle  om  en  bonde,  Eysteinn,  og  hans  slette 
handlinger,  som  Åskell,  der  allerede  er  voksen,  bidrager  sit  til  at 
bøde  på,  men  han  får  kun  utak  til  Ion.  Da  Eysteinn  ved  svig  fik 
en  mand  gjort  til  tyv  og  domt,  og  da  dette  bagefter  opdagedes, 
indebrændte  han  sig  selv  »efter  hvad  nogle  siger«  (k.  1 — 3).  Dette 

32* 

er  sagaens  første  afsnit.  Derpå  kommer  et  afsnit  om  en  tyvagtig 
person  Hånefr,  der  finder  støtte  hos  Vémundr  —  der  også  i  1. 
afsnit  har  spillet  en  rolle  — ,  da  Hånefr  opfostrer  et  af  hans  born. 
Hånefs  tyveri  opdages,  og  han  dommes,  men  bliver  dræbt  på  vejen 
til  det  skib,  på  hvilket  han  med  Vémunds  hjælp  skulde  forlade 
landet  (k.  4 — 6).  Denne  sag  havde  skæbnesvangre  følger,  og  det 
er  egenlig  den,  der  sætter  alt  det  følgende  i  bevægelse.  Dette  af- 
snit har  således  en  ganske  anden  betydning  for  det  hele,  end  det 
første,  der  står  isoleret.  Den  mand,  fra  hvem  Hånefr  havde  stjålet, 
var  en  slægtning  af  den  øf  jordske  stormand,  Steingrimr  på  Kroppr, 
en  broder  til  den  fra  Glumssaga  ufordelagtig  bekendte  ufredstifter 
Torvard.  Det  var  Steingrimr,  der  havde  hjulpet  sin  slægtning  mod 
Hånefr.  Fra  nu  af  blev  derfor  Steingrimr  og  Vémundr  fjender, 
hvad  der  dog  navnlig  var  den  sidstes  skyld.  Der  fortælles  nu  om 
flere  forsøg  af  Vémundr  på  at  komme  Steingrimr  eller  nogen  af 
hans  nærmeste  tillivs;  her  er  der  jævntløbende  episoder,  der  alle 
kun  er  led  i  ufreden,  men  indbyrdes  usammenhængende.  Der  fore- 
falder forskellige  kampe,  men  Åskell  og  hovdingen  Eyjolfr  Val- 
ger5arson  (Gudmund  d.  mægtiges  fader)  afgor  stadig  de  enkelte 
stridigheder  ved  voldgift,  som  dog  Vémundr  aldrig  er  tilfreds  med, 
og  det  er  stadig  ham,  der  bryder  forligene  og  ripper  op  i  sagen 
påny.  Endelig  var  målet  fuldt,  da  Vémundr  lod  tilfoje  Steingrimr 
den  krænkelse,  at  han  på  et  offenligt  møde  blev  slået  med  et  fåre- 
hoved; et  sådant  slag  var  nemlig  fuldt  så  forsmædeligt  som  et 
åbent  tilfojet  sår.  Nu  var  dennes  tålmodighed  til  ende.  Det  kom- 
mer da  til  den  sidste  afgorende  kamp,  under  hvilken  Steingrimr 
drukner  i  en  elv,  og,  hvad  der  er  endnu  sørgeligere,  ja  virkelig 
tragisk,  den  ædle  Åskell  såres  dødelig  af  en  af  Steingrims  mænd, 
ulykkesfuglen  1>6rir,  »en  son  af  Ketill  flatnefr«  *)  fra  den  sydøstlige 
del  af  landet.  Hermed  er  sagaens  første  del  ude,  Vémunds  saga 
er  færdig.  »Men  om  Vémundr  er  det  at  sige,  at  han  døde  af  syg- 
dom, men  han  ansås  for  at  være  en  stor  helt,  så  længe  han  levede« 
—  det  er  alt,  hvad  der  herefter  fortælles  om  ham. 

Åskell  gode  havde  to  sonner,  T  o  r  s  t  e  i  n,  der  lignede  ham  i 
karakter,  og  som  for  sit  vedkommende  gik  ind  på  forlig  efter  fad- 
erens drab  med  den  smukkeste  og  ædleste  motivering,  nogen  saga 
har  at  opvise,  —  og  S  k  u  t  a,  senere  kaldt  Viga-Skuta,  der  var 
udenlands,  da  faderen  blev  dræbt,  og  udenfor  forliget.    Med  hans 


!)  Denne  Ketill  er  helt  forskellig  fra  den  bekendte  norske  hovding. 


—  501    —  [507] 

hjemkomst  begynder  hans  saga.  Dybt  såret  over,  hvad  der  var 
sket,  vilde  han  ikke  indlade  sig  på  noget  forlig,  men  tænkte  kun  på 
hævn.  Hans  karakter  betegnes  ved  hans  tilnavn,  og  dog  er  han 
fjærnt  fra  at  være  en  rå  person.  Efter  at  nogle  personer  er  ind- 
førte, findes  her  først  et  afsnit  om  digteren  Glumr  Geirason  og 
hans  familje;  der  fortælles  om,  hvorledes  de  indvikles  i  stridigheder 
med  den  slette  T^orbergr  hoggvinkinne,  hvilket  har  til  følge,  at 
Glumr  må  forlade  egnen  (o.  950 — 60;  jfr.  I,  524).  Broderen  Torkel 
blev  dog  boende  på  egnen.  Skuta  optræder  her  kun  som  tilskuer. 
Torkel  har  en  tvekamp  til  forsvar  for  en  bondedatter  og  fælder 
hendes  rå  bejler  (kap.  17 — 19).  Dette  afsnit  står,  ligesom  det  første 
i  Vémundarsaga,  ganske  for  sig  selv.  I  slutningen  af  det  sidste 
kapitel  fortælles  der,  uden  forbindelse  med  det  foregående,  hvor- 
ledes Skuta  foretog  det  første  hævndrab.  Fra  nu  af  er  h  a  n  hoved- 
personen. Han  får  lejlighed  til  at  dræbe  sin  faders  banemand  — 
»dér  fangede  Fluen  [hans  økse]  Fladnæbssonnen«  var  hans  sarkast- 
iske bemærkning  ved  den  lejlighed;  han  fik  Forir  dræbt,  tiltrods 
for  at  både  Eyjolfr  Valgerdarson  og  Torgeir  på  Ljosavatn  beskyt- 
tede ham  og  var  lige  ved  at  få  hans  fredløshed  hævet.  Torgeir 
blev  nu  Skutas  uforsonlige  fjende,  der  stadig,  sammen  med 
t>orbergr,  lagde  råd  op  imod  ham  og  hjalp  hans  fjender  og  gen- 
tagne gange  satte  stimænd  ud  på  ham,  men  Skuta  undgik  lykkelig 
deres  efterstræbelser  (kap.  20 — 2).  Her  indskydes  en  episode  om 
fjendskab  mellem  Skuta  og  Viga-Glumr,  og  den  førstes  giftermål 
med  Glums  datter.  I^orgeirr,  en  son  af  den  dræbte  f^orir,  forhåner 
Skuta  og  dræbes  af  denne;  Skutas  hustru  forlader  ham,  og  nu 
følger  det  morsomme  kapitel  om  Skuta  og  Glumr,  der  også  findes 
i  Glumssaga  (k.  23 — 6) 1).    Skuta  forliges  med  Torgeir  gode,  der 


0  Jfr.  ovf.  s.  223,  og  den  der  anførte  afhdl.  af  Lotspeich.  Hvad  dette  kapitel 
iøvrigt  angår,  mener  jeg  nu,  at  det  er  et  yngre  indskud  i  sagaen,  hvad 
der  dog  ikke  ændrer  forholdet  til  Viga-Glumssaga.  I  kap.  25  er  det 
blevet  fortalt,  at  Skuta  og  hans  hustru  Torlaug,  Glumsdatter,  blev  skilte 
og  at  hun  blev  gift  med  en  anden.  Og  så  begynder  kap.  26  med  at  om- 
tale en  mand,  der  var  Torlaugs  frænde  og  som  siges  at  komme  til  Skuta 
for  at  bede  ham  om  hjælp.  Det  er  lidet  rimeligt,  at  Torlaugs  frænde 
kunde  vænte  hjælp  hos  Skuta,  efter  at  han  var  skilt  fra  hende  og  der 
var  fjendskab  mellem  ham  og  hendes  familje.  Dernæst  er  dette  kapitel 
usædvanlig  venligt  mod  Qlum;  det  lader  Skuta  omtale  ham  meget  fordel- 
agtig, hvad  man  egenlig  studser  over.  Ganske  vist  henviser  slutningen 
af  kap.  75  til  indholdet  af  26,  men  det  kan  bero  på  en  redaktørs  virk- 
somhed. Endelig  er  det  meget  påfaldende,  at  Skutas  „Flue"  i  det  fore- 
gående kaldes  økse,  medens  den  her  kaldes  „økse  eller  sværd". 

lover  aldrig  mere  at  ville  lægge  råd  op  imod  ham.  I  anledning 
heraf  fortælles  om  Skutas  kunstig  indrettede  jordhus  (en  hule  i 
jorden  under  hans  bolig),  som  han  i  farens  stund  kunde  ty  til.  Ingen 
kendte  dette  undt.  hans  fosterdatter.  Endelig  lykkedes  det  ved 
forræderi  og  toroddr  den  spakes  dybsindige  råd  at  overrumple 
Skuta.  Hans  drab  udførtes  af  toris  to  sonner;  den  ene  dræbtes  af 
Skuta  under  overfaldet,  den  anden  landsforvistes  bagefter;  dermed 
er  sagaen  tilende. 

Sagaen  består,  som  det  vil  ses,  ikke  af  ét  logisk  sammen- 
hnægende  hele,  men  af  flere  afsnit,  der  tildels  er  indbyrdes  selv- 
stændige. Således  f.  ex.  hele  afsnittet  om  Glumr  Geirason.  Man 
skulde  tro,  at  det  var  Glums  forhold,  der  havde  ført  til  fjendskabet 
mellem  T^orbergr  og  Skuta,  men  sagaen  giver  os  intet  vink  i  så 
henseende.  Der  er  ligesom  to  sideløbende  tråde,  Skutas  forhold  til 
torgeirr-torbergr  og  hans  strid  med  faderens  drabsmands 
familje;  men  disse  to  tråde  berører  undertiden  hinanden.  Ved 
Skutas  drab  medvirker  ingen  af  hans  to  nævnte  modstandere, 
men  vel  Borbergs  son,  Olver. 

Hele  sagaen  bærer  et  ensartet  præg,  og  der  er  ikke  den  f  jærn- 
este  grund  til  at  antage  to  oprindelig  selvstændige  eller  adskilte 
sagaer.  Der  er  heller  ikke  nogen  grund  til  at  udskille  noget  af  de 
enkelte  afsnit  (undt.  kap.  26);  der  gives  ingen  holdepunkter  i  så 
henseende.  Fortællemåden  er  helt  igennem  den  samme1).  Det  er 
som  om  det  havde  været  hensigten,  til  et  kronologisk  velordnet 
hele  at  samle  alle  traditioner,  der  angik  Åskell,  Vémundr,  Skuta 
m.  m.,  ligegyldigt  om  de  alle  kunde  trækkes  på  én  snor  og  forbindes 
til  et  organisk  hele.  Ingen  saga  er  delt  i  afsnit  som  Reykdæla. 
Dette  belyses  også  ved  den  usædvanlig  ofte  forekommende  over- 
gangsformel:  »så  er  det  sagt«,  »Nu  er  at  fortælle«,  »Det  er  nu  at 
sige«,  osv.  Den  forekommer  næsten  ved  hvert  andet  kapitel  og  ofte 
inde  i  disse,  og  betegner  ikke  her  en  genoptagelse  af  tråden.  Som 
følge  af  dette  er  der  heller  ikke  tale  om  nogen  egenlig  skæbnetråd, 


*)  Kap.  7  begynder  med  den  mærkelige  lille  bemærkning  om  det  svære  uår 
og  Åskels  ægte  humane  råd  i  så  henseende;  dette  står  ganske  isoleret, 
men  det  belyser  Askels  karakter.  Ligeså  isoleret  er  Torkels  kamp  i  kap. 
19.  Påfaldende  kunde  det  synes,  at  der  i  kap.  23  indføres  personer,  der 
allerede  forekom  i  1.  kap.  Optegneren  har  vistnok  her  rent  mekanisk 
beholdt  den  form,  fortællingen  (episoden)  allerede  havde  fået  i  den 
mundtlige  overlevering;  men  han  burde  have  ændret  den.  Mulig  fore- 
ligger der  dog  en  redaktørs  ændring. 

der  slynger  sig  gennem  det  hele.  Sagaen  er  i  den  forstand  heller 
ikke  et  sådant  kunstværk,  som  de  fleste  andre.  Her  kunde  man  vel 
med  rette  tale  om  en  forfatter.  Som  samvittighedsfuld  samler  af 
traditionerne  og  som  den,  der  flere  gange  fremhæver  forskellen  på 
disse,  står  han  hojt,  men  nogen  kritisk  bearbejder  er  han  egenlig 
ikke,  idet  han  ikke  søger  at  bevise  den  ene  beretnings  rigtighed  og 
den  andens  urigtighed. 

Forf.  hovedkilde  er,  som  det  fremgår  af  det  hele,  overlever- 
ingen, og  det  er  klart,  at  han  har  gjort  sig  en  særlig  umage  for 
at  samle  traditionerne  så  fuldstændig  som  muligt,  ikke  alene  dem 
fra  de  østligere  egne,  hvor  sagaens  begivenheder  særlig  foregår, 
men  også  i  Øf  jorden  selv.  Forf.s  noje  lokalkendskab  *)  viser  klart, 
hvor  hans  hjem  er  at  søge.  Han  har  snarest  haft  hjemme  i  selve 
Myvatsegnen. 

Forf.  er  ganske  upartisk,  skont  hans  yndlingspersoner  er  Åskell 
og  Skuta,  på  en  måde  også  Vémundr.  Hans  velunderrettethed  er 
utvivlsom;  et  kraftigt  bevis  herfor  er  hans  beskrivelse  af  stedet  i 
Skogahverfi,  hvor  Hroarr  tungugode  blev  dræbt  (s.  103),  altså  i  en 
helt  anden  del  af  landet,  hvor  forf.  rimeligvis  aldrig  selv  har  været. 
Hvad  vi  ellers  kan  kontrollere  af  sagaens  indhold,  er  uangribeligt; 
det  samme  er  tilfældet  med  sagaens  personalkendskab ;  slægt- 
registrene stemmer  med  Ldn.,  for  så  vidt  som  bægge  har  de  samme. 
Mellem  fremstillingen  i  kap.  1  og  Ldn.  (s.  228—9)  er  der  verbale 
overensstemmelser;  det  er  utvivlsomt  Ldn.,  der  har  benyttet 
sagaen.  Når  Ldn.  kalder  Torstein  hofde  for  herse,  hvilket  ikke 
findes  i  sagaen,  beror  dette  på  en  anden  kilde  tillige;  havde  sagaen 
benyttet  Ldn.,  vilde  den  ganske  sikkert  også  have  optaget  denne 
betegnelse  for  Torstein.  Dernæst  er  en  bemærkning  om  Nåttfare, 
Garftars  træl,  på  sin  plads  i  sagaen,  derimod  ikke  i  Ldn.  i  denne 
sammenhæng;  det  er  her  tidligere  (s.  28)  i  den  rette  forbindelse 
blevet  meddelt,  hvor  han  bode. 

Der  er  en  person,  hvorom  der  kunde  være  tvivl.  Det  er  ?6rir, 
Skutas  banemand,  med  tilnavnet  fladnæb.  I  kap.  16  siges  han  at 
have  været  en  son  af  Ketill  fladnæb,  og  i  kap.  20  identificeres  han 
med  Hroarr  tungugodes  drabsmand.  Historien  om  dette  drab  er 
velbekendt  fra  Ldn.  (s.  246 — 8;  jfr.  I,  470  om  Tjorve).  I  kap.  25 
optræder  han  med  sin  faders  tilnavn  —  hvad  der  i  og  for  sig  kan 


0  Et  enkelt  stednavn  (Holt  i  Laxårdal)  lader  sig  ikke  identificere;  jfr.  Kålund 
II.  160  anm. 

være  rigtigt  nok  — ,  og  en  son  af  ham  —  dræbt  af  Skuta  —  nævnes. 
I  kap.  30  nævnes  to  sonner  af  ham,  L*6rdr  illuge  og  Bjorn.  I  Ldn. 
nævnes  ?6r3r  illuge  (s.  264)  som  en  son  af  Tordis,  der  nedstam- 
mede fra  en  landnamsmand  af  samme  navn.  Hvis  denne  l'ordr  er 
en  son  af  ?6rir,  har  han  altså  ikke  været  en  son  af  dennes  hustru 
Åstridr  (jfr.  Ldn.  247),  men  en  uægte  son  eller  son  af  andet  ægte- 
skab. Hvorledes  dette  hænger  sammen,  er  det  ikke  muligt  med  sik- 
kerhed at  afgore.  At  sagaens  1>6rdr  illuge  er  identisk  med  Ldn.s 
?,6r5r  synes  at  bestyrkes  ved,  at  vi  i  Njåla  k.  124  træffer  en  ?  6  r  i  r, 
en  son  af  ?6r5r  illuge  (o:  Skutas  drabsmand),  som  boende  på 
gården  Mortunga  i  Vestre  Skaftafellssyssel. 

Da  sagaen  falder  i  bestemte  afsnit,  og  da  forf.  ikke  altid  søger 
at  vurdere  de  forskellige  traditioner,  var  det  næsten  uundgåeligt, 
at  kompositionen  ikke  er  helt  fejlfri.  Læseren  er  ikke  altid  tilstræk- 
kelig forberedt  m.  h.  t.  personers  nævnelse1).  Undertiden  får  vi 
efterhånden  oplysninger,  der  burde  være  givne  samlede  2).  Et  par 
ujævnheder  er  for  nævnede.  Når  det  endelig  i  slutningen  af  k.  18 
antydes,  at  Gliimr  Geirason  senere  vil  blive  nævnt,  er  dette  urigtigt 
—  han  omtales  ikke  oftere  — ,  men  dette  er  vistnok  et  indskud. 

Tiltrods  for  disse  ujævnheder  kan  der  ikke  være  tale  om  at 
gore  sagaen  yngre  end  o.  1200;  hele  dens  væsen  og  indretning, 
forhold  til  traditionen  osv.  forbyder  at  sætte  den  senere. 

Sagaens  tidsregning  synes  i  det  hele  at  være  ret  god  og  det 
er  forholdsvis  let  at  bestemme  dens  begivenheder;  det  er  årene  o. 
960 — 90,  vi  i  den  har  at  gore  med,  når  bortses  fra  begyndelsen 
(landnamstiden).  Åskell  dræbes  o.  970  og  Skuta  o.  20  senere;  mulig 
bor  disse  begivenheder  dog  føres  noget  ned  i  tiden.  I  kap.  7  omtales 
et  svært  uår;  det  er  vistnok  det  også  andre  steder  fra  kendte  uår 
i  976;  hvis  dette  er  rigtigt,  må  Åskell  være  død  efter  dette  år.  I  og 
for  sig  er  der  intet  herimod;  G.  Vigfussons  tidsregning  —  den  oven- 
anførte —  er  ikke  helt  sikker. 

Personskildringerne  er  meget  gode.  De  optrædende  personer 
er  livfuldt  tegnede,  først  og  fremmest  hovdingen  Åskell  med  hans 


!)  Således  nævnes  pludselig  Vémunds  datter  17  6,  „den  store  ø"  18 154,  Ofeigr 
i  SkorcJ  98 3  som  forhen  kendte,  men  de  er  ikke  for  nævnede.  Derimod 
er  det  ikke  påfaldende,  at  en  træl,  Surtr,  nævnes  uden  videre. 

2)  Således  nævnes  Eyvinds  datter  £>orbjorg  3i  som  gift  med  t>ormo<5r  fra 
Laxårdal;  s.  548  nævnes  så  Porsteinn  bolstong  som  en  søsterson  af 
Åskell;  vi  må  altså  slutte,  at  han  er  en  son  af  Porbjorg  og  P>orm63r;  i 
kap.  23  nævnes  han  dog  ikke,  men  en  broder  af  ham  Eyjolfr  —  osv. 

gennemhumane  sindelag,  samt  hans  to  noget  forskellige  sonner, 
den  ædle  Torstein  og  den  kraftig-hævngærrige  Skuta.  Til  disse 
slutter  sig  Steingrimr  på  Kroppr,  en  kraftig  og  hæderlig  mand.  Som 
modsætning  til  disse  står  de  to  evige  fredforstyrrere  t>orbergr 
hoggvinkinne  og  Vémundr,  der  stadig  finder  på  nye  rænker,  nye 
kneb  og  som  aldrig  bryder  sig  om  sluttede  forlig  og  brave  mænds 
mægling.  Naturlig  og  dygtig  er  en  tyvekarakter  som  Hånefr  skild- 
ret osv.  Og  velkomne  er  de  historiske  oplysninger,  vi  får  fra  så 
afsides  liggende  egne  som  Myvatsbygden. 

Forf.  er  sikkert  en  gejstlig  mand.  Det  viser  den  milde  ånd, 
der  gennemtrænger  navnlig  skildringen  af  Åskell,  samt  dennes  ord 
kap.  7:  »Åskell  sagde,  at  han  kunde  se,  hvad  der  var  langt  bedre 
—  i  anledning  af  uåret  —  at  gore,  nemlig  at  hædre  skaberen  ved 
at  hjælpe  oldinge  og  give  penge  til  at  opføde  bornene«;  andre 
havde  rådet  til  at  dræbe  oldinge  og  udsætte  born.  Sådanne  udtryk 
karakteriserer  ikke  alene  den  talende,  men  også  selve  forfatteren  1). 
I  øvrigt  træder  forf.  ikke  frem  med  sine  egne  meninger. 


5.     De  østfjordske  sagaer.2) 

t'orsteins  saga  hvita.  Denne  lille  saga,  eller,  som 
den  i  reglen  kaldes,  påttr,  findes  udelukkende  i  papirshåndskrifter, 
f.  ex.  AM  156,  158  fol.,  496  4  °;  de  beror  alle  på  samme  grundhånd- 
skrift. 

Den  begynder  med  Torstein  d.  hvides  slægt,  denne  flygter 
efter  sin  faders  død  til  Island  efter  landnamstidens  afslutning,  så 
at  han  måtte  købe  sig  land  at  bo  på  i  Våpnafjorden.  Han  giftes 
med  HroSgeirr  d.  hvides  datter  og  erhværver  sig  senere  den  be- 
romte  gård,  Hof.  En  af  hans  sonner,  Torgils,  overtog  gården,  da 
faderen  blev  gammel.  Nu  nævnes  flere  personer  »til  sagaen«,  der- 
iblandt en  bonde  Torfin  med  familje;  en  af  hans  sonner  er  Tor- 
stein fagre;  denne,  der  var  længe  på  købmandsrejser,  trolover  sig 
med  en  bondedatter,  og  rejser  så  for  sidste  gang  til  Norge;  her 
bliver  han  syg,  og  spottes  af  sin  handelsfælle  Einarr,  der  er  en  slet 
karakter  (jfr.  I,  633).  Einarr  rejser  hjem  og  fortæller,  at  Torstein 
næppe  vil  blive  rask,  og  underkøber  så  nogle  mænd  til  at  mælde 


!)  Meissner  vil  dog  ikke  lade  dette  gælde  (s.  69—70),  men  her  må  jeg  fast- 
holde min  opfattelse. 

2)  De  er  alle  udgivne  samlet  af  dr.  /.  Jakobsen  under  titlen  AustfircHnga- 
sogur  1902—03;  denne  udg.  citeres  helt  igennem. 

hans  død;  derpå  frier  han  til  Torsteins  fæstemø  og  ægter  hende 
efter  nogen  modstand  (jfr.  forholdet  i  Bjarnars.).  Torstein  blev 
imidlertid  rask,  kom  hjem  og  dræbte  Einarr;  herefter  kom  det  til 
kamp  mellem  Torgils  på  Hof,  der  vilde  hævne  Einarr,  og  Torsteins 
to  brødre,  der  var  på  rejse  til  skibet,  disse  faldt  tilligemed  Torgils 
og  flere  andre,  men  Torstein  rejste  bort  og  kom  5  år  senere  til- 
bage; imidlertid  var  han  bleven  domt  fredløs.  Torgils  efterlod  sig 
sonnen  Helge  (Broddhelge).  Da  nu  Torstein  fagre  kom  hjem,  red 
han  straks  til  Hof  og  tilbød  nu  den  gamle  Torstein  d.  hvide  selv- 
domme, og  de  forligtes.  Torstein  blev  hans  forvalter  og  ægtede  sin 
gamle  fæstemø.  Da  Torstein  havde  været  på  Hof  i  8  år  og  Brodd- 
helge nu  var  bleven  16  år1),  rådede  Torstein  d.  hvide  ham  til  at 
rejse  bort  for  at  undgå  Broddhelges  vågnende  hævnlyst.  Han  bo- 
sætter sig  i  Norge.  Broddhelge  beskrives  og  hans  tilnavn  (Brodd-) 
forklares.  Alt  tyder  på,  at  han  vil  blive  en  stridbar  mand.  Torsteins 
død  fulgte  et  år  efter,  at  Torstein  fagre  rejste  bort.  Til  slutning 
nævnes  Geiter  i  Krossavik,  der  først  var  en  ven,  senere  en  fuld- 
kommen fjende  af  Broddhelge  »således  som  det  fortælles  i  Våpn- 
firSingasaga«. 

I  Ldn.  (s.  238 — 41)  findes  en  kort  meddelelse  om  det  vigtigste 
af  denne  sagas  indhold  og  så  at  sige  i  fuld  overensstemmelse  der- 
med; når  det  her  hedder,  at  Torstein  d.  hvide  oprindelig  købte  land 
af  Eyvindr  våpne  og  ikke  af  hans  broder  Steinbjorn  som  i  sagaen 
må  dette  være  det  rigtige,  og  ikke  sagaens  fremstilling2).  Når  der- 
imod Ldn.s  Åsvor  i  sagaen  kaldes  Olof,  beror  dette  på  vore  af- 
skrifters slethed;  i  nogle  hdskrr.  kaldes  hun  Åslaug,  og  dette  er  jo 
meget  nær  ved  Ldn.s  navn.  Det  samme  gælder  et  andet  kvinde- 
navn (Åslaug  ^  Ldn.s  Åsvor,  Olofs  moder)3).  Sagaen  synes  at 
være  historisk;  det  hele  fortælles  på  en  hojst  troværdig,  jævn  og 
sagamæssig  måde.  Optegneren  er  åbenbart  lokalkendt  (»dér  er  der 
nu  fårehuse«  s.  4),  og  der  er  ingen  tvivl  om,  at  fejlen  »vestfor« 
f.  »østfor«  (s.  4)  beror  på  de  slette  hdskrr. 4).  Hvor  gammel  sagaen 


!)  18  s.  17  må  være  en  fejl  (fejlskrift),  da  dette  ikke  stemmer  med  sagaens 
øvrige  angivelser. 

2)  Da  det  land,  der  købes,  ligger  på  sydsiden  af  Våpnafjorden. 

3)  Torstein  fagres  ene  broder  hedder  i  sagaen  Einarr,  i  Våpnf.s  og  Ldn. 
HeSMnn.  Dette  er  vistnok  atter  hdskr.sfejl.  Asvaldr  (Øxnabérisson)  siges 
at  have  været  Gonguhr61fsson,  ligesom  i  Laxdoela,  se  ovf.  s.  439. 

4)  Torsteins  rejse  s.  10  skal  indeholde  endel  unøjagtigheder,  men  den  be- 
skrives ganske  kort,  og  unøjagtighederne  beror  mulig  på  forvansket  tekst. 
Jfr.  Kålund  II,  189—90. 

er,  kan  ikke  bestemt  siges,  men  alt  taler  for,  at  den  tilhører  den 
gamle,  klassiske  tid  (ti  et  ord  som  kumpan  er  uden  al  betydning). 
Når  der  i  slutningen  henvises  til  sagaen  om  Vapnfirdingerne,  er 
dette  snarest  en  af  de  sædvanlige  tilfojelser  af  senere  afskrivere; 
det  er  klart,  at  hele  det  sidste  kap.  er  overarbejdet1);  stykket  om 
Broddhelge  er  tydelig  nok  hæntet  fra  begyndelsen  af  Våpnfirdingas., 
hvor  det  netop  hører  hjemme2)-  Sagaen  har  sluttet  med  Torstein 
d.  fagres  udenlandsrejse  og  den  korte  bemærkning  om  Torstein  d. 
hvides  sidste  dage  og  død  (s.  193-5). 

Hovedpersonerne  er  de  to  Torstein'er,  og  de  skildres  sanddru 
og  smukt;  navnlig  er  Torstein  d.  fagres  karakter  overmåde  til- 
talende. 

Våpnfirdingasaga.  Denne  saga  findes  så  at  sige  ude- 
lukkende i  papirshåndskrifter,  særlig  AM  513,  4°;  kun  ét  mem- 
branblad haves,  der  tildels  er  lidet  læseligt,  i  AM  162  fol.  Udgiven 
i  Austfirdingasogur. 

Hvad  indholdet  angår,  danner  den  en  fortsættelse  af  forstems 
saga  hins  hvita.  Den  begynder  med  at  omtale  Broddhelge  og  be- 
skrive ham,  efter  først  at  have  gjort  rede  for  hans  slægtforhold, 
—  dette  i  overensstemmelse  med  andre  kilder.  Dernæst  meddeles 
en  episode  fra  Broddhelges  ungdom,  hvorledes  han  opsøgte  og 
dræbte  en  tyv ;  denne  meddelelse  tjæner  til  at  forberede  hans  kom- 
mende storhed  og  står  for  så  vidt  i  organisk  sammenhæng  med  det 
følgende,  også  derved  at  den  døende  tyv  udtaler  en  spådom  om 
de  kommende  ætfejder.  Nu  nævnes  flere  personer,  særlig  folkene 
på  Krossavik  Lytingr  og  hans  born,  Geiter  og  Halla,  der  blev 
Broddhelges  hustru.  Deres  born  nævnes.  Herefter  følger  en  for- 
tælling om  Torleif  d.  kristne,  der  kom  hjem  fra  en  købmandsrejse 
og  med  ham  en  Nordmand,  der  tog  ophold  hos  Geiter.  Under  af- 
holdelsen af  lege  bliver  Nordmanden  dræbt,  og  sagaen  lader  ane, 
at  det  sker  på  Broddhelges  og  Geites  foranstaltning;  de  aftalte  at 
dele  hans  gods,  eftersom  der  ingen  arving  var.  Imidlertid  begav 
Torleif  d.  kristne  sig  til  Geiter,  hvor  Nordmandens  ejendele  bevar- 
edes og  borttog  dem  alle  og  bragte  dem  til  hans  arvinger  i  Norge. 
Herover  blev  Broddhelge  forbitret  og  væntede  med  længsel  på 
Torleifs  tilbagekomst.    Imidlertid  var  der  forefaldet  noget  mellem 


*)  Det  er  fra  bearbejderen,   at  fejlen  „Geitisson"  om  Ketill  brymr  stammer 
2)  Jfr.  Jakobsen:  Indledn.  s.  X— XI. 

de  to  svogre;  Geiter  beskyldte  Broddhelge  for  at  have  bemægtiget 
sig  en  ring,  der  havde  tilhørt  Nordmanden.  Broddhelge  derimod 
beskyldte  Geiter  for  at  være  i  besiddelse  af  et  pengeskrin,  der 
havde  tilhørt  samme  mand.  Sagen  er  egenlig  ikke  til  nogen  ære 
for  de  to,  og  den  lagde  grunden  til  den  kølighed,  der  snart  gik 
over  til  bittert  fjendskab  mellem  dem.  Også  andre  grunde  kom  til. 
Overfor  Torleif  kom  Broddhelge  til  kort  (jfr.  historien  om  Ketill  d. 
digre  i  Kristnis.).  Til  alt  uheld  blev  hans  hustru  Halla  syg  af  en 
uhelbredelig  sygdom,  og  hun  ønskede  en  mindelig  skilsmisse. 
Broddhelge  gav  straks  efter  og  fæstede  sig  øjeblikkelig  en  anden 
hustru,  hvorpå  den  syge  Halla  forlod  ham  og  gården,  uden  dog 
med  det  samme  at  få  sit  gods  med  sig.  En  proces  på  altinget  i 
anledning  heraf  tabtes.  Herefter  fortælles  der  så  videre  om  fejder 
og  kampe  mellem  de  to,  hvor  Geiter  i  reglen  kom  til  kort,  indtil 
det  endelig  lykkedes  ham  at  fælde  Broddhelge,  men  her  er  en 
lakune  i  sagaen,  der  dog  tildels  kan  udfyldes  ved  G.  Vigfussons 
læsning  af  membranbladet x).  Det  fremgår  heraf,  at  Bjarne,  Brodd- 
helges  son,  dræber  Geiter  flere  år  efter,  ophidset  dertil  af  sin  ste- 
moder på  en  lignende  måde  som  Hildigunn  ophidser  Flose  i  Njåla. 
Og  nu  fortsættes  slægtfejderne  mellem  Bjarne  og  Geiters  son 
Torkel.  De  ender  med  det  store  slag  i  Bodvarsdalen  (989),  hvor 
Torkel  blev  hårdt  såret,  men  senere  helbredet  på  Bjarnes  foran- 
staltning. Sagaen  slutter  på  en  ejendommelig  smuk  måde.  Hø- 
høsten gik  dårlig  hos  Torkel,  og  det  så  ud  til,  at  han  skulde  komme 
til  at  slagte  de  fleste  af  sine  får.  Da  indbød  Bjarne  Torkel  til  sig 
med  alt  sit,  og  de  forligtes  nu  tildels  på  opfordring  af  Torkels  brave 
hustru  Jorunn,  en  datter  af  Einarr  på  Tværå  ~)  Til  slutning  nævnes 
nogle  af  Torkels  efterkommere  som  biskop  Torlak  d.  hellige  (død 
1193)  og  hans  søster  RagnheiSr,  en  moder  til  biskop  Påll  (død 
1211). 

Sagaen  udgor  fra  først  til  sidst  et  velordnet  hele,  hvor  den  ene 
begivenhed  afføder  den  anden.  Skæbnen  står  bagved  og  kommer 
tilsyne  i  tyvens  spådom.  Her  føles  det  gennem  flere  slægtled, 
hvorledes  det  m.  h.  t.  Broddhelges  optræden  vises,  at  det  er  dennes 
begærlighed  i  forbindelse  med  overmod,  der  er  og  bliver  det  driv- 
hjul, der  sætter  det  hele  i  gang.  Det  er  denne  uædle  egenskab,  der 


J)  Ny  fjelagsrit  XXI  og  den  nye  udgave. 

3)  Jfr.  herom  også  Ljosvetn.s  k.  12.     Om  forholdet  til   Ljosvetningasaga  kan 
henvises  til  dr.  Jakobsens  bemærkninger  s.  XXVI — VII. 

bevirker  anslaget  mod  Nordmandens  liv,  der  er  ophavet  til  al 
ulykken.  Dette  er  et  særsyn  i  sagaerne;  det  minder  om  guldets 
betydning  i  Sigurdssagnet;  nogen  forbindelse  dermed  er  der  dog 
selvfølgelig  ikke.  Det  er  ikke  meningen  at  stille  Broddhelge  i  dår- 
ligt lys.  Sagaens  sympati  er  ligelig  fordelt  mellem  de  to  hoved- 
familjer.  Geiter  er  heller  ikke  nogen  særlig  fremragende  mand; 
han  taber  i  åben  kamp,  men  overgår  Broddhelge  i  kløgt.  Bjarne — 
Torkel  skildres  på  samme  upartiske  måde.  Navnlig  Bjarnes  kar- 
akter er  mærkelig;  han  er  ulig  sin  fader,  en  af  disse  indesluttede 
personer  —  han  kaldes  »fåmælt«  — ,  der  i  virkeligheden  er  ret- 
sindige, men  som  kan  lade  sig  ægge  til  en  kraftig  dåd,  skont  de 
indlader  sig  nødig  på  drab.  Torkels  karakter  træder  mindre  tyde- 
lig frem,  undt.  for  så  vidt  som  han  er  hævngærrig  og  betegnes 
som  en  retskyndig  mand  og  en  kraftig  kæmpe. 

Der  er  intet  at  udsætte  på  sagaens  komposition  og  person- 
skildring. Den  står  på  hojde  med  de  bedste  sagaer  m.  h.  t.  for- 
beredelse af  begivenhederne  og  deres  motivering1).  Stilen  er  fuld- 
kommen jævn  og  klar. 

Sagaens  fremstilling  beror  udelukkende  på  traditionen  (jfr.  s. 
32,  forskellige  beretninger  om  Nordmandens  drab),  og  det  er  klart, 
at  det  er  hjemstavnstraditioner,  der  meddeles2).  Sagaens  sted- 
kundskab er  uimodsigelig  nojagtigt,  og  de  fejl,  der  findes,  hidrører 
fra  den  dårlige  håndskriftlige  overlevering3).  Den  i  sagaen  frem- 
trædende tradition  er  i  alle  henseender  troværdig.  Den  stemmer 
godt  med  andre  kilder,  og  dens  tidsregning  er  ret  god 4).  I  Kristnis. 
kap.  11  (jfr.  Fornms.  II,  239,  Flat.  I,  444,  hvor  der  henvises  til  vor 
saga)  findes  forholdet  mellem  Digrketill  og  Torleif  d.  kristne  frem- 
stillet, men  denne  fremstilling  synes  ligefrem  at  være  et  uddrag  af 
sagaens  beretning.  Med  de  øvrige  østfjordske  sagaer  stemmer  den 
godt,  undt.  m.  h.  t.  et  par  navne,  der  findes  i  ^orsteins  saga;  men 
hdskrifterne  er  så  unge,  at  dette  bliver  uden  betydning.  Med  Ldn. 
stemmer  den  ganske  5),  men  indeholder  nogle  flere  navne  end  den. 
Et  vist  slægtskab  synes  at  være  tilstede  mellem  bægge  kilder,  men 
det  er  næppe  umiddelbart  på  nogen  af  siderne. 


*)  Kun  enkelte  gange  nævnes  uden  videre  personer,  men  de  er  lidet  vigtige. 

2)  Jfr.  s.  25:  „som  vi  kalder  Smjorvatshede". 

3)  En  fejl  er  det,  når  Tunga  i  Sunnudal  siges  (s.  41)  at  ligge  på  samme  side 
som  Hof:  det  rigtige  fås  blot  ved  at  ændre  peim  til  hinum. 

4)  Der  findes  dog  vistnok  her  nogle  fejl;  se  dr.  Jakobsen  s.  XXVII— VIII. 

5)  Kun  navnet  Åsbjorn  er  i  Ldn.  Arn-. 

Sagaens  alder  kan  nogenlunde  bestemmes,  ikke  just  derved, 
at  den  nævnes  i  slutningen  af  forstems  saga,  men  fordi  den  er 
benyttet  i  Kristnisaga;  altså  er  den  snarest  noget  ældre  end  o. 
1200;  dens  klassiske  form  og  stil  forbyder  også  at  gore  den  yngre. 
Når  bisperne  Torlak  og  Påll  omtales  i  dens  slutning,  strider  det 
i  og  for  sig  ikke  imod  dette  resultat,  men  denslags  genealogier  er 
ikke  til  at  stole  på ;  de  kan  så  let  være  senere  tilf ojede,  hvad  mange 
eksempler  viser. 

Nogle  udprægede  forf.interesser  lader  der  sig  ikke  klart  på- 
vise; tidligere  skikke  og  ret  omtales  et  par  gange  (s.  31,  38)  samt 
gældende  love  (s.  31,  41).  De  bemærkninger,  der  i  så  henseende 
findes,  synes  at  være  rigtige  og  tildels  stemmende  med  Grågås. 
At  optegneren  er  gejstlig,  fremgår  for  det  første  af  den  sympati, 
som  Torleif  d.  kristne  åbenbart  nyder,  dernæst  af  den  måde,  hvor- 
på begravelsen  af  de  faldne  omtales  (s.  44:  »mindst  tilfreds  med, 
at  de  ikke  nåde  at  begrave  deres  venner  og  kære  frænder«) 1). 

Endelig  skal  det  bemærkes  m.  h.  t.  bægge  disse  sagaer,  at  de 
synes  at  vidne  om  et  vist  fællesskab  i  stil,  —  ikke  just  dog  om  en 
fællesforfatter  —  idet  de  har  en  forkærlighed  for  anbringelsen  af 
ordsprog;  af  sådanne  findes  en  hel  del  i  dem  bægge. 

Droplaugarsona  saga.  Sagaen  findes  i  AM  132  fol. ; 
desuden  haves  et  mbrblad  fra  15.  årh.  i  AM  162  fol.;  dette  er,  for 
så  vidt  som  det  er  muligt  at  læse  det,  udgivet  af  Kr.  Kålund  i 
Arkiv  f.  nord.  fil.  III.  Forholdet  mellem  disse  to  hdskrr.  er  her  vist- 
nok rigtig  bestemt.  Der  er  kun  tale  om  én  saga;  162  synes  enkelte 
steder  at  have  det  oprindelige;  dens  stil  tyder  på  et  ældre  stand- 
punkt end  132s.  På  den  anden  side  er  teksten  her  ojensynlig  noget 
udvidet.  Udgave  i  AustfirSingasogur. 

Først  gores  der  kort  rede  for  hovedpersonerne,  Dropløgs- 
sonnernes  forfædre  to  slægtled  igennem,  først  landnamsmanden 
Ketill  prymr  og  hans  broder  Atle  grød.  Der  dvæles  særlig  ved, 
hvorledes  Ketill  i  udlandet  løskøbte  en  fangen  jarledatter,  ArneiSr, 
hvilken  han  ægtede.  Deres  son  var  Fidrande,  der  døde  ung,  men 
efterlod  sig  to  sonner,  Ketill  og  Torvald,  der  delte  arven.  Torvald 
blev  gift  med  bondedatteren  Dropløg  og  havde  med  hende  to  son- 
ner, sagaens  hovedpersoner,  Helge  og  Grimr,  der  beskrives.    En 


!)  Meissners  bemærkning  herom  (s.  72)  synes  mig  ikke  rammende. 

mængde  andre  personer  indføres  på  sædvanlig  vis;  særlig  Spak- 
berse,  hvis  datter  blev  Israndes  hustru,  og  en  anden  Berse,  samt 
den  3.  hovedperson,  hovdingen  Helge  Åsbjornsson  (k.  1 — 3).  Helge 
var  først  gift  med  en  Dropløg,  der  druknede,  senere  med  Tordis 
todda,  en  datter  af  Broddhelge.  Den  første  egenlige  begivenhed,  der 
fortælles,  er  at  en  arbejder,  Torgrim  tordyfel,  udspredte  det  rygte, 
at  Dropløg,  Torvaids  hustru,  ikke  havde  været  sin  mand  tro;  dette 
var  et  slags  nid  (illmæli);  hendes  unge  sonner,  henholdsvis  13  og 
12  år  gamle,  dræbte  Torgrim,  og  dette  har  hele  sagaens  øvrige 
indhold  til  følge.  Først  fører  det  til  det  dødelige  had  mellem  Drop- 
løgsonnerne  og  Helge  Åsbjornsson,  hvis  frigivne  den  dræbte  var. 
Ganske  vist  kom  der  forlig  istand  og  bod  blev  given,  men  Helge 
Dropl.s  var  ikke  tilfreds  dermed.  Han  lærte  nu  lovkyndighed  hos 
Torkel  Geitisson,  og  finder  lejlighed  til  at  yppe  strid  med  Helge 
Åsbjornsson,  så  at  denne  endog  mister  endel  af  sit  godord  (k.  3 
— 6).  Endelig  forefaldt  en  begivenhed,  der  skulde  blive  skæbne- 
svanger. Dropløg  havde  giftet  sig  igen,  men  hendes  mand  blev 
dræbt  af  Helge  og  Grimr,  vistnok  ikke  uden  hendes  medvirkning, 
hvorpå  hun  forlod  landet.  Drabsagen  overtoges  af  Helge  Åsbj.,  og 
Helge  Dropl.  domtes  til  3  års  fredløshed,  men  han  rejste  ikke  uden- 
lands og  lod  som  der  intet  var  sket.  Det  kom  da  endelig  til  en  af- 
gorende  kamp,  hvor  Helge  Dropl.  faldt  og  Grimr  blev  hårdt  såret. 
Alt  dette  skildres  meget  nojagtig  (k.  7 — 10).  Efter  at  Grimr  var 
bleven  helbredet,  tænkte  han  kun  på  én  ting,  hævn;  han  sørgede 
dybt  over  sin  broders  død.  Det  varede  da  ikke  længe,  inden  han  fik 
lejlighed  til  at  tage  Helge  Åsbj.  af  dage  på  en  måde,  der  minder  om, 
hvorledes  Gisle  Sursson  dræbte  Torgrim  (k.  11 — 13).  Grimr 
domtes  nu  fredløs  og  rejste  til  Norge.  Her  kæmpede  han,  for  at 
frelse  en  bondes  datter,  med  vikingen  Gauss  og  fældede  ham;  selv 
fik  han  sådanne  sår,  at  han  døde  deraf  (1006,  k.  14 — 15).  Hans 
hustru,  der  var  rejst  udenlands  med  ham,  drog  tilbage  til  Island; 
hendes  og  Grims  sonnesonneson,  Torvald,  var  det,  »der  fortalte 
denne  saga«  (se  ovf.  s.  214). 

Dette  indhold  er  godt  og  logisk  ordnet.  Indledningen  er  kort- 
fattet, personalhistorisk  vejledende,  men  der  er  intet  deri,  som  på 
nogen  måde  kan  vække  en  formodning  om,  at  den  skulde  være  en 
forkortelse  af  en  længere  saga,  der  engang  skulde  have  eksisteret, 
og  endnu  mindre  gor  fortsættelsen  det.  Der  har  ganske  sikkert 
aldrig  eksisteret  nogen  anden  saga  om  Dropløgsonnerne  end  den, 

vi  har1).  Som  saga  er  den  fuldstændig  afrundet.  Forbavsende  er 
den  mængde  personer,  der  nævnes  og  benyttes  i  en  ikke  storre 
saga,  men  alle  grupperer  de  sig  om  de  to  egenlige  modstandere, 
Helgerne,  og  alle  tjæner  de,  hver  på  sin  måde,  til  at  sætte  begiv- 
enhederne i  gang z).  Disse  afføder  ikke  altid  hinanden  på  den  mest 
direkte  måde,  men  de  alle  nærer  og  forøger  forbitrelsen  mellem 
Helgerne,  lige  til  den  sidste  blodige  kamp  imellem  dem.  Sagaen 
minder  endel  om  Reykdælasaga. 

Sagaens  kilder  er  to  slags,  traditionen  (antydet  s.  163)  og  så 
endel  vers,  et  af  Helge  Åsbjornsson  og  5  af  Grimr,  der  alle  bestemt 
er  ægte  (I,  519 — 20) ;  de  egnede  sig  godt  til  at  danne  et  slags  kærne 
for  historien.  Hvorvidt  denne  overlevering  er  korrekt  og  begiven- 
hederne rigtig  fortalte,  er  vanskeligt  at  kontrollere.  Men  hoved- 
personerne er  alle  andensteds  fra  velkendte,  og  der  er  intet,  der 
strider  imod  tidsregningens  sandsynlighed;  hvad  der  meddeles,  be- 
sidder en  indre  troværdighed  i  og  for  sig,  der  næppe  kan  angribes. 
Hvad  der  i  sagaens  slutning  fortælles  om  heksen  Gefjon  i  Norge  er 
ikke  alene  ganske  underordnet,  men  stammer  fra  en  gammel  folke- 
tro, der  intet  har  med  sagaens  pålidelighed  i  historisk  henseende 
at  gore. 

Hvad  forholdet  til  Ldn.  angår,  er  hovedslægtregistrene  over- 
ensstemmende. I  Ldn.  fortælles  også  om  Ketils  besøg  hos  Vépormr 
i  Jæmtland,  hvor  han  ægtede  ArneiSr.  Der  er  et  par  mindre  be- 
tydende afvigelser,  som  at  hendes  moder,  sagaens  Sigrid,  her  kaldes 
Olof,  samt  at  det  i  Ldn.  er  Véporms  son  Holmfast  og  hans  søster- 
son  Grimr,  der  har  hærtaget  hende  og  moderen,  medens  det  i 
sagaen  er  Véporms  3  brødre,  der  har  gjort  det.  Véporm  selv  siges 
at  have  været  en  son  af  Vémundr  d.  gamle,  i  sagaen  derimod  en 
son  af  Rognvald,  son  af  Ketill  raumr.  Hvad  der  her  er  rigtigst,  er 
usikkert.  Men  det  er  vel  at  mærke  meget  gamle  slægtregistre  og 
ikke-islandsk-norske  begivenheder,  der  her  er  tale  om3).    Der  er 


*)  Den  „længere  saga",  der  er  udgiven  af  dr.  Kålund,  1883,  er,  som  ud- 
giveren i  sin  fortale  grundig  har  påvist,  intet  oldtidsskrift,  men  et  produkt 
fra  det  16.  årh.,  der  intet  har  med  oldtidslitteraturen  at  gore. 

2)  Der  er  i  sagaen  intet  overflødigt;  kap.  9  begynder  med  en  bemærkning 
om  Flose  P>6r5arson,  der  kunde  synes  æmnet  uvedkommende;  men  den 
tjæner  til  at  forklare,  hvorfor  Torkel  Geitisson  er  fraværende  (s.  169). 

3)  Heller  ikke  har  det  noget  at  sige,  når  en  Grimr  (s.  143)  siges  at  have  bot 
hele  sin  tid  på  Burfell,  medens  han  ifl.  Ldn.  først  bode  4  år  et  andet  sted 
(s.  315). 

ingen  direkte  forbindelse  mellem  sagaen  og  Ldn.  og  dog  stemmer 
de  i  alt  væsenligt.  Blandt  sagaens  personer  er  Hallsteinn  d. 
breddolske;  hans  3  sonner  nævnes  (s.  145):  Tord,  Torkel,  Eindride; 
s.  149  nævnes  de  Torodd,  Torkel  og  Einarr;  s.  156  ligesom  det 
første  sted;  her  har  man  en  håndgribelig  afskriverfejl  på  et  af 
stederne1)-  Derimod  er  der  en  i  sagaen  oprindelig  urigtig  sammen- 
blanding af  to  forskellige  Berser  og  deres  familjer 2)-  Ligeledes  er 
det  urigtigt,  når  Hrafnkell  t'orisson  kaldes  Helge  Åsbjornssons 
broderson  for  fætter  (s.  145,  171),  men  her  foreligger  der  vistnok 
atter  en  afskriverfejl,  ti  på  sidste  sted  kaldes  han  i  tillægget  i  den 
længere  Dropl.s.saga  blot  »frænde«,  og  dette  tillæg  er  taget  fra  et 
godt,  gammelt  hdskr.  af  vor  saga. 

Som  vænteligt  var,  findes  ingen  umotiveret  optræden  af  per- 
soner. Derimod  findes  pludselig  tilnavne,  der  ikke  tidligere  er  an- 
vendte 3).  En  enkelt  gang  har  fortælleren  glemt  at  forklare  eller 
gore  sin  fremstilling  fuld  klar.  Det  er  Helges  ulovlige  udnævnelse 
af  Ån  trud  (gogler)  til  dommer  (s.  150),  men  vi  må  slutte,  at  Ån 
har  savnet  de  nødvendige  betingelser  derfor,  uagtet  disse  var  få 
og  ubetydelige  (jfr.  Grågås  III,  597),  og  Ån  kaldes  dog  bonde  4). 

At  det  er  bygdetraditioner,  der  foreligger  i  sagaen,  er  klart 
deraf,  at  optegneren  afgjort  er  fra  sagaens  egen  egn,  som  han  til 
punkt  og  prikke  kender  og  nojagtig  beskriver  (f.  ex.  s.  160).  Han 
ved,  at  den  og  den  skåle  endnu  i  hans  tid  står  (s.  156),  og  han  ved, 
hvilke  forandringer  der  er  sket  (s.  143)  osv.  Det  er  således  sikkert, 
at  forskellige  fejl  ikke  stammer  fra  ham,  men  fra  afskrivere  5). 
Særlige  forf. -interesser  er  ikke  fremtrædende;  det  skulde  da  netop 
være  interesse  for  lokaliteter.  Vi  får  lejlighedsvis  oplysninger  om 
gamle  skikke,  som  den  at  bringe  barselkoner  mad  —  hvad  der  i  det 


!)  S.  173  og  174  kaldes  en  og  samme  kvinde  snart  Sigrid,  snart  Fri3ger5r 
—  atter  afskriverfejl. 

2)  Side  145  nævnes  Berse  Ossurson  og  hans  son  Holmsteinn;   s.  150  siger 
denne,  at  Helge  Åsbj.  har  været  gift  med   hans   søster;   hermed   menes 

.  Dropløg,  hvis  tragiske  endeligt  meddeles  s.  146,  men  her  kaldes  hun 
Spakberses  datter;  s.  144  er  denne  nævnet  som  fader  til  Håvarr,  hvis 
son  er  Berse. 

3)  S.  161  (P6r5r  skarfr),  s.  162  (t>orkell  svartaskåld,  Helge  magre). 

4)  Uagtet  der  her  ikke   er  tale   om   en   altingsdomstol,   må  forholdet  have 
været  det  samme  for  bygdetingsdomstolene. 

r>)  S.   146    o/an  f.   upp.   sst.   Oeirdalså  f.   Geit-,   s.  149  Forsdals  f.  Fljots-, 
s.  159  lit  f.  upp,  (s.  164)  f.  litan,  s.  166  vestan  f.  austan. 

Finnur  Jénsson.     II  33 

mindste  nogle  steder  har  været  skik  på  Island  lige  til  vore  dage  *)• 
At  optegneren  er  en  gejstlig  mand,  synes  at  måtte  sluttes  af  den 
bemærkning,  at  der  blev  hæntet  en  præst  til  den  døende  Grimr  (s. 
175),  jfr.  opfattelsen  af  dåbsforholdet  mellem  Helge  og  Ossurr  (s. 
163). 

At  sagaen  er  forfattet  endnu  i  det  12.  årh.,  er  ingen  tvivl  under- 
kastet; det  er  den  bekendte  slutningsbemærkning,  som  taler  om  en 
hjemmelsmand  fra  årh.s  begyndelse,  der  her  hæver  enhver  usik- 
kerhed. Hermed  stemmer  sagaens  i  det  hele  gode  fremstilling  og 
hele  klassiske  form  og  indretning. 

M.  h.  t.  sine  personskildringer  er  sagaen  heldig.  Alle  hoved- 
personerne, navnlig  Dropløg  og  hendes  sonner,  samt  Helge  Åsbjorn- 
son  er  godt  og  klart  skildrede,  hver  med  sine  udprægede  egen- 
skaber. Om  Dropløg  har  været  sin  mand  utro,  lader  sagaen  stå 
hen,  men  synes  dog  at  hælde  til  den  mening,  at  hun  ikke  var  det. 
Derimod  er  der  næppe  tvivl  om,  at  det  egenlig  er  hende  selv,  der 
volder  sin  anden  mands  død.  Helge  Dropl.s  er  den  overmodige 
lovkyndige,  der  spiller  hojt  spil;  tilsidst  må  han  sande,  at  hovmod 
står  for  fald;  egenlig  sympatetisk  er  han  ikke;  det  skulde  da 
snarest  være  i  sit  forhold  til  den  smukke  Tove  hlidarsol;  scenen 
mellem  dem  (s.  157)  er  smukt  skildret.  Derimod  er  broderen  Grimr 
en  særdeles  sympatetisk  skikkelse,  I  modsætning  til  Helge  gifter 
han  sig  og  bor  som  dygtig  bonde  på  sin  gård.  Men  han  elsker  sin 
broder  med  rørende  trofasthed,  og  han  har  ingen  ro  i  sin  sjæl  for 
han  er  hævnet.  Hans  skæbne  og  død  er  langt  mere  gribende  og  har 
et  ganske  andet  tragisk  skær  end  broderens;  han  var  utvivlsomt  et 
langt  bedre  menneske  end  Helge.  Denne  modsætning  mellem  brød- 
rene er  også  tildels  fremhævet  i  beskrivelsen  af  dem  (s.  145).  Helge 
Åsbjornsson  minder  noget  om  Gudmund  den  mægtige.  Han  er 
i  grunden  en  fredsommelig  mand,  men  efter  mange  gange  at  være 
bleven  tirret,  gor  han  endelig  med  kraft  ende  på  ufreden  og  skaffer 
bygden  ro.  Han  er  nok  så  tiltalende  som  hans  navne. 

Sagaen  omspænder  i  virkeligheden  —  når  bortses  fra  dens 
allerførste  del,  indledningen  —  kun  nogle  få  år,  nemlig  o.  970 — 
1006;  tidsregningen  er  ret  god  og  uden  anstød.  Sagaen  slutter  med 
den  bemærkning,  at  Helge  Dropløgsson  døde  året  efter  at  Tang- 
brand kom  til  Island,  o;  998,  og  dette  er  utvivlsom  rigtigt.   S.  173 


*)  Jfr.  bemærkningen  om  templet  s.  148,  om  gangbar  øre  s.  154:  interessant 
er  den  gamle  forbandelsesforme!  s.  160:  fari  pér  i  svd  gramendr  allir. 

hentydes  der  til  Gunnarr  østmand  o:  iMSrandabane,  der  kendes  fra 
t'åttr'en  om  ham  og  Laxdæla.  Hvis  hentydningen  er  kronologisk 
rigtig,  må  det  i  de  sidstnævnte  værker  være  uhistorisk,  når 
Gunnars  ophold  hos  Gudrun  sættes  i  forbindelse  med  hendes  gifter- 
mål med  Torkel  Eyjolfsson. 

Hrafnkels  saga  freysgoda.  Denne  saga  findes  så 
at  sige  kun  i  papirsafskrifter,  særlig  AM  156,  158  fol;  kun  et 
skindblad,  AM  162  a  fol.,  haves,  der  har  tilhørt  originalmembranen. 
Teksten  kan  siges  at  være  god  i  det  hele,  men  der  er  naturligvis 
nogle  afskriverfejl  som  sædvanlig.  Udgave  i  Austfirdingasogur. 

Sagaen  begynder  med  den  sædvanlige  redegørelse  for  hoved- 
personens fader,  der  er  en  af  landnamsmændene1).  Han  hedder 
HallfreSr  og  har  sonnen  Hrafnkell.  Denne  nedsætter  sig  i  en  hidtil 
ubebot  dal,  som  tager  navn  efter  ham.  Så  nævnes  flere  af  sagaens 
vigtigste  personer,  særlig  en  Bjarne  og  hans  sonner  Såmr  og 
Eyvindr  (der  bliver  købmand),  samt  Bjarnes  broder  Torbjorn,  der 
har  mange  born,  deriblandt  sonnen  Einarr.  Denne  redegorelse  af- 
brydes på  en  ejendommelig  måde,  idet  der  ind  i  mellem  omtalen  af 
brødrene  anbringes  en  beskrivelse  af  hesten  Freyfakse,  der  tilhørte 
Hrafnkell  og  som  var  viet  til  guden  Frey.  Hrafnkell  havde  aflagt 
det  løfte,  at  enhver,  som  red  den  hest,  skulde  bøde  med  døden.  Med 
et  rigtigt  blik  for,  hvad  der  er  hovedsagen,  er  dette  ordnet  således. 
Det  er  netop  hesten,  som  volder  alle  ulykkerne,  og  uden  hvilken 
Hrafnkell  aldrig  havde  fået  en  saga.  Den  derpå  nævnede  Einarr 
t'orbjarnarson  bliver  taget  som  tyende  af  Hrafnkell,  og  han  opfører 
sig  til  sin  husbonds  fulde  tilfredshed.  Men  engang  traf  det  sig  så, 
at  han  manglede  en  del  af  fårene.  Han  vil  derfor  foretage  en 
grundig  eftersøgning  mellem  bjærgene;  da  han  nu  skal  til  at  skaffe 
sig  en  hest,  løb  de  alle  for  ham;  kun  Freyfakse  stod  stille,  som 
var  den  fastnaglet  til  jorden.  Og  vi  aner,  hvad  der  vil  ske.  Natur- 
ligvis tager  Einarr  hesten  og  bruger  den  hele  dagen;  han  mener, 
at  Hrafnkell  aldrig  får  noget  at  vide  derom.  Da  han  så  slap  hesten 
løs,  er  det,  som  om  den  fik  en  pludselig  indskydelse,  farer  afsted 
hjem  til  gården  og  vrinsker  alt  hvad  den  kan.  Hrafnkell  opdager 
således,  hvad  der  var  sket;  det  bedrøver  ham,  men  sin  ed  tro  er 


*)  Når  begyndelsen  lyder:  „Det  var  i  Harald  hårfagres  dage"  med  hele 
Haralds  slægtregister  til  Olaf  trételgja,  er  denne  begyndelse  sikkert 
sekundær. 

33* 

han  nødt  til  at  slå  Einarr  ihjæl.  Det  er  klart,  at  det  hele  er  skæbnens 
tilskikkelse,  det  er  en  hojere  magt,  vi  kan  sige,  et  hojere  tyranni, 
der  mager  det  således.  Hrafnkell  tilbyder  Einars  fader  en  anselig 
sonnebod,  men  han  vil  ikke  modtage  den.  Han  vil  kun  andres  vold- 
gift, men  den  vil  Hrafnkell  ikke  underkaste  sig.  Torbjorn  tyr  nu  til 
sin  broderson,  den  retskyndige  Såmr;  sagen  kom  for  altinget,  og 
med  et  par  vestlandske  hovdingers  hjælp  vinder  Såmr  sagen  og 
Hrafnkell  dommes  fredløs.  Såmr  udfører  straks  eksekutionsdom- 
men.  Hrafnkell  jages  efter  at  være  bleven  mishandlet  bort  fra  sin 
gård,  blottet  for  alt,  og  kommer  i  etslags  fornedrelsestilstand.  Han 
bosætter  sig  i  naboherredet,  og  det  lykkes  ham  ved  sin  dygtighed 
at  blive  en  anset  hovding  igen.  Hans  sindelag  er  nu  i  det  hele  blevet 
ændret  og  mildnet  ved  modgangen,  og  han  skaffer  sig  mange  ven- 
ner. Han  lader,  som  han  helt  har  glemt  den  gamle  sag.  Men  han 
tænkte  kun  så  meget  dybere  på  den  i  sit  stille  sind  og  væntede  kun 
på  lejlighed  til  at  skaffe  sig  oprejsning.  Han  får  da  først  lejlighed 
til  at  overfalde  Sams  uskyldige  broder  og  dræbe  denne,  hvorpå 
han  angriber  Såmr  og  tvinger  ham  på  hårde  vilkår  til  at  forlade  sin 
gård  (Hrafnkels  egen  gamle  gård).  Såmr  søger  nu  forgæves  hjælp 
hos  de  samme  Vestlændere,  men  de  vil  ikke  hjælpe  ham,  da  han  i 
sin  tid  ikke  har  fulgt  deres  råd,  men  ladet  Hrafnkell  beholde  livet. 
Såmr  får  aldrig  nogen  oprejsning.  Hrafnkell  lever  på  sin  gård  til 
sin  dødsdag,  æret  og  agtet  af  alle.  Hans  sonneson  var  Helge 
Åsbjornsson,  en  af  hovedpersonerne  i  Dropl.s.saga. 

Med  h.  t.  sin  komposition  er  sagaen  et  mesterstykke,  en  ren 
perle  blandt  slægtsagaerne.  Den  udgor  et  pragmatisk  hele  fra  først 
til  sidst,  ligesom  på  en  made  Gunnlaugssaga;  det  hele  foregår  i 
løbet  af  nogle  få  år  ved  midten  af  det  10.  årh.  Der  er  én  tråd,  der 
går  gennem  sagaen.  Det  er  skæbnen  eller  guderne  (Freyr),  der 
med  hesten  som  middel  volder  alle  begivenhederne.  Fremstillingen 
er  lykkedes  fortrinlig,  og  hvad  der  skulde  fremhæves,  det  frem- 
hæves til  rette  tid  og  på  rette  sted.  I  stilistisk  henseende  er  sagaen 
også  meget  god,  skont  stilen  næppe  er  på  hojde  med  kompositionen. 
Den  er  karakteristisk  ved  de  mange  og  lange  samtaler,  tildels  af 
ræsonnerende  art  (jfr.  HeiSarvigasaga)  og  tyder  på,  at  vi  her  har 
med  en  virkelig  forfatter  at  gore.  Hrafnkell  siger  bl.  a.  (s.  103) :  »vi 
vil  nu  fortryde  dette,  at  vi  har  sagt  for  meget  (en  hentydning  til 
eden) ;  sjældnere  vilde  vi  komme  til  at  angre,  hvis  vi  havde  ud- 
trykt os  mindre  stærkt«.  Sligt  er  ikke  Hrafnkels,  men  en  forfatters 
ord.  Lige  sådan  er  tjænestekvindens  tale  (s.  128 — 29)  noget  unatur- 

lig  i  hendes  mund,  og  det  er  atter  en  forfatter,  der  her  fører  ordet 
gennem  et  slags  talerør.  Der  findes  mange  ordsprog  også  i  denne 
saga.  Skont  den  historiske  fremstilling  er  simpel,  forekommer  dog 
ejendommelige  eller  billedlige  ord  og  udtryk,  man  ellers  sjælden 
støder  på,  som  når  det  (s.  132)  efter  drabet  på  Eyvindr  hedder: 
»arbejdet  var  trolig  (pålidelig)  udført«  (o:  de  var  alle  døde).  At 
stilen  tilhører  den  klassiske  tid,  må  betragtes  som  sikkert,  og  at 
kompositionen  forbyder  at  sætte  sagaen  til  en  senere  tid  end  o.  1200, 
er  en  afgjort  sag;  den  kan  godt  være  ældre. 

Personskildringen  står  på  hojde  med  kompositionen.  Hrafn- 
kell  træder  frem  som  en  altbeherskende  forgrundsfigur.  Han  er 
den  ivrige  Freysdyrker  —  hvilket  fører  ham  til  at  aflægge  den 
skæbnesvangre  ed.  Han  er  først  overmodig,  og  dog  viser  han 
overfor  Torbjorn,  Einars  fader,  hojsindethed  i  sine  tilbud  og  følelse 
af  begået  uretfærdighed ;  det  gor  en  ondt  for  Torbjorn,  at  han  ikke 
vil  modtage  disse  tilbud.  På  altinget  er  Hrafnkell  sorgløs  og  over- 
rumples, ligesom  han  også  straks  efter  overrumples  hjemme 
på  sin  gård.  Ved  modgangen  ændres  hans  karakter,  han 
bliver  fredeligsindet  og,  fremfor  alt,  rationalistisk.  »Jeg 
tror  det  er  tant  at  tro  på  guder«  ytrer  han,  og  han  blotede 
aldrig  mere.  At  han  hævnede  sig  på  Såmr,  er  ganske  i  sin  orden. 
Såmr  beskrives  som  lovkyndig  og  meget  voldsom  af  karakter,  og 
hans  optræden  svarer  fuldstændig  hertil.  En  tredje  karakter  er 
hans  farbroder  Torbjorn;  denne  er  smålig  og  ondskabsfuld,  dertil 
lidet  begavet  og  kortsynet  og,  når  alt  synes  at  gå  ham  imod,  en  ren 
uselryg  (han  græder  på  altinget  s.  109).  Hans  son  Einarr  er  deri- 
mod sympatetisk,  tro  og  ligefrem;  vi  tilgiver  ham  gærne  benyt- 
telsen af  Freyfakse  og  beklager  hans  skæbne.  Et  særdeles  anskue- 
ligt billede  får  vi  også  af  de  to  Vestlændere,  t'jostarssonnerne,  der 
støttede  Såmr. 

Sagaen  og  Ldn.  er  ganske  uafhængige  af  hinanden.  Hrafnkels 
fader  hedder  i  Ldn.  Hrafn,  ikke  HallfreSr;  hvad  sagaen  beretter 
om  fjældskredet  i  forbindelse  med  denne,  fortæller  Ldn.  om  Hrafn- 
kell selv  l).  Det  er  blevet  udtalt  bl.  a.  i  fortalen  til  den  1.  udgave  af 
sagaen  og  af  G.  Vigfiisson,  at  det  snarest  er  sagaen,  der  her  har 
ret,  og  til  støtte  herfor  har  man  udpeget  stednavne  med  Hallfreds- 
og  ikke  med  Hrafns-navnet.  Desuden  er  sagaen  åbenbart  noje 
lokalkendt  i  de  pågældende  egne;  den  ligefrem  svælger  i  beskriv- 


i)  Når  sagaen  taler  om   en  ged  og  en  buk,  der  begravedes  under  skredet, 
nævner  Ldn.  en  so  og  en  tyr.     Stednavnene  taler  for  det  første. 

eiser  af  bygden,  bjærge,  rejseruter  osv.1),  ikke  alene  indenfor  her- 
redet, men  også  af  ruten  mellem  det  og  altingspladsen  ad  to  veje. 
Forf.  er  vidtberejst,  og  hans  skildringer  er  tilforladelige  og  over- 
ensstemmende med  de  virkelige  forhold.  Ldn.  indeholder  der- 
imod et  stednavn,  SteinrøSarstaftir,  der  er  og  har  været  ganske 
ukendt  (fejl  for  Hallfrødar-?).  I  det  unge  æventyr,  Brandkrossa- 
pattr,  findes  rigtignok  det  samme  navn,  men  det  er  fordi  Ldn.  her 
er  benyttet. 

Af  påviselige  unøjagtigheder  findes  kun  meget  få.  Sagaen 
lader  ?orm65r  L'jostarsson  på  Alftanæs  være  gift  med  Herdis 
l^orolfsdatter  (Egils  stedatter)  fra  Borg  (s.  110);  dette  kendes  ikke 
andenstedsfra;  i  Egilss.  er  hun  kun  gift  med  Grimr  på  Mosfell.  Er 
det  rigtigt,  må  PormoSr  have  været  Pordis'  første  mand,  hvilket 
efter  tiden  godt  kan  have  været  tilfældet.  At  det  ikke  omtales  i 
Egilss.,  må  da  bero  på,  at  dette  giftermål  var  uden  al  betydning  for 
sagaen  som  sådan.  Rimelig  foreligger  der  dog  en  fejl  i  Hrafnkelss., 
eftersom  Ldn.  heller  intet  ved  om  giftermålet;  her  er  nemlig  l'or- 
modr  gift  med  ?uri3r  l'orleifsdatter  (s.  48). 

Sagaen  viser  interesser  for  lovkyndighed  og  processer,  og  inde- 
holder adskilligt  af  vigtighed  i  så  henseende2),  for  ikke  at  tale  om 
de  geografiske  kundskaber. 

At  sagaen  er  ført  i  pennen  af  en  gejstlig,  er  vistnok  utvivlsomt. 
Han  har  historisk  interesse  for  den  gamle  gudedyrkelse,  men  det 
er  klart,  at  han  føler  en  vis  indre  tilfredsstillelse  ved  at  beskrive, 
hvorledes  de  gamle  guder  bliver  behandlede  (s.  125;  hvor  gude- 
billederne plyndres  og  templet  brændes) ;  ligeledes  når  han  fortæller 
om  omslaget  hos  Hrafnkell 3)-  Og  dog  er  der  ikke  tale  om  nogen 
stødende  udgydelse  af  subjektiv  art,  som  man  vistnok  ikke  vilde 
have  undgået  at  læse  hos  en  fremmed  latinsk  forfatter. 

Helt  fri  for  afskriver-  og  bearbejderændringer  er  sagaen  ikke; 
således  er  forklaringen  af  ordet  vdpnatak  en  senere  tilfojelse.  Den 
udførlige  beskrivelse  af  Fljotsdalsherad  (s.  97),  og  endel  andre 
sætninger  er  noget  mistænkelig.  Men  i  det  hele  og  store  må  sagaen 
vistnok  siges  at  være  bevaret  i  sin  oprindelige  form. 


!)  Sagnet  ved  (s.  103)  at  Einars  gravhoj  (Einarsverdå)  bruges  som  mid- 
aftensmærke  for  sæteren. 

2)  S.  116—17  (domstolen),  sst.  udtrykket  miskvidalaust,  s.  118  (våpnatak; 
forklaringen  af  ordet  er  ojensynlig  en  interpolationl  s.  121  (konfiskations- 
dommen,  stemmer  med  Grågås). 

3)  Meissner  bestrider  (s.  71—  72),  at  dette  kan  vise  forfatterens  gejstlige  stand. 

Njar3vikingasaga,  hvortil  der  henvises  i  Laxdæla,  er 
en  tabt  saga.  Det  kan  ikke  være  Gunnars  påttr  1>i3randabana,  der 
dermed  menes,  heller  ikke  Våpnfirdingasaga. 

6.  Niålssaga  (Njåla,  Brennunjålssaga).  Af  denne  saga  findes 
flere  membraner  og  membranbrudstykker.  De  vigtigste  er  AM  468, 
4°,  der  danner  det  egenlige  grundlag  for  udgaverne,  fra  o.  1300; 
132  fol.,  133  fol.  (o.  1300),  2868,  4°  i  den  gamle  kgl.  saml.,  2870,  4° 
sst.  Alle  brudstykkerne  er  fra  tiden  o.  1300  og  den  følgende  tid. 
Kun  ét,  C(5,  er  fra  tiden  for  1300,  og  næppe  yngre  end  fra  o.  1280. 
Uagtet  der  er  så  mange  hdskrr.  og  brudstykker,  er  der  dog  kun  tale 
om  én  eneste  bearbejdelse;  nogen  forskel  m.  h.  t.  tilstedeværelsen 
eller  manglen  af  hele  afsnit  er  der  ikke.  Men  der  er  mange  stilist- 
iske afvigelser  og  enkelte  realitetsforskelligheder  tilstede.  Hdskrr. 
i  det  kongelige  bibliothek  (G  og  I,  dets  ældste  del)  synes  ofte  at 
frembyde  ældre  og  rigtigere  tekst  end  de  andre.  Vigtigst  er  det 
imidlertid,  at  der  som  sagt  foreligger  kun  én  bearbejdelse  i  det  hele, 
et  resultat,  som  på  den  anden  side  i  litteraturhistorisk  henseende  er 
bedrøveligt  nok.  I  andre  tilfælde  har  netop  hdskrr.  kunnet  vise  os 
interpolationer  og  har  ført  på  spor  efter  den  gamle  tekst,  men  her 
må  vi  søge  andre  kriterier. 

Som  sagaen  nu  foreligger,  er  den  den  længste  slægtsaga  og  i 
flere  henseender  af  en  ejendommelig  og  afvigende  art.  Vi  skal  i 
korthed  søge  at  give  en  oversigt  over  dens  mangfoldige  og  brogede 
indhold  1)- 

Sagaen  begynder  med  at  fortælle  om  hovdingen  M6r5r  gige  på 
Rangårvellir  og  hans  datter  Unnr,  samt  i  forbindelse  hermed  de  fra 
Laxdæla  bekendte  brødre,  Hrutr  og  Hoskuldr.  Den  første  frir  til 
Unnr,  men  da  han  skal  til  at  holde  bryllup,  tvinger  et  dødsfald  i 
Norge  ham  til  at  rejse.  Hrutr  stifter  i  Norge  et  for  ham  skæbne- 
svangert, intimt  bekendtskab  med  Gunnhild  kongemoder,  der  frem- 
stilles meget  erotisk.  Hrutr  udfører  bedrifter  på  vikingetog,  vender 
så  hjem,  egenlig  mod  Gunnhilds  vilje,  og  ægter  Unnr;  samlivet  er 
uheldigt,  og  hun  forlader  ham;  sagen  bilægges  på  altinget  (k.  1 — 8; 
tiden  o.  963 — 7?).  Der  følger  nu  et  afsnit  (k.  9 — 17)  om  den  anden 


Foruden  udg.  1875  findes  Nj.  udgiven  i  Sagabibliothek  XIII  (1908);  Litte- 
ratur: Bååth:  Studier  (1885)  og  særlig  Lehmann— Carolsfeld:  Die  Njåls- 
sage  (1883i  og  min  modafhdl.  Om  Njåla  i  Aarbøger  1904,  samt  (herimod) 
K.  Lehmann:  Jurisprudensen  i  Njåla  i  Tidskr.  f.  retsvidenskab  1905. 

broders,  Hoskulds,  datter  HallgerSr  (allerede  nævnet  i  1.  kap.), 
hendes  to  giftermål  og  de  dertil  knyttede  tildragelser;  særlig  be- 
mærkes, at  hun  direkte  eller  indirekte  volder  sine  mænds  død.  I  k. 
18  meddeles  Mords  død,  og  nu  først,  i  k.  19 — 20  indføres  hoved- 
personerne Gunnarr  og  Njåll,  som  straks  efter  kommer  til  at  spille 
en  rolle  i  Unns  sag  mod  Hrutr,  der  ikke  har  udredet  det  hende  til- 
kommende gods.  Gunnarr  søger  råd  hos  Njåll;  idet  han  følger 
dennes  råd  (den  listige  plan  med  »Kaupahedinn«),  tvinger  han 
Hriitr  til  at  udrede  pengene  (k.  21 — 4).  Hovdingen  ValgarSr  d.  grå 
indføres  nu;  han  ægter  Unnr  og  har  med  hende  sonnen  Mordr,  der 
er  bestemt  til  at  spille  en  så  stor  rolle  i  det  følgende.  Herefter  be- 
skrives Njålssonnerne  og  flere  andre  personer  indføres  (Åsgrimr, 
hvis  datter  Helge  Njålsson  ægter;  k.  25 — 7).  Gunnarr  rejser  uden- 
lands, vinder  guld  og  ære,  kommer  hjem  igjen,  træffer  Hallgerdr  på 
altinget,  bliver  indtaget  i  hende  og  ægter  hende  (k.  28 — 33).  Nye 
personer  indføres,  særlig  Sigfussonnerne,  Gunnars  slægtninge, 
blandt  hvilke  ^råinn  er  den  fornemste  (k.  34),  hvorpå  et  afsnit  (k. 
35 — 45)  følger  om  venskabet  mellem  Njåll  og  Gunnarr,  samt  om 
fjendskabet  mellem  deres  hustruer  og  de  gensidige  drab,  de  be- 
sorgede  på  hinandens  huskarle.  Så  atter  nye  personer,  Gissurr 
hvide  og  Geirr  gode,  Gissurs  slægtning  Otkell  og  hans  familje  (k. 
46 — 7),  og  nu  kommer  der  fart  i  fortællingen.  HallgerSr  lader 
under  en  dyrtid  stjæle  hos  Otkell;  dette  er  ophavet  til  Gunnars 
ulykke  og  bevirker,  efter  flere  forudgående  sammenstød  og  kampe, 
til  slutning  hans  død,  der  udførlig  fortælles.  Under  alt  dette  ind- 
føres nye  personer,  der  efterhånden  kommer  til  at  gribe  ind  i 
begivenhedernes  gang  (Riinolfr  gode,  Skapte,  Starkadr  og  hans 
familje;  der  er  tale  om  hestekampe  m.  m.,  ligesom  også  Mords 
giftermål  med  Gissurs  datter  berettes;  k.  47 — 77).  Hævnen  efter 
Gunnarr  og  slutningsforliget  beskrives  (k.  78 — 80);  hermed  er 
sagaen  om  Gunnarr  egenlig  ude.  Dog  knyttes  der  endnu  hertil  et 
kap.  (81)  om  hans  broder,  .Kolskeggs  skæbne.  Nu  genoptages  for- 
tællingen om  l^råinn;  hans  udenlandsrejse  og  æventyr  i  Norge  i 
anledning  af  skurken  Hrapps  færd  og  banditstreger  i  Norge,  der 
udførlig  berettes.  Også  Njålssonnerne,  Grimr  og  Helge,  er  rejst 
udenlands;  de  opholder  sig  først  hos  Sigurd  jarl  på  Orknøerne,  og 
her  træffer  de  sammen  med  en  af  sagaens  vigtigste  hovedpersoner, 
Kåre  Solmundarson.  De  rejser  til  Norge,  indvikles  her  i  sagen 
mellem  1>råinn  og  Hakon  jarl  i  anledning  af  Hrappr  og  bliver  ilde 

medhandlede  af  jarlen1).  Efter  at  være  komne  hjem,  afkræver 
de  ?råinn  en  erstatning  for,  hvad  de  for  hans  skyld  har  måttet 
doje;  da  han  nægter  dette,  og  de  ovenikøbet  hånes  af  HallgerSr 
og  Hrappr,  opstod  der  bittert  had  mellem  dem  og  ?råinn,  og  det 
endte  med,  at  denne  blev  dræbt  af  Skarphedin  i  det  navnkundige 
overfald  på  isen  på  Markarfljot;  hermed  indledes  den  egenlige 
tragedie.  Der  kom  først  forlig  i  stand,  og  Njåll  tog  tråins  son 
Hoskuldr  til  opfostring  (k.  82 — 94).  Endnu  »kommer«  der  nye 
mænd  »til  sagaen«  og  det  er  ingen  ringere  end  hovdingen  Flose 
^ordarson  og  Hallr  af  Si3a;  i  fortsættelse  deraf  fortælles  om  den 
voksne  Hoskulds  frieri  til  Floses  stolte  broderdatter,  Hildigunn, 
men  hun  nægter  at  ægte  Hoskuldr,  medmindre  han  får  et  godord. 
Dette  var  lettere  sagt  end  gjort.  Ved  Njåls  beromte  forslag  om 
oprettelsen  af  femterretten  (1004),  hvortil  der  var  knyttet  opret- 
telsen af  flere  nye  godord,  gik  sagen  i  orden.  Hoskuldr  skaffer  sig 
et  af  de  nye  godedommer  og  ægter  nu  Hildigunn  (k.  95 — 7).  Her- 
efter følger  en  episodisk  beretning  om  Lytingr  på  Såmssta<Hr  og 
drabet  på  Njåls  uægte  son,  Hoskuldr,  samt  hævnen  herfor  (k.  98 — 
9);  dette  fortsættes  med  k.  106,  hvor  Åmunde  d.  blinde,  Hoskulds 
son,  dræber  Lytingr,  der  dog  siges  at  have  betalt  al  den  bod,  han 
skulde.  K.  100 — 105  er  et  særligt  afsnit  for  sig,  der  handler  om 
kristendommens  indførelse,  og  særlig  om  Tangbrands  mission  på 
Island;  han  skal  have  døbt  Njåll.  —  ValgarSr  d.  grå  siges  nu  at 
være  »kommen  hjem«  og  være  vred  over  de  forandringer,  der  er 
sket,  medens  han  har  været  borte;  han  opfordrer  Mordr  til  at  sætte 
splid  mellem  Hoskuldr  og  Njålssonnerne.  Det  lykkes  Mordr  at 
gore  dette,  og  Njålssonnerne  begår  nu  sagaens  mest  tragiske  drab, 
idet  de  tager  Hoskuldr  af  dage  (k.  107 — 12).  Nye  personer 
(Gudmund  d.  mægtige,  Snorre  gode;  k.  113—14).  Der  anlægges 
sag  efter  Hoskuldr,  forligsforslaget  falder  uheldig  ud,  særlig  fordi 
Hildigunn  har  stemt  Flose  mod  ethvert  forlig.  Sammensværgelsen 
mod  Njålssonnerne  indgås  under  hojtidelige  løfter  (der  indføres  i 
den  anledning  endnu  nogle  nye  personer  som  Ingjaldr  fra  Keldur, 
?orkell  håkr;  varsler  omtales);  toget  mod  Bergtorshvol  og  mord- 
branden fremstilles  udførlig  (k.  115 — 32).  De  nærmeste  følger 
heraf  meddeles,  varsler  på  Floses  gård,  hans  rejse  til  østlandet  for 


'i  Hvad  der  her  fortælles  om  Hakon  jarl  og  P>råinn  i  anledning  af  Hrappr 
minder  om,  hvad  der  fortælles  i  påttr  om  Oddr  Ofeigsson,  og  synes  lavet 
efter  det. 

at  bede  om  bistand;  sagsanlæg,  samt  den  langvarige  og  meget  inter- 
essante rettergang  på  altinget  1011,  kampen  dér  og  det  endelige 
forlig  (k.  133 — 45).  Der  var  dog  én  mand,  der  ikke  samtykkede  i 
forliget,  nemlig  Kåre;  han  foretager  nu  sin  beromte  hævn  (tildels 
sammen  med  den  ypperlig  gennemførte,  komiske  figur  Bjorn  i 
Mork;  k.  146 — 52).  Nu  begynder  sagaens  egenlige  slutning.  Flose 
rejser  udenlands  for  at  holde  forliget;  Kåre  rejser  også  og  får  lej- 
lighed til  yderligere  at  hævne  indebrændingen;  i  anledning  af  at 
nogle  af  mordbrænderne  deltog  i  det  beromte  Clontarfslag  (1014), 
indskydes  en  fortælling  om  dette  og  kong  Brian  (med  Darrad- 
sangen;  k.  153 — 8).  Det  sidste  kap.  (159)  fortæller  så  om  Kåres 
rejse  til  Rom,  hans  hjemrejse  og  endelige  forlig  med  Flose,  samt 
hans  giftermål  med  Hildigunn.  Flose  rejser  endnu  engang  til  Norge 
for  at  hænte  kirketømmer,  men  forliste  undervejs  —  »og  dermed 
slutter  vi  Brennunjålssaga«. 

Når  man  ser  på  dette  brogede  indhold  —  hvoraf  det  oven- 
stående uddrag  kun  giver  et  svagt  billede  — ,  kan  det  ikke  nægtes, 
at  det  i  det  hele  og  store  er  fortræffelig  ordnet.  Det  ene  afsnit  er 
mere  eller  mindre  afhængigt  af  det  andet  og  viser  samtidig  hen  til 
det  følgende  som  forberedende  dette.  Dette  sker  dels  på  den  sæd- 
vanlige måde,  dels  ved  korte  og  indirekte  bemærkninger,  anelser, 
varsler  og  spådomme  (særlig  Hruts  og  Njåls).  De  enkelte  optræd- 
ende personer  indføres  efterhånden  som  de  skal  spille  en  rolle  i 
sagaen,  og  dette  gores  udførlig,  idet  der  i  reglen  til  navnet  fojes 
lange  slægtregistre.  For  så  vidt  er  sagaen  ret  enestående  ved  sin 
indretning.  Det  er  for  bemærket  (s.  291),  hvor  usagamæssigt  det 
er,  at  hovedpersonen,  Njåll,  først  indføres  i  kap.  20  i  steden  for 
straks  i  det  første  kap.;  i  de  foranstående  kapitler  handles  der  end 
ikke  om  hans  forfædre.  Men  dette  har  sin  store  betydning  sammen 
med  andre  mærkværdige  omstændigheder,  vi  straks  skal  komme 
til.  Hvad  sagaens  nuværende  form  og  sammenhæng  angår,  kan 
vi  henvise  til  Bååths  udførlige  redegørelse  i  hans  Studier. 

Vi  må  tage  denne  mærkelige  sagas  form  lidt  nærmere  i  oje- 
syn.  Som  den  nu  i  hdskrr.  foreligger,  er  det  klart,  at  den  ikke 
kan  være  ældre  end  fra  den  sidste  halvdel  (3.  fjærdedel)  af  det  13. 
årh.  For  så  vidt  har  de  to  forfattere,  der  har  gjort  Njåla  til  gen- 
stand for  grundige  undersøgelser,  K.  Lehmann  og  H.  v.  Carolsfeld *), 


!)  I  det  følgende  betegnet  ved  L— C.  I  sin  modafhdl.  har  Lehmann  oplyst, 
at  s.  1 — 139  er  af  ham,  medens  resten,  o:  de  4  „anhang"  er  af  v.  Carols- 
feld.    Betegnelsen  (L — C)  beholdes  dog  i  teksten. 

tilnærmelsesvis  ret;  dog  er  de  tilbøjelige  til  at  gore  den  endnu  yngre 
(hvad  der  på  grund  af  hdskrr.s  forhold  er  umuligt).  Disse  samme 
forfattere  er  også  tilbøjelige  til  at  tro,  at  sagaens  form  ikke  er  den 
oprindelige,  hvad  versene,  kristendomsafsnittet  og  afsnittet  om 
Brian  angår  (og  hertil  har  Bååth  sluttet  sig).  Dette  er  rigtigt  nok; 
de  her  antydede  indskud  er  nu  i  og  for  sig  betydningsfulde  nok;  men 
der  kommer  andre,  tildels  meget  mærkelige  omstændigheder  til,  der 
viser,  at  vi  ikke  kan  blive  stående  ved  det  resultat. 

Vi  skal  begynde  med  versene.  L— C's  bemærkninger  om 
disse  er  i  det  hele  og  store  rigtige  (s.  145 — 60).  Der  er  åbenbart 
forskel  tilstede  mellem  sagaen  om  Gunnarr  og  den  sidste  del,  om 
Njal.  Bortset  fra  versene  i  kristendomsafsnittet,  Darradsangen 
samt  et  par  kvædlinger,  Brianversene  og  varselversene,  er  vistnok 
alle  sagaens  øvrige  vers  uægte,  d.  v.  s.  forfattede  i  en  sen,  tildels 
meget  sen  tid.  Nogle,  navnlig  de,  der  findes  i  sagaens  sidste  del,  de 
af  Kåre  og  Modolfr,  er  de  ældste  og  tilhører,  hvis  de  da  er  uægte, 
måske  det  11.  årh.,  medens  de  øvrige  først  tilhører  tiden  ved  1300 
og  det  14.  årh.  De  fleste  af  disse  findes  da  også  kun  i  enkelte 
hdskrr.,  ja  tildels  kun  i  ét.  Ejendommeligt  er  det,  hvorledes  de 
optræder  i  F  (AM  468) ;  de  findes  her,  hvad  der  er  næsten  ene- 
stående, i  marginen  eller  efter  sagaen  tilfojede  med  henvisningstegn, 
og  de  er  skrevne  med  en  anden  hånd  end  hovedhdskr.  Disse  vers 
findes  i  kap.  44,  Sigmunds  nidvers  (de  mangler  i  A,  G,  I),  Skarp- 
hedins  vers  sst,  i  k.  45,  79,  92,  99,  Gunnars  i  k.  54,  62,  63,  72,  77; 
ligeledes  Unns  vers  i  k.  7.  Man  lægge  mærke  til,  at  sågodtsom 
alle  disse  findes  i  sagaen  om  Gunnarr.  Både  de  sproglige  former 
og  metriske  uregelmæssigheder  lader  ingen  tvivl  om  deres  art  til- 
bage; men  disse  vers  stammer  næppe  alle  fra  én  og  samme  for- 
fatter, og  de  er  ikke  alle  indsatte  til  samme  tid.  Ægte  nok  er  der- 
imod versene  i  kap.  77  om  Gunnars  død;  det  ene  af  l'orkell 
elfaraskåld,  hvis  udtale  tvd  og  versets  tone  viser,  at  han  ikke  er 
ældre  end  fra  o.  1250 — 1300,  og  af  l>orm6dr  Olåfsson  (hans  vers 
kun  i  ét  hdskr.),  der  vides  at  have  levet  o.  1330(1).  Men  i  sagaen  er 
disse  vers,  ialfald  det  sidste,  uægte,  d.  v.  s.  ikke  indsatte  af  dens 
forfatter;  det  er  umuligt.  Alle  versene  er  således  tildigtninger  og 
indskud  l). 

De  samme  forfattere  har,  ligesom  også  G.  Vigfiisson,  udpeget 
kristendomsafsnittet,  k.  100—105,  som  indskud.  Og  dette  er  rigtigt. 


i)  Om  hele  dette  sporsmål  kan  henvises  til  min  afhdl.  s.  93—97. 

For  det  første  er  det  på  et  kronologisk  urigtigt  sted,  nemlig  efter 
fortællingen  om  femterrettens  oprettelse  (1004).  Dernæst  indehol- 
der det  en  episode,  der  så  at  sige  helt  og  holdent  falder  uden  for 
sagaens  ramme  og  er  den  uvedkommende;  det  strider  således  mod 
sagaskrivningens  simpleste  regler,  og  dobbelt  påfaldende  er  det 
netop  i  Njåla,  hvis  to  hovedafsnit  i  det  hele  er  så  godt  sammen- 
arbejdede. Der  er  ingen  tvivl  om,  at  det  af  en  bearbejder  er  indsat 
i  steden  for  en  ældre,  kort  bemærkning  om,  at  Njåll  lod  sig  døbe  af 
Tangbrand,  en  bemærkning  af  lignende  art  som  den,  der  virkelig 
findes  k.  102  19-20.  Afsnittet  er  et  fortrinligt  eksempel  på  en  be- 
arbejders virksomhed  fra  tiden  ved  1300  eller  den  sidste  halvdel  af 
13.  årh.  Han  har  kendt  og  haft  en  hel  fremstilling  af  kristendoms- 
forkyndelsen,  og  så  indsætter  han  den  uden  videre  i  sagaen;  han 
søger  at  sætte  sin  interpolation  i  en  organisk  forbindelse  med  det 
øvrige,  men  det  lykkes  ham  ikke  helt;  tidsregningen  er  ikke  rigtig; 
og  udtrykket  petta  haust  (k.  100 17)  står  ganske  isoleret  for  sig.  At 
dette  afsnit  ikke  engang  findes  i  sin  oprindelige  form  er  sikkert; 
også  det  er  bearbejdet;  således  er  der  her  indskudt  slægtregistre 
og  dette  er  vigtigt 1),  ti  det  viser  klart  og  tydeligt  den  samme  ind- 
skudslyst,  som  findes  i  sagaens  øvrige  dele,  den  allevegne  at  ind- 
sætte lange  stamtavler,  endogså  for  de  mindre  personers  og  bi- 
personers vedkommende,  ja  endogså  tildels  i  modsætning  til,  hvad 
der  gælder  enkelte  af  selve  hovedpersonerne.  De  korte  bemærkn- 
inger om  mænd  som  Njåll  stammer  fra  den  oprindelige  saga,  de 
lange  registre  op  til  forislandske,  tildels  sagnhistoriske  personer  en 
senere  bearbejder.  I  begyndelsen  af  k.  105  findes  Torgeir  godes  og 
hans  hustrus  slægtregistre;  Torgeirs  findes  atter  senere  i  an- 
ledning af,  at  hans  son  Torkell  håkr  indføres.  Bægge  steder  er  den 
omtrent  enslydende  og  stammer  åbenbart  fra  samme  kilde,  samme 
mand,  eftersom  Torgeir  der,  i  modsætning  til  alle  andre  kilder, 
kaldes  »Tjorvason«.  Disse  slægtregistre  svarer  også  fuldstændig  til 
de  lange  genealogier  i  de  uhistoriske  sagaer,  der  udskriver  Ldn. 
eller  andre  kilder.  Hvorvidt  selve  kristendomsafsnittet  er  indkom- 


1  I  k.  102 74— 5  kaldes  Tangbrands  skib  visundr  (bemærkningen  mangler  dog 
i  I),  men  dette  er  falsk;  skibet  hed  Jdrnmeiss,  som  det  også  rigtig  kaldes 
i  slutningen  af  k.  103.  Navnet  beror  på  en  afskrivers  misopfattelse  af 
verset  i  k.  102,  hvor  skibet  omskrives  ved  mdstalls  visundr(l).  Hjaltes 
nidvers  og  rejse  fortælles  spredt  og  konfust  (102  73  og  104  beg.). 

met  i  sagaen  for  disse  slægtregistre  er  dog  tvivlsomt,  men  muligt 
er  det. 

Af  en  lignende  art  og  oprindelse  er  det  3.  ovf.  anførte  og  aner- 
kendte indskud.  Der  har  i  den  oprindelige  saga  stået  en  kort 
bemærkning  om,  at  15  af  mordbrænderne  fandt  døden  i  slaget  ved 
Clontarf  eller  Brianslaget.  Så  er  der  atter  i  steden  for  indsat  en 
udførlig  beretning  om  slaget,  som  bearbejderene  kendte  fra  en  anden 
saga  (eller  en  selvstændig  1>åttr).  Hvorvidt  det  stemmede  med  den 
oprindelige  sagas  harmoniske  komposition,  var  noget  han,  ligesålidt 
som  andre  bearbejdere  af  ældre  værker,  brød  sig  om.  Grænserne 
for  Brianafsnittet  i  sagaen  er  rimeligvis  rigtig  antydede  af  L — C 
(o:  kap.  154  n-46,  155  49—156,  157  6-9i,  samt  94-229  omtrent).  Dette 
indskud  eller  indarbejdelse  af  en  fremmed  tekst  er  interessant;  den 
er  foretagen  således  og  således  vævet  ind  i  den  oprindelige  tekst,  at 
de  antydede  stykker  ikke  ligefrem  kan  bortskæres,  således  at  resten 
bliver  et  godt  og  fejlfrit  hele.  Der  bliver  »sår«  tilbage.  Så  godt  er 
sammenføjningen  gjort. 

Men  nu  er  dette  30  fortrinlige  holdepunkter.  Vi  er  nødt  til  at 
sporge:  »er  der  da  ikke  mere  af  lignende  art  i  denne  ellers  så 
underlige  saga?«.  Svaret  må  lyde,  at  den  oprindelige  N  j  å  1  s- 
s a g a,  således  som  den  må  antages  at  have  været,  helt  igen- 
nem har  undergået  en  bearbejdelse.  Før  vi  formu- 
lerer nærmere  vor  opfattelse  af  hele  sagaværket,  skal  af  betydning 
for  bedommelsen  her  kort  fremhæves  nogle  hovedpunkter. 

Der  er  da  for  det  første  begyndelsen  af  sagaen.  Som 
Njåla  nu  begynder,  har  aldrig  nogen  originalsaga  begyndt.  Efter  en 
ganske  kort  indførelse  af  Morftr  gige  (7 — 8  linjer),  der  i  en  Njåls- 
saga  ingen  rolle  spillede  og  i  en  Gunnarssaga  en  forholdsvis  under- 
ordnet rolle,  hedder  det:  »Nu  drejer  sagaen  sig  til  Bredefjords- 
dalene«;  en  sådan  vending  —  der  jo  ellers  ikke  vilde  være  det 
mindste  påfaldende  —  er  på  dette  sted,  hvor  sagaen  endnu  knap  er 
begyndt,  dobbelt  stødende.  Noget  lignende  kendes  ikke  i  andre 
sagaer,  og  at  dette  er  en  bearbejders  (kejtede)  arbejdsmåde  er  på 
forhånd  det  sandsynligste. 

I  afsnittet  om  Hrutr  (k.  2 — 6)  er  det  særlig  Hruts  udenlands- 
rejse og  skildringen  af  Gunnhilds  sanselighed,  der  bærer  et  stærkt 
efterklassisk  præg  og  ser  ud  som  en  senere  tids  udmaling.  Også 
navnet  Sote  på  Hrtits  modstander  er  mistænkeligt.  At  der  dog  er 
noget  ægte,  noget  historisk  i  dette  afsnit,  er  sandsynligt.  Som  ovf. 

(s.  411)  bemærket,  passer  det  kronologisk  meget  godt,  når  Atle, 
en  son  af  Arnvid  jarl  i  Gotland  nævnes  i  k.  5  (jfr.  Egilss.  s.  279). 

Så  er  der  afsnittet  om  Hallgerds  ungdomshistorie  og  tvende 
giftermål  (k.  9 — 17),  der  fortælles  meget  vidtløftigt.  Så  godt  som 
intet  af  alt  dette  hører  til  en  Njåls  saga,  knapt  nok  til  en  saga  om 
Gunnarr. 

Fortællingen  om  Gunnars  udenlandsrejse  og  vikingetog  ser 
meget  mistænkelig  ud.  Der  er  almindelige  vikingehistorier  uden 
nogen  særtegnende  karakter;  der  findes  heri  uægte  vers  af  værste 
art  (en  lausavisa  i  hrynjandi!),  hvad  der  dog  har  mindre  at  sige; 
der  findes  her  fremmedord  som  justa  (i  alle  hdskrr.).  Det  hele  er 
skrevet  i  en  senere  tids  manér. 

Med  k.  80  er  sagaen  om  Gunnarr  ude.  Det  følgende  bliver  så  i 
egenlig  forstand  Njåls  og  hans  sonners  saga.  K.  81  handler  rigtig- 
nok som  også  bemærket,  om  Kolskeggr,  men  det  er  sikkert  et  yngre 
tillæg,  navnlig  på  grund  af  Kolskeggs  drom,  der  tydes  som,  at  han 
skulde  blive  »guds  ridder«  (!).  Kap.  87  og  tildels  88  handler  om 
skurken  Hrappr;  denne  fortælling  er  forlængst  og  med  rette  funden 
meget  mistænkelig.  Bl.  a.  findes  der  her  en  fejlagtig  opfattelse  af 
afstanden  mellem  Lade  (Hakon  jarls  beromte  sæde  i  Trondhjem)  og 
Gudbrandsdalen  —  lignende  fejl  findes  ellers  aldrig  i  de  gode  gamle 
sagaer  — ,  foruden  andre  urimeligheder  som  »noddeskoven«  (87  74 
ff.);  det  hele  er  åbenbart  en  frugt  af  romantiske  sagaers  læsning. 
En  så  vidtløftig  fortælling  er  desuden  ikke  her  på  sin  plads.  — 
Efter  k.  97  har  vi  afsnittet  om  Lytingr.  Denne  mand  var  gift  med 
en  søster  til  den  dræbte  ?råinn  og  var  misfornøjet  med,  at  han 
ikke  havde  fået  noget  af  de  givne  bøder ;  derfor  dræber  han  Hosk- 
uldr  Njålsson.  Dette  kap.  står  for  det  første  i  strid  med  et  tidligere 
sted,  hvor  det  hedder  at  a  1 1  e  havde  fået  deres  del  af  boden,  »som 
ifl.  loven  havde  ret  dertil«  (93  ig-h) ;  bægge  dele  kan  ikke  stamme 
fra  en  og  samme  forfatter.  Dernæst  —  og  det  har  ikke  mindre  at 
sige  —  står  dette  afsnit  ganske  for  sig  selv  uden  at  bidrage  det 
mindste  til  begivenhedernes  udvikling,  hvilket  er  i  strid  med,  hvad 
der  er  sagaens  beskaffenhed  i  øvrigt.  Hvis  et  uvedkommende  ind- 
skud nogen  steds  kan  siges  at  være  håndgribeligt,  må  det  være  her. 
Til  dette  afsnit  slutter  sig  k.  106,  om  Åmunde  blinde,  der  dræber 
Lytingr.  Dette  kap.  er  helt  afstikkende  og  af  en  ondartet  legend- 
arisk art,  et  rent  makværk.  Åmunde  får  et  ojeblik  med  guds 
hjælp  (!)  sit  syn  tilbage  for  at  kunne  begå  et  drab  og  bliver 
straks  efter  blind  igen.   Hele  stykket,  kap.  98 — 9  med  106,  er  et 

indskud  og  Njåla  uvedkommende1).  Sagaen  har  måske  oprindelig 
haft  en  kort  bemærkning  om  Hoskulds  drab.  Sammen  med  k.  100 
—5  minder  hele  dette  afsnit  (k.  98 — 106)  om  interpolationer  i  edda- 
digte  og  sammenstykninger  af  uensartede  vers  som  særlig  i 
Håvamål,  hvor  strofer  hobes  sammen,  for  at  danne  etslags  bro  fra 
det  ene  digt  til  det  andet.  K.  107  danner  en  fortrinlig  fortsættelse  af 
k.  97,  og  fra  nu  af  er  hele  resten  et  udmærket  sammenhængende 
hele,  bortset  fra  Brianafsnittet. 

Det  er  af  alt  dette  tilstrækkeligt  klart,  at  vi  i  den  foreliggende 
saga  umulig  kan  have  en  oprindelig  Njålssaga.  Mange  forskellige 
enkeltheder  belyser  værkets  karakter;  nogle  af  disse  bor  her  frem- 
hæves. 

Hallgerdr  beskrives  omtrent  på  samme  måde  hele  tre  steder  (i  k.  1,  9  og 
33).  Dette  tyder  ikke  på  en  enkelt  forfatter.  Det  4.  sted,  hvor  hendes  hår 
beskrives  (k.  13),  er  af  en  anden  art.  Bååths  forklaring  (s.  95  anm.)  slår  ikke 
til.  —  Njåls  halvbroder,  Holtaporir,  og  hans  3  sonner  omtales  i  k.  20  på  en 
passende  måde;  ikke  desto  mindre  indføres  han  atter  på  en  lignende  måde  i 
slutningen  af  k.  96,  hvis  hovedindhold  i  øvrigt  handler  om  Hallr  og  hans  slægt, 
som  om  han  ikke  for  var  nævnet  (»t>6rir  hed  en  mand«!),  og  dette  findes  i 
alle  hdskrr.  Dette  kan  kun  stamme  fra  en  bearbejder,  og  det  er  af  betyd- 
ning, eftersom  det  kaster  lys  over  det  foranstående  kapitel  og  overhovedet 
de  genealogiske  præsentationer.  Blandt  Halls  dér  nævnte  sonner  nævnes 
ikke  Kolr,  der  dog  nævnes  senere  (kap.  146 — 7).  —  I  slutningen  af  samme 
kapitel  (20)  antydes  Njåls  born,  men  sonnerne  nævnes  først  og  beskrives  i 
k.  25,  uden  at  man  kan  se,  hvorfor  dette  sker  just  her  og  ikke  gores  med 
det  samme  i  k.  20.  —  I  slutningen  af  k.  53  beder  Otkell  Riinolfr  i  Dal  om  at 
lade  sin  son  nyde  godt  af  deres  venskab:  heri  skulde  man  have  ret  til  at  se 
en  antydning  af,  at  Riinolfr  engang  senere  træder  hjælpende  til;  men  noget 
sådant  sker  aldrig;  det  er  som  om  Riinolfs  virksomme  hjælp  var  gået  tabt 
ved  en  overarbejdeise.  —  Kap.  59  io  beskrives  Hogne,  Gunnars  son,  og  atter, 
men  kort,  k.  75 19;  her  beskrives  også  Gråne,  men  han  nævnes  dog  på  først 
nævnte  sted;  endnu  engang  beskrives  Hogne  k.  78 09  f.  næsten  på  samme 
måde  som  for.  Hertil  kommer,  at  Hogne  k.  80  slutn.  siges  —  i  alle  hdskrr.  — 
at  være  »ude  af  sagaen«;  ikke  desto  mindre  nævnes  han  ikke  mindre  end  3 
gange  endnu,  og  på  2  af  disse  steder  optræder  han  virkende.  Dette  er 
tydeligt  nok.  —  Valgarår  grå,  der  næppe  spiller  anden  rolle  i  sagaen  end  at 
komme  og  forsvinde  og  glimre  ved  sin  fraværelse,  snarest  for  at  der  kan  blive 


!)  Afsnittet  har  været  en  af  de  mange  omløbende  småfortællinger;  fordi  de 
deri  forekommende  personer  kendtes  fra  Njåla,  fandt  det  til  slutning  der 
en  litterær  havn.  Naturligvis  stammer  sætningen  i  k.  109;ii— 2  fra  en 
bearbejder;  dens  magerhed  og  intetsigende,  delvise  usande  indhold  er 
talende  nok;  det  samme  gælder  sætningen  sst.  1.  48— 9.  Rimeligvis  er  også 
Hrodnys  hentydning  i  k.  1 24 .,4  et  fabrikat;  det  er  en  opfindelse,  der  kun 
er  en  efterligning  af  Hildigunns  færd  overfor  Flose. 

så  meget  bedre  plads  for  Morår,  der  optræder  altfor  tidlig  som  voksen,  siges 
k.  65 21  at  være  rejst  bort,  men  i  k.  75 63  er  han  —  ifl.  alle  hdskrr.  —  tilstede, 
uden  at  det  er  fortalt,  hvorledes  han  imidlertid  er  kommen  hjem.  —  Hvad  der 
k.  91 1—3  fortælles  om  Hrappr  findes  allerede  k.  88202—4  næsten  med  de  selv- 
samme ord.  —  Der  kan  næppe  være  delte  meninger  om,  at  Kåres  og  Helges 
henholdsvis  med  løve  og  hjort  prydede  skjolde  er  en  ung  udsmykning 
(k.  92 58— 62)-  —  Omtalen  af  Ketill  i  Mork  som  gift  med  en  datter  af  Njåll  og 
som  broder  til  t»råinn  k.  93  beg.  må  gore  det  indtryk  på  læseren,  at  han  ikke 
for  er  omtalt,  og  dog  er  dette  tilfældet.  Nævnte  omtale  stammer  sikkert  fra 
en  bearbejder.  I  et  af  6  hdskrr.  søges  dette  indtryk  svækket  ved  tilfojelsen: 
»som  for  er  sagt«  (jfr.  ovf.  om  Gliimss.  s.  235);  et  andet  hdskr.  ændrer  noget 
det  hele.  —  I  samme  kap.  1.  8— 10  er  sætningen  var — gridum  et  indskud;  den 
findes  kun  i  3  hdskrr.,  men  mangler  i  fire;  det  er  her,  at  den  af  L— C  så 
stærkt  angrebne  brug  af  ordet  grid  (f.  tryggdir)  findes.  —  Hele  stykket  om 
lovretten  i  k.  97 98— n0  er  lige  så  sikkert  et  indskud;  det  mangler  i  hdskr.  G, 
der  gennemgående  er  et  af  de  bedste.  Det  samme  gælder  k.  113i4— 2o-  — 
Runolfr  (i  Dal)  siges  k.  115  32—3  at  have  bot  i  Dal,  men  dette  er  to  gange  særlig 
fremhævet  tidligere:  det  er  som  om  han  nu  første  gang  indførtes  i  sagaen 
(»Dér  bode  R.,  en  son  af  Ulfr«  osv.).  —  Ingjaldr  på  Keldur  omtales  udførlig 
tilligemed  søsteren  Hrodny;  deres  forfædre  opregnes  (k.  116),  og  dog  er  de 
bægge  nævnede  på  en  passende  måde  i  k.  2539—40-  —  Morår  siges  11746-7  at 
være  gift  med  Gissurr  den  hvides  datter,  men  fra  sagaen  om  Gunnarr  var  jo 
dette  velkendt  (k.  65).  —  I  k.  11995  ff.  og  13493  f.  findes  den  samme  genealogi 
uden  grund  to  gange.  —  I  k.  110  findes  Skarphedins  bekendte  fornærmelser 
mod  hovdingerne  på  tinget.  Endel  heraf  kan  bero  på  gammel  tradition,  men 
noget  deraf  må  være  meget  sent  lavet.  Således  især  svaret  til  Gudmund  d. 
mægtige;  denne  roser  Skarpheåinn  og  siger  blot  om  ham,  at  »han  ikke  ser 
ud  til  at  have  lykken  med  sig«;  Skarpheåinn  bebrejder  ham  nu,  at  han  lider 
under  den  bagvaskelse  (jfr.  ovf.  s.  493),  som  ifg.  Ljosv.s  endnu  ikke  har  fundet 
sted.  —  Fortællingen  om  Pråins  kindtand  k.  130 14— 20,  som  i  øvrigt  synes  at 
have  tiltalt  folks  dramatiske  sans,  er  en  latterlig  overdrivelse;  Skarpheåinn  skal 
have  gæmt  tanden  i  sin  pung  og  slået  en  mand  halvt  fordærvet  dermed.  Hele 
denne  historie  er  et  ungt  indskud.  Det  ser  man  bl.  a.  deraf,  at  på  det  sted, 
hvor  t>råins  drab  fortælles,  er  der  ikke  tale  om  nogen  kindtand;  kun  i  ét 
hdskr.  findes  en  sætning  derom,  der  ojensynlig  er  et  yngre  tillæg.  Efter  hele 
beskrivelsen  af  Skarpheåins  færd  ved  den  lejlighed  er  det  da  også  ganske 
simpelt  en  umulighed,  at  han  har  givet  sig  tid  til  at  samle  en  kindtand  op,  for 
slet  ikke  at  tale  om  det  usandsynlige  eller  umulige  i,  at  kindtænder  uden 
videre  styrter  ud.  —  Tre  gange  fortælles  der,  at  Flose  var  gift  med  Steinvor, 
en  datter  af  Si3u-Hallr  (k.  95 9— 10,  134  7— g,  153  4c).  Til  alt  dette  og  mere 
kommer  der  nu  endel  ujævnheder,  som  at  der  enkelte  steder  indføres  per- 
soner uden  videre,  som  forudsættes  kendte,  og  der  hentydes  til  ikke  for  om- 
talte begivenheder. 

Af  alt  dette,  der  blot  kan  være  ugunstigt  for  sagaens  nuvær- 
ende form,  kan  kun  sluttes,  at  sagaværket  ikke  frembyder  nogen 
oprindelig  form.    Vi  har  set  slægtregistre  af  usædvanlig  udførlig- 

hed  *),  en  sand  mani  for  anbringelse  af  disse  i  tide  og  utide;  vi  har 
set,  de  gentages;  vi  har  set  ujævnheder  af  den  misligste  art,  hvor 
noget  ikke  omtalt  forudsættes  enten  i  det  foranstående  eller  følg- 
ende; vi  har  set  unaturlig  adskillelse  af,  hvad  der  hører  sammen; 
vi  har  set  aldeles  utvivlsomme  indskud  på  de  forskelligste  steder  og 
af  forskellig  art,  ja  vi  har  gennemgående  fået  indtrykket  af  en  gen- 
nemført bearbejdelse,  der  tildels  har  forvansket  den  oprindelige 
tekst,  idet  nye  tilknytninger  og  udvidelser  sikkert  har  fortrængt 
noget  af  det  oprindelige  og  ægte.  Fra  en  senere  tid  stammer  de 
unge  fremmedord  (jiista,  probat  og  lign.),  hvortil  vi  også  finder 
magen  i  andre,  bevislig  gamle  sagaværker.  Vi  behøver  ikke  her  at 
beskæftige  os  med  de  forskellige  afvigelser  og  plus-sætninger,  enk- 
elte hdskrr.  indeholder  hvert  for  sig,  men  det  er  skade,  at  teksten  i 
udgaven  fra  1875  ikke  mere  holder  sig  til  et  enkelt  hdskr.  end  den 
gor2).  Endelig  må  man  gore  opmærksom  på  de  ujævnheder  og 
forskelligheder,  der  særlig  findes  mellem  det  afsnit,  der  særlig 
handler  om  Gunnarr,  og  den  egenlige  Njålssaga. 

Sporsmålet  er  nu,  hvorledes  alt  dette  skal  bedommes.  Det  må 
betragtes  som  aldeles  utvivlsomt,  at  der  foreligger  en  gennemført 
bearbejdelse  af  en  oprindelig  saga  om  Njal  og  hans  sonner.  Det  er 
den,  der  har  afgivet  grundstammen  i  værket.  Enten  må  man  fore- 
stille sig,  at  der  også  har  foreligget  en  afsluttet  saga,  hvor  Gunnarr 
var  hovedpersonen,  omtrent  af  lignende  art  og  indhold  som  sagaens 
kap.  1 — 80  3).  Denne  saga  kan  ikke  have  været  ældre  end  fra  o. 
1250,  ihvertfald  ikke  i  den  form,  den  nu  findes  i.  Så  har  en  bear- 
bejder sammenarbejdet  bægge  sagaer  til  et  hele  omtrent  som  saga- 
værket nu  er.  Dette  hele  kan  så  igen  være  gjort  til  genstand  for 
tilføjelser  (jeg  tænker  her  særlig  på  Lytingaf snittet  og  lign.).  Det 
er  denne  opfattelse,  jeg  tidligere  har  ment  at  kunne  gore  .gældende. 
Nu  finder  jeg  dog  en  noget  anden  opfattelse  nok  så  rimelig,  nemlig 
denne.  Den  oprindelige  Njålssaga  blev  af  en  bearbejder  omkring 
eller  noget  efter  midten  af  det  13.  årh.  udvidet  med  de  endnu 
levende,  af  ham  selv  indsamlede  mundtlige  traditioner  om  Gunnarr 


J)  Det  er  altså  klart,  at  den  omstændighed,  at  bemærkningen  om  „Odda- 
verjerne  og  Sturlungerne"  som  nedstammede  fra  Ulfr  aurgode,  der  tilmed 
kun  findes  i  2  hdskrr.,  samt  den  om  Kolbeinn  d.  unge  i  k.  25  er  uden  al 
betydning  for  sagaens  alder  og  tilblivelse. 

-)  Herpå  er  der  søgt  rådet  bod  i  Sagabibliothekets  udgave  (hvor  dog  ingen 
varianter  findes). 

B)  Slutningen  af  kap.  80  kunde  se  ud  som  en  sagas  slutning. 

Finnur  Jonsson.    II.  34 

og  hans  forhold  dels  til  Laksdolerne,  dels  til  Njåll  og  hans  sonner. 
Det  er  denne  bearbejder,  der  således  kunde  kaldes  forfatter  til  den 
nuværende  saga.  Dette  udelukker  naturligvis  ikke,  at  det  således 
forfattede  sagahele  er  blevet  bearbejdet  og  udvidet;  man  kommer 
da  særlig  til  at  tænke  på  Hallgerds  historie,  der  peger  mod  Lakså- 
dalen (Dalene).  Forskellen  på  disse  to  opfattelser  er  ikke  særlig 
væsenlig,  men  efter  de  nojeste  overvejelser  tror  jeg,  at  den  sidste 
må  have  fortrinnet;  ved  den  forklares  endel  noget  bedre.  Den  op- 
rindelige Njålssaga  måtte  nærmest  antages  at  have  bestået  af  kap. 
20,  25—27,  82—97  samt  107—59  med  fradrag  af,  hvad  deri  findes 
af  indskud  (særlig  Brian-afsnit  osv.).  Grunden  til  sammenarbejdei- 
sen var  den,  at  personerne  tildels  var  de  samme  og  egnen  for  det 
meste  fælles,  så  at  der  kunde  fremkomme  et  slags  egn-  eller  bygde- 
saga. En  sådan  fremgangsmåde  er  ikke  enestående  i  litteraturen. 
Snorres  Heimskringla  er  i  grunden,  i  hvert  fald  tildels,  af  samme 
art;  ligeledes  Sturlunga  saga. 

Da  denne  sammensmæltning  og  overarbejdeise  er  foretagen 
med  en  vis  grundighed  *)  er  det  vanskeligt  med  sikkerhed  at  få  oje 
på  den  oprindelige  Njålssagas  ejendommeligheder  og  særinteresser, 
da  man  jo  ikke  kan  vide,  hvor  den  holder  op  og  bearbejderen  be- 
gynder. Sandsynligst  er  det,  at  den  indbyrdes  sammenhæng  mellem 
begivenhederne  har  været  tilstede  allerede  i  originalsagaen.  Om 
alle  de  antydninger  ved  forudsigelser,  varsler  m.  m.,  der  her  forme- 
lig er  »satte  i  system«  (Bååth),  stammer  fra  den,  turde  dog  være 
noget  tvivlsomt. 

Sagaens  nuværende  form,  bearbejdelsen,  må  være  ældre  end 
o.  1280,  men  som  sagt  ikke  ældre  end  fra  m  i  d  t  e  n  af  det  13.  årh., 
hvilket  jo  udmærket  passer  til  den  isl.  litteraturs  udviklingshistorie; 
derved  forstås  også  forskellige  tidshentydninger,  som  når  Kolbeinn 
d.  unge  (død  1245)  nævnes.  Den  oprindelige  saga  om  Njal  kan  som 
følge  heraf  ikke  være  yngre  end  fra  den  første  fjærdedel  af  det  13. 
årh.,  men  det  er  adskilligt,  der  taler  for  —  og  intet  imod  — ,  at  den, 
som  de  andre  gamle,  gode  slægtsagaer,  hidrører  fra  tiden  o.  1200  2)- 
Også  de  juridiske  partier  i  sagaen  støtter  denne  antagelse.  De 
betydeligste  af  dem  viser  os  hele  den  gamle  procesmåde  i  et  så 


0  Jfr.  Bååths  udtryk,  at  forf.  har  „nedskrevet  sin   første  linje  med  blikket 

så  at  sige  fæstet  på  den  sidste". 
2)  Sagaen  er  ældre  end   f>orsteins  saga  Sidu-Hallssonar,   se   denne  s.  216  i 

AustfirSingasogur. 

levende  lys,  at  den  kun  kunde  skildres  af  en  med  den  gamle  for- 
fatning fortrolig  og  samtidig.  Da  de  desuden  indeholder  adskilligt, 
der  ikke  findes  i  eller  ikke  stemmer  med  Grågåshdskrr.  og  som 
dog  indeholder  gammel  islandsk  ret,  må  de  stamme  fra  traditionen. 
Hvor  sagaen  eller  sagaerne  er  forfattede,  har  været  et  af  de 
omtvistede  sporsmål.  I  al  fald  har  G.  Vigfusson  udtalt  den  tanke 
(Sturl.  proll.  XLIII),  at  sagaen  var  forfattet  på  Østlandet,  fordi  der 
i  den  skulde  findes  enkelte  fejl  m.  h.  t.  de  geografiske  forhold  på 
Rangårvellir,  medens  sagaen  er  godt  lokalkendt  på  Østlandet.  I  og 
for  sig  selv  er  denne  antagelse  meget  unaturlig.  På  forhånd  måtte 
man  være  tilbojelig  til  at  antage,  at  sagaen  netop  var  skreven  i 
Njåls  og  Gunnars  hjemstavn.  Med  så  levende  farver  er  den  forfat- 
tet, så  lidet  fordunklet  synes  dens  lokalfarve  at  være.  Det  er  som 
man  allevegne  mærkede  bygdens  hjemlige  ånd  og  duft.  Man  kan 
næppe  komme  til  noget  naturligere  eller  sikrere  resultat,  end  at 
sagaen  må  være  ført  i  pennen  i  de  egne,  hvor  dens  hovedbegiven- 
heder foregår.  De  formentlige  geografiske  fejl  er  i  virkeligheden 
ringe.  Man  har  bemærket,  at  det  er  underligt,  at  Tværå  (Pverd), 
en  flod,  der  strommer  fra  Markarfljot  syd  for  Gunnars  gård  mod 
vest  for  at  udmunde  i  Tjorså,  aldrig  nævnes.  Dette  kunde  synes 
mærkeligt,  men  det  er  slet  ikke  sikkert,  at  denne  flod  har  haft 
nogen  særlig  betydning  dengang,  således  at  der  skulde  være  nogen 
grund  til  at  omtale  den.  I  det  hele  har  egnen  deromkring  ikke  så 
lidt  forandret  sig  i  tidens  løb.  Andre  formentlige  fejl  er  vistnok 
kun  tilsyneladende.  Således  er  det  langt  fra  sikkert,  at  det  så- 
kaldte Holtsvaå  er  at  søge  ved  Tjorså  og  ikke  meget  mere  ved 
selve  Rangå  eller  Fiskå,  hvor  beliggenheden  vilde  passe1)-  K.  131  m 
nævnes  Tjorså,  hvor  man  skulde  vænte  Rangå;  dette  beror  vistnok 
blot  og  bart  på  en  dittografisk  afskriverfejl,  foranlediget  ved,  at  der 
lige  foran  stod,  at  Kåre  »red  til  Tjorsådal«.  »Rangå«  i  k.  72  2  i  for- 
tællingen om  Gunnarr  på  tilbagevejen  fra  hans  eng  nede  i  Land- 
eyjar  er  noget  påfaldende  (retningen  for  vestlig),  men  dette  findes 
i  en  legendarisk-mistænkelig  sammenhæng  (benrogn)  og  beror 
vistnok  på  yngre  omarbejdelse  eller  indskud.  I  øvrigt  forholder  det 
sig  fuldstændig  naturlig  med  alle  andre  steder,  hvor  Rangå  nævnes; 
kun  i  k.  98  kan  brugen  deraf  ikke  forsvares,  men  det  hører  jo  ikke 
til  den  oprindelige  saga  (Lytingspåttr'en).  Ellers  er  alle  beskriv- 
elser og  antydninger  rigtige  og  meget  nojagtige.   Sagaen  er  også 


i)  Jfr.  Arbok  1896,  s.  30—33. 

34" 

lokalkendt  på  Østlandet.  Floses  rejse  om  vinteren  helt  op  til 
Våpnaf jorden  beskrives  ganske  nojagtig;  ligeledes  Floses  ridt  fra 
Svinafell  til  1>rihyrningshålsar  for  branden,  og  den  tid,  rejsen 
foregår  i,  er  ikke  imod,  hvad  der  kan  lade  sig  gore.  Selve  beskriv- 
elsen af  Bergtorshvol  passer  ikke  fuldstændig  til  terrænets  nu- 
værende forhold;  forf.  har,  mærkeligt  nok,  ikke  selv  været  på 
stedet. 

Der  er  således  næppe  gyldig  grund  til  at  søge  sagaens  op- 
tegner andre  steder  end  i  Rangårvallasysla. 

Hvad  nu  det  vigtige  sporsmål  angående  sagaens  pålide- 
lighed angår,  kan  man,  når  ses  hen  til,  hvorledes  den  nuværende 
saga  er  bleven  til,  ikke  forbavses  over,  at  der  er  et  og  andet  at 
indvende.  Som  sædvanlig  er  hovedmassen  af  indholdet  af  en  sådan 
art,  at  vi  ikke  er  i  stand  til  at  prøve  det  ved  hjælp  af  andre  kilder. 
Vi  vil  ganske  kort  se  på  de  enkelte  afsnit. 

Afsnittet  om  Unnr  og  Hrutr  har  i  det  hele  og  store  intet  unatur- 
ligt ved  sig,  når  bortses  fra  troen  på  Gunnhilds  påvirkning.  En 
udsmykning  er  vel  hele  forholdet  mellem  Hrutr  og  Gunnhild;  i 
Laxdæla  fortælles  der  også  om  hans  udenlandsrejse,  men  her  er 
tidsregningen  forvirret.  Når  Hruts  rejse  begrundes  ved,  at  hans 
farbroder  var  kommen  til  Island  og  mældte  ham,  at  hans  afdøde 
broder  havde  »indsat  ham  til  arving  på  Gulating,  og  arven  måtte 
han  selv  kræve,  da  hans  uvenner  ellers  vilde  bemægtige  sig  arven«, 
har  L — C  herimod  gjort  indvendinger.  En  sådan  arveindsættelse 
skal  være  ganske  grundløs  (»haltlos«) ;  ti  var  den  afdøde  broder 
Hruts  helbroder,  og  efterlod  han  sig  ingen  arvinger,  var  Hrutr  eo 
ipso  hans  retmæssige  arving.  Dette  står  også  i  Gulatingsloven 
(103)  og  må  vistnok  forudsættes  som  gældende  lov  i  det  10.  årh.  i 
Gulatingslagen.  I  steden  for  at  tage  sagen  så  simpelt  som  den  fore- 
ligger, taler  L — C  udførlig  om  ættleiding x) ,  som  intet  har  med 
denne  sag  at  gore.  Sagen  er  i  al  sin  simpelhed  denne.  Hruts 
broder  dør  uden  born  —  ti  dette  må  under  alle  omstændigheder 
forudsættes;  sagaen  tier  derom  som  noget,  der  falder  af  sig  selv 
— ,  men  han  har  en  helbroder  på  Island  og  vil,  at  denne  skal  tage 
hele  arven;  for  at  være  sikker  på,  at  dette  kan  ske,  er  det,  at  han 
på  Gulatinget  bekendtgor,  at  en  sådan  broder  og  arving  til 
hans  efterladenskaber  eksisterede,  og  hvor  han  var;  han  kunde 
meget  godt  forudsætte  —  efter  datidens  usikre  forhold  — ,  at  kom 


J)  Gulafiingslog  §  58.     Jfr.  min  afhdl.  s.  111. 

Hrutr  af  sig  selv  for  at  kræve  godset,  vilde  måske  andre  uretmæs- 
sig forholde  ham  det1);  når  bekendtgørelsen  derimod  var  sket  ved 
vidners  påkaldelse,  var  det  umuligt.  Om  selve  udtrykket  at  leida 
til  arfs  er  ganske  nøjagtigt  eller  ej,  gor  mindre  til  sagen2).  Men 
hvad  skulde  fremgangsmåden  egenlig  kaldes?  At  udtrykket  skulde 
være  hæntet  fra  Jonsbok  (efter  1273!)  er  udelukket. 

Forholdet  mellem  halvbrødrene  Hrutr  og  Hoskuldr  forudsættes 
i  Njåla  som  godt,  medens  det  ifølge  Laxdæla  oprindelig  var 
mindre  venskabeligt.  Heri  er  der  ikke  nogen  modsigelse.  —  Hvad 
der  i  k.  5  fortælles  om  Atle  jarl,  stemmer,  som  bemærket,  fortrinlig 
med  Egilssaga,  og  hvad  der  meddeles  om  Unns  måde  at  foretage 
skilsmissen  på,  er  sikkert  rigtigt,  jfr.  V.  Finsen:  Den  isl.  fristats 
instit.  s.  102. 

Hvad  afsnittet  om  Hallgerdr  og  hendes  to  første  giftermål,  der 
ikke  tilhører  den  egenlige  Njåls  saga,  angår,  kan  det  ikke  kontrol- 
leres ved  andre  kilder.  Hovedbegivenhederne  må  vistnok  betragtes 
som  sande,  uagtet  der  er  meget  stiliseret  deri.  I  Ldn.  kaldes  hun 
dels  snuinbrok,  dels  (s.  151)  langbrok  (i  Hauksbok),  og  der  hen- 
tydes her  til  hendes  dejlige  hår.  Hendes  anden  mand  Glumr  kendes 
ikke  fra  Ldn.,  men  derfor  er  der  ingen  grund  til  at  antage,  at  han 
ikke  har  eksisteret.  Hallgerds  måde  at  trolove  sig  på  for  anden 
gang  står  i  strid  med  lovbøgernes  forskrifter,  er  altså  ikke 
hæntet  fra  disse;  her  har  vi  sikkert  med  en  ældre  retslig  frem- 
gangsmåde at  gore,  der  er  fra  tiden  for  kristendommens  indførelse. 

Den  egenlige  Gunnarssaga  er  i  det  hele  og  store  så,  at  den 
må  bedommes  efter  indre  sandsynlighed  og  kriterier.  Den  gor  da 
i  det  hele  og  store  taget  et  ret  troværdigt  indtryk  og  indeholder 
næppe  meget,  der  strider  imod  tids-  og  kulturforhold  med  undtag- 
else af  Gunnars  vikingefærd  i  udlandet.  Et  afsnit  af  sagaen  har 
man  (L — C)  haft  meget  at  indvende  imod;  det  er  Gunnars  færd  i 
sagen  mod  Hrutr,  særlig  hans  stævningsrejse  til  Hruts  hjem.  Det 
hele  skal  ligefrem  være  digt.  Dette  turde  dog  være  ganske  tvivl- 
somt og  nærmest  et  fejlsyn.  Det  må  erindres,  at  sagen  mod  Hrutr 
egenlig  var  brutalt  afgjort  ved,  at  den  gamle  Mordr  ikke  modtog 
Hruts  opfordring  til  tvekamp,  hvorpå  besiddelsen  af  Unns  gods 
skulde  bero.   Da  nu  tvekamp  ikke  var  noget  retsmiddel,  var  Hnitr 


*)  At  sådant  kunde  ske,  viser  bl.  a.  Egilss. 

2)  Det  er  muligt,  at  sagaens  forf.  her  har  brugt  et  juridisk  set  mindre  korrekt 
udtryk,  men  sådant  skete  oftere  i  daglig  tale. 

ikke  i  nogen  virkelig  retslig  besiddelse  af  Unns  gods,  hvad  han 
også  selv  indrommen  Vanskeligheden  lå  nu  i  at  få  en  mand,  der 
var  dygtig  og  tapper  nok  til  at  tage  sagen  op  på  ny  mod  en  så 
mægtig  slægt  som  Laxdølernes.  En  sag  kunde  anlægges  ved  lys- 
ning eller  stævning.  L — C  udvikler  forholdet  herimellem;  de  ind- 
rommer,  at  det  oprindelige  forhold  vel  var  det,  at  der  skulde 
foretages  en  stævning  i  ens  hjem,  og  det  er  jo  dette,  sagaen 
netop  går  ud  fra.  En  sådan  stævning  var  imidlertid,  som  man  nok 
ved,  ofte  en  ikke  ufarlig  sag,  idet  det  let  kunde  komme  til  kamp  og 
blodsudgydelse  mellem  parterne,  uden  at  nogen  stævning  kom  i 
stand.  Ud  fra  dette  synspunkt  er  Njåls  råd  om  iremgangsmåden  i 
virkeligheden  udmærket.  Rådet  går  ud  på,  i  Hruts  eget  hjem 
på  en  fredelig  måde  at  få  ham  i  vidners  nærværelse  for  det 
første  til  at  indromme,  at  Unns  krav  var  retmæssigt,  og  dernæst 
lokke  ham  selv  til  at  sige,  hvorledes  sagaen  på  ny  skulde  anlægges. 
Bagefter  nyttede  det  ham  så  ikke  det  mindste  at  gore  indvendinger. 
Dette  er  i  virkeligheden  ligeså  snildt  som  simpelt;  anvendelsen  af 
list  er  i  fuld  overensstemmelse  med  hine  tiders  opfattelse.  Her  er 
intet  at  kritisere 1).  Hvorvidt  den  forklædte  Gunnars  (KaupaheSins) 
hele  færd  er  fuldstændig  historisk,  er  en  anden  sag;  er  den  senere 
bleven  noget  udmalet,  er  det  også  ganske  ligegyldigt.  At  det  hele 
ikke  er  tomt  påfund,  er  en  given  sag;  en  så  fortrinlig  skildring  op- 
fandt man  i  virkeligheden  ikke  på  Island,  hverken  i  det  12.  eller 
13.  årh.  Her  er  ikke  tale  om  nogen  kaprice,  og  Gunnarr  falder 
netop  ikke  med  doren  ind  i  huset  hos  Hrutr  a). 

En  skilsmisse-  og  trolovelseshistorie  findes  i  k.  34.  t'råinn 
skiller  sig  pludselig  fra  sin  kone  og  frir  med  det  samme  til  en 
anden  (Hallgerds  og  Glums  datter)  og  ægter  hende.  En  så  hurtig 
fremgangsmåde  skal  ikke  stemme  med  retsbøgerne.  Det  kommer 
m.  h.  t.  dette  sporsmål  rigtignok  an  på  skilsmissegrunden.  Iråins 
hustru  havde  f remkastet  en  kvædling  (I,  632),  der  bestemt  måtte 
opfattes  som  nid,  og  vi  ved,  hvorledes  sådanne  vers  betragtedes. 
At  et  så  sjælden  forekommende  tilfælde,  at  en  kone  digtede  nid 
om  sin  mand,  ikke  forudsættes  eller  omtales  i  lovbøgerne,  er  ret 


J)  Når  L — C  udtaler,  at  hverken  Gunnarr  eller  den  vise  Njåll  kender  stævne- 
formularen (s.  48),  er  dette  en  misforståelse.  Bååth  har  herpå  givet  det 
rette  svar  (s.  102  anm.). 

2)  Det  er  selvindlysende,  at  istedenfor  at  give  en  (historisk)  fremstilling  af 
begivenhedernes  gang  har  forf.  valgt  at  give  denne  i  spådomsform,  kunde 
man  sige,  og  „spådommen"  lagt  i  den  vise  Njals  mund. 

naturligt.  Men  1>råinn  var  sikkert  i  sin  ret,  når  han  deri  så  en 
lovlig  skilsmissegrund.  En  anden  sag  er,  hvorledes  andre  betrag- 
tede sagen  fra  et  almenmenneskeligt  standpunkt.  Det  gores  der- 
næst gældende,  at  brylluppet  umulig  kunde  holdes  så  hurtig,  som 
det  her  sker.  I  Grågåsen  findes  imidlertid  ingen  minimumstidsaf- 
stand  angiven,  ja,  det  forudsættes  endogså,  at  der  mellem  bort- 
fæstelsen  og  brylluppet  overhovedet  kunde  være  en  så  kort  tid, 
som  det  skulde  være;  det  måtte  blot  ikke  vare  mere  end  et  år  t). 
At  Hoskuldr  sporges,  om  h  a  n  vil  bortgifte  sin  datterdatter  er 
naturligt  nok,  næsten  en  høflighedssag,  men  ikke  nødvendigt;  det 
er  da  også  HallgerSr  selv,  der  —  i  overensstemmelse  med  lovbøg- 
erne —  bortfæster  sin  datter. 

Hallgerds  tyveri  i  Kirkjubær  og  opbrændingen  af  buret  (for- 
rådshuset)  bekræftes  ved,  at  man  ved  at  grave  på  det  formentlige 
sted,  hvor  buret  stod,  har  fundet  dettes  grundvold4). 

I  Ldn.  (s.  290)  findes  en  kort  meddelelse  om  Gunnars  kamp 
ved  Knafaholar;  der  er  fuld  overensstemmelse  tilstede  mellem  den 
og  sagaen,  undt.  for  så  vidt  som  Ldn.  taler  om  to  Nordmænd,  der 
faldt,  Njåla  kun  om  én  (men  kender  i  øvrigt  to).  Sst.  findes  en 
kort  skildring  af  kampen  mellem  Otkell  og  Gunnarr  samt  af  hans 
død  (i  Hauksb.  og  Melabok).  Foruden  et  par  rent  ubetydelige  af- 
vigelser findes  her  den  uoverensstemmelse,  at  Ldn.  taler  om  30 
sammensvorne  mod  Gunnarr,  medens  Njåla  dels  har  40  —  i  3 
hdskrr.  —  dels  30  —  i  2  —  (og  20  i  ét),  samt,  at  medens  Njåla 
siger,  at  Gunnarr  var  alene  hjemme,  siger  Ldn.,  at  han  havde  en 
huskarl  hos  sig;  hvis  dette  sidste  er  historisk,  har  huskarlen  næppe 
spillet  nogen  rolle,  hvorfor  sagaen  har  glemt  ham. 

Hvad  Gunnars  egen  person  angår,  kan  henvises  til  Sig.  Gud- 
mundssons  afhandling  i  Skirnir  (92.  årg.  1918),  hvori  han  gor  ham 
til  genstand  for  en  nærmest  psykologisk  undersøgelse.  Der  er  heri 
meget  af  interesse  og  mange  skarpsindige  bemærkninger.  Der  er 
dog  endel,  som  ikke  kan  godtages. 

Med  hensyn  til  de  forskellige  tingstridigheder  og  processer 
må  der  henvises  til  afhandlingen  i  Aarbøger  (se  ovf.) 3). 


i)  Konungsbok  II,  31—2. 

2)  Se  herom   Arbok  fornleifafjel.  1888—92,  s.  53—4. 

3)  Jfr.  Lehmanns  replik  i  „Tidsskr.  f.  retsvid."  193  f.  Jfr.  også  Heusler  i 
Das  strafrecht  s.  13—14  (bemærkninger  om  Njålas  processer,  som  jeg 
kun  for  en  ringe  del  kan  underskrive).  Sammes  opfattelse  i  Thule  IV 
s.  9  f.  betragter  jeg  som  helt  forfejlet. 

Efter  Gunnarssagaens  slutning  møder  vi  først  Fråins  færd  i 
Norge  og  forhold  til  Hrappr.  At  denne  virkelig  er  en  historisk 
person,  er  vistnok  givet1),  men  hvad  der  fortælles  om  ham  og 
Hakon  jarl  er  uhistorisk  og  af  en  sen  oprindelse;  her  er  det,  at 
ukendskabet  til  Norges  geografi  viser  sig,  noget,  som  ellers  aldrig 
lindes  hos  de  klassiske  forfattere  på  den  måde.  At  t>råinn  og 
Hakon  jarl  tilsidst  ikke  har  været  gode  venner,  er  sikkert  historisk; 
derfor  borger  det  lille,  ægte  vers  af  den  førstnævnte  (»Lad  os  lade 
Gammen  [skibet]  fare  af  sted;  Frahm  giver  ikke  efter«).  Hakon 
jarl  lod  da,  i  overensstemmelse  med  sin  fra  andre  kilder  kendte 
karakter,  sin  vrede  gå  ud  over  Njålssonnerne,  som  sagaen  fortæl- 
ler, vistnok  i  hovedtrækkene  rigtig.  I  kap.  91  fortælles  om,  hvor- 
ledes Njålssonnerne  kræver  erstatning  af  Fråinn  og  forhånes  af 
denne.  Her  nytter  det  ikke  at  indvende,  at  dette  krav  måtte  være 
Njåls  sonner  ganske  uværdigt;  vi  må  ikke  domme  den  sag  ud  fra 
vore  begreber.  Hvad  oldtidens  ånd  og  opfattelse  angår,  kan  vi 
trygt  påstå,  at  der  er  intet  unaturligt  eller  usommeligt  deri;  hvert 
ojeblik  kunde  Njålssonnerne  vænte,  at  man  hånlig  vilde  bebrejde 
dem  den  medfart,  de  havde  lidt  i  Norge ;  lignende  kender  vi  så  godt 
fra  andre  steder.  Dette  vilde  de  forebygge  ved  at  kræve  erstatning 
eller  hævn.  Fråinn  bliver  så  dræbt  osv.  Som  sagt,  der  er  intet 
heri,  der  ikke  kan  være  gået  til,  som  sagaen  mælder.  —  Den  lille 
Hoskuld  kommer  til  Njåll  til  opfostring,  men  ad  omveje,  gennem 
Ketill  i  Mork,  Fråins  broder  og  Njåls  svigerson.  Drengen  over- 
drages til  Ketill  af  moderen  og  af  Ketill  til  Njåll.  Dette  angribes 
af  L — C,  der  atter  her  påkalder  lovbøgernes  forskrifter,  der  ikke 
skulde  være  i  overensstemmelse  med  sagaen;  men  det  er  netop 
det  urigtige  i  dette  og  andre  lignende  tilfælde,  at  kræve  den  mest 
pedantiske  overensstemmelse  mellem  det  daglige  liv  og  dets  ud- 
foldelse og  den  strænge  ret,  om  hvilken  vi  dog  aldrig  sikkert  ved, 
hvorvidt  den,  d.  v.  s.  lovbøgerne,  stemmer  ganske  med,  hvad  der 
var  ret  o.  1000  eller  for.  Det  hele  er  simpelt  nok  og  er  ganske  sik- 
kert, som  i  utallige  tilfælde  både  i  fortid  og  nutid,  foregået  ved  rent 
private  underhandlinger.  Men  omvejen  var  nødvendig.  Aldrig  vilde 
moderen  straks  efter  Fråins  drab  have  overladt  sin  son  til  Njåll. 
Efter  års  mellemrum  og  efter  at  det  bitreste  minde  var  begyndt  at 
mildnes,  kunde  sagen  bringes  i  orden,  navnlig  ved  en  mellemmand 


J)  Uagtet  gården   Hrappstaåir,   opkaldt  efter  ham,  forlængst  er  øde,  lever 
dog  navnet  endnu  den  dag  i  dag. 

som  Ketill.  Men  at  der  dog  har  været  betænkeligheder  tilstede, 
vistnok  fra  moderens  side,  lader  udtrykket  »det  blev  enden  på 
forhandlingerne  osv.«  os  skimte.  Og  det  er  alt,  hvad  vi  væntede. 

Angående  femterrettens  stiftelse  kan  vi  henvise  til  V.  Finsen 
(Fristatens  institutioner  s.  98  ff.).  Her  skal  kun  bemærkes,  at 
stykket  i  k.  97  98-no,  der  »helt  igennem  lider  af  usandsynligheder« 
(Finsen),  aldeles  åbenbart  er  et  indskud  i  den  gamle  tekst.  For 
det  første  har  det  intet  med  femterretten  at  gore;  det  handler  om 
lovretten  og  dens  form.  Dernæst,  og  det  er  afgorende,  mangler 
netop  dette  stykke  i  hdskr.  G.  Det  tilhører  således  ikke  den  op- 
rindelige fremstilling  (således  også  Finsen  s.  106,  111). 

Fra  og  med  k.  107  skrider  fortællingen  jævnt  fremad.  Ind- 
holdet —  bortset  fra  processerne  —  kan  ikke  kontrolleres  ved 
hjælp  af  andre  kilder.  Kun  i  Ldn.  findes  den  korte  bemærkning 
(s.  280) :  »Njåll,  som  blev  indebrændt«,  »med  8  mand«  fojer  Hauks- 
bok  til,  i  alt  altså  9;  i  sagaens  hovedtekst  (132  56)  står  11,  medens 
nogle  hdskrr.  (F,  H,  I2)  har  91).  —  Når  det  om  Skarphedins 
skældsord  hedder,  at  de  røber  yngre  smag,  er  dette  ikke  rigtigt; 
det  er  tilstrækkeligt  at  henvise  til  en  sådan  skændescene  som  den 
imellem  Sinfjotle  og  Gudmund  i  et  digt,  der  stammer  omtrent  fra 
Skarphedins  tid. 

Det  værste,  man  har  haft  at  indvende  imod  sagaens  personer 
og  personlige  forhold,  er  dens  indførelse  af  juristen  Eyjolf  Bolverks- 
son.  Denne  Eyjolf  opfattes  —  og  det  med  megen  styrke  —  ligefrem 
som  en  opdigtet  person;  da  modpartiet  havde  en  dygtig  jurist 
på  sin  side,  måtte  Flose  og  hans  parti  også  have  én.  Der  gores 
gældende,  at  Geller  Bolverksson,  død  1074,  ikke  kan  have  haft  en 
yngre  broder,  der  allerede  var  voksen  1012  (dræbt  samme  år).  Ved 
første  ojekast  kunde  der  her  synes  at  være  en  urimelighed  tilstede. 
Men  her  er  intet  umuligt;  Are  frode  siger,  at  Eyjolf  grå  blev 
døbt  i  »sin  alderdom«  år  1000;  han  har  da  næppe  været  yngre  end 
6.  70  år  og  altså  født  930,  men  han  har  snarest  været  noget  ældre. 
O.  960  kan  hans  son  Bolverk  være  født,  og  han  kan  meget  godt 
have  fået  sonnen  Eyjolf  o.  985  og  den  anden  son  Geller  o.  1000 
(død  o.  1074).  Herefter  vilde  man  være  nødt  til  at  antage,  at  Eyjolf 
i  året  1012  havde  været  forholdsvis  ung,  o.  27  år;  denne  alder  er  i 
alle  tilfælde  hoj  nok  til,  at  Eyjolf  kunde  have  været  den  udmærk- 
ede retskyndige,  han  siges  at  have  været.  Og  hvad  kan  man  nu 


!)  Så  må  3  i  det  foregående  være  en  fejl  for  2. 

slutte  af  sagaen  om  hans  alder?  Det  hedder  (hos  L — C)  (s.  215), 
at  han  må  »have  været  til  års«  (»bereits  in  den  hoheren  jahren«). 
Dette  beror  på  en  ren  misforståelse,  ti  i  kap.  138  9  kaldes  Eyjolf 
»høvdingeæmne«,  d.  v.  s.  håbefuld,  ung  mand;  udtrykket  forbyder 
at  gore  ham  ældre  end  20 — 25  år  gammel;  i  overensstemmelse 
hermed  er  hans  vægring  i  samme  kap.  1.  94.  Eyjolf  har  været  en  af 
de  unge  opvoksende  mænd,  som  havde  lært  lovkyndighed  (ligesom 
Gunnløg  hos  Torstein  på  Borg),  men  ellers  ikke  var  i  besiddelse  af 
magt  eller  myndighed.  For  Flose  var  det  blot  om  at  gore,  at  skaffe 
sig  en  dygtig  jurist.  Hvad  skulde  der  nu  være  i  vejen  for,  at  Bolverk 
havde  fået  en  son  o.  985 — 90,  der  døde  1011  og  en  anden  son  o. 
1000,  der  var  død  o.  1074?  Vi  har  heldigvis  en  slående  parallel  i 
brødreparret  Gunnløg  og  Hermund;  Gunnløg  faldt  1008,  men  Her- 
mund, —  der  vel  at  mærke  var  den  ældste  af  de  to  —  levede  til  efter 
1050.  At  Eyjolf  ellers  ikke  nævnes  i  andre  kilder,  er  ikke  påfald- 
ende; han  havde  jo  ingen  historie;  det  eneste,  han  har  været  be- 
kendt for,  er  hans  deltagelse  i  sagen  på  altinget  1011.  Det  var  hans 
første  og  sidste  offenlige  optræden.  Der  er  således  ikke  den  mind- 
ste grund  til  at  betvivle  sagaens  velunderrettethed  m.  h.  t.  Eyjolf, 
så  meget  mindre  som  det  overhovedet  ikke  kan  erkendes,  at  de 
egenlige  slægtsagaer  indfører  fingerede  personer. 

Hvad  slægtregistrene  angår,  er  det  for  længe  siden  af  G.  Vig- 
fiisson  udtalt,  at  de  ikke  er  hæntede  fra  nogen  af  de  kendte  Ldn.- 
tekster;  og  dette  er  rigtigt.  De  er  blevne  grundig  undersøgte  af 
L — C;  de  fejl  eller  afvigelser  fra  andre  kilder,  der  er  fundne,  er  for 
det  meste  af  forsvindende  betydning.  Den  vigtigste  afvigelse  fra 
Ldn.  er  den,  der  vedrører  Njåls  egen  slægt.  Ifølge  sagaen  er  Njåll 
en  son  af  t>orgeirr  gollnir  Ofeigsson  (G,  I;  £6rolfsson  F,  B,  E)  og 
ÅsgerSr  Åskelsdatter,  men  ifg.  Ldn.  er  ÅsgerSr  Njåls  bedstemoder; 
sst.  er  t'orgrimr  mikli  hans  farbroder,  ifg.  sagaen  en  son  af  hans 
halvbroder.  På  hvilken  side  retten  er,  ser  vi  os  ikke  istand  til  at 
afgore.  Det  samme  er  tilfældet  med  de  øvrige  afvigelser.  Der  kan 
intet  væsenligt  angreb  rettes  mod  sagaen  på  grund  af  slægtregist- 
rene, så  meget  mindre  som  hovedmassen  af  dem  ikke  stammer  fra 
den  oprindelige  saga. 

Sagaens  tidsregning  er,  også  i  dens  nuværende  form,  i  det  hele 
ret  god.  Nogle  særlige  vanskeligheder  er  der  ikke  tilstede,  undt. 
for  de  første  kapitlers  vedkommende,  hvad  jo  har  sin  naturlige  for- 
klaring. G.  Vigfiisson  har  udregnet  de  omtrentlige  årstal.  Kap.  2 
foregår  i  årene  963  ff.,  medens  k.  1  og  9  ff.  foregår  i  en  noget 

tidligere  tid.  En  fejl  er  det,  når  M6r3r  i  sagaen  om  Gunnarr  op- 
træder altfor  ung  (se  ovf.).  Denne  fejl  stammer  vistnok  fra  forf. 
selv. 

Vi  kommer  således  i  det  hele  til  det  resultat,  at  Njåla  i  dens 
nuværende  form  er  sammenarbejdet  af  oprindelig  ikke  sammen- 
hørende stykker.  Dens  historiske  betydning  er  utvivlsom,  skont 
endel  tilsætninger  i  tidens  løb  er  komne  til.  Vi  har  dels  beviser  for 
dens  troværdighed,  dels  har  det  fortalte  et  sådant  sandsynligheds- 
præg,  at  vi  ingen  grund  har  til  at  tvivle  derom  i  det  hele  og  store. 
De  juridiske  partier  viser  sig  at  være  rigtige  eller  mulig  rigtige, 
undt.  for  enkelte  underordnede  punkters  vedkommende. 

Vi  har  i  det  foregående  omtalt  sagaens  personer;  ingen  saga 
er  så  rig  på  skarpt  markerede,  ejendommelige,  fortrinlige  skikkel- 
ser som  Njåla;  der  er  et  helt  galleri  både  af  mænd  og  kvinder,  der 
står  lyslevende  for  os.  Sagaens  psykologiske  opfattelse  af  dem  er 
mesterlig,  og  således,  at  den  må  hidrøre  fra  en  gammel  tradition x) ; 
ingen  i  12.  eller  13.  årh.  vilde  have  kunnet  skabe  sådanne  personlig- 
heder. Sagaen  er  i  det  hele  mærkelig  upartisk;  skildringen  af 
Flose  er  ligefrem  sympatetisk. 

•  På  hojde  hermed  står  sagaens  stil,  uagtet  den  naturligvis  er 
noget  ujævn  i  de  forskellige  partier.  Ingen  saga  overgår  Njåla  ved 
den  let-retoriske  fremstillingsmade,  hvor  ordbetoningen  indenfor 
sætningen  er  uovertræffelig  og  dog  så  naturlig.  Replikkerne  og 
samtalerne  er  beromte  og  med  rette.  En  ejendommelighed  ved 
fremstillingen  —  der  minder  noget  om  HeiSarvigas.,  som  dog  står 
så  langt  under  Njåla  —  er,  at  sagaen  ofte  lader  et  udførligt  råd 
om,  hvorledes  den  og  den  skulde  bære  sig  ad,  eller  en  forudsigelse 
komme  i  steden  for  en  ligefrem  fortælling  om  begivenhedernes 
gang;  således  f.  ex.  Njåls  råd  eller  plan  om  Gunnars  rejse  til  Vest- 
landet (stævningsrejsen).  Dette  gor  fremstillingen  nok  så  levende, 
ligesom  der  også  lejlighedsvis  spredes  klarere  lys  over  personerne 
selv. 

Det  er  intet  under,  at  sagaen,  tiltrods  for  den  nuværende  forms 
mangler,  altid  har  udøvet  en,  man  kunde  næsten  sige  fortryllende 
magt  over  læserens  sind.  Atter  og  atter  kommer  man  tilbage  til 
denne  hojstinteressante  saga;  stadig  er  nydelsen  den  samme,  stadig 
er  spændingen  lige  stor.    Selv  den  mest  prosaiske  kritiker,  der 


*)  Antydningen  af  Skarphedins  religiøsitet  s.  132^  -:)0  er  dog  ganske  umulig 
og  fuldstændig  i  strid  med  hans  karakter  ellers. 

måske  enkelte  gange  mener  at  måtte  ryste  på  hovedet,  vil  ikke 
underkende  den  almindelige  mening  om  sagaens  ualmindelige 
fortrin  i  stil  og  karakterskildring.  Hvor  læst  og  yndet  sagaen  har 
været  omkr.  1300  og  derefter,  ses  bedst  af  den  store  mængde  hånd- 
skrifter, der  endnu  haves  delvis  i  meget  små  brudstykker,  flere  end 
af  nogen  anden  slægtsaga.  Og  den  er  i  nutiden  ikke  mindre  skattet. 
Nærværende  forfatter  har  kendt  et  barn,  der  havde  læst  sagaen 
10  gange,  da  det  var  10  år  gammelt. 


7.    pættir  fra  det  ældre  tidsrum. 

Foruden  de  ovenstående  sagaer  og  enkelte  i  disse  optagne 
pættir  haves  der  nogle  mindre  fortællinger  for  storste  delen  om 
islandske  mænd  fra  landets  første  århundreder,  som  fordi  de  som 
oftest  findes  optagne  i  større  saga  værker  i  reglen  kaldes  afsnit 
(pættir);  derved  tildeles  der  dem  en  vis  selvstændighed  indenfor 
disse,  og  med  rette.  De  handler  i  reglen  alle  om  én  episode  eller  én 
udenlandsrejse;  i  ganske  enkelte  tilfælde  bliver  det  til  et  helt  lille 
livsbillede,  en  lille  saga.  Fælles  for  dem  alle  er  den  udprægede 
anskuelighed,  den  simple  klarhed,  hvormed  de  fortælles;  personerne 
er  altid  stærkt  markerede,  individuelle,  plastiske;  et  udmærket  eks- 
empel er  påttr  om  Au3un.  Hovedmændene  er  i  reglen  satte  i  for- 
bindelse med  og  derigennem  i  forhold  til  udenlandske  fyrster,  hvor- 
ved deres  personlige  egenskaber  så  at  sige  bliver  endnu  klarere  på 
grund  af  den  sammenstilling,  der  da  frembyder  sig  af  sig  selv.  I 
det  hele  er  disse  »afsnit«  rene  perler  i  den  gamle  sagalitteratur. 

En  oversigt  over  disse  pættir  og  deres  indhold  skal  her  gives  i 
tilslutning  til  den  ovf.  benyttede  gruppeinddeling  af  sagaerne,  idet 
hovedpersonens  hjemstavn  lægges,  så  vidt  den  kendes,  til  grund  x). 

1.  EinarspåttrSkulasonar  findes  i  Morkinskinna  s. 
226 — 8,  og  handler  særlig  om  digteren  Einarr  (s.  62 — 72)  som 
skjald  hos  kong  Eystein  d.  yngre  o.  1153.  Det  er  særlig  digterens 
uforlignelige  færdighed  i  at  improvisere,  der  er  hovedsagen, 
t'attr'en  giver  et  levende  billede  af  Einarr  som  den  muntre,  tildels 
noget  verdsligsindede  mand. 

Gils  påttr  Illugasonar  findes  i  Magnus  barfods  saga 
i  Fornmannasogur  VII,  k.  15 — 19(20),  til  dels  også  i  biskop  Jons 


!)  Disse   pættir   er   samlet   udgivne    i   Sig.  Kristjånssons   udgave:   Fjorutiu 
Islendinga^ættir  1904. 

saga,  særlig  den  interpolerede  saga  (Biskupasogur  I,  156 — 7,  221 — 
7) ;  herom  kan  der  henvises  til  s.  55 — 8.  Afsnittet  er  mesterlig  for- 
talt og  meget  interessant,  fremstillingen  livlig  og  stilen  ren;  særlig 
er  præsten  Jons  tale  at  fremhæve  som  udmærket  eksempel  på  en 
kraftig  og  troende  mands  veltalenhed. 

2.  Haldors  påttr  Snorrasonar  handler  om  Snorre 
godes  kraftigste  son  og  findes  i  Morkinsk-.  s.  46 — 51.  Den  slutter 
sig  på  en  måde  til  Eyrbyggja.  Haldor  havde  været  med  kong 
Harald  hårdråde  på  hans  tog  i  Syden  og  var  afholdt  af  ham.  Men 
da  de  bægge  to  var  stridbare,  kom  det  til  rivninger  imellem  dem, 
og  ingen  vilde  give  efter.  Særlig  og  meget  morsomt  fortælles  der 
om,  hvorledes  Haldor  nægtede  at  modtage  som  Ion  den  elendige 
mønt,  kongen  havde  ladet  slå.  Endelig  tvang  han  kongen  til  midt 
om  natten  at  betale  sig  med  en  ring  af  dronningens  arm,  hvorpå 
han  for  bestandig  forlod  Norge.  —  En  anden  lille  fortælling  haves 
i  Flatøbogen  I,  506 — 11,  hvor  der  tales  om  Haldors  forhold  til  Einarr 
tambeskælver,  men  den  er  ikke  nær  så  morsom,  og  vistnok  af  en 
yngre  oprindelse.  I  denne  påttr  spiller  Bergljot,  Einar  tambeskælves 
hustru,  en  smuk  rolle. 

S  tufs  saga  (påttr)  Kattarsonar  findes  i  Morkinsk. 
s.  104 — 5,  særlig  udg.  af  B.  M.  Olsen  1912.  Angående  indholdet 
henvises  til  I,  618—19. 

Brands  påttr  orva  i  Morkinsk.  69 — 70  handler  om 
Brand  den  gavmilde,  en  son  af  Vermund  i  Yatsfjorden  (jfr.  Eyrb. 
og  Heidarv.s.).  Digteren  ?j65olfr  fortalte  kong  Harald  hårdråde 
meget  om  Brands  ubegrænsede  gavmildhed.  Kongen  lod  da 
FjoSolfr  stille  Brand  på  prøve,  den  ene  efter  den  anden,  men  han 
bestod  dem  alle  og  blev  hædret  af  kongen. 

Audun  s  påttr  vestfirzka,  også  i  Morkinsk.  61 — 5. 
Audun  har  ved  sit  arbejde  tjænt  nogle  penge,  så  at  han  kan  lægge 
til  side  3  års  underhold  til  sin  fattige  moder.  Han  rejser  til  Norge, 
og  derfra  til  Gronland,  hvor  han  køber  en  prægtig  isbjørn  for  alt 
hvad  han  ejede,  og  med  denne  rejser  han  tilbage  til  Norge  og 
derpå  til  Danmark  for  at  forære  Sven  Estridsson  bjørnen,  uden  at 
bryde  sig  om  de  hindringer,  kong  Harald  kunde  lægge  ham  ivejen 
på  grund  af  ufreden.  Kong  Harald  lader  Audun  rejse  i  fred,  og 
der  fortælles  nu  videre  om,  hvorledes  han  traf  kong  Sven  og  blev 
belønnet  af  ham,  bl.  a.  med  at  han  gav  ham  penge  til  en  Romarejse 
og  til  slutning  med  et  fuldtladct  skib.  Kongens  foged  Aki  havde 

rigtignok  søgt  sig  vinding  ved  at  tvinge  Audun  til  at  sælge  sig  halv- 
delen af  dyret,  da  han  savnede  lævnedsmidler  til  det  og  sig,  men 
det  bekom  Åki  ilde.  Endelig  fortælles  om  Auduns  tilbagerejse  og 
sammentræf  med  kong  Harald,  hvem  det  morer  at  høre,  hvorledes 
det  var  gået  Audun.  Alle  personerne  er  glimrende  skildrede,  hver 
med  sine  ejendommeligheder,  og  denne  påttr  er  en  af  de  nydeligste, 
der  haves. 

3.  Hromundar  påttr  halta  står  i  Flatøbogen  I,  409 
— 14.  Hromunds  herkomst  og  strid  med  Ingimundssonnerne  (jfr. 
Vatsdæla)  omtales.  Denne  strid  førte,  til,  at  Hromundr  domtes 
fredløs  østfor  Hrutafjordselven,  hvorfor  han  nedsatte  sig  på  dennes 
vestlige  bred.  Her  kom  han  senere  i  strid  med  nogle  norske  køb- 
mænd (vikinger)  og  angrebes  af  disse  og  lod  sit  liv  (jfr.  I,  515 — 16). 
Indholdet  genfindes  i  en  noget  kortere  form  i  Ldn.  s.  161 — 7,  hvis 
fortælling  ser  ud  til  at  være  et  udtog  af  påttr'en  med  tillæg  af 
Håsteins  vers.   Påttr'en  er  således  fra  begyndelsen  af  det  13  årh. 

Hrafns  påttr  hrutfirdings  findes  i  Magnus  d. 
godes  saga  i  Fornm.  s.  VI,  102 — 19.  Det  er  en  hel  lille  biografi. 
Hrafn,  en  søsterson  af  Sigvatr  skjald  (I,  613),  hævner  sin  uskyldig 
dræbte  fader  ved  at  dræbe  drabsmandens  son,  dommes  fredløs  og 
rejser  til  Norge.  Her  kommer  han  i  huset  hos  en  Ketill  ripr  (I,  466), 
men  denne  bliver  vred  på  ham  og  vil  sælge  ham  som  træl,  hvorpå 
Hrafn  slår  ham  ihjæl.  Nu  må  han  flakke  omkring,  da  kongen  er 
forbitret  på  ham  på  grund  af  drabet.  Endelig  bliver  han  taget  til 
nåde  af  denne,  ved  Sigvats  hjælp  og  efter  at  have  deltaget  i  et  tog 
mod  Danmark  og  kæmpet  tappert.  Han  bliver  kongens  mand  og 
ægter  Ketils  datter.  Påttr'en  er  redigeret  eller  forfattet  af  en 
gejstlig  mand,  men  den  stammer  oprindelig  vistnok  fra  tiden  ved 
1200. 

Odds  påttr  Ofeigssonar  står  i  Morkinsk.  105 — 9. 
Denne  Oddr  er  Bandamannasagas  hovedperson  (ovf.  s.  464 — 68); 
påttr'en  er  etslags  tillæg  til  denne  saga.  Den  fortæller  om  en  af 
Oddr  foretagen  handelsrejse  til  Norge  o.  1055.  Her  måtte  han 
overvintre  i  Finmarken.  Hans  mænd  havde  handlet  med  Finnerne, 
hvad  der  var  forbudt,  da  al  handel  med  dem  var  et  regale.  På 
vejen  derfra  mødte  de  Nordmanden  Einarr  fluga,  der  var  kongens 
ombudsmand  deroppe;  denne  mistænkte  nu  Oddr  for  at  have 
handlet  med  Finnerne,  og  han  slap  med  nød  og  næppe  fra  den 
overhængende  fare.  Også  fra  kongen,  hvem  han  noget  efter  mødte 

og  som  grundig  undersøgte  ladningen,  slap  han  heldig;  så 
rejste  Oddr  hjem.  —  Desuden  spiller  Oddr  en  rolle  i  Hernings  påttr 
Åslåkssonar. 

4.  H  r  e  i  -3  a  r  s  påttr  heimska  står  også  i  Morkinsk. 
s.  35 — 44.  »1>6rdr  hed  en  mand,  han  var  en  son  af  Forgrimr 
Hrei3arsson,  hvem  [o:  1>orgrimr?]  Glumr  dræbte«  —  således 
begynder  påttr'en.  Den  her  nævnte  Glumr  er  uden  tvivl  Viga- 
Glumr;  påttr'en  må  altså  nærmest  høre  til  Øfjordsgruppen,  hvilket 
fremgår  deraf,  at  f»6r?r  havde  sit  skib  ved  handelsstedet  Gåsar, 
samt  deraf,  at  dens  hovedperson  siges  at  have  nedsat  sig  i 
Svarfadardalen.  1>6r9r,  der  foretog  handelsrejser,  havde  en  broder 
Hreidarr,  der  var  hæslig  af  udseende  og  ansås  for  at  være  ikke 
rigtig  klog;  men  stor  og  stærk  var  han.  Engang  bad  han  sin 
broder  om  at  tage  sig  med  til  Norge,  hvad  denne  efter  nogen  nølen 
gik  ind  på.  Der  fortælles  nu  på  en  meget  fornojelig  måde  om 
Hreidars  oplevelser  i  Norge;  han  fik  kong  Magnus'  beskyttelse  og 
skal  have  digtet  om  ham  (I,  626),  men  lagde  sig  ud  med  Harald 
hårdråde,  hvem  han  på  en  sindrig  måde  forhånede.  Ved  Magnus' 
hjælp  undgik  han  Haralds  efterstræbelse,  modtog  gaver  af  Magnus, 
rejste  så  hjem  og  blev  en  dygtig  mand.  Denne  påttr  er  vistnok  for 
det  meste  historisk;  den  er  særdeles  godt  fortalt. 

Ogmundar  påttr  dytts  findes  brudstykkevis  i  et 
hdskr.  af  Glumss.  (se  ovf.  s.  485),  samt  i  en  noget  afvigende  form 
i  Flatøbogen  I,  332  ff.  Ogmundr,  der  er  en  slægtning  af  Viga-Glumr, 
rejser  udenlands,  men  er  så  uheldig  at  påsejle  et  af  Hakon  jarls 
skibe  og  pådrage  sig  jarlens  vrede.  Skibstyreren  hævnede  sig  på 
Ogmundr  ved  at  slå  ham  i  hovedet  med  en  økse,  så  at  han  faldt  i 
afmagt  og  lå  længe  syg;  heraf  fik  han  også  sit  tilnavn  (»Dumpe- 
Ogmundr«).  Da  han  nu  kom  hjem,  dadlede  Glumr  ham,  fordi  han 
ikke  havde  hævnet  sig  på  skibstyreren.  To  år  efter  drager  så 
Ogmundr  atter  til  Norge  og  får  lejlighed  til  at  dræbe  sin  fjende, 
men  slipper  for  selv  at  blive  pågreben  ved  at  forklæde  sig  som  en 
person,  der  hed  Gunnar  helmingr.  Så  kom  han  tilbage  til  Island; 
dette  skal  være  sket  995.  Hertil  knyttes  i  Flatøbogen  den  æven- 
tyrlige,  men  morsomme  fortælling  om,  hvorledes  det  gik  den  virke- 
lige Gunnarr,  hans  flugt  til  Sverrig  og  færd  der  (fortællingen  om 
det  hule  Freysbillede,  der  førtes  omkring  i  bygden,  og  dets  præst- 
inde1)). 

*)  Jfr.  den  kendte  historie  om  Nerthus  i  Tacitus'  Germania. 

5.  tåttr  af  Gullåsu-t'ordi  findes  fremdeles  i 
Morkinsk.  s.  170 — 4;  om  dens  væsenlige  indhold  s.  ovf.  s.  53 — 4. 
Den  foregår  helt  i  Norge  i  kong  Eystein  og  Sigurd  jorsalfars  tid,  og 
påttr'en  er  sikkert  historisk.  Om  1>6r3s  herkomst  vides  intet,  undt. 
for  så  vidt  som  han  siges  at  have  stammet  fra  Østfjordene.  Heraf 
at  slutte,  at  påttr'en  er  forfattet  på  Østlandet,  kan  man  vistnok  ikke, 
men  der  er  dog  grund  til  at  henføre  den  til  østlandsgruppen. 

?åttr  af  Agli  SiSuhallssyni  findes  i  enkelte  hdskr. 
af  Olaf  d.  helliges  saga  samt  i  papirsafskrifter,  hvorefter  den  er 
udgiven  i  Sex  sogupættir.  Et  kort  uddrag  findes  dog  også  i 
Heimskr.  og  den  legendariske  Olafssaga.  Egill  rejser  udenlands 
med  Gotlænderen  Tofe,  en  son  af  jarlen  Valgautr.  De  slutter  sig 
til  kong  Olaf  d.  hellige,  men  Egill  pådrager  sig  kongens  vrede  ved 
at  løslade  nogle  fanger;  så  falder  han  i  en  hæftig  sygdom,  som 
kongen  helbreder  ham  for;  herpå  udsones  de  på  den  betingelse,  at 
han  og  Tofe  skal  bringe  den  hedenske  Valgautr  til  kongen.  Dette 
lykkes;  Valgautr  døbes,  Tofe  faldt  ved  Stiklestad,  Egill  rejste  hjem. 
Hans  datterson  var  biskop  Jon.  Bortset  fra  enkelte  udsmykninger 
er  påttr'en  utvivlsomt  historisk.  Egils  udenlandsrejse  omtales  også 
i  biskop  Jons  saga,  begyndelsen1). 

Gunnars  påttr  IMSrandabana  findes  kun  i  papirs- 
afskrifter.  Gunnarr  var  en  Nordmand,  der  kom  til  Island,  hvor  han 
kom  til  at  dræbe  den  unge  ?i5rande  Geitisson.  Han  undgik  den 
ojeblikkelige  hævn  og  sendtes  til  Vestlandet  til  Gudrun  Osvifs- 
datter  på  Helgafell  (jfr.  Laxdæla")).  Hun  hjalp  ham  med  råd  og 
dåd,  så  at  han  kom  hjem  igen  og  blev  en  anset  og  dygtig  mand. 
Skont  hovedpersonen  ikke  her  er  en  Islænder,  hører  påttr'en  dog 
til  de  her  behandlede  isl.  pættir,  da  den  helt  og  holdent  foregår  på 
Island,  og  da  vigtige  islandske  slægter  spiller  en  rolle  i  den.  Man 
har  tidligere  antaget,  at  denne  påttr  var  identisk  med  den  såkaldte 
Njar&vikingasaga  der  anføres  i  Laxdæla;  men  en  lille  saga,  hoved- 
sagelig om  en  Nordmand,  kunde  umulig  kaldes  således;  i  det 
hojeste  kunde  den  være  en  del  af  den.  Det  er  vanskeligt  eller 
umuligt  at  sige,  hvor  påttr'en  er  forfattet. 

6.  Til  Sydlandet  er  der  et  par  pættir  knyttede,  uden  at  man 
dog  kan  påstå,  at  de  just  er  skrevne  der. 

J)  Om  påttr'en  se  også  S.  Nordal:  Om  Olaf  d.  heil.  saga  s.  124—25.  Påttr'en 

beror  vistnok  på  Styrmes  Olafssaga. 
2)  Her  fortælles  omtrent  det  samme  om  Gunnarr  hos  Gudrun,  jfr.  ovf.  med 

den  her  givne  anm. 

Steins  påttr  Skaptasonar,  en  påttr  om  lovsige- 
manden  Skaptes  pragtlystne  og  stolte  son,  hvis  tragiske  endeligt 
fortælles  i  Tomåsskinna  (jfr.  I,  566 — 67).  Påttr'en  findes  i  Heimskr. 
og  Flatøbogen  II,  262  ff.,  jfr.  den  legend.  Olåfss.  k.  63.  Det  hele 
foregår  i  Norge,  og  de  beromte  Arnesonner  spiller  her  en  stor  rolle. 
Steinn  var  nemlig  årsagen  til  den  strid,  der  opstod  mellem  nogle  af 
disse  og  kong  Olaf.  Det  er  et  overmåde  anskueligt  billede,  påttr'en 
giver  af  Steinn. 

t>  å  1 1  r  af  ?  o  r  s  t  e  i  n  i  tjaldstæcHng  findes  i  Flatø- 
bogen III,  432  ff.,  tildels  også  i  Ldn.  (s.  292  ff.,  Hauksbok)  og  synes 
her  blot  at  være  et  forkortet  uddrag;  selve  påttr'en  haves  næppe 
i  dens  oprindelige  form.  Den  handler  om  Telemarkshersen  Åsgrimr, 
der  modsatte  sig  Harald  hårfagres  skattepålæg,  men  dræbtes  på 
dennes  foranstaltning.  Sonnen  ^orsteinn  hævnede  sin  fader  og 
flygtede  til  Island,  hvor  han  bosatte  sig.  Engang  modtog  han  en 
syg  skibsbesætning,  til  hvilken  han  lod  opstille  et  telt  i  sit  tun 
(deraf  tilnavnet,  »teltrejser«).  Påttr'en  er  for  det  meste  historisk 
og  fra  o.  1200. 

Olkofrapåttr  findes  i  AM  132  (udgiven  af  H.  Gering) 
og  handler  om  en  fattig  bonde  i  Blåskoven  ved  IMngvellir,  hvis 
beskæftigelse  det  var,  at  brygge  og  sælge  øl  til  tingmændene  på 
altinget  om  sommeren.  Ved  kulsvierarbejde  blev  han  årsagen  til 
at  en  stor  skov,  der  tilhørte  6  goder,  brændte.  Deraf  opstod  en 
proces,  og  det  fortælles  nu  morsomt  om,  hvorledes  Olkofre  ved 
1>orsteinn  Sidu-Hallssons  og  Broddes  hjælp  slap  godt  fra  sagen, 
så  at  de  6  ejere  af  skoven  blev  narrede.  Påttr'en  ligner  noget 
Bandamannas.,  også  derved,  at  der  findes  en  skændescene  mellem 
goderne  og  Brodde,  der  forhåner  dem.  Den  stammer  fra  den  første 
halvdel  af  13.  årh. 

Til  sagaerne  og  pættir'ne  slutter  sig  en  lille  saga  (eller  påttr) 
fra  en  egn,  hvorfra  der  ellers  ikke  haves  nogen  saga,  nemlig  Skaga- 
fjorden.  Sagaen  er 

Sneglu-Hallapåttr.  Den  findes  i  Morkinsk.  s.  93—101 
og  i  en  noget  længere  form  i  Flatøbogen  III,  415  ff.  (=  Sex  sogu- 
pættir);  der  er  her  forskellige  afvigelser,  særlig  m.  h.  t.  navne. 
Dog  er  påttr'en  den  samme  i  bægge  skrifter.  Dens  hovedindhold 
findes  I,  620 — 21.  Halle  stammede  fra  Fljot,  Skagefjordens  nord- 
østligste bygd.  Mans  saga  foregår  så  at  sige  helt  og  holdent  i  ud- 
landet, hovedsagelig  i  Norge.    Til  slutning  hedder  det,  at  Halle 

Finnur  Jonsson.     II.  35 

rejste  til  Island  og  bosatte  sig  der,  men  døde  kort  efter.  l^åttr'en 
må  være  forfattet  enten  i  Fljot  eller  mulig  snarest  i  Svarfafrardalen, 
eftersom  dens  anden  hovedperson,  skjalden  t'jodolfr,  stammede 
derfra;  disse  to  egne  er  så  at  sige  naboegne.  Hvis  påttr'en  er 
skreven  i  Svarfadardalen,  hører  den  til  4.  gruppe,  og  selv  om  den 
var  skreven  i  Fljot,  måtte  den  alligevel  slutte  sig  til  den.  Påttr'en 
er  overordenlig  morsom,  og  personerne  er  kostelig  skildrede,  lige- 
som tildragelserne  ikke  er  uinteressante;  der  gives  os  et  indblik  i 
det  private  liv  mere  end  det  ellers  sker.  Den  er  ikke  uden  djærve 
scener,  hvori  kong  Harald  hårdråde  spiller  en  rolle. 

Endelig  er  der  et  par  mindre  pættir,  der  ikke  lader  sig  hen- 
føre til  nogen  af  de  nævnte  grupper,  da  deres  hovedpersoners  her- 
komst og  hjemstavn  er  ukendt. 

Ivars  påttr  Ingimundarsonar  i  Morkinsk.  167 — 8, 
i  kong  Eystein  d.  ældres  saga.   Om  indholdet  se  s.  58 — 59. 

Månapåttrskålds,  et  lille  kapitel  i  Sverrissaga  (Fornm. 
s.  VIII,  206—8) ;  se  ovf.  s.  75—6. 

1>åttr  om  den  sagakyndige  Islænder  (i  Morkinsk. 
12 — 3),  der  underholdt  kong  Harald  og  hans  hird,  se  ovf.  s.  200 — 01. 

Der  er  flere  pættir  endnu.  Men  de  er  yngre  og  vil  blive  be- 
handlede senere. 


II.    Sagaer  om  enkelte  personer  i  det  12.  årh. 

Disse  sagaer  slutter  sig  til  de  foranstående,  men  tilhører  en 
langt  senere  tid,  hvad  deres  indhold  angår.  De  beror  heller  ikke 
på  en  mundtlig  overlevering,  undt.  for  en  ringe  dels  vedkommende, 
men  er  skrevne  af  og  efter  øjenvidner.  Deres  form  er  den  selv- 
samme som  ellers.  Hertil  må  regnes  4  sagaer,  der  så  at  sige  kun 
findes  i  samlingsværket  Sturlunga.  De  har  en  stor  historisk  og 
personalhistorisk  betydning  og  er  i  reglen  meget  detaljerede. 

1.  HafliSa  saga  ok  I5  or  gi  Is.  Denne  saga  findes  i 
papirshdskrr.  af  Sturlunga  saga  og  fra  lidt  inde  i  kap.  25  også  i  den 
ene  af  Sturlungas  hovedmembraner,  AM  122  A.  Sagaen  består  af 
32  kapitler1).  Den  er  ikke  egenlig  en  hel  lævnedsbeskrivelse,  men 
behandler  stridigheder  fra  nogle  få  år  (o.  1117 — 21)  mellem  to  isl. 


!)  I  dr.  Kålunds  udg.  af  Sturlunga  (I,  7—46)  findes  ingen  kapiteltælling,  den 
i  G.  Vigfiissons  udg.  er  her  og  i  det  følgende  bibeholdt.  Om  sagaen  hen- 
vises til  B.  M.  Olsen:  Safn  til  sogu  Isl.  III,  207—13;  Meissner:  Streng- 
leikar,  s.  55;  Kålunds  afhdl.  i  Aarb.  1901,  s.  284  f. 

hovdinger,  Haflifte  Måsson  og  Forgils  Oddason.  Der  redegores 
for  deres  herkomst,  og  der  indføres  flere  personer,  særlig  præsten 
Ingimundr  Einarsson  og  Hrolfr  fra  Skalmarnes,  bægge  digtere  (se 
ovf.  s.  167).  Anledningen  til  de  nævnte  stridigheder  var  særlig  det 
fjendskab,  der  opstod  mellem  en  slet  mand,  Mår,  en  broderson  af 
Haflifte,  og  bonden  Hneitir  på  Strandir,  hvem  Mår  lod  dræbe,  samt 
det  uvenskab,  der  ligeledes  opstod  mellem  Mår  og  en  fattig  ung 
mand,  Olåfr  Hildisson,  der  sårede  Mår.  Haflifte  betalte  bøder  for 
Hneitis  drab,  Olåfr  domtes  landflygtig,  men  kunde  ikke  komme 
bort  fra  landet.  Senere  dræbtes  han  af  en  ung  mand,  Grimr,  fordi 
han  havde  gjort  nar  ad  ham;  Grimr  havde  sluttet  sig  til  Haflifte, 
og  nu  blev  det  til  en  strid  mellem  denne  og  £orgils;  t»orgils  sendte 
en  stimand  til  Haf lifte,  og  en  af  dennes  hjemmemænd  blev  dræbt; 
Forgils  anlægger  sag  mod  Grimr.  Haflifte  og  ?orgils  mødtes  der- 
næst på  altinget,  og  under  tumlen  der  fik  1>orgils  lejlighed  til  at 
såre  Haflifte,  hvorpå  han  dommes  fredløs;  han  bliver  imidlertid 
siddende  rolig  hjemme.  Konfiskationsdommen  kunde  Haflifte  ikke 
udføre,  og  da  l^orgils  det  følgende  år  vilde  ride  til  altinget,  var  det 
Hafliftes  agt,  at  værge  tingstedet,  så  at  han  ikke  skulde  kunne  be- 
træde den  viede  plads;  det  trak  op  til  en  vældig  kamp.  Man  søgte 
nu  at  tilvejebringe  forlig  mellem  de  to  fjender,  og  særlig  ved  den 
senere  biskop  Ketils  formaninger  gik  Haflifte  ind  på  forlig,  hvor 
han  selv  stillede  betingelserne.  Hermed  er  sagaen  ude.  Haflifte  og 
l^orgils  blev  herefter  venner  og  levede  i  god  forståelse. 

Æmnet  minder,  som  man  ser,  levende  om  de  gamle  fejde- 
sagaer. Foruden  det  egenlige  sagastof  findes  deri  flere  værdifulde 
enkeltheder  og  episoder.  Således  f.  ex.  hvad  der  fortælles  om 
digterpræsten  Ingimundr  og  brylluppet  på  Reykjaholar  med  de 
mange  spottevers  1).  Flere  personer  skildres  på  en  klar,  karakter- 
istisk og  morsom  måde.  Særlig  får  vi  et  dygtig  udført  billede  af  de 
to  modstandere,  ^orgils  og  Haf lifte;  den  første  er  åbenbart  forf.s 
yndling  og  den,  der  indtager  den  mest  fremragende  plads.  Forf.  er 
måske  ikke  egenlig  partisk  mod  Haflifte,  men  han  anfører  smæde- 
vers  om  ham2).  Nydelige  er  de  billeder,  vi  får  af  de  to  præster, 
der  søger  at  mægle,  især  af  Ketill  med  hans  fortrinlig  gengivne 
dæmisaga.    En  interessant  person  er  den  lidet  religiøse  og  lidet 


*)  Ang.  afsnittet  herom  kan  henvises  til  Heusler:  Die  anfånge,  s.  20  ff.,  hvor 

dog  endel  er  tvivlsomt. 
2)  B.  M.  Olsens  udtalelse  (s.  207)  er  ikke  helt  rigtig. 

35* 

samvittighedsfulde  Bodvarr  Åsbjarnarson  (kap.  16).  Det  er  ud- 
mærkede tidsbilleder  fra  det  isl.  liv  i  begyndelsen  af  det  12.  årh. 

Forf.  er  bestemt  en  gejstlig  mand1)  og  kan  af  den  grund 
umulig  være  Sturla  ?6r3arson.  Hans  hjem  må  søges  i  Saurbær- 
egnen,  i  nærheden  af  Forgils'  hjemsted.  Her  er  hans  lokalkendskab 
og  hans  forkærlighed  for  l>orgils  talende  nok.  Sagaens  affattelses- 
tid  er  noget  vanskelig  sikkert  at  bestemme2).  Der  hentydes  (s.  22) 
til  en  ytring  af  kong  Sverre  (død  1202),  ja  til  biskop  Magnus 
Gissursson  (død  1236;  s.  32).  Herefter  skulde  da  sagaen  være 
skreven  efter  o.  1240;  imidlertid  kan  den  sætning,  hvor  navnet 
findes,  være  en  af ,  disse  mange  interpolationer,  der  så  godt 
kendes3);  navnlig  her  i  Sturlungasamlingen  må  de  betragtes  som 
hojst  usikre  på  grund  af  den  gennemgående  bearbejdervirksomhed, 
dens  enkelte  dele  har  været  udsatte  for.  Mod  en  så  sen  affattelse 
strider  den  nojagtige  og  usædvanlig  detaljerede  fremstilling,  der 
synes  at  måtte  antyde  førstehåndskundskaber.  At  der  dog  er  gået 
en  rum  tid  efter  1121,  indtil  sagaen  skreves,  er  utvivlsomt.  Der  hen- 
tydes til  Haf lides  død  1130,  til  Klæingr  som  biskop,  hvad  han  blev 
1151  (s.  31);  Snorre  Hunbogason  kaldes  lovsigemand;  det  blev  han 
1 156.  Af  storst  betydning  er  dog  forf  .s  udtryk  (s.  44) :  »såvidt  jeg 
husker« ;  denne  sætning  mangler  ganske  vist  i  den  ene  bearbejdelse 
(mbr.  I),  men  der  er  ingen  sandsynlighed  for,  at  den  skulde  være 
senere  tilfojet;  derimod  kan  man  godt  forstå,  at  en  afskriver  stødes 
over  dette  »jeg«  og  udelader  det.  Sætningen  beviser  således,  hvad 
man  netop  efter  sagaens  karakter  væntede,  at  den  må  være  forfattet 
af  en  mand,  der  havde  oplevet  begivenhederne  o.  1120,  eller  i  det 
mindste  havde  beretningen  fra  et  ojenvidne  og  en  samtidig.  For  det 
sidste  taler  hentydningen  til  kong  Sverre,  hvis  den  er  ægte  og 
oprindelig4).  I  alle  tilfælde  er  sagaen  ikke  og  kan  næppe  være 
yngre  end  o.  1200. 

At  sagaen  har  undergået  en  bearbejdelse,  synes  at  fremgå  af, 
at  der  s.  44  hentydes  til  én  visa  (på  var  sjd  visa  kvedin),  medens 
der  dog  følger  to  vers.  Det  ene  er  måske  senere  tilfojet  og  mangler 
i  papirs  hdskrr.  af  I.   Det  er  rimeligvis  Sturla  selv,  der  ligesom 


!)  Jfr.  B.  M.  Olsen:  Safn  III,  210.  Meissner  mener  ikke,  at  dette  er  så  sikkert. 
-)  B.    M.    Olsen    har    (s.    207)    urigtig    opfattet    G.     Vigfiissons    udtalelse 

(Prolegom.  s.  c). 
3)  Sætningen  lyder:  „Den  skåle  var  ikke  faldefærdig,  da  M.  G.  døde". 
■»)  Herom  har  Kålund  udtalt  tvivl  (Aarb.  1901,  s.  284). 

ellers  har  indskudt  forskellige  sætninger;  fra  ham  kunde  bemærk- 
ningen om  skålen  og  biskop  Magnus  udmærket  stamme;  måske 
også  noget  af  det  genealogiske  stof  i  sagaens  begyndelse. 

Det  14.  kap.  af  Kristnisaga  indeholder  en  kort  beretning  om 
striden  mellem  ?orgils  og  HafliSe,  men  med  nogle  mindre  betyd- 
ende afvigelser1). 

2.  S  t  u  r  1  u  s  ag  a.  Denne  saga  om  Sturlungernes  stamfader, 
Sturla  :P6r&arson  i  Hvammr  (død  1183),  findes  kun  i  Sturlunga 
(udg.  I,  53 — 119).  Engang  har  den  dog  eksisteret  som  en  saga  for 
sig,  da  den  nævnes  blandt  andre  selvstændige  sagaer  i  den  bekendte 
optegnelse  i  Olåfssaga  Stockh.  2,  4°  (se  f.  ex.  udg.  s.  XLVII,  et 
facsimile  i  Aarbøger  1901  s.  300) 2). 

Sagaen  er  indsat  i  Sturlungasamlingen  lige  efter  det  afsnit, 
der  består  af  slægtregistrene  efter  Haf  lides  og  l^orgils  saga;  når 
man  lader  den  begynde  med  det  genealogiske  afsnit  om  1>orgils 
Oddason,  er  det  fordi  denne  og  især  dennes  son  Einar  er  en  hoved- 
person i  sagaen,  ti  egenlig  væntede  man,  at  sagaen  begyndte  med 
Sturla;  hans  genealogi  følger  bagefter.  Sagen  er  simpelt  hen  den, 
at  sagaens  oprindelige  begyndelse  er  gået  tabt,  og  isteden  for  er 
et  afsnit  af  slægtregistre  indsat,  der  danner  en  fortsættelse  af  de 
foranstående  og  er  af  samme  art  som  de.  Dette  ses  deraf,  at  der 
nævnes  en  mængde  personer,  der  intet  har  med  Sturlusaga  at  gore; 
således  er  stykket  om  Snorre  Hunbogason  og  hans  slægt  (udg.  s. 
54i5-2g)  sagaen  ganske  uvedkommende3)-  Den  egenlige  saga  be- 
gynder først  s.  56  6  (o:  med  kap.  4),  men  der  har  selvfølgelig  været 
en  anden  (tabt)  begyndelse.  Sagaen  selv  danner  ikke  ét  logisk 
sammenhængende  hele,  men  falder  i  flere  af  hinanden  uafhængige 
episoder,  deraf  den  usædvanlig  store  mængde  personer,  der  lidt 
efter  lidt  kommer  til  at  spille  en  rolle  i  sagaen.  Indholdet  udgores 
af  luttec  bygdestridigheder,  i  -dette  tilfælde  fra  Saurbæregnen  og 
tilgrænsende  bygder.  Hovedmodstanderne  er  her  Sturla  og  Einarr, 
en  son  af  den  ovf.  omtalte  hovding  t>orgils  Oddason.  De  kommer 


i)  Jfr.  B.  Af.  Olsen  s.  211. 

2)  Om  sagaen  se  B.  Af.  Olsen  i  Safn  III,  213—24;    Kålund  i  Aarbøger  1901, 

s.   286—88;   Meissner:   Strengleikar  53;    W.  Vogt  i   Zs.  f.   deut.  alt.  LIV, 

376—95. 
B)  Jfr.    Vogt  s.  383  f.     Men  Vogt  har  ikke  bedomt  forholdet  rigtigt;  det  har 

intet  at  betyde  for  sagaen  som  et  hele. 


[556-557]  _  550  — 

hurtig  til  at  stå  som  modstandere,  og  de  påtager  sig  forskellige 
sager  mod  hinanden  og  hinandens -mænd.  Endel  heraf  er  meget 
småligt  og  ravnekrogsagtigt,  og  det  meste  af  en  lidet  almindelig 
interesse.  Den  vigtigste  begivenhed  er  det  såkaldte  Hedeslag  (1171) 
mellem  de  to  hovdinger  (hvorefter  sagaen  også  er  bleven  kaldt 
HeiSarvigssaga.  Sturl.  I,  143);  Sturla  vandt  en  afgorende  sejr  (k. 
4 — 22).  Herefter  følger  et  afsnit  (k.  23 — 28)  om  forskellige  stridig- 
heder, hvor  ^orleifr  beiskaldi,  til  dels  sammen  med  Einar,  optræder 
som  Sturlas  modstander.  Der  er  formodning  for  at  dette  afsnit 
kronologisk  tilhører  et  tidligere  tidsrum,  for  Hedeslaget;  derved 
forklares  den  modsigelse,  som  Vogt  har  påpeget  (s.  387  under  pkt. 
2),  i  tilslutning  til  det  her  meddelte.  Hvis  noget  af  de  afsnit,  Sturlas. 
består  af,  er  senere  tilfojet,  måtte  det  snarest  være  dette.  I  den 
anledning  fortælles  den  morsomme  historie  om  den  omstrejfende 
betler  (k.  24),  der  er  den  samme  som  Skide  i  Skidarima;  han  kom- 
mer vekselvis  til  Sturla  og  1>orleifr,  og  de  sporger  til  hinandens 
befindende;  der  hentydes  her  til  en  epidemisk  sygdom  (jfr.  sottar- 
vetr  i  Isl.  ann.),  hvilket  viser,  at  dette  må  være  sket  året  1181.  Den 
sidste  del  af  sagaen  handler  om  de  såkaldte  Deildartungumål,  op- 
rindelig en  arvesag,  hvor  Sturla  først  kun  indirekte  var  part  i 
sagen.  Under  fredsforhandlingerne  overfaldt  hans  modstanders, 
præsten  Pals,  hustru  Sturla  (hun  vilde  stikke  det  ene  oje  ud,  forat 
»gore  ham  så  lig  Odin,  som  muligt,  hvem  han  jo  ved  sin  falskhed 
efterlignede«);  det  endte  med,  at  landets  storste  hovding,  Jon 
Loptsson  i  Odde,  skulde  være  voldgiftsmand  i  sagen.  Denne  for- 
bindelse mellem  Jon  og  Sturla  var  det,  der  førte  til,  at  Sturlas  lille 
son,  Snorre,  blev  taget  til  opfostring  af  Jon.  Dette  er  indholdet  af 
kap.  30 — 5,  hvortil  k.  29  kan  betragtes  som  etslags  indledning,  en 
kvindebortførelsessag,  hvori  Sveinn  Sturlas  son  var  indviklet,  og 
som  Jon  også  afgor1).  I  kap.  36  fortælles  om  Sturlas  sidste  dage 
og  død.  Mulig  er  dette  overarbejdet. 

Sagaen  er  en  bygdesaga  og  må  være  skreven  i  Sturlas  hjem- 
stavn efter  familietraditioner  og  ojenvidners,  f.  ex.  Sturlas  egen 
hustru,  GuSnys  beretninger,  så  nojagtig  og  detaljeret  som  den  er. 
Forf.  er  særdeles  vel  underrettet.  Vanskeligere  er  det,  som  oftere, 
at  bestemme  tilblivelsestiden,  eftersom  der  her  gives  få  sikre  holde- 


!)  Når  Vogt  mener,   at  dette   kap.   er  et  indskud,  tror  jeg  ikke  dette  er  til- 
fældet. 

punkter,  ti,  som  B.  M.  Olsen  siger1),  de  slægtled,  der  fører  ned  til 
midten  af  det  13.  årh.,  kan  være  senere  tilføjelser  og  er  det  vistnok. 
Af  storre  betydning  er  det,  når  det  om  Gu&ny  hedder,  at  hun  efter 
Sturlas  død  bode  i  Hvammr;  men  denne  gård  forlod  hun  kort  efter 
1200  a).  Senere  end  i  begyndelsen  af  det  13.  årh.  er  sagaen  næppe 
forfattet;  deri  er  jeg  enig  med  den  nævnte  forfatter3).  Men  når 
denne  søger  at  gore  det  sandsynligt,  at  det  er  Sturlas  son,  Snorre 
selv,  der  har  skrevet  den,  kan  jeg  ikke  slutte  mig  hertil.  Sagaens 
stil  minder  for  det  første  mindst  af  alt  om  Snorres  stil;  så  kunde 
Sturla  langt  snarere,  hvad  det  angår,  være  forfatteren,  men  om 
ham  kan  der  af  andre  grunde  ikke  være  tale;  han  kan  derimod 
godt  have  bearbejdet  den  og  udvidet  den,  navnlig  med  forskellige 
personalhistoriske  oplysninger,  hvoraf  det  ligefrem  vrimler.  Hoved- 
grunden til  at  tænke  på  Snorre  som  forf.  skulde  være  den,  at  der 
i  sagaens  slutning  indtræder  en  anden  tone,  idet  Sturlas  mindre 
gode  egenskaber  her  skulde  træde  mere  frem  og  stærkere  frem- 
hæves end  for,  samt  at  Jon  Loptsson  her  kommer  til  at  spille  en 
så  vigtig  rolle4).  Men  herimod  må  indvendes,  at  det  ikke  er  forf., 
men  forholdene  og  de  nu  optrædende  personer,  der  tvinger  Sturla 
til  mere  at  vise  sig  fra  sine  mindre  gode  sider  og  røbe  sin  egen- 
kærlighed, stridbarhed  og  sit  had  til  modstandere.  Det  er  den 
historiske  virkelighed,  der  taler  ud  af  alt  dette,  og  ikke  nogen 
særlige  forfatterinteresser.  Men  hvad  der  er  ligeså  vigtigt  er,  at 
Sturla  på  tidligere  stadier  har  vist  de  selvsamme  egenskaber.  S.  94 
—95  (i  k.  23)  udslynger  han  den  nederdrægtige  beskyldning  mod 
t>orleifr  beiskalde,  at  han  skulde  have  indebrændt  biskop  Magnus, 
og  tilfojer  yderligere  den  krænkelse,  at  »han  selv  grædende  blev 
båret  ud  af  ilden«.  En  hjærteløshed  som  dette  er  sandelig  lidet 
smigrende  for  Sturla.  Hvad  der  fortælles  i  k.  9  om  Sturlas  forhold 
til  Ingvild  og  hendes  sag  er  ikke  absolut  smigrende  for  ham;  jfr. 


i)  Safn  osv.  III,  214—15. 

2)  Sst.  213—14. 

3)  Der  findes  mærkelige  overensstemmelser  med  Laxd.;  se  herom  Kålund 
s.  287,  men  det  er  Laxd.,  der  er  den  lånende. 

•»)  Vogt  slutter  sig  til  B.  M.  Olsen  m.  h.  t.  den  forandrede  tone  og  opfattelse 
af  Sturla,  og  hævder,  at  forf.  i  en  særlig  grad  forherliger  præsten  Påll. 
Dette  er  rigtigt;  der  gives  et  overmåde  sympatisk  billede  af  denne,  men 
det  berettiger  ikke  de  slutninger,  Vogt  drager.  Det  er  den  sikkert 
almindelige  opfattelse  af  præsten,  der  her  gor  sig  gældende. 

også  ^orvards  ord  i  k.  20.  I  kapitlet  om  betleren  siger  Sturla  om 
f»orleifr,  da  han  hørte,  at  denne  havde  det  godt:  »ja  det  er  vel  fordi 
alle  pinsler  er  opsparede  til  ham  i  den  anden  verden«.  Så  er  ?or- 
leifs  udtalelse  om  Sturla  af  en  ganske  anden  og  mildere  art.  Det 
kan  derfor  ikke  med  rette  siges,  at  Sturla  er  en  anden  person  i  den 
sidste  end  i  den  første  del  af  sagaen.  En  sagaforf.,  selv  om  han 
havde  været  noget  beslægtet  med  Sturla,  vilde  ganske  sikkert  ikke 
derfor  have  udeladt  Jon  Torvaldssons  mindre  smigrende  vers  om 
Sturla  (s.  112);  så  omfindtlig  var  man  ikke  i  de  dage;  en  historisk 
kendsgærning  berettes  uden  sminke.  Heller  ikke  kan  jeg  indse,  at 
der  er  grund  til  at  antage,  at  kap.  30 — 5  er  et  senere  tillæg,  fordi 
f.  ex.  betleren  omtales  kronologisk  for  tidlig  i  forhold  til  det  følg- 
ende. Dette  sker  for  sammenhængens  skyld.  Deildartungesagen 
og  Sturlas  deltagelse  deri  var  desuden  så  vigtig,  at  Sturlas  biograf 
sikkert  ikke  vilde  have  forbigået  den1).  Meissner  har  fremhævet, 
at  sagaen  ikke  bærer  vidne  om  en  gejstlig  forfatter. 

Sagaen  giver  et  godt  og  sikkert  veltruffet  billede  af  en  hovding 
fra  et  overgangsårhundred  som  det  12.,  med  dens  noget  smålige 
rivninger,  samt  indblik  i  forskellige  kultur-  og  livsforhold.  Således 
er  det  forbavsende  at  se,  hvor  mange  løse  forbindelser  der  er  mel- 
lem mænd  og  kvinder. 

Stilen  er  noget  ensformig  og  simpel.  Fremstillingen  af  de 
enkelte  afsnit  er  ofte  meget  livlig  og  malende  og  oplives  af  forskel- 
lige, tildels  meget  morsomme  træk. 

3.  Hrafns  saga  Sveinbjarnarsonar.  Af  denne 
saga  havdes  en  membran,  tilhørende  universitetsbiblioteket  i  Køben- 
havn, der  brændte  1728;  der  haves  af  denne  endel  papirsafskrifter, 
hvoraf  den  bedste  er  AM  155  fol. ;  herefter  er  den  udgiven  i  Biskupa- 
sogur  1,639 — 76  og  Sturlunga  II,  275 — 311.  Af  en  anden  membran 
fra  15.  årh.  haves  4  blade,  AM  557,  4°;  en  papirsaf skrift  af  denne 
skindbog  som  hel  findes  i  552  n.  Desuden  findes  sagaen  fra  og 
med  slutningen  af  det  11.  kapitel  optagen  i  Sturlunga,  i  hdskrr. 
indsat  mellem  k.  36  og  37  i  Islendinga  saga  (Sturl.  udg.  I,  297 — 317). 
Her  er  teksten  delvis  forkortet,  hvorimod  den  oprindelige  tekst  er 
at  finde  i  det  først  nævnte  hdskra). 


J)  Kålund  har  udtalt  sig  i  tilslutning  til  ovenstående. 

2)  Ang.  sagaen   se   B.  M.  Olsen:   Safn   III,  244—53;  Meissner:   Strengleikar 
s.  53—55;  Kålund:  Aarbøger  1901,  s.  295. 

Her  indledes  sagaen  med  en  lille  prolog  af  stor  betydning  for 
dens  tilblivelsestid.  Dernæst  kommer,  på  god,  gammel  sagavis, 
hovedpersonens  slægtregister,  samt  en  meddelelse  om,  hvorledes 
Hrafns  familje  var  bleven  en  beromt  lægefamilje,  dette,  fordi  Hrafn 
senere  selv  optræder  som  læge.  Hertil  knyttes  en  beskrivelse  af 
ham  selv;  hans  første  udenlandsrejser  meddeles,  hans  giftermål, 
hans  anseelse  og  dygtighed  omtales.  Så  begynder  sagaens  hoved- 
æmne,  nemlig  de  sager,  som  Hrafn  blev  indviklet  i,  først  og  frem- 
mest den  angående  Markus  på  RauSasandr,  som  var  bleven  dræbt 
af  nogle  slette  mennesker  (k.  5 — 7).  Dernæst  fortælles  om  hovd- 
ingen  Snorre  i  Vatsfjord,  faderen  til  den  Torvald,  som  først  var 
Hrafns  gode  ven,  men  som  snart  blev  hans  bitre  fjende  tildels  uden 
skællig  grund.  Fra  nu  af  berettes  der  næsten  uafbrudt  om  forholdet 
mellem  de  to,  bl.  a.  om  Torvaids  to  mislykkede  forsøg  på  at  over- 
falde Hrafn,  og  endelig  det  tredje,  da  det  lykkedes  Torvald  at  over- 
rumple ham  og  tage  ham  af  dage1).  Derefter  fulgte  der  et  forlig 
med  meget  strænge  vilkår  for  Torvald.  Ind  i  dette  afsnit  skydes 
bl.  a.  Hrafns  udenlandsrejse  med  Gudmund  Arason,  da  denne  skulde 
bispevies. 

Sagaen  hører  til  de  dygtigst  komponerede ~)  og  smukkeste  af 
de  yngre  isl.  personsagaer.  Det  er  et  overordenlig  smukt  og  sym- 
patisk billede  af  hovedpersonen,  som  den  giver.  Om  det  er  fuldt  ud 
rigtigt,  får  stå  hen;  forf.  står  helt  igennem  på  Hrafns  side,  så  at 
billedet  kan  måske  være  blevet  forskonnet,  skont  næppe  i  nogen 
væsenlig  grad  forvansket.  Hans  modstander  er  meget  usympatisk, 
han  anvender  falske  vidnesbyrd  (k.  15)  under  processen  på  altinget 
og  bryder  den  trufne  overenskomst.  Men  der  er  heller  ingen  grund 
til  at  tro,  at  han  er  partisk  og  væsenlig  urigtig  skildret.  Såmeget 
er  dog  vist,  at  Torvald,  efter  at  det  for  ham  meget  ufordelagtige 
forlig  var  sluttet,  samvittighedsfuldt  opfyldte  de  forpligtelser,  der 
blev  pålagt  ham,  og  forf.  glemmer  ikke  at  meddele,  at  de  under 
det  sidste  overfald  røvede  kostbarheder  og  genstande  blev  tilbage- 
sendte eller  erstattede. 

Sagaens  fremstilling  er  strængt  logisk-pragmatisk  og  inde- 


J)  På  grund  heraf  er  sagaen  også  bleven  kaldt  saga  peira  Porvalds  ok 
Hrafns  (Sturl.2  I,  227,  jfr.  Sturl.3  I,  120),  men  denne  titel  er  ikke  ganske 
rigtig,  ti  Hrafn  er  det,  sagaen  i  virkeligheden  handler  om. 

2)  En  mindre  synd  mod  kompositionen  er  det,  når  Kråkr  Porarinsson  allerede 
nævnes  i  k.  7,  medens  hans  familje  først  indføres  k.  10;  men  dette  er  en 
ren  ubetydelighed. 

holder  ingen  uvedkommende  ting  eller  digressioner.  Derimod  inde- 
holder den  på  gammel  vis  endel  vers,  tildels  af  en  drape  om  Hrafn, 
der  ikke  er  uden  betydning  (se  ovf.  om  Gudmundr  Svertingsson). 
Stilen  er  simpel  og  sagaen  er  fornojelig  at  læse,  og  kan  måle  sig 
med  de  ældre  slægtsagaer. 

Hver  side  af  sagaen  viser,  at  forf.  er  samtidig  med  Hrafn  og 
begivenhederne;  disse  skildres  så  klart  og  detaljeret,  at  vi  ikke 
kan  undgå  at  antage,  at  forf.  selv  er  et  ojenvidne  eller  har  sine 
beretninger  fra  et  sådant.  Særlig  bor  fremhæves  den  indtagende 
skildring  af  Hrafns  færd  og  begivenhederne  under  den  sidste  kamp 
hjemme  på  hans  gård.  Det  er  som  hørte  man  en,  der  havde  været 
tilstede,  fortælle  det  hele.  Således  for  blot  at  nævne  et  eksempel: 
Aftnen  for  overfaldet  siges  Hrafn  at  have  ladet  fremsige  for  sig 
drapen  om  Andreas  (ovf.  s.  122),  og  det  tilfojes,  at  han  drøftede  de 
enkelte  begivenheder,  hvert  vers  handlede  om  (jfr.  Bisk.  I,  670 — 2). 
Ligeledes  er  de  enkelte  personers  straffe  opregnede  med  en  aldeles 
usædvanlig  og  forbavsende  nøjagtighed  osv.  Det  vilde  således  være 
klart,  at  sagaen  må  være  forfattet  ikke  så  længe  efter  Hrafns  død 
1213,  selv  om  vi  ikke  havde  prologens  klare  ord  at  holde  os  til: 
»men  da  lognen  flygter,  når  den  møder  sandheden,  vil  vi  skrive  om 
nogle  begivenheder,  der  er  forefaldne  i  vore  dage...  således 
som  vi  kender  sandheden«  1).  Ikke  desto  mindre  er  det  vanskeligt 
at  bestemme  det  nojagtige  tilblivelsesår.  Sagaen  slutter  med  at 
bemærke,  at  Torvald  »bode  siden  i  Vatsfjorden,  medens  han  lev- 
ede«, men  han  døde  1228.  Der  er  nu  vistnok  intet  til  hinder  for,  at 
sagaen  kunde  være  forfattet  efter  det  nævnte  år,  altså  o.  1230 — 40. 
T  Sturl.-teksten  mangler  den  sidste  tidsbestemmelse;  B.  M.  Olsen 
har  imidlertid  påvist,  at  dette  ingen  betydning  har  a),  da  Sturlunga- 
samleren  godt  kan  have  udeladt  de  pågældende  ord,  da  Torvald 
senere  skulde  omtales.  Hvad  der  har  storre  betydning,  er  dog  den 
omstændighed,  at  sagaens  bemærkning  er  så  kort,  uden  at  det  med 
et  eneste  ord  antydes,  hvorledes  Torvald  kom  af  dage.  Han  blev 
nemlig  selv  af  Hrafns  sonner  indebrændt.  Det  vilde  næsten  være 
ufatteligt,  at  en  samtidig  forf.  skulde  have  undladt  at  fortælle  dette, 
hvad  han,  Hrafns  gode  ven,  måtte  finde  var  en  retfærdig  gengæld- 
else, han  som  netop  i  fortalen  fremhæver  guds  langmodighed  og 
enhvers  fri  vilje.  Derfor  er  den  slutning  nærliggende,  at  den  nævnte 


i)  Jfr.  Bisk.  I,  642. 

2)  Safn  osv.  III,  244—5. 


—  555  —  [561] 

bemærkning  er  en  afskrivertilfojelse  fra  senere  tider.  På  grund  af 
den  detaljerede  skildring  og  den  nojagtige  erindring,  sagaen  vidner 
om,  må  det  antages,  at  den  er  skreven  ikke  ret  meget  senere  end 
o.  1220. 

Forf.  er  gejstlig;  det  fremgår  umiskendelig  af  mange  steder; 
der  anføres  (k.  4)  således  en  latinsk  sætning,  der  oversættes,  gan- 
ske vist  ikke  helt  rigtig1).  Alene  dette  er  bevis  nok.  Forf.  tror  på 
anelser,  varsler  og  dromme,  og  meddeler  en  mængde  sådanne  (k. 
7,  14,  17 — 18).  —  At  gætte  på  et  bestemt  navn  kan  næppe  nytte. 
Dog  skal  det  bemærkes,  at  der  omtales  en  præst,  der  har  stået 
Hrafn  særdeles  nær,  og  som  netop  var  tilstede  under  det  sidste 
overfald.  For  ham  skriftede  Hrafn  og  modtog  sakramentet.  Denne, 
der  hed  Valde,  og  som  uden  tvivl  er  identisk  med  den  mand  af  dette 
navn,  der  var  gift  med  Hrafns  datterdatter  (k.  20),  kunde  mulig 
være  forf.,  eller  dennes  hjemmelsmand. 

Forf. s  kilder  er  for  en  stor  del  egen  positiv  viden;  dernæst 
Gudmund  Svertingssons  digt  om  Hrafn,  samt  andre  vers  særlig 
om  hans  rejser,  som  forf.  ikke  har  deltaget  i.  Herom  anføres  også 
præsten  Tomas  1>6rarinssons  udsagn2),  og  forf.  har  uden  tvivl 
også  benyttet  andre  hjemmelsmænd.  Forf.s  egne  betragtninger 
fremtræder  nogle  gange  men  uden  at  virke  forstyrrende  (f.  ex. 
Bisk.  s.  642:  »og  det  tror  vi,  at  Kristus  gav  ham  dette;  ti  Hrafn 
havde  osv.«).  Forf.  er  endelig  en  fortrinlig  kronolog,  og  han  be- 
stemmer de  enkelte  begivenheder  nojagtig  og  rigtig3);  endogså 
de  nojagtige  årsdage  anføres. 

Når  der  ved  slutningen  af  sagaen  i  det  ene  hdskr.  endnu  findes 
et  kapitel,  der  opregner  Hrafns  born  og  efterkommere,  er  dette 
utvivlsomt  senere  tilfojet;  slægtregistrene  føres  endogså  ned  til 
slutningen  af  det  13.  årh.  (!);  i  det  andet  hdskr.,  for  ikke  at  tale 
om  Sturlunga,  mangler  kapitlet. 

4.  GuQmundar  saga  dyra.  Denne  saga  findes  nu  kun 
i  Sturlunga-samlingen,  således  at  kap.  1 — 24  her  findes  indsat  imel- 
lem k.  14  og  15  (18  og  19  i  udg.  i  Bisk.)  i  GuSmundar  saga  goda, 
k.  25—6  imellem  k.  16  og  17  (27  og  28  i  Bisk.),  hvilket  sker  af 
kronologiske  grunde.   Engang  harden  eksisteret  som  selvstændig 


!)  Meissner  mener,  at  oversættelsen  ikke  hidrører  fra  forf.  selv.    Dette  er 
muligt,  men  næppe  nødvendigt  at  antage.     Stedet  er  1.  Kor.  12,9. 

2)  Bisk.  I,  484,  Sturl.  Il,  291. 

3)  Bisk.  I,  648,  650-1,  668,  674. 

saga;  i  fortegnelsen  i  Olåfssaga  (se  ovf.  s.  549)  nævnes  den  og 
kaldes  der,  efter  dens  vigtigste  begivenhed:  Onundar-brennn  saga1). 

Sagaen  er,  ligesom  Sturlusaga,  fuld  af  enkelte  episodiske  be- 
givenheder og  omtaler  en  mængde  personer,  der  efterhånden 
træder  op,  ofte  i  en  temlig  løs  forbindelse  med  dens  hovedperson, 
hovdingen  Gudmund  dyre,  en  af  Øfjordens  stormænd,  der  bode  på 
Bakke  i  Oxnadalen.  At  Gudmund  er  tænkt  som  sagaens  hoved- 
person er  utvivlsomt.  Han  er  en  ejendommelig  karakter,  tavs  og 
indesluttet,  og  en,  der  ruger  over  hævntanker  og  slår  kraftig  løs, 
når  øjeblikket  er  der;  jfr.  Vogts  afhandling.  En  anden  hovding  var 
Onundr  Torkelsson.  Mellem  disse  to  opstod  der  tidlig  et  spændt 
forhold,  hvortil  grunden  var  en  arvesag,  der  omtales  i  sagaens 
begyndelse  2).  Forholdet  blev  ikke  bedre,  fordi  Onunds  son,  Torfinn, 
ægtede  Gudmunds  datter.  Det  hele  førte  til,  at  Gudmund  i  året 
1197  indlod  sig  på  den  skrækkelige  gærning  at  indebrænde  Onundr 
på  hans  gård,  hvor  også  sonnen  og  svigersønnen  omkom.  Vi  for- 
står ikke  helt  Gudmunds  forbitrelse,  så  meget  mindre  som  han 
ellers  skildres  alt  anderledes  end  som  en  blodtørstig  mand,  men 
modparten  havde  omtalt  ham  hånende  sarkastisk.  Indebrændingen 
fører  naturligvis  til  mange  ufredsbegivenheder,  ran,  manddrab, 
(forlig  og)  forligsbrud.  Mange  underordnede  personer  og  begiven- 
heder spiller  ind  med.  Af  disse  er  der  særlig  grund  til  at  fremhæve 
fortællingen  om  overfaldet  i  Laufås  og  den  smukke  beretning  om, 
med  hvilken  tapperhed  og  sindsro  de  overfaldne  tålte  døden  (k.  18). 
Det  er  en  lille  oase  i  sagaen,  der  ellers  er  så  grufuld  og  blodig,  og 
i  det  hele  meget  uhyggelig.  Den  ender  med  at  meddele,  at  Gudmund 
gik  i  kloster  på  Tingøre,  hvor  han  døde  1212. 

Som  sagaen  nu  foreligger,  er  den  ikke  godt  fortalt.  Frem- 
stillingen er  tung  og  meget  ujævn3).  Den  synes  at  være  noget 
mangelfuld  i  den  første  del,  så  at  man  mulig  er  berettiget  til  at 
antage,  at  sagaen  er  forkortet  i  Sturl.  Et  bestemt  vidnesbyrd  om 
en  bearbejder  foreligger  i  det  mindste  i  k.  20.  Det  begynder  så- 
ledes:   »BoSvarr  litilskeita  hed  en  mand  og  Torvald  hans  broder«. 


*)  Om  sagaen  kan  henvises  til  B.  Af.  Olsen:  Safn  III,  232—43,  Meissner: 
Strengleikar  s.  55—56,  W.  Vogt:  Zs.  f.  deut.  alt.  LIV,  395-409;  Kålund: 
Aarbøger  1901,  s.  294. 

2)  Sagaen  begynder  ikke,  som  man  væntede,  med  Gudmund  dyre;  han  ind- 
føres først  i  k.  3.  K.  7—8  er  måske  et  indskud;  de  mangler  i  det  ene 
hds. 

3)  Jfr.  Vogts  afhdl. 

Denne  Bodvarr  er  imidlertid  allerede  nævnet  i  k.  12,  hvor  han  ind- 
føres på  vanlig  vis  (s.  184).  Således  har  den  oprindelige  forf.  umulig 
skrevet,  m.  a.  o.  k.  20  er  et  indskud;  dets  indhold  berører  slet  ikke 
den  egenlige  historie,  mindst  af  alt  det  afsnit,  hvor  det  står. 

Sagaen  må  være  betydelig  ældre  end  dens  optagelse  i 
Sturl.  På  grund  af  dens  overordenlig  detaljerede  skildringer  må 
det  antages,  at  den  ikke  er  skreven  længe  efter  Gudmunds  død1). 
Den  er  snarest  at  sætte  til  tiden  o.  1220 — 30.  Herimod  strider  ikke 
den  interpolerede  genealogi  i  k.  1,  der  endogså  føres  ned  til  det  14. 
årh.  (!).  Når  B.  M.  Olsen  søger  at  godtgore  z),  at  sagaen  er  skreven 
efter  at  de  gamle  isl.  love  ikke  mere  galdt  på  Island,  altså  efter 
1271 — 3,  er  denne  bestemmelse  sikkert  forfejlet.  Forf.  interesserer 
sig  for  love3),  og  han  kommer  til  at  ytre:  »man  drog  bort,  da  det 
var  ledet  på  dagen,  ti  det  var  bestemt  (var  mælt),  at  feransbeviser 
(gogn)  skulde  være  fremkomne  for  sol  var  i  syd  (o:  for  middag)«. 
Denne  bestemmelse  er  nu  ganske  rigtig4).  Det  er  udtrykket  var 
mælt,  der  skal  betyde,  at  de  gamle  love  ikke  mere  var  gyldige.  Men 
ordene  betyder  kun:  »det  var  blevet  vedtaget:  o:  i  længst  for- 
svundne dage,  og  dette  kunde  siges  lige  så  godt  i  det  12.  årh.  som  i 
det  13.  efter  1273.  Sagaen  behøver  ikke  derfor  at  sættes  til  en 
senere  tid  end  ovenfor  antaget. 

Forf.  var  uden  tvivl  gejstlig D)  og  af  et  mildt,  fredeligt  sindelag. 
Han  dadler  Gudmund  for  hans  frillelævned  (s.  173).  Han  omtaler 
et  varsel  og  i  forbindelse  dermed  Gudmund  Arasons  kraftige  vie- 
vand (s.  189).  Han  udtaler  et  par  steder  sin  dom  over  begiven- 
hederne, der  tyder  på  det  samme  (s.  171,  jfr.  s.  198,  hvor  han 
omtaler,  hvor  lidt  der  skulde  til,  at  en  mand  begik  et  drab).  Ligeså 
sikkert  er  det,  at  forf.  er  en  Øf  jording;  han  kender  bygden  ud  og 
ind  og  er  åbenbart  velkendt  med  de  mundtlige  fortællinger  om 
sagabegivenhederne.  Han  har  en  åben  sans  for  sarkasmer  og  bid- 
ende udtryk. 


i)  Når  B.  M.  Olsen  i  Safn  osv.  III,  238  ff.  vil,  at  Brandr  ArnbruSarson  skal 
være  en  hjemmelsmand,  er  dette  meget  muligt  eller  sandsynligt,  men  det 
fører  ikke  til  nogen  videre  bestemt  oplysning  om  forfatteren  eller  af- 
fattelsestiden. 

2)  Sst.  s.  232-6.    Kålund  slutter  sig  hertil. 

3)  Han  omtaler  landets  „guds  lov"  o:  kristenretten,  s.  173,  s.  160  tales  der 
om  en  férånsdom,  der  skal  holdes. 

')  Når  B.  M.  Olsen  vil,  at  gogn  her  ikke  er  rigtig  brugt  (d:  om  vidnepligtige 

personer),  er  dette  sporsmål  her  uden  betydning. 
•'■)  Herimod  udtaler  Meissner  sig. 

Alt  i  alt  må  det  siges,  at  sagaen  giver  et  pålideligt  og  fyldigt 
billede  af  den  selvrådighedens  og  lovløshedens  ånd  og  det  efter 
kirkens  begreber  usædelige  lævned,  der  herskede  o.  1200  på  Island. 
Dens  skildring  er  meget  detaljeret,  så  at  overskueligheden  under- 
tiden tabes,  men  dette  er  en  fejl,  der  er  let  forståelig  hos  en  mand, 
der  skriver  om  samtidige  personer  og  begivenheder. 

III.    Sagaer  vedrørende  den  isl.  kirke  og  de  isl.  biskopper, 

Biskupasogur. 

De  her  i  betragtning  kommende  sagaer  slutter  sig  noje  til  alle 
de  foregående;  også  de  er  rent  biografiske  og  indrettede  som  alle 
de  andre,  men  de  kan  på  en  måde  siges  at  være  endnu  mere  ude- 
lukkende personlige  end  hine.  De  er  også  alle  anonyme,  med  und- 
tagelse af  sagaen  om  biskop  Jon,  angående  hvilken  vi  henviser 
til  Gunnlaugr  munkr  (ovf.  s.  394  ff.). 

At  en  sagaskrivningens  tid,  som  det  12.  årh.  og  det  13.  årh.s 
første  del,  ikke  lod  den  isl.  kirkelige  historie  uænset,  følger  af  sig 
selv,  så  meget  mere,  som  denne  i  Åres  bog  allerede  fortrinsvis  for 
det  første  århundredes  vedkommende  var  behandlet,  og  herved  var 
vejen  også  i  den  retning  anvist.  De  isl.  bisper  var  så  at  sige  de  ene- 
ste fyrster,  der  eksisterede  i  landet,  som  ved  deres  virken  kunde 
danne  en  saga.  Det  var  derfor  ganske  naturligt,  at  de  gejstlige 
sagaskrivere  også  behandlede  disse  kirkelige  høvdinger. 

Indtil  året  1106  eksisterede  der  kun  et  bispedomme,  i  Skalholt, 
på  Island.  De  to  første  skalholtske  bispers,  I  s  1  e  i  f  s  og  Gis- 
surs, liv  og  virken  (tiden  1056 — 1118),  var  allerede  fremstillet  af 
Are,  og  det  så  fyldig,  at  man  næppe  havde  noget  yderligere  at  til— 
foje.  Vi  finder  da  heller  ingen  specialsagaer  om  disse  to,  men 
Kristnisaga  behandler  dem  så  at  sige  udelukkende  efter  Are  med 
kun  ubetydelige  tilføjelser.  I  Biskupasogur  findes  optaget  en  lille 
påttr  om  Isleifr,  der  forekommer  i  Olaf  d.  helliges  saga  i 
Flatøbogen  (II,  140—2,  AM  75  e  fol.  =  AM  554  ho  40)1).  Her  om- 
tales Isleifs  ophold  i  Norge;  Brandr  den  gavmilde  (jfr.  ovf.  s. 
541)  forærer  ham  en  kappe,  han  selv  havde  modtaget  af  kong 
Olaf.  Så  fortælles  om  Isleifs  giftermål  med  Dalla,  hans  valg  til 
biskop;  biskop  Jons  vidnesbyrd  om  ham,  der  også  findes  i  Jons- 
saga,  meddeles.  Det  hele  ender  abrupt  og  er  temlig  ubetydeligt, 
men  fortællingen  er  næppe  en  del  af  et  storre  hele. 


!)  Også  udg.  af  Kahle  i  Sagabibliothek  XI. 

Dernæst  haves  et  sammenhængende  sagaværk  om  de  fem 
første  bisper  i  Skalholt  (tiden  1056—1176),  som  af  forf.  selv  er 
kaldt: 

1.  Hungrvaka.  Dette  værk  findes  nu  kun  i  papirsaf- 
skrifter  af  en  tabt  membran,  f.  ex.  i  AM  205,  fol,  379,  380,  4°, 
udgave  i  Biskupasogur  I  og  ved  Kahle  i  Sagabibliothek  XI1).  Det 
indledes  med  en  mærkelig  fortale  (jfr.  ovf.  s.  261),  hvori  forf.  gor 
rede  for  navnet;  det  skulde  »vække  hunger«  d.  v.  s.  lyst  til  at  vide 
mere  om  de  behandlede  bisper.  Forf.  ytrer,  at  han  skriver  omtrent 
alt,  hvad  han  ved,  både  for  at  det  ikke  skal  glemmes  og  for  at  lokke 
unge  videbegærlige  mænd  til  at  læse  islandske  skrifter.  Hertil 
kommer,  at  det  må  være  den  første  »pligt  at  vide,  hvorledes 
kristendommen  har  vokset  sig  stærk  i  landet,  hvilke  bispesæder, 
der  er  oprettede,  og  hvilke  mærkelige  mænd  bisperne  har  været«. 
Så  går  da  forf.  over  til  at  skildre  de  enkelte  bispers  liv,  efter  dog 
først  at  have  gjort  nogle  bemærkninger  om  Isleifs  og  Gissurs  for- 
fædre og  gården  Skålholt,  til  hvilken  han  føler  sig  n  6  j  e  knyttet. 

Bispernes  liv  skildres  efter  en  bestemt  form.  Der  gives  først 
nogle  korte  oplysninger  om  deres  herkomst  og  opvækst  tilligemed 
en  kort  beskrivelse  af  dem;  dernæst  fortælles  om  deres  valg  til 
bisp,  udenlandsrejse  og  vielse;  så  om  deres  vigtigste  gærninger  og 
virksomhed  —  biskop  Isleifs  (1056 — 80)  arbejde  for  kirken  og 
hans  undervisning,  G  i  s  s  u  r  s  (1082 — 1118)  forhold  til  bispesædet, 
tiendeloven,  oprettelsen  af  det  nordlandske  bispesæde,  folketæll- 
ingen, t5  o  r  1  å  k  r  Runolfssons  (11 18—33)  deltagelse  i  krist- 
enrettens tilblivelse,  Magnus  Einarssons  (1 133 — 48)  forhold 
til  bispesædet,  køb  af  jordegods,  samt  afholdelsen  af  et  storartet 
bryllup,  og  endelig  Klæingr  ?orsteinssons  (1152 — 76) 
kirkebygning  og  overvældende  rundhåndethed,  deltagelse  i  offen- 
lige  sager,  hans  juridiske  kundskaber,  kirkeindvielse  og  litterære 
flid.  Bispernes  død  meddeles  med  nojagtige  angivelser  af  deres 
dødsdag  og  -år,  samt  en  kort  udsigt  over  de  vigtigste  tildragelser 
i  ud-  og  indland  i  enhver  biskops  levetid.  Lejlighedsvis  omtales 
enkelte  andre  personer  og  begivenheder,  der  falder  udenfor  det 
angivne  skema,  såsom  de  fremmede  bispers  opregning  (under 
biskop  Isleifr  jfr.  Isl.  bok),  uåret  og  de  ved  biskop  Gissurs  død 


')  Der  kan  henvises  til  Kahle  i  Arkiv  XX  (om  håndskrifterne)  og  udg.  i 
Sagabibl.,  Kahle  kommer  til  det  resultat,  at  205  ikke  stammer  fra  samme 
hds.  som  de  to  andre.     Sporsmålet  er  dog  uden  særlig  betydning. 

indtrufne  mærkelige  tildragelser,  som  af  forf.  —  vel  også  af  sam- 
tiden —  sattes  i  forbindelse  med  den  almenyndede  prælats  død. 
Mellem  Magnus  og*  Klæingr  indskydes  et  lille  stykke  om  den 
begavede,  til  biskop  udsete  Hallr  Teitsson,  der  rejste  udenlands, 
men  døde  i  Utrecht;  heraf  forklares  de  mange  år  mellem  de  to 
nævnte  bisper. 

Det  er  i  det  hele  et  ganske  godt  og  livligt  billede,  forf.  giver  os 
af  de  skildrede  personer;  vi  får  virkelig  fat  i  deres  ejendommelig- 
heder; navnlig  gælder  det  en  mand  som  Gissurr  og  ikke  mindst 
Klæingr,  hvem  forf.  skildrer  ret  af  hjærtens  lyst.  Hans  beskrivelse 
er  ligefrem  og  uden  nogen  gejstlig  veltalenhed;  der  er  hverken  ord- 
flom eller  ordbram;  den  gor  overalt  et  tiltalende  indtryk  af  jævn- 
hed, samvittighedsfuldhed  og  vederhæftighed.  Hertil  svarer  forf.s 
beskedne  udtalelser  i  fortalen.  Her  ytrer  han  bl.  a.,  at  han  vil 
skrive,  hvad  han  har  hørt  af  andre,  for  at  det  ikke  skal  glemmes; 
af  disse  hjemmelsmænd  fremhæves  særlig  den  litterært  dannede 
hovding  og  lovsigemand  Gissurr  Hallsson,  der  »havde  stået  ved  5 
bispers  båre«,  og  som  døde  i  en  hoj  alder  1206.  Vi  finder  intet  spor 
til  skrevne  kilder;  kun  mundtlige  beretninger  må  forudsættes.  Forf. 
har  ikke,  hvad  der  kunde  synes  mærkeligt,  benyttet  Are  frode  for 
de  to  første  bispers  og  de  fremmede  biskoppers  vedkommende,  og 
dog  fortæller  han  omtrent  det  samme  om  dem  som  Are. 

At  forf.  er  en  gejstlig  mand,  er  hævet  over  enhver  tvivl.  Hans 
interesser  for  kirkens  historie  er  i  så  henseende  vidnesbyrd  nok. 
Hans  kendskab  til  latin  og  biskop  Lambertus'  »cantilena«  (k.  12) 
er  kun  yderligere  beviser  derfor.  Selv  giver  han  os  i  fortalen  den 
oplysning,  at  han  har  været  noje  knyttet  til  selve  staden  Skålholt 
(»af  hvilken  jeg  har  opnået  al  lykke  i  denne  verden«  er  hans  egne 
ord) ;  han  må  vel  have  været  en  præst,  der  i  en  række  af  år  bode 
på  gården.  Hans  navn  vil  man  dog  søge  forgæves  x).  —  Forf.  tror 
på  jærtegn;  sådanne  omtaler  han  allerede  i  forbindelse  med  Isleifr, 
og  han  tror  på,  at  yndede  høvdingers  død  påvirker  naturen  (ad 
modum  Kristi  død  på  korset).  Ikke  desto  mindre  er  han  meget 
forsigtig  i  sine  udtalelser.  Endelig  bemærkes,  at  han  i  k.  17  an- 
fører et  vers  af  Runolfr  om  den  nybyggede  kirke  (ovf.  s.  172). 
Nogle  betydeligere  fejl  er  vi  ikke  i  stand  til  at  eftervise  hos  ham. 


i)  H.  Porsteinsson  har  (i  Skirnir  1912)  søgt  at  vise,  at  Hungrvaka,  og  tillige 
Pålssaga  og  t>orlåkss.,  er  forfattede  af  præsten  Ketill  Hermundarson,  men 
hvad  der  fremføres  for  at  begrunde  dette,  er  kun  løse  formodninger  uden 
videnskabelig  værdi. 

Enkelte  talfejl  er  vistnok  kun  afskriverfejl *)•  I  biskop  Magnus' 
slægtregister  (Bisk.  s.  75)  er  et  led  (Svertingsson)  oversprunget 
(også  afskriverfejl?).  Forf.s  fejl  er  det  sikkert^  når  det  (s.  62  B) 
siges,  at  Isleifr  kom  til  Island  den  »samme  sommer«,  som  han  blev 
viet;  han  opholdt  sig  nemlig  en  vinter  i  Norge,  således  som  Are  og 
Gunnlaugr  fortæller2)- 

Forf.  lægger  særlig  vægt  på  tidsregningen,  men  gennemfører 
det  princip  at  regne  alt  7  år  for  tidlig;  dette  beror  på  beregning, 
men  har  i  øvrigt  ingen  indflydelse  på  den  historiske  fremstilling. 
Hans  sprog  er  i  det  hele  rent  og  klassisk,  men  han  ynder  forlyds- 
rim  og  islandske  ordsprog. 

Forf.s  levetid  er  bestemt  ved  hans  angivelse  af  at  være  sam- 
tidig med  Gissurr  Hallsson,  altså  har  han  levet  omkr.  1200.  Dog  er 
det  vanskeligt  at  bestemme  bogens  tilblivelsestid  nojagtig.  G.  Vig- 
fiisson  har  (i  fortalen  til  Bisk.  XXXIII)  antaget,  at  den  er  forfattet 
o.  1206 — 11,  efter  Gissurs  død,  men  for  biskop  Pals  død.  Dette  er 
rimeligvis  rigtigt,  skont  der  i  og  for  sig  ikke  er  nogen  afgjort  grund 
til  at  antage,  at  Gissurr  må  forudsættes  som  død3)-  Der  er  grund 
til  at  sætte  bogens  tilblivelse  så  langt  tilbage  som  muligt,  eftersom 
det  om  biskop  Torlak  (s.  84)  hedder,  at  han  »nu  er  sandhellig«,  men 
det  var  1198,  han  på  altinget  erklæredes  for  hellig. 

Ved  slutningen  af  Hungrvaka  findes  en  bemærkning,  hvorved 
det  tilkendegives,  at  man  nu  vil  gå  over  til  biskop  Torlak  d.  helliges 
historie,  »der  er  forfattet  gode  mænd  til  underholdning  som  de 
forskrevne«.  Denne  bemærkning  stammer  ganske  sikkert  ikke 
fra  Hungrvakas  forf.  (stilen  er  helt  forskellig),  men  fra  den  af- 
skriver, der  skrev  den  og  Torlaks  saga  i  én  bog;  i  hdskrr.  følger 
de  i  reglen  på  hinanden;  denne  tilknytning  har  sine  naturlige,  navn- 
lig kronologiske  grunde. 

2.  P  å  1  s  s  a  g  a,  sagaen  om  Torlaks  søsterson  og  efterfølger, 
biskop  Påll  Jonsson  (1195 — 1211),  findes  kun  i  et  par  papirsaf- 
skrifter,  særlig  AM  205  fol.,  udg.  i  Biskupasogur  I,  127 — 48.   Påll 


J)  1 1 II  for  XIIII  Bisk.  s.  62.  Ligeledes  er  det  afskriverfejl,  når  der  sst.  står 
logmadr  f.  logsogumadr.  Fejlen:  „Frankernes"  konge  (f.  Svearnes)  s.  70 
er  rimeligvis  også  en  sådan. 

2)  Forklaringen  heraf  er  given  i  Bisk.  s.  62  anm. 

3)  Forf.  siger:  „hvad  jeg  har  hørt  den  kyndige  mand,  G.  H.,  og  andre  mænd 
fortælle  derom". 

Finnur  Jonsson.     II.  36 

var  en  dattersonsson  af  kong  Magnus  barfod,  og  var  således  af 
den  fornemste  herkomst.  Forf.  giver  først  forskellige  personalia, 
beskriver  bispens  ydre,  giftermål,  udenlandsrejse  og  studier  m.  m., 
hans  valg  og  vielse  til  biskop ;  han  blev  viet  af  Absalon ;  der  dvæles 
særlig  ved  den  hæder,  der  allevegne  vistes  ham.  Derpå  skildres 
hans  virksomhed  og  omhu  for  Skålholt  kirke  og  gård  udførlig  og 
interessant,  samt  hans  iver  for  kanoniseringen  af  Torlak  på  altinget 
1 198,  hvortil  forfærdigelsen  af  Torlaksskrinet  var  knyttet.  Herefter 
opregnes  forskellige  vigtige  begivenheder,  hvortil  bispens  navn  var 
knyttet;  derpå  berettes  hans  borns  og  hans  hustrus  sorgelige  død, 
hans  færd  som  bisp,  virksomhed  m.  h.  t.  biskop  Gudmunds  sager 
og  forbindelse  med  udenlandske  fyrster  og  venner.  Endelig  for- 
tælles om  hans  død  med  nojagtig  angivelse  af  datum  og  år,  der, 
som  i  Hungrvaka,  angives  7  år  for  tidlig.  Det  hele  afsluttes  så  med 
nogle  betragtninger,  samt  med  opregningen  af  vigtige  begivenheder 
i  ind-  og  udland  i  Pals  bispetid. 

Indretningen  af  denne  saga  er  i  et  og  alt  fuldstændig  den 
samme  som  i  Hungrvakas  sagaer,  så  at  allerede  det  er  tilstrække- 
ligt til  med  G.  Vigfusson,  der  kalder  dem  »sambårne  søstre«,  at 
antage  en  fælles  forfatter1).  Dette  bestyrkes  ved  så  at  sige  alle 
andre  egenskaber.  Stilen  er  fuldstændig  ens,  og  vi  får  det  selv- 
samme forfatterbillede  som  af  Hungrvaka.  Der  er  den  samme  inter- 
esse for  Skålholt  og  Gissurr  Hallsson,  og  også  her  ses  det  (s.  137), 
at  forf.  har  haft  hjemme  der.  Der  anføres  her  vers  om  bispen  og 
hans  born  (se  ovf.  s.  169) ;  der  findes  den  samme  brug  af  isl.  ord- 
sprog. Ikke  mindre  ejendommelig  er  sammenligningen  af  Pals 
funktionstid  med  et  skib  (skibets  stavne) ;  den  er  noget  hårtrukken, 
men  den  minder  livagtig  om  forf.s  sammenligning  i  Hungrvaka  af 
dette  værk  med  en  råt  forarbejdet  hornske  osv.  Der  er  således  ikke 
den  ringeste  betænkelighed  ved  at  tillægge  Pålssaga  den  samme 
forf.,  som  har  skrevet  Hungrvaka,  ja  der  henvises  (s.  137)  på  en 
måde  til  dette  værk,  når  det  i  Pålss.  siges,  at  Hekla  havde  sit  3. 
udbrud,  men  i  Hungrv.  er  de  to  første  netop  omtalte  (s.  72,  85). 
Pålss.  er  sikkert  noget  yngre  end  Hungrv.  og  forfattet  vistnok 
forholdsvis  kort  efter  bispens  død  1211,  eftersom  forf.  (s.  146)  taler 
om  »os  hans  kære  efterlevende  venner«. 

Forf.  omtaler  ingen  bestemte  kilder  og  det  af  den  gode  grund, 
at  han  selv  er  samtidig,  der  af  egen  erfaring  kendte  biskop  Pals 

i)  Bisk.  I,  XXXI. 

liv  ud  og  ind.   Hans  hele  skildring  af  denne  er  anskuelig  og  livlig 
og  det  af  ham  tegnede  billede  i  det  hele  smukt. 

Sagaen  er  godt  overleveret  og  vistnok  uden  nævneværdige 
interpolationer.  Der  findes  dog  et  interpoleret  stykke  mellem  k.  18 
og  19.  Der  henvises  her  til  Are  frodes  ord  om  Gissurr  biskops  død 
og  sorgen  derover,  der  sammenlignes  med  sorgen  over  Påll  og 
som  tegn  på  den  anføres,  at  »hele  jorden  skjalv  og  bævede 
(pipradi!)  af  frygt,  himlen  og  skyerne  græd,  så  at  meget  af  jordens 
grøde  fordærvedes,  men  himmellegemerne  viste  klare  dødstegn  på 
sig . . .  havet  brændte  foran  landet«.  Dette  svulstige  munkesnak 
dommer  sig  selv.  Det  er  så  afstikkende  fra  alt  det  øvrige,  at  det 
ikke  kan  stamme  fra  sagaens  ellers  så  beherskede  forf.,  der  tilmed 
lige  foran  har  sagt  omtrent  det  samme,  men  på  en  ganske  anden  og 
på  sin  jævne,  uanstødelige  måde.  I  sproglig  henseende  er  det 
fremhævede  verbum  betegnende  nok.  Henvisningen  til  Are  frode  er 
derfor  uden  betydning;  af  Hungrvaka  ses  jo,  at  forf.  netop  ikke  har 
kendt  hans  skrifter1). 

3.  I5  o  r  1  å  k  s  saga  byskups  hins  helga.  Denne 
saga  om  biskop  Torlak  d.  hellige  (1178 — 93)  findes  i  flere  hdskrr.; 
på  membran  i  Stockh.  kgl.  bibl.  5  mbr.  fol.,  samt  i  forskellige 
papirsaf skrifter  sammen  med  Hungrvaka,  hvoraf  særlig  AM  381,  4  ° 
kan  fremhæves.  Sagaen  haves  i  to  bearbejdelser,  der  her  vil  blive 
behandlede  sammen. 

Sagaen  er  en  biografi  af  den  sædvanlige  art.  Bispens  fødsel 
og  forældre,  hans  opvækst,  lærelyst  og  undervisning  i  Odde  skild- 
res. Han  blev  valgt  til  prior  og  senere  til  abbed  i  Kirkjubær;  hans 
ledelse  af  klostrets  anliggender  roses  i  hoje  toner  som  mønster- 
værdig. Hans  vordende  hellighed  og  ævne  til  at  gore  undere  frem- 
træder allerede  nu.  Endelig  blev  han  af  biskop  Klæingr  udset  til 
dennes  eftermand,  og  nu  skildres  hans  udenlandsrejse,  hjemkomst 
og  overtagelse  af  embedet.  Der  dvæles  ved  hans  religiøse  liv  og 
daglige  gærning;  derimod  findes  så  godt  som  intet  om  hans  ydre 
kirkestyrelse,  hvorom  straks  mere.  Hans  død  omtales  meget  om- 
hyggelig og  der  meddeles  uddrag  af  Gissurr  Hallssons  ligtale.  Med 
k.  19  slutter  sagaen;  hvad  der  derefter  følger  (k.  20 — 8)  er  et  senere 
tillæg,  der  indeholder  jærtegn;  til  slutning  omtales  optagelsen  af 


J)'  Derfor  er  vistnok  B.  M.  Olsens  forklaring,  se  ovf.  s.  352  anm.  2,   at  for- 
kaste. 

36* 


[570]  —  564  — 

Torlaks  ben  og  hjemlige  kanonisering;  han  siges  overalt  i  verden 
at  være  anerkendt  som  helgen;  skrinet,  som  biskop  Påll  lod  for- 
færdige, »det  som  endnu  i  dag  er«,  nævnes.  Det  er  klart,  særlig  af 
det  sidste  udtryk,  at  dette  tillæg  må  være  skrevet  ikke  så  kort  en 
tid  efter  1198 — 9;  og  dette  bestyrkes  ved  den  fejl,  der  findes  i  k.  21, 
hvor  ét  alting  gores  til  to  og  én  rejse  af  præsten  Orm  til  to,  samt 
at  de  9  jærtegn  henføres  til  1199  f.  11981).  Dette  tillæg  kan  således 
ikke  være  skrevet  af  en  samtidig,  hvad  selve  sagaen  bevislig  er. 
Forf.  ytrer  selv  (k.  3),  at  »han  har  hørt  salig  Torlak  selv  yde  ham 
(Eyjolfr  på  Odde)  den  ros«  osv.,  og  han  hentyder  til  hyppige  sam- 
taler med  bispen.  Forf.  er  altså  en  voksen  mand  i  hans  bispetid. 
G.  Vigfiisson  antog  (Bisk.  s.  331  anm.),  at  sagaen  kunde  være 
skreven  i  året  1198,  men  i  fortalen  (s.  XXXIII)  antager  han  som 
rigtigere,  at  den  må  være  forfattet  noget  senere,  nemlig  omtr.  til 
samme  tid  som  Hungrvaka  (1206 — 11).  Dette  sidste  er  uden  tvivl 
det  rigtige.  Sagaen  må  være  forfattet  efter  kong  Sverres  død 
(1202) 2).  Mulig  tyder  også  forf. s  udtalelse  om  biskop  Erik  (»han 
som  senere  var  erkebiskop  i  Trondhjem«)  på,  at  han  har  skrevet 
efter  1205  (Erik  erkebisp  1188 — 1205).  På  den  anden  side  er  den 
ført  i  pennen  for  biskop  Pals  død,  ti  det  må  være  af  hensyn  til 
h  a  m,  at  forf.  så  godt  som  fuldstændig  forbigår  Torlaks  biskoppe- 
lige stridigheder  med  de  verdslige  hovdinger,  fremfor  alt  med  Pals 
egen  fader  Jon  Loptsson  i  Odde;  Påll  var  jo  også  Torlaks  søster- 
son.  Ham  måtte  det  altså  være  dobbelt  ubehageligt  at  læse  meget 
om  de  nævnte  pinlige  stridigheder,  der  endogså  tildels  galdt  Jons 
samliv  med  Pals  moder.  Kun  under  denne  forudsætning  bliver 
udeladelsen  forståelig.  En  forf.,  der  levede  efter  biskop  Pals  død, 
havde  ingen  hensyn  at  tage,  ja  han  måtte  endogså  føle  det  som  sin 
pligt  at  fremhæve  bispens  nidkære  virksomhed  i  kirkens  tjæneste 
og  til  dens  fremme,  der,  uagtet  bispen  kom  til  kort,  dog  ikke  var 
uden  betydning.  Dette  skete,  som  vi  skal  se,  også. 

Når  G.  Vigfiisson  i  fortalen  til  Bisk.  udtaler,  at  Torlaks  saga 
er  af  samme  forf.  som  Hungrvaka  og  Pålss.,  må  dette  benægtes, 
og  dermed  også  den  formentlige  lighed  i  fremstilling  og  stil,  som 


J)  Ligeledes  henvises  der  i  k.  23  til  et  sted  senere  „i  dette  skrift",  men 
dette  findes  ikke;  deraf  har  udgiveren  med  rette  sluttet,  at  de  anførte 
jærtegn  kun  er  et  hastværksudtog  af  et  længere  skrift. 

?)  Det  hedder  i  k.  11:  „og  det  sagde  kong  Sverre  ofte,  som  både  var 
mærkelig  i  tale  og  vis  af  forstand". 

Vigfiisson  mente  at  have  fundet.  Intet  er  uligere  end  netop  denne 
sagas  og  de  andre  nævnte  sagaers  stil.  Torlakss.  er  meget  vidt- 
løftig og  fremstillingen  langt  fra  så  behersket;  den  er  overfyldt 
af  bibelcitater  og  latinske  sætninger,  der  ikke  har  noget  tilsvarende 
i  Hungrv.  og  Pålss.  Hvorledes  Vigfiisson  har  kunnet  sammenligne 
disse  pyntecitater  med  de  fyndige  isl.  ordsprog  i  hine,  er  ufatteligt. 
Medens  deres  stil  er  rent  folkelig  og  passende  knap,  røber  Torlakss. 
på  hver  side  den  snakkesalige  ordprunkende  gejstlige.  Vel  er  der 
tilknytningspunkter  mellem  Torlakss.  og  Hungrv.  Den  samme  tids- 
regning anvendes,  men  det  er  ikke  nok  til  at  bevise  forfatteridenti- 
teten, eftersom  den  også  findes  i  andre  helt  forskellige  skrifter1). 
Ligeledes  er  det  klart,  at  sagaens  forf.  må  have  opholdt  sig  i  læng- 
ere tid  i  Skålholt,  og  altså  været  der  sammen  med  Hungrv.s  forf. 
De  må  have  kendt  hinandens  værker;  i  hvert  fald  genfindes  i  Tor- 
lakss. Hungrvakas  beskrivelse  af  Klæingr  omtrent  ordret z) ;  der 
er  ingen  tvivl  om,  at  Hungrv.  her  er  originalen,  og  at  den  altså  er 
ældre  end  Torlakss.3). 

Torlaks  jærtegnsbøger  hører  ikke  herhen ;  de  vil  blive  behand- 
lede i  en  anden  sammenhæng. 

Hvad  nu  den  anden  saga  om  Torlak  angår,  er  forholdet 
ganske  simpelt.  Dens  redaktor  ytrer  i  en  prolog  (der  dog  ikke  helt 
og  holdent  er  af  ham,  lige  så  lidt  som  det  svulstige  indlednings- 
kapitel, k.  17),  at  han  særlig  vil  skrive,  »fordi  han  (Torlak)  i  den 
gamle  saga  næppe  har  fået  den  ihukommelse,  han  fortjæner, 
om  de  strabaser  og  mén,  han  måtte  tåle  af  sine  modstandere,  der 
vilde  skade  kirken  i  hans  bispetid.  Herom  er  dér  mindre  talt,  end 
vi  kunde  ønske«.  Blot  en  overfladisk  sammenligning  mellem  de  to 
sagaer  viser  straks,  at  redaktoren  helt  og  holdent  har  taget  den 
gamle  saga,  og  indsat  i  den,  netop  hvad  der  dér  manglede, 
Torlaks  stridigheder  med  høvdingerne.  Vi  har  da  først  en  afskrift 
af  den  ældre  sagas  k.  1 — 14  med  ganske  ubetydelige  ændringer  eller 
tilføjelser,  hvoraf  en  findes  i  k.  9  (den  yngre  saga  k.  10  slutn.),  en 
i  k.  11  (k.  12,  s.  275),  men  disse  tillæg  står  i  noje  forbindelse  med 
hovedindskuddet.  I  kap.  12  (13)  findes  et  lille  stykke,  der  rimeligvis 


*)  „Tingøretidsregningen".     Er  det  tilfældigt,  at  der  i  sidste  kap.  henvises 
til  en  drøm,  som  en  bonde  fortalte  abbed  Karl? 

2)  t>orl.s.  k.  9  ^    Hungrv.  k.  19. 

3)  Derimod   må   den   ene  bearbejdelse   af  oversættelsen   af  Jonssaga  have 
benyttet  t>orlåkss.;  jfr.  k.  15  (s.  169)  med  t>orl.s  k.  8  slutn. 

kun  ved  en  afskriverudeladelse  mangler  i  den  ældre  saga,  eftersom 
det  findes  i  det  gamle  brudstykke,  der  er  aftrykt  s.  391  ff.  I  kap.  12 
(14)  atter  et  lille  plusstykke  om  Torlaks  skriftebud.  I  kap.  15  beg. 
indskydes  så,  hvad  der  kaldes  Oddaverjapåttr  med  en  kort  ind- 
ledning (k.  17  se  ovf.);  det  udgores  af  kap.  18—26  (s.  280—93). 
Navnet  kommer  af,  at  det  især  er  stridighederne  med  Jon  i  Odde, 
der  meddeles;  men  disse  angik  patronatsretten  over  alle  kirker, 
samt  retten  til  at  regulere  enhvers  privatliv  m.  h.  t.  giftermål  og 
konkubinat  efter  kirkens  bud  og  den  kanoniske  ret.  Fortællingen 
om  alt  dette  er  meget  nojagtig  og  beror  ojensynlig  på  indgående 
kendskab  til  æmnet.  At  forf.  står  på  bispens  side,  siger  sig  selv, 
men  den  ros  skal  han  have,  at  hans  beretning  er  holdt  rolig  og  uden 
lidenskab;  hans  stil  er  jævn,  så  at  det  hele  gor  et  ret  fordelagtigt 
indtryk.  Efter  at  indskuddet  er  sluttet,  følges  så  atter  den  gamle 
saga  nojagtig;  der  kommer  først  et  stykke  af  kap.  16,  dernæst  et 
stykke  af  k.  15  og  17  og  så  slutningen  af  k.  17,  kap.  18 — 19  (med 
ringe  ændringer)  osv.  Slutningen  af  k.  31  (samtidige  begivenheder 
i  ind-  og  udland)  er  mulig  ægte;  også  i  k.  32  findes  et  sådant.  På 
k.  33  (==  19)  følger  en  mængde  jærtegn. 

Forf.  til  Oddaverjapåttr  har  ifølge  G.  Vigfusson  (Bisk.  fort. 
XLV)  næppe  skrevet  for  1230,  og  dette  er  vistnok  rigtigt.  I  hvert 
fald  har  han  skrevet  efter  Sæmundr  Jonssons  død  1222  (se  slutn. 
af  k.  25).  I  slutn.  af  kap.  20  siges  Snælaug  i  Bær  at  have  overdraget 
Snorre  Sturlason  gårdens  forvaltning;  det  vides  ikke,  når  dette 
skete,  men  Snorre  må  da  have  været  en  anset  hovding.  Da  fortæl- 
lingen om  biskop  Torlaks  stridigheder  er  så  overmåde  nojagtig  og 
grundig,  kan  der  næppe  være  skreven  mange  menneskealdre  efter 
bispens  død.  Jeg  tror  at  måtte  sætte  denne  saga  til  o.  1225. 

Endelig  bemærkes,  at  der  på  latin  havdes  en  kort  fremstilling 
af  Torlakssaga,  der  skulde  bruges  til  kirkelige  lectiones;  heraf 
findes  brudstykker  i  Biskupas.  I,  394  ff.,  men  den  latinske  tekst 
beror  på  den  oprindelige  saga. 

4.  Prestssaga  GuSmundar  Arasonar.  Denne 
tindes  for  det  første  i  Sturlungasagaen  her  indsat  efter  den  såkaldte 
prolog  (denne  umiddelbart  efter  Sturlusaga),  samt  sammen  med 
sin  fortsættelse  (biskopssagaen)  i  den  så  kaldte  codex  Resenianus, 
AM  399,  4°,  der  dog  har  lakuner;  disse  kan  delvis  udfyldes  efter 
afskriften  i  AM  394,  4°;   det  hele  er  udgivet  i  Biskupasogur  I. 

Præstesagaen  udgor  her  de  første  50  kapitler,  i.Sturl.  34  kap.1). 
Sagaen  begynder  med  udførlige  slægtregistre,  der  vistnok  hid- 
rører for  en  stor  del  fra  den,  som  skrev  det  genealogiske  afsnit  i 
Sturl.samlingen. 

Dens  indhold  er  iøvrigt  Gudmund  Arasons,  den  senere  Holar- 
biskops,  lævned  fra  fødselen  af  (1161)  til  1202,  da  han  i  Norge 
viedes  til  biskop.  Der  fortælles  meget  nojagtig  år  for  år,  hvor  han 
opholdt  sig,  hvad  der  vederfaredes  ham,  og  hvad  han  foretog  sig. 
Der  fortælles  desuden  i  begyndelsen  temlig  udførlig  om  hans  fader 
Are,  der  faldt  i  slaget  ved  Rydjokel  1167,  samt,  hvad  der  er  mere 
uvedkommende,  om  dennes  brødre,  særlig  Ingimund.  Der  fortælles 
overhovedet  hist  og  her  endel,  der  slet  ikke  vedkommer  sagaen  som 
sådan  og  det  er  hojst  sandsynligt,  at  dette  skyldes  senere  udvid- 
elser; det  samme  gælder  vist  også  de  i  sagaen  anførte  udenlandske 
begivenheder,  der  forefaldt  i  hvert  af  Gudmunds  leveår.  Disse  er 
tilfojede  som  kronologiske  holdepunkter.  Det  er  synkronistiske 
annalistiske  optegnelser,  der  for  en  stor  del  genfindes  i  de  isl. 
annaler,  men  som  dog  ikke  er  udskrevne  af  nogen  nu  eksisterende 
annalsamling.  Da  der  findes  fejl  heri  (som  påvist  i  Kålunds  ud- 
gave), er  det  sandsynligt  at  de  beror  på  senere  tilfojelse. 

Der  fortælles  vidt  og  bredt  om  Gudmunds  rejser  omkring  i 
landet  og  hans  færd,  samt  hans  undergærninger,  særlig  hans  ind- 
vielse af  kilder,  søer,  klipper  og  lign.  Et  par  processer  omtales.  I 
og  for  sig  kan  dette  indhold  ikke  siges  at  frembyde  meget  af  al- 
mindelig interesse;  i  virkeligheden  er  det  noget  af  det  tyndeste, 
når  der  ses  hen  til  egenlige  handlinger  og  betydende  kendsgærn- 
inger.  Imidlertid  får  vi  dog  ikke  få  vidnesbyrd  om  Gudmunds  per- 
sonlige egenskaber;  vi  ser,  hvor  hurtig  der  dannede  sig  hos  den 
lettroende  almue  en  tro  på  jærtegn,  skont  der  på  den  anden  side 
var  mange,  der  spottede  den  og  Gudmund,  og  vi  ser,  hvorledes  den 
unge,  noget  eksalterede  mand  selv  trode  på  sine  under-ævner.  Vi 
bliver  vidner  til  et  omslag  hos  folket  og  får  et  indblik  i  den  religiøse 
gæringstid,  der  er  ved  at  begynde  omkring  år  1200.  For  så  vidt  er 
sagaen  ikke  uden  interesse. 

Da  alt  fortælles  i  en  strængt  kronologisk  orden,  var  det  uund- 


J)  Om  sagaen  se  B.  M.  Olsen:  Safn  III,  224—32,  Kålund:  Aarbøger  1901, 
s.  292-94.  —  I  den  nye  udg.  findes  sagaen  I,  120— 154 6.  2191G— 2232, 
225  25-31  8,  25112-703. 

gråligt,  at  der  undertiden  lige  efter  hinanden  følger  meddelelser  af 
vidt  forskellig  art,  ja,  der  forekommer  således  ofte  den  løjerligste 
blanding,  som  f.  ex.  i  k.  23  *)>  hvor  der,  kort  efter  en  i  øvrigt  ret 
kon  fortælling  om  Gudmund  og  en  ihjælfrossen  dreng,  findes  en 
kort  beretning  om  to  hunde,  der  sloges  så  voldsomt,  at  de  ikke  var 
til  at  jage  fra  hinanden,  inden  Gudmund  læste  velsignelsen  over 
dem  og  befalede  dem  i  den  treenige  guds  navn  at  holde  op;  da 
først  luskede  de  af  (!).  Sådanne  skrækkelige  banaliteter  findes  der 
flere  steder.  Enkelte  episoder  er  ret  interessante,  f.  ex.  den  om 
den  bogelskende  Ingimund  og  hans  skæbne;  det  er  et  smukt  ind- 
tryk, vi  får  af  denne  mand,  der  elskede  sin  bogkiste  fremfor  alt. 
Enkelte  kapitler  er  godt  fortalte  som  det  om  Gudmunds  første  uden- 
landsrejse og  benbrud  (k.  8;  her  fortælles  også  bl.  a.  en  morsom 
historie  om  skibsfolkene,  der  ikke  kendte  det  hojeste  navn  på  gud). 

Forf.  er  overordenlig  noje  kendt  med  Gudmunds  hele  liv,  lige 
til  de  ubetydeligste  detaljer;  han  må  have  været  en  af  hans  aller- 
nærmeste venner  eller  tjænere;  han  har  endogså  kendt  og  haft 
adgang  til  Gudmunds  breve,  hvoraf  nogle  til  og  fra  ham  findes  (k. 
46 — 7).  Forf. s  hensigt  er  at  stille  Gudmund  op  som  en  ideal  kirkens 
mand;  men  hans  karaktersvagheder  skimtes,  såat  en  nutidslæser 
ikke  bliver  tilbojelig  til  nogen  begejstring.  G.  Vigfusson  har  gættet 
på,  at  forf.  var  Gudmunds  degn,  Lambkårr  1>orgilsson,  der  blev 
hans  discipel  1200,  og  som  (k.  33)  udtrykkelig  siges  at  have  været 
ojenvidne  til  mange  i  sagaen  meddelte  ting  (jfr.  Bisk.  I,  565).  I 
ethvert  tilfælde  er  det  hojst  rimeligt,  at  meget  af  sagaen  stammer 
fra  ham,  men  hvorvidt  det  tor  fastslås,  at  han  er  forf.,  er  og  bliver 
tvivlsomt.  Foruden  på  forf.s  egen  viden  beror  sagaens  indhold 
på  andre  ojenvidners  og  venners  udsagn2). 

Sagaen  er  først  forfattet  efter  1207,  ja  1212,  eftersom  der  i 
k.  17  siges,  at  Ingimunds  lig  fandtes  18  år,  efter  at  han  forliste 
(1189),  og  der  i  k.  12  henvises  til  Helge,  der  senere  var  biskop  i 
Gronland  (d:  1212 — 30).  Desværre  er  der  intet  holdepunkt  m.  h.  t. 
grænsen  nedad  i  tiden.  G.  Vigfusson  antog,  at  sagaen  var  forfattet 
o.  1212—20.  Herimod  har  B.  Af.  Olsen  udtalt  sig3);  han  mener,  at 
»Lambkårr«  først  har  skrevet  den  efter  Gudmunds  død,  ja  efter 


i)  Kapiteltallet  er  det  i  Bisk. 

2)  Hertil  henvises  (Bisk.  I,  s.  412)  i  k.  3  om  stenene,  der  brugtes  i  kampen 
på  altinget  1164  („sandkyndige  mænd");  i  Sturl.  I,  128,  nævnes  en  Porkell 
hage  angående  Rydjokelslaget,  men  denne  henvisning  er  udeladt  i  Bisk. 

3)  Safn  III,  225. 

1242,  da  han  levede  hos  Sturla  ?6r3arson  på  StaSarholl;  han  vilde 
her  skrive  Gudmunds  hele  saga,  men  skal  være  død  (1249)  fra 
det,  hvorpå  bispesagaen  senere  forfattedes,  dog  ved  hjælp  af  Lamb- 
kårs  optegnelser.  Denne  antagelse  er  imidlertid  langt  fra  støttet 
ved  sikre  holdepunkter,  og  den  står  og  falder  med  degnen  som  den 
hypotetiske  forfatter.  For  den,  der  ikke  tor  bygge  på  disse  for- 
modninger, ligger  den  antagelse  nær,  at  sagaen  må  være  skreven 
så  nær  ved  1202  som  muligt,  dette  på  grund  af  sagaens  nojagtige 
indhold  og  dettes  forhold  til  samtidige  i  den  sidste  halvdel  af  det 
12.  årh.;  altså  måtte  man  snarest  slutte  sig  til  G.  Vigfussons  men- 
ing. På  den  anden  side  udelukker  dette  ikke,  at  Lambkårr  kan 
være  forf. 

Anm.  Hvad  de  to  hovedhdskrr.,  Resen,  og  Sturlungahdskr.,  hvori  sagaen 
findes,  angår,  skal  her  bemærkes,  at  den  i  ingen  af  dem  er  bevaret  i  den 
fuldt  ud  oprindelige  form.  Dog  er  denne  ægtest  i  Resen.  Alligevel  findes 
her  nogle  stykker,  der  umulig  kan  stamme  fra  forf.  selv,  nemlig  k.  31,  39 
(~  slutningen),  43  slutn.,  44  første  halvdel,  samt  endelig  det  meste  af  kap.  49 
om  rejsen  til  Norge.  De  4  første  indskud  genfindes  i  den  egenlige  Sturlunga, 
det  sidste  er  lånt  fra  Hrafnssaga1).  I  Sturlunga  er  teksten,  så  vidt  den  når, 
så  at  sige  ordret  stemmende  med  Resen,  med  undtagelse  af,  at  den  enkelte 
steder  er  noget  forkortet,  samt  at  alle  jærtegn  systematisk  er  udeladte  und- 
tagen i  den  senere  del  af  sagaen.  Kun  ganske  enkelte  plus-bemærkninger 
findes  i  Sturl.;  således  et  lille  stykke  i  k.  15  (s.  220—21).  At  der  her  fore- 
ligger en  redaktors  bearbejdelse  ses  på  det  klareste  bl.  a.  deraf,  at  begyndelsen 
til  kap.  20  er  en  blot  og  bar  gentagelse  af  slutningen  af  kap.  19.  Sagaens 
slutning  er  i  Sturl.  langt  kortere  end  i  Resen.,  der  her  har  optaget  et  stykke 
fra  Hrafnss.  Desuden  er  der  enkelte  reelle  afvigelser.  Således  lader  Sturl. 
Gudmund  og  Hrafn  allerede  i  Syderøerne  erfare  kong  Sverres  død;  om  denne 
fejl  stammer  fra  den  egenlige  forf.  er  usikkert;  rimeligere  forekommer  det 
mig  at  være,  at  det  er  Sturl.-samlerens  fejl,  der  har  forkortet  sagaens  slutning 
og  derved  er  kommen  til  at  begå  fejlen.  Den  oprindelige  tekst  er  det  vistnok 
forholdsvis  let  at  udfinde  ved  en  nojagtig  sammenligning  af  bægge  hdskrr. 

5.  1»  o  r  v  a  1  d  s  påttr  v  i  3  f  6  r  1  a,  der  findes  i  den  store 
Olaf  Tryggvasons  saga  z),  og  som  handler  om  de  to  første  mission- 
ærer på  Island,  Torvald  vidforle  og  Sakserbispen  Fredrik,  stammer 
rimeligvis  fra  Gunnlaugr  munks  Olåfssaga;  se  herom  ovenf.  s.  399. 

6.  Kristnisaga  Dette  forholdsvis  korte  sagaværk  findes 
kun  i  Hauksbok  og  Jon  Erlendssons  afskrift  deraf.    Her  står  den 


')  Jfr.  herom  B.  M.  Olsen:  Safn  III,  226  ff. 

2)  Også  udg.  af  Kahle  i  Sagabibliothek  XI  (jfr.  fortalen  s.  XV  ff.),  jfr.  Arkiv 
XXI  (om  hds.). 

som  en  umiddelbar  fortsættelse  af  Landnåmabok.  Udgiven  i  Hauks- 
bok og  Biskupasogur  I  samt  i  Sagabibliothek  XI  (Kahle) x).  I  Bisk. 
deles  den  i  14  kap.,  hvad  vi  i  det  følgende  vil  holde  os  til. 

Sagaen  giver  en  kort  oversigt  over  kristendommens  og  den 
kristne  kirkes  historie  på  Island  fra  o.  980  til  o.  1120,  først  Torvald 
vidforles  og  biskop  Fredriks  mission  i  årene  981 — 5  (k.  1 — 4),  så 
Tangbrand  og  hans  virksomhed  997 — 9  (tre  år!;  k.  5,  7 — 8  og  et 
lille  stykke  i  k.  9) ;  heri  indskydes  et  kap.  (6)  om  Islænderen  Stef- 
ners  forkyndelsesforsøg  996 — 7.  Så  følger  fortællingen  om  Hjalte 
og  hans  bespottelse  af  de  hedenske  guder,  hans  og  Gissurs  uden- 
landsrejse (k.  9),  hvortil  knyttes  fortællingen  om  Islænderne  i  Nid- 
aros  (Kjartan  osv.) ;  deres  forhold  til  kong  Olaf  førte  til,  at  Gissurr 
og  Hjalte  påtog  sig  at  ville  kristne  Island  (k.  10) ;  de  rejser  hjem 
og  udfører  deres  ærinde  og  kristner  landet;  altinget  1000  (k.  11). 
I  k.  12  omtales  dernæst  Torvald  vidforles  og  Stefners  skæbne  og 
endeligt,  samt,  i  den  sidste  halvdel  Isleifs  historie;  Gissurs  historie 
følger  i  k.  13.  Endelig  indeholder  k.  14  forskellige  beretninger,  der 
intet  vedkommer  æmnet,  hvorom  mere  i  det  følgende. 

I  det  hele  må  indholdet  (k.  1 — 13)  siges  at  være  forstandig 
ordnet  og  godt  indrettet.  Navnlig  gor  der  sig  en  stræng  kronologisk 
tendens  gældende.  Sagaen  er  fortalt  historisk  og  jævnt  uden  nogen 
gejstlig  veltalenhed  eller  tilbøjelighed  til  at  indflette  jærtegn  og 
lignende  begivenheder;  om  en  undtagelse  herfra  se  nedenfor.  Dens 
ædruelige  fortællemåde  tyder  på  sagaskrivningens  gode  tid. 

Desværre  er  heller  ikke  denne  saga  bevaret  i  dens  oprindelige 
skikkelse;  dette  findes  nærmere  begrundet  i  Hauksbok,  indledn.  s. 
LXV  ff.  Sagaen  begynder  usagamæssig  således:  »Nu  begyndes 
der  med  det  osv.« ;  dette  beror  på,  at  sagaen  i  hdskr.  er  bestemt  til 
at  danne  en  direkte  fortsættelse  af  Landnåma.  Herom  er  alle  enige. 
Sporsmålet  er  blot,  hvorvidt  begyndelsen  har  undergået  en  storre 
ændring  .  Dette  må  imidlertid,  trods  modsatte  påstande,  besvares 
nægtende.  Der  er  ingen  gyldig  grund  til  at  antage,  at  sagaen  har 
begyndt  med  andet  end  den  første  mission,  det  første  forsøg 
på  at  få  landet  kristnet,  og  det  var  Torvald-Fredriks.  De  få  første, 
halv-kristne  landnamsmænd  havde  i  denne  sammenhæng  i  virkelig- 
heden intet  at  gore.  Det  er  således  vistnok  kun  begyndelsen,  der 
er  en  lille  smule  ændret  i  afskriften  i  Hauksbok. 


i)  Om  Krs.  henvises  til  K.  Maurer  i  Germania  XXXVI,  86  ff.,  O.  Brenner: 
Ueber  die  Kristnisaga  1878,  B.  M.  Olsen  i  Aarbøger  f.  nord.  oldkh.  1893, 
s.  309  ff.,  Meissner:  Strengleikar  s.  12. 

I  sagaen  er  der  utvivlsomt  enkelte  påviselige  indskud  1).  Hertil 
hører  slutningen  af  kap.  1,  en  kort  beretning  om  Torvaids  omvend- 
elsesforsøg  på  Nordlandet  efter  at  han  var  landet,  og  f  6  r  end 
han  kom  til  sin  fader  (her  findes  et  så  uklassisk  ord  som  undirstoå), 
hvilket  sikkert  er  uhistorisk.  Også  den  foranstående  opregning  af 
de  fornemste  hovdinger  hører  næppe  til  den  oprindelige  saga.  Der- 
næst er  k.  3  hojst  mistænkeligt  og  vistnok  helt  og  holdent  en  inter- 
polation. For  det  første  indeholder  det  en  legendarisk  fortalt  begiv- 
enhed, der  er  meget  afstikkende  i  stil  og  tone;  dernæst  genfindes 
det  så  at  sige  ordret  i  ?orvaldspåttr,  uagtet  der  ellers  ikke  findes 
så  nojagtige  overensstemmelser  (se  nedenfor).  Det  er  også  i  dette 
kap.,  at  biskop  Botolfr  (1238 — 46)  nævnes.  Denne  omstændighed 
er  altså  uden  betydning  for  sagaen.  Fremdeles  er  kap.  5,  der  hoved- 
sagelig fortæller  om  Tangbrands  ungdomsfærd  og  om,  hvorledes 
han  kom  i  forbindelse  med  kong  Olaf,  et  indskud;  æmnet  vedkom 
ikke  det  mindste  en  kristnisaga;  dets  stil  er  forskellig.  Det  er  også 
her,  at  de  latinske  former  som  Albertus  og  fremmedordet  pataldr 
(bataille)  findes.  Der  har  rimeligvis  i  det  oprindelige  værk  stået 
en  kort  bemærkning  om  Tangbrands  og  kongens  møde.  Derimod 
tor  det  ikke  betragtes  som  senere  indskud,  hvad  der  i  det  følgende 
fortælles  om  Torvaids  og  Stefners  skæbne;  det  måtte  være  inter- 
essant for  enhver  at  vide  noget  om  denne.  At  det  fortælles  der, 
hvor  det  sker,  kommer  af  kronologiske  grunde. 

De  fleste  interpolationer  tyder  tildels  på  en  mand,  der  særlig 
var  interesseret  for  personalhistorie,  og  denne  mand  er  rimeligvis 
Sturla  1>6rdarson.  Det  sidste  kap.  (14)  omtaler  først  naturbegiven- 
heder ved  biskop  Gissurs  død;  dette  genfindes  i  Hungrvaka  (k.  8) 
og  er  lånt  derfra a) ;  Hungrv.  er  ellers  ikke  benyttet  i  Kristnis.  Der- 
næst nævnes  her  de  vigtigste  hovdinger  ved  samme  tid,  der  fuld- 
stændig svarer  til  opregningen  i  kap.  1.  Fremdeles  findes  her  en 
bemærkning  om  en  pest,  samt  en  kort  meddelelse  om  Torgils'  og 
Haflides  strid  3  år  efter  Gissurs  død,  tilligemed  Hafliftes  slægts- 
forhold. Til  slutning  står  der  en  bemærkning  om  Rognvald  jarls  og 
Olaf  Tryggvasons  død,  der  dog  vistnok  slet  ikke  hører  til  foran- 
stående kapitel.  Det  er  ganske  umuligt,  at  sagaens  oprindelige  forf. 
har  tilfojet  alt  dette;  hvad  vedkom  det  hans  værk?  Det  m  å  stamme 
fra  en  helt  anden  side.   Herom  er  der  i  indledningen  til  Hauksbok 


i)  Jfr.  Kahles  indledning  s.  VI  ff. 

")  Jeg  frafalder  min  opfattelse  i  Hauksbok  LXX,   anm.  4,  jfr.  B.  M.  Olsen 
Aarbøger  1893,  s.  268  f. 

udtalt  følgende1).  Det  er  Sturla,  der  har  bearbejdet  Kristnis.,  for 
at  denne  skulde  danne  fortsættelsen  (den  kronologiske  forstår  sig) 
af  hans  Landnåma.  Til  denne  og  Kristnis.  skulde  så  atter  slutte 
sig  de  sagaer,  der,  såvidt  muligt,  dannede  en  kronologisk  fortsæt- 
telse deraf;  men  disse  findes  netop  i  Sturlunga-samlingen,  hvor 
den  første  er  sagaen  om  Hafli3e  og  Torgils  (se  i  øvrigt  nærmere 
herom  under  Sturla).  Kristnis.  »kap.  14«  danner  nu  en  overgang, 
en  bro  fra  den  ene  saga  til  den  anden.  Kun  under  denne  forudsæt- 
ning lader  det  sig  tilfulde  forklare. 

Sagaens  tilblivelsestid  lader  sig  nu  nogenlunde  bestemme.  Den 
må  i  hvert  fald  være  forfattet  en  rum  tid,  for  Sturla  benyttede  den, 
altså  for  midten  af  det  13.  årh.  omtrent.  Der  er  ingen  grund 
til  at  fravige  G.  Vigfussons  bestemmelse,  når  han  sætter  den  til  o. 
1200.  I  modsætning  hertil  sætter  B.  M.  Olsen  den  ifølge  hele  sin 
opfattelse  af  dens  kildesporsmål,  og  idet  han  lægger  vægt  på,  at 
Botolfr  nævnes  (se  ovf.),  til  midten  af  det  13.  årh.  Dette  afkræftes 
—  foruden  ved  meget  andet  —  straks  derved,  at  Are  frode  ikke 
kaldes  ved  sit  almindelige  tilnavn,  men  ved  det  mindre  almindelige: 
»den  gamle«;  dette  kunde  bruges  uden  anstød  i  slutningen  af  det 
12.  årh.  og  tiden  omkring  1200.  Derefter  findes  aldrig  dette  tilnavn 
brugt  om  ham.  Fremstilling  og  stil  og  hele  kompositionsforhold 
taler  på  det  stærkeste  for  tiden  omkring  1200.  At  forf.  har  været 
en  gejstlig,  synes  at  være  det  rimeligste  z). 

Sporsmålet  om  sagaens  kilder  er  i  forskellige  henseender 
noget  vanskeligt.  Det  er  blevet  behandlet  af  K.  Maurer,  men  særlig 
af  O.  Brenner  og  endelig  af  B.  M.  Olsen. 

I  modsætning  til  Brenner,  der  antog,  at  Kristnis.  også  for  de 
partiers  vedkommende,  der  ikke  udtrykkelig  enten  anfører  Are  som 
kilde  eller  ojensynlig  er  hæntede  fra  ham,  direkte  eller  indirekte 
går  tilbage  til  ham  (altså  til  den  ældre  Isl.  bok),  mener  B.  M.  Olsen, 
at  det  er  en  Olåfssaga,  og  da  den  af  Gunnlaugr  munk,  der  gen- 
nemgående er  benyttet,  og  dette  søges  begrundet  i  det  enkelte. 
Idet  B.  M.  Olsen  sammenligner  indholdet  med  de  til  denne  Olåfss. 
formentlig  hørende  stykker  (se  ovf.  s.  400)  søger  han  at  for- 
klare og  bortforklare  de  mange  og  store  afvigelser  i  Kristnis.;  disse 
skal  for  storste  delen  bero  på  forf. s  vilkårlige  forandringer  (»ten- 
dentiøse afvigelser«) ;  kun  »enkelte  afvigelser  er  begrundede  i  be- 


»j  Hauksb.  s.  LXX— I. 

2;  Kahle  er  af  modsat  mening  (s.  XI),  jfr.  Meissner  s.  12. 

nytteisen  af  andre  kilder«.  Det,  at  der  ikke  findes  mirakuløse  for- 
tællinger beror  på  forf.s  »aversion  for  legender«;  han  har  »heller 
ikke  fundet  behag  i  Gunnlaugs  taler«,  derfor  udelader  han  disse  eller 
giver  dem  i  uddrag.  Kristnis.  er  kronologisk;  det  er  Gunnlaugs 
værk  slet  ikke.  Forf.  har  foretaget  omstillinger  og  ændringer  af 
kronologiske  grunde;  af  sådanne  hensyn  er  f.  ex.  Tangbrands  op- 
hold på  Island  udstrakt  til  3  (for  2)  år.  De  afsnit,  der  ikke  skulde 
stamme  fra  Gunnlaugr,  skal  være  fortegnelsen  over  hovdingerne  i 
k.  1  og  14,  Torvaids  slægtregister,  der  stemmer  med  Njålas,  hvori- 
mod Gunnlaugs  stemmer  med  Ldn.,  foruden  et  par  småting  til.  I 
fremstillingen  af  Hjaltes  og  Gissurs  mission  findes  enkelte  udtryk 
og  sætninger,  der  stemmer  med  Are,  men  også  disse  skal  stamme 
fra  Olafssagaen. 

B.  M.  Olsen  har  her  givet  en  klar  og  fra  hans  standpunkt 
gennemført  fremstilling  af  forholdet,  som  ved  første  blik  måske  kan 
synes  tiltalende  nok.  Når  den  granskes  nærmere,  vil  man  dog 
hurtig  kunne  se,  at  der  skal  så  stærke  og  indviklede  bortforklar- 
inger til,  at  de  ikke  kan  undlade  at  vække  mistillid  til  det  hele 
(jfr.  ovf.) l).*  Her  kan  der  ikke  være  tale  om  at  drøfte  alle  enkelt- 
heder, men  sagaen  skal  i  det  følgende  tages  afsnitsvis  og  dens 
forhold  til  andre  kilder  i  almindelighed  betragtes.  Der-  er  da  først 
den  s  i  d  s  t  e  del  af  sagaen,  k.  12  (med  fradrag  af  begyndelsen  om 


ri  Som  et  karakteristisk  eksempel  kan  følgende  anføres.  I  Kristnis.  fortælles 
der  om  en  stor  sten  på  gården  Giljå,  hvori  der  boede  en  „skytsånd"  (dr- 
madf),  som  Kodran  trode  på.  „KoSran  erklærede,  at  han  ikke  vilde  lade 
sig  døbe,  for  han  vidste,  hvem  der  var  stærkest,  skytsånden  eller  bispen. 
Denne  begav  sig  da  til  stenen  og  „sang"  derover,  indtil  stenen  brast  itu; 
da  mente  Ko3ran  at  forstå,  at  skytsånden  var  besejret".  Denne  fortælling 
er  så  kort  og  i  og  for  sig  så  simpel,  at  den  er  ligeså  tiltalende  som 
primitiv  af  udseende.  I  steden  for  denne  fortælling  findes  der  i  Gunn- 
laugs £>orvaldsbåttr  k.  2  en  lang  legendeagtig  fremstilling,  der  indledes 
med  en  vidtløftig  samtale  mellem  Ko3ran  og  Torvald.  Bispen  begiver 
sig  3  dage  i  træk  til  stenen,  synger  over  den  og  overgyder  den  med 
kogende  vievand;  hver  nat  kommer  ånden  til  Koåran  og  klager  ynkelig(!) 
over  den  ilde  medfart,  han  og  hans  småborn  må  tåle.  Ko9ran  forstår  nu, 
at  ånden  ikke  er  så  mægtig,  som  han  har  trot,  og  udskælder  ham  og  lader 
sig  derefter  døbe.  Nogen  sprængning  af  stenen  nævnes  her  ikke,  hvilket 
er  af  en  særlig  betydning  for  sammenhængen.  Jeg  kan  ikke  se,  hvor- 
ledes der  kan  være  nogen  som  helst  tale  om,  at  den  første  version  skulde 
være  et  simplificeret  uddrag  af  den  sidste.  Denne  kunde  derimod  nok 
være  en  udvidelse  af  hin.  Snarest  er  her  dog  tale  om  to  forskellige 
traditioner.    Jfr.  Aarb.  1893,  s.  310. 

Torvald  og  Stefner)  og  13.  Indholdet  heraf  er  for  aller  storste 
delen  ligefrem  hæntet  og  udskrevet  af  Åres  Isl.  bok,  med  enkelte 
ubetydelige  redaktionsændringer  og  omstillinger,  hvorved  sproget 
tillige  noget  moderniseredes;  enkelte  sætninger  er  også  tilfojede1). 
Her  anføres  der  da  også  »Are  d.  gamle«  som  hjemmelsmand,  »der 
har  fortalt  mest  om  de  her  skrevne  tidender«.  Der  er  ikke  den 
fjærneste  grund  til  at  gore  nogen  omvej  for  at  komme  til  Are;  det 
hele  bærer  et  så  livagtigt  vidnesbyrd  om,  direkte  at  være 
hæntet  fra  ham,  som  muligt.  Var  det  en  oversættelse  af  Gunnlaugs 
latinske  tekst,  vilde  det  hele  sikkert  have  fået  et  helt  andet  udse- 
ende, og  Gunnlaugr  vilde  vist  ikke  have  ladet  sig  noje  med  Åres 
simple  fremstilling2). 

Hvad  det  første  afsnit  angår,  det  om  Torvald  vidforle  (k. 
1 — 4  med  fradrag  af  de  anførte  interpolationer  i  k.  1  og  af  k.  3), 
har  vi  her,  vi  kan  sige  heldigvis,  Gunnlaugs  l^orvaldspåttr  til  sam- 
menligning. Her  har  vi  da  det  særsyn,  at  medens  k.  3  (se  ovf.) 
omtrent  ordret  stemmer  med  påttr'en,  findes  ingen  sådan  over- 
ensstemmelse med  resten.  Torvaids  slægtregister  er  afvigende, 
stykket  om  sten-ånden  (se  ovf.)  vidt  forskelligt;  i  det  hele  er  for- 
tællingen om,  hvorledes  KoSran  lod  sig  døbe,  en  anden,  selv  om 
man  bortser  fra  påttr'ens  gejstlige  svulst.  I  Kristnis.  —  for  at  gå 
videre  —  er  gildet  i  Haukadalr  et  almindeligt  høstgilde,  i  påttr'en 
intet  mindre  end  Torvaids  eget  bryllup  med  den  derboende  bondes 
datter  (hvad  skulde  have  bevæget  forf.  af  sagaen  til  at  forlade 
påttr'ens  fremstilling,  hvis  han  havde  benyttet  denne?;  Vatsdæla- 
sagas  fremstilling  i  k.  46  har  intet  direkte  at  gore  med  sagaen, 
men  traditionen  er  omtrent  den  samme  bægge  steder).  I  slutningen 
af  1>orv.påttr,  der  svarer  til  sagaens  k.  12  beg.,  er  der  overhovedet 
kun  en  almindelig  lighed,  men  der  er  sådanne  afvigelser,  der  ude- 
lukker en  gensidig  benyttelse;  således  ved  påttr'en  intet  om,  at 
Torvald  og  Stefner  mødes;  om  den  sidstnævnte  har  påttr'en  ikke 
et  ord.  Der  findes  ganske  vist  også  enkelte  ligheder  i  udtryk  og 
enkelte  sætninger,  men  dette  kommer  af,  at  påttr'ens  oversætter 
eller  en  redaktor  har  benyttet  den  samme  kilde  som  vor  forf. 
Anderledes  kan  forholdet  ikke  utvungent  opfattes.  Fra  hvem  den 
fælles  kilde  stammer  eller  hvorledes  den  har  været,  er  umuligt 
at  sige. 


T)  F.  ex.  den  sætning  i  k.  13  om  de  få  våben  på  altinget,  der  genfindes  i  k. 

14;  jfr.  Aarbb.  1893,  s.  273—4. 
2)  Jfr.  Hauksbok  s.  LXX1— II. 

Tangbrand-Stefner-episoden  optager,  som  anført,  k.  5 — 8  om- 
trent; heraf  er  det  meste  af  k.  5  et  senere  indskud  og  lånt  fra 
Gunnlaugs  værk  (k.  79,  81  i  "den  store  Olåfss.).  Mellem  denne 
episode  og  den  beretning,  der  findes  i  Njåla  eller  Odds  Olåfssaga, 
er  der  ingen  umiddelbar  forbindelse,  men  da  Njåla  har  de  samme 
vers  som  Kristnis.,  må  der  være  en  fælles  grundberetning,  der  godt 
kan  være  den  mundtlige  tradition.  Åres  beretning  i  k.  7  er  ganske 
kort,  ligesom  et  udtog,  og  det  er  rimeligt,  at  han  har  vidst  mere, 
end  han  har  medtaget  i  sin  bog.  I  begyndelsen  af  k.  6  anføres 
en  Olåfss.  som  kilde  for  Olafs  rejse  til  Rusland  fra  Vesten  isteden- 
for  direkte  til  Norge.  Denne  fortælling  genfindes  i  Odds  Olåfss., 
men  man  må  give  B.  M.  Olsen  ret  i,  at  det  også  lige  så  godt 
kan  være  hæntet  fra  Gunnlaugs  værk  (jfr.  k.  76  i  Fornms.).  I  hvert 
tilfælde  er  det  klart,  at  forf.  til  Kristnis.  har  kendt  og  benyttet  en 
saga  om  Olaf  Tryggvason.  Sporsmålet  bliver,  hvorvidt  sagaens 
fremstilling  angående  Tangbrand  og  Stefner  tyder  på  en  benyttelse 
af  sådanne  kapitler  i  den  store  Olåfssaga,  der  tor  tillægges  Gunn- 
laugr.  Her  findes  der  da  noget  tilsvarende  i  k.  99  og  188  (Tang- 
brand som  præst  på  Mostr),  139  (Stefner).  En  sammenligning  med 
"disse  vil  klart  vise,  at  Kristnis.  er  et  uddrag  af  deres  tekst;  der  er 
verbale  overensstemmelser,  og  kun  den  første  del  er  forkortet, 
medens  den  sidste  del  er  omtrent  ens,  dog  med  et  par  redaktionelle 
ændringer  i  lighed  med  dem,  som  findes  i  lånene  fra  Are  frode. 
Om  den  kronologiske  afvigelse  imellem  de  to  sagaer,  hvor  Kristnis. 
har  det  rette,  kan  henvises  til  B.  M.  Olsen  (i  Aarbøger).  Hvad 
nu  Tangbrand  og  hans  mission  på  Island  angår,  er  det  på  forhånd 
rimeligt,  at  også  beretningen  herom  er  hæntet  fra  samme  kilde. 
Vi  kommer  da  til  den  store  Olåfssagas  k.  188  og  216.  Af  hvad 
der  her  meddeles  om  Tangbrand  (hans  ødselhed  og  færd  osv.)  kan 
Kristnis.  godt  være  et  uddrag;  kun  er  der  her  indsat  et  lille  stykke 
om  Gissurs,  Halls  og  Hjaltes  dåb,  der  er  hæntet  fra  Are. 

Kap.  8  handler  først  om  Torvald  veiles  og  Vetrliftes  drab  med 
de  3  bekendte  vers,  om  Tangbrands  bortrejse  og  påfølgende  land- 
ing i  Hitå,  kampen  med  Skcggbjorn  og  endelig  Steinunns  to  vers. 
Hertil  findes  noget  tilsvarende  i  Olåfss.  k.  216,  men  med  sådanne 
afvigelser,  at  der  ikke  kan  være  tale  om  nogen  direkte  forbindelse; 
lier  kommer  to  helt  forskellige  kilder  tilsyne.  B.  M.  Olsen  har  her, 
som  ellers,  antaget  selvstændige  ændringer  af  forf.,  der  selv  skulde 
have  indskudt  episoden  med  Skeggbjorn,  der  mangler  i  Olåfss. 
Heller  ikke  med  Njåla  har  vor  saga  nogen  direkte  berøring.   Dog 

ligger  der  en  fælles  kilde  til  grund,  der  mulig  har  været  et  skrift, 
som  dog  ikke  nærmere  kan  betegnes.  Slutningen  af  k.  8  om  Tang- 
brand og  bersærken  hos  Gestr  Oddleifsson  genfindes  i  Olåfss.,  og 
denne  er  her  atter  kilde. 

Hvad  så  kap.  9,  det  om  Hjaltes  bespottelse  og  landsforvisning 
osv.  angår,  er  denne  fortælling  også  identisk  med  k.  217  i  Olåfss. 
Imidlertid  bærer  dette  kap.  ikke  præg  af  at  være  Gunnlaugs  værk, 
og  det  kunde  her  lige  så  godt  være  et  lån  fra  Kristnis.  som  fra 
dette.  Dog  er  der  her  en  meget  vigtig  afvigelse,  nemlig  den,  at 
Hjaltes  spottevers  i  Kristnis.  kun  består  af  to  linjer,  som  hos  Are, 
medens  Olåfss.  har  4,  der  også  findes  i  Njåla.  Der  kan  næppe 
være  tvivl  om,  at  Åres  korte  fremstilling  er  benyttet  i  Kristnis. 
Tor  der  her  antages  en  fælles  kilde,  der  i  sagaen  er  rettet  ved 
hjælp  af  Are? 

Kap.  10  og  dets  indhold  hører  til  de  de  mest  omdisputerede 
(Islænderne  i  Nidaros).  Til  trods  for  at  der  er  skrevet  så  meget 
herom  (beretningen  haves  også  i  Heimskr.,  Odds  Olåfss.  og  Lax- 
dæla),  er  sporsmålet  dog  ikke  løst;  det  vil  heller  ikke  blive  for- 
søgt løst  her;  det  vilde  føre  for  vidt,  desuden  har  det  ikke  så  stor 
interesse,  som  det  kunde  synes.  Kun  skal  her  i  al  korthed  angives, 
hvorledes  forholdet  til  de  andre  kilder  er.  Kapitlets  begyndelse 
kunde  tyde  på,  at  det  var  hæntet  fra  en  Olåfssaga  og  indholdet, 
i  det  mindste  det  stykke,  der  handler  om  Kjartan  og  kong  Olaf  — 
der  strængt  taget  ikke  vedkommer  Kristnis.  —  bestyrker  dette. 
Hertil  svarer  i  Olåfss.  k.  159 — 60,  217  og  begyndelsen  af  218.  Der 
findes  herimellem  ligheder,  men  dog  ikke  så  store,  at  man  kunde 
konstatere  en  benyttelse  på  en  af  siderne.  I  AM  310  (Oddr)  k.  33 
(36)  findes  en  samlet  fremstilling,  der  i  alt  væsenligt  byder  det 
samme  som  Kristnis.;  selve  opregningen  af  Islænderne  stemmer 
dog  ikke  dermed,  men  med  Olåfss.  k.  159  og  217.  Det  samme  er 
tilfældet  med  Laxdæla;  der  er  uoverensstemmelser,  der  bestemt 
taler  mod  benyttelse.  Det  eneste  rimelige,  man  kan  slutte,  er,  at 
alle  disse  beretninger  er  indbyrdes  uafhængige,  men  at  de  går  til- 
bage til  den  mundtlige  tradition.  Heimskringlas  fremstilling  kan 
heller  ikke  ligge  til  grund  for  Kristnis.  Det  omvendte  kunde,  i  alt 
fald  tildels,  være  tilfældet1),  men  atter  her  er  der  dog  vistnok  tale 
om  en  fælles  kilde. 

Det  sidste  kap.  (12),  det  om  Gissurs  og  Hjaltes  forkyndelse 


ii  Jfr.  Brenner  s.  106. 

og  virksomhed  på  Island,  kan  sammenlignes  med  Are,  hvor  vi  har 
en  forholdsvis  udførlig  beretning1).  Der  er  ingen  tvivl  om,  at  ind- 
holdet går  tilbage  til  Are.  Hele  hans  fremstilling  er  ligfrem  op- 
tagen, tildels  ordret,  men  med  forskellige  udvidelser  eller  indskud 
(kirkebygningen  på  Vestmanøerne,  hesteanskaffelsen,  korsene  på 
altinget,  det  vulkanske  udbrud;  offergaverne;  slutningsbemærk- 
ningen  om  den  almindelige  dåb).  Disse  bemærkninger  og  i  øvrigt 
hele  kapitlets  indhold,  tildels  med  lange  taler  ovenikøbet  og  udvidet 
med  fraser,  genfindes  i  Olåfss.  k.  228 — 9,  der  rimeligvis  stammer 
fra  Gunnlaugr.  Der  er  vistnok  grund  til  at  antage,  at  hans  værk  her 
er  benyttet  ved  siden  af  den  direkte  brug  af  Åres. 

Disse  resultater  angående  det  vanskelige  sporsmål  om  sagaens 
kilder  stemmer  dels  med  Brenners,  dels  med  B.  M.  Olsens  meninger. 
Kilderne  er  da:  traditionen  for  enkelte  stykkers  vedkommende,  tabte 
skrevne  kilder,  Åres  fslendingabok  og  Gunnlaugs  Olåfssaga. 

Under  alle  omstændigheder  er  det  klart,  at  Kristnis.  er  et  rent 
kompilationsarbejde  uden  egenligt  forfattersærpræg.  Arbejdet  er 
ikke  udført  uden  dygtighed  og  konsekvens,  til  trods  for  et  par 
ujævnheder,  samt  ikke  uden  et  klart  blik  for  den  nødvendige  kron- 
ologiske sammenhæng.  Når  Kristnis.  i  et  enkelt  punkt  afviger  fra 
andre  kilder,  nemlig  i  at  tillægge  Tangbrand  3  års  ophold  på  Is- 
land, beror  dette  på  beregning;  da  Stefner  sendtes  til  Island  i 
995  og  vendte  tilbage  996,  og  da  forf.  åbenbart  mente  —  vistnok  på 
grund  af  sine  kilders  art  — ,  at  Tangbrand  kun  havde  været  en 
vinter  hos  kong  Olaf,  for  han  blev  sendt  til  Island,  måtte  hans  op- 
hold udstrækkes  til  3  år,  ti  forf.  vidste  godt,  at  han  først  vendte 
tilbage  til  Norge  999 2). 

Kristnis.  er  et  af  de  første  oversigts-  eller  samlingsværker  i 
den  isl.  litteratur  og  vist  det  første  angående  isl.  begivenheder, 
når  bortses  fra  Are  (og  Sæmundr),  men  dens  forf.  havde  sine  for- 
billeder ikke  alene  i  Are,  men  også  i  sådanne  værker  angående 
den  norske  historie  som  Ågrip.  Det  er  således  heller  ikke  i  denne 
henseende  noget  i  vejen  for,  at  sagaen  kan  være  ældre  end 
Snorres  værk. 


1)  Begyndelsen   af   dette   kap.   samt   den  korte   bemærkning   om  Leifs  virk- 
somhed i  Gronland  tyder  på  benyttelse  af  en  Olafssaga. 

2)  Jfr.  B.  M.  Olsen  1.  c.  321—2. 

C.     Landnåmabok. 

Dette  værk,  der  hører  til  de  allervigtigste  i  den  gamle  isl. 
litteratur,  slutter  sig  meget  noje  til  alle  de  foranstående  værker. 
Nogen  s  a  g  a  i  egenlig  forstand  er  det  ikke,  men  det  indeholder 
dog,  foruden  landnamsmændene  og  slægtregistrene,  en  mængde 
mindre  anekdoter  og  sagamæssige  små  fortællinger,  ved  hvilke  det 
slutter  sig  nærmest  til  sagalitteraturen,  for  hvilken  det  har  en  uvur- 
derlig betydning  og  i  sammenhæng  med  hvilken  det  må  behandles. 
Navnet  Landnåmabok,  bogen  om  landnam,  eller  kortere 
Landnåma,  findes  i  Hauksbok  og  Melabok.  Udg.  i  Islendinga- 
sogur  I,  1843  og  særskilt  efter  hvert  håndskrift  1900,  Melabok  sær- 
skilt 19221)- 

Værket  findes  i  forskellige  håndskrifter,  af  hvilke  hvert  re- 
præsenterer en  mere  eller  mindre  selvstændig  bearbejdelse.  Der 
er  da  for  det  første  AM  107,  fol.,  som  i  reglen  anses  for  renest  at 
indeholde  den  bearbejdelse,  der  sættes  i  forbindelse  med  Sturla 
^ordarson  og  som  derfor  er  bleven  kaldt  Stuiiubok.  Dernæst 
findes  det  i  spidsen  af  Hauksbok,  AM  371,  4  °  og  105,  fol.,  og  ende- 
lig i  den  såkaldte  Melabok  AM  106,  112  og  445  b,  4  °.  Desuden  haves 
forskellige  papirsafskrifter,  der  indeholder  sammenarbejdeise  af 
de  to  hovedhåndskrifter,  som  er  uden  værdi. 

Hauksbok  giver  os  en  såre  velkommen  oplysning.  Her  siger 
nemlig  Haukr  Erlendsson  selv  (s.  124) :  »Denne  bog  skrev  jeg,  H.  E., 
efter  en  bog,  som  herr  Sturla  lagmand,  den  kyndigste  mand,  havde 
skrevet,  og  efter  den  bog  som  den  anden,  som  Styrmer  d.  frode 
havde  skrevet,  og  jeg  tog  det  af  hver  af  dem,  som  den  ene  havde 
forudfor  den  anden,  men  hovedmassen  [af  indholdet]  var  enslyd- 
ende i  bægge  bøger«.  Vi  har  altså  følgende  fire  bearbejdelser: 
Styrmers  og  Sturlas  bøger,  samt  en  sammenstøbning  af 
disse  to,  H  a  u  k  s  bog,  og  endelig  M  e  1  a  bogen. 

Hvis  Sturlas  bog  foreligger  i  det  anførte  hdskr.,  kan  man  let 
konstruere  Styrmers  som  tabt  ansete  bog,  eftersom  den  ifølge 
Hauks  ord  i  det  hele  og  store  må  være  =  Hauksbok  -s-  AM  107.  Et 


Jfr.  O.  Schumann:  Islands  siedelungsgebiete,  1900,  og  B.  M.  Olsens  for- 
skellige afhandlinger  om  Landnåma  og  dens  forhold  til  flere  sagaer  i  Aar- 
bøger  1904.  1905.  1908.  1910.  1920,  samt  om  Are  frode  i  Timarit  hins  isl. 
Bokm.fjel.  X,  særlig  223  ff.  W.  Vogt:  Die  fråsagnir  der  Landnåmabok  i 
Zs.  f.  deut.  alt.  LV1II. 

er.  sikkert,  at  vi  med  Styrmers  navn  føres  tilbage  til  det  13.  årh.s 
første  halvdel,  eller  tiden  for  o.  1240  (Styrmer  døde  1245). 

Indretningen  af  Landnåma  er  for  Sturla-Hauks  bøgers  vedkom- 
mende følgende.  Den  indledes  med  en  kort  prolog  og  en  tidsbestem- 
melse for  Islands  opdagelse,  tilligemed  den  såkaldte  kursforskrift 
(om  sejlasen  til  Island  og  Gronland).  Herpå  behandles  de  første 
opdagere  af  Island 1),  og  der  dvæles  længst  ved  den  sidste,  Ingolf r 
Arnarson.  Med  udgangspunkt  i  hans  bosættelse  i  Reykjarvik  kom- 
mer nu  alle  landnamene  på  Vestlandet  (Vestfiråingafjoråiingr),  ind- 
ledet ved  dem  i  Mosfellssveit  og  Kjalarnæs  osv.  —  en  del  af 
Ingolfs  eget  landnam  — ,  til  Hrutafjorden.  Der  sluttes  med  en  op- 
regning af  de  vigtigste  landnamsmænd  og  bøndernes  antal.  Så 
følger  landnamene  på  Nordlandet  (NorSlendingafjordungr),  der 
slutter  på  samme  måde,  og  på  Østlandet  (AustfirSingafjorSungr); 
her  udelades  bøndernes  antal.  Endelig  kommer  så  landnamene  på 
Sydlandet  (SunnlendingafjorSungr),  og  her  findes  til  slutning  nogle 
mænd,  som  fik  dele  af  Ingolfs  landnam;  også  her  udelades  bønder- 
nes antal.  Det  hele  afsluttes  med  en  bemærkning  om,  hvor  lang 
tid  der  medgik  til  den  fulde  bebyggelse,  nemlig  60  år  (870 — 930); 
de  vigtigste  hovdinger  ved  dens  afslutning  samt  de  kristne  land- 
namsmænd nævnes,  hvortil  en  kort  angivelse  af,  hvorlænge  landet 
var  hedensk,  knyttes;  denne  sidste  er  det,  der  danner  overgangen 
til  Kristnisaga  (i  Hauksbok). 

Denne  inddeling  af  stoffet  er  klar  og  især  betinget  af  landets 
naturlige  inddeling  i  de  4  fjærdinger.  Men  det  kan  indvendes  imod 
den,  at  Ingolfr  står  i  spidsen  for  det  hele  med  endel  af  sit  landnem, 
der  i  fremstillingen  spaltes  i  to  stykker,  hvoraf  det  første  danner 
udgangspunktet.  Det  er  dog  på  den  anden  side  let  forståeligt,  at 
Ingolfr  ved  sin  førsterangsstilling  er  kommen  til  at  stå  først.  Der- 
med bliver  det  også  naturligt,  at  de  øvrige  landnamsmænd  i  den 
nordvestlige  del  af  hans  landområde  straks  følger  efter.  For  enhver, 
der  vilde  gå  systematisk  til  værks  i  den  angivne  retning,  så  at  sige 
med  solen,  lå  dette  meget  nær.  I  virkeligheden  vilde  man  vistnok 
heller  aldrig  være  falden  på  at  tænke  sig,  at  nogen  anden  ordning 
var  mere  oprindelig,  hvis  ikke  Melabok  fulgte  et  andet  princip. 
Denne  begynder  med  hele  Sydlandsfjærdingen  udelt  fra  Jokulså  til 
og  med  Ingolfs  landnam  udelt  (udg.  1843  V,  1—12).   B.  M.  Olsen 

i)  Jfr.  nedenfor  s.  582. 

har  nu  villet  hævde  og  godtgore  x),  at  det  er  Melabok,  der  har  den 
oprindelige  ordning.  Imod  dette  har  K.  Maurer  hævdet"),  dels  at 
Melaboks  ordning  lige  så  godt  kunde  tyde  på  en  omarbejdelse  af 
dens  ophavsmand,  samt  at  det  i  og  for  sig  er  sandsynligere,  at  man 
i  senere  tid  har  samlet,  hvad  der  oprindelig  var  adskilt  end  gjort 
det  modsatte;  tilmed  er  jo  Melabok  meget  ung,  omtrent  jævnald- 
rende med  Hauksbok.  Maurer  støtter  sig  til  den  betragtning,  at 
Ldn.,  der  vistnok  har  sit  udspring  i  Åres  ældre  lsl.  bok,  ligesom 
denne  har  begyndt  med  Islands  opdagelse  og  altså  også  nødvendig 
med  Ingolf r;  men  herved  var  delingen  af  Sydlandsfjærdingen  given. 
I  sin  sidste  afhdl.  (1920)  har  B.  M.  Olsen  kort  samlet,  hvad  der 
taler  for  hans  opfattelse.  Meget  deraf  er  imidlertid  lidet  betydnings- 
fuldt i  og  for  sig.  Men  der  er  et  sted,  som  man,  også  jeg,  tidligere 
har  lagt  for  liden  vægt  på,  vistnok  under  påvirkning  af  stedets 
behandling  i  udg.  1843.  Det  er  henvisningen  i  kap.  329  (284)  til  et 
tidligere  sted,  og  den  findes  ikke  blot  i  Melabok,  men  også  i  Sturlu- 
bok.  I  den  første  passer  den  fuldt  ud,  ifølge  dens  ordning,  men  i 
Stb.  passer  den  i  k  k  e,  da  stedet  ifølge  dens  ordning  først  kommer 
senere.  Vil  man  nu  ikke  antage  en  skrivefejl  i  107  —  hvad  der  vilde 
være  ret  vilkårligt  og  vil  man  ikke  flytte  om  på  ordene,  hvad  Jon 
Sigurdsson  gjorde  i  udgaven  — ,  så  synes  dette  sted  i  Stb.  at  være 
afgorende.  Det  forudsætter  samme  inddeling  som  Melabok,  d.  v.  s. 
denne  må  være  den  oprindelige ;  Stb.s  ordning  er  således  sekundær, 
bevirket  ved,  at  Ingolf  blev  anbragt  i  spidsen.  Herom  kan  der  hen- 
vises til  indledningen  i  udgaven  af  AM  106.  Det  må  derfor  vistnok 
betragtes  som  afgjort,  at  Melaboks  indretning  er  den  oprindelige. 
Det  er  nu  på  den  anden  side  utvivlsomt,  at  106,  o:  Melabok,  i  alt 
væsenligt,  på  grund  af  sit  nære  slægtskab  med  Hauksbog,  må  gen- 
give Styrmers  tekst,  men  deraf  følger  atter,  at  ændringen  af  den 
oprindelige  ordning  ikke  kan  skyldes  Styrmer,  men  en  anden,  hvis 
ændrede  form  ligger  til  grund  for  Sturlas  bog,  hvis  det  da  ikke  er 
denne  selv,  der  har  fundet  på  den.  Det  meste  af  indledningen  og 
den  vidtløftige  fremstilling  af  Ingolfs  historie  er  altså  sekundær. 
Et  forkortet  og  ofte  forkvaklet  udtog  af  Melabogen  foreligger  i 
brudstykket  i  445,  der  også  har  selvstændige  ændringer.    Dette 


!)  I  afhandlingen  om  Ari;  om  Melabok  særlig  s.  235  ff.,  jfr.  hans  øvrige  af- 
handlinger. 

2)  Ueber  Are  fro3i  und  seine  schriften  i  Germania  XXXVI,  særlig  s.  74  ff. 
og  83  ff. 

sidste  gælder  også  både  Sturlubok  og  Hauksbok,  at  de  frembyder 
flere  selvstændige  tillæg  og  ændringer.  Heller  ikke  har  106  den 
oprindelige  tekst  uforandret.  Selv  henviser  det  til  og  anfører  vari- 
anter af  »Landnåma«  —  nærbeslægtet  — ,  og  »et  andet«  håndskrift, 
der  har  stået  Stb.  nær.  Den  oprindelige  Landnåma-tekst  har  så- 
ledes stadig  været  i  udvikling,  så  at  det  så  at  sige  er  ugorligt  at 
udfinde  den  oprindeligste  tekst.  Men  det  er  af  den  storste  betyd- 
ning, at  Styrmers  tekst  nu  kan  siges  at  være  funden. 

Hos  B.  M.  Olsen  hænger  hele  sporsmålet  sammen  med  hans 
antagelse  af,  at  Ldn.  stammer  fra  Are  frode  selv.  I  modsætning 
hertil  mente  Maurer,  at  Are  ingen  selvstændig  Ldn.  havde  skrevet, 
men  at  der  i  tidens  løb  fra  Are  til  Styrmer  har  levet  flere  mænd, 
ved  hvis  virksomhed  vor  nuværende  Ldn.  efterhånden  er  opstået. 
Hertil  må  jeg  bestemt  slutte  mig. 

Nogle  bemærkninger  om  de  enkelte  bearbejdelser  skal  her 
gores. 

Sturlubok  er  ikke  helt  bevaret  i  den  form,  den  må  have  haft 
fra  Sturlas  hånd.  Hdskr.  har  forskellige  sætninger,  der  ikke  findes 
i  Hauksbok  og  vistnok  må  være  senere  tilfojede.  Enkelte  af  disse 
er  dog  af  en  sådan  art,  at  Haukr  meget  godt  kan  have  oversprunget 
dem  eller  forbigået  dem,  da  han  fandt,  at  de  var  af  ingen  væsenlig 
betydning,  og  en  absolut  nojagtig  gengiver  var  han  ganske  sikkert 
ikke.  De  vigtigste  sætninger  består  i  tilfojelser  af  slægtled  eller 
-rækker,  om  hvis  oprindelse  intet  nærmere  kan  siges.  Disse  til- 
fojelser angår  særlig  og  så  godt  som  udelukkende  slægter  ved 
Bredefjordens  nordøstlige  kyst  og  den  nærmeste  egn  på  Nordlandet, 
Hriltafjorden.  Sturlas  bog  er  altså  bleven  bearbejdet  af  en  mand 
fra  hans  egen  hjemstavn.  Det  er  tillige  af  andre  omstændigheder 
klart,  at  der  har  fundet  en  omarbejdelse  sted,  bl.  a.  deraf,  at  et 
par  steder  er  teksten  i  107  (se  kap.  75  og  217)  ligefrem  bleven  for- 
kortet. Kap.  142  om  Ljotr  på  Ingjaldssandr  findes  ikke  i  Hauksbok; 
det  er  da  også  tydelig  et  yngre  tillæg1).  Tiltrods  for  disse  ænd- 
ringer er  det  dog  vistnok  sikkert,  at  det  er  denne  bearbejdelse,  som 
Haukr  tillægger  Sturla  ?6rdarson.  Når  Sturla  har  foretaget  sin 
bearbejdelse,  er  vanskeligt  at  afgore,  snarest  er  den  dog  bragt  i 
stand  i  årene  1240 — 60. 


*)  Det  findes  ganske  vist  omtrent  ganske  enslydende  i  Melabok,  men  her 
står  „NB"  udenfor  og  dette  er  vistnok  en  betegnelse  for,  at  skriveren  af 
106  (Pordur  Jonsson)  har  taget  det  fra  et  andet  hds. 

Hvad  nu  Hauksbok  angår,  ved  vi,  som  ovf.  set,  hvorledes  den 
er  bleven  til.  Ved  en  sammenligning  med  Sturlubok  viser  det  sig, 
at  en  hel  del  stykker  (kapitler)  er  anderledes  redigerede  og  vidt- 
løftigere end  i  denne,  samt  at  der  er  en  del  ligefremme  tillæg.  Når 
der  kun  er  tale  om  en  vidtløftigere  form,  kan  vi  gå  ud  fra,  at  de 
pågældende  stykker  stammer  fra  Styrmer.  Heri  bestyrkes  vi,  når 
vi  lægger  mærke  til,  at  disse  kapitler  handler  om  de  kristne  ny- 
byggere og  indeholder  legendeagtige  fortællinger  om  disse  eller 
historiske  anekdoter  og  antikvariske  bemærkninger.  Enkelte  genea- 
logiske tilføjelser  stammer  vistnok  også  fra  Styrmer.  Disse  angår 
særlig  slægter  i  det  sydvestlige  Island.  Derimod  er  de  genealogiske 
tillæg,  der  går  langt  udover  Styrmers  levetid,  vistnok  Hauks  egne 
tilføjelser.  Fra  ham  stammer  naturligvis  alle  de  slægtregistre,  der 
angår  ham  eller  hans  hustru. 

Sjælden  findes  der  i  Hauksbok  kapitler,  der  helt  savnes  i 
Sturlubok.  Sådanne  er  k.  57,  der  er  af  en  meget  mistænkelig  art  *) 
—  k.  346,  der  også  mangler  i  106  (M)  og  endelig  k.  352.  Til  slut- 
ning bemærkes,  at  hos  Haukr  findes  det  samlet  i  k.  354,  hvad  der  i 
Sturlubok  findes  fordelt  på  de  4  fjærdinger  (opregningen  af  de  for- 
nemste landnamsmænd  i  hver  af  dem). 

Når  de  to  første  opdagere  i  hdskrr.  som  bekendt  har  en  om- 
vendt orden  (Gardarr — NaddoSr  i  Hb.,  N.  G.  i  Stb.),  er  dette  uden 
al  betydning;  ordningen  i  Sturlubok  beror  simpelthen  på  en  bevidst 
afskriverændring;  dens  original  har  også  her  været  identisk  med 
Styrmer— Haukr.  Dette  fremgår  af,  at  Sturlubok  selv  i  kap.  284 
udtrykkelig  nævner  Garftarr  som  den  første  opdager  af  landet. 
Melab.  er  =  Hb. 

Hvad  endelig  Melabok  angår,  er  teksten,  som  bemærket,  fol- 
det meste  identisk  med  Hauks,  men  er  udvidet  på  forskellig  måde 
hovedsagelig  af  det  medlem  af  Melarfamiljen,  der  bragte  den  istand, 
vistnok  Snorre  lagmand  Markusson  (d.  1313).  Der  er  for  det  første 
gjort  tilføjelser  på  mange  steder  til  slægtleddene,  idet  de  føres  ned 
til  forskellige  medlemmer  af  slægten  (især  Markus  og  hans  hustru 
og  Snorres  hustru  Helga).  Men  også  mangfoldige  historisk-antik- 
variske  tillæg  er  gjorte  og  disse  er  hæntede  især  fra  sagaer,  der 
foregår  på  nordlandet  og  østlandet  eller  egne,  hvortil  Melarslægtens 


i)  Jfr.  Sn.  Edda  III,  508—9.     Stykket  findes  ordret  i  106  og  kunde  her  være 
hæntet  fra  Hb.,  uagtet  det  ikke  angives. 

medlemmer  var  knyttede.  Jfr.  herom  indledningen  til  udgaven  af 
AM  106. 

For  fuldstændighedens  skyld  bemærkes,  at  vi  finder  adskillige 
kapitler  af  Ldn.  optagne  i  Olåfssaga  Tryggvasonar;  disse  stammer 
fra  Sturlubok  eller  et  identisk  søsterhdskr. 

Da  Sturlas  bog  ikke  er  eller  har  været  en  afskrift  af  Styrmers, 
og  da  hovedmassen  af  indholdet  har  været  identisk  i  bægge,  må 
denne  gå  tilbage  til  en  fælles  original,  og  denne  kan  ikke 
være  yngre  end  fra  det  13.  årh. s  første  fjærdedel. 
Til  dette  tidspunkt  fører  da  også  mange  slægtregistre  og  nævn- 
elsen af  mange  personer  fra  slutningen  af  det  12.  årh.  og  tiden 
omkr.  1200  1).  Vi  kan  altså  betragte  det  som  givet,  af  Landnåma 
allerede  noget  efter  1200  har  eksisteret  i  sin  ældste  skikkelse,  og 
der  er  meget,  der  taler  for,  at  den  netop  er  forfattet  ved  den  nævnte 
tid,  det  vil  sige:  dens  istandbringer,  som  vi  vel  har  lov  til  at  kalde 
forfatter,  har  da  samlet  stoffet  fra  forskellige  hold  og  sider  og 
sammenarbejdet  det  til  et  hele. 

Vi  står  her  ved  kilde  sporsmålet.  Forf  .s  kilder  angives  på 
forskellig  måde,  dels  ved  ubestemte  henvisninger  til  »nogle  (andre) 
mænd,  der  siger«  —  altså  til  en  mundtlig  tradition,  dels 
til  »frode  mænd«,  der  godt  kan  betegne  skriftlige  kilder  som  Åres 
ældre  Isl.  bok.  Are  anføres  udtrykkelig  i  Hauksbok  k.  78  (= 
Melab.;  i  Stb.  står  der  blot  »frode  mænd«  —  en  afskriverændring). 
Alt  hvad  der  i  hans  bog  rummedes  under  begrebet  dttartala,  er 
uden  tvivl  direkte  blevet  optaget  i  samlingen ;  hvor  meget  dette 
har  været,  kan  desto  værre  ikke  mere  bestemmes.  Han  har  rime- 
ligvis opregnet  isl.  hovedfamiljer  og  kort  angivet  stamfaderen  og 

efterkommerne  efter  formlen:   »N.  N hans  son  N.  N.;   derfra 

stammer «  (jfr.  bemærkningen  om  Gunnarr  Ulfljotsson  i  Islb. 

k.  2).  Fra  Are  stammer  mulig  også,  hvad  der  i  k.  122  (Hb.  k.  94  = 
Melab.)  henføres  til  Torkel  Gellisson  som  hjemmelsmand.  Den 
oplysning  gives,  at  det  er  »Brandr  prior  den  frode«,  der 
»mest  har  optegnet  Bredefjord  s  mændenes  genealogier 
(kynslod,  Hb.  k.  81  =  Melab.),  hvormed  de  vigtigste  slægter  øst 
og  nord  for  Bredefjorden  må  menes.  Dernæst  anføres 
Kolskeggr  d.  frode  som  hjemmelsmand  for  alle  AustfirSir 
(Østlandet;  Hb.  k.  248  =  Stb.  k.  287  =  Melab.). 


i)  F.  ex.  Oddr  munk,  biskop  Torlak  død  1193,  abbed  Hallr  død  1190,  Torkel 
abbed  død  1203,  Gissurr  Hallsson  død  1206. 

S  æ  mund  frode  nævnes  i  indledningen  i  Stb.  k.  3;  mulig 
stammer  noget  af  indholdet  af  de  første  kapitler  (henvisningen  til 
Beda  synes  i  så  henseende  at  være  betegnende)  fra  ham,  hvad 
enten  det  går  tilbage  til  et  skrift  eller  til  mundtlige  meddelelser 
af  ham. 

En  hovedkilde,  i  det  mindste  for  visse  partiers  vedkommende, 
har  dernæst  de  isl.  slægtsagaer  været,  deriblandt  nogle 
tabte.  Til  sagaer  henvises  der  flere  steder  (Hardars.,  1>orskfird- 
ingas.  =  Gullporiss.,  Håvarftars.,  Svarfdælas.,  desuden  sagaen  om 
Einarr  jarl,  o:  Orkneyinga  saga,  og  Harald  hårfagres  saga;  tabte 
sagaer  om  Vébjorn,  BoSmodr  og  Grimolfr,  ?6r5r  gellir),  og  af 
behandlingen  af  de  enkelte  sagaer  fremgår  det,  at  det  er  flere,  der 
er  benyttede  i  Landnåma,  i  enkelte  tilfælde  dog  sekundært.  M.  h.  t. 
dette  sporsmål  kan  der  henvises  til  fortalen  til  særudgaven  1).  Også 
dette  fører  til  den  ovenfor  antagne  tilblivelsestid. 

Stoffet  er  meget  anskuelig  ordnet,  idet  forf.,  går  landet  rundt, 
således  at  alle  landnamsmænd  og  -kvinder  opregnes  i  topografisk 
rækkefølge,  og  der  angives  nojagtig,  hvad  land  der  er  tilfaldet  hver 
enkelt,  hvad  enten  de  har  taget  et  ubebot  stykke  land  i  besiddelse 
eller  købt  det  af  dem,  der  i  forvejen  var  komne  til  landet,  eller 
endelig  fået  det  som  gave;  i  enkelte  tilfælde  blev  de  oprindelige 
»landtagere«  ved  tvekamp  tvungne  til  at  afstå  deres  land.  Der 
angives  så  at  sige  for  hver  enkelt  fjords,  dals,  sidefjords,  vigs  og 
afdals  vedkommende,  hvem  der  tog  den  i  besiddelse,  med  en 
beundringsværdig  nøjagtighed.  Navnlig  er  denne  grundig  for  hele 
det  sydvestlige  og  det  østlige  land.  Derimod  mærkes  der  enkelte 
steder  et  par  unøjagtigheder  for  de  nordlandske  forholds  vedkom- 
mende; også  i  Arnæssyssel  er  fremstillingen,  mærkeligt  nok,  ikke 
så  fuldkommen  systematisk  eller  nojagtig,  som  man  kunde  have 
væntet. 

Da  der  nu  ikke  kan  være  tale  om  at  søge  forf.s  hjemstavn 
på  Østlandet,  må  han  have  været  fra  Bredefjorden,  og  hertil  passer 
alt  på  det  bedste;  den  enestående  nojagtighed  for  denne  landsdels 
vedkommende  er  talende,  også  håndskriftforholdet  peger  i  den 
retning. 

Hvad  selve  formen  angår,  anføres  først  en  landnamsmand 


1)  Og  til  B.  M.  Olsens  forskellige  afhdl.  Men  han  går  ofte  altfor  vidt  i  at 
antage  lån  fra  bestemte  sagaer,  istedetfor  at  antage  en  fælles  mundtlig 
overlevering. 

og  hans  forfædre  mere  eller  mindre  nojagtig  (undertiden  mangler 
disse  helt);  der  siges  i  reglen,  hvorfra  han  kom,  grunden  til  ud- 
vandringen, også  undertiden,  hvilken  tro  han  havde,  men  fremfor 
alt,  hvilket  land  han  tog  i  besiddelse  og  måden,  hvorpå  dette  skete, 
samt  hvilke  stednavne  der  gaves.  Hans  hustru  nævnes  ofte  og  hans 
efterkommere  mere  eller  mindre  udførlig.  Østlandets  genealogier 
adskiller  sig  fra  de  øvrige  derved,  at  hvert  kapitel  i  reglen  sum- 
marisk angiver,  hvad  efterkommerne  patronymisk  eller  toponymisk 
kaldtes.  Også  dette  findes  hist  og  her  i  de  øvrige  partier.  Jfr.  Åres 
form.  Der  indflettes  lejlighedsvis  og  hyppig,  navnlig  i  de  første 
dele,  mindst  i  Kolskeggs  afsnit,  mindre  fortællinger  om  vigtige 
personer  eller  begivenheder,  kampe  og  deslige,  eller  småanekdoter 
af  det  forskelligste  indhold,  der  alle  kaster  lys  over  forskellige 
kulturforhold  i  hine  fjærne  tider  l).  Disse  fortællinger  og  anekdoter 
bryder  desuden  på  en  såre  velkommen  måde  den  ensformighed, 
opregningen  af  de  enkelte  landnamsmænd  og  deres  slægt  vilde 
frembyde,  og  gor,  at  læsningen  ikke  bliver  kedelig.  Enkelte  af  dem 
viser  den  religiøse  opfattelse,  som  når  det  om  en  Gliimr  hedder 
(Hb.,  Stb.  k.  16),  at  han  altid  foran  korset  bad  således:  »held  for 
gubber,  held  for  de  unge«.  Undertiden  handler  de  om  elskov;  så- 
ledes fortællingen  om  den  ulykkelige  HallgerSr  og  hendes  kølighed 
overfor  ægtefællen;  da  hun  ikke  vilde  tage  af  sted  med  ham  fra 
hendes  faders  gård,  huggede  han  hovedet  af  hende,  blev  selv  bag- 
efter forfulgt  og  dræbt.  Eller  den  om  den  elskovssyge  Tjorve,  der 
ikke  fik  lov  til  at  ægte  den,  han  havde  kær;  for  at  drille  hendes 
brødre,  der  bortgiftede  hende  til  en  anden,  tegnede  han  hendes  og 
hendes  mands  billede  på  væggen  af  et  vist  hus;  hver  gang  han  kom 
der  forbi,  spyttede  han  i  hans  ansigt,  men  kyssede  hendes;  da  det 
så  blev  skrabet  af,  ridsede  han  hendes  billede  på  sit  knivskaft. 
Også  om  trolddomskyndige  personer  får  vi  interessante  oplys- 
ninger. Igennem  disse  anekdoter  gives  der  os  ofte  indirekte  karak- 
tertegninger af  værdi.  Det  er  alt  sammen  familjeanekdoter  af  den 
art,  vi  ovenfor  (s.  194)  har  antydet.  Også  nogle  vers  findes  hist 
og  her  anførte. 

Hele  værket  gor  fra  først  til  sidst  indtryk  af  ubetinget  pålide- 
lighed z) ;  hele  dets  tilblivelse  og  kildeforhold  bekræfter  og  belyser 


1    Jfr.  herom   Vogts  afhdl. 

-i  Der  er  på  flere  steder  uoverensstemmelser  mellem  håndskrifterne,  hvilket 
peger  på  forskellige  overleveringer;  af  sådanne  findes  her  endel  i  Melab. 

dette.  Vi  har  i  sagaerne  værdifulde  bidrag  til  beviserne  for  vær- 
kets tilforladelighed.  Vi  har  ovenfor  flere  gange  set  afvigelser,  men 
vi  kan  i  de  færreste  tilfælde  bestemt  sige,  på  hvis  side  fejlen  er; 
disse  fejl  eller  afvigelser  findes  hyppig  i  den  forislandske  del  af 
slægtregistret,  og  da  er  skaden  endnu  mindre,  eller  i  ikke-nordiske 
genealogier.  Hvor  der  ikke  er  særlige  grunde  til  at  lægge  vægt  på 
sagaen,  er  man  i  de  fleste  tilfælde  mest  tilbojelig  til  at  holde  sig 
til  Landnåma,  eftersom  dens  forf .  og  hjemmelsmænd  var  genealoger 
i  egenligste  forstand,  hvorimod  det  ikke  er  sagt,  at  sagaforf.  har 
haft  lyst,  ævne  eller  lejlighed  til  altid  at  forvisse  sig  om  rigtigheden 
af  alle  enkeltheder.  Enhver  familje  har  omhyggelig  opbevaret 
erindringen  om  sin  indvandrede  stamfader.  Bebyggelsesforholdene 
var  meget  konstante,  så  at  det  oprindelige  landområde,  enhver, 
hovedfamilje  besad,  sikkert  for  det  meste  har  holdt  sig  hele  tiden 
igennem  med  de  bestemte  grænser.  Ejendomsretten  og  arveretten 
var  her  de  grundpiller,  som  alt  hvilede  på.  Der  er  al  grund  til  at 
antage,  at  landnamsgårdenes  territoriale  forhold  endnu  i  det  12. 
årh.  var  omtrent  som  de  var  i  det  10.  Det  var  således  forholdsvis 
let  for  forf.  at  være  nojagtig  underrettet  om  disse  forhold.  Da  nu 
landnamsmændene  var  henved  400,  er  det  klart,  hvilket  kæmpe- 
værk Landnåma  i  grunden  er,  og  hvilken  betydning  den  har. 

Værket  er,  foruden  i  sin  art  at  være  enestående  i  verdens- 
litteraturen, af  den  storste  betydning  for  Islands  oldhistorie  og 
personalhistorie  til  langt  ned  i  tiderne.  Den  danner  et  velkomment 
supplement  til  de  isl.  sagaer,  særlig  slægtsagaerne,  og  giver  os 
midler  til  at  prøve  disses  historiske  værd.  Landnåma  er  et  værk 
med  et  så  ejendommeligt  indhold  og  af  en  sådan  pålidelighed,  at 
den  altid  vil  være  den  isl.  oldlitteraturs  pryd  og  stolthed.  Til 
slutning  skal  der  peges  på,  hvor  stor  en  betydning  værket  har  for 
norsk-islandske  personnavne  og  for  stednavnenes  tilblivelsesmåde. 

For  hensigtsmæssighedens  skyld  skal  hovedtrækkene  i 
Landnåmas  tilblivelse  her  samles.  Hver  hovedfamilje  sad  inde  med 
en  positiv  viden  om  sin  stamfader  og  hans  landnam,  hans  efter- 
kommere og  delvise  forhold  til  andre  familjer.  Slægtregistre  om- 
tales allerede  ved  år  1100;  da  havde  man  allerede  anlagt  storre 
eller  mindre  samlinger  af  sådanne.  Are  frode  gav  i  sin  Isl.  bok  I  en 
oversigt  over  vigtige  slægtforhold  af  en  sådan  art,  som  desværre 
ikke  nærmere  kan  angives.  Andre  har  optegnet  eller  dikteret  de 
enkelte  landsdeles  hovedslægter.  Således  har  der  ved  år  1200  fore- 
ligget en  mængde  spredte  samlinger,  hvortil  kommer  en  endnu 

levende  tradition  om  de  gamle  forhold  og  personer.  En  mand,  der 
kendte  slægtsagaerne,  i  det  mindste  nogle  af  dem,  og  som  kendte 
tilstedeværelsen  af  de  ældre  optegnelser,  der  selv  var  besjælet  af 
interesse  for  historie,  særlig  personalhistorie  i  snævrere  forstand, 
—  en  sådan  mand  fandt  nu  kort  efter  år  1200  på  den  tanke,  at  samle 
alt  det  spredte  allevegne  fra  til  et  hele,  dog  uden  at  stræbe  efter  en 
fuldkommen  ensartethed  i  fremstilling.  Dette  samlede  skrift  er  i  alt 
væsenligt  det,  vi  finder  i  Styrmers  og  Sturlas  afskrifter.  Styrmer 
har  forøget  det  med  genealogier  og  legendeagtige  indskud.  Sturla 
med  små  anekdoter  og  enkelte  genealogier.  Endelig  har  Haukr 
Erlendsson  sammensmæltet  bægge  disse  bearbejdelser  til  én  o. 
1320,  og  selv  gjort  nogle  tilføjelser.  Melabogen  er  Styrmers 
bog  med  mange  forskellige  historiske  og  genealogiske  tillæg. 


§  10. 
Norske  historiske  skrifter  for  Snorre. 

For  vi  går  over  til  at  behandle  den  islandske  historieskrivning 
angående  de  norske  konger,  vil  det  være  hensigtsmæssigt, 
først  at  undersøge  de  eksisterende  norske  historiske  skrifter  for 
Snorre;  vi  har  da  hovedsagelig  med  to  skrifter  at  gore,  foruden  et 
mindre,  alle  på  latin.  Disse  skrifter  står  som  norske  litterære  frem- 
bringelser ganske  isolerede  og  vidner  ikke  om  nogen  almindelig 
historisk  forfattervirksomhed  eller  historiske  interesser  over- 
hovedet. H.  Koht  har  i  sin  afhandling  i  Edda  1914  søgt  at  hævde, 
at  der  havde  været  sådanne,  ja,  at  disse  værker  var  den  egenlige 
begyndelse  til  kongesagalitteraturen.  Herom  kan  der  henvises  til 
min  modafhandling  i  Arkiv  f.  nord.  filol.  XXXVI  (1919). 

1.  Der  er,  for  det  første,  det  værk,  der  tillægges  forfatteren 
Theodricus  monachus  og  som  bærer  titlen:  Histor  ia  de 
antiquitate  regum  Norwagiensium.  Dette  arbejde 
blev  først  offenliggjort  af  B.  C.  Kirchmann  i  Amsterdam  1684  og 
i  Scriptores  rer.  Dan.  V.  B.  C.  Kirchmanns  bedstefader  havde  i 
Liibek  o.  1620 — 25  fundet  et  gammelt  membranhåndskrift,  inde- 
holdende det  nævnte  skrift  samt  en  anonym  beretning  om  Dansker- 
nes rejse  til  det  hellige  land.  Til  al  ulykke  er  ikke  alene  original- 
håndskriftet, men  også  den  ældre  Kirchmanns  afskrift  gået  tabt. 

Derimod  haves  den  ældste  udgave,  der  sikkert  er  trykt  efter 
nævnte  afskrift;  i  AM  98  fol.  findes  en  afskrift.  Fremdeles  findes 
en  afskrift  af  S.  Stephanius  i  den  Delagardieske  samling  i  Upsala 
30 — 32,  der  også  går  tilbage  til  samme  membran1).  Sidst  og  bedst 
er  det  hele  udgivet  af  G.  Storm  i  Mon.  hist.  Norw.  1880. 

Skriftet z),  der  består  af  34  kapitler,  foruden  en  tilegnelse  til 
ærkebispen  i  Nidaros,  Eystein  (1161 — 88),  samt  en  indholds-for- 
tegnelse (kapitelvis),  indeholder  en  kortfattet  Norges  historie 
fra  og  med  Harald  hårfagre  til  og  med  Sigurd  Jorsalfar;  Harald 
gille  antydes.  Denne  grænse  nedad  i  tiden  begrundes  af  forf.  selv, 
idet  han  ytrer,  at  han  vil  »slutte  sit  skrift«,  »fordi  jeg  anser  det  for 
uværdigt,  til  efterkommerne  at  overlevere  de  forbrydelser,  mand- 
drab, meneder,  ugærninger,  helligdomskrænkelser,  gudsbe- 
spottelser, plyndringer  af  gejstlige  såvel  som  hele  almuen,  kvinde- 
rov samt  andre  afskyeligheder,  som  det  tager  lang  tid  at  opregne«. 
Det  er  forf. s  beskrivelse  af  tiden  o.  1130 — 70. 

Forf.  fortæller  i  det  hele  ganske  kort  om  hver  konge;  om 
Harald  hårfagre  kun  landserobringen,  om  Hakon  d.  gode  kun  om 
Stordslaget;  noget  mere  meddeles  om  Hakon  jarl  og  Gunnhild; 
vidtløftigst  er  forf.  om  Olaverne,  idet  hovedbegivenhederne  i  deres 
liv  skildres,  osv.  Der  gives  ofte  korte,  men  energiske  beskrivelser 
af  fyrsterne  selv.  Ind  i  dette  hovedæmne  er  der  skudt  forskellige 
»digressioner«  efter  fremmede  forfatteres  skik  (more  antiquorum 
chronographorum).  De  optager  dels  hele  kapitler3),  dels  storre 
eller  mindre  dele  af  enkelte  kapitler4).    Alle  disse  digressioner  er 


Se  Kålund:  Aarb.  1896,  s.  94—6.  Jfr.  også  Gertz:  Scriptores  minores  II,  447—48. 
Om  Theodricus  se  K.  Maurer:  Die  Ausdr.,  anm.  52,  28,  G.  Storm:  Sn. 
Sturl.  Hist.  skr.,  Om  hdskr.  af  Tjodrek  munk  i  Vidensk.  Selsk.  Forhandl. 
1875,  De  ældste  forbindelser  mellem  den  norske  og  isl.  hist.  litt.  sst, 
Mon.  hist.  Norw.;  G.  A.  Gjessing:  Kongesagaens  fremvext  I — II,  jfr.  de 
under  Hist.  Norwegiæ  anførte  afhandlinger  af  S.  Bugge  og  G.  Storm;  L. 
Daae:  Om  historieskriveren  Theodricus  monachus  i  Norsk  hist.  tidsskr. 
1895;  jfr.  den  anførte  afhandling  af  K.  Kålund,  S.  Nordal:  Om  Olaf  den 
helliges  saga  (1914),  s.  7  ff.,  H.  Kotfi:  Norsk  historieskriving  i  Edda,  1914, 
især  s.  77  ff.,  Meissner:  Strengleikar  s.  30—38. 

K.  17:  De  natura  Charybdis  et  de  Longobardis  et  Hunnis;  k.  20:  De 
diversitate  supputationis  annorum  ab  initio  mundi;  k.  23:  De  pacto,  quod 
factum  est  inter  Carolum  magnum  et  fratrem  suum;  k.  26:  Invectio 
auctoris  in  ambitiosos  et  qvaliter  Cosdroé  vitam  finiverit. 
K.  5  fin.  om  kejser  Otto,  k.  8  om  Julian  og  Jovinian,  k.  13  om  Konstantin 
d.  stores  dåbssted,  k.  18  om  menneskeslægtens  tilbagegang  og  legemets 
natur,  k.  30  om  prodigia. 

indsatte  på  »dertil  egnede  steder«  »for  at  underholde  (delectandum) 
læserens  sjæl«;  de  optager  ingen  ringe  plads  i  det  ellers  så  kort- 
fattede skrift.  I  kap.  3  behandles  Islands  opdagelse  og  bebyggelse, 
i  k.  12  dets  kristning. 

Nogen  egenlig  ledende  tanke  i  fremstillingen  er  der  ikke,  og 
det  er  ikke  let  at  se,  hvorfor  visse  enkeltheder  er  forbigåede;  så- 
ledes findes  ikke  et  ord  om  solformørkelsen  i  forbindelse  med  Olaf 
d.  helliges  fald,  hvad  der  dog  måtte  ligge  nær  for  forf.  at  medtage. 
Kun  tidsregningen  har  forf.  viet  en  særlig  omhu,  og  han  har  ladet 
det  være  sig  magtpåliggende  at  anføre  hver  herskers  regeringsår, 
ja,  han  anvender  (i  kap.  20)  et  helt  kapitel  på  tidsregningen  fra 
verdens  skabelse. 

Som  vænteligt  var,  kan  man  ingen  indskud  påvise  i  skriftet.  G. 
Storm  har  udtalt1),  at  der  »er  tegn  til,  at  kapitelinddelingen  eller 
i  al  fald  kapiteloverskrifterne  er  senere  end  forfattelsen« ;  der 
anføres  i  så  henseende  små  ortografiske  afvigelser,  hvorpå  der  dog 
lægges  mindre  vægt,  da  de  kan  stamme  fra  afskrivere.  Mere 
betydning  tillægges  der  den  omstændighed,  at  tilnavne  (som  hard- 
rader  [jfr.  Haller  i  teksten  k.  12]  og  berfort  [for  -fotr])  kun  findes 
i  overskrifterne  og  ikke  tillige  i  teksten  (medens  denne  f.  ex.  har 
»nudipes«),  samt  den,  at  Harald  grille  i  teksten  siges  at  være  fra 
»Scotia«,  medens  han  i  overskriften  kaldes  »Hyberniensis«.  Denne 
antagelse  synes  dog  ikke  nødvendig.  Selve  kapitelfortegnelsen 
foran  skriftet  (mellem  dette  og  tilegnelsen)  stammer  uden  tvivl  fra 
forf.  selv2),  og  overskrifterne  er  så  godt  som  fuldstændig  stem- 
mende med  den;  de  få  afvigelser  (som  ejus  f.  ejusdem  osv.)  er 
hojst  ubetydelige.  De  isl.  tilnavne  findes  i  kapitelfortegnelsen;  de 
findes  latiniserede  i  teksten;  dette  kan  have  sine  grunde.  Forf. 
måtte  overhovedet  stå  noget  vaklende  overfor  gengivelsen  af  de 
nordiske  navne;  undertiden  bruger  han  da  også  den  bojede  nordiske 
ordform  (Islendinga,  acc.  pi.),  eller  han  bojer  ordene  på  latinsk  vis 
(Hakonis,  Haraldi,  Ingulfum) ;  at  han  også  kunde  lade  dem  stå 
ubøjede  (de  . .  grafeldr,  abl.),  følger  af  sig  selv.  Ligeledes  er  det 
kun  to  udtryk  for  et  og  det  samme,  når  Harald  det  ene  sted  kaldes 
»Hyberniensis«,  det  andet  »de  Scotia«;  de  behøver  ikke  at  stamme 
fra  to  forfattere. 


Vi  Mon.  h.  N.  s.  VI. 

2)  Den  svarer  f.  ex.  fuldstændig  til  den,  der  findes  foran  Åres  Islændinge- 
bog. 

Storre  tvivl  kunde  der  måske  rejses  angående  forfatterens 
stilling  og  titel.  I  tilegnelsen  til  Eystein  ærkebiskop  kalder  forf. 
sig  »Theodricus,  humilis  peccator«  og  Eystein  for  »Dominus  et 
pater  suus«,  hvorved  et  nært  forhold  mellem  de  to  antydes.  Heraf 
kan  der  dog  kun  sluttes,  at  forf.  har  været  gejstlig.  Selve  over- 
skriften lyder:  »Incipit  prologus  Theodrici  monachi  in  historiam 
suam  de  osv.«.  Her  kaldes  forf.  monachus  d:  munk  (ikke  canonicus 
regularis).  L.  Daae  har  i  sin  afhandling  om  forfatteren  betvivlet 
denne  overskrifts  ægthed;  dette  er  dog  meget  misligt;  der  er  intet 
mistænkeligt  ved  den.  Til  den  nævnte  overskrift  —  og  overskrifter 
var  i  latinske  skrifter  gennemførte  —  svarer  den  til  slutning  an- 
bragte afslutningsbemærkning,  hvor  forf.  atter  kaldes  »monachus«. 
Det  må  fastholdes,  at  denne  betegnelse  må  stamme  fra  forf.  selv. 
Her  står  vi  ved  sporsmålet  om  forfatterens  liv  og  person. 

Desværre  er  dette  sporsmål  et  af  de  vanskeligste.  Vi  får 
nemlig  ingen  oplysninger  herom  udover  hvad  der  allerede  er  an- 
tydet. Ikke  engang  forf.s  norske  navn  er  sikkert.  Han  er  i  nyere 
tid  bleven  kaldt  »Tjodrik«  (l^jodrekr),  hvilket  dog  for  så  vidt  er 
betænkeligt,  som  dette  navn  var  så  yderst  sjældent  i  Norge.  Rigtig- 
ere er  det  uden  tvivl  at  antage,  hvad  L.  Daae  vil  hævde  i  den 
anførte  afhandling,  at  Theodricus  er  en  latinisering  af  Porir.  Forf.s 
levetid  er  bestemt  ved  hans  forhold  til  ærkebispen  (d.  1188).  Daae 
har  søgt  i  ham  at  se  den  bekendte  biskop  f'orir  på  Hamar,  der 
særlig  er  kendt  som  en  tilhænger  af  Sverre;  for  denne  foretog  han 
en  rejse  til  Rom,  men  døde  på  tilbagevejen  (vinteren  1196 — 97). 
Daae  påviser,  at  denne  mand  findes  nævnt  som  studerende  i  St. 
Victor  i  Paris  under  navnet  Theodoricus.  Dette  har  dog  ingen  af- 
gørende beviskraft,  da  den  slags  latiniseringer  sikkert  har  været 
almindelige.  At  £6rir  efter  1190  optræder  som  tilhænger  af  kong 
Sverre  kunde  forliges  med,  at  han  havde  været  knyttet  til  Eystein. 
Ikke  desto  mindre  må  Daaes  antagelse,  på  grund  af  overskriften  og 
dens  betegnelse  af  forf.s  stilling,  betragtes  som  ubevist.  Den  har 
ikke  vundet  nogen  tilslutning.  Derimod  er  det  næppe  rigtigt,  når 
det  hævdes,  at  forf.  ikke  kan  have  været  munk  i  Nidarholms 
kloster *)  på  grund  af  beskrivelsen  af  dette  (i  k.  31) ;  udtryk  derom 
som:  »parvissima  quædam  insula,  quæ  adjacet  metropoli  Nidros- 


V)  Rimeligvis  har  han  været  en  Tronder;  den  tronderske  vokalharmoni  skinner 
igennem  i  hans  gengivelse  af  navne,  selv  om  den  ikke  helt  er  gennemført. 
Der  findes  9  foran  u,  vistnok  fra  hans  isl.  hjemmelsmænd. 

iensi«  er  mærkeligt  ligegyldigt  fra  hvem  det  stammer.  Det  vil 
næppe  nogensinde  lykkes  at  bestemme  fort,  og  vi  vil  kalde  ham 
ved  hans  latiniserede  navn. 

Når  forf.  har  skrevet  sit  værk,  er  vi  heldigvis  i  stand  til  nogen- 
lunde at  fastsætte.  Han  omtaler  Eystein  meylas  (denne  »infelix 
tyrannus«)  fald  1177;  mellem  dette  år  og  ærkebisp  Eysteins  død 
i  januar  1188  er  det  altså  skrevet.  Da  nu  Eystein  var  landflygtig 
1180—3,  er  vi  henvist  til  at  vælge  imellem  1178—79  og  1184—87. 
G.  Storm  har  udtalt  sig  for  det  første,  da  forf.  (k.  29)  omtaler 
Mariakirken  i  Nidaros  som  stående,  men  Eystein  lod  den  flytte  til 
Elgesæter,  hvis  kloster  var  anlagt  1182.  Forf. s  ord  herom  synes 
dog  ikke  at  være  afgørende.  Han  siger  kun,  at  kong  Harald  »havde 
ladet  bygge  kirken  i  samme  by,  hvor  den  endnu  ses«  l).  Således 
kunde  han  vistnok  også  have  udtalt  sig  om  kirken,  også  efter  at 
den  var  flyttet  til  det  lige  udenfor  byen  liggende  kloster.  I  øvrigt 
er  der  intet,  der  afgjort  taler  mere  for  det  ene  end  det  andet2)- 

Som  bemærket  har  forf.  særlig  interesse  for  tidsregningen; 
denne,  der  noje  angives,  stemmer  nærmest  med  Ågrips  og  Are 
frodes.  Også  specielle  gejstlige  interesser  er  overalt  fremtrædende. 
Der  mærkes  i  skriftet  en  mild  ånd,  som  når  han  kalder  Eystein 
meyla  for  »infelix  tyrannus«.  Hans  sympatier  er  ikke  stærkt  frem- 
trædende ;  han  synes,  som  Storm  har  bemærket,  ikke  at  have  været 
ugunstig  stemt  mod  Harald  gilles  slægt.  H.  Kohts  bemærkninger 
herimod  er  ikke  overbevisende.  Forf.  er  en  meget  lærd  mand  og 
han  holder  af  at  vise  sin  lærdom,  f.  ex.  i  de  nævnte  digressioner. 
Han  anfører  citater  i  mængde  og  henviser  til  forskellige  forfattere, 
foruden  til  bibelen,  k.  20,  dels  klassiske  (Lukan,  Boetius,  Plato, 
Horats,  Plinius,  Ovid,  Vergil  osv.),  dels  kirkefædre  (Hieronymus, 
Eusebius,  Rufinus  osv.),  dels  middelalderlige  forfattere  (Hugo  de 
St.  Victore,  Paulus  Diaconus,  Jornandes,  Isidor,  Beda  osv.).  Dog 
har  han  ikke  kendt  alle  de  pågældende  skrifter  på  første  hånd  (jfr. 
G.  Storm,  fort.  til  M.  h.  N.  s.  IX),  men  kun  fra  citater  i  yngre 


i)  Kohi  påviser,  at  denne  omstændighed  intet  har  at  betyde;  iøvrigt  slutter 
han  sig  til  Storm.    Dette  gor  også  Nordal. 

2)  Men  skulde  ikke  forf.s  udtryk  i  k.  5  (juges  discordiæ  inter  duces  et 
pontifices)  hentyde  til  Eysteins  udlændighed?  I  denne  forbindelse  kan 
måske  påpeges,  at  der  netop  i  Eysteins  sidste  år  opholdt  sig  i  Trondhjem 
bl.  a.  en  mand  som  den  bogelskende  og  lærde  Ingimund  Torgeirsson, 
der  noje  var  knyttet  til  Eystein  selv.  Skulde  han  ikke  være  en  af  Theodries 
hjemmelsmænd? 


[599-600]  —  592  — 

skrifter;  alligevel  må  han  have  været  en  meget  belæst  mand.  Hans 
eget  jeg  og  subjektive  opfattelse  kommer  ofte  tilsyne,  ikke  blot  i 
digressionerne,  men  også  i  forskellige  indstrøede  udtryk  og  udråb. 
I  anledning  af  kong  Knuds  fordring  på  Norges  trone  udråber  forf.: 
»ulykkelig  og  umættelig  er  de  dødeliges  begærlighed;  hojlig  elendig 
er  menneskets  sjæl«  osv.,  jfr.  hans  betragtninger  i  k.  18  efter  kong 
Olafs  død  på  Stiklestad.  Heri  står  forf.  som  modsætning  til  de  isl. 
sagaforfattere.  Han  er  ikke  særlig  velstemt  mod  Tronderne  (fordi 
de  stod  på  Sverres  side?). 

Stilen  er  i  det  hele  meget  god;  svulstig  kan  den  ikke  kaldes; 
det  latinske  sprog  er  let  læseligt,  simpelt  og  ret  behageligt.  Natur- 
ligvis bærer  det  sin  tids  præg;  grammatisk  umulige  former  som 
parvissimus  hører  til  undtagelserne. 

Forfatterens  kilder.  For  Theodricus'  tid  eksisterede 
der  ikke  i  Norge  nogen  hjemlig  historisk  litteratur.  Det  siger  han 
selv  (i  k.  13:  ubi  nullus  antiquitatum  unquam  scriptor  fuerit),  og 
han  antyder  heller  aldrig  sine  landsmænd  som  hjemmelsmænd.  Til 
gengæld  fremhæver  han  så  meget  stærkere  og  hyppigere  Islænd- 
erne som  hjemmelsmænd,  ikke  alene  for  tidsregningens  (som  i  k. 
1) x),  men  også  i  almindelighed  for  hele  det  historiske  ind- 
holds vedkommende.  Dette  fremgår  ganske  utvetydig  af  prologens 
ord  (se  ovf.  265) ;  her  siger  forf.,  at  han  har  skrevet  således  som 
han  nojagtig  har  kunnet  erfare  af  Islænderne,  hvis  historiske  tradi- 
tion og  digte  han  nævner,  og  han  lægger  derfor  hele  ansvaret  for 
det  fortaltes  rigtighed  over  på  dem  (sinceritas ...  ad  illos 
omnimodo  referenda  est, . . .  quia  nos  non  visa  sed  audita 
conscripsimus;  jfr.  også  de  stærke  udtalelser  i  slutningen).  En 
norsk  overlevering  som  grundlag  er  ved  forf.s  egne  utvetydige  ord 
udelukket;  det  er  Islændernes  sange  og  overleveringer,  der  alene 
følges,  og  når  der  er  tale  om  forskellige  sådanne,  er  det  Islændernes 
forskellige  beretninger,  der  antydes.  Den  isl.  tradition  er  da  også 
til  at  tage  og  føle  på,  f.  ex.  i  et  kapitel  som  det  3.  (Islands  opdag- 
else) ;  vi  genfinder  det  her  fortalte  i  begyndelsen  af  Landnåma  2)- 
Flere  stykker  stemmer  godt,  tildels  ordret,  med  isl.  skrifter  som 


l)  Harald  hårfagres  regeringsår  hidrører  fra  Islænderne:  „quos  constat  sine 
ulla  dubitatione  præ  omnibus  aquilonaribus  in  hujusmodi  semper  et  periti- 
ores  et  curiosiores  extitisse",  jfr.  k.  13,  om  Olaf  d.  helliges  dåbsalder. 
hvor  forf.  dog  vil  gore  en  anden  mening  gældende. 

2j  Den  første  opdager  or  Garåarr,  hvad  han  også  bevislig  har  været  i  Ldn.s 
grundtekst. 

f.  ex.  Ågrip.  Herom  senere.  I  øvrigt  skal  vi  ikke  her  komme  ind  på 
enkeltheder.  Men  der  er  et  sporsmål,  der  fortjæner  en  særlig  over- 
vejelse, hvorvidt  Theodricus  har  benyttet  skrevne  isl.  kilder. 
Forf.s  tidsregning,  der  ikke  stemmer  med  det  i  Noregs  konunga  tal, 
hvor  Sæmunds  beregning  anføres,  kunde  synes  at  tale  imod,  at 
han  direkte  har  benyttet  Sæmunds  lat.  skrift.  Men  heller  ikke  med 
Åres  tidsregning  stemmer  forf.s  (jfr.  G.  Storm  og  Gjessing).  For- 
skellen er  i  øvrigt  ikke  stor.  Sin  tidsregning1)  kan  han  også  have 
fået  ad  andre  veje.  Hans  eget  udtryk:  audita  non  visa  kunde  an- 
føres som  bevis  for,  at  han  ikke  havde  benyttet  skrevne  kilder. 
Udtrykket  er  dog  vistnok  ikke  helt  afgorende2).  I  virkeligheden 
henviser  forf.  også  til  en  skreven  kilde  (k.  20  slutn.)  for  antallet  af 
Sven  og  Hakons  år  (o:  år  1030 — 5)  og  kalder  den:  »Catalogus 
regum  Norwagiensium«.  Det  er  ligegyldigt,  at  denne  kilde  først 
her  nævnes;  har  forf.  haft  en  sådan  »fortegnelse«,  er  det  givet,  at 
han  også  har  benyttet  den  helt  igennem  og  ikke  på  ét  sted  alene. 
Det  er  vilkårligt,  når  det  antages,  at  den  har  begyndt  med  Olaf  d. 
hellige.  Skont  forf.s  tidsregning  ikke  ganske  stemmer  med  Åres, 
antages  det,  også  af  G.  Storm,  at  den  ligger  til  grund  for 
Theodricus'.  Angående  Olaf  d.  helliges  jærtegn,  hans  ligs  flytning 
til  Nidaros  in.  m.,  er  det  sikkert  også  en  skreven  kilde,  der  hen- 
tydes til  (sst.:  quia  hæc  omnia  a  nonnullis  memoriæ  tradita  sunt). 
Herom  er  alle  enige.  Således  er  det  klart,  at  nogle  skriftlige  kilder 
har  forf.  kendt  og  benyttet.  Mod  dette  kan  det  ikke  nytte  at  hen- 
vise til  hans  ord  i  k.  1,  hvor  han  siger,  at  han  ingen  script orum 
auctoritas  har  at  holde  sig  til,  ti  herved  menes  ikke-nordiske 
forfattere,  ligesom  i  k.  20  (hvor  også  libri  og  antiqnorum  libri  = 
antiquorum  scripta  i  k.  32,  og  antiqui  scriptores  k.  17  =  scriptores 
o:  udenlandske  forfattere).  Det  er  også  et  sporsmål,  om  ikke  forf. 
ved  sit  oftere  gentagne  »audita«  kan  indbefatte  skriftlige  kilder, 
da  dette  ord  stilles  af  ham  som  modsætning  —  ikke  til  scripta  eller 
libri,  men  --  til  visa;  ordet  skulde  da  kunne  betegne  »erfaret«,  d: 
også  tillæste  kundskaber3)-  Ved  en  sådan  antagelse  vilde  alle  over- 


l)  Der  er  i  øvrigt  vanskeligheder  tilstede  for  forståelsen  af  hans  tidsregning; 
endel  beror  måske  på  hans  egne  kombinationer. 

*)  Det  må  erindres,  at  på  dette  punkt  var  man  i  det  hele  i  oldtiden  ikke 
nøjeregnende  eller  nojagtig. 

B)  Jfr.  de  træffende  bemærkninger  af  Gjessing,  Kgs.  frv.  II  52.  Herimod  ud- 
taler Meissner  sig  bestemt.  En  skrivemåde  som  Aulfus,  Augmund-  for- 
klares lettere  ved  at  antage  et  skrevet  forlæg  end  en  mundtlig  meddelelse. 

Finnur  Jonsson.     II.  38 

ensstemmelser  mellem  Theodricus  og  andre  skrifter  bedst  forklares, 
løvrigt  vil  kildesporsmålet  blive  belyst  i  det  følgende. 

At  Theodricus'  skrift  i  historisk  henseende  er  af  stor  betyd- 
ning, er  indlysende,  både  fordi  det  er  så  gammelt  og,  ikke  mindst, 
fordi  det  er  bevaret  i  sin  oprindelige  skikkelse.  Ganske  vist  inde- 
holder det  ikke  meget,  vi  ikke  kender  andre  steder  fra.  Dog  får  vi 
her  enkelte  oplysninger  (som  den  om  »Thorgils  [fejl  for  Thorodd] 
de  Aulfusi«,  at  han  var  den  først  omvendte  hedning  i  Island), 
hvoraf  ellers  ingen  kendes. 

2.  HistoriaNorwegiæ.  Dette  skrift  af  en  ukendt  for- 
fatter findes  kun  i  et  eneste  håndskrift,  der  i  sin  tid  (1849)  op- 
dagedes i  Skotland  og  fremdroges  af  P.  A.  Munch,  som  udgav  det 
med  anmærkninger  under  titlen:  Breve  Chronicon  Norwegiæ  (i 
Symbolæ  ad  historiam  antiquiorem  rerum  Norwegicarum  1850). 
Håndskriftet  tilhørte  George  Ramsay,  Earl  of  Dalhousie  (d.  1880). 
En.  nyere  fortrinlig  udgave  er  G.  Storms  i  Monum.  hist.  Norw. 
Håndskriftet  er  en  membran  fra  midten  af  det  15.  årh.  og  anses 
for  at  være  defekt;  det  ender  nemlig  med  omtalen  af  Olaf  d.  helliges 
ankomst  til  Norge.  Det  er  sikkert  skrevet  efter  en  original  fra  13. 
årh.  Om  kongerækker  i  svenske  afskrifter,  der  hidrører  fra  hdskr., 
henvises  til  Mon.  hist.  Norw.  s.  XVIII  f.  Hvorledes  det  hænger 
sammen  med  dette,  er  ganske  uklart. 

Skriftet x)  indledes  med  en  fortale,  hvori  forf.  ytrer,  at  han  er 
opfordret  til  at  skrive,  men  at  han  nødig  vil  påtage  sig  arbejdet, 
fordi  han  føler  dets  vanskelighed;  noget  lignende  er  ikke  for 
skrevet  på  latin.  Han  meddeler,  at  han  vil  (I),  situm  latissimæ 
regioniscircumquaque  describere,  (II),  ejusque  rectorum  genealogiam 
retexere,  (III),  et  adventum  christianitatis  simul  et  paganismi  fugam 
ae  utriusque  statum  exponere.  Fremdeles  fremgår  det  af  fortalen, 
at  skriftet  er  rettet  til  en  Agnellus,  der  er  forf.s  »jure  didascalico 
prælatus«.  Til  alt  uheld  mangler  der  en  egenlig  indholdsfortegnelse. 

Indholdet  er  i  korthed  følgende.   Først  forklares  Norges  navn 


1  Foruden  til  udgaverne  henvises  til  G.  Storm  i  Aarbøger  1871,  S.  Bugge 
og  G.  Storm  sst.  1873  (to  polemiske  afhandlinger),  G.  Storm:  Vidensk. 
selsk.  afhdl.  Kria.  1875  (De  ældste  forbindelser  osv.),  samt  K.  Maurer: 
Die  entstehungszeit  d.  ælteren  Frostubingslog  1875,  G.  A.  Gjessing:  Kges. 
fremvext  I— II,  Sproglig-hist.  studier  1896,  foruden  G.  Storm:  Sn.  Sturl. 
Hist.-skrivning,  Meissner:  Strengleikar  s.  38  ff.,  H.  Koht:  Den  fyrste  norske 
nasjonalhistoria  i  Edda  1919  samt  hans  oversættelse  1921. 

(oprindelse  fra  Nor),  hvorpå  en  geografisk  beskrivelse  af  landet 
følger;  hertil  knyttes  en  temlig  nojagtig  beskrivelse  af  Finnerne 
(Lapperne).  Derpå  kommer  et  afsnit  »de  tributariis  insulis«  (o: 
Orknøerne,  Syderøerne,  Færøerne,  Island).  Hermed  er  den  geo- 
grafiske del  færdig  (I  i  fortalens  oversigt),  hvorefter  der  følger 
den  historiske  del,  »de  ortu  regum«;  der  begyndes  med  Ingve, 
Njord  og  Frey  osv.,  hvorefter  fremstillingen  går  ned  til  Olaf  d.  hel- 
lige (II  i  oversigten).  Det  er  klart,  at  hvad  der  antydes  under  III 
helt  mangler;  ti  hertil  kan  næppe  regnes,  hvad  der  under  Olaf 
Tryggvason  fortælles  om  kristendommens  indførelse;  i  hvert  fald 
er  »utriusque  status«  ingen  steds  skildret,  således  som  ordene  og 
rækkefølgen  antyder.  Det  må  antages,  at  III  helt  og  holdent 
mangler.  Da  forf.  i  fortalen  fremdeles  udtaler,  at  han  »har  tilfojet, 
hvad  han  har  fundet  mærkværdigt  af  tildragelser  fra  hans  egen 
samtid«,  og  da  der  af  sådanne  tildragelser  kun  findes  én  —  og  den 
angår  Island  — ,  er  det  vistnok  så,  at  den  sidste  del  af  II  også  er 
gået  tabt.  Om  det  tabtes  art  og  udførlighed  kan  det  ikke  nytte  at 
anstille  formodninger1). 

Det  æmne,  forf.  påtog  sig  at  skrive  om  (I — III),  var  jo  inter- 
essant nok,  og  der  skulde  i  virkeligheden  ikke  noget  overmål  af 
begavelse  til  at  løse  opgaven.  Når  S.  Bugge  har  kaldt  skriftet  et 
»flygtigt  makværk«  2)  og  i  temlig  stærke  udtryk  dadlet  forf.  for 
hans  »ubehjælpelige«  stil2),  der  »står  på  et  lige  så  lavt  trin  som 
hans  kritik  og  grundighed«2),  er  dette  vistnok  meget  træffende; 
forf.  har  næppe  været  sin  opgave  voksen,  selv  om  man  kunde  være 
tilbojelig  til  at  bruge  noget  mindre  stærke  udtryk  om  ham  end 
de  anførte.  —  Forf.s  beskrivelse  af  Oplandene  (»de  montanis  Nor- 
wegiæ«)  er  noget  forvirret;  hans  brug  af  patria  (=  log)  og  pro- 
vincia  (=  fylki)  er  vaklende  og  inkonsekvent;  han  ved  ikke,  at  den 
Albia,  han  først  (udg.  s.  81)  nævner,  er  den  samme  elv,  der  straks 
efter  omtales  som  »fluvius  in  montanis,  aureis  rubens  arenis«;  han 
regner  Island  til  de  skatskyldige  lande3),  hvilket  beror  på  misfor- 
ståelse (da  skriftet  er  forfattet  for  1262,  se  nedenfor);  han  kalder 
det  sted,  hvor  Hakon  d.  gode  døde,  en  portus,  hvad  det  næppe 


i)  Jfr.  G.  Storm:  Mon.  hist.  Norw.  XXIX— XXX. 

«)  Aarbøger  1873,  s.  25.  41.  42. 

3)  I  selve  afsnittet  om  Island  betegnes  det,  som  rigtig  bemærket  af  Koht, 
ikke  således,  men  straks  efter  følger,  hvad  Koht  har  overset:  hactenus 
tributarias  insulas  carptim  descripsimus,  hvoraf  det  er  klart,  at  forf.  regner 
også  Island  til  de  skatskyldige  lande. 

38* 

kunde  kaldes.  Endelig  er  forf.s  fuldstændige  forvirring  angående 
Olaf  d.  helliges  giftermål  med  en  søster  til  Olaf  d.  svenske, 
ved  navn  Margareta  (!),  hojst  mærkelig;  her  foreligger, 
vistnok  ved  en  påvirkning  af  Adam  af  Bremen,  en  sammenblanding 
af  to  personer,  idet  »Margareta«  åbenbart  er  Olaf  d.  svenskes  (og 
Knud  d.  stores)  søster  (o:  Æstrid,  der  også  hed  Margrete).  Disse 
prøver  på  forf.s  viden  og  kritik  —  og  vi  vil  i  det  følgende  se  flere 
—  taler  ikke  til  fordel  for  ham,  uagtet  han  siger,  at  han  »i  alt  har 
fulgt  de  ældres  udtalelser«  (seniorum  assertiones).  Alligevel  er 
hans  fremstilling  ikke  uden  interesse;  hans  beskrivelse  af  land  og 
folk,  særlig  Finnerne,  er  virkelig  ikke  dårlig;  hans  oplysninger  er 
værdifulde,  da  de  må  antages  at  bero  på  de  faktiske  forhold,  men 
vi  må  tage  os  i  agt  overfor  mulige  misforståelser.  Forf.  er  nemlig 
tillige  meget  lettroende;  han  anfører  de  bekendte  fabler  om  »kvind- 
erne, der  undfanger  ved  at  drikke  vand«,  om  Riseland,  om  skræl- 
lingerne (når  de  såres  levende,  bliver  såret  hos  dem  hvidt  uden  at 
der  flyder  blod,  medens  derimod  blodet  næppe  holder  op  med  at 
stromme  ud  af  det  døde  legeme);  han  meddeler  sagnet  om  den 
forstenende  myr  *)  på  More  og  lign.,  samt  fortæller  om  havuhyrer 2). 
En  ejendommelig  fabel  meddeles  om  nogle  fremmede  »Sakser« 
(Saxones),  der  skal  have  fundet  guld  i  klovene  på  nogle  okser,  de 
lod  svømme  over  Glommen;  dette  er  vel  et  ældgammelt  norsk 
sagn,  hvis  det  hele  ikke  beror  på  en  eller  anden  misforståelse 
af  forf. 

Hvem  forfatteren  har  været,  vides  ikke;  det  fremgår  dog  af 
alt,  at  det  har  været  en  gejstlig  mand.  Sporsmålet  om  hans  leve- 
tid og  skriftets  affattelsestid  er  meget  vigtigt,  men  tillige  meget 
omtvistet.  K.  Maurer  antog,  at  skriftet  var  forfattet  efter  at  Island 
var  bragt  under  den  norske  konge,  altså  efter  1264,  da  Island  regnes 
til  de  skatskyldige  øer3).  Dette  modbevises  dog  af  andre  grunde. 
S.  Bugge  har  antaget,  at  forf.  har  skrevet  »snarest  ved  år  1230«,  i 
hvert  fald  ikke  for  1211,  da  der  i  skriftet  hentydes  til  et  ildsudbrud 
i  havet  ved  Island,  der  er  sket  i  forf.s  tid  (nostra  ætate);  et  sådant 
udbrud  findes  virkelig  omtalt  i  annalerne  under  det  sidst  nævnte 
år,  og  til  dette  skulde  eller  kunde  der  være  sigtet.  Der  er  meget 
der  taler  for  at  den  tildragelse,  der  sigtes  til,  virkelig  er  udbruddet 


*)  Rigtignok  taler  forf.  ikke  om  en  myr,  men  en  villa(!). 

2)  Hvad  her  fortælles  har  berøringer  med  Kongespejlet. 

3)  Meissner  slutter  sig  bestemt  hertil. 

1211;  i  de  isl.  annaler  er  dette  udbrud  det  første,  der  omtales  — 
flere  omtales  senere  — ,  og  der  er  al  grund  til  at  antage,  at  var  et 
sådant  sket  tidligere,  måtte  det  også  være  blevet  optegnet  på 
Island,  efter  som  rygtet  derom  havde  nået  udlandet.  Til  denne  tids- 
bestemmelse (skriftet  behøver  ikke  at  være  yngre  end  o.  1215) 
svarer  indholdet  særdeles  godt,  særlig  f.  ex.  omtalen  af  den  for- 
stenende myr  og  forklaringen  af  jordskælv  og  udbrud,  der  slående 
minder  om  Kongespejlets  beskrivelser  og  den  tidsånd,  der  ligger 
til  grund  for  disse,  men  nogen  direkte  forbindelse  mellem  de  to 
skrifter  er  der  ikke.  Også  kildeforholdet,  hvorom  nedenfor,  svarer 
til  den  antagne  tid.  Herimod  har  G.  Storm  gjort  gældende,  at 
skriftet  måtte  være  endnu  ældre  og  omtrent  samtidigt  med  The- 
odricus',  ti  også  det  skulde  være  benyttet  i  Ågrip. 

Koht  har  i  sin  afhdl.  også  villet  hævde,  at  skriftet  var  meget 
ældre,  o.  fra  1170,  men  hans  grunde  herfor  er  ganske  ufyldestgør- 
ende. Hans  bemærkninger  imod  den  sene  affattelse  (efter  1262)  er 
rigtige.  Når  forf.  regner  Island  til  skatskyldige  lande,  beror  det 
simpelthen  på  den  noje  faktiske  forbindelse  mellem  Island  og 
Norge;  han  stiller  derfor  i  sin  uvidenhed  om  sagens  sande  natur 
Island  på  linje  med  de  andre  skatgivende  øer.  Dette  taler  også  for, 
at  forf.  ikke  er  en  nordmand.  Men  når  Koht  affejer  jordskælvs- 
motivet  som  han  gor  (s.  104),  har  det  ingen  rimelighed.  Ligheden 
er  altfor  slående.  At  Hist.  Norw.  på  et  par  punkter  giver  en 
rigtigere  fremstilling  (Gunnhild  datter  af  Gorm)  er  uden  betydning 
for  skriitets  alders  bestemmelse.  Den  fremstilling  er  lige  så 
mærkelig  omkr.  1180  som  omkr.  1220  x). 

Det  sproglige  og  ortografiske  stof,  hvoraf  prof.  Hægstad  har 
(bagved  Kohts  afhdl.)  givet  en  rigtig  fremstilling,  viser  intet 
med  hensyn  til  skriftets  alder.  Alt,  hvad  der  er  fremdraget,  passer 
uden  undtagelse  lige  så  fuldt  på  det  13.  årh.  (i  alt  fald  dettes  første 
halvdel)  som  på  tiden  ved  1170 — 80.  Det  vigtigste  argument  for 
den  tidligere  affattelse  er  påvisningen  af  den  formentlige  person, 
skriftet  er  tilegnet. 

Forf.  har  nemlig  tilegnet  sit  skrift  »en  udmærket  gejstlig«,  der 
kaldes  Agnellus.  Det  er  G.  Storms  fortjæneste  at  have  fundet  en 
mand  af  dette  navn.     Det  er  af  alt  klart,  at  forf.  skriver  for  en 


1)  Hvad  der  bemærkes  om  Hardeknud  er  åbenbart  urigtigt.  Hprda-  må 
være  det  rigtige.  Hvis  harda-  var  rigtigt,  vilde  et  hprda  aldrig  være 
opstået. 


[605]  —  598  — 

udlænding;  en  beskrivelse  af  Norge  i  et  skrift  til  en  Nord- 
mand vilde  nærmest  være  meningsløs;  hans  oversættelse  af  nord- 
iske navne  peger  i  samme  retning  (M.  h.  N.  XX — XXI).  Storm 
påviser  nu  en  Englænder,  Thomas  Agnellus,  ved  år  1180 — 90,  der 
kaldes  »archidiaconus  Wellensis«,  der  o.  1183  skrev  en  »bog  om 
Henrik  d.  yngres  død  og  begravelse«.  Man  ved  ikke,  når  denne 
Agnellus  døde,  men  fra  tidens  standpunkt  er  der  intet  i  vejen  for,  at 
han  kan  have  levet  20 — 30  år  efter  affattelsen  af  »bogen  om 
Henrik«  1).  Hvis  denne  Agnellus  virkelig  er  død  o.  1191,  ligger  det 
nær  at  sige,  at  så  er  det  ikke  ham,  der  er  ment,  men  en  anden 
yngre  med  det  navn.  Forf.,  hvem  Munch  og  Bugge  uden  grund 
antog  havde  været  en  Orknøing,  har  sikkert  levet  og  skrevet  i 
Norge;  at  han  ikke  er  en  Islænder,  er  klart.  Storm  har  antaget, 
det  var  en  Nordmand,  fordi  han  taler  om  »reges  nostri«  (s.  92  io) 
og  »Olavus  noster«  (s.  122  io),  og  norsk  forstår  han  jo.  Under  så- 
danne forhold  kunde  det  synes  dristigt,  at  ville  gore  en  afvigende 
mening  gældende.  Imidlertid  kan  det  ikke  anses  for  sikkert,  at 
forf.  var  en  Nordmand,  og  der  lader  sig  fremføre  endel,  der 
tyder  på  det  modsatte.  Det  anførte  »noster«  har  vel  ikke  så  meget 
at  betyde.  På  det  sidste  sted  kan  det  blot  betyde  »den  O.,  vi  her 
taler  om«;  det  første  kan  bero  på,  —  det  andet  for  så  vidt  også 
— ,  at  forf.  på  grund  af  et  langt  ophold  i  Norge  har  betragtet  sig 
som  en  Nordmand  i  forhold  til  kongerne  z).  Han  bruger  undertiden 
på  en  noget  fremmed-virkende  måde  Norwegia  og  Norwegenses, 
hvor  man  snarest  kunde  have  væntet  andre  udtryk  (»vort  land«, 
»vi«)  f.  ex.  75  3,  93  5  (dette  sted  er  særlig  betegnende),  97  t,  115  u; 
ikke  uden  betydning  forekommer  mig  den  fuldstændig  unorske  og 
uislandske  betegnelse  af  Olaf  d.  hellige  som  »O.  Nonvegensis«  at 
være  (s.  123  u),  selv  om  der  straks  efter  nævnes  Olaf  d. 
svenske.  Vigtigere  er  dog  det,  at  forf  .s  kendskab  til  landet 
(særlig  Oplandene  se  ovf.)  er  mangelfuldt,  hvad  der  vilde  være  ret 
påfaldende  hos  en  indfødt  og  i  sammenligning  med  Islændernes  noje 
kendskab  til  Norge  og  dets  fylker.  Lidet  forståeligt  er  det  også,  at 


Kohts  udtalelser  (s.  110—11)  er  ikke  fyldestgørende.  Han  har  antaget,  at 
den  pågældende  Thomas  (Agnellus)  er  død  1191,  men  beviset  herfor  er 
ikke  givet. 

Til  gengæld  bruges  også  udtrykket  reges  Norwegiæ  884-5,  92  4.  Det 
hedder  også:  „det  sted,  vi  kalder  Holmgård"  (120g),  hvilket  må  forklares 
på  samme  måde.  På  en  lignende  måde  i  en  udvidet  betydning  bruges 
noster  f.  ex.  i  De  profectione  Danorum;  se  Aarbøger  1896,  s.  85  anm. 

en  Nordmand  skulde  have  brugt  et  udtryk  som  »Solundicum  mare« 
(87  io)  om  havet  mellem  Norge  og  Irland;  af  Nordmændene  er 
Solundarhaf  kun  blevet  brugt  om  havet  nærmest  omkring  og  uden- 
for Sulend-øerne,  og  således  findes  det  brugt  det  eneste  sted,  det 
forekommer  i  den  isl.  litteratur.  Brugen  af  ordet  er  imidlertid  let 
forklarlig,  under  den  forudsætning,  at  forf.  var  en  udlænding.  Der 
er  endel  der  taler  for,  at  han  har  været  knyttet  til  Vestlandet.  Her- 
med stemmer  forf. s  ukyndighed  angående  Glommen  (se  ovf.).  Af 
storst  betydning  er  dog  forf. s  misforståelse  af  et  norsk  ord:  risi 
som  tilnavn  til  Sigurd  (hrisi);  dette  oversætter  han  ved  gigas. 
Han  har  åbenbart  haft  den  norske  skrivem  å  d  e  (uden  h)  for  sig 
og  udtalt  det  første  /  kort;  men  er  det  tænkeligt,  at  en  Nordmand 
omkr.  1200  har  været  så  uvidende,  at  han  ikke  kendte  navnets 
udtale?;  kan  det  have  været  fuldstændig  udslettet  af  bevidstheden 
i  Norge,  medens  man  på  Island  vidste  særdeles  god  besked?  Dette 
må  siges  at  være  ganske  urimeligt.  Men  under  forudsætning  af, 
at  forf.  er  en  ikke-Nordmand,  der  har  benyttet  en  skreven  kilde, 
bliver  sagen  fuldt  forståelig.  Heller  ikke  synes  forf.  at  kende  noget 
videre  til  Shetlandsøerne;  han  omtaler  kun  Orknøerne  som  den 
nordlige  øgruppe  i  modsætning  til  de  sydligere  (o:  Hebriderne; 
dog  kender  han  Hialtlandenses).  Han  anvender  en  form  som 
longosved,  der  hverken  er  den  franske  eller  den  i  isl.  skrifter 
brugte.  Alt  dette  forekommer  mig  at  pege  i  den  retning,  at  forf. 
har  været  en  i  Norge  bosat  og  nationaliseret  fremmed  og  da  vist- 
nok snarest  en  Englænder  (eller  Tysker,  på  grund  af  hans  for- 
klaring af  papæ  som  navn  på  gejstlige  »in  teutonica  lingua«?).  Vi 
savner  ikke  vidnesbyrd  om  fremmede  klerke  i  Norge  i  den  første 
halvdel  af  det  13.  årh.;  således  finder  vi  dér  en  »broder  Robert«, 
der  år  1226  oversatte  Tristramssaga;  også  Elissaga  er  oversat  af 
»abbed  Robert«,  der  mulig  er  samme  mand;  denne  Robert  er  sikkert 
en  ikke-Nordmand,  der  dog  har  været  det  norske  sprog  mægtig. 
Den  her  hævdede  antagelse  af  forf  .s  nationalitet  *)  forklarer  i 
virkeligheden  alle  skriftets  ejendommeligheder  og  mangler.  Da 
forf.  ikke  er  norsk,  hører  skriftet  kun  uegenlig  til  den  norske 
litteratur. 


i)  Meissner  har  sluttet  sig  til  den  her  fremsatte  opfattelse.  —  Koht  antager, 
med  Storm,  at  forf.  var  norsk,  og  han  drister  sig  endogså  til  at  udpege 
en  bestemt  munk  i  Munkclivsklostret  i  Bergen  som  forf.  Dette  er  natur- 
ligvis kun  en  gisning  uden  holdepunkt. 

Vi  skal  nu  se  noget  nærmere  på  forf.s  kilder.  Han  antyder 
disse  selv  ved  betegnelsen  »amminicula«  (s. '  72)  og  »seniorum 
assertiones«,  hvorved  både  mundtlige  og  skriftlige  kilder  sikkert 
er  betegnede. 

Den  geografiske  del  støtter  sig  vistnok  især  på  mundt- 
lige meddelelser;  endel  kan  også  bero  på  forf.s  egen  selverhværv- 
ede  viden.  —  Begyndelsesbemærkningen  om  Nor  kunde  tyde  på 
en  sammenhæng  med  Odds  Olåfssaga,  der  har  noget  tilsvarende; 
også  Norges  grænser  angives  ens  i  bægge  skrifter,  men  ligheden 
er  ikke  så  stor,  at  der  behøver  at  være  nogen  direkte  forbindelse. 
Adam  af  Bremens  IV.  bog  er  benyttet  *)  (se  herom  Bugge  og 
Storm).  Beretningen  om  havuhyrerne  beror  snarest  på  mundtlig 
fortalte  skipperhistorier;  ligeså  hidrører  alt,  hvad  forf.  ved  om 
Finnerne,  fra  samtidige  meddelere.  Beskrivelsen  af  »skat-øerne« 
støtter  sig  i  meget  til  Adam,  men  også  til  mundtlige  meddelelser. 
Hvad  der  fortælles  om  Gangerrolf  (s.  90 — 92)  og  hans  efterkom- 
mere beror  dels  på  norsk  tradition,  dels  på  skrifter  (Liber  de  legibus 
Angliæ;  jfr.  Storm).  Beretningen  om  Ingolf  og  Hjorleif  går  dels 
tilbage  til  en  skreven  isl.  kilde,  dels  til  mundtlige  meddelelser. 
Stykket  om  jordskælvene  (s.  95 — 96)  er  hæntet  fra  middelalderlige 
skrifter,  som  Solinus  og  mulig  Beda  (Storm). 

Det  andet  hovedafsnit,  kongerækken,  indledes  med  en  kort 
oversigt  over  Ynglingekongerne.  Til  grund  for  denne  ligger  en 
gammel  kongeliste,  der  også  ligger  til  grund  for  Snorres  fremstil- 
ling, jfr.  Åres  slægtregister;  Tjodolfs  digt  er  sikkert  ikke  benyttet 
(Bugge  s.  12  ff.).  Der  findes  enkelte  afvigelser  fra  digtet  og  Snorre, 
hvorimod  listen  stemmer  med  Åres2).  For  de  følgende,  historiske 
kongers  vedkommende  er  skrevne  kilder  benyttede,  først  og  frem- 
mest et  arbejde,  der  enten  er  identisk  med  vort  Ågrip  eller  dettes 
original,  som  Ågrip  da  noje  må  have  fulgt.  Parallelismen  begynder 
allerede  i  fortællingen  om  Halfdan  svarte.  Ved  siden  af  er  der  dog 
også  benyttet  andre  ukendte  kilder,  mulig  den  mundtlige  overlever- 


!)  Når  G.  Storm  på  grund  af,  at  Olafs  biskop  hedder  Joannes  hos  Adam,  i 
Hist.  Norw.  samt  hos  Oddr,  antager,  at  det  er  Hist.  N.,  der  er  mellem- 
leddet mellem  Adam  og  Oddr,  må  hertil  bemærkes,  at  Oddr  lige  så  godt 
kan  have  fået  navnet  anden  steds  fra,  f.  ex.  fra  overleveringen,  Gunnlaug 
kalder  biskoppen  Jon  SigurSr,  hvilket  netop  tyder  på  en  gammel  brug  af 
det  dobbelte  navn. 

2)  Navnet  Ottar  om  den  danske  jarl  beror  sikkert  på  en  misopfattelse  af 
originalens  uottr. 

ing,  f.  ex.  hvor  Gunnhild  siges  at  have  været  en  datter  af  Gorm  d. 
gamle  i  modsætning  til  hvad  alle  de  andre  norske  og  isl.  kilder 
meddeler  om  hendes  —  norske  —  herkomst;  noget  lignende  gælder 
den  sidste,  alternative  beretning  om  Tryggve  Olafssons  drab  (s. 
110 — 11).  En  særlig  vigtig  afvigelse  fra  andre  kilder  findes  (s.  111) 
angående  Astrid,  Olafs  moder;  hun  siges  her,  ligesom  i  Ågrip,  at 
være  flygtet  til  Orknøerne  med  3  skibe,  men  Olaf  er  da  ifølge 
Ågr.  3  år  gammel,  medens  han  i  Hist.  Norw.  endnu  skål  have  været 
i  moders  liv.  Dette  sidste  stemmer  med  den  almindelige  beretning 
(hos  Snorre)  om  Astrids  flugt  fra  sit  hjem.  I  fortællingen  om 
Olafs  dåb  og  samtalen  med  spåmanden  får  vi  det  bedste  bevis  for 
afhængigheden  af  Ågrips  tekst.  Det  hedder  her  hos  spåmanden 
(også  fremhævet  af  Bugge):  »perendie  cum  naves  excesseris,  ad 
litus  armenta  conspexeris  idque  dolo  actum  agnoveris«  osv.  Det  er 
ikke  godt  at  vide,  hvorledes  forf.  har  tænkt  sig  sammenhængen; 
rimeligvis  har  han  ikke  selv  forstået  den.  Bugge  mener,  at  det  er 
ordet  flokkum 1),  der  af  forf.  er  blevet  opfattet  som  øksnef lokke 
(armenta),  hvorimod  Storm  gor  gældende,  at  det  ikke  er  ret  sand- 
synligt, at  ordet  kunde  misforstås  således;  han  vil  rette  armenta 
til  armatos;  dette  går  imidlertid  næppe  an.  Bugge  er  åbenbart  på 
det  rette  spor,  men  der  skal  et  ord  til  for  at  opklare  det  hele.  Det 
er  ordet  må?ta  i  Ågrip,  der  er  blevet  fejllæst  eller  misopfattet; 
det  er  blevet  læst  som  nårta  o:  nanta  og  forbundet  med  flokkum 
(oc  måtte  da  lades  uænset) ;  sætningen  har  forf.  så  gengivet  således 
som  han  nu  måtte  gætte  sig  til  meningen  (derfor  verbet  conspexeris, 
men  ikke  et,  der  betød  »at  møde«)  a).  Et  andet  eksempel  af  en 
belærende  art  er  følgende.  Svolderslaget  siges  i  Ågrip  at  have 
stået  fvrir  Siolandi  (sp.  39)  o:  ved  Sællands  kyst;  dette  genfindes 
hos  forf.,  der  siger:  juxta  Sælandiam;  dette  står  som  bekendt  i  den 
stærkeste  strid  med  alle  andre  isl.  beretninger  og  samtidige  skjaldes 
kvad.  G.  Storm  har  lagt  stor  vægt  på  dette  og  mener,  at  Hist. 
Norw.  her  går  direkte  tilbage  til  Adam,  der  siger,  at  slaget  stod 
»apud  Halsinburg,  in  quo  loco  Seland  a  Sconia  videri  possit«;  fra 
Hist.  N.  skulde  oplysningen  så  være  gået  over  i  Ågrip.  Dette 
kunde  ved  første  blik  synes  antageligt  nok.   Men  hertil  er  der  dog 


!)  I  sætningen:  Pu  munt  uip  scip  pin  svicom  mårta  oc  floccom,  Ågr.  spalte 

35—36. 
2)  Også  dette  hænger  mulig  sammen  med,  at  forf.  er  en  udlænding.    Ganske 

tilsvarende   fejl   (beroende    på   fejllæsning   og  deraf  følgende  ændringer) 

findes  f.  ex.  i  den  af  Storm  trykte  liste  (s.  225). 

at  bemærke,  at  man  ikke  skulde  tro,  at  en  forf.,  der  direkte  nyt- 
tede Adam,  skulde  have  gengivet  hans  bestemte  angivelse  af,  hvor 
slaget  stod  (o:  ved  Helsingborg),  med  det  ganske  ubestemte  »ved 
Sælland«;  efter  Adam  står  slaget  nærmest  ved  Skånes  kyst  eller 
ved  Helsingborgsiden,  så  at  Hist.  Norw.s  gengivelse  vilde  blive 
urigtig.  Sammenhængen  er  vist  en  hel  anden.  Hvordan  det  så 
hænger  sammen  med  Adams  angivelse,  står  Ågrips  vistnok  ikke 
i  nogen  forbindelse  dermed.  Dets  læsemåde  beror  ene  og  alene  på 
en  af  disse  mange  fejllæsninger,  de  gamle  håndskrifter  vrimler  af. 
En  originals  fy  rir  (det  er  ligegyldigt,  hvorledes  dette  ord  har  været 
skrevet)  Suolå  (o:  Svolå)  er  blevet  læst  som  fy  rir  Siolå  o: 
siolandi;  lå  (=  land-,)  skrives  i  hdskrr.  aldeles  som  /  +  S;  det  er 
så  dette,  der  direkte  er  gået  over  i  Hist.  Norw. *).  Foruden  de  an- 
førte kilder  må  det  altså  antages,  at  det  er  Ågrip  eller  et  med  dette 
omtrent  identisk  håndskrift,  forf.  har  benyttet.  Forskellige  mundt- 
lige traditioner  har  han,  som  ovf.  bemærket,  også  haft,  hvilket 
tillige  fremgår  af  udtryk  som  »plurimi  astruunt«  (s.  97),  »multi 
aliter  astruunt«  (s.  110).  Disse  kilder  har  forf.  søgt  at  sammen- 
arbejde, men  er  derved  kommen  til  at  begå  fejl;  hele  skriftet  røber 
hans  mangel  på  selvstændig  historisk  viden  og  kritisk  ævne. 

Forf.s  stil  er  ulidelig  slet,  forskruet  og  affektert.  I  steden  for 
at  sige  equus,  hedder  det  sonipes;  det  oprørte  hav  hedder  pendulæ 
pelagi  undæ,  de  som  »endnu  var  ilive«:  quos  tam  vitalis  calor  ve- 
getabat  osv.  Sætningerne  er  ofte  meget  indviklede  og  vanskelige; 
man  læse  f.  ex.  fremstillingen  af  Gangerrolfs  krigslist  (s.  90)  eller 
sætninger  som  s.  96 15  osv.  I  øvrigt  er  både  stil  og  indretning  på- 
virket af  Adam. 

I  betydning  står  Hist.  Norw.  langt  tilbage  for  Theodricus' 
skrift,  men  den  hævder  dog  sin  plads  som  et  ikke  uvigtigt  kilde- 
skrift, man  må  tage  hensyn  til.  Og  det  må  beklages,  at  skriftet 
ikke  mere  haves  i  sin  oprindelige  udstrækning. 


l)  Der  er  flere  andre  enkeltheder,  som  her  kunde  komme  i  betragtning, 
men  hvorom  der  kan  henvises  til  S.  Bugges  afhdl.  Kun  skal  her  be- 
mærkes, hvad  man  altid  har  overset,  at  Agrips  i  elzta  lagi  og  yngsta 
lagi  om  Haralds  ældste  og  yngste  son  netop  betyder,  at  de  var  hen- 
holdsvis „den  ældste"  og  „den  yngste",  ikke  „en  af  de  ældste"  osv. 
Hist.  Norw.  har  haft  samme  eller  lignende  tekst,  men  benyttet  den 
noget  skødesløst.  Jeg  slutter  mig  også  til  Bugge  m.  h.  t.  ordene  hertogi 
og  profeti. 

3.  Historia  de  profectione  Danorum  in 
Hierosolymam  kaldes  et  lille  skrift,  der  fandtes  i  samme 
håndskrift  som  Theodricus,  og  er  efter  en  afskrift  deraf  —  AM 
98  fol.  —  udgivet  i  Scriptores  V  og  nu  af  M.  CL  Gertz  i  Scriptores 
minores  hist.  Dan.  II.  Jfr.  Kr.  Kålunds  afhandling  i  Aarbøger  1896 x). 
Det  indledes  med  et  brev  til  en  »dominus  K  (eller  C)«  og  en  fortale, 
hvorpå  følger  den  sædvanlige  fortegnelse  over  de  27  kapitler, 
skriftet  består  af.  Dets  hovedindhold  er  en  beretning  om  en  rejse 
til  det  hellige  land,  foretagen  efter  at  rygtet  om  Jerusalems  erob- 
ring 1187  ved  pavens  afsendinge  var  nåt  til  Norden;  en  af  hoved- 
mændene, som  opfordrede  til  et  nyt  korstog,  var  den  navnkundige 
Æsbern  snare.  De  danske  hovdinger,  der  havde  bestemt  sig  til 
toget,  samledes  og  drog  først  til  Tønsberg  med  Nordmanden  Ulf 
af  Laufnes,  der  er  velkendt  fra  Sverrissaga  og  som  spiller  en  hoved- 
rolle i  skriftet.  Derpå  besøger  de  Bergen,  hvor  kong  Sverre  også 
var  ankommen;  der  skildres  tiltalende  et  møde  mellem  ham  og 
Sven,  en  dansk  hovding  og  tidligere  modstander,  til  hvem  Sverre 
holder  en  smuk  tale2).  På  vejen  derfra  skilles  Ulf  fra  de  øvrige, 
der  overfaldes  af  en  voldsom  storm;  de  bliver  skilt  ad,  men  samles 
ved  den  frisiske  by  Stavoren,  hvorfra  de  fortsætter  rejsen  til  lands 
til  Venedig  og  derfra  til  det  hellige  land  (1192),  hvor  de  besøger 
forskellige  hellige  steder;  de  vender  så  hjem  over  Konstantinopel 
og  over  land  uden  at  have  fået  lejlighed  til  at  kæmpe  eller  udføre 
bedrifter. 

Med  en  vis  forkærlighed  beskriver  forf.  de  steder,  korsfarerne 
kommer  til;  således  beskrives  Gotaelvens  munding  med  øen  Hising, 
Tønsberg,  hvor  forf.  selv  siger  at  han  længe  har  opholdt  sig, 
Bergen,  og  Venedig  i  et  helt  kapitel.  Egenlige  digressioner  kan 
disse  beskrivelser  ikke  kaldes  lige  så  lidt  som  omtalen  af  Marias 
billede  i  Konstantinopel  (k.  26).  Der  er  imidlertid  et  stort  misfor- 
hold mellem  rejsebeskrivelsens  enkelte  dele.  Indledningen  er  meget 
grundig  og  hele  pavebrevet  tilligemed  Æsberns  (selvlavede?)  ting- 
tale indføres;  så  følger  en  vidtløftig  skildring  af  forberedelserne  og 
opholdet  på  de  forskellige  steder  i  Norge  (k.  1 — 17) ;  k.  18 — 22 
handler  om  sejlasen  til  Frisland.   Der  er  altså  kun  5  kapitler,  der 


J)  Skriftet   er   oversat   på  dansk   af  /.  Olrik  i    Kroniker  fra  Valdemarstiden 

(1900-01). 
a)  Sverre  optræder  ganske  således  som  han  er  kendt  fra  sagaen  om  ham. 

anvendes  til  alt  det  øvrige.  Kompositionen  er  for  så  vidt  ikke 
heldig;  til  gengæld  er  netop  de  udførlige  skildringer  i  den  første 
del  så  meget  interessantere  og  værdifuldere ;  ikke  mindst  fornøjeligt 
er  det  bidrag,  vi  får  til  billedet  af  kong  Sverre,  mod  hvem  forf. 
egenlig  ikke  er  gunstig  stemt;  han  kalder  ham  endog  »Hismael«. 

Som  sagt,  forf.  er  noget  vidtløftig  i  sin  fremstilling,  men  hans 
stil  er  ikke  ilde,  dog  langt  fra  så  simpel  som  Theodricus'.  Han 
anvender  mange  uprosaiske  omskrivninger;  »man  kommer  ud  i 
rum  sø«  hedder  »fauces  aperiuntur  pelagi«,  og  der  findes  en  sæt- 
ning som  denne:  »more  solito  terga  spumantis  abyssi  carina  car- 
pente  fricabant«;  stilen  minder  lidt  om  Saxos1). 

At  forf.  er  en  Nordmand,  er  det  Kr.  Kålunds  fortjæneste  at 
have  bevist.  Alene  de  sproglige  former  af  de  anførte  navne  og  i 
et  par  ordsprog,  der  anføres  uoversatte,  er  klare  beviser  derfor. 
Vanskeligere  er  det  at  bestemme,  når  skriftet  er  blevet  til.  Forf. 
angiver,  at  hvad  han  skriver  om,  er  sket  »for  ikke  så  få  år  siden« 
(»ante  aliquot  annos«).  For  end  ved  år  1200  kan  han  næppe  have 
skrevet.  Rimeligt  er  det  endog,  at  han  først  har  forfattet  sit  skrift 
efter  Sverres  død;  derpå  tyder  enkelte  udtryk  hos  ham.  Under 
alle  omstændigheder  er  forf.  samtidig  med  begivenhederne.  Den 
mand,  han  tilegner  sit  skrift,  er  en  gejstlig  (»sanctitas  vestra«  k. 
27),  men  denne  har  ialfald  ikke  været  en  Nordmand2),  da  vilde 
forf.  ikke  så  udførlig  have  omtalt  de  norske  steder  eller  livet  i 
Bergen  så  levende.  Da  det  er  gjort  rimeligt,  at  forf.,  der  kalder 
sig  frater  canonicus,  har  tilhørt  Præmonstratenserklostret  i  Tøns- 
berg,  der  var  stiftet  fra  Prémontré  i  Frankrig,  er  skriftet  mulig 
sendt  til  en  fransk  gejstlig. 

Nogen  synderlig  lærdom  viser  forf.  ikke.  Foruden  et  citat  af 
Vergil  anfører  han  udelukkende  citater  af  bibelen;  for  så  vidt  er 
han  en  modsætning  til  den  af  citater  bugnende  Theodricus.  Heller 
ikke  Gert z  mener,  at  forf.  er  identisk  med  denne  (s.  455  f.). 


1)  F.  ex.  ved  en  vending  som:  „utrum  magis  mirari  debeam  incertum  habeo". 

2)  Gertz  synes  at  gå  ud  fra,  at  han  var  dansk  (s.  455). 

§   11. 
Islandske  konge-  og  jarlesagaer  for  Snorre  m.  m. 

Vi  har  i  det  foregående  set,  at  der  for  det  første  er  skrevet 
sammenhængende  fremstillinger  af  de  norske  kongers  sagaer,  dels 
selvstændig  (Sæmundr),  dels  i  forbindelse  med  Islands  historie 
(Åre),  dels  endelig  af  et  enkelt  tidsrum  (Eirikr);  dernæst  har  vi 
set  enkelte  kongers  sagaer  allerede  førte  i  pennen  som  Olaf 
Tryggvasons  (Oddr,  Gunnlaugr),  Sverres  (Karl).  Fremdeles 
kendes  sagaer  om  andre  af  de  norske  konger,  fordi  der  henvises 
til  dem  i  andre  historiske  værker,  uden  at  de  dog  nu  eksisterer 
i  deres  oprindelige  form.  Vi  kender  da  en  saga  om  Harald 
hårfagre1),  der  citeres  angående  hans  landserobring  og 
Vesterfærd.  Også  en  saga  (påttr)  om  Halfdan  svarte  synes 
at  måtte  forudsættes.  Dernæst  henvises  til  en  saga  om  Hakon 
d.  gode^),  —  for  ikke  at  tale  om  de  mange  henvisninger  til 
Olaf  Tryggvasons  saga  — ,  om  Erik  jarl  Hakonsson3),  om 
Magnus  d.  gode4),  Harald  hårdråde5),  samt  om 
Olaf  d.  hellige");  også  en  saga  om  Inge  Bårdsson 
nævnes7).  Desuden  findes  en  henvisning  til  en  saga  om  en  norsk 
stormand,  noje  knyttet  til  Halfdan  svarte,  Sigurd  hjort8) 
Selv  om  ikke  alle  de  her  antydede  henvisninger  gælder  de  oprind- 
elige sagaværker,  men  senere  eksisterende  samlingsværker  og 
lign.,  er  det  ikke  desto  mindre  sikkert,  at  enkeltsagaer  om  de  fleste 
norske  fyrster  har  eksisteret  ved  år  1200;  sammenligningen  mel- 
lem de  enkelte  samlingsværker  og  andre  sagaer  gor  dette  utvivl- 
somt. Dette  vil  yderligere  blive  belyst  i  det  følgende.  For  vi  går 
over  til  de  egenlige  samlingsværker,  vil  vi  tage  en  enkelt  saga  i 
betragtning,  nemlig 

2.  Olaf  d.  helliges  saga,  Ældste  saga  og  den 
såkaldte  legendariske  saga.    Det  er  G.  Storm,  der  har  bevist  til— 


i)  Ldn.   41;   Fms.   1,   4.    192;   jfr.   Vatsd.   s.    16;   Fnis.   I,   7,   jfr.    Hkr.   I,    149; 
[Båråars.  3  betegnes  vistnok  kun  Upphaf  rikis  Har.  hårf.  og  Halfd.  battr.]. 

2)  Egilss.  279. 

3)  Fsk.  105.     Grettiss.  40. 

4)  Fms.  XI,  208.     Spg.  Danakga  s.  57. 

s)  Sst.  211,  Spg.  Dankg.  s.  59,  Ljosvetn.  273,  Hemingsb-  Icel.  sag.  I,  365. 

e)  Fms.  XI,  184    5;  Spg.  Dankg.  s.  34;  Fms.  III,  40.  41.  45.  47.  50;  Flat.  II,  288. 

7)  Fms.  IX,  247. 

8)  Hkr.  I,  90. 

væreisen  af  en  saga  om  Olaf  d.  hellige,  der  skal  stamme  fra  det 
12.  årh.  P.  A.  Munch  havde  i  øvrigt  udtalt,  at  en  saga,  netop  den 
legendariske  (jfr.  herom  nedenfor),  stammede  fra  det  nævnte  år- 
hundred. Ved  hjælp  af  nogle  membranstykker  af  fortrinlig  ælde, 
nemlig  fra  lidt  for  midten  af  det  13.  årh.,  er  det  lykkedes  at  påvise 
et  værk,  der  med  foje  kan  kaldes  den  ældste  saga  om  kong 
Olaf.  Disse  brudstykker  findes  i  det  norske  rigsarkiv  og  er  sam- 
men med  et  par  blade  af  et  yngre  isl.  håndskrift,  AM  325,  IV  a,  4° 
fra  o.  1350,  udgivne  i  faksimiler  under  titlen:  Otte  brudstykker  af 
den  ældste  saga  om  Olav  den  hellige,  Kristiania  1893.  Dette  saga- 
værk er  det,  der  delvis  genfindes  i  den  såkaldte  legendariske  saga 
om  Olaf1),  og  er  nærbeslægtet  med  den,  der  er  knyttet  til  Styrme 
d.  f rodes  navn;  dennes  forhold  til  leg.  saga  vil  imidlertid  ikke  her 
blive  behandlet z). 

De  nævnte  brudstykker  svarer,  som  G.  Storm  har  vist,  til 
dele  af  den  leg.  saga  o:  kap.  62  slutn.  (om  skjaldene).  48  sidste 
halvdel,  49,  50  beg.  (man  mærke  ordningens  forskellighed),  58,  59 
første  halvdel,  61  slutn.,  62  beg.,  63  slutn.,  64  beg.,  65  midterste 
del,  66  sidste  halvdel,  67  beg.  og  midterste  del,  68  slutn.,  69  beg., 
71  et  lille  stykke  (s.  55  9-n)  +  75  beg.  og  slutn.  +  76  beg.  Her- 
til kommer  så  brudstykkerne  fra  det  14.  årh.,  der  har  dele  af  kapp. 
100—1,  104—5,  119,  118,  109,  122  (i  denne  rækkefølge).  Vi  ser 
altså,  at  indholdets  rækkefølge,  for  så  vidt  den  kan  kontrolleres, 
har  for  de  første  blades  vedkommende  været  den  samme  som  i 
den  leg.  saga,  undtagen  for  så  vidt  som  historien  om  skjaldene  har 
stået  tidligere  i  Ældste  saga  (Æ.  s.)  end  i  leg.  Ved  en  sammen- 
ligning med  leg.  s.  har  Storm  påvist,  at  Æ.  s.  ikke  kan  have  haft 
forskellige  stykker,  der  nu  findes  i  leg.,  først  og  fremmest  ikke  k. 
72 — 4,  der  handler  om  Olafs  halvæventyrlige  rejse  til  lands,  der 
tildels  er  en  gentagelse  af  hans  tidligere  Gudbrandsdalsrejse;  k. 
75  danner  en  direkte  fortsættelse  af  k.  71  (med  fradrag  af  dettes 
slutning  om  de  to  Torleif'er) ;  i  Fsk.  haves  intet,  svarende  til  de 
nævnte  kapitler.  Hertil  slutter  sig  k.  33—9  om  Gudbrandsdalens 
kristning;  disses  indhold  antydes  heller  ikke  i  Fsk.  At  de  er  ind- 
skud er  allerede  deraf  klart,  at  de  mangler  den  nødvendige  ind- 
ledning, der  findes  hos  Snorre  og  som  kap.  33  forudsætter  (»kom- 


*)  Sidst  og  bedst  udgiven  af  A.  O.  Johnsen  1922. 

2)  Ang.  Olafssagaen  kan  henvises  til  Maurer:  Die   ausdriieke,   anm.  17 — 19, 

og  fremfor  alt  til  S.  Nordal:   Om   Olaf  den  helliges   saga  (1914),  A.   O. 

Johnsen  i  Edda  1916. 

men  til  Loar«).  K.  40  danner  også  en  umiddelbar  fortsættelse  af 
32.  Desuden  er  der  enkelte  mindre  stykker,  der  ikke  har  stået  i 
Æ.  s.  (et  par  linjer  i  k.  20,  øverst  s.  16  i  udg.,  slutn.  af  k.  46  om 
Olaf  d.  svenskes  giftermål  og  born,  k.  53 — 5  om  Egill  og  Tofe,  et 
stykke  i  k.  89,  drommesynet  i  Værdalen).  Endelig  antager  Storm, 
at  Æ.  s.  har  sluttet  med  leg.  k.  101  (jfr.  Fsk.).  Alt  dette  er  for  det 
meste  rigtigt.   Om  enkeltheder  kan  der  være  tvivl. 

Men  hører  da,  må  man  sporge,  alt  det  øvrige  i  leg.  så  godt 
sammen,  at  det  i  alt  væsenligt  tor  antages  at  repræsentere  Æ.  s.? 
De  anførte,  åbenbare  indskud  vidner  jo  om  en  ikke  ubetydelig 
bearbejdervirksomhed;  det  ligger  da  nær  at  prøve  leg.  s.  endnu 
skarpere,  så  meget  mere,  som  den  lider  af  usædvanlig  store  kom- 
positionsfejl,  hvad  man  ved  første  blik  opdager.  At  forklare  disse 
deraf,  at  sagaen  tilhører  de  ældste  frembringelser  og  at  den  der- 
for skulde  være  mindre  godt  affattet,  vilde  være  overilet,  eftersom 
man  ingen  hjemmel  har  til  at  antage  en  mindre  fuldkommen  form 
for  de  ældre  eller  ældste  sagaer;  er  ikke  f.  ex.  Åres  bog  et  fuld- 
endt mesterværk  i  formel  henseende?  Erik  Oddssons  værk  synes 
at  have  været  fortrinlig  ordnet  og  dygtig  komponeret.  Ganske 
vist  har  Odds  Olafssaga  haft  forskellige  mangler,  men  i  det  hele 
og  store  har  vi  kun  grund  til  at  forudsætte  en  rationel  komposition, 
hvorimod  det,  når  vi  atter  og  atter  støder  på  fejl  i  så  henseende, 
kan  bevises,  at  de  beror  på  senere  omkalfatringer,  bearbejdelser 
og  indskud. 

Der  er  nu  meget  i  den  leg.  s.,  der  viser,  at  den,  bortset  fra  de  nævnte 
indskud,  umulig  kan  stamme  fra  én  forfatter,  noget  K.  Maurer  også  på  flere 
punkter  har  påvist.  Tillægget,  d:  k.  102  ff.,  om  miraklerne  vedkommer  os  ikke 
videre  her;  deres  ordning  har  Maurer  træffende  belyst;  her  er  k.  108  identisk 
med  115  (!).  k.  107  er  vistnok  identisk  med  119,  skont  uligheden  her  var  stor 
nok  til,  at  en  ukritisk  samler  kunde  antage  indholdet  for  at  være  væsensfor- 
skelligt. I  de  to  blade  fra  14.  årh.  er  ordningen  en  anden.  —  Hvad  så  selve 
sagaen  angår,  er  der  meget  at  bemærke. 

For  det  første  er  stykket  om  Sigrid  storråde  som  rådende  for  Gotland  i 
k.  1  efter  al  sandsynlighed  et  indskud,  og  hertil  slutter  sig  k.  2—4,  hvor  k.  2 
begynder  med  den  i  sammenhængen  ganske  umulige  tidsbestemmelse:  »men 
da  rådede  osv.«;  derimod  danner  k.  5  en  sagamæssig,  og  vistnok  den  op- 
rindelige1) fortsættelse  af  den   første  del  af  k.  1.    K.  15—16,  der  handler  om 


0  Betegnende  nok  hedder  det  her,  at  »nogle  siger,  at  Sigrid  rådede  for  Got- 
land«. S.  Nordal  har  en  afvigende  mening  om  enkeltheder,  men  erklærer 
det  for  vanskeligt  at  afgore,  om  der  er  tale  om  et  storre  indskud  eller 
kun  nogen  bearbejdervirksomhed. 

Olafs  færd  i  Sverrig  i  en  umulig  kronologisk  historisk  sammenhæng,  er  et  ind- 
skud af  én,  der  kendte  en  fortælling  om  Olafs  ophold  i  Sverrig,  men  indsatte 
den  på  et  galt  sted,  hvorfor  han  bagefter  blev  nødt  til  at  lade  Olaf  fra  Vesten 
drage  til  Sverrig  og  herfra  igen  til  England1)-  K.  19  (~  slutn.)  er  ligeledes 
vistnok  et  indskud;  det  handler  om  Olaf  og  en  hellig  eneboer;  denne  historie 
kendes  fra  Olaf  Tryggvasons  saga,  men  her  er  den  bleven  overført  på  Olaf 
d.  hellige,  ligesom  fortællingen  om  Olaf  Tryggvason  og  Einar  tambeskælve 
på  Ormen  i  k.  27  her  henføres  til  Olaf  d.  hellige  (jfr.  Tjodrek  k.  15);  at  der 
her  foreligger  et  indskud,  ses  tydelig  af,  at  den  sætning,  der  allerede  fandtes 
i  slutn.  af  k.  18,  genfindes  (ved  en  nu  nødvendig  gentagelse)  i  slutningen  af 
kap.  19.  Kap.  30  indeholder  en  beskrivelse  af  Olaf  d.  hellige,  der  for  det 
meste  består  af  lutter  tillægsord,  der  parvis  rimer  med  hinanden.  Begyndelsen, 
der  er  klassisk,  genfindes  i  Agrip  k.  22,  men  resten  er  et  ungt  fabrikat,  der 
uden  tvivl  hidrører  fra  Styrme;  det  er  et  værdigt  sidestykke  til  beskrivelsen 
af  Sverre  og  Sigurd  i  Flatøbogens  Sverrissaga,  og  Styrme  var  en  af  denne 
sagas  »bearbejdere«2).  K.  46,  den  enestående  og  ganske  uhistoriske  frem- 
stilling af  Astrids  færd  overfor  kong  Olaf,  hvorledes  hun  tilbyder  sig  selv  til 
hustru,  er  helt  og  holdent,  og  ikke  blot  dets  slutning,  et  yngre  tillæg.  I 
originalen  har  der  uden  tvivl  stået  en  kort  historisk  bemærkning  om  gifter- 
målet med  Astrid  (og  Magnus  d.  godes  fødsel),  der  er  fjærnet  og  erstattet  (af 
en  Nordmand?)  med  sagaens  (jfr.  fremstillingen  i  Fsk.  i  k.  96—7).  Ligeledes 
er  k.  47  (-=-  slutningen)  en  interpolation.  Det  er  den  første  meddelelse  om 
Knud  d.  stores  krav  på  Norge  og  sendelse  af  »hans  kæreste  mand  Sigurd« 
for  at  opkræve  skat  i  forbindelse  med  den  opfundne  fortælling  om  de  3  ting 
i  forskellige  landsdele,  kong  Olaf  lader  holde  i  anledning  af  Knuds  krav. 
Kapitlets  slutning  genfindes  i  Fsk.  k.  98.  Den  egenlige  og  eneste  ægte  frem- 
stilling af  Knuds  forhold  til  Olaf  begynder  åbenbart  i  k.  64.  Begyndelsen  af 
k.  47  viser  bedst,  hvor  hovedkulds  det  hele  kommer.  Den  Sigurd,  der  her 
nævnes,  er  vistnok  den  ellers  fra  Heimskringla  og  andre  bearbejdelser  kendte 
(danske)  biskop  Sigurd3).  K.  53—5  er,  som  Storm  mente,  et  indskud  (Egill 
og  Tofe).  Det  er  muligt,  at  der  her  har  stået  i  Æ.  s.  en  (kort)  beretning  om 
Egill  og  Tofe,  da  de  nævnes  blandt  dem,  der  fulgte  kong  Olaf  til  Rusland. 
Istedenfor  denne  er  da  hele  denne  vidtløftige  fortælling  indsat.  Jfr.  Nordals 
bemærkning  (s.  66).  Indskudet  her  bor  udstrækkes  til  også  at  omfatte  k.  56, 
en  legende  om  en  vis  Sigurd  og  en  troldkvinde  af  den  ubetydeligste  art,  og 
som,  vel  at  mærke,  intet  har  med  sagaen  i  dens  helhed  at  gbre.  Også  ordet 
brakiin  er  mistænkeligt,  samt  den  omstændighed,  at  Alfifa  indføres  som  dron- 
ning i  Danmark  (således  må  det  sikkert  opfattes).  I  k.  71  findes  to  frem- 
stillinger (dubletter)  af  et  og  det  samme,  tildels  med  samme  ord;  i  slutningen 
af  dette  kapitel  findes  desuden  den  lille  interpolation  om  de  to  Torleif'er.  De 
to  følgende  kapitler  har,  som  Storm  har  vist,  ikke  stået  i  Æ.  s.  I  k.  80  hedder 
det,  at  efterat  Hakon  jarl  var  død,  var  landet  »uden  hovding«  (o:  styrer),  og 
dog  er  der  i  k.  77  blevet  fortalt  om,  at  kong  Knud  havde  sat  Svend  og  Alfifa 


:)  Hvad  Nordal  herom  bemærker  (s.  61)  er  lidet  overbevisende. 

2)  Nordal  er,   ang.   dette   kapitel,   af   modsat   mening.    At  den  stil,   der  her 
findes  anvendt,  ikke  er  Æ. sagas,  forekommer  dog  ret  uomtvisteligt. 

3)  Dette  må  fastholdes  overfor  Nordals  bemærkninger  s.  65. 

til  at  styre  landet;  hertil  knyttes  så  meddelelsen  om  de  ny  hårde  love,  de  ind- 
førte. Ganske  vist  betegner  dette  ikke  nogen  egenlig  modsigelse,  men 
en  sådan  antecipation  er  dog  ikke  sagamæssig.  K.  79  (jærtegnet  i  Rusland) 
ser  ud  til  at  være  et  indskud.  Derpå  tyder  det  enn,  der  står  i  kapitlets  be- 
gyndelse; man  væntede  noget  andet  i  det  foregående  end  hvad  der  læses  i 
leg.  s.  (jfr.  Snorre)1).  I  de  følgende  kapitler,  80—6  (Olafs  tog  til  Norge), 
findes  mange  urimeligheder  og  åbenbare  sagnkombinationer,  der  umulig  kan 
stamme  fra  den  oprindelige  forfatter2).  Nederst  s.  61  er  der  allerede  talt  om 
Olafs  ankomst  til  Helsingland,  hvorfra  han  kommer  til  kong  Anund;  så,  i  k. 
82  (s.  63),  er  der  atter  tale  om  hans  ankomst  til  Helsingland;  bemærkningen 
herom  på  sidste  sted  er  i  sin  orden;  men  hvad  der  knyttes  til  den  (Kalf  Arna- 
sons  umulige  møde  med  Olaf)  er  et  yngre  tillæg;  en  dublet  dertil  findes  da 
også  senere,  k.  90  slutn.  I  øvrigt  er  det  vanskeligt,  her  at  udskille  alt,  hvad 
der  senere  kan  være  tilfojet,  men  rimeligvis  hører  hertil  også  endel  af  k.  80 
(slutningen,  hvor  fremstillingen  tydelig  er  forkortet,  så  at  det  hele  bliver  ufor- 
ståeligt; i  Flat.  er  fremstillingen  fuldstændig),  k.  83 — 4  (forvirret  fremstilling 
om  Torgeir  a  Solom  —  Tormod  —  legenden  om  vandets  forvandling  til  vin), 
sikkert  også  k.  85  om  Rut  af  Viggja  og  hans  drab;  han  forudsættes  endnu 
som  levende  i  k.  89,  ligesom  samme  historie  genfindes  i  k.  90  (Gizur  og 
slagdr;  dette  fandtes  hos  Styrme  ifølge  Flat.).  Både  i  k.  92  og  93  omtales 
Bjorn  stallers  død.  I  k.  91  slutn.  findes  3  vers  under  Tormods  navn,  hvoraf 
2  ellers  tillægges  andre  skjalde;  også  her  foreligger  der  et  indskud,  da  disse 
vers  her  ingen  sammenhæng  har  med  det  foregående.  Rimeligvis  er  der 
også  forskellige  vers  og  meddelelser  om  Tormod  her  optagne  fra  yngre 
bearbejdelser  af  Fostbr.  Maurer  har  slående  påvist  forskellige  kombinationer 
og  kejtede  bearbejdelser  af  den  ældre  tekst  (særlig  i  k.  91).  Endelig  med- 
deles jærtegnet  med  den   blinde   mand  to  gange  i  samme  kap.   (100;  s.  74) 3). 

Af  alt  det  således  fremførte  er  det  ganske  klart,  at  leg.  s.  er 
stærkt  bearbejdet  i  forskellige  retninger.  I  hovedsagen  grunder 
den  sig  på  Æ.  s.,  men  dennes  tekst  er  stærkt  interpoleret;  på  den 
anden  side  er  den  også  bleven  forkortet  på  sine  steder,  kapitler  og 
stykker  endel  omstillede.  Endelig  har  den  norske  (?)  afskriver  på 
flere  måder  fordærvet  sin  original,  dels  ved  udeladelser  og  over- 
springelser, dels  ved  forkortelser,  dels  ved  kritikløs  optagelse  af 

J)  Det  må  overfor  Nordal  indrommes,  at  dette  enn  ikke  behøver  at  tyde  på 
tidligere  omtale  af  jærtegn,  men  det  kommer  i  leg.  s.  meget  uvæntet  i 
belysning  af  det  lige  foranstående. 

2)  Jfr.  hermed  Nordal  s.  67—68. 

3)  Hvor  noje  en  forbindelse,  der  trods  alt  består  imellem  Æ.  s.  og  leg.  s., 
viser  den  sidstes  misforståelse  eller  fejllæsning  af  a/lit  Svla  (s.  97),  som 
i  leg.  gengives  ved  oflldi  Svia,  hvorved  meningen  bliver  lige  den  mod- 
satte af  hvad  der  skulde  stå;  jfr.  Maurer  herom.  —  Nordal  har  søgt  at 
gjore  det  sandsynligt,  at  leg.  s.  også  har  optaget  stykker  fra  Agrip.  Dette 
er  muligt,  uden  at  det  er  nødvendigt  deraf  at  drage  den  slutning,  at 
Agrip  ikke  har  benyttet  Æ.  s.  (s.  37). 

Finnur  Jonsson.     11.  39 

yngre  legender  og  dubletter,  som  han  ikke  har  ævnet  på  en  blot 
tålelig,  fornuftmæssig  måde  at  sammenarbejde  med  det  øvrige1). 
Der  er  således  vistnok  her  tale  om  flere  bearbejdere,  den  ene  efter 
den  anden,  og  resultatet  er  blevet  derefter,  en  yderlig  slet  saga- 
redaktion, en  af  de  dårligste  og  holdningsløseste,  der  overhovedet 
eksisterer.  Personkarakteristik,  tidsregning  og  overhovedet  et- 
hvert godt  sagaprincip  er  forladt  eller  udvisket.  I  sin  bog  har  S. 
Nordal  udførlig  behandlet  hele  sporsmålet  om  forholdet  imellem 
Æ.  s.,  leg.  s.  og  Styrmer.  Dennes  bearbejdelse  af  Olafssagaen 
genfindes  ikke  uforandret  i  leg.  s.,  hvad  man  allerede  kan  se  deraf, 
at  de  »articuli«  af  Styrmers  saga,  som  findes  optagne  i  Flat.  III, 
ikke  alle  genfindes  i  leg.  s.;  således  mangler  her  1.,  4.,  5.  første 
halvdel,  8.,  10.,  samt  et  par  stykker  til;  desuden  findes  nogle 
afvigelser  i  de  fælles  stykker.  Nordal  er  kommet  til  det  meget 
sandsynlige  resultat,  at  Styrmers  saga  om  Olaf  og  leg.  s.  ikke 
går  direkte  tilbage  til  Æ.  s.,  men  beror  på  et  mellemled,  der  har 
indeholdt  en  bearbejdelse  af  Æ.  s. 

Det  er  kun  et  hojst  ufuldkomment  billede,  vi  får  af  Æ.  s.,  hvis 
ordning  sikkert  har  været  ret  god  og  sagamæssig,  og  hvis  oprind- 
elige form  vi  snarest  skulde  lære  at  kende  ved  de  andre  bearbejd- 
elser af  Olaf  d.  helliges  saga,  som  går  tilbage  til  den;  men  også 
dette  er  meget  vanskeligt,  eftersom  disse  bearbejdelser  dels  for- 
korter teksten  i  hoj  grad  (Ågr.,  Fsk.),  dels  udvider  den  endnu 
stærkere  (Hkr.) ;  den  oprindelige  forfatters  mål  og  med  og  histor- 
iske blik  må  vi  vistnok  opgive  at  søge  efter.  Men  en  almindelig 
helgensaga  var  den  ikke.  Følgende  betragtninger  kan  gores  gæld- 
ende. Den  Æ.  s.  berode  på  den  gamle  tradition  2)  og  skjaldevers 
(og  de  dertil  knyttede  sagn)  med  udelukkelse  af  legender  (men 
ikke  jærtegn)  og  senere  opfundne  sagn,  men  ikke  af  anekdote- 
mæssige  små  fortællinger  (f.  ex.  den  om  skjaldene).  Forf.,  der 
uden  tvivl  var  en  Islænder  og  gejstlig3),  fremtræder  med  en  be- 
mærkning som  »som  j  e  g  omtalte  for«  (jfr.  »som  jeg  nu  vil  op- 
regne« s.  11;  jfr.  leg.  s.  28),  aldeles  i  Åres  og  Erik  Oddssons  stil. 
Som  disse  har  han  også  på  sin  måde  været  kritisk;  s.  8  ytrer  han, 
at  han  kunde  fortælle  mangt  og  meget  om  kong  Olaf,  medens  han 


J)  Det  her  fremsatte  falder  for  det  meste  sammen  med  Nordals  formulering 

s.  55  ff. 
2)  Se  f.  ex.  s.  18,  19,  67,  70  i  leg.  osv. 
s)  G.  Storm  s.  23. 

herskede  over  landet,  men  på  grund  af  mangel  på  »antagelige  — 
pålidelige  —  vidnesbyrd«  vil  han  ikke  optegne  sådanne  uhjemlede 
sagn.  »Forfatterens  hele  måde  at  ræsonnere  på  i  forbindelse  med 
hans  fremtrædende  interesse  for  kong  Olavs  verdslige  virksomhed 
viser,  at  han  har  været  en  mand  med  politisk  forståelse  og  med 
udviklet  selvstændig  dommekraft«,  siger  A.  O.  Johnsen.  Sagaen 
er  forfattet  omkr.  1160—80,  men  de  bevarede  brudstykker  gen- 
giver ikke  originalen  ganske  uforandret;  den  oversigt,  der  findes 
s.  10  og  som  ikke  findes  i  leg.  s.,  turde  været  et  tydeligt  bevis 
herfor. 

3.  Å  g  r  i  p,  eller  med  det  fuldstændige  ret  nye  navn:  Å.  af 
Noregs  konunga  sogum,  som  skriftet  er  blevet  kaldt  (i 
udgaverne)  vistnok  efter  Arne  Magnussons  latinske  benævnelse: 
Compendium  historiæ  Norwegiæ  (se  Katal.).  Dette  skrift  findes 
kun  i  ét  håndskrift,  AM  325  II,  4  °  og  var  knyttet  til  en  familje  i  det 
sydvestlige  Island.  Det  mangler  både  begyndelse  og  slutning, 
samt  1  blad  til  (i  k.  48)  og  har  desuden  en  storre  lakune  i  k.  51 
(tiden  o.  1130 — 50).  Håndskriftet,  der  er  skrevet  med  to  hænder 
omkr.  1225  (jfr.  Dahlerups  udg.  s.  XXX — IV),  er  udgivet  bogstav- 
ret af  V.  Dahlerup,  1880;  desuden  i  Fornm.  sogur  XI.  Det  er 
uden  al  tvivl  skrevet  af  Islændere  (jfr.  Frumpartar  s.  XXXVIII). 

Skriftet1)  har  vistnok  begyndt  med  Halfdan  svarte  og  sluttet 
med  år  1177  -  -  ligesom  Fagrskinna  og  Heimskringla.  Fremstil- 
lingen af  de  enkelte  kongers  liv  er  meget  kortfattet,  og  navnet  i 
så  henseende  ret  passende;  dobbelt  passende  bliver  det,  hvis  det 
med  rette  kan  eftervises,  at  skriftet  for  det  meste  er  udtog  af 
længere  fremstillinger.  De  enkelte  sagaer  følger  mekanisk,  uden 
forbindende  overgange,  på  hinanden,  Halfdan  svarte  og  Harald 
hårfagres  (k.  1 — 4),  Hakon  d.  godes  (k.  5 — 6),  [Erik  blodøkses  er 
fordelt  på  k.  5  og  7],  Harald  gråfelds  (k.  8—9),  Hakon  jarls  (k.  10 
— 11),  Olaf  Tryggvasons  (k.  13 — 17),  Eriks  og  Sven  jarls  (k.  18), 
Olaf  d.  helliges  (k.  20—5),  Sven  Alfifassons  (k.  26),  Magnus  d. 


i)  Maurer:  Ueber  die  Ausdr.,  Anm.  28:  G.  Storm:  Sn.  Sturl.  Hist.  skr.:  V. 
Dahlerup:  fortalen  til  udg.;  P.  A.  Munch:  Samlinger  til  det  norske  Folks 
Spr.  og  Hist.  II;  G.  Storm:  Kria  Vidensk.  Selsk.  Forhandl.  1875;  G.  Vig- 
fiisson:  Sturl.  proll.  lxxxvii;  Meissner:  Strengleikar  s.  44—46;  S.  Nordal: 
Om  Olaf  d.  helliges  saga  18  ff.  og  29  ff.;  G.  Indrebd:  Fagrskinna  s.  34  ff.; 
Aagrip  i  Edda  1922:  H.  Koht:  Edda  1914,  s.  82  ff.;  S.  Krijn:  Een  gemeen- 
schappelike  bron  van  Fagrskinna  en  Agrip  (Neophilologus  IV). 

39* 

godes  (k.  28 — 34),  Harald  hårdrådes  (k.  35 — 6),  Magnus  og  Olaf 
kyrres  (k.  37 — 8),  Magnus  barfods  (k.  39—44),  hans  sonners  (k. 
45 — 50),  Magnus  og  Harald  gilles  (defekt;  k.  51),  og  endelig  et 
stykke  af  sagaen  om  Harald  gilles  sonner  og  om  Geirsteinn  (k.  52). 
K.  12  indeholder  betragtninger  over  Hakon  jarls  herredomme,  hvor- 
til den  mærkelige  fortælling  om  kong  Herse  knyttes.  K.  19  handler 
om  kristendommens  fremgang  i  Norge  og  k.  27  om  Olaf  d.  helliges 
alder  og  om  Harald  hårdråde.  Overgangen  til  de  enkelte  sagaer 
sker  meget  simpelt  ved  vendinger  som:  »N.  N.  tog  riget  efter  N. 
N.«,  »efter  N.  N.s  død  tog  Nordmændene  N.  N.  til  konge«  eller  »kom 
N.  N.  til  magten«  og  lign.  Ingen  sådan  begyndelse  findes  i  k.  20, 
der  indledes  med  Olafs  slægtregister. 

Kildesporsmålet  er  her  af  stor  betydning.  Forf.  antyder  nogle 
gange  sine  (forskellige)  kilder1);  snart  hedder  det:  »ifølge  hvad 
mange  siger«,  snart  »somme...  andre  (de  fleste)  siger« 
eller  »som  nogle  kalder...«.  Det  er  ganske  vist  ikke  helt  sik- 
kert, hvorvidt  det  altid  er  forf  .s  egne  ord,  der  her  fremtræder, 
men  det  er  dog  på  forhånd  rimeligst  og  må,  hvis  intet  særligt  taler 
derimod,  antages.  I  k.  2  er  det  navne  (tilnavne),  det  gælder,  i  k.  10 
Gunhilds  dødsmåde  (»som  mange  siger«)  z),  i  k.  13,  14,  17  forskel- 
lige enkeltheder  i  Olaf  Tryggv.s  saga,  i  k.  20  meddelelsen  om,  at 
kong  Olaf  d.  hellige  gav  Hakon  jarl  Syderøerne  osv.  Desuden  an- 
føres vers  forskellige  steder3),  og  forf.  har  kendt  Eyvinds 
Håleygjatal  (k.  12).  Ejendommeligt  for  flere  af  disse  vers  er,  at 
de  kun  findes  i  Ågrip  (navnlig  de  små  vers) 4). 

Går  man  nu  til  de  egenlige  sagaer,  lønner  det  sig  at  begynde 
med  Olaf  d.  helliges  saga  eller  k.  20 — 25  beg.  Her  er  der  en  ældre 
saga  til  sammenligning,  for  så  vidt  som  leg.  s.  kan  siges  at  bero  på 
Æ.  s.  Man  kommer  da  meget  let  til  den  opfattelse,  at  Ågr.s  Olåfss. 
så  at  sige  ord  til  andet  er  et  uddrag  af  denne  saga  (Æ.  s.  eller  en 
afskrift  deraf).  Slægtregistret,  hvormed  sagaen  begynder  (jfr. 
ovf.),  er  netop  hæntet  derfra 5),  parallelerne,  næsten  ordrette,  fin- 


i)  Således  k.  2,  10,  13,  14,  17,  20,  27,  43. 

2)  Forf.  har  altså  kendt  andre  fremstillinger  herom. 

3)  Et  halvvers  af  digtet  Oddmjor,  to  linjer  om  Harald  gråfeld,  lausavisa  af 
Sigvatr,  en  visa  af  hans  Bersoglisvisur,  et  vers  af  Steinn  Herdisarson, 
de  to  linjer  af  Steigarporir  og  af  Sigurd  Jorsalfar. 

4)  Indrebo  vil  vise.  at  et  af  hovedgrundlagene  for  Agrip  er  den  norske 
tradition.    Jeg  må  her  nojes  med  at  henvise  til  hans  udvikling. 

5)  Tilnavnene  er  dog  her  udeladte,  fordi  de  allerede  stod  i  Ågr.  k.  2  og  19. 

des  i  leg.  s.  k.  18  slutn.,  20,  21 — 2  osv.  osv.  Der  er  kort  sagt  næsten 
intet  som  helst  i  Ågr.,  der  ikke  tillige  findes  i  leg.  s.,  og  uddragene 
er  tildels  så  ejendommelige,  at  bedommelsen  af  sagens  sande 
sammenhæng  ikke  synes  at  kunne  være  tvivlsom.  Det  eneste,  der 
ikke  er  eller  synes  at  være  hæntet  fra  leg.  s.,  er  k.  20  slutn.  (om  at 
kong  Olaf  gav  Hakon  jarl  Syderøerne),  men  netop  her  er  det  (se 
ovf.),  at  der  henvises  til  en  afvigende  fortælling;  her  er  det 
således  en  anden  kilde,  der  vel  ikke  kan  være  anden  end  en  mundt- 
lig (norsk?)  tradition,  der  følges.  I  k.  23  hedder  det  om  Olaf,  at 
han  »drog  østerpå  til  møde  med  kong  Knud«,  dengang  da  han 
stødte  på  Erling.  Dette  strider  mod  leg.  s.,  der  lader  Olaf  være  på 
flugt  mod  nord;  enten  foreligger  der  her  en  selvstændig  ændring 
af  forf.  eller  også  har  Æ.  s.  haft  en  anden  fremstilling  end  leg.  s. 
I  forbindelse  hermed  bemærkes,  at  navnet  Valdalr  (Ågr.)  genfindes 
i  leg.  i  det  interpolerede  kapitel,  72.  Slutningen  af  k.  23  (om,  at 
Olaf  tog  Magnus  med  til  Garderige)  er  måske  et  selvstændigt  tillæg 
af  forf.  for  at  forberede  læseren  på  Magnus'  afhæntning  derfra. 
Når  det  i  k.  24  hedder,  at  Hakon  omkom  »om  våren«,  beror  dette 
kun  på  et  unojagtigt  uddrag;  i  leg.  s.  hedder  det,  at  han  rejste  »om 
sommeren«  og  druknede  »om  høsten«.  Slutn.  af  k.  27  (om  Harald 
i  Stiklestadslaget)  er  vistnok  et  selvstændigt  tillæg,  og  her  henvises 
atter  til  forskellige  beretninger.  Som  man  ser,  er  disse  afvigelser 
ret  ubetydelige  og  uden  vægt  med  hensyn  til  forholdet  til  Æ.  s. 
Forf.s  fremgangsmåde  er  klar.  Han  sammendrager  og  forkorter 
den  historiske  tekst;  har  således  ikke  et  ord  om  Olafs  krigstog  i 
Vesten,  men  nævner  kun  »vidtløftige  rejser«  under  ét,  med  et  ud- 
tryk, der  genfindes  i  leg.  s.;  hvor  derimod  der  findes  en  speciel 
antikvarisk  oplysning,  afskriver  han  den  helt  og  ordret  (Sven 
og  Alfifas  love  i  k.  24).  Dette  viser  to  ting,  dels  forf.s  særinteresser 
-  hvorom  i  øvrigt  mere  senere  — ,  dels  hvor  lidet  han  har  brudt 
sig  om  en  kunstnerisk  form  eller  en  ligelig  og  harmonisk  fremstil- 
ling, hvad  vi  vil  se  flere  eksempler  på. 

På  grundlag  af  den  påviste  benyttelse  af  Æ.  s.  er  der  al  grund 
til  at  tale  og  sporge  om  Ågrips  øvrige  kilder  (jfr.  K.  Maurer). 

Slutningen  af  Halfdan  svartes  saga  synes  snarest 
at  bero  på  en  ældre  saga,  der  tillige  benyttedes  af  Snorre  og 
andre1).    Hvorvidt  den  gamle  saga  om    Harald    hårfagre 


')  Særlig  i  Halfdanar  påttr;  her  i  k.  4  findes  en  fremstilling  af  julen  og  Odin, 
der  genfindes  i  Agrip;  påttr'en  er  mere  udførlig,  og  også  her  kan  Ågr. 
ligeså  godt  være  forkortet  som  påttr'en  udvidet. 

(se  ovf.)  er  benyttet,  er  meget  tvivlsomt,  da  Ågr.  her  er  så  yderlig 
magert  og  indholdsløst  (landserobringen  omtales  og  Hafsfjord- 
slaget  lige  nævnes  i  forbindelse  med  verset  af  Oddmjor,  der  tilmed 
er  misforstået,  sonnerne  nævnes,  20  i  tal,  tildels  afvigende  fra 
andre  kilder).  I  modsætning  hertil  er  det  da  påfaldende,  at  sagnet 
om  Snefrid  og  Harald  optages  i  dets  udførlige  helhed  —  atter  et 
tegn  på  forf.s  interesser.  Sagaen  i  Ågr.  beror  således  vistnok  ikke 
på  en  ældre  saga  i  sammenhæng1).  —  Erik  blodokses 
saga  (k.  5  og  7)  er  ganske  kort  og  beror  vistnok  kun  på  tradi- 
tionen"). Derimod  beror  Hakon  d.  godes  saga,  der  er  langt 
udførligere  end  den  om  Harald  hårfagre,  på  en  ældre  saga  om 
ham  (jfr.  ovf.  s.  605).  Her  findes  alle  de  andenstedsfra  kendte 
hovedbegivenheder  i  kongens  liv;  Stordslaget  berettes  udførlig 
(Islænderen  Toralf  Skolmsson  nævnes).  Men  atter  her  findes  en 
særlig  og  enestående  oplysning  (i  k.  5)  om  Gamles  flugt  og  fald 
på  Gamlaleir  i  Trondhjem;  dette  er  uden  tvivl  tilfojet  af  fort.  selv 
efter  en  særlig  norsk  men  urigtig  overlevering.  Hvad  Harald 
gråfelds  og  og  Hakon  jarls  saga  angår,  fortælles  der 
om  den  første  kun  om  hans  (og  hans  brødres)  grusomhed,  hans 
broders  drab  og  Haralds  fald  i  Danmark,  om  Hakon  jarl  kun  om 
hans  forhold  til  Gunnhild,  delagtighed  i  Haralds  og  Guldharalds 
død,  samt  om  hans  kvindekærhed,  der  voldte  hans  død;  om  denne 
fortælles  temlig  udførlig  uden  at  fortællingen  dog  sættes  i  nogen 
forbindelse  med  Olaf  Tryggvason.  Der  findes  ikke  et  ord  om 
Jomsvikingeslaget,  hvilket  er  i  hoj  grad  forbavsende.  Man  skulde 
her  være  fristet  til  ikke  at  antage  nogen  litterære  kilder;  imidlertid 
kunde  dog  et  vist  slægtskab  med  Fsk.  og  Hkr.  tyde  på,  at  sådanne 
er  nyttede;  i  så  fald  har  forf.  forkortet  usædvanlig  stærkt.  Norsk 
overlevering  synes  også  her  at  fremtræde  i  et  par  angivelser,  der 
afviger  fra  alle  andre  kilder  (at  Hakon  jarl  1  o  d  Karkr  give  sig 
banesåret  beror  vistnok  på  en  besmykning  af  det  historiske!)  - 
Hvad  dernæst  Olaf  T  r  y  g  g  v  a  s  o  n  s  saga  angår,  haves  først 
og  fremmest  Oddr  munks  saga  til  sammenligning;  der  viser  sig  da 
på  flere  punkter  et  umiskendeligt  slægtskab;  på  den  anden  side 
findes  der  imidlertid  så  store  afvigelser,  at  en  direkte  benyttelse  af 


J)  Der  er  her  heller  ikke  noget  særligt  slægtskab  med  Theodricus. 

2)  Enestående  er  her  oplysningen   om,   at   Erik   faldt   i   Spanialand;   skulde 
dette  navn  være  fremkommet  ved  en  fejllæsning  af  Stan-  i  Stanmor?  - 
De  paralleler,  der  her  findes  med  Ågr.,  viser  ikke  direkte  lån,  men  fælles 
overlevering. 

Oddr  ikke  kan  antages,  hvad  da  også  tidsforholdene  så  godt  som 
udelukker.  Når  derimod  Oddr  i  sin  saga  anfører  Sæmund  som 
hjemmelsmand  for  adskilligt,  og  da  der  netop  i  Ågrip  her  i  Olafs- 
sagaen  en  latinsk  original  skinner  igennem  l),  ligger  det  nærmest 
at  antage,  at  det  er  Sæmunds  fremstilling,  der  her  er 
lagt  til  grund.  Herved  forklares  på  det  bedste  de  forholdsvis  få, 
undertiden  ordrette,  overensstemmelser,  der  findes  mellem  Ågr.  og 
Theodricus,  der  sikkert  ikke  er  benyttet  af  forf.  til  Ågr.  Forf.  kan 
også  her  have  tilfojet  noget.  En  sådan  tilfojelse  er  vistnok  den 
ellers  ikke  forekommende  og  ganske  sikkert  uhistoriske  beretning 
om  Astrids  flugt  til  Orknøerne;  her  synes  der  at  foreligge  en 
norsk  overlevering,  der  mulig  er  opstået  ved  en  sammenblanding 
med  Gunnhilds  flugt  til  Orknøerne  efter  Erik  blodøkses  død.  — 
Til  grund  for  Jarlernes  saga  ligger  der  næppe  nogen  sær- 
saga. Når  det  om  dem,  i  modsætning  til,  hvad  alle  andre  kilder 
beretter,  hedder,  at  de  gjorde  alt  hvad  de  kunde  for  at  ødelægge 
kristendommen  i  landet"),  ser  dette  nærmest  ud  til  at  være  forf. s 
eget  påfund  for  at  frembringe  et  så  stærkt  modsætningsforhold  til 
Olaf'erne  som  muligt.  —  Magnus  d.  godes  saga  er  temlig 
udførlig,  og  atter  her  findes  der  flere  paralleler  hos  Theodricus; 
også  en  latinsk  original  skinner  igennem  i  Ågr.  Sæmunds  skrift 
må  være  det  fælles  grundlag3).  En  sammenligning,  man  her  er 
i  stand  til  at  gore  mellem  Ågr.,  Fsk.  og  Flatøbogens  tekst,  giver 
midler  i  hænde  til  nærmere  at  bestemme  forholdet  således,  at  der 
er  benyttet  en  fælles  isl.  original,  der  atter  bygger  på  Sæmund. 
Ågr.  tilfojer  også  her  vers  (af  Sigvatr)  samt  enkelte,  særlig  vistnok 
norske  meddelelser  vedrørende  Lyrskovslaget.  I  k.  33  findes  en 
fremstilling  af  forholdet  mellem  Magnus  og  Harald  og  deres  forlig, 
der  ojensynlig  er  tendentiøs  og  udsmykket  af  forf.  selv.  — 
Harald  hårdrådes  saga  er  forbavsende  kort,  og  man  kunde 
med  Maurer  være  fristet  til  ikke  at  antage  en  litterær  kilde;  dog  er 
dette  måske  ikke  så;  forholdet  til  Morkinskinna,  der  f.  ex.  har  be- 
retningen om  lyngormen  på  samme  sted  i  fremstillingen  som  Ågr., 
tyder  på  det  modsatte  4),  altså  en  fælles  skriftlig  kilde,  der  også  er 
benyttet   af  Theodricus,   med  hvem   Ågr.   navnlig   i   stykket   om 


i)  F.  ex.  lyd ir  —  gentiles;  i  hans  vidrtalan  (k.  16);  retoriske  antiteser  findes 
nogle  steder. 

2)  Ganske  modsat  hvad  Theodricus  siger. 

3)  Også  Indrebo  antager  lån  fra  Sæmund  (s.  50). 

4)  Her  er  jeg  uenig  med  Nordal,  s.  39-40. 

Englandstoget  har  nogle  berøringspunkter.  Men  Ågr. s  forf.  må  da 
som  oftere  have  forkortet  sin  original.  —  For  de  følgende  kongers 
sagaer  til  år  1130  er  det  klart,  at  udførlige  fremstillinger  overalt 
er  nyttede  og  excerperede,  og  disse  må  være  ældre  end  o.  1170 
— 80,  ti  Erik  Oddsson  begyndte  med  Harald  gille.  I  Magnus  bar- 
fods  saga  træffes  et  utvetydigt  bevis  for  forf. s  tendentiøse  frem- 
stilling, idet  han  lader  Magnus  sejre  i  slaget  ved  Foxerne  og 
Inge  frelse  sig  ved  flugten  (det  modsatte  af,  hvad  der  skete);  da 
alle  andre  fremstillinger,  også  Theodricus,  gor  en  ganske  anden 
og  for  Magnus  mindre  smigrende  opfattelse  gældende,  er  der  ingen 
tvivl  om,  hvorledes  det  hænger  sammen  med  Ågr.s  beretning;  det 
er  en  partisk  besmykning  af  forholdet.  —  For  tiden  efter  1130  er 
Erik  Oddssons  bog  vistnok  benyttet  helt  igennem.  Nordal  mener 
ikke  dette  er  tilfældet  (s.  40). 

Ågrips  forf.  har  altså  benyttet  flere  ældre  kongesagaer,  der 
delvis  går  tilbage  til  Sæmunds  skrift.  Af  sig  selv  har  han  tilfojet 
forskellige  mundtlige  overleveringer,  der  viser  sig  at  være  ud- 
præget norske,  tildels  endogså  trondhjemske,  men  som  delvis  er 
uhistoriske;  han  har  også  optaget  endel  småvers,  vistnok  fra 
samme  kilde,  og  andre  vers,  han  dog  tildels  har  misforstået1). 
Med  hensyn  til  tidsregningen  har  forf.  været  meget  omhyggelig, 
særlig  m.  h.  t.  angivelsen  af  antallet  af  fyrsternes  regeringsår,  og 
her  synes  Ågr.  hovedsagelig  at  stemme  med  Are;  dog  kan  også 
Sæmund  have  påvirket  ham;  i  øvrigt  var  forskellen  mellem  de 
to  ringe  eller  ingen. 

S.  Nordal  har  villet  hævde  et  helt  andet  kildeforhold 
for  Ågr.s  vedkommende.  Han  mener  da,  med  G.  Storm,  at 
forf.  har  benyttet  Theodricus").  Vel  er  der  mange  paralleler 
mellem  dennes  skrift  og  Ågr.,  og  det  kunde  *i  flere  tilfælde  se  ud 
som  der  var  tale  om  direkte  oversættelse.  Dette  gores  dog  ret 
usandsynligt,  da  der  ellers  er  stærke  uoverensstemmelser  tilstede 
mellem  bægge  skrifter,  og  det  forekommer  lidet  sandsynligt,  til- 
dels lidet  forklarligt,  hvorfor  netop  disse  sætninger  skulde  være 
tagne  fra  Theodricus.  Det  hele  bliver  forklarligt,  hvis  man  antager 
en  fælles  kilde,  og  da  kan  der  næppe  være  tale  om  andet  end 
Sæmunds  skrift,  direkte  eller  indirekte.  Theodricus  henviser  til 
Catalogus  regum  Norwegiæ  (se  ovf.) ;  dette  er  en  oversættelse 
af  Noregs  konunga  tal;  således  kunde  Sæmunds  skrift  have  heddet 


!)  Verset  af  Oddmjor,  hvor  ordet  skeidarbrandr  er  opfattet  som  mandsnavn. 
2)  Det  mener  også  Indrebo. 

(jfr.  digtet  af  samme  navn,  der  netop  beror  på  Sæmunds  skrift, 
såvidt  det  nåde).  Hertil  passer  det  fortrinlig,  at  netop  til  og  med 
afsnittet  om  Magnus  gode  bærer  stilen  præg  af  en  latinsk  kilde, 
medens  der  derefter  næppe  findes  noget,  hvorom  dette  kan  siges. 
Herimod  kan  ikke  gores  gældende,  at  der  også  findes  paralleler 
efter  afsnittet  om  Magnus  gode,  ti  disse  beror  på  fælleskilder 
som  det  i  det  foregående  er  gjort  sandsynligt.  Endelig  gor  tids- 
forholdene det  lidet  rimeligt,  at  disse  to  skrifter  skulde  være  direkte 
afhængige  af  hinanden;  de  er  jo  så  at  sige  fuldstændig  samtidige, 
jfr.  hvad  der  nedenfor  bliver  udtalt  om  Ågr.s  tilblivelsestid.  Ende- 
lig må  det  huskes,  at  Theodricus  helt  igennem  beråber  sig  på  is- 
landske hjemmelsmænd.  Ågr.s  forf.  kan  lettelig  tænkes  at  have 
benyttet  de  selvsamme  hjemmelsmænd.  Nordal  antager  for  sit 
vedkommende  flere  kilder  for  Ågr.,  nemlig  et  tabt  isl.  oversigts- 
værk, et,  ligeledes  tabt,  skrift  om  norske  konger  på  latin,  Theodricus, 
samt  traditionen.  Det  forekommer  som  om  dette  godt  passer  til 
det  her  ovf.  hævdede,  når  bortses  fra  Theodricus.  De  to  antagne 
tabte  skrifter  kan  fortræffelig  forklare  lighederne  mellem  Theo- 
dricus og  Ågr.  I  forbindelse  hermed  kan  det  bemærkes,  at  Nordal 
ikke  antager,  at  Ågr.  er  en  forkortende  fremstilling,  et  udtog  i  det 
hele,  men  et  originalt  skrift1).  Det  er  nu  som  man  tager  det.  Hvis 
det  ikke  er  et  udtog  af  skriftlig  affattede  værker,  er  det  et  udtog  af 
den  omfattende  mundtlige  overlevering;  det  er  klart,  at  forf.  ved 
meget  mere  end  hvad  han  meddeler.  Navnet  bliver  derfor  rigtigt 
nok.  Men,  som  ovf.  antaget,  er  det  dog,  forekommer  det  os,  sand- 
synligst at  antage  skriftlige  kilder  for  den  storste  del  af  værket. 

Endelig  skal  bemærkes,  at  Nordal  synes  at  have  ret  i  at  antage 
(s.  46),  at  vort  eneste  håndskrift  ikke  i  et  og  alt  giver  skriftets 
oprindelige  ordlyd,  men  at  det  på  enkelte  steder  er  forkortet.  Dette 
gor  sagen  og  bedømmelsen  tildels  yderligere  indviklet. 

Forf.s  fremstilling  er,  som  bemærket,  kortfattet  men  i  hoj 
grad  ujævn,  ukunstnerisk  og  ubehjælpsom.  Nogle  episoder  for- 
tælles uforholdsmæssig  udførlig,  medens  andet,  der  var  mindst 
lige  så  vigtigt,  enten  kun  ganske  kort  berøres  eller  endogså  helt 
udelades  (Jomsvikingeslaget) ;  der  findes  modsigelser  og  til  denne 
ujævnhed  svarer  stilen,  der  synes  at  være  afhængig  af  de  be- 
nyttede originaler,  m.  a.  o.  forf.  selv  har  ingen  stil  haft*).   En  vis 

i)  Jfr.  Koht:  Edda  s.  83. 

2)  Præs.  hist.  bruges  meget  hyppig;  fremmedord  findes  som  profeti;  jfr.  ovf. 
Om  stilen  gor  Indrebo  (Edda-afhdl.)  gode  bemærkninger  (s.  20  f.). 

selvstændighed,  ganske  vist  ikke  i  kritisk  henseende,  besad 
forf.;  denne  viser  sig  i  optagelsen  af  forskellige  (norske,  trond- 
hjemske)  traditioner,  han  ikke  forefandt  i  sine  originaler  og  som 
han  tilfældig  har  hørt.  Til  gengæld  viser  netop  her  hans  kritikløs- 
hed  sig  på  det  klareste  (f.  ex.  i  bemærkningen  om  Gamle  og 
Gamlaleir).  Hvad  der  imidlertid  er  værre  end  dette,  —  og  hvad 
der  heldigvis  så  sjældent  ellers  lader  sig  påvise  — ,  er  forf.s  par- 
tiskhed og  lyst  til  at  boje  den  historiske  sandhed  til  gunst  for  de 
norske  konger  (jfr.  hvad  der  ovf.  er  bemærket  om  forholdet 
mellem  Magnus  d.  gode  og  Harald,  om  kampen  mellem  Magnus 
barfod  og  Inge  osv.)  og  besmykke  begivenhederne.  Dette  synes 
for  forf.s  vedkommende  at  antyde  et  vist  nærmere  forhold  til  eller 
en  vis  afhængighed  af  et  medlem  af  den  norske  kongeslægt,  og  det 
ligger  nær  at  formode,  at  forf.  har  skrevet  sin  bog  for  og  på  op- 
fordring af  et  sådant.  Som  følge  heraf  måtte  skriftet  vel  være 
blevet  til  i  Norge  *) ;  enkelte  sproglige  vendinger  (som  brugen  af 
ordet  ekki  vetta,  der  også  findes  i  Karls  Sverrissaga,  riddaraskapr, 
corteisi)  kunde  tyde  på  og  støtte  dette;  ligeledes  taler  de  optagne 
norske  sagn  for  det  samme ').  Den  norske  fyrste,  der  da  skulde 
være  tale  om,  måtte  vel  være  Sverre.  Skriftet  må,  som  G. 
Storm  har  vist,  være  affattet  omkring  1190.  Elgesæter  kirke  og 
kloster  forudsættes  i  k.  36  som  eksisterende  o.  1170  og  kong 
Haralds  lig  overført  dertil  (o.  1176);  vistnok  må  man  også  antage, 
at  Eysteinn  erkebiskop  forudsættes  som  død  (1188).  Yngre  end 
o.  1200  er  Ågr.  i  hvert  fald  ikke.  Nu  får  vi  en  bestemt  efterretning 
om,  »at  kong  Sverre  har  ladet  skrive«  noget  om  Simun  skalps  for- 
hold til  kong  Eysteins  død.  Her  synes  et  skrift  af  historisk  art  at 
være  antydet,  men  der  vides  ellers  intet  derom,  og  til  alt  uheld  er 
den  del  af  Ågr.  (også  Mork.  afbryder  her),  der  handlede  om 
Eysteins  død,  gået  tabt.  Ikke  desto  mindre  vilde  det  være  tiltalende 
i  det  således  antydede  skrift  at  se  Ågrip;  derved  vilde  den  om- 
stændighed, at  det,  hvad  der  sikkert  kan  antages,  er  gået  ned  til 
år  1177,  d.  v.  s.  ned  til  Sverres  fremtræden  i  Norge,  få  sin  fulde 


*)  Deraf  følger  ingenlunde,  at  forf.  var  en  Nordmand.  Indrebos  grunde  mod 
antagelsen  af,  at  han  var  Islænder,  er  ikke  fyldestgørende. 

2)  Herved  vilde  også  udtrykket  hérlenzkr,  som  man  har  tillagt  så  megen 
betydning,  forklares.  Men  man  har  altid  overset,  at  ordet  slet  ikke 
behøver  at  betyde  „norsk",  medens  dets  modsætning  litlenzkr  skulde 
betegne  „islandsk".  Men  der  kan  ikke  lægges  megen  vægt  på  disse  og 
lignende  udtryk. 

forklaring.  Skriftet  kunde  da  tænkes  at  skulle  udgore  etslags  ind- 
ledning til  Sverrissaga  selv.  På  grund  af  forholdene  bliver  dette 
dog  kun  en  formodning  1)- 

Hvorledes  dette  end  forholder  sig,  må  det  betragtes  som 
utvivlsomt,  at  forfatteren  er  en  Islænder.  For  det  første  har 
han  haft  en  mængde  islandske  kilder  med  isl.  overlevering  til  sin 
rådighed;  dernæst  har  han  et  særligt  kendskab  til  islandske 
digtere2)  og  personer,  som  næppe  kunde  interessere  en  Nordmand; 
den  benyttelse  af  vers,  der  flere  steder  fremtræder,  er  i  sit  væsen 
ægte  islandsk.  Når  forf.  ikke  beskæftiger  sig  med  Islands  historie, 
er  dette  ret  forklarligt.  I  en  så  kortfattet  fremstilling  om  de 
norske  konger  var  der  ikke  plads  til  at  komme  nærmere  ind 
derpå.  Selve  håndskriftet  er  afgjort  islandsk;  dets  retskrivning 
indeholder  intet,  som  ikke  også  findes  i  mangfoldige  andre  isl. 
håndskrifter.  Men  uden  sammenhæng  med  Norge  er  skriftet  heller 
ikke.  At  forf.  er  en  gejstlig,  er  utvivlsomt3);  og  dog  træder  hans 
gejstlige  interesser  ikke  på  nogen  måde  stødende  frem;  legender 
og  deslige  findes  ikke,  dette  dog  måske  på  grund  af  skriftets  hele 
kortfattethed.  Forf. s  antikvariske  interesser  er  umiskendelige;  at 
han  har  trot  på  trolddomskunster,  er  kun  naturligt.  Også  genealog- 
iske interesser  synes  forf.  at  have  næret;  kongesønner  opregnes 
nojagtig;  særlig  synes  han  at  have  haft  forkærlighed  for  fyrsternes 
personer;  deres  udseende  og  karakter  beskrives  fyldig  og  i  reglen 
straks  i  sagaens  begyndelse;  endel  varme  beskrivelser,  som  f.  ex. 
den  af  Olaf  kyrre,  findes.  Det  er  for  så  vidt  ligegyldigt,  hvorvidt 
disse  beskrivelser  er  af  ham  selv  eller  ej.  Han  ræsonnerer  under- 
tiden selv. 

Alt  i  alt  er  Ågrip,  tiltrods  for  dets  knappe  indhold  og  forskel- 
lige mangler,  et  værdifuldt  historisk  arbejde  og  kildeskrift,  navn- 


!)  Det  er  vanskeligt  at  sige,  hvorledes  forf.  stiller  sig  til  Sverres  (eller 
Harald  gilles  slægt).  Han  omtaler  Harald  gille  personlig  rosende.  Og 
han  synes  ikke  at  have  været  nogen  beundrer  af  Erling  skakke  (k.  52); 
dette  er  ret  betydningsfuldt.  Endvidere  roser  han  kong  Sigurd  mund  i 
flere  henseender,  uagtet  han  også  nævner  hans  mindre  tiltalende  egen- 
skaber; denne  objektive  beskrivelse  behøver  ikke  at  stride  imod,  at 
skriftet  er  blevet  til  på  foranledning  af  Sverre.  —  H.  Koht  antager  også, 
at  Ågr.  står  i  nær  forbindelse  med  Sverre,  men  hans  grunde  er  des- 
værre så  yderlig  svage.  Indrebo  er  tilbojelig  til  at  antage  det  modsatte, 
især  på  grund  af  den  mindre  rosende  omtale  af  Sverres  fader. 

2)  Til  sådanne  må  også  Sigvatr  ganske  bestemt  regnes. 

3)  Heri  er  Meissner  enig,  der  is.  46)  anfører  de  steder,  der  taler  herfor. 

lig  til  sammenligning  og  kontrol  med  de  andre  bearbejdelser.  Det 
oplyser  desuden  om,  at  de  fleste  enkeltsagaer  om  de  norske  konger 
allerede  var  forfattede  for  1180,  noget  som  også  Sver rissaga  og 
Erik  Oddssons  bog  i  øvrigt  forudsætter.  Hvorvidt  Ågr.  er  blevet 
nyttet  af  senere  sagaforfattere,  vil  i  det  følgende  blive  belyst. 

4.  Morkinskinna.  Denne  sagabearbejdelse  findes  kun 
i  ét  håndskrift,  1009  fol.  i  den  gamle  kgl.  samling  i  København;  på 
grund  af  skindbladenes  tilstand  gav  Torfæus  bogen  dette  navn. 
Håndskriftet  stammer  fra  slutningen  af  det  13.  årh.  Det  er  ikke 
fuldstændig  bevaret;  mellem  1.  og  2.  blad  mangler  6  blade  (se 
udg.  s.  7),  mellem  bl.  7  og  8  ét  (udg.  s.  46)  og  et  tilsvarende  mellem 
9  og  10  (s.  59);  dernæst  ét  mellem  25  og  26  (s.  163)  og  mellem 
31  og  32  (s.  198);  endelig  mangler  slutningen;  der  afbrydes  i  for- 
tællingen om  Eystein  Haraldssons  drab  1157;  disse  lakuner  falder 
på  sagaerne  om  Magnus  d.  gode  og  Harald,  Sigurd  Jorsalfar, 
Harald  gille,  slutningen.  Mork.  er  udgiven  ved  C.  Unger  1867. 

Bogen  *)  begynder  med  Magnus  d.  godes  saga  og  har  uden 
tvivl  gået  ned  til  1177  (ligesom  Heimskr.  og  Fagrsk.),  hvilket  vises 
ved  den  hentydning  til  senere  begivenheder  (Magnus  Erlingssons 
saga),  der  findes  s.  223.  Det,  der  så  at  sige  mest  særtegner  Mork. 
som  den  er  nu,  er  de  mange  selvstændige  pættir  og  episoder,  der 
findes  indskudte  i  de  egenlige  kongesagaer  og  afbryder  disses 
gang;  der  findes  af  sådanne  henved  30,  alt  iberegnet,  hvoraf  dog 
nogle  er  meget  korte  (blot  et  enkelt  kapitel)  som  den  om  Torkel 
dyrSill  (s.  23),  gammel  mand  (s.  24),  Ormr  (sst.)  osv.,  andre  er 
vidtløftigere  og  afbryder  hovedsagaen  endnu  voldsommere  som 
den  om  l'orsteinn  Hallsson  (s.  29 — 31),  Hreidarr  (s.  35 — 44), 
Haldorr  Snorrason  (s.  46 — 51),  Au5un  (s.  61 — 65),  Sneglu-Halle  (s. 
93—101),  Stufr  (s.  103—4),  Oddr  (s.  104—9),  Asu-?6rdr  (s.  170 
— 74),  Einarr  Skulason  (s.  226 — 28).  Hertil  kan  også  hele  t'inga- 
saga  regnes  (striden  mellem  kong  Sigurd  og  Sigurd  Hranason; 
s.  174 — 85).   Flere  af  disse  pættir  er  forhen  særlig  behandlede. 

En  sammenligning  mellem  de  andre  sagaværker  viser,  at 
Mork.  ikke  er  en  ligefrem,  tro  afskrift  af  en  enkelt  original.  De 
sagabearbejdelser,  der,  som  Mork.,  begynder  med  Magnus  d.  gode, 


i)  Jfr.  K.  Maurer:  Ueber  die  Ausdr.,  Anm.  34,  G.  Storm:  Sn.  St.  Hist.  skr., 
G.  Vigfiisson:  Sturl.  Proll.  lxxxviii,  Meissner:  Strengl.  46  ff.,  Nordal:  Om 
Olaf  d.  heil.  saga,  s.  39  f.,  Indrebd:  Fagrskinna  11  ff. 

forudsætter  tilstedeværelsen  af  den  særskilte  Olafssaga  (Æ.  s., 
leg.s.)  og  er  bestemte  til  at  fortsætte  den.  I  sagaen  om 
Magnus  d.  gode  og  Harald  hårdråde  er  der  så  at  sige 
fuldstændig  overensstemmelse  tilstede  mellem  Mork.  og  Flatø- 
bogens  tekst;  enkelte  sætninger,  der  findes  i  Flat.,  er  åbenbart 
udfaldne  i  Mork.;  til  gengæld  er  også  sætninger  i  Flat.  over- 
sprungne, ligesom  der  her  også  findes  fejllæsninger1)  og  moderni- 
sering af  stilen.  Selve  Mork.  eller  originalen  har  gjort  forskellige 
tilfojelser  (som  f.  ex.  Haralds  gammensvers).  Særlig  bemærkes, 
hvad  der  er  af  vigtighed,  at  der  i  sagaen  findes  et  par  direkte  lån 
fra  Ågrip  (se  Flat.  261.  270;  lakune  i  Mork.),  der  er  kombinerede 
med  originalteksten.  Der  findes  i  sagaen  overhovedet  tilbojelighed 
til  at  lave  taler,  der  næppe  tilhører  den  oprindelige  saga.  På 
mange  steder  ellers  findes  hertil  svarende  udsmykninger  og 
romantiserende  tillæg  (Nordbrikt-sagnene  m.  m.)  samt  stilistiske 
udvidelser.  Til  grund  ligger  den  oprindelige  saga  om  Magnus  og 
Harald,  der  var  sammensat  efter  overleveringen  og  pålidelige 
mænds  udsagn 2)  samt  de  mange  skjaldedigte,  der  her  eksisterede. 
Ved  hjælp  af  alt  dette  er  det  lykkedes  at  frembringe  et  godt  og 
udførligt  hele.  Det  oprindelige  omfang  er  det  dog  ikke  let  med 
fuld  sikkerhed  at  bestemme.  At  originalsagaen  ikke  har  indeholdt 
alle  Mork. s  pættir  må  betragtes  som  sikkert,  heller  ikke  er  det 
rimeligt,  at  den  har  haft  alle  de  sagn  og  æventyr  om  Harald,  der 
nu  findes  i  Mork.  Bevisligt  er  det,  at  f.  ex.  forstems  påttr  (s.  29 
— 31)  er  et  yngre  indskud,  efter  som  t'orsteinn  senere  (se  Flat. 
330)  optræder  på  en  helt  forskellig  måde;  her  forudsættes  intet  af 
det  fjendskab  mellem  ham  og  kong  Magnus  som  påttr  gor.  Dette 
kaster  et  lys  over  pættir  i  det  hele,  eftersom  det  også  ses,  at  de 
ikke  alle  er  samtidig  indkomne  i  Mork.-samlingen;  således  mangler 
nogle  i  Flat.  (Hreidarsp.,  om  Halldor,  AuSun,  Brandr  orve,  den 
isl.  sagafortæller,  Sneglu-Halle  —  i  Flat.  tilfojet  som  en  selvstændig 
påttr),  og  det  er  umuligt  at  se,  hvorfor  Flat.  skulde  have  udeladt 
disse,  fremfor  de  andre,  der  findes  dér.  Hallap.  viser  på  den  anden 
side,  at  pættir  har  eksisteret  fra  gammel  tid  som  selvstændige  små 
sagaer,  og  at  de  senere  er  optagne  i  Mork.-sagaerne  og  da  noget 


0  F.  ex.  snoronni  Mork.  68  fé  Flat.  suorum. 

-)  Således  hidrører  fra  den  henvisningen  til  Oddr  Gellisson  (Flat.  279,  bor- 
gils osv.  (Mork.  s.  21),  jfr.  henvisningen  til  Harald  selv  Mork.  s.  11; 
Flat.  289,  294). 

ændrede  eller  afpassede.  Hertil  slutter  sig  f.  ex.  den  vistnok  sær- 
lig norske  munkehistorie  s.  71 — 12 1)- 

Sagaen  om  Magnus  d.  gode  begynder  med  en  ejendommelig 
og  ganske  uhistorisk  indledning2)  om  Karl  d.  vesæle  og  hans 
broder  og  den  andel,  de  skal  have  haft  i  at  Magnus  kom  hjem. 
Hvorvidt  dette  er  den  ægte  indledning,  turde  være  tvivlsomt,  ja 
ret  usandsynligt,  men  uægtheden  er  det  dog  næppe  muligt  at 
bevise.  Sagaen  om  Magnus  og  Harald  tilhører  det  12.  årh.  og  er 
forfattet  som  en  fortsættelse  af  Olaf  d.  helliges  saga  og  med  denne 
som  forbillede.  —  I  sagaen  om  Harald  er  Hakon  Ivarssons  saga 
vistnok  ikke  eller  i  modsat  fald  meget  frit  benyttet. 

I  de  følgende  kongers  sagaer  fra  1066 — 1130  er  ligeledes  ældre 
enkeltsagaer  lagte  til  grund  3),  afskrevne  og  interpolerede  dels  med 
vers  (f.  ex.  Gils  Illugasons  i  Magnus  barfods  saga  o.  fl.),  dels 
med  vidtløftige  taler  (Magnus  barfod  holder  stadig  taler,  hvad  der 
vistnok  slet  ikke  lå  for  ham  osv.),  dels  endelig  med  lignende,  min- 
dre fortællinger  og  episoder  (om  Giffardr,  Ivarr  skald,  Åsu-1>6r.5r 
og  frem  for  alle  l^ingasaga).  At  f.  ex.  fMngasaga  virkelig  er  et 
indskud,  ses  klart  deraf,  at  i  begyndelsen  af  den  omtales  Olaf  som 
levende,  medens  hans  død  dog  alt  i  det  foregående  er  bleven  for- 
talt; en  oprindelig  forfatter  havde  ikke  kunnet  skrive  således.  Her 
findes  også  en  interpolation  fra  Ågrip  (s.  147 — 48)  4)>  og  her  kan 
klart  og  utvetydigt  påvises  en  bearbejders  uheldige  kombinationer. 
Det  er,  hvor  striden  mellem  kong  Magnus  og  Inge  Stenkelsson 
berettes.  I  Ågr.  fortælles  det  hele  kort,  men  partisk  til  fordel  for 
Magnus  (se  ovf.),  uden  at  det  her  meddeles,  hvor  slaget  stod. 
1  Mork.  fortælles  om  to  kampe,  bægge  på  Foxerne;  i  den  første 
af  disse  lader  sagaen  Magnus  vinde  sejr  ganske  med  Ågrips  ord 
(hertil  knyttes  så  fortællingen  om  den  feje,  broutende  Giffardr).  I 
de  øvrige  kilder  (Hkr.  og  Fms.)  er  der  kun  tale  om   en  eneste 


!)  Det  er  nu  vistnok  klart,  at  hele  stykker,  som  s.  23  5— 44 12,  61;,-65i9, 
66 19 — 75 10,  93  ii— 109 28  er  senere  interpolationer  i  den  oprindelige  tekst. 
Ved  sammenligning  med  Fagrskinna  har  Indrebo  gjort  det  sandsynligt, 
at  de  fleste  lån  fra  Agrip  ikke  har  hørt  til  originalværket  (s.  22  f.  . 

2)  Uhistorisk  er  også  fortællingen  om  hertug  Otto  og  Alfifa,  Flat.  271 — 2r 
275  ff. 

3)  Dette  må  jeg  fastholde. 

4)  Om  lån  fra  Ågr.  se  Indrebo  s.  22  f.  Der  kan  dog  være  tvivl,  hvorvidt 
alt  det  som  her  anføres  er  lån.  På  grund  af  visse  afvigelser  i  den 
sproglige  fremstilling  vilde  jeg  hellere  søge  ligheden  ved  at  antage  be- 
nyttelse af  en  fælles  kilde. 

kamp  på  Foxerne,  og  i  dette  slag  lider  Magnus  et  forsmædeligt 
nederlag  (i  Fms.  er  GiffarSr-episoden  knyttet  til  dette),  hvad  der 
sikkert  er  det  oprindelige  og  ægte,  og  det  er  denne  beretning, 
Mork. -bearbejderen  har  forefundet  i  den  egenlige  original.  Da  han 
dernæst  i  Ågr.  (eller  en  afskrift  deraf)  læste  en  ganske  anden 
fremstilling,  var  det  jo  ret  naturligt,  at  han  trode,  der  havde  været 
to  kampe  med  forskelligt  udfald;  det  sidste  slag  antydes  med  for- 
sigtige ord,  og  der  søges  dækket  over  det  åbenbare  nederlag  (s.  150 
nederst).  Ved  kombination  af  to  kilder  er  der  altså  indført  i 
historien  et  slag,  der  aldrig  har  eksisteret1)-  I  begyndelsen  af 
Magnussonnernes  saga  (s.  156)  findes  atter  et  direkte  lån  fra 
Ågrip,  hvilket  her  er  så  meget  klarere,  som  den  henvisning,  der  i 
Ågr.  findes  til  tidligere  sagaer  (o:  sagaer  for  o.  1035),  er  gået  over 
i  Mork.,  uagtet  de  pågældende  sagaer  aldrig  har  stået  i  Mork.  Og- 
så i  den  egenlige  saga  om  Sigurd  Jorsalfar  findes  en  mængde  halv- 
legendeagtige sagn  og  lign.  indsatte  (norske  omløbshistorier  ved- 
rørende kongens  sindstilstand,  forhold  til  fastedage,  til  kvinder 
m.  m.).  —  S.  192 — 93  findes  en  lille  episode,  hvori  Harald  gille 
spiller  en  rolle;  derfor  meddeles  her  ganske  kort,  hvorledes  Harald 
var  kommen  til  landet.  Den  egenlige  fremstilling  heraf  er  imidler- 
tid den,  der  findes  s.  195.  Den  oprindelige  tekst  synes  her  —  for 
indskudets  skyld  —  spaltet  og  ændret. 

Efter  1130  og  til  slutningen  af  værket  (i  dets  nuværende  ud- 
strækning) er  uden  tvivl  Erik  Oddssons  arbejde  det  hovedsagelige 
grundlag  (jfr.  s.  210),  dog  ikke  uden  kombination  med  andre  kilder; 
således  er  Ågr.  atter  her  benyttet  og  udskrevet  (s.  198,  226  hvor 
Inge  beskrives  atter,  228  ff.  Geirsteinn  og  Gyda).  Ligeledes  er 
dette  klart  deraf,  at  samme  ting  fortælles  to  gange,  f.  ex.  Inges 
fødsel  (s.  200  og  206),  Sigurd  slembes  skirsla  (s.  203,  206);  på  før- 
ste sted  synes  den  endogså  at  måtte  henføres  til  Jerusalem  (!;  på 
det  sidste  sted  foretages  den  i  Danmark).  Sagen  er  den,  at  Ivars 
digt  om  Sigurd  her  er  stærkt  benyttet,  men  på  en  meget  kejtet 
måde,  idet  nogle  af  versene  står  i  en  gal  orden.  I  virkeligheden 
burde  de  to  vers  (s.  203:  Vann...,  Sotti . . .)  have  stået  først,  og 
så  de  to,  der  står  s.  204,  hvorpå  versene  s.  202 — 3  (øverst)  bor 
læses;  dette  fremgår  tydelig  af  sætningen  s.  204:  »og  det  siges  i 
digtet,  at  da  (o;  derpå,  da  først)  kom  han  til  øerne«2)-    Fremdeles 

i)  Jfr.  P.  A.  Munch:  N.  f.  H.  II,  536. 

2)  Det  sidste  vers  s.  203,  der  også  findes  i  Hkr.  og  Fsk.,  er  herved  kommet 
ind  i  en  urigtig  sammenhæng. 

omtales  Ottarr  birtingr  (s.  222),  som  om  han  ikke  for  havde  været 
nævnet,  medens  han  dog  har  været  omtalt  i  Sigurd  Jorsalfars  saga. 
Her  viser  det  sig  således,  hvor  mangelfuld  sammenstøbningen  af 
de  forskellige  kilder  i  virkeligheden  er,  og  denne  stammer  snarest 
fra  selve  Morkinskinna-bearbejdelsens  ophavsmand.  Han  har  været 
meget  ivrig  efter  at  benytte  skjaldevers,  men  vi  har  set  et  eks- 
empel på  hans  ubehændighed  i  benyttelsen;  heller  ikke  hans  for- 
ståelse deraf  er  tilstrækkelig;  således  opfatter  han  adj.  mulsk  (o: 
mylsk,  af  ønavnet  Myl  o:  Mull)  som  egennavn  (s.  143  nederst). 

I  det  hele  mærker  man  den  samme  bearbejdervirksomhed  fra 
først  til  sidst,  og  dog  er  det  rimeligt,  at  det  er  flere  bearbejdere, 
man  har  at  gore  med1).  Også  den  oprindelige  jævne  stil  er  for- 
andret; først  og  fremmest  ved  de  udvidede  og  indflettede  taler; 
næsten  latterligt  er  det,  når  brødrene  Eystein  og  Sigurd  stadig  til- 
taler hinanden  med  »herre«;  i  den  ældre  tekst  stod  der  »broder« 
eller  intet ;  men  hint  skulde  være  finere ;  det  er  i  øvrigt  noget,  man 
ofte  ellers  finder,  navnlig  i  afskrifter  fra  o.  1300,  at  »finere«  udtryk 
indsættes  for  de  ældre  og  jævnere.  Mork.  har  endel  yngre  udtryk 
som  burdeigja,  turniment,  jungfru. 

Mork.  er  således  et  alt  andet  end  kunstnerisk  harmonisk  sam- 
menstøbningsværk;  de  oprindelige,  til  grund  liggende  sagaer  var 
de  ægte  jævne  og  vistnok  i  det  hele  velordnede  enkeltsagaer  uden 
episoder,  desuden  Erik  Oddssons  værk  og  det  oftere  nyttede  Ågrip. 

Uagtet  Mork.-håndskriftet  ikke  er  ældre  end  fra  o.  1280,  er 
originalskriftet  i  sig  selv  adskilligt  ældre.  Dens  temlig  ensartede, 
gammeldags  retskrivning  og  enkelte  gamle  former  (som  det 
enklitiske  c  =  ek)  kan  ikke  være  yngre  end  o.  1250,  snarere  er 
den  noget  ældre.  Vi  føres  da  tilbage  til  den  anden  fjærdedel  af  det 
13.  årh.  Inge  Bårdsson  nævnes  konge  (s.  174),  Skule  kaldes  jarl  (s. 
122);  endvidere  nævnes  Jon  Sørkvisson,  konge  1216 — 22  (s.  169). 
Heraf  har  G.  Storm  sluttet,  at  Mork.  var  fra  omkr.  1220  og  det 
er  utvivlsomt  omtrentlig  rigtigt.  At  det  er  en  Islænder,  der  har 
ordnet  det  hele,  er  givet;  hele  fremgangsmåden,  forkærligheden  for 
skjaldevers,  osv.,  er  et  uimodsigeligt  bevis  herfor"),  et  udslag  af 
islandsk  stolthed  findes  endogså  s.  49.  En  mængde  af  pættir  stam- 
mer fra  Vestlandet,  så  at  det  er  rimeligt,  at  samlingen  er  foretagen 
dér.  Meissner  udtaler,  at  intet  tyder  på  en  gejstlig  som  bear- 
bejderen. 

J)  Om  Mork. s  ældste  form  se  Indrebo  s.  19. 
2)  Jfr.  udtrykket  „ud  hertil,  her"  s.  109. 

5.  Fagrskinna.  Navnet  stammer  fra  Torfæus  og  beror 
på  det  håndskrifts  smukke  indbinding,  som  han  benyttede.  Værket 
fandtes  i  to  skindhåndskrifter,  hvoraf  det  ene  i  det  mindste  brændte 
1728.  Der  haves  dog  af  et  af  håndskrifterne  et  lille  brudstykke  i 
det  norske  Rigsarkiv.  Af  bægge  håndskrifter  haves  afskrifter  af 
Åsgeir  Jonsson,  af  det  ene,  A,  i  AM  52  fol.,  301,  303,  4°,  af  det 
andet,  B,  i  51  fol.,  302,  4°  (jfr.  391  fol.);  og  til  dette  hører  skind- 
brudstykket. Bægge  originalerne  var  skrevne  af  Nordmænd,  B 
vistnok  ved  midten  af  det  13.  årh.,  A  i  begyndelsen  af  det  14.  Af- 
skrifterne er  udførte  med  en  ualmindelig  omhu.  Bægge  hdskrr.  er 
ufuldstændige,  B  dog  mest.  I  A  er  der  to  storre  lakuner  (den  ene 
mellem  k.  263  og  264,  der  ikke  kan  udfyldes).  B  er  m.  h.  t.  teksten 
gennemgående  det  bedste  og  oprindeligste.  A  er  hist  og  her  inter- 
poleret og  nogle  steder  noget  omredigeret;  således  er  k.  2  en 
interpolation,  k.  4  er  udvidet;  k.  15 — 19  mangler  i  B  og  er  sikkert 
yngre  tillæg;  jfr.  G.  Storm:  Om  indskuddene  i  Fsk.  i  Kria  Vidensk. 
Selsk.  Forhandl.  1875.  Til  gengæld  er  B  interpoleret  med  slægt- 
registre, men  udelader  undertiden  vers,  fordi  skriveren  som  Nord- 
mand ikke  interesserede  sig  for  dem;  enkelte  gange  sker  dette  og- 
så i  A.  Udgave  ved  Munch  og  Unger,  Christiania  1847,  og  ved  F. 
Jonsson  1902— 03 '). 

Den  egenlige  titel  på  skriftet  er  Noregs  konunga  tal  (i  B) ;  af 
samme  betydning,  men  mindre  ægte,  er  Ættartal  Nor.  kga  (A). 
Der  er  næppe  nogen  tvivl  om,  at  det  er  dette  skrift,  der  menes  med 
det  Konungatal  fra  Halfdani  svarta,  der  nævnes  i  Flat.  III,  229 
(Icel.  sag.  II,  354)  og  som  Hakon  d.  gamle  lod  sig  forelæse  under 
den  sidste  sygdom  (Fms.  X,  147). 

Fagrskinna  z)  —  vi  vil  i  det  følgende  benytte  dette  navn  — 
handler  om  de  norske  konger  fra  og  med  Halfdan  svarte  og  ned 
til  år  1177,  har  altså  samme  udstrækning,  som  Heimskr.  har  og 
Ågrip  har  haft. 


!)  Den  gamle  udgaves  kapitelinddeling  benyttes  her  (den  findes  også  i  den 
sidste  udg.). 

2)  Se  K.  Maurer:  Ueber  die  Ausdr.,  Anm.  29,  G.  Storm:  Sn.  St.  Hist.  skr., 
Indskuddene  i  Fsk.  1875  (se  ovf.),  G.  A.  Gjessing:  Kgesagaens  fremvext, 
Festskriftet  til  C  Unger;  G.  Vigfiisson:  Proll.  lxxxvii  f.;  ]6n  Porkelsson: 
Safn  til  sogu  lsl.  I  (grundlæggende).  G.  Morgenstem:  Oddr— Fsk.— Snorre 
(forfejlet),  Meissner:  Strengleikar  s.  48  ff.,  Nordal:  Om  Olaf  d.  heil.  saga 
s.  158  ff.,  S.  Krijns  ovf.  under  Agrip  anf.  afhdl.;  men  fremfor  alt:  G. 
Indrebd:  Fagrskinna  1917. 

Finnur  Jonsson.     II  40 

De  enkelte  sagaer  findes  her  hver  for  sig  uden  nogen  indre 
kunstnerisk  sammenarbejdeise,  undtagen  for  så  vidt  som  Harald 
hårdrådes  og  Magnus  d.  godes  saga  er,  som  ellers,  noje  knyttede 
til  hinanden.  En  udsigt  over  de  enkelte  sagaer  og  deres  kilder  skal 
her  i  al  korthed  gives,  idet  den  almindelige  bemærkning  forud- 
skikkes, at  Fsk.  udmærker  sig  ved  en  stærk  og  vistnok  selvstændig 
benyttelse  af  skjaldekvad. 

Halfdan  svartes  saga  (k.  1—4)  er  ganske  kortfattet,  således  som  den 
er  ægtest  i  B;  den  består  hovedsagelig  af  fortællingen  om  kongens  to  gifter- 
mål, drom  og  død.  Vi  møder  her  straks  et  kortfattet  udtog  af  en  ældre  saga, 
der  også  ligger  til  grund  for  Snorres  fremstilling;  Halfdans  kampe  og  lov- 
givning har  Fsk.  intet  om.  (A  tilfojer  i  k.  2  et  specielt  norsk  sagn).  Det  kan 
her  straks  tillige  mærkes,  at  Fsk.  ikke  har  et  ord  om  madrovet  og  kende- 
tegner således  med  det  samme  sin  stilling  til  den  slags  fabler.  —  Harald 
hårfagres  saga  (k.  5 — 23)  er  mærkelig  fattig  på  alt  —  undtagen  skjaldevers. 
Bortset  fra  de  indskudte  kapp.  15 — 19  (i  A),  der  atter  indeholder  et  særligt 
norsk  sagn,  er  det  øvrige  kun  en  ganske  kort  fremstilling  i  de  almindeligste 
udtryk  om  Harald  hårfagres  egenskaber  og  forhold  til  sine  mænd.  Hans 
mange  kampe  lige  antydes,  og  om  hans  hovedslag,  det  i  Hafrsfjorden,  gælder 
det  samme.  Denne  fattige  fremstilling  oplyses  imidlertid  og  ligesom  udfyldes 
ved  en  mængde  vers  af  Porbjorn  hornklofes  kendte  digte;  meget  kejtet  an- 
føres (både  i  A  og  B)  21/2  vers  af  hans  Glymdråpa  (i  k.  13);  de  siges  her  at 
angå  Hafsfjordslaget,  hvad  de  netop  ikke  gor;  der  foreligger  altså  her  en 
urigtig  benyttelse  eller  forståelse  af  vers;  hos  Snorre  er  de  rigtig  nyttede. 
I  belysning  heraf  bliver  det  meget  påfaldende,  når  der  anvendes  et  par 
kapitler  til  at  omtale  Atle  jarl  og  Hakon  jarl  (med  de  to  vers  af  Håleygjatal); 
da  Snorre  har  en  lignende  fremstilling,  er  der  her  en  skriftlig  kilde  benyttet, 
der  næppe  kan  være  nogen  anden  end  en  saga  om  Hakon  jarl  og  hans  for- 
fædre. Endelig  anføres  (i  k.  20)  Haralds  born  i  fuld  overensstemmelse  med 
og  vel  efter  Agrip.  Efter  at  der  så  atter  uforholdsmæssig  udførlig  er 
handlet  om  forholdet  mellem  kongerne  Harald  og  Adelsten  (Hakon  k.  21 — 2) 
—  hvilket  sikkert  atter  beror  på  benyttelse  af  en  skriftlig  kilde,  Hakon  d.  godes 
saga,  hvorom  nedenfor  — ,  berøres  Haralds  død  (i  k.  23)  ganske  kort,  idet 
også  Erik  blodøkses  magt  omtales.  Her  kan  også  mærkes,  at  der  ikke  findes 
et  ord  om  Svåse-Snefrid-sagnet.  —  Kap.  21—22  hører  åbenbart  sammen  med 
og  danner  en  indledning  til  sagaen  om  Hakon  d.  gode  (k.  25—34);  omtrent 
det  hele  går  tilbage  til  en  ældre  saga,  med  en  selvstændig  benyttelse  af  skjalde- 
digte, mulig  også  af  enkelte  norske  (?)  sagn,  eftersom  der  her,  og  kun  her, 
findes  en  beretning  om  Gunnhild  (med  et  vers  af  hende;  k.  26;  jfr.  I,  444). 
Der  findes  endel  tilfælles  med  Ågr.  og  meget  med  Hk  .  Den  simpleste  for- 
klaring er,  at  en  fælles  kilde  er  benyttet  i  alle  3  skrifter;  deraf  både  ligheder 
og  afvigelser.  Inde  i  Hakons  saga  omtales  Erik  blodøkse  og  hans  skæbne 
sympatisk,  og  i  den  anledning  anføres  begyndelsen  af  Eiriksmål.  Også  her 
er  fremstillingen  noget  ujævn.  Slagene  på  Rastarkalv  og  Stord  berettes  ud- 
førlig, medens  andre  begivenheder,  som  blotet  på  Mærin,  omtales  kort  og 
snarest  til  ære  for  Hakon   (i  Ågr.  er  tonen  en  ganske   anden).   —    Harald 

gråfelds  saga  (k.  35—36,  jfr.  42—43)  er  mindre  godt  ordnet  og  anderledes 
end  i  Hkr.,  atter  med  en  selvstændig  benyttelse  af  vers.  Harald  og  hans 
brødre  skildres  lidet  sympatisk.  Hvorvidt  der  her  er  benyttet  en  skriftlig 
kilde,  turde  være  tvivlsomt;  en  sådan  ligger  dog  vistnok  til  grund  for,  hvad 
der  fortælles  om  Eyvindr  (jfr.  Hkr.,  en  saga  om  ham?  eller  den  ovenfor  be- 
rørte saga  om  Hladejarlene?);  om  Sigurds  indebrænding  anføres  nemlig  de 
samme  2  vers  som  i  Hkr.  Herved  kommer  vi  til  sagaen  om  Hakon  jarl 
(k.  37—67).  Til  grund  ligger  Hladejarlesagaen.  Alt,  hvad  der  her  findes, 
har  dog  ikke  fra  først  af  udgjort  et  hele;  stykket  om  Jomsvikingeslaget,  k. 
50—64,  er  nemlig  åbenbart  et  ikke  videre  behændigt  indskud;  kap.  65  er  den 
oprindelige  direkte  fortsættelse  af  k.  49;  ingen  selvstændig  forfatter  vilde, 
efter  i  Jomsvikinge-afsnittet  udførlig  at  have  omtalt  Erik  jarl  som  voksen 
kriger,  bagefter  give  sig  til  at  fortælle  om  hans  fødsel.  Afsnittet  om  Jorns- 
vikingerne  beror  på  en  anden  kilde,  men  er  af  bearbejderen  —  Fsk.s  forfatter 
—  indsat  på  et  galt  sted.  Dette  forhold  kaster  klart  lys  over  forf.s  måde  at 
arbejde  på,  samt  hans  kompositionsævne  og  der  er  flere  ubehændigheder. 
K.  66—67  —  Hakons  endeligt  — ,  nær  beslægtet  med  Ågr.,  er  tydelig  kun  et 
uddrag  af  en  længere  fremstilling.  Til  grund  for  Jomsvikinge-afsnittet  ligger 
en  ældre  Jomsvikingasaga,  der  også  er  benyttet  i  Hkr.  og  optagen  i  sagaen  i 
AM  291.  Forholdet  er  det,  at  Fsk.  gengiver  originalen  troest,  Hkr.  forkorter 
den,  medens  291  udvider  den  med  aislags  overflødigheder  (samtaler  m.  m.). 
At  Hkr.  ikke  benytter  Fsk.,  ses  bl.  a.  af,  at  fremstillingen  i  Fsk.  k.  55  (om 
mindebægerne)  bærer  et  langt  alderdomligere  præg  end  den  tilsvarende  i  Hkr., 
og  at  den  skulde  være  bleven  ændret  af  Snorre,  er  næppe  tænkeligt.  Joms- 
vikingadråpa  af  biskop  Bjarne  er  mulig  benyttet  af  forf.;  i  det  mindste  minder 
tidsbestemmelsen  og  udtrykket  jdlanott  at  Jadri  (Jorns.  dr.  17  3)  derom.  Ejen- 
dommeligt for  Fsk.  er  endelig,  at  Harald  blåtand  siges  at  være  død  på  sotte- 
sengen. —  Olaf  Tryggvasons  saga  (k.  68 — 81)  er  simpelt  hen  et,  tildels 
meget  kort  uddrag  af  Odds  Olafssaga,  men  forøget  med  nogle  vers  og  i  tone 
grundforskellig  derfra1).  Kun  begyndelsen  af  kap.  72  (Nidaros-købstadens 
anlæggelse)  mangler  hos  Oddr;  desuden  findes  der  et  par  mindre  afvigelser2), 
det  er  let  at  forklare ;  forf.  har  bedre  forstået  versene  og  derefter  rettet  Oddr 
og  hans  stofordning  er  ofte  bedre.  —  Jarlesagaen  (k.  823) — 85)  er  sammen- 
sat efter  digte,  hvilket  ligefrem  siges.  Noget  kan  dog  også  bero  på  skriftlige 
kilder  (Hladejarlesagaen).  —  Olaf  d.  helliges  saga  (k.  86—109)  er  hoved- 
sagelig et  uddrag  af  leg.  s.,  d.  v.  s.  Ældste  saga,  men  forøget  som  ellers 
med  selvstændig  nyttede  vers.  Den  lægger  ikke  vægt  på  det  religiøse,  men 
på  det  politiske  (jfr.  Indrebo).  Ordningen  er  i  det  hele  langt  bedre  og  for- 
nuftigere end  i  leg.  s.;  nogle  afvigelser  i  indhold  findes  også  (f.  ex.  i  k.  96, 
103,  105  fin.),  foruden  at  alt,  hvad  der  er  overnaturligt,  er  forbigået.  Desuden 
er   der   enkelte   stykker  tilfojede,   der  ikke  findes  i  leg.  s.;   hvorvidt  de  også 


i)  Jfr.  Indrebo  s.  162-163. 

2 1  „7  nætter"  i  k.  73  for  Odds  „11"  kan  bero  på  en  fejlskrivning,  og  når 
Oddr  taler  om  Olafs  120  skibe,  men  Fsk.  om  60,  beror  det  sidste  tal  på 
en  rettelse  efter  Hallfreds  vers  (der  omtaler  71  skibe  o:  Astrids  11  -f-  60); 
ved  sammenligningen  må  B  i  det  hele  lægges  til  grund. 

3;  82  er  nærmest  et  overgangskapitel. 

40* 

har  manglet  i  Ældste  saga,  kunde  være  tvivlsomt;  således  f.  ex.  k.  91 — 92, 
Olafs  tog  til  Trondhjem,  der  også  findes  hos  Snorre,  hvilket  forudsætter  en 
fælles  kilde1).  Kampe  skildres  efter  vers.  —  Om  kong  Sven  Alfifasson 
og  Knud  fortælles  (k.  110—24)  anderledes  end  i  Hkr. ;  dog  er  det  klart,  at 
også  her  må  en  fælles  kilde  forudsættes.  K.  119  genfindes  i  leg.  s.  Mulig 
hidrører  det  hele  fra  Styrmes  bog2).  —  Alle  de  følgende  sagaer  fra  og  med 
Magnus  d.  godes  til  Magnus  Erlingssons  (med  undtagelse  af  k.  210  — 
15)  er  åbenbart  identiske  med  Morkinskinnas  kongesagaer,  så  vidt  dette  kan 
bestemmes,  og  derefter  også  med  Snorres  fremstilling.  Jo  længere  man  kom- 
mer ned  i  tiden,  bliver  ligheden  storre.  Denne  beror  på  en  fælles  kilde3). 
Også  Ågr.  er  benyttet.  De  afvigelser,  der  findes,  beror  atter  dels  på  en 
selvstændig  omordning  (jfr.  k.  134  med  de  andre  fremstillinger,  i  Fsk.  er  det 
flyttet),  dels  på  en  selvstændig  benyttelse  af  vers  (f.  ex.  s.  233,  skibenes  an- 
tal), der  dog  nu  bruges  langt  mindre  end  i  de  tidligere  sagaer;  endel  er  for- 
kortet, og  dog  giver  Fsk.  den  oprindelige  tekst  vistnok  mere  tro  end  for.  I 
afsnittet  om  kong  Haralds  færd  i  Østen  er  nogle  af  hans  kampe  ojensynlig 
med  vilje  forbigåede,  for  ikke  at  tale  om  sagnet  om  ormen  i  fængslet  og  lyng- 
ormen. Erik  Oddssons  bog  er  selvstændig  benyttet;  deraf  nogle  afvigelser 
fra  Mork.;  hver  forf.  benytter  originalen  på  sin  måde.  I  kap.  256 a  findes  der 
en  anden  fremstilling  end  i  k.  256 b;  dette  beror  på,  at  den  første  halvdel  af 
256 a  {Eptir—i  hvårritveggja  orrostunni)  er  et  indskud  i  den  oprindelige  tekst. 
Mellem  k.  258  og  259  har  forf.  ganske  glemt  at  medtage  fortællingen  om  Sig- 
urd slembes  endeligt,  hvis  fejlen  da  ikke  skyldes  en  afskriver.  —  De  nævnte 
kapp.  210—14  (og  215,  Arnmoefllingatal)  er  et  selvstændigt  tillæg  (indskud)  og 
en  kompilation  tildels  efter  Jarlasogur  og  andre  kilder;  k.  214  er  delvis  iden- 
tisk med  Mork.,  hvorved  atter  det  fælles  grundlag  er  benyttet.  ArnmoeSlinga- 
tal  er  et  slægtregister,  noje  knyttet  til  kong  Hakon  og  hertug  Skule,  men 
hører  ikke  til  den  oprindelige  Fsk. 

Det  er  af  alt  det  anførte  klart,  at  Fsk.  er  et  kompilations- 
arbejde,  der  for  storste  delen  beror  på  ældre  skriftlig  affattede 
kilder,  hvoraf  Fsk.  giver  dels  et  uddrag,  dels  —  som  det  synes  — 
en  på  sine  steder  nogenlunde  tro  afskrift  (jfr.  Maurer  s.  172).  Des- 
uden har  forf.  benyttet  en  mængde  skjaldekvad,  som  han  dels 
gengiver,  dels  giver  i  ganske  korte  uddrag;  dette  giver  ham  et 
særpræg;  han  har  kritisk  sammenlignet  digtene,  for  så  vidt  som 
de  handlede  om  de  samme  begivenheder  (jfr.  I,  358 — 59),  hvad 


i)  Jfr.  Nordal  s.  158  ff. 

2)  Nor  dal  s.  162  f. 

3)  Når  Indrebo  så  stærkt  hævder,  at  det  er  Mork.,  i  dens  ældste  form,  der 
er  benyttet  og  excerperet,  er  det  ikke  let  at  se,  hvorfor  ikke  de  op- 
rindelige særsagaer  lige  så  godt  kan  tænkes  at  være  kilden.  Jeg  må 
stadig  hævde,  at  dette  har  været  tilfældet.  At  sammenligningen  af  de 
enkelte  sagaer  skulde  vise,  at  det  er  Mork.,  der  direkte  er  benyttet,  kan 
ikke  indrommes.     Så  stor  er  ligheden  ikke. 

der  dog  ikke  hindrer,  at  han  enkelte  gange  har  kunnet  misforstå 
de  gamle  vers.  Denne  udstrakte  brug  af  digte  mærkes  mest  i  den 
første  del  af  skriftet;  i  det  hele  synes  denne  del  at  være  udarbejdet 
med  storst  omhu,  hvorimod  den  sidste  del  lider  flere  steder  af  en 
vis  flygtighed  og  forskellige  derpå  beroende  misforståelser1).  Som 
anført  forkorter  og  sammendrager  forf.  sin  original,  ofte  temlig 
stærkt;  navnlig  går  det  ud  over  fremstillingen  af  kongernes 
vikingetog  og  færd,  for  de  bliver  konger.  Til  gengæld  er  han  ud- 
førlig i  beskrivelsen  af  vigtige  og  afgorende  kampe;  en  mærkelig 
undtagelse  herfra  gor  dog  Stiklestadslaget,  der  behandles  forbavs- 
ende kort.  Derved  fremkommer  der  en  vis  ujævnhed  i  fremstil- 
lingen, der  ikke  forminskes  ved  et  indskud  som  det  om  Jomsviking- 
erne  —  hvad  der  dog  er  let  forståeligt.  Det  er  åbenbart  forf.  om  at 
gore  at  få  en  interessant  fremstilling  af  de  vigtigste  begiven- 
heder, som  i  særlig  forstand  kunde  siges  at  være  af  betydning 
for  Norges  rige;  det  er  rigets  politiske  historie,  han  vil 
give2),  derfor  udelader  han  alle  de  mindre  kampe  eller  blot  an- 
tyder dem,  som  f.  ex.  Harald  hårfagres  kampe  for  Hafsfjordslaget, 
som  han  skildrer  —  ikke  med  egne  ord,  men  —  med  skjaldens 
prægtige  vers.  I  enhver  saga  er  det  kongen,  der  er  hovedper- 
sonen, og  her  er  der  ingen  indskud  og  episoder,  der  fører  hoved- 
opmærksomheden bort  fra  ham  (som  i  Mork.) ;  det  er  i  det  hele 
ganske  gode  og  træffende  billeder,  man  får  af  de  enkelte  fyrster; 
deres  betydning  for  land  og  folk  omtales  eller  antydes  mere  eller 
mindre  ligefrem.  Nogen  egenlig  ledende  tanke,  nogen  bærende 
grundidé  kan  man  dog  næppe  tale  om;  noget  selvstændigt  syn  på 
udviklingen  mærkes  ikke  i  Fsk.;  dens  forf.  har  intet  af  Snorres 
psykologiske  opfattelse  eller  pragmatiske  historiske  kunst.  Forf. 
har  kun  villet  fortælle  de  vigtigste  begivenheder  klart  og  un- 
derholdende, og  dette  er  nogenlunde  lykkedes  ham,  tiltrods  for  at 


*)  Til  yderligere  belysning  heraf  hidsættes  følgende.  I  k.  218  har  forf.  læst 
sin  original  flygtig,  idet  han  med  den  „købstad",  er  einn  er  vegsamligastr, 
mener  Nidaros,  medens  Mork.  utvetydig  viser,  at  det  er  Bergen,  der 
menes,  der  næst  efter  Nidaros  var  den  storste.  K.  261  slutn.  (s.  357)  står 
der,  at  han,  o:  Eysteinn  Haraldsson,  dér  efterlod  den  drage,  som  „han 
havde  ladet  bygge".  Mork.  viser,  at  der  her  er  tale  om  det  drageskib, 
som  Eysteinn  Magnusson,  Eysteinn  inn  fyrri,  i  sin  tid  lod  bygge;  forf. 
har  overset  inn  fyrri  og  så  naturligvis  indsat  „han"  for  „Eysteinn".  Jfr. 
Indrebo. 

2)  Der  kan  henvises  til  Indrebo  s.  248  ff.  om  forf.s  interesser. 

han  helt  undlader  at  fortælle  overnaturlige  ting  og  æventyrlige 
beretninger,  som  det  kunde  more  folk  at  høre.  Helt  igennem  viser 
han  sig  som  en  nøgtern  natur  og  jævnt  forstandig  mand.  Når  man 
på  den  ene  side  må  indromme  forf.s  svaghed  overfor  og  afhæng- 
ighed af  de  nyttede  kilder,  samt  hans  simple,  kunstløse  komposi- 
tion, må  man  på  den  anden  side  anerkende  hans  selvstændige  be- 
nyttelse af  vers  som  historisk  kilde,  samt  hans  rationalistiske  for- 
hold til  legender,  myter,  æventyr  og  folkesagn1). 

Hvad  forholdet  til  Heimskringla  angår,  indeholder  det  foran- 
stående flere  antydninger.  Jeg  må  indtage  et  standpunkt,  der  er 
G.  Storms  og  K.  Maurers  modsat,  nemlig  at  der  ingen  direkte  for- 
bindelse er  mellem  Fsk.  og  Hkr.  a).  Den  stof-overensstemmelse,  der 
er,  beror  udelukkende  på  brugen  af  fælles  kilder.  Hermed  hænger 
sporsmålet  om  Fsk.s  affattelsestid  på  det  nojeste  sam- 
men. Munch-Unger  har  i  deres  fortale  til  udgaven,  s.  XIII,  bestemt 
denne  til  1225 — 63,  på  grund  af,  at  der  i  Arnmoedlingatal  (der  ikke 
har  hørt  til  det  oprindelige  skrift)  står:  »dronning  Margrete,  som 
kong  Hakon  er  gift  med«,  men  Hakon  ægtede  Margrete  1225.  G. 
Storm  bestemmer  den  til  o.  1220,  da  B  må  være  skrevet  o.  1250  og 
da  slægtregistrenes  sidste  led  3)  fører  tilbage  til  tiden  for  1230.  Jon 
Porkelsson  mente  4),  at  Fsk.  var  skrevet  efter  1263,  hvilket  utvivl- 
somt er  uholdbart,  lndrebø  sætter  den  på  meget  svage  grunde  til 
1225 — 30.  Sikrere  er  det  at  antage,  at  Fsk.  er  skrevet  o.  1230 — 40, 
og  nærmere  ved  det  sidste  år.  Der  kan  dog  ikke  lægges  nogen 
vægt  på,  at  Skule  kaldes  »hertug«  (for  »jarl«),  da  enhver  afskriver 
vilde  have  ændret  »jarl«  til  »hertug«  efter  o.  1240.  I  alle  tilfælde  er 


!)  Indrebo  fremhæver  to  ting,  der  skulde  særtegne  Fsk.s  forf.,  hans  nationale 
standpunkt  og  hans  fremstilling  af  herskernes  indre  verdslige  politik. 
Kirken  interesserer  han  sig  ikke  for. 

2)  Dette  synes  også  at  have  været  Munchs  mening,  N.  f.  H.  I,  2,  s.  IX— X. 
Jfr.  fortalen  til  udgaven.  Indrebo  vil  hævde,  at  Snorre  har  benyttet  Fsk. 
i  de  senere  skrevne  dele  af  Hkr.,  et  resultat,  som  i  sig  selv  vilde  være 
ret  mærkeligt;  de  grunde,  som  fremføres  herfor,  er  ganske  utilfreds- 
stillende. Nordals  to  henvisninger  (s.  161)  er  afgorende;  det  første  sted 
beror  på  fælleslån  fra  Jarlesagaen;  det  sidste  —  hvor  der  er  flere  af- 
vigelser —  rimeligvis  også. 

3)  Påll  Loptsson,  d.  1211;  Sæmund  d.  1222;  Ormr  d.  for  1221;  Påll  fli3a, 
levende  1223;  Pétr  ærkebiskop  1225 — 26;  Jon  jarl  1214—31,  medens  disses 
sonner  ikke  nævnes.     Men  alt  dette  hører  jo  ikke  Fsk.  til. 

4)  Han  antog,  hvad  der  er  meget  tvivlsomt,  at  der  i  B-mbr.  har  stået  (i  den 
ovenfor  anførte  sætning),  „var  gift  med". 

Fsk.  ikke  forfattet  for  o.  1230,  og  ikke  heller  senere  end  o.  1240 
(jfr.  K.  Maurer).  Men  så  er  det  også  umuligt,  at  Snorre  kan  have 
benyttet  den. 

At  forf.  er  en  Islænder,  er  efter  Jon  Porkelssons  afgorende 
afhandling  uomtvistet  og  uomtvisteligt.  Alene  den  selvstændige 
benyttelse  af  skjaldedigte  vilde  i  så  henseende  være  bevis  nok. 
Også  den  interesse,  forf.  gentagne  gange  lægger  for  dagen  for  Is- 
lændere —  uden  at  han  dog  indfører  nogen  pættir  —  er  betegn- 
ende. I  modsætning  til  Jon  ^orkelsson  må  der  for  Fagrskinnas 
vedkommende  antages  et  bestemt  forhold  til  Norge  og  den  norske 
kongeslægt,  særlig  kong  Hakon  d.  gamle  1).  Det  er  for  længe  siden 
blevet  udtalt,  at  Fsk.  er  i  sit  hele  anlæg  ligesom  skreven  in  usum 
Delphini.  Fsk.  er  formodenlig  forfattet  af  en  Islænder  på  opfordring 
af  Hakon  d.  gamle.  Så  forstår  man,  hvorfor  der  lægges  så  megen 
vægt  på  kongernes  indenlandske  hovedkampe  til  hævdelse  af  deres 
magt  og  til  værn  for  land  og  folk.  Med  norske  læsere  for  oje  for- 
står man  måske  også  bedst,  hvorfor  Stiklestadslaget  behandles  så 
stemoderligt;  her  var  det  nemlig  oprørske  bønder,  der  fældede 
deres  retmæssige  konge,  tildels  bestukne  af  fremmede  fyrster.  Selv 
var  Hakon  stærkt  litterært  interesseret,  og  lod  fornorske  flere 
fremmede  udenlandske  skrifter  og  digte;  for  ham  måtte  det  være 
tiltréekkende  at  have  en  passende  fremstilling  af  sine  forfædres  liv 
(for  Sverre;  sin  farfaders  saga  havde  han  naturligvis  særskilt),  og 
at  det  særlig  morede  ham  at  høre  om  dem,  derom  vidner  bedst 
den  omstændighed,  at  han  lige  for  sin  død  lod  sig  forelæse  et 
skrift,  hvis  titel  passer  så  fortrinlig  til  det,  vi  kalder  Fagrskinna 
(se  ovf.). 

At  gætte  på  en  bestemt  forfatter,  vilde  som  sædvanlig  være 
ørkesløst.  Selv  om  jeg  er  meget  lidet  tilbøjelig  til  at  gætte  på  for- 
fatternavne, vil  jeg  dog  i  dette  enkelte  tilfælde  ikke  undlade  at  pege 
på,  hvor  fristende  det  er  at  tænke  på  Olaf  hviteskald  som  forfatter 
til  Fsk.  Han  synes  at  have  alle  de  egenskaber,  som  den  forudsætter. 
Historiske  interesser  kan  sættes  i  forbindelse  med  hans  nære  for- 
hold til  Snorre;  hans  kendskab  til  og  benyttelse  af  skjaldekvad 
fremgår  med  al  ønskelig  klarhed  af  hans  grammatiske  afhandling. 
Og  endelig  opholdt  han  sig  netop  hos  kong  Hakon  d.  gamle  1 239 — 
40  —  et  tidspunkt,  der  i  en  særlig  grad  synes  fortrinlig  at  passe. 


')  Således  også  Indrebo,  men  det  meste  af,  hvad  han  skriver  i  §  7  (s.  275  ff.) 
og  især  §  8  (278  ff.)  er  kun  subjektive  gisninger. 

Men  mere  end  hypotese  bliver  dette  ikke.  Særlige  forfatterinter- 
esser —  udover  hvad  der  er  anført  angående  skjaldedigtene  —  kan 
vanskelig  påvises,  da  man  ikke  kan  vide,  hvad  der  stammer  fra 
ham  selv  og  hvad  fra  hans  kilder. 

Ligeså  vanskeligt  er  det  at  bedomme  forf.s  stil.  Fremstillingen 
er  i  det  hele  ret  god  og  sagamæssig;  undertiden  kommer  der  lige- 
som et  lidt  fremmedagtigt  præg  over  den  ved  benyttelsen  af  ord, 
vi  ellers  kender  tidligst  fra  hofstilen  (som  riddari,  opinberr;  brugen 
af  adjektiver  som  f.  ex.  s.  40:  blidligt  yfirbragS  peger  i  samme 
retning) ;  tilløb  til  retorik  mærkes  undertiden,  f.  ex.  s.  140  (hvoraf 
dog  noget  beror  på  kilden;  jfr.  brugen  af  tok  med  3  forskellige 
præpositioner  efter  sig  s.  33 — 34).  Under  forudsætning  af,  at 
skriftet  står  i  forbindelse  med  kong  Hakon,  bliver  denne  egenskab 
fuldt  belyst  og  forståelig.  Som  en  særlig  fortrinlig  fremstilling  kan 
skildringen  af  Hakon  jarls  sygdom  i  Danmark  fremhæves. 

Forf.s  kundskaber  i  det  hele  kan  ikke  bedommes,  da  vi  er 
ude  af  stand  til  at  afgore,  hvad  der  i  det  enkelte  virkelig  stammer 
fra  ham.  Men  når  han  (s.  47 — 49)  taler  om  breve  fra  kong 
Hakon  d.  gode  til  Gunnhildsonnerne,  viser  han,  at  han  ikke  har 
megen  indsigt  i  brevskrivningens  historie  i  Norden,  specielt  Norge. 
Han  har  her  uden  videre  overført  på  det  10.  årh.,  hvad  der  først 
kom  i  brug  i  det  12.,  og  hvad  der  var  almindeligt  i  det  13.  —  At  forf. 
har  haft  norsk- (islandsk) e  sympatier,  er  naturligt.  Sagaskriverne 
plejer  imidlertid  ikke  at  lægge  deres  national-sympatier  for  dagen; 
de  er  i  det  hele  upartiske.  Et  par  steder  (s.  46,  122)  findes  vistnok 
udslag  af  forf.s  noget  antidanske  stemning1),  skont  meget  udpræget 
er  denne  ingenlunde.  Indrebø  har  ment  at  kunne  anføre  grunde  for, 
at  Fsk.  er  forfattet  i  Trondhjem,  i  nærheden  af  Nidaros.  Dette  er 
ikke  urimeligt,  men  grundene  er  ret  svage. 

Til  slutning  bemærkes,  at  forf.  ikke  har  eller  synes  at  have 
nogen  særlig  forkærlighed  for  tidsbestemmelser  2),  skont  sådanne 
anføres  tit  efter  de  nyttede  kilder.  Den  således  fremtrædende 
tidsregning  skal  ifølge  G.  A.  Gjessing 3)  være  Sæmund  frodes. 
Dette  er  rimeligvis  rigtigt,  men  til  forf.  er  den  vistnok  kommen  ad 
omveje  og  indirekte.  Når  Gjessing  antager  et  særligt  forhold  mel- 
lem Fsk.  og  digtet  Noregskonungatal  fra  o.  1190,  er  dette  næppe 


!)  ok  pottisk  så  danskra  manna  bezt  ha/a,  er  firstr  var  osv.    Jfr.   Indrebo. 
2)  For  Harald  gråfelds  vedkommende  anføres  f.  ex.  ingen  årstal. 
B)  Sproglig-hist.  studier  1896. 

rigtigt;  i  det  nævnte  digt  er  der  en  ganske  anden  omhu  viet  tids- 
regningen (eller  fyrsternes  regeringstids  længde)  end  i  Fsk.  De 
af  Gjessing  fremhævede  verbale  overensstemmelser  mellem  Fsk. 
og  digtet,  tor  man  næppe  tillægge  nogen  dybere  betydning.  I  øvrigt 
henvises  til  Gjessings  interessante  fremstilling  og  drøftelse  af  et 
ligeså  vigtigt  som  vanskeligt  sporsmål. 


6.  Gennem  de  ovenstående  undersøgelser  er  det  blevet  klart, 
at  der  for  o.  1220  har  foreligget  enkeltsagaer  om  alle  norske  konger, 
også  om  Magnus  d.  gode  og  de  følgende  konger  ned  til  Sigurd 
Jorsalfar  eller  til  år  1130,  hvilket  netop  også  forudsættes,  som  tit 
bemærket,  ved,  at  Erik  Oddsson  begyndte  sit  værk  med  Sigurds 
eftermænd.  Endnu  et  sagaværk  er  der,  hvis  tilværelse  med  fuld 
sikkerhed  synes  at  kunne  hævdes,  nemlig  en  sammenhængende 
saga  om  Hlade  jarlerne  ( J  arlasaga? ) ,  der  i  hvert  fald  har 
begyndt  med  Hakon  d.  gamle  Grjotgardsson  og  rimeligvis  for  og 
vistnok  sluttet  med  Erik  jarl  (eller  hans  sonner);  den  saga,  der  i 
Fagrskinna  B  og  Grettiss.  (se  citaterne  ovf.  s.  605)  anføres  om 
Erik  jarl,  har  vistnok  været  en  del  af  dette  sagaværk.  Af  denne 
saga  er  Hakon  Ivarssons  saga  et  slags  fortsættelse.  Sagaen  har 
bl.  a.  handlet  om  Sigurd  jarl  og  hans  forhold  til  Hakon  d.  gode  og 
derpå  til  Harald  gråfeld.  Herved  falder  der  et  lys  over  de  kapitler 
i  Hakon  d.  godes  saga  i  Heimskringla,  hvis  kilder  man  hidtil  ikke 
har  kunnet  påvise  og  som  særlig  handler  om  Sigurds  offerfest  og 
fyrstelige  optræden  (k.  14  m.  m.),  det  er  fra  dette  værk,  de  er 
hæntede.  I  den  sidste  del  er  det  Hakon  jarl,  der  har  været  hoved- 
personen. Mulig  er  den  historiske  del  blevet  indledet  med  en  sagn- 
historisk del,  bygget  over  Eyvinds  Håleygjatal  (jfr.  Skjold- 
ungasaga) ;  fra  denne  del  kunde  den  mærkelige  beretning  om  jarlen 
Herse  i  Ågrip  (k.  12,  se  ovf.  612)  på  det  bedste  være  hæntet.  Ved  en 
sammenligning  mellem  de  enkelte  tekster  vilde  man  vistnok  med 
en  tilnærmelsesvis  sikkerhed  kunne  udpege  de  stykker,  der  måtte 
gå  tilbage  til  denne  jarlesaga.  Under  forudsætning  af,  at  en  sådan 
saga  virkelig  har  eksisteret,  vil  mangt  og  meget  i  de  sammenhæng- 
ende kongesagaer  bedre  eller  tilfulde  forstås.  Når  lndrebø  antager, 
at  denne  saga  også  er  benyttet  af  Oddr,  er  dette  muligt;  den  må  da 
være  ældre  end  o.  1190.  Men  når  han  udpeger  Bjarne  biskop 
Kolbeinsson  som  dens  forfatter,  er  dette  blot  en  ren  gisning;  ikke 
et  eneste  holdepunkt  herfor  findes. 

Mellemrummet  mellem  Erik  Oddssons  værk  og  Sverrissaga 
var  det  let  at  fylde;  Hakon  hærdebreds  og  Magnus  Erlingssons 
saga  er  uden  tvivl  blevet  forfattet  med  den  bestemte  hensigt  at 
fuldstændiggøre  hele  rækken;  den  kunde  let  forfattes  efter  øjen- 
vidners beretninger  omkring  år  1200;  det  er  den,  der  er  den  fælles 
kilde  både  for  Fsk.  (hvor  dog  Hakons  saga  "på  grund  af  lakunen  i 
hdskr.  A  mangler)  og  Hkr. 

7.  Boglungasogur.  Dette  navn  findes  i  et  håndskrift 
af  Hakon  d.  gamles  saga *)  og  er  også  et  ret  passende'  navn  på  en 
saga  eller  sagaer,  der  behandler  stridighederne  mellem  Bagler  og 
Birkebener  efter  Sverres  død.  Særlig  er  det  netop  Baglerne,  hvor- 
om det  sagaværk,  der  kaldes  således,  handler.  Det  er  i  grunden 
en  enkelt  lille  saga,  der  her  er  tale  om,  men  i  to  bearbejdelser.  Den 
første,  der  findes  i  Eirspennill  (AM  47,  4°,  udg.  s.  439 — 70)  og 
Skålholtsbok  (AM  81  fol.  udg.  s.  255—91)  --  der  dog  afbryder  lidt 
for  slutningen  — ,  ender  med  freden  mellem  Bagler  og  Birkebener 
1208;  de  to  sidste  kapitler  (19;  om  Styrkårr,  der  slet  ikke  ved- 
kommer sagaen,  20;  om  Odin  og  smeden,  der  også  findes  i  den 
anden  bearbejdelse  i  den  rigtige  rækkefølge)  er  senere  tillæg.  Den 
anden  bearbejdelse  findes  så  at  sige  kun  i  P.  Clausson  Friis'  over- 
sættelse; desuden  haves  3  skindblade  deraf  i  AM  325,  VIII  4  b. 
Denne  bearbejdelse  er  noget  udførligere  og  går  til  kong  Inges  død 
1217.  Det  hele  er  udgivet  i  Fornmannasogur  IX  tilligemed  en  i  det 
hele  vellykket  islandsk  oversættelse  af  P.  Claussons  danske  tekst 
ved  Sveinbjorn  Egilsson  foruden  i  særudgaverne  af  47  og  81. 

Sagaværket2)  udgor  et  sammenhængende  hele,  men  handler 
om  kongerne  Hakon  Sverresson,  Guthorm  og  Inge  Bårds  sonner 
og  danner  en  direkte  fortsættelse  af  Sverrissaga,  til  hvilken  det 
også  i  håndskrifterne  er  knyttet. 

Forholdet  mellem  de  to  bearbejdelser,  der  kunde  kaldes  A  og 
B,  er  temlig  klart,  nemlig  det,  at  den  korteste  A  er  den  oprindelige 
saga,  den  længste  B  en  omarbejdelse  og  udvidelse  af  den.  For- 
skellen består  for  det  første  i,  at  A.s  tekst  i  B  er  noget  udvidet 
ved  tillæg.  Den  første  dvæler  så  at  sige  helt  igennem  ved  Bagl- 
erne og  fortæller  meget  nøjagtig  om  al  deres  goren  og  laden,  der- 
imod omtales  Birkebenerne  kun  for  så   vidt,    som    de    har    med 


i)  Fms.  IX,  231. 

2)  Jfr.  K.  Maurer:  Ueber  die  Ausdr.,  Anm.  30. 

Baglerne  at  g6re.  Der  er  én,  der  har  fundet,  at  forholdet  mellem 
Bagler  og  Birkebener  i  A  var  ulige  fremstillet,  og  det  er  dette  for- 
hold, han  har  villet  bøde  på.  Således  findes  der  tilfojet  stykker 
om  bisp  Nikolaus'  færd  (f.  ex.  Fms.  s.  80  ff.),  erkebispen  Tore  og 
hans  mæglingsvirksomhed  (s.  156  ff.).  Ved  denne  sammenligning 
må  man  i  reglen  holde  sig  til  Skålholtsbok,  der  åbenbart  har  en 
bedre  tekst  i  det  hele  end  Eirspennill,  der  er  lagt  til  grund  for  ud- 
gaven i  Fms.  Naturligvis  er  det  meget  muligt,  at  enkelte  plus-sæt- 
ninger hos  P.  Clausson  er  ægte,  men  udfaldne  i  A-håndskrifterne. 
I  A  fortælles  alt  ganske  jævnt  og  uden  afbrydelser,  uden  indskud 
af  nogen  som  helst  art.  I  B  derimod  gores  der  f.  ex.  (s.  92 — 94) 
rede  for  Hakon  galins  æt  m.  m.,  uagtet  han  ofte  er  bleven  omtalt  i 
det  foregående;  dette  er  altså  tillæg.  Ligeledes  findes  der  her 
rygter  f.  ex.  om  fru  Kristin  opførte  som  kendsgærninger  (s.  92), 
hvad  de  først  senere  og  efterhånden  er  blevne  —  i  folkemunde. 

Sagaens  indhold  er  de  stridende  partiers  mange  tog,  rejser  og 
sammenstød  i  begyndelsen  af  det  13.  årh.  Der  var  så  at  sige  aldrig 
en  times  fred,  uafladelig  rasede  kampe,  belejringer,  manddrab. 
Forf.  følger  stadig  Baglerne.  Der  fortælles  meget  nojagtig  om  alt, 
hvad  de  foretog  sig;  deres  høvdinger  og  afdelinger  opregnes  yderst 
noje  (81  s.  267  fortælles  endog,  hvilke  skibe  enhver  lod  bygge); 
det  fortælles  atter  og  atter,  hvad  de  foretog  sig  de  enkelte  ugedage; 
også  meddeles  omhyggelige  oplysninger  om  vejrets  beskaffenhed, 
hvortil  den  detaljerede  skildring  af  de  egenlige  begivenheder  svarer; 
opsnappede  breve  har  forf.  kendskab  til.  Men  uden  al  kunst  og 
uden  noget  egenligt  historisk  princip  fortælles  det  hele  kun  som  en 
række  af  kendsgærninger,  der  følger  på  hinanden.  Forf.  må  selv 
have  fulgt  Baglerne  i  disse  år,  eller  han  må  have  sin  viden  fra  én, 
der  har  gjort  det  og  været  særdeles  vel  underrettet.  Sagaen  minder 
noget  om  den  første  del  af  Sverrissaga.  Forf.  er  utvivlsomt  en  Is- 
lænder; det  røber  han  ved  sin  omtale  af  biskop  Gudmund  (kap.  1) 
og  af  den  islandske  mand,  der  faldt  i  et  af  slagene  (kap.  11). 
Partisk  mod  Birkebenerne  kan  forf.  egenlig  ikke  kaldes,  uagtet  det 
overalt  er  Baglerne,  der  træder  i  forgrunden.  I  hvert  fald  bliver 
den  gamle  Baglerbisp,  Nicolaus,  ingenlunde  forskønnet.  Beskriv- 
elsen af  Birkebenerne  (kap.  10)  er  ikke  ondskabsfuld  eller  skadefro, 
men  kun  historisk;  derimod  kommer  en  vis  partifølelse  tilsyne  kap. 
17  (i  ordene:  »og  stå  nu  ingenlunde  lavere  end  de«  o:  Birkeben- 
erne). 

Til  A  er  der,  som  for  bemærket,  fojet  to  kapitler,  hvoraf  det 

sidste  er  optaget  i  B  1).  Denne  bearbejdelse  fortsætter  ned  til  Inges 
død;  indholdet  af  denne  fortsættelse  er  dog  egenlig  kun  nogle 
spredte  historiske  bemærkninger  uden  sagamæssig  sammenhæng; 
de  handler  om  Inges  forhold  til  »kong«  Philippus,  til  Orknøjarlerne 
og  til  syderøske  hovdinger,  om  Erling  »Sverresson«,  Hakon  jarls 
forhold  til  Inge,  Trondernes  oprør  m.  m.;  der  sluttes  med  en  usæd- 
vanlig sympatisk  skildring  og  beskrivelse  af  Inge;  forf.  har  vist 
været  en  ham  meget  nærstående  Islænder. 

Det  er  klart,  når  sagaen  er  skreven.  Efter  at  den  i  A's  form 
kort  efter  1208  var  bleven  affattet,  er  den  senere  bleven  bearbejdet 
—  noget  til  gunst  for  Birkebenerne  —  og  fortsat  til  1217;  dette  er 
næppe  sket  senere  end  omkr.  1220 — 30.  Ældre  end  Sturlas 
Håkonarsaga  er  den  sikkert.  Den  parallel,  der  i  denne  findes  i  de 
første  kapitler,  beror  på,  at  Sturla  har  benyttet  Boglungasogur,  ikke 
omvendt. 

Sagaen  er  af  stor  historisk  betydning,  skont  den  litteratur- 
historisk set  er  noget  mangelfuld.  I  hvert  fald  er  det  interessant  at 
se,  hvorledes  de  to  bearbejdelser  betragter  sagen  fra  to  modsatte 
standpunkter,  uden  at  man  dog  kan  påvise,  at  sandheden  er  bleven 
forrykket  eller  undertrykt. 

Til  alle  de  behandlede  kongesagaer  knytter  der  sig  andre 
mindre  sagaer  og  pættir,  vedrørende  Norges  historie  og  norske 
mænd,  stammende  fra  omkr.  1200.  De  vigtigste  er  sagaen  om 
Hakon  Ivarsson  og  tMngasaga. 

8.  Håkonar  saga  Ivarssonar.  Af  denne  saga  haves 
nogle  blade  (6  i  alt)  i  AM  570,  4°  fra  15.  årh.s  sidste  halvdel;  de 
er  ikke  sammenhængende.  De  er  udgivne  i  G.  Storms  bog  om 
Snorre. 

Efter  at  der  er  blevet  fortalt  om  Hakons  ungdom  og  vikinge- 
tog berettes  om,  hvorledes  han,  i  anledning  af  Einar  tambeskælves 
drab,  kom  i  en  for  ham  skæbnesvanger  berøring  med  Harald  hård- 
råde.  Hakon  blev  gift  med  Magnus  d.  godes  datter  Ragnhild,  men 
da  Harald  ikke  holdt  sit  løfte  om  at  gore  ham  til  jarl,  forlod  han 
landet  og  begav  sig  til  Danmark,  hvor  han  blev  kong  Svens  lande- 


!)  Det  siges  at  være  „fortalt  af  smeden  —  der  skode  Odins  hest  —  til  Filip 
jarl  i  Tønsberg,  men  én,  der  hørte  derpå,  har  fortalt  os  det";  disse  ord 
står  kun  i  A. 

værnsmand.  Siden  udsonede  han  sig  med  kong  Harald  og  kom 
tilbage  til  Norge.  I  Nizåslaget  kæmpede  han  tappert  og  bidrog 
væsenlig  til  sejren,  men  gav  kong  Sven  liv  og  lejlighed  til  at  undfly. 
Bagefter  fik  Harald  dette  at  vide,  blev  forbitret  på  Hakon  og  vilde 
overfalde  ham,  men  han  fik  underretning  itide  og  flygtede  til  Sver- 
rig.  Hermed  slutter  sagabrudstykket.  Fortsættelsen,  Hakons  flugt 
og  ophold  i  Sverrig  og  hans  kampe  med  Harald,  fortælles  af  Snorre 
efter  den  oprindelige  saga. 

Som  indset  af  P.  E.  Muller  og  G.  Storm1)  er  denne  saga  en 
af  Snorres  kilder;  han  følger  den  og  gor  uddrag  af  den.  Den  er 
altså  ældre  end  o.  1220.  Derimod  ligger  den  næppe  til  grund  for 
fremstillingen  i  Morkinskinna,  medens  det  er  muligt,  at  Fagrskinna- 
forfatteren  har  haft  den;  han  antyder  hovedbegivenhederne.  Sagaen 
findes  ikke,  hvad  man  jo  heller  ikke  kunde  vænte  af  et  så  ungt 
håndskrift,  i  sin  oprindelige  skikkelse.  Dog  består  bearbejdelsen 
sikkert  ikke  i  tilføjelse  af  kendsgærninger,  men  i  stilistiske  og  be- 
skrivende udvidelser,  f.  ex.  i  skildringen  af  Hakon  jarls  egenskaber; 
den  efterklassiske  stil  og  de  almindelige  fraser  er  temlig  let  kende- 
lige. Et  yngre  tillæg  er  en  bemærkning  om  skjaldene  (udg.  s.  255) 
jfr.  et  ord  som  skdlkr.  At  der  findes  endel  skrivefejl,  f.  ex.  i  navn- 
ene, er  heller  ikke  påfaldende ;  således  er  Agåanesi  (s.  238)  afskriver- 
fejl for  Ringunesi,  og  det  straks  følgende  syster  beror  på,  at  man 
har  læst  forkortelsestegnet  for  ok  som  s.;  på  samme  måde  er 
Austragåir  (s.  238,  244)  yngre  afskriverfejl  for  Austrdtt  (jfr. 
Snorre) ;  intet  af  dette  bor  lægges  forfatteren  til  last. 

Den  oprindelige  saga,  hvis  kilde  var  tradition  og  skjaldevers, 
har  sikkert  været  godt  bygget  og  klart  skreven;  den  har  givet  et 
smukt  og  tilforladeligt  billede  af  den  energiske  og  sympatiske 
jarl,  der  i  levende  live  spillede  en  så  stor  rolle  og  som  blev  stam- 
faderen til  mange  mærkelige  mænd;  hans  datter  blev  bedstemoder 
til  kong  Erik  lam  i  Danmark;  en  anden  blev  gift  med  Påll  jarl  på 
Orknøerne,  fra  hvem  mange  jarler  stammede  og  andre  stormænd 
som  f.  ex.  digteren  Bjarne  biskop  Kolbeinsson  (se  s.  40 — 44).  Ikke 
mindre  klart  er  det  bidrag,  den  giver  til  kong  Haralds  karakteristik. 
Som  ovenfor  bemærket,  kan  denne  saga  betragtes  som  etslags 
fortsættelse  af  sagaen  om  Hladejarlerne.  Hakons  fader  var  en 
datterson  af  Hakon  jarl  Sigurdsson. 


i)  Snorres  Hist.skr.  s.  182-83. 

9.  IMngasaga  eller  IMngapåttr  kaldes  en  fremstil- 
ling af  stridigheder  på  forskellige  »ting«  —  deraf  navnet  —  mellem 
brødrene  Sigurd  Jorsalfar  og  Eysteinn  i  årene  1112 — 14  (eller  1113 

—15)  i  anledning  af  hovdingen  Sigurd  Hranason;  denne  havde  på- 
draget sig  Sigurds  vrede  og  blev  af  ham  beskyldt  for  underslæb. 
Sigurd  blev  reddet  ved  Eysteins  mange  »lovkroge«  (lovkneb)  og 
sagens  systematiske  trækken  i  langdrag,  samt  endelig  ved,  at 
Sigurd  til  slutning,  for  at  købe  sig  fred,  bragte  sin  kongelige  navne 
sit  hoved;  derpå  sluttedes  forliget.  Denne  lille  saga  er  i  juridisk 
henseende  ret  værdifuld;  ikke  mindre  betydningsfuld  er  den  ved 
det  lys,  den  kaster  over  de  to  brødres  karakter,  der  skildres  konse- 
kvent og  vist  rigtigt,  og  over  norske  tidsforhold.  Den  findes  op- 
tagen i  forskellige  håndskrifter  af  sagaen  om  de  3  brødre,  Magnus- 
sonnerne,  men  har  fra  først  af  været  selvstændig.  G.  Storm,  der 
har  udgivet  sagaen  efter  alle  håndskrifter  i  »Sigurd  Ranessons 
Proces«  (Kria  1877),  har  her  påvist,  at  den  findes  i  to  bearbejdelser, 
en  længere  (i  Hulda,  [Hrokkinskinna],  Morkinskinna)  og  en  kortere 
(i  Eirspennill,  Jofraskinna1),  Gullinskinna,  Frisbok1).  I  Mork.  er 
der  desuden  —  fra  den  kortere  bearbejdelse  --  optaget  et  stykke 
om  et  ting,  der  kun  er  en  variant  til  et  af  de  andre;  teksten  behand- 
les her  i  øvrigt  vilkårlig  og  skødesløst.  Den  kortere  fremstilling 
er  kun  et  uddrag  af  den  længere;  denne  er  en  historisk  og  så  at  sige 
aktmæssig  fremstilling  af  processens  gang,  hvis  betydning,  fortrin 
og  pålidelighed  Storm  på  det  klareste  har  godtgjort.  Sagaen  er 
ikke  yngre  end  o.  1200  (G.  Storm),  hvad  dens  nøjagtighed  er  et 
talende  bevis  for.  Den  er  i  det  hele  meget  interessant  og  morsom, 
ikke  mindst  ved  det  indledende  afsnit  om  Ivar  å  FljoSum,  der  af 
kong  Sigurd  bortsendes  til  Irland  for  at  kræve  faderbod,  og  kongens 
forhold  til  hans  hustru;  det  er  her,  Einar  Skulason  optræder  som 
spejder  for  den  erotisk  optagne  konge,  og  her  findes  hans  vers 
med  spotten  over  den  »smalfingrede«  Ivar  (se  ovf.  s.  62  anm.). 

10.  Af  andre  p  æ  1 1  i  r  vedrørende  Norge  er  der  i  det  hele 
få  fra  tiden  for  Snorre,  så  vidt  dette  lader  sig  bestemme.  Der 
findes  nogle,  af  uhistorisk  art  og  æventyragtige,  i  senere  hånd- 
skrifter; skont  nogle  af  dem  kan  være  fra  tiden  omkr.  1200  —  i 
deres  ældste  skikkelse  — ,  vil  de  dog  blive  senere  at  behandle.  De, 
der  her  kommer  i  betragtning,  er  følgende: 


!)  I  Heimskr.  har  den  dog  i  virkeligheden  ikke  stået. 

R  a  u  3  s  eller  Raudolfs  påttr.  Et  uddrag  af  denne 
findes  hos  Snorre  i  Olaf  d.  helliges  saga  k.  164;  en  udførligere  frem- 
stilling haves  i  forskellige  yngre  håndskrifter  som  Flatøbogen, 
Bergsbogen  o.  fl.;  denne  er  meget  æventyrlig  og  uden  tvivl  udvidet 
og  udsmykket,  delvis  med  fri  fantasi-opfindelser  (som  RauSolfs 
sal).  Herom  senere.  Dog  er  den  i  sin  ældste  form,  som  P.  E.  Muller 
har  bemærket,  ældre  end  Snorre,  særlig  fordi  der  i  den  i  spådoms- 
form  hentydes  til  alle  Norges  konger  fra  Olaf  d.  hellige  og  til  kong- 
erne ved  midten  af  det  12.  årh.  I  øvrigt  er  påttr'en  af  en  ringe  be- 
tydning.  Jfr.  Nordal:  Olaf  d.  heil.  s.  s.  86  f. 

I  Mork  (s.  25 — 27)  findes  en  lille  fortælling  om  en  Oplænding, 
V  r  å  n  d  r,  hvem  Harald  hårdråde  blev  vred  på,  og  som  han  lod 
overfalde;  angrebet  mislykkedes;  tTåndr  forlod  Norge  efter 
Magnus  d.  godes  råd  (altså  o.  1046 — 47)  og  rejste  til  Grønland. 
Det  er  en  temlig  ubetydelig  påttr. 

Eindrida  påttr  Einarssonar  findes  kun  i  Olaf  d. 
helliges  saga  i  Flatøbogen ;  den  handler  om,  hvorledes  Eindride  en- 
gang traf  sammen  med  Sigrid  Erlingsdatter  fra  Sole  på  et  sted, 
hvor  hun  opfostredes.  Hun  var  misfornojet  med  sit  ophold  og  bad 
Eindride  om  at  føre  sig  hjem  til  Sole.  Det  gjorde  han,  men  Erling 
mistænkte  Eindrides  og  hendes  færd  og  forlangte  af  ham  en  rens- 
elsesprøve;  bagefter  siges  han  at  have  ægtet  Sigrid.  Denne  påttr 
synes  at  være  temlig  gammel  og  bero  på  noget  virkelig  historisk, 
hvad  også  det  Eindride  tillagte  vers  (I,  460)  vidner  om.  Dog  kan 
det  ikke  nægtes,  at  der  er  endel  romantisk-uhistorisk  blandet  ind, 
og  i  andre  historiske  kilder  kaldes  Sigrid,  Eindrides  hustru,  en 
datter  af  hovdingen  Ketill  kålfr.  Her  foreligger  der  altså  en  sam- 
menblanding af  personer.  Heller  ikke  bærer  det,  som  i  slutningen 
fortælles  om  Einar,  Eindrides  fader,  det  historiskes  præg.  Frem- 
stillingen er  udmærket,  og  påttr'en  er  fornojelig  at  læse. 

Finns  påttr  Sveinssonar  findes  i  den  længere  Olaf 
Tryggvasons  saga  (Fms.  II)  og  stammer  mulig  fra  Gunnlaugs 
Olafssaga  (se  ovf.  s.  400).  Den  handler  om  den  underlige  bonde- 
son  fra  Hakon  jarls  og  Olaf  Tryggvasons  tid,  der  af  sig  selv  er- 
kendte, hvor  råddent  det  gamle  hedenskab  og  hvor  kraftløse  de 
gamle  guder  var  (»skeløjede  og  skarndækkede«  kaldte  han  dem, 
o:  hans  faders  gudebilleder).  Han  forlod  hjemmet  og  begav  sig 
til  Danmark,  hvor  han  blev  oplært  i  kristendommen.  Efter  at  være 
vendt  tilbage  til  Norge,  opbrændte  han  sin  faders  guder  og  døde 
kort  efter.   Uagtet  der  vistnok  ligger  noget  historisk  til  grund,  er 

det  hele  dog  stærkt  udsmykket,  men  aldeles  fortrinlig  fortalt,  og 
giver  et  overmåde  anskueligt  billede  af  hovedpersonens  bravhed, 
enfoldighed  og  egensind. 


§12. 
Sagaer  vedrOrende  de  norsk-islandske  bilande  for  Snorre. 

De  sagaer,  der  her  kommer  i  betragtning,  er  sagaer  om 
G  ronland,    Færøerne,    Orknøerne. 

1.  Eiriks  saga  rauda.  Navnet  findes  i  sagaens  ene 
hovedhåndskrift  og  i  Fms.  II,  214.  Sagaen  findes  i  to  hdskrr.,  AM 
557,  4°  og  Hauksbok  (AM  544,  4°).  De  er  søsterhåndskrifter,  men 
teksten  er  gennemgående  bedst  i  Hauksbok.  Udgaver  i  Hauksbok 
og  særskilt  ved  G.  Storm  1891 '). 

Sagaen  beretter  først  om  Torvald  fra  Jæderen  og  dennes  son 
Erik  d.  røde,  samt  den  sidstes  stridigheder  på  Island,  der  endte 
med,  at  Erik  domtes  fredløs.  Han  drog  bort  og  opdagede  Gron- 
land,  der  så  bebyggedes  på  hans  foranledning.  Der  fortælles  også 
om  andre  landnamsmænd  dér,  om  Leifr  Eriksson,  der  kristnede 
landet,  samt  om  ^orfinnr  karlsefni  og  navnlig  om  hans  opdagelses- 
rejse til  et  af  Leifr  fundet  land  mod  vest,  d:  Vinland  (i  Nord- 
amerika), hvorom  der  berettes  udførlig.  t>orfinnr  rejste  tilbage  til 
Island,  hvor  han  blev  en  anset  mand  og  fra  hvem  der  stammede 
mærkelige  mænd.  Dermed  slutter  sagaen. 

Som  man  ser,  er  sagaens  navn  ikke  ganske  nojagtigt,  da  Erik 
kun  spiller  en  rolle,  ganske  vist  en  vigtig  rolle,  i  dens  allerførste 
del.  Bortset  fra  selve  opdagelsen  af  Gronland  fortælles  der  i  øvrigt 
mærkelig  lidt  om  Erik,  vistnok  fordi  der  ingen  ting  var  at  fortælle; 
efter  nedsættelsen  forløb  hans  liv  jævnt  og  uden  begivenheder.  Med 
Leifs  tilfældige  opdagelse  af  Vinland  og  kristendommens  indfør- 
else i  Gronland  er  også  hans  saga  ude.  Inde  i  afsnittet  om  ham 
fortælles  om  et  uår  og  i  den  anledning  om  en  (norsk)  volve,  der 


l)  Jfr.  G.  Storm:  Vinlandsrejserne  i  Aarb.  1887,  Hauksbok  indledningen; 
Meissner:  Strengleikar  s.  80—84;  B.  M.  Olsen:  Landn.  og  Eiriks  s.  rauåa 
Aarb.  1920;  Meldorfs  afhdl.  i  Gronlandske  selskabs  årsskr.  1909;  mange 
afhdl.  om  Vinland,  der  her  ikke  kan  opregnes.  En  af  de  vigtigste  er 
Steensby:  Nordboernes  opdagelse  af  America,  også  på  engelsk. 

beskrives  nojagtig;  denne  enestående  beskrivelse  er  af  stor 
interesse  og  har  kulturhistorisk  betydning  af  rang.  Også  på 
andre  måder  gives  der  lejlighedsvis  indblik  i  livet  på  Gronland, 
som  det  måtte  komme  til  at  forme  sig  (alslags  overtro  m.  m.). 
Hovedinteressen  knytter  sig  dog,  som  naturligt  er,  til  skildringen 
af  Vinland-Amerikas  opdagelse,  en  begivenhed,  der  ikke  førte  til 
den  verdenshistoriske  betydning,  som  den  burde  og  kunde  have 
haft.  I  det  hele  og  store  er  sagaen  historisk;  dens  forfatter  synes 
mærkelig  godt  underrettet.  Gennem  Are  frode  og  Landnåma  får 
man  indblik  i,  hvor  gode  kilder  traditionen  om  Gronland  havde 
at  øse  af.  Afsnittet  om  Vinlands  opdagelse  er  oftere  blevet  gjort 
til  genstand  for  behandling.  I  alt  væsenligt  er  det  sikkert  historisk, 
men  at  der  i  den  mundtlige  overlevering  kan  være  indkommet  fejl 
i  beskrivelsen  af  afstande  og  lokaliteter  i  de  nyfundne  egne  er 
muligt,  ja  endogså  rimeligt,  da  kendskabet  til  dem  ikke  fornyedes. 
Når  det  ikke  helt  er  lykkedes  at  identificere  dem  sikkert,  beror  det 
dels  herpå,  men  det  kan  også  bero  på  mangelfulde  lokale  under- 
søgelser1). Af  de  hidtil  gjorte  forsøg  på  at  identificere  dem  er 
H.  P.  Steensbys  det  sandsynligste.  Hvad  der  i  k.  8  fortælles  om 
det  skotske  par  står  vistnok  i  en  urigtig  sammenhæng. 

Sagaen  er  ikke  bevaret  i  sin  oprindelige  skikkelse.  Det  første 
kapitel  er  af  en  mærkelig  art;  det  er  nemlig  lige  skrevet  ud  af  et 
Landnåma  hdsk.  (jfr.  k.  95,  97,  100,  Hb.  82,  84)  og  indeholder  endel, 
der  slet  ikke  vedkommer  sagaen.  Dette  kapitel  er  sikkert  et  yngre 
tillæg.  Den  oprindelige  saga  er  begyndt  med  en  direkte  omtale 
af  Torvald  og  Erik  d.  røde.  Kap.  2,  der  begynder  dermed,  er  imid- 
lertid identisk  med  Ldn.  89—90  (Hb.  77—78).  På  hvad  side  er  så 
lånet?  Hvad  der  fortælles  i  sagaen  er  på  sin  plads  som  en  nød- 
vendig indledning  til  det  hele.  Derimod  var  der  i  og  for  sig  ingen 
grund  til  for  en  Ldn.-forfatter  at  tage  alt  det  med,  som  her  med- 
deles. G.  Storm  har  dog  ment,  at  sagaen  også  her  beroede  på 
Ldn.2),  men  hvis  så  er  —  hvad  jeg  er  tilbojelig  til  at  tro  — ,  er 
dette  kapitel  blevet  indsat  i  steden  for  den  oprindelige  begyndelse 
—  noget  der  også  ellers  ikke  er  eksempelløst,  jfr.  den  ene  bear- 
bejdelse af  Gislasaga  — .  Hvad  der  bestyrker  dette  er,  at  der  i  kap. 
5  siges,  at  Erik  var  gift  med  Tjodhild  og  deres  born  nævnes,  men 


!)  Fr.  Nansens  antagelse  af,  at  skildringen  for  storste  delen  beror  på  over- 
førelser og  lån  fra  irske  legender  (særlig  Brandanuslegenden),  savner 
ethvert  grundlag. 

3)  Dette  antager  også  B.  Af.  Olsen  for  sikkert. 

Finnur  Jénsson.    II.  41 

i  k.  2  er  hans  giftermål  allerede  omtalt;  det  sidste  sted  forudsætter, 
at  Tjodhild  ikke  for  er  nævnet.  K.  1 — 2  er  således  snarest  en  yngre 
begyndelse  til  sagaen,  ligesom  k.  7  beg.  og  sagaens  slutning  er 
omarbejdet  af  Haukr  *)•  For  resten  er  sagaen  jævnt  fremadskrid- 
ende og  vistnok  uden  væsenlige  ændringer  eller  indskud. 

Forfatteren  er  vistnok  en  gejstlig  mand2);  han  karakteriserer 
sig  ved  tro  på  spøgelser  og  spådomme.  Han  har  uden  tvivl  levet 
og  skrevet  på  Vestlandet  i  Bredefjordsegnen.  Til  den  levende 
tradition,  der  ligger  til  grund  og  hvortil  der  et  par  steder  hentydes, 
er  der  bl.  a.  knyttet  et  par  ægte  vers  (k.  9;  se  I,  522)  og  en  kvædling 
(k.  12). 

Sagaens  klassiske  fremstilling,  dens  livagtige  og  fortrinlige 
tradition  fører  bestemt  tilbage  til  tiden  omkring  1200;  herimod 
strider  naturligvis  ikke  de  antagne  lån  fra  Ldn.  Ikke  uden  betyd- 
ning er  det,  når  det  i  sagaens  slutning  hedder,  at  Yngvild  »var 
moder  til  biskop  Brand  den  første«;  denne  er  Brandr  Sæmund- 
arson,  d.  1201;  ved  talordet  antydes  Brandr  (d.  anden)  Jonsson, 
d.  1264.  I  den  oprindelige  saga  har  der  blot  stået  »til  biskop 
Brandr«,  hvorpå  en  afskriver,  der  vidste,  at  der  havde  været  to 
Brand'er,  mente  at  måtte  tilfoje  en  afgorende  betegnelse.  At  an- 
tage, at  sagaen  først  skulde  være  skreven  o.  1270  eller  derefter, 
må  anses  næsten  for  en  umulighed. 

2.  Einars  påttr  Sokkasonar  eller  Grænlend- 
i  n  g  a  p  å  1 1  r  findes  kun  i  Flatøbogen  (III,  445 — 54) ;  det  er  beret- 
ningen om,  hvorledes  Gronlænderne  på  forslag  af  en  af  deres  for- 
nemste hovdinger,  lagmanden  Sokke  på  Brattahlid,  fik  oprettet  en 
særlig  bispestol  kort  efter  1120.  I  den  anledning  sendtes  Sokkes  son 
Einar  til  Norge,  hvor  han  ved  sin  kloge  færd  udvirkede  alt  det  for- 


!)  B.  M.  Olsen  antager  med  en  vis  ret  en  ældre  Erikssaga,  som  dog  sikkert 
kun  lidet  har  afveget  fra  den  bevarede  i  det  hele.  W.  van  Eeden  har 
(Tijds.  v.  Nederl.  taal-  en  letterk.  XLI  s.  49  ff.)  søgt  at  bevise,  at  der  har 
været  en  ældre  Eirikss.,  der  begyndte  i  Norge  og  endte  med  Eriks  land- 
nam  i  Gronland.  Desuden  har  der  været  en  Leifssaga  og  en  Gudridar- 
saga.  Alle  disse  sagaer  er  så  sammenarbejdede  til  den  saga,  der  nu 
kaldes  Eirikssaga.  Dette  indviklede  forhold  kan  jeg  ikke  indse  er  en 
nødvendig  eller  naturlig  antagelse;  sagaen  kan  godt  kaldes  „Eirikssaga", 
selv  om  Erik  kun  virker  i  dens  første  del.  Trygt  kan  det  siges,  at  en 
„Gu3ri3arsaga"  aldrig  har  eksisteret  som  sådan.  Ingen  saga  handler  om 
en  kvinde  eller  er  opkaldt  efter  en  sådan. 

2)  Meissner  mener,  at  denne  antagelse  ikke  er  nødvendig. 

nødne.  Den  sidste  del  fortæller  om  stridigheder  mellem  nogle  norske 
købmænd  og  Grønlænderne,  særlig  deres  første  biskop,  Nordmand- 
en Arnald  i  anledning  af  behandlingen  af  arven  efter  omkomne  nor- 
ske købmænd.  Einar  havde  lovet  bispen  al  sin  støtte;  nu  blev  også 
han  indviklet  i  striden,  hvad  der  førte  til  hans  drab.  I'åttr'en 
er  interessant  og  for  det  meste  fuldt  ud  historisk;  den  giver  os  et 
særdeles  velkomment  indblik  i  de  gronlandske  forhold  i  det  12.  årh., 
som  vi  ellers  vilde  savne.  Den  er  uden  al  tvivl  skreven  på  Island 
—  deraf  en  fejltagelse  med  hensyn  til  en  formentlig  kirke  på 
gården  Langanes  *)  — ;  dette  antydes  endogså  ved,  at  en  Islænder 
Hermundr  og  hans  broder,  der  havde  været  med  Nordmændene  og 
deltaget  i  begivenhederne,  siges  at  være  vendt  tilbage  til  Island; 
det  er  altså  disse,  der  er  hjemmelsmændene;  mellem  dem  og  ned- 
skriveren (forfatteren)  er  der  sikkert  ikke  mange  led.  Denne 
Hermundr,  der  kaldes  Kodrans  son,  hører  utvivlsomt  til  den  store 
Gilsbakkeslægt  (jf r.  at  Hermund  Illugason  var  gift  med  en 
sonnedatter  af  Kod  ran  på  Giljå).  Rimeligvis  stammer  så  forf. 
fra  Borgarfjorden. 

3.  Færeyingasaga.  Denne  saga,  hvis  navn  findes  i 
Flat.  I,  369  (=  Fms.  II,  172)  og  Fms.  II,  92  og  som  sikkert  er 
identisk  med  den,  hvoraf  »påttr  om  Sigmund  Brestesson«  er  en 
del,  findes  ikke  nu  i  en  selvstændig  overlevering,  men  stykkevis 
optaget  i  sagaerne  om  Olaf  Tryggvason  og  Olaf  d.  hellige,  fuld- 
stændigst  i  Flatøbogen,  hvor  den  findes  I,  122 — 50,  193 — 94,  202, 
362,  364—69,  549—57,  II,  241—50,  394—404;  i  Olafs  saga  Trygg. 
i  Fms.  findes  tilsvarende  stykker  dog  delvis  forkortede;  i  Olaf  d. 
helliges  saga  i  Hkr.  og  Fms.  det  første  af  de  anførte  stykker.  Det 
hele  blev  samlet  og  udgivet  af  Rafn  1832. 

At  der  har  eksisteret  en  særskilt  saga  om  Færingerne  eller  et 
tidsrum  i  Færøernes  historie,  er  utvivlsomt.  Alene  af  det  i  Hkr. 
optagne  stykke  vilde  man  være  berettiget  til  at  slutte  dette,  tilmed 
da  Snorre  ligesom  henviser  til  den  af  ham  benyttede  originalsaga 
(ok  eru  fra  pvi  storar  frdsagnir  Hkr.  II,  346).  Men  enhver  tvivl  må 
forsvinde  ved  det  i  det  hele  vel  sammenhængende  sagaværk,  som 
Flatøbogen  giver  og  udskriver;  jfr.  et  udtryk  som  »3  mænd 
nævnes  til  sagaen«  (Flat.  I,  550). 


J)  Det   er   vistnok   den    nærliggende   kirke  undir  Ho/da  i   Østfjorden,   der 
menes;  se  Meddelelser  om  Gronl.  XX,  306 — 7. 

41* 

Sagaen  x)  begynder  med  en  ganske  kort  omtale  af  Færøernes 
første  bebyggelse  (Grimr  kambann)  og  oprindelsen  til  dens  hoved- 
slægt,  Gotuskeggerne,  der  i  to  grene,  som  gennem  flere  slægtled 
står  fjendtlig  mod  hinanden,  danner  sagaens  personale.  Det  tids- 
rum, sagaen  omspænder,  svarer  på  det  nærmeste  til  det,  de  isl. 
slægtsagaer  for  storste  delen  handler  om,  nemlig  den  sidste  del  af 
det  10.  og  den  første  del  af  det  11.  årh.  Der  er  et  hul  i  fremstil- 
lingen for  den  første  halvdel  af  det  10.  årh.s  vedkommende;  ikke 
desto  mindre  er  sagaens  navn  rigtigt  nok2).  Én  hovedperson  er 
der,  der  ligesom  holder  det  hele  sammen,  nemlig  Trond  (Pråndr) 
i  Gata;  han  fremstilles  som  en  troldkyndig,  dertil  falsk  og  under- 
fundig mand,  der  begynder  med  at  bedrage  sin  egen  broder  for 
det  bedste  af  faderarven.  Sagaens  indhold  sættes  i  gang  ved  at 
Trond  hjælper  en  landsmand,  Hafgrim  i  Sudrey,  der  var  kommen 
i  strid  med  Tronds  fættere  Brester  og  Beiner,  hvilke  bægge  to 
mistede  livet  i  en  kamp.  De  efterlod  sig  to  unge  sonner,  Tore  og 
Sigmund.  Disse  fik  Trond  sendt  over  til  Norge  (han  vilde  først 
sælge  dem  som  trælle);  her  opfødtes  de  i  en  afsides  egn  hos  en 
bortflygtet  bonde,  hvis  datter  Sigmund  siden  ægtede.  Da  Sigmund 
havde  vokset  sig  stor  og  stærk,  besøgte  han  Hakon  jarl  på  Hlade 
og  foretog  flere  vikingetog;  fortællingen  herom  i  Flat.  er  åbenbart 
meget  udsmykket  efter  senere  tids  smag  (en  af  hans  modstandere 
bærer  det  mistænkelige  navn  Harald  jdrnhauss).  Endelig  bosætter 
Sigmund  sig  på  Skilfey  og  hævner  sin  fader  ved  at  dræbe  Hafgrims 
son  og  kommer  så  i  strid  med  Trond.  Sigmund  bliver  kristen  og 
kristner  øerne  til  trods  for  Tronds  modstand.  Alt  stiler  nu  hen 
imod  det  tragiske  opgor  mellem  de  to;  det  blev  Sigmund  der  måtte 
bukke  under  for  overmagten;  på  flugten  blev  han  engang  dræbt  af 
en  bonde  på  Suftrey.  Efter  hans  død  kommer  der  forlig  i  stand 
mellem  parterne,  og  Leifr,  en  son  af  Ozurr,  ægjer  Sigmunds  datter 
Tora.  Nu  mangler  der  vistnok  noget  i  sagaen,  i  det  det 
næste  afsnit  er  det,  der  står  først  i  Olaf  d.  helliges  saga.  Det  er  nu 
forholdet  mellem  ham  og  Færingerne,  der  nærmere  skildres;  Olaf 
forlangte  underkastelse  og  skat.  Atter  her  viser  Trond  sin  sæd- 
vanlige karakter,  idet  han  ved  list  og  underfundighed  søger  at  for- 


i)  Se  W.  Qolther  i  Germ.  abhandlungen  1893;  Sturl.  Proll.  xcv;  G.  Storm: 
Sn.  St.  Hist.  s.  64—65;  K.  Maurer:  Ueber  die  Ausdr.,  Anm.  36. 

2)  Jfr.  Qolther  s.  14.  Det  er  mindre  rigtigt  at  kalde  sagaen  „sagaen  om 
fremragende  Færinger  i  deres  forhold  til  norske  konger".  Det  er  også 
den  indre  historie,  der  skal  berettes. 

hindre  kongens  stræben.  Kongens  afsending  bliver  dræbt,  hvilket 
atter  fører  til  indbyrdes  strid  mellem  Leifr  og  Trond,  hvorom  der 
så  udførlig  fortælles.  Til  slutning  fortælles  Tronds  død  og  hoved- 
personernes skæbne.  —  Sagaen  ligner  i  mangt  og  meget  de  isl. 
slægtsagaer  med  deres  ættefejder  og  manddrab.  Den  giver  sær- 
deles gode  oplysninger  om  det  behandlede  tidsrums  tilstande  og  er 
uden  tvivl  i  alt  væsenligt  historisk. 

Sagaen  har  fra  først  af  uden  tvivl  været  godt  sat  sammen  og 
i  hojde  med  andre  dygtige  sagaværker  fra  tiden  ved  1200.  I  sin 
nuværende  skikkelse  er  den  temlig  mangelfuld.  For  det  første  er 
der  huller  i  fremstillingen.  Dernæst  er  det  stykke,  der  findes  i 
Hkr.,  som  Golther  med  rette  har  bemærket,  direkte  gået  over  i  de 
senere  bearbejdelser  eller  håndskrifter *) ;  vi  har  således  næppe 
her  i  alt  den  ægte  ordlyd.  Dog  gor  dette  mindre  til  sagen,  da 
Snorre  efter  sin  arbejdsmåde  næppe  har  haft  nogen  grund  til  at 
ændre  noget  videre  i  den  oprindelige  fremstilling.  Fremdeles  er  der 
i  den  første  del  uden  tvivl  foretaget  en  bearbejdelse  vistnok  både 
m.  h.  t.  indhold  (vikingetogenes  udsmykkede  karakter)  og  stil,  der 
på  mange  steder  er  efterklassisk  og  svulstig  i  sammenligning  f.  ex. 
med  afsnittet  hos  Snorre.  Der  er  vidtløftige  taler,  fremfor  alt  Olaf 
Tryggvasons  umulige  tale,  hvor  han  sammenligner  sit  og  Sigmunds 
liv  (Flat.  I,  364).  At  stilen  også  er  ændret  i  den  sidste  del,  viser 
bl.  a.  et  udtryk  som  oklusaår  (=  ubunden,  ugift)  (II,  402);  i  øvrigt 
er  den  åbenbart  mindre  bearbejdet  end  den  første.  Endelig  findes 
der  gentagelser,  der  ikke  stammer  fra  originalen,  f.  ex.Flat.  I,  126 
og  128  (slutn.  af  k.  97  og  beg.  af  k.  100) ;  det  første  sted  er  indskud; 
det  mangler  i  Fms.  Skufey  beskrives  to  gange  (Flat.  I,  144  og  552) ; 
det  er  afskrivergentagelse,  —  foruden  andre  ujævnheder  (Trond 
beskrives  to  gange  osv.). 

At  sagaen  er  forfattet  på  Island,  er  uomtvisteligt  og  ubestridt  2)- 
Dens  kilde  er  udelukkende  en  gammel  overlevering,  der  ligesom 
den  om  Gronland  har  holdt  sig  fortræffelig 3).  Hvorvidt  en  mand 
som  Are  frode  (i  henhold  til  Flat.  I,  194)  tor  sættes  i  nogen  forbind- 


*)  Dette  bevises  ved,  at  Snorres  resumerende  udtalelse  om  fremtidige  begiv- 
enheder genfindes  i  Flat.;  men  i  den  oprindelige  saga  kan  den  ikke  have 
stået. 

2)  Jfr.  et  udtryk  som  par  er  hofn  så  er  peir  kalla  porshofn. 

*)  Ligesom  der  er  topografiske  fejl  i  Eirikss.,  er  der  også  sådanne  i  Fær.  s. 
Øerne  Skufey  og  Dimun  er  sammenblandede  (se  Antiq.  tidsskrift  1846—48, 
s.  261—62).     I  øvrigt  er  forf.s  geografiske  kundskaber  særdeles  gode. 

else  med  sagaens  indhold,  er  yderst  tvivlsomt;  da  Snorre  ikke  har 
et  ord  om  Sigmunds  deltagelse  i  Jomsvikingeslaget,  kan  meddel- 
elsen herom,  hvortil  der  sigtes  i  Flat.,  næppe  stamme  fra  Are.  Det 
er  heller  ikke  rimeligt,  af  andre  grunde,  at  Sigmund  har  haft  noget 
med  den  kamp  at  gore.  Der  er  ingen  vers  i  sagaen,  undtagen 
Tronds  lille  credo  i  forny rdislag  (Flat.  II,  400;  jfr.  I.  bind  466). 

At  sagaen  er  ældre  end  Snorre,  er  givet;  den  er  vistnok 
skreven  i  begyndelsen  af  det  13.  årh.  Med  rette  har  man  villet 
se  et  kronologisk  holdepunkt  deri,  at  der  i  sagaens  slutning  nævnes 
en  Einarr  og  (hans  son?)  Skegge,  »der  for  kort  tid  siden  havde 
været  sysselmænd  på  Færøerne«.  I  den  her  nævnte  Einarr  har 
man  set  den  E.  »sysselmand«,  der  1210  bragte  Sverres  foregivne 
son  Erlingr  til  Norge  *)•  Så  sent  som  i  1220 — 30  (Golther)  kan 
sagaen  dog  næppe  være  skreven,  da  Snorre  har  benyttet  den. 

Forf.s  skildring  af  personer  er  som  sædvanlig  fortrinlig.  Først 
er  der  her  en  prægtig  kvindeskikkelse,  Sigmunds  hustru  Furi&r, 
der  fik  det  smukke  tilnavn  meginekkja,  der  er  tro  som  guld,  men 
stolt  og  uforsonlig.  Af  de  mandlige  karakterer  kan  særlig  frem- 
hæves den  ædle  Sigmund  —  hvis  karakter  bearbejderen  dog  vist- 
nok har  forringet  — ,  hvis  kraft  aldrig  svigter,  som  er  åbenheden 
og  ærligheden  selv  og  en  fuldstændig  modsætning  til  Trond  i  Gata, 
der  er  opfyldt  af  ondskab,  list  og  frækhed.  Ikke  desto  mindre  er 
der,  trods  alle  hans  forbrydelser,  noget  storladent  over  ham;  ikke 
mindst  sympatisk  er  han,  når  han  kæmper  for  sine  øers  selvstænd- 
ighed mod  de  norske  kongers  krav.  Hans  karakter  er  gennemført 
med  stor  psykologisk  konsekvens  og  sandhed.  Hans  frænder,  de 
2  brødjre  og  deres  slægtning,  lige  store  skurke  alle  sammen,  er 
også  mesterlig  skildrede.  Kort  sagt,  m.  h.  t.  sin  personskildring 
kan  sagaen  måle  sig  med  de  bedste. 

4.  Jarlasogur,  Orkneyingasaga  (sogur).  Det 
første  af  disse  navne  er  vistnok  det  rigtige  (Snorre  o.  fl.)  2).  Dette 


i)  Fms.  IX,  196. 

«)  Hkr.  II,  214,  jfr.  198;  jfr.  Flat.  II,  347,  Fms.  VI,  45;  V,  201;  Flat.  III,  270; 
Orkneyinga  sogur  findes  i  Ol.  helg,  (1853)  i  en  overskrift  s.  90;  saga 
Orkneyinga  jarla  i  Fms.  I,  196,  jfr.  sem  segir  i  æ/i  peira  Vatsd.  17;  Orkn- 
eyinga jalla  påttr  Flat.  II,  55.  Derimod  findes  Jarlasaga  (sing.)  Fsk.  201, 
hvor  B  har  sogur.  Navnet  er  åbenbart  dannet  i  lighed  med  Konunga 
sogur.    Jfr.  iøvrigt  Nordals  afhdl.  s.  36  f. 

værk  findes  i  forskellige  membranbrudstykker  som  AM  325  I,  III, 
4°;  efter  det  sidste  håndskrift,  medens  det  var  fuldstændigere,  har 
præsten  Magnus  Olafsson  til  Laufås  optaget  mange  citater  i  sit 
lexikon.  Hertil  slutter  sig  et  brudstykke,  skrevet  af  Åsgeir  Jonsson 
efter  en  nu  tabt  membran,  AM  332,  4  °.  Det  hele  findes  så  i  Flatø- 
bogen  II  (Olaf  d.  helliges  saga).  Endelig  haves  en  dansk  oversæt- 
telse fra  den  sidste  halvdel  af  det  16.  årh.  i  Sth.  39  fol.  pap.,  efter 
332.  Nogle  af  de  nævnte  brudstykker  går  tilbage  til  o.  1300  og  viser 
ved  deres  retskrivning  endnu  længere  tilbage  (særlig  325  I).  Til 
grund  ligger  én  og  samme  original.  Det  hele  er  sidst  og  bedst  ud- 
givet af  S.  Nordal  Orkneyingasaga  1913 — 16  (jfr.  G.  Vigfiisson 
Icelandic  sagas  I,  London  1887)  *)• 

Sagaværkets  indhold  er  en  fremstilling  af  Orknøjarlernes 
historie  fra  det  9.  årh.  af,  da  øerne  erobredes  af  Harald  hårfagre, 
og  til  o.  1170.  Den  egenlige  slutning  findes  dog  ved  Ragnvald  jarls 
død  1158;  hvad  der  står  herefter,  er  kun  spredte  bemærkninger. 
Det  hele  indledes  med  den  mytiske  fortælling  om  Norr,  Gorr  og 
G6e  og  i  forbindelse  dermed  Norges  bebyggelse  (k.  1 — 3).  Derpå 
kommer  en  fortælling  om  jarlerne  til  og  med  Magnus  d.  hellige 
(k.  4 — 52),  hvilken  sidstes  saga  fortsættes  med  k.  57,  der  består  af 
en  jærtegnsliste.  Derimod  er  k.  53 — 56  og  58  osv.  den  egenlige 
Jarlesagas  fortsættelse.  Af  dette  afsnit  er  de  dele,  der  handler  om 
Torfinn  Sigurdsson  (d.  1064),  Magnus  d.  hellige  (d.  1116)  og  ikke 
mindst  Rognvald  jarl  kale  de  interessanteste.  For  det  meste  er 
sagaens  indhold  uafladelige  indbyrdes  stridigheder  dels  mellem 
jarlerne  selv,  dels  mellem  dem  og  andre  hovdinger  (f.  ex.  Sveinn 
Åsleifarson  der  indtager  en  førsterangs  stilling  i  sagaens  sidste 
del),  og  endelig  handles  der  om  forholdet  til  de  norske  konger.  På 
grund  af  sin  åbenbare  velunderrettethed  i  det  hele  har  sagaen  en 
stor  historisk  betydning. 

G.  Vigfiisson  har  udtalt,  at  de  enkelte  dele  ikke  alle  er  lige 
gamle,  samt  at  k.  4 — 32  er  den  ældste  del  og  den  del,  hvilken 
navnet  Jarlasogur  særlig  tilkom.  Dette  er  imidlertid  —  bortset  fra 


0  Udgavernes  indledn.;  K.  Maurer:  Ueber  die  Ausdr.,  Anm.  36;  Sturl.  Proll. 
xcii— v;  G.  Stormi  Sn.  St.  Hist.  skr.,  Meissner.  Strengleikar  s.  84—86, 
S.  Nordal:  Om  Orkneyingasaga,  Aarb.  1913,  G.  Indrebd;  Fagrskinna  103  ff., 
H.  Gering:  Zs.  f.  deut.  Phil.  XLIII,  XLVI  (jfr.  min  afhdl.  Hist.  tidskr.  8  r. 
IV.  bd.),  /.  Stefånsson:  The  authorship  of  Orkn.s  i  Orkney  &  Shetland 
Miscellany  I  (1907). 

et  par  mindre  stykkers  uvisse  ægthed  —  hojst  tvivlsomt.  Sagaens 
fremstilling  synes  i  det  hele  allevegne  at  være  sig  selv  lig,  undtagen 
for  så  vidt  som  den  bliver  udførligere  og  mere  detaljeret,  jo  læng- 
ere man  kommer  nedad  i  tiden,  noget,  der  ikke  i  mindste  måde  er 
påfaldende.  Forsåvidt  kan  der  tales  om  en  ujævnhed  der  har  sin 
rod  i  overleveringens  forskelligartethed  (Nordal).  Alle  de  enkelte 
dele  danner  en  udmærket  sammenhæng,  hvor  overgangene  er 
jævne  og  naturlige  —  bortset  fra  k.  57  (se  ovf.)  og  sådanne  ujævn- 
heder, der  er  opståede  ved,  at  sagaen  stykkevis  er  optagen  i  Flatø- 
bogens  tekst  (jfr.  forholdet  med  Færeyingas.).  For  en  oprindelig 
enhed  taler  også  henvisningen  s.  130  til  »at  alle  disse  mænd  vil 
senere  spille  en  rolle  i  sagaen«.  Men  selv  om  det  ikke  alt  skulde 
stamme  fra  en  og  samme  forfatter  (man  kunde  tænke  sig  en 
særskilt  Magnus'  saga,  Ragnvalds  saga),  er  det  sikkert,  at  det  hele 
er  dygtig  sammenarbejdet  og  udført  efter  en  ensartet  plan.  Det  er 
utvetydig  klart,  at  forf.  —  jeg  vil  benytte  denne  betegnelse  —  helt 
igennem  har  benyttet  en  samling  af  norske  kongesagaer  svarende 
til  dem,  vi  kender  i  Ågr. — Fsk. — Mork.,  og  gjort  uddrag  af  dem, 
hvor  han  fandt  det  hensigtsmæssigt;  jfr.  den  tydelige  henvisning 
s.  57  (Ævi  Noregs  konunga).  Vi  kan  tillige  se,  at  den  har  været 
nærbeslægtet  med  Ågrip,  ti  i  opregningen  af  de  mænd,  som  her 
siges  at  have  fulgt  Magnus  barfod  på  hans  første  Vesterhavstog, 
stemmer  sagaen  særlig  med  Ågr.;  i  andre  kilder  henføres  de  til 
Magnus'  sidste  tog1).  Uddragene  af  dette  samlingsværk  mærkes 
tydelig  f.  ex.  k.  4  (Har.  hårf.),  8  (Erik  blodøkse),  20—21  (Magn. 
god.,  hvortil  der  ligefrem  henvises),  34  (Har.  hårdr.),  37  (Magn. 
berf.),  62  (Har.  grill.) ;  s.  260  sigtes  der  klart  til  Magnus  Erlingssons 
saga.  Denne  naturlige  tilknytning  til  Norges  historie  svarer  ganske 
til  den,  der  findes  i  den  første  del  af  Egilssaga.  Fremdeles  findes  de 
samme  forf.-interesser  på  flere  steder  (s.  17  og  95  ff.  —  en  spå- 
mands udtalelser;  taler  holdes  gærne  helt  igennem).  Mod  enheden 
taler  ikke  Snorres  brug  af  sagaen;  han  benytter  den  kun,  hvor  han 
mente  at  behøve  det  og  på  de  mest  afgorende  punkter,  i  Harald 
hårfagres  saga  (hvorledes  Orknøerne  først  kom  under  Norge),  i 
Olaf  d.  helliges  saga  (hvorledes  dette  herredomme  hævdedes  for 
bestandig).  Efter  den  tid  spillede  øerne  så  godt  som  ingen  rolle 
for  det  norske  rige  og  dets  storhed.  På  en  analog  måde  benytter 
Snorre  også  Færey.  saga. 


!)  Jfr.  Nordals  bemærkninger  i  Aarb.  s.  18—19. 

Her  har  vi  altså  for  så  vidt  en  skriftlig  kilde  at  pege  på r). 
Det  øvrige  af  sagaen,  øernes  egen  indre  historie,  beror  udelukkende 
på  traditionen  og  —  for  det  11.  årh.s  vedkommende  —  tillige 
på  skjaldenes,  særlig  Arnors,  draper  om  Torfinn  jarl  og  Rognvald 
Brusason;  senere  kommer  de  (se  ovf.  104)  antydede  digte  om 
Hakon  og  Magnus.  Denne  tradition  har  været  udmærket  og  meget 
detaljeret,  især  for  tiden  efter  1000  (for  den  foregående  tid,  det  10. 
årh.,  har  den  derimod  været  fattig,  hvad  der  jo  er  ganske  naturligt) ; 
jo  længere  man  kommer  ned,  desto  rigere  bliver  den.  Hvad  særlig 
Rognvald  jarl  kales  saga  angår,  har  forf.  kunnet  benytte  samtidige 
mænds  egne  meddelelser  2),  foruden  at  jarlens  mange  vers  her  var 
udmærkede  støttepunkter.  Traditionen  antydes  og  skimtes  mere 
eller  mindre  bestemt,  ligesom  også  forskellige  beretninger  om- 
tales 3).  Der  haves  ikke  ligefremme  midler  til  at  prøve  traditionens 
pålidelighed,  men  dens  indre  sandsynlighed  og  fremstillingens  præg 
og  art  (den  hyppige  datering  af  begivenheder)  borger  for  det  med- 
deltes pålidelighed  i  det  hele.  I  beskrivelsen  af  Rognvald  jarls 
jorsalfærd  er  der  indløbet  fejl  m.  h.  t.  rækkefølgen  i  begivenhed- 
ernes gang,  hvilket  vel  tildels  kommer  af  forf.s  ukendskab  til  Frank- 
rigs geografi  (se  herom  Gerings  afhdl.  og  min  modafhdl.).  Stoffet 
er  indsamlet  på  selve  øerne  og  kommet  direkte  derfra,  men  på 
Island  er  sagaen  uomtvistelig  skreven4).  Forbindelserne  mellem 
øerne  og  Island  havde  fra  det  11.  årh.  af  været  særdeles  levende,  og 
vi  kunde  opregne  en  mængde  Islændere,  der  opholdt  sig  på  Orkn- 
øerne  og  som  tildels  stod  i  et  noje  forhold  til  orknøske  slægter.  Så- 
ledes ved  vi  f.  ex.,  at  Arnor  jarleskald  hyppig  var  der  og  var  end- 
også gift  med  en  slægtning  af  jarlerne  selv  (jfr.  hans  tilnavn) ;  at 
Hallr,  der  digtede  Håttalykill  med  Rognvald,  længe  opholdt  sig  der; 
et  par  andre  isl.  skjalde  er  knyttede  til  samme  jarl;  en  HallvarSr 
omtales  der  (s.  30),  Eirikr  (s.  200);  som  boende  der  nævnes  Botolfr 
begla  osv.  —  foruden  at  orknøske  købmænd  sikkert  ofte  har  søgt 
til  Island  og  opholdt  sig  der.  De  orknøske  begivenheder  kunde  så- 


a)  Gentagelsen  af  Rognvalds  beskrivelse  (s.  55,  jfr.  41)  beror  på  benyttelsen 
af  en  sådan. 

2)  Jfr.  s.  250—51,  hvor  et  ojenvidne  anføres. 

3)  Jfr.  s.  111;  fråsdgn  Sveins  .  .  .  sogn  sumra  s.  189.  Særlig  er  der  en  mand, 
Holdbode,  der  synes  at  have  spillet  en  rolle  som  meddeler  (s.  117;  jfr. 
172,  173),  og  ikke  mindst  Sveinn  Asleifarson  selv,  som  Nordal  har 
fremhævet. 

4)  /.  Stefånsson  modsatte  opfattelse  er  ubegrundet  og  uholdbar. 


[656]  —  650  — 

ledes  særdeles  let  finde  vej  til  Island,  for  dér,  ligesom  de  norske, 
osv.,  at  blive  samlede  til  et  hele,  til  en  jarlesaga;  naturligvis  var  det 
hovdingerne  her,  jarlerne,  alt  samlede  sig  om.  Forf.  er  en  gejstlig 
mand,  hvad  der  særlig  fremgår  af  sagaen  om  Magnus  jarl x).  Hvor 
han  har  levet  på  Island,  er  umuligt  at  sige;  et  udtryk  som  »sydpå 
i  Byskupstungur«  (s.  262)  er  måske  tvivlsomt,  da  det  ikke  behøver 
at  være  oprindeligt;  er  det  det,  må  forf.  snarest  have  levet  på  Nord- 
landet. 

Uagtet  forf.  er  gejstlig,  henfalder  han  ligesålidt  som  andre  til 
gejstlige  deklamationer;  hans  stil  og  fremstilling  er  fuldkommen 
klassisk  og  princippet  det  sædvanlige:  jævnt  og  sandfærdig  at  for- 
tælle, hvad  der  er  sket  og  kun  dette.  Nogen  anden  ledende  grund- 
tanke findes  ikke.  Skildringerne  er  meget  livlige;  navnlig  er  af- 
snittet om  Rognvald  jarl  kale  noget  af  det  mest  underholdende  og 
kvikke,  der  er  skrevet.  Personskildringen  er  i  det  hele  levende  og 
anskuelig  og  hojst  troværdig;  hver  karakter  er  individuel;  først  og 
fremmest  gælder  dette  jarlerne;  de  er  dels  kraftige  og  stolte, 
herskesyge  mænd  som  Torfin,  dels  humane  og  rettænkende  som 
Rognvald  og  Bruse.  Desuden  er  der  udmærkede  hovdingeskik- 
kelser  som  den  kraftige  Sveinn  Åsleifarson;  der  er  kvindekar- 
akterer som  den  dæmonisk-onde  Frakkok.  Også  mange  kultur- 
historiske oplysninger  af  værdi  findes  i  sagaen. 

Sagaen  er  som  helhed  nedskreven  for  Snorre  skrev  sin 
Heimskringla,  altså  i  hvert  fald  ikke  senere  end  o.  1220  2).  Meget 
ældre  end  o.  1200  kan  den  på  den  anden  side  ikke  være  dels  på 
grund  af  forholdet  til  det  sagaværk  om  norske  konger,  der  er  be- 
nyttet, dels  på  grund  af  andre  omstændigheder  som  den,  at  Rogn- 
vald jarl  omtales  som  helgen,  hvad  han  først  blev  1192  (s.  316). 
Omkr.  1200 — 10  er  den  rimeligvis  forfattet. 

Som  for  bemærket,  findes  sagaen  vistnok  for  det  meste  i  sin 
oprindelige  skikkelse.  Dog  er  den  ikke  helt  blevet  skånet  for  de 
sædvanlige  afskriver-  og  bearbejder-ændringer.  For  ikke  at  tale 
om  de  til  k.  32  mekanisk  tilfojede  vers  af  Arnor,  er  k.  45  en  frase- 
mæssig,  gejstlig  og  ordrig  skildring  af  Magnus  jarl,  der  er  hojst 
afstikkende  og  afbryder  den  rigtige  sammenhæng;  den  findes  da 


0  Dette  bestrider  Meissner,  og  mener,  at  det  kun  er  Magnus  jarls  saga,  der 
er  forfattet  af  en  gejstlig;  dette  er  naturligvis  muligt. 

2)  Når  der  s.  107  henvises  til  Snorres  værk,  beror  bemærkningen  herom  på 
en  senere  bearbejdelse;  henvisningen  står  i  en  næsten  umulig  sammen- 
hæng og  afbryder  denne  på  det  mest  meningsløse. 

også  et  andet  sted  i  den  særskilte  Magnussaga  (I).  Indskudt  er 
også  et  par  mindre  stykker  s.  112;  de  mangler  i  den  særskilte  Magn. 
s.  (II)  og  er  afvigende  i  stil;  det  samme  gælder  den  sidste  halvdel 
af  k.  51  (s.  119).  Ligeledes  er  stykket  om  bisp  Viljålmr  s.  131  et 
indskud;  det  er  kun  en  gentagelse  af  hvad  der  står  s.  121.  Endelig 
er  jærtegnskapitlet  (k.  57)  et  på  et  meget  uheldigt  sted  indsat  ind- 
skud; hermed  hænger  slutningen  af  k.  56  sammen.  Også  senere 
lån  fra  Snorre  findes  (jfr.  Nordals  afhdl.) ;  et  afsnit  er  måske  snarest 
fra  ham  istedenfor  det  oprindelige. 

Særlig  omtale  kræver  sagaen  om  Magnus  d.  hellige.  G. 
Vigfusson  mente,  at  den  var  af  en  anden  oprindelse  end  det  øvrige. 
Overgangen  til  den  sker  imidlertid  på  den  sædvanlige  måde  og  man 
mærker  ikke  nogen  egenlig  ny  begyndelse;  heller  ikke  er  stilen  af- 
vigende, og  indholdet  er  ikke  mere  gejstlig-klerikalt  end  ellers  — 
når  bortses  fra  de  enkelte  små  indskud.  Nu  er  der  to  særskilte 
sagaer  om  Magnus,  der  også  er  udgivne  i  Icelandic  sagas.  En 
sammenligning  mellem  disse  viser  imidlertid  straks  den  rigtige 
sammenhæng.  Magn.  II,  for  at  begynde  med  denne,  er  nemlig 
simpelt  hen  kun  en  afskrift  af  den  samme  saga  som  den,  der  findes 
i  selve  Jarlasogur.  Det  1.  kapitel  er  kun  et  uddrag  af  disse  fra 
sagaen  om  Torfin  af,  og  er  i  øvrigt  så  at  sige  ordret  stemmende  med 
Jarlasogur,  dog  således,  at  hvad  der  her  fortælles  om  Hakon  jarl 
udelades  som  Magnussaga  uvedkommende.  Uddraget  i  1.  kap.  for- 
udsætter hele  sagaværket,  og  særsagaen  om  Magnus  er  kun  en 
særskilt  udgave.  Fordi  Magnus  blev  en  helgen,  har  man  følt  trang 
til  at  have  hans  saga  for  sig  selv.  Men  som  sagaen  nu  foreligger  i 
selve  Jarlas.,  er  den  atter  blevet  interpoleret  med  enkeltheder  fra 
den  særskilte  saga,  der  var  bleven  endel  udvidet  og  forøget  med 
jærtegn,  og  det  er  fra  den,  at  k.  57  er  hæntet;  det  findes  ved  slut- 
ningen af  Magn.  II. 

Hvad  Magn.  I,  der  findes  i  et  papirhåndskrift  (efter  den  tabte 
Bæjarbok  med  Olaf  d.  helliges  saga),  angår,  er  også  her  for- 
holdet klart.  Den  er  en  sammenstøbning  af  den  gamle  saga  og  et 
oprindelig  på  latin  skrevet  vita  af  en  »mester  Rodbert«;  dette  er 
vistnok  helt  og  holdent  optaget.  Dette  vita  er  en  prædikenagtig 
fremstilling,  hvis  indhold  mere  er  en  gejstlig  ordflom  og  skvalder 
—  tildels  af  den  værste  slags  —  end  virkelig  historie.  Dog  nævnes 
eller  i  al  fald  antydes  hovedbegivenhederne  i  jarlens  liv.  I  sammen- 
arbejdeisen gor  det  nu  et  overmåde  pudsigt  indtryk,  fra  den  gamle 
sagas  klassiske  stil  og  fremstilling  pludselig  at  komme  ind  i  de  fra 

vita  optagne  svulstige  frasekapitler,  der  stadig  veksler  med  sagaens. 
Sammenstøbningen  er  ikke  altid  ganske  heldig;  (k.  4,  fra  Rodbert, 
nævner  på  ny  Magnus'  forældre,  uagtet  de  var  nævnede  i  k.  3). 
Den  gamle  saga  er  helt  optagen,  dog  noget  forkortet  og  med  ude- 
ladelse af  versene;  den  indledes,  ligesom  Magn.  II,  med  et  kort 
uddrag  af  det  forudgående  i  Jarlas.  Nogen  forøgelse  af  det  positive 
stof  findes  ikke,  med  undtagelse  af  en  meget  mistænkelig  beretning 
om  et  besøg  hos  kong  Henrik  i  England.  Foruden  de  fra  vita  hænt- 
ede  afsnit  træder  også  selve  bearbejderens  egne  betragtninger  ual- 
mindelig stærkt  frem.  K.  31 — 5  er  en  jærtegnsliste  og  deslige. 
Sagaen  giver  den  oplysning,  at  Rodbert,  der  i  øvrigt  er  fuldstændig 
ukendt,  har  skrevet  vita  20  år  efter  Magnus'  martyrdød  (Icel.  s. 
269).  Om  dette  er  rigtigt,  kan  ikke  afgores,  men  man  skulde  tro,  der 
skulde  stå  »120«.  Oversættelsen  af  den  lat.  original  og  istandbring- 
elsen  af  Magn.  I  kan  i  al  fald  ikke  være  ældre  end  det  13  årh.  og 
næppe  for  fra  dets  sidste  halvdel.  Også  den  oprindelige  saga  er 
ikke  uden  påvirkning  fra  Magn.  I. 

Til  slutning  et  par  ord  om  Jarlesagaens  første  del,  k.  1 — 3, 
stykket  om  Norges  bebyggelse  osv.  Disse  kapitler  er  et  uddrag  af 
den  lille  påttr:  Hversu  Noregr  byggdiz  (i  Flat.)  ').  Dettes  indhold 
vedkommer  ikke  det  mindste  Orknøerne  undtagen  for  så  vidt  som 
Eysteinn  glumra,  jarlernes  stamfader,  knyttes  til  de  dér  omtalte 
mytisk-sagnhistoriske  personer,  men  Nors  og  Gors  søgen  efter 
søsteren,  samt  Norges  bebyggelse  har  intet  med  den  øvrige  Jarle- 
saga som  sådan  at  gore.  Denne  indledning  kan  næppe  stamme  fra 
den  oprindelige  forfatter,  så  meget  mindre,  som  det  lærde  produkt, 
der  har  været  dens  kilde,  næppe  selv  er  så  gammelt  som  fra  o.  1200. 
Ganske  vist  er  eponymen  Norr  eller  Nori  gammel,  ti  han  findes  hos 
Oddr  (og  i  Hist.  Norw.),  men  her  nævnes  han  uden  alt  det  øvrige 
påhæng.  Jarlesagaen  har  oprindelig  begyndt  på  en  sagamæssig 
måde,  omtrent  som  k.  4  gor  det  med  Rognvalds  slægtregister  til 
Halfdan  d.  gamle.  De  3  første  kapitler  er  tilsatte  for  at  efterligne 
den  mytiske  indledning  til  Heimskr.  og  Knytlingasaga.  Nordal  er 
dog  tilbojelig  til  at  antage,  at  disse  3  kap.  stammer  fra  den  oprinde- 
lige forf. 

I  Flatøbogen  findes  endnu  nogle  kapitler  efter  sagaens  egenlige 
slutning,  således  som  denne  foreligger  i  den  danske  oversættelse 
(jfr.  udg.  s.  321).  Det  er  k.  447  slutn.,  448 — 51 ;  de  består  af  et  sen- 


J)  Men  er  måske  mere  oprindelig  i  sin  form  i  Jarlas. 

ere  tillæg  til  sagaen,  indeholdende  forskellige  usammenhængende 
kendsgærninger  fra  tiden  omkr.  1200,  der  slutter  med  at  omtale 
Harald  jarls  død  (1206)  samt  nævne  hans  sonner,  hvoraf  den  ene 
siges  at  være  død  1214.  Dette  tillæg  —  der  indeholder  en  henvisning 
til  »Katnesingerne«  som  meddelere  s.  324  —  er  vistnok  gammelt  og 
historisk  korrekt,  men  er  næppe  af  sagaens  oprindelig  forfatter  (så- 
ledes også  G.  Vigfiisson). 

Når  der  i  Flat.  —  efter  digtet  Noregs  konunga  tal  —  endnu 
følger  et  kapitel  (453):  Om  biskop  Adams  indebrænding  (i  år  1222 
s.  329),  er  også  dette  et  yngre  tillæg  til  alt  det  øvrige. 


§  13. 
Sagaer  vedrørende  Danmark  og  Sverrig  for  Snorre. 

De  til  denne  gruppe  hørende  sagaer  er  ikke  mange  og  tildels 
ubetydelige;  hovedværket  angående  Danmark  tilhører  tiden  efter 
Snorre. 

1.  Jomsvikingasaga.  Denne  saga,  som  i  meget  ved- 
rører Norge,  findes  i  flere  forskellige  bearbejdelser.  De  hånd- 
skrifter, der  her  haves  og  som  falder  sammen  med  bearbejdelserne, 
er  S  t  o  c  k  h.  m  b  r.  1,  4  °,  —  udgiven  af  G.  Ceder  schiold  1875  — , 
A  M  2  9  1,  4  °  —  udg.  af  C.  af  Petersens  1882 x)  —  og  A  M  5  1  0,  4  ° 
—  udg.  af  samme  1879  — ,  hvortil  endnu  kommer  Flatøbogens 
tekst  (jfr.  Fms.)  og  endelig  Arngr.  Jonssons  latinske  oversæt- 
telse efter  et  tabt  håndskrift,  udg.  af  G.  A.  Gjessing  1877.  Det  æld- 
ste af  de  anførte  håndskrifter  er  291  fra  o.  1275—1300) 2),  hvis  ret- 
skrivning er  temmelig  gammel. 

Sagaen  3)  handler,  som  navnet  viser,  om  Jomsviking- 
e  r  n  e,  deres  oprindelse,  love  og  færd,  men  særlig  om  den  begiven- 


J)  Også  udgivet  i  Fornm.  XI. 

-)  At  sætte  hds.  til  tiden  1225—50  kan  der  ikke  være  tale  om. 

8)  Jfr.  Maurer:  Ueber  die  Ausdr.  Anm.  21;  G.  Vigfiisson:  Proll.  xci— ii;  G. 
Storm:  Sn.  St.  Hist.  skr. ;  samme:  Om  redaktionerne  af  Jomsvikingasaga 
i  Arkiv  f.  nord.  filol.  I,  samt  indledningerne  til  udgaverne;  dr.  Sophia  A. 
Krijn:  De  Jomsvikingasaga  1914;  Hollanders  afhandling  i  Arkiv  XXXIII  og 
Krijns  sst.  XXXIV  (Hollanders  Genmæle  sst.  XXXV);  Indrebd:  Fagrskinna 
53—80;  ti.  Hempel:  Die  formen  der  Jomsvikingasaga,  Arkiv  XXXIX,  1  ff. 

hed,  der  gjorde  dem  mest  beromte  i  Norge  og  på  Island,  slaget  i 
Hjorungavåg  (986,  el.  987),  da  Hakon  jarl  og  Erik  for  bestandig  be- 
friede Norge  fra  alvorlige  angreb  fra  dansk  side  —  bortset  fra 
Knud  d.  stores  forbigående  magt  i  landet,  som  han  vandt  så  at  sige 
uden  sværdslag. 

I  291  og  Sth.  (og  i  Arngrims  overs.)  findes  et  indledende  afsnit 
af  en  temmelig  selstændig  art,  så  at  man  her  kan  sige,  at  sagaen 
falder  i  to  dele.  Den  første  del  begynder  med  at  omtale  Gorm  den 
barnløse  og  anfører  den  fabelagtige  fortælling  om  den  saksiske 
greve,  der  med  sin  søster  avlede  et  barn,  der  blev  sat  ud,  Knud  den 
fundne;  denne  blev  taget  til  son  af  Gorm,  og  hans  son  var  Gorm  d. 
gamle.  Derpå  følger  fortællingen  om  denne  og  Tyra  og  deres  søn- 
ner, samt  om  Haralds  forhold  til  Hakon  jarl  og  Guld-Harald;  så 
kommer  fortællingen  om  kejser  Ottos  bekendte  tog  til  Danmark, 
Hakon  jarls  forsvar  af  Danevirke  og  forhold  til  kong  Harald  samt 
dennes  krigstog  til  Norge;  der  sluttes  med  en  omtale  af  hans  på- 
tænkte tog  til  Island  for  at  afstraffe  Islænderne  for  deres  niddigt. 

I  510  mangler  dette  afsnit;  her  begynder  sagaen  med  de 
øvrige  håndskrifters  2.  afsnit,  der  handler  om  Toke  og  hans  3 
sonner,  hvoraf  en  var  Palner,  Palnatokes  fader;  der  fortælles  så 
om  denne  og  hans  forhold  til  kong  Harald  og  dennes  frilleson  Sven 
(tveskæg),  samt  om,  hvorledes  Palnatoke  grundlægger  Jomsborg, 
stifter  Jomsvikingernes  samfund  og  giver  dette  love.  Videre  for- 
tælles så  om  de  vigtigste  af  Jomsvikingerne,  deriblandt  Sigvalde 
jarl  og  så  videre  lige  ned  til  Jomsvikingeslaget  i  Hjorungavåg.  Vi 
skal  ikke  komme  nærmere  ind  på  at  gengive  indholdet. 

Med  hensyn  til  sporsmålet  om,  hvorledes  det  oprindelige  for- 
hold mellem  disse  to  afsnit  er,  må  jeg  slutte  mig  til  dem  —  f.  ex.  C. 
af  Petersens  — ,  der  i  det  første  afsnit  ser  et  yngre  tillæg.  Det  er  i 
og  for  sig  ganske  overflødigt  og  unødvendigt  for  det  sidste,  da 
sagaen  jo  ikke  lader  det  være  kong  Harald  blåtand,  der  afstedkom 
toget  til  hævn  for  Hakons  færd  mod  ham.  Heller  ikke  kan  Sven 
tveskæg  siges  direkte  at  have  bevirket  toget.  Sammenhængens 
tråd  er  derfor  i  virkeligheden  bristet.  G.  Storm  har  antaget  en  op- 
rindelig sammenhæng  mellem  de  to  dele,  således  at  den  første 
skulde  indlede  og  begrunde  den  anden1).   Naturligvis  har  den,  der 


!)  Indrebo  hævder  det  samme.  Krijn  antager,  at  den  1.  del  er  udeladt  i  510, 
men  at  den  alligevel  ikke  hidrører  fra  den  oprindelige  forfatter  af  sagaen. 
Også  Hempel  antager,  at  afsnittet  er  udeladt  i  510. 

stillede  dem  sammen,  tænkt  sig  den  første  del  som  indledning. 
Men  den  løse  sammenhæng,  der  i  virkeligheden  er  tilstede,  viser 
netop,  at  vi  har  med  en  bearbejder  at  gore.  En  oprindelig 
forfatter  med  klar  bevidsthed  om,  at  toget  skulde  være  en  følge  af 
det  tidligere  forhold  mellem  Norge  og  Danmark,  mellem  Hakon 
jarl  og  Harald  blåtand  (hvad  det  jo  ganske  sikkert  var),  vilde 
have  ladet  sin  fremstilling  gå  ud  på  at  vise  dette  ganske  anderledes 
klart  og  ligefrem,  end  tilfældet  kan  siges  at  være.  Hertil  kommer, 
at  begyndelsen  af  2.  del  er  tydelig  en  selvstændig  sagas  sagamæs- 
sige  begyndelse.  Heller  ikke  er  der  nogen  steds  i  denne  del  taget 
hensyn  til  den  første,  og  kun  for  den  sidste  dels  vedkommende 
passer  sagaens  navn.  Den  første  del  er  med  andre  ord  senere  til— 
fojet,  ligesom  f.  ex.  de  3  første  kapitler  i  Jarlasogur,  efter  en 
kongesagas  forbillede.  Stoffet  dertil  er  dels  hæntet  fra  gamle 
folkeminder  af  uhistorisk  art,  dels  fra  et  sagaværk,  der  omtrent 
har  været  identisk  med  det  tilsvarende  stykke  i  Olaf  Tryggv.  s.  i 
Fms.  I,  k.  61  ff.  Her  findes  en  kombination  af  en  latinsk  kilde  og 
det  æmne,  der  behandles  i  sagaens  første  afsnit *).  Til  grund  ligger 
vistnok  Skjoldungasaga  eller  en  bearbejdelse  deraf2).  Endel  er 
mulig  hæntet  fra  Gunnlaugr  munks  Olafssaga;  modsætningen  mel- 
lem Hakon  jarl  og  Olaf  Tryggvason  ved  Danevirke  kunde  tyde  på 
dette;  det  skulde  altså  være  hans  fremstilling,  der  herfra  er  ind- 
kommen i  AM  310;  jfr.  at  der  til  sagaen  her  utvivlsomt  er  knyttet 
kapitler  af  Gunnlaugs  Olafss.  (se  ovf.  s.  399). 

Af  vigtighed  er  forholdet  mellem  de  enkelte  bearbejdelser. 
Ved  en  sammenligning  bliver  det  hurtig  klart,  at  de  alle,  Sth.,  291, 
510  og  Flat.,  samt  Arngr.  Jonssons  original,  i  alt  væsenligt  repræ- 
senterer en  og  samme  saga,  dog  således,  at  Sth.  indtager  en  i 
visse  henseender  særlig  stilling  til  de  andre,  foruden  at  510,  som 
anført,  helt  mangler  den  første  del. 

Teksten  i  291  og  Flat.  er  i  alt  væsenligt  ens,  dog  har  Flat. 
adskilligt  mere  ægte  i  enkeltheder  at  opvise.  Denne  tekst,  navnlig 
som  den  er  i  291,  er  præget  af  en  vis  efterklassisk,  kedelig  tone; 
der  findes  flere  steder  uhøviske  ord 3)  (oftere  end  i  Flat.)  samt 
uislandske  eller  lavfolkelige  udtryk    (som    tempra,    herja    uppd, 


*)  Hvad    derimod    Fms.    k.   84   ff.    angår,    er   dette   ligefrem    en   afskrift   af 
Jomsv.  s. 

2)  Krijn  tænker  på  en  „Dansk  kongesaga". 

3)  Som  gås,  stjolr,  refr  om  Sigvalde  s.  91. 

drabba) ;  sætninger  og  samtaler  er  udvidede  på  en  lidet  sagamæs- 
sig  måde.  Teksten  i  291  er  den  mindst  tiltalende  af  alle,  medens 
Flat.s  er  ligesom  en  grad  ældre  og  bedre,  men  den  forkorter  også 
teksten  og  låner  undertiden  fra  Sth.s  tekst.  Arngrims  latinske 
tekst  er  lidet  pålidelig,  da  han  ganske  sikkert  har  forkortet  en  del 
og  da  han,  fordi  han  bragte  den  i  stand  for  danske  læsere,  vist- 
nok undertiden  har  undertrykt  noget,  der  måtte  være  ubehageligt 
at  læse  (1  ex.  Fundne-Knuds  herkomst).  Men  der  er  utvetydige 
vidnesbyrd  om,  at  hans  original  har  stået  på  et  ældre  standpunkt 
end  hine  to.  Således  må  det  betragtes  som  givet,  at  hans  frem- 
stilling af  Gorms  dromme  er  den  ældste1).  Mulig  har  dog  Arn- 
grimur  enkelte  steder  brugt  andre  kilder  og  kombineret  dem  med 
sin  original;  herfra  stammer  nogle  afvigelser,  hvorom  der  kan 
henvises  til  Gjessings  redegorelse  i  hans  fortale  s.  XI  ff. 

Overfor  disse  bearbejdelser  (håndskrifter)  indtager  nu  Sth.  en 
ejendommelig  stilling,  idet  den  gennemgående  er  kortere,  dog  kun 
i  stilen,  men  ikke  med  hensyn  til  det  positive  indhold,  undtagen 
hvad  den  sidste  del  af  det  første  afsnit  angår.  Uagtet  det  er  klart, 
at  denne  bearbejdelse  forkorter  teksten  noget  på  sine  steder,  er  der 
dog  ingen  tvivl  om,  at  det  er  den,  der  alt  i  alt  har  bevaret  den 
ægte  tekst  renest,  den  tekst,  hvoraf  Flat-291  er  udvidet  med 
samtaler,  betragtninger  og  forskelligt  ordskvalder.  Sjælden  findes 
noget  mere  af  reelt  indhold  i  291,  og  når  det  sker,  er  det  uheldig 
anbragt,  som  når  Erik  jarl  møder  »rødevikingen«  Torkel  midlang 
(s.  104 — 5),  der  her  fremstilles  som  etslags  fredløs,  medens  han 
andet  steds  (s.  109)  kaldes  jarlens  »lendermand«.  Flat.s  afskriver 
har  set,  at  dette  var  meningsløst,  han  har  derfor  udeladt  stykket 
om  »rødevikingen«,  men  det  har  sikkert  stået  i  det  fælles  grund- 
lag; i  Sth.  mangler  det  ganske.  Fremstillingen  af  Knud  danaasts 
død  er  afvigende  i  Sth.  Her  siges  han  at  være  omkommen  i 
England  på  et  tog  sammen  med  broderen  (dette  også  hos  Arn- 
grimur,  der  dog  nævner  Irland)2)-  I  291-Flat.  findes  en  lang 
historie  om,  at  det  er  Harald  selv,  der  dræber  sin  broder  osv. 
Samme  fremstilling  som  i  Sth.  findes  omtrent  ordret  i  Fms.  I,  O. 
Tr.  k.  64  (her  står  rigtig  Aåalbrigt  som   navn   på    den   engelske 


!)  Hvad  han  her  siges  at  have  set  og  hørt  i  dromme  (æblerne  om  vinteren, 
hvalpenes  gøen  i  moderlivet)  gores  i  de  andre  til  virkelige  syn,  som  hans 
svigerfader  skal  have  haft,  hvilket  bliver  langt  mindre  naturligt. 

2)  Dette  har  Arngrimur  måske  selv  indsat,  fordi  Saxo  henlægger  begiven- 
heden til  Dublin. 

konge  for  Sth.s  Adalsteinn) ,  og  det  er  uden  tvivl  denne  form,  der 
er  oprindeligst.  Den  anden  version  er  et  yngre  fabrikat.  En  hoved- 
afvigelse består  i,  at  der  til  den  udførlige  fremstilling  i  291,  k.  4 — 
5 — 7  (Hakon — Guld-Harald — Harald  gråfeld),  i  Sth.  svarer  en  gan- 
ske kort  beretning  med  en  henvisning  til  komingabok.  Noget  lign- 
ende gælder  fortællingen  om  kejser  Ottos  tog  til  Danmark;  hvad 
der  vidtløftig  meddeles  herom  i  291  findes  i  Sth.  kun  lige  antydet. 
Man  kunde  også  være  fristet  til  her  at  antage,  at  Sth.  havde  be- 
varet den  mest  ægte  tekst,  der  som  sædvanlig  var  udvidet  i  de 
andre,  skont  en  forkortelse  naturligvis  ikke  er  udelukket.  Det  første 
er  dog  vistnok  tilfældet.  I  øvrigt  må  det  siges,  at  teksten  i  Sth.  er 
identisk  med  den  i  291-Flat.,  med  enkelte  afvigelser,  som  at 
Vigfus's  vers  mangler  i  291,  men  det  står  i  Flat.  1). 

Hvad  endelig  teksten  i  510  angår,  er  også  den  i  det  hele 
identisk  med  de  andre  bearbejdelsers;  men  den  er  her  overarbejdet 
og  udvidet  —  foruden  på  den  sædvanlige  måde  i  rent  stilistisk  hen- 
seende og  med  samtaler  —  også  på  andre  måder,  idet  der  er  op- 
taget forskellige  stykker  der  meget  noje  stemmer  med 
Fagrskinna2),  samt  mange  vers  af  Tinds  drape  om  Hakon  jarl, 
Bjarne  biskops  Jomsvikingadråpa,  og  flere  andre  kilder  er  benyt- 
tede (som  Landn.  om  Gyrdr,  Oddr).  Angående  dette  kan  henvises 
til  C.  af  Petersens'  fortale  (s.  VIII,  XII— XIV).  Desuden  findes  et 
par  selvstændige  tilfojelser,  hvis  kilde  er  ukendt  (skatmesteren 
Gudrviss;  jfr.  fortalen  s.  xviii  ff.).  Disse  kombinationer  er  ikke 
altid  heldige;  således  lader  redaktoren  Erlingr  styre  et  skib  (s.  69), 
uagtet  denne  ofres  (s.  79)  som  7  år  gammel8). 

Til  trods  for  alle  disse  bearbejdelser  er  der,  som  antydet,  kun 
én  fælles  oprindelig  saga;  om  denne  kan  vi  ved  en  sammenligning 
danne  os  en  tilnærmelsesvis  forestilling.  Den  berode  på  en  allerede 


!)  Også  Sth.  er  mishandlet  ved  indskud,  således  når  Bo  først  siges  at  være 
sprungen  over  bord  med  sine  guldkister  efter  at  have  fået  såret  af 
Torkel,  og  bagefter  siges  at  have  fået  samme  sår  af  Sigmund  og 
atter  være  sprungen  over  bord  (!).    I  Flat.  er  fremstillingen  fornuftigere. 

2)  G.  Storm  mener,  at  disse  lån  ikke  stammer  fra  Fsk.  selv,  men  fra  den 
ældste  sagabearbejdelse,  der  også  skulde  være  benyttet  i  Fsk.  Krijn  og 
Indrebo  slutter  sig  til  Storm  på  dette  punkt.  Dette  er  muligt  rigtigt, 
skont  bevisførelsen  næppe  er  fyldestgørende  Utvivlsomt  rigtigt  bliver 
det,  hvis  det  kunde  betragtes  som  bevisligt,  at  Fsk.  aldrig  har  været 
kendt  på  Island,  og  dette  er  vist  tilfældet. 

3)  Om  den  ganske  betydningsløse  „recension"  i  den  Adlerstam-Hammar- 
skold'ske  udgave  henvises  til  Petersens'  udg.  af  510,  s.  IX,  XXIX. 

Finnur  J6nsson.    II.  42 

meget  broget  og  forvansket  tradition,  hvor  dog  hovedpunkterne 
m.  h.  t.  toget  og  slaget  fastholdtes.  Den  oprindelige  saga  kan  ikke 
være  ældre  end  fra  den  første  fjærdedel  af  det  13.  årh.  Den  anføres 
i  Knytlingasaga  (s.  32)  og  er  altså  ældre  end  o.  1260.  Meget  ældre 
end  Snorre  er  den  i  hvert  fald  ikke.  Men  man  har  åbenbart  haft  en 
endnu  ældre  og  kortere  form  for  sagaen  (eller  beretningen  om 
Jomsvikingeslaget),  der  både  dannede  grundlaget  for  Jomsv.  s.  og 
fremstillingen  i  Fagrsk.  og  Heimskr.  Dette  fælles  grundlag  må 
gå  tilbage  til  o.  1200.  Det  er  heraf  klart,  at  Jomsv.  s.  har  gennem- 
gået flere  udviklingstrin  end  vistnok  nogen  anden  saga,  og  stadig 
er  man  kommet  længere  og  længere  bort  fra  det  oprindelige 
grundlag. 

Æmnet  har  lange  tider  igennem  haft  en  særlig  tiltræknings- 
kraft; kampen  er  gjort  til  genstand  for  fremstilling  både  i  sang  og 
tale,  både  i  og  udenfor  Island.  I  slaget  deltog  flere  Islændere  og 
det  er  disse,  sagaens  hovedindhold  fra  først  af  hidrører  fra: 
skjalden  Tindr,  Vigfus  Viga-Glumsson,  ofl.,  hver  fra  sin  kant  af 
landet.  At  deres  fortællinger  straks  lød  noget  forskellig,  er  kun 
rimeligt;  et  så  vældigt  slag  kunde  ikke  overses  af  én;  det  var  kun 
enkelttildragelser,  der  i  kamptummelen  lod  sig  af  de  enkelte  del- 
tagere iagttage;  endogså  den  samme  begivenhed  kunde  opfattes 
forskelligt  af  to  elle  flere.  Heraf  måtte  der  opstå  enkeltfremstil- 
linger i  en  broget  mangfoldighed,  hvor  modsigelser  og  afvigelser 
ikke  var  udelukkede.  Noget  lignende  mærkes  også  i  beretningerne 
f.  ex.  om  Stiklestadslaget.  Efter  som  tiden  led,  blev  disse  beret- 
ninger stadig  flere  og  efterhånden  mere  uhistoriske;  et  næsten 
mystisk  skær  kom  til  at  indhylle  den  beromte  begivenhed.  Deraf 
fremstillingens  karakter  i  de  forskellige  bearbejdelser. 

For  kort  at  sammenfatte  udviklingen  var  den  altså  denne: 
det  ældste  skriftlige  grundlag,  udarbejdet  o.  1200  efter  traditionen 
i  en  enkelt  egn,  findes  renest  i  Fagrsk.  og  Heimskr.;  dette  blev 
o.  1230 — 50  udvidet  og  bearbejdet  til  den  saga,  som  ligger  til  grund 
for  de  eksisterende  bearbejdelser.  Endnu  senere  er  det  første  afsnit 
kommet  til  (der  ikke  findes  i  510),  hovedsagelig  i  den  form,  det  har 
i  Sth.;  i  Flat.-291  blev  dette  atter  udvidet.  Endelig  er  det  sidste 
afsnit  yderligere  blevet  udvidet,  som  sket  er  i  510. 

Nogen  bestemt  antagelse  af,  hvor  og  af  hvem  sagaen  oprinde- 
lig er  skreven,  lader  sig  ikke  opstille.  I  fremstillingen  mærkes  en 
tilbojelighed  til  at  hæve  Hakon  jarl  og  Nordmændene  på  de  dan- 
skes bekostning.    I  historisk  henseende  er  sagaen  lidet  værdifuld, 

da  man  har  Fagrsk.-Heimskr.s  ældre  og  bedre  fremstilling  at  holde 
sig  til. 

2.  S  k  j  6  1  d  u  n  g  a  s  a  g  a.  Til  et  sagaværk  med  dette  navn 
henviser  Snorre  x)  angående  det  vældige  oldtidsslag  på  Væneren 
mellem  Åle  »den  oplandske«  og  kong  Adils.  Denne  således  nævnte 
saga  har  Snorre  sikkert  også  andre  steder  benyttet  og  uddraget 
(også  i  sin  Edda),  uagtet  det  ikke  med  fuld  sikkerhed  lader  sig 
gore  at  udpege  de  enkelte  stykker.  G.  Storm  har  herom  gjort 2)  den 
vistnok  rigtige  bemærkning,  at  fra  Skjold,  er  hæntet  de  afsnit  i 
Yngl.  s.,  der  handler  om  forholdet  mellem  de  svenske  konger 
(Ynglingerne)  og  de  danske  (i  det  mindste  delvis,  altså  f.  ex.  sagn- 
ene om  Starkad,  Hugleik  og  Hake,  Ingjald  og  Ivar  vidfadme).  Styk- 
ket om  Ivar  vidfadme  (Fas.  I,  363 — 88)  og  Bråvallaslaget  går  uden 
tvivl  tilbage  til  denne  saga,  men  er  ingen  direkte  eller  nojagtig 
afskrift  deraf.  Dette  findes  nu  udgivet  sammen  med  Knytlingas.  i 
den  nye  udgave  af  denne,  og  kaldes  Sogubrot  af  fornkonungum.  At 
kong  Rolfs  saga  beror  på  Skjold,  og  ligeledes  Ragnar  lodbroks 
saga,  er  i  og  for  sig  sandsynligt3). 

Alt  dette  bekræftes  ved,  at  det  væsenligste  indhold  af  Skjold, 
kendes  fra  Arngrimur  Jonssons  Supplementum  hist.  Norw.,  der 
indeholder  (på  latin)  uddrag  af  den  eller  beretninger  om  de  mytiske 
eller  forhistoriske  konger  i  Danmark  3:  fra  og  med  Skjold,  slægtens 
stamfader  og  eponym,  til  Gorm  d.  gamle.  Vi  ser  heraf,  at  sagaen 
har  været  et  sidestykke  til  Ynglingasaga.  Ligesom  denne  udgor 
indledningen  til  de  historiske  norske  kongers  saga,  ligger  det  nær 
nok  at  antage,  at  Skjold,  også  har  dannet  indledningen  til  et  lign- 
ende værk  om  de  danske  konger;  der  kunde  da  kun  være  tale  om 
Knytlingasaga  (jfr.  G.  Vigfiisson  Sturl.  Proll.  lxxxviii  ff.).  Denne 
sagas  nuværende  begyndelse  er  også  sådan,  at  den  bestemt  forud- 
sætter en  indledning  (i  det  mindste  en  Gorm  d.  gamles  saga). 
Knytlingasaga  er  imidlertid  yngre  end  Snorre  og  kan  således  ikke 
fra  først  af  have  hørt  sammen  med  Skjold.,  der  må  have  bestået 
som  en  saga  for  sig  og  være  skreven  omkr.  1200. 

Det  er  et  stort  tab,  at  denne  saga  ikke  mere  findes  i  dens  op- 


*)  „Om   denne   kamp   fortælles  vidtløftig  i   Skj.   s."   Hkr.  I,  56.    Jfr.  Skjold- 
ungabdk  i  Sth.  mbr.  2,  4°  (Olåfss.  helg.  1853  s.  XLVII). 

2)  Sn.  Sturl.  Hist.  skr.  s.  66. 

3)  At  derimod  den  af  Snorre  nævnte  saga  om  Sigurd  hjort  skulde  have  stået 
i  Skjold.  (Storm),  forekommer  tvivlsomt. 

42* 

rindelige  skikkelse.  Nogen  trøst  er  det,  at  vi  har  Arngrims  uddrag; 
det  er  udgivet  af  A.  Olrik  i  Aarbøger  f.  nord.  Oldkh.  og  Hist.  1894. 
Her  påvises,  at  der  må  have  været  en  ældre  saga  —  benyttet  bl.  a. 
af  Snorre  —  samt  en  yngre,  der  har  været  en  bearbejdelse  af  den 
gamle,  og  det  er  denne,  der  har  udgjort  indledningen  til  Knytl.  s.  og 
hvoraf  stykker  haves  i  Sogubrot;  det  antages,  at  den  gamle  saga 
har  sluttet  med  et  afsnit  om  Ragnarssonnerne,  altså  ved  overgangen 
til  den  historiske  tid.  Denne  saga  har  —  i  modsætning  til  Saxos 
fremstilling  —  særlig  karakteriseret  sig  ved  en  udførlig  beretning 
om  ættefejder  (jfr.  de  isl.  slægtsagaer)  dels  mellem  Skjoldungerne 
indbyrdes,  dels  mellem  dem  og  de  svenske  konger  x). 

Arngrims  fremstilling  må  benyttes  med  varsomhed,  da  han 
åbenbart  har  benyttet  flere  kilder  på  engang.  I  øvrigt  kan  vi  ikke 
her  komme  ind  på  enkeltheder;  i  det  hele  og  store  kan  der  henvises 
til  A.  Olriks  afhandling. 

Til  det  foranstående  kan  endnu  fojes,  at  Snorre  (i  Heimskr. 
III,  39)  nævner  en  »saga  omKnudd.  gamle«  (Kniitssaga  i  cod. 
Fris.).  Efter  dette  må  altså  en  saga  om  kong  Knud  d.  store  forud- 
sættes for  Snorres  tid.  Tilværelsen  af  en  sådan  er  da  også  ganske 
rimelig,  så  mange  Islændere  som  der  opholdt  sig  hos  ham.  Denne 
saga  må  desværre  betragtes  som  tabt,  da  den  saga,  der  indeholdes 
i  Knytlingasaga,  sikkert  ikke  er  identisk  mebl  den.  Den  er  rimeligvis 
benyttet  i  Hkr.  og  Fsk.;  fra  den  stammer  formodenlig  beretningen 
om  Knud  og  Ulv  jarl  m.  m. 

3.  Hvad  S  v  e  r  r  i  g  s  historie  angår,  har  man  ikke  haft  nogen 
sammenhængende  fremstilling.  Der  har  eksisteret  en  kongerække 
(se  Arngr.  Jonsson  i  fortalen  til  hans  Supplementum).  Der  findes 
stykker  om  og  vedrørende  Sverrig  i  forskellige  kongesagaer;  men 
disse  afsnit,  der  omtrent  alle  angår  forholdet  mellem  Norge  og 
Sverrig,  er  sikkert  ikke  uddrag  af  en  længere  saga  om  de  svenske 
konger,  men  har  fra  først  af  udgjort  dele  af  de  norske  kongers 
sagaer  (f.  ex.  hele  Fridgerftarsaga  i  Olaf  d.  helliges  s.  osv.).  Snorres 
beskrivelse  af  Sverrig  hidrører  uden  tvivl  fra  ham  selv.  —  Hvad 
der  i  slutningen  af  kong  Heidreks  saga  findes  om  svenske  konger 
er  dels  uddrag  af  kongesagaerne  —  der  nævnes  — ,  d.  v.  s.  Heimskr., 
dels  af  Skjoldungasaga,  i  forbindelse  med  en  benyttelse  af  den 
svenske  kongeliste.   Denne  slutter  med  Filippus  Hallsteinsson,  d. 


i)  Jfr.  A.  Olrik:  Arkiv  f.  nord.  Filol.  XIV,  62-65. 

1118;  derfor  har  H.  ScMck  (i  Arkiv  f.  nord.  fil.  XII)  søgt  at  knytte 
hele  stykket  i  Hei&r.  s.  til  Are  frode,  hvad  der  dog  sikkert  ikke  er 
rigtigt  (se  ovf.  s.  352).  I  dette  stykke  dvæles  der  særlig  ved 
Inge  Stenkelsson;  hvad  der  fortælles  om  ham,  beror  vistnok  på 
den  mundtlige  tradition,  der  hidrører  fra  en  af  de  Islændere,  der  i 
hans  tid  opholdt  sig  i  Sverrig,  f.  ex.  Markus  Skeggjason  (jfr. 
Schiick). 


§  14. 
Styrmer  Kårason  hinn  fro  di. 

Om  denne  mands  liv  vides  meget  lidet.  Hans  faders  navn 
kendes  kun  fra  den  gamle  lovsigemandsrække  x)  og  en  måldage2). 
Af  det  forholdsvis  sjældne  navn  har  man  villet  slutte,  at  Styrmer 
har  hørt  til  Gilsbakkamændenes  slægt3).  Det  første,  vi  hører  om 
ham,  er,  at  han  beklædte  lovsigemandsembedet  første  gang  1210 — 
14  —  og  anden  gang  1232 — 35.  Derefter  var  han  prior  i  ViSøkloster 
til  sin  død  20.  febr.  1245  4)-  I  en  række  af  år  var  Styrmer  knyttet  til 
Snorre  Sturluson  og  har  i  en  længere  tid  opholdt  sig  hos  ham  i 
Reykjaholt;  således  siges  han  ved  år  1228 6)  at  være  sendt  af 
Snorre  for  på  hans  vegne  at  slutte  fred  (griå)  med  Sturla  Sigvats- 
son;  ved  den  lejlighed  var  det  ham,  lovkyndig  som  han  måtte  være, 
der  fremsagde  det  højtidelige  gridformular.  To  år  senere  lod  Snorre 
Styrmer  »ride  (til  altinget)  med  lovsigemandsembedet«  6)  (fungere 
som  lovsigemand).   Endelig  hedder  det7),  at  Styrmer  har  optegnet 


»)  Ldn.  348;  Ups.  Edda  Dipl.  Isl.  I,  501. 

2)  Dipl.  Isl.  I,  496. 

3)  /•  Sigurdsson-.  Safn  II,  27.  —  Når  ti.  Porsteinsson  i  sin  nedenfor  anførte 
afhdl.  har  antaget,  at  Styrmer  var  en  son  af  abbed  Kari  Runolfsson  på 
Pingeyrar  og  at  han  er  blevet  opdraget  her  og  her  har  fået  sine  historiske 
interesser  og  grundlagt  sin  viden,  er  denne  antagelse,  så  lokkende  den 
end  kunde  synes,  kun  en  formodning  og  intet  andet,  og  den  bliver  ikke 
rimeligere  ved,  at  andre  formodninger  grundes  på  den. 

4)  Isl.  Art.  skr.  s.  23  {Styrmer  prestr  canoki  kaldes  han  her)  84,  jfr.  88,  Dipl. 
Isl.  I,  513. 

s)  Sturl.  I,  397. 
«)  Sst.  421. 
')  Sst.  540. 

»Snorre  folgsnarjarls  x)  (d:  den  hemmelige  jarls)  dødsdag«.  Det  er 
vistnok  alt,  hvad  vi  får  at  vide  om  ham.  Han  kaldes  både  præst, 
kannik  og  prior,  og  næsten  altid  »den  frode«;  han  er  overhovedet 
den  sidste  med  det  tilnavn.  Det  viser,  at  han  har  været  hojt  anset 
for  sin  historiske  lærdom,  og  det  er  da  naturligvis  også  hans  betyd- 
ning for  den  historiske  litteratur,  vi  her  har  at  undersøge.  Hvorvidt 
samværet  med  Snorre  har  haft  nogen  betydning  for  hans  udvikling, 
er  usikkert;  alt  taler  for,  at  så  ikke  har  været.  Styrmer  var  sikkert 
ældre  end  Snorre  og  har  måske  allerede  været  færdig  med  sine 
skrifter,  for  han  kom  i  nærmere  forbindelse  med  ham. 

Styrmer2)  har  uden  tvivl  været  en  flittig  mand;  hans  navn  er, 
som  vi  allerede  i  det  foregående  oftere  har  set,  knyttet  til  forskellige 
skrifter.  Hans  virksomhed  angår  dels  islandske  sagaværker, 
dels  de  norske  kongers  sagaer. 

I.  Det  hedder  da  for  det  første  i  Haukr  Erlendssons  bekendte 
meddelelse 3),  at  han  (Haukr)  har  skrevet  sin  bog  om  landnam  efter 
to  bøger,  hvoraf  »Styrmer  d.  frode  havde  skrevet«  den  ene  (jfr.  ovf. 
578).  Da  det  tillige  oplyses,  at  indholdet  af  Styrmers  Landnåma- 
b  6  k  for  storste  delen  stemte  med  Sturlas  bog,  og  da  denne  umulig 
kan  have  været  en  afskrift  af  Styrmers,  må  de  bægge  have  berot  på 
en  ældre  original  (jfr.  ovf.).  Der  er  således  ikke  tale  om,  at  Styrmer 
er  den  egenlige  forfatter  til  Landnåma.  Ved  en  sammenligning 
mellem  teksterne  finder  man  hvori  Styrmers  virksomhed  har  be- 
stået. Han  har  da  til  grundteksten  tiifojet  og  i  den  indsat  bemærk- 
ninger om  historiske  tildragelser  i  oldtiden 
(landnamstiden),  en  hel  del  antikvarisk-topografiske 
og  personalhistoriske  oplysninger;  endelig  har  han  ud- 
videt teksten  med  tillæg  af  legendeagtige  omløbstraditioner. 
Alle  disse  tillæg  angår  nærmest  det  sydvestlige  land,  netop  Styrm- 
ers hjemstavn.   Om  alt  dette  kan  der  i  øvrigt  henvises  til  fortalen 


0  Hentydning  til,  at  Skule  jarl  skal  have  gjort  Snorre  til  sin  jarl  eller  lovet 
ham  jarletitlen;  se  ndf. 

2)  K.  Maurer:  Ueber  die  Ausdr.  Anm.  10,  19-20;  G.  Vigfusson:  Sturl.  Proll. 
lxxxi— ii;  J6n  Sigurdsson:  Dipl.  Isl.  I,  Safn  til  sbgu  Isl.  II,  27;  G.  Storm: 
Sn.  Sturl.  Hist.  skr.  k.  8,  s.  37  ff.;  Otte  brudstykker  1893;  H.  Porsteinsson 
i  Skirnir  1912,  og  fremfor  alt  S.  Nordal:  Om  Olaf  d.  helliges  saga  1914, 
særlig  s.  69—133. 

»)  Hauksbok  s.  124. 

til  særudgaven  af  Landnåma.  Man  har  betragtet  det  som  afgjort, 
at  Styrmers  bearbejdelse  var  gået  tabt  som  helhed;  men  den  fore- 
tagne nye  undersøgelse  af  den  såkaldte  »yngre  Melabok«  (AM 
106  og  112)  synes  at  godtgore,  at  vi  netop  i  dette  håndskrift  har 
Styrmers  bearbejdelse,  men  udvidet  med  forskellige  tillæg  af  den, 
der  tilfojede  Melarfamiljens  slægtregistre,  jfr.  ovf.  Når  vi  nu  ser 
på  de  tillæg  der  vistnok  hidrører  fra  Styrmer,  forstår  vi  så  godt, 
hvorfor  han  har  fået  sit  tilnavn.  Han  har  åbenbart  kendt  og  samlet 
en  mængde  historiske  (eller  halvhistoriske)  overleveringer,  der 
endnu  levede  i  folkemunde,  og  dem  har  han  stukket  ind  i  den  op- 
rindelige Landnåma,  hvor  han  fandt  det  passende.  Hvorvidt  de 
svarede  til  værkets  oprindelige  og  ægte  historiske  karakter,  var 
ham  åbenbart  ligegyldigt;  denne  side  af  sagen  havde  han  meget 
ringe  sans  for;  for  ham  galdt  det  —  som  for  så  mange  senere  — 
at  samle  og  bogføre.  Vi  lærer  allerede  her  i  Styrmer  at  kende  en 
mand  med  levende  interesse  for  historie,  særlig  personalhistorie,  en 
flittig  og  hæderlig  samler,  der  ikke  gor  forskel  på  historie  og 
legende,  d.  v.  s.  en  ukritisk  og  lettroende  og  vistnok  noget  pedant- 
isk lærd.  Dette  billede  vil  i  det  følgende  yderligere  blive  bekræftet. 

Til  de  nævnte  Landn. -udvidelser  slutter  sig  en  bemærkning 
som  den,  der  findes  iHarSarsaga  (Isl.  s.  II,  117 — 18),  at  Hordr 
i  tre  henseender  skulde  have  udmærket  sig  fremfor  andre;  den 
siges  at  hidrøre  fra  Styrmer. 

II.  Dernæst  sættes  Styrmer  i  forbindelse  med  S  v  e  r  r  i  s- 
s  a  g  a.  Vi  har  i  det  foregående  (se  Karl  Jonsson)  behandlet  denne 
og  hævdet,  at  den  må  være  én  mands  arbejde  fra  først  til  sidst, 
med  fradrag  af  enkelte  mindre  indskud.  I  Flatøbogens  fortale  hed- 
der det,  at  »Styrmer  præst  d.  frode  skrev  [sin  bog]  efter  den 
bog«  o:  abbed  Karls  original.  Udtrykket  er  temlig  tydeligt  og  be- 
tyder ikke  andet,  end  at  Styrmer  —  ligesom  ved  Landnåma  — 
har  taget  en  afskrift  af  Karls  sagaværk,  der  i  og  for  sig  var  så 
detaljeret,  at  der  ikke  var  meget  at  tilfoje.  Styrmer  har  heller  ikke 
kunnet  bearbejde  sagaen  i  nogen  nævneværdig  grad  (langt  lettere 
var  det  jo  med  et  værk  som  Ldn.).  Der  lader  sig  dog  vistnok  på- 
pege enkelte  mindre  stykker,  der  vistnok  hidrører  fra  ham;  så- 
ledes det  lange  slægtregister  helt  op  til  Adam  i  den  nævnte  fortale, 
den  legendariske  drom  i  k.  2,  et  stykke  i  k.  56  (Fms.  s.  141)  om, 
hvorledes  Sverre  under  slaget  skal  have  løftet  hænderne  til  himlen 
og  messet  en  sekvencia,  sammenligningen  mellem  Sverre  og  hans 

fader  i  sagaens  slutning  osv.  (jfr.  ovf.  s.  377,  382  og  Maurer),  for- 
uden enkelte  fraseologiske  enkeltheder  x). 

III.  Endelig  er  det  Olaf  den  helliges  saga,  som 
Styrmers  navn  og  det  i  en  særlig  grad  er  knyttet  til.  Dette  sker 
først  og  fremmest  i  og  ved  det  tillæg  til  Olaf ssagaen,  som 
findes  i  Flatøbogen  mellem  Hakon  d.  gamles  saga  og  sagaen  om 
Magnus  d.  gode-Harald;  det  indledes  således:  »Disse  småartikler, 
som  her  er  samlede,  står  i  selve  den  livssaga  om  kong  Olaf  d. 
hellige  Haraldsson,  som  Styrmer  præst  d.  frode  har  sat  sammen2). 
Herefter  følger  11  kapitler,  der  genfindes  i  den  legendariske 
Olafssaga,  med  undtagelse  af  k.  1,  4  (af  erotisk  art),  5  første  halv- 
del, 8  (om  Sigvatr),  9  tildels,  10  (Olaf  som  færgemand  ved  Nid- 
elven). Teksten  er  desuden  noget  anderledes  hist  og  her  end  i  leg. 
s.  Det  er  allerede  heraf  klart,  at  leg.  s.  (jfr.  ovfr.  609—10)  ikke  helt 
er  identisk  med  Styrmers  bog.  Derimod  er  det  tydeligt,  at  det  er 
Ældste  saga,  eller  en  bearbejdelse  af  denne,  som  Styrmer  har  lagt 
til  grund  for  sin  bearbejdelse  og  afskrevet.  Han  har  som  sædvanlig 
åbenbart  udvidet  grundteksten  og  tilfojet  forskellige  legender  og 
omløbstraditioner. 

Til  Styrmers  saga  findes  der  bestemte  hentydninger 3),  og  der 
lader  sig  med  nogenlunde  sikkerhed  udpege  stykker,  der  har  tilhørt 
Styrmers  skrift.  Nordal  har  i  sin  bog  med  stor  grundighed  og 
skarpsind  søgt  at  påvise,  hvilke  stykker  i  Olafssagaens  forskellige 
håndskrifter  hidrører  fra  Styrme  (se  især  s.  89  ff);  i  det  hele  og 
store  har  Nordal  truffet  det  rigtige,  selvom  der  i  enkelte  tilfælde 
kan  være  tvivl.  Han  har  også  utvivlsomt  ret  i  at  antage,  at  de  ikke 
alle  (bortset  fra  de  11  artikler  i  Flat.)  nu  findes  i  den  oprindelige 
form  —  på  grund  af  skriveres  og  bearbejderes  lyst  til  ændringer 
både  af  den  ene  og  den  anden  art.  Hans  resultat  er  (jfr.  ovf.  om 
Ældre  saga),  at  Styrmers  bog  ikke  direkte  beror  på  Ældste 
saga  men  på  en  omarbejdelse  af  denne,  hvorfra  også  den  legend- 
ariske Olafssaga  stammer.  Alle  disse  stykker  bærer  et  ret  ensartet 


i)  Når  H.  Porsteinsson  antager,  at  Styrmer  og  Karl  bægge  i  forening  har 
skrevet  den  sidste  del  af  sagaen  (og  Styrmer  måske  mest  deraf),  er  dette 
grebet  ud  af  luften,  ligesom  Styrmers  ophold  på  Tingore  overhovedet  kun 
er  en  løs  formodning. 

2)  Flat.  III,  237—48. 

»)  Således  når  det  i  Flat.  II,  67  (Fms.  V,  170)  hedder,  at  Olaf  d.  hellige 
fangede  11  konger  på  engang  „som  Styrmer  regner  i  sin  bog";  jfr. 
Emundarbåttr  (Fms.  V,  268),  hvor  der  ved  fejlskrift  står  IX  f.  XI. 

præg  og  vidner  om  Styrmers  forfatterpersonlighed  og  interesser 
(gejstlig  svulst,  legender,  taler  og  vidtløftighed).  Han  ses  heller  ikke 
her  at  have  haft  sans  for  et  sagaværks  oprindelige  faste  form  og 
gode  sammensætning,  men  bryder  atter  og  atter  de  gode  gamle 
sagaprincipper. 

Når  Styrmer  har  skrevet  sin  saga  eller  foretaget  sin  bear- 
bejdelse, er  næppe  muligt  med  fuld  vished  at  sige.  Mellem  o.  1210 
og  1240  må  den  være  skreven,  og  snarest  for  1220  eller  for  Snorre 
skrev  sin  udførlige  saga  om  Olaf;  det  er  ikke  rimeligt,  at  Styrmer 
vilde  have  foretaget  en  sådan  bearbejdelse  efter  at  Snorre  havde 
skrevet;  dernæst  har  Snorre  vistnok  benyttet  hans  bearbejdelse; 
som  kronologisk  mellemled  mellem  Ældste  saga  og  Snorre  bliver 
den  fuldt  forståelig  *)• 

I  det  hele  og  store  er  Styrmers  historiske  virksomhed  af  en 
lidet  tiltalende  art.  Egenlig  historisk  forfatter  er  han  åbenbart 
ikke.  Han  så  at  sige  indleder  det  bearbejdelsestidsrum,  der  navnlig 
efter  midten  af  det  13.  årh.  fremtræder  så  stærkt  og  hvis  frugter  vi 
så  mange  gange  har  haft  og  vil  få  lejlighed  til  at  iagttage  —  ofte  til 
liden  glæde  for  os.  Hans  sagabearbejdelser  vidner  kun  om  de 
antikvarisk-kompilatoriske  interesser,  for  hvilke  mængden,  men 
ikke  kvaliteten  har  storst  betydning.  Flere  historiske  træk  og  små- 
fortællinger er  ganske  vist  herved  blevne  bevarede  for  efterverd- 
enen, og  som  vi  på  en  måde  er  taknemlige  for,  men  hvor  meget  af 
dem  vilde  vi  dog  ikke  gærne  have  undværet  for  at  have  de  oprind- 
elige værker  i  deres  ægte  form.  —  Styrmers  stil  er  kedelig;  den 
er  ordrig  og  svulstig  og  minder  om  den  med  ham  åndsbeslægtede 
Gunnlaugr;  en  stærk  brug  af  adjektiver  og  en  ophobning  af  bog- 
stavrimende ord  gor  den  hverken  mere  levende  eller  tiltalende;  og 
hertil  kommer  så  en  kedelig  religiøs  tone. 

Det  er  yderlighederne,  der  i  årene  1220 — 30  mødes  i  Reykja- 
holt,  hvor  Snorre  og  Styrmer  sidder  side  om  side:  ånden  og 
åndløsheden,  kritikkens  fineste  skarphed  og  den  absolute  mangel 
på  alt,  hvad  der  hedder  kritik,  det  skarpsindige  helhedssyn  og'  ind- 
skrænkning af  stoffet  på  den  ene,  den  talentløse  ophobning  af  stof 
uden  grænser  og  uden  nogen  bærende  samlingstanke  på  den  anden 
side.  Noget  mere  uligt  end  de  to  mænd  kan  næppe  nævnes.  Det 
er  underligt  at  tænke  sig,  at  den  enes  navn  står  den  andens  så  nær. 


J)  H.  Porsteinsson  har  uden  al  kildehjemmel  søgt  at  hævde  Styrmers  forfatter- 
skab til  andre  sagaværker.  Det  er  ganske  ørkesløst  at  komme  ind  på  en 
drøftelse  heraf. 

§15. 
Snorre  Sturluson. 

Denne  mand  tilhørte  gode,  gamle  islandske  slægter1).  En  af 
hans  forfædre  var  Snorre  gode;  dog  er  det  ikke  sikkert,  at  det  er 
hans  navn,  Snorre  har  fået,  da  hans  faders  oldefader  også  hed 
Snorre  (Jorundarson).  Snorres  fader  var  den  bekendte  kraftige 
og  stridbare  hovding,  Sturla  Tr'orftarson  —  hvis  saga  ovfr.  er  om- 
talt; hans  moder  var  Gudny  Boftvarsdottir,  »Sturlungemoderen«,  af 
Markus  Skeggjasons  slægt.   Snorre,  der  er  født  1179 2),  kom  3  år 


O  Jfr.  Tab.  II  i  Isl.  s.  I,  1843. 

2)  Se  herom  Nordal  Sn.  St.  s.  1.  —  Om  Snorre  haves  flere  afhandlinger  og 
biografier,  f.  eks.  F.  Jonsson:  Vita  i  Tom.  I  af  Hkr.  jfr.  Schionings  fortale 
sst;  F.  Magnussen  i  Skand.  litt.  Selsk.  Skr.  19;  Munch:  N.  f.  H.  III; 
Maurer:  Uber  die  Ausdr.  Anm.  22—23,  jfr.  24—26,  32;  Safn  til  sogu  Isl. 
II,  28—29;  jfr.  Sturla  £>6r3arsons  biografi  sst.  I;  G.  Vigfiisson:  Sturl.  Proll. 
§  14—15;  Boesen:  Sn.  Sturlason  i  Kulturhist.  personligheder  II;  S.  Nordal: 
Snorri  Sturluson  1920  (jfr.  afhdl.  i  Skirnir  1916);  Fr.  Paasche:  Snorre 
Sturlason  og  Sturlungerne  1922.  Hovedkilderne  er:  Sturlunga  I,  Håkonars. 
gamla,  Isl.  annaler,  jfr.  Dipl.  Isl.  I  og  Biskupas.  Her  skal  under  ét  anføres 
de  vigtigste  af  de  mange  afhandlinger,  der  vedrører  Snorres  værker,  især 
Heimskringla,  selv  om  de  ikke  alle  tager  direkte  sigte  på  Snorre  som 
forfatter:  A.  Heusler:  Die  gelehrte  urgeschichte  im  altisl.  schrifttum  1908; 
R.  Meyer:  Snorri  als  mythograph,  Arkiv  XXVIII;  B.  Salin:  Aserne  i  Hkr., 
Festskr.  til  Montelius  1903;  B.  Nerman:  Sverikes  hedna  litteratur  1913 
samt  hans  forskellige  afhandlinger  om  gravhojene  ved  Upsala  og  Ottars- 
hogen  (1913.  1917),  om  Rognvald  heiciumhår  i  Maal  og  Minne  1914;  H. 
Gjessing:  Sn.  St.s  arkeologiske  kundskap,  Oldtiden  III;  S.  A.  Sorensen: 
Det  gamle  Skiringssal  1900,  Kongshaugen  og  Olaf  Geirsta<3aalfs  haug 
1902;  A.  Kjær:  Hvad  var  Skiringssalr?,  NHist.  tidsskr.  4  r.  I;  5.  Bugge: 
Mytiske  sagn  om  Halvdan  svarte  og  Harald  hårfagre,  Arkiv  XVI;  //.  Koht: 
Småting  fra  Halvdan  svartes  og  Harald  hårfagres  sagaer,  NHist.  tidsskr. 
4  r.  II;  Y.  Nielsen:  Slaget  i  Hafrsf jorden  1906,  Snæfridssagnet,  Afhdl.  viede 
S.  Bugges  minde,  1908,  Studier  over  Har.  hårfagres  historie,  NHist.  tidsskr. 
4  r.  IV;  A.  Bugge:  Harald  hårfagres  løfte,  Edda  VII;  R.  K  Brynildsen: 
Hakon  d.  gode  som  missionskonge,  NHist.  tidsskr.  5  r.  IV,  Om  tidsregningen 
i  Olav  d.  helliges  historie,  1916;  A.  Bugge:  Sandhed  og  digt  om  Olav 
Tryggvason,  Aarbb.  1910;  Y.  Nielsen:  Nesjar,  NHist.  tidsskr.  4  r.  V; 
A.  Kjær:  Nesjar  og  Nesit,  1907;  flere  afhdl.  ang.  Olaf  d.  helliges  saga  af 
O.  A.  Johnsen,  NHist.  tidsskr.  5  r.  III  (Fri3ger3arsaga),  Edda  VI,  Hist. 
tidsskr.  5  r.  IV,  Videnskabernes  Selsk.  skr.  1916;  B.  Nerman  i  Forn- 
vånnen  1917;  Åkerblom:  Sv.  Hist.  tidsskr.  XIX;  Schirmer  i  Fornminnes- 
foren.  Årsberetn.  1903;  S.  Lindquist  i  Fornvånnen  1920;  Fr.  Paasche: 
Hkrs.  Olavssaga,  Komposition,  Stil,  Karaktertegning,  Edda  VI;  N.  Beck- 
man:  Torgny  lagman,  Edda  IX,  jfr.  B.  Nerman  i  Arkiv  XXXII  og  /.  Jonsson 

gammel  til  Odde  til  opfostring  hos  landets  mægtigste  og  anseteste 
mand,  Sæmund  f rodes  sonneson,  Jon  Loptsson  (d.  1197;  jfr.  ovf. 
s.  550).  Om  hans  barndom  og  opvækst  findes  intet  som  helst  i 
kilderne.  Man  har  for  længe  siden  udtalt,  at  hans  ophold  i  Odde 
må  have  haft  en  afgorende  betydning  for  ham  og  hans  åndsud- 
vikling.  Intet  er  heller  rimeligere,  ti  Odde  var  i  det  12.  årh.  et  af 
litteraturens  og  studiernes  hovedsæder  på  Island.  Her  kan  Snorre 
have  stiftet  bekendtskab  med  Sæmunds  skrift  om  de  norske  konger, 
hvad  enten  han  forstod  latin  eller  ej;  ligeledes  kan  han  her  have 
lært  Åres  bøger  at  kende.  At  Snorre  har  fået  nogen  gejstlig  ud- 
dannelse er  mere  end  tvivlsomt;  da  han  overhovedet  aldrig  viser 
noget  som  helst  direkte  kendskab  til  latin,  må  det  antages,  at  han 
slet  ikke  har  kunnet  det  sprog;  at  han  bruger  den  latinske  ud- 
tryksmåde i  dateringer,  beviser  intet  som  helst;  de  er  direkte 
hæntede  fra  hans  originaler,  og  de  kan  være  uforandret  gået  over 
i  de  afskrifter  af  disse,  han  lod  foretage,  men  derfor  kan  han  godt 
have  forstået  deres  betydning1).  Derimod  er  det  tilladt  at  antage, 
at  Snorre  i  Odde  har  tilegnet  sig  datidens  geografiske  kundskaber, 
sat  sig  ind  i  Islands  ældre  historie,  samt  i  forbindelse  dermed  fået 
indsigt  i  de  islandske  love. 

Da  Snorres  fosterfader  døde,  var  han  18  år  gammel 2) ;  han 
stod  på  overgangen  til  en  selvstændig  stilling  og  virksomhed.  Man 
måtte  begynde  at  tænke  på  hans  fremtid,  og  det  så  meget  mere 
som  han  var  uden  formue;  fædrenearven  havde  moderen  forødt. 
Da  var  det,  at  hans  ældre  broder  t'ordr  og  hans  fosterbroder 
Sæmund,  Jons  son,  trådte  til  og  på  hans  vegne  fride  til  Herdis, 
datter  af  den  hovedrige  præst  Berse  på  Borg.  Giftermålet  kom 
i  stand  1199;  det  var  åbenbart  et  ret  og  slet  fornuftgiftermål, 
vistnok  uden  tilbojelighed  på  nogen  af  siderne.  De  nygifte  opholdt 
sig  den  første  tid   (1199—1200)   i  Odde;   efter  Berses  død   1201 


sst.  XXXIV;  S.  Nordal:  Om  Olaf  d.  helliges  saga,  1914  (et  hovedværk); 
H.  Koht:  Hadlandssagnene,  Edda  XI  (1919)  —  foruden  de  ældre  skrifter 
og  afhdl.:  P.  E.  Muller:  Sagabibliothek  III,  Om  kilderne  til  Snorres  Hkr., 
Vidensk.  Selsk.  afhdl.  1824;  G.  A.  Gjessing:  Kongesagaens  fremvæxt 
I— II;  og  frem  for  alt  O.  Storm:  Snorre  Sturlassons  Historieskrivning 
1873,  jfr.  Arkiv  I.  Se  iøvrigt  Mobius'  fortegnelser  over  litteraturhistoriske 
arbejder,  indledninger  til  udgaver  og  oversættelser. 

J)  Heller  ingen  betydning  har  et  ord  som  processio  (-oneni);  G.  Storm:  Sn. 
St.  Hist.  skr.  77—78. 

2)  Sturl.  I,  241. 

flyttede  de  til  Borg,  hvor  Snorre  bode,  indtil  han  vistnok  i  året 
1206  erhværvede  gården  Reykjaholt  (i  den  nordre  Reykjardal). 
Herdis  har  vistnok  ikke  fulgt  ham  til  den  nye  bopæl,  men  er 
bleven  boende  på  sin  fædrenegård,  og  rimeligvis  er  deres  ægte- 
skabelige samliv  dermed  faktisk  afsluttet;  de  havde  to  born,  der 
bægge  er  født  for  1206.  På  Borg  døde  Herdis  1233.  Vi  savner  alle 
oplysninger  om  forholdet  mellem  ægtefolkene,  og  man  har  ikke  den 
fjærneste  grund  til  at  rette  nogen  bebrejdelse  mod  Snorre;  har  der 
været  kølighed  eller  ligegyldighed  til  stede  mellem  dem,  kan  det  lige 
så  vel  have  været  hendes  som  hans  skyld.  Også  må  man  se  for- 
holdet i  belysning  af  tidens  tilstande  og  opfattelse  af  forbindelsen 
mellem  mand  og  kvinde.  Men  et  er  sikkert,  at  forbindelsen  med 
Herdis  lagde  den  første  grund  til  Snorres  magt  og  anseelse,  der  dog 
navnlig  først  for  alvor  mærkes  efter  erhværvelsen  af  Reykjaholt. 
Det  varede  ikke  længe,  for  han  fik  lejlighed  til  at  optræde  i  kraft  af 
sin  stilling,  så  meget  mere  som  han  fik  en  del  af  et  godord  af  sin 
farbroder.  Allerede  mens  han  var  i  Odde,  havde  han  deltaget  i  for- 
beredelserne til  en  sag  mod  en  sydlandsk  hovding,  men  dette  havde 
han  gjort  på  Sæmunds  vegne  (Sturl.  I,  242).  Da  han  bode  på  Borg, 
kom  han  i  strid  med  nogle  orknøske  købmænd,  som  han  behandlede 
meget  hårdt  (St.  I,  273 — 74),  ja  han  siges  at  have  sendt  3  stimænd 
ud  på  dem,  og  det,  uagtet  de  havde  fået  tilflugtsted  på  Odde.  Vi 
ser  heri  et  vist  uklogt,  ungdommeligt  overmod  og  lyst  til  at  vise  sin 
vælde;  Snorre  høstede  heller  ingen  ære  af  sagen.  At  han  til  en  vis 
grad  i  det  mindste  har  været  i  sin  formelle  ret,  kan  næppe  betvivles, 
men  vi  savner  sikre  efterretninger  om  sagens  sande  sammenhæng. 
Rimeligvis  har  dog  Snorre  allerede  heraf  draget  en  nyttig  lære  m. 
h,  t.  sin  fremtidige  optræden,  således  som  denne  skildres  os.  Efter 
at  Snorre  —  efter  flytningen  til  Reykjaholt  —  havde  fået  som  gave 
en  del  af  et  godord  på  Nordlandet  <Eyvellingago9orS ;  St.  1, 275),  var 
hans  magt  grundet  for  bestandig.  For  havde  han  fået  det  halve  Lund- 
armannagodord.  »Han  blev  da  en  stor  hovding,  ti  han  manglede 
ikke  penge;  han  var  også  en  meget  driftig  mand  (fjdrgæzlumaSr); 
han  var  meget  »mangesindet  (o:  ustadig  i  forhold  til  kvinder)  og 
fik  born  med  flere  kvinder  end  Herdis«  hedder  det  i  sagaen  (St. 
I,  274,  hvor  hans  born  opregnes) ;  bortset  fra  det  sidste  giver  denne 
beskrivelse  os  en  træffende  betegnelse  af  Snorre  som  den  praktisk- 
dygtige landmand  og  bestyrer,  der  sikkert  har  taget  virksom  del  i 
driften  af  sine  gårde. 

I  de  følgende  år  til  1214  hører  vi  i  det  hele  kun  lidt  om  Snorre. 
Sammen  med  andre  hovdinger  deltog  han  i  toget  til  Holar  1209  mod 
biskop  Gudmund;  Snorre  havde  ham  hos  sig  den  følgende  vinter  og 
behandlede  ham  godt  og  ærbødigt x)  (jfr.  ovf.  86) ;  på  dette  tog  hed- 
der det  udtrykkelig  om  Snorre,  at  han  gav  en  gejstlig  livet  (St.  I, 
285  ff).  På  grund  af  dette  tog  blev  han  ligesom  de  andre  hovdinger 
af  erkebispen  opfordret  til  at  rejse  til  Norge,  men  han  brød  sig,  og 
med  rette,  intet  om  denne  »udstævning«.  Heller  ikke  de  fleste  af  de 
andre  efterkom  befalingen.  —  I  nogle  stridigheder  (St.  I,  320 — 21), 
der  opstod  mellem  Midf  jordsmændene  og  Vididalsmændene,  undlod 
Snorre  at  tage  parti  (»han  vilde  ikke  forøge  striden«),  men  søgte  — 
han  var  jo  godordsmand  dér  —  at  stifte  fred,  det  kom  til  kamp  men 
det  lykkedes  ham  at  udvirke  et  forlig  mellem  de  stridende  parter,  og 
han  domte  dem  imellem.  Dette  viser  Snorres  fredelige  sind.  Des- 
uagtet kunde  han  selvfølgelig  meget  godt  optræde  med  kraft  og 
bestemthed,  når  det  galdt  at  værne  om  hans  eller  hans  mænds 
formentlige  ære  og  selvstændighed;  således  f.  ex.  engang  da  en 
ubetydelig  hændelse  på  altinget  (o.  1212;  St.  I,  325 — 27)  nær  havde 
bevirket  en  åben  kamp  mellem  ham  og  Sæmund  i  Odde.  Her  kom 
Snorre  imidlertid  til  kort,  uden  at  der  falder  nogen  skygge  på  hans 
karakter;  det  var  ikke  første  gang,  at  man  kæmpede,  eller  at  det 
truede  med  kamp  på  altinget.  Derimod  er  Snorres  optræden  i  en 
anden  sag,  hvor  han  søgte  at  oprette  nederlaget  (St.  I,  327),  mindre 
hædrende  for  ham.  Det  var  en  afdød  kones  arv,  det  drejede  sig  om. 
Snorre  skaffede  en  ukendt  arving  til  veje;  det  kom  til  et  forlig,  og 
han,  hedder  det,  havde  ære  af  sagen.  I  hvert  fald  er  det  vist,  at  det 
ikke  var  for  at  berige  sig  selv,  at  Snorre  tog  sig  af  sagen. 

Ved  dette  tidspunkt  er  det,  at  sagaen  siger  om  Snorre,  »at  han 
blev  en  god  skjald«,  d.  v.  s.  at  han  nu  for  alvor  begyndte  at  digte; 
som  sådan  var  han  også  nu  kendt  i  Norge,  eftersom  Hakon  jarl 
galinn  (d.  1214)  indbød  ham  til  at  besøge  sig  (se  ovf.).  Det  hedder 
fremdeles,  at  Snorre  »var  meget  kunstfærdig  m.  h.  t.  sine  hænders 
brug  og  forstod  sig  godt  på  at  foresige,  hvad  der  skulde  gøres«. 

Vi  ser  altså  Snorre  nu  som  manden  med  de  fremragende  ævner, 
som  den  dygtige  skjald,  hvis  ry  farer  over  havet,  som  den  udmærk- 
ede økonom  og  praktiske  mand.  Det  undrer  os  ikke,  at  han  ansås 
for  moden  til  at  opnå  den  hojeste  værdighed  i  landet,  lovsigemands- 

1)  Det  må  erindres,  at  Sturla,  Snorres  fader,  først  var  gift  med  biskop  Gud- 
munds faster,  Ingibjorg. 

embedet.  Han  beklædte  dette  første  gang  i  4  år  (1215 — 18;  Safn  II, 
28),  men  hans  virksomhed  kendes  ikke;  disse  år  var  meget  fredelige. 
Så  er  det,  at  Snorre  får  sit  ønske  opfyldt,  at  rejse  til  Norge. 
1218—20  er  han  udenlands  (St.  I  331,  339—41 ');  han  opnår  Skule 
jarls  og  kong  Hakons  gunst  og  nød  stor  anseelse,  og  dog  skulde 
denne  rejse  blive  skæbnesvanger  for  ham.  Forholdet  mellem  Nord- 
mænd og  Islændere  var  i  de  år  ikke  godt.  Påll  Sæmundsson  fra 
Odde  var  druknet  i  Norge  1216;  faderen  beskyldte  Nordmændene 
for  at  have  forårsaget  hans  død;  til  hævn  havde  han  frataget  nogle 
Bergenske  købmænd  endel  gods,  hvad  der  førte  til  gensidige  mand- 
drab. I  Norge  var  stemningen  meget  ophidset  og  det  i  den  grad,  at 
Skule  allerede  forberedte  et  formeligt  krigstog  til  Island,  tiltrods  for 
manges  betænkeligheder.  Snorre  var  en  af  de  ivrigste  til  at  fraråde 
det;  for  helt  at  forpurre  toget,  fattede  han  den  beslutning  at  love  at 
virke  for,  at  landet  uden  blodsudgydelse  underkastede  sig  den 
norske  konge.  Hermed  lod  man  sig  noje,  man  opgav  toget,  og 
kongen  gjorde  Snorre,  der  for  var  bleven  udnævnt  til  skutilsvend,  til 
-sin  »lendermand« ;  heri  lå,  at  han  skulde  komme  til  at  styre  det 
»land«,  der  underkastede  sig  kongen.  Snorre  havde  foreløbig  opnået, 
hvad  han  vilde,  og  reddet  sit  fædreland.  Det  løfte,  han  havde  givet 
den  norske  konge,  tænkte  han  vist  nok  fra  første  færd  af  ikke  på  at 
holde ;  han  har  sikkert  aldrig  et  ojeblik  i  virkeligheden  tænkt  på  at 
ville  forråde  sit  fædreland,  oghangjordealdrigdetmind- 
ste  forsøg  derpå.  Fra  et  islandsk  standpunkt  og  fra  datidens 
moral  var  dette  en  patriotisk  og  nærmest  rosværdig  handling,  en 
pia  fraus,  der  var  på  sin  plads.  At  kong  Hakon  derimod  bagefter 
betragtede  Snorres  færd  med  andre  og  alt  andet  end  milde  ojne,  er 
fuldt  forståeligt.  Han  måtte  føle  sig  stærkt  krænket  og  skuffet,  og 
han  var  ikke  den,  der  glemte  krænkelser  eller  sine  mål.  Forholdet 
mellem  Hakon  og  Snorre  har  vistnok  aldrig  været  synderlig  varmt, 
kun  formelt  venskabeligt.  Kongen  var  jo  også  ganske  ung,  kun  14 
år.  Anderledes  var  forholdet  til  Skule,  i  hvis  hus  Snorre  opholdt  sig 
bægge  vintre;  det  ses  at  have  været  ligefrem  hjærteligt;  Snorre 
forfattede  mange  digte  om  Skule,  og  denne  får  sin  rigelige  broder- 
part af  lovordene  i  Håttatal.  Snorre  skulde  sende  sin  son  til  kongen 
som  gidsel;  dette,  der  nærmest  kun  var  en  formsag,  skete  i  1221 2). 


i)  Jfr.  Fms.  IX,  292—6,  Dipl.  Isl.  I,  603  ff. 

2)  Om   Snorres   rejse   og  Norges-ophold  kan   henvises  til   min  afhdl.  i  No. 

Hist.  tidsskr.  5.  r.  V.    Under  den  besøgte  han  Askel  lagmand  i  Vester- 

Gotland  og  hans  hustru  Kristin,  Hakon  galins  enke. 

Da  Snorre  kom  hjem,  blev  han  ikke  godt  modtagen;  rygtet  var 
gået  forud  og  havde  fortalt  om,  hvad  han  skulde  have  lovet  kongen; 
hvad  der  også  bidrog  til  at  stille  ham  i  et  dårligt  lys  hos  hans  lands- 
mænd var  de  mange  og  prægtige  gaver,  han  havde  modtaget. 
Navnlig  var  det  den  unge  hovding  Bjorn  Torvaldsson,  Gissurs 
halvbroder,  der  var  forbitret  på  Snorre;  det  var  hans  svigerfader, 
de  norske  købmænd  havde  dræbt.  Man  hånede  Snorre  og  digtede 
nidvers  om  ham.  Dog  kom  det  ikke  til  noget  ligefremt  overfald  på 
ham.  Han  følte  sig  i  hoj  grad  fornærmet  og  var  tilsinds  at  hjælpe 
Loptr  Pålsson  i  hans  stridigheder  med  Bjorn,  hvad  Snorre  dog 
lod  fare,  da  hans  broder  Sigvatr  frarådede  ham  det  (St.  I,  343 — 44, 
347 — 48).  Da  så  Bjorn  var  bleven  dræbt  (1221),  ytrede  Snorre  sin 
tilfredshed  dermed.  Ganske  ejendommeligt  er  det,  hvad  Sigvatr 
ytrede  om  det  første  møde  med  Snorre:  »det  var  som  om  Snor  re 
havde  en  økse  over  skulderen  —  da  tog  jeg  en  hén  af  min  pung  og 
strøg  æggen  dermed,  så  at  øksen  blev  sløv  og  det  i  den  grad,  at  den 
smilte  til  mig,  for  vi  skiltes«.  Hvad  Snorre  her  lovede,  holdt  han. 
Vi  ser  også  heraf,  at  han  ikke  var  den  hævngærrige,  der  med 
halsstarrighed  holdt  fast  ved  hævntanken,  men  en  mand,  som  var 
tilgængelig  for  fornuftens  formaninger;  alt  viser,  at  han  i  grunden 
var  en  fredeligsindet  mand. 

Noget  efter  opstod  der  en  strid  mellem  Snorre  og  Torvald  i 
Vatsfjord  (St.  I,  360 — 61,  368—69),  som  det  ikke  er  nødvendigt  her 
at  dvæle  videre  ved.  Den  endte  med  fred  og  forlig  og  giftermål 
mellem  Torvald  og  Snorres  unge  datter  Tordis  (1224).  Kun  skal 
bemærkes,  at  et  overfald,  der  foretoges  på  Torvald,  sikkert  ikke 
var  planlagt  af  Snorre,  uagtet  nogle  af  de  hos. ham  boende  mænd 
deltog  deri,  ligesom  han  heller  intet  havde  at  gøre  med  stridens 
begyndelse.  Men  sagen  bærer  vidne  om,  at  Snorre,  efter  at  have 
taget  den  i  sin  hånd,  ikke  godt  kunde  tåle,  at  andre  hovdinger 
skulde  vokse  ham  over  hovedet. 

Den  uvilje,  der  var  bleven  vakt  mod  Snorre,  må  hurtig  have 
lagt  sig  igen.  Ti  han  blev  1222  atter  valgt  til  lovsigemand,  og  han 
blev  genvalgt  til  1231 *). 

En  af  de  for  Snorre  vigtigste  begivenheder  i  disse  år  var 
hans  indgåelse  af  et  slags  ægteskabeligt  samliv  med  den  nævnte 
Bjorn  Torvaldssons  hovedrige  enke,  H  a  1 1  v  e  i  g;  de  gjorde  »halv- 


*)  Som  mærkelighed  kan  anføres,  at  der  haves  et  dokument,  som  Snorre  har 
oplæst  i  lovretten  1226;  Dipl.  Isl.  I,  496. 

fællig«  med  hinanden  1224,  hvilket  atter  forøgede  både  Snorres 
formue  og  magt.  Forholdet  mellem  ham  og  Hallveig  synes  at  have 
været  meget  oprigtigt  og  hjærteligt  og  berot  på  gensidig  tilbøjelig- 
hed; han  siges  at  have  sørget  dybt  over  hendes  død,  der  indtraf 
i  juli  1241.  Samme  år  (1224)  giftede  Snorre  sin  datter  Ingibjorg 
med  Gissur  Torvaldsson,  hvilket  skulde  blive  til  ulykke  for  bægge 
parter.  Til  Snorres  og  Hallveigs  navn  er  stykke  III  i  Reykjaholts 
måldage  knyttet,  ligesom  det  sidste  til  ham  og  den  nævnte  datter. 

I  øvrigt  havde  Snorre  i  dette  tidsrum  en  lang  strid  med  sin 
broder  Sigvatr  og  dennes  son,  den  senere  så  bekendte  og  vold- 
somme Sturla,  i  anledning  af  slægtens  godedomme  (Snorrungagoå- 
orå),  som  Snorre  havde  retmæssigt  krav  på  at  få  del  i  (St.  I,  380 
— 419).  Snorre,  hedder  det,  gjorde  et  tog  til  Dalene  og  »lagde 
landet  under  sig«,  d.  v.  s.  bemægtigede  sig  gode-herredommet  (i 
de  egne).  Tidligere  havde  han  truet  med  at  ville  overfalde  Sturla, 
men  det  blev  ved  truslen.  Under  alt  dette  var  det,  at  Torvald  i 
Vatsf jords  sonner  gjorde  det  ulyksalige  tog  til  SauSafell,  hvor 
Sturla  bode,  for  at  tage  ham  af  dage  (1228).  Man  plyndrede  og 
ødelagde,  dræbte  mænd  og  kvinder,  og  opførte  sig  overhovedet  på 
den  skændigste  måde.  Bagefter  var  der  dem,  som  beskyldte 
Snorre  for  at  have  været  ophavsmanden  til  dette  afskyelige  over- 
fald. Men  der  haves  for  det  første  intet  som  helst  bevis  herfor,  og 
dernæst,  selv  om  han  skulde  have  opfordret  til  toget,  kan  han  ikke 
under  nogen  omstændigheder  gores  ansvarlig  for  den  måde,  hvorpå 
det  udførtes,  eller  de  enkelte  nidingsgærninger,  der  udøvedes.  Efter 
forliget  med  Torvaldssonnerne  og  Sturla  blev  forholdet  mellem  ham 
og  Snorre  bedre,  og  de  forligtes  endelig  1230.  Den  følgende  vinter 
opholdt  Sturla  sig  endogså  hos  sin  farbroder  og  siges  da  at  have 
været  ivrig  i  at  lade  »afskrive  de  bøger,  som  Snorre  havde  sat 
sammen«. 

Sommeren  1231  havde  Snorre  på  altinget  en  strid  med  Ormr 
fra  Svinafell  angående  en  sag,  hvor  han  mente  det  galdt  hans 
hovdingeære,  og  han  beredte  sig  til  at  værge  den  med  våbenmagt, 
men  der  kom  et  forlig  i  stand  (St.  I,  423 — 24). 

Snorre  havde  villet  forlige  Sturla  og  Torvaldssonnerne  (St.  I, 
426 — 43),  men  Sturla  overfaldt  dem  og  dræbte  dem  (1232).  I 
drabssagen  blev  der  indgået  forlig  mellem  Snorre  og  Sigvatr. 
Samtidig  havde  Snorre  haft  en  strid  med  den  nordlandske  hovding 
Kolbeinn  Arnorsson,  —  der  for  havde  været  gift  med  hans  anden 

datter  — ,  angående  de  nordlandske  godord.  Men  også  de  forligtes, 
og  Snorres  son  Orækja  ægtede  Kolbeins  søster. 

1231  er  Snorres  sidste  lovsigemandsår  *).  De  følgende  år, 
Snorres  sidste  10  år,  er  i  en  langt  hojere  grad  end  for,  uroens  og 
trængselens  år  for  ham.  Der  var  ufred  fra  indenlandske  hovding- 
ers  side,  som  den  strid  han  1234  havde  med  Kolbeinn,  uden  at  det 
var  Snorre,  der  havde  gjort  Kolbeinn  nogen  uret;  han  havde  blot 
venskabelig  modtaget  en  mand,  der  var  flygtet  bort  fra  Kolbeinn; 
så  blev  Snorres  gårde  plyndrede.  Kunde  Snorre  rolig  finde  sig  i 
sligt?  Han  samlede  en  hær,  men  til  kamp  kom  det  dog  ikke  (St.  I, 
460—67). 

Sturla  Sigvatsson  var  rejst  til  Norge  1233  og  kom  tilbage  to 
år  efter.  Kong  Hakon  havde  i  denne  ærgærrige  mand  fundet  et 
altfor  villigt  redskab  til  at  fremme  sine  planer  angående  Island. 
Han  har  da  set,  at  af  Snorre  kunde  han  intet  vænte.  Orækja,  der 
altid  voldte  sin  fader  uro  og  bryderier  og  som  oftest  optrådte  som 
fredsforstyrrer,  havde,  ved  at  undertrykke  Sturlas  tingmænd,  på- 
draget sig  dennes  fjendskab,  og  dette  var  et  påskud  for  ham  til 
at  vende  sig  mod  Snorre  selv.  Da  Snorre  erfarede  Sturlas  planer, 
vilde  han  dog  ikke  samle  folk  for  at  overfalde  Sturla,  men  kun  til 
det  nødvendige  selvforsvar,  idet  han  erklærede,  at  »han  ikke  vilde 
gore  et  tog  mod  sin  broder«;  der  tilfojes  rigtignok  som  grund,  at 
der  var  så  mange  helligdage  for  hånden  (St.  I,  480) ;  dette  var 
imidlertid  kun  et  påskud,  ti  bagefter  sendte  Snorre  mænd  med 
forlig-stilbud.  Den,  der  derimod  ikke  ænsede  helligdagene,  eller  tog 
hensyn  til  slægtskab  eller  klogskab,  var  Sturla;  både  han  og 
Sigvatr  samlede  en  hær  og  begav  sig  til  Reykjaholt,  hvor  de  be- 
mægtigede sig  gården  og  alt  hvad  der  var  (1236;  St.  I,  482). 
Snorre  var  flygtet  bort  til  sin  gård,  Bessestad,  og  herfra  tog  han 
til  det  østlige  sydland  og  så  atter  tilbage  til  Bessestad  efter  jul  1237 
(St.  I,  482,  487).  Orækja  blev  fanget  og  mishandlet  på  det  skamme- 
ligste, hvorpå  han  rejste  udenlands  (jfr.  ovf.  s.  102).  Om  foråret  fik 
Snorre  samlet  en  hær  for  at  jage  Sturla  bort  fra  sin  gård,  men 
Torleifr  i  Bær  frarådede  toget,  og  det  gik  så  overstyr.  Bagefter 
kom  det  til  det  bekendte  slag  ved  Bær,  men  dér  var  Snorre  ikke 
tilstede,  og  han  havde  ingen  del  deri.   Kort  efter  tog  Snorre  den 


*)  I  Sturl.  I,  448.  siges  der  rigtignok,  at  han  i  året  1233  var  lovsigemand. 
Jfr.  Safn  II,  30. 

Finnur  Jonsson.    II.  4o 

beslutning,  som  det  ikke  er  let  at  forklare,  at  rejse  til  Norge  (1237), 
og  her  blev  han  nu  atter  2  år  (til  sommeren  1239;  St.  I,  500) x). 
Den  første  vinter  opholdt  han  sig  hos  hertug  Skules  son,  Pétr,  i 
Trondhjem,  men  synes  ikke  at  have  truffet  kongen;  så  meget 
nærmere  sluttede  han  sig  atter  til  Skule,  hvad  bl.  a.  det  vers  viser, 
han  digtede  om  Gautr  på  Melr,  og  hvori  han  dadler  denne  som  en 
ufredstifter.  At  kong  Hakon  ikke  nu  var  venligere  stemt  mod 
Snorre  end  for,  siger  sig  selv.  Snorre  rejste,  som  bekendt,  hjem 
til  Island  trods  kongens  udtrykkelige  forbud,  men  med  hertugens 
billigelse.  Ja,  denne  siges  at  have  gjort  Snorre  til  sin  jarl  — 
Styrmer  kalder  Snorre  for  folgsnarjarl  o:  hemmelig  jarl  — . 
Dette  var  dog  sikkert  kun  et  ondskabsfuldt  rygte;  Sturla  ?6r5- 
arson  siger  udtrykkelig,  at  ingen  af  de  Islændere,  som  da  var  i 
Norge  og  havde  kunnet  give  besked  derom,  har  kunnet  bekræfte 
den  sag  for  ham.  At  den  ukritiske  og  lettroende  Styrmer  kunde 
tro  på  et  sådant  rygte,  er  ikke  overraskende,  men  han  burde  vist- 
nok have  været  den  sidste  til  at  plette  Snorres  minde. 

Imidlertid  var  det  forbi  med  Sigvats  og  Sturlas  magt  på  Is- 
land. Da  de  vendte  sig  mod  Gissur  Torvaldsson,  fik  de  en  mod- 
stander, der  ikke,  som  Snorre,  undgik  at  overfalde  sine  modstand- 
ere. I  det  store  slag  ved  Orlygstad  fældede  Gissur  dem  bægge  og 
tog  selv  del  i  drabet  på  Sturla  på  en  såre  lidet  tiltalende  måde.  I 
anledning  af  dette  slag  digtede  Snorre  i  Norge  det  smukke,  ve- 
modige vers,  han  sendte  til  Tord  kakale,  Sigvats  son  (se  ovf.  s.  86). 
Da  Snorre  kom  hjem,  var  sagen  i  anledning  af  slaget  ved  Bær 
endnu  ikke  bilagt  (St.  I,  543) ;  det  blev  overdraget  Snorre  alene  at 
bestemme  forliget  og  betingelserne  (1240). 

Herefter  fortælles  der  ikke  meget  om  Snorre;  han  afstod  til 
Sturla  ?6r3arson  en  del  af  godordet  (St.  I,  544)  og  holdt  Hallveigs 
søsters  bryllup  (sst).  Det  antydes,  at  det  var  på  Snorres  op- 
fordring, at  Orækja  nu  drog  til  Vestlandet,  hvor  han  opførte  sig 
meget  egenmægtig  og  overmodigt,  ikke  mindst  overfor  sin  fætter 
Sturla,  men  de  forligtes  på  en  smuk  måde  (St.  I,  544 — 45). 

Sommeren  1240  modtog  Gissur  og  andre  hovdinger  breve  fra 
kong  Hakon,  hvis  indhold  gik  ud  på  at  få  gjort  Snorre,  i  hvem 
kongen  nu  så  en  ligefrem  modstander,  uskadelig,  enten  ved  at  få 
ham  sendt  til  Norge  eller  ved  at  tage  ham  af  dage.  Gissur  har 
uden  tvivl  straks  fattet  sin  bestemte  plan,  nemlig  den  at  rydde 


i)  Jfr.  Fms.  IX,  436.  453. 

Snorre  af  vejen,  såsnart  han  fik  et  antageligt  påskud  dertil.  Den 
underfundige  og  magtsyge  mand  holdt  sig  foreløbig  i  ro.  På  det 
sidste  alting,  Snorre  deltog  i  (1241),  lod  han  endnu,  som  var  han 
hans  gode  ven;  Snorre  havde  ingen  grund  til  at  mistænke  ham. 
Da  Hallveig  døde,  forlangte  hendes  sonner  deres  arvelod  af  Snorre 
(St.  I,  550),  men  de  blev  misfornojede  med  delingen.  De  hen- 
vendte sig  naturlig  nok  til  deres  farbroder  Gissur,  og  nu  var  på- 
skudet  der,  nu  var  den  gunstige  lejlighed  kommen.  Gissur  saml- 
ede sine  mænd;  bl.  a.  kom  Kolbeinn,  der  var  bleven  indviet  i 
hemmeligheden,  nordfra.  Natten  til  den  23.  september  kom  de  til 
Reykjaholt,  og  her  foregik  den  udåd,  der  altid  vil  blive  en  skam- 
plet på  Gissurs  minde.  Snorre  blev  dræbt  på  en  særlig  tragisk 
måde  (St.  I,  552 — 53)  ved  et  samarbejde  mellem  den  konge,  hvem 
Snorre  havde  lovprist  i  et  uforgængeligt  digt  og  hvis  forfædres  liv 
han  havde  skildret  i  sit  udødelige  mesterværk,  og  en  kortsynet, 
indenlandsk  ærgærrighed,  der  åbenbart  ikke  kunde  tåle,  at  nogen 
hovding  skulde  stå  ham  og  hans  stræben  i  vejen.  Ja,  bagefter  gik 
hans  frækhed  så  vidt,  at  han  »lagde  alle  sager  under  kong  Hakons 
dom«  (St.  I,  563),  som  om  denne  endnu  havde  den  mindste  ret 
til  at  blande  sig  i  specielt  islandske  sager.  Men  med  Snorres  død  er 
det  virkelig  forbi  med  landets  selvstændighed.  Kongen  bemægtig- 
ede sig,  uden  skygge  af  ret,  endel  af  Snorres  jordegods.  At 
den  blodige  udåd  af  samtiden  føltes  som  et  tungt  slag,  er  utvivlsomt. 
De  følgende  fejder,  som  ikke  her  kan  skildres,  de  kampe,  som 
Gissur  måtte  bestå,  de  overfald,  han  var  genstand  for  m.  m.,  hid- 
rørte fra  drabet  på  Snorre.  Klart  udtales  hævnfølelsen  og  hævn- 
lysten —  foruden  i  hvad  der  fortælles  om  Sigurd  vegglågr  1243 
(St.  II,  35)  —  i  St.  II,  163,  i  Olaf  hvitaskalds  ord  1252,  samt  og 
ikke  mindre  i  Kolbeinn  grons  udbrud  under  branden  på  Flugumyrr 
(1253):  »Er  der  nu  ingen,  der  husker  Snorre  Sturluson«.  Snorre 
mindedes  længe;  han  mindes  endnu  den  dag  i  dag,  og  han  vil 
mindes,  sålænge  der  er  en  tøddel  af  oldislandsk  litteratur  tilbage. 

Når  der  skal  dommes  om  Snorres  karakter  og  færd,  er  der 
mangt  og  meget  at  tage  hensyn  til,  først  og  fremmest  de  samtidige 
samfundsforhold  og  de  andre  hovdingers  goren  og  laden.  Snorre 
bliver  jævnlig  strængt  bedomt;  biskop  Finnur  Jonsson  sluttede  i 
sin  tid  sin  levnedstegning  af  ham  med  ordene:  male  parta  male 
dilabuntur,  og  det  er  vistnok  denne  levnedstegning,  der  har  haft 
indflydelse  på  eftertidens  dom. 

For  at  begynde  med  Snorres  formentlige  begærlighed  efter 

43* 

penge  og  gods,  kan  han  ikke  ganske  frikendes  for  denne,  i  øvrigt 
temmelig  almen-menneskelige  svaghed.  Men  derved  må  det  dog 
ikke  glemmes,  at  så  godt  som  hele  sin  rigdom  erhværvede  han  på 
en  fuldkommen  ærlig  måde  —  hvad  man  vistnok  ikke  kan  sige  om 
alle  hans  samtidige  —  ved  giftermålet  med  Herdis,  ved  kontrakten 
med  den  lidet  duelige  præst  i  Reykjaholt,  der  fuldkommen  frivillig 
afstod  sin  gård  til  Snorre,  mod  at  denne  skulde  underholde  ham 
og  hans  familje  på  livstid,  hvad  Snorre  også  ærlig  gjorde,  og 
endelig  ved  formuefælliget  med  Hallveig.  Da  Snorre  tillige  var  en 
dygtig  forvalter,  er  det  ikke  underligt,  at  han  blev  så  rig,  ja  en 
af  sin  tids  rigeste  mænd,  som  ikke  kunde  føle  det  som  noget  stort 
tab  på  engang  at  miste  100  høveder.  Han  ejede  mange  gårde  rundt 
omkring.  Vi  hører  intet  om,  at  han  søgte  at  skaffe  sig  rigdom  ved 
mindre  ærlige  midler  *)  —  Snorre  var  æ  r  g  æ  r  r  i  g;  det  skal  ikke 
nægtes.  Hans  ideal  var,  som  det  fremgår  af  flere  steder,  en  helst 
enerådende  fyrste,  en  hovding  af  samme  art  som  de  gamle  herreds- 
goder  eller  de  norske  stormænd.  Hans  sympatiske  skildring  af  en 
mand  som  Erling  jarl  på  Sole  viser  dette.  En  sådan  mand  vilde 
Snorre  selv  være,  og  han  havde  mange  betingelser  til  at  være  det. 
Men  heraf  fulgte,  at  når  han  blev  tirret  og  krænket  eller  nogen  gik 
hans  ære  for  nær,  vilde  han  ikke  finde  sig  deri,  men  skaffe  sig 
respekt  og,  i  givne  tilfælde,  hævne  sig  og  straffe  modparten.  Dette 
er  ikke  i  mindste  måde  påfaldende.  Til  dette  hovdingeideal  svarer, 
at  Snorre  gentagne  gange  rider,  ledsaget  af  6,  8,  9  hundrede  mand, 
til  altinget,  hvor  han  går  af  med  sejren.  Også  på  anden  måde  ser  vi 
Snorres  forkærlighed  for  oldtidens  pragt  og  ejendommelighed.  Han 
holder  julegilde  »i  følge  [»gammel«  er  åbenbart  meningen]  norrøn 
skik«  (St.  I,  386) ;  hans  bod  på  altinget  hedder  Valhal  (sst.  424)  — 
han  var  selv  etslags  Odin  — ;  han  omgiver  sine  gårde  med  volde 
(sst.  409,  555)  —  kort  sagt,  han  udfolder  allevegne  en  hovdings 
pragt,  vi  kan  tilfoje,  i  god  gammel  stil. 

Man  har  bebrejdet  Snorre  underfundighed.  Denne  beskyldning 
kan  dog  ikke  i  nogen  nævneværdig  grad  bevises  ved  kilderne. 
Hans  løfte  til  kong  Hakon  kan  næppe  regnes  hertil.  Hvis  Snorre 
derimod  skulde  have  været  årsagen  til  overfaldet  på  Saudafell 
eller  sendt  Orækja  til  Vestlandet  for  dér  at  stifte  ufred,  vilde  det 


i)  Nordal  har  (s.  49)  fremdraget  et  eksempel  på,  at  Snorre  formentlig  ikke 
havde  holdt  sit  ord,  men  hvad  der  her  fortælles  er  ikke  så  graverende, 
da  der  er  tale  om  en  kvinde,  som  sagaen  selv  betegner  som  „halvtosset" 
(Jiålffiflå).   At  ingen  vilde  have  hende  til  hustru,  er  da  ikke  så  underligt. 

være  tegn  på  den  mindre  heldige  side  af  Sturlungekarakteren,  men 
eksakte  beviser  brister  i  bægge  tilfælde.  Skont  Snorre  nok  var 
hævnlysten  som  alle  andre  og  ikke  undlod  at  glæde  sig,  når  det  gik 
modstanderne  ilde,  må  det  stærkt  betones,  at  Snorre  over- 
hovedet er  en  fredelighedens,  fordragelighedens 
og  besindighedens  mand.  Aldrig  finder  vi  Snorre  som 
deltager  i  en  eneste  kamp,  a  1  d  r  i  g  er  han  med  i  et  eneste  overfald 
—  toget  til  Holar  1209  er  ikke  et  sådant.  Dette  finder  sin  træffende 
belysning,  når  vi  ser  hen  til  de  fleste  af  de  andre  samtidige  hovd- 
inger,  for  hvem  kampe  og  overfald  så  at  sige  hørte  til  dagens 
orden.  Når  Snorre  har  samlet  mandskab  for  at  hævne  en  krænk- 
else eller  til  selvforsvar,  opgiver  han  toget  eller  lader  sig  det  fra- 
råde, han  lader  sig  formilde  og  er  altid  rede  til  at  gå  ind  på 
forlig,  ligesom  han  på  den  anden  side  altid  søger  at  forlige 
andre1).  Han  er  mild  mod  folk;  han  behandlede  gentagne  gange 
biskop  Gudmund  som  en  ven  og  viste  ham  velgærninger,  når  andre 
hovdinger  ringeagtede  og  fortrædigede  prælaten;  jfr.  også  hans 
behandling  af  Brandr  på  Sta3r  (St.  I,  398).  Når  Snorre  selv  ytrer 
(S.t.  I,  456),  at  »han  ikke  plejer  at  tage  del  i  bygdestridigheder«, 
er  dette  fuldkommen  rigtigt.  Når  man  ser  på  Snorres  færd,  minder 
den  i  noget  om  hans  forfader  Egill  Skallagrimsson.  Han  brød  sig 
ikke  om  folks  kævlerier,  men  ingen  hævnede  mere  eftertrykkelig 
personlige  krænkelser.  Altid  skåner  Snorre  sine  slægtninge  så 
meget  som  muligt  (jfr.  Egils  slægtfølelse),  hvad  de  sandelig  ikke 
altid  gjorde  overfor  ham.  I  så  henseende  står  Snorre  højt  over  de 
fleste  af  sine  samtidige.  Sturlungerne  ligesom  spalter  sig  m.  h.  t. 
karakteren  i  to  grene;  den  ene  er  stridbar,  uretfærdig,  listig,  og 
viger  ikke  tilbage  for  noget  som  helst  (Sigvatr,  Sturla  osv.);  den 
anden  er  fredelig,  spagfærdig,  besindig  og  dog  kraftig  (som  1>6r9r, 
Bodvarr,  Sturla  t'ordarson  osv.),  og  til  denne  hører  Snorre  afgjort. 
Hvad  der  end  yderligere  gor  hans  skikkelse  så  tiltalende,  er  hans 
nationale  følelse,  hans  patriotisme,  der  aldrig  fornægter  sig. 
Uadskillelig  fra  denne  og  måske  tillige  baggrunden  for  den  er  hans 
indtrængende  kendskab  til  oldtidens,  særlig  den  islandske  fortids- 
kultur og  åndelige  liv  og  de  gamle  storladne  hovdingeskikkelser. 
C.ennem  sine  historiske  studier  har  han  stiftet  bekendtskab  med 


i)  Nordal  ser  i  meget  af  dette  karakterbrist  hos  Snorre,  mangel  på  beslut- 
somhed og  personligt  mod  og  tegn  på  vankelmod.  Jeg  ser  noget  ander- 
ledes på  sagen. 

sådanne  mænd  som  Einar  på  Tværå;  måtte  ikke  hans  svar  i  an- 
ledning at  kong  Olaf  d.  helliges  forsøg  på  at  få  fodfæste  på  Island 
gore  et  mægtigt  indtryk  på  en  mand  som  Snorre?  Hvad  var  det 
andet  end  et  forsøg  på  at  træde  i  hans  fodspor,  når  Snorre  ved 
sit  løfte  forhindrede  Hakon  d.  gamle  i  hans  forsøg  i  samme  ret- 
ning? Han  har  ligesom  følt  en  fælles  forbindende  og  forpligtende 
tråd  mellem  sig  og  fortiden.  Snorre  er  overhovedet  en  af  det  13. 
årh.s  storste  personligheder  og  mest  tiltalende  skikkelser  blandt  de 
mænd,  som  er  kendte  i  historien. 

Det  her  givne,  på  kilderne  grundede  billede  af  Snorre  (jfr. 
Munch:  N.  f.  H.  III,  1004 — 5)  styrkes  i  alt  ved  hans  forfattervirk- 
somhed, både  hans  digte  (se  foran)  og  navnlig  ved  hans  prosa- 
værker. 

Edda.  Dette  ved  flere  håndskrifter  og  kilder  hjemlede  navn 
betyder  poetik1)  og  viser  således,  hvad  der  er  værkets  hensigt 
og  indhold.  Denne  hensigt  fremtræder  ofte  og  på  mange  måder2). 
Af  håndskrifter  er  her  flere,  nemlig  codex  regius,  2367  4  °,  gml.  kgl. 
saml.,  Wormianus,  AM  242  fol.,  Upsalaedda,  Delag.  11,  AM  748,  left, 
757,  4  °.  Af  disse  er  reg.,  worm.  med  le/?  de  bedste,  så  vidt  de  når, 
og  af  dem  er  regius  atter  fuldstændigst.  Til  dem  slutter  sig  en 
papirsafskrift  i  Utrecht,  der  er  en  afskrift  af  en  tabt  membran  fra 
o.  1280,  af  betydelig  værdi  for  tekstkritikken3).  Worm.  har  store 
lakuner  og  mangler  hele  stykker,  medens  le/?  kun  er  et  brudstykke. 
Upsalahdskr.  har  omtrent  hele  stoffet,  men  ordnet  på  en  ejendom- 
melig måde,  idet  afskriveren  først  kun  har  villet  tage  enkelte  dele 
og  afsnit  med  og  udelade  det  øvrige;  det  meste  af  dette  er  han 
alligevel  bagefter  kommen  til  efterhånden  at  tilfoje,  idet  han  har 
ændret  sin  plan  og  måske  fået  bedre  tid.  Han  forkorter  desuden 
ofte  teksten  og  mishandler  den,  så  at  den  hyppig  bliver  uforståelig; 
dog  kan  dette  håndskrift,  der  er  det  dårligste  af  alle,  benyttes  til  at 
kontrollere  de  andre.  I  748 — 757  findes  kun  værkets  andet  hoved- 
afsnit, dog  ikke  i  dets  helhed  og  desuden  vilkårlig  behandlet.  Snorres 


x)  Denne  af  K.  Gislason  begrundede  opfattelse  (Aarb.  1884)  ser  jeg  ikke 
nogen  grund  til  at  forlade,  hverken  til  gunst  for  Eir.  Magnussons  eller 
Symons"  tydning,  i  følge  hvilken  navnet  skulde  stå  i  forbindelse  med  Odde. 

3)  Særlig  i  slutningen  af  det  1.  kap.  af  Skåldskaparmål. 

3)  Udg.  af  van  Eeden  1913  med  en  udførlig  indledning.  —  Den  fyldigste  og 
bedste  udg.  af  det  hele  er  den  store  Arnamagnæanske  1848—87.  Jfr.  hånd- 
udgaven 1900. 

egen  tekst  findes  utvivlsomt  bedst  og  oprindeligst  bevaret  i  reg. — 
worm. — Utr.,  og  det  både  m.  h.  t.  ordning  og  ordlyd;  dog  findes  der 
her  enkelte  indskud  og  fejl.  Om  alt  dette  kan  henvises  til  min  af- 
handling i  Aarbøger  f.  nord.  Oldk.  og  Hist.  1898 x).  Til  de  her  hævd- 
ede resultater  har  Nordal  i  hovedsagen  sluttet  sig. 

Skriftet  falder  i  3  afdelinger,  hvoraf  den  sidste  er  digtet 
Håttatal;  se  herom  ovf.  s.  78 — 86.  Det  hele  indledes  med  en 
fortale  af  Snorre  selv,  hvori  han  giver  en  kort  fremstilling  af 
verdens  tilblivelse  og  jordens  inddeling  for  så  at  komme  til  at  om- 
tale Trojanerne  eller  Tyrkerne  og  »den  gamle«  Asgård-hovding, 
Odins  indvandring  til  Norden.  Det  hele  er  en  euhemeristisk,  på 
middelalderlig  vis  fremsat  historisk  opfattelse  og  stemmer  i  det  hele 
med  Snorres  fremstilling  i  Heimskringla,  hvor  den  dog  er  mere  de- 
taljeret. Det  er  som  om  Snorre  med  denne  sin  fortale  vilde  antyde, 
at  han  tager  afstand  fra  den  rent  mytologiske  opfattelse,  der  særlig 
og  rent  fremtræder  i  Gylfaginning.  Fortalen  er  i  Worm.  stærkt 
interpoleret  med  middelalderligt,  æmnet  uvedkommende  lærdoms- 
kram. 

A.  Heusler  har  (i  sin  Urgeschichte-afhdl.)  grundig  undersøgt 
prologen.  Han  er  enig  i  opfattelsen  af  W.s  indskud,  men  hvad  det 
øvrige  angår,  mener  han  at  kunne  hævde,  at  i  den  form  som  pro- 
logen fremtræder  i  Reg.-T-Ups.  heller  ikke  hidrører  fra  Snorre, 
men  beror  på  omarbejdelse  af  den  ægte  fra  Snorre  selv  stammende 
fortale.  Tiltrods  for  det  skarpsindige  i  undersøgelsen  forekommer 
resultatet  dog  at  være  tvivlsomt.  At  Snorres  fremstilling  i  Yngl.s. 
skulde  være  primær  i  forhold  til  prologen  i  Edda,  er  også  ret  tvivl- 
somt. Jfr.  Nordals  skrift  s.  21  f. 

Gylfaginning  kaldes  værkets  første  del 2).  Rammen  om 
denne  er  den,  at  kong  Gylfe  i  Sverrig  opsøger  Asgård  i  en  rejs- 
endes skikkelse  (jfr.  en  tegning  i  cod.  Ups.)  og  har  en  samtale  om 
hele  den  mytiske  historie  med  3  personer:  Hår,  Jafnhår,  l>ri8i. 
Gylfes  rolle  består  i  at  stille  sporsmål  og  gore  enkelte  som  oftest 


*)  Af  den  temmelig  righoldige  litteratur  skal  særlig  fremhæves:  Miillenhoff: 
Deut.  alt.  V;  Mogk:  Untersuchungen  iiber  die  Gylfaginning  I— II  i  Paul- 
Braune's  Beitrage  VI— VII;  S.  Bugge,  Aarb.  f.  nord.  Oldkh.  1875  (Bj.  Kolb. 
og  Sn.  E.);  E.  Wilken:  Untersuchungen  zur  Sn.  E.  1878;  A.  Heusler:  Die 
gelehrte  urgeschichte  osv.  1908;  Nordals  skrift  s.  18  ff. 

2)  Jfr.  Nordals  skrift  s.  107  ff. 

humoristisk-ironiske  små  bemærkninger  l)  i  anledning  af  det  med- 
delte, medens  en  at  de  3  stadig  svarer.  Penne  indretning  har  sit 
forbillede  i  middelalderens  almindelige  lærebøger. 

Det  egenlige  amme.  gudehistorien,  verdens  og  naturens  tilbliv- 
else, indretning,  beståen  og  undergang,  tilligemed  en  fremstilling 
af  de  enkelte  gudevæsner,  skildres  i  en  fra  forst  til  sidst  fuldkom- 
men logisk  rækkefølge.  Eiterat  k.  2  (k.  i.  i  reg.-worm..  er  et  yngre 
tillæg2)  har  skildret  Gylfes  rejse  og  ankomst  til  Asgård.  begynder 
denne,  der  kalder  sig  Ganglere  (»den  gangtrætte«),  i  k.  3  med 
spdrsmålet  om,  hvem  der  er  ypperst  af  guderne;  svaret  lyder 
»Alfader«,  der  nærmere  beskrives.  Herfra  går  man  over  til  den 
egenlige  kosmogoni  med  en  udforlig  fremstilling  af  Borssonnernes 
virksomhed  og  menneskenes  oprindelse  (k.  4 — 9)  samt  Asgårds 
tilblivelse;  Odin,  Frigg  Og  Tor  nævnes  allerede  her  som  de  mæg- 
tigste guder,  og  det  er  klart,  at  forf.  identificerer  Odin  med  den 
nævnte  Alfader,  men  på  en  noget  uklar,  tvetydig  måde.  Herpå 
skildres  (k.  10 — 13)  Nat  og  Dag,  Sol  og  Måne  m.  m.  personificer- 
ede, samt  forbindelsesmidlet  mellem  himmel  og  jord,  broen  Rifrost. 
Efter  at  universet  således  er  skildret,  vender  forf.  sig  til  det  liv. 
der  rorer  sig  deri.  og  dettes  udvikling  i  urtiden,  hvortil  beskriv- 
elsen af  verdenstræet  med  tilbehør  (nornerne  osv.)  behændig  knyt- 
tes, foruden  omtalen  af  gudernes  boliger  m.  m.  (k.  14 — 17).  Her- 
til fojes  to  kapitler  om  vinden,  og  Vinter  og  Sommer,  der  næppe 
kunde  have  stået  på  en  bedre  plads.  Et  nyt  afsnit  dannes  af  k. 
20 — 36.  der  indeholder  en  systematisk  beskrivelse  af  de  enkelte 
guder  og  gudinder,  og  hertil  knyttes  fortællingen  om  Freyr  og 
Gerdr  (k.  37).  Det  næste  afsnit  handler  om  Valhal  og  livet  der- 
inde, Einherjerne  m.  m..  om  Sleipner  og  andre  gudeklenodier  (k. 
38 — 43),  hvorpå  enkelte  Torsmyter  udforlig  anføres;  de  går  navn- 
lig ud  på  at  oplyse  Tors  kampe  mod  jætter  og  jættevæsner  til  for- 
svar for  menneskeheden  (k.  44 — 18).  K.  20 — IS  er  tilsammen  et 
hovedafsnit,  hvori  fortid  og  nutid  og  de  herhen  horende  tilstande 
er  skildret.  Det  3.  og  sidste  hovedafsnit  indledes  med  fortællingen 
om  Balders  dod,  hvorved  det  sidste  tidsrum  i  den  mytiske  verdens- 
historie begynder;  nu  går  det  hastig  fremad  med  skildringen  — 
gennem  Lokes  straf  til  Ragnarokskampen.  til  gudernes  og  verdens 


')  Det  er  Snorres  egne  randgloser  til  indholdet. 

2)  Det  bedste  bevis  herfor  er  begyndelsen  af  kap.  2  i  Worm.:   „Gylfe  hed 

en  mand,  han  var  konge  osv.";  således  kunde  en  mand  ikke  skrive,  hvis 

1.  kap.  var  oprindeligt. 

undergang  (k.  49 — 51),  samt  til  det  genfødte  liv  efter  denne  (k. 
52 — 3).  Endelig  er  der  et  lille  slutningskapitel,  der  skildrer  Gylles 
pludselige  væren-alene  med  sig  selv,  idet  hallen  med  de  3  mænd 
pludselig  forsvinder,  samt  hans  rejse  hjem. 

Det  er  klart,  at  det  er  et  digt  som  Voluspå  —  i  dens  nu- 
værende form  — ,  der  har  tjænt  forf.  som  et  vejledende  forbillede  *). 
Her  var  rammen  given  og  de  vigtigste  punkter  i  den  mytiske  hist- 
ories udvikling  fastslåede.  Men  fremstillingen  måtte  og  kunde  gores 
langt  indholdsrigere  og  fyldigere  ved  hjælp  af  andre  kilder;  således 
måtte  en  beskrivelse  af  de  enkelte  guder,  hvortil  der  ikke  var 
plads  i  Voluspå,  indsættes  på  et  passende  sted,  hvilket  også  skete. 
Sporsmålsf ormen  er  helt  igennem  vel  bevaret;  i  reglen  er  det 
Hår,  der  svarer;  forholdsvis  få  gange  fordeles  svarene  også  på  de 
to  andre,  så  at  det  både  er  Jafnhår  og  tridi,  der  taler  indenfor  det 
samme  kapitel.  Nordal  har  påvist  en  vis  klimaks  i  valget  af  hvem 
der  svarer. 

I  det  hele  er  fremstillingen  kortfattet;  kun  enkelte  gange  får 
vi  en  udforlig,  så  at  sige  sagamæssig  fremstilling,  som  når  Tors 
rejser  og  bedrifter  fortælles,  og  her  er  det  at  Snorres  glimrende 
fortælletalent  bedst  viser  sig. 

De  benyttede  kilder  angives  i  grunden  tilstrækkelig  af  forf. 
selv.  Det  er  da  først  og  fremmest  gamle  digte,  hvoraf  der  an- 
føres en  mængde  vers.  Blandt  disse  er  det  atter  Voluspå.  der  for- 
trinsvis er  benyttet  og  citeret  (omtr.  28  vers)  ").  dernæst  Grim- 
nismål  (omtr.  20  vers),  Vafprudnismål  (omtr.  8  vers):  desuden  er 
Håvamål  1  benyttet  (ved  Gylfes  indtrædelse  i  hallen),  samt  et  vers 
af  Skirnismål,  Fåfnismål.  Voluspå  hin  skamma.  Heimdallargaldr 
(kun  2  linjer;  digtet  er  ellers  ukendt),  samt  endelig  t'orbjorns  Har- 
aldskvædi,  og  et  vers,  der  er  en  sammenstobning  af  3  vers  af 
Lokasenna3).  Et  par  vers  af  Skade-Njordr.  Vane-Gnå  og  l'okks 
vers  er  rimeligvis  ikke  hæntede  fra  sammenhængende  digte,  men 


!)  R.  M.  Meyer  har  i  sin  lille  afhdl.  Snorri  als  mythograph  modsagt  dette 
og  hævder,  at  forbilledet  er  at  søge,  vel  at  mærke  rent  formelt,  i  den 
3.  afhdl.  i  de  af  Bode  i  1834  udgivne  Scriptores  rerum  myth.,  en  antagelse. 
der  er  i  hojeste  grad  usandsynlig.  Der  findes  ellers  intet  kendskab  til 
den  på  Island. 

2)  Henimod  slutningen  anføres  en  sammenhængende  række  vers,  hvoraf  Ups. 
—  forkortende  —  udelader  de  6. 

3)  Snorres  eksemplar  af  eddadigte  har  enten  manglet  dette  digt.  så  at  han 
anfører  det  efter  hukommelsen,  eller  hans  optegnelse  har  været  forvansket. 

har  fulgt  med  den  mundtlige  tradition.  Det  er  klart,  at  Snorre 
også  her  indfører  sagaskrivningens  princip  med  dens  erkendelse  af 
de  gamle  digtes  kildevæld  og  udnyttelse  deraf.  Anførselen  af  de 
nyttede  vers  er  også  her  vilkårlig,  og  Snorres  fremstilling  beror 
langt  oftere  på  vers  end  han  citerer  dem.  Angående  dette  kan  der 
henvises  til  Mogks  grundige  fremstilling  i  hans  Untersuchungen  II, 
skont  man  ikke  på  ethvert  punkt  kan  være  enig  med  ham. 

Foruden  disse  digte,  hvoraf  Snorre  har  søgt  at  uddrage  et 
logisk  helhedsbillede  af  den  gamle  mytologi,  har  han  på  sine  steder 
f.  ex.  i  fortællingen  om  Tors  kamp  med  midgårdsormen  flittig  be- 
nyttet de  gamle  skjaldekvad,  der  handlede  om  æmnet.  Ende- 
lig er  også  en  gammel  tradition  og  folketro  grundlaget  for 
enkelte  træk1)  og  længere  mytefremstillinger  f.  ex.  Tors  færd  til 
Udgårdsloke,  hvorom  ingen  digte  kendes  (jfr.  k.  5 — 6  og  16).  Men 
denne  kilde  har  kun  kunnet  spille  en  ringe  rolle  for  forf.  Den  gamle 
myte-tradition  måtte  ved  1200  være  ganske  anderledes  afbleget  og 
mangelfuld  end  den  historiske.  Det  ser  vi  af,  at  hvor  de  gamle  kvad 
lod  Snorre  i  stikken,  der  er  hans  fremstilling  netop  mangelfuld  eller 
unojagtig,  og  han  har  mange  steder  intet  vidst  udover  hvad  digtene 
kunde  yde.  Således  ved  han  intet  om  »de  3  tursemøers«  betydning 
(k.  14;  jfr.  Vspå  9);  han  misforstår  åbenbart  ordet  luSr  (Vafpr.; 
k.  7) ;  han  opfatter  Gjallarhorn  som  et  drikkehorn  (k.  15) ;  han  har 
rimeligvis  heller  ikke  kendt  den  rigtige  sammenhæng  m.  h.  t. 
Sleipners  tilblivelse  eller  hvilken  skæbnesvanger  begivenhed  der  lå 
bagved  (Vanekampen  osv.;  jfr.  Vspå);  ligeledes  beror  det  på  en 
forlængst  påvist  misforståelse,  hvad  der  i  k.  52  meddeles  om  de 
forskellige  opholdssteder  efter  Ragnarok,  samt  når  det  i  k.  15 
hedder,  at  askens  3.  rod  var  i  himlen.  Hertil  kommer,  at  det  er 
umiskendeligt,  at  kristelige  forestillinger  har  gjort  sig  gældende  og 
på  enkelte  steder  forstyrret  fremstillingen  noget.  Således  er  der 
ingen  tvivl  om,  at  den  Alfader,  der  omtales  i  k.  3,  et  af  de  uheldigste 
kapitler  i  Gylf.,  er  et  genskin  af  Jehova  og  Odin  på  engang,  og 
lignende  kommer  et  par  andre  steder  til  syne.  I  begyndelsen 
mærkes  der  nogle  steder  en  vis  vaklen  og  usikkerhed.  I  fortalen 
fremtræder  Snorre,  som  sagt,  som  den  euhemeristiske  historiker, 
og  her  indblandes  adskillig  middelalderlig  lærdom.  Forestillingen 
om  de  12  dommere  (jfr.  de  12  diar)  hidrører  måske  fra  en  oprinde- 


*)  Nogle   sådanne   har  også  folkeovertroen  givet  ham  —  (honningfaldet  — 
neglene). 

lig  svensk  institution  (jfr.  de  12  hovdinger  hos  den  svenske  konge  i 
Hkr.),  men  den  har  intet  at  gore  med  den  gamle  gudeverden;  hvor- 
dan man  så  end  regner  antallet  af  guderne,  får  man  ikke  tallet  12. 
Dog  er  det  næppe  Snorre  selv,  der  har  skabt  denne  forestilling,  da 
»de  12  guder«  også  antydes  i  Vspå  hin  skamma.  Alfaders  12  navne 
hænger  også  sammen  hermed  (antallet  er  konstrueret),  samt  den 
skælnen  mellem  Asgård  og  den  gamle  Asgård  (jfr.  Hkr.),  der  hist 
og  her  dukker  op  og  virker  tvetydighed  og  endel  forvirring.  I 
øvrigt  er  komposition  og  fremstilling  i  det  hele  glat  og  god. 

Tiltrods  for  disse  mangler  er  Gylfaginning  et  uvurderligt  kilde- 
skrift i  flere  retninger  og  indeholder  et  fra  Snorres  standpunkt  og 
i  forhold  til  hans  samtids  mytologiske  viden  en  virkelig  dygtig,  med 
videnskabelig  sans  og  kritik  udarbejdet  fordomsfri  oversigt  over 
den  gamle  gudelære.  Var  det  vanskeligt  at  udrede  de  enkelte  tråde 
på  et  rent  historisk  område,  hvor  traditionerne  var  mange  gange 
rigere,  måtte  det  være  dobbelt  vanskeligt,  når  der,  som  her,  var  tale 
om  forsvundne  tiders  trosforestillinger,  en  mytisk  labyrint,  hvor 
utallige  gange  og  sidegange  stadig  kunde  forvirre  og  forvirrer 
endnu  den  dag  i  dag.  Så  meget  mere  anerkendelsesværdig  er 
Snorres  litterære  ydelse;  den  bliver  til  en  virkelig  bedrift. 

I  sin  Hkr.  har  Snorre  givet  en  forskellig  fremstilling  af  visse 
enkeltheder;  noget,  som  man  havde  væntet  at  finde  i  Gylf.  (som 
myten  om  Hoener — Mimer),  findes  kun  i  Hkr.  Dette  har  Snorre 
vistnok  ikke  fundet  en  passende  plads  til  i  sin  systematiske  frem- 
stilling. Afvigelserne  mellem  bægge  værker  beror,  som  det  ofte  har 
været  fremhævet,  sikkert  på,  at  Snorre  det  ene  sted  skriver  en 
hedensk  gudelære,  det  andet  derimod  vil  han  skrive  historier  måske 
også  på  forskel  i  Snorres  udviklingstrin.  At  der  ikke  er  tale  om  to 
forfattere,  fremgår  —  foruden  af  håndskrifternes  i  sig  selv  utve- 
tydige vidnesbyrd  —  også  bl.  a.  deraf,  at  i  bægge  værker  kommer 
den  selvsamme  forfatterånd  (særlig  kan  fortalen  jævnføres  med 
Hkr.),  den  selvsamme  kritiske  brug  af  oldkvad  og  vidtstrakte  kend- 
skab til  disse,  samme  eller  lignende  udtryksmåde  (f.  ex.  i  beskriv- 
elsen af  de  3  verdensdele  osv. x)  atter  og  atter  til  syne. 

Hvad  endelig  den  sproglige  fremstilling  angår,  er  den  i  det  hele 
fortrinlig  og  afpasset  efter  indholdet;  snart  er  den  imponerende 


!)  Kap.  1  i  Gylf.,  der  mangler  i  Ups.,  er  et  indskud,  og  passer  ikke  m.  h.  t. 
indholdet  i  et  mytologisk  skrift.  Dette  må  jeg  stadig  hævde,  også  overfor 
S.  Nordals  sidste  stærke  udtalelse  om,  at  det  er  ægte. 

hojtidelig  og  alvorsfuld  (Balders  død,  Ragnarok),  snart  skæmtende 
og  ligesom  let  konverserende,  som  når  Ganglere  indfletter  sine  spy- 
digheder og  gor  sådanne  sporsmål,  som  det  var  vanskeligt  eller  for 
en  af  guderne  pinligt  at  svare  på.  Det  er  som  om  det  morer  Snorre  at 
bringe  Aserne  i  forlegenhed;  de  redder  sig  da  ofte  med  en  behændig 
gåen-udenom  sagen  eller  med  en  ligefrem  godtkøbsbemærkning. 
Fremragende  stilistiske  afsnit  er  f.  ex.  stykket  om  Tor  og  Udgårds- 
loke,  hvor  alvor  og  skæmt,  ironi  og  lune  stadig  spiller  ind  og  g6r 
det  til  en  af  de  kosteligste  perler  i  den  gamle  litteratur;  ligeledes  er 
stykket  om  Fenrisulven  og  de  forskellige  lænker  udmærket  for- 
talt osv. 

Den  anden  hoveddel,  Skåldskaparmål1),  indledes  med 
et  afsnit,  der  sædvanlig,  men  ganske  urigtig 2),  opfattes  som  et  selv- 
stændigt stykke  for  sig  under  navnet  Bragarædur.  Også  her  finder 
vi  en  ramme,  idet  forf.  lader  Æger  indfinde  sig  hos  de  forsamlede 
Aser;  det  er  digterguden  Brage,  der  for  Æger  foredrager  digte- 
kunstens sprog«  i  den  sædvanlige  samtaleform;  Æger  er  den 
sporgende.  Dialogen  er  dog  ikke  helt  overholdt,  idet  forf.  eller  af- 
skrivere ikke  har  brudt  sig  om  at  beholde  den  stadige  gentagelse 
af  sporsmål  og  svar,  der  skulde  have  indledet  hvert  kapitel.  Hvad 
der  taler  for,  at  det  er  Snorre  selv,  der  efterhånden  har  opgivet 
rammen  eller  dialogformen,  er  fremstillingen  i  kap.  33,  begyndelsen. 

Den  omtalte  indledning  består  af  den  mytiske  fortælling  om 
Iduns  rov  ved  Tjasse  og  Ska3es  optagelse  i  gudefamiljen,  dernæst 
beretningen  om  digtekunstens  eller  digterdrikkens  oprindelse,  samt 
om,  hvorledes  Odin  og  Aserne  kom  i  besiddelse  af  den.  Denne 
prosafortælling  må  bero  på  gammel  skjaldetradition,  støttet  til 
omskrivninger,  dels  og  da  i  den  første  del  hovedsagelig  på  Tjodolfs 
Haustlong.  Denne  del,  der  ikke  står  i  nogen  indre  sammenhæng 
med  den  om  skjaldedrikken,  må  være  optaget,  fordi  den  fører  til 
skjaldeomskrivninger  for  g  u  1  d,  der  spillede  en  så  stor  rolle,  og  til 
omskrivninger  overhovedet,  der  her  ligefrem  kaldes  skdldskapr  eller 
med  et  ligesom  mere  hojtidelig-mystisk  navn  riinar  (jfr.  I,  330). 
Bemærkningen  herom  er  det,  der  bevæger  Æger  til  at  sporge, 
hvorfra  den  kunst  (at  digte)  stammer.  Svaret  gives  i  følgende 
stykke,  der  ender  med  at  omtale  en  kenning  på  skjaldskab  som 
»Odins  fangst,  drik,  gave«.    Dette  fører  atter  over  til  det  næste 


i)  Navnet  findes  i  Ups.  SnE.  II,  250,  302,  i  748  SnE.  II,  427,  jfr.  I,  224,  230. 
2)  Jfr.  Munch  N.  f.  H.  III,  1042. 

sporsmål  —  her  må  vi  følge  håndskrifterne,  men  ikke  den  AM'ske 
udgave  —  om  skjaldesprogets  »arter«,  hvorpå  svaret  er,  at  de  er 
mcil  ok  hættir  o:  poetisk  s  p  r  o  g  og  poetisk  form.  Ved  mål  hen- 
tydes til  hele  det  følgende  afsnit  (værkets  2.),  ved  hættir  til  det  3: 
Håttatal.  Fremdeles  gores  der  straks  rede  for,  hvori  mål  består, 
nemlig  at  nefna  hvern  hlut  sem  heitir,  fornbfn,  kenningar.  I  Ups. 
hedder  det  kortere:  at  mål  består  i  kent  og  okent,  hvilket  er  simp- 
lere, men  vistnok  det  samme1).  Der  oplyses  så  i  almindelighed, 
hvad  kenningar,  som  jo  var  det  vigtigste,  er  for  noget.  Hertil  fojes 
så  (også  i  Ups.)  en  kort  bemærkning  af  forf.  til  de  unge  skjalde  om 
ikke  at  være  bange  for  de  gamle  omskrivninger,  »som  hoved- 
skjaldene har  ladet  sig  behage«.  Forf.  er  åbenbart  lidt  bange  for,  at 
de  skal  blive  domte  ud  fra  et  snæversynet  kristeligt  synspunkt, 
fordi  de  indeholdt  minder  om  hedenskabet.  Snorre  vil  kun  have  det 
hele  opfattet  som  poetiske  virkemidler,  som  noget,  poesien  ikke  kan 
eller  bor  undvære,  kort  sagt,  som  en  uskyldig  men  nødvendig  digt- 
ningsegenskab.  Snorres  opfattelse  gor  både  hans  skarpsyn  og  fri- 
sindede overlegenhed  ære.  Men  i  formel  henseende  bryder  denne 
bemærkning  den  oprindelig  tænkte  ramme  (samtaleformen)  2). 

Med  tanken  på,  hvad  man  i  egenlig  forstand  kunde  kalde 
s  k  j  a  1  d  e  s  p  r  o  g,  d.  v.  s.  ord  og  betegnelser,  der  mer  eller  min- 
dre afveg  fra  den  almindelige  tale,  falder  dette  af  sig  selv  naturligt 
i  2  afdelinger,  netop  dem,  som  Snorre  anfører:  1,  De  egenlige  om- 
skrivninger, kenningar,  2,  benævnelser  —  der  for  det  meste  ikke 
tillige  brugtes  i  daglig  tale  —  heiti;  disse  kunde  atter  være  af  noget 
forskellig  art,  både  sammensatte  og  usammensatte;  de  første  synes 
Snorre  at  have  kaldt  vidkenningar  eller  fornofn  3).  Denne  inddeling 
blev  naturlig  grundlaget  for  Snorres  systematiske  fremstilling. 
Denne  består  altså  af  2  tilsvarende  afsnit,  hvor  de  enkelte  ord  og 
betegnelser  oplyses  ved  skjaldecitater,  undtagen  i  den  sidste  del  af 
det  andet  afsnit.  Inden  for  hvert  afsnit  behandles  enhver  person 
eller  genstand  i  en  i  det  hele  velbetænkt  orden  og  de  to  afsnit  er  så 
vidt  muligt  harmonisk-ensartede.  Det  første  afsnit  (kap.  1 — 53) 
begynder  med  omskrivninger  for  Odin  og  for  hans  vigtigste  gave, 


1)  I  Ups.  er  Odinsomskrivningerne  i  k.  34  kun  et  forvirret  uddrag  af  versene 
i  R— W,  Skskm.  k.  1. 

2)  Hvad  der  herefter  følger  i  R — W  er  et  dårligt  indskud  af  samme  art  som 
det  i  fortalen  i  W. 

*)  Udtrykkene  er  ikke  ganske  klare,  men  den  her  givne  opfattelse,  der  i  det 
hele  skyldes  Nordals  udvikling  (s.  102  ff.),  er  dog  vist  den  sandsynligste. 

skjaldedrikken,  hvorefter  der  følger  omskrivninger  for  de  øvrige 
guder,  til  hvem  Loke  knyttes,  og  for  gudinderne.  Herfra  går  forf. 
over  til  naturen,  himmel,  jord,  hav,  sol,  vind,  ild,  vinter,  sommer,  og 
så  er  vi  komne  til  mennesket,  til  mand  og  kvinde,  hvis  kenninger 
først  omtales  i  almindelighed.  I  disse  omskrivninger  spillede  »guld« 
en  overordenlig  rolle;  de  hang  altså  noje  sammen  med  dem  for 
mand  og  kvinde.  Derfor  behandles  de  nu  i  en  lang  række  af  kapitler 
(32 — 46),  hvortil  der  så  ganske  logisk  fojes  sådanne  omskrivninger 
for  mand  og  kvinde  som  »guldets  bryder«  og  så  videre.  Derpå  går 
forf.  over  til  menneskelivet  eller  dets  vigtigste  gærning,  mandens 
ædleste  id,  kampen,  og  dens  redskaber,  våbnene,  samt  knytter  dertil 
kenninger  for  skibet,  der  for  Nordboen  spillede  en  så  stor  rolle  og 
fremhæver  hans  anden  hovedid,  søfarten.  Endelig  følger  så  en 
gruppe  af  særlige  mænd,  hovdingerne,  og  den  indledes  med  kenn- 
inger for  hovdingernes  hovding,  Kristus.  I  det  andet  afsnit  råder 
der  et  lignende  system,  med  afvigelser,  der  tildels  ligger  i  sagens 
natur.  Særlig  bemærkes,  at  i  den  sidste  del  er  det  hovedsagelig 
mand  og  kvinde  og  menneskets  legeme,  der  behandles.  I  det  hele 
kan  man  sige,  at  systemet  er  godt  og  dygtigt  gennemført.  At  man 
på  sine  steder  kan  kritisere  det,  skal  derfor  ikke  nægtes,  ligesom 
der  ikke  altid  er  skarpe  grænser  mellem  de  to  arter l).  Til  den  sidste 
regner  Snorre  enkeltbenævnelser,  der  falder  sammen  med  det  al- 
mindelige talesprogs. 

Hvert  kapitel  eller  mindre  afsnit  indledes  i  reglen  med  en  almind- 
elig fremstilling  og  opregning  af  navne  og  kenninger,  hvorpå 
skjaldebeviserne  for  hver  enkelt  følger,  så  vidt  sådanne  forefandtes 
—  alt  i  den  bedste  orden.  Den  almindelige  oversigt  forbigås  dog 
ikke  sjælden.  Skjaldebeviserne  mangler  undertiden,  særlig  i  de 
kapitler,  der  handler  om  de  enkelte  guder,  hvor  der  dog,  f.  ex.  i  k. 
5,  8,  henvises  i  al  almindelighed  til  digte.  Sine  skjaldebeviser  har 
Snorre  samlet  hovedsagelig  fra  de  ældre  skjaldes  digte;  det  er  hen- 
ved 70  skjalde,  der  citeres,  og  ofte  flere  kvad  end  ét  af  den  samme 
skjald.  Desuden  er  andre  digte  nyttede  som  Alvissmål,  Fåfnismål 
og  lign.,  foruden  Bjarkamål  og  et  par  gamle  navneremser.  Det 
hele  er  gjort  med  smag  og  finfølelse. 

Ind  i  denne  sin  fremstilling  skyder  Snorre  undertiden  længere 


l)  I  det  1.  afsnit  findes  kenninger,  der  snarest  burde  være  henførte  til  det 
sidste;  på  den  anden  side  findes  her,  især  i  dettes  sidste  del,  en  sammen- 
blanding af  enkeltbenævnelser  og  kenninger;  mulig  beror  en  del  heraf  på 
omarbejdelse  eller  indskud. 

prosaisk  fortalte  myter  og  sagn,  hvortil  han  vistnok  ikke  havde 
kunnet  finde  plads  i  Gylfag. 1),  og  som  oplyser  grunden  til  visse 
kenninger.  Således  de  to  myter  om  Tor  og  jætterne  Hrungne  og 
Geirrod,  der  ganske  naturlig  knyttes  til  omtalen  af  de  mandlige 
guder  og  Loke.  Jfr.  k.  33  2)  (guld),  35  (Sifs  hår),  39—42  (Niflunge- 
sagnet  m.  v.),  [Miillenhoff  antog,  at  en  stor  del  af  disse  kapitler 
var  senere  tilfojet,  da  det  kun  findes  i  reg.  og  ikke  i  Ups.;  det  er 
muligt,  at  den  sidste  del  senere  er  tilfojet,  men  da  kun  fra  og  med 
AM  s.  366  øverst3)],  43  (Grotte),  44  (Rolf  krake  og  Adils),  50 
(Hjadningesagnet),  64  (Halfdan  d.  gamle  og  hans  sonner).  — 
Disse  indskudte  myter  og  sagn  beror,  som  Gylfaginning,  på  gamle 
digte  og,  tildels  i  hvert  fald,  på  overleveringen;  de  er  fortalte  på 
samme  vis  som  de  i  Gylfag.  med  den  samme  efter  indholdet  af- 
passede stil.  Til  dem  knyttes  i  de  fleste  tilfælde  enten  hele  skjalde- 
kvad eller  storre  dele  af  sådanne,  på  hvilke  de  åbenbart  beror. 
Men  sporsmålet  er,  hvorvidt  det  er  Snorre  selv,  der  har  indsat 
disse  sidste.  Det  modsatte  er  vistnok  tilfældet.  I  »Bragarædur« 
anføres  ingen  digte,  og  dog  var  der  også  dér  god  lejlighed  dertil. 
I  enkelte  tilfælde  er  det  håndgribeligt,  at  der  foreligger  efter-Snorr- 
iske  indskud.  Således  er  det  klart,  at  Grottesangen  er  senere  til- 
fojet. le/9  viser  her  det  oprindelige  forhold;  Snorre  har  på  vanlig 
vis  inde  i  sin  fremstilling  henvist  til  sangen  og  anført  dens  første 
vers;  dette  er  i  reg.  udeladt,  og  hele  sangen  uden  overskrift  eller 
overgang  bagefter  tilskreven;  i  Ups.  er  det  hele  forkortet.  —  Ind- 
holdet af  k.  33  er  hovedsagelig  hæntet  fra  en  prosaisk  indledning 
til  Lokasenna  omtrent  af  samme  art  som  den,  vi  har  i  cod.  regius 
(eddadigt.).  K.  35  er  mulig  hæntet  fra  et  nu  tabt  skjaldedigt; 
k.  39 — 42  går  vistnok  for  det  meste  tilbage  til  en  skreven  saga  om 
Sigurd  Fåfnisbane.  Da  nu  slutningen  af  kap.  42  (se  ovf.)  vistnok 
er  et  yngre  tillæg,  er  det  rimeligt,  at  også  det  stykke  af  Ragn- 
arsdråpa,  der  anføres,  er  senere  tilfojet,  tilmed  da  det  netop  ikke 
indeholder  et  bevis  for,  hvad  det  i  det  foregående  egenlig  kom  an 
på.   I  k.  44  er  vistnok  Skjoldungasaga  benyttet. 


J)  Og  hvoraf  nogle  slet  ikke  passede  der,  som  Nordal  bemærker  s.  98. 

2)  At  dette  mangler  i  Ups.  er  uden  betydning;  det  er  her  simpelt  hen  over- 
sprunget. 

3)  Jfr.  Symons:  Zs.  f.  d.  phil.  XII,  103—4.  Nordal  antager  ingen  indskud 
her,  s.  99,  men  der  er  ting,  der  temmelig  stærkt  modsiger  dette,  som  når 
Sigurd  pludselig  kaldes  Sigurd  svend  s.  366,  men  er  aldrig  nævnet 
således  for. 

I  k.  17  og  22  anføres  storre  stykker  af  Tjodolfs  Haustlong,  i 
k.  18  Eilifs  Torsdrape.  Af  k.  17  er  det  imidlertid  kun  den  sidste 
del,  der  kan  bero  på  Haustlong,  resten  beror  på  traditionen,  og 
digtet  er  endda  ikke  synderlig  stærkt  udnyttet;  at  henvise  til  det  i 
almindelighed  kunde  Snorre  godt  gore;  men  til  at  optage  det,  var 
der  næppe  nogen  tvingende  grund.  Endnu  stærkere  grunde  taler 
imod,  at  han  skulde  have  anført  det  andet  hovedstykke  af  digtet  i 
k.  22  (Iduns  rov  osv.).  Sagen  er  nemlig  den,  at  Snorre  havde  be- 
nyttet det  helt  og  holdent  i  sin  indledning,  og  dér  burde  han  have 
anført  digtet;  da  han  ikke  gjorde  det  dér,  var  der  endnu  mindre 
grund  til  at  anføre  det  i  k.  22.  I  k.  18  har  Snorre  gjort  stærk  brug 
af  Eilifs  digt,  der  så  helt  indføres;  men  han  har  også  haft  en  anden 
kilde  (eddadigte  og  [eller]  traditionen).  Alle  disse  digtes  benyttelse 
må  bedommes  på  en  ensartet  måde,  og  da  de  mangler  i  Ups.  — 
hvad  der  dog  ingenlunde  er  afgorende  — ,  er  det  hojst  sandsynligt, 
at  de  ikke  er  indsatte  af  Snorre  selv.  Det  samme  gælder  Ragnars- 
dråpastykket  i  k.  50.  Jfr.  hermed  at  f.  ex.  i  Heimskr.-håndskrifter 
Håkonarmål  er  indsat  efter  Hakon  d.  godes  saga,  tiltrods  for  at 
Snorre  kun  har  anført  det  første  vers.  Mulig  beror  også  enkelte 
småvers  på  indskud. 

Allevegne  fremtræder  her  Snorres  gode  videnskabelige  sans 
og  sigtende  kritik;  fremstillingen  vidner  om  hans  fremragende  stil- 
istiske ævne.  Hvor  fin-diskret  hans  stil  kan  være,  viser  bedst  af- 
snittet om  Tors  færd  til  Udgårdsloke.  Hans  humor  fremtræder 
på  en  indtagende  måde  i  skildringen  af  Hrungne  og  Tor  med  den 
udmærkede  episode  med  den  lille  3-nætter  gamle  Magne,  der 
næsten  beskæmmer  sin  stærke  fader,  selve  kraftguden  —  og  så- 
ledes videre. 

Efter  Skåldsk.m.  følger  de  såkaldte  nafnapulur  (se  ovf.  174 
— 84 x).  De  er  ikke  antydede  i  indholdsangivelsen  i  Ups.  De  be- 
står af  mere  end  heiti,  nemlig  også  af  egennavne,  og  falder 
således  udenfor  den  egenlige  ramme.  Da  de  ganske  savnes  i  Ups. 
og  Worm.,  er  de  uden  tvivl  senere  tillæg,  tilmed  da  der  for  resten 
ikke  er  noget  som  helst,  der  kunde  tale  for,  at  de  stammede  fra 
Snorre  selv;  det  kan  ikke  ses,  at  han  har  brugt  dem2).    På  den 


1)  Det  kan  bemærkes  her,  at  S.  Bugge  i  sin  afhdl.  i  Arkiv  XVI,  31  (hvad  der 
tidligere  er  overset)  har  frafaldet  sin  formodning  om,  at  biskop  Bjarne 
har  forfattet  remserne. 

2)  En  del  af  stoffet  måtte  blive  fælles;  men  hvor  Snorre  kun  anfører  navne 
(uden  vers),  dér  er  rækkefølgen  en  anden  end  i  remsen,  ligesom  remserne 
ofte  har  flere  navne;  hvorfor  tog  Snorre  ikke  dem  alle? 

anden  side  er  de  som  tillæg  lette  at  forstå;  de  dannede  et  ikke 
uvelkomment  tillæg  til  Skåldsk.  og  indeholdt  endel,  der  dér  ikke 
fandtes. 

Hvad  endelig  det  3.  hovedafsnit  H  å  1 1  a  t  a  1  angår,  henvises 
til  behandlingen  foran.  Hvad  der  her  er  af  interesse  at  undersøge, 
er  den  kommentars  oprindelse,  der  ledsager  digtet.  Denne, 
der  udelukkende  er  af  metrisk-formel  (-sproglig)  art,  bliver 
mod  slutningen  mindre  udførlig  end  i  begyndelsen,  hvad  i  og  for 
sig  kan  være  forståeligt  nok.  Den  er  uundværlig  for  den  rigtige 
opfattelse  af  de  enkelte  versemål,  idet  den  forklarer,  hvad  der  er 
ejendommeligt  for  ethvert  af  dem  (hvor  den  ikke  helt  mangler  — 
mod  slutningen) ;  af  en  særlig  betydning  bliver  f .  ex.  den  sproglige 
forklaring  til  versene  i  refhvarfahættir.  Men  er  kommentaren  af 
Snorre  selv?  Hvad  der  for  det  første  kunde  tale  for  det,  er  at 
kommentaren  findes  i  alle  håndskrifter,  også  i  Ups.  Dernæst 
svarer  dens  form  og  indretning  ganske  til  Skåldsk.  Således  er 
begyndelsen  til  den:  hvat  eru  hættir  skdldskapar?  ligesom  en  dir- 
ekte fortsættelse  af  indledningen  til  Skskm.  (hvor  der  er  tale  om 
mal  og  hættir,  og  hvor  det  er  det  første,  der  dér  behandles  nærm- 
ere). Herimod  kunde  der  gores  den  indvending,  at  en  sådan  frem- 
stilling var  overhovedet  den  almindelige.  Ikke  desto  mindre  må 
jeg  nu  antage,  at  det  er  Snorre  selv,  der  er  forfatteren1).  Der  er 
ingen  tvivl  om,  at  han,  idet  han  forfattede  sit  digt,  må  have  været 
gennemtrængt  af  de  selvsamme  tanker,  som  udtales  i  kommen- 
taren; de  svarer  noje  til  versets  form  og  egenskaber.  Hvad  var 
naturligere  end,  at  han  også  med  det  samme  gav  disse  tanker 
udtryk  i  en  fortløbende  forklaring?  En  så  subjektiv  bemærkning 
som  den  i  k.  93  (at  flest  frumsmid  stendr  til  bota,  jfr.  Hungrvaka- 
fortalen)  er  næsten  fuldgyldigt  bevis  for,  at  det  er  Snorre,  vi  har 
for  os.  Skulde  han  ikke  være  forfatteren,  måtte  man  antage  en 
sådan,  der  så  at  sige  var  Snorres  alter  ego.  Det  ses  da  også,  at 
forfatteren  til  fortalen  til  de  4  grt.  afhandlinger  har  antaget  Snorre 
som  forfatteren  (Sn.  E.  II,  8),  om  dette  end  ingenlunde  er  noget 
bevis.  Jeg  er  ikke  med  Mobius  enig  i  at  antage  storre  indskud, 
f.  ex.  opregningen  af  leyfi;  de  er  i  deres  orden,  og  Mobius'  ind- 
vendinger beror  for  storste  delen  på  en  misforståelse  fra  hans 
side.  Når  han  til  slutning  kommer  til  det  resultat,  at  kommentaren 


')  I  min  afhdl.  i   Aarbb.  har  jeg   endnu   hyldet   Mobius'   og   fleres   mening; 
se  nedf.     Også  Nordal  antager,  at  Snorre  er  forfatteren. 
Finnur  J6nsson.    II.  44 

er  forfattet  af  en  af  Snorres  litterære  tjænere  eller  medarbejdere 
under  hans  tilsyn,  kan  jeg  ikke  finde  det  begrundet x).  I  det  hele  er 
kommentaren  —  tiltrods  for  Mobius'  forsøg  på  at  vise  det  modsatte 
—  rigtig  nok  og  i  overensstemmelse  med,  hvad  versene  selv  lærer 
os  om  deres  metriske  ejendommeligheder. 

Tilblivelsen  af  Edda  må  sættes  for  1222  2).  Håttatal  er 
forfattet  senest  1222 — 23  og  digtet  forudsætter,  ikke  mindst  ved 
kommentaren,  alt  det  foranstående.  Da  Snorre  var  udenlands  1218 
— 20,  må  affattelsen  snarest  ligge  forud  for  1218.  Hertil  svarer, 
hvad  vi  ved  om  Snorres  litterære  og  digteriske  virksomhed  (jfr. 
ovf.  og  Munch  N.  f.  H.  III,  1041—42).  Også  forholdet  til  Snorres 
andet  hovedværk  gor  denne  antagelse  sandsynlig.  Af  en  særlig 
betydning  er  følgende.  I  Edda  tillægges  et  vers  i  Gylfag.  k.  2 
Tjodolf,  således  som  også  tilfældet  er  i  Fagrskinna  og  Upphaf,  men 
i  Heimskringla  (I,  125)  henføres  det  rigtig  til  Torbjorn  hornklofe. 
Dette  beror  sikkert  på,  at  Snorre  i  sit  første  værk  har  fulgt  en 
kilde,  der  tillagde  Tjodolf  verset,  uden  at  han  havde  nogen  grund 
til  at  undersøge  sagen  nærmere;  under  sine  historiske  studier  og,  i 
forbindelse  dermed,  studiet  af  de  historiske  skjaldekvad  er  Snorre 
kommen  til  den  rigtige  erkendelse  af,  at  verset  hørte  til  et  digt  af 
Torbjorn. 

Ser  vi  tilbage  på  et  værk  som  Edda,  er  det  fra  først  til  sidst 
et  efter  en  bestemt  plan  vel  udarbejdet  hele,  udført  med  et  over- 
legent kendskab  til  æmnet,  kritisk  bearbejdelse  af  stoffet  og  et  fri- 
sindet blik.  Skriftet  er  blevet,  hvad  det  skulde  være,  en  udførlig 
og  fortrinlig  lærebog  i  skjaldepoesien,  dens  sprog  og  teknik,  der 
særdeles  godt  egnede  sig  til  »at  studeres  og  tilegnes  af  vordende 
unge  skjalde«. 

Heimskringla.  Noregs  konunga  sogur,  Kon- 
ungasogur3).     I  håndskrifterne  findes  dette  værk  ikke  nu  til— 


*)  Jfr.  Hoffory  i  Anzeiger  IX.  Heller  ikke  Hofforys  mening  om,  at  den 
skulde  være  forfattet  af  en  anden  end  Snorre  (uden  hans  tilsyn),  kan 
bifaldes.  Hans  bemærkning  om,  at  forklaringen  til  v.  8  skulde  være 
urigtig,  er  ubegrundet.  Det  er  nemlig  klart,  at  de  ulige  linjer  i  det 
versemål,  der  her  er  tale  om,  skal  bestå  af  9  stavelser  (der  må  netop 
ikke  læses  spyrh  for  spyr  ek  og  lign.).  Det  viser  særlig  den  sidste  (7.) 
linje,  samt  hele  versemålet  som  en  modsætning  til  det  i  v.  7. 

!)  Således  også  Nordal. 

3)  Navnene  (undt.  det  moderne  Heimskr.)  findes  i  håndskrifter:  det  første 
(N.  K.  s.)  ofte,  det  sidste  i  Jofraskinna;  Konungabok  har  Frisbok.  Jfr. 
Maurer:  Ueber  die  Ausdr.  Anm.  23. 

lagt  Snorre  *),  men  han  antydes  flere  steder  i  andre  værker  som 
forfatter  til  kongesagaer2).  Også  henvises  der  nogle  steder  til  et 
samlingsværk  om  de  norske  konger  —  Noregs  kon.  sogur  eller 
Ævi  N.  kga  eller  lign.  — ,  hvorved  sikkert  ofte  Snorres  værk 
menes 3)- 

Hkr.  findes  i  følgende  håndskrifter :  K  r  i  n  g  1  a  AM  35,  36,  63, 
en  papirsafskrift  af  Åsgeir  Jonsson;  af  den  gamle  membran  er  kun 
ét  blad  bevaret;  den  stammede  fra  omkr.  1260.  Jofraskinna, 
en  membran  fra  o.  1325,  hvoraf  nogle  blade  haves;  ellers  har  man 
en  papirsafskrift  i  AM  38,  fol.  (Åsgeir;  mange  og  tildels  store 
lakuner),  samt  i  AM  37,  fol.,  en  del  af  en  fortrinlig  norsk  afskrift 
fra  17.  årh.  Om  alle  disse  håndskrifter  kan  der  henvises  til  Brud- 
stykker af  Kr.  og  Jsk.  i  fototyp.  gengiv.  1895  samt  til  fortalen  til 
Hkr.  (F.  J.)  og  G.  Storms  bog.  CodexFrisianusfrao.  1325, 
AM  45,  fol.  —  hvor  Olaf  d.  helliges  saga  findes  udeladt.  AM  39, 
fol.,  er  brudstykker  af  et  hdskr.,  der  står  Kringla  meget  nær.  Her- 
til kommer  endel  mindre  brudstykker.  Alle  disse  håndskrifter  er 
islandske  undt.  Jofrask.  Kringla  er  ubetinget  det  bedste  af  dem 
alle,  dernæst  39;  til  dem  slutter  Fris.  sig,  men  er  langt  fra  så  på- 
lidelig, idet  afskriveren  behandler  teksten  vilkårlig;  i  sagaerne  efter 
Olaf  d.  kyrres  død  optages  der  mange  stykker  fra  Mork.-teksten, 
så  at  vi  her  ikke  kan  betragte  Fris.  som  et  håndskrift  af  Snorre.  I 
Jsk.  er  teksten  sammendragen  og  forkortet,  navnlig  i  Olaf  d.  hel- 
liges saga,  efter  et  eksemplar  af  den  særskilte  saga. 

Sporsmålet  om  Snorres  forfatterskab  til  Hkr.  —  for  at  be- 
gynde hermed  —  må  ved  G.  Storms  arbejde  om  Snorre  betragtes 
som  løst  og  forfatterskabet  fastslået  for  bestandig;  de  af  K. 
Maurer  tidligere  fremsatte  betænkeligheder  må  anses  for  hævede. 
Der  er  ingen  grund  til  at  komme  nærmere  ind  på  denne  side  af 
sagen.  Kun  skal  bemærkes,  at  den  helt  igennem  ensartede  benyt- 
telse af  kilderne,  den  forfatterånd,  der  allevegne  gor  sig  gældende 
på  en  og  samme  måde,  bekræfter  og  stadfæster,  at  vi  har  med  én 
enkeltmands  arbejde  at  gore.  Mod  Snorres  forfatterskab  taler  ikke 


!)  Jfr.   G.  Storm:   Arkiv   I,  og  L.   Hanssons   Sagaoversættelse,   der  nævner 

Snorre  som  forf. 
«)  Således  Icel.  sag.  I,  248-49;  jfr.  284,  Flat.  II,  429;  Fms.  II.  310.  314,  III, 

1.  5,  Flat.  I,  481.  483.  492-93.  494. 
')  Flat.  I,  152,   Knytl.  29.  54.   55,  60  anm.,  Fms.  XI,  388,  Fms.  III,  63,  jfr.  I, 

190,  Flat.  I,  217.     Flat.  III,  469;   Egilss.   198  anm.  til   1.  13.     Pord.  hre8.  5, 

jfr.  O.  Storm:  Sn.  St.  Hist.  skr.  s.  3—5. 

44* 

den  omstændighed,  at  vi  i  Kringla,  der  har  bevaret  teksten  renest 
og  bedst,  finder  kejser  Frederiks  død  (1250)  omtalt  som  sket  for 
nylig;  dette  er  et  af  de  sædvanlige  afskrivertillæg  ligesom  f.  ex. 
hele  Håkonarmål  er  tilfojet. 

Gangen  i  Snorres  historiske  forfatterskab  må  nu  siden  S. 
Nordals  bog  om  Olaf  d.  helliges  saga  (1914)  siges  at  være  bragt 
på  det  rene.  Efter  al  sandsynlighed  er  det  resultat,  han  er  kommen 
til,  rigtigt.  Der  findes  i  mange  håndskrifter  en  lang  fremstilling  af 
Olaf  d.  helliges  saga,  der  plejer  at  kaldes  »den  særskilte«.  I  nogle 
håndskrifter  indledes  denne  med  Snorres  prolog  til  Hkr.,  hvilket 
tildels  ialfald  utvivlsomt  er  uoprindeligt.  Sagaen  selv  indledes  med 
en  kort  oversigt  over  Norges  historie  fra  Harald  hårfagre  af,  lige- 
som der  også  efter  sagaen  findes  en  Jærtegnssamling  i  tilknytning 
til  de  regerende  konger  ned  til  Harald  gilles  sonner.  løvrigt  er 
denne  saga  i  alt  væsenligt  identisk  med  sagaen  som  den  foreligger 
i  Hkr.  Tidligere  har  de  fleste  forskere  ment,  at  denne  særskilte 
saga  var  en  afskrift  af  Hkr.s.  A.  D.  Jørgensen  havde  dog  udtalt 
den  mening,  at  den  var  ældre.  Nordal  har  hævdet  og  begrundet 
denne  opfattelse,  vistnok  på  en  fyldestgørende  måde.  Man  har 
været  opmærksom  på  flere  uoverensstemmelser  mellem  den  sær- 
skilte saga  og  den  i  Hkr.  Nordal  forklarer  dette  så  at  vel  er  de 
samme  kilder  bleven  nyttede,  men  Snorre  har,  idet  han  gennemgik 
sin  ældre  fremstilling,  rettet  og  ændret  nogle  steder,  hvor  han 
mente  eller  opdagede,  at  noget  var  mindre  heldigt  eller  urigtigt. 
Ved  indarbejdelsen  i  Hkr.  måtte  der  være  ændringer  at  foretage. 
Det  må  indrommes,  at  afvigelserne  bedre  forklares  på  denne  måde. 
Herved  forklares  også  den  omstændighed,  at  Olafssaga  er  så  vidt- 
løftig som  den  er  og  uforholdsmæssig  omfangsrig,  idet  den  udgor 
godt  og  vel  en  tredjedel  af  hele  Hkr.  hvad  man  bedre  forstår,  når 
sagaen  oprindelig  var  tænkt  som  et  for  sig  stående  selvstændigt 
arbejde.  Den  selvstændige  saga  blev  ikke  blot  optaget  i  det  sam- 
lede værk  om  de  norske  konger,  men  levede  ned  igennem  tiderne 
som  selvstændigt  værk  og  blev  atter  og  atter  afskrevet,  og  da  ofte 
tillige  stærkt  bearbejdet  (indskud).  Dette  hænger  utvivlsomt  sam- 
men med  at  så  mange  kirker  var  indviede  til  hellig  Olaf,  der  helst 
skulde  eje  et  eksemplar  af  hans  saga  *). 

Gangen  i  Snorres  virksomhed  må  man  nu  tænke  sig  således: 
efter  at  Olafss.  var  afsluttet  var  det  meget  naturligt,  at  han  fik  lyst 


!)  Jfr.  /.  Porkelsson:  Digtningen  s.  27—28. 

til  at  arbejde  videre,  han  »var  jo  kommen  ind  på  at  studere  konge- 
sagaen i  hele  dens  udstrækning«1),  og  det  lå  da  nær  for  ham  at 
tage  fat  på  at  udarbejde  lignende  fremstillinger  af  de  tidligere  og 
efterfølgende  kongers  sagaer  —  ned  til  1177,  o:  ned  til  Sverrissagas 
begyndelse;  jfr.  de  andre  samlede  fremstillinger.  Vanskeligst  måtte 
det  være  at  give  en  fremstilling  af  de  ældste  tidsrum,  men  Snorre 
fattede  ikke  desto  mindre  ingen  ringere  plan  end  at  gå  så  langt  til- 
bage som  muligt,  til  den  ældste  sagntid.  Det  er  dette  arbejde,  som 
har  sysselsat  ham  i  årene  1222 — 30.  Hvad  der  oprindelig  bevæg- 
ede Snorre  til  at  skrive  en  saga  om  Olav  d.  hellige,  har  Nordal 
søgt  at  forklare  (s.  28). 

Snorre  indleder  sit  sagaværk  med  en  fortale,  hvori  han 
gor  rede  for  sine  kilder  og  benyttelse  af  disse;  se  herom  ovf.  s. 
212 — 13.  Snorre  viser  her,  hvilke  kilder  der  overhovedet  ligger  til 
grund  for  kongesagaerne  i  al  almindelighed  —  de  enkelte  eksister- 
ende ældre  sagaer  nævner  han  ikke  særlig.  Den  fælles  kilde  var 
den  mundtlige  overlevering,  og  denne  antyder  og 
omtaler  han  tydelig  iiok.  Ved  siden  deraf  nævnes  en  anden  såre 
vigtig  kilde,  nemlig  skjaldenes  digte,  og  disses  betydning 
fremhæves  meget  stærkt  og  med  rette.  Af  skrevne  værker  lader 
Snorre  sig  noje  med  at  anføre  A  r  e,  vistnok  særlig  som  krono- 
logen.  Inde  i  selve  værket  henvises  der  enkelte  gange  til  særlige 
sagaer  som  Skjoldungasaga,  Knutssaga;  disse  henvisninger  stam- 
mer dog  ikke  fra  Snorre,  men  fra  de  af  ham  nyttede  original-sagaer. 
Derimod  er  det  Snorres  egne  ord,  vi  hører  og  læser,  når  Hallfredr 
omtales  så  smukt  som  pålidelig  kilde  (Hkr.  I,  407).  Fortalen  er 
Snorres  eget  værk  og  et  logisk  mesterværk 2). 


i)  Nordal  s.  203. 

2)  Den  bemærkning,  som  her  (s.  5)  findes  om  de  forskellige  aldere,  er 
hæntet  fra  Skjoldungas,  den  genfindes  i  Arngrims  Supplementum.  Ang. 
fortalen  som  også  hørende  til  Olaf  d.  helliges  saga  —  hvor  den  findes  i 
nogle  hdss.  —  kan  henvises  til  Nordals  bog;  han  hævder,  at  den  ikke 
oprindelig  har  stået  i  denne;  en  modsat  opfattelse  gor  O.  A.  Johnsen 
gældende  (Edda  1916);  ifg.  denne  skulde  prologen  være  primær  i  Olafss., 
men  —  af  Snorre  selv  —  senere  omarbejdet  til  prolog  for  Hkr.  De  af 
prof.  O.  A.  Johnsen  fremførte  grunde  er  ikke  uden  betydning.  Men  man 
kunde  sporge,  om  ikke  prologen  er  sammensat  af  2  forskellige  afsnit 
Der  er  dog  meget,  der  taler  for,  at  Olafssagaen,  netop  som  det  først 
skrevne,  havde  haft  en  prolog.  Den  oprindelige  fortale  til  Olafssagaen 
skulde  da  være  stykket  om  Ari  og  slutningen  (OH  1853  s.  3  .,-17);  denne 
fortale  kunde  også  godt  bruges  som  fortale  til  Hkr.  sammen  med  det  andet 
afsnit,  der  udelukkende  tilhører  denne.    En  sammenstøbning  lå  meget  nær- 

Hkr.  består  i  øvrigt  af  en  fremstilling  af  de  norske  kongers 
historie  fra  den  ældste  tid  af  og  ned  til  1177.  De  norske  kongers 
oprindelse  taber  sig  i  en  mytisk  urtid.  Allerede  længe  for  Snorre 
havde  man  istandbragt  slægtregistre  for  den  norske  kongeslægt 
helt  op  til  Odin ;  et  sådant  havde  Are  f rode  haft  —  for  ikke  at  tale 
om  Tjodolfs  Ynglingatal.  De  virkelig  historiske  norske  konger 
begynder  med  Halfdan  hvitbeinn,  men  Snorre  har  fundet  det  pas- 
sende at  begynde  »ab  ovo«.  Snorre  har  villet  skrive  om  de  norske 
konger.  Derfor  falder  hans  værk  i  afsnit,  der  er  opkaldte  efter 
kongerne,  medens  derimod  de  herskere  over  Norge,  der  ikke  bar 
kongetitlen,  eller  de,  som  kun  kunde  kaldes  uretmæssige  herskere 
(som  Sven  Alfifasson),  ikke  behandles  i  særlige  sagaer;  deres 
historie  fremstilles  i  og  med  de  egenlige  kongesagaer,  Hakon  jarls 
i  sagaerne  om  Harald  gråfeld  og  Olaf  Tryggvason,  Sven  Alfifas- 
sons  i  Olaf  d.  helliges  saga  osv.  Heller  ikke  Erik  blodøkses  ganske 
korte  regering  behandles  særskilt.  —  I  k.  246  af  Olaf  d.  helliges 
saga  (Hkr.  II,  523)  hedder  det,  at  der  nu  »er  fortalt  en  del  af 
kong  Olafs  saga« ;  hermed  menes  sagaen  om  ham  som  jordisk 
konge.  Den  antydede  øvrige  del  af  sagaen  siges  straks  efter  at 
være  jærtegnene,  d.  v.  s.  de  undergærninger,  Olaf  som  evig 
konge  og  hersker  over  Norge  stadig  udførte,  alt  ifølge  den  opfat- 
telse, der  fra  Magnus  Erlingssons  indvielse  til  konge  gjorde  sig 
gældende  (perpetuus  rex  Norwegiæ)  x).  Disse  jærtegn,  der  allerede 
begyndte  ved  Olafs  død,  og  hvoraf  nogle  allerede  meddeles  i  k.  230 
(jfr.  203),  sml.  k.  236,  240,  245,  findes,  i  overensstemmelse  med 
Snorres  hele  strænge  synkronistiske  fremstilling,  anførte  og  for- 
delte på  de  følgende  sagaer,  og  udgor  ligesom  en  forbindende  tråd, 
et  symbol  på  og  udtryk  for  Olafs  kongelige  perpetuitas.  Ja,  tråden 
er  allerede  antydet  i  Halfdan  d.  svartes  drom  (Halfd.  sv.  k.  7). 

Allerede  her  ses  en  konsekvent  stræben  efter  en  kunstnerisk 
komposition.  Denne  bliver  endnu  tydeligere,  når  man  —  for  at 
holde  sig  til  det  ydre  —  lægger  mærke  til,  hvorledes  de  enkelte 
sagaer  knyttes  til  hinanden.  I  de  tidligere  samlingsværker  om  de 
norske  konger  havde  de  enkelte  sagaer  stået  så  omtrent  ganske 
for  sig  selv,  uden  at  nogen  indre  sammenhæng  var  forsøgt 
tilvejebragt.  På  dette  punkt  er  Hkr.  stærkt  afvigende  fra  dem. 
Her  er  de  enkelte  sagaer  således  knyttede  til,  vævede  ind  i  hin- 


i)  Munch  N.  f.  H.  II,  931—32;   K.  Maurer.   Norwegens   schenkung  an  den 
heil.  Olaf. 

anden,  at  de  ikke  hver  for  sig  danner  et  helt  og  fuldt  forståeligt 
hele.  Stærkest  mærkes  dette  i  de  første  dele.  Halfdan  svarte  om- 
tales allerede  i  Ynglingasaga;  Harald  hårfagre  i  Halfdan  d.  svartes 
saga;  hans  og  hans  efterkommeres  mængde  og  magt  er  desuden 
antydet  og  forberedt  i  drommene.  Hakon  d.  godes  fødsel  og  op- 
dragelse i  England  omtales  i  Harald  hårfagres  saga.  Ikke  mindre 
er  Olaf  Tryggvasons  saga  forberedt  og  indledet  i  Harald  gråfelds 
saga,  for  ikke  at  tale  om  den  måde,  hvorpå  jarlernes  sagaer  er 
indflettede  i  dem  bægge  —  og  således  fremdeles1).  Allerede  dette 
viser  forf.s  kunstnerånd,  tilmed  da  det  er  klart,  at  dette  ikke  er 
blot  en  ydre  anordning,  men  at  det  som  oftest  beror  på  en  dybere 
forståelse  af  den  indre  sammenhæng  i  den  historiske  udvikling. 

Et  andet,  men  hermed  noje  sammenhængende  princip  for 
Snorre,  er  begivenhedernes  rigtige  tidsfølge.  Men  her  var 
mange  vanskeligheder  at  overvinde.  Hos  sine  forgængere  fandt 
Snorre  på  mange  punkter  kun  forvirring  og  sammenblanding.  De 
havde  enten  ingen  eller  da  en  hojst  ufuldkommen  tidsregning; 
navnlig  m.  h.  t.  synkronismen.  Det  hjalp  naturligvis  under  sådanne 
omstændigheder,  at  Snorre  havde  Åres  årsangivelser  for  de  norske 
fyrster.  Hans  tælling  anføres  nogle  gange  2),  men  den  kunde  sik- 
kert have  været  anført  eller  udtrykkelig  nævnt  som  sådan  mange 
flere  steder.  For  mange  begivenheders  vedkommende  forelå  der 
ikke  nogen  kronologiske  holdepunkter;  så  måtte  man  gå  frem  efter 
bedste  skon  og  grundig  overvejelse  —  naturligvis  uden  altid  derfor 
at  træffe  det  rette.  Således  var  det  f.  ex.  tilfældet  med  tiden  for 
Hakon  Ivarssons  griben  ind  i  Harald  hårdrådes  saga.  Ved  og  efter 
midten  af  det  10.  årh.  er  der  stor  usikkerhed  tilstede,  noget,  der 
ikke  er  påfaldende.  Undertiden  kunde  kildernes  egne  angivelser 
med  deres  tælling  efter  »vintre«  og  forskellige  tvetydige  udtryk 
være  vanskelige  at  finde  rede  i.  Således  er  Snorre  bleven  bragt 
til  at  antage,  at  Olaf  Tryggvason  kom  til  Norge  efteråret 
995  i  steden  for  om  våren  (hvad  der  rigtig  står  i  Ågrip),  fordi  der 
tales  om  i  s  på  Gulelven  i  forbindelse  med  Hakon  jarls  flugt.  Her- 
efter må  Snorre  så  ordne  begivenhederne  indenfor  Olafs  liv  på  den 
efter  omstændighederne  fornuftigste  måde.  Skont  han  vistnok  ikke 


!)  Kun  Magnus  Erlingssons  saga  er  ikke  således  indvævet  i  den  forangående 
saga,  undt.  for  så  vidt  som  hans  fader  der  omtales  og  spiller  en  vigtig 
rolle.    Men  han  var  og  blev  hovedpersonen. 

2)  6.  Tr.  k.  14  fin.;  OH  k.  179  fin.,  hvor  Åres  regning  stilles  op  imod 
almindelig  (folkelig)  tælling,  k.  246. 

her  overalt  har  truffet  det  rigtige,  kan  fejlene  ikke  være  synderlig 
store;  da  her  kun  er  tale  om  5  års  tidsrum,  kan  de  heller  ikke  være 
af  stor  betydning.  Enkelte  ting  måtte  helt  udskydes,  fordi  der  ikke 
blev  plads  dertil;  således  kan  Snorre  ikke  fra  sin  kilde  optage  be- 
mærkningen om,  at  Olaf  og  Tyre  fik  en  son,  der  døde  et  år  gam- 
mel, da  deres  ægteskab  ifølge  hans  tidsregning  ikke  havde  varet 
længe  nok  dertil.  Enkelte  ældre  fejl  i  tidsregningen  havde  Snorre 
ingen  midler  til  at  rette,  f.  ex.  angivelsen  af,  at  Sven  tveskæg  døde 
1008  (f.  1014).  Snorres  fornuftmæssige  og  indtrængende  stræben 
efter  at  ordne  alt  kronologisk  mærkes  ingensteds  klarere  og  smuk- 
kere end  i  Olafernes  sagaer.  Som  det  senere  vil  blive  bemærket, 
var  de  gamle  skjaldedigte  en  hovedkilde  for  Snorre.  Han 
havde  alle  betingelser  for  at  forstå  dem  rigtig  og  udnytte  dem  for- 
standig og  smagfuldt.  Men  kronologiske  støttepunkter  kunde  de 
kun  for  så  vidt  yde,  som  de  oplyste,  i  hvilken  rækkefølge  be- 
givenhederne var  foregåede.  Men  aldrig  stod  der  i  dem,  hvor  lang 
tid  der  var  gået  mellem  de  enkelte  begivenheder.  Når  traditionen 
da  ikke  trådte  oplysende  og  udfyldende  til,  havde  man  intet  at  holde 
sig  til,  og  her  kunde  endogså  en  mand  som  Snorre  føres  og  er  vir- 
kelig bleven  ført  på  vildspor.  Når  han  således,  åbenbart  efter 
Glymdråpa  skildrer  Haralds  kampe  i  Gotland  (Har.  hårf.  k.  15 — 17) 
og  ansætter  hans  Gotlandstog  —  og  i  forbindelse  dermed  Vårme- 
landsrejsen  —  til  tiden  for  Hafsfjordslaget x),  beror  dette  ene  og 
alene  på,  at  Glymdråpa,  der  intet  ord  indeholdt  om  det  nævnte 
hovedslag,  ikke  havde  nogen  antydning  af,  om  toget  til  Gotland  var 
foretaget  for  eller  efter  slaget  i  Hafsfjord.  Her  var  altså  plads  til 
misforståelse;  Snorre  tog  fejl  og  formodede,  at  det  var  sket 
for.  Åbenbart  beror  også  k.  71  i  Olaf  d.  helliges  saga  på  en  mis- 
opfattelse af  Sigvats  vers;  det  hedder,  at  Sigvatr  rejste  med  Bjorn 
og  Hjalte,  men  det  var  først  senere,  at  h  a  n  foretog  sin  rejse  til 
Skara.  Når  Snorre  fremdeles  fortæller  (O.  Tr.  k.  24),  at  Harald 
blåtand  sendte  bud  til  Hakon  jarl  om  at  komme  til  Danmark  »tidlig 
om  våren«,  beror  dette  på  en  misforståelse  af  skjaldens  ord  vid 
frost,  der  betyder  »ved  vintertide« ;  toget  foregik  nemlig,  som  vi  nu 
ved,  i  oktober — december  974 2).  Men  her  var  Snorre  undskyldt. 

Hermed  er  vi  ved  sporsmålet  om  Snorres  hele  måde  at  a  r- 
b  e  j  d  e  på,  samt  hans  forhold  til  de  nyttede  kilder. 


*)  En  urigtighed,  som  Munch  N.  f.  H.  I,  1,  482 — 83  har  bemærket,  uden  at  se 

grunden  dertil. 
3)  Mere  af  lignende  art  findes  anført  i  Nordals  bog. 


—  697   —  [702] 

Egenlig  anfører  Snorre  aldrig  i  selve  teksten  sine  prosakilder 
(med  undtagelse  af  Eirikr  Oddssons  bog  og  Jarlasogur;  jfr.  foran), 
men  han  har  i  fortalen  antydet  dem.  I  og  for  sig  er  det  en  selvfølge, 
at  en  mand  som  Snorre,  der  påtog  sig  at  skrive  en  udførlig  Norges 
historie,  måtte  skaffe  sig  alle  eller  dog  så  mange  som  muligt  af  de 
tidligere  eksisterende  kilder  eller  sagaværker,  og  af  sådanne  fore- 
lå der,  som  vi  ved,  omkr.  1220  ikke  få.  Snorre  har  uden  tvivl  haft 
sin  bogsamling  i  så  henseende  omtrent  i  den  bedste  orden.  Når  vi 
sammenligner  hans  værk  med  de  andre  sagaværker,  navnlig  sam- 
lingsskrifter  som  Ågrip,  Fagrskinna,  Morkinskinna,  er  det  uom- 
tvisteligt, at  der  er  et  nært  slægtskab  mellem  dem.  Stykkevis  er  de 
eller  kan  de  være  omtrent  enslydende.  Sporsmålet  bliver  så,  hvor- 
ledes forholder  det  sig  med  dette  slægtskab?  G.  Storm  har  ment, 
at  Snorre  havde  nyttet  netop  de  nævnte  værker,  foruden  de  levende 
traditioner.  Hvad  de  første  angår,  kan  jeg  ikke  antage,  at  Snorre 
har  nyttet  dem.  Fremstillingen  er  på  mange  punkter  så  forskellig, 
at  det  forekommer  mig  umuligt;  selve  Fagrsk.,  Ågr.  og  Mork. 
beror,  som  foran  vist,  alle  på  ældre  enkeltsagaer,  og  det  samme  er 
utvivlsomt  tilfældet  med  Heimskringla.  Det  er  ikke  let  at  se,  hvor- 
for Snorre  ikke  skulde  have  nyttet  de  tidligere  udførlige  sagaer, 
ligesom  han  bevislig  nytter  og  udskriver  værker  som  Orkneyinga- 
og  Færeyinga  saga,  og  i  dets  sted  have  brugt  de  mere  eller  mindre 
kortfattede  udtog  af  de  enkelte  sagaer,  som  han  desuden  sikkert 
med  lethed  kunde  anskaffe  sig1).  Noget  af  det  vanskeligste  for 
Snorre  var  istandbringelsen  af  Ynglingasaga.  Hans  kilder 
herfor  var  næppe  meget  andet  end  de  gamle  slægtregistre  (lang- 
fedgatol)  f.  ex.  hos  Are,  jfr.  Hist.  Norw.,  der  indeholder  Ynglinge- 
rækken og  en  kort  bemærkning  om  enhvers  endeligt;  han  havde 
Skjoldungasaga,  der  delvis  havde  beroringer  med  Yngl.sagaens  ind- 
hold, og  han  har  brugt  den.  Men  hans  vigtigste  kilde  var  dog  uden 
tvivl  tjodolfs  Ynglingatal,  som  han  har  haft  i  dets  fulde  udstræk- 
ning. Det  er  rent  vilkårligt  hvad  han  anfører  deraf.  Fra  de  nu 
tabte  vers  har  han  hæntet  endel  af  hvad  der  findes  i  hans  fremstil- 
ling. Og  så  kommer  endelig  den  mundtlige  overlevering,  men  på 
dette  oldsvenske  område  kan  den  næppe  have  været  særlig  rig- 
holdig eller  systematisk  bevaret.  Om  der  for  hans  tid  har  forelig- 
get en  Ynglingasaga  er  vist  meget  tvivlsomt.  Når  således  stoffet 
skulde  hæntes  fra  så  mange  sider  og  kombineres  til  et  hele,  er  det 

*)  Jfr.  Rosenberg  i  Nordboernes  Aandsliv  II. 

klart,  at  Snorre  her  måtte  få  brug  for  al  sin  skarpsindighed  og  al 
sin  arkæologiske  viden.  Gentagne  gange  indfletter  han  bemærk- 
ninger om  oldtidsskikke  og  navneforklaringer.  Hvor  pålidelig  hans 
fremstilling  i  virkeligheden  er,  viser  de  nyeste  arkæologiske  (B. 
Nermans)  undersøgelser.  Det  første  afsnit  om  Odin  og  asernes 
indvandring  er  i  nær  slægt  med  hans  fremstilling  i  Eddaprologen; 
her  kunde  han  også  nytte  eddadigte  og  andre  kvad.  Yngl.saga  er 
måske  Snorres  mest  originale  saga  og  den,  der  bedst  viser  hans 
ævner  til  at  skrive  historie;  i  de  andre  sagaer  findes  dog  også  ikke 
få  kapitler,  der  hidrører  fra  ham  selv;  ialfald  kendes  nu  ingen 
kilder,  han  kunde  have  brugt,  og  ofte  er  disse  kapitler  netop  af 
antikvarisk  indhold  (f.  eks.  de  om  blotene  i  Trondhjem).  De  ældre 
sagaer  om  Halfdan  svarte,  Harald  hårfagre  og  Hakon  d.  gode  har 
Snorre  selvstændig  benyttet  *)■  Hvorvidt  der  har  været  en  ældre 
saga  om  Harald  gråfeld,  vides  ikke  bestemt.  Alt  tyder  på,  at  det 
ikke  har  været  tilfældet;  deraf  forklares  de  så  afvigende  fremstil- 
linger i  de  forskellige  skrifter.  Hos  Snorre  synes  sagaen  om  ham 
hovedsagelig  at  være  skreven  efter  vers,  tildels  efter  Odds  Olafs- 
saga  og  for  en  —  ringe  —  del  efter  traditionen  (gråfeld-kapitlet) ; 
endelig  har  der  måske  eksisteret  en  selvstændig  påttr  om 
Eyvind  skaldespiller,  som  Snorre  har  nyttet.  En  sådan  påttr 
vilde  fra  et  isl.  standpunkt  være  let  forståelig,  på  grund  af  det  ven- 
skabelige forhold,  Eyvind  stod  i  til  Islænderne  (se  I,  454),  —  han 
var  også  i  slægt  med  visse  familjer  på  Island  — ,  og  på  grund  af 
den  rolle,  han  spillede  i  Hakon  d.  godes  dage.  Under  denne  forud- 
sætning forstås  først  rigtig,  at  Snorre  lader  ham  få  en  så  stor 
plads  i  Harald  gråfelds  saga.  Hvad  der  fortælles  om  ham  oplyser 
fortrinlig  forholdet  mellem  Harald  og  modpartiet,  samt  de  elendige 
uårstilstande,  der  da  herskede  i  Norge.  Mulig  har  der  også  været 
en  påttr  om  kong  Sigurd  slefa,  som  Snorre  og  andre  har  benyttet. 
En  sådan  findes  også  i  Flatøbogen,  men  i  den  form,  som  den  her 
har,  kan  den  ikke  have  foreligget  Snorre.  I  tilknytning  til  denne 
saga  giver  Snorre  en  fremstilling  af  H  a  k  o  n  j  a  r  1  s  liv  og  be- 
drifter (dog  ikke  som  selvstændig  saga) ;  her  har  sagaen  om  Lade- 
jarlerne været  en  af  hans  bedste  kilder  foruden  den  ældste  Joms- 
vikingesaga.  —  Olaf  Tryggvasonssagaer  hovedsagelig 
skreven  efter  Oddr,  men  med  tilborlig  hensyntagen  til  andre  kilder, 
sagaen  om  Ladejarlerne,  Jomsvik.  saga,  Islendingabok,  Kristnis., 


1)  Jfr.  ovf.  under  behandlingen  af  Agrip. 

samt  skjaldedigte  og  endelig  traditionen,  f.  ex.  i  k.  63,  74 — 80;  egne 
betragtninger  og  tilfojelser  findes  også.  Snorre  har  fornuftmæssig 
bragt  Odds  historiske  stof  i  en  bedre  orden  og  omredigeret  det; 
han  samler,  hvad  der  hos  Oddr  er  adskilt,  omstiller  og  retter  ved 
hjælp  af  skjaldevers  og  kronologiske  beregninger.  Snorres  selv- 
stændighed og  kritik  viser  sig  her  allevegne  i  sin  fulde  glans.  — 
Olaf  d.  helliges  saga  (den  oprindelige)  er  optaget  med  fra- 
drag af  indledning  og  hvad  der  ellers  kun  tilhørte  sagaen  som  selv- 
stændigt værk.  Grundtrækkene  og  hovedbegivenhederne  i  Olafs 
liv  var  allerede  givne  i  Ældste  saga,  der  åbenbart  helt  igennem 
danner  grundlaget  for  Snorres  fremstilling.  Men  ingen  steds  har 
Snorre  brugt  flere  kilder  ved  siden  af  end  her,  og  ingen  steds  frem- 
træder hans  ævne  til  historisk  sammenarbejdeise  og  harmonisk 
fremstilling  klarere  end  her.  Foruden  skjaldedigte,  særlig  Sigvats 
vers,  som  han  i  en  udstrakt  grad  har  brugt,  har  han  for  det  første 
vistnok  benyttet  Styrmes  bearbejdelse  af  Ældste  saga  eller  de 
kilder,  denne  har  øst  af,  og  fået  de  derfra  hæntede  stykker  vel  ind- 
arbejdede i  sin  fremstilling.  Dernæst  optager  Snorre  længere  styk- 
ker af  Jarlasogur  og  Færeyingasaga,  foruden  enkelte  andre  mindre 
fortællinger  f.  ex.  om  Torodd  Snorrason,  Steinn  Skaptason  osv. 
Men  aldrig  optages  der  noget  uvedkommende  og  alt  indskrænkes 
til  det  nødvendige,  uden  at  det  dog  bliver  mindre  forståeligt.  Disse 
fra  vidt  forskellige  sider  optagne  stykker  skal  tjæne  til  at  vise, 
hvorledes  Olaf  stadig  og  ufortrødent  arbejdede  for  sit  dobbelte,  be- 
vidste formål;  udbredelsen  af  guds  rige,  kristendommen,  med  fuld- 
kommen udryddelse  af  hedenskabet  og  dets  skikke  på  den  ene  side, 
udbredelsen  og  grundfæsteisen  af  sit  eget  jordiske  rige  i  selve 
landet  og  udvidelsen  deraf  både  mod  øst  (Jæmtland)  og  vest  (de 
af  Nordmænd  befolkede  Øer  i  Vesten)  på  den  anden;  hans  stræben 
lykkedes  i  bægge  tilfælde,  undtagen  hvad  Island  angik;  dér  strand- 
ede hans  politiske  planer  ganske.  Denne  samling  og  sikring  af 
Norges  rige  forløb  uden  at  skabe  nogen  egenlig  misstemning  imod 
kongen,  om  han  end  gjorde  enkelte  hovdinger  til  sine  fjender,  fordi 
han  ikke  vilde  tåle,  at  deres  magt  og  myndighed  blev  for  stor 
(Erling  på  Sole).  Ganske  anderledes  følger  for  ham  havde  derimod 
hans  virksomhed  i  guds  riges  tjæneste;  ved  denne  skaffede  han  sig 
mange  mægtige  mænds  fjendskab  og  had,  særlig  i  det  nordenfjeld- 
ske  Norge.  Til  alt  dette  kom,  at  Olaf  vilde  sikre  den  indenlandske 
fred,  ro  og  orden  ved  gode  love,  så  at  alle  og  enhver  kunde  få  deres 
ret.    Den  strænge  overholdelse  heraf  og  af  kristendommens  for- 

dringer  har  sikkert  skabt  uvilje  imod  ham  mange  steder.  Da  så 
Knud  d.  store  fik  tid  til  at  beskæftige  sig  med  Norge  og  dets  for- 
hold til  Danmark  og  fandt  ud,  at  han  kunde  gore  fordring  i  det 
mindste  på  en  stor  del  af  landet,  var  alt  så  godt  forberedt,  at  det 
var  ham  en  let  sag  at  lokke  de  norske  hovdinger  til  frafald,  både 
ved  hjælp  af  løfter,  han  ikke  altid  holdt,  ved  kloge  formaninger  og 
ikke  mindst  ved  ligefremme  bestikkelser.  Hermed  var  Olafs  skæbne 
afgjort.  Indenlandsk  utroskab,  udenlandsk  samvittighedsløs  agita- 
tion var  det,  der  bragte  Olaf  til  fald,  det,  der  berøvede  ham  land  og 
liv.  Men  hvis  hin  beromte  sætning:  mors  reparatio  vitæ  est  nogen- 
sinde har  vist  sin  sandhed,  har  den  gjort  det  ved  martyrdøden  ved 
Stiklestad.  Det  er  denne  betydningsfulde  begivenhed,  som  alt  det 
forudgående  egenlig  stadig  stiler  hen  imod  og  bestandig  forbereder. 
Det  er  med  dette  for  oje,  Snorre  benytter  sine  mange  og  rige  kilder 
til  sin  udførlige  skildring  af  kong  Olaf.  Denne  er  lykkedes  aldeles 
fortrinlig  både  ved  optagelsen  af  de  enkelte  afsnit,  den  sikre  fast- 
slåen af  deres  betydning  for  helheden,  og  ved  de  enkelte  personers 
optræden,  hvor  det  dog  stadig  er  kongen  selv,  der  er  det  midtpunkt, 
alt  drejer  sig  om  og  som  aldrig  tabes  af  syne.  I  sagaen  er  der  en 
påfaldende  mængde  afsnit  og  kapitler,  hvis  umiddelbare  kilde  ikke 
nu  kan  påvises,  således  f.  ex.  k.  32 — 35,  36 — 38,  59,  60 — 67,  hele 
stykket  om  Torgny  1),  73 — 85,  137 — 38  osv.  Endel  heraf  kan  have 
stået  i  de  ældre,  udførligere  samlingsværker  eller  sagaer,  Snorre 
nyttede.  I  andre  tilfælde  synes  enkelte  selvstændige  pættir  at  fore- 
ligge (f.  ex.  hele  afsnittet  om  Hrærekr,  mulig  en  saga  om  Sigvatr 
skjald,  som  G.  Vigfusson  i  sin  tid  antog,  osv.).  Endelig  kan  en  del 
bero  på  levende  norske  og  islandske  traditioner,  der  først  er  op- 
tegnede og  litterært  udnyttede  af  Snorre.  Nogle  mener,  at  endel 
beror  på  Snorres  egen  digtning;  dette  må  man  dog  vist  være  ret 
forsigtig  med  at  antage. 

For  Sven  Alfifassons  regering  har  Snorre  nyttet  tidli- 
gere fremstillinger  i  forbindelse  med  Olafssaga  samt  digte 
(Tryggvaflokkr).  For  de  følgende  sagaers  vedkommende  er 
det  klart,  at  Snorre  overhovedet  har  nyttet  og  helt  igennem  kunnet 
følge  de  tidligere  eksisterende  kongesagaer  og  værker,  idet  han  dog 


*)  De  indvendinger,  der  er  fremsatte  angående  dennes  historiske  tilværelse, 
er  lidet  betydningsfulde;  at  der  kan  have  været  3  mænd  (fader— son — 
sonneson)  af  det  samme  navn,  har  man  virkelig  ingen  midler  til  at  mod- 
bevise; hvad  véd  vi  egenlig  om  de  tiders  svenske  skikke?  Jfr.  J.  Jons- 
sons ovf.  nævnte  afhdl. 

tillige  har  anvendt  den  samme  kritik,  den  samme  fornuftmæssige 
ordningsmetode,  og  endelig  haft  de  samme  midler  til  at  rette  sine 
forgængere,  tildels  ved  udstrakt  brug  af  skjaldedigte.  Skont  for- 
arbejderne her  var  ganske  anderledes  udførlige  og  pålidelige  end 
for,  var  der  dog  stadig  grund  til  at  anvende  kritik  mod  dem,  og  en 
sammenligning  viser,  at  Snorre  var  stadig  den  årvågne ;  om  det  så 
kun  er  enkelte  småændringer,  omstillinger  og  lign.,  er  de  i  så  hen- 
seende betegnende.  Også  i  denne  del  findes  kapitler,  der  ikke  står 
andre  steder  (som  k.  7 — 11  i  Magnus  d.  godes  s.,  hvor  atter  en  saga 
om  Sigvatr  synes  at  spores;  Magnus  barfods  s.  k.  17 — 20,  Sig. — 
Eyst. — Olafs  s.  k.  28 — 29),  samt  kilder  selvstændig  nyttede  som 
Hakon  Ivarssons  saga  (i  Har.  harSr.).  Enkelte  afsnit,  f.  ex.  det  om 
Vendernes  overfald  på  Konungahella,  synes  at  bero  på  islandsk 
tradition,  der  måske  særlig  bor  knyttes  til  Oddaslægten  (jfr.  G. 
Storm:  ,Sn.  St.  Hist.  skr.  71—72).  For  årene  1130 — 61  har  Eirikr 
Oddssons  bog  —  som  ellers  —  også  for  Snorre  været  hovedkilden 
—  hvad  der  jo  ligefrem  udtales  (s.  360.  364.  365.  368;  jfr.  ek  363, 
der  er  Eirikr,  ikke  Snorre).  Her  var  der  overhovedet  kun  lidet  at 
tilfoje  eller  rette.  Hvad  sagaen  om  Inge  og  Sigurd  angår,  trænger 
den  til  en  særlig  bemærkning.  Det  er  ved  en  nærmere  betragtning 
ganske  klart,  at  k.  14 — 20  er  et  (senere)  indskud  i  den  oprindelige, 
til  grund  liggende  tekst,  der  dog  ikke  helt  stammer  fra  Snorre,  da 
Morkinsk.  også  har  deres  indhold.  Indskuddet  er  altså  ældre  end 
o.  1210 — 1220.  At  kap.  13,  hvor  det  i  almindelighed  fortælles,  at 
Eysteinn  kom  til  Norge  og  af  sine  brødre  fik  en  tredjedel  af  landet, 
er  oprindeligt,  er  givet;  i  en  saga  om  Sigurd  og  Inge  måtte  denne 
begivenhed  omtales.  Begyndelsen  af  k.  14  om  Magnus  —  den  4. 
broder  —  er  hæntet  fra  Einars  vers,  der  kun  findes  her;  den  er 
optagen  af  Snorre  selv.  Når  det  så  bagefter  om  Ottar  birting  hed- 
der, at  »han  var  lendermand  og  en  stor  hovding,  trondersk  af 
slægt«,  kommer  denne  bemærkning  —  hvis  indhold  dog  ikke  direkte 
er  meddelt  for  —  i  al  fald  for  sent,  og  er  så  meget  mere  påfaldende 
her,  som  Ottar  ofte  er  bleven  omtalt  i  det  foregående  både  som 
hovding  og  som  sådan  særlig  knyttet  netop  til  Trondhjem  (se 
navnlig  s.  360).  Denne  noget  kejtede  oplysning  kan  kun  bero  på, 
at  der  her  dukker  en  ny  kilde  op,  der  ikke  er  nyttet  med  den  tilbor- 
lige  årvågenhed.  Til  k.  14  er  15  (om  Ottar)  knyttet.  Hos  Eirikr 
har  Ottars  død  kun  været  antydet,  som  det  sker  i  k.  21;  der  var 
ingen  grund  til  at  dvæle  særlig  ved  hans  død,  mere  end  de  andre 
høvdingers.    K.  17  vedkommer  ikke  kongerne,  men  er  indsat  her. 

ligesom  k.  16,  af  kronologiske  grunde.  K.  18  handler  om  Hakon 
hærdebreds  fødsel,  som  det  ifølge  Snorres  princip  var  passende  og 
konsekvent  at  indsætte  her,  men  som  Eirikr  ikke  havde  nogen 
grund  til  at  omtale.  Endelig  er  der  k.  19 — 20,  der  særlig  handler  om 
Eysteins  krigstog,  udelukkende  efter  Einar  Skulasons  vers  —  altså 
efter  ganske  andre  sagaprincipper  og  kilder  end  Eiriks  skrift  i  det 
hele.  K.  21  fortsætter  direkte  k.  13;  da  nu  Fagrsk.  intet  kender  til 
k.  14 — 20,  men  har  ud  i  ét  et  uddrag  af  k.  13  og  21,  må  det  betragtes 
som  sikkert,  at  de  nævnte  kapitler  er  indskud1).  —  Hakon 
hærdebreds  saga  er  vanskelig  at  kontrollere,  da  de  andre 
kilder  her  er  meget  få  og  mangelfulde;  men  uden  tvivl  har  Snorre 
for  dens,  ligesom  også  for  Magnus  Erlingssons  sagas  ved- 
kommende —  hvor  vi  har  Fagrsk.  til  sammenligning  —  nyttet  en 
ældre  saga,  men  en  sådan,  hvor  der  kun  var  lidet  at  ændre. 

Det  er  således,  på  enkelte  undtagelser  nær,  allevegne  litterære 
kilder2),  Snorre  har  haft  til  sin  rådighed;  hertil  kan  også  skjald- 
enes digte  regnes.  Benyttelsen  af  dem  begynder  allerede  i  Yng- 
lingasaga  (Ynglingatal  m.m.)  og  de  udgor  her  den  vigtigste  kilde.  For 
den  historiske  tids  vedkommende  havde  Snorre  »alle  kongers 
kvad«  fra  og  med  Harald  hårfagres.  For  ham  spillede  de  digte, 
der  hidrørte  fra  det  (9.),  10.  og  11.  årh.,  samt  det  12.  årh.s  første 
del,  den  storste  rolle.  Denne  har  han  selv  træffende  angivet  i  sin 
fortale.  De  var,  kort  sagt,  både  en  kilde  og  en  prøvesten  —  med 
hensyn  til  traditionen  — ,  »når  de  opfattedes  rigtig«.  At  Snor  re 
havde  flere  forudsætninger  til  at  opfatte  dem  rigtig  end  de  fleste 
af  hans  samtidige,  er  sikkert  og  vist.  Han  har  da  også  i  det  hele 
forstået  dem,  som  de  skulde,  med  undtagelse  af  enkelte  tilfælde, 
hvor  det  var  ham  så  at  sige  umuligt,  hvorom  ovenfor.  Ved  versenes 
hjælp  har  han  rettet  overleveringen  og  andre  kilder  vistnok  på 
flere  steder,  end  vi  er  i  stand  til  at  kontrollere  det3).  At  han  på 
enkelte  steder  har  undladt  at  gore  dette  eller  ikke  lagt  mærke  til  en 
uoverensstemmelse  mellem  prosa  og  vers,  viser  den  omstændighed, 
at  han  lader  kong  Magnus  d.  gode  opholde  sig  på  Hordaland  (Hkr. 


a)  Heraf  er  det  igen  end  yderligere  klart,  hvor  rigtigt  det  er,  når  det  hedder, 
at  Erik  skrev  om  de  to  brødre,  Sigurd  og  Inge,  alt  til  deres  død,  eller 
—  hvis  man  hellere  vil  — ,  herved  er  den  vigtigste  grund  til  at  lade 
ordene:  „alt  til  deres  død"  kun  gå  på  Magnus  og  Sigurd  slembe  (jfr. 
ovf.  s.  372—74)  bortryddet. 

2)  Fremmede  —  latinske  og  lign.  —  kilder  har  Snorre  slet  ikke  nyttet. 

3)  Herom  kan  henvises  til  Nordals  bog  s.  171  ff. 

III,  29),  hvor  Sigvats  vers  viser,  at  Magnus  må  have  været  nord 
for  Sogn.  Men  dette  er  omtrent  enestående.  Hvor  grundig  Snorre 
har  brugt  sine  vers,  viser  i  det  mindste  ét  interessant  eksempel.  I 
Olaf  d.  helliges  saga  (k.  3)  hedder  det  om  Olafs  ojne,  at  de  var 
så  skarpe,  »at  det  var  frygtindgydende  at  se  ham  i  ojnene,  når  han 
var  vred«.  Denne  bemærkning,  der  ikke  findes  —  og  næppe  fandtes 
—  i  Snorres  kilder,  er  hæntet  fra  det  vers  af  Sigvatr,  der  anføres  i 
k.  226  (vers  151).  I  hvor  hoj  en  grad  Snorre  har  udnyttet  versene, 
kan  måles  ved  en  sammenligning  med  Fagrsk.  Der  skal  blot  mindes 
om  Sigvats  vers,  som  han  vistnok  fuldstændig  har  kendt  og  tildels 
for  en  stor  del  først  anvendt,  og  således  videre. 

Misforståelser  af  de  prosaiske  kilder,  beroende  på  fejllæsning 
og  lign.,  forekommer  vistnok  sjælden  eller  aldrig.  Derimod  har  det 
hændtes  Snorre  at  misforstå  sin  kildes  angivelse  og  derfor  foretage 
en  »rettelse«,  der  viser  sig  at  være  urigtig,  som  når  han  opfatter 
slaget  »foran  Vestland  på  Re«  (Magn.  god.  k.  29)  som  en  kamp  med 
Sven,  istedenfor  med  vendiske  vikinger. 

Når  Snorre  havde  to  forskellige  kilder,  har  han  kunnet  gore 
et  af  to,  enten  at  forkaste  den  ene  kildes  fremstilling  til  gunst  for 
den  anden  —  således  som  han  hver  gang  fandt  rimeligst  —  eller 
søge  at  forene  bægge,  udjævne  striden  imellem  dem,  optage  bægge 
beretninger.  Det  første  har  han  sikkert  hyppigst  gjort;  det  sidste 
har  han  valgt  nogle  gange,  hvorved  den  historiske  sandhed,  som 
det  i  denslags  tilfælde  i  reglen  plejer  at  ske,  forrykkes  eller  for- 
vanskes l).  Når  det  i  visse  ældre  fremstillinger  af  Olafssaga  udtryk- 
kelig hed,  at  Olaf  Tryggvason  havde  deltaget  i  kejser  Ottos  krigs- 
tog til  Danmark  (974)  —  hvorom  andre  kilder  tav  — ,  har  Snorre 
ikke  helt  turdet  forkaste  denne  beretning,  tilmed  da  den  efter  hans 
beregninger  vistnok  ikke  var  så  aldeles  kronologisk  umulig;  til 
Snorres  undskyldning  tjæner  imidlertid,  —  og  her  viser  hans 
kritiske  sunde  sans  sig  — ,  at  han  intet  har  optaget  af  de  forelig- 
gende kilders  udførlige  fremstilling  af  Olafs  deltagelse  i  krigstoget 
(Danevirke-angrebet) ;  grunden  hertil  er  utvivlsomt  den,  at  de  sam- 
tidige skjaldes  kvad  intet  indeholdt  om  Olaf  i  forbindelse  med  kej- 
serens tog.  Han  har  altså  kun  den  nøgne  beretning,  at  Olaf  var 
med.  En  storre  og  mindre  forsvarlig  forvanskning  af  de  historiske 
forhold  er  Snorres  fremstilling  af  Magnus  d.  godes  forhold  til 
Harald  hårdråde  efter  dennes  ankomst  til  Norden.  Her  fandt  Snorre 


*)  Herom  kan  henvises  til  Nordals  bog  s.  183  ff. 

to  fremstillinger,  hvoraf  den  ene  (som  f.  ex.  den  i  Ågrip)  gik  ud  på, 
at  bægge  fyrster  straks  ved  det  første  møde,  eller  i  al  fald  uden  at 
Harald  først  havde  været  i  Norge,  var  blevne  forligte,  medens  den 
anden  (i  Fagrsk. — Morkinsk.)  udtrykkelig  påstod,  at  Harald  først 
var  sejlet  hjem  til  Norge,  hvor  han  mod  Magnus'  vilje  havde  fået 
den  unge  Tore  på  Steig  til  at  hylde  sig  på  tinge  og  udråbe  sig  til 
konge  over  Norge.  For  dette  sidste  anførtes  der  en  så  god  og  uimod- 
sigelig kilde  som  muligt1);  den  kunde  Snorre  ikke  lade  uænset. 
Uagtet  nu  denne  hylding  ved  Tore  var  ganske  overflødig,  ja  næsten 
utænkelig,  hvis  det  hele  var  gået  venskabelig  til  fra  først  af,  og 
burde  være  forkastet,  forudsat  at  den  anden  beretning  antoges 
som  rigtig,  forbinder  Snorre  bægge  med  hinanden;  herved  må  han 
have  foretaget  temmelig  vilkårlige  ændringer  i  teksten;  således 
nævner  han  ikke  det  sted,  hvor  forligsmødet  holdtes,  da  det  ikke 
passede  godt  til  hans  fremstilling.  Så  vidt  det  kan  skonnes,  er 
denne  kombination  en  af  de  få  virkelige  pletter  på  Snorres  i  øvrigt 
så  mønsterværdige  komposition.  At  det  ikke  er  skjaldene,  der  er 
skyld  i  denne  fremstilling,  er  forhen  (I,  362 — 65)  eftervist. 

At  det  var  Snorres  ufravigelige  princip  kun  at  skrive,  hvad  der 
var  godt  afhjemlet,  er  utvivlsomt.  Derfor  borger  først  og  frem- 
mest hans  egne  ord  i  fortalen;  dernæst  den  omstændighed,  at  han 
aldrig  søger  at  besmykke  en  norsk  konges  færd  eller  nederlag,  så- 
ledes som  det  kan  være  tilfældet  i  andre  bearbejdelser.  Således 
lægger  han  Magnus  barfods  utvivlsomme  Foxerne-nederlag  ubarm- 
hjærtig  blot,  hvor  f.  ex.  Ågrip  lader  ham  sejre.  Hans  upartiskhed 
og  vilje  til  at  fortælle  den  usminkede  sandhed  viser  sig  også  f.  ex. 
deri,  at  han  lader  Olaf  d.  hellige  fælde  en  uretfærdig  dom  (k.  140), 
hvilket  også  bliver  et  led  i  hovdingernes  rejsning  imod  ham.  Han 
lægger  heller  ikke  skjul  på  Olaf  Tryggvasons  hæslige  grusom- 
heder. Hermed  hænger  Snorres  ufravigelige  lyst  til  at  være  ret- 
færdig mod  alle  på  det  nojeste  sammen.  Dette  træder  tydeligst 
frem  i  hans  sammenfattende  domme  over  de  enkelte  personer,  som 
f.  ex.  Hakon  jarl  (O.  Tr.  k.  50).  Ganske  vist  havde  allerede  Oddr 
i  sin  bog  ladet  ham  vederfares  retfærdighed  ved  særlig  at  fremhæve 
jarlens  legemlige  skonhed,  klogskab  og  tapperhed  —  medens  Ågrip 
om  ham  kun  har  ondskabsfulde  ord:  »således  afsluttede  skjorlevn- 
eren  sit  liv  i  et  smudsigt  hus  (o:  svinestien)«.  —  Men  Snorre  giver 
en  ganske  anderledes  fyldig  og   virkelig   sympatisk   skildring   af 


x)  En  familjeoverlevering,  knyttet  til  eksisterende  genstande. 

Hakon  —  også  med  anførelse  af  Torleifs  vers  — ,  der  sikkert  ikke 
er  langt  borte  fra  den  historiske  sandhed.  I  disse  udtalelser  om 
forskellige  personer  har  Snorre  fojet  meget  til  af  sit  eget. 

Når  nu  bortses  fra  de  forskellige  omstillinger,  kritiske  æn- 
dringer, kombinationer,  rettelser  og  forbedringer,  Snorre  har  fore- 
taget i  sine  forgængeres  tekster,  samt  fra  hans  egne  udtalelser, 
kan  det  i  det  hele  taget  siges,  at  han  overfor  de  enkelte  afsnit,  hvori 
der  var  lidet  eller  intet  at  ændre,  har  forholdt  sig  temmelig  passiv. 
Han  har  taget  de  enkelte  fortællinger,  han  fandt  i  sine  kilder,  for 
så  vidt  de  ikke  på  grund  af  legendeagtigt  indhold  var  mistænke- 
lige, og  indført  dem  eller  ladet  dem  indføre  i  sit  værk  ofte  ganske 
ordret,  hyppig  dog,  hvor  det  af  sagamæssige  grunde  kunde  lade 
sig  gore,  noget  forkortede  eller  sammendragne;  i  stilistisk  hen- 
seende har  han  sikkert  ofte  forbedret  dem.  Når  han  skulde  benytte 
længere  sagaværker,  gjorde  han  et  passende  udtog  af  dem,  uden 
at  han  dog  i  nogen  væsenlig  grad  ændrede  deres  udtryksmåde. 
Dette  kan  man  let  overbevise  sig  om.  Således  er  f.  ex.  stykket  om 
finnen  Svåse  (Hkr.  I,  132 — 35)  ordret  stemmende  med  Ågrip,  det 
om  Sven  Alfifassons  love  (Hkr.  II,  513)  med  leg.  s.  og  Ågr.  I  Olaf 
d.  helliges  saga  kan  det  især  iagttages,  hvorledes  Snorre  har  gjort 
sine  uddrag.  I  k.  96 — 103  findes  der  uddrag  af  Jarlesagaerne; 
først  gives  en  ganske  kort  udsigt  over  øernes  historie;  men  om- 
trent fra  og  med  k.  97  bliver  fremstillingen  så  at  sige  en  nojagtig 
afskrift  af  sagaen.  Her  var  intet  at  tilfoje,  og  da  Snorre  nu  var 
kommen  til  at  fortælle  om  de  mænd,  Olaf  fik  at  gore  med,  mente 
han,  at  fremstillingen  ikke  burde  eller  behøvede  at  forkortes.  I 
dette  og  lignende  tilfælde  består  altså  Snorres  selvstændighed  i, 
hvormeget  han  optager  af  sin  kilde,  og  hvorledes  han  indordner 
det  optagne  under  sit  historiske  helhedssyn.  Men  netop  her  er  det, 
vi  allevegne,  som  bemærket,  får  lejlighed  til  at  beundre  Snorres 
kritiske  blik  og  historiske  takt. 

Denne  måde  at  benytte  sine  kilder  på,  d.  v.  s.  at  afskrive  dem 
mere  eller  mindre  nojagtig,  er  ikke  ejendommelig  for  Snorre  alene; 
således  bar  man  sig  overhovedet  ad  i  oldtiden  —  også  udenfor 
Island;  at  betegne  dette  som  plagiat  vilde  være  fuldstændig 
meningsløst.  Vi  kan  nu  både  ved  hjælp  heraf  og  ved  enkelte  direkte 
fingerpeg  danne  os  en  klar  forestilling  om,  hvorledes  Snorre  over- 
hovedet har  arbejdet. 

Prologens  og  altså  Snorres  første  ord  er:  »I  denne  bog  lod 
jeg    (eller:  har  jeg  ladet)  skrive«  osv.;  0.  Tr.  s.  k.  80  (s.  402) 

slutter  med  ordene:  »det  vil  jeg  nu  straks  herpå  lade  skrive  — 
at  fortælle  om  isl.  mænd1)«,  (jfr.:  »som  jeg  vænter  endnu  skal 
senere  blive  sagt  i  Olafssagaen,  Hkr.  II,  309).  Disse  udtryk  forud- 
sætter tydelig,  at  Snorre  har  benyttet  skrivere,  hvem  han  har 
foreskrevet,  hvad  der  skulde  afskrives,  og  —  vi  tor  tillægge  — 
hvem  han  uden  tvivl  har  dikteret,  hvad  der  skulde  stå,  når  de  ikke 
ligefrem  skulde  afskrive  et  bestemt  afsnit  efter  en  foreliggende 
kilde.  Men  stadig  har  Snorre  »siddet  over«  dem,  som  det  hedder 
om  kong  Sverre  og  Karl;  stadig  har  han  passet  noje  på;  det  er 
overalt  hans  ordnende  hånd,  hans  skabende  ånd  og  hans  kritik, 
der  helt  igennem  føles.  Værket  er  fra  først  til  sidst  én  mands  per- 
sonligheds-udtryk. 

Til  trods  for  Snorres  påpasselighed  og  udmærkede  komposi- 
tionsævne  var  det  næsten  en  uundgåelig  følge  af  den  fremgangs- 
måde, der  brugtes,  af  kildernes  forskellige  art,  samt  af,  hvor  lang 
en  tid,  der  må  være  medgået  til  udarbejdelsen  af  et  så  vidtløftigt 
værk,  at  der  opstod  ujævnheder,  enkelte  inkonsekvenser,  ja  mod- 
sigelser mellem  de  enkelte  sagaer.  Disse  er  dog  i  det  hele  taget 
af  en  meget  underordnet  art.  Således  er  f.  ex.  Rudejarlernes  slægt- 
register i  Ol.  heil.  s.  (k.  20)  ikke  ganske  stemmende  med  det  i  Har. 
hårf.  s.  (k.  24;  Hkr.  I,  132).  Afvigelserne  beror  på  benyttelsen 
af  forskellige  kilder,  og  Snorre  har  undladt  at  slå  op  på  det  første 
sted,  da  han  skrev  eller  lod  skrive  det  sidste.  I  Har.  hård.  s.  (k.  20) 
hedder  det,  at  Magnus  d.  gode  tog  til  Norge  efter  Helgenæs-slaget, 
medens  det  i  Magnus'  egen  saga  (k.  35)  hedder,  at  han  om  vinteren 
opholdt  sig  i  Danmark.  Forklaringen  bliver  den  samme2).  En 
ujævnhed  er  det,  når  f.  ex.  Svåse  i  afsnittet  om  ham  (Har.  hårf.  k. 
24)  uden  videre  nævnes,  som  om  han  var  nævnet  for.  At  dette 
virkelig  har  været  tilfældet  i  Snorres  kilde,  ser  vi  af  Ågrip.  Ved 
en  uagtsomhed  er  således  en  bemærkning  udfalden,  der  dannede 
en  indledning  til  Svåse-Snæfrid  sagnet.    Snorre  lader  Hakon  jarl 


J)  Denne  sætning,  der  egenmægtig  er  udeladt  i  Fris.,  lyder  som  en  løs  notits, 
der  i  og  for  sig  ikke  var  bestemt  til  at  optages  i  selve  værket.  Jfr.  Keyser 
s.  456. 

2)  Om  det  er  Snorres  eller  afskriveres  skyld,  at  en  sætning,  Hkr.  II,  237 
øverst,  er  udfalden,  er  usikkert.  Det  hedder,  at  kong  Olaf  »beredte  sig  til  at 
rejse  op«  på  Romerike;  dette  forudsætter,  at  han  kommer  nede  fra  Viken; 
men  beretningen  om,  at  han  var  kommen  til  Viken  mangler.  Ligeledes  er 
der  uden  tvivl  udfalden  en  bemærkning  om,  at  Toste  jarl  faldt  i  Stanford- 
slaget. 

Grjotgardsson  (Har.  hårf.  k.  12)  dø  altfor  tidlig  (omkr.  870),  men 
han  må  have  levet  til  henimod  900  eller  endnu  længere,  eftersom 
hans  son  Sigurd  først  dør  962  (jfr.  P.  A.  Munch  og  G.  Storms 
bemærkninger  herom).  Fremstillingen  i  k.  37  synes  da  også  at 
stride  imod  k.  12  *). 

Snorres  komposition  er  alt  i  alt  nærbeslægtet  med  slægtsaga- 
ernes. Han  samler  og  behandler  stoffet  overhovedet  på  samme 
måde  som  disse.  Han  indfletter  ofte  taler,  som  han  uden  tvivl 
dels  selv  har  formet,  dels  stiliseret;  de  er  i  reglen  fortrinlige.  Først 
og  fremmest  må  da  f.  ex.  nævnes  kong  Olafs  og  Torgnys  taler  på 
Upsalatinget  som  nogle  af  de  mest  glimrende.  Ved  siden  af  dem 
står  brødrene  Hræreks  og  Hrings  taler;  hver  af  dem  repræsenter- 
ede sit  princip.  Det  er  lykkedes  Snorre  fortrinlig  at  udtrykke  disse. 
Men  det  er  klart,  at  talerne  ofte  kun  er  talerør  for  ham  selv  og  hans 
egne  meninger,  ligesom  også  Einar  Tværåings  tale  (Ol.  helg.  k. 
125)  sikkert  er  Snorres  egne  ord  —  tildels  møntede  på  forholdet 
mellem  Hakon  d.  gamle  og  Island  —  og  dog  er  de  i  fuld  overens- 
stemmelse med  den  talendes  egen  karakter2).  Man  kan  fremdeles 
pege  på  taler  som  kong  Olafs  i  k.  211  og  ikke  mindre  på  biskop 
Sigurds  i  k.  218,  der  er  særlig  ejendommelig.  Også  mange  samtaler 
er  fortrinlige  (f.  ex.  i  Saga  Selsbana,  Ol.  helg.). 

Snorre  lægger  særlig  vægt  på  personskildringen  — 
ligesom  tilfældet,  mere  ubevidst,  er  i  slægtsagaerne.  Ikke  alene 
viser  dette  sig  deri,  at  hovedpersonen  overhovedet  altid  er  den, 
hvorom  alt  drejer  sig  og  som  belyses  fra  så  at  sige  alle  sider,  idet 
bipersonernes  optræden  skal  tjæne  til  at  stille  den  i  det  klareste  lys. 
Gennem  dette,  ved  sine  taler,  ved  sine  handlinger  står  enhver  per- 
son —  dette  gælder  også  bipersonerne  —  fuldstændig  klar  og 
utvetydig  for  os.  En  særlig  forkærlighed  har  Snorre  åbenbart  haft 
for  de  gamle  norske  stormænd,  mænd  som  Erling  Skjalgsson, 
Hårekr  i  Tjotta,  Arnesonnerne,  hvortil  den  svenske  gubbe  Torgny 
slutter  sig  osv.  osv.   Han  forsommer  ikke  skildringen  af  dem,  den 


*)  Når  man  har  anket  over,  at  Snorre  (Hak.  god.  k.  11)  henviser  til  et  tid- 
ligere sted  angående  Halfdan  svartes  love,  der  ikke  skulde  indeholde,  hvad 
der  sigtes  til,  er  det  dog  sikkert,  som  Storm  hævder,  k.  7  (Hkr.  I,  94—95), 
der  menes.  I  øvrigt  må  det  ikke  glemmes,  at  Kringlas  tekst  netop  her 
er  tabt.  Det  er  ikke  udelukket,  at  den  her  har  lydt  anderledes  end  de  andre 
håndskrifter. 

2)  Jfr.  G.  Storm:  Sn.  St.  Hist.  s.  99—100:  > Overalt  er  hvert  ord  skrevet  ud 
af  personernes  karakter*. 

45* 

er  hans  hjærtenslyst;  han  har  følt  sig  åndsbeslægtet  med  dem.  — 
Vi  har  i  det  foregående  omtalt  hans  upartiske  behandling  af  disse 
mænd.  Hojest  når  Snorre,  når  han  skal  skildre  personlige  mod- 
sætninger som  Olaf  d.  hellige  —  Olaf  den  svenske,  Magnus — Har- 
ald, Sigurd — Eystein,  Arnesonnerne  osv.  osv.  Vi  får  herigennem 
et  klart  blik  for  Snorres  dybe  og  fine  psykologiske  sans, 
der  både  fremtræder  i  den  måde,  hvorpå  han  skildrer  og  fastholder 
familjekarakteren  slægtled  efter  slægtled,  og  den  måde,  hvorpå 
han,  i  givne  tilfælde,  viser  denne  karakters  udvikling  (jfr.  G.  Storms 
bog  s.  100  ff.).  Den  finhed,  han  lægger  for  dagen  f.  ex.  i  afsnittet 
om  Asbjorn  Selsbane,  er  uforlignelig.  Ikke  mindre  fint  blik  har 
Snorre  for  de  forskellige  kvindekarakterer;  i  så  henseende  kan  der 
mindes  om  kvinder  som  Asta,  Ingibjorg,  dronning  Astrid  —  og  den 
hovmodige  Alfhild  (i  forholdet  til  Astrid)  osv.  Hermed  hænger 
noje  sammen  følelsen  af  forholdet  mellem  skyld  og  straf,  som 
Snorre  har  haft  en  indtrængende  forståelse  af.  —  I  alt  dette  er  vi 
berettigede  til  at  se  Snorres  egne  åndsævner;  det  er  netop  ved 
stoffets  tilrettelægning,  personers  og  bipersoners  optræden,  og 
navnlig  deres  taler,  at  de  opfattes  og  karakteriseres  af  forf.  selv. 

Sine  personskildringer  indskyder  Snorre  på  passende  steder, 
når  et  afsnit  afsluttes  og  forf.  ligesom  får  råderum  til  at  hvile  lidt 
under  den  fremadskridende  fortællings  gang  (O.  Tr.  k.  85),  eller 
ved  og  i  anledning  af  personernes  død  (Hakon  jarl)  eller  når  skild- 
ringen kan  tjæne  til  belysning  eller  bedre  forståelse  af  deres  færd 
straks  i  det  følgende  (Erling  Skjalgsson,  Ol.  helg.  k.  22 — 23). 

Alt  dette  hører  også  med  til  kompositionen  i  det  hele,  der  i  det 
foregående  i  øvrigt  er  belyst.  Til  det  fremdragne  kan  endnu  fojes, 
at  Snorre  holder  af  at  give  korte,  ræsonnerende  betragtninger  og 
vejledende  sammenstillinger  af  de  forskellige  virkende  grunde  og 
sammenstødende  motiver  (f.  ex.  Ol.  helg.  k.  181  fin.,  hvor  grundene 
til  opstanden  kort  og  fyndig  med  ægte  historisk  blik  samles;  sst.  k. 
46  om  lendermændene  osv.;  jfr.  O.  Tr.  k.  111).  Heri  afviger  Snorre 
fra  sine  forgængere  og  viser  sin  selvstændighed. 

Snorre  interesserer  sig  —  ligesom  hans  private  liv  viser  — 
særlig  for  svundne  tiders  forhold,  indretninger  og  sæd- 
vaner, og  viser  sig  således  atter  i  nær  slægt  med  slægtsagaernes 
forfattere.  Skildringen  af  disse  forhold  indsættes  på  passende 
steder;  særlig  mærkes  den  i  Yngl.  s.  jfr.  ovf.  Ligeledes  beskriver 
han  med  forkærlighed  mærkeligheder,  han  har  set  i  Norge  og  som 
passende  kunde  indflettes  i  fortællingen;  f.  ex.  Harald  hårfagres 

ligsten  (sagaens  k.  42) ;  denne  omtales  ganske  vist  også  i  Fagrsk., 
men  Snorre  har  åbenbart  selv  været  i  Haugesund,  set  stenen  og 
målt  den,  og  hans  mål  er  rigtigt  nok.  —  Fremdeles  indfletter  Snorre 
geografiske  beskrivelser.  Med  en  sådan  begynder  jo  Yngl. 
s.;  Sverrig  beskrives  i  01.  helg.  k.  77  a).  Nogle  af  disse  beror  på 
Snorres  eget  selvsyn  og  er  absolut  træffende 2),  som  beskrivelsen  af 
Sarpsborg  (sst.  k.  61),  og  Karmøen  (sst.  k.  118).  Snorre  har  i  Norge 
kun  færdedes  på  de  almindeligste  ruter  (f.  ex.  den  almindelige  kyst- 
vej fra  Nidaros  af),  men  afstikkere  til  historiske  steder  på  øer  eller 
inde  i  landet  har  han  ikke  haft  lejlighed  til  at  gore.  Således  har 
han  hverken  været  ved  Stiklestad  eller  på  Frædøen  eller  Stordøen 
eller  på  Re  osv.  Heraf  et  par  unøjagtigheder  i  hans  terrænskild- 
ringer (se  ovf.  s.  238 — 39) 3),  der  alt  i  alt  dog  er  ganske  træffende, 
således  er  beskrivelsen  af  skuepladsen  for  Foxerneslaget,  som 
Snorre  sikkert  ikke  selv  har  besøgt,  mærkelig  svarende  til  de  nu- 
værende forhold  osv. 

Ved  hele  sin  metodiske  fremgangsmåde,  ved  sit  dybe  blik  for 
og  gennemtrængende  forståelse  af  personligheden,  af  hvad  der 
var  det  vigtigste  i  udviklingen  og  forholdet  mellem  bægge  disse 
dele,  fremdeles  ved  sit  kritiske  skarpsind  og  sans  for  en  afrundet 
logisk  sammenhængende,  pragmatisk  fremstilling  er  det  lykkedes 
Snorre  at  skabe  et  værk,  der  ikke  alene  langt  overgår  alle  andre 
samlingsværker  om  de  norske  konger,  men  et  værk,  som  står  på 
hojde  med  de  bedste  slægtsagaer  —  hvor  stoffet  var  ulige  lettere 
at  tumle  — ,  og  overhovedet  kan  måle  sig  med  verdenslitteraturens 
bedste  historiske  værker.  Siden  Thukydides'  dage  var  der  ikke 
skabt  et  værk  som  Snorres;  siden  Snorres  dage  er  det  først  det 
19.  århundrede,  der  har  frembragt  historikere,  der  kan  jævnføres 
med  ham,  og  på  grund  af  videnskabens  nuværende  standpunkt  kan 
siges  at  overgå  ham.  I  virkeligheden  er  Snorres  historieskrivning 
rent  moderne. 

Snorres  stilistiske  fremstilling  4)  må  man  her  være  meget 


1)  Her  er  dog  fejl  begået.  —  Snorre  kender  ikke  det  rigtige  forhold  mellem 
Lyrskovsheden  og  Skodborgå,  hvad  der  er  så  meget  mere  tilgiveligt,  som 
Arnorr  jarleskald  sammenblander  bægge. 

2)  Når  han  siger,  at  der  >går  et  næs  nord  fra  til  fossen  Sarp«,  er  dette 
netop  rigtigt. 

3)  Jfr.  G.  Storm:  Sn.  St.  Hist.  skr.  s.  86  (om  Oplandene). 

4)  Nogen  samlet  fremstilling  findes  desværre  ikke.  Jfr.  Nordals  bog  s.  210  ff. 

forsigtig  med  at  bedomme  x),  da  man  aldrig  —  undtagen  i  enkelte 
tilfælde  —  rigtig  kan  vide,  hvad  der  er  hans  eget,  i  det  mindste 
helt  hans  eget.  Vi  ser  da  også,  at  stilen  ofte  er  temmelig  forskellig 
i  de  forskellige  sagaer  og  afsnit;  grunden  hertil  forklares  ved 
Snorres  fremgangsmåde.  Dog  kan  der  vistnok  udpeges  afsnit,  som 
Snorre  synes  at  have  sat  sit  selvstændige  præg  på,  og  hvor  vi  finder 
den  samme  stil  som  i  Edda,  således  f.  ex.  den  glimrende  saga  Sels- 
bana;  jfr.  hvad  der  ovenfor  er  bemærket  om  taler  og  samtaler. 
Gennemgående  genfinder  vi  i  Hkr.  det  bedste  i  slægtsagaernes,  f. 
ex.  Egilssagas,  stil.  Fremstillingen  er  overalt  let,  flydende  og  gen- 
nemsigtig; sætningsforbindelsen  så  godt  som  altid  utvungen;  talen 
bevæger  sig  i  det  hele  jævnt,  roligt  og  behageligt.  Hvor  der  und- 
tagelsesvis findes  tilløb  til  retoriske  kunster  (f.  ex.  i  Har.  hårf.  k. 
24  fin.)  er  det  ikke  Snorres  egen,  men  kildens  udtryksmåde,  som 
Snorre  ikke  har  fundet  grund  til  at  ændre.  Virkningsfulde  sæt- 
ninger findes  rundt  omkring.  Det  vilde  føre  for  vidt  at  komme 
nærmere  ind  herpå.  Dog  kan  afsnittet  om  Torgny  lagmand  frem- 
hæves og  bl.  a.  her  særlig  en  sætning  som  den  fireords  sætning 
Hkr.  II,  142i8:  På  stod  upp  Porgnyr,  der  naturligvis  må  læses  i 
forbindelse  med  det  foranstående  og  følgende.  I  al  sin  simpelhed 
er  den  uforlignelig.  Som  den  står  der,  virker  den  som  en  elektrisk 
gnist  og  driver  spændingen  til  det  hojeste;  desuden  ejer  den,  be- 
tragtet for  sig  selv,  en  betagende  kraft,  netop  derved,  at  det  er 
ordene  pd  og  Porgnyr,  der  får  hele  sætningsbetoningen  (man  læse 
ordene  i  rækkefølgen :  pd  stod  P.  upp  eller  P.  stod  pd  upp  —  hvad 
der  vilde  være  den  simpleste  ordstilling  — ,  og  man  vil  føle  ordenes 
mathed).  Synet  af  Torgny,  da  han  rejste  sig,  må  have  gjort  et 
overvældende  indtryk;  det  er  noget  af  dette  indtryk,  den  lille  sæt- 
ning formår  at  bibringe  læseren.  Dette  er  blot  ét  eksempel  af 
mange. 

Der  er  enkelte  partier  af  Hkr.,  vi  i  det  foregående  lige  har 
nævnet;  det  er  Olaf  d.  helliges  jærtegn2).   De  findes,  som  be- 


*)  G.  Vigfiisson  har  endogså  som  særligt  eksempel  på  Snorres  stil  fremhævet 
kapitler  —  der  aldrig  har  stået  i  Hkr. 

2)  Jfr.  G.  Storm:  Sn.  St.  Hist.  skr.  170—72;  Nordal:  Om  Ol.  d.  heil.  saga 
s.  133  fi,  190  ff.  —  I  den  oprindelige  Olafss.  måtte  jærtegnene  stå  i  en 
samlet  gruppe;  dog  er  de  der  henførte  til  forskellige  tider  og  konger.  No- 
gen forskel  er  der  tilstede  i  anordning  og  tekst. 

mærket,  fordelte  på  alle  sagaer  efter  Olafs  egen  undtagen  Magnus 
Erlingssons.  Alle  disse  jærtegn,  der  kun  står  i  tidsforhold  til  de 
enkelte  sagaer,  de  findes  i,  er  udskrevne  af  en  ældre  jærtegnsbog, 
og  vistnok  ordret.  At  Snorre  i  nogen  væsenlig  grad  skulde  have 
udøvet  nogen  kritisk  virksomhed  eller  forbedret  dem  i  stilistisk 
henseende  kan  næppe  med  rette  antages.  Efter  at  han  havde  be- 
stemt, at  og  hvor  de  skulde  optages,  har  han  overladt  sine  skrivere 
at  indføre  dem.  Tonen  er  undertiden  i  den  grad  legendarisk,  æmnet 
i  den  grad  latterligt  (f.  ex.  i  det  sidste  jærtegn  i  Sig.-Eyst.-Ol.s 
saga),  at  man  næppe  kan  forstå,  at  det  er  Snorre,  der  har  kunnet 
bekvemme  sig  til  at  optage  sligt,  —  han,  som  ellers  er  fornuften  selv. 
Endel  af  disse  jærtegn  genfindes  i  Geisli,  de  fleste  i  den  norske 
homiljebog,  men  i  en  noget  forskellig  orden;  ligeledes  i  Metcalfes 
udg.  af  Passio  et  miracula  beati  Olavi  (1881)  og  i  Acta  Scti  Olavi. 

Endelig  er  der  det  sporsmål,  når  Hkr.  er  forfattet  og  udar- 
bejdet. 

At  den  skulde  være  skreven  for  Snorres  første  udenlandsrejse, 
er  så  at  sige  utænkeligt,  og  modbevises  ved  de  (få)  stedsbeskriv- 
elser,  der  forudsætter  Snorres  selvsyn  og  andre  tegn  på  hans  rejser 
og  de  derved  erhværvede  kundskaber  (om  forskellige  forhold  i 
Sverrig;  mulig  hører  hans  Emundar  saga  hertil).  Men  umuligt  var 
det  ikke,  at  han  havde  fattet  tanken  og  gjort  nogle  forberedelser  ved 
at  samle  ældre  skrifter  og  studere  disse.  Langt  sandsynligere  er  det 
imidlertid,  at  det  først  er  selve  Norgesrejsen  og  opholdet  hos  Hakon 
og  Skule,  der  har  vakt  tanken  eller  modnet  den;  en  opfordring  fra 
Hakons  side  var  i  og  for  sig  ikke  unaturlig1).  Hvordan  det  nu  end 
forholder  sig  hermed,  —  ét  må  vistnok  betragtes  som  sikkert,  nem- 
lig, at  Hkr.  er  skreven  i  tidsrummet  1220 — 30.  Dette  tidsrum  var 
uden  tvivl  det  roligste  og  lykkeligste  i  Snorres  senere  liv;  uagtet 
han  havde  endel  stridigheder  navnlig  med  sin  frænde  Sturla,  var  det 
dog  intet  i  sammenligning  med,  hvad  der  senere  væltede  ind  over 
ham  i  de  sidste  ti  år,  han  levede.  Hertil  kommer,  at  Sturlunga  må 
antages  at  give  os  umiskendelige  oplysninger  om  grænsen  for  Hkr.s 
tilblivelse  nedad  i  tiden.  Det  hedder  der  —  se  ovf.  s.  672  — ,  at 
Sturla  Sigvatsson  i  vinteren  1230 — 31  lod  »afskrive  de  s  a  g  a  bøger, 


*)   Var   det   måske   det   fjendtlige   forhold   til   Snorre,    der   senere   bevægede 
Hakon  til  at  få  en  anden  til  at  skrive  Fagrskinna? 

som  Snorre  havde  sat  sammen«  1).  Hermed  kan  kun  Heimskringla 
menes. 

At  Snorres  værk  om  de  norske  konger  har  en  overordenlig  stor 
historisk  betydning,  vil  ingen  falde  på  at  nægte  eller  betvivle.  Men 
på  grund  af  hans  kritiske  virksomhed,  hans  subjektive  kombina- 
tioner, der  trods  den  skonsomhed,  der  viser  sig  deri,  dog  må  siges 
ofte  at  være  vilkårlige,  må  den  historiske  gransker  i  nutiden  aldrig 
forsomme,  hvor  det  er  muligt,  at  sammenligne  Snorres  fremstilling 
med  de  andre,  der  haves,  og  som  enten  var  hans  kilder  eller  af  disse 
afledede  og  altså  med  dem  —  hvor  de  er  tabte  —  sidestillede 
skrifter. 

Man  har  i  senere  tider  forsøgt  at  tillægge  Snorre  andre  saga- 
værker, først  og  fremmest  Egilssaga.  Så  interessante  som  den- 
slags tanker  er  og  så  tiltalende  som  dette  for  enkelte  værkers 
vedkommende  kunde  være,  kan  der  dog  aldrig  frembringes  andet 
eller  mere  end  en  mulighed.  Når  det  forholder  sig  så,  bor  de 
pågældende  sagaværker  heller  betragtes  som  hvad  de  i  deres 
anonymitet  er.  Der  vindes  intet  ved  at  ville  tillægge  dem  bestemte 
personer,  når  der  ikke  er  et  afgorende  sandsynlighedsbevis  til- 
stede.  Her  vil  vi  derfor  ikke  dvæle  videre  ved  dette  sporsmål. 


§16. 
Sturla  J>6r6arson. 

De  fleste  bidrag  til  denne  mands  levnedsskildring  findes  i 
Sturlunga;  den  giver  os  en  i  det  hele  fyldig  beskrivelse  af  hans  liv 
og  hovedtrækkene  i  hans  karakter2). 


a)  Sturla  ....  lagdi  mikinn  hug  å,  at  låta  rita  sogubækr  eptir  bokum  peim, 

er  Snor  ri  set  ti  saman  (St.  I,  421).  Denne  udtalelse  er  tydelig  nok;  impf. 

setti  betyder  uden  tvivl  her  —   som  så  ofte  —   »havde  sat«   (plusqupf.). 

Når  der  her  tales  om  »bøger«  i  flertal,  er  dette  vel  forståeligt;  enten  tages 

der    sigte    på   de    forskellige    sagaer,    eller    de    skindbogs-hæfter,    de    var 

skrevne  på. 
2)   Foruden   til  Sturlunga  kan   henvises   til    Landn.,   Dipl.    Isl.,   Håkonarsaga, 

Arnå   biskups   saga   og    Isl.    annaler.    Biografier   haves   af   Schønning   og 

biskop  Finnur  Jonsson  i   Heimskr.  V.  bind,  Finnur  Magnusson  i  Skand. 

litt.  selskabs  skr.  XIX,  Sveinn  Skulason  i  Safn  til  s5gu  Isl.  I,  jfr.  II,  31. 

39 — 42;   K-  Maurer:    Ausdriicke,   Anm.  31,   jfr.   40,   G.   Vigfiisson:   Sturl. 

Proll.   §    19,  30.    Ker:   Sturla   the   Historian   1906.    Jfr.   Jon   porkelsson: 

Ævisaga  Gizurar  porvaldssonar. 

Sturla  var  en  son  af  Snorres  broder  Fordr  Sturluson  og  dennes 
frille,  Tora,  af  ukendt  herkomst.  Med  hende  havde  Fordr  5  andre 
born,  hvoraf  Olåfr  hvitaskåld  vistnok  var  det  ældste1)-  Sturla  er 
født  29.  juli  1214.  Om  hans  opvækst  vides  kun,  at  han  blev  opdragen 
hos  sin  bedstemoder,  Gudny,  der  vilde  lade  ham  arve  alt,  hvad  hun 
ejede,  hvad  Snorre  dog  ikke  vilde  tillade  (Sturl.  1,  372).  Fordr  og 
Snorre  forligtes  angående  sagen,  og  der  opstod  intet  uvenskab  mel- 
lem de  to  slægtlinjer.  Tværtimod  sluttede  Sturla  sig  tidlig  til 
Snorre;  det  er  klart,  at  han  har  betragtet  denne  som  slægtens  over- 
hoved og  ypperste;  hans  minde  omfattede  Sturla  altid  med  hengiv- 
enhed og  han  opkaldte  en  son  efter  ham.  Allerede  1226 — 27  er 
Sturla  hos  Snorre  i  det  beromte  julegilde  og  i  1233  er  han  særlig 
knyttet  til  ham  (Sturl.  I,  386.  448).  Sturla  har  været  tidlig  udviklet; 
året  efter  lod  man  ham  og  broderen  Olaf  foretage  en  ekspedition,  og 
Olaf  foreslog  endogså  Sturla  til  voldgiftsmand,  sammen  med  faderen, 
hvad  modparten  gik  ind  på  (Sturl.  I,  463 — 64).  I  den  følgende  tid 
findes  Sturla  på  faderens  vegne  indviklet  i  stridigheder  særlig  med 
Orækja;  de  sluttede  forlig,  og  det  bestemtes  (1235),  at  Sturla  skulde 
»opholde  sig  hos  Snorre«,  og  den  følgende  vinter  har  han  uden  tvivl 
været  hos  ham  (St.  I,  465.  471.  477).  Men  tiderne  var  ugunstige  for 
Snorre,  og  1237  rejste  han  til  Norge.  1236  blev  Orækja  ilde  med- 
handlet af  Sturla  Sigvatsson,  uden  at  Sturla,  der  da  var  i  Reykja- 
holt,  kunde  forhindre  det;  han  blev  endogså  tvungen  til  at  opgive 
Orækjas  sag  (St.  I,  484—87).  Året  efter,  1237,  døde  Sturlas  fader, 
hvorefter  han  overtog  gården  Eyrr  (St.  I,  489—492).  Forholdene 
førte  det  nu  med  sig,  at  Sturla  ret  naturlig  sluttede  sig  til  sin  frænde 
Sturla  Sigvatsson  imod  den  fælles  modstander  Gissur  Torvaldsson. 
Man  træffer  da  også  Sturla  både  som  deltager  i  toget  til  Apavatn, 
da  det  var  hensigten  at  fange  Gissur,  og  i  det  store  slag  ved 
Orlygstad  (1238);  om  Sturlas  personlige  deltagelse  i  kampen  for- 
lyder der  imidlertid  intet  (St.  I,  503—34).  Året  efter  anlagde  Gissur 
sag  på  altinget  mod  alle  deltagere  i  slaget,  og  de  måtte  udrede 
hoje  bøder.  Derefter  og  til  Snorres  død  levede  Sturla  forholdsvis 
rolig;  kun  med  Orækja  havde  han  en  strid,  under  hvilken  denne 
fratog  ham  gården  Stadarholl,  den  gård,  som  i  fremtiden  blev 
Sturlas  egenlige  hjem;  men  de  forligtes  på  en  smuk  måde.  I  denne 
tid  fik  Sturla  godt  og  vel  halvdelen  af  familjegodordet.  Efter  Snor- 
res død  måtte  han  føle  sig  som  den,  der  skulde  hævne  Snorre; 

')    Sturl.  I,  48. 

han  og  Orækja  sluttede  sig  noje  sammen;  derimod  var  han  mis- 
fornøjet med  sin  broder  Bodvars  holdning,  fordi  denne  havde  ladet 
sig  bruge  som  etslags  spejder  for  Gissur.   Sturla  og  Orækja  fore- 
tog et  tog  mod  Gissur  til  Skålaholt  (1241 — 42),  hvor  det  kom  til 
kamp;  i  det  hele  var  toget  dog  mislykket;  det  endte  med  et  forlig, 
men  kun  af  navn,  og  ufreden  var  lige  stor  efter  som  for.   Gissur 
og  den  nordlandske  hovding  Kolbeinn  unge  sluttede  sig  sammen 
mod  Sturla  og  Orækja.   Det  kom  da  til  det  bekendte  møde  ved 
Hvidåbro,  hvor  Sturla  og  Orækja  svigagtig  toges  tilfange.  Sturla 
forpligtede  sig  til  at  rejse  udenlands  og  blev  af  Kolbeinn  ført  som 
fange  til  Nordlandet.   Sturla  blev  dog  af  denne  fritagen  for  uden- 
landsrejsen mod  at  sværge  ikke  i  fremtiden  at  stå  imod  Kolbeinn 
(St.  I,  555—76).  Ved  dette  tidspunkt  (1242)  begynder  Tord  kakales 
optræden  i  Island.  Denne,  en  son  af  den  af  Gissur  fældede  Sigvatr, 
følte  det  som  sin  pligt  at  hævne  Orlygstadslaget  på  Gissur;  også 
Kolbeinn,  der  havde  konfiskeret  hans  fædrenearv,  måtte  han  blive 
modstander  af.   Han  henvendte  sig  nu  til  Sturla  med  anmodning 
om  at  støtte  sig,  men  Sturla  følte  sig  bunden  af  sin  ed  og  kunde 
intet  love,  medmindre  Kolbeinn  forbrød  sig  mod  ham  (St.  II,  10. 
15.  27.  31—32).  Sturla  har  dog  sikkert  følt  lyst  til  at  støtte  Tord, 
og  da  Kolbeinn  uden  grund  endogså  gav  sine  udsendinge  pålæg 
om  at  dræbe  Sturla,  anså  denne  sig  løst  fra  sine  forpligtelser,  og 
nu  først  sluttede  han  sig  til  Tords  sag.   Indtil  1250  er  han  nu  noje 
knyttet  til  Tord;  det  var  store  og  vigtige  begivenheder,  der  i  disse 
år  foregik,  men  vi  kan  ikke  her  gå  nærmere  ind  på  dem  (St.  II,  33. 
40 — 106.).    Uagtet  det  måske  ikke  stod  ganske  klart  for  Sturla, 
hvad  det  drejede  sig  om,  eller  hvad  begivenhederne  vilde  føre  til, 
er  det  dog  sikkert,  at  Sturla  med  mod,  standhaftighed  og  ærlighed 
stod  både  overfor  ven  og  fjende. 

I  året  1250  rejste  Tord  kakale  bort  til  Norge  for  aldrig  mere 
at  vende  tilbage.  Den  følgende  tid  var  fredelig  for  Sturla.  Det 
hedder  (St.  II,  106),  at  han  blev  valgt  til  lovsigemand  1250,  og  ved 
år  1251  nævnes  han  som  sådan  i  Isl.  ann. x).  Han  var  det  dog 
vistnok  kun  det  ene  år,  ti  året  efter  kom  Gissur  til  Island,  og  det 
gamle  fjendtlige  forhold  fornyedes.  Allerede  1252  blev  der  af 
Tords  venner,  deriblandt  Sturla,  planlagt  et  overfald  på  Gissur, 
men  det  blev  ikke  til  noget  (St.  II,  134.  135.).  Samtidig  hermed 
fremtræder  en  ny  mand  af  Sturlungeætten,  den  tapre  og  overmod- 


i)   Side  26.  66.  191.  329;  Safn  II,  31. 

ige  Torgils  skarde,  en  son  af  Bodvar.  I  begyndelsen  var  forholdet 
mellem  ham  og  Sturla  fjendtligt;  der  fortælles  vidtløftig  om  for- 
holdet mellem  dem  (St.  II,  149  ff.,  155—85),  indtil  de  endelig  for- 
ligtes, ikke  mindst  på  grund  af  Sturlas  fredelige  sind  og  forson- 
lighed. Også  forholdet  til  Gissur  forbedredes  efterhånden.   Og  til- 
trods for  alt  det  forudgangne,  tiltrods  for  at  Sturla  var  bleven 
bansat  af  kong  Hakons  tro  tjæner,  den  norske  biskop  Henrik,  kom 
der  et  formeligt  forlig  i  stand  mellem  Gissur  og  Sturla,  der  besegl- 
edes med  et  ægteskab  mellem  Sturlas  datter  Ingibjorg  og  Gissurs 
son  Hallr  (St.  II,  188 — 89).  Ægteskabet  varede  desværre  kun  nogle 
dage,  ti  Hallr  omkom  i  hin  sorgelige  brand  på  Flugumyr  (1253), 
hvorfra  Gissur  selv  kun  med  nød  og  næppe  slap  med  livet.    Fra 
nu  af  er  der  ikke  mere  tale  om  fjendtligheder  mellem  de  to,  og 
Sturla  stod  i  den  følgende  tid  på  Torgils  skardes  side  (St.  II,  227— 
30,  246 — 69) ;  Gissur  var  da  også  udenlands  1254 — 58.  I  det  sidst- 
nævnte år  kom  han  hjem  som  kongens  betroede  mand  og  forsynet 
med  jarletitlen.  De  mellemliggende  års  begivenheder  skal  ikke  her 
nærmere  berettes  (St.  II,  279 — 92);  kun  skal  bemærkes,  at  Sturla 
deltog  i  Øfjordstoget  (1255)  mod  Hrafn  og  Eyjolfr,  der  havde  for- 
anstaltet Flugumyrbranden ;  i  det  påfølgende  slag  faldt  Eyjolfr,  og 
Sturla  var  således  med  til  at  hævne  sin  svigersøn.   Det  var  om 
dette  slag,  han  digtede  drapen  til  Torgils.  Senere  forligtes  han  og 
Hrafn;  desuagtet  opstod  der  snart  et  spændt  forhold  mellem  dem. 
I  øvrigt  er  der  ikke  synderlig  meget,  der  fortælles  om  Sturla  efter 
1258  (i  hvilket  år  Torgils  blev  dræbt)  og  indtil  Hrafn,  vistnok  ikke 
uden  Gissurs  stiltiende  billigelse,  tvang  ham  til  for  første  gang  at 
rejse  til  Norge.  Sturla  var  iøvrigt  af  Gissur  bleven  gjort  til  »lender- 
mand«  (St.  II,  305  jfr.  310),  hvorved  hans  stilling  til  kong  Hakon 
var  bleven  en  anden.  Den  modstand,  han  altid  og  konsekvent  havde 
gjort  mod  kongen  og  hans  mere  eller  mindre  åbenlyse  indblanding 
i  islandske  sager  og  forhold,  var  nu  brudt.   Sturla  har  indset,  at 
der  ikke  var  noget  mere  at  gore,  men  med  sorg  har  han  sikkert  set 
tingenes  uundgåelige  vending.    1262  aflagde  han  —  sammen  med 
andre  —  eden  til  kong  Hakon;  han  fandt  sig  i  skæbnen.  Ikke  desto 
mindre  erfarede  han  sikkert  med  ublandet  glæde,  at  kong  Hakon 
var  rejst  til  Skotland  for  han  selv  måtte  tiltræde  sin  Norgesrejse 
1263.    I  Norge  traf  han  da  sammen  med  kong  Magnus,  der  til  at 
begynde  med  var  ham  uvenlig  stemt,  men  han  lod  sig  snart  for- 
milde (St.  II,  320—27;  foran  s.  96—97).   Sturla  vandt  kongens  og 
dronningens  hojeste  yndest  og  blev  af  ham  benyttet  som  rådgiver, 

foruden  at  det  var  på  hans  opfordring,  at  Sturla  forfattede  sagaen 
om  hans  fader.  Sturla,  der  både  blev  hirdmand  og  skutilsvend,  op- 
holdt sig,  vistnok  uafbrudt,  i  Norge  til  1271,  hvorhen  også  hans 
hustru  nu  kom  og  blev  særlig  hædret  af  dronningen.  Island  havde 
imidlertid  underkastet  sig  den  norske  konge;  følgen  var,  at  en 
fuldstændig  omvæltning  i  landets  øverste  styrelse  og  lovgivning 
var  uundgåelig.  I  1271  rejste  Sturla  hjem  med  en  lovbog,  der  vist- 
nok var  udarbejdet  under  medvirkning  af  ham,  og  som  skulde  ved- 
tages af  Islænderne  og  afløse  de  gamle  fristatslove  (St.  II,  328; 
Arn.  bisk.  k.  9,  20;  Safn  II,  39 — 42).  Lovbogen  blev  tildels  ved- 
tagen året  efter,  og  samtidig  blev  lagmandsembedet  stiftet.  Den 
første,  der  beklædte  dette,  var  Sturla  selv,  først  for  hele  landet  til 
1276,  så,  da  embedet  var  blevet  delt,  over  den  nordvestlige  halvdel 
deraf  1277 — 82.  Men  nu  var  Sturla  bleven  gammel;  og  det  hedder, 
at  han  som  lagmand  ikke  var  energisk  nok,  »ikke  gjorde  gavn 
nok«.  Dette  tyder  på  en  misfornøjelse  med  ham.  Derfor  foretog 
han  i  1277  sin  anden  rejse  til  Norge,  hvor  han  var  vinteren  over  og 
nød  kongens  fulde  gunst  som  tilforn  og  blev  »herre«.  Herefter  førte 
Sturla  et  roligt  liv,  de  to  sidste  år  som  privatmand.  Han  døde  på 
Fagerø  d.  30.  juli  1284.  »Hans  lig  blev  ført  til  Stadarhol,  hvor  han 
begravedes  ved  apostlen  Peters  kirke,  hvem  han  havde  elsket  mest 
af  alle  de  hellige  mænd«  (St.  II,  328). 

I  Sturla  møder  vi  en  ualmindelig  sympatisk  mand.  For  det 
første  er  han  en  harmonisk  karakter,  der  altid  er  sig  selv  lig, 
en  betænksom  og  sindig  mand,  der  undgår  alle  lidenskabernes 
overdrivelser.  Dernæst  var  han  en  pålidelig  og  trofast  personlig- 
hed, der  aldrig  svigtede  sin  overbevisning,  aldrig  brød  fred  eller 
forlig,  som  altid  samvittighedsfuldt  overholdt  sine  edelige  løfter, 
sålænge  andres  færd  mod  ham  var  uden  svig.  Han  var  den,  der 
trofast  værnede  om  Snorres  minde,  som  stadig  var  tro  mod  sit 
fædreland  og  stred  så  længe  som  muligt  mod  kong  Hakons  be- 
stræbelser; da  han  så,  tvungen  af  den  hårde,  historiske  nødvendig- 
hed, kom  i  berøring  med  en  konge,  var  det  hans  lykke,  at  det  ikke 
blev  kong  Hakon  selv,  og  at  det  skete  på  det  tidspunkt,  hvor 
landets  underkastelse  var  bleven  en  kendsgærning.  Det  taler  hojt 
om  Sturlas  personlige  vindende  egenskaber,  at  kong  Magnus  fik 
ham  så  kær.  Pålidelig  var  da  Sturla  også  som  få. 

Som  Sturla  var  besindig,  var  han  også  fredsommelig.  Tiltrods 
for  at  han  ikke  kunde  undgå  at  deltage  i  kampene  og  ufreden  på 

Island,  er  det  sikkert,  at  han  først  af  alle  og  atter  og  atter  optrådte 
som  mægleren,  som  fredstifteren,  og  hans  forsøg  var  ofte  heldige. 
Under  alt  dette  er  hans  færd  præget  af  den  storste  uegennytte  og 
aldrig  svigtende  klogskab.  Den  sidste  egenskab  fremhæves  ofte. 
Allerede  Tord  kakale  skal  (1242)  have  ytret,  at  han  havde  hørt,  at 
Sturla  var  »den  storste  og  viseste  i  de  egne  af  hans  frænder«  (St. 
II,  10).  I  det  bekendte  indskud  i  Sturl.  I,  120  sluttes  omtalen  af 
ham  således:  »Og  vi  stoler  på  ham  både  m.  h.  t.  forstand  og  oprig- 
tighed (vit  ok  einurd)  til  at  fortælle,  ti  han  var  den  viseste  og  mest 
mådeholdne  mand,  vi  har  kendt«.  Et  smukkere  eftermæle  af  en 
samtidig  kunde  Sturla  ikke  få.  Han  var  utvivlsomt  en  stor  men- 
neskekender. Nu  er  det  ofte  så,  at  kloge,  skarpsindige  ånder  alle- 
rede af  samtiden  betragtes  som  udrustede  med  ævner  til  at  kunne 
se  ind  i  fremtiden.  Således  også  med  Sturla.  Denne  hans  forment- 
lige ævne  fremtræder  både  som  d  r  6  m  m  e  ævne  (f.  ex.  St.  I,  515) 
og  som  en  direkte  spådoms  ævne  (f.  ex.  St.  II,  248  og  mange 
andre  steder),  ofte  på  en  meget  karakteristisk  måde,  og  han  har 
vistnok  selv  trot  på  denne  sin  ævne.  Han  er  end  ikke  langt  fra  at 
optræde  som  en  troldkyndig  mand;  han  siges  (St.  II,  328)  at  have 
besiddet  »vokstavler«  (vaxspjold),  ved  hjælp  af  hvilke  —  ved  et- 
slags  udregninger?  —  han  kunde  forudsige  ting,  »efter  at  have 
leget  med  dem  i  nogen  tid«.  Med  alt  dette  var  han  gudfrygtig  (jfr. 
bemærkningen  om  hans  begravelse  ovf.,  jfr.  St.  II,  251)  og  tillige 
efter  vor  udtryksmåde  noget  overtroisk.  Det  er  ganske  vist  så,  at 
de  fleste  af  hans  samtidige  har  været  gudfrygtige  mænd,  endogså 
dem,  der  ikke  veg  tilbage  for  de  værste  ufredsgærninger;  det  er 
mærkeligt,  hvor  ofte  og  alvorligt  de  fører  gud  og  helgener  i 
munden,  disse  det  13.  årh.s  urostiftere,  men  til  disse  kan  Sturla 
ikke  regnes.  I  modsætning  til  de  fleste  andre  var  hans  private  liv 
pletfrit.  Han  levede  i  et  lykkeligt  samliv  med  sin  hustru  Helga, 
med  hvem  han  havde  4  born;  om  nogen  uægte  born  tales  der  ikke. 

Hvad  Sturla  som  digter  angår,  kan  der  henvises  til,  hvad  der 
foran  i  så  henseende  er  bemærket.  Hans  historiske  skrifter  ved- 
rører dels  Island,  dels  Norge. 

I.  Sagaværker  vedrørende  Island.  Der  er  her 
forskellige,  men  tillige  meget  vanskelige  forhold  at  behandle  og 
udrede,  dels  fordi  de  positive  oplysninger  om  Sturlas  værker  ikke 
er  nøjagtige  nok,  dels  fordi  disse  ikke  mere  haves  i  deres  oprind- 
elige skikkelse. 

I  det  foregående  er  Landnåmabok  behandlet1).  Det 
blev  påvist  ved  hjælp  af  Haukr  Erlendssons  utvetydige  meddelelse, 
hvilken  andel  Sturla  har  haft  i  udformningen  af  dette  skrift.  Man 
kan  ikke  give  ham  andet  eller  mere  end  en  bearbejders  andel  deri. 
Hans  bearbejdelse  foreligger  omtrent  i  dens  oprindelige  skikkelse 
i  AM  107,  fol.  Men  »vi  savner  midler  til  at  afgore,  hvad  Sturla  har 
tilfojet  til  den  oprindelige  tekst . . .  Bortset  fra  hans  egen  familjes 
slægtregistertillæg  har  han  vistnok  kun  tilfojet  nogle  små  historisk- 
antikvariske stykker  eller  stumper  af  slægtregistre;  dette  passer 
også  bedst  til  den  virksomhed  af  Sturla,  som  vi  iagttager  f.  ex. 
overfor  et  værk  som  Kristnisaga«  2). 

Angående  det  sidstnævnte  skrift  er  det  også  (ovf.  s.  571 
jfr.  Indledn.  til  Hauksbok)  blevet  antaget,  at  Sturla  har  bear- 
bejdet det  og  optaget  det  som  fortsættelse  af  sin  Landnåma;  hertil 
er  Kristnis.  i  hdskr.,  blot  ved  en  forandring  i  begyndelsesordene, 
temmelig  mekanisk,  knyttet.  Det  er  som  ovf.  udtalt  ligeså  rimeligt, 
at  Haukr  har  afskrevet  den  efter  Sturlas  som  efter  Styrmes  Land- 
nåma-håndskrift.  Det  er  ligeledes  påvist,  at  det  sidste  kapitel  i 
Kristnis. 3)  intet  som  helst  i  virkeligheden  har  at  gore  med  sagaen 
om  den  isl.  kirke  som  sådan,  men  fører  udover  den  og  peger  hen  på 
noget  andet,  på  en  lignende  måde  som  der  findes  et  overgangs- 
kapitel  mellem  Ldn.  og  Kristnis.  I  øvrigt  består  Sturlas  bearbejd- 
else af  sagaen  vistnok  kun  i  enkelte  mindre  historisk-anekdotemæs- 
sige  tilfojelser,  men  vi  er  ikke  i  stand  til  nærmere  at  påvise  disse 
(jfr.  ovf.  571).  Noget  egenligt  forfatterskab  er  der  her  ikke  tale  om. 

Det  »andet«,  der  lige  blev  antydet  som  fortsættelse  af  Kristnis., 
er,  som  foran  (l.c.)  bemærket,  sikkert  intet  andet  end  sagaen  om 
Torgils  og  Haflide  (ovf.  546 — 49),  der  atter  står  i  spidsen  af  den 
samling  sagaværker,  som  plejer  at  benævnes  Sturlunga saga, 
og  hvoraf  Sturlas  egen  Islendingasaga  udgor  en  så  vigtig  og  om- 
fangsrig bestanddel.  Heraf  turde  man  have  lov  til  at  drage  den 
slutning  (jfr.  Indledn.  til  Hauksbok),  at  Landnåma  — 
Kristnisaga  —  1>orgilssaga  ok  HafliSa  osv.  i : 
Sturlunga-samlingen  (med  fradrag  af,  hvad  der  efter  Sturlas  død 
er  indsat  i  denne),  der  udgor  en  sammenhængende  oversigt 


a)  Jfr.  indledningen  til  Hauksbok  og  navnlig  til  særudgaven  af  Ldn.  (1900) 
og  Melabok  (1921). 

2)  Landnåma,  særudg.  indledn.  s.  XXIX. 

3)  De  små  uoverensstemmelser  mellem   dette  kap.   og  Torgilss.   beror   på  to 
forskellige  forfattere. 

over  Islands  historie  eller  i  hvert  fald  vigtige  dele  deraf,  er  af 
S  t  u  r  1  a  selv  bestemt  til  at  danne  et  hele,  i  lighed  med  de  sammen- 
hængende værker  ang.  Norge,  som  f.  ex.  Heimskringla.  En  Islands 
saga  kunde  efter  omstændighederne  næppe  istandbringes  på  anden 
måde.  En  sammenarbejdeise  af  de  enkelte  slægtsagaer  var  næppe 
mulig,  men  Ldn.  omfattede  og  erstattede  dem  så  at  sige  alle  sam- 
men. Derfor  blev  den  taget  og  stillet  i  spidsen.  Den  handler  særlig 
om  det  10.  årh.,  medens  Kristnis.  behandler  det  11.  årh.  og  så  frem- 
deles. 

Der  er,  såvidt  skonnes  kan,  ingen  særlig  grund,  der  taler  imod, 
at  det  skulde  være  Sturla  selv,  der  har  foretaget  denne  ordning  og 
sammenstilling  af  andre  og  egne  værker.  Hvorvidt  Sturla  ellers  har 
syslet  med  de  isl.  slægtsagaer,  er  vistnok  umuligt  at  bevise.  Men 
at  han  har  været  sysselsat  med  deres  personer  og  begivenheder, 
synes  at  fremgå  af  et  par  steder  i  Grettissaga.  Her  anføres  (s.  161 
og  208,  Baers  udg.  s.  250,  315)  et  par  udsagn  af  ham,  indeholdende 
tidsbestemmelser  og  historiske  ræsonnementer,  men  der  kan  ikke 
herfra  sluttes  til  nogen  redaktionsvirksomhed  i  almindelighed. 

Sturlungasaga1).  Dette,  et  af  litteraturens  vældigste 
værker,  foreligger,  som  det  samlingsværk  det  er,  i  to  hovedhånd- 
skrifter, AM  122  A  og  B,  fol.  Heraf  er  122  B  meget  defekt  og  består 
nu  kun  af  30  blade,  som  tilmed  er  meget  mishandlede  og  sværtede, 
men  kun  24  vedkommer  Sturlunga.  Tabte  er  o.  108  blade.  122  A 
er  heldigvis  langt  fuldstændigere;  det  består  af  110  blade;  her 
mangler  der  26  blade  foruden  slutningen.  De  stammer  bægge  fra 
14.  årh.;  122  B  er  betydelig  yngre  end  hint.  De  er  bægge  fra  14. 
årh.;  122  B  er  betydelig  yngre  end  hint.  De  er  bægge  ensartede  i 
indhold,  undtagen  for  så  vidt  som  t'orgilssaga  skarda  (udg.  II,  136 
— 85)  ikke  har  stået  i  122  A  foruden  enkelte  andre  kapitler,  der  har 
tilhørt  den  nævnte  saga,  samt  endel  mindre  stykker.  Den  oprinde- 
lige teksts  ordlyd  er  på  den  anden  side  ofte  bedre  bevaret  i  122  B. 
Bægge  håndskrifter  er  uden  tvivl  førte  i  pennen  på  Vestlandet2)- 

Angående  Sturlunga  som  sådan  må  der  særlig  henvises  til 
G.  Vigfiissons  indledning,  hans  Prolegomena,  samt  og  navnlig  til 
dr.  B.  M.  Olsens  særdeles  grundige  og  fortjænstfulde  afhandling: 
Um  Sturlungu  i  Safn  til  sogu  Islands  III.  b.  Af  udgaver  haves  der 


')   Dette  navn  findes  først  ved  midten  af  det  17.  årh.;  Kålunds  afhdl.  s.  264. 
2)   Ang.  håndskriftforholdet  henvises  til  A>.  Kålund  i  Aarbøger  1901   og  ind- 
ledningen til  hans  udg. 

tre;  den  første  fra  1817 — 20,  udg.  af  det  isl.  litterære  selskab;  til 
grund  for  den  ligger  desværre  kun  papirshåndskrifter,  så  at  teksten 
i  enkeltheder  er  meget  upålidelig,  hvorimod  tekstordningen  selv  er 
den  oprindelige  i  samlingen  som  sådan.  G.  Vigfusson  har  lagt  den 
ene  membran  og  et  dermed  sammenhængende  papirshåndskrift  til 
grund  for  sin  udgave;  denne  er  dog  i  det  hele  ikke  ret  meget  bedre 
end  den  gamle,  eftersom  det  i  den  vrimler  af  unøjagtigheder  i 
teksten,  foruden  at  de  enkelte  afvigende  læsemåder  anføres  kun 
ufuldstændig  og  vilkårlig,  tildels  urigtig.  Det  værste  er  dog  den 
aldeles  uforsvarlige  omordning  af  tekstens  enkelte  stykker  og  af- 
snit, idet  udgiveren,  foruden  at  have  omstillet  enkelte  kapitler,  i  flere 
tilfælde  samler  de  til  en  enkelt  saga  hørende  afsnit  til  et  hele  og 
således  netop  forvansker  Sturlunga-samlingens  egenlige  skikkelse. 
På  dette  har  nu  dr.  K.  Kålunds  udmærkede  udgave  rådet  bod,  idet 
den  tilfredsstiller  alle  videnskabelige  krav  (1906 — 11). 

Sturlunga  udgor,  som  den  findes  i  håndskrifterne,  utvivlsomt 
en  sammenstilling  af  forskellige  sagaer,  hvad  der  jo  allerede  frem- 
går af  behandlingen  af  nogle  af  dem  i  det  foregående.  Det  hele 
indledes  med  en  lille  1)  påttrafGeirmundiheljarskinn, 
der  var  en  af  de  fornemste  landnamsmænd  i  det  vestlige  Island; 
til  ftåttren  er  slægtregistre  knyttede.  Derpå  følger  2)  sagaen  om 
Torgils  og  Haflide;  så  kommer  3)  slægtregistre  (i 
Vigf.s  udgave  stillede  foran  fslendingasaga  som  kap.  1),  4) 
Sturlusaga,  5)  den  oftere  omtalte,  mærkelige  bearbejder-b e- 
mærkning,  »prologen«,  hvori  Sturla  omtales,  6)  GuSmundar 
saga  k.  1 — 14  *)  (Bisk.  1 — 18),  hvorpå  indskydes  7)  G  ud- 
mund ar  saga  dyra  k.  1 — 24;  herpå  følger  (6)  GuSmundar 
saga  k.  15—16  (Bisk.  19—21,  26—27),  hvorpå  atter  (7)  G  u  8- 
mundars.  dyra  k.  25 — 26;  endelig  følger  herpå  atter  (6) 
Gudmundar  s.  k.  17 — 19  (Bisk.  28  fin. — 36),  og  nu  følger  S) 
Islendingasaga  k.  2 — 17,  og  slutningen  af  (6)  G  u  5- 
mundar  s.,  k.  20 — 34  (Bisk.  36 — 49).  Derpå  kommer  atter  (8) 
Islendingasaga  til  k.  163  (I.  binds  slutning),  dog  således,  at 
den  sidste  del  af  9)  H  r  a  f  n  s  s  a  g  a  er  indsat  efter  kap.  35.  Derpå 
(i  II.  bind)  kommer  10)  Tord  kakales  saga,  der  i  G.  V.s 
udg.  udgor  k.  164 — 214.  Det  nu  følgende  kapitel  (215,  der  atter  deles 
i  15  afsnit)  kaldes  11)  SagaSvinfellinga  eller  O  r  m  s  s  o  n  a. 
K.  216 — 20  måtte  så  nærmest  betegnes  som  tilhørende  (8)   Is  i. 


l)  Kapitelinddelingen  er  G.  Vigfiissons. 

saga1).  I  122  B  følger  nu  12)  Tor  gi  Is  sk  ar  de  s 
saga,  k.  221—51  foruden  flere  kapitler  i  det  følgende;  så  kommer 
atter  (8)  1  s  1.  s  a  g  a x),  k.  252—327  (med  fradrag  af  de  til  Torgils- 
saga  hørende  kapitler).  Endelig  kommer  k.  328 — 32,  der  beror  på 
forskellige  kilder. 

Denne  oversigt  er  mere  end  tilstrækkelig  til  at  vise  en  så  at 
sige  systematisk  sammenarbejdeise  af  forskellige,  selvstændige 
sagaværker,  hvoraf  nogle  andenstedsfra  kendes  som  sådanne 
(Sturlusaga,  Gudmunds  prestssaga,  Gudm.  dyres  saga,  Hrafnss. 
I'orgilss.).  Sammenstøbningen  beror  på  kronologiske  principper,  og 
det  har  åbenbart  været  sammenstillerens  hensigt,  at  få  en  samlet 
oversigt  over  samtidige  begivenheder,  ligegyldigt  om  der  forelå 
noget  indre  bånd  imellem  dem  eller  ej.  Det  er  således  en  rent  me- 
kanisk sammenstøbning,  der  her  foreligger,  uden  andet  mål  end  at 
tilvejebringe  en  d  y  n  g  e  af  historiske  begivenheder  på  et  bræt.  Et 
virkeligt  historisk  blik  for  pragmatisk  historieskrivning 
mangler  her  ganske,  d.  v.  s.  en  virkelig  historiker  kan  ikke 
være  ophavsmanden  til  en  sådan  sammenstøbning. 

Her  må  vi  tage  den  titomtalte  bearbejderbemærkning  (ovf.  nr. 
5)  op  til  særlig  betragtning2).  Betegnende  nok  står  den  netop  d  é  r, 
hvor  de  sammenarbejdede  sagaer  begynder.  Forf.  ytrer,  at  der  nu 
er  »mange  sagaer«,  »der  ikke  alle  kan  skrives  på  engang«,  og  viser 
således,  at  han  har  et  godt  6je  for  sagaernes  samtidighed,  interesse 
for  dem  og  deres  personer.  Man  tager  sikkert  ikke  fejl,  når  man  i 
ham  ser  den  person,  der  har  foretaget  sammenstøbningen  af  de 
enkelte  sagaer  til  den,  eller  omtrent  den  samme,  Sturlunga,  som  nu 
foreligger  os.  Forf.  omtaler  Sturla  som  død,  men  som  en  mand, 
hvem  han  personlig  har  kendt.  Han  nævner  Sturlas  værk:  Islend- 
inga  saga  (således  sing.  122  B;  sogur  plur.  har  122  A),  og  siger,  at 
Sturla  har  »foresagt  fsl.  sogur«  (således  her  bægge  hdskrr.)  — 
»han  havde  dertil  [o:  øste  af]  kyndige  mænds  kundskaber,  som 
levede  i  den  første  del  af  hans  liv3),  men  endel  skrev  han  efter 
breve,  som  de  mænd  skrev,  der  var  samtidige  med  dem,  om  hvem 
der  fortælles.    Meget  kunde  han  [desuden]  selv  se  og  høre  af  de 


J)   Foreløbig  med  alt  forbehold. 

2)   Dens  betydning  for  den  isl.  sagaskrivnings  historie  er  foran  (263—64)  be- 
lyst og  hævdet.  Her  nævnes  B.  M.  Olsens  og  min  afhdl.  om  æmnet. 
8)  ondverdum  og  ikke  ofanverditm  er  det  eneste  rigtige. 

store  tidender,  der  skete  i  hans  levedage«.  Forudsat,  at  samleren 
er  den  samme  som  forfatteren  til  den  her  omhandlede  bemærkning, 
kan  man  straks  med  nogenlunde  sikkerhed  antage,  at  Sturlunga- 
samlingen  stammer  fra  den  sidste  del  af  det  13.  årh.,  eller  at  den  i 
hvert  fald  ikke  er  ret  meget  senere  foretagen,  noget  der  også  be- 
styrkes ved  det  ældre  håndskrifts  alder. 

I  det  foregående  (s.  546 — 58)  er  nogle  af  de  sagaer,  der  findes 
i  samlingen,  behandlede  og  det  er  godtgjort,  at  de  ikke  kan  være 
skrevne  af  Sturla.  De  andre  bestanddele  skal  nu  undersøges  for  at 
søge  at  fastslå,  hvorvidt  de  hidrører  fra  ham  som  forfatter  eller  ej. 

Geirmund a  r  p  å  1 1  r  fortæller  om  kong  Hjorr  og  hans 
hustru,  samt  deres  to  sonner,  Geirmund  og  Håmund,  der  bægge  fik 
det  samme  tilnavn  (jfr.  I,  414).  Der  dvæles  dog  særlig  ved  Geir- 
mund, der  bosatte  sig  i  det  vestlige  Island,  og  ved  hans  dygtighed 
og  rigdom;  der  sluttes  med  et  lille  legende-agtigt  sagn  om  Geir- 
mund, der  indeholder  en  spådom  om  gården  Skard  som  en  gård 
med  en  kirke.  Hovedindholdet  genfindes  dels  i  Ldn.,  dels  i  Hålfs- 
saga  (der  er  identisk  med  den  i  selve  påttr'en  anførte  »sidste  del  af 
Hrok  d.  svartes  saga«) ;  der  er  et  indre  slægtskab  tilstede,  men  de 
afvigelser,  der  findes,  tyder  ikke  på  gensidig  benyttelse1).  Heraf 
følger,  at  påttr'en  ikke  kan  være  af  Sturla.  Den  er  da  også  åben- 
bart knyttet  til  en  bestemt  gård,  Skarft,  hvilket  de  tilfojede  slægt- 
registre yderligere  oplyser.  Disse,  der  for  det  meste  er  hæntede  fra 
en  Landn.-tekst,  i  slægt  med  Styrmes  eller  Melabok 2)  har  det  til- 
fælles, at  de  fører  ned  til  en  til  Skar3  særlig  knyttet  familje;  især 
er  det  præsten  Skarft-Snorre  Narfason  (d.  1260)  og  hans  slægtninge, 
det  hele  drejer  sig  om.  Bl.  a.  nævnes  her  Skard-Snorres  broder, 
der  var  fader  til  Helga,  »som  Sturla  lagmand  Tordsson  var  gift 
med«.  De  sidste  slægtled,  der  nævnes,  er  fra  omkr.  1300.  Påttr'en 
er  som  følge  heraf  yngre  end  Sturla  og  er  altså  senere  stillet  i 
spidsen  for  Sturl.-samlingen.  Da  dens  indhold  intet  eller  meget  lidet 
har  med  det  øvrige  at  gore,  vilde  Sturla  vistnok  heller  ikke  have  an- 
bragt den  dér.  Den  nævnte  Snorre  spiller  en  ganske  forsvindende 
rolle  i  selve  sagaen,  der  ikke  berettigede  en  så  udførlig  redegorelse, 
men  vi  får  vistnok  derigennem  et  fingerpeg  om,  at  netop  eril  af 


1)  Jfr.  Andrews  Hålfss.  34  ff. 

2)  Betegnende  er,  at  Hrolfr  kaldes  »Kjallaksson- 

Skardslægten  har  haft  med  samlingen  af  Sturl.  at  gore,  og  rimelig- 
vis er  denne  identisk  med  den  foran  omhandlede  »prologs« 
forfatter. 

Dernæst  er  der  slægtregistrene,  der  i  Vigfussons  ud- 
gave er  stillede  foran  den  egenlige  Isl.  saga,  nr.  3  i  den  foran  efter 
hdskr.  opstillede  rækkefølge  (ny  udg.  s.  46 — 53).  De  begynder  med 
Sæmund  frodes  efterkommere,  hvorpå  følger  Sturlungernes  slægt, 
så  de  to  Kolbein'ers,  så  Svinafellsslægten  (biskop  Brandr  Jonsson, 
d.  1264),  og  her  dukker  atter  Skard-Snorre  op,  i  virkeligheden  umo- 
tiveret og  uformidlet;  så  kommer  Selårdalsslægten,  der  atter  føres 
ned  til  Skarft-Snorres  hustru,  Vatsfjordsslægten  og  den  øfjordske 
hovding  Torstein  ranglåts  efterkommere.  Næsten  alle  disse  slægter 
er  jo  sådanne,  der  spiller  en  hovedrolle  i  Islendinga  saga,  og  det  er 
åbenbart  af  hensyn  hertil,  at  de  er  optagne.  De  gor  også  ganske 
godt  rede  for  familieforholdene.  Det  sidste  stykke  vedkommer  dog 
sagaen  meget  lidt,  hvorimod  der  er  tilknytning  til  Gudmundr  dyres 
saga;  i  formel  henseende  er  det  også  afvigende  fra  de  andre;  det 
er  mulig  et  tillæg.  Hovedsagelig  tager  disse  slægtregistre  sigte  på 
det  13.  årh. s  personer  og  står  således  i  noje  forbindelse,  vel  at 
mærke,  ikke  alene  med  Isl.  saga,  men  også  med  hele  samlingen 
som  sådan.  I  den  form,  de  nu  har,  kan  de  ikke  stamme  fra  Sturla 
selv,  men  de  beror  heller  ikke  på  en  ældre  form,  hidrørende  fra 
Sturla,  således  som  G.  Vigfusson  og  B.  M.  Olsen  (s.  385)  mente  1). 
Disse  slægtregistre  gor  i  det  hele  mere  indtryk  af  at  stamme  fra  en 
bearbejder  end  en  oprindelig  historisk  forfatter;  således,  med 
en  bunke  genealogier  af  den  art,  begyndte  aldrig  nogen  islandsk 
saga.  Forudsat  at  det  er  rigtigt,  at  Sturla  har  stillet  sin  Landnåma 
i  spidsen  af  sin  samlede  Islands  saga,  var  disse  slægtregistre  her  da 
også  tildels  overflødige.  —  Om  oprindelsen  til  disse  slægt- 
registre kan  næppe  noget  med  sikkerhed  siges.  De  stemmer  ikke 
med  dens  form  for  slægtregistre.  Derimod  stemmer  de  i  så  hense- 
ende med  dem,  der  i  AM  162  findes  foran  Melabok  (se  Ldn.,  udg. 
1843,  Vidbætir  IV),  men  denne  form  er  sikkert  sekundær  og  af  en 
yngre  oprindelse;  blandt  de  sidstnævnte  findes  netop  et  stykke,  der 


!)  De  således  betegnede  henvisninger  gælder  her  og  i  det  følgende  den  foran 
anførte  afhdl.  i  Safn  III.  —  Dr.  Kålund  har  selvsamme  opfattelse  (s.  289) 
som  den,  der  her  er  gjort  gældende. 

så  at  sige  ordret  stemmer  med  Sturl.  I,  50  (Sigmundr  osv.),  men 
det  gensidige  forhold  er  usikkert.  — 

Som  bemærket  slutter  Sturlusaga  med  at  omtale  Sturla  d. 
ældres  død;  slutningsbemærkningen :  »som  det  senere  vil  blive  for- 
talt« —  en  henvisning  til  Isl.  saga  — ,  stammer  snarest  fra  Sturl.- 
samleren,  hvis  virksomhed  nu  tager  fat  for  alvor,  eftersom  der  nu 
indsættes  —  foruden  »prologen«  (s.  119 — 20)  —  de  »samtidige 
sagaer«  om  Gudmund  Arason  som  præst,  Gudmund  dyre  og  Hrafn, 
om  hvilke  der  i  det  foregående  er  handlet.  Der  er  ingen  som  helst 
tvivl  om,  at  de  er  optagne  af  Sturl.-samleren  eller  hovedbearbejd- 
eren, og  fra  ham  stammer  forskellige  orienterende  bemærkninger  *) 
(som  143  24-25,  154  7,  jfr.  s.  225  24:  »nu  forlader  jeg  denne  saga«). 
Vi  lærer  her  så  tydelig  som  muligt,  hvorledes  han  arbejder,  hvor- 
ledes han  forkorter  de  ældre  nyttede  sagaer,  udelader  og  sammen- 
drager, samt  filtrer  dem  ind  i  hinanden.  Der  tilfojes  slægtregistre 
som  i  1.  kap.  af  Gudm.  dyres  saga,  der,  betegnende  nok,  føres  ned 
til  »Narfesonnerne«  (o:  Tord  d.  1308,  Torlak  d.  1303,  Snorre  d. 
1331),  hvorved  vi  atter  kommer  til  Skardslægten.  Sagaernes  sam- 
menstøbning er  i  det  hele  lidet  kunstfærdig  og  nærmest  kun  mekan- 
isk-kronologisk.  Efter  at  være  færdig  med  Gudmunds  præstesaga 
til  omtr.  1200,  indskyder  bearbejderen  begyndelsen  (kap.  2 — 17)  af 
Isl.  saga,  der  handler  om  tiden  fra  Sturlas  død  til  1201.  Da  Isl.  saga 
var  ført  ned  til  år  1212 — 13,  indskydes  Hrafnssaga  for  årene  1202 
—13  (jfr.  B.  M.  Olsen  s.  250—52).  I  det  oprindelige  værk  af  Sturla 
må  der  have  været  tilknytningspunkter  for  denne  sammenstøbning  ; 
i  øvrigt  kender  vi  denne  virksomhed  fra  flere  andre  sagaværker  fra 
den  sidste  del  af  det  13.,  for  ikke  at  tale  om  det  14.  årh.  I  øvrigt  vil 
hele  sporsmålet  yderligere  og  fyldigere  blive  belyst  i  det  følgende, 
hvoraf  det  med  sikkerhed  vil  fremgå,  at  det  ikke  er  Sturla  selv,  der 
har  foretaget  denne  sammenarbejdeise.  Vi  går  da  over  til  den 
egenlige 

1  s  1  e  n  d  i  n  g  a  saga,  som  G.  Vigfusson  har  kaldt  den,  d.  v.  s. 
det  VII.  afsnit  i  hans  udgave;  det  består  af  kap.  2  (kap.  1  er  de  her- 
hen flyttede  slægtregistre)  —  332  (Hrafnss.  er  udskilt).  Af  forskel- 
lige grunde  skal  vi  først  behandle  k.  2 — 163  for  sig,  o:  tiden  d.  1183 


*)  I  kap.  15  af  Qudm.  præstesaga  findes  et  selvstændigt  indskud,  der  hand- 
ler om  biskop  Torlaks  forhold  til  forskellige  personer;  hvorfra  den  er  hæn- 
tet,  vides  ikke;  mulig  fra  en  Torlakssaga,  hvis  den  ikke  ved  hjælp  af 
mundtlige  sagn  er  lavet  af  bearbejderen  selv. 

— 1242  (Snorres  død).   Det  er  denne  del  og  kun  denne,  som  B.  M. 
Olsen  har  ment  at  kunne  opstille  som  Sturlas  egenlige  værk. 

Af  ydre  beviser  for  tilværelsen  af  et  sådant  værk  x)  overhovedet 
kan  anføres,  at  den  biskop  Gudmunds  saga,  der  kaldes  Midsagaen, 
henviser  til  »Sturla  Tordsons  islendingasaga«  (således  i  sing.)2); 
henvisningen  gælder  begivenhederne  i  årene  1222  og  1226,  og  det  er 
åbenbart  k.  49,  63,  67  osv.,  hvortil  der  sigtes  3).  Dernæst  har  vi  den 
betydningsfulde  oplysning  i  bemærkningen  s.  119 — 20,  hvor  selve 
Sturl.-samleren  tillægger  Sturla  en  Islendinga  saga  eller  sogur  (jfr. 
ovf.  721),  og  han  siges  at  »have  foresagt  Islendinga  sogur«.  Disse 
udtryk  er  ikke  uden  vanskeligheder.  Foreløbig  kan  det  dog  be- 
mærkes, at  enkelttal  —  saga  —  synes  at  være  mest  passende;  flertal 
kunde  godt  forstås  i  lighed  med  et  navn  som  Noregs  konunga  sogur 
om  ét  sammenhængende  værk. 

Sporsmålet  bliver  nu,  hvorledes  og  af  hvad  omfang  dette  så- 
ledes betegnede  værk  af  Sturla  var.  Der  er  blevet  givet  forskellige 
svar  herpå  til  forskellige  tider  af  én  og  den  samme  4),  hvoraf  det 
fremgår,  at  sagen  ikke  er  så  ligefrem ;  deri  er  Sturl-samleren  skyld. 
Dr.  B.  M.  Olsen,  der  sidst  og  grundigst  har  behandlet  hele  spors- 
målet,  antager,  som  sagt,  at  kun  k.  2 — 163  er  Sturlas  egenlige  værk. 
Det  er  da  også  unægtelig  et  afsnit,  der  danner  et  så  godt  og  logisk 
sammenhængende  hele,  som  vel  muligt.  Det  er  en  saga  om  de  mest 
fremragende  af  Sturlungerne,  efterhånden  som  de  træder  frem.  Det 
er  Snorre,  hans  broder  Sigvatr  og  deres  sonner,  der  er  hoved- 
personerne og  hvis  handlinger,  der  fortælles.  Da  disse  særlig  ved- 
rører det  nord-vestlige  land,  bliver  sagaen  på  grund  af  begivenhed- 
ernes indgribende  og  almindelige  betydning  tillige  disse  landsdeles 
historie.  Der  kan  ikke  her  være  tale  om  at  gengive  indholdet,  der, 
tiltrods  for  dets  mangfoldighed  og  brogethed,  i  det  hele  udgor  et 
godt  og  sagamæssigt  hele.  Episodisk  er  det  dog  i  visse  henseender. 
Det  er,  tiltrods  for  navnet  Islendinga  saga,  i  virkeligheden  en 
»Sturlungernes  saga«,  og  dette  betegnes  straks  i  begyndelsen,  idet 
det  er  beretningen  om  Sturla  i  Hvammr,  hans  død,  hans  sonner  og 
hustru,  sagaen  indledes  med.   Det  hele  fortælles  i  en  stræng  tids- 


i)    Jfr.  B.  M.  Olsen  s.  386  tf. 
»)   Bisk.  I,  589.  591. 

3)  Jfr.  B.  M.  Olsen  s.  387;  angående  abbed  Arngrims  (betydningsløse)  hen- 
visninger se  samme  s.  387 — 88. 

4)  Se  herom  B.  M.  Olsens  afhdl.,  første  afsnit. 

orden  med  anførelse  af  kronologiske  holdepunkter  og  med  over- 
ordenlig udførlighed  og  nøjagtighed  *);  storst  er  denne  dog  i  skild- 
ringen af  begivenheder,  kampe  og  desl.,  hvor  Sturla  selv  var  med; 
dette  er,  trods  al  udførlighed  også  i  de  andre  dele,  umiskendeligt. 
Fremstillingen  er  gennemført  historisk,  fremfor  alt  upartisk  og  uden 
at  den  ringeste  personlige  bitterhed  nogen  sinde  kommer  til  syne. 
Ikke  engang  fortællingen  om  Snorres  skændige  drab  aflokker  for- 
fatteren noget  forbitrelsens  udbrud;  i  det  hele  er  den  i  al  sin  grib- 
ende simpelhed  og  historiske  ligefremhed  noget  af  det  mest  ophøj- 
ede, nogen  saga  har  at  fremvise.  Det  samme  gælder  f.  ex.  slaget  på 
Orlygstad,  hvor  Sturla  selv  var  med;  beskrivelsen  af  Gissurs  uædle 
færd  her  er  ikke  beregnet  på  at  stille  Gissur  i  et  ugunstigt  lys;  hvad 
der  ved  den  lejlighed  skete,  berettes  som  sådant;  det  er  ikke  fortæl- 
lerens, men  den  handlende  Gissurs  egen  skyld,  når  vi  føler  afsky 
for  ham.  På  den  anden  side  søger  forf.  ikke  at  besmykke  sine  ven- 
ner og  nærmeste,  f.  ex.  selve  Snorre.  Der  fortælles  endel  om  ham, 
som  ikke  er  absolut  fordelagtigt  (jfr.  ovf.) ;  det  antydes  (s.  343)  bl.  a. 
at  han  efter  »nogles  tale  ikke  frarådede  Lopt  at  rejse  sig  mod 
Bjorn«.  Kun  en  enkelt  gang  mærkes  forf.s  stræben  efter  at  komme 
tilbunds  i  en  sag  for  at  rense  Snorres  minde,  nemlig,  hvorvidt  Skule 
havde  gjort  ham  til4en  »folgsnarjarl« ;  det  galdt  om  at  slå  Styrmers 
lettroende  snak  ned. 

Fremstillingen  er  uhyre  detaljeret,  ofte  langt  mere  end  nødven- 
digt, i  det  mindste  fra  vort  synspunkt.  Talangivelser  og  personers 
nævnelse  er  nojagtige  og  så  at  sige  uendelige.  Man  mærker,  at  forf. 
er  samtidig  med  begivenhederne  og  ikke  er  fuldt  i  stand  til  at  ud- 
skille det  mindre  vigtige.  Personbeskrivelser  er  derimod  sjældne  og 
undertiden  temmelig  umotiverede  (f.  ex.  den  s.  434 — 35,  hvis  den  da 
hidrører  fra  forf.) ;  ellers  skildres  personerne  som  sædvanlig  gen- 
nem deres  handlinger. 

Enkelte  gange  træder  forf.  selv  frem  i  jeg-form  (St.  I,  400.  411. 
540  anm.  573),  navnlig  hvor  der  var  anledning  til  en  kritisk  bemærk- 
ning. Særlige  forfatterinteresser  træder  for  så  vidt  frem,  som  forf. 
undertiden  gor  antikvariske  bemærkninger,  navnlig  om  våben.  Der- 
imod stammer  næppe  alle  hentydninger  til  ældre  sædvaner  og  ret 
(f.  ex.  I,  326.  554,  ifølge  den  lov,  der  da  [o:  for  1271]  var  her  i 
landet)  fra  forf.,  men  fra  en  bearbejder. 


J)    Dog  antydes  der  et  par  gange,  at  der  er  sket  noget  mere,  end  forf.  finder 
det  nødvendigt  at  fortælle  (I,  514.  517). 

Stilen  er  helt  igennem  klar,  jævn  og  rolig,  uden  alt  glimmer  og 
prunk.  Navnlig  i  dialoger  er  den  ofte  fortrinlig  og  betagende,  ofte 
ikke  uden  anstrøg  af  humor  eller  spøgefuldhed  (f.  ex.  I,  441.  498 — 
99).  Hele  fremstillingen  vidner,  kort  sagt,  om  en  over  personer  og 
begivenheder  hævet,  moden  mand,  der  uden  lidenskab  og  med  hist- 
orisk sandhedskærlighed  fortæller  sin  samtids  historie  i  en  jævn  og 
sund  stil,  men  uden  at  han  altid  har  været  i  stand  til  at  skælne  det 
vigtige  fra  det  mindre  betydelige. 

At  det  er  Sturla,  der  er  forfatteren,  kan  efter  de  ydre  vidnes- 
byrd lige  så  vel  som  efter  indre  kriterier,  ikke  være  nogen  tvivl 
underkastet.  Alt,  hvad  vi  i  så  henseende  kan  fremdrage,  passer  på 
ham,  som  vi  kender  ham  fra  hans  Håkonarsaga;  stilen,  nøjagtig- 
heden, forfatterinteresser,  alt  er  talende  nok. 

Hvad  Sturlas  kilder  angår,  er  disse  lette  at  påvise.  Efter 
omtr.  1235  skildrer  han,  hvad  han  selv  oplevede  og  med  forståelse 
mindedes,  og  hvad  han  tildels  var  virksom  deltager  i  og  øjenvidne 
til.  Desuden  havde  han  den  rigeste  lejlighed  til  at  udfritte  andre 
øjenvidner  og  således  få  den  fulde  sandhed  at  vide,  ja  han  kunde 
så  at  sige  stille  dem  mod  hinanden  og  således  kritisk  behandle  deres 
udsagn.  Dette  sidste  gælder  også  den  tid,  der  ligger  forud  for  det 
nævnte  tidspunkt.  Også  her  kunde  han  få  førstehåndsskildringer x) 
fra  flere  end  én  side.  Dette  ses  han  også  samvittighedsfuldt  at  have 
gjort.  Han  antyder  ofte  —  forskellige  —  udsagn  og  udtaler,  hvad 
han  selv  anser  for  rigtigst  (s.  400.  453.  497),  eller  han  tilstår,  når 
hans  efterforskninger  har  været  forgæves,  sin  uvidenhed  (s.  573). 

Den  hernævnte  kilde  er  jo  bestemt  udtalt  i  bemærkningen  s. 
119  f.;  men  her  omtales  tillige  breve  som  forf.s  kilde;  som  B.  M. 
Olsen  har  bemærket,  har  Sturla  ikke  selv  indført  breve  i  sin  frem- 
stilling. 

I  alle  tilfælde  er  det  utvivlsomt,  at  Sturlas  sagaværk  i  højeste 
grad  er  virkelig  historie,  d.  v.  s.  fuldtud  pålideligt,  som  et  saga- 
værk overhovedet  kan  være.  Men  hvilken  afstand  er  der  ikke  mel- 
lem dette  —  et  af  de  sidste  originale  værker  —  Sturlas  Islendinga 
saga  og  det  første,  Åres  Islendinga  bok,  mellem  Sturlas  vidtløftig- 
hed og  delvise  smålighed  og  Åres  kærnefulde  fyndighed. 

Vanskeligere  er  det  at  afgore,  når  Sturla  skrev  sit  værk;  spors- 
målet  burde  måske  opsættes  til  efter  behandlingen  af  det  hele.  Imid- 


J)    Jfr.  B.  M.  Olsen  s.  41 5  ff.,  hvor  det  gores  gældende,  at  Sturlas  fader,  Tord, 
har  været  en  af  hans  fornemste  hjemmelsmænd. 

lertid  kan  allerede  nu  følgende  betragtninger  med  foje  gores  gæld- 
ende. Da  Snorre  døde,  var  Sturla  kun  21  år  gammel,  og  28,  da  det 
her  behandlede  afsnit  ender.  Der  er  ingen  rimelighed  for,  at  han  da, 
kort  efter,  i  så  ung  en  alder,  eller  omtr.  ved  30-års  alderen  over- 
hovedet skulde  have  skrevet  sit  værk  eller  i  det  hele  være  begyndt 
at  skrive  f).  Værkets  egenskaber,  fremfor  alt  dets  upartiskhed  og 
modenhed,  taler  på  det  bestemteste  herimod.  En  tidsafstand  mellem 
begivenhederne  og  affattelsen  er  så  at  sige  håndgribelig.  For  sit, 
lad  os  sige,  40.  år  har  Sturla  næppe  skrevet  sin  saga  eller  i  hvert 
fald  ikke  for  o.  1250.  Da  det  på  den  anden  side  er  klart,  at  han  1263 
— 64  var  almindelig  kendt  som  historisk  forfatter,  og  da  det  ry,  der 
da  gik  af  ham,  umulig  kan  være  grundet  på  hans  bearbejdelse  af 
Landnåma  eller  Kristnisaga  alene,  må  det  antages  som  det  sand- 
synligste, at  sagaen  er  forfattet  i  tidsrummet  1250—60  (62),  hvortil 
hans  egne  livsomstændigheder  i  øvrigt  godt  passer.  Hvorvidt  tiden 
nærmere  kan  bestemmes,  vil  den  følgende  undersøgelse  af  Sturlunga- 
samlingen  og  Sturlas  forhold  til  den  vise.  1  ethvert  tilfælde  kan  man 
ikke  med  B.  M.  Olsen  (s.  433)  henføre  udarbejdelsen  til  Sturlas 
sidste  livstidsrum,  tiden  1272 — 84,  navnlig  da  man  ikke  kan  tillægge 
sådanne  antydninger  og  udtryk  som  den  I,  500  (Magnus,  »som  sen- 
ere blev  konge«),  331  (omtalen  af  præsten  Grim  Holmsteinsson,  d. 
1298)  eller  hentydninger  til  senere  love  (jfr.  ovf.)  nogen  betydning, 
især  ikke  når  de  findes  i  et  værk  som  den  nuværende  »Sturlunga«. 
Sligt  er  bearbejder-tilfojelser  af  den  sædvanligste  art. 

Her  gor  et  andet  vigtigt  sporsmål  sig  gældende,  nemlig,  hvor- 
vidt dette  afsnit,  k.  2—163,  er  interpoleret  eller  i  sin  væsenlig  ægte 
form.  De  nævnte  små  indskuds-bemærkninger,  samt  indsættelsen 
af  Hrafnssaga  viser  i  hvert  fald  en  bearbejders  virksomhed.  Og  man 
behøver  ikke  at  søge  længe  for  at  kunne  påvise  andre  indskud. 

For  det  første  træffer  man  da  på  k.  12—16  eller  det  stykke, 
som  B.  M.  Olsen  har  kaldt  Haukdæla-pdttr;  her  gores  der  rede  for 
Ketilbjorn  d.  gamle  og  hans  efterkommere  ned  til  Torvald,  Gissurs 
fader.  Det  er  her,  at  det  bekendte  direkte  lån  fra  Are  frode  findes. 
B.  M.  Olsen  har  vist,  at  disse  kapitler  er  senere  indskud,  hvorved 
Sturlas  ægte  tekst,  der  findes  i  cod.  Resenianus  af  GuSmundar  saga, 
er  forsvunden.  Det  er  særdeles  vigtigt  og  interessant,  her  at 
påvise    også    denne    fremgangsmåde,    som   forresten   så   godt 


i)    Jfr.  B.  M.  Olsen  s.  432  ff. 

kendes  f.  ex.  fra  Njåla,  den  nemlig,  istedenfor  en  kort  og  for- 
holdsmæssig omtale  af  personer  eller  begivenheder  at  indsætte  en 
lang,  selvstændig  beretning.  En  anden  sag  er  det,  hvorvidt  denne 
såkaldte  Haukdælapåttr  udgor  begyndelsen  af  en  Gissurarsaga;  det 
vil  af  det  følgende  fremgå,  at  det  formentlig  ikke  er  tilfældet.  De 
nævnte  kapitler  er  vistnok  kun  bearbejderens  egen  kompilation  efter 
skrevne  kilder  (Ldn.,  Are)  og  slægttraditioner  (de  to  Tora'er;  k.  16). 

Af  vigtighed  er  forholdet  mellem  Sturlas  værk  og  sagaen  om 
Gudmund  som  biskop,  hans  bispesaga.  Gudmund  omtales 
ofte  (således  i  k.  24—26,  28—32,  41—42,  81,  123—24), 
og  ikke  blot,  når  han  direkte  griber  ind  i  Sturlungernes  liv 
og  de  dertil  knyttede  begivenheder.  Den  særskilte  Gudmunds 
saga  —  som  vi  i  øvrigt  senere  kommer  tilbage  til  —  viser  sig  at 
være  omtrent  ordret  stemmende  med  Sturlas  værk.  B.  M.  Olsen 
har  grundig  behandlet  dette  sporsmål,  og  han  er  kommen  til  det 
resultat,  at  alle  bearbejdelserne  af  Gudmunds  saga  i  virkeligheden 
direkte  stammer  fra  Sturlunga,  det  vil  sige,  fra  Sturlas  skrift  i  dets 
oprindelige  skikkelse,  medens  Sturl.-samlingen  på  dette  område 
atter  er  synlig  påvirket  af  en  bearbejdelse  af  Gu3m.  saga.  Heri 
må  jeg  erklære  mig  for  at  være  enig  med  B.  M.  Olsen.  Ikke  desto 
mindre  er  og  bliver  det  påfaldende,  at  Sturla  har  optaget  så  meget 
om  biskop  Gudmund,  tilmed  meget,  som  ikke  vedrører  hovedsagaen, 
men  kun  biskoppens  mere  private  historie.  Det  skulde  så  forklares 
som  beroende  på  en  særlig  forkærlighed  hos  Sturla  for  den  ulyk- 
kelige biskop  (jfr.  Snorres  forhold  til  ham).  En  sådan  forklaring 
er  dog  lidet  rimelig.  Der  er  endel,  der  tyder  på,  at  man  i  virkelig- 
heden har  haft  en  ældre  saga  om  Gudmund  som  biskop,  og  at 
det  er  denne,  Sturla  har  benyttet;  fra  denne  saga  er  der  så  bag- 
efter, af  en  første  interpolator  —  ikke  hovedbearbejderen  —  op- 
taget de  kapitler,  der  ikke  har  noget  direkte  at  gore  med  sammen- 
hængen i  Sturlas  saga.  Den  oprindelige  saga  om  Gudmund  måtte 
så  —  hvad  der  langt  fra  er  enestående  —  være  gået  helt  tabt,  og 
en  ny  ved  hjælp  af  Sturlas  værk  dannet;  det  er  den,  vi  nu  har. 
Denne  antagelse  bestyrkes  ved  forskellige  stilistiske  afvigelser 
(som  f.  ex.  ved  en  stærk  brug  af  præs.  hist.  i  Gu3m.  s.  foruden 
enkelte  gejstlige  udgydelser).  Men  denne  stærke  omtale  af  biskop 
Gudmund  er  det,  der  har  bevirket,  at  hele  hans  præstesaga  er 
bleven  optagen  i  Sturl.-samlingen. 

Til  alt  dette  kan  fojes,  at  k.  126  er  en  bearbejders  indskud 
for  at  lette  overgangen;  k.  146  afbryder  sammenhængen  og  falder 

tilmed  udenfor  den  kronologiske  rækkefølge,  for  ikke  at  tale  om 
det  i  122  A  interpolerede  stykke,  der  findes  i  udg.  s.  535  24 — 537; 
jfr.  i  øvrigt  B.  M.  Olsen  s.  320  ff. 

Det  er  heraf  klart,  at  vi  ikke  har  Sturlas  saga  i  et  og  alt  i 
dens  ægte  form.  Tiltrods  for  de  gjorte  ændringer  og  tilføjelser 
må  dog  kap.  2 — 163  i  det  hele  og  store  betragtes  som  Sturlas 
eget  værk. 

Herefter  møder  man  først  forfar  saga  kakala  eller 
kap.  164—208  (214)  (udg.  II,  1—101)  eller  så  omtrent;  tiden:  1242 
— 50'). 

Kap.  162  slutter  med  forliget  mellem  Sturla  og  Kolbeinn;  k. 
163  omtaler  Tord  kakales  ankomst  til  Island,  hans  rejse  gennem 
landet  og  ankomst  til  Sturla  selv.  Det  slutter  så  pludselig  som 
overhovedet  muligt;  der  er  ingen  virkelig  slutning  på  k.  2 — 163. 
Kap.  164,  sagaen  om  Tord,  begynder  ikke  med  en  direkte  fortsæt- 
telse heraf,  men  med  en  gentagelse  af  de  sidste  begivenheder  fra 
1242 ;  her  mærkes  en  åbenbar  sammenføjning,  med  andre 
ord:  der  begynder  et  nyt  afsnit,  der  ikke  kan  være  tænkt  som  en 
ligefrem  fortsættelse  af  en  og  samme  oprindelige  forfatter.  Kun 
for  så  vidt  adskiller  det  sig  fra  andre  selvstændige  .sagaer,  som 
det  ikke  begynder  på  disses  vis  med  en  genealogisk  indledning  og 
desl.  En  sådan  er  ved  sammenstøbningen  fjærnet.  B.  M.  Olsen 
antager  dette  afsnit  for  en  særlig  og  selvstændig  saga,  der  ikke 
er  forfattet  af  Sturla  (s.  437  ff.).  Heri  har  han  sikkert  ret;  de  mod- 
sigelser, der  er  tilstede  imellem  Sturlas  Isl.  saga  og  torSar  saga 
beviser  det  tilfulde ;  men  også  stilen  i  £6r3ars.  er  afvigende  fra 
Sturlas.  Med  1250  er  Tords  saga  ude;  derefter  rejste  han  uden- 
lands og  kom  aldrig  igen.  Der  var  intet  mere  at  fortælle  om  ham. 

Herefter  eller  allerede  efter  k.  208  begynder  det  parti  i  Sturl., 
der  hører  til  de  vanskeligste,  og  hvor  flere  forskellige  kilder  er 
sammenarbejdede  tildels  på  en  hojst  uheldig  måde.  Kap.  209 — 11 
synes  ikke  at  høre  til  det  foregående,,  men  være  af  en  anden  op- 
rindelse; de  handler  dels  om  begivenheder  på  Island  under  Tords 
ophold  i  Norge,  om  kardinal  Vilhelm  i  Norge  og  så  ganske  vist 
om  Tords  hjemkomst  og  færd  på  Island.  Da  kap.  213,  om  Tord 
og  hans  sidste  bortrejse,  ifølge  B.  M.  Olsen,  vistnok  er  af  Tords 
saga,  og  da  det  delvis  strider  imod  k.  210,  er  sammenstøbningen 
her  af  to  forskellige  kilder  uomtvistelig.    Man  lægge  i  denne  for- 


l)    Jfr.  Kålunds  afhdl.  s.  296—97. 

bindelse  mærke  til,  at  der  mellem  k.  210 — 11   og  Håkonarsaga 
gamla  er  verbale  overensstemmelser. 

Fortsættelsen  af  k.  211  er  i  hdskr.  k.  215  (1—15)  eller  Svin- 
fellingasaga;  efter  stykke  7  følger  9,  idet  8  mangler  i  122 
A  og  står  et  andet  sted  i  de  andre  hdskrr.  Denne  —  lille  —  saga 
er  nu  atter  en  saga  for  sig,  der  handler  om  stridigheder  mellem 
Sæmund  Ormsson  på  Svinafell  og  Ogmund  Helgason  i  Kirkjubær; 
den  begynder  omkr.  1240  og  ender  ved  1252  og  er  altså  en  krono- 
logisk parallelsaga  til  den  om  Tord,  men  står  ellers  ikke  i  nogen 
direkte  forbindelse  hverken  med  den  eller  med  Sturlas  værk.  1 
Sturlunga-samlingen  indtager  den  den  samme  plads  som  f.  ex. 
Gudmunds  præstesaga,  Hrafnss.  osv.  Grunden  til,  at  den  er  op- 
tagen, er  simpelt  hen  den,  at  Tord  nævnes  i  den;  den  giver  så- 
ledes et  lille  tillæg  til  hans  saga.  I  denne  forbindelse  må  også  kap. 
212  og  214  nævnes;  de  handler  om  den  nævnte  Sæmunds  sonner, 
særlig  Philippus  fra  Hvåll,  der  tilsyneladende  ganske  ubegrundet 
og  uvæntet  her  træder  frem;  til  Svinfellingasaga  hører  disse 
kapitler  ganske  sikkert  ikke;  men  hvorfra  stammer  de? 

Kommer  vi  så  til  kap.  216 — 20,  danner  deres  indhold  en 
direkte  fortsættelse  af  slutningen  af  t'orSarsaga  (k.  21,3)  eller  tids- 
rummet til  1250.  Man  kunde  nu  tro,  at  de  også  hørte  til  ?6r3ars., 
men  dette  er  næppe  tilfældet,  da  det  må  hævdes,  at  den  var  endt 
med  1250.  Hvad  der  derefter  skete  på  Island,  har  intet  med  Tord 
at  gore;  det  kunde  altså  heller  ikke  stå  i  hans  saga.  Med  k.  218 
vender  fremstillingen  sig  til  Gissur,  der  nu  kommer  til  at  spille  en 
hovedrolle.  Han  kom  tilbage  til  Island  året  efter,  at  Tord  forlod 
det.  Kap.  219  og  220  danner  en  logisk  sammenhæng.  Men  nu 
kommer  der  atter  en  afbrydelse,  atter  en  hel  særskilt  saga,  men 
vel  at  mærke  kun  i  det  ene  håndskrift,  Torgils  skardes 
saga  eller  udg.s  k.  221 — 51  (foruden  flere  i  det  følgende).  Herom 
nedenfor.  Kap.  252  danner  så  en  direkte  fortsættelse  (i  det  ene 
hdskr.  uden  afbrydelse)  af  k.  220. 

Ser  man  nu  tilbage  på  hele  dette  temmelig  forvirrede  stykke 
kap.  209 — 220  og  udskiller  215  (Svinfellinga  saga),  får  man  en 
nogenlunde  uafbrudt  fortællingsrække  for  1246 — 52,  hvis  fejl  og 
mangler  uden  tvivl  hidrører  fra  bearbejderen.  Der  er  her  huller 
tilstede,  fremkomne  ved  sammenstøbningen  af  de  forskellige  kilder, 
og  dog  synes  det  klart,  at  der  her  foreligger  resterne  af  en  sam- 
menhængende fremstilling,  med  undtagelse  af  k.  213  eller  snarest 
dettes  første  del.   Om  oprindelsen  til  denne  må  der  her  en  anden 

opfattelse  gores  gældende  end  B.  M.  Olsens.  Det  er  resterne  af 
den  oprindelige  fortsættelse  af  S  t  u  r  1  a  s  eget  værk,  der  her 
foreligger.  Efter  kap.  163  forlod  samleren  dette  og  optog  Tords 
saga,  hvorved  naturligvis  Sturlas  oprindelige  tekst,  der  også,  men 
langt  kortere  handlede  om  Tord  eller  tiden  o.  1242—48,  delvis  eller 
helt  måtte  forsvinde.  Som  kendetegn  for  Sturlas  skrivemåde  har 
vi  her  regentopregningen  i  k.  209,  jfr.  begyndelsen  til  Håkonar- 
saga,  og  tidsregningen;  fremdeles  i  k.  211  den  omtalte  verbale 
overensstemmelse  med  samme  saga;  og  ellers  er  der  stor  lighed 
tilstede  her  i  fremstillingen.  Kap.  212  og  214  er  åbenbart  revne  ud 
af  deres  sammenhæng,  men  de  har  vistnok  også  hørt  til  Sturlas 
værk.  Fortsættelsen  kommer  så  i  og  med  k.  216,  hvor  alt  tyder  på 
Sturlas  fremstilling  og  stil.  Alt  hvad  der  herefter  følger,  naturlig- 
vis med  fradrag  af  Torgilssaga  (det  sammenhængende  stykke  og 
de  senere  indskudte  enkelte  kapitler  og  kapitelgrupper),  er  antag- 
eligvis for  det  meste  Sturlas  værk  til  og  med  kap.  327,  hvori  det 
fortælles,  at  to  tredjedele  af  landet  underkastede  sig  den  norske 
konge,  hvorved  den  indenlandske  ufred  endelig  sluttede  (1262); 
det  er  først  her,  at  der  mærkes  en  virkelig,  naturlig  afslutning, 
hvorimod,  som  bemærket,  intet  tyder  på  en  sådan  ved  kap.  163; 
her  hentydes  derimod  bestemt  til  en  fortsættelse,  der  netop  ikke 
tyder  på  en  bearbejder.  Det  vilde  da  også  have  været  i  hoj  grad 
mærkeligt,  om  Sturla  så  tidlig  havde  sluttet  sin  fremstilling.  I  den 
antagne  fortsættelse  findes  den  selvsamme  fortællemåde,  den  selv- 
samme sikre  ro  og  upartiske  overlegenhed  som  i  k.  2 — 163.  For 
Sturlas  forfatterskab  taler  endvidere,  at  der  dvæles  så  meget  ved 
og  fortælles  så  udførlig  f.  ex.  om  Sturlas  datter  Ingibjorg;  det  er 
den  faderlige  følelse,  der  fremtræder  i  omtalen  af  hende  under 
branden  på  Flugumyr  (II,  205)  og  hendes  andet  giftermål.  Jeg  er 
således  ganske  uenig  med  B.  M.  Olsen  med  hensyn  til  Sturlas 
værks  udstrækning.  Følgelig  kan  heller  ikke  hans  antagelse  af  en 
særskilt  saga  om  Gissur  jarl,  der  skulde  være  optaget  her  i  teksten1), 
tiltrædes.  En  sådan  saga  har  man  næppe  grund  til  at  forudsætte. 
Når  der  her  skulde  mærkes  en  varmere  eller  venligere  fremstilling 
af  Gissurs  færd  end  vænteligt  kunde  være,  kan  dette  næppe  siges 
at  være  tilfældet.  Sagaens  fremstilling  er  på  intet  punkt  med  hen- 
syn til  Gissur  for  venskabelig  til,  at  den  kunde  stamme  fra  Sturla; 
man  må  for  det  første  huske  på  dennes  fredelige  sind  i  det  hele; 


i)    Dr.  Kålund  slutter  sig  til  B.  M.  Olsens  opfattelse  (s.  290). 

dernæst  på,  at  der  var  kommet  et  forlig  i  stand  mellem  ham  og 
Gissur,  et  ægteskab  mellem  deres  born.  Efter  1253  er  Sturlas 
fremstilling  af  Gissur  ganske  naturlig  og  fuldt  forståelig,  og  det 
var  først  langt  senere,  omkr.  1262,  at  forholdet  til  Gissur  atter 
blev  køligt,  i  årene  1254 — 58  var  Gissur  i  Norge;  da  var  der  intet, 
der  kunde  forbitre  Sturlas  sind  eller  rive  ham  ud  af  de  venligere 
følelser,  han  havde  fået  for  Gissur. 

Det  er  om  denne,  at  det  sidste  afsnit  hovedsagelig  drejer  sig; 
men  også  Sturla,  der  personlig  deltog  i  endel  af  hvad  der  fortælles, 
og  Torgils  optræder  deri.  Det  er  umiskendeligt,  at  fremstillingen 
nu  ganske  naturlig  ligesom  udvides  og  bliver  mere  omfattende. 
Var  den  første  del  til  Snorres  død  først  og  fremmest  en  Sturlung- 
ernes  historie,  bliver  den  sidste  snarest  eller  snarere  en  Islendinga 
saga  eller  Islands  historie  til  o.  1262,  og  for  så  vidt  bliver  dette 
navn  netop  berettiget. 

Sturlas  historiske  arbejde  bestod  altså  i  en  skildring  af 
Sturlungernes  og  landets  historie  fra  omkr.  1180  (1200)  til  omtr. 
1262;  men  det  afsnit,  der  handlede  om  tiden  1242 — 48  er  for  det 
meste  ganske  gået  tabt  ved  Sturlunga-samlerens  vilkårlige  færd 
og  optagelse  af  en  særlig  saga  og  andre  fremmede  bestanddele. 
Affattelsen  kan  nu  vistnok  nærmere  bestemmes  til  årene  omkring 
1260;  det  hele  var  afsluttet  for  Sturlas  rejse  til  Norge  1263. 

Resten  af  Sturl. -samlingen,  der  i  hdskrr.  er  meget  forskellig 
og  forvirret  ordnet,  handler  om  begivenheder  i  1264,  1262  og  følg. 
år,  og  særlig  om  Sturla  selv,  hans  udenlandsrejser,  sidste  år  og 
død1).  Der  findes  her  en  parallel-fremstilling  angående  Islands 
underkastelse  under  kong  Hakon  i  sagaen  om  denne.  Det  er  vel 
almindelig  antaget,  at  Håkonars.  er  originalen  for  Sturl. -fremstil- 
lingen. Men  det  kan  ligesågodt  være  omvendt  Sturl.,  der  er  origi- 
nalen. I  så  fald  er  det  givet  eller  sandsynligst,  at  kapp.  derom  (326 
og  stykket  317  so.  320  «)  hidrører  fra  Sturla.  I  øvrigt  er  det  van- 
skeligt eller  umuligt  at  komme  tilbunds  i  det  problem,  som  den 
sidste  kapitelgruppe  frembyder. 

Det  er  nu  herefter  klart,  at  den  nuværende  Sturlunga  er  en 
samlers  eller  bearbejders  værk,  hvor  vidt  forskellige  sagaer  er 
forbundne  med  hinanden,  og  hvorunder  de  mere  eller  mindre  har 
lidt  ved  forkortning  og  udeladelser.  Mest  er  det  gået  ud  over  visse 


l)    Der  må  henvises  til  den  nye  udgave,  hvor  det  hele  er  overskuelig  fremstillet. 

partier  af  det  oprindelige  og  egenlige  grundlag,  Sturlas  Islendinga- 
saga.  Samlingen  er  bragt  i  stand  omkr.  1290,  eller  kort  efter 
Sturlas  død,  og  vistnok  af  et  medlem  af  Skardslægten,  dette  på 
grund  af  den  almindelige  interesse,  der  flere  steder  vises  særlig 
for  denne  slægt.  At  søge  at  bestemme  navnet  på  denne  samler,  må 
anses  for  frugtesløst.  I  sammenhæng  hermed  må  det  bemærkes, 
at  den  oprindelige  samling  neppe  foreligger  uforandret  i  noget  af 
de  bevarede  håndskrifter. 

Hvad  enten  man  ser  hen  til  Sturlas  egen  saga  eller  til  Stur- 
lunga-samlingen  som  sådan,  er  det  et  uvurderligt  gode  at  være 
i  besiddelse  af  en  i  det  hele  så  godt  sammenhængende  fremstilling 
af  den  første  halvdel  af  det  13.  årh.  og  indtil  landet  underkastede 
sig  den  norske  konge.  Den  giver  os  noglen  til  at  forstå  de  vig- 
tigste personer  og  fremfor  alt  belærer  den  os  om,  hvorledes  det 
kunde  gå  til,  at  Island  efter  350  års  selvstændighed  hjemfaldt  til 
den  norske  konge.  Det  åbner  os  en  tydelig  indsigt  i  tidsforhold 
og  sæder,  kultur  og  tilstande,  som  vi  ellers  vidste  så  godt  som 
intet  om.  På  en  værdig  måde  har  Sturla  fortsat  de  ældre  sagaer 
om  det  10. — 12.  årh.,  og  han  har  ved  sin  »Islændersaga«  rejst  sig 
selv  et  uforgængeligt  minde. 

II.  Saga  værker  vedrørende  Norge.  Da  Sturla 
havde  opnået  kong  Magnus'  gunst,  hedder  det  i  Sturlunga  (II, 
327),  at  denne  overdrog  ham  det  vanskelige  hværv  (vandi),  »at 
sætte  sammen  hans  faders,  kong  Hakons,  saga,  efter  hans  egen 
plan  og  de  viseste  mænds  oplysninger  (forsogn)«.  Det  forstår  sig, 
at  dette  vilde  kong  Magnus  ikke  have  gjort,  hvis  Sturla  ikke  i  for- 
vejen var  bleven  navnkundig  som  historisk  forfatter.  Når  det 
kaldes  et  »vanskeligt  hværv«,  er  dette  rigtigt,  eftersom  Sturla 
hverken  havde  kendt  kong  Hakon  personlig  og  heller  ikke  haft 
grund  til  at  nære  nogen  videre  sympati  for  ham.  Men  hans  litte- 
rære uddannelse  og  ævner,  hans  upartiske  sind  hjalp  ham  over  alle 
skær.  Sturla  påtog  sig  hværvet  og  fuldendte  det  store  sagaværk 
i  en  forholdsvis  kort  tid,  i  løbet  af  kun  2  år  (1264 — 65),  som  han 
selv  etsteds  angiver1). 

Håkonar  saga  Håkonarsonar  gamla  danner  en 
ligefrem  fortsættelse  af  den  gamle  række  af  norske  kongesagaer 
ned  til  Sverrissaga,  Håkonarsaga,  og  Boglungasogur.   Den  findes 


0    Fms.  X,  49;  kel.  s.  II,  270;  Flat.  III,  184;  Frisb.  543. 

i  flere,  tildels  fortrinlige  håndskrifter  som:  Flatøbogen,  Frisbok 
(teksten  her  mindre  god),  Eirspennill  (forkortet  og  defekt)  osv. 
Udgaver  i  Fornmannasogur  IX — X,  Icelandic  sagas  II,  Eirspennill 
1913—16,  Flatøbogen  III  og  Frisbok,  samt  AM  81. 

Sagaen  begynder  med  en  almindelig  tidsbestemmelse  (»I  pave 
Innocents  dage«  osv.),  fortæller  dernæst  om  Hakon  Sverrissons 
færd  og  forhold  til  Inga  fra  Varteig  og  deres  son  Hakons  fødsel. 
Herefter  følger  så  dennes  udførlige  helhed,  fortalt  år  for  år  og 
yderst  nojagtig  med  hensyn  til  alle  ydre  tildragelser  i  kong  Hakons 
liv,  hvorledes  han  efterhånden  fik  magten,  senere  må  strides  med 
hertug  Skule  derom,  hvorledes  han  befæster  sin  kongemagt  ved 
kroning  uden  nedværdigende  indrømmelser  til  kirken,  hvorledes 
han  udvider  sin  magt  over  »skatlandene«,  hvilken  pragt  han  på 
andre  evropæiske  kongers  vis  udfoldede.  Alt  dette  viser  os,  med 
hvilken  klogskab,  udholdenhed  og  politisk  fremsynethed  Hakon 
herskede  og  formåede  at  gore  Norge  til  et  rige,  jævnbyrdigt  med 
de  øvrige  stater  i  Evropa  og  skaffe  sig  de  samtidige  fyrsters  ven- 
skab og  agtelse. 

Fremstillingen  af  alt  dette  —  såvelsom  af  kongens  krigstog 
— -  er  overordenlig  detaljeret,  ja  undertiden  ikke  fri  for  at  være 
trættende  smålig.  Til  gengæld  er  der  partier,  livlig  og  fortræffelig 
fortalte  og  meget  interessante;  således  afsnittet  om  kongens  op- 
vækst og  forhold  til  de  gamle  gråhærdede  Birkebejner  (morsomme 
anekdoter  om  drengens  tidlige  modenhed),  om  hans  valg  til  konge, 
forholdet  til  Skule;  dernæst  fortællingen  om  den  prægtige  kron- 
ing, hans  datters  brudefærd  til  Spanien  —  foruden  mange  andre. 
Til  slutning  giver  Sturla  en  samlet  oversigt  over  kong  Hakons 
egenskaber,  beskriver  hans  udseende  og  opregner  hans  store  og 
gode  foretagender  i  Norge  (bygninger  m.  m.).  I  det  hele  giver 
sagaen  et  alsidigt  og  uden  tvivl  i  alt  væsenligt  rigtigt  billede  af  en 
af  Norges  storste  konger,  og  vanskelig  kunde  denne  have  fået  en 
mere  sandhedskærlig  skildrer  end  Sturla  —  trods  alt  hvad  der  var 
sket.  Det  er  underligt  at  tænke  sig,  at  det  netop  er  denne  konge, 
der  blev  så  prægtig  besungen  af  S  n  o  r  r  e  og  biograferet  af 
Sturla. 

Sturla  anfører  i  sin  saga  en  mængde  vers  først  og  fremmest 
af  sine  egne  4  hovedkvad  om  Hakon,  dernæst  vers  af  Snorre, 
Olaf  hvitaskald,  Gissur  og  flere,  uden  at  man  kan  betragte  disse 
vers  som  kilde;  de  er  kun  formel  sagaprydelse  (jfr.  foran  s.  25 
—26.  299).  —  Hvilke   kilder   Sturla  har  haft,  vilde  det  være  en 

let  sag  at  tænke  sig,  selv  om  vi  ikke  —  i  Sturlunga  —  fik  direkte 
oplysninger  derom.  Det  er  da  i  første  række  mundtlige  fortæl- 
linger af  de  —  ældre  —  Nordmænd,  der  havde  kendt  Hakon  så  at 
sige  fra  barnsben  af.  Af  de  Birkebejner,  der  var  voksne  omkr. 
1210 — 20  og  kongens  lidt  ældre  jævnaldrende,  var  der  sikkert  o. 
1265  endnu  mange  i  live;  der  var  ingen  mangel  på  gode  hjemmels- 
mænd. Dette  fremgår  tydelig  nok  af  alle  de  mange  detaljer  an- 
gående antal  af  skibe,  mandskab,  kampe  osv.  Dernæst  har  Sturla 
haft  uindskrænket  adgang  til  det  kongelige  arkiv  og  andre 
dokumenter  og  derfra  dels  hæntet  oplysninger,  dels  beviser  for  de 
mundtlige  meddelelser.  Af  skrevne  værker  har  han  benyttet 
Boglunga  sogur  (se  ovf.  636). 

Der  findes  i  sagaen  flere  paralleler  til  Sturlunga  jfr.  ovf.  De 
fleste  steder  er  enten  ganske  ens  eller  enkelte  gange  noget  vidt- 
løftigere eller  kortere  end  i  Sturl.  Ofte  er  der  verbale  overens- 
stemmelser. I  øvrigt  vidner  sagaen  om  de  samme  egenskaber  hos 
Sturla  som  Isl.  saga. 

Magnus  saga  lagabætis.  I  Sturlunga-saga  (1.  c.) 
hedder  det,  at  Sturla  »under  sin  anden  (sidste)  udenlandsrejse« 
(1278)  »satte  sammen  kong  Magnus'  saga  efter  breve  og  hans  eget 
råd«  (a:  meddelelser).  Der  var  altså  her  et  lignende  forhold  som 
mellem  kong  Sverre  og  abbed  Karl.  Der  er  dog  vistnok  noget 
unojagtigt  i  dette  udtryk.  Rigtigt  er  det  uden  tvivl,  at  Sturla  har 
fået  både  meddelelser  af  selve  kongen  og  nyttet  breve  efter  stor 
målestok,  men  sagaen  er  sikkert  ført  i  pennen  på  Island  i  Sturlas 
sidste  leveår  og  afsluttet  først  efter  kongens  død  (1280).  Sagaen 
er  desværre  for  det  meste  helt  gået  tabt.  Der  findes  kun  2  blade 
deraf  i  AM  325  X,  4°,  udg.  i  Fms.  X.  Det  første  blad  er  af  dens 
begyndelse,  det  sidste  handler  om  begivenheder  i  1274.  Det  lader 
ikke  til,  at  Sturla  her,  som  i  Håkonars.,  har  anført  sine  egne  digte 
om  Magnus.    Ellers  har  sagaen  den  sædvanlige  form. 

Der  er  ingen  tvivl  om,  at  der  rundt  omkring  i  den  senere  saga- 
litteratur findes  stykker  og  bemærkninger,  der  stammer  fra  Sturla, 
foruden  forskellige  personalhistoriske  optegnelser  og  lign.  Af  så- 
danne kan  der  bestemt  udpeges  den  lovsigemandsliste, 
der  findes  i  Tord  Jonssons  tillæg  i  hans  afskrift  af  Melabok  (AM 
106  fol.;  udg.  s.  146 — 48).  Her  hedder  det  ved  år  1272,  at  med 
Sturla  som  lagmand  for  anden  gang  holder  listen  op  »efter  min 
[o:  Tord  Jonssons]  Landnåma«.   Denne  liste  har  altså  formentlig 

stået  bagved  Sturlas  Landn.-Kristnis.,  og  listen  er  uden  tvivl  af 
ham  selv.  Det  er  Åres  liste  med  tilfojelse  af  de  senere  lovsige- 
mænd.  Atter  heri  har  man  vistnok  et  fingerpeg  om  Sturlas  histor- 
iske tanke.  Ligesom  Åres  liste  er  den  kronologiske  tråd  i  hans 
skrift,  således  antydede  Sturla  ved  sin  liste,  der  omspænder  tiden 
930 — 1282,  sammenhængen  i  sin  historiske  virksomhed;  en  frem- 
stilling af  landets  historie  til  hans  egen  tid. 


§17. 
Sagaværker  efter  Snorre  og  Sturla  til  1300. 

A.  Sagaer  om  islandske  personer. 
De  her  i  betragtning  kommende  sagaer  falder  i  to  dele:  I  de  n 
verdslige,  II  den  gejstlige  historie.  En  undersøgelse 
heraf  vil  vise,  at  der  her  er  tale  om  en  dobbelt  virksomhed, 
en  original  sagaskrivning,  en  ligefrem  fortsættelse  af 
den  gamle,  og  en  bearbejdervirksomhed.  Af  originale 
værker  er  der  i  det  hele  kun  få.  Så  meget  mere  omfangsrig  og 
dybt  indgående  er  den  anden  virksomhed,  der  består  dels  i  at 
udvide,  dels  i  at  sammenarbejde  ældre  og  yngre  værker,  således 
som  der  i  det  foregående  er  givet  adskillige  prøver  på.  Så  godt 
som  alle  de  ældre  sagaer  har  været  genstand  for  denne  behandling 
af  en  mere  eller  mindre  grundig  art.  I  enkelte  tilfælde  (som  f.  ex. 
Njåla  og  Sturlunga-saml.)  er  der  tildels  tale  om  et  virkeligt  ånde- 
ligt arbejde,  der  viser  den  levende  historiske  interesse  og  usvæk- 
kede virkelyst.  Skont  der  altså  kun  er  tale  om  en  epigonvirksom- 
hed, og  skont  de  ældre  værker  tit  og  mange  gange  er  blevne  mis- 
handlede —  til  stort  besvær  for  litteraturforskeren  — ,  er  denne 
virksomhed  dog  ikke  uden  fortjænester;  endel  af  værdi  er  derved 
blevet  bevaret,  men  den  kritiske  sans  er  i  en  betænkelig  grad 
svækket  og  ligesom  affældig.  Det  er  lysten  til  at  samle,  til  at 
anlægge  store  samlinger,  helst  i  ét  hele,  der  allerede  nu  er  tidens 
kendetegn.  Men  til  alle  tider  har  en  sådan  samlelyst  og  mangel  på 
kritisk  sans  været  tvillinger.  På  Island  gik  bægge  dele  endnu 
videre,  til  en  yderlighed,  i  det  14.  årh.  og  de  følgende  tider,  ja  helt 
ned  til  vore  dage.   Allerede  nu  møder  man  helt  eller  halvt  opdigt- 

ede  sagapættir  eller  sådanne,  hvor  den  historiske  kærne  er  ved 
at  visne. 

Uagtet  sagaformen  stadig  bevares,  er  der  dog  en  umiskendelig 
forskel  tilstede  både  i  stil  og  fremstilling.  Denne  bliver  ligesom 
bredere,  mindre  fornem,  mere  almueagtig.  Den  tidligere  ophojet- 
hed  og  klassiske  simpelhed  forsvinder  efterhånden.  På  en  tilsvar- 
ende måde  ændres  stilen.  Ord,  der  ikke  brugtes  for,  kommer  nu  i 
brug;  retoriske  assonanser  og  lign.  får,  vistnok  tildels  på  grund  af 
skoleundervisningen,  indpas  og  giver  fremstillingen  undertiden  et 
anstrøg  af  svulst  og  veltalenhed,  der  ikke  klæder. 

Alt  dette  er  i  øvrigt  en  naturlig  og  uundgåelig  følge  af  de 
ændrede  tids-  og  kulturtilstande.  I  så  henseende  må  heller  ikke 
glemmes  det  bekendtskab,  Islænderne  i  det  13.  årh.  gjorde  med 
den  fremmede  fransk-engelske  litteratur,  der  kom  i  mode  ved  kong 
Hakon  d.  gamles  hof  og  ved  hans  bestræbelser.  Indflydelse  herfra 
både  i  sprog  og  tildels  indhold  er  umiskendelig. 

I.  Sagaer  om  ældre  tider  (10. — 11.  årh.).  Her  kom- 
mer nogle  få  sagaer  i  betragtning,  der  kan  henføres  til  de  forskel- 
lige grupper  (se  foran). 

Til  første  gruppe  hører  følgende: 

1.  Hænsa-forissaga.  Denne  saga  fandtes  i  det  17. 
årh.  vistnok  kun  i  én  membran  fra  15.  årh.,  hvoraf  et  par  blade 
endnu  eksisterer  i  AM  162  fol.  Hel  haves  den  kun  i  papirshånd- 
skrifter;  af  disse  er  Åsgeir  Jonssons  i  501,  4°  og  157  F,  fol.  de 
bedste.  Sagaen  er  udgiven  i  lsl.  sogur  II,  1847  og  A.  Heusler  i 
Zwei  lsl.  geschichten  1897  1). 

Under  henvisning  til  K.  Maurers  fortræffelige  afhandling2)  er 
sagaen  i  det  foregående  (s.  228 — 29)  til  en  vis  grad  behandlet  med 
fremhævelse  af  de  vigtigste  momenter  til  -belysning  af  den  og  dens 
troværdighed.  I  så  henseende  har  Åres  lsl.  bok  den  storste  be- 
tydning. 

Sagaens  hovedperson  .er  den  lavættede  slyngel  Honsetore. 
Efter  at  der  er  gjort  rede  for  nogle  af  hovedpersonerne  —  men 
på  en  hojst  ulige  måde  i  forhold  til  deres  vigtighed  —  fortælles 
om  denne  Tore,  hvorledes  han  erhværver  sig  en  social  stilling  og 


J)   Jfr.  B.  M.  Olsen:  Landn.  og  Hænsap.s.,  Aarbb.  1005. 
2)  K.  Maurer:  Ueber  die  Hænsaf)6rissaga  1871. 

yderligere  befæster  denne  ved  at  skaffe  sig  goden  Arngrims  unge 
son  til  opfostring,  hvad  der  bagefter  bliver  til  ulykke  for  fader  og 
son.  Under  et  uår  og  hungersnød  vilde  hovdingen,  den  ædle 
Blundketill,  for  at  hjælpe  de  andre  bønder,  købe  hø  hos  Tore,  der 
havde  nok  deraf;  men  han  vilde  intet  sælge.  Blundketill  tog  da  høet 
med  magt  og  efterlod  dets  værdi  i  penge.  Tore  søgte  nu  goden 
Arngrims  hjælp;  de  heraf  opståede  stridigheder  endte  med 
Blundketils  indebrænding,  efter  at  Arngrims  son  under  tragiske 
omstændigheder  havde  måttet  bøde  med  livet.  Efter  Blundketill  blev 
der  rejst  en  drabssag,  og  Honsetore  domtes  fredløs,  men  under 
altinget  var  han  bleven  overfalden  og  dræbt  af  Blundketils  son. 
Han  fik  således  sin  velfortjænte  straf.  Også  Arngrim  blev  domt  til 
landflygtighed.  Endelig  kom  det  til  udsoning  mellem  de  to  strid- 
ende familjer. 

Dette  er  således  ikke  egenlig  en  slægtsaga,  men  en  almindelig 
enkelt  bygdestrids  saga,  der  for  så  vidt  er  forskellig  fra  andre, 
som  dens  hovedperson  er  en  ny  type,  den  lave  og  lavsindede  op- 
komling, der  til  alles  tilfredshed  får  sin  straf.  Det  er  således  ikke 
hans  skæbne,  der  vækker  vemod  eller  medlidenhed.  Alligevel  er 
der  i  sagaen  episoder,  der  er  af  hoj  tragisk  virkning.  De  enkelte 
karakterer  er  psykologisk  interessante  og  ret  godt  skildrede.  Der- 
imod er  sagaens  historiske  værd  meget  ringe  eller  tvivlsom.  Som 
for  omtalt  er  det  ikke  Blundketill,  men  dennes  son  Torkel,  der  blev 
indebrændt  (Are).  Hvorledes  denne  forvanskning  er  foregået,  er 
vanskeligt  at  sige.  Mulig  har  Blundketill  i  virkeligheden  i  den 
gamle  bygdetradition  indtaget  en  så  fremherskende  plads,  at  han 
ligesom  har  fortrængt  sonnen;  fejlen  er  ikke  forfatterens,  men  det 
13.  årh.s  tradition,  der  altså  var  bleven  stærkt  svækket.  Dette  er 
også  klart  af  andre  omstændigheder;  der  findes  flere  ujævnheder, 
halvglemte  oldtidsminder;  forf.  kan  derfor  ikke  rigtig  begrunde 
eller  forbinde  de  enkelte  begivenheder;  en  del  står  som  noget  ufor- 
stået og  uforståeligt.  Der  dvæles  uforholdsmæssig  ved  visse  min- 
dre betydningsfulde  personer  og  begivenheder;  personer  indføres 
uden  videre  og  uden  den  sædvanlige  forberedelse.  Jfr.  i  øvrigt, 
hvad  der  foran  (1.  c.)  er  fremhævet.  Dette  skyldes  sikkert  ikke 
senere  omarbejdelse,  sagaen  er  sig  selv  lig  fra  først  til  sidst.  Dette 
gælder  også  den  sproglige  fremstilling,  der  på  flere  punkter  er 
efterklassisk.  Af  alt  dette  er  kun  det  at  slutte,  at  sagaen  i  dens 
helhed  ikke  kan  være  ældre  end  fra  den  sidste  halv-  eller  fjærdedel 
af  det  13.  årh. 

47* 

Trods  det  dårlige  materiale,  der  stod  til  forf.  rådighed,  har 
han  søgt  at  få  det  bedst  mulige  ud  deraf,  og  han  har  ikke  været 
ganske  ukyndig  i  oldtidsforhold  eller  uden  interesse  for  sådanne. 
Således  anfører  han  en  gammel  formular  for  landnam  (s.  154),  en 
heitstrenging  (s.  166,  rigtignok  temmelig  ubehændig),  og  han  med- 
deler, at  altinget  engang  holdtes  under  Årmannsfell  (s.  171),  rigtig- 
nok en  hojst  mistænkelig  efterretning,  som  Maurer  imidlertid  har 
søgt  at  redde.  Hans  stedsantydninger  er  rigtige  og  bærer  vidne 
om,  at  han  har  haft  hjemme  i  eller  nær  ved  begivenhedernes  skue- 
plads. Forf.  har  næppe  brugt  Ldn.,  og  dog  stemmer  slægtregistrene 
for  det  meste  med  den.  Et  par  afvigelser  har  mindre  betydning. 
Når  B.  M.  Olsen  vil,  at  sagaen  er  nyttet  i  Landnåma  (Sturlub., 
Hauksb.)  og  altså  ældre  end  denne,  kan  hans  beviser  herfor  ikke 
godkendes.  Er  der  en  sammenhæng  tilstede,  kan  lånet  ligeså  godt 
være  på  sagaens  side  som  omvendt.  Og  dette  er  utvivlsomt  til- 
fældet1). 

Sammenligner  man  Honsetoressaga  med  sådanne  perler  som 
Egilss.  og  Gunnlaugss.,  der  jo  stammer  fra  de  samme  egne,  ses 
det  bedst,  hvilken  afstand  der  er  imellem  dem;  man  kan  her  lige- 
som måle  den  omtrent  100  års  forskel,  der  er  både  med  hensyn  til 
stil,  fremstilling  og  troværdighed. 

Til  den  3.  gruppe  hører: 

2.  Kormåkssaga;  den  findes  hovedsagelig  kun  i  det 
store  håndskrift  AM  132,  fol.  fra  o.  1350;  desuden  findes  et  blad 
fra  o.  1400  i  AM  162  F,  fol.  Sidste  udgave  ved  Mobius  1886. 

Sagaens  indhold2)  er  kortelig  anført  ovf.  I,  526 — 28.  Det  er 
skjalden  Kormaks  bevægede  liv,  der  er  sagaens  så  at  sige  eneste 
indhold;  i  begyndelsen  gores  der  ganske  kort  rede  for  hans  fader, 
vikværingen  Ogmund  Kormakssons  færd,  udvandring  til  og  bo- 
sættelse på  Island.    Selve  begyndelsen:    »Kong  Harald  hårfagre 


x)  Når  B.  M.  Olsen  i  sin  afhdl.  mod  det  s.  231  fremsatte  angående  datterens 
trolovelse  hævder,  at  det  ikke  er  således  at  forstå,  og  at  det  pågældende 
sted  i  sagaen  ikke  er  uden  betydning  for  sagaens  alder,  er  dette  muligvis 
rigtigt.  Argumentet  tor  ikke  bestemt  fastholdes. 

2)  Jfr.  G.  Vigfusson:  Sturl.  Proll.  liv — lv;  angående  versene  B.  M.  Olsen  og 
S.  Bugge  i  Aarb.  f.  nord.  Oldkh.  1888  og  1889.  E.  Sommarin:  Anteck- 
ningar  vid  låsning  af  Kormaks  saga;  Från  filol.  fftren.  i  Lund  1897; 
Hollander  og  Olrik:  Hagbards  billede  Danske  Stud.  1912  (Hollanders 
ændringsforslag  er  uantageligt)  jfr.  sst.  1914. 

herskede  over  Norge,  da  denne  sagas  indhold  foregik«,  er  i  og  for 
sig  betegnende  nok;  den  viser  straks  en  senere  tids  måde  at  skrive 
på,  hvad  beskrivelsen  af  vikingekampene  og  omtalen  af  den  frem- 
synte  fostermoder  (i  1.  kap.)  m.  m.  yderligere  understreger;  hele 
det  første  kapitel  røber  den  efterklassiske  tid. 

Det  er  allerede  bemærket  (I,  526 — 27),  at  sagaen  er  dannet 
omkring  versene  som  en  ramme  om  disse.  Det  forholder  sig  i 
virkeligheden  således,  og  for  så  vidt  er  sagaen  enestående.  Den 
indeholder  Kormaks  vers  i  et  antal  af  o.  67,  men  nogle  af  disse  er 
tvevers;  desuden  er  et  par  oprindelig  usammenhængende  halv- 
vers blevne  stillede  sammen  til  ét ;  og  et  sted  lader  sagaen  Kormak 
gentage  et  tidligere  anført  vers  (!).  Denne  overlevering  af  versene 
i  forf.s  tid  viser,  at  traditionen  var  alt  andet  end  god,  og  forf.  har 
åbenbart  ikke  besiddet  den  fornødne  ævne  til  at  behandle  dem 
kritisk.  Han  har  taget  dem,  som  de  opbevaredes,  vistnok  i  Kormaks 
familje  i  Midf jorden;  han  tilhørte  den  måske  selv.  Sammen  med 
dem  har  han  samlet  alle  de  gamle  overleveringer  om  Kormak  og 
søgt  at  sammenarbejde  det  hele  til  en  saga.  Men  fremstillingen 
viser,  hvor  dunkle  og  usammenhængende  de  gamle  minder  om 
skjalden  var  blevne,  hvor  isprængte  de  var  med  uhistoriske  træk 
og  lign.  Alligevel  er  det  lykkedes  at  give  en  nogenlunde  logisk 
sammenhængende  oversigt  over  Kormaks  liv,  dog  ikke  uden  store 
ujævnheder  og  mangler.  Der  er  meget  uhistorisk  løbet  ind  med, 
f.  ex.  Tordis  på  Spåkonufells  optræden  i  k.  9  (hun  er  pludselig  fra 
sin  gård  Spåkonufell  kommen  til  det  langt  borte  liggende  Saurbær), 
Kormaks  krigsfærd  i  k.  19  og  hans  møde  med  Steingerd  sst.  og 
endmere  i  k.  24—25  (i  Norge),  Bjarmelandstoget  i  k.  25,  tyreblod- 
ets anvendelse  i  k.  22,  længe  efter  at  tyren  er  slagtet,  osv.  Til 
ujævnhederne  hører,  at  Torolf  på  Spåkonufell  først  nævnes  i  k. 
22,  medens  hans  nævnte  hustru  allerede  for  er  optrådt.  Endelig 
er  Kormaks  sidste  kamp  med  en  blotrise  (!)  i  Skotland  æventyr. 
Hertil  kommer,  at  det  er  tydeligt,  at  forf.  ikke  altid  har  forstået 
Kormaks  vers  og  undertiden  ikke  rigtig  har  vidst  at  behandle  dem. 

Forf.  ligefrem  svælger  i  beretninger  om  t  r  o  1  d  d  o  m  og  over- 
naturlige ting  (Torveig  omskaber  sig  til  en  hval,  der  vækker  storm 
og  havsnød  —  et  fornaldarsagamotiv;  Tordis  spåkvinde,  hvis  op- 
træden er  en  underlig  blanding  af  tagen  parti  for  og  imod  Kormak, 
foretager  flere  mærkelige  ting,  som  ofringen  af  gæssene  i  erotisk 
ojemed ;  trolddomssværdet  Skofnung  beskrives  noje ;  en  lyfjasteinn 
ligeledes  osv.).  En  del  heraf  er  dog  gammel  overlevering  og  af  be- 

tydelig  værdi  for  den  gamle  folketro.  Den  interesse,  forf.  lægger 
her  for  dagen,  er  den  samme  som  han  viser  i  sin  beskrivelse  af 
den  gamle  holmgang  (k.  10)  og  enekamp;  men  netop  her  kommer 
han  til  at  vise  sin  ukyndighed  i  de  gamle  forhold,  idet  han  gor 
forskel  på  de  to  navnes  betydning;  jfr.  den  træffende  kritik  i  E. 
Sommarins  ovf.  nævnte  afhandling;  og  flere  fejl  findes  der  m.  h.  t. 
oldtidsforhold.   Også  tidsregningen  i  sagaen  er  mindre  god. 

Som  bekendt  spiller  Holmgongu-Berse  en  stor  rolle  i  sagaen 
som  Kormaks  modstander  og  gift  med  Steingerd.  Der  fortælles  i 
grunden  mere  om  ham  end  sagaen  strængt  taget  krævede.  Kap. 
15 — 16  vedkommer  den  i  virkeligheden  slet  ikke,  og  de  falder 
kronologisk  udenfor  sagaen  om  Kormak.  for  så  vidt  som  de  handler 
om  Berses  hoje  alderdom  *).  Som  det  tidligere  er  blevet  udtalt, 
synes  disse  kapitler  at  forudsætte  en  tabt  saga  om  Berse, 
der  her  skulde  være  benyttet  af  forf.,  uden  at  denne  dog  var  i 
stand  til  at  begrænse  benyttelsen  til  det  rimelige  og  passende.  Dette 
sporsmål  er  vanskeligt  at  afgore.  Berse  med  alle  sine  tvekampe 
var  en  kæmpe,  der  kunde  afgive  stof  nok  til  en  saga2).  På  den 
anden  side  kan  forf.  også  have  fået  det  hele  fra  den  mundtlige 
overlevering. 

Mellem  sagaen  og  Ldn.  eller  andre  kilder  er  der  ingen  forbind- 
else. Dog  er  der  et  godt  historisk  forhold  mellem  den  og  både 
Ldn.  og  Egilss.  (angående  Steinarr  Sjonason).  Skont  sagaen  er 
af  den  ovenfor  beskrevne  art,  må  det  dog  antages,  at  Kormaks 
liv  i  hovedtrækkene  er  rigtig  fremstillet. 

Alt  tyder  på,  at  sagaen  er  forfattet  i  Midfjorden  eller  de 
nærmeste  egne,  i  al  fald  vest  for  Svinadalen  (k.  20).  På  vestlandet, 
altså  f.  ex.  i  Dalene,  er  den  ikke  forfattet,  da  den  røber  en  mærk- 
værdig ukyndighed  til  stedforhold  i  de  egne.  Den  gård,  som  (k.  7) 
nævnes  Vålastadir,  har  vistnok  aldrig  eksisteret;  og  om  den  hed- 
der det  meget  kejtet,  at  »den  står  kort  fra  Hrutaf jorden«  3).  Der- 
imod er  forf.  åbenbart  velkendt  i  Strandasyssel.  Sagaens  tilbliv- 
elsestid  må  efter  hele  dens  art  og  væsen  sættes  til  den  sidste 
halvdel  af  det  13.  årh.  Jfr.  Mobius  bemærkninger  herom  og  i  det 
hele  til  hans  udgave  s.  65  ff. 


x)    Her  findes  også  det  lille  vers  om  ham  og  Haldor,  der  kendes  fra  Laxdæla. 

Her  står  det  uden  al  sammenhæng  med  prosaen, 
a)   Jfr.  Mobius  s.  71. 
3)   Jfr.  Kålund:  Isl.  beskriv.  I,  500—1. 

3.  Grettissaga.  Denne  saga  findes  kun  i  yngre  hånd- 
skrifter fra  det  15.  årh.;  heraf  er  AM  551  a,  4°  det  vigtigste.  Efter 
det  er  sagaen  udgiven  i  1853  og  i  Sagabibliothek  1900. 

Sagaen  x)  handler  hovedsagelig  om  den  fredløse  helt  Grettir 
Åsmundarson  (se  I,  512 — 14),  men  indledes  med  en  fremstilling 
af  hans  forfædre  (k.  1 — 13),  og  til  den  er  der  fojet  en  særlig  påttr, 
Spesarpåttr.  Der  fortælles  først  om  Onund  træfod,  hans  vikinge- 
tog og  forhold  til  Harald  hårfagre,  mod  hvem  han  skal  have  kæm- 
pet i  Hafrsfjorden,  hans  udvandring  til  Island,  samt  hans  efter- 
kommere; Gretter  var  hans  sonnesonsson.  I  øvrigt  behøver  vi 
ikke  at  gå  nærmere  ind  på  Grettes  liv  her.  Efterat  han  var  bleven 
dømt  til  livsvarig  fredløshed,  måtte  han  flakke  om  fra  sted  til  sted ; 
under  disse  sine  vandringer  havde  han  mange  æventyr  og  mangen 
en  hård  dyst  at  bestå,  ikke  mindst  med  overnaturlige  væsner  og 
trolde,  hvoraf  sagaen  er  overfyldt.  Desuden  findes  der  alle  slags 
sagamotiver  her  så  at  sige  samlede,  bersærkedrab,  hestekampe, 
lege,  trolddom,  kraftprøver,  hvalstrid  m.  m.,  hvoraf  en  stor  del 
også  tilhører  fornaldarsagaer  og  folkeæventyr.  Gretter  er  i  tidens 
løb  bleven  gjort  til  et  slags  sagn-  og  æventyrhelt  og  så  at  sige 
folkets  officielle  utyskedræber. 

Sagaen  er  i  det  hele  fortræffelig  fortalt,  i  en  flydende  stil  og 
behageligt  foredrag,  der  godt  passede  til  folkelig  udtryksmåde, 
navnlig  i  det  14.  årh.2).  Dens  indhold  afspejler  sikkert  også  dets 
åndelige  interesser.  Men  det  er  ikke  den  klassiske  sagagrund,  man 
her  færdes  på.  Uagtet  sagaen  skal  være  historisk,  og  det  er  den 
til  en  vis  grad,  befinder  den  sig  dog  i  en  betænkelig  nærhed  af  de 
opdigtede  sagaer.  Bl.  a.  karakteriserer  den  sig  tillige  ved  en  vis 
efterklassisk  romantisk  følelse  eller  tilløb  til  følsomhed.  Et  af  de 
smukkeste  udslag  af  denne  er  den  rørende  fortælling  om  Grettes 
og  Illuges  sidste  dage  i  Drangø.  Som  det  ofte  er  fremhævet,  er 
Grettes  stil  ejendommelig  knap  og  kærnefuld,  og  han  ynder  at 
anvende  ordsprog. 

Sagaens  oprindelse  og  tilblivelse  er  det  temmelig  let  at  be- 
stemme. Der  er  flere  kilder,  den  er  øst  af.  Først  og  fremmest  er 
det  Ldn.,  der  giver  os  ligesom  noglen  til  at  forstå  Grettiss.    For- 


*)    Jfr.  G.  Vigfiisson:  Sturl.  Proll.  xlviii— 1;  Boer  i  Zeitschr.  f.  deut.  Phil.  XXX 

og  XXXI. 
2)   Der  findes  flere  (yngre)   fremmedord   hist   og   her,   som   kumpan,  kjallari, 

buklari,  piltr,  profa,  partr. 

holdet  er  det,  at  overhovedet  alle  de  slægtregistre,  der  kan  komme 
i  betragtning,  er  lånte  fra  Ldn.  og  behændig  indsatte  på  passende 
steder;  den  første  del  bygger  overhovedet  på  Ldn.;  hvad  der  her 
i  øvrigt  fortælles  om  kampe  i  Vesterleden  og  vikingetog  er  fri 
fantasidigtning  tildels  efter  historiske  mønstre.  Det  vilde  føre  for 
vidt  at  påvise  dette  i  enkeltheder,  men  en  undersøgelse  f.  ex.  af 
k.  1  er  tilstrækkelig;  det  går  tilbage  til  k.  112  (86)  i  Ldn.  (II,  19  i 
udg.  1843).  I  Grettiss.  hedder  det  om  Geirmund  heljarskinn,  at 
han  da  var  »vestfor  havet«;  man  studser  og  sporger:  »hvad  ved- 
kommer det  sagaen  og  sammenhængen?«.  Forklaringen  ligger 
simpelt  hen  i,  at  i  Ldn.  —  og  her  ganske  passende,  fordi  der  er 
tale  om  Geirmund  —  bemærkes,  at  Geirmund  var  »i  vesterviking« 
under  Hafsfjordslaget.  At  det  er  Ldn.,  der  ligger  til  grund  for 
Grettiss.  og  ikke  omvendt,  fremgår  på  det  klareste  netop  deraf,  at 
den  sidste  her  og  andre  steder  medtager,  hvad  der  passede  i  et 
skrift  som  Ldn.,  men  ikke  i  sagaen  (f.  ex.  slægtregistret  s.  9,  eller 
slutningen  af  kap.  10)  *).  Der  anføres  dernæst  flere  sagaer,  som 
Laxdæla,  Bjarnars.,  Bandamannas.,  og  der  er  ingen  tvivl  om,  at 
de  er  alle  benyttede,  men  ofte  frit  og  skødesløst.  Hvad  der  f.  ex. 
i  Bjarnars.  fortælles  om  Bjorn  og  Gretter,  er  naturligt,  i  Grettiss. 
er  det  af  mangel  på  lokale  kundskaber  overdrevet  og  umuligt. 
Fremdeles  er  Heimskr.  og  en  saga  om  Erik  jarl,  samt  Njåla  be- 
nyttede. Forf.  har  således  haft  en  hel  litteratur  til  sin  rådighed, 
og  det  kan  ikke  nægtes,  at  han  har  brugt  den  i  det  hele  behændigt 
og  ved  hjælp  af  den  og  så  sin  fantasi  forstået  at  danne  en  læselig 
fremstilling.  Dette  gælder  særlig  sagaens  første  del.  Indflydelse 
fra  andre  sagaer,  bevidst  eller  ubevidst,  spores  flere  steder;  så- 
ledes er  scenen  hos  Erik  jarl  (s.  59)  en  tydelig  efterligning  af 
scenen  hos  Erik  blodøkse  i  York;  man  finder  påvirkning  fra 
Vatsdælas.  og  Reykdælas.  (s.  147);  forf.  kender  Tormods  Tor- 
geirsdrape,  og  han  indfletter  Hafrsgrid.  Til  dette  udstrakte  littera- 
turkendskab svarer  forf. s  eget  udtryk  om  »de  fleste  sagaer«  (s.  2). 
Alt  dette  har  naturligvis  stor  betydning  for  sagaens  tilblivelsestid. 
En  anden  hovedkilde  er  naturlig  traditionen,  særlig 
gælder  dette  Grettissaga  i  egenlig  forstand  2) ;  den  ligger  uden  tvivl 


x)  Enkelte  afvigelser  beror  kun  på  en  flygtig  læsning  og  uddrag.  Det  er 
uforståeligt,  hvorledes  R.  Boer  kan  komme  til  det  resultat,  at  det  er  Sturlas 
Ldn.,  der  låner  fra  Grettiss,  men  at  denne  har  benyttet  Styrmers. 

2)  Jfr.  Grettiss.  s.  112. 

til  grund  for  det  meste  af,  hvad  der  fortælles  om  Gretter  selv; 
denne  tradition  er  dog  ikke  mere  den  gamle  uforvanskede,  men  den 
er  overgrot  med  forskellige  folkesagn  og  æventyr,  der,  som  be- 
mærket, er  grupperede  om  Gretter l) ;  det  er  dog  muligt,  at  også 
forf.  selv  har  anbragt  nogle  af  dem  i  sin  saga  uden  hjemmel  i 
overleveringen. 

Af  alle  disse  bestanddele  er  det  virkelig  lykkedes  forf.  at 
danne  en  sammenhængende  og  meget  underholdende  saga;  han 
har  haft  et  godt  blik  for  historisk  fremstilling,  »historisk«  taget 
rent  formelt.  Gretter  skildres  livfuldt  og  konsekvent,  og  det  samme 
gælder  i  øvrigt  de  andre  personer.  Forf.  var  en  dygtig  kronolog, 
og  tidsfarven  er  i  det  hele  godt  bevaret.  Dog  gor  han  sig  skyldig 
i  fejl,  som  når  han  lader  Arnor  jarleskjald,  der  endnu  kun  var  et 
barn,  deltage  i  et  overfald;  ligeledes  når  han  lader  Viga-Barde 
og  Gretter  støde  sammen  og  lader  Torodd  Snorrason  angribe 
Gretter,  samt  omtaler  en  præst  o.  1014  i  Forsæludal,  en  kirke  på 
Bjarg  o.  s.  v.  Sagaens  fabler  faldt  vistnok  i  god  jord  hos  det  ukri- 
tiske og  lettroende  publikum  i  det  14.  og  15.  årh.  Sagaen  er  fuld 
af  vers,  men  de  fleste  af  dem  er  uægte  og  først  digtede  i  en  meget 
sen  tid.  Naturligvis  har  forf.  optaget  Ldn.s  ægte  vers,  samt  endel 
andre  gamle  vers.  Sagaen  er  sikkert  ikke  skreven  for  ved  1300. 
Både  indhold  og  stil,  samt  forhold  til  de  brugte  kilder  taler  tydelig 
nok,  og  til  dette  tidspunkt  svarer  den  direkte  henvisning  til  Sturla 
Tordsson  som  hjemmelsmand  (jfr.  bemærkningen  om  »Sturlung- 
ernes  dage«  s.  192). 

Det  sidste  stykke  af  sagaen  handler  om  hævnen  for  Gretter 
og  plejer  at  kaldes  Spesar-påttr  efter  den  kvindelige  hovedperson ; 
om  denne  og  Torstein  dromund  fortælles  et  erotisk  æventyr,  der 
minder  om  forholdet  mellem  Tristan  og  Isolde  og  som  uden  tvivl 
middelbart  stammer  fra  en  middelaldersroman.  Det  er  muligt,  at 
dette  er  et  senere  tillæg  fra  14.  årh.,  men  der  er  dog  næppe  noget 
i  vejen  for  at  antage,  at  det  hele  stammer  fra  forf.  selv.  I  al  fald 
har  han  skrevet  om  Torsteins  hævn  i  Miklagård.  Henvisningen 
til  Sturla  s.  208  hidrører  sikkert  fra  ham. 


J)  Det  ligger  udenfor  dette  æmne  at  søge  at  udrede  disse  folkesagn,  eller 
hvorvidt  de  er  udenlandske  af  oprindelse.  Kun  skal  bemærkes,  at  den 
forbindelse,  man  har  villet  antage  mellem  et  af  dem  og  Orendelsagnet  i 
Bjovulf,  forekommer  yderst  tvivlsom.  Jfr.  R.  W.  Chambers:  Beowulf  (1(>20), 
kap.  II  2;  han  antager  en  fælles  kilde,  men  ingen  ligefrem  sammen- 
hæng. 

Sagaen  er  hidtil  behandlet  som  et  hele.  R.  Boer  har  i  den 
nævnte  afhandling  forsøgt  at  påvise  forskellige  indskud  i  den  nu- 
værende tekst;  således  episoden  om  den  fredløse  Grimr  m.  m.  I  og 
for  sig  var  der  ikke  noget  umuligt  eller  urimeligt  i,  at  der  kunde  fore- 
ligge enkelte  indskud,  men  mod  Boers  udviklinger  taler,  at  sagaen 
i  og  for  sig  er  sig  selv  lig  fra  først  til  sidst,  og  at  man  i  virkelig- 
heden intet  bestemt  har  at  holde  sig  til;  der  er  fremført  kun 
mer  eller  mindre  rimelige  ræsonnementer  og  betragtninger;  den 
ene  episode  er  næppe  mere  et  indskud  end  den  anden.  Men  det 
vilde  føre  for  vidt  her  "at  drøfte  disse  enkeltheder,  tilmed  da  spors- 
målet  i  betragtning  af  sagaens  sene  tilblivelse  i  det  hele  er  af  en 
underordnet  betydning1). 

Et  andet  sporsmål  er,  hvorvidt  der  har  eksisteret  en  ældre, 
fra  den  klassiske  tid  stammende  saga  om  Gretter,  hvad  Boer  er 
tilbøjelig  til  at  antage.  Naturligvis  er  det  vel  tænkeligt,  at  en  så- 
dan har  eksisteret,  men  vor  saga  giver  ingen  særlig  grund  til  at 
antage  det,  og  der  kendes  ellers  intet,  der  kunde  tale  derfor. 

Forf.  må  antages  at  have  været  en  gejstlig  mand  fra  Mid- 
f  jorden. 

Til  4.  gruppe  hører: 

4.  Havardar  saga  i  s  f  i  r  5  i  n  g  s  (fsfirdingasaga). 
Denne  lille  saga  findes  desværre  kun  i  papirsafskrifter  f.  ex.  AM 
160,  fol.,  157,  fol.  (der  gives  en  kortere  bearbejdelse,  men  den  er 
værdiløs),  der  alle  beror  på  et  og  samme  skindhåndskrift.  Teksten 
en  dårlig  og  i  versene  fuldstændig  forvirret.  Udg.  1923 2). 

Sagaens  hovedperson  er  Håvard  fra  Isafjorden  den  halte,  og- 
så kendt  som  skjald,  se  I,  509,  hvor  en  kort  oversigt  over  indholdet 
findes.  Der  er  her  ingen  forhistorie ;  sagaen  begynder  ikke  engang 
med  hovedpersonens  ungdom  og  ungdomsfærd;  Håvard  er  allerede 
en  gammel  mand.  I  så  henseende  afviger  sagaen  stærkt  fra  de 
klassiske  sagaer.  Selve  begyndelsen  (»pat  er  upphaf  osv.)  er  som 
sag  a-begyndelse  uklassisk.  I  øvrigt  fortælles  der  i  det  hele  jævnt 
og  logisk  om  begivenhederne  og  deres  gang  i  en  i  det  hele  nogen- 


1)  Boer  antager  f.  ex.,  at  fortællingen  om  Grettis  kamp  med  Bardardalstrolden 
er  et  indskud,  idet  han  påviser,  hvor  nærbeslægtet  den  er  med  de  tidligere 
spøgelseshistorier,  men  netop  dette  slægtskab  kan  betragtes  som  bevis  for 
forf.s  identitet. 

2)  Jfr.  G.  Vigfiisson,  Sturl.  proll.  liii. 

lunde  god  stil,  der  dog  ikke  er  fremmed  for  yngre  ord  og  usaga- 
mæssige  udtryk,  som  dog  tildels  kan  hidrøre  fra  senere  afskrivere. 
Håvards  son,  den  unge  raske  Olaf  »med  bjornevarmen«,  der  uret- 
færdig bliver  dræbt  af  den  overmodige  hovding  Torbjorn,  er  meget 
tiltalende  skildret.  Den  gamle  faders  dybe  sorg  og  endelige  manden- 
sig-op  til  hævn  er  ikke  uden  spænding  og  psykologisk  interesse. 
Endelig  er  hans  hustru,  den  mandige  Bjargey,  en  af  disse  herlige 
karakterer,  der  nærmest  er  i  slægt  med  en  Bergtora. 

I  sagaen  forekommer  en  del  vers,  ét  af  Olåfr,  de  øvrige  af 
Håvardr  selv;  af  disse  må  dog  et  udgå;  det  er  en  sammen- 
blanding af  Hromund  haltes  og  Torbjorn  tynas  vers  i  Ldn.  Det  er 
åbenbart  det  fælles  tilnavn  (halte),  der  har  bevirket  forvekslingen. 
Sagaens  tradition  —  dens  hovedkilde  —  er  grundig  forvan- 
sket —  skont  hovedtrækkene  uden  tvivl  er  historiske.  Der  er  i 
sagaen  for  det  første  meget,  der  er  usandsynligt  (en  almueagtig 
spøgelsehistorie),  unaturligt  og  søgt.  Håvard  skal  således  have 
ligget  3  år  i  sængen  af  sorg,  hvilket  naturligvis  er  en  overdrivelse. 
Det  samme  motiv  gentages  atter  og  atter;  det  er  stadig  (tre  gange) 
60  beder,  der  mangler;  Bjargey  besøger  sine  3  brødre,  og  de  er 
alle  lige  mistænkelige;  de  bor  på  gårde,  der,  opkaldte  efter  dem, 
ikke  kan  påvises.  Her  har  en  tildigtning  fundet  sted.  Sammenlignes 
sagaen  med  Ldn.,  findes  store  og  vigtige  afvigelser.  En  Ljotr  fra 
Månaberg  —  dette  stednavn  er  også  usikkert  —  kendes  ikke  fra 
Ldn.  Senere  omtales  en  Ljotr  på  Raudasandr,  der  åbenbart  er 
identisk  med  den,  der  nævnes  i  Ldn.  k.  142  (Stb.,  her  et  indskud, 
se  ovf.  s.  581),  og  bægge  kilders  beretning  er  åbenbart  den  samme. 
I  Ldn.  er  fremstillingen  simpel  og  bærer  præg  af  troværdighed;  i 
sagaen  er  der  urigtigheder  og  i  det  hele  fuld  forvirring,  idet  bl.  a. 
Ljotr  enn  spaki  blandes  sammen  med  Holmgongu-Ljotr.  Torbjorn 
er  ifg.  Ldn.  gift  med  en  søster  til  Ljotr  den  spake,  i  sagaen  med  en 
søster  til  G  e  s  t  r  den  spake  —  atter  forvirring  på  grund  af  til- 
navne. Steinporr  på  Eyrr1),  der  spiller  en  stor  rolle  som  Håvards 
beskytter,  kan  intet  have  haft  med  ham  at  gore.  Der  er  således 
stærk  forvanskning  tilstede  både  m.  h.  t.  personer  og  begivenheder. 


l)  D.  v.  s.  den  fra  Eyrbyggja  kendte  person;  sagaens  forf.  lader  iøvrigt 
dennes  gård  Eyrr  være  den  s.  s.  Eyrr  i  Arnarf jorden  (j:  Hrafnseyrr),  så 
det  er  muligt,  at  man  slet  ikke  bor  tænke  på  Eyrbyggjas  Steinporr.  Ang. 
Atle  og  Steinporr  kan  henvises  til  Arbok  hins  isl.  fornleifafjelags  1000  s. 
14—15,  hvor  en  næppe  sandsynlig  gisning  fremsættes.  Jfr.  samme  1911 
s.  68—60. 

Ikke  mindre  mangelfuldt  er  forf. s  kendskab  til  de  vestlige  egne, 
hvor  sagaen  foregår.  Stedforhold  og  afstande  har  forf.  overhovedet 
ikke  haft  begreb  om  (jfr.  Kåluncls  bemærkninger  til  de  pågældende 
steder  i  hans  Isl.  beskriv.). 

Heraf  fremgår  det  utvetydig,  dels  at  sagaen  indeholder  en 
meget  forvansket  —  og  altså  sikkert  sent  optegnet  —  tradition, 
dels  at  forf.  umulig  kan  have  været  en  Isfjording.  Men  dette  for- 
klarer atter  de  mange  og  store  fejl,  sagaen  har.  Forf.  er  i  det  hele 
ret  ukyndig  i  ældre  tiders  forhold  og  tidsregning.  K.  3  slutn.  gor  han 
den  bemærkning,  at  det  dengang  —  i  Håvards  alderdom,  i  den  s  i  d- 
s  t  e  del  af  det  10.  årh.  —  kun  var  landnamsmænd,  der  var  bønder 
på  egnen,  og  s.  2  taler  han  om  Isfjordingernes  »lagmand«,  der 
aldrig  har  eksisteret  (jfr.  kap.  3). 

Håvard  måtte  efter  hævnens  fuldbyrdelse  flytte  bort  fra  sin 
hjemstavn;  han  nedsatte  sig  da  i  Svarfadardalen  ved  Øf  jord,  og 
der  døde  han  (kap.  24).  Dette  er  sikkert  historisk,  og  det  giver 
noglen  til  den  rigtige  forståelse  af  sagaen.  Den  er  forfattet  her,  i 
Svarfadardalen,  af  en  mand,  der  aldrig  har  besøgt  Isaf jordsegnene, 
og  her  er  de  gamle  traditioner  om  Håvard  bleven  samlede.  På  grund 
af  den  lange  afstand  i  sted  og  navnlig  i  tid  har  de  været  meget  af- 
blegede og  forvanskede,  og  forf.,  der  åbenbart  var  en  gejstlig,  besad 
hverken  kritik  eller  oldtidskundskaber  nok;  han  er  også  over  al 
måde  partisk  mod  Håvards  modstander.  Sagaen  er  ikke  ældre  end 
fra  tiden  ved  1300.  Imod  dette  strider  ikke,  at  Ldn.  henviser  til 
HdvarSar-  eller  isfirdinga-saga.  Det  er  umuligt,  at  det  er  denne 
saga,  der  menes;  det  må  være  en  ældre  klassisk,  senere  tabt  saga 
af  et  lignende  indhold.  Fra  denne  saga  er  rimeligvis  det  nævnte 
kapitel  i  Sturlubok  (142)  af  Ldn.  netop  hæntet. 

5.  Svarfdælasaga  findes  også  så  at  sige  kun  i  papirs- 
afskrifter,  f.  ex.  Det  isl.  litt.  Selskabs  226,  4°,  AM  161,  fol.  Til 
grund  for  dem  ligger  en  membran  fra  15.  årh.,  hvoraf  der  nu  haves 
ét  blad  i  AM  445c  II,  4°,  aftrykt  i  Isl.  fornsogur  III,  bagved  udgaven 
dér.  Afskrifterne  er  alle  lige  dårlige  og  har  lakuner. 

Sagaen  *)  danner  for  så  vidt  en  modsætning  til  den  foranstå- 
ende saga,  som  den  er  en  hel  bygdesaga  gennem  flere  slægtled  og 
svarer  således  til  Laxdæla,  Eyrbyggja,  Vatsdæla.  Formelt  be- 
gynder den  på  samme  måde  som  Håvardars.  og  med  at  omtale 


!)    Jfr.  min  afhandling  i  Aarbb.  f.  nord.  Oldkh.  1884. 

Harald  hårfagre  som  tidsbestemmelse.  Herved  røbes  straks  den 
sildige  tilblivelsestid.  I  øvrigt  fortælles  der  først  om  et  norsk  slægt- 
led. Torstein  ligger  i  ildhuset  og  er  faderen  forhadt,  men  han  bliver 
en  vældig  helt,  der  udfører  vikingebedrifter  af  den  æventyrligste 
art  sammen  med  sin  ældre,  af  faderen  yndede  broder,  der  falder  i 
en  af  kampene.  Torstein  kommer  til  jarlen  Herrød  i  Sverrig  (et 
gængse  fornaldarsaga-navn  på  gotiske  og  svenske  fyrster)  og  får 
der  lejlighed  til  en  bersærkerkamp.  Så  er  der  en  stor  lakune  i  sa- 
gaen. Efter  den  er  der  tale  om  hovdingen  Torstein  svorfud  og  hans 
son  Karl  d.  røde  i  Svarfadardalen.  Der  er  næppe  tvivl  om,  at  de 
to  Torstein'er  er  identiske.  I  samme  dal  var  der  imidlertid  en  anden 
hovding  Ljotolfr,  og  der  opstod  nu  langvarige  fjendtligheder  mellem 
bægge  ætter  gennem  et  par  slægtled,  der  udførlig  fortælles.  Der 
findes  her  flere  ikke  uinteressante  episoder,  navnlig  den  om  ber- 
særken og  gengangeren  Klaufe,  om  sagaens  onde  ånd,  Yngvild 
fagerkind,  og  hendes  brødre,  samt  og  særlig  den  om  forholdet  mel- 
lem hende  og  Karl  d.  unge.  Karl  sælger  hende,  der  synes  ukuelig, 
gentagne  gange  i  udlandet,  indtil  hun  endelig  bojer  sig,  og  det  hele 
ender  med  en  smuk  forsoning  mellem  de  stridende  slægter.  Der  er 
undertiden  en  egen  poetisk  farve  og  kraft  i  skildringen,  og  flere  af 
personerne  er  psykologisk  ret  interessante.  Der  er  åbenbart  heri 
flere  ældgamle  historiske  træk.  Det  er  en  gammel  bygdetradition 
eller  rettere  sagt  gamle  traditionsstumper,  det  hele  er  bygget  over. 
De  antydes  da  også.  Disse  er  nu  blevne  samlede,  men  udfyldte  ved 
hjælp  af  fri  digtning.  At  dette  er  sket  meget  sent,  viser  hele  frem- 
stillingens efterklassiske  art  og  væsen,  samt  begivenhedernes  al- 
mindelige karakter,  hvilket  navnlig  er  stærkt  fremtrædende  i  den 
første  del.  De  enkelte  begivenheder  er  undertiden  dunkle  lævn,  som 
forf.  ikke  har  været  i  stand  til  at  stille  i  det  rette  lys  og  den  rette 
forbindelse  (jfr.  Hænsaporiss.).  Personnavne  er  ligeledes  blevne 
forvanskede,  hvad  der  ses  af  en  sammenligning  med  Ldn.,  hvis  tro- 
værdighed næppe  kan  betvivles.  M.  h.  t.  sagaens  store  mangler 
både  i  den  ene  og  den  anden  retning  kan  der  i  øvrigt  henvises  til 
den  nævnte  afhandling.  Her  er  der  også  forsøgt  at  give  en  kort 
oversigt  over  det  formentlige  historiske  i  den  (s.  132 — 33).  Et  vist 
åndeligt  slægtskab  mellem  den  og  Havarftars.  er  umiskendeligt; 
der  findes  her  den  samme  forestilling  om  en  »lagmand«  i  det  10. 
årh.,  en  lignende  uvidenhed  —  skont  forf.  har  antikvariske  inter- 
esser, navnlig  for  oprindelsen  af  stednavne  —  m.  h.  t.  ældre  tiders 
tilstande  og  skikke  (mandebod,  skibsbyggeri  osv.) ;  tidsregningen 


[756-757]  —  750  — 

er  dårlig,  og  der  er  forskellige  ubehjælpsomheder  f.  ex.  i  indførelsen 
af  personer.  På  den  anden  side  viser  forf.  et  noje  lokalkendskab, 
der  klart  viser,  at  han  har  haft  hjemme  i  den  egn,  hvor  sagaen  fore- 
går. Sagaen  er  umulig  ældre  end  fra  slutningen  af  det  13.  årh.,  men 
heller  ikke  ret  meget  yngre. 

Sagaen  indeholder  nogle  vers,  hvoraf  dog  de  fleste  er  uægte 
(se  I,  519).  Det  i  Ldn.  anførte  ægte  vers  findes  også  her. 

I  forbindelse  med  Valla-Ljotssaga  giver  Svarfd.  et  indblik  i  de 
bygdestridigheder,  der  rasede  i  den  pågældende  afsides  liggende 
egn  ligesom  andre  steder  i  det  10.  årh.  I  så  henseende  er  den  ikke 
uvigtig. 

Endelig  skal  anføres,  at  ligesom  en  Håvardarsaga  findes  en 
»Svarfdæla  saga«  citeret  i  Ldn.,  der  dog  ikke  står  i  nogen  forbind- 
else med  vor  saga.  Det  er  umulig  denne,  der  menes,  og  forholdet 
må  være  det  samme  her  som  hist,  at  den  ældre,  klassiske  er  gået 
tabt  og  en  ny  senere  lavet. 

Til  den  6.  gruppe  (Njålssaga)  hører: 

6.  Floamannasaga.  Den  findes  i  AM  516,  4° 
(Vatshyrna) ;  i  445,  b,  4  °  findes  2  blade,  hvor  sagaen  haves  i  en 
noget  længere  form,  og  et  par  blade  i  AM  514,  4°  (jfr.  udgavens 
fortale  s.  xxiv).  Forholdet  mellem  håndskrifterne  er,  at  den  længere 
form  kun  er  en  stilistisk  udvidelse  af  den  kortere,  dog  således  at 
enkelte  mindre  selvstændige  tillæg  er  optagne  (som  det  om  fundet 
af  et  åreblad  med  et  vers  på  s.  177  i  udg.).  Sagaen  er  udg.  i  Forn- 
sogur  1860. 

Sagaens  navn  hentyder  til,  at  den  handler  om  personer  i 
Floe,  den  sydøstligste  egn  i  Arnæssyssel.  I  Ldn.  k.  371  (326) 
meddeles  udførlig  om  landnamsmændene  her,  der  ikke  var  nogen 
ringere  end  Håsteinn,  en  son  af  Atle  jarl  på  Gaular,  og  hans  2 
sonner;  en  efterkommer  af  Håsteinn  var  sagaens  hovedperson 
Torgils,  kaldt  orrabeinsstjupr.  Sagaen  begynder  med  at  fortælle 
om  landnamet  i  Floe  og  meddeler  i  forbindelse  dermed  den  kendte 
strid  mellem  Atlesonnerne  og  Ingolf-Hjorleif.  Efter  at  Hallsteins 
(således  her)  son  Atle  er  bleven  dræbt,  bliver  han  hævnet  af 
sonnen  Tord,  der  nu  bliver  slægtens  overhoved;  han  rejste  uden- 
lands og  kom  aldrig  tilbage.  Hans  enke,  moderen  til  den  nævnte 
Torgils,  giftede  sig  så  med  Torgrim  orrabein  af  Mosfellsslægten. 
Nu  er  det  Torgils,  der  bliver  hovedpersonen.    Der  fortælles  vidt- 

løftig  om  hans  opvækst,  udenlandsrejse  med  mange  helte- 
gærninger  osv.  indtil  han  år  1000  lod  sig  døbe.  Kort  efter  fik  han 
opfordring  af  Erik  d.  røde  hvem  han  i  Norge  skal  have  truffet 
sammen  med  til  at  komme  til  Gronland,  og  han  rejste  med  alt  sit 
derover.  Rejsen  var  forbunden  med  mange  og  uhyre  anstrængel- 
ser  og  farer,  som  sagaen  tilskriver  den  forkastede  og  fornægtede 
gud,  Tor.  Herom  fortælles  der  udførlig.  Undervejs  blev  Torgils' 
hustru  myrdet;  endelig  kom  de  til  Erik  røde,  men  blev  ikke  fuldt 
så  venlig  modtagne,  som  de  havde  væntet.  Efter  et  ophold  i  Gron- 
land og  efter  også  her  at  have  udført  bedrifter  vendte  Torgils  til- 
bage til  Island,  giftede  sig  påny  og  blev  stamfader  til  flere  be- 
kendte mænd  som  biskop  Torlak  d.  hellige. 

Sagaen  er  ret  godt  og  underholdende  fortalt,  men  den  er  fuld 
af  opdigtede  begivenheder,  overdrivelser  og  gentagelser  af  mo- 
tiver. Om  Torgils  ophobes  der  de  forskelligste  bedrifter,  kraft- 
prøver og  æventyrlige  ting;  det  er  som  om  det  havde  været  hen- 
sigten i  én  saga  at  samle  alle  mulige  motiver.  Torgils  kæmper 
med  bersærker  og  spøgelser;  han  sendes  til  Syderøerne  for  at 
hænte  skat  (jfr.  FriSpjofssaga),  han  bliver  gift  med  en  jarledatter, 
som  han  bagefter  afstår  til  en  ven  osv.  Bersærkerne  bærer  navne 
som  Svartr  jdrnhauss  og  RandviSr  (dette  bæres  endogså  af  to). 
Der  fortælles  om  overnaturlige  sværd,  om  underjordiske  boliger 
osv.  Fremstillingen  særtegnes  godt  derved,  at  Tor  i  egen  person 
gentagne  gange  kommer  til  Torgils  og  er  i  hoj  grad  elendig,  samt 
at  der  optræder  to  skibe,  der  snakker  med  hinanden  om  deres 
fremtid.  Torgils  er  en  stor  »drommer«;  evig  og  altid  drommer 
han.  Interessantest  er  Grønlandsrejsen,  hvor  der  virkelig  findes 
dramatiske  enkeltheder,  hustruen  Toreys  død,  faderens  forhold 
til  den  lille  son  og  hans  vekslende  sindstilstand,  men  her  mærkes 
der  tillige  en  efterklassisk  følsomhed. 

Sagaen  må  sættes  omtrent  ved  siden  af  Grettiss.,  om  hvem 
den  i  meget  minder.  De  historiske  hovedtræk  lader  sig  let  samle, 
men  de  er  meget  få.  Sagaens  tidsregning  er  heller  ikke  ganske  i 
sin  orden;  Gronlandsrejsen  må  være  foretagen  for  og  ikke  efter  år 
1000  (G.  Vigf.).  At  sagaen  er  meget  sent  skreven,  kan  herefter 
ikke  være  tvivlsomt;  ældre  end  fra  tiden  omkr.  1300  er  den  ikke. 
Dette  fremgår  også  af  forholdet  til  Ldn.,  der,  ligesom  i  Grettiss.. 
er  udskreven.  De  enkelte,  underordnede  afvigelser  beror  dels  på 
en  flygtig  læsning,  dels  på  vilkårlige  ændringer:  forf.  indskyder 

også  i  Ldn. -uddragene  egen  lærdom  (Aslaugs  slægtregister  i 
kap.  1) ;  Ldn.  anføres  selv  i  kap.  3.  Mulig  er  også  andre  litterære 
kilder  benyttede. 

Forf.  anfører  forskelligt  af  antikvarisk  interesse,  hvis  han  da 
er  rigtig  underrettet,  f.  ex.  karkampen  (tvekamp  i  et  kar),  men 
særlig  er  det  det  æventyrlige  og  folkesagnagtige,  han  ynder.  Han 
er  åbenbart  en  gejstlig x),  der  har  haft  hjemme  i  den  egn,  sagaen 
foregår  i. 

Sproget  bærer  også  præg  af  den  sene  affattelsestid,  skont 
noget  af  det  uklassiske  deri  kan  hidrøre  fra  afskrivere,  hvad  man 
her  tildels  kan  bevise.  Der  findes  undertiden  en  retorisk  brug  af 
bogstavrimende  adjektiver. 

7.  Til  de  hernævnte  sagaer  slutter  sig  enkelte  pættir.  Om 
disse  gælder  noget  lignende.  Den  oprindelige  tradition  er  stærkt 
forvansket,  uhistoriske  og  æventyrlige  ting  indblandes  undertiden 
i  den  grad,  at  det  hele  får  præg  af  æventyr  og  ikke  historie;  det 
bliver  til  fornaldarsagaer;  der  er  da  heller  ingen  tvivl  om,  at  disse 
pættir  i  hoj  grad  er  påvirkede  af  de  sagaer,  der  kaldes  så.  En 
historisk  kærne  er  dog  sikkert  ofte  tilstede.  Sprog  og  fremstil- 
ling bærer  umiskendeligt  præg  af  det  13. — 14.  århundredes  tænke- 
og  skrivemåde.  At  angive  deres  nojagtige  tilblivelsestid  er  ikke 
muligt,  men  de  må  høre  til  tiden  ved  1300;  nogle  stammer  mulig 
fra  tiden  efter  dette  år.  De  kan  deles  gruppevis  som  for  efter 
sagaerne,  men  det  er  dog  muligt,  at  de  ikke  hidrører  fra  de  egne, 
hvor  hovedpersonerne  havde  hjemme.  Som  de  ældre  pættir  fore- 
går de  for  en  stor  del  i  udlandet. 

Til  2.  gruppe  hører  Geirmundarpåttr,  hvorom  der 
ovf.  s.  722  tilstrækkelig  er  handlet.  —  1?orvar5ar  påttr 
kråkunefs  handler  om  en  mand  fra  Vestfjordene,  der  vilde 
give  Harald  hårdråde  et  sejl,  men  denne  var  i  en  vred  stemning 
og  vilde  ikke  modtage  det,  hvorefter  det  foræredes  til  Eysteinn 
orre,  der  bagefter  skænkede  det  til  kongen.  ?åttr'en  hører  snarest 
til  de  ældre,  da  den  findes  i  Morkinskinna  (s.  73 — 75). 


x)  En  enkelt  scene  minder  om  Kristus  og  Satan.  Torgils  syntes  i  dromme, 
at  Tor  førte  ham  ud  på  en  klippe  ved  havet,  der  slog  mod  den.  —  »I  så- 
danne bølger  skal  du  altid  færdes,  medmindre  du  omvender  dig  til  mig«. 
»Nej,  sagde  Torgils,  bort  med  dig  (jfr.  arrcr/f  re),  du  lede  djævel;  han 
vil  hjælpe  mig,  som  forløste  os  alle  med  sit  blod«.  Dette  er  enestående  i  en 
slægtsaga. 

Til  3.  og  4.  gruppe  kan  følgende  regnes.  Forsteins 
påttr  skelks  findes  i  Flatøbogen  I,  416 — 18  og  handler  om 
en  efterkommer  af  Åsgeir  æSikollr  i  Vididalen.  Torstein  rejste 
til  Norge  og  opholdt  sig  hos  Olaf  Tryggvason,  hvor  han  engang 
havde  et  natligt  æventyr  med  en  djævel  under  forrettelsen  af  sin 
nødtørft.  Djævelen  fortæller  Torstein,  hvilke  pinsler  forskellige 
oldtidshelte  udstod  i  helvede,  og  efterlignede  deres  smærtens 
skrig.  Torstein  befriedes  ud  af  situationen  ved  en  klokkeringning. 
Det  hele  er  et  gejstligt  æventyr;  Torstein  kendes  ikke  fra  andre 
steder.  —  ?åttr  Sva-da  og  Arnors  kerlingarnefs, 
der  også  findes  i  Flat.  I,  435—39  (Fms.  II,  222  ff.),  tilhører  egen- 
lig den  sagaløse  egn  Skagafjorden.  Den  begynder  med  at  omtale 
et  svært  uår  —  rimeligvis  det  i  976  — ,  under  hvilket  den  grumme 
Sva&e  på  Svadastadir  vil  dræbe  en  mængde  fattige  og  begrave 
dem  i  en  stor  grav,  han  har  ladet  dem  selv  opkaste.  Torvard  d. 
kristne  frelser  dem,  og  Svade  omkommer  til  straf.  Arnor  hjælper 
de  fattige  og  lader  sig  døbe.  Det  er  ikke  urimeligt,  at  denne  præk- 
enagtige påttr  stammer  fra  Gunnlaugs  Olåfssaga  (jfr.  ovf.  s.  400) ; 
den  minder  om  Finns  påttr,  og  er  sikkert  ret  uhistorisk.  —  B  o  i  1  a- 
påttr  er  den  i  det  hele  uhistoriske  fortælling  om  Bolle  d.  unge, 
der  i  håndskrifter  findes  fojet  til  Laxdælasaga.  Den  handler  sær- 
lig om  Bolles  strid  med  en  nordlandsk  bonde  i  Svarfadardalen. 
Forf.  er  ganske  ukyndig  m.  h.  t.  oldtids  forhold  og  personer  (hvor- 
om der  kan  henvises  til  dr.  Kålunds  udgave  af  Laxd.  s.  XLIII, 
XLVIII,  LXII).  Det  er  rimeligt,  at  påttr'en  er  forfattet  i  Svarfadar- 
dalen (jfr.  udtrykket  »nord  på  i  Skagafjorden«  s.  290) ;  den  er  også 
meget  nærbeslægtet  med  Håvardars.-Svarfd.  s.  Både  de  beromte 
Hjaltesonner  og  Valla-Ljotr  optræder  i  påttr'en;  den  sidste  be- 
skrives som  i  sagaen,  der  her  vistnok  er  benyttet.  Det  uhistoriske 
fremgår  allerede  deraf,  at  så  godt  som  alle  de  høvdinger,  der 
nævnes,  må  være  døde  for  de  beskrevne  begivenheder  gik  for  sig. 
—  Forleifs  påttr  jarlsskålds  slutter  sig  meget  noje 
til  Svarfdælasaga;  den  findes  i  Flat.  I,  207 — 15  (jfr.  Isl.  fornsogur 
III).  Angående  Torleif  henvises  til  I,  538 — 41,  hvor  hovedindholdet 
findes  angivet.  Der  er  meget  uhistorisk  og  udsmykket  i  påttr'en, 
skont  der  uden  tvivl  er  endel  af  god  historisk  tradition  deri  med 
nogle  ægte  vers.  Den  er  uden  tvivl  forfattet  i  Svarfadardalen  om- 
trent samtidig  med  sagaen.  -  P  o  r  v  a  1  d  s  p  å  1 1  r  t  a  s  a  1  d  a 
findes  fremdeles  i  Flat.  I,  379 — 83.  Torvald  var  en  søstersøn  af 
Vigagliimr  og  spiller  en  rolle  i  dennes  saga.    Sommeren  999  skal 

Torvald  være  rejst  til  Norge,  hvor  han  sluttede  sig  til  kong  Olaf 
og  blev  døbt.  Torvald  blev  bagvasket  af  en  hirdmand,  og  kongen 
sendte  ham  mod  en  blotmand,  Bård  på  Oplandene,  hvilket  var  en 
farefuld  rejse.  Torvald  og  Bård  kom  op  at  brydes,  og  denne 
falder;  Torvald  havde  nemlig  i  en  drom  af  kongen  fået  en  dug 
med  guds  navne  på  (!).  Så  lader  Bård  sig  døbe.  Herved  er  dette 
gudelige  æventyr  tilstrækkelig  karakteriseret.  —  ?6rarins  p. 
Nefjolfssonar.  Torarin  er  velkendt  fra  Olaf  d.  helliges  saga 
og  er  en  historisk  person.  I  Tomåsskinna  (Fms.  V,  314 — 20)  findes 
en  påttr  om  Torarin,  der  atter  kun  er  et  gejstligt  æventyr,  er  vel 
bogført  af  Styrmer.  Han  indføres  som  boende  på  Tjornes;  han 
rejser  udenlands  og  træffer  Olaf  d.  hellige,  men  bliver  beskyldt  for 
at  være  underkøbt  af  Knud  d.  store  til  at  dræbe  kongen.  Han 
blev  kastet  i  fængsel  med  et  par  andre.  En  af  disse  fortæller  et 
forunderligt  æventyr  om  sig  selv,  hvorpå  kongen  indser  sin  fejl- 
tagelse, og  bagvaskerne  får  deres  straf.  Torarin  siges  at  være 
falden  med  kongen.   Det  hele  er  opdigtet1). 

Til  den  5.  gruppe  hører  ikke  så  få,  tildels  længere  pættir. 

Brandkrossapåttr  findes  i  AM  164  k.  fol.,  udg.  i 
Austfirdingasogur.  Dette  forunderlige  produkt  er  et  æventyr  om 
en  okse  Brandkrosse.  t'åttr'en  begynder  med  at  omtale  Hrafnkeli 
Hrafnsson  (jfr.  Hrafnkelssaga),  idet  den  udskriver  Ldn.,  og  Helge 
Åsbjornsson  (jfr.  Droplaugars.  s.);  det  fortælles,  hvorledes  denne 
gennem  en  proces  skaffer  sig  en  gård  at  bo  på;  den  tidligere  ejer 
forlader  sin  gård  under  påkaldelse  af  og  bon  til  Freyr  (ganske  som 
i  Glumssaga)  om,  at  den  nye  ejer  også  engang  nødtvungen  må  for- 
lade den.  Hertil  fojes  så  en  mærkelig  historie  om  Dropløgson- 
nernes  herkomst  »efter  nogle  mænds  udsagn;  skont  mange  synes 
den  tvivlsom,  er  den  dog  morsom  at  høre«.  Det  følgende  æventyr 
går  ud  på,  at  Dropløg  skulde  være  en  sonnedatter  af  Mardoll,  en 
datter  af  (en  ældre)  Dropløg,  der  var  en  datter  af  et  jættevæsen 
i  Norge.  Denne  jætte  havde  på  en  mærkelig  måde  skaffet  sig 
oksen  Brandkrosse  fra  bonden  Grim;  denne,  der  rejste  til  Norge 
for  at  søge  efter  oksen,  traf  jætten  og  ægtede  hans  datter.  Dette 
æventyr  er  nærbeslægtet  med  Dofresagnet  og  sikkert  påvirket 
deraf,  men  synes  i  øvrigt  at  være  en  sammenblanding  af  afblegede 
sagn,  der  i  Våpnafjorden  er  blevne  sat  i  forbindelse  med  historiske 


0  Jfr.  Nordal:  Om  Olaf  d.  heil.  saga  s.  83. 

personer.  Det  hele  er  vistnok  bestemt  til  at  danne  en  indledning  til 
Dropl.  s.;  jfr.  begyndelsesordene:  »Der  begynder  vi  Helgernes 
historie«. 

f»orsteins  påttr  stangarhoggs  findes  væsenlig  i 
de  samme  håndskrifter  som  torsteins  s.  hvita;  desuden  haves  et 
mbr.-brudstykket  AM  162  c,  fol.;  udg.  i  Austfir3ingasogur.  "Påttr'en 
danner  etslags  fortsættelse  af  Våpnfirdingas.,  idet  Bjarne  Brodd- 
helgason  her  spiller  en  rolle.  Hovedpersonen  er  bondesonnen 
Torstein,  der  engang  havde  en  hestekamp  med  Bjarnes  hjemme- 
mand, Tord,  af  hvem  han  fik  et  hug  af  hestestangen  (deraf  til- 
navnet). Til  hævn  dræbte  Torstein  Tord  og  blev  domt.  Efter  ae 
Torstein  endnu  har  dræbt  to  af  Bjarne  udsendte  folk,  kommer  det 
til  kamp  mellem  de  to  selv.  Det  ender  dog  godt  og  smukt  med 
en  forsoning.  ?åttr'en  ender  med  et  slægtregister,  der  føres  ned  til 
Sturlasonnerne.  Den  er  vistnok  fuldt  historisk,  skont  fremstilling 
og  stil  (overflod  af  dialoger)  bærer  et  yngre  præg.  Forf.  er  en 
gejstlig,  åbenbart  fra  selve  egnen.  Han  har  givet  et  smukt  billede 
af  Bjarne,  og  han  beretter  om  hans  død  på  en  pilgrimsrejse  til 
Italien. 

V  o  r  s  t  e  i  n  s  påttr  a  u  s  t  f  i  r  8  i  n  g  s  findes  kun  i  papirs- 
afskrifter  som  AM  144,  fol.,  158,  fol.,  udgivet  i  Sex  sogupættir 
1855.  Torstein  skal  have  levet  i  Magnus  d.  godes  tid  og  foretaget 
en  pilgrimsrejse  til  Rom  og  på  den  fået  lejlighed  til  at  hjælpe  den 
unge  konge,  der  kaldte  sig  Styrbjorn,  i  en  livsfare.  På  tilbagevejen 
kom  han  til  Magnus'  hird  og  fik  da  at  vide,  hvem  han  havde  hjul- 
pet og  blev  rigelig  lonnet.  Det  hele  er  vistnok  ganske  uhistorisk 
med  et  uægte  vers  af  Magnus;  stilen  er  også  mindre  god. 

t>  o  r  s  t  e  i  n  s  saga  S  i  3  u  h  a  1 1  s  s  o  n  a  r.  I  AM  142,  fol. 
findes  et  brudstykke  af  denne  saga,  skrevet  efter  en  tabt  membran 
i  det  kgl.  bibliotek  af  Åsgeir  Jonsson.  Udg.  i  Austfirdingasogur.  — 
Begyndelsen  af  sagaen,  der  i  alle  tilfælde  har  været  temmelig  kort, 
mangler  helt.  Det  tiloversblevne  begynder  med  Torsteins  uden- 
landsrejse og  deltagelse  i  Brianslaget  (1014).  Tre  år  efter  kom 
han  hjem  igen,  men  fik  nu  en  strid  med  den  mand,  Torhadd,  der 
midlertidig  havde  overtaget  Torsteins  godord;  dette  vilde  han  nu 
ikke  gærne  aflevere,  men  Torstein  aftvang  ham  det.  og  han  måtte 
forlade  sin  bolig.  Her  er  der  en  lakune.  Fjendskabet  mellem  dem 
varede  ved  og  Torstein  fik  i  en  drom  af  sin  moder  opfordring  til 
at  hævne  sig,  og  han  foretog  nu  et  hævntog  mod  Torhadd.  Her 
bryder  brudstykket  af;  resten  mangler,  undtagen  selve  slutningen. 

48* 

der  består  i  en  fortegnelse  over  Siduhalls  efterkommere,  denne  er 
måske  et  yngre  tillæg.  Sagaen  stammer  vistnok  fra  Torsteins 
hjemstavn,  fra  en  egn,  hvorfra  der  ellers  ingen  sagaer  haves1). 
Den  er  ikke  gammel;  den  citerer  Njåla  (angående  Flose  og  Sigurd 
jarl)  samt  Brianssaga,  vistnok  kun  afsnittet  i  Njåla  om  Clontarf- 
slaget;  dog  er  et  par  udtryk  her  vistnok  ældre  end  i  Njåla.  Tids- 
regningen er  urigtig,  idet  slaget  siges  at  være  holdt  i  Magnus  d. 
godes  tid.  Endelig  er  fremstillingen  i  det  hele  mindre  klassisk. 
Ingen  steds  er  drommemotivet  så  misbrugt  som  her.  Torhadd 
fortæller  på  engang  12  dromme,  der  alle  angår  ham  og  hans  nær- 
forestående død.  Tydningen  er  ofte  ret  unaturlig.  Sagaen  må 
stamme  fra  den  sidste  halvdel  af  13.  årh.  —  Et  supplement  til  den 
haves  i  den  såkaldte  Draumr  Porsteins  (se  nedenfor). 

Fi&randa  påttr  ok  Forhalls  findes  i  Flat.  I,  419 
— 21  (Fms.  II,  192 — 97);  den  er  en  smuk  lille  gejstlig  fortælling  om 
den  unge  Tidrandes,  Siduhalls  sons,  tragiske  endeligt,  han,  »hvem 
diserne  dræbte«.  Trods  alle  advarsler  gik  han  engang  ud  om  nat- 
ten og  så  da  9  sorte  og  9  hvide  kvinder  komme  imod  hinanden.  De 
sorte  angreb  ham,  de  hvide  vilde  hjælpe  ham,  men  han  fik  de  sår, 
han  dagen  efter  døde  af.  Det  er  hedenskabets  og  kristendommens 
kamp,  der  her  symboliseres;  Tidrande  var  et  offer,  der  bragtes 
det  første. 

Endelig  må  hertil  fojes  Forsteins  påttr  oxafots  i 
Flat.  I,  249—63  (Fms.  III,  105—34).  Der  er  ingen  tvivl  om,  at 
hovedpersonen  Torstein  oksefod,  (»der  rev  benet  af  en  okse«),  er 
historisk;  ifølge  historiske  kilder  var  han  en  stavnbo  på  Ormen 
lange  i  Svolderslaget.  Men  hvad  denne  påttr  fortæller  om  ham, 
er  så  godt  som  alt  digt.  Han  skal  have  været  en  son  af  en  døvstum 
søster  til  Torkell  Geitisson  i  Krossavik  og  en  Nordmand,  Ivar 
ljome,  af  Gimseslægten.  Barnet  blev  sat  ud,  men  fandtes  og  op- 
droges og  fik  endelig  sin  sande  herkomst  at  vide.  Efter  flere  æven- 
tyrlige  oplevelser  rejser  Torstein  til  Norge,  tvinger  Ivar  til  at  ved- 
kende sig  ham  som  sin  son.  I  Norge  dræber  han  mange  trolde  og 
er  etslags  sidestykke  til  Gretter.  Selv  kalder  påttr'en  sig  æventyr, 
og  dette  er  rigtigt.  Dens  indhold  er  vel  knyttet  til  historiske  per- 
soner, og  der  anføres  atter  og  atter  flere  sådanne.  Men  alt  dette 
er  direkte  hæntet  fra  et  Ldn.-håndskrift  (snarest  en  tekst  som  Mela- 


i)  Herimod  kunde  synes  at  stride  udtrykket  —  »det  fjæld  [Gerpir]  er  i  Øst- 
fjordene«,  men  dette  er  rimeligvis  kun  en  afskriver-forklaring. 

bogens).  I  begyndelsen  fortælles  der  om  Ulfljot  og  Ulfljotsloven, 
som  ikke  har  det  mindste  med  vor  påttr  at  gore ;  det  er  en  kritikløs 
udskriven  af  Ldn.  Forf.  var  uden  tvivl  en  gejstlig  fra  Våpnafjords- 
egnen,  der  skrev  sin  påttr  omkr.  1300. 

Til  6.  gr  u  p  p  e  kan  henføres : 

Orms  påttr  Storolfssonar,  der  findes  i  Flat.  I,  521 
— 33  (Fms.  III,  204 — 28).  Til  oldtidens  stærkeste  mænd  regnedes 
islændingen  Ormr,  en  son  af  bonden  Storolf  af  den  beromte 
Hrafnistaslægt.  Intet  under,  at  der  om  ham  i  folkemunde  dannedes 
en  tradition  om  kraftprøver  og  store  gærninger.  Hvad  enten  de  nu 
var  historiske  eller  ej  —  overdrevne  var  de  i  hvert  fald  — ,  er  Ormr 
dog  en  historisk  person,  der  også  nævnes  i  andre  pålidelige  kilder. 
Vor  påttr  er  ikke  andet  en  den  samling  kraftprøver,  udførte  i  og 
udenfor  Island,  som  Ormr  alle  består  med  den  storste  hæder.  Med 
fortællingen  om  dem  er  der  så  sammenvævet  en  ligefrem  fornaldar- 
saga  om  helten  Asbjorn  prude  fra  Jylland  (der  også  havde  slægt- 
ninge i  Norge),  som  blev  Orms  gode  ven  og  fælle.  I  forening  ud- 
fører de  forskellige  krigstog  og  bedrifter.  Så  skilles  de;  Ormr 
rejser  hjem.  Asbjorn  får  lyst  til  at  prøve  kræfter  med  jætten  Bruse 
på  Sandø  (Norge),  men  det  går  ham  ilde;  han  lider  en  forfærdelig 
død.  Efter  at  have  erfaret  dette  rejser  Ormr  bort  for  at  hævne 
ham,  og  han  dræber  både  jætten  og  dennes  moder,  en  vældig 
hunkat,  tildels  ved  hjælp  af  Bruses  søster  med  det  mytiske  navn 
MengloS.  —  1>åttr'en  beror  dels  på  traditionen  om  Orms  egenlige 
kraftprøver  —  dels  på  rent  litterære  kilder,  uden  at  det  dog  kan 
siges,  at  der  har  eksisteret  en  særlig  skreven  saga  om  Asbjorn. 
Indledningen  er  for  det  første  ligefrem  hæntet  fra  Egilssaga  k.  23 
(et  håndskrift  af  WK-klassen),  hvorimod  Ldn.  ikke  er  benyttet.  I 
slutningen  af  k.  6  henvises  til  et  skrift,  der  kaldes  »Islendingaskrd«. 
Man  har  villet  sætte  dette  i  forbindelse  med  Åres  skrift,  hvad  der 
vistnok  er  ganske  umuligt,  i  hvert  fald  hojst  urimeligt.  Hvis  det 
ikke  er  et  opdigtet  skrift,  må  der  være  ment  en  eller  anden  genea- 
logisk optegnelse.  I  øvrigt  behøver  man  ikke  længe  at  lede  efter 
hovedkilden  eller  forbilledet  eller  rettest  bægge  dele  på  engang. 
Det  er  Orvar-Oddssaga,  der,  som  Boer  har  påvist  i  sin  afhandling 
om  Grettiss.  (s.  66  ff.),  er  ligefrem  »plyndret«.  Det  er  let  at  se 
grunden  hertil;  Orvar-Odd  var  en  forhistorisk  slægtning  af  Ormr 
selv.  Ormr-Asbjorn  svarer  ganske  til  Oddr-Åsmundr.  Volven  i 
Oddss.  genfindes  i  påttr'en  og  hun  udtaler  sin  spådom  i  et  vers, 

der  både  m.  h.  t.  indhold  og  form  går  tilbage  til  Orvar-Oddss.  Lige- 
ledes er  Asbjorns  dødssang  (i  k.  7)  stærkt  påvirket  af  Odds  og 
Hjalmars.  Men  også  andre  påvirkninger  er  umiskendelige,  således 
fra  Ragnar  lodbrogs  saga  (blodornsristningen;  Asbjorns  dødssang 
har  verbale  lån  fra  Kråkumål) x),  Grettissaga  (jfr.  Boer)  og 
Heimskringla  (navne  som  Eyvindr  snåkr  og  Bergporr  bestill  er 
lånte  derfra).  Det  er  således  klart,  hvilket  kunstprodukt  der  her 
foreligger.  ?åttr'en  må  antages  at  stamme  fra  omkr.  1300  og 
være  skreven  på  Rangårvalla-egnen.  —  Til  slutning  bemærkes,  at 
det  færøske  Brusajokils-kvæSi  beror  direkte  på  påttr'en,  derimod 
har  digtet  Ormar  Torolvsson  intet  med  den  at  gore. 

Til  ingen  af  sagagrupperne  kan  påttr  af  ?  o  r  s  t  e  i  n  i 
forvitna  henføres;  den  findes  i  Flat.  III,  431 — 32  (Sex  sogu- 
pættir  69 — 71).  Denne  Torstein  kom  til  Harald  hårdråde  og  kom 
tilfældig  til  at  se  i  kongens  pung,  hvor  han  så  to  knivskafter  af  en 
mærkelig  art.  Til  straf  for  hans  nysgærrighed  pålagde  kongen 
ham  at  opsoge  magen  til  skafterne  (det  træ,  de  var  lavede  af).  Det 
lykkedes  Torstein  ved  Olaf  d.  helliges  hjælp.  Det  hele  er  et  æven- 
tyr  uden  betydning. 

Til  alt  det  foranstående  kan  det  være  hensigtsmæssigt  at  foje 
de  såkaldte  d  r  6  m  m  e  eller  visioner  ( draumavitranir) ,  der 
af  G.  Vigfusson  er  udgivne  i  Nord.  oldskr.  XXVII  efter  papirs- 
afskrifter  af  tabte  membraner.  Det  er  næppe  muligt  med  bestemt- 
hed at  angive  deres  tilblivelsestid,  men  de  er  vistnok  førte  i  pennen 
o.  1300;  deres  indhold  strejfer  sagaens,  og  de  er  knyttede  til  hist- 
oriske personer.  Den  længste  og  interessanteste  er  S  t  j  6  r  n  u- 
Odda  draumr.  Denne  Odde  var  en  stjærnekyndig  mand  fra 
Nordlandet  i  det  12.  årh.  Han  dromte,  at  en  mand  fortalte  ham 
en  historie  fra  Gotland,  hvis  indhold  er  rent  fornaldarsagamæssigt 
med  et  par  digte,  der  ikke  er  så  dårlige,  men  de  er  stærkt  for- 
vanskede ;  jfr.  ovf .  s.  186 — 87.  —  Bergbua-påttr  handler  om 
en  Tord  fra  Djupaf jorden  (hvis  beliggenhed  angives  delvis  urigtig), 
der  engang  tog  til  kirke,  men  tog  fejl  af  vejen;  han  overnattede  i  en 
ellers  ukendt  hule,  og  der  hørte  han  om  natten  12  vers  blive  kvæd- 
ede  (jfr.  ovf.  187);  de  indeholder  en  spådom  og  minder  om'Voluspå 
og  Merlinusspå.  Mærkeligt  nok  slutter  det  første  vers  med  de  to 
linjer,  der  i  Grettiss.  siges  at  være  omkvædet  i  Hallmunds  flok.  — 
K  u  m  1  b  u  a  p  å  1 1  r.  Torstein  på  Reykjanes  fandt  en  hoj  og  deri  et 


!)  Man  jævnføre  f.  ex.  det  sidste  vers  med  Krak.  v.  26;  jfr.  ovf.  s.  149. 


—  759  —  [765-766] 

sværd,  som  han  tog  og  beholdt.  Hojboen  viste  sig  for  ham  i  sovne 
og  krævede  sværdet,  men  Torstein  afslog  hans  krav  i  et  par  vers, 
der  meddeles.  Denne  ubetydelige  påttr  er  vistnok  skreven  på  Helga- 
fell;  Torstein  siges  at  have  været  beslægtet  med  en  abbed  der, 
der  kun  kan  være  Torfinn  Torgeirsson  1187 — 1216.  —  Endelig  den 
ovennævnte  Draumr  1»orsteins  Siduhallssonar1). 
Torstein  drommer,  at  3  kvinder  kommer  til  ham  og  forudsiger  hans 
død.  Han  blev  kort  efter  myrdet  af  sin  irske  træl,  der  var  bleven 
mishandlet  af  ham;  så  blev  trællen  pint  til  døde.  Denne  drom 
stammer  vistnok  fra  Østlandet. 

Sagaer  om  senere  tider. 

Her  kommer  så  at  sige  kun  de  i  Sturlunga-samlingen  optagne 
sagaer  i  betragtning,  hvortil  sagaen  om  Aron  Hjorleifsson  fojes. 
Det  er  originale  sagaer  fra  den  sidste  halv-  eller  fjærdedel  af  det 
13.  årh.  M.  h.  t.  den  plads,  de  indtager  i  samlingen,  henvises  til, 
hvad  der  foran  er  oplyst. 

1.  ?6r5ar  saga  kakala  findes  i  bægge  håndskrifter 
af  Sturl.  og  optager  i  G.  Vigfiissons  udgave  kap.  164 — 208  (Kålunds 
udg.  II,  1 — 101)  foruden  enkelte  stykker  i  det  følgende  særlig  k. 
213  (Kål.  I,  117—18  c-stykket),  i  det  mindste  dettes  første  del2)- 

Sagaen  begynder  ved  år  1242,  men  giver  en  kort  gentagelse 
af  tidligere  begivenheder;  der  fortælles  om  Tords  hjemkomst  i  det 
nævnte  år  og  så  —  udførlig  —  om  hans  færd  og  bedrifter  til  uden- 
landsrejsen 1246,  dernæst  om  hjemrejsen  og  årene  til  1250.  Dermed 
er  hans  egenlige  saga  ude.  Resten  af  sit  liv  levede  han  i  Norge  som 
en  kongelig  embedsmand  uden  nævneværdige  handlinger.  Om  hans 
opvækst  fortælles  intet;  rimeligvis  har  dog  sagaen  haft  en  mere 
ægte  form  af  den  sædvanlige  art,  som  samleren  har  forkortet.  Hvor- 
vidt det  kapitel  i  Sturl.  (317),  der  handler  om  hans  død,  virkelig  er 
hæntet  fra  denne  saga,  synes  meget  tvivlsomt.  Sagaen  er  ikke  for- 
fattet af  Sturla  (jfr.  ovf.).  Den  er  godt  bygget  og  fortalt,  med  visse 
ejendommeligheder  i  stilistisk-retorisk  henseende  (jfr.  jævnlig  fore- 
kommende udtryk  som  drys  ja  dåd,  verpa  d,  osv.).  Forf.  har  været 
noje  kendt  med  Tord  og  hans  liv  og  giver  vistnok  et  godt  og  vel- 
truffet  billede  af  den  unge,  stridbare  helt,  der,  trods  al  sin  færd, 


*)  Også  udg.  i  Austfir6ingas5gur. 

s)  Om  sagaen  se  B.  M.  Olsens  afhdl.  437—69,  Kålund  Aarbb.  1901,  296—97. 

stadig  har  guds  navn  i  munden.  At  gætte  på  et  forfatternavn,  er 
ørkesløst.  —  I  alt  væsenligt  stemmer  sagaen  med  Sturlas  fremstil- 
ling. Som  B.  M.  Olsen  har  bemærket  (s.  466),  er  sagaen  vistnok 
skreven  ikke  så  kort  en  tid  efter  Tords  død  (1256),  men  noget  be- 
stemt holdepunkt  gives  der  ikke 1).  Forf.  var  en  gejstlig  mand. 
Hans  kilde  var  dels  hans  egen  viden,  dels  pålidelige  hjemmels- 
mænds udsagn.  Han  nyttede  også  digte,  nemlig  drapen  om  Tord 
og  Brand  af  Ingjald  og  Brandsdrape  af  Hallr;  en  sådan  benyttelse 
var  her  ikke  meningsløs.  Han  har  næret  stor  sympati  for  Tord  og 
går  undertiden  for  vidt  i  sine  udtryk,  navnlig  når  han  fortæller 
folks  antagelser  om  Tords  store  fremtid,  antagelser,  der  ikke  gik 
i  opfyldelse.  Forf.  er  samtidig  hermed  meget  upartisk;  således  næ- 
rer han  åbenbart  også  stor  sympati  med  Tords  modstandere,  ikke 
blot  Brandr  men  også  Kolbeinn,  om  hvem  han  er  lige  så  godt  un- 
derrettet som  om  Tord.  Man  får  indtryk  af,  at  forf.  har  selv  del- 
taget i  begivenhederne.  Han  anfører  et  helt  brev  fra  Brandr  til 
Gissur.  Forf.  meddeler  overtroiske  ting  (trolden  s.  38,  hærlænken 
s.  47).  Ejendommeligt  er  det,  at  han  et  par  gange  henvender  sig  til 
(fingerede?)  tilhørere. 

2.  Svinfellingasaga  eller  k.  215  i  Sturl.  (II,  107 — 
31)  er  åbenbart  kun  et  brudstykke  og  dertil  bearbejdet.  Det  hand- 
ler om  hovdingen  på  Svinafell,  Ormr  Jonssons  sonners  lange  og 
bitre  strid  med  Ogmund  i  Kirkjubær  (jfr.  ovf.)  i  årene  1248  ff.,  der 
endte  med  Sæmund  Ormssons  og  hans  broders  tragiske  drab. 
Tord  kakale  nævnes  et  par  gange;  det  er  derfor  brudstykket 
er  indsat  som  tillæg  til  sagaen  om  ham.  Brudstykket  giver  et  godt 
bidrag  til  landets  almindelige  historie,  angående  en  del  af  landet, 
som  man  ellers  vilde  vide  meget  lidt  om.  Det  er  vanskeligt  at 
danne  sig  en  klar  forestilling  om  denne  sagas  oprindelige  form  og 
udstrækning.  Det  første  stykke  er  kun  samlerens  orienterende 
bemærkninger;  i  det  andet  tor  man  se  den  egenlige  begyndelse  til 
sagaen;  det  øvrige  er  et  velordnet  hele,  men  der  mangler  sikkert 
ikke  så  lidt  af  slutningen.  Forf.  fortæller  jævnt  og  anskueligt  og 
indskyder  passende  interessante  personbeskrivelser.  Han  var 
åbenbart  ojenvidne.  I  øvrigt  er  han  gejstlig  og  har  stor  beundring 
for  abbed  Brandr  (den  senere  biskop)  og  dennes  søster,  Ogmunds 


*)  S.   66  nævnes   Brand,   der   »siden   blev   bisp  til    Holar«.    Han   døde   1264, 
s.  70  Vermund,  som  »siden  var  abbed  på  Tingøre«   o:  1254 — 79. 

hustru.  Sagaen  er  forfattet  en  rum  tid  efter  hovedbegivenhederne, 
og  vistnok  ikke  for  end  o.  1270 — 80;  det  er  her,  at  Snorre  kaldes 
den  »frode«.  Både  Arne  Torlaksson  og  Arne  Helgason  omtales 
som  bisper,  men  det  har  ingen  betydning.  For  resten  henvises  til 
B.  M.  Olsen  s.  469—72  og  Kålund  Aarbb.  s.  297. 

3.  Forgils  saga  skarda.  En  særskilt  saga  om  Tor- 
gils  (dræbt  1258)  er  så  at  sige  helt  og  holdent  optagen  i  det  ene 
håndskrift,  122  B,  af  Sturlunga,  dels  gruppevis,  dels  kapitelvis;  i 
det  andet  hdskr.  mangler  den  ganske1).  Sagaen  består  af  kap. 
221—51,  261,  264,  269,  272  for  storste  delen,  277—315  (for  storste 
delen  ialfald),  318, 321 — 3,  hvormed  den  sikkert  (B.  M.  Olsen  ander- 
ledes) ender.  Dette  lange  og  udførlige  sagaværk  er  meget  detal- 
jeret og  nojagtigt  i  skildringen  af  Torgils'  liv,  mest  dog  af  hans 
virksomhed  på  Island  i  årene  efter  1252  (Torgils  er  født  1226). 
Skildringen  af  denne  voldsomme  og  kraftige  men  også  i  det  hele 
rettænkende  Sturlung,  der  engang  udtalte,  at  han  var  så  bange 
for  ingen  »saga«  at  skulle  få  (s.  162),  er  gennemført  med  stor  dyg- 
tighed og  anskuelighed  og  uden  tvivl  med  historisk  korrekthed  og 
er  helt  igennem  fængslende.  Den  stemmer  også  godt  med  andre 
kilder.  Forf.,  der  er  særdeles  godt  underrettet,  har  udpræget  is- 
landske sympatier  og  er  ikke  venlig  stemt  mod  kong  Hakon.  Han 
er  utrættelig  i  at  fremhæve,  at  man  ikke  vilde  anerkende  eller  tåle, 
at  kongen  havde  noget  at  sige  m.  h.  t.  Island  og  dets  forhold. 
Navnlig  skinner  harmen  over  den  mod  Snorre  begåede  forbrydelse 
stadig  igennem;  forf.  er  da  også  bitter  mod  Gissur.  For  så  vidt 
er  forf.  bevidst  islandsk-national,  noget,  der  ellers  sjælden  mærkes. 
I  øvrigt  er  hans  fremstilling  særdeles  klar  og  ligefrem,  uden  ind- 
blanding af  uvedkommende  ting.  Han  er  meget  nøgtern  og  for- 
tæller ikke  gærne  undere  eller  varsler;  derimod  tror  han  på  Stur- 
las  dromme  og  har  åbenbart  store  sympatier  for  ham  og  broderen 
Olaf.  Hvem  forf.  er,  er  vanskeligt  her  som  ellers  at  bestemme. 
Man  tor  ikke  (med  B.  M.  Olsen)  udpege  nogen  bestemt  mand  (Tord 
fra  Hitarnes),  endnu  mindre  tænke  på  Sturla  selv;  der  er  nemlig 
endel  (omtalen  af  ham  selv  f.  ex.),  der  taler  imod,  at  han  skulde 
være  forfatteren.  I  alle  tilfælde  var  det  en  mand,  der  besad  ud- 
mærkede førstehåndskundskaber  om  tiden  1252 — 58.    Den  nævnte 


*)  Et  lille  brudstykke  af  særsagaen  haves  på  membran,  udg.  i  Kålunds  ud£ 
II,  329—31. 

Tord  kan  godt  være  en  hjemmelsmand.  Forf.  kender  også  Sturlas 
digt  om  Torgils  og  henviser  dertil.  Sagaen  er  skreven  kort  efter 
1258  og  vistnok  for  landet  underkastede  sig  kong  Hakon.  Når 
Gudmund  Bodvarssons  død  (1275)  fortælles  (k.  323  slutn.),  er 
dette  en  af  de  sædvanlige  senere  tilføjelser.  Ligeså  simpel  som 
fortællingen  er,  ligeså  klar  og  simpel  er  stilen.  Sagaen  er  i  det  hele 
fortrinlig  og  en  af  de  bedste  fra  dette  tidsrum.  Den  er  vistnok 
omtrent  i  sin  oprindelige  skikkelse.  Noget  er  den  dog  ændret  af 
Sturl.-samleren.  Beviset  herfor  er,  at  de  i  Kristiania  rigsarkiv  (nr. 
56)  opbevarede  to  blade  af  sagaen  frembyder  en  oprindeligere  ord- 
lyd, og  et  afsnit  er  her  langt  udførligere.  Her  har  vi  uden  tvivl  den 
oprindelige  særskilte  saga.  Enkelte  indskud  kan  også  udpeges  (f. 
ex.  k.  230  fin.  og  vistnok  k.  231).  Se  i  øvrigt  B.  M.  Olsens  afhdl.  s. 
472—501  og  Kållind,  Aarbb.  297—98. 

4.  Arons  saga  Hjorleifssonar.  Denne  saga  findes 
i  AM  551  dA  4°  (mbr.  brudstykke)  og  i  en  afskrift  i  212  fol.  Des- 
uden haves  k.  3 — 10  i  codex  Resen,  af  biskop  Gudmunds  saga. 
Udg.  i  Biskupasogur  I  og  Sturlunga  II  (G.  Vigfussons  udg.). 

Det  er  en  kon  lille  saga  om  den  meget  sympatiske  Aron,  en 
slægtning  af  Seldolerne  x).  Der  fortælles  kort  om  hans  opvækst, 
og  hvorledes  han  kom  til  Eyjolfr  Kårsson,  hvis  hustru  var  be- 
slægtet med  Aron.  Eyjolfr  var  en  af  biskop  Gudmunds  trofasteste 
mænd  og  var  med  ham  i  Grimsø  1222,  hvor  han  lod  sit  liv.  Også 
Aron  var  taget  med  Eyjolfr  derhen  efter  at  have  deltaget  i  toget 
til  Holar,  hvor  Turne  Sigvatsson  blev  dræbt.  Til  hævn  foretog 
Sturla,  Turnes  broder,  det  bekendte  tog  til  Grimsø,  hvor  Aron  hårdt 
såret,  undslap;  bagefter  domtes  han  fredløs.  Derpå  levede  han  et 
par  år  hist  og  her,  efterstræbt  af  Sturla,  indtil  det  lykkedes  ham 
at  undkomme  til  Norge,  hvor  han  sluttede  sig  først  til  Skule,  derpå 
til  kong  Hakon  selv.  Han  foretog  også  en  pilgrimsrejse.  Alt  dette 
fortælles  udførlig.  Aron  døde  1255,  men  om  hans  liv  i  Norge  for- 
tælles der  kun  lidet  og  uden  sammenhæng.  Han  giftede  sig  her  og 
fik  af  kongen  en  gård  og  nød  hans  hoje  yndest.  Smukt  fortælles 
der  om  hans  forhold  til  Tord  kakale. 

Forf  .s  kilder  er  udelukkende  traditionen,  hvortil  der  flere  steder 
hentydes.    Der  anføres  nogle  vers,  men  kun  de  færreste  tilhører 


!)  Jfr.   G.  Vigfusson:   Sturl.    Proll.   cxvi— vii;   B.   M.   Olsen:    Sturl.-afhdl.   s. 
254—72. 

den  oprindelige  saga;  den  urigtige  måde,  hvorpå  de  anføres,  viser 
bedst  dette.  Senere  tilfojede  er  præsten  Tormod  Olafssons  vers 
(fra  14.  årh.) ;  derimod  ikke  Brands  vers  om  Eyjolfr  og  Olafs  vers 
i  kap.  15  (senere  tilfojet  er  det  i  k.  14).  Sagaen  er  først  sent  skreven; 
både  dens  form  (begyndelsen)  og  stil  tyder  herpå;  skont  den  sidste 
er  temmelig  simpel,  er  den  dog  noget  ubehjælpsom  (stærk  brug  af 
præsens,  af  adjektiver) ;  også  personskildringerne  er  ikke  som  i  de 
ældre  sagaer.  Yngre  end  o.  1280  er  den  dog  ikke,  da  den  er  benyt- 
tet i  biskop  Gudmunds  saga.  Så  at  sige  hver  side  bærer  vidne  om 
dens  gejstlige  ophav.  Sagaens  pålidelighed  og  forhold  til  Sturlas 
Isl.  saga  har  B.  M.  Olsen  træffende  behandlet.  Han  påviser  for- 
skellige uoverensstemmelser,  hvor  Sturlas  beretning  må  antages 
at  være  den  rigtigste,  samt  forskellige  overdrivelser. 

II.  Af  sagaer,  vedrørende  den  isl.  kirke,  haves  der  kun  én, 
nemlig  om  G  udmund  som  biskop  •  (bispesagaen).  Sagaen 
om  ham  som  præst  er  foran  behandlet  (566 — 69) ;  det  er  dennes 
fortsættelse,  der  her  skal  tages  i  betragtning.  Den  er  udgiven  i 
Biskupasogur  I  efter  cod.  Resenianus,  AM  399,  4°  fra  o.  1300  og 
en  yngre  afskrift  deraf  i  394,  4°.  I  657  c  haves  en  kortere  bear- 
bejdelse, der  af  G.  Vigfusson  er  bleven  kaldt  Midsagan.  Det  var 
kun,  hvad  man  væntede,  at  en  så  folkelig  helgen,  som  biskop  Gud- 
mund blev,  skulde  få  sin  saga  fortsat  og  fuldstændiggjort;  egenlig 
havde  man  væntet,  at  præstesagaens  egen  forfatter  havde  gjort 
det1). 

Sagaen  fortæller  om  biskop  Gudmunds  mojefulde  og  vanske- 
lige liv  til  hans  død  1237;  det  er  et  hojst  ejendommeligt  billede, 
man  får  af  denne  trodsige  biskop,  der  mere  var  biskop  af  navn  end 
gavn  og  som  førte  et  omflakkende  liv,  stadig  med  et  følge  af  stod- 
dere og  kun  støttet  af  nogle  få  hovdinger,  stadig  gorende  jærtegn 
og  efter  sin  død  —  ufortjænt  —  dyrket  som  helgen. 

Midsagaen  indledes  med  en  fortale  (Bisk.  I  559 — 60),  der  vist- 
nok stammer  fra  14.  årh.  I  slutningen  af  denne  udtales,  at  sagaen 
er  sammensat  af  »brave  og  pålidelige  mænd,  som  bedst  var  kendt 
med  de  her  skrevne  begivenheder«.  Litterære  efterretninger  fra 
14.  årh.  må  man  i  det  hele  tage  sig  i  agt  for;  denne  oplysning  tager 
vist  nok  heller  ikke  sigte  på  nogen  bestemt  person,  men  er  en  al- 
mindelig, dog  i  alt  væsenligt,   rigtig  slutning.    Midsagaen  ytrer 


0  Om  sagaen  se  B.  M.  Olsens  afhdl.  s.  272—92. 

fremdeles,  at  »de,  som  agtede  at  gore  sagaen  lang«,  er  døde,  og 
at  »da  Laufåskirke  brændte  (o.  1258),  brændte  også  alle  brevene«. 
Disse  bemærkninger  er  dunkle;  den  sidste  synes  at  antyde  vanske- 
ligheden ved  at  skrive  om  bispen  efter  brevenes  tilintetgorelse ; 
disse  må  altså  have  angået  ham.  Men  den  passer  ikke  til  den  fore- 
liggende saga,  og  forf.  har  næppe  haft  den  rigtige  forståelse  af 
sagaens  egenlige  tilblivelse,  uagtet  han  har  kendt  og  henvist  tit 
Sturlas  Isl.  saga;  med  denne  står  den  nemlig  i  den  nojeste  forbind- 
else, som  B.  M.  Olsen  rigtig  har  påvist. 

I  codex  Resen,  foreligger  der  for  det  første  en  ofte  hojst  ube- 
hændig og  mekanisk  sammenstøbning  af  følgende  sagaer;  Sturlas 
Isl.  saga  i  dens  oprindelige  skikkelse,  der  er  lagt  til  grund,  så  at 
der  i  dette  hdskr.  af  Gudm.s.  ofte  findes  bedre  læsemåder  end  i 
Sturl.-teksten,  —  Åronssaga,  d.  v.  s.  lange  uddrag  af  denne,  —  samt 
kronologisk-synkronistiske  småstykker  i  annalform,  og  endelig  enk- 
elte stykker  fra  Sturlungasamlingen  som  den  nu  er.  Midsagaens 
form  er  åbenbart  mere  oprindelig;  her  mangler  uddragene  af  Årons- 
saga; de  er  således  egenmægtig  indsatte  i  cod.  Res.;  ligeledes 
mangler  der  her  forskellige  stykker  fra  Sturl.-saml.  I  modsætning 
til  B.  M.  Olsen  må  det  vist  antages,  at  der  ikke  foreligger  nogen 
forkortelse  i  Midsagaen;  når  der  i  denne  findes  et  lille  stykke,  der 
ikke  findes  i  Res.,  beror  det  på  en  overspringelse  i  denne1).  I 
Midsagaen  findes  enkelte  selvstændige  tillæg  som  ærkebispens 
brev  2)  m.  m.  —  Om  jærtegnene  skal  handles  i  en  anden  sammen- 
hæng. 

Det  er  klart,  at  bægge  bearbejdelser  beror  på  en  og  samme 
grundsaga,  og  denne  var  intet  andet  end  en  afskrift  af  alle  de 
kapitler  i  Sturlas  Isl.  saga,  der  handlede  om  Gudmund;  den  var 
altså  et  rent  mekanisk  kompilationsarbejde,  der  kun  yderligere  er 
fortsat  i  cod.  Res.  Angående  en  ældre  Gudmundarsaga,  der  mulig 
har  eksisteret,  se  foran  s.  729. 

Endelig  bemærkes,  at  annal-notitserne  i  cod.  Res.  uden  tvivl 
er  hæntede  fra  et  eller  andet  annal-håndskrift,  der  repræsenterer 
en  ældre  samling  end  nogen  af  dem,  der  nu  haves. 


a)  Om  kap.  32  henvises  til  B.  M.  Olsen;  dog  skal  bemærkes,  at  når  de  to 
sidste  sætninger  opfattes  som  senere  tilføjede  —  de  mangler  jo  i  Midsagaen 
—  er  der  i  virkeligheden  intet  urigtigt  i  det  øvrige. 

2)  Om  dette  henvises  til  B.  M.  Olsens  bemærkninger. 

B.  Sagaværker  angående  Norge,  Sverrig  og 
Danmark  m.  m. 

I.  Hvad  Norge  angår,  er  der  ikke  tale  om  nogen  særlige 
originale  storre  sagaer;  hvad  der  haves,  er  kun  bearbejdelser  af 
ældre  værker  samt  enkelte  mindre  pættir,  disse  af  tildels  underord- 
net betydning  og  uhistorisk  art.  Først  og  fremmest  er  der  da  de 
bearbejdelser,  der  findes  i  den  bekendte  samling,  der  kaldes  med 
det  lidet  betegnende  navn  Fornmannasogur,  I. — VII.  bind.  VIII. 
bind,  Sverrissaga,  IX.  og  X.  bind,  Håkon  Sverrisson  osv.  til  Magnus 
lagabøter,  er  tidligere  behandlede. 

Snorres  (særskilte)  Olafssaga  blev  af  let  forståelige  grunde 
meget  udbredt  og  tit  afskrevet.  Mange  kirker  blev  viede  ham  og  de 
skulde  have  et  eksemplar  af  hans  saga.  Den  findes  i  mange  hånd- 
skrifter (og  brudstykker).  Den  i  Fornm.  IV — V  udgivne  saga  er 
identisk  med  den,  men  i  de  forskellige  yngre  håndskrifter  —  Flatø- 
bogen,  Bergsbogen,  Tomasskinna  og  flere  —  er  den  gamle  tekst 
mere  eller  mindre  stærkt  bearbejdet;  der  er  mange  indskud  hist  og 
her1),  hvoraf  endel  hidrører  fra  Styrmer,  og  hvoraf  de  fleste  findes 
samlede  i  tillæggene  i  V.  bind.  Disse  indskud  er  af  hojst  forskellig 
art  og  historisk  værd.  De  vil  dels  findes  nærmere  omtalte  nedenfor 
(pættir),  dels  i  næste  tidsrum  i  forbindelse  med  Flatøbogen  osv.  I 
den  såkaldte  Bæjarbok  (AM  73  b,  fol.,  71,  fol.  osv.)  er  der  tillige 
indsat  et  stykke  af  Bjarnarsaga  (se  s.  417). 

Ligesom  man  nu  havde  en  særskilt  saga  om  Olaf  d.  hellige 
og  med  denne  som  forbillede  fik  man  lyst  til  at  istandbringe  en 
særskilt  saga  om  Olaf  Tryggvason  af  en  lignende  art;  det 
er  denne,  der  findes  i  Fms.  I — III.  Denne  saga  er,  som  den  her  fore- 
ligger, en  —  ikke  mindst  i  kronologisk  henseende  —  særdeles  dygtig 
sammenarbejdeise  af  mange  sagaværker.  Til  grund  er  Snorres  saga 
om  Olaf  lagt  —  hvortil  der  oftere  henvises  — ,  og  det  er  klart,  at 
det  er  Jofraskinna  eller  et  dermed  nærbeslægtet  håndskrift,  der  er 
benyttet.  Hovedhåndskrifterne  er  AM  61,  53  og  54,  fol.,  jfr.  62  og 
Flatøbogen '). 


i)  Nemlig:  16,  17,  18  delvis,  19,  21,  23—24,  28—30,  35—36,  41,  44  delvis,  49, 
52  delvis,  60,  63  slutn.,  87  delvis,  122  (Einars  vers).  Der  kan  iøvrigt  hen- 
vises til  S.  Nordals  bog. 

2)  Jfr.  G.  Morgenstern  i  Arkiv  f.  nord.  Fil.  VIII;  om  sagaen  se  i  øvrigt  K- 
Maurer:  Ausdr.  Anm.  33;  B.  M.  Olsen  i  Aarbb.  f.  nord.  Oldkh.  1893,  s. 
289  ff. 

Også  her  findes  der  en  indledning,  der  er  et  uddrag  af  Heimskr. 
fra  Harald  hårfagres  saga  af.  I  øvrigt  har  det  været  samlerens  hen- 
sigt at  samle  overhovedet  alt,  hvad  der  om  Olaf  fandtes  i  den  is- 
landske overlevering  eller  litteratur,  selv  om  det  kun  lidet  berorte 
ham.  Det  var  ham  ligegyldigt,  af  hvad  art  det  var;  historie,  leg- 
ender, æventyr  —  alt  er  ham  lige  kært;  og  ligeså  ligegyldigt  var 
det  ham,  af  hvilken  udstrækning  de  optagne  stykker  var,  og  endelig 
var  det  ham  ganske  ligegyldigt,  hvad  stil  de  benyttede  originaler 
havde.  Det  falder  ham  ikke  et  ojeblik  ind  at  gore  noget  forsøg  på 
at  få  en  ensartethed  i  nogen  som  helst  henseende  tilvejebragt.  I  det 
ene  kapitel  kan  man  således  finde  Snorres  historiske  og  klassiske 
stil,  i  det  næste  en  eller  anden  gejstlig  ophavsmands  retorisk-svulm- 
ende  ordflom,  endogså  med  latinske  ordformer  (af  mandsnavne) 
osv.  Nogen  historisk  kunstsans  har  han  ikke  haft;  hvad  han  der- 
imod har  sin  styrke  i,  er  den  kronologiske  sammenstilling  og  her, 
men  også  kun  her,  viser  han  en  selvstændighed;  i  så  henseende  er 
hans  arbejde  al  ære  værdt. 

Som  bemærket,  er  det  Snorres  Olafssaga,  der  danner  grund- 
laget og  rammen,  men  redaktoren  har  undertiden  omstillet  enkelte 
stykker  i  tilslutning  til  sin  hele  fremgangsmåde.  Men  hermed  har 
han  forbundet  en  lang  liste  af  kilder.  Først  og  fremmest  har  han  da 
nyttet  både  Odds  og  Gunnlaugs  sagaer  om  Olaf.  Det  er  temmelig 
let  at  udskille  de  afsnit  og  stykker,  der  er  hæntede  derfra,  navnlig 
dem  fra  Oddr.  Noget  vanskeligere  er  det,  bestemt  at  udpege  alt, 
hvad  der  er  taget  fra  Gunnlaugr  (jfr.  ovf.  s.  400  anm.),  men  dennes 
svulstige  stil  er  meget  vejledende1).  —  Dernæst  har  han  af  isl. 
slægtsagaer  på  sine  steder  udskrevet  Laxdælasaga,  Hallfredarsaga 
(denne  næsten  helt  og  holdent),  rimeligvis  også  Kristnisaga,  samt 
Landnåma;  fremdeles  Erik  d.  rødes  saga,  Færeyingas.,  Skjold- 
ungas.  og  Jomsvikingas.  Endelig  har  han  nyttet  Snorres  Olaf  d. 
helliges  saga  straks  i  begyndelsen  sammen  med  Harald  hårfagres 
saga  osv.  Desuden  indskydes  der  forskellige,  som  det  synes,  op- 
rindelig selvstændige  pættir  —  hvoraf  dog  nogle  mulig  stammer 
fra  Gunnlaugr  — ,  således  den  om  Albanus  og  Sunnifa,  Ogmund 
dyttr  og  Gunnar  helmingr,  Torvald  tasalde.  Tidrande,  SvaSe-Arnor 
(se  om  disseforan).  Indride  ilbred.  Olaf  og  nokkvemanden  (k.  212), 


J)  Kap.  60,  der  formentlig  stammer  fra  ham,  er  sammensat  efter  Einhards 
annaler  og  Adam  af  Bremen;  selv  anfører  han  bøger  af  forskellig  art  og 
fremmed  oprindelse. 

Rognvald  af  Ærvik  og  Raudr  (k.  145—146,  148,  150,  155).  Men 
han  lader  sig  ikke  nojes  med  de  prosaiske  kilder;  også  de  poetiske 
nytter  han  i  stor  målestok  for  at  fuldstændiggøre  sin  fremstilling, 
således  Hallarsteins  Rekstefja,  Torkels  Buadråpa  og  Bjarnes 
Jomsvikingadråpa  —  alt  yngre  digte,  som  Snorre  ikke  kunde  bruge, 
da  de  ikke  var  samtidige  kilder.  Ved  hjælp  af  disse  digte  er  der 
navnlig  lykkedes  at  gore  kampskildringerne  (Jomsvikingeslaget  og 
Svolderslaget)  endnu  udførligere  og  mere  glimrende.  Ligeledes  har 
forf.  til  slutning  medtaget  en  hel  del  uhistoriske  sagn  om,  at  Olaf 
var  sluppet  med  livet  ved  Svolder  og  var  gentagne  gange  set  for- 
skellige steder  i  Syden. 

Selve  istandbringeren  har  næppe  tilfojet  meget  af  sig  selv;  han 
har  tilfojet  nogle  overgangssætninger,  måske  udvidet  talerne  og 
indsat  enkelte,  mest  gejstlige  bemærkninger;  at  han  var  gejstlig  er 
utvivlsomt.  Uagtet  han  næppe  50  år  efter  Snorres  død  har  foretaget 
sit  samlearbejde,  ser  man  dog,  hvilken  uhyre  afstand  der  er  imel- 
lem dem. 

Man  har  villet  sætte  abbed  Bergr  Sokkason  (d.  1350)  i  for- 
bindelse med  denne  Olafssaga.  Anledningen  dertil  er  den,  at  det 
i  den  såkaldte  Bergsbok  (fra  o.  1400)  i  overskriften  til  sagaen  hed- 
der: »Her  begynder  sagaen  om  kong  O.  Tr.,  er  Bergr  dboti 
snaraåi«.  Men  denne  hjemmel  er  for  det  første  yderst  svag,  da 
man  i  det  hele  i  den  tid  kun  vidste  lidt  om  ældre  litterære  forhold. 
Dernæst  tilintetgor  netop  selve  ordet  snaradi,  der  kun  kan  betyde 
»oversatte«,  enhver  tanke  om  Bergr  som  sagaens  s  am  le  r;  endnu 
mindre  er  sagaen  »oversat;  med  andre  ord:  overskriftens  ophavs- 
mand har  vistnok  ikke  haft  begreb  om,  hvad  han  skrev.  Jfr. 
Maurer:  Ausdr.'s.  192. 

Sagaen  om  Magnus  d.  gode  og  Harald  hårdråd  e. 
Her  er  det  særlig  håndskrifterne  Hulda  og  Hrokkinskinna,  AM  66, 
fol.  (hvor  dog  begyndelsen  mangler),  Det  kgl.  bibl.  1010,  fol.,  der  er 
de  vigtigste;  også  Morkinsk.  og  Flat.  kunde  nævnes.  I  de  først 
nævnte  håndskrifter  er  sagaen  eller  sagaerne  en  sammenstøbning 
af  Mork.-teksten  og  Heimskr.,  dog  således,  at  den  første  her  er  lagt 
til  grund;  mod  slutningen  bliver  dog  Hkr.s  tekst  i  det  hele  mest 
benyttet.  Samleren  indsætter  selv  enkelte  gange  skjaldevers,  og 
det  er  klart,  at  han  har  haft  forkærlighed  for  vers,  som  han  endogså 
undertiden  forklarer.  Sammenstøbningen  er  i  det  hele  ikke  dårlig, 
når  man  blot  ser  bort  fra  den  oprindelige  historiske  sammenhæng, 
som  derved  næppe  er  bleven  bedre  eller  rimeligere.  Enkelte  mindre 

stykker  er  indsatte  fra  Olaf  d.  helliges  saga  (k.  16  i  Magn.,  k.  1  i 
Har.).  Morkinskinnas  indskud  er  medtagne.  I  øvrigt  har  sagaen 
som  sådan  ingen  synderlig  værd,  undt.  for  så  vidt  som  den  sammen 
med  Flat.  udfylder  Morkinskinnas  lakuner. 

Med  Olaf  d.  kyrres  saga  forholder  det  sig  på  samme 
måde,  ligeledes  med  Magnus  barfods  saga,  hvorved  Fms. 
VII  begynder.  Kun  er  det  her  Heimskr.,  der  er  lagt  til  grund  for 
sammenstøbningen.  Benyttelsen  af  Mork.  er  her  noget  mere  vil- 
kårlig end  ellers,  og  der  indskydes  selvstændig  vers  af  Gils  Illuga- 
son  samt  dennes  påttr,  og  endelig  et  længere  stykke  af  Orkney- 
ingasaga  k.  43  i  kap.  14,  23 — 24.  —  Ligeledes  er  sagaen  om 
S  i  g  u  r  d — E  y  s  t  e  i  n — O  laf  en  sammenarbejdeise  af  Hkr.  og 
Mork.  uden  selvstændighed.  —  Harald  gilles  saga  er  så  at 
sige  ganske  identisk  med  Hkr.  med  kun  få  indskud  fra  Mork.  — 
Inges  og  Sigurds,  samt  Hakon  hærdebreds  sagaer 
er  også  identiske  med  Hkr. ;  Magnus  Erlingssons  saga 
begynder  formelt  her  først  med  k.  9  i  Hkr. s  fremstilling  og  er  iden- 
tisk med  denne. 

Der  er  i  øvrigt  intet  særligt  at  bemærke  om  disse  sagabearbejd- 
elser, undtagen  at  sproget  på  enkelte  punkter  er  noget  ændret  efter 
yngre  sprogbrug.  Noget  selvstændig  forfatterskab  er  der  ikke 
tale  om. 

Mindre    sagaer   og   p  æt  tir. 

1.  Skåldasaga  er  en  lille  saga,  der  kun  findes  i  Hauks- 
bok  og  hedder  her  Saga  skdlda  Haralds  konungs  hdrfagra  x).  Den 
handler  om  3  af  Harald  hårfagres  skjalde,  der  engang  ved  deres 
færd  overfor  en  fornem  enke  pådrog  sig  kongens  vrede  (jfr.  I,  423. 
430.  431);  til  straf  pålagde  denne  dem  en  farefuld  rejse  til  den 
svenske  konge,  hvilken  rejse  så  beskrives  med  alle  dens  æventyr- 
lige  tildragelser;  det  hele  ender  dog  godt  med  giftermål  og  gammen. 
Hovedpersonerne  er  historiske  nok,  men  indholdet  er  vist  nok  gan- 
ske uhistorisk..  Der  er  her  fuldt  op  af  fornaldarsagamotiver,  en 
fremsynt  fostermoder,  stimænd  og  røvere  tildels  med  højst  mærke- 
lige navne,  forgiftede  sværd,  troldkyndige  personer  osv.  Hertil 
kommer,  at  sproget  er  ungt  og  vidner  om  de  romantiske  sagaers 
indflydelse;  endogså  fremmede  æventyr-påvirkninger  spores.  Det 
hele  er  dog  ret  godt  fortalt.  I  øvrigt  kan  henvises  til  Hauksb.  udg. 


l)  Jfr.  N er man:  Svårges  hedna  litt.  s.  143  f. 

s.  LXXXVI — VII.  —  I  denne  saga  henvises  der  til  en  —  nu  tabt  — 
saga  om  Ulfr  Sebbason  og  Kvigr  jarl,  der  vistnok  var 
af  en  lignende  art. 

2.  Hålfdanar  påttr  svarta  og  Uphaf  ri  kis 
Haralds  hårfagra  kan  behandles  under  ét;  de  findes  i  Flatø- 
bogen  I,  561 — 76.  Jfr.  G.  A.  Gjessing:  Kongesagaens  fremv.  I,  41  ff. 
G.  Storm:  Snorre  Sturl.  Hist.  skr.  Halfd.  p.  er  sent  sat  sammen 
efter  den  gamle  saga  om  Halfdan,  der  også  ligger  til  grund  for  Snor- 
res og  andre  fremstillinger.  Men  hermed  er  forbundet  æventyret  om 
Harald  som  Dofrefostre  x)  på  hojst  efterklassisk  vis.  Gjessing  har 
noje  undersøgt  påttr'en  og  er  kommen  til  det  resultat,  at  den  stam- 
mer fra  den  »historiske  tekst«,  hvilket  svarer  til,  hvad  jeg  kalder 
den  oprindelige  saga  om  Halfdan,  samt  fra  en  »æventyrlig  saga« 
om  ham.  Denne  sidste  kildes  tilværelse  må  dog  stærkt  betvivles; 
Dofresagnet  er  vistnok  først  efter  mundtlige  sagn  optegnet  her  af 
påttr'ens  istandbringer  (omkr.  1300)  2).  —  Uphaf  fortsætter  den 
forrige  påttr  og  fortæller  om  Harald  hårfagre  indtil  Hafsfjordslaget 
samt  om  hans  giftermål  og  sonner.  Dette  Uphaf  er  en  sammenstøb- 
ning af  den  oprindelige  saga  om  Harald  —  ikke  Snorres,  da  Uphaf 
ikke  kender  Haralds  Gøtlandstog  -  -  og  Fagrsk.,  dog  således,  at 
enkelte  mindre  stykker  er  hæntede  fra  andre,  nu  ubestemmelige 
kilder  (et  stykke  s.  572).  Denne  sammenarbejdeise  er  som  sæd- 
vanlig ukritisk;  den  fører  bl.  a.  til  den  urimelighed,  at  Harald 
aflægger  sit  løfte  to  gange ").  Bægge  pått  er  er  i  det  hele  af  ringe 
betydning.  I  Flat.  er  de  tilfojede  til  Olafssagaen,  forat  læseren 
kan  få  begreb  om,  hvad  der  er  gået  forud  for  hvad  der  fortælles 
i  dennes  begyndelse. 

3.  Olafs  påttr  GeirstaSaålfs  kaldes  k.  5—8  i 
Olaf  d.  helliges  saga  i  Flat.  (II,  6—9)  og  i  en  vistnok  mere  ægte 
form  i  k.  16 — 17  i  Fms.  Den  beror  atter  tildels  på  Styrmer  (den 
leg.  saga  k.  2 — 4) 4).  Den  handler  om  Olaf  Geirstad-alven,  hans 
magt  og  død,  der  varsles  i  en  drom;  efter  døden  bliver  der  ofret 


i)  Jfr.  herom  S.  Bugge  i  Arkiv  for  nord.  Fil.  XVI  og  min  afhdl.  sst.  XV. 
2)  Teksten  i  Flat.  er  ikke  altid  rigtig;  således  beror  Halfdani  skatt  (562.-,)  kun 

på  en  læsefejl  (f.  Hallvan)  skalk),  hattum  (k.  452  slutn.)  ligeledes  (f.  bot- 

um),  og  beror  ikke  på  nogen  selvstændig  kilde. 
8)  Også   her   findes   tekstfejl ;   liann    (5677)   er   i    virkeligheden    Harald,   ikke 

Guthorm;  fa  miog  mart  lid  (569,)  er   fejllæsning  for  fara  miok  marhleid 

osv.  Jfr.  Gjessing  Kgs.  frv.  I,  56. 
4)  Jfr.  S.  Nordal:  Om  Olaf  d.  heil.  saga  s.  113  f. 

Finnur  Jonsson.     II.  49 

til  ham.  Resten  fortæller  om  ham  og  Hrane,  som  hjælper  Sven 
jarl  og  forløser  Asta.  Det  hele  beror  tildels  på  en  ubetydelig  folke- 
tradition fra  Geirstadegnen. 

4.  Hauks  påttr  håbrokar  findes  i  Flat.  (I,  577 — 
81).  Haukr  var  en  historisk  person,  noje  knyttet  til  kong  Harald 
hårfagre  og  af  ham  benyttet  til  sendefærd.  Således  optræder  han 
også  her.  Haukr  sendes  til  Holmgård  for  at  købe  kostbarheder  til 
kongen,  men  der  får  han  strid  med  Sveakongen  Eriks  kæmper; 
dernæst  foretager  Haukr  en  Bjarmelandsrejse,  hvor  han  atter  træf- 
fer sammen  med  kæmperne.  Det  hele  er  et  ungt  æventyr,  sam- 
mensat af  forskellige  sagaminder  og  fornaldarsagatræk  (kappe- 
købet  minder  om  Eyvind  urarhorn  i  Cl.  helg.;  Harald  siges  at 
have  haft  en  jættekvinde  til  fostermoder  ved  Gandvik).  Også  tids- 
regningen er-  umulig. 

5.  SigurQar  påttr  slefu  findes  også  i  Flat.  (I,  19 — 
21) x).  Om  denne  Gunhilds-son  fortælles  i  den  historiske  saga  om 
Harald  gråfeld,  at  han  blev  dræbt  af  hersen  Klypp,  hvis  hustru 
han  havde  skændet.  Dette  er  også  påttr'ens  indhold,  kun  udførlig- 
ere fortalt  og  efter  en  noget  afvigende  overlevering.  Klypps  hustru 
skal  senere  være  rejst  til  Island  og  her  være  bleven  gift  med  en 
broder  til  Siduhallr.  Her  ligger  der  vistnok  noget  historisk  til 
grund,  men  i  øvrigt  er  det  meste  en  sen  digtning  (Torkell  klypp 
sendes  bort  til  England  for  at  kræve  skat;  jfr.  fortællingen  om 
Sigurd  Jorsalfar  og  Ivar). 

6.  Hernings  påttr  Åslåkssonar.  Af  denne  påttr 
findes  omtrent  to  tredjedele  i  Hauksbok;  det  øvrige  kan  for  storste 
delen  udfyldes  efter  Flat.  III,  400 — 10,  hvor  begyndelsen  findes, 
samt  papirsaf skrifter  (AM  65,  fol.,  326  a,  4°).  Efter  alt  dette  og  et 
udfyldende  tillæg  fra  Hrokkinskinna  har  G.  Vigfiisson  udgivet 
påttr'en  i  Icel.  sag.  I.  I  Sex  sogupættir  er  teksten  Flatøbogens,  så 
vidt  den  når;  den  ganske  korte  slutning  dér  er  kun  et  uddrag  af 
Hemingsrimur®). 


J)  Jfr.  Boer:  Die  sage  von  S.  slefa,  Arkiv  XVIII  og  XXVI;  J.  Jonsson:  Um 
pått  S.  slefu  sst.  XXVI.  XXVII.  Boer  mener,  at  pått'ren  er  påvirket  af 
sagnene  om  Erik  Klipping  og  af  Fridtjofss.  J.  Jonsson  har  vægtige  ind- 
vendinger mod  Boers  antagelse  og  peger  særlig  på  fortællingen  om  Sigurd- 
jorsalfar  som  forbillede. 

2)  Om  påttr'en  m.  m.  se  O.  Klockhojf  i  Upsalastudier  (1892)  og  i  Arkiv  XII, 
185  f,  samt  Indledn.  til  Hauksbok  LXXXVIII— XC. 

Herning  er  den  norske  Tell  (jfr.  Klockhoff)  og  der  er  ingen 
tvivl  om,  at  det  er  det  fremmede  Tellsagn,  der  her  findes  om- 
plantet på  nordisk  grund,  ^åttr'en  handler  fra  først  til  sidst  om 
den  håløgske  bondeson  Hernings  forhold  til  Harald  hårdråde,  der 
aner,  at  Herning  skulde  blive  hans  banemand,  og  efterstræber  ham 
på  alle  måder.  Herning  må  udføre  flere  vovestykker  (skydning, 
skiløb,  svømning),  for  han  flygter  bort  fra  landet  og  over  til  Eng- 
land, hvor  han  —  under  et  andet  navn  —  slutter  sig  meget  noje 
til  kong  Harald  Godvinsson.  Endelig  fortælles  der  vidtløftig  om 
Harald  hårdrådes  Englandstog;  på  dette  blev  Harald  jo  skudt  i 
Stanfordslaget,  og  påttr'en  vil,  at  pilen  var  Hernings.  Om  Harald 
Godvinsson  fortælles,  at  han  i  slaget  ved  Hastings  skal  være  und- 
sluppet med  livet  og  ved  Hernings  hjælp  have  levet  nogle  år  som 
eneboer. 

Hele  denne  påttr  er  en  sammenstøbning  fra  forskellige  hold; 
der  er  det  gamle  æventyr  om  bueskytten  og  idrætsmanden ;  der  er 
her  religiøse  folkedigtningstræk  (St.  Stefans  dug);  der  er  vidtud- 
strakte  lån  fra  den  historiske  saga  om  Harald  hårdråde  og  endelig 
forfatterens  egne  tildigtninger.  Der  er  fuldt  af  tidsstridigheder,  op- 
digtede personer  og  tildragelser  (forholdet  til  Ellisif).  Der  er  over- 
hovedet intet  historisk,  undtagen  hvad  der  er  hæntet  fra  den  hist- 
oriske saga.  Forf.,  der  var  en  gejstlig  ukyndig  person  med  meget 
ringe  ævner,  har  grundig  forvansket  billedet  af  Harald  hårdråde, 
der  her  optræder  som  en  gudfrygtig  mand  med  en  samvittigheds- 
følelse,  som  han  aldrig  besad,  og  som  næsten  bliver  latterlig.  Frem- 
stilling og  stil  er  lige  uklassisk.  Dette  makværk  er  ikke  ældre  end 
fra  den  sidste  del  af  13.  årh.  Angående  påttr'ens  forhold  til  Saxo, 
den  norske  og  færøske  folkevise  m.  m.  henvises  til  Klockhoffs  af- 
handlinger. 

7.  IndriSa  påttr  ilbreifts  er  overhovedet  nærbe- 
slægtet med  Hemingsp. x),  idet  der  også  her  findes  vovestykke- 
motivet. Påttr'en  står  i  Flat.  I,  456 — 64.  Hovedpersonen  skal  have 
tilhørt  Gimseslægten  og  været  hedning  i  Olaf  Tryggvasons  tid. 
Der  fortælles  om,  hvorledes  Indride  omvendtes  til  kristendommen, 
efter  at  være  bleven  overvunden  ved  Olafs  idrætsprøver.  Påttr'en 
er  uhistorisk  og  munkedigt  og  minder  om  den  om  Torvald  tasalde. 


*)  Jfr.  Klockhoff  i  Arkiv  1.  c,  der  mener,  at  påttr'en  beror  på  Hem.  p. 

49* 

8.  Vedrørende  G  r  6  n  1  a  n  d  haves  Groenlendinga- 
p  å  1 1  r  i  Flat.  I,  430—32,  538—49  (jfr.  Eiriks  s.  rauda  ved  G.  Storm 
1891).  Denne  påttr  handler  om  den  gronlandske  landnamsmand 
Herjolfs  son  Bjarne  og  dennes  opdagelse  af  Vinland,  samt  rejserne 
derhen.  Den  første  del  af  den  er  kun  en  afskrift  af,  hvad  der  fore- 
fandtes i  Olaf  Tryggvasons  saga  (Fms.),  som  atter  er  et  uddrag  af 
Erik  rødes  saga;  hertil  er  der  knyttet  et  uddrag  af  Ldn.  om  de  gron- 
landske  landnamsmænd.  Det  øvrige  handler  om  de  forskellige 
Vinlandsrejser,  Leifs,  Torvaids  og  Karlsefnes,  samt  om  Leifs  søster 
Freydis'  uhistoriske  ophold  i  Vinland.  Det  meste  af,  hvad  der  her 
er  sat  sammen,  beror  efter  G.  Storms  vistnok  rigtige  mening  på 
en  nordlandsk  (skagfjordsk)  tradition,  men  denne  var  bleven  meget 
afbleget,  forvansket  og  udsmykket.  Det  er  derfor  en  upålidelig 
påttr,  vi  her  har  for  os,  der  umulig  kan  opstilles  som  kilde  ved 
siden  af  Erikssaga ') ;  dog  er  den  næppe  yngre  end  o.  1300. 

9.  Helga  t>åttr  ok  Olfs  findes  i  Flat.  III,  457—60  som 
en  selvstændig  påttr  for  sig.  Den  vedrører  Orknoernes  hist- 
orie. Dens  to  hovedpersoner  —  i  Sigurd  jarls  tid  —  er  bitre  fjender. 
Ulfr  dræbes  af  Helge,  og  denne  bortfører  hans  datter  (Hjadninge- 
sagnet?) ;  med  hende  får  han  en  son,  der  bliver  biskop  over  »hele 
Irland«  (!).  Det  er  muligt,  at  der  ligger  noget  historisk  til  grund, 
men  det  meste,  og  især  slutningen,  er  uhistorisk.  Det  hele  er  en 
gejstligs  frembringelse  o.  1300. 


II.    Sagaer    angående    Danmark    og    Sverrig. 

Knytlingasaga.  Dette  værk  findes  nu  kun  ufuldstændig 
på  membran.  Der  eksisterede  i  Arne  Magnussons  tid  i  universitets- 
biblioteket et  godt  skindhåndskrift  deraf,  hvoraf  han  selv  tog  en 
afskrift,  men  til  alt  uheld  brændte  membranen  og  det  meste  af  af- 
skriften er  gået  tabt;  resten  af  den  sidste  findes' i  AM  18,  fol.2). 
Dernæst  haves  sagaen  fra  og  med  kap.  28  i  det  unge  håndskrift  AM 
180,  fol.;  desuden  findes  enkelte  mindre  brudstykker  af  værdi  og 


*)  Jfr.  G.  Storm:  Vinlandsreiserne  i  Aarbøger  1887  s.  305—13,  samt  andre 
senere  skrifter  om  Vinlands  opdagelse  og  min  afhdl.  i  Aarb.  1915. 

2)  Sagaen  skulde  udgives  ved  midten  af  18.  årh.;  teksten  var  trykt,  men 
udgaven  blev  aldrig  færdig  og  oplaget  blev  for  det  meste  tilintetgjort; 
teksten  var  trykt  efter  Arne  Magnussons  afskrift. 

papirsafskrifter.  Udg.  i  Fornm.  s.  XI  og  af  C.  af  Petersens  og  E. 
Olson,  Sogur  Danakonunga  1919  ff. 

Navnet  betyder  »sagaen  om  Knuds  efterkommere«,  og  man 
har  antaget,  at  det  er  Knud  d.  store,  der  menes.  Dette  er  dog  næppe 
rigtigt;  det  må  være  en  ældre  Knud,  der  menes,  og  da  Knud  »den 
fundne«,  der  blev  stamfaderen  til  de  historiske  konger  i  Danmark  i 
modsætning  til  de  forhistoriske,  Skjoldungerne. 

Sagaen 1),  som  den  i  reglen  opfattes,  begynder,  som  ingen 
anden  saga,  med  sætningen:  »Harald  Gormsson  blev  taget  til 
konge  i  Danmark  efter  sin  fader«.  Herved  forudsættes  utvetydig, 
at  der  er  gået  noget  forud.  Som  for  udviklet  har  dette  uden  tvivl 
været  Skjoldungasaga  (se  ovf.  659),  men  denne  var  allerede 
skreven  omkr.  1200;  den  må  altså  af  den,  der  istandbragte 
Knytlingasaga  —  her  beholdes  dette  navn  for  værket  fra  og  med 
Harald  blåtand  — ,  af  grunde,  som  vil  fremgå  af  det  følgende,  være 
bleven  lånt  og  stillet  i  spidsen  for  den  samlede  fremstilling  af  de 
danske  kongers  historie,  ligesom  Ynglingasaga  står  i  spidsen  af 
Heimskringla.   Dette  tilknytningspunkt  til  Hkr.  er  ikke  enestående. 

Sagaen  består,  som  sagt,  af  de  danske  kongers  historie  fra  og 
med  Harald  blåtand  til  noget  ind  i  Knud  d.  VI.s  historie  eller, 
nærmere  bestemt,  til  afslutningen  af  Vendertogene  o.  1190.  Hver 
konges  saga  står  for  sig  i  samlingen  uden  nojere  eller  indre  sam- 
menhæng med  de  andre;  om  nogen  kunstnerisk  sammenarbejdeise 
som  i  Hkr.  er  der  her  ikke  tale.  De  enkelte  sagaer  eller  afsnit  er 
desuden  ikke  udarbejdede  efter  en  ensartet  plan;  navnlig  er  sagaen 
om  Knud  den  hellige  (kap.  26,  28—68,  72,  77)  stærkt  afvigende 
fra  de  andre  både  ved  sin  udførlighed  og  stil.  Den  første  og  sidste 
del  ligner  derimod  gennemgående  hinanden  og  hidrører  uden  tvivl 
fra  en  og  samme  hånd.  Det  lonner  sig  at  betragte  disse  dele  først. 

Den  første  del,  kap.  1 — 25,  27,  er  overhovedet  meget  kortfattet, 
særlig  er  Sven  tveskægs  saga  meget  tarvelig  og  kort.  Denne  del 
består  hovedsagelig  kun  af  de  hovedtræk  i  kongernes  liv,  som  man 
kender  fra  den  norsk-islandske  overlevering,  foruden  slægtregistre. 
Om  Harald  blåtand  fortælles  udtogsmæssigt  om  hans  forhold  til 


J)  Jfr.  P.  E.  Muller:  Vidensk.  Selsk.  Skr.,  hist.-philos.  Afdel.,  IV  Række;  K. 
Maurer:  Ausdriicke,  Anm.  37;  G.  Vigfusson:  Sturl.  Proll.  §  17;  F.  Jons- 
son: Vidensk.  Selsk.  Skr.,  VI.  R.  hist.-philos.  Afd.  VI;  L.  Weibull:  Krit. 
unders5kningar  i  Nordens  historia  1911  (dertil  min  afhdl.  om  Jomsviking- 
erne  i  Hist.  tidsskr.  8.  række  III  1911);  C.  W  eibull:  Saxo  1915;  jfr.  mine 
bemærkninger  mod  H.  Olrik  i  Hist.  tidsskr.  7.  række  III. 

Venden,  kejser  Otto,  Styrbjorn,  Norge  og  sonnen  Sven;  om  denne 
kun,  at  han  satte  sig  op  imod  sin  fader  og  foretog  krigstog,  uden  at 
disse  nærmere  beskrives;  hans  erobring  af  England  og  død  med- 
deles kort.  Mere  berettes  der  om  Knud  d.  store,  hans  tog  til  Eng- 
land, kampe  dér  osv.,  hvorved  særlig  skjaldekvad  er  benyttede 
som  kilde,  og  her  gores  først  tilløb  til  en  virkelig  personskildring. 
Tiden  1035 — 76  (til  Sven  Estridsens  død),  samt  Harald  héns  hist- 
orie behandles  ganske  kort;  også  her  anføres  der  nogle  vers.  Om 
Olaf  hunger  som  konge  fortælles  ligeledes  kort,  hvorefter  der  kom- 
mer en  forholdsvis  udførlig  saga  med  mange  vers  af  Markus' 
Eiriksdråpa  om  Erik  egode,  og  dernæst  et  længere  afsnit  om  Knud 
lavard,  der  i  stil  er  noget  afvigende.  Tiden  1131  til  1157  gennem- 
gås i  hovedtrækkene;  dog  er  afsnittet  om  Sven,  Knud  og  Valdemar 
temmelig  udførligt.  Udførligst  er  dog  fremstillingen  af  den  følgende 
tid,  kong  Valdemar  d.  stores  og  Knuds  historie;  men  her  drejer  det 
sig  så  at  sige  udelukkende  om  de  mange  krigstog  til  Venden,  der 
skildres  med  en  forbavsende  fuldstændighed.  Denne  udførlighed, 
der  i  og  for  sig  er  forståelig  nok,  minder  om  Orkneyingasaga. 

De  enkelte  personers  karakter  kommer  for  storste  delen  i  det 
hele  godt  til  sin  ret,  og  man  får  smukke  billeder  f.  ex.  af  Erik  egode, 
men  fremfor  alt  af  Valdemar  og  Absalon,  for  hvilken  sidste  forf. 
nærer  den  storste  beundring;  det  lykkes  navnlig  her  at  fange  læser- 
ens sind  og  adhu.  De  givne  billeder  er  i  alt  væsenligt  vistnok  histor- 
isk rigtige  og  i  god  overensstemmelse  f.  ex.  med  Saxo. 

Sporsmålet  om  forf.s  kilder  er  temmelig  let  at  besvare  i 
det  hele. 

Der  var  i  tidens  løb  gentagne  berøringer  mellem  Norge  og 
Danmark,  og  disse  omtales  i  sagaen.  Flere  steder  henvises  der  til 
et  værk  om  »norske  konger«  eller  til  enkelte  kongers  sagaer,  hvor- 
ved der  dog  sikkert  menes  de  enkelte  afsnit  af  det  samlede  værk. 
Sammenlignes  nu  Knytlinga  med  de  islandske  sagabearbejdelser, 
vil  man  finde,  at  der  kun  kan  være  tale  om  ét:  Snorres  Heims- 
kringla,  og  at  a  1 1,  hvad  der  vedrører  Danmark — Norge  i  Knytlingas 
1.  og  3.  del,  er  simpelthen  udskrevet  af  Snorres  værk, 
ofte  dog  i  en  noget  forkortet  form;  desuden  er  også  andre  enkelt- 
heder hæntede  derfra.  Herom  kan  der  overhovedet  ikke  tvivles. 
Enkelte  afvigelser  er  uden  betydning.  Det  er  ganske  betydelige 
stykker,  der  således  stammer  fra  Snorre,  så  at  han  kan  kaldes  en 
hovedkilde. 

En  anden  hovedkilde  er,  som  antydet,   skjaldedigte.   Af 

sådanne  havde  man  i  det  hele  ikke  få.  Over  20  islandske  skjalde 
vides  at  have  digtet  om  forskellige  danske  fyrster;  disse  digte  har 
forf.  dog  sikkert  ikke  kendt  alle  sammen.  Men  for  Knud  d.  stores 
og  Erik  egodes  historie  er  det  især  versene,  der  ligger  til  grund, 
digte  af  Ottar  svarte,  Hallvard  Håreksblese,  Tord  Kolbeinssons 
digt  om  Erik  jarl,  Markus  Skeggjason.  De  forskellige  digte  om 
Knud  d.  store  har  forf.  særlig  benyttet  for  at  fremstille  kampene 
i  England,  men  han  har  vistnok  savnet  kritik  til  at  nytte  dem 
rigtig,  navnlig  m.  h.  t.  tidsfølgen. 

Knud  lavards  saga,  omtr.  kap.  84 — 93,  synes  at  være  et  ud- 
drag af  en  på  traditionen  beroende  helgensaga,  og  det  er 
traditionen,  der  ligger  til  grund  for  hele  resten,  bortset  fra  hvad 
der  er  hæntet  fra  Hkr.  Forf.  nævner  ganske  vist  k.  95  »kyndige 
danske  bøger«  x),  men  disse  kan  ikke  nærmere  bestemmes,  og  fra 
sådanne  har  forf.  vistnok  kun  lidt  i  det  hele2). 

Hvad  pålideligheden  af  indholdet  angår,  er  der  næppe 
tvivl  om,  at  den  islandske  overlevering,  der  findes  hos  Snorre  eller 
i  ældre  kilder,  i  det  hele  og  store  er  rigtig.  Ligeledes  er  det 
historisk  pålideligt,  hvad  skjaldene  fortalte;  de  var  jo  alle  samtid- 
ige med  de  besungne  fyrster;  det  er  ikke  deres  skyld,  hvis  forf. 
har  nyttet  "dem  på  en  kejtet  måde,  og  der  er  som  sagt,  noget,  der 
taler  derfor,  særlig  i  Knud  d.  stores  saga.  Den  angelsaksiske 
kronike  kan  for  det  meste  bekræfte  versene.  På  et  enkelt  punkt 
har  forf.  i  Erik  egodes  historie  taget  mærkelig  fejl  eller  haft  en 
mærkelig  forvirret  overlevering;   det  er  når  han  lader  dronning 


i)  Jfr.  C.  Weibull:  Saxo  s.  179—80. 

2)  Hermed  stemmer  Beckmans  udtalelser  i  Quellen  osv.  Xenia  Liden.  22.  C. 
Weibull  har  i  sin  bog  Saxo  anført  fra  et  bestemt  tidsrum  stykker  af  sagaen 
og  Saxo  for  at  vise  den  indbyrdes  lighed,  og  han  udtaler,  i  meget  stærke 
ord,  at  der  her  må  være  tale  om  litterær  forbindelse,  at  sagaen  enten  må 
bero  på  Saxo  eller  bægge  på  en  fælles  kilde  (s.  218);  Weibull  antager,  at 
det  sidste  må  være  tilfældet  (s.  232).  Det  er  selvfølgelig  ikke  helt  udeluk- 
ket, at  en  sådan  kilde  har  eksisteret,  men,  som  sædvanlig,  lægges  der  større 
vægt  på  de  ligheder,  der  findes,  end  på  ulighederne,  og  dem  er  der  nok  af; 
lighederne  kan,  det  må  bestemt  hævdes,  også  forklares  som  beroende  på 
en  fælles  mundtlig  overlevering;  desuden  gor  Weibull  mere  ud  af  de  »lig- 
heder« og  »paralleller«,  han  finder,  end  godt  er;  ti  lighederne  er  ofte 
tilvisse  meget  ubetydelige.  Her  kan  denne  opfattelse  ikke  nærmere  drøftes, 
men  jeg  har  ikke,  trods  hans  behandling  af  sagen,  fundet  grund  til  at 
ændre  min  tidligere  udtalte  opfattelse.  Weibulls  udtalelser  vidner  også  om 
en  miskendelse  af  den  mundtlige  overleverings  væsen. 

Bothilde  være  tysk  og  af  Erik  blive  tagen  til  frille  og  senere  for- 
skudt, og  dog  kender  sagaen  hendes  danske  herkomst  på  fæd- 
rene side  (stemmende  med  Saxo).  Man  skulde  fristes  til  at  tro,  at 
her  forelå  en  sammenblanding  med  en  af  den  kvindekære  konges 
mange  friller.  Skildringen  af  Eriks  sidste  rejse  er  også  ufuldkom- 
men. —  Hvad  afsnittet  om  Knud  lavard  angår,  er  det  sagaens 
mest  forvanskede  afsnit,  ja  det  meste  deraf  kunde  kaldes  digtning, 
skont  flere  hovedtræk  er  rigtige  nok.  Det  er  mulig  en  lille  selv- 
stændig helgensaga  om  Knud,  der  her  er  benyttet,  forfattet  af 
uvidende  gejstlige,  og  hvis  pålidelighed  forf.  ikke  havde  midler  til 
at  undersøge.  —  Det  følgende  er  i  alt  væsenligt  historisk  rigtigt, 
hvad  man  bedst  kan  se  ved  en  sammenligning  med  den  her  så 
velunderrettede  Saxo.  Det  er  ligefrem  beundringsværdigt,  hvor 
godt  sagaen  stemmer  med  ham,  ja,  der  er  ofte  næsten  verbal  over- 
ensstemmelse. Hvis  de  er  uafhængige  af  hinanden,  haves  altså 
her  en  udmærket  målestok  for  en  islandsk  overlevering,  næsten 
100  år  gammel.  Naturligvis  findes  der  enkelte  fejl,  som  dog  for 
det  meste  er  temmelig  ligegyldige;  til  gengæld  er  sagaen  på  enk- 
elte punkter  fuldstændigere  end  Saxo.  Saxo  nævner  Islændere, 
der  har  været  i  Danmark  i  den  sidste  halvdel  af  det  12.  årh.  Det 
er  åbenbart  fra  disse  overleveringen  må  stamme.  Hvad  kunde  ikke 
Arnoldus  Tylensis,  som  »solerti  historiarum  narratione  callebat«, 
fortælle?   Her  er  Knytl.  en  god  kilde  ved  siden  af  Saxo. 

Forf.  har  gjort  sig  megen  umage  for  at  bestemme  fyrsternes 
herskerår,  og  dette  er  overhovedet  lykkedes  ham.  Enkelte  gange 
giver  han  dog  én  konge  for  mange  år  på  en  andens  bekostning. 
Særlig  kan  fremhæves,  at  han,  i  overensstemmelse  med  engelske 
(men  ikke  med  danske)  kilder,  lader  Sven  Estridsen  dø  1076. 

Forf.s  sagaværk  har  tilvisse  flere,  tildels  svære  fejl,  og  er  på 
flere  punkter  ufuldkomment,  navnlig  m.  h.  t.  forholdet  mellem  Dan- 
mark og  dets  sydlige  naboer,  og  det  oplyser  os  meget  lidet  om  de 
indre  tilstande  (lige  så  lidt  som  sagaerne  overhovedet  ellers).  Forf. 
er  ikke  uden  kritik,  men  han  savnede  åbenbart  ofte  midler  til  at 
udøve  en  sådan.  Han  bruger  næsten  ikke  Jomsvikingasaga  som 
kilde,  og  dog  kender  han  den,  vistnok  fordi  han  ikke  fandt  den 
pålidelig  nok.  Han  nævner  ikke  biskop  Poppos  jærnbyrd  og  er  i 
det  hele  meget  nøgtern  og  ligefrem.  At  sagaen  holder  op  o.  1190 
kommer  af,  at  da  var  krigstogene  mod  Venderne  forbi,  og  dermed 
en  sagas  indhold. 

Sagaens  nuværende  form  er  for  det  meste  den  oprindelige. 
Bortset  fra  indløbne  afskriverfejl,  er  der  enkelte  indskud  deri.  Så- 
ledes Tords  vers  i  k.  8;  det  samme  vers  findes  atter  senere,  og 
her  er  det  på  sin  plads;  ligeledes  er  Arnors  vers  s.  58,  samt  et  lille 
stykke  om  Fotvikslaget  i  begyndelsen  af  k.  95  og  mulig  et  par 
sætninger  til,  indskud. 

Knud  d.  helliges  saga,  som  hidtil  er  ladet  ude  af  be- 
tragtning, er  meget  udførlig  og  har  alle  mærker  af  en  selvstændig 
saga,  der  er  optagen  af  Knytlingas  forf.  Det  vides  da  også  fra  an- 
dre kilder  som  Morkinskinna,  at  man  havde  en  »Knudssaga«, 
hvorved  en  særlig  saga  må  være  ment  og  ikke  Knytl.  Denne  saga 
stammer  snarest  fra  den  første  del  af  det  13.  årh.  og  er  forfattet 
af  en  gejstlig  mand.  Det  er  en  helgensaga,  som  i  hovedtrækkene 
er  historisk  og  som  vistnok  giver  et  ret  træffende  billede  af  den 
på  engang  hårde  og  krigerske  og  religiøse  konge,  men  den  er 
stærkt  isprængt  med  uhistoriske  træk,  legender  og  digtning,  f.  ex. 
alt  hvad  der  fortælles  om  Torgunnasonnerne  i  forhold  til  Olaf 
hunger  m.  m.  Et  storre  afsnit  af  sagaen  udgor  k.  33 — 40,  der 
handler  om  Blodegil,  en  røverisk  hovding  på  Bornholm.  Dette  af- 
snit findes  også  i  Flat.  III,  435 — 41,  men  det  er  her  åbenbart  af- 
skrevet efter  sagaen  om  Knud.  Dets  historiske  troværdighed  kan 
ikke  bestemmes.  Fortællingen  om  Knuds  sidste  levetid,  hans  tog 
til  Vendsyssel,  flugt  og  martyrdød  skildres  i  sagaen  med  levende 
farver,  men  ikke  historisk  rigtig  i  alle  punkter.  Det  stærke  mod- 
sætningsforhold til  munken  Ælnods  fremstilling,  som  prof.  H.  Olrik 
har  søgt  at  påvise  og  begrunde,  er  dog  sikkert  ikke  tilstede,  hvis 
Ælnods  fortælling  tolkes  rigtig.  Herom  og  om  andre  af  sagaens 
egenskaber  henvises  i  øvrigt  til  min  særafhandling  om  Knytl. 

Sagaen  danner  i  udførlighed  og  ved  sin  stilling  i  Knytl.  et 
sidestykke  til  Olaf  d.  helliges  saga  i  Hkr.,  uden  at  den  ellers  tåler 
nogen  sammenligning  med  denne;  der  er  ingen  tvivl  om,  at  når 
Knytl. s  forf.  har  optaget  den  i  dens  helhed,  er  det  sket  med  Hkr. 
som  forbillede. 

Sagaens  omfang  (se  ovf.)  er  uomtvisteligt.  Den  er  vistnok 
også  uden  indskud,  undtagen  for  så  vidt  som  k.  32,  indeholdende 
en  geografisk,  særdeles  mærkelig  beskrivelse  af  Danmark,  åben- 
bart er  et  senere  indskud  af  selv  Knytl. s  forf. 

Således  er  altså  Knytlingasaga  kommen  i  stand,  dels  ved 
selvstændig  benyttelse  af  litterære  kilder  og  overleveringen,  dels 

ved  optagelse  af  ældre  sagaer,  hvortil  også  Skjoldungasaga  må 
regnes.  Den  passer  godt  ind  i  det  billede  af  litteraturen  efter  Snor- 
res død,  som  vi  atter  og  atter  har  haft  lejlighed  til  at  antyde. 

Sagaen  er  skreven  ikke  så  kort  efter  Snorre  og  næppe  for 
end  omkr.  1260 — 1270.  I  kap.  127  nævnes  Ludvig,  »der  erobrede 
Damiad«  (1249),  fremdeles  Sveakongen  Erik  (1234 — 50)  og  Valde- 
mar (1250 — 79)  samt  dennes  søster  Rikiz,  der  var  gift  med  Hakon 
d.  unge,  »Norges  konge«  (d.  1257).  Alt  dette  er  næppe  senere  til- 
læg. Også  Olaf  hvitaskald  (d.  1259)  omtales  og  det  snarest  som 
død.  At  gætte  på  et  forfatternavn  kan  her  lige  så  lidt  som  ellers 
nytte.  Man  har  i  denne  forbindelse  netop  villet  nævne  Olaf  selv, 
men  den  måde,  hvorpå  han  omtales,  gor  snarest  det  modsatte  ind- 
tryk. Derimod  kan  Olaf,  »som  havde  så  mange  udmærkede  for- 
tællinger« fra  Valdemar  sejr,  godt  havde  været  forfatterens  hjem- 
melsmand for  et  eller  flere  afsnit. 

Hertil  sig  sluttende  p  æ  1 1  i  r  er  følgende : 

1.  Hroa  påttr  heimska  i  Flat.  II,  73 — 80  handler  om 
en  dansk  bondeson,  der  holdt  meget  af  købmandsrejser,  men  stadig 
var  uheldig  og  forliste  sine  skibe;  men  han  var  tillige  en  dygtig 
smed,  og  som  sådan  tjænte  han  meget.  Så  drog  han  til  Sven  tve- 
skæg,  der  gav  ham  gode  råd  og  blev  hans  handelsfælle,  og  nu  gik 
alt  godt.  Hovedindholdet  er  dog  til  slutning  et  æventyr,  Hroe  havde 
i  Sverrig,  og  som  endte  med,  at  han  ægtede  en  datter  af  »Torgny 
lagmand«,  ved  hvis  bistand  han  blev  renset  for  nogle  slynglers 
beskyldninger  (f.  ex.  for  at  have  stjålet  den  enes  ene  oje;  Hroes 
ojne  var  forskellig  farvede).  Dette  er  vistnok  et  østerlandsk  æven- 
tyr. Det  hele  er  vistnok  opdigtet. 

2.  Styrbjarnar  fcåttr  Sviakappa  findes  også  i 
Flat.  II,  70 — 73.  Styrbjorn  er  en  historisk  person  og  en  broderson 
af  kong  Erik  sejrsæl  i  Sverrig.  Da  han  ikke  fik  del  i  riget  efter  sin 
faders  død,  gav  Erik,  for  at  blive  af  med  ham,  ham  60  skibe, 
hvormed  han  begav  sig  på  vikingetog;  han  vandt  Jomsborg  og 
blev  borgens  hovding.  I  Knytl.  k.  2  hedder  det  ved  en  overdrivelse, 
at  han  tog  Harald  blåtand  til  fange  og  fik  hans  datter  Tyre  til 
ægte,  hvilket  sidste  er  historisk;  derpå  skal  Harald  selv  være 
draget  med  Styrbjorn  til  Sverrig,  hvilket  er  uhistorisk;  det  var 
hans  broder  Toke,  ifølge  en  skånsk  runesten  (Hållestadst.  I),  der 
deltog  i  toget.  Ifg.  påttr'en  indgik  Styrbjorn  forlig  med  Danskerne 

og  ægtede  Tyra,  hvorpå  der  på  en  meget  uhistorisk  måde  og  med 
indblanding  af  mytiske  elementer  (påkaldelse  af  Tor  og  Odin)  for- 
tælles om  Fyrisslaget,  hvor  Styrbjorn  og  hans  mænd  skal  være 
omkomne  ved  et  fjældskred  (!).  Det  er  klart,  at  den  historiske, 
til  grund  liggende  overlevering  er  bleven  stærkt  forvansket,  og 
påttr'en  er  ikke  ældre  end  fra  o.  1300.  Der  findes  i  den  et  par  sik- 
kert ægte  vers  af  Torvald  Hjaltason  (I,  543) ;  fra  ham  stammer  vel 
også  den  isl.  fortælling  om  slaget. 

3.  Eymundar  påttr  Hringssonar  findes  ligeledes 
i  Flat.  II,  118—34  (Fms.  V,  267—98).  Den  vedrører  Ruslands 
historie  og  er  ikke  uden  betydning.  Hovedpersonen,  Eymund,  skal 
have  været  en  son  af  den  oplandske  konge,  Hringr,  som  fordi  han 
ikke  vilde  have  ufred  med  Olaf  d.  hellige,  begav  sig  til  Garderige, 
efter  at  have  erfaret  Valdemars  [o:  Valdemar  den  store  d.  1015] 
død.  Dennes  sonner,  hvis  navne  ikke  er  ganske  rigtige  på  grund 
af  sammenblanding  med  andre  personer,  delte  riget,  men  blev  hur- 
tig uenige.  Eymund  blev  landeværnsmand  hos  kong  Jarizleif  og 
udførte  som  sådan  i  3  år  store  bedrifter;  men  Jarizleif  behandlede 
ham  ilde  og  brød  sine  løfter,  hvorfor  Eymund  forlod  ham  og  slut- 
tede sig  til  broderen  Vartilaf,  hvorpå  der  kom  forlig  i  stand  mellem 
brødrene.  Men  Eymund  levede  ikke  længe  derefter  og  døde  som 
en  hojt  anset  mand.  Påttr'en  er  ikke  dårlig  fortalt,  men  de  lange 
og  mange  taler,  Eymund  stadig  holder,  virker  trættende  og  er  efter- 
klassiske  i  deres  form,  men  de  skal  tjæne  til  at  vise  Eymunds 
overlegenhed;  det  er  forf.s  hensigt  overhovedet  at  stille  Eymund 
og  hans  Nordmænd  i  det  gunstigste  lys  —  på  den  historiske  sand- 
heds bekostning. 

At  ikke  alt  i  denne  påttr  er  historisk,  kunde  man  næsten  sige 
sig  selv,  f.  ex.  udmalingen  af  Eymunds  list;  den  rolle,  dronning 
Ingigerd  spiller,  er  umulig;  de  tre  års  bedrifter  er  kun  gentagelser 
osv.  På  den  anden  side  er  der  dog  ikke  så  lidt  af  historie  eller 
historiske  træk  i  påttr'en,  hvad  man  kan  se  ved  en  sammenligning 
med  Nestors  kronike,  hvis  fremstilling  dog  ikke  i  alt  er  rigtig1). 
Her  fortælles  ved  år  1015,  at  Jaroslav  lod  hænte  Varæger  til  hjælp 
modi  sin  fader,  efter  hvis  død  det  kom  til  kamp  mellem  Jaroslav 


*)  Jfr.  C.  Smiths  bemærkninger  i  anm.  79— 81  i  hans  oversættelse  af  Nestor. 
Annaler  1847,  s.  49  ft,  hvor  det  uden  al  grund  antages,  at  der  mangler 
noget  i  f>åttr'en. 

og  hans  broder,  den  onde  Svjatopolk  (påttr'ens  Burizleifr),  der 
havde  ladet  to  af  sine  brødre  dræbe.  De  mødtes  ved  Dnjepr 
(påttr'ens  moåa  ein)  og  lå  dér  3  måneder,  uden  at  det  kom  til 
kamp  (4  dage  i  påttr'en;  seta  sjd  kalder  Eymund  det,  og  her  er 
påttr'en  rimeligere);  disse  og  flere,  tildels  rigtige  minder  findes. 
Påttr'ens  Burizleif  er  Nestors  Boleslav,  en  polsk  konge,  der  1018 
vilde  hjælpe  Svjatopolk;  i  den  nordiske  overlevering  er  denne  for- 
trængt af  Boleslav,  hvis  navn  var  langt  mere  kendt  som  sådant. 
Påttr'en  omtaler  nogle  Islændere  hos  Eymund,  deriblandt  en 
Bjorn,  der  formodenlig  er  ingen  anden  end  Bjorn  Hitdølakappe 
(jfr.  I,  496).  Det  må  være  disse,  der  har  bragt  efterretninger  om 
Eymund  til  Island,  men  den  fra  dem  hidrørende  overlevering  er 
bleven  forvansket  og  først  meget  sent  nedskreven. 

C.  Annaler.  Fortegnelser  af  litterær  og  histor- 
isk art. 

Allerede  Are  frode  var  kendt  med  årstal  for  udenlandske  be- 
givenheder, og  han  anfører  endel  sådanne  efter  den  kristelige  tids- 
regning. Han  har  vistnok  besiddet  et  fremmed  historisk  værk  eller 
et  annalværk  (Beda?) ;  sådanne  eksisterede  i  hans  tid,  ja  endogså 
begyndte  at  blive  skrevne  i  Danmark.  I  den  følgende  tid,  det  12. 
årh.,  mærkes  der  intet  til  udenlandske  annaler,  hvilket  jo  er 
mærkeligt,  da  der  ellers  kendes  så  mange  fremmede  skrifter  på 
Island  i  dette  årh.  Dog  må  annalistiske  optegnelser  have  fundet 
sted.  Snorre  anfører  aldrig  tal  efter  den  kristelige  tidsregning,  og 
yderst  sjælden  findes  sådanne  i  andre  skrifter  fra  den  første  halv- 
del af  det  13.  årh.  Ved  midten  af  dette  årh.  har  man  dog  ganske 
sikkert  besiddet  fremmede  annalværker,  og  det  forstår  sig  af  sig 
selv,  at  de  måtte  virke  æggende  på  de  islandske  historikere;  de 
måtte  derigennem  blive  opfordrede  til  at  søge  at  årfæste  også  de 
isl.  og  norske  begivenheder.  Dette  var  ingen  let  sag,  men  der  var 
dog  flere  udmærkede  holdepunkter,  f.  ex.  Åres  angivelser.  Ved 
hjælp  af  disse,  ved  beregninger  og  sammenligninger  er  det  lykke- 
des at  bestemme  de  vigtigste  begivenheder  i  landets  historie  fra 
først  af  med  en  tilnærmelsesvis  sikkerhed.  Blandt  de  islandske 
annalhåndskrifter  er  der  særlig  ét,  der  i  denne  forbindelse  har 
krav  på  opmærksomhed.  Det  er  de  såkaldte  Annales  regii,  der 
findes  i  Det  kgl.  bibl.,  gml.  saml.  2087,  4°,  der  hovedsagelig  er 
skrevet  kort  efter  1300.  Denne  annal  indledes  med  en  kort  verdens- 
historie og  tidsregning,  tildels  efter  Ekkehard  af  Aura's  universal- 

historie,  hvorefter  følger  det  egenlige  annalværk  på  latin,  altså 
en  afskrift  af  et  fremmed  annalværk.  Her  findes  nu  forskellige  is- 
landske bemærkninger  indsatte  i  teksten.  Den  første,  der  vedkom- 
mer Norge,  er  Harald  hårfagres  fødsel  848;  derefter  bliver  de  ved 
hele  tiden,  stadig  flere  og  vidtløftigere,  ja  fortrænger  næsten  i  slut- 
ningen af  det  10.  årh.  ganske  den  latinske  tekst,  hvorimod  denne  nu 
oftere  findes  dversat.  Ann.  regii  er  ikke  nogen  original,  men  en 
afskrift;  efter  år  1279  har  skriveren  ladet  et  stykke  for  hvert  år 
stå  tom;  han  har  altså  villet  tilfoje  noget,  efterhånden  som  hans 
kundskaber  udvidedes,  og  snarest  er  alt  efter  det  nævnte  år  hans 
eget  tillæg.  Hvis  så  er,  har  hans  original  stanset  omtr.  år  1279.  Her- 
ved kommer  man  uden  tvivl  omtrent  til  den  tid,  da  annaler  for  før- 
ste gang  forfattedes  på  Island,  og  det  er  sandsynligt,  at  det  var 
forf.s  original,  der  ligger  umiddelbart  til  grund  for  Ann.  regii.  At 
den  ikke  kan  sættes  senere,  fremgår  også  af  den  omstændighed,  at 
skriveren  af  codex  Resenianus  af  biskop  Gudmunds  saga  har  nyttet 
og  afskrevet  et  annalhåndskrift  (jfr.  ovf.  764).  Jfr.  fortalen  til 
G.  Storms  udgave,  afsnit  XII. 

Det  ældste  isl.  annalværk  beror  på  flere  kilder  end  det  la- 
tinske; det  har  fået  bidrag  fra  Historia  scholastica,  en  engelsk 
kongerække  og  danske  annaler,  ifg.  G.  Storms  s.  LXXVII — LXXX. 
De  norsk-isl.  begivenheder  er  hovedsagelig  hæntede  fra  Heims- 
kringla,  Hungrvaka,  Bispesagaerne  og  Sturlas  arbejder. 

N.  Beckman  har1)  villet  hævde  og  begrunde,  at  allerede  i  12. 
årh.  var  der  blevet  skrevet  en  annal,  »urannal«,  som  han  kalder 
den,  forfattet  i  Skålholt;  han  mener,  at  den  kan  spores  i  værk  som 
Hungrvaka  bl.  a.  Han  søger  endogså  at  samle  hvad  der  kan  have 
stået  i  den.  Der  må  utvivlsomt  gives  ham  ret  i,  at  annalistiske  - 
især  synkronistiske  —  optegnelser  har  fundet  sted  i  det  12.  årh., 
men  at  de  har  været  i  en  almindelig  annalform  må  meget  betvivles; 
et  formeligt  annalværk  er  ikke  nødvendigt  til  at  forstå  og  forklare 
de  år-notitser,  der  findes  i  vedkommende  skrifter. 

I  øvrigt  tilhører  de  forskellige  bearbejdelser  og  håndskrifter 
det  følgende  tidsrum,  hvorfor  behandlingen  af  dem  og  deres  ind- 
byrdes forhold  opsættes.  For  sagaskrivningen  i  dette  tidsrum  har 
annalerne  så  godt  som  ingen  betydning;  tværtimod  har  sagaerne 
den  storste  betydning  for  dem.  Netop  som  den  originale  historie- 


l)  Se  hans   Annalstudier   i    Pippings   Studier    III,   4   (1911),   Quellen    osv.   i 
Xenia  Lideniana  1912,  jfr.  Alfrae&i  II,  inledn.  CXXIII  f. 

skrivning  så  at  sige  er  afsluttet,  da  om-  og  bearbejdelser  af  de  æl- 
dre værker  er  i  fuld  gang,  bliver  disse  nu  også  nyttede  til  istand- 
bringeise  af  tidstabeller. 

Fortegnelser  og  lister  af  forskellig  art,  særlig  per- 
sonalhistoriske,  findes  der  endel  af.  Også  sådanne,  både  genealog- 
iske og  den  bekendte  præstefortegnelse,  kan  sættes  i  forbindelse 
med  Are  frode.  De  fleste,  der  haves,  er  dog  først  fra  det  13.  årh.; 
en  kort  opregning  af  de  vigtigste  skal  gives  her. 

1.  Historiske:  Åbotatol  og  Byskupatol  både  for  Islands 
og  Norges  samt  de  norske  bilandes  vedkommende  findes  trykte  i 
Isl.  fornbrjefasafn  (Dipl.  Isl.)  III,  20 — 31,  35 — 51;  jfr.  Kålunds  kata- 
log over  AM.  Hertil  slutter  sig  Logsogumannatal  i  Upsala-Edda, 
og  ÅrtiSaskrår  (Obituarier),  af  hvilke  der  haves  ikke  få,  til- 
dels fra  en  meget  gammel  tid;  de  er  udgivne  af  Jon  t'orkelsson 
1893—96. 

2.  Genealogiske:  Åres  slægtregister  (Isl.  bok),  Hauks 
(Hauksbok),  Sturlungernes  (AM  748,  le/?)  osv.;  foruden  de  mange 
såkaldte  Langfedgatol,  hvor  slægterne  (også  de  allerede 
anførte)  føres  op  til  Adam,  Noah  eller  Jupiter  igennem  Odin 
(Snorra  Edda,  fortalen;  Sverrissaga,  fortalen  [Styrmer],  Flatø- 
bogen  I,  26—27;  Dipl.  Isl.  I,  504—6,  III,  5—8,  10—13,  Script,  rer. 
Dan.  I;  jfr.  Axel  Olrik:  Sakses  oldhistorie  I,  94  ff.).  Disse  Lang- 
fedgatol  går  direkte  tilbage  til  angelsaksiske  kongerækker  (slægt- 
registre), hvoraf  der  findes  flere  f.  ex.  i  den  angelsaksiske  kronike 
og  hos  Beda. 

3.  S  k  å  1  d  a  t  a  1,  den  vigtige  skjaldefortegnelse,  der  er  ud- 
given i  Snorra-Edda  III.  Den  findes  i  to  håndskrifter,  nemlig 
Kringla  (afskrifter  deraf,  Arnes  i  AM  761,  4°)  og  codex  Upsali- 
ensis  af  Snorres  Edda  —  i  Snorres  to  hovedværker.  Denne  i 
litteraturhistorisk  henseende  så  overordenlig  vigtige  liste  ender  i 
Kringla  med  Hakon  d.  gamles  og  Hakon  d.  unges  skjalde,  d.  v.  s. 
med  Olaf  og  Sturla;  i  cod.  Ups.  fortsættes  den  ned  til  Erik  Mag- 
nussons skjalde,  d.  v.  s.  ned  til  o.  1300.  Den  falder  i  flere  grupper: 
først  stilles  svenske  fyrsters  skjalde  fra  og  med  Starkad  d. 
gamle,  dernæst  de  norske  kongers  og  så  de  norske  jarlers; 
derpå  danske  kongers  med  et  par  jarler,  og  endelig,  men  kun 
i  cod.  Ups.,  to  engelske  kongers  samt  enkelte  norske 
hovdingers  skjalde.   Der  kan  næppe  være  tvivl  om,  at  denne  liste 

står  i  nær  forbindelse  med  Snorre,  og  mulig  stammer  den  fra  ham; 
i  så  fald  er  der  omkring  1260  (mulig  af  Kringlas  skriver)  gjort 
nogle  tilfojelser;  i  cod.  Ups.  er  den  yderligere  udvidet  og  ført  så 
langt  ned  som  muligt,  d.  v.  s.  fuldstændiggjort. 


§  18. 
Fornaldarsogur  og  nogle  dermed  beslægtede  sagaværker. 

De  sagaer,  der  kaldes  således,  egl.  »oldtidssagaer«  (hvor  old- 
tid er  =  forhistorisk  tid  fra  nutidens  standpunkt),  er  en  samling 
sagaer  dels  om  personer,  der  var  eller  formodes  at  have  været 
virkelig  historiske,  hovedsagelig  norske,  for  en  del  dan- 
ske, personer  og  hvortil  der  ad  genealogisk  vej  kunde  knyttes 
historiske  slægter,  dels  ganske  uhistoriske  d.  v.  s.  op- 
digtede —  nordiske  —  personer,  men  som  på  en  måde  sidestilles 
med  de  første  og  som  på  grund  af  deres  hele  væsen  og  virken  må 
sættes  i  klasse  med  dem.  Hertil  slutter  sig  så  atter  enkelte  sagaer, 
der  helt  eller  delvis  handler  om  ikke-nordiske  æmner  og  personer, 
nemlig  tyske  sagnpersoner  m.  m.,  som  sagaen  om  Didrik  af  Bern, 
forudsat  at  denne  er  islandsk,  hvorom  nærmere  på  sit  sted. 

Alle  disse  sagaer  er  blevne  samlede  og  udgivne  i  Forn- 
aldarsogur Nordrlanda  I— III,  1829—30.  De  fleste  af 
dem  er  i  nyere  tid  bleven  særskilt  udgivne,  hvorom  der  under  de 
enkelte  sagaer  vil  blive  oplyst. 

Der  er  flere  gange  i  det  foregående  nævnet  sådanne  sagaer 
og  pættir,  der  har  kunnet  betegnes  som  mere  eller  mindre  forn- 
aldarsaga-agtige,  ja  som  rene  æventyr;  atter  og  atter  er  der  ud- 
peget f ornaldarsaga-motiver ;  ja,  enkelte  af  de  nævnte  skrifter 
havde  med  lige  så  stor  ret  i  grunden  kunnet  behandles  her  som 
der.  Der  er  således  allerede  stiftet  bekendtskab  med  flere  af  disse 
sagaers  æmner,  fremstilling  og  stil. 

Når  der  nu  skal  gores  nærmere  rede  for  disse  sagaer,  må  det 
undersøges,  hvad  den  gamle  litteratur  selv  oplyser  om  deres  histor- 
iske forekomst 1). 

*)  Det  kan  ikke  være  hensigten  her  at  komme  ind  på  en  undersøgelse  og  ud- 
redning af  de  enkelte  sagns  eller  sagnmotivers  historie  og  udvikling;  det 
tilkommer  sagnforskeren  (folkloristen),  og  jeg  finder  grund  til  for  mit  ved- 

Det  ældste  litterære  vidnesbyrd  om  disse  sagaer  er  den  kendte 
og  flere  steder  i  det  foregående  omtalte  beskrivelse  af  brylluppet 
på  Reykjaholar  (1119);  Hrolf  fra  Skalmarnes  skal  her  have  for- 
talt en  saga  om  Hromund  Greipsson,  og  der  nævnes  de  hoved- 
afsnit, den  bestod  af.  Det  hedder  her  tillige,  og  det  er  meget  vigtigt, 
at  denne  saga  havde  fortælleren  selv  »sat  sammen«.  Dernæst 
siges  præsten  Ingimund  at  have  fortalt  sagaen  om  »O  r  m  B  a  r  r  ø- 
skjald«,  der  nu  ikke  eksisterer,  men  den  har  vistnok  også 
været  af  samme  art  som  en  fornaldarsaga.  Bægge  disse  fortællere 
siges  at  have  fremsagt  mange  vers  og  en  flok  i  tilgift  (se  ovf.  s. 
139 — 140).  Det  anvendte  udtryk:  »at  sætte  sammen«  betyder,  at 
Hrolf  var  den  egenlige  forfatter  af  sagaen  som  et  hele,  at  den  altså 
ikke  tidligere  eksisterede  som  sådan,  men  kun  som  forskellige  enk- 
elte omløbsfortællinger.  Der  er  intet,  der  hindrer  os  i  at  antage,  at 
Hrolf,  idet  han  samlede  og  knyttede  dem  til  hinanden,  af  sit  eget 
kan  have  tilfojet  et  eller  andet.  At  han  skulde  have  opdigtet  det 
hele,  er  der  derimod  ingen  som  helst  grund  til  at  tro,  da  Hromund 
sikkert  var  en  til  visse  slægter  knyttet  (sagn) person.  Uagtet  det  nu 
sst.  om  Orms  saga  hedder,  at  mange  kyndige  folk  (vel  at  mærke 
på  grund  af  Ingimunds  vers)  »har  anset  den  for  at  være  sand«, 
er  den  og  andre  lignende  sagaer  dog  af  andre  sagkyndige  og  op- 
lyste mænd  vistnok  bleven  betragtede  som  uhistoriske,  som  »logne- 
sagaer«  (lygisogur)  x),  således  som  vi  hører,  at  kong  Sverre  be- 
tegnede Hromundarsaga,  hvis  underholdende  betydning  han 
dog  var  den  første  til  at  anerkende  (sst.). 

Det  er  meget  vigtige  og  interessante  oplysninger,  der  her  er 
givne.  Det  er  først  og  fremmest  klart,  at  disse  og  lignende  fortæl- 
linger udgjorde  tidlig  et  underholdningsæmne  ikke  blot  på  Island, 
men  også  i  Norge.  Dette  er  naturligt,  ti  storre  eller  mindre  dele 
deraf  er  gamle  folkelige  æventyr  og  ældre  sagnminder.  Herom 
findes  et  andet  vidnesbyrd.  I  anledning  af  en  »Vatnarshoj«  sydfor 
Håkonarhella  siges  (Ldn.  326)  en  norsk  købmand  at  have  fortalt 


kommende  at  fremhæve,  at  sagnhistorie  ikke  er  litteratur- 
hi  s  t  o  r  i  e,  men  at  denne  vel  kan  modtage  oplysende  bidrag  fra  hin.  Der 
kan  bl.  a.  henvises  til  B.  Nerman:  Svårges  hedna  litteratur  1913  s.  32  ff., 
men  jeg  er  ikke  enig  med  ham  i  alt;  især  er  jeg  meget  betænkelig  ved 
hans  (og  Schucks)  antagelse  af,  at  Væringerne  har  nogen  andel  i  disse 
sagaers  udvikling  og  dannelse. 
1)  Dette  navn  er  ikke  en  artsbetegnelse  og  bor  ikke  bruges  om  de  her  på- 
gældende sagaer. 

»sagaen  om  Vatnar«,  en  son  af  sagnkongen  Vikar;  tiden,  når  dette 
skete,  angives  ganske  vist  ikke,  men  det  må  dog  have  været  for 
1100,  eftersom  det  straks  efter  fortælles,  at  da  kong  Harald  hård- 
råde  lå  ved  Glumsten,  så  han  to  hoje  der  på  kysten;  efter  hjem- 
komsten til  Norge  kunde  Kårr  den  svarte,  Tjodolf  fra  Hvinis  (d. 
yngres)  frænde x),  fortælle  kongen,  at  i  de  gravhoje  lå  kong  Vatnars 
sonner,  Snjallr  og  Hjaldr2);  om  disse  har  der  altså  været  mundtlige, 
uden  tvivl  fornaldarsaga-agtige  overleveringer.  Det  er  disse  og 
lignende  folkeminder  og  sagn,  som  Saxo  har  fået  fra  isl.  overlev- 
ering8)- Og  det  er  denslags  fortællinger,  som  man  i  den  nyere  tid 
har  kaldt  »vikingesagaer«,  men  dette  udtryk  er  uhjemlet  og  urigtigt 
som  artsbetegnelse,  da  de  pågældende  sagn  sikkert  kun  er  sådanne, 
som  var  almindelig  genstand  for  fortælling  i  Norge  og  senere  på 
Island4).  Disse  norske  sagn,  som  her  er  antydede,  er  sikkert 
komne  til  Island,  længe  for  nogen  fornaldarsaga  blev  nedskreven, 
enten  allerede  med  landnamsmændene  eller  i  den  følgende  tid  gen- 
nem Islændere,  der  havde  opholdt  sig  i  Norge,  eller  gennem  norske 
købmænd.  Det  er  fuldstændig  forfejlet,  når  enkelte  af  de  senere 
udgivere  af  disse  sagaer  kan  mene,  at  en  sådan  saga  er  nedskreven 
i  Norge,  fordi  der  deri  findes  norske  sagn. 

I  fortalen  til  sin  saga  om  Olaf  Tryggvason  ytrer  Odd  munk, 
med  en  vis  ringeagt,  følgende:  »bedre  er  det  at  have  fornojelsen  af 
at  høre  sligt  (om  kong  Olaf)  end  stemødresagaer,  som 
hyrdedrenge  (hjardsveinar)  fortæller,  men  om  hvilke  ingen  ved, 
hvorvidt  de  er  sande,  og  som  altid  lader  kongen  være  den  ringe- 
ste«5). Her  gives  der  atter  en  såre  velkommen  oplysning  om  en 
anden  art  »sagaer«,  nemlig  de  rene  æventyr,  ti  det  er  klart,  at  det 
er  sådanne  der  menes,  og  det  er  tillige  klart,  både  til  hvilken  folke- 
lig klasse  eller  kres  de  regnedes,  og  den  dermed  sammenhængende 
(ringe)  anseelse,  de  nød  hos  de  mere  dannede.  Man  kan  gå  ud  fra, 
at  sådanne  fortællinger  og  æventyr,  som  de  her  antydede,  endnu 


J)  Det  er  morsomt  her  at  se,  at  indsigt  i  sagn  og  myter  er  nedarvet  i  samme 
slægt;  den  nævnte  Tjodolf  var  et  barnebarn  af  den  gamle  digter  Tjodolf 
d.  hvinverske. 

2)  Jfr.  Hjallus  og  Scatus  hos  Saxo. 

3)  Jfr.  A.  Olriks  udvikling  i  Saxos  Old'uistorie. 

4)  At  tildele  disse  sagn  en  så  stor  betydning  som  at  være  forløber  for  og  be- 
gyndelsen til  den  egenlige  sagafortælling  på  Island,  er  en  ganske  uhjemlet 
og  umulig  antagelse.   For  den  er  de  uden  al  betydning. 

»)  Jfr.  Hrdlfss.  k.  15,  Fms.  VIII,  18. 

Finnur  Jonsson.     II.  OO 

ikke  var  fundne  værdige  til  at  optegnes.    Man  var  da  også  travlt 
sysselsat  med  den  historiske  saga  af  enhver  art. 

I  det  13.  århundrede  findes  så  meddelelsen  om  Sturla  Tordsson 
som  en  dygtig  sagafortæller;  han  siges  (se  foran  s.  97)  for  det  nor- 
ske kongepar  at  have  fortalt  »sagaen  om  jættekvinden  Huld«  godt 
og  morsomt.  Desværre  er  denne  saga  tabt,  men  man  tager  vistnok 
ikke  fejl  ved  at  antage,  at  den  har  været  i  slægt  med  de  jættekvinde- 
sagaer, der  findes  blandt  fornaldarsagaerne.  Når  det  ved  den  lej- 
lighed hedder,  at  dronningen  lod  Sturla  hænte  og  bad  ham  »tage 
sagaen  med  sig«,  synes  dette  udtryk  med  nogenlunde  bestemthed 
at  antyde,  at  sagaen  ver  nedskreven  eller  i  hvert  fald  at  dron- 
ningen trode  det  *)•  Dette  skete  i  året  1263,  og  da  var  den  originale 
historiske  sagaskrivning  for  det  meste  forlængst  færdig.  Sådanne 
sagaer  har  endnu  dengang  —  og  uden  tvivl  i  lange  tider  efter  — 
været  et  almindeligt  underholdningsæmne,  og  det  er  åbenbart  dem, 
hvortil  der  med  et  gejstligt  suk  i  Postolas.  849  sigtes;  her  hedder 
det  (i  præsten  Grims  brev;  Grim  d.  1298);  »at  det  var  bedre  at 
forklare  baptistens  spådomme  —  hellere  end  at  ænse  tåbelige  men- 
neskers ønske,  som  finder  alt  det  langt  [o:  kedeligt],  hvad  der 
fortælles  om  Kristi  kæmper,  og  morer  sig  mere  over  fabelsagaer 
(skroksogur)«. 

At  disse  sagaer  er  nedskrevne  allerede  i  det  13.  årh.,  fremgår 
også  af  andre  omstændigheder. 

Der  er  i  det  foregående  fremført  utvetydige  vidnesbyrd  om,  at 
de  historiske  sagaer  og  dermed  nærbeslægtede  —  skont  mindre 
historiske  —  pættir  fra  o.  1300  er  påvirkede  af  disse  sagaer  ikke 
alene  med  hensyn  til  indhold  og  motiver,  men  også  m.  h.  t.  stil. 
Herved  synes  de  bestemt  at  forudsætte  fornaldarsagaernes  tilvær- 
else ikke  blot  i  mundtlig,  men  også  i   skriftlig   form. 

Håndskrifterne,  hvori  Fas.2)  findes,  er  ganske  vist  for  det 
meste  ret  unge,  nemlig  fra  tiden  ved  og  efter  1400,  men  forholder 
kunde  jo  her  sluttes  at  være  det  samme  som  ved  den  ældre  række 
af  historiske  sagaer,  hvis  håndskrifter  i  reglen  er  et  til  to  hundred 
år  yngre  end  affattelsestiden.  Hertil  kommer  et  temmelig  afgorende 


*)  Meissner  bestrider  (Strengl.  s.  8)  denne  opfattelse;  når  det  hedder:  »bad 
ham  komme  til  sig  og  have  med  sig  troldkvindesagaen«,  vilde  dette 
være  et  højst  mærkeligt  (og  unaturligt)  udtryk  om  en  saga,  der  (kun) 
fandtes  eller  forudsattes  at  være  i  hans  hukommelse.  Udtrykket  om 
Ulfljdt  er  virkelig  ikke  en  parallel  dertil. 

2)  Således  forkortes  i  det  følgende  Fornaldarsogur. 


_  787   —  [793-794] 

bevis,  idet  det  er  så  heldigt,  at  der  i  et  par  enkelte  tilfælde  gives 
håndskrifter  eller  brudstykker  af  sådanne  fra  tiden  ved  og  kort  efter 
1300.  Således  er  f.  ex.  Stockholmshdskr.  7,  4  °,  mbr.  med  Orvar- 
Oddss.  m.  m.  i  hvert  fald  ikke  yngre  end  o.  1325 — 50.  I  AM  567, 
XIV  P  haves  et  skindblad  af  Hrolf  Gautrekssons  saga,  der  ikke 
er  yngre  end  o.  1300. 

Der  er  således  næppe  nogen  tvivl  om,  at  Fas.  eller  en  stor 
del  af  dem  er  nedskreven  i  den  sidste  halvdel  af  det  13.  årh.;  enk- 
elte er  vistnok  først  skrevne  i  det  14.  årh.  Dette  bestyrkes  derved, 
at  de  ældste  rimur,  der  hovedsagelig  beror  på  Fas.  og  lignende 
sagaer,  er  forfattede  i  slutningen  af  det  14.  årh.  eller  omtrent  ved 
den  tid.  Uagtet  nogle  af  Fas.  formentlig  tilhører  det  14.  årh.,  må 
de  dog  alle  behandles  her  samlet,  så  meget  mere  som  en  noje  deling 
efter  tilblivelsestiden  er  umulig,  ti  at  holde  sig  strængt  til  deres  nu- 
værende form,  går  lige  så  lidt  an  som  ved  de  historiske  sagaer.  Det 
er  nemlig  gået  dem  ganske  som  disse,  at  de  i  tidens  løb  er  bleven 
mere  eller  mindre  stærkt  om-  og  bearbejdede,  hvilket  her  netop  var 
meget  lettere  end  ellers;  her  var  intet  historisk  at  holde  sig  til, 
hverken  i  tid  eller  sted;  æventyrlige  bedrifter,  kampe  og  tog  kunde 
indsættes  og  udskydes  efter  behag  —  og  dette  kan  for  fleres  ved- 
kommende ligefrem  påvises.  Også  den  sproglige  fremstilling  er  tit 
og  ofte  bleven  ændret  efter  tidens  sprogbrug  og  smag.  Efter  alt 
dette  må  de  som  sagt  ikke  bedommes.  Hvorledes  det  i  øvrigt  for- 
holder sig  med  hver  enkelt  saga,  vil  i  det  følgende  nærmere  blive 
undersøgt,  men  nogle  almindelige  bemærkninger  om  dem  i  det  hele 
vil  det  her  være  hensigtsmæssigt  at  gore. 

De  personer,  der  optræder  i  Fas.,  er  i  reglen  fyrstelige, 
hovdinger,  konger,  og  deres  born,  men  det  er  klart,  at  det  er  de 
gamle  fylkeskonger,  der  afspejler  sig  i  dem.  Kongesonnerne  vokser 
op  og  nyder  som  oftest  en  god  opdragelse;  de  går  på  vikingetog  og 
udfører  forskellige  storbedrifter.  Kongedøtre  spiller  på  forskellig 
vis  ofte  en  stor  rolle,  mest  som  ombejlede,  der  volder  kampe  og 
farefulde  tog,  men  som  dog  tilsidst  får  den,  de  skal  og  vil  have.  De 
er  undertiden  udmærkede  og  kloge  kvinder  -  -  således  optræder 
også  ofte  dronningerne  overfor  deres  mænd;  de  giver  besindige  og 
kloge  råd,  er  forudseende  og  har  varslende  dromme.  Undertiden 
er  kongedøtrene  meget  mandhaftige,  trodsige,  rene  valkyrjenaturer, 
men  uden  disses  finhed.  De  bortføres  af  uvætter  eller  omskabes  til 
jættekvinder  og  må  da  eftersøges.  Herser  og  hersefødte  mænd 
optræder  flere  gange  og  da  tildels  ved  kongernes  side.  med  hvem 

50* 

de  er  jævnbyrdige,  og  hvem  de  endog  kan  overgå  i  tapperhed  og 
ædelsind  (som  Fridtjof).  Men  i  øvrigt  er  forskelien  på  dem  og 
kongerne  ikke  stor.  I  enkelte  tilfælde  optræder,  ligesom  så  hyppig 
i  de  senere  islandske  folkesagn  og  æventyr,  »en  karl  og  kærling  i 
deres  hytte«  ved  siden  af  kongsgården;  disses  born  viser  sig  altid 
at  være  særdeles  kløgtige,  rådsnare  og  raske ;  de  knytter  venskabs- 
forbindelser  med  kongebørnene  og  udfører  de  æventyrligste  be- 
drifter. Af  særlige  slægter  fortjæner  navnlig  Hrafnistamændene  at 
nævnes,  hvoriblandt  enkelte  »kulbidere«  fandtes. 

De  forskellige  hovedpersoner  beskrives,  ofte  temmelig  udførlig, 
både  m.  h.  t.  deres  ydre  og  indre  egenskaber,  men  det  er  under- 
tiden som  om  disse,  ofte  ordrige  beskrivelser  ligesom  skal  bøde  på 
den  ringe  lejlighed,  de,  trods  alle  kampe  osv.,  får  til  at  lægge  dem 
for  dagen;  det  er  ikke  som  i  de  gamle  slægtsagaer,  hvor  de  for- 
skellige optrin  maler  mandens  inderste  væsen  bedre  end  nogen  be- 
skrivelse i  ord  kunde  gore  det.  I  reglen  er  disse  beskrivelser  lidet 
særtegnende;  der  dannes  hurtig  typer,  og  personerne  omtales  i  de 
samme  eller  lignende  ord  og  vendinger.  Enkelte  gange  findes  tilløb 
til  virkelig  personlig  karaktertegning  som  f.  ex.  ved  brødrene 
Hrolfr  Gautreksson  og  Ketill,  hvor  modsætningen  mellem  den  enes 
besindighed  og  noget  langsomme  tankegang  og  den  andens  frem- 
fusenhed og  ilterhed  er  dygtig  skildret.  Ligeledes  er  bueskytten 
Åns,  erotikeren  Fridtjofs  og  fleres  karakter  godt  tegnet  for  ikke  at 
tale  om  personerne  i  Gjafarefssaga  (se  nedenfor).  Overhovedet  er 
personernes  optræden  sig  selv  lig.  Ejendommeligt  er  det,  at  tiltrods 
for  at  disse  sagaers  helte  er  udstyrede  med  det  ukueligste  mod  og 
en  aldrig  svigtende  lyst  til  at  udøve  bedrifter,  er  kort  sagt  ideale, 
typiske  helte,  går  det  dem  dog  ofte  ilde ;  de  fanges  af  deres  fjender, 
bliver  mishandlede  og  fængslede,  men  rigtignok  altid  for  så  at  slippe 
ud  af  vanskelighederne,  enten  ved  deres  egen  snildhed  eller  ved 
andres  hjælp  og  ved  overnaturlige  midler;  bagefter  skinner  da  deres 
berommelses  glans  med  dobbelt  styrke,  tiltrods  for  det  komiske 
skær,  der  efter  vore  begreber  undertiden  unægtelig  kommer  til  at 
falde  på  dem,  som  f.  ex.  når  helten  Ganger-Rolf  får  bægge  sine  ben 
afskårne  og  noget  efter  igen  påsatte,  så  at  de  bliver,  som  der  ingen 
ting  var  sket.  Det  lader  ikke  til,  at  man  i  det  13.  og  14.  årh.  har 
fundet  anledning  til  at  trække  på  smilebåndet.  Man  ser  da  også  af 
forskellige  udtalelser,  hvor  lettroende  man  overhovedet  da  har 
været.  Dette  kan  tildels  bero  på  kendskab  til  de  fremmede  ro- 
mantiske sagaer  og  deres  skildringer. 

Med  de  her  omtalte  personer  er  personlisten  imidlertid  langt 
fra  udtomt.  Der  optræder  tillige  en  mængde  ikke-menneskelige 
væsner,  først  og  fremmest  jætter  og  jættekvinder.  De 
første  er  altid  nogle  slemme  uhyrer,  store  at  vækst  og  over  al  måde 
hæslige,  med  flere  hoveder  osv.;  de  er  undertiden  menneskeædere, 
der  kogler  til  sig  hele  skibe  med  deres  mandskab.  Jættekvinderne 
svarer  tildels  hertil;  de  er  i  reglen  hæslige;  de  beskrives  også 
typisk  og  de  ligner  i  ydre  alle  hinanden.  Men  flere  af  disse  —  gan- 
ske bortset  fra  de  menneskelige  kvinder,  der  er  forvandlede  til 
jættekvinder  —  er  dog  besjælede  af  menneskelige  følelser  (hvilket 
da  kan  sættes  i  forbindelse  med,  at  de  på  mødrene  side  f.  ex.  ned- 
stammer fra  røvede  menneskedøtre) ;  de  hjælper  heltene,  når  disse 
er  i  knibe,  og  fatter  endogså  kærlighed  til  dem  og  får  born  med 
dem;  ikke  desto  mindre  er  de  ædle  nok  til  at  give  afkald  på  dem 
og  lade  dem  rejse  videre.  De  er  taknemmelige  og  lonner  altid  de 
tjænester,  der  vises  dem.  De  tager  ikke  i  betænkning  at  hjælpe 
med  til  at  slå  deres  stammefæller  og  slægtninge  ihjæl  og  tage  alle 
deres  kostbarheder,  ti  af  guld  og  klenodier,  gode  sværd  og  lign. 
har  jætterne  nok. 

Det  er  særlig  i  anledning  af  jættekvindeelskoven,  at  der  i  disse 
sagaer  forekommer  den  art  hentydninger  til  konslig  omgang,  som 
ellers  ikke  findes  i  de  historiske  sagaer,  men  som  findes  i  rimerne : 
det  er  den  senere  fordærvede  smag,  der  tildels  er  fremkommet  ved 
læsning  i  de  fremmede  riddersagaer;  og  det  er  vistnok  fra  senere 
bearbejdere,  at  det  meste  heraf  stammer  (Bosasaga  med  sin 
usminkede  omtale  af  konslig  omgang  er  dog  en  undtagelse,  men 
det  er  sikkert  ikke  alt  oprindeligt). 

Hvad  de  til  jættekvinder  omskabte  kongedøtre  angår,  har  de 
altid  bevaret  deres  oprindelige  sind  og  sjælsævner  og  bevidstheden 
om,  hvem  de  selv  er;  de  hjælper  ofte  deres  befrier  under  forsøget 
på  at  befri  dem  undertiden  mere  end  godt  er;  heltens  bedrift  bliver 
ofte  derved  betænkelig  forringet. 

Alle  bor  de  i  klippehuler  i  afsides  ubygder,  er  klædt  i  skind- 
kapper, der  ikke  forskonner  dem. 

En  stor  rolle  spiller  bersærkerne,  disse  halvjætteagtige 
og  jættebeslægtede  skadedyr.  Med  dem  har  disse  sagaers  forfattere 
ingen  som  helst  medlidenhed.  De  er  så  godt  som  altid  de  værste 
vikinger  og  banditter,  tildels  udstyrede  med  overnaturlige  ævner  og 
trolddom.  De  har  mærkelige  navne,  og  tilnavne  som  jdrnhauss, 
'jærnhoved',  hvorved  deres  hoved  gores  ligesom  til  en  usårlig  jærn- 

klump;  med  dette  afbøder  de  alle  sværdshug  —  skjolde  behøver 
de  altså  ikke  — ,  indtil  den  rette  helt  med  det  rette  sværd  kommer 
og  gor  det  af  med  dem  på  den  forsmædeligste  måde.  De  er  bravt- 
ende,  uforskammede,  og  optræder  hyppig  som  selvgode  bejlere  til 
fornemme  mænds  døtre,  men  det  går  dem  altid  ilde  til  inderlig  fryd 
for  fortæller  og  tilhører. 

Endelig  forekommer  der  i  Fas.  en  stor  mængde  troldkyndige 
væsner,  galdremænd  og  sejdkvinder,  tildels  af  den  mest  æventyrlige 
og  overdrevne  art,  men  ikke  alt,  hvad  de  således  indeholder,  stam- 
mer fra  de  oprindelige  forfattere.  Navnlig  er  det  Bjarmer  og  Fin- 
ner, der  altid  er  troldkyndige  og  som  sådanne  bringer  heltene  i  de 
storste  farer.  De  kan  i  en  håndevending  omskabe  sig  til  et  hvilket 
som  helst  dyr;  de  farer  i  luft  og  hav  og  smutter  som  ål  ned 
igennem  jorden  osv.  Til  disse  væsner  kan  dværge  også  regnes ; 
de  optræder  som  ellers  som  dygtige  smede  og  venlige  væsner  og 
som  troldkyndige.  Virkelige  dyr,  dog  af  overnaturlig  storrelse  og 
egenskaber  (som  blotnaut  og  lign.),  spiller  en  rolle  foruden  æven- 
tyrlige uhyrer,  som  drager,  finngålkn  og  fl.,  for  ikke  at  tale  om  gen- 
gangere og  grumme  hojboer. 

Ligesom  personerne  er  typiske  og  stereotype,  således  er  også 
deres  navne  lidet  ejendommelige  og  uden  særtegnende  mang- 
foldighed. Det  er  de  samme,  der  atter  og  atter  dukker  op.  Bortset 
fra  de  enkelte  virkelige  personer  (som  Hrafnistamændene)  har  vi 
dels  med  eponymiske  navne  at  gore  (Gauti  med  Gautrekr, 
Norr,  Noråri  i  Northumberland  osv.),  dels  med  navne,  der  åbenbart 
går  tilbage  til  historiske  personer,  eller  med  andre  ord,  det 
er  historiske  personers  navne,  der  lånes.  Således  hedder  konge- 
døtrene i  reglen  Ingibjorg  og  Ingigerdr;  det  er  de  fra  Olafssagaerne 
bekendte  navne  på  Olaf  Tryggvasons  søster  og  Olaf  d.  svenskes 
datter,  der  jo  bægge  spillede  en  stor  rolle;  den  sidste  blev  gift  med 
den  russiske  konge,  og  det  er  da  også  særlig  i  Garderige,  man  i 
Fas.  træffer  navnet.  Dette  er  i  en  anden  henseende  vigtigt,  hvorom 
nedenfor.  Atter  og  atter  træffes  navnene  Hringr,  Herrauår  (-røSr). 
dette  særlig  på  (gøtske)  jarler,  Åsa,  Æsa,  Halfdan,  Haraldr,  Agnarr, 
Alfr,  Eirikr,  HloSver,  Hrolfr,  Grimr  osv.  (jfr.  navneregistret  til 
Fas.) ;  og  disse  navne  synes  ofte  at  være  stedbundne ;  således  hed- 
der kongen  i  Valland  altid  Vilhjdlmr,  i  England  Ella,  jfr.  Hdrekr  i 
Bjarmeland.  Atter  her  mærkes  der  bekendte  historiske  forbilleder. 
Også  andre  navne,  der  forekommer  sjældnere  eller  enkeltvis,  beror 

åbenbart  på  historiske,  dels  også  fra  bekendte  sagnkilder  kendte 
personer  som  Angantyr,  Atli  (konge),  Dagr  (søkonge),  Haki, 
Ingjaldr,  Ulfr,  Bjorn  (som  rådgiver),  Signy  og  flere.  Enkelte  rent 
symbolske  navne  (jfr.  de  eponymiske)  findes  som  Mjoll,  Drifa,  Eisa. 
Eimyrja,  Logi,  Glod  (således  og  ikke  Glbd  skal  der  læses  i  l'orst. 
Vik.),  tildels  knyttede  genealogisk  til  hinanden.  Jættekvinder  bærer 
navne  som  Skinnet  ja,  Skellinefja,  Arinnefja;  trælle  og  bersærker 
hedder  Kolr  osv.  Hertil  kommer  så  de  forskellige  lidet  talrige  ikke- 
nordiske  navne,  der  findes  i  enkelte  sagaer.  Som  man  ser,  er  det 
ikke  specielt  islandske  navne,  der  forekommer;  navne  som  Porkell, 
Porsteinn,  der  i  Ldn.  findes  henholdsvis  henved  70  og  100  gange, 
forekommer  i  Fas.  kun  3  og  4  gange.  Man  har  ment,  at  de  hjemlige, 
mest  kendte  og  brugte  navne  ikke  rigtig  passede  til  disse  gamle  old- 
tidshelte;  hvorimod  de  gamle  sagn-navne  og  navne  fra  de  nordiske 
kongeslægter  fandtes  passende.  Det  er  tillige  en  stræben  efter  at 
give  det  hele  et  så  gammelt  udseende  som  muligt,  ganske  som  man 
søgte  at  give  de  indstrøede  vers  et  sådant  (se  foran  s.  140—41). 
At  disse  navne  beror  på  forfatterne  selv,  at  de  i  hvert  fald  ikke  er 
en  arv  fra  en  gammel  overlevering,  vil  yderligere  fremgå  af  det 
følgende. 

Det  landområde,  hvor  disse  sagaer  foregår,  er  overhov- 
edet og  i  al  almindelighed  de  nordiske  lande,  blandt  disse  atter  for- 
trinsvis Norge.  Bortset  fra  sagaer  som  Rolf  krakes  og  Ragnar  lod- 
brogs  saga  samt  Volsungasaga  er  de  øvrige  sagaers  hoved- 
personer særlig  knyttede  til  Norge  og  dernæst  til  Gotland, 
hvilket  sidste  ikke  spiller  nogen  ringe  rolle1),  ganske  sikkert  på 
grund  af  de  historiske  forhold,  der  så  betydningsfuldt  skildres  i 
Olafssagaerne,  særlig  dog  i  Olaf  d.  helliges  saga.  Dernæst  kommer 
Sverrig  (Upsala-egnen)  og  fremfor  alt  de  baltiske  lande,  Garderige 
(Rusland)  osv.,  samt  Bjarmeland,  der  er  et  slags  fabelland  med 
æventyrlig  glans,  hvis  indbyggere  er  troldkyndige  ligesom  deres 
naboer  Finnerne  (Lapper  og  Finlændere).  Bjarmeland  var  jo  blevet 
opdaget  kort  for  Island  blev  bebygget;  det  er  muligt,  at  nogle  af 
landnamsmændene  har  ført  med  sig  sagn  om  det  nye  land  nordøst 
for  Norge,  der  så  efterhånden  har  fået  sin  nævnte  karakter.  Ikke 
desto  mindre  er  det  dog  atter  her  senere  historiske  forbilleder,  der 


O  Jfr.    B.    N  er  mans   ovf.    anf.    bog;    han    antager    at    der    er    meget   gøtisk 
(svensk)  sagnstof  i  flere  af  sagaerne. 

uden  tvivl  har  haft  den  storste  betydning,  og  blandt  dem  atter  Olaf 
d.  helliges  saga,  der  jo  netop  fortæller  om  et  farefuldt  Bjarmelands- 
tog,  hvortil  der  var  knyttet  forskellige  uhyggelige  minder  og  sagn 
om  trolddom,  om  rige  skatte  osv.  Navnlig  er  det  Odd  »d.  vidførle«, 
Orvar-Oddr,  der  er  sat  i  forbindelse  med  Bjarmeland;  mindet  om 
Ottar,  der  opdagede  sejlleden  derhen,  afspejler  sig  i  sagnet  om  Odd 
(»Er  du  hin  Odd,  der  drog  til  Bjarmeland?«  er  det  stadige  sporsmål). 
men  Boer  har  næppe  ret  i,  at  Oddr  er  den  samme  som  den 
nævnte  Ottar.  Forfatterne  er  ikke  altid  på  det  rene  med  de  geograf- 
iske forhold;  de  har  den  forestilling,  at  man  fra  Gandvik  (Det  hvide 
hav)  i  Bjarmeland  kan  sejle  lige  til  Østersøen  og  dens  forgreninger 
uden  at  behøve  at  sejle  uden  om  Norge.  Det  er  Bjarmernes  umiddel- 
bare naboskab  til  Garderige,  der  har  skabt  denne  forestilling.  I 
øvrigt  er  de  geografiske  begreber  angående  de  skandinaviske  lande 
for  det  meste  ganske  i  orden;  i  enkelte  tilfælde  foreligger  der  fejl, 
som  når  »Vifilsø«  omtales  som  liggende  udenfor  »Ullarakr«,  eller 
når  Gøtaelven  og  egnene  i  det  nordlige  Norge  i  en  enkelt  saga 
tænkes  temmelig  nærved  hinanden;  et  par  gange  laves  der  norske 
stednavne  tildels  efter  kendte  navne  som  Uppdalir  (jfr.  Updalr  i 
Trondhjem  og  navne  på  -dalir).  —  Ved  Gøtaelven  holdes  møder  og 
tvekampe  efter  kendte  historiske  forbilleder.  Sverrigs  øvrige  egne 
—  foruden  de  for  omtalte  —  spiller  kun  en  ringe  rolle.  Man  skulde 
tro,  at  de  vestlige  øer  og  lande  på  grund  af  vikingetogene  og  Is- 
lændernes færd  dér  indtog  en  meget  fremtrædende  plads  i  disse 
sagaer.  Men  det  er  ikke  tilfældet.  Det  er  rent  undtagelses- 
vis, at  et  tog  til  Orknøerne  og  England  eller  Irland  omtales;  be- 
skrivelsen deraf  er  uden  al  værd,  og  der  mærkes  her  urigtige 
forestillinger,  tildels  urigtige  navne,  ligesom  også  Irland  betragtes 
som  etslags  vestligt  Bjarmeland,  hvor  der  er  troldpak  og  storart- 
ede templer  med  kostbare  uroksehorn  (III,  248).  Dette  hænger 
sammen  med,  at  sagaerne  stammer  fra  sene  tider,  da  Islændernes 
egen  skibsfart  var  gået  i  stå;  til  vikingetidens  Irland  og  Vesten 
overhovedet  mærkes  der  aldeles  intet;  det  er  atter  kongesagaernes 
skildringer,  der  har  udøvet  deres  indflydelse,  ligesom  det  f.  ex.  ses 
i  Hemingspåttr.  Kun  spredt  eller  en  enkelt  gang  nævnes  andre 
lande  i  Evropa  (Spania,  Grecia,  Hunaland,  Svåfa,  Valland).  Lige- 
ledes Serkland  og  Indien,  hvorfra  man  på  den  nemmeste  måde 
og  i  den  storste  fart  kan  komme  til  f.  ex.  Sverrig  —  atter  en  på- 
virkning fra  de  romantiske  sagaer. 

Nogen  egenlig  tidsfarve  har  forfatterne  ikke  været  i  stand  til  at 

sætte  på  deres  skildringer;  kun  er  der  en  stræben  efter  at  komme 
bort  fra  deres  egen  samtid  at  mærke;  og  da  er  det,  som  antydet, 
litterære  forbilleder  i  de  historiske  sagaer,  der  har  påvirket  dem, 
og  ad  denne  vej  har  de  fået  ældre  tiders  begivenheder  og  til- 
stande frem  i  deres  sagaer,  men  ikke  de  ældste  tiders  tilstande, 
som  det  dog  åbenbart,  uagtet  de  undgår  nærmere  tidsbestemmel- 
ser, er  deres  mening  at  beskrive;  de  føler,  at  de  personer  og  be- 
givenheder, de  behandler,  ligger  forud  for  Harald  hårfagre.  Dette 
ses  bl.  a.  af,  at  de  undertiden  gor  sagapersonerne  til  de  islandske 
landnamsmænds  forfædre. 

Det  er  af  de  historiske  sagaer  klart,  hvor  lidet  man  i  det 
12.  og  13.  årh.  på  Island  vidste  om  Nordens  historie  for  800  eller 
for  Harald  hårfagre.  Overleveringen  når  i  virkeligheden  ikke 
længere  tilbage  end  omtrent  til  hans  fremtræden,  og  de  ældre 
digte  var  forlængst  helt  gåede  til  grunde.  I  de  i  fornaldarsagaerne 
fremstillede  begivenheder  kan  man  i  det  hele  ikke  se  eller 
mærke  virkelige  historiske  tildragelser  eller  overhovedet  noget 
gammelt  og,  kunde  man  med  en  vis  ret  tilfoje,  godt.  Den  stere- 
otype karakter  i  alle  skildringer  er  for  det  første  betegnende 
nok;  der  er,  som  bemærket,  intet  særpræg,  intet  old-  eller  urtids- 
agtigt  ved  personer  eller  begivenheder.  Den  store  mængde  af 
handlinger  og  enkelttræk,  der  åbenbart  er  lånte  fra  de  historiske 
sagaer,  viser  bedst,  hvor  fattig  overleveringen  var,  hvis  man  over- 
hovedet har  nogen  ret  til  at  tale  om  en  sådan.  Dernæst  er  en 
mængde  motiver  hæntet  fra  folkelige  æventyr  og  andre  folke- 
sagn. Og  endelig  er  der  endel,  der  går  tilbage  til  de  senere  ro- 
mantiske sagaer,  —  dette  er  mulig  hidrørende  fra  senere  bear- 
bejdere. Af  alle  disse  bestanddele  er  disse  sagaer  lavede,  tit  og 
mange  gange  findes  der  den  mest  brogede  og  lojerlige  sammen- 
blanding af  alle  motiver  på  et  bræt.  Af  virkelig  gamle  historiske 
minder  bliver  der  kun  en  meget  ringe  brøkdel  tilbage,  ofte  eller 
måske  oftest  kun  navnene1).   Af  de  i  de  historiske  sagaer  så  ofte 


J)  Som  eksempler  på  historiske  sagaers  og  senere  tiders  påvirkning  kan  an- 
føres —  foruden  hvad  der  allerede  er  bemærket  — :  De  belejrede  viser 
kostbarheder  på  deres  borgmure  ( !),  jfr.  Sig.  Jors.  s.  —  Ingibjorg  på 
Ullarakr  jfr.  Olåfss.  helg.  —  Jærnbeslagne  skibe  jfr.  Eriks  Jærnbarde.  - 
Oddr  i  jordhuset  i  Irland  jfr.  fortællingen  om  Hjdrleif.  —  Bavner  på 
fjældene  jfr.  Hak.  s.  gob.  —  enkelte  træk  går  tilbage  til  Egilss.  og  Vatsd., 
osv.  osv.  Der  findes  en  strid  om  en  hest,  gave  af  stodheste,  den  bestem- 
melse,  at  en  kongedatter   skal  sidde  i    3   år   og  vænte  på  sin  bejler.    Af 

forekommende  kritiske  bemærkninger  og  antydninger  af  ældre 
tiders  tilstande  findes  der  her  så  godt  som  ingen.  Et  enkelt  ejen- 
dommeligt udslag  af  en  bedre-viden  findes,  idet  en  forfatter  stolt 
ytrer:  »ti  da  var  man  endnu  ikke  begyndt  på  at  opføre  haller  i 
Norge«  (I,  316) ;  men  dette  er  kun  et  enestående  eksempel  og  netop 
derved  undgår  det  ikke  et  ironisk  skær.  Særlig  islandske  forhold 
skinner  meget  lidet  igennem  (jfr.  hvad  der  foran  blev  bemærket 
om  navnene.) 

Hvad  nu  sagaernes  egenlige  indhold  angår,  er  dette,  til- 
trods for  dets  typiske  ensformighed,  dog  så  rigt  på  afvekslinger 
og  forbindelser  af  enkeltheder,  at  det  kun  kan  skildres  i  de  alminde- 
ligste træk. 

Det  består  da  for  det  første  i  vikingetog,  der  spiller  en 
hovedrolle.  De  foretages  enten  af  lyst  til  at  vinde  guld  og  ære 
eller  for  at  eftersøge  forsvundne  personer  i  fjærne  lande  eller  også 
for  at  bringe  hjælp;  endelig  foretages  bejlerfærd  oftest  til  søs.  I 
reglen  er  disse  tog  forbundne  med  mere  eller  mindre  alvorlige  farer, 
dels  fra  elementernes  side  (storm  og  stride  bølger,  undertiden  op- 
stået ved  trolddom),  dels  fra  de  professionelle  vikingers  side.  Der 
leveres  kampe  af  den  mest  gruopvækkende  art.  Gærne  mødes  to 
vikinger  ved  øer,  eller  den  ene  part  lægger  til  ved  et  næs,  så  går 
man  op  på  land  og  opdager  en  flåde  på  den  anden  side  af  næsset; 
man  skynder  sig  tilbage,  bringer  guld  og  kostbarheder  i  sikkerhed 
i  land,  men  fylder  skibene  med  sten  og  træer;  så  ror  man  i  natligt 
mulm  og  mørke  mod  fjenden  og  angriber  ham;  der  opstår  så  en 
hæftig  kamp  med  meget  mandefald,  megen  vaden  i  blod  og  desl.; 
der  udveksles  de  drabeligste  hug.  Kampen  ender  med  den  an- 
grebnes fald  —  ti  den  angribende  er  i  reglen  sagaens  helt  — ,  eller 
han  bliver  hårdt  såret  og  helbredet,  hvorpå  han  og  modparten  ind- 
går fostbroderskab,  når  de  bægge  er  værdige  dertil;  fostbrødre- 
laget  spiller  overhovedet  en  meget  stor  rolle  i  disse  sagaer,  hvor 


senere  tidstridigheder  —  endel  er  allerede  anført  —  kan  nævnes,  at 
der  etsteds  omtales  >røg  fra  en  ovn«;  —  en  slæbes  gennem  alle  gader«  i 
byen;  der  tales  i  det  hele  om  befæstede  byer,  borge  og  tårne  —  og  der 
>sættes  torv«  for  de  fremmede  —  kongerne  har  høge  på  skuldrene  og 
jager  som  i  de  romantiske  sagaer.  Der  tales  om  >hærsporer«,  »låsbuer«, 
>  helpansrede<  heste;  der  rides  »i  turniment«,  ja  der  tales  om  en  »dromund« 
i  Irlandshav  ( !)  og  en  enkelt  gang  fanges  isbjorne  i  Østersøen.  Der  spilles 
meget  på  harpe  og  andre  strængelege,  ligesom  også  fremmede  drikke 
nyttes.   En  romantisk  beskrivelse  af  våben  læses   III,  239,  osv.  osv. 

det  sikkert  atter  er  historiske  forbilleder,  der  har  virket  (f.  ex.  de 
beromte  fostbrødre  Tormod  og  Torgeir);  her  kan  der  vistnok 
findes  enkelte  træk  af  det  gamle  fostbroderskabs  beskaffenhed, 
der  ikke  findes  andre  steder.  Fostbrødrene  følges  så  trofast  ad  til 
nye  kampe  og  støtter  hinanden  af  al  kraft.  Skibene  er  altid  prægtig 
udstyrede  og  næsten  altid  er  der  et  drageskib  i  flåden;  ofte 
står  ved  det  første  møde  en  lige  så  prægtig  udstyret  mand  ved 
masten.  Skibene  er  undertiden  begavede  med  menneskelig  for- 
stand; de  adlyder  deres  ejer  og  bærer  dem  trygt  gennem  skær  og 
brænding.  Enkelte  af  sagaerne  består  så  at  sige  kun  af  skildringer 
af  søtog;  dette  motiv  misbruges  Og  udtværes.  Rejser  og  tog  til 
lands  forekommer  ofte;  de  er  af  den  æventyrligste  art.  Man  rejser 
igennem  lange  og  tykke  skove,  hvor  der  altid  er  røvere  og  sti- 
mænd; disse  har  »en  skåle«  og  guld  i  hobetal  og  er  selv  vilde  og 
grumme,  men  bliver  altid  slåede  ihjæl.  Lige  så  hyppige  er  ber- 
særkekampe. Jættedrab  efter  det  samme  mønster  findes  adskillige 
gange.  I  reglen  er  det  udmærkede  våben,  sværd  med  overnaturlige 
egenskaber,  der  spiller  en  stor  rolle;  der  er  giftige  sværd,  dværge- 
arbejder; der  er  sværd,  der  for  så  vidt  er  enestående,  som  de  er 
de  eneste,  en  bersærk  eller  jætte  frygter;  det  gælder  da  ikke  at 
lade  vedkommende  få  nys  om,  at  man  besidder  det  rigtige  våben. 
Disse  sværd  »stanses  aldrig  i  hug«;  de  kløver  fjenden  ned  til  kind- 
tænderne eller  lige  ned  til  bæltestedet.  Der  er  overhovedet  ingen 
grænser  for,  hvad  et  sådant  sværd  i  en  kæmpes  hånd  kan  udrette. 
I  enkelte  sagaer  findes  også  vidunderlige  pile  som  våben.  Svarende 
til  skibene  er  heltenes  heste;  de  er  prægtige  og  udholdende;  men 
her  mærkes  udenlandske  forbilleder  og  lån  som  hesten  Dulcifal  (o: 
Bukefalos)  i  Ganger-Rolfs  saga,  der,  pudsigt,  men  betegnende  nok, 
siges  at  have  været  af  de  »dromedariorum«  slægt.  En  stor  mængde 
af  togene  gælder  en  kvinde,  enten  når  hun  skal  vindes  af  bejleren 
eller  frelses  fra  jættevold,  hvilket  undertiden  falder  sammen  med 
det  første.  Der  er  derfor  i  disse  sagaer  fuldt  op  af  bryllupper  og 
elskov.  Og  der  er  ét,  der  karakteriserer  dem  alle  i  modsætning  til 
slægtsagaerne,  nemlig  at  de  elskende  altid  får  hinanden,  når  blot 
de  har  gennemgået  den  hele  række  af  trængsler,  kampe,  trolddom 
og  farer.  Dette  skyldes  atter  uden  tvivl  indflydelse  fra  de  fremmede 
romantiske  sagaer  og  de  gamle  folkelige  æventyr.  Det  bærer  tillige 
vidne  om  folkets  smag  og  åndelige  tilstand  i  det  13.  og  14.  årh. 
I  vekslingen  af  motiver  udvikles  ingen  synderlig  fantasi  eller 
frodig  opfindsomhed.   Det  er  de  samme  begivenheder,  der  gentager 

sig,  de  samme  ting  og  da  uden  særpræg;  en  enkelt  forfatter  er  så 
nojagtig  at  angive,  at  en  tå  eller  to  hugges  af.  Af  glæden  over 
dette  fund  gentages  det.  Også  heri  ligger  en  modsætning  til 
slægtsagaerne. 

Kristendom  og  hedenskab  spiller  overhovedet  en  ringe  rolle  i 
i  disse  sagaer;  naturligvis  fordi  forfatterne  henlægger  deres  ind- 
hold til  så  gammel  en  tid.  Det  er  kun  enkelte  som  Nornagestsp.  og 
Orvar-Oddss.,  hvor  en  brydning  mellem  bægge  findes.  Derimod 
tager  man  fejl,  hvis  man  tror,  at  disse  sagaer  indeholder  gamle, 
uforfalskede  minder  om  hedenskabet.  Tværtimod.  Hvad  der  heraf 
forekommer,  beror  dels  kun  på  efterligninger  og  genklange  af,  hvad 
der  findes  i  de  historiske  sagaer,  dels  på  urigtige,  af  uvidenhed 
opståede  forestillinger  om  hedenskabets  væsen  og  optræden.  I  kun 
ganske  enkelte  tilfælde  findes  virkelige  og  da  meget  afblegede  og 
forvanskede  minder  om  gamle  myter.  Det  samme  gælder  også  de 
gamle  folkesagn;  af  sådanne  er  overhovedet  meget  få  ægte  eller 
særlig  værdifulde.  Til  disse  få  må  først  og  fremmest  henregnes 
den  glimrende,  ægte  folkelig-naive  skildring  af  den  mærkelige  fa- 
milje  i  skoven,  som  kong  Gaute  engang  traf  på.  En  ejendommelig 
gærrighed  og  barnlig  smålighed  samt  de  forunderligste  forestil- 
linger præger  denne  familje.  Faderen  trækker  hatten  ned  for  ojnene 
under  Gautes  måltid  —  han  kan  ikke  tåle  at  se  maden  forsvinde  — 
og  remmene  ud  af  de  sko,  han  forærer  ham,  og  styrter  sig  endelig 
af  sorg  over,  hvad  han  har  måttet  bortgive,  ud  over  »Ætteklippen« 
( Ætternisstapi)  og  går  glad  til  Odin;  hans  ene  son  gor  det  samme, 
fordi  sorte  snegle  er  krøbne  over  hans  guldbarrer,  hvorved  de  er 
bleven  så  slidte,  at  livet  for  ham  bliver  uudholdeligt;  den  anden  gor 
det  samme,  fordi  en  spurv  har  pillet  et  korn  af  et  aks  i  hans  mark, 
den  tredje  endelig,  fordi  han  indbilder  sig  at  have  svangret  sin 
søster  blot  ved  at  rore  hendes  kind.  Her  er  en  af  folkepoesiens  ægte 
guldbarrer,  som  tidens  sorte  snegle  ikke  har  kunnet  få  bugt  med  *). 

Til  det  gamle,  men  ikke  derfor  rent  nordiske  stof  kan  også 
høre  motivet  med  den  onde  stemoder  —  der  i  reglen  er  en  jætte- 
kvinde— ,  der  vil  lokke  stesonnen  til  utugtig  elskov  og  overhovedet 
er  sine  steborn  grum;  hun  forhekser  dem  (»lægger  på  dem«  en 


J)  Af  andre  gamle  minder  kan  anføres  skildringen  af  hallen  i  Vols.s  (I,  119), 
hlunnrod  (I,  260),  hasselstængerne  (I,  329),  den  hyppige  omtale  af  herse- 
værdigheden, vikingelove,  Gjallandi  bru  (III,  398);  jfr.  Hålfss.  kap.  4  slutn. 
og  endel  andre. 

trolddom,  dlog),  og  de  må  leve  så  og  så  længe  under  trolddommens 
magt,  indtil  denne  løses  og  de  er  frelste.  Uden  at  det  forklares,  er 
disse  born  selv  i  stand  til  at  »lægge  trolddom  på«  deres  stemødre, 
der  virker  lige  så  kraftig;  straffen  rammer  dem  i  samme  ojeblik, 
som  bornene  frelses.  Denne  trolddom  antager  undertiden  en  barok- 
form,  så  at  vi  dermed  er  udover  det  barnlige  folkeæventyrmotiv. 

Af  andre  motiver,  der  enkelte  gange  forekommer,  og  som  tildels 
er  hæntede  fra  æventyrene,  kan  endnu  nævnes :  en  faders  råd  til  sin 
son,  dromme  (meget  hyppige),  anvendelsen  af  sovntorn,  drikken- 
blod  for  at  få  flere  kræfter,  stormbælge  (der  bevirker  storm  og 
frost),  horn  (som  Rolands),  løfteaflæggelser,  væddemål  mellem 
hirdmænd,  fremsynte  fostermødre,  selvfortælling  om  liv  og  lævned 
osv.  Motiver,  som  genfindes  i  den  danske  folkevise,  er  svalen,  der 
lader  et  silketørklæde  falde  ned  i  et  bestemt  ojemed,  guldringen 
under  boven  på  et  dyr.  Ganske  unordisk  og  meget  sen,  men  også 
temmelig  enestående,  er  omtalen  af  en  gilding  som  kvindevogter 
(Bosas.). 

Det  følger  af  sig  selv,  at  der  på  et  område  som  dette  ingen 
grænser  er  for,  hvad  man  kunde  tillade  sig  i  retning  af  det  usand- 
synlige. Man  sætter  sig  ganske  udover  tid  og  sted,  udover  alt 
hvad  der  er  menneskeligt  for  hvert  ojeblik  at  havne  i  det  usand- 
synlige, umulige,  barokke,  fantastiske.  Ingen  sporger  om  eller  har 
lov  til  at  sporge  om,  hvorledes  dette  eller  hint  kan  være  gået  til, 
hvorledes  en  mand  kan  finde  en  guldring  på  havsens  bund  mange 
år  efter,  at  den  er  kastet  i  vandet,  hvorledes  Sigmund  lever  10  år 
i  en  hoj  uden  at  gore  noget  forsøg  på  at  komme  bort;  en  kvinde 
med  et  alen-bredt  ansigt,  et  gribbeæg  med  guldbogstaver  og  lign. 
-  alt  tages  med  troens  ærlige  ojne;  langt  borte  erfarer  man,  hvad 
der  foregår  i  fjærne  egne,  og  kan  indfinde  sig  i  rette  ojeblik  til 
hjælp,  osv.  osv.  Man  ser,  at  den  kritiske  sans,  som  var  så  vågen 
i  det  12.  årh.,  nu  har  fået  sig  en  sovntorn.  Man  ser  tillige,  at 
fantasien  er  temmelig  tojlesløs,  men  til  gengæld  lidet  rig  eller  op- 
findsom, som  den  hos  Islænderne  altid  har  vist  sig  at  være  det. 
Ensformigheden  m.  h.  t.  indholdet  er  overalt  fremtrædende,  og  den 
er  det  ikke  mindre  m.  h.  t.  stilen. 

Fremstilling,  sammensætning  og  stil  er  i  det  hele  ret 
simpel  og  naturligvis  efterligning  af  den  historiske  sagas.  Dog  har 
stilen  gennemgående  noget  andet  og  yngre  præg  end  i  hin.  Ikke 
alene  er  den  ligesom  mere  kunstløs  —  en  stil-kunst  er  der  her 
overhovedet  ikke  tale  om  — ,  men  de  samme  vendinger,  de  samme 

sætninger,  de  samme  beskrivelser  forekommer  atter  og  atter, 
ikke  mindst  i  skildringen  af  kampe  og  hug  og  lign.  Sagaerne  bliver 
derfor  noget  trættende  at  læse  i  længden,  men  de  oplives  noget  ved 
de  ofte  friske  vers.  Der  findes  mange  gange  en  vel  rigelig  anvend- 
else af  bogstavrimende  ord  og  udtryk;  præsens  hist.  bruges  meget 
gærne;  yngre  ord  og  talemåder  findes  ikke  sjælden,  men  endel 
heraf  stammer  ganske  vist  fra  afskrivere  og  bearbejdere;  de  må 
altså  ikke  lægges  til  grund  for  bedommelsen  af  sagaen  eller  dens 
alder.  Ordsprog  findes  forholdsvis  sjælden  i  det  hele,  og  det  er  da 
særlige  sagaer,  der  anfører  dem  fortrinsvis;  de  er  i  enkelte  tilfælde 
hæntede  fra  de  historiske  sagaer  x).  Almueagtig  stil  med  lavere 
skældsord  og  ufine,  tildels  uhøviske  udtryk,  åbenbart  for  at  gore 
fremstillingen  mere  drastisk  og  vistnok  også  morsom,  findes  enk- 
elte gange  2),  men  sikkert  stammer  heller  ikke  alt  dette  fra  de  op- 
rindelige forfattere.  Det  er  den  samme  smag,  man  finder  i  rimerne 
hist  og  her.  Der  er  således  den  forskel  på  indhold  og  fremstilling 
med  stil,  at  medens  hint  søges  gjort  så  gammeldags  som  muligt, 
hvorved  man  særlig  har  gjort  studier  i  Olafssagaerne,  der  netop 
var  så  udbredte  på  Island  i  den  sidste  halvdel  af  det  13.  årh.  og 
derefter,  har  man  umulig  eller  kun  med  stor  vanskelighed  kunnet 
løsrive  sig  fra  det  medfødte  talesprog  eller  den  farve,  der  nu  havde 
lagt  sig  over  den  skriftlige  fremstilling,  og  som  så  godt  kendes  fra 
tidligere  behandlede  sagaværker;  der  var  opstået  en  sprog-  og 
stilform,  der  godt  kan  betegnes  som  efterklassisk. 

Selve  sammensætningen  er,  som  sagt,  simpel  og  i  det  hele  saga- 
mæssig.  Forfatterne  vidste  meget  godt,  hvorledes  en  saga  burde 
indrettes,  hvorledes  de  enkelte  begivenheder  skulde  forholde  sig  til 
hinanden,  med  andre  ord,  de  havde  et  udpræget  blik  for  årsags- 
sammenhængen ;  begivenhederne  udvikler  sig  i  reglen  med  en  logisk 
naturlighed  og  indre  nødvendighed.  Kun  sjælden  falder  sagaerne 
i  lidet  sammenhængende  afsnit  (som  f.  ex.  Rolf  krakes  saga).  De  er 
i  reglen  kun  ét  slægtleds  historie  med  en  eller  to  hovedpersoner; 
dog  findes  der  undertiden  også  en  forfædrehistorie  af  storre  eller 
ringere  udstrækning.  Et  par  gange  findes  sagaer,  der  fortsætter 
hinanden  (l'orst.— Fri3t>j.;  Ketill — Grimr — Orvar-Oddr)  uden  dog 


*)  Således  er  der  ingen  tvivl  om,  at  det  er  Ol.  helg.  k.  176  II,  405 — 6,  der  er 
forbillede  for  FriSpj.  s.  20,  jfr.  49— 50.  Fra  Egilss.  s.  119  er  ordsproget  i 
Ket.  hæng.  (II,  115)  hæntet.  Man  læse  bægge  steder  i  sammenhæng. 

2)  Bortset  fra  den  berygtede  Bosasaga,  hvor  dog  meget  hidrører  fra  be- 
arbejdere. 

at  udgore  én  saga.  Selvfølgelig  findes  ujævnheder  og  urimeligheder 
eller  dårlig  begrundede  enkeltheder.  Dette  var  uundgåeligt  hos  ikke 
storre  kunstnere,  end  forfatterne  viser  sig  at  have  været.  At  der 
indstrøs  vers  og  digte,  er  jo  en  efterligning  af  de  historiske  sagaer. 

Hvad  forfatterne  og  disses  hjem  angår,  er  bægge  dele  meget 
vanskelige  at  bestemme.  Forfatterne  har  mindre  lejlighed  til  at  røbe 
sig  her  end  ellers.  At  de  enkelte  kristelig-farvede  sagaer  hidrører 
fra  gejstlige,  er  klart.  I  det  hele  og  store  kunde  man  antage,  at  både 
læg  og  lærd  har  været  beskæftiget  med  disse  sagaers  dannelse,  så- 
ledes som  det  ses,  at  tilfældet  var  med  de  1119  fortalte  sagaer;  her 
var  det  en  bonde  og  en  præst,  der  var  forfatterne.  Der  er  ingen 
grund  til  at  tiltro  den  islandske  gejstlighed  i  det  13.  årh.  nogen  føl- 
else af,  at  det  ikke  passede  sig  for  den  at  forfatte  denslags  sagaer; 
så  folkelig  var  den  og  blev  den  ved  med  at  være. 

Hvad  sagaernes  tilblivelsessted  angår,  gives  der  noget  bestemt-, 
ere  antydninger.  Ganske  vist  indeholder  de  selv  lidet  eller  intet  til 
bestemmelsen  heraf;  man  er  henvist  til  at  drage  slutninger  af  andre 
omstændigheder.  Enkelte  af  disse  sagaer  (f.  ex.  de  om  Hrafnista- 
mændene,  Half  osv.)  er  særlig  knyttede  til  visse  (norsk-)islandske 
slægter  på  en  sådan  måde,  at  det  bliver  rimeligst,  at  de  er  forfattede 
i  disses  hjemstavn.  Alle  sådanne  fingerpeg  leder  tanken  hen  på  det 
vestlige  og  sydvestlige  Island,  netop  de  dele  af  landet,  hvor  de  fleste 
og  bedste  sagaer  i  øvrigt  er  skrevne.  Hermed  stemmer  på  de  bedste 
den  omstændighed,  at  så  godt  som  alle  skindbøger,  hvori  de  findes, 
og  hvorom  man  ved  besked,  stammer,  så  vidt  skonnes  kan,  fra  de 
nævnte  landsdele.  Men  Nordlandets  sagaegne  har  vel  også  en  andel 
i  dem. 

Alt  i  alt  kan  disse  sagaer  ikke  i  nogen  henseende  måle  sig  med 
den  ældre  sagalitteratur;  de  er  kun  efterligninger  deraf,  og  en  god 
del  af  deres  stof  går  tilbage  dertil  eller  har  sin  rod  deri.  Så  snart 
man  erkender,  at  de  ikke  har  opbevaret  noget  synderlig  gammelt  af 
betydning,  men  for  det  meste  kun  æventyrmotiver  og  enkelte  træk 
af  folketroen,  således  som  disse  levede  i  det  13.  årh.,  forringes  deres 
kulturhistoriske  betydning,  og  dog  er  det  denne,  der  giver  dem 
deres  egenlige  værdi.  Dr.  Rosenbergs  dom  over  dem  tréeffer  så 
nogenlunde  det  rigtige  (Nordb.  Aandsliv  II,  285 — 86).  Det  behover 
ikke  nærmere  at  formuleres,  i  hvor  hoj  en  grad  man  må  være 
forsigtig  med  at  betragte  disse  sagaer  som  kilder,  også  på  det  rent 
kulturhistoriske  område,  og.  der  kan  tilføjes,  det  folkloristiske  med. 

Det  vil  være  hensigtsmæssigt  at  dele  disse  sagaer  i  klasser; 

først  er  der  de  sagaer,  der  kan  antages  at  have  bevaret  historiske 
træk  og  som  er  knyttede  til  Norge,  dernæst  de,  der  foregår  i 
Norge,  men  er  opdigtede;  så  kommer  de,  der  angår  Danmark, 
og  endelig  de,  der  behandler  ikke-nordiske  æmner1). 


A.    Sagaer  vedrørende  historiske  personer 

i   Norge. 

Her  træffes  først  et  par  sagaer,  vedrørende  Rogaland  og 
Hordaland. 

1.  Hålfssaga  eller  Sagan  af  Hålfi  ok  Hålfs- 
rekkum.  Denne  saga  findes  i  Det  kgl.  bibl.,  gml.  kgl.  saml.  2845, 
4  °  (mbr.) ;  udgiven  i  Fas.  II  og  Bugges  Norrone  sagaer  af  sagn- 
historisk indhold  samt  af  A.  le  Roy  Andrews  i  Sagabibliothek  14. 
—  Sagaen  begynder  med  kong  Alrek  på  Alreksstad,  en  eponym- 
konge,  der  ved  Odins  hjælp  ægter  en  Geirhild;  deres  son  er  Vikarr, 
der  ved  moderens  ubesindige  løfte  bliver  Odins  ejendom.  Vikarr 
har  strid  med  kong  Josurr,  der  havde  fældet  hans  fader,  men  de 
forliges.  Josurs  son  var  Hjorr,  og  hans  son  Hjorleif  den  kvinde- 
kære, der  bl.  a.  drog  til  Bjarmeland.  Der  fortælles  ikke  uinteressant 
om  en  strid  mellem  ham  og  en  dansk  konge  Hreidarr,  samt  hans 
forhold  til  hustruerne  Æsa  og  Hild.  Med  den  sidste  har  han  son- 
nerne  Hjorolf  og  Half  (hvilket  sidste  navn  er  at  opfatte  som  Hd-alf 
d:  Alf  d.  hoje) 2).  Resten  af  sagaen  handler  om  Half  og  hans  kæmper. 
Der  har  uden  tvivl  eksisteret  sagn  om  denne  oldtidskonge,  hvis 
historiske  tilværelse  må  betragtes  som  utvivlsom,  men  sagaens  forf. 
har  ikke  vidst  meget  af  positive  bedrifter  eller  handlinger  at  berette. 
Bortset  fra  de  almindelige  vikingelove  (k.  10),  der  sikkert  vilkårlig 
er  knyttede  til  Half,  fortælles  kun,  hvorledes  Half  og  de  fleste  af 
hans  kæmper  omkom  ved  svig  af  hans  stefader,  Asmund.  To  af 
kæmperne  beholdt  livet,  hvoraf  Hrokr  d.  svarte  hævnede  sin  konge. 
Halfs  son  var  kong  Hjorr  på  Hordaland,  fader  til  de  islandske  land- 
namsmænd Hamund  og  Geirmund  (jfr.  foran  s.  722) ;    med    om- 


J)  Om  disse  sagaer  kan  i  det  hele  henvises  til  P.  E.  Mullers  Sagabibliothek 
II,  hvor  der  findes  en  mærkelig  sund  bedSmmelse  af  dem.  Jfr.  Sturl., 
Proll.  §  34  og  A.  Olrik:  Sakse  I— II,  samt  indledningerne  til  de  nyere 
særudgaver. 

2)  Andre  forklarer  navnet  som  ens  med  fiod-alfr. 

talen  af  dem  slutter  sagaen.  —  Der  ftndes  i  denne  saga  utvivlsomme 
historiske  minder  l),  skont  lidet  fyldige  og  blandede  med  forskellige 
folkesagn  og  æventyrmotiver  (fjældet,  der  pludselig  stiger  op  af 
havet  —  havmanden  osv.).  Der  er  gamle  ægte  mytiske  træk  (Odins 
optræden)  og  der  findes  et  eksempel  på  den  urgamle  straf  over  utro 
hustruer  (drukning  i  et  morads).   Af  yngre  oprindelse  er  derimod 
dyrejagten  og  omtalen  af  nøddeskoven  (k.  16).    I  sagaen  nævnes 
den  Solve  Hognason,  der  også  omtales  af  Snorre  i  Yngl.  k.  31,  men 
der  er  ikke  tale  om  indbyrdes  slægtskab  mellem  Yngl.  og  sagaen. 
De  forannævnte  sagnpersoner  Vatnarr,  Snjallr  og  Hjaldr  antydes 
også.  Sagaoverleveringens  hoje  alder  antydes  derved,  at  der  i  slut- 
ningen af  kap.  2  henvises  til  en  beretning  af  landnamsmanden  Finnr 
på  Akranes  2).  I  slutn.  af  kap.  8  anføres  Reyknesingernes  slægt  og  i 
k.  17  slutn.  Geirmunds  og  Hamunds  efterkommere.   Alt  dette  hen- 
viser sagaen  til  Vestlandet  og  rimeligvis  til  egnene  ved  Akranes. 
Det  sidste  kapitel  svarer  i  indhold  til  Landnåma  k.  112  (86),  men  der 
er  ingen  direkte  forbindelse  mellem  de  to  kilder  3) ;  jfr.  ovf.  1.  c.  og 
Landn.  1900  s.  XLVIII— XLIX.  Sagaen  er  ældre  end  Geirmundarp., 
der  citerer  »Hrok  den  svartes  saga«,  der  uden  tvivl  er  identisk  med 
vor  Hålfssaga.  Andrews  mener  at  kunne  påvise,  at  sagaen  i  dens 
nuværende  form  beror  på  en  ældre  form  af  den  fra  tiden  o.  1230 — 
50,  (dette  eftersom  Landn.  —  efter  hans  ret  tvivlsomme  antagelse 
—  har  lånt  fra  sagaens  ældre  form),  og  at  de  længere  digte  ikke 
har  stået  i  denne,  men  er  tilføjede  i  den  yngre  bearbejdelse.  Dette 
er  ret  sandsynligt,  men  Andrews'    kronologiske  bestemmelser  for 
sagaens  udvikling  og  digtenes  tilblivelse  er  meget  svage4).   Saga- 
ens sammensætning  og  fortællemåde  er  i  det  hele  god,  skont  den 
falder  især  i  den  første  del  noget  fra  hinanden  i  afsnit.   Den  hører 
til  de  få  sagaer,  der  omfatter  flere  slægtled.   Sproget  og  stilen  er 
ret  god. 

Endelig  bemærkes,  at  det  færøske  digt  Ålvur  kongur  beror 
på  sagaen5). 


i)  Jfr.  P.  A.  Munch,  N.  F.  H.  I,  1,  294—310. 

2)  Se  herom  Andrews,  indledn.  s.  1 1 . 

3)  Andrews  antager  dog,  at  Landn.  har  nyttet  sagaen  i  dens  ældre  form. 

4)  Det  bemærkes,  at  vers  2  er  i  grunden  det  samme  som  det  i  Ragnarss.  (Fas. 
I,  298— 99);  det  er  altså  temlig  gammelt  og  g6r  indtryk  af  at  være  nok 
så  oprindeligt  i  Hålfssaga. 

5)  Sagen  er  udførlig  behandlet  af  Andrews. 

Finnur  Jonsson.     II.  **' 

2.  Hfomundar  s  a  g«a  Greipssonar.  Som  ovenfor 
bemærket  blev  en  saga  om  Hromund  forfattet  af  bonden  Hrolfr  og 
fremsagt  ved  brylluppet  på  Reykjaholar  (1119).  Det  ses,  at  den  har 
bestået  af  3  hovedafsnit  eller  begivenheder,  en  kamp  med  vikingen 
HrongviSr,  en  anden  med  Olaf  lidsmannakonge,  samt  Tråins  hoj- 
brud  og  kampen  med  hojboen1).  Andrews  har  villet  betvivle,  at 
sagaen,  som  den  kendes  fra  rimerne,  går  tilbage  til  Hrolfs  saga 
eller  er  identisk  med  denne,  idet  han  tvivler  om  Sturlungabemærk- 
ningens  ægthed.  Det  kan  naturligvis  ikke  bevises,  at  sagaen  er 
identisk  med  Hrolfs;  jeg  for  mit  vedkommende  finder  dog  ingen 
grund  til  at  underkende  bemærkningens  ægthed  og  rigtighed  og 
tror,  at  sagaen  i  alt  væsenligt  er  Hrolfs.  Andrews  har  også  søgt 
at  udrede  kilderne  for  de  enkelte  motiver,  men  der  er  meget  hypo- 
tetisk heri  og  usikkert.  Selve  sagaen  skulde  efter  ham  ikke  være 
ældre  end  fra  den  sidste  halvdel  af  det  13.  årh.  Hromund  er  uden 
tvivl  en  historisk  person.  I  Ldn.  (k.  6)  siges  Bjornolf  og  Hroald  at 
have  været  sonner  af  Hromund  Greipsson,  hvis  hjem  snarest  må 
have  været  Telemarken;  Bjornolf  var  Ingolfs  bedstefader.  Herefter 
skulde  Hromund  have  levet  i  den  første  halvdel  af  det  8.  årh.,  altså 
i  så  gammel  en  tid,  at  der  let  kunde  danne  sig  sagn  om  ham  og 
æventyrlige  begivenheder  knyttes  til  ham.  Men  alt,  hvad  der  knyt- 
tedes til  ham  i  det  12.  og  13.  årh.,  er  digt  og  ikke  gammel  over- 
levering. Tværtimod  får  man  her  syn  for  sagn  om,  hvorledes  vidt- 
forskellige  motiver  og  sagnelementer  sattes  sammen  og  knyttedes 
til  en  enkelt  person2).  Hromund  er  i  sagaen  en  datterson  af  Hrokr 
d.  svarte  (jfr.  Hålfssaga).  —  Den  oprindelige  saga  er  gået  tabt, 
men  bevaret  i  rimerne  om  ham  (Griplur,  udg.  i  Rimnasafn  I) ;  efter 
dem  er  den  nuværende  saga  (udg.  i  Fas.  II)  i  AM  601  b,  4°  m.  fl. 
ligefrem  lavet3).  Hvad  der  giver  sagaen  en  særlig  betydning  er 
afsnittet  om  kampen  med  bersærken  Hrongvid,  hvis  broder  er  Helge 
d.  frokne.  Denne  Helge  har  en  frille,  Kåra;  det  er  forlængst  set,  at 
heri  ligger  en  antydning  af  sagnet  om  Helge  Haddingjaskate  og  val- 
kyrjen  Kåra  (med  digtet  Kåruljod  4),  men  i  en  meget  afbleget  og 
misopfattet  form;  det  ophojede  valkyrjeforhold  er  blevet  til  et  al- 


J)  Jfr.  A.  le  Roy  Andrews:  The   Hromundarsaga  Gripssonar  i  Mod.   Philol. 

VIII  nr.  4,  IX  nr.  3,  og  X  nr.  4  (1911—13).  Kolbing:  Beitråge  osv.  1876. 
s)  Se  herom  Andrews'  afhdl. 
B)  Således  også  Andrews,  der  antager,  at  sagaen  er  lavet  efter  rimerne,  som 

de  engang  forefandtes  i  AM  603,  4  °. 
4)  Omtalt  i  codex  reg.  af  den  ældre  Edda. 

mindeligt  frilleforhold  og  frillen  opfattes  som  etslags  heks.  Også 
det  herhen  hørende  sagn  om  Blind  den  bolvise  genfindes  her.  Men 
hele  dette  sagn  har  oprindelig  intet  med  Hromund  at  gore.  Nær- 
beslægtet med  valkyrjemotivet  er  Hromunds  og  kongedatteren 
Svanhvides  elskov,  der  er  kont  skildret.  Alt  i  alt  har  denne  saga 
hørt  til  de  interessanteste  »oldsagaer«. 

A  n  m.  Til  de  nævnte  sagaer  har  måske  sluttet  sig  en  saga,  der  nævnes 
i  Ldn.  k.  160  (129)  saga  Bodmods  ger  pis  ok  Grimolfs  (eller  B.,  Ger  pis  ok 
Grimolfs  Qrettiss.  s.  20),  skont  den  tilhører  en  noget  senere  tid;  men  sagaen 
er  forlængst  tabt. 

3.  G  jafar  efssaga  ok  Gautreks  konungs1)  er 
særlig  knyttet  til  Rogalandsøerne  og  Gotland.  Den  findes  i  to 
bearbejdelser,  en  længere  og  en  kortere  i  AM  152,  fol.  (mbr.),  590 
b-c,  4°  (pap.)  og  194  c,  fol.,  der  bægge  vistnok  er  skrevne  efter 
en  gammel  membran.  Udg.  i  Fas.  III  og  særskilt  af  Ranisch  i 
Palæstra  XI  (1900)  med  en  udførlig  og  dygtig  indledning  2).  — 
Sagaen  er,  som  den  foreligger  i  den  ene  række  af  hdskrr.,  løst 
sammenstykket  af  forskellige  afsnit,  hvoraf  det  første  handler  om 
kong  Gaute  i  Vester-Gøtland,  der  engang  på  jagten  for  vild  i 
skoven  og  traf  den  mærkelige  familje,  som  ovf.  (s.  796)  er  omtalt. 
Med  datteren  Snotra  får  han  sonnen  Gautrekr,  der  bliver  en  vældig 
konge  efter  sin  fader.  Herpå  følger  et  afsnit  om  Fridtjofs  efter- 
kommere, hvis  navne  alle  ender  på  -pjofr,  og  deres  strid  med 
Vikar,  en  son  af  Harald  den  egdske  (fra  Ag&ir) ;  hertil  knyttes  så 
atter  de  to  Starkad'er,  samt  sagnet  om  den  yngre  Starkad  og  Odin- 
Hrosshårsgrane  og  Tor.  Det  ender  med  at  Starkad  mod 
sin  vilje  bliver  Vikars  banemand.  Herefter  fortælles  igen  om 
Gautrek  og  den  gærrige  Nere  jarl  på  Oplandene  (jfr.  Ol.  helg. 
Hkr.  II,  44?)  samt  om  Gave-Ræv  Rennesson,  den  barnligt  tillids- 
fulde og  elskværdige  bondeson,  der  giver  Nere  gaver,  som  denne 
i  sin  gærrighed  lader  kong  Gautrek  og  andre  betale;  forholdet 
mellem  Ræv  og  Nere  er  meget  morsomt  skildret 3).  Ved  Neres  råd 
og  hjælp  ender  det  med,  at  Ræv  får  Gautreks  datter  til  ægte  og 
bliver  jarl,  men  dør  tidlig.  —  Denne  saga  er  den,  der  indeholder  de 


J)  Gjafarejssaga  kaldes  sagaen  i   dens  slutning. 

2)  Jfr.  Hollander:  The  relative  age  of  the  Gautrekssaga  osv.  i   Arkiv   XXIX. 

3)  Gave-Ræv  nævnes  også  hos  Saxo;  jfr.  herom  A.  Olrik  II,  137—38;  for  mig 
er  der  ingen  tvivl  om,  at  den  isl.  saga  er  langt  mere  ægte  end  fremstil- 
lingen hos  Saxo,  der  vistnok  egenmægtig  har  ændret  det  af  ham  modtagne 
og  ufuldstændige  sagn. 

51* 

fleste  gamle  sagnminder.  Både  sagnet  om  kong  Gaute  og  Nere 
jarl  og  om  Gave-Ræv  er  ældgammelt  og  upåtvivlelig  kommet  til 
Island  med  landnamsmændene. 

Det  første  og  tredje  afsnit  hører  oprindelig  sammen.  Derimod 
falder  det  andet  helt  udenfor  det  øvrige,  og  det  mangler  ganske  i 
den  kortere  saga  (AM  194  c,  fol.).  Det  er  blevet  indsat  simpelthen 
fordi  Nere  jarl  dér  findes  gjort  til  en  son  af  Vikar,  hvilket  dog 
formentlig  kun  er  en  yngre  tilknytning.  Afsnittet  er  oprindelig  en  lille 
saga  for  sig1).  Dets  hovedperson,  Vikarr,  synes  ikke  at  have  noget 
tilfælles  med  Hålfssagas  Vikarr.  Men  afsnittet  er  i  sagnhistorisk 
henseende  hojst  interessant  og  mærkeligt  og  minder  en  del  om 
Starkadsagnet  hos  Saxo.  Hvad  der  i  begyndelsen  af  Hervarars. 
siges  om  Starkad,  synes  nærmest  at  gå  tilbage  til  denne  saga  om 
Vikarr.  Her  sættes  Starkad  i  forbindelse  med  de  svenske  konger, 
brødrene  Erik  og  Alrek,  Agnes  sonner  (Ynglingas.  k.  20),  hvad  der 
uden  tvivl  er  forfatterens  eget  påfund. 

Gjafarefssaga  er  i  det  hele  gammel  og  indeholder  udmærkede 
personskildringer  og  er  overhovedet  i  hoj  grad  sagnpoetisk.  At 
den  er  ældre  end  o.  1300  er  givet,  først  og  fremmest  fordi  den 
efter  alt  at  domme  har  stået  i  skindhdskr.  fra  o.  1300  (jfr.  under 
Hrolfss.  Gautr.)  og  dernæst  fordi  den  forudsættes  ved  Hauks- 
bogens  Hervararsaga.  Dens  forfatter  er  ikke  ganske  kyndig  i 
Norges  geografi;  han  tror  (k.  9),  at  man  fra  Rennesø  rejser  »øst 
over  Jæderen«  til  Oplandene.  Englands  konge  hedder  naturligvis 
Ella;  han  besøges  af  Ræv  og  er  samtidig  med  Rolf  krake.  Sagaens 
stil  er  i  det  hele  god.  Således  indtager  den  en  første  rangs  plads 
blandt  fornaldarsagaerne.  —  Når  der  i  slutningen  af  sagaen  hen- 
vises til  Hrolf  Gautrekssons  saga  som  en  del  af  »denne«  saga,  er 
dette  sikkert  ikke  oprindeligt,  og  det  er  ikke  sikkert,  at  sagaen, 
som  Ranisch  vil,  er  forfattet  for  at  skulle  danne  en  indledning  til 
den  sidstnævnte  saga 2).  Ranisch  antager,  at  sagaen  er  knyttet  til 
Helge  magres  slægt,  hvad  der  dog  er  meget  usikkert. 

4 — 7.     Sagaer    om    Hrafnista mændene. 
Ifølge  Egilssaga  var  Kveldulf  en  son  af  Hallbera,  der  var  dat- 
ter af  Ulf  den  oarge  og  søster  til  Hallbjorn  halvtrold  i  Hrafnista, 


*)  Det  er  her,  at  den  russiske  fyrste  Sisarr  forekommer,  der  kæmper  med 
Vikar.  Jfr.  A.  Olrik  i  Festskr.  til  V.  Thomsen  s.  127—28;  Heinzel:  Her- 
varars. s.  87. 

i)  Hollander  bestrider  også  den  opfattelse. 

faderen  til  Ketill  hæingr;  fremdeles  nævnes  dér  en  Helga  og  en 
Hrafnhildr  som  Ketils  døtre;  Hrafnhilds  son  var  den  yngre  Ketill 
hæingr,  der  udvandrede  til  Island.  Endelig  nævnes  også  dér  Grimr 
loddenkind,  der  siges  at  have  givet  Torolf  Kveldulfsson  sværdet 
Dragvandil:  dette  siges  Ketill  (d.  ældre)  at  have  ejet  og  benyttet 
til  holmgang.  Omtrent  det  samme  genfindes  i  Ldn.  Man  har  altså 
her  oplysninger  om  den  historiske  Hrafnistaslægt  i  det  8.  og  9. 
årh.,  hvor  de  samme  navne  genfindes  som  i  de  pågældende 
fornaldarsagaer.  Hertil  kommer  den  i  Ldn.  givne  oplysning,  at 
landnamsmanden  Ån  rauSfeldr  var  en  son  af  Grim  loddenkind  og 
Helga,  en  datter  af  Ån  bogsveigir..  Alt  fører  således  tilbage  til  de 
sidste  tider  for  Islands  bebyggelse  og  Harald  hårfagre.  Intet  under, 
at  gamle  minder  om  den  beromte  slægt  længe  kunde  leve  hos  deres 
efterkommere.   Jfr.  Munch:  N.  F.  H.  I,  1,  329—31. 

(4).  Ketils  saga  hæings  findes  i  AM  343  a,  471,  4° 
(mbr.) ;  udg.  i  Fas.  II.  Sagaen  begynder  med  et  slægtregister,  der 
er  identisk  med  Egilssagas.  Ketill  er  »kulbider  (askefis)  og  ligger 
i  ildhuset,  men  tager  sig  sammen  og  aflægger,  særlig  efter  at  være 
bleven  ægget  af  faderen,  en  kraftprøve,  der  minder  om  Storolf  og 
Orm,  der  jo  var  hans  slægtninge,  og  som  mulig  er  lånt  fra  beret- 
ningerne om  dem.  Hvad  der  ellers  fortælles  om  Ketill  er,  at  han 
hævner  sig  på  en,  der  spotter  ham,  dræber  en  flyvende  drage  og 
får  i  anledning  deraf  sit  tilnavn,  drager  på  fiskeri  til  nordlige  egne 
under  to  uår  og  kommer  i  berøring  med  jætter.  Med  jættedatteren 
Hrafnhild  får  han  sonnen  Grimr;  med  sin  ægtehustru  Sigrid  Bårds- 
datter  har  han  datteren  Hrafnhild;  for  datterens  skyld  kæmper  han 
med  to  bejlere.  Han  kæmper  også  med  jætter  og  Finnekongen 
Gusir  (Saxos  Cuso)  og  fratager  ham  sværdet  Dragvandil  og  de 
beromte  pile.  I  øvrigt  er  de  fleste  motiver  lånte  andensteds  fra; 
endel  beror  på  Egilss.,  Ormsp.  og  Orvar-Oddss.  (særlig  navne) ; 
uårene  er  en  afspejling  af  Eyvind  skaldespillers  tid  (Hkr.)  *).  Hvor- 
vidt sagaen  haves  i  dens  oprindelige  form,  er  vanskeligt  at  sige. 
Endel  deri  kunde  se  ud  som  senere  indskud.  Da  den  forudsætter 
Ormsp.,  er  den  ikke  ældre  end  fra  omtr.  1300.  Ret  meget  yngre 
er  den  heller  ikke.  Formodenlig  er  sagaen  forfattet  i  Borgarfjords- 
egnen. 

!)  Hvad  der  fortælles  om  stimanden  Sote  og  Ketill  (k.  5)  minder  stærkt  om 
Tor  og  Skrymer  i  Qylfaginning,  og  hvad  der  berettes  om  Ketill  på  hojen 
(sst.)  om  Starkad  i  frostvejret  hos  Saxo. 

(5).  G  r  i  m  s  saga  1  o  5  i  n  k  i  n  n  a  findes  i  de  samme  hånd- 
skrifter som  Ketilss.  og  danner  egenlig  en  ligefrem  fortsættelse 
deraf  og  er  udgiven  sst.  —  Grimr  frir  til  Lopthæna,  en  hersedatter 
fra  Viken,  men  7  nætter  for  brylluppet  forsvinder  hun.  Der  fortælles 
så,  hvorledes  hun  eftersøgtes  og  genfandtes  i  jættevold;  en  ond 
stemoder  er  med  i  spillet.  Også  i  denne  saga  forekommer  uår,  og 
hovedpersonen  rejser  til  Norges  nordvestligste  egne.  Grim  har  her 
en  strid  om  en  hval  (et  isl.  motiv).  Grimr  får  med  Lopthæna  datteren 
Brynhild,  for  hvis  skyld  også  han  kæmper  med  en  bejler  —  ligesom 
faderen  i  sin  tid.  I  kap.  3  omtales  de  fra  Egilss.  kendte  personer, 
Torkel  jarl  og  hans  son  Ketill  d.  yngre,  »der  indebrændte  Hildirids- 
sonnerne«  (hæntet  fra  Ldn.),  samt  flere  andre  historiske  personer;  i 
slutningen  nævnes  Orvar-Oddr  som  Grims  son,  uagtet  Oddr  alle- 
rede i  k.  3  er  nævnet  og  det  på  en  ejendommelig  måde;  det  hedder 
om  Asmund,  at  han  var  »fostbroder  til  Oddr  d.  v  i  d  f  6  r  1  e,  der  var 
med  Sigurd  Ring  på  Bråvold«,  men  denne  sætning  er  vistnok  kun  et 
yngre  indskud  efter  Sogubrot  k.  8.  Sagaen  er  rimeligvis  noget 
yngre  end  Ketilss.  og  vistnok  fra  beg.  af  14.  årh. 

(6).  Orvar-Oddssaga.  Den  findes  i  Sth.  7,  4 °,  mbr. 
fra  første  f jærdedel  af  14.  årh.,  AM  344  a,  343,  4  °) ;  efter  disse  (og 
flere)  er  den  kritisk  udg.  af  R.  Boer,  Leyden  1888,  (og  i  Sagabiblio- 
thek  1892),  samt  i  Fas.  II.  Sagaen  er  i  yngre  håndskrifter  stærkt 
bearbejdet  og  udvidet  med  æventyr  og  udmalinger  (jættehistorier  og 
lign.),  hvor  man  meget  lærerigt  kan  iagttage,  hvorledes  det  ene  lag 
ligesom  fojes  til  efter  det  andet.  Herom  kan  henvises  til  Boers  ud- 
gave, der  i  det  hele  rigtig  har  bedomt  det  hele  forhold.  Sth.  hds.  er 
det,  der  utvivlsomt  har  bevaret  den  oprindelige  form  bedst,  uagtet 
teksten  dog  også  her  har  modtaget  nogle  ændringer x). 

Orvar-Odd  er  en  son  af  Grim  loddenkind  og  Lopthæna  (jfr. 
ovf.) ;  han  fødes  på  Berurjodr  på  Jæderen  (nu  Berliud)  hos  bonden 
Ingjaldr,  der  tager  ham  til  opfostring,  og  Odd  bliver  hans  sons, 
Asmunds,  fostbroder.  Engang  kom  en  volve  til  Ingjald  og  spade 
folk,  men  fostbrødrene  vilde  ikke  have  noget  med  hende  at  gore 
og  mishandlede  hende,  og  hun  spår  dem  ilde;  hesten  Fakse  skal 


i)  Interpolationer  f.  ex.  er  7*o— «*,  27i°  ff.  (fra  Hkr.;  jfr.  Boer:  fortalen 
s.  XXIV),  39—41,  435  ff.,  47«  ff.  osv.,  foruden  episoden  s.  121—  31 s.  —  Om 
forholdet  mellem  O.  O.  s.  og  Måguss.  se  Boers  og  Cederschiolds  artikler 
i  Arkiv   IX.  Jfr.  også  Boers  afh.  sst.  VIII. 

volde  Odds  død;  for  at  forebygge  dette  slår  fostbrødrene  hesten 
i  hjæl  og  graver  den  ned  i  en  dyb  grav;  ikke  desto  mindre  går 
spådommen,  rigtignok  på  en  noget  hårtrukken  måde,  i  opfyldelse, 
og  Oddr  dør  på  BerurjoSr,  som  han  i  sin  hoje  alderdom,  båren  af 
den  smukke  menneskelige  følelse  for  barndomshjemmet,  vilde 
gense.  Indenfor  denne  skæbne-ramme  ordnes  nu  Odds  bedrifter1), 
der  er  både  mange  og  store  og  udføres  på  forskellige  steder  (jfr. 
Odds  tilnavn:  »den  vidforle«).  Først  og  fremmest  er  det  dog  den 
første,  Bjarmelandsrejsen,  der  giver  ham  hans  egenlige  berom- 
melse;  det  øvrige  indhold  består  af  en  række  søtog  og  kampe  med 
vikinger  og  bersærker,  af  hvilke  særlig  mærkes  kampen  med 
Hjalmarr  den  modige,  hvis  fostbroder  han  bliver,  og  sammen  med 
hvem  han  kæmper  med  Angantyr  og  dennes  11  brødre;  denne 
episode  mangler  i  Sth.,  men  den  har,  som  Boer  har  påvist,  stået  i 
den  oprindelige  saga.  Dernæst  finder  Odd  en  særlig  modstander 
i  den  overmenneskelige  Ogmund  Eytjovsbane,  der  er  ligesom  en 
menneskeliggørelse  af  den  forfølgende  og  fremaddrivende  skæbne- 
dæmon. Stadig  dukker  han  pludselig  op  for  så  at  forsvinde  og 
atter  at  eftersøges.  Odd  kommer  til  Irland,  vinder  en  kongedatter 
og  får  en  skjorte,  der  gor  ham  usårlig;  han  rejser  til  Syden,  ja,  helt 
til  Jordan  og  døbes.  Endelig  kommer  han  til  kong  Herrod  i  Huna- 
land  og  gor  krigstog  til  Bjålkaland  (et  russisk  land)  for  at  vinde 
kongens  datter  Silkisif;  efter  hans  død  bliver  han  konge.  —  Her  er 
så  at  sige  alle  æventyrmotiver  samlede,  og  det  er  ikke  frit  for,  at 
det  bliver  lidt  for  meget.  Hvad  Odd  selv  angår,  er  han  uden  tvivl 
en  gammel  sagnperson,  måske  endog  en  historisk  person,  skont 
jeg  på  ingen  måde  med  Boer  kan  antage,  at  han  er  identisk  med 
kong  Alfreds  hjemmelsmand,  Bjarmelandsfareren  Othere  (Ottarr), 
men  der  kan  være  overført  på  Odd,  hvad  der  fortaltes  om  Ottar. 
Der  er  heller  ingen  tvivl  om,  at  Odds  genealogiske  tilknytning  til 
Hrafnistamændene  er  vilkårlig.  Snarere  er  han  oprunden  på  selve 
Jæderen,  og  »Jathricus«  kaldes  han  hos  Saxo  (jfr.  Oddr  af  JaSri), 
skont  dette  dog  ikke  behøver  at  have  nogen  videre  betydning.  Det 
er  også  muligt,  at  Oddr  af  Jadri  og  Orvar-Oddr2)  er  to  forskellige 
sagnpersoner.  Sagaen  er  ret  underholdende  skreven  og  stammer 
fra  det  13.  årh.s  sidste  halvdel;  her  er  Sth.  hdskr.  bestemmende. 


1)  Jfr.  Boers  indledn.  i  Sagabibl.  §  1. 

2)  Således  hedder  det  altid,  uagtet  sagaen  taler  om  3  pile;  oprindelig  har  der 
vist  kun  været  tale  om  én. 

Man  skulde  tro,  at  Grimss.  var  forfattet  for  at  få  sagarækken  fuld- 
stændig, men  forf.  til  Ketilss.  har  dog  næppe  kendt  Orv.-Oddss., 
da  sagaen  lader  Grim  få  pilene  af  Guse1)  (Ketilss.  anderledes). 
Der  er  flere  vers  i  sagaen  (se  foran  s.  144,  147,  149 — 50,  155 — 56), 
deriblandt  Odds  Ævidråpa  (rettere:  kvida),  der  er  ældre  end 
sagaen  (jfr.  ovf.  150 — 51);  den  findes  ved  sagaens  slutning,  men 
forf.  har  i  teksten  optaget  nogle  vers  derfra.  —  Som  person  er 
Odd  ikke  den  rå,  skånselsløse  viking,  som  så  mange  andre ;  det  er 
ikke  for  intet,  at  forf.  lader  ham  tilsidst  blive  kristen;  han  vil  fra 
først  af  ikke  tro  på  Odin,  ikke  blote,  intet  have  med  sejdkvinder  at 
skaffe;  han  vil  skåne  de  svagere  som  f.  ex.  værgeløse  kvinder. 
Men  mod  trolde,  uvætter,  bersærker  og  denslags  væsner  er  han 
uforsonlig  til  sine  dages  ende.  Sagaens  sammensætning  er  i  det 
hele  god  og  fast,  når  man  ser  bort  fra  de  senere  bearbejdelsers  ind- 
skud. Historiske  forbilleder  og  lån  findes  flere  steder  (særlig 
beror  Bjarmelandsrejsen  på  Hkr.  in.  m.),  og  det  er  let  at  se,  at  der 
ikke  er  tale  om  nogen  sammenhængende  oldoverlevering.  Når 
Boer  derfor  mener,  at  den  islandske  forf.  har  »kun  kunnet  samle  de 
mundtlige  traditioner«  om  Odd  på  Hålogaland,  hvor  sådanne  skal 
være  blevne  uddannede,  kan  dette  kun  bero  på  et  fejlsyn  på  forn- 
aldarsagaerne  overhovedet.  Med  Norge  har  Orv.-Oddss.  litterært 
intet  som  helst  at  gore.  Hele  dens  indhold  er  de  almindelige,  tildels 
efter  litterære  mønstre  dannede  sagn  og  æventyr,  som  den  skrift- 
lige forf.  har  samlet  og  flokket  om  Odd.  Har  der  været  gamle 
overleveringer  om  ham,  har  de  været  meget  indholdsfattige,  ja, 
vistnok  blot  bestående  af  sagnet  om  hans  fødsel  og  død  og  Bjarme- 
landsrejsen, og  de  kunde  lige  så  godt  leve  på  Island  som  i  Norge. 
At  eftergå  de  enkelte  motiver  er  ikke  hensigten  her.  Kun  skal 
bemærkes,  at  der  ikke  findes  nogen  grund  til  her  at  antage  ind- 
blanding af  fremmede  sagntræk  f.  ex.  fra  Odyssevssagnet.  Det  er 
også  hojst  usandsynligt,  at  Jolfr,  der  giver  Odd  stenpilene,  er 
Odin  —  som  Boer  og  Detter  mener  — ;  dette  navn  er  =  Jo-olfr  og 
kan  intet  have  med  Odinsnavnet  Jolf-uår  at  gore.  Angående 
Bjdlkaland  og  eponymen  Alfr  bjdlki  henvises  til  Boer  i  Arkiv  VIII. 
Af  særlig  vigtighed  er  sagaens  forhold  til  Hervarar-saga,  hvor 
Odd-  og  Hjalmar-episoden  også  findes  2).  I  Hauksbogens  bearbejd- 
else af  Herv.  k.  3  henvises  der  ligefrem  til  Orv.-Oddss.,  og  hvad 


*)  I  AM  344  a  er  dette  ændret  efter  Ketilss. 

2)  Jfr.  Boer,  indledn.  til  udg.  i  Sagabibl.,  Heinzel:  Ueber  die  Herv. 

der  dér  findes,  er  ligefrem  et  udtog  af  vor  saga;  derom  er  der  ingen 
tvivl.  Hvad  derimod  den  anden  bearbejdelse  af  Herv.  angår,  er 
den  en  selvstændig  optegnelse  og  står  ikke  i  nogen  ligefrem  for- 
bindelse med  Hauksb. x).  Den  er  også  uden  ligefrem  for- 
bindelse med  Orv.-Oddss.;  bægges  beretninger  går  åbenbart  til- 
bage til  samme  grundfremstilling,  hvortil  også  versene  var  knyt- 
tede. Hovedforskellen  er,  at  i  Orv.-Oddss.  er  Samsøkampen  ikke 
en  følge  af  Angantys  bejlen  til  kongedatteren  Ingibjorg,  men  dette 
er  sikkert  uoprindeligt;  for  så  vidt  er  dens  fremstilling  mindre 
rigtig.  Havde  vi  Sth.  hdskr.  fuldstændigere,  vilde  sagen  måske  få 
et  andet  udseende.  —  Efter  alt  at  domme  er  Orv.-Oddss.  en  af  de 
tidligst  nedskrevne  fornaldarsagaer,  og  den  har  været  meget  yndet 
på  Island. 

(7).  Ånssaga.  Findes  i  AM  343,  340,  4°;  udg.  i  Fas.  II. 
Hovedpersonen,  Ån  bogsveigir  (Saxos  Ano  sagittarius)  nævnes, 
som  bemærket,  i  Ldn.  som  fader  til  Helga;  en  anden  datter  af  ham 
var  Mjoll,  Ketill  raums  hustru  (sst.  k.  179/145) ;  derimod  har  den 
An  skyti,  der  nævnes  blandt  kæmperne  på  Ormen,  intet  med  vor 
An  at  gore.  I  øvrigt  er  sagaen  om  An  ganske  uhistorisk.  Den  hen- 
sætter os  til  fylkeskongernes  tid;  desuagtet  lader  den  An  af  en 
sådan  blive  gjort  fredløs  over  hele  Norge(I).  Hovedindholdet  er 
Ans  strid  med  den  naumdalske  konge  Ingjald  Olafsson,  hos  hvem 
han  en  tid  opholdt  sig  og  til  hvem  hans  broder  1*6rir  pegn  særlig 
var  knyttet;  Ingjald  er  en  slet  mand  (jfr.  Ingjaldr  illrådi),  der  be- 
kæmper sine  to  halvbrødre  og  dræber  f^orir.  An  var  vokset  op 
som  etslags  skumpelskud,  stor  og  sværlemmet;  der  blev  et  lign- 
ende forhold  mellem  ham  og  broderen  som  mellem  Egill  og  Torolf  i 
Egilss.,  mellem  Hreidarr  heimske  og  hans  broder.  An  bliver  atter 
og  atter  efterstræbt  af  Ingjald,  men  undgår  alle  farer  ved  sin  kløgt 
og  udholdenhed,  og  lader  endelig  en  son  af  sig,  Tore  håleggr,  dræbe 
kong  Ingjald2).  Denne  son  havde  han  fået  med  bondedatteren 
Drifa  (jfr.  foran  s.  145) ;  om  ham  og  hende  som  også  om  An  og 
hirdmanden  Ketill  fortælles  der  meget  morsomt.  An  blev  gift  med 
en  rig  enke  Jorunn,  og  det  ender  med,  at  han  drager  hjem  til 
Hrafnista  for  der  at  tage  sit  fædreneodel  i  besiddelse.   Sagaen  er 


i)  Jfr.  indledn.  til  denne  s.  XCIII. 

2)  Det  antydes,  at  Tore  skal  ægte  Ingjalds  søster  Åsa,  og  det  siger  rimerne 
om  ham  udtrykkelig. 

fortræffelig  skreven  og  meget  underholdende;  der  er  ikke  nogen 
synderlig  ophobning  af  motiver.  En  gammel  talemåde:  »her  er 
der  svært  meget  med  »ånegang«  (o:  færden  af  svære,  fordægtige 
personer)«  sættes  i  sagaen  i  forbindelse  med  An.  Rimerne  om  An 
forudsætter  omtrent  sagaen  i  samme  form  som  den,  vi  nu  har  (jfr. 
Kolbing:  Beitråge  osv.) ;  det  er  mod  slutningen,  at  der  findes  et 
par  afvigelser.  Sagaen  er  ikke  yngre  end  fra  o.  1300. 

8 — 9.  Sagaer  fra  Sogn.  Det  er  de  to  sagaer  om  hersen 
Torstein  Vikingsson  og  Fridtjof  den  frokne,  der  her  er  tale  om. 
De  danner  fortsættelse  af  hinanden,  men  de  er  dog  hojst  ulige  og 
af  forskellige  forfattere.  Jfr.  P.  A.  Munch:  Norske  Folks  Hist.  I, 
1,  315—22. 

(8).  ?orsteins  saga  Vikingssonar  findes  i  AM 
152,  fol.,  579,  4°,  og  fl.,  alle  fra  15.  årh.  Udg.  i  Fas.  II.  Sagaen 
handler  først  temmelig  udførlig  om  Viking  og  hans  bedrifter,  samt 
kamp  og  siden  fostbroderskab  med  en  norsk  konge  Njorfe,  hvor- 
efter der  udførlig  fortælles  om  Torstein,  hans  og  hans  brødres 
fejder  og  kampe  med  Njorfes  sonner,  forhold  til  kong  Bele  i  Sogn 
osv.  Skuepladsen  er  både  Norge  og  Sverrig.  Indholdet  er  i  grunden 
ikke  andet  end  en  ustanselig  ophobning  af  alle  mulige  motiver, 
krigstog  og  kampe  til  lands  og  til  vands,  strid  om  en  kongedatter, 
bersærkedrab,  trolddomskunster  osv.  Den  vigtigste  fejde  ender 
med  en  fredslutning  mellem  bægge  parter,  Torstein  og  Jokull, 
Njorfes  son.  Torstein  ægter  Beles  søster  Ingibjorg,  og  alt  ender 
godt.  Der  er  i  sagaen  fuldt  op  af  historiske  lån,  men  intet  som  helst 
historisk.  Indialand  og  dets  konge  Hårekr  jårnhauss  spiller  en 
rolle  og  viser,  at  sagaen  i  dens  nuværende  form  ikke  hører  til  de 
ældste;  på  grund  af  dens  sprog  kan  den  på  den  anden  side  ikke 
sættes  længe  efter  1300.  De  geografiske  forestillinger  er  meget 
fejlagtige,  og  at  forf.  (eller  er  det  en  bearbejder?)  ikke  bryder  sig 
om  historiske  genealogier  fremgår  af,  at  han  lader  Vésete,  Bues 
fader,  være  gift  med  Eisa,  Loges  datter;  her  er  man  på  de  sym- 
bolske navnes  område. 

(9).  Af  en  helt  anden  art  er  F  r  i  9  p  j  6  f  s  s  a  g  a,  der  findes 
i  AM  510,  568,  4",  Sth.  20,  4°  mbr.,  17,  4°  pap.  Udg.  i  Fas.  II  og 
af  L.  Larsson  18931).  Jfr.  H.  Falk:  Arkiv  f.  nord.  fil.  VI,  Kolbing: 


i)  Og  i  Sagabibliothek  IX  (1Q01). 

Beitråge  osv.  I  hdskrr.  er  teksten  noget,  men  ikke  synderlig  afvig- 
ende; af  de  i  Larssons  kritiske  udgave  trykte  tekster  er  II  og  III 
næsten  ganske  ens,  II  dog  bedst;  I  er  lavet  på  grundlag  af  III.  — 
Sagaen  er  forholdsvis  kort  og  handler  kun  om  ét  slægtled,  hoved- 
personerne Fridtjof,  hersesonnen  fra  Sogn,  og  kong  Beles  datter, 
den  skonne  Ingebjorg,  samt  hendes  to  brødre,  der  er  lidet  mandige 
og  lidet  kloge.  Det  er  en  kærlighedshistorie,  der  slutter  sig  nær  til 
sådanne  historiske  sagaer  som  Gunnlaugssaga,  men  adskiller  sig 
derfra  ved,  at  de  elskende  til  slutning  får  hinanden.  Der  findes  her 
flere  andensteds  fra  kendte  motiver,  skattekrævningen,  trolddoms- 
uvejret,  sejdkvindestormen,  vikingetog  og  lign.  Derimod  er  Fridtjofs 
færd  i  Baldershagen  og  hans  ophold  hos  kong  Ring,  idet  han  ud- 
giver sig  for  at  være  en  anden  end  han  er,  så  temmelig  ejendomme- 
ligt for  denne  saga.  I  det  hele  er  den  fri  for  overdrivelser  og  over- 
naturligheder (undt.  sejdkvindernes  optræden)  og  andre  udsmyk- 
ninger. Her  er  overhovedet  alt  rent  menneskeligt.  Personerne 
skildres  smukt  og  konsekvent,  og  her  er  der  virkelig  særtegnede 
karakterer;  den  gamle,  støtte,  uforfærdede  vikingekonge,  kong 
Ring,  og  hans  modsætninger,  de  to  blødagtige  brødre;  og  så  Frid- 
tjof, der  atter  danner  modsætning  til  alle  de  andre,  til  kong  Ring  ved 
sin  strålende  ungdomsfriskhed,  til  de  to  brødre  ved  sit  aldrig 
svigtende  mod  og  kraft;  han  er,  kort  sagt,  den  ideelle  helt,  og  dog 
rent  menneskelig  i  al  sin  færd.  Endelig  er  der  Ingibjorg;  hun  elsker 
Fridtjof  så  rent  og  inderligt,  men  finder  sig  med  en  kvindelig  hen- 
givenhed i  skæbnens  hårde  bestemmelser;  hun  er  pligttro  mod  sin 
ægtemand,  tiltrods  for  sin  kærlighed  til  Fridtjof  og  tiltrods  for  at 
hun  fra  første  stund  har  genkendt  ham,  da  han  forklædt  er  hendes 
ægtemands  gæst.  Men  hun  belønnes  også  tilsidst  for  sin  dyd  og 
kærlighed.  Hun  er  på  sin  vis  en  ideal  og  dog  så  menneskelig  kvinde. 
Da  Fridtjof  mælder  hende  hendes  brødres  overfald  på  ham  og 
beder  hende  ikke  at  vredes,  hvis  det  skulde  gå  dem  ilde  for  ham, 
svarer  hun :  »nu  er  det  kommet  dertil,  at  d  i  g  vil  jeg  mindst  af  alle 
miste«.  Med  dette  stilfærdige  svar,  der  går  en  lille  omvej,  er  hun 
sikkert  tegnet.  På  ethvert  punkt  har  de  to  læserens  sympati;  det 
har  i  øvrigt  kong  Ring  også.  Fridtjof  bryder  sig  ikke  ret  meget  om 
guderne;  han  besøger  Ingibjorg  i  deres  helligdom,  og  han  volder 
templets  brand.  Alligevel  er  det  kun  i  en  ringe  grad  at  betragte  som 
en  straf  fra  guderne,  hvad  der  vederfares  Fridtjof;  hvad  Falk  i  sin 
afhandling  antager  herom,  er  i  hvert  fald  overdrevent.  Det  er  blevet 
antaget,  at  Fridtjof  og  Ingibjorg  skulde  ved  kønslig  omgang  have 

besmittet  helligdommen,  men  dette  beror  på  misforståelse;  sagaen 
indeholder  ikke  et  ord  derom,  og  det  har  åbenbart  ligget  dens  forf. 
fjærnt.  Når  der  ellers  antydes  et  sådant  forhold  mellem  mand  og 
kvinde,  har  det  altid  sine  bestemte  følger,  men  her  antydes  intet  så- 
dant. Brøden  for  Fridtjofs  vedkommende,  nemlig  overhovedet  at 
vise  sig  i  helligdommen,  hvor  Ingibjorg  skulde  være  beskyttet,  er 
i  og  for  sig  stor  nok.  —  Der  er  sikkert  endel  gamle  minder  i  denne 
saga.  Hvorvidt  hovedpersonerne  er  ganske  uhistoriske,  hvad  Falk 
f.  ex.  mener,  får  stå  hen.  Så  afgjort  er  det  vel  næppe.  Men  derfor 
behøver  indholdet  i  og  for  sig  ikke  at  være  historisk.  Det  er  da 
også  sikkert  nok,  at  meget  er  umuligt  og  tidsstridigt  som  f.  ex. 
skattekrævningen  hos  Orknøjarlen  —  senere  historiske  forbilleder 
er  her  fulgte  — ,  ligesom  også  den  romantiske  farve,  der  hviler  over 
det  hele.  Skildringerne,  f.  ex.  af  sejlasen  i  stormen  med  Fridtjofs 
vers,  er  udmærkede.  Versene  er  betydelig  ældre  end  o.  1300,  lige- 
som sagaen  på  grund  af  dens  hele  art  må  være  en  af  de  ældste 
fornaldarsagaer  overhovedet.  Den  er  i  hvert  fald  ældre  end  ?orst. 
Vik.  s.  og  Orvar-Oddss.,  der,  som  Boer  har  vist,  er  påvirket  af  den. 
Endelig  bemærkes,  at  rimerne  forudsætter  sagaen  omtrent  i  dens 
nuværende  form. 

Til  de  her  gennemgående  sagaer  slutter  sig  på  grund  af  deres 
historiske  indhold  et  par  mindre  stykker,  nemlig 

10 — 11.  Hversu  Noregr  by gg 3  i  sk  eller  Fund  in  n 
Noregr  og  Af  Uplendinga  konungum,  der  særlig  er  af 
genealogisk-sagnagtig  art. 

(10).  Hversu  Noregr  byggdisk  findes  i  Flat.  I,  21 — 
24,  hvor  forskellige  slægtregistre  er  knyttede  dertil;  af  disse  ved- 
kommer hojst  den  første;  Ættartala  fra  HoS  (s.  24 — 26)  os  her. 
Dette  stykke  om,  »hvorledes  Norge  befolkedes«,  går  ud  på  at  nævne 
de  forskellige  eponymer  for  Norges  enkelte  bygder  og  de  fra  dem 
stammende  slægter;  der  begyndes  med  Fornjotr  og  hans  sonner 
Hlér,  Logi,  Kari  (Sø,  Ild,  Vind).  Her  er  der  naturligvis 
tale  om  lærde  kombinationer.  Fra  Kari  nedstammede  Norr, 
Gorr  og  deres  søster  Goe;  denne  forsvinder  og  eftersøges 
af  brødrene,  der  kommer  til  Norge,  hvis  navn  udledes  af 
Norr,  og  de  bemægtiger  sig  landet;  fra  dem  nedstammer 
så  de  norske  bygders  eponymer.  De  enkelte  slægter  føres  ned  til 
historiske   personer  gennem   forholdsvis  få   led.     HyndluljoS    og 

Heimskr.  synes  nyttede.  Det  sidste  kapitel  er  af  en  lignende  art, 
men  dvæler  særlig  ved  Halfdan  d.  gamle  og  hans  efterkommere 
efter  Snorres  Edda,  Skåldsk.m.  k.  64,  dog  med  en  enkelt  mindre 
afvigelse.  Her  knyttes  alle  de  beromteste  slægter  sammen  som  i  et 
eneste  brændpunkt.  Men  det  hører  dog  vistnok  ikke  fra  begyndelsen 
af  sammen  med  hovedstykket.  Dette  er  identisk  med  det  afsnit,  der 
under  titlen  Fundinn  Noregr  findes  i  Flat.  I,  219 — 20  som  en  ind- 
ledning til  Orkneyingasaga  (se  foran  s.  652)  x).  Kun  er  her  frem- 
stillingen dels  forkortet,  dels  også  noget  udvidet,  fordi  dette 
stykke  her  skulde  nyttes  som  indledning  til  Orkn.s.  Originalen  har 
vistnok  tilhørt  tiden  efter  midten  af  det  13.  årh.  men  kunde  vel  også 
være  ældre.  Jfr.  P.  A.  Munch:  Norske  Folks  Hist.  I,  1,  63 — 70. 

(11).  Af  Uplendinga  konungum  findes  i  Hauksbok 
s.  456—57;  jfr.  indledn.  LXXXVIII.  Stykket  begynder  med  at  om- 
tale Olaf  trételgja  og  fortsætter  med  at  fortælle  om  hans  efterkom- 
mere i  det  sydøstlige  Norge  ned  til  Rognvald  heidumhæri,  »om 
hvem  Tjodolf  den  hvinverske  digtede  Ynglingatal«.  Navnet  passer 
ikke  rigtig  til  indholdet.  Dette  genfindes  for  det  meste  hos  Snorre 
(Yngl.saga),  men  med  små  afvigelser,  hvorved  det  bliver  sandsyn- 
ligst, at  det  ikke  er  et  uddrag  af  Snorres  fremstilling,  men  af  dennes 
original,  der  også  ligger  til  grund  for  Hist.  Norw.,  med  hvilken 
stykket  på  et  par  punkter  stemmer.  Dog  er  det  næppe  ældre  end 
Snorres  værk. 


B.     Sagaer  uden  historisk  grundlag. 

De  herhen  hørende  sagaer  må  anses  for  at  være  rent  opdigtede, 
deres  personer  er  kun  almindelige  typer  med  temmelig  almindelige 
navne;  det  er  med  andre  ord  rene  romaner,  eller  hvad  man  vil  kalde 
dem.  Hovedpersonerne  er  dog  eller  skal  være  nordiske,  men  frem- 
mede navne  og  fremmede  elementer  er  undertiden  indblandede.  I 
dem  alle  spiller  alle  mulige  krigstog  og  kampe  osv.  en  overhånd- 
tagende rolle;  her  er  overdrivelserne  så  at  sige  satte  i  system;  her 
er  al  virkelighedsgrund  fjærnet;  her  optræder  jætter  og  jætte- 
kvinder, her  findes  stemoderæventyret  osv.  Fremstillingen  bliver 
ofte  ret  almueagtig,  hvilket  dog  kan  stamme  fra  afskrivere.  Hvor- 
vidt disse  sagaer  i  virkeligheden  danner  et  yngre  lag  i  udviklingen, 


l)  Jfr.  S.  Nordal:  Orkneyingasaga  s.  XLVI  f.  Nordal  er  tilbojelig  til  at  mene, 
at  Fundinn  Noregr  er  ældre  end  Hversu   N.  b. 

er  dog  ikke  sikkert;  i  al  fald  må  det  hævdes,  at  de  litterært  næppe 
gor  det. 

1.  Hrolfs  saga  Gautrekssonar  findes  i  AM  567  XIV  a,  4  °, 
Sth.  7,  4  u  mbr.;  desuden  haves  et  blad  af  en  gammel  membran  fra 
o.  1300  i  AM  567  XIV^;  udg.  i  Fas.  III,  samt  af  Detter  i  Zwei  forn- 
aldarsogur  1891  *).  —  Sagaen  slutter  sig  for  så  vidt  til  Gjafarefss. 
(Gautrekss.),  som  hovedpersonerne  Hrolfr  og  Ketill  er  sonner  af 
kong  Gautrekr  og  Ingibjorg  Toresdatter  fra  Sogn,  men  ellers  er 
der  intet  tilfælles  med  dem.  De  to  nævnte  brødre  er  hinandens  mod- 
sætninger (jfr.  ovf.  788)  og  bægge  er  ret  godt  skildrede. 
Sagaen  er  i  øvrigt  en  bejler-saga,  idet  ikke  mindre  end  3  bryllupper 
fejres  i  den.  De  må  have  deres  forhistorie,  og  her  er  der  da  tale  om 
farlige  rejser  og  kampe  i  Sverrig,  Rusland,  Irland.  Den  første  og 
interessanteste  er  Hrolfs  egen  frierrejse  til  Sverrig,  hvor  han  bejlede 
til  den  opsvenske,  mandhaftige,  i  mandsdragt  klædte  kongedatter. 
Her  er  endel  godt  og  morsomt  fortalt.  Af  personerne  er  i  øvrigt 
Tore  jærnskjold  den  interessanteste.  Han  er  en  gammel  sagnperson, 
der  kendes  fra  Hyndluliod.  Skildringen  af  ham,  navnlig  under  hans 
færd  i  Irland,  er  noget  af  det  bedste  i  Fas.  Som  Detter  har  påvist  (s. 
XXXVI  f.)  har  sagaen  meget  tilfælles  med  Orvar-Oddss.,  som  jo 
egenligst  hører  til  den  her  behandlede  række  af  sagaer.  Heinzel  an- 
tager (Ostgot.  heldens.  74),  at  der  i  episoden  i  Irland  foreligger  en 
omdigtning  af  det  tyske  sagn  om  Dietrich  og  Hildebrand,  som  det 
findes  i  Virginal  (jfr.  Detter  s.  XXXIX).  Der  kan  dog  ikke  være  tale 
om  nogen  ligefrem  forbindelse  mellem  sagnet  og  sagaen.  Der  findes 
i  øvrigt  i  sagaen  forskellige  påvirkninger  fra  de  romantiske  sagaer 
(f.  ex.  s.  4 — 5)  og  her  synes  Polyf em-sagnet  at  være  indflettet;  enk- 
elte ting  som  løvekampen  (!)  i  England  er  også  af  yngre  oprindelse. 
Sproget  indeholder  endel,  der  næppe  er  oprindeligt;  de  samme  ord 
og  vendinger  gentages.  Der  haves  rimur  over  k.  24  slutn.  til  36  beg., 
men  deraf  kan  næppe  sluttes  noget  m.  h.  t.  sagaens  oprindelige  om- 
fang; et  par  stykker  (k.  28,  31)  er  omstillede  i  rimur  (k.  28  efter  30, 
31  efter  33);  enkelte  steder  forkorter  rimerne,  andre  steder  er  de 
noget  vidtløftigere;  men  i  øvrigt  er  teksten  den  samme.  I  hvert  fald 
hører  sagaen  det  13.  årh.  til.  —  Der  findes  endelig  i  sagaens  slutning 
en  bemærkning  om,  at  der  fandtes  forskellige  sagn  om  Hrolf  — 


*)  Jfr.  Hollander  s  ovf.  anf.  afhdl.  i  Arkiv  XXIX  samt  hans  afhdl.  The  Gaut- 
land  cycle  of  sagas  i  Journal  of  eng1,  a.  germ.  Philol.  XI  (1912). 

»hvad  den  ene  hører,  hører  ikke  den  anden,  og  dog  kan  bægge  dele 
være  sande«.  Dette  kunde  sikkert  med  lige  så  god  ret  siges  om  alle 
disse  sagaer  og  er  næppe  oprindeligt. 

2.  Hålfdanar  saga  Eysteinssonar  lindes  i  AM 
343,  586,  4  \  Udg.  i  Fas.  III  og  i  Sagabibliothek  XV  af  F.  R.  Schroder 
(1917).  Den  begynder  med  eponymen  Fråndr  i  Trondhjem,  en  son 
af  Sæming  Odinsson.  Han  var  gift  med  Dagmær,  en  søster  til 
Hromundr  Greipssons  hustru.  Som  man  ser,  er  man  straks  udenfor 
al  tidsregnings  rimelighed.  Trånds  sonner  var  Eysteinn  og  Erik  vid- 
førle.  Eysteinn  ægtede  Åsa,  en  datter  af  Sigurd  hjort  og  datter- 
datter af  Aslaug  d.  yngre;  deres  son  er  sagaens  hovedhelt.  Denne 
genealogiske  indledning  er  rent  digt,  men  derved  opnås,  at  helten 
nedstammer  fra  Odin  selv  og  Sigurd  fåfnisbane.  En  anden  hoved- 
familje  er  kong  Hergeir  i  Aldeigjaborg,  hvis  datter  Ingigerd  op- 
fostres af  jarlen  Skule  i  Ålaborg.  Hovedindholdet1)  drejer  sig 
nu  om  forholdet  mellem  denne  kongedatter  og  Halfdan,  der  forud 
er  bestemte  for  hinanden,  men  først  får  hinanden  efter  mange  og 
lange  forviklinger.  Tiltrods  for  alt  det  overdrevne  og  æventyrlige, 
som  her  findes  ophobet,  findes  der  dog  en  poetisk  gnist  hist  og  her, 
som  f.  ex.  når  Ingigerd  holder  en  hanske  op  for  Halfdans  ojne  og 
siger,  at  han  aldrig  skal  få  rist  eller  ro,  for  han  finder  den  hånd, 
hvortil  den  hører;  vistnok  et  unordisk  motiv.  Den  stemning,  sligt 
kunde  vække,  drukner  straks  i  andre  uhyrlige  udmalinger  af  kraft- 
prøver og  lign.  Sagaens  stil  er  ofte  ung  og  efterklassisk;  den  er 
sikkert  bleven  bearbejdet;  fremstillingen  er  i  øvrigt  ret  god  og 
logisk.  Mærkeligt  er  det,  hvor  mange  finlandske  stednavne,  der 
måske  ikke  alle  er  lavede,  der  her  forekommer2).  Der  findes 
mange  lån  af  motiver  og  navne  fra  historiske  sagaer  o.  a.  Se  herom 
Schrøders  indledning.  —  I  k.  2  nævnes  Oddr  skraute  som  broder 
til  den  garderigske  dronning,  »fader  til  Guldtore.  som  omtales  i 
Landnåmabok  på  Island«.  Foruden  den  vilkårlige  genealogiske 
tilknytning,  der  her  foreligger,  er  jo  tidstridigheden  tillige  hånd- 
gribelig. Sikkert  hidrører  bemærkningen  fra  en  bearbejder,  da 
enhver  omtale  af  Oddr  savnes  i  de  gamle  rimer,  der  dog  gar  ud  fra 
sagaen,  omtrent  som  den  nu  er.  Sagaen  har  åbenbart  sluttet  lidt 
inde  i  kap.  25,  omtrent  hvor  hdskr.   171   b.  fol.   (Bjorners  udg.), 


*)  Se  heroin  Schrøders  indledning  kap.   1 . 

2)  Kråkunes,  Klyjandanes,  Mynskogar,  Kol-,  KU}-,  Kåljårskogr. 

ender,  og  hvor  rimerne  netop  også  slutter.  Resten  at  k.  25  samt  k. 
26  er  senere  tilfojet  og  har  intet  med  sagaen  som  sådan  at  gore; 
her  fortælles  folkesagnet  om  Valr  i  Valshulen  og  Oddr  skraute  med 
henvisning  til  Guldtoressaga,  jfr.  dennes  slutning  (Kålunds  udg.) x). 
Men  utvivlsomt  giver  denne  påklistrede  slutning  et  vink  om  saga- 
ens tilblivelsessted  (Vestlandet). 

3.  Sturlaugs  saga  starfsama  findes  i  AM  171  a. 
fol.,  pap.,  173,  fol.,  pap.,  335,  589  f.,  4  °.  Udg.  i  Fas.  III.  Sturlaugr 
er  en  son  af  den  nummedalske  herse,  Ingolf r;  han  omtales  straks 
som  voksen,  og  han  frier  til  jarledatteren  Åsa  den  fagre,  der  er 
opfostret  af  den  troldkyndige  enke  Véfreya.  Åsa  siger  først  nej  til 
Sturlaugr,  men  efter  at  flere  har  friet  til  hende  ægter  Sturlaugr 
hende,  efter  at  have  tvunget  den  kongelige  frier,  Harald,  der  selv 
ikke  har  turdet  kæmpe,  til  at  afstå  hende,  og  han  fælder  hendes 
jætteagtige  bejler  i  holmgang  ved  Gotaelven  ( !).  I  denne  saga  er  der 
altså  ikke  tale  om  farefulde  tog  og  kampe  forat  få  en  hustru;  for 
såvidt  er  sagaen  afvigende  fra  de  fleste  andre.  Kong  Harald  vilde  nu 
indebrænde  jarlen,  men  Sturlaugr  får  ham  forsonet  mod  at  love  at 
hænte  et  uroksehorn,  hvilket  naturligvis  er  forbundet  med  allehånde 
farer,  men  Véfreya  står  ham  altid  bi.  Senere  bliver  Sturlaugr  lande- 
værnsmand  i  Sverrig  og  konge,  og  man  skulde  tro,  at  sagaen  der- 
med var  ude,  men  nu  aflægger  Sturlaugr  (k.  21)  et  løfte  om  at  få 
at  vide,  hvorfra  det  berømmelige  horn  stammer,  to  af  hans  mænd 
aflægger  også  løfter;  det  lykkes  Sturlaugr  uden  egenlig  fare  for 
ham  selv;  der  fortælles  også  udførlig  om  de  andres  løfter  og  følg- 
erne deraf.  Det  hele  ser  ud  til  at  være  senere  tilklistret  (jfr.  Saga- 
bibliothek  II,  645 — 46) ;  det  mangler  i  171,  fol.,  og  i  rimerne,  der 
ellers  i  det  hele  stemmer  med  sagaen;  nogle  navne  er  her  ander- 
ledes, og  enkelte  personer  findes  ikke.  Rimerne  er  også  noget  mere 
kortfattede  (sål.  i  k,  6 — 7).  Sagaen  findes  ikke  i  sin  ægte  form.  Den 
begynder  med  at  omtale  Tyrkerne  og  Odins  indvandring  efter  for- 
talen i  Snorres  Edda,  der  her  altså  er  nyttet  som  kilde.  I  øvrigt 
er  det  vanskeligt  at  påpege  nogle  historiske  lån  her;  der  mærkes  en 
indflydelse  af  sagnet  om  de  fabelagtige  Hundingjar  (Hauksb.  s.  167). 
Der  er  de  gængse  motiver  (endogså  to  Bjarmelandsrejser)  og  gamle 
æventyrtræk  (uroksehornet).  Sammensætningen  er  noget  løs,  hvil- 
ket måske  er  bearbejderes  skyld,  og  stilen  er  mindre  god.  Enkelte 


i)  Der  kan  henvises  til  Schrøders  indledn.   §   48  ff. 

træk,  som  Sturlaugs  måde  at  tage  Véfreyja  på  ved  deres  første 
møde,  er  ganske  godt  skildrede.  Sagaen  er  ældre  end  den  følgende 
saga,  der  henviser  til  den,  og  dog  er  der  flere  afvigelser  som  den, 
at  Sturlaugr  her  dør  i  sottesæng,  men  i  Hrolfss.  (der  dog  kender 
sagaen  og  meddeler  hans  død  efter  den  som  variant-sagn)  falder 
han  i  Garderige.    Yngre  end  1300  er  den  vel  ikke. 

4.  Gongu-Hrolfssaga  findes  i  AM  152,  fol.,  589  f., 
4°,  Grill.  kgl.  saml.  2845,  4°;  udg.  i  Fas.  III1).  Denne  saga  er  en 
af  de  længste  og  æventyrligste.  Den  indeholder  en  ophobning  af 
alle  mulige  motiver.  Hovedpersonen,  der  intet  som  helst  har  at 
gore  med  den  historiske  Rolf  (Rolf  Ganger),  er  en  son  af  Sturlaugr 
og  Asa  (se  foregående  saga) ;  han  er  stor  og  stærk  og  så  tung, 
at  ingen  hest  kan  bære  ham  en  hel  dag.  Han  forlader  sit  hjem  på 
grund  af  misstemning  mellem  ham  og  faderen,  og  han  kommer  til 
Danmark.  I  øvrigt  foregår  sagaen  hovedsagelig  i  Garderige.  Her 
er  der  en  konge  Hreggvid,  der  skal  have  været  en  son  af  de  fra 
Halfdanssaga  kendte  personer  Skule  jarl  og  Isgerd.  Erik  fra 
Gestrikland  angriber  ham  med  sine  bersærker,  blandt  hvilke  det 
troldkyndige  utyske  Grimr  ægir  findes,  og  fælder  ham;  Erik  vil 
ægte  hans  datter,  Ingigerd,  men  hun  opnår  3  års  frist  for  at  få  en 
mand  til  at  kæmpe  for  hende;  hvis  han  sejrede,  skulde  hun  slippe 
for  giftermålet.  Det  bliver  naturligvis  Hrolf,  der  indlader  sig  på 
kampen,  foranlediget  af  Ingigerd  selv  (svalen  med  silketørklædet). 
På  vejen  til  Garderige  er  Hrolfr  så  uheldig  at  træffe  en  dansk 
bondesøn,  Vilhjålmr,  en  snedig,  løgnagtig,  men  ærgærrig  praler, 
der  ved  list  får  Hrolf  ganske  i  sin  magt;  denne  kommer  som  hans 
tjæner  i  en  fornedrelsestilstand,  men  udfører  store  bedrifter  og 
aflægger  de  mest  glimrende  kraftprøver,  som  Vilhjålmr  tilegner 
sig.  I  dette  forhold  ligger  der  en  virkelig  poetisk  tanke,  og  det 
er  på  en  måde  den,  der  bærer  det  ellers  så  ganske  urimelige  ind- 
hold, der  består  af  de  vildeste  æventyr  og  mærkeligste  luendelser, 
hvorved  gengangeren  Hreggvid  spiller  den  mærkeligste  rolle,  for 
ikke  at  tale  om  dennes  hest,  Dulcifal.  Ind  i  hovedindholdet  er  der 
vævet  forskellige  andre  begivenheder,  der  vedrører  den  danske 
jarl,  søm  Hrolf  først  besøgte,  og  flere  andre  personer.  Dog  er 
sagaen  et  logisk  hele  og  ingenlunde  dårlig  sammensat.  Naturligvis 


J)  y.  W.  Hartmann:  The  Gongu-Hrolfssaga   1012,  hvor  bl.  a.  kildespørsmålet 
behandles. 

Finnur  Jonsson.     II.  52 


[825]  —  818  — 

ender  alt  godt,  og  Hrolf  fører  Ingigerd  bort  på  Dulcifal  som  en 
anden  Valtarius,  og  ægter  hende,  men  først  efter  mange  genvord- 
igheder og  kampe.  Fremmed  indflydelse  mærkes  her  på  mange 
punkter,  ligesom  der  også  optræder  personer  som  Menelaus, 
konge  i  Tattariet  osv.  Men  der  er  al  grund  til  at  antage,  at  sagaen 
er  overarbejdet  (de  eksisterende  rimer  er  ikke  her  vejledende,  da 
de  er  meget  unge  og  går  ud  fra  sagaen  omtrent  i  dens  nuværende 
form;  de  første  kapitler  om  Hreggvid  er  her  udeladte,  idet  digteren 
henviser  til  særlige  rimer  over  dem) x) ;  i  hvert  fald  er  det  klart, 
at  adskilligt  af,  hvad  der  fortælles  om  Grimr  ægir,  skyldes  senere 
udmalinger;  det  samme  gælder  også  hans  modstykke,  dværgen 
Mondull.  Der  findes  forskellige  historiske  genklange  og,  mærkeligt 
nok,  er  Knytlingasaga  bleven  nyttet.  Sagaen  hører  vistnok  til  de 
yngre,  men  er  dog  næppe  ret  meget  yngre  end  1300. 

5.  Bosasaga  findes  i  AM  510,  586,  4°,  osv.  Udg.  i  Fas. 
III  og  ved  O.  Jiriczek  1893 2).  —  Denne  saga  indtager  i  flere  hen- 
seender en  særstilling,  og  dog  er  dens  indhold  for  en  stor  del  af 
den  sædvanlige  art  med  krigstog,  bortrøvede  kongedøtre,  farlige 
rejser  efter  kostbarheder,  forviklinger  og  lign.  Hovedpersonerne 
er  Hring,  konge  i  Øster-Gøtland,  og  hans  son  Herraudr,  samt  Bose, 
en  son  af  den  gamle  Tvåre  og  kællingen  Brynhild  baga  (»den  for- 
voksne, skæve«),  hvorfor  Bose  kaldtes  Bogu-Bose.  Kongesonnen 
og  Bose  bliver  gode  venner  og  foretager  tog  og  rejser  i  fællesskab, 
der  tildels  har  deres  grund  i  det  fjendskab,  der  består  mellem 
Hringr  og  Bose,  der  har  dræbt  hans  frilleson.  Da  Herraud  og  Bose 
skulde  aflives,  er  det,  at  Busla,  Boses  fostermoder,  træder  op  og 
tvinger  kongen  ved  sine  kraftige  formaningsvers  og  forbandelser 
(se  ovf.  s.  156 — 57)  til  at  give  dem  liv.  Det  er  denne  episode,  der 
giver  sagaen  noget  værd.  Der  er  i  øvrigt  tale  om  Bjarmelands- 
færd,  Jomåletemplets  plyndring  m.  m.  På  et  af  sine  tog  får  Bose 
hjælp  af  en  bondedatter;  deres  natlige  færd  beskrives  drastisk; 
når  dette  motiv  gentages  to  gange  —  i  endnu  mere  uhøviske  ord  — , 
er  det  senere  udsmykninger,  som  Jiriczek  har  påvist,  til  hvis  ind- 


*)  Her  findes  heller  ikke  Danmarksbeskrivelsen  i  kap.  37,  og  kun  begyndelsen 

af  det  sidste  kap. 
2)  Nerman:  Svårges  hedna  litt.  s.  184  fi ;  han  mener,  at  til  grund  for  sagaen 

ligger  endogså  traditioner  fra  folkevandringstiden   om  strid  mellem  Svear 

og  Goter. 

ledning  der  i  det  hele  kan  henvises.  Alt  ender  i  fryd  og  bryllups- 
gammen.  Så  godt  som  alt  her  er  lavet  og  lånt  fra  fremmede  sagn. 
Kun  nogle  få  træk,  Busla  med  sin  tryllesang,  navnene  på  de  vold- 
somme strængemelodier,  er  hæntede  fra  folkesagn  og  folkeliv. 
Fremstilling  og  stil  står  temmelig  lavt,  og  det  hele  gor  et  meget 
plumpt,  almueagtigt  indtryk.  Sagaen  danner  en  modsætning  til  en 
saga  som  FriSpjofss.,  hvor  på  sin  vis  alt  er  klassisk  og  rent.  Det  er 
vanskeligt  bestemt  at  sige,  når  den  først  er  skreven  —  bearbejdet 
er  den  nemlig  sikkert  — ;  ældre  end  fra  o.  1300  er  den  næppe;  og 
ikke  yngre  end  o.  1350 x). 

Til  de  foranbehandlede  sagaer  slutter  sig  nu  nogle,  hvor  de 
velvillige  fostermødre  blandt  jættekvinderne  spiller  en 
hovedrolle,  og  efter  hvem  fostersonnerne  tildels  har  fået  deres  til- 
navne. 

6.  Egils  saga  ok  Åsmundar.  Den  findes  i  AM  343, 
577,  589  e;  4  u.  Udg.  i  Fas.  III.  —  Åsmundr,  en  son  af  Ottarr,  konge 
i  Hålogaland,  kaldt  »bersærkebane«,  og  Egill  »med  den  ene  arm«, 
en  son  af  kong  Ring  i  Småland,  er  sagaens  hovedpersoner,  der  efter 
en  kamp  bliver  hinandens  fostbrødre.  Bægge  heltene  optræder 
straks  som  voksne,  men  deres  ungdomshistorie  findes  i  en  selvfor- 
tælling langt  inde  i  sagaen;  de  fortæller  den  i  en  jættekvindes  bolig, 
der  også  giver  sit  lævned  2)  til  bedste.  Kong  Hertrygg  i  Russia  har 
to  døtre,  Brynhild  og  Bekkhild  (jfr.  de  tilsvarende  navne  i 
Volsungas.),  der  bægge  bortføres  af  jætter.  Fostbrødrene  drager 
ud  for  at  lede  efter  dem,  og  så  begynder  de  sædvanlige  rejsefarer 
og  æventyrlige  hændelser.  De  er  imidlertid  så  heldige  at  træffe  en 
jættekvinde,  der  hjælper  dem,  og  det  viser  sig  nu,  at  Egill  engang 
tidligere  har  ydet  hende  bistand;  det  er  hende,  der  har  gæmt  Egils 
afhuggede  arm  og  bevaret  den  mod  forrådnelse;  han  får  den  nu 
igen,  og  jættekvinden  lader  den  gro  fast  til  stumpen.  Så  frelser  de 
kongedøtrene  og  ægter  dem.  Det  hele  er  et  æventyr,  men  sagaen 
er  påvirket  af  fremmede  æventyr  og  sagn.    Således  optræder  en 


J)  Den  yngre  Bosasaga,  hvorom  der  henvises  til  Jiriczeks  redegorelse  i  udg., 
vedkommer  os  ikke. 

3)  Dette  er  jo  et  almindeligt  aeventyrmotiv;  her  er  det  i  reglen  de  slette  per- 
soner, der  tvinges  til  at  fortælle,  hvad  de  har  gjort,  og  så  sker  det  også  med 
Vilhjålmr  i  Gongu-Hrolfss. 

52* 

konge  Rodian  ')  af  Tartariet  og  dennes  son  Aran,  der  blev  Asmunds 
fostbroder  og  hos  hvem  Asmundr  måtte  sidde  nogle  dage  i  grav- 
hojen,  efter  at  han  var  død  og  hojlagt;  hvorvidt  dette  er  et  nordisk 
træk,  er  tvivlsomt.  I  Egils  historie  har  man  fundet  genklang  af 
Polyfemossagnet 2)  (jætten,  hvis  ojne  stikkes  ud  osv.).  I  øvrigt  er 
sagaen  ret  underholdende  fortalt  og  i  sin  gang  ret  simpel.  Asmund 
gores  til  slutning  til  samme  mand  som  Gnodar-Åsmundr,  der  vist- 
nok er  en  ældgammel  nordisk  sagnperson,  men  dette  er  uden  al 
tvivl  forf.s  eget  påfund.  I  sagaen  tales  der  om  en  lagmand  hos  jæt- 
terne, hvorved  de  islandske  lagmænd  efter  1272  forudsættes.  Sag- 
aen behøver  dog  ikke  at  være  yngre  end  omkr.  1300.  M.  h.  t.  ejen- 
dommelige træk,  der  findes  i  den,  skal  til  slutning  bemærkes,  at 
forf.  lader  en  jættekvinde  påkalde  Tor,  der  har  legemlig  omgang 
med  hende  og  alle  hendes  søstre,  —  dette  er  tilvisse  intet  gammelt 
træk,  —  samt  at  det  i  isl.  folkesagn  forekommende  (fremmede) 
motiv  med  dugen,  som  fører  de  derpå  stående  personer  bort  gennem 
luften3),  også  findes  her. 

7.  Hålfdanar  saga  Bronufostra  findes  i  AM  152, 
fol.,  571,  4°  og  fl.  Udg.  i  Fas.  III.  —  Kong  Ring  i  Danmark,  gift 
med  Signy  Ulfhedins  (el.  -hams)  datter,  har  bornene  Ingibjorg, 
Asmund  og  Halfdan,  hvilken  sidste  er  sagaens  hovedperson.  Deres 
fader  bliver  dræbt  af  vikinger,  og  Ingibjorg  og  Halfdan  flygter  til 
Bjarmeland.  Efter  et  ophold  dér  begiver  Halfdan  sig  —  ledsaget  af 
sin  søster  —  på  vikingetog;  de  kommer  til  jættebygder,  hvor  Half- 
dan frelser  en  røvet  kongedatter  og  hjælpes  af  jættekvinden  Brana, 
hos  hvilken  han  er  en  vinter;  de  får  en  datter  sammen;  efter  hende 
skal  bronugras  (en  orkidé)  være  opkaldt.  Derpå  sejler  Halfdan  til 
England  og  vinder  ved  hjælp  af  »Branas  urter«  kongedatteren 
Marsibils  elskov,  men  udfører  der  i  øvrigt  flere  bedrifter.  Endelig 
hævner  han  sin  fader  og  ægter  Marsibil,  efter  at  han  ved  en  glem- 
selsdrik  er  bleven  bragt  til  at  glemme  hende  en  tid  lang.  Hans 
søster  ægter  kong  Erik  af  Miklagård,  der  var  kommen  for  at  bejle 
til  Marsibil.  Sagaen  hører  til  dem,  der  viser  sig  mest  påvirket  af 
fremmede  romantiske  motiver;  den  er  ikke  nær  så  underholdende 


x)  I  rimerne,  der  i  øvrigt  er  temmelig  unge  og  i  indhold  omtr.  ens  med  sagaen, 
Rudent.  Jættekvindens  datter  hedder  i  rimerne  Skinnvefja  (ikke  -nefja). 
Rimerne  ender  i  15.  kap.  noget  afbrudt,  men  har  aldrig  været  længere. 

2)  Kr.  Nyrop:  Tidsskr.  for  Phil.  og  Pæd.  N.  R.  V. 

s)  Jfr.  Blåvussaga. 

som  flere  af  de  andre,  og  beskrivelserne  er  stærkt  overdrevne.  Der 
findes  motiver,  som  genfindes  i  Skåldasaga  og  Konrads  s.  Keis. 
Den  er  imidlertid  også  meget  bearbejdet  og  vistnok  oprindelig  ikke 
yngre  end  o.  1300.  Kap.  14  er  bl.  a.  et  senere  indskud.  Rimerne  er 
meget  unge  og  går  ud  fra  sagaen  omtrent  i  dens  nuværende  form. 

8.  Illuga  saga  G  r  i  8  a  r  fostr  a.  Den  findes  i  AM  123, 
8  °,  203,  fol.  (pap.).  Det  er  en  temmelig  ubetydelig  saga,  der  handler 
om  Illuge,  en  son  af  Svide  karl  og  hans  hustru  Hildr  (jfr.  Bosas.). 
Kong  Ring,  Skjolds  son,  i  Danmark  har  sonnen  Sigurd;  han  og 
Illuge  er  legekammerater  og  venner  (jfr.  samme  saga)  og  bliver 
fostbrødre.  En  ond  rådgiver  sætter  ondt  for  Illuge.  De  går  alle 
på  vikingetog  og  forslås  til  Gandvik.  Her  træffer  de  på  trolde,  bl. 
a.  jættekvinden  Gri5r  og  hendes  skonne  datter.  Hos  dem  er  Illuge 
om  vinteren;  han  sover  hos  datteren,  tiltrods  for  at  Grfår  gentagne 
gange  lader,  som  hun  vil  afhugge  hans  hoved.  Det  viser  sig  imid- 
lertid, at  de  bægge  er  forgjorte  (Gridr  er  en  kongedatter),  der  nu 
bliver  frelste,  Illuge  ægter  datteren.  GriSr  fortæller  sin  historie  (jfr. 
Egilss.  ok  Asm.).  Den  onde  rådgiver  får  sin  straf.  Sagaen  er 
snarest  noget  ældre  end  den  foregående. 

9.  Hjålmtérs  saga  ok  Olvis  findes  i  Stockh.  30,  4 °, 
og  63,  fol.  (pap.);  udg.  i  Fas.  III x).  —  Denne  saga  er  i  dens  nuvær- 
ende form  både  med  hensyn  til  fremstilling  og  stil  meget  ung,  en 
blanding  af  ældre  og  yngre  motiver,  gamle  æventyrminder  og  frem- 
mede navne,  men  der  er  heller  ingen  tvivl  om,  at  den  er  en  stærk 
omarbejdelse  af  en  ældre  saga,  hvad  man  bl.  a.  kan  se  af  de  gamle 
rimer  over  sagaen  (jfr.  Kblbings  Beitråge  osv.) 2) ;  af  disse  kan  man 
også  se,  at  sagaens  hovedtræk  genfindes  i  den  nu  eksisterende  saga, 
og  disse  har  i  visse  henseender  en  ejendommelig  og  ikke  upoetisk 
farve.  Der  findes  en  mængde  vers  i  sagaen.  Den  er  en  dobbelt  ste- 
modersaga  med  forgørelse  af  jarlebornene  HorSr  og  hans  søster. 
Hovedpersonen  er  Hjalmtér,  en  son  af  kong  Inge  i  Manheimar,  samt 


*)  Jfr.  Ch.  N.  Qould:  The  source  of  an  interpolation  in  the  Hjålmtérssaga 
ok  Olvis  i  Mod.  Philol.  VII  (1909);  forf.  vil  vise,  at  §  4—5  beror  på  lån 
fra  porst.  s.  Vik. 

2)  Intepolerede  er  sål.  kap.  4—8,  hvilket  selv  uden  rimernes  hjælp  er  klart. 
Også  16—17.  Enkelte  navne  er  anderledes  i  rimerne  end  sagaen;  Inge 
hersker  i  Danmark  osv.  Ligeledes  er  fremstillingen  på  mange  punkter 
fornuftigere  end  i  sagaen. 

hans  stalbroder,  jarlesonnen  Olver.  Hovedinteressen  knytter  sig  til 
H6r3r,  der  i  en  træls  skikkels  tjæner  tro  og  dygtig,  indtil  han  bliver 
befriet  for  forgørelsen,  samtidig  med  at  hans  søster  også  bliver  det, 
og  alt  ender  i  fryd  og  herlighed.  I  øvrigt  er  det  ikke  nødvendigt  at 
komme  nærmere  ind  på  det  væv  af  begivenheder,  sagaen  nu  er 
opfyldt  af.  Den  oprindelige  saga  var  sikkert  ikke  yngre  end  o.  1300. 


C.    Sagaer    vedrørende    Danmark. 

Det  forstår  sig  af  sig  selv,  at  er  fornaldarsagaerne  angående 
Norge  uden  egenligt  historisk  indhold,  må  de  være  dette  i  endnu  hoj- 
ere  grad,  når  det  er  danske  personer,  det  drejer  sig  om.  Af  sådanne  er 
det  egenlig  kun  Rolf  krage  og  Ragnar  lodbrog,  der  er  tale  om,  og 
det  vil  ses,  hvor  indholdsfattige  sagaerne  om  disse  er.  Hvad  der 
haves  udover  disse  er  grumme  lidt,  når  man  ikke  hertil  regner 
Skjoldungasaga.  Noget  dansk  særpræg  har  disse  sagaer  ikke. 

1.  Hrolfs  saga  kraka.  Den  findes  desværre  kun  i  pa- 
pirshdskrr.  som  AM  9,  10,  fol.,  285,  4°,  Udg.  i  Fas.  I.  og  af  F. 
Jonsson  1904  *).  --  Som  sagaen  her  foreligger,  består  den  af  løst 
sammenhængende  afsnit,  der  —  i  hdskrr.  og  udg.  —  har  deres 
særlige  overskrifter,  og  som  nu  findes  i  beklagelig  unge  og  for- 
vanskede bearbejdelser.  Ikke  desto  mindre  får  man  —  navnlig 
når  Bodvarspåttr  udskilles  —  et  fremadskridende  kronologisk  hele, 
en  ganske  vist  meget  fattig  beretning  om  den  beromte  sagnkonge, 
sagaen  har  sit  navn  efter,  og  hans  forfædre  fra  og  med  brødrene 
Halfdan  og  Frode,  de  samme  som  Grottesangen  særlig  nævner,  og 
hvor  Halfdan  antydes  som  dræbt  af  Frode;  hævneren,  Rolf,  an- 
tydes dér  også.  Sagaen  begynder  noget  hovedkulds  med  en  kort 
beskrivelse  af  brødreparret,  så  at  den  endogså  glemmer  at  anføre, 
hvor  de  havde  hjemme.  Dette  oplyses  først  i  det  følgende.  Half- 
dan har  bornene  Signy,  gift  med  jarlen  Sevill  (Sævill),  og  Hroarr 
og  Helge;  disse  efterstræbes  af  Frode,  men  undgår  faren  ved  deres 
fosterfader  Regins  hjælp;  det  lykkes  dem  endelig  at  indebrænde 
Frode,  hvorpå  Helge  bliver  konge  i  Danmark,  medens  Hroarr  op- 
holder sig  hos  kong  NorSre  i  England,  hvis  datter  Ogn  han  ægter. 


J)  Her  er  forskellige  spørsmål  —  sagaens  afsnit  og  sammensætning  — 
nærmere  drøftede.  Der  kan  også  henvises  til  A.  Olrik:  Danmarks  helte- 
digtning I  (1Q03). 

Dette  sker,  for  at  Helge  alene  kan  herske  over  Danmark.  Her  be- 
gynder det  andet  afsnit,  der  særlig  handler  om  Helge.  Hvad  der 
fortælles  om  ham  er  dog  kun  et  par  hovedtræk.  For  det  første 
hans  forhold  til  dronning  Olof  i  Saksland,  hvor  forsmædelig  hun 
først  behandler  ham  som  bejler,  dernæst  bliver  frilletagen;  så  føder 
hun  Yrsa  og  hævner  sig  på  Helge  ved  at  lade  ham  ægte  hende; 
deres  son  er  Rolf  krake.  Ind  i  denne  fremstilling  indskydes,  så- 
ledes som  sammenhængen  nu  er,  en  ret  uvedkommende  episode  (i 
k.  7 — 9)  om  Hroarr,  der  kommer  hjem  og  fordrer  som  arvegods 
en  ring  af  sin  broder  (et  motiv,  der  også  ellers  findes);  han  får 
den,  men  nu  kommer  Sevils  son  Hrokr  til  Helge  for  at  afkræve 
ham  en  tredjedel  af  riget  eller  ringen;  da  han  får  at  vide,  at  ringen 
er  i  Hroars  besiddelse,  begiver  han  sig  til  ham,  får  engang  ringen 
at  se  og  kaster  den  i  søen.  Siden  fælder  han  Hroar  og  vil  ægte 
enken,  men  denne  indkalder  Helge,  der  hævner  sin  broder.  Hroars 
son  Agnarr  fisker  senere  ringen  op1).  —  Så  fortælles  atter  om 
Helge,  Yrsa,  Olof  og  kong  Adils,  Yrsas  anden  mand,  samt  om 
Helges  anden  datter,  Skulds  fødsel  (moderen  en  alvekvinde),  hvor- 
ved der  peges  på  sagaens  sidste  afsnit.  Endelig  fortælles  om  et 
besøg  hos  Adils;  på  vejen  derfra  bliver  Helge  overfaldet  -  -  på 
Adils'  foranstaltning  —  og  dræbt. 

Det  her  fremstillede  æmne  har  også  været  behandlet  i  Skjold- 
ungasaga,  således  som  det  først  og  fremmest  fremgår  af  Snorres 
Yngl.  s.  k.  28 — 29.  Men  her  er  sammenhængen  en  anden  og  langt 
naturligere.  Yrsa  ægter  først  Adils,  men  Helge  ægter  hende  efter 
først  at  have  besejret  Adils.  Olofs  brøde  m.  h.  t.  giftermålet  for- 
svinder her.  »Kong  Helge  faldt  på  hærtog«  hedder  det  kort  hos 
Snorre.  I  Arngrims  udtog  (Supplementum)  af  Skjold,  træffes 
Halfdan  og  Ingjald  som  brødre  2)  (den  sidste  har  sonnerne  Agnarr, 
Hrorek  og  Frode) ;  Halfdans  born  (med  Sigrid,  således  også 
sagaen)  er  de  samme  som  sagaens,  og  det  går  her  på  samme  måde. 
Det  er  kun  navnet  Ingjald,  der  står  for  Hroarr;  tillige  siger  Arn- 
grim,  at  Ingjald  ægtede  enken.  I  øvrigt  stemmer  Suppl.  og  sagaen 
temmelig  noje  angående  Olof  og  Helge;  også  Arngrim  siger,  at 
Hroar  ægtede  »filiam  Angli«  (o:  Anglerkongens  datter).  Det  er 
heraf  klart,  at  det  ikke  er  Skjoldungasagas  tekst,  der  genfindes  i 


J)  Af  andre  kilder  ses,  at  ringen  ingen  anden  er  end  den  beromte  Sviagriss. 
2)  Således  også  i   rimerne  om  Bodvar-Bjarke,  der   i   det  hele  forudsætter  en 
langt   ældre  og  oprindeligere  sagaform  end  vor. 


[831-832]  _  824  — 

sagaen,  men  en  dermed  nærbeslægtet,  og  som  vistnok  med  storst 
rimelighed  kan  antages  at  stamme  fra  den  gamle  Skjold,  gennem 
mundtlig  fortælling  efter  den.  Herved  er  dens  fremstilling  bleven 
noget  forvansket  og  vistnok  udvidet  med  Agnar-episoden.  Det 
hele  er  betydelig  yngre  end  Skjold.  Forholdet  til  Saxos  fremstil- 
ling er  det  overflødigt  her  at  dvæle  ved. 

Dernæst  følger  3  afsnit,  eller  rettere  2,  om  nogle  af  Rolfs 
ypperste  kæmper  og  deres  oprindelse,  samt  den  måde,  hvorpå  de 
kom  til  at  slutte  sig  til  ham.  Det  er  afsnittet  om  Svipdag  (k.  14 — 
16),  om  Bodvar-Bjarke  og  Hjalte,  hvilke  sidste  afsnit  vistnok  med 
urette  opfattes  som  to  (k.  17 — 24).  Sagaen  om  Rolf  vedkommer 
disse  afsnit  så  godt  som  slet  ikke.  Svipdag  er  en  svensk  bondeson, 
der  sammen  med  sine  brødre  slutter  sig  først  til  kong  Adils  og 
senere  til  Rolf,  efter  at  have  udført  bedrifter,  navnlig  den,  at  dræbe 
nogle  af  Adils'  bersærker.  I  slutningen  af  afsnittet  om  Svipdag 
fortælles  om  Rolfs  store  magt  i  almindelighed  og  Lejres  grund- 
læggelse, samt  om  Skulds  giftermål  med  Hjorvard.  Ved  en  tem- 
melig uværdig  list  gor  Rolf  ham  til  sin  skatskyldige  underkonge, 
hvilket  avler  fjendskab  og  fører  til  Rolfs  undergang.  Dette  kapitel 
må  regnes  til  den  egenlige  saga  om  Rolf.  Hvad  Bjarke-afsnittet 
angår,  fortælles  ganske  æventyrlig  om  hans  oprindelse.  Her  findes 
en  stemoderhistorie  samt  et  elskovsforhold  mellem  kongesonnen 
Bjorn  Hringsson  i  »Opdalene  i  Norge«,  der  forvandles  til  en 
bjorn,  og  bondedatteren  Bera  —  man  mærke  disse  bjorne-navne  — ; 
med  hende  får  han  trillingerne  Elg-Frode,  Tore  og  Bjarke  x) ;  Bjorn 
bliver  dræbt,  men  Bjarke  hævner  ham.  Der  er  i  denne  fortælling  — 
som  i  sagaen  fremtræder  sikkert  i  en  stærkt  omarbejdet  form  2)  — 
meget,  der  minder  om  Saxos  fremstilling  af  Sprakaleggsættens 
oprindelse.  Der  findes  her  gode  træk  af  gammel  folketro,  der  gen- 
findes i  danske  folkeviser.  Af  de  gamle  rimer  om  Bjarke  ser  man 
imidlertid,  i  hvor  hoj  grad  den  oprindelige  saga  må  være  bleven 
forvansket  (brødrenes  fødsel  er  dér  ganske  anderledes  naturlig  og 
langt  mere  folkelig  fremstillet  osv.).  Bjarke  kommer  endelig  til 
Danmark  til  Lejre;  her  er  det  hans  første  gærning  at  opdage  Hottr, 
efter  hvem  hirdmændene  skyder  til  måls  med  de  afgnavede  knokler; 


t)  Han  kaldes  i  sagaen  Bodvarr,  men  dette  beror  på  en  gammel  misopfattelse 
af  hans  tilnavn:  bodvar  (af  bod);  hans  egenlige  navn  er  Bjarke  (Saxos 
Blarco),  hvilket  rigtigst  er  blevet  tydet  som  >den  lille  bjorn«. 

2)  Hvad  der  også  navnlig  fremgår  af  rimerne,  der  dels  har  andre  navne,  en 
anden  sagsammenhæng  osv.   Jfr.  indledn.  til   Hrolfss.,  udg. 

Bjarke  får  ham  gjort  til  Hjalte  den  huprude.  Beskrivelsen  af  den 
barnlig-frygtsomme  Hottr  er  fortrinlig,  men  næppe  helt  den  oprind- 
elige. Bjarke  bliver  så  Rolfs  hirdmand.  I  kap.  23  fortælles  om 
drabet  af  et  frygteligt  dyr.  Afsnittet  slutter  med  at  omtale  Bjarkes 
giftermål  med  Drifa,  Rolvs  datter. 

Herefter  optages  Rolfs  saga  på  ny,  og  der  fortælles  nu  om  de 
to  hovedbegivenheder,  forholdet  til  Adils  med  Upsalatoget  og  Rolfs 
sidste  kamp  og  fald  (S  kuld  årbar  da  gi).  Toget  til  Upsala  skildres 
med  stærke  overdrivelser  og  meget  efterklassisk,  tillige  med  stærk 
påvirkning  af  yngre  romantiske  sagaer  (der  tales  om  hoje  borg- 
tårne i  Upsala,  høviske  riddere,  hule  sojler  og  m.  m.  af  den  slags). 
Dog  er  der  her  et  ægte  gammelt  og  værdifuldt  sagnminde,  Rolfs 
(gentagne)  møde  med  bonden  Hrane  o:  Odin,  som  tilsidst  vredes 
på  ham  og  straffer  ham.  Hele  dette  afsnit  har  gennemgående  et 
yngre  præg  end  det  øvrige  og  er  overhovedet  en  stærk  omarbejd- 
else af,  hvad  der  i  Skjold,  har  stået  om  toget;  jfr.  også  fremstil- 
lingen i  Snorres  Edda.  De  samme  småvers-replikker  findes  her. 
Men  ellers  er  fremstillingen  i  sagaen  på  flere  punkter  mindre  na- 
turlig og  uoprindelig  (således  når  den  lader  Vogg  træffe  Rolf  i 
Upsala).  Det  samme  gælder  også  afsnittet  om  kampen  med  Skuld; 
også  det  er  bearbejdet;  dog  er  det  langt  bedre  end  det  foranstå- 
ende og  afviger  en  del  derfra;  først  her  findes  navnet  (»tilnavnet«) 
Bjarke.  Også  her  ligger  Skjold,  til  grund,  og  det  hele  er  nærbe- 
slægtet med  Saxos  fremstilling;  de  samme  digte  synes  at  være 
nyttede  i  bægge. 

Således  som  sagaen  nu  foreligger,  er  den  altså  en  meget  sen 
sammenstykning  af  forskellige  afsnit.  De  oprindelige  sagn  frem- 
træder her  i  en  yngre  og  fremfor  alt  i  en  meget  overdreven  form. 
Man  kunde  fristes  til  at  antage,  at  den  var  skreven  efter  hukom- 
melsen efter  en  ældre  saga.  Havde  man  den  oprindelige  Skjold- 
vilde  vor  saga  så  omtrent  være  værdiløs  —  bortset  fra  Bjarke-af- 
snittet. Stilen  svarer  til  dens  nuværende  form.  Denne  er  næppe 
ældre  end  fra  tiden  o.  1400,  men  der  er  intet  i  vejen  for,  at  den 
først  er  nedskreven  i  det  13.  årh.  —  i  en  mere  ægte  og  bedre 
skikkelse.  Til  slutning  bemærkes,  at  når  der  i  sidste  kapitel  an- 
føres en  »mester  C.alterus«  som  hjemmelsmand  (»så  sagde  mester 
G.«),  er  der  her  for  det  første  ikke  tale  om  at  anføre  en  kilde  for 
sagaen  som  sådan,  men  kun  for  den  ene  sætning:  »det  gik  som 
man  kunde  vænte,  at  menneskelige  kræfter  ikke  kunde  modstå  slig 
djævelsmagt«  (som  Skulds),  og  så  følger  en  direkte  henvendelse  ti! 

Rolf;  noget  lignende  finder  ellers  aldrig  sted.  Det  er  da  også  let 
at  se,  at  det  hele  er  en  afskrivers  åndrighed,  og  det  er  lige  så  let 
at  se,  hvorfra  den  stammer;  »mester  Galterus«  er  nemlig  ingen 
anden  end  Alexandersagas  forfatter,  hvis  subjektive  bemærkninger 
i  den  islandske  oversættelse  altid  betegnes  ved  disse  ord  (»siger« 
osv.) ;  og  Hrolfssagaens  sætning  er  en  genklang  af,  hvad  der  flere 
steder  er  at  læse  i  Alexandersaga1). 

2 — 3.  Ragnars  saga  loSbrokar  og  t>  å  t  t  r  af 
Ragnarssonum  hører  så  noje  sammen,  at  de  kan  behandles 
under  ét.  Den  første  findes  i  Det  kgl.  bibl.  1824  b,  4  °,  den  sidste 
i  Hauksbok  (udg.  s.  458 — 67).  Ragnarss.  er  udg.  i  Fas.  I.  og  af 
M.  Olsen  1906 — 08.  I  hdskr.  findes  den  sammen  med  og  som  fort- 
sættelse af  Volsungasaga.  Men  oprindelig  er  der  uden  tvivl  tale 
om  to  forskellige  sagaværker,  der  senere  af  en  bearbejder  — 
som  i  så  mange  andre  tilfælde  — ,  er  knyttede  til  hinanden.  Dette 
vil  i  det  følgende  nærmere  blive  belyst. 

Ragnar  lodbrog,  en  son  af  Sigurd  ring,  er  sikkert  en  historisk 
person  fra  det  9.  årh.s  første  halvdel,  om  hvem  der  tidlig  har  dan- 
net sig  og  samlet  sig  en  række  sagn,  hvorved  han  er  bleven  en  af 
de  berømteste  sagnkonger.  Hans  ry  er  nået  til  Island,  men  beret- 
ningerne om  ham  har  rigtignok,  efter  alt  at  domme,  været  mærk- 
værdig afblegede  og  indholdsfattige.  Herom  vidner  hans  saga.  Den 
indeholder  kun  3  hovedbegivenheder:  lyngormdrabet  i  Gøtland  og 
giftermålet  med  Tora;  hans  sammentræf  og  giftermål  med  en 
datter  af  Sigurd  og  Brynhild,  Kraka-Aslaug  (denne  sagnets  silde- 
fødning), hvorved  sagaen  knyttes  til  Vols.saga,  øg  endelig  Ragnars 
sidste  tog  til  England  og  død  i  ormegården  hos  kong  Ella.  Det  er 
i  grunden  det  hele.  En  stor  del  af  sagaen  handler  derimod  om 
Ragnarssonnerne,  deres  tog  og  bedrifter  (k.  7 — 14) ;  det  er  rygtet 
om  disse,  der  skal  have  bevæget  Ragnar  til  det  sidste  tog;  for  så 
vidt  hører  de  til  sagaen  som  begrundende  bestanddel  deraf,  men 
denne  begrundelse  er  sikkert  ikke  den  historiske.  Slutningen  af 
sagaen  optages  af  beretningen  om  sønnernes  kendte  hævn  efter 
faderen.  Forf.  til  digtet  Kråkumål  —  og  altså  den  ældre  isl.  over- 
levering —  har  mulig  vidst  mere  om  Ragnar;  i  det  mindste  angiver 


l)  Hele  dette  forhold  er  fuldstændig  miskendt  af  prof.  F.  Detter  i  fortalen  til 
Zwei  fornaldars.,  hvor  han  tror,  at  denne  »Galterus«  mulig  er  en  forgænger 
for  Saxo,  og  at  Hrolfssaga  kan  hidrøre  fra  ham. 

han  51  kampe  og  opregner  nogle  af  dem;  men  det  kan  jo  være 
hans  egen  digtning. 

Sagaen  begynder  med  fortællingen  om  Heimes  flugt  med 
barnet  Kraka  og  hans  død.  Herved  kastes  der  lys  over  et  par  ka- 
pitler i  Volsungas.,  nemlig  24 — 25,  der,  som  det  senere  nærmere 
skal  omtales,  står  i  et  meget  løst  og  uharmonisk  forhold  til  sagaen. 
De  hører  sammen  med  Ragnarss.,  og  har  uden  tvivl  fra  først  af 
tilhørt  denne.  Forf.  til  Vols.s.  eller  snarere  en  bearbejder  har  for- 
bundet bægge  sagaer,  snarest  for  Ragnars  sagas  skyld,  for  at  få 
hans  aners  glimrende  historie  med  som  indledning. 

Det  er  med  Ragnarss.  som  med  alle  de  andre,  at  den  ikke 
findes  i  sin  oprindelige  form.  Det  ses  deraf,  at  Ragnarssonap. 
henviser  til  en  saga  om  Ragnar,  der  forudsætter  at  være  noget 
anderledes  end  vor.  Forholdet  synes  omtrent  at  være  det  samme 
som  ved  Hervarars.  i  Hauksb.;  vor  saga  synes  at  være  skreven  på 
ny  efter  erindringer  fra  den  gamle.  Herved  forklares  måske  saga- 
ens fattigdom  på  positive  handlinger.  Meget  ung  er  sagaen  dog  ikke, 
og  den  tilhører  utvivlsomt  en  tid,  der  er  nærmere  ved  1300  end  f. 
ex.  1400.  Der  er  ret  gode  partier  deri,  f.  ex.  hvad  der  fortælles  om 
Kraka  og  om  Aslaug,  der  under  navnet  Randalin  som  en  valkyrje 
fører  en  hær  til  Sverrig  for  at  hævne  sine  stesonner.  Hun  er  en 
særtegnet  personlighed,  i  langt  hojere  grad  end  Ragnarr  selv.  Sag- 
aens vers  er  betydelig  gamle  og,  som  følge  deraf,  forvanskede. 
Endelig  bemærkes,  at  sagaen  oprindelig  har  sluttet  med  kap.  18 
med  fradrag  af  dettes  slutning.  Denne  og  resten  er  et  senere  tillæg 
af  et  hojst  ubetydeligt  indhold;  det  er  her,  at  verset  fra  Hålfss.  (se 
ovf.  801)  findes.  —  Hos  Arngrim  findes  en  kort  fremstilling,  der 
utvivlsomt  er  et  udtog  af  Ragnarss.  den  ældre,  men  ikke  hæntet  fra 
Skjold.  Hvad  der  i  kap.  42  i  Snorres  Skåldsk.  mål  fortælles  om 
Heime  og  Åslaug  beror  vistnok  på  samme  saga;  denne  har  altså 
næppe  været  yngre  end  fra  o.  1250. 

Hvad  påttr'en  om  Ragnarssonnerne  dernæst  angår1),  er 
den  et  kompilationsarbejde  fra  o.  1300.  Dens  overskrift  lyder;  »Her 
fortælles  om  Ragnars  sonner  og  hvor  mange  konger  der  nedstam- 
mer fra  dem«.  Hensigten  er  således  at  vise,  at  både  den  danske 
og  den  norske  kongeslægt  stammer  fra  Ragnar  lodbrog.  Begynd- 
elsen lyder:   »Efter  kong  Rings  død  tog  hans  son  Ragnar  herre- 


i)  Jvf.    Hanksbok,    indledningen    XCI— III    og   A.   Olrik   i    Aarbøger   18Q4   s. 
147  f. 

dommet  over  Sverrig  og  Danmark«.  Herved  forudsættes  en  saga 
om  kong  Ring,  omtrent  som  Ragnarss.  gor  det;  også  Herrod  i 
Gotland  omtales,  men  kaldes  her  selvfølgelig  Ragnars  jarl.  Til 
midt  ind  i  kap.  3  er  der  kun  tale  om  et  uddrag  af  Ragnarss.  (den 
ældre),  men  forf.  indskyder  et  halvvers  af  Sigvats  Knutsdråpa  om 
Ellas  død.  De  øvrige  vers  hidrører  fra  Ragnarss.  d.  æ.  og  genfindes 
i  vor.  I  øvrigt  fortælles  intet  om  Ragnarssonnernes  tog.  Foruden 
Ragnarss.  er  også  en  fremmed  kilde  nyttet;  derfra  stammer  navn- 
ene »Yngvar  og  Husto«,  som  forf.  naturligvis  ikke  ved  er  identiske 
med  Ivar  og  Ubbe.  Fra  Skjold,  er  slutningen  af  k.  3  og  k.  4,  hvor 
slægten  føres  ned  til  Gorm  og  Harald,  hæntet;  de  genfindes  i 
Olaf ss.  Tryggv.  k.  63—64;  k.  5  fører  slægten  ned  til  Harald  hår- 
fagre snarest  efter  Heimskringla,  eller  mulig  en  fælles  kilde. 

4.  Hertil  slutter  sig  det  såkaldte  Sogubrot  af  forn- 
k  o  n  u  n  g  u  m,  udg.  i  Fas.  I  og  i  Sogur  Danakonunga  1919  f.  efter 
AM  le ft  med  samme  hånd  som  nogle  blade  af  et  Knytlingahåndskrift 
fra  omtr.  1300.  Arne  Magnusson  og  Gudbr.  Vigfusson  har  udtalt,  at 
brudstykket  egenlig  var  en  del  af  selve  Skjoldungasaga.  Det  har 
derfor  dobbelt  krav  på  vor  opmærksomhed;  jfr.  ovf.  s.  659.  — 
Brudstykket  begynder  midt  inde  i  Ivar  vidfadmes  saga  i  en  samtale 
mellem  ham  og  datteren  Audr,  hvori  han  nægter  sit  samtykke  til 
et  giftermål  mellem  hende  og  Helge  (o:  den  hvasse).  Senere  bejler 
Helge  til  hende  på  sin  broder  Hræreks  vegne,  og  med  ham  bliver 
hun  gift.  Men  Ivar,  der  skildres  som  en  underfundig  skurk,  over- 
falder sin  svigerson  og  dræber  både  ham  og  Helge;  AuSr  flygter 
til  Garderige  med  sin  unge  son  Harald  (hildetand),  og  ægter  her 
kong  Radbard.  Nu  vil  Ivar  foretage  et  tog  mod  denne;  han  drom- 
mer  og  beder  sin  gamle  fosterfader  Hord  at  tyde  drommen,  og  så 
kommer  den  mærkelige  samtale  mellem  dem,  der  indeholder  en 
sammenligning  af  hans  fader,  Helge,  Hrærek  og  fl.  med  Aserne;  da 
Ivar  endelig  sporger,  hvem  han  selv  er  blandt  Aserne,  bliver  han 
vred  over  svaret,  og  vil  dræbe  Hord,  men  styrter  over  bord  og  lader 
sit  liv,  ti  Hord  er  Odin  selv.  Nu  bliver  Harald  tagen  til  konge,  og 
en  konge  i  Jylland,  Hildebrand,  nævnes,  men  her  er  der  en  storre 
lakune.  Den  sidste  del  handler  særlig  og  udførlig  om  det  store  Brå- 
vallaslag  og  forberedelserne  dertil1),  fuld   af   gode,   gamle   sagn- 


J)  Det  er  dette  afsnit,  som  i   Fms.  V  345  betegnes  som  sagaen  om  Harald 
hildetand. 

minder.  I  det  sidste  kapitel  gives  en  oversigt  over  Sigurd  Rings 
magt,  hans  son  Ragnar  og  dennes  moder  Alfhild  nævnes,  og  der 
antydes  en  fremtidig  strid  mellem  Ragnar  og  Ella,  men  her  af- 
bryder brudstykket  fuldstændig.  Arngrim  har  haft  fortsættelsen, 
Sigurds  giftermål  med  Alfsol,  kampen  med  hendes  brødre,  samt 
hendes  død  og  Sigurds  selvdrab.  —  Der  er  ingen  tvivl  om,  at  dette 
brudstykke  beror  på  Skjold.,  men  det  er  lige  så  utvivlsomt,  at  det 
ikke  giver  dennes  oprindelige  tekst.  Stil  og  fremstilling  bærer  et 
altfor  tydeligt  vidne  om  senere  tider  og  om  tilværelsen  af  ridder- 
sagaer. Det  er  en  senere  bearbejdelse  af  den  ældre  saga  fra  noget 
efter  midten  af  det  13.  årh.  Da  sagaen  i  denne  form  formentlig  har 
dannet  indledningen  til  Knytlingasaga,  ligger  det  nær,  hvad  jo  også 
A.  Olrik  har  gjort,  at  antage,  at  det  er  forf.  til  Knytl.,  der  har  fore- 
taget omarbejdelsen.  Dette  er  dog  sikkert  ikke  tilfældet.  Forf.  af 
Knytl.  bærer  sig  ad  lige  på  modsat  måde;  enten  tager  han  sin 
original,  som  den  er,  eller  han  gor  udtog  deraf;  jfr.  P.  E.  Muller 
i  Sagabibl.  Til  grund  for  mandtallet  i  bægge  hære  (k.  8)  ligger  et 
gammelt  norsk  digt,  der  også  nyttedes  af  Saxo,  men  den  islandske 
forf.  har  ikke  kendt  det  i  dets  hele  omfang1).  I  øvrigt  er  det  den 
isl.  overlevering,  der  ligger  til  grund  for  indholdet. 


Som  etslags  tillæg  til  alt  det  foregående  kan  S  6  r  1  a  p  å  1 1  r,  der 
findes  i  Flat.  I,  275 — 83  (Fas.  1),  regnes.  Den  er  enestående,  for 
så  vidt  som  den  indeholder  mytiske  sagnminder  og  derfor  ikke 
ganske  uden  betydning.  Den  går  ud  fra,  at  Freyja  er  Odins  frille; 
hun  erhværver  Brisingamen  hos  4  dværgesmede  ved  at  sove  en 

*)  Jfr.  G.  Storm:  Krit.  bidrag  og  A.  Olrik  i  Arkiv  X,  223  ff.;  ovf.  s.  49—50. 
Kap.  8  med  dets  kappatol,  opregning  af  kæmperne,  er  dog  et  yngre  ind- 
skud; dette  vises  deraf,  for  det  første,  at  kap.  9  åbenbart  danner  en  lige- 
frem og  naturlig  fortsættelse  af  k.  7  som  om  intet  stod  imellem;  dernæst 
er  der  uoverensstemmelser  imellem  k.  8  og  k.  9  (beskrivelsen  af  de  enkelte 
kampe).  Her  findes  Rtfgnvaldr  Rådbardr  i  k.  9,  i  k.  8  R.  håi  eda  Rådbardr 
hnefi;  Agnarr  i  k.  9  findes  ikke  i  k  8,  Hunn  og  Ella  heller  ikke;  heller  ikke 
findes  Bråi  Sækålfsfadir  i  k.  8;  Gnepja  i  k.  9  kaldes  i  k.  8  Gnepi  hinn 
gamli,  Haki  kaldes  her  H.  hoggvinkinni ;  porkell  pråi  betegnes  på  forskellig 
vis.  Endelig  kan  bemærkes,  at  i  k.  9  bruges  formlen  »som  hed  N.  N.«; 
også  dette  viser,  at  vedkommende  forudsættes  ikke  for  at  være  nævnede. 
Alt  viser,  at  k.  8  er  indskud.  I  øvrigt  skal  forholdet  til  Saxo  her  ikke 
behandles;  jfr.  ovf.  1.  c. 

nat  hos  hver  af  dem.  Loke,  hvis  herkomst  her  meddeles,  får  dette 
imidlertid  at  vide  og  røber  hende  for  Odin.  Til  straf  pålægger  denne 
Freyja  at  få  en  stedsevarende  kamp  i  stand  mellem  to  jordiske 
konger,  hun  vækker  da  den  beromte  Hjadningekamp,  der  foregår 
på  øen  Ha  (som  hos  Snorre),  men  Ivar  ljome,  Olaf  Tryggvasons 
mand,  bevirker  kampens  ophør.  Hjadningekampen  knyttes  således 
her  til  guderne,  ligesom  f.  ex.  Fafnisskatten  og  de  dermed  sammen- 
hængende begivenheder.  Det  er  næppe  forfatteren,  der  har  fundet 
på  dette.  Det  er  vistnok  et  gammelt  sagn,  men  man  ser,  hvor  sagnet 
om  Freyja  må  være  blevet  forvansket  og  gjort  almueagtigt.  Således 
som  Brisingasmykkets  oprindelse  og  erhværvelse  her  fortælles,  kan 
det  ikke  være  den  ægte  gamle  myte.  Ind  i  det  hele  er  nu  et  stykke 
om  Sorle  den  stærke,  en  son  af  kong  Erling  på  Oplandene,  stukket. 
Han  er  på  vikingetog  og  fælder  en  kong  Halfdan  i  Danmark,  bliver 
bagefter  bekæmpet  af  dennes  son  Hedin  og  falder  kort  efter;  her 
anføres  et  vers  af  digtet  Sorlastikki  (ovf.  s.  159),  der  røber  efter- 
ligning af  Sturlas  Hrafnsmål.  Så  følger  sagnet  om  Hedin,  Hogne  og 
Hildr.  Sorle  er  identisk  med  hovedpersonen  i  Sorla  saga  (i  Fas.  III), 
men  denne  er  et  produkt  fra  15.  årh.  og  vedkommer  os  ikke  her. 
Efter  rimerne  om  Sorle  at  domme  (jfr.  Kolbing:  Beitråge  osv.),  er, 
hvad  der  her  findes,  kun  et  udtog  af  en  ældre  saga.  Kun  uegenlig 
kan  altså  det  hele  kaldes  Sorlapåttr;  rigtigere  er  et  navn  som  »sag- 
aen om  Hedin  og  Hogne«,  som  påttr'en  kaldes  i  nogle  papirshånd- 
skrifter.  I  øvrigt  er  den  et  udpræget  litterært  produkt  med  lån  og 
minder  fra  mange  hold;  begyndelsen  er  efter  Yngl.  s.  beg.  og 
Gylfag.  k.  33,  forstems  påttr  uxafots  osv.  Den  kan  således  ikke 
være  gammel  og  næppe  ældre  end  fra  den  første  del  af  det  14.  årh. 


D.     Sagaer    vedrørende    ikke-nordiske    sagn. 

De  her  pågældende  sagaer  er  ganske  vist  for  en  stor  del  nord- 
iske og  nærbeslægtede  med  de  andre  fornaldarsagaer,  men  sær- 
tegner sig  ved  en  optagelse  eller  i  det  mindste  en  kendelig  påvirk- 
ning af  fremmede,  særlig  tyske  sagn  og  er  for  så  vidt  af  en  særlig 
interesse.  Til  disse  slutter  sig  naturligst  Volsungasaga,  der  dog  er 
af  en  noget  forskellig  art  og  oprindelse. 

1.  Hervarar  saga  ok  HeiSreks  konungs.  Dette 
mærkelige  sagaværk  findes  i  to  hovedhåndskrifter,  nemlig  Hauks- 
bok  (H),  hvor  slutningen  dog  mangler,  idet  teksten  bryder  af  lige 

efter  begyndelsen  af  gådekampen  mellem  Heidrek  og  Gestumblinde 
(noget  kan  udfyldes  efter  papirsafskrifter,  H  har  sluttet  med  kong 
Heidreks  død),  og  Det  kgl.  bibl.s  gml.  kgl.  saml.  2845,  4  °,  (R),  hvor 
også  slutningen  mangler,  men  denne  kan  udfyldes  efter  papirsaf- 
skrifter, af  sådanne  er  det  Salanske  80,  8  °  i  Upsala  det  bedste.  Udg. 
i  Fas.  I  og  i  Norrone  sagaer  af  sagnhist.  Indhold  ved  S.  Bugge  jfr. 
Hauksbok-udg  x). 

Sagaen  begynder  i  R  med  at  nævne  kong  Sigrlame  og  hans 
datter  Eyfura,  samt  sværdet  Tyrfing,  der  straks  udførlig  beskrives, 
fordi  det  spiller  en  skæbnesvanger  rolle  sagaen  igennem.  Eyfura 
bliver  gift  med  Arngrim  fra  Bolm,  der  får  sværdet;  de  får  12  son- 
ner,  de  beromte  Arngrims-sonner.  Hjorvard  aflægger  løfte  om  at 
ægte  Ingibjorg,  kong  Ingjalds  datter  i  Sverrig,  hvoraf  holmgangen 
på  Samsø  bliver  følgen;  om  den  fortælles  her  udførlig.  Tyrfing 
lægges  i  hojen  med  Angantyr;  dennes  datter,  den  mandhaftige 
Hervor,  kommer  imidlertid  og  afkræver  sin  døde  fader  sværdet  og 
får  det.  Senere  ægter  hun  Hofund,  en  son  af  Gudmund  på  Glasis- 
vold,  og  får  med  ham  sonnerne  Angantyr  og  Heidrek.  Her  er  en 
lakune  i  R.  Ifl.  H  er  de  to  brødre  meget  forskellige;  Heidrek  op- 
fostres hos  en  Gissur  (et  Odinsnavn)  og  bliver  slet  og  samvittig- 
hedsløs, men  moderen  elsker  ham;  han  dræber  sin  broder  (her 
omtr.  begynder  R  igen)  og  må  flygte  bort,  men  får  Tyrfing  af  sin 
moder  og  gode  råd  af  sin  fader,  som  han  dog  bryder  alle.  Han 
kommer  til  Reidgotaland,  hvor  den  gamle  kong  Harald  hersker. 
Heidrek  befrier  ham  for  en  forsmædelig  beskatning  og  ægter  hans 
datter,  Helga;  for  ikke  at  skulle  blote  sin  son,  Angantyr,  i  anled- 
ning af  et  uår,  må  han  kæmpe  med  sin  svigerfader  og  fælder  ham; 
Helga  hænger  sig  i  disesalen.  En  anden  son  HloSr  har  han  med 
Sifka  Humlesdatter.  Herefter  kommer  der  ro  over  ham,  hans  karak- 
ter udvikles  mere  og  mere  i  retning  af  klogskab  og  fredelighed;  han 
bliver  mægtig  og  beromt.     Endelig   har    han    med    Gestumblinde 


0  R.  Heinzel:  Ueber  die  Hervarars.  1887;  Hauksb.  indledn.  XCIII— VII;  H. 
Schiick:  Smårre  bidrag  osv.  Arkiv  XII,  (jfr.  program  1918);  J.  Jonsson: 
Um  Sviakonungatal  Arkiv  XVIII;  G.  Schiitte:  Angantykvadets  geografi 
sst.  XXI;  R.  Boer:  Om  Hervararsaga  Aarbøger  1911;  Benary:  Zur 
Hervararasaga  Archiv  f.  stud.  der  neuer.  spr.  u.  litt.  133  bd. ;  A.  le  Roy 
Andrews:  The  Hervararsaga  i  Modern  Philology  1914.  1920,  hvor  der 
findes  en  gengivelse  af  Sharowolskis  opfattelse  af  håndskriftforholdet;  B. 
N er man:  Svarges  hedna  litteratur  1913. 

(Odin)  en  gådekamp,  hvor  han  til  slutning  kommer  til  kort,  men 
viser  sin  gamle  karakter  ved  at  ville  slå  Odin  ihjæl.  Til  straf 
bliver  han  kort  efter  dræbt  af  trælle  med  selve  Tyrfing.  Efter  ham 
blev  Angantyr  konge;  han  hævner  sin  fader  og  bor  på  Danpar- 
stadir.  Nu  kommer  H165r  og  kræver  en  del  af  riget;  i  en  samtale 
på  vers  mellem  brødrene  slutter  R.  Resten  af  sagaen  handler  om 
den  vældige  kamp  mellem  brødrene;  denne  kamp  er  et  minde  om 
og  en  afglans  af  det  store  Hunnerslag  på  de  katalauniske  marker  *) ; 
Hunnerne  følger  Hlodr  til  kamp,  hos  hvis  konge  han  er  opdraget; 
det  er  denne  kamp,  der  giver  sagaen  dens  særlige  betydning  og 
interesse.  Hlødr  falder  for  Angantyr,  dræbt  af  Tyrfing,  og  Hun- 
nerne flygter.  Hermed  er  sagaen  ude;  man  får  mod  forvæntning 
intet  mere  om  Tyrfing  at  vide;  meningen  har  dog  vistnok  været, 
at  sværdet,  ligesom  Fafnisguldet,  på  en  eller  anden  måde  forsvinder 
eller  gores  uskadeligt.  I  steden  for  en  fortælling  herom  tilfojes  til 
slutning  en  vidtløftig  beretning  om  Angantyrs  efterkommere,  Ivar 
vidfadme  og  Ragnar  lodbrog,  efter  »kongesagaerne«  og  Ragnars- 
saga.  Med  »kongesagaer«  må  her  menes  Skjoldungasaga.  Endelig 
fortælles  om  de  svenske  konger  ned  til  Filip,  d.  1118,  altså  en  kort 
udsigt  over  Sverrigs  historie;  dette  afsnit  kan  umulig  have  tilhørt 
den  oprindelige  saga.  Hvorfra  det  stammer,  er  ikke  let  at  be- 
stemme; i  hvert  fald  har  det  sikkert  intet  med  Are  frode  at  gore 
hvad  Schiick  vil  (jfr.  ovf.  352). 

I  indhold  svarer  bearbejdelsen  i  H  til  R,  men  der  er  dog  både 
ydre  (formelle)  og  indre  afvigelser,  hvorom  der  kan  henvises  til 
indledningen  i  Hauksb.  Det  første  kapitel  (etnografi;  Gudmund  på 
Glasisvold;  Starkad'erne  m.  m.)  er  her  overflødigt  og  kejtet  redi- 
geret. Der  findes  hyppig  ujævnheder,  ulogiske  ting  og  dårlig  ord- 
ning i  H,  der  således  står  langt  tilbage  for  R.  Jeg  har  tidligere 
antaget,  at  bægge  bearbejdelser  gik  tilbage  til  en  ældre  og  kortere 
fremstilling.  Nu  finder  jeg  det  rimeligst  at  udtrykke  forholdet  så, 
at  H  er  et  flikarbejde  efter  mundtlige,  men  noget  forvanskede  sagn, 
der  dog  kan  bero  på  den  ældre  saga;  denne  må  antages  at  findes  i  R 
så  nogenlunde  i  sin  oprindelige  form ;  den  er  her  logisk  og  velordnet 
i  det  hele  og  affattet  i  et  godt,  næsten  klassisk  sprog.  At  også 
gåderne  er  bedre  ordnede  i  R  end  i  H  er  anden  steds  påvist2). 


1)  Jfr.  Schiittes  afhdl.,  hvor  de  enkelte  stednavne  behandles  dygtigt. 

2)  Det  eneste  at  udsætte  på  R  er  navnet  Frodmarr  s.  332  (jfr.  verset);  det 
skal  være  Ormarr. 

Vistnok  er  det  også  rigtigere,  når  det  i  R  hedder,  at  det  var  Hjor- 
vard  og  ikke  Angantyr,  der  var  holmgangens  hovedmand. 

I  sagnhistorisk  henseende  er  sagaen  en  af  de  mærkeligste, 
både  ved  hvad  den  indeholder  af  nordiske  sagnminder  og  ved, 
hvad  den  har  om  de  store  begivenheder  ude  i  Evropa,  da  Hunnerne 
rasede,  ved  hvad  den  fortæller  om  Hunner  og  Goter.  Sagaens 
»Reidgotaland«  (hvis  ældre  form  var  Hreiå-)  betegner  Goternes 
eget  land,  og  ikke,  som  ellers,  Jylland.  Også  andre  stednavne  i 
sagaen  minder  om  navne  i  det  daværende  gotiske  rige1)-  Intet 
steds  i  fornaldarsagaerne  findes  så  storladen  fremstilling  og  af  en 
så  gammeldags  simpel  art  som  her  i  skildringen  af  de  forskellige 
fejder,  navnlig  den  sidste,  brødrestriden.  Der  er  et  pust  fra  edda- 
digtene i  dette,  ligesom  også  versene  i  sagaen  i  stemningsfuldhed 
kommer  dem  nærmest,  og  dog  er  de  langt  yngre  end  hine  digte 
(se  foran  s.  143.  147—48.  157.  159—65),  men  vistnok  ældre  end 
sagaen.  —  Sagaen  udmærker  sig  også  ved  virkelige,  gode  karakter- 
skildringer; der  er  først  og  fremmest  den  kraftig-dæmoniske 
Hervor,  der  i  al  sin  vildhed  helt  igennem  er  storladen,  og  ikke 
mindre  sonnen  Heidrek,  der  ender  med  at  være  elsket  af  sit  folk. 
Hans  fader,  Hofund,  er  ligeledes  en  udpræget  personlighed,  både 
klog  og  smidig.  Hans  karakter  er  ikke  ublandet  god,  men  det  er 
klart,  at  sonnen  har  noget  også  fra  ham  af  sine  mindre  heldige 
egenskaber.  Således  er  det  Hofund,  der  forblommet  giver  Heidrek 
råd  mod  sivgerfaderen.  De  gode  egenskaber,  som  Heidrek  udvik- 
ler, stammer  åbenbart  fra  faderen.  Sagaen  er  næppe  yngre  end 
o.  1250. 

2.  Åsmundar  saga  kappabana  findes  i  Sth.  7,  4 ", 
AM  586,  4°;  udg.  af  Detter  i  Zwei  fornaldarsogur  og  Fas.  II2).  - 
Sagaen  begynder  med  »kong  Budle  i  Sverrig«,  hvis  datter,  Hildr, 
er  gift  med  Helge  son  af  Hildebrand  konge  i  Hunaland,  og  senere 
med  Åki,  og  har  med  dem  sønnerne  Hildebrand  og  Asmund,  der  ikke 
er  opfostrede  sammen.  Det  er  disses  indbyrdes  kamp  og  den  førstes 
fald  for  sin  broder,  der  er  hovedbegivenheden;  herom  og  om  for- 
beredelserne til  kampen  handler  sagaen.  Også  her  forekommer 
tryllesværd,  ja  hele  to,  hvoraf  det  ene  af  skæbnesvanger  betydning: 
de  blev  smeddede  af  de  to  dværge,  der  bærer  de  fremmedagtige 


J)  R.  Much  i  Zeitschr.  f.  deut.  alt.   XXXIII  og  Schiittes  afhdl. 
")  Jfr.  Boer:  Zur  dan.  heldensage  i   Paul-Br.  Beitr.  XXII. 
Finnur  Jdnsson.    II.  o3 

navne  Alius  og  Olius.  Hildebrand  opfostres  i  Hunaland  og  bliver 
en  mægtig  kæmpe  og  konge.  Han  vilde  hævne  sin  fader,  der  er 
dræbt  af  Ake,  den  danske  kong  Alfs  mand,  og  han  fælder  Alf. 
Denne  har  en  datter  Æsa;  til  hende  bejler  Asmund  og  Eyvind,  den 
første  foretrækkes,  bliver  konge,  og  han  forpligter  sig  til  at  hævne 
sin  hustrus  fader.  Tryllesværdet,  der  var  blevet  nedsænket  i  Mål- 
aren, hæntes  op,  og  så  kommer  det  til  den  sidste  kamp.  Efter  at 
Hildebrand  er  bleven  dødelig  såret,  genkender  brødrene  hinanden, 
og  Hildebrand  fremsiger  nogle  vers,  der  er  meget  gamle,  og  hvis 
indhold  genfindes  hos  Saxo;  disse  vers  er  for  så  vidt  i  strid  med 
sagaen  selv,  som  moderen  i  dem  kaldes  Droit,  ligesom  også  hos 
Saxo  (jfr.  ovf.  149)  . 

Allerede  de  anførte  navne  viser,  at  man  er  i  nærheden  af  norsk- 
islandske sagnpersoner  fra  den  gode,  gamle  tid,  ligesom  sagaen 
indeholder  utvivlsomme  reminiscenser  fra  sagn  om  dansk-tyske 
stridigheder  (jfr.  A.  Olrik:  Sakse  II,  246 — 47),  tyske  sagn  om  brød- 
rene Hildebrand  og  Hadubrand  (Saxos  Hildiger  og  Halfdan) ;  men 
hermed  er  enkelte  rent  nordiske  motiver  (sværdet),  samt  yngre 
romantiske  træk  bleven  forbundne.  Det  er  muligt,  at  kvad  ligger 
til  grund  for  visse  dele  af  sagaen.  Den  er  som  alle  de  andre  en  rent 
islandsk  frembringelse.  Herimod  strider  ingenlunde  de  nævnte 
navne:  Alius,  Olius,  hvortil  også  kommer  Lazinus  (o:  Latinus;  jfr. 
Mdshella  o:  Mosella  i  brudst.  i  586).  Disse  navne  er  åbenbart 
senere  indsatte  af  en  lærd  bearbejder;  for  Lazinus  findes  nemlig 
i  mbr.-brudst.  Atli.  Sagaen  bærer  også  ellers  præg  af  yngre  bear- 
bejdelse både  i  enkelte  forestillinger  og  sproglig  fremstilling.  Det 
er  således  fuldstændig  forfejlet,  når  Detter  på  grund  af  navne 
skimter  en  latinsk  original.  Sådanne  eksisterede  der  overhovedet 
ikke;  jfr.  hvad  der  ovf.  er  bemærket  i  anledning  af  Rolf  krakes 
saga.  M.  h.  t.  sagaens  sagnhistoriske  værd  henvises  til  Detters  be- 
mærkninger i  fortalen  XLIII — IV. 

3.  Volsungasaga.  Den  findes  i  Det  kgl.  bibl.,  gml.  saml. 
1824  b,  4°  (jfr.  Ragnarss.)  og  i  flere  papirsafskrifter;  udg.  i  Fas.  I, 
Norr.  sagaer  af  sagnhist.  Indhold,  samt  ved  M.  Olsen  1906 — 08  a). 


J)  B.  Symons'  grundlæggende  undersøgelse  i  Paul-Braunes  Beitr.  III;  S. 
Bugge:  Norr.  fornkvædi,  indledn.,  K.  Mullenhoff:  Die  alte  dichtung  von 
den  Nibelungen  i  Zs.  f.  deut.  alt.  XXIII;  S.  Bugge:  Bidrag  i  Arkiv  XVII; 
R.  Boer  i  Zs.  f.  deut.  Philol.  XXXV  (om  kap.  26—29);  jfr.  A.  Heusler:  Die 
lieder  der  liicke  (1902);  Symons:  Einleitung  §  14. 

Sagaen  indledes  med  et  afsnit  om  Sigmund  og  hans  forfædre, 
Sige,  en  son  af  Odin,  Rere  og  Volsung.  Det  er  en  af  de  sædvan- 
lige nordiske  tilknytninger  til  guderne,  samt  et  slægtregister,  der 
også  er  særlig  nordisk;  det  stemmer  med  Snorres  Edda,  fortalen  (k. 
10  slutn.).  Trællen  Brede  dræbes  af  Sige  (deraf  den  islandske 
etymologi  Bredafbnn)  og  denne  må  forlade  landet.  Han  bliver 
konge  i  Hunaland,  men  falder  for  sine  svogre.  Sonnen  Rere  hævner 
sin  fader  og  får  riget,  gifter  sig,  men  får  ingen  born;  ægtefællerne 
ofrer  til  Odin  og  Frigg,  som  bonhører  dem,  og  Reres  hustru  bliver 
frugtsommelig  ved  et  æble,  som  valkyrjen  Hljod  bringer  hende. 
Rere  dør,  og  dronningen  skal  til  at  føde  sin  son  først  efter  6  (i  run- 
erne 3)  år  og  dør.  Sonnen,  Volsung,  skæres  ud  af  moderens  liv. 
Volsung  ægter  Hljoft,  og  deres  sonner  er  Sigmund,  samt  9  andre, 
og  datteren  Signy.  Hun  ægter  kong  Siggeir  i  Gotland.  Der  følger 
nu  en  beretning  om  forholdet  mellem  Signy  og  Siggeir  samt  Volsung 
og  Odins  sværdgave  til  Sigmund.  Det  ender  med,  at  Siggeir  sviger 
Volsung  og  fælder  ham  i  kamp;  det  er  et  sidestykke  til  Atle- 
Gjukungesagnet  og  påvirket  deraf  (jfr.  Symons)  samt  til  sagnet  om 
Ivar-Hrorek.  Alle  Volsungs  sonner  fanges  og  opædes  af  et  ulvinde- 
uhyre, med  undtagelse  af  Sigmund.  Signy  tænker  kun  på  hævn; 
og  nu  følger  historien  om,  hvorledes  hun  får  sonnen  Sinfjotle  med 
sin  broder,  og  Siggeir  bliver  indebrændt  med  alt  sit.  I  dette  afsnit 
findes  mange  gamle  ægte  sagntræk;  endel  er  ret  unaturligt,  f.  ex. 
at  Sigmund  tilbringer  10  år  i  et  hus  nede  i  jorden.  Afsnittet  svarer 
omtrent  til  rimerne  om  Volsung,  men  disse  forudsætter  en  noget 
anden  og  sikkert  ældre  form  end  sagaens  nuværende.  I  sagaen 
nævnes  Skade  som  en  mand,  medens  rimerne  ved,  at  det  er 
Njords  hustru,  der  er  tale  om.  Rimerne  ved,  hvorfra  Siges  hustru 
stammer,  ligeledes,  at  Reres  hustru  var  Ingigerd,  kong  Inges  datter 
i  Sverrig,  men  dette  kan  være  digterens  påfund.  Hvad  der  for- 
tælles i  kap.  3  ff.  og  om  Sigmund,  beror  uden  tvivl  delvis  ialfald  på 
gamle  digte,  hvoraf  et  vers  anføres  i  kap.  8  l). 

Fra  nu  af  er  Volsungas.  —  så  vidt  dette  kan  bestemmes  —  for 
storste  delen  simpelt  hen  en  prosaisk  gengivelse  af  heltedigtene  i 
den  ældre  Edda,  så  at  sige  digt  for  digt,  vers  for  vers:  der  er  kun 


J)  Ved  at  omtale  Helge  som  Sigmunds  broder  viser  rimerne,  at  deres  indhold 
ikke  har  foreligget  digteren  som  et  afsluttet  hele  for  sig.  —  Ang.  den  første 
del  af  sagaen  jfr.  Bugges  afhdl.  i  Arkiv.  Jeg  er  dog  ikke  på  noget  punkt 
enig  med  forf.  angående  de  fremmede  bestanddele,  sagnet  skulde  bestå  af. 

nogle  få  digte,  der  ikke  er  nyttede  *);  dobbeltdigte  som  Atlakvida 
og  Atlamål  er  sammenarbejdede.  Gripisspå  (eller  Gripissagnet)  er 
nyttet,  men  ikke  på  det  sted  i  udviklingen,  hvor  digtet  findes  i  cod. 
regius  (Edda).  Enkelte  vers  anføres,  tildels  af  tabte  digte;  et  digt 
som  Sigrdrifumål,  der  ikke  godt  kunde  opløses  i  prosa,  indføres 
delvis  (se  I,  281),  og  til  dette  knyttes  fortællingen  om  Sigurds  og 
valkyrjens  trolovelse2)-  Foruden  eddadigte  er  også  uden  tvivl  en 
saga  om  Sigurd  fafnisbane  benyttet,  hvorom  senere;  enkelte  sæt- 
ninger og  angivelser  hidrører  på  forf.  selv  og  beror  dels  på  slutning 
fra  den  givne  tekst,  dels  på  selvstændig  gisning  3)-  Fra  alt  dette 
danner  nogle  kapitler  en  undtagelse.  Der  er  for  det  første  k.  22  = 
23  (ny  udg.),  indeholdende  en  beskrivelse  af  Sigurd;  dette  er,  som 
forlængst  set,  ens  med  et  kap.  i  tidrikss.  (k.  185)  og  uden  al  tvivl 
lånt  derfra  (og  ikke  omvendt),  som  Bugge  og  G.  Storm  har  påvist. 
Man  behøver  kun  at  læse  dette  kapitel  for  at  se,  hvor  helt  afvigende 
det  er  i  stil  og  tone  fra  Vols.s.,  og  hvor  nær  i  slægt  med  1M3r.  det  er. 
Man  kunde  tænke  sig  muligheden  af,  at  der  i  sagaen  (i  en  ældre 
form)  havde  stået  en  ganske  kort  beskrivelse  af  Sigurd  —  hvad  jeg 
dog  ikke  tror  — ,  som  var  bleven  erstattet  af  denne,  der  er  vidt- 
løftig nok.  Efter  dette  kapitel  følger  en  beretning  om  Sigurd  og 
Brynhild  hos  Heime  i  Hlymdale  (kap.  23 — 24  =  24 — 25  ny  udg.), 
hvortil  eddadigtene  ikke  har  noget  tilsvarende,  og  som  indfører  i 
det  ellers  så  logisk  formede  hele  store  urimeligheder  i  begivenhed- 
ernes gang.  Her  nævnes  Brynhilds  søster  Bekkhild  og  broder 
Aisvid,  der  ingen  betydning  ellers  har  for  sagaen.  Tonen  i  disse 
kapitler  er  anderledes  end  ellers.  Der  er  således  ingen  tvivl  om,  at 
kilden  er  her  en  anden  end  ellers.  Og  denne  kilde  var  uden  tvivl 
den  gamle  saga  om  Ragnar  lodbrog  (se  foran).  Sporsmålet  er  blot, 
hvorvidt  det  er  Vols.s.  istandbringer  selv,  der  har  været  så  ulogisk 
at  optage  disse  kapitler  eller  om  de  stammer  fra  en  senere  bear- 
bejder. Det  forekommer  rimeligst,  at  det  sidste  er  tilfældet,  tilmed 
da  man  også  andre  steder  mærker  en  bearbejdervirksomhed. 
Symons  antager  derimod,  at  sagaen  og  Ragnarss.  er  af  én  forfatter, 
og  at  de  hernævnte  kapitler  hidrører  fra  ham,  idet  han  mener,  at 
Vols.s.  fra  først  af  er  bestemt  til  at  være  en  indledning  til  Ragnarss. 


*)  Se  Symons:  Einleit.  LXII,  anm. 

2)  Jfr.  herom  min  afhdl.  Sagnformen  osv.  i  Aarbøger  1921. 

3)  Jfr.  Symons  sst.   LXXIII — IV  (en  god  og  kort  oversigt  over  forf.s  frem- 
gangsmåde). 

Kap.  26 — 29  =  28 — 31  (ny  udg.)  beror  på  digte,  der  falder  i  den 
store  lakune  i  cod.  reg.,  og  det  er  især  herved,  at  sagaen  har  sin 
store  betydning.  —  Endelig  skal  bemærkes,  at  »det  gamle  Ham&is- 
mål«  sikkert  ikke  er  nyttet  i  sagaen,  men  det  yngre  i  fornyrdislag, 
det,  hvoraf  der  haves  nogle  vers,  stukne  ind  i  Ham3.  i  cod.  reg.;  det 
er  fra  dette  digt,  at  Odins  deltagelse  i  Jormunrekks-kampen  (jfr. 
Saxo)  stammer. 

Ligesom  det  er  lykkedes  sagaens  istandbringer  --  bortset  fra 
de  nævnte  kapp.  22 — 24  —  at  bringe  et  ret  godt  og  logisk  sagahele 
istand,  er  det  også  lykkedes  ham  forbavsende  godt  at  oversætte  sine 
poetiske  kilder  til  prosa;  fremstillingen  er  forstandig,  forståelig  og 
flydende,  og  det  er  mærkeligt,  hvor  lidt  den  poetiske  form  skinner 
igennem;  naturligvis  gor  den  det  ikke  så  sjælden,  og  det  er  da, 
som  havde  man  med  etslags  codex  rescriptus  at  gore,  hvilket  i 
grunden  ikke  forminsker  interessen  og  giver  stilen  en  ejendommelig 
farvetone.  Forf.  har  selv  oftere  måttet  tilrettelægge  sammen- 
hængen, foje  noget  til  efter  eget  skøn  til  forklaring,  enkelte  gange 
har  han  gjort  sig  skyldig  i  mindre  misforståelser.  At  der  under- 
tiden forekommer  noget  ubehjælpsomme  udtryk  og  noget  hårde 
overgange  (hvorom  se  Symons'  afhandl,  og  Einleitung),  skal  ikke 
nægtes;  men  egenlig  stødende  forekommer  disse  tilfælde  ikke 
at  være. 

Som  sagaen  nu  foreligger,  består  den  altså  1,  af  gamle  over- 
leveringer —  tildels  eller  helt  nordiske  —  om  Sige — Rere — Vols- 
ung,  2,  af  en  gengivelse  af  heltedigtene  (eddadigte),  3,  af  sagnet 
om  Heime — Brynhild— Sigurd,  hvortil  kapitlet  med  Sigurds  be- 
skrivelse kan  fojes,  og  endelig  4,  af  kapitler,  hvis  kilde  endnu  ikke 
er  omtalt,  men  som  utvivlsomt  var  en  saga  om  Sigurd 
f  a  f  n  i  s  b  a  n  e.  Om  en  sådan  savnes  ikke  oplysninger.  Det  hed- 
der om  Sigvatr  (I,  594),  at  han  vilde  digte  et  arvekvad  om  Olaf 
d.  hellige  og  deri  »anvende  omkvæd  (stål)  fra  sagaen  om  Sigurd 
fafnisbane«  1).  Dernæst  hedder  det  i  kommentaren  til  Håttatal  v. 
35*),  at  Torvald  veile  digtede  et  kvad  (I,  472)  »efter  Sigurdar- 
saga«;  meningen  må  vel  være,  at  digtets  indhold  var  hæntet  fra 
»sagaen«.  I  disse  tilfælde  har  der  naturligvis  været  tale  om  en 
mundtlig  overlevering,  men  når  Snorre  taler  om  en  »Sigurdssaga«, 
har  han  uden  tvivl  en    skreven    saga  i  tankerne;  det  er  den, 


i)  Fms.  V,  210,  jfr.  345  og  Nomag.f).  k.  5  slutn. 
2)  Sn.  E.  I,  646. 

han  bevislig  har  nyttet  og  udskrevet  i  sin  fremstilling  i  Skåldsk.- 
mål  kap.  39 — 42,  hvor  dog  slutningen  senere  er  tilfojet  (se  foran 
s.  687).  Her  findes  en  udførlig  fremstilling  af  Fåfnisguldet  og  den 
følgende  historie  med  to  vers  af  Fåfnismål,  således  at  indholdet 
svarer  til  Vols.s.  k.  14  (her  er  det  Reginn,  der  til  Sigurd  fortæller 
sagnet)  og  følg.  Når  man  nu  sammenligner  bægge  fremstillinger, 
er  det  klart,  at  de  i  alt  væsenligt  er  ens,  men  Snorre  har  forkortet 
og  noget  omredigeret  sin  original  efter  sit  formål.  Dog  er  det  klart, 
at  det  ikke  er  vor  saga,  han  har  nyttet,  ti  der  er  afvigelser  af  be- 
tydning; det  er  lige  så  klart,  at  der  er  en  fælles  original  til  bægge 
fremstillinger.  Men  der  er  emdnu  en  tredje  kilde,  der  haves  til  sam- 
menligning, nemlig  prosastykkerne  i  codex  regius  af  eddadigtene, 
hvorom  der  har  været  så  megen  strid  og  tvivl.  Man  har  endog 
ment,  at  de  har  fulgt  med  digtene  i  den  mundtlige  overlevering  lige 
fra  gammel  tid  af.  Dette  er  dog  vist  en  umulig  og  grundløs  antag- 
else og  det  allerede  på  grund  af  det  lærde  tilsnit,  de  på  sine  steder 
har,  idet  de  f.  ex.  undertiden  henviser  til  forskellige  beretninger  og 
andre  digte.  Endnu  klarere  bliver  forholdet,  når  disse  stykker 
sammenlignes  med  Snorres  uddrag  af  Vols.s.  Forholdet  kan  da 
ikke  opfattes  anderledes  end  så,  at  de  også  er  uddrag  af  den  selv- 
samme urtekst.  De  stemmer  for  det  meste,  ofte  ordret,  med 
sagaen,  men  der  findes  enkelte  afvigelser,  hvor  de  da  stemmer 
med  Snorre,  f.  ex.  at  Sigurd  kun  skal  gore  én  grav,  da  han  skal 
til  at  dræbe  Fafnir  (sagaen  flere),  at  han  først  prøver  sværdets 
skarphed  (uldtotten  i  strommen)  og  derpå  dets  styrke,  omvendt 
i  sagaen,  hvilket  er  mindre  oprindeligt.  Den  fælles  original  for  alle 
3  fremstillinger  er  nu  den  fornævnte  Sigurdarsaga;  netop  det  ind- 
byrdes forhold  er  det  bedste  bevis  herfor.  Denne  saga  har  været 
en  kort  og  kærnefuld  fremstilling  af  Sigurds  liv  og  har  rimeligvis 
begyndt  med  Sigmund  og  Sinfjotle  og  deres  bedrifter  eller  endogså 
med  Sigi  osv. x).  Her  har  man  også  kilden  til  Vols.s.  kap.  5 — 8,  ind- 
til benyttelsen  af  Helg.  Hund.  I  begynder,  10 — 18,  for  så  vidt  som 
digtene  ikke  er  nyttede,  samt  40  (42). 

Udviklingen  og  sammenhængen  ligger  nu  klar.  Den  ældre 
(ældste)  Sigurdarsaga  er  fra  omkr.  1200  og  slutter  sig  til  sagaer 
som  Skjoldungas.  og  Ynglingas.  Den  har  anført  enkelte  eddavers 
og  vistnok  støttet  sig  til  eddadigte.  Deraf  har  Snorre  gjort  et  selv- 
stændigt uddrag.    Samleren  af  de  digte,  der  foreligger  i  codex 


J)  Om  hele  forholdet  kan  henvises  til  min  afhdl.  i  Aarbøger  1917. 

regius,  har  gjort  et  kort  uddrag  af  samme  saga  for  at.  fylde  hullerne 
mellem  de  enkelte  digte  og  på  sin  vis  få  et  sagahele  i  stand  (jfr. 
hvad  der  er  sagt  I,  122),  uden  at  opløse  digtene  til  prosa.  Endelig 
har  forf.  af  Vols.  påtaget  sig  at  udarbejde  en  fuldstændig  prosaisk 
slægtsaga  for  Volsunger  og  Gjukunger,  og  hvorledes  han  har  båret 
sig  ad  hermed,  er  ovenfor  skildret.  En  således  beskaffen  saga  pas- 
ser, litterært  set,  ganske  til  den  sagaskrivning,  der  finder  sted  i  den 
sidste  halvdel  af  det  13.  årh.  Der  kan  da  heller  ingen  tvivl  være 
om,  at  sagaen  hidrører  fra  det  nævnte  tidsrum.  Symons  har  ansat 
den  til  o.  1260.  Forudsat,  at  det  ikke  er  den  oprindelige  forf.,  der 
har  optaget  lånene  fra  1>i5rikss.,  bliver  disse  uden  egenlig  betyd- 
ning for  aff attelsestiden ;  de  har  mere  at  betyde  for  1»i3rikss.  selv. 

4.  Til  Volsungasaga  slutter  sig  på  en  måde  Nornagests- 
p  å  t  t  r,  der  findes  i  Flat.  I  og  AM  62,  fol.,  udg.  i  Flat.,  Fas.  I  og 
Norr.  sagaer  af  sagnhist.  Indhold  x).  —  Hovedpersonen  Nornagestr 
er  en  gammel  dansk  mand,  der  ifølge  nornernes  dom  skal  leve  så 
længe  som  et  lys,  han  bærer  på  sig,  er  ubrændt.  Efter  endelig  at 
have  truffet  kong  Olaf  Tryggvason  (for  så  vidt  slutter  påttr'en  sig 
til  visse  foran  behandlede  pættir)  og  ladet  sig  døbe,  lader  han  lyset 
brænde  ud  og  udånder.  Dette  er  rammen,  og  det  er  tydeligt,  at  den 
er  påvirket  af  fremmede,  endogså  ikke-germanske  sagn,  nemlig 
Meleager-sagnet  og  lignende.  Da  Nornegæst,  der  minder  om  den 
evige  jøde,  har  levet  i  300  år,  må  han  selvfølgelig  have  oplevet 
meget 2),  og  han  fortæller  nu  kong  Olaf  en  del  af  dette.  Hvad 
han  beretter,  er  mest  om  Sigurd  fafnisbane  og  Gjukungerne  (med 
vers  af  eddadigte),  om  Gjukungerne  og  Gandalfssonnerne  (en  gan- 
ske vilkårlig  tilknytning),  Starkad,  Sigurds  og  Brynhilds  død  (med 
Helreid)  og  endelig  om  Lodbrogssonnerne.  Det  hele  indledes  med 
et  væddemål  mellem  et  par  hirdmænd  og  Nornegæst  om,  hvorvidt 
han  ejede  lige  så  godt  (rent)  guld  som  det,  der  fandtes  i  kongens 
guldring.  Hans  guld  er  en  sadelgjordring,  der  har  tilhørt  Sigurd; 
han  viser  dem  også  et  hår  af  Grånes  hale  til  bevis  på  hestens 
størrelse. 

Det  hele  er  et  sildigt  sammenpluk  fra  kendte  kilder  med  enk- 


J)  Jfr.  B.  Symons:  Einleitung  §  15;  min  afhdl.  Sigurdarsaga  i  Aarbøger  1917; 

L.  Hollander:  Notes  on  the  Nornagestspåttr  Publications  osv.  III  (1916). 
*2)  Han  er  tillige  harpespiller  og  kan  spille  Gunnarsslage  (aec.  plur.)  og  GuA- 

ninarbrogd  hin  fornu,  —  opdigtede  navne. 

elte  ændringer  og  tilfojelser,  der  dels  beror  på,  at  Nornegæst  for- 
tæller i  første  person  og  foregiver,  at  han  selv  har  været  med,  dels 
på  kompilatorens  lyst  til  at  indrette  det  hele  så  sagamæssigt  som 
muligt,  dels  endelig  på  slutninger  efter  de  bevarede  vers  (fortæl- 
lingen om  Lyngves  død  beror  således  på  Reginsmål  B  26).  Kilden 
er  i  øvrigt  et  hdskr.  af  eddasangene  med  de  samme  prosastykker 
som  i  cod.  reg. 1).  Når  der  i  slutningen  af  kap  5  henvises  til  en 
Sigurftarsaga,  er  det  enten  den  gamle  saga,  eller  citatet  er,  hvad 
der  er  rimeligst,  på  anden  hånd.  Afsnittet  om  Gandalfssonnerne  er 
vistnok  hæntet  fra  Skjold.  Endelig  beror  afsnittet  om  Ragnarsson- 
nerne  på  Ragnarss.  (k.  12.  13)  den  ældre2).  Enkelte  historiske 
reminiscenser  er  der  også.  l^åttr'en  stammer  snarest  fra  tiden 
ved  1300. 

E.    IMdrikssaga. 

Dette  store  og  vigtige  sagaværk  findes  i  følgende  håndskrifter; 
Stockh.  4,  fol.  mbr.,  AM  177,  fol.,  178,  fol.,  bægge  afskrifter  af  to 
tabte  skindbøger,  som  Arne  Magnusson  henholdsvis  kaldte  Eiåagds 
og  Brædratungubok,  denne  sidste  skreven  af  Jon  Erlendsson.  Ud- 
gave ved  Unger  1853  3)  og  —  afsluttende  —  ved  H.  Bertelsen  1905 


J)  De  fra  dette  hds.  hæntede  stykker  opregnes  af  Symons,  Einleit.  LXX. 

2)  Navnet  Sones  på  den  gamle  mand,  der  bevæger  Ragnarssonnerne  til  at 
vende  om,  beror  vistnok  kun  på  fejllæsning. 

3)  Af  den  store  litteratur  om  denne  saga  skal  her  særlig  anføres  følgende: 
Raszmann:  Die  deut.  Heldens.  1858;  Die  Niflungasaga  und  das  Nibelungen- 
lied  1877;  B.  Doring:  Die  quellen  der  Niflungasaga  i  Zeitschr.  f.  deut. 
Phil.  II;  G.  Storm:  Sagnkredsene  om  Karl  d.  store  og  Didrik  af  Bern  1874; 
Nye  studier  over  Thidreks  saga  i  Aarbb.  1877;  Treutler:  Zur  Thidrekssaga 
i  Germ.  XX  (1875);  Holthausen:  Zur  pidrekssaga  i  Paul-Braunes  Beitråge 
IX;  Neumann:  en  afhandl,  om  Iron  og  Apollonius-afsnittet  Germ.  XXVII; 
O.  Klockhoff:  Studier  bfver  pidrekss.  1880,  jfr.  sammes:  Tellsagan  i  Arkiv 
XII;  Boers  afhandlinger  i  Arkiv  f.  nord.  fil.  VII  og  XVII  og  Zeitschr.  f. 
deut.  Phil.  XXV;  O.  Jiriczek:  Deut.  heldensagen  I  1898;  H.  Paul:  Die 
pidrekssaga  und  das  Nibelungenlied  i  Sitz.  ber.  der  philol.-hist.  Cl.  der  k. 
b.  Akad.  d.  Wiss.  1900;  H.  Bertelsen:  Om  Didrik  af  Berns  sagas  oprindelige 
skikkelse  1902;  O.  Klockhoff:  Nya  studier  ofver  pidriks  saga  i  Arkiv 
XXXI;  L.  Polack:  Untersuchungen  iiber  die  sage  vom  Burgundenuntergang 
1922  (jfr.  Zs.  f.  deut.  alt.  LIV  og  LV);  Friese:  Thidrekssaga  u.  Dietrichs- 
epos  Palæstra  128  (1914);  Frantzen:  Uber  den  stil  der  pidr.s.  Neophilologus 
I  (1916);  R.  C.  Boer:  Untersuchungen  I— II  (1906—1909);  samme:  Die 
sagen  v.  Ermanarich  u.  Dietrich  v.  Bern  1910;  fi.  Scfiåfer:  Waffenstudien 
zur  Thidrekssaga  1912  (Acta  germ.);  W.  Haupt:  7mv  niederdeut.  Dietrich- 

—11.  En  meget  vigtig  oversættelse  på  svensk  fra  15.  årh.  er  udg. 
af  Hyltén-Cavallius  1850 — 54. 

Det  er  først  og  fremmest  nødvendigt  her  at  komme  nærmere 
ind  på  håndskrifternes  forhold.  M.  h.  t.  dette  bemærkes,  at  de  to 
tabte  membraner  utvivlsomt  var  islandske,  medens  den  bevarede 
membran  både  er  skreven  af  norske  og  islandske  afskrivere,  mest 
dog  af  norske1).  De  isl.  håndskrifter  er  fuldstændige,  medens  den 
norske  mbr.  desværre  har  tabt  mange  blade,  først  og  fremmest  be- 
gyndelsen, de  første  34  kapitler  2),  samt  prologen,  hvis  den  også  har 
stået  i  hds.  Unger  mente,  at  der  var  tabt  et  læg,  medens  andre 
mener,  der  er  gået  to  tabt,  og  dette  er  uden  tvivl  det  rigtige;  så- 
ledes også  Bertelsen.  Dernæst  mangler  der  blade  hist  og  her,  samt 
selve  slutningen  3).  Alle  disse  lakuner  er  i  udgg.  udfyldte  efter  pa- 
pirshåndskrif terne  (og  den  svenske  oversættelse).  Membranen,  M, 
frembyder  ganske  ejendommelige  forhold.  Den  er  for  det  første 
skreven  af  5  hænder;  herom  kan  henvises  til  udg.  Dernæst,  og 
det  er  det  meget  mærkelige,  har  hånd  3  ind  i  et  læg  med  2.  hånd 
stukket  10  blade,  o:  k.  262—94,  hvorved  k.  275  (I,  281  og  351)  blev 
skilt  ad;  de  oprindelige  kapitler  275  (s.  281)  og  276—77  (s.  351- 
52)  er  stregede  over  men  genfindes  i  det  indskudte  stykke  med  3. 
hånd;  endelig  har  samme  hånd  fundet  sig  foranlediget  til  igen  at 
afskrive  en  paralleltekst  til  k.  34 — 83  (Vilkinasaga)  og  anbringe  den 
i  k.  343  (o:  II,  61 G — 105  n) 4),  hvad  der  bevislig  er  en  meget  unaturlig 
plads  for  dette  afsnit,  disse  to  tekster  er  noget  indbyrdes  afvigende, 
dog  mere  i  fremstillingen  end  indhold.  Den  sidste  er  noget  mere  i 
slægt  med  tyske  sagn  5).  Der  er  intet,  der  taler  imod,  at  prologen 
også  har  stået  i  mbr.,  meget  der  taler  derfor.  Vi  vil  senere  komme 
tilbage  til  håndskriftforholdet.  Papirshåndskrifterne  slutter  sig  i 
alt  væsenligt  til  mbr.,  men  har  dog  så  store  afvigelser  i  stilistisk 


sage  1914  (Palæstra);  R.  C.  Boer:  Over  den  poetischen  vorm  van  de 
bronnen  der  pidrekssaga  i  Neophilologus  I;  A.  Heusler:  Die  quelle  der 
Briinhildsaga  in  Thidreks  saga  u.  Nibelungenlied  (Braune-festskrift)  1920. 

1)  Disse  er  ifg.  Hægstad  en  indtrondsk,  en  udtr5nsk  og  en  sydvestnorsk  mand. 

2)  Tællingen  er  den  i  Bertelsens  udg. 

3)  Se  herom  Bertelsen  s.  III— IV,  XXVIII— IX. 

4)  I  sin  udg.  har  Unger  trykt  den  senere  tekst  som  hovedtekst,  men  givet  den 
første  under  denne. 

B)  Det  må  anses  for  givet,  at  man  har  skrevet  efter  skrevne  forlæg,  ikke  efter 
diktat.  I  det  mindste  er  dette  bevisligt  for  5.  hånds  vedkommende;  herom 
oplyser  fejlen  sem  f.  scin  II,  302;  Mogks  bemærkning  herom  Litt.  gesch. 
s.  860  beror  på  fejlagtig  opfattelse. 

henseende,  at  en  storre  del  er  trykt  helt  under  teksten  (udg.  I,  73 — 
370).  Den  sidste  Vilkinasagatekst  har  i  forlægget  stået  på  sidste 
sted  (i  M),  men  er  blevet  flyttet  frem,  dog  ikke  til  den  rigtige  plads, 
og  dermed  har  afsnittet  om  Valter  og  Hildegund  fulgt.  Et  par  an- 
dre steder  er  der  foretaget  ændringer  i  rækkefølgen,  ligesom  der 
også  mangler  et  par  kapitler.  De  to  papirshåndskrifter  (A,  B) x)  er 
indbyrdes  meget  nærbeslægtede,  men  er  dog  ikke  så  lidet  ind- 
byrdes afvigende;  B  er  på  flere  steder  rigtigere  m.  h.  t.  ordlyden. 
—  Om  forholdet  mellem  håndskrifterne  kan  i  øvrigt  henvises  til 
Bertelsens  redegørelse  i  indledn.  III;  hans  egen  opfattelse  findes  i 
hans  disputats;  den  har  meget  tilfælles  med  Boers  opfattelse. 

Hvad  den  svenske  oversættelse  angår,  antog  Unger,  at  den 
direkte  beroede  på  membranen,  og  anførte  i  så  henseende  ikke 
uvigtige  omstændigheder;  dette  blev  man  stående  ved,  indtil  Klock- 
hoff  i  sin  afhandling  påviste  sådanne  afvigelser  mellem  mbr.  og  den, 
og  på  den  anden  side  overensstemmelser  med  AB  (særlig  B),  at  M 
(mbr.)  ikke  kunde  være  originalen.  Oversættelsen,  der  betegnes 
med  S,  får  derved  en  storre  betydning,  idet  den  kun  kan  være  fore- 
taget efter  en  anden  —  tabt  —  membran;  men  det  er  sikkert,  at 
denne  har  stået  M  overordenlig  nær  2).  S  har  kun  den  ene  redaktion 
af  Vilkinasaga. 

Sagaen  begynder  på  god  gammel  sagavis  med  at  omtale 
hovedpersonen  Didriks  bedstefader,  kong  Samson  i  Sålerne;  hans 
frilleson  er  Tetmar,  fader  til  Didrik.  Dennes  ungdomshistorie  og 
forhold  til  Hildebrand  og  H  e  i  m  e,  der  slutter  sig  til  ham, 
føres  frem  for  læseren.  Herpå  følger,  som  antydet,  i  AB  afsnittene 
om  Velent  og  hans  son  V  i  5  g  a,  samt  Fasold,  Ekka  og 
S  i  s  t  r  a  m,  der  alle  slutter  sig  til  Didrik,  medens  M  straks  tager 
fat  på  sagaen  om  Vilkinerne  (hvorefter  hele  værket  i  tidligere  tider 
undertiden  kaldtes  Vilkinasaga),  deres  konge  Osantrix  samt  hans 
kampe  med  Melias,  hvis  datter  Oda  han  har  begæret  til  ægte  og 
som  han,  efter  at  have  overvundet  faderen,  ægter.  Senere  gores 
der  ham  gengæld  af  Attila,  der  tvinger  ham  til  at  give  sig  datteren 
Erka.  Det  er  på  engang  gengæld  og  gentagelse  af  samme  motiv. 
Der  er  ingen  tvivl  om,  at  dette  afsnit  her  står  på  sin  oprindelige  og 


!)  Således  betegnes  henholdsvis  178  og  177. 

2)  Om  S.  henvises  til  Bertelsen  s.  XXXIX  ff.  Til  slutn.  har  S.  4  kapp.,  aftrykte 
hos  Bertelsen  s.  395—98. 

rigtige  plads.  Herefter  følger  så  i  M  de  fornævnte  afsnit,  hvorpå 
fortællingen  om  Detlef  danske  og  hans  tilslutning  til  Didrik 
gives  udførlig.  At  denne  ordning  er  den  mest  logiske  og  ægte,  kan 
ikke  være  tvivlsomt.  Didriks  fader  dør,  og  han  bliver  konge  i 
Bern,  hvorpå  Vildifer  og  Herbrand  kommer  til  ham. 
Alle  de,  som  således  efterhånden  bliver  Didriks  kæmper,  kaldes 
undertiden  »jævninge«,  hvilket  næppe  er  oprindeligt,  men  beror 
på  påvirkning  fra  Karlamagnussaga.  Herpå  følger  et  afsnit  om 
Attila  og  Osantrix,  der  dræbes,  så  et  om  Sigurd  sven,  hans 
fødsel  og  ungdom,  og  dernæst  et  om  Didriks  store  gæstebud  med 
en  beskrivelse  af  alle  heltenes  udseende  og  skjoldmærker.  Her  er 
det,  at  3.  hånd  har  gjort  sit  store  indskud  på  de  10  blade,  hvorom 
straks  nærmere.  Hermed  er  sagaens  første  del  egenlig  ude.  Her- 
efter væntede  man  en  beretning  om  Didrik  i  al  hans  kongeglans 
og  herskervælde.  En  sådan  kommer  imidlertid  kun  tildels,  idet  der 
fortsættes  med  et  afsnit  om  hans  tog  til  Bertangaland,  hvor  der 
særlig  er  tale  om  mange  enekampe  mellem  hans  kæmper  og  kong 
Isungs  sonner.  Didrik  selv  er  uvirksom,  indtil  han  kommer  til  at 
kæmpe  med  den  hos  Isung  sig  opholdende  Sigurd  sven.  Der  op- 
står den  vældigste  kamp  mellem  disse  to  kæmper,  men  det  går 
egenlig  Sigurd  bedre;  det  er  kun  ved  hjælp  af  det  kneb,  at  Didrik 
hemmelig  låner  Vidgas  uimodståelige  sværd,  Mimung,  at  han  går 
ud  af  striden  som  sejrherre.  Men  dette  kneb  forringer  hans  sejr. 
Herpå  følger  3  afsnit,  om  Sigurds  og  Gunnars  giftermål,  Herburt 
og  Hilde ;  dette  slutter  med  et  ganske  kort  fortalt  giftermål  mellem 
Didrik  og  Gudilinda;  Herburt  var  sendt  bort  for  på  Didriks  vegne 
at  bejle  til  Hilde,  men  han  tager  hende  selv  —  efter  hendes  egen 
tilskyndelse.  Didrik  lader  sagen  uænset.  [Herefter  følger  i  M 
Vilkinas.  2.  redaktion].  Valter  og  Hildegund  (der  i  AB  og  M2  følger 
umiddelbart  på  afsnittet  om  Attila  og  Osantrix)  følger  herpå.  Alle 
disse  afsnit  har  —  når  bortses  fra  Didriks  nævnte  giftermål  —  lidet 
eller  intet  at  gore  med  hovedæmnet.  Efter  endnu  et  afsnit  om  Iron 
jarl  og  Appollonius,  hvor  Didrik  heller  ingen  rolle  spiller,  men  som 
ender  med  at  omtale  Vidgas  giftermål,  følger  et  afsnit  om  Sifka, 
den  onde  rådgiver,  og  kong  Ermenrik,  der  jo  er  Didriks  farbroder. 
For  at  hævne  sin  hustrus  skam  på  Ermenrik  bevirker  Sifka  hans 
borns  undergang  og  får  ham  dernæst  til  at  kræve  skat  af  Didrik; 
følgen  heraf  bliver,  at  Didrik  må  forlade  sit  rige  og  drage  til  Attila  i 
Soest;  hos  ham  opholder  han  sig  nu  i  en  lang  række  af  år  og  ud- 
forer lejlighedsvis  enkelte  bedrifter  som  f.  ex.  under  kampen  mellem 

kong  Attila  og  Osantrix,  hvem  man  her  møder  som  levende  igen. 
Fremdeles  fortælles  om  et  temmelig  resultatløst  tog  mod  Ermenrik, 
hvor  Vidga  som  dennes  mand  må  kæmpe  med  Didrik  og  lader  sit 
liv.  Herefter  er  det  kun  de  enkelte  heltes  endelige  skæbne  og  død, 
der  berettes,  først  Sigurd  svens  —  hvor  Didrik  ingen  rolle  spiller  — , 
så  Fasoids  og  Detlevs;  derpå  fortælles  udførlig  om  forholdet  mellem 
Attila  og  Niflungerne,  samt  om  disses  tragiske  undergang.  Endelig 
handles  der  om  Didriks  tilbagekomst  til  Bern  og  generobring  af  sit 
rige,  der  foregår  uden  kamp,  om  Hildebrands  død,  om  Didriks  væld- 
ige dragekampe,  Attilas  død,  Heimes  sidste  bedrifter  og  død  og  til 
slutning  Didriks  mystiske  forsvinden1). 

Indholdet  er,  som  man  ser,  meget  righoldigt  og  broget  og  flok- 
ker sig  for  det  meste  om  Didrik,  som  er  den  forbindende,  men  ikke 
just  altid  den  mest  virkende  person.  I  det  hele  og  store  kan  det 
siges  at  være  velordnet  og  udgore  et  sagamæssigt  hele.  Æmnet 
er  ikke  nordisk,  men  helt  og  holdent  tysk;  endogså  dér,  hvor  man 
fra  gammel  tid  af  havde  sagn  om  Sigurd  og  Gjukunger,  mærkes 
disse  grumme  lidt,  når  man  fraregner  benyttelsen  af  de  gammel- 
kendte navneformer  (Sigurår  og  ikke  den  tyske  form  osv.)  og 
visse  enkeltheder  (jfr.  Pauls  afhdl.).  Navnet  Gudrun  forekommer 
aldrig.  Til  gengæld  findes  der  så  navne  som  Aldrian  osv.  Som  det 
i  fortalen  hedder,  beror  fremstillingen  på  tyske  sagn,  der  på  den 
mærkeligste  måde  er  knyttede  sammen,  hvad  enten  dette  skyldes 
de  tyske  hjemmelsmænd  eller  forfatteren  eller  måske  snarest 
bægge  parter.  For  den  tyske  sagndigtning  har  sagaen  en  uvur- 
derlig betydning.  Der  er  trods  Pauls  forsøg  på  at  påvise  det 
modsatte  liden  eller  ingen  grund  til  at  tro,  at  forf.  har  foretaget 
vilkårlige  ændringer  i,  hvad  der  var  blevet  ham  meddelt,  men  vel 
kan  enkelte  ting  være  bleven  misopfattede,  eller  hukommelsen  kan 
have  svigtet  på  et  eller  andet  punkt.  Uoverensstemmelser  med  nu 
kendte  tyske  digte  har  derfor  kun  lidet  at  sige  for  bedommelsen  af 
sagaens  forhold  til  de  tyske  hjemmelsmænd.  En  nærmere  under- 
søgelse af  de  formentlige  kilder  er  det  her  ikke  sted  og  lejlighed 
til  at  komme  ind  på2);  blot  bemærkes,  at  jeg  m.  h.  t.  dette  spors- 
mål  nærmest  slutter  mig  til  G.  Storm,  når  han  mener,  at  hoved- 
kilden har  været  sydtyske  sagn  og  sange,  der  er  gåede  gennem 


*)  Jfr.  Bertelsens  udmærkede  oversigt  i  udg.  s.  LXXIV — XCV. 
2)  Jfr.  Bertelsens  afhdl.  med  flere  tyske  afhdl. 

nordtyske  købmænd  *).  Om  disse  sine  kilder  indeholder  sagaen 
vigtige  oplysninger.  Der  henvises  for  det  første  til  »tyske  mænds 
fortællinger«  (s.  II,  327  (bis),  393,  jfr.  226 2)  og  prologen),  og  der 
angives  nærmere  i  kap.  413  slutn.,  at  disse  mænd  stammede  fra 
Bremen  og  Miinster ;  dette  sidste  gælder  dog  måske  alene  afsnittet 
om  Niflungerne;  ikke  desto  mindre  har  det  en  mere  almindelig 
betydning.  De  antydede  fortællinger  sættes  atter  i  forbindelse  med 
gamle  tyske  sange,  der  også  nævnes  i  det  anførte  kapitel,  og  hvor- 
til der  ellers  gentagne  gange  henvises  (s.  II,  128,  271,  322,  384  og 
prologen).  Det  vældige  materiale  er  naturligvis  blevet  samlet  hos 
flere;  og  der  er  ingen  grund  til  at  antage,  at  det  skulde  være  sket 
på  engang.  Tværtimod.  Ja,  det  er  sandsynligst,  at  stoffet  ikke 
helt  og  holdent  er  kommet  til  den  endelige  forfatter,  hvis  der  kun 
er  tale  om  én  (hvorom  mere  nedenfor),  direkte  fra  de  tyske  køb- 
mænd, men  gennem  hjemlige  meddelere,  altså  på  anden  hånd.  Enk- 
elte fejl  og  afvigelser  fra  tyske  sagn  kunde  forklares  heraf.  I 
hvert  fald  må  man  ved  en  undersøgelse  af  sagaen  regne  med  dette 
som  muligt 3).  Hvad  tiden  for  indsamlingen  af  stoffet  angår,  er 
der  også  her  et  stort  spillerum,  eftersom  man  finder  tyske  køb- 
mænd tidlig  i  Norge.  Således  findes  der,  for  blot  at  nævne  dette, 
ved  år  1186  en  mængde  tyske  købmænd  i  Bergen  (Sverriss.  k. 
103 — 4);  i  den  første  halvdel  af  det  13.  årh.  var  der  fuldt  op  af 
dem  til  stadighed.  Det  er  vistnok  dette  tidsrums  tyskere,  man  her 
har  at  gore  med. 

Til  det  foranstående  skal  endnu  fojes,  at  når  der  flere  steder 
(I,  30  (31),  40,  105,  347,  348,  360)  henvises  til  »Væringernes«  be- 
nævnelser for  forskellige  personer  m.  m.,  er  der  her  ikke  tale  om 
kildehenvisninger,  ti  »Væringer«  er  kun  det  samme  som  vér,  'vi' 


J)  At  forf.  har  haft  de  tyske  digte  i  skreven  form,  er  efter  min  opfattelse 
lidet  tænkeligt.  Frantzens  antagelse,  at  forf.  har  haft  en  skreven  samling 
af  tyske  digte  med  forbindende  prosastykker  imellem,  kan  jeg  ikke  slutte 
mig  til.  I  så  henseende  synes  jeg  H.  Friese  har  udtalt  sig  fuldkommen  rig- 
tigt, s.  1 56.  Sagaens  egne  angivelser  af  kilder  er  et  kraftigt  bevis  mod  denne 
mening.  Der  henvises  aldrig  til  »en  bog<  eller  »bogens  hvad  man  kunde 
have  væntet,  hvis  en  sådan  lå  til  grund. 

2)  Sægum  I,  344  ki  er  åbenbart  en  fejl  for  lægum;  jfr.  S. 

x)  I  sin  afhdl.  i  Sitz.  ber.  1900  har  H.  Paul  igen  optaget  sporsmålet  om 
forholdet  mellem  sagaen  og  Nibelungenlied ;  han  kommer  til  det  resultat, 
at  dette  sidste  digt  er  bleven  nyttet.  Denne  Pauls  opfattelse  har  i  det  hele 
ikke  mødt  nogen  tilslutning.    Særlig  er  Frieses  kritik  ret  afgSrende. 

(Nordboer) ;  jfr.  G.  Storm:  Sagnkr.  s.  93.  Hvorledes  betegnelsen  i 
øvrigt  bor  forklares,  er  mindre  sikkert  og  omtvistet. 

Lige  så  uomtvisteligt  som  kildesporsmålet  maa  siges  at  være x), 
lige  så  omtvistet  er  sagaens  nuværende  form  som  det  hele,  den 
er.  Er  den  skreven  af  én  mand,  eller  er  der,  som  i  reglen  ellers, 
tale  om  et  bearbejdet  eller  udvidet  værk  at  gore?  Da  det  ældste 
håndskrift,  der  haves,  er  fra  slutningen  af  det  13.  årh.  —  altså  fra 
et  bearbejdervirksomhedens  tidsrum  — ,  ligger  tanken  om  en  bear- 
bejdelse snublende  nær,  forudsat,  at  værket  giver  selv  anledning 
til  en  sådan  antagelse.  Hertil  kommer,  at  dets  karakter  sikkert  fra 
først  af  ydede  rig  lejlighed  til  omarbejdelse  og  indskud.  Fordi  man 
går  til  undersøgelsen  med  en  sådan  mulighed  for  oje,  er  man  ikke 
derfor  forudindtagen.  Den,  der  først  har  taget  sagen  fra  denne 
side  i  dens  skarphed,  er  Boer  i  sine  afhandlinger.  Jfr.  Treutler  (s. 
27),  der  havde  antaget  forskellig  bearbejdelse,  idet  han  formoder 
tilværelsen  af  en  ældre  simplere  saga  med  alt,  hvad  1.  og  2.  hånd 
havde  skrevet,  samt  med  toget  til  Bertangaland,  Sifkas  hævn, 
Attilas  kamp  med  Russerkongen,  Didriks  tog  mod  Ermenrik,  hjem- 
komst osv.,  d.  v.  s.  k.  295—318,  342  (II,  158)— 385,  414—444  (i 
Ungers  udg.  afsnit  XII,  XVII— XIX,  XXIV— XXX).  Hvad  han 
udskiller,  er  altså:  alt  hvad  der  findes  om  Sigurd  og  Nif lungerne, 
Herburt — Hilde,  Valter — Hildegund,  Ironss.,  samt  stykket  om 
Fasold  og  Detlevs  død,  hvilket  sidste  i  hvert  fald  ikke  er  rigtigt. 
Boer  har  antaget,  at  k.  319—22,  385—91,  396—413,  d.  v.  s.  den 
egenlige  Niflungasaga,  og  desuden  k.  336  (s.  105  u) — 41  (Valter — 
Hildeg.,  Ironss.),  k.  342  (s.  158  0—44  ( Sif ka— Ermenrik),  347 
(Attila— Osantrix  med  den  sidstes  fald  for  anden  gang),  foruden 
mindre  stykker  hist  og  her,  som  k.  414  (s.  330  21) — 17,  427 — 29 
(Attilas  død,  hængende  sammen  med  Nif  lungesagnet),  fremdeles  k. 
355 — 58  (Didriks  kamp  med  Didrik  Valdemarsson),  392 — 95 
(Fasoids  og  Detlevs  død,  yngre  end  det  øvrige),  420  (s.  357) — 26 
(hovedsagelig  Didriks  dragekampe)  er  indskud.  Han  går  således 
betydelig  videre  end  Treutler.  Hvad  der  anføres  for  at  antage  de 
nævnte  indskud  er  i  det  hele  taget  indre  grunde.  Dog  er  der  også 
f.  ex.  det  ydre  holdepunkt,  at  for  hele  Ironssaga,  k.  337 — 40,  har 
S,  som  ovf.  antydet,  kun  et  lille  kapitel  på  3  linjer.  Nu  forkorter  S 
ganske  vist  sin  tekst,  d.  v.  s.  den  sammendrager  den,  men,  som 
det  her  vilde  være  tilfældet,  bærer  oversætteren  sig  ellers  aldrig 


')  Her   ses  bort  fra   kildernes   art   (skriftlige  eller   mundtlige) 

ad;  der  er  således  stærk  sandsynlighed  for,  at  der  i  dens  original 
ikke  har  stået  andet  eller  mere,  end  hvad  der  nu  læses  i  S 1).  Hertil 
kommer  da  også,  at  alt,  hvad  der  findes  i  de  nævnte  kapitler,  intet 
som  helst  har  med  Didrikss.  at  gore;  kap.  341  (fortsættelsen  af 
Ironss.)  indeholder  et  hele  for  sig  om  Irons  kærlighed  til  Akes 
hustru  Bolfriana  efter  hans  første  hustrus  død.  Som  indledning  til 
disse  kapitler  er  de  foranstående  indsatte.  I  de  sidst  nævnte  ka- 
pitler spiller  Didrik  en,  ganske  vist  ubetydelig  rolle;  hvorvidt  de 
også  er  et  indskud  vil  senere  betragtes.  Sikkert  er  det,  at  der 
findes  uoprindelige  bestanddele  i  sagaværket. 

Overfor  et  værk  af  én  forfatter  har  man  lov  til  at  gå  ud  fra, 
at  det  fra  først  af  har  dannet  et  nogenlunde  velordnet  hele  uden 
løst  tilknyttede  episoder.  Man  har  i  det  foregående  set,  at  hvor  der 
er  sådanne  episoder  tilstede,  viser  det  sig  af  ydre  grunde,  at  de  er 
senere  indskud.  På  grund  af  de  mange  slående  eksempler  på  den 
islandske  måde  at  behandle  og  bearbejde  originalværkerne  på,  kan 
man  ikke  have  nogen  som  helst  betænkelighed  ved  at  underkaste 
l^idr.s.  en  kritisk  behandling  efter  de  samme  hovedregler,  tilmed 
da  det  er  klart,  at  ingen  saga  ifølge  sin  natur  var  lettere  at  udvide 
end  netop  den.  Den  giver  da,  som  alt  for  længst  er  hævdet,  holde- 
punkter nok. 

Der  er  da  for  det  første  den  omstændighed,  at  kong  Osantrix 
bliver  dræbt  i  k.  252  (=  S)  og  atter  i  k.  347;  ganske  vist  findes 
ikke  det  første  i  AB,  men  at  drabet  her  er  undgået  beror  ene  og 
alene  på  en  omredaktion  af  en,  der  havde  mærket  modsigelsen. 
Et  af  stederne  m  å  bero  på  et  indskud;  således  kan  ingen  forfatter 
eller  første  samler  have  skrevet.  Det  er,  synes  det,  sikkert,  at  det 
er  den  første  beretning,  der  er  indsat.  Attila  og  Osantrix  har 
kæmpet,  men  uden  resultat,  så  at  kongerne  drager  hver  hjem  til  sit. 
ViSga  er  imidlertid  bleven  slået  af  hesten  af  Vidolf  og  taget  til- 
fange; han  frelses  ved  en  gøglerkunst  af  Vildifer  og  hovedgøgleren 
Isung,  idet  Vildifer  indsys  i  en  bjornehud  og  optræder  som  tæmmet 
bjorn,  der  gor  kunster,  og  som  sådan  dræber  han  Osantrix.  Hele 
denne  historie  er  episk  usandsynlig  og  karakteriserer  sig  som  be- 
roende på  en  spillemandssang,  der  er  optaget  i  den  oprindelige 
sammenhæng.  Der  findes  enkelte  sproglige  afvigelser  deri,  samt 
i  fremstillingen  den  mærkelighed,  at  Attila  (k.  254)  tiltaler  både  den 

•)  Selve  Ironssaga  beror  vistnok  atter  på  en  vilkårlig  sammenstøbning  af  ti 
sagn;  se  Neumanns  ovf.  anførte  afhandling. 

fraværende  Didrik  og  den  dræbte  Osantrix.  Hertil  kommer  så  den 
meget  vigtige  omstændighed,  at  det  er  langt  sandsynligere,  at  en 
bearbejder  kunde  indsætte  her  s  i  n  beretning  om  Osantrix'  død, 
medens  han  endnu  ikke  var  gjort  kendt  med  den  senere  —  oprind- 
elige --  beretning;  at  han  lod  denne  stå  uforandret,  er  kun  hvad 
man  af  en  bearbejder-afskriver  kunde  vænte.  Med  andre  ord:  k. 
243 — 55  samt  en  bemærkning  i  k.  301  er  senere  tilfojet.  Derimod 
er  der  ikke  grund  til  med  Boer  at  antage  k.  347  (den  sidste  beret- 
ning) for  uægte. 

Af  betydning  er,  at  k.  302,  der  dog  er  skrevet  med  2.  hånd,  ikke 
alene  mangler  i  AB,  men  også  i  S.  Det  indeholder  da  også  kun  en 
i  og  for  sig  ganske  overflødig  gentagelse  af,  hvad  der  i  forvejen  er 
skrevet  og  betegner  sig  således  som  et  åbenbart  indskud. 

I  denne  forbindelse  er  det  dog  først  og  fremmest  afsnittet  k. 
262 — 94,  tanken  fæster  sig  ved.  Disse  kapitler  er  jo  ligefrem,  på  10 
blade,  indsatte  i  det  oprindelige,  normale  8-blades  læg.  K.  261  sid- 
ste del  omtaler  afslutningen  af  den  krig,  som  Didrik  havde  med 
jarlen  Rimsten,  og  det  hedder,  at  han  nu  forholdt  sig  rolig  i  nogen 
tid.  Herpå  følger  —  i  det  oprindelig  skrevne  —  fortællingen  om 
Didriks  gæstebud  (281  i5 — 282  io  +  351 1 — 352  14).  Sammenhængen 
er  her  i  virkeligheden  naturlig  og  udadlelig.  Her  omtales  også 
Niflungerne  for  første  gang  på  en  sagamæssig  måde,  og  her  nævnes 
Hogne  som  en  son  af  en  alv  og  kong  I  r  u  n  g  s  hustru  Oda,  medens 
denne  konge  i  k.  274  kaldes  A  1  d  r  i  a  n  —  altså  en  åbenbar  mod- 
sigelse, eller  en  håndgribelig  og  ubehændig  sammenblanding  af  to 
forskellige  kilder.  Den  eneste  naturlige  forklaring  er,  at  der  her 
foreligger  en  sammenstykning  af  to  forskellige  afskrifter 
eller  bearbejdelser.  Det  hele  forklares  naturligst  så,  at  den,  der 
»fortsætter«  hånd  1 — 2,  hånd  3,  ikke  har  kunnet  nytte  den  samme 
original  som  hånd  1 — 2  eller  ikke  villet,  fordi  han  havde  fået  fat  i 
en  anden  og  vidtløftigere  (o:  udvidet)  fremstilling,  og  det  var 
denne,  han  vilde  have  en  afskrift  af;  der  vil  senere  findes  et  andet 
bevis  herfor1).  —  Hvad  dette  indskuds  første  del,  k.  262 — 73,  inde- 
holder, er  Sigurd  svens  udførlige  ungdomshistorie,  hvortil  knyttes 
k.  291  om  hans  udseende  og  rustning,  idet  der  her  gås  ud  fra,  at 
også  han  er  i  gæstebudet  hos  kong  Didrik.  I  det  følgende  afsnit 
(toget  til  Bertangaland)  har  de  to  imidlertid  aldrig  for  set 
hinanden,  og  Sigurd  omtales  i  k.  297  som  aldrig  for   nævnet. 


i)  I  de  isl.  håndskrifter  findes  også  denne  fremstilling. 

Dette  er  talende  nok.  —  I  flere  kapitler,  278—90,  beskrives  de  enk- 
elte kæmpers  udseende  og  skjoldmærker,  hvad  der  ligeledes  utvivl- 
somt er  et  indskud;  skjoldmærkerne  gives  ellers  hist  og  her  i 
teksten  og  samlet  i  k.  304,  og  her  findes  enkelte  afvigelser.  Endelig 
er  det  klart,  at  også  k.  292  (om  Sifka,  der  her  intet  som  helst  har  at 
bestille),  293  (der  vender  tilbage  til  Hildebrand  med  en  aldeles  intet- 
sigende og  indholdsløs  lovprisning)  er  senere  tillæg;  bægge  disse 
kapitler  mangler  da  også  i  S;  k.  294  er  endelig  yderst  uheldigt,  idet 
der  her  fortælles  om,  hvorledes  Didrik  får  sin  beromte  hest  Falka 
af  Heime  efter  deres  tvekamp,  der  er  fortalt  i  k.  20,  og  efterat  Falka 
atter  og  atter  i  det  foregående  er  nævnet.  I  S  har  indholdet  stået  i 
slutningen  af  k.  33,  altså  på  den  eneste  naturlige  plads.  K.  291—94 
er  et  yngre  tillæg  til  278—90. 

S.  II,  61 9  indskydes,  som  anført,  en  anden  redaktion  af  k. 
34 — 83  (Vilkinas.).  I  og  for  sig  er  denne  ikke  synderlig  afvigende 
fra  den  første,  men  det  må  dog  være  den  noget,  mest  sproglig  for- 
skellige form  l),  der  har  bevæget  hånd  3  til,  efter  sin  (udvidede) 
original,  at  medtage  dens  redaktion.  Hvorfor  den  netop  er  afskrevet 
der,  hvor  den  står,  er  ikke  godt  at  sige.  Rimeligvis  er  dog  grunden 
den,  at  afskriveren  da  han  var  kommen  så  vidt,  fik  denne  redak- 
tion i  hænde  og  dermed  den  tanke  at  tage  den  med.  Hertil  knyttes 
i  M  og  S  (jfr.  AB)  det  korte  afsnit  om  Valter  og  Hildegund,  der 
intet  vedkommer  Didriks  historie  og  kun  strejfer  Attilas.  Ligeledes 
er  det  blevet  fremhævet,  hvor  unaturlig  episoden  om  Herburt — 
Hilde  står  til  det  hele.  I  det  foranstående  kap.  (323)  er  enhver  tanke 
om  Hilde  som  Didriks  brud  forsvunden,  og  han  ægter  uden  videre 
Gudilinda,  en  datter  af  kong  Drusian.  Denne  Gudilinda  spiller 
ellers  ingen  som  helst  rolle;  hun  forsvinder  lige  så  hurtigt,  som 
hun  er  kommen,  hvorimod  en  anden  af  samme  navn  senere  spiller 
en  betydelig  rolle  som  Rodingeirs  hustru.  Senere  betragtes  Didrik 
da  også  som  ugift  hos  Attila,  hvor  han  ægter  Herrat.  Hele  Her- 
burt— Hildeafsnittet  med  dette  giftermål  med  Gudilinda  er  en  frem- 
med, senere  optagen  bestanddel  i  sagaen.  Hertil  er  det,  at  Irons- 
saga  knyttes,  der  intet  som  helst  har  med  Didrik  at  gore  og  som 
ved  sin  stil  viser  en  betydelig  afvigelse  fra  den  egenlige,  øvrige 
saga;  forholdet  til  S  (se  foran)  er  her  afgorende. 

l)  Jfr.  G.  Storm:  Aarbb.  s.  308—9;  Boer:  Arkiv  s.  230.  Klocklwff  mener,  at 
den  2.  redaktion  af  Vilk.s.  er  en  (sproglig)  forbedret  udgave  af  den  1 . 

Finnur  Jonsson.     II.  04 

Det  meste  af  afsnittene  k.  274—94,  320—73  (II,  61 9),  336  (fra 
II,  105  n),  337 — 40  er  som  følge  af  det  anførte  indskud  i  den  oprinde- 
lige saga.  Endvidere  må  k.  341  betragtes  som  tillæg,  dog  ikke  op- 
rindelig sammenhørende  med  det  foranstående,  af  den  grund,  at  k. 
342  —  der  sikkert  er  oprindeligt,  da  det  indeholder  noget  af  stor 
betydning  for  ViSga  og  hans  fremtidige  stilling  til  Didrik  og 
Ermenrik  —  nævner  »en  greve  Åki  Orlungatrausti«,  som  om  denne 
ikke  for  var  nævnet,  uagtet  han  netop  spiller  en  hovedrolle  i  den  lige 
foranstående  episode. 

Dernæst  har  Boer  forsøgt  at  påvise,  at  hele  Niflungasaga  (jfr. 
overskriften  til  k.  387)  og  dermed  Sigurd  svens  saga,  samt  forskel- 
lige andre  kapitler,  er  uoprindelige.  Heri  må  der  gives  ham  ret,  af 
to  grunde,  fordi  Sigurds  ungdomshistorie,  der  ikke  kan  adskilles  fra 
afsnittene  om  Niflungerne  osv.,  er  et  bevisligt  indskud,  og  dernæst 
fordi  hele  denne  historie  i  virkeligheden  har  så  lidt  med  sagaen  om 
Didrik  at  gore  som  muligt.  Der  er  også  modsigelser  tilstede  mellem 
bægge  *).  Det  er  Attila,  der  her  spiller  hovedrollen;  det  er  da  også 
åbenbart,  at  man,  fordi  Attila  også  spillede  en  stor  rolle  i  Didrikss., 
har  fundet  det  passende  at  optage  Niflungasaga  i  denne.  Dog  er  det 
muligt,  at  der  i  Didrikss.  har  stået  en  ganske  kort  fremstilling  af 
Sigurds  og  Niflungernes  historie,  fordi  de  nævnes  i  k.  275,  men  som 
senere  er  bleven  erstattet  af  den  fuldstændige;  man  kunde  tro,  at  k. 
319,  i  hvert  fald  for  en  del,  kan  være  oprindeligt.  Hermed  bortfalder 
altså  k.  319  (?  -i-  beg.),  387—91,  396—413,  427—29  (Attilas  død;  det 
kan  ikke  adskilles  fra  Nifl.s.;  Boer).  Når  nu  disse  afsnit  fjærnes, 
viser  det  sig  straks,  at  resten  bliver  et  godt  sammenhængende  hele 
om  Didrik  og  hans  kæmper  eller  om  begivenheder,  hvor  de  spiller 
mere  eller  mindre  vigtige  roller.  Man  lægge  f.  ex.  mærke  til,  hvor 
fortrinlig  k.  414  passer  til  k.  386  som  en  umiddelbar  fortsættelse 
deraf 2)- 

I  dette  således  påviste  store  indskudte  stykke  af  sagaen  findes 
endnu  ét  afsnit,  k.  392 — 95,  om  Fasold  og  Detlevs  død,  som  Boer 
(se  ovf.)  også  har  forkastet  som  indskud.  Der  er  meget,  der  taler 
herfor,  ikke  mindst  den  ganske  vilde  karakter,  de  dér  skildrede 


J)  Jfr.  Boers  afhdl.  i  Zeitschr.  s.  445 — 46. 

2)  Når  Paul  i  sin  afhdl.  mener  at  kunne  påvise  utyske  enkeltheder  (navne), 
der  er  hæntede  fra  den  romanske  litteratur,  og  som  skal  bero  på  saga- 
forfatterens vilkårlige  fremfærd,  er  det  mærkeligt,  at  disse  navne  kun 
findes  i  de  af  andre  grunde  som  indskud  påviste  kapitler.  De  er  et  bevis 
mere,  for  at  det  er  så. 


—  851    —  [858-859] 

personer,  særlig  den  troldkyndige  Ostacia,  og  begivenheder  har. 
Imidlertid  forekommer  det  dog  tvivlsomt,  hvorvidt  det  er  indskud, 
da  det  åbenbart  er  hensigten  i  den  sidste  del  af  sagaen  at  fortælle 
om  kæmpernes  skæbne  og  død.  Afsnittet  er  tilmed  så  kort,  at  det 
næppe  kunde  føles  som  stødende,  at  det  stod  mellem  de  så  stærkt 
sammenhørende  k.  386  og  414;  men  der  er  også  den  mulighed  her, 
at  det  er  indsat  i  steden  for  et  ældre  endnu  kortere  afsnit. 

Det  er  klart,  at  foruden  de  sagn,  som  de  tyske  købmænd  havde 
at  fortælle  om  Didrik,  har  de  haft  en  mængde  andre,  hvad  man  og- 
så måtte  betragte  som  givet,  først  og  fremmest  de  beromte  sagn  om 
den  anden  store  sagnkres,  Gjukunger— Sigurd  osv.  Alt  dette  er  på 
nordisk  sagavis  blevet  søgt  knyttet  sammen,  dog  ikke  af  de(n)  æld- 
ste nedskriver (e).  Men  det  er  temmelig  let  at  skælne  mellem  de  to 
bestanddele,  værket  nu  hovedsagelig  består  af.  For  så  vidt  kan 
man  tale  om  to  forfattere,  men  desuden  er  der  også  tale  om  bear- 
bejdere. 

Hvad  de  i  S  tilfojede  4  kapitler,  der  indeholder  en  (afvigende) 
beretning  om  Vidgas  død,  der  engang  for  er  omtalt,  er  de  vistnok 
kun  en  bearbejders  tillæg.  Det  er  således  af  det  foranstående  klart, 
at  hovedmembranen  beror  på  to  håndskrifter  (samlinger),  hvoraf 
det  ene  var  vidtløftigere  end  det  andet;  det  er  dog  også  muligt, 
at  der  har  været  to  forskellige  samlinger,  hver  med  sit  indhold, 
den  ene  med  Didrikssagn,  den  anden  med  Nif lungesagn ;  der  kunde 
for  så  vidt  også  antages  en  3.  samling.  Men  disse  er  så  bleven 
sammensmæltede  til  et  hele,  det  hele  som  foreligger  i  mbr.  At  for- 
udsætte, at  alle  de  her  optegnede  afsnit  beror  på  skrevne  (norske) 
kilder,  er  næppe  nødvendigt. 

Hvem  der  har  samlet  stoffet  og  skrevet  sagaen,  har  så  godt 
som  alle  været  enige  om  undt.  P.  E.  Muller  og  Raszmann.  Spors- 
målet  gælder,  hvorvidt  det  var  en  Nordmand  eller  en  Islænder  (det 
sidste  mente  de  to  nævnte  lærde).  Det  hænger  noje  sammen  med 
sporsmålet  om  prologen.  Denne  mangler  i  S  og  naturligvis  i  M, 
men  det  er  dog  usikkert,  hvorvidt  den  ikke  kan  have  stået  i  M;  så 
vidt  det  kan  skonnes,  er  der  ikke  noget  til  hinder  derfor.  Bertelsen 
anser  det  for  sandsynligt.  Når  man  nu  ser  på  prologen,  kan  det 
ikke  nægtes,  at  den  trods  nogle  ubehjælpsomheder  i  det  hele  er 
træffende  sammensat.  Den  tager  rammende  sigte  på,  netop  hvad 
der  var  det  væsenligste.  Den  angiver  sagaens  geografiske  om- 
fang, omtaler  klart  dens  kilder  (sange  og  frasagn)  og  antyder  de 
ældre  nordiske  sange  om  æmnet  og  deres  afvigelser  fra  sagaens, 

54* 

samt  indeholder  endelig  en  forklaring  på,  hvorfor  man  ikke  må 
være  altfor  mistroisk  overfor  de  fortællinger,  der  lyder  unaturlige, 
og  en  opfordring  til  ikke  at  være  det.  G.  Storm  har  udtalt,  at  de 
geografiske  angivelser  rigtig  svarer  til  sagaens  gang  i  dens  nuvær- 
ende form.  Denne  opfattelse  kunde  bestyrkes  ved,  at  der  først  i 
prologen  ved  opregningen  af  sagaens  folk  nævnes  »Sigurd  fafnis- 
bane  x)  og  Niflungerne«,  samt  ved  at  det  senere  hedder,  »det  er 
først  at  fortælle  om  S.  f.,  Volsunger  og  Gjukunger  og  Velent  smed 
og  hans  broder  Egill;  om  kong  Nidung«.  Men  hertil  er  at  bemærke, 
at  denne  angivelse  indeholder  en  stærk  unojagtighed  (»først«),  og 
dernæst,  at  således,  som  her  anført,  lyder  stedet  kun  i  A;  hvorimod 
B  udelader  alle  de  anførte  ord  og  har  teksten  —  her  som  i  øvrigt 
mange  andre  steder  —  anderledes  og  sikkert  mere  ægte.  Det  er 
afgjort  ikke  oprindeligt  i  prologen,  at  der  her  hentydes  til  Sigurd 
og  Niflungesagaen.  Men  det  forekommer  lige  så  åbenbart,  at  ordene 
på  første  sted  (»S.  f.  og  N.«)  ligeledes  er  senere  indsatte,  de  står 
nemlig  i  en  urigtig  rækkefølge.  Det  er  tillige  klart,  at  den,  som  har 
indskudt  Niflungesagaen,  har  følgerigtig  også  måttet  bearbejde  for- 
talen. Fjærnes  disse  tilfojelser,  bliver  prologen  helt  igennem  pas- 
sende som  fortale  til  Didrikssaga.  De  geografiske  navne  passer 
også,  ti  når  »Hispania«  (Spania)  nævnes,  må  det  bemærkes,  at 
Spanien  nævnes  s.  23,  og  der  behøver  ikke  at  være  sigtet  til  andet. 
Prologen  er  eller  kan  således  være  forfattet  af  sagaens  oprindelige 
forf.  Hertil  kommer,  at  det  også  er  det  naturligste  i  og  for  sig,  at 
prologen  er  oprindelig,  ligesom  i  andre  skrifter.  Men  så  har 
denne  forfatter  også  været  en  Islænder.  Ti  det 
må  på  det  bestemteste  hævdes,  at  prologen  kun  kan  være  skreven  af 
en  Islænder.  Ikke  alene  den  sagamæssige  fremstilling  i  det  hele,  der 
minder  så  levende  om  den  islandske  sagaskrivning  (jfr.  Snorres 
Hkr.-prolog),  men  også  og  navnlig  citatet  af  Hallfreds  arvekvad 
om  Olaf  Tryggvason  med  den  dertil  knyttede  forklaring  udelukker 
tanken  om  en  Nordmand  som  prologens  forfatter.  Således  kunde 
en  Nordmand  ikke  skrive;  det  vilde  forudsætte  et  sådant  kendskab 
til  og  leven  sig  ind  i  —  ikke  alene  den  særlig  isl.  sagaskrivning,  som 
til  nød  måske  kunde  antages,  men  også  til  —  den  gamle  isl.  skjalde- 
digtning, som  man  ingen  litterær-historisk  grund  har  til  at  forud- 
sætte hos  det  13.  årh. s  Nordmænd.   Tværtimod  .  Hele  måden  her 


l)  At  dette  tilnavn  kun  findes  her  og  ikke  i  selve  sagaen,  er  af  ringe  eller  ingen 
betydning. 

at  skrive  på,  tænke  på  og  indflette  skjaldevers  er  særlig  islandsk 
og  kun  dette.  Men  man  tor  gå  videre  og  hævde,  at  selv  om  pro- 
logen ikke  ver  der,  måtte  sagaen  være  en  Islænders  arbejde,  netop 
fordi  den  helt  igennem  hviler  på  og  er  præget  af  den  islandske 
sagaskrivnings  principper  og  egenskaber.  Man  finder  den  samme 
måde  at  gore  rede  for  personer  og  deres  karakter,  den  samme 
pragmatiske  måde  at  knytte  det  hele  sammen1).  En  sådan  virk- 
somhed, som  Didrikss.  forudsætter,  var  i  det  hele  ukendt  i  Norge. 
Ellers  havde  man  ikke  f.  ex.  behøvet  at  bede  Sturla  om  at  »sætte 
Hakon  den  gamles  saga  sammen«.  Ikke  uden  betydning  er  måske 
den  omstændighed,  at  end  ikke  M  er  istandbragt  uden  Islænderes 
medvirkning,  men  dette  må  man  naturligvis  lægge  mindre  vægt 
på.  Derimod  er  det  vel  tænkeligt  eller  rimeligt,  at  en  del  af 
stoffet  er  kommet  til  forf.  gennem  en  eller  flere  Nordmænd,  samt 
at  sagaen  kan  være  bearbejdet  af  Nordmænd  (jfr.  forholdet  med 
Olafs  legendariske  saga).  At  sagaen  først  er  nedskreven  i  Norge, 
må  anses  for  uomtvisteligt  (jfr.  den  første  hoveddel  af  Sverris- 
saga).  Herved  bliver  M's  istandbringelse  forståelig.  Men  meget 
tidlig  er  den  kommet  til  Island,  hvad  der  bl.  a.  kan  ses  af  lånene 
i  Volsungas.  og  ikke  mindre  deraf,  at  dens  stil  og  fremstilling  åben- 
bart har  påvirket  de  isl.  sagaer  fra  slutningen  af  det  13.  årh.2). 
Tiden  for  sagaens  tilblivelse  må  sættes  til  den  2.  fjærdedel  af  det 
13.  årh.  eller  den  første  del  af  Hakons  regering.  Det  er  hojst  sand- 
synligt, at  sagaen  står  i  forbindelse  med  interessen  for  fremmed 
kultur,  riddervæsen  og  »riddersagaer«,  hvortil  Hakon  d.  gamles 
navn  så  noje  er  knyttet.  Fra  de  nævnte  »riddersagaer«  adskiller 
Didrikss.  sig  imidlertid  bestemt  derved,  at  den  er  en  sammenstøb- 
ning fra  mange  hold  efter  mundtlige  meddelelser,  medens  hine  kun 
er  litterære  oversættelser  af  enkelte  tekster  og  det  samme  gælder 
jo  også  Karlamagnussaga.  Bertelsen  har  på  mangfoldige  steder 
antaget  en  selvstændig  (ofte  vilkårlig)  virksomhed  fra  forf.s  side, 
for  at  gore  det  hele  mere  logisk  og  afrundet.  Der  er  vel  næppe 
tvivl  om,  at  dette  oftere  er  sket,  men  næppe  i  den  udstrækning,  som 
Bertelsen  har  antaget.  Her  må  det  huskes,  at  de  til  grund  liggende 


*)  Ikke  at  glemme  den  så  karakteristiske  bemærkning  s.  I,  107  (jfr.  s.  II, 
302):  »men  det  ved  jeg  ikke  osv.«,  der  så  levende  minder  om  sagaernes 
bemærkninger. 

2)  Jfr.  den  omstændighed,  at  i  Arnå  biskups  saga  forudsættes  åbenbart 
Didriks  saga  som  folkekendt;  Bisk.  I,  765. 

digte  er  tabte,  og  man  kan  således  ikke  vide,  hvad  de  på  ethvert 
punkt  har  givet. 

Stilen1)  bærer  helt  igennem  præg  af  de  nævnte  sagaers  og 
slutter  sig  vistnok  også  temmelig  noje  til  de  mundtlig  berettede 
sagn  og  sange.  Skont  den  på  mange  punkter  minder  om  den  isl. 
sagastil,  er  den  dog  vidt  forskellig  derfra,  ved  ordstilling,  ved 
brugen  af  forlydsrim  og  adjektiver,  ved  den  stærke  brug  af  det 
ubest.  einn,  ved  en  vis  blomstrende  retorik  og  på  sine  steder  svulst. 
Derimod  er  der  forbavsende  lidt  af  fremmedord  og  langt  mindre 
end  i  de  (norske)  riddersagaer.  I  øvrigt  er  sproget  uden  betydning 
for  sporsmålet  om  sagaforfatterens  hjemsted.  Der  er  intet  særligt 
norsk  eller  islandsk  hverken  i  sproglige  udtryk  eller  i  hentydning 
til  kulturelementer. 

Frantzen  har  i  sin  afhdl.  (se  ovf.)  villet  hævde,  at  de  oprind- 
elige sanges  ord  og  rytmer  og  rim  afspejlede  sig  hyppig  i  sagaens 
ord.  Det  vilde  ikke  være  så  underligt,  om  så  var  tilfældet  (jfr. 
Volsungas.).  Dog  må  man  være  meget  forsigtig  m.  h.  t.  dette 
punkt;  det  kommer  meget  an  på,  hvorledes  ordene  læses  i  sæt- 
ningen, og  meget  af,  hvad  Frantzen  læser  på  sin  måde,  læser  andre 
(f.  ex.  jeg)  på  en  anden,  hvorved  rytmen  bliver  forskellig.  Her 
beror  meget  på  en  subjektiv  opfattelse. 

Til  trods  for  at  kompositionen  i  den  oprindelige  saga  er  god 
og  logisk  i  det  hele,  kunde  det  på  den  anden  side  ikke  undgås, 
hvor  kilderne  var  af  den  art,  som  her,  at  enkelte  ujævnheder  ind- 
løb. Således  indføres  undertiden  personer,  der  i  forvejen  er 
ukendte2),  eller  tilnavne,  der  ikke  for  er  anvendte,  og  lign.3)  (jfr. 
G.  Storm  i  Aarbb.  s.  318).  Sligt  findes  også  enkelte  gange  i  de  isl. 
slægtsagaer.  Dette  kunde  være  af  betydning  for  bestemmelsen  af 
de  til  grund  liggende  tyske  sange. 

Hvad  fremstillingen  ellers  angår,  kan  den  i  det  hele  siges  at 
være  livlig  og  ret  underholdende;  at  det  var  forf.s  hensigt,  i  det 
mindste  hans  bihensigt,  at  skrive  en  underholdningsbog,  er  der 
ingen  grund  til  at  nægte.  Hvad  der  i  det  hele  karakteriserer  hans 
fremstilling,  er  den  allevegne  fremtrædende  svælgen  i  beskriv- 


1)  Jfr.  herom  særlig  H.  Frieses  afhdl. 

2)  Hertil  hører  naturligvis  ikke  kong  Dråsolf  f.  ex.  i  k.  264;  men  den  måde, 
han  nævnes  på,  er  betegnende  for  indskudet. 

3)  Betegnelsen   Omlungar  findes  først  s.   II,  180,  hvorimod  Omlungaland  er 
nævnt  s.  I,  134. 

eiser  —  af  personerne,  af  kampe  og  drabelige  hug.  Heri  er  forf. 
ganske  utrættelig,  og  det  i  den  grad,  at  hvor  der,  som  her,  er  tale 
om  så  mange  slagskildringer,  er  han  nødt  til  at  gentage,  både  hvor- 
ledes kampen  foregår  og  de  anvendte  ord.  Det  er  meget  nærved, 
at  han  bliver  stereotyp,  og  dog  er  der  en  afveksling  tilstede,  der  be- 
virker, at  man  dog  ikke  bliver  så  træt  deraf,  som  vænteligt  kunde 
være.  Personskildringerne  er  ikke  dårlige.  Logisk  skildres  Osan- 
trix'  udvikling  i  forhold  til  Attilas  karakter  (k.  236 — 37) ;  smukt  be- 
skrives dronning  Erka.  Ligeledes  er  de  enkelte  helte  dygtig  og 
følgerigtig  tegnede,  undertiden  ikke  uden  lune;  navnlig  gælder 
dette  Heime;  han  er  en  blanding  af  frygt  og  mod,  af  ærlighed  og 
list;  hans  færd  i  klostret  og  overfor  munkene  er  kostelig;  ikke 
mindre  skildringen  af  hans  flugt  (k.  209),  hvor  han  ved  at  høre  en 
mølles  klaprende  »slag«  synes  at  høre  et  fjendtligt  »slag,  slag, 
dræb,  dræb«.  Detlef  danske  er  en  prægtig  skikkelse;  han  kappes 
i  Rom  med  kong  Didrik  selv,  holder  prægtige  gæstebud  hele  tiden, 
men  pantsætter  efterhånden  alt  hvad  han  kan  få  fat  i,  rustning, 
våben,  heste  osv.  Mindst  særtegnet  er  egenlig  Didrik  selv,  ligesom 
der  i  grunden  fortælles  mindst  om  ham  af  positive  handlinger. 
Hans  karakter  —  når  bortses  fra  den  personificerede  tapperhed  i 
almindelighed,  han  skal  være  —  er  og  bliver  noget  udvisket  og 
almindelig  glansløs1). 

At  tale  om  naturlighed  i  de  fremstillede  begivenheder,  vilde 
være  unaturligt.  Herom  har  endogså  prologens  forfatter  set  sig 
foranlediget  til  at  gore  den  bemærkning,  »at  det  er  enfoldigt  at 
kalde  det  logn,  hvad  man  ikke  har  set  og  hørt,  uden  dog  selv  at 
vide  noget  sandere  om  sagen«,  og  han  mener,  at  de  personer, 
hvorom  der  handles,  »har  været  frem  for  andre  mænd«,  og  at  der 
sker  så  mange  ting  i  fremmede  lande,  som  andre  steder  synes 
utrolige;  han  nærer  også  den  anskuelse,  at  jo  længere  man  kom- 
mer tilbage  i  tiden,  desto  storre  og  stærkere  var  menneskeheden. 
Fordi  man  i  forf.s  tid  ikke  kendte  f.  ex.  noget  til  drager  og  drage- 
kampe, er  der  ikke  mindste  grund  til  at  tvivle  om,  at  de  i  Didriks 
tid  kunde  eksistere  i  Tyskland  eller  Italien.  Der  anvendes  alle- 
vegne de  overdrevneste  talangivelser,  m.  h.  t.  hærenes  storrelsc, 
mandefaldet  osv.  Kort  sagt,  alt  er  her  kolossalt,  ja,  undertiden 
betænkelig  nær  ved  karrikaturen. 


l)  Jfr.  herom  Friese,  III.  kap.,  hvor  hans  opfattelse  af  de  tyske  digteres  for- 
ståelse af  Ditrich  sikkert  er  noget  nationalt  farvet. 

G.  Storm  har  påvist,  at  der  i  sagaen  findes  ikke  så  få  minder 
om  kampe  og  begivenheder  i  Nordtyskland  i  det  10.  årh.  og  der- 
efter (Aarbb.  s.  341  ff.) ;  de  stammer  naturligvis  fra  selve  de  tyske 
sagn.  Fra  den  islandske  sagalitteratur  findes  der,  som  vænteligt 
var,  ikke  mange  reminiscenser.  Til  sådanne  må  dog  vistnok 
regnes,  at  k.  304  i  hoj  grad  minder  om  Laxdæla  k.  63,  II,  33 — 34 
om  .Glums  ed,  303  om  fortællingen  om  Skrymer  og  Tor  og  her 
synes  påvirkningen  at  være  sikker  (et  ord  som  kopuryråi  findes 
f.  ex.  bægge  steder),  og  når  der  s.  II,  309  tales  om  de  friske  okse- 
huder (i  Niflungas.),  minder  det  unægtelig  om  samme  list  i 
Eyrbyggja.  Hvis  der  her  foreligger  —  bevidste  eller  ubevidste 
—  genklange,  er  de  atter  et  bevis  for  forfatterens  islandske  op- 
rindelse. Om  enkelte  nordiske  træk  henvises  i  øvrigt  til  G.  Storm 
i  Aarbb.  s.  317  og  Frieses  bog. 

Bortset  fra  den  store  sagnhistoriske  betydning,  sagaen  har, 
betegner  den,  i  litterær  henseende,  vistnok  et  vendepunkt  i  Islænd- 
ernes historiske  smag  og  har  uden  tvivl  bidraget  til  at  interessere 
dem  for  de  fremmede  »sagaer«  om  den  fornemme  verden,  de  kun 
så  lidt  kendte  til,  de  stolte  riddere,  tapre  krigere,  ridderkampe  og 
hofliv  tilligemed  de  lidet  nordiske  elskovshistorier,  der  fulgte  med. 
At  denne  påvirkning  ikke  egenlig  var  heldig,  synes  der  næppe  at 
kunne  være  tvivl  om.  Men  den  varede  længe  ved;  den  genfindes 
hos  rimedigterne  i  14.  og  15.  årh.,  der  fortrinsvis  beskæftigede  sig 
med  disse  sagaer  og  deres  æmner;  af  Didrikss.  er  jo  Herburtsp. 
omdannet  til  rimer.  Og  man  ser  af  Skidarima,  hvor  almindelig 
yndede  æmnerne  har  været.  Sammen  med  de  øvrige  romantiske 
sagaer  har  Didrikss.  også  bidraget  sit  til  visse  ændringer  i  sproget 
og  den  sproglige  fremstilling. 


§19. 
Oversatte  sagaer. 

De  sagaer,  der  her  kommer  til  behandling,  er  dels  af  verdslig, 
dels  og  fornemmelig  af  religiøs  art.  Nordboerne,  særlig  Islænd- 
erne, kaldte  alle  legender  og  fortællinger  om  helgener,  deres 
gærninger  og  lidelser  for  sagaer  og  stillede  dem  ved  siden  af 
de  hjemlige  sagaværker  og  historiske  fortællinger.   Ikke  et  ojeblik 

tvivlede  man  om  disse  sagaers  historiske  pålidelighed,  og  de  blev 
i  et  tidsrum  lige  så  yndede,  i  hvert  fald  af  visse  enkelte  personer, 
der  tildels  navngives,  som  hine.  Alle  disse  sagaer  har  det  tilfælles, 
at  de  er  ligefrem  oversatte  fra  latin,  undtagen  for  så  vidt  som 
enkelte  af  dem  udgor  sammenstøbninger  fra  forskellige  hold,  men 
det  allermeste  af  stoffet  er  også  da  oversat  fra  nævnte  sprog.  Hele 
denne  litteratur,  der  i  form  og  indretning  noje  slutter  sig  til  de 
hjemlige  sagaer,  hænger  på  det  nojeste  sammen  med  den  lærde  — 
teologiske  og  grammatiske  —  litteratur,  der  senere  vil  blive  ud- 
førlig behandlet.  De  her  behandlede  sagaer  viser,  hvor  stor  den 
historiske  interesse  var  på  Island  i  det  12.  og  13.  årh.  og  hvor 
altomfattende  den  litterære  virksomhed  var,  samt  hvor  stor  en 
mængde  fremmede  håndskrifter,  tildels  af  et  meget  betydeligt 
omfang,  Islænderne  har  været  i  stand  til  at  skaffe  sig.  Endel  af 
disse  oversættelser  er  dog  utvivlsomt  oprindelig  norske. 


A.    Verdslige   sagaer. 

Af  disse  findes  ikke  så  mange,  men  de,  der  haves,  er  ret  inter- 
essante. Det  er  dels  historiske  skrifter  som  Sallusts,  dels  bekendte 
middelalderlige  historiske  romaner,  der  har  fundet  vej  til  Island; 
hertil  slutter  sig  et  afsnit  af  den  jødiske  historie,  der  fører  over  til 
de  religiøse  sagaer.  Om  nogen  egenlig  selvstændighed  er  der  her 
næppe  tale  undt.  måske  i  et  enkelt  tilfælde  (Veraldarsaga),  men 
det  er  overordenlig  interessant  at  undersøge  gengivelserne  af 
digte  som  Lukans  og  Philip  Gautiers.  Det  vilde  være  ønskeligt, 
om  en  klassisk  filolog  vilde  underkaste  disse  oversættelser,  særlig 
dem  af  Sallust  og  Lukan,  en  kritisk  undersøgelse;  det  var  muligt, 
at  de  kunde  have  en  vis  betydning  for  bedommelsen  af  original- 
erne. Vi  skal  i  korthed  gennemgå  de  her  pågældende  sagaer. 

1.  Veraldarsaga1),  verdenshistorie,  findes  udgiven  i  K. 
Gislasons  Fire  og  fyrretyve  Prøver  (s.  64 — 103)  efter  AM  625,  4  ° 
(13.  årh.,  jfr.  dog  bemærkningen  i  katalogen  II,  39 — 40);  den  findes 
også  i  andre  håndskrifter,  hvoraf  et  lille  brudstykke  fra  o.  1200  i 
AM  655,  VII — VIII2),  udg.  af  G.  Morgenstern  i  Arnamagn.   Frag- 


J)  Navnet  er  moderne. 

2)  Dette  er  rester  af  to  forskellige  håndskrr.,  der  frembyder  to  bearbejdelser, 
den  ene  indeholdende  en  symbolsk  forklaring. 

mente  1893.  Denne  fremstilling  består  af  en  kortfattet  oversigt 
over  de  6  bekendte  verdensaldere  (ætates  mundi)  fra  og  med  ver- 
dens skabelse.  Sproget  er  særdeles  godt  og  klassisk,  og  der 
lindes  ingen  uvedkommende  indskud  i  AM  625.  Derimod  fandtes 
en  anden  bearbejdelse,  der  findes  i  Alfræ5i  I,  45  ff.;  her  findes 
tilfojede  for  enkelte  partiers  vedkommende  udlægninger  eller  sym- 
bolske forklaringer  af  indholdet  (jfr.  AM  655,  VIII).  Her  findes  i 
øvrigt  k.  5  slutn. — 14  (Alfrædi  III,  16 — 23)  med  et  par  mindre  af- 
vigelser, samt  enkelte  stykker  i  det  følgende  (44  Prøver  s.  92  i4  ff., 
97  t  ff. — 99-3,  jfr.  Alfr.  12 — 16 ')  uddrag).  Nogen  direkte  original 
har  jeg  ikke  været  i  stand  til  at  finde,  men  indholdet,  der  er  vel- 
kendt fra  flere  middelalderlige  værker  (Isidor  og  fl.),  beror  snarest 
på  Bedas  De  sex  ætatibus  mundi,  men  også  andre  kilder  er  nyttede 
som  f.  ex.  Trojumanna-  og  Bretasogur  og  fl.  Slutningen  fra  og 
med  s.  101 28  er  et  selvstændigt  tillæg,  der  opregner  de  tyske 
kejsere  fra  og  med  Karl  d.  store  (og  hans  forfædre)  til  Frederik 
Barbarossa.  Heraf,  samt  af  at  Gizur  Halsson  antydes  som  hjem- 
melsmand, og  ikke  mindre  af  brudstykket  i  AM  655  VII  fremgår 
det,  at  denne  »verdenshistorie«  stammer  fra  tiden  omkring  1200. 

2.  Romverjasaga  (el.  s  6  g  u  r  2),  en  saga  om  Rom- 
erne, findes  i  brudstykker  i  AM  595  a-b,  4°,  225,  226  fol.  Udg.  i 
44  Prover  s.  108 — 380;  R.  Meissner  har  udgivet  sagaen  efter  595 
(1910),  d.  v.  s.  de  sammenhorende  brudstykker,  der  af  K.  Gislason 
betegnedes  med  A — I.  Hvad  der  her  foreligger  som  ét  værk,  er  en 
sammenstøbning  af  forskellige  kilder,  nemlig  Sallusts  skrifter  om 
krigen  med  Jugurtha,  Katilinas  sammensværgelse  og  Lukans  store 
digt  Pharsalia  om  borgerkrigen.  Oversættelsen  i  595  (A — I)  udgor 
den  oprindelige  oversættelse,  der  kan  kaldes  ordret.  Derimod  er 
den,  der  findes  i  225  og  226  (og  fl.)  kun  en  ofte  meget  stærkt  for- 
kortet bearbejdelse  af  den  første;  dette  hindrer  ikke,  at  den  på 
enkelte  steder  kan  have  en  mere  ægte  tekst 3).  Den  sidste  del  af 
sagaen,  om  borgerkrigen  mellem  Cæsar  og  Pompejus,  er  en  kort 
og  meget  fri  gengivelse  af  Lukans  tekst,  hvorved  digterens  lange 
og  mange  poetiske  udmalinger  ganske  er  forbigåede;  de  passede 
ikke  i  den  islandske  gengivelse,  der  stræber  efter  jævn,  glat  og 


0  Den  gamle  udg.  af  Rimb.  362,  416—22,  368—72. 

2)  Navnet  er  gammelt. 

3)  Se  herom  Meissner  s  fortræffelige  indledning,  s.  148  ff. 

ligefrem  sagastil.  K.  31 — 32  (i  den  forkortede  bearbejdelse)  er 
selvstændige  overgangskapitler  fra  Jugurthasagaen  til  Katilina,  til- 
dels dog  efter  Lukan  (jfr.  slutningen  af  k.  31,  hvor  der  sigtes  til 
Lukan  II,  98  ff.) ;  af  lignende  art  er  k.  48.  Det  hele  er  affattet  i  en 
stil,  der  godt  kan  kaldes  klassisk.  Det  er  meget  interessant  at  se, 
hvorledes  oversætteren  har  vidst  at  finde  træffende  islandske  ord 
for  latinske  termini  technici,  og  gore  sin  oversættelse  mundret  for 
den  nordiske  tunge.  Herom  og  om  mere  herhenhorende  kan  hen- 
vises til  Meissners  fyldige  redegorelse.  Han  viser  også,  hvor 
upartisk  oversætteren  fremtræder  m.  h.  t.  de  stridende  parter  i 
modsætning  til  f.  ex.  Lukan.  Når  oversættelsen  er  foretagen,  kan 
ikke  bestemt  siges;  yngre  end  fra  midten  af  det  13.  årh.  er  den 
sikkert  ikke. 

K.  Gislason  har  i  Prover  udgivet  et  stykke,  der  kaldes  Upphaf 
Romverja,  i  to  bearbejdelser,  I  og  II.  Der  foreligger  her  en  frem- 
stilling af  Roms  grundlæggelse  og  sagnet  om  Romulus  og  Remus  l). 
Der  er  ingen  tvivl  om,  at  dette  stykke  er  oprindelig  bestemt  til  at 
være  en  indledning  til  Romverjasaga,  og  man  ser  her  en  lyst  til 
at  få  et  sagahele,  der  er  så  udpræget  hos  Islænderne.  Det  er  II,  der 
er  langt  kortere  end  I,  der  er  den  oprindelige  indledning,  medens 
I  er  en  bearbejdelse  deraf;  denne  beror  —  hvad  udvidelsen  angår 
—  helt  og  holdent,  som  Meissner  har  vist,  på  Martin  af  Troppaus 
kronik.  Herfra  hidrører  også  alle  henvisninger  til  skrifter  (Teitr 
enn  ofandsjiiki  (!)  o:  Titus  Livius,  dette  forstået  som  lividus; 
Orosius,  Lukan).  Martins  tekst  følges  —  ikke  helt  uden  misforstå- 
elser —  sågodtsom  ordret.  II  går  ned  til  sagnet  om  Tarquinius, 
Brutus  og  Lucretia,  og  beror  dels  på  en  skreven  kilde,  dels  for- 
mentlig på  læsning  (efter  hukommelsen),  hvorved  fremstillingens 
art  forklares. 

3.  Trojumannasaga  og  Bretasogur2).  Uagtet 
der  her  er  tale  om  oprindelig  to  forskellige  værker,  hvert  af  sin 
forfatter,  er  de  dog  at  betragte  som  et  hele  eller  dog  i  tidsfølge 
sammenhængende,  hinanden  fortsættende  sagaer.  De  findes  i 
Hauksbok,  AM  544,  4 u,  og  573,  4  °.  Den  første,  den  »om  Trojan- 
erne«, handler  særlig  om  Trojas  erobring  og  brand.   Efter  en  be- 


!)  Se    herom   Meissner:    Untersuchungen    zur    Romverjasaga,    i    Nachrichten 

(Gottingen)  1903  s.  660  ff. 
2)  Bægge  navne  er  gamle. 

gyndelse  på  6  kapitler,  der  er  af  mytologisk  art  og  som  indeholder 
en  forvansket  og  forvirret  gengivelse  af  nogle  græske  myter,  sær- 
lig. Jupiters  elskovshistorier,  hvis  direkte  kilde  ikke  kan  påvises, 
følger  en  fremstilling  af  hovedæmnet,  der  i  alt  væsenligt  er  hæntet 
fra  det  bekendte  middelalderlige  skrift  af  Dåres  Phrygius  »De 
excidio  Trojæ«,  til  hvilket  der  flere  steder  henvises.  Ved  siden  af 
er  også  andre  kilder  nyttede;  således  Pindarus  Thebanus  (hvorfra 
enkelte  stykker  særlig  er  hæntede  i  573,  hvormed  teksten  her  er 
udvidet)  r)  og  Ovid;  i  slutningen  henvises  til  en  anden,  Romernes, 
fremstilling  af  Trojas  undergang;  hermed  menes  den  fra  Vergil 
kendte  fremstilling.  Om  hele  forholdet  henvises  til  W.  Greif:  Die 
mittelalterlichen  bearbeitungen  der  Trojanersage  (1886),  samt 
Hauksb.  indledn.  s.  XCIX-— CIII.  Sagaen  er  ingen  ordret  oversæt- 
telse, men  en  i  øvrigt  temmelig  tro  gengivelse.  Kun  undtagelsesvis 
er  noget  helt  udeladt  eller  noget  tilfojet,  der  er  hæntet  andensteds- 
fra  end  fra  de  nævnte  kilder  (hvorom  nærmere  i  den  nævnte  indl. 
til  Hb.).  Denne  oversættelse  er  i  hvert  fald  ældre  end  o.  1260,  da 
der  i  Alexandersaga  (s.  7)  henvises  til  den,  og  vistnok  ikke  så  lidt 
ældre.  —  I  slutningen  af  Trojum.s.  henvises  til  fortsættelsen, 
Bretasogur.  Dette  skrift  er  en  meget  løs  gengivelse  af  det 
bekendte  værk  af  Geoffroy  af  Monmouth  (Galfridus  Monumetensis), 
forfattet  på  latin  omkr.  1132—35.  Der  er  så  godt  som  ikke  et  hist- 
orisk ord  i  hele  værket;  det  er  lutter  sagn  og  digt  og  blev  som  så- 
dant en  rigt  flydende  kilde  for  senere  digtere  som  Shakespeare,  der 
derfra  har  hæntet  stoffet  til  nogle  af  sine  beromteste  stykker.  Det 
er  her  man  finder  Artursagnet,  Lear-sagnet,  Merlins  spådomme  og 
så  meget  andet.  Der  begyndes  med  Æneas  og  hans  færd,  særlig 
grundlæggelsen  af  riget  i  Italien,  hvorefter  der  så  gås  videre  til 
Brutus,  Britternes  eponym,  og  det  af  ham  stiftede  »britiske«  rige 
(Brutus  og  Britt-  anses  for  at  høre  sammen),  og  så  videre  for  til— 
sidst  at  slutte  med  de  historiske  konger,  hvoraf  den  sidste  er  Adel- 
sten (925 — 40).  Heller  ikke  denne  saga  er  en  ordret  oversættelse, 
men  kun  en  meget  fri,  på  sine  steder  stærkt  sammendragen  gen- 
givelse; oversætterens  fremgangsmåde  har  jeg  ment  at  kunne  be- 
tegne på  følgende  måde:  »han  har  i  reglen  læst  et  længere  stykke  i 
originalen  ad  gangen  og  så  efter  hukommelsen  gengivet  indholdet 
så  nojagtig  og  udførlig  som  han  i  hvert  tilfælde  kunde  og  fandt 
fornødent;   hvor  han  vilde  have  det  ordret,  har  han  naturligvis 


l)  Se  udgaven  i  Annaler  f.  nord.  Oldkh.  1848. 

atter  læst  sin  original  og  gengivet  den  sætning  for  sætning«.  For 
så  vidt  er  denne  gengivelse  vistnok  ret  enestående.  Enkelte  pud- 
sige misforståelser  og  flygtighedsfejl  har  oversætteren  gjort  sig 
skyldig  i,  hvorom  der  atter  kan  henvises  til  Hauksb.-indledningen. 
I  Hauksb.  er  for  Merlins  »prophetia«  i  prosa  (orig.s  7.  bog)  optaget 
Gunnlaugs  rimede  oversættelse  (se  foran  s.  173 — 74).  I  det  hele  kan 
der  henvises  til  Hauksb.,  indledn.  s.  CIII — CXIII.  Endelig  bemærkes, 
at  der  til  de  5  første  kapitler  findes  så  godt  som  intet  tilsvarende 
i  urskriftet,  samt  at  enkelte  selvstændige  tilfojelser  findes  hist  og 
her.  I  573  er  teksten  på  sine  steder  noget  vilkårlig  udvidet  og  mulig 
rettet  efter  et  andet  hdskr.  af  orig.;  og  her  findes  en  selvstændig 
£)åttr,  Valvensf).,  optaget. 

4.  Alexanderssaga.  Om  denne  saga,  der  findes  f .  ex. 
i  AM  519,  4°,  226,  fol.,  er  man  godt  underrettet.  I  det  sidstnævnte 
håndskrift  hedder  det  i  slutningen,  at  den,  der  oversatte  sagaen, 
var  »Brandr  Jonsson,  biskop«.  Dette  bekræftes  af  GySinga- 
saga,  hvor  det  (jfr.  nedenfor)  om  Brandr  hedder,  at  han  også 
»sneri  Alexandro  magno«;  når  det  her  tilfojes,  at  Brandr  oversatte 
»efter  kong  Magnus  Hakonssons  bud«,  kan  det  dog  være  tvivlsomt, 
hvorvidt  Alexandersagaen  er  her  medindbefattet.  Om  Brandr  Jons- 
son se  i  øvrigt  straks  nedenfor.  Originalen  er  Philippus  Gualterus' 
(eller  Filip  Gautier's)  Alexandreis,  et  latinsk  digt  i  heksametre  i 
10  bøger,  forfattet  i  tiden  mellem  1170  (Thomas  Beckets  drab  an- 
tydes) og  1201  (digtet  er  tilegnet  ærkebiskop  Guillermus  af  Rheims, 
der  døde  i  dette  år).  Det  er  dette  digt,  der  helt  igennem  er  fulgt; 
oversættelsen  eller  gengivelsen  er  gennemgående  ganske  fortrinlig 
og  udført  i  et  forbavsende  rent  og  kraftigt  sprog;  selvfølgelig  er  den 
og  måtte  være  ret  fri.  Det  er  en  af  de  få  oversatte  sagaer,  der  læses 
tilende  med  ublandet  fornojelse  1).  Oversætteren  medtager  original- 
forfatterens egne  bemærkninger  og  lyriske  udbrud,  men  for  at 
læseren  ikke  skal  tro,  at  det  er  hans,  oversætterens,  bemærkninger, 
indskyder  han :  »siger  mester  Galterus«  eller  lign.  Af  selvstændige 
tilfojelser  findes  der  enkelte  f.  ex.  s.  22  (henvisningen  til  Makkabæ- 
ernes  bog),  s.  48  (den  til  Ovidius  magnus),  s.  131  (bemærkningen 
om  »det  store  Sverrig«)  osv.  Hvad  indholdet  i  sig  selv  angår,  har 
man,  som  bekendt,  ikke  her  med  virkelig  historie  at  gore,  men  med 

J)  Arne  Magnusson  følte  det  fortræffelige  heri  og  agtede  selv  at  udgive  saga- 
en; se  Nord.  Tidsskr.  for  Oldkh.  III,  128. 

en  i  hoj  grad  .udsmykket  fabelsaga,  der  hviler  på  Curtius.  Det  i 
Ungers  udg.  (1848)  som  anhang  trykte  brev  fra  Alexander  findes 
ikke  i  urskriftet  og  er  et  indskud  i  226. 

5.  G  y  5  i  n  g  a  s  a  g  a.  Det  skrift,  der  kan  kaldes  således  — 
navnet  er  ungt  — ,  findes  i  AM  226,  fol.,  foruden  nogle  brudstykker 
i  AM  229,  fol.,  238,  fol.,  655,  4  °,  og  er  udgivet  af  Gudm.  Porldksson 
1881.  Ved  slutningen  af  skriftet  gives  den  ovenfor  antydede  oplys- 
ning, der  fuldstændig  lyder  således:  »Denne  bog  oversatte  præsten 
Hieronymus  fra  ebraisk  x)  til  latin,  men  fra  latin  til  norront  mål 
præsten  Brandr  Jonsson,  som  siden  blev  biskop  til  Holar, 
og  ligeledes  Alexander  magnus,  ifølge  befaling«  af  kong  Magnus 
(lagaboter).  Brandr  var  af  en  gammel  hovdingeslægt;  han  var  en 
son  af  JonSigmundsson  tilSvinafell  (det  sydøstlige  Island)  og  en  dat- 
terdatterson  af  biskop  Brandr  Sæmundarson  (d.  1201),  hvis  navn 
han  bar,  hvoraf  det  med  rimelighed  kan  sluttes,  at  han  er  født  kort 
efter  sin  oldefaders  død.  Hermed  stemmer,  at  han  allerede  1232 
ifølge  Isl.  Ann.  vender  hjem  fra  en  udenlandsrejse,  hvorom  der 
ellers  intet  vides,  men  den  har  han  uden  tvivl  foretaget  for  at 
studere;  1247  vies  han  til  abbed  i  ^ykkvabær  kloster  og  havde  da  i 
længere  tid  hørt  til  Skalholts  bispedommes  mest  ansete  gejstlige, 
og  var  desuden  noje  knyttet  til  Skalholt,  idet  han  1250 — 54  under 
en  vakance  var  officialis.  Da  biskop  Henrik  til  Holar  døde  1260 
i  Norge,  var  det  derfor  kun  rimeligt,  at  en  mand  som  Brandr  blev 
udset  til  hans  eftermand.  Han  rejste  da  1262  til  Norge  for  at  mod- 
tage vielsen,  og  her  opholdt  han  sig  den  følgende  vinter,  noje  knyt- 
tet til  og  hojt  anset  af  kong  Hakon  og  hans  son  Magnus,  og  det  var 
på  den  sidstes  opfordring,  at  han  oversatte  Gy 3  ingasaga,  muligvis 
også  Alexanderssaga  (se  ovf.).  Efter  at  være  vendt  hjem  igen 
levede  han  kun  et  år;  han  døde  d.  26.  maj  1264 2).  Det  er  et  smukt 
eftermæle,  Brandr  har  fået.  Han  berommes  som  en  vennesæl  og 
velvillig  mand,  der  altid  vilde  mægle  og  stifte  fred;  han  var  en 
særdeles  lærd  mand  og  en  fortræffelig  lærer,  der  uddannede  mange 
dygtige  disciple,  deriblandt  bisperne  Jorund  og  Arne  Torlaksson; 
den  sidstes  biograf  ytrer  således  (Bisk.  I,  681),  at  Arne  sluttede  sig 


*)  At  dette  beror  på  misforståelse,  har  G.  Storm  bemærket,  og  tillige,  at  det 

i  denne  sammenhæng  er  uden  betydning. 
2)  Ang.  hans  liv   se  særlig  Sturlunga  og  Isl.  Ann.   Jfr.   Hist.  eccl.   IV,   Isl. 

årtidaskrår. 

til  Brandr,  »fordi  han  så,  at  han  var  særdeles  dygtig  i  forfatterskab 
og  skarpsindig  i  boglig  forståelse,  så  at  han  i  så  henseende  overgik 
de  fleste,  hvis  studier  i  øvrigt  kunde  måle  sig  med  hans«.  Om  dette 
hans  »forfatterskab«  vides  nu  ellers  kun  lidet.  Det  er  hojst  sand- 
synligt, at  en  eller  flere  af  helgensagaerne  hidrører  fra  ham.  For- 
uden oversættelsen  af  Alexanderssaga  kendes  kun  hans  G  y  3- 
i  n  g  a  s  a  g  a,  der  består  i  en  fremstilling  af  Jødernes  historie  under 
Makkabæerne.  Når  det  i  den  ovenfor  anførte  bemærkning  hedder, 
at  han  oversatte  sin  saga  efter  Hieronymus'  bog,  d:  Vulgata,  er 
dette  rigtigt.  Det  er  Makkabæernes  første  bog,  der  her  findes 
oversat;  den  ender  med  k.  21.  Hvad  der  derefter  følger  i  udgaven, 
er  fortsættelsen  af  Jødernes  historie  og  til  slutning  en  såkaldt  saga 
om  Pilatus  Pontius,  der  også  findes  trykt  i  Postolas.,  hvis  kilde 
ikke  kendes.  Den  nævnte  fortsættelse  er  udarbejdet  efter  andre 
kilder  end  Gyd.s.  G.  Storm  har  udtalt  (Arkiv  III,  254—55),  at 
Brands  værk  sluttede  med  k.  21,  og  at  det  øvrige  var  af  en  anden 
forfatter  (eller  oversætter).  Dette  er  rigtigt,  både  fordi  fremstil- 
lingen bliver  forskellig  i  sin  art,  i  kildebenyttelse  og  ligeledes  i  stil. 
I  sin  oversættelse  har  Brandr  dog  også  nyttet  andre  kilder  (som 
Hist.  scholast.)  og  vistnok  af  sig  selv  tilfojet  enkelte  bemærkninger. 
At  Brandr  ikke  har  fået  mere  oversat,  kan  bero  på  hans  forhold  i 
Norge.  Hovedteksten  er,  som  så  ofte,  noget  bearbejdet,  hvad  der 
fremgår  af  en  sammenligning  med  det  første  som  tillæg  trykte 
brudstykke1) ;  dette  er  noget  fyldigere  og  slutter  sig  nærmere  til 
urskriftet2). 

B.    Religiøse  sagaer. 

Af  sådanne  forefindes  et  stort  antal;  den  fælles  betegnelse  for 
dem  alle  er  Heilagra  manna  sogur,  sagaer  om  hellige 
mænd  og  kvinder.  Af  C.  Ungers  mange  udgiver-fortjænester  er  ikke 
den  den  ringeste  at  have  gjort  en  så  at  sige  næsten  fuldstændig  sam- 
ling af  dem  tilgængelig  for  almenheden,  idet  han  har  udgivet 
Postolasogur  i  et  bind  for  sig  1874,  Heilagra  manna 
sogur  i  to  bind  1877,  hvortil  så  slutter  sig   M  å  r  i  u  s  a  g  a   også 


1)  Derimod  er  det  som  tillæg  2  trykte  brudstykke  åbenbart  af  en  anden  og 
selvstændig  oversættelse. 

2)  Til  alt  det  foranstående  kan  fojes,  at  der  i  Flat.  (I,  17 — 18)  findes  et  stykke 
fra  Adam  af  Bremen  II,  3,  4,  22,  25,  26—28,  32—34,  36—38;  et  par 
bemærkninger  findes  tilfojede. 

i  to  bind  1871.  Når  udgiveren  her  har  skelnet  mellem  apostlers  og 
helgeners  sagaer,  kan  dette  være  hensigtsmæssigt,  men  ikke  i 
overensstemmelse  med  den  gamle  betegnelse  og  opfattelse,  som 
klart  kan  ses  af  Postolas.  s.  735  (jf r.  774)  x) ;  de  betragtedes  alle 
som  »hellige  mænds  sagaer«,  men  tilvisse  indtog  apostlene  blandt 
disse  en  første  rangs  plads. 

Meget  tidlig  begyndte  man  at  interessere  sig  levende  for  dem, 
der  led,  led  pinsler  eller  døden  for  deres  tro  på  gud  og  Krist,  kort 
sagt,  blodvidnerne,  martyrerne.  Man  gjorde  optegnelser  angående 
forhørene  over  dem  (acta  martyrum),  fortegnelser  over  deres 
dødsdage,  som  da  holdtes  i  ære  (martyrologier),  ja  der  samlede 
sig  efterhånden  grupper  af  fortællinger  om  dem,  særlig  deres  jær- 
tegn i  livet  og  efter  døden;  der  kunde  således  fremkomme  hele 
mere  eller  mindre  fuldstændige  lævnedsskildringer  (vita),  der  så 
nyttedes  til  oplæsning  på  vedkommende  helgens  dødsdag,  deraf 
navnet  legende  (læsestykke)  2).  Foruden  at  være  biografiske  har 
de  altid  et  religiøst-opbyggeligt  indhold.  En  af  de  første,  der  vides 
at  have  forfattet  helgenlævneder,  er  kirkefaderen  Hieronymus. 
Efterhånden  blev  disse  helgenlævneder  overordenlig  talrige;  ikke 
alene  var  der  én  for  hver  dag  i  året,  men  ofte  flere  for  en  og 
samme  dag.  Der  er  dog  forskel  tilstede  på  de  enkelte  måneder  (i 
én  samling  fylder  majmåned  f.  ex.  ikke  mindre  end  8  store  foli- 
anter). Disse  legender  spillede  en  meget  stor  rolle  i  kirken,  de  blev 
meget  hyppig  afskrevne,  ofte  også  bearbejdede,  og  der  blev  anlagt 
samlinger.  I  senere  tider  er  de  blevne  samlede  og  udgivne  i  storre 
og  mindre  samlingsværker  som  Acta  Sanctorum  (Bollandisterne), 
Surius:  De  probatis  Sanctis  (6  bind),  Mombritius :  Sanctuarium, 
hvortil  kommer  Jacobus  de  Voragine:  Legenda  aurea  (udg.  af 
Gråsse  1845). 

Meget  tidlig,  sikkert  allerede  i  det  11.,  men  navnlig  i  det  12. 
årh.,  er  der  blevet  bragt  til  Island  en  stor  mængde  af  disse  helgen- 
lævneder i  original  eller  i  norske  oversættelser.  Et  par  gange  om- 
tales de  latinske  originaler  (Sturl.  I,  348).   For  at  kunne  nydes  af 


!)  Jfr.  også  Fms.  X,  147,  Sturl.  I,  348,  hvor  den  latinske  tekst  omtales.  Helgir 
menn  indbefatter  da  også,  f.  ex.  Grågås.  I,  22  (k.  6),  både  apostle  og  andre, 

2)  Se  f.  ex.  Post.  236  anm.,  404.  435.  513.  735.  743.  754.  791.  834.  842  osv. 
Men  de  blev  også  nyttede  til  at  læses  hojt  om  aftenen,  Bisk.  I,  849,  Sturl. 
II,  245  osv.  Om  folk  virkelig  har  moret  sig  ved  at  høre  dem,  er  vel  tvivl- 
somt; ialfald  klager  præsten  Grimr  (se  nedenfor)  over,  at  det  morer  folk 
mere  at  høre  om  alt  andet  end  troens  forkæmpere. 

folket  måtte  de  oversættes  —  ligesom  de  på  latin  skrevne  originale 
historieværker  — .  Disse  oversættelser,  »hellige  tydninger«,  er 
allerede  omtalte  af  forfatteren  til  den  1.  grt.  afhandling1);  Are 
omtaler  St.  Edmunds  vita  (jfr.  Sn.  E.  II,  4).  Blandt  de  ældste  is- 
landske håndskrifter  (fra  o.  1200)  indtager  brudstykker  af  hånd- 
skrifter af  sådanne  legender  den  vigtigste  plads  og  hører  som  så- 
danne til  litteraturens  vigtigste  sprogmindesmærker.  Gennem  hele 
det  12.  og  13.  årh.  har  de  gejstlige  på  Island  været  ivrig  beskæf- 
tigede med  disse  helgensagaer,  med  at  oversætte  dem,  bearbejde 
dem  og  undertiden  ved  kompilation  at  lave  helt  nye,  dog  vistnok 
oftest  med  den  gamle  saga  som. grundlag. 

Ved  at  sammenligne  de  bevarede  håndskrifter  og  brudstykker 
opdages  det  let,  at  der  i  et  stort  antal  af  tilfælde  er  tale  om  i  det 
mindste  to  forskellige  oversættelser.  Dette  er  natur- 
ligt og  hænger  sammen  med,  at  en  og  samme  helgen  var  knyttet  til 
flere  kirker  i  forskellige  egne  2),  og  det  er  givet,  at  det  er  de  til  disse 
kirker  knyttede  præster,  der  uafhængig  af  hinanden  følte  sig  for- 
pligtede til  at  oversætte  kirkehelgenens  legende  for  at  oplæse  den 
for  menigheden.  Man  kunde  altså  have  væntet  at  finde  brudstykker 
af  mange  oversættelser  af  hver  saga.  Når  dette  dog  ikke  er  til- 
fældet, kommer  det  dels  deraf,  at  så  mange  hdskrr.  er  gåede  til 
grunde,  dels  af,  at  den  originale  oversættelse  sikkert  ofte  er  bleven 
udlånt  til  afskrivning,  og  afskrifterne  igen  afskrevne. 

I  begyndelsen  var  disse  sagaer  omtrent  ordrette  oversættelser 
af  de  latinske  urskrifter;  i  de  ældste  håndskrifter  står  teksten  i 
reglen  disse  nærmest,  undertiden  er  den  kun  noget  sammendragen. 
Men  o.  1200  og  navnlig  i  det  13.  årh.  gjorde  også  her  lysten  til  at 
bearbejde,  fuldstændiggøre  og  udvide  sig  som  ellers  gældende.  Man 
samler  mere  stof  fra  forskellige  sider  sammen.  Der  indskydes  sub- 
jektive udtalelser  og  altid  af  belærende,  opbyggelig  art,  men  ikke 
just  altid  morsomme  at  læse.  Af  en  sådan  art  har  Gunnlaugs 
Ambrosiussaga  været  (se  foran  s.  395).  Denne  har  været  en  selv- 
stændig kompilation,  men  uden  tvivl  en  af  de  ældste.  I  det  13. 
årh.  udarbejdedes  der  på  grundlag  af  de  kortere  originaler  længere 
fremstillinger,  som  f.  ex.  sagaen  om  Pétr,  hvor  hele  afsnittet  om 


*)  Jfr.  Bisk.  I,  164.  241.  373,  hvor  de  antydes  og  omtales;  jfr.  s.  173—74,  hvor 
der  nævnes  en  bog  om  en  mishandling  af  Kristi  legeme  på  korset  (et  kru- 
cifiks). 

2)  Se  herom  Sv.  Nielsson:  Presta  tal  og  profasta,  samt  listerne  i  Jon  por- 
kelssons  Digtn.  på  Island. 

Finnur  Jonsson.     II.  55 

Simon  magus  er.  optaget.  Herved  benyttedes  i  hoj  grad  de  4  evan- 
gelier og  Apostlenes  gærninger  (Actus  apostolorum  af  Lukas,  som 
så  ofte  anføres).  En  anden  art  bearbejdelser  er  de  »glosserede«; 
her  gjaldt  det  at  »tyde«,  forklare  de  enkelte  fortalte  begivenheder; 
nogen  selvstændig  tænkning  eller  egen  opfattelse  lægges  her  vist- 
nok ingen  steds  for  dagen.  Det  hele  er  et  temmelig  groft  sammen- 
pluk fra  forskellige  bekendte  middelalderlige  lærde  værker  som 
Petrus  Comestors  Historia  scholastica,  Vincentius  Bellovacensis 
Speculum  historiale,  desuden  kirkefædre,  Hieronymus,  Evsebius, 
Josephus,  Beda  og  fl.,  sikkert  ikke  altid  nyttede  på  første  hånd. 
Disse  lærde,  kommenterede  kompilationer  er  ikke  nogen  islandsk 
opfindelse.  De  er  efter  udenlandsk  mønster  og  er  sikkert  først 
begyndte  i  Norge  og  derfra  indførte  til  Island.  Her  er  fremstil- 
lingen altid  bred,  udtværet  snakkesalig  og  kedelig  at  læse.  Dog  har 
de  en  vis  sproglig-stilistisk  betydning.  Denne  virksomhed,  der 
passer  så  godt  til  litteraturens  behandling  i  den  sidste  halvdel  af 
det  13.  årh.,  fortsættes  til  langt  ind  i  det  14.  Hertil  skal  fojes,  at  i 
en  enkelt  saga  (apostlen  Johannes'  saga)  findes  til  slutning  anført 
brudstykker  af  isl.  skjaldes  digte.  Af  »forfatter«navne  kendes  ikke 
mange.  Præsten  Grimr  Holmsteinsson  (d.  1298,  jfr. 
nedenfor)  skrev  sin  Jons  saga  baptista  på  opfordring  af  abbed 
Runolfr  Sigmundarson  på  Fykkvabær  i  Ver,  der  også 
selv  beskæftigede  sig  med  denslags  litterære  arbejder.  Vistnok 
kan  også  hertil  regnes  Brandr  Jonsson  (se  ovf.).  Alle  disse 
navne  er  knyttede  til  ?ykkvabærkloster ;  det  synes  altså,  at  det  er 
særlig  her,  at  disse  lærde  bearbejdelser  udførtes.  Men  det  er  sand- 
synligt, at  heller  ikke  Tingørekloster  har  været  udelagtigt  i  denne 
virksomhed. 

En  sammenligning  af  de  forskellige  oversættelser  er  ret  inter- 
essant; den  giver  os  et  godt  indblik  i  den  almindelige  skoleunder- 
visning i  latin.  Det  viser  sig,  at  de  samme  fraser  atter  og  atter 
genfindes  hos  de  forskellige  oversættere  —  glossarerne  har  været 
meget  ensartede  — ,  ligesom  også  metoden  gennemgående  er  den 
samme,  nemlig  den  at  følge  den  latinske  tekst  så  ordret,  som  det 
islandske  sprog  utvungent  tillod;  at  man  dog  ofte  finder  de  latinske 
konstruktioner  og  udtryk  igen,  er  en  selvfølge.  Der  findes  som 
følge  heraf  en  vis  lighed  mellem  to  forskellige  oversættelser,  der 
undertiden  kan  være  ret  skuffende.  I  enkelte  tilfælde  bliver  lig- 
heden dog  for  stor  til,  at  den  kan  forklares  på  en  sådan  måde. 
Forklaringen  bliver  da  den  —  hvor  der  da  ikke  er  tale  om  en  og 

samme  oversættelse,  der  blot  er  noget  ændret  eller  bearbejdet  — , 
at  den  ene  oversætter  har  haft  den  andens  oversættelse  ved  siden 
af,  nyttet  den  frit  og  lånt  derfra  ord  og  vendinger,  men  af  en  eller 
anden  grund  ikke  har  villet  afskrive  den.  Der  er  næppe  noget  til- 
fælde, hvor  man  kan  nære  tvivl  om,  hvorledes  forholdet  skal 
bedommes. 

Noget  bestemt  midtpunkt  for  disse  sagaers  tilblivelse  kan  der 
i  det  hele  ikke  gives,  hvilket  er  ganske  naturligt;  de  må  have  været 
spredte  og  afskrevne  overalt  i  landet.  Ser  man  på  håndskrifterne, 
som  de  nu  haves,  synes,  som  sædvanligt,  syd-  og  vestlandet  at  være 
rigest  repræsenteret.  I  håndskrifterne  findes  disse  sagaer  meget 
hyppig  samlede  i  storre  og  mindre  grupper;  angående  disse  sam- 
lingshåndskrifter  kan  der  henvises  til  katalogerne  samt  redegørelsen 
i  fortalen  til  udgaven  af  Post.  og  Heil.  m.  s.  osv. 

Disse  sagaer  slutter  sig  meget  nær  til  de  hjemlige  Bispesagaer, 
eller  rettere  sagt,  disses  tilblivelse  er  uden  tvivl  for  en  stor  del  be- 
virket ved  de  fremmede  helgensagaer  og  ledsages,  ligesom  disse, 
af  jærtegn.  Til  dem  slutter  sig  et  par  mindre  sagaer  af  hjemlig  op- 
rindelse, men  ganske  vist  af  en  meget  ringe  betydning. 

Foruden  den  sproglige  betydning,  helgensagaerne  i  alminde- 
lighed har,  har  de  også  ikke  sjælden  en  vis  betydning,  idet  de  latin- 
ske originaler  er  tabte  eller  i  det  mindste  ikke  tilstede  i  den  form, 
som  oversættelserne  forudsætter.  I  og  for  sig  er  denne  betydning 
ikke  synderlig  stor.  En  langt  storre  betydning  har  de  haft  for  den 
islandske  befolkning  i  tidens  løb,  idet  de  ved  deres  i  hoj  grad  ind- 
snævrende åndelige  synskres,  ved  deres  jærtegn  og  mange  unatur- 
ligheder har  bidraget  deres  til  den  almindelige  åndsforladthed  og 
overtro  i  det  15.  og  16.  århundrede  indtil  reformationen.  At  de  for 
os  er  lidet  læselige  eller  ulæselige  er  en  sag  for  sig.  Enkelte  lys- 
glimt er  der  dog.  Der  findes  eksempler  på  en  sproglig  veltalenhed, 
der  gor  sin  virkning;  der  findes  enkelte  gange  smukke  religiøse, 
barnlige  træk,  der  virker  ved  deres  umiddelbare  friskhed  og  barn- 
lighed, og  der  findes  endelig  enkelte  personer,  der  kan  kaldes  per- 
sonligheder. I  øvrigt  er  det  hele  for  det  meste  kedelig-stereotypt, 
også  stilistisk  set.  En  enkelt  undtagelse  g6r  eneboeren  Pauls  saga, 
hvis  udarbejder  har  været  i  besiddelse  af  en  humoristisk  sans  og 
ævne  til  at  udtrykke  den.  Fremstillingen  virker  som  en  lille  frisk 
oase  i  al  den  øvrige  torre  sandørken. 

En  kort  oversigt  over  disse  sagaer  skal  nu  gives,  idet  de  enk- 
elte vigtigere  sagaer  samt  apostelsagaerne  først  behandles. 

55* 


[875-876]  —  868  — 

1.  Lifssaga  Joans  baptist  a,  Post.  842—49,  er 
mangelfuld  i  slutningen  og  siges  at  være  »til  minde  om  døberens 
fødselsdag«  og  identisk  med,  hvad  der  findes  om  Johannes  i  evan- 
gelierne, og  dette  er  rigtigt;  en  latinsk  original  findes  kun  delvis  i 
ASS.  I  den  isl.  oversættelse  findes  et  jærtegn  ved  Johannes'  hoved 
tilføjet. 

Den  anden  bearbejdelse  eller  saga,  der  findes  sst.  s.  849 — 931, 
er  forfattet  af  den  ovenfor  nævnte  præst,  Grimr  Holmsteinsson 
på  opfordring  af  abbed  Runolf  (1264 — 1306).  Grimr  var  ved  år 
1255  præst  i  Kirkjubær  og  senere  i  Odde  (Bisk.  I,  680.  697),  han 
var  noje  knyttet  til  biskop  Arne  Torlaksson  og  var  en  anset  præst. 
Han  døde  26.  april  1298  (Isl.  Årt.  29.  45).  Foran  sagaen  om 
Joannes  findes  et  brev  fra  Grim  til  Runolf,  hvori  han  ytrer,  at  han 
på  hans  opfordring  »har  nedlagt  al  rødme  (skamfølelse)  og  påtaget 
sig  at  samle  fra  forskellige  skrifter,  Gregors  homilier,  Augustinus, 
Ambrosius,  Hieronymus  og  andre  skrifter  alt,  hvad  han  har  kunnet 
finde  om  Johannes  den  døber«,  samt  forklare  alt  dette.  I  så 
henseende  siger  Grim,  at  han  ikke  har  brudt  sig  om  »tåbelige  folks 
mening,  der  synes,  at  alt  er  for  vidtløftigt  om  Kristi  kæmper  og 
som  finder  storre  fornojelse  ved  opdigtede  sagaer«.  Denne  bemærk- 
ning synes  at  være  et  oprigtigt  hjærtesuk ;  den  oplysning,  den  inde- 
holder, er  ret  fornøjelig  og  gor  de  »tåbelige  folk«  al  ære;  navnlig 
sådanne  frembringelser  som  Grims  egen  Jonssaga  er  mindst  af 
alle  skikkede  til  at  underholde.  Ti  noget  mere  ulæseligt  skrift  gives 
der  næppe,  opfyldt  som  det  er  af  de  evindelige  udlægninger  og 
»gloser«  til  så  at  sige  hver  eneste  sætning  i  det  til  grund  liggende 
skrift,  disse  udlægninger  er  ikke  Grims  egne,  men,  som  han  selv 
antyder,  samlede  alle  steds  fra;  foruden  de  nævnte  har  han  be- 
nyttet evangelierne,  liber  regum,  apostlenes  gærninger,  Petrus 
Comestor,  Vincents,  Bernardus,  Josephus  og  fl.  Sproget  er  ret 
svulstigt  og  spækket  med  adjektiver  og  andre  sprogblomster,  frem- 
stillingen hojtravende  og  udtværet. 

2.  Måriusaga.  Denne  saga  er  udgiven  af  Unger  efter  to 
håndskrifter  med  hele  den  store  masse  af  jærtegn  efter  en  mængde 
håndskrr.  (1871).  Sagaen  findes  i  1.  bind  s.  1 — 65  og  332 — 401. 
Foran  den  sidste  findes  en  selvstændig  prolog,  der  indeholder  en 
afskrivers  svulstige  lovprisning  af  jomfru  Maria.  Men  i  øvrigt  er 
bægge  sagaer  ganske  identiske,  så  at  sige  ordret  overensstem- 

mende.  I  enkelte  hdskrr.  findes  teksten  udvidet  (se  f.  ex.  s.  39). 
Selve  teksten  findes  her  næppe  i  dens  oprindelige  form;  således 
findes  k.  4—5  (om  de  15  tempeltrin)  ikke  i  originalen,  der  for  de 
første  12  kapitlers  vedkommende  er  det  af  Tischendorff  udgivne 
Evangelium  de  nativitate  Mariæ.  Hermed  er  der  forbundet  andre 
kilder  som  evangelierne  (Lukas,  Mathæus)  og  fl.;  jfr.  Ungers  for- 
ord beg.  I  sin  nuværende  form  er  sagaen  ikke  ældre  end  fra 
midten  af  det  13.  årh.;  Lateranmødet  1215  nævnes  i  k.  23  slutn. 
Det  er  muligt,  at  det  er  denne  saga,  der  i  et  hdskr.  tillægges  den 
gejstlige  Kygri-Bjorn  (d.  1237),  se  Bisk.  II,  186. 

3.  Pétrs  saga  postola.Af  denne  findes  et  par  bear- 
bejdelser, hvoraf  den  ene,  Post.  159 — 216,  er  den  ældste  og  op- 
rindeligste  (hertil  brudstykket  s.  201—11).  Den  sidste  del  af  sa- 
gaen fra  k.  22  af  skal  være  en  gengivelse  af  Marcellus:  de  mirificis 
rebus  et  actibus  beatorum  Petri  et  Pauli,  men  der  kan  dog  vistnok 
forudsættes  én  original  for  det  hele,  skont  en  sådan  ikke  har  kun- 
net findes.  Det  brudstykke,  der  er  trykt  s.  211 — 16,  hører  til  bear- 
bejdelsen I,  men  er  ældre  og  ægtere  end  denne  og  nærmer  sig  i 
visse  henseender  til  II.  Slutningen  fra  214 14  er  et  selvstændigt 
tillæg.  Sagaen  er  vistnok  knyttet  til  Skalholt  (se  s.  215  ifl),  hvor 
kirken  var  helliget  Petrus.  Hvad  sagaen  I  angår,  er  den  en  be- 
arbejdelse af  II,  i  høj  grad  opfyldt  af  betragtninger  og  belærende 
udvidelser.  Sproget  er  meget  ungt  og  fuldt  af  fremmedord,  så  at 
denne  bearbejdelse  måske  først  hidrører  fra  det  14.  årh.  Den 
ligner  en  del  de  sagaer,  som  sættes  i  forbindelse  med  abbed  Bergr. 
Med  k.  123  er  sagaen  om  Petrus  egenlig  ude;  hvad  der  er  tilbage, 
handler  saa  godt  som  alene  om  Paulus,  men  disses  liv  og  skæbne 
var  noje  knyttet  til  hinanden.  Denne  bearbejdelse  har  stærkt 
nyttet  sagaen  om  Clemens  (Romanus;  se  nedenfor),  samt  andre 
skrifter,  der  citeres,  Comestor,  Augustinus,  Gregor,  Beda,  Evsebius 
osv.,  omtrent  de  samme  skrifter  som  Grim  præst  kendte  og  nyt- 
tede. Om  alle  citater  er  første  hånds,  hvad  de  formentlig  næppe 
er,  har  jeg  ikke  set  mig  i  stand  til  at  kontrollere.  Til  afsnittet  om 
Petrus,  (Nero  og)  Simon  magus  findes  originalen  bl.  a.  i  Leg.  aur. 
Hegesippus  skal  have  skrevet  om  Petrus;  heraf  findes  et  brudst., 
svarende  til  I  k.  99 — 100,  i  Surius;  en  del  beror  uden  tvivl  på  en 
biografi  af  pave  Linus  (jfr.  ASS).  Det  er  rimeligst,  at  den  isl. 
saga  fra  først  af  er  en  sammenstøbning  af  forskellige  kilder. 

4.  Pål  s  saga,  Post.  216 — 83,  begynder  noget  brat  og 
beror  åbenbart  på  apostlenes  gærninger,  hvis  tekst  dog  er  noget 
forkortet.  Dette  gælder  særlig  den  første  af  de  to  bearbejdelser, 
der  haves;  den  sidste  er  noget  vidtløftigere  end  den  første  og  til- 
dels nærmere  ved  Ap.  gærn.;  der  findes  her  udlægninger  (der 
nævnes  navne  som  Josephus,  Petrus  Manducator)  og  der  dvæles 
ved  jærtegnene.  Her  findes  også  en  selvstændig  indledning,  og 
hertil  hører  det  brudstykke,  der  er  trykt  s.  279 — 83. 

Til  disse  to  sidste  sagaer  slutter  sig  den  såkaldte  T  v  e  g  g  j  a 
postola  saga,  Pétrs  ok  Pals  (Post.  s.  283—318) ;  denne 
er  en  temmelig  mekanisk  sammenstøbning  af  de  to  andre,  således 
at  Pétrss.  II  så  at  sige  ordret  er  afskreven  i  de  første  15  kapitler; 
så  kommer  Pålss.  I  (her  noget  mangelfuld)  samt  et  selvstændigt 
stykke  s.  304  og  endelig  igen  Pétrss.  II  fra  s.  311,  hvor  dog  også 
Pétrss.   I  er  nyttet. 

5.  Andréåssaga,  Post.  318 — 412,  er  ikke  ret  meget 
andet  end  en  jærtegnsliste.  Ifølge  udgaven  er  der  her  4  bearbejd- 
elser. Af  disse  kommer  I  vistnok  originalen  nærmest,  og  hertil 
hører  brudst.  1—2  (s.  343^8) ;  »Passio«  (s.  349—53)  er  =  I  fra 
kap.  18  med  k.  16  og  genfindes  hos  Surius,  men  her  noget  fyldigere. 
Bearb.  II  (s.  354 — 89)  svarer  på  en  måde  til  Pétrss.  I,  idet  den 
oprindelige  sagaoversættelse  er  her  forøget  med  belærende  ind- 
skud, der  beror  på  evangelierne,  og  der  er  tilfojet  et  jærtegn  ved- 
rørende en  biskop.  Bearb.  III  har  en  selvstændig  begyndelse  og 
slutning,  indeholder  stoffet,  dog  ikke  fuldstændigt,  i  en  forskellig 
orden;  der  foreligger  således  her  en  helt  anden  original,  der  gen- 
findes i  Leg.  aur.  Bearb.  IV  er  endelig  kun  et  kort  uddrag  af  I — II, 
men  ordlyden  synes  her  at  stå  på  det  ældste  trin;  k.  4 — 17  er  her 
ganske  udeladt,  vistnok  for  at  få  den  til  kirkeoplæsning  passende 
længde. 

6.  Jons  saga  postola,  Post.  412 — 513,  er  også  her 
trykt  i  4  bearbejdelser.  Af  disse  er  II  (s.  445 — 54)  nærmest  ved 
originalen  (der  findes  f.  ex.  i  Leg.  aur.),  omtrent  identisk  hermed 
er  I,  der  dog  er  noget  udvidet  med  belærende  bemærkninger  og 
indskudte  kapitler  (efter  Matthæus  og  Johannes'  evangelium,  samt 
Evsebius);  k.  1 — 4,  6,  9  beg.  og  slutningen  er  således  tilfojet.  III 
er  vistnok  også  en  udvidelse  af  II,  og  IV  er  bygget  over  den  op- 
rindelige, men  teksten  er  stærkt  udvidet  med  skriftsteder  osv.  og 

uden  tvivl  den  yngste;  den  nærmer  sig  til  at  være  en  prædiken. 
Det  s.  436 — 43  trykte  brudst.  hører  til  I.  Endelig  bemærkes,  at 
den  sidste  bearbejdelse,  uagtet  den  er  den  længste,  kaldes  Litla 
Jonssaga.  Den  har  også  den  ejendommelighed,  at  dens  istand- 
bringer ved  slutningen  anfører  vers  af  digte  om  Johannes  af  Niku- 
laus,  Gamle  og  Kolbeinn  (se  ovf.  113 — 16).  Angående  et  stykke 
s.  467  f.  se  nedenfor. 

7.  Jåkobssaga,  Post.  513 — 35,  findes  i  3  bearbejdelser, 
der  synes  at  være  lige  så  mange  oversættelser  af  samme  original. 
I  er  udvidet  med  k.  1,  der  er  lånt  fra  Jonssaga  (s.  412);  derfor  er 
kun  slutningen  deraf  identisk  med  beg.  af  k.  2;  det  4.  kap.  er 
også  et  tillæg,  hæntet  fra  et  Spec.  eccl.  Med  I  er  brudst.  s.  521 
— 23  identisk,  ligeledes  Passio  s.  524 — 29,  der  dog  mangler  k.  1 
og  4.  II  har  fra  I  lånt  k.  1,  men  udelader  konsekvent  beg.  af  k.  2. 
III  er  kun  et  lille  brudstykke. 

8.  En  sammenarbejdeise  af  de  to  sidste  sagaer  er  T  v  e  g  g  j  a 
postola  saga,  Jons  ok  Jakobs  (s.  536 — 711)  i  en  over- 
ordenlig vidtløftig  og  ulidelig  kedsommelig  fremstilling,  der  an- 
giver sig  i  prologen  at  være  en  oversættelse  af  en  af  en  Miletus 
forfattet  original.  En  sådan  kan  også  påvises  (jfr.  Unger  s.  XXIV), 
men  den  haves  kun  brudstykkevis.  Det  hele  slutter  med  Jakobs 
jærtegn.  Sagaen  er  et  lærd  produkt  med  alle  mulige  betragtninger 
og  dels  ganske  uvedkommende  ekskurser.  Sagaen  er  mulig  fra 
tiden  efter  1300.  Den  latinske  orig.  har  sluttet  med  kap.  82.  Resten 
er  et  tillæg,  hæntet  fra  Karl  d.  stores  saga,  afsnittet  om  Agulandus 
i  dettes  ældre  bearbejdelse  (dog  ikke  ganske  i  dets  nuværende 
form),  samt  k.  92—93  fra  samme  saga  s.  553  (ordret).  Slutningen 
fra  k.  95  er  en  samling  jærtegn,  der  et  par  steder  siges  at  hidrøre 
fra  pave  Calixtus.  Enkelte  andre  selvstændige  tilfojelser  findes 
også,  f.  ex.  henvisningen  til  Marias  jærtegn  (s.  709),  samt  k.  122, 
der  er  hæntet  fra  hellig  Edvards  saga  (jfr.  Flat.  III,  465). 

9.  Tom  ås  saga,  Post.  712—34,  haves  i  to  oversættelser 
af  samme  original  (i  Leg.  aur.,  dog  i  en  noget  forskellig  form);  II 
er  nærmest  ved  denne,  den  er  defekt,  men  findes  i  to  brudstykker. 
Brudst.  s.  727—28  hører  til  I. 

10.  F  i  1  i  p  p  u  s  ok  Jakobs  s  a  g  a,  Post.  735—43,  er  i 
virkeligheden  to  på  hinanden  følgende  selvstændige  sagaer.   Også 

her  findes  der  to  oversættelser;  II  er  noget  kortere.  At  de  dog  er 
ment  som  et  hele,  fremgår  af,  at  der  findes  en  indledning  (i  I),  der 
gælder  dem  bægge;  den  mangler  dog  i  II.  I  ASS  findes  sagaen 
om  Filip  fra  s.  736  af,  samt  til  Jakobssagaen  i  Leg.  anr.  og  hos 
Surius. 

11.  Bartholomeussaga,  Post.  743 — 66,  haves  i  to  over- 
sættelser af  samme  original,  der  findes  i  Leg.  aur.  (med  undtagelse 
af  k.  1).  II  findes  en  selvstændig  indledning,  der  dog  mangler  i 
det  ene  håndskr.,  hvori  sagaen  haves  (B).  Hertil  hører  brudst. 
s.  754 — 57;  samme  oversættelse  er  også  Passio  s.  757 — 62;  her  er 
teksten  i  en  noget  ældre  skikkelse  og  slutter  sig  nær  til  hdskr.  B. 
II  er  kun  et  brudstykke,  der  begynder  i  k.  6;  slutningen  fra  s.  765  - 
findes  også  i  A-hdskr.  af  I  (k.  9),  men  er  her  uden  tvivl  hæntet 
fra  II;  det  samme  var  måske  tilfældet  med  indledningen. 

12.  Matthiassaga,  Post.  767 — 78,  haves  også  i  to  over- 
sættelser, hvoraf  II  er  den,  der  står  nærmest  ved  originalen  (i 
ASS),  men  er  noget  forkortet.  I  er  mere  frit  oversat  og  af  en  be- 
lærende art  med  en  selvstændig  begyndelse  og  slutning;  den  før- 
ste er  hæntet  fra  Ap.  gærn.,  der  citeres.  Sagaen  er  egenlig  kun  en 
samling  jærtegn.  Den  i  ASS  foreliggende  tekst  er  åbenbart  også 
udvidet  af  den  egenlige  original. 

13.  Simonar  saga  okJude,  Post.  779 — 97,  findes  i  to 
bearbejdelser,  der  vistnok  er  to  oversættelser,  som  dog  ikke  gan- 
ske er  uafhængige  indbyrdes.  II  er  nærmere  ved  originalen  og  har 
en  indledning,  der  mangler  I,  og  er  defekt  i  slutningen.  Brudst. 
s.  789—91  er  =  I. 

14.  Matheussaga,  Post.  797 — 841,  findes  i  to  oversæt- 
telser, men  af  disse  er  4  håndskrifter  aftrykte.  I — III  er  vistnok  en 
og  samme  oversættelse,  uagtet  der  er  nogle  afvigelser  tilstede; 
hovedforskellen  er,  at  der  i  II  og  III  findes  et  stykke  om  Paradis 
(s.  815—16,  827—28)  indsat.  Brudst.  s.  807—13  er  også  =  I.  Der- 
imod er  brudst.  s.  823 — 25  vistnok  af  en  selvstændig  norsk  over- 
sættelse. Hvad  endelig  IV  angår,  findes  her  en  af  de  oftere  fore- 
kommende selvstændige  indledninger,  her  efter  Math.  9  9-i-  eller 
Markus  2  i4  ff.,  men  hdskr.  er  defekt;  det  har  haft  flere  jærtegn  end 
de  andre,  samt  Paradis-afsnittet  (s.  836 — 37),  men  oversættelsen 

er  egenlig  den  samme  som  I — III.   Den  lat.  original  findes  i  ASS, 
med  undtagelse  af  jærtegnene  (slutn.  af  IV). 

15.  »Heilagra  manna  sogur«;  angående  håndskrift- 
erne henvises  til  udgiverens  redegorelse.  I  sin  2  binds  udgave  har 
Unger  medtaget  enkelte  stykker,  der  ikke  hører  herhen;  de  vil 
blive  behandlede  sammen  med  den  øvrige  teologiske  litteratur.  Alle 
de  her  udgivne  sagaer  om  ikke-nordiske  helgener  er  oversatte  fra 
latin,  og  man  er  i  stand  til  i  de  aller  fleste  tilfælde  at  påvise  ur- 
skrifterne;  i  nogle  tilfælde  foreligger  disse  dog  ikke  i  den  form, 
som  oversættelsen  forudsætter.  Herom  kan  der  henvises  til  Ungers 
oplysninger,  der,  såvidt  jeg  har  kunnet  kontrollere  dem,  er  rigtige 
nok.  De  sagaer,  der  således  er  udgivne,  er:  Agatu  (Ogutu)  saga, 
Agnesar  s.,  Ålexis  s.,  Ambrosius  s.,  Antonius  s.,  Ågustinus  s., 
Barbåru  s.,  Benedikts  s.,  Blåsius  s.,  Céciliu  s.,  Dionysius  s.,  Dora- 
téu  s.,  Erasmus  s.,  Gregorius  s.,  Kåterine  s.,  Laurentius  s.,  Lucie 
s.,  Malkus  s.,  Margrétar  s.,  Måriu  s.  egypzku,  Marthe  s.  ok  Magda- 
lene, Martinus  s.,  Mauritius  s.,  Maurus  s.,  Nicolas  s.  erkibyskups, 
Pals  s.  eremita,  Plåcidus  s.,  Quadraginta  militum  passio  (De  40 
riddere),  Remigius  s.,  Sebastiånus  s.,  Septem  dormientes  (De  7 
sovere),  Silvesters  s.,  Stéphånus  s.,  Theodorus  s.,  Thomas  s.  erki- 
byskups (jfr.  nedenfor),  Vincencius  s.,  Vitus  s.,  samt  endelig  sam- 
lingsværket  Vitæ  patrum.  Hertil  kommer  endvidere  Clemens  saga, 
udg.  i  Post.,  samt  Båsilius  s.  (brudst.),  udg.  af  G.  Morgenstern  i 
Arnam.  f ragmente  (1893),  samt  de  endnu  ikke  udgivne  sagaer  om 
Anna  (men  denne  tilhører  næppe  dette  tidsrum  i  hvert  fald  ikke 
i  den  form,  den  findes  i  AM  238,  fol.),  Egidius,  d.  hellige  Kristo- 
forus,  Krysostomus  (Jon  guldmund),  Lazarus,  Roehus  og  Servasius. 

Alle  disse  sagaer  er  i  reglen  kun  bevarede  i  en  enkelt  over- 
sættelse, og  de  er  vistnok  alle  fra  det  12.  og  13.  årh.  Kun  i  enkelte 
tilfælde  findes  her  mere  gennemgribende  bearbejdelser.  Disse 
sagaer  skal  ganske  kort  gennemgås,  for  så  vidt  som  de  frembyder 
noget  særligt,  der  er  værdt  at  fremhæve. 

Af  Agathe  s.  er  der  to  forskellige  bearbejdelser  (foruden  en 
3.,  der  er  norsk,  kun  et  lille  brudstykke).  — ■  Af  Agne  sar  s. 
haves  et  lille  brudstykke  af  en  selvstændig  oversættelse  (s.  22). 
Af  A  m  b  r  6  s  i  u  s  s.  er  brudstykket  s.  52 — 54  kun  en  afskrift  af 
hovedsagaen.  —  Hvad  Å  g  u  s  t  i  n  u  s  s.  angår,  haves,  foruden 
sagaen  selv,  et  brudstykke  (s.  149 — 52),  der  er  identisk  med  den; 
men  brudstykket  giver  den  mærkelige  oplysning,  at  oversætteren 

er  abbed  Runolf  Sigmundarson  i  Ver.  Denne  var  en  lærd  mand  (jfr. 
ovf.  s.  866)  og  elev  af  biskop  Brandr  Jonsson;  der  kan  i  øvrigt 
om  ham  henvises  til  biskop  Arne  Torlakssons  saga.  M.  h.  t.  sa- 
gaen har  han  bearbejdet  den  en  del.  —  Benedikts  s.  står  i  noje 
forbindelse  med  Gregors  dialoger,  2.  bog,  hvor  det  meste  af  den 
genfindes,  og  er  vistnok  en  bearbejdelse  deraf.  Denne  saga  anføres 
i  Mauruss.  (s.  664).  —  Det  s.  269—71  trykte  brudstykke  af  Blå- 
si  u  s  s.  er  af  en  selvstændig  norsk  oversættelse.  —  Hvad 
C  e  c  i  1  i  u  s.  angår,  slutter  den  i  et  hdskr.  med  to  kapitler,  der  ud- 
gor  et  selvstændigt  tillæg  og  er  af  interesse,  for  så  vidt  som  de 
indeholder  et  par  jærtegn,  der  hændtes  islandske  personer,  nemlig 
Torarin  og  hans  son  Brandr  på  Husafell  (Borgarf jorden).  Den 
herværende  kirke  opførtes  netop  af  den  nævnte  Brandr  og  viedes 
til  gud,  Maria  og  Cecilia;  hans  egen  måldage  findes  i  Dipl.  Isl.  I, 
217 — 18;  den  stammer  fra  biskop  Klæings  tid  (1152 — 76).  Sagaen 
er  uden  tvivl  oversat  på  gården  af  en  af  de  første  »hjemmepræster« 
her  (heimilisprestr  i  måldagen).  —  Af  »den  ægyptiske«  Marias 
saga  findes  to  bearbejdelser,  der  dog  snarest  er  en  og  den  samme 
oversættelse;  hvis  der  er  to  forskellige  oversættelser,  må  den  ene 
have  nyttet  den  anden.  Det  tilsidst  trykte  brudstykke  er  =  I.  — 
Sagaen  om  Marta  og  Maria  er  en  lærd  islandsk  kompilation 
efter  forskellige  kilder,  men  uden  selvstændig  betydning.  —  Af 
Martinuss.  (for  det  meste  en  jærtegnsliste)  haves  3  bearbejd- 
elser, der  vistnok  alle  er  en  og  samme  oversættelse;  idet  mindste 
er  III  i  hovedsagen  =  II;  I  er  snarest  opstået  af  II  med  nogle 
ændringer.  —  Af  Mauritius  s.  findes  et  brudstykke  af  en  selv- 
stændig oversættelse  ved  siden  af  hovedoversættelsen.  —  Det  som 
tillæg  I,  714  ff.  hertil  trykte  stykke  »om  Diocletian«  genfindes,  men 
i  en  selvstændig  oversættelse,  i  Litla  Jonss.  (Post.  467 — 68).  —  Af 
N  i  k  u  1  å  s  s.  haves  to  oversættelser,  den  ene  dog  kun  brudstykke- 
vis, samt  et  brudstykke  af  en  tredje,  der  er  norsk.  Endelig  haves 
Bergr  Sokkasons  saga,  der  ikke  vedkommer  os  her.  —  P 1  å  c  i- 
d  u  s  s.  findes  i  to  håndskrr.,  der  opviser  samme  oversættelse,  den 
sidste  en  del  mangelfuld.  I  et  tredje  hdskr.,  der  vistnok  er  norsk, 
findes  brudstykke  af  en  selvstændig  oversættelse;  endelig  haves  et 
udtog  af  sagaen,  også  et  brudstykke.  Jfr.  Opuscula  philologica  s. 
254 — 55  og  ovf.  s.  117.  —  Sagaen  om  de  40  riddere  haves  i  to 
oversættelser,  den  ene  et  brudstykke.  —  Sebastiånuss.  er 
mangelfuld,  ligeledes  den  om  de  7  sover  e.  —  AfSilvesterss. 

findes,  foruden  hovedteksten,  et  par  brudstykker,  der  er  ens  med 
den.  —  Stéphånuss.  synes  at  være  en  kompilation ;  der  citeres 
både  Petrus  Comestor,  Beda,  Lukas  og  fl.  Den  slutter  med  jærtegn. 
K.  2—4  beror  på  Pilatuss.  (se  ovf.  s.  863).  K.  6,  7,  9  (forkort.),  10, 
11,  13  genfindes  —  i  samme  oversættelse,  men  i  en  noget  ældre 
form  —  i  Stockh.  Homiliebogen  s.  175 — 76  og  201 — 7.  -  -  Sam- 
lingsværket  Vitæ  patrum,  i  to  dele,  handler  særlig  om  ægypt- 
iske eneboere;  her  har  udgiveren  aftrykt  den  latinske  tekst,  så  at 
en  sammenligning  er  let  at  gore.  Den  oprindelige  forfatter  af  den 
første  del  skal  være  en  Tyrannius  Rufinus;  den  sidste  er  forfattet 
af  en  anden  og  mulig  oversat  på  latin  fra  græsk.  Oversættelsen  er 
temmelig  ordret  og  noget  ubehjælpsom  og  næppe  ældre  end  fra  det 
13.  årh.s  sidste  halvdel.  Jfr.  i  øvrigt  fortalen  til  udgaven  XII — XIII. 
—  Til  disse  sagaer  slutter  sig  den  om  Clemens  (Romanus)  I, 
pave  (Post.  126 — 51),  der  er  stærkt  nyttet  i  sagaen  I  om  Petrus,  til 
hvem  Clemens  længe  var  knyttet.  Orig.  findes  i  Leg.  aur.  og  skal 
bero  på  de  Clemens  selv  tillagte  recognitiones. 

De  hertil  sig  sluttende  hjemlige  helgensagaer  er  en  saga  om 
den  hellige  H  al  Ivar  3  r,  en  nær  slægtning  af  Olaf  d.  hellige; 
heraf  haves  kun  et  ganske  lille  brudstykke,  trykt  i  Heil.  m.  s.  (s. 
396),  men  den  er  rimeligvis  norsk.  —  Dernæst  en  såkaldt  Olafs 
s.  helga,  trykt  sst.  II,  159 — 82;  her  er  der  ikke  tale  om  noget 
originalt  arbejde;  »sagaen«  er  simpelt  hen  for  aller  storste  delen 
et  uddrag  og  en  afskrift  af  Snorres  Olafssaga  —  hvortil  der  også 
hentydes  i  k.  1  — ;  følgende  kapitler  er  nyttede:  58,  60,  178 — 79 
(k.  1);  181,  187—90  (k.  3—6);  191,  202—4,  207  (k.  7—8);  209- 
11  (k.  9—10);  214  (k.  11);  224—30  (k.  12—15);  235—36  (k.  15— 
16);  238  (k.  17);  240—46  (k.  18—19);  jærtegnene  fra  og  med 
k.  20  er  alle  hæntede  fra  Hkr.  med  undtagelse  af  de  4  sidste  (k. 
29 — 32),  der  er  et  selvstændigt  tillæg;  heraf  genfindes  to  (k.  30 
— 31)  i  den  norske  Horn.  uden  dog  at  være  hæntede  derfra;  det 
første*  findes  i  Acta  Sci  Olavi  (nr.  X);  k.  29—30  findes  også  i 
den  leg.  saga  og  Flat. 

Til  de  foran  nævnte  sagaer  slutter  sig  endnu  følgende  to,  der 
stammer  fra  England. 

16.  Jåtvardar  saga  hins  helga  findes  i  Stockh. 
5  fol.  mbr.  og  Flat.;  den  er  udgiven  i  Annaler  f.  nord.  Oldkh.  1852. 
i  Flat.  III,  samt  i  Icel.  sagas  I.    Hovedpersonen  er  den  bekendte 

engelske  konge,  Edvard  Confessor  (bekenderen),  1042 — 66.  Der 
udviklede  sig  tidlig  sagn  om  hans  fromhed  og  jærtegnsævne.  Sa- 
gaen er  da  også  så  at  sige  kun  en  jærtegnsliste,  men  isprængt  med 
uddrag  af  Heimskringla  (jfr.  citatet  i  k.  7:  ævi  [sogur]  Noregs 
konunga)  angående  Harald  Godvinsson,  Toste  osv.  Den  er  noget 
i  slægt  med  Hemingspåttr;  der  henvises  f.  ex.  til  engelske  mænds 
udsagn  om,  at  Harald  havde  levet  efter  slaget  ved  Hastings.  Ende- 
lig fortælles  om  nogle  begivenheder  efter  dette,  men  det  er  alt  kun 
fabler.  Af  de  forhåndenværende  vitæ  om  Edvard  er  der  ingen, 
der  er  den  direkte  original,  men  en,  der  tillægges  Eadred  (ASS, 
under  5.  juni),  står  nærmest  ved  den  islandske  oversættelse.  Også 
andre  kilder  som  William  af  Malmesbury  er  mulig  nyttede.  Sa- 
gaen stammer  snarest  fra  tiden  o.  1300. 

17.  Tomas  saga  erkibyskups.  Blodvidnet  fra  1170 
var  meget  yndet  i  Norge  og  på  Island1).  Herom  vidner  bl.  a.  de 
forskellige  sagaer,  der  er  forfattede  om  ham  eller  oversatte.  Unger 
har  i  Heil.  m.  s.  II,  315 — 20  udgivet  et  brudstykke  efter  Stockh.  2 
fol.-mbr.,  samt  3  bearbejdelser  i  Thomas  saga  (1869);  jfr.  E.  Mag- 
nussons udgave  1875,  1883;  til  fortalen  her  kan  i  det  hele  henvises. 
Den  første  af  disse  er  utvivlsomt  en  norsk  oversættelse,  der  ikke 
vedkommer  os  her;  dernæst  er  der  en  udførlig  saga,  der  findes  i 
Tomåsskinna,  gml.  kgl.  saml.  1008,  fol.,  og  endelig  er  der  brud- 
stykker af  en  tredje,  hvortil  kommer  enkelte  brudstykker.  Den  an- 
den saga  er  en  ung  kompilation  fra  o.  1300,  hvor  hovedgrundlaget 
tillægges  en  prior  Robert  af  »Cretel«  ):  Cricklade,  men  dette  er 
udvidet  og  ledsages  af  en  lang  jærtegnsliste;  den  første  saga  er 
sikkert  en  del  nyttet  her.  Brudstykkerne  tilhører  bægge  sagaer, 
således  som  Unger  har  sondret  mellem  dem.  Den  3.  bearbejdelse 
synes  at  have  været  en  kortere  saga,  der  mulig  ligger  til  grund  for 
sagaen  i  den  anden  bearbejdelse.  Endelig  er  det  i  Heil.  m.  s.  trykte 
brudstykke  også  et  kort  udtog  af  den  samme  grundtekst  som  den, 
der  foreligger  i  den  2.  bearbejdelse,  men  i  en  ældre  form.  Af  hvad 
der  fortælles  om  Torgils  skarde  (se  foran)  ses,  at  der  1258  havdes 
en  saga  om  Tomas,  og  der  er  ingen  tvivl  om,  at  den  er  betydelig 
ældre.  Ifølge  Anshelmuspåttr  (Isl.  æventyri  I,  51)  skal  præsterne 
Bergr  Gunnsteinsson   (d.  1211)  og  Jon  h  e  s  t  r,  der  an- 


J)  Se  f.  ex.  Hrafn  Sveinbj.  saga  k.  4  og  fortællingen  om  Torgils  skarde  i  Sturl. 
II,  2Q5;  denne  lod  sig  sagaen  forelæse  aftenen,  for  han  døde. 

tages  at  være  identisk  med  Jon  holt l),  (d.  1302),  præst  til  Hitar- 
dal,  have  forfattet  sagaer  om  Tomas;  det  er  snarest  den  førstes 
saga,  der  blev  læst  for  Torgils,  og  formodenlig  er  det  den  af  Jon,  der 
foreligger  i  den  anden  ovenfor  omtalte  bearbejdelse. 

Den  såkaldte  Seljumannapåttr  eller  p.  om  Albanus  og 
Sunnefa  i  Olafs  s.  Tryggv.  i  Fms.  og  Flat.  hidrører  vistnok  fra 
Gunnlaugr. 


3.  AFSNIT. 
De    islandske    love. 

§1. 
Lovenes  udvikling  til  omkring  1100. 

Den  norske  udvandring  til  Island  foregik  hovedsagelig  i  slut- 
ningen af  det  9.  årh.;  det  kan  med  gode  grunde  antages,  at  den  for 
allerstørste  delen  var  afsluttet  o.  910 — 20.  Allerede  ved  denne  tid 
var  landet  så  bebygget,  »at  det  aldrig  blev  mere«,  som  Are  siger  2)- 
Landets  forskellige  egne  rundt  omkring  var  bleven  befolkede,  alle 
de  vigtigste  slægter  havde  bosat  sig,  de  fleste  af  de  vigtigere  gårde, 
som  står  den  dag  i  dag,  havde  rejst  sig.  Her  var  nu  på  et  afsluttet 
landområde  samlet  en  livskraftig  befolkning,  stor  nok  til  at  kunne 
udgore  et  statssamfund,  ensartet  nok  til  at  føle  det  naturlige  i  et 
politisk  sammenhold.  Det  var  en  befolkning,  der  var  vokset  op 
under  de  samme  samfundsforhold  i  den  oprindelige  hjemstavn ;  den 
tilhørte  én  folkestamme,  den  talte  et  og  samme  sprog;  og  for  de 
fleste  havde  grunden  til  udvandringen  været  den  samme,  lyst  til  fri- 
hed og  uafhængighed.  I  deres  hjem  havde  de  kendt  retsinstitutioner, 
retssædvaner  og  love,  der  i  de  forskellige  egne  i  Norge,  hvorfra  de 
var  komne,  i  alt  væsenligt  vel  har  været  omtrent  ens.  Hurtig  måtte 
landnamsmændene  komme  i  en  nøjere  indre  berøring  med  hinanden. 
ikke  blot  de  nærmeste  naboer,  men  også  fjærnereboende.  Hvor 
mange  anledninger  til  strid  og  trætte  kunde  der  ikke  straks  opstå 

')  Nævnes  flere  gange  i   biskop  Arnes  saga;  her  hedder  det  bl.  a.,  at   han 

havde  været  40  år  i  Hitardal  (Bisk.  I,  734). 
2)  Islendingabok     k.     3.     Hermed     menes    ikke     folkemængden,    men     landets 

bebyggelse  i  udstrækning. 

og  er  der  ikke  opstået,  som  kunde  være  blevne  bilagte  ved  retslig 
afgorelse,  hvis  en  sådan  havde  kunnet  opnås?  Og  hvor  hurtig  måtte 
ikke  erkendelsen  heraf  komme?  Det  er  let  at  tænke  sig,  i  hvor  hoj 
en  grad  ejendomsretten  kunde  være  usikker  eller  truet,  ikke  blot 
med  hensyn  til  det  tilegnede  landområde  i  det  indre,  men  også  f.  ex. 
med  hensyn  til  fangstret  i  elve,  strandret  og  lign.  Af  Landnåma  får 
man  på  forskellig  vis  et  ret  levende  indtryk  af  al  den  usikkerhed,  der 
herskede  rundt  omkring.  Også  sagaerne  giver  vink  nok  i  denne 
henseende.  Af  alt  dette  kunde  der  opstå  fejder  og  manddrab.  Ønsket 
om  en  retslig  beskyttelse,  om  på  lovlig  vis  at  kunne  få  mellemvær- 
ender afgjorte,  måtte  her  mælde  sig  og  det  med  eftertryk;  de  klog- 
ere, mere  tænksomme  hovdinger  må  snart  have  erkendt,  at  ordnet 
lov  og  ret  var  nødvendig  i  landet,  ikke  alene  for  de  små  bygder  hver 
for  sig,  men  for  den  hele  befolkning  som  sådan.  I  overensstemmelse 
hermed  og  til  bekræftelse  derpå  ses  virkelig  et  par  stedlige  ting  at 
have  været  i  virksomhed  allerede  for  930,  nemlig  Kjalarnæsting  for 
Ingolfs  landnam  og  oprettet  af  hans  son,  Torstein1),  og  et  ting  på 
Torsnæs,  oprettet  af  landnamsmanden  Torolf  mostrarskæg2).  Om 
fremgangsmåden,  domstole  og  desl.  vides  intet,  men  uden  tvivl  har 
disse  ting  været  indrettede  efter  norske  forbilleder  og  da  sikkert 
Gulatinget,  da  både  Ingolf  og  Torolf  stammede  fra  Gulatingslagen. 
På  Kjalarnæsting  har  man  allerede  domt  til  fredløshed3),  og  det 
hedder  endogså,  at  sager  fra  fremmede  egne  blev  dér  førte  frem, 
hvis  man  tor  fæste  lid  til  Grettissagas  fortælling  (k.  10,  s.  15),  der 
intet  urimeligt  indeholder.  Hvorledes  det  i  dette  tidsrum  er  gået  til  i 
andre  dele  af  landet,  derom  forlyder  der  intet;  mulig  har  de  enkelte 
hovdinger  hver  i  sin  egn  søgt  at  afgore  stridigheder,  som  det  kunde 
falde  sig. 

Så  skete  det,  som  Are  meddeler  (k.  2),  at  »en  Nordmand, 
Ulfljot,  først  førte  lov  hertil  fra  Norge,  som  kaldtes  Ulfljotsloven, 
men  den  var  for  det  meste  ordnet,  således  som  Gulatingsloven 
dengang  var  eller  som  Torleif  den  spake  Hordakåressons  råd 
gik  ud  på,  hvor  der  skulde  fojes  til  eller  afviges  derfra«.  Dette 
var  Teits  beretning.  Denne  Ulfljot  siges  at  have  været  en  son  af 
Tora  Hordakåres  datter,  en  søster  til  Torleif.  Han  siges  fremdeles 
at  være  kommen  til  Island  —  når  kan  ikke  bestemmes  —  og  dér 
at  have  købt  land  af  Tord  skegge  østerpå  i  Lon.    Henved  60  år 

!)  Ldn.  (1900)  9.  134.  266. 

2)  Eyrb.  k.  4;  Ldn.  (1900)  32.  153. 

3)  Islendingabok  k.  3. 

gammel  rejste  han  så  til  Norge  for  at  få  en  lov  i  stand,  og  efter 
3  års  fravær  kom  han  tilbage  (Ldn.).  Det  følger  af  sig  selv,  at 
Ulfljot  ikke  egenmægtig  har  indladt  sig  på  et  sådant  foretagende. 
Det  må  sikkert  antages  at  være  sket  ifølge  samråd  med  flere  eller 
færre  andre  islandske  hovdinger.  At  Ulfljot  fra  en  så  afsides  lig- 
gende egn  blev  valgt,  finder  sin  forklaring  dels  i  den  anseelse,  han 
må  have  nydt,  dels  og  måske  mest  deri,  at  han  havde  så  udmær- 
kede slægtskabsforbindelser  som  med  Torleif  s  p  a  k  e.  Det  er  be- 
tydningsfuldt og  værd  at  fremhæve,  at  her  træffes  en  mand  med 
netop  dette  tilnavn.  Torleif  har  været  en  i  sin  tid  almindelig  anset 
mand,  særlig  bekendt  for  sin  lovkyndighed  og  kløgt  (speki);  han 
træffes  også  som  Hakon  d.  godes  juridiske  rådgiver.  Det  er  ikke 
urimeligt  at  tænke  sig,  at  det  er  Torstein  Ingolfsson,  der  har  gjort 
tiltaget  til  det  hele  på  grund  af  de  erfaringer,  han  havde  gjort  m. 
h.  t.  folks  søgning  til  hans  ting.  Tilknytningen  mellem  ham  og 
Ulfljot  er  let  nok;  Tord  skegge,  af  hvem  Ulfljot  købte  land,  bosatte 
sig  bagefter  i  Mosfellssveit,  i  Ingolfs  landnam,  hvor  han  så  at  sige 
blev  Torsteins  nabo.  At  Torstein  har  haft  med  sagen  at  gore,  kan 
også  sluttes  deraf,  at  det  i  den  følgende  tid  var  hans  familjes  ret  (i 
eftertiden)  at  indvi  hvert  alting. 

Da  Ulfljot  nu  var  vendt  tilbage,  måtte  man  nødvendigvis  sam- 
menkalde et  møde  af  alle  landets  vigtigste  hovdinger,  men  hvor- 
ledes dette  skete  og  hvor  det  holdtes,  derom  vides  intet.  Man  har 
i  al  fald  enedes  om  Ulfljots  lovforslag  og  om  oprettelse  af  et  fælles 
ting  med  bestemte  institutioner,  der  fik  navnet  alting,  alpingi, 
et  navn,  der  også  var  kendt  udenfor  Island,  f.  ex.  på  Gulland.  I 
året  930,  da  9  uger  var  forløbne  af  sommeren,  mødtes  man  for 
første  gang  til  en  altingssamling  på  den  i  forvejen  dertil  valgte 
plads,  sletten  i  hraunsænkningen  nord  for  søen  Ølfusvatn  —  senere 
l^ingvallavatn  — ,  på  det  beromte  "tMngvollr,  l'ingvellir,  som  stedet 
siden  er  blevet  kaldt.  Her  var  alle  betingelser  til  stede  for  et  så- 
dant ojemed;  et  bekvemmere  sted  kunde  der,  efter  landets  beskaf- 
fenhed, næppe  gives. 

Altingets  institutioner  var  følgende1).    Først  og  fremmest  en 


*)  Angående  opfattelsen  af  disse  institutioner  og  deres  udvikling  følger  jeg 
i  det  hele  V.  Finsens  anskuelser,  der  synes  ikke  alene  i  sig  selv  de  natur- 
ligste, men  også  mest  i  overensstemmelse  med  kilderne.  I  øvrigt  henvises 
til  følgende  hovedværker  og  afhandlinger:  Schlegel:  Indledning  til  Gråg. 
1829,  jfr.  Nord.  tidsskr.  f.  oldkh.  I;  B.  Einar sson:  Bemærkninger  om  Gråg., 
Jurid.  Tidsskr.  22.  b.;  V.  Finsen:  Den  isl.  Familieret  efter  Gråg.  Ann;iler 

1  o  v  r  e  1 1  e,  der  uden  tvivl  oprindelig  bestod  af  36  medlemmer, 
ligesom  dens  forbillede,  den  gulatingske  (ifølge  Egilssaga).  Et  om- 
tvistet sporsmål  er,  hvorledes  denne  lovrette  har  virket.  Om  den 
norske  vides  det,  at  den  på  engang  var  lovgivende  og 
dommende.  Der  er  imidlertid  meget,  der  taler  for  (se  V.  Fin- 
sens afhandling  Om  fristatens  institutioner),  at  man  fra  først  af  på 
Island  har  fundet  det  praktisk  og  hensigtsmæssigst  at  udskille  den 
dommende  myndighed  fra  den  lovgivende  og  oprette  en  egen 
domstol,  der  rimeligvis  har  været  kaldt  alpin  gisdomr,  hvilket 
navn  findes  vistnok  som  et  minde  om  de  ældste  tilstande.  Selv- 
følgelig bestod  denne  domstol  af  36  medlemmer.  Grunden  til  denne 
udskillelse,  der  må  antages  at  være  frugten  af  Ulfljots  og  Torleifs 
fælles  rådslagninger,  har  været  den,  at  man  forudså,  at  der  vilde 
blive  stillet  så  store  krav  til  lovretten  både  som  lovgivende  og 
dommende,  at  den  i  løbet  af  den  korte  tid  (14  dage),  den  var  samlet, 
umulig  vilde  kunne  magte  dem. 

Til  lovretten  var  lovsigemanden,  Wgsbgumadr ,  noje 
knyttet.  Denne  stilling,  det  eneste  embede  —  hvis  det  kan  kaldes 
så  — ,  som  fristaten  besad,  blev  oprettet  samtidig  med  fristaten  selv. 
Lovsigemandens  hværv  var,  foruden  at  være  etslags  formand  i  lov- 
retten, også  og  navnlig  fra  det  beromte  lovbjærg,  logberg,  for  ting- 
forsamlingen at  fremsige  de  gældende  love,  alle  i  løbet  af  det  tre- 
års tidsrum,  han  valgtes  på,  og  »tingsordningen«,  pingskop,  hvert 
år  —  hvilket  sidste  også  er  et  udslag  af  sansen  for,  hvad  der  var 
hensigtsmæssigt  og  praktisk.  Lovsigemændenes  hele  række  kendes 
nojagtig x)  lige  fra  den  første  Hrafn  Hæingsson  (930 — 49)  til  den 
sidste  Torleif  hreim  (1271).   Af  listen  over  dem  vil  man  se,  at  et 


1849—50;  K.  Maurer:  Die  entstehung  des  isl.  Staats  1852;  samme: 
Graagaas  i  Ersch  u.  Grubers  Encykl.  77,  1864;  V.  Finsen:  Om  de  isl.  Love 
i  Fristatstiden,  Aarbøger  1873,  Den  isl.  Fristats  Institutioner  1888;  K- 
Maurer:  Island,  1874,  foruden  flere  særafhandlinger,  bl.  a.  Die  Quellen- 
zeugnisse  iiber  das  erste  landrecht,  Abhdl.  d.  bay.  Akad.  d.  Wiss.  I  Cl. 
XII,  Ueber  die  isl.  gesetze,  Krit.  Ueberschau  I,  Zur  isl.  reehtsgeschichte, 
Ueberschau  d.  deut.  gesetzgeb.  VI,  Ueber  das  alter  einiger  isl.  rechtsbueher 
1869,  foruden  Udsigt  over  de  nordgerm.  retskilder  1878;  E.  Hertzberg: 
Nord.  Retsencyklopædi  12.  h.;  K.  Lehmann:  Zur  frage  nach  ursprung  des 
gesetzsprecheramtes,  Zs.  der  Savignystift.  VI;  P.  Briem:  Um  Grågås  i 
Timarit  VI,  Nokkur  or6,  Andvari  XV.  V.  Finsens  bemærkninger  i  udgaven, 
Grågås  I — III  (særlig  ang.  håndskrifterne;  ordregistret  i  III),  samt  hans 
utrykte  Den  islandske  retshistorie,  AM  Accessoria  6. 
J)  Se  Safn  til  sogu  Islands  II. 

stort  antal  ved  genvalg  har  virket  i  en  lang  række  af  år,  de  to  første 
20  år  hver,  de  to  næste  henholdsvis  15  og  17  år;  senere  findes  så- 
danne, der  har  beklædt  stillingen  i  10,  12,  15,  20,  24  år  osv.;  den 
længste  tid  har  den  beromte  Skapte  Torodsson,  nemlig  27  år  (1004 
— 30),  at  opvise.  Dette  har  uden  tvivl  haft  en  gavnlig  indflydelse 
på  lovenes  faste  og  følgerigtige  udvikling. 

Ved  lovsigemandsembedet  var  der  sorget  for,  at  der  stadig 
var  og  skulde  være  mænd,  der  så  at  sige  var  forpligtede  til  at  være 
lovenes  mundtlige  bærere  og  forplantere.  Man  har  følt  stillingens 
betydning,  ansvar  og  værdighed.  Der  skete  aldrig  nogen  æn- 
dring deri. 

I  året  963  (eller  som  mart  plejer  at  sige  »0.965«)  skete  der  der- 
imod en  vigtig  forandring  m.  h.  t.  lovretten  og  dommene  i  forbind- 
else med  en  bestemt  inddeling  af  hele  landet  i  fjærdinger  og  de 
allerede  bestående  tings  indordning  under  disse.  Landet  deltes  i 
4  bestemt  afgrænsede  fjærdinger  og  hver  fjærding  i  3  ting,  hvert 
med  3  goder,  med  undtagelse  af  Nordlandsf  jærdingen,  der  på  grund 
af  de  lokale  forhold  fik  4  ting.  På  grund  heraf  ændredes  lovrette- 
mændenes  antal,  idet  man  lagde  Nordfjærdingens  godeantal  til 
grund  og  udnævnte  3  goder  til  for  hver  af  de  andre  blot  for  at  virke 
som  lovrettesmænd.  Hver  af  disse  48  udvalgte  desuden  2  kyndige 
mænd,  der  skulde  sidde  foran  og  bagved  goden  i  lovretten  (den 
bestod  af  3  bænke)  og  være  rådgivere  (»bisiddere«).  Denne  bisid- 
derinstitution var  måske  indført  allerede  930.  Således  kom  da  lov- 
retten til  at  bestå  af  144  mand  foruden  lovsigemanden  og,  fra  1056 
og  1106,  de  to  biskopper. 

Den  oprindelige  36  medlemmers  domstol  deltes,  når,  vides  ikke, 
i  4,  svarende  til  landets  fjærdinger  og  opkaldte  efter  disse,  på  9  med- 
lemmer hver.  Rimeligvis  har  man  først  overdraget  de  9  fra  hver 
fjærding  at  domme  i  vedkommende  fjærdings  sager,  dels  fordi  de 
måtte  betragtes  som  de  mest  sagkyndige,  dels  forat  de  mange  sager 
kunde  des  lettere  pådommes.  Angående  det  meget  omtvistede 
sporsmål  om  antallet  af  medlemmerne  slutter  jeg  mig  ganske  til  V. 
Finsens  udvikling,  idet  forskellige  steder  i  Grågåsen  vistnok  kun 
kan  forstås  således,  at  hver  gode  kun  havde  at  udnævne  ét  medlem 
til  en  enkelt  domstol  (og  ikke  til  alle  4).  Mindsteantallet  6  -  for  af 
en  dom  kunde  fældes  --  er  i  og  for  sig  bevis  nok.  Disse  domstole 
virkede  selvstændig  og  uafhængig  af  hinanden. 

Grunden  til  disse  ændringer  og  landets  inddeling  beretter  \iv 
(k.  3),  hvortil  der  henvises. 

Finnur  Jonsson.     II.  ^" 

Herefter  skete  der  ingen  ændringer  i  altingets  institutioner  und- 
tagen den,  at  der  år  1004  oprettedes  en  femte  domstol,  femterretten, 
fimtardomr,  et  slags  overret,  hvortil  sager  fra  fjærdingsdommene 
kunde  appelleres,  og  som  i  enkelte  sager  var  første  domstol.  Den 
bestod  af  48  medlemmer,  hvoraf  dog  kun  de  36  skulde  domme;  de 
blev  udnævnte  af  goderne. 

I  øvrigt  henvises  angående  disse  institutioner  til  V.  Finsens 
Ordregister  (Gråg.  III). 

Således  var  det  islandske  alting  udstyret,  og  således  forblev 
det  lige  til  landet  underkastede  sig  den  norske  konge,  hvilken  un- 
derkastelse medførte  flere  gennemgribende  forandringer.  Altinget 
blev  efter  dets  oprettelse  midtpunktet  for  landets  hele  offenlige  liv. 
Her  mødtes  hver  sommer  så  at  sige  landets  hele  frie  befolkning, 
mænd  og  kvinder,  unge  og  gamle.  Umådelig  er  dets  betydning  for 
hele  statslegemet,  umådelig  for  de  enkeltes  liv  og  udvikling.  Hvil- 
ken litterær  betydning,  f.  ex.  for  sagaen,  altinget  har  haft,  er 
foran  fremhævet.  I  denne  sammenhæng  er  det  særlig  1  o  v  r  e  t- 
t  e  n,  der  har  krav  på  vor  opmærksomhed. 

Hvad  Ulfljotslovene  angår,  vides  så  godt  som  intet  om  deres 
omfang  eller  indhold.  Desværre  haves  ikke  den  gamle  Gulatings- 
lov,  der  var  disses  forbillede.  Imidlertid  er  der  grund  til  at  antage, 
at  loven  har  indeholdt  hele  retssystemet  og  dog  været  forholdsvis 
kortfattet  og  lidet  indviklet.  I  nogle  kilder  hedder  det1),  at  det 
var  »ophavet  til  de  hedenske  love,  at  man  ikke  måtte  have  drage- 
hoveder på  skibene,  når  man  nærmede  sig  landet«,  for  at  ikke 
landvætterne  skulde  blive  bange,  og  der  tilfojes,  at  der  skulde 
ligge  en  ring  af  en  bestemt  art  på  altret  i  hvert  hovedhov,  ved 
hvilken  eder  skulde  aflægges;  formularen  herfor  tilfojes.  Det  er 
mærkeligt,  at  denne  begyndelse,  forudsat  at  efterretningen  er 
rigtig,  synes  at  have  været  af  religiøs  art;  Grågåsen  begynder  jo 
med  Kristenretten.  Det  er  alt,  hvad  der  erfares  om  den  ældste  lov. 
Hvad  enten  denne  har  været  mere  eller  mindre  omfangsrig,  er  det 
sikkert,  at  det  stats-  og  samfundsliv,  der  kom  til  at  udfolde  sig  så 
rigt,  stillede  store  krav  til  lovretten,  desto  storre,  jo  flere  fejder 
og  stridigheder  der  opstod  på  Island  i  løbet  af  det  følgende  år- 


a)  Hauks  Landnåma  k.  268;  jfr.  porst.  p.  uxaf.  Fms.  III.,  105—6  =  Flat.  I, 
249  (teksten  her  hæntet  fra  Ldn.),  Ldn.  (1843)  s.  334—35  (også  en  afledet 
kilde  uden  selvstændig  værd),  porb.  hre5.  (1860)  s.  93 — 94  (også  beroende 
på  Ldn.).  Jfr.  V.  Finsen:  Fristat.  Instit.  og  K-  Maurer:  Die  Quellenzeug- 
nisse.  —  Fra  den  ældre  Isl.  bok  hidrører  næppe  efterretningen. 

hundrede,  dette  gæringens  og  de  ubeherskede  lidenskabers  tids- 
rum. V.  Finsen  har  utvivlsomt  ret,  når  han,  særlig  i  sin  afhandling 
i  Aarbøger,  har  udtalt  og  begrundet  den  mening,  at  lovretten  må 
have  udfoldet  en  stor  og  rig    virksomhed    netop    i    det    nævnte 
hundredår.   Går  man  ud  fra,  at  de  i  vore  lovhåndskrifter  optegn- 
ede fristatslove  —  for  en  stor  del  i  hvert  fald  —  hidrører  fra  tiden 
for  1100,  da  er  det  den  første  del  af  denne  tid,  der  må  siges  at 
have  været  den  mest  lovavlende.  Det  er  fejder,  ufred  og  krænkel- 
ser, der  skaber  love,  men  ikke  fred  og  enighed.  Tiden  mellem  1030 
og  1100  var  overvejende  fredelig.   Det  er  en  selvfølge,  at  man  kun 
i  en  meget  ringe  grad  er  i  stand  til  at  påvise  den  nojagtige  udvik- 
ling i  denne  lovgivnings  gang  eller  enkelte  efterhånden  vedtagne 
love.  N  ogle  af  dem  kendes  dog,  og  disse  vidner  dels  om  den  måde, 
hvorpå  lovene  efterhånden  fuldstændiggjordes,  dels  om,  hvad  der 
om  lignende  æmner  har  bestået  i  forvejen.  År  976  eller  så  omtrent 
blev  det  ifølge  Eyjolf  Valgerdssons  råd  vedtaget,  at  enhver  fredløs 
kunde  skaffe  sig  frihed  ved  at  dræbe  3  andre  fredløse  *).   I  anled- 
ning af  Stefner  Torgilssons  kristendomsforkyndelse  og  færd  blev 
det  vedtaget,  at  frænder  af  en  vis  slægtskabsgrad  kunde  sagsøge 
den,  der  forkyndte  den  kristne  tro 2).    994  vedtoges  det 3),  at  ingen 
kvinder  eller  mænd  yngre  end  16  år  skulde  kunne  være  rette  sag- 
søgere efter  en  dræbt  slægtning.  På  to  steder  i  Grettiss.  (s.  20.  141) 
hentydes  der  til  særlige  love,  angående  ejendomsretten  til  driv- 
tømmer og  om  troldkyndige  personers  fredløshed  (efter  Grettes 
drab).  Skapte  siges4)  at  have  foranlediget  en  lov  om  tillysning  af 
drab,  »for  var  der  herom  den  samme  lov  som  i  Norge«  (o:  Ulfljots- 
loven).  Det  er  tillige  klart,  at  kristendommens  indførelse  krævede 
en  gennemgribende  ændring  på  mange  punkter.    1006  blev  holm- 
gangen ved  lov  afskaffet,  og  et  par  love  til  kunde  nævnes.  Fra  den 
følgende  tid  (o:  efter  1030)  kendes  meget  få  nye  love;  i  året  1057 
blev  der  vedtaget  nogle  flere  fastedage  5),  og  1096  blev  tiendeloven 
gennemført.   Stadig  ses,  at  det  var  livets  krav,  der  gav  stødet  til 
forslag  om  nye  love. 

Disse  islandske  love,  som  ved  år  1030  må  anses  at  have  op- 
nået et  ganske  bet3'deligt  omfang  —  hvilket  også  forudsættes  af 


i)  Ldn.  (1843)  s.  323. 

2)  Fms.  I,  285. 

3)  Eyrb.  k.  38. 

4)  Islendingabok  k.  8. 

5)  Ldn.  (1843)  s.  323 

56* 

sagaerne,  særlig  Njåla  — ,  måtte  nu  gå  fra  slægt  til  slægt,  fra 
mand  til  mand,  ad  den  mundtlige  overleverings  og  undervisnings 
vej.  Naturligvis  var  det  da  først  og  fremmest  lovsigemændene,  der 
måtte  blive  denne  overleverings  bærere.  Ligeså  naturligt  var  det, 
at  der  blandt  de  mange  hovdinger,  særlig  lovrettesgoderne,  var 
flere,  der  særlig  interesserede  sig  for  lovgivningen.  Det  var  jo 
dog  noget,  de  så  at  sige  hver  sommer  kom  i  en  mer  eller  mindre 
stærk  beroring  med.  I  overensstemmelse  hermed  bliver  da  gentagne 
gange  mænd  omtalte  og  nævnede  som  særlig  retskyndige,  som 
logmenn,  hvilket  er  det  sædvanlige  udtryk,  eller  Wgspakir  menn. 
Flere  af  disse  mænd  førte  tilnavnet  spakr  'den  vise,  dybsindige',  der 
betegner  de  medfødte  ævner  til  at  tænke,  gennemskue  og  granske 
(jfr.  frodi  om  historikerne  med  deres  tillærte  kundskaber).  Af  lov- 
kyndige kunde  en  stor  mængde  med  dette  tilnavn  nævnes,  f.  ex. 
HroSgeirr  (Ldn.  54.  303),  Torstein  surt  (sst.  98),  Gestr  (sst.  137, 
Laxdæla  108),  Ljotr  (sst.  144 — 45),  Torarinn  (sst.  186,  Bandams., 
Grettiss.),  Bjarne  (sst.  291;  Grettiss.  9),  Hafr  (Njåla  131.  590), 
Modolfr  (sst.  493),  l^idrandi  (sst.),  Bjarni  bondi  (Floam.s.  160), 
Osvifr  kaldes  spekingr  mikill  (Laxd.  106,  jfr.  244),  Olvir  (Reykd. 
87),  Oleifr  hjalte  (Egilss.  94) ;  blandt  disse  vides  flere  at  have  været 
retskyndige,  f.  ex.  Osvifr,  Gestr,  Torarin  osv.,  for  ikke  at  tale  om 
hin  Bjarne,  bedstefaderen  til  Markus  Skeggjason,  der  siges  at  have 
været  den  kyndigste  af  alle,  når  undtages  Skapte,  eller,  som  han 
også  kaldtes,  Logskapte1);  Oleifr  hjalte  var  fader  til  Torarin  lov- 
sigemand;  her  ses  tilknytningen.  Dernæst  nævnes  udtrykkelig  flere 
retskyndige  som  Såmr  (Hraknkelss.),  Helge  (Dropl),  Arnkell  gode 
(Eyrb.),  Halle  (Vallalj.),  Mordr  gige  i  Njåla  (jfr.  Gliimss.  56)  osv.2). 
Ja,  der  findes  flere  oplysninger  om,  at  de  ældre  retskyndige  lige- 
frem underviste  yngre  opvoksende  mænd  i  lovkyndighed;  således 
meddelte  Torstein  på  Borg  den  unge  Gunnlaug  undervisning  deri 3), 
Njåll  den  unge  Torhall,  Torgils  Holluson  Gudruns  og  Bolles  son, 
Torleik4),  osv.;  til  disse  unge  mænd  hørte  også  den  fra  Njåla  så 
sorgelig  bekendte  Eyjolf  Bolverksson.  Hertil  kan  det  fojes,  at  om 
Torgils  Arason  på  Reykjaholar  hedder  det &),  at  han  særlig  forstod 


*)  Bisk.  I,  28. 

2)  Jfr.  K.  Maurer:  Graagaas-art.,  V.  Finsen:  Aarb.  1873,  s.  116 — 19. 

3)  Gunnl.  1 0—1 1 . 

4)  Laxd.  212. 

5)  Heiåarv.  98. 

sig  på  at  fremsige  gridformularen  og  foretage  andre  retsforhand- 
linger (logskil);  jfr.  Hafr  i  Grettiss.  (s.  164).  Ser  man  på  de  her 
fremdragne  navne,  viser  det  sig  for  det  første,  at  de  er  spredte  over 
hele  landet,  skont  syd-  og  vestlandet  er  rigest  repræsenteret,  og 
dernæst,  hvad  der  her  er  af  særlig  betydning,  at  de  hører  netop  til 
det  ovenfor  omtalte  tidsrum  og  svarer  således  ganske  til  de  frode 
mænd  ved  1100  og  derefter.  Der  er  ingen  tvivl  om,  at  det  er  disse 
mænd,  som  i  forbindelse  med  goderne  mest  har  bidraget  til  de  is- 
landske loves  udvikling  ved  at  foreslå  og  gennemføre  lovændringer 
og  nye  love  (nymæli)  for  at  fuldstændiggøre  de  ældre,  ganske  som 
det  i  Islbok  (k.  4)  hedder,  at  kalenderforbedringen  »blev  ført  ind  i 
loven  (vedtaget  som  lov)  ifølge  Torkel  månes  og  andre  s  p  a  k  e 
mænds  råd«.  Uagtet  der  vistnok  særlig  gærne  var  en  ydre  tildrag- 
else, der  gav  stødet  til  en  lovændring,  er  der  næppe  noget  i  vejen  for 
at  tænke  sig  disse  spake  mænd  som  etslags  teoretikere,  der,  af  sy- 
stematiske hensyn,  lejlighedsvis  søgte  at  fuldstændiggøre  lovens 
enkelte  afsnit  og  bestemmelser. 

I  hovedsagen  har  den  positive  islandske  lovgivning  været  af- 
sluttet ved  midten  af  det  11.  årh.  Men  naturligvis  blev  man  i  den 
følgende  tid  ved  med  at  vedtage  fornødne  ændringer,  og  af  sådanne 
kendes  da  også  nogle,  ligesom  en  sammenligning  af  lovhåndskrift- 
erne klart  viser  dette.  Også  navnene  på  enkelte  lovkyndige  —  for- 
uden lovsigemændene  —  kendes.  Men  nogen  gennemgående  foran- 
dring i  lovene  er  ikke  foregået.  Det  er  nu  klart,  at  der  af  den  ældste 
lov,  Ulfljotsloven,  ikke  kan  være  meget,  måske  intet  tilbage  i  dens 
oprindelige  form.  En  hel  række  af  lovbestemmelser  fra  det  10.  årh. 
må  nødvendigvis  være  gået  ud;  derfor  er  der  intet  mærkeligt  i,  at 
man  i  sagaerne  lejlighedsvis  finder  love  antydede,  der  ikke  stemmer 
med  Grågåsen,  men  viser  tilbage  til  en  tid,  der  ligger  forud  for  det 
11. — 12.  årh.  —  således  som  det  for  Njålas  —  af  V.  Finsen  — ,  for 
Eyrbyggjas  —  af  K.  Maurer  —  vedkommende  er  påvist x).  En  af  de 
sidste  love  af  virkelig  betydning  —  foruden  Kristenretten  —  var 
uden  tvivl  biskop  Gissurs  tiendelov  af  1096,  der  vistnok  fra  først 
af  forelå  i  skreven  form. 

Til  det  foran  bemærkede  skal  endnu  fojes,  at  V.  Finsen  utvivl- 
somt har  ret 2),  når  han  —  imod  K.  Maurer  —  indskrænker  s  æ  d- 


1)  Jfr.  i  det  hele  A.  Heusler:  Das  strafrecht  der  Islandersagas. 

2)  Aarbøger  1873,  s.  129  ff. 


[894-895]  —  886  — 

vanerettens  betydning  for  de  islandske  loves  udvikling  til  det 
mindst  mulige.  Ved  siden  af  den  stadig  virkende  lovrette  er  der  kun 
ringe  plads  for  nogen  anden  retskilde. 


§2. 
De  skrevne  love,  Grågåsen. 

Det  blev  bemærket,  at  tiendeloven  vistnok  fra  først  af  har  fore- 
ligget nedskreven;  den  blev  foreslået  og  udarbejdet  af  biskop  Gis- 
sur, Sæmund  frode  og  Markus  Skeggjason,  der  da  var  lovsigemand. 
Denne  lov  findes  i  bægge  hovedlovhåndskrifterne,  i  Konungsbok 
som  tillæg  til  det  hele,  i  StaSarholsbok  som  tillæg  til  Kristen- 
retten1).   Denne  lov  er  det  første  led  i  en  kirkelig  lovgivning  og 
beror  tildels  på  den  almindelige,  pavelige  kirkeret.  Der  gik  endnu 
en  del  år,  inden  en  almindelig  skriftlig  affattelse  af  lovene  i  deres 
helhed  eller  efter  en  storre  målestok  blev  foretagen,  måske  efter 
norsk  forbillede2).    Herom  haves  den  kendte  oplysning  hos  Are 
frode  (k.  10),  der  lyder  således:    »Den   første    sommer,   Bergtor 
[Hrafnsson]  var  lovsigemand  [o:  1117],  blev  det  vedtaget  som  en 
ny  lov,  at  vore  love  skulde  nedskrives  i  en  bog  den  følgende  vinter 
hos  Haflide  Mårsson  efter  Bergtors  og  andre  dertil  valgte  s  p  a  k  e 
mænds  diktat  og  råd;  de  skulde  gore  alle  de  forslag  til  lovbed- 
ringer, som  de  syntes  vilde  være  heldigere  end  de  gamle  loves 
bestemmelser;   de  skulde  fremsige  dem   [de  således  istandbragte 
love]  i  lovretten  den  følgende  sommer  [1118],  og  alt  det  skulde 
gælde  som  lov,  der  blev  vedtaget  af  flertallet  af  lovrettemændene. 
Det  skjete  da,  at  da  blev  der  skrevet  V  igslédi  [afsnittet  om 
drab  og  sår  osv.]    og    mange    andre    ting    (mart  annat)  i 
loven,  og  det  blev  fremsagt  (oplæst)  i  lovretten  af  gejstlige  mænd 
den  følgende  sommer;  det  behagede  alle  godt  [som  det  var],  og 
ingen  nægtede  at  gå  ind  derpå«.    I  denne  særdeles  velkomne  og 
udførlige  beretning  er  der  kun  ét,  man  må  beklage  som  mangel- 
fuldt, nemlig  det  meget  omfattende  mart  annat;  her  vilde  man 


1)  Jfr.  Dipl.  Isl.  I,  70 — 162,  hvor  den  findes  aftrykt  efter  de  vigtigste  hdskrr. 

2)  Jfr.  G.  Storm:  Arkiv  II,  175. 

gærne  ønske,  at  den  gamle  Are  havde  haft  en  bestemtere  angiv- 
else. At  hans  ord  er  tilforladelige,  er  hævet  over  enhver  tvivl;  han 
var  rimeligvis  selv  tilstede  på  hint  mindeværdige  alting  1118.  Hos 
hovdingen  Haflide  Mårsson,  hovedpersonen  i  Hafli&a  saga  ok 
l^orgils  (se  foran  s.  546 — 49),  på  gården  Bredebolstad  i  Vestrhop 
(Hunavats  syssel),  vinteren  1117 — 18,  foregik  da  den  første  syste- 
matiske optegnelse  af  de  islandske  fristatslove  i  forbindelse  med 
en  drøftelse  og  gennemsyn  af  dem,  og  denne  har  uden  tvivl  været 
grundig  nok.  Selve  lovsigemanden  og  flere  andre  retskyndige  har 
arbejdet  derpå  en  hel  vinter  under  medvirkning  af  skrivekyndige 
gejstlige.  Der  var  god  tid  og  god  lejlighed  til  at  udrette  meget.  Det 
er  den  første  lovbog,  der  plejer  at  kaldes  Hafliåaskrd  (navnet  er 
ikke  gammelt)  x),  jfr.  logskrd,  der  dog  kun  findes  i  norsk2).  Det 
er  hovedsagelig  denne  lovbog,  hvortil  der  vistnok  sigtes  i  den  1. 
grammatiske  afhdl.  fra  omtr.  1140,  når  det  her  hedder  (s.  19): 
»eller  man  optegner  sine  love  hvert  folk  på  sit  sprog«,  jfr.  det  følg- 
ende: »for  at  det  kan  blive  lettere  at  skrive  og  læse,  som  det  nu 
er  almindeligt  også  her  i  landet,  både  love  osv.«  (s.  20) 3). 

Desværre  har  man  ingen  midler  til  bestemt  at  angive  denne 
første  samlings  omfang  og  udførlighed.  V.  Finsen  har  udtalt  den 
mening,  at  den  ikke  har  haft  et  synderligt  omfang;  dette  er  dog 
ikke  så  sikkert.  Den  nærmest  liggende  slutning  af  Åres  ord  er 
den,  at  det  har  været  en  ganske  betydelig  del  af  lovene,  samlingen 
har  indeholdt.  Mart  annat  går  tydelig  på  de  »mange  andre«  af- 
snit, den  bestod  af.  Bortset  fra  en  Kristenret,  der  sikkert  ikke 
fandtes  i  den,  kunde  man  med  fuld  ret  slutte,  at  samlingen  havde 
indeholdt  de  fleste  andre  afsnit.  Hvad  Kristenretten  angår,  skulde 
det  ikke  vare  længe,  inden  også  den  blev  forfattet  og  nedskreven. 
Det  skete  i  biskopperne  Torlak  Runolfssons  og  Ketils  tid,  idet  disse 
»efter  samråd  med  Sæmund  og  mange  andre  gejstlige  mænd  satte 
den  kristenret«  4),  som  findes  i  vore  lovhåndskrifter;  men  det  hed- 
der tillige,  at  dette  skete  ifølge  ærkebiskop  Assers  initiativ  eller 
råd  (at  rdåi);  i  Hungrvaka  tillægges  fortjænesten  hovedsagelig 
Torlak.   Det  er  dog  hojst  rimeligt,  at  tanken  om  en  skreven  Krist- 


*)  Skrå,  egl.  et  stykke  skind,  har  man  i  den  første  skrivetid  på  Island  brugt 

om  skindblade  og  skindbøger. 
2)  Kgsjå  9  anm.,  NgL.  I,  448. 
B)  Jfr.  Hungrvaka  k.  1. 
4)  Gråg.  I  a,  36,  II,  45—46. 

enret  allerede  er  opstået  vinteren  1117 — 18,  men  at  udarbejdelsen 
deraf  overdroges  eller  overlodes  kirkens  hojeste  magthavere. 
Torlak  blev  netop  viet  til  biskop  af  Asser  1118.  At  Kristenretten 
først  blev  færdig  efter  1122  (da  Ketill  blev  biskop),  må  have  berot 
på  omstændighederne.  At  den  har  foreligget  færdig  kort  efter  dette 
år,  må  anses  sandsynligst. 

Af  HafliSaskrå  har  man  sikkert  haft  flere  afskrifter.  I  løbet 
af  det  12.  årh.,  da  forfatterskabet  og  skrivelysten  stod  i  sin  fulde 
blomst,  har  man  efterhånden  istandbragt  flere  samlinger  af  lovene, 
—  nye  ændringer  og  love  gjorde  dette  ønskeligt  — ,  flere  hånd- 
skrifter af  mere  eller  mindre  selvstændigt  værd.  Nu  blev  Kristen- 
retten optagen  deri  og  andre  afsnit,  der  mulig  har  manglet  i  Haf- 
lidaskrå.  Fremdeles  blev  nye  ændringer  optagne  og  indsatte  på 
deres  sted;  det  er  disse,  hvortil  der  sigtes  ved  de  navnlig  i  StaS- 
arholsbok  hyppig  (omtr.  90  gange)  forekommende  marginalhenvis- 
ninger nym.,  n  (o:  novella).  I  StaSarh.bok  fordeles  de  således  på 
de  enkelte  afsnit:  12  i  Krist.  1.  påttr,  6  i  Erfdap.,  18  i  Omagabålkr, 
13  i  Festap.,  28  i  Um  fjårleigor,  10  i  Vigslofri,  og  endelig  4  i  slut- 
ningen af  Landabrigdisp. 1).  Denne  fordeling  har  sikkert  sin  be- 
tydning —  de  fleste  findes  i  Omagab.  og  Um  fjåreigor  — ,  men  det 
er  ikke  stedet  her  at  komme  nærmere  ind  på  dette.  Til  de  omtalte, 
efterhånden  udarbejdede  håndskrifter  sigtes  der  uden  tvivl  i  det 
mærkelige  sted  i  Logréttupåttr 2),  der  lyder  således:  »Det  er  og 
fastsat,  at  det  skal  være  lov  her  i  landet,  som  står  i  håndskrifterne. 
Men  dersom  håndskrifterne  ikke  stemmer  overens,  skal  det  gælde, 
som  står  i  de  håndskrifter,  som  biskopperne  ejer.  Er  der  endvidere 
uoverensstemmelse  mellem  deres  håndskrifter,  skal  det  af  dem 
tages  tilfølge,  som  med  flere  ord  omhandler  det  punkt,  hvorom 
sporsmålet  mellem  parterne  drejer  sig.  Men  dersom  bægge  hånd- 
skrifter er  lige  udførlige,  men  dog  uoverensstemmende,  skal  det 
håndskrift  gives  fortrinnet,  som  er  i  Skalholt.  Det  skal  alt  gælde, 
som  findes  i  det  håndskrift,  som  Haflide  lod  skrive,  medmindre  en 
forandring  er  gjort  senere,  men  af  andre  lovkyndiges  fremstillinger 
skal  ene  det  gælde,  der  ikke  står  i  strid  med  Haflides  håndskrift, 
og  skal  alt  dette  gælde  (o:  af  andre  lovkyndiges  håndskrifter),  som 
fattes  i  Haflides  håndskrift  eller  (i  hine  håndskrifter)  er  tydeligere.« 

Heraf  ses  for  det  første,  at  der  har  været  et  eksemplar  af  lov- 


i)  Jfr.  listen  i  Grågås  III,  572—75. 

2)  Gråg.  la,  s.  213,  oversættelsen  212—13  (der  her  er  nyttet). 

ene  ved  hvert  af  bispesæderne;  desuden  har  lovsigemanden  natur- 
ligvis haft  sit.  Der  synes  også  at  forudsættes,  at  andre,  d.  v.  s.  pri- 
vate, samlinger  skulde  gælde  ved  siden  af  hine,  ligesom  mere  offi- 
cielle bøger,  dog  med  visse  indskrænkninger.  Storst  betydning 
tillægges  der  åbenbart  Haflides  eget  håndskrift,  eller  den  første 
samling  af  lovene,  og  den  betegnes  som  endnu  almindelig  kendt 
og1  nyttet.  ,  Stedet  kan  af  denne  grund  sikkert  ikke  være  yngre 
end  fra  omtr.  midten  af  det  12.  årh.  Her  lægger  man  tillige  særlig 
mærke  til,  at  de  forskellige  håndskrifter  omtales  som  mulig  ind- 
byrdes uoverensstemmende,  fornemmelig  dog  kun  i  udførlighed 
(ordmængde),  men  dog  også  med  hensyn  til  det  virkelige  indhold, 
og  der  er  truffet  nærmere  bestemmelse  om,  i  hvilken  grad  de  mere 
private  samlinger  skulde  gælde  eller  betyde  som  efterrettelige.  Det 
er  åbenbart  disse  »gamle  lovbøger«,  hvortil  der  etsteds  i  Grågås 
sigtes1). 

Både  af  dette  sted  og  andre  omstændigheder  fremgår  det 
klart,  at  man  i  den  sidste  halvdel  af  det  12.  årh.  har  haft  flere  lov- 
samlinger, og  der  er  lige  så  lidt  tvivl  om,  at  de  fleste  af  disse 
har  været  private  mænds,  især  juristers  optegnelser,  dels  efter 
ældre  håndskrifter,  dels  efter  hvad  de  selv  kan  have  lært  udenad  af 
lovsigemænds  oplæsning,  det  praktiske  liv,  eller  andre  retskyndige 
folk.  Allerede  heraf  er  det  ligeledes  klart,  at  håndskrifterne  måtte 
komme  til  at  være  indbyrdes  afvigende,  hvad  det  anførte  sted  også 
forudsætter.  Ikke  desto  mindre  er  det  en  given  sag,  at  indholdet 
må  have  været  omtrent  ens  indenfor  de  enkelte  afsnit,  samt  at 
Hafli&askrå  må  have  dannet  grundlaget  for  dem  alle.  Endelig  er 
det  ikke  nødvendigt  at  forudsætte,  at  alle  afsnit  stadig  har  været 
samlede  i  én  bog.  Alt  dette  bestyrkes  tilfulde  af  de  håndskrifter  og 
brudstykker,  der  endnu  er  i  behold. 

Der  er  da  for  det  første  de  to  hovedhåndskrifter  Konungs- 
b  6  k,  1157,  fol.  i  gml.  kgl.  saml.  i  det  kgl.  bibliotek,  udgiven  med 
dansk  oversættelse  1852 — 70  af  V.  Finsen,  StaSarholsbok, 
AM  334,  fol.,  udg.  1879  af  samme;  i  det  følgende  betegnes  de  ved 
K  og  S.  Dernæst  er  der  vigtige  brudstykker,  især  det  ældgamle 
brudstykke  AM  315  D,  fol.  fra  o.  1150  eller  lidt  senere;  315  C,  fol. 
fra  o.  1200  og  315  B,  fol.  fra  det  13.  årh.  —  alle  udgivne  i  Finsens 
udgave  af  K,  315  C  også  i  Grågås  III,  490  ff.  Hertil  kommer  en 
del  brudstykker,  indeholdende  enkelte  afsnit,  særlig  Kristenretten, 


i)  Stadarhdlsbok  s.  101. 

hvorom  der  i  det  hele  kan  henvises  til  Grågås  III,  hvor  alt,  hvad 
der  er  af  vigtighed,  findes  trykt  tilligemed  en  nojagtig  fortegnelse 
over  håndskrifterne,  en  oversigt  over  deres  indhold  m.  m.,  samt 
endelig  et  fortrinligt  juridisk  ordregister  med  forklaringer. 

Disse  love  plejer  at  kaldes  Grågås,  og  således  vil  de  også  her 
blive  kaldte.  Det  er  ganske  vist  bevist,  at  denne  benævnelse  er  til- 
lagt disse  samlinger  ved  misforståelse,  idet  navnet  på  en  gammel 
norsk  lovbog,  der  knyttes  til  Magnus  d.  gode,  er  blevet  overført  på 
de  islandske  fristatslove  i  en  tid,  da  man  var  ganske  uklar  over  de 
gamle  historiske  forhold,  særlig  forholdet  mellem  Island  og  Norge  x). 
Det  vil  fremgå  af  det  følgende,  hvor  rigtigt  det  er  at  betegne  de 
love,  der  indeholdes  i  disse  håndskrifter,  med  et  fælles  navn. 

Konungsbok  indeholder  følgende  hovedafsnit :  1 ,  Kristinna 
laga  påttr,  2,  1*ingskapap.,  3,  Vigslodi,  4,  Baugatal,  5,  Logsogu- 
mannsp.,  6,L6gréttup.,  7,Arfap.,8,  Omagabålkr,  9,  Festap.,  10,  Land- 
brigdap.,  11,  Um  fjårleigur,  12,  Rannsoknap.,  13,  Um  hreppaskil, 
hvortil  fojes  forskellige  usammenhængende  kapitler  og  endelig 
Tiundarlog  (Um  tiundargjald).  Alle  disse  navne  findes  i  hånd- 
skriftet som  overskrifter  undt.  1,  der  findes  i  selve  teksten,  7,  der 
er  dannet  af  udgiveren,-  og  9,  der  er  hæntet  fra  StaSarholsbok. 
Af  dem  er  1,  2,  5,  6,  (7),  9,  10,  12,  i  alt  7  (8)  dannede  ved  hjælp  af 
ordet  påttr,  o:  afsnit;  da  dette  netop  findes  i  det  ældste  brudstykke, 
er  det  sikkert  en  oprindelig  betegnelse,  ganske  svarende  til  be- 
nævnelsen på  en  lille  saga  eller  sagaafsnit;  der  er  gennem  det  taget 
sigte  på  loven  som  en  helhed,  og  det  er  i  så  henseende  vigtigt,  at 
det  netop  findes  inde  i  Kristenretten;  det  hidrører  uden  tvivl  ira 
dens  forfattere  selv.  Foruden  de  ganske  almindelige  benævnelser 
11,  13  og  14  (um  . . .)  er  der  specielle  navne  på  3,  Vigslodi 2),  hvortil 
4,  Baugatal,  »Ringopregningen«  o:  bøders  opregning,  slutter  sig. 
Endelig  er  8  afvigende  fra  alle  de  andre,  idet  man  her,  mærkværdigt 
nok,  finder  den  ellers  i  Norge  og  Sverrig  så  almindelige  betegnelse 
for  et  afsnit  i  en  lovbog,  nemlig  bolkr,  bdlkr.  Denne  afvigelses  grund 
er  ganske  dunkel,  så  meget  mere,  som  det  tilsvarende  afsnit  i  de 
norske  love  ikke  hedder  så. 

Stad  arhé  lsbék   består  af  følgende   afsnit:    1,  Kristinna 


J)  Jfr.  V.  Finsen:  Forerindring  til  Sta5arholsb.  XXVI— IX,  /(.  Maurer:  Graa- 

gaas. 
2)  Om  ordets  betydning:  >Drabsfølger«  se  K.  Maurer  i  Arkiv  f.  nord.  fil.  V, 

98—108. 

laga  p.,  2,  Erfdap.,  3,  Omagabålkr,  4,  Festap.,  5,  Um  fjårleigur,  heri 
også  Um  hreppaskil,  6,  Vigslodi,  7,  Landabrigdisp.  Af  disse  navne 
findes  1,  2  og  7  kun  inde  i  teksten,  6  i  registret  over  kapitlerne 
(Upphaf  vigsloåa).  Der  findes  nemlig  et  sådant  foran  afsnittene  4 
— 7,  derimod  ikke  foran  1—3,  hvilket  kunde  tyde  på  forskellige  ur- 
skrifter.  Af  det  følgende  vil  det  ses,  at  de  enkelte  afsnit  indeholder 
endel  uvedkommende  stof. 

Hvad  brudstykkerne  angår,  indeholder  3  1  5  D  begyndelsen  af 
Landbrigparpotr  (sål.),  3  1  5  C  endel  af  Rannsoknap.,  3  1  5  B  for- 
skellige usammenhængende  kapitler  (nye  love)  hørende  til  forskel- 
lige afsnit.  De  to  første  er  de  vigtigste. 

Allerede  denne  overfladiske  indholdsangivelse  viser,  at  de  to 
hovedhåndskrifter  er  indbyrdes  temmelig  afvigende,  idet  forskellige 
afsnit  i  K  mangler  i  S,  medens  andre  er  ordnede  anderledes,  og  i 
det  rækkefølgen  er  noget  forskellig;  K's  afsnit  er  i  S's  rækkefølge 
således:  1,  6,  2 — 4,  7,  5,  idet  6  er  kommet  foran  2  og  7  foran  5;  en 
nærmere  undersøgelse  af  teksten  vil  i  forbindelse  hermed  hurtig 
vise,  at  der  ikke  er  tale  om,  at  det  ene  skulde  være  en  afskrift  af 
det  andet,  altså  ikke  om  et  direkte  afhængighedsforhold.  Angående 
hele  denne  sag  har  der  været  udtalt  afvigende  meninger,  idet  K. 
Maurer  meget  stærkt  har  betonet  uligheden  og  det  i  den  grad,  at 
han  betragter  det  som  umuligt,  at  den  samme  tekst  ligger  til  grund 
for  bægge  håndskrifter1),  og  ham  følger  v.  Amira2).  Maurer  for- 
mulerer sin  opfattelse  således :  »Af  alt  dette  må  nødvendigvis  slut- 
tes, at  de  hidhørende  håndskrifter  ikke  simpelt  hen  er  forskellige 
gengivelser  af  en  og  samme  retsbog,  men  at  de  udgor  indbyrdes 
uafhængige  samlerarbejder,  der  blot  har  opnået  en  vis  overensstem- 
melse, fordi  de  for  storste  delen  øste  af  fælles  kilder«.  Herimod 
har  V.  Finsen  gjort  gældende,  at  der  trods  al  ulighed  er  en  meget 
væsenlig  overensstememlse  tilstede.  Han  udtaler3):  »Vi  antager 
imidlertid,  at  der  ...  i  virkeligheden  er  en  enhed  imellem  dem  [hånd- 
skrifterne]  Det  har  en  overvejende  betydning,  at  der  i  virkelig- 
heden —  hvilket  straks  påtrænger  sig  læseren  —  findes  en  stor  del 
bestemmelser,  som  er  ordret  eller  omtrent  ordret  stemmende  i  hånd- 
skrifterne, der  således  har  en  fast,  fælles  kærne. . . .  Der  er  ikke  tale 
om  samlinger  fra  forskellige  tidsaldere,  eller  om  produkter,  hvor 


*)  Graagaas  s.  64,  særlig  90 — 92,  De  nordgerm.  retskilder  s.  80—81. 
-)  Se  f.  ex.  Grundr.  der  gerni.  phil.  II,  2  s.  101. 
3)  Forerindring  til  Staft.  s.  XXVII— VIII. 

afvigende  synspunkter  eller  retsopfattelser  gor  sig  gældende.  . . . 
Vore  håndskrifter  af  Grågåsen  bor  derfor  rettelig  betegnes  som 
recensioner  af  et  i  hovedsagen  ensartet  materiale,  og  der  må  i  det 
hele  og  store  anses  at  være  en  væsenlig  enhed  mellem  de  forskellige 
håndskrifter«.  Som  man  ser,  er  dette  omtrent  det  modsatte  af 
Maurers  mening.  I  øvrigt  har  V.  Finsen,  så  vidt  bekendt,  ikke  nojere 
bestemt  forholdet  mellem  de  to  hovedhåndskrifter1).  Derom  er  imid- 
lertid bægge  de  lærde  forfattere  enige,  at  disse  er  private  mænds  op- 
tegnelser og  samlinger,  ikke  de  officielle  lovbøger,  der  foran  er  om- 
talte. Det  anførte  sted  af  Logréttup.  viser  netop,  at  de  ikke  er  det. 
Af  indholdet  selv  fremgår  dette  i  øvrigt  på  det  klareste. 

Hvad  nu  hele  dette  sporsmål  angår,  må  jeg  atter  her  ganske 
slutte  mig  til  V.  Finsens  opfattelse,  idet  jeg,  efter  at  have  sammen- 
lignet de  to  håndskrifter  ord  for  ord,  dog  går  et  skridt  videre  end 
han.  Det  er  ikke  nok  med,  at  hele  afsnit,  kapitel  efter  kapitel,  stem- 
mer, som  V.  Finsen  har  udtalt,  ordret  eller  omtrent  ordret  med 
hinanden,  hvilken  lighed  Maurer  åbenbart  har  undervurderet,  — 
men  ligheden  og  overensstemmelsen  omfatter  endogså  ord  og 
ordformer  af  en  sådan  art  og  beskaffenhed,  at  der  nødven- 
digvis må  ligge  en  fælles  skreven  tekst  til  grund,  med 
andre  ord:  bægge  håndskrifter  er  delvis  afskrifter  af  samme 
grundhåndskrift  eller  af  søsterafskrifter  af  et  sådant.  Hele  sider 
kunde  fyldes  med  udtryk  og  vendinger  samt  retskrivnings-ejen- 
dommeligheder, der  beviser  dette  og  ikke  eller  meget  vanskelig  kan 
forklares  anderledes.  Enhver  kan  ved  sammenligning  overbevise 
sig  om  rigtigheden  heraf;  der  er  her  ikke  plads  til  en  vidtløftig 
påvisning.  Kun  skal  gores  opmærksom  på,  at  aksenter  tit  og  ofte 
findes  over  den  samme  vokal  på  det  samme  sted  (jfr..et  så  sjældent 
ord  som  hudte,  ens  i  bægge) ;  der  findes  en  så  sjælden  skrivemåde 
som  sec  (—  sik)  på  samme  sted  i  K  og  S  (I  b  100  =  S  s.  437), 
sciptissens  (med  c,  ss,  e,  K  Ib  6  =  S  110),  fremmi  (K  I  a  225  =  S 
69),gøR(K  la  178  =  S  348),  einigar  (K  Ib  57  =  S  188)  osv.,  osv. 
Dette  er  blot  nogle  få  eksempler. 

Overensstemmelsen  i  teksten  er,  som  antydet,  ikke  lige  stor 
overalt  eller  i  alle  afsnit,  hvilket  kommer  af  den  forskellige  måde 
afskriverne  har  behandlet  urteksten  på,  idet  de  hver  for  sig  har 
bearbejdet  og  udvidet  den  efter  indbyrdes  forskellige  håndskrifter. 
Særlig    lærerigt    er    det    at    sammenligne    et    afsnit    som    Arfa- 


i)  Jfr.  dog  Gråg.  III,  s.   XX— XXI  og  XXX— XXXII. 

(Erfda-)påttr,  hvor  teksten  så  at  sige  helt  igennem  er  ordret  over- 
ensstemmende, dog  med  nogle  afvigelser.  For  nemheds  skyld  skal 
man  her  holde  sig  til  k.  118 — 21  i  K  =  k.  56—63  i  S.  Overensstem- 
melsen i  forbindelse  med  fælles  retskrivnings-ejendommeligheder 
gor  forholdet  utvivlsomt.  Lad  os  se  lidt  nærmere  på  afvigelserne. 

Begyndelsen  er  i  S  endel  kortere,  idet  afskriveren  ikke  har  fundet  det  nød- 
vendigt, stadig  at  gentage  ordene:  nu  er  eigi  hann  (hon)  til,  som  findes  i  K. 
I  S  er  den  lille  sætning  i  K  s.  224i9-so  (ikke  en  hel  linje)  flyttet  til  noget  foran 
(1.  3  i  K)  og  de  små  stykker  om  bæsingr  og  vargdropi  (sst.)  er  i  S  omstillede, 
rimeligvis  ved  et  ojebliks  fejltagelse;  de  begynder  bægge  ganske  ens.  Ks  ordning 
synes  den  mest  logiske.  Endelig  findes  der  skrivefejl  af  den  sædvanlige  art, 
som  at  en  kort  sætning  er  oversprungen,  hvortil  ordene  ok  andaz  at  scipe  K, 
k.  120  beg.  må  regnes;  de  er  udfaldne  i  S.  Til  gengæld  mangler  i  K  sætningen 
oc  —  hann  S  654,  ligeledes  ordene  peir  —  kalla  S  77s-t.  I  Ker  fremstillingen 
øverst  s.  2202  noget  kortere  end  i  S.  —  Så  er  der  betydeligere  afvigelser.  I  K 
222 1  s- is  findes  en  kort  sætning,  der  står  i  S  k.  73,  s.  98»-9.  Men  det  er  klart, 
at  den  på  ingen  af  stederne,  mindst  dog  i  S,  rigtig  passer  i  sammenhængen. 
Der  gives  kun  én  forklaring  herpå  —  men  den  har  også  en  hovedbetydning  — 
nemlig,  at  bægge  afskrivere  har  optaget  den  efter  et  andet  håndskr.  end  grund- 
håndskriftet og  indsat  den  i  deres  afskrift;  det  er  da  kun  naturligt,  at  de  ind- 
satte den  hver  på  sit  sted.  Dette  genfindes  nu  atter  og  atter.  K  225s-io  findes 
to  sætninger,  der  genfindes  i  S  på  to  forskellige  steder  s.  99  og  77.  Den  første 
handler  om  en  tiggerfødt  mands  arveberettighed,  den  anden  om  en  landstrygers 
retløshed.  Æmnet  er  i  bægge  nærbeslægtet.  Teksten  i  S  (s.  69),  der  svarer 
til  K  (1.  c.)  er  særdeles  vel  sammenhængende  og  logisk,  så  at  det  af  denne 
grund  er  sandsynligt,  at  sætningerne  er  indsatte  i  K.  I  S  er  den  første  indsat  i 
et  særligt  kapitel,  der  dog  ikke  passer  videre  godt  til  omgivelserne,  medens  den 
sidste  findes  på  et  ret  heldigt  sted,  (k.  63  handler  om  tiggerarv),  men  den  om- 
stændighed, at  den  findes  i  kapitlets  slutning,  kunde  tyde  på,  at  den  var  senere 
tilfojet.  Forklaringen  bliver  den  samme  som  for.  —  Samme  side  i  K  1.  -"-■■ 
findes  atter  en  sætning,  der  genfindes  i  S  k.  72  (s.  96n-is);  den  passer  slet  ikke 
i  Ks  sammenhæng;  men  den  passer  heller  ikke  i  Ss,  der  her  handler  om  noget 
ganske  andet  end  den.  Sagen  er  den,  at  sætningen  —  og  i  øvrigt  det  foranstående 
stykke  (1.  i-ti)  —  er  ukritisk  indsat  her  efter  et  andet  håndskrift.  Dette  er  noget, 
der  ofte  træffes  i  S.  I  K  s.  220—21  findes  endvidere  et  stykke,  der  ikke  er  skrevet 
fuldtud  —  af  sådanne  findes  der  overhovedet  mange  i  K,  langt  færre  i  S  — ; 
det  genfindes  i  S  k.  62  slutn.  (s.  76  nederst).  I  K  passer  det  for  så  vidt  som 
æmnet  er  beslægtet;  ikke  desto  mindre  er  det  klart,  at  det  er  et  indskud.  I  S 
består  hele  kapitlet,  hvor  det  står,  af  usammenhængende  stykker,  der  i  K  findes 
spredt.  —  Slutningen  af  k.  118  (s.  227  »-*)  er  udførligere  i  S  (s.  71),  men 
meningen  er  dog  den  samme;  S  synes  her  noget  yngre.  Her  er  et  eksempel  på, 
hvad  der  hentydes  til  i  de  fra  Logréttup.  anførte  ord  om  håndskrifterne.  Samme 
kapitel  slutter  med  et  uudskrevet  stykke,  der  står  i  S  (s.  71—72).  K.  120  er  i 
slutningen  noget  afvigende  fra  S  k.  61,  men  herom  nærmere  i  det  følgende.  Her 
findes  også  et  uudskrevet  stykke  i  K,  der  ikke  kan  udfyldes  efter  S,  samt  et  andet, 
der  kan  udfyldes.  Desuden  findes  andre  sådanne  s.  220,  222n-i»,  224i-?. 

Lad  os  nu  se  på  S,  for  så  vidt  som  der  er  noget  særligt  derved,  der  ikke 
allerede  er  omtalt.  Her  finder  vi  da  i  k.  59  (s.  70)  et  par  stykker  (1.  s-n), 
hvoraf  det  første  er  en  tillægsbestemmelse  til  det  foranstående,  der  svarer  til 
K  s.  2269-n  om  tvegifte  i  Norge.  Her  kunde  man  formode,  at  disse  småstykker 
ved  uagtsomhed  var  oversprungne  (på  grund  af  en  homootelevti  i  originalen). 
S  s.  7I14-25  findes  3  småstykker,  hvoraf  det  første  i  K  skulde  have  stået  s.  227?,. 
men  findes  s.  245s-s  og  her  i  en  noget  fyldigere  form.  I  S  er  det  en  d  u  b  1  e  t, 
for  det  første  af,  hvad  der  står  hojere  oppe  på  samme  side  (1.  «-»),  og  dernæst 
findes  det  atter  i  k.  71  (s.  95  øverst).  Det  findes  altså  i  alt  3  steder,  hvoraf  ét 
havde  været  nok.  Det  andet  stykke,  der  findes  i  K  i  slutningen  af  Arve- 
retten (s.  250),  er  ligeledes  en  dublet  af  hvad  der  med  nogen  afændring  i 
fremstillingen  findes  i  k.  71 ;  noget  tilsvarende  findes  også  i  k.  62.  Det  3.  stykke 
—  jfr.  K  245=2  — ,  har  ligeledes  noget  tilsvarende  to  andre  steder,  der  selv  kun 
er  gentagelser  af  hinanden.  I  k.  61  (s.  74i4 — 75s)  står  et  par  stykker,  hvoraf 
det  første  genfindes  i  K  k.  249  (b  s.  198)  inde  i  et  selvstændigt  kapitel  om 
østmænds«  arv  —  det  sidste  findes  ikke  i  K  — ;  atter  her  beror  dette  på  lån 
fra  et  forskelligt  håndskrift.  I  slutn.  af  k.  61  findes  et  stykke,  der  står  i  K  k. 
249  (s.  198)  og  danner  en  fortsættelse  (dog  ikke  ganske  umiddelbart)  af  den 
første.  Endnu  findes  der  i  det  her  behandlede  afsnit  i  kap.  73  en  dublet  til  det  2. 
stykke  i  k.  56;  k.  57  beg.  findes  gentaget  i  k.  66  slutn.;  det  lille  stykke  s.  65 — 66 
i  samme  kapitel  beg.  (st.  c);  stykke  a  s.  68  ^  stykke  b  s.  98  og  så  videre  (se 
udgaven).  Sådanne  gentagelser  findes  yderst  sjælden  i  K. 

Blot  sammenligningen  af  disse  få  kapitler  bringer  klarhed  over 
forholdet,  ti  det  samme  vil  genfindes  i  alle  de  andre  afsnit.  Grund- 
teksten er  den  selvsamme  —  for  det  meste  ordret  stemmende  —  i 
bægge  håndskrifter.  Afvigelserne  beror  på  at  bægge  håndskrifter 
er  udvidede  efter  et  andet  (andre)  håndskrift(er),  S  dog  stærkest. 
S  udmærker  sig  ved  idelige  gentagelser  af  det  samme,  dels  ordret, 
dels  i  noget  forskellig  form,  således  at  der  fremkommer  dubletter 
(ja  tripletter)  i  et  stort  antal;  skriveren  har  fra  forskellige  hånd- 
skrifter samlet  disse  og  indsat  dem  uden  at  mærke,  at  han  havde 
skrevet  det  samme  for,  eller  uden  at  bryde  sig  derom ;  hvor  der  var 
afvigelser  i  ord,  har  han  måske  endogså  ikke  været  klar  over,  om 
der  ikke  også  var  en  meningsforskel  tilstede  *).  Man  finder  med 
andre  ord  —  særlig  i  S  —  den  selvsamme  ukritiske  samling  og 
ophobning  af  stof,  som  genfindes  i  historiske  værker  fra  det  13. 
årh.;  den  samme  litterære  sans  eller  usans  og  samme  ukritiske 
fremgangsmåde  genfindes.  Gennemgående  er  teksten  bedre,  mere 
vel  ordnet  og  på  et  ældre  standpunkt  i  K;  dog  kan  der  i  K  findes 
eksempler  på  at  ældre  og  yngre  bestemmelser  er  optagne,  i  S  fin- 


!)  I  enkelte  tilfælde  kan  disse  dubletter  forklares  af,  at  de  kunde  passende 
(og  burde)  stå  i  to  forskellige  afsnit. 

des  det  hyppig.  På  den  anden  side  findes  der  i  S,  i  visse  afsnit, 
stykker  og  kapitler  af  en  overordenlig  gammel  karakter  og  affattede 
i  et  meget  gammelt  sprog,  der  ligefrem  virker  afstikkende;  det  er 
fordi  afskriveren  her  har  nyttet  et  af  de  ældste  håndskrifter,  der 
kan  påvises,  og  som  sikkert  ikke  var  yngre  end  fra  den  første 
halvdel  af  det  12.  årh.  Ja,  det  er  ikke  utænkeligt,  at  man  i  disse 
stykker  og  kapitler  havde  selve  Hafli5askrå.  De  burde  samles  og 
kritisk  undersøges;  de  er  forholdsvis  meget  lette  at  udskille,  fordi 
sproget  er  så  ejendommeligt,  og  de  mangler  i  K.  I  de  partier,  der 
er  særlig  afvigende  i  K  og  S,  beror  afvigelserne  på,  at  bægge  hånd- 
skrifter med  grundteksten  forbinder. andre  afskrifter,  eller  i  undtag- 
elsestilfælde går  tilbage  til  helt  forskellige  grundhåndskrifter.  Der 
er  nemlig  ingen  grund  til  at  antage,  at  alle  afsnit  fandtes  samlede 
i  et  og  samme  håndskrift.  Når  der  findes  uudskrevne  steder  i  K  — 
og  disse  findes  hyppigere  i  visse  afsnit  end  andre  —  kommer  det 
ikke  deraf,  at  afskriveren  havde  disse  stykker  i  en  anden  bog,  — 
ti  han  kan  falde  på,  som  for  bemærket,  at  skrive  dem  fuldt  ud  sen- 
ere; forklaringen  (jfr.  K.  Maurer)  er  den,  at  hans  original  på  disse 
steder  også  var  forkortet;  det  sidste  fuldtudskrevne  sted  beror  i  så 
fald  på  benyttelsen  af  et  forskelligt  håndskrift.  Fremgangsmåden  i 
K  og  S  er  da  omtrent  den  samme;  kun  går,  som  bemærket,  S  langt 
videre  i  sin  håndskrift-sammenstykning.  —  Der  er  her  hele  tiden 
blevet  talt  om  Ks  og  Ss  afskrivere.  Det  er  muligt,  at  det  dog  ikke  er 
netop  disse  håndskrifters  istandbringere,  der  har  foretaget  disse 
sammenstøbninger,  men  at  K  og  S  kun  er  direkte  afskrifter  af  ældre. 
Men  dette  bevirker  ingen  ændring  i  opfattelsen.  Den  sidste  redak- 
tion kan  i  hvert  fald  ikke  være  ældre  end  fra  det  13.  årh. s  anden 
fjærdedel,  idet  lovændringerne  om  ægteskabsgrader  fra  1217  er  op- 
taget i  K  og  Torlaksmesse  fra  1237  i  S.  Men  de  til  grund  liggende 
håndskrifter  —  og  om  sådanne  er  der  her  ene  og  alene  tale,  ikke  til- 
lige om  optegnelser  efter  mundtlige  meddelelser  —  stammer  alle  fra 
det  12.  årh.  I  disses  tekst  var  det  jo  let  at  indsætte  enkelte  nye  love 
fra  det  13.  årh.s  begyndelse. 

De  enkelte  afsnit,  hvert  for  sig,  skal  nu  gennemgås  i  al  korthed. 

Kristenretten  findes  i  mange  håndskrifter  (Gråg.  III) 
foruden  i  K  og  S;  den  er  lidt  forskellig  i  disse,  men  undersøgelsen 
heraf  hører  ikke  hid,  afvigelserne  beror  for  det  meste  på  senere 
ændringer.  Således  som  Kristenretten  foreligger  i  K — S,  må  den 
anses  for  at  være  i  alt  væsenligt  identisk  med  den  oprindelige. 
Hvilken  kristen  ret,  der  har  gældt  på  Island  for  omtr.  1120,  får 

man  oplysninger  om  hos  Snorre  (Hkr.  II,  272),  hvor  det  hedder,  »at 
Islænderne  havde  rettet  deres  love  og  sat  kristen  ret,  således  som 
kong  Olaf  havde  sendt  dem  bud  derom«.  Men  denne  ret  var  ikke 
nedskreven.  Torlak  og  Ketils  Kristenret  findes  i  K  i  det  hele  taget 
i  en  ældre  og  mere  oprindelig  form  end  i  S.  Allerede  begyndelsen: 
»Det  er  vore  loves  ophav  osv.«  er  ægtere  end  Ss:  »I  vore  fædres 
dage  blev  den  lov  sat  osv.«  Sætningerne  er  i  S  undertiden  noget 
forkortede,  og  her  findes  yngre  bestemmelser  (f.  ex.  k.  5  beg.)  og 
yngre  sprog.  At  retten  i  hovedsagen  er  i  overensstemmelse  med 
den  kanoniske  kirkeret,  siger  sig  selv,  ikke  mindst  eftersom  ærke- 
bispen havde  med  den  at  gore;  der  findes  da  også  fremmede,  isl. 
forhold  uvedkommende  bestanddele,  som  når  der  (S  s.  43,  K  s.  34) 
tales  om  »røddyr  og  hjorte«,  samt  skovbjorne.  Trangen  til  disse 
bestemmelser  kan  dog  umulig  være  opstået  i  selve  landet.  —  Den 
egenlige  Kristenret  slutter  i  K  med  kap.  17,  i  S  med  k.  35.  Men  i 
S  er  teksten  udvidet  dels  med  stykker,  der  ikke  ellers  findes  (f.  ex. 
i  k.  2  osv.),  dels  med  dubletter1).  Til  Krist.  fojes  i  K  to  kapitler 
(18 — 19)  om  ægteskabsgrader  (o:  loven  fra  1217!)  og  tidsregning, 
der  indeholder  ældgamle  bestemmelser.  Det  sidste  kapitel  slutter 
med  den  mærkelige  bestemmelse  om  nye  love.  I  S  følger  for  det 
første  hele  tiendeloven,  k.  36 — 46,  omtrent  i  samme  form  som  i  K 
(k.  255 — 60).  Kap.  47 — 55  indeholder  forskellige  bestemmelser  af 
kirkeretslig  art,  der  for  storste  delen  genfindes  i  de  bagest  til  K 
tilfojede  kapitler  (jfr.  udgavens  henvisninger)  og  da  som  oftest 
ordret  stemmer  med  disse.  Her  træffes  atter  det  samme  skriftlige 
grundlag.  De  to  sidste  kapp.  i  S  er  kun  dubletter  af  et  par  tidligere 
steder  i  tiendeloven.  Den  sidste  del  af  k.  53  findes  kun  her;  dette 
stykke  er  en  løst  vedfojet  vidneformular.  I  det  hele  har  S  en 
forkærlighed  for  formularer,  af  hvilke  adskillige  indsættes. 

IMngskapapåttr,  kun  i  K.  Kun  enkelte  bestemmelser 
findes  spredt  i  S  (K  s.  41.  58.  60).  Dette  afsnit  slutter  egenlig  med 
k.  47  (s.  83).  Hvad  der  så  følger  (k.  48—85)  handler  (tildels 
dubletvis   jfr.  f.   ex.   48 — 50  med   62)  om  forskellige  beslægtede 


J)  I  k.  5  findes  det  samme  to  gange;  stykke  a  s.  5  findes  forkortet  i  st.  c;  k. 
7  begynder  med  en  bestemmelse  der  står  i  strid  med  beg.  af  k.  8;  resten 
af  kap.  findes  ikke  andre  steder  undt.  slutn.  I  k.  14  (s.  19  med.)  findes  et 
langt  stykke,  der  ellers  ikke  forekommer,  men  det  beg.  dog  ganske  som  k. 
10;  k.  20—23  er  indskud;    21  er  kun  et  udtog  af  k.  25,  osv. 

æmner  som  féransdom  og  fjorbaugsmænd  (k.  49 — 55),  om  vårting 
(56 — 59;  dubl.)  om  fredløshed  i  almindelighed  (60),  leid  (61), 
resten  k.  62 — 85  om  forskelligt,  deraf  endel  dubletter  og  enkelte 
ting,  der  egenlig  henhører  til  tingsordningen.  I  k.  73  henvises  til 
lovsigemanden  Ulfhedin  (1108 — 16)  angående  skovgangsmænds 
hjælp.  78—82  findes  i  S.  232—44,  83  i  247  og  274. 

Vigs  165  i  findes  både  i  K  og  S;  men  i  K  mangler  to  blade 
(se  udg.  s.  185).  Det  hele  hører  sammen  med  undtagelse  af  det 
sidste  kap.  i  K  (112),  der  intet  har  med  afsnittet  at  go  re  og  som 
genfindes  i  S  i  FestaJ).  k.  161.  I  S  findes  her  både  GriSs-  og 
Trygdaformularen ;  i  K  står  de  bagefter  Baugatal  (se  nedenfor).  I 
det  hele  og  store  er  teksten  identisk,  og  her  findes  flere  fælles  ret- 
skrivnings-egenheder. I  begyndelsen  findes  dog  en  del  afvigelser, 
idet  enkelte  stykker  er  noget  omstillede,  men  K  står  gennemgå- 
ende på  et  ældre,  mere  logisk  standpunkt.  Her  findes  en  ualminde- 
lig mængde  steder,  der  er  ufuldstændig  skrevne,  i  K,  hvoraf  nogle 
kan  udfyldes  efter  S.  I  S  findes  en  stor  mængde  indsatte  stykker, 
der  ikke  findes  andre  steder  og  usædvanlig  mange  dubletter1). 
Ingensteds  mærkes  bedre  sammenflikningen  af  håndskrifter  end 
her,  og  her  er  mange  formularer  indførte.  Her  findes  også  de  for 
omtalte  særdeles  gammeldags  stykker  i  et  stort  antal.  Af  dette  er 
det  klart,  at  der  ikke  kan  være  tale  om,  at  man  i  K  eller  S  skulde 
have  VigsloSi  i  den  form,  dette  afsnit  havde  i  Haflidaskrå. 

Baugatal  slutter  sig  nær  til  Vigslodi;  det  findes  kun  i  K 
(k.  113),  men  det  forudsættes  også  af  S  (s.  333).  Om  dette  afsnit 
har  allerede  Baldvin  Einarsson  udtalt,  at  det  måtte  høre  til  Grå- 
gåsens allerældste  dele,  og  heri  har  han  uden  tvivl  ret.  v.  Amira 
har  deri  villet  se  overensstemmelser  med  Frostatingsloven  2).  Det 
er  helt  igennem  af  stor  interesse.  I  sin  utrykte  retshistorie  (s.  1123) 
har  Finsen  udtalt,  at  stykke  200  2s — 201  n  er  et  indskud  i  den  op- 
rindelige tekst,  fordi  det  ikke  skulde  være  islandske  forhold,  det 
tog  sigte  på.  Det  må  indrommes,  at  indholdet  mere  er  norsk,  men 
hvorvidt  det  er  et  senere  indskud,  forekommer  dog  meget  tvivl- 
somt. Til  dette  afsnit  slutter  sig,  som  for  bemærket,  i  K  formular- 


i)  F.  ex.  k.  274  slutn.  k.  316—21  (for  storste  delen),  323  si.,  325,  343—44 
(for  storste  delen)  osv.  —  for  ikke  at  tale  om  at  biiakvod  findes  to  gange,  — 
indholdsreg.  XXIII  og  XXVIII. 

2)  Germania  N.  R.  XX. 

Finnur  Jonsson.     II.  Ol 

erne  for  Grid  og  Trygg&ir  *),  der  i  S  findes  i  slutningen  af  Vigsl63i 
og  her  i  forskellige  afændringer,  den  første  i  4,  den  sidste  i  2.  Af 
Gridformularerne  er  den  første  og  sidste  i  S  ikke  islandske,  men 
norske,  og  det  samme  gælder  om  Ks  Gridamål,  der  er  ganske 
identisk  med  Ss;  det  samme  gælder  Ks  Tryggdamål.  De  stammer 
fra  det  samme  håndskrift.  Det  er  hojst  usandsynligt,  at  man 
nogensinde  skulde  have  brugt  de  rent  norske  formularer  på  Island. 
Det  er  atter  her  lysten  til  at  samle  alt,  der  har  været  rådende,  især 
for  Ss  vedkommende.  De  formentlig  islandske  formularer  findes 
altså  kun  her.  At  der  også  ellers  findes  enkelte,  men  ganske  få 
indskud  indeholdende  norsk  ret,  er  vist2). 

Logsogumannsp.  og  Logréttupåttr  findes  kun 
i  K  og  indeholder  en  velordnet  fremstilling  af  lovsigemandens  virk- 
somhed og  stilling  samt  lovrettens  indretning  og  virksomhed. 

Arfa  (Erf3a-)  påttr  både  i  K  og  S  er  omtalt  i  det  fore- 
gående. Det  er  omtrent  ganske  ens  i  begge  håndskrifter  og  be- 
ror på  et  og  samme  grundhåndskrift. 

Omagabålkr,  både  i  K  og  S.  Herom  gælder  omtrent  det 
samme  som  det  foregående  afsnit.  Der  ligger  en  fælles  tekst  til 
grund,  men  både  K  og  S  udvider  denne  efter  andre  håndskrifter; 
de  afviger  derfor  her  mere  end  ellers  fra  hinanden.  I  S  findes  de 
sædvanlige  dubletter  3). 

Festapåttr,  både  i  K  og  S.  Også  her  er  der  en  overvej- 
ende lighed  tilstede  i  bægge  håndskrifter.  I  K  er  mange  stykker 
uudskrevne,  hvoraf  nogle  findes  senere  skrevne  fuldt  ud;  dette 
beror  på  en  sammenstykning  af  to  håndskrifter  (jfr.  k.  163  beg.  med 
k.  144  s.  30).  Med  k.  163  i  K  og  173  i  S  er  afsnittet  endt.  Hvad  der 
herefter  følger,  er  det  uvedkommende,  nemlig  i  S  to  kapitler  (174 
—75)  om  ulovligt  udlån  og  riden  af  heste,  der  genfindes  i  K  (fort- 
sættelsen) k.  164;  endelig  følger  i  S  et  kapitel  (176)  om  betalings- 
termin,  hvilket  også  har  noget  tilsvarende  i  K,  men  på  forskelligt 
sted.  I  øvrigt  findes  disse  kapitler  senere  i  S  på  det  til  K  svarende 
sted.  I  K  er  164,  med  overskriften  »Om  hesteridt«,  temmelig  vidt- 
løftigt og  det  hele  findes  næsten  ordret  —  dog  med  nogle  indskud 
-  i  S  k.  208 — 16  i  afsnittet  Um  fjårleigur.  Men  slægtskabet  mellem 


i)  Jfr.  Grettiss.  og  Heioarv.s.;  Isl.s  II,  (1847). 

2)  Se  herom  V.  Finsen  Aarbøger  1873,  s.  114  anm. 

3)  F.  ex.  sammenligne  man  blot  beg.  af  k.  90  (—  K)  med  stykke  c  på  foran- 
stående side  osv. 

K  og  S  bestyrkes  yderligere  ved  Ss  forhold  i  det  hele.  Herpå 
findes  i  K  et  lille  afsnit  om  ulovlig  brug  af  skibe,  et  sidestykke 
til  det  om  hesten,  men  hertil  findes  intet  tilsvarende  i  S.  Endelig 
findes  her  to  kapitler  (170 — 71)  om  jordgravet  gods  =  S  k.  182. 
Den  private  samlervirksomhed  og  tilfældige  ordning  mærkes  godt 
i  sådanne  tillæg  som  disse. 

LandbrigSapåttr,  både  i  K  og  S.  Her  findes  i  S  en  stor 
mængde  indskud  i  den  fælles  tekst,  hæntede  fra  et  meget  gammelt 
håndskrift.  Men  også  K  forlader  fællesteksten  mere  end  ellers, 
men  overensstemmelser  af  den  særlige  art  som  f.  ex.  i  stavemåden 
viser  fællestekstens  benyttelse. 

Um  fjårleigur  er  omtrent  ens  i  bægge  håndskrifter,  und- 
tagen for  så  vidt  som  et  par  kapitler  er  ombyttede  i  S  og  nogle 
indskud  gjorte.  Bemærkningen  om  Markus  som  hjemmelsmand 
er  ens  i  bægge  (K  k.  221  fin.  =  S  k.  182,  s.  221).  Med  k.  207  (= 
K  k.  226)  er  afsnittet  i  S  ude,  hvorpå  der  følger  det  ovenfor  om- 
talte, i  K  til  Festap.  fojede  lille  afsnit  om  hesteridt  (k.  208 — 16), 
hvorefter  der  her  gås  uden  videre  over  til  Hreppaskil,  der  i  K 
findes  efter  det  følgende  afsnit. 

Rannsoknapåttr,  Kk.  227 — 33,  findes  ikke  i  S.,  undt. 
kap.  232 — 33,  om  bismer  og  tærningekast,  der  er  afsnittet  uved- 
kommende tillæg,  hvoraf  det  første  genfindes  i  S  k.  262  og  229. 

Um  hreppaskil,  K  k.  234—36  =  S  k.  217—24  (i  Um 
fjårleigur,  se  ovf.),  er  omtrent  ens  i  bægge  håndskrifter. 

Hvad  der  herefter  findes  i  K  indtil  Tiendeloven,  o:  k.  237— 
54,  er  usammenhængende  stykker,  der  åbenbart  er  tagne  efter  et 
andet  håndskrift,  men  som  skriveren  ikke  har  ævnet  eller  villet 
indsætte  i  de  hovedafsnit,  de  nærmest  kunde  høre  til.  De  fleste 
af  dem  findes  i  S  indordnede  under  de  forskellige  afsnit,  således 
som  man  af  V.  Finsens  oversigt  i  Gråg.  III  vil  kunne  se.  I  bægge 
hdskrr.  er  der  omtrent  ordret  overensstemmelse  til  stede.  Af  sær- 
lig interesse  er  k.  237  om  ærekrænkende  ord  og  238  om  skjald- 
skab (jfr.  I,  630),  245 — 46  om  sølv-  og  værdiberegning  (disse 
kun  i  K).  Kap.  247 — 48  handler  om  den  norske  konges  ret  i  Island 
og  Islændernes  ret  i  Norge  (ligeledes  kun  i  K),  ifølge  en  overens- 
komst med  Olaf  d.  hellige,  hører  kun  uegenlig  til  en  lovbog.  De  to 
sidste  kapitler  (i  K)  er  kun  uddrag  af,  hvad  der  findes  andet  steds. 
-  Hfter  tiendeloven  følger  i  K  atter  nogle  kapitler,  261 — 68,  der 
genfindes  i  S  i  Kristenretten,  da  indholdet  vedrører  denne  (barne- 
dåb, ligsang,  våbenbæring  i  kirke  osv.). 

57* 

Den  sidste  del  af  Um  fjårleigur,  k.  225 — 62  i  S,  er  endnu  ikke 
omtalt.  Der  handles  her  om  forskellige  ting  som  repsmøder  og 
repsvæsen,  gensidig  assurance  osv.,  alenmål  og  bismer,  fardag  og 
visse  dermed  beslægtede  æmner,  overdragelse  af  sager,  forlig  og 
lign.,  samt  endel,  der  vedkommer  sagsanlæg.  Alt  dette  er  tillæg, 
der  for  storste  delen  genfindes  spredt  i  K  (kap.  232 — 47  er  =  K 
k.  78 — 83,  tillægene  til  1>ingskapap.) ;  endel  findes  kun  i  S.  Disse 
tillæg  er  vistnok  hentede  fra  forskellige  håndskrifter  og  her  sam- 
lede på  en  temmelig  udvortes  måde. 

Det  ses  heraf,  hvor  nærbeslægtede  K  og  S  er  i  indhold,  i 
samlemåden,  i  den  lidet  kritiske  behandling  af  stoffet,  i  den  til- 
fældige ophobning  deraf;  men  S  overgår  dog  K  i  så  henseende. 
De  oven  for  påviste  og  antydede  dubletter,  der  især  findes  i  S, 
forudsætter  originaler  i  forskellig  affattelse,  skont  meningen  som 
oftest  er  den  samme.  Denne  afvigelse  kan  dels  have  sin  grund  i 
forskellige  lovsigemænds  forskelligartede  måde  at  foredrage  lov- 
ene på;  aldeles  ordret  ens  behøvede  foredraget  jo  ikke  at  være; 
dels  kan  det  også  bero  på,  at  disse  originalers  istandbringere  af 
sig  selv  forkortede  en  ældre  original  for  at  lette  sig  skrivearbejdet. 
Fik  nu  en  senere  samler  to  eller  flere  håndskrifter  af  forskellig 
udførlighed  og  art,  var  det  en  grund  for  ham  til  at  forene  bægge 
i  én  bog,  ligesom  f.  ex.  Haukr  Erlendsson  gjorde  ved  Landnåma. 
At  han  så  kom  til  at  tage  mere  med  end  nødvendigt,  blot  fordi 
ordlyden  var  forskellig,  er  vel  forståeligt  fra  det  13.  århs.  bear- 
bejderes standpunkt. 

Der  findes  enkelte  gange,  som  allerede  lejlighedsvis  bemær- 
ket, nogle  lovsigemænd  anførte  som  hjemmelsmænd;  således 
GuSmundr  l'orgeirsson  (1123 — 34)  to  gange  i  K  (k.  108  og  143; 
Vigsl.,  Omagab.),  Markus  1084—1107  (K  k.  221  fin.  =  S  s.  221), 
Ulfhedinn  1108—16  (K  k.  73  bis);  det  er  ikke  uden  betydning,  at 
det  er  kun  lovsigemænd  fra  den  første  del  af  det  12.  årh.,  der  så- 
ledes nævnes.  Det  er  et  godt  bevis  for  de  til  grund  liggende 
originalers  ælde. 

Hvad  de  foromtalte  brudstykker,  som  findes  trykte 
som  Tillæg  i  K,  angår,  skal  her  kun  bemærkes,  at  det  meget  gamle 
brudst.  315  D  i  indhold  er  meget  nærbeslægtet  med  S,  så  at  man 
endogså  kunde  antage,  at  det,  eller  et  søsterhåndskrift,  var  blevet 
nyttet.  315  C  er  identisk  med  K.  315  B  er  et  lille  brudstykke  af  et 
yngre  håndskrift,  som  V.  Finsen  kalder  »et  supplementhåndskrift, 

indeholdende  nye  love«1).  Det  IV.  Tillæg  er  forskellige  bestem- 
melser fra  Belgsdalsbok,  et  yngre  skindhdskr.;  det  er  en  tem- 
melig uordnet  samling,  hvis  tekst  er  stemmende  med  de  to  hoved- 
lidskrr.,  og  der  er  kun  lidet,  der  ikke  findes  i  noget  af  disse. 

Uagtet  jeg  ikke  er  fagmand,  tager  jeg  ikke  i  betænkning 
med  V.  Finsen  at  opfatte  Grågåsen,  som  den  foreligger  i  vore 
håndskrifter,  som  en  lovbog,  som  en  samling  af  fristatens  po- 
sitive love,  for  det  meste  fremstillede  således  som  de  lød  fra  lov- 
bjærget,  fra  lovsigemandens  læber.  Samlerens  eller  samlernes 
egne  betragtninger  eller  formeninger  om  hvad  der  var  eller  ikke 
burde  være  lov  og  ret  mærkes  aldrig;  samlerne  mærkes  overhov- 
edet ikke  selv  undtagen  i  deres  håndskrift-kombinationer  og  den 
ydre  behandling,  d.  v.  s.  ordning  af  det  således  samlede  stof.  Des 
oftere  træder  et  »jeg«  frem,  hvilket  er  lovsigemandens  jeg;  og  det 
er  til  at  tage  og  føle  på,  at  samlingens  eller  indholdets  og  ordenes 
baggrund  eller  virkelighedsland  er  hint  beromte  tingsted,  særlig 
klippen  på  Allemandskløftens  østre  væg,  hvor  lovsigemanden 
havde  sit  sæde,  lovbjærget.  Det  hele  er  positive  love,  intet  andet 
med  undtagelse  af  nogle  ganske  få  stykker,  som  det  ovenfor 
nævnte  om  den  norske  konges  ret  i  Island  og  Islændernes  i 
Norge  2). 

Når  nu  disse  gamle  fristatslove  skal  beskrives,  er  der  særlig 
to  egenskaber,  der  først  og  fremmest  falder  i  ojnene  for  en  ikke- 
jurist.  Stoffets  sammenligning  med  andre  germanske  folks 
oldtidslove  kan  vi  ikke  her  gå  ind  på  og  derigennem  vise,  hvor 
gamle  disse  love  er  i  ånd  og  indhold  og  hvor  ægte  nordiske  de  er, 
d.  v.  s.  udviklede  i  Norden  og  uden  fremmed  påvirkning.  Det  er 
blevet  udtalt,  at  de  står  på  et  ældre  trin  end  noget  andet  ger- 
mansk folks.  Hvis  så  er,  har  de  dobbelt  krav  på  opmærksomhed, 
dobbelt  interesse.  Men  de  to  egenskaber,  der  nævnedes,  er  r  i  g- 
h  o  1  d  i  g  h  e  d,  udførlighed,  i  forbindelse  med  sund  praktisk  sans, 
og    retfærdighed. 

Righoldigheden  gælder  atter  to  ting,  dels  hvad  æ m- 
n  e  r  n  e  angår,  dels  hvad  udførligheden  indenfor  hvert  enkelt  afsnit 


i)  Grågås  III,  526. 

?)  Om  hele  dette  sporsmål  se  i  øvrigt  V.  Finsen   Aarbøger  1873  s.  211—33. 

vedrører.  Det  er  vanskeligt  at  påpege  noget,  som  med  hensyn  til 
de  gamle  historiske  forhold  og  kulturstandpunkt  skulde  mangle. 
Foruden  lovbestemmelser  om  ting  og  processer,  hvordan  de  skulde 
påbegyndes  og  tilendebringes,  derimellem  om  domstole  og  lign., 
og  foruden  en  Kristenret,  er  der  udførlige  afsnit  om  personret, 
tingsret,  obligationsret,  familjeret  osv.  Allevegne  er  straffene  noj- 
agtig  angivne,  enten  mulkter,  3  års  landflygtighed  eller  skovgang 
på  livstid.  Straffene  er  i  reglen  strænge,  for  des  bedre  at  værne 
om  lov  og  ret  og  indbyrdes  fred.  Lovbogen  må  siges  at  være  ud- 
tommende.  Udførligheden  i  det  enkelte  afgiver  enhver  side  vid- 
nesbyrd om.  Næppe  noget  tænkeligt  tilfælde,  der  ifølge  forhold- 
enes natur  kunde  indtræde,  er  ladet  uænset.  De  enkelte  tilfælde 
forudsættes  og  opregnes:  »hvis  det  sker...,  eller  hvis  det  sker 
- . .,  så  osv.«  1).  Det  er  denne  udførlighed,  der  giver  de  islandske 
love  et  helt  andet  udseende  og  en  helt  anden  karakter  end  de  nor- 
ske har.  Det  er  kasuistikken,  der  med  andre  ord  er  så  stærkt  frem- 
trædende. Derimod  findes  der  ingen  almindelige  synspunkter,  al- 
mindelige sætninger,  hvorunder  de  enkelte  tilfælde  kunde  bringes; 
der  er  ingen  almindeliggorelse.  Anderledes  kunde  de  ikke  i  de 
tider  blive.  Der  er  ingen  tvivl  om,  at  det  er  de  i  livet  enkelte  fore- 
kommende tilfælde,  der  ligger  til  grund  for  og  som  har  givet 
stødet  til  de  enkelte  bestemmelser;  deraf  al  denne  mangfoldighed. 
Men  det  forekommer  dog  også  rimeligt,  at  endel  heraf  beror  på 
lovsigemændenes  og  andre  juristers  indtrængende  følgerigtige 
tænkning  over  æmnet,  hvorefter  så  de  har  foreslået  den  og  den 
tilføjelse,  hvor  de  syntes  der  var  huller  i  loven.  Hvordan  det  nu 
end  forholder  sig  hermed,  ét  er  sikkert,  at  lovene  er  helt  igennem 
prægede,  ikke  af  studerestuens  tilræsonnerede  resultater,  men  af 
det  praktiske  livs  krav  og  tarv,  af  en  gennemtrængende  praktisk 
og  sund  sans2).  Lovene  så  at  sige  strutter  af  sundhed. 

a)  Som  et  på  må  og  få  valgt  eksempel  kan  følgende  tjæne:  »Dersom  en  gode 
vil  rejse  bort  af  landet,  skal  han  på  vårtinget  forkynde,  hvem  der  skal 
forestå  hans  godebestilling.  Dersom  han  rejser  ud  af  fjærdingen  i  den 
næste  måned  efter  påske,  skal  han  forinden  på  et  repsmøde  kundgore, 
hvem  der  imidlertid  skal  forestå  hans  godebestilling.  Dersom  der  er  2, 
der  ejer  en  godebestilling  i  fællesskab,  skal  den  samme  beklæde  godeværd- 
igheden 3  ting  over,  vårting,  alting  og  høstmøde;  de  skal  skifte  om  på 
høstmødet,  efter  at  det  er  sluttet;  da  anses  et  høstmøde  sluttet,  når  for- 
kyndelserne er  forbi«  osv.  Tingsordn.  k.  84. 

2)  A.  Heusler  har  i  Das  strafrecht  s.  224  ment  at  måtte  hævde  en  anden 
opfattelse. 

På  hojde  hermed  er  den  retfærdighedssans,  der  helt 
igennem  har  sat  sit  uudslettelige  og  næsten  gribende  præg  på 
disse  gamle  love.  Hvad  enten  man  ser  hen  til  den  måde,  hvorpå 
der  ved  dem  er  sorget  for  hver  enkelt  mands  ret  og  rettigheder  i 
alle  forhold,  eller  til  den  måde,  hvorpå  opnåelsen  af  lov  og  ret  be- 
tryggedes hver  enkelt,  mand  eller  kvinde,  gammel  eller  ung,  rig 
eller  fattig,  fri  eller  ufri,  er  de  lige  beundringsværdige.  Særlig 
interessant  er  det  at  læse  om,  hvorledes  kvindens  stilling  er  be- 
stemt, hvorledes  der  er  værnet  om  hende  og  hendes  personlige  ret, 
og  hvorledes  der  overhovedet  er  taget  alle  rimelige  hensyn.  Til- 
trods for  de  strænge  straffe  er  lovene  netop  i  høj  grad  humane. 

Hvor  vigtig  en  kulturhistorisk  kilde  Grågåsen  er,  er  indlys- 
ende. Det  er  klart,  at  eftersom  den  behandler  så  at  sige  hele  det 
offenlige  liv,  som  samfundet  og  dets  enkelte  medlemmer  fra  vugge 
til  grav  kom  til  at  føre,  viser  den  os  i  klare  træk  livet  på  Island, 
som  det  levedes  i  hine  fjærne  tider;  den  viser,  hvorledes  hele 
tænkemåden  var,  ja  den  giver  tillige  et  indblik  i  en  mængde  mere 
private  forhold,  som  uden  den  vilde  savnes.  Her  er  netop  disse 
loves  kasuistik  af  en  fremragende  betydning,  et  hovedfortrin,  som 
man  ikke  for  alt  vilde  undvære. 

Hvad  fremstillingen  angår,  bærer  den  for  det  første  i 
hoj  grad  præget  af  lovsigemandens  personlige  foredragsmåde,  den 
mundtlige  fremsigelse.  Ikke  alene  derved,  at  han,  som  for  bemær- 
ket, ligefrem  taler  i  første  person,  men  også  derved,  at  det  er  den 
daglige  tale  med  dens  forskellige  småuregelmæssigheder,  der  ofte 
er  af  en  så  henrivende  ynde,  som  allevegne  skimter  igennem.  Gen- 
nemgående er  fremstillingen  klar  og  simpel,  sætningerne  korte  og 
koncise,  og  sætningsforbindelsen  naturlig.  Men  det  forekommer 
på  den  anden  side  ikke  sjælden,  at  sætninger  ophobes,  sættes  ind 
i  hinanden;  der  kommer  da,  foruden  hovedsætningen,  flere  bisæt- 
ninger af  forskellig  art,  kausal,  modal,  hypotetisk  osv.,  så  at  man 
under  læsningen  må  anspænde  sin  opmærksomhed  for  at  kunne 
forstå  sammenhængen.  Alt  dette  sker  for  nøjagtigheds,  for  den 
nærmere  præciserings  skyld.  I  det  mundtlige  foredrag  er  den  rig- 
tige forståelse  sikkert  bleven  i  høj  grad  lettet  ved  lovsigemandens 
klare  foredrag.  Hvad  de  enkelte  afsnit  angår,  er  stilen  lidt  for- 
skellig, idet  den  i  nogle  tilfælde  kan  være  mere  gammeldags  end 
ellers,  jfr.  hvad  der  for  er  bemærket  om  de  indskudte  stykker  i  S. 
I  det  hele  står  K  på  et  ældre  trin  i  så  henseende  end  S.  der  ind- 
sætter yngre  ord  og  ordformer.   Forlydsrimet,  der  forekommer  så 

hyppig  i  andre  nordiske  love,  er,  mærkeligt  nok,  her  af  forsvind- 
ende betydning;  men  der  findes  ofte  en  vis  samklang  og  en  vis  ryt- 
misk bevægelse  i  vendinger  og  sætninger. 


§3. 
De  islandske  love  efter  fristatstiden. 

I  årene  1262 — 64  foregik  der  på  Island  den  for  hele  eftertiden 
så  følgerige  og  vigtige  begivenhed,  at  landet  underkastede  sig 
den  norske  konge,  Hakon  den  gamle  (d.  1263).  Det  hører  ikke  hid 
at  skildre  denne  begivenhed  her.  Underkastelsen  skete  i  form  af  en 
overenskomst  med  kongen,  hvori  gensidige  forpligtelser  bestemtes. 
Dette  dokument  kaldes  »den  gamle  pagt«,  Gamli  sdttmdli1).  Is- 
lænderne forbeholdt  sig  udtrykkelig  bl.  a.  at  »kongen  skal  lade  os 
opnå  fred  (nå  friSi)  og  beholde  de  islandske  love«  (§  2  =  8  i  den 
såkaldte  2.  overenskomst).  Altså  skulde  de  gamle  fristatslove  blive 
ved  med  at  gælde,  naturligvis  dog  for  så  vidt  som  de  ikke  ligefrem 
stred  imod  den  nye  afhængighedstilstand.  Foreløbig  ændredes  intet 
i  landets  indre  forfatning.  Imidlertid  var  Hakon  død  og  Magnus 
bleven  hersker  i  Norge.  Han  har  sikkert  snart  indset,  at  de  gamle 
institutioner,  som  han  gennem  Sturla  noje  kunde  lære  at  kende,  ikke 
i  længden  vilde  kunne  passe  til  den  nye  tilstand.  Han  som  snart 
viste  sig  så  ivrig  for  den  norske  lovgivning,  har  uden  tvivl  tidlig 
fået  den  tanke,  at  også  Island  måtte  få  en  ny  lov,  der  kunde  nærme 
det  til  Norge.  Gangen  i  disse  bestræbelser  eller  forhandlinger  med 
Islænderne  i  tidsrummet  1263 — 70  kendes  desværre  ikke,  men  som 
antydet,  må  det  afgjort  antages,  at  Sturla  har  været  kongens  for- 
nemste rådgiver;  dertil  havde  han  jo  alle  betingelser.  At  den  før- 
ste norske  lovgivning  for  Island  var  så  uheldig,  behøver  dog  ikke 
at  skyldes  ham.  Årene  1271 — 73  gor  skæl  i  de  islandske  retsinstitu- 
tioners form  og  love.  Det  er  fristatstiden,  der  nu  begraves.  Nu 
måtte  lovsigemandsembedet  forsvinde  —  Torleif  hreim 
var  den  sidste  1271  — ;  i  steden  for  kom  der  én,  kort  efter  to,  lag- 
mænd, logmenn,  der  var  kongelige  embedsmænd  og  kongens  sær- 
lige ombudsmænd  med  en  vis  magtfuldkommenhed.    Den  gamle 


*)  Se  herom  i  særdeleshed  Dipl.  Isl.  I,  602—46,  661—716. 

oplæsning  af  lovene  faldt  nu  bort,  det  beromte  ærværdige  1  o  v- 
bjærg  gik  »ud  af  sagaen«,  —  og  glemtes,  for  i  nyere  tid  atter  at 
fremdrages  og  blive  omgivet  af  mindets  velfortjente  stråleglans, 
rigtignok  ikke  uden  tillige  at  afgive  stof  til  strid  —  om  dets  sande 
beliggenhed.  —  Den  første  lagmand  var  Sturla  selv.  Altinget  fik  en 
lignende  stilling  som  de  norske  lagting.  Et  bestemt  antal  mænd  fra 
hvert  ting  skulde  nu  møde,  i  følge  Jonsbogen  87  mænd;  men  dette 
tal  blev  senere  hen  yderligere  indskrænket.  Af  disse  skulde  dog 
kun  36  beklæde  lovretten,  der  fremdeles  bestod,  og  disse  valgtes  af 
lagmanden.  Lovretten  blev  nu  —  foruden  lovgivende,  dette  dog  i 
noje  forbindelse  med  kongen  —  væsenlig  dommende;  de  gamle 
f jærdingsretter  og  femterretten  bortfaldt.  Dette  var  en  grundig  for- 
andring i  altingets  liv  og  væsen,  der  først  og  fremmest  bevirkede, 
at  folket  som  sådant  hørte  op  med  at  møde;  dets  kulturhistoriske 
og  litterære  betydning  var  forbi.  Betegnende  er  det,  at  også 
navnet  alting  i  de  nye  love  og  i  de  følgende  tider  i  reglen  om- 
byttes med  »Øksaråting«  eller  »lagting«. 

En  ganske  kort  udsigt  over  den  nye  norsk-islandske  lovgiv- 
ning, hvor  der  da  særlig  er  tale  om  to  hinanden  afløsende  lovbøger 
og  en  ny  kristenret,  skal  nu  gives. 

J  år  ns  i'&a1),  eller  »norrone  love«,  som  det  også  hedder2), 
foranstaltedes  af  Magnus  lagaboter,  og  det  siges  ved  år  1271,  snart 
at  det  var  Sturla,  snart  Sturla  og  Torvard  Torarinsson,  snart  disse 
to  og  Einride  boggull  alle  3,  der  »kom  ud«  med  en  lovbog  af 
det  anførte  navn3).  Sturla  var  dog  sikkert  hovedmanden.  De  kom 
til  Island  lidt  for  altingets  slutning,  og  endnu  samme  år  blev  be- 
stemmelsen om  pegngildi,  samt  tingsordningsbalken  og  to  kapitler 
af  arvebalken  (XIV  og  XVI)  vedtaget.  Året  efter,  1272,  blev  alt 
det  øvrige,  undtagen  arvebalken  (med  fradrag  af  de  to  kapitler), 
ved  biskop  Arnes  virksomme  støtte,  vedtaget,  og  endelig  blev  arve- 
balken gjort  til  lov  »ved  Martinsmesse«  1273,  altså  ikke  engang  på 
et  alting.  Herved  var  Grågåsen  i  virkeligheden  ophævet;  jfr.  ting- 
farebalken  k.  3;  den  var  ikke  mere  gældende  lov,  skdnt  man  måske 
fremdeles  fulgte  den  m.  h.  t.  særlig  islandske  forhold.  JårnsiSa 
findes  i  Stadarholsbok  og  er  udgiven  for  det  Arnamagn.  legat  af  P. 
Sveinbjornsson  1847,  samt  i  Norges  gamle  love  I  under  den  urigtige 


J)  Navnet  findes  i  Isl.  ann.  s.  28  (bis).  68. 

2)  Isl.  ann.  259. 

3)  Isl.  ann.  28.  68;  49.  138.  331  ;  Flat.  III,  538;  Bisk.  I,  688—90. 

titel  Håkonarbok.  Den  består  af  følgende  afsnit,  balkar,  efter  norsk 
sprogbrug:  ^ingfararbålkr,  Kristindomsbålkr,  Mannhelgi,  Kvenna- 
giptingar,  Erfdatal,  Landabrigdab.,  Kaupab.,  ?j6fab.  I  sammen- 
ligning med  Grågåsen  er  denne  lov  meget  kortfattet.  Den  er  tilmed 
lavet  efter  de  norske  love,  og  der  er  meget  lidet  hensyn  taget  til 
særlige  islandske  forhold;  den  er  desuden  yderst  slet  redigeret  og 
forvirret.  I  hovedsagen  støtter  den  sig  til  Frostatingsloven,  men 
låner  også  fra  Gulatingsloven.  I  et  enkelt  afsnit,  Landabrigdab., 
er  Grågåsen  nyttet  vilkårlig  og  uddragsvis;  der  er  herved  brugt 
et  hdskr.  nærbeslægtet  med  Stadarholsb.  og  315  D.  Der  findes 
atter  og  atter  ord  og  sætninger,  der  slet  ikke  passer  i  en  islandsk 
lovbog,  men  kun  i  en  norsk.  I  det  hele  er  dette  lovværk,  som 
Maurer  har  udtrykt  det,  jammerligt 1).  Hertil  skal  endnu  kun  fojes, 
at  det  første  afsnit  regnes  egenlig  for  at  stå  udenfor  balkeinddel- 
ingen, ligesom  i  den  norske  Landslov  og  Jonsbogen,  samt  at  Krist- 
enretten kun  indeholder  trosbekendelsen,  bestemmelser  om  kongens 
og  biskoppens  myndighed,  arvefølgen,  kongens  ed  og  alle  andres 
ed  til  ham. 

.  J  6  n  s  b  6  k.  Af  grunde,  der  ikke  kendes,  men  som  man  kun 
kan  gætte  sig  til  (dens  slethed),  blev  Jårnstøa  ikke  længe  gældende 
lov.  At  Islænderne  har  været  misfornojede  med  den,  må  anses  for 
givet;  mulig  har  også  kong  Magnus  selv,  under  sin  indgående  be- 
skæftigelse med  den  norske  landslov,  indset  dens  ufuldkommenhed 
og  ønsket  at  gore  den  om  igen.  Hvordan  det  nu  end  har  sig  hermed, 
er  det  vist,  at  kongen  1280  sendte  lagmanden  Jon  Einarsson 
(1277 — 91)  til  Island  »med  en  ny  bog«  2),  men  han  er  først  kommen 
til  landet  efter  altingets  afslutning.  Den  følgende  vinter  havde  man 
vist  bogen  til  forskellige  folk  og  virket  for  dens  vedtagelse,  men  man 
fandt,  at  den  på  flere  punkter  indeholdt  altfor  strænge  bestem- 
melser. Både  Arne  biskop  og  bønderne  mødte  med  lange  lister 
over  de  paragraffer  og  stykker,  de  ikke  syntes  om.  Det  kom  til  en 
strid  med  Lodin  leppr,  kongens  udsending,  der  erklærede,  at  man 
havde  kun  at  vedtage,  hvad  kongen  bød  (han  glemte  rent  »den 
gamle  pagt«),  og  enden  blev,  at  lovbogen  blev  vedtagen  »med  und- 
tagelse af  de  kapitler,  som  kongen  og  ærkebispen  skulde  afgore 
indbyrdes«,  og  det  overlodes  til  kongens  mildhed  at  ændre  loven 


!)  Jfr.  K-  Maurer:  Udsigt  osv.  39—40.  93. 

2)  Flat.  III,  540;  det  er  sikkert  denne,  der  menes  i  Sturl.  II,  328  ved  en  sam- 
menblanding; Isl.  atm.  260.  337. 

efter  de  fremkomne  ønsker.  Dette  skete  1281  0;  i  dette  år  må 
Jonsbogen  i  almindelighed  regnes  som  vedtagen;  hvorledes  det 
gik  med  de  omtvistede  kapitler,  hører  man  intet  bestemt  om;  endel 
deraf  rettedes  i  de  første  retterbøder,  særlig  den  fra  1294.  Fra  da 
af  og  lige  til  de  sidste  tider  har  denne  lovbog  været  gældende  på 
Island,  dog,  efter  som  tiden  led,  mere  og  mere  delvis.  Nogle  år 
tidligere  var  den  norske  landslov  bleven  udarbejdet,  og  det  var  kun, 
hvad  man  væntede,  at  den  nye  lovbog  for  Island  blev  indrettet  i  en 
så  nær  tilslutning  til  den  norske  som  muligt.  Det  ses  da  også,  at 
dette  helt  igennem  er  sket.  For  det  første  findes  inddelingen  efter 
balker,  og  disse  står  i  samme  orden  som  i  landsloven,  således  som 
den  omtales  og  begrundes  i  prologen,  der  også  indleder  Jons- 
bogen2).  Den  norske  landeværnsbalk  er  her  fjærnet  og  Um  pegn- 
skyldu  kommet  i  steden;  mellem  Købebalk  og  Tyveb.  er  indsat 
Farmannalog.  I  det  hele  og  store  kan  Jonsb.  —  bortset  fra  enkelte 
stykker  —  siges  at  være  en  afskrift  af  landsloven,  dog  således,  at 
enkelte  kapitler  og  mindre  stykker  er  udeladte,  teksten  på  sine 
steder  noget  sammendragen  eller  en  lille  smule  ændret;  man  har 
søgt  at  fjærne  hvad  der  var  særlig  norsk,  uden  at  dette  dog  ganske 
er  lykkedes  (således  findes  ord  anvendte  som  odel,  fylke  og  lign., 
eller  ord  så  uislandske  som  vdpna-tak  i  den  betydning,  det  her 
bruges,  drborinn).  De  fra  de  gamle  islandske  love  hæntede  stykker 
er  indordnede  i  landsloven  på  en  i  det  hele  tilfredsstillende  måde.  I 
det  hele  står  Jonsb.  hojt  over  Jårnsida,  der  så  godt  som  slet  ikke  er 
nyttet  ved  udarbejdelsen;  det  samme  håndskrift  af  Grågåsen  er 
her  hovedsagelig  atter  brugt.  De  herfra  hæntede  stykker  er  i  reglen 
stærkt  forkortede  og  sammendragne,  tildels  også  ændrede  for  over- 
ensstemmelses skyld,  hvilket  særlig  gælder  straffebestemmelserne 
og  kongens  forhold  til  bøderne  og  lign. 3)- 

Jonsb.  er  som  den  norske  lov  tor  og  lidet  morsom  at  læse,  skont 
præcis  og  klar.  Dens  stil  er  det  knappe  lovbuds,  hvor  enkelte  sæt- 
ninger er  korte  og  fyndige  som  ordsprog.  Under  sådanne  forhold 
er  det  mærkeligt,  enkelte  gange  at  finde  ræsonnementer,  der  ikke 


i)  Id.  ann.  50.  70.  195.  337;  navnet  s.  70.  337;  Flat.  I,  28.  Bisk  I,  715,  71 7  ti. 

2)  Foruden  de  ældre  udgaver  og  den  fra  Akureyri  1858  haves  nu  den  af- 
sluttende udg.  ved  O.  Haldor sson  1904. 

3)  M.  h.  t.  forholdet  til  de  andre  love,  især  Grågåsen,  hvorfra  enkelte  kapitler, 
særlig  i  Landslejebolken,  er  lånte,  kan  henvises  til  den  fortræffelige  oversigt 
i  O.  Haldorssons  udg.  LVIII— LXIX;  jfr.  også  hans  udmærkede  indledning 
i  det  hele. 


[919-920]  —  908  — 

synes  at  passe  i  en  lovbog,  indledede  med  et  »fordi«  (se  prolog, 
flere  steder;  I,  7;  IV,  16).  Navnlig  er  dette  fremtrædende  i  IV,  17, 
den  såkaldte  domakapituli;  som  lovkapitel  er  det  ganske  ulideligt; 
man  skulde  tro,  man  pludselig  var  i  færd  med  at  læse  et  stykke  i 
Kongespejlet.  Forly dsrim  mærkes  mere  i  de  norske  end  i  de  gamle 
islandske  love. 

Den  nye  eller  biskop  Arnes  Kristen  ret.  Den 
gamle  Kristenret  indeholdt  ingen  stridsæmner  mellem  den  verdslige 
og  den  gejstlige  myndighed;  og  der  forlyder  intet  om,  at  de  island- 
ske biskopper  vilde  tiltage  sig  en  storre  magt  eller  hierarkisk  juris- 
diktion end  den,  der  hjemledes  dem  ved  loven,  for  Torlak  den  hellige 
ytrede  lyst  til  at  udvide  eller  forøge  kirkens  magt;  men  hans  be- 
stræbelser blev  hurtig  tilbageviste,  og  han  fik  intet  udrettet;  og  det 
gik  ikke  bedre  for  Gudmund  den  gode.  Det  var  først,  da  den  mynd- 
ige og  stærkt  kirkeligsindede  biskop  Arne  Torlaksson  (d.  1298) 
havde  fået  magten,  at  striden  om  kirkens  ret  (særlig  patronatsret- 
ten)  blussede  op  i  al  sin  kraft.  Her  er  det  dog  ikke  stedet  til  at  give 
en  nærmere  skildring  af  denne  strid,  hvorom  der  må  henvises  til 
sagaen  om  biskop  Arne.  Da  denne  1272  rejste  til  Norge,  har  han 
sikkert  haft  det  ønske  at  få  en  ny  kristenret  for  landet  tilvejebragt; 
han  sluttede  sig  nær  til  ærkebispen,  Jon  røde,  og  fik  en  udtalelse 
af  denne,  at  det  var  og  skulde  være  lægmænd  forbudt  at  segja  um 
kristinn  rétt1),  og  han  har  sikkert  rådført  sig  med  ærkebispen  om 
en  ny  islandsk  kristenret.  Biskop  Arne  kom  hjem  1273;  men  først 
i  vinteren  1274 — 75  fik  han  en  sådan  udarbejdet2),  og  sommeren 
efter  vedtaget  på  altinget  med  undtagelse  af  nogle  få  kapitler,  om 
hvilke  man  ønskede  kongens  og  ærkebispens  erklæring 3)-  Da  kong 
Magnus  fik  det  hele  at  vide,  blev  han  ilde  berørt  og  erklærede,  at 
der  intet  måtte  vedtages  hverken  m.  h.  t.  Kristenret  eller  andre 
love,  undt.  hvad  han  havde  ordnet  eller  bestemt  efter  samråd  med 
ærkebispen.  Arnes  Kristenret  kunde  altså  foreløbig  ikke  betragtes 
som  gældende  lov,  skont  bønderne  gærne  vilde  det,  da  dens  straffe 
var  meget  mildere  end  den  gamles.  Efter  forliget  i  Tønsberg  1277 
mellem  kongen  og  ærkebispen  viste  kongen  sig  imidlertid  mere 
medgorlig,  ligesom  biskop  Arne  på  sin  side    erklærede    —   i   en 


i)  Bisk.  1,691. 

2)  Sst.  697. 

3)  Bisk.  I,  698  jfr.  701.  Om  Kristen  retten  i  øvrigt  se  P.  Briem  i  Logfrædingur 
III,  25—36,  hvis  fremstilling  her  følges. 

skrivelse  — ,  at  han  ikke  vilde  holde  på  den  vedtagne  lov  »mere 
end  passende  var«  1).  Kongen  synes,  med  andre  ord,  at  have  sam- 
tykket i  den  nye  Kristenret,  for  så  vidt  den  ikke  indeholdt  bestem- 
melser, der  stred  imod  den  verdslige  lov.  Angående  striden  herom 
i  de  følgende  tider  henvises  til  P.  Briems  udførlige  redegorelse. 
Denne  Kristenret,  der  findes  udgivet  i  Ngl.  V,  er  forholdsvis  godt 
affattet;  dens  kilder  er,  foruden  den  almindelige  kanoniske  ret, 
fornemmelig  den  gamle  Kristenret  og  ærkebiskop  Jons  Kristenret. 
Den  indledes  med  Jonsbogens  eller,  rettere  sagt,  Jårnsidas  Kristen- 
domsbalk,  men  dette  er  et  yngre  tillæg;  den  har  fra  først  af  begyndt 
med  k.  8,  ligesom  Jons  norske.  Den  isl.  tiendelov  er  optagen. 
Hermed  er  Islands  gamle  lovhistorie  afsluttet. 


4.  AFSNIT. 

Sprogvidenskab,  grammatik,  retorik. 


Den  lærde  litteratur  har  mer  eller  mindre  sin  rod  i  den  al- 
mindelige europæiske  videnskabelige  litteratur  i  middelalderen.  Det 
viser  sig,  at  Islænderne  har  stået  i  en  meget  nær  forbindelse  med  de 
videnskabelige  strømninger  ude  i  Evropa  og  søgt  at  blive  delagtige 
i  den  middelalderlige  literatur. 

Så  snart  kristendommen  var  bleven  vedtaget  som  landsreligion, 
måtte  man  være  betænkt  på  at  sorge  for  den  unge  kirkes  tarv,  først 
og  fremmest  for  oprettelsen  af  kirker  og  uddannelsen  af  præster.  At 
det  i  begyndelsen  er  gået  noget  småt  med  dette,  medens  en  ord- 
nende øverste  myndighed  savnedes,  er  indlysende.  Det  måtte  blive 
mænd  som  Gissur  og  Hjalte,  der  havde  fået  kristendommen  indført 
i  landet,  som  nærmest  måtte  føle  sig  forpligtede  til  at  virke  til  bed- 
ste for  den,  dens  befæstelse  og  udbredelse.  De  havde  ført  gejstlige 
med  sig  fra  Norge;  det  er  disse,  der  straks  må  have  taget  fat  på 
uddannelsen  af  præster  og  indretningen  af  gudstjenesten  osv.  Men 
Gissur  traf  desuden  den  vigtige  foranstaltning,  at  han  sendte  sin 
egen  son  Isleif  til  Tyskland  for  at  studere  i  Herford,  omkr.  1025. 

i)  Bisk.  I,  707 

Efter  at  være  kommen  hjem  »som  præst  og  vellærd  mand«  holdt 
han  i  en  lang  årrække  en  skole  i  Skalholt,  ikke  alene  for  han  blev 
viet  til  biskop,  men  og  ikke  mindre  ivrigt  derefter.  Hans  disciple, 
blandt  hvilke  den  første  biskop  på  Holar  Jon  Ogmundsson  nævnes, 
har  så  igen  undervist  andre.  Desuden  var  der  allerede  i  den  første 
halvdel  af  det  11.  årh.  endel  fremmede  gejstlige  på  Island1).  Af 
disse  er  der  særlig  grund  til  at  fremhæve  Bjarnhard  den  bogvise, 
der  opholdt  sig  i  5  år  i  landet,  Hrodolf  (19  år),  der  bode  i  Borgar- 
f jorden,  og  endelig  en  anden  Bjarnhard  (ligeledes  19  år),  der  bode 
i  Vatsdalen  på  Nordlandet.  Det  følger  af  sig  selv,  at  disse  mænds 
ophold,  undervisning  og  bogsamlinger  ikke  har  været  uden  befrugt- 
ende virkninger,  måske  i  flere  retninger  end  det  er  muligt  nu  at  efter- 
vise. I  de  følgende  tider  høres  der  om  undervisning  og  skoler  på  så 
beromte  gårde  som  Haukadal  og  Odde 2),  og  ikke  mindre  på  Holar,. 
efter  at  det  nordlandske  bispesæde  var  oprettet  (1106);  dette  blev 
nu  det  andet  arnested  for  den  gejstlige  undervisning.  Om  flere  af 
biskopperne  hedder  det,  at  de  ikke  alene  var  lærde,  men  også  for- 
trinlige og  flittige  lærere,  som  biskop  Jon,  Kløng  3),  Torlak  osv.; 
til  den  sidste  er  knyttet  en  Tjorve  præst,  der  også  nævnes  som  en 
djygtig  lærer.  Efter  at  der  var  oprettet  klostre,  blev  disse  også 
hjemsteder  for  gejstlig  undervisning  og  litterær  virksomhed. 

Storste  delen  af  den  islandske  gejstlighed  har  således  fra 
først  af  fået  sin  uddannelse  i  selve  landet;  at  denne  i  flere  tilfælde 
har  været  tarvelig  nok,  er  givet;  men  i  det  hele  og  store  har  den 
vistnok  været  tilfredsstillende  efter  forholdene.  Der  var  stadig 
nogle,  der  rejste  udenlands  for  at  studere  og  som  således  stod  i  for- 
bindelse med  evropæiske  videnskabshjem.  Sæmund  frode  og  Jon 
Ogmundsson  studerede  i  Paris  og  måske  flere  steder,  biskop  Torlak 
i  England  (Lincoln)  og  Paris,  Påll  i  England;  denne  siges  at  have 
været  lærdere  end  nogen  anden  4);  hans  sonner  berommes  da  også 
for  deres  begavelse  og  kundskaber5).  Om  Hallr  Teitsson,  der 
skulde  bispevies,  men  døde  i  Utrecht  1150,  hedder  det  sikkert  noget 
overdrivende 6),    at   han  talte  ethvert  folks   sprog,   han   kom  til, 


a)  Jfr.  Åres  Isl.  bok  k.  8,  Hungrvaka  k.  3. 

2)  Om  skoler  m.  m.  kan  henvises  til  K.  Maurer:  Island  225  ff.,  244  ff.,  259  ff., 
B.  M.  Olsen:  Den  grt.  litt.  i  middelald.  II,  Indledn.  Sml.  Timarit  XIV. 

3)  Bisk.  I,  83. 

■>)  Bisk.  I,  92,  127. 
5)  Sst.  138. 
'")  Sst.  80. 

»som  han  der  var  barnefødt«.  Hvor  litterært  optaget  den  gejstlige 
stand  overhovedet  har  været,  er  der  i  det  foregående  vist  så  mange 
eksempler  på;  til  den  hører  de  fleste  ypperste  forfatternavne,  der 
kendes.  Hvad  der  angående  denne  fremdeles  må  fremhæves  og 
som  aldrig  bliver  stærkt  nok  fremdraget,  er  denne  gejstligheds 
fuldtud  nationale  folkelighed  —  noget  som  det  følgende  også  vil 
give  adskillige  smukke  eksempler  på. 

Hvad  de  lærde  studier  angår,  havde  de  det  samme  præg  som 
i  udlandet.  Alle  skoler  var  indrettede  efter  fremmede  mønstre, 
undervisningen  foregik  på  samme  måde  og  ved  hjælp  af  de  samme 
midler  (bøger)  som  i  udlandet.  Det  kunde  ikke  være  anderledes. 
Foruden  i  teologi  undervistes  der  i  de  7  kendte  fag,  artes  liberales: 
astronomi,  geometri,  aritmetik,  musik  (quadrivium),  grammatik, 
retorik,  dialektik  (trivium)  —  der  findes  alle,  nogle  dog  meget 
svagt,  repræsenterede  i  den  islandske  litteratur  i  dette  tidsrum.  Af 
storst  vigtighed  var  dog  grammatikken  eller  latinunder- 
visningen samt  astronomien  på  grund  af  hensynet  til  tidsregning 
og  kalendervæsen. 

Fremmed  litteratur  og  lærebøger  indførtes  til  landet  efter  en 
stor  målestok,  ikke  alene  teologiske  skrifter  og  afhandlinger,  men 
også  klassiske  profane  forfattere,  som  O  vid  »de  arte  amatoria«; 
det  eksemplar,  der  engang  fandtes  i  hænderne  på  en  elev,  den 
senere  biskop  Klong,  blev  rigtignok  beslaglagt  som  usund  litteratur 
af  den  nidkære  biskop  Jon1),  men  tilstedeværelsen  af  en  sådan 
bog  er  interessant  og  oplysende  nok.  Storre  bogsamlinger  har 
man  været  i  besiddelse  af;  ikke  alene  i  klostrene  fandtes  der  så- 
danne, men  også  hos  privatmænd.  Således  omtales  en  »bogkiste«, 
tilhørende  den  begavede  præst,  Ingimund2);  hovedsagelig  bestod 
de  af  fremmede  skrifter,  mest  latinske;  så  godt  som  hele  oversæt- 
telseslitteraturen  forudsætter  latinske  originaler.  Sådanne  nævnes 
adskillige  gange  som  f.  ex.  Gregors  Cura  pastoralis,  Cantilena 
Lamberti,  Expositiones  Gregorii 3),  foruden  psaltere  (allerede  i 
Laxdæla,  Gudrun)  og  plenarier  m.  m.,  homilier,  legender  osv. 
Mange  af  disse  bøger  har  sikkert  været  pragteksemplarer;  i  det 
mindste  omtales  sådanne  i  Norge4).    Disse  bøger  er  erhværvede 


i)  Bisk.  I,  165,  238. 
2)  Sturl.  I,  138.  140. 
8)  Bisk.  I,  74,  75,  876. 
4)  Hkr.  III,  510,  313. 

som  gaver  eller  ved  køb.  Kirkerne  ejede  i  reglen  flere  bøger,  for- 
uden håndbøger  og  lign.  i  reglen  sagaen  om  den  helgen,  de  var 
viede  til  m.  m. 1). 

Af  særlige  lærere  nævnes  der  ikke  mange,  og  de  få,  der 
nævnes,  er,  tilfældigvis,  for  storste  delen  fremmede,  som  hin  Gisle 
Finnason  fra  Gotland,  der  af  biskop  Jon  sattes  til  at  styre  skolen 
på  Holar2)  og  undervise  i  grammatica,  og  hin  Rikinne,  samme 
biskops  kapellan,  der  skulde  undervise  i  messesang  og  versifica- 
tura3).  Under  Gudmund  gode  nævnes  en  Tord  upse4);  fra  senere 
tider  også  andre. 

At  Islænderne  meget  tidlig  har  haft  en  vis  sproglig  sans 
og  sproglige  interesser,  er  sikkert  nok 5).  Det  var  navnlig  skjalde- 
poesien, der  ikke  alene  udviklede  sansen  for  ordenes  forskellige 
betydninger,  men  også  ved  sin  strængt  regelmæssige  indretning  og 
metrik  måtte  vække  og  skærpe  sansen  for  sproglige  foreteelser, 
særlig  stavelsers  og  vokalers  kvantitetsforhold,  og  for  sproglig  vel- 
lyd. Skjaldenes  øre,  og  folks  overhovedet,  var  fintmærkende  i  så 
henseende.  Dette  anerkendes  af  den  første  islandske  grammatiker, 
når  han  i  sin  afhandling  ytrer:  »skjalde  er  autoriteter  (dommere)  i 
ethvert  sporsmål  om  skrivemåde  og  udtale« ;  dette  siger  han  i  an- 
ledning af,  at  han  omtaler  tostavelsesformen  éarn,  mellemformen 
mellem  isarn  og  jam.  Oprindelig  var  skjaldenes  opfattelse  natur- 
ligvis kun  den  medfødte,  men  det  har  sikkert  ikke  varet  længe, 
for  deres  kunst,  netop  hvad  stavelser  og  deres  indbyrdes  forhold 
angik,  blev  mere  bevidst;  dette  ses  i  digte  som  Håttalykill  og  hos 
skjalde  ved  år  1100  og  derefter  hos  den  særlig  regelrette  Einarr 
Skulason.  Nogen  sproglig  indsigt  i  dybere  forstand  kan  man  dog 
ikke  forudsætte,  hverken  med  hensyn  til  ordafledning  eller  sprogets 
udvikling.  Her  gribes  der  så  godt  som  altid  fejl,  som  når  man  ved 
1100  opfattede  Cxissurr  som  ét  med  Gisrøår  o:  Gisfried  (Are)  eller 


J)  Jfr.  E.  Olmer:  Boksamlingar  på  Island  (1902).  —  Af  interesse  er  listen 
over  biskop  Arne  af  Bergens  bøger;  deriblandt  nævnes,  mærkeligt  nok, 
et  Poenitentiarium,  foræret  ham  af  hans  navne-  og  kaldsfælle,  biskop  Arne 
i  Skalholt.  Men  denne  liste  er  fra  så  sen  tid  som  o.  1300.  O.  A.  Johnsen: 
Norske  bogsamlinger  i  Afhdl.  viede  S.  Bugges  minde  (1908). 

2)  Bisk.  I,  163,  168. 

3)  Bisk.  I,  168. 
i)  Sturl.  I,  332. 

5)  At  dette  også  var  tilfældet  i  Norge,  ses  af  et  digt  som  Alvismål,  men  dette 
hænger  sammen  med  skjaldenes  sproglige  interesser. 

når  Snorre  afleder  Auåon  af  Odinn  (Hkr.  I,  20)  osv.  Jfr.  Olafs 
klassiske  eksempel  på  lucus  a  non  lucendo:  Hlér  kaldes  havet,  pviat 
hann  Hyr  allra  minnst.  Men  dette  viser,  at  man  tidlig  grublede  over 
sproglige  ting.  At  man  ikke,  hvad  der  heller  ikke  kunde  væntes, 
gennemskuede  sprogformers  udvikling,  ses  af  navneremserne,  hvor 
f.  ex.  isarn  og  jam  opfattes  som  to  forskellige  ord,  samt  af  Snorres 
lære  om  drotkvædede  5-stavelsers  linjer.  Den  beror  sikkert  på,  at 
Snorre  hos  ældre  skjalde  læste  visse  oprindelige  tostavelses  ord, 
som  séa,  féar,  som  én  stavelse  (sjd,  fjdr)  og  drog  deraf  den  falske 
slutning,  at  skjaldene  havde  tilladt  sig  5-stavelsers  linjer.  Man  be- 
høver ikke  at  minde  om  alle  de  etymologiske  og  sproglige  fejltag- 
elser, som  Olaf  hvitaskåld  har  begået  i  sin  afhandling;  han  tror,  at 
hvaåarr  er  udvidet  af  hvårr,  porrødr  af  Porår,  at  knurra  (af 
knarri)  er  opstået  ved  tillæg  af  a  —  alt  sammen  blot  for  at  linjen 
skal  være  lang  nok  (at  kvedandi  haldisk). 

Nogen  egenlig  beskæftigelse  med  skriftsprog  og  alfabet  har 
man  det  11.  århundred  igennem  ikke  indladt  sig  på.  At  de  gejstlige 
har  kendt  det  latinske  alfabet  og  i  ny  og  næ  brugt  det  til  mindre 
latinske  optegnelser,  er  naturligvis  givet.  Først  i  slutningen  af  det 
nævnte  århundrede  kan  det  antages,  at  man  også  har  begyndt  at 
gore  optegnelser  af  mindre  omfang  i  modersmålet.  Det  er  forud- 
sætningen for  nedskrivningen  af  de  islandske  love  i  vinteren  1117 
— 18.  Herom  og  om  den  nyttede  skrift  henvises  til  s.  241 — 58  (2. 
afsnit  §  3).  Det  er  der  påvist,  hvor  utilstrækkeligt  det  latinske  alfa- 
bet måtte  føles  til  optegnelser  i  islandsk  sprog;  hvorledes  skulde  f. 
ex.  de  3  tandlyd  d,  å,  p,  udtrykkes?  eller  en  lyd  som  æ?  Dette 
gav  folk  noget  at  tænke  på ;  vanskelighederne  måtte  vise  sig,  og  de 
førte  naturligvis  til  ønsket  om  at  kunne  overvinde  dem.  Det  er 
denne  grublen,  dette  ønske,  der  førte  til  et  forbedringsforslag  alle- 
rede ved  eller  lidt  for  midten  af  det  12.  årh. 

Det  er  den  såkaldte  første  grammatiske  afhand- 
ling, der  sammen  med  3  andre  af  grammatisk-retorisk  indhold 
findes  optagen  i  codex  Wormianus  af  Snorres  Edda x) ;  den  er 
udgiven  i  Snorra  Edda  (AM)  II  og  Islands  gramm.  litt.  i  middel- 
alderen (I).  Forfatteren  til  denne  afhandling  udtaler,  at  hans  hen- 
sigt er  at  danne  Islænderne  et  alfabet,  der  kunde  passe  for  deres 
sprog,  ligesom  f.  ex.  Angelsakserne  har  deres.    Han  lægger  det 

i)  Jfr.  M.  Hægstad:  Vestnorske  maalfore.   Innleiding  (l^Oo)  s.  27   fi.;  forf. 
g5r  afhandlingen  sikkert  for  ung,  når  han  sætter  den  til  o.  1170. 

Finnur  J6nsson.     II.  58 

latinske  alfabet  til  grund  og  udvider  det  på  forskellig,  tildels  meget 
sindrig  vis,  idet  han  tillige  beholder  det  allerede  tidligere  fra  Angel- 
sakserne optagne  p  både  for  at  betegne  å  og  p.  Hvad  vokalerne 
angår,  optager  eller  danner  forfatteren  4  nye,  o,  e,  ø,  y,  hvoraf  dog 
e  også  fandtes  brugt  i  latinske  håndskrifter  ved  siden  af  e  (=  æ)r 
ø  og  y  fandtes  i  angels.  Det  er  klart,  at  det  er  tegn  for  omlydsvokal- 
erne,  han  har  savnet;  han  danner  sine  tegn  i  henhold  til  lydens  op- 
rindelse og  kvalitet;  o  f.  ex.,  siger  han,  »har  krøllen  fra  a,  men  rund- 
kresen  fra  o,  ti  det  er  sammenblandet  med  de  to's  lyd,  udtalt  med 
mindre  åben  mund  end  a,  men  med  mere  end  o«;  han  er  altså  klar 
over  forholdet  mellem  grundlyd  og  omlyd  —  uagtet  han  naturligvis 
ikke  kender  omlydens  natur  og  årsag.  Dernæst  fastslår  forf.  meget 
rigtig,  at  disse  vokaler  både  er  lange  og  korte;  de  første  betegner 
han  med  en  aksent  (')•  Ved  selvvalgte  og  træffende  eksempler  op- 
lyser han  denne  forskel.  Fremdeles  fastslår  han  den  overmåde 
vigtige  og  interessante  omstændighed,  at  vokalerne,  både  de  lange 
og  de  korte,  udtaltes  med  næselyd.  Også  denne  forskel  vil  han 
have  betegnet  i  skrift  (med  et  punkt  over  vokalen,  f.  ex.  a  et  langt, 
nasaleret  a).  Her  er  det,  en  af  forf.s  storste  fortjænester  ligger  — 
uagtet  han  netop  ikke  på  dette  punkt  formåede  at  trænge  igennem 
i  skrift.  Uden  hans  påvisning  vilde  man  overhovedet  intet  vide  om 
islandske  næselyd  i  oldtiden.  Den  nyeste  tid  har  givet  den  gamle 
forfatter  ret1),  uagtet  der  har  været  dem,  der  tvivlede  om  rigtig- 
heden af  hans  lære.  Men  han  har  åbenbart  haft  et  fint  øre,  måske 
finere  end  de  fleste  andre.  Denne  nasalering  er  rimeligvis  for- 
svundet af  udtalen  ikke  så  lang  tid  efter,  og  skjaldene  kunde  intet 
hensyn  tage  dertil  i  deres  rim;  det  er  derfor  intet  under,  at  man 
ellers  mærker  så  lidt,  eller,  rettere  sagt,  intet  til  den.  Derimod  har 
forf.s  forslag  om  anvendelsen  af  længdetegn  i  skrift  båret  gode 
frugter;  det  er  de  samme  som  nutidens  islandsk  anvender,  blot  i 
en  anden  betydning.  Hvad  konsonanterne  angår,  er  forf.s  forbedring 
af  ringere  betydning;  noget  nyt  fremkommer  han  ikke  med  her. 
Han  foreslår  at  lade  de  store  bogstaver  (B  osv.)  betyde  dobbelt- 
bogstav (bb  osv.),  hvad  de  i  hdskrr.  ofte  nok  også  betyder,  samt 
at  disses  navne  skal  alle  bestå  af  e  +  konsonanten  dobbelt  {ebb, 
edd  osv.,  i  lighed  med  eff,  ell  osv.).  Han  vil  bruge  c  alene  både 
for  latinens  c,  k  og  q;  det  store  tilsvarende  bogstav  skulde  skrives 


0  Herom  kan   henvises   til  S.   Bugge   i   Arkiv   II,  230—34,   A.   Nor  een   sst. 
III,  1—41. 

k  (ekk);  ng  foreslår  han  at  skrive  g  som  ét  bogstav.  Derimod 
vil  han  helst  udskyde  x,  z,  v  og  T  (o:  lat.  et  =  isl.  ok  'og')  og 
skrive  ks,  ds;  v  er  overflødigt  ved  siden  af  u  (jfr.  p  for  <3  og 
p)  og  "3  bor  erstattes  af  det  fuldtudskrevne  ord  (ok);  dog  er  det 
kun  g,  han  bestemt  udskyder.  Endelig  omtaler  han  'titler',  d.  v.  s. 
f orkortelsestegn ;  dem  har  han  intet  imod  —  »lad  enhver  forkorte 
med  titel,  som  han  anser  for  hensigtsmæssigt  og  tydeligt«;  titlen 
o:  forkortelsen  oplyser  ordet,  viser,  hvilken  form  der  er  ment; 
titulus  er  jo  deminutiv  af  titan  'sol'  —  et  eksempel  på  den  ovf. 
omtalte  ordafledning. 

Dette  her  foreslåede  alfabet  er  nu  i  grunden  ganske  godt  og 
i  alt  væsenligt  det  selvsamme,  man  endnu  den  dag  i  dag  bruger 
på  Island.  Forf.s  afhandling  indeholder  på  engang  en  fuldstændig 
behandling  af  æmnet  samt  værdifulde  oplysninger  om  det  island- 
ske sprog  i  hans  levetid.  Den  indflydelse,  afhandlingen  mulig  har 
haft,  er  antydet;  det  er  rimeligt,  at  den  tidlig  har  fået  en  vis  ud- 
bredelse, eller  i  det  mindste  dens  indhold.  Forfatterens  navn  er 
ukendt,  men  at  han  var  en  gejstlig,  fremgår  af  alt;  han  har  været 
i  besiddelse  af  gode  kundskaber,  selv  om  noget,  han  hentyder  til, 
skulde  være  andenhåndsviden;  han  kender  det  hebraiske,  græske, 
angelsaksiske  alfabet,  kan  latin  og  har  kendt  endel  til  latinsk  litte- 
ratur; således  anfører  han  et  af  Catos  disticha,  som  han  over- 
sætter fortrinlig.  Han  kender  en  hel  del  latinske  homilier  d.  v.  s. 
kirkelig  litteratur.  Men  han  er  åbenbart  ikke  mindre  velbevandret 
i  den  hjemlige  litteratur  og  skjaldedigtning.  Han  kender  Åres 
skrifter,  islandske  genealogiske  optegnelser,  samt  anfører  vers  af 
den  gamle  skjaldepoesi  (af  ?j6961fr  Arnorsson  og  Ottarr  svarte). 
Det  er  således  klart,  at  forf.  er  en  udmærket  repræsentant  for  den 
islandske  folkelige  gejstlighed  i  det  12.  årh.  Som  forfatter  gor  han 
et  fortræffeligt  indtryk;  han  er  på  engang  beskeden  og  selvsikker; 
hans  betragtninger  er  logiske  og  hans  tanker  klare;  der  er  noget 
gammeldags  vederhæftigt  ved  hele  hans  væsen.  Han  indfører  en 
tænkt  modstander  og  behandler  ham  med  tor  humor  og  grund- 
ighed. 

Forf.  levetid  kan  bestemmes  nogenlunde  nojagtig;  i  så  hen- 
seende er  hans  omtale  af  den  ham  bekendte  islandske  litteratur 
først  og  fremst  af  vigtighed.  Hvad  han  da  kender  er  »religiøse 
tydninger«,  love  [dem  fra  1117 — 18],  genealogier  og  Åres  »lærde 
historiske  værker«,  med  andre  ord:  det  er  den  allerældste 
islandske  litteratur  og   kun    denne,  han  antyder.    Heraf  kan  der 

da  kun  sluttes  det  ene,  at  han  må  have  levet  i  det  12.  årh.s  første 
halvdel  eller  ved  midten  deraf,  været  Åres  samtidige,  måske  noget 
yngre  af  alder  end  denne.  I  den  3.  fjærdedel  af  det  12.  årh.  var 
den  historiske  sagaskrivning  i  fuld  gang;  nu  blev  den  ene  saga 
ført  i  pennen  efter  den  anden,  det  ene  lovhåndskrift  skrevet  efter 
det  andet  osv.,  hvilket  alt  sammen  forudsætter  en  udstrakt  øvelse 
i  at  skrive.  Det  vilde  være  utænkeligt,  eller  i  hvert  fald  uforståe- 
ligt, at  forf.  udtrykker  sig  som  han  gor,  hvis  al  denne  litteratur  i 
forvejen  havde  eksisteret  (jfr.  hans  udtryk:  »som  det  nu  er 
blevet  skik  (tiåisk)  også  her  i  landet«),  hvis  han  f.  ex.  havde 
skrevet  ved  år  1170,  som  Hægstad  vil,  eller  1180,  som  B.  M. 
Olsens  sidste  opfattelse  går  ud  på.  Senere  end  omkr.  1150  kan 
han  umulig  have  skrevet,  men  der  er  al  grund  til  at  antage,  at  han 
har  gjort  det  noget  for;  hans  ord  om  Are  (d.  1148)  forudsætter 
ingenlunde,  at  denne  dengang  var  død.  Til  tiden  o.  1130 — 40  eller 
o.  1140  passer  alt  på  det  fortrinligste. 

Forf. s  sprog  svarer  ganske  til  denne  affattelsestid;  det  minder 
i  meget  om  Åres  stil;  sproget  er  noget  tungt  og  ubehjælpsomt 
men  solidt  og  klart;  der  findes  gamle  former  (ikke  blot  former 
som  kank,  kvedk,  men  også  kanka,  sékka),  og  hele  tonen  er 
langt  alderdomligere  end  i  værker  fra  den  sidste  fjærdedel  af  det 
12.  årh.  (som  f.  ex.  Sverriss.).  Teksten  er  på  sine  steder  noget 
forvansket. 

Med  hensyn  til  forf.s  hensigt,  forhold  til  den  latinske  skrift  og 
runerne  henvises  til,  hvad  der  ovf.  afsnit  2,  §  3,  er  fremført,  samt 
til  fortalen  til  den  sidste  udgave.  Nogen  egenlig  kilde  kan  ikke  på- 
vises. 

Den  2.  grammatiske  afhandling  findes  i  cod. 
Worm.  uden  overskrift  og  desuden  i  cod.  Upsaliensis  af  Snorra 
Edda  med  en  overskrift,  der  slet  ikke  passer  til  afhandlingen. 
Prof.  E.  Mogk  har  ment1),  at  den  hidrører  fra  Snor  re  selv  og 
skulde  være  bestemt  til  at  danne  etslags  indledning  til  Håttatal, 
dette  har  jeg  modbevist  i  min  afhandling  i  Aarbøger  for  nord. 
Oldkh.  1898.  Afhandlingen  er  et  selvstændigt  arbejde,  der  handler 
om  bogstaver  (deres  inddeling)  og  stavelsers  dan- 
nelse.   Dens    overlevering   er    i    hdskrr.    noget   forskellig,    idet 


*)  Der  sogenante  2.  grt.   traktat   der   Sn.-E.   Halle  1889.   Jfr.   O.   Brenner  i 
Zschr.  f.  deut.  Philol.  XXI. 

teksten  i  Worm.  er  udvidet,  særlig  med  et  stykke  (om  'titlerne') 
fra  den  1.  afhdl.  m.  m.  samt  med  en  særlig  indledning  og  slutning, 
der  kuni  er  munkesnak.  For  slutningen  har  Ups.  et  afsnit  af  en 
særlig  art.  Fremdeles  er  stilen  på  sine  steder  bedre  i  Ups.  Om 
alt  dette  kan  der  henvises  til  den  udførlige  redegorelse  i  fortalen 
til  udg.  i  Isl.  grt.  litt.  s.  XVI— XXVIII.  Hovedsagelig  har  man  at 
gå  ud  fra  afhandlingens  form  i  Ups.  Den  er  i  den  sædvanlige 
lærebogsform  og  begynder  med  sporsmålet:  »Hvorledes  deles 
lyde?«  Herpå  følger  en  redegorelse  for  de  forskellige  lyde  (toner), 
den  døde  naturs,  dyrenes,  menneskets,  hvilket  for  det  sidstes  ved- 
kommende vil  sige:  sproget.  »Munden  og  tungen  er  ordenes  lege- 
plads; på  den  plads  er  de  stave  rejste,  der  udgor  al  tale,  og  talen 
griber  dem  (stavene)  afvekslende,  ligesom  harpestrænge  eller 
nogler  i  symfoniet  (d.  v.  s.  ligesom  greb  i  strængene  frembringer 
toner  af  forskellig  art)«.  Nu  følger  der  en  kresfigur  med  5  kon- 
centriske krese,  i  hvilke  bogstaverne  ordnes  efter  deres  arter.  De 
flestes  navne  angives  og  disse  er  tildels  hojst  besynderlige  (d 
hedder  dud,  f  faf,  g  gug  osv.).  I  den  inderste  kres  findes  q,  v,  h,  p, 
i  den  anden  de  øvrige  konsonanter  (undt.  dem,  der  findes  i  5.),  så 
vokalerne  i  den  3.,  i  den  4.  dobbelkonsonanter  og  endelig  i  den  5. 
å,  z  (pet),  c,  x,  i  (ed  o:  et)  og  andre  forkortelsestegn.  Figuren 
ledsages  af  en  udførlig  forklaring.  De  sammenskrevne  vokaler  {a? 
osv.)  kaldes  Umingar,  hvorimod  ey,  ei  kaldes  lausaklofar  (løse, 
ikke  sammenskrevne),  de  4  første  i  5.  kres  undirstafir.  -  Det 
andet  hovedafsnit  indledes  også  med  en  figur,  inddelt  i  ruder; 
vokalerne  står  øverst  og  under  dem  og  til  hojre  og  venstre  for 
dem  stilles  konsonanterne,  først  de,  som  kan  stå  både  foran  og 
efter  Vokalen,  så  de,  der  kun  kan  stå  foran,  og  endelig  de,  som 
kun  kan  stå  bagefter  —  alt  for  at  vise,  hvorledes  stavelser  kan 
dannes;  en  lignende  forklaring  gives  også  her  som  ved  kres- 
figuren.  Figuren  sammenlignes  med  et  strængeinstrument.  Sam- 
menknytningen af  bægge  figurer  med  forklaringer  til  ét  hele  er 
ikke  uheldig,  men  afhandlingen  er  som  sådan  af  liden  værdi.  Den 
er  langt  yngre  end  den  første;  bl.  a.  kender  den  d,  som  først  blev 
indført  på  Island  o.  1225.  Afhandlingen  er  snarest  et  lærd  skole- 
produkt  fra  midten  af  det  13.  årh.  Dens  forfatter  var  åbenbart  en 
gejstlig  mand,  der  kendte  strængeinstrumenter  og  musik  (kirke- 
musik) og  for  hvem  det  lå  meget  nær  at  hentyde  til  den,  hvilket  så 
temmelig  sikkert,  bl.  a.,  afviser  tanken  om  Snorre  som  forfatteren. 
Nogen  fremmed  original  har  ikke  kunnet  påvises. 

Den  3.  grammatiske  afhandling  har  til  forfatter 
skjalden  Olåfr  for5arson  hvitaskåld,  Sturlas  broder 
og  Snorres  broderson1).  Som  skjald  er  Olaf  behandlet  i  det  fore- 
gående. Han  er  født  omkr.  1210  og  var  vistnok  ældst  af  sine  hel- 
søskende2). I  sin  ungdom  har  han  studeret  hos  en  eller  anden 
gejstlig,  hvilket  forudsættes  af  hans  hele  forfattervirksomhed  samt 
deraf,  at  han  i  Isl.  annaler,  hvor  hans  død  omtales,  kaldes 
subdjdkn.  I  øvrigt  vides  kun,  at  han  tidlig  ligesom  Sturla  sluttede 
sig  til  Snorre,  i  hvis  beromte  gæstebud  (1226 — 27)  han  deltog;  jfr. 
foran,  hvor  også  den  sag  er  omtalt,  han  på  sin  faders  vegne  sam- 
men med  Sturla  havde  at  gore  med  i  året  1233.  Ved  den  lejlighed 
udviste  han  kraft  og  mod,  ligesom  han  et  par  år  senere  lagde  sit 
fredsommelige  sindelag  for  dagen.  I  øvrigt  vides  kun  lidet  om 
hans  færd  i  disse  for  Snorre  så  urolige  år.  1235  opholdt  han  sig  i 
Reykjaholt.  1236 — 37  boede  han  på  Borg3),  var  tilstede  ved  sin 
faders  død 4)  og  var  med  på  Bær  mod  Sturla  Sigvatsson,  men 
måtte  boje  sig  for  denne  og  forpligte  sig  til  at  rejse  udenlands5), 
og  samme  år,  1237,  rejste  han  med  Snorre  til  Norge0).  Herom  se 
foran  94 — 95.  Olaf  opholdt  sig  en  tid  hos  hertug  Skule,  men  der 
er  ingen  tvivl  om,  at  han  også  er  bleven  en  god  ven  af  kong  Hakon, 
hvis  begavelse  og  dannelse  han  har  lært  at  beundre.  Han  har 
under  ufreden  mellem  ham  og  Skule  sikkert  vidst  at  holde  sig 
neutral.  Efter  at  han  havde  opholdt  sig  hos  Hakon  vinteren  1239 
—  40,  begav  han  sig  til  kong  Valdemar  sejr  i  Danmark  og  opholdt 
sig  hos  ham  i  nogen  tid;  det  hedder  herom  i  Knytlinga  7),  at  »han 
lærte  af  ham  (o:  kongen)  mange  udmærkede  kundskaber  og  for- 
trinlige fortællinger«;  hertil  sigter  åbenbart  Olaf  selv,  når  han  i 
sin  afhandling  ytrer:  »disse  stave  og  deres  betydninger  kom- 
pilerede (sammenstillede)  min  herre  Valdemar  Danekonge  således 
i  en  fyndig  sætning«.    Hvorlænge  Olaf  har  opholdt  sig  her  eller 


1)  Efter  afhandlingen  står  der  i  AM  748:  >her  er  den  del  af  bogen  sluttet, 
som  Olaf  Tordsson  har  sat  sammen«,  Sn.  E.  II,  427.  I  den  4.  grt.  afhdl. 
hentydes  der  et  par  gange  til  ham  som  forfatteren  (k.  9.  11). 

2)  Jfr.  Sturl.  I,  48  jfr.  386. 

3)  Sturl.  I,  487. 

4)  Sst.  I,  492. 

5)  Sst.  I,  396—98. 

<">)  Hak.  Hak.  Fms.  IX,  436.  453  osv.;  Isl.  ann.  130.  188. 
7)  Fms.  XI,  396;  jfr.  Sturl.  II,  143. 

overhovedet  i  udlandet,  vides  ikke  bestemt.  Men  mange  år  har  det 
sikkert  ikke  varet,  inden  han  rejste  hjem,  måske  kort  efter  Valde- 
mars død  (1241).  Sin  tid  har  han  åbenbart  anvendt  til  studeringer 
og  litterære  sysler.  Hvilken  anseelse  han  har  nydt,  afgiver  den 
omstændighed  en  målestok  for,  at  kong  Valdemar  har  ført  viden- 
skabelige samtaler  med  ham.  Efter  at  være  kommen  hjem  stod 
han  på  Tord  kakales  side  og  blev  af  denne  taget  til  lovsigemand 
1248,  og  han  beklædte  stillingen  til  1250 ').  En  anden  gang  var 
han  lovsigemand  1252 2),  men  red,  som  han  foregav,  af  helbreds- 
hensyn,  ikke  til  altinget 3).  Da  bode  han  på  Stafaholt.  Samme  år  del- 
tog han  i  mødet  ved  Hofdaholar,  hvor  han  holdt  »en  tale  og  opford- 
rede til  at  høre  på  de  breve  og  ærinder,  som  en  så  udmærket  konge 
som  Hakon  havde  sendt«3).  Han  stiller  sig  på  en  måde  på  kongens 
side  overfor  Sturla.  Da  denne  overfaldt  Torgils  skarde  på  Olafs 
gård,  optrådte  han  med  fasthed,  og  det  kom  til  forlig  ikke  mindst 
ved  Olafs  mæglende  virksomhed4).  Her  viste  han  også  sin  trofast- 
hed mod  Snorres  minde  og  sin  forbitrelse  på  Gissur.  Olaf  betegn- 
edes af  sin  broder  Sturla  som  en  brav  mand:  »jeg  ved,  at  du  vil 
kun,  hvad  der  er  godt«.  Men  herefter  høres  intet  om  ham.  Kun 
vides  det,  at  han  døde  1259  (Isl.  ann.).  Olaf  minder  i  meget  om 
Sturla;  han  er  fast  og  pålidelig,  fredelskende  og  forsonlig;  han 
trækker  sig,  som  det  synes,  ganske  tilbage  efter  hjemkomsten  fra 
udlandet;  han  er  gudfrygtig  og  mild  af  sind.  Hans  stilling  til 
Hakon  d.  gamle  beror  på  hans  personlige  bekendtskab  med  denne 
fyrste.  At  han  vilde  lade  folk  høre  på  Hakons  »breve  og  ærinder« 
behøver  ikke  at  forstås  anderledes  end  som  opfordring  til  at  vise 
kongen  høflighed.  Hvorledes  Olaf  vilde  have  stillet  sig  til  landets 
underkastelse,  kan  intet  sluttes  med  bestemthed.  Olaf  var  sikkert 
en  vindende  personlighed,  siden  han  vandt  både  den  norske  og  den 
danske  konges  gunst  og,  som  det  synes,  delvise  fortrolighed.  Efter 
forholdene  var  han  en  meget  lærd  mand,  der  særlig  lagde  sig  efter 
studiet  af  retorik  og  skjaldesprog,  altså  igen  forenede  de  ældre 
forfatteres  gode  egenskaber,  tilbøjeligheden  til  at  nationalisere 
fremmed  videnskab.    Hos  Olaf  ses  dette  på  et  særlig  vanskeligt 


0  Sturl.  II,  104;  Isl.  ann.  (enstemmig);  Safn  I,  30—31,  jfr.  31—32. 

2)  Sturl.  II,  135  med  anm.;  Isl.  ann. 

8)  Sturl.  II,  150—1,  jfr.  176. 

4)  Sturl.  II,  159—64. 

område.  Om  den  skole,  han  holdt,  vides  intet  sikkert.  Lejligheds- 
vis nævnes  præsten  Torstein  titling  som  hans  discipel1).  Et  ind- 
blik i  Olafs  undervisning  får  man  gennem  hans  afhandling,  Han 
lægger  en  fremmed  lærebog  til  grund  og  følger  den  helt  igennem, 
men  erstatter  de  fra  latinske  forfattere  hæntede  eksempler  med 
steder  fra  skjaldepoesien,  til  hvilken  han  viser  et  udstrakt  kend- 
skab; jfr.  nedenfor;  uagtet  han  altid  griber  fejl  i  sine  sproglige 
forklaringer,  er  det  dog  klart,  at  han  har  været  i  besiddelse  af  sans 
for  sproglige  fænomener,  og  hans  afhandling  frembyder  flere  for- 
skellige ting  af  interesse. 

Afhandlingen  findes  både  i  cod.  Worm.  og  i  AM  748  og  757, 
4°,  uden  overskrift.  I  Worm.  er  der  i  k.  16  oversprunget  et  stykke; 
i  748  mangler  et  blad;  i  757  er  teksten  omtrent  som  i  748,  undt. 
for  så  vidt  som  sidste  del  af  k.  3  (runestykket),  af  k.  4  (ligeledes), 
k.  10  helt  mangler,  foruden  forklaringen  af  Barbarismus  i  k.  11, 
og  hele  k.  12 — 16  (d.  v.  s.  slutningen)  2).  Men  B.  M.  Olsen  har  i 
sin  indledning  påvist,  at  disse  stykker  vilkårlig  er  udeladte. 

Afhandlingen  falder  i  to  dele  —  i  den  AM'ske  udgave  kaldt 
Mdlfrædinnar  grundvollr  (k.  1 — 9)  og  Målskrud  si  ræ  di  (k.  10 — 16) 
— ,  hvoraf  den  første  handler  om  lyd  og  bogstaver,  deres  arter  og 
væsen,  den  sidste  udelukkende  om  talefigurer  og  retorik.  Den  ind- 
byrdes tilknytning  mellem  dem  er  kun  ringe,  men  der  er  ingen 
grund  til  at  mene,  at  de  ikke  fra  først  af  skulde  have  hørt  sammen. 

Den  første  del  bygger  for  en  stor  del  på  Priscian,  der  flere 
gange  nævnes,  men  også  andre  kilder  er  nyttede;  det  er  rimeligst 
at  forklare  forholdet  så,  at  Olaf  ikke  har  nyttet  Priscian  på  første 
hånd,  men  et  middelalderligt  latinsk  værk,  der  beroede  på  ham  og 
anførte  hans  navn.  Der  gores  først  rede  for  de  enkelte  lyd  på  en 
systematisk  måde  (k.  1);  »legemlige  lyd«  beror  enten  på  »livløse« 
eller  »levende«  ting;  de  »livløses«  lyd  deles  atter  i  forskellige 
arter,  hvorpå  de  levendes  lyd  behandles  på  samme  måde.  Men  ind 
her  i  mellem  skydes  en  bemærkning  om  musicam  (lat.  form)  efter 
philosophi  og  om  planeternes  sang,  celestis  armonia,  og  Platos 
mening  om  disse.  Dette  stykke  synes  bestemt  at  være  et  senere 
indskud  på  grund  af  sin  stil,  de  latinske  former  og  den  lærdom, 
som  Olaf  ellers  ikke  således  søger  at  pynte  sig  med;  derimod 
minder  det  levende  om  fortalen  (prologen),  hvorom  mere  nedenfor, 


i)  Sturl.  II,  263. 

2)  Jfr.  Isl.  grtik  i  middelald.  II,  s.  LVI. 

samt  om  Worm.s  indskud  i  prologen  til  Eddaen.  Slutningen  af 
stykket  er  desuden  delvis  en  gentagelse  af  et  sted  lidt  hojere  oppe. 
Kapitlet  —  hvis  direkte  kilde  er  ukendt,  men  som  har  et  vist  slægt- 
skab med  afhdl.  II,  beg.  --  slutter  med  at  omtale  den  menneske- 
lige stemme,  og  forf.  er  derved  kommen  til  talens  mindste  be- 
standdel, staven  (bogstavet  o:  de  enkelte  artikulerede  lyd  k.  2): 
læren  herom  genfindes  i  latinske  grammatiske  skrifter.  Atter  her 
støder  man  på  et  lignende  indskud  som  i  k.  1,  nemlig  stykket  fra 
1.  14  s.  37  (B.  M.  Olsen)  til  kapitlets  slutning.  Her  nævnes  atter 
»philosophi«  og  deres  »elementa«  med  en  parallel  mellem  element- 
erne og  bogstaverne.  Her  er  forholdet  endnu  tydeligere,  idet  hvad 
her  meddeles  om  staven  og  stavelser  —  hvortil  forf.  slet  ikke  er 
kommen  —  er  en  antecipation  og  gentagelse  af,  hvad  der  bagefter 
udførlig  fremstilles,  tildels  knudret  og  utydelig  fremsat;  desuden 
findes  der  modsigelser  mellem  indholdet  og  den  følgende  fremstil- 
ling, ligesom  de  tekniske  ord  er  forskellige.  At  pådutte  Olaf  dette 
stykke  er  tilvisse  meningsløst.  I  k.  3  findes  en  sammenhængende 
lære  om  bogstaverne  og  deres  navne;  her  er  det,  at  de  gamle 
runetegn  (for  vokalerne)  og  runenavne  anvendes  efter 
futharkens  kendte  ordning.  Dette  fortsættes  i  k.  4,  der  handler  om 
stavens  »figur«  og  »betydning«  o:  udtale.  Her  er  det,  Olaf  anfører 
»sin  herre,  Valdemars«  sætning  i  runer,  og  her  findes  læren  om 
tvelydenes  tildels  sammenskrevne  form.  Disse  runestykker  har  B. 
M.  Olsen  udførlig  behandlet  både  i  sin  afhandling  Runerne  i  den 
oldisl.  litteratur  og  i  udgaven  af  den  3.  og  4.  afhdl.,  og  han  er 
kommen  til  det  resultat,  at  vi  i  den  har  rester  af  en  gammel  af- 
handling om  runealfabetet  af  dettes  forbedrer,  T  o  r  o  d  d  med  til- 
navnet »runemesteren«.  Denne  sag  må  her  behandles  noget 
nærmere. 

Om  denne  Torodd  giver  Jonssaga  ')  den  efterretning,  at  da 
han,  der  var  en  udmærket  tømrer,  var  i  færd  med  at  opføre  kirken 
på  Holar  i  biskop  Jons  tid,  fik  han  lejlighed  til  at  høre  på  latin- 
undervisningen (grammatica),  og  han  lærte  så  meget  deraf,  »at 
han  blev  den  største  idrætsmand  i  det  studium  (nåm)«.  Dernæst 
nævnes  han  i  prologen  (foran  de  4  grt.  afhdl.)  således:  »der  skal 
nu  vises  eder  den  første  alfabets-indretning  (letrshdtt),  saledes 
skreven  »efter«  16  bogstavers  alfabetet  i  den  danske  runge,  således 
som  Torodd  rnnemester  og  Are  præst  den  frode  har  sat  det  imod 


i)  Bisk.  I,  163.  235. 

(som  ækvivalent  til)  Latinernes  alfabet,  som  mester  Priscianus  har 
sat«.  At  der  i  disse,  forøvrigt  lidet  klare  ord  sigtes  til  de  anførte 
runestykker  synes,  især  ved  bemærkningen  om  Priscian,  at  være 
utvivlsomt  (B.  M.  Olsen) x).  Indblandingen  af  Are  beror  ganske 
sikkert  på  en  misforståelse  hos  den  ukyndige  forfatter.  Der  må 
lægges  mærke  til,  at  Torodd  ikke  her  er  nævnet  som  en  forfatter 
til  et  skrift,  men  kun  som  en  ordner  af  runealfabetet  i  forhold  til 
det  latinske.  Om  et  til  grund  liggende  skrift,  som  B.  M.  Olsen 
har  antaget,  kan  der  ikke  være  tale.  Fremstilling  og  stil  i  de  på- 
gældende runestykker  er  fuldstændig  stemmende  med  den  øvrige 
afhandling  (bortset  fra  de  forannævnte  indskud)  og  himmelvidt 
forskellig  fra  stil  og  sprog  i  Åres  tid.  Ikke  et  eneste  ord  røber  en 
ældre  eller  en  så  gammel  kilde.  Kan  man  tillægge  prologens  ord 
nogen  betydning  overhovedet,  og  det  er  der  dog  endel  der  taler 
for,  --  ganske  uden  grund  er  dens  forfatter  næppe  kommen  til  at 
nævne  Torodd;  Åres  navn  har  han  derimod  hæntet  fra  den  1. 
afhdl.  — ,  så  kan  man  kun  drage  den  slutning,  at  det  runealfabet, 
Olaf  har  benyttet,  er  et,  som  Torodd  har  ordnet  for  at  få  det  til  at 
svare  til  det  latinske,  delvis  også  det  islandske  2)  (jfr.  foran  s.  249). 
Den  interesse,  Olaf  viser  for  de  gamle  runer,  tyder  på  et  fremmed 
ophav.  Det  er  netop  samværet  med  den  runekyndige  kong  Valde- 
mar, der  har  givet  ham  interesse  derfor;  i  Danmark  spillede  de  en 
ganske  anden  rolle  end  på  Island  i  det  13.  årh.  Derfor  kan  Olaf  dog 
have  nyttet  Torodds  forbedrede  runerække,  og  derpå  tyder  tve- 
lydenes tilværelse  deri.  Men  i  litteraturhistorien  kan  Torodd  ingen 
plads  få3)- 

Man  kunde  måske  rejse  tvivl  om,  hvorvidt  bægge  runestyk- 


*)  Udtrykket  »den  første  betyder  >den  ældste«,  og  går  sikkert  ikke  på  alfa- 
betet i  den  1.  afhdl. 

-)  Jfr.  G.  Storms  anmældelse  af  Runerne  osv.  Arkiv  II. 

3)  Hvad  selve  fortalen  angår,  er  den,  som  anerkendt  af  alle,  et  forvirret  og 
dunkelt  produkt,  der  ganske  sikkert  ikke  hidrører  fra  Olaf,  men  som  dog 
tager  særlig  sigte  på  hans  afhdl.  Her  findes  former  som  ordograffiam, 
hentydninger  til  Snorra  Edda  og  dennes  udvidede  fortale  (o:  cod.  Worm.); 
her  som  der  findes  et  vb.  som  undirstanda.  Heraf  kan  kun  sluttes,  at  denne 
fortale  er  skreven  af  de  4  grt.  afhdl. s  samler,  der  mulig  var  forfatter  til 
den  4.  afhdl.  (B.  M.  Olsen),  og  det  er  tillige  ham,  der  er  mester  for  ind- 
skuddene i  Olafs  afhdl.  Hele  fortalen  er  af  en  og  samme  mand  (G.  Storm), 
og  det  er  et  fejlsyn  at  tale  om  bratte  overgange  fra  et  stykke  i  den  til  det 
andet.  Heraf  forklares  lighederne  mellem  fortalen  og  Olafs  afhdl.  i  dens 
nuværende  form.   Derimod  er  der  ingen  parallel  mellem  den  og  k.  6. 

ker  var  af  en  og  samme  forfatter.  Der  er  dog  næppe  gyldig  grund 
dertil.  I  det  første  gås  der  ud  fra  16-rune-alfabetet,  5  vokaler 
(a,  o,  i,  u,  y),  5  hdlfraddarstafir  (r,  n,  s,  m,  l)  og  5  dumbar  (f,  p, 
k,  t,  b);  forf.  glemmer  h,  vistnok  fordi  han  i  tilslutning  til  »Pris- 
cian«  betragter  det  som  en  aspiration.  I  det  sidste  stykke  går 
forf.  ud  fra  Valdemars-sætningen,  og  her  er  det  først  han  får  lej- 
lighed til  at  omtale  runetegnet  for  p  osv.,  og  i  tilknytning  hertil 
tvelydene  ae,  au,  ei,  ey,  eo.  Disse  stykker  er  tilvisse  ikke  uinteres- 
sante, men  så  stor  en  betydning,  man  tidligere  har  villet  tillægge 
dem,  besidder  de  næppe. 

I  k.  5 — 8  behandles  stavelser,  hvorved  forf.  kommer  ind  på 
de  i  skjaldedigte  forekommende  harmonistavelser  (hendingar),  og 
er  dermed  kommen  til  det  æmne,  der  i  den  sidste  del  spiller  en 
overvejende  rolle;  også  på  andre  punkter  tages  der  sigte  på 
norron  poesi.   Endelig  fremstilles  i  k.  9  talens  dele.  - 

Hele  denne  første  del  er,  bortset  fra  indskuddene,  ret  logisk 
ordnet,  men  med  forf. s  originalitet  er  det  i  det  hele  lidet  bevendt; 
forbindelsen  af  runestykkerne  og  det  øvrige  er  lidet  kunstnerisk. 
Den  latinske  aksentuation  overføres  på  det  islandske  sprog,  hvil- 
ket naturligvis  fører  til  et  urimeligt  billede  af  dette.  Dog  er  de  her 
pågældende  bemærkninger  ikke  uden  sproghistorisk  betydning. 

Den  anden  del  er  ganske  anderledes  simpel  og  overskuelig. 
Den  indledes  med  et  kapitel  om  Donat  og  hans  værk,  der  skulde 
have  bestået  af  »to  bøger«,  hvoraf  den  ene  betegnes  som  handlende 
om  ndtturu  allra  parta  peira  er  hafa  parf  i  réttu  latinumdli  >: 
talens  dele,  altså  netop  svarende  til  var  afhandlings  første  del. 
Den  anden  bog  handlede  derimod  om  »talens  fejl«.  Da  nu  Olaf  i 
den  1.  del  har  nyttet  Priscian,  og  ikke  Donat,  hvad  man  dog 
netop  efter  disse  ord  havde  væntet  --  grunden  hertil  er  forklaret 
af  B.  M.  Olsen  — ,  og  da  der  her  findes  samme  lærdomskram  som 
i  indskuddene  i  Snorra-Eddas  prolog  og  »epilog«  og  en  tildels 
ordret  henvisning  til  prologen,  forekommer  det  sandsynligst,  at 
kapitlet  er  senere  tillæg;  at  det  mangler  i  757  er  ganske  vist  ikke 
noget  bevis,  men  måske  alligevel  ikke  uden  betydning. 

Herpå  følger  så  en  fremstilling  af  »Barbarismus«  (k.  11),  så 
»Solæcismus«  med  sine  underafdelinger  og  hertil  sig  sluttende  12 
andre  fejl  (k.  12—13);  dernæst  »Metaplasmus«  med  sine  14  arter 
(k.  14),  »scema  lexeos«  med  17  (k.  15)  og  endelig  »Tropus«  med  13 
arter  (k.  16).  -  -  Alle  de  enkelte  arter  forklares  og  oplyses  ved 
skjaldeekscmpler;  den  prosaiske  tekst  er  i  det  hele  kun  en  over- 

sættelse  af  den  latinske  grundtekst;  lejlighedsvis  indskyder  Olaf 
islandske  benævnelser  på  talefigurer.  De  vers,  Olaf  anfører,  hører 
til  34  navngivne  skjalde  r),  men  mange  steder  anføres  vers  uden 
digternavn,  som  næppe  hidrører  fra  Olaf  selv;  fremdeles  anføres 
vers  af  Heidreksgåderne,  Haflidamål,  Bjugar  visur,  Kugadråpa 
og  endelig  af  Grimnismal,  for  ikke  at  tale  om  et  citat  af  et  latinsk 
digt  om  Thomas  Becket  og  af  Ovid. 

Anvendelsen  af  disse  islandske  skjaldesteder  og  de  pågæld- 
ende sproglige  foreteelser  er,  som  bemærket,  afpassede  efter  de 
latinske  mønstre  uden  nogen  forståelse  af  det  islandske  sprogs 
historie  (jfr.  foran  s.  913).  Så  ensartede  ting  som  sammentræk- 
ningerne pars,  vask,  hvés  anvendes  som  eksempler  på  sincopa, 
sineresis,  sinalimphe.  Bortset  herfra  kan  man  ikke  frakende  Olaf 
skarpsindighed  i  valget  af  sine  skjaldesteder.  For  os  ligger  hoved- 
betydningen deri,  at  Olaf  ved  sin  fremgangsmåde  har  bevaret  så 
mange  vigtige  skjaldevers,  der  sikkert  ellers  vilde  være  tabte. 

Olafs  sprog  bærer  stærkt  præg  af  de  latinske  originaler,  hvor- 
om der  i  det  hele  kan  henvises  til  B.  M.  Olsens  udgave  2)-  De 
latinske  ord  er  mer  eller  mindre  bogstavret  oversatte;  derved  er 
fremkommet  sådanne  ord  som  lifligr,  hræriligr,  f  ram  f  kitning ; 
Olaf  skyr  ikke  ligefremme  latinske  ord  som  figura,  formera, 
pontaår,  noti.  Sin  original  har  han  overhovedet  forstået  og  gen- 
givet rigtig.  Når  Olaf  har  skrevet  sin  afhandling,  kan  ikke  afgores 
bestemt,  men  det  er  sandsynligst,  at  den  stammer  fra  hans  første 
undervisningsår,  altså  fra  tiden  omkring  1250. 

Den  4.  grammatiske  afhandling  findes  i  Worm. 
som  en  umiddelbar  fortsættelse  af  den  3.  og  uden  overskrift. 
Æmnet  er  også  det  samme.   En  lang  række  talefigurer  fremføres 


*)  Starkadr  ( !),  Brage,  Audun,  Egill  (6  g.),  Glumr  (2  g.),  Eyvindr  (2  g.),  Kor- 
måkr,  Holmgdngu-Berse  (>Bjorn«  ved  en  sammenblanding),  porleifr,  Hårekr 
i  pjottu,  Eilifr  Gudr.,  Hallfredr  (2  g.),  pordr  Kolb.,  Sigvatr  (4  g.),  por- 
modr,  Arnorr  (4  g.),  pjodolfr  (3  el.  4  g.),  Sneglu-Halle,  Markus  (2  g.), 
Skraut-Oddr  (2  g.),  Halddrr  skvaldre,  Gubbrandr  i  Svolu(m),  Gudlaugr, 
Hallar  Steinn,  Ormr  Steinporsson,  Leidolfr,  Sveinn  (2  g.),  Einarr  Skulason 
(3  g.),  Nikulås,  Måne,  Kolbeinn,  Snorre  (en  halv  snes  gange),  Olåfr  Leggs- 
son  og  endelig  Olåfr  selv  —  altså  skjalde  fra  alle  tider,  og  både  norske  og 
islandske. 

2)  At  Olaf  har  kendt  Snorres  Edda  fremgår  af,  at  han  i  k.  16  hentyder  til 
k.  1  af  Skåldskaparmål  og  anfører  herfra  et  halvvers  af  Eyvindr. 

her  øg  forklares  på  samme  måde  og  efter  samme  mønster;  til 
Olafs  afhdl.  hentydes  der  flere  gange.  Forfatteren  anfører  vers  af 
nogle  ældre  skjalde  l)>  men  hovedmassen  af  de  anførte  vers  (hen- 
ved 50)  er  anonym;  B.  M.  Olsen  mener,  at  de  er  af  forfatteren 
selv,  hvilket  dog  vistnok  er  meget  tvivlsomt,  især  på  grund  af  det 
sprog,  som  de  fleste  af  dem  fremviser.  Nogle  af  dem  er  dog  sam- 
tidige med  ham.  Forf.s  kilder  er  helt  igennem  afsnittet  de  figuris 
grammaticis  i  Alexander  de  Villa  Dei's  Doktrinale,  men  han  til— 
fojer  ikke  så  lidt  af  sig  selv  i  bemærkningerne  til  de  enkelte  vers; 
han  viser  sig  deri  som  en  snakkesalig  gejstlig  med  hang  til  udlæg- 
ninger og  forklaringer,  hvilket  stemmer  med  de  lærde  helgensaga- 
bearbejdelser  ved  1300  og  derefter.  Men  forf.  er  ingen  helt  uvid- 
ende mand;  han  kender  endel  til  skjaldepoesi,  var  måske  selv  en 
skjald,  men  han  viser  forkærlighed  for  gejstlige  digte,  ligesom 
han  i  det  hele  langt  mere  tager  sigte  på  selve  skjaldedigtningen 
end  Olaf  selv.  Hvem  forf.  var,  vides  ikke.  Svb.  Egilsson  og  flere 
har  antaget,  at  han  har  skrevet  omkr.  1350  eller  efter  1340 — 42 
(B.  M.  Olsen),  dette  fordi  der  i  et  par  vers  skulde  være  sigtet  til 
islandske  forhold,  uro  og  ufred,  ved  den  tid.  Men  opfattelsen  heraf 
er  langt  fra  sikker.  I  en  gejstlig  mund  kunde  de  udtryk  passe  på 
et  hvilket  som  helst  tidspunkt.  Mere  har  det  at  sige,  at  der  hen- 
tydes til  Skalholt  kirkes  brand  1309,  samt  at  et  af  versene  nævner 
eller  antyder  Magnus  lagaboter,  Erik  og  »hans  broder«  o:  Hakon 
(konge  1299 — 1319).  Udtrykkene  synes  at  tyde  på,  at  verset  er 
digtet  i  Hakons  tid,  og  afhdl.  er  ikke  yngre  end  fra  den  anden  tier 
af  det  14.  årh.  Det  er  nu  rimeligvis  netop  denne  forfatter2),  der 
har  samlet  alle  4  afhandlinger  og  skrevet  prologen;  mulig  er  han 
også  den,  som  udvidede  fortalen  til  Snorres  Edda  og  var  mand  for 
»epilogen«;  der  er  her  den  samme  sprogtone,  brug  af  latinske  end- 
elser osv. 

Hvad  andre   grammatiske   ting  angår,  er  der  ikke  synd- 
erlig meget  at  nævne.    AM  748  (Sn.  E.  II,  397;  Den  3.  og  4.  grt. 


J)  Brage,  porleifr,  porleifr  skiima,  Eirikr  viosjå,  Arnorr,  Eilifr  kulnasveinn, 
Einarr  Skulason,  Snorre  (3  g.),  Olåfr,  samt  ea  Nikulåsdråpa. 

2)  Når  B.  M.  Olsen  i  tilslutning  til  Svb.  Egilsson  antager  som  sandsynligt,  at 
forf.  er  Bergr  Sokkason,  kan  dette  meget  vel  stemme  med  den  antagelse, 
at  afhdl.  er  skreven  1310 — 20,  da  Bergr  nævnes  som  prior  allerede  1322. 
Men  man  må  i  dette  tilfælde  som  ellers  helst  se  bort  fra  at  udpege  en  be- 
stemt forfatter,  da  grundlaget  derfor  er  så  usikkert,  som  det  i  virkelig- 
heden er. 

afhdl.  s.  159)  begynder  nu  med  slutningen  af  en  afhandling, 
der  synes  at  have  været  af  en  lignende  art  som  den  sidste  del  af 
Olafs  afhandling,  men  mere  islandsk-national,  idet  den  synes  at 
have  indeholdt  en  liste  over  islandske  tekniske  udtryk  (gardr, 
snyråa,  skarbrot  er  de  tilbageblevne),  oplyste  ved  skjaldeeks- 
empler (af  Gu3brandr  i  Svolu,  Einarr,  Olåfr  Leggsson),  ældre  end 
fra  det  13.  årh.s  sidste  halvdel  har  den  ikke  været.  Det  er  skade, 
at  der  ikke  haves  mere  af  den. 

I  samme  hdskr.  —  ligeledes  i  AM  757  —  findes  efter  de  gram- 
matiske afhandlinger  et  stykke,  Mullenhoff  har  kaldt  »den  lille 
skalda«  (Sn.  E.  II,  428 — 31.  511 — 14).  Det  er  en  sammenfattende 
fortegnelse  over  skjaldeomskrivninger  uden  systematisk  orden ; 
hertil  knyttes  navne  på  genstande  m.  m.  vedrørende  Fenrisulven. 
Alt  dette  viser  samlerens  interesse  for  gamle  ord,  der  yderligere 
fremtræder  i  opregningen  af  navne,  vedrørende  Hel,  og  især  i  den 
mærkelige  lille  samling  af  gamle  og  forældede  ord  med  angivelse 
af  deres  betydning,  over  linjen,  hvormed  748  slutter  (udg.  s.  494). 
Her  gælder  det  rent  personlige  interesser,  der  i  øvrigt  også  viser 
sig  i  samlingen  af  pulur,  både  den  ældre  og  den  yngre  række,  samt 
de  i  slutningen  af  Skåldskaparmål  optegnede  enkeltord  (k.  66 
os\0.  Overhovedet  var  de  filologisk-antikvariske  interesser  på  Is- 
land meget  stærke  i  det  13.  årh.  Hertil  slutter  sig  den  omarbejd- 
else af  det  sidste  afsnit  af  Skåldsk.,  hvoraf  der  findes  brudstykker 
i  Worm.  og  Laufåsedda  (udg.  s.  495 — 500.  628 — 34)  fra  begynd- 
elsen af  det  14.  årh. 1). 

Af  leksikalske  ting  er.  foruden  det  anførte,  de  1  a- 
tinsk-islandske  gloser  at  nævne,  der  findes  i  AM  249  1 
fol.,  udg.  i  Småstykker  78 — 99,  og  i  1812,  4",  gml.  kgl.  saml.  (op- 
rindelig sammenhørende),  udg.  i  Zeitschr.  f.  deut.  Philol.  IX  (1878) 
og  i  Åldsta  delen  osv.  s.  41 — 44.  Gloserne  er  skrevne  omkr.  1200 
af  samme  mand.  De  har  betydelig  interesse  i  sproglig  henseende; 
det  er  tillige  morsomt  at  se  nogle  af  de  islandske  oversættelser 
som  patera  blips(c)ol  o:  blidskål;  jfr.  Snorres  Håttat.  87.  Der 
findes  her  ordbetydninger,  der  ellers  er  ukendte,  som  ufr  (bubo) 
osv.  Der  findes  egenlig  ingen  logisk  ordning  eller  rækkefølge  af 
gloserne,  undtagen  for  så  vidt  som  nærbeslægtede  ord  gærne  stil- 
les sammen;  undertiden  synes  lighed  i  ordenes  ydre  form  at  have 


J)  Som  kuriosum   mindes   om   det   latinske   vers  i    drotkvædet    versemål,   der 
findes  i  AM  732  b,  udg.  i  Småstykker  og  Skjaldedigtn.  II,  496. 

været  bestemmende.    Sådanne   glose-samlinger  var  sikkert  rent 
private  og  bestemte  til  eget  brug. 

Endelig  er  der  et  lille  brudstykke,  et  blad  fra  14.  årh.  (AM  921, 
4°;  aftrykt  i  Den  3.  og  4.  grt.  afh.  s.  156—58),  af  en  latinsk  gram- 
matik med  oversættelse  af  de  enkelte  former.  Det  bevarede  går 
fra  »amabit  hann  skal  elska«  gennem  imperativ,  optativ  til  3. 
person  i  »præterito  plusquamperfecto  d  lidnum  tima  ok  framarr  en 
fullloknum«.  Denne  lille  rest  giver  et  morsomt  indblik  i  indret- 
ningen af  de  oldislandske  grammatiker,  naturligvis  efter  fremmede 
mønstre;  jfr.  udgiverens  bemærkninger. 


5.  AFSNIT. 

Andre  videnskaber.     Lærd  litteratur. 


§  1. 
Teologi. 

Det  følger  af  sig  selv,  at  det  udelukkende  var  de  gejstlige,  der 
beskæftigede  sig  med  teologi  og  den  lærde  litteratur  overhovedet. 
Sysselsættelsen  hermed  foregik,  som  foran  omtalt,  både  ved  selve 
skolerne,  hos  de  præster,  som  havde  ævner  og  lærdom  nok  dertil, 
samt  endelig  og  ikke  mindst  i  klostrene,  efter  at  disse  var  stiftede. 
I  det  foregående  er  der  behandlet  en  del  af  litteraturen,  der  i  og  for 
sig  kunde  behandles  som  teologi,  nemlig  helgensagaerne. 
For  disses  vedkommende  var  der  kun  tale  om  en  mer  eller  mindre 
direkte  overførelse  fra  latin  eller  også  en  lærd,  men  temmelig 
uselvstændig  kompilation  fra  flere,  men  altid  latinske,  kilder.  Det 
samme  vil  man  også  finde,  hvor  der  er  tale  om  teologi  i  snævrere 
forstand,  teologiske  lærebøger  eller  lign.  Det  er  alt  sammen  mer 
eller  mindre  nojagtige  oversættelser  af  latinske  originaler;  der 
mærkes  intet  til  nogen  selvstændig  opfattelse,  ingen  lyst  til  at  gore 
egne  meninger  gældende,  kort  sagt,  ingen  selvstændig  grublen  over 
problemer,  ingen  teoretisk  spekulation.  Det  hedder  om  Gotlænd- 
eren Gisle  Finnason  (se  foran),  at  når  han  prædikede,  lod  han  en 
bog  ligge  foran  sig,  hvoraf  han  læste  op  for  menigheden;  dette 
gjorde  han,  siges  der,  fordi  han  var  ung,  og  for  at  folk  skulde  se, 

at  han  hæntede  sine  lærdomme  fra  hellige  bøger,  men  ikke  blot  fra 
sit  eget  »brystvid«.  Om  dette  nu  var  den  virkelige  grund  eller  ikke, 
får  stå  hen,  men  de  anførte  ord  kunde  gælde  som  en  karakteristik 
af  den  islandske  lærde  teologi  i  det  hele.  Det  er  som  om  man  havde 
været  bange  for  at  tænke  selv  over  tingene,  og  dette  gælder  Is- 
lænderne den  dag  i  dag. 

Af  egenlige  teologiske  lærebøger  findes  ikke  mange.  Der  er 
egenlig  kun  tale  om  den  i  middelalderen  beromte  encyklopædiske 
Elucidarius  (eller  -um).  Dette  værk,  der  i  dialogisk  form 
indeholder  en  fremstilling  af  verdens  tilblivelse,  skabelsen,  synde- 
faldet osv.  med  en  skolastisk  begrundelse  og  forklaring,  er  forfattet 
af  Honorius  Augustodunensis  (fra  Autun),  der  levede  i  det  12. 
årh.s  første  halvdel.  Dets  titel  er:  Elucidarius  (-um)  summam 
totius  christianæ  theologiæ  complectens.  Meget  tidlig,  endnu  i  det 
12.  årh.,  er  dette  værk  nåt  til  Island,  hvor  det  oversattes.  Det 
kendes  fra  to  —  mangelfulde  —  håndskrifter,  nemlig  AM  674  A,  4  °, 
fra  den  første  fjærdedel  af  det  13.  årh.,  udg.  fotolitografisk  1869,  og 
Hauksbok,  AM  675,  4",  udg.  i  Annaler  f.  nord.  Oldkh.  1858  samt 
Hauksbok  s.  470—99,  jfr.  170—72  (et  lille  stykke  deraf;  jfr.  Indledn. 
s.  CXIII — VI).  Oversættelsen  er  i  det  hele  ordret  og  nærmest  origi- 
nalen i  det  gamle  hdskr.,  der  i  det  hele  er  temmelig  fejlfrit,  medens 
afskriften  i  Hauksbok  vrimler  af  de  værste  og  mest  meningsløse 
fejl,  uagtet  den  også  viser  tilbage  til  en  gammel  original.  Af  alt 
det  yngre  i  Elucidarierne  optagne  stof  har  det  islandske  intet. 

Af  didaktisk-moralsk  indhold  er  Vidræda  ædru  ok  hugrekki, 
sdlar  ok  likama,  der  også  findes  i  Hauksbok  (s.  303 — 30;  også 
trykt  i  Heil.  m.  sogur  I,  446 — 73)  samt  i  AM  696,  4 ".  Det  er  egen- 
lig en  sammenstykning  af  to  afhandlinger;  den  første  er  det  26. 
kapitel  af  Philip  Gautiers  Moralium  dogma,  forfattet  i  slutningen 
af  det  12.  årh.;  oversættelsen  er  en  del  ændret  og  udvidet,  mulig 
efter  en  udvidet  original  (jfr.  Hauksb.,  indledn.  CXXV;  stykket 
genfindes  for  sig  i  Delagard.  4 — 7  i  Upsala  bibl.).  Det  andet  afsnit 
er  en  omtrent  ordret  oversættelse  af  Soliloquium  de  arrha  animæ 
af  kanniken  Hugo  de  Sancto  Victore,  forfattet  i  den  første  halvdel 
af  det  12.  årh..  Den  oprindelige  oversætter  var  mulig  en  Nordmand 
(Hauksb.,  Indl.  CXXVI). 

Af  didaktisk  art  er  den  oversættelse  af  Prosper  af  Akvita- 
niens  epigrammat  a,  med  enkeltheder  fra  sammes  senten- 
t  i  æ,  der  findes  i  AM  677  (og  685  c),  udg.  i  Leif  ar  fornra  kristinna 
fræSa  (1878). 

Pave  Gregor  d.  stores  dialoger  —  Dialogorum  libri 
IV  de  vita  et  miraculis  patrum  Italicorum  et  de  æternitate  ani- 
marum  --  findes  i  oversættelse,  der  dog  er  mangelfuld,  i  AM  239, 
fol.  (begynd.),  og  677,  4°  (fra  o.  1200);  jfr.  655,  XV,  921;  i  677  be- 
gynder teksten  i  1.  bog  k.  10  og  ender  i  4.  bog,  med  lakuner;  udg.  i 
Heil.  m.  sog.  179 — 255,  Leifar  87 — 150  (her  er  bladene  trykte  i 
uorden),  jfr.  Morgenstern:  Arnam.  fragm.  VII.  Disse  samtaler  føres 
mellem  Gregor  og  hans  degn  Petrus  og  handler  om  mænd,  der  har 
gjort  sig  beromie  ved  jærtegn  og  lign.,  deriblandt  er  Benedikt  af 
Nursias  lævned;  men  der  er  indflettet  forskellige  betragtninger,  så 
at  det  hele  får  en  didaktisk  karakter.  Oversættelsen,  der  hidrører 
fra  12.  årh.,  er  fortrinlig  og  kærnefuld. 

Den  oversættelse  af  A  1  c  u  i  n  s  De  virtutibus  et  vitiis,  der 
findes  i  AM  685  d,  4°,  er  en  noget  moderniseret  og  islandiseret 
afskrift  af  den  norske  i  den  norske  homiliebog.  —  I  AM  624,  4°, 
findes  noget  af  begyndelsen  af  Bernhard  af  Clairvaux'  Medita- 
tiones  piissimæ,  trykt  i  Leifar  s.  188 — 98,  i  AM  671  et  uddrag  af 
sammes  7.  brev.  —  I  655,  4  °,  er  et  brudstykke  af  I  s  i  d  o  r  s  af- 
handling De  conflictu  vitiorum  et  virtutum,  Leifar  s.  180 — 82;  den 
hidrører  rimeligvis  fra  dette  tidsrum.  Det  samme  gælder  flere 
mindre  stykker  af  forskelligt  indhold  (bibelsk,  troslære,  kirke- 
historie m.  m.,  de  10  bud  med  forklaring,  sakramenterne  med  for- 
klaring m.  m.),  hvoraf  en  stor  del  er  utrykt;  se  f.  ex.  AM  133,  4°, 
310,  4°  (de  10  bud,  trykt  i  44  Prøver  s.  437  og  i  udg.  af  310),  624, 
626  (Leifar  159—61  )osv.  I  AM  385,  4°,  findes  to  blade,  som  det 
synes  med  kirkeretslige  betragtninger.  I  forskellige  hdskrr. 
findes  også  de  små  stykker  om  de  4  (5)  storting  o:  økumeniske 
koncilier  (44  Prøver),  hvortil  stykket  om  kennimannsskapr  (om 
biskopper,  paver,  paverækken)  slutter  sig.  Endel  hørende  til 
breviarier,  messeforklaring  m.  m.  findes  også,  hvoraf  dog  endel 
måske  er  yngre;  jfr.  hdskrr.  som  655  (Leifar  168 — 72),  672,  401). 

Endelig  kan  her  indskydes  den  såkaldte  Nidrstigningarsaga, 
hvilket  er  en  fri  oversættelse  af  2.  del  af  Nikodemus'  evangelium; 
den  findes  i  AM  645,  4  °,  og  fl.  st..  og  udg.  i  Heil.  m.  sog.  II.  Der 
synes  at  ligge  den  samme  originale  oversættelse  til  grund  for  alle 
brudstykkerne,  hvori  den  findes. 


a)  Endel  heraf  findes  trykt  i  Alfr.  isl.  I  (1908)  som  stykkerne  om  Stdrping, 
Mose  bud,  og  Alfr.  III,  Kennimannsskapr  m.  m. 

Homilier,  legender.  Så  godt  som  alt,  hvad  der  kan 
nævnes,  er  oversættelser  fra  latin;  kun  undtagelsesvis  kan  der 
være  tale  om  noget  originalt  norsk  eller  islandsk  som  f.  ex.  i  den 
tale  (prædiken),  der  symbolsk  fortolker  kirkens  enkelte  dele,  idet 
der  gås  ud  fra  de  gamle  stavkirker  (Isl.  horn.  s.  98 — 103,  No.  horn. 
131 — 36).  Enkelte  mindre  stykker  hist  og  her  kan  også  hidrøre 
fra  oversætterne  eller  præsterne,  som  nyttede  oversættelserne.  K. 
Vratny  har  i  sin  nedenfor  anførte  afhdl.  søgt  at  hævde,  at  der  er 
mere  originalt  i  homilierne  end  hidtil  antaget.  Dette  er  dog  ret 
tvivlsomt;  fordi  man  ikke  nu  mere  kan  påvise  latinske  originaler, 
kan  man  ikke  deraf  slutte,  at  sådanne  ikke  har  eksisteret.  Et 
vidnesbyrd  om  sådanne  er  dog  vistnok  de  latinske  overskrifter, 
der  i  de  allerfleste  tilfælde  findes  foran  talerne.  Det  er  ikke  let 
at  tænke  sig  disse  stillede  over  en  oprindelig  islandsk  prædiken. 
Af  sprogets  art  kan  intet  udledes  m.  h.  t.  hvorvidt  der  ikke  er  tale 
om  en  oversættelse.  Flere  af  de  i  islandske  hdskrr.  optegnede 
homilier  er  uden  tvivl  oprindelig  norske.  Disse  prædikener  eller 
»hellige  tydninger«,  som  de  kaldes  i  den  1.  grt.  afhandling,  er 
noget  af  det  første,  der  blev  nedskrevet  på  Island.  Det  er  da  også 
så,  at  de  ældste  isl.  hdskrr.  (oftest  brudstykker  på  1  eller  2  blade 
osv.)  har  et  religiøst  indhold;  deres  betydning  er  derfor  overvej- 
ende sproglig.  Disse  homilier  oplæstes  i  kirkerne  på  de  dertil  be- 
stemte dage.  De  er  i  reglen  fortrinlig  oversatte;  sproget  er  kraf- 
tigt og  der  er  lagt  an  på  tydelighed,  idet  der  ofte  bruges  ord  og 
billeder  fra  tilhørernes  eget  forstands-område.  Det  vilde  føre  for 
vidt  at  komme  ind  på  hver  enkelt  af  disse  homilier.  De  findes  sær- 
lig i  hdskrr.  som  AM  237  a,  238,  241  fol.,  624,  642  a,  655,  671,  672, 
677,  686  a-c,  696,  732  b,  764,  4  °,  hvoraf  dog  nogle  måske  tilhører 
det  14.  årh.  Det  meste  heraf  findes  trykt  dels  i  Frumpartar  (655), 
dels  i  Leifar,  her  Gregors  homilier  (s.  19 — 86,  efter  677),  der  be- 
gynder i  In  evangelia  II,  26,  osv.  Vigtigst  af  alle  er  dog  den  I  s- 
landske  homiliebog  i  Stockholms  bibl.  mbr.  15,  4 °,  udg. 
af  Th.  Wisén,  Lund  1872  *).  Den  er  et  af  de  vigtigste  oldislandske 
sprogmindesmærker  fra  tiden  omkr.  1200  og  den  righoldigste 
prædikensamling.  Den  er  mangelfuld  i  begyndelsen.  Noget  be- 
stemt, f.  ex.  perikopisk  ordning  af  stoffet  synes  mærkeligt  nok  i 
det  hele  ikke  at  være  tilsigtet;  det  er  en    tilfældig    samling,    på 


1)  Jfr.  L.  Larsson:  Studier  over  den  Sth.  homilieboken  I— II,  Lund  1887,  og 
de  dertil  knyttede  polemiske  afhandlinger  af  Wisén  og  Larsson.  Neckels 
afhdl.  i  Beitrage  XXXVIII,  K.  Vratny  Arkiv  XXXII— III  og  XXIX,  174  f. 

sine  steder,  som  det  synes  temmelig  skødesløst  udarbejdet,  idet 
stykker  er  udeladt,  som  senere  atter  indføres  med  henvisnings- 
tegn.  Navnlig  mod  slutningen  er  indholdet  broget,  her  findes  f.  ex. 
(s.  175 — 77,  201 — 7)  et  uddrag  og  afskrift  af  protomartyren  Stefans 
saga  (k.  6  fin.,  7,  9—11,  13;  jfr.  Heil.  m.  s6g.  II,  297—302,  306— 
9).  Af  indholdet  findes  endel  andre  steder,  både  i  Norsk  homilie- 
bog og  Leif  ar1).  Heraf  fortjæner  måske  særlig  at  fremhæves 
Nativitas  Joannis  baptistæ  (der  grunder  sig  på  sagaen  om  ham, 
Post.),  Oratio  domini  (s.  33 — 35),  en  forklaring  af  fadervor  (jfr. 
den  interlineare  oversættelse  af  trosbekendelsen  s.  148 — 50),  styk- 
ket om  Imbrudagar  (s.  35—37),  der  genfindes  i  Hauksb.  (s.  172 
ff.),  Kirkjudagsmål  (s.  98  ff.),  om  de  enkelte  gudstjænester  (s.  109 
— 11,  jfr.  121 — 27)  osv.  Sammenligningen  af  håndskrifterne  viser, 
at  talerne  så  at  sige  er  ens  allevegne;  præsterne  har  her  ikke  haft 
mod  til  at  foretage  de  sædvanlige  bearbejdelser  og  ændringer;  kun 
nogle  få  gange  findes  enkelte  (mindre)  stykker  udeladte,  snarest 
af  rent  praktiske  hensyn.  De  hidrører  fra  forskellige  tider  fra  det 
12.  årh.  af.  S.  212  findes  der  en  hentydning  til  den  overhåndtag- 
ende »kødelige  lyst«  på  Island,  der  sammenstilles  med  drikfældig- 
heden i  Norge.  Her  peges  der  vistnok  på  historiske  forhold  i  slut- 
ningen af  det  12.  årh.  Ellers  er  sådanne  selvstændige  tilføjelser 
eller  antydninger  ret  sjældne  og  ofte  vanskelige  at  påvise. 

Hertil  slutter  sig  en  hel  del  legende  r,  hvoriblandt  den  om 
Fides,  Spes  og  Caritas  (Heil.  m.  sog.  I,  369 — 76)  af 
moralsk-opbyggeligt  indhold  efter  en  latinsk  original  i  Speculum 
hist.,  samt  de  3  forskellige  Crucis  legendæ  (Heil.  m.  s.  I, 
298 — 311),  hvoraf  den  første  handler  om  Hvadan  kominn  er  kross 
drottins  (i  Hauksb.;  jfr.  Leg.  aurea  LXV1II)  eller  Sets  rejse  til 
Paradis2),  den  anden  om  korsets  opdagelse  ved  dronning  Helena 
(i  AM  233,  238,  fol.)  efter  en  original  i  Acta  SS.,  og  den  3.  om 
Flagellatio  crucis  (AM  235,  fol.  osv.),  hvis  original  findes  hos 
Surius.  Hertil  eller  til  homilierne  kunde  regnes  det  i  flere  hdskrr. 
bevarede  stykke  om  regnbuen  og  skibet  og  deres  symbolske  be- 
tydning, trykt  flere  steder. 

Endelig  er  der  en  mængde  jærtegn,  der  må  henføres  her- 
til. Først  og  fremmest  jomfru  Marias  jærtegn,  der  er  udgivne  efter 
en  mængde  hdskrr.  i  Måriusaga  I — II  (heri  det  bekendte  stykke 

*)  Jfr.  listen  i  L.  Larssons  Studier  s.  56 — 57. 

2)  Jfr.  Indledn.  til  Hb.  og  Meyer:  Die  gesch.  d.  kreuzholzes  i  Abhdl.  d.  kg!, 
bayer.  Akad.  d.  Wiss.  1881. 

om  Theofilus,  særlig  udg.  af  Dasent  1845).  Dernæst  er  der  Olaf  d. 
helliges  jærtegn,  der  findes  i  de  forskellige  bearbejdelser  af  hans 
saga  og  som  oprindelig  er  norske.  Af  storst  betydning  er  de  inden- 
landske helgeners  jærtegn,  f.  ex.  biskop  Jons  og  Gudmunds,  der 
meddeles  i  sagaerne  om  dem  1).  Fremfor  alle  er  det  dog  biskop 
Torlak,  der  skinner  klarest  og  blev  videst  beromt.  Hvad  ham  an- 
går, lod  hans  søsterson,  Påll  Jonsson  biskop  1195 — 1211,  samle 
hans  jærtegn  til  et  hele,  en  bog,  som  han  lod  oplæse  på  altinget 
1 199 2)  da  Torlaks  messedag  blev  vedtaget ;  herom  og  om  Torlaks 
hellighed  kan  henvises  til  Biskupasogur  I,  113  ff.,  133  ff.,  302  ff. 
Til  sagaen  om  ham  er  en  mængde  jærtegn  knyttede,  særlig  i  AM 
382,  4°,  samt  i  en  særskilt  samling  i  645,  4°  (fra  o.  1200),  der 
vistnok  er  identisk  med  Pålls;  her  begynder  jærtegnene  med  k.  44 
i  Torlakssaga  (Bisk.  I,  315);  hdskr.  er  udg.  af  L.  Larsson  1885; 
jfr.  Bisk.  1,  333 — 56.  En  oversigt  over  jærtegnenes  tidsfølge  og 
hdskrr.s  indbyrdes  forhold  gives  Bisk.  I,  331  anm.,  hvortil  der  hen- 
vises. I  det  hele  skal  der  være  henved  90  jærtegn,  der  stammer 
fra  årene  1197 — 1200,  heraf  46  i  645.  Når  man  læser  disse  jær- 
tegn, forekommer  de  hverken  bedre  eller  værre  end  andre  helge- 
ners; men  de  er  overhovedet  meget  almueagtige  og  ofte  ligefrem 
latterlige;  en  nærmere  redegorelse  er  her  overflødig.  De  er  hel- 
digvis ikke  det  eneste  vidnesbyrd  om  tidsånden  ved  år  1200;  ikke 
desto  mindre  må  de  tages  i  betragtning,  når  denne  alsidigt  skal 
bedommes. 

Endelig  er  der  endel  latinske  læsestykker  og  officia,  ved- 
rørende biskop  Torlak  (jfr.  Årtidaskrår  146 — 54),  samt  andre;  jfr. 
K.  Kålunds  AMske  katalog. 


§2. 
Geografi. 

At  Nordboerne  fra  gammel  tid  af  overhovedet  havde  rigtige 
forestillinger  om  Norden  og  de  nærmeste  egne,  syd  og  øst  for 
Østersøen,  er  sikkert.  Et  sådant  kendskab  spores  allerede  i  edda- 
digte,  og  det  fremtræder  overalt  i  islandske  sagaer.  Landenes  ind- 


i)  Biskop  Gudmunds  jærtegn  findes  i  AM  204,  657,  samt  122  B,  fol.  (Sturl); 
i  204  og  122  B  er  de  enslydende.  De  er  tilfojede  i  tilslutning  til  sagaen 
om  Gudmund,  der  findes  optagen  på  forskellige  steder,  se  ovf.  764. 

2)  Bisk.  I,  120.  372. 

byrdes  beliggenhed  og  retningerne  kendes  nojagtig  og  angives  rig- 
tig efter  Nordmændenes  måde  at  betragte  sagen  på;  for  Nordmænd 
og  Islændere  var  det  Norges  beliggenhed  og  de  dertil  knyttede  ud- 
tryk, der  blev  afgorende  for  sprogbrugen;  således  udtryk  som 
landnor  år  (nordøst),  litnorår  (nordvest),  landsudr  (sydøst), 
utsuår  (sydvest),  hvoraf  i  det  mindste  de  to  første  forudsætter 
Norges  kystbojning  mod  øst  nord  for  Stadtlandet.  For  Nordmænd 
fra  vestkysten  og  Islændere  var  det  naturligt  at  sige  »øst  på  til 
Viken«,  men  da  denne  vej  også  var  den,  man  tog,  når  man  sejlede 
til  Danmark,  nærmest  Øresund,  hvor  det  beromte  købstævne  hold- 
tes og  ad  hvilket  sejlasen  til  Østersøen  almindelig  foregik,  blev  det 
også  et  almindeligt,  og  ret  naturligt,  udtryk  at  sige  »øst  på  til 
Danmark,  til  Østersøen«  osv.;  dog  sagde  man  også  »syd  på«  i 
dette  tilfælde.  Efter  disse  udtryk  rettede  sig  så  andre,  f.  ex.  om 
Danmarks  og  dets  enkelte  deles  beliggenhed  og  indbyrdes  retnings- 
forhold.  Opfattelsen  er  i  det  hele  rigtig,  undtagen  i  nogle  sene 
sagaer  (fornaldarsagaer,  jfr.  ovf.  792). 

Ved  rejser  udvidedes  Nordmænds  og  senere  Islænderes  geo- 
grafiske kundskaber,  først  og  fremmest  ved  opdagelsen  af  vejen  til 
de  vestlige  øer  og  lande  ved  800;  der  åbnedes  for  dem  en  ny 
verden.  Senere  i  det  9.  årh.  fandtes  søvejen  nordpå  forbi  Norges 
nordspids  til  det  hvide  hav  (Gandvik)  af  Hålogalændingen  Ottarr, 
hvis  rejsebeskrivelse  findes  i  Alfred  d.  stores  oversættelse  af 
Orosius.  Her  findes  også  en  beskrivelse  af  Ulfstens  rejse  gennem 
Danmark  til  Hedeby.  I  denne  forbindelse  kunde  man  minde  om 
Adam  af  Bremens  beskrivelse  af  de  nordiske  lande  i  hans  4.  bog, 
som  hviler  på  nordiske  beretninger.  Ved  længere  rejser  mod  vest 
og  syd,  til  Frankrigs  kyster,  til  Spaniens  strande,  ja  helt  ind  i  Mid- 
delhavet, udvidedes  atter  Nordboernes  geografiske  kundskaber.  I 
Miklagård  fik  de  dernæst  efterretninger  om  Garderige,  det  vel- 
kendte land  i  Østerleden;  det  var  som  de  på  den  måde  havde  gjort 
en  rundrejse.  Alt  dette  måtte  bevirke,  at  de  fik  en  tilnærmelsesvis 
rigtig  forestilling  om  Evropas  kystlande,  samt  Afrikas  nordkyst. 
På  den  anden  side  bevirkede  unge  Islænderes  ophold  i  udlandet 
for  deres  studiers  skyld  et  kendskab  til  landenes  indre  beskaffen- 
hed; men  navnlig  var  dog  pilgrimsrejserne  i  så  henseende  af  den 
storste  vigtighed;  disse  foregik  ad  to  hovedveje,  den  østre  og  den 
vestre1).  Navnene  på  en  mængde  islandske  pilgrimme,  både  mænd 


i)  Jfr.   Njåla  s.  907  og  Hauksb.  502,  Alfrædi  I,  44—5. 

og  kvinder,  kendes  fra  sagaer  og  fra  udenlandske  kilder  som 
Reichenaulisten.  Endelig  kunde  man  i  Norden  skaffe  sig  geograf- 
iske oplysninger  ad  rent  litterær  vej. 

Angående  værker  om  alt  dette  kan  særlig  henvises  til  N.  M. 
Petersen:  Haandbog  i  den  gamle  nordiske  geografi  I,  1834,  Regesta 
geographica  i  Scripta  hist.  Islandorum  XII. 

I  de  islandske  sagaværker  findes  enkelte  geografiske  beskriv- 
elser —  foruden  alle  enkeltbemærkninger  og  indirekte  angivelser, 
der  ikke  her  skal  opregnes  — .  Således  giver  Snorre  i  1.  k.  af 
Ynglingas.  (jfr.  kap.  2  i  prologen  til  hans  Edda)  en  almindelig  jord- 
beskrivelse, delingen  af  jorden  i  3  hdlfur  eller  heimsprøjungar , 
Asien,  Evropa,  Afrika  eller  Austr-,  Norår-,  Sudrhdlfa;  det  sidste 
også  kaldt  Bidland  et  mikla,  »det  store  Neger-land«.  En  beskriv- 
else af  Norge  findes  i  Olafssaga  af  Odd  munk  k.  22  (AM  310),  af 
Finmarken  og  landene  øst  for  den  i  Egilss.  k.  14  (jfr.  Hkr.  Ol.  helg. 
k.  137),  af  Sverrig  (dog  ikke  ganske  rigtig)  hos  Snorre,  Hkr.  Ol. 
helg.  k.  77  med  angivelse  af  bispedommer.  I  Knytlinga  findes  et 
mærkeligt  kapitel  om  Danmark  og  dets  inddeling,  bispedommer 
og  kirkeantal  (jfr.  foran  777).  I  Erik  d.  rødes  saga  omtales  de  ny- 
opdagede lande  i  vest  (Gronland,  Vinland)  *).  Hvad  Island  selv 
angår,  kan  man  gærne  betragte  Landnåma  som  etslags  sammen- 
hængende geografisk  oversigt2). 

Af  særlige  skrifter  er  der  ikke  mange.  Der  haves  et  Fylkjatal, 
en  liste  over  Norges  fylker,  der  f.  ex.  fandtes  i  Hauksb.  (se  udg.  s. 
502—3,  jfr.  CXXXV)  og  findes  i  AM  415,  403);  dens  oprindelse  er 
uvis.  Hertil  slutter  sig  en  lille  fortegnelse  over  Bergens  f  é  h  i  r  z  1  a 
(også  i  Hauksb.  502,  jfr.  CXXXIV),  jfr.  den  norske  konges  féhirzla 
i  AM  157  b,  4°,  samt  over  bispesæder  i  Norge  (sst.  s.  501 
— 2),  England  og  Skotland.  Der  findes  et  stykke  om  norske  øer4), 
om  Norge  og  Sverrig5).  Hvad  Island  angår,  haves  der  et  ud- 
førligt Fjaråatal,  en  liste  over  landets  fjorde,  udgiven  af  Kr.  Kålund 
i  Isl.  beskr.  II,  359—72  efter  AM  415,  4  ° 6) ;  i  udvidet  form  og  med 
angivelse  af  kirker  findes  den  også,  udg.  sst.  s.  380 — 95.  Den  be- 
gynder med  Østlandet  og  følger  landet  mod  syd,  og  så  rundt.    I 


*)  Jfr.  Meddelelser  om  GrSnland  XX. 

2)  Jfr.  K.  Kålund:  Hist.-topogr.  beskrivelse  af  Island.    O.  Schumann:  Islands 
Siedelungsgebiete,  Leipzig  1900. 

3)  Jfr.  G.  Storm:  Norsk  hist.  tidskr.  1877  og  ovf.  s.  380. 

4)  Alfrædi  III,  6. 

5)  Sst.  6—7. 
«)  Sst.  4—5. 

forbindelse  hermed  kunde  de  såkaldte  »t  y  1  v  t  e  r«  omkring  Island 
også  nævnes,  der  findes  i  mange  hdskrr.,  udg.  sst.  373 — 75,  samt 
kursforskrifterne  angående  Island  og  Gronland.  Endelig  findes 
lister  over  fjordene  i  Gronland  og  tilhørende  kirker1).  Endel  geo- 
grafisk stof  gemmes  i  navneremserne  i  Sn.  E.  og  forskellige  remse- 
vers, tillagte  Einarr  Skulason. 

Af  fremmed  oprindelse,  hæntet  fra  Isidor,  Honorius  og  fl.,  er 
de  kapitler,  der  findes  som  1 — 4,  7 — 8,  18  i  Heimslysing  ok  Helgi- 
fræ&i  i  Hauksb.  Her  handles  der  om  verden,  dens  inddeling  og 
folkeslag,  med  indblanding  af  meget  fabelagtigt  og  æventyrligt 
(folk  med  hundehoveder,  enojede  folk  osv.  —  i  den  bekendte 
maner) ;  her  gives  også  en  liste  over  byer  med  helgenlævninger. 
Dette  står  på  grænsen  til  teologien.  Jfr.  AlfræSi  I,  3 — 12,  23 — 26, 
37 — 8  (Votn  ok  tjarnir),  44  (Storår)  og  Sogubrot  I  i  Fms.  XI,  k. 
9  ff.  Af  hdskrr.  kan  særlig  nævnes  AM  194,  8  °,  jfr.  Indledn.  til 
Hauksb.  CXVI — VII.  I  AM  415  findes  en  kort  angivelse  af  Græk- 
enlands inddeling  efter  Isidor2).  Endelig  findes  i  1812  i  gml.  kgl. 
saml.  etslags  kresformet  verdenskort,  d.  v.  s.  landes  og  folks 
navne  i  deres  indbyrdes  beliggenhed,  og  en  tegning  af  Jerusalem 
i  Hauksb.  og  AM  736  I,  jfr.  Werlauff:  Symbolæ,  hvor  også  en 
beskrivelse  af  byen  findes. 

Af  forfatternavne  haves  kun  ét,  nemlig  N  i  k  u  1  ås  Bergs- 
son.  I  AM  194,  8  °  findes  en  almindelig  jordbeskrivelse  samt  en 
angivelse  af  to  pilegrimsrejseruter  med  anførelse  af  de  forskellige 
byer,  man  kommer  til,  og  deres  mærkværdigheder  (helgenlævn- 
inger og  lign.) 3).  Ved  slutningen  hedder  det,  at  »denne  vejviser 
leidarvisir,  og  byers  beliggenhed,  borgaskipan,  og  al  denne  vis- 
dom, frodleikr,  er  skreven  efter  abbed  Nikolas'  forsagn  (diktat)«. 
Denne  Nikolas  er  uden  tvivl  den  samme,  som  forfattede  en  Jons- 
drape  (se  foran  s.  113)  og  hvis  mange  gode  egenskaber  så  stærkt 
fremhæves.  Hvad  der  hidrører  fra  Nikolas  er  sikkert  kun  afsnit- 
tet fra  s.  12  i  Alfrædi  (Svd  er  sagt  osv.).  Jfr.  AM  736,  II.  Beskriv- 
elsen er  i  det  hele  velordnet  og  ligefrem  og  i  det  hele  fuldkommen 
rigtig4)-  De  fremmede  byers  navne  læmpes  ofte  ved  folkeetymo- 
logiske forsøg  på  at  få  mening  deri,  som  når  Vercelli  gores  til 


J)  Jfr.  Meddelelser  om  Gronland  XX. 

2)  Alfræbi  III,  54. 

3)  Werlauff:  Symbolæ  ad  geographiam  medii   aevi  (1821),   Alfrædi  I. 

4)  Jfr.  Kålunds  bemærkninger  sst.  s.  XXII— IV  og  hans  udmærkede  afhdl.  i 
Aarbøger  1913. 

Fridsæla,  Venedig  til  Feneyjar,  eller  de  søges  oversatte  som 
Aquapendente  =  Hangandaborg,  eller  blot  islandiseres  i  udtalen 
som  Antiochia  =  Anpekja. 

Den  beromte  lovsigemand  Gissur  Hallsson  (d.  1206) 
siges  at  have  været  den  bedste  klærk  på  Island,  der  ofte  rejste 
udenlands  og  nød  i  Rom  den  storste  anseelse  på  grund  af  sin 
dannelse  og  dygtighed.  Han  fik  udstrakt  kendskab  til  de  sydlige 
lande  og  siges  derom  at  have  gjort  en  bog,  kaldt  Flos  pere- 
g  r  i  n  a  t  i  o  n  i  s  (Sturl.  I,  247) ;  desværre  er  denne  bog  gået  til 
grunde,  og  dens  indhold  kan  ikke  angives  nærmere. 


§3. 
Lægevidenskab. 

Om  nogen  virkelig  lægevidenskabelig  litteratur,  mindst  af  alt 
nogen  selvstændig,  kan  der  overhovedet  ikke  være  tale.  Hos  Nord- 
boerne var  der  oprindelig  ligesom  hos  andre  oldtidsfolk  kun  om 
kure  ved  overnaturlige  midler  at  gore1).  Der  anvendtes  runer, 
galdre,  samt  visse  urter,  man  tillagde  lægekraft  eller  i  hvert 
fald  en  stærk  virkning  på  legeme  og  sjæl.  Sådanne  lægemidler 
kaldtes  lyf  (hvoraf  vb.  ly  i  ja),  jfr.  ellilyf  dsa  om  Iduns  æbler  i 
Haustlong.  Stærkt  virkende  middel  af  forskellige  bestanddele  om- 
tales i  GuSrkv.  II,  21 — 23,  og  her  i  forbindelse  med  runetegn.  I 
Hav.  137  hentydes  der  til  forskellige  lægemidler  -  -  jord,  ild,  eg, 
aks  — ,  samt  runer.  I  Hav.  147  omtales  udtrykkelig  tryllesange 
som  nødvendige  for  dem,  der  vil  virke  som  læger.  Med  stærke 
tryllesange  forløste  Oddrun  sin  veninde  Borgny  (Oddr.  gråtr). 
Dog  synes  runerne  at  have  været  det  almindeligste  middel.  I 
runeafsnittet  i  Sigdr.  omtales  »bjærgeruner«,  der  skal  anvendes 
under  påkaldelsen  af  diserne  ved  mødres  forløsning;  fremdeles 
nævnes  »grenruner«  som  nødvendige  for  lægen.  I  Egilss.  (k.  72) 
findes  en  mærkelig  fortælling  om  en  ung  pige,  hvis  kærlighed  en 
bondeson  vilde  vinde  ved  hjælp  af  runer;  men  han  kom  galt  af 
sted,  da  han  åbenbart  ikke  forstod  sig  godt  nok  på  runerne;  de, 


*)  Jfr.  mit  skrift,  Lægekunsten  i  den  nord.  oldtid  1912  og  Fr.  Grons  afhdl.  i 
Janus  XII. 

han  ristede,  bevirkede  sygdom  og  dvaletilstand,  indtil  Egill  kom 
og  hjalp  med  runer,  der  helbredede  hende.  Til  de  overnaturlige 
midler  hører  Gullporissagas  »lægehansker«  (k.  3—4).  Ved  siden 
af  alt  dette  har  der  dog  allerede  tidlig  en  mere  fornuftmæssig  op- 
fattelse og  behandling  gjort  sig  gældende,  især  hvad  sår  og  ydre 
beskadigelser  angik.  Dette  fremgår  bl.  a.  af  fortællingen  om 
Stiklestadslagel1),  hvor  en  kvindelig  læge  omtales;  hun  lod  de 
sårede  spise  løggrød,  for  at  kunne  lugte,  om  sårene  var  hulsår 
eller  ikke,  og  hun  rensede  sårene  med  vaskning  og  forbandt  dem. 
Ved  denne  lejlighed  omtales  også  en  tang2)  (spennitong),  for  at 
trække  benstumper  ud.  Så  vidt  var  man  altså  dog  kommen.  I  øv- 
rigt omtales  fremgangsmåden  ved  helbredelserne  ingen  steder. 
Men  man  kender  navnene  på  mange  fremragende  og  heldige  læger, 
mænd  såvelsom  kvinder,  og  lægeslægter.  I  Lyrskovslaget  var 
der  to  islandske  mænd,  som  opfordredes  af  kong  Magnus  til  at 
»binde  sårene«,  fordi  de  var  så  blødhændede;  jfr.  udtrykket 
læknishendr  (Sigrdr.  og  Hkr.  Ol.  helg.  k.  189).  Disse  to  blev  de 
bedste  læger,  og  fra  dem  nedstammede  der  mange  læger;  den  ene 
blev  stamfaderen  til  den  bekendte  Selårdalsslægt  (Seldolerne) ;  til 
den  hørte  Hrafn  Sveinbjornsson,  der  i  sagaen  om  ham  omtales 
som  en  udmærket  og  heldig  læge;  der  nævnes  forskellige  kure, 
åreladning,  brænding,  operation  af  sten  m.  m.3)-  Oprindelig  var 
det  vel  fortrinsvis  kvinder,  der  var  læger;  jfr.  at  hos  guderne  er 
det  Eir,  der  var  »den  bedste  læge«.  Lægehjælp  lonnedes  under- 
tiden godt4)- 

I  håndskrifter  findes  der  flere  steder  optegnet  »husråd«  og 
»lægeråd«,  hvoraf  endel  måske  kan  henføres  til  dette  tidsrum,  men 
nogen  litterær  betydning  har  de  næppe.   Derimod  findes  der  i  AM 


i)  Ol.  helg.  f.  ex.  Hkr.  k.  234;  jfr.  Fostbr.  slutn. 

2)  Også  omtalt  i  Eyrb.  88,  Sturl.  I,  141. 

3)  Af  folk,  der  nævnes  som  læger  (Iceknir),  kan  følgende  nævnes:  porvarbr 
læknir  Våpnf.  Austf.  58.  59.  64.  68  (benbrud),  Alfgerdr  Iceknir  Dropl.  sst. 
164  [jfr.  174],  Berse,  Tormods  fader,  »en  god  læge«  Fostbr.  32 — 33  [jfr. 
Grima  i  GrSnland,  »en  god  læge«  sst.  95],  Snorre  gode  Eyrb.  88,  porvarbr 
å  Svalbardi  Ljosv.  221.  222,  Ljdtr  Laxd.  310  (måske  uhist.),  Hjalte  Skeg- 
gjason  Njåla  693,  Hoskuldr  —  pormodr  — p>orkell,  alle  »læger«  Ldn.  144, 
158  anm.  265,  Helga,  »en  god  læge«,  Har6.  76 — 77,  pormd5r  læknir  Sturl. 
I,  29  (den  samme  som  i  Ldn.?),  »en  god  læge«,  sst.  61.  141  (her  beskrives 
et  slemt  benbrud).  232,  Brandr  sst.,  jfr.  om  Dalk  sst.  425  (der  var  uheldig). 
—  I  Fas.  findes  flere  kure  omtalte. 

4)  Våpnf.  Austf.  69. 

194,  8  °,  en  lægebog,  hvor  Hippokrates  og  Galienus  citeres 
(jfr.  58,  8°).  Her  omtales,  hvad  man  skal  nyde  i  hver  måned.  Og- 
så i  696,  II,  4  °  findes  diætetiske  regler1).  Hvorfra  dette  er  hæntet, 
kan  jeg  ikke  angive.  Afsnittet  sluttes  med  eller  efterfølges  af  (i 
194)  en  omtale  af  »naturstene«  med  helbredende  virkning  (jfr.  AM 

195,  8°  og  Hauksb.  og  696,  II)  efter  Marbod:  Liber  lapidum. 
Hovedsagelig  af  samme  art  som  194  ifg.  Kålund  er  AM  655  XXX, 
et  brudstykke  på  4  blade  fra  den  sidste  halvdel  af  det  13.  årh., 
udg.  i  44  Prover  s.  470 — 75;  her  anføres  Dioscorides  og  Gallienus. 
På  grundlag  af  bægges  indhold  er  den  lille  lægebog  i  AM  434  a, 
12°  opstået2),  uden  dog  at  gå  tilbage  til  netop  disse  to  hånd- 
skrifter. Nogle  artikler  fra  Harpestrængs  lægebog  findes  her  op- 
tagne. 

Til  dette  tidsrum  hører  vistnok  også  den  oversættelse  af 
Henrik  Harpestrængs  (d.  1244)  lægebog,  hvoraf  der  findes  et 
brudstykke  i  AM  696  I;  dette  beror  på  en  norsk  oversættelse  af 
Harpestræng,  hvoraf  der  findes  rester  i  AM  673  a,  4  ° 8)- 

I  Dublin  har  C.  Marstrander  fundet  et  hds.  af  en  islandsk 
lægebog,  men  denne  er  endnu  uudgiven. 

Disse  lægebøger  består  af  korte  anvisninger  om,  hvorledes 
et  medikament  tilberedes  og  nydes,  hvilken  virkning  det  har  osv.; 
overtroiske  forestillinger  og  trylleformularer  er  jævnlig  stærkt 
indblandede  og  det  mest  fornuftstridige  findes  hyppig.  Det  er 
egenlig  kun  en  samling  af  husråd,  hvor  dog  enkelte  ting  kan  være 
fornuftige  nok.  Det  er  disse  og  lignende  bøger,  man  senere  hen  på 
Island  har  kaldt  »kællingebøger«;  det  er  målestokken  for  den  an- 
seelse, de  længe  har  nydt.  Sproget  i  dem  bærer  vidne  om  den 
fremmede  oprindelse;  idet.  der  findes  både  særlig  danske  og 
særlig  norske  ord,  for  ikke  at  tale  om  de  latinske  navne  på  læge- 
midlerne eller  de  ting,  hvoraf  de  er  lavede. 


§  4. 
Matematik.    Tidsregning.     Astronomi. 

Matematik.    I  den  hedenske  tid  og  langt  ned  i  tiden  talte 
man  i  hundreder  å    12   X    10   (»store  hundreder«),   senere,   dog 


i)  Alfræbi  I  s.  61—77. 

2)  Utg.  af  K.  Kålund    i  Vidensk.  selsk.  skr.  6  r.    Hist.  fil.  afdel.  VI.  4  (1907). 
:!)  Se  Ni.  Hægstad:   Eit   stykke  av  ei  austlandsk  lækjebok  i  Vidensk.  sel- 
skaps  forhdl.  1913  nr.  8. 

næppe  for  end  i  12.  eller  13.  årh.,  begyndte  hundreder  på  10  X  10 
efter  fremmede  forbilleder  at  trænge  sig  frem  ved  siden  af.  Helt 
at  fortrænge  de  »store«  hundreder  har  disse  dog  aldrig  formået 
på  Island.  Man  regnede  efter  hundreder,  hvad  enten  der  var  tale 
om  sølv  (vægt)|  eller  vadmel  (alenmål) ;  sølv  blev  både  talt  og 
vejet;  jfr.  det  lille  stykke  herom  i  Småstykker  (i  flere  hdskrr.). 
Enhederne  var  mark  og  øre  (hvoraf  der  gik  8  på  en  mark).  De 
romerske  tal  benyttedes  overvejende;  så  godt  som  i  alle  islandske 
hdskrr.  er  det  udelukkende  dem,  der  bruges.  I  det  13.  årh.  blev 
man  kendt  med  de  »indiske«  tal  og  med  måden  at  regne  på  ved 
hjælp  af  disse.  Af  herhen  hørende  litteratur  er  der,  foruden  enk- 
elte betydningsløse  småting,  kun  den  såkaldte  Algorismus  at 
omtale.  Navnet  er  egenlig  kun  en  fordrejelse  af  en  arabisk  mate- 
matikers navn  [Muhamed  ben  Musa]  Alkaresmi.  Det  var  Arab- 
erne, der  blev  Evropas  læremestre  i  regnekunsten.  Den  foran 
nævnte  grammatiker,  Alexander  de  Villa  Dei,  forfattede  i  det  12. 
årh.  et  latinsk  digt  i  heksametre:  Carmen  de  Algorismo.  Dette 
digt  blev  oversat  på  islandsk  prosa,  og  det  er  den  afhandling,  der 
findes  i  Hauksb.  (udg.  s.  417 — 24;  jfr.  Annaler  1848)  og  1812,  gml. 
kgl.  saml.,  jfr.  AM  685  og  736  III  (brudst).  Angående  forholdet 
mellem  hdskrr.  og  originalen  kan  henvises  til  Hauksb.,  indl. 
CXXXI — II.  Originalen  følges  temmelig  noje  helt  igennem,  undt. 
i  slutningen,  hvor  der  findes  en  teologisk  anvendelse  af  tallene; 
det  er  et  senere  tillæg,  dog  næppe  af  oversætteren.  Afhandlingen 
handler  om  de  enkelte  taltegn,  deres  navne  og  betydning,  derpå 
om  de  4  species,  endelig  om  kvadrerede  tal  og  kubustal  (rodud- 
dragning). Sproget  er  ofte,  som  vænteligt  var,  temmelig  knudret 
og  fremstillingen  ikke  altid  klar  eller  let  forståelig.  Teksten  synes 
at  være  bedst  i  685.   Den  er  endel  forvansket  i  alle. 

Tidsregning.  Oprindelig  deltes  året  i  Norden  efter  som- 
mer og  vinter;  vår  og  efterår  var  egenlig  kun  dele  af  de  første, 
overgangstider.  Man  regnede  efter  vintre  (vetr  eller  også  misseri, 
plur.)  og  nætter;  dette  var  en  gammel  germansk  skik  (jfr.  Snorres 
hår  Nott  fyrri  og  Tacitus'  Nox  diem  ducere  videtur,  Germ.).  En 
uge  (vika)  bestod  oprindelig  af  5  dage,  fimt,  hvorom  enkelte  minder 
findes  i  det  norske  lovsprog  og  digte1).  Ugen  på  7  dage  med 
navnene  på  disse,  der  jo  stammer  fra  de  7  planeter,  er  indkomne 
fra  kristne  lande.    Året  deltes  i   12  måneder2)   (mdnuår  af  mani 


*)  Fimtarstefna  og  lign.;  jfr.   Hav.  51.  74. 
«)  Disse  findes  i  Sn.  E.  I,  510—12. 

'måne')  på  30  nætter  med  4  øgedage  eller  i  52  uger.  Et  sådant  år 
var  imidlertid  for  kort.  Hvis  det  nu  ikke  iagttoges,  at  hvert  år 
således  tabte  noget,  måtte  der  snart  komme  uorden  i  tidsregningen. 
Dette  indtraf  i  virkeligheden  på  Island  ved  eller  kort  efter  midten 
af  det  10.  årh.,  hvilket  synes  at  tyde  på  at  denne  tidsregning  ikke 
har  været  synderlig  gammel  i  Norge-Island  (måske  indført  under 
Hakon  d.  gode).  Der  måtte  altså  gores  noget,  for  at  tidsregningen 
blev  rigtig.  En  forbedring  blev  da  indført  og  vedtagen,  idet  den 
vise  Torstein  surt,  som  det  hedder,  »fandt  sommerforøgelsen«; 
d.  v.  s.  han  foreslog  at  indsætte  en  hel  uge  i  »hvert  7.«,  efter  vor 
sprogbrug  hvert  6.  år,  og  i  »hvert  6.«  (o:  5.),  hvis  der  i  løbet  af  et 
sådant  tidsrum  indtraf  to  gange  skudår.  Beretningen  herom  giver 
Are  os  i  k.  4  i  sin  Isl.  bok  (jfr.  lsl.  ann.).  Fra  nu  af  er  det  gået 
jævnt  og  rigtigt,  indtil  de  gejstlige  med  deres  teoretiske  uddan- 
nelse, også  hvad  dette  punkt  angår,  tog  sig  af  ordningen  og  berig- 
tigelsen af  kalenderen;  det  var  jo  især  vigtigt  for  alle  messer  og 
helligdage,  for  misseristal  og  messudagahald,  som  lovsigemanden 
var  forpligtet  til  hvert  år  at  forkynde  fra  lovbjærget l).  Den  ejen- 
dommelige tidsregning,  der  findes  i  Rimbeygla  (se  nedenfor),  be- 
ror i  alt  væsenligt  på  den  kristelige  tidsregning,  således  som  Bil- 
finger  har  godtgjort  det  i  sin  afhandling:  Untersuchungen  iiber  die 
Zeitrechnung  der  alten  Germanen.  I,  Das  altnordische  jahr  (1899), 
men  der  er  visse  særlige  ejendommeligheder,  denne  har  fået  på 
Island.  —  Til  at  udregne  tiden  og  festerne  havde  man  udfundet  en 
regnemåde  ved  hjælp  af  fingre  og  fingerled,  idet  disse  taltes  efter 
visse  bestemte  regler  og  i  tilslutning  til  visse  latinske  (eller  is- 
landske) huskevers,  som  f.  ex.  C  i  s  i  o  ja  n  u  s.  Det  er  dette,  man 
på  Island  har  kaldt  fingrarim  og  som  har  været  i  brug  næsten 
indtil  vore  dage.  Uagtet  forholdet  synes  temmelig  indviklet,  besad 
dog  mange  en  udmærket  færdighed  i  at  regne  på  denne  måde.  Man 
havde  i  oldtiden  også  på  Island  almindelige  kalendere,  måned  for 
måned.  —  Hertil  var  naturligvis  noje  knyttet  en  vis  indsigt  i  solens, 
månens  og  stjærnernes  gang  —  en  indsigt,  som  også  for  søfartens 
skyld  var  nødvendig.  Dette  kaldtes  stjormilist2),  jfr.  udtrykket 
stjormibokarfræåi.  Der  nævnes  mænd,  som  særlig  forstod  sig  på 
stjærnernes  bevægelse  og  at  styre  efter  dem;  f.  ex.  Einarr  på 
Tværå  s),   »han   gik  ofte  ud   om  natten  og  iagttog  noje  himmel- 


')  Grågås,  Krist.  1.   påttr. 

2)  Hjålmpérss.  k.  14. 

3)  Ljosv.  s.  165. 

legemer  og  havde  god  forstand  på  de  dele«,  og  hin  alsidige  Hrafn 
Sveinbjarnarson  samt  Gissurr  jarl l)-  Særlig  nævnes  dog  to  mænd 
som  stjærne-  og  talkyndige  mænd,  nemlig  præsten  Bjarne 
Bergporsson  med  tilnavnet  hinn  tblvisi  (»regnemesteren«), 
d.  1173,  en  af  biskop  Jons  disciple2),  men  det  er  ikke  muligt 
nærmere  at  påvise  hans  astronornisk-kalendariske  virksomhed, 
undtagen  for  så  vidt  som  en  nojagtig  udregning  af  »månealderen« 
skal  skyldes  ham.  At  han  skulde  have  skrevet  noget  er  ganske 
usikkert.  Den  anden  er  Stjor  nu-Odde  Helgason,  der 
også  nævnes  i  prologen  til  Rimbeygla.  Om  ham  vides  noget  mere; 
se  ovf.  186 — 87.  758.  Han  levede  på  Nordlandet  (Tingøsyssel)  uden 
tvivl  i  det  12.  årh.  —  »han  var  så  kalenderkyndig,  at  han  ikke 
havde  sin  lige  i  samtiden  på  Island,  og  i  mange  andre  henseender 
var  han  en  vis  mand« ;  han  roses  som  en  meget  vederhæftig  mand, 
men  var,  hedder  det,  fattig  og  lidet  dygtig  til  strængt  arbejde  3)- 
Efter  ham  er  den  såkaldte  Oddatala  opkaldt.  Denne  findes  i  et 
kapitel  af  Rimbeygla  (Larssons  udg.  s.  30 — 31;  også  i  Hauksb., 
415,  8",  og  særskilt  i  1812)  og  består  i  bestemmelsen  af  solhværv 
i  løbet  af  hver  6  år  og  tilvæksten  i  solens  gang  eller  dens  aftagen 
fra  solhværv  til  solhværv  samt  af  dagenes  forskellige  længde  i 
årets  løb.  Denne  beregning  skal  være  nojagtig  nok,  især  når  hen- 
syn tages  til,  at  den  er  foretagen  uden  instrumenter4)-  —  Af  af- 
handlinger haves  her  først  og  fremmest 

Rimbeygla.  Således  hedder  en  afhandling,  som  findes  i 
1812  gml.  kgl.  saml.,  samt  i  AM  625,  727,  731,  4 ",  194,  8°  (afskr.  af 
1812),  435,  12  "  (beg.)  og  fl.  Afhdl.  er  udg.  efter  1812  under  titlen  Ald- 
sta  delen  osv.  af  L.  Larsson  1883  og  i  Alfrædi  II  udg.  af  N.  Beckman 
cg  K.  Kålund  ).  I  1812  er  ordningen  forstyrret  (ligeledes  i  194),  idet 
hvad  der  i  udg.  findes  s.  1 — 7v6)  hører  ind  mellem  s.  29  og  30, 
hvilket  bedst  fremgår  af  den  indholdsfortegnelse,  der  findes  i 
hdskr.  selv  (udg.  s.  8).    I  andre  hdskrr.  findes  desuden  en  fortale 


i)  Bisk.  I,  562;  Sturl.  II,  303. 

s)  Jfr.  Alfrædi  II,  93,  samt  prologen  til  Rimbeygla  sst.  s.  3;  Bisk.  I,  241 ;  Isl. 

ann.  118.  323;   Flat.   III,  517.   Jfr.   Beckman:   Rimbegla  i   Pippings  Studier 

IV,  7  (afhdl.  IV). 

3)  Stjtfrnu-Oddadraumr,    beg.    Jfr.    B.    M.    Olsen:    Afmælisrit    til    dr.    Kålund 
(1914);  Beckman:  Studier   IV.  7  (af del.  III). 

4)  Alfrædi  II,  XXIV  ff. 

•'')  Jfr.  Beckman:  Rimbegla  i   Studier   IV  (1^13). 

6)  S.  7  s— 8  „  er  stykket  om  Torstein  surt  fra  Åres   Isl.  6. 

(prolog),  der  bærer  alle  ægthedens  præg,  og  her  findes  afhand- 
lingens navn  angivet;  forf.,  der  levede  i  det  12.  årh.1)  ytrer,  at 
den  har  fået  dette  navn,  »ti  den  vil  synes  ved  siden  af  god  rim- 
tælling  (o:  velskreven  bog  om  tidsregning)  som  noget  bulet  og 
sammentrykket  (beygla)  ved  siden  af  smukt  udførte  smedegen- 
stande«. Det  er  en  beskedenhedsudtalelse,  der  ligner  den,  der 
findes  i  fortalen  til  Hungrvaka.  Skriftets  indhold  er  udelukkende 
komputistisk;  det  storre  månedtal,  måneders  længde,  epakterne, 
måneløb  (saltus  lunæ)  osv.,  det  islandske  misseristal,  concurrentes- 
cyklen,  påskecyklen,  de  7  dages  skabelsesværk,  verdens  aldre 
(efter  Beda  og  Hieronymus;  jfr.  Flat.  III,  475)  osv.,  Oddes  beregn- 
ing, solens  gang,  skudår,  månens  gang,  planeterne,  dognets  deling, 
stjærnernes  stilling  —  alt  dette  er  det  vigtigste  af  indholdet. 
Æmnet  hænger  i  det  hele  vel  sammen,  undtagen  for  så  vidt  som 
forfatteren  ikke  har  kunnet  dy  sig  for  at  indsætte  et  kapitel  af 
teologisk-skolastisk  indhold  (skabelsesgærningen),  men.  for  en 
gejstlig  var  der  jo  altid  tilknytning  nok.  Han  begynder  da  også 
med  at  omtale  den  ældste  tidsregning,  den,  som  »gud  gav  Moses«. 
Afhandlingen,  der  er  fuld  af  beregninger,  gjorte  på  Island,  beror 
ikke  på  nogen  enkelt  fremmed  original,  hvad  da  også  prologen 
antyder;  dog  er  sikkert  udenlandske  kilder  nyttede  (Beda  og  an- 
dre). Endelig  skal  bemærkes,  at  i  625  findes  en  særlig  prolog, 
hvori  afhandlingen  kaldes  Blanda  (o:  Blanding);  så  følger  kapitel- 
registret m.  m.  hvorefter  selve  Rimbeygla  kommer.  Enten  er 
denne  fortale  lavet  af  en  afskriver  isteden  for  den  ældre  og  ægte, 
der  i  hans  original  har  manglet,  eller  den  er  lånt  fra  en  anden  af- 
handling; dette  sidste  er  vistnok  det  rigtigste.  Andet  og  mere  end 
den  nævnte  afhdl.  kan  ikke  gå  under  navnet  Rimbeygla.  Efter  af- 
handlingen findes  i  1812  —  med  en  yngre  hånd  —  et  mindre  afsnit, 
kaldt  Bokarbot  (»Bogforøgelse«),  om  årets  længde  og  inddeling, 
solens  og  månens  gang,  om  regulares,  concurrentes  og  epakter 
m.  m.  Rim  II  (i  udg.  i  Alfrædi2)  handler  også  om  tidsregning  og 
kalendervæsen  (»astronomisk  geografi  og  kirkelig  komputus« 
Beckman),  tildels  af  samme  art  som  den  egenlige  Rimbeygla,  hvor- 
fra endel  er  taget.    Det    hele    sammenfattes    her    under    navnet 


J)  Beckman  er  ikke  utilbøjelig  til  at  tillægge  Bjarne  den  og  mener,  at  den  må 
være  noget  ældre  end  1187. 

2)  Svarer  til  4.  del  i  den  gamle  udg.  Afhdl.  findes  i  tildels  de  samme  hånd- 
skrifter som  I. 

stjornubokarfrædi  og  kaldtes  måske  af  samleren  Blanda  (den  ovf. 
nævnte  prolog  hørte  vistnok  denne  afhdl.  til).  Navnet  passer  i  hvert 
fald  ret  godt,  eftersom  indholdet  er  noget  broget  og  åbenbart 
hæntet  fra  forskellige  hold.  Desuden  findes  forskellige  indskud 
hist  og  her.  Det  hele  er  en  kompilation,  næppe  ældre  end  fra  slut- 
ningen af  det  13.  årh.,  ti  der  forudsættes,  at  altinget  begynder  på 
den  i  Jonsbogen  (fra  1281)  bestemte  dag.  Enkelte  stykker  af  denne 
afhdl.  findes  i  forskellige  hdskrr..  se  herom  udgaven.  Af  forfattere 
anføres  Beda  (§  10,  om  søens  bevægelse  og  vindene),  Macrobius 
de  sphæra  (rimeligvis  direkte  nyttet),  Johannes  af  Havillas1)  Archi- 
tenius  (o:  Architrenius),  samt  en  Elpricus2)  foruden  Bjarne  præst. 
Som  N.  Beckman  har  påvist,  går  meget  i  afhdl.  tilbage  til  et  par 
skrifter  af  matematikeren  Joh.  de  Sacrobosco  (første  halvdel  af 
13.  årh.),  der  skrev  en  tractatus  de  sphæra,  samt  en  mindre 
computus.  Beckman  har  også  gjort  det  sandsynligt,  at  afhdl.  er 
bleven  til  i  Vidøkloster,  dette  på  grund  af  den  måde,  hvorpå  ebbe 
og  flod  omtales.  I  tiden  1250 — 99  var  Runolfr  Olafsson  abbed  i 
klostret,  og  han  synes  at  have  været  en  dygtig  mand.  I  det  sidste 
kapitel  findes  en  Jolaskrd;  æmnet,  en  profeti  om  det  kommende 
års  vejrlig,  hører  ikke  sammen  med  det  øvrige  stof;  den  er  et  til- 
læg.   Den  findes  mange  andre  steder. 

Som  Rim  III  er  i  Alfrædi  den  afhdl.  udgiven,  der  svarer  til 
pars  II  i  den  gamle  udg.  og  som  handler  om  fingerrim  o:  hvorledes 
man  ved  hjælp  af  fingre  og  fingerled  kan  udregne  årets  festdage 
(jfr.  ovf.).  Afhdl.  er  islandsk,  dog  ikke  helt  uden  støtte  i  Sacro- 
boscos  Computus  og  vel  flere  skrifter,  og  kan  (Beckman)  karak- 
teriseres som  »en  kommentar  til  latinske  huskevers«;  forf.  har 
kun  behøvet  »at  sammenstille  ret  almindelig  kendte  huskevers 
efter  en  nogenlnnde  rimelig  plan«.  Forf  s.  stil  er  lærd  og  han  bruger 
langt  mere  af  lat.  ord  (og  disses  bøjningsformer)  end  Rim  I — II; 
han  var  i  besiddelse  af  en  ejendommelig  lune. 

Som  tillæg  hertil  er  i  AlfræSi  udgivet  de  flere  steder  skrevne 
hukommelsesvers  C  i  s  i  o  j  a  n  u  s  (navnet  hentyder  til  januar  og 
circumcisio),  der  ialfald  i  visse  former  indeholder  de  isl.  helgeners 
navne. 

Endelig  findes  der  som  »Efterslæt«  trykt  forskellige  mindre 


i)  de  alta  Villa. 

2)  o:  Helpricus  (el.  Heiricius),  der  skrev  en  Liber  de  computo. 

stykker  af  komputistisk  art  (med  et  par  figurer) ;   deriblandt  et, 
der  er  tidligere  trykt  i  44  Prøver  um  stjornumdrk. 

Endelig  hører  herhen  de  mange  kalendere,  hvoraf  der 
haves  brudstykker,  delvis  meget  gamle  (AM  249,  fol.).  Deres  vig- 
tigste betydning  består  i,  at  de  tillige  er  obituarier,  idet  islandske 
personers  dødsdage  er  optegnede  deri.  Herom  kan  der  i  det  hele 
henvises  til  udgaven,  Islenzkar  årtidaskrår,  ved  Jon  Porkelsson, 
1893—96  og  Beckman  Alfrædi  II,  indledn.  kap.  V  (s.  LXIV  ff.). 


§5. 
Naturvidenskab.     Overtro.     Filosofi. 

Hvad  der  kan  henføres  til  naturvidenskab  er  alt  af  fremmed 
oprindelse  og  af  grumme  ringe  betydning,  tilmed  gennemsyret  af 
overtro  og  fabler.  Ganske  vist  havde  Nordboerne  et  skarpt  oje  for 
naturen  og  dens  forskellige  foreteelser  på  jord,  i  hav  og  i  luft;  men 
nogen  undersøgelse  af  disse  og  deres  natur  indlod  man  sig  ikke  på; 
man  gav  dem  i  bedste  fald  en  forklaring,  man  selv  udpønsede  og 
af  en  mystisk-mytisk  art.  Kendskabet  til  naturen  var  i  alier  egen- 
ligste  forstand  kun  overfladisk,  og  om  alt,  hvad  der  var  udenfor 
Norden,  havde  man  de  ufuldkomneste  forestillinger,  tildels  af  den 
æventyrligste  art,  grundede  på,  hvad  man  læste  hos  forfattere 
som  Isidor,  Honorius  og  fl.  Fra  dem  stammer  middelbart  eller 
umiddelbart  hvad  der  i  forskellige  hdskrr.  findes  om  fremmede 
folkeslag  i  fjærne  egne  med  forskellige  abnorme  egenskaber,  men- 
neskeædere, enojede  folk,  hundehoveder  osv.  osv.;  jfr.  k.  7  i 
Hauksb.s  Heimslys.  og  helgifr.  (indledn.  CXVI),  Rymb.  (1780)  III, 
10,  Alfrædi  I  s.  34  f.  Der  findes  fremdeles  stykker  om  mærkelige 
stene,  hvis  udseende  og  natur  i:  lægekraft  og  betydning  be- 
skrives —  også  efter  fremmede  kilder  (Marbod) ;  sådanne  findes  i 
Hauksb.,  AM  194,  8  °  Alfr.  I,  40  f.,  77  f.  III,  81.  Hertil  slutter  sig  på 
en  måde  den  beromte  Physiologus  eller  B  e  s  t  i  a  r  i  u  s, 
uagtet  dette  skrift  i  egenligste  forstand  er  teologisk-moraliserende. 
Det  opregner  mange  dyr,  fugle,  slanger,  samt  rent  fabelagtige  uhy- 
rer, som  kort  karakteriseres  ved  en  enkelt  for  ojemedet  særlig 
fremhævet  egenskab,  hvorfra  der  så  drages  slutninger  eller  sam- 
menligninger med  Kristus  eller  mennesket,  eller  deres  færd  opstil- 

les  som  advarsel  for  dette.  Dette  skrift  er  oversat  på  islandsk  alle- 
rede i  det  12.  årh.  og  findes  i  et  af  de  ældste  hdskrr.,  AM  673  a,  4°, 
med  billeder  af  de  enkelte  dyr  (og  flere  tegninger) ;  det  hele  er  lito- 
grafisk udgivet  med  udførlig  indledning  og  forklaring  af  V.  Dahle- 
rup i  Aarbøger  for  nord.  Oldkh.  1889.  —  I  Hauksb.  findes  et  stykke 
om  de  4  elementer  og  deres  forhold  til  det  menneskelige  legeme  ef- 
ter Beda  o.  fl.  (se  Indl.  CXXIII),  og  i  AM  435,  12  °  et  om  det  menne- 
skelige legeme  x),  blandet  med  overtro  og  religiøse  betragtninger 2). 
Astrologiske  afhandlinger  eller  stykker  findes  der  ikke 
mange  af.  I  sagaer  og  andre  kilder  mærkes  tro  på  stjærnernes 
magt  over  og  betydning  for  mennesket  yderst  sjælden;  således  i 
Jonssaga  3)  samt  i  Raudolfspåttr  4),  men  dette  er  uden  al  betyd- 
ning. I  AM  624  findes  noget  i  denne  retning  samt  i  736  II,  af  frem- 
med oprindelse.  Beslægtet  hermed  er  troen  på  uheldige  dage,  dies 
mali,  eller  ved  en  forvanskning,  dismaladagar,  samt  forskellige 
prognostiske  tegn5)  og  fænomener  (Jolaskrå  og  lign.),  der  findes  i 
forskellige  håndskrifter  som  Hauksb.,  og  fl. 


Hvad  filosofi  angår,  eksisterer  den  overhovedet  slet  ikke  i 
den  gamle  litteratur.  Hertil  kunde  dog  endel  henføres  af,  hvad  der 
foran  er  omtalt  som  hæntet  fra  udenlandske  skrifter.  Spekulative 
var  Islænderne  mindst  af  alt,  de  grublede  ikke  over  tilværelsens 
gåder,  de  tog  den,  som  den  var.  Deres  livsvisdom  havde  Nord- 
boerne nedlagt  i  korte,  fyndige  sætninger  i  vers  eller  rytmisk  be- 
vægede, i  ordsprog  og  talemåder  eller  på  sin  vis  i  gåder.  Alt  dette 
findes  i  digte  og  sagaer  --  samlet  vil  det  kaste  et  klart  lys  over 
Nordboernes  tænkemåde  og  psykologiske  tilstand6)-  Det  kan 
siges,  at  det  viser  os  dem  som  et  praktisk  folk  med  klare  tanker 
og  sund  sans  og  i  besiddelse  af  en  god  del  humor.  I  disse  korte 
sætninger  gemmes  Nordboernes  etik  og  livsfilosofi.  Den  gamle 
mytologi  viser  den  samme  side  af  deres  karakter,  en  nøgtern 
beregnende    kløgt,   uden   synderlig   fantasi.    Det   viser   fremdeles 


j)  Jfr.  Myndan  mannslikama,  Alfræ6i  I,  55 — 6. 
2)  Trykt  i  Alfræm'  III,  Ql  ff.;  jfr.  udg.s  indledning  s.  XIII  f. 
*)  Bisk.  I,  228. 
4)  Fms.  V,  særlig  333—35. 
&)  Alfrædi  I,  84  ff. 

fi)  Der  haves  en  lille  samling  i   G.  Vigfiissons  Reader;  jfr.   F.  Jonsson:   Isl. 
målshåttasafn  1920. 

lovene,  og  her  er  man  på  en  måde  nærmere  ved  Islænderne  selv, 
men  herom  kan  der  henvises  til,  hvad  der  foran  er  bemærket.  Der 
opstilledes  ingen  teorier,  problemer  drøftedes  ikke.  Det  er  ud- 
slag af  denne  ånd,  når  sagaforfatterne  aldrig  hengiver  sig  til  be- 
tragtninger over  tingene;  det  er  tillige  et  udslag  af  denne  ånd,  når 
samme  forfatteres  stil  næsten  ikke  kender  ordet  pviat  —  et  ,fordi' 
indeholder  altid  en  refleksion. 

Af  oversatte  ting  findes  så  godt  som  intet,  udover  hvad  der  i 
det  foregående  er  omtalt  og  kunde  regnes  hertil;  i  afsnittet 
Heimspeki  og  helgifrædi  i  Hauksb.  s.  178 — 80  (jfr.  Indl.)  findes  et 
kapitel  om  eftertragteligheden  af  jordiske  ting. 


6.  AFSNIT. 

Norsk  litteratur. 


I  det  foregående  (2.  afsnit  §  10)  er  tre  på  latin  affattede  histor- 
iske skrifter  af  norsk  oprindelse  behandlede,  hvoraf  dog  kun  de  to 
første  er  af  storre  betydning.  Sammenlignes  den  norske  litteratur 
med  den  islandske,  ses,  at  der  er  forskel  tilstede  og  det  i  en  dobbelt 
retning,  dels  hvad  righoldighed,  dels  hvad  den  nationale  karakter 
angår.  Vi  har  for  Islands  vedkommende  set,  hvor  let  og  hurtig  den 
nationale  ånds  krav  sprængte  latinens  fremmede  lænker,  så  at 
næppe  et  bogstav  er  tilbage  af  de  oprindelige  latinske  skrifter,  og 
udfoldede  en  frodig  og  mangesidig  blomst,  der  kunde  nydes  af  alle. 
De  få  norske  latinske  skrifter  findes  ikke  oversatte  og  har  overhove- 
det ikke  været  udbredte  eller  læste  i  Norge.  Hvad  der  her  kendtes 
og  læstes  af  skrifter  angående  hjemlige  forhold,  var  de  islandske 
sagaer.  Grunden  til,  at  der  i  Norge  ikke  opstod  nogen  national  litte- 
ratur, kan  antages  at  have  været  den,  at  landet  netop  i  det  århund- 
red, da  et  sådant  forfatterskab  mulig  kunde  have  fremblomstret,  var 
hærget  af  den  mest  uafladelige  og  forbitrede  indenlandske  ufred1). 


*)  I  den  nyeste  tid  er  der  gjort  forsøg  på  (se  f.  eks.  Tor.  Berntsens  Fra  sagn 
til  saga  1923)  at  hævde  tilværelsen  af  norske  skrifter  om  Norges  ældre 
historie,  men  begrundelsen  herfor  er  meget  svag  og  beror  tildels  på  rene 
hypoteser  og  meget  indviklede  gisninger.  En  nærmere  drøftelse  af  sagen 
kan  ikke  gores  her. 

At  der  har  eksisteret  historiske  bygdeoverleveringer  i  Norge,  er  del- 
ingen grund  til  at  betvivle,  men  de  har,  efter  alt  at  domme,  været 
væsensforskellige  fra  de  islandske,  og  mere  af  sagnhistorisk  end 
historisk  art.  Man  synes  at  skimte  dens  væsen  i  forskellige  sagn 
angående  visse  gamle  steder  (fornaldar-saga-agtige  fortællinger), 
i  de  mange  sagn,  Saxo  synes  at  have  opbevaret  og  nyttet  (jfr.  A. 
Olriks  påvisninger),  samt  endelig  i  sådanne  uhistoriske  sagn,  der 
findes  i  et  værk  som  Ågrip  (jfr.  foran  s.  616).  Det  12.  årh.s  store 
og  mange  begivenheder  synes  ikke  at  have  fristet  norske  gejstlige 
til  at  behandle  dem  historisk.  Theodricus  kunde  have  gjort  det, 
men  han  vilde  ikke;  grunden  dertil  er  omtalt  foran.  Det  blev  Is- 
lænderne Erik  Oddsson  og  abbed  Karl,  der  løste  opgaven  uden  de 
.  skrupler,  som  den  norske  forfatter  nærede. 

Magnus  Erlingssons  fald  1184  betegner,  uagtet  kampene  varede 
ved  en  god  stund  endnu,  et  vendepunkt  i  Norges  historie.  Da  var 
det  Sverre,  der  kom  i  besiddelse  af  herredommet  og  grundlagde  en 
velbegavet  og  dygtig  herskeræt  på  Norges  trone.  Det  er  sonne- 
sonnen  Hakon  den  gamle  (1217 — 63),  der  får  den  allerstorste  be- 
tydning for  landets  ro  og  indre  udvikling,  og,  hvad  der  i  denne 
sammenhæng  er  vigtigst,  dets  litteratur.  Kong  Sverre  var  hojt 
dannet  og  lærd  og  satte  stor  pris  på  litterær  virksomhed,  men  til 
virksomt  at  støtte  denne  og  bidrage  til  dens  udvikling,  var  tidsfor- 
holdene ikke  gunstige.  Hans  hojtbegavede  og  håbefulde  son,  Ha- 
kon (d.  1204),  levede  for  kort  til  at  kunne  gore  noget  videre.  Når 
man  har  tillagt  ham  visse  norske  litteraturværker,  beror  dette  på 
misforståelse.  Hakon  den  gamle  besteg  tronen  1217.  Allerede  som 
ung  har  han  interesseret  sig  for  litteraturen,  ti  ved  år  1226  lader 
det  til  at  et  fremmed  digterværk  (Tristramssaga)  blev  oversat  på 
norsk  ifølge  hans  foranstaltning.  Dette  er  ejendommeligt  og  på  sin 
vis  ret  forbavsende.  Men  det  vides,  hvor  gammelklog  Hakon  var  i 
sin  ungdom.  Han  gjorde  sig  det  til  opgave  at  gore  Norge  til  en  virkelig 
stat  i  evropæisk  forstand,  og  rettede  da  sin  opmærksomhed  især  på 
åndslivet.  Selvfølgelig  måtte  det  da  være  ligesom  i  andre  lande  knyt- 
tet til  kongen  og  hoffet,  hvor  dannelsens  brændpunkt  i  det  hele  måtte 
søges,  og  hvor  det  alene  blev  at  finde.  Ti,  mærkeligt  nok,  mærker 
man  grumme  lidt  til  den  norske  gejstlighed  og  klostrene  m.  li.  t. 
litteraturen.  Da  der  ikke  syntes  at  være  nogen  mulighed  til  stede 
for  en  hjemlig  original  litteratur  var  det  kong  Hakon,  der  foran- 
ledigede, at  fremmed  litteratur  blev  bragt  til  Norge,  således,  at  især 
fransk-engelske  romaner  og  sange,  samt  dermed  beslægtede  la- 

60* 

tinske  skrifter  oversattes  på  norsk.  Det  var  den  fremmede  h  o  f- 
1  itteratur,  der  nu  også  skulde  blive  norsk  hoflitteratur l)  Den 
således  istandbragte  litteratur  er  for  allerstorste  delen  en  ren  un- 
derholdningslitteratur,  undertiden  med  et  moraliserende  anstrøg. 
Selv  synes  kong  Hakon  ikke  personlig  at  have  beskæftiget  sig  med 
de  herhen  hørende  skrifters  overførelse  2),  men  han  har  ladet  Nord- 
mænd og  i  Norge  bosatte,  nationaliserede  fremmede  (gejstlige)  be- 
sørge den  (jfr.  nedenfor  om  Tristramss.).  At  han  morede  sig  over 
disse  skrifter,  viser  bl.  a.  den  omstændighed,  at  han  endnu  som 
døende  lod  dem  sig  forelæse  sammen  med  andre  bøger.  På  grund 
af  kildernes  mangelfulde  oplysninger  kan  man  ikke  nu  til  fulde  måle 
og  vurdere  kong  Hakons  fortjænester  af  den  norske  litteratur,  og 
derigennem  den  yngre  islandske.  Men  den  var  sikkert  ganske  be- 
tydelig; om  til  gavn  for  nordisk  ånd,  er  et  åbent  sporsmål.  De 
fremmede  romaners  mer  eller  mindre  letfærdige  skildringer  af 
elskov  og  kærlighedsæventyr,  ægteskabsbrud  osv.,  har  næppe  gjort 
gavn,  hvor  følelsen  af  det  strængt  sædelige  i  forvejen  var  slappet. 
Sund  litteratur  var  det  ikke,  der  her  fremelskedes.  Dog  har  den 
næppe  gjort  nogen  videre  skade  m.  h.  t.  folkets  sædelige  opfat- 
telse3). Senere  fik  denne  litteratur  en  overvejende  betydning  for 
Island,  idet  den  både  i  poesi  og  prosa  blev  folkets  åndelige  ejendom, 
medens  den  i  Norge  selv  næppe  blev  videre  udbredt. 

Hakons  son,  Hakon  den  unge  (d.  1257),  var  begavet  og 
studeret  og  tog  personlig  del  i  den  litterære  virksomhed,  men  han 
var  kun  25  år,  da  han  døde.  Magnus  lagabøter  (1263 — 80) 
var  på  sin  vis  sysselsat  med  litteraturen  (lovene) ;  Hakon  Mag- 
nusson (1299 — 1319)  tager  igen  fat  på  oversættelseslitteraturen, 
dog  vistnok  udelukkende  den  religiøse.  Derimod  er  det  hans  dron- 
ning, der  besørger  den  anden  side  deraf  (»Eufemiaviserne«,  der 
ikke  vedkommer  os). 

Hvad  gejstligheden  i  det  hele  angår,  har  den,  ligesom 
den  islandske,  først  i  den  sidste  halvdel  af  det  11.  årh.  fået  den  for- 
nødne lærdom  og  uddannelse.  Man  rejste  udenlands  for  at  studere 
ved  de  forskellige  skoler.  Man  har  ført  hjem  med  sig  bøger  af  for- 


*)  Der  kan  henvises  til  R.  Meissners  Strengleikar  (1902)  s.  105—35. 
-)  Derfor  kan  han  godt  have  været  den   lærde,     bene  litteratus«,  som  Mat- 
thæus  Paris,  kalder  ham  (jfr.  Meissner  s.  114). 
3)  Jfr.  Meissner  s.  118  ff. 

skelligt  indhold  —  legender,  prædikener  og  lign.  — ,  og  man,  særlig 
biskopperne,  har  i  tidens  løb  samlet  sig  storre  eller  mindre  bog- 
samlinger. En  talrig  og  selvbevidst  gejstlig  stand  har  efterhånden 
udviklet  sig,  hvis  organisation  måtte  blive  af  stor  betydning,  efter 
at  ærkebispesædet  i  Trondhjem  1152  var  oprettet.  Fra  nu  af  blev 
kirken  etslags  stat  i  staten,  hvis  myndighed  og  umedgørlighed  de 
følgende  konger,  især  Sverre,  mange  gange  fik  at  føle.  Særlig  vind 
i  sejlene  fik  den  efter  Erling  skakkes  usalige  færd  for  at  få  sin  son, 
Magnus,  anerkendt  som  tronarving.  Foruden  ærkebispesædet  i 
Trondhjem  var  der  4  bispedommer  i  Norge,  Bergens,  Stavangers, 
Oslos  og  Hamar-stift.  Desuden  var  der  en  hel  del  klostre  rundt 
omkring  i  landet,  stiftede  til  forskellige  tider.  De  ældste  var  St. 
Laurentiusklostret  på  Nidholmen  (Munkholmen),  St.  Mikaelskloster 
ved  Bergen,  bægge  Benediktinerklostre,  osv.  Senere  stiftedes  f.  ex. 
Augustinerklostret  i  Elgesæter,  Lyseklostret  ved  Bergen,  Hoved- 
øens kloster  (af  engelske  munke  11471);  omkr.  1300  var  der 
ialt  ikke  mindre  end  25  klostre  i  Norge.  Om  nogen  litterær  virk- 
somhed indenfor  disse  klostres  mure  vides  intet,  undt.  for  så  vidt 
som  Theodricus  var  en  munk;  men  han  er  jo  enestående;  utvivl- 
somt er  det,  at  man  i  klostrene  har  deltaget  i  oversættelsen  af  teo- 
logiske skrifter,  legender  osv.  Hvad  man  ellers  hører  om  disse 
klostre,  især  i  senere  tider,  er  alt  andet  end  smigrende  for  dem; 
navnlig  synes  drukkenskab  at  have  været  ret  almindelig  blandt 
munkene. 

Udenfor  klostrene  har  der  også  været  flere  gejstlig  uddannede 
mænd,  der  har  beskæftiget  sig  med  litteratur,  som  bibelforklarere, 
som  Kongespejlets  forfatter. 

Som  bemærket,  måtte  der  hist  og  her  findes  bogsamlinger.  En 
mærkelig  oplysning  om  en  sådan  haves  i  den  liste  over  den  Bergen- 
ske  biskop  Arne  Sigurdssons  (1302 — 14)  bøger,  der  findes  i  et  hånd- 
skrift fra  Vadstena;  jfr.  G.  Storm  i  (Norsk)  Historisk  tidsskrift  2 
R.  II  (1880),  Godel:  Fornnorsk-isl.  litt.  i  Sverige  s.  20  ff.  Af  »nor- 
røne bøger«  findes  her  to  lovbøger,  sagaerne  om  Trojanere,  Brutus 
(o:  Bretasogur),  Didrik  af  Bern  (vistnok  det  bekendte  Stockholms- 
hdskr.),  Orvar-Odd,  Thomas  erkibyskup  og  fl.,  der  ikke  er  nærmere 
betegnede. 


J)  Se  herom  Langes  Klosterhistorie;  A.  C.  Bang:  Udsigt  s.  192—96. 

Da  det  er  den  oversatte  litteratur,  særlig  romanlittera- 
turen, riddersagaerne1),  som  de  plejer  at  kaldes,  der  giver 
den  norske  litteratur  sit  hovedpræg,  er  det  rigtigst  at  behandle  den 
først. 


§1. 
Romantiske  sagaer  og  andre  dermed  beslægtede  frembringelser. 

I  Frankrig,  og  derpå  i  England,  var  der  opstået  en  rig  og 
frodig  heltedigtning,  der  hæntede  sit  stof  fra  forskellige  sider,  dels 
fra  Frankrigs  gamle  historie,  sagnene  om  Karl  den  store,  Roland 
osv.,  dels  fra  bretonske  digte  og  sagn,  der  atter  havde  deres  rod  i 
keltisk  digtning,  Artussagnene,  dels  endelig  fra  fjærnere  steder, 
særlig  Østerland  og  Byzans,  efter  korstogenes  begyndelse,  digt- 
ningen om  Flores  og  Blancheflur,  Partonopeus  og  fl.  Om  alle  disse 
æmner  digtedes  længere  sange,  hvis  kendemærker  er  ridderlig 
erotik,  heltegærninger  og  farer  af  den  vidunderligste  art,  tildels 
blandet  med  religiøs  mysticisme.  De  er  på  sin  vis  ofte  naive  nok  i 
deres  fremstilling,  men  deres  erotik  er  lige  så  ofte  eller  som  oftest 
raffineret-slibrig;  ren,  uskyldig  kærlighed  skildres  rent  undtagel- 
sesvis. Disse  ridderromaner  drejer  sig  alle  om  fornemme  personer, 
konger,  fyrster,  riddere,  dronninger,  hofdamer;  i  enkelte  tilfælde  er 
overnaturlige  væsner  (feer)  hovedpersonerne.  Det  er  det  middel- 
alderlige hofvæsen  og  hofliv,  der  spiller  hovedrollen.  Disse  digte 
blev  meget  yndede  og  almindelig  udbredte  i  alle  kultiverede  lande 
og  holdt  sig  i  lange  tider2).  Blandt  de  vigtigste  forfattere  er 
Chrestien  de  Troyes  fra  den  sidste  halvdel  af  det  12.  årh. ; 
han  hæntede  sine  æmner  især  fra  Artusdigtningen  (ridderne  ved 
det  runde  bord)  og  forfattede  digte  om  Erec  og  Enide,  Ivan  løve- 
ridderen, Perceval  og  fl.  Det  er  fra  disse  hans  digte,  »at  hele  den 
idealiserede  betragtning  af  middelalderens  ridderliv  og  kærligheds- 
liv tager  sin  udgang«  (Kr.  Nyrop)z). 

Det  er  endel  af  disse  digte,  der  blev  omplantede  til  norsk  mål 


!)  Ordet  riddarasogur  findes  i  Skikkjur.  III,  78;  jfr.  Dipl.  Norv.  V,  18.  osv. 

2)  C.  Rosenbergs  dom  over  disse  frembringelser  (Nordb.  Aandsliv  II,  534—35) 
er  i  det  hele  træffende. 

3)  Jfr.  i  det  hele  taget  Kr.  Nyrop:  Oldfransk  heltedigtning  1883;  Suchier  ti. 
Birch-Hirschjeld:  Gesch.   der  franz.  litteratur. 

under  Hakon  den  gamle  og  tildels  på  hans  foranstaltning.  Bortset 
fra  de  skrifter,  der  er  oversatte  fra  latin,  er  de  alle  oversatte  fra 
o  1  d  f  r  a  n  s  k.  Ikke  desto  mindre  er  der  flere  forhold,  der  viser, 
at  originalerne  næppe  er  komne  ligefrem  fra  Frankrig,  men  fra 
England,  hvilket  i  og  for  sig  er  nok  så  forståeligt.  I  flere  tilfælde 
er  originalerne  gået  tabt ;  i  intet  tilfælde  haves,  såvidt  vides,  netop 
den  original,  hvorefter  oversættelsen  er  foretaget.  Af  denne  grund 
har  de  norske  oversættelser  en  stor  tekstkritisk  betydning  for  de 
oldfranske  originaldigtes  tekstform  og  ordlyd. 

Alle  disse  oversættelser  er  i  prosa.  De  er  i  det  hele  foretagne 
med  stor  kyndighed  og  umiskendelig  dygtighed.  De  bærer  for  det 
første  vidnesbyrd  om,  at  oversætterne  har  i  en  fortrinlig  grad  været 
grundsproget  mægtige;  ganske  vist  forekommer  der  fejl  af  og  til, 
undertiden  synes  dog  disse  at  bero  på  blot  skødesløs  læsning  af 
originalen  eller  et  ojebliks  åndsfraværelse  (sammenblanding  af  hin- 
anden lignende  ord).  Uagtet  oversættelserne  på  sine  steder  er 
temmelig  ordrette,  er  teksten  dog  hyppigst  noget  sammendragen 
og  forkortet  —  og  afskrivere  synes  yderligere  ofte  at  have  forkortet 
den  — .  Den  kan  dog  også  ofte  være  udvidet  med  enkelte  sætninger 
eller  ord  for  overgangens  eller  afrundingens  skyld  for  at  gore  frem- 
stillingen mere  sagamæssig.  I  mange  tilfælde  kan  dog  de  i  hdskrr. 
eksisterende  plus-sætninger  og  -ord  bero  på  den  tabte  original.  I 
forskellige  af  de  isl.  afskrifter  er  beskrivelser  af  kampe  og  lign. 
undertiden  udvidede  og  derved  gjorte  endnu  plattere. 

Sproget  i  disse  oversættelser  er  stærkt  afvigende  fra  de  is- 
landske sagaers  rene  klassicisme  —  hvilket  jo  er  naturligt  nok. 
Originalens  sprog  og  fremstilling  måtte  nødvendigvis  have  stor 
indflydelse  på  gengivelsen  og  sætte  dybe  spor  deri.  Sproget  er  i 
det  hele  taget  let  flydende  og  ikke  uden  en  vis  tiltrækning  ved  en 
indsmigrende  tone.  Det  er  rigt  på  adjektiver,  tildels  også  på  for- 
lydsrim,  men  heraf  kommer  dog  sikkert  noget  på  afskriveres 
kappe;  det  er  også  rigt  på  part.  præs.,  der  kan  blive  til  misbrug. 
Fra  afskrivere  hidrører  også  verslinjer,  der  enkelte  gange  fore- 
findes. Grundtekstens  navne  er  i  reglen  stærkt  forvanskede  (også 
af  afskriverne).  Der  kommer  hurtigt  noget  ensformigt  over  denne 
oversætterstil;  de  samme  ord  og  vendinger  gentages  atter  og  atter; 
stilen  stivner.  Herom  kan  der  henvises  til  G.  Cederschiolds  for- 
træffelige redegørelse  i  indledningen  til  Fornsogur  Sudrlanda.  I  de 
—  ældre  —  oversættelser  af  homilier  og  lign.  var  det  norske  sprog 
kraftigt,  men  måske  noget  stivt;  de  vidnede  om  en  dygtig  behand- 


[965-966]  —  952  — 

ling  af  modersmålet.  I  disse  oversættelser  fik  sproget  et  vist  flot 
sving  over  sig,  en  vis  retorisk  farve,  men  et  virkeligt  folkeligt 
sprog  var  og  blev  det  ikke.  Meissner  kalder  det  for  »hofprosa«. 

De  fleste  af  disse  oversættelser  eller  snarest  alle  er  foretagne  i 
Norge  og  de  var  i  norsk  sprog.  Hvorvidt  Islændere  er  bleven  be- 
nyttede, er  vanskeligt  at  sige;  men  det  er  ikke  synderlig  rimeligt, 
hos  Islændere  at  forudsætte  de  fornødne  sprogkundskaber,  og  til- 
lige, at  netop  de,  som  mulig  var  i  besiddelse  af  dem,  opholdt  sig  i 
Norge.  En  ting  er  imidlertid  sikker  nok,  at  opbevaringen  af  det 
meste  af,  hvad  der  hører  herhen,  skyldes  Islændernes  interesse  og 
afskriverflid.  Kun  ganske  enkelte  af  disse  sagaer  er  bevarede  i 
norske  afskrifter  (ingen  i  den  originale  oversætters  eksemplar). 
Tidlig  førtes  de  til  Island,  blev  dér  en  yndet  læsning  —  ligesom 
også  tilfældet  blev  med  Kongespejlet  — ;  her  blev  de  også  på 
mangfoldig  vis  om-  og  bearbejdede  (slutningen  af  Elissaga  helt  til- 
digtet), og  her  opstod  der  i  løbet  af  det  14.  og  følgende  årh.  efter- 
ligninger, og  her  blev  de  tildels  omdigtede  til  rimer  og  fik  således 
endelig  en  form,  der  på  sin  måde  svarede  til  deres  oprindelige.  På 
Island  og  ikke  i  Norge  fik  de  deres  varigste  betydning.  De  fleste 
findes  i  forholdsvis  unge  isl.  håndskrifter  fra  omkr.  1400  og  der- 
efter. 

Vi  begynder  med  de  sagaer,   der  udtrykkelig  siges  at  være 
oversatte  på  foranstaltning  af  Hakon  den  gamle. 

1.  Tristram  ssaga.  Denne  findes  i  to  bearbejdelser  el- 
ler former;  den  længste  i  AM  543,  4°,  en  papirsaf skrift  efter  en 
skindbog,  hvoraf  der  haves  3  blade  i  AM  567,  XXII,  4",  udg.  af 
E.  Kolbing  1878  og  G.  Brynjiilfsson,  den  kortere  i  AM  489,  4°,  udg. 
i  Annaler  f.  nord.  oldkh.  1851.  Denne  sidste  er  imidlertid  en  helt 
ny  saga,  lavet  efter  en  meget  mangelfuld  erindring  om  den  ægte 
tekst  tildels  med  en  ganske  ny  personliste.  Den  er  i  denne  sam- 
menhæng uden  al  betydning.  Den  ægte  saga  viser  sig  at  være  en 
ualmindelig  god,  dog,  især  mod  slutningen,  stærkt  forkortet  over- 
sættelse af  en  fransk  original,  hvoraf  kun  et  brudstykke  haves. 
Den  tillægges  en  Thomas  (12.  årh.),  der  af  den  tyske  bearbejder, 
digteren  Gottfried  af  Strassburg,  kaldes  Thomas  af  Bretagne,  om 
hvis  liv  der  i  øvrigt  så  godt  som  intet  vides,  også  det  oldengelske 
digt  om  Tristram  stammer  fra  den  samme  Thomas.  Herom  kan 
der  navnlig  henvises  til  den  fortrinlige  indledning  i  Kolbings  ud- 
gave. Af  den  vidtløftige  litteratur  kan  der  henvises  til  W.  Golthers 

afhandling  i  Zeits.  f.  franz.  spr.  u.  litt.  XXII1).  -=-  Tristramsagn- 
ene  er  oprindelig  keltiske  uden  dog  at  høre  til  Artusdigtningen;  til 
denne  findes  der  ikke  i  sagaen  nogen  virkelig  tilknytning.  Det  er 
hovedsagelig  en  historie  om  en  utilladelig,  ved  trylledrik  fremkom- 
men elskov  mellem  den  unge  Tristram  -  -  hvis  rette  navn  skulde 
være  Tristam  —  og  den  skonne  kongedatter,  Isolde  (tsond,  isodd), 
et  æmne,  der  var  særdeles  yndet  og  udbredt.  I  den  form,  som  det 
har  fået  hos  Thomas  og  som  det  har  i  den  norske  i  det  hele  meget 
tro,  dog  noget  forkortede  oversættelse,  er  det  meget  lidet  tilta- 
lende behandlet,  ja,  undertiden  bliver  fremstillingen  lav  og  plat. 
Det  konneste  deri  er  slutningen  om  bægge  hovedpersonernes  død. 
Der  er  fuldt  op  af  ridderlige  handlinger,  vældige  stridigheder,  drab 
og  kampe,  bl.  a.  med  jætter,  dog  ikke  fuldt  så  latterlig  fantastiske 
som  så  ofte  ellers.  Sproget  og  teksten  er  sikkert  noget  ændret, 
navnlig  det  første,  da  sagaen  kun  findes  i  en  sen  afskrift.  Over- 
skriften giver  os  denne  værdifulde  og  for  årstallets  vedkommende 
enestående  oplysning,  at  sagaen  i  året  1226  »efter  kong  Hakons 
bud  blev  oversat  af  broder  Robert«.  Der  er  vel  næppe 
nogen  grund  til  at  betvivle  rigtigheden  heraf.  Denne  Robert  —  der 
mulig  har  været  en  Englænder  —  må  antages  at  have  op- 
holdt sig  allerede  længe  i  Norge  inden  oversættelsen  foretoges. 
Hørte  han  måske  til  Hovedøens  kloster?  2) 

2.  Elis  saga  ok  Rosamund  u,  en  saga  om  en  af 
faderen,  en  borgfyrste,  næsten  fordreven  son,  der,  efter  at  have 
forladt  sit  hjem,  straks  kommer  i  kamp  med  hedninge  (muhamed- 
anere) og  pludselig  viser  en  stor  heltekraft.  Ikke  desto  mindre 
bliver  han  overmandet,  fangen  og  ført  bort  til  hedningenes  land. 
Efter  forskellige  æventyr  kommer  han  her  i  berøring  med  kongen 
og  vinder  hans  datter  Rosamundas  kærlighed;  til  slutning  får  de 
hinanden,  efter  at  hun  har  ladet  sig  døbe.  Sagaens  håndskriftlige 
overlevering  er  mærkelig.  Den  findes  i  et  norsk  håndskrift 
fra  det  13.  årh.,  samt  i  sene  islandske  afskrifter.  Her  kan  man  da 
klart  se,  hvorledes  afskrivere  behandlede  deres  originaler;  de  for- 
kortede og  sammendrog  teksten  ret  vilkårlig.  Slutningen  af 
sagaen  mangler  i  det  norske  hdskr.  —  Dclagard.  4 — 7  i  Upsala  - 
og  den  har  manglet  fra  begyndelsen  af;  i  de  isl.  hdskrr.  findes 


a)  Jfr.  hans  Tristan  u.  Isolde  1907,  særlig  s.  182—89;  jfr.  også  Meissner: 
Strengleikar  §  17,  og  G.  Leach:  Angevin  Britain  and  Scandinavia  1921, 
kap.  VII,  J.  Bédier:  Le  Roman  de  Tristan.  Paris  1902-05. 

2)  Leach  tænker  på  Lysakloster. 

derimod  en  slutning,  men  det  er  klart,  at  denne  er  forfattet  på 
Island,  og  den  beror  ikke  på  den  franske  original.  Dens  stil  er  helt 
afvigende  fra  det  øvrige  ved  den  stærke  brug  af  præs.  partic.  Den 
franske  grundtekst  er  gået  tabt;  oversættelsen  får  derved  dobbelt 
betydning.  Om  det  hele  forhold  kan  der  i  øvrigt  henvises  til  Kolb- 
ings  redegorelse  i  hans  Beitåge  zur  vergl.  gesch.  der  rom.  poesie 
u.  prosa  des  mittelalters  (1876)  s.  92 — 136  og  hans  udgave  af 
sagaen  (1881)  samt  Meissners  kritik  i  Strengleikar  s.  138  ff  *).  Jfr. 
O.  Klockhoff:  Små  bidrag  till  den  nord.  litteraturen  (1880).  Ved 
sagaens  slutning  hedder  det,  at  »abbed  Robert  har  oversat  den 
eder  til  underholdning«  på  befaling  af  kong  Hakon.  Det  er  åben- 
bart den  samme,  som  1226  oversatte  Tristramss.,  men  som  i  mel- 
lemtiden var  stegen  til  abbed. 

3.  Strengleikar,  eller,  rettere,  L  j  6  5  a  b  6  k,  må  her, 
uagtet  indholdet  er  meget  afvigende,  indskydes  2).  Det  er  en  prosaisk 
oversættelse  af  en  samling  små  sange,  hvorfor  Ljodabok,  Sang- 
bogen, er  det  mest  betegnende  navn,  jfr.  fortalen;  hver  enkelt  sang 
kaldes  med  forskellige  navne:  strengleikr,  Ijoåsongr,  strengleiks- 
Ijoå,  strengleikssaga  —  det  bliver  alt  sammen  til  sidst  dog  en 
saga.  Ifølge  fortalen  (jfr.  s.  24)  blev  denne  »sangbog«  oversat 
på  foranstaltning  af  kong  Hakon,  af  hvem  siges  ikke,  og  den  findes 
i  et  godt  norsk  håndskrift,  nemlig  det  samme  som  Elissaga 
findes  i  (Delagard.  4 — 7),  udg.  af  Unger  og  Key  ser  (1850).  Hånd- 
skr.  er  ufuldstændigt,  idet  der  mellem  7.  og  8.  sang  mangler  to 
blade  (udg.  s.  49),  hvorved  sangene  om  Tidorel  og  Chetovel  bliver 
brudstykker,  samt  ét  blad  mellem  15.  og  16.  sang  (udg.  s.  68)  i 
sangene  om  Legeren  og  Janval;  endelig  mangler  slutningen  (af- 
bryder i  Ricar  den  gamle).  Desuden  findes  rester  af  4  blade  af 
samme  hdskr.  i  AM  666  b,  4  °,  der  indeholder  brudstykker  af 
to  sange,  en,  der  er  ubestemmelig  og  ellers  ukendt,  og  en  om 
Grélent,  der  genfindes  i  fransk  tekst. 

Der  fandtes  i  Bretagne  (jfr.  sangenes  Bretland  hit  minna)  en 
mængde  oprindelig  keltiske  småsange3)  mest  om  elskov  og  el- 
skovssorg  og  kvide,  hvis  hovedpersoner  var  fyrster  og  fornemme 
folk.    Disse  sange  var  i  reglen  smukke  og  yndefulde;   de  blev 


!)  Meissner  har  utvivlsomt  ret  i  sin  opfattelse  af  forholdet  mellem  hånd- 
skrifterne (det  norske  og  de  islandske).  Om  Eliss.  henvises  særligt  til 
§  17  s.  297  ff. 

2)  Meissners  fortræffelige  bog:  Die  Strengleikar  1902;  LeacK'  bog  kap.  VIII. 

n)  Herom  kan  der  henvises  til  A.  Ahlstrøms  dygtige  afhandling:  Studier  i 
den  fornfranska  lais-litteraturen  Upsala  1892. 

sungne  til  lyden  af  forskellige  instrumenter  (deraf  navnet  »Strenge- 
lege«), og  de  blev  udbredte  ved  omvandrende  sangere;  senere  blev 
nye  sange  digtede  både  i  Frankrig  og  England  i  lighed  med  de 
oprindelige.  I  det  12.  årh.  levede  en  fornem  dame  i  England,  Marie 
de  France,  som  hun  kaldes,  under  Henrik  2.  Hun  stammede  vist- 
nok fra  Frankrig  og  antoges  at  have  digtet  eller  på  fransk  gen- 
givet en  del  bretonske  sange,  lais,  som  de  hedder.  Alle  de  bevar- 
ede lais  stammer  ganske  vist  ikke  fra  hende,  dertil  er  de  ind- 
byrdes for  ulige  i  stil,  sprog  og  rim.  Til  Norge  er  der  bleven  bragt 
en  ret  stor  samling  af  lais.  Der  haves  endnu  følgende  sange: 
Guiamars  lj63,  Eskju  ljod,  Equitans  lj65,  Bisclarets  lj63,  Laustiks 
lj.,  Desire  lj.,  Tidorels  lj.  (kun  beg.),  Chetovels  lj.,  Douns  lj., 
Tveggja  elskanda  lj.,  Guruns  lj.,  Miluns  lj.,  Geitarlauf,  Strandar  lj., 
Leikara  lj.  (kun  beg.),  Janvals  lj.,  Jonets  lj.,  Naboreis  lj.,  Ricar 
hinn  gamli, . . .,  Grélentz  saga.  Guruns  lj65,  Strandar  lj65  og 
sangen  om  Rikar  den  gamle  er  ellers  ukendte  og  findes  kun  i 
denne  norske  oversættelse.  Om  denne  hedder  det  træffende  i  for- 
talen s.  XIV:  »Den  norske  oversættelse,  som  sådan  betragtet,  er 
i  det  hele  taget  meget  god.  Sammenligner  man  den  med  origi- 
nalen, vil  man  finde  den  fri,  undertiden  forøgende,  endnu  oftere 
forkortende,  men  på  få  undtagelser  nær . . .  nojagtig  i  at  gengive 
sin  originals  mening  . . .  Originalens  sirlighed  er  heldig  gengiven 
og  vel  vedligeholdt«.  Meissner  har  meget  udførlig  og  grundig  gen- 
nemgået oversættelsen  og  sammenlignet  den  med  originalerne. 
Han  påviser  forskellige  udvidelser  og  tilfojelser,  på  den  anden 
side  også  forkortelser  og  omstillinger  m.  m.  Det  her  sagte  gælder 
alle  sangene  i  det  hele  og  store.  Dog  indtager  Equitanssangen  og 
Milunssangen  en  særstilling,  idet  den  første  er  udvidet  med  hele 
to  kapitler  (12 — 13),  der  er  oversætterens  eget  makværk  med 
religiøst-moraliserende  betragtninger  over  begærlighed  og  uret- 
færdighed under  henvisning  til  Job,  Abraham  og  Lazarus,  samt 
med  et  citat  på  latin  fra  Augustinus  og  fl.  Dette  tillæg,  der  be- 
grundes ved  indholdets  umoralske  art,  betegnes  udtrykkelig  som 
sådant.  Milunssangen  er  ualmindelig  stærkt  forkortet  (jfr.  Biblioth. 
Normannica  III,  s.  IX).  Af  originale  håndskrifter  er  det  L  o  n- 
donerlidskr.,  der  står  den  oldnorske  tekst  nærmest.  Det  er 
muligt,  at  oversætteren  er  abbed  Robert:  stilen  minder  om  Elis- 
sagas. Der  er  fuldt  op  af  forlydsrim  l). 

I  en  særlig  fortale  gor  oversætteren  nogle  bemærkninger  om. 


i)  Jfr.   Meissner   s.  208  tf. 

hvorfor  han  har  ment  det  hensigtsmæssigt  at  overføre  disse  sange; 
grunden  er  deres  moraliserende  art,  og  han  tilfojer,  at  det  er  kong 
Hakon,  der  har  opfordret  ham  dertil  *)•  Så  følger  den  originale 
fortale,  og  derefter  de  enkelte  sange.  Bortset  fra  de  nævnte  af- 
vigelser er  oversættelsen  temmelig  ordret.  Meissner  påviser,  at 
oversætteren  har  stræbt  efter  at  give  den  et  nordisk  præg.  Enk- 
elte misforståelser  findes,  hvorom  der  kan  henvises  til  udgivernes 
anmærkninger2)-  Enkelte  som  Desireljod  indeholder  flere  så- 
danne fejl  end  de  andre;  kan  man  da  tænke  på  en  anden  over- 
sætter? 

Æmnet  i  så  godt  som  alle  disse  sange  erromantisk-ridderlig, 
ulykkelig  elskov.  Som  oftest  er  elskeren  en  ridder,  der  bliver  gen- 
elsket  af  en  gift  dame ;  der  fortælles  da  om  de  farer,  de  må  under- 
kaste sig,  og  den  straf,  de  endelig  må  lide.  Denne  straf  fremtræder 
på  forskellig  måde;  særlig  kraftig  er  den  i  Equitanssangen,  hvor 
den  elskende  konge  omkommer  i  et  kogende  bad,  der  egenlig  var 
tiltænkt  den  elskede  frues  mand,  hvorpå  denne  kaster  sin  utro 
hustru  i  det  samme  kar,  hvor  hun  også  lader  sit  liv.  Hovedper- 
sonen kan  være  en  ulykkelig  ung  dame,  der  holdes  indespærret  i 
et  tårn  af  en  gammel  skinsyg  ægteherre;  hun  elskes  af  en  ridder, 
der  besøger  hende  i  falkeham,  men  må  lade  sit  liv,  såret  til  døde 
af  de  jærnpigge,  ægteherren,  efter  at  hemmeligheden  er  opdaget, 
lader  anbringe  i  det  vindue,  ridderen  flyver  igennem,  men  han 
hævnes  af  hans  og  hendes  son.  Det  forekommer  også,  at  en  dron- 
ning vil  lokke  en  ridder  til  elskov  uden  at  formå  det.  I  enkelte  til- 
fælde er  det  en  ugift  jomfru,  der  elskes,  og  da  i  et  par  tilfælde  en 
fe.  En  af  de  smukkeste  af  sangene,  —  også  ifølge  oversætterens 
egen  mening  — ,  er  sangen  om  »De  to  elskende«;  den  handler  om 
ynglingen,  der,  for  at  vinde  den  elskede,  en  ung,  fin  og  skær  konge- 
datter, skal  bære  hende  op  på  toppen  af  et  fjæld.  Han  gor  det, 
men  udånder  straks  efter,  fordi  han  i  sin  fyrige  utålmodighed  og 
glade  henrykkelse  undlader  at  nyde  en  styrkedrik,  hans  elskede 
holder  i  hånden.  Så  dør  også  hun,  overvældet  af  sorg.  Det  er  i 
virkeligheden  den  reneste  af  alle  sangene,  som  man  læser  med 
ublandet  fornøjelse.  Af  en  lignende  art  er  den  ufuldstændige  sang, 
der  findes  i  Anhanget. 

1)  At  oversætteren  har  haft  én  bog  at  oversætte  efter  må  betragtes  som 
utvivlsomt.  Hans  ord  i  fortalen,  som  Meissner  henviser  til  (s.  199  anm.), 
har  næppe  nogen   betydning   på  det  punkt. 

2)  Jfr.  Meissner  s.  290  ff. 

Som  det  var  at  vænte,  er  der  ligheder  tilstede  mellem  flere  af 
sangene,  og  et  og  det  samme  motiv  forekommer  flere  gange.  Så- 
ledes er  DounsljoS  og  Milunsljod  meget  nærbeslægtede;  ligeledes 
Grélentslj.  og  Lanvalslj.  (Jan-).  Enestående  er  den  korte  sang  om 
Naboreis.  Det  er  kun  en  anekdote  om  en  vittighed  af  en  gift,  pragt- 
syg frue  om  hendes  mand,  der  er  misfornøjet  med  hendes  ødsel- 
hen, men  i  oversættelsen  er  vittigheden  uforståelig.  Også  Bis- 
claretsangen  er  for  så  vidt  mærkelig,  som  dens  hovedperson,  en 
gift  ridder,  visse  dage  forvandles  til  en  bisclaret  o:  varulv;  da 
hans  hustru,  der  elsker  en  anden,  har  fået  lokket  hemmeligheden 
ud  af  ham,  stjæler  hun  hans  klæder,  hvorefter  han  i  lange  tider  må 
forblive  i  varulve-skikkelsen,  indtil  det  endelig  lykkes  ham  at 
komme  fri  og  hævne  sig.  Kun  af  ringe  indhold  er  Strandsangen. 
Endelig  kan  nævnes  den  nydelige  Nattergalesang  (Laustik) :  En 
ridderfrue  står  ofte  op  om  natten  og  går  hen  til  vinduet  for,  som 
hun  siger,  at  høre  på  nattergalen,  i  virkeligheden  for  at  se  på  sin 
elsker;  ægteherren  fanger  nattergalen,  slår  den  brutalt  ihjæl  og 
kaster  den  mod  hendes  bryst. 

I  det  hele  er  ridderlighedens  fine  duft  udbredt  over  disse 
sange,  uagtet  det  for  det  meste  er  lette  sæder  og  sanselig  elskov, 
det  drejer  sig  om.  Der  er  deri  en  sarthed,  og  på  sin  vis,  en  renhed 
og  inderlighed,  der  virker  betagende.  Denne  tone  er  godt  efter- 
gjort i  oversættelsen.  —  På  Island  har  disse  sange  aldrig  været 
kendte;  det  lille  brudstykke  er  i  så  henseende  uden  betydning. 

4 — 5  er  to  sagaer,  hørende  til  Artuscyklen,  nemlig  Ivenssaga 
og  Mottulssaga. 

(4).  Ivenssaga  Artuskappa,  »løveridderen«  Ivens 
saga;  den  findes  kun  i  isl.  hdskrr.  som  Stockh.  6,  4"  —  der  over- 
hovedet indeholder  riddersagaer  — ,  AM  489,  4 "  (def.)  *) ;  udg.  af 
Kdlbing  i  Riddarasogur  (1872)  og  særskilt  i  Sagabibliothek  VII 
(1898).  Ved  sagaens  slutning  hedder  det,  at  kong  Hakon  »lod  den 
oversætte  fra  fransk  til  norsk«.  Originalen  er  Chrestiens  Yvain 
eller  Chevalier  au  lion,  der  skal  være  forfattet  1169.  Det  hdskr.. 
sagaen  er  oversat  efter,  har  været  et  godt  hdskr.,  men  er  gået  tabt. 
Stoffet  er  samlet  fra  forskellige  sider  og  mange  motiver  er  her 
knyttede  sammen.   Oversættelsen  er  noget  yngre  end  Ljodabok,  ti 


i)  Om  håndskrifterne  Tr.  Eddiker  i  Beitråge  XXXI.  Ang.  denne  saga  og  de 
følgende  kan  henvises  til  Leach's  bog  kap.  IX.  Han  mener,  at  de  alle  hid- 
rører  fra   anglo-normanniske  originaler. 

der  synes  sigtet  til  denne  i  slutn.  af  kap.  7;  jfr.  Kolbings  anmærk- 
ning. 

(5).  M  6  1 1  u  1  s  s  a  g  a  er  udgiven  af  G.  Cederschiold  i  Acta 
Univ.  Lund.  1877  efter  AM  598,  4°  og  Stockh.  6,  4°  og  fl.,  samt 
af  G.  Brynjiilfsson  sammen  med  Tristramssaga  1878.  Det  er  det 
bekendte  digt  om  vidunderkappen,  der  kun  kunde  sidde  fuldkom- 
men godt  på  en  kysk  og  fuldtro  kvinde  (elskerinde)  og  kunde  altså 
bevise  enhvers  uskyldighed  eller  udyd.  Alle  damerne  ved  kong 
Artus'  hof,  dronningen  ikke  undtagen,  må  prøve  den,  og  det  viser 
sig  da,  at  de  alle  er  mer  eller  mindre  utro,  indtil  der  endelig  findes 
en  eneste  hæderlig  undtagelse.  Æmnet  er  kildent,  og  de  enkelte 
beskrivelser  er  da  også  holdte  i  en  temmelig  letfærdig  tone,  men 
det  kan  ikke  nægtes,  at  det  hele  er  meget  morsomt,  og  man  for- 
står, at  sagaen  blev  yndet.  Den  er  oversat  fra  »vælsk«  efter  »be- 
faling af  kong  Hakon  Hakonsson«  (indledn.).  Den  franske  original, 
aftrykt  hos  Cederschiold,  er,  som  sædvanlig,  noget  forkortet,  men 
også  enkelte  steder  noget  udvidet.  Herom  henvises  der  til  ud- 
gaven.  Jfr.  Skikkjurimur. 

Til  de  to  sidstnævnte  sagaer  slutter  sig,  også  ved  den  sprog- 
lige behandling,  to  sagaer  om  Erec  og  Perceval. 

6.  Erexsaga  [rigtigere :  Errex]  findes  kun  i  yngre  papirs- 
afskr.  som  AM  181  B  fol.;  udg.  af  Cederschiold  1880.  Jfr.  Kblbing 
i  Germania  XVI.  Hovedpersonerne  er  Erec  og  Enide,  i  den  isl. 
tekst  Evidå;  sagaen  er  en  oversættelse  af  Chrestiens  Erec  et 
Enide,  hvis  tekst  er  behandlet  på  sædvanlig  måde,  men  da  hdskrr. 
er  så  unge,  er  den  oprindelige  oversættelse  sikkert  endel  bear- 
bejdet og  ændret  (jfr.  udg.  s.  VI — VII).  Således  findes  to  æventyr 
tilfojede  i  kap.  10,  foruden  enkelte  mindre  tilfojelser  hist  og  her 
samt  sagaens  slutning.  De  to  æventyr  er  uden  tvivl  tilfojede  af  en 
Islænder,  og  det  ene  synes  at  bero  på  Didrikssaga  k.  105 — 7.  Over- 
sætteren skyldes  derimod  forskellige  religiøse  betragtninger,  der 
findes,  hvilket  ikke  er  almindeligt.  Indholdet  er  Artus-helten  Erecs 
giftermål  med  Enide;  da  hun  bebrejder  ham  hans  uvirksomhed, 
drager  han  ud  med  hende  alene  og  udfører  en  række  bedrifter. 

7.  Parcevalssaga  findes  i  Stockh.  6,  4 °,  udg.  af  Kbl- 
bing i  Riddarasogur;  jfr.  Germania  XIV — V.  Denne  handler  om 
hjemmefødningen,  den  naive,  velopdragne  Parceval,  der  følger  sin 
moders  og,  senere,  en  ædel  hovdings  gode  råd  og  viser  sig  altid 
som  den  retskafne,  tapre,  men  over  al  måde  naive  helt.  Som  yng- 

ling  rider  han  til  kong  Artus'  hof,  slår  en  ridder  ihjæl,  tager  hans 
rustning  og  udfører  en  mængde  bedrifter  og  sender  alle  de  over- 
vundne til  Artus'  hof.  Han  ægter  en  skon  jomfru  og  lever  i  ro 
resten  af  sit  liv.  Han  er  meget  gudfrygtig  og  det  hele  har  en 
stærkt  moraliserende  karakter.  Som  bekendt  er  Perceval  den 
egenlige  Graalridder,  men  Graalsagnet  spiller  i  sagaen  så  godt 
som  ingen  rolle.  Denne  er  en  fri  gengivelse  af  Chrestiens  Perceval 
(eller  conte  del  Gral).  Begyndelsen  og  slutningen  er  selvstændig, 
fordi  originalen  var  ufuldstændig;  i  øvrigt  er  teksten  behandlet 
på  sædvanlig  måde.  De  i  kapitlernes  slutning  stående  rim  hid- 
rører fra  en  afskriver. 

Til  denne  saga  slutter  sig  noje  en  lille  påttr  om  Valver, 
der  i  sagaen  spiller  en  episodisk  rolle,  udg.  efter  samme  hdskr. 
sammen  med  Pares,  t'åttren  er  en  oversættelse  af  et  stykke  af 
samme  digt  af  Chrestien,  men  af  en  anden  oversætter.  Jfr.  i  øvrigt 
Kolbing  i  Germania  XXI1). 

8.  Beverssaga  findes  i  Sth.  6,  4 °,  7,  fol.  og  fl.,  udg.  af 
Cederschibld  i  Forns.  Sudrlanda2).  Den  franske  original  var  selv 
en  oversættelse  af  et  engelsk  digt,  der  handlede  om  helten  Bevis 
af  Hanstone,  fr.  Beuvon  d'  Hanstone.  Bevis  er  en  son  af  jarlen 
Guion  og  en  skotsk  kongedatter;  men  hun  er  misfornojet  med  sin 
ægtemand  og  skriver  til  den  tyske  kejser,  der  tidligere  har  frit 
til  hende,  at  komme  og  frelse  hende.  Han  gor  det,  slår  Guion  ihjæl 
og  ægter  dronningen.  Bevis  bliver  —  af  moderen  —  solgt  til  nogle 
købmænd;  så  har  han  mange  æventyr  og  udfolder  megen  tapper- 
hed, indtil  han  vinder  en  ægyptisk  kongedatter,  Josevæn,  der 
lader  sig  døbe  (jfr.  Elis  og  Rosamunda).  Det  lykkes  ham  så  at 
hævne  sin  fader,  men  han  og  hans  hustru  fører  fremdeles  et  meget 
bevæget  liv,  og  der  er  ingen  ende  på  de  farer  og  kampe,  Bevis  må 
udstå.  Sammenstødet  mellem  to  religioner  spiller  en  betydelig 
rolle.  Endelig  dør  de  to  en  hojromantisk  død  i  hinandens  favn. 
Den  franske  original  var  noget  anderledes  end  det  nu  eksisterende 
håndskrift.  Efter  alt  at  domme  er  denne  sagaoversættelse  noget 
yngre  end  de  fleste  andre,  især  på  grund  af  den  mængde  enslyd- 
ende ord  og  vendinger,  den  indeholder.  At  den  oprindelig  er  norsk. 
er  næppe  tvivlsomt,  uagtet  den  omstændighed  ikke  er  afgørende. 


!)   Mirmanssaga  henfører  jeg  ikke  til  oversættelser  af  oldfranske  tekster. 
2)  Jfr.  Kolbing  i  Beitråge  XIX,  Cederschibld  sst   XXIII   og   Tr.  Bddtker  sst 
XXXI. 


[973]  _  960  — 

at  et  hdskr.  af  sagaen  fandtes  i  en  norsk  bogsamling  (G.  Storms 
oplysning).  Ældre  end  påttren  om  Olif  og  Landrés  i  Karlam.s.  er 
den,  ti  Kolbing  har  påvist,  at  denne  sidste  er  stærkt  påvirket  af 
Beverss. 

9.  Floventssaga.  Den  findes  i  isl.  hdskrr.  som  AM 
152,  fol.,  580  A,  4°,  hvor  dog  slutningen  mangler,  Sth.  6,  4°,  der 
indeholder  en  noget  afvigende  bearbejdelse  osv.;  udg.  af  G.  Ceder- 
schiold:  Forns.  Sudrl. x).  Sagaen  indtager  for  så  vidt  en  særstil- 
ling, som  den  tilhører  den  såkaldte  merovingiske  digtkres.  Dens 
frariske  original  er  tabt,  men  der  haves  nærbeslægtede  digte  på 
fran,sk  og  andre  sprog,  særlig  et  italiensk,  der  indeholder  mange 
overensstemmelser  med  vor  saga.  Hovedpersonen  er  Flovent,  der 
skal  være  kong  Dagobert,  Hlodvigs  ætling  (Hlodoving  er  for- 
vansket til  Flovent).  Sagaen  handler  om  kampe  mellem  hedninge 
og  kristne,  men  de  første  er  her  Sakser,  der  ikke  desto  mindre  tror 
på  guder  som  Mahomet  og  Terrogant.  Flovent  må  på  grund  af  et 
drab  flygte  bort  fra  sin  frænde,  kejseren  af  Rom,  og  dette  er  op- 
havet til  alle  hans  følgende  æventyr  og  kampe,  hvoraf  der  findes 
en  broget  mangfoldighed.  Det  ender  naturligvis  godt  med  et  bryl- 
lup mellem  Flovent  og  Marsibilia,  en  datter  af  hans  hedenske  mod- 
stander. Sagaen  er  hverken  værre  eller  bedre  end  de  øvrige;  den 
er  dog  mere  simpel  end  Beverssaga.  Den  er  næppe  ældre  end  fra 
o.  1250.  Ifølge  sagaens  begyndelse  (I  i  udg.)  er  den  forfattet  af  en 
»mester  Simon«  fra  Lyon,  men  denne  mand  synes  at  være  fuld- 
stændig ukendt. 

Til  den  såkaldte  byzantinsk-østerlandske  kres 
hører  to  sagaer  nemlig: 

10.  Flores  saga  ok  Blankiflur.  Den  findes  i  AM 
489,  4°  (her  noget  forkortet),  samt  i  575  a,  4°,  der  dog  kun  inde- 
holder nogle  brudstykker,  men  teksten  er  her  bedre  og  fyldigere. 
Desuden  haves  et  blad  i  det  norske  Rigsarkiv,  udg.  af  G.  Storm  i 
Om  Eufemiaviserne  i  Nord.  tidsskr.  for  fil.  Ny  R.  I,  af  et  norsk 
hdskr.,  der  frembyder  den  bedste  tekst;  sagaen  er  udg.  af  Br. 
Snorrason  i  Annaler  1850  og  Kolbing  i  Sagabibliothek  V  (1896).  I 
de  isl.  hdskrr.  er  den  oprindelige  tekst  sikkert  ikke  så  lidt  ændret. 
—  Æmnet  er  det  smukke  æventyr  om  de  to  born,   der  fødes 


J)  Jfr.  Darmesteter:  De  Floovante  1877,  hvor  en  latinsk  oversættelse  af  Jon 
Olafsson  (d.  ældre)  findes  trykt,  Bangerf:  Beitrag  zur  gesch.  der  Flovent- 
sage  1879,  Leaclfs  bog  kap.  IX. 

samme  dag,  vokser  op  sammen  og  kommer  til  at  elske  hinanden 
med  ubrødelig  troskab.  De  skilles  ad,  da  Flores'  kongelige  fader 
ikke  anser  hende  for  hojbyrdig  nok  til  at  blive  hans  hustru,  og  hun 
sælges  til  et  fremmed  land  (Babylonien).  Efter  mange  farer  og 
genvordigheder  lykkes  det  Flores  at  genfinde  sin  elskede;  de  får 
hinanden,  og  Flores  bliver  konge.  Det  er  en  elskovens  historie 
ikke  uden  finhed  og  følsomhed.  Med  undtagelse  af  en  tvekamp 
findes  der  ikke  en  eneste  kamp;  for  så  vidt  danner  sagaen  en  vel- 
gørende modsætning  til  de  andre,  og  den  nævnte  tvekamp  udfører 
Flores  for  at  bevise,  at  han  er  Blankiflurs  rette  elsker,  og  at  hun 
er  bleven  stjålen  bort  fra  ham;  se  herom  Kolbing  s.  XV;  dette  træk 
har  uden  tvivl  stået  i  den  franske  original.  Det  er  efter  den  norske 
oversættelse,  der  utvivlsomt  stammer  fra  Hakon  den  gamles  tid, 
at  den  tilsvarende  Eufemiavise  er  gjort. 

11.  Partalopasaga  findes  i  AM  533,  4  °,  Sth.  7,  fol.,  46 
fol.  pap.  udg.  af  O.  Klockhoff  (1877) l).  Sagaens  æmne  er  ikke  syn- 
derlig broget  og  er  ligesom  den  foranstående  en  elskovsroman. 
Marmoria,  kejserdatter  og  rigsarving  i  Miklagård,  vil  ægte  en 
værdig  kongeson  uden  dog  at  behøve  at  miste  noget  af  sin  magt. 
Ved  hjælp  af  sin  stjærnekunst  får  hun  en  fransk  kongeson, 
Partalopi,  i  sin  magt  og  bringer  ham  til  sit  hjem,  hvor  alt  er  usyn- 
ligt for  ham,  også  Marmoria,  ligesom  han  er  uset  af  alle.  De  sover 
sammen  om  natten,  men  alligevel  ser  han  ikke  hende.  To  gange 
får  han  lov  til  at  besøge  sit  hjem.  Af  en  biskop  får  han  en  sten, 
ved  hjælp  af  hvilken  han  kan  se  sin  elskede  — ;  da  det  så  er  sket. 
ses.  han  af  alle,  tages  og  bindes  og  skal  dræbes,  men  reddes  af 
Marmorias  søster.  Partalopi  rejser  hjem  og  vil  sulte  sig  ihjæl; 
imidlertid  skal  Marmoria  tvinges  til  at  tage  sig  en  mand  blandt  de 
tapreste  riddere.  Partalopi  drager  af  sted,  overvinder  alle,  ægter 
Marmoria  og  bliver  kejser.  Det  er  klart  at  dette  er  Amor-  og 
Psychesagnet,  blot  omvendt.  I  øvrigt  hører  sagaen  til  de  mest 
fantastiske.  At  originalen  var  anglo-normannisk,  er  utvivlsomt, 
ligeså,  at  oversætteren  var  norsk,  men  den  nuværende  tekst  er 
meget  ændret  fra  den  oprindelige  norske,  hvad  der  bl.  a.  fremgår 
af  en  sammenligning  mellem  det  gamle  danske  digt  Personober  og 


*)  Jfr.  Kolbings  afhandling  i  Germ.  studien  II  (1875)  og  hans  Ueber  die 
nord.  gestaltungen  der  Partonopeussage  ( 1873) ;  A.  Trampe  Bodtker:  Parté- 
nopeus  de  Blois  (Vidensk.  Selsk.  Skr.)  1904. 

Finnur  Jonsson.     II.  ol 

Konstantinobis,  der  beror  på  den  norske  oversættelse1).    Teksten 
er  på  Island  bleven  udvidet  og  bearbejdet. 

Til  disse  frembringelser  må  fremdeles  regnes  to  sagaer,  hvoraf 
dog  den  ene  næppe  kan  betegnes  som  sådan. 

12.  Amikus  saga  ok  Amilius,  sagaen  om  de  to  ven- 
ner, der  lignede  hinanden  på  et  hår  og  hjalp  hinanden  i  farer  og 
elendighed  på  den  mest  opofrende  måde  —  et  æmne,  der  var  al- 
mindelig yndet  og  udbredt.  Af  denne  saga  er  kun  et  brudstykke 
bevaret  i  Sth.  6,  4  °,  udg.  af  Kolbing  i  Germania  XIX.  Den  er  over- 
sat efter  en  latinsk  original,  der  stemmer  temmelig  noje  med  den, 
der  findes  i  Speculum  historiale  (XXIV) ;  jfr.  Kolbing  1.  c.  og 
Beitråge  zur  gesch.  d.  deut.  spr.  u.  litt.  IV.  Oversættelsen  er  meget 
nojagtig  og  vistnok  norsk.  Brudstykket  begynder  omtrent  ved  for- 
holdet mellem  Amikus  og  kongens  datter  og  den  deraf  følgende 
tvekamp. 

13.  Pamphil  lis  ok  Gaiathea  er  et  lille  brudstykke, 
der  findes  i  Delagard.  4 — 7  (Upsala),  udg.  af  Kolbing  i  Germania 
XXIII.  Indholdet,  der  begynder  med  Pamfilus'  bon  til  Venus  om 
hjælp  til  at  vinde  Gaiathea,  består  udelukkende  af  samtaler  uden 
fortællende  overgange  imellem.  Til  grund  ligger  et  latinsk  digt. 

Endelig  er  der  det  store  samlingsværk  om  Karl  den 
store  og  hans  kæmper,  der  er  sammensat  af  forskelligartede 
afsnit. 

14.  Karlamagnus  saga  og  kappa  hans  er  udg. 
af  C.  Unger  1860  efter  hovedhåndskrifterne  AM  180  c,  fol.,  kaldt 
A,  og  180  a,  fol.  (mbr.),  kaldt  a,  —  disse  to  tilhører  en  og  samme 
bearbejdelse  — ,  samt  180  d,  fol.  med  531,  4  °,  kaldt  B  og  b,  hørende 
til  en  anden.  Ved  branden  1728  gik  4  membraner  til  grunde;  to 
af  disse  var  originalerne  til  de  to  nævnte  hovedhåndskrifter.  Des- 
uden findes  nogle  rester  af  andre  håndskrifter,  trykte  som  Anhang. 
I  øvrigt  er  forholdet  mellem  de  to  hovedbearbejdelser  det,  at  Aa 
står  den  oprindelige  oversættelse  nærmest,  hvad  man  kan  se  af  det 
første  brudstykke  (s.  556 — 58  2) ;  i  B  alene  findes  et  helt  afsnit,  det 
om  Olif  og  Landrés,  der  senere  er  optaget  i  samlingen;  i  B  er  et 


i)  Jfr.  Bodtkers  afhdl. 

2)  Med  a  stemmer  særlig  det  2.  brudstykke,  s.  558 — 62,  skrevet  af  den,  som 

har  skrevet  cod.  Worm.  (AM  242  fol.).  Det  3.  brudst.,  s.  562—66,  slutter 

sig  nærmere  til  B. 

andet  afsnit,  det  om  Agulandus,  blevet  helt  omarbejdet;  hertil  kom- 
mer, at  teksten  flere  steder  er  bearbejdet,  så  at  udgiveren  i  steden 
for  at  optage  varianter  har  måttet  aftrykke  hele  stykker.  A  og  a 
er  helt  igennem  lagt  til  grund  så  vidt  de  når,  men  der  mangler  i 
dem  både  begyndelse  og  slutning,  s.  1—15  og  531—55.  —  Af  her- 
henhørende litteratur  anføres:  G.  Storm:  Sagnkredsene  om  Karl 
d.  store  og  Didrik  af  Bern  1874.  Ausgaben  u.  abhdl.  aus  dem  gebiete 
der  rom.  Philol.  IV;  Leach:  Angevin  Britain  osv.  kap.  IX. 

Sagaens  enkelte  afsnit  er  følgende :  I,  Upphaf  Karlamagnus  — 
som  det  kunde  kaldes  — ,  [II,  Olif  ok  Landrés,  kun  i  B],  III,  Odd- 
geirs pdttr  danska,  IV,  Ågiilandusp.  —  efter  A  og  B  — ,  V, 
Guitalinsp.,  VI,  Otuelsp.,  VII,  Jorsalaferå,  VIII,  Runsivalsp.,  IX, 
Vilhjdlms  p.  korneis,  X,  Kraptaverk  ok  jartegnir. 

Det  første  afsnit  handler  om  Karl  d.  stores  ungdom  og 
hvorledes  han  bliver  kejser  og  krones  af  paven ;  han  afstraffer  nogle 
konger,  der  har  sammensvoret  sig  imod  ham,  og  tugter  endelig  en 
opsætsig  vasal  (k.  1 — 42).  Kap.  43 — 59  findes  kun  i  A,  ikke  i  Bb. 
De  indeholder  en  kort  oversigt  over  forskellige  senere  begivenheder 
som  Sakserkrigen,  Jerusalemsrejsen,  den  spanske  krig,  samt  med- 
deler svaneridderen  Geirards  ankomst  og  skildrer  forholdet  mellem 
Rollant  og  Ganeion,  hvis  hustru  er  ham  utro;  hun  hengiver  sig  til 
Roland  uden  at  denne  ved,  hvem  han  har  at  gore  med;  herved  for- 
klares Ganeions  had  til  Roland.  De  12  jævninge  nævnes.  At  i  det 
mindste  ikke  alt  dette  oprindelig  er  sammenhørende  og  hørende 
til  den  første  del  af  afsnittet,  er  klart  deraf,  at  Bofe  den  skægløse 
spiller  her  en  rolle,  uagtet  hans  død  allerede  er  omtalt  i  k.  34.  Dette 
stykke  har  også  en  temmelig  stærk  religiøs  farve.  Unger  og  G. 
Paris l)  har  antaget,  at  der  her  foreligger  en  sammenarbejdeise  af 
forskellige,  dels  franske,  dels  latinske,  kilder.  Derimod  antager  G. 
Storm,  at  det  hele  er  oversat  efter  en  enkelt  original,  og  han  mener, 
at  det  skal  være  tænkt  som  en  indledning  til  Rolandssangen  (af- 
snit VIII),  da  dens  indhold  forklares  derved.  Dette  sidste  kan  være 
rigtigt,  men  disse  oversigts  kapitler  er  dog  senere  kommet  til 
af  sagamæssighedshensyn.  Kun  kap.  1 — 42  beror  på  én  original, 
hvorimod  resten  er  hæntet  fra  forskellige  steder.  B  er  en  del  for- 
kortet, men  har  dog  på  sine  steder  (k.  26,  39)  en  oprindeligere  tekst. 

Det   andet   afsnit  skal  senere  omtales. 


i)  Jfr.  Romania  IX,  33  ang.  k.  49  ff. 

61" 

Det  tredje,  om  Oddgeir  danske,  handler  om,  hvorledes 
Oddgeir  gives  af  sin  fader,  den  danske  konge  Jofrey,  som  gidsel  til 
Karl  d.  store,  hvorledes  han  undgår  den  død,  han  skulde  lide  på 
grund  af  Jofreys  troløshed,  samt  om,  hvorledes  han  udfører  helte- 
bedrifter i  krigen  med  de  vantro  i  Italien,  bliver  fanget  og  igen  be- 
friet. I  B  tilfojes  et  lille  stykke  (k.  47 — 54)  om  kampen  i  anledning 
af  kejserdatteren  Gloriants  bortførelse  af  kong  Feridan  af  Cortes, 
i  hvilken  Oddgeir  atter  deltager  og  udmærker  sig.  Den  foregående 
hovedbestanddel  af  afsnittet  er  en  gengivelse  af  den  sædvanlige  art, 
dog  med  ret  stærke  udeladelser  og  enkelte  ændringer,  af  en  old- 
fransk  sang,  men  kun  den  første  fjærdedel  af  denne.  Der  findes 
betydelige  afvigelser  i  A  fra  den  franske  tekst,  som  den  nu  haves 
(La  chevallrie  Olgier  de  Danemarche);  særlig  er  det  tilfældet  mod 
slutningen  i  A.  Til  B's  k.  47 — 54  findes  i  den  franske  tekst  intet  til- 
svarende, hvorimod  den  danske  bearbejdelse  af  sagaen  har  dem. 
Heraf  må  der  snarest  sluttes,  at  disse  kapitler  ikke  tilhører  den  op- 
rindelige oversættelse,  men  hidrører  fra  en  senere  bearbejder.  Stilen 
i  dem  er  også  noget  forskellig1). 

Det  f  j  æ  r  d  e  afsnits  hovedperson  er  på  den  ene  side  den 
saracenske  konge,  Agulandus,  på  den  anden  side  Roland,  der  her 
udmærker  sig,  erhværver  Dyrendal  og  bliver  slået  til  ridder.  I 
øvrigt  drejer  indholdet  sig  om  kampe  med  Agulandus  og  dennes 
uforsigtige  son,  Jamund,  indtil  dennes  fald;  tilsidst  falder  Agu- 
landus selv.  Det  begynder  med  et  tog  til  Spanien,  foretaget  for  at 
værne  om  apostlen  Jacobs  grav  ifølge  et  drømmesyn,  kejser  Karl 
havde.  Som  for  bemærket  findes  dette  afsnit  i  to  meget  forskellige 
former.  Der  er  imidlertid  ingen  tvivl  om,  at  A  har  den  oprindelige 
form.  Her  er  teksten  sammensat  af  to  kilder  på  en  ret  mekanisk 
måde;  k.  1 — 23  er  så  godt  som  ordret  oversat  efter  den  første  del 
af  den  latinske  såkaldte  Turpinskronike  (fra  o.  1130);  kun  navne- 
remser og  moralske  betragtninger  er  udeladte;  kroniken  er  også 
nyttet  lidt  i  slutningen.  Alt  det  øvrige  i  A  er  en  gengivelse  af  den 
oldfranske  chanson  Aspromont  fra  det  12.  årh.  (k.  24  er  et  kort 
uddrag) ;  grundteksten  har  været  delt  i  sange  eller  bøger  (se  s. 
293.  302.  315.  334.  344.  359).  Sammenstykningen  af  disse  to  kilder, 
til  hvilken  grunden  ikke  kendes  (jfr.  dog  G.  Storms  forklaring,  at 
oversætteren  syntes  bedre  om  digtets  end  kronikens  fremstilling), 


J)  M.  h.  t.  sagnet  om  Holger  danske  kan  der  iøvrigt  henvises  til  C.  Voretzsch. 
Ueber  die  sage  von  Ogier  dem   Danen  1891    (særlig  s.  95  ff.). 

er  ret  kunstløs  og  bevirker  f.  ex.,  at  Jamund  pludselig  dukker  op, 
uden  i  forvejen  at  være  antydet.  Det  er  denne  omstændighed,  denne 
usagamæssige  fremstilling,  der  har  skabt  B-bearbejdelsen.  Det  er 
nemlig  en  Islænder,  der  har  taget  A's  tekst  og  helt  omarbejdet  den 
for  at  få  et  velordnet,  sagamæssigt  hele ;  teksten  er  nu  tillige  bleven 
udvidet  ved  betragtninger,  samtaler  og  lign.;  her  nævnes  Jamund 
allerede  i  k.  2  osv.  Men  det  er  af  ord-overensstemmelser  og  indhol- 
dets omfang  og  art  klart,  at  der  ikke  er  benyttet  nogen  anden  tekst 
end  A's.  Ved  denne  islandske  bearbejdelse  forklares  de  to  mærke- 
lige poetiske  omskrivninger  s.  187  og  193  (hildarvondr,  hildarleikr), 
der  i  en  norsk  tekst  næppe  vilde  være  mulige.  Kap.  15—22  i  A  — 
om  risen  Ferakut  —  er  ganske  udeladt  i  B;  i  Karl  den  stores  Kron- 
ike findes  de,  men  langt  senere. 

Det  femte  afsnit  handler  om  Sakserkrigen  og  Saksernes 
konge  Guitalin  o:  Vidukind,  naturligvis  på  en  fuldstændig  uhistor- 
isk måde.  Roland  spiller  her  en  stor  rolle.  Originalteksten  er  des- 
værre tabt,  men  har  været  en  chanson,  hvad  der  fremgår  bl.  a.  af, 
at  oversætteren  har  deraf  optaget  4  vers  (se  s.  386  og  fortalen  s. 
XXIX).  Der  er  grund  til  at  antage,  at  der  her  foreligger  en  sam- 
menstøbning af  to  kilder  (digte).  Guitalins  hustru  Sibilia  spiller  en 
hojst  mærkelig  rolle  i  den  sidste  del.  Hun  nævnes  som  en  Alkains 
elskerinde,  —  hun  loves  bort  af  Guitalin  selv  til  en  overmodig 
konge,  Quinquennas,  —  hun  bliver  grundig  forelsket  i  Rolands 
broder,  Baldvin,  og  vil  gærne  blive  hans,  for  så  til  slutning  at  flygte 
bort  med  sine  to  sonner,  efter  at  Guitalin  er  fanget.  Også  Baldvin 
er  det  vanskeligt  at  få  rede  på.  Hertil  kommer  den  ret  afgørende 
omstændighed,  at  den  nævnte  Alkain  i  k.  23  kaldes  konge  i  Al- 
marie; han  beskyldes  her  for  at  være  Sibilias  elsker,  men  han  er- 
klærer hojt  og  helligt,  at  der  aldrig  har  vteret  noget  usømmeligt 
forhold  mellem  dem.  I  k.  30  hedder  det  så:  »Hun  var  gået  ud  at 
se  sig  om;  da  mødte  hun  sin  elsker,  som  hed  Alkain;  han 
var  en  son  af  A  m  m  i  r  a  1  jarl  af  Babylon« ;  det  er  som  en 
helt  anden  person  end  den  på  første  sted  nu  blev  nævnt.  Det  er 
vanskeligt  at  se,  hvorledes  disse  to  steder  kan  forenes.  Kap.  28 
35,  samt  enkelte  andre  kapitler  i  det  følgende,  søm  slutter  sig  der- 
til, hidrører  vistnok  fra  en  anden  kilde  end  det  øvrige.  I  øvrigt 
mærkes  der  i  dette  afsnit  en  førkærlighed  for  anvendelsen  af  rent 
nordiske  ordsprog  og  talemåder. 

Det  sjette  afsnit,  om  Otuel,  findes  i  bægge  bearbejdelser,  men 
er  endel  førkortet  i  B.  Hovedteksten  er  i  udgaven  her  og  i  del  følg- 

ende  given  efter  a.  Otuel  er  en  hedning,  der  lader  sig  omvende  og 
får  kejserens  datter,  Belisant,  til  ægte.  Som  alle  trosniddinger  er 
han  desto  ivrigere  i  kampen.  Også  Roland  spiller  her  en  stor  rolle. 
Originalen  er  en  chanson,  der  endnu  haves,  Otinel  (Otuel  er  vistnok 
en  engelsk  forvanskning  heraf),  udg.  i  1.  bind  af  Les  anciens 
poétes  de  la  France  (1859).  Det  er  åbenbart  hdskr.  b  (o:  Middlehill 
hdskr.),  der  står  den  oldnorske  nærmest;  denne  er  dog,  især  i  be- 
skrivelser, endnu  vidtløftigere. 

Det  syvende  afsnit,  Jorsalsfærdén  med  opholdet  i  Kon- 
stantinopel og  jævningernes  dristige  tale  (geiplur),  er  det  morsom- 
ste af  det  hele.  Det  beror  på  en  endnu  bevaret  chanson,  hvis  tekst 
er  ret  nojagtig  gengiven. 

Det  ottende  afsnit  er  toget  til  Spanien,  specielt  Runzival- 
slaget,  oversat  efter  den  beromte  chanson  de  Roland,  et  af  de  yp- 
perste oldfranske  digte  overhovedet.  Oversættelsen  er  i  den  første 
del  ret  nojagtig,  mod  slutningen  stærkt  forkortet,  dog  er  her 
dromme  indskudte.  Samtaler  og  lign.  forkortes  gennemgående.  I 
B  er  til  k.  36  vilkårlig  fojet  et  stykke  religiøst  snak,  og  der  gives 
her  en  afvigende  fremstilling  af  Turpins  skæbne  efter  Spec.  histor- 
iale;  han  skulde  efter  en  anden  overlevering  have  været  hos  kejser 
Karl  og  ikke  være  falden  i  slaget.  I  øvrigt  kan  henvises  til  G.  Storm 
og  Rosenberg:  Rolandskvadet.  Med  Storm  kan  jeg  ikke  være  enig 
i  at  tilskrive  ændringerne  i  den  sidste  del  oversætterens  kritiske 
grunde  eller  følelse  af  noget  umoralsk  i  Ganeions  færd,  lige  så  lidt 
som  der  er  noget  bevis  på  kulturforskel  mellem  Franskmænd  og 
Nordmænd  i  de  fremdragne  træk  (Storm  s.  24 — 25).  Den  oldfran- 
ske tekst  har  været  noget  afvigende  fra  det  nu  bevarede  hoved- 
hdskr.  I  dette  afsnit  slutter  Aa. 

Det  niende  afsnit,  om  Vilhelm  korneis  o :  Guiaume  au  court- 
nez  (af  Orange),  er  en  hojst  ubetydelig  legende,  hvis  hovedperson 
forlader  sin  hustru,  en  ung  enke,  fordi  hun  har  udtalt  sig  ringeagt- 
ende om  ham,  og  bliver  munk,  men  får  lejlighed  til,  ukendt  og  i  en 
andens  navn,  at  yde  Karl  bistand  i  en  kamp.  Hans  død  omtales  i 
slutningen.  Indholdet  minder  om  det  oldfranske  digt  Moniage  Guil- 
laume  (Nyrop  s.  152 — 54). 

Det  tiende  og  sidste  afsnit,  om  Karl  (og  Turpins)  død, 
samt  jærtegn  og  lign.,  er  en  oversættelse  efter  Speculum  historiale, 
der  nævnes  k.  4.  Tonen  er  fuldkommen  legendarisk-gejstlig  og 
svarer  ganske  til  det  under  afsnit  VIII  omtalte  stykke  i  B.  Stilen 
er  ganske  efterklassisk  og  svarer  til  Agulandusafsnittet  i  B.  Der  er 

ingen  tvivl  om,  at  dette  afsnit  kun  har  eksisteret  i  B  og  ikke  tillige 
i  A(a);  det  samme  gælder  også  det  næstforegående  afsnit,  skont 
det  er  oversat  af  en  anden.  I  A  har  sagaen  vistnok  sluttet  med  af- 
snit VIII,  Runzivalslaget,  og  muligvis  en  kort  omtale  af  Karl  d. 
stores  død. 

Som  bemærket  findes  andet  afsnit  kun  i  B.  Hovedpersonen 
O  1  i  f  er  en  søster  til  Karl,  der  bliver  gift  med  en  kong  Hugon;  her 
bliver  hun  bagvasket  af  en  stormand  Milon,  hvem  hun  har  nægtet 
at  skænke  sin  gunst.  Ved  at  føre  tilsyneladende  beviser  for  sine 
påstande  lykkes  det  Milon  at  få  kongen  til  at  tro  på  dronningens 
ukyskhed;  hun  bliver  indelukket  i  et  afsides  tårn  tillige  med  sin  son 
Landres.  Hugon  ægter  nu  Milons  datter  og  får  en  son  med  hende. 
Det  lykkes  Landres  at  hævne  sin  moder,  svigen  klargores  og  Olif 
bliver  dronning  igen.  Med  Karl  d.  stores  historie  har  dette  indhold 
så  godt  som  intet  at  gore.  I  sprog  og  fremstilling  er  afsnittet  yngre 
end  de  fleste  andre.  Dette  stemmer  fortræffelig  med  den  positive 
efterretning  i  begyndelsen  af  afsnittet,  at  »Bjarne  Erlingsson«  fra 
Bjarkø  »fandt  denne  fortælling  skreven  på  engelsk  i  Skotland,  da 
han  opholdt  sig  der  vinteren  efter  kong  Alexanders  død«,  og  »lod 
den  oversætte  i  norront  mål«.  Bjarne  var  i  Skotland  vinteren  1286 
— 87  for  at  ordne  sagerne  for  »Pigen  fra  Norge«,  Margrethe,  en 
datterdatter  af  kong  Alexander.  Afsnittet  er  altså  oversat  omkr. 
1290.  Dets  tone  er  meget  religiøs-moralsk.  Originalen  var  vistnok 
en  oversættelse  af  et  oldfransk  digt,  beslægtet  med  Doon  de  la 
Roche.  Jfr.  Landrésrimur. 

Ser  man  nu  tilbage  på  hele  samlingen,  er  det  for  det  første 
klart,  at  B  er  betydelig  yngre  som  helhed  end  A—bearbejdelsen. 
Den  har  optaget  afsnit  II,  slutningen  af  Oddgeirsp.  i  afsnit  III  (k. 
47 — 54),  fremdeles  afsnit  IX — X  (de  to  sidste,  hvoraf  dog  det  første 
for  var  indlemmet  i  samlingen,  se  nedenfor),  der  i  et  og  alt  røber 
den  senere  tid;  endelig  har  bearbejderen  helt  omredigeret  afsnit  IV 
(Agulandus),  samt  afsnit  VIII  for  så  vidt  Turpin  udskydes  og  hans 
søsterson  Valtare  indsættes  i  steden.  Denne  omarbejdelse  svarer 
ret  noje  til  de  senere,  ovenfor  omtalte,  apostelsagaer  fra  senere 
tider.  Særlig  på  grund  af  forholdet  med  Agulandusp.  er  der  ingen 
tvivl  om,  at  bearbejderen  var  en  Islænder,  hvad  sproget  også  be- 
kræfter; B  er  kommet  i  stand  i  begyndelsen  af  det  14.  årh.  A-bear- 
bejdelsen har  oprindelig  bestået  af  afsnit  I,  III — VIII,  dog  med  fra- 
drag af  I,  43 — 59;  se  ovf.;  den  er  istandbragt  vistnok  i  den  3.  fjser- 
dedel  af  13.  årh.;  men  den,  der  gjorde  det,  er  ikke  tillige  oversat- 

teren  af  de  forskellige  afsnit  (sange) ;  de  er  åbenbart  oversat  af 
forskellige,  hvad  den  forskellige  stil  indenfor  de  enkelte  afsnit  bedst 
beviser.  De  enkelte  oversættelser  må  altså  have  foreligget  omkr. 
1250.  Da  Aa  er  mangelfuld  i  slutningen,  er  det  naturligvis  umuligt 
at  sige,  hvad  der  dér  kan  have  stået.  Der  har  formentlig  her  stået 
noget  om  Audes  død  (jfr.  Kolbing  i  Germ.  XX,  242),  samt  mulig  om 
selve  Karls  død. 

Det  lå  jo  meget  nær,  at  samle  de  fortællinger,  der  handlede  om 
Karl  og  Roland.  Et  logisk  sammenhængende  hele  uden  indre  mod- 
sigelser var  det  dog  ikke  muligt  at  tilvejebringe.  A-bearbejdelsen 
står  sikkert  nærmest  ved  den  oprindelige  form  af  samlingen.  Der 
kan  påvises  en  3.,  den,  der  genfindes  i  den  danske  Karlskronike. 
Det  er  almindelig  erkjendt,  at  den  gennem  den  svenske  -  -  der 
næsten  helt  er  tabt  —  beror  på  den  gamle  norske  saga,  men  i  en 
fra  vore  bearbejdelser  noget  afvigende  form.  Her  findes  det  9.  af- 
snit, derimod  ikke  det  10.  Denne  bearbejdelse  har  vistnok  dannet 
etslags  mellemtrin  mellem  A  l)  og  B,  hvoraf  det  tillige  er  klart,  at 
det  ikke  er  B,  der  først  har  optaget  afsnit  IX. 

Udviklingen  af  sagaen  bliver  således:  først  oversattes  de  enk- 
elte sange  (I,  III — VIII)  af  forskellige  mænd;  så  blev  de  samlede 
til  et  hele;  denne  første  samling  er  gået  tabt.  Den  udvidedes  med 
I,  48 — 59,  senere  med  k.  43 — 47  i  A,  og  med  afsnit  IX  -  -  derfra 
stammer  A  og  den  danske  kronike.  B  har  nyttet  et  hdsk.  med  af- 
snit IX  og  tilfojet  II  og  X.  Den  første  samler  var  en  Nordmand, 
B-redaktoren  en  Islænder.  Gennem  det  hele  går  der  en  religiøs 
tone,  der  dog  i  A  er  vidt  forskellig  fra  den  i  B. 


§2. 
Religiøse  oversættelser. 

Der  er  foran  dvælet  ved,  hvad  der  er  ejendommeligst  for  den 
norske  litteratur  og  hvorved  den  har  gjort  en  indsats  i  nordisk 
åndsliv.  Til  det  således  behandlede  slutter  sig  oversættelser,  der 
tildels  stammer  fra  ældre  tider  og  som  ikke  står  i  noget  tilblivelses- 
forhold  til  de  romantiske  sagaer.  Det,  der  her  skal  gennemgås, 
svarer  til,  hvad  der  ovenfor,  under  behandlingen  af  den  islandske 


*)  Afsnit    I,   43—47   mangler   ganske    i   kroniken. 

litteratur,  i  det  foregående  afsnit  §  19  B  er  fremført.  Disse  norske 
oversættelser  af  legender,  prædikener  osv.  er  af  samme  art  som 
de  islandske,  og  hvad  der  er  sagt  om  disse,  gælder  også  om  de 
norske,  og  det  så  meget  mere,  som  de  islandske  i  flere  tilfælde  vist- 
nok er  afskrifter  af  de  oprindeligt  norske. 

1.  Helgensagaer.  Hvad  der  her  er  tale  om,  er,  med  en 
enkelt  undtagelse,  kun  nogle  få  og  ubetydelige  rester.  Blandt 
Postolasogur  er  der  kun  et  brudstykke  af  Matte  ilssaga 
(udg.  s.  823—25),  der  er  norsk.  Blandt  Heilagra  manna 
s  6  g  u  r  findes  endel  mere :  et  brudstykke  af  Agathusaga 
(udg.  I,  13—14),  Blåsiussaga^  (et  gammelt  brudstykke  I,  269 
—71),  Brandanussaga  (I,  272—75),  G  r  e  g  6  r  i  u  s  s.  (I,  395 
—96),  H  a  1 1  v  a  r  S  s  s.  (I,  396),  P  1  å  c  i  d  u  s  s.  (II,  207—9).  Ende- 
lig findes  der  af  Måriusagaet  brudst.  i  Stockh.  1,  8  °.  I  Marius, 
(udg.  s.  1016)  hedder  det,  at  kong  Hakon  lod  fra  latin  oversætte 
en  samling  af  jomfru  Marias  jærtegn;  det  er  den,  der  findes  i 
hdskr.  E,  o:  Stockh.  1,  4°;  jfr.  AM  655  XXXII;  Ungers  fortale  s. 
XXXXI.  Hertil  kommer; 

Tomåssaga.  Denne  er  udg.  af  Unger  i  Thomas  saga  erki- 
byskups  (1869)  efter  Stockh.  17,  4  °  (norsk  fra  beg.  af  det  14.  årh.) 
og  af  E.  Magnusson  1875.  1883.  Sagaens  original,  der  findes  under 
teksten  i  udgaven,  er  den  såkaldte  Quadrilogus,  der  er  et  uddrag 
og  en  sammenstøbning  af  4  ældre  vitæ  —  alt  på  latin.  Jfr.  Ungers 
fortale  s.  II.  Hdskr.  har  endel  lakuner  og  slutningen  mangler.  Over- 
sættelsen er  ret  god,  men,  som  sædvanlig,  ikke  nogen  ordret  gen- 
givelse. Sproget  er  mindre  rent  og  har  mange  fremmedord  og  kan 
umulig  være  ældre  end  fra  det  13.  årh.s  slutning;  den  tilhører  må- 
ske de  af  Hakon  Magnusson  foranstaltede  oversættelser  af  religi- 
øse skrifter,  hvorom  nedenfor. 

2.  Legender,  Homilier.  Af  sådanne  har  man  fra  be- 
gyndelsen af  haft  en  mængde.  De  fleste  er  tabte  eller  gåede  til  Is- 
land og  opbevarede  der.  Latinske  helgenlegender  m.  m.  om  inden- 
landske helgener,  Olaf  d.  hellige  og  Hallvard,  hvortil  også  Magnus 
d.  hellige,  jarl  på  Orknøerne,  kan  regnes,  haves  tildels  endnu.  Jfr. 
om  Hallvard  Heilm.  s.  1.  c,  Monum.  hist.  Norw.  155 — 58.  Fremfor 
alter  at  nævne  Passio  et  Miracula  beati  Olavi  (=  Acta  sancti  Olavi 
i  Monum.  hist.  N.  127—44)  l),  udg.  af  F.  Metcalfe  1881  efter  et  lids. 


i)  Jfr.   Storms  indledn.    XXXIII   ff.   Jfr.   også  5.   Nordals   skrift  om  Olafs?, 
s.  133  ff. 

i  Oxford.  Der  knytter  sig  den  interesse  til  dette  skrift,  at  det  er 
forfattet  af  selve  Eysteinn  Erlendsson  ærkebiskop  i 
Nidaros  1161—88  (d.  26.  jan.  1188).  Eysteinn  var  landflygtig  i 
årene  1180 — 83  og  opholdt  sig  i  England;  det  på  latin  affattede 
skrift  er  på  en  eller  anden  måde  knyttet  til  England  og  åbenbart 
skrevet  for  nogen  dér.  Det  indledes  med  nogle  kortfattede  biograf- 
iske bemærkninger  om  helgenen,  hvorefter  der  følger  en  lang  jær- 
tegnsliste.  Der  nævnes  både  ældre  og  yngre,  endogså  sådanne, 
som  Eysteinn  kender  af  selvsyn  eller  personlige  meddelelser,  for- 
uden en,  som  har  vederfaredes  ham  selv  efter  et  svært  fald  i  den 
under  opførelse  værende  domkirke.  Skriftet  er  affattet  i  et  for- 
holdsvis godt  og  utvunget  sprog.  Begyndelsen  deraf  er  identisk 
med  de  af  Storm  udgivne  Acta  sancti  Olavi,  men  teksten  er  her 
noget  mangelfuld.  Den  første  del  deraf  blev  oversat  på  norsk  og 
findes  i  den  norske  homiliebog  (s.  146 — 68) ;  den  er  i  det  hele 
meget  god,  men  på  sine  steder  noget  omredigeret  og  med  nogle 
mindre  tilføjelser,  som  oversætteren  ud  fra  sit  særlige  kendskab 
til  den  norske  overlevering  kunde  gore.  Eysteinn  var  en  kirkens 
mand  og  hans  navn  er  også  knyttet  til  kirkelig  lovgivning,  hvor- 
om nedenfor. 

Foruden  dette  skrift  haves  også  lectiones  og  breviarier,  hvor- 
om henvises  til  Mon.  hist.  Norw.  Ang.  Magnus  jarl  se  Icel.  sag. 
I,  299 — 305.  Her  kan  også  nævnes  Acta  sanctorum  in 
Selio  (M.  h.  N.  147—52;  jfr.  indl.  XXXXI— IV),  der  tildels  lig- 
ger til  grund  for  Odd  munks  k.  20  (Sth.).  Fremdeles  også  De 
spinea  corona  (sst.  161 — 62,  jfr.  indledn.  XXXXV — VI)  fra 
o.  1274  om  en  splint  af  tornekronen,  en  gave  fra  kong  Filip  den 
dristige  til  kong  Magnus  lagabøter.  —  Vigtigst  af  alt  er  imidlertid; 

Den  norske  homiliebog,  AM  619,  4°,  fra  o.  1200, 
udg.  af  Unger  1864.  Jfr.  E.  Wadstein:  Fornnorska  homiliebokens 
ljudlara  1890,  G.  Storm  i  Arkiv  X,  197—200,  E.  Wadstein  sst.  XI, 
351 — 58 — diskussion  om  bogens  affattelsessted.  Denne  bog,  der 
er  et  af  de  vigtigste  norske  sprogmindesmærker,  består  kun  tildels 
af  homilier.  Den  første  del  er  nemlig  en  oversættelse  af  den  be- 
rømte angelsaksiske  lærde  Alcuins  (735 — 804)  skrift:  De  virtu- 
tibus  et  vitiis,  hvilket  er  rettet  til  en  »Vido  comes« ;  det  er 
af  en  etisk-praktisk  art  og  indhold.  Oversættelsen  er  særdeles 
tro,  næsten  ordret,  og  kærnefuld  (en  isl.  afskrift  heraf  ovf.  s.  929). 
Den  anden  hoveddel  af  bogen  er  homilier  af  samme  art  som  de, 
der  findes  i  den  isl.  homiliebog,  hvor  enkelte  stykker  også  gen- 

findes.  Den  norske  bog  indeholder  prædikenerne  for  det  meste  i 
rigtig  perikopisk  ordning;  der  findes  enkelte  gange  nogle  prædi- 
kener indskudt,  der  ikke  synes  at  tilhøre  nogen  bestemt  dag.  Der 
sluttes  med  den  såkaldte  Visio  Pauli,  en  samtale  mellem  sjæl  og 
legem,  samt  med  en  forklaring  af  Fadervor.  Det  vigtigste  ind- 
skud er  Olaf  d.  helliges  jærtegn  (s.  146—68)  af  Eysteinn  (jfr. 
ovf.)  med  overskriften:  In  die  Sti  Olavi  regis  et  martiris.  -  -  End- 
elig bemærkes,  at  der  i  steden  for  et  tabt  blad  er  indsat  (se  udg.  s. 
181)  4  blade  af  en  helt  anden  bog,  men  skrevne  med  samme 
hånd  som  hovedhdskr.  (hånd  I).  Indholdet  er  trykt  s.  202 — 13  og 
indeholder  en  messeforklaring  samt  et  brudstykke  af  en  tale  om 
den  yderste  dom. 

Wadstein  antog,  at  bogen  ikke  er  skreven  på  Vestlandet  i 
Norge  (Ljudl.  s.  3),  men  snarest  på  Østlandet  —  og  da  i  Hamar  — , 
men  de  sproglige  kriterier,  som  der  fremføres  til  støtte  herfor, 
holder  ikke  stik1).  G.  Storm  har  derimod  påvist,  at  det  er  rime- 
ligst, at  oversættelsen  af  Olafs-jærtegnene  er  foretaget  i  Nidaros 
(ordet  kaupangr,  der  forekommer,  betyder  naturligvis  Nidaros), 
men  at  afskriften  er  udarbejdet  et  andet  sted,  men  hvor,  kan  ikke 
nojere  bestemmes.  M.  Hægstad  mener  (GI.  Trondermaal  1899,  s. 
97)  at  de  4  indskudte  blade  vidner  snarest  om  gammelt  »Rygja- 
maal«. 

Til  det  foranstående  kommer  endelig  to  oversatte  værker,  der 
nærmest  henhører  under  religiøs  opbyggelseslitteratur;  til  det  før- 
ste knytter  der  sig  en  særlig  interesse. 

3.  Barlaamssaga  ok  Josafats.  Denne  »saga« 
findes  i  hovedhdskr.,  Stockh.  6,  fol.,  der  er  norsk  fra  det  13.  årh.; 
det  er  noget  mangelfuldt,  men  sagaen  findes  i  flere  isl.  hdskr.  og 
brudstykker,  AM  230 — 32,  fol.  Af  afhdler  kan  henvises  til  den  sær- 
deles oplysende  af  E.  Kuhn  i  Abhdl.  d.  kgl.  bayer.  Akad.  XX, 
1897.  I  det  6.  årh.  opstod  der  på  græsk  —  efter  østerlandske 
æventyr  og  fortællinger  -  -  en  roman  af  kristeligt-etisk  indhold, 
hvis  hovedstof  er  legender  om  Buddha.  Romanens  hovedpersoner 
er  den  indiske  kongesøn  Josafat  (gr.  Joasaf)  og  munken  (enebo- 
eren) Barlaam.  Josafat  opdrages  strængt  af  faderen,  der  er  en 
ivrig  hedning,  og  holdes  i  en  fuldstændig  afsondrethed,  fordi  det 
er  spat  ham,  at  han  skal  blive  kristen.    Men  Barlaam  skaffer  sig 


')  Således  den    umulige  opfattelse  af  un   i   plur.   af   svage  intetkonsord,  der 
allevegne  er  =  u  -{-  artiklen. 

adgang  til  ham  og  underviser  ham  nu  i  kristendom,  troslære  og 
sædelære,  ved  mange  fortællinger  og  parabler.    Josafat  lader  sig 
døbe,  og  det  lykkes  ham  endogså  at  få  sin  gamle  forhærdede 
fader  blødgjort   og   døbt.    Josafat  bliver   konge   efter   sin  fader, 
kristner  sit  rige  og  ordner  det,  hvorpå  han  forlader  tronen  og 
riget  for  at  opsøge  Barlaam  og  leve  hos  ham  resten  af  sit  liv.  Den 
græske  roman  blev  oversat  på  latin,  og  det  er  en  latinsk  tekst,  der 
ligger  til  grund  for  den  norske  oversættelse.    Til  denne  knytter 
sig  den  særlige  interesse,  at  den  er  besorget  af    Hakon    den 
unge    (d.  1257),  Hakon  den  gamles  son.   Da  Hakon  er  født  1232 
er  oversættelsen  foretagen  omkr.  1255.    Det  er  abbed  Arngrimr, 
der  i  sin  Gudmundarsaga  (Bisk.  II,  54)  giver  os  denne  værdifulde 
oplysning;    rigtignok  blander  han    denne    Hakon    sammen    med 
Hakon  Sverresson.  Det  rette  forhold  er  påvist  af  G.  Storm  (Arkiv 
III,  85— (87);  også  Maurer  havde  set  det  rette  (Ueber  die  ausdr. 
Anm.  61  jfr.  Moe  i  Arkiv  II,  187 — 89).   Sagaen,  som  skriftet  hojst 
uegenlig  kaldes    (f.   ex.   s.    17),  er   helt  igennem   præget   af   »en 
stræng-kristelig  ånd,  et  varmt  på  engang  belærende  og  under- 
holdende foredrag  og  endelig  en  poetisk-sværmerisk  tone«   (for- 
talen s.  VII) ;  den  fandt  en  stor  udbredelse  i  middelalderen.   Over- 
sættelsen er  en  fri  og  forkortet  gengivelse.    Det  er  af  udgiveren 
påvist,  at  nogle  stykker  ikke  genfindes  i  originalen.   Da  G.  Storm 
har  påvist  (Arkiv  III,  84—5),  at  f.  ex.  k.  168  beror  på  den  gamle 
bibeloversættelse,  er  det  rimeligst  at  antage,  at  de  er  virkelige 
indskud,  hvad  enten  de  nu  stammer  fra  oversætteren  selv  eller  en 
anden.   De  fleste  af  de  andre  stykker  beror  på  Antoniussaga,  dog 
ikke  helt  i  den  form,  som  nu  haves.    Sproget  i  oversættelsen  er 
ikke  just  så  godt  og  tiltalende  som  ofte  ellers.   Der  er  fuldt  op  af 
forlydsrimende  forbindelser,  part.  præs.  bruges  hyppig,  og  sæt- 
ningsforbindelsen   er   langtfra   mønsterværdig;    oversætteren   var 
ingen  god  stilist,  og  originalen  er  hyppig  misforstået,  eller  ud- 
trykkene sådanne,  at  de  ikke  kan  forstås  uden  at  sammenlignes 
med  den.   Der  findes  også  efterligninger  af  de  romantiske  sagaers 
stil.  Dette  gor  den  i  forvejen  grundkedelige  bog  ikke  morsommere 
at  komme  igennem. 

4.  D  u  g  g  å  1  s  1  e  i  z  1  a  er  en  gengivelse  af  den  latinske 
Visio  Tnugdali,  idet  leizla  betyder  »sovn-  eller  død-lignende  til- 
stand, under  hvilken  sjælen  er  i  bevægelse  og  virksomhed«.  Der 
gaves  i  middelalderen  en  mængde  visiones,  alle  af  moraliserende 
indhold  og  tendens.    »Synet«  af  helvedes  pinsler  og  himlens  her- 

lighed  skulde  henholdsvis  afskrække  fra  synd  og  føre  til  dydigt 
levned.  Det  er  en  visio,  der  udgor  hoveindholdet  af  Solarljod.  I 
den  sidste  halvdel  af  det  12.  årh.  blev  den  såkaldte  Visio  Tnugdali 
til;  den  er  engelsk  eller  snarest  irsk,  og  skal  ifølge  fortalen  være 
forefalden  år  1149;  dette  findes  endogså  angivet  i  de  isl.  annaler 
(cod.  reg.),  hvor  Tnugdal  kaldes  Dubgall.  Den  latinske  tekst  er 
udgiven  af  O.  Schade  (1869);  den  norske  tekst  er  en  næsten  ord- 
ret oversættelse  deraf.  Med  levende  farver  skildres  her  de  mest 
afskrækkende  rædsler  og  så  de  saliges  glæder.  Oversættelsen 
findes  i  nogle,  tildels  mangelfulde  yngre  isl.  håndskrifter  som  AM 
681  A,  4",  der  er  den  bedste,  udg.  i  Heilagra  manna  sogur  I  (ud- 
dragsvis  i  44  Prøver) ;  men  dette  hdskr.  slutter  i  k.  22,  så  at  resten 
mangler.  Foran  teksten  findes  der  en  indledning  i  dårlige  knittel- 
vers af  moraliserende  indhold  og  med  den  oplysning,  at  det  er 
kong  Hakon,  der  oversatte  (o:  lod  oversætte)  den.  Når  Unger 
mener,  at  den  kan  hidrøre  fra  oversætteren  selv,  anser  jeg  dette 
for  umuligt.  Den  mangler  også  ganske  i  det  ene  hovedhdskr.  og 
den  indeholder  ny-islandske  ordformer.  Hvis  dens  oplysning  er 
rigtig  om  kong  Hakon,  er  det  uden  tvivl  Hakon  den  gamle,  der  er 
ment,  ti  sprogets  renhed  og  klarhed  viser,  at  den  ikke  kan  hidrøre 
fra  Hakon  Magnusson. 

5.  Endelig  er  der  lævninger  af  den  gamle  oversættelse  af 
en  del  af  det  gamle  testamente,  som  plejer  at  kaldes 
Stjorn,  hvilket  navn  ikke  findes  i  oldtidens  litteratur1).  I  AM 
225 — 29,  fol.  (225  er  dog  kun  en  afskrift  af  226)  findes  de  pågæld- 
ende håndskrifter,  der  alle  er  islandske  store,  tospaltede  folianter 
fra  begyndelsen  af  det  14.  årh.  og  derefter.  De  er  tildels  mangel- 
fulde ;  228  begynder  først  i  udg.  s.  352  2)-  I  226  findes  rækkefølgen 
Stjorn  —  Romverja  sogur  --  Alexanderssaga  -  C.ydinga  sogur 
(hvortil  der  i  225  endnu  er  fojet  Vitæ  patruin),  åbenbart  for  at  få 
en  sammenhængende  historie.  Bibeloversættelsen,  Stjorn,  er  ud- 
given af  Unger  1862.  Udgaven  er  indrettet  således,  at  226  (A)  er 
aftrykt  som  hovedtekst  i  den  første  del  s.  1 — 299;  s.  300 — 49  (2 
Mos.  19 — 5  Mos.)  findes  i  A,  men  kun  her  og  det  på  8  indskuds- 
blade,  skrevne  med  en  noget  yngre  hånd.   Det  øvrige  s.  349 — 654, 


1)  Ordets  betydning  er  usikker.  Enten  betyder  det  guds  styrelse  (sål.  de 
fleste)  eller  er  det  oversættelse  af  liber  regum  (G.  Storm  Arkiv 
III,  245). 

2)  Om  hdskrr.  se  K.   Gislason   Frumpartar   IX— XVI. 

er  hæntet  fra  228  (C),  med  undtagelse  af  begyndelsen,  s.  349 — 52, 
og  slutningen,  s.  650 — 54  (mangler  i  C),  der  er  tagne  fra  227  (B) 
og  A.  Det  første  afsnit  af  denne  del  o:  Josvabogen,  findes  i  en 
anden  bearbejdelse  i  A  og  er  trykt  under  teksten  s.  349 — 64;  der- 
efter stemmer  A's  tekst  med  C  og  er  her  benyttet  til  varianter.  B 
er  for  storste  delen  kun  brugt  som  varianthåndskrift. 

De  antydede  to  hoveddele  af  værket  betegner  nu  i  virkelig- 
heden to  forskellige  oprindelser.  Tager  man  først  C's  tekst  i  be- 
tragtning, er  denne  en  oversættelse  af  bøgerne  fra  og  med  J  o  s  v  a- 
b  o  g  til  og  med  Kongernes  bøger  og  er  upåtvivlelig  én 
mands  arbejde  fra  først  til  sidst,  mulig  dog  bortset  fra  enkelte 
mindre  indskud.  Oversættelsen,  der  er  gjort  efter  Vulgata,  er  i 
det  hele  ganske  fortrinlig,  ikke  helt  ordret,  men  dog  uden  videre 
udeladelser  eller  stærkere  sammendragninger  (især  ved  opregn- 
inger) :  der  er  overalt  en  umiskendelig  stræben  efter  at  lægge 
teksten  til  rette  for  norske  læsere,  så  at  den  blev  så  klar  og  for- 
ståelig som  muligt;  heraf  kommer  nogle  tillægsbemærkninger  og 
overgangssætninger  på  passende  steder,  samt  omstillinger  af  enk- 
elte mindre  stykker  for  den  historiske  sammenhængs  skyld. 
Sproget  er  rigt,  og  der  bruges  flere  ord  end  i  originalen;  det  er 
rent,  kærnesundt  og  velklingende;  det  er  en  ren  fornojelse  at  læse 
denne  mesterlige  oversættelse.  Kun  enkelte  gange  har  oversæt- 
teren set  sig  nødsaget  til  at  beholde  det  latinske  ord,  f.  ex.  på  dyr, 
hvor  det  norske  sprog  intet  tilsvarende  ejede.  Til  trods  for  sin 
ubestridelige  dygtighed  har  han  etsteds  med  rørende  beskedenhed 
udtalt  sin  uformuenhed  til  at  gengive  originalen;  og  det  må  ind- 
rommes,  at  der  her  forelå  særlige  vanskeligheder;  det  er  beskriv- 
elsen af  templet,  det  drejer  sig  om  (se  s.  564). 

Der  findes  hist  og  her  forskellige  indskudte  bemærkninger  af 
historisk-genealogisk  art,  der  er  hæntede  andensteds  fra;  der  ci- 
teres bøger  som  Imago  mundi  af  Honorius.  Dernæst  findes  der, 
navnlig  efter  et  storre  afsnits  slutning,  på  flere  steder  indskudt 
en  allegorisk  forklaring  af  det  foregående,  skyring;  disse  forklar- 
inger er  dog  ikke  systematiske;  de  er  hæntede  fra  Augustin, 
Hieronym  *),  Ambrosius  o.  fl.  Det  kunde  rigtignok  være  tvivlsomt, 


J)  Når  det  enkelte  gange  efter  bemærkninger  som  »og  dette  ses  endnu  i  dag« 
hedder,  siger  præst  Hieronymus«,  beror  dette  på  misforståelse.  Over- 
sætteren har  trot,  at  disse  bemækninger  stammede  fra  oversætteren  af 
Vulgata,  men  de  står  i  grundteksten 

hvorvidt  disse  skyringar  stammer  fra  selve  oversætteren  eller  en 
bearbejder.  Det  sidste  er  vistnok  det  rimeligste,  og  vi  vil  se  et 
kritrium  derfor. 

At  oversætteren  er  norsk,  må  betragtes  som  utvivlsomt,  da 
der  foreligger  hentydninger  til  norske  forhold,  bygninger  og  desl.; 
jfr.  G.  Storm  (Arkiv  III,  251  *)•  Sproget  viser,  at  oversættelsen 
ikke  er  yngre  end  1250,  hvilket  også  er  indlysende  af  forholdet  til 
Barlaamssaga,  der  har  nyttet  den;  der  er  ingen  grund  til  at  an- 
tage, at  den  skulde  være  yngre  end  o.  1220,  snarest  er  den  noget 
ældre. 

For  nu  at  vende  tilbage  til  hdskr.  A  findes  her,  som  bemærket,  for 
det  første  en  forskellig  gengivelse  af  Josvabogen;  denne  er  en 
oversættelse  —  ikke  af  Vulgata,  men  --af  fremstillingen  i  Petrus 
Comestors  Historia  scholastica.  Hvorledes  dette  hænger  sammen, 
kan  ikke  påvises;  man  kan  gætte  på,  at  bogen  manglede  i  afskriv- 
erens original,  så  at  han  så  sig  nødsaget  til  at  udfylde  det  mangl- 
ende fra  Hist.  schol. 

Dernæst  findes  der  i  A,  som  ovenfor  også  bemærket,  en  over- 
sættelse af  2.  Mosebog  19  til  5.  Mosebog  slutn.,  hvorved  det  hul, 
der  vilde  være  imellem  den  første  og  anden  hoveddel,  udfyldes. 
Det  er  udgavens  s.  300 — 349.  Hvorvidt  dette  stykke  har  stået  i  C, 
er  umuligt  med  sikkerhed  at  afgore.  Denne  oversættelse  er  efter 
Vulgata  og  stemmer  som  sådan  med  det  øvrige.  Den  er  over- 
hovedet ligeså  god  og  nojagtig,  men  den  forkorter  og  sammen- 
drager grundteksten  stærkt,  vel  at  mærke  dog  kun  hvor  der  i 
denne  er  overflødige  opregninger  og  især  gentagelser,  hvoraf  der 
jo  som  bekendt  er  mange  i  4.  og  5.  Mosebog.  Det  hele  er  gjort 
med  sikker  smag  og  dygtighed.  Her  har  man  med  den  selvsamme 
dygtighed,  selvsamme  fremgangsmåde  at  gore  som  i  C-teksten. 
Også  den  sproglige  behandling  forekommer  at  være  den  samme. 
Der  er  næppe  noget  ivejen  for  at  antage,  at  dette  stykke  hører  til 
den  samme  oprindelige  oversættelse  som  det  øvrige  i  C.  Imidler- 
tid har  G.  Storm  villet  hævde,  at  det  er  en  senere,  islandsk  over- 
sættelse, udarbejdet  for  at  fylde  det  nævnte  hul  mellem  de  to  ho- 
veddele, men  hans  grunde  for  dette  er  ikke  fyldestgorende.  Det 
er  i  grunden  kun  ordet  rétt,  en  fårefold,  som  han  fremfører  som 
bevis   for   islandsk    oprindelse;    men    hvilket   ord    skulde   vel    en 


*)  Fra  en   jsl.   afskriver   stammer  beskrivelsen   af  bryntroll  (s.  461),  der   er 
ligefrem  ei  lån  fra  Egilss.  s.  166. 

norsk  oversætter  have  kunnet  bruge?  At  det  kendtes  i  Norge, 
viser  den  norske  retterbod  for  Færøerne.  Det  er  ganske  sikkert 
heller  ikke  blevet  til  på  Island.  Det  er  nu  klart,  at  de  nævnte 
skyringar  må  betragtes  som  senere  tillæg,  da  de  ikke  findes  i  den 
her  omhandlede  del,  der  på  grund  af  indre  og  ydre  ligheder  med 
C-teksten  må  fra  først  af  have  hængt  sammen  dermed.  At  den 
sidste  del  ellers  er  bleven  noget  bearbejdet,  er  der  anført  et  slå- 
ende eksempel  på.  Forudsat,  at  det  forholder  sig  så,  er  den  første 
del,  den  1.  Mosebog  til  2.  Mos.  18,  helt  gået  tabt,  --  grunden  vil 
fremgå  af  det  følgende  — ,  ti  de  to  ikke  sammenhængende  blade, 
der  findes  i  AM  238,  XIX,  fol.,  og  som  kaldes  Bifliusaga  — 
indholdet  er  af  Genesis  —  er  åbenbart  ikke  af  denne  oversættelse, 
men  de  indeholder  en  tekst,  der  mulig  beror  på  den. 

Hvad  den  første  hoveddel,  1.  Moseb.  —  2.  Moseb.  18,  an- 
går, er  den  af  en  helt  forskellig  art.  Her  gengives  teksten  sætning 
for  sætning,  paragraf  for  paragraf  -  -  eller  flere  sammen  — ,  og 
det  ret  frit,  således,  at  hver  sætning  eller  paragraf  ledsages  af  en 
udførlig  kommentar,  der  er  hæntet  fra  mange  forskellige  kilder, 
men  især  fra  Historia  scholastica  og  Speculum  historiale  af  Vin- 
cents, denne  kolossale  encyklopædi  af  alt  mellem  himmel  og  jord; 
desuden  er  også  Augustinus  (De  civitate  dei  anføres),  Isidor, 
Gregors  homilier,  prædikener  m.  m.  benyttede.  Jfr.  G.  Storm: 
Arkiv  III,  251 — 52.  Det  hele  er  et  uhyre  af  et  lærd  arbejde;  for- 
klaringerne svulmer  hyppig  op  til  hele  bøger,  kunde  man  sige,  så 
at  den  egenlige  tekst  drukner  i  al  denne  vidtløftighed.  Der  optages 
en  hel  jordbeskrivelse  og  oversigt  over  alle  jordens  virkelige  og 
fabelagtige  folkeslag  osv.  —  Det  er  tydelig  betegnet,  hvorfra  hvert 
enkelt  stykke  er  hæntet.  —  Et  arbejde  som  dette  var  i  virkelig- 
heden et  kæmpearbejde,  hvis  det  skulde  føres  ensartet  til  ende,  et 
arbejde,  der  i  virkeligheden  vilde  have  oversteget  én  mands 
kræfter.  Heldigvis,  kan  man  sige,  kom  man  ikke  synderlig  vidt, 
men  hvad  der  er  leveret,  har  taget  lang  tid  og  kostet  megen  moje. 
Og  længere  end  til  Exodus  18  er  forfatteren  aldrig  nået.  At  et 
sådant  værk  måtte  vinde  samtidens  bifald  og  beundring,  er  vist- 
nok utvivlsomt.  Det  er  grunden  til  at  senere,  islandske  afskrivere, 
der  fik  fat  deri,  optog  det  i  deres  afskrift  af  den  gamle  bibelover- 
sættelse, hvorved  den  første,  tilsvarende  del  af  denne  fortrængtes 
og  gik  helt  tabt. 

Foruden  en  indledning  af  oversætteren,  der  på  en  ret  forvrovlet 
måde  handler  om  bibelens  og  enkelte  udtryks  åndelige  forståelse 

m.  m.,  findes  der  en  prolog,  der  giver  en  fuldstændig  oplysning 
om  arbejdet.  Her  hedder  det,  at  efter  at  kong  Hakon  den  kronede, 
kong  Magnus'  son  (o:  Hakon  hojlæg  1299—1319)  havde  ladet 
oversætte  en  —  nu  tabt  —  bog,  kaldt  Hellige  mænds 
blomster  (helgensagaer,  der  var  bestemte  til  oplæsning  for 
kongen  og  hirden  på  visse  dage),  vilde  han,  at  selve  den  hellige 
skrift  også  skulde  oversættes  til  oplæsning  for  ham  og  de  i  kong- 
ens herberg  forsamlede  mænd,  og  udså  dertil  en  mand,  der  ud- 
førte arbejdet  »mere  på  grund  af  kong  Hakons  befaling«  end  fordi 
han  følte  sig  i  besiddelse  af  de  fornødne  ævner,  hvorfor  han  beder 
om  læserens  undskyldning.  Arbejdet  er  nu  godt  nok  ifølge  den 
lagte  plan,  men  man  vil  ikke  savne  det,  selv  om  det  ikke  var  der. 
Det  må  være  foretaget  omkring  1310.  Til  denne  tid  svarer  det 
knudrede  og  meget  efterklassiske  sprog,  det  er  affattet  i ;  det  vrim- 
ler med  unorske  ord,  vendinger  og  sætningsforbindelser.  Dette 
gælder  også  oversættelsen  af  selve  bibelteksten.  Overséetteren, 
hvis  navn  altid  vil  forblive  ukendt,  har  stået  på  hojden  af  sin  tid 
som  lærd  teolog,  og  han  har  haft  en  righoldig  bogsamling  at 
råde  over. 

Både  heraf  og  af  andre  kilder  ses,  hvor  ivrigt  kong  Hakon 
Magnusson  tog  sig  af  litteraturen,  rigtignok  blot  den  rent  teolog- 
isk-opbyggelige;  det  er  slægtens  traditioner,  der  her  endnu  en- 
gang træder  frem,  men  hermed  er  det  også  forbi,  forbi  med  dens 
og  forbi  med  Norges  litterære  virksomhed  overhovedet.  Kong  Ha- 
kons personlighed  og  tilstandene  ved  hans  hird  belyses  ved  dette 
arbejde.  Det  har  overhovedet  været  et  litterært  hof;  hans  dron- 
ning skyldes  de  beromte  Eufemiaviser.  Selv  var  Hakon  meget 
lærd;  han  kunde  endogså  holde  taler  på  latin.  Jfr.  Munch  N.  F. 
H.  IV,  2,  643—44. 


Foruden  den  religiøse  oversættelseslitteratur  findes  også  spor 
af  oversættelse  af  fremmed  lægelitteratur.  Således  findes  et  brud- 
stykke af  en  oversættelse  af  Henrik  Harpestrængs  (d.  1244)  læge- 
bog i  AM  696  I,  4°  (udg.  af  M.  Hægstad  i  Kria  Vidensk.  Selsk.  Skr. 
1906).  Hægstad  mener,  at  oversættelsen  er  foretagen  i  det  nord- 
vestlige Norge,  Sondmore  eller  Romsdalen  øg  mulig  knyttet  til 
Giske.  Den  originale  oversættelse  kan  næppe  have  været  yngre 
end  fra  o.  1300. 


[•'inniir  Jonsson.    II.  62 


[991-992]  —  978  — 

§3. 
Den  originale  litteratur.    Lovene. 

1.  Denne  litteratur  er  kun  ringe  af  omfang  i  sammenligning 
med  den  oversatte  litteratur,  for  ikke  at  tale  om  den  islandske. 
Der  er  i  det  foregående  behandlet  et  par  historiske  skrifter 
på  latin  (Theodricus  og  Historia  Norw.).  Hertil  kommer  nu  et  par 
mindre  stykker,  udgivne  i  Monum.  Hist.  Norw.,  nemlig,  foruden  et 
Itinerarium  in  terram  sanctam  af  en  broder  Mauritius,  der 
dog  måske  ikke  var  en  Nordmand,  forskellige  kongerækker 
på  latin  og  norsk,  ærkebisperækker  og  andre  lignende 
lister,  samt    O  b  i  t  u  a  r  i  a. 

2.  Af  storre  interesse  er  en  lille  »Saga  om  Danekong- 
e  r  n  e«,  som  G.  Storm  har  udgivet  efter  en  afskrift  af  Arne  Mag- 
nusson efter  et  hdskr.  af  Sverrissaga,  der  brændte  1728;  trykt  i 
Vidensk.  selsk.  forhandl.  Kria  1878;  (jfr.  SRD  II,  424—33).  Denne 
lille  kronike  var  skrevet  og  uden  tvivl  også  forfattet  af  en  Nord- 
mand omkr.  1270.  Den  består  af  to  dele,  et  slægtregister  fra 
Harald  hårfagre  samt  de  danske  kongers  fra  Radbard  i  Rusland, 
endende  med  dronning  Ingeborg  i  Norge  og  Erik  klipping.  Derpå 
følger  en  kort  kongekrønike  i  en  annalistisk  form  med  kort  angiv- 
else af  de  vigtigere  begivenheder;  den  slutter  med  Valdemar  sejr. 
Forholdet  til  Norge  fremhæves  ret  stærkt,  og  her  er  Snorre  nær- 
mest benyttet  som  kilde.  En  anden  hovedkilde  for  forfatteren  var 
et  dansk  annalværk,  nærmest  i  slægt  med  de  Lundske  annaler; 
jfr.  udgiverens  påvisninger.  I  øvrigt  er  kroniken  af  ringe  betyd- 
ning. 

3.  En  tale  mod  biskopperne,  eller,  som  den  i  sen- 
ere tider  er  bleven  kaldt,  VarnarræSa  (»Oratio  contra  clerum« 
Arne) 1),  kaldes  et  lille  skrift  fra  slutningen  af  det  12.  årh.,  der 
findes  i  AM  114  a,  4°  (skrevet  af  en  Ivar  klærk  i  årene  1323 — 27), 
og  udgivet  først  af  Werlauff  (Anecdoton,  historiam  Sverreri  regis 
Norv.  illustrans  1815),  dernæst  sammen  med  Kongespejlet  1848 
og  endelig,  og  bedst,  af  G.  Storm,  under  den  først  anførte  titel 
1885.  I  sin  fortale  har  Storm  gjort  udførlig  rede  for  skriftets  til- 
blivelse, kilder  og  mål.  Det  er  et  tendensskrift,  udarbejdet  for  at 
bevise  og  forsvare  kongemagten  (Sverre)  mod  gejstligheden,  og 
det  hævdes,  at  det  er  kongen,   der  i  påkommende  tilfælde  har 


a)  Der  kan  henvises  til  Fr.  Paasche:  Kong  Sverre  s.  184  ff.  214  f. 

magt  over  kirken  og  myndighed  m.  h.  t.  bispevalg.  Dette  søges 
bevist  ved  selve  den  kanoniske  kirkeret,  særlig  ved  hjælp  af  det 
såkaldte  Decretum  Gratiani,  hvoraf  der  anføres  mange  stykker 
på  latin  og  norsk.  Skriftet  er  særdeles  dygtigt,  klart  og  fra  forf.s 
standpunkt  overbevisende  —  det  var  vistnok  bestemt  til  at  oplæses 
ved  kirkerne  eller  ved  tingmøder.  Det  er  meget  morsomt  at  læse 
på  grund  af  forf.s  lune,  der  er  noget  i  slægt  med  Sverres.  Der  er 
heller  ingen  tvivl  om,  at  skriftet  er  blevet  til  på  hans  foranstalt- 
ning og  forfattet  af  en  ham  nærstående  gejstlig;  denne  må  ifølge 
Storm  have  studeret  i  Bologna  og  forfattet  skriftet  mellem  efterår 
1196  og  forår  1198  og  snarest  1197,  dette  på  grund  af  dets  hentyd- 
ninger til  historiske  forhold.  Hvilken  betydning,  skriftet  i  ojeblik- 
ket  har  haft,  vides  ikke.  Der  er  slægtskab  mellem  det  og  Konge- 
spejlet. 1). 

4.  Konungsskuggsjå,  Speculum  regale,  Kongespejlet, 
den  norske  litteraturs  vigtigste  værk.  Det  findes  i  et  norsk  hoved- 
hdskr.  fra  den  sidste  halvdel  af  det  13.  årh.,  AM  243  b  «,  fol.,  der 
mangler  prologen  og  har  nogle  lakuner,  og  i  flere  islandske  hånd- 
skrifter og  brudstykker,  som  243  a,  f,  g,  fol.  osv.;  i  det  norske 
Rigsarkiv  findes  bl.  a.  4  blade  af  et  godt  hdskr.  O.  Brenner  delte 
håndskrifterne  i  to  klasser,  A  og  B,  efter  den  hovedforskel,  at 
afsnittene  om  Island  og  Irland  står  i  omvendt  rækkefølge,  Irland 
først  i  A,  sidst  i  B  (den  norske  mbr.).  Det  norske  hdskr.  skal 
ifølge  prof.  Hægstad  (GI.  Trondermål  s.  97)  tilhøre  den  »sydvest- 
lige målgren«,  men  har  endel  gammeltronderske  former,  hvilket 
er  fuldt  forklarligt.  Kongespejlet  blev  først  udgivet  1768  med 
dansk  og  latinsk  oversættelse  ved  H.  Einarsson  og  J.  Erichsen, 
dernæst  af  Key  ser- Munch-Unger  1848,  så  af  O.  Brenner  1881 
(hovedmbr.  ordret).  G.  Flom  udgav  hovedhds.  fototypisk  og  med 
kursiveret  tekst  (1915);  endelig  er  en  kritisk  udgave  med  benyt- 
telse af  alle  håndskrifter  besørget  for  Oldskriftsselskabet  af  F. 
Jonsson  1921  2). 

*)  Se  herom  Konungs  skuggsjå  1921,  indledn.  s.  45. 

2)  Jfr.  H.  Finsen:   Dissertatio   (i  udg.    1768);   O.   Blom:   Bemærkninger  om 

K.s  affattelsessted  i  Aarboger    1867,  L.  Daae:  Studier  ang.   K.  sst.    1896; 

.4.   V.   Heffermehl:    Præsten     Iver    Bodde    i    festskr.   til    L.   Daae   1904; 

Indledningen     til     den     nye    udg.     med     afhandlinger     af    Hj.    Falk,     fi. 

Geelmuyden   og   O.  Nordgård;    O.   Brenner:   Germania    XVIII;    /.   Steen- 

strup:  Hvad  er   K.s  Havgjerdinger  Aarbøger  1871  ;  C.  A.  Lindvall:  afhdl. 

med  samme  titel  1905,  jfr.  A.  G.  Nathorst   i    Ymer  1895  og   Hammer  i 

Det  gronl.  Selsk.  årsskrift  1916. 

I  prologen,  om  hvis  ægthed  der  ikke  kan  rejses  den  ringeste 
tvivl  *),  gor  forf.  rede  for  sin  hensigt,  den  at  ville  give  anvisning 
på,  hvorledes  man  i  livets  forskellige  stillinger  (»idrætter«)  bor  op- 
føre sig  klogt  og  dannet,  samt  vise,  hvad  disse  stillinger  medfø- 
rer. Forf.  fingerer,  at  han  har  opsøgt  sin  gamle,  erfarne  fader  for 
af  ham  at  blive  belært  om  alt  dette,  og  det  er  samtalerne  mellem 
fader  og  son,  denne  nu  vil  fremføre  i  skrift,  for  at  også  andre  kan 
høste  gavn  deraf.  Skriftet  er  altså  ment  som  en  e  t  i  s  k  -  p  r  a  k- 
t  i  s  k  lærebog  for  livet.  Ifølge  forf.s  oplysning  skulde  det  be- 
handle købmandens,  kongens  (og  hirdens),  de  lærdes 
(gejstlighedens)  og  bondens  liv  og  hværv,  »idrætter  og  sæ- 
der«, som  det  hedder.  Af  disse  4  dele  haves  der  imidlertid  kun  de 
t  o  f  ø  r  s  t  e.  De  andre  to  er  vistnok  aldrig  blevne  fuldførte,  hvad 
så  grunden  hertil  kan  have  været.  Bogens  navn  er  »Speculum 
regale« 2)>  siger  forf.,  »fordi  den  også  handler  om  kongen,  og 
kongen  er  øverst,  og  bor  derfor  lægge  vind  på  de  bedste  og  fagre- 
ste sæder«  —  i  dette  spejl  bor  enhver  konge  se,  og  først  iagttage 
sine  egne,  så  andres  sæder  osv.  Sit  eget  navn  vil  forf.  ikke  åben- 
bare, for  at  ingen  af  personligt  nag  skal  undlade  at  nyde  hvad  godt 
der  mulig  findes  i  bogen. 

Formelt  er  skriftet  dialogisk,  men  det  er  dog  »faderen«,  der 
siger  det  meste,  »sonnen«  stiller  sporsmål  eller  giver  vejledende, 
på  sine  steder  afsluttende  bemærkninger. 

Den  første  del,  k.  1 — 23,  handler  om  købmands- 
standen og  handelen,  købmandens  rejser,  pligter,  kundskaber 
(sprog,  regning,  indsigt  i  vejrforhold  og  søens  bevægelser,  solens 
gang  m.  m.),  og  opførsel.  Her  indskydes  den  mærkelige  beskriv- 
else af  Island  og  Gronland,  havene  deromkring  og  deres  beboere, 
samt  forskellige  naturmærkværdigheder;  ligeledes  berettes  der 
her  om  Irland,  men  bemærkningerne  herom  er  for  det  meste  kun 
overtroiske  fortællinger  og  legender,  hvorimod  skildringerne  af 
Island!  og  især  de  om  Gronland  er  meget  værdifulde.  Denne  del 
slutter  med  en  veltalende  skildring  af  vinterens  og  stormens  bar- 
ske vælde,  der  umuliggor  skibsfarten,  et  sidestykke  til  beskriv- 
elsen af  vårens  og  sommerens  venlighed  i  k.  5. 


*)  I  mbr.  har  den  stået,  men  er  her  af  uforklarlige  grunde  udskrabet  allerede 

i  oldtiden. 
2)  I   middelalderen   eksisterede  der   et   stort   antal   specula,  og   nogle  af  dem 

har  forf.  sikkert  kendt. 


—   981    —  [994-995] 

Den  anden  del,  k.  24 — 70,  handler  om  kongen,  hirden, 
med  regler  om  klædedragt  og  opførsel  i  kongens  hal  ved  foretræde 
og  ellers,  moralske  regler  for  hirdmanden,  hvori  der  indskydes  en 
omtale  af  våben,  rytterbevæbning  og  belejringskunst.  Herpå  følger 
en  længere  omtale  af  forskellige  dyder  og  laster,  (kongens)  domme 
(strænge  og  milde),  oplyste  ved  eksempler,  hæntede  fra  bibelen  (k. 
42 — 53) ;  så  handles  der  særlig  om  kongen  og  hans  opførsel,  hvor- 
ved atter  bibelske  eksempler  stærkt  benyttes  og  drøftes.  Til  slut- 
ning behandles  forholdet  mellem  kongen  og  gejstligheden  (bispen) ; 
også  her  henvises  til  bibelske  forbilleder;  forf.s  opfattelse  er  meget 
upartisk,  men  det  skimtes,  at  han  står  på  kongens  side  i  tilfælde  af 
stridigheder.   Dette  afsnit  er  måske  ikke  fuldt  færdigt. 

Forf.  viser  sig  helt  igennem  som  en  gennemdannet  mand,  der 
i  lige  grad  forstår  sig  på  det  praktiske  liv,  som  på  boglig  kunst. 
Han  har  fået  en  gejstlig  uddannelse;  ikke  desto  mindre  har  han 
sikkert  en  tid  været  købmand  og  set  sig  noget  om  i  fremmede 
lande,  ligesom  han  også  i  længere  tid  har  tjænt  i  en  konges  hal. 
Endelig  har  han  i  sin  fremrykkede  alder  upåtvivlelig  været  bosat 
på  sin  egen  gård.  Han  kunde  da  tale  af  erfaring  om  alle  stillinger  l). 
I  kultur  står  han  blandt  sine  landsmænd  i  første  række,  tænksom, 
rolig  og  besindig  som  han  tillige  er.  Selv  om  det  billede,  han  giver 
f.  ex.  af  hirden,  ikke  i  et  og  alt  svarer  til,  hvad  den  var,  men  til, 
hvad  den  efter  forf.s  ønske  burde  være,  får  man  dog  et  godt 
og  for  det  meste  pålideligt  billede  af  norske  forhold  i  forfatterens 
tid.  Denne  har  været  omtvistet.  Tidligere  mente  man,  at  skriftet 
var  forfattet  i  slutningen  af  det  12.  årh.,  idet  man  gik  ud  fra,  at 
dets  omtale  af  forholdene  mellem  konge  og  gejstlighed  tydede  på 
den  standende  strid  mellem  Sverre  og  gejstligheden.  På  den  anden 
side  var  man  klar  over,  at  det  måtte  være  ældre  end  1260,  da  det 
forudsætter  den  ældre  tronfølgeordning  for  dette  år.  Mod  en  så 
tidlig  affattelse  har  G.  Storm  (Arkiv  III,  83—88)  gjort  gældende, 
at  der  i  skriftet  netop  »forudsættes«,  at  »det  kirkelig-politiske 
standpunkt  er  indvundet,  som  stridsskriftet  (o:  »En  tale«)  endnu 
kæmper  for;  vi  henvises  således  åbenbart  til  et  tidspunkt  meget 
senere  end  Sverre«,  nemlig  til  Hakon  Hakonsons  tid,  da  Birkeben- 
ernes  standpunkt  havde  sejret  og  roligere  tider  var  indtrådt.  Storm 

*)  L.  Daaes  formodninger  om  forf.s  ophold  i  Italien  og  Sicilien  beror  på 
misforståelse;  at  han  skulde  være  identisk  med  en  mester  Vilhelm  er  li- 
det begrundet. 

gor  tillige  opmærksom  på,  at  dette  resultat  stemmer  med  Bloms 
resultater,  som  denne  drager  af  de  forskellige  våbens  og  krigsred- 
skabers  beskrivelse,  ifølge  hvilke  Kongespejlet  ikke  skulde  være 
ældre  end  fra  o.  1250.  Ved  Hj.  Falks  afhdl.  må  det  nu  betragtes 
som  godtgjort,  at  værket  godt  kan  være  fra  tiden  ved  1220—30, 
hvilket  også  bedst  stemmer  med  andre  forhold.  Først  og  fremmest 
har  Storm  påvist,  at  de  fra  bibelen  hæntede  eksempler  dels  stem- 
mer ordret  med  Stjorn,  dels  er  uddrag  af  dennes  tekst.  Dette  er 
f uldkommen  uangribeligt.  Kongespejlet  må  altså  være  yngre  end 
Stjorn.  Dernæst  synes  det  uomtvisteligt,  at  et  sådant  sprog, 
som  skriftet  fremviser,  ikke  kan  stamme  fra  det  12.  årh.s 
slutning.  Dets  hele  karakter,  dets  flotte  sving  viser  afgjort  et  nært 
slægtskab  med  de  romantiske  sagaer.  Hermed  hører  forf.s  be- 
kendte lære  upåtvivlelig  sammen,  at  man  »skal  lære  alle  sprog, 
især  latin  og  vælsk«;  denne  fremhæven  af  det  franske  sprog 
ved  siden  af  latin  forudsætter  de  oldfranske  »sagaer«,  hvoraf  den 
ældste  er  fra  1226;  i  slutningen  af  det  12.  årh.  vilde  denne  lære 
være  lidet  forståelig.  Hertil  kommer,  at  der  s.  140  uden  tvivl  hen- 
tydes til  Hakon  d.  gamle  som  »enevoldskonge«.  Alt  fører  således 
med  ret  stor  vished  til  tiden  omkr.  1230  som  skriftets  affattel- 
sestid. 

Om  forf.  vides  intet  positivt,  undt.  hvad  der,  som  bemærket, 
kan  sluttes  af  hans  skrift;  heraf  kan  det  også  ses,  hvor  han  har 
b  o  t.  H.  Geelmuyden  har  efter  skriftets  angivelser  af  solens  stil- 
linger eller  gang  beregnet,  at  forf.  må  have  bot  mellem  64  °  23'  og 
64°  57'  (65°  18'),  d.  v.  s.  i  nærheden  af  Nærø  (Njaråey)  i  Nam- 
dalen.  Dette  stemmer  ganske  med  den  beregning,  Jon  Erichsen 
allerede  har  gjort  i  fortalen  til  den  første  udgave  (s.  IX),  hvor  tallet 
er»64°49\ 

Hvad  nu  skriftet  som  sådant  og  dets  kilder  angår,  er  det  straks 
klart,  at  det  for  en  stor  del,  den  første  del  helt1),  er  originalt.  Hvad 
forf.  fortæller  om  Island  er  uden  tvivl  bygget  på  mundtlige  beret- 
ninger; det  er  delvis  blandet  med  overtro.  Han  har  ikke  været  i 
Gronland;  alt  hvad  han  meddeler  derom,  og  om  hvaler,  sæler2) 


!)  Her  s.  40,  44  henvises  til  Gregors  dialoger  ang.  vulkaner  ( Ætna)  som 
fordSmtes  opholdssteder;  der  sigtes  til  et  sted  i  4-  bog;  se  Heil.  m.  s.  I, 
245.  S.  77  henvises  der  kort  til  > Isidor  og  andre  kyndige  mænd«. 

2)  Jfr.  K.  Maurer:  Die  aelteste  Cetologie  i  Zs.  f.  deut.  Phil.  IV  og  Nord- 
gårds afhdl. 

osv.  beror  på  mundtlige  meddelelser,  men  de  har  været  ualmindelig 
pålidelige.  Hvorvidt  forf.s  meddelelser  om  Irland  beror  på  skrevne 
kilder  —  der  i  så  fald  endnu  ikke  er  fundne  —  eller  på  mundtlige 
beretninger,  er  umuligt  at  afgore.  Endel  heraf  findes  i  andre 
skrifter  (f.  ex.  Topographia  Hiberniæ  af  Giraldus  Cambrensis)  *)• 
Mærkeligt  er  det,  at  alt,  hvad  der  meddeles  om  Irland,  kun  er  over- 
troiske fortællinger,  legender  og  fabler;  hertil  svarer  beretningerne 
om  enkelte  havuhyrer  og  den  forstenende  mose  (myr)  i  Norge. 
Forf.  tror  selv  på  alt  dette. 

Hvad  skriftets  anden  del  angår,  beror  overhovedet  alt.  hvad 
der  her  fremstilles  om  kongen,  hirden  og  de  dertil  knyttede  virk- 
somheder, på  forf.s  egen  erfaring  og  selvoplevelser.  Derimod  beror 
vistnok  det  meste  af,  hvad  der  meddeles  om  krigskunst  (k.  37 — 39; 
s.  140 — 63)  på  læsning  i  fremmede  skrifter  eller  mundtlige  fortæl- 
linger; her  findes  også  fremmedord  som  suzingull  og  kovertur  (s. 
156).  Alle  eksemplerne  fra  bibelen  er  hæntede  fra  Stjorn,  d.  v.  s. 
den  ældste  norske  bibeloversættelse;  denne  gives  i  uddrag,  eller 
også  undertiden  udskrives  den  ordret  (f.  ex.  stykket  s.  248),  eller 
udvides  med  egne  tillæg.  Enkelte  gange  er  det  også  klart,  at  forf. 
anfører  efter  hukommelsen.  At  det  er  Stjorn,  der  er  brugt,  godt- 
gøres til  overflod  derved,  at  der  s.  265  findes  et  citat,  der  frem- 
byder en  udvidelse  af  Vulgata,  og  denne  udvidede  tekst  er  Stjorns. 
Forf.  kender  også  skyringar  til  bibelen  (s.  208),  og  det  kan  være, 
at  han  støtter  sig  til  sådanne  (jfr.  hans  bemærkninger  om  glosan 
og  at  glosa).  Den  gudelige  bon,  der  anføres  s.  231  ff.,  beror  vistnok 
på  k.  24  i  Jesu  Sirachs  bog.  Kongens  bon  (s.  222  ff)  er  optaget  på 
latin  og  derefter  oversat  på  norsk.  De  bibelske  eksempler  optager 
en  meget  stor  plads,  og  det  hele  bliver  næsten  til  en  teologisk  af- 
handling. Forf.  taber  dog  aldrig  sit  egenlige  æmne  af  syne  og 
kommer  stadig  tilbage  dertil.  Hans  eller  »faderens«  bemærkninger 
mod  »sonnens«  indvendinger  er  ikke  uden  skarpsindighed;  det  hele 
er  præget  af  en  jævn,  ædruelig  forstandighed.  Sjælden  falder  han 
ud  af  rollen  eller  bryder  planen,  som  f.  ex.  s.  82  u-12  (»og  som  her 
er  skrevet  efter  kyndige  mænds  beretning«,  hvis  det  ikke  er 
en  afskrivertilfojelse). 

Det  billede,  man  får  af  forf.,  er  da  helt  igennem  ualmindelig 
tiltalende.  Hans  ædruelighed,  retskaffenhed  og  lærdom,  hans  kraftige 
natur  (han  er  ikke  bange  for  at  slå  sin  uven  ihjæl,  hvis  det  gjordes 

*)  Jfr.  Ji.  Finsens  Dissertatio  i  udg.   1768  og  indledn.  til  den   nye  udg. 

nødigt),  og  ikke  mindst  hans  fromhed  og  gudsfrygt  —  alt  dette 
træder  klart  nok  frem.  Sjældnere  er  det  at  finde  så  skarp  hævdelse 
af  sin  nationalitet  og  sit  sprog,  som  forf.  gor  i  den  bekendte  regel: 
»men  glem  dog  ikke  dit  eget  sprog«.  Han  er  en  dygtig  psykolog  og 
menneskekender  —  som  når  han  (s.  71)  nævner  de  tre  forskellige 
bevæggrunde  til  vovelige  rejser:  lyst  til  at  go  re  sig  beromt  (o:  for- 
fængelighed) —  videbegærlighed  —  vindelyst.  Han  er  åbenbart 
også  godt  inde  i  lovene.  Som  et  eksempel  på  hans  træffende  over- 
førelse af  materielle  forhold  på  de  åndelige  kan  nævnes  hans  om- 
tale af  uår  og  misvækst  (s.  129—30),  —  »men  hvis  der  kommer 
uår  i  folket  eller  i  landets  sæder,  så  opstår  deraf  de  storste  ulyk- 
ker, ti  da  kan  man  ikke  for  penge  fra  andre  lande  købe  [ligesom  f. 
ex.  korn]  enten  sæder  eller  kløgt,  hvis  de  er  gået  tabt  eller  er 
bleven  fordærvede,  som  for  var  i  landet«.  Det  er  fortræffelig  tænkt 
og  lige  så  godt  sagt.  Med  alt  dette  kunde  det  synes  mærkeligt, 
hvor  lettroende  forf.  er  overfor  tilsyneladende  overdrivelser 
og  vidunderlige  beretninger.  Men  også  her  er  han  på  sin  post  og 
begrunder  eller  forklarer  det  vidunderlige  på  en  fra  samtidens 
standpunkt  såre  fornuftig  måde  (s.  29).  Han  bemærker,  at  han 
egenlig  ikke  bryder  sig  om  at  fortælle  om  undere  på  fjærne  steder, 
da  folk  måske  vil  erklære  det  for  logne  —  og  han  anfører  som  eks- 
empel en  lille  bog  om  Indiens  undere,  »der  nylig  er  kommen  her  til 
landet«,  og  som  mange  har  fundet  lognagtig  — ;  han  mener,  at 
hvert  land  har  sådanne  ting  at  opvise,  som  er  naturlige  nok  der, 
men  som  andre  steder  vil  synes  umulige;  den  norske  skiløbning 
f.  ex.  vilde  man  i  udlandet  erklære  for  at  være  en  skipperlogn;  der- 
for må  man  være  forsigtig  med  at  erklære  fjærne  landes  »undere« 
for  umuligheder. 

Den  sproglige  fremstilling  står  meget  hojt.  Stilen  er  i 
det  hele  lysende  klar,  uagtet  sætningerne  undertiden  kan  være 
noget  vævede  ind  i  hinanden  og  deres  forbindelse  undertiden  løs. 
Stilen  er  rig  og  yppig.  Forf.  ødsler  med  ord.  Men  også  her  skinner 
hans  lærdom  igennem;  særlig  mærkes  en  stærk  indflydelse  fra 
latin  i  den  overmåde  hyppige  brug  af  adjektiver  i  sådanne  udtryk 
som  f.  ex.  vetrlig  nand  i  steden  for  vetrarnauå  (det  er  et  lat.  vis 
hiemalis).  Også  de  romantiske  sagaers  stil  har  udøvet  en  kendelig 
indflydelse  på  stilen;  det  er  derfra  et  udtryk  som  kystuz  meår 
blidum  hdlsfongum  er  hæntet.  Sproget  får  ofte  en  retorisk  farve, 
men  forlydsrim  benyttes  meget  sparsomt,  hvorimod  klangligheder 
i  ord  og  sætninger  åbenbart  efterstræbes.  Undertiden  bliver  frem- 

stillingen  pompøs.  I  beskrivelsen  af  sommeren  og  vinterens  vind 
og  storm  udfolder  forf.  en  sand  sproglig  pragt,  et  ligefrem  sprog- 
ligt fyrværkeri,  hvortil  der  hverken  for  eller  senere  er  set  mage. 
Det  bliver  til  lyriske  digte  i  prosa. 

Således  er  da  Kongespejlet  et  i  virkeligheden  fremragende,  i 
sin  art  enestående  arbejde,  som  -  -  foruden  Stjorn  —  den  norske 
litteratur  med  stolthed  kan  pege  på. 

5.  Lovene.  Man  er  forholdsvis  godt  underrettet  om  de 
norske  loves  udvikling  i  historisk  tid.  Den  ældste  efterretning  om 
norske  love  vedrører  Halfdan'  svart e.  Det  hedder  om  ham, 
at  »han  havde  s  a  t  HeiSsævislog«  (Hkr.  I,  182) ;  til  denne  lov  må 
der  være  sigtet,  når  det  hedder,  at  Olaf  d.  hellige  blev  taget  til 
konge  på  Oplandene  »ifølge  de  oplandske  love«,  hvorved  han  lover 
at  ville  overholde  »de  gamle  love«  (Hkr.  II,  55).  Fremdeles  hedder 
det,  at  »han  [Halfdan]  satte  lov,  som  han  tvang  alle  til  at  over- 
holde, og  indrettede  saktal  og  ordnede  bøder«  (Hkr.  I,  94 — 95;  jfr. 
påttr  Halfd.  sv.  Flat.  I,  563).  —  Om  Harald  hårfagre  gives 
dernæst  den  efterretning,  at  han  »satte«  den  bekendte  lov  om  den 
norske  odel,  og  indsatte  jarler  osv.  (Hkr.  I,  104,  jfr.  110,  Flat.  I, 
569) ;  senere  ordnede  han  den  norske  tronarvelov,  der  gjaldt  lige  til 
1260  (Hkr.  I,  147—48).  I  A-hdskr.  af  Fsk.  (s.  385)  siges  Harald 
at  have  ordnet  »en  ny  lov  om  kvindens  ret«;  hvorvidt  dette  er 
historisk  eller  ej,  er  måske  usikkert,  men  bestemmelsen  stemmer 
med  Gulatingsloven  §  198 — 99. 

Dernæst  er  det  Hakon  den  gode,  der  i  en  særlig  grad 
siges  at  have  syslet  med  lovgivning.  Snorre  siger  (Hkr.  I,  181— 
82;  jfr.  Ågr.  12,  Sigvats  Bersogl.  4),  at  han  »satte  Gulatings- 
loven med  Torleif  den  spakes  rådgiverbistand  og  F  r  o  s  t  a- 
tingsloven  (ang.  denne  se  også  Hkr.  I,  190)  efter  samråd  med 
Sigurd  jarl  og  andre  af  de  viseste  Trondere«  1).  Hertil  sigtes  der 
også  i  Fsk.  (s.  31),  hvor  det  i  mere  almindelige  udtryk  hedder,  at 
Hakon  »satte  lov  over  hele  Norge«  osv.,  og  at  »af  denne  lov  benyt- 
tede Olaf  d.  hellige  storste  delen«.  Hakon  siges  også  at  have  givet 
Jæmterne  »lov  og  landsret«  (Hkr.  I,  184).  Hertil  må  vel  også  det 
henføres,  at  han  ændrede  (»satte  i  loven«)  afholdelsen  af  julen 
(Hkr.  I,  185).   Hakon  delte  også  landet  i  skibreder  og  gjorde  flere 


i)  Når  det  i  bleg.  (s.  23)  synes  at  være  meningen,  at  Hakon  kun  satte  Gula- 
tingsloven, beror  det  vistnok  på  en  misforståelse. 

foranstaltninger,  som  kun  kunde  gores  ved  lov.  Der  er  således 
ingen  som  helst  tvivl  om,  at  Hakon  har  udøvet  en  meget  stor  virk- 
somhed m.  h.  t.  de  norske  love,  og  der  kan  heller  ikke  være  tvivl 
om,  hvorledes  denne  er  at  forstå.  Som  forlængst  set,  har  hans 
virksomhed  bestået  i  et  nyt  og  grundigt  gennemsyn  og  fuld- 
stændiggørelse af  de  tidligere  eksisterende  love.  Af  hvad 
Are  fortæller  om  Ulfljotsloven  og  af,  hvad  Egilssaga  meddeler  om 
Gulatingsloven,  er  det  klart,  at  denne  må  have  været  til  for  Hakons 
regeringstid,  hvilket  jo  i  øvrigt  siger  sig  selv.  Af  Egilss.  får  man 
også  at  vide,  at  der  i  Gulating  var  en  lovrette  på  36  medlemmer. 
Hvorvidt  Hakon  tillige  har  søgt  at  indrette  lovene  i  kristelig  ånd, 
får  stå  hen.  Usandsynligt  er  det  ikke. 

Herefter  høres  der  intet  om  de  norske  love  for  end  under 
Olaf  d.  hellige.  Olaf  Tryggvason  har  naturligvis  fået  visse 
lovbestemmelser  indsat  og  andre  fjærnede,  da  han  fik  kristendom- 
men vedtagen,  men  som  egenlig  lovgiver  eller  lovforbedrer  er  han 
ikke  optrådt;  han  havde  for  meget  med  den  ydre  omvendelsesgær- 
ning  at  gore,  og  dernæst  synes  hele  hans  åndsretning  ikke  at  have 
egnet  sig  dertil.  Erik  jarl  siges  at  have  været  en  dygtig  styrer, 
der  rådførte  sig  med  lændermænd  og  andre  om  lov  og  ret,  og  det 
hedder  i  Grettiss.  (s.  40),  at  han  erklærede  holmgange  for  ulovlige, 
men  nogen  egenlig  lovgivervirksomhed  tillægges  ham  aldrig.  Om 
Olaf  den  hellige  fortæller  kilderne  så  meget  mere,  og  det  ikke  alene 
om  hans  kirkelige  lovgivning.  Om  denne  hedder  det1),  at 
han  med  bistand  af  sin  hirdbiskop  Grimkel,  hvem  han  havde  taget 
med  sig  fra  England,  og  andre  gejstlige  ordnede  kristenret- 
te n  og  gjorde  alt  for  at  udrydde  gammelt  hedenskab.  En  lignende 
virksomhed  udstrakte  han  også  til  Island,  Orknøerne  og  Fær- 
øerne2). Hvad  de  almindelige  verdslige  love  angår,  optræder  han 
som  en  forbedrer  af  Hakon  den  godes  love.  »Han  lod  sig  ofte  fore- 
drage den  lov,  som  Hakon  havde  sat  i  Trondhjem,  og  ordnede  lov- 
ene efter  de  viseste  mænds  råd,  fjærnede  eller  tilfojede,  hvor  det 
syntes  ham  nødvendigt«3).  Herimod  strider  det  naturligvis  ikke, 
når  Sigvatr  i  sine  Bersoglisvisur  siger,  at  Olaf  lod  Hakons  lov 
holde  sig  (jfr.  Fsk.  31).  Snorre  betoner  atter  og  atter  Olafs  strænge 


i)  Hkr.  II,  82;  jfr.   Norsk   hom.   148,   Passio  70—1    (Acta   Scti   Ol.    s.   130) 
Theodricus  s.  29. 

2)  Hkr.  II,  87,  83. 

3)  Hkr.  II,  82;  Fsk.  158—59,   Passio  sst.  (Acta  Scti  Olavi  sst.). 

retfærdighed  og  retshåndhævelse.  Angående  HeiSsævislog  siger 
Snorre  *),  at  Olaf,  idet  han  ordnede  tinget,  bestemte,  at  »den  lov 
skulde  gælde  for  alle  oplandske  fylker«  og  ligeledes  »mange  andre 
steder,  som  det  siden  har  været«.  At  Olaf  også  her  har  »ordnet« 
loven,  må  anses  for  sikkert.  Hvad  Gulatingsloven  angår,  fortælles 
der  intet  bestemt,  men  1024  hedder  det  (Hkr.  II,  272),  at  Olaf  da 
»havde  ordnet  lovene  over  det  hele  land«.  Den  ældre  Gulatingslov 
bærer  i  hdskrr.  tydelig  vidnesbyrd  om  Olafs  ordning  af  den,  idet 
mindste  dens  første  del.  Endelig  siges  Olaf  at  have  ordnet  en 
h  i  r  d  1  o  v 2).  Det  er  således  klart,  hvor  omfattende  Olafs  lovvirk- 
somhed har  været.  Det  er  da  også  hans  lovgivning,  der  var  den 
gældende  i  alle  følgende  tider  lige  ned  til  Hakon  d.  gamle  og  Mag- 
nus lagaboter,  dog  med  nogle  tidssvarende  forbedringer,  der  lidt 
efter  lidt  blev  gjort.  Om  nogen  særlig  lovgivende  konge  tales  der 
ikke  i  mellemtiden;  kong  Eysteinn  Magnusson  roses  dog  for  sin 
lovkyndighed,  og  Hakon  Toresfostre  siges  at  have  givet  Tronderne 
retterbøder 3).  Endelig  hedder  det  om  M  a  g  n  u  s  d.  g  o  d  e,  at 
han  lovede  love  (Sigvats  Bersogl.  8),  hvorved  der  måske  menes  de 
retterbøder,  han  gav  i  Langøsund  (NgL.  I,  58).  Så  er  der  den 
mærkelige  udtalelse  af  Snorre,  at  »kong  Magnus  lod  skrive  den 
lovbog,  som  endnu  er  i  Trondhjem  og  som  hedder  Grågås«  4). 
En  så  tidlig  optegnelse  af  en  enkelt  lov  vilde  ikke  være  nogen  umu- 
lighed. Alligevel  er  der  andre  forhold,  der  synes  at  tale  så  stærkt 
derimod,  at  man  må  forklare  sagen  således,  at  man  i  senere  tider 
har  tillagt  den  trondhjemske  lovbog,  der  faktisk  eksisterede  og 
kaldtes  Grågåsen,  en  så  høj  alder,  dels  af  uvidenhed,  dels  måske 
også  af  politisk-praktiske  grunde.  Herom  synes  overhovedet  alle 
nu  at  være  enige.  Til  dette  skal  endnu  fojes,  at  Sven  A 1  f  i  v  a  s- 
sons  love,  hvorpå  der  anføres  prøver5),  sikkert  aldrig  fik  nogen 
varig  betydning  for  de  norske  love. 

Hvad  kristenretten  angår,  siges  ærkebiskop  Eystein 
(1157—88)  at  have  ladet  skrive  en  lovbog,  kaldt  Guldfjeder,  der 
vistnok  kun  indeholdt  en  kristenret  udarbejdet  efter  den  kanoniske 
ret;  det  var  denne,  som  ærkebiskop  Erik  påberåbte  sig  mod  Sverre, 


i)  Hkr.  II,  237;  jfr.    Fsk.   276,  Oleg.   s.   23,   hvor   loven   kaldes   Sefslog. 
8)  Hkr.  II,  81 ;  Hallfred.  s.  95,  hvor  der  dog  sigtes  til  Olaf  Tryggv.  tid. 

3)  Hkr.  III,  233,  Fsk.  309,  NgL  I,  58. 

4)  Hkr.   III,  33.   Jfr.   Fms.  VIII,  277   (Sverriss.),  hvor  Grågåsen  også  næv- 
nes som  skreven  på  foranstaltning  af  kong  Magnus. 

r>)  Hkr.  II,  513,  Agr.  48—49,  Fsk.  184—85,  Oleg.  60—61. 

men  som  kongen  ikke  vilde  anerkende  *)•  Eystein  siges  også  efter 
en  overenskomst  med  bønderne  at  have  fået  ændret  bestemmelsen 
om  sagøre  til  fordel  for  kirken,  hvad  der  naturligvis  var  ganske 
ulovligt,  da  kongens  samtykke  hertil  også  måtte  indhæntes. 

Hvad  lovenes  nedskrivning  angår,  savnes  bestemte  an- 
givelser for  denne.  Det  kan  sluttes,  at  den  må  være  begyndt  senest 
omkr.  år  1100.  Indtil  den  tid  er  de  norske  love,  ligesom  de  is- 
landske, bleven  opbevarede  i  hukommelsen,  men  sporsmålet  er, 
hvem  det  pålå  at  være  den  mundtlige  overleverings  bærere.  Kon- 
gen kunde  det  ikke  være;  man  kunde  tænke  på  private  mænd  som 
hin  Torleif  spake,  men  usikkerheden  ved  at  overlade  loven  så  at 
sige  til  sig  selv,  er  iojnefaldende.  Derfor  har  K.  Maurer  søgt  at 
bevise 2),  at  de  særlig  i  slutningen  af  det  12.  og  i  det  13.  årh.  op- 
trædende »lagmænd«  har  også  i  ældre  tider  eksisteret  og  været  de 
officielle  lovtraditionsbærere.  Så  meget  må  betragtes  som  sikkert, 
at  »lagmandsinstitutionen«  er  ikke  yngre  end  fra  beg.  af  det  12. 
årh.  M.  h.  t.  dette  sporsmål  har  det,  forekommer  det  mig,  overvej- 
end  betydning,  når  der  i  Gulatingsloven  §  314  nævnes  en  Atle,  »der 
sagde  folk  lov  i  Gulen«.  Men  man  savner  alle  positive  oplysninger 
for  de  ældre  tider3). 

Her  skal  der  nu  gives  en  kort  oversigt  over  de  enkelte  love  fra 
tiden  for  Magnus  lagabøter. 

Gulatingsloven.  Den  findes  i  et  hdskr.,  cod.  Rantzovi- 
anus  på  universitetsbiblioteket,  foruden  i  nogle  brudstykker,  særlig 
et  i  AM  315,  fol.  er  vigtigt  (udg.s  C),  da  det  går  tilbage  til  en  ældre 
tid  end  hovedhdskr.  —  Udg.  i  NgL  I.  —  Loven  er  inddelt  i  b  o  1  k  e  r, 
først    kristendomsbolken   (§   1 — 33),   så    købebolken 


i)  Sverriss.  Fms.  VIII,  270.  277.  294,  jfr.  Fsk.  366.  Hkr.  III,  461—62. 

-)  Ueber  das  alter  des  gesetzsprecheramtes  in  Norw.  1875;  herimod  S.  Sig- 
urdarson  i  Aarbøger  1879;  jfr.  G.  Storm  i  Sigurd  Ranesons   Proces,  slutn. 

3)  Af  skrifter  og  afhandlinger,  som  hører  herhen,  skal  her  nævnes:  K-  Mau- 
rers epokegSrende  særafhandlinger  som  Die  entstehungzeit  der  alteren 
Gulapingslog  1872,  Die  entstehung  der  alteren  Frostupingslog  1875  jfr. 
(Norsk)  hist.  tidsskr.  2  R.  VI.,  samt  den  alle  lovene  omfattende  artikel 
Gulapingslog  i  Erschs  og  Grubers  encyklopædi  97  (jfr.  Gulaping  i  bd. 
96),  Udsigt  over  de  nordgermanske  retskilder  1878;£.  Hertzberg:  Grund- 
trækkene i  den  ældste  norske  proces  1874  og  ikke  mindst  hans  De  nordiske 
retskilder  i  Nordisk  Retsencyklopædi  12.  hefte  1890.  Samme:  Vore  ældste 
lovteksters  oprl.  nedskrivningstid  i  Hist.  afhdl.  tilegn.  I.  E.  Sars  (1905); 
A.  Taranger:  Den  norske  retshistorie  I  (1898).  Alle  lovene  er  udgivne  i 
Norges  gamle  love  I — V. 

(§  34 — 71),  hvortil  også  æmnet  om  ægteskab,  kvennagiptir, 
og  trælle,  leysingslog,  hører,  Landslejebolk  (§  72—102), 
Arvebolk  (§  103—30);  herefter  følger  nogle  artikler  af  blandet 
indhold  (§  131—47),  samt  (§  148)  Retterbøder,  der  henføres  til 
Magnus  den  gode  og  Hakon  Toresfostre,  samt  to  paragraffer  (149— 
50)  om  strandret,  hvorefter  der  er  en  lille  lakune.  Teksten  begynder 
igen  i  Mandhelgebolken,  hvortil  lejermål,  baugatal  og  saktal 
hører  (§  151—252),  så  kommer  Tyvebolk(§  253—64),  O  d  a  1  s- 
b  r  i  g  d  e  (§  265 — 94)  og  endelig  Udgerdsbolken  (§  295 — 
315).  Hertil  fojes  til  slutning  et  nyt  saktal  (§  316 — 19)  af  Bjarne 
Mordsson  fra  begyndelsen  af  det  12.  årh.,  samt  Tryggdamål  (§ 
320),  hvoraf  dog  kun  begyndelsen  haves. 

Ordningen  af  stoffet  i  b  o  1  k  e  r  er  altså  klar  og  for  det  meste 
gennemført,  og  denne  ordning  har  alle  de  ældre  love  haft.  Et 
brud  på  ordningen  danner  §  131 — 50,  men  dette  forhold  er  heller 
ikke  det  oprindelige.  Man  væntede  også,  at  Odalsbridge  på  grund 
af  æmnernes  beslægtethed  sluttede  sig  til  Landslejebolken.  I 
Kristendomsbalken  og  3  gange  i  Købebolken  findes  den  ejendom- 
melighed, at  lovens  bestemmelser  henføres  enten  til  »Olaf«  eller  til 
»Magnus«  eller  til  dem  bægge.  Der  er  ingen  tvivl  om,  at  der  her- 
med menes  Olaf  den  hellige  og  Magnus  Erlingsson.  Magnus'  be- 
stemmelser betegner  ændringer  i  eller  tilfojelser  til  den  ældre  lov, 
som  i  dens  helhed  henførtes  til  Olaf.  K.  Maurer  har  ment,  at  denne 
tekst  var  en  sammenstøbning  af  to  forskellige,  helt  udarbejdede 
bearbejdelser,  medens  E.  Hertzberg  har  udtalt,  at  her  blot  forelå 
en  rettet  tekst,  og  dette  synes  rigtigst.  Sikkert  er  det,  at  den  gamle 
lov  ved  år  1164  har  modtaget  ændringer,  men  så  at  sige  udeluk- 
kende, hvad  kristenretten  angik.  Dog  er  dette  ikke  således  at  for- 
stå, at  de  øvrige  dele  i  et  og  alt  kan  antages  at  være  Olaf  d.  helliges 
uforandrede  lovtekst.  Men  det  er  uomtvisteligt,  at  enkelte  partier 
som  Købebolken  og  Odalsbridge  bærer  et  meget  gammelt  præg.  1 
det  hele  hører  denne  lov  til  de  mest  alderdomlige  og  mærkeligste 
norske  love.  Den  bærer  flere  steder  vidne  om  at  have  været  fore- 
dragen (§  9,  2?>,  24,  70,  87,  160,  220,  237,  jfr.  314)  og  har  den  ejen- 
dommelighed, den  umiddelbarhed  i  fremstillingen,  at  taleren  flere 
steder  henvender  sig  til  en  tænkt  2.  person,  »du«  (§  40,  43,  46,  161, 
302),  hvilket  ikke  engang  findes  i  de  islandske  love.  Loven  og 
fremstillingen  er  i  det  hele  meget  simpel,  sætningerne  korte,  klare 
og  kærnefulde,  de  begynder  hyppigst  med  »Nu«  (hypot.).  Forlyds- 
rim  findes  egenlig  kun  i  enkelte  udtryk,  meget  gamle  sætninger, 

der  har  dannet  sig  umiddelbart  i  folket  (garår  er  granna  sættir  og 
lign.)  1).  Sammenlignes  de  med  de  isl.  love,  er  forskellen  iojnefald- 
ende.  Den  vidtdrevne  kasuistik  findes  ikke  i  de  norske  love.  De 
her  gjorte  bemærkninger  gælder  ikke  Gulatingsloven  alene. 

F  r  o  s  t  a  t  i  n  g  s  1  o  v  e  n  er  den  anden  næsten  helt  bevarede 
hovedlov.  Den  findes  i  afskrifter  af  et  hdskr.,  der  brændte  1728, 
cod.  Resenianus,  samt  i  nogle  brudstykker,  hvoraf  de  3  blade,  der 
findes  i  Tiibingen2),  hørende  til  Kristenretten,  særlig  kan  nævnes; 
de  er  særskilt  udgivne  af  E.  Sievers  1886;  i  øvrigt  er  alt  herhen 
hørende  udg.  i  NgL  I,  II,  V.  Med  undtagelse  af  et  enkelt  brudst. 
(IV)  hører  alle  de  bevarede  hdskrr.  til  en  og  samme  redaktion.  I 
brudst.  IV  findes  en  lille  del  af  Saktal  (6.  del)  i  en  ældre  form. 
Brudst.  II  er  i  visse  henseender  ældre  end  cod.  Res. 3). 

I  Res.  deles  denne  lov  ikke  i  bolker,  men  i  dele,  hlutir,  i  alt 
16,  og  disse  igen  i  kapitler.  Denne  inddeling  er  ny  og  be- 
grundes i  en  lille  indledningsparagraf  som  bekvemmere  end  den 
gamle,  hvad  der  dog  er  hojst  tvivlsomt,  eftersom  æmnerne  og 
»delene«  ikke  altid  falder  sammen.  Således  handler  2 — 3.  del  om 
Kristenretten,  4 — 6.  om  Mannhelgi  (6  er  Saktal),  7.  er 
Utfararbolken,  8 — 9.  A  r  v  e  b  o  1  k,  10 — 11.  svarer  til  K  ø  b  e- 
b  o  1  k  e  n,  12—14  §  11  tilLandslejebolken,  14  §  12—15  til 
Tyvebolken;  16  er  Retterbøder.  Den  første  del  ud- 
gores  af  en  indledning,  bestående  af  Retterbøder  m.  m.  og  synes  at 
falde  i  to  dele,  hvorom  der  hersker  endel  tvivl.  §  25  tilhører  næppe 
den  egenlige  indledning.  Her  findes  den  vigtige  oplysning,  at  det 
er  Hakon  d.  gamle  der  har  ordnet  denne  lov,  som  den  fore- 
ligger. K.  Maurer  har  grundig  behandlet  hele  forholdet  og  er 
kommen  til  det  resultat,  at  denne  lov  er  redigeret  og  vedtaget  1244 
med  bistand  af  ærkebiskop  Sigurd  (senere,  1260,  er  der  vedtaget 
endel  ændringer,  særlig  vedrørende  6.  del,  et  nyt  saktal),  og  det 
er  ved  denne  lejlighed,  at  inddelingen  i  »dele«  osv.  er  indført.  Tid- 


0  Jfr.  Lind  i  Upsala  studier  1893;  men  fori  går  alt  for  vidt  i  sin  antagelse 
af  versformer  i  de  enkelte  sætninger. 

2)  Dette  hdskr.  er  ret  sjusket  afskrevet  og  gor  sig  skyldig  i  udeladelser  og 
overspringelser.  Dets  inddeling  af  teksten  i  »bøger«  er  enestående  og  be- 
tydningsløs og  hidrører  uden  tvivl  fra  senere  tider,  skont  G.  Storm  vil 
hævde  det  modsatte. 

3)  Foruden  til  de  foran  nævnte  hovedafhandlinger  kan  henvises  til  Amira 
i  Germ.  XXXII,  K.  Maurer  i  (Norsk)  Hist.  tidskr.  2.  R.  VI;  E.  Hertz- 
berg  i  Tidskr.  for   Retsvæsen   I,  s.  142,  II,  520—21,   G.  Storm  sst.   III. 

ligere  var  loven,  som  alle  de  andre,  delt  i  bolker.  Lovens  Kristenret 
har  ganske  sikkert  optaget  meget  af  ærkebiskop  Eysteins  Guld- 
fjeder og  således  mere  nærmet  sig  til  den  kanoniske  ret.  Denne  lov 
ligner  i  kortfattethed  Gulatingsloven,  men  den  er  langt  modernere 
i  stil  og  udtryk,  så  at  det  er  klart,  at  den  gamle  Frostatingslov  er 
bleven  meget  ændret;  det  er  dog  enkelte  afsnit,  der  har  bevaret  en 
alderdomlig  karakter.  For  Gulatingslovens  »Nu«  findes  her  hyp- 
pigst Ef  »Hvis«.  Kun  etsteds  findes  tiltaleformen  »du«,  men  en 
foredragers  »jeg«  mærkes  aldrig.  Foran  de  enkelte  »dele«  findes 
en  kapitelfortegnelse  (undt.  foran -6.  del). 

Af  He  i  d  sif  j  a  tingets  og  Borgartingets  gamle 
love  er  kun  Kristenretterne  bevarede,  og  desuden  af  det 
førstes  et  lille  brudstykke.  Heidsifja-Kristenretten  findes  i  to  bear- 
bejdelser (den  ene  udelader  nogle  kapitler),  Borgartingskristenret- 
ten  i  3,  der  dog  er  lidt  afvigende  fra  hinanden.  De  stammer  fra 
midten  af  det  12.  årh.;  udg.  i  NgL  I — II.  De  er  indbyrdes  nærbe- 
slægtede og  står  på  et  meget  gammelt  trin,  og  går  for  storste  delen 
tilbage  til  11.  årh.;  de  tager  ligefrem  sigte  på  hedenskabet,  og  deres 
udtryk  er  gammeldags  naiv-drastiske.  Heidsifjatingsretten  er  mere 
udførlig  end  den  anden. 

Bjarkøretten,  Købstadsloven  (Byloven),  kaldes  således 
efter  det  beromte  handelssted,  Bjorkøen  i  Mælaren;  den  norske 
ret  gjaldt  for  handels-  og  markedssteder,  samt  fiskevær  og  lign. 
samlingssteder.  Særlig  var  det  dog  Nidaros,  der  i  ældre  tider 
havde  en  sådan  ret.  Af  denne  lov  haves  kun  nogle  få  rester  fra 
slutningen  af  det  12.  årh.,  udg.  i  NgL  1,  IV.  Også  til  den  hørte  der 
en  Kristenret,  der  sammen  med  de  andre  findes  i  AM  60,  4  °.  Ind- 
holdet i  de  bevarede  brudstykker  slutter  sig  nær  til  Frostatings- 
loven.  Af  særlig  interesse  er  det,  der  handler  om  søretten.  Denne 
lov  har  indeholdt  de  fleste  af  de  sædvanlige  bolker. 

Hermed  er  de  love,  der  gjaldt  i  Norge  for  Magnus  lagabøters 
tid,  opregnede.  Det  ses,  at  Hakon  den  g  a  m  1  e  ikke  befattede 
sig  synderlig  meget  med  den  positive  lovgivning.  Og  der  synes 
ikke  at  være  opstået  hos  ham  nogen  tanke  om,  hvor  uheldigt  det 
var,  at  hele  Norge  ikke  havde  én  fælles  lov.  Det  er  forst  senere,  at 
der  gores  bestemte  forsøg  i  den  retning,  nemlig  under  M  a  g  n  u  s 
»lovforbedreren«  (1263 — 80).  Gangen  i  Magnus  lovgivningsvirk- 
somhed er  ikke  klar.  Til  at  begynde  med  har  heller  ikke  han  tænkt 
på  en  fælles  lov  for  det  hele  rige,  men  kun  på  en  revision  af  de 
ældre  seerlove.   De  isl.  annaler  giver  os  her  forskellige  værdifulde 

oplysninger.  Ved  år  1267  hedder  det  (Ann.  reg.,  s.  137,  jfr.  Flat.  III, 
536),  at  da  blev  den  »Gulatingsbog  vedtagen,  som  kong  Magnus  lod 
sætte«;  ved  det  næste,  år  1268  (sst),  at  »Oplændingernes  og  Vik- 
væringernes  lovbog  vedtoges,  den  som  kong  Magnus  ordnede«,  og 
endelig  ved  år  1269  (sst.  s.  138,  jfr.  Flat.  III,  537),  at  på  Frosta- 
tinget  »fik  kong  Magnus  samtykke  til  at  ordne  Frostatingsloven  i 
alle  verdslige  ting  og  angående  kongedommet,  som  han  anså  det 
for  bedst  at  være«.  Heraf  fremgår  altså,  at  kongen  her  har  mødt 
en  modstand,  hvad  kristenretten  angik.  Senere  tales  der  intet  om, 
at  en  ny  lovbog  for  Frostating  blev  udarbejdet.  I  nojeste  sammen- 
hæng hermed  står  Magnus  lov  for  Island,  Jårnsida,  der  jo  blev 
sendt  til  Island  1271  og  som  slutter  sig  så  nær  til  Frostatingsloven. 
Der  vides  intet  om  disse  loves  positive  indhold;  det  kan  formodes, 
at  Magnus  har  søgt  at  nærme  dem  til  hinanden.  Derimod  er  det 
blevet  påvist,  at  de  to  K  r  i  s  t  e  n  r  e  1 1  e  r  —  for  Gulating  og 
Borgarting  —  udg.  i  NgL.  II,  293 — 338,  er  den  kristenret,  der  hørte 
til  lovgivningen  af  1267  og  1268.  De  indtager  et  mellemstandpunkt 
mellem  de  gamle  kristenretter  og  den,  der  hidrører  fra  Jon  røde, 
og  som  skulde  gælde  for  hele  Norge,  men  som  først  fik  kongeligt 
samtykke  1458.  De  nævnte  kristenretter  er  i  øvrigt  et  dygtigt  ar- 
bejde. Angående  et  ældre,  til  grund  for  dem  liggende  udkast  hen- 
vises til  E.  Hertzberg  i  Sproglig-historiske  studier  (1896).  I  stil  er 
disse  kristenretter  forskellige  fra  de  ældre,  navnlig  Gulatingsret- 
tens  første  del  §  1 — 9,  der  bl.  a.  indeholder  subjektive  ræsonne- 
menter, ligesom  den  senere  Landslov  på  flere  steder.  Til  disse  æl- 
dre lovudkast  må  vistnok  også  henføres  den  såkaldte  S  v  e  r  r  e  s 
kristenret,  der  findes  i  et  hdskr.  fra  14.  årh.,  AM  78,  4 °,  udg. 
i  NgL  I.  Herom  har  Maurer  grundig  skrevet  i  Germ.  Studien  I, 
1871,  samt  i.  Festgabe  zum  doctorjub.  des  dr.  v.  Spengel  1877.  Han 
har  bevist,  at  der  her  kun  foreligger  en  ganske  plump  og  slet  redi- 
geret fri  sammenarbejdeise  af  Gulatingslovens  og  Frostatingslov- 
ens  ældre  kristenretter,  der  aldrig  har  fået  lovskraft  og  heller  ikke 
har  haft  nogen  betydning  uden  som  forsøg  på  at  skabe  en  enhed. 
Det  skal  være  udført  i  årene  1269 — 73.  I  denne  lov  er  §  1 — 8  af- 
skrift af  Gulatingsl.,  §  9  af  Gul.  og  Frostatingsl.,  10 — 11  af  den  sid- 
ste, 13 — 14  af  Gul.,  og  således  videre;  dog  er  det  Frost.,  der  er  mest 
nyttet.  Dette  lovudkast,  der  har  en  ikke  ringe  betydning  i  tekst- 
kritisk henseende,  lider  af  svære  mangler,  ujævnheder  osv.,  ligesom 
det  samme  æmne  behandles  på  forskellige  steder.  Sproget  er 
moderne. 

Efter  1270  har  det  ikke  varet  længe,  inden  kong  Magnus  ind- 
så at  skridtet  måtte  tages  fuldtud,  d.  v.  s.  at  der  måtte  indføres  en 
fælleslov  for  hele  landet.  Om  dette  lovgivningsarbejde  savnes 
næsten  enhver  oplysning,  men  resultatet  deraf  blev  den  Nyere 
1  a  n  d  s  1  o  v,  udg.  i  NgL  II,  jfr.  IV.  Denne  er  udarbejdet  på  grund- 
lag af  den  ældre  Gulatingslov  og  Frostatingslov,  mest  dog  den  sid- 
ste, kun  i  ganske  enkelte  tilfælde  er  der  taget  hensyn  til  de  to  andre 
landskabslove.  Herved  benyttedes  også  den  i  forvejen  udarbejdede 
JårnsiSa.  Landsloven  er  som  sådan  bleven  vedtagen  på  alle  4  ting, 
på  Frostating  året  1274;  kort  efter  på  de  andre  ting.  I  Bergen  ved- 
toges 1276  Byloven,  der  forudsætter  Landsloven.  Hvad  inddelingen 
af  den  nye  lov  angår,  vendte  man  nu  tilbage  til  den  gamle,  idet  den 
deltes  i  bolker,  hvor  dog  det  første  afsnit,  Tingfarebolken,  ikke 
medregnes.  Bolkerne  bliver  så:  Kristendomsbolken,  Landeværnsb., 
Mandhelgeb.,  Arveb.,  Odelsløsningsb.,  Landslejeb.,  Købeb.,  Tyveb., 
samt  Retterbøder.  Det  hele  indledes  med  en  prolog  (den  samme 
som  i  Jonsbogen),  der  særlig  gælder  Frostatingsloven.  Man  blev 
ved  med  at  tale  om  Frostatingslov,  Gulatingslov  osv.,  uagtet  der 
nu  kun  var  tale  om  4  eksemplarer  af  den  samme  tekst.  Hvad 
Kristenretten  angår,  består  den  kun  af  trosbekendelsen,  regler  om 
kongens  og  biskoppens  magt  og  tronfølgeloven  fra  1273.  Uagtet 
der  er  mangler  ved  dette  lovarbejde,  er  det  dog  i  det  hele  og  store 
meget  agtværdigt,  men  falder  ud  af  lovstilen  ved  de  hist  og  her 
indskudte  betragtninger. 

I  den  nojeste  forbindelse  med  Landsloven  står  udfærdigelsen 
af  en  ny  B  y  1  o  v,  fælles  for  alle  købstæder.  En  sådan  lov  blev  for- 
fattet og,  som  anført,  for  Gulatings  vedkommende  vedtaget  i  Bergen 
1276,  dog  med  den  forskel,  at  de  to  sidste  bolker  her  mangler, 
hvorimod  der  er  kommet  to  nye  i  steden :  Byordningen  og  Søretten 
( Bæjarskipun,  Farmannalog). 

Endelig  er  der  endnu  en  lov  at  omtale,  nemlig  Hirdskrå, 
eller  HirSlog,  en  lov  for  kongens  tjenere,  hoffet;  udg.  i  NgL  II,  jfr. 
IV,  efter  en  mængde  hdskrr.;  fotolitogr.  udg.  efter  Tønsbergs  lov- 
bog 1895.  Der  findes  her  først  bestemmelser  om  kongen,  arvefølge 
og  kongevalg,  de  forskellige  personers  eder  til  kongen,  om  hertuger, 
jarler,  lendermænd  osv.;  den  anden  hoveddel  handler  særlig  om 
hirden;  her  tales  til  den  i  2.  person.  Fremstillingen  er  ofte  ræson- 
nerende og  minder  om  Kongespejlet.  Hirdloven  skulde  oplæses 
liver  jul  for  hirdrricendenc.  Dens  indhold  er  særdeles  interessant.  I 
den  form,  hvori  Hirdloven  nu  haves,  stammer  den  fra  Magnus  laga- 

bøter  og  da  fra  årene  1274 — 77.  Men  der  er  ingen  tvivl  om,  at  den 
i  alt  væsenligt  stammer  fra  ældre  tider,  og  det  er  gjort  sandsynligt, 
at.  den  hidrører  fra  Sverres  tider;  jfr.  omtalen  af  hin  forna 
hir5skråi§  48 — 50.  Fra  først  af  er  det  dog  Olaf  d.  hellige,  der 
har  ordnet  en  hirdlov  (jfr.  ovf.).  Magnus  har  altså  gennemset  loven 
på  ny.  M.  h.  t.  Hirdskrå  kan  i  det  hele  henvises  til  Munch:  N.  F.  H. 
IV,  595  ff. 

